
Emus Petrus Card. Gasparri sibi reservat ius proprietatis 
in hanc Collectaneam sicut in Codicis Praefationem, Fon- 
tium Annotationes et Indices Analytico-Alphabeticos. 


PROOEMIUM 


Codex luris Canonici Pii X iussu digestus, Benedicti XV 
auctoritate promulgatus, antiquam Ecclesiae disciplinam  ple- 
rumque retinuit, opportunas licet immutationes attulerit. 

lam vero in can. 6 Codicis edicitur: 

« 2? Canones qui ius vetus ex integro referunt, ex veteris 
iuris auctoritate, atque ideo ex receptis apud probatos auctores 
interpretationibus, sunt aestimandi; 

« 3? Canones qui ex parte tantum cum veteri iure con- 
gruunt, qua congruunt, ex iure antiquo aestimandi sunt; qua 
discrepant, sunt ex sua ipsorum sententia diiudicandi; 

« 4? [n dubio num aliquod canonum praescriptum cum 
veteri iure discrepet, a veteri iure non est recedendum; » ..... 

Ex his apparet quam necessarium sit ad rectam canonum 
intelligentiam prae manibus fontes habere ex quibus canones 
hausti sunt: atque huic ipsi necessitati haec collectio occurrit. 

Complures leges in notis commemoratae et in hac Colle- 
ctione exscriptae a canonibus Codicis prorsus discrepant: eas 
autem hic ponere placuit ad exhibendam iuris historiam, atque 
etiam, quando agitur de poenis, ut possint Superiori vel ludici 
Ecclesiastico praesto esse in iisdem poenis irrogandis. 

In hac collectione ex industria praetermissi sunt fontes 
deprompti e veteri Corpore luris Canonici, ex Concilio Tri- 
dentino et ex quatuor libris liturgicis (Pontificali Romano, Mis- 
sali Romano, Caeremoniali Episcoporum, Rituali Romano) quippe 
quos unumquemque iuris studiosum habere decet. Reliqui autem 
fontes, prout cum Codice ex toto vel ex parte congruunt, ex 
integro vel ex parte afferuntzr. 

[n exhibendis vero Sacrarum Congregationum Romanarum 
decisionibus non opportunum visum est causas cum votis Con- 

sultorum integras referre, sed breviter, descripta specie facti, 
decisiones tantum proponere. 

Quod si nonnullis in causis nimis multae decisiones col- 
ligi possent, illae tantum in hac collectione adsunt quae cano- 
nem melius illustrant et ad rem magis facere videntur. Item 
si eadem causa pluries in Curia Romana agitata fuit, priores 
quidem decisiones indicantur, at ultima uberius exponitur. 

Dispositio vero fontium haec est: 

1. Temporis ordine referuntur leges Conciliorum Genera- 
lium, quae in veteri Corpore luris Canonici, in actis Romano- 
rum Pontificum, vel in S. Tridentina Synodo non inveniuntur. 

2. Eodem ordine exhibentur acta Romanorum Pontificum, 
quae in antiquo Corpore luris Canonici desiderantur, ita tamen 
ut fontes, qui ab ipso legislatore in paragraphos divisi non 
sunt, in hac editione utilitatis gratia numeris distinguantur. 
Pari modo, quotiescumque lex allata ad alias forte provocat 
leges, nec eas accuratius determinat, istae quoque leges in stu- 
diosorum commodum ad calcem paginarum plerumque indi- 
cantur. 

3. Curiae Romanae acta ita referuntur, ut inter SS. Con- 
gregationes, Tribunalia et Officia auctoritatis ordo servetur; 
eiusdem vero generis acta temporis ordine disposita sint. Quo- 
niam vero his actis duo dies saepe ascribuntur, confectionis 
scilicet actorum et approbationis Pontificiae, in hac Collectione 
uterque dies indicatur, dum in Codice unus approbationis dies 
appositus est, quia istiusmodi acta tum demum vigere incipiunt, 
cum Pontificia approbatione muniuntur. 

4. Singuli autem fontes distinguuntur singulis successive 
numeris, qui per omnia Collectionis volumina currunt, quo fon- 
tium citatio etiam hac ratione facilior ac simplicior evadat. 

5. Demum huius Collectionis voluminibus, praesertim 
postremo, varii indices seu elenchi additi sunt, ut ii, qui iuris 
canonici studio incumbunt, fontes investigare easque cum 
Codice comparare facilius et expeditius valeant. 


ELENCHUS OPERUM 


AD QUAE PRO REPERIENDIS FONTIBUS IN HOC VOLUMINE RELATIS 


VIRI STUDIOSI REMITTUNTUR. 


Acta et Decreta Sacrosancti Oecumenici Concilii Vaticani, Romae (1872). Impen- 
sis Paulini Lazzarini, Typographi Concilii Vaticani. 

CAESARIS S. R. E. Card. BaRoNrI, Aznales Ecclesiastici, Friburgi Helv. (1887). 
Ex Typis Operis Sancti Pauli. 

Bullarum, Privilegiorum ac Diplomatum Romanorum Pontificum Amplissima 
Collectio, opera et studio CAROLI COCQUELINES, Romae (1739-1744). Sumptibus 
Hieronymi Mainardi. 

BENEDICTI Papae XIV, Bullarium, Romae (1746-1757). Typis S. C. de Propa- 
ganda Fide. 

Bullarium Ordinis FF. Praedicatorum, Romae (1729-1740). Ex Typographia 
Hieronymi Mainardi. 

A. BIZZARRI, Collectanea in usum Secretariae S. C. Episcoporum et Regula- 
rium, Romae (1885). Typographia Polyglotta S. C. de Prop. Fide. 

Collectanea S. Congregationis de Propaganda Fide, Romae (1907). Typographia 
Polyglotta S. C. de Prop. Fide. 

IOANNES DoMiNICUS MaNsi, Sacrorum. Conciliorum nova et amplissima Col- 
lectio, Florentiae (1759, sq.). Expensis Antonii Zatta Veneti. 

Concilium Romanum in Sacrosancía Basilica Lateranensi celebratum a. 1725, 
Romae (1764). Barbiellini. 

Decreta Authentica Sacrae Congregationis Indulgentiis Sacrisque Reliquiis prae- 
positae, edita iussu et auctoritate SS. D. N. Leonis PP. XIII, Ratisbonae, etc. (1883). 
Pustet. 

VINCENTIUS LupovICUS Card. Gorri, Veritas Religionis Christianae, Romae 
(1735, sq.). Typographia Barnabó. 

Ius Pontificium de Propaganda Fide, Romae (1888-1897). Typographia Poly- 
glotta. 

DE LAMBERTINIS PROSPER, De Servorum Dei Beatificatione et Beatorum Cano- 
nizatione, Bononiae (1734, sq.). Longhi. 

MioNE J.-P., Pafrologiae Cursus completus. Series prima Latina, Parisiis 
(1844, sq.). 

INDEX FONTIUM 
QUI IN HOC VOLUMINE REFERUNTUR 


I. - CONCILIA GENERALIA. 


. Concilium Niciemum I (a. 325). 


Symbolum Nicaeno-Constantinopolitanun: " EU 


. Concilium Ephesinum (a. 431) . 

. Concilium Constantinopolitanum ll (a. 553) . 
. Concilium Nicaenum 1I (a. 787) , 
. Concilium Constantinopolitanum IV (a. 869) . 
. Concilium Lateranense I (a. 1123). 

. Concilium Lateranense II (a. 1139) 

. Concilium Basileense (a. 1431) . 

. Concilium Vaticanum (a. 1870) . . 


IP —ROMANT PONTIFICES: 


S. Clemens 1, ep. Propter subitas, a. 90-99 (?) 


S. Cornelius I, ep. Quantam sollicitudinem, a. 252, Professio fidei che 


ticorum . 


S. Stephanus I, ep. ad Cyprian Episcon Carihaginien, a. 254. 257 (frag. 


mentum) : 
S. Damasus I (in Synodo polius IV). a. 380 : 
S. Siricius, ep. Directa ad decessorem, 10 febr. 385 . 
S. Innocentius I, ep. Efsi fibi, 15 febr. 404 . 


» ep. Consulenti tibi, 20 febr. 405. 

» ep. Magna me gratulatio, 13 dec. 414. 

» ep. Si instituta ecclesiastica, 19 mart. 416 
» ep. In requirendis Dei rebus, ?'1 ian. 417 


S. Zosimus, ep. Quamvis Patrum traditio, 21 mart. 418 
S. Bonifacius I, ep. Retro maioribus tuis, 11 mart. 422. 
Pelagius II, ep. Dilectionis vestrae, c. a. 585. 
Hadrianus I, ep. /nstitutio universalis, a. 185 . 
Nicolaus I, ep. Proposueramus quidem, a. 865 . 

S. Leo IX, ep. Quia Auctore Deo, a. 1051 

» ep. In lerra pax hominibus, 2. sept. 1053. 

» ep. Cum ex venerabilium, YT dec. 1053 
Innocentins H, ep. Testanfte Apostolo, 16 iul. 1141. 
Innocentius III, ep. Eius exemplo, 18 dec. 1208. 
Honorius III, const. 77as leges, a. 1220. 

» ep. Sedis Apostolicae, 23 apr. 1221 . 
Gregorius IX, ep. Cum sicut ex, 8 iul. 1241 . 
Innocentius IV, ep. Sub catholicae, 6 mart. 1254 . 

35. Professio fidei (in Conc. Lugdunen. II) a Michaele PEE Gregorio X 
oblata a. 1274. . 

36. loannes XXII, litt. encycl. 1140. 5 Eectettand 23. ian. 1318 . 

274 » const. Super illius, a. 1326 

38. » const. Licet, 23 oct. 1327, art. errorum Mate batásni ét 
Ioannis de Janduno, damn : 

39. Benedictus XII, const. Benedictus Dd 29 i ian. 1336 : 

40. » a. 1341, prop. Armenorum, damn 

41. Clemens VI, const. Etsi solertem, 21 iul. 1346 . 

42. » ep. Super quibusdam, 29 sept. 1351 . S 

43. Martinus V (in Conc. Constantien.), const. /nfer cunctas, 22 febr: 1418 

44. » (in Conc. Constantien.), const. /n eminentis, 22 febr. 1418 . 

45. » (in Conc. Constantien.), const. Ad evitanda, a. 1418 . 

46. » const. Ad reprimendas, 1 febr. 1428 . 

4T. » const. Ineffabile, 260 maii 1420 . 

48. Eugenius IV, const. Excellentissimum, 26 maii 1433. 

49, » const. Cum detestabile, 18 maii 1434 . 

50. » ep. Non mediocri, a. 1430 . : : 

51. » (in Conc. Florentin.), const. Laetentur VM 6 iuf 1439 . 

52. » (in Conc. Florentin.), const. Exulfate Deo, 22 nov. 1439. 

E » ep. Fide digna, 8 iul. 1440. , 

54. » (in Conc. Florentin.), const. Cantate I " 5 1441 

55. Pius Il, const. Exsecrabilis, 18 ian. 1459. 

56. » const. Cum servare, 12 iun. 1459 

51. » const. Cum ex sacrorum, 17 nov. 1461 

58. Sixtus IV, const. Licet ea, 9 aug. 1478 T 

50. Innocentius VIII, const. Summis, 5 dec. 1484 . . . . . . . 

60. » const. Officii nostri, 25 ian. 14901. 

61. Alexander VI, const. /z eminenti, 13 apr. 1502 


TT. 
. Hadrianus VI, ep. Dudum, 20 iul. 1522 . 
. Clemens VII, ep. Cur sicut, 15 ian. 1530 


. Iulius II, const. Romani Pontificis, 28 iul. 1505 . 


» const. Regis pacifici, 24 febr. 1509 
» const. Suscepti regiminis, 1 iul. 1509. 


. Leo X (in Conc. Lateranen. V), const. Supernae TRPPESPH maii 1514 : 


» — (in Conc. Lateranen. V), const. Regimini universalis, 4 maii 1515 
» (in Conc. Lateranen. V), const. /nfer multipiices, 4 maii 1515 . 
» — (in Conc. Lateranen. V), const. /nfer sollicitudines, 4 maii 1515 
» const. /nfer graves, 25 maii 1515 . 

(in Conc. Lateranen. V), const. Pasfor wee 19 dec 1516 
» (in Conc. Lateranen. V), const. Supernae Maiestatis, 19 dec. 1516 
^ — (in Conc. Lateranen. V), const. Dum intra, 19 dec. 1516. 
» itt. ap. /ntelleximus, 13 nov. 1517 
» litt. ap. Licet alias, 6 dec. 1517 
» const. Quam Deo, 23 iul. 1519. 


» const. Exsurge Domine, 15 iun. 1520, errores Martini Luther, 


damn.. 
» . ep. encycl. orestis, 15 Ser 1521. 


Paulus III, const. Sanctissimus, 22 dec. 1534 , 

. Paulus III, const. A/fifudo, 1 iun. 1537 . 


» const. Sanctissimus, 11 dec. 1541 . 
» const. Sanctissimus, 18 maii 1543. 
. Iulius III, motu propr. Cum sicut hobis, 26 iun. 1550. 

» const. Lícef a diversis, 18 mart. 1551 . 

» const. Sanctissimus, 13 febr. 1553 . 

» decr. Sanctissimus, 26 ian. 1554 , 

Pau! is IV, const. /niunctum nobis, 14 iul. 1555 . 

» const. Cum venerabiles, 22 aug. 1555 

» motu propr. Cum saepius, 9 ian. 1556 . 

» const. /ncumbentia, (25 oct.) 1 nov. 1557 . 
» motu propr. /nf£er caeteras, 21 nov. 1557 . 
» const. Posíquam, 20 iul. 1558 . : 
» const. Cum ex apostolatus, 15 febr. 1559 . 
» const. /n sacra, 19 iul. 1559. 


. Pius IV, const. Sedis Apostolicae, 3 apr. 1560 


» const. Pastoralis officii, 3 apr. 1560 
» const. De salufe gregis, 4 sept. 1560 
» motu propr. Czpientes, 11 oct. 1560 
» const. Sanctissimus, 26 oct. 1560. 


» const. Ea quae a praedecessoribus, 13 nov. 1560 . 


» ep. Cum sicut nuper, 16 apr. 1501 . 

» breve 11 aug. 1562 . 

» const. Sedis Apostolicae, 18 febr 1564. 

» const. Dominici gregis, 24 mart. 1564 . 

» const. Romanum Pontificem, 1T oct. 1564 
» const. 77 sacrosancta, 13 nov. 1564 . 


const. /niunctum nobis, 13 nov. 1564, Professio Fidei Trident 


» const. /zn suprema, 25 nov. 1564 . 


. S. Pius V, const. Sanctissimus in Christo, 29 mart. 1566 


» const. Cum primum, 1 apr. 1566 . 

» const. Circa pastoralis, 29 maii 1566. 
» const. Providentia, 20 aug. 1506 . 

» const. Sanctissimus, 20 aug. 1506 

» const. Regularium, 24 oct. 1566 

» const. Cum illius, 28 nov. 1566 


» const. Cum ex Apostolatus, 21 ian. 1567 . 


» const. Etsi. Dominici, 8 febr. 1567 

» const. /n conferendis, 18 mart, 1567 . 

» const. Admonet nos, 20 mart. 1567 . 

» const. Etsi mendicantium, 16 maii 1567. 
» const. Ex supernae, 16 aug. 1567. 

» const. Romani Pontificis, 30 aug. 1567. 


» const. Ex omnibus xni 1 oct. 1567, errores Michselis 


Baii, damn. 
35s const. Quanía Eililae, 1 hon 1568. 
, const. Quarmvis, 1 iun. 1568 . 
? const. Cupientes, 8 iul. 1568. 
» const. Horrendum, 30 aug. 1568 

129. S. Pius V, const. Romanus Pontifex, 14 oct. 1568 . 229 
130. » const. Infolerabilis, 1 iun. 1569. 231 
131. ? const. Hodie, 14 nov. 1569 235 
132. » const. Quam plenum, 2 ian. 1570 . 236 
133. » const. Decori, 1 febr. 1570 237 
134. : const. Durum nimis, 1 iun. 1570 . 230 
135. » const. Quo primum, 14 iul. 1570 . 241 
136. » const, Decet, 16 iul. 1570. . 243 
137. » const. Cum ex Ordinum, 23 dec. 1570 . 244 
138. const. Romani Pontificis, 2 aug. 1571 . 246 
139. » const. Romani Pontificis, 6 aug. 1571 246 
140. , const. Ex proximo, 20 sept. 1571 . 24 
141. » const. Ex debito, 6 oct. 1571 248 
142. Gregorius XIII, const. /nfer caetera, 260 maii 1572 . 249 
143. » const. Deo sacris, 30 dec. 1572. 250 
144. » const. Cum interdum, 11 mart. 1573 . 254 
145. » const. Officii nostri, 6 aug. 1574 . : 256 
146. » const. Sanctissimus, a. 1575, Professio fidei. Gribcis 
praescr. 257 
147. » const. Ubi gratiae, 13 iun. 1575. 259 
148. » const. Dubiis, 23 dec. 1581 . . . 260 
149. » const. Ad follendum, 5 dec. 1582 . 261 
150. » const. Quanto fructuosius, 1 febr. 1583. 2062 
151. » const. Exposcit, 15 iul. 1583 . P 264 
152: » const. Humano vix iudicio, 5 ian. 1584 . 2065 
153. » const. Ascendente Domino, 25 maii 1584 2060 
154. » const. /nfer Aposíolicas, 5 sept. 1584. 215 
155. » const. Populis, 25 ian. 1585 . 2T 
156. Sixtus V, const. Romanus Pontifex, 20 dec. 1585 . 271 
157. » const. Coeli et ferrae, 5 ian. 1586 . 281 
158. » const. Quanta Aposíolicae, 18 mart. 1586. 285 
159. ? const. Postquam, 3 dec. 1586. 286 
160. » const. Religiosa, 13 apr. 1587. 203 
161. » ep. Cum. frequenter, 21 iun. 1587 298 
162. » const. Cum de omnibus, 26 nov. 1587. 299 
163. » const. Sanctissimus, 16 mart. 1588. 303 
164. » const. Ad Romanum, 21 oct. 1588 . 304 
165. » const. Effraenatam, 29 oct. 1588. 308 
166. » const. Sanctum et salufare, 5 ian. 1580. 311 
167. » const. Cur sacrosanctam, 9 ian. 1589. 314 
168. Gregorius XIV, const. Romanus Pontifex, 19 dec. 1590. 317 
169. » const. Sanctissimus, a. 1501 . 317 
170. » const. Circumspecía, 15 mart. 1591 319 
171. » const. Onus Aposíolicae, 15 maii 1591 321 
172. » const. Cum alias, 24 maii 1591. 327 
173. » const. Sedes Apostolica, 31 maii 1591. 330 
174. Innocentius IX, const. Quae a6 hac, 4 nov. 1591 331 
175. Clemens VIII, const. Ad Romani, 14 febr. 1592. 332 
176. » const. ///ius vices, 17 aug. 15902 . 334 

177. Clemens VIII, decr. Sanctissimus, 26 maii 1503. 

const. Religiosae congregationes, 19 iun. 1504 . 
instr. Sazctissimus, 31 aug. 1505 . 

const. Ex quo, 10 febr. 1596 

const. Suscepti muneris, 23 febr. 1596 . 
const. Romanum Pontificem, 28 febr. 1596 . 
const. Regularis disciplinae, 12 mart. 1596 . 
decr. Sanctissimus, 18 aug. 1597 . 

const. Cum ob nonnullas, 10 apr. 1598 
deer. Sanctissimus, 20 iun. 1599 , 

decr. Nullus omnino, 25 iul. 1599 

const. Efsi alias, i dec. 1601 . 

const. Cum ad regularem, 19 mart. 1603. 
const. Quoniam, 23 iul. 1603 

const. Cum Sanctissimum, 1 iul. 1604 . 
const. Quaecumque, 1 dec. 1604 . 


Paulus V, const. /nfer caetera, 30 dec. 1605 . 
const. Romanus Pontifex, 1 sept. 1606 . 
const. Sanctissimus, 22 oct. 1600 . 
const. Quae salubriter, 3 nov. 1610 . 
const. Monialium, 10 iul. 1612 . 

const. Apostolicae Sedi, YT iun. 1614. 
199, Gregorius XV, const. /nscrutabili, 5 febr. 1622 . 

const. /nscrutabili, 22 iun. 1622. 
const. Universi, 30 aug. 1622. : 
const. Omnipotentis Dei, 20 mart. 1623 . 


Urbanus VIII, const. Sacrosancti, 30 sept. 1623 . 


const. Romanus Pontifex, 28 aug. 1624 
const. Secretis, 11 dec. 1624 : 
motu propr. Licef nullus, 10 sept. 1626 , 
const. Apostolatus officium, 23 mart. 1628 . 
const. Cum sicut, 12 sept. 1628 . 

const. Decet Romanum Pontificem, 2. ian. 1631 
const. Inscrutabilis, 31 mart. (1 apr.) 1631 
litt. ap. Ex debito, 22 febr. 1633 . 

const. Nuper pro paríe, 25 iun. 1633 . 
const. Coelestis Hierusalem, 5 iul. 1634 
const. Si quid est, 2 sept. 1634 

const. Sancta Synodus, 12 dec. 1634 

const. Cum sicut accepimus, 21 maii 1635 
const. Magnum in Christo, 20 iun. 1637 . 
const. Cum sicut dilectus, 2 mart. 1638 . 
const. Nuper, 17 nov. 1638 . 

const. Nuper, 16 oct. 1640 . 

const. [5 eminenti, 6 mart. 1641 . 

const. Cum Ecclesiae, 30 ian, 1642 . 


const. Sacrosancía Tridentina Synodus, 15 mut 1642. 


const. Quamvis, 15 iul. 1642 
const. Aequum. est, 19 iul. 1642 . 

1. 


Concilium Nicaenum I (a. 325). 


(sec. Dionysium Exiguum). 


Can. 13. - De his qui ad exitum veniunt, etiam nunc lex antiqua regu- 
larisque servabitur; ita ut si quis egreditur e corpore, ultimo et maxime 
necessario viatico minime privetur. Quod si desperatus, et consecutus com- 
munionem, oblationisque particeps factus, iterum convaluerit; sit inter eos 
qui communionem orationis tantummodo consequuntur. Generaliter autem 
cuilibet in exitu posito, et poscenti sibi communionis gratiam tribui, epi- 
scopus probabiliter ex oblatione dare debebit. 

[Mansi, tom. 2, col. 681. - Cf. ibidem Can. 13 in col. 674, 900; itemque 
Can. 12 in col. 690 cum C. 9, c. XXVI, q. 6]. 


2. 
Symbolum Nicaeno-Constantinopolitanum (a. 381). 


[Missale Romanum. - Cf. Professio Catholicae Fidei initio Codicis Iuris 
Canonici. - Secundum Dionysium Exiguum vero Mansi, tom. 3, col. 567. - 
Cf. ibidem col. 566, 574]. 


3. 


Concilium Ephesinum (a. 431). 
Anathematismi Cyrilli. 


Can. 8. - Si quis audet dicere adsumptum hominem coadorari cum 
Deo verbo oportere, et communem pari Deum, tanquam alterum cum altero, 
adiectio enim unius syllabae hoc cogit intelligi, et non magis una reverentia 
veneratur Emmanuel, unamque ei glorificationem dependit, iuxta quod ver- 

-bum caro factum est; anathema sit. 
[Mansi, tom. 4, col. 1092. - Cf. ibidem col. 1083]. 


! Fontes Codicis Iuris Canonici ex Conciliis Oecumenicis desumpti, qui hic 
non referuntur, ope Tabellarum in ultimo huius Collectionis volumine positarum 
reperiri poterunt in antiquo Corpore Iuris Canonici necnon et in constitutionibus 


Romanorum Pontificum infra descriptis. 

4. 


Concilium Constantinopolitanum II (a. 553). 


Can. 9. - Si quis in duabus naturis adorari dicit Christum, ex quo duas 
adorationes introducunt, separatim Deo verbo, et separatim homini: vel si 
quis ad interemptionem vel ad confusionem deitatis et humanitatis, unam 
naturam sive substantiam eorum quae convenerunt introducens, sic Christum 
adorat, sed non una adoratione Deum verbum incarnatum cum propria 
ipsius carne adorat, sicut ab initio Dei ecclesiae traditum est, talis ana- 
thema sit. 

[Mansi, tom. 9, col. 382]. 


5. 


Concilium Nicaenum II (a. 787). 
Actio VII, definitio de sacris imaginibus. 


His ita se habentibus, regiae quasi continuati semitae, sequentesque 
divinitus inspiratum sanctorum patrum nostrorum magisterium, et catholicae 
traditionem ecclesiae (nam Spiritus Sancti hanc esse novimus, qui nimirum 
in ipsa inhabitat) definimus in omni certitudine ac diligentia, sicut figuram 
pretiosae ac vivificae crucis, ita venerabiles ac sanctas imagines proponen- 
das, tam quae de coloribus et tessellis, quam quae ex alia materia con- 
gruenter in sanctis Dei ecclesiis, et sacris vasis, et vestibus, et in parietibus 
ac tabulis, domibus et viis: tam videlicet imaginem Domini Dei et Salva- 
toris nostri lesu Christi, quam intemeratae dominae nostrae sanctae Dei 
genitricis, honorabiliumque angelorum, et omnium sanctorum simul et almc- 
rum virorum. Quanto enim frequentius per imaginalem formationem viden- 
tur, tanto qui has contemplantur, alacrius eriguntur ad primitivorum earum 
memoriam et desiderium, ad osculum, et ad honorariam his adorationem 
tribuendam. Non tamen ad veram latriam, quae secundum fidem est, quae- 
que solam divinam naturam decet, impartiendam: ita ut istis, sicuti figurae 
pretiosae ac vivificae crucis, et sanctis evangeliis, et reliquis sacris monu- 
mentis, incensorum et luminum oblatio ad harum honorem efficiendum 
exhibeatur, quemadmodum et antiquis piae consuetudinis erat. Imaginis enim 
honor ad primitivum transit: et qui adorat imaginem, adorat in ea depicti 
subsistentiam ... 

Eos ergo qui audent aliter sapere aut docere, aut secundum  scelestos 
haereticos ecclesiasticas traditiones spernere, et novitatem quamlibet excogi- 
tare, vel proiicere aliquid ex his quae sunt ecclesiae deputata, sive evange- 
lium, sive figuram crucis, sive imaginalem picturam, sive sanctas reliquias 
martyris; aut excogitare prave, aut astute ad subvertendum quidquam ex 
legitimis traditionibus ecclesiae catholicae; vel etiam quasi communibus uti 

sacris vasis, aut venerabilibus monasteriis: si quidem episcopi aut clerici 


fuerint, deponi praecipimus; monachos autem vel laicos a communione 
segregari. 


Actio VIII, de imaginibus, humanitate Christi, traditione. 


Haec est fides apostolorum, haec fides patrum, haec fides orthodoxo- 
rum: haec fides orbem terrarum constabilivit. Credentes in unum Deum in 
Trinitate collaudatum, honorabiles eius imagines salutamus. Qui sic non 
habent, anathema sint. Qui non ita sentiunt, eiiciantur ab ecclesia. Nos anti- 
quum catholicae ecclesiae institutum sequimur. Nos addentes vel dementes 
quidquam de catholica ecclesia, anathematizamus. Nos adventitiam novitatem 
Christianos accusantium anathematizamus. Nos venerandas imagines recipi- 
mus. Nos qui non ita sentiunt, anathemati subiicimus. His qui accipiunt 
sacrae scripturae dicta adversus idola in venerandas imagines, anathema. Ei 
qui non salutat sanctas imagines, anathema. His qui sacras imagines idola 
vocant, anathema. His qui dicunt Christianos accedere ad imagines tanquam 
ad deos, anathema. His qui dicunt per alium nos, quam per Christum Deum 
nostrum liberatos ab idolis, anathema. His qui dicere audent catholicam 
ecclesiam idola unquam recepisse, anathema. Omnibus haereticis anathema. 
Concilio, quod in venerandas infremuit imagines, anathema ... 

Si quis evangelicas historias imaginibus expressas non admittit, anz- 
thema. 

Si quis ipsas non salutat, cum sint in nomine Domini et sanctorum 
eius, anathema. 

Si quis omnem ecclesiasticam traditionem sive scriptam, sive non scti- 
tpam reiicit, anathema. 

[Mansi, tom. 13, col. 378, 379, 414, 415. - Cf. ibidem col. 730, 739]. 


6. 


Concilium Constantinopolitanum IV (a. 869). 
Actio X. 


Can. 3. - Sacram imaginem domini nostri lesu Christi et omnium libe- 
ratoris et salvatoris aequo honore cum libro sanctorum evangeliorum ado- 
rari decernimus. Sicut enim per syllabarum eloquia, quae in libro feruntur, 
salutem consequemur omnes; ita per colorum imaginariam operationem, et 
sapientes et idiotae cuncti, ex eo quod in promptu est, perfruuntur utilitate; 
quae enim in syllabis sermo, haec et scriptura, quae in coloribus est, prae- 
dicat, et commendat; et dignum est, ut secundum congruentiam rationis, et 
antiquissimam traditionem propter honorem, quia ad principalia ipsa refe- 
runtur, etiam derivative iconae honorentur, et adorentur aeque ut sanctorum 
sacer evangeliorum liber, atque typus pretiosae Crucis. Si quis ergo non 
adorat iconam salvatoris Christi, non videat formam eius, quando veniet in 
gloria paterna glorificari et glorificare sanctos suos: sed alienus sit a com- 

munione ipsius et claritate: similiter autem et imaginem intemeratae matris 
eius et Dei genitricis Mariae; insuper et iconas sanctorum angelorum depin- 
gimus, quemadmodum eos figurat verbis divina scriptura; sed et laudabilis- 
simorum apostolorum, prophetarum, martyrum, et sanctorum virorum, simul 
et omnium sanctorum, et honoramus et adoramus. Et qui sic se non habent, 
anathema sint a Patre, et Filio, et Spiritu sancto. 

Can. 12. - Apostolicis et synodicis canonibus, promotiones et conse- 
crationes episcoporum et potentia et praeceptione principum factas penitus 
interdicentibus, concordantes definimus, et sententiam nos quoque proferi- 
mus, ut si quis episcopus per versutiam vel tyrannidem principum huius- 
modi dignitatis consecrationem susceperit, deponatur omnimodis, utpote qui 
non ex voluntate Dei, et ritu ac decreto ecclesiastico, sed ex voluntate car- 
nalis sensus ex hominibus et per homines Dei domum possidere voluit, vel 
consensit. 

Can. 21. - Dominicum sermonem, quem Christus sanctis apostolis et 
discipulis suis dixit, quia: Qui vos recipit, me recipit; et qui vos spernit, me 
spernit, ad omnes etiam qui post eos secundum ipsos facti sunt summi 
pontifices et pastorum principes in ecclesia catholica dictum esse credentes, 
definimus, neminem prorsus mundi potentium, quemquam eorum qui patriar- 
chalibus sedibus praesunt inhonorare, aut movere a proprio throno tentare, 
sed omni reverentia et honore dignos iudicare; praecipue quidem sanctissi- 
mum papam senioris Romae, deinceps autem Constantinopoleos patriarcham, 
deinde vero Alexandriae, ac Antiochiae, atque Hierosolymorum; sed nec 
alium quemcumque conscriptiones contra sanctissimum papam senioris Ro- 
mae, ac verba complicare, et componere sub occasione quasi diffamatorum 
quorumdam criminum; quod et nuper Photius fecit, et multo ante Dioscorus. 
Quisquis autem tanta iactantia et audacia usus fuerit, ut secundum Photium, 
vel Dioscorum, in scriptis, vel sine scriptis iniurias quasdam contra sedem 
Petri apostolorum principis moveat, aequalem et eamdem quam illi condem- 
nationem recipiat. Si vero quis aliqua saeculi potestate íruens vel potens 
pellere tentaverit praefatum apostolicae cathedrae papam, aut aliorum patriar- 
charum quemquam, anathema sit. Porro si synodus universalis fuerit congre- 
gata, et facta fuerit etiam de sancta Romanorum ecclesia quaevis ambiguitas 
et controversia, oportet venerabiliter, et cum convenienti reverentia de pro- 
posita quaestione sciscitari, et solutionem accipere, aut proficere, aut pro- 
fectum facere, non tamen audacter sententiam dicere contra summos senioris 
Romae pontifices. 

[Mansi, tom. 16, col. 161, 167, 174. - Cf. ibidem col. 399]. 


"P 


Concilium Lateranense I (a. 1123). 


Can. 3. - Presbyteris, diaconibus, vel subdiaconibus, concubinarum et 
uxorum contubernia penitus interdicimus, et aliarum mulierum cohabitatio- 
nem, praeter quas synodus Nicaena per solas necessitudinum causas habi- 

tare permisit, videlicet matrem, sororem, amitam, vel materteram, aut alias 
huiusmodi, de quibus nulla valeat iuste suspicio oriri. 

Can. 4. - Praeterea iuxta beatissimi Stephani papae sanctionem statui- 
mus, ut laici quamvis religiosi sint, nullam tamen de ecclesiasticis rebus 
aliquid disponendi habeant facultatem: sed secundum apostolorum canones, 
omnium negotiorum ecclesiasticorum curam episcopus habeat, et ea velut 
Deo contemplante dispenset. Si quis ergo principum aut laicorum aliorum, 
dispensationem vel donationem rerum sive possessionum ecclesiasticarum 
sibi vendicaverit, ut sacrilegus iudicetur. 

[Mansi, tom. 21, col. 282]. 


8. 


Concilium Lateranense II (a. 1139). 


Can. 13. - Porro detestabilem et probrosam Divinis et humanis legibus 
per scripturam in veteri et in novo testamento abdicatam: illam, inquam, 
insatiabilem foeneratorum rapacitatem damnamus, et ab omni ecclesiastica 
consolatione sequestramus: praecipientes, ut nullus archiepiscopus, nullus 
episcopus, vel cuiuslibet ordinis abbas, seu quivis in ordine et clero, nisi 
cum summa cautela, usurarios recipere praesumat, sed in tota vita infames 
habeantur: et, nisi resipuerint, Christiana sepultura priventur. 

[Mansi, tom. 21, col. 529, 530]. 


Concilium Basileense (a. 1431). 
Sessio XXI. 


Cap. 8. - Abusum aliquarum Ecclesiarum, in quibus Credo im unum 


Deum, quod est symbolum et confessio Fidei nostrae, non complete usque 
ad finem cantatur, aut praefatio seu oratio Dominica omittitur, vel in Ec- 
clesiis cantilenae saeculares voce admiscentur, seu missa etiam privata sine 
ministro aut per secretas orationes ita submissa voce dicitur, quod a cir- 
cumstantibus audiri non potest, abolentes, statuimus ut qui in his trans- 
gressor inventus fuerit a suo superiore debite castigetur. 

[Mansi, tom. 29, col. 107]. 


10. 
Concilium Vaticanum (a. 1870). 
Sessio III. 
CapruTr IL - De revelatione. — Eadem Sancta Mater Ecclesia tenet et 


docet, Deum, rerum omnium principium et finem, naturali humanae ratio- 
nis lumine e rebus creatis certo cognosci posse; invisibilia enim ipsius, a 

creatura mundi, per ea quae facta sunt, intellecta, conspiciuntur:! attamen 
placuisse eius sapientiae et bonitati, alia, eaque supernaturali via, se ipsum 
ac aeterna voluntatis suae decreta humano generi revelare, dicente Apostolo: 
Multifariam, multisque modis olim Deus loquens patribus in Prophetis : 
novissime, diebus istis locutus est nobis in Filio. ? 

Huic divinae revelationi tribuendum quidem est, ut ea, quae in rebus 
divinis humanae rationi per se impervia non sunt, in praesenti quoque generis 
humani conditione ab omnibus expedite, firma certitudine et nullo admixto 
errore cognosci possint. Non hac tamen de causa revelatio absolute necessaria 
dicenda est, sed quia Deus ex infinita bonitate sua ordinavit hominem ad finem 
supernaturalem, ad participanda scilicet bona divina, quae humanae mentis 
intelligentiam omnino superant; siquidem oculus non vidit, nec auris audivit, 
nec in cor hominis ascendit, quae praeparavit Deus iis, qui diligunt illum. ? 

Haec porro supernaturalis revelatio, secundum universalis Ecclesiae fidem 
a sancta Tridentina Synodo declaratam, continetur in libris scriptis et sine 
scripto traditionibus, quae ipsius Christi ore ab Apostolis acceptae, aut ab 
ipsis Apostolis Spiritu Sancto dictante quasi per manus traditae, ad nos 
usque pervenerunt.^ Qui quidem veteris et novi Testamenti libri integri cum 
omnibus suis partibus, prout in eiusdem Concilii decreto recensentur, et in 
veteri vulgata latina editione habentur, pro sacris et canonicis suscipiendi 
sunt. Eos vero Ecclesia pro sacris et canonicis habet, non ideo quod sola 
humana industria concinnati, sua deinde auctoritate sint approbati; nec ideo 
dumtaxat, quod revelationem sine errore contineant; sed propterea quod 
Spiritu Sancto inspirante conscripti Deum habent auctorem, atque ut tales 
ipsi Ecclesiae traditi sunt. 

Quoniam vero, quae sancta Tridentina Synodus de interpretatione divinae 
Scripturae ad coercenda petulantia ingenia salubriter decrevit, a quibusdam 
hominibus prave exponuntur, Nos, idem decretum renovantes, hanc illius 
mentem esse declaramus, ut in rebus fidei et morum, ad aedificationem 
doctrinae Christianae pertinentium, is pro vero sensu sacrae Scripturae 
habendus sit, quem tenuit ac tenet sancta mater Ecclesia, cuius est iudicare 
de vero sensu et interpretatione Scripturarum sanctarum; atque ideo nemini 
licere contra hunc sensum, aut etiam contra unanimem consensum Patrum 
ipsam Scripturam sacram interpretari. 

CaPur Ill. - De fide. — Quum homo a Deo tanquam Creatore et Do- 
mino suo totus dependeat, et ratio creata increatae Veritati penitus subiecta 
sit, plenum revelanti Deo intellectus et voluntatis obsequium fide praestare 
tenemur. Hanc vero fidem, quae humanae salutis initium est, Ecclesia catho- 
lica profitetur, virtutem esse supernaturalem, qua, Dei aspirante et adiuvante 
gratia, ab eo revelata vera esse credimus, non propter intrinsecam rerum 
veritatem naturali rationis lumine perspectam, sed propter auctoritatem ipsius 

Dei revelantis, qui nec fàlli nec fallere potest. Est enim fides, testante Apo- 
stolo, sperandarum substantia rerum, argumentum non apparentium. ! 

Ut nihilominus fidei nostrae obsequium rationi consentaneum esset, 
voluit Deus cum internis Spiritus Sancti auxiliis externa iungi revelationis 
suae argumenta, facta scilicet divina, atque imprimis miracula et prophetias, 
quae cum Dei omnipotentiam et infinitam scientiam luculenter common- 
Strent, divinae revelationis signa sunt certissima et omnium intelligentiae 
accommodata. Quare tum Moyses et Prophetae, tum ipse maxime Christus 
Dominus multa et manifestissima miracula et prophetias ediderunt; et de 
Apostolis legimus: /// autem profecti praedicaverunt ubique, Dotnino coope- 
rante, et sermonem  confirmante, sequentibus signis.? Et rursum scriptum 
est: Habemus firmiorem propheticum sermonem, cui bene facitis attendentes 
quasi lucernae lucenti in caliginoso loco. ? 

Licet autem fidei assensus nequaquam sit motus animi caecus: nemo 
tamen evangelicae praedicationi consentire potest, sicut oportet ad salutem 
consequendam, absque illuminatione et inspiratione Spiritus Sancti, qui dat 
omnibus suavitatem in consentiendo et credendo veritati. ^ Quare fides ipsa 
in se, etiamsi per charitatem non operetur, donum Dei est, et actus eius 
est opus ad salutem pertinens, quo homo liberam praestat ipsi Deo obe- 
dientiam, gratiae eius, cui resistere posset, consentiendo et cooperando. 

Porro fide divina et catholica ea omnia credenda sunt, quae in verbo Dei 
scripto vel tradito continentur, et ab Ecclesia sive solemni iudicio sive ordina- 
rio et universali magisterio tamquam divinitus revelata credenda proponuntur. 

Quoniam vero sine fide impossibile est placere Deo, et ad filiorum eius 
consortium pervenire; ideo nemini unquam sine illa contigit iustificatio, nec 
ullus, nisi in ea perseveraverit usque in finem, vitam aeternam assequetur. 
Ut autem officio veram fidem amplectendi, in eaque constanter perseve- 
randi satisfacere possemus, Deus per Filium suum unigenitum Ecclesiam 
instituit, suaeque institutionis manifestis notis instruxit, ut ea tamquam custos 
et magistra verbi revelati ab omnibus posset agnosci. Ad solam enim catho- 
licam Ecclesiam ea pertinent omnia, quae ad evidentem fidei christianae 
credibilitatem tam multa et tam mira divinitus sunt disposita. Quin etiam 
Ecclesia per se ipsa, ob suam nempe admirabilem propagationem, eximiam 
sanctitatem et inexhaustam in omnibus bonis foecunditatem, ob catholicam 
unitatem, invictamque stabilitatem, magnum quoddam et perpetuum est mo- 
tivum credibilitatis et divinae suae legationis testimonium irrefragabile. 

Quo fit, ut ipsa veluti signum levatum in nationes,? et ad se invitet, 
qui nondum crediderunt, et filios suos certiores faciat, firmissimo niti fun- 
damento fidem, quam profitentur. Cui quidem testimonio efficax subsidium 
accedit ex superna virtute. Etenim benignissimus Dominus et errantes gratia 

sua excitat atque adiuvat, ut ad agnitionem veritatis venire possint; et eos, 
quos de tenebris transtulit in admirabile lumen suum, in hoc eodem lumine 
ut perseverent, gratia sua contirmat, non deserens, nisi deseratur. Quocirca 
minime par est conditio eorum, qui per caeleste fidei donum catholicae veri- 
tati adhaeserunt, atque eorum, qui ducti opinionibus humanis, falsam reli- 
gionem sectantur; illi enim, qui fidem sub Ecclesiae magisterio susceperunt, 
nullam unquam habere possunt iustam causam mutandi, aut in dubium 
fidem 'eandem revocandi. Quae cum ita sint, gratias agentes Deo Patri, 
qui dignos nos fecit in partem sortis sanctorum in lumine, tantam ne negli- 
gamus salutem, sed aspicientes in auctorem fidei et consummatorem lesum, 
teneamus spei nostrae confessionem indeclinabilem. 

CaPur IV. - De fide et ratione. — Hoc quoque perpetuus Ecclesiae 
catholicae consensus tenuit et tenet, duplicem esse ordinem cognitionis, non 
solum principio, sed obiecto etiam distinctum: principio quidem, quia in 
altero naturali ratione, in altero fide divina cognoscimus; obiecto autem, 
quia praeter ea, ad quae naturalis ratio pertingere potest, credenda nobis 
proponuntur mysteria in Deo abscondita, quae, nisi revelata divinitus, inno- 
tescere non possunt. Quocirca Apostolus, qui a gentibus Deum per ea, quae 
facta sunt, cognitum esse testatur, disserens tamen de gratia et veritate, 
quae per lesum Christum facta est,! pronuntiat: Loquimur Dei sapientiam 
in mysterio, quae abscondita est, quam praedestinavit Deus ante saecula in 
gloriam nostram, quam nemo principum huius saeculi cognovit. Nobis 
autem revelavit Deus per Spiritum suum: Spiritus enim omnia scrutatur, . 
etiam profunda Dei.? Et ipse Unigenitus confitetur Patri, quia abscondit 
haec a sapientibus, et prudentibus, et revelavit ea parvulis. ? 

Ac ratio quidem, fide illustrata, cum sedulo, pie et sobrie quaerit, ali- 
quam, Deo dante, mysteriorum intelligentiam eamque fructuosissimam asse- 
quitur, tum ex eorum, quae naturaliter cognoscit, analogia, tum e mysterio- 
rum ipsorum nexu inter se et cum fine hominis ultimo; nunquam tamen 
idonea redditur ad ea perspicienda instar veritatum, quae proprium ipsius 
obiectum constituunt. Divina enim mysteria suapte natura intellectum crea- 
tum sic excedunt, ut etiam revelatione tradita et fide suscepta, ipsius tamen 
fidei velamine contecta et quadam quasi caligine obvoluta maneant, quamdiu 
in hac mortali vita peregrinamur a Domino: per fidem enim ambulamus, 
et non per speciem. * 

Verum etsi fides sit supra rationem, nulla tamen unquam inter fidem 
et rationem vera dissensio esse potest: cum idem Deus, qui mysteria revelat 
et fidem infundit, animo humano rationis lumen indiderit; Deus autem ne- 
gare seipsum non possit, nec verum vero unquam contradicere. Inanis autem 
huius contradictionis species inde potissimum oritur, quod vel fidei dogmata 
ad mentem Ecclesiae intellecta et exposita non fuerint, vel opinionum com- 

menta pro rationis effatis habeantur. Omnem igitur assertionem veritati iilu- 
minatae fidei contrariam omnino falsam esse definimus.! Porro Ecclesia, 
quae una cum apostolico munere docendi, mandatum accepit, fidei depo- 
situm custodiendi, ius etiam et officium divinitus habet falsi nominis scien- 
tiam proscribendi, ne quis decipiatur per philosophiam, et inanem falla- 
. ciam.? Quapropter omnes christiani fideles huiusmodi opiniones, quae fidei 
doctrinae contrariae esse cognoscuntur, maxime si ab Ecclesia reprobatae 
fuerint, non solum prohibentur tanquam legitimas scientiae conclusiones 
defendere, sed pro erroribus potius, qui fallacem veritatis speciem praese- 
ferant, habere tenentur omnino. 

Neque solum fides et ratio inter se dissidere nunquam possunt, sed 
opem quoque sibi mutuam ferunt, cum recta ratio fidei fundamenta demon- 
stret, eiusque lumine illustrata rerum divinarum scientiam excolat; fides vero 
rationem ab erroribus liberet ac tueatur, eamque multiplici cognitione in- 
struat. Quapropter tantum abest, ut Ecclesia humanarum artium et discipli- 
narum culturae obsistat, ut hanc multis modis iuvet atque promoveat. Non 
enim commoda ab iis ad hominum vitam dimanantia aut ignorat aut despi- 
cit; fatetur imo, eas, quemadmodum a Deo, scientiarum Domino, profectae 
sunt, ita si rite pertractentur, ad Deum, iuvante eius gratia, perducere. Nec 
sane ipsa vetat, ne huiusmodi disciplinae in suo quaeque ambitu propriis 
utantur principiis et propria methodo; sed iustam hanc libertatem agno- 
scens, id sedulo cavet, ne divinae doctrinae repugnando errores in se susci- 
piant, aut fines proprios transgressae, ea, quae sunt fidei, occupent et per- 
turbent. 

Neque enim fidei doctrina, quam Deus revelavit, velut philosophicum 
inventum proposita est humanis ingeniis perficienda, sed tanquam divinum 
depositum Christi Sponsae tradita, fideliter custodienda et infallibiliter decla- 
randa. Hinc sacrorum quoque dogmatum is sensus perpetuo est retinendus, 
quem semel declaravit sancta mater Ecclesia, nec unquam ab eo sensu, altio- 
ris intelligentiae specie et nomine, recedendum. Crescat igitur et multum 
vehementerque proficiat, tam singulorum, quam omnium, tam unius homi- 
nis, quam totius Ecclesiae, aetatum ac saeculorum gradibus, intelligentia, 
scientia, sapientia: sed in suo dumtaxat genere, in eodem scilicet dogmate, 
eodem sensu, eademque sententia. ? 


CANONES. 


II. - De revelatione. — 4. Si quis sacrae Scripturae libros integros cum 
omnibus suis partibus, prout illos sancta Tridentina Synodus recensuit, pro 
sacris et canonicis non susceperit, aut eos divinitus inspiratos esse negave- 
rit; anathema sit. 

III. - De fide. — 6. Si quis dixerit, parem esse conditionem fidelium 
atque eorum, qui ad fidem unice veram nondum pervenerunt, ita ut catho- 

lici iustam causam habere possint, fidem, quam sub Ecclesiae magisterio 
iam susceperunt, assensu suspenso in dubium vocandi, donec demonstra- 
tionem scientificam credibilitatis et veritatis fidei suae absolverint; ana- 
thema sit. 

IV. - De fide et ratione. — 2. Si quis dixerit, disciplinas humanas ea 
cum libertate tractandas esse, ut earum assertiones, etsi doctrinae revelatae 
adversentur, tanquam verae retineri, neque ab Ecclesia proscribi possint; 
anathema sit. 

3. Si quis dixerit, fieri posse, ut dogmatibus ab Ecclesia propositis, ali- 
quando secundum progressum scientiae sensus tribuendus sit alius ab eo, 
quem intellexit et intelligit Ecclesia; anathema sit. 

Itaque supremi pastoralis Nostri officii debitum exequentes, omnes 
Christi fideles, maxime vero eos, qui praesunt vel docendi munere fungun- 
tur, per viscera lesu Christi obtestamur, nec non eiusdem Dei et Salvatoris 
nostri auctoritate iubemus, ut ad hos errores a sancta Ecclesia arcendos et 
eliminandos, atque purissimae fidei lucem pandendam studium et operam 
conferant. 

Quoniam vero satis non est, haereticam pravitatem devitare, nisi ii quo- 
que errores diligenter fugiantur, qui ad illam plus minusve accedunt; omnes 
officii monemus, servandi etiam Constitutiones et Decreta, quibus pravae 
eiusmodi opiniones, quae isthic diserte non enumerantur, ab hac Sancta Sede 
proscriptae et prohibitate sunt. 


Sessio IV, 


Pastor aeternus et episcopus animarum nostrarum, ut salutiferum redem- 
ptionis opus perenne redderet, sanctam aedificare Ecclesiam decrevit, in qua 
veluti in domo Dei viventis fideles omnes unius fidei et charitatis vinculo 
continerentur. Quapropter, priusquam clarificaretur, rogavit Patrem non pro 
Apostolis tantum, sed et pro eis, qui credituri erant per verbum eorum in 
ipsum, ut omnes unum essent, sicut ipse Filius et Pater unum sunt. Quem- 
admodum igitur Apostolos, quos sibi de mundo elegerat, misit, sicut ipse 
missus erat a Patre: ita in Ecclesia sua Pastores et Doctores usque ad con- 
summationem saeculi esse voluit. Ut vero episcopatus ipse unus et indivisus 
esset, et per cohaerentes sibi invicem sacerdotes credentium multitudo uni- 
versa in fidei et communionis unitate conservaretur, beatum Petrum caeteris 
Apostolis praeponens in ipso instituit perpetuum utriusque unitatis princi- 
pium ac visibile fundamentum, super cuius fortitudinem aeternum extrue- 
retur templum, et Ecclesiae caelo inferenda sublimitas in huius fidei firmitate 
consurgeret.! Et quoniam portae inferi ad evertendam, si fieri posset, Eccle- 
siam contra eius fundamentum divinitus positum maiori in dies odio undi- 
que insurgunt; Nos ad catholici gregis custodiam, incolumitatem, augmen- 
tum, necessarium esse iudicamus, sacro approbante Concilio, doctrinam de 
institutione, perpetuitate, ac natura sacri Apostolici primatus, in quo totius 

Ecclesiae vis ac soliditas consistit, cunctis fidelibus credendam et tenendam, 
secundum antiquam atque constantem universalis Ecclesiae fidem propo- 
nere, atque contrarios, dominico. gregi adeo perniciosos, errores proscribere 
et condemnare. 

Capur L. - De Apostolici primatus in Beato Petro institutione. — Doce- 
mus itaque et declaramus, iuxta Evangelii testimonia primatum iurisdictionis 
in universam Dei Ecclesiam immediate et directe beato Petro Apostolo pro- 
missum atque collatum a Christo Domino fuisse. Unum enim Simonem, cui 
iam pridem dixerat: 7z vocaberis Cephas,! postquam ille suam edidit con- 
fessionem inquiens: Tz es Christus, Filius Dei vivi, solemnibus his verbis 
allocutus est Dominus: Beatus es Simon Bar Iona: quia caro et sanguis non 
revelavit tibi, sed Pater meus, qui in caelis est. Et ego dico tibi, quia tu es 
Petrus, ef super hanc peíram  aedificabo Ecclesiam meam, et portae inferi 
non praevalebunt adversus eam. Et tibi dabo claves regni caelorum. Et quod- 
cumque ligaveris super terram, erit ligatum et in caelis: et quodcumque 
solveris super terram, erit solutum et in caelis.? Atque uni Simoni Petro 
contulit lesus post suam resurrectionem summi pastoris et rectoris iurisdi- 
ctionem in totum suum ovile, dicens: Pasce agnos meos: pasce oves meas.? 
Huic tam manifestae sacrarum Scripturarum doctrinae, ut ab Ecclesia catho- 
lica semper intellecta est, aperte opponuntur pravae eorum sententiae, qui 
constitutam a Christo Domino in sua Ecclesia regiminis formam pervertentes 
negant, solum Petrum prae caeteris Apostolis, sive seorsum singulis sive omni- 
bus simul, vero proprioque iurisdictionis primatu fuisse a Christo instructum; 
aut qui affirmant, eundem primatum non immediate, directeque ipsi beato Pe- 
tro, sed Ecclesiae, et per hanc illi ut ipsius Ecclesiae ministro delatum fuisse. 

Si quis igitur dixerit, beatum Petrum Apostolum non esse a Christo 
Domino constitutum Apostolorum omnium principem et totius Ecclesiae 
militantis visibile caput; vel eundem honoris tantum non autem verae pro- 
priaeque iurisdictionis primatum ab eodem Domino nostro Iesu Christo dire- 
cte et immediate accepisse; anathema sit. 

Capur Il. - De perpetuitate primatus Beati Petri in Romanis Pontifici- 
bus. — Quod autem in beato Apostolo Petro princeps pastorum et pastor 
magnus ovium Dominus Christus lesus in perpetuam salutem ac perenne 
bonum Ecclesiae instituit, id, eodem auctore, in Ecclesia, quae fundata super 
petram ad finem saeculorum usque firma stabit, iugiter durare necesse est. 
Nulli sane dubium, imo saeculis omnibus notum est, quod sanctus beatis- 
simusque Petrus, Apostolorum princeps et caput, fideique columna et Eccle- 
siae catholicae fundamentum, a Domino nostro Iesu Christo, Salvatore humani 
generis ac Redemptore, claves regni accepit: qui ad hoc usque tempus et 
semper in suis successoribus, episcopis sanctae Romanae Sedis ab ipso fun- 
datae, eiusque consecratae sanguine, vivit et praesidet et iudicium exercet. * 

Unde quicumque in hac Cathedra Petro succedit, is secundum Christi ipsius 
institutionem primatum Petri in universam Ecclesiam obtinet. Manet ergo 
dispositio veritatis, et beatus Petrus in accepta fortitudine petrae perse- 
verans suscepta Ecclesiae gubernacula non reliquit.! Hac de causa ad 
Romanam Ecclesiam propter potentiorem principalitatem necesse semper 
fuit omnem convenire Ecclesiam, hoc est, eos, qui sunt undique fideles, 
ut in ea Sede, e qua venerandae communionis iura in omnes dimanant, 
tamquam membra in capite consociata, in unam corporis compagem coale- 
ScerentU» 

Si quis ergo dixerit, non esse ex ipsius Christi Domini institutione seu 
iure divino, et beatus Petrus in primatu super universam Ecclesiam habeat 
perpetuos successores; aut Romanum Pontificem non esse beati Petri in 
eodem primatu successorem; anathema sit. 

Capur Ill. - De vi etf ratione primatus Romani Pontificis. — Quapropter 
apertis innixi sacrarum litterarum testimoniis, et inhaerentes tum Praedeces- 
sorum Nostrorum Romanorum Pontificum, tum Conciliorum generalium 
disertis, perspicuisque decretis, innovamus oecumenici Concilii Florentini 
definitionem, qua credendum ab omnibus Christi fidelibus est, sanctam Apo- 
stolicam Sedem, et Romanum Pontificem in universum orbem tenere prima- 
tum, et ipsum Pontificem Romanum successorem esse beati Petri principis 
Apostolorum, et verum Christi Vicarium, totiusque Ecclesiae caput, et omnium 
Christianorum patrem ac doctorem existere; et ipsi in beato Petro pascendi, 
regendi ac gubernandi universalem Ecclesiam a Domino nostro Iesu Christo 
plenam potestatem traditam esse; quemadmodum etiam in gestis oecumeni- 
corum Conciliorum et in sacris canonibus continetur. 

Docemus proinde et declaramus, Ecclesiam Romanam, disponente Domino, 
super omnes alias ordinariae potestatis obtinere principatum, et hanc Romani 
Pontificis iurisdictionis potestatem, quae vere episcopalis est, immediatam 
esse: erga quam cuiuscumque ritus et dignitatis pastores atque fideles, tam 
seorsum singuli quam simul omnes, officio hierarchicae subordinationis, verae- 
que obedientiae obstringuntur, non solum in rebus, quae ad fidem et mores, 
sed etiam in iis, quae ad disciplinam et regimen Ecclesiae per totum orbem 
diffusae pertinent; ita ut custodita cum Romano Pontifice tam communionis, 
quam eiusdem fidei professionis unitate, Ecclesia Christi sit unus grex sub 
uno summo pastore. Haec est catholicae veritatis doctrina, a qua deviare, 
salva fide atque salute, nemo potest. 

Tantum autem abest, ut haec Summi Pontificis potestas officiat ordina- 
riae ac immediatae illi episcopalis iurisdictionis potestati, qua Episcopi, qui 
positi a Spiritu Sancto in Apostolorum locum successerunt, tamquam veri 
pastores assignatos sibi greges, singuli singulos, pascunt et regunt, ut eadem 
a supremo et universali Pastore asseratur, roboretur ac vindicetur, secundum 
illud sancti Gregorii Magni: Meus honor est honor universalis Ecclesiae. 

Meus honor est fratrum meorum solidus vigor. Tum ego vere honoratus sum, 
cum. singulis quibusque honor debitus non negatur. 

Porro ex suprema illa Romani Pontificis potestate gubernandi universam 
Ecclesiam ius eidem esse consequitur, in huius sui muneris exercitio libere 
communicandi cum pastoribus et gregibus totius Ecclesiae, ut iidem ab ipso 
in via salutis doceri ac regi possint. Quare damnamus ac reprobamus illorum 
sententias, qui hanc supremi capitis cum pastoribus et gregibus communi- 
cationem licite impediri posse dicunt, aut eandem reddunt saeculari potestati 
obnoxiam, ita ut contendant, quae ab Apostolica Sede vel eius auctoritate 
ad regimen Ecclesiae constituuntur, vim ac valorem non habere, nisi pote- 
statis saecularis placito confirmentur. 

Et quoniam divino Apostolici primatus iure Romanus Pontifex universae 
Ecclesiae praeest, docemus etiam et declaramus, eum esse iudicem supremum 
fidelium,? et in omnibus causis ad examen ecclesiasticum spectantibus ad 
ipsius posse iudicium recurri;? Sedis vero Apostolicae, cuius auctoritate 
maior non est, iudicium a nemine fore retractandum, neque cuiquam de eius 
licere iudicare iudicio. * Quare a recto veritatis tramite aberrant, qui affir- 
mant, licere ab iudiciis Romanorum Pontificum ad oecumenicum Concilium 
tamquam ad auctoritatem Romano Pontifice superiorem appellare. 

Si quis itaque dixerit, Romanum Pontificem habere tantummodo ofti- 
cium inspectionis vel directionis, non autem plenam et supremam potesta- - 
tem iurisdictionis in universam Ecclesiam, non solum in rebus, quae ad fidem 
et mores, sed etiam in iis, quae ad disciplinam et regimen Ecclesiae per totum 
orbem diffusae pertinent; aut eum habere tantum potiores partes, non vero 
totam plenitudinem huius supremae potestatis; aut hanc eius potestatem non 
esse ordinariam et immediatam sive in omnes ac singulas ecclesias, sive in 
omnes et singulos pastores et fideles; anathema sit. 

CaPur IV. - De Romani Pontificis infallibili magisterio. — Ipso autem 
Apostolico primatu, quem Romanus Pontifex tamquam Petri principis Apo- 
stolorum successor in universam Ecclesiam obtinet, supremam quoque magi- 
sterii potestatem comprehendi, haec Sancta Sedes semper tenuit, perpetuus 
Ecclesiae usus comprobat, ipsaque oecumenica Concilia, ea imprimis, in qui- 
bus Oriens cum Occidente in fidei charitatisque unionem conveniebat, decla- 
raverunt. Patres enim Concilii Constantinopolitani quarti, maiorum vestigiis 
inhaerentes, hanc solemnem ediderunt professionem: Prima salus est, rectae 
fidei regulam custodire. Et quia non potest Domini nostri lesu Christi prae- 
termitti sententia dicentis: Tu es Petrus, et super hanc petram aedificabo 
Ecclesiam meam, haec, quae dicta sunt, rerum probantur effectibus, quia in 
Sede Apostolica immaculata est semper catholica reservata religio, et sancta 
celebrata doctrina. Ab huius ergo fide et doctrina separari minime cupientes, 
speramus ut in una communione, quam Sedes Apostolica praedicat, esse 

mereamur, in qua est integra et vera Christianae raligionis soliditas.! Appro- 
bante vero Lugdunensi Concilio secundo, Graeci professi sunt: Sanctam 
Romanam Ecclesiam summum et plenum primatum et principatum super 
universam Ecclesiam catholicam obtinere, quem se ab ipso Domino in beato 
Petro Apostolorum principe sive vertice, cuius Romanus Pontifex est suc- 
cessor, cum potestatis plenitudine recepisse veraciter et humiliter recogno- 
Scit; et sicut prae caeteris tenetur fidei veritatem defendere, sic et, si quae 
de fide subortae fuerint quaestiones, suo debent iudicio definiri. Florentinum 
denique Concilium delinivit: Pontificem Romanum, verum Christi Vicarium, 
totiusque Ecclesiae caput et omnium Christianorum patrem et doctorem exi- 
stere; et ipsi in beato Petro pascendi, regendi ac gubernandi universalem 
Ecclesiam a Domino nostro lesu Christo plenam potestatem traditam esse. 

Huic pastorali muneri ut satisfacerent, Praedecessores Nostri indefessam 
semper operam dederunt, ut salutaris Christi doctrina apud omnes terrae 
populos propagaretur, parique cura vigilarunt, ut, ubi recepta esset, sincera 
et pura conservaretur. Quocirca totius orbis Antistites nunc singuli, nunc in 
Synodis congregati, longam ecclesiarum consuetudinem et antiquae regulae 
formam sequentes, ea praesertim pericula, quae in negotiis fidei emergebant, 
ad hanc Sedem Apostolicam retulerunt, ut ibi potissimum resarcirentur damna 
fidei, ubi fides non potest sentire defectum. ? Romani autem Pontifices, prout 
temporum et rerum conditio suadebat, nunc convocatis oecumenicis Conci- 
liis aut explorata Ecclesiae per orbem dispersae sententia, nunc per Synodos 
particulares, nunc aliis, quae divina suppeditabat providentia, adhibitis auxi- 
liis, ea tenenda definiverunt, quae sacris Scripturis et apostolicis Traditioni- 
bus consentanea, Deo adiutore, cognoverant. Neque enim Petri successoribus 
Spiritus Sanctus promissus est, ut eo revelante novam doctrinam pateface- 
rent, sed ut eo assistente traditam per Apostolos revelationem seu fidei depo- 
situm sancte custodirent et fideliter exponerent. Quorum quidem apostolicam 
doctrinam omnes venerabiles Patres amplexi et sancti Doctores orthodoxi 
venerati atque secuti sunt; plenissime scientes, hanc sancti. Petri Sedem ab 
omni semper errore illibatam permanere, secundum Domini Salvatoris nostri 
divinam pollicitationem discipulorum suorum principi factam: Ego rogavi 
pro te, ut non deficiat fides tua: et tu aliquando conversus confirma fra- 
res tuos. 

Hoc igitur veritatis et fidei numquam deticientis charisma Petro eiusque 
in hac Cathedra successoribus divinitus collatum est, ut excelso suo munere 
in omnium salutem fungerentur, ut universus Christi grex per eos ab erroris 
venenosa esca aversus, caelestis doctrinae pabulo nutriretur, ut sublata schi- 
smatis occasione Ecclesia tota una conservaretur, atque suo fundamento innixa, 
firma adversus inferi portas consisteret. 

At vero cum hac ipsa aetate, qua salutifera Apostolici muneris efficacia 
vel maxime requiritur, non pauci inveniantur, qui illius auctoritati obtre- 


! Ex formula S. Hormisdae Papae, prout ab Hadriano II. Patribus Concilii 
Oecumenici VIII, Constantinopolitani IV. proposita et ab iisdem subscripta est. 
£I CIS ber, Episto GXG 

ctant; necessarium omnino esse censemus, praerogativam, quam unigenitus 
Dei Filius cum summo pastorali officio coniungere dignatus est, solemniter 
asserere. 

Itaque Nos traditioni a fidei Christianae exordio perceptae fideliter inhae- 
rendo ad Dei Salvatoris nostri gloriam, religionis Catholicae exaltationem 
et Christianorum populorum salutem, sacro approbante Concilio, docemus 
et divinitus revelatum dogma esse definimus: Romanum Pontificem, cum ex 
Cathedra loquitur, id est, cum omnium Christianorum Pastoris et Doctoris 
munere fungens, pro suprema sua apostolica auctoritate doctrinam de fide 
vel moribus ab universa Ecclesia tenendam definit, per assistentiam divinam, 
ipsi in beato Petro promissam, ea infallibilitate pollere, qua divinus Redem- 
ptor Ecclesiam suam in definienda doctrina de fide vel moribus instructam 
esse voluit; ideoque eiusmodi Romani Pontificis definitiones ex sese, non 
autem ex consensu Ecclesiae irreformabiles esse. 

Si quis autem huic Nostrae definitioni contradicere, quod Deus avertat, 
praesumpserit; anathema sit. 

[Acta et Decreta Sacrosancti Oecumenici Concilii Vaticani, p. 129-140, 
164-172]. 


Boso C NE ANTSPONTIFIGES:: 


TT. 


S. Clemens I, ep. Propter subitas, a. 90-99 (?) 


C. 40. - Cum ergo haec nobis manifesta sint, etiam in divinae cogni- 
tionis profunda introspicientes, cuncta ordine debemus facere, quae nos Do- 
minus iussit peragere. Statutis temporibus oblationes et officia perfici, neque 
temere vel inordinate fieri praecepit, sed praetinitis temporibns et horis, ubi 
etiam et a quibus celebrari vult, ipse excelsissima sua voluntale definivit: ut 
religiose omnia secundum beneplacitum facta, accepta essent voluntati eius. 
Qui ergo assignatis temporibus oblationes suas faciunt, accepti et beati sunt: 
nam qui legitima Dei sequuntur, non peccant. Summo quippe sacerdoti sua 
munia tributa sunt: et sacerdotibus locus proprius praestitutus est: Levitis 
quoque sua ministeria incumbunt: homo laicus praeceptis laicis constrin- 
gitur. 

[Mansi, tom. 1, col. 199, 202]. 


! Fontes Codicis Iuris Canonici ex Romanis Pontificibus desumpti, qui hic non 
' referuntur, ope Tabellarum in ultimo huius Collectionis volumine positarum reperiri 
poterunt, in antiquo Corpore Iuris Canonici. 

12. 


S. Cornelius I, ep. Quantam sollicitudinem, a. 252, 
Professio fidei schismaticorum. 


-. His ita gestis, in presbyterium venerunt Maximus, Urbanus, Sidonius, 
et Macarius, et plerique fratres, qui se eis adiunxerant, summis precibus desi- 
derantes, ut ea quae ante fuerant gesta, in oblivionem cederent, nullaque 
eorum mentio haberetur, proinde atque si nihil esset vel commissum vel 
dictum, invicem omnibus remissis, cor mundum et purum iam Deo exhibe- 
rent, sequentes evangelicam vocem, dicentem éPbeafos esse puros corde, quo- 
niam ipsi Deum videbunt. Quod erat consequens, omnis hic actus populo 
fuerat insinuandus, ut et ipsos viderent in ecclesia constitutos, quos errantes 
et palabundos iamdiu viderant, et dolebant. Quorum voluntate cognita, ma- 
gnus fraternitatis concursus factus est. Una vox erat omnium, gratias Deo 
agentium, gaudium pectoris lacrymis exprimentium, complectentium eos, 
quasi hodie poena carceris fuissent liberati. Et ut ipsorum propria verba 
designem: Nos, inquiunt, Cornelium episcopum sanctissimae catholicae eccle- 
siae, electum a Deo omnipotente, et Christo domino nostro, scimus. Nos erro- 
rem nostrum confitemur. Nos imposturam passi sumus, circumventi sumus 
perfidia et loquacitate captiosa. Nam etsi videbamur quasi quamdam commu- 
nicationem cum schismatico et haeretico homine habuisse, sincera famen mens 
nostra semper in ecclesia fuit. Nec enim ignoramus unum Deum esse, et unum 
Christum esse dominum, quem confessi sumus, unum Spiritum sanctum, unum 
episcopum in catholica ecclesia esse debere. lsta eorum professione non move- 
remur: ut quod apud potestatem saeculi erant confessi, in ecclesia consti- 
tuti comprobarent? Quapropter Maximum presbyterum locum suum agno- 
scere iussimus: caeteros cum ingenti populi suffragio recepimus. Omnia 
autem remisimus Deo omnipotenti, in cuius potestate sunt omnia reservata. 

[Mansi, tom. 1, col. 831]. 


13. 


S. Stephanus I, ep. ad Cyprianum Episcop. Carthaginien., 
a. 254-257 (fragmentum). 


.Si quis ergo a quacumque haeresi venerit ad nos, nihil innovetur nisi 
quod traditum est, ut manus illi imponatur in poenitentiam: cum ipsi hae- 
retici proprie alterutrum ad se venientes non baptizent, sed communicent 
tantum. 

[Ex epistola Cypriani ad Pompeium. - Mansi, tom. 1, col. 928]. 

14. 
S. Damasus I (in Synodo Romana IV), a. 380. 


Anathematismus 22. - Si quis non dixerit, Spiritum sanctum adoram 
dum ab omni creatura, sicut et Filium et Patrem, anathema sit. 
[Mansi, tom. 3, col. 487. - Cf. ibidem, col. 483]. 


15. 


S. Siricius, ep. Directa ad decessorem, 10 febr. 385.! 


Directa ad decessorem nostrum sanctae recordationis Damasum  frater- 
nitatis tuae relatio, me iam in sede ipsius constitutum (quia sic dominus 
ordinavit) invenit: quam cum in conventu fratrum solicitus legeremus, tanta 
invenimus, quae reprehensione et correctione sunt digna, quanta optaremus 
laudanda cognoscere. Et quia necesse erat, nos in eius laboribus curisque 
succedere, cui per Dei gratiam successimus in honore, facto, ut oportebat, 
primitus meae provectionis indicio, ad singula (prout dominus aspirare 
dignatus est) consultationis tuae responsum competens non negamus: quia 
pro officii nostri consideratione non est nobis dissimulare, non est tacere 
libertas, quibus maior cunctis Christianae religionis zelus incumbit. Porta- 
mus onera omnium qui gravantur: quinimo haec portat in nobis beatus apo- 
stolus Petrus, qui nos in omnibus, ut confidimus, administrationis suae pro- 
tegit et tuetur haeredes. 

C. 1. - Prima itaque paginae tuae fronte signasti, baptizatos ab impiis 
Arianis, plurimos ad fidem catholicam festinare, et quosdam de fratribus 
nostris, eosdem denuo baptizare velle, quod non licet: cum hoc fieri et 
apostolus vetet, et canones contradicant, et post cassatum Ariminense con- 
cilium, missa ad provincias a venerandae memoriae praedecessore meo Liberio 
generalia decreta prohibeant, quos nos cum Novatianis, aliisque haereticis, 
sicut est in synodo constitutum, per invocationem solam septiformis spiritus, 
episcopalis manus impositione, catholicorum conventui sociamus. Quod etiam 
totus oriens occidensque custodit: a quo tramite vos quoque posthac minime 
convenit deviare, si non vultis a nostro collegio synodali separari sententia. 

[Mansi, tom. 3, col. 655, 656]. 


16. 
S. Innocentius I, ep. Etsi tibi, 15 febr. 404.? 
..Haec sunt quae deinceps intuitu divini iudicii omnem catholicum 


episcopum expedit custodire... 


! Himerio Tarraconensi episcopo. 
? Victricio episcopo Rothomagensi. 


18 Romani Pontifices 


C. 8. - Ut venientes a Novatianis vel Montensibus, per manus tan- 
tum impositionem suscipiantur: quia quamvis ab haereticis, tamen in Christi 
nomine sunt baptizati; praeter eos, si qui forte a nobis ad illos transeuntes 
rebaptizati sunt. Hi si resipiscentes et ruinam suam cogitantes redire volue- 
rint, sub longa poenitentiae satisfactione admittendi sunt. 

[Mansi, tom. 3, col. 1033, 1034]. 


17. 
S. Innocentius I, ep. Consulenti tibi, 20 febr. 405.! 


Consulenti tibi, frater carissime, quid de proposita specie unaquaque 
sentirem, pro captu intelligentiae meae, quae sunt visa respondi, quid sequen- 
dum vel docilis ratio persuaderet, vel auctoritas lectione ostenderet, vel custo- 
dita series temporum demonstraret... Proponam igitur singula, subiiciamque 
responsum ... 

C. 2. - Et hoc quaesitum est, quid de his observari oporteat, qui post 
baptismum omni tempore incontinentiae voluptatibus dediti, in extremo fine 
vitae suae poenitentiam simul et reconciliationem communionis exposcunt. 
De his observatio prior durior, posterior interveniente misericordia inclina. 
tior est. Nam consuetudo prior tenuit, ut concederetur eis poenitentia, sed 
communio negaretur. Nam cum illis temporibus crebrae persecutiones essent, 
ne communionis concessa facilitas homines de reconciliatione securos non 
revocaret a lapsu, negata merito communio est, concessa poenitentia, ne 
totum penitus negaretur: et duriorem remissionem fecit temporis ratio. Sed 
posteaquam dominus noster pacem ecclesiis suis reddidit, iam terrore depulso 
communionem dari abeuntibus placuit, et propter domini misericordiam 
quasi viaticum profecturis, et ne Novatiani haeretici negantis veniam aspe- 
ritatem et duritiam sequi videamur. Tribuitur ergo cum poenitentia extrema 
communio, ut homines huiusmodi, vel in supremis suis poenitentes, mise- 
rante salvatore nostro, a perpetuo exitio vindicentur. 

C. 7. - Qui vero libri recipiantur in canone sanctarum scripturarum, 
brevis adnexus ostendit. Haec sunt ergo quae desiderata moneri voce voluisti. 
Moysis libri 5 id est Genesis, Exodi, Levitici, Numeri, Deuteronomii: et Iesu 
Nave unus, Iudicum unus. Regnorum libri 4 simul et Ruth. Prophetarum libri 16. 
Salomonis libri 5. Psalterium. Historiarum, Iob liber unus, Tobiae unus, 
Esther unus, Iudith unus, Machabaeorum duo, Esdrae duo, Paralipomenon 
duo. Item novi Testamenti, Evangeliorum libri 4. Apostoli Pauli epistolae 14. 
Epistolae Ioannis 3. Epistolae Petri duae. Epistola Iudae, Epistola lacobi, 
Actus apostolorum, Apocalypsis loannis. Cetera autem, quae, vel sub nomine 
Matthiae, sive Iacobi minoris, vel sub nomine Petri et Ioannis, quae a quo- 
dam Leucio scripta sunt, vel sub nomine Andreae, quae a Xenocharide et 
Leonida philosophis; vel sub nomine Thomae, et si qua sunt alia, non solum 
repudianda, verum etiam noveris esse damnanda. 

[Mansi, tom. 3, col. 1038-1041]. 


! Exuperio episcopo Tholosano. 


Romani Pontifices 19 


18. 


S. Innocentius I, ep. Magna me gratulatio, 13 dec. 414.! 


C. 5. - At vero qui a catholica fide ad haeresim transierunt, quos non 
aliter oportet nisi per poenitentiam suscipi, apud vos non solum poeniten- ' 
tiam non agunt, verum etiam honore cumulantur ... Sed canones apud Nicaeam 
constituti, de Novatianis fieri permiserunt. Prius ille canon, a patribus insti- 
tutus, ponendus est, ut possimus advertere, vel quid, vel qualiter ab eisdem 
sensum sit vel praeceptum. De his, inquit, qui nominant seipsos Catharos, 
id est, mundos et aliquando veniunt ad catholicam ecclesiam, placuit san- 
ctae et magnae synodo, ut accepta manus impositione, sic maneant in clero. 
Possum vero dicere, de solis hoc Novatianis esse praeceptum, nec ad aliarum 
haeresum clericos pertinere. Nam si utique de omnibus ita definirent, addi- 
dissent, a Novatianis, aliisque haereticis revertentes, debere in suum ordinem 
recipi. Quod ita esse, etiam illud maxime, quod de Paulianistis dictum est, 
poterit confirmare, a quibus venientes, etiam baptizari praecipiunt. Numquid- 
nam, cum de Paulianistis iubent, omnes qui ab haereticis revertuntur, erunt hoc 
exemplo baptizandi? Quod cum nullus audeat facere, de ipsis tantum esse 
praeceptum, ratio ipsa demonstrat. Denique: baptizatos rite ab evangelista 
Philippo, Petrus et Ioannes sola manus impositione consummant. Illos vero, 
quos apostolus Paulus Ioannis baptismate baptizatos reperit, interrogavitque 
an Spiritum sanctum accepissent, fatentibus se, ne illud quidem nomen 
audisse, iussit eos baptizari. Videtis ergo, rite baptizatos, illo dono iterari 
non posse; et aliter, sola aqua lotos, baptizari in nomine Patris, et Filii, 
et Spiritus sancti, necessarium pervideri. Ita et de Novatianis tantum iussum 
esse, lucida manifestatione perlegitur. Quod idcirco distinctum esse ipsis dua- 
bus haeresibus, ratio manifesta declarat: quia Paulianistae, in nomine Patris, 
et Filii, et Spiritus sancti minime baptizabant, et Novatiani iisdem tremendis 
venerandisque nominibus baptizant: nec apud istos de unitate potestatis 
divinae, hoc est, Patris, et Filii, et Spiritus sancti, quaestio aliquando mota 
est; et ideo omnibus segregatis, haec sola electa est, cui istud crederent conce- 
dendum, quia nihil in Patris, et Filii, et Spiritus sancti sacramento peccarent. 

[Mansi, tom. 3, col. 1061]. 


19. 


S. Innocentius I, ep. Si instituta ecclesiastica, 
I9 mart. 416.? 
C. 8. - Sane quoniam de hoc, sicut de ceteris, consulere voluit dile- 


ctio tua, adiecit etiam filius meus Caelestinus diaconus in epistola sua, esse 
a tua dilectione positum illud, quod in beati apostoli lacobi epistola con- 


! Ad episcopos Macedoniae. 
? Decentio episcopo Eugubino. 

scriptum est: Si infirmus aliquis in vobis est, vocet presbyteros, et orent super 
eum, ungentes eum oleo in nomine domini, et oratio fidei salvabit laborantem, 
et suscitabit illum dominus: et si peccata fecit, remittet ei. Quod non est 
dubium, de fidelibus aegrotantibus accipi vel intelligi debere, qui sancto oleo 
chrismatis perungi possunt: quo ab episcopo confecto, non solum sacerdo- 
tibus, sed omnibus uti Christianis licet in sua aut suorum necessitate inun- 
gendo. Ceterum illud superfluum videmus adiectum, ut de episcopo ambi- 
gatur, quod presbyteris licere non dubium est. Nam idcirco de presbyteris 
dictum est, quia episcopi occupationibus aliis impediti, ad omnes languidos 
ire non possunt. Ceterum, si episcopus aut potest, aut dignum ducit, ali- 
quem a se visitandum, et benedicere et tangere chrismate sine cunctatione 
potest, cuius est ipsum chrisma conficere. Nam poenitentibus istud infundi 
non potest, quia genus est sacramenti. Nam quibus reliqua sacramenta ne- 
gantur, quomodo unum genus putatur posse concedi? 
[Mansi, tom. 3, col. 1030, 1031]. 


20. 


S. Innocentius lI, ep. In requirendis Dei rebus, 27 ian. 417. ! 


In requirendis Dei rebus quas omni cum solicitudine decet a sacerdo- 
tibus, maxime a vero iustoque et catholico tractari concilio, antiquae tradi- 
tionis exempla servantes, et ecclesiasticae memores disciplinae, vestrae reli- 
gionis vigorem non minus nunc in consulendo, quam antea cum pronun- 
ciaretis, vera ratione firmatis, qui ad nostrum referendum approbatis esse 
iudicium, scientes quid apostolicae sedi (cum omnes, hoc loco positi, ipsum 
sequi desideremus apostolum) debeatur, a quo ipse episcopatus et tota aucto- 
ritas nominis huius emersit. Quem sequentes, tam mala iam damnare novi- 
mus, quam probare laudanda: vel id vero, quod patrum instituta sacerdo- 
tali officio custodientes, non censetis esse calcanda: quod illi non humana, 
sed divina decrevere sententia: ut quidquid, quamvis de disiunctis remotis- 
que provinciis ageretur, non prius ducerent finiendum, nisi ad huius sedis 
notitiam perveniret, ut tota huius auctoritate (iusta quae fuerit) pronunciatio 
firmaretur: indeque sumerent ceterae ecclesiae (velut de natali suo fonte 
aquae cunctae procederent, et per diversas totius mundi regiones puri capitis 
incorruptae manarent) quid praecipere, quos abluere, quos veluti in coeno 
inemundabili sordidatos, mundis digna corporibus unda vitaret. 

[Mansi, tom. 3, col. 1071, 1072]. 


2M 
S. Zosimus, ep. Quamvis Patrum traditio, 21 mart. 418.? 


Quamvis Patrum traditio apostolicae sedi auctoritatem tantam tribuerit, 
ut de eius iudicio disceptare nullus auderet, idque per canones semper regu- 
lasque servaverit; et currens adhuc suis legibus ecclesiastica disciplina Petri 


! Episcopis Africanis in Concilio Carthaginen. 
? Aurelio ac ceteris qui in Concilio Carthaginensi adfuerunt. 

nomine, a quo ipsa quoque descendit, reverentiam quam debet, exsolvat: 
tantam enim huic apostolo canonica antiquitas per sententias omnium voluit 
esse potentiam, ex ipsa quoque Christi Dei nostri promissione, ut et ligata 
solveret, et soluta vinciret; par potestatis data conditio in eos qui sedis hae- 
reditatem, ipso annuente, meruissent. Habet enim ipse cum omnium eccle- 
siarum, tum huius maxime, ubi sederat, curam; nec patitur aliquid privilegii 
aliqua titubare aura sententiae, cui ipsa sui nominis firma, et nullis hebetata 
motibus constituit fundamenta, et quae sine periculo temere nullus incesset. 
Cum ergo tantae auctoritatis Petrus caput sit, et sequentia omnium  maio- 
rum studia firmaverit, ut tam humanis quam divinis legibus et disciplinis 
omnibus firmetur Romana ecclesia, cuius locum nos regere, et potestatem 
nominis obtinere non latet vos, sed nostis, fratres carissimi, et quemadmo- 
dum sacerdotes, scire debetis: tamen cum tantum nobis esset auctoritatis, ut 
nullus de nostra possit retractare sententia: nihil egimus, quod non ad 
vestram notitiam nostris ultro literis referremus; dantes haec fraternitati, ut 
in commune consulentes, non quia quid deberet tieri nesciremus, aut face- 
remus aliquid quod contra utilitatem ecclesiae veniens displiceret, sed pariter 
vobiscum voluimus habere tractatum de illo qui apud vos (sicut ipsi per 
literas dicitis) fuerat accusatus, et ad nostram, qui se assereret innocentem, 
non refugiens iudicium ex appellatione pristina venerit sedem, accusatores 
suos ultro deposcens, et quae in se crimina per rumorem falso dicebat illata 
condemnans: omnem eius petitionem prioribus literis, quas vobis misimus 
putavimus ac novimus explicatam, satisque illis scriptis, quae ad illa rescri- 
pseratis, credimus esse responsum. 
[Mansi, tom. 4, col. 366, 3067]. 


22. 


S. Bonifacius I, ep. Retro maioribus tuis, x 1 mart. 422. ! 


..Nullum etenim locum vides a nobis otiosum relictum. Ad Thessalos 
comminationis et correptionis plenas literas misimus. Ad synodum quae 
dicitur illicite congreganda de causa fratris nostri et coepiscopi Perigensis, 
cuius scripsimus statum nulla posse penitus ratione turbari, talia scripta dire- 
ximus, quibus universi fratres intelligant primo convenire se citra tuam con- 
scientiam minime debuisse; deinde, de nostro non esse iudicio retractandum, 
Nunquam etenim licuit de eo rursus quod semel statutum est ab apostolica 
sede, tractari. 

[Mansi, tom. 8, col. 754, 755]. 


! Rufo episc. Thessaliae. 

23. 


Pelagius II, ep. Dilectionis vestrae, c. a. 585.! 


.. Quam igitur ante dominum poteritis habere fiduciam, quando nullum 
scandalum generari vobis de fidei nostrae integritate cernentes, tantis tempo- 
ribus per superfluas quaestiones ab ecclesia Dei, quae una est, et a fraterna 
caritate vos dividi duratis. Ubi namque sit ecclesia constituta, licet ipsius 
domini voce in sancto evangelio sit apertum, quid tamen beatus Augustinus 
eiusdem dominicae memor sententiae definierit, audiamus. In his namque, 
ait, esse Dei ecclesiam constitutam, qui sedibus apostolicis per successionem 
praesulum praesidere noscuntur. Et quicumque ab earumdem sedium se com- 
munione vel auctoritate suspenderit, esse in schismate demonstratur. Et post 
alia. Positus foris, etiamsi pro Christi nomine mortuus fueris, inter membra 
Christi non numeraberis. Patere pro Christo, haerens corpori, pugna pro 
capite. Sed et beatus Cyprianus egregius martyr in libro quem de unitatis 
nomine titulavit, inter alia sic dicit: Exordium ab unitate proficiscitur: et 
primatus Petro datur, ut una Christi ecclesia et cathedra monstretur: et 
pastores sunt omnes, sed grex unus ostenditur, qui ab apostolis unanimi 
consensione pascatur. Et post pauca: Hanc ecclesiae unitatem qui non tenet, 
tenere se fidem credit? Qui cathedram Petri, super quam ecclesia fundata 
est, deserit, et resistit, in ecclesia se esse confidit? Item post alia: Ad pacis 
praemium pervenire non possunt, quia pacem domini discordiae furore 
ruperunt. 

Item ex eodem libro sic ait: Ad sacrificium cum dissensione venientes 
revocat ab altari, et iubet prius concordare cum fratre, tunc cum pace redeun- 
tes domino munus offerre: quia nec ad Cain munera respexit Deus: neque 
enim habere dominum pacatum poterat, qui cum fratre pacem per zeli 
discordiam non habebat. Quam sibi igitur pacem promittunt inimici fratrum ? 
Quae sacrificia celebrare se credunt aemuli sacerdotum? Secum esse Chri- 
stum cum collecti fuerint opinantur, hi qui extra ecclesiam colliguntur? 
Tales etiam si occisi in confessione nominis fuerint, macula ista nec san- 
guine abluitur. Inexpiabilis et gravis culpa discordiae nec passione purgatur. 
Esse martyr non potest, qui in ecclesia non est: ad regnum pervenire non 
poterit, qui eam quae regnatura est dereliquit. Et post alia: Cum Deo ma- 
nere non possunt, qui esse in ecclesia Dei unanimiter noluerunt: ardeant 
licet flammis et ignibus traditi, vel obiectis bestiis animas suas ponant: non 
erit illa fidei corona, sed poena perfidiae: nec religiosae virtutis exitus glo- 
riosus, sed desperationis interitus: occidi talis potest, coronari non potest. 

Item eiusdem: An esse sibi cum Christo videtur, qui adversus sacer- 
dotes Christi facit? qui se a cleri eius et plebis societate secernit? Arma' 
ille contra Deum portat, contra Dei dispositionem repugnat: hostis altaris 


! Eliae vel aliis episcopis Istriae. 

adversus sacrificium Christi rebellis, pro fide perfidus, pro religione sacri- 
legus, inobsequens servus, filius impius, frater inimicus, contemptis episcopis 
et Dei sacerdotibus derelictis, constituere audet aliud altare. Item cuius 
supra: Peius schismatis crimen est, quam quod hi qui sacrificaverunt: qui 
tamen in poenitentia criminis constituti dominum plebis satisfactionibus depre. 
cantur. Hic ecclesia quaeritur et rogatur, illic ecclesiae repugnatur. Hic potest 
necessitas fuisse, illic voluntas tenetur in scelere. Hic qui lapsus est, sibi 
tantum nocuit, illic qui haeresim vel schisma facere conatur, multos secum 
trahendo decepit. Hic animae unius est damnum, illic periculum plurimorum. 
Certe se peccasse hic intelligit et plangit, ille tumens in peccato suo, et ipsis 
sibi delictis placens, a matre filios segregat, oves a pastore solicitat, Dei 
sacramenta disturbat, et cum !lapsus semel peccaverit, ille quotidie peccat, 
Postremo lapsus martyrium postmodum consecutus potest regni promissa 
percipere: ille si extra ecclesiam fuerit occisus, ad ecclesiae non potest prae- 
mia pervenire. 

[Mansi, tom. 9, col. 897-899]. 


24. 


Hadrianus lI, ep. Institutio universalis, a. 785.! 


.. Porro, dilectissimi, diversa capitula quae ex illis audivimus partibus, 
id est, quod multi dicentes se catholicos esse, communem vitam gerentes cum 
Iudaeis et non baptizatis paganis, tam in escis quamque in potu et in diversis 
erroribus nihil pollui se inquiunt: et illud quod inhibitum est, ut nulli liceat 
iugum ducere cum infidelibus, ipsi enim filias suas cum alio benedicent, et 
sic populo gentili tradentur, et quod sine examinatione praefati presbyteri . 
ut praesint, ordinantur, et alius quoque immanis invaluit error perniciosus, 
ut etiam, vivente viro, mulieres sibi in connubio sortiantur ipsi pseudo-sacer- 
dotes, simulque et de libertate arbitrii, et alia multa, sicut de illis audivimus 
partibus, quae longum est dici. 

[Migne, P. L., tom. XCVIII, col. 385. - Cf. etiam Mansi, tom. 12, col. 813. 


25. 


Nicolaus I, ep. Proposueramus quidem, a. 865.? 


..Quoniam cum secundum canones, ubi est maior auctoritas, iudicium 
inferiorum sit deferendum, ad dissolvendum scilicet, vel ad roborandum: 
patet profecto sedis apostolicae, cuius auctoritate maior non est, iudicium a 
nemine fore retractandum, neque cuiquam de eius liceat iudicare iudicio. 
Siquidem ad illam de qualibet mundi parte canones appellari voluerunt, ab 
illa autem nemo sit appellare permissus. luxta quod et Bonifacius, atque 


! Episcopis Hispaniae. 
? Michaeli Imperatori. 

Gelasius sanctissimi praesules, non suis adinventionibus, sed Ecclesiae Ro- 
manae consuetudinem non ignorantes dicunt: Bonifacius quidem Rufo, et 
ceteris episcopis per Thessaliam, et alias provincias constitutis scribens: 
Nemo, ait, unquam apostolico culmini, de cuius iudicio non licet retractare, 
manus obvias audacter intulit. Nemo in hoc rebellis extitit, nisi qui de se 
voluit iudicari. Gelasius autem in commonitorio Fausto magistro fungenti 
legatione Constantinopolim dato: Nobis, inquit, opponunt canones dum 
nesciunt quid loquantur; contra quos hoc ipso venire se produnt, quod 
primae sedi sana, rectaque suadenti parere fugiunt. Ipsi sunt canones, qui 
appellationes totius ecclesiae ad huius sedis examen voluere deferri. Ab ipsa 
vero nusquam prorsus appellari debere sanxerunt, ac per hoc illam de tota 
ecclesia iudicare, ipsam ad nullius commeare iudicium. Nec de eius unquam 
praeceperunt iudicio iudicare, sententiamque illius constituerunt non opor- 
tere dissolvi, cuius potius sequenda decreta mandarunt. Ergo de iudicio Ro- 
mani praesulis non retractando, quia nec mos exigit, quod diximus com- 
probato: non negamus eiusdem sedis sententiam posse in melius commutari ; 
cum aut sibi subreptum aliquid fuerit, aut ipsa pro consideratione aetatum 
vel temporum seu gravium necessitatum dispensatorie quiddam ordinare decre- 
verit. Quoniam et egregium apostolum Paulum quaedam fecisse dispensa- 
torie legimus, quae postea reprobasse dignoscitur. Quando tamen illa Romana 
videlicet ecclesia discretissima consideratione fieri delegerit, non quando ipsa 
quae pene sunt diffinita retractare voluerit. 
(Mansi, tom. 15, col. 209, 210]. 


26. 
S. Leo IX, ep. Quia Auctore Deo, a. xogsr. 


Quia Auctore Deo sic nobis unius Ecclesiae cura specialiter est commissa, 
ut per dignitatem Apostolicae Sedis etiam caeterarum Ecclesiarum generalis 
sit provisio delegata, nostro competere videtur officio, non solum quae 
hactenus adversus easdem Ecclesias temerariis ausibus sunt usurpata, corri- 
gere, sed etiam, ne rursus eadem praesumantur, in posterum providere. 

S I. Perversam autem, et prorsus execrabilem quarundam plebium con- 
suetudinem fama vulgante cognovimus, ut videlicet suo defuncto Episcopo, 
domum Episcopi hostiliter irrumpentes invadant, facultates eius praedonum 
more diripiant, praediorum domos incendant, vites insuper, et arbusta bestiali 
immaniores feritate succidant. 

8 2. Quod nimirum, nisi Ecclesiastici vigoris fuerit censura correctum, 
haud dubium quin regionibus illis repentini furoris immineat gladius. Si 
enim honorare parentes primum dicitur in repromissione mandatum, si male- 
dicens patri vel matri, mulctari morte praecipitur; cuius animadversionis 
sententia digni sunt, qui non carnales genitores persequi gestiunt, sed ipsam 
matrem suam Ecclesiam, in qua ex aqua, et Spiritu sancto regenerati sunt, 
ut viperinum genus dissipare contendunt? Etsi enim Sacerdos quilibet ex 
debito humanae conditionis obiit, sed Christus, qui animarum nostrarum 


Romani Pontifices 25 
XML aestu e 208 BOR NL ceci M SD € cos OR PORA CURRERE ENDE RR 


Episcopus est, ex virtute divinitatis in aeternum vivit, Sicut enim Paulus 
dicit: Plures facti sunt Sacerdotes secundum legem, eo quod morte prohi- 
berentur permanere. lesus autem, eo quod maneat in aeternum, sempiternum 
habet Sacerdotium. Deum ergo inhonorare convincitur, qui mortali Episcopo 
vivente, terrena pressus formidine ab Ecclesiae se laesione cohibuit; defuncto 
autem eo, ad iniuriam Christi qui ímmortalis Ecclesiae sponsus est, fel odii, 
et virus malitiae, quod eatenus occultabat, effundit. Et fortasse Episcopus in 
vita sua aliquem laesit; sed Christus, qui Ecclesiae custos relictus est, quid 
peccavit? Si ergo illi, qui nocuit, malum pro malo non redditur; cur aeterno 
Pontifici qui nobis bona pro malis reddidit, reverentia non habetur? Verum- 
tamen si Ecclesiae praedo, Dei filium immortalem procul dubio Pontificem 
videret, si eum ubique praesentem omnia nosse, ac posse consideraret, coram 
eius oculis admittere tam impium tam sacrilegum facinus non auderet. Sed 
vere in illo completur, quod per Psalmistam dicitur: Dixit insipiens in corde 
suo: non est Deus. Porro si illi qui bona sua Ecclesiae conferunt, proprii 
reatus absolutionem felici commercio promerentur: subsequenter autem illi, 
qui Ecclesiasticas facultates barbarica feritate deripiunt, in aeternae damna- 
tionis voraginem cadunt: qui nimirum novo, et incomparabili criminis genere 
sic iudaicam perfidiam superant, ut non modo gentilium errorem, sed et 
haereticorum pravitatem detestabiliores excedant; a quibus videlicet Christus 
iterum crucifigitur, et Corpus eius, quod est Ecclesia, crudeliter laceratur. 

S 3. Deprimatur ergo ausus illicitus, et nefarius diabolicae instigationis 
cohibeatur excessus, abstineat manus audax ab Ecclesiastico Patrimonio, ne 
victus pauperum pereat, ne quod ex oblatione fidelium iam Deo factum est 
Sacrificium, praeda raptorum fiat. 

8 4. Quisquis autem huius nostri decreti improbus temerator extiterit, 
ex parte Dei omnipotentis et auctoritate beatorum Apostolorum Petri, et 
Pauli, anathematizandum esse decernimus, et ut revera putridum membrum 
excommunicationis ferro a sanctae Ecclesiae corpore detruncamuts. Sit igitur, 
nisi resipiscat, anathema, maranatha, omnesque maledictiones Hebal super 
caput suum descendisse cognoscat. 

S 5. Observatoribus autem gloriam et honorem et incorruptionem, quae- 
rentibus vitam aeternam. Amen. 

[Bull. Rom., tom. 1, p. 378]. 


27. 


S. Leo IX, ep. In terra pax hominibus, 2 sept. 1053.! 


C. 11. - Sic iuxta Sapientem, lapis missus non pergit ad coelum, et 
maledictum frustra prolatum, revertitur in authorem suum: Sic, iuxta vulgi 
proverbium, qui supra caput suum spuere conatur, Quantocius in faciem 
illius sputum relabitur. Sic nobis maledictum pro maledicto non reddentibus, 


! Michaéli Constantinopolitano et Leoni Acridano, episcopis. 

sed cum Psalmista adversum nos peccatore consistente, custodiam ori nostro 
iam diu ponentibus, per tumorem vestrum incurristis, quod dolemus: quia 
praeiudicium faciendo summae sedi, de qua nec iudicium licet facere cuiquam 
hominum, anathema accepistis ab universis patribus omnium venerabilium 
conciliorum. 

C. 32. - Nam Romanae ecclesiae fides per Petrum super petram aedi- 
ficata, nec hactenus deficit, nec deficiet in saecula, Christo eius domino ro- 
gante pro ea, ceu testatur sub ipsa passione sua: Ego rogavi pro fe, Petre, 
ut non deficiat fides tua: et tu aliquando conversus confirma fratres tuos. 
Quo dicto demonstravit fidem fratrum vario defectu periclitandam, sed incon- 
cussa et indeficiente fide Petri, velut firmae anchorae subsidio figendam, et 
in fundamento universalis ecclesiae confirmandam. Quod nemo negat, nisi 
qui evidenter haec ipsa verba veritatis impugnat: quia sicut cardine totum 
regitur ostium, ita Petro et successoribus eius totius ecclesiae disponitur 
emolumentum. Et sicut cardo immobilis permanens ducit et reducit ostium, 
sic Petrus et sui successores liberum de omni ecclesia habent iudicium, cum 
nemo debeat eorum dimovere statum: quia summa sedes a nemine iudicatur. 
Unde clerici eius cardinales dicuntur; cardini utique illi, quo cetera moventur, 
vicinius adhaerentes. 

[Mansi, tom. 19, col. 641, 653]. 


28. 


S. Leo IX, ep. Cum ex venerabilium, 17 dec. 1053.! 


8 I. Cum ex venerabilium Canonum auctoritate recolimus, CCV Epi- 
scopos Concilio interfuisse Carthaginensi, et nunc a tua fraternitate audimus 
quinque vix Episcopos superesse in tota Africa, utique tertia huius corruptibi- 
lis mundi parte; compatimur tantae vestrae imminutioni totis visceribus animi. 
Cum autem ipsas Christianitatis reliquias ediscimus interna et mutua dissen- 
sione discindi et dispergi, et adversus se invicem zelo et contentione Princi- 
patus inflari, nil aliud nobis primo dicendum occurrit, quam illud S. Amos 
Vatis: Parce Domine, parce obsecro; quis suscitabit Iacob, quia parvulus est? 

S 2. Sed quamvis in tali tantoque defectu religionis plurimum doleamus, 
multum tamen gaudemus, quia sanctae Romanae Ecclesiae Matris vestrae 
sententiam requiritis, et exspectatis super quaestionibus vestris, et quasi rivulis 
ab uno fonte erumpentibus, et in suo se cursu per diversa spargentibus, ad 
ipsius fontis primam scaturiginem reverti debere optimum putatis, ut inde 
resumatis directionis vestigium, unde sumpsistis totius Christianae Religionis 
exordium. 

8 3. Noveris ergo procul dubio, quia post Romanum Pontificem primus 
Archiepiscopus, et totius Africae maximus Metropolitanus est Carthaginensis 
Episcopus; nec quicumque sit ille Gummitanus Episcopus, aliquam licentiam 
consecrandi Episcopos vel deponendi, seu Provinciale Concilium convocandi 


! Thomae Coníratri carissimo, et Coepiscopo. 

habet sine consensu Carthaginen. Archiepiscopi, cuiuslibet dignitatis aut 
potestatis sit: exceptis his, qui ad propriam Parochiam pertinent, caetera 
autem, sicut et alii Africani Episcopi, consilio Carthaginensis Archiepiscopi 
aget. Unde carissimi Confratres nostri et Coepiscopi Petrus et loannes recte 
sentiunt de Carthaginensis Ecclesiae dignitate, nec consentiunt errori Gum- 
mitani Ecclesiae. 

S 4. Hoc autem nolo vos lateat, non debere praeter sententiam Romani 
Pontificis universale Concilium celebrari, aut Episcopos damnari, vel deponi; 
etsi quia licet vobis aliquos examinare, definitivam tamen sententiam absque 
consultu Romani Pontificis, ut dictum est, non licet dare, quod in sanctis 
Canonibus statutum si quaeritis, potestis invenire. Quamvis enim omnibus 
generaliter Apostolis dictum sit a Domino: Quaecumque ligaveritis in terra, 
ligata erunt et in Caelo; et quaecumque solveritis in terra, soluta erunt et in 
Caelo: tamen non sine causa specialiter et nominatim dictum est Beato 
Apostolorum Principi: Tu es Petrus, et super hanc petram aedificabo Eccle- 
siam: meam, et tibi dabo Claves Regni Caelorum. Et in alio loco: Confirma 
fratres tuos; scilicet quia omnium Ecclesiarum maiores, et difficiliores causae 
per sanctam et principalem B. Petri Sedem a successoribus eius sunt defi- 
niendae. lam vero quia ad interrogata etiam Coníratrum nostrorum Petri et 
Ioannis Episcoporum decrevimus respondere, optamus, ut sanctam tuam íra- 
ternitatem iugiter invigilantem utilitatibus sanctae Catholicae Ecclesiae, atque 
devote pro nobis orantem, sancta et individua Trinitas semper conservet, 
carissime Frater. 

[Bull. Rom., tom. 1, p. 385, 386]. 


29. 


Innocentius II, ep. Testante Apostolo, 16 iul. 1 141.! 


Capitul. 12, Petri Abaelard. damn. - Quod potestas ligandi, atque sol- 
vendi Apostolis tantum data sit, non successoribus. 

..Nos itaque qui in cathedra S. Petri, cui a Domino dictum est, F7 
tu aliquando conversus confirma fratres fuos, licet indigni, residere con- 
spicimur, communicato fratrum nostrorum episcoporum cardinalium con- 
silio, destinata nobis a vestra discretione capitula, et universa ipsius Petri 
dogmata, sanctorum canonum auctoritate, cum suo auctore damnavimus, 
eique tamquam haeretico perpetuum silentium imposuimus. Universos quo- 
que erroris sui sectatores et defensores, a fidelium consortio sequestrandos, 
et excommunicationis vinculo innodandos esse censemus. 

[Mansi, tom. 21, col. 565, 569]. 


! Henrico Senonensi, Reinaldo Remensi, archiepiscopis, eorumque suffraganeis 
et Bernardo Claravallensi abbati. 

30. 


Innocentius II], ep. Eius exemplo, 18 dec. 1208. 


Professio fidei Waldensibus praescr. - ... Corde credimus et ore confite- 
mur unam Ecclesiam, non haereticorum, sed sanctam Romanam catholicam 
et apostolicam, extra quam neminem salvari credimus. Sacramenta quoque 
quae in ea celebrantur inaestimabili atque invisibili virtute Spiritus sancti 
cooperante, licet a peccatore sacerdote ministrentur, dum Ecclesia eum 
recipit, in nullo reprobamus, nec ecclesiasticis officiis vel benedictionibus ab 
eo celebratis detrahimus, sed benevolo animo tanquam.a iustissimo ample- 
ctimur; quia non nocet malitia episcopi vel presbyteri neque ad baptismum 
infantis, neque ad eucharistiam consecrandam, nec ad caetera ecclesiastica 
officia subditis celebrata. Approbamus ergo baptismum infantium; qui si 
defuncti fuerint post baptismum antequam peccata committant, fatemur eos 
salvari et credimus; et in baptismate omnia peccata, tam illud originale pec- 
catum contractum, quam illa quae voluntarie commissa sunt, dimitti credi- 
mus. Confirmationem ab episcopo factam, id est impositionem manuum, 
sanctam et venerande accipiendam esse censemus. Sacrificium, id est panem 
et vinum, post consecrationem esse verum corpus et verum sanguinem Do- 
mini nostri lesu Christi firmiter et indubitanter corde puro credimus et sim- 
pliciter verbis fidelibus affirmamus; in quo nihil a bono maius, nec a malo 
minus perfici credimus sacerdote; quia non in merito consecrantis, sed in 
verbo efficitur Creatoris et in virtute Spiritus sancti. Unde firmiter credimus 
et confitemur quod quantumcunque quilibet honestus religiosus sanctus et 
prudens sit, non potest nec debet eucharistiam consecrare nec altaris sacri- 
ficium conficere nisi sit presbyter a visibili et tangibili episcopo regulariter 
ordinatus. Ad quod officium tria sunt, ut credimus, necessaria, scilicet certa 
persona, idem presbyter ab episcopo, ut praediximus, ad illud proprie offi- 
cium constitutus, et illa solemnia verba quae a sanctis Patribus in canone 
sunt expressa, et fidelis intentio proferentis. Ideoque firmiter credimus et 
fatemur quod quicunque sine praecedenti ordinatione episcopali, ut prae- 
diximus, credit et contendit se posse sacrificium eucharistiae facere, haere- 
ticus est et perditionis Chore et suorum complicum est particeps atque con- 
sors et ab omni sancta Romana Ecclesia segregandus. Peccatoribus vere 
poenitentibus veniam concedi a Deo credimus, et eis libentissime commu- 
nicamus. Unctionem infirmorum cum oleo consecrato veneramur. Coniugia 
carnalia esse contrahenda secundum Apostolum non negamus, ordinarie 
vero contracta disiungere omnino prohibemus. Hominem quoque cum sua 
coniuge salvari credimus et fatemur; nec etiam secunda et ulteriora matri- 
monia condemnamus. Carnium perceptionem minime culpamus. Non con- 
demnamus iuramentum, imo credimus puro corde quod cum veritate et 
iudicio et iustitia licitum sit iurare. De potestate saeculari asserimus quod 
sine peccato mortali potest iudicium sanguinis exercere, dummodo ad infe- 
rendam vindictam, non odio, sed iudicio, non incaute sed consulte procedat. 

Praedicationem necessariam valde et laudabilem esse credimus; tamen ex 
auctoritate vel licentia summi pontificis vel praelatorum permissione illam 
credimus exercendam. In omnibus vero locis ubi manifesti haeretici manent, 
et Deum et fidem sanctae Romanae Ecclesiae abdicant et blasphemant, cre- 
dimus quod disputando et exhortando modis omnihus secundum Deum 
debeamus illos confundere et eis verbo Dominico, veluti Christi et Ecclesiae 
adversariis, fronte usque ad mortem libera contraire. Ordines vero ecclesia- . 
Sticos et omne quod in sancta Romana Ecclesia sancitum legitur aut canitur 
humiliter collaudamus et fideliter veneramur. Diabolum, non per conditio- 
nem, sed per arbitrium, malum esse factum credimus. Corde credimus et 
ore confitemur huius carnis quam gestamus et non alterius resurrectionem. 
Iudicium quoque per lesum Christum esse futurum, et singulos pro iis quae 
in hac carne gesserunt recepturos vel poenas vel praemia firmiter credimus 
et affirmamus. Eleemosynas, sacrificium, caeteraque beneficia fidelibus posse 
prodesse defunctis credimus. Remanentes in saeculo et sua possidentes elee- 
mosynas et caetera ex rebus suis agentes, praecepta Domini servantes sal- 
vari fatemur et credimus. Decimas, primitias et oblationes ex praecepto Do- 
mini credimus clericis persolvendas. 
[Migne, P. L., tom. CCXV, col. 1511, 1512]. 


31. 


Honorius IIL, const. Has leges, a. 1220. 


Has Leges a Friderico Romanorum Imperatore filio nostro charissimo 
pro utilitate omnium Christianorum editas, laudamus, et approbamus tar- 
quam in aeternum valituras. 

S8 1. Et si quis ausu temerario, inimico humani generis suadente, quo- 
cumque modo has infringere tentaverit, indignationem Dei Omnipotentis, 
et Beatorum Petri, et Pauli Apostolorum se noverit incursurum, etc. 

Sequitur tenor dictarum Legum Friderici II. 

Fridericus Dei gratia ... 

S 3. .. Item statuimus ut nullus Ecclesiasticam personam in criminali 
quaestione vel civili, trahere ad iudicium saeculare praesumat, contra con- 
stitutiones imperiales, et canonicas sanctiones. Quod si fecerit actor a iure 
suo cadat, et iudicatum non teneat, et Iudex sit ex tunc iudicandi potestate 
privatus. Statuimus etiam ut si quis Clericis, vel personis Ecclesiasticis iusti- 
tiam denegare praesumpserit, tertio requisitus, suam iurisdictionem amittat. 

[Bull. Rom., tom. 3, I, p. 217, 218]. 


32. 


Honorius III, ep. Sedis Apostolicae, 23 apr. 1221. 


Sedis Apostolicae circumspectio, quae circa omnes Ecclesias suae pro- 
videntiae consuevit adhibere cautelam, illarum indemnitatibus propensiori 
debet studio praecavere, quae ipsi tamquam membra capiti cohaerentes, spe- 
cialis sibi necessitudinis vinculo sunt astrictae. 

—— 


Inde est, quod cum Lateranensis Ecclesia speciale membrum, et Romani 
Pontificis propria Sedes exsistat; statuimus, et sancimus, ut sicuti contra Ro- 
manam Ecclesiam, non, nisi centenaria, currit praescriptio, secundum Consti- 
tutiones Canonicas, et legitimas sanctiones, ita quoque ipsi Ecclesiae minoris 
temporis praescriptio non obsistat. Nulli ergo omnino, etc. Si quis autem etc. 

(Bull. Rom., tom. 3, I, p. 221. 


33. 


Gregorius IX, ep. Cum, sicut ex, 8 iul. 1241. ! 


Cum, sicut ex tua relatione didicimus, nonnunquam propter aquae 
penuriam infantes terrae tuae contingat in cervisia baptizari, tibi tenore 
praesentium respondemus, quod cum secundum doctrinam Evangelicam 
oporteat ex aqua et Spiritu sancto renasci, non debent reputari rite bapti- 
zali, qui in cervisia baptizantur. 

[Baronius, Annales Eccles. tom. 21, p. 241, n. 42). 


34. 


Innocentius IV, ep. Sub catholicae, 6 mart. 1254.? 


Sub catholicae professione Fidei atque cultu, consistere, ac proficere 
universos, caeteris nostrae mentis desiderabilibus praeferentes, illud tamquam 
acceptabilius pleniori desiderio cupimus, et ad hoc velut operativum salutis 
praecipuum, intimis affectibus anxius aspiramus. Haec inquam unio, sive con- 
nexio cordi nostro inaestimabilis gaudii rorem infunderet, si varias gentium 
nationes, eiusdem observantia fidei in unum acceptabilem Christo populum 
adunaret. Id utique anxiae nostrae mentis ardorem afífluentis laetitiae refri- 
geraret irriguo, si omnes, quos olim in unum Catholicum gregem ovile col- 
legit Dominus, cum multi ab eo discesserint, in idem individuum Collegium 
unius Pastoris solidaret magisterium, et custodia communiret. O si Orienta- 
libus Oriens ex alto luceret, et sui luminis illustratione, ipsos ad Catholicam 
reduceret unitatem, ut cum reliquis orthodoxis in unius aulae collecti gre 
mio, de matris Ecclesiae ubere fluenta doctrinae salutaris haurirent. Tunc 
ipsi Ecclesiae proveniret magnum, et desiderabile salutare, tunc eius uterus 
sobole geminata concresceret, tunc Orientalibus oriretur supernae illumina- 
tionis Aurora, tunc eis claresceret Lucifer veritatis, tunc per universam Eccle- 
siam inundantis gaudii erumperet plenitudo, tunc exsultatione nimia clare. 
sceret totus orbis, quia valde bonum, et iucundum existeret, fratres simul 
in domo Domini habitare: tunc eadem Ecclesia, multiplicata laetitia, novae 
iucunditatis canticum personaret. Verum quia nonnulli Graecorum iamdu- 
dum ad devotionem Sedis Apostolicae redeuntes, ei reverenter obediunt, et 
intendunt, licet et expedit, ut mores, ac ritus eorum, quantttm cum Deo pos- 


! Archiepiscopo Nidrosiensi. 
* Episcopo Tusculano Apost. Sedis Legato. 

sumus, tolerantes, ipsos in Ecclesiae Romanae obedientia praeservemus. 
Quamquam in his, quae animarum periculum parerent, vel honestati Eccle- 
siasticae derogarent, nec debeamus illis deferre aliquatenus, nec velimus. 

S 1. Sane inter Venerabilem Fratrem nostrum Archiepiscopum Nicosien., 
et eius Suffraganeos Latinos ex parte una, et Episcopos Graecos Regni Cypri 
ex altera, de quibusdam certis articulis, discordiam, et turbationem fore sub- 
ortam, et eorumdem tenorem articulorum, ac responsiones ipsorum Grae- 
corum ad illos, nobis, ut melius possemus instrui super eis, plene, ac pro- 
vide per tuas literas intimasti, sollicite requirendo, ut providere super hoc 
Apostolica diligentia curaremus. 

S 2. Nos autem literis ipsis affectuose receptis, earum seriem, et ipsos 
articulos, ac responsiones easdem, et caetera, quae continebantur in illis, una 
cum Fratribus nostris perlegimus, et intelleximus diligenter, prudentiam tuam 
multipliciter in Domino commendantes, et meditantes, ac deliberantes super 
his, prout rei qualitas exigebat. 

S 3. Circa haec itaque sic deliberatio nostra resedit, ut: 

1l. Graeci eiusdem Regni in unctionibus, quae circa baptisma fiunt, 
morem Ecclesiae Romanae teneant, et observent. 

2. Ritus vero seu consuetudo quam habere dicuntur ungendi per totum, 
Baptizandorum corpora, si tolli sine scandalo, vel removeri non potest, cum, 
sive fiat, sive non, quantum ad baptismi efficaciam vel effectum, non multum 
referat, toleretur. 

3. Nec refert etiam utrum in frigida, vel calida aqua baptizent, cum 
parem vim, et effectum in utraque Baptismum habere, asseverare dicantur. 

4. Soli autem Episcopi consignent Chrismate in frontibus Baptizatos, 
quia huius unctio non debet, nisi per Episcopos exhiberi. Quoniam soli Apo- 
stoli, quorum vices gerunt Episcopi, per manus impositionem, quam confirma- 
tio, vel frontis Chrismatio repraesentat, Spiritum Sanctum tribuisse leguntur. 

5..Singuli quoque Episcopi in suis Ecclesiis, in die Coenae Domini, 
possunt, secundum formam Ecclesiae, Chrisma conficere, ex balsamo qui- 
dem, et oleo olivarum. Nam Spiritus Sancti donum in Chrismatis unctione 
confertur. Et Columba utique, quae ipsum designat Spiritum, olivae ramum 
ad arcam legitur retulisse. Sed si suum antiquum Ritum in hoc Graeci potius 
servare voluerint, videlicet, quod Patriarcha una cum Archiepiscopis, et Epi- 
scopis eius suffraganeis, et Archiepiscopi cum suffraganeis suis, simul Chri- 
sma conficiant, in tali eorum consuetudine tolerentur. 

6. Nullus autem per Sacerdotes, vel Confessores pro satisfactione poe- 
nitentiae, unctione aliqua solummodo inungatur. Infirmis vero iuxta verbum 
Iacobi Apostoli, unctio exhibeatur extrema. 

9. Sed Eucharistiam in die Coenae Domini consecratam, usque ad annum, 
praetextu infirmorum, ut de illa videlicet ipsos communicent, non reservent. 
Liceat tamen eis, pro infirmis ipsis, Corpus Christi conficere, ac per quin- 
decim dies, et non longiori temporis spatio, conservare; ne per diutinam 
ipsius reservationem, alteratis forsitan speciebus, reddatur minus habile ad 
sutnendum: licet veritas, et efficacia semper eadem omnino remaneat, nec ulla 
umquam diuturnitate, seu volubilitate temporis evanescat. 

13. Caeterum unusquisque Sacerdos in aureo, vel argenteo solum, aut 
saltem stanneo calice sacrificet, habens corporale de lino candidum, et niti- 
dum, et altare mundis vestimentis opertum, vel decentibus paramentis. 

14. Mulieres autem servire ad altare non audeant, sed ab illius ministerio 
repellantur omnino. 

20. Quia vero secundum Apostolum, mulier mortuo viro ab ipsius est 
lege soluta, ut nubendi cui vult in Domino liberam habeat facultatem, secun- 
das, et tertias, ac ulteriores etiam nuptias Graeci non reprehendant aliqua- 
tenus, nec condemnent, sed potius illas approbent inter personas, quae alias 
licite ad invicem matrimonio iungi possunt. 

21. Secundo tamen nubentes, Presbyteri nullatenus benedicant. 

8 4. Fraternitatem itaque tuam hortamur attente, per Apostolica tibi 
scripta mandantes, quatenus praemissa omnia Episcopis Graecis praefati 
. Regni, seriatim, et diligenter exponi facias, districte ipsis iniungens, ut ea 
sollicite attendere, studiose tenere, ac efficaciter observare procurent, et a 
suis faciant subditis observari. Memoratis autem Archiepiscopo Nicosien., et 
eius suffraganeis Latinis, firmiter auctoritate nostra praecipias, ut eosdem 
Graecos super praemissis contra huiusmodi provisionem, et deliberationem 
nostram, non inquietent aliquatenus, nec molestent. Contradictores, eadem 
auctoritate, appellatione postposità, compescendo. 

8 5. Non obstantibus si praedictis Archiepiscopo, et suffraganeis, vel 
quibuscumque a Sede Apostolica sit indultum, quod interdici, suspendi, vel 
excommunicari non possint per litteras Apostolicas, plenam et expressam, ac 
de verbo ad verbum non facientes de indulto huiusmodi mentionem. 

[Bull. Rom., tom. 3, I, p. 340-342, 

Professio fidei (in Conc. Lugdunen. IT) 
a Michaele Palaeologo Gregorio X oblata a. 1274. 


Sanctissimo, et Beatissimo, Primo et Summo Pontifici Apostolicae Sedis 
venerabili Papae, et communi Patri omnium Christianorum, et Venerabili 
Patri Imperii nostri, Domino Gregorio, Michaél in Christo Deo fideliter 
Imperator, et Moderator Romaeorum, Ducas, Angelus, Comnenus, Palaeologus, 
et spiritualis filius Magnae Sanctitatis Vestrae, convenientem honorem et 
reverentiam cum sincera, et pura affectione, et orationum postulatione. 

Quoniam missi sunt a Magnitudine vestra ad Imperium meum Nuncii 
Deo placentes, Ordinis fratrum Minorum, Frater Hieronymus de Asculo, 
Frater Raymundus Berengarii, Frater Bonagratia de S. Ioanne in Persiceto, 
et Frater Bonaventura de Mugello; et obtulerunt literas Magnae Sanctitatis 
Vestrae Imperio meo; in quibus inter alia de confessione fidei, quam docet, 
et praedicat, et confitetur Sancta Romana Ecclesia, continebatur, et oportebat, 
in his magis responsionem convenientem nos facere, ecce hoc facit Impe- 
rium meum. Habet autem professio fidei in dictionibus taliter. 

Credimus Sanctam Trinitatem, Patrem, et Filium, et Spiritum Sanctum, 
unum Deum omnipotentem ... 

Credimus sanctam Catholicam, et Apostolicam unam esse veram FEccle- 
siam, in qua unum datur sanctum baptisma, et vera omnium remissio pec- 
catorum. Credimus etiam veram resurrectionem huius carnis, quam nunc 
gestamus, et vitam aeternam. Credimus etiam novi, et veteris testamenti, 
legis, ac Prophetarum, et Apostolorum unum esse auctorem Deum ac Do- 
minum. Haec est vera fides Catholica, et hanc supradictis articulis tenet, et 
praedicat Sacrosancta Romana Ecclesia: sed propter diversos errores, a qui- 
busdam ex ignorantia, et ab aliis ex malitia introductos, dicit, et praedicat 
eos, qui post Baptismum in peccata labuntur, non rebaptizandos, sed per 
veram poenitentiam suorum consequi veniam peccatorum. Quod si vere poe- 
nitentes in caritate decesserint, antequam dignis poenitentiae fructibus de 
commissis satisfecerint, et omissis eorum animas poenis purgatoriis, hoc est 
catarteriis, sicut nobis Frater loannes explanavit, post mortem purgari, et ad 
poenas huiusmodi relevandas prodesse eis fidelium vivorum suffragia, Mis- 
sarum scilicet sacrificia, orationes, et eleemosynas, et alia pietatis officia, quae 
a fidelibus pro aliis fidelibus fieri consueverunt, secundum Ecclesiae instituta. 
Illorum autem animas, qui post sacrum baptisma susceptum, nullam omnino 
peccati maculam incurrerunt; illas etiam, quae post contractam peccati macu- 
lam, vel in suis manentes corporibus, vel eisdem exutae, prout superius 
dictum est, sunt purgatae, mox in Coelum recipi. Iliorum autem animas, qui 
in mortali peccato, vel cum solo originali decedunt, mox in Infernum descen- 
dere, poenis tamen disparibus puniendas. Eadem Sacrosancta Ecclesia Ro. 
mana firmiter credit, et firmiter asseverat, quod nihilomiuus in die [udicii, 
omnes homines ante tribunal Christi cum suis corporibus comparebunt, red- 
dituri de propriis factis rationem. Tenet etiam, et docet eadem Sancta Ro- 
mana Ecclesia, septem esse Ecclesiastica Sacramenta, unum scilicet Baptisma, 
de quo dictum est supra; aliud est Sacramentum Confirmationis, quod per 
manuum impositionem Episcopi conferunt, chrismando renatos; aliud est 
Poenitentiae; aliud Eucharistiae; aliud sacramentum Ordinis; aliud est Matri- 
monium; aliud Extrema unctio, quae secundum doctrinam B. lacobi intir- 
mantibus adhibetur. Sacramentum Eucharistiae ex azymo coniicit eadem 
Romana Ecclesia, tenens et docens, quod in ipso Sacramento panis vere trans- 
substantiatur in Corpus, et vinum in Sanguinem Domini nostri lesu Christi. 
De Matrimonio vero tenet, quod nec unus vir plures uxores simul, nec una 
mulier permittitur habere plures viros. Soluto vero legitimo matrimonio, per 
mortem coniugum alterius, secundas, et tertias deinde nuptias successive 
licitas esse dicit, si impedimentum canonicum aliud ex causa alia non obsi- 
stat. Ipsa quoque Sancta Romana Ecclesia summum, et plenum Primatum, 
et Principatum super universam Ecclesiam Catholicam obtinet, quem se ab 
ipso Domino in B. Petro Apostolorum Principe, sive vertice, cuius Romanus 
Pontifex est successor, cum potestatis plenitudine recepisse veraciter et humi- 
liter cognoscit. Et sicut prae caeteris tenetur fidei veritatem defendere, sic 
et si quae de fide subortae fuerint quaestiones, suo debent iudicio definiri. 
Ad quam potest gravatus quilibet super negotiis ad Ecclesiasticum forum 
pertinentibus appellare; et in omnibus causis ad examen Ecclesiasticum spe- 
ctantibus ad ipsius potest iudicium recurri, et eidem omnes Ecclesiae sunt 

subiectae. Ipsarum Praelati obedientiam, et reverentiam sibi dant. Ad hanc 
autem sic potestatis plenitudo consistit, quod Ecclesias caeteras ad solicitu- 
dinis partem admittit, quarum multas, et Patriarchales praecipue, diversis 
privilegiis eadem Romana Ecclesia honoravit, sua tamen observata praeroga- 
tiva, tum in generalibus Conciliis, tum in aliquibus aliis semper salva. Supra- 
scripta fidei veritate (prout plene lecta est, et fideliter exposita) veram, 
sanctam, catholicam, et orthodoxam fidem cognoscimus, et acceptamus, et 
ore ac corde confitemur, quod vere tenet, et fideliter docet, et praedicat 
Sancta Romana Ecclesia: inviolabiliter observare eamdem professionem, et 
in ea omni tempore perseverare, nec ullo umquam tempore ab ea discedere 
quoquo modo, aut deviare, vel discordare promittimus. Primatum quoque 
eiusdem Sanctae Romanae Ecclesiae, sicut in praemissa serie continetur, ad 
ipsius Sanctae Ecclesiae obedientiam venientes, confitemur, et recognoscimus, 
acceptamus, et sponte suscipimus. 

Confitentes vero haec, et approbantes, et acceptantes, et promittentes 
observáre, ut superius dictum est, rogamus Magnitudinem vestram, ut Ecclesia 
nostra dicat sanctum Symbolum, prout dicebat hoc ante schisma, usque in 
hodiernum diem, et quod permaneamus in ritibus nostris, quibus utebamur 
ante schisma; qui scilicet. ritus non sunt contra supradictam fidem, nec 
contra divina praecepta, nec contra vetus, et novum testamentum, nec contra 
doctrinam sanctorum generalium Conciliorum, et sanctorum receptorum per 
sancta Concilia quae celebrata sunt a spirituali dominatione Ecclesiae Ro- 
manae. Hoc igitur non grave est Vestrae Sanctitati, nec inusitatum, et nobis 
tunc difficile propter infinitam multitudinem populi. 

Commisimus autem super his praesentibus Nunciis Imperii nostri, ut 
dicta per praesentes literas nostras confiteantur, et affirment vice Imperii 
nostri coram magna Sanctitate vestra. Praesens igitur scriptum de nostra 
recognitione, susceptione, acceptatione, et professione, propria manu nostra 
Dei gratia Imperiali subscriptione signavimus, et sigillum nostrae potentiae 
inferius appendi fecimus, etc. 

[Bull. Rom., tom. 3, Il, p. 12, 13]. 


36. 


Ioannes XXII, litt. encycl. Gloriosam Ecclesiam, 
23 ian. 1318.! 


S 18. Tertius istorum? error in Valdensium errore coniurat, quoniam 
et ii, et illi in nullum eventum asserunt fore iurandum, dogmatizantes mor- 
talis criminis contagione pollui et poena teneri, quos contigerit iuramenti 
religione constringi. 


! Venerabilibus Fratribus, Patriarchis, Archiepiscopis, et Episcopis, ac dilectis 
Filiis electis, ad quos literae istae pervenerint. 

? Bizochorum, Beguinorum, Fraticellorum, Pseudofratrum S. Francisci de 
Assisio. 

S 19. Quorum blasphemias pietas Christiana condemnans non levitate 
mota, sed utilitate, aut necessitate coacta, veritatem praeteritorum, atque 
praesentium, et certitudinem futurorum, iurisiurandi religione confirmat, cer- 
tissime tenens, quia nullatenus de suo genere potest esse peccatum, quod 
Christus exercuit, qui peccatum non fecit, sed peccatum omne sua passione 
damnavit, iuravit etenim Dominus, iuravit et Apostolus Paulus: suae ope- 
rationis exemplo monstrantes ad hoc tantum iuramentum esse prohibitum, 
ne iurandi facultas frequentiam, frequentia consuetudinem, consuetudo per- 
iurium introducat. Bonum est ergo iuramentum, per quod veritas rerum 
divino testimonio confirmatur, sed malum est illi, qui eo male utitur, et a 
malo infirmitatis humanae est, ut aliquis verum proferens iurare cogatur. 

S 24. Multa sunt alia, quae isti praesumptuosi homines contra coniugii 
venerabile Sacramentum garrire dicuntur. Multaque de cursu temporum, et 
fine saeculi somniant. Multaque de Antichristi adventu, quem iamiam instare 
asserunt, flebili vanitate divulgant. Quae omnia, quia partim haeretica, par- 
tim insana, partim fabulosa cognoscimus, damnanda potius cum suis aucto- 
ribus, quam stilo prosequenda, aut refellenda censemus. Ipsa enim mendosa 
commenta seipsa destruunt, quia nec ratione vigent, nec auctoritate con- 
stant, nec aliqua verisimilitudine fulciuntur. In huiusmodi doctrinis variis et 
peregrinis saepe nominati homines studia sua conterunt. Ad haec simplicium 
corda blandis, fictisque sermonibus, et simulatae humilitatis praetextu, 
attrahere moliuntur. 

[Bull. Rom., tom. 3, II, p. 160-165]. 


37. 


Ioannes XXII, const. Super illius, a. 1326. 


Super illius specula, quamvis immeriti, eius favente clementia, qui pri- 
mum hominem humani quidem generis protoplasti, terrenis praelatum, divinis 
virtutibus adornatum, conformem et [consimilem imagini suae fecit, revo- 
cavit profugum, legem dando; ac demum liberavit captivum, reinvenit per- 
ditum, et redemit venditum, merito suae Passionis, ut contemplaremur ex 
illa super filios hominum, qui christianae religionis cultu Deum intelligunt 
et requirunt: dolenter advertimus, quod etiam cum nostrorum turbatione 
viscerum cogitamus, quamplures esse solo nomine christianos, qui relicto 
primo veritatis lumine, tanta erroris caligine obnubilantur, quod cum morte 
foedus ineunt, et pactum faciunt cum inferno: daemonibus namque immo- 
lant, hos adorant, fabricant ac fabricari procurant imagines, annulum vel 
speculum, vel phialam, vel rem quamcumque aliam magice ad daemones 
inibi alligandos, ab his petunt responsa, ab his recipiunt, et pro implendis 
pravis suis desideriis auxilia postulant, pro re faetidissima faetidam exhibent 
servitutem: Proh dolor! huiusmodi morbus pestifer, nunc per mundum solito 
amplius convalescens, successive gravius inficit Christi gregem. 

8 1. Cum igitur ex debito suscepti pastoralis officii, oves oberrantes 
per devia, teneamur ad caulas Christi reducere, et excludere a grege Domi- 

nico morbidas, ne alias corrumpant: hoc edicto in perpetuum valituro, de 
consilio Fratrum nostrorum, monemus omnes et singulos renatos fonte bapti- 
smatis, in virtute sanctae obedientiae, et sub interminatione anathematis, prae- 
cipientes eisdem, quod nullus ipsorum, aliquid de perversis dictis dogma- 
tibus docere ac addiscere audeat: vel, quod execrabilius est, quomodolibet 
alio modo, in aliquo illis uti. 

S 2. Et quia dignum est, quod hi, qui per sua opera perversa spernunt 
Altissimum, poenis suis pro culpis debitis percellantur: Nos in omnes et 
singulos, qui contra nostra saluberrima monita et mandata facere de prae- 
dictis quicquam praesumpserint, excommunicationis sententiam promulgamus, 
quam ipsos incurrere volumus ipso facto. Statuentes firmiter, quod praeter 
poenas praedictas, contra tales, qui admoniti de praedictis seu praedictorum 
aliquo infra octo dies a monitione computandos praefata, a praefatis non se 
correxerint, ad infligendas poenas omnes et singulas, praeter bonorum con- 
fiscationem dumtaxat, quas de iure merentur haeretici; per suos competentes 
iudices procedatur. 

8 3. Verum cum sit expediens, quod ad haec tam nefanda emnis via, 
omnisque occasio praecludantur, de dictorum nostrorum Fratrum consilio, 
universis praecipimus et mandamus, quod nullus eorum libellos, scripturas 
quascumque ex praefatis damnatis erroribus quicquam continentes, habere 
aut tenere, vel in ipsis studere praesumat; quin potius volumus, et in vir- 
tute sanctae obedientiae cunctis praecipimus, quod quicumque de scripturis 
praefatis, vel libellis quicquam habuerint, infra octo dierum spatium ab huius- 
modi edicti nostri notitia computandum, totum, et in toto, et in qualibet sui 
parte abolere, et comburere teneantur: alioquin volumus, quod incurrant 
.sententiam excommunicationis ipso facto, processuri contra contemptores 
huiusmodi (cum constiterit) ad poenas alias graviores. 

: [Bull. Rom., tom. 3, II, p. 194, 195]. 


38. 


Ioannes XXII, const. Licet, 23 oct. 1327, 
art. errorum Marsilii Patavini et loannis de Janduno damn. 


Secundus istorum fuit error, quod B. Petrus Apostolus non plus aucto- 
ritatis habuit, quam caeteri Apostoli, nec aliorum Apostolorum fuit Caput. 
Item quod Christus ascendens in Coelum nullum Caput reliquit Ecclesiae, 
nec aliquem Vicarium suum fecit. 

Tertius error dicebat, quod ad Imperatorem spectat Papam instituere, 
et destituere, ac punire. 

Quarto dicebant, quod omnes Sacerdotes, sive sit Papa, sive Archiepi- 
scopus, sive simplex Sacerdos, sunt ex institutione Christi auctoritatis et iuris- 
dictionis omnino aequalis. 

(Hinc evanescit) Quintus ipsorum error, quo docebant, Ecclesiam simul 
iunctam neminem punire posse punitione coactiva, nisi hoc concedat Impe- 
rator. 

loannes XXII ..... ait: Praedictos Marsilium et loannem haereticos, imo 
haeresiarchas fore manifestos et notorios sententialiter declaramus. Articulos- 
que ac Librum praedictos, necnon et quamcumque aliam scripturam continen- 
tem eosdem; praedictum quoque Marsilium et loannem ut haereticos mani- 
festos et notorios, imo ut haeresiarchas potius reprobamus, et sententialiter 
condemnamus. Si quis enim doctrinam praedictam defendere vel approbare 
praesumpserit, cuiuscumque dignitatis, Ordinis, conditiónis aut status, tan- 
quam haereticus confutetur. 
[Gotti, Veritas Religionis, tom. VII, pars IV, p. 245-249]. 


39. 


Benedictus XII, const. Benedictus Deus, 29 ian. 1336. 


Benedictus Deus in donis suis, et sanctus in omnibus operibus suis, 
qui Sacrosanctam Romanam Catholicam et Apostolicam Ecclesiam, quam ut 
vineam plantavit dextera sua, quamque ut praecipuam in Ecclesiarum omnium 
caput erexit ut victricem,! dicente Domino ad Petrum: Tu es Petrus, et super 
hanc Petram aedificabo Ecclesiam meam, sua miseratione non deserit, sed 
per Beatos Apostolos suos, praecipue Petrum et Paulum singulares eiusdem 
Ecclesiae defensores, pia benignitate et continua pietate custodit: quatenus 
eisdem rectoribus gubernata, in se stabilis maneat, fundata supra firmam 
petram; omnesque Christianae fidei cultores illi obediant, illi pareant, illi 
intendant, sub illius magisterio degant, sub eius disciplina et correctione 
consistant. Non in illa dogmatizetur improvidum, inseratur incautum, in fide 
temerarium ingeratur: Sicque declinent homines a malo, et faciant bonum, 
ambulent per vias rectas, et ad meliora per sancta desideria proficiscantur, 
ut sperent iustorum propinquas aeternae vitae retributiones, timeant malo- 
rum inferni calamitates non remotas. Nam scriptum est: Ecce venio cito, et 
merces mea mecum est, reddere unicuique iuxta opera sua. Quod si secus 
a quoquam fuerit attentatum, id protinus sua auctoritate, poenis etiam adie- 
ctis, prout expedire viderit, prorsus evellat. Pro qua, ut in seipsa subsistens 
' alios informaret, passionis suae tempore Salvator noster lesus Christus Patrem 
exorasse perhibetur dicens: Simon, ecce Satanas expetivit vos, ut cribraret 
sicut triticum: ego autem pro te rogavi, ut non deficiat fides tua: et tu 
aliquando conversus confirma íratres tuos. 

8 1. Sane dudum tempore fel. rec. loannis XXII praedecessoris nostri, 
inter nonnullos etiam Theologicae facultatis Magistros, super visione ani- 
marum iustorum hominum post mortem suam, in quibus nihil erat purga- 
bile, cum de hoc saeculo decesserunt, vel si fuerat, iam purgatum fuerat ex 
toto, an divinam essentiam videant ante corporum suorum resumptionem, 
et iudicium generale. Et super nonnullis aliis orta materia quaestionis, ipso- 
rum aliqui negativam, aliqui affirmativam, alii vero secundum suas imagi- 

nationes, de visione divinae essentiae ab animabus huiusmodi, diversa et 
diversimode ostendere nitebantur, prout ex dictis et scriptis ipsorum noscitur 
apparere; super reiectis vero suis concertationibus, quas hic causa brevitatis 
omittimus, quia ita ex nostris determinationibus inter se etiam decidebant.! 
Cumque idem praedecessor noster, ad quem praedictorum determinatio per- 
tinebat, ad decisionem concertationum huiusmodi se pararet in suo consi- 
storio publico, tam fratribus suis S. R. E. Cardinalibus, de quorum numero 
tunc eramus, quam Praelatis et Magistris in Theologia, qui multi aderant 
praesentes, iniungendo districtius et mandando, ut super materia de visione 
praedicta, quando requirerentur ab eo, deliberate unusquisque diceret, quod 
sentiret. Tamen morte praeventus, sicut Domino placuit, perficere illud 
nequivit. 

8 2. Defuncto itaque praedecessore praefato, nos divina dignatione ad 
apicem summi Apostolatus assumpti, diligentius attendentes, quanta ex prae- 
missis eorum concertationibus non solutis animarum imminent pericula, 
quanta exinde possunt scandala suboriri, ut ipsorum varietas pereat, et veri- 
tatis soliditas innotescat, habita prius super praedictis sollicita examinatione, 
et diligenti deliberatione cum Fratribus nostris dictae Romanae Ecclesiae 
Cardinalibus, de ipsorum Fratrum consilio, hac in perpetuum valitura con- 
stitutione, auctoritate Apostolica definimus. 

8 3. Quod secundum communem Dei ordinationem animae Sanctorum 
omnium, qui de hoc Mundo ante Domini nostri lesu Christi passionem 
decesserunt, necnon Sanctorum Apostolorum, Martyrum, Confessorum, Vir- 
ginum, et aliorum fidelium defunctorum, post sacrum ab eis Christi baptisma 
susceptum, in quibus nihil purgabile fuit, quando decesserunt, nec erit, 
quando decedent etiam in futurum; vel si tunc fuerit aut erit aliquid pur- 
gabile in eisdem, cum post mortem suam fuerint purgatae; ac quod animae 
puerorum eodem Christi baptismate renatorum, et baptizandorum cum fue- 
rint baptizati, ante usum liberi arbitrii decedentium, post mortem suam, et 
purgationem praefatam in illis, qui purgatione huiusmodi indigebant, etiam 
ante resumptionem suorum corporum, et iudicium generale, post Ascensio- 
nem Salvatoris Domini nostri lesu Christi in coelum, fuerunt, sunt, et erunt 
in coelo, coelorum Regno, et Paradiso coelesti cum Christo, Sanctorum An- 
gelorum consortio aggregatae, ac post Domini lesu Christi passionem et 
mortem viderunt et vident Divinam essentiam visione intuitiva, et etiam faciali, 
nulla mediante creatura, in ratione obiecti visi se habente; sed Divina essentia 
immediate se nude clare et aperte eis ostendente. Quodque sic videntes 
eadem divina essentia perfruuntur. Necnon quod ex tali visione et fruitione, 
eorum animae, qui iam decesserunt, sunt vere beatae, et habent viiam et 
requiem aeternam, et erunt illorum, qui postea decedent cum eamdem divi- 
nam videbunt Essentiam, ipsaque períruentur ante iudicium generale. Ac 
quod visio huiusmodi divinae Essentiae, eiusque fruitio, actus fidei et spei 
in eis evacuant, prout Fides et Spes propriae Theologicae sunt virtutes. 
Quodque postquam inchoata fuerit, vel erit talis intuitiva ac facialis visio et 


! Alias: dissidebant. 

truitio in eisdem, eadem visio et fruitio sine aliqua intercessione seu eva- 
cuatione praedictae visionis et fruitionis continuata extitit, et continuabitur 
usque ad finale iudicium, et ex tunc usque in sempiternum. 

S 4. Definimus insuper, quod secundum Dei ordinationem communem 
animae decedentium in actuali peccato mortali, mox post mortem suam ad 
inferna descendunt, ubi poenis infernalibus cruciantur, ex quod nihilominus 
in die iudicii omnes homines ante tribunal Christi cum suis corporibus 
comparebunt, reddituri de factis propriis rationem, ut referat unusquisque 
propria corporis, prout gessit, sive bonum, sive malum. 

S 5. Decernentes praedictas nostras definitiones, seu determinationes et 
ipsarum singulas, ab omnibus fidelibus esse tenendas. Quicumque autem 
deinceps praedictarum nostrarum definitionum seu determinationum, ac sin- 
gularum ipsarum contrarium scienter et pertinaciter tenere, asserere, praedi- 
care, docere, aut defendere, verbo vel scripto praesumpserit, contra eum sicut 
contra haereticum modo debito procedatur. 

S 6. Nulli ergo hominum liceat hanc paginam nostrae constitutionis, etc. 

[Bull. Rom., tom. 3, Il, p. 213, 214]. 


40. 


Benedictus XII, a. 1341, prop. Armenorum damn. 


42. Item, Armeni dicunt et tenent, quod sola Dei passio sine omni alio 
dono Dei, etiam gratificantis, sufficit ad peccatorum remissionem, nec dicunt, 
quod ad peccatorum remissionem faciendam requiratur gratia Dei gratificans 
vel iustificans, nec quod in sacramentis novae legis detur gratia gratificans. 

48. Item, Armeni dicunt et tenent, quod si Armeni committunt semel 
quodcumque crimen, quibusdam exceptis, ecclesia eorum potest absolvere 
eos tantum ad culpam et poenam de dictis criminibus: sed si aliquis com- 
miserit dicta crimina iterum, absolvi non possunt per eorum ecclesiam. 

49. Item, dicunt, quod si aliquis eorum post baptismum acceptat pri- 
mam et secundam uxorem, absolvi potest per eos; quod si accipiat tertiam 
et quartam et deinceps, non potest absolvi per eorum ecclesiam, quia dicunt, 
quod tale matrimonium fornicatio est, et talem habent pro pagano: ita quod 
nec erit in fine communicandus, neque ducunt de domo sua ad sepelien- 
dum per portam domus; sed frangunt parietes domus, et per foramen 
parietis educunt corpus eius; nec missam celebrant, nec sepultura ecclesiae 
eum sepeliunt, sed faciunt de eo, sicut de pagano. 

51. Item, quod Armeni dicunt et tenent, quod ista peccata sunt irremis- 
sibilia, nec eorum ecclesia potest haec peccata remittere, quia Christus non 
dedit ecclesiae potestatem, quod talia peccata remittat, scilicet si aliquis pec- 
catum luxuriae committat in ore hominis vel mulieris. 

. 52. Etsi quis commisit dicta peccata vel etiam alia pluries, non potest 
absolvi per ecclesiam, nisi prima vice; et si postquam semel confessus fuerit 
et absolutus de aliquo peccato, de praedictis iterato committat dictum pec- 
catum, prima absolutio non valet. 

58. Item, quod Armeni dicunt et tenent, quod ad hoc quod sit bapti- 
zatus verus, ista tria requiruntur, scilicet aqua, chrisma, (quod) modo prae- 
dicto factum est, eucharistia: ita quod si aliquis baptizaret in aqua ali- 
quem dicendo: Ego te baptizo in nomine Patris et Filii et Spiritus Sancti, 
amen, et postea non ungeretur dicto chrismate, non esset baptizatus. Si 
etiam non daretur ei Eucharistia, sacramentum baptismi ratum non esset. 

64. Item, catholicon minoris Armeniae dicit, quod sacramentum confir- 
mationis nihil valet, et si valet aliquid, ipse dedit licentiam presbyteris suis, 
ut idem sacramentum conferatur. 

67. Item, Armeni non dicunt, quod post dicta verba consecrationis panis 
et vini in verum Corpus et Sanguinem, quod natum fuit de Virgine Maria, 
et passum et resurrexit. Sed tenent, quod illud sacramentum sit exemplar, 
aut similitudo, aut figura veri Corporis et Sanguinis Domini ... propter quod 
sacramentum altaris non vocant Corpus, et Sanguinem Domini, sed hostiam 
vel sacrificium, vel communionem. 

82. Item, quod quando aliqui communicari debent per sacerdotem, fit 
confessio generalis, dicendo genera peccatorum, non descendendo ad aliquod 
peccatum singulare, et postea populus reiterat dictam confessionem in secreto, 
tamen raro vel numquam aliquis Armenus confitetur sacerdoti sua peccata. 
Et si confitetur, non dicit, quod hoc vel illud singulare peccatum commi- 
serit, sed dicit, quod diabolus dictum peccatum fecit, vel quod ad sugge- 
stionem alterius hominis dictum peccatum fecit. 

84. Item, Armeni dicunt et tenent, quod catholicon, episcopi et presby- 
teri Armenorum eamdem et aequalem potestatem habent ligandi vel solvendi, 
quantam et qualem habuit B. Petrus apostolus. 

85. Item, Armeni dicunt et tenent, quod usque àd concilium Nicaenum 
Romanus pontifex non habuit maiorem potestatem, quam alii patriarchae; 
sed tunc de voluntate dicti concilii fuit ordinatum, quod dictus Romanus 
pontifex haberet potestatem super alios patriarchas. 

90. Item, quod Armeni dicunt et tenent, quod potestas illa, quam Chri- 
stus dedit B. Petro dicendo ei: Quodcumque ligaveris super terram, etc., fuit 
solum data personae Petri, et pro ipso solo: ita quod haec potestas non 
transivit ad aliquem eius successorem. 

100. Item, quod apud Armenos nulla est certa forma verborum expri- 
mens consensum matrimonii inter virum et uxorem; immo multi per parentes 
et amicos coguntur venire ad ecclesiam, ut matrimonium fiat inter eos; et 
quamvis unus vel ambo dicant, quod nolunt inter se matrimonialiter copu- 
lari, tamen matrimonium fit inter eos in facie ecclesiae. 

102. Item, quod apud Armenos, si post matrimonium contractum, et 
carnali copula subsequuta, et prole suscepta, viro non placeat uxor, vel e 
converso; ille cui non placet alter coniux vel ambo, si sibi mutuo non pla- 
cent, vadit vel vadunt ad episcopum seu sacerdotem, et eis data pecunia, 
secundum quod ad invicem conveniunt, episcopus seu sacerdos separat 
dictum: matrimonium, et dat licentiam alteri nubendi etiam tum altero coniuge 
invito, et hoc fit multoties apud Armenos. 

[Mansi, tom. 25, col. 1226-1265]. 

Clemens VI, const. Etsi solertem, 21 iul. 1346. 


Etsi solertem adhibere vigilantiam, ne quarumlibet Ecclesiarum iura depe- 
reant, ex debito nostri officii teneamur; in manutenendis tamen, defendendis, 
recuperandisque occupatis iuribus Ecclesiae Romanae, sponsae nostrae, quae 
disponente Domino caput omnium et magistra caeteris altiori dignitate prae- 
cellens, maioribus est iuvanda praesidiis, et amplioribus honoribus attollenda, 
esse debemus solliciti, et attenti. 

8 1. Ad obviandum igitur perversis illorum conatibus, qui sibi commoda, 
non se commodis Patrimonii B. Petri in Tuscia, quod iuris, et proprietatis 
eiusdem Ecclesiae fore, ac eidem immediate subesse dignoscitur, applicantes 
temere civitates, castra, et villas eiusdem Patrimonii ad eamdem Ecclesiam 
pertinentia, eorumque dominium, superioritatem, advocationem, capitaneatum, 
et iurisdictionem, in ipsius Ecclesiae grave praeiudicium, contra constitutiones 
et ordinationes olim per fel. rec. Urbanum IV et Ioannem XXII ac diversos 
alios Romanos Pontifices praedecessores nostros editas, non verentur diversis 
exquisitis coloribus occupare, et sibi in eisdem dominium, superioritatem, et 
praeeminentiam vendicare; hac perpetua constitutione sancimus, 

S 2. Ut nulla civitas vel Communitas, nullaque singularis persona, cuius- 
cumque conditionis vel status existat, deinceps in aliquibus civitatibus, castris, 
seu villis ipsius Patrimonii ad praedictam Romanam Ecclesiam spectantibus, 
dominium, superioritatem, capitaneatum, advocationem iurisdictionis, seu ali- 
quam praesidentiam seu praeeminentiam praetextu cuiuscumque venditionis, 
submissionis, recommendationis, concessionis, recognitionis, et obligationis, 
contractus, vel pacti, aut cuiusvis alterius commercii absque auctoritate Sedis 
Apostolicae speciali recipere audeat, vel sibi dominium, praesidentiam, capi- 
taneatum, seu iurisdictionem in praedictis civitatibus, castris, seu villis ex 
quavis occasione, et causa quomodolibet vendicare: quodque civitates, et 
singulares personae, submissiones, suppositiones et subiectiones quascumque 
iam in eas factas, et receptas, seu de facto, cum de iure non teneant, quo- 
modolibet attentatas dimittere teneantur, nec civitates, castra, seu loca alia, quae 
se eis, ut praemittitur, submiserunt vel quomodolibet subiecerunt, virtute 
submissionis, et suppositionis alicuius, vel cuiusvis contractus titulo, valeant 
retinere: nullaque Universitas seu Communitas civitatis, castri seu villae 
Ecclesiae Romanae subiecta, in terris Patrimonii constituta, alicui Universitati, 
seu Communitati, vel privatae personae, cuiuscumque conditionis aut status 
existat, se subiicere, submittere, seu supponere valeat, constituendo, recogno- 
scendo, seu profitendo, se subesse alicui Universitati, vel privatae personae, 
seu ad eosdem super eos, et in ipsis ac dictis civitatibus, castris, et villis, 
aliquam iurisdictionem, dominium, capitaneatum seu quamvis aliam praeemi- 
nentiam pertinere. 

$ 3. Et si quae civitates, castra, vel loca, iam de facto ad submissionem, 

et suppositionem aliquibus civitatibus, vel privatis personis de se factam ven- 
ditionis, donationis, vel cuiusvis alterius contractus colore vel titulo proces- 
serunt, illa quamvis de iure valeant, quatenus de facto processerunt realiter 
et effectualiter studeant revocare, nec illis umquam utantur: nec virtute submis- 
sionum huiusmodi vel alias, illis quibus quovis titulo vel colore se submi- 
serint, ullatenus obediant, pareant, vel intendant: contrarium facientes directe, 
vel indirecte, per se vel alios, tam illi, et eorum singuli, qui in civitatibus, 
castris, aut villis eiusdem patrimonii, vel eorum aliquo, huiusmodi dominium, 
superioritatem, capitaneatum, advocationem, iurisdictionem quamcumque, 
praeeminentiam, seu praesidentiam sine licentia Sedis Apostolicae speciali 
recipient in futurum, et qui iam ex quocumque contractu, vel obligatione 
receperunt, seu quavis usurpatione quomodolibet occupaverunt, nisi sic 
recepta, et occupata infra duorum mensium spatium, postquam praesens 
constitutio ad eorum notitiam pervenerit, vel per eos steterit, quominus 
valeat pervenire, dominium seu praesidentiam, superioritatem, capitaneatum, 
advocationem, iurisdictionem quamcumque, seu praeeminentiam huiusmodi 
realiter dimiserint cum effectu, illa nullo umquam tempore absque ipsius Sedis 
licentia resumpturi; quam illi, qui se submiserint, seu subiecerint, ut praefertur 
simili modo cuiuscumque dignitatis, status, ordinis, vel conditionis existant, 
singulares personae sententiam excommunicationis incurrant, ac Terrae ipso- 
rum, ubicumque fuerint, Ecclesiastico interdicto subiaceant ipso facto. Civi- 
tates autem, castra, et villae, quae in antea se submittent, supponent, seu 
subiicient, et quae submissionem, suppositionem seu subiectionem huius- 
modi recipient, seu quomodolibet occupabunt, civitates quoque, castra, etiam 
loca quaecumque, quae se iam quovis colore vel titulo ut praemittitur, sub- 
miserunt, et subiecerunt, ac civitates, quae submissiones, et subiectiones 
huiusmodi receperunt, nisi infra praedictum duorum mensium spatium, ab 
omni effectu dictae submissionis, et subiectionis realiter destiterint ipsis 
ulterius non usuri, seu contra constitutionem, et inhibitionem nostram venire 
directe, vel.indirecte, per se, vel alium seu alios attentabunt, Ecclesiastico 
subiacere decernimus interdicto. Et nihilominus omnibus indulgentiis, privi- 
legiis, ac gratiis, necnon feudis, bonis, et honoribus, et iuribus quibuscum- 
que, quae ab eadem Romana, et aliis Ecclesiis obtinent, privamus, et pri- 
vatos, et privata volumus esse ipso facto: Non obstantibus si eis, vel eorum 
aliquibus, communiter, vel divisim, ab eadem sit Sede indultum, quod excom- 
municari, ipsorumque Terrae et loca Ecclesiastico interdicto supponi non 
possint per literas Apostolicas non facientes plenam, et expressam, ac de 
verbo ad verbum de huiusmodi, ac eorum personis, locis, ordinibus, et nomi- 
nibus propriis mentionem. 

S 4. Nos insuper omnes submissiones, et subiectiones, suppositiones 
super praedictis factas, et obligationes, pacta, seu conventiones, sub titulo 
venditionis, vel cuiusvis alterius contractus quomodolibet initas, et habitas, 
et quascumque poenas adiectas, et iuramenta praestita super illis, sub qui- 
buscumque modis, et forma, vel expressione verborum (praesertim cum in 
praeimdicium eiusdem Ecclesiae redundent, ac iuramentum vinculum ini- 
quitatis esse non debeat) decernimus fore nulla, vacua, irrita, et inania, et 

nullius existere firmitatis, et quatenus ad illa de facto processum extitit, tol- 
limus, et revocamus omnino, et viribus vacuamus. 

8 5. Caeterum cum praefatus Ioannes Papa XXII, Praedecessor noster, 
dudum universis, et singulis tam Clericis, quam Laicis cuiuscumque status, 
ordinis, conditionis, praeeminentiae, vel dignitatis existerent, etiamsi Ponti- 
ficali, vel Imperiali, seu Regali, vel quavis alia dignitate fulgerent, ac omni 
bus Principibus, Ducibus, Marchionibus, Comitibus, Baronibus, Nobilibus, 
ac Potestatibus, Capitaneis, et aliis Officialibus quibuscumque, Comitibus, 
et Populis, Civitatum, Terrarum, Castrorum, et aliorum quorumcumque loco- 
rum ubicumque consistentium, et omnibus aliis quibuscumque, auctoritate 
Apostolica, inhibendum per suas literas vim Constitutionis habentes duxerit, 
et mandandum, ne per se, vel alios, directe, vel indirecte Patrimonii, Roman- 
diolae, Marchiae Anconitanae, Ducatus Spoletani, Campaniae, Maritimaeque, 
ac Massae Trebariae Provincias, Venaisini, et Urbinatus, olim comitatus, ac 
Urbinatensis, et Ravennatensis Civitates, et alias terras, civitates, castra, 
villas, et loca quaecumque ad eamdem Romanam Ecclesiam pertinentes, vel 
ipsorum, aut alicuius eorum partem occupare, invadere, aut turbare, seu 
fidelibus eorumdem iniurias, damna, seu violentias irrogare, aut occupan- 
tibus, invadentibus, turbantibus, vel iniurias, damna, seu violentias irrogan- 
tibus, publice, vel occulte assistere, aut auxilium, consilium, vel favorem, 
directe, vel indirecte, publice, vel occulte, per se, vel per alium, seu alios 
praestare praesumerent quoquo modo, in omnes et singulos, contra inhibi- 
tionem, et mandatum huiusmodi venire, aut attentare, per se, vel per alios 
praesumentes, tam Clericos, quam Laicos, etiamsi, ut praedicitur, Pontificali, 
aut Imperiali, seu Regali, vel alia quavis dignitate fulgerent, de Fratrum 
suorum consilio, excommunicationis, quam eo ipso incurrerent sententiam 
promulgavit, ipsorumque terras necnon quaslibet Universitates, Communi- 
tates, et populos ipsorum, civitates, terras, castra, villas, et loca in praemissis, 
vel aliquo praemissorum culpabiles, Ecclesiastico supposuit interdicto, et eos, 
ac ipsorum quemlibet omnibus privilegiis, indulgentiis, gratiis, et immunita- 
tibus realibus, et personalibus, ab eadem Ecclesia, et Imperio Romano con- 
cessis eisdem, omnium etiam feudorum, bonorum, honorum, officiorum, 
iurium, et iurisdictionum, quae ab Ecclesia, et Imperio praedictis obtinerent, 
de ipsorum Fratrum consilio, auctoritate privaverit supradicta, ipsos ad illa, 
et similia, et quaelibet alia, eorumque filios, et nepotes ad quaelibet bene- 
ficia Ecclesiastica, dignitates, personatus, et officia, cum cura, vel sine cura, 
quovis nomine censeantur, auctoritate qualibet obtinenda usque ad tertiam 
generationem exclusive reddendo inhabiles, et indignos. 

S 6. Nos per praemissa, vel quaecumque alia, inhibitioni, mandato, 
poenis, et sententiis per ipsum praedecessorem factis et promulgatis, ut 
superius est expressum, aliisque contentis in literis supradictis, non intendi- 
mus in aliquo derogare, sed inhibitionem, mandatum, poenas et sententias, 
et alia supradicta per praesentem constitutionem nostram roboramus, et in 
sui vigoris efficacia volumus et decernimus permanere. 

8 7. Nulli ergo omnino hominum liceat hanc paginam nostrae priva- 
tionis, admonitionis, revocationis, roborationis, voluntatum, et constitutionum 

infringere, vel ei ausu temerario contraire. Si quis autem hoc attentare prae- 
sumpserit, indignationem omnipotentis Dei, ac Beatorum Petri, et Pauli Apo- 
stolorum eius se noverit incursurum. 

[Bull. Rom., tom. 3, II, p. 302, 303]. 


42. 
Clemens VI, ep. Super quibusdam, 29 sept. 1351.! 


..In primo igitur capitulo responsionis tuae .. quaerimus: Primo, si 
creditis tu et Ecclesia Armenorum, quae tibi obedit, omnes illos, qui in Bap- 
tismo eamdem fidem Catholicam receperunt, et postmodum a communione 
fidei eiusdem Ecclesiae Romanae, quae una sola Catholica est, recesserunt 
vel recedent in futurum, esse schismaticos et haereticos, si pertinaciter divisi 
a lide ipsius Romanae Ecclesiae perseverent. - Secundo petimus, si creditis 
tu et Armeni tibi obedientes, quod nullus homo viatorum extra fidem ipsius 
Ecclesiae, et obedientiam Pontificum Romanorum, poterit finaliter salvus esse. 

In secundo vero capitulo... quaerimus: Primo, si credidisti, credis vel 
credere es paratus cum Ecclesia Armenorum quae tibi obedit, quod beatus 
. Petrus plenissimam potestatem iurisdictionis acceperit super omnes fideles 
Christianos a Domino lesu Christo: et quod omnis potestas iurisdictionis, 
quam in certis terris et provinciis, et diversis partibus orbis specialiter et 
particulariter habuerunt Iudas Thaddaeus et caeteri Apostoli, subiecta fuerit 
plenissime auctoritati. et potestati, quam super quoscumque in Christum 
credentes in omnibus partibus orbis beatus Petrus ab ipso Domino lesu 
Christo accepit; et quod nullus Apostolus, vel quicumque alius super omnes 
Christianos, nisi solus Petrus plenissimam potestatem accepit. - Secundo, si 
credidisti, tenuisti, vel credere ac tenere paratus es cum Armenis tibi subie- 
ctis, quod omnes Romani Pontifices, qui beato Petro succedentes canonice 
intraverunt et canonice intrabunt, ipsi beato Petro Romano Pontifici succes- 
serint et succedent in eadem plenitudine, iurisdictione potestatis, quam ipse 
beatus Petrus accepit a Domino lesu Christo super totum et universum 
corpus Ecclesiae militantis. - Tertio, si credidistis et creditis tu et Armeni 
tibi subiecti, Romanos Pontifices, qui fuerunt, et nos qui sumus Pontifex 
Romanus, ac illos qui in posterum successive erunt, tanquam legitimos et 
potestate plenissimos Christi vicarios, omnem potestativam iurisdictionem, 
quam Christus ut caput conforme in humana vita habuit, immediate ab ipso 
Christo super totum ac universum corpus militantis Ecclesiae accepisse. — 
Quarto, si credidisti et credis, quod omnes Romani Pontifices qui fuerunt, 
nos qui sumus, et alii qui erunt in posterum, ex plenitudine potestatis et 
auctoritatis praemissae potuerunt, possumus et poterunt immediate per nos 
et eos de omnibus tanquam de iurisdictioni nostrae ac eorum subditis iudi- 
care, et ad iudicandum quoscumque voluerimus Ecclesiasticos iudices con- 


! Consolatori, dicto catholicon Armenorum. 

stituere et delegare. - Quinto, si credidisti et credis, quod in tantum fuerit, 
si et erit suprema et praeeminens auctoritas et iuridica potestas Romano- 
rum Pontificum qui fuerunt, nostri qui sumus, et illorum qui in posterum 
erunt, ut a nemine iudicari potuerint, potuerimus, neque in posterum pote- 
runt; sed soli Deo iudicandi servati fuerint, servemur, et servabuntur: et: 
quod a sententiis et iudiciis nostris non potuerit, neque possit, nec poterit 
ad aliquem iudicem alium appellari. - Sexto, si credidisti et adhuc credis, 
plenitudinem potestatis Romani Pontificis se extendere in tantum, quod 
patriarchas, catholicon, archiepiscopos, episcopos, abbates et quoscumque 
praelatos alios de dignitatibus, in quibus fuerint constituti, possit ad alias 
dignitates maioris vel minoris iurisdictionis transferre, vel exigentibus eorum 
criminibus, ipsos degradare et deponere, excommunicare et Sathanae tradere. 
- Septimo, si credidisti et adhuc credis, Pontificialem auctoritatem non posse 
nec debere subiici cuicumque imperiali et regali, aut alteri saeculari pote- 
stati, quantum ad institutionem iudicialem, correctionem vel destitutionem. - 
Decimo, si credidisti et adhuc credis, Romanum Pontificem circa admini- 
strationem sacramentorum Ecclesiae, salvis semper illis, quae sunt de inte- 
gritate et necessitate sacramentorum posse diversos ritus Ecclesiarum Christi 
tolerare, et etiam concedere, ut serventur. - Tertiodecimo, si credidisti et 
adhuc credis, solum Romanum Pontificem, dubiis emergentibus circa fidem 
Catholicam, posse per determinationem authenticam, cui sit inviolabiliter 
adhaerendum, finem imponere et esse verum et Catholicum quidquid ipse 
auctoritate clavium sibi traditarum a Christo determinat esse verum: et quod 
determinat esse falsum et haereticum, sic censendum. - Quartodecimo, si 
credidisti et credis novum et vetus Testamentum in omnibus libris, quos 
Romanae Ecclesiae nobis tradidit auctoritas, veritatem indubiam per omnia 
continere. 

.. Rursus... responsiones dedisti, quae nos inducunt, ut a te sequentia 
requiramus: Primo de consecratione chrismatis, si credis, quod per nullum 
sacerdotem, qui non est episcopus, chrisma potest rite et debite consecrari. 
—- Secundo, si credis, quod sacramentum Confirmationis per alium quam 
per episcopum, non potest ex officio ordinarie ministrari. - Tertio, si cre- 
dis, quod solum per Romanum Pontificem, plenitudinem potestatis haben- 
tem, possit dispensatio sacramenti Confirmationis presbyteris, qui non sunt 
episcopi, committi. - Quarto, si credis, quod chrismati per quoscumque 
sacerdotes, qui non sunt episcopi, neque a Romano Pontifice super hoc 
commissionem seu concessionem aliquam receperunt, iterum per episcopum 
vel episcopos sint chrismandi. 

.. Post praedicta omnia, mirari cogimur vehementer, quod in quadam 
Epistola, quae incipit: /7onorabilibus in Christo Patribus, substrahis de LIII 
primis capitulis capitula XVI. - Tertium, quod parvuli ex primis parentibus 
contrahunt originale peccatum. - Duodecimum, quod Baptismus deleat ori- 
ginale et actuale peccatum. - Trigesimum nonum, quod in Ecclesia Catho- 
lica baptizati, si efficiantur infideles et postmodum convertantur, non sunt 
iterum baptizandi. - Quadragesimum, quod parvuli ante octavum diem pos- 
sunt baptizari, e£ quod baptismus non potest esse in liquore alio, quam in 

vera aqua. - Quadragesimum secundum, quod Corpus Christi post verba 
consecrationis sit idem numero, quod corpus natum de Virgine et immola- 
tum in cruce. - Quadragesimum quintum, quod nullus, etiam sanctus, Corpus 
Christi potest conficere, nisi sit sacerdos. - Quadragesimum sextum, quod 
est de necessitate salutis, confiteri proprio sacerdoti vel de licentia eius, omnia 
peccata mortalia perfecte et distincte. 

.. Item in scriptis rogasti archiepiscopum et episcopum antefatos, ut 
esset inter eos et te verborum finis: et quod amplius non laboraretis in 
verbis instructionis, ad quem laborem iidem archiepiscopus et episcopus per 
Romanam Sedem fuerant ad te missi... Adhuc cum canonizationes sanctorum, 
et promotiones illegitimorum ad sacros ordines sint casus, qui inter alios. 
tantummodo Romano Pontifici reservantur, et ad nullum alium praelatum 
Ecclesiae pertinentes, nisi ipse Romanus Pontifex specialiter aliquibus duxerit 
committendos; miramur, quod te dicis praedictos duos casus auctoritate pro- 
pria velle penes te retinere: quod nullum signum est obedientiae et reve- 
rentiae, quas ad Romanum Pontificem in praemissis capitulis te praetendis 
habere. 

(Baronius, Annales Eccles., tom. 25, p. 502, 503, 506-508, n. 3, 12, 15, 16. 

Martinus V (in Conc. Constantien.), const. Inter cunctas, 
22 febr. 1418. 


Inter cunctas pastoralis curae sollicitudines, quibus premimur incessanter, 
illa potissime fortius nos angit, ut haereticis de finibus Christicolarum expul- 
sis, suisque falsis doctrinis et erroribus perversis penitus, quantum nobis ex 
alto conceditur, extirpatis, orthodoxa et catholica fides integra et illibata 
permaneat, ac populus Christianus in eiusdem fidei sinceritate, quolibet 
obscurationis semoto velamine, immobilis et inviolatus persistat. 

8 1. Sane dudum plusquam omnibus retroactis temporibus in nonnullis 
regionibus et dominiis, praesertim in regno Bohemiae et Marchionatu Mora- 
viae, ac locis et districtibus illis vicinis, adversus fidei catholicae dogmata 
insurrexerunt quondam haeresiarchae, circuncelliones, schismatici et seditiosi 
luciferina superbia et rabie lupina evecti, daemoniorum fraudibus illusi, de 
vanitate in idipsum (licet forent de diversis mundi partibus oriundi) conve- 
nientes, et caudas colligatas habentes, damnatae videlicet. mem. loannes 
Wicleff de Anglia, Ioannes Husz de Bohemia, et Hieronymus de Praga, qui 
utinam alios secum ad infidelitatis interitum non traxissent. Nam ubi huius- 
modi pestilentes personae perversa dogmata pertinaciter seminabant, in suae 
doctrinae pestiferae primordio praelati, et alii iudiciariae potestatis regimina 
exercentes, tamquam canes muti non valentes latrare, nec ulciscentes cum 
Apostolo in promptu omnem inobedientiam, haeresiarchas ipsos pestiferos 
et dolosos, eorum lupinam rabiem truculentam statim, ut adstricti fuerant 
canonice coercere, eosque de domo Domini corporaliter eiicere non curarunt, 


Romani Pontifices 41 
€ EEUm o SEL IME RUNTNEE  coooo, 


sed sacrilegam, falsam, et perniciosam ipsorum doctrinam, per longas moras 
negligenter convalere permiserunt: populorum multitudo illorum opinionibus 
falsis decepta pro veris accepit, quae diu mendaciter et perniciose, ac damna- 
biliter seminaverant, eisque credendo a recta fide cecidit turba multa, et er- 
rore devio involvitur, proh dolor, paganorum, adeo quod per diversa illarum, 
eisdemque convicinarum partium climata, oves Christi catholicas haeresiar 
chae ipsi successive infecerunt, et in stercore mendaciorum fecerunt putrescere. 

S 2. Quapropter generalis Constantiensis Synodus tantam fidelium, et 
fidei orthodoxae plagam, et ruinam videns, exclamare compulsa est cum 
Augustino: Quid faciet Ecclesiae medicina, salutem omnium materna caritate 
conquirens, tamquam inter phreneticos, et lethargicos aestuans? Numquid 
contemnere, numquid desistere, vel debet, vel potest? Certe non, secundum 
eumdem, imo utrisque sit necesse est molesta, quae neutris est inimica. Nam 
et molestus est medicus furenti phrenetico, et pater indisciplinato filio, ille 
ligando, iste caedendo, sed ambo diligendo. Si autem negligant, et eos perire 
permittant, inquit Augustinus, ista mansuetudo potius falsa crudelitas est. 
Proinde Synodus praefata ad omnipotentis Dei gloriam, ipsiusque catholicae 
fidei, ac Christianae Religionis conservationem, augmentum, et animarum 
'salutem, et praeservationem, eosdem Ioannem Wicleff, et loannem Husz, et 
Hieronymum, qui inter cetera de sacro Eucharistiae sacramento, et aliis 
sacramentis Ecclesiae, et articulis fidei, aliter quam sancta Romana Ecclesia 
credit, et tenet, et praedicat, et docet, quam plurima temere, et damnabiliter 
credere, ac tenere, praedicare, atque docere pertinaciter attentabant, velut 
haereticos et pertinaces ac obstinatos iam a communione fidelium separatos, 
de domo Dei corporaliter eiecit, et spiritualiter eiectos declaravit, et alia non- 
nulla circa praemissa utilia, et salubria statuit, et decrevit, per quae alii, qui 
causantibus haeresiarchis eorumque falsis doctrinis huiusmodi spiritualiter 
de domo Dei exierant, per vias canonicas reducerentur ad semitas veritatis. 

S 3. Et quia sicut dolenter accepimus, non solum in regno Bohemiae, 
et Marchionatus dominiis, et locis supradictis, verum etiam in quibusdam 
partibus, et provinciis contiguis, seu vicinis eisdem, etiam nonnulli ex secta- 
toribus et sequacibus haeresum, ac errorum haeresiarcharum praedictorum, 
timore divino, et pudore humano prorsus abiectis, nec de ipsorum, et prae- 
sertim Ioannis Husz, et Hieronymi interitu miserabili sumentes conversionis, 
et poenitentiae fructum, sed tamquam in profundum pressi peccatorum, 
dominum Deum blasphemare non cessant, ducentes in irritum nomen eius, 
quorum mentes pater mendacii sic damnabiliter excaecavit, ut praedictos 
libros, codices, et opuscula, haereses, et errores continentes seu continentia, 
dudum etiam per Synodum praefatam damnatos, et damnata, ac ignibus 
concremanda deputata, et concremata, legunt, student, ac ex eis in sui et 
multorum simplicium periculum, nedum contra statuta, decreta et ordinata 
in Synodo supradicta, sed etiam contra canonicas sanctiones dogmatizare 
praesumunt in animarum periculum, ac puritatis fidei denigrationem, et scan- 
dalum plurimorum. 

& 4. Nos igitur attendentes, quod error, cui non resistitur, approbari 
videtur, ac malis, et perniciosis erroribus huiusmodi resistere, ac eos de 

medio Christi fidelium, et praesertim de supradictis Bohemiae, et Moraviae 
dominiis, et districtibus ac confinibus, et viciniis eorum, ne amplius, et latius 
se extendant, funditus evellere cupientes, discretioni vestrae, sacro appro- 
bante Concilio Constantiensi, per Apostolica scripta committimus, et man- 
damus, quatenus vos Archiepiscopi, et Episcopi, ac electi, et quilibet vestrum, 
per se, seu alium, vel alios, quos graves, et idoneas personas spiritualem 
iurisdictionem habentes esse volumus, omnes et singulos cuiuscumque digni- 
tatis, officii, praeeminentiae, status, vel conditionis existant, et quibuscumque 
nominibus censeantur, qui de praeexcelso, salutifero, et supermirabili sacra- 
mento Corporis et Sanguinis D. N. lesu Christi, vel de Baptismate, seu pec- 
catorum confessione, poenitentiae pro peccatis iniunctione, vel reliquis Ecclesia- 
sticis Sacramentis, seu fidei articulis, aliter sentire aut docere, quam Sacrosancta 
Romana Ecclesia, et universalis docet, praedicat et observat, aut articulos, seu 
libros, et doctrinas praefatorum haeresiarcharum loannis Wicleff, et loannis 
Husz, et Hieronymi, per eamdem Constantiensem Synodum cum suis aucto- 
ribus, ut praedicitur, damnatos, et damnatas, tenere, credere, et dogmatizare, 
ac vitae finem ipsorum haeresiarcharum publice vel occulte pertinaciter quo- 
modolibet laudare, vel approbare praesumpserint, eorumque receptatores, 
defensores, et fautores quoslibet etiam contemplatione praedictorum erro- 
rum, necnon credentes, et adhaerentes eisdem, tamquam haereticos saeculari 
Curiae relinquatis. 

S 5. Receptatores quoque, fautores, et defensores huiusmodi pestiferarum 
personarum, quae erroribus ipsis crediderint, nec favore, aut contemplatione 
errorum ipsorum, sed forte carnalis amoris causa, vel occasione alia huius- 
modi personas pestiferas receptaverint, praeter poenas ab utroque iure talibus 
inflictas, per iudices competentes tanta severitate poenarum in tam enormi 
scelere ultionem accipiant, quod cedat ceteris crassantibus in exemplum, ut 
quos Dei timor a malo non revocat, saltem coerceat severitas disciplinae. 

S 6. Cum reliquis vero, huiusmodi secta damnabili quomodolibet infe- 
ctis, qui post competentem monitionem, ac frequentem exhortationem, qua 
pie erga eos, spe correctionis, et emendationis, ac ad melioris vitae frugem 
conversionis, usum est, a praedictis erroribus, et secta noluerint resipiscere, 
et ad gremium unitatemque sanctae matris Eccleslae, ac fidem catholicam, 
quae sola salvare potest, sine qua "nulli verae salutis subsidium contingit, 
plene recognoscere, et confiteri, iustitiae severitas, prout facti poposcerit qua- 
litas dulcore misericordiae temperetur. 

S 7. Et nihilominus omnes Christianae, et Catholicae fidei professores, 
Imperatorem, reges, duces, principes, marchiones, comites, barones, milites, 
potestates, rectores, consules, proconsules, scabinos, communitates, et uni- 
versitates regnorum, provinciarum, civitatum, oppidorum, castrorum, villa- 
rum, terrarum, aliorumque locorum huiusmodi, necnon ceteros iurisdictio- 
nem temporalem exercentes, iuxta iuris formam, et exigentiam auctoritate 
Apostolica exhortando moneatis, et requiratis, ut de regnis, provinciis, civi- 
tatibus, oppidis, castris, villis, terris, et omnibus aliis locis, ac dominiis 
supradictis, omnes, et singulos haereticos huiusmodi secundum tenorem 
Lateranensis Concilii, quod incipit, Sicut ait, ad instar etiam irretitorum cri- 

mine usurarum, quos publice, vel manifeste per facti evidentiam cognove- 
rint esse tales, tamquam oves morbidas gregem Domini inficientes expellant, 
donec, et quousque a nobis seu vobis, vel aliis Iudicibus Ecclesiasticis vel 
Inquisitoribus, fidem et communionem Romanae Fcclesiae tenentibus, aliud 
recipiant in mandatis, nec eosdem in suis districtibus praedicare, domicilia 
tenere, larem fovere, contractus inire, negotiationes, et mercantias quaslibet 
exercere, aut humanitatis solatia, cum Christi fidelibus habere permittant. 

S 8. Et si tales haeretici publici ac manifesti, licet nondum per Eccle- 
siam declarati, in hoc tam gravi, crimine decesserint, Ecclesiastica careant 
sepultura, nec oblationes fiant, aut recipiantur pro eisdem, bona tamen ipso- 
rum a tempore commissi criminis secundum canonicas sanctiones, confiscata, 
non occupentur per illos, ad quos alias pertinerent, donec per huiusmodi 
Iudices Ecclesiasticos super hoc potestatem habentes, sententia declaratoria 
super ipso haeresis crimine fuerit promulgata. 

8 9. Qui autem de haeresi per iudicem competentem ecclesiasticum 
inventi fuerint sola suspicione notati seu suspecti, nisi iuxta considerationem, 
et exigentiam suspicionis qualitatemque personae, ad arbitrium iudicis huius- 
modi propriam innocentiam congrua devotione monstraverint, in purgatione 
eis canonice indicta deficientes, et se canonice purgare non valentes, aut pro 
huiusmodi purgatione facienda, obstinatione damnabili iurare renuentes, tam- 
quam haeretici condemnentur. Qui vero dictam innocentiam monstrare ex 
quadam negligentia seu desidia, et purgationem huiusmodi facere omiserint, 
anathematis gladio feriantur, et usque ad satisfactionem condignam ab omni- 
bus evitentur; ita quod si per annum in excommunicatione huiusmodi per- 
stiterint, ex tunc velut haeretici condemnentur. Si quis vero super aliquo 
saepedictae pestiferae doctrinae haeresiarcharum praedictorum, vel aliquibus 
articulis dumtaxat scandalosis, temerariis, seditiosis, vel piarum aurium offen- 
sivis, culpabilis repertus fuerit, canonice puniatur. Si vero propter solam 
infamiam, aut suspicionem dictorum articulorum, vel alicuius ipsorum, quis 
repertus fuerit suspectus, et in purgatione canonica propter hoc sibi indicta 
deficeret, pro convicto habeatur, et tamquam canonice convictus puniatur. 

8 10. Et insuper dispositionem fel. rec. Bonifacii Papae Octavi praede- 
cessoris nostri, quae incipit, Ut inquisitionis negotium renovantes, et etiam 
exequentes, universas potestates, et dominos temporales, et iudices antedi- 
ctos quibuscumque dignitatibus vel officiis seu nominibus censeantur, exhor- 
tando requirimus; et mandamus eisdem, ut sicut reputari cupiunt et haberi 
fideles, ac filii Ecclesiae nuncupari, et in Christi nomine gloriari, ita pro 
defensione fidei vobis Archiepiscopis, Episcopis, et electis, ac inquisitoribus 
haereticae pravitatis, et aliis iudicibus seu personis ecclesiasticis, per vos ad 
hoc, ut praemittitur, deputandis, fidem, et communionem sanctae matris 
Ecclesiae tenentibus, pareant, et intendant, praebeantque auxilium, et iavo- 
rem in haereticorum, necnon credentium, fautorum, receptatorum, et defenso- 
rum ipsorum investigatione, captione, custodia diligenti, cum ab eisdem 
fuerint requisiti, ut praefatas personas pestiferas, alios secum perdere molien- 
tes, in potestatem seu carcerem per vos Archiepiscopos, Episcopos, electos, 
et Inquisitores praedictos, aut deputandos a vobis, vel ad locum de quo vos, 

vel ipsi mandabitis, infra eorumdem dominorum potestatem, rectorum, seu 
iudicum districtum ducant, vel duci faciant sine mora, ubi per viros catho- 
licos a vobis Archiepiscopis, vel Episcopis, electis, seu Inquisitoribus, seu 
deputandis personis huiusmodi, vel vestrum aliquo deputato, sub arcta, et 
diligenti custodia, ne fugiant, ponendo. eos, etiam compedibus et manicis 
ferreis teneant, donec eorum negotium per Ecclesiae iudicium terminetur, 
et quod de haeresi a iudice Ecclesiastico competenti, qui fidem, et commu- 
nionem dictae Sanctae Romanae Ecclesiae teneat, condemnentur, praefati 
domini temporales, seu rectores, iudices, vel eorum officiales seu nuncii, sibi 
relictos recipiant indilate animadversiones debita puniendos. 

S8 11. Verum ne praeiudicium, et scandalum praefatae fidei orthodoxae 
religionis Christianae, praetextu ignorantiae quemquam in hoc circumveniri, 
aut versutos homines sub frivolae excusationis velamine in hac materia pal- 
liare contingat, et ut de convincendis seu cognoscendis haereticis, recepta- 
toribus, defensoribus, fautoribus, credentibus, et adhaerentibus, necnon de 
haeresi suspectis, et aliis huiusmodi perversa doctrina quomodolibet macu- 
latis, plenior habeatur in futurum instructio, tam ad regnum Bohemiae, et 
convicinas illi; quam alias quaslibet partes, in quibus haec superstitiosa 
doctrina quomodolibet pullulaverit, articulos infra scriptos sectam dictorum 
haeresiarcharum concernentes, pro directione dictae fidei decernimus trans- 
mittendos, et etiam destinandos, super quibus vobis, et aliis omnibus Archie- 
piscopis, Episcopis, et electis, ac commissariis, et inquisitoribus in virtute 
sanctae obedientiae praecipimus, et mandamus, ut quilibet eorum infra 
limites, et loca suae iurisdictionis, necnon regno, et marchionatu, et locis eis 
vicinis praedictis, etiam si loca ipsa extra iurisdictionem eamdem ultra duas 
dietas consistant, circa extirpationem, et correctionem errorum et haeresum, 
ac huiusmodi sectae pestiferae, in favorem ipsius fidei orthodoxae, diligen- 
ter invigilent, et omnes infamatos seu suspectos de tam pestifera labe sub 
confessati criminis, excommunicationis, suspensionis, interdicti aut alia for- 
midabili poena canonica, vel legali, prout, quando, et quemadmodum eis 
videatur expedire, et facti requireret qualitas, ad singulos huiusmodi arti- 
culos per iuramentum corporaliter praestitum, tactis sacrosanctis Evangeliis 
seu sanctorum reliquiis, imagine Crucifixi, secundum quorumdam locorum 
observantiam, iuxta infrascripta interrogatoria, ad quemlibet articulum con. 
venientia, respondere compellant. Nos enim contra omnes, et singulos Archie- 
piscopos, Episcopos, et electos, et Inquisitores, qui super extirpando haere- 
ticae pravitatis fermento, et expurgando suum territorium, districtum seu 
locum de talibus malis, et sceleratis hominibus, negligentes fuerint seu 
remisse egerint, usque ad privationem seu depositionem Pontificalis digni- 
tatis procedere intendimus, et procedemus, ac procedi faciemus, aliosque 
loco illorum substituemus, qui pravitatem haereticam possint, et valeant 
confundere, et ad alias poenas contra tales a iure inflictas, et alias graviores, 
si expediat, infligendas, procedemus, procedique faciemus, iuxta iuris, et facti 
exigentiam ac huiusmodi culpae, et criminis foeditatem. 

Tenores vero eorumdem articulorum, seu capitulorum, de quibus supra 
fit mentio, sequuntur per ordinem in haec verba. 

Tenor Articulorum loannis Wicleff. 


1. Substantia panis materialis, et similiter substantia vini materialis, rema- 
nent in Sacramento altaris. 

2. Accidentia panis non manent sine subiecto in eodem Sacramento. 

3. Christus non est in eodem Sacramento identice et realiter in propria 
praesentia corporali. 

7. Si homo fuerit debite contritus, omnis confessio exterior est sibi 
superflua et inutilis. 

8. Si Papa sit praescitus, et malus, et per consequens membrum dia- 
boli, non habet potestatem super fideles sibi ab aliquo datam, nisi forte a 
Caesare. 

10. Contra scripturam sacram est, quod viri Ecclesiastici habeant pos- 
sessiones. 

12. Praelatus excommunicans clericum, qui appellavit ad Regem, vel ad 
Concilium regni, eo ipso traditor est Regis, et Regni. 

14. Licet alicui diacono, vel presbytero praedicare verbum Dei, absque 
auctoritate Sedis Apostolicae, sive Episcopi Catholici. 

16. Domini temporales possunt ad arbitrium suum auferre bona tem- 
poralia ab Ecclesia, possessionatis habitualiter delinquentibus, id est, ex habitu, 
non solum actu, delinquentibus. 

18. Decimae sunt purae eleemosynae, et possunt parochiani, propter pec- 
cata suorum Praelatorum, ad libitum suum eas auferre. 

25. Omnes sunt Simoniaci, qui se obligant orare pro aliis, eis in tem- 
poralibus subvenientibus. 

28. Confirmatio iuvenum, clericorum ordinatio, locorum consecratio, 
reservantur Papae, et Episcopis propter cupiditatem lucri temporalis, et 
honoris. 

31. Peccant fundantes claustra; et ingredientes sunt viri diabolici. 

32. Ditare Clerum, est contra regulam Christi. 

33. Silvester Papa, et Constantinus Imperator erraverunt Ecclesiam 
dotando (ditando). 

34. Omnes de Ordine Mendicantium sunt haeretici: et dantes eis elee- 
mosynam sunt excommunicati. 

36. Papa cum omnibus Clericis suis possessionem habentibus, sunt hae- 
retici; eo quod possessiones habent; et consentientes eis, omnes videlicet 
domini saeculares, et caeteri laici. 

39. Imperator, et domini saeculares, sunt seducti a diabolo, ut Eccle- 
siam dotarent (ditarent) bonis temporalibus. 

42. Fatuum est credere indulgentiis Papae, et Episcoporum. 

43. Iuramenta illicita sunt, quae fiunt ad corroborandum humanos con- 
tractus, et commercia civilia. 

44. Augustinus, Benedictus, et Bernardus damnati sunt, nisi poenituerint 
de hoc, quod habuerunt possessiones, et instituerunt, et intraverunt religio- 
nes: et sic a Papa usque ad ultimum religiosum, omnes sunt haeretici. 

Tenor Articulorum Ioannis Husz. 


7. Petrus non est, nec fuit caput Ecclesiae Sanctae Catholicae. 

9. Papalis dignitas a Caesare inolevit: Papae praefectio, et institutio, a 
Caesaris potentia emanavit. 

10. Nullus sine revelatione assereret rationabiliter de se vel alio, quod 
esset caput Ecclesiae particularis, nec Romanus Pontifex est caput Romanae 
Ecclesiae particularis. 

11. Non oportet credere, quod iste quicumque est Romanus Pontifex, 
sit caput cuiuscumque particularis Ecclesiae sanctae, nisi Deus eum praede- 
stinaverit. 

13. Papa non est verus, et manifestus successor Apostolorum Principis 
Petri, si vivit moribus contrariis Petro: et si quaerit avaritiam, tunc est vica- 
rius Iudae Scarioth. Et pari evidentia Cardinales non sunt veri, et manifesti 
successores Collegii aliorum Apostolorum Christi, nisi vixerint more Aposto- 
lorum, servantes mandata, et consilia Domini nostri Iesu Christi. 

14. Doctores ponentes, quod aliquis per censuram Ecclesiasticam emen- 
dandus, si corrigi noluerit, saeculari iudicio est tradendus, pro certo sequun- 
tur in hoc Pontifices, Scribas, et Pharisaeos, qui Christum non volentem eis 
obedire in omnibus, dicentes: Nobis non licet interficere quemquam, ipsum 
saeculari iudicio tradiderunt, et quod tales sint homicidae graviores, quam 
Pilatus. 

17. Sacerdotes Christi viventes secundum legem eius, et habentes scri- 
pturae notitiam, et effectum ad aedificandum populum, debent praedicare, 
non obstante praetensa excommunicatione, e£ infra: Quod si Papa vel aliquis 
Praelatus mandat sacerdoti sic disposito, non praedicare, non debet subditus 
obedire. 

18. Quilibet praedicantis officium de mandato accipit, qui ad sacerdo- 
tium accedit; et illud mandatum debet exequi, praetensa excommunicatione 
non obstante. 

27. Non est scintilla apparentiae, quod oporteat esse unum caput in 
spiritualibus regens Ecclesiam, quod semper cum ipsa Ecclesia militante 
conversetur, et conservetur. 


Tenor interrogatoriorum iuxta quae Haeretici, aut de haeresi suspecti 
interrogari debent. 


Super praemissis autem articulis, quilibet de eis suspectus, seu in eorum 
assertione deprehensus, iuxta modum interrogetur infrascriptum: 

5. Item, utrum credat, teneat et asserat, quod quodlibet Concilium gene- 
rale et etiam Constantiense, universalem Ecclesiam repraesentet. 

6. Item, utrum credat, quod illud quod sacrum Concilium Constantiense, 
universalem Ecclesiam repraesentans, approbavit, et approbat in favorem 
fidei et ad salutem animarum, quod hoc est ab universis Christifidelibus 
approbandum, et tenendum, pro condemnato credendum et asserendum. 

9. Item, utrum habeat in sua potestate aliquos tractatus, opuscula; epi- 
stolas, vel quaecumque alia scripta in quocumque idiomate per loannem 
Wicleff, loannem Husz, et Hieronymum haereticos, seu ,eorum pseudodisci- 
pulos, et sequaces editos, vel translatos, edita vel translata, quod illos vel illa 
Ordinario loci, vel eius Commissario seu Inquisitori sub iuramento prae- 
sentet. Quod si apud se scripta huiusmodi se habere non cognoverit, sed 
alibi, quod iuret illa circa suum Ordinarium vel alios supradictos infra cer- - 
tum terminum sibi praefigendum deponere. 

11. Item specialiter literatus interrogetur, utrum credat sententiam sacri 
Constantiensis Concilii super quadraginta quinque Ioannis Wicleff, et Ioannis 
Husz triginta articulis superius descriptis, latam, fore veram, et Catholicam, 
scilicet, quod supradicti quadraginta quinque articuli Ioannis Wicleff, et 
loannis Husz triginta, non sunt Catholici, sed quidam ex eis sunt notorie 
haeretici, quidam erronei, alii temerarii, et seditiosi, alii piarum aurium 
offensivi. 

12. Item, utrum credat et asserat, quod in nullo casu sit licitum iurare. 

13. Item, utrum credat, quod ad mandatum iudicis iuramentum de veri- 
tate dicenda, vel quodlibet aliud ad causam opportunum, etiam pro purifi- 
catione infamiae faciendum, sit licitum. 

14. Item, utrum credat, quod periurium scienter commissum, ex qua- 
cumque causa vel occasione, pro conservatione vitae corporalis propriae vel 
alterius, etiam in favorem fidei, sit peccatum mortale. 

15. Item, utrum credat, quod deliberato animo contemnens ritum Eccle- 
siae, caeremonias Exorcismi, et Catechismi, Aquae baptismatis consecratae, 
peccet mortaliter. 

16. Item, utrum credat, quod post consecrationem sacerdotis in sacra- 
mento Altaris sub velamento panis et vini non sit panis materialis, et vinum 
materiale, sed idem per omnia Christus, qui fuit in cruce passus, et sedet 
ad dexteram Patris. 

17. Item, utrum credat et asserat, quod facta consecratione per sacer- 
dotem, sub sola specie panis tantum, et praeter speciem vini, sit vera caro 
Christi, et sanguis, et anima, et deitas, et totus Christus, ac idem corpus abso- 
lute, et sub una qualibet illarum specierum singulariter. 

18. Item, utrum credat, quod consuetudo communicandi personas lai- 
cales sub specie panis tantum, ab Ecclesia universali observata, et per sacrum 
Concilium Constantiae approbata, sit servanda, sic quod non liceat eam 
reprobare, aut sine Ecclesiae auctoritate pro libito immutare. Et quod dicen- 
tes pertinaciter oppositum praemissorum, tamquam haeretici vel sapientes 
haeresim, sint arcendi, et puniendi. 

19. Item, utrum credat, quod Christianus contemnens susceptionem 
sacramentorum Confirmationis, vel extremae Unctionis, aut solemnizationis 
Matrimonii peccet mortaliter. 

20. Item, utrum credat, quod Christianus ultra contritionem cordis, 
habita copia sacerdotis idonei, soli sacerdoti de necessitate salutis contiteri 
teneatur, et non laico seu laicis quantumcumque bonis, et devotis. 

21. Item, utrum credat, quod sacerdos in casibus sibi permissis, possit 

peccatorem confessum, et contritum a peccatis absolvere, et sibi poeniten- 
tiam iniungere. 

24. Item, utrum credat, quod Papa canonice electus, qui pro tempore 
fuerit eius nomine proprio expresso, sit successor B. Petri habens supremam 
auctoritatem in Ecclesia Dei. 

25. Item, utrum credat auctoritatem iurisdictionis Papae, Archiepiscopi 
et Episcopi in solvendo, et ligando, esse maiorem auctoritate simplicis sacer- 
dotis, etiamsi curam animarum habeat. 

26. Item, utrum credat, quod Papa omnibus Christianis vere contritis, 
et confessis, ex causa pia, et iusta possit concedere indulgentias in remissio- 
nem peccatorum, maxime pia loca visitantibus, et ipsis manus suas porrigen- 
tibus adiutrices. 

28. Item, utrum credat, quod singuli Episcopi suis subditis secundum 
limitationem sacrorum Canonum huiusmodi indulgentias concedere possint. 

29. Item, utrum credat, et asserat, licitum esse Sanctorum reliquias et 
imagines a Christi fidelibus venerari. 

30. Item, utrum credat, religiones ab Ecclesia approbatas, a sanctis Pa- 
tribus rite et rationabiliter introductas. 

31. Item, utrum credat, quod Papa vel alius Praelatus propriis nominibus 
Papae pro tempore expressis, vel ipsorum Vicarii, possint suum subditum 
ecclesiasticum sive saecularem, propter inobedientiam sive contumaciam 
excommunicare, ita quod talis pro excommunicato sit habendus. 

32. Item, utrum credat, quod inobedientia sive contumacia excommuni- 
catorum crescente, Praelati vel eorum Vicarii in spiritualibus, habeant pote- 
statem aggravandi, et reaggravandi, interdictum ponendi, et brachium sae- 
culare invocandi, et quod illis censuris per inferiores sit obediendum. 

33. Item, utrum credat, quod Papa vel alii Praelati et eorum Vicarii 
in spiritualibus habeant potestatem sacerdotes, et laicos inobedientes, et con- 
tumaces excommunicandi, ab officio, beneficio, ingressu Ecclesiae, et admi- 
nistratione ecclesiasticorum sacramentorum suspendendi. 

34. Item, utrum credat, quod liceat personis Ecclesiasticis absque pec- 
cato, huius mundi habere possessiones, et bona temporalia. 

35. Item, utrum credat, quod laicis ipsa ab eis auferre potestate propria 
non liceat, immo quod sic auferentes, tollentes et invadentes bona ipsa 
Ecclesiastica, sint tamquam sacrilegi puniendi, etiamsi male viverent personae 
Ecclesiasticae bona huiusmodi possidentes. 

36. Item, utrum credat, quod huiusmodi ablatio, et invasio cuicumque 
sacerdoti, etiam maleviventi, temere vel violenter facta, vel illata, inducant 
sacrilegium. 

37. Item, utrum credat, quod liceat laicis utriusque sexus, viris scilicet 
et mulieribus, libere praedicare verbum Dei. 

38. Item, utrum credat, quod singulis sacerdotibus libere liceat praedi- 
care verbum Dei, ubicumque et quandocumque placuerit, etiamsi non sint 
missi. 

S 12. Volumus insuper ac statuimus et decernimus, quod si quis per 
secretam informationem per vos recipiendam, vel alias repertus fuerit infa- 

matus, seu suspectus de quacumque specie haeresis, pestiferae sectae, vel 
doctrinae pestilentium Ioannis Wicleff, Ioannis Husz, et Hieronymi de Praga, 
haeresiarcharum praedictorum aut de fovendo, receptando, defendendo prae- 
fatos damnatos homines, dum viverent in humanis, vel ipsorum perfidos 
sequaces et pseudodiscipulos, aut ipsorum erroribus credendo, pro ipsis 
defunctis vel aliquo ipsorum post obitum orando, vel inter Catholicos nomi- 
nando et defendendo, vel ipsos ut sanctos colendo, praedicando, vel ado- 
rando, vel alias circa eos suspecte agendo, citetur per vos seu alterum vestrum, 
personaliter coram vobis seu altero vestrum compariturus, semotis procura- 
tore, et advocato, responsurus medio iuramento per ipsum sic (ut praedi. 
ctum est) corporaliter praestito de plena et mera veritate dicenda super 
praedictis articulis seu eorum singulis vel aliis opportunis, secundum exi- 
gentiam casus et occurrentium circumstantiam ad arbitrium vestrum, et prout 
vobis seu alteri vestrum videbitur expedire, vel alias contra eosdem ipsorum 
singulos prout praesentibus exprimitur vel alias canonice procedatis. 

S 13. Necnon praesentes litteras, exclusis articulis et interrogatoriis supe- 
tius positis, atque omissis, in civitatibus, dioecesibus, terris et locis aliis, ubi 
tute fieri poterit, auctoritate nostra solemniter publicetis et publicari faciatis, 
omnes et singulos haereticos huiusmodi, necnon sectatores ipsarum haere- 
sum et errorum utriusque sexus, tuentes, et etiam defendentes eosdem, aut. 
haereticis ipsis quomodolibet publice, vel occulte in divinis vel alias parti- 
cipantes, etiamsi Patriarchali, Archiepiscopali, Episcopali, regali, reginali, 
ducali, aut alia quavis Ecclesiastica, vel mundana  praefulgeant dignitate ; 
necnon advocatos et procuratores quoslibet, qui haereticos huiusmodi aut 
eorum credentes, sequaces, fautores, defensores, et receptatores super cri- 
mine haeresis aut credulitatis, sequelae, fautoriae, defensionis et receptationis 
huiusmodi defenderint, excommunicatos singulis diebus Dominicis et festivis 
in praesentia populi nuncietis, et per alios nunciari faciatis. 

8 14. Et nihilominus contra eosdem omnes, et singulos utriusque sexus, 
huiusmodi errores tenentes, approbantes, detendentes, dogmatizantes, ac fau- 
tores, et receptatores, et defensores eorumdem exemptos, et non exemptos, 
et quemlibet ipsorum, cuiuscumque dignitatis, status, praeeminentiae, gradus, 
ordinis vel conditionis (ut praefertur) existant, auctoritate nostra diligenter 
inquirere studeatis, et eos, quos per inquisitionem huiusmodi diffamatos, vel 
per confessionem eorum, seu per facti evidentiam, vel alias huiusmodi hae- 
resis et erroris labe respersos reperietis, auctoritate praedicta etiam per 
excommunicationis, suspensionis et interdicti, necnon privationis dignitatum, 
personatuum et officiorum, aliorumque Beneficiorum Ecclesiasticorum ac 
feudorum, quae a quibuscumque Ecclesiis, Monasteriis, ac aliis locis Eccle- 
siasticis obtinent, ac etiam bonorum et dignitatum saecularium, ac graduum 
scientiarum quarumcumque facultatum, et per alias poenas, sententias, et 
censuras Ecclesiasticas, ac vias et modos, quos ad hoc expedire seu oppor- 
iunos esse videritis, etiam per captiones, et incarcerationes personarum, et 
alias poenas corporales, quibus haeretici puniuntur seu puniri iubentur, aut 

-solent iuxta canonicas sanctiones. Similiter et clericos ipsos et ecclesiasticas 
personas, usque ad degradationem inclusive, si eorum culpa ac pertinacia 

vel rebellio id exigat aut requirat, corrigatis, et puniatis, ac diligenter cor- 
rigi, et puniri faciatis. Necnon contra eosdem et ipsorum, laicorumque bona 
secundum canonicas sanctiones, et legales contra haereticos, et eorum 
sequaces editas, quibus eosdem sectatores sive sequaces subiacere decerni- 
mus, animose consurgatis iuxta modum et formam supradictos. Et qui de 
praemissis haeresibus vel articulis, vel aliquo praemissorum infamati fuerint, 
ad arbitrium vestrum se purgare teneantur. Alii vero, qui per testes seu pro- 
priam confessionem vel alias legitimas probationes convicti fuerint de prae- 
missis haeresibus vel articulis vel aliquo praemissorum, eosdem articulos, 
et errores solemniter, et publice revocare, abiurare, poenitentiam condignam, 
etiam ad immurationem (si delictum exegerit) subire cogantur. Necnon quod 
errores, et haereses huiusmodi cuiuscumque generis vel speciei censeantur, 
de caetero verbo, nutu vel facto non fovebunt, seu alios ad credendum illis 
verbo vel facto, publice, vel occulte, directe, vel indirecte, aut alio quovis 
modo inducent, sufficientem et idoneam cautionem praestare teneantur. Quod 
si forsan eosdem articulos solemniter et publice revocare et abiurare, et 
poenitentiam condignam, etiam ad immurationem perpetuam vel tempora- 
lem iuxta vestrae discretionis arbitrium sine dilatione subire, ac sufficientem 
cautionem, quod errores, et haereses ipsas de caetero non tenebunt, nec 
fovebunt, nec alios ad credendum vel verbo, vel facto publice, vel occulte, 
directe, vel indirecte, vel quovis quaesito colore inducent, praestare, seu ali- 
quod praemissorum facere noluerint, ex tunc contra ipsos iuxta qualitatem 
errorum ac delictorum suorum, etiam (si expediat) tamquam contra haere- 
ticos, aut haeretica labe respersos, auctoritate nostra iuxta canonicas, et 
legales sanctiones summarie, et simpliciter ac de plano sine strepitu, et 
figura iudicii, et etiam ex officio, appellatione, seu appellationibus quibus- 
cumque cessantibus, procedatis, ac ipsos iuxta easdem canonicas traditiones 
puniatis, etiam si opus fuerit curiae saeculari relinquendo: Contradictores 
per censuram Ecclesiasticam, appellatione postposita, compescendo, invo- 
cato ad hoc (si opus fuerit) auxilio eiusdem brachii saecularis. 

S8 15. Non obstantibus tam felic. record. Bonifacii Papae Octavi prae- 
decessoris nostri, qua cavetur, ne quis extra civitatem, et dioecesim suam, 
nisi in certis exceptis casibus, et in illis ultra unam dietam, a fine suae 
dioecesis ad iudicium evocetur, seu ne iudices a Sede Apostolica deputati, 
extra civitatem, et dioecesim in quibus deputati fuerint, contra quoscumque 
procedere, sive alii vel aliis vices suas committere, aut aliquos ultra unam 
dietam a fine dioecesum eorumdem trahere praesumant, et de duabus dietis 
in Concilio generali, quam aliis quibuscumque constitutionibus Romanorum 
Pontificum, tam a iudicibus delegatis, quam personis ultra certum numerum 
ad iudicium non vocandis, aut aliis editis, quae possint in hac parte vestrae 
iurisdictioni aut potestati, eiusque libero exercitio quomodolibet obviare, seu 
si aliquibus communiter, vel divisim ab eadem sit Sede indultum, quod 
interdici, suspendi, vel excommunicari, seu ultra, vel extra loca ad iudicium 
evocari non possint per literas Apostolicas non facientes plenam et expres- 
sam,ac de verbo ad verbum de indulto huiusmodi, et eorum personis, locis, 
et ordinibus, et nominibus propriis mentionem, et qualibet alia dictae Sedis 

indulgentia generali, vel speciali, cuiuscumque tenoris existat, per quam prae- 
sentibus non expressam, vel totaliter non insertam, vestrae iurisdictionis 
explicatio in hac parte valeat quomodolibet impediri et de qua, cuiusque 
toto tenore de verbo ad verbum in nostris literis habenda sit mentio specialis. 

[Bull. Rom., tom. 3, Il, p. 419-426. - Mansi, tom. 27, col. 1204-1215. - 
Ci. ibidem col. 632-635, 754, 755]. 


44. 


Martinus V (in Conc. Constantien.), const. In eminentis, 
22 febr. 1418. 


... Cum in nonnullis Mundi partibus quidam temerarie asserere prae- 
sumant, populum Christianum debere sacrum Eucharistiae sacramentum sub 
utraque panis et vini specie suscipere: et non solum sub specie panis, sed 
etiam sub specie vini populum laicum passim communicent, etiam post 
coenam, vel alias non ieiunum; et communicandum esse pertinaciter asserant, 
contra laudabilem ecclesiae consuetudinem rationabiliter approbatam, quam 
tanquam sacrilegam damnabiliter reprobare conantur: hinc est, quod hoc 
praesens Concilium sacrum generale Constantiense, in Spiritu Sancto legi- 
time congregatum, adversus hunc errorem saluti fidelium providere sata- 
gens, matura plurium doctorum tam divini, quam humani iuris deliberatione 
praehabita, declarat, decernit et diffinit: Quod licet Christus post coenam 
instituerit, et suis discipulis administraverit sub utraque specie panis et vini 
hoc venerabile sacramentum, tamen hoc non obstante, sacrorum Canonum 
auctoritas laudabilis, et approbata consuetudo ecclesiae servavit et servat, 
quod huiusmodi sacramentum non debet confici post coenam, neque a fide- 
libus recipi non ieiunis, nisi in infirmitatis, aut alterius necessitatis, a iure 
vel ecclesia concesso, vel admisso. Et similiter, quod licet in primitiva ec- 
clesia huiusmodi sacramentum reciperetur a fidelibus sub utraque specie, 
tamen haec consuetudo ad evitandum aliqua pericula et scandala est ratio- 
nàbiliter introducta, quod a conficientibus sub utraque specie, et a laicis 
tantummodo sub specie panis suscipiatur; cum firmissime credendum sit, 
et nullatenus dubitandum, integrum Christi Corpus et Sanguinem tam sub 
specie panis, quam sub specie vini veraciter contineri. Unde cum huiusmodi 
consuetudo ab ecclesia et sanctis patribus rationabiliter introducta, et diu- 
tissime observata sit, habenda est pro lege, quam non licet reprobare, aut 
sine ecclesiae auctoritate pro libito mutare. Quapropter dicere, quod hanc 
consuetudinem aut legem observare, sit sacrilegum aut illicitum, censeri 
debet erroneum: et pertinaciter asserentes oppositum praemissorum, tan- 
quam haeretici arcendi sunt et graviter puniendi per dioecesanos locorum, 
seu officiales eorum, aut inquisitores haereticae pravitatis, in regnis seu pro- 
vinciis, in quibus contra hoc decretum aliquid fuerit forsan attentatum aut 
praesumptum, iuxta canonicas et legitimas sanctiones, in favorem catholicae 
fidei, contra haereticos et eorum fautores, salubriter adinventas. 

... Nos igitur declarationes, decreta, diffinitiones, reprobationes, man- 
data, inhibitiones, statuta, necnon condemnationes et sententias suprascripta 
rata habentes et grata, illaque auctoritate Apostolica, ex certa scientia, tenore 
praesentium confirmantes, et praesentis scripti patrocinio communientes, 
supplentes quoque omnes defectus, si qui forsan propter solemnitates iuris 
in procedendo non servatas intervenerint in eisdem. Volumus etiam et eadem 
auctoritate decernimus, quod declarationes, diffinitiones, reprobationes, man- 
data, inhibitiones, statuta, necnon condemnationes et sententiae praeinsertae, 
plenam vim, plenumque robur, et vigorem per omnia habeant, et ad ea ut 
ubilibet probanda hae nostrae litterae plene sufficiant, quandocumque et 
ubicumque eas sive in iudicio vel alibi exhiberi contigerit, vel ostendi. Nulli 
ergo etc. 

[Mansi, tom. 27, col. 1215-1220. - Cf. ibidem col. 727, 728]. 


45. 


Martinus V (in Conc. Constantien.), const. Ad evitanda, 
a. I418. 


Ad evitanda scandala et multa pericula, subveniendumque conscientiis 
timoratis, omnibus Christi fidelibus tenore praesentium misericorditer indulge- 
mus, quod nemo deinceps a communione alicuius in sacramentorum admi- 
nistratione, vel receptione, aut aliis quibuscumque divinis, vel extra; praetextu 
cuiuscumque sententiae aut censurae ecclesiasticae,! a iure vel ab homine 
generaliter promulgatae, teneatur abstinere, vel aliquem vitare, ac interdictum 
ecclesiasticum observare. Nisi sententia vel censura huiusmodi fuerit in vel 
contra personam, collegium, universitatem, ecclesiam, communitatem, aut 
locum certum, vel certa, a iudice publicata vel denunciata specialiter et 
expresse: Constitutionibus Apostolicis et aliis in contrarium facientibus non 
obstantibus quibuscumque: salvo, si quem pro sacrilegio et manuum iniec- 
tione in clerum, sententiam latam a canone adeo notorie constiterit incidisse, 
quod factum non possit aliqua tergiversationi celari, nec aliquo iuris suf- 
fragio excusari. Nam a communione illius, licet denunciatus non fuerit, volu- 
mus abstineri, iuxta canonicas sanctiones. 

[Mansi, tom. 27, col. 1192, 1193]. 


46. 


Martinus V, const. Ad reprimendas, Y febr. 1428. 


Ad reprimendas insolentias transgressorum, eorumque praesumptionem 
reiraenandam, si nervus ecclesiasticae disciplinae lentescat, eorum voluntas 
proclivior fit ad peccandum, et exemplum impunitatis periculosius in alios 


' Aliter: seu suspensionis aut prohibitionis. 

derivatur. Propter quod ad praesidentis officium pertinet, sic debitam execu- 
tionem adhibere iustitiae, quod commissa iam puniat, et committendorum 
in posterum audaciam interdicat. 

8 1. Sane, sicut displicenter accepimus, nonnulli diversorum regnorum, 
et terrarum iudices, aliique officiales laici, et laicales personae, iurisdictio- 
nem in temporalibus exercentes, exercerique facientes, non attendentes, quod 
laicis in Clericos, et Ecclesiasticas personas, et illorum bona, nulla sit attri- 
buta potestas, praetextu huiusmodi (quod asserant in suis dominiis ad se 
pertinere coercere via facti, quae vere, et ficte attentata asseruntur, etiam in 
quocumque loco sacro, vel religioso quantumcumque Deo dicato, ex qua- 
cumque causa, etiamsi ratione delationis Corporis Christi, collationis Sacra- 
mentorum, et Beneficiorum Ecclesiasticorum, venditionis factarum, aut alia- 
rum rerum, et bonorum ad Ecclesias, et Ecclesiasticas personas pertinentium 
quomodocumque, etiam si sola negatione, vel affirmatione turbatio facti 
interveniat, et ad eos recurratur, cognitionem ad se spectare, pro eo quod 
factum, et novitas quae praetenduntur, etiam sine alia violentia, quamvis in 
loco spirituali, et in loco sacro sive religioso, eo quod immediate, ut prae- 
tenduntur, spiritualia non existant) propterea ministros Ecclesiae, et personas 
Ecclesiasticas, quantumcumque res, causa, vel occasio unde dependeat, et 
derivetur, pia, sacra, vel Ecclesiastica sit, aut spiritualis, ad forum suum, et 
ipsarum cognitionem trahunt, et respondere cogunt. 

8 2. Necnon procuratores fiscales in Curiis temporalibus multoties agere 
procurant, ad quos (quod deterius est) nonnulli Praelati, et personae Eccle- 
siasticae in superbiam, et elationem dati, ad superandum, et sibi subiiciendum 
per tales inventiones, et cautelas, alias personas Ecclesiasticas, et religiosas, 
habent plerumque recursum, et propterea in eisdem regnis, et terris, civita- 
tibus, castris, et locis, auctoritas, et iurisdictio Ecclesiastica penitus absor- 
bentur, et nihilominus ipsi laici iudices, alios laicos respondentes in foro 
Ecclesiastico super rebus quantumcumque Ecclesiasticis, vel spiritualibus, et 
concernentibus immediate Ecclesiasticas personas, ne respondeant, et iudi- 
cibus Ecclesiasticis, ne cognoscant, inhibitiones fieri sub gravibus poenis 
temporalibus faciunt, et procurant, et si secus fecerint, emendam pecuniariam 
excessivam exigere, ac vastatores in domibus, et piis aliis locis Ecclesiasticis, 
et religiosis inducere, ac loca ipsa, personasque Ecclesiasticas, iocalibus et 
paramentis Ecclesiasticis, et bonis mobilibus, ac aliis spoliare, illaque vendere, 
et alienare, fructus quoque et proventus ad temporalitatem ad manus suas 
ponere, necnon diversas iniurias, et molestias reales, et personales eisdem 
personis Ecclesiasticis inferre non verentur, in Dei offensam, animarum sua- 
rum periculum, Ecclesiasticae libertatis vilipendium; et plurimorum grava- 
men, praeiudicium, et iacturam. 

83. Nos igitur adversus talia praesumentium temeritatem remedia appo- 
nere, et super his salubriter providere cupientes, ac Concilii Milevitani, ac 
fel. record. Innocentii Papae III praedecessoris nostri constitutionibus super 
hoc editis, auctoritate Apostolica, ex certa scientia, hac nostra irrefragabili 
constitutione perpetuo duratura, tenore praesentium statuimus, decernimus, 
ac etiam ordinamus, quod omnes, et singulae personae Ecclesiasticae saecu- 

lares, et regulares Ordinum quorumlibet, quacumque exceptione suffultae, 
etiam Patriarchali, Archiepiscopali, Episcopali, Abbatiali, vel alia quavis prae- 
fulgeant dignitate, quae aliam personam Ecclesiasticam, Collegium, vel Con- 
ventum, in actione reali, mixta, vel personali, civili, vel criminali, etiam occa- 
sione cuiuscumque submissionis, etiam iuramento vallatae, vel alias ad forum, 
sive iudicium laicale, directe, vel indirecte (de qua in foro Ecclesiastico ordinari 
consueverit, possit, vel debeat, de iure, vel de consuetudine, aut alias cognosci) 
trahere praesumpserit, causam ipsam, et omne ius ei, sive eis, in possessorio, 
vel petitorio in re, vel ad rem, causa, vel occasione huiusmodi quomodolibet 
competentes, eo ipso perdant penitus, et amittant, et singulares personae, 
excommunicationis, Capitula vero, et conventus, suspensionis, et interdicti 
sententias incurrant ipso facto, et si personae ipsae, et eis in praemissis adhae- 
rentes, et servientes, in aliquo rebelles fuerint, et incontinenti non obedierint, 
omnes illas per privationem suorum beneficiorum Ecclesiasticorum quorum- 
cumque, quae obtinebant, et in quibus, et ad quae ius quomodolibet competit, 
et inhabilitationem ad alia in posterum obtinenda, coerceri et compelli volu- 
mus antedictas. 

8 4. Et nihilominus omnes, et singulos Iudices, et Executores, Commu- 
nitates, dominia, laicos, et laicales personas, postquam exceptum fuerit de 
non iurisdictione eorum, aut evidenter appareat huiusmodi cognitionem ad 
eos de iure non spectare, talia praesumentes, et ea fieri mandantes, seu eorum 
nomine, et mandato facta, rata habentes, vel eis faciendis dantes auxilium, con- 
silium, vel favorem, cuiuscumque praeeminentiae, dignitatis, gradus, ordinis, 
vel conditionis existant, saeculares personas : eorum videlicet singulos. officia- 
les, quocumque nomine censeantur, et consiliarios, et privatas personas, quae 
praemissorum principales perpetratores existerent, excommunicationis sen- 
tentiam incurrere volumus ipso facto; nullusque ab eisdem sententiis, per 
alium quam per Romanum Pontificem praeterquam in mortis articulo consti- 
tutus absolvi valeat, sive possit, et praemissa omnia, non tantum ad futura 
sed etiam ad praesentia, et pendentia extendimus auctoritate memorata. 

8 5. Quodque etiam Procurator Fiscalis causarum Curiae Camerae Apo- 
stolicae contra culpabiles in praemissis desuper summaria informatione prae- 
habita, per se, vel alium, seu alios, agere, et procedere possit et valeat, nihi- 
lominus concedentes. 

S 6. Non obstante si aliquibus communiter vel divisim a Sede Apostolica 
sit indultum, quod interdici, suspendi, vel excommunicari non possint, per 
literas Apostolicas non facientes plenam, et expressam, ac de verbo ad ver- 
bum, de eorum propriis nominibus ac indulto huiusmodi mentionem, et qui- 
buslibet constitutionibus, privilegiis, indultis, et literis Apostolicis, de quibus 
etiam plena, et expressa, ac de verbo ad verbum, in nostris literis habenda 
est mentio specialis, caeterisque contrariis quibuscumque. Nulli ergo, etc. 

[Bull. Rom., tom. 3, II, p. 459, 460]. 

47. 


Martinus V, const. Ineffabile, 26 maii 1429. 


Ineffabile Sacramentum, quod sacerdos in aeternum Christus Dominus 
instante, quam pro peccatoribus subire voluit, suae mortis tempore, nobis ut 
digne eo refecti divinitatis ipsius participes simus in memoriale reliquit glo- 
riosi Corporis, et Sanguinis eius mysterium, praecipuis a fidelium quolibet 
attollendum fore recensentes honoribus, ac devotissimis laudum studiis ample- 
ctendum, mystica dispensatione thesauri fideles eosdem, quod tam pretio- 
sissimi venerationi sacramenti sinceris affectibus, et dignis obsequiis ferventer 
intendant, excitare satagimus, ut huiusmodi in eis fructum mors afferat, et 
illis caelesti pabulo vegetatis ipsius institutio sacramenti prosit iugiter ad 
salutem. 

S8 1. Sane dudum fel. rec. Urbanus Papa Quartus praedecessor noster 
ad orthodoxae corroborationem, et exaltationem fidei digne, ac rationabi- 
liter statuens, ut de tanto Sacramento, praeter illam, quae dietim in Ecclesia 
fit, annuatim memoria solemnior, et specialior haberetur, et ad celebrandum 
eius tam excelsum tamque gloriosum festum quintam post octavas Pente- 
costes feriam designans, ipsosque fideles ad colendum illud donis spiritua- 
libus animarum volens, omnibus vere poenitentibus, et confessis, qui in 
matutinali officio festi eiusdem in Ecclesia, in qua illud celebraretur inte- 
ressent, centum: qui vero missae totidem, et qui in primis ipsius festi Ves- 
peris similiter centum, qui autem in secundis totidem. Illis vero, qui Primae, 
Tertiae, Sextae, et Nonae, ac Completorii horarum Officiis pro qualibet 
ipsarum quadraginta. lis autem, qui per octavas ipsius festi matutinalibus, 
vespertinis, missae ac praedictarum horarum officiis interessent singulis octa- 
varum ipsarum diebus, etiam centum dies de iniunctis sibi poenitentiis mise- 
ricorditer relaxavit. 

8 2. Nos vero, qui huius verricula mundi, superstitiosis haeresum fomentis, 
guerrarum turbinibus, necnon pestis, et aliarum, quae dietim ex divinae Maie- 
statis, ut formidamus, offensa circumstrepunt calamitatum dispendiis fines (proh 
dolor) adducere cernimus passim deteriores, amplioribus spiritualis recom- 
pensationis impendiis fideles eosdem ad impertienda pro veneratione sacra- 
menti huiusmodi, et ut illud, quo pascantur, et serventur ipsorum corda, 
perlustrent, potiora reverentiae, et devotionis exercitia firmare summopere 
cupientes, singulis ex eis vere poenitentibus, et confessis, qui et quoties in 
ipsius Sacramenti profesto ieiunium, vel loco illius aliud pium iuxta suorum 
consilia confessorum opus fecerint, centum, et qui praemissa in Ecclesiis, 
quibus illa celebrari contigerit officiis interfuerint, necnon Episcopis, et aliis 
Praelatis superioribus, qui dictis officiis libenter interessent, sed quominus 
eis in ipsis Ecclesiis interesse possint pro conservandis suarum dignitatum 
iuribus, et alias legitime tunc impeditis, pro matutinali ducentos, et pro 
Missae officiis totidem, ac pro qualibet Vesperarum etiam ducentos, reliqua- 
rum vero videlicet, Primae, Tertiae, Sextae, et Nonae, ac Completorii festi, 

octuaginta. Rursus autem in quibuslibet octavarum diebus pro singulis matu- 
tinalium, Missarum, et Vesperarum similiter centum, necnon reliquarum hora- 
rum officiorum huiusmodi quadraginta. Illi praeterea, qui processiones, in 
quibus ipsum vivificum Sacramentum dicto festo iuxta praefatarum ritus 
Ecclesiarum deferetur, continuo secuti fuerint, a quibuslibet in festo, et octa- 
varum diebus huiusmodi pro pace, et tranquillitate Ecclesiae missas devote 
celebrantibus pro singulis ipsarum, necnon aliis in eodem festo Eucharistiae 
Sacramentum devote sumentibus etiam centum, singulis annis. Profecto vice 
qualibet eis, qui dum Corpus Dominicum communicandis defertur infirmis, 
illad cum incenso luminari praecedendo, vel sequendo venerantur, similiter 
centum, et qui tunc illud alias devote secuti fuerint, etiam quinquaginta dies 
de Omnipotentis Dei misericordia, ac beatorum Apostolorum eius Petri, et 
Pauli auctoritate confisi, de iniunctis eis poenitentiis misericorditer relaxamus. 

8 3. Quodque in festo, et diebus octavarum huiusmodi etiam in terris, 
et locis Ecclesiastico quavis auctoritate suppositis interdicto, pulsatis cam- 
panis, ianuis apertis, et alta voce, excommunicatis prorsus exclusis, sed inter- 
dictis, ut citius reconciliari studeant, admissis, et illis qui causam, vel occasio- 
nem huiusmodi interdicti dederint altari tunc nullatenus appropinquantibus, 
Missae, et Officia praemissa licite celebrari possint, auctoritate Apostolica con- 
cedimus per praesentes, aliis quae circa observationem interdictorum a nostris 
sunt instituta praedecessoribus, in suo robore duraturis. 

8 4. Et insuper universos Patriarchas, Archiepiscopos, Episcopos et alios 
Ecclesiarum Praelatos monemus, et hortamur in Domino, ac eisdem per 
Apostolica scripta in virtute sanctae obedientiae districte praecipiendo man- 
damus, et in remissione peccaminum iniungimus, ut per se, vel alios eorum 
subditis per singulas suarum civitatum, et Dioecesum Ecclesias in Dominica 
feriam, et festum praedicta proxime praecedente, salutaribus ad venerationem 
potissime Sacramenti huiusmodi monitis, et exhortationibus, praesentium lite- 
rarum continentiam, et effectum publicare, et insinuare procurent, ut eodem 
suffragante mysterio subditi, et fideles ipsi, gratiarum uberiori fulciantur 
augmento, et ab illo qui se pro ipsis immolavit hostiam, post huius vitae 
cursum ad gloriam perducantur aeternam. 

8 5. Verum quia difficile foret praesentes literas singulis exhiberi, volumus, 
et eadem auctoritate decernimus, quod ipsarum transumpto manu publica, 
et sigillo alicuius Episcopalis, vel superioris Ecclesiasticae Curiae munito, 
tamquam praefatis si originales exhiberentur literis, plena fides adhibeatur, et 
perinde stetur, ac si praedictae originales literae forent exhibitae, vel ostensae. 

[Bull. Rom., tom. 3, Il, p. 461, 462]. 


48. 


Eugenius IV, const. Eccellentissimum, 26 maii 1433. 


Excellentissimum Corporis et Sanguinis Domini Nostri Iesu Christi Sacra- 
mentum, quod appropinquante passionis eius hora Dominus ipse signo prae- 
cipui, quo nos dilexit, amoris salubriter instituit, eiusque commemorationem 

sacratissimam iugi mentis exultatione contemplantes, ad hoc inter singulos 
huiusmodi mercatos sanguine spiritualia dispensare munera votis exposcimus, 
ut illi condignis assurgentes laudibus, sua frequentius ad ipsius venerationem 
Sacramenti corda dirigant, et eo quo corporalis habetur praesentia Salva- 
toris viatico fructus vitae complectentes aeternae caelestia conscendant, ipsum, 
qui se nobis in edulium tribuit, perpetuo conspecturi. 

8 1. Sane dudum piae mem. Urbanus Papa Quartus praedecessor nos- 
ter, etc. Et subsequenter Martinus PP. V. 

Omittitur narrativa harum constitutionum, quia eam habes supra, in N. 47. 

S 2. Nos vero quos interim ad summi Apostolatus apicem divina cle- 
mentia perduxit, etiam pro frequentiori huiusmodi veneratione Sacramenti 
summis gestientes affectibus nostri partes ministerii salubriter impertiri, nec- 
non relaxationes, et concessiones praedictas Apostolici robore muniminis 
ipsorum notioni fidelium committentes praemissis per eumdem Martinum 
praedecessorem, ut praefertur relaxatis diebus alios totidem dies pariformiter 
ab ipsis fidelibus consequendis adiicimus per praesentes. 

S 3. Et insuper universos Patriarchas, Archiepiscopos, et alios Ecclesiarum 
Praelatos monemus ac hortamur in Domino, ac eis per Apostolica scripta 
in virtute sanctae obedientiae districte praecipiendo mandamus, et in remis- 
sione peccaminum iniungimus, ut per se vel alios eorum subditos per sin- 
gulas suarum Civitatum et Dioecesum Ecclesias in dominica feriam et festum 
praedicta proxime praecedente, salutaribus ad venerationem potissime Sacra- 
menti huiusmodi monitis et exhortationibus praesentium, quarum etiam tenor 
inter matutinales festorum, necnon dierum octavarum huiusmodi lectiones 
recitetur, literarum continentiam et effectum publicare et insinuare procurent, 
ut eiusdem Sacramenti suffragante mysterio subditi et fideles ipsi spiritualium 
gratiarum uberiori fulciantur augmento, et ab illo, qui se per ipsum immo- 
lavit hostiam post hunc vitae cursum ad gloriam perducantur aeternam. 

8 4. Verum quia difficile foret huiusmodi literas singulis exhiberi, volu- 
mus, et eadem auctoritate decernimus, quod ipsarum transumpto manu 
publica, et sigillo alicuius Episcopalis vel superioris Ecclesiasticae Curiae 
munito, tamquam praefatis si originales exhiberentur literis plena fides adhi- 
beatur, et perinde ac si originales literae forent exhibitae vel ostensae. 

[Bull. Rom., tom. 3, III, p. 9, 10]. 


49. 


Eugenius IV, const. Cum detestabile, 18 maii 1434. 


Cum detestabile scelus simoniacae pravitatis tam divinarum scripturarum, 
quam sacrorum Canonum auctoritas abhorreat et damnet, nos considerantes, 
quod plures poenarum gravitas, quam Dei timor avertere solet a voluntate 
peccandi, ac summis desideriis affectantes, ut hoc pestiferum vitium non ex 
usu solum, sed etiam ex mentibus hominum saltem propter poenarum metum 
penitus evellatur: 

8 1. Praedecessorum Romanorum Pontificum vestigiis inhaerendo, ac 
etiam omnes et singulas excommunicationis, suspensionis, privationis, et inter- 
dicti sententias, censuras, atque poenas dudum a Pontificibus praedictis, et pro 
talibus reputatis contra simoniacos quomodolibet latas, et quas illos cuius- 
cumque status, gradus, ordinis, conditionis, vel praeeminentiae fuerint, etiamsi 
Cardinalatus, Patriarchali, Episcopali, Regali, Reginali, vel alia quavis eccle- 
siastica, seu mundana dignitate praefulgeant, et eorum quemlibet tam mani- 
festum, quam occultum ipso facto incurrere volumus, confirmantes et inno- 
vantes, auctoritate Apostolica declaramus, quod omnes illi, qui simoniace 
ordinati fuerint, a suis sint ordinibus suspensi, per electiones vero, postu- 
lationes, confirmationes, provisiones, seu quasvis alias dispositiones, quas 
simoniae labe fieri contigerit, et quae viribus omnino careant, in Ecclesiis, 
Monasteriis, dignitatibus, personatibus, officiis Ecclesiasticis, quibusvis bene- 
ficiis, aut aliquo eorum cuicumque ius nullatenus acquiratur, nec inde faciat 
aliquis fructus suos, sed ad omnium illorum, quae perceperit, restitutionem, 
sub animae suae periculo sit adstrictus. Statuentes praeterea, quod universi, 
et singuli etiam praemissa dignitate praediti, qui quomodolibet dando vel 
recipiendo simoniam commiserint, aut quod illa fiat, mediatores extiterint, 
seu procuraverint, sententiam excommunicationis incurrant, a qua nisi a 
Romano Pontifice pro tempore existente non possint absolvi, praeterquam 
in mortis articulo constituti. 

8 2. Et ut huiusmodi labis contagium frequentius reprimatur, omnibus 
et singulis Ecclesiasticis, saecularibusque personis, cuiuscumque dignitatis, 
status, gradus, ordinis, seu conditionis fuerint, in virtute sanctae obedientiae 
districte iniungimus, ut eos omnes, quos simoniam huiusmodi commisisse, vel 
procurasse, aut in ea mediatores esse sciverint, Pontifici praedicto, vel eius 
Camerario, aut cui idem Pontifex duxerit committendum, per se, vel per alios 
revelare quam citius non omittant; quod si non fecerint, absolvi non debeant, 
donec praedicta revelent. Nulli. ergo, etc. Si quis autem, etc. 

[Bull. Rom., tom. 3, III, p. 10, 11]. 


50. 


Eugenius IV, ep. Non mediocri, a. 1439. ! 


Non mediocri dolore afficimur, cum inter fratres nostros Episcopos, seu 
alios Ecclesiasticos, dissidii aliquid exortum esse percipimus, tum propter 
malum, quod inde in populis exemplum provenit, tum quia contemptus et 
detractationis praebetur occasio. 

8 1. Proinde non parum audisse displicuit dissensionem illam, quam 
cum dilecto filio nostro Ioanne tit. S. Balbinae Presbytero Cardinali nuper 
tua fraternitas habuit, cum nova et insolita res ipsa sit, quae nunc atten- 
tatur. In primis autem admiramur satis cum per 14 annos, et amplius cum 

dilecto filio nostro Henrico tit. S. Eusebii Presbytero Cardinali in sedendo, 
et in ferendis votis sine altercatione vixeris, et nullam secum super hoc prorsus 
habueris disceptationem, quid causae sit, quod nunc primum in contentionem 
venias cum ipso loanne Cardinali eadem praedito dignitate. Nec quidem 
generis regii erga ipsum Henricum ratio praetendi potest, quoniam, et ante- 
quam Cardinalatus ipsam foret dignitatem adeptus, dumtaxat existens Vin- 
toniensis Episcopus, et voce, et loco tibi cedebat, postea autem quam in 
Card. per fel. rec. Martinum praedecessorem nostrum assumptus est, iure 
tibi, et aliis antepositus fuit, et nunc anteponitur. Quod si sola Cardinalatus 
dignitas hanc in alio praelationem operata est, cur in isto itidem non efficiet? 
Cum tamen ipse Archiepiscopus, ille Episcopalem obtineat dignitatem, et 
illius Ecclesia tuae sit suffraganea, istius vero nullo iure subiecta. 

E 2. Illud autem de te nobis placuit ac laudamus, quod in tuae prote- 
stationis fine sub his verbis addidisti; quod scilicet per praemissa, aut aliquid 
per te factum, aut dictum, et habitum, seu faciendum, dicendum, vel haben- 
dum, non intendis Sacrosanctam Romanam Ecclesiam matrem tuam, seu 
iuramentum tuum eidem praestitum, aut Venerabilem coetum eiusdem Eccle- 
siae Cardinalium, aliquemve eorum in aliquo offendere, aut alicui honori, 
privilegio, praerogativae, seu dignitati, praeeminentiae, aut alicui alteri iuri 
eorum, in aliquo derogare, seu iuramento tuo in aliquo contraire, sed quod 
eamdem Sacrosanctam Romanam Ecclesiam cum honoribus suis omnibus, 
privilegiis, praerogativis, dignitatibus, praeeminentiis, gratiis, et aliis iuribus 
suis quibuscumque cum omni reverentia manutenebis, ac defendes, et ab 
aliis manuteneri, et defendi procurabis. Per hoc plane innuere videris si hoc 
sit Romanae Ecclesiae Cardinalium ius, ut reliquos antecedant Ecclesiae 
gradus, quod nobis in lite mota persistere, immo Apostolicae Sedis stare 
iudicio, cuius inter alia privilegia, quae manutenere, et defendere potest, hoc 
etiam est ut de quibuscumque ambiguis quaestionibus, quae in Dei Ecclesia 
accidunt, valeat iudicare, et sua auctoritate finem imponere, quamquam longe 
fuisset decentius ante motam controversiam, Sedem Apostolicam consulere. 

8 3. Quantum autem haec Cardinalatus dignitas sit sublimis, et aliis 
excellentior, et ita hactenus in Ecclesia reputata, si eius officium ac sanctorum 
Patrum statuta, et consuetudinem tam apud hanc Sedem, quam generalia 
Concilia semper observatam, sciveris diligenter scrutari, facile tibi innotescet. 

8 4. Quippe et si huius dignitatis nomen quod modo in usu est, ab 
initio primitivae Ecclesiae non ita expressum fuit, officium tamen ipsum a 
B. Petro eiusque successoribus institutum evidenter invenies. Immo, ut inquit 
Innocentius Tertius ex veteri testamento iussu Dei traxit originem, asserit enim 
id quod Deuteron. 17 dicitur, ut pro difficultate, et ambiguitate iudicii acce- 
datur ad Sacerdotes Levitici generis, et iudicem, qui fuerit illo tempore, et 
Oobediatur ipsorum iudicio, qui praesunt loco, quem Dominus elegerit, de 
Summo Pontifice intelligendum esse, et fratribus eius, idest S. R. E. Cardi- 
nalibus, qui ei iure Levitico in executione Sacerdotalis officii coadiutores 
existunt. Itaque et ab exordio Ecclesiae sicut et hodie, Summis Pontificibus 
in regenda gubernandaque universali Ecclesia assistebant. Et ut ex Concilio 
Stephani Papae colligitur dicentis: Oportebat ut haec Sacrosancta Domina 


5 


M 


66 Romani Pontifices 


Romana Ecclesia, iuxta quod a B. Petro, et eius successoribus institutum est, 
rite ordinaretur, et in Apostolatus culmine unus de Cardinalibus presbyteris, 
aut Diaconis consecraretur, datur manifeste intelligi, hos fratres nostros qui 
inter Cardinales locantur, tempore B. Petri extitisse. 

8 5. In confinio autem Nicaeni Concilii B. Silvester, qui coepit Ecclesiam 
regere anno Incarnationis Dominicae 330 vel circiter, in Synodo generali 
congregatis praesidens, hos coadiutores suos nuncupavit Cardinales, et magno 
admodum privilegio insignivit, quale nullus Patriarcharum, Archiepiscopo- 
rum, et Episcoporum in canonibus habere reperitur, ut videlicet sine plu- 
rima testium multitudine damnari non debeant. Nec sine mysterio triplex 
ordo in fratrum nostrorum collegio a Sanctis nostris praedecessoribus insti- 
tutus est. Nam cum summus Pontifex vices Dei gerat in terris, decuit quem- 
admodum Moysi praeceptum fuit, ut omnia ad exemplum faceret, sicut ei 
ostensum erat in Monte, quod ad instar illius caelestis Hierarchiae imn' hac 
nostra Ecclesia tres constituerentur Ordines assistentium Papae, qui purgan- 
tium, illuminantium, et perficientium fungerentur officio, veluti sunt Diaconi, 
Presbyteri, et Episcopi Cardinales. Decuit etiam cum Summus Pontifex Christi 
repraesentet personam, ut quemadmodum Christo conversanti in terris assi- 
stebant Apostoli, ita etiam Cardinalium coetus Apostolicum repraesentans, 
coram Papa assisteret; reliqui vero Episcopi, ubique diffusi, Apostolos reprae- 
sentant ad praedicandum per orbem missos. 

S 6. Ipsos praeterea Cardinales pro honoris, ac dignitatis eminentia, 
partem sui corporis Summi Pontifices appellant. Ex quo sine ulla dubita- 
tione ostenditur, post caput Ecclesiae, quod est Papa, contigua sui corporis 
membra, qui sunt fratres eius Cardinales prae caeteris Ecclesiae membris, ac 
partibus honorari debere, adeo quidem, ut sacris canonibus sancitum sit, eos 
qui in Cardinalem manus iniecerint violentas, aut fugarint, aut insequuti fuerint, 
seu ad hoc dederint consilium, vel favorem, criminis laesae Maiestatis reos, 
maximis et multiplicibus poenis esse plectendos, ac si ipsi Apostolici throni 
violaverint maiestatem, quod in ipsos qui Patriarchas, Archiepiscopos, vel 
Episcopos offenderint, statutum minime reperitur, ut evidenter hinc liqueat, 
tanto ampliorem censeri dignitatem, quanto plures, severioresque illam offen- 
dentibus infliguntur poenae. 

S 7T. Sunt etiam, et in signum praeeminentiae ipsis fratribus nostris prae 
aliis Ecclesiae Praelatis, et similiter cum Legati de nostro Latere destinantur, 
prae aliis Legatis multa, ac magna per canones attributa privilegia, quae tibi 
nota esse non dubitamus. Hinc etiam constat cur a latere Apostolico mitti 
eis solis, et non aliis appropriatur Legatis. 

S 8. Sed et ille notissimus Constantinus Imperator, animadvertens ad 
quam magnum, ac publicum universalis Ecclesiae officium ipsi fratres nostri 
vocati essent, sic inquit. Volumus etiam deinde sui Ordinis Reverendissimos 
Clericos S. R. E. servientes, singulos habere illud sanctum culmen potentiae, 
et excellentiae, cuius sanctissimus noster Senatus videtur gloria adornari, id 
est Patritios, Consules fieri, quos certe Patritios, Consules secundum leges, 
ut in summa dignitate constitutos Imperator patres sibi elegit, et loco patrum 
a se honorari aifirmat. 

S 9. Quod vero haec dignitas tanto honore praefulgeat, nec tuae frater- 
nitati, nec cuipiam alteri molestum esse debet, quoniam ut sancti attestantur 
Patres, omnes Patriarchales, Archiepiscopales, Episcopales, Cathedrales, alias- 
que dignitates Romana fundavit Ecclesia, sicutque licuit, uni Ecclesiae amplam, 
alii ampliorem, et alii amplissimam prout expedire iudicavit, tradidit potesta- 
tem. Omnes enim tamquam unius arboris rami ab una eademque radice, et 
ut diversi aquarum rivuli ab eodem fonte prodierunt, licet unus alio copio- 
sior, atque uberior. Itaque si iustis ex causis, et Spiritus sancti instinctu, quo 
hanc Sedem regi credendum est, Romana Ecclesia Venerabilium Cardinalium 
coetum ad caelestis hierarchiae similitudinem conditum, et tamquam sui cor- 
poris partem his privilegiis, et honoribus illustrare decrevit, nec tua Ecclesia, 
cui per Apostolicam Sedem praefectus es, nec quisquam alius Ecclesiae gradus 
ab eodem similiter Apostolico throno originaliter institutus, quae omnia de 
ipsorum fratrum nostrorum consilio acta sunt, ullam succensendi, aut con- 
querendi causam habet, ne illud adducamus evangelicum verbum. Amice 
non facio tibi iniuriam, numquid mihi non licet de meo facere quod volo? 
Et sicut tu vis, ut privilegiis Ecclesiae tuae ab hac Sede concessis, aliae defe- 
rant inferiores Ecclesiae, ita eadem ratione par est, ut ab eadem Sede huic 
coetui instituto, tu similiter deferas, et reverentiam praestes. 

8 10. Multum etiam movere te debet diuturna per Christianum populum 
ubique servata consuetudo, quae etiamsi cetera deessent, ex quo tam vetusta 
est, ut eius initiis memoria non extet in contrarium, pro constituto iure 
habenda foret, praesertim quando sciente, et approbante Summo Pontifice, 
non quidem uno, sed tot, quot umquam habuit Ecclesia, id actum esse digno- 
scitur. In omnibus enim nationibus, ac Regnis, et ut in Anglia memoravimus 
hactenus, huiusmodi praeeminentiae Cardinalibus delatus est honor, qui 
quidem non tam ipsis, quam nobis, cum nostra sint membra, attribui cen- 
sendus est. Nec minus his Ecclesiae Romanae consuetudo, quae caput, norma, 
et magistra est reliquarum Ecclesiarum, idipsum tibi persuadeat, qua semper 
nullo umquam contradicente in cunctis actibus, quibuscumque Praelatis prae- 
honorati sunt. 

$8 11. Idem in antiquis generalibus Conciliis, praesertim in duobus Lugdu- 
nensibus, in uno praesidente Innocentio Quarto, in altero Gregorio Decimo, 
quorum adhuc extant acta, usitatum fuit. Sic et in his Synodis nostris nostra 
aetate celebratis, de quibus etiam apud Regnum Angliae non pauci supersunt 
testes, observatum esse palam est, absentibus etiam Summis Pontificibus, idem 
et nunc nobis, praesidentibus in hoc sacro Oecumenico servatur Florentino 
Concilio. 

$ 12. His quoque illud accedat, quod in sententiis, et decretis tam huius 
sanctae Sedis, quam generalium Conciliorum, cum de dignitatibus nominatim 
sit mentio, illa clausula adiici solet, non obstantibus, si Cardinalatus, Patriar- 
chali, Archiepiscopali, Episcopali, seu alia quacumque praefulgeat dignitate, 
per quod ex ordine nominandi, quae sit maior, luculenter apparet. 

S 13. Nec causetur quispiam quod Ordo Episcopalis, presbyterio maior 
sit, quoniam in eiusmodi praelationibus, officium, ac dignitas, sive iurisdictio 
praeponderat ordini. Quemadmodum iure cautum est, ut Archidiaconus non 

Presbyter, suae iurisdictionis obtentu, Archiepresbytero praeferatur, simili 
modo Diaconus, vel Subdiaconus, aliusve clericus noster, aut alicuius Metro- 
politani Vicarius, seu Locumtenens in Synodo, et alibi, alios quocumque 
ordine maiores etiam Episcopos antecedit, propter illius iurisdictionem, quam 
exercet, et personam quam repraesentat. Sic et electus ad Ecclesiam Cathe- 
dralem, et confirmatus, quamquam nondum consecratus, ratione iurisdictionis 
cunctis in sua dioecesi praeeminet. Quis ergo iam dubitarit eum qui talia 
iura, et canones condidit, et talem aliis tribuit potestatem, posse eamdem cum 
vult, et maiorem suis membris tribuere? Si quis forte obiecerit prioris digni- 
tatis potius esse rationem habendam, quam Cardinalatus de novo collati, 
cum in regiis tractatibus, ac parlamentis, quilibet ut suae Ecclesiae Praelatus, 
non ut Cardinalis intersit. Huic obiectioni evidens respondet ratio, nam cum 
personae sint Ecclesiasticae, sicut statuta, ac privilegia suarum Ecclesiarum 
in his actibus servant, multo magis Romanae Ecclesiae, cui vinculo obe- 
dientiae adstricti sunt, privilegia, et statuta servare tenentur. Quibus nec 
ipsae personae Ecclesiasticae, nec alii quicumque tamquam inferiores dero- 
gare quomodolibet possunt. Cum igitur viri Ecclesiastici ad actus publicos, 
vel privatos vocantur cum suis qualitatibus, ac praerogativis ab Ecclesia insti- 
tutis admitti debent. Nam et contra honestatem publicam, et universalis 
Ecclesiae politiam, et in opprobrium Ecclesiasticae disciplinae vergeret, si in 
quovis actu Diaconus Presbyterum, vel Presbyter Episcopum, aut Episcopus 
Patriarcham praecederet. Praeterea in canonibus scriptum est unumquemque 
in Collegio, vel Capitulo iuxta suae receptionis tempus honorandum esse, 
et quod si postea aliquis admittatur Presbyter, ceteris tempore anterioribus 
praeponatur, qui Presbyteri non sunt. Quod si in ordine maiori sit, hoc 
etiam multo amplius in dignitate seu iurisdictione quae in his actibus maior 
est ordine, servandum est, ut supra de Archidiacono, et Archipresbytero 
dictum est. Quod si in post receptis locum habet, eadem ratione in iis 
qui prius, si qua de novo eis obveniat dignitas. Hoc enim rationi consen- 
taneum est, ut dignius minus dignum ad se trahat, et res a potentiori, et 
nobiliori denominetur. Quod in ipsis Cardinalibus evidenter servatur, qui 
licet certarum Ecclesiarum dum ad Cardinalatum assumuntur Episcopi sint, 
nihilominus eos non Episcopos, sed Presbyteros S. R. E. Cardinales, sedes 
Apostolica appellat. Quinimo si eis suas priores Ecclesias in tit. dimittat, 
non amplius sub nomine Ecclesiarum, sed tituli Cardinalatus scribit, quasi 
ad maiorem dignitatem, et iurisdictionem assumpserit, alioquin non ascen- 
disse, sed .descendisse, non honorari, seu dehonorari viderentur. 

S 14. Quis etiam non videat Cardinalatus dignitatem Archiepiscopali 
esse maiorem dignitate, quia cum illa privatae unius patriae praesit utilitati, 
ista publicae totius populi Christiani. Illa unam dumtaxat regit Ecclesiam, 
ista cum Sede Apostolica universas, et cum a nemine, nisi solo Papa 
iudicentur Cardinales, ipsi et Patriarchas, et Archiepiscopos, et reliquos 
Ecclesiae gradus, cum Summo Pontifice iudicant. Quorum officio nomen 
ipsum consonat optime, nam sicut super cardinem volvitur ostium do- 
mus, ita super hoc Sedes Apostolica, totius Ecclesiae ostium, quiescit et 
sustentatur. 

S 15. Nullum denique pro tua intentione proponis Ecclesiae Romanae 
privilegium, quis enim alius huic iuri positivo, et universalis Ecclesiae obser- 
vantiae, atque Apostolicae concessioni, praesertim quae Apostolici throni, 
membrorumque eius praeeminentiam concernit, contrarium privilegium dandi 
ullam omnino habet facultatem ? neque etiam consuetudine ulla tuam causam 
tueris. Quamquam si qua praetenderetur, praeter Apostolicae Sedis consen- 
sum, et approbationem inefficax prorsus censenda esset, ut proxime de pri- 
vilegio dictum est, atque irrationabilis, quia per eam dignitas confunderetur 
Superiorum Magistratuum, turbationemque pareret in quolibet Reipublicae 
statu. Nam iuxta Canones universos non posset alia ratione subsistere, nisi 
eam huiusmodi magnus differentiae ordo servaret Ecclesiasticus, quia con- 
funderetur ordo, si cuique sua dignitas non servaretur, quamvis ut prae- 
dictum est, ex frequentibus actibus 40 annorum spatio usitatis, contraria 
potius in Regno Angliae consuetudo firmata sit. 

S8 16. Hortamur itaque te venerabilis frater, et volumus, ut praedictis 
rationibus, ac nostrorum praedecessorum ordinationi atque Ecclesiae univer- 
salis observantiae penitus acquiescas, sicut pro tua prudentia, et devotione 
quam ad Romanam Ecclesiam, et nos semper habuisti, te facturum speramus. 
In reliquis vero, sive tuam Ecclesiam, sive personam concernentibus, quae 
nec rationi, aut honestati derogent, pro magna, qua te omni tempore com- 
plexi sumus, ac complectimur caritate, nos semper propitios experieris. 

[Bull. Rom., tom. 3, III, p. 21-24]. 

Eugenius IV (in Conc. Florentin.), 
const. Laetentur caeli, 6 iul. 1439. 


Laetentur caeli et exultet terra: sublatus est enim de medio paries, qui 
occidentalem, orientalemque dividebat Ecclesiam, et pax atque concordia 
rediit, illo angulari lapide Christo, qui fecit utraque unum, vinculo fortissimo 
caritatis et pacis utrumque iungente parietem, et perpetuae unitatis foedere 
copulante ac continente, postque longam moeroris nebulam, et dissidii diu- 
turni atram nigramque caliginem, serenum omnibus unionis optatae iubar 
illuxit. Gaudeat et mater Ecclesia, quae filios suos hactenus invicem dissi- 
dentes iam videt in unitatem, pacemque rediisse: et quae antea in eorum 
separatione amarissime flebat, ex ipsorum modo mira concordia cum inei- 
fabili gaudio omnipotenti Deo gratias referat. Cuncti gratulentur fideles ubique 
per orbem, et qui Christiano censentur nomine, matri Catholicae Ecclesiae 
collaetentur. Ecce enim occidentales orientalesque Patres, post longissimum 
dissensionis, atque discordiae tempus, se maris ac terrae periculis exponentes, 
omnibusque superatis laboribus, ad hoc sacrum Oecumenicum Concilium, 
desiderio sacratissimae unionis, et antiquae caritatis redintegrandae gratia, 
laeti, alacresque convenerunt, et intentione sua nequaquam frustrati sunt. 
Post longam enim, laboriosamque indaginem, tandem Spiritus sancti clementia 

ipsam optatissimam et sanctissimam unionem consecuti sunt. Quis igitur 
dignas omnipotentis Dei beneficiis gratias referre sufficiat? quis tantas divinae 
miserationis divitias non obstupescat? cuius vel ferreum pectus tantae super- 
nae pietatis magnitudo non molliat? Sunt ista prorsus divina opera, non 
humanae fragilitatis inventa; atque ideo eximia cum veneratione suscipienda, 
et divinis laudibus prosequenda. Tibi laus, tibi gloria, tibi gratiarum actio, 
Christe fons misericordiarum, qui tantum boni sponsae tuae catholicae Eccle- 
siae contulisti, atque in generatione nostra tuae pietatis miracula demonstrasti, 
ut enarrent omnes mirabilia tua. Magnum siquidem divinumque munus 
nobis Deus largitus est, qui oculis vidimus, quod ante nos multi, cum valde 
cupierint, aspicere nequiverunt. 

8 1. Convenientes enim Latini et Graeci in hac sacrosancta Oecumenica 
Synodo, magno studio invicem usi sunt, ut inter alia etiam articulus ille de 
divina Spiritus sancti processione, summa cum diligentia et assidua inquisi- 
tione discuteretur. Prolatis vero testimoniis ex divinis scripturis, plurimisque 
auctoritatibus sanctorum Doctorum orientalium et occidentalium, aliquibus 
quidem ex Patre et Filio, quibusdam vero ex Patre, per Filium procedere 
dicentibus Spiritum Sanctum, et eamdem intelligentiam aspicientibus omnibus 
sub diversis vocabulis, Graeci quidem asseruerunt quod id quod dicunt Spi- 
ritum sanctum ex Patre procedere, non hac mente proferunt, ut excludant 
Filium, sed quia eis videbatur, ut aiunt, Latinos asserere Spiritum sanctum 
ex Patre et Filio procedere tamquam ex duobus principiis, et duabus spira- 
tionibus, ideo abstinuerunt a dicendo, quod Spiritus sanctus a Patre pro- 
cedat et Filio. Latini vero affirmaverunt non se hac mente dicere Spiritum 
sanctum ex Patre, Filioque procedere, ut excludant Patrem quin sit fons, 
atque principium totius Deitatis, Filii scilicet, ac Spiritus sancti, aut quod id 
quod Spiritus sanctus procedit ex Filio, Filius a Patre non habeat, sive quod 
duo ponant principia, seu duas spirationes: sed unum tantum asserant esse 
principium, unicamque spirationem Spiritus sancti, prout hactenus asserue- 
runt. Et cum ex his omnibus unus et idem eliciatur veritatis sensus, tandem 
in infrascriptam, et sanctam Deo amabilem eodem sensu eademque mente 
unionem unanimiter concordarunt et consenserunt. 

S 2. In nomine igitur sanctae Trinitatis, Patris, et Filii, et Spiritus sancti, 
hoc sacro universali approbante Florentino Concilio, definimus, ut haec fidei 
veritas ab omnibus Christianis credatur et suscipiatur, sicque omnes profi. 
teantur. 

8 3. Quod Spiritus sanctus ex Patre, et Filio aeternaliter est, et essentiam 
suam, suumque esse subsistens habet ex Patre simul et Filio, et ex utroque 
aeternaliter, tamquam ab uno principio, et unica spiratione procedit. Decla- 
rantes quod id quod sancti Doctores, et Patres dicunt ex Patre per Filium 
procedere Spiritum sanctum, ad hanc intelligentiam tendit, ut per hoc signi- 
ficetur Filium quoque esse secundum Graecos quidem causam, secundum 
Latinos vero, principium subsistentiae Spiritus sancti sicut et Patrem. Ft 
quoniam omnia quae Patris sunt, Pater ipse unigenito Filio suo gignendo 
dedit, praeter esse Patrem, hoc ipsum quod Spiritus sanctus procedit ex 
Filio, ipse Filius a Patre aeternaliter habet, a quo etiam aeternaliter genitus 

est. Definimus insuper explicationem verborum illorum, Filioque, veritatis 
declarandae gratia, et imminente tunc necessitate, licite, ac rationabiliter Sym- 
bolo fuisse appositam. 

8 4. Item in azymo sive fermentato pane triticeo, corpus Christi veraciter 
confici: Sacerdotesque in altero ipsorum Domini corpus conficere debere, 
unumquemque scilicet iuxta suae Ecclesiae sive Occidentalis sive Orientalis 
consuetudinem. 

S 5. Item si vere poenitentes in Dei caritate decesserint, antequam dignis 
poenitentiae fructibus de commissis satisfecerint, et omissis, eorum animas 
poenis Purgatorii post mortem purgari: et ut a poenis huiusmodi releventur, 
et prodesse eis fidelium vivorum suffragia, Missarum scilicet sacrificia, ora- 
tiones, et eleemosynas, et alia pietatis officia, quae a fidelibus pro aliis fide- 
libus fieri consueverunt secundum Ecclesiae instituta. 

8 6. Illorumque animas qui post baptisma susceptum nullam omnino pec- 
cati maculam incurrerunt, illas etiam quae post contractam peccati maculam, 
vel in suis corporibus, vel eisdem exutae corporibus (prout superius dictum 
est) sunt purgatae, in caelum mox recipi, et intueri clare ipsum Deum trinum, 
et unum, sicuti est, pro meritorum tamen diversitate aliam alia perfectius. 

S 7. Illorum autem animas qui in actuali mortali peccato, vel solo 
originali decedunt, mox in Infernum descendere, poenis tamen disparibus 
puniendas. 

8 8. Item definimus, Sanctam Apostolicam Sedem, et Romanum Pontificem 
in universum orbem tenere primatum, et ipsum Pontificem Romanum suc- 
cessorem esse B. Petri Principis Apostolorum, et verum Christi Vicarium, 
totiusque Ecclesiae caput, et omnium Christianorum patrem, ac doctorem 
existere, et ipsi in B. Petro, pascendi, regendi, ac gubernandi universalem 
Ecclesiam a D. N. lesu Christo plenam potestatem traditam esse, quemad- 
modum etiam in gestis oecumenicorum Conciliorum, et in sacris Canonibus 
continetur. 

8 9. Renovantes insuper ordinem traditum in Canonibus caeterorum 
venerabilium Patriarcharum, ut Patriarcha Constantinopolitanus secundus sit 
post sanctissimum Romanum Pontificem, tertius vero Alexandrinus, quartus 
autem Antiochenus, et quintus Hierosolymitanus, salvis videlicet omnibus 
privilegiis, et iuribus eorum. 

[Bull. Rom., tom. 3, III, p. 25, 26]. 

Eugenius IV (in Conc. Florentin.), 
const. Exultate Deo, 22 nov. 1439. 


Exultate Deo adiutori. nostro, iubilate Deo lacob, omnes qui ubique 
nomine censemini Christiano. Ecce enim iterum recordatus Dominus mise- 
ricordiae suae, alium dissidii lapidem, nongentis et amplius inveteratum 
annis, de Ecclesia sua auferre dignatus est, et qui facit concordiam in subli- 
mibus, et per quem in terra pax est hominibus bonae voluntatis, optatissi- 

mam Armenorum unionem sua ineffabili miseratione concessit. Benedictus 
Deus, et Pater Domini nostri lesu Christi, Pater misericordiarum, et Deus 
totius consolationis, qui consolatur nos in omni tribulatione nostra. Intuens 
namque piissimus Dominus Ecclesiam suam, modo ab his qui foris sunt, 
modo ab his qui intra, non parvis agitari turbinibus, ut inter ipsas respirare 
angustias, et ad resistendum fortior assurgere valeat, multis eam quotidie 
modis consolari, et roborari dignatur. 

S8 1. Nam et pridem magnam illam Graecorum unionem, multas longe, 
lateque continentium nationes, et linguas, hodie vero hanc ipsam Armenici 
populi, qui per Septentrionem, et Orientem in magna copia diffusus est, in 
eodem fidei, et caritatis vinculo, cum Sede Apostolica stabilivit. Haec profecto 
tam magna, et mira sunt divinae pietatis beneficia, ut non solum pro utroque, 
sed ne quidem pro altero satis dignas suae Maiestati referre gratias possit 
intellectus humanus. Quis non vehementer admiretur, uno eodemque tam 
brevi tempore duo sic praeclara, et saeculis desiderata opera, in hoc Sacro 
Concilio fuisse tam feliciter consummata? Vere a Domino factum est istud, 
et est mirabile in oculis nostris. Quomodo enim hominum prudentia, vel 
industria, nisi gratia Dei, et coepisset, et perfecisset, has tantas, et tales res 
explere potuisset? Laudemus iugiter, et toto corde benedicamus Domino, 
qui fecit mirabilia magna solus, ipsique psallamus spiritu, psallamus et mente, 
oreque, et opere, quantum sinit humana fragilitas, pro tantisque muneribus 
gratias agamus, orantes, et obsecrantes, ut quemadmodum ipsi Graeci, atque 
Armeni, unum cum Ecclesia Romana effecti sunt, ita fiant et ceterae nationes, 
praesertim Christi charactere insignitae, et totus denique Populus Christianus 
omnibus odiis bellisque extinctis, mutua invicem pace, et fraterna caritate 
quiescat, et gaudeat. 

8 2. Ipsos autem Armenos magis laudum praeconiis dignos esse merito 
censemus. Ut primum enim a nobis ad Synodum accersiti sunt, tamquam 
Ecclesiasticae avidi unitatis, spectabiles, devotos, et doctos Oratores suos cum 
sufficienti mandato, de suscipiendo videlicet quicquid Spiritus Sanctus hanc 
sanctam Synodum illustraverit, ex remotissimis regionibus per multos labores 
marisque pericula, ad nos, et hoc sacrum Concilium destinarunt. 

S 3. Nos vero tota mente, ut nostrum pastorale decebat officium, cupientes 
tam sanctum perficere opus, saepe cum ipsis Oratoribus de hac sancta unione 
contulimus, et ne vel parva huic sanctae rei dilatio fieret, deputavimus de 
omni statu huius Sacri Concilii viros iuris divini, et humani doctissimos, qui 
cum omni cura, studioque et diligentia rem istam cum istis pertractarent 
Oratoribus, ab eis accurate inquirentes eorum fidem, tam circa divinae uni- 
tatem essentiae, et divinarum personarum Trinitatem, quam Domini nostri 
lesu Christi humanitatem, et septem Ecclesiae Sacramenta, et alia ad fidem 
orthodoxam, et ritus universalis Ecclesiae pertinentia. 

S 4. Multis itaque adhibitis disputationibus, collocutionibus, et tracta- 
tibus, postque non mediocrem testimoniorum inspectionem, quae ex sanctis 
Ecclesiae Patribus, et Doctoribus deducta sunt, et earum de quibus agebatur 
rerum discussionem, tandem expedire iudicavimus, ne ulla in futurum de 
fidei veritate apud ipsos Armenos haesitatio esse. valeat, atque idem per 

omnia sapiant cum Sede Apostolica, unioque ipsa stabilis, et perpetua sine 
ullo scrupulo perseveret, ut sub quodam brevi compendio orthodoxae fidei 
veritatem, quam super praemissis Romana profitetur Ecclesia, per hoc decre- 
tum, sacro hoc approbante Florentino Concilio, ipsis Oratoribus ad hoc etiam 
consentientibus tra.leremus. 

S 5. In primis ergo damus eis Sanctum Symbolum, etc. 

S8 8. Quarto, quoniam hactenus ipsi Armeni per has tres Nicaenam, 
Constantinopolitanam, et Ephesinam primam, Synodos, nullas alias univer- 
sales postea celebratas, nec ipsum beatissimum huius Sanctae Sedis Antistitem 
Leonem, cuius auctoritate ipsa Chalcedonensis Synodus extitit congregata 
susceperunt, asserentes eisdem fuisse suggestum, tam Synodum ipsam Chal- 
cedonensem, quam memoratum Leonem, secundum damnatam Nestorii hae- 
resim definitionem fecisse: instruximus eos et declaravimus, huiusmodi falsam 
fuisse suggestionem, ipsamque Synodum Chalcedonensem, et beatissimum 
Leonem, sancte, et recte veritatem de duabus in una persona Christi naturis 
superius descriptam definivisse, contra impia Nestorii, et Eutychis dogmata, 
iniunximusque ut ipsum beatissimum Leonem, qui verae fidei columna fuit, 
et omni sanctitate, et doctrina refertus, tamquam sanctum, et in Cathalogo 
Sanctorum merito descriptum, de cetero reputent, et venerentur, atque non 
solum dictas tres Synodos, sed et omnes alias universales, auctoritate Romani 
Pontificis legitime celebratas, sicut et ceteri fideles, reverenter suscipiant. 

8 9. Quinto, Ecclesiasticorum sacramentorum veritatem, pro ipsorum 
Armenorum, tam praesentium, quam futurorum faciliori doctrina, sub hac 
brevissima redigimus formula. Novae legis septem sunt sacramenta, videlicet, 
Baptismus, Confirmatio, Eucharistia, Poenitentia, Extrema Unctio, Ordo, et 
Matrimonium, qaae multum a sacramentis differunt antiquae legis. Illa enim 
non causabant gratiam, sed eam solum per passionem Christi dandam esse 
figurabant: haec vero nostra, et continent gratiam, et ipsam digne suscipien- 
tibus conferunt. Horum quinque prima ad spiritualem uniuscuiusque hominis 
in seipso perfectionem; duo ultima ad totius Ecclesiae regimen, multiplica- 
tionemque ordinata sunt. Per Baptismum enim spiritualiter renascimur, per 
Confirmationem augemur in gratia, et roboramur in fide, renati autem, et 
roborati, nutrimur divina Eucharistiae alimonia, quod si per peccatum aegri- 
tudinem incurrimus animae, per Poenitentiam spiritualem sanamur, spiritua- 
liter etiam, et corporaliter (prout animae expedit) per Extremam Unctionem. 
Per Ordinem vero Ecclesia gubernatur, et multiplicatur spiritualiter. Per Matri- 
monium corporaliter augetur. Haec omnia Sacramenta tribus perficiuntur, 
videlicet rebus tamquam materia, verbis tamquam forma, et persona ministri 
conferentis sacramentum, cum intentione faciendi quod facit Ecclesia, quorum 
si aliquod desit, non perficitur sacramentum. Inter haec sacramenta tria sunt, 
Baptismus, Confirmatio, et Ordo, quae characterem, idest spirituale quod- 
dam signum, a ceteris distinctivum imprimunt in anima indelebile. Unde 
in eadem persona non reiterantur. Reliqua vero do di characterem non 
*mprimunt, et reiterationem admittunt. 

8 10. Primum omnium Sacramentorum locum tenet sanctum Baptisma, 
quod vitae spiritualis ianua est, per ipsum enim membra Christi, ac de cor- 

pore efficimur Ecclesiae. Et cum per primum hominem mors introierit in 
universos, nisi ex aqua et spiritu renascimur, non possumus (inquit Veritas) 
in regnum coelorum introire. Materia huius sacramenti, est aqua vera et natu- 
ralis: nec refert frigida sit an calida. Forma autem est. Ego te baptizo in 
nomine Patris, et Filii, et Spiritus sancti. Non tamen negamus quin et per 
illa verba, Baptizetur talis servus Christi in nomine Patris, et Filii, et Spiritus 
sancti; vel baptizatur manibus meis talis, in nomine Patris, et Filii, et Spiritus 
sancti, verum perficiatur Baptisma: quoniam cum principalis causa, ex qua 
baptismus virtutem habet, sit sancta Trinitas, instrumentalis autem sit minister, 
qui tradit exterius Sacramentum, si exprimetur actus, qui per ipsum exer- 
cetur ministrum, cum Sanctae Trinitatis invocatione, perficitur sacramentum. 
Minister huius sacramenti est sacerdos, cui ex officio competit baptizare. In 
causa autem necessitatis, non. solum sacerdos, vel diaconus, sed etiam laicus, 
vel mulier, immo etiam paganus, et haereticus, baptizare potest, dummodo for- 
mam servet Ecclesiae, et facere intendat quod facit Ecclesia. Huius sacra- 
menti effectus, est remissio omnis culpae originalis, et actualis, omnis quoque 
poenae quae pro ipsa culpa debetur. Propterea baptizatis nulla pro peccatis 
praeteritis iniungenda est satisfactio, sed morientes, antequam culpam aliquam 
committant, statim ad regnum Coelorum, et Dei visionem perveniunt. 

8 11. Secundum Sacramentum est Confirmatio cuius materia est Chrisma 
confectum ex oleo, quod nitorem significat conscientiae, et balsamo, qui 
odorem significat bonae famae, per Episcopum benedicto. Forma autem est: 
Signo te signo Crucis, et confirmo te Chrismate salutis, in nomine Patris, 
et Filii, et Spiritus sancti. Ordinarius minister est Episcopus. Et cum ceteras 
unctiones simplex sacerdos valeat exhibere, hanc nonnisi Episcopus debet 
conferre, quia de solis Apostolis legitur, quorum vicem tenent Episcopi, 
quod per manus impositionem Spiritum sanctum dabant, quemadmodum 
Actuum Apostolorum lectio manifestat. Cum enim audissent (inquit) Apostoli, 
qui erant Hierosolymis, quia recepisset Samaria verbum Dei, miserunt ad eos 
Petrum, et loannem, qui cum venissent, oraverunt pro eis ut acciperent Spi- 
ritum sanctum, nondum enim in quemquam illorum venerat, sed baptizati 
tantum erant in nomine Domini lesu. Tunc imponebant manus super illos, 
et accipiebant Spiritum sanctum. Loco autem illius manus impositionis, datur 
in Ecclesia Confirmatio. Legitur tamen aliquando per Apostolicae Sedis dispen- 
sationem, ex rationabili, et urgente admodum causa, simplicem Sacerdotem 
Chrismate per Episcopum confecto hoc administrasse Confirmationis Sacra- 
mentum. Eifectus autem huius Sacramenti est, quia in eo datur Spiritus 
sanctus ad robur, sicut datus est Apostolis in die Pentecostes, ut videlicet 
Christianus audacter Christi confiteatur nomen. Ideoque in fronte, ubi vere- 
cundiae sedes est, confirmandus inungitur, ne Christi nomen confiteri eru- 
bescat, et praecipue crucem eius, quae Iudaeis est scandalum, gentibus autem 
stultitia, secundum Apostolum, propter quod signo Crucis signatur. 

8 12. Tertium est Eucharistiae Sacramentum, cuius materia est panis 
triticeus, et vinum de vite, cui ante consecrationem aqua modicissima admi- 
sceri debet. Aqua autem ideo admiscetur quoniam iuxta testimonia Sanctorum 
Patrum, et Doctorum Ecclesiae pridem in disputatione exhibita, creditur 

ipsum Dominum in vino aqua permixto hoc instituisse Sacramentum, deinde 
quia hoc convenit Dominicae passionis repraesentationi. Inquit enim beatus 
Alexander Papa quintus a B. Petro: in Sacramentorum oblationibus, quae 
intra Missarum solemnia Domino offeruntur panis tantum, et vinum aqua 
permixtum, in sacrificium offerantur. Non enim debet in calicem Domini, 
aut vinum solum, aut aqua sola offerri, sed utrumqne permixtum, quia utrum- 
que, id est sanguis, et aqua ex latere Christi profluxisse legitur. Tum etiam 
quod convenit ad significandum huius Sacramenti effectum, qui est unio 
populi Christiani ad Christum. Aqua enim populum significat, secundum 
illud Apocalypsis: Aquae multae populi multi. Et Iulius Papa, secundus post 
beatum Sylvestrum, ait: Calix Dominicus iuxta canonum praeceptum, vino, et 
aqua permixtus debet offerri, quia videmus in aqua populum intelligi, in vino 
vero ostendi sanguinem Christi. Ergo cum in calice vinum, et aqua miscetur, 
Christo populus adunatur, et fidelium plebs ei in quem credit, copulatur, et 
iungitur. Cum ergo tam Sancta Romana Ecclesia, a. beatissimis Apostolis 
Petro et Paulo edocta, quam reliquae omnes Latinorum, Graecorumque 
Ecclesiae, in quibus omnis sanctitatis, et doctrinae lumina claruerunt, ab 
initio nascentis Ecclesiae sic servaverint, et modo servent, inconveniens 
admodum videtur, ut alia quaevis regio ab hac universali, et rationabili 
discrepet observantia. Decernimus igitur, ut etiam ipsi Armeni se cum uni- 
verso Orbe Christiano conforment, eorumque Sacerdotes in calicis oblatione 
paululum aquae (prout dictum est) admisceant vino. Forma huius Sacramenti 
sunt verba Salvatoris, quibus hoc confecit Sacramentum: Sacerdos enim in 
persona Christi loquens, hoc conficit Sacramentum. Nam ipsorum verbo- 
rum virtute, substantia panis in corpus Christi, et substantia vini in san- 
guinem convertuntur, ita tamen quod totus Christus continetur sub specie 
panis et totus sub specie vini, sub qualibet quoque parte hostiae consecratae, 
et vini consecrati, separatione facta, totus est Christus. Huius Sacramenti 
effectus, quem in anima operatur digne sumentis, est adunatio hominis 
ad Christum. Et quia per gratiam homo Christo incorporatur, et membris 
eius unitur, consequens est, quod per hoc Sacramentum in sumentibus 
digne gratia augeatur, omnemque effectum, quem materialis cibus, et potus, 
quoad vitam agunt corporalem, sustentando, augendo, reparando, et dele- 
ctando, Sacramentum hoc quoad vitam operatur spiritualem, in quo (ut 
inquit Urbanus Papa) gratam Salvatoris nostri recensemus memoriam, a malo 
retrahimur, confortamur in bono, et ad virtutum, et gratiarum proficimus 
incrementum. 

8 13. Quartum Sacramentum est Poenitentia, cuius quasi materia sunt 
actus poenitentis, qui in tres distinguuntur partes. Quarum prima est cordis 
contritio, ad quam pertinet, ut doleat de peccato commisso cum proposito 
non peccandi de cetero. Secunda est oris confessio, ad quam pertinet, ut 
peccator omnia peccata, quorum memoriam habet, suo Sacerdoti confiteatur 
integraliter. Tertia est satisfactio pro peccatis secundum arbitrium Sacerdotis, 
quae quidem praecipue fit per orationem, ieiunium, et eleemosynam. Forma 
huius Sacramenti sunt verba absolutionis, quae Sacerdos profert, cum dicit: 
Ego te absolvo, etc. Minister huius Sacramenti est Sacerdos, habens aucto- 

ritatem absolvendi, vel ordinariam, vel ex commissione Superioris, effectus 
huius Sacramenti est absolutio a peccatis. 

8 14. Quintum Sacramentum est, extrema Unctio, cuius materia est, 
oleum olivae per Episcopum benedictum. Hoc Sacramentum nisi infirmo, de 
cuius morte timetur, dari non debet, qui in his locis ungendus est: in oculis 
propter visum, in auribus propter auditum, in naribus propter odoratum, in 
ore propter gustum, vel loquutionem, in manibus propter tactum, in pedibus 
propter gressum, in renibus propter delectationem ibidem vigentem. Forma 
huius Sacramenti est haec: Per istam unctionem, et suam piissimam mise- 
ricordiam indulgeat tibi Dominus quicquid per visum, etc. Et similiter in 
alis membris. Minister huius Sacramenti est Sacerdos. Effectus vero est 
mentis sanatio, et in quantum autem expedit ipsius etiam corporis. De hoc 
Sacramento inquit beatus lacobus Apostolus: Infirmatur quis in vobis; inducat 
Presbyteros Ecclesiae, ut orent super eum, ungentes eum oleo in nomine 
Domini, et oratio fidei salvabit infirmum, et alleviabit eum Dominus, et si 
in peccatis sit, dimittentur ei. 

S8 15. Sextum Sacramentum est, Ordinis, cuius materia est illud, per 
cuius traditionem confertur Ordo, sicut Presbyteratus traditur per calicis 
cum vino, et patenae cum pane porrectionem. Diaconus vero per libri Evan- 
geliorum dationem. Subdiaconatus vero per calicis vacui cum patena vacua 
superposita traditionem: et similiter de aliis per rerum ad ministeria sua 
pertinentium assignationem. Forma Sacerdotii talis est: Accipe potestatem 
offerendi sacrificium in Ecclesia pro vivis, et mortuis, in nomine Patris, et 
Filii, et Spiritus sancti. Et sic de aliorum ordinum formis, prout in Pontificali 
Romano late continetur. Ordinarius Minister huius Sacramenti, est Episcopus. 
Effectus augmentum gratiae ut quis sit idoneus Minister. 

S 16. Septimum est Sacramentum Matrimonii, quod est signum coniun- 
ctionis Christi, et Ecclesiae, secundum Apostolum dicentem: Sacramentum 
hoc magnum est, ego autem dico in Christo, et in Ecclesia. Causa effi- 
ciens Matrimonii, regulariter est mutuus consensus, per verba de praesenti 
expressus. Assignatur autem triplex bonum Matrimonii. Primum est proles 
suscipienda, et educanda ad cultum Dei. Secundum est fides, quam unus 
coniugum alteri servare debet. Tertium indivisibilitas Matrimonii propter 
hoc quod significat indivisibilem coniunctionem Christi, et Ecclesiae. Quam- 
vis autem ex causa fornicationis liceat tori separationem facere, non tamen 
aliud matrimonium contrahere fas est, cum Matrimonii vinculum legitime 
contracti perpetuum sit. 

8 20. His omnibus explicatis, praedicti Armenorum Oratores nomine 
suo, et sui Patriarchae, et omnium Armenorum, hoc saluberrimum Synodale 
decretum cum omnibus suis capitulis, declarationibus, definitionibus, tradi- 
tionibus, praeceptis, et statutis, omnemque doctrinam in ipso descriptam, 
necnon quicquid tenet, et docet Sancta Sedes Apostolica et Romana Ecclesia, 
cum omni devotione, et obedientia acceptant, suscipiunt, et amplectuntur. 
Illos quoque Doctores, et Sanctos Patres, quos Ecclesia Romana approbat, 
ipsi reverenter suscipiunt. Quascumque vero personas, et quicquid ipsa 
Romana Ecclesia damnat, et reprobat, ipsi pro reprobatis, et damnatis habent. 

Profitentes tamquam verae obedientiae filii, nomine quo supra ipsius Sedis 
Apostolicae ordinationibus, et iussionibus fideliter obtemperare. 
[Bull. Rom., tom. 3, III, p. 28-33]. 


53. 
Eugenius IV, ep. Fide digna, 8 iul. 1440. ! 


Fide digna relatione percepimus in civitate Licii non parvam per haec 
tempora excitatam fuisse commotionem, de die debitae perceptionis sacra- 
tissimi corporis Domini nostri lesu Christi, et per aliquos religiosos esse 
affirmatum, quod non communicantes actualiter in die Resurrectionis Domi- 
nicae, mortaliter peccarent, etiamsi in die Iovis Sancti, et aliis quibuscumque 
diebus inira annum pluries, et frequentatis vicibus communicassent, quod 
piis auribus est audire molestum. 

S8 1. Recolimus alias per quoddam nostrum breve scripsisse venerabili 
fratri nostro Episcopo Liciensi, quod intelligebamus satisfactum esse, si paulo 
ante, vel paulo post diem Resurrectionis Domini quis communicet, mirati 
sumus, quod postmodum nova controversia revixerit, sed inimicus homo 
superseminavit zizania. 

8 2. Nos igitur cupientes, purgatum triticum in horreum Domini con- 
gregare, et inutilibus contentionibus finem dare, attendentes iuxta doctrinam 
beati Augustini, quod solent circumstantiae scripturarum illuminare substan- 
tiam veritatis, et non solum adiacentia, sed etiam praecedentia, et subsequentia 
verba sunt consideranda prudenter, cum dicat canon Ecclesiae: Omnis utrius- 
que sexus fidelis saltem semel in anno confiteatur, et infra, suscipiens ad 
minus in Pascha reverenter Eucharistiae sacramentum, et sequitur, nisi de 
proprii sacerdotis consilio ob aliquam rationabilem causam ad tempus ab 
eius perceptione duxerit abstinendum, dicimus expresse non intentionis legis- 
latoris fuisse animas illaqueare fidelium, sub culpa mortali ad communi- 
candum praecise in die Resurrectionis Dominicae; sed terminum statuisse a 
Pascha ad Pascham; cum dicit semel in anno, et infra ad minus in Pascha, etc. 
Mens enim magis, quam verborum sonus est attendenda discrete. Intelligimus 
itaque optimo iure satisfactum esse Canoni, si in hebdomada Sancta, vel 
infra octavam Paschae Resurrectionis Dominicae; secundum meliorem dispo- 
sitionem conscientiae, et aptiorem mentis devotionem, fideles praeparatione 
debita sanctum Eucharistiae pignus accipiant, et cum Domino Pascha cele- 
brent ad salutem, et huic sententiae omnes volumus acquiescere. 

8 3. Quare devotioni tuae committimus, ut praedicta, ubi oportere intel- 
ligas, populis nota facias. 

[Bull. Rom., tom. 3, III, p. 33]. 


1! Dilecto Filio Iacobo de Primaticis de Bononia Ordinis Minorum de obser- 
vantia regulari. 

54. 


Eugenius IV (in Conc. Florentin.), const. Cantate Domino, 
4 febr. 1441. 


Cantate Domino quoniam magnifice fecit, annunciate haec in universa 
terra, exulta, et lauda habitatio Sion, quoniam magnus in medio tui sanctus 
Israel: Cantare profecto, et exultare in Domino decet Ecclesiam Dei pro hac 
grandi magnificentia, et gloria nominis sui, quam hodierna die clementissi- 
mus Deus operari dignatus est. Toto siquidem corde laudare, et benedicere 
Salvatorem nostrum, nos convenit, qui sanctam Ecclesiam suam novis quo- 
tidie accumulat incrementis. Quamquam autem in populum Christianum sua 
beneficia omni tempore multa, et magna sint, quae luce clarius erga nos 
suam immensam caritatem ostendunt; si tamen accurate inspicimus, quae 
et quanta his diebus novissimis divina clementia facere dignata est, iudicare 
certe poterimus hoc nostro tempore plura, ac maiora, quam a multis retro- 
actis temporibus suae caritatis munera extitisse. Ecce enim nondum exacto 
triennio in hac sancta oecumenica Synodo saluberrimam trium magnarum 
nationum unionem, Dominus noster lesus Christus, pro sua infatigabili pie- 
tate ad commune perenneque totius Christianitatis gaudium, tam copiose 
effecit, unde actum est, ut totus fere Oriens, qui gloriosum Christi nomen 
adorat, ac non parva Septentrionis portio post longa dissidia cum Sancta 
Romana Ecclesia, in eodem fidei, et caritatis vinculo iam convenerint. Primo 
etenim Graeci, et ii, qui subsunt quatuor Patriarchalibus Sedibus multas: 
gentes, nationesque, et idiomata continentibus; deinde Armeni multorum 
populorum gens; hodie vero lacobini magni etiam per Aegyptum populi, 
Sanctae Sedi Apostolicae uniti sunt. 

S 2. Et quoniam qui opus Dei diligenter exercet, non modo. meritum 
ac retributionem in coelis expectat, sed et apud homines amplam gloriam 
laudemque meretur, Venerabilem fratrem nostrum loannem lacobinorum 
Patriarcham, huius sanctae unionis cupidissimum a nobis, et tota Ecclesia 
merito laudandum, et extollendum, ac communi omnium Christianorum favore, 
cum tota sua gente dignum iudicamus. Is enim a nobis per nostrum ora- 
torem, ac literas excitatus, ut ad nos, et hanc sanctam Synodum, legationem 
mitteret, et se ac suam gentem in eadem, cum Ecclesia Romana fide uniret ; 
dilectum filium Andream natione Aegyptium Abbatem Monasterii S. Antonii 
apud Aegyptum, in quo et habitasse et mortuus esse sanctus ipse Antonius. 
perhibetur, religione, et moribus non mediocriter institutum, ad nos, et ipsam 
Synodum destinavit, cui devotionis zelo accensus imposuit atque commisit, 
ut fidei doctrinam, quam sancta Romana Ecclesia tenet, et praedicat, nomine 
ipsius Patriarchae, et suorum lacobinorum reverenter susciperet, deferendam 
postea per eum ad ipsum Patriarcham et lacobinos, ut et ipsi eamdem agno- 
scerent, ratamque haberent, et in suis regionibus praedicarent. 

8 3. Nos igitur, quibus voce Domini commissum est, pascere oves Christi, 
ipsum Andream Abbatem per nonnullos huius tam sacri Concilii insignes. 

viros, super articulis fidei, et Sacramentis Ecclesiae, et quibuscumque ad 
salutem spectantibus diligenter examinari fecimus, et tandem quantum visum 
est fore necessarium exposita eidem Abbati S. R. E. fide Catholica, et per 
ipsum humiliter acceptata, hanc quae sequitur veram necessariamque doctri- 
nam, hodie in hac solemni sessione, sacro approbante Oecumenico Concilio 
Florentino, in nomine Domini tradidimus. 

S 6. Firmissime credit,! profitetur, et praedicat, unum verum Deum, 
Patrem, et Filium, et Spiritum Sanctum esse omnium visibilium, et invisi- 
bilium creatorem, qui quando voluit, bonitate sua universas tam spirituales, 
quam corporales condidit creaturas, bonas quidem quia a summo bono 
factae sunt, sed mutabiles, quia de nihilo factae sunt, nullamque mali asserit 
esse naturam, quia omnis natura, in quantum natura est, bona est. Unum 
atque eumdem Deum veteris et novi Testamenti, hoc est legis et Propheta- 
rum atque Evangelii profitetur auctorem, quoniam eodem Spiritu Sancto 
inspirante, utriusque testamenti Sancti locuti sunt, quorum libros suscipit, 
et veneratur, qui titulis sequentibus continentur. Quinque Moysis, id est, 
Genesi, Exodo, Levitico, Numeris, Deuteronomio, losue, Iudicum, Ruth; 
Quatuor Regum; Duobus Paralipomenon; Esdra, Nehemia, Tobia, Iudith, 
Hester, lob, Psalmis David, Parabolis, Ecclesiaste, Canticis Canticorum, 
Sapientia, Ecclesiastico, Isaia, leremia, Baruch, Ezechiele, Daniele; Duodecim 
Prophetis minoribus, id est, Osea, Ioele, Amos, Abdia, Iona, Michea, Nahum, 
Habacuc, Sophonia, Aggaeo, Zacharia, Malachia; Duobus Machabaeorum, 
Quatuor Evangeliis, Matthaei, Marci, Lucae, loannis; Quatuordecim Epi- 
stolis Pauli: ad Romanos, Duabus ad Corinthios, ad Galatas, ad Ephesios, 
ad Philippenses, Duabus ad Thessalonicenses, ad Colossenses, Duabus ad 
Timotheum, ad Titum, ad Philemonem, ad Hebraeos; Petri duabus; Tri- 
bus loannis; Una lacobi; Una Iudae; Actibus Apostolorum, et Apocalypsi 
Ioannis. 

8 13. Omnes...? circumcisionis, et sabbati, reliquorumque legalium obser- 
vatores, alienos a Christi fide denunciat, et salutis aeternae minime posse 
esse participes, nisi aliquando ab iis erroribus resipiscant. Omnibus igitur 
qui Christiano nomine gloriantur, praecipit omnino, quocumque tempore, 
vel ante, vel post baptismum a circumcisione cessandum, quoniam sive quis 
in ea spem ponat, sive non, sine interitu salutis aeternae observari omnino 
non potest. Circa pueros vero propter periculum mortis, quod potest saepe 
contingere, cum ipsis non possit alio remedio subveniri, nisi per sacramen- 
tum baptismi, per quod eripiuntur a Diaboli dominatu, et in Dei Filios 
adoptantur, admonet, non esse per quadraginta, aut octoginta dies, seu aliud 
tempus, iuxta quorumdam observantiam, sacrum baptisma differendum, sed 
quamprimum commode fieri potest, debere conferri, ita tamen quod mortis 
imminente periculo, mox sine ulla dilatione baptizentur, etiam per laicum, 
vel mulierem, in forma Ecclesiae, si desit Sacerdos, quemadmodum in decreto 
Armenorum plenius continetur. 


! (Sacrosancta Romana Ecclesia). 
? (Post promulgatum Evangelium). 

8 15. Firmiter credit, profitetur, et praedicat, nullos intra Catholicam 
Ecclesiam non existentes, non solum paganos, sed nec ludaeos, aut haereti- 
cos, atque schismaticos aeternae vitae fieri posse participes, sed in ignem aeter- 
num ituros, qui paratus est diabolo, et Angelis eius, nisi ante finem vitae, 
eidem fuerint aggregati. Tantumque valere Ecclesiastici corporis unitatem, 
ut solum in ea manentibus ad salutem Ecclesiastica sacramenta proficiant, 
et ieiunia, eleemosynae, ac cetera pietatis officia, et exercitia militiae Chri- 
stianae praemia aeterna parturiant. Neminemque quantascumque eleemosynas 
fecerit, etsi pro Christi nomine sanguinem effuderit, posse salvari, nisi in 
Catholicae Ecclesiae gremio, et unitate permanserit. 

8 16. Amplectitur autem, approbat, et suscipit sanctam Nicaenam Synodum 
trecentorum decem et octo Patrum, temporibus beatissimi Silvestri Praede- 
cessoris nostri, et magni Constantini piissimi Principis congregatam, in qua 
impia haeresis Arriana cum suo auctore damnata est, et definitum est, Filium 
Dei, Patri esse consubstantialem, et coaeternum. 

S8 17. Amplectitur etiam, approbat, et suscipit, sanctam Constantinopo- 
litanam Synodum centum quinquaginta Patrum, beatissimi Damasi Praede- 
cessoris nostri, et Theodosii senioris tempore convocatam, quae ipsum Mace- 
donii anathematizavit errorem, qui Spiritum Sanctum, non Deum, sed crea- 
turam asserebat, quod damnant, damnat, quod approbant, approbat, et per 
omnia vult ibidem definita, illaesa, et inviolata sustinere. 

S 18. Amplectitur etiam, approbat, et suscipit, sanctar primam Ephesinam 
Synodum ducentorum Patrum, quae tertia est in ordine universalium Syno- 
dorum, sub beatissimo Caelestino Praedecessore nostro, et Theodosio minore 
convocatam, in qua impii Nestorii est damnata blasphemia, definitumque est 
Domini nostri lesu Christi veri Dei, et veri hominis unam esse personam, 
et beatam Mariam semper Virginem non solum Christotocon, sed etiam Theo- 
tocon, hoc est, non tantum hominis, sed Dei genitricem ab omni Ecclesia 
praedicandam. 

8 19. Damnat autem, anathematizat, et respuit impiam secundam Ephe- 
sinam Synodum sub beatissimo Leone Praedecessore nostro, et praefato 
Principe congregatam, in qua Dioscorus Alexandrinus Antistes, Eutychis hae- 
resiarchae defensor, et S. Flaviani Constantinopolitani Pontificis impius per- 
sequutor, execrandam illam Synodum ad approbationem Eutychianae impie- 
tatis, arte, et minis attraxit. 

S 20. Amplectitur etiam, approbat, et suscipit sanctam Chalcedonensem 
Synodum quartam in ordine universalium Synodorum, sexcentorum et tri- 
ginta Patrum, temporibus praefati beatissimi Leonis Praedecessoris nostri, et 
Marciani Principis celebratam, qua haeresis Eutychiana cum suo auctore Euty- 
che, et Dioscoro defensore, damnata est, et definitum est, Dominum nostrum 
lesum Christum esse vere Deum, et verum hominem, et in una eademque 
persona, divinam humanamque naturas, integras, inviolatas, incorruptas, 
i1confusas, distinctasque mansisse humanitate agente, quae hominis sunt, et 
Deitate, quae Dei, quos damnat, damnatos habet, quos approbat, approbatos. 

S 21. Amplectitur etiam, approbat, et suscipit sanctam quintam Syno 
dum, secundam Constantinopolitanam tempore beatissimi Vigilii Praedeces- 

soris nostri, et Iustiniani principis celebratam, in qua sacri Chalcedonensis 
Concilii definitio, de duabus naturis, et una persona Christi renovata est, 
multique Origenis errores, suorumque sequacium, praesertim de daemonum 
aliorumque damnatorum poenitentia, et liberatione, reprobati atque damnati 
sunt. 

S 22. Amplectitur etiam, approbat, et suscipit sanctam tertiam Constan- 
tinopolitanam Synodum, centum, et quinquaginta Patrum, quae sexta est in 
ordine universalium Synodorum, temporibus beatissimi Agathonis Praedeces- 
soris nostri, et Constantini Quarti huius nominis Principis congregatam, in 
qua Macharii Antiocheni, et sectatorum haeresis condemnata est, et definitur 
est, in Domino nostro lesu Christo, duas esse perfectas, integrasque naturas, 
et duas operationes, duas etiam voluntates, licet esset una eademque per- 
sona, cui utriusque naturae competerent actiones, Deitate agente, quae Dei 
sunt, et humanitate, quae hominis sunt. 

S 23. Amplectitur etiam, veneratur, et suscipit, omnes alias universales 
Synodos auctoritate Romani Pontificis legitime congregatas, ac celebratas, et 
confirmatas, et praesertim hanc sanctam Florentinam, in qua inter alia Grae- 
corum, et Armenorum sanctissima unio consummata est, et multae circa 
utramque unionem saluberrimae definitiones editae sunt, prout in decretis de- 
super promulgatis plenius continetur; quorum tenor in hunc modum sequitur. 

Omittitur insertio bullarum íam unionis Graecorum, quam Armenorum, 
quia sunt supra, in N. 51, 52. 

S 24. Verum quia in suprascripto decreto Armenorum non est explicata 
forma verborum, quibus in consecratione Corporis, et Sanguinis Domini, 
sacrosancta Romana Ecclesia Apostolorum doctrina, et auctoritate firmata, 
semper uti consueverat, illam praesentibus duximus inserendam. In conse- 
cratione Corporis Domini, hac utitur forma verborum: Hoc est enim Corpus 
meum. Sanguinis vero: Hic est enim calix Sanguinis mei, novi, et aeterni 
testamenti, mysterium fidei, qui pro vobis, et pro multis effundetur in remis- 
sionem peccatorum. 

8 25. Panis vero triticeus, in quo sacramentum conficitur, an eo die, an 
antea decoctus sit, nihil omnino refert, dummodo enim panis substantia 
maneat, nullatenus dubitandum est, quin post praefata verba consecrationis 
Corporis a sacerdote, cum intentione conficiendi prolata, mox in verum 
Christi corpus transubstantietur. 

& 26. Quoniam nonnullos asseritur quartas nuptias tamquam condemnatas 
respuere, ne peccatum ubi non est esse putetur, cum secundum Apostolum 
mortuo viro, mulier sit ab eius lege soluta, et nubendi cui vult in Domino 
habet facultatem, nec distinguat mortuo primo, secundo, vel tertio, declara- 
mus non solum secundas, sed tertias, et quartas, atque ulteriores, si aliquod 
impedimentum canonicum non obstat, licite contrahi posse. Commendatiores 
tamen dicimus, si ulterius a coniugio abstinentes, in castitate permanserint, 
quia sicut virginitatem viduitati, ita nuptiis castam viduitatem laude ac merito 
praeferendam esse censemus. 

: 8 27. His omnibus explicatis, praedictus Andreas Abbas nomine dicti 
Patriarchae, ac proprio, et omnium lacobinorum, hoc saluberrimum Syno- 

dale decretum cum. omnibus suis capitulis, declarationibus, definitionibus, 
traditionibus, praeceptis, et statutis, omnemque doctrinam in ipso descriptam, 
necnon quicquid tenet, et docet sancta Sedes Apostolica, et Romana Ecclesia, 
cum omni devotione, et reverentia suscipit, et acceptat. Illos quoque Doctores, 
et sanctos Patres, quos Ecclesia Romana approbat, ipse reverenter suscipit: 
quascumque vero personas, et quicquid ipsa Romana Ecclesia reprobat, et 
damnat, ipse pro reprobatisjet damnatis habet, profitens tamquam verus obe- 
dientiae filius, nomine quo supra, Sedis Apostolicae ordinationibus, et ius- 
sionibus, fideliter et semper obtemperare. 

8 28. Lecto solemniter in praesenti Synodo hoc decreto Latino sermone, 
mox in Arabico, praefatus Andreas Abbas, ipsorum lacobinorum decretum 
publice ibidem perlegit, atque infrascripta verba in scriptis Arabice subiunxit, 
quae incontinenti Latine recitata sunt. Beatissime Pater, Domine Eugeni, 
Sanctae Romanae, et universalis Ecclesiae summe Pontifex, vereque Christi 
Vicari, ac beati Petri successor, et sanctissima universalis Florentina Synodus, 
totum hoc sanctum decretum cum insertis, et sanctis decretis unionis Grae- 
corum, et Armenorum, quod nunc in vestra praesentia publice lectum est, 
Ego Andreas humilis Abbas S. Antonii, Orator Reverendi Patris domini 
Ioannis Patriarchae Iacobinorum, habens ipsius decreti per plures dies plenam 
notitiam, et instructionem, cognosco, confiteorque omnia in ipso decreto con- 
tenta divinae, ac Catholicae veritati consona existere. Nomine igitur praefati 
domini Patriarchae, omniumque lacobinorum, ac meo, quemadmodum Vestra 
Sanctitas attestatur, praefatum saluberrimum Synodale decretum, cum dictis 
insertis decretis, omnibusque suis capitulis, declarationibus, definitionibus, 
traditionibus, praeceptis, et statutis, omnemque doctrinam in ipso descriptam, 
necnon quicquid tenet, et docet sancta Sedes Apostolica, et Romana Ecclesia, 
cum omni devotione, et reverentia suscipio, et accepto. Illos quoque Doctores, 
et sanctos Patres, quos Ecclesia Romana approbat, reverenter suscipio. Quas- 
cumque vero personas, et quicquid ipsa Romana Ecclesia reprobat, et damnat, 
pro reprobatis, et damnatis habeo, pollicens nomine quo supra, ipsum Pa- 
triarcham, lacobinosque, et me ipsum, tamquam verae obedientiae filios, 
vestris ac Sedis Apostolicae ordinationibus, et iussionibus, fideliter, e£ semper 
obtemperaturos. 

[Bull. Rom., tom. 3, III, p. 37-41]. 


55. 


Pius II, const. Exsecrabilis, 18 ian. 1459. 


S8 I. Exsecrabilis, et pristinis temporibus inauditus tempestate nostra 
inolevit abusus, ut a Romano Pontifice, lesu Christi Vicario, cui dictum est 
(in persona beati Petri) Pasce oves meas, et, quodcumque ligaveris super ter- 
ram, erit ligatum et in Caelis; nonnulli spiritu rebellionis imbuti, non sanioris 
cupiditate iudicii, sed commissi evasione peccati, ad futurum Concilium pro- 
vocare praesumant, quod quantum sacris Canonibus adversetur, quantumque 

Reipublicae Christianae noxium sit, quisquis non ignarus iurium, intelligere 
potest. Namque (ut alia praetereamus, quae huic corruptelae manifestissime 
refragantur) quis non illud ridiculum iudicaverit, quod ad id appellatur quod 
nusquam est, neque scitur quando futurum sit? Pauperes a potentioribus 
multipliciter opprimuntur, remanent impunita scelera, nutritur adversus pri- 
mam Sedem rebellio, libertas delinquendi conceditur, et omnis Fcclesiastica 
disciplina, et hierarchicus ordo confunditur. 

S 2. Volentes igitur hoc pestiferum virus a Christi Ecclesia procul pel- 
lere, et ovium nobis commissarum saluti consulere, omnemque materiam 
scandali, ab ovili nostri Salvatoris arcere, de venerabilium Fratrum nostro- 
rum S. R. E. Cardinalium, cunctorumque Praelatorum, ac divini, et humani 
iuris Interpretum, curiam sequentium, consilio, et assensu, ac certa nostra 
scientia, huiusmodi provocationes damnamus, et tamquam erroneas ac dete- 
stabiles reprobamus, cassantes, et penitus annullantes, si quae hactenus 
taliter interpositae reperiantur, easque tamquam inanes, ac pestiferas, nullius 
momenti esse decernimns, et declaramus. Praecipientes deinceps, ut nemo 
audeat quovis quaesito colore, ab ordinationibus, sententiis, sive mandatis 
quibuscumque nostris, ac successorum nostrorum, talem appellationem inter- 
ponere, aut interpositae per alium adhaerere, seu eis quomodolibet uti. 

8 3. Si quis autem contrafecerit, a die publicationis praesentium, in Can- 
cellaria Apostolica, post duos menses, cuiuscumque status, gradus, ordinis, 
vel conditionis fuerit, etiam si Imperiali, Regali, vel Pontificali praefulgeat 
dignitate, ipso facto sententiam exsecrationis incurrat, a qua nisi per Roma- 
num Pontificem, et in mortis articulo, absolvi non possit. Universitas vero 
sive Collegium, Ecclesiastico subiaceat interdicto, et nihilominus tam Col- 
legia, et Universitates, quam praedictae, et aliae quaecumque personae, eas 
poenas ac censuras incurrant, quas rei Maiestatis, et haereticae pravitatis 
fautores, incurrere dignoscuntur. Tabelliones insuper, ac testes, qui huius- 
modi actibus interfuerint, et generaliter qui scienter consilium, auxilium 
dederint, vel favorem talibus appellantibus, pari poena plectantur. 

Nulli ergo hominum liceat hanc paginam nostrorum voluntatis, damna- 
tionis, reprobationis, cassationis, annullationis, decreti, declarationis, et man- 
dati infringere, vel ei ausu temerario contraire. Si quis autem hoc attentare 
praesumpserit, indignationem omnipotentis Dei, ac Beatorum Petri, et Pauli 
Apostolorum eius, se noverit incursurum. 

[Bull. Rom., tom. 3, III, p. 97, 98]. 


56. 


Pius Il, const. Cum servare, 12 iun. 1459. 


Cum servare in rebus ordinem atque modum, ad Romanum Pontificem 
maxime pertineat, ordo vero, in eo potissimum consideretur, ut secundum 
suam quique dignitatem, aut praecedant, aut sequantur, habita cum venera. 
bilibus Fratribus nostris Sacrosanctae Romanae Ecclesiae Cardinalibus, exacta, 

et diligenti deliberatione, auctoritate Apostolica, tenore praesentium, de eorum- 
dem Fratrum nostrorum consilio pariter, et assensu statuimus, decernimus, 
ordinamus, atque mandamus, ut Notariorum nostrorum (quos vulgo Proto- 
notarios, quasi per excellentiam quamdam, non abs re, consuetudo vocitat) 
nullus deinceps Episcoporum venerando Sanctoque Ordini, tamquam hono- 
rabiliorem sese audeat anteponere. 

8$ Il. Sed in Capella quidem nostra, in banco seu scamno secundo, 
post Episcopos, seorsum sedeant, secundum ordinem institutionis eorum. In 
Consistoriis vero publicis (ubi de rebus quae geruntur, ut authentica conti- 
ciant documenta, rogari consueverunt), quatuor ex eis, qui numerarii dicuntur, 
aut ipsis absentibus, totidem ex aliis, secundum institutionem eorum seniores, 
iuxta gradum Apostolici solii, honorabiliorem teneant locum, Sedique nostrae 
proximiores assideant. In aliis autem locis, tam in Curia, quam extra ubique 
gentium atque terrarum Archiepiscopos, et Episcopos omnes, Notarii nostri 
sequantur, eisque cedant, et quod in Episcopis sancimus, ad Ecclesiarum Cathe- 
dralium auctoritate Apostolica electos pariter, et confirmatos extendimus. - 

Nulli ergo, etc. 

[Bull. Rom., tom. 3, III, p. 97]. 


57. 


Pius Il, const. Cum ex sacrorum, 17 nov. 1461. 


Cum ex sacrorum ordinum collatione, character invisibilis animae impri- 
matur, sacra mysteria dispensentur, et ipsarum cura tribuatur animarum ; in 
eorum susceptione, excessus graves, tanto magis plectendi sunt, quanto ex 
illis maiora in mentibus fidelium scandala generantur. 

8 1. Cum itaque (sicut dignorum relatione, nonnisi moleste accepimus) 
nonnulli Clerici, extra tempora a iure statuta: quidam ante aetatem legiti- 
mam; aliqui vero sine dimissoriis literis contra sanctiones Canonicas, se 
faciunt ad sacros ordines promoveri. 

S8 2. Nos eorumdem temeritatem, tali castigatione reprimentes, ut aliis 
in posterum committendi similia, aditus praecludatur; auctoritate Apostolica, 
hac constitutione perpetuo valitura, statuimus, et ordinamus, quod omnes, 
et singuli, qui absque dispensatione canonica, aut legitima licentia sive extra 
tempora a iure statuta, sive ante aetatem legitimam, vel absque dimissoriis lite- 
ris, etiam citramontanis (praeterquam si in hoc ultimo casu, per cameram Apo- 
stolicam, iuxta illius stylum ordinati fuerint) ad aliquem ex sacris ordinibus 
se fecerint promoveri, a suorum ordinum exsecutione, ipso iure suspensi 
sint; et si huiusmodi suspensione durante, in eisdem ordinibus ministrare 
praesumpserint, eo ipso irregularitatem incurrant. Praeterea, ultra alias poenas 
in tales generaliter a iure inflictas, beneficiis ecclesiasticis possint iure privari. 

8 3. Volumus autem quod praesens nostra constitutio, in Romana Curia 
exsistentes, post quindecim dies, absentes vero [talicos post duos menses; 
alios vero ultramontanos, post sex menses, ab ipsius in audientia Con- 

tradictarum, et Cancellaria Apostolica, publicatione, -et aifixione, ligare 
incipiat. 

Nulli ergo; etc. 

[Bull. Rom., tom. 3, III, p. 109, 110]. 


58. 
Sixtus IV, const. Licet ea, 9 aug. 1478. 


Licet ea quae de nostro mandato rite fiunt, plenam obtineant roboris 
lirmitatem, tamen illis interdum nostri muniminis robur adiicimus, ut eo . 
firmius illibata persistant, quo magis nostro fuerint praesidio communita. 

8 1. Dudum siquidem ad audientiam nostram deducto, quod a modico 
tunc decurso tempore citra, in Hispaniarum regnis, et praesertim in univer- 
sitate Studii Salamantini, fuerant, et adhuc erant, nonnulli iniquitatis filii, qui 
quasdam falsas sanctae Catholicae fidei contrarias, erroneas, scandalosas, et 
male sonantes propositiones, praesertim circa peccatorum confessionem, et 
Ecclesiastica Sacramenta in studio huiusmodi, et in frequentissimo hominum 
coetu, veras esse publice affirmare, et pertinacissime sustentare, ac defendere, 
apertissimas Sacrae Scripturae auctoritates eorum erroribus repugnantes, illa- 
rum rectum, et apertum sensum, falsis eorum interpretationibus impudenter 
violando refellere, huiusmodi quoque eorum falsa dogmata manifeste haereticae 
pravitatis labem continentia, in aliorum mentes inserere, et simplicium animas 
illaqueare, et ut illa in plurimorum notitiam pervenirent, et in perpetuum de 
illis memoria haberetur, libros componere, et in publicum, ut illos legendi 
omnibus esset facultas, tradere praesumpserant eatenus, et praesumebant. 

S8 2. Nos tunc venerabili fratri nostro Alphonso Archiepiscopo Toletano 
per alias nostras literas commisimus, ut assumptis secum aliquibus in Theo- 
logia Magistris, et aliis viris literatis, vocatis iis qui propositiones ipsas veras 
esse affirmare nixi erant, et nitebantur in dies, et auditis quae ipsi pro illa- 
rum veritate, et alii Christifideles ad dilucidandum earum falsitatem deducere 
vellent, an quae in propositionibus huiusmodi continebantur, falsa, et fidei 
praefatae contraria, erronea, et male sonantia exsisterent, auctoritate nostra 
decideret, et declararet. Et declaratione huiusmodi facta, illos quos in prae- 
missis culpabiles esse reperiret, si iuxta Sanctorum Patrum instituta, et cano- 
nicas sanctiones, se emendare, et depositis de cordibus eorum totaliter erro- 
ribus praedictis, ad Ecclesiae unitatem, haeretica labe huiusmodi abiurata, 
redire, et iuxta declarationem suam tales propositiones esse scandalosas, 
falsas et haereticas, ac male sonantes fateri, et desuper confectum librum 
huiusmodi retractare, et cum effectu refutare recusarent, et in illis, eorumque 
erroribus pertinaciter insistere vellent, haereticos, ac censuris et poenis in 
tales a iure promulgatis irretitos esse decerneret, plena sibi desuper auctori- 
tate concessa, prout in nostris inde tunc confectis literis plenius continetur. 

8 3. Postmodum vero sicut accepimus praefatus Archiepiscopus ad exe- 
cutionem dictarum literarum, earum forma servata, rite procedens, dilectos 

filios Petrum de Praexamo, et Petrum de Ocanno, ac Petrum de Caloca, 
necnon Didacum de Betonno, Martinum quoque Alphonsi de la Torre Magi- 
stros, et Petrum Didaci de Costana, et loannem de Quintana Paglia licen- 
tiatos in Theologia, necnon Tellium de Buendia Toletanum et Vascuno de 
Pibeja de Talavera in eadem Ecclesia Archidiaconos, Marchiones, et Tho 
mam de Evenca, et loannem de Medina decretorum Doctores, ac Garsiam 
Fernandi de Alcala in eisdem decretis licentiatum, et alios quamplures Magi- 
stros in Theologia, ac Doctores, et licentiatos in eisdem decretis, alios quo- 
que quamplurimos doctos et licentiatos literatos viros, ex diversis regnorum 
praedictorum locis, pariter et dilectum filium Petrum de Osma propositio- 
num praedictarum auctorem, eiusque sequaces coram se ad suum Oppidum 
de Alcala Toletanae dioecesis evocari fecit, et dicto Petro de Osma ac sequa- 
cibus minime comparentibus, debito tempore expectatis, matura super omnibus 
propositionibus praedictis deliberatione praehabita, de unanimi consilio et 
assensu Magistrorum et Doctorum praedictorum, declaravit illas proposi- 
tiones, per quas Petrus de Osma, et eius sequaces praedicti pertinaciter affir- 
mare non verebantur, Confessionem peccatorum in specie, ex universalis 
Ecclesiae realiter statuto, non divino iure compertam fore. Et peccata mor- 
talia quoad culpam et poenam alterius saeculi absque confessione, sola cordis 
contritione, pravas vero cogitationes sola displicentia deleri; et quod con- 
fessio secreta sit, necessario non exigi. Et non peracta poenitentia, confi- 
tentes absolvi non debere. Et Romanum Pontificem purgatorii poenam remit- 
tere, et super his quae universalis Ecclesia statuit, dispensare non posse. 
Sacramentum quoque Poenitentiae, quantum ad collationem gratiae, naturae, 
non autem institutionis novi aut veteris testamenti exsistere, et alias quas 
propter earum enormitatem (ut illi qui de eis notitiam habent obliviscantur 
earum, et qui de eis notitiam non habent ex praesentibus non instruantur 
in eis) silentio praetereundas ducimus, falsas, sanctae Catholicae fidei con- 
trarias, erroneas, et scandalosas, ac a fidei veritate alienas, ac Sanctorum 
Patrum decretis, et Apostolicis constitutionibus contrarias fore, manifestam 
haeresim continere, dictarum literarum, et per illas sibi concessae facultatis 
vigore, declaravit, et pro talibus haberi, et reputari debere decrevit, prout 
in quibusdam authenticis scripturis desuper confectis, plenius continetur. 

8 4. Et demum praemissis sicut praefertur gestis et propositis in Con- 
sistorio coram nobis, Nos dilectis filiis nostris, Stephano tit. Sanctae Mariae 
Transtiberim, et Ioanni tit. S. Praxedis Presbyteris Cardinalibus commisimus, 
ut de praemissis gestis per ipsum Archiepiscopum diligenter se informarent, 
et quae invenirent, nobis et aliis fratribus nostris S. R. E. Cardinalibus 
referrent. Qui tam zelo fidei, quam ut nostris parerent mandatis, onus huius- 
modi prompta voluntate suscipientes, cuncta diligenter rimarunt, et quae 
invenerunt, nobis et aliis fratribus nostris memoratis fideliter retulerunt, pro- 
positiones praefatas erroneas fore, pluribus auctoritatibus et rationibus, praeter 
illas quas in Archiepiscopi processibus invenerunt, etiam demonstrantes, zelo 
fidei memoratae. 

8 5. Nos igitur ad quem spectat, errores huiusmodi extirpare, habita 
eorumdem S. Mariae Transtiberim, et S. Praxedis Cardinalium relatione 

praedicta, ipsius Archiepiscopi solertiam et diligentiam in praemissis, pluri- 
mum in Domino commendantes, ex certa nostra scientia, Archiepiscopi decla- 
rationem, et decretum huiusmodi, et prout illa concernunt, omnia et singula 
in scripturis praedictis Archiepiscopi super praemissis confectis contenta, 
Auctoritate Apostolica tenore praesentium, de eorumdem referentium et alio- 
rum fratrum nostrorum unanimi consilio et assensu laudamus, confirmamus 
et approbamus, ac praesentis scripti patrocinio communimus, supplentes 
omnes et singulos defectus, si qui forsan intervenerint in eisdem. 

S 6. Et nihilominus pro potioris cautelae suffragio, omnes et singulas 
propositiones praedictas, falsas, sanctae Catholicae fidei contrarias, erroneas, 
et scandalosas, et ab Evangelica veritate penitus alienas, Sanctorum quoque 
Patrum decretis, et aliis Apostolicis constitutionibus contrarias fore, ac mani- 
festam haeresim continere, dicta auctoritate declaramus. 

S 7. Praefato quoque Archiepiscopo, scientia et auctoritate praedictis, 
committimus et mandamus, ut contra dicti Petri de Osma sequaces praedi- 
ctos, si huiusmodi haeresim, in qua prolapsi sunt abiurare, et eumdem 
Petrum prout errantem secuti sunt, errores suos abiurantem, et se emen- 
dantem sequi recusaverint, aut malitiose distulerint, iuxta praedictarum alia- 
rum nostrarum literarum continentiam, tamquam haereticos procedere non 
omittat. 

8 8. Et ut gesta per eum probe et laudabiliter, zelo fidei de mandato 
nostro, et per nos merito approbata, ad omnium illarum incolarum partium 
notitiam facilius perveniant, qua habita, possint se ipsos, ita, ne in praedictos- 
prolabantur errores, liberius custodire, praesentes nostras literas, cum pro- 
cessu per eum habito, ac dicti Petri abiuratione, singulis illarum partium 
Episcopis significare non omittat, qui post significationem eamdem, Clero et 
populo suarum civitatum et dioecesum ea publicari procurent, et generaliter 
omnia faciant, quae pro huiusmodi haeresis extirpatione necessaria fuerint, 
seu quomodolibet opportuna videbuntur. 

[Bull. Rom., tom. 3, III, p. 171, 172]. 


59. 


Innocentius VIII, const. Summis, 5 dec. 1484. 


Summis desiderantes affectibus, prout Pastoralis solicitudinis cura requi- 
rit, ut fides Catholica nostris potissime temporibus ubique augeatur, et flo- 
reat, ac omnis haeretica pravitas de finibus fidelium procul pellatur, ea 
libenter declaramus, ac etiam de novo concedimus per quae huiusmodi pium 
desiderium nostrum votivum sortiatur effectum, cunctisque propterea per 
nostrae operationis ministerium, quasi per providi operatoris sarculum erro- 
ribus extirpatis, eiusdem fidei zelus, et observantia in ipsorum corda fide- 
lium fortius imprimatur. 

8 1. Sane nuper ad nostrum non sine ingenti molestia pervenit auditum, 
quod in nonnullis partibus Alemaniae superioris, necnon in Maguntinen., 

Colonien., Treveren., Saltzumburgen. et Bremen. provinciis, civitatibus, terris, 
locis et Dioecesibus, complures utriusque sexus personae, propriae salutis 
immemores, et a fide Catholica deviantes, cum daemonibus incubis, et suc- 
cubis abuti, ac suis incantationibus, carminibus, et coniurationibus, aliisque 
nefandis superstitiosis, et sortilegis excessibus, criminibus, et delictis, mulie- 
rum partus, animalium foetus, terrae fruges, vinearum uvas, et arborum fru- 
ctus, necnon homines, mulieres, pecora, pecudes, et alia diversorum yene- 
rum animalia, vineas quoque, pomeria, prata, pascua, blada, frumenta, et alia 
terrae legumina perire, suffocari, et extingui facere, et procurare, ipsosque 
homines, mulieres, iumenta, pecora, pecudes, et animalia, diris tam intrinsecis 
quam extrinsecis doloribus, et tormentis afficere, et excruciare, ac eosdem 
homines ne gignere, et mulieres ne concipere, virosque ne uxoribus, et mulie- 
res ne viris actus coniugales reddere valeant, impedire: fidem praeterea ipsam, 
quam in sacri susceptione baptismi susceperunt, ore sacrilego abnegare, alia- 
que quamplurima nefanda, excessus, et crimina instigante humani generis 
inimico committere, et perpetrare non verentur in animarum suarum pericu- 
lum, divinae Maiestatis ofieausam, ac perniciosum exemplum ac scandalum 
plurimorum. Quodque licet dilecti filii Henrici Institoris, in praedictis parti- 
bus Alemaniae superioris in quibus etiam provinciae, civitates, terrae, Dioe- 
ceses, et alia loca huiusmodi comprehensa fore censentur, necnon lacobus 
Sprenger, per certas partes lineae Rheni, Ordinis Praedicatorum, et Theolo- 
giae Professores, haereticae pravitatis Inquisitores per literas Apostolicas depu- 
tati fuerunt, prout adhuc existunt, tamen nonnulli clerici, et laici illarum 
partium, quaerentes plura sapere quam oporteat, pro eo quod in literis depu- 
tationis huiusmodi provinciae, civitates, Dioeceses, terrae, et alia loca prae- 
dicta, illarumque personae ac excessus huiusmodi nominatim, et specifice 
expressa non fuerunt, illa sub eisdem partibus minime contineri, et propterea 
praefatis Inquisitoribus in provinciis, civitatibus, Dioecesibus, terris, et locis 
praedictis huiusmodi Inquisitionis officium exequi non licere, et ad persona- 
rum earumdem super excessibus, et criminibus antedictis, punitionem, incar- 
cerationem, et correctionem admitti non debere, pertinaciter asserere non 
erubescunt. Propter quod in provinciis, civitatibus, Dioecesibus, terris, et locis 
praedictis, excessus, et crimina huiusmodi non sine animarum earumdem 
evidenti iactura, et aeternae salutis dispendio remanent impunita. 

8 2. Nos igitur impedimenta quaelibet, per quae ipsorum Inquisitorum 
officii exsecutio, quomodolibet retardari posset, de medio submovere, et ne 
labes haereticae pravitatis, aliorumque excessuum huiusmodi in perniciem 
aliorum innocentium sua venena diífundat, opportunis remediis prout nostro 
incumbit officio, providere volentes, fidei zelo ad hoc maxime nos impellente, 
ne propterea contingat, provincias, civitates, Dioeceses, terras, et loca praedicta 
sub eisdem partibus Alemaniae superioris debito Inquisitionis officio carere, 
eisdem Inquisitoribus in illis officium Inquisitionis huiusmodi exequi licere, 
et ad personarum earumdem super excessibus, et criminibus praedictis cor- 
rectionem, incarcerationem, et punitionem admitti debere, perinde in omni- 
bus, et per omnia, ac si in literis praedictis Provinciae, Civitates, Dioeceses, 
terrae, et loca ac personae, et excessus huiusmodi, nominatim, et specifice 

expressa forent, auctoritate Apostolica, tenore praesentium statuimus. Proque 
potiori cautela literas, et deputationem praedictas ad Provincias, Civitates, 
Dioeceses, terras, et loca, necnon personas, et crimina hüiusmodi extendentes, 
praefatis Inquisitoribus, quod ipsi, et alter eorum accersito secum dilecto 
lilio, loanne Gremper Clerico Constant. Dioecesis Magistro in artibus eorum 
moderno, seu quovis alio Notario publico, et per ipsos, et quemlibet eorum 
pro tempore deputando in Provinciis, Civitatibus, Dioecesibus, terris, et locis 
praedictis contra quascumque personas cuiuscumque conditionis, et praee- 
minentiae fuerint, huiusmodi Inquisitionis officium exequi, ipsasque personas, 
quas in praemissis culpabiles repererint, iuxta earum demerita corrigere, 
incarcerare, punire, et mulctare. 

S 3. Necnon in singulis Provinciarum huiusmodi Parochialibus Ecclesiis, 
verbum Dei fideli populo quotiens expedierit, ac eis visum fuerit, proponere, 
et praedicare, omniaque alia, et singula in praemissis, et circa ea necessaria, 
et opportuna facere, et similiter exequi libere, et licite valeant, plenam, ac 
liberam, eadem auctoritate de novo concedimus facultatem. 

S 4. Et nihilominus Venerabili Fratri nostro Episcopo Argentinensi, per 
Apostolica scripta mandamus, quatenus ipse per se, vel per alium, seu alios 
praemissa, ubi, quando, et quotiens expedire cognoverit, fueritque pro parte 
Inquisitorum huiusmodi seu alterius eorum legitime requisitus, solemniter 
publicans, non permittat eos per quoscumque super hoc contra praedicta- 
rum, et praesentium literarum tenorem, quavis auctoritate molestari seu alias 
quomodolibet impediri: molestatores, et impedientes, et contradictores quos- 
libet, et rebelles cuiuscumque dignitatis, status, gradus, praeeminentiae, nobi- 
litatis, et excellentiae, aut conditionis fuerint, et quocumque exemptionis pri- 
vilegio sint muniti, per excommunicationis, suspensionis, et interdicti, ac alias 
etiam formidabiliores (de quibus sibi videbitur), sententias, censuras, et poe- 
nas, omni appellatione postposita, compescendo, et etiam legitimis super his 
per eum servandis processibus, sententias ipsas (quotiens opus fuerit) aggra- 
vare, et reaggravare, auctoritate nostra procuret, invocato ad hoc si opus 
fuerit auxilio brachii saecularis. 

8 5. Non obstantibus praemissis, ac constitutionibus, et ordinationibus 
Apostolicis, contrariis quibuscumque, etc. 

Nulli ergo, etc. Si quis, etc. 

[Bull. Rom., tom. 3, III, p. 191, 192]. 


60. 


Innocentius VIII, const. Officii nostri, 25 ian. 1491. 


Officii nostri debitum, quo sumus universis nostrae curae creditis in 
iustitia debitores, exigit, et ad hoc potissimum nos inducit, ut huius sanctae 
Sedis Apostolicae auctoritatem et honorem praeservemus, ac opportunae pro- 
visionis remedia etiam adhibeamus, per quae ius suum quisque consequi 
valeat, et iustitiam exquisitis viis, et a canonibus damnatis modis conculcare 

satagentium malitiis obvietur, transgressoresque debitis afficiantur poenis, ut 
a similibus abstinere discant; et alii, si non virtutis amore, et iustitiae zelo 
inducti, saltem formidine poenae perterriti, talia committere non praesumant. 

8 1. Sane multorum clamoribus, et fide dignorum relatione (non sine 
maxima mentis nostrae perturbatione) accepimus, quod saepissime contingit, 
et quodammodo in quamdam consuetudinem, seu potius abusum deductum 
est, ut cum aliqui ad Romanam Curiam (ad quam, utpote communem omnium 
patriam, ex omnibus mundi partibus confluere soliti sunt pro iustitiae com- 
plemento, in causis potissime ad forum Ecclesiasticum pertinentibus, conse- 
quendo) accedunt, et causas in eadem Curia, Palatii Apostolici Causarum 
Auditoribus, seu aliis Iudicibus, contra eorum adversarios committi, et cita- 
tiones ad partes, ut moris est, et styli antiquitus in eadem Curia observati, 
decerni obtinuerunt, hi contra quos huiusmodi citationes executioni mandari 
debent, ad iudicia saecularia, et alias vetita, Principesque et Potentatus sae- 
culares recursum habentes, tam personis sic agentibus, quam notariis publicis, 
et aliis, etiam quibuscumque Cursoribus nostris, huiusmodi citationes exequi 
volentibus, per principales seu Iudices, et officiales saeculares huiusmodi, 
sub formidabilibus poenis inhiberi et praecipi procurant et faciunt, ne illas 
exequantur, et ut iam factas executiones revocent, seu saltem etiam iuramento 
adstringi, quod de executionibus huiusmodi relationes non faciant, alias- 
que ne huiusmodi executiones fiant, diversimode impediunt; et quando- 
que clerici, quibus in Beneficiis Ecclesiasticis (ius) competit, beneficia ipsa ad 
suorum adversariorum instantiam resignare, et iura ius nullum Mhaben- 
tibus dimittere compellantur; Notarii vero, seu tabelliones publici, et 
aliae personae Ecclesiasticae, plus temporalem quam aeternam poenam 
metuentes, de huiusmodi citationum executionibus, et inhibitionibus seu 
impedimentis circa illas praestitis, etiam in virtute per eos in ipsorum 
creatione ad notariatus sive tabellionatus officium praestiti iuramenti, ab his, 
quorum interest, requisiti, metu poenarum temporalium huiusmodi, instru- 
menta publica desuper conficere, et in publicam formam tradere, aut de his 
se rogatos facere non audent, ex quo iustitia perit, seu saltem retardatur, 
Beneficiaque Ecclesiastica multotiens absque titulo canonico detinentur occu- 
pata; mandata vero Apostolica contemnuntur, et auctoritas Sedis praedictae 
vilescit, libertasque Ecclesiastica conculcatur. 

S 2. Nos igitur cupientes, quantum cum Deo possumus, huic morbo 
ne ulterius invalescat, opportunam medelam adhibere, auctoritate Apostolica, 
hac nostra perpetua constitutione statuimus, et ordinamus, quod omnes, et 
singulae personae, tam saeculares, quam regulares, cuiuscumque dignitatis, 
status, gradus, et praeeminentiae, seu ordinis existant, contra quas in eadem 
Curia. causae, quae in illa tractari consueverunt seu possunt, de iure vel 
consuetudine commissae sunt, vel in futurum, tam per appellationem, seu 
devolutionem ad illam, aut alias quomodolibet committerentur, et quae cita- 
tiones huiusmodi in vim commissionum Apostolicarum, decretas vel decer- 
nendas, aut quaevis alia mandata, seu rescripta Apostolica, iustitiam vel gra- 
tiam continentia, quo minus iuxta illorum tenorem executioni demandentur, 
per se vel per alium, seu alios, directe vel indirecte, quovis quaesito colore 

impedire aut impediri facere, seu clericis, ut Beneficia Ecclesiastica renun- 
cient, aut iuri in illis sibi competenti cedant, vel ut a prosecutione causa- 
rum, et iurium huiusmodi desistant, mandari facere praesumpserint, aut pro 
illis impediendis, et renunciandis, ad principes seu officiales saeculares, publice 
vel occulte, per se, vel alium, quovis quaesito colore, recursum habuerint, 
causam perdant, et omne ius, tam in petitorio, quam possessorio, in re vel 
ad rem, de qua agitur, eis competens, eo ipso amittant, et ad Beneficia sic 
renunciata obtinendum inhabiles existant. 

S 3. Aliae vero personae Ecclesiasticae, seu etiam saeculares, quas causa 
huiusmodi non tangit, executionem citationum huiusmodi, aut aliorum quo- 
rumcumque mandatorum, seu rescriptorum, et provisionum Apostolicarum, 
ut praemittitur, impedientes, aut impedientibus huiusmodi, auxilium, consi- 
lium vel favorem, publice vel occulte, directe vel indirecte praestantes, cuius- 
cumque conditionis vel praeeminentiae existant, sententiam excommunicatio- 
nis eo ipso incurrant, a qua (praeterquam in mortis articulo constituti, et 
satisfactione praevia) ab alio quam a Romano Pontifice pro tempore exi- 
stente, et canonice intrante, absolutionis beneficium nequeant obtinere. 

S 4. Notarii vero, sive tabelliones publici praedicti, qui de executionibus 
citationum, et mandatorum, ac provisionum huiusmodi faciendis, aut quo 
minus fiant inhibitionibus, requisiti fuerint, instrumenta publica desuper ad 
instantiam interesse habentium, seu interesse praetendentium (satisfacto tamen 
de congruo salario) conficere recusaverint, periurii reatum incurrant, ac exe- 
cutionem officii tabellionatus amittant, fiantque infames eo ipso, et eorum 
instrumentis sive scripturis publicis postmodum per eos super rogitibus 
postea factis, et conficiendis, donec ab huiusmodi reatu periurii absolutio- 
nem, et infamiae abstersionem obtinuerint, nulla fides in iudicio, vel extra 
adhibeatur. 

8 5. Et ut huiusmodi constitutio, et statutum ad singulorum notitiam 
deducantur, universis locorum Ordinariis in virtute sanctae obedientiae prae- 
cipimus et mandamus, quatenus statutum, et constitutionem nostram huius- 
modi, per se vel alium, seu alios, in eorum Ecclesiis, vel civitatibus publi- 
cent, seu publicari faciant, ac constitutionis huiusmodi copiam Cathedralium 
Ecclesiarum valvis, ita quod verisimiliter ad singulorum notitiam pervenire 
valeat, affigi faciant. 

8 6. Necnon pro tempore existenti Curiae causarum Camerae Aposto- 
licae generali Auditori, ut instante Procuratore Fisci nostri, et Successorum 
nostrorum Romanorum Pontificum, contra omnes, et singulos etiam quali- 
tercumque praerogativatos, quos praedictas sententias et poenas sibi incur- 
risse constiterit, eisdem sententiis, et poenis illaqueatos tamdiu publice nun- 
ciet, et faciat ab aliis nunciari, ac ut excommunicatos ab omnibus arctius 
evitari, et nihilominus legitimis per eum desuper habendis servatis proces- 
sibus, sententias, et poenas praefatas iteratis vicibus aggravare, auctoritate 
Apostolica procuret, donec ipsi sic excommunicati, absolutionis beneficium, 
satisfactione praevia, meruerint obtinere. T 

8 7. Volumus autem constitutionem, et statutum huiusmodi, in Cancel- 
laria Apostolica publicari, et in Quinterno Cancellariae praedictae, inter alias 


92 Romani Pontifices 


inibi descriptas constitutiones adnotari, et describi, ac post duos menses a 
die publicationis huiusmodi computandos, omnes absentes, praesentes vero 
in eadem Curia post diem publicationis huiusmodi arctare, ac omnibus 
petentibus dari, et concedi eo modo, quo aliae constitutiones de curia con- 
cedi consueverunt. 

[Bull. Ror., tom. 3, III, p. 223, 224]. 


61. 


Alexander VI, const. In eminenti, 13 apr. 1502. 


In eminenti Sedis Apostolicae specula, divina disponente clementia, licet 
immeriti, constituti, inter multiplices nostrae solicitudinis curas, quibus assidue 
premimur, illam pro nostro Pastorali officio in primis suscipere debemus, 
per quam nostrae provisionis opera ad Romanam Curiam (ad quam veluti 
fidelium matrem, et magistram, ac iustitiae fontem pro illa consequenda, con- 
tinue de diversis Mundi partibus confluit multitudo) pro eorum causis tra- 
ctandis confugientes, illasque in eadem prosequentes, sublatis quibusvis impe- 
dimentis, iura sua prosequi, et illa prosequendo, in eadem Curia libere, tute, 
et quiete personaliter valeant permanere, prout personarum, et temporum 
conditione inspecta, id in Domino conspicimus salubriter expedire. 

8 1. Sane tam dilectorum filiorum causarum Palatii Apostolici Auditorum 
eorumque Locatenentium, et aliorum fide dignorum relatione, quam multo- 
rum causas suas in dicta Curia prosequentium, gravissimis querelis, non sine 
maxima mentis nostrae perturbatione, saepenumero accepimus, quod licet 
nos, fel. record. Innocentio Papa VIII praedecessore nostro, sicut Domino 
placuit, sublato de medio, ad summi Apostolatus apicem, divina favente cle- 
mentia, assumpti, tam eiusdem Innocentii, quam aliorum Romanorum Pon- 
tificum, etiam praedecessorum nostrorum, vestigiis inhaerentes, singulis annis, 
in die Coenae Domini per literas nostras, inter cetera, omnes illos, qui per 
se vel alium, seu alios, quascumque personas, Ecclesiasticas, vel Saecu- 
lares ad eamdem Curiam, super causis, et negotiis suis recurrentes, illaque 
in eadem prosequentes, aut procurantes, negotiorum gestores, Advocatos, 
vel procuratores ipsarum, aut etiam Auditores, seu Iudices super dictis, seu 
negotiis deputatos, occasione causarum vel negotiorum huiusmodi verbera- 
rent, mutilarent, vel occiderent, aut bonis spoliarent, et qui per se, vel alium, 
seu alios, directe, vel indirecte, praedicta exequi, vel procurare, aut eisdem 
consilium, vel favorem praestare non verebantur, cuiuscumque praeeminen- 
tiae, dignitatis, ordinis, conditionis, ac status forent, etiamsi Pontificali, 
Regali, Reginali, vel quavis alia praefulgerent dignitate, publice excommu- 
nicare, et anathematizare consueverimus, prout alii praedecessores praefati, 
etiam per eorum literas, singulis annis, dicta die facere consueverant, a 
quibus quidem sententiis, nullus, per alium quam Romanum Pontificem, nisi 
dumtaxat in mortis articulo constitutus, nec etiam tunc, nisi sub certis modo 
et forma expressis, absolvi potest. 

3 2. Tamen dierum crescente malitia, quamplures iniquitatis filii, perdi- 

tionis alumni, excommunicationis, et anathematis huiusmodi sententias par- 
vipendentes, horrenda inhumanitate, detestandaque saevitia, mortem sitientes 
aliorum, videntes forsan se in causis per eos, vel contra ipsos in dicta Curia 
pro tempore motis, iustitiam non fovere, suorum salutis, status, et honoris 
immemores, humani generis hoste procurante, Deique timore postposito, 
eorum in dictis causis adversarios, aut illas pro eis in eadem Curia prose- 
quentes, aut procurantes, Advocatos, vel Procuratores eorum, testesque, et 
Causarum praedictarum Notarios, multoties diversis excogitatis minis afi- 
cere, invadere, verberare, mutilare, occidere, seu per alios, etiam assassinos, 
talia procurare, et exequi (proh dolor) ausu temerario non erubescunt, adeo 
ut plerumque ius suum in ipsa Curia prosequentes metu, et quadam despe- 
ratione deducti, causas suas deserere, aut non sine magno ipsorum praeiu- 
dicio, et detrimento ad concordiam seu alias transactiones inhonestas, pactio- 
nesque illicitas, contra consuetam dictae Curiae libertatem devenire, et ab 
ipsa Curia discedere cogantur, in Divinae maiestatis offensam, iurisdictionis, 
et auctoritatis Apostolicae laesionem, animarum periculum, perniciosum quo- 
que exemplum et scandalum plurimorum. 

S8 3. Nos igitur, qui eamdem Romanam Curiam, veluti supremum iustitiae 
Tribunal, et saluberrimum oppressorum omnium refugium, liberam, immunem, 
et securam omnibus conservare debemus, considerantes attentius, quod plures 
poenarum gravitas, quam Dei timor arcere solet a voluntate peccandi, et 
propterea tanto periculo volentes occurrere animarum, ac tam nefarios prae- 
sumptores, et facinorosos homines, Ecclesiasticae animadversionis mucrone 
ferire, ut metus poenae, meta huiusmodi praesumptionis existat, huius per- 
petuae irrefragabilis constitutionis edicto, de Venerabilium Fratrum nostro- 
rum Sanctae Romanae Ecclesiae Cardinalium consilio, praedictas excommu- 
nicationis, et anathematis, omnesque et singulas alias sententias, censuras, 
et poenas Ecclesiasticas, in talia praesumentes, per canonicas sanctiones, ac 
alias Apostolicas Constitutiones, quomodolibet latas, et proinulgatas, aucto- 
ritate Apostolica approbantes, et innovantes, ad omnes, et singulos praedi- 
ctos, qui forsan sub illis comprehensi non essent, extendentes, et ampliantes, 
statuimus, et ordinamus. 

8 4. Quod deinceps perpetuis futuris temporibus, omnes, et singulae 
Ecclesiasticae, saecularesve personae, cuiuscumque qualitatis, dignitatis, status, 
gradus, ordinis, et praeeminentiae fuerint, quae earum in causis, tam bene- 
ficialibus, quam prophanis, ac criminalibus, sive mixtis, in dicta Curia nunc 
et pro tempore pendentibus (etiam super his, quibus literae executoriales 
iam decretae, suum debitum consecutae non fuissent effectum) adversarios, 
vel illas pro eis prosequentes, et procurantes, sive Advocatos, aut Procura- 
tores ipsorum, aut Auditores, et alios Iudices quoscumque, testes, et Nota- 
rios praefatos, minis afficere, invadere, verberare, mutilare, et occidere, seu 
per alios talia procurare, et exequi quomodolibet praesumpserint, quamquam 
mutilatio, vel mors ex hoc forsan non sequatur, aut tales scienter receptave- 
rint, defenderint, seu occultaverint, eisque consilium, auxilium, vel favorem, 
publice vel occulte, directe vel indirecte praestiterint, sive qui praemissà 

etiam pro aliis, quomodolibet commiserint, ultra sententias, censuras, et 
poenas praedictas (quas etiam ipsi pari modo incurrisse noscantur) si ex col- 
litigantibus causam ipsam, et omne ius, tam in petitorio quam possessorio, 
ac in re, vel ad rem, causa vel occasione huiusmodi quomodolibet compe- 
tens, eo ipso perdant penitus, et amittant. Si vero alii fuerint, ab ipsa Curia, 
et omnibus eiusdem Romanae Ecclesiae terris, perpetui exilii, omni spe resti- 
tutionis adempta, et si mutilatio membri, vel mors (quod Deus avertat) 
subsequatur, ultra causae, et iuris amissionem, ac exilii poenam huiusmodi, 
tam ipsi, quam pro eis praemissa exequentes, et omnes alii supradicti, depo- 
sitionis a dignitate, honore, ordine, officio, et beneficio, ac laesae Maiestatis 
criminis sententias incurrant ipso facto. Eorumque officia etiam eiusdem 
Romanae Curiae, ac beneficia quaecumque ex tunc ipso iure vacare decer- 
nimus, et quae, ut praemittitur, vacatura, nostrae, et Sedis praedictae colla- 
tioni, et dispositioni, de simili Fratrum eorumdem consilio reservamus, libere 
aliis per nos, et Sedem praedictam dumtaxat conferentur, inhibentes ne quis, 
praeter Romanum Pontificem, quacumque sit super hoc auctoritate munitus, 
de illis disponere, vel circa illa per viam permutationis, vel alias innovare 
quoquo modo praesumat. Decernentes ex tunc irritum, et inane, si secus 
super his, a quoquam, quavis auctoritate, scienter, vel ignoranter, contigerit 
attentari. Sintque etiam in suis bonis omnibus, a cunctis perpetuo diffidati 
nihilominus et banniti, ac infames, et inhabiles habeantur. Et postquam pro- 
babilibus constiterit argumentis, aliquem scelus tam execrabile commisisse, 
nullatenus alia excommunicationis et anathematis, amissionis, depositionis, 
seu diffidationis, et banni huiusmodi, adversus eum sententia requiratur. Et 
ut ipsi nefarii praesumptores, et facinorosi homines, a tam execrabili sce- 
lere facilius, et frequentius reprimantur, omnibus, et singulis Ecclesiasticis, 
saecularibusque personis, etiam cuiuscumque dignitatis, status, gradus, ordi- 
nis, et conditionis existant, in virtute sanctae obedientiae, et sub simili 
excommunicationis, et anathematis latae sententiae poena, a qua nonnisi, ut 
praefertur absolvi possint, districtius iniungimus, ut omnes, quos praemissa 
commisisse, procurasse, aut mediatores fuisse, sciverint, Romano Pontifici 
pro tempore existenti, vel alteri, per quem ad eius notitiam facile possit per- 
venire, per se vel alios, quanto citius revelare non omittant, pro revelatione 
huiusmodi gratiam, et si complices fuerint, veniam consecuturi. 
8 5. Non obstantibus, etc. 
[Bull. Rom., tom. 3, III, p. 255-257]. 


62. 


lulius Il, const. Romani Pontificis, 28 iul. 1505. 


Romani Pontificis providentia circumspecta ad ea libenter intendit, per 
quae animarum periculis, Ecclesiarum, et Monasteriorum dispendiis obvietur, 
Cameraeque Apostolicae, cui diversa impensarum onera, pro Ecclesiae Roma- 
nae statu conservando, quotidie incumbunt, indemnitati debite provideatur. 

8 1. Dudum siquidem ad audientiam fel. record. Bonifacii VIII et Ale- 
xandri V, Romanorum Pontificum, praedecessorum nostrorum deducto, 
quod nonnulli ad Patriarchales, Metropolitanas, et Cathedrales Ecclesias, 
Monasteria, et Prioratus, tam regulares quam saeculares promoti, seu quibus 
per eosdem praedecessores, seu Sedem Apostolicam, de dictis Ecclesiis, 
monasteriis, sive prioratibus, hactenus quomodolibet provisum fuerat, in 
expeditione literarum Apostolicarum super provisionibus huiusmodi negli- 
gentes existebant; quidam vero ex praedictis, quod deterius erat, absque 
huiusmodi literis, in suae salutis interitum, ad Ecclesias, monasteria, et prio- 
ratus huiusmodi, praeter, et contra stylum, et morem Romanae Curiae, lau- 
dabiliter observatos, ac etiam Apostolicas prohibitiones, accedere praesum- 
pserant, ac Ecclesiarum, monasteriorum, vel prioratuum huiusmodi, regimini, 
gubernationi, et administrationi se etiam ingerebant, et immiscebant, ac inge- 
rere, et immiscere damnabiliter praesumebant, iidem praedecessores cupientes 
huiusmodi damnis instantibus, et futuris remedium adhibere opportunum, 
videlicet idem Bonifacius praedecessor noster unam perpetuo valituram con- 
stitutionem, quae incipit, Iniunctae,! per quam inter alia sanxit, ut Epi- 
scopi, etc. 

S8 2. Alexander vero praedecessor memoratus, ipsius Bonifacii praede- 
cessoris inhaerendo vestigiis, ac de consilio tunc venerabilium fratrum suo- 
rum Sanctae Romanae Ecclesiae Cardinalium, auctoritate Apostolica, et ex 
eius certa scientia, aliam, quae incipit, Ex iniuncto, ? edidit constitutionem, 
per quam etiam inter alia statuit et decrevit, quod omnes, et singuli Patriar- 
chae, Archiepiscopi, et Episcopi, Electi, Administratores, Commendatarii, 
Abbates, et Priores huiusmodi, quibus per eum auctoritate Apostolica hacte- 
nus de aliqua Patriarchali, Metropolitana, vel Episcopali, Ecclesiis, vel Mona- 
steriis, seu de Prioratibus conventualibus, etiam in administrationem, vel 
commendam, provisum extitisset, et eorum literas usque ad totalem expedi- 
tionem, et receptionem earumdem literarum inclusive, expediri .non fecissent, 
sub poena privationis Ecclesiarum, monasteriorum, et prioratuum huiusmodi, 
et omnis iuris ex provisionibus praedictis quomodolibet acquisiti (quam quem- 
libet negligentem incurrere voluit eo ipso, et quod Ecclesias, et monasteria, 
ac prioratus negligentium praemissa ad effectum perducere, ex ea die, prout 
ex tunc praefata auctoritate vacare, et Apostolicae Sedis dispositioni specia- 
liter reservata fore, decrevit, et declaravit) tenerentur, et deberent literas huius- 
modi, super provisionibus ipsis per se vel alios, usque ad praefatam earum 
totalem expeditionem, ac receptionem, ut praemittitur inclusive, expediri 
fecisse, infra annum a data provisionis factae, continue computandum. Illi 
vero, quibus provideri contingeret quomodolibet in futurum, de Ecclesiis, mona- 
steriis, aut prioratibus huiusmodi, seu aliquo eorumdem, sub poena sirili, 
quam, ut praefertur, incurrerent, etiam infra annum a die provisionis facien- 
dae continuo computandum, similiter tenerentur, et deberent literas ipsas 
etiam usque ad praedictam totalem expeditionem, et receptionem inclusive, 


! C. 1, de electione, I, 3, in Extravag. com. 
* Die 2 apr. 1410. - Bull. Rom., tom. 3, Il, p. 412, 413. 

expediri fecisse. Et interim sub eadem poena per se, vel alios, absque literis 
provisionis in forma, de regimine, gubernatione, seu administratione, vel 
quasi, Ecclesiarum, Monasteriorum, Prioratuumque praedictorum, vel alicuius 
eorum, seu bonorum eorumdem, in spiritualibus, vel temporalibus, nullatenus 
se ingerere, vel aliter se immiscere, aut super his, vel eorum aliquo, seu 
dependentibus, vel connexis, iurisdictionem aliquam quomodolibet exercere 
praesumerent, ceterisque poenis contra praedictos, a iure, vel ab homine, 
etiam ratione negligentiae muneris consecrationis, vel benedictionis non 
suscepti, statutis, inílictis, et aliis in suo robore permansuris, irritum, et 
inane, censeri ex ea die, si secus vel aliter, super his, a quoquam quavis 
auctoritate, scienter, vel ignoranter, in posterum contingeret attentari quomo- 
dolibet. 

8 5. Nos igitur cupientes ne provisiones, concessiones, et gratiae Apo- 
stolicae Sedis, et praecipue quae a nobis emanarunt, et pro tempore emana- 
bunt, diu maneant in suspenso, sed perfecte ad actum, iuxta Apostolicas 
constitutiones deducantur, et ne Ecclesiarum, monasteriorum, et praedictarum 
dignitatum Ecclesiasticarum Praelati, seu Commendatarii, et Administratores, 
absque titulo, et literis Apostolicis, in animarum suarum periculum, regimini, 
et administrationi eorumdem se ingerere, aut alias illis immiscere praesu- 
mant; ac ne Camerae Apostolicae redditus minuatur, sed damnis eiusdem 
obvietur, in praemissis omnibus providere, praedictorum praedecessorum 
nostrorum inhaerendo vestigiis, motu proprio, et ex certa scientia, constitu- 
tiones praefatas, earum quamlibet innovantes, praesenti constitutione perpetuo 
valitura declaramus, decernimus, statuimus, et ordinamus, quod constitutio- 
nes Bonifacii, Alexandri ... praedecessorum nostrorum huiusmodi, etiam quoad 
poenas, et censuras, etiam privationis in eis expressas, quoad futura, in 
omnibus, et per omnia, iuxta illarum tenores, qui omnes inviolabiliter per- 
petuis futuris temporibus observentur, quo vero ad praesentia, et praeterita, 
constitutiones, et ordinationes easdem moderamur sub hac forma, videlicet, 
quod quoad Patriarchas, Archiepiscopos, Episcopos, Electos, Administratores, 
Commendatarios, Abbates, Priores, et alios quoscumque, quibus auctoritate 
Apostolica de Patriarchali, Metropolitana, vel Cathedrali Ecclesiis, aut mona- 
steriis, seu prioratibus conventualibus, etiam in administrationem, vel com- 
mendam, hactenus provisum extitit, et super his literas usque ad totalem 
expeditionem, et receptionem earumdem expediri, infra terminum in consti- 
tutione Alexandri praedecessoris huiusmodi praefixum, non fecerunt, vel etiam 
sine literis confirmationis, provisionis, vel commendae, consecrationis, et bene- 
dictionis, Ecclesiarum, Monasteriorum, vel prioratuum administrationem acce- 
perunt, et illi incumbunt, vel etiam quod illos, qui pro annatis quorumcum- 
que beneficiorum, in dicta Camera Apostolica, se pro seipsis, vel aliis, infra 
certum tempus, pro solutione obligaverunt, et statutis terminis non solverunt, 
ac propterea sententias, et poenas in praemissis constitutionibus, et oblica- 
tionibus contentas incurrerunt, si citra montes, infra quatuor, si ultra montes, 
inira octo menses, a die publicationis praesentium in Cancellaria Aposto- 
lica, computandos, literas huiusmodi totaliter expedierint, et ad se recepe- 
rint, et de his quae debent, Camerae praedictae satisfecerint: ex tunc (dum 

tamen per provisiones, collationes, seu alias quaslibet dispositiones de Eccle- 
siis, Monasteriis, Prioratibus, dignitatibus, et beneficiis praedictis, a prae- 
dicta Sede Apostolica, vel alias a quocumque, vel quomodocumque factas, 
non sit alteri, ante datam huiusmodi constitutionis nostrae, ius quaesitum) 
eo ipso ab excommunicationis sententia, et aliis poenis, quibus per praedi. 
ctas constitutiones, vel obligationes respective obligati essent, absoluti, et ad 
beneficia quibus propterea privati essent, plenarie restituti, auctoritate nostra 
censeantur, perinde ac si praemissa omnia, et singula in ipsis constitutionibus 
contenta observassent, et poenas praefatas non incurrissent. 
[Bull. Rom., tom. 3, III, p. 265-267]. 


63. 


Iulius II, const. Regis pacifici, 24 febr. 1509. 


Regis pacifici qui regnat in caelis, licet insufficientibus meritis vices 
gerentes in terris, cunctorum fidelium statui, prout ex susceptae servitutis 
tenemur officio indefessa solertia intendentes, ac animarum periculis obviare 
cupientes, ad ea per quae ubique, praesertim in térris Romanae Ecclesiae 
sponsae nostrae subiectis inter fideles eosdem, caedes, rixae, et contentiones 
cessent, scandalorum tollantur fomenta, pax, et concordia vigeant, prospe- 
risque eorum successibus consulatur, opportunae provisionis operam impen- 
dimus, prout in Domino conspicimus salubriter expedire. 

S 1. Sane non sine maxima animi nostri perturbatione accepimus, quod 
nonnulli fidelium praedictorum, inimico humani generis instigante, et aliquibus 
causis occurrentibus, et plerumque minimis, et inhonestis, ac levibus verbis 
ad contumelias, contentiones, et diffidationes devenientes, ut alter alterius san- 
guine satietur, ad temporales Principes, et dominos maxime Civitatum, Terrarum, 
et locorum Sedi Apostolicae subiectorum confugiunt, ut eis locum tutum, 
sive campum ad duellum, seu pugnandum assignent. Et quamvis Principes, 
et domini praefati, duellum sive pugnam eis dissuadere, et prohibere debe- 
rent, tamen plerumque locum, aut campum tutum huiusmodi assignant, 
malevolumque altercantium propositum ad executionem augent, magisque 
uni quam alteri favent, ex quo hominum mortes repentinae, et nisi divina 
gratia praeveniantur, animarum perditiones, mutilationes, et vulnera, inter 
astantesque pugnantium amicos, odia, et altercationes, et ex uno inconve- 
nienti plura oriuntur in ipsorum fidelium animarum, et corporum periculum, 
generisque humani praefati iacturam, perniciosum exemplum, et scandalum 
plurimorum. 

& 2. Nos igitur qui fidelium praedictorum tranquillitatem, et pacem sin- 
ceris desideriis exoptamus, saluberrimis Christianae Religionis documentis, 
et exemplis Deum tentandum non esse praemoniti, Salvatorisque Domini 
nostri lesu Christi, qui Petro Apostolorum Principi, ut gladium mitteret in 
vaginam mandavit, praeceptis edocti, attendentes hominem homini, inter 
quem cognationem quamdam natura constituit, insidiari nefas, et gladiatoria 

munera, et purgationes huiusmodi vulgares a religionis nostrae pietate 
damnari, cruentaque spectacula a sacris canonibus, et imperialibus legibus 
inhibita et improbata, sicque pugnantes infamia notari, et diversis poenis 
puniri, e£ cum omni tempore, potissimum tamen in ocio civili, et domestica 
quiete publica detestanda esse, motu proprio, non ad alicuius super hoc 
nobis oblatae petitionis instantiam, sed de nostra mera deliberatione, et ex 
certa scientia, hac in perpetuum valitura constitutione, duellorum, et gladia- 
torum huiusmodi usum damnamus, et improbamus, et in terris Romanae 
Ecclesiae mediate, vel immediate subiectis, per quoscumque quavis auctori- 
tate, et potestate, ac nobilitate fulgentibus, sub excommunicationis latae sen- 
tentiae poena e quacumque causa, etiam a legibus permissa, fieri omnino 
prohibemus: Dictosque pugiles taliter pugnantes, ubique impune capi posse, 
et puniri, pro homicidio, vel vulnere, iuxta iuris communis dispositionem, 
nulla eis consuetudine suffragante, statuimus. Corporaque in duello in terris 
Ecclesiae, mediate, vel immediate subiectis facto morientium in sacro sepe- 
liri prohibentes. 

8 3. Sub simili excommunicationis poena, et interdicti ecclesiastici, 
omnibus, et singulis utriusque sexus, Ducibus, Comitibus, Marchionibus, 
Domicellis, Baronibus, et aliis temporalibus Dominis, Vicariis, Communita- 
tibus, et Universitatibus Civitatum, Terrarum, et locorum praefatae Romanae 
Ecclesiae, mediate, vel immediate subiectorum mandantes, ne de cetero per- 
petuis futuris temporibus, aliquibus cuiuscumque dignitatis, et nobilitatis fue- 
rint, et ex quacumque causa, etiam a legibus non improbata, locum seu 
campum liberum ad duellum, seu alias ad pugnandum tutum, quomo- 
dolibet assignent, concedant, seu tradant, aut assignari, concedi, seu tradi 
faciant, vel permittant, sub excommunicationis latae sententiae, et quatuor 
millium ducatorum Camerae Apostolicae applicandorum poena pro qualibet 
vice incurrenda. Et si huiusmodi constitutionis violatores, ultra dictam pri- 
mam vicem fuerint, ultra dictas poenas, feudo, seu vicariatu, quem a dicta 
Romana Ecclesia obtinuerint, privatos fore Apostolica auctoritate, tenore 
praesentium praecipimus, mandamus, atque decernimus, non obstantibus 
quibuscumque statutis, et consuetudinibus, privilegiis, indultis, et concessio- 
nibus quavis auctoritate editis, et quibusvis concessis, ceterisque contrariis 
quibuscumque. 

[Bull. Rom., tom. 3, III, p. 309, 310]. 


64. 


Iulius II, const. Suscepti regiminis, x iul. 1509. 


Suscepti regiminis nos cura solicitat, ut eorum malitiis et audaciae, 
quorum sceleris caecitas, et damnandae ambitionis improbitas, animas occu- 
pantes (discordiarum fautore, ac schismatum inventore et alumno, humano 
generis inimico procurante) eos in illam temeritatem impellunt, ut quae sibi 
a iure interdicta, et a Sanctis Patribus, etiam in Congregatione fidelium, 

pro huius sanctae Sedis dignitate, et Ecclesiae unitate servandis, ad schi- 
smatis occasionem tollendam (quo in Dei Ecclesia perniciosior morbus inve- 
niri vix potest) Spiritu Sancto cooperante, non minus provide et salubriter, 
quam necessario, decreta et statuta esse noverint, damnata audacia, et exqui- 
sitis artibus et fraudibus attentare temere conentur, et eis contravenire con- 
tendant, nunc novorum editione iurium, nunc antiquorum innovatione et 
declaratione, nunc vero extensione, et novarum poenarum adiectione, prout 
salubriter expedire conspicimus, solicitis studiis obviare curemus. 

8 1. Sane licet olim fel. rec. Pius Papa Il praedecessor noster, de 
fratrum suorum S. R. E. Cardinalium, cuntorumque Praelatorum, ac divini 
et humani iuris interpretum, Curiam Romanam sequentium, in dieta, seu 
Congregatione Mantuana existentium approbatione, matura prius et gravi 
praemissa discussione, e£ de eorumdem congregatorum unanimi consilio et 
assensu, ac ex certa scientia provocationes ad futurum Concilium, efficacis- 
simis, et palpabilibus rationibus, tamquam erroneas et detestabiles damna- 
verit, ac sub excommunicationis latae sententiae, et interdicti poenis praece- 
perit, ne qua persona cuiusvis dignitatis, sive etiam Universitas, aut Colle 
gium, quovis quaesito colore, ab ordinationibus, sententiis, seu mandatis 
quibuscumque suis ac successorum suorum appellationem huiusmodi inter- 
ponere auderet, et contrafacientes, una cum fautoribus suis, et consilium, 
auxiliumve praestantibus (sive hi tabelliones essent, sive testes, sive advocati, 
sive alii quicumque) non solum poenis et censuris praedictis, sed etiam iis 
quae laesae maiestatis, et haereticae pravitatis reis imponuntur, obnoxios 
esse statuerit. ! 

8 2. Leonardus tamen Lauredanus Dux, Rogati, ac generale Consilium, 
et Commune Venetiarum, omnesque, et singuli patritii, et cives Communis 
eiusdem, una cum Provisoribus, Potestatibus, Commissariis, et reliquis offi- 
cialibus suis (quorum auctoritate, industria, consilio, opere aut favore, civi- 
tates, oppida, castra, et arces ad nos et Sanctam Romanam Ecclesiam legi- 
time pertinentes, occupatae fuerant aut detinebantur) de fratrum nostrorum 
consilio, a nobis requisiti et moniti, ut intra certum terminum, sub poenis 
tunc expressis, nos, et sanctam Apostolicam Sedem plene, et omni ex parte, 
in concessa sibi auctoritate et libertate, cum obedientia recognoscerent et 
reintegrarent, ac Ravennam, Cerviam, Ariminum, Faventiam, Sarsinam Civi- 
tates, cum oppidis, castris, terris, et districtu ipsarum, cumque Caesenaten., 
Forolivien. ac Imolen. territoriis, castris, oppidis, terris, et locis, quae occtu- 
pabant, integre et expedite, nobis, et dictae Romanae Ecclesiae, cuius iuris 
esse noscebantur, relaxarent, atque inde recederent, nec impedirent, quo 
minus illorum cives et habitatores, ad piae matris suae Romanae Ecclesiae 
obedientiam reverterentur, omnes eorum fautores ab auxilii in talibus prae- 
statione deterrendo, ita quod requisitioni, monitioni, et mandato nostro 
huiusmodi non parentes, maioris excommunicationis sententia, de simili con 
silio, eo ipso innodati censerentur, a qua, praeterquam in mortis articulo 
constituti, per alium, quam per Romanum Pontificem, etiam praetextu cuius- 

cumque facultatis, cuicumque pro tempore concessae, absolvi non possent 
(quam quidem excommunicationis sententiam in huiusmodi non paritionis 
eventum, iteratis etiam vicibus aggravavimus) paternis monitis, et salutaribus 
iussis obsequi, prout debebant, indebite recusantes, ceu qui iuri proprio dii- 
fidunt, et superioris mandata contumaciter obaudiunt, ut quae minus iuste 
usurparunt, indebite, etiam cum animarum suarum detrimento, retineant, ad 
prohibitum, atque damnatum remedium confugientes, a requisitione, moni- 
tione, et mandato, ac sententiis, censuris, et poenis praedictis, nulla consti- 
tutionis Pii praedecessoris, hoc expresse vetantis habita ratione, ad futurum 


. Concilium, temere, ut accepimus, provocarunt. 


8 3. Prout etiam perditionis filii, quondam loannes Bentivolus, et eius 
nati, cum eos a tyrannica oppressione dilectae civitatis nostrae Bononiae 
expellere decrevissemus, damnabiliter fecisse dicuntur, videlicet ad futurum 
Concilium praedictum appellasse, et provocasse. 

8 4. Nos igitur quam detestanda sit perversitas attendentes, qui propriis 
innixi commodis, et nefariis cupiditatibus mancipati, salubria decreta Patrum, 
et superiorum iussa spernentes, inconsutilem Christi tunicam scindere, ac 
etiam scissionis causam habere contendunt, et Ecclesiae unitatem dividere, 
praedictae sanctae Sedis Apostolicae principatum tollere, et contra tot San- 
ctorum Patrum, et Sacrorum Conciliorum decreta, temere, et damnabiliter, 
magna audacia venire non erubescunt, et contrafacere non verentur, asse- 
rentes inter cetera, consulentes, persuadentes, determinantes, seu determi- 
nationi huiusmodi interessentes, sola consilii praestatione seu persuasione, 
deliberatione, quod aliquibus casibus a Romano Pontifice, seu eius sententia, 
vel decreto, ad futurum Concilium generale appellari possit, dicta Pii prae- 
decessoris constitutione non ligari, nisi in ipsa actuali appellatione, et illius 
interpositione, vel scripturae compositione se immiscuerint, de cetero tali 
assertione se excusare, ac tale quid in posterum praesumere impune valeant, 
opportunam tam immani, et periculoso morbo medelam adhibere volentes. 

S 5. Hac generali, et in perpetuum valitura constitutione, ex certa nostra 
scientia, et potestatis plenitudine, de venerabilium fratrum nostrorum S. R. E. 
Cardinalium consilio promulgata, sancimus, constitutionem Pii Praedecessoris 
praefatam, tam citra, quam ultra montes, et in ultramontanis partibus, quoad 
omnes, tam ecclesiasticas quam saeculares personas, etiam Regali dignitate, 
ac Cardinalatus honore fulgentes, capitula, universitates, communitates, et 
collegia, congregationes, et synodos, ac parlamenta valuisse, valere, et per- 
petuo valituram declaramus, cum suppletione solemnitatis cuiuslibet, etiam 
publicationis omissae (cuius in illa edenda vel publicanda defectus praetendi 
posset, quae iuxta illam fieri requirebatur) eamque ex praeterito, nunc et in 
posterum inviolabiliter observari mandamus, ipsius violatores, cuiuscumque 
dignitatis existant, poenis, et censuris in eadem expressis, quocumque tem- 
pore subiacere statuentes, contraria consuetudine, seu potius corruptela non 
obstante. 

S8 6. Decernentes et declarantes ultra poenas impositas (quas ipso facto 
dictos violatores, et contravenientes incurrere volumus) ipsos et eorum quem- 
libet, pro veris et indubitatis schismaticis, et inconsutilis tunicae Domini 


Romani. Pontifices 101 


nostri lesu Christi violatoribus, et dissipatoribus, ac de Catholica fide male 
sentientibus, habendos et reputandos, poenisque canonicis, et legalibus contra 
tales impositis, subiacere, et cum Dathan, et Abiron partem, et damnationem 
habere, ipsasque etiam poenas et earum quamlibet omnes illos incurrere 
volumus, cuiuscumque conditionis existant, et gradus praerogativa fulgeant, 
qui in Senatu, consiliis, parlamentis, congregationibus etiam synodalibus, et 
provincialibus, vel alias quomodolibet, tacite vel expresse, voce vel scripto, 
per se vel alium (cuiuscumque timoris, vel reverentiae velamine, vel prae- 
tensa excusatione, et superioris mandato non obstantibus) decreverint, con- 
suluerint seu deliberaverint, vel aliorum dicta approbaverint, consilium | aut 
vocem dederint, ut ad futurum universale Concilium a nobis, vel successo- 
ribus nostris Romanis Pontificibus, contra praedictam Constitutionem appel- 
lare liceat, possit, vel debeat, dictas poenas ad ipsos, et eorum quemlibet 
contravenientem in praemissis, tenore praesentium extendentes, et locum 
habere declarantes, omni ambiguitate cessante. 

8 7. Et nihilominus provocationes, et appellationes, tam per Leonardum 
Ducem, Rogatos, Consilium, et Commune Venetiarum factas huiusmodi, 
quam per quoscumque alios praedictos pro tempore faciendas, et inde 
secuta quaecumque (utpote contra Pii praedictam ac praesentem Constitu- 
tionem attentatas) nullas, prout sunt, et invalidas, nulliusque roboris vel 
momenti fuisse, et pro tempore fore, auctoritate, scientia, et potestate simi- 
libus, statuimus, decernimus, et declaramus, ac pro potiori cautela, cassamus, 
et annullamus. 

8 8. Et ultra supradictas poenas (quas contra constitutionis huiusmodi 
violatores in suo robore permanere decernimus) loca quaecumque, ad quae 
violatores ipsos declinare, et in quibus scienter stare permitti contigerit, eccle- 
siastico supponimus interdicto, decernentes illud, quamdiu ipsi violatores 
inibi scienter steterint, ut praefertur, et per triduum post eorum inde disces- 
sum, firmiter observari. Ac praesentes literas in quinterno Cancellariae etiam 
describi mandamus. 

8 9. Non obstantibus, etc. 

[Bull. Rom., tom. 3, IIl, p. 312, 313j. 


65. 


Leo X (in Conc. Lateranen. V), const. Supernae dispositionis, 
5 maii I514. 


Supernae dispositionis arbitrio, quo coelestia pariter et terrena ineffabili 
providentia disponuntur, in sublimi beati Petri solio Christi Unigeniti Dei 
Filii gerentem vices in terris Romanum Pontificem, decet in primis pro 
cura, et salute dominici gregis sibi divinitus commissi providi exercere 
Pastoris officium. 

8 1. Quare pro dicti pastoralis officii solicitudine cum Ecclesiasticam 
disciplinam, ac per omnes fere Christifidelium gradus, bene recteque vivendi 

regulam temporum difficultate, ac hominum malitia, licentiaque, et impuni- 
tate in deterius ita labi, defluere, aberrareque longius a recta via animadver- 
timus, ut nisi provida corrigatur emendatione, in varios errores securitate 
peccandi quotidie magis incidere, moxque obortis publice scandalis prorum- 
pere sit verendum. 

$ 2. Cupientes igitur, quatenus nobis ex alto permittitur, ea iam nimium 
invalescentia mala corrigere, ac pleraque in pristinam sacrorum canonurmi 
observantiam reducere,ac in melius iuxta sanctorum Patrum instituta, dante 
Domino, reformare, eaque omnia sacro approbante Lateranen. Concilio, a 
fel. rec. Iulio Papa II praedecessore nostro inter alia propterea incepto, 
et per nos continuato salubriter moderari, ut ab his sumamus exordium, 
quae pro nunc magis expedire videntur, et in Ecclesia Dei maxima scandala 
pepererunt, a promotionibus scilicet ad Ecclesiasticas dignitates constituimus 
exordiri. 

8 3. Cum piae mem. Alexander PP. IIl praedecessor noster etiam in 
Lateranen. Concilio decreverit,! ut aetas, morum gravitas, ac literarum scientia 
in personis promovendis in Episcopos, et Abbates diligenter inquirantur, 
nihilque magis Dei Ecclesiae officiat, quam cum immeriti assumuntur Prae- 
lati ad regimen Ecclesiarum, propterea in promotionibus Praelatorum, qua- 
rum a Rom. Pont. magna ratio haberi debet, eo praesertim quod de pro- 
motis per eos ad Ecclesias, seu Monasteria in extremo iudicio rationem Deo 
reddituri sunt: Statuimus et ordinamus, ut deinceps perpetuis futuris tem- 
poribus, Patriarchalibus, Metropolitanis, ac Cathedralibus Ecclesiis, et Mona- 
steriis pro tempore vacantibus de personis iuxta praefati Alexandri consti- 
tutionem, aetate matura, gravitate morum, literarumque scientia praeditis, 
non ad alicuius instantiam per commendam, et administrationem, seu  con- 
servationem aut alio quovis modo provideatur, nisi ratione utilitatis Eccle- 
siarum prudentiae, nobilitatis, probitatis, experientiae, atque curialitatis anti- 
quae cum competenti literatura, et in Sede Apostolica meritorum, aliter visum 
fuerit faciendum. Idemque in electis, et postulatis, quorum electiones, et 
postulationes per Sedem Apostolicam admitti consueverint, volumus obser- 
vari. 

S 5. Quinimmo ut accuratius, diligentiusque idoneae personae promo- 
veantur, statuimus ut Cardinalis, cui electionis, postulationis, aut provisionis 
Ecclesiae, seu Monasterii relatio committetur, antequam in sacro Concistorio, 
ut moris est, referat commissionem examinis, ac relationis huiusmodi sibi 
datam, uni cuiuslibet ordinis antiquiori Cardinali in ipso Concistorio per 
seipsum, vel, si ea die, qua sibi commissionis onus iniunctum fuerit, Conci-. 
storium non fuerit, per Secretarium suum, aut alium quemlibet ex suis 
domesticis familiaribus, notam illam facere. debeat, qui tres priores aliis 
quam primum sui ordinis Card. eam significare teneantur, negotiumque ele- 
ctionis, administrationis, postulationisve, aut promotionis, summarie, et de 
plano per seipsum dictus relator examinet, et si qui contradixerint, his 
vocatis, idoneos, graves, et fide dignos testes, et si expediens, opusve fuerit, 

alios ex officio assumere, processusque, et iura eiusmodi relationis, una cum 
dictis testium, die faciendae relationis secum ad Concistorium deferre debeat, 
neque ullo modo referat, si praesens in Curia promovendus maiorem Card. 
partem antea non adiverit, ut quae a referente collega sint Cardinales audi- 
turi, oculata fide, quantum ad personam promovendi attinet, cognoscere 
possint. 

8 7T. Et quoniam Episcopalem dignitatem tueri illaesam, et ne improbo- 
rum impugnationibus, aut accusantium calumniis passim pateat, muniri par 
est : Statuimus, ut nullus Episcopus, aut Abbas, quovis instante ac requirente, 
nisi sibi copia, et facultas legitimae defensionis permittatur, etiamsi crimina 
fuerint notoria, diligenterque partibus auditis causa plenarie probata fuerit, 
privari valeat. 

8 8. Neque aliquis Praelatus invitus, nisi aliis iustis efficacioribusque 
rationibus, et causis, transferatur, iuxta formam, ac decretum Concilii Con- 
stantien. 

8 9. Et quoniam ex commendis Monasteriorum, ut magistra rerum expe- 
rientia saepius docuit, Monasteria ipsa, tam in spiritualibus, quam in tempo- 
ralibus graviter laeduntur, quippe quorum aedificia, partim commendatario- 
rum negligentia, partim avaritia, vel incuria collabuntur, et in dies divinus 
cultus in his magis diminuitur, passimque obloquendi materia personis prae- 
seriim saecularibus praebetur, non absque dignitatis Apostolicae Sedis dimi- 
nutione, a qua commendae huiusmodi proficiscuntur, ut eorum indemnitati 
salubrius consulatur; Volumus, ac sancimus, ut cum illa per obitum Abba- 
tum, qui illis praeerant, vacaverint, nullo pacto cuiquam possint commen- 
dari (nisi pro conservatione auctoritatis Apostolicae Sedis, et ad occurrendum 
malitiis illam impugnantium, pro temporum qualitate aliter nobis de Fra- 
trum nostrorum consilio visum fuerit expedire) sed de persona idonea iuxta 
praescriptam constitutionem eis ita provideatur, ut illis idonei Abbates, prout 
decet, praefuturi sint. 

S 10. Ea vero Monasteria, quae commendata fuerint, cum per eorum cessum 
vel decessum, quibus erant commendata, commendae huiusmodi cessaverint, 
Cardinalibus dumtaxat, ac personis qualificatis, et benemeritis commendari 
possint, ita tamen quod eorum Monasteriorum commendatarii, quibus ea 
de cetero commendata fuerint, cuiusvis dignitatis, honoris, et praeeminentiae 
existant, etiamsi Cardinalatus honore, et dignitate fungantur, si mensam 
habuerint separatam, ac seorsumnra mensa Conventuali, quartam suae mensae 
partem pro instauratione fabricae, seu pro ornamentis, vestibus, ac paramentis 
emendis, sarciendisque aut pauperum alimonia, aut sustentatione, ut maior 
exiget, ac suadebit necessitas. Si vero mensa fuerit communis, tertiam omnium 
fructuum dicti Monasterii sibi commendati partem pro supradictis oneribus 
supportandis, et substentatione Monachorum, omnibus aliis deductis one- 
ribus, impartiri teneantur. Ac literae, quae super Monasteriorum huiusmodi 
commendis expedientur, cum clausula hoc ipsum specifice exprimente debeant 
expediri, alioquin si aliter expediantur, nullius sint roboris, vel momenti. 

S8 11. Et quoniam Ecclesiis huiusmodi absque aliqua fructuum diminu- 
tione provideri decet, ut tam dignitati Praesidentium, quam Ecclesiarum, et 

aedificiorum necessitati consulatur: Decernimus pariter, ac statuimus, ut 
super earumdem Ecclesiarum fructibus pensiones minime reserventur, nisi 
ex resignationis causa, aut etiam alia quae in secreto nostro Concistorio iusta, 
probabilis, et honesta habita fuerit. 

8 13. Ordinamus etiam ne Ecclesiarum, ac quorumcumque Monasterio- 
rum, et Militiarum membra a suo capite, quod est absurdum, absque legi- 
tinia, et rationabili causa disiungantur, aut separentur. 

8 14. Uniones perpetuae, praeterquam in casibus a iure permissis, vel 
sine rationabili causa, nequaquam fiant. 

8 15. Dispensationes autem ad plura incompatibilia ultra duo nisi qua- 
lificatis iuxta formam iuris communis non concedantur, nisi ex magna, et 
urgenti causa. Et personis cuiuscumque dignitatis Parochiales Ecclesias, et 
earum perpetuas Vicarias, ac dignitates maiores, et principales, etiam per 
viam unionis, vel commendae ad vitam ultra quatuor obtinentibus, ex nunc 
terminum duorum annorum praefigimus, ut interim, quatuor tantum ex eis 
retentis, reliquas dimittere teneantur, et beneficia dimittenda huiusmodi resi- 
gnari valeant in manibus Ordinariorum, ad effectum, ut de illis provideatur 
personis per eos nominandis, quacumque reservatione etiam generali, etiam 
ex qualitatibus resignantium personarum resultante non obstante, quo elapso 
termino nisi dimiserint, omnia vacare censeantur, ac possint libere ut vacantia 
impetrari, talesque praeterea retinentes poenas extravagantis,! recolendae 
memoriae loannis Papae XXII etiam praedecessoris nostri incurrant. Item 
statuimus, ut speciales reservationes quorumcumque beneficiorum ad cuiusvis 
instantiam minime concedantur. 

8 16. Et cum S. R. E. Cardinales ceteros omnes in ipsa Ecclesia post 
Summum Pontificem honore ac dignitate praecedant, conveniens ac debi- 
tum est, ut vitae munditia, ac virtutum splendore cunctis praefulgeant. 
Quapropter non modo hortamur eos ac monemus, verum etiam statui- 
mus, et ordinamus, ut de cetero quilibet Cardinalium pro tempore exi- 
stens, iuxta doctrinam Apostoli ita sobrie, caste, ac pie vivat, ut non 
solum a malo, sed ab omni etiam specie mali abstinens, coram hominibus 
luceat, Deumque in primis operibus honorificet. Sint omnes vigiles, ac divinis 
oificiis, Missarumque celebrationibus intenti, habeantque Cappellas suas in 
loco honesto, prout facere consueverunt. Sitque eorum domus, familia, mensa, 
suppellexque non fastu, aut pompa, neque superfluis rebus, neque aliquo 
modo reprehensibilis, ne peccandi, excedendique modum licentia inde nasca- 
tur, sed ut aequum est, modestiae et frugalitatis speculum dici mereantur. 
Illis itaque sint contenti, quae sacerdotalem praeseferant modestiam. Ac Prae- 
latos, et quoscumque alios insignes viros ad Romanam Curiam venientes, 
benigne, honorificeque, tam publice quam privatim tractent, et apud nos, et 
successores nostros gratiose, liberaliterque eorum negocia commendata susci- 
piant. 

S 17. Praeterea ministerium indecorum Episcoporum, Praelatorumque in 
domibus non habeant, ne ceteris praeesse instituti, et sacro caractere insi- 


! C. un,, de praebendis et dignitatibus, tit. 11I, in Extravag. Ioan. XXII. 


Romani Pontifices 105 


gniti, in vilia descendant ministeria, passimque Pastoralis officii contemptum 
inducant. Eos itaque quos vel nunc habent, vel in posterum sunt habituri, 
honorifice, ut fratres, ac iuxta eorum status condecentiam tractent. 

Y 8 18. Cumque Romano Pontifici communi omnium Christifidelium patri 
assistant, personarum acceptatores, vel advocatos eos fieri, valde inconve- 
niens est, propterea statuimus ne partialitatem suscipiant aliquam, neque Prin- 
cipum, aut Communitatum, vel quorumcumque aliorum contra quemquam, 
nisi quantum iustitia et aequitas postulat, eorumque digritas, et conditio 
requirit, promotores aut defensores fiant, sed a privata omni passione seiun- 
cti, sedandis et componendis inter quoscumque litibus, omni diligentia 
vacent, incumbantque. Principum, et quorumcumque aliorum ac praesertim 
pauperum, et Religiosorum iusta negocia pio promoveant affectu, oppressos 
et iniuste gravatos iuxta vires suas, et officii debitum adiuvent. 

S 19. Tituli sui loca, si praesentes in Curia fuerint personaliter, si vero 
absentes, per Vicarium idoneum semel saltem singulis annis visitent, Clericos, 
et Populos Ecclesiarum titulo suo subiectarum cum diligentia inquirant, vigi- 
lentque circa cultum divinum, et bona dictarum Ecclesiarum, moresque in 
primis, et vitam Clericorum, et Parochianorum solerter explorent, eosque 
omnes, et singulos ad recte, honesteque vivendum paterno moneant affectu. 
Pro augmento autem divini cultus, et salute animae suae, quilibet Cardinalis, 
vel in vita donet, vel in mortis articulo relinquat suo titulo, quantum sit 
satis ad Presbyterum unum commode ibi sustentandum, vel si Ecclesia indi- 
geat reparatione, vel alia subventione, tantum illi relinquat, vel donet, quan- 
tum conscientiae suae videbitur. 

8 24. Habeat itaque eorum quisque Sacerdotes, et Levitas honestis vesti- 
mentis indutos, attenteque provideat, ne quis in familia sua quoquo modo 
beneficiatus, et in sacris ordinibus constitutus, vestes portet versicolores, nec 
eo habitu utatur, qui ordini Ecclesiastico parum conveniat. Quare in Presby- 
teratus ordine constituti, vestes colorum, quae Clericis iure non prohibeantur, 
deferre debeant, usque ad talos saltem dimissas, et habentes dignitates in 
Cathedralibus, et Canonici etiam dictarum Cathedralium, ac primam digni- 
tatem in Collegiatis habentes, et Cardinalium Cappellani Missas celebrantes, 
caputium deferre in publico teneantur, Scutiferis vero paulo supra talos con- 
cedantur. Parafrenarii quia in assiduo sunt motu, ministerioque funguntur 
laboriosiore, brevioribus, ac magis expeditis vestibus uti possint, etiamsi fue- 
rint Clerici, dummodo in Presbyteratus ordine non sint constituti. Ita tamen 
ut ab honestate non discedant, sed ita vivant, ut mores Ecclesiasticis suis 
ordinibus non discrepent. Reliqui vero Clerici temperate, ac modeste omnia 
faciant, et tam ipsi Clerici beneficiati, quam in sacris ordinibus constituti, 
comam aut barbam non nutriant, neque mulas, aut equos cum phaleris, 
ornamentisque ex velluto, aut serico factis habeant, sed eiusmodi rebus ex 
panno tantum, aut corio simpliciter utantur. Si quis autem familiarium prae- 
dictorum contrafecerit, aut post tres merses legitima monitione praecedente, 
a praesentium publicatione, huiusmodi vestes prohibitas gestaverit, in éxcom- 
municationem incurrat. Si vero infra tres alios menses non se correxerit, a 
perceptione fructuum ex beneficiis quae obtinet, suspensus intelligatur. 

Quod si per alios sex menses in huiusmodi pertinacia obstinatus perman- 
serit, legitima similiter monitione praecedente, beneficiis omnibus, quaecum- 
que habet, privatus sit, et esse censeatur, eaque sic vacantia, a Sede Apo- 
stolica libere impetrari valeant. 

8 25. Quae omnia, et singula in nostris, et cuiuscumque Rom. Pont. 
pro tempore existentis Familiaribus, et similiter in omnibus aliis clericis 
beneficiatis, vel in sacris ordinibus constitutis, ac etiam Curialibus locum 
habere volumus. Hoc uno tantum excepto, quod dicti nostri, et Rom. Pont. 
Familiares, rubri coloris vestimenta gestare possint, pas decentia, et consuetu- 
dine dignitatis Pontificalis. 

8 26. Et quoniam ad Cardinales maxime spectat, operum optimorum 
cura, pro viribus laborabunt scire quae Regiones haeresibus, erroribusque, 
ac superstitionibus contra veram et orthodoxam fidem infectae sint, et ubi 
Divinorum mandatorum Ecclesiastica deficiat disciplina, quique Reges, ac 
Principes seu Populi bellis infestentur, vel infestari timeant. Haec et huius- 
modi scire, ac nobis, et Rom. Pont. pro tempore existenti referre operam 
dabunt, ut opportuna et salutaria talibus malis ac pestibus remedia, vigilanti 
studio excogitari valeant. 

8 28. Et cum Card. officium in primis versetur in frequenti Rom. Pont. 
assistentia, et Sedis Apostolicae negotiis, propterea statuimus, ut omnes 
Card. in Rom. Curia resideant, et qui sunt absentes, si in Italia, intra sex 
menses, si extra Italiam, infra annum, a die publicationis praesentis consti- 
tutionis revertantur. Alioquin fructus beneficiorum, et omnium officiorum 
suorum emolumenta amittant, omnibusque privilegiis generaliter et specia- 
liter Card. concessis quamdiu, abfuerint, omnino careant; exceptis tamen 
illis, quos ratione officii ab Apostolica Sede iniuncti, vel de Romani Pontificis 
mandato, aut licentia, vel iusto metu, aut quavis alia legitima causa impe- 
diente, vel aegrotationis, abesse contingat, privilegiis, indultis, et immunitati- 
bus eisdem Cardinalibus concessis, et in Bulla nostra sub data coronationis 
nostrae ! contentis, et expressis in suo robore nihilominus permanentibus. 

S8 32. Et cum omnis aetas ab adolescentia prona sit ad malum, et a 
teneris assuefieri ad bonum, magni sit operis, et effectus: Statuimus et ordi- 
namus, ut Magistri Scholarum, et Praeceptores, pueros suos, sive adolescen- 
tes, ne dum in grammatica, et rhetorica, ac ceteris huiusmodi audire, et 
instruere debeant, verum etiam docere teneantur ea, quae ad Religionem per- 
tinent, ut sunt praecepta divina, articuli fidei, sacri Hymni, et Psalmi, ac 
Sanctorum vitae, diebusque festivis nihil aliud eos docere possint, quam in 
rebus ad Religionem, et bonos mores pertinentibus, eosque in illis instruere, 
hortari, e£ cogere in quantum possunt teneantur, ut nedum ad Missas, sed 
etiam ad Vesperas, divinaque officia audienda, ad Ecclesias accedant, et simi- 
liter ad praedicationes et sermones audiendos impellant, nihilque contra 
bonos mores, aut quod ad impietatem inducat, eis legere possint. 

8 33. Ad abolendam vero execrabilem blasphemiam, quae in maximum 
divini nominis, et Sanctorum contemptum supra modum invaluit: Statuimus 

et ordinamus, ut quicumque Deo, palam seu publice maledixerit, contume- 
liosisque atque obscoenis verbis Dominum Nostrum lesum Christum, vel 
gloriosam Virginem Mariam eius genetricem expresse blasphemaverit, si 
munus publicum, iurisdictionemve gesserit, perdat emolumenta trium men- 
sium pro prima, et secunda vice dicti officii; si tertio deliquerit, illo eo 
Ipso privatus existat: si Clericus, vel Sacerdos íuerit, eo ipso quod de 
delicto huiusmodi fuerit convictus, etiam beneficiorum quaecumque habuerit, 
fructibus applicandis ut infra, unius anni mulctetur, et hoc sit pro prima 
vice, qua blasphemus ita deliquerit. Pro secunda vero si ita deliquerit, et 
convictus, ut praefertur, fuerit, si unicum habuerit beneficium eo privetur; 
si autem plura, quod Ordinarius maluerit, id amittere cogatur. Quod si 
tertio eius sceleris arguatur et convincatur, dignitatibus ac beneficiis omnibus 
quaecumque habuerit, eo ipso privatus existat, ad eaque ulterius retinenda 
inhabilis reddatur, eaque libere impetrari, et conferri possint. Laicus vero 
blasphemans, si nobilis fuerit, poena XXV ducatorum mulctetur, et pro 
secunda vice, L Fabricae Basilicae Principis Apostolorum de Urbe applican- 
dorum, et aliis ut infra deducitur. Pro tertia vero, nobilitatem perdat. Si 
vero ignobilis ac plebeius fuerit, in carcerem detrudatur, quod si ultra duas 
vices publice blasphemans deprehensus fuerit, mithra infami per integram 
diem ante fores Ecclesiae principalis mithratus stare cogatur, si vero pluries 
in hoc ipsum peccatum lapsus fuerit, ad perpetuos carceres, vel ad triremes 
damnetur, ad iudicis deputati arbitrium. In foro autem conscientiae, nemo 
blasphemiae reus, absque gravissima poenitentia, severi confessoris arbitrio 
iniuncta, possit absolvi. Qui vero reliquos Sanctos blasphemaverit, arbitrio 
iudicis, rationem personarum habituri, mitius aliquanto puniri volumus. Sta- 
tuimus etiam, ut saeculares iudices, qui contra tales blasphemiae convictos, 
non animadverterint, eosque iustis poenis minime affecerint, quantum in eis 
fuerit, quasi eidem sceleri obnoxii, eisdem quoque poenis subiiciantur. Qui 
vero in illis inquirendis, puniendisque diligentes, et severi fuerint, pro qua- 
libet vice decem annorum indulgentiam consequantur, et tertiam partem 
mulctae pecuniariae habeant. Quicumque vero blasphemantem audierint, 
eum verbis acriter obiurgare teneantur, si citra periculum suum id fieri posse 
continget, eumdemque deferre, vel notificare apud Iudicem Ecclesiasticum, 
seu saecularem intra triduum debeant. Quod si plures dictum blaspheman- 
tem simul audiverint, singuli eum accusare teneantur, nisi forte omnes con- 
venerint, ut unus pro cunctis tali fungatur officio. Quos omnes in virtute 
sanctae obedientiae hortamur, et monemus in Domino, ut pro divini nominis 
reverentia et honore, in suis dominiis ac terris praemissa omnia servari, et 
exactissime exequi mandent, ac faciant, uberrimam ab ipso Deo tam boni 
ac pii operis mercedem habituri, similemque annorum decem indulgentiam, 
ab Apostolica Sede consecuturi, cum tertia parte mulctae qua dictus bla- 
sphemus plectetur, quotiens tale scelus puniendum curaverint, quam quidem 
indulgentiam, et reliquam tertiam mulctae partem, accusatori blasphemi nomen 
deferenti, similiter concedi, et assignari volumus, aliis poenis contra huius 
modi blasphemos per sacros canones expressis, nihilominus in suo robore 

8 34. Ut clerici praesertim caste, continenterque, iuxta canonum praecepta 
vivant, statuimus, ut contrafacientes acriter secundum canones puniantur. 

S8 35. Si quis vero, tam laicus quam Clericus, de crimine propter quod 
venit ira Dei in filios diffidentiae, convictus fuerit, poenis per sacros canones, 
aut ius civile respective impositis puniatur. 

8 36. Concubinarii autem, sive laici sive Clerici fuerint, eorumdem cano- 
num poenis mulctentur, neque Superiorum tolerantia, seu prava consuetudo, 
quae potius corruptela dicenda est, a multitudine peccantium, aliave quae- 
libet excusatio, eis aliquo modo suffragetur, sed iuxta iuris censuram severe 
puniantur. Ad bonum vero, et quietum regimen Civitatum, ac locorum 
omnium Romanae Ecclesiae subiectorum, constitutiones bonae memoriae 
Aegidii Episcopi Sabinen. olim editas, innovamus, easque inviolabiliter ser- 
vari praecipimus, et mandamus. 

S 37. Et ut nefariae simoniae labes ac pestis non solum a Romana 
Curia, sed ex omni etiam Christiana ditione in perpetuum eiiciatur, consti- 
tutiones per antecessores nostros, etiam in sacris Conciliis contra huiusmodi 
simoniacos editas innovamus, easque inviolabiliter servari praecipimus, ac 
poenas in eis contentas pro expressis et insertis haberi, et delinquentes etiam 
auctoritate nostra affici volumus. 

8 38. Statuimus quoque et ordinamus, ut quilibet habens beneficium, 
cum cura vel sine cura, si post sex menses ab obtento beneficio divinum 
officium non dixerit legitimo impedimento cessante, beneficiorum suorum 
fructus suos non faciat pro rata omissionis recitationis officii, et temporis: 
sed eos tamquam iniuste perceptos in fabricam huiusmodi beneficiorum, vel 
pauperum eleemosynas erogare teneatur. Si vero ultra dictum tempus in 
simili negligentia contumaciter permanserit, legitima monitione praecedente, 
beneficio ipso privetur, cum propter officium detur beneficium. Intelligatur 
autem officium omittere, quoad hoc ut beneficio privari possit, qui per quin- 
decim dies illud bis saltem non dixerit, Deo tamen ultra praemissa de dicta 
omissione redditurus rationem. Quae poena in habentibus plura beneficia rei- 
terabilis toties sit, quoties contrafacere convincantur. 

S8 39. Et cum fructuum Ecclesiarum Cathedralium, et Metropolitan. 
Monasteriorumque, et aliorum quorumcumque Beneficiorum Ecclesiastico- 
rum plenaria dispositio, et administratio, ad nos, et Rom. Pont. pro tem- 
pore existen. et illos etiam, qui eiusmodi Ecclesias, Monasteria, et Beneficia 
iure et canonice obtinent, solum pertineant, saecularesque Principes, omni 
etiam divino iure id prohibente, dictis Ecclesiis, Monasteriis, ac Beneficiis 
intromittere se nullatenus debeant: Statuimus et ordinamus, ut fructus, reddi- 
tus, et proventus Ecclesiarum, Monasteriorum, ac Beneficiorum per saeculares 
ullos Principes, etiam si Imperatores, Reges, Reginaeve, seu Respublicae, vel 
Potentatus fuerint, aut per eorum Officiales, seu Iudices etiam Ecclesiasticos vel 
quascumque alias personas publicas vel privatas, de eorumdem Imperatoris, 
Regum, Reginarum, ac Principum, Rerumque publicarum, vel Potentatuum 
mandato sequestrari, occuparive, aut modo aliquo detineri: ipsique huius- 
modi Ecclesias, Monasteria, ac Beneficia obtinen. sub praetextu fabricae, 
instaurationisque, sine Rom. Pontificis pro tempore existentis expressa licen- 

tia, aut eleemosynarum, seu quovis alio colore, aut fuco, impediri non debeant, 
quominus de illis ut antea libere, ac sine impedimento disponere valeant. 
Et si sequestrati fuerint, occupative, aut detenti, integre, libereque, ac sine 
exceptione vel mora, Praelatis ad quos de iure, legitimeque spectant, resti 
tuantur, de quibus, si dissipati nusquam reperiri possint, eorum iusta aesti- 
matione facta, dictis Praelatis satisfieri volumus per eos, qui dictas seque- 
strationes, applicationes, dissipationesque fecerint, aut fieri mandaverint, sub 
poena excommunicationis, aut interdicti Ecclesiastici a talium Principum 
terris, et dominio, eo ipso incurrendis. Et ut eorum, ac eiusdem subiecto- 
rum bona ubicumque reperta, si moniti parere noluerint, capi, et retineri 
possint. Ipsi vero contrafacientes, tam supradictis poenis, quam privationis 
feudorum, et privilegiorum, quae a nobis, et Romana vel aliis Ecclesiis nunc 
et pro tempore obtinuerint, et aliis contra violatores, et oppressores liber- 
tatis Ecclesiasticae, etiam per extravagantes, et alias Constitutiones, etiam 
incognitas, et forsan in usu non existentes, impositis, quarum omnium teno- 
res pro expressis et insertis habentes innovamus, ac perpetuum firmitatis 
robur habere decernimus, et declaramus, ac secundum eas per quoscumque 
Iudices, etiam Sanctae Romanae Ecclesiae Cardinales sublata, et adempta eis 
aliter iudicandi, declarandique potestate, sententiari, iudicari, et interpretari 
debere volumus, atque mandamus. 

S 40. Et cum a iure, tam divino quam humano Laicis potestas nulla in 
Ecclesiasticas personas attributa sit, innovamus omnes, et singulas Constitu- 
tiones fel. rec. Bonifacii Papae VIII etiam Praedecessoris nostri, quae incipit: 
Felicis,! et Clementis V quae incipit: Si quis suadente,? necnon quascumque 
alias Apostolicas sanctiones in favorem libertatis Ecclesiasticae, et contra eius 
violatores quomodolibet editas, et poenis etiam contra talia praesumentes in 
Bulla quae legitur in Coena Domini, contentis, in suo robore permansuris. 
Et cum in Lateranen. pariter ac Conciliis generalibus, sub excommunica- 
tionis poena, prohibitum fuerit, ne Reges, Principes, Duces, Comites, Baro- 
nes, Respublicae, et alii Potentatus quicumque, Regnis, Provinciis, Civita- 
tibus, ac Terris quoquo modo praesiden. collectas, decimas, et alia huiusmodi 
onera, Clericis, Praelatis, et aliis quibuscumque personis Ecclesiasticis impo- 
nant, exigantque, neve a sponte etiam dantibus, et consentientibus etiam 
recipiant, atque in praemissis auxilium, favorem, consiliumve palam, vel 
occulte praestantes, in excommunicationis latae sententiae poenam eo ipso 
incidant, et ipsae quoque Respublicae, ac Communitates, et Universitates 
circa hoc quomodolibet delinquentes, Ecclesiastico eo ipso subiiciantur inter- 
dicto, Praelati etiam praemissis absque Rom. Pont. expressa licentia ultro 
consentien. excommunicationis, et depositionis poenam ipso facto incurrant. 
Statuimus, et ordinamus ut de cetero talia praesumentes, etiam si, ut prae- 
fertur, qualificati fuerint, ultra supradictas poenas, quas contravenientes eo 
ipso incurrere volumus, et innovamus, quod ad omnes actus legitimos, inha- 
biles, et intestabiles habeantur. 


! C. 5, de poenis, V, 9, in VI. 
? C. 1, de poenis, V, 8, in Clem. 

8 41. Et cum secundum leges civiles, et sacrorum Canonum censuras, 
sortilegia per invocationem Daemonum, incantationes, ac divinationes, super- 
stitionesque prohibitae sint: Statuimus, decernimus, et ordinamus, ut Clerici, 
qui in praemissis culpabiles inventi fuerint, arbitrio Superiorum infamia 
notentur; si vero non destiterint, deponantur, atque in Monasterium ad 
tempus arbitrio Superioris praefiniendum detrudantur; beneficiisque, et officiis 
Ecclesiasticis priventur. Laici vero utriusque sexus, excommunicationis, et 
aliis poenis iuris, tam civilis quam Canonici subiaceant. 

8 42. Et ut omnes ficti Christiani, ac de fide male sentientes, cuiuscum- 
que generis, aut nationis fuerint, necnon Haeretici, seu aliqua haeresis labe 
polluti, vel Iudaizantes, a Christifidelium coetu penitus eliminentur, et a quo- 
cumque loco, et praesertim a Romana Curia expellantur, ac debita animad- 
versione puniantur; Statuimus ut contra eos diligenti inquisitione ubique, et 
in dicta Curia maxime, procedatur per Iudices per nos deputandos, et eius 
criminis reos, et legitime convictos, debitis poenis puniri; relapsos vero, 
absque ulla spe veniae, aut remissionis affici volumus. 

S 43. Et cum Constitutiones, et Ordinationes nostrae huiusmodi quas 
pro nunc ordinamus, vitam, mores, Ecclesiasticamque disciplinam concernant, 
tam Officiales nostros, quam alios, tam in Romana Curia, quam extra ubi- 
que locorum commorantes, imitari convenit, illis ligari, eosque ad eorum 
observationem inviolabiliter teneri volumus, atque decernimus. 

S 44. Et ne Constitutiones ipsae aliis censuris, ac poenis in contrafa- 
cien. per antiqua iura, et Constitutiones impositis derogare in aliquo videan- 
tur, cum ad augmentum editae, atque excogitatae fuerint, etiam declaramus, 
per earum dispositiones, ordinationesque nihil prorsus iuri communi, vel 
decretis aliorum Romanorum Pontificum ullatenus derogatum esse. Quinimmo 
si qua in eis propter perversam temporum, aut locorum vel hominum cor- 
ruptelam, vel abusum, aut quamcumque aliam causam minime probandam, 
vigorem suum amiserint, ea ex nunc innovamus, confirmamus, et inviolabi- 
liter observari mandamus. 

S 45. Quas nostras consultissimas Constitutiones post duos menses ab 
earum publicatione, ligare debere, etiam decernimus, et declaramus; distri 
ctius inhibentes ne quis eas glosare, vel super eis commentaria, interpreta- 
tionesve facere absque speciali nostra, vel Sedis Apostolicae licentia, prae- 
sumat. Si quis autem ausu temerario contravenerit, excommunicationis latae 
sententiae poenam eo ipso incurrat. 

Nulli ergo omnino hominum, etc. 

Si quis, etc. 

[Bull. Rom., tom. 3, lll, p. 395-401]. 

66. 


Leo X (in Conc. Lateranen. V), const. Regimini universalis, 
4 maii I515. 


Regimini universalis Ecclesiae disponente Domino praesidentes, iuxta 
Pastoralis officii debitum, libenter intendimus utilitatibus subditorum, ad 
conservandam libertatem Ecclesiasticam, et removenda scandala, ponendam 
concordiam, et nutriendam quietem inter Ecclesiarum Praelatos, et eorum 
subditos, eo propensius Apostolicae solicitudinis studium adhibemus, quo 
dissensionem talium fore dispendiosam experimento comprobatur, necnon 
indulta pariter, et privilegia eisdem subditis in ipsorum Praelatorum dispen- 
dium, tam per Praedecessores nostros, quam Sedem Apostolicam concessa, 
ita libenter moderamur, ne exinde scandala procedant, neve ex eis ulli detur 
materia malignandi, et personae Ecclesiasticae a bono obedientiae, necnon a 
divini perseverantia servitii nullatenus retrahantur. 

S 1. Sane nuper ad nostrum relatio fide digna perduxit auditum, quod 
Canonici Patriarchalium, Metropolitanarum, et Cathedralium, et Collegiata- 
rum Ecclesiarum, et alii Clerici saeculares plura praesumunt, quae ipsis infa- 
miam non parvam pariunt, et aliis inferunt laesionem, praetextu exemptionis, 
et libertatis a dicta Sede obtentae, Ordinariorum correctiones et ordinationes 
subterfugiunt, ac eorum forum, sive iudicium declinant; nonnulli etiam impu- 
nitatem suorum excessuum per privilegium exemptionis obtinere sperantes, 
excessus ipsos committere non verentur, quos nisi per exemptionem, qua 
gaudent, crederent se defendi, nullatenus fuissent commissuri. Hinc itaque 
accidit, ut propter eorum audaciam, qui praetextu privilegii exemptionis, 
impunitatem excessuum obtinere confidentes, nonnulla multoties committant 
enormia, per quae plurimum diffamatur Ecclesia, et scandala gravia gene- 
rantur, potissime autem cum talia per eos, ad quos eorum spectat cor- 
rectio, incorrecta remaneant, seu illi ad quos spectat illa punire, negligunt. 

8 2. Nos volentes ne eo praetextu delicta remaneant impunita, morbo 
huiusmodi necessariam adhibere medelam, sacro approbante Concilio sta- 
tuimus, ut de cetero illi, quibus exemptorum correctio et punitio a dicta 
Sede demandata est, circa illam vigilanter intendant, et diligenter officii sibi 
commissi debitum exequantur; et quamprimum eis exemptos ipsos deliquisse 
legitime constiterit, ita eosdem exemptos delinquentes puniant, quod iidem 
exempti metu poenae a suis arceantur insolentiis, et alii eorum exemplo per- 
territi, prosilire ad similia merito perhorrescant. 

8 8. Et cum Ecclesiasticus ordo confundatur, si sua unicuique iurisdi- 
ctio non servetur, Ordinariorum iurisdictioni (quantum cum Deo possumus) 
favere, ac litibus finem celerius imponi, et litigantium immoderatis sumpti- 
bus, et expensis parci satagentes, Statuimus, et ordinamus, quod singulae 
causae, tam spirituales, quam civiles et mixtae, ac forum Ecclesiasticum 
quomodolibet concernentes, et beneficiales (dummodo beneficia ipsa gene- 
raliter reservata non fuerint, et ipsorum singulorum beneficiorum fructus, 

redditus, et proventus, XXIV ducatorum auri de Camera, sécundum com- 
munem aestimationem valorem annuum non excedant) in prima instantia 
extra Romanam Curiam, et in partibus coram Ordinariis locorum dumtaxat 
cognosci, et terminari; ita quod nulli ante definitivam sententiam liceat appel- 
lare, nec appellatio si fuerit emissa ullatenus admitti, nisi ab interlocutoria, 
quae vim habeat definitivae, vel a gravamine minime concernente negotium 
principale, quod per appellationem a definitiva sententia reparari non possit, 
nisi alter collitigantium adversarii sui potentiam merito perhorrescens, seu 
alia probabili, et honesta causa aliter quam per proprium iuramentum saltem 
semiplene probata, coram Ordinario non auderet litigare. Eo enim casu, 
causae piae, etiam appellationum, in dicta Curia, etiam in prima instantia, 
committi et cognosci et terminari possint. Alioquin appellationes, et illarum, 
etiam aliarum causarum huiusmodi commissiones in posterum, et quidquid 
inde secutum fuerit, nullius sint roboris vel momenti. 

S8 10. Et quia saepius et multiplici relatione percepimus, quamplurimas 
Ecclesias, et illis praesidentes Episcopos, tam citra quam ultra montes, 
vexari in eorum iurisdictionibus, iuribus, et dominiis, ac turbari a domicellis, 
Principibus, et nobilibus eorumdem, qui sub colore iurispatronatus, quod 
in beneficiis Ecclesiasticis habere confingunt, nullo privilegio Apostolico 
suffulti, sine Ordinariorum collationibus, et literis, et absque aliquo saltem 
colorato titulo, beneficia non solum Clericis sed etiam Laicis conferre, Sacer- 
dotes et Clericos delinquentes ad eorum libitum punire, decimas omnium 
rerum, ad quarum solutionem de iure tenentur, ac Cathedralium, et alia quae 
legis Dioecesanae, et iurisdictionis sunt, et ad ipsos Episcopos dumtaxat 
pertinent, temere auferre, fraudare, usurpare, seu ut praemissa fiant man- 
dare, ac ipsa et fructus quoscumque ne a Civitatibus, Terris, et locis eorum 
extrahantur prohibere, feuda, possessiones, et praedia occupare, et indebite 
detinere, seu ad feuda et bona ipsarum Ecclesiarum eis concedendum, ac 
beneficia Ecclesiastica personis per eos nominatis conferendum, minis, et ter- 
roribus, ac aliis viis indirectis inducere, et compellere, et alia quamplurima 
damna, iacturas, iniurias, Ecclesiis, et earum Praelatis, ac Clericis praefatis 
inferri, non modo permittere, sed etiam expresse mandare praesumant. 

S 11. Attendentes igitur quod Laicis in Clericos et personas Ecclesia- 
sticas, ac bona Ecclesiastica, non est attributa facultas, atque aequum et 
iustum esse, ut in eos iura insurgant, qui illa offendere praesumunt. Nec- 
non considerantes quantum ex eis tam nostro et Apostolicae Sedis honori, 
quam personarum Ecclesiaslicarum quieto et prospero statui non sine dam- 
nanda pernicie derogetur. Ac cupientes, eos quos ad observantiam iurium, 
virtutum praemia non inducunt, tam adiectarum exaggeratione poenarum, 
quam adiiciendarum de novo formidine, a temerariis ausibus refraenare, 
omnes et singulas constitutiones, quae super Decimarum solutione, et contra 
violatores, et raptores Ecclesiarum, et incendiarios, agrorum depopulatores, 
et tam S. R. E. Cardinales, quam venerabiles fratres nostros Episcopos, et 
alias personas Ecclesiasticas, Saeculares et Regulares, capientes, et detinentes, 
et eorum iurisdictionem et iura quomodolibet indebite occupantes, aut eos 
in eorum iurisdictionis exercitio perturbantes, seu molestantes, eos quoque 

ad conferendum beneficia Ecclesiastica personis per eos nominatis, aut alias 
de illis pro eorum libito voluntatis disponendum, et feuda ac bona Eccle- 
siastica in emphyteusim concedendum, aut alias vendendum, temere compel- 
lentes; necnon statuta contra libertatem Ecclesiasticam facientes, et ad prae- 
missa auxilium, consilium, vel favorem praestantes, hactenus emanarunt, 
innovamus. Et cum ea nedum iuri contraria, sed etiam Fcclesiasticae liber- 
tati opprobriosa sint quamplurimum et adversa, ut de officio nobis credito 
dignam Deo possimus reddere rationem, affectibus et monitis paternis, Impe- 
ratorem, Reges, Principes, Duces, Marchiones, Comites, Barones, et quos- 
cumque alios alterius cuiuscumque nobilitatis, praeeminentiae, potentiae, 
seu potestatis, excellentiae, vel dignitatis existentes, attente hortamur in 
Domino, eisdem in virtute sanctae obedientiae mandantes, ut ipsi constitu- 
tiones praedictas observent, et faciant a suis etiam subiectis inviolabiliter 
observari, quacumque consuetudine contraria non obstante, si divinam offen- 
sam, et Sedis Apostolicae debitam vitare voluerint ultionem. Ac collatioues 
de dictis beneficiis sic factas, nullas et irritas nihilominus esse decernimus, 
ac illis utentes reddantur inhabiles ad alia beneficia Ecclesiastica obtinenda, 
donec cum eis super hoc per Sedem praedictam fuerit dispensatum. 

8 12. Mature quoque considerantes, quod post Christi ad Coelos Ascen- 
sionem, Apostoli per singulas Urbes et Dioeceses, Episcopos distribuerunt, 
sicut Sancta Romana Ecclesia per Orbem constituit eosdem Episcopos, in 
partem sollicitudinis vocando, onera gradatim distribuendo per Patriarchas, 
Primates, Archiepiscopos, Episcopos, ac sacris etiam Canonibus fuerit defi- 
nitum, per eos pro morum correctione, et controversiarum decisione, et 
determinatione, ac mandatorum Domini observatione, fieri debere Concilium 
Provinciale, ac Synodum Episcopalem, ut depravata corrigerentur, et illa 
facere negligentes, Canonicis poenis subiacerent. Cum conveniat nos circa 
ea, quae rempublicam Christianam concernunt, esse intentos, desiderantes 
canones ipsos firmiter observari, eisdem Patriarchis, Primatibus, Archiepi- 
scopis, et Episcopis districte iniungimus, ut de officio eis commisso dignam 
Deo possint reddere rationem, canones, Concilia et Synodos huiusmodi fieri 
mandantes, quocumque privilegio non obstante, inviolabiliter observent, prae- 
Qterquam quoad Concilium provinciale, quod de cetero singulis trienniis 
fieri mandamus, ad illaque etiam exemptos accedere debere decernimus, pri- 
vilegio, ac consuetudine quacumque contraria non obstante. Circa hoc autem 
negligentes, poenas in eisdem canonibus contentas se noverint incursuros. 

[Bull. Rom., tom. 3, III, p. 405-408]. 


67. 


Leo X (in Conc. Lateranen. V), const. Inter multiplices, 
4 maii 1515. 

Inter multiplices nostrae solicitudinis curas, illam in primis suscipere 
pro nostro Pastorali officio debemus, üt quae salubria, et laudabilia, ac 
Catholicae fidei consona, et bonis moribus conformia, nostro tempore non 

solum enucleentur, verum etiam ad posteros propagentur, et quae materiam 
scandali praebere possent, penitus succidantur, et radicitus extirpentur, nec 
pullulare usquam sinantur ea in agro Dominico, et vinea Domini Sabaoth 
dumtaxat conseri permittendo, quibus fidelium mentes pasci spiritualiter pos- 
sint, eradicatis zizaniis; et oleastri sterilitate succisa. 

8 1. Sane cum olim inter nonnullos dilectos filios sacrae Theologiae 
Magistros, ac luris utriusque Doctores, controversiam quamdam non sine 
populorum scandalo et murmuratione exortam, et nuper his diebus inno- 
vatam esse compererimus, circa pauperum relevationem in mutuis eis publica 
auctoritate faciendis, qui Montes Pietatis vulgo appellantur, quique in multis 
Italiae Civitatibus, ad subveniendum per huiusmodi mutuum pauperum ino- 
piae, ne usurarum voragine deglutiantur, a Civitatum Magistratibus, ac aliis 
Christifidelibus sunt instituti, atque a sanctis viris divini verbi praeconibus, 
et laudati, et persuasi, ac a nonnullis, etiam summis Pontificibus praedeces- 
soribus nostris probati, et confirmati sint, ne praefati Montes a Christiano 
dogmate dissonantes, vel non, utraque parte diversimode sentiente, atque 
praedicante. Nonnullis enim Magistris, et Doctoribus dicentibus, eos Montes. 
non esse licitos, in quibus aliquid ultra sortem pro libera, decurso certo 
tempore, per ministros huius Montis, ab ipsius pauperibus quibus mutuum 
datur, exigitur, et propterea ab usurarum crimine, iniustitiave, seu ab aliqua 
certi specie mali mundos non evadere: cum Dominus noster, Luca Evange- 
lista attestante, aperto nos praecepto obstrinxerit, ne ex dato mutuo quic- 
quam ultra sortem sperare debeamus. Ea enim propria est usurarum inter- 
pretatio, quando videlicet ex usu rei, quae non germinat, nullo labore, nullo 
sumptu, nullove periculo lucrum foenusque conquiri studetur. Addebant 
etiam iidem Magistri et Doctores, in iis Montibus neque commutativae, 
neque distributivae iustitiae fieri satis, cum tamen iustitiae terminos con- 
tractus huiusmodi excedere non debeant, si debeant approbari. Idque praeterea 
probare nitebantur, quia impensae pro huiusmodi Montium conservatione, a 
pluribus, ut aiunt, debitae, a solis pauperibus quibus mutuum datur, extor- 
queantur, pluraque interdum ultra necessarias et moderatas impensas, non 
absque specie mali, ac incentivo delinquendi, quibusdam aliis personis, ut 
inferre videntur, exhibeantur. 

8 2. Aliis vero pluribus Magistris et Doctoribus contra asserentibus, et 
in multis Italiae Gymnasiis, verbo et scripto conclamantibus, pro tanto bono, 
tamquam Reipublicae pernecessario, modo ratione mutui nihil petatur neque 
speretur, pro indemnitate tamen eorumdem Montium, impensarum videlicet 
Ministrorum eorumdem ac rerum omnium ad illorum necessariam conser- 
vationem pertinentium, absque Montium huiusmodi lucro, idque moderatum 
et necessarium ab iis qui ex huiusmodi mutuo commodum suscipiunt, licite 
ultra sortem exigi, et capi possit, nonnihil licere, cum regula iuris habeat, 
Quod qui commodum sentit, onus quoque sentire debeat, praesertim si Apo- 
stolica accedat auctoritas. 

8 3. Quam quidem sententiam a fel. record. Paulo Secundo, Sixto Quarto, 
Innocentio Octavo, Alexandro Sexto, et Iulio Secundo Romanis Pontificibus. 
praedecessoribus nostris probatam, a Sanctis quoque et Deo devotis et in. 

magna, ob sanctitatis opinionem, existimatione habitis, Evangelicae veritatis 
praedicatoribus praedicatam esse ostendunt. 

S 4. Nos super hoc (prout nobis est ex alto concessum) opportune pro- 
videre volentes, alterius quidem partis iustitiae zelum, ne vorago aperiretur 
usurarum, alterius pietatis et veritatis amorem, ut pauperibus subveniretur, 
utriusque vero partis studium commendantes, cum haec ad pacem, et tran- 
quillitatem totius Reipublicae Christianae. spectare videantur, sacro appro- 
bante Concilio, declaramus, et definimus, Montes Pietatis antedictos per Res- 
publicas institutos, et auctoritate Sedis Apostolicae hactenus probatos et con- 
firmatos, in quibus pro eorum impensis, et indemnitate, aliquid moderatum 
ad solas Ministrorum impensas, et aliarum rerum ad illorum conservatio- 
nem, ut praefertur, pertinentium, pro eorum indemnitate dumtaxat, ultra 
sortem, absque lucro eorumdem Montium, recipitur, neque speciem mali 
praeferre, nec peccandi incentivum praestare, neque ullo pacto improbari, 
quinimmo meritorium esse, ac laudari et probari debere tale mutuum, et 
minime usurarium putari, licereque illorum pietatem, et misericordiam populis 
praedicare, etiam cum indulgentiis a Sancta Sede Apostolica eam ob causam 
concessis. Ac deinceps alios etiam similes Montes cum Apostolicae Sedis 
approbatione erigi posse. Multo tamen perfectius, multoque sanctius fore, si 
omnino tales Montes gratuiti constituerentur, hoc est, si illos erigentes, ali- 
quos census assignarent, quibus si non omni, saltem vel media ex parte, 
huiusmodi Montium Ministrorum solvantur impensae, ut ad leviorem aeris 
solvendi portionem, medio hoc, pauperes gravari contingat, ad quos cum 
huiusmodi census assignatione, pro impensarum supportatione erigendos, 
Christifideles maioribus indulgentiis invitandos esse decernimus. i 

S 5. Omnes autem Religiosos, et Ecclesiasticas ac saeculares personas, 
qui contra praesentis declarationis et sanctionis formam, de cetero praedi- 
care, seu disputare, verbo vel scriptis ausi fuerint, excommunicationis latae 
sententiae poenam, privilegio quocumque non obstante, incurrere volumus. 

8 6. Non obstantibus, etc. 

Nulli ergo, etc. 

[Bull. Rom., tom. 3, III, p. 408, 409]. 


68. 


Leo X (in Conc. Lateranen. V) const. Inter sollicitudines, 
4 mali 1515. 


Inter sollicitudines nostris humeris incumbentes, perpeti cura revolvimus, 
ut errantes in viam veritatis reducere, ipsosque lucrifacere Deo (sua nobis 
cooperante gratia) valeamus, hoc est quod profecto desiderantes exquirimus, 
ad id nostrae mentis sedulo destinamus affectum, ac circa illud studiosa 
diligentia vigilamus. : " 

8 1. Sane licet literarum peritia per librorum lectionem possit faciliter 
obtineri, ac ars imprimendi libros, temporibus potissimum nostris, divino 


116 Romani Pontifices 


favente numine, inventa, seu aucta et perpolita, plurima mortalibus attulerit 
commoda, cum parva impensa copia librorum maxima habeatur, quibus 
ingenia ad literarum studia percommode exerceri, et viri eruditi in omni 
linguarum genere, praesertim autem Catholici, quibus Sanctam Romanam 
Ecclesiam abundare affectamus, facile evadere possunt, qui etiam infideles 
sciant, et valeant sacris institutis instruere, fideliumque collegio, per doctri- 
nam Christianae fidei salubriter aggregare. Quia tamen multorum querela 
nostrum, et Sedis Apostolicae pulsavit auditum, quod nonnulli huius artis 
imprimendi Magistri, in diversis Mundi partibus libros, tam Graecae, He- 
braicae, Arabicae, et Chaldeae linguarum in Latinum translatos, quam alios, 
Latino, ac vulgari sermone editos, errores etiam in fide, ac perniciosa 
dogmata etiam Religioni Christianae contraria, ac contra famam personarum, 
etiam dignitate fulgentium continentes imprimere, ac publice vendere prae- 
sumunt, ex quorum lectura non solum legentes non aedificantur, sed in 
maximos potius, tam in fide quam in vita, et moribus prolabuntur errores, 
unde varia saepe scandala (prout experientia rerum magistra docuit) exorta 
fuerunt, et maiora in dies exoriri formidantur. 

8 2. Nos itaque, ne id, quod ad Dei gloriam, et fidei augmentum, ac 
bonarum artium propagationem, salubriter est inventum, in contrarium con- 
vertatur, ac Christifidelium saluti detrimentum pariat, super librorum impres- 
sione curam nostram habendam fore duximus, ne de cetero cum bonis 
seminibus spinae coalescant, vel medicinis venena intermisceantur. Volentes 
igitur de opportuno super his remedio providere, hoc sacro approbante Con- 
cilio, ut negotium impressionis librorum huiusmodi, eo prosperetur felicius, 
quo deinceps indago solertior diligentius et cautius adhibetur: Statuimus, 
et ordinamus, quod de cetero perpetuis futuris temporibus, nullus librum 
aliquem, seu aliam quamcumque scripturam, tam in Urbe nostra, quam in 
aliis quibusvis Civitatibus, et Dioecesibus, imprimere, seu imprimi facere 
praesumat, nisi prius in Urbe per Vicarium nostrum, et Sacri Palatii Magi- 
strum, in aliis vero Civitatibus, et Dioecesibus per Episcopum, vel alium 
habentem peritiam scientiae libri, seu scripturae huiusmodi imprimendae 
ab eodem Episcopo ad id deputandum, ac Inquisitorem haereticae pravitatis 
Civitatis, sive Dioecesis, in quibus librorum impressio huiusmodi fieret, 
diligenter examinentur, et per eorum manus propriae subscriptionem, sub 
excommunicationis sententia, gratis, et sine dilatione imponendam, appro- 
bentur. 

8 3. Qui autem secus praesumpserit, ultra librorum impressorum amis- 
sionem, et illorum publicam combustionem, ac centum ducatorum Fabricae 
Basilicae Principis Apostolorum de Urbe, sine spe remissionis, solutionem, 
ac anni continui exercitii impressionis suspensionem, excommunicationis 
sententia innodatus existat, ac demum ingravescente contumacia, taliter per 
Episcopum suum, vel Vicarium nostrum respective, per omnia iuris remedia 
castigetur, quod alii eius exemplo similia minime attentare praesumant. 

Nulli ergo, etc. Si quis, etc. 

[Bull. Rom., tom. 3, III, p. 409, 410]. 

69. 


Leo X, const. Inter graves, 25 maii 1515. 


Inter graves solicitudines, et curas, quibus pro Pastoralis officii, et Apo- 
stolicae servitutis debito continue premimur, una est peculiaris, qua semper 
angimur, ut defensioni, et custodiae Civitatum, et Terrarum, et locorum 
nobis et S. R. E. subiectorum-:assidue invigilemus, ac ne perversorum teme- 
rariis ausibus, a quibusvis gentium armorum ductoribus, qui sine iustitiae 
ministerio, sed hostili manu, et propria temeritate procedunt, occupentur, 
et dissipentur, omnibus remediis, et iuris auxilio opportune prohibere, quod 
tanto periculosius negligitur, quanto exinde turbatio, et confusio Civitatum, 
et Terrarum Ecclesiastici Status de facili causaretur, et Pontificalis auctoritas 
minueretur. 

S 1. Cum itaque operam efficacem adhibere debeamus, ut omnes Chri- 
stifideles, praesertim in terris, et locis nobis, et dictae Sedi mediate, vel 
immediate subiectis existentes, sublatis quibuscumque armorum strepitibus, 
et impedimentis quiete, et pacifice vivere valeant, omnibus iuris remediis 
(ubi etiam perversorum audacia exigit, vibrato Apostolicae potestatis mucrone) 
per censuras Ecclesiasticas providere volentes. Sane cum mente revolvimus 
quot, et quantos labores fel. rec. Iulius Papa II praedecessor noster pro 
recuperatione Civitatum, Terrarum, et locorum ad Romanam Ecclesiam 
canonico titulo pertinentium, quae a diversis Ducibus, Principibus, et Poten- 
tatibus longo tempore occupata, et detenta fuerant, passus sit, praesertim 
cum adductus fuerit, consilium capere de adeundis per se ipsum, visitandis, 
et reformandis aliquibus Romanae Ecclesiae Civitatibus, et illarum Statu, 
assumptis etiam aliquibus copiis, ut contumaces compescere posset, iter 
matura deliberatione cum S. R. E. Cardinalibus, ipsis eum comitantibus, 
arripere, illaque felici, et prospero successu, dextera Domini sibi etiam assi- 
stente, recuperaverit et dictae Romanae Ecclesiae reintegraverit. 

8 2. Nos etiam post nostram ad summi Apostolatus apicem, divina 
favente clementia, assumptionem, Parmam, et Placentiam Civitates, quibus 
Apostolica Sedes, ea tunc vacante, spoliata fuerat, summa diligentia restitui 
curavimus. Et omnia quaeque per eumdem lulium praedecessorem recupe- 
rata, pro nostro, et dictae Sedis honore, non minori diligentia, ac oppor- 
tunis iuris remediis conservare intendimus, quam idem lulius praedecessor, 
cum in humanis ageret, recuperare studuerit, animo etiam semper gessimus, 
Reges, et Principes, ac Potentatus, quos tempore assumptionis nostrae huius- 
modi inter se bello dissidentes audivimus, non armis, sed concordia, eorum 
differentias, et lites, Domino concedente terminari, et inter fideles quoslibet, 
controversias super quacumque etiam maxima importante re, via iuris, et non 
armis decidi, et terminari, ipsaque arma Regum, et Principum, ac Potenta- 
tuum praedictorum unanimi consensu contra immanissimos Christi nominis 
hostes, ad fidei exaltationem converti, summo studio concupivimus. 

8 3. Et cum a quampluribus praedecessoribus nostris Romanis Pontifi- 
cibus, constitutiones, diversas censuras, et poenas in se continentes, contra 
occupantes Civitates, et Terras, et loca huiusmodi, aut illa hostiliter inva- 
dentes emanaverint, et singulis annis censurae huiusmodi contra talia prae- 
sumentes in:die Coenae Domini innoventur: ea propter ne Terrarum, aut 
locorum, ac iurium, seu bonorum S. R. E. curam negligere videamur, nec- 
non ad tollendam super praemissis ignorantiae, aut cuiuslibet alterius 
generis excusationem, omnes, et singulas constitutiones, et literas Aposto- 
licas, ac processus, qui singulis annis publice promulgantur in die Coenae 
Domini, ex more Romanorum Pontificum, ac alias quascumque constitutiones, 
seu canonicas sanctiones quomodolibet editas, excommunicationis, ac alias 
sententias, censuras, et poenas contra Civitates, et Terras, loca, et iura ad 
dictam Romanam Ecclesiam pertinentia occupantes, aut illa hostiliter inva- 
dentes, vel ad id per se, vel alium, seu alios, auxilium, consilium, vel favo- 
rem, directe, vel indirecte, aut alias quovis quaesito colore, praestare prae- 
sumentes, cuiuscumque ordinis, praeeminentiae, et conditionis, et status, 
etiamsi Cardinalatus, aut Patriarchali, Regali, Reginali, aut alia quavis Eccle- 
siastica, vel mundana, praefulgeant dignitate, continentes, approbamus, et 
innovamus, illasque inviolabiliter observari debere decernimus. 

S 4. Ac omnes, et singulos Reges, Duces, Principes, Marchiones, Comites, 
Barones, ac Communitatum, Universitatum, tam in Italia, quam extra Italiam 
existentium singulas personas, Civitates, Terras, et loca praesertim Parmam, 
et Placentiam, ad dictam Romanam Ecclesiam mediate, vel immediate perti- 
nentia, seu in quarum, vel quorum aut cuiuslibet earum, vel eorum posses- 
sione quomodolibet eadem S. R. E., per se, vel alium extiterit, hostiliter 
invadentes, aut alias cum gentibus armorum, aut stipendiariis equestribus, 
vel pedestribus, aut sine, etiam advocatione populorum, seu factionum, aut 
privatarum personarum, aut alias qualitercumque, et quomodocumque, et 
quovis quaesito colore, aut ingenio, absque nostra speciali licentia occu- 
pantes, necnon stipendiarios, equestres aut pedestres, quomodolibet contra 
praesentes literas nostras, et in eis contenta militantes, aut auxilium, consi- 
lium, vel favorem praestantes, ex parte omnipotentis Dei, Patris, et Filii, 
et Spiritus Sancti, auctoritate beatorum Petri, et Pauli Apostolorum, ac nostra, 
et de potestatis plenitudine, excommunicamus, anathematizamus, ac male- 
dictionis, et damnationis aeternae mucrone percutimus, ac omnium Ecclesia- 
sticarum censurarum laqueis ligatos, et irretitos esse, vigore praesentium 
decernimus, ac reos criminis laesae Maiestatis, et a Sede Apostolica, et a 
S. R. E, ac omnibus dictae Romanae Ecclesiae devotis, cum eorum bonis 
perpetuo diffidatos, infames, et inhabiles ad omnes, Ecclesiasticas, vel mun- 
danas dignitates, omnesque actus legitimos, et Ecclesiastica sepultura indignos 
esse, auctoritate, et potestate praedictis etiam decernimus. 

S 5. Et generaliter Civitates, Terras, Oppida, et loca quaecumque ad 
quae aliquem eorumdem excommunicatorum declinare contigerit, quamdiu 
ibidem permanserit, etiam triduo post recessum eiusdem, Ecclesiastico inter- 
dicto subiicimus, necnon excommunicatos, anathematizatos, et maledictos, 
titulis, dignitatibus, et honoribus, in quibus constituti existunt, et tam ipsos, 

quam Communitates, Castra, Oppida, et loca praedicta, omnibus privilegiis, 
indultis, etiam Studii generalis, concessionibus, et gratiis, dignitatibus, hono- 
ribus, quibus utuntur, et gaudent, seu muniti sunt, necnon bonis omnibus, 
quae in feudum, vel in emphyteusim, seu alias a praefata Romana, vel aliis 
Ecclesiis, Monasteriis, et locis Ecclesiasticis, aut alias quomodolibet, etiam ab 
Imperatore, Regibus, seu aliis Principibus, ac saecularibus potestatibus obti- 
nent, penitus privamus, dictaque bona feudalia, vel emphyteutica, ut prae- 
fertur, obtenta, ad dominos suos reverti debere, ita ut de illis libere dispo- 
nere possint, decernimus. 

S 6. Et si aliqui ex excommunicatis, anathematizatis, et maledictis prae- 
dictis, clerici, saeculares, vel Praelati, etiam in Archiepiscopali, Episcopali, 
vel alia dignitate, etiam Cardinalatus honore, et beneficiati fuerint, illos 
dignitate, ac titulo Cardinalatus, necnon Praelaturis, administrationibus, regi- 
mineque, ac omnibus, et singulis beneficiis, dignitatibus, personatibus, offi- 
ciis, canonicatibus, et praebendis, aliisque beneficiis Ecclesiasticis, ac ordi- 
nibus, etiam Sacerdotalibus, ad quos promoti forent, sine ulla spe restitutionis, 
et absque alia citatione, seu declaratione, privamus, et ex nunc privatos esse 
per praesentes decernimus, 

8 7. Absolvi autem a praedictis censuris, sententiis, ac poenis nullus 
ex supradictis per alium quam per Romanum Pontificem, nisi dumtaxt in 
mortis articulo constitutus possit, nec etiam tunc, nisi quantum fieri potest, 
satisfactione praevia, et de stando Sanctae Matris Ecclesiae mandatis, et 
similia ulterius non committenda, legitima cautione praestita, aliter autem 
absolvere, aut indignos sepultura Ecclesiastica, ut praefertur, sepelire prae- 
sumentes, supradictis omnibus, et singulis poenis eo ipso subiicimus. Quod- 
que de beneficiis praedictis possit, et debeat per Sedem praedictam. dum- 
taxat, seu ab illa specialem facultatem habentes, absque alia declaratione 
incursus poenae huiusmodi, libere illico provideri, auctoritate praedicta, et 
ex certa scientia, ac de Apostolicae potestatis plenitudine. 

8 8. Ac omnibus, et singulis Civitatum, et Terrarum nobis, et Romanae 
Ecclesiae mediate, vel immediate subiectarum personis, sub eisdem poenis, 
quas eo ipso si contrafecerint, absque alia declaratione incurrant, et a quibus, 
ut praefertur, nonnisi a nobis, et successoribus nostris, praeterquam in mortis 
articulo constituti, et debita satisfactione praemissa, absolvi possint, in virtute 
sanctae obedientiae, districte praecipiendo mandamus, ne aliquas gentes armi- 
geras, praeterquam ad nostra, et dictae S. R. F. stipendia militantes, quovis 
quaesito colore in Civitatibus, Terris, Castris, Oppidis, et locis nostris subie- 
€tis, sine nostra speciali licentia admittere, retinere, illisque victualia, aut 
aliquod subsidium quoquo modo praestare praesumant, eosque etiam si 
Cardinalatus honore, vel Archiepiscopali, Episcopali, aut quavis alia Eccle- 
siastica, vel mundana praefulgeant dignitate, si contrafecerint, ipso facto 
eisdem poenis subiacere, Civitates quoque, Terras, Castra, Oppida, et loca 
praedicta, ad quae inobedientes huiusmodi declinare, et in quibus moram 
trahere contigerit, Ecclesiastico supposita interdicto, tamdiu firmiter obser- 
vando, donec compuncti corde, huiusmodi interdicti relaxationem, debita 
satisfactione praemissa, meruerint obtinere, ac ibidem permanserint, et per 

triduum post eorum discessum, auctoritate Apostolica, scientia, et potestate 


praedictis, decernimus. 
[Bull. Rom., tom. 3, III, p. 410-412]. 


70. 


Leo X (in Conc. Lateranen. V), const. Pastor aeternus, 
I9 dec. 1516. 


Pastor aeternus gregem suum, usque ad consummationem saeculi num 
quam deserturus, ita Apostolo teste, obedientiam dilexit, ut pro expiando 
primi parentis inobedientiae peccato seipsum humiliaverit, factus obediens 
usque ad mortem, migraturus vero ex mundo ad Patrem in soliditate petrae, 
Petrum eiusque Successores Vicarios suos instituit, quibus ex libri Regum 
testimonio ita obedire necesse est, ut qui non obedierit morte moriatur, et 
ut alibi legitur, in Ecclesia esse non potest, qui Romani Pontificis Cathe- 
dram deserit, quoniam Augustino, Gregorioque auctoribus, sola obedientia 
est mater, custosque omnium virtutum, sola fidei meritum possidens, sine 
qua quisque infidelis convincitur, etiam si fidelis esse videatur. Itaque nos 
eodem Petro docente soliciti esse debemus, ut quae a Rom. Pont. Praede- 
cessoribus nostris, praesertim in sacris Conciliis pro obedientiae huiusmodi 
auctoritatis, libertatisque Ecclesiasticae, et Sedis Apostolicae defensione 
mature, et ex legitimis causis inchoata sunt, nostris studio, cura, et dili- 
gentia debite absolvantur, et ad optatum finem perducantur, simplicium 
quoque animae (quarum etiam rationem Deo reddituri sumus) a dolis, et 
laqueis tenebrarum principis liberentur. 

S 1. Sane fel. rec. lulius Papa Secundus praedecessor noster post indictum 
ex legitimis tunc expressis causis de venerabilium fratrum suorum Sanctae 
Romanae Ecclesiae Cardinalium, de quorum numero tunc eramus, consilio, 
et assensu sacrum Lateranense Concilium, provide considerans cum eodem 
sacro Lateranen. Concilio Bituricen. Regni Franciae corruptelam, quam illi 
Pragmaticam Sanctionem vocant, cum maximo animarum periculo, et scan- 
dalo, ac dignitatis Sedis Apostolicae detrimento, et vilipendio retroactis tem- 
poribus viguisse, et adhuc vigere, eiusdem Pragmaticae Sanctionis negotium, 
eodem approbante Concilio discutiendum, certis tunc nominatim deputatis 
Cardinalibus, et Praelatis certae Congregationis commisit. 

S 5. Et sicut piae memoriae Leo Papa lI, Praedecessor noster, cuius in 
hoc libenter quoad possumus vestigia imitamur, ea quae in secunda Ephe- 
sina Synodo temere contra iustitiam et Catholicam fidem gesta fuerunt, post- 
modum in Chalcedonen. Concilio mandavit, ac fecit, pro dictae fidei firmitate 
revocari, ifa et nos a tam nefariae sanctionis, et contentorum in ea revoca- 
tione, retrahi aut desistere salva conscientia, ac nostro, et ipsius Ecclesiae 
honore non posse, aut debere censemus. 

S 6. Nec illud nos movere debet, quod sanctio ipsa et in ea contenta, 
in Basileen. Concilio edita et ipso Concilio instante a Bituricen. Congrega- 
tione recepta et acceptata fuerunt, cum ea omnia post translationem eiusdem 


Romani Pontifices 121 


Basileen. Concilii per rec. mem. Eugenium Papam IV, etiam praedecessorem 
nostrum Íactam, a Basileen. Conciliabulo, seu potius conventicula, quae 
praesertim post huiusmodi translationem, Concilium amplius appellari non 
merebatur, facta extiterint, ac propterea nullum robur habere potuerint, cum 
etiam solum Rom. Pont. pro tempore existen. tamquam auctoritatem super 
omnia Concilia habentem, Conciliorum indicendorum, transferendorum, ac 
dissolvendorum, plenum ius et potestatem habere, ne dum ex sacrae Scriptu- 
rae testimonio, dictis Sanctorum Patrum, ac aliorum Romanorum Pontiticum 
praedecessorum nostrorum, sacrorumque canonum decretis, sed propria 
etiam eorumdem Conciliorum confessione manifeste constet, quorum, aliqua 
referre placuit, reliqua vero utpote notoria silentio praeterire. In Alexandrina 
enim Synodo Athanasio ibidem existente, Felici Romano Pontif. ab eadem 
Synodo scriptum fuisse legimus, Nicaenam Synodum statuisse non debere 
absque Roman. Pont. auctoritate Concilia celebrari. Neque nos latet etiam 
eumdem Leonem Pont. Ephesinam secundam Synodum ad Chalcedonen. 
statuisse. Martinum etiam Papam V praesidentibus suis in Concilio Senen. 
potestatem transferendi Concilium nulla consensus ipsius Concilii mentione 
habita dedisse. Ephesinam quoque primam Synodum Caelestino ac Chalce- 
donen. eidem Leoni Sextam, Agathoni Septimam, Hadriano Octavam, Nicolao 
Octavam etiam Constantinopolitan. Synodum Hadriano Roman. Pontif. prae- 
decessoribus nostris maximam reverentiam exhibuisse, eorumdemque Pontif. 
institutionibus, et mandatis in sacris Conciliis per eos editis et factis reve- 
renter et humiliter obtemperasse. Unde Damasus Papa, et ceteri Episcopi 
Romae congregati scribentes de Concilio Ariminen. Episcopis in Illyrico con- 
stitutis praeiudicium aliquod per numerum Episcoporum Arimini congrega- 
torum fieri non potuisse testantur, quandoquidem constet Roman. Pontif, 
cuius ante omnia dicebat spectari decretum, talibus non praebuisse consen- 
sum, eumdemque Leonem Pontificem universis Siciliae Episcopis scribentem 
idem voluisse apparet, consueveruntque antiquorum Conciliorum Patres pro 
eorum, quae in suis Conciliis gesta fuerunt, corroboratione, a Rom. Pont. 
subscriptionem, approbationemque humiliter petere, et obtinere, prout ex 
Nicaena, et Ephesina, ac Chalcedonen. huiusmodi, et Sexta Constantinopo- 
litana, et Septima eadem Nicaena, ac Romana sub Symmacho Synodis habitis 
earumque gestis, necnon in Aimari libro de Synodis manifeste colligitur, quod 
etiam novissime Constantien. Patres fecisse constat. Quam laudabilem consue- 
tudinem si Bituricen. et Basileen. secuti fuissent, huiusmodi molestia procul 
dubio careremus. 

8 7. Cupientes quoque huiusmodi negotium ad debitum finem perduci, 
ac tam vigore citationum hactenus a nobis, et praefato lulio Praedecessore 
ex abundanti emanatarum, quam aliorum praemissorum, quae ita notoria 
sunt, ut nulla valeant excusatione, aut tergiversatione celari, etiam ex nostro 
Pastorali officio procedentes, omnesque, et singulos tam iuris, quam facti 
defectus, si qui forsan in praemissis intervenerint, supplentes, ex certa nostra 
scientia, e£ de Apostolicae potestatis plenitudine (eodem sacro approbante 
Concilio) tenore praesentium praefatam Pragmaticam Sanctionem, seu cor- 
ruptelam, eiusque approbationem quomodolibet emanatam, omniaque et sin- 

gula decreta, capitula, statuta, constitutiones, sive ordinationes in eadem 
quomodolibet contentas, seu etiam insertas, ac ab aliis prius editas, necnon 
consuetudines, stylum, usum, sive potius abusum ex ea in hanc usque diem 
quomodolibet emanatos, seu observatos, nullius roboris, vel momenti fuisse, 
et esse decernimus, et declaramus. Necnon ad abundantiorem cautelam eam- 
dem Bituricen. sanctionem, sive corruptelam, eiusque approbationem tacitam, 
vel expressam, ut praefertur, et in ea contenta omnia, et singula etiam inserta 
quaecumque revocamus, cassamus, abrogamus, irritamus, annullamus, ac 
damnamus, et pro infectis, revocatis, cassatis, abrogatis, irritatis, annullatis, 
et damnatis haberi volumus, decernimus, et declaramus. 
[Bull. Rom., tom. 3, ill, p. 430-433]. 


T1. 


Leo X (in Conc. Lateranen. V), const. Supernae Maiestatis, 
I9 dec. 1516. 


Supernae Maiestatis praesidio, per cuius ineffabilem providentiam cae- 
lestia simul et terrena diriguntur, super gregem Dominicum nobis commis- 
sum, speculatoris officium (quantum imbecillitati nostrae conceditur) exer- 
centes, totaque mente nobiscum ipsi revolventes inter alia complura et magna 
ad nos pertinere, ut munus praedicationis, quod in Ecclesia Dei praecipuum, 
ac pernecessarium, magnique fructus atque utilitatis, dummodo recte et ex 
sincera caritate erga Deum et proximum praeceptisque, et exemplis sanctorum 
Patrum, qui haec profitentes cum fidei fundatione, et propagatione plurimum : 
Ecclesiae contulerunt, exerceatur; quippe quod Redemptor noster primus 
fecit, et docuit, et eius praecepto, et imitatione duodenus ille Apostolorum 
numerus, quasi totidem coeli, Dei veri gloriam enarrantes per Orbem terra- 
rum, universum genus humanum, quod sub peccati iugo vetusta servitute 
continebatur, sensim ab eorum tenebris educentes, et ad perpetuae salutis 
lucem excitantes, verbum ipsum in omnem terram, et in fines orbis terrae, 
tum ipsi prius, tum deinde sui successores longe lateque propagaverunt, 
altissimeque fundaverunt, ut qui nunc tantum subeunt onus, meminisse 
debeant, creberrimeque secum revolvere, praeter auctoris ipsius, ac funda- 
toris lesu Christi pientissimi Redemptoris, Petri etiam et Pauli ceterorumque 
Apostolorum, et Domini Discipulorum se vices, quoad hoc officium, subire, 
ac sustinere. 

S 1. Sane fide dignorum relatione percepimus, quod nonnulli Praedica- 
tores nostris temporibus (quod dolenter referimus) non attendentes, se eorum, 
quos diximus, et insuper Sanctorum Ecclesiae Doctorum, aliorumque sacram 
Theologiam profitentium, qui assistendo iugiter Christianis, ac se falsis pro- 
phetis rectam fidem subvertere annitentibus opponentes, Ecclesiam militantem 
illaesam prius, per se talem eam esse manifestarunt, officium exercere, et non 
nisi utilia concurrenti eorum sermonibus populo ad vitiorum extirpationem, 
virtutum laudem, animarum denique salutem fidelium, meditanda, et perti- 
cienda debere assumere, multa tamen, et varia contra institutiones, et exempla, 

quae diximus, quandoque etiam scandalosa populis praedicare, quod mentem 
certe nostram mirum in modum commovit, dum nobiscum ipsi mente vol- 
vimus, quod illi officii immemores sui, in suis sermonibus non ad utilitatem 
audientium, sed ad suam potius ostentationem laborantes, vanis quorumdam 
auribus blandiuntur, qui ad hoc iam devenisse apparent, ut verificetur dictum 
Apostoli ad Timotheum ita scribentis: Erit enim tempus cum sanam doctrinam 
non sustinebunt, sed ad sua desideria coacervabunt sibi magistros prurientes 
auribus, et a veritate quidem auditum avertent, ad fabulas autem converten- 
tur; quorum falsas, et inanes mentes, praedicantes ipsi praefati non modo 
in rectam veramque viam reducere minime student, sed illas maioribus etiam 
erroribus implicant, dum sine ulla canonum attestatione, vel reverentia, immo 
contra ipsas canonicas sanctiones, sacrae Scripturae sensum multifariam per- 
vertentes, temereque ac perperam plerumque interpretantes, contra veritatem 
praedicare, terroresque ac minas, multaque mala propediem affutura, iamque 
ingruentia, nulla prorsus legitima ratione muniti, sed suo dumtaxat sensui 
Oobsequentes comminantur, repraesentant, adesseque asseverant; plerumque 
etiam vana quaedam, et inania, et alia huiusmodi populis ingerere, et (quod 
enormius est) ab aeternitatis lumine, et Sancti Spiritus admonitione, aut infu- 
sione, illa se habere asserere audent. Cumque ii sub confictorum miraculorum 
mendaciis, varios errores fraudesque disseminent, denique populos, quos in 
Evangelica doctrina sedulo instruere, et in vera fide retinere, et conservare 
deberent, sermones suos, a sensu, et praeceptis universalis Ecclesiae retra- 
hentes, a sacrisque constitutionibus, quas maxime sequi deberent, deviantes, 
auditores suos amovent, ac longe faciunt a salute. Per haec namque, et alia 
huiusmodi simpliciores homines, et ad deceptionem procliviores, a via salutis, 
et obedientia Rom. Ecclesiae deviantes, in errores varios perfacile inducuntur. 

8 2. Propterea Gregorius huius muneris peritissimus, et fervore caritatis 
incensus, praedicatores vehementer hortatur et monet, ut dicturi ad populum, 
prudentes cautique accedant, ne dicendi impetu rapti, verborum erroribus 
quasi iaculis audientium corda configant, et cum sapientes fortasse videri 
desiderant, decepti speratae virtutis compagem insipienter discindant. Saepe 
namque verborum effectus amittitur, cum loquacitate importuna, vel incauta, 
audientium corda levigantur. Et sane in nullo alio rudem ii plebem maiori 
damno scandaloque afficiunt, quam cum, vel tacenda praedicant, vel falsa, 
et inutilia docendo, eam. in errorem inducunt. Quae quoniam huic sacrae 
Religioni divinitus institutae, ut nova, et aliena, omnino contraria esse no- 
scuntur, gravi certe accuratoque sunt examine digna, ne scandalum populo 
Christiano, et suorum auctorum, ac aliorum animabus interitum pariant. 

8 3. Nos igitur sanctae Dei Ecclesiae (cui disponente Domino praesi- 
demus, quae quidem unum est, et Deum junum praedicat, colit, ac unam 
fidem firmiter, et sincere confitetur, iuxta illud Prophetae vaticinium: Qui 
habitare facit unius moris) uniformitatem, quantum cum Deo possumus, 
posthabitam reducere, et retentam conservare, quique populo verbum Dei 
praedicant, tales esse cupientes, ut eorum praedicatione, Ecclesia nullum scan- 
dalum patiatur, et si qui corrigibiles sunt, ab his, quae proximis nostrisque 
temporibus praesumpserunt, cum nonnullos eorum, praeter illa quae diximus, 

in praedicationibus non viam amplius Domini in virtute docentes, non Evan- 
gelium, ut deberent, explanantes, sed conficta miracula, et nova, ac falsa vati- 
cinia, aliaque levia, ab anilibus fabulis parum distantia, magnumque scandalum 
parientia, nulla devotionis, et auctoritatis, eiusque improbantis, ac repellentis 
haec, habita ratione, vastis clamoribus imprimere, ac suadere ubique conantes, 
et ne Pontificali quidem dignitate fulgentibus, et aliis Ecclesia Praelatis par- 
centes, quibus potius honorem, ac reverentiam exhibere deberent, sed in 
eorum personas, ac statum audaciter, ac temere invehi consuevisse, et alia 
huiusmodi commisisse constat, in futurum abstineant, ut tam periculosum con- 
tagiosumque malum, ac mortifera pestis radicitus evellatur, et arefactum ita 
penitus deleatur, ut nec memoria eius remaneat, sacro approbante Concilio 
statuimus, et ordinamus, ut nullus tam clericus saecularis, quam cuiuscumque 
etiam Mendicantium Ordinis regularis, aut quivis alius, ad quem facultas 
praedicandi, tam de iure, quam de consuetudine, vel privilegio, aut alias 
pertinet, ad huiusmodi officium exercendum admittatur, nisi prius per Supe- 
riorem suum respective diligenter examinatus (in qua re conscientiam ipsius 
Superioris oneramus), ac morum honestate, doctrina, probitate, prudentia, 
et vitae exemplaritate ad illud aptus, et idoneus reperiatur, et hic, quocumque 
postea praedicaturus accesserit, de huiusmodi examine, et idoneitate sua per 
literas authenticas, seu alias sui examinatoris, approbatorisque Episcopis, et 
aliis locorum Ordinariis fidem legitime faciat. 

S 4. Mandantes omnibus qui hoc onus substinent, quique in futurunr 
substinebunt, ut Evangelicam veritatem, et sanctam Scripturam iuxta declara- 
. tionem, interpretationem, et ampliationem Doctorum, quos Ecclesia, vel usus 
diuturnus approbavit, legendosque hactenus recepit, et in posterum recipiet, 
praedicent, et explanent; nec quidquam eius proprio sensui contrarium aut 
dissonum adiiciant, sed illis semper insistant, quae ab ipsius sacrae Scrip- 
turae verbis, et praefatorum Doctorum interpretatione, rite et sane intellectis, 
non discordant. 

S 5. Tempus quoque praefixum futurorum malorum, vel Antichristi 
adventum, aut certum diem iudicii praedicare, vel asserere nequaquam prae- 
sumant; cum veritas dicat: Non esse vestrum nosse tempora, vel momenta, 
quae Pater posuit in sua potestate, ipsosque qui hactenus similia asserere 
ausi sint, mentitos, ac eorum causa reliquorum etiam recte praedicantium 
auctoritati non modicum detractum [fuisse constet; inhibentes omnibus, et 
singulis Clericis saecularibus, vel regularibus praefatis, ceterisque cuiuscumque 
status, gradus, et Ordinis existant, qui hoc onus assument, ne de cetero in 
sermonibus suis publicis, alia quaequae futura ex literis sacris constanter 
praedicere, nec illa a Spiritu Sancto vel divina revelatione se habuisse aftir- 
mare, et alienas inanes divinationes asseverando, aut alio quocumque modo 
tractanda assumant, sed ex divinae vocis praecepto Evangelium omni crea- 
turae cum vitiorum detestatione, et virtutum commendatione, et enucleent, 
et pacem ac dilectionem mutuam a Redemptore nostro tantopere commen- 
datam, ubique foventes, non scindant vestem inconsutilem Christi, sed ab 
Episcoporum, et Praelatorum, ac aliorum Superiorum, eorumque status scan- 
dalosa detractione, quos coram vulgo, et Laicis non modo incaute, sed etiam 

intemperanter reprehendunt, et mordent, et ab eis male gestorum expressis 
quandoque nominibus aperta, et manifesta redargutione abstineant. 
.8 6. Denique constitutionem felicis record. Clementis Papae V, quae 
incipit, Religiosi, quam tenore praesentium innovamus, et approbamus, invio- 
Tabiliter ab eis observari debere decernimus, ut hac ratione ad utilitatem 
populi praedicantes, et cum Domino lucrifacientes, talentum quod ab illo 
acceperant, superlucrari, et eiusdem gratiam, et gloriam consequi mereantur. 

S 7. Ceterum, si quibusdam eorum Dominus futura quaedam in Dei 
Ecclesia inspiratione quapiam revelaverit, ut per Amos Prophetam ipse pro- 
mittit, et Paulus Apostolus praedicatorum princeps, Spiritum, inquit, nolite 
extinguere, prophetias nolite spernere, hos aliorum fabulosorum, et menda- 
cium gregi connumerari, vel aliter impediri minime volumus. Extinguitur 
namque ipsius gratia spiritus, Ambrosio teste, si incipientibus loqui fervor 
contradictione sopitur, et tunc Spiritui Sancto iniuria certe fieri dicitur. Et 
quoniam res magni momenti est, eo quod non de facili credendum sit omni 
spiritui, sed sint probandi spiritus, teste Apostolo, an ex Deo proveniant, 
volumus, ut lege ordinaria tales assertae inspirationes, antequam publicentur, 
aut populo praedicentur, ex nunc Apostolicae Sedis examini reservatae intel- 
ligantur. Quod si sine morae periculo id fieri non valeret, aut urgens neces- 
sitas aliud suaderet, tunc eodem ordine servato, Ordinario loci notificentur, 
ut ille adhibitis secum tribus, aut quatuor doctis et gravibus viris, huiusmodi 
negotio cum eis diligenter examinato, quando td expedire videbunt, (super 
quo eorum conscientias oneramus) licentiam concedere possint. : 

& 8. Si qui autem contra praemissorum aliquod committere quidquam 
ausi fuerint, ultra poenas contra tales a iure statutas, excommunicationis 
sententiam, a qua non nisi a Romano Pontifice, praeterquam in mortis arti- 
culo constituti, absolvi possint, eos incurrere volumus. Et ut eorum exemplo 
alii attentare similia minime audeant, eis praedicationis etiam officium inter- 
dictum esse perpetuo decernimus. 

8 9. Non obstantibus, etc. 

Nulli ergo, etc. 

[Bull. Rom., tom. 3, III, p. 444-446]. 


72. 


Leo X (in Conc. Lateranen. V), const. Dum intra, 
19 dec. 1516. 


Dum intra mentis arcana revolvimus, et diligenti consideratione pensa- 
mus operosa sollicitudinis studia, continuosque labores, pro divini nominis 
gloria, exaltatione Catholicae fidei, Ecclesiae unitate servanda, et institutione 
ac salute fidelium animarum per Coepiscopos, eorumque Superiores, in diver- 
sis partibus ad regimen suarum Ecclesiarum a Sede Apostolica constitutos, 
necnon per Fratres diversorum Ordinum praesertim Mendicantium indefesse, 
et indesinenter impensos, tanta ex eorum in vinea Domini fructuosis ope- 
tibus, et opportune ac laudabiliter gestis, cordi nostro provenit satisfactio, 

ut his, quae ad pacem, et quietem inter eos conservandam conducere cogno- 
scimus, omni studio intendamus. 

8 3. Ad conservandam igitur inter Episcopos, et eorum Superiores, ac 
Praelatos, et Fratres huiusmodi mutuam caritatem, et benevolentiam, divini: 
quoque cultus augmentum, pacemque, et tranquillitatem universalis Ecclesiae 
status, quod ita demum fieri posse cognoscimus, si unicuique quantum fieri 
potest, sua iurisdictio conservetur. Sacro approbante Concilio statuimus, et 
ordinamus, quod Episcopi, et eorum Superiores, et alii Praelati praefati, 
Parochiales Ecclesias ad eosdem Fratres ratione locorum suorum legitime 
spectantes, quoad ea, quae ad Parochianorum curam, et Sacramentorum 
conservationem, administrationemque pertinent (sine tamen visitatorum inso- 
lito gravamine, vel impensa) visitare, et illarum curam gerentes, et circa 
illam delinquentes, si Religiosi fuerint, iuxta ipsius Ordinis regularia instituta, 

intra septa Regularis loci, Saeculares vero presbyteros, et Fratres huiusmodi 
beneficia obtinentes, libere tamquam suae iurisdictioni subiectos punire. 

8 6. Necnon Superiores eorumdem Fratrum, Fratres, quos ad audiendas 
confessiones subditorum eorumdem Praelatorum tempore elegerint, eisdem 
Praelatis personaliter exhibere, ac praesentare (si eos sibi exhiberi, et prae- 
sentari petierint) alioquin eorum Vicariis (dummodo ad Praelatos ultra duas 
dietas accedere non cogantur) omnino teneantur. Possintque illi per eosdem 
Episcopos, et Praelatos super sufficienti literatura, et aliqua saltem huiusmodi 
Sacramenti peritia dumtaxat examinari. Talibusque praesentatis admissis, vel 
etiam indebite recusatis confitentes, constitutioni, quae incipit: Omnis utrius- 
que sexus, quoad confessionem dumtaxat satisfecisse censeantur. 

S 7. Ipsique Fratres etiam forensium confessiones audire valeant, laicos 
tamen, et clericos saeculares a sententiis ab homine latis nullatenus absolvere 
possint. Eucharistiae vero, et Extremae unctionis, aliaque Ecclesiastica Sacra- 
menta, illis quorum etiam infirmorum, ac decedentium confessiones audierint, 
dicentibus proprium sacerdotem illa sibi dare denegasse, dare nequeant, 
nisi denegatio sine legitima causa facta, vicinorum testimonio probata, aut 
requisitio coram Notario publico facta doceretur. Eorumdem vero Fratrum 
obsequio insistentibus, Sacramenta huiusmodi nullatenus ministrare valeant, 
nisi illorum durante obsequio. 

S 9. Parochias autem cum Cruce ad levanda funera eorum, qui apud Eccle- 
sias domorum, et locorum eorumdem suam elegerint sepulturam, intrare non 
possint, nisi prius praemonito, et requisito, ac non recusante Parochiano pre- 
sbytero, et tunc sine eius, ac Ordinarii praeiudicio, nisi eisdem Fratribus 
super hoc antiqua consuetudo, quae sit in viridi observantia, et cum pacifica 
possessione, suffragetur. 

8 11. Quodque Fratres ipsi ad ordines promovendi, per Ordinarios de 
grammatica, et sufficientia examinari, et dummodo competenter respondeant, 
per eosdem Ordinarios libere admitti, ac nullatenus in eorum Ecclesiis, seu 
domibus, aut aliis eorum locis, ab alio, quam a Dioecesano Episcopo, vel 
eius Vicario, super hoc cum debita reverentia requisito, et absque rationabili 
causa contradicente, vel eo a Dioecesi absente, ad dictos Ordines promoveri 
debeant. 

S 12. Nec ab alieno Episcopo consecrationem Ecclesiae, vel Altaris, aut 
Coemeterii benedictionem petere, seu in Ecclesiis per eos pro tempore aedi- 
ficandis, primum lapidem per alienum Episcopum poni facere possint, nisi 
ubi Ordinarius bis, aut ter cum debitis reverentia, et instantia requisitus, 
sine legitima causa id recusaverit. 

8.13. Et absque Curatorum consensu, sponsum, et sponsam benedicere 
nequeant. 

8 16. Et ut animarum utriusque sexus Christifidelium saluti uberius 
consulatur, illos quorum confessiones pro tempore audierint, cuiuscumque 
status, et conditionis fuerint, ad solvendum decimas, sive aliam bonorum, 
seu fructuum quotam, in locis, in quibus decimae ipsae, aut similia solvi 
consueverunt, etiam sub onere conscientiarum suarum monere, et hortari, 
ipsisque etiam illos solvere recusantibus absolutionem denegare, et super 
hoc requisiti, id populo etiam publice praedicare, et persuadere teneantur. 

8 21. Non obstantibus, etc. 

Nulli ergo, etc. 

[Bull. Rom., tom. 3, III,: p. 447-449]. 


13. 


Leo X, litt. ap. Intelleximus, 13 nov. 1517.! 


Intelleximus quosdam in dubium revocare, et perinde timoratis con- 
scientiis scrupulum iniicere, si Christifideles, qui Dominicis, et Festis diebus 
extra Ecclesias suas Parochiales, Missas audiunt in Ecclesiis Fratrum Ord. Men- 
dicantium, Ecclesiae praecepto de Missa audienda satisfaciant. 

S 1. Nos enim ambiguitatem huiusmodi penitus tollere volentes, ut cum 
sinceriori conscientia fideles quique Deo creatori suo serviant, auctoritate 
Apost. tenore praesentium notum facimus, omnes Christifideles utriusque 
sexus, (qui non contempto proprio sacerdote Parochiali) in Ecclesiis Fratrum 
Ordinum Mendicantium, Dominicis, et Festis diebus Missas audiunt, satisfa- 
cere praecepto Ecclesiae de Missa audienda, nec in aliquam labem mortalis 
peccati poenamve incurrere. 

8 2. In contrarium facientibus non obstantibus quibuscumque. 

S 3. Et quia difficile foret, etc. 

[Bull. Rom., tom. 3, III, p. 462]. 


74. 
Leo X, litt. ap. Licet alias, 6 dec. 1517.? 


Licet alias postquam statueramus, et ordinaveramus, quod de cetero 
perpetuis temporibus fratres B. Francisci, puritate eius regulae, et sub regulari 
observantia viventes, ac Reformati, Ministrum, Fratres vero dicti Ordinis Con- 

ventuales nuncupati, Magistrum generales habere deberent, ne inter Refor- 
matos, et Conventuales fratres huiusmodi super praecedentia, dissensio, et 
contentio oriri posset, voluerimus, et statuerimus, quod in processionibus, et 
aliis actibus publicis, fratres Conventuales, fratribus regularis Observantiae 
Ministrum habentibus, locum digniorem relinquere tenerentur. 

8 1. Quodque fratres ipsi Conventuales, semper eorum Crucem, et vexil 
lum per eos deferri solitum, deferre libere, et licite valerent. 

8 2. Quia tamen, ut ex nonnullorum relatione accepimus, fratres ipsi 
Conventuales praetendunt Crucem ipsorum Conventualium deferre in loco 
digniori. 

8 3. Nos autem, qui praemissa omnia statuimus, ut omnis dissensio, et 
contentio inter eosdem fratres de Observantia, et Conventuales tolleretur, 
mentisque nostrae fuerit, prout etiam id expressimus, quod in omnibus actibus, 
fratres de Observantia haberent locum magis dignum, quam ipsi Conven- 
tuales, et propterea mentis nostrae incommutabilis fuerit, prout existit, quod 
ipsi fratres de Observantia Crucem suam in loco digniori deferant. Ad huius- 
modi tamen ambiguitatis dubium de mentibus omnium tollendum, motu 
proprio, et certa nostra scientia, ac de Apostolicae potestatis plenitudine 
declaramus, mentis nostrae fuisse, quod tam Conventuales, quam de Obser- 
vantia, et Reformati fratres praedicti, in quibuscumque processionibus, et aliis 
actibus, in quibus Crux deferenda foret, Crucem suam deferre possint; ita 
tamen quod Crux ipsorum fratrum de Observantia, et Reformatorum loco 
digniori deferatur. 

8 6. Non obstantibus, etc. 

[Bull. Rom., tom. 3, III, p. 462, 463]. 


75. 


Leo X, const. Quam Deo, 23 iul. 1519. 


Quam Deo, et hominibus abhominabiles viri pugnantes in Duello exi- 
stant, et omnium in ore variatur, et divina humanaque iura detestantur; nec 
immerito cum non solum corporum, sed etiam animarum eorum, pro quibus 
Salvator noster lesus Christus Dei Filius mortem subiit temporalem, grave 
detrimentum afferre noscantur. Ad reprimendum igitur talium nefarios ausus 
plurimum conferre censentes, eos qui huiusmodi scelus detestabile quidem, 
et canonica civilique lege prohibitum patrare non expavescunt, graviter fore 
puniendos, ac ea, quae ad compescendum similes vetitos conatus a Rom. 
Pont. Praedecessoribus nostris statuta fuerunt, ut eo firmius observentur, 
quo saepius fuerint auctoritate Apostolica communita, approbamus, et novo 
munimine roboramus, et si qua ad perterrendum animos audaces meliora 
sint, iis adiicimus, prout in Domino conspicimus salubriter expedire. 

8 1. Dudum siquidem a fel. rec. Iulio Papa II Praedecessore nostro ema- 
narunt literae tenoris subsequentis videlicet. 

Omittitur tenor istius constitutionis, quia eam habes supra, in N. 63. 

8 2. Cum autem, sicut accepimus, in eisdem literis contenta, ab aliquo 
tempore citra non fuerint. observata, et ex eo quamplurimi Barones, domini 
temporales, et alii, praesertim eidem Romanae Ecclesiae subditi, adeo pro- 
cliviores ad pugnandum in Duello redditi sint, ut passim quotidie singularia 
eiusmodi certamina ubique committi videantur, ac domini temporales prae- 
fati armorumque duces eos ad id invitare, quin potius irritare non formi- 
dent, et cum in eorum territoriis, et iurisdictionibus tutum pancratium, sive 
aream praeparent, et talia cruenta spectacula exhibeant, et illis comitivam 
praestent. Nos igitur non minus detestabilem in Duello pugnantium, quam 
Ducum, Comitum, Márchionum, Baronum, Domicellorum, et armorum Capi- 
taneorum, aliorumque dominorum temporalium eis ad id auxilium, consi- 
lium, et favorem praestantium nequitiam, ac improbam eorum conscientiam 
reprobantes, qui ad ea visenda conveniunt, corporum et animarum saluti 
Christifidelium opportunis remediis indefesso studio prospicere volentes, 
literas Iulii Praedecessoris praefati, Motu proprio, et ex certa scientia nostra, 
ac animi deliberatione, harum serie, auctoritate Apostolica approbamus, con- 
firmamus, et innovamus, ac praesentis scripti patrocinio communimus. 

8 3. Adiicientes, et eadem auctoritate Apostolica statuentes, quod pugnan- 
tes ipsi non solum poenis praedictis subiaceant, sed eorum memoria per- 
petuo damnata sit, ac bona proscripta sint, et Camerae nostrae Apostolicae 
confiscata eo ipso. 

S 4. Duces, Barones, Comites, Marchiones, et domini temporales, Vicarii, 
Feudatarii, armorum Capitanei, Communitates quoque Civitatum, Terrarum, 
et locorum eidem Rom. Ecclesiae mediate, vel immediate subiectorum, cam- 
pum ad pugnandum praestantes, non solum poenas praedictas incurrant, sed 
ab omni iure quod in locis, et territoriis suis obtinent, ipso facto cadant, 
illudque ad Cameram praefatam devolvatur, et devolutum esse censeatur, 
absque aliqua declaratione desuper facienda. 

8 5. Qui vero ad talia cruenta spectacula videnda convenerint, si nobi- 
les, Quingentorum, si mediocris fortunae, Centum, si vero ignobiles, Vigin- 
tiquinque ducatorum, necnon excommunicationis, et perpetuae maledictionis 
poenam incurrant, ac locus ipse Ecclesiastico subiaceat interdicto. 

8 6. Et insuper omnia, et singula, tam per lulium Praedecessorem sta- 
tuta, et ut praefertur, per nos confirmata, et illis adiecta, perpetuae firmitatis 
robur obtinere, ac inviolabiliter observari debere decernimus. 

8 8. Non obstantibus, etc. 

[Bull. Rom., tom. 3, III, p. 407, 468]. 


76. 


Leo X, const. Exsurge Domine, 15 iun. 1520, 
errores Martini Luther, damn. 


Exsurge Domine, et iudica causam tuam, memor esto improperiort:n 
tuorum, eorum quae ab insipientibus fiunt tota die: inclina aurem tuam ad 
preces nostras, quoniam surrexerunt vulpes quaerentes demoliri vineam, cuius 


y 

tu torcular calcasti solus, et ascensurus ad Patrem, eius curam, regimen, et 
administrationem, Petro tamquam capiti, et tuo Vicario, eiusque successoribus 
instar triumphantis Ecclesiae coinmisisti. Exterminare nititur eam aper de 
sylva, et singularis ferus depascitur eam ... 

$ 1. Dudum siquidem, quod prae animi angustia, et moerore exprimere 
vix possumus, fide dignorum relatu, ac fama publica referente, ad nostrum 
pervenit auditum, immo vero, proh dolor, oculis nostris vidimus, ac legimus, 
multos, et varios errores, quosdam videlicet iam per Concilia, ac Praedecesso- 
rum nostrorum constitutiones damnatos haeresim etiam Graecorum, et Bohe- 
micam expresse continentes: alios vero respective, vel haereticos, vel falsos, 
vel scandalosos, vel piarum aurium offensivos, vel simplicium mentium sedu- 
ctivos, a falsis fidei cultoribus, qui per superbam curiositatem mundi gloriam 
cupientes, contra Apostoli doctrinam plus sapere volunt, quam oporteat: 
quorum garrulitas (ut inquit Hieronymus) sine scripturarum auctoritate non 
haberet fidem, nisi viderentur perversam doctrinam etiam divinis testimoniis, 
male tamen interpretatis, roborare. A quorum oculis Dei timor recessit, 
humani generis hoste suggerente, noviter suscitatos, et nuper apud quosdam 
leviores in inclyta natione Germanica seminatos. Quod eo magis dolemus 
ibi evenisse, quod eamdem nationem, et nos, et Praedecessores nostri, in 
visceribus semper gesserimus caritatis. Nam post translatum ex Graecis a 
Romana Ecclesia in eosdem Germanos Imperium, iidem Praedecessores nostri, 
et nos, eiusdem Ecclesiae advocatos, defensoresque ex eis semper accepimus, 
quos quidem Germanos, catholicae veritatis vere germanos, constat haeresum 
acerrimos oppugnatores semper fuisse, cuius rei testes sunt laudabiles illae 
Constitutiones Germanorum Imperatorum pro libertate Ecelesiae, proque 
expellendis, exterminandisque ex omni Germania haereticis, sub gravissimis 
poenis etiam amissionis terrarum, et dominiorum, contra receptatores, vel 
non expellentes olim editae, et a nostris Praedecessoribus confirmatae: quae 
si hodie servarentur, et nos, et ipsi utique hac molestia careremus. Testis 
est in Concilio Constantien. Hussitarum, ac Wicleffistarum, necnon Hiero- 
nymi Pragen. damnata, ac punita perfidia. Testis est totiens contra Bohemos 
Germanorum sanguis effusus. Testis denique est praedictorum errorum, seu 
multorum ex eis per Colonien. et Lovanien. Universitates, utpote agri Domi- 
nici piissimas, religiosissimasque cultrices non minus docta, quam vera ac 
sancta confutatio, reprobatio, et damnatio. Multa quoque alia allegare pos- 
semus, quae, ne historiam texere videamur, praetermittenda censuimus. Pro 
pastoralis igitur officii, divina gratia nobis iniuncti cura, quam gerimus prae- 
dictorum errorum virus pestiferum ulterius tolerare seu dissimulare, sine 
Christianae Religionis nota, atque orthodoxae fidei iniuria nullo modo pos- 
sumus: Eorum autem errorum aliquos praesentibus duximus inserendos, 
quorum tenor sequitur, et est talis: 
I. Haeretica sententia est, sed usitata, Sacramenta novae legis iustifican- 
tem gratiam illis dare, qui non ponunt obicem. 

5. Tres esse partes Poenitentiae, contritionem, confessionem, et satisfa- 
ctionem, non est fundatum in sacra scriptura, nec in antiquis sanctis Chri- 
stianis Doctoribus. 

8. Nullo modo praesumas confiteri peccata venialia, sed nec omnia mor- 
talia, quia impossibile est, ut omnia mortalia cognoscas. Unde in primitiva 
Ecclesia solum manifesta mortalia confitebantur. 

10. Peccata non sunt ulli remissa, nisi remittente sacerdote, credat sibi 
remitti: immo peccatum maneret, nisi. remissum crederet, non enim suf- 
ficit remissio peccati, et gratiae donatio, sed oportet etiam credere esse 
remissum. 

11. Nullo modo contidas absolvi propter tuam contritionem, sed propter 
verbum Christi, Quodcumque solveris, etc. Sic, inquam, confide, si sacer- 
dotis obtinueris absolutionem, et crede fortiter te absolutum, et absolutus 
vere eris, quicquid sit de contritione. 

12. Si per impossibile confessus non esset contritus, aut sacerdos non 
serio, sed ioco absolveret, si tamen credat se absolutum, verissime est abso- 
lutus. 

13. In. Sacramento Poenitentiae, ac remissione culpae, non plus facit 
Papa, aut Episcopus, quam infimus sacerdos: immo ubi non est sacerdos, 
aeque tantum quilibet Christianus, etiamsi mulier aut puer esset. 

14. Nullus debet sacerdoti respondere, se esse contritum, nec sacerdos 
requirere. 

15. Magnus est error eorum, qui ad Sacramenta Eucharistiae accedunt, 
huic innixi, quod sint confessi, quod non sint sibi conscii alicuius peccati 
mortalis, quod praemiserint orationes suas, et praeparatoria, omnes illi ad 
iudicium sibi manducant, et bibunt: sed si credant, et confidant se gratiam 
ibi consecuturos, haec sola fides facit eos puros, et dignos. 

16. Consultum videtur, quod Ecclesia in communi concilio statueret 
laicos sub utraque specie communicandos, nec Bohemi communicantes sub 
utraque specie sunt haeretici, sed schismatici. 

17. Thesauri Ecclesiae unde Papa dat Indulgentias, non sunt merita 
Christi, et Sanctorum. 

18. Indulgentiae sunt piae fraudes fidelium, et remissiones bonorum 
operum: et sunt de numero eorum quae licent, et non de numero eorum 
quae expediunt. 

19. Indulgentiae his qui veraciter eas consequuntur, non valent ad remis- 
sionem poenae pro peccatis actualibus debitae apud divinam iustitiam. 

20. Seducuntur credentes indulgentias esse salutares, et ad fructum spi- 
ritus utiles. 

21. Indulgentiae necessariae sunt solum publicis criminibus, et proprie 
conceduntur duris solummodo, et impatientibus. 

22. Sex generibus hominum indulgentiae nec sunt necessariae, nec utiles: 
videlicet mortuis seu morituris, infirmis, legitime impeditis, his qui non com- 
miserunt crimina, his qui crimina commiserunt, sed non publica, his qui 
meliora operantur. 

23. Excommunicationes sunt tantum externae poenae, nec privant homi- 
nem communibus spiritualibus Ecclesiae orationibus. 

25. Romanus Pontifex Petri successor, non est Christi Vicarius super 
omnes totius mundi Ecclesias ab ipso Christo in B. Petro institutus. 


132 , Romani Pontifices 


26. Verbum Christi ad Petrum, Quodcumque solveris super terram, etc. 
extenditur dumtaxat ad ligata ab ipso Petro. 

27. Certum est in manu Ecclesiae, aut Papae prorsus non esse statuere 
articulos fidei, immo nec leges morum, seu bonorum operum. 

28. Si Papa cum magna parte Ecclesiae sic vel sic sentiret, nec etiam 
erraret, adhuc non est peccatum aut haeresis contrarium sentire, praesertim 
in re non necessaria ad salutem, donec fuerit per Concilium universale alte. 
rum reprobatum, alterum approbatum. 

29. Via nobis facta est enervandi auctoritatem Conciliorum, et libere 
contradicendi eorum gestis, et iudicandi eorum decreta, et confidenter con- 
fitendi, quicquid verum videtur, sive probatum fuerit, sive reprobatum a 
quocumque Concilio. 

30. Aliqui articuli loannis Husz condemnati in Concilio Constantien. 
sunt Christianissimi, verissimi, et Evangelici, quos nec universalis Ecclesia 
posset damnare. 

S 3. Qui quidem errores, respective quam sint pestiferi, quam perni- 
ciosi, quam scandalosi, quam piarum, et simplicium mentium seductivi, quam 
denique sint contra omnem caritatem, ac S. R. E. matris omnium fidelium, 
et magistrae fidei, reverentiam atque nervum Ecclesiasticae disciplinae, obe- 
dientiam scilicet, quae fons est, et origo omnium virtutum, sine qua facile 
unusquisque infidelis esse convincitur, nemo sanae mentis ignorat. Nos igitur 
in praemissis, utpote gravissimis, propensius (ut decet) procedere, necnon 
huiusmodi pesti, morboque canceroso, ne in agro Dominico tamquam vepris 
nociva ulterius serpat, viam praecludere cupientes, habita super praedictis 
erroribus, et eorum singulis diligenti trutinatione, discussione, ac districto 
examine, maturaque deliberatione, omnibusque rite pensatis, ac saepius ven- 
tilatis cum venerabilibus fratribus nostris, S. R. E. Cardinalibus, ac regula- 
rium Ordinum Prioribus seu Ministris generalibus, pluribusque aliis sacrae 
Theologiae, necnon utriusque iuris professoribus sive magistris, et quidem 
peritissimis: reperimus eosdem errores, respective (ut praefertur) aut articu- 
los non esse catholicos, nec tamquam tales esse dogmatizandos, sed contra 
Ecclesiae Catholicae doctrinam sive traditionem, atque ab ea veram divina- 
rum scripturarum receptam interpretationem, cuius auctoritati ita acquiescen- 
dum censuit Augustinus, ut dixerit se Evangelio non fuisse crediturum, nisi 
Ecclesiae Catholicae intervenisset auctoritas. Nam ex eisdem erroribus, vel 
eorum aliquo, vel aliquibus, palam sequitur, eamdem Ecclesiam, quae Spiritu 
Sancto regitur, errare, et semper errasse. Quod est utique contra illud, quod 
Christus discipulis suis in Ascensione sua (ut in sancto Evangelio Matthaei 
legitur) promisit dicens, Ego vobiscum sum usque ad consummationem 
saeculi. Necnon contra sanctorum Patrum determinationes, Conciliorum quo- 
que, et Summorum Pontificum expressas ordinationes, seu canones, quibus 
non obtemperasse, omnium haeresum, et schismatum, teste Cypriano, fomes, 
et causa semper fuit. 

8 4. De eorumdem itaque venerabilium íratrum nostrorum consilio, et 
assensu, ac omnium, et singulorum praedictorum matura deliberatione prae- 
dicta, auctoritate Omnipotentis Dei, et beatorum Apostolorum Petri, et 

Pauli, et nostra, praefatos omnes, et singulos articulos seu errores, tam- 
quam (ut praemittitur) respective haereticos, aut scandalosos, aut falsos, aut 
piarum aurium offensivos, vel simplicium mentium seductivos, et veritati 
catholicae obviantes, damnamus, reprobamus, atque omnino reiicimus, ac 
pro damnatis, reprobatis, et reiectis ab omnibus utriusque sexus Christifi- 
delibus haberi debere, harum serie decernimus, et declaramus. Inhibentes 
in virtute sanctae obedientiae, ac sub maioris excommunicationis latae sen- 
tentiae, necnon quoad Ecclesiasticas, et Regulares personas, Episcopalium 
omnium, etiam Patriarchalium, Metropolitanarum, et aliarum Cathedralium 
Ecclesiarum, Monasteriorum quoque, et Prioratuum etiam Conventualium, 
et quarumcumque dignitatum, aut Beneficiorum Ecclesiasticorum, Saecula- 
rium, aut quorumvis Ordinum Regularium, privationis, et inhabilitatis ad 
illa, et alia in posterum obtinenda: quo vero ad Conventus, Capitula, seu 
domos, aut pia loca saecularium, vel regularium, etiam Mendicantium, nec- 
non Universitatis etiam studiorum generalium, quorumcumque privilegiorum 
indultorum, a Sede Apostolica, vel eius Legatis, aut alias quomodolibet habi- 
torum, vel obtentorum, cuiuscumque tenoris existant: necnon nominis, et 
potestatis studium generale tenendi, legendi, ac interpretandi quasvis scien- 
tias, et facultates, et inhabilitatis ad illa, et alia in posterum obtinenda: Prae- 
dicationis quoque officii, ac amissionis studii generalis, et omnium  privile- 
giorum eiusdem: quo vero ad saeculares eiusdem excommunicationis, necnon 
amissionis cuiuscumque emphyteusis, seu quorumcumque feudorum, tam a 
Romana Ecclesia, quam alias quomodolibet obtentorum, ac etiam inhabili- 
tatis ad illa, et alia in posterum obtinenda: necnon quoad omnes, et singulos 
superius nominatos, inhibitionis Ecclesiasticae sepulturae, inhabilitatisque ad 
omnes, et singulos actus legitimos, infamiae, ac diffidationis, et criminis 
laesae maiestatis, et haereticorum, et fautorum eorumdem in iure expressis 
poenis, eo ipso, et absque ulteriori declaratione per omnes, et singulos supra- 
dictos, si (quod absit) contrafecerint, incurrendis, a quibus vigore cuiuscurm- 
que facultatis, et clausularum eis in confessionalibus quibusvis personis, sub 
quibusvis verborum formis contentarum, nisi a Rom. Pont. vel alio ab eo 
ad id in specie facultatem habente, praeterquam in mortis articulo constituti, 
absolvi nequeant. Omnibus, et singulis, utriusque sexus Christifidelibus, tam 
Laicis, quam Clericis, Saecularibus, et quorumvis Ordinum Regularibus, et 
aliis quibuscumque personis, cuiuscumque status, gradus, vel conditionis 
existant, et quacumque Ecclesiastica, vel mundana praefulgeant dignitate, 
etiam S. R. E. Cardinalibus, Patriarchis, Primatibus, Archiepiscopis, Episco- 
pis, Patriarchalium, Metropolitanarum, et aliarum Cathedralium, Collegiata- 
rum, ac inferiorum Ecclesiarum Praelatis, Clericis, aliisque personis Ecclesia- 
sticis saecularibus, et quorumvis Ordinum etiam Mendicantium regularibus, 
Abbatibus, Prioribus, vel Ministris generalibus, vel particularibus, Fratribus, 
seu Religiosis, exemptis, et non exemptis: Studiorum quoque Universitatibus 
saecularibus, et quorumvis Ordinum etiam Mendicantium regularibus, nec- 
non Regibus, Imperatori, Electoribus, Principibus, Ducibus, Marchionibus, 
Comitibus, Baronibus, Capitaneis, Conductoribus, Domicellis, omnibusque 
Officialibus, Iudicibus, Nofariis Ecclesiasticis, et saecularibus, Communitati- 

bus, Universitatibus, Potentatibus, Civitatibus, Castris, Terris, et locis, seu 
eorum, vel earum civibus, habitatoribus, et incolis, ac quibusvis aliis per- 
sonis Ecclesiasticis, vel Regularibus (ut praefertur) per universum orbem, 
ubicumque, praesertim in Alemania existentibus, vel pro tempore futuris, ne 
praefatos errores, aut eorum aliquos, perversamque doctrinam huiusmodi 
asserere, affirmare, defendere, praedicare, aut illi quomodolibet, publice, vel 
occulte, quovis quaesito ingenio, vel colore, tacite, vel expresse favere prae- 
sumant. 

8 5. Insuper, quia errores praefati, et plures alii continentur in libellis, 
seu scriptis Martini Luther, dictos libellos, et omnia dicti Martini scripta, 
seu praedicationes, in Latino, vel quocumque alio idiomate reperiantur, in 
quibus dicti errores, seu eorum aliquis continentur, similiter damnamus, 
reprobamus, atque omnino reiicimus, et pro omnino damnatis, reprobatis, 
ac reiectis (ut praefertur), haberi volumus, mandantes in virtute sanctae obe- 
dientiae, et sub poenis praedictis eo ipso incurrendis, omnibus, et singulis 
utriusque sexus Christifidelibus superius nominatis, ne huiusmodi scripta, 
libellos, praedicationes, seu schedulas, vel in eis contenta capitula, errores, 
aut articulos supradictos continentia, legere, asserere, praedicare, laudare, 
imprimere, publicare, sive defendere, per se, vel alium, seu alios, directe, vel 
indirecte, tacite, vel expresse, publice, vel occulte, aut in domibus suis, sive 
aliis publicis, vel privatis locis tenere quoquo modo praesumant: quinimmo 
illa statim post harum publicationem ubicumque fuerint, per Ordinarios, et 
alios supradictos diligenter quaesita, publice, et solemniter in praesentia 
cleri, et populi, sub omnibus, et singulis supradictis poenis, comburant. 

8 20. Non obstantibus Constitutionibus, et Ordinationibus Apostolicis, 
seu si supradictis omnibus, et singulis, vel eorum alicui, aut quibusvis aliis 
a Sede Apostolica praedicta, vel ab ea potestatem habentibus, sub quavis 
forma, etiam confessionali, et cum quibusvis etiam fortissimis clausulis, aut 
ex quavis causa, seu grandi consideratione, indultum, vel concessum existat, 
quod interdici, suspendi, vel excommunicari non possint per literas Aposto- 
licas, non facientes plenam, et expressam, ac de verbo ad verbum, non autem 
per clausulas generales id importantes, de indulto huiusmodi mentionem, 
eiusdem indulti tenores, clausulas, et formas, perinde ac si de verbo ad ver- 
bum insererentur, ita ut omnino tollatur, praesentibus pro expressis habentes. 

8 21. Nulli ergo omnino hominum liceat, etc. 

[Bull. Rom., tom. 3, III, p. 487-493]. 


71. 


Leo X, ep. encycl. Honestis, x5 febr. 1521.! 


Honestis petentium votis libenter annuimus, eaque favoribus prosequi- 
mur opportunis. Alias ad petitionem dilectorum filiorum nobilium virorum 


' Universis, et singulis locorum Ordinariis ac haereticae pravitatis Inquisito- 
ribus in dominio Venetorum consistentibus. 

Ducis, et Dominii Venetorum, cum in Brixiensi, et Bergomensi Civitatibus, et 
Dioecesibus, quoddam hominum genus perniciosissimum, ac damnatissimum 
labe haeretica, per quam suscepto renuntiabatur baptismatis sacramento, 
Dominum abnegabant, et satanae, cuius consilio seducebantur, corpora, et 
animas conferebant, et ut illi rem gratam facerent, in necandis infantibus pas- 
sim studebant, et alia maleficia, et sortilegia exercere non verebantur, quod 
ita factum esse videbatur, ut ad eorum errorem extirpandum opportuna 
adhiberentur remedia. Volentes etiam eiusdem generis nonnullos indicibili 
poena obstinate vitam potius perfide amittere, quam errorem suum cogno- 
scere maluisse, et propterea de rigoroso nimium (ut dicebatur) ordinariorum 
contra tales processu dubitantes, Venerabilem fratrem Episcopum Polensem, 
nostrum, et Apostolicae Sedis apud eosdem Ducem et Dominium Nuncium 
vobis adiungendum duximus, cum facultate per se, vel alium, seu alios, pro- 
cessus per vos habitos, seu factos, examinandi, et revidendi, et si vos Inqui- 
sitores processus praedictos, rite, et recte, ac iuxta formam iuris habitos 
fecissetis, contra tale hominum damnatorum genus una vobiscum, proce- 
dendi, et inquirendi, necnon procuratores, et advocatos, scribas, ceterosque 
ad Inquisitionis praefatae exercitium necessarios, et opportunos, officiales, et 
ministros cum competentibus salariis deputandi, et homines praedictos (quod 
redire ad Ecclesiae unitatem vellent) clementer suscipiendi, eisque poeniten- 
tiam salutarem iniungendi, et eos absolvendi, etiam in utroque foro, et incor- 
rigibiles condemnandi, et brachio saeculari tradendi, ceteraque quae vos, de 
iure, vel consuetudine facere possetis, et deberetis, faciendi, gerendi, exer- 
cendi, et exequendi, prout in literis desuper confectis continetur. 

S 1. Cum igitur commissionis huiusmodi vigore. praefatus Nuncius, 
Venerab. Fratrem Episcopum Iustinopolitanum in partibus illis commoran- 
tem, ad praemissa una vobiscum pertractanda, et exequenda subdelegaverit, 
vosque, et ipse subdelegatus in valle Comunica Brixiensis Dioecesis, ubi 
maxime huiusmodi damnati generis homines vigent, et pullulant, processe- 
ritis, ac nonnullos culpabiles repertos, et curiae seculari tradendos, necnon 
iam condemnatos habueritis, videtur, quod per Venetorum Collegium Prae- 
tori Brixiensi mandatum fuerit, ne sententias huiusmodi exequeretur, et vobis, 
et eidem subdelegato, ne ad executionem illarum procederetis, inhiberet, 
prout inhibitum fuit: ac expensas, et salaria pro huiusmodi inquisitionis 
negocio necessaria submoveret, et detraheret, necnon processus contra cul- 
pabiles praedictos habitos, et factos eis trasmitteret, seu transmitti faceret, 
et quod deterius est, subdelegatum praedictum ad coram eis in Civitate: 
Venetiarum comparendum cogeret, et compelleret, prout coactus, et com- 
pulsus fuit. 

8 2. Et quia propter dictas literas, in quibus dictus Nuncius adiunctus fuit, 
ab aliquibus haesitatur, an propter hoc facultas vestra diminuta existat, ita quod 
prout ante datas huiusmodi literas potuissetis, procedere non possitis, inde- 
censque, et contra iuris, et sacrorum canonum dispositionem, ac Ecclesia- 
sticam libertatem existat, laicos de personis, et causis Ecclesiasticis se intro- 
mittere, nolleque iniunctam a vobis executionem adimplere, nisi processibus, 
ac sententiis per eos visis, et examinatis, ac si ipsi in clericos, causasque 

Ecclesiasticas superioritatem, et iurisdictionem haberent, cum tamen in cle- 
ricos, causasque huiusmodi laicis nulla facultas attributa sit, quos obsequendi, 
et exequendi manet necessitas, non auctoritas imperandi, propter quod inter 
Christifideles non modicum surgit scandalum. Nos igitur, ne quod ad salu- 
tem animarum, et dictarum causarum faciliorem expeditionem introductum 
est, in damnum, et perniciem convertatur, et propterea ob diuturnitatem 
temporis infelices animae huiusmodi peccatis magis graventur, et ad omne 
circa hoc dubium tollendum, vos prout ante datas dictas literas, de iure, et 
consuetudine, seu privilegio procedere poteratis, necnon etiam contra male- 
ficos, et sortilegos, ac a fide apostatantes, prout criminis postulaverit qua- 
litas, procedere posse, et debere, auctoritate Apostolica, tenore praesentium, 
decernimus, et declaramus. 

S8 3. Vobis committentes, et mandantes, ut eosdem Venetos, et illorum 
Ducem, ac officiales suos, ne ipsi ulterius in huiusmodi causis se intromit- 
tant, sed quod iniunctas sibi executiones, et forte iniungendas, postquam 
requisiti fuerint, sine aliqua processuum, per dictos Ecclesiasticos iudices 
factorum, visione, vel examinatione prompte exequantur, moneatis, et hor- 
temini. Et si hoc facere neglexerint vel recusaverint, vos eos per censuras 
Ecclesiasticas, et alia iuris opportuna remedia, appellatione postposita com- 
pellatis. 

S 4. Praemissis ac Constitutionibus, et ordinationibus Apostolicis, statu- 
tisque, et consuetudinibus, Civitatum, et Dioecesum praedictarum iuramento, 
confirmatione Apostolica, vel quavis firmitate alia roboratis, ceterisque con- 
trariis non obstantibus quibuscumque. 

[Bull. Rom., tom. 3, IIl, p. 499, 500]. 


78. 


Hadrianus VI, ep. Dudum, 20 iul. 1522 (1523).! 


S 1. Dudum, uti nobis exponi fecisti, per fel. rec. lulium Papam II, Prae- 
decessorem nostrum, non sine magna tunc animi sui displicentia accepto, 
quod per quemdam Georgium de Casali, Ordinis Fratrum Praedicatorum 
Professorem, et in Civitate Cremonensi haereticae pravitatis Inquisitorem 
deputatum in nonnullis Lombardiae partibus, et praesertim in locis, in quibus 
dictus Georgius Inquisitor deputatus erat, repertae fuerunt quamplures 
utriusque sexus personae, propriae salutis immemores, et a fide Catholica 
deviantes certam sectam facientes; fidem, quam in sacri susceptione baptismi 
susceperant, abnegantes, sanctam Crucem pedibus conculcantes, et opprobria 
super eam perpetrantes, Ecclesiasticis, et praesertim Eucharistiae Sacramentis 
abutentes, diabolum in suum dominum, et patronum assumentes, eique obe- 
dientiam, et reverentiam exhibentes, et suis incantationibus, carminibus, sor- 
tilegiis, aliisque nefandis superstitionibus iumenta, et fructus terrae multipli- 


! [nquisitori Comensi. 

citer laedentes, aliaque quamplurima nefanda, excessus, et crimina. eodem 
diabolo instigante committentes, et perpetrantes, in animarum suarum peri- 
culum, divinae Maiestatis offensam, perniciosumque exemplum, et scandalum 
plurimorum. 

S 2. Contra quas cum dictus Georgius tunc, ut asserebat, in dictis locis 
suae Inquisitioni deputatis, prout ipsius Georgii incumbebat officio, ipse 
Georgius processisset, nonnulli autem tam clerici, quam laici illarum partium, 
quaerentes plus sapere quam oportet, praemissa delicta ad eiusdem Georgii 
Inquisitionis officium non pertinere temere asserentes, praesumentes in populo 
errores, et scandala seminaverunt, sicque eumdem Georgium in populo odio- 
sum reddere, et dicti Georgii officium impedire conati fuerunt, prout etiam 
tunc impediebant, ita quod propter praemissa, personae praedictae delicta 
huiusmodi perpetrantes, remanebant impunitae, et aliae earum exemplo ad 
similia perpetranda quotidie inducebantur, in non modicum fidei opprobrium, 
animarum periculum, et scandalum plurimorum. 

8 3. Dictus Praedecessor volens (ne inquisitionis officiis executio quo- 
modolibet retardaretur, et labes haereticae pravitatis longe venena diffunderet) 
providere, dicto Georgio per quasdam suas in forma brevis literas commisit, 
et mandavit quatenus in locis eiusdem Georgii Inquisitioni deputatis de 
excessibus huiusmodi cognoscere, et contra quascumque personas, cuius- 
cumque conditionis, et praeeminentiae forent, inquisitionis officium exercere, 
et exequi, ipsasque personas, quas in praemissis culpabiles reperiret, una 
cum locorum Ordinariorum Vicariis, quatenus voluissent interesse, iuxta dicta- 
rum personarum demerita corrigere, et punire deberet, secundum modum 
contra alios haereticos a iure ex sacris canonibus statutum, contradictores 
quoscumque per censuram ecclesiasticam, et alia iuris opportuna remedia 
compescendo. Eos vero qui in praemissis, consilium, auxilium, vel favorem 
praestarent, praefatus Praedecessor noster, eisdem indulgentiis uti, et gau- 
dere decrevit, quibus Cruce signati contra alios haereticos, ex indulto Apo- 
stolico eis concesso, tunc gaudebant, et utebantur, prout in dictis literis 
plenius contineri dicitur. 

S8 4. Et sicut eadem expositio subiungebat, non solum delicta, et crimina 
huiusmodi contra fidem Catholicam, et Christianam religionem, sub iurisdi- 
ctione Inquisitionis Cremonensis committuntur, et perpetrantur, sed omnibus 
aliis locis, et Dioecesibus sub iurisdictione aliorum Inquisitorum dicti Ordinis 
Congregationis Lombardiae, in dies perpetrantur, et committuntur. Et cum 
eadem sint delicta, eadem profecto provisione, et castigatione eis est earum- 
dem literarum tenore providendum. Quare tu, sicut asseris, in Civitate 
Comensi ubi dictae pravitatis Inquisitor existis, tam tuo, quam omnium alio- 
rum dictorum Ordinis, et Congregationis haereticae pravitatis Inquisitorum 
ubilibet consistentium, et deputatorum, nominibus fecisti nobis humiliter sup- 
plicari, ut literas praedictas ad vos extendere, et ampliare, aliasque desuper 
opportune dignaremur providere. 

S 5. Nos igitur huiusmodi supplicationibus inclinati, literas praedictas, 
cum omnibus in eis contentis clausulis, in omnibus, et per omnia prout in 
eisdem literis continetur, ad te, et ad alios Ordinis, et Congregationis huius- 

modi Inquisitores, tam in praesentiarum deputatos, quam in futurum perpetuis 
futuris temporibus deputandos, ac si tibi, et cuilibet Inquisitorum praedi- 
ctorum dirigerentur, et directae fuissent, Apostolica auctoritate, tenore prae- 
sentium extendimus. Ipsasque literas tibi et illis, ut praemittitur, eisdem 
auctoritate, et tenore concedimus. 

8 6. Non obstantibus illis, quae idem lulius Praedecessor voluit non 
obstare, ceterisque contrariis quibuscumque. 

[Bull. Rom., tom. 4, I, p. 16, 17]. 


79. 


Clemens VII, ep. Cum sicut, 15 ian. 1530.! 


Cum sicut ex relatione pro parte tua Nobis facta, cum gravi nostrae 
mentis molestia innotuit, in diversis Italiae partibus adeo pestifera haeresis 
Lutheri, non tantum apud saeculares personas, sed etiam Ecclesiasticas, et 
Regulares, tam mendicantes, quam non mendicantes invaluerit, ut aliquando 
nonnulli ex eis suis sermonibus, et verbis, et (quod deterius est) publicis 
praedicationibus tali labe plerosque inficiant, et Christifideles sub obedientia 
S. R. E. viventes, et praecepta eiusdem Ecclesiae servantes non leviter scan- 
dalizent, in haeresum augmentum, pusillorum scandalum, atque Catholicae 
tidei non mediocre detrimentum. 

8 1. Nos attendentes Arium unam modicam scintillam fuisse in Ale- 
xandria, sed quoniam non mox oppressus est, grande per totum Orbem 
incendium exsuscitasse, ac cupientes huic veneno, haeresique nefariae, et labi 
pestiferae, quam supremis extingui affectibus anhelamus, omni salubri, quo 
possumus, remedio occurrere, et ne huiusmodi morbus excrescat ulterius, 
sed operante Domino passim evellatur, salubriter providere. 

8 2. Tibi necnon omnibus, et singulis aliis dictae haereticae pravitatis 
Inquisitoribus ex Ordine Fratrum Praedicatorum, maxime Congregationis 
utriusque Lombardiae per universam Italiam constitutis, et deputatis, ac con- 
stituendis, et deputandis, eorumque Vicariis, in virtute sanctae obedientiae, 
et in remissionem peccatorum vestrorum districte praecipiendo mandamus, 
quatenus omnibus, et singulis etiam Carmelitarum, et aliorum Ordinum 
Mendicantium Religiosis, vel non Mendicantibus de huiusmodi peste diffa- 
matis, aut aliter suspectis, praecipueque tales errores in suis sermonibus, 
verbis, seu praedicationibus disseminantibus, per censuram Ecclesiasticam, 
appellatione postposita, super huiusmodi, ac qualibet alia haeresi silentium 
imponatis. Et postquam per vos, sive Vicarios vestros, aut vestrum, vel eorum- 
dem Vicariorum aliquos, sive aliquem, Praesidentes Monasteriorum, Conven- 
tuum, et aliorum locorum, ubi haereses huiusmodi, vel errores seminati 
forent, aut inibi propinquiorum praemoniti fuerint, nisi tales infra mensem 
a die admonitionis computandum debita provisione, remedia cum effectu 

adhibuerint, ac digna poenitentia castigaverint, de quibus admonenti fidem 
facere teneantur: et si Praesidentes ipsi talia praedicarent, admonitionem 
Praesidenti vicinioris Conventus, vel loci respective facere sufficiat, contra 
huiusmodi exemptos usque ad sententiam definitivam, ad quam ferendam 
(si fuerit condemnatoria) cum consensu Ordinarii procedatis. Contra Carme- 
litas tamen confestim possitis etiam ad capturam, dum praedicant populo, 
vel publice disputant erroneas conclusiones; adversus non exemptos vero de 
tali labe diffamatos, aut suspectos, veluti contra alios haereticos (prout iura 
disponunt) libere inquiratis, atque procedatis. Decernimus insuper, ut vestros 
Vicarios, sive Commissarios instituere valeatis, viros vestra sententia providos, 
aptos, et idoneos, dummodo aetatis trigesimum annum attigerint. Vobis 
etiam, ac Vicariis praefatis extraiudicialiter Lutheranos occultos, et non inqui- 
sitos per Ordinarium, sive alios Iudices, ac alios quoscumque haereticos, fau- 
tores, credentes, defensores, et receptatores, necnon, et a sancta fide apo- 
statas, eosque, qui contra inhibitionem Sedis Apostolicae, tenuerunt, vel 
legerunt libros Martini Lutheri, vel aliorum, aut eidem, sive eisdem quomo- 
dolibet adhaeserunt (si ad cor reversi poenitentes id humiliter petierint) post- 
quam haeresim, qua polluti, et infecti erant, abiuraverint, medio iuramento 
promiserint de cetero ab huiusmodi haeresi penitus abstinere, absolvendi, 
illisque pro praemissis poenitentiam iniungendi salutarem, eosque ad gre- 
mium Sanctae Matris Ecclesiae restituendi, et reducendi. Et cum clericis sae- 
cularibus, ac personis Religiosis cuiusvis ordinis, status, et conditionis, super 
quavis irregularitate, quam tam ex haeresi, quam ex apostasia a fide, seu 
etiam ex eo quod censuris, et poenis Ecclesiasticis tam a iure, quam ab 
homine quavis occasione, vel causa latis, et promulgatis, quomodolibet 
incurrerint, aut ligati, seu innodati divina celebrando contraxerint, ac etiam 
super irregularitatibus, quas clerici Crucesignati sententiis, censuris, et poenis 
a iure, vel ab homine etiam quavis occasione, vel causa latis, ligati seu irre- 
titi, ac etiam ex eo quod in locis Ecclesiastico interdicto suppositis Missas, 
et alia divina officia (non tamen in contemptum clavium) celebraverint, incur- 
rerint dispensandi. 
[Bull. Rom., tom. 4, I, p. 87, 88]. 


80. 


Paulus III, const. Sanctissimus, 22 dec. 1534. 


Sanctissimus in Christo Pater, et Dominus noster Dominus Paulus divina 
providentia Papa III. Provide considerans retroactis temporibus pluries dubi- 
tatum fuisse an Referendarii et alii Officiales ex Palatio Apostolico panem 
habentes, Secretarii Apostolici, literarum Apostolicarum Scriptores, Cubicu- 
larii, Milites sancti Petri, ceterique Officiales Sanctitati Suae, seu Romano 
Pontifici pro tempore existenti, in eodem Palatio deservientes, aut custodiam 
facientes fuerint, et sint Sanctitatis Suae, et Romanorum pro tempore Pon- 
ficum veri et indubitati, et non per privilegium familiares et continui com- 


mensales. 

8 1. Eadem Sanctitas Sua huiusmodi ambiguitatem in futurum tollerc 
volens, ex certa scientia declaravit Referendarios, et alios Officiales ex dicto 
Palatio panem habentes, Protonotarios, Subdiaconos, Auditores Rotae, Aco- 
litos, Scutiferos, Secretarios, literarum Apostolicarum Scriptores, Cubicula- 
rios, ac Milites sancti Petri, reliquosque Otfficiales eidem Sanctitati Suae, et 
Romano Pontitici pro tempore existenti in Palatio deservientes, aut custo- 
diam [facientes, licet in. eodem non habitaverint, nec habitent, nec forsan 
habitabunt, nec in tinello comederint, nec comedant, nec in futurum forsan 
comedent, in posterum veros, et indubitatos Sanctitatis suae, et Romanorum 
pro tempore Pontificum, et non per privilegium, nec ficte familiares conti- 
nuos commensales censeri, reputari, et esse; ita ut regulis tam editis, quam 
edendis, de veris familiaribus, et continuis commensalibus Suae Sanctitatis, 
et Romanorum pro tempore Pontificum loquentibus in posterum potiantur, 
et gaudeant, ac eis quoque quoad omnia subiiciantur, etiam ad hoc, ut San- 
ctitas Sua, et alii Pontifices occurrentibus vacationibus Beneficiorum Eccle- 
siasticorum per eos obtentorum et obtinendorum qualitercumque qualifica- 
torum per obitum eorumdem in Romana Curia vel extra, ad collationem, 
provisionem, praesentationem, seu quamvis aliam dispositionam quorumcum- 
que collatorum, et collatricum, communiter vel divisim pertinentium provi- 
dere, et de illis disponere libere et licite valeant, in omnibus, et per omnia, 
ac si Referendarii, Secretarii, Scriptores, et alii Officiales huiusmodi, ac 
deservientes supradicti in Palatio habitassent, et in tinello vere et realiter 
comedissent. 

S 2. Et ita per quoscumque Iudices, etiam Sanctae Romanae Ecclesiae 
Cardinales, et Sacri Palatii Apostolici causarum Auditores, de cetero iudicari, 
et interpretari debere statuit, sublata eis aliter interpretandi et iudicandi pote- . 
state. Decernens irritum et inane, etc. 

S 3. Constitutionibus, Ordinationibus, et regulis Apostolicis, privilegiis 
quoque, et indultis, tam ordinariis collatoribus, quam quibuscumque aliis 
personis cuiuscumque dignitatis, gradus, ordinis, vel conditionis existentibus 
concessis, et concedendis, cum quibusvis clausulis derogatoriarum praeser- 
vativis, restitutivis, irritativis, annullativis, et aliis decretis, quorum omnium 
tenores, ac si de verbo ad verbum insererentur, pro expressis haberi voluit, 
ceterisque in contrarium facientibus non obstantibus quibuscumque. 

[Bull. Rom., tom. 4, I, p. 119, 120]. 


81. 
Paulus III, const. Altitudo, 1 iun. 1537. 


Altitudo divini consilii, quod humana nequit ratio comprehendere, ex 
suae immensae bonitatis essentia, aliquid semper ad salutem humani generis 
pullulans, tempore congruo et solo suo secreto ministerio, quod ipse Deus 
novit, opportune producit et manifestat: ut cognoscant mortales, ex suis 
meritis, tamquam ab ipsis, nihil proficere posse; sed eorum salutem et omne 
donum gratiae ab ipso Summo Deo, et Patre luminum provenire. 

San? cum sicut, non sine grandi et spirituali mentis nostrae laetitia, 
accepimus, quamplures incolae occidentalis et meridionalis Indiae, licet divi- 
nae sint legis expertes, S. Spiritu tamen cooperante, illustrati, errores, quos 
hactenus observarunt, penitus ab eorum mentibus, et cordibus abiecerint, 
ac fidei catholicae veritatem et S. Ecclesiae unitatem amplecti, et secundum 
ritum eiusdem Romanae Ecclesiae vivere desiderent et proponant: Nos, qui- 
bus omnes oves divinitus sunt commissae, cupientes, eas, quae extra verum 
ovile, quod est Christus, sunt, ad ipsum ovile, ut fiat ex illis unus Pastor 
et unum ovile, perducere, ac sanctissimorum Apostolorum, qui nobis verbo 
et exemplo pastoralis officii formam tradentes, nascentis Ecclesiae infantiam 
lacte, provectam vero eius aetatem solido cibo nutrierunt, vestigiis inhae- 
rendo, novellas plantationes ipsius Ecclesiae, quas in dicta occidentali et 
meridionali India Altissimus plantare dignatus est, sic donec coalescant, ut 
non omnia, quae per orbem Ecclesia iam firmata custodit, illis custodienda 
mandemus, sed tamquam parvulis in Christo, aliqua paterno affectu indul- 
geamus confovere. Ac circa eorum regenerationes, nonnulla, ut etiam acce- 
pimus, suborta dubia primitus submovere volentes, matura sub hoc delibe- 
ratione praehabita, auctoritate Apostolica nobis ab ipso Domino Nostro lesu 
Christo, per Beatum Petrum cui, et Successoribus sui apostolatus ministerii 
dispensationem commisit, tradita, tenore praesentium decernimus et decla- 
ramus: illos, qui Indos ad fidem Christi venientes, non adhibitis ceremoniis, 
et solemnitatibus ab Ecclesia observatis, in nomine tantum SS. Trinitatis 
baptizaverunt, non peccasse, cum consideratis tunc causis occurrentibus, sic 
illis bona ex causa putamus visum fuisse expedire. Et ut huiusmodi novellae 
plantationes, quantae dignitatis sit lavacrum regenerationis, quantumque ab 
illis lavacris, quibus antea in sua infidelitate utebantur, differat, non igno- 
rent; statuimus, ut qui in posterum extra urgentem necessitatem Sacrum 
Baptisma ministrabunt, ea observent, quae a dicta Ecclesia observantur, one- 
ratis super tali necessitate conscientiis eorum, extra quam quidem necessi- 
tatem, saltem haec quatuor observentur. Primum, aqua sacris actionibus 
sanctificetur. Secundum, Catechismus et Exorcismus fiat singulis. Tertium, 
sal, saliva, capella, et candela ponatur duobus vel tribus pro omnibus 
utriusque sexus tunc baptizandis. Quartum, Chrisma ponatur singulis in 
vertice capitis, et oleum Cathecumenorum ponatur super cor viri adulti, 
puerorum et puellarum; adultis vero mulieribus ponatur in illa parte, quam 
ratio pudicitiae demonstrabit. Super eorum vero matrimoniis hoc observan- 
dum decernimus, ut qui ante conversionem plures iuxta eorum mores habe- 
bant uxores, et non recordantur, quam primo acceperint, conversi ad Fidem, 
unam ex illis accipiant, quam voluerint, ut cum ea Matrimonium contrahant 
per verba de praesenti, ut moris est; qui vero recordantur, quam primo 
acceperint, aliis dimissis, eam retineant. Ac eis concedimus, ut coniuncti 
etiam in tertio gradu tam consanguinitatis, quam affinitatis, non excludantur 
4 Matrimoniis contrahendis donec huic S. Sedi super hoc aliud visum fuerit 
statuendum. Ft circa abstinentiam ab illis suscipiendam etiam statuimus, 
quod in Vigilia Nativitatis, et Resurrectionis Domini Nostri lesu Christi, et 
omnibus sextis Feriis Quadragesimae ieiunare teneantur, ceteros vero leiu- 

niorum dies eorum beneplacito propter novam ad Fidem eorum conversio- 
nem, et ipsius gentis infirmitatem permittimus. Ita quod ieiunium repugnans 
sanitati, vel non bene quadrans officio vel exercitio alicuius non censeatur 
illi ab Ecclesia praeceptum. Eisque etiam concedimus, quod quadragesima- 
libus et aliis prohibitis anni temporibus lacticiniis, ovis, et carnibus tunc 
temporis dumtaxat vesci possint, cum ceteris christianis ob aliquod sanctum 
opus obeundum similibus cibis vesci posse a Sede Apostolica pro tempore 
fuerit concessum. Dies autem in quibus eos volumus a servilibus operibus 
cessare, declaramus esse omnes dies Dominicos, ac Nativitatis, Circumcisio- 
nis et Epiphaniae, Resurrectionis et Ascensionis, ac Corporis eiusdem Domini 
Nostri lesu Christi et Pentecostes; nec non Nativitatis, Annunciationis, Puri- 
ficationis, Assumptionis gloriosae Dei Genitricis Virginis Mariae, ac Bea- 
torum Petri et Pauli eius Coapostoli. Ceteros vero dies festos ex causis 
supradictis illis indulgemus... 

Non obstantibus constitutionibus et ordinationibus Apostolicis, ceteris- 
que contrariis quibuscumque. 

[Collectanea S. C. de Prop. Fide, vol. 1, p. 30, nota (1). - Cf. etiam 
Codicis Iuris Canonici Docum. VI]. 


82. 


Paulus III, const. Sanctissimus, 11 dec. 1541. 


Sanctissimus in Christo Pater, et Dominus noster Dominus Paulus 
divina providentia Papa Tertius, qui in crastino assumptionis suae ad summi 
Apostolatus apicem, cupiens eorum fraudibus obviare, qui viventium bene- 
ficia, illorum praesertim, quibus aut propter senium, aut propter infirmita- 
tem imminebat vitae periculum, impetrabant, ut illis decedentibus, tamquam 
collitigantes in illorum iuribus facilius subrogarentur, per quamdam eius con- 
stitut. inter alia voluit, ut deinceps nullus in iure, vel ad ius, in beneficio 
defuncti, quod illo vivente in casibus praemissis, vel similibus impetravit, 
aliquo modo subrogetur, ac subrogatio et gratia si neutri, si nulli, seu novae 
provisionis, aut perinde valere, taliter impetranti nullatenus sufíragaretur, 
quod etiam strictissime observari mandavit in impetrationibus beneficiorum, 
per privationem, et amotionem, ex quibusvis criminibus et excessibus forsan 
perpetratis, etiamsi usque ad definitivam sententiam, quae tamen in rem non 
transivisset iudicatam, processum foret. 

S 1. Ac per alias Constitutiones suas, seu Cancellariae Apostolicae regu- 
las, voluit, statuit, et ordinavit, quod quicumque beneficium Ecclesiasticum, 
tunc per annum immediate praecedentem pacifice possessum, et quod certo 
modo vacare praetenderet, ex tunc deinceps impetraret, nomen, gradum, et 
nobilitatem possessoris eiusdem, et quot annis illud ipse possedisset, ac spe- 
cificam et determinatam, ex qua clare constare posset, quod nullum ipsi pos- 
sessori in dicto beneficio ius competeret, causam in huiusmodi impetratione 
exprimere, et infra sex menses ipsum possessorem ad iudicium evocari facere, 

causamque ex nunc desuper, infra annum, usque ad sententiam definitivam 
inclusive prosequi deberet, et teneretur, alioquin impetratio praedicta, et 
quaecumque inde secuta, nullius existerent firmitatis, et idem impetrans, de 
damnis et interesse possessorem praedictum propterea contingentibus ei 
satisfaceret. Et si possessorem ipsum iniuste, frivole, et indebite molestasse 
repertus existeret, quinquaginta florenos auri persolvere Camerae Apostolicae 
esset adstrictus, nec aliud quam praemissae vacationis modus, etiam per 
literas si neutri, aut subrogationis, vel alias, sibi quoad hoc ut beneficium 
huiusmodi ea vice consequi, vel obtinere valeret, quomodolibet suffragaretur, 
illudque nullatenus in antea litigiosum propterea censeretur. 

S 2. Et cui fide dignorum relatione innotuit, quod huiusmodi voluntate, 
statuto, et ordinatione non obstantibus, multi caeca cupiditate ducti, ad bene- 
ficia Ecclesiastica, per alios, etiam quandocumque multo antea tempore cano- 
nice eis collata, et possessa, quos valetudinarios, seu senio confectos con- 
spiciunt, aut alias certo modo, cito defuncturos, vel eorum beneficia dimissuros 
sperant, improbe, ac per media illicita aspirantes, huiusmodi beneficia tam- 
quam certo modo vacantia, et absque alio titulo, seu minus canonico detenta, 
a Sede Apost. impetrabant, et illorum possessoribus, litem super dictis bene- 
ficiis sic possessis movebant, et causas huiusmodi contra eos committi facie- 
bant, et alias illos nunc titulos fingendo, nunc crimina impingendo, in ipsis 
beneficiis inquietabant, et molestabant, nec causas ipsas (prout etiam iuxta 
Constitutionem praedictam tenebantur) expediri facere curabant, sed in lon- 
gum protrahebant, expectantes obitum dictorum possessorum, ut in iure 
eisdem possessoribus in dictis beneficiis, vel ad alia competente subroga- 
rentur. Sicque per indirectum eisdem impetrantibus votum captandae mortis 
dictorum possessorum praebebatur, ipsique possessores indebite vexabantur, 
ac laboribus, et expensis fatipabantur. Et saepenumero vexationem huius- 
modi illicitis mediis redimere cogebantur, et quandoque destituti, seu despe- 
rati, in anxietatem ducebantur, eorumque beneficia resignare, seu permutare, 
ac etiam illorum collatores, quominus de beneficiis per obitum dictorum 
possessorum vacantibus, et propter lites huiusmodi, malitiose, et fraudulenter 
motas, seu confictas, libere disponere, et sua ordinaria auctoritate in prae- 
missis uti possent, impediebantur, in animarum ipsorum impetrantium pericu- 
lum, et dictorum possessorum grave praeiudicium, et ordinariae potestatis 
huiusmodi collatorum laesionem. 

8 3. Attendens malitiis hominum non esse indulgendum, sed potius 
obviandum, ac volens ipsorum beneficia obtinentium, quieti et securitati 
providere, constitutionem praedictam innovando, et ad impetrantes beneficia 
illorum, qui aliquo evidenti impedimento detinerentur, quamvis senio con- 
fecti, aut infirmitate detenti non forent, extendendo, etiam voluit, statuit, et 
ordinavit, quod de cetero impetrantes beneficia Ecclesiastica cuiuscumque 
qualitatis, per privationem, et amotionem, vel alias propter commissa, exces- 
sus, et crimina, vacantia, vel vacatura in supplicatione desuper porrecta, 
'excessus, et crimina ipsa, ac eorum qualitates, necnon modos, et causas tales, 
ex quibus de iure privatio ipsa incursa, aut facienda censeatur, et similiter 
impetrantes, etiam per modum devolutionis, beneficia tamquam certo modo 

vacantia, et ab aliis etiam non senio confectis, nec infirmitate, aut impedi- 
mento detentis, tamquam nullo, seu minus Canonico titulo possessa, modum 
vacationis illorum in supplicatione desuper porrecta, specifice, et determi- 
nate, ac dispositive exprimere teneantur, et antequam decretum citationis a 
iudice cui causa commissa fuerit, per se, vel procuratorem eorum petant, 
coram eo iuramentum, quod credunt ea, quae sic expresserunt, vera esse, 
et posse ea probare, corporaliter praestare, et deinde excessus, et crimina, 
aut modum vacationis huiusmodi, proponere, et deducere, et intra octo dies 
observationem termini ad articulandum, per eum, vel procuratorem suum 
suo ordine, et loco, ita quod si ipse terminus sic non servetur, dicti octo 
dies, post observationem termini secundo loco servati, quicumque is fuerit, 
cucurrisse censeantur, factam immediate sequentes probare, necnon ex tunc 
infra annum, similiter a die impetrationis eorum computandum, causam 
contra eosdem possessores, usque ad definitivae sententiae prolationem inclu- 
sive prosequi debeant, et teneantur. 

S 4. Quodque impetrationes de beneficiis tamquam per privationem, et 
amotionem, vel alias propter commissa, excessus, et crimina vacantibus, vel 
vacaturis, absque causae, seu causarum, privationis, et amotionis, aut exces- 
suum, et criminum vacationem huiusmodi causantium, necnon tamquam de 
certo modo vacantibus, etiam per modum devolutionis, absque modi vaca- 
tionis specifica expressione, etiam praetextu quarumcumque clausularum 
quomodolibet implicitarum, et quantumcumque praegnantium, etiam quod 
causae, et excessus, ac crimina, necnon modi vacationum huiusmodi in literis 
pro expressis habeantur, vel etiam dispositive exprimi possint, disponentium 
in supplicationibus insertarum, eisdem impetrantibus nullatenus suffragentur, 
et quaecumque subrogationes per ipsos impetrantes de beneficiis, quae etiam 
cum huiusmodi expressione impetraverint tamquam litigiosis, in iure, vel ad 
ius eorum, quos huiusmodi excessus et crimina perpetrasse, aut quorum 
beneficia per devolutionem, aut alias certo modo vacasse narraverint, a Sede 
Apostolica, vel Legatis eius quomodolibet impetrandae, seu etiam Motu pro- 
prio concedendae, nisi quod impetrantes excessus, et crimina, aut modum 
vacationis huiusmodi intra dictos dies observationem dicti termini ad arti- 
culandum per ipsos impetrantes, aut eorum procuratores, ut praefertur, non 
autem per eos, aut ipsorum procuratores factam, quoad excludendos, posi 
dictos dies ipsos impetrantes a probatione excessuum, seu criminum, aut 
modi vacationis praedictorum nihil operari volumus contra possessores bene- 
ficiorum quae impetraverint, probaverint, etiamsi alia excessus et crimina, 
privatione, aut privationis declaratione digna, etiam ante lapsum dictorum 
octo dierum probaverint, nullius sint roboris vel momenti. Quodque subro- 
gationes huiusmodi, si ii contra quos huiusmodi impetrationes fient, in iti- 
nere propter id suscepto, quod post excommunicationem citationis, etiam 
per edictum factae, etiam si de dictorum citatorum notitia aliter non appa- 
ruerit, propterea attentum praesumatur, defuncti fuerunt, etiam si senes, aut 
valetudinarii, seu impediti, ut praefertur, non extiterint, aut etiam ii, contra 
quos huiusmodi impetrationes fient, morte violenta decesserint, licet nullum 
peuitus argumentum, aut nulla coniectura habita fuerit, quod collitigans id 

fecerit, aut de tali morte culpabilis, seu conscius fuerit, locum non habeant. 
Et si post lapsum dicti anni, vel etiam eo durante, et istis octo diebus post 
dicti termini ad articulandum, absque probatione praedictorum excessuum, 
seu criminum, aut modi vacationis per ipsos impetrantes, vel eorum procu- 
ratores observationem elapsis, contingat possessores dictorum beneficiorum, 
seu aliquos ex eis decedere, aut eorum beneticia simpliciter, vel ex causa 
permutationis, aut alias quomodolibet, in Romana Curia, vel extra eam vacare, 
non censeantur propterea beneficia ipsa litigiosa, de huiusmodi beneficiis sic 
vacantibus provideri, et alias libere disponi possit, in omnibus, et per omnia, 
ac si contra dictos possessores aliqua lis modo praemisso mota non fuisset. 

S 5. Et nihilominus impetrantes praedicti ad ambita beneficia huius- 
modi obtinenda censeantur perpetuo inhabiles, necnon vexatae parti omnia 
damna, interesse, et expensas persolvere teneantur, ac omnibus, et singulis 
beneficiis Ecclesiasticis, per eosdem impetrantes obtentis, se triennio suspen- 
sos noverint. Quibus, si se in eis propria temeritate iniecerint, ipso iure 
privati sint, ac calumniose de periurio, iuxta canonicas sanctiones, puniantur. 
Decernens novas provisiones super impetrationibus praedictis pro tempore, 
etiam antequam dicti octo dies elapsi fuerint, iis in quorum favorem ema- 
naverint, in fraudem huiusmodi constitutionis non suffragari. Et si iis, qui 
impetrationes modo praedicto fecerint, beneficia sic impetrata resignaverint, 
quandocumque id fecerint, illis, quibus de beneficiis huiusmodi per resigna- 
tionem de eis factam, et admissam provisum fuerit, praesenti constitutioni 
subiacere, et in eodem statu in quo dictus resignans tempore huiusmodi 
resignationis erat, quoad hoc censeri, et esse. 

S 6. Sicque in praemissis omnibus iudicandum fore, sublata, etc. irritum 
quoque, etc. 

[Bull. Rom., tom. 4, I, p. 191-193]. 


83. 


Paulus III, const. Sanctissimus, 18 maii 1543. 


Sanctissimus in Christo Pater, et Dominus noster Dominus Paulus 
divina providentia PP. IIl, cui dudum postquam unam Constitutionem 
suam, etc. u£ supra, in N. 80. 

8 1. Innotuit qualiter inter ceteros in eadem constitutione nominatos 
Referendarii, et Auditores, Referendariatus, et Auditoriatus, ac nonnulli alio- 
rum officiorum, quae obtinebant, ratione, ut singuli de ipsorum Collegiis, 
necnon ex Scriptoribus unus tamquam Referendarius officium actu exercens, 
et alius tamquam Decanus antiquitatis, et forsan in aliis Collegiis, unus, vel 
duo, aut forsan plures, et non singuli ipsorum Collegiorum ratione, panem 
ex Palatio Apostolico habeant, tamen custodiam non faciunt, a nonnullis 
asserebatur constitutionem praedictam in habentibus panem in Palatio, et 
custodiam facientibus coniunctim locum habere, et effectum sibi vindicare, 
et non alias, nec alio modo procedere. 

8 2. Ambiguitatis dubium submovere volens, primo vivae vocis oraculo 
declaravit, et decrevit Constitutionem ipsam, etiam in die publicationis illius. 
intelligi, locumque vendicare, et procedere posse, et debere, sive dicti Offi- 
ciales, vel quicumque alii coniunctim, et divisim, panem ex Palatio haberent, 
et in eodem custodiam facerent, etiam si iidem Officiales, et alii, per quo- 
rum obitum beneficia, ut praefertur, vacaverint, panem non habuissent, nec 
in ipso Palatio custodiam fecissent, ac beneficia per eosdem Officiales, et 
alios, ut praefertur, obtenta, per obitum etiam eorumdem Officialium in dicta 
Curia, vel extra eam vacarent, et ad collationem, provisionem, praesentatio- 
nem, seu quamvis aliam dispositionem, etiam S. R. E. Cardinalium, et quo- 
rumcumque aliorum collatorum, et collatricum, communiter, vel divisim spe- 
ctarent. 

8 3. Postea accepit quod pro eo quod de posteriori declaratione huius- 
modi alias non apparebat, adhuc aliquibus in dubium revocaretur, quod 
contingere posset eos, quibus de beneficiis huiusmodi per obitum dictorum 
officialium, ac aliorum sic, ut praefertur, vacantibus, per Suam Sanctitatem 
provisum, seu provideri concessum extitit, aut in futurum provideri con- 
cessum extitit, vel quod provideretur concedi contigerit, desuper in futurum 
posse molestari. 

8 4. Motu proprio, etc. per aliam suam Constitutionem quam et literas. 
desuper expeditas, etiam quod in eadem Cancellaria lecta, et publicata non 
esset, arctare voluit, sub dat. decimo nono Kalendas Septembris, eiusdem 
Pontificatus sui anno secundo, inter alia fidem fecit, ac in verbo Romani 
Pontificis attestatus fuit semper suae incommutabilis mentis fuisse, et tunc 
esse, quod etiam posterior declaratio huiusmodi, etiam quod aliter in dicta 
Cancellaria lecta, et publicata non foret, ab illius data valeret, et ligaret, ac 
omnibus, et singulis, quibus de singulis, aut pluribus beneficiis praedictis, 
ut praefertur, provisum seu provideri concessum extitit, aut in futurum pro- 
videri, seu quod provideatur concessum fuerit, suffragaretur, etiam in omni- 
bus et per omnia, ac si dicta die vigesima secunda Martii in dicta Cancel- 
laria lecta, et publicata fuissent, cum de sic iudicando, et aliis clausulis. 
etiam irritantibus decretis in literis desuper confectis latius continetur. 

8 5. Cum Sanctitati Suae etiam novissime innotuerit ab aliquibus etiam 
plusquam conveniat sapere volentibus, praetendi, constitutionem, et declara- 
tionem praedictas forsan ad de numero participantes, et alios non partici- 
pantes, praesertim Romanorum Pontificum Praedecessorum suorum, ac etiam 
Pontificatus sui tempore, etiam per S. R. E. Cardinales, etiam de latere, et 
alios Legatos, sive Nuncios Apostolicos, etiam facultatem Legatorum de latere 
habentes, quorum numerus nimis iam excrevisse asseritur, pro tempore 
creatos Notarios Apostolicos supernumerarios nuncupatos, et omnes alios 
officiales in dicta Constitutione nominatos, et expressos, qui in eodem Palatio: 
forsan non habitant, nec in posterum habitabunt, aut in tinello nunc non 
comedunt, neque forsan in posterum comedent, minusque Sanctitati Suae 
deserviunt, neque Romano Pontifici pro tempore existenti in futurum deser- 
vient, aut custodiam non faciunt, aut non facient, non extendi, neque eos- 
dem comprehendere, neque in illis procedere, aut locum sibi vendicare. 

8 6. Ad huiusmodi etiam ulterioris ambiguitatis dubium resecandum, 
Constitutionem, regulamque, necnon declarationem praedictas, etiam cum 
omnibus, et singulis decretis, et aliis clausulis quibuscumque in illis respe- 
ctive contentis, et expressis, pro insertis, et expressis habens, decrevit, et 
declaravit, fidemque indubiam facit, et attestatur mentis, et intentionis suae 
semper fuisse, et esse, tam a die editionis, et publicationis singularum Con- 
stitutionum, sive Regulae, ac declarationis praedictarum, quam etiam cuius- 
libet ipsarum, tam de numero participantium, quam non participantium 
notariis praedictis, ac etiam omnibus, et singulis aliis Officialibus in dicta 
Constitutione, sive Regula, et declaratione, ut praefertur, nominatis intelligi, 
locumque sibi vendicasse, et processisse, ac vendicare, et procedere debere; 
etiam quod quicumque participantes, et non participantes notarii, aliique 
omnes, et singuli officiales praedicti, in dicta Constitutione, sive Regula, et 
declaratione quomodolibet nominati, et expressi panem ex Palatio non habe- 
rent, non habuerint, et non habeant, et custodiam in eo non fecerint, et 
non faciant, aut aliter Suae Sanctitati, et Romano Pontifici pro tempore 
existenti in Palatio Apostolico, vel extra, aliquo modo non servierint, neque 
serviant, vel alias quomodolibet in Palatio Apostolico non habitaverint, et 
non habitent, et custodiam in eo non fecerint, et non faciant, et nihilominus 
singulas Constitutiones, et declarationes praedictas, et ipsarum quamlibet, 
etiam cum omnibus, et singulis clausulis, et decretis in illis contentis illas 
pro expressis, et insertis habens, ad quoscumque non participantes notarios 
per eosdem Romanos Pontifices, et per Sanctitatem Suam creatos tantum 
restrinxit, et reduxit, ac restringit, et reducit; illasque minime ad non parti- 
cipantes, et supernumerarios notarios ab eisdem Cardinalibus de latere, et 
aliis Legatis, et Nunciis Apostolicis, etiam facultatem, et auctoritatem Legati 
de latere habentibus creatos, in eadem Regula, sive Constitutione, et decla- 
ratione nullatenus contineri, nec comprehendi posse, nec valere, aut debere, 
ac si specialiter, et individue expressa fuissent, perpetuis futuris temporibus 
valere, et observari debere. 

$ 7. Et ita per quoscumque Iudices, etiam Palatii Apostolici causarum 
Auditores, et alios quoscumque Iudices, etiam in quibuscumque causis etiam 
pendentibus, et in quibuscumque inter omnes, et singulos iudicari, senten- 
tiari, et definiri debere statuit, voluit, decrevit, et ordinavit, sublata, etc. 

S 8. Praesentemque prout moris est in dicta Cancellaria legi, et publi- 
cari, et inter alias regulas Cancellariae, ut moris est, describi, et adnotari 
mandavit. 

[Bull. Rom., tom. 4, I, p. 120, 121]. 


84. 
Iulius III, motu propr. Cum sicut nobis, 26 iun. 1550. 


Cum sicut nobis nuper innotuit, diversi diversorum Beneficiatorum etiam 
Episcoporum, Patriarcharum, et aliorum Praelatorum, ac S. R. F. Cardinalium 
pro tempore decedentium haeredes, non solum bona relicta, spolia nuncupata, 

sic decedentium Beneficiatorum Episcoporum, Archiepiscoporum, Patriarcha- 
rum, et aliorum Praelatorum, ac etiam Cardinalium, verum etiam fructus etc. 
ecclesiasticos, et pecunias, et res alias. per ipsos Beneficiatos Episcopos, 
Archiepiscopos, Patriarchas, et alios Praelatos, ac etiam Cardinales ante 
eorum obitum non exactos, etiam si eorum solutionis dies ante obitum ipso- 
rum non advenerit, sub eo forsan praetextu, quod pro tempore ante obitum 
huiusmodi decurso debebantur exigere, et quandoque solutionem debitorum 
per ipsos Beneficiatos, et Cardinales, dum viverent, contractorum, et legato- 
rum per eos in sua ultima voluntate, etiam ad pias causas factorum sub- 
terfugere, ac haeredes Cardinalium huiusmodi paramenta, et ornamenta 
Capellae ipsorum Cardinalium, quae iam tanto tempore, quod eius initii 
hominum memoria non habetur, Capellae Apostolicae, in qua Missae Papales 
celebrantur, et ex qua pauperibus Praelatis ad Romanam Curiam pro tem- 
pore confluentibus, et paramenta Ecclesiastica, cum quibus in processionibus, 
et aliis solemnitatibus per Romanos Pontifices fieri solitis incedere possint, 
non habentibus subvenitur, devolvi consueverunt, occupare, ac solutionem 
quingentorum ducatorum auri de Camera, qui post obitum singulorum Car- 
dinalium pro pretio annuli eis in eorum ad Cardinalatum assumptione 
adhiberi soliti, Camerae Apostolicae persolvuntur, declinare contendant, et 
satagant. 

8 1. ... Volentes in praemissis opportune providere, motu simili etc. decla- 
ramus nostrae intentionis numquam fuisse, nec esse, quod quivis quorum- 
cumque Beneficiatorum etiam, ut praefertur, Episcoporum, Archiepiscopo- 
rum, Patriarcharum, et aliorum Praelatorum, etiam Cardinalium ubilibet, 
etiam in Romana Curia, aut districtu, pro tempore decedentium, sive ex 
testamento, per ipsos Beneficiatos etiam vigore facultatum quarumcumque 
eis in specie, vel in genere, etiam praetextu quorumcumque capitulorum, ac 
statutorum, et ordinationum, etiam nostrorum, sub quibusvis tenoribus, et 
formis, ac alias quomodolibet concessorum condito, sive ab intestato hae- 
redes, fructus etc. ac pecunias, et res alias per ipsos sic defunctos Benefi- 
ciatos, etiam Episcopos, Archiepiscopos, Patriarchas, et alios Praelatos, ac 
Cardinales ante eorum obitum non exactos, etiam si pro tempore ante obitum 
huiusmodi decurso debeantur, ac eorum solutionis dies Beneficiatis, et Car- 
dinalibus viventibus advenerit, et per ipsos Beneficiatos, et Cardinales non 
steterit, quo minus illos exegerint, quinimmo omnem pro illorum exactione 
necessariam diligentiam, etiam iudicialiter agendo fecerint, quoquo modo 
exigere, aut etiam sponte oblatos percipere. 

S 2. Aut cruces, candelabra, imagines, patenas, calices, et alia cuiusvis 
sortis, tam aurea, quam argentea vasa, et iocalia, ac quaevis ornamenta, para- 
menta, et alia utensilia Capellae singulorum Cardinalium pro tempore dece- 
dentium, ceteraque tam ad ipsam Capellam, quam eius ministros circa altaris 
ministerium, et celebrationem Missae pertinentia, pro se retinere, aut selu- 
tionem quingentorum ducatorum huiusmodi evitare possint, sed quod de 
cetero perpetuis futuris temporibus fructus etc. ac pecuniae, et res, ut prae- 
fertur, inexacti huiusmodi ad ipsorum sic defunctorum Beneficiatorum etiam 
Episcoporum, Archiepiscoporum, Patriarcharum, et aliorum Praelatorum, et 

Cardinalium in Ecclesiis, Monasteriis, et beneficiis praedictis successores, qui 
ex illis, quorum solutionis dies ante obitum Beneficiatorum huiusmodi adve- 
nerit, omnia ipsorum Beneficiatorum, etiam ut praefertur, Episcoporum, 
Archiepiscoporum, Patriarcharum, et aliorum Praelatorum, etiam Cardina- 
[ium debita, et ad pias causas facta legata, si aliunde ex aliis ipsorum Bene- 
ficiatorum bonis solvi non possint, solvere teneantur, libere devenirent, et in 
posterum deveniant, ac per eos, et non haeredes praedictos exigi possent, 
et in posterum possint, necnon cruces, candelabra, imagines, patenas, calices, 
vasa, iocalia, ornamenta, paramenta, utensilia, et alia ad Capellam singulo- 
rum Cardinalium, et eius ministros, ut praefertur, pertinentia, ad eamdem 
Capellam Apostolicam pertinerent, et spectarent, ac in posterum pertineant, 
et spectent, et per agentes pro ea, realiter, et cum effectu capi, et apprehendi 
possent, et deberent, ac in posterum possint, et debeant. Ac haeredes Car- 
dinalium, tam hactenus defunctorum, quam pro tempore decedentium quin- 
gentos ducatos huiusmodi eidem Camerae persolvere tenerentur, et in poste- 
rum teneantur. Et propterea successores in Ecclesiis, Monasteriis, et beneficiis 
huiusmodi fructus etc. ac pecunias, et res per eorum praedecessores non 
exactos, libere, et licite percipere, exigere, et levare, ac solutis, si aliunde unde 
solvant non erit, ut praefertur, debitis, et legatis praedictis, quod residuum 
fuerit in suos usus, et utilitatem convertere. Necnon agentes pro Capella 
Apostolica, cruces, candelabra, imagines, patenas, calices, vasa, iocalia, orna- 
menta, paramenta, utensilia, et alia praedicta propria auctoritate libere capere, 
et apprehendere posse. Ac haeredes Cardinalium, tam hactenus defunctorum, 
quam aliorum pro tempore decedentium, ad cruces, candelabra, at alia prae- 
dicta agen. pro dicta Capella Apostolica, realiter, et cum effectu consignan- 
dum. Et eosdem quingentos ducatos agentibus pro eadem Camera, ut prae- 
fertur, solvendum teneri, et obligatos esse, ac ad id omnibus iuris, et facti 
remediis cogi, et compelli posse. 

8 3. Sicque in praemissis, omnibus, et singulis casibus ad praesens 
occurren., seu penden. per quoscumque, etc. in quavis causa, et instan., sub- 
lata, etc. iudicari, et definiri debere, ac irritum, etc. decernimus. 

8 4. Non obstantibus, etc. 

[Bull. Rom., tom. 4, I, p. 268-270]. 


85. 


Iulius III, const. Licet a diversis, 18 mart. 1551. 


Licet a diversis Romanis Pontificibus Praedecessoribus nostris, etiam 
per speciales Constitutiones in corpore iuris insertas, fuerit rite, et salubriter 
sancitum, atque decretum, ut saeculi potestates, et Domini temporales, ac 
Provinciarum, Civitatum, terrarum, et locorum quorumcumque rectores, qui- 
buscumque dignitatibus, vel officiis, aut nominibus censeantur, Dioecesanis 
Episcopis, et Inquisitoribus haereticae pravitatis in ipso Inquisitionis negocio 
faveant, et assistant, nemoque ex praedictis potestatibus, dominis, et recto- 

ribus, eorumque officialibus de crimine haeresis, cum mere sit Ecclesiasti- 
cum, quoquo modo cognoscat, vel iudicet, neque Dioecesano Episcopo, vel 
Inquisitori ipsius Inquisitionis negocio incumbenti se opponere, aut ipsam 
aliquatenus impedire, vel impedientibus auxilium, aut favorem scienter dare 
audeat, perpetuae damnationis sententia in eos, qui contra praedicta fece- 
rint, promulgata, quam si per annum animo sustinuerint pertinaci, ex tunc 
velut haeretici condemnentur: usque adeo tamen in omnibus fere, non solum 
Italiae, verum etiam aliis Provinciis, Civitatibus, terris, et locis, complurium 
laicorum, ut accepimus, mundanae gloriae processit ambitio, vel sacrorum 
Canonum inscitia, vel Ecclesiasticae disciplinae contemptus, ut in animarum 
suarum perniciem atque interitum, Dioecesanos Episcopos, et Inquisitores a 
Sede Apostolica institutos Inquisitionis officium exercentes, alii sub iustitiae 
praetextu, ne ulli scilicet fiat iniuria, impedire, alii vero sub pietatis colore, 
ut sontes scilicet severius puniantur, se ipsis Dioecesanis Episcopis, et Inqui- 
sitoribus adiungere, et una cum eis de ipso haeresis crimine cognoscere, 
processus formare, formatosque suo iudicio submittere non erubescant. 

8 1. Cui sane morbo iam nimis late progredienti solitam, ac salutarem 
Ecclesiae medicinam pro nostra pastorali solicitudine afferre cupientes, sae- 
culi potestates, dominos temporales, ac Provinciarum, Civitatum, terrarum, 
et locorum rectores supradictos, necnon quascumque alias saeculares per- 
sonas, tam privatas, quam publico quovis munere fungentes, requirimus, et 
monemus, ac eis lesu Christi Redemptoris nostri (cuius vices, licet immeriti, 
gerimus in terris) nomine praecipimus, ne Dioecesanos Episcopos, et Inqui- 
sitores ipsos in suo Inquisitionis negocio, ullo modo impediant, seu pertur- 
bent, neque se in haeresis crimine, cognoscendo, vel iudicando, quovis etiam 
assistentiae, et favoris colore, causa, vel occasione (nisi quatenus ab ipsis 
Dioecesanis Episcopis, aut Inquisitoribus, spontanea, et libera eorum volun- 
tate fuerint requisiti) se ingerant, ordinationes, provisiones, et leges quas- 
cumque, de ipsius criminis cognitione latas sacris Canonibus obsistentes, et 
Ecelesiasticam | iurisdictionem impedientes sine mora abrogent, et deleant, 
prout etiam Nos eas omnes invalidas fuisse, et esse decernimus, et declara- 
mus, ac ex nunc pro abrogatis, et deletis haberi volumus, et mandamus. 

S 2. Qui monitis his nostris non obtemperaverint, quive scienter in prae- 
dictis consilium, auxilium, aut favorem dederint, noverint se, non solum per 
sacras dictorum Praedecessorum nostrorum Constitutiones, verum etiam per 
hanc nostram sanctionem, sive sententiam, et declarationem perpetuo dura- 
turam (quam auctoritate Omnipotentis Dei, ac beatorum Apostolorum Petri, 
et Pauli, ac nostra in ipsos non obtemperantes, quacumque illi "praeful- 
geant dignitate, in his scriptis proferimus) communione fidelium, et omnium 
Ecclesiasticorum Sacramentorum perceptione privatos, ac maledictionis, aut 
execrationis aeternae vinculo ligatos, anathematisque, et maioris excommu- 
nicationis mucrone percussos, ita ut nemo umquam in praemissis delinquens, 
nisi a Nobis, et Successoribus nostris canonice intrantibus, etiam praetextu 
quarumcumque facultatum, concessionum, et gratiarum, etiam confessiona- 
lium nuncupatarum, etiam a Nobis, et dicta Sede hactenus emanatarum, vel 
in posterum emanandarum specificam, et expressam, ac alias quam per 

verba generalia, de praesentibus nostris literis mentionem non facientium 
praeterquam in mortis discrimine, absolvi possit. | 

S 3. Quibus etiam censuris ipsos Dioecesanos Episcopos, et Inquisitores 
subiacere volumus, si laicos secum quomodocumque de ipso crimine cogno- 
scere, aut iudicare permiserint. 

S 4. Ut autem praemissa omnia, ad eorum, quorum interest, notitiam 
deducantur, nullusque de eis ignorantiam iuste praetendere possit, volumus, 
€t Apostolica auctoritate decernimus, quod praesentes literae per aliquos 
C)Cursores nostros, aut Notarios publicos in Basilicae Principis Apostolorum 
de Urbe, et Ecclesiae Lateranen., ac Cancellariae Apostolicae valvis, necnon 
acie Campi Florae, ut moris est, publicentur, earum exemplo in singulis 
valvis, et acie huiusmodi affixo, et dimisso. Nulli ergo, etc. 

[Bull. Rom., tom. 4, I, p. 278, 279]. 


d dos 86. 


Iulius III, const. Sanctissimus, 13 febr. 1553. 


Sanctissimus in Christo Pater, et Dominus noster Dominus lulius, divina 
providentia Papa III, cui nuper innotuit, quod a nonnullis vertitur in dubium, 
an Ecclesiarum Praelati panem ex Palatio Apostolico ratione personae suae, 
et non alterius officii per eos pro tempore obtenti, quotidie habentes sint 
Sanctitatis Suae veri, et indubitati, et non ficti, aut per privilegium, Praelati 
domestici, et continui commensales, considerans panem huiusmodi eis non- 
nisi ratione familiaritatis continuae commensalitatis exhiberi. 

8 1. Et propterea volens dubium huiusmodi, suae declarationis oraculo, 
de medio tollere, declaravit, omnes, et singulos Ecclesiarum Praelatos, qui 
solum ratione personae suae, et non alicuius officii per eos pro tempore 
obtenti panem ex Palatio Apostolico quotidie habent, seu habere possunt, 
et in posterum habebunt, seu habere poterunt, licet in eodem Palatio non 
habitent, et ultra panem alia victui humano necessaria non habeant, nec in 
posterum habituri sint, Sanctitatis Suae veros, et indubitatos, et non ficte, 
aut per privilegium Praelatos domesticos, et continuos commensales esse, ac 
in posterum fore, et pro talibus, et ut tales censeri, et reputari debere, ita 
ut sub regulis Cancellariae Apostolicae, et aliis Constitutionibus suis, tam 
editis, quam edendis, de veris familiaribus continuis commensalibus Sancti- 
tatis Suae loquentibus comprehensi, et illis quoad omnia subiecti sint, ipsi- 
que illis uti, potiri, et gaudere possint. 

8 2. Et Sanctitas Sua de beneficiis Ecclesiasticis, per eos pro tempore 
obtentis qualitercumque qualificatis, et ad collationem, provisionem, praesen- 
tationem, electionem, seu quamvis aliam dispositionem quorumcumque col- 
latorum, etiam S. R. E. Cardinalium, etiam indultum speciale super confe- 
rendis beneficiis ad eorum collationem, provisionem, praesentationem, ele- 
ctionem, seu quamvis aliam dispositionem pertinentibus a Sanctitate Sua, aut 
Sede Apostolica habentium, communiter, vel divisim spectantibus, quae per 

eorum obitum in Romana Curia, vel extra eam in posterum vacabunt, tam- 
quam Sanctitati Suae ratione familiaritatis, et continuae commensalitatis 
huiusmodi generaliter reservatis providere, et de illis disponere libere, et 
licite possit, in omnibus, et per omnia perinde, ac si ipsi Praelati in dicto 
Palatio habitarent, et ultra panem alia victui humano necessaria haberent. 

8 3. Sicque per quoscumque, etc. etiam Cardinales .. in quavis causa, 
et instantia, sublata, etc., iudicari, et definiri debere, ac irritum, etc. 

[Bull. Rom., tom. 4, I, p. 306]. 


87. 


Iulius III, decr. Sanctissimus, 26 ian. 1554. 


Sanctissimus Dominus noster D. lulius, divina providentia Papa III, pro 
bono regimine S. R. E. ac pro felici sacri Collegii Cardinalium directione, 
de ipsorum Cardinalium consilio, et unanimi assensu, praesenti decreto 
statuit. 

S 1. Ut nullo umquam tempore assumatur aliquis posthac in eiusdem 
S. R. E. Cardinalem, qui sit frater germanus alterius Cardinalis viventis. 
Itaque eodem tempore duo íratres germani in eodem Collegio nullatenus. 
esse possint. Decernens, et declarans fratres Cardinalium viventium ad Car- 
dinalatus dignitatem penitus incapaces, et inhabiles habendos, et reputandos. 
esse. 

[Bull. Rom., tom. 4, I, p. 306]. 


88. 


Paulus IV, const. Iniunctum nobis, 14 iul. 1555. 


8 1. Iniunctum nobis desuper, meritis licet imparibus, Apostolicae ser- 
vitutis officium, mentem nostram continua pulsat instantia, ut bona Eccle- 
siastica, quae caeca hominum cupiditate occupata detinentur, nostrae ope- 
rationis ministerio, ad ius, et proprietatem eorum, quorum antea erant, 
omnino reducantur. Cum itaque (sicut nobis innotuit) licet alias fel. rec. Sym- 
machus Papa Praedecessor noster praedium Ecclesiae pro aliqua necessitate 
quovis modo alienari, aut iura Ecclesiae in usumfructum dari prohibuerit, 
et lege huiusmodi omnes Custodes adstringi, ac donatorem, ac censurato- 
rem, et venditorem honorem perdere, et qui praemissis subscriberet, ana- 
thema esse, cum eo qui daret, sive reciperet, nisi restituerentur, et quaslibet 
Ecclesiasticas personas contradicere, et cum fíructibus alienata reposcere 
posse, hocque non solum in Ecclesia Romana conservari, verum etiam in 
universis per Provincias Ecclesiis convenire voluerit. 

S 2. Et piae mem. Paulus Papa II etiam Praedecessor noster omnium 
rerum, et bonorum Ecclesiasticorum alienationem, omneque pactum, per 

quod ipsorum dominium transferretur, ac concessionem, hypothecam, loca- 
tionem, et conductionem ultra triennium, necnon infeudationem, vel con- 
tractum emphyteuticum, praeterquam in casibus a iure permissis, ac de rebus, 
et bonis in emphyteusim ab antiquo concedi solitis, fieri prohibuerit. Et si 
quis contra huius posterioris prohibitionis seriem, de bonis, et rebus eisdem 
quicquam alienare praesumeret, alienatio, hypotheca, concessio, locatio, con- 
ductio, infeudatio huiusmodi nullius omnino essent roboris, vel momenti, et 
tam qui alienaret, quam qui alienatas res, et bona reciperet, sententiam excom- 
municationis incurreret, et nihilominus res, et bona alienata huiusmodi, ad 
Ecclesias, Monasteria, et loca pia, ad quae antea pertinebant, libere reverte- 
rentur. 

S 3. Nihilominus a nonnullis annis citra diversae personae, tam saecu- 
lares, quam Ecclesiasticae, complura Castra, Terras, Oppida, Civitates, et 
loca, tam Romanae praedictae, quam diversarum Cathedralium, etiam Metro- 
politan., et aliarum Ecclesiarum, necnon Monasteriorum, domorum, et alio- 
rum Regularium locorum, ac Hospitalium, et aliorum piorum locorum, prae- 
textu diversarum alienationum, eis de Castris, Terris, Oppidis, Civitatibus, 
et locis praedictis in evidens damnum Ecclesiarum, Monasteriorum, Domo- 
rum, Hospitalium, et aliorum Regularium, et piorum locorum, seu alias non 
servatis solemnitatibus a iure requisitis factarum occupaverint, et occupata 
detinuerint, et detineant de praesenti, ac exinde factum sit, ut non solum 
Ecclesiarum, Monasteriorum, et Domorum Praelati, ac Hospitalium, et alio- 
rum Regularium, et piorum locorum huiusmodi Rectores, qui ex fructibus, 
redditibus, et proventibus Castrorum, Terrarum, Oppidorum, Civitatum, et 
locorum huiusmodi, Ecclesias, Monasteria, et Domos, Hospitalia, et alia loca 
praedicta gubernabant, et illustrabant, ac eorum Ministris alimoniam prae- 
bebant, notabiliter sint damnificati, verum etiam Romani Pontifices, qui antea 
egenis, et miserabilibus personis, praesertim nobilibus ad hanc Almam 
Urbem pro tempore confugientibus alimenta aliunde subministrare consue- 
verant, vix se et familiam suam sustentare, nedum aliis alimenta submini- 
strare possint, in divinae Maiestatis offensam, et Ordinis Clericalis oppto 
brium, ac plurimorum Christifidelium scandalum. 

8 4. Nos praemissa conniventibus oculis pertransire nequeuntes, quinimo 
cupientes eis, quantum cum Deo possumus, opportunum remedium adhi- 
bere, motu proprio, et ex certa nostra scientia, ac de Apostolicae potestatis 
plenitudine, omnes, et singulas alienationes, et in emphyteusim, seu censum 
perpetuum, aut tertiam, vel aliam generationem, seu hominis vitam, aut aliud 
tempus ultra triennium locationes, vel concessiones, seu permutationes, hypo- 
thecas, et obligationes, de quibus Castris, Terris, Oppidis, Civitatibus, et 
locis, aut aliis bonis immobilibus, seu rebus, et iuribus, tam spiritualibus, 
quam temporalibus eiusdem Romanae, et quarumcumque Cathedralium, etiam 
Metropolitan., et aliarum Ecclesiarum, necnon Monasteriorum, Domorum, et 
aliorum Regularium locorum, et quorumvis beneficiorum Ecclesiasticorum, 
cum cura, et sine cura, saecularium, et quorumvis Ordinum Regularium, 
necnon Hospitalium, et aliorum piorum locorum quorumlibet, per quoscurm- 
que etiam Romanos Pontifices Praedecessores nostros, seu eorum auctoritate, 

'vel mandato, Camerarios suos, et Clericos Camerae Apostolicae Praesiden- 
tes, ac quosvis Ecclesiarum, Monasteriorum, et Domorum Praelatos, et Bene: 
ficiatos, necnon Hospitalium, et aliorum Regularium, et piorum locorum 
Rectores, cuiuscumque dignitatis, status, gradus, ordinis, et conditionis exi- 
stentes, etiamsi Cardinalatus honore pollerent, in damnum Ecclesiae, seu non 
servatis solemnitatibus a iure requisitis, aut alias nulliter hactenus factas, et 
contractus superinde sub quibusvis formis, et verborum expressionibus 
habitos, et celebratos, etiam si iuramento vallati existant, quantumvis longa 
temporis praescriptione robur sumpsisse dici possint, ac ipsius Romanae 
Ecclesiae favorem, aut commodum concernant, eorum omnium tenores, ac 
si de verbo ad verbum insererentur, praesentibus pro expressis habentes, 
Apostolica auctoritate, tenore praesentium rescindimus, irritamus, cassamus, 
et annullamus, ac viribus omnino evacuamus, ac pro rescissis, irritis, cassis, 
et nullis, ac penitus infectis haberi volumus. 

S 5. Ipsosque detentores ad Castra, Terras, Oppida, Civitates, et loca 
occupata, ac bona, res, et iura praedicta Romanae, et Cathedralibus, etiam 
Metropolitan., ac aliis Ecclesiis, necnon Monasteriis, Domibus, Hospitalibus, 
et beneficiis, ac Regularibus, et piis locis relaxandum, et de fructibus, tam 
hactenus perceptis, quam in posterum percipiendis, realiter satisfaciendum 
teneri, et ad id etiam sententiis, censuris, et poenis Ecclesiasticis, ac etiam 
pecuniariis, omnibusque aliis opportunis iuris, et facti remediis, cogi, et com- 
pelli posse. 

(Bull. Rom., tom. 4, I, p. 319-321]. 


89. 


Paulus IV, const. Cum venerabiles, 22 aug. 1555. 


8 1. Cum venerabiles fratres nostri Sanctae Romanae Ecclesiae Cardi- 
nales in partem solicitudinis vocentur, ut pro tempore exsistenti Romano 
Pontifici assistant, ipseque Romanus Pontifex eorum consilio agenda dispo- 
nat, et iidem Cardinales sint pars corporis, et membra ipsius Romani Pon- 
tificis, ac diversis Almae Urbis nostrae Parochialibus Ecclesiis, pro eorum 
Cardinalatus titulo, seu denominatione praeficiantur, et in eis Episcopalem 
iurisdictionem habeant, et propterea in Romana Curia residere debeant, prae- 
sentesque in dicta Curia magis digni, et privilegiati existant, quam absen- 
tes, et in optionibus Titulorum, ac sex Ecclesiarum Cathedralium, quibus 
Cardinales pro eorum Cardinalatus titulo praefici solent, absentibus etiam 
ante eos in Cardinales assumptis praeferantur, et si uni ex dictis Ecclesiis 
Cathedralibus praefecti fuerint, ex post semper alios non Episcopos Cardi- 
nales in quibusvis actibus, et sessionibus praecedant. 

S 2. Nos ex praemissis, et diversis aliis causis animum nostrum moven- 
tibus, et inter cetera, ut eosdem Cardinales absentes ad residendum in 
Curia aliquibus uberioribus favoribus, et praerogativis alliceremus, Deca- 
natus Collegii Cardinalium huiusmodi, quem Nos dum in minoribus con- 

Stituti. essemus, obtinebamus, et ad quem propter nostram continuam in 
eadem Curia residentiam ante alios Cardinales Nobis in Cardinalatu anti- 
quiores tunc ab ipsa Curia absentes perveneramus, per nostram ad summi 
Apostolatus fastigium assumptionem vacante, habita super his cum Fratribus 
nostris in Consistorio nostro secreto deliberatione matura, de eorum con- 
silio, et unanimi assensu venerabilem fratrem nostrum loannem Episcopum 
Ostien. S. R. E. Cardinalem de Bellayo nuncupatum, et de Nobis, et Sede 
Apostolica optime meritum, Decanum Collegii huiusmodi declaravimus, 
eumque ipsius Collegii Decanum vocavimus, et Decanatum ipsum sibi con- 
cessimus, prout etiam per praesentes declaramus, vocamus, et concedimus. 

8 3. Et insuper ne in posterum Decanatus praedictus illius occurrente 
vacatione, in aliquem Cardinalem ex voluntate sua, et non ex causa publica 
absentem, et propter absentiam suam huiusmodi quandoque de negotiis 
dictae Sedis minus informatum, in iniuriam aliorum Cardinalium tunc prae- 
sentium, et Romano Pontifici assistentium, ac propterea de negotiis prae- 
dictis melius informatorum deveniat, aut super eodem Decanatu aliquae 
controversiae, seu dissensiones inter ipsos Cardinales oriantur, providere 
volentes, motu proprio, et ex certa nostra scientia, ac de Apostolicae pote- 
statis plenitudine, hac nostra perpetuo valitura Constitutione sancimus, 
quod Decanatus huiusmodi de cetero perpetuis futuris temporibus, nonnisi 
ad Episcopum Cardinalem antiquiorem in Curia praesentem, aut ex causa 
publica absentem, et extra Curiam per Romanum Pontificem destinatum, 
devenire possit. 

8 4. Et quod Episcopus Cardinalis antiquior in Curia praesens, aut, ut 
praefertur, absens, et extra Curiam destinatus, postquam Decanatus huius- 
modi ad eum devenerit, omnes alios Cardinales, etiam antiquiores, semper 
in quibusvis sessionibus, et aliis actibus publicis praecedat, nec per alios 
Episcopos Cardinales etiam antiquiores tunc absentes, etiamsi postmodum 
incontinenti ad eamdem Curiam se conferant, et in ea continuo resideant, 
super ipso Decanatu, aut illius sessionibus, vel aliis actibus, seu negotiis ad 
eum pertinentibus impediri, aut molestari valeat. 

S 5. Decernentes, etc. 

(Bull. Rom., tom. 4, I, p. 323, 324]. 


90. 


Paulus IV, motu propr. Cum saepius, 9 ian. 1556. 


Cum saepius etiam dum in minoribus eramus, in mente revolventes, 
quam indecens, et scandalosum foret inter S. R. E. Cardinales lites iudicia- 
liter coram alio quam Summo Pontitice experiri, et postmodum ad summi 
Apostolatus apicem assumpti cum diversis S. R. E. Cardinalibus colloquendo, 
conceptum, et intentionem nostram praefatam explicantes, huiusmodi nostrum 
propositum collaudaverint, et ad inveniendum modum, per quem praerntssis 
' provideretur Nos exhortati sint. Nosque etiam in publica Signatura mentem 

nostram fore, quod causae huiusmodi per Nos tantum terminarentur, publice 
declaravimus, licet super hoc aliqua scriptura confecta non fuerit. 

8 1. Ac volentes omnino declarationem nostram huiusmodi plenum effe- 
ctum sortiri debere, tenore praesentium omnes, et singulas lites, et causas 
inter quoscumque S. R. E. Cardinales super quibusvis rebus, et bonis, tam 
ecclesiasticis, quam saecularibus, necnon Ecclesiis, Monasteriis, Prioratibus, 
Hospitalibus, et Piis locis, ac aliis quibuscumque beneficiis Ecclesiasticis, sae- 
cularibus, vel quorumvis Ordinum regularibus, seu illorum spolio, vel atten- 
tatis, aut innovatis, rebusque aliis, et illorum occasione coram quibusvis 
Iudicibus, etiam eiusdem S. R. E. Cardinalibus, aut Palatii Apostolici causa- 
rum Auditoribus in quavis instantia, ac etiam in negotio exequutivo, vel 
restitutionis in integrum quomodolibet vertentes, et pendentes, etiamsi ad 
illarum instructionem, et conclusionem sit procedendum, quorum omnium 
status, etc., pro expressis haberi volumus, ad Nos in eisdem statu, et ter- 
minis in quibus reperiuntur, advocamus, cognitionemque, et decisionem illa- 
rum Nobis reservamus. 

8 2. Decisionique, et terminationi per Nos super illis faciendae, appel- 
latione quacumque etiam alias de iure admissibili reiecta, et postposita, stan- 
dum, ac quiescendum, et patienter omnino parendum, et obediendum fore, 
statuimus, et ordinamus. 

8 3. Ac similiter in litibus, et causis, quae de cetero inter eosdem 
S. R. E. Cardinales exoriri contigerit, observari volumus, et mandamus. 

8 4. Inhibentes omnibus, et singulis Iudicibus, tam ordinariis, quam 
delegatis, ac quacumque auctoritate fungentibus, in virtute sanctae obedien- 
tiae, ne in causis inter Cardinales Praelatos pendentibus, ipsisque ordinariis, 
ne in illis, quae de cetero coram eis introducerentur, ad aliquem actum, 
absque speciali rescripto manu nostra signato, procedere, aut aliquid atten- 
tare audeant, vel praesumant, irritum quoque, et inane quicquid in contra- . 
rium fieri contigerit, sublata eis alias iudicandi, et interpretandi facultate, et 
auctoritate, decernimus. 

S 5. Praesentesque in Cancellaria Apostolica publicari, et ab omnibus 
inviolabiliter observari mandamus. 

8 6. Non obstantibus constitutionibus, etc. 

[Bull. Rom., tom. 4, I, p. 326, 327]. 


91. 


Paulus IV, const. Incumbentia, (25 oct.) 1 nov. 1557. 


Incumbentia Nobis, et Camerae nostrae Apostolicae in dies graviora 
onera Nos admonent, et cogunt, ut indemnitati ipsius Camerae, quantum 
cum Deo possumus, diligenter intendamus. 

S 1. Nam licet fel. record. Gregorius XII universis, et singulis cuiuscum- 
que gradus, status, ordinis, praeeminentiae, vel conditionis existant, etiamsi 
Pontificali, aut Regali, vel Reginali, seu quavis alia, Ecclesiastica, vel mun- 

dana dignitate praefulgeant, etiamsi fuerint S. R. E. Cardinales districtius 
inhibuerit, ne aliquid de bonis mobilibus, et stabilibus, quae ad dictam 
Cameram quomodolibet pertinuerint, directe, vel indirecte, quovis quaesito 
colore, invadere, capere, detinere, aut occupare praesumant, alioquin per- 
sonae talia praesumentes, nisi infra decem dies a praesumptionis tempore 
proxime enumerandos, ea restituerint, aut revelaverint agentibus eiusdem 
Camerae, vel aliis, per quos ad Romanum Pontiticem pro tempore existen- 
tem perveniant, poenam dupli, et si bona occupata valorem decem floreno- 
rum auri transcenderint, sententiam excommunicationis incurrant, a qua non- 
nisi, certis tunc expressis modo, et forma absolvi possint, et ultra poenam, 
et sententiam praefatas, si personae Ecclesiasticae fuerint, omnibus praela- 
turis, dignitatibus, et beneficiis Ecclesiasticis, quae obtinent, absque aliquo 
hominis ministerio sint privati, et inhabiles ad illa, vel alia in posterum obti- 
nenda: si vero laici extiterint, omnibus feudis, et bonis, quae in terris ipsius 
Romanae, aut aliarum Ecclesiarum obtinent, etiam sint privati, et feuda ad 
dominos devoluta, et bona huiusmodi eidem Camerae confiscata. 

S 2. Et Alexander V, per unam statuerit, et decreverit, quod illi quibus 
in futurum, de Patriarchalibus seu Metropolitanis, vel aliis Cathedralibus 
Ecclesiis, ac Monasteriis, seu Prioratibus Conventualibus, etiam. in admini- 
strationem, vel commendam, seu alias quomodolibet provideri contingeret, 
sub poena privationis Ecclesiarum, Monasteriorum, et Prioratuum huiusmodi, 
ac omnis iuris eis ex provisionibus praefatis quomodolibet acquisitis, quam 
quemlibet negligentem incurrere voluit eo ipso, ac eius Ecclesias, Monaste- 
ria, et Prioratus, ex tunc prout ex ea die vacare, et Sedis Apostolicae dispo- 
sitioni specialiter reservata esse decrevit, et declaravit, tenerentur, et deberent 
inira annum a die provisionis computandum, literas super eorum provisio- 
nibus huiusmodi in totum usque ad earum receptionem inclusive expedire 
fecisse, et interim sub eadem poena, per se vel alios absque literis ipsis de 
regimine, et gubernatione seu administratione Ecclesiarum, Monasteriorum, 
et Prioratuum praefatorum, vel alicuius eorum seu bonorum eorumdem, in 
spiritualibus vel temporalibus, nullatenus se ingerere, vel aliter se immiscere, 
aut super his vel eorum aliquo, seu dependentibus vel connexis, iurisdictio- 
nem aliquam quomodolibet exercere praesumerent, decernentes ex tunc irri- 
tum et inane, si secus super his a quoquam quavis auctoritate scienter vel 
ignoranter contigerit attentari. 

S 5. Necnon Iulius etiam II Romanus Pontifex praedecessor noster sua 
/Constitutione perpetuo valitura declaraverit, decreverit, statuerit, et ordina- 
verit, quod Constitutiones Alexandri, etc., praedecessorum huiusmodi, etiam 
quoad censuras et poenas, etiam privationis in eis expressas quoad futura, 
in omnibus, et per omnia iuxta illarum tenores omnino inviolabiliter per- 
petuis futuris temporibus observarentur... 

8 8. Nihilominus occupatores bonorum huiusmodi ea restituere, aut 
revelare, et hi de quorum personis Patriarchalibus, seu Metropolitanis, vel 
aliis Cathedralibus Ecclesiis, seu Monasteriis pro tempore provisi literas 
super eorum provisionibus huiusmodi expediri facere non curant, quinimmo 
literis ipsis non expeditis, et ad se non receptis, seu non solutis annatae 

iuribus Camerae debitis, de regimine, et gubernatione, seu administratione 
Ecclesiarum, Monasteriorum, Prioratuum, et aliorum beneficiorum huiusmodi 
se intromittere, et iurisdictionem eisdem Ecclesiis, Monasteriis, Prioratibus, 
et beneficiis incumbentem exercere, ac praefati occupatores feuda, census, 
livellos, Monasteria, et alias res, et iura, a quibus, ut praefertur, cecidisse 
declarati fuerunt, detinere, ac concessionibus eis factis, necnon contractibus 
iam, ut praemittitur, finitis, et sopitis, ac immunitatibus, et exemptionibus iam 
resolutis, et cessantibus, uti praesumunt, sententias, censuras, et poenas prae- 
dictas damnabiliter incurrendo, et in eis more aspidis surdae insurdescendo, 
in animarum suarum periculum, et dictae Camerae dispendium non modicum. 

8 9. Nos tam animarum saluti, quam eiusdem Camerae indemnitati pro- 
videre volentes... motu proprio ... et ex certa scientia nostra Constitutiones 
Gregorii, Alexandri, etc., Praedecessorum huiusmodi..., Apostolica auctoritate, 
tenore praesentium approbamus, et innovamus, ac perpetuis futuris tempo- 
ribus inviolabiliter observari debere decernimus. 

8 13. Non obstantibus Constitutionibus, etc. 

[Bull. Rom., tom. 4, I, p. 336-340]. 


92. 


Paulus IV, motu propr. Inter caeteras, 27 nov. 1557. 


Inter caeteras curas, quibus ex Apostolatus officio assidue urgemur et 
premimur, ea continue animo nostro fixa fuit, ut beneficia Ecclesiastica, prae- 
sertim curam animarum habentia personis conferantur idoneis, quae vellent, 
et possent apud ea personaliter residere, scirentque eis laudabiliter deser- 
vire. Et ad hoc dilectos filios nostros Bernardinum Sancti Matthaei Tranen. 
et Scipionem Sanctae Potentianae de Pisis, ac Ioannem Sancti Ioannis ad 
Portam Latinam titulorum Reumanum, nuncupatos, Presbyteros Cardinales, 
qui una cum venerabili fratre Francisco Episcopo Gebenen., Datario nostro, 
distributioni, et provisioni beneficiorum huiusmodi praeessent, iam dudum 
deputavimus. Verum cum audiamus eosdem Cardinales, et Datarium, licet 
in his eam, quam possunt, maiorem semper adhibuerint, et in dies adhibeant 
diligentiam, personas quibus beneficia ipsa conferenda sunt, super literatura. 
examinando, de eorum vita, et moribus, ac beneficiis per eos obtentis, aliis- 
que ad praemissa facientibus accurate inquirendo, diversimode tamen cir- 
cumveniri, et falli, ac diversas eis fraudes in praemissis iieri, aliquibus se 
alios esse simulantibus, et tamquam tales se in examine supponentibus, aliis. 
beneficia pro personis sibi cognitis, et id ignorantibus, ut postnodum cum 
eis beneficia etiam per simoniacam pravitatem contractare, et super eis pacisci 
possint, aliis beneficia, tam pro se quam aliis personis, cum oblatione diver- 
sarum pensionum annuarum diversis personis, etiam familiaribus, continuis 
commensalibus nostris, aut aliis, quos ipsi Nobis gratos, et acceptos esse 
existimant annuatim persolvendarum, et sic simoniacam haeresim incurrendo, 
aliis beneficia huiusmodi pro diversis aliis, sub spe pensionem annuam, aut 

aliud commodum temporale ab eis consequendi, aliis. beneficia ipsa pro 
seipsis animo, et intentione, et interdum pacto expresse firmato, de eis post- 
modum in favorem aliorum, qui aliquando minus idonei, et non benemeriti 
existunt, cum simili pensione, aut commodo, aut sine illa vel illo, resignan- 
dis, et dimittendis, maxima cum ins*antia obtinere procurantibus. 

S 1. Nos praemissis fraudibus, et dolis, ac haeresi simoniacae, quantum 
cum Deo possumus, efficaciter occurrere volentes, Apostolica auctoritate 
tenore praesentium statuimus, et ordinamus, atque decernimus, quod de 
cetero omnes, et singuli, qui post publicationem praesentium in locis infra- 
Scriptis faciendam, occasione beneficiorum obtinendorum se alios esse simu- 
laverint, et tamquam tales se in examine supposuerint, aut beneficia pro 
personis id ignorantibus, seu pro se, vel pro aliis, cum oblatione alicuius 
pensionis annuae, aut pro aliis, cum spe pensionem annuam, aut aliud 
quantumvis modicum temporale commodum ab eis consequendi, vel pro 
seipsis principaliter, animo et intentione ea postmodum in favorem aliorum, 
etiam quantumvis idoneorum, et benemeritorum, cum simili pensione aut 
commodo, aut etiam sine eo tesignandi obtinere procuraverint, cuiuscumque 
status, gradus, ordinis, et conditionis existant, etiam si Episcopali, aut alia 
maiori dignitate Ecclesiastica, vel Cardinalatus honore, seu mundana, etiam 
Regia, Ducali, aut Marchionali praeeminentia praefulgeant, excommunicatio- 
nis, et anathematis, ac maledictionis aeternae sententiam, a qua nisi a Nobis, 
aut Romano Pontifice pro tempore existente, praeterquam in mortis articulo 
constituti, absolvi nequeant, necnon privationis omnium, et singulorum bene- 
ficiorum Fcclesiasticorum, cum cura, et sine cura, saecularium, et quorumvis 
Ordinum Regularium per eos in titulum vel commendam, aut alias quomodo- 
libet obtentorum, et inhabilitatis ad illa, et alia in posterum obtinenda poenam 
eo ipso absque alia desuper facienda declaratione incurrant, ita ut constito 
solum summarie, et extraiudicialiter, quod ipsi contra tenorem praesentium 
aliquid fecerint, per curiae causarum Camerae Apostolicae generalem Audi- 
torem, seu Viceauditorem, vel eius Locumtenentem pro talibus, et ut tales 
publicari possint. 

S 2. Et nihilominus, sic, ut praefertur, obtentae provisiones, et commen- 
dae, aliaeque dispositiones nullae sint, irritae, et inanes, nullumque alicui ius 
in ipsis beneficiis, vel ad illa tribuant, nec aliquis earum vigore fructus suos 
faciat, sed ad eorum restitutionem teneatur, possintque beneficia, tam sic 
impetrata, quam per eos antea obtenta, tamquam modo praemisso vacantia, a 
Nobis, et Romano Pontifice pro tempore exsistente dumtaxat libere impetrari, 

[Bull. Rom., tom. 4, I, p. 340, 341]. 

Paulus IV, const. Postquam, 20 iul. 1558. 
Postquam divina bonitas, Nos, licet immeritos, ad summi Apostolatus 


fastigium assumere dignata est, numquam cessavimus abusus, qui in Ecclesia 
Dei, seu nimia Sedis Apostolicae indulgentia, seu hominum malitia irrepsisse 

cernuntur, pro viribus tollere, et Ecclesiam ipsam in pristinum candorem 
restituere, diversas ad hoc saluberrimas Constitutiones edendo, et inviolabi- 
liter observari mandando. Verum cum non omnia uno, et eodem tempore 
excogitari, nedum perfici potuerint, quinimmo circa ea sit Nobis singulis 
ferme diebus aliquid enitendum, abusui apostasiae, quae per regulares per- 
sonas sub diversis falsis praetextibus quotidie incurritur, ulterius parcendum 
non esse censuimus. Nam licet diversi Romani Pontifices Praedecessores 
Nostri, per eorum Constitutiones complura contra apostasiam huiusmodi 
ediderint statuta, et ordinationes, nondum tamen est plenum contra eam 
adinventum remedium. 

S 1. Quinimmo diversi diversorum etiam Mendicantium Ordinum reli- 
giosi, propriae salutis immemores, Deique timore postposito, sub praetextu: 
alii videlicet, quod Religioni, et Ordini in genere ob varias confictas causas 
adstricti non sint, et superinde sententiam declaratoriam obtinuerint, alii 
quod beneficium ecclesiasticum curatum assecuti sint, alii quod extra regu- 
laria sui Ordinis loca standi, et alicui beneficio Ecclesiastico deserviendi a 
suis superioribus licentiam habeant, et alii diversis aliis confictis coloribus, 
alii vero nullo suffulti praetextu, sed temeritate propria contra proprium iura- 
mentum per eos in eorum professione praestitum, et regularia sui Ordinis 
instituta, extra claustra suorum regularium locorum degunt, et in saeculo 
aliqui habitu sui Ordinis retento, aliqui illo abiecto in habitu presbyterorum 
saecularium, et complures in habitu laicali temere vagantur. Et postquam 
Deo fidem fallere non sunt veriti, cetera omnia quantumvis gravissima, et 
detestanda, levia, et licita reputantes, alii Parochianos eorum curae commis- 
sos falsam doctrinam docere, et pravis opinionibus, ac haeresibus replere, 
alii uxores ducere, alii sive paupertate eo cogente, sive diabolico instinctu 
saecularibus, et mechanicis negotiis se dare, alii seditionibus popularibus, 
coniurationibus contra Principes, et alios, ac quibusvis aliis saevis actibus 
se implicare, et caetera omnia nequissima facere praesumunt, in gravissimam 
divinae maiestatis offensam, et religionis opprobrium, ac animarum suarum 
perniciem, et aliorum Christi fidelium scandalum. 

S 2. Quamobrem considerantes, apostatas huiusmodi infinitis erroribus 
in eadem Dei Ecclesiam causam praestare, et propterea volentes contra apo- 
stasiam ipsam plenius providere, et eam, quantum Nobis ex alto conceditur, 
de medio tollere, Motu proprio, et ex certa scientia nostra, ac de Apostolicae 
potestatis plenitudine, omnes, et singulos, qui post professionem per eos in 
aetate legitima constitutos, in aliquo approbato, etiam militari Ordine pure, 
et libere emissam, vel si ante aetatem legitimam professi fuerint, post illam 
per eos in ipsa aetate legitima constitutos, pure, et libere, ratam, et gratam 
habitam, temeritate propria, aut quovis praetextu, vel causa, etiam si se reli- 
gioni, et Ordini non adstrictos esse sine causae cognitione, et his quae a 
iure requiruntur servari, omissis, vel non legitime probatis, declarari obti- 
nuerint, aut beneficium ecclesiasticum, etiam curatum non procedente legi- 
tima dispensatione possideant, vel alicui beneficio ecclesiastico, etiam curato 
alterius nomine deserviant, extra claustra suorum regularium locorum degunt, 
aut in posterum degent, omnibus, et singulis beneficiis ecclesiasticis, cum 


cura, et sine cura, saecularibus, aut sui, vel cuiusvis Ordinis regularibus, 
per eos quomodolibet obtentis, et de cetero obtinendis cuiuscumque qua- 
litatis fuerint, ac fructibus, redditibus, et proventibus Ecclesiasticis, eis quo- 
modolibet reservatis, seu assignatis, necnon Baccalariatus, Licentiaturae, Do- 
ctoratus, et Magisterii, ac quibusvis aliis in iure canonico, vel civili, aut 
Theologia, seu medicina, vel artibus, aut quavis alia facultate gradibus per 
eos etiam antequam religionem ingrederentur, obtentis, seu assecutis, necnon 
quocumque ministerio ecclesiastico, Apostolica auctoritate tenore praesentium 
penitus, et omnino privamus, ac ad illa, et alia quaecumque, et qualiacum- 
que in posterum obtinenda, seu fructus, redditus, et proventus ecclesiasticos 
percipiendos, aut gradus assequendos perpetuo inhabilitamus, et ab execu- 
tione quorumcumque ecclesiasticorum, etiam sacrorum, et praesertim pres- 
byteratus ordinum, necnon omni ministerio ecclesiastico praedicto perpetuo 
suspendimus, privatosque, et inhabiles, ac suspensos esse. Necnon beneficia 
ipsa de iure, et de facto, etiam ad hoc, ut eorum ordinarii collatores ea aliis 
libere conferre possint, et nisi ea infra tempus a Lateranensi Concilio sta- 
tutum contulerint, collatio beneficiorum eorumdem ad immediatum illorum 
superiorem, et demum ad Nos, ac pro tempore existentem Rom. Pont. devol- 
vatur. Patroni quoque eorumdem beneficiorum personas idoneas infra tem- 
pus a iure statutum ad ipsa beneficia praesentare possint, et nisi praesen- 
Óaverint, eorum libera collatio ad ordinarium spectet, et pertineat, vacare, ac 
Teservationes fructuum, reddituum, et proventuum huiusmodi expirare decer- 
nimus, ita ut de cetero ipsi apostatae, quamdiu vixerint, aliqua beneficia 
ecclesiastica obtinere, vel aliquod officium ecclesiasticum exercere, aut fructus, 
redditus, et proventus ecclesiasticos, seu super illis pensiones annuas, per- 
cipere, vel exigere, seu curam animarum, vel aliquod ministerium ecclesia- 
sticum exercere, aut sacramenta ecclesiastica ministrare, seu missam cele- 
brare, aut praetextu ordinum, in quibus constituti erunt, aliquid facere, vel 
exequi nequeant, et pensiones, seu commendae, ac reservationes fructuum, 
reddituum, et proventuum ecclesiasticorum, necnon assignationes pensionum 
annuarum eis etiam dicta auctoritate, etiam cum praesentium toto earum 
tenore inserto plenaria derogatione pro tempore factae nullae sint, et irritae, 
ac viribus omnino careant, nec aliquod eis ius, aut titulum beneficia possi- 
dendi, aut fructus, redditus, et proventus, seu pensiones huiusmodi exigendi, 
vel percipiendi tribuant. Ipsique sic privati inhabiles, et suspensi, fructus 
suos non faciant, sed ad illorum restitutionem teneantur. Et nihilominus si 
curam animarum exercere, vel ecclesiastica sacramenta ministrare, seu mis- 
sam celebrare, aut praetextu ordinum suorum praedictorum aliquid facere, 
aut aliquod ministerium ecclesiasticum exequi praesumpserint, tamquam 
suspensi ab executione ordinum suorum, et in illis contra suspensionem 
ipsam, et in contemptum clavium ministrantes, condignis poenis omnino 
puniantur. 

8 3. Et ut omnis vagandi occasio apostatis huiusmodi tollatur, volumus, 
et sancimus, quod quaevis tam Ecclesiasticae quam saeculares personae 
cuiuscumque status, gradus, ordinis, conditicnis, et praeeminentiae existant, 
etiam si Archiepiscopali, Patriarchali, aut alia maiori ecclesiastica dignitate, 

etiam Cardinalatus honore, seu mundana, etiam Marchionali, Ducali, aut alia 
maiori auctoritate, seu excellentia praefulgeant, aliquem apostatarum eorum- 
dem receptare, seu nutrire, vel illis quo minus ad eorum monasterium seu 
domum, vel alium locum regularem redeant, favorem, aut auxilium, seu con- 
silium praestare non praesumant, et si eos receptaverint, vel illis ut prae- 
fertur, faverint, aut auxilium, seu consilium praestiterint, et per Ordinarium 
loci, sub quo moram trahent, commoniti a praemissis non destiterint, sen- 
tentiam excommunicationis eo ipso incurrant. 

8 4. Et si patroni alicuius beneficii ecclesiastici, sive sint laici, sive cle- 
rici, aliquem ex eisdem apostatis ad beneficium de eorum iure patronatus 
existens tunc vacans praesentaverint, praesentationes huiusmodi sint eo 
ipso nullae, irritae, et inanes, ac viribus careant, et ipsi patroni iure prae- 
sentandi alios ad eadem beneficia pro ea vice tantum privati existant. 

8 5. Quodque superiores Ordinum, quos ipsi professi fuerint, et Ordi- 
narii locorum, in quibus ipsi apostatae pro tempore degent, tam coniunctim 
quam divisim eosdem apostatas, ut ad eorum Monasteria redeant, requirere, 
et si ad dicta Monasteria redire cessaverint, distulerint, vel recusaverint, eos 
secundum Ordinis disciplinam monitione praevia per censuras ecclesiasticas, 
et poenas etiam corporis aíflictivas ad redeundum cogere, et compellere pos- 
sint, invocato etiam ad hoc, si opus fuerit, auxilio brachii saecularis. Quod 
si regularis Ordo hoc non patiatur, auctoritate nostra providere valeant, ut 
talibus apud eadem Monasteria in locis competentibus, si absque gravi scan- 
dalo fieri poterit, alioquin in aliis religiosis domibus eiusdem Ordinis ad 
agendam inibi poenitentiam vitae necessaria ministrentur. Si vero apostatae 
huiusmodi se in his inobedientes praestiterint, sint etiam auctoritate nostra 
maioris excommunicátionis sententia eo ipso innodati, et superiores sui eos 
excommunicatos esse denuncient, ac ut tales ab omnibus suis subditis nun- 
ciari, et publicari faciant. 

S8 12. Mandantes universis, et singulis venerabilibus Ífratribus nostris: 
Patriarchis, Archiepiscopis, et Episcopis, aliisque Dioecesanis, et locorum 
Ordinariis, ut ipsi per se, vel alium, seu alios praesentes literas, et in eis 
contenta quaecumque ubi, et quando ac quoties opus fuerit, solemniter 
publicantes, faciant dicta auctoritate nostra easdem praesentes literas ple- 
nariae, et totali executioni demandari, eos, qui illis contravenerint, iuxta 
ipsarum literarum continentiam, et tenorem, condignis poenis plectendo, ei 
puniendo, ac contradictores quoslibet, et rebelles, eisque in praemissis non 
parentes, per sententias, censuras, et poenas ecclesiasticas, aliaque oppo.- 
tuna iuris remedia appellatione postposita compescendo, necnon legitimis 
super his habendis, servatis processibus, sententias, censuras, et poenas pra?- 
dictas, etiam iteratis vicibus, aggravando, invocato ad hoc etiam, si opvs 
fuerit, auxilio brachii saecularis. 

8 13. Non obstantibus constitutionibus, etc. 

[Bull. Rom., tom. 4, 1, p. 343-346]. 

Cum ex apostolatus officio Nobis, meritis licet imparibus, divinitus cre- 
dito, cura Dominici gregis Nobis immineat generalis, et. exinde teneamur 
pro fideli illius custodia, et salubri directione, more vigilis Pastoris, assidue 
vigilare, et attentius providere, ut qui hac aetate, peccatis exigentibus, pro- 
priae prudentiae innitentes scientius, et perniciosius solito contra orthodoxae 
fidei disciplinam insurgunt, et superstitiosis, ac fictitiis adinventionibus sacra- 
rum Scripturarum intelligentiam pervertentes, Catholicae Ecclesiae unitatem 
et inconsutilem Domini tunicam scindere moliuntur, ab ovili Christi repel. 
lantur, nec magisterium erroris continuent, qui discipuli veritatis esse con- 
temnunt. 

S 1. Nos considerantes rem huiusmodi adeo gravem, et periculosam esse, 
ut Romanus Pontifex, qui Dei, et Domini Nostri Iesu Christi vices gerit in 
terris, et super gentes, et regna plenitudinem obtinet potestatis, omnesque 
iudicat, a nemine in hoc saeculo iudicandus, possit, si deprehendatur a fide 
devius, redargui, et quod ubi maius intenditur periculum, ibi est plenius, et 
diligentius consulendum, ne pseudoprophetae, aut alii etiam saecularem 
iurisdictionem habentes, simplicium animas miserabiliter illaqueent, innume- 
rabilesque populos eorum in spiritualibus, aut temporalibus curae, et regi- 
mini commissos, secum in perditionem, et damnationis interitum trahant, 
nec aliquando contingat Nos abominationem desolationis, quae dicta est a 
Daniele Propheta, in loco sancto videre, cupientes, quantum cum Deo pos- 
sumus, pro nostro munere Pastorali vulpes vineam Domini demoliri satagen- 
tes capere, et lupos ab ovilibus arcere, ne canes muti videamur nequeuntes 
latrare, et perdamur cum malis agricolis, ac mercenario comparemur. 

S 2. Habita super his cum venerabilibus fratribus nostris S. R. E. Car- 
dinalibus deliberatione matura, de eorum consilio, et unanimi assensu omnes, 
et singulas excommunicationis, suspensionis, et interdicti, ac privationis, et 
quasvis alias sententias, censuras, et poenas a quibusvis Romanis Pontifici- 
bus Praedecessoribus nostris, aut pro talibus habitis, etiam per eorum literas 
extravagantes, seu sacris Conciliis ab Ecclesia Dei receptis, vel Sanctorum 
Patrum decretis, et statutis, aut sacris Canonibus, ac Constitutionibus, et 
Ordinationibus Apostolicis contra haereticos, aut schismaticos quomodolibet 
latas, et promulgatas, Apostolica auctoritate approbamus, et innovamus, ac 
perpetuo observari, et in viridi observantia, si forsan in ea non sint, reponi, 
et esse debere, necnon quoscumque, qui hactenus a fide Catholica deviasse, 
aut in aliquam haeresim incidisse, seu schisma incurrisse, aut excitasse, seu 
commisisse comprehensi, aut confessi, vel convicti fuerint, seu (quod Deus 
pro sua clementia, et in omnes bonitate avertere dignetur) in posterum 
deviabunt, seu in haeresim incident, aut schisma incurrent, vel excitabunt, 
seu committent, et deviasse, seu incidisse, aut incurrisse, vel excitasse, seu 

commisisse deprehendentur, aut confitebuntur, seu convincentur, cuiuscum- 
que status, gradus, ordinis, conditionis, et praeminentiae existant, etiamsi 
Episcopali, Archiepiscopali, Patriarchali, Primatiali, aut alia maiori dignitate 
Ecclesiastica, seu Cardinalatus honore, et Apostolicae Sedis ubivis locorum, 
tam perpetuae quam temporalis Legationis munere, vel mundana etiam Comi- 
tali, Baronali, Marchionali, Ducali, Regia, et Imperiali auctoritate, seu excel- 
lentia praefulgeant, et eorum quemlibet sententias, censuras, poenas prae- 
dictas incurrere volumus atque decernimus. 

8 3. Et nihilominus considerantes dignum esse, ut qui virtutis amore a 
malis non abstinent, metu poenarum ab illis deterreantur, et quod Episcopi, 
Archiepiscopi, Patriarchae, Primates, Cardinales, Legati, Comites, Barones, 
Marchiones, Duces, Reges, et Imperatores, qui alios docere, et illis bono 
exemplo, ut in fide Catholica contineantur, esse debent, praevaricando gra- 
vius ceteris peccant, cum non solum seipsos perdant, verum etiam alios 
innumerabiles populos eorum curae, et regimini creditos, seu alias eis sub- 
ditos, secum in perditionem, et puteum interitus trahant, de similibus con- 
silio, et assensu, hac nostra in perpetuum valitura constitutione, in odium 
tanti criminis, quo nullum in Ecclesia Dei maius, aut perniciosius esse potest, 
de Apostolicae potestatis plenitudine sancimus, statuimus, decernimus, et 
definimus, quod sententiis, censuris, et poenis praedictis in suo robore, et 
efficacia remanentibus, ac effectum suum sortientibus, omnes, et singuli Epi- 
scopi, Archiepiscopi, Patriarchae, Primates, Cardinales, Legati, Comites, Baro- 
nes, Marchiones, Duces, Reges, et Imperatores, qui hactenus, ut praefertur, 
deviasse, aut in haeresim incidisse, seu schisma incurrisse, excitasse, vel 
commisisse deprehensi, aut confessi, vel convicti fuerint, et in posterum 
deviabunt, aut in haeresim incident, seu schisma incurrent, vel excitabunt, 
aut committent, et deviasse, seu in haeresim incidisse, vel schisma incurrisse, 
aut excitasse, seu commisisse deprehendentur, aut confitebuntur, seu con- 
vincentur, cum in hoc inexcusabiliores ceteris reddantur, ultra sententias, 
censuras, et poenas praedictas, sint etiam eo ipso, absque aliquo iuris, aut 
facti ministerio, suis Ordinibus, et Cathedralibus etiam Metropolitan. Patriar- 
chalibus, et Primatialibus Ecclesiis, ac Cardinalatus honore, et cuiusvis Lega- 
tionis munere, necnon voce activa, et passiva, omnique auctoritate, ac Mona- 
steriis, beneficiis, et officiis Ecclesiasticis, cum cura, et sine cura, saecularibus, 
et quorumvis Ordinum regularibus, quae ex quibusvis concessionibus, et 
dispensationibus Apostolicis in titulum, commendam, et administrationem, 
aut alias quomodolibet obtinuerint, et in quibus, vel ad quae ius aliquod 
habuerint, necnon quibusvis íructibus, redditibus, et proventibus annuis 
super similibus fructibus, redditibus, et proventibus eis reservatis, et assi- 
gnatis, Comitatibus quoque, Baroniis, Marchionatibus, Ducatibus, Regnis, 
et Imperio penitus, et in totum, perpetuo privati, et ad illa de cetero inha- 
biles, et incapaces, habeanturque pro relapsis, et subversis in omnibus, et 
per omnia, perinde ac si prius haeresim huiusmodi in iudicio publice 
abiurassent, nec ullo umquam tempore ad eorum pristinum statum, aut 
Cathedrales, Metropolitanas, Patriarchales, et Primatiales Ecclesias, seu Car- 
dinalatus, vel alium honorem, aut quamvis aliam maiorem, vel minorem 

dignitatem, seu vocem activam, vel passivam, aut auctoritatem, seu Mona- 
steria, et beneficia, vel Comitatus, Baronias, Marchionatus, Ducatus, Regna, 
et Imperium restitui, reponi, reintegrari, aut rehabilitari possint, quinimmo 
saecularis relinquantur arbitrio potestatis animadversione debita puniendi, 
nisi apparentibus in eis verae poenitentiae indiciis, et condignae poeniten- 
tiae fructibus, ex ipsius Sedis benignitate, et clementia in aliquo Monasterio, 
aut alio Regulari loco ad peragendum perpetuam in pane doloris, et aquae 
moestitiae poenitentiam retrudendi fuerint. Quodque pro talibus ab omnibus 
cuiuscumque status, gradus, ordinis, conditionis, et praeeminentiae existenti- 
bus, ac quacumque etiam Episcopali, Archiepiscopali, Patriarchali, et Prima- 
tiali, aut alia maiori Ecclesiastica dignitate, et etiam Cardinalatus honore, 
seu mundana, etiam Comitali, Baronali, Marchionali, Ducali, Regia, et Impe- 
riali auctoritate, excellentia pollentibus haberi, tractari, et reputari, et ut tales 
evitari, omnique humanitatis solatio destitui debeant. 

S 4. Et qui iuspatronatus, aut nominandi personas idoneas ad Cathedra- 
les, etiam Metropolitanas, et Patriarchales, ac Primatiales Ecclesias, seu Mo- 
nasteria, vel alia beneficia Ecclesiastica per privationem huiusmodi vacantia 
habere praetenderint, ne illa diutinae vacationis exponantur incommodis, sed 
de servitute haereticorum erepta personis concedantur idoneis, quae illarum 
populos in semitas iustitiae fideliter dirigant, teneantur ad Ecclesias, Mona- 
steria, et beneficia huiusmodi alias personas idoneas infra tempus a iure, vel 
ex eorum concordatis, seu compactatis cum dicta Sede initis statutum, Nobis 
seu pro tempore existenti Romano Pontifici praesentare, alioquin tempore 
huiusmodi elapso plena, et libera Ecclesiarum, Monasteriorum, et beneficio- 
rum praedictorum dispositio ad Nos, et Romanum Pontificem praedictum 
eo ipso pleno iure devolvatur. 

8 5. Et insuper qui ipsos sic deprehensos, aut confessos, vel convictos 
scienter quomodolibet receptare, vel defendere, aut eis favere, vel credere, 
seu eorum dogmata dogmatizare praesumpserint, sententiam excommunica- 
tionis eo ipso incurrant, efficianturque infames, nec voce, persona, scriptis, 
vel nuncio, aut procuratore aliquo ad publica, seu privata officia, aut con- 
silia, seu Synodum, vel Concilium generale, vel provinciale, nec conclave 
Cardinalium, aut aliquam fidelium congregationem, seu electionem alicuius, 
aut testimonium perhibendum admittantur, nec admitti possint. Sint etiam 
intestabiles, nec ad haereditatis successionem accedant, nullus praeterea 
cogatur eis super aliquo negotio respondere. Quod si forsan Iudices extite- 
rint, eorum sententiae nullam obtineant firmitatem, nec aliquae causae ad 
eorum audientiam deducantur, et si fuerint Advocati, eorum patrocinium 
nullatenus recipiatur, si vero Tabelliones extiterint, instrumenta confecta per 
eos nullius sint penitus roboris, vel momenti. Et insuper clerici omnibus, et 
singulis Ecclesiis, etiam Cathedralibus, Metropolitan. Patriarchalibus, et Pri- 
matialibus, ac dignitatibus, Monasteriis, beneficiis, et officiis Ecclesiasticis, 
etiam, ut praefertur, qualificatis per eos quomodolibet obtentis, et tam ipsi, 
quam laici, etiam, ut praemittitur qualiticati, et dignitatibus praedictis prae- 
diti quibuscumque Regnis, Ducatibus, .Dominiis, Feudis, et bonis tempora- 
libus per eos possessis privati existant eo ipso, Regnaque, Ducatus, Dominia, 

Feuda, et bona huiusmodi publicentur, et publica sint, efficianturque iuris, 
et proprietatis eorum, qui illa primo occupaverint, si in sinceritate fidei, et 
unitate S. R. E. ac sub nostra, et successorum nostrorum Romanorum Pon- 
tificum canonice intrantium obedientia fuerint. 

8 6. Adiicientes quod si ullo umquam tempore apparuerit aliquem Epi- 
scopum, etiam pro Archiepiscopo, seu Patriarcha, vel Primate se gerentem, 
aut praedictae Romanae Ecclesiae Cardinalem, etiam ut praefertur, Legatum, 
seu etiam Romanum Pontificem ante eius promotionem, vel in Cardinalem, 
seu Romanum Pontificem assumptionem a fide Catholica deviasse, aut in 
aliquam haeresim incidisse, promotio, seu assumptio de eo etiam in con- 
cordia, et de unanimi omnium Cardinalium assensu facta, nulla, irrita, et 
inanis existat, nec per susceptionem muneris, consecrationis, aut subsecutam 
regiminis, et administrationis possessionem, seu quasi, vel ipsius Romani 
Pontificis inthronizationem, aut adorationem, seu ei »raestitam ab omnibus 
obedientiam, et cuiusvis temporis in praemissis cursum, convaluisse dici, aut 
convalescere possit, nec pro legitima in aliqua sui parte habeatur, nullamque 
talibus in Episcopos, seu Archiepiscopos, vel Patriarchas aut Primates pro- 
motis, seu in Cardinales, vel Romanum Pontificem assumptis, in spiritualibus, 
vel temporalibus administrandi facultatem tribuisse, aut tribuere censeatur, 
sed omnia, et singula per eos quomodolibet dicta, facta, gesta, et admini- 
strata, ac inde secuta quaecumque viribus careant, et nullam prorsus firmi- 
tatem, nec ius alicui tribuant, sintque ipsi sic promoti, et assumpti, eo ipso 
absque aliqua desuper facienda declaratione, omni dignitate, loco, honore, 
titulo, auctoritate, officio, et potestate privati, liceatque omnibus, et singulis 
sic promotis, et assumptis, si a fide antea non deviassent, nec haeretici fuis- 
sent, neque schisma incurrissent, aut excitassent, vel commisissent. 

S 7. Subditis personis, tam clericis saecularibus, et regularibus, quam 
etiam laicis, necnon Cardinalibus, etiam qui electioni ipsius Pontificis antea 
a fide devii, aut haeretici, seu schismatici interfuerint, seu alias consenserint, 
et ei obedientiam praestiterint, eumque adoraverint, ac Castellanis, Praefectis, 
Capitaneis, et Officialibus etiam Almae Urbis nostrae, et totius Status Eccle- 
siastici, etiam eisdem sic promotis, vel assumptis homagio, seu iuramento, 
vel cautione obligatis, et obnoxiis, ab ipsorum sic promotorum, vel assum- 
ptorum obedientia, et devotione impune quandocumque cedere, eosque ut 
magos, ethnicos, publicanos, et haeresiarchas evitare, eisdem subditis per- 
sonis fidelitati, et obedientiae futurorum Episcoporum, Archiepiscoporum, 
Patriarcharum, Primatum, Cardinalium, et Romani Pontificis canonice intrantis 
nihilominus adstrictis remanentibus, et ad maiorem ipsorum sic promoto- 
rum, et assumptorum, si eorum regimen, et administrationem continuare 
voluerint, confusionem, contra eosdem sic promptos, et assumptos, auxilium 
brachii saecularis implorare, nec propterea ab ipsorum sic promotorum, et 
assumptorum fidelitate, et obedientia, praemissorum occasione recedentes, 


tamquam tunicae Domini scissores aliquarum censurarum, seu poenarum 
ultioni subiaceant. 


8 8. Non obstantibus, etc. 
[Bull. Rom., tom. 4, I, p. 354-357]. 

95. 


Paulus IV, const. In sacra, 19 iul. 1559. 


In sacra B. Petri Sede, meritis licet imparibus, divina dispositione col- 
locati, ad ea per quae sub religionis iugo, Domino famulantium quieti con- 
sulitur, et ambitionis via praecluditur, diligenter intendimus, et in his nostri 
Pastoralis officii partes favorabiliter impartimur, prout in Domino conspici- 
mus salubriter expedire. 

S 1. Cum itaque sicut Nobis innotuit, nonnulli Episcopi, et Archiepi- 
scopi diversorum Ordinum professores, dignitates, et Officia, etiam superio- 
ritates nuncupatas suorum Ordinum ambientes, ad hoc, ut ad illa assumi, 
eaque obtinere valerent, ab eorum Ecclesiis, quibus praeerant, etiam munere 
consecrationis per eos suscepto, per Sedem Apostolicam absolvi procurave- 
rint, et ad claustra suorum Ordinum redeuntes, se ad dignitates, et officia, 
ac superioritates huiusmodi diversis modis, et viis assumi, eaque consequi 
sategerint, et exinde quamplures dissensiones, et contentiones, ac religionis 
inobedientiae exortae fuerint, et in dies exoriantur in animarum suarum 
periculum, et dictorum Ordinum opprobrium, ac scandalum plurimorum. 

8 2. Nos praemissis, prout ex debito Pastoralis officii tenemur, provi- 
dere volentes, Motu proprio, et ex certa nostra scientia volumus, et Apo- 
stolica auctoritate statuimus, et ordinamus, quod nullus cuiusvis Ordinis, 
seu Religionis professor, Episcopus seu Archiepiscopus postquam munus 
consecrationis huiusmodi susceperit (etiam si a vinculo Ecclesiae, cui prae- 
fuerat, per Sedem eamdem absolutus, eique, quod in suo Ordine remanere, 
et ad dignitates, ac officia, et superioritates huiusmodi assumi, eaque obti- 
nere posset, per Sedem eamdem, seu illius auctoritate concessum foret) ad 
dignitates, aut officia, seu superioritates huiusmodi, cuiuscumque qualitatis 
existant, et quovis nomine nuncupentur, eligi, seu assequi, aut obtinere 
nullatenus possit, et ineligibilis, ac ad ea obtinenda perpetuo inhabilis 
existat. 

8 3. Ac quaevis indulta, concessiones, dispensationes, et facultates, ac 
aliae gratiae ei, tam a Nobis, et Sede praedicta, etiam per literas Aposto- 
licas, etiam in forma Brevis, vel alias ab eius Legatis, seu Nunciis, aut 
Maiori Poenitentiario nostro, quam a Superioribus dictorum Ordinum, ac 
quibusvis aliis etiam ad id potestatem, et auctoritatem habentibus, sub qui- 
buscumque tenoribus, et formis, ac cum quibuscumque etiam derogatoria- 
rum derogatoriis, aliisque efficacioribus, et insolitis clausulis, irritantibusque, 
et aliis decretis, etiam motu, et scientia similibus, et desuper hactenus con- 
cessa, et in posterum conceden. nulla, et invalida, nulliusque roboris, vel 
momenti sint, et esse censeantur. 

$ 4. Et si quis eum de cetero ad dignitates, seu officia, aut superiori- 
tates huiusmodi scienter elegerit, iure eligendi perpetuo careat, ac voce 
activa, et passiva eo ipso privatus existat. Revocantes, cassantes, annullantes 

omnia, et singula indulta, concessiones, dispensationes, facultates, et gratias 
huiusmodi, quorum tenores, ac si de verbo ad verbum insererentur, praesen- 
tibus haberi volumus pro expressis. Ac decernentes irritum, etc. 

8 5. Non obstantibus, etc. 

[Bull. Rom., tom. 4, I, p. 363, 364]. 


96. 
Pius IV, const. Sedis Apostolicae, 3 apr. 1560. 


Sedis Apostolicae solertia dum ad salutare quorumdam remedium extructa, 
in eorum detrimentum vergere conspicit, ne quod illis profuturum maturi- 
tate summa prodiisse comperitur, noxium incauto ministerio efficiatur, cele- 
ris provisionis opem afferre consuevit, prout in Domino conspicit salubriter 
expedire. 1 

8 I. Dudum siquidem postquam fel. rec. Paulus Papa IV Praedecessor 
noster, etc. 

Omittitur relatio Const. Pauli IV, Postquam, quoniam eam habemus 
supra, in N. 93. 

S 2. Cum autem, sicut accepimus, licet singulae literae praedictae a 
zelo religionis eiusdem Praedecessoris emanarint, nihilominus cum post illa- 
rum publicationem per Ordinarios locorum ad earum executionem procedi 
coeptum foret, maximi in omnibus Regnis et Provinciis rumores, lites, et 
contentiones, ac gravia scandala multipliciter exorta fuerint, cum propter 
maximum ipsorum Apostatarum, et translatorum numerum, tum etiam ex 
quo multi praetenderent, vel praetendebatur damnari in dictis literis omnes 
fere uniformiter, nulla inter causam, ac lepram, et lepram differentia, et 
distinctione habita damnabantur, cum tamen plerique eorum praeviis dispen- 
sationibus, et indultis, ac licentiis ab eorum Superioribus, et a Sede Apo- 
stolica ex iustis, et rationabilibus causis concessis muniti forent, et nihilo- 
minus quamplures ex eis zelo conscientiae, aut poenitentia ducti, literis 
praedictis parere, et ad Monasteria, a quibus egressi fuerant, redire sese 
paratos exhiberent, sed ab eorum Superioribus nullatenus reciperentur, sic- 
que ob earumdem literarum rigorem magnis confusionibus involuti, ac mi- 
seriis et calamitatibus oppressi, omnibus remediis destituti, ac perpetuis cen- 
suris innodati, ciboque spirituali et temporali privati remanerent, ita quod 
vel fame perire, aut in extremam desperationem adduci cogerentur, aliique 
Christifideles ob magnam dictorum Apostatarum multitudinem vix eorum 
conversationem effugere, et exinde excommunicationis incursum evadere 
possent, et propterea verisimile sit, quod si bonitati divinae eiusdem Prae- 
'decessoris vitam paulo ulterius prorogare placuisset, ipsemet literas suas 
huiusmodi zelo charitatis, ut par erat, ad iustam moderationis formam, et 
aequitatem reduxisset. 

S 3. Nos igitur pro Pastoralis officii nostri debito omnibus ius et iusti- 
tiam, ut decet, ministrare, neminique iniuriam inferre, aut quemquam suis 

iuribus, ac legitimis defensionibus privare, aut alias indebite molestare volen- 
tes, sed singulorum Christifidelium animarum saluti ante omnia prospicere 
cupientes, singularum literarum Praedecessoris huiusmodi tenorem, ac si de 
verbo ad verbum insererentur praesentibus pro expressis habentes, habita 
super his cum nonnullis venerabilibus fratribus nostris S. R. E. Cardinalibus 
super hoc negotio specialiter deputatis deliberatione matura, motu simili, 
ac ex certa scientia nostris, et de simili potestatis plenitudine omnes, et sin- 
gulos Apostatas, seu translatos in dictis literis comprehensos, et adhuc in 
saeculo vagantes, cuiuscumque Ordinis fuerint, a quibusvis excommunica- 
tionis, suspensionis, et interdicti, ac aliis sententiis, censuris, et poenis, quas 
ob non paritionem literarum praedictarum, seu alias quomodolibet incurre- 
rumt, hac vice dumtaxat, specialiter et expresse absolvimus et liberamus. 

8 4. Necnon super irregularitate per eos contra tenorem dictarum lite- 
rarum Missas celebrando, seu alias se divinis immiscendo forsan contracta, 
dummodo in contemptum clavium id non egerint, misericorditer in Domino 
dispensamus, àc absolutos, et liberatos, ac dispensatos fore censemus. 

8 5. Singulasque literas praedictas, ac in eis contenta et inde sequuta 
quaecumque, ad formam iuris et sacrarum constitutionum reducimus, et 
reducta fore, sicque ab infrascriptis, et quibusvis aliis Iudicibus, ac praedi- 
ctis Auditoribus et Cardinalibus, sublata eis et eorum cuilibet, quavis iudi- 
candi, et interpretandi facultate et auctoritate, iudicari et interpretari debere, 
ac quicquid secus a quoquam quavis auctoritate scienter, vel ignoranter con- 
tigerit attentari, irritum et inane decernimus. 

8 6. Et nihilominus omnes et singulas lites et causas hactenus coram 
quibusvis Ordinariis, vel Delegatis Iudicibus etiam in Romana Curia intro- 
ductas, et in quacumque instantia contra dictos Apostatas vel translatos, vel 
alias inter quasvis personas praemissorum occasione pendentes, etiam si 
instructae sint, ad Nos advocamus, ac causas tam ad Nos advocatas in statu 
et terminis, quibus reperiuntur reassumendas, necnon quam et quas quae- 
cumque personae ecclesiasticae, et regulares, ac etiam saeculares, necnon 
Conventus, Collegia, et Universitates dicta occasione, seu in praemissis com- 
muniter, vel divisim interesse putantes, contra dictos Apostatas, vel trans- 
latos, aut alios quoscumque active vel passive, civiliter vel criminaliter, ac 
realiter et personaliter vel mixtim habent et movent, aut habere vel movere 
volent et intendent, cum omnibus et singulis incidentibus, dependen., emer- 
gen., annexis et connexis, totoque negotio principali, quoad professos vide- 
licet in Alma Urbe et eius districtu, et alios in ea praesentes dilecto filio 
nostro lacobo tit. S. Mariae in Cosmedin Presbytero Cardinali Sabello nun- 
cupato, nostro in dictis Urbe, et districtu Vicario generali, seu eius Locum- 
tenenti, extra Curiam vero Ordinario loci, ac Superiori Monasterii, in quibus 
prima et originaria professio per quemlibet ex Apostatis et translatis prae- 
dictis emissa asseritur, necnon obtinenti primam dignitatem in Ecclesia 
Cathedrali, seu Metropolitan., vel alii Superiori loci huiusmodi, seu anti- 
quiori Canonico pro tempore residenti per eos coniunctim, visis in primis 
et diligenter inspectis et examinatis dispensationibus, facultatibus, licentiis, 
et indultis per eosdem Apostatas et translatos quomodolibet obtentis, ac 

processibus desuper habitis, et causis in eis allegatis mature discussis, ac 
prout iustum et aequum fuerit, verificatis et probatis, summarie, simpli- 
citer, et de plano, ac sine strepitu, et figura iudicii, ac sola veritate in- 
specta, appellatione postposita audien. cognoscen., et iuxta iuris et sacra- 
rum constitutionum dispositionem fine debito terminan. committimus, et 
mandamus. 

8 7. Ac eisdem ludicibus omnes, et singulos praedicta occasione citan- 
dos etiam per edictum publicum, constito etiam summarie, et extraiudicia- 
liter de non tuto accessu citandi, necnon illis, et aliis quibus, ubi, quando, 
et quoties opus fuerit, etiam sub sententiis, censuris, et poenis ecclesiasticis 
ac etiam pecuniariis eorum arbitrio imponendis, moderandis, et applicandis, 
etiam per edictum simile inhibendi. Necnon quoscumque Apostatas, et trans- 
latos huiusmodi, qui sine canonica dispensatione, aut licentia in saeculo 
vagari reperti fuerint, ad Monasteria, a quibus exiverunt, aut alia regularia, 
vel alia honesta loca, prout. melius pro ipsorum animarum salute eis visum 
fuerit, super quo ipsorum Iudicum conscientiam oneramus, reverti seu intrare 
faciendi, et compellendi, ac quaecumque alia, quae per eos in praemissis 
statuta, et ordinata fuerint, debitae executioni demandandi, ac quascumque 
executiones per quosvis Iudices ordinarios, vel delegatos in vim literarum 
Praedecessoris huiusmodi alias contra iuris formam factas causa cognita 
retractandi, et annullandi, et in pristinum statum reducendi, contradictores 
quoslibet, et rebelles per censuras, et poenas ecclesiasticas, appellatione post- 
posita compescendi, necnon censuras, et poenas praedictas incurrisse decla- 
randi, atque illas legitimis desuper habendis servatis processibus, etiam 
iteratis vicibus aggravandi, interdictum ecclesiasticum, prout iuris fuerit, appo- 
nendi, et auxilium brachii saecularis, si opus fuerit, invocandi, ceteraque in 
praemissis, et circa ea necessaria, seu quomodolibet opportuna faciendi, et 
exequendi, plenam, et liberam concedimus facultatem. 

8 8. Non obstantibus praemissis literis Praedecessoris, ac Constitutio- 
nibus, et Ordinationibus Apostolicis, necnon privilegiis, indultis, et literis 
Apostolicis sub quibuscumque tenoribus, et formis, ac cum quibusvis clau- 
sulis, et decretis quotiescumque, et per quoscumque, ac quibuslibet, et ex 
quibusvis causis, necnon intuitu, consideratione, contemplatione, et ad instan- 
tiam quorumvis, aut etiam motu, scientia, ac plenitudine similibus, etiam 
quod nonnulli ex dictis Ordinibus professores se de causis eis per Sedem 
ipsam delegatis, nisi sub certis modo, et forma ibidem contentis intromit- 
tere minime teneantur, concessis, approbatis, et innovatis, quibus omnibus, 
illorum tenores praesentibus pro expressis habentes, illis alias in suo robore 
permansuris, quoad praemissa dumtaxat specialiter, et expresse derogamus, 
ceterisque contrariis quibuscumque. 

8 9. Volumus autem quod singuli Apostatae, et translati huiusmodi, ut 
praefertur, absoluti, poenitentiam per eorum Confessorem sibi pro excessibus 
praedictis iniungendam facere omnino teneantur. Quodque antequam sen- 
tentiae seu declaratoriae per supradictos Iudices a Nobis deputatos ferendae 
paruerint, a celebratione Missarum, et quocumque altaris ministerio omnino 
abstineant. 

8 10. Volumus autem quod infra sex menses a die publicationis prae- 
sentium ipsi Apostatae, seu translati licentias eorum, ac dispensationes, et 
indulta supradictis Iudicibus praesentent, et sententiam declaratoriam desuper 
ab eisdem promulgari, ac causam realiter, et cum effectu totaliter expediri 
faciant, quo termino elapso, et causa, ut praefertur, non expedita, dicti Apo- 
statae, et translati in easdam censuras, et poenas, in quibus ante publica- 
tionem praesentium erant, reincidisse eo ipso censeantur, nisi per ipsos 
Iudices steterit, aut alio legitimo impedimento per ipsos Iudices arbitrando, 
dicti Apostatae, et translati detenti fuerint. 

[Bull. Rom., tom. 4, II, p. 10-12]. 


97. 


Pius IV, const. Pastoralis officii, 3 apr. 1560. 


Pastoralis officii auctoritas Nos admonet, et ordo rationis exposcit, ut 
circa ea potissimum versemur, per quae res, et bona Romanae Ecclesiae, 
praesertim usui, et ornatui Romani Pontificis pro tempore existentis, et Sacri 
Palatii Apostolici deputata ab impiorum insultibus, et rapinis praeserventur, 
et ab eis ausu sacrilego, aut alias quomodolibet abinde asportata, et distracta, 
nostrae operationis ministerio, cum animarum salute eorum, qui caeca cupi- 
ditate ducti in non parvam Sanctae Matris Ecclesiae iniuriam, et ipsorum 
animarum perniciem, Dei timore postposito, ea surripere, seu sibi appro- 
priare, aut istinc divertere ausi fuerint, eidem Romano Pontifici pro tempore 
existenti restituantur, et taliter in praemissis provideatur, quod ceteris cedat 
in exemplum. 

8 1. Cum itaque, sicut non sine gravi animi nostri molestia accepimus, 
tam tempore infirmitatis diversorum Romanorum Pontificum Praedecessorum 
Nostrorum, ex qua, sicut Domino placuit, ab humanis decesserunt, quam 
exinde diversarum Sedium vacantium, quamplura etiam pretiosa iocalia, 
ornamenta, et alias res et bona usui praefato, ut praefertur, deputata, et alias 
ad eumdem Romanum Pontificem pro tempore existentem, et Cameram Apo- 
stolicam spectantia, et pertinentia, tam ex dicto Palatio, quam aliis quibusvis 
locis ablata, et distracta fuerint, et a diversis eorum protervia invalescente 
detineantur, in nostrum, et eiusdem Pontificis pro tempore existentis non 
solum detrimentum, sed etiam Sedis Apostolicae ignominiam, et ipsius aucto- 
ritatis diminutionem, necnon illa detinentium animarum perniciem, atque 
periculum non modicum. 

8 2. Nos huiusmodi inconvenientibus, et animarum periculis quantum 
in Nobis est, obviare, et alias in praemissis, prout par est, providere volen- 
tes, Motu proprio, et ex certa scientia, omnes, et singulas censuras, et poenas 
Fcclesiasticas per quoscumque Romanos Pontifices Praedecessores Nostros 
contra talium perpetratores, ac alios bonorum Apostolicorum usurpatores, 
raptores, receptores, et possessores, ac detinentes, et non restituentes, ac 
scientes, et non revelantes, sub quibusvis verborum formis promulgatas, 

quorum, et literarum Apostolicarum desuper confectarum tenores, ac si de 
verbo ad verbum insererentur praesentibus, haberi volumus pro expressis, 
auctoritate Apostolica tenore praesentium approbamus, et innovamus, ac ad 
infrascriptos extendimus, et ampliamus. 

8 3. Et nihilominus motu, et scientia similibus, omnes, et singulas, tam 
saeculares, quam Ecclesiasticas, ac etiam militiarum, et Ordinum quorum- 
cumque religiosas etiam quacumque Episcopali, Archiepiscopali, et Patriar- 
chali seu superiori Ecclesiastica, etiam Cardinalatus honore, ac etiam Comi- 
tali, Marchionali, aut Ducali dignitate fungentes, ac alias mundanas personas, 
nullas penitus excipientes, cum dignitas, qualiscumque .sit, in peccatis 
nemini excusationem praebere debeat, quae iocalia, ornamenta, aurum, argen- 
tum, monetatum, et non monetatum, gemmas, margaritas, lapides pretiosos 
quocumque nomine nuncupatos, pecunias, vestes, pannos, et tam manuscri- 
ptos, quam quosvis alios libros, scripturas, necnon equos, mulos, mulas, 
imagines aureas, árgenteasque, ac aeneas; et marmoreas, ac suppellectilia, et 
alias quascumque res, et bona mobilia, et immobilia, spiritualia, et prophana 
cuiuscumque generis, qualitatis, et quantitatis, seu pretii existentia, pro usu, 
et commoditate Romani Pontificis pro tempore existentis, et ornamento Pa- 
latii huiusmodi deputata, ac ad eumdem Romanum Pontificem pro tempore 
existentem spectantia, et pertinentia, tempore infirmitatis cuiusvis Romani 
Pontificis Praedecessoris Nostri, ex qua postmodum decessit, ac etiam dictae 
Sedis propterea vacantis, necnon per annum ante obitum, et vacationem 
huiusmodi ex dicto Palatio, et alias undecumque et quocumque asporta- 
runt, subtraxerunt, et occultarunt, seu praetenso titulo donationis, vel remis- 
sionis, quietantiae, vel alio quovis praetextu detinent, seu sciunt ea per alios 
possideri, usurpari, et detineri, aut occupata fuisse, et ad eorum manus per- 
venisse, requirimus, et monemus, eisque districte praecipiendo mandamus, 
quatenus infra sex dierum spatium, quorum duos pro primo, duos pro 
secundo, et reliquos duos dies pro tertio, et peremptorio termino eis, et 
eorum cuilibet pro canonica monitione assignamus, omnia, et singula iocalia, 
ornamenta, aurum, argentum, gemmas, margaritas, lapides pretiosos, pecu- 
nias, vestes, pannos, libros, equos, mulos, mulas, imagines, supellectilia, et 
alias res, et bona huiusmodi dilecto filio Francisco Odescalco dictae Camerae 
Praesidenti cum effectu restituant, et consignent, et si donationem, vel remis- 
sionem, aut quietantiam desuper sibi factam praetendant, illam seu illas, 
videndas, ut decet, et examinandas exhibeant, et producant, ac illorum rapto- 
res, usurpatores, seu detentores, vel occupatores scientes revelent. 

S 4. Alioquin lapsis diebus huiusmodi, omnes, et singuli praefati Epi- 
scopali, vel Archiepiscopali, aut Patriarchali, ac etiam Cardinalatus honore 
seu dignitate praediti, interdicti ingressus Ecclesiae poenam, alii vero excom- 
municationis, et maledictionis aeternae sententiam, quam alias in eos in his 
scriptis ferimus, et a quibus nisi a Nobis, et eodem Romano Pontifice pro 
tempore existente, ac satisfactione praevia, praeterquam in mortis articulo 
constituti, relaxationis, et absolutionis beneficium obtinere non possint, eo 
ipso incurrant, et si Pontificali aut Cardinalatus honore seu dignitate prae- 
diti sub interdicto huiusmodi per octo dies praefatos, seu immediate sequentes 

permanere, alii vero inferiores ab eis eamdem excommunicationis senten- 
tiam animo, quod absit, indurato sustinere non formidaverint, ex tunc ela- 
psis dictis octo diebus, Pontificali, et etiam Cardinalatus honore, seu digni- 
tate praediti a regimine Ecclesiarum eis commissarum eo ipso suspensi, ac 
tam ipsi, Si alia beneficia Ecclesiastica obtineant, quam inferiores ab eis, 
omnibus, et singulis Monasteriis, Prioratibus, dignitatibus, administrationibus, 
canonicatibus, et praebendis, ceterisque beneficiis Ecclesiasticis cum cura, et 
Sine cura, saecularibus, ac Ordinum quorumcumque regularibus, quae in titu- 
lum, vel commendam, seu administrationem, aut alias quomodolibet etiam 
ex quibusvis concessionibus, seu dispensationibus Apostolicis obtinent, ac 
etiam Officiis Romanae Curiae per eos obtentis, Saeculares vero Feudis, Vica- 
riatibus, Dominiis, et aliis iuribus, ac privilegiis quibuscumque eis per Roma- 
nam Ecclesiam aut Sedem praefatam, seu alios quoscumque etiam quacum- 
que alia auctoritate etiam Imperiali, vel Regali eis concessis, etiam eo ipso 
privati existant, et ad similia beneficia, feuda, privilegia, vicariatus, dominia, 
et iura obtinenda, necnon ad quoscumque actus legitimos exercendos inha- 
biles, ac etiam intestabiles similiter eo ipso fiant, possintque beneficia, officia, 
ac vicariatus, et feuda, aliaque iura huiusmodi tamquam vacantia absque 
alia declaratione desuper facienda a Nobis, et Sede praefata, ac aliis, ad 
quos pertinet, illa concedere, et dare, libere impetrari. Scituri quod si ipsi, 
aut eorum aliqui suae salutis immemores in praemissis morosi fuerint, seu 
praemissa adimplere non curaverint, aut contempserint, hoc eis pro gravi 
crimine, et delicto imputabitur, et Iustitia mediante contra eos ad graviores, 
et tales poenas absque ullo respectu procedetur, quod illorum coercitio eis 
perpetuo cedat ad noxam, et aliis in exemplum, absque spe alicuius veniae 
inde consequendae: si vero se humiles, et ad satisfaciendum, aut confiten- 
dum promptos exhibuerint, cum omni mansuetudine, et respectu excipien- 
tur, ef ex eorum spontanea restitutione, seu confessione eis salutaris mise- 
ricordiae, et gratiae amplexus exuberanti Sedis praefatae in singulos ipsorum 
pietate provenient. Ac singulas donationes eis desuper factas, prout iustitia 
suadebit, et.ordo dictaverit rationis, admittemus. Ac ut praefertur, scientes, 
et revelantes, ultra coeleste praemium a Nobis condignam mercedem, et retri- 
butionem recipient, cum eorum omnium grata satisfactione. 
8 5. Non obstantibus, etc. 
[Bull. Rom., tom. 4, II, p. 12-14]. 


98. 
Pius IV, const. De salute gregis, 4 sept. 1560. 


De salute gregis Dominici Nobis ex alto commissi, attentius cogitantes, 
ad ea libenter intendimus, per quae grex ipse continua suorum cum eo 
residentia Pastorum praeservetur a noxiis, et in devium prolabens, ad recti- 
tudinis tramitem reducatur, ut Pastores ipsi, residentiam ipsam, prout tenentur, 
commodius facere, ac circa ipsius gregis curam libentius, ac ferventius invi- 

gilare, et illum ab errorum praecipitiis praeservare, ac in fide orthodoxa, et 
devotione nostra continere valeant, opem, et operam efficaces impendimus, 
prout rerum, et temporum qualitate pensata, conspicimus in Domino salu- 
briter expedire. 

8 1. Hinc est, quod Nos Motu proprio, non ad alicuius Nobis super hoc 
oblatae petitionis instantiam, sed de nostra mera deliberatione, universos, 
et singulos venerabiles fratres nostros Episcopos, Archiepiscopos, Primates, 
et Patriarchas, ab Ecclesiis, et Dioecesibus suis absentes in virtute sanctae 
obedientiae, ac sub interdicti ingressus Ecclesiae poena, eo ipso, absque alia 
declaratione incurrenda, districte praecipiendo monemus, ut omnibus post- 
positis quantocitius, in Romana Curia videlicet moram trahentes, intra unum, 
extra eam vero in Italia intra duos, extra vero Italiam existentes intra qua- 
tuor menses a die publicationis praesentium in locis infrascriptis faciendam 
computandos, se itineri committere, et legitimis itineribus ad Ecclesias, seu 
Dioeceses suas proficisci, et sese personaliter conferre, ac ibidem, ut tenen- 
tur, residere, et Pastorale officium exercere debeant. 

S 2. Si quis autem a Patriarchali, Primatiali, Metropolitana, seu Cathe- 
drali Ecclesia sibi quocumque titulo, nomine, seu iure commissa, quacum- 
que illi dignitate, gradu, et praeeminentia praefulgeant, legitimo impedi- 
mento, seu iustis, et rationabilibus causis cessantibus, sex mensibus continuis 
extra suam Dioecesim morando abfuerit, quartae partis fructuum unius anni, 
Fabricae Ecclesiae, et pauperibus loci per Superiorem ecclesiasticum appli- 
candorum poenam ipso iure incurrat. Quod si per alios sex menses in huius- 
modi absentia perseveraverit, aliam quartam partem fructuum similiter appli- 
candam eo ipso amittat, crescente vero contumacia, ut severiori sacrorum 
Canonum censurae subiiciatur, Metropolitan. Suffraganeos Episcopos absen- 
tes, Metropolitan. vero absentem Suffraganeus Episcopus antiquior residens, 
sub poena interdicti ingressus Ecclesiae ipso iure incurrenda, infra tres 
menses, per literas, vel nuncium Romano Pontifici denunciare teneatur, qui 
in ipsos absentes, prout cuiuscumque maior, aut minor contumacia exe- 
gerit, suae supremae Sedis auctoritate animadvertere, et Ecclesiis ipsis de 
Pastoribus utilioribus providere poterit, sicut in Domino noverit salubriter 
expedire. 

8 3. Eosdem autem Patriarchas, Primates, Archiepiscopos, et Episcopos 
mandatis nostris parentes, et apud suas Ecclesias, seu in earum Dioecesibus 
personaliter residentes specialibus favoribus, et gratiis prosequi volentes, ut 
liberius, et commodius eorum officio fungi valeant, eis, et eorum cuilibet, 
ut quando resederint, etiam praetextu quorumcumque delictorum, et exces- 
suum atrociorum, etiam haeresis, et laesae Maiestatis criminum per eos quo- 
modolibet commissorum, ad comparendum personaliter in Romana Curia 
per quoscumque Iudices ordinarios, vel delegatos, etiam S. R. E. Cardinales 
nisi vigore specialis commissionis manu nostra, vel Romani Pontificis pro 
tempore existentis signatae, trahi, aut citari non possint, nec debeant, atque 
aliter factas citationes, et censuras in eis appositas, ac inde secuta quaecum- 
que nulla, et irrita, ac nullius roboris, et momenti fore, ac eos minime affi 
cere, aut arctare statuimus, et ordinamus. 

8 5. Et insuper eisdem Episcopis, Archiepiscopis, Primatibus, et Patriar- 
chis sic, ut praemittitur, residentibus, ultra privilegia, et indulta eis per quos- 
cumque Rom. Pont. Praedecessores nostros, ac Sedem Apostolicam, et Gene- 
ralia Concilia, et Cancellariae Apostolicae Regulas concessa, quae in suo 
robore permanere volumus, tamquam a dicta Sede delegatis in quibuscumque 
civilibus, criminalibus, vel mistis causis contra quoscumque clericos saecu- 
lares particulares, ac etiam extra eorum Monasteria, seu regularia loca degen- 
tes regulares quomodolibet exemptos auctoritate nostra procedere, et causas 
ipsas cognoscere, fineque debito terminare, ac quidquid terminaverint exe- 
qui, et observari facere, ipsosque exemptos pro tempore delinquentes, iuxta 
eorum excessus, et delicta punire, corrigere, et omnem iurisdictionem in eos 
exercere, omniaque alia, et singula in praemissis, et circa ea quomodolibet 
necessaria, et opportuna, quae Nosmet facere, exercere, et exequi possemus, 
in omnibus, et per omnia facere, exercere, et exequi libere, et licite valeant, 
plenam, et liberam licentiam, ac facultatem auctoritate, et tenore praedictis 
concedimus, et indulgemus. 

S 6. Decernentes ab eorum ordinationibus, interlocutionibus, et decretis 
ante definitivam sententiam, vel vim definitivae habentem, et ubi agetur de 
morum correctione, nullatenus etiam ad Nos, et Sedem Apostolicam appel- 
lari posse, et nihilominus per appellationes quascumque contra praesentium 
tenorem quomodolibet interpositas minime causas devolvi, aut etiam per 
quasvis inhibitiones etiam cum quibusvis censuris, et poenis, eis a quibusvis 
Iudicibus ordinariis, vel delegatis forsan faciendas, illarum ulteriorem cogni- 
tionem, et expeditionem, et ubi de morum correctione agetur, etiam legiti- 
mam executionem minime impediri, aut censuris, et poenis huiusmodi ligari, 
aut irretiri censere. 

8 9. Non obstantibus, etc. 

(Bull. Rom., tom. 4, II, p. 36-38]. 


99. 


Pius IV, motu propr. Cupientes, xx oct. 1560. 


Cupientes unicuique iustitiam, prout par est, aequa lance ministrari, et 
omnem delinquendi occasionem ab ipsius iustitiae Ministris, praesertim Iudi- 
cibus in beneficialibus, ac etiam criminalibus privationem beneficiorum Eccle- 
siasticorum concernentibus causis, tam a Sede Apostolica, ac eius Legatis, et 
Vicelegatis, quam alias quomodolibet, et a quibuscumque pro tempore depu- 
tatis, seu ad quos illarum cognitio, tam de iure, quam de consuetudine, 
etiam ratione eorum, quae obtinent, officiorum, et alias quomodolibet per- 
tinet, et pertinebit, seu quibus causae ipsae tam Apostolica, quam alia aucto- 
ritate commissae sunt, et pro tempore committentur, penitus removeri, ac 
eorum íraudibus obviare, et animarum saluti, quantum cum Deo possumus, 
salubriter consulere. 

S I. Ex certa nostra scientia, ac de Apostolicae potestatis plenitudine 
decernimus, et declaramus quoscumque ludices, etiam S. R. E. Cardinales 
necnon causarum Palatii Apostolici Auditores, seu Locaten., et utriusque, vel 
alterius Signat. Refer, et quosvis alios etiam Archiepiscopali, Patriarchali, 
aut alia maiori dignitate etiam Legationis munere fungentes, ad audiendum, 
cognoscendum, et decidendum causas super quibusvis Ecclesiis, Monasteriis, 
Prioratibus, et aliis beneficiis Ecclesiasticis, tam in Romana Curia, quam extra 
eam quomodolibet hactenus motas, etiam privationem earumdem concer- 
nentes, et in futurum movendas, tam a dicta Sede, eiusque Legatis, seu Vice- 
legatis praedictis, ac tam Apostolica, quam ordinaria, aut alia auctoritate, et 
a quibusvis in dicta Curia, et extra eam, vel alias ubilibet pro tempore depu- 
tatos, seu ad quos similium causarum decisio, seu qualiscumque cognitio 
etiam quomodolibet, ut praefertur, spectat, et spectabit in futurum, aut qui- 
bus illas quovis modo audiendas, cognoscendas, et decidendas, et ut prae- 
fertur, alias committi contigerit, necnon eorumdem Cardinalium, Auditorum, 
Locatenentium, Referendariorum, et aliorum, ut praefertur, qualificatorum 
Iudicum huiusmodi nepotes, consanguineos, affines, procuratores, sollicita- 
tores, ac domesticos, vel familiares, cuiuscumque status, gradus, ordinis, et 
conditionis fuerint, et etiam ex quorum sententiis privationes Ecclesiarum, 
Monasteriorum, Prioratuum, et beneficiorum huiusmodi, aut alias emanave- 
rint, ac emanabunt, eorum per privationem eamdem, aut alias quomodolibet 
occurrenda vacatione, nullo umquam tempore a Nobis, seu Sede, aut aliis 
Legatis praedictis, vel quibusvis illorum ordinariis collatoribus impetrare, aut 
ab aliis impetrari, seu sibi conferri, et de illis provideri facere quoquomodo 
posse, seu debere, sed illos penitus ad illa in posterum obtinenda inhabiles 
fore, et esse, ac quascumque impetrationes sic ab eis, etiam ut praefertur, 
qualificatis, necnon collationes, et provisiones, ac quasvis alias dispositiones, 
aut alias concessiones de Ecclesiis, Monasteriis, Prioratibus, et beneficiis 
huiusmodi etiam per Nos, aut Praedecessores nostros etiam motu, et pote- 
statis plenitudine similibus hactenus quomodolibet factas, et in posterum 
faciendas, nullas, irritas, et inanes, nulliusque roboris, et momenti existere, 
nullumque per illas eis ius quaesitum fuisse, fore, aut esse, seu dici, vel cen- 
seri, ac de annali, et triennali possessore, aut alias Cancellariae Apostolicae 
regulas, seu alias Constitutiones eis adversus praemissa nullatenus sufíragari 
posse, sed illos eis sic impetratis omnino privatos, et ab eis amovendos esse, 
prout Nos harum serie privamus, et amovemus, ac privatos, et amotos esse 
denunciamus. ' 

S8 2. Et ita per eosdem Cardinales, Auditores, Locatenentes, ac alios quos- 
cumque ludices quavis auctoritate fungentes, sublata, etc. iudicari, etc., 
debere, irritum quoque, etc., decernimus, et declaramus. 

S 3. Non obstantibus, etc. 

[Bull. Rom., tom. 4, II, p. 41, 42]. 

100. 


Pius IV, const. Sanctissimus, 26 oct. 1560. 


Sanctissimus in Christo Pater, et Dominus noster, D. Pius divina pro- 
videntia Papa IV. Cupiens prout suo Pastorali incumbit officio, unicuique, 
quod suum est, tribui, iustitiamque inter omnes aequa lance ministrari, ac ani- 
marum periculis, et fraudibus eorum, qui passim beneficia Ecclesiastica in men- 
sibus, in quibus illorum collatio, et provisio per Constitutiones suas, seu Cancel- 
lariae Apostolicae regulas desuper editas, dispositioni suae pro temporereservata 
existunt vacantia, seu alias eidem, et Sedis Apostolicae dispositioni generaliter 
reservata, aut ex generali reservatione Apostolica, vel alias affecta, ordinaria, seu 
alia auctoritate contra dictarum Constitutionum tenorem, aut alias indebite sibi 
conferri, et de illis etiam provideri procurant, et in eis praetextu collationum, et 
provisionum huiusmodi se intrudunt, ad hoc ut illorum fructus suos faciant, et 
ex eis impetrantes Apostolicós, seu alias iusto titulo provisos molestent, et 
interim lites adeo in longum protrahant, ut impetrantes, et iustum titulum 
habentes, aut cum eis concordare, aut eorum iuri cedere, et renunciare, aut 
in prosecutione litium huiusmodi omnes fere eorum facultates dissipare, et 
tandem in illarum prosecutione mori cogantur. Quique beneficia in Romana 
Curia, vel extra eam litigiosa resignant, aut eorum iuri cedunt simpliciter, vel 
in favorem tertii in memorialibus cum parvis datis, et consensibus desuper 
praestitis, quae penes se retinent, et nihilominus lites huiusmodi prosequun- 
tur, e£ dum cognoscunt nullum ius sibi in huiusmodi beneficiis litigiosis 
competere, ad effugiendum sententiam, et expensas, vel fructuum restitutio- 
nem, in quibus condemnandi venirent, supplicationes desuper signari, ac 
datas, et consensus parvos huiusmodi extendi faciunt, asserentes se iamdiu 
illa dimisisse, partes foventes bonum ius, et Iudices iustitiam ministrantes 
deludendo, quantum in eo est obviare, ac omnem penitus talia praesumendi 
occasionem tollere. 

8 1. Hac sua perpetuo valitura sanctione statuit, et ordinavit, quod quo- 
ties in antea aliquem super quovis beneficio Ecclesiastico, ut praefertur, 
reservato, seu affecto, et dicta auctoritate vel alias nulliter collato, tam in 
dicta Curia, quam extra litigare contigerit, et Iudici ordinario, seu cui causa 
desuper commissa fuerit, etiam summarie, et extraiudicialiter, quantum sibi 
pro rei qualitate sufficere parte legitime citata videbitur, constiterit beneti- 
cium ipsum in dictis mensibus vacavisse, aut alias, ut praefertur, reservatum, 
seu affectum, et nihilominus ordinaria, seu alia auctoritate nulliter collatum, 
et indebite retentum existere, idem Iudex reproducta citatione, fructus, red- 
ditus, et proventus beneficiorum sic nulliter collatorum, et indebite detento- 
rum sequestrari mandet, et faciat, ac alia exequatur in praemissis necessaria, 
et opportuna. Super quo eidem ludici omnem potestatem, et auctoritatem 
impartitus est. Idemque Sanctitas Sua in causis nunc in quavis instantia 
coram eisdem ludicibus pendentibus similiter observari mandavit. 

12 

S 2. Praeterea decrevit, et declaravit, sic resignantes, seu cedentes, et 
nihilominus lites huiusmodi prosequentes, ne eorum malitia illis prodesse, 
et foventibus bonum ius nocere valeat, ad fructuum, reddituum, et proven- 
tuum dictorum beneficiorum per eos perceptorum restitutionem, ac expen. 
sarum in litibus huiusmodi factarum refectionem, omniaque, et singula 
damna, et interesse, in quibus condemnati fuerint, si non cessissent, vel resi- 
gnassent, per ludices, tam ordinaria, quam delegata, vel alia auctoritate fun- 
gentes, coram quibus lites ipsas pro tempore pendere, seu moveri contigerit, 
condemnandos fore, et condemnari debere, ac ad id teneri, et obligatos esse. 
Ipsosque ac etiam in dictis beneficiis successores quoscumque ad paritio- 
nem sententiae, seu sententiarum, ac literarum executorialium pro tempore 
latae, seu latarum, et decretarum, a quibus appellare non liceat, ad restitu- 
tionem, seu relaxationem possessionis, ac fructuum, reddituum, et proven- 
tuum, necnon refectionem expensarum, ac damnorum, interesse huiusmodi 
perinde, ac si contra eosdem successores sententia, seu sententiae latae, et 
literae executoriales huiusmodi decretae fuissent, cogi, et compelli. Sic tamen 
quod postquam alter ipsorum sententiae, seu sententiis, ac restitutioni, vel 
relaxationi possessionis, et fructuum, reddituum, et proventuum, necnon 
damnorum, et interesse huiusmodi refectioni, aliisque praemissis realiter, et 
cum effectu paruerit, alter desuper molestari non possit. 

8 3. Et ita in praemissis omnibus, et singulis per eosdem, et alios quos- 
cumque ludices, et etiam causarum Palatii Apostolici Auditores, sublata, etc., 
iudicari, et definiri debere, irritum quoque, etc. 

[Bull. Rom., tom. 4, II, p. 48, 49]. 


101. 


Pius IV, const. Ea quae a praedecessoribus, 13 nov. 1560. 


Ea quae a praedecessoribus nostris Romanis Pontificibus, suadentibus 
legitimis causis emanarunt, libenter approbationis, et innovationis munimine 
solidamus, ut eo firmius illibata perdurent, quo saepius fuerint Apostolica 
auctoritate munita, illaque de novo statuimus, et ampliamus prout rationa- 
biles causae persuadent, et hoc in Domino conspicimus salubriter expedire. 

8 1. Dudum siquidem a fel. rec. Clemente Papa VII Praedecessore 
nostro emanarunt literae, in quibus nonnullae aliae inseruntur tenorum sub- 
sequentium. 

Clemens Episcopus servus servorum Dei, ad perpetuam rei memoriam. 
Consuevit, etc. 

Omittitur residuum, quia simpliciter confirmat Iulii II, const. Regis paci- 
fici (cf. supra, in N. 63) et Leonis X, const. Quam Deo (cf. supra, in. N. 75). 

8 2. Cum autem, sicut Nobis innotuit, quamplurimi Duces, Comites, 
Marchiones, Domicelli, Barones, et alii: in temporalibus Domini, Vicarii, 
Communitates, et Universitates civitatum, terrarum, et locorum eidem Roma- 
nae Ecclesiae mediate, vel immediate subiectorum, nonnullique alii singularia. 

certamina exoptantes, et alii etiam, ut praefertur, subditi illa videre cupien- 
tes, suorum status, salutis, et honoris immemores literis praedictorum huius- 
modi contravenire, et censuras, ac^ poenas in illis contentas parvipendere 
non vereantur, in animarum suarum perniciem, et divinae maiestatis offen- 
sam, ac Reipublicae laesionem. f 

S 3. Nos quorüm est sceleratorum insolentiis, quibus adversum Deum, 
et proximum, ac dictae Sedis auctoritatem veluti Catholicae professionis ini- 
mici saeviunt, salubriter reprimendis, ne ipsorum invalescat praesumptio, et 
perversitas extollatur, intendere, et ne literae praedictae, quae provida deli- 
beratione ab ipsis Praedecessoribtus emanarunt, contemptibiles reddantur, sed 
illaram' transgressores debita animadversione puniantur, providere volentes, 
Mott proprio, non ad aliquorum Nobis super hoc oblatae petitionis instan- 
tiam, sed de nostra mera deliberatione, et. ex' certa scientia, singulas Iulii, 
Leonis, et Clementis, Praedecessorum praedictorum literas cum statutorüm, 
ordinationum, adiectionum, decretorum, declarationum, contiscationum, incot- 
porationis, applicationis, voluntatüm, et mandatorum, ac omnibus, et singulis 
aliis in eis respective contentis clausulis, auctoritate Apostolica tenore prae- 
sentium approbamus, et innovamus, et perpetuae firmitatis robore subsistere, 
et singulos, quos literae ipsae concernunt, et concernent, sub excommurica- 
tionis, anathematis, maledictionis, perpetuae infamiae, diffidationis, criminis 
laesae maiestatis, seditionis, rebellionis, confiscationis, et privationis statuum, 
et dominiorim, ac Feudorum, et Vicariatuum, ac aliorum bonorum suorum, 
ac depositionis illorum, necnon inhabilitatis ad illa; et alia in posterum obti- 
nenda, ac interdicti, ac aliis censuris, ac poenis ecclesiasticis, et temporalibus, 
aliisque in eisdem literis contentis, quas contravenientes eo ipso incurrant, 
et intestabiles fiant, ac ultra poenas praedictas carceribus mancipari, et deti- 
neri, et poenis praedictis irremissibiliter puniri debeant, perpetuo observari, 
et per executores in dictis literis deputatos adversus eosdem contrafacientes 
ad totalem executiónem dictarum poenarum procedi debere decernimus. 

$ 4. Illasque tam ad pugiles taliter pugnantes, quam eos ad id tentantes, 
et provocantes, aut locum, seu campum ad pugnandum dantes, seu corice- 
dentes, ac in illis astantes, et interessentes, ac certantes, comitartes, et comi- 
tivam praestantes, necnon consulentes, ac adhaerentes, et fautores, necnon 
chartas certaminis, seu duelli subscribentes, vel affigentes, aut publicantes, 
étiam si pràáedictae, seu cuiuscumque alterius dignitatis, nobilitatis, status; 
gradus, et ordinis, tam Ecclesiasticae, quam mundanae existant, etiam ad 
hoc ut ipsi ultra poenas praedictas excommunicationis maioris latae senten- 
tiae poenam, a qua nonnisi a Nobis, seu Romano Pontifice pro tempore 
existente absolvi possint, eo ipso incurrant, et si Ecclesiastici fuerint, etiam 
omnibus, et singulis Ecclesiis, Monasteriis, dignitatibus, et aliis beneficiis 
Ecclesiasticis per eos obtentis, seu in quibus, et ad quae ius eis competit, 
eo ipso privati, et ad illa, ac alia in posterum obtinenda inhabiles existant, 
necnon illa tamquam per privationem huiusmodi vacantia ab aliis impetrari 
possint, extendimus, et ampliamus. 

8 5. Et nihilominus praemissa omnia, et singula prout per Iulium, Leo- 
nem, et Clementem Praedecessores praefatos, statuta, et ordinata, inhibita, 

decreta, et mandata fuerunt, in omnibus, et per omnia de novo statuimus, 
ordinamus, inhibemus, decernimus, declaramus, et mandamus. 

8 6. Ac omnes concessiones duellorum huiusmodi, et facultates desuper 
praedictis, seu aliis quibusvis personis per quoscumque Rom. Pont. Praede- 
cessores nostros, sub quibusvis formis, et verborum expressionibus forsan 
concessas, et approbatas, et innovatas, harum serie revocamus, cassamus, 
et annullamus. 

8 7. Et insuper cupientes, illa, et tam detestabilem pugnantium, et alio- 
rum loca ad pugnandum, ac alias in praemissis favorem praestantium, et 
denique tanti sceleris fautorum nequitiam, non solum in terris, et locis 
eidem Romanae Ecclesiae, ut praefertur, subiectis, sed alias ubilibet penitus 
reprimi, et aboleri, ac singulorum Christifidelium animarum periculis obviare, 
per viscera Domini nostri lesu Christi rogamus, et obtestamur universos, et 
singulos totius Orbis Imperatorem, Reges, Duces, etiam armorum, Marchio- 
nes, Barones, ceterosque Principes Christianos, necnon dominia, potentatus, 
communitates civitatum, ac universitates oppidorum, castrorum, terrarum, et 
locorum quorumcumque, illorumque in temporalibus dominos, ac etiam 
militum, tam equestrium, quam pedestrium capitaneos, et praefatos etiam 
temporali ditioni ipsius Romanae Ecclesiae non subditos, cuiuscumque sta- 
tus, gradus, ordinis, conditionis, nobilitatis, ac praeeminentiae fuerint, ut divini 
nominis intuitu, et pro sua in Nos, et hanc Sanctam Sedem Apostolicam 
devotione, et reverentia, necnon fidei cultu, et conservatione, ac animarum 
eorum, qui huiusmodi duella diabolica fraude decepti perquirunt salute, dicta 
duella, seu alia singularia certamina in suis Regnis, Ducatibus, Marchiona- 
tibus, Baroniis, Dominiis, terris, et locis nullatenus fieri permittant, immo 
ne fiant expresse prohibeant, et dissuadeant: districtius praecipientes eis, ne 
ullo umquam tempore huiusmodi duella, seu certamina, quovis praetextu, 
seu quavis occasione, vel causa admittere, aut aliquos ad id irritare; seu 
provocare, vel illis interesse, aut ut fiant pati, seu permittere audeant, vel 
praesumant; alioquin eos, ac etiam extra terras, et loca ditioni Ecclesiae 
huiusmodi non subiecta duella, seu singularia certamina huiusmodi, aut dif- 
lidationes desuper facientes, et ad id irritantes, provocantes, et auxilium, 
consilium, vel favorem dantes, ac illis astantes, et interessentes, et similiter 
chartas desuper subscribentes, aut publicantes, seu de illis se intromittentes, 
eorumque ac ipsorum singulos ab Imperatore, et Regibus inferiores maioris 
excommunicationis, et ultra eam, si Ecclesiastici fuerint, privationis, et inha- 
bilitatis poenis praedictis subiacere, illasque incurrere, et ab eis praeterquam 
a Nobis, seu dicto Rom. Pont. pro tempore existente, ut praefertur, absolvi, 
aut adversus illas restitui, seu rehabilitari non posse, neque debere decerni- 
mus, et declaramus. 

8 8. Non obstantibus, etc. 

[Bull. Rom., tom. 4, II, p. 51-53]. 

102. 


Pius IV, ep. Cum sicut nuper, 16 apr. 1561.! 


Cum sicut nuper, non sine animi nostri molestia, accepimus, diversos 
Sacerdotes in Regnis Hispaniarum, atque etiam in eorum Civitatibus, et Dioe- 
cesibus curam animarum habentes, sive eam pro aliis exercentes, aut alias 
audiendis confessionibus poenitentium deputati, in tantam proruperint ini- 
quitatem, ut Sacramento Poenitentiae in actu audiendi confessiones abutan- 
tur, nec illi, et qui id instituit Domino Deo, et Salvatori nostro Iesu Christo 
iniuriam facere vereantur: mulieres videlicet poenitentes ad actus inhonestos, 
dum earum audiunt confessiones alliciendo, et provocando, seu allicere, et 
provocare tentando, et procurando, ac loco earum per Sacramentum huius- 
modi Creatori nostro reconciliationis, graviori peccato^1m mole eas onerando, 
et in manibus Diaboli tradendo, in Divinae Maiestatis offensam, et animarum 
perniciem, et Christifidelium scandalum non modicum. 

S 1. Nos in animum inducere nequeuntes, quod qui de Fide Catholica 
recte sentiunt, Sacramentis in Ecclesia Dei institutis abutantur, aut illis iniuram 
faciant, fraternitati tuae, de cuius eximia pietate, virtute, atque doctrina plu- 
rimum in Domino confidimus, per praesentes committimus, et mandamus, 
quatenus per te, vel per alium, seu alios a te deputandum, seu deputandos 
contra omnes, et singulos Sacerdotes dictorum Regnorum, ac illarum Civi- 
tatum, et Dioecesum de praemissis quomodolibet diffamatos, tam saeculares, 
quam quorumvis etiam exemptorum, ac Sedi Apostolicae immediate subie- 
ctorum Ordinum Regulares, cuiuscumque dignitatis, status, gradus, ordinis, 
conditionis, et praeeminentiae existant, tam super praemissis, quam super 
Fide Catholica, et quid de ea sentiant, diligenter inquiras, et iuxta faculta- 
tum tibi contra haereticos, aut de haeresi quovis modo suspectos a Sede 
Apostolica concessarum continentiam, et tenorem procedas, ac culpabiles 
repertos iuxta excessuum suorum qualitatem, prout iuris fuerit, punias, eos 
etiam si, et prout de iure fuerit faciendum, debita praecedente degradatione 
saecularis Iudicis arbitrio puniendos tradendo. 

8 2. Non obstantibus, etc. 

[Bull. Rom., tom. 4, II, p. 77]. 


103. 
Pius IV, breve 11 aug. 1562. 
.. Hispaniarum rex catholicus nobis nuper exponi fecit quod in Orien- 


talibus Indiis novoque Hispaniae Regno, propter recentem illius populorum 
ad fidem orthodoxam conversionem, rarae Sedes episcopales in tanta terra- 


! Archiepiscopo Hispalensi in Regnis Hispaniarum haereticae pravitatis Inqui- 
sitori Generali. 

rum amplitudine adhuc institutae reperiuntur: unde fit ut post electionem 
Praelatorum ad illas vacantes factam, sufficiens Episcoporum numerus ad 
munus consecrationis illis exhibendum infra tempus de consecrandis Epi- 
scopis a iure statutum coadunari nequeant. Quare praefatus Phiiippus rex 
nobis humiliter supplicari fecit quatenus in praemissis opportune providere 
de benignitate Apostolica dignaremur. Nos igitur sacrorum canonum aequi- 
tatem a nemine ultra quam praestari possit exigere perpendentes, ac omnes 
et singulos Venerabiles Fratres Archiepiscopos et Episcopos in Indiis prae- 
fatis constitutos, qui hactenus munus praedictum, numero Praelatorum com- 
petenti ad id non adhibito, alias tamen rite susceperunt, ab huiusmodi 
excessu, et suspensionis aliisque ecclesiasticis poenis, auctoritate Apostolica, 
tenore praesentium absolventes, secumque super irregularitate, si quam inde 
contraxerint, et quod munere praefato sic per eos suscepto, suisque etiam 
presbyteratus Ordinibus ac officio pontificali uti, et in illis etiam in altaris 
ministerio ministrare, ac suis etiam Metropolitanis et Cathedralibus ecclesiis 
praeesse libere et licite valeant, de specialis dono gratiae dispensantes, huius- 
modi supplicationibus inclinati, universis et singulis quos ad Cathedrales et 
Metropolitanas Ecclesias in Indiis praefatis nunc et pro tempore institutos, 
illarum vacatione occurrente, canonice eligi et assumi contigerit, ut deinceps 
perpetuis futuris temporibus post eorum electionem et assumptionem huius- 
modi, nullo alio sibi obstante canonico impedimento, a quocumque malue- 
rint catholico Antistite gratiam et communionem Apostolicae Sedis habente: 
accitis, et in hoc sibi assistentibus duobus vel tribus in dignitate ecclesia- 
stica constitutis seu Cathedralis, aut Cathedralium aut Metropolitanarum 
ecclesiarum canonicis, praefatum consecrationis munus recipere valeant; ac 
eidem Antistiti ut idem munus, illius auctoritate praefata, impendere libere 
possit plenam et liberam auctoritatem et facultatem concedimus et indulge- 
mus. Non obstantibus, etc. 
[Collectanea S. C. de Prop. Fide, vol. I, p. 56, nota (1)]. 


104. 
Pius IV, const. Sedis Apostolicae, 18 febr. 1564. 


Sedis Apostolicae providentia circumspecta, ne rursus ea, quae in con- 
troversiis inter personas Ecclesiasticas, praesertim Altissimo sub regulari pro- 
fessione famulantes exortis, pro tranquillo Religionis statu prudenter ordi- 
navit, in molestos contentionis anfractus relabantur, maiorem solet, dum id 
res ipsa requirit, adhibere cautionem. 

S I. Sane nuper postquam, sicut Nobis innotuerat, ab antiquis usque 
temporibus, etiam supra centum annos retroactos, lis, et causa, seu contro- 
versia inter dilectos filios Rectorem generalem, et Canonicos Regulares S. Augu- 
stini Congregationis Lateranensis, ex una, ac Monacos S. Benedicti Ordinis 
Cassinen. alias Sanctae lustinae de Padua congregationum partibus ex altera, 
super illorum praecedentia, seu praecedendi suborta, et coram diversis Iudi- 

cibus, etiam in nostro Palatii Apostolici Auditorio ventilata, ac demum non 
sine animi nostri molestia in Oecumenico Concilio Tridentino, inter earum- 
dem congregationum Abbates revocata fuerat. 

s 2. Nos considerantes, lites, et controversias huiusmodi in Fceclesia prae- 
sertim inter religiosas, et reformatas personas, quae relictis mundi vanitatibus, 
votum suum in humilitatis spiritu, Domino, et Deo nostro, qui se pro nobis 
usque adeo humiliavit, ut formam servi acciperet, persolvere profitentur, non 
modicum illi praeclarae, Deoque praecipue dilectae virtuti, quae est humi- 
litas, labem infundere, populoque scandalum generare, ac propterea illas 
omni ratione submovendas, publicaeque religionis tranquillitati, ac mini- 
strorum Dei reconciliationi, et mutuae dilectioni quamprimum consulendum 
esse rati, Motu proprio dictas causas, et controversias ubilibet, et coram 
quibusvis Iudicibus motas, et in quibusvis instantiis indecisas pendentes, ab 
eisdem lIudicibus ad Nos avocavimus, illasque dilectis filiis nostris Ioanni 
Michaeli S. Anastasiae Saraceno, Ioanni Baptistae S. Clementis Cicadae, ac 
Bernardino Scoto nuncupatis, S. R. E. Presbyteris Card. audiendas, cogno- 
scendas, et decidendas per quamdam Motus proprii schedulam, et deinde 
ilas per aliud nostrum rescriptum eisdem Cardinalibus per eos audiendas 
tantum, Nobisque referendas commisimus. 

8 3. Qui quidem Cardinales, dictis partibus, earumve procuratoribus, et 
advocatis pluries auditis, dubiisque emergentibus ad plenum discussis, et 
resolutis, comperto satis per eos ex compluribus literis Apostolicis, diversisque 
aliis documentis, rationibus, et probationibus, quod ipsi Canonici fuerunt, et 
sunt de illis clericis a S. Augustino, quinimmo a Sanctis Apostolis institutis, 
eosdem Canonicos, tam suae antiquae institutionis huiusmodi, quam etiam 
dignitatis clericalis, qua eos statim, quod professionem regularem emittunt, 
insignitos esse oportet, aliarumque qualitatum in eis existentium ratione, 
dictamque illorum Congregationem Lateranen. praefatos Monacos, et eorum 
Congregationem Cassinen. praecedere debere censuerunt, et concluserunt, 
suamque conclusionem huiusmodi ad audientiam nostram iuxta ultimi nostri 
rescripti praefati tenorem retulerunt. 

$ 4. Unde Nos illorum relatione intellecta, eaque per Nos diligenter 
examinata, quoniam eam in omnibus suis partibus veritati, et iuri consonam 
comperimus, per nostram definitivam sententiam pronunciavimus, sententia- 
vimus, decrevimus, et declaravimus, Abbates, Praelatos, et Canonicos regulares 
Congregationis Lateranen. uti clericos dimissa superiori veste, pallio, seu cappa, 
in linea veste, clericalique habitu incedentes (quod etiam in Alma Urbe con- 
suetum fuerat, et tunc observabatur) in processionibus, et omnibus aliis actibus 
publicis, et privatis, tam in d. Urbe, nostroque, et aliorum Romanorum Pontiti- 
cum Successorum nostrorum conspectu, quam alias in universis, et quibuscum- 
que aliis Civitatibus, terris, oppidis, et locis, Abbates, Praelatos, et Monacos 
Ordinis S. Benedicti Congregationis Cassinen. praedictos praecedere debuisse, 
et debere, ac eosdem Abbates, Praelatos, et Canonicos Regulares, dictamque 
eorum Congregationem, ut praefertur, incedentes, dictis Abbatibus, Praelatis, 
et Monacis S. Benedicti, et eorum Congregationi in omnibus, et singulis prae- 
missis praeferendos, anteponendos, et in digniori loco collocandos fore, et esse. 

$ 5. Abbates vero dictarum Congregationum singulariter, et de per se 
absque eorum cortventibus in Conciliis generalibus, provincialibus, et Syno- 
dalibus, ac aliis actibus publicis, et privatis, in quibus Abbates de iure, vel 
consuetudine locum, et votum habent, vel pro tempore quomodolibet habe- 
bunt, inter sese iuxta singulorum ipsorum Abbatum ibidem intervenientium 
priorem, et antiquiorem promotionem ad Abbatiam, ac illorum promotione 
dumtaxat, non autem Congregatione, et Ordine cuius sint, attentis, praece- 
dere, et praeferri, et in digniori loco collocari debuisse, et debere, prout ex 
tunc praetulimus, anteposuimus, et collocavimus, praeferrique, anteponi, et 
collocari mandavimus. lactationes quoque, molestationes, oppressiones, per- 
turbationes, vexationes, et impedimenta quaecumque per Abbates, Praelatos, 
et Monacos praedictos, et eorum Congregationem Cassinen. eisdem Abbati- 
bus, Praelatis, et Canonicis Regularibus Congregationis Lateranen. super prae- 
fatis omnibus, et singulis, et illorum occasione quomodolibet factas, prae- 
stitas, et illatas, factaque, praestita, et illata, fuisse, et esse temerarias, illicitas,. 
indebitas, et iniustas, temerariaque, illicita, indebita, et iniusta, ac de facto 
praesumptas, et praesumpta, illasque, et illa Abbatibus, Praelatis, et Monacis 
Congregationis Cassinen. huiusmodi fecisse, et facere minime licuisse, neque 
licere de iure. Et propterea de, et super illis, ac dicto iure praecedendi, 
omnibusque, et singulis aliis praemissis perpetuum silentium imponendum 
fore, et esse, et tunc imposuimus, prout in rescripto, relatione, et sententia 
praedictis plenius continetur. 

S8 6. Ne autem de sententiae, aliorumque praemissorum validitate ullo 
umquam tempore dubitari, ac propterea, vel alio quovis praetextu rem 
mature discussam, et iudicatam, rursus in controversiam retrahi, neve denuo 
in Ecclesia Dei inter tales personas Religiosas contentiones exoriri, ac populo 
scandala generari contingat, tempestive providere, ac supremam huic negotio 
manum apponere cupientes, necnon veriores literarum singulorum Praede- 
cessorum, ac rescripti, processus, relationis, sententiaeque praefatorum, et 
inde secutorum tenores praesentibus pro sufficienter expressis habentes, 
Motu simili, non ad ipsorum Abbatum, Praelatorum, et Canonicorum Regu- 
larium Congregationis Lateranen., vel alterius pro eis Nobis super hoc oblatae 
petitionis instantiam, sed ex mera deliberatione, et certa scientia nostra, ac 
de Apostolicae potestatis plenitudine ad effectum executionis dictae senten- 
tiae tantum, omnes, et singulos processus, et sententiae praefatorum defe- 
ctus etiam substantiales, si qui forsan in eisdem intervenerint, harum serie 
supplemus, ac eandem sententiam una cum eius processu validos, et effi- 
caces esse, suosque plenarios, et integros effectus sortiri, et inviolabiliter ab. 
omnibus observari debere, nec partes ipsas ab eis ullo umquam. tempore 
quovis praetextu, quaesitove colore resilire posse, sed ad illorum observa- 
tionem teneri, censurisque, et poenis, tam Ecclesiasticis, quam pecuniariis ad 
id cogi, et compelli, neque Monacos eorumve Congregationem adversus 
sententiam, aliave praemissa in pristinum quovis quaesito colore, vel ingenio 
restitui, nec illa oppugnantes audiri. 

S T7. Praesentesque literas de subreptionis, vel obreptionis vitio, aut 
intentionis nostrae, aut alio quovis defectu notari, seu impugnari posse, 

Sicque, et non aliter per quoscumque Iudices, et Commissarios, etiam S. R. E. 
Cardinales, sublata eis, et eorum cuilibet, quavis aliter iudicandi, et interpre- 
tandi facultate, et auctoritate, iudicari, et definiri debere, ac quicquid secus 
a quoquam quavis auctoritate, scienter, vel ignoranter attentari contigerit, 
irritum, et inane decernimus, praemissaque omnia perpetuo statuimus. 

S 8. Et quod ita fiant, et observentur, volumus, atque mandamus simi. 
liter venerabili fratri Episcopo Amerin. et dilectis filiis nostro in Alma Urbe, 
et eius districtu Vicario in spiritualibus, ac Curiae causarum Camerae Apo- 
stolicae Auditori generalibus, per praesentes motu pari mandantes, quatenus 
ipsi, vel duo, aut unus eorum, per se, vel alium, seu alios praesentes lite- 
ras, et in eis contenta quaecumque, ubi, et quando opus fiuerit, ac quoties 
pro parte Rectoris generalis, et Abbatum, Praelatorum, ac Regularium Cano- 
nicorum S. Augustini Congregationis Lateranen. praefatorum, vel alicuius 
eorum fuerint requisiti, solemniter publicantes, ac illis in praemissis efficacis 
defensionis praesidio assistentes, faciant auctoritate nostra illos suppletione, 
decreto, statuto, voluntate, et mandato, aliisque praemissis pacifice frui, et 
gaudere. Non permittentes eos, vel eorum quempiam desuper per quoscum- 
que quomodolibet indebite molestari, deturbari, vel inquietari. Contradictores 
quoslibet, et rebelles per sententias, censuras, et tam Ecclesiasticas, et pecu- 
niarias, etiam arbitrio suo moderandas, et applicandas, quam etiam priva- 
tionis beneficiorum Ecclesiasticorum per ipsos contradictores obtentorum 
poenas, aliaque iuris remedia, appellatione postposita, compescendo, ac legi- 
timis super his habendis, servatis processibus, illos sententias, censuras, et 
- poenas huiusmodi incurrisse declarando, illosque etiam iteratis vicibus aggra- 
vando, et interdictum Ecclesiasticum imponendo, invocato etiam ad hoc, si 
opus sit, auxilio brachii saecularis. 

& 9. Non obstantibus, etc. 


Sequitur tenor sententiae praedictae. 


Christi nomine invocato, pro Tribunali sedentes, et solum Deum prae 
oculis habentes per hanc nostram definitivam sententiam, quam ferimus in 
his scriptis, in causa, et causis, quae coram Nobis, et quas dilectis filiis 
nostris loanni Michaeli Saraceno tit. S. Anastasiae, loanni Baptistae Cicadae 
tit. S. Clementis, ac Bernardino Scoto tit. S. Matthaei S. R. E. Cardinalibus 
primo audiendas, cognoscendas, et per eos decidendas, et terminandas, et 
deinde per praefatos Cardinales per Apostolica nostra rescripta Nobis reie- 
rendas commisimus, inter dilectos filios Abbates, Praelatos, et Canonicos 
Regulares Ordinis S. Augustini, Congregationis Lateranem., et universam 
Congregationem ex una, et Praelatos, Abbates, et Monacos Ordinis S. Bene- 
dicti Congregationis Cassinen. alias S. lustinae de Padua nuncupatos, et 
dictam eorum Congregationem, de et super praecedentia, et iure inter eos 
praecedendi, tam in processionibus, quam in generalibus, et synodalibus, 
seu provincialibus Conciliis, omnibusque actibus publicis, et privatis, rebus- 
que aliis in actis causae, et causarum huiusmodi latius deductis, et illorum 
occasione, in prima, seu alia versae fuerint, et vertebantur instantiis, parti- 
bus ex altera, causa huiusmodi coram dictis Cardinalibus ad plenum venti- 

lata, ac saepius auditis partibus, et dubiis in ea plene discussis, et resolutis, 
ac visis de iure videndis, et demum per dictos Cardinales Nobis matura 
desuper facta relatione, pronunciamus, sententiamus, decernimus, et declara- 
mus, Abbates, Praelatos, et Canonicos Regulares Congregationis Lateranen. 
uti Clericos dimissa superiori veste, pallio, seu cappa, in linea veste, cleri- 
calique habitu incedentes (quod etiam in Alma nostra Urbe Romae consue- 
tum fuit, et nunc observatur), in processionibus, et omnibus aliis actibus 
publicis, et privatis, tam in dicta Alma Urbe nostra, nostroque, et Successo- 
rum nostrorum conspectu, quam alias universis, ac quibuscumque aliis civi- 
tatibus, terris, oppidis, et locis, dictis Abbatibus, Praelatis, et Monacis Ordi- 
nis S. Benedicti Cassinen. praecedere debuisse, et debere, eosdemque Abbates, 
Praelatos, et Canonicos Regulares, dictamque eorum Congregationem, ut 
sup. incedentes, dictis Abbatibus, Praelatis, et Monacis S. Benedicti, et eorum 
Congregationi, in omnibus, et singulis praemissis praeferendos, anteponen- 
dos, et in digniori loco collocandos fore, et esse. Abbates vero dictarum 
Congregationum Lateranen. et S. Benedicti singulariter, et de per se absque 
eorum conventibus, in Conciliis generalibus provincialibus, et synodalibus, 
et aliis actibus publicis, et privatis, in quibus Abbates de iure, vel consue- 
tudine locum, et votum habent, vel pro tempore quomodolibet habebunt, 
inter sese iuxta singulorum ipsorum Abbatum ibidem intervenientium, prio- 
rem, et antiquiorem promotionem ad Abbatiam, ac illa promotione dum- 
taxat, non autem Congregatione, et Ordine cuius fuerint attentis, praecedere, 
ac praeferri, et in digniori loco collocari debuisse, et debere, prout praefe- 
rimus, anteponimus, collocamus, praeferrique, anteponi, et collocari respe- 
ctive mandamus. lactationes quoque, molestationes, oppositiones, perturba- 
tiones, vexationes, et impedimenta quaecumque per praefatos Abbates, Prae- 
latos, et Monacos dicti Ordinis S. Benedicti, et dictam eorum Congregationem 
eisdem Abbatibus, Praelatis, Canonicis Regularibus dicti Ordinis, et eorum 
Congregationi, de et super praefatis omnibus, et singulis, et illorum occa- 
sione quomodolibet factas, praestitas, et illatas, factaque, praestita, et illata, 
fuisse, et esse temerarias, illicitas, indebitas, et iniustas, temerariaque, illicita, 
idebita, et iniusta, ac de facto praesumptas, et praesumpta, illasque, et illa 
praefatis Abbatibus, Praelatis, et Monacis fecisse, et facere minime licuisse, 
nec licere de iure. Et propterea de, et super illis, ac dicto iure praecedendi, 
ut supra, omnibus aliis, et singulis praemissis perpetuum silentium impo- 
nendum fore, et esse, ac imponimus. Utramque partem in expensis iustis 
ex causis absolventes. 
[Bull. Rom., tom. 4, II, p. 171-173]. 


105. 


Pius IV, const. Dominici gregis, 24 mart. 1564. 


Dominici gregis custodiae Domino disponente praepositi, vigilis more 
pastoris non desistimus ipsi gregi ab imminentibus periculis, quanta maxima 
possumus cura, et diligentia praecavere, ne propter negligentiam nostram 

pereant oves, quae pretiosissimo Domini nostri lesu Christi sanguine sunt 
redemptae. Et si autem quae ad fidei veritatem patefaciendam, et ad horum 
temporum haereses confutandas pertinebant, in Oecumenico, et generali Con- 
cilio Tridentino, sancti Spiritus assistente gratia, nuper adeo enucleata, ac 
definita fuerunt, ut facile iam sit unicuique sanam, catholicamque doctrinam 
a falsa, adulterinaque internoscere; tamen cum librorum ab haereticis edito- 
rum lectio, non modo simpliciores homines corrumpere soleat, verum saepe 
etiam doctos eruditosque in varios errores, et a veritate fidei catholicae alie- 
nas opiniones inducere, huic quoque rei esse duximus providendum. 

8 1. Cum autem aptissimum ei malo remedium esse sciremus, si com- 
poneretur atque ederetur Index sive Catalogus librorum, qui vel haeretici 
sint, vel de haeretica pravitate suspecti, vel certe moribus, et pietati noceant, 
id negocium ad sacram Tridentinam Synodum reieceramus, ea vero ex tanta 
Episcoporum, et aliorum doctissimorum virorum copia delegit ad eum con- 
ficiendum Indicem multos cum doctrina, tum iudicio insignes Praelatos ex 
omnibus fere nationibus. Qui quidem non sine maximo labore, plurimisque 
vigiliis, eum Indicem tandem, Deo iuvante, perfecerunt, adhibitis etiam in 
consilium lectissimis quibusdam Theologis. Peracto autem Concilio, cum ex 
ipsius Synodi decreto is Index Nobis oblatus fuisset, ut ne ante ederetur, 
quam a Nobis approbatus fuisset, Nos doctissimis quibusdam, probatissimis- 
que Praelatis eum accuratissime legendum, examinandumque tradidimus, et 
ipsi etiam legimus. 

8 2. Cum igitur eum magno studio, acri iudicio, diuturna cura confe- 
ctum, et praeterea commodissime digestum esse cognoverimus, Nos saluti 
animarum consulere, eamque ob causam providere cupientes, ne libri, et 
scripta cuiuscumque generis, quae in eo improbantur, sive ut haeretica, sive 
ut de haeretica pravitate suspecta, sive ut pietati, ac morum honestati inu- 
tilia, aut aliqua correctione saltem indigentia, posthac a Christifidelibus 
legantur, ipsum Indicem, una cum regulis ei praepositis, auctoritate Aposto- 
lica tenore praesentium approbamus, imprimique, ac divulgari, et ab omni- 
bus universitatibus Catholicis, ac quibuscumque aliis ubique suscipi, easque 
regulas observari mandamus, atque decernimus. 

8 3. Inhibentes omnibus, et singulis, tam ecclesiasticis personis saecula- 
ribus, et regularibus cuiuscumque gradus, ordinis, et dignitatis sint, quam 
laicis quocumque honore, ac dignitate praeditis, ne quis contra earum regu- 
larum praescriptum, aut ipsius prohibitionem Indicis libros ullos legere, 
habereve audeat. Si quis autem adversus eas regulas, prohibitionemque fece- 
rit: is quidem, qui haereticorum libros, vel cuiusvis auctoris scripta pro- 
pter haeresim, vel falsi dogmatis suspicionem damnata, atque prohibita legerit, 
habueritve, ipso iure in excommunicationis poenam incidat, eamque ob cau- 
sam in eum tamquam de haeresi suspectum inquiri, et procedi liceat, praeter 
alias poenas super hoc ab Apostolica Sede, sacrisque Canonibus constitutas. 
Qui autem libros alia de causa prohibitos legerit, habueritve, praeter pec- 
cati mortalis reatum, Episcoporum arbitrio severe se noverit puniendum. 

8 4. Non obstantibus, etc. 

[Bull. Rom., tom. 4, II, p. 174, 175]. 


188 Romani Pontifices 


106. 


Pius IV, const. Romanum Pontificem, 17 oct. 1564. 


Romanum Pontificem in excelsa militantis Ecclesiae specula constitutum, 
vigiles mentis oculos, non solum in absentium extendere, sed potissimum 
in praesentium, domesticorumque fratrum, et filiorum suorum mores dili- 
genter perscrutandos, aliquando reflectere, ac eos praesertim, quos in Apo- 
stolicae solicitudinis partem evocavit Altissimus, nedum ab omni pactionis 
illicitae contagione, verum etiam ab eius omnimoda suspicione vacuos, et 
immunes conservare decet, ut qui ceteros illustris officii sublimitate ante- 
cellunt, eosdem prisca etiam illa morum integritate praestare dignoscantur. 

S 1. Sane licet dudum, cum certam simoniacae pravitatis speciem, quam 
beneficiorum confidentiam vocant, etiam Romanae Curiae, atque adeo in 
sacrum venerabilium fratrum nostrorum Sanctae Romanae Ecclesiae Cardi- 
nalium Collegium, quasi per cuniculos irrepsisse, ac nonnullos ex ipsis fra- 
tribus, nimia quadam facilitate, seu potius importunis amicorum, familiarium- 
que precibus adductos, beneficia Ecclesiastica in confidentiam huiusmodi 
recepisse, et frequenter recipere intelleximus, hanc illicitam beneficentiae 
exercendae, seu amicitiae colendae viam, a tanto saltem Collegio prorsus 
eliminare cupientes, eosdem fratres in Consistorio nostro secreto, non semel 
admonuerimus, huic aliena beneficia custodiendi modo ne assuescerent, 
neve illa hoc pacto reciperent, utque sic recepta dimitterent, nihilominus 
nuper ad aures nostras pervenit eorum aliquos, monitionis nostrae immo 
potius suimet oblitos, ea quae custodiendá receperant beneficia, nondum 
tamen dimisisse. Et insuper illos, et nonnullos alios, etiam Patriarchas, Archie- 
piscopos, et alios Episcopos, ac etiam Camerae Apostolicae Clericos, Eccle- 
sias, Monasteria, dignitates, et alia beneficia huiusmodi, in sui favorem resi- 
gnata, cessa, vel alias dimissa acceptasse, aut de illis, per obitum, vel alias 
vacantibus, a Nobis, et Praedecessoribus nostris, seu etiam ab Ordinariis, et 
aliis inferioribus collatoribus, etiam ad patronorum praesentationem, ad alte- 
rius commodum sibi provideri obtinuisse, illaque, ac etiam alia aliter vacan- 
tia, sibi in titulum, commendam, vel administrationem, aut alias dicta aucto- 
ritate concessa, quandoque in resignantium, vel cedentium, seu etiam aliorum 
favorem cessisse, vel alias dimisisse. Ac sibi propterea pensiones annuas, ac 
fructus, redditus, et proventus Ecclesiarum, Monasteriorum, dignitatum, et 
aliorum beneficiorum huiusmodi, in toto, vel in parte, etiam aliquando cum 
facultate illas, et illos transferendi, ac etiam collationem, provisionem, prae- 
sentationem, et aliam dispositionem beneficiorum ecclesiasticorum ad earum- 
dem Ecclesiarum, Monasteriorum, et dignitatum Praelatos pro tempore exi- 
stentes, ac alios huiusmodi beneficia pro tempore obtinentes pertinentium, 
necnon regressus, sive accessus, et ingressus ad Ecclesias, etiam Cathedra- 
les, Monasteria, ac alia diversa beneficia ecclesiastica sibi reservari procu- 
rasse, et obtinuisse, ad hoc videlicet, ut confidentes sic Decimarum Aposto- 

licarum, vel communis dicti Collegii, et annatae, aliorumque iurium dictae 
Camerae debitorum solutionem eludant, integrisque beneficiorum, etiam in 
mensibus Apostolicis vacantium, aut alias dispositioni Sedis Apostolicae gene- 
raliter reservatorum collationibus, ac interdum, ut beneficia ipsa, tempore 
procedente, in aliquorum, tunc forsan de iure inhabilium, et incapacium, vel 
nondum adhuc natorum favorem, cedantur, seu resignentur, vel ut personae 
inhabiles, et incapaces huiusmodi, etiam laici, pensionibus, ac fructibus, red- 
ditibus, et proventibus Ecclesiasticis fruantur, et gaudeant, seu potius illis, 
et facultate transferendi praedicta abutantur, in animarum suarum periculum, 
et perniciosum exemplum. 

S 2. Quare Nos hanc Cardinalium eorumdem in monitionibus nostris 
parendo incuriam, et tam illorum, quam ceterorum Praelatorum, etiam Cle- 
ricorum, ac aliorum quorumcumque indignam fallaciam, conniventibus oculis 
diutius minime dissimulandam, sed huic errori, ne radices altius agat, occur- 
rendum tandem esse censentes. Et quoniam hanc ipsorum, qui momnitioni 
nostrae non parentes, beneficia huiusmodi in confidentiam, ut praefertur, 
retinuerunt, et fructus ex eis indebite, vel percipiendo, vel per alios nomine 
suo, etiam per simulatas illorum locationes, et fictas de receptis quietantias, 
ac donationes, et remissiones percipi sinendo, graviter excesserunt Cardina- 
lium metam, potius ex immoderata erga suos indulgentia, quam aliquo prae- 
ceptorum nostrorum spretu processisse facile reputamus. Idcirco omnes, et 
singulas Ecclesias, etiam Metropolitanas, et alias Cathedrales, ac Monasteria, 
etiam consistorialia, prioratus, praeposituras, praepositatus, dignitates etiam 
maiores, et principales, etiam conventuales, personatus, administrationes, et 
officia, ceteraque beneficia Ecclesiastica, cum cura, et sine cura, saecularia, 
et quorumvis Ordinum regularia, etiam de iurepatronatus etiam laicorum, 
etiam nobilium, et illustrium, etiam ex fundatione, et dotatione existentia, 
per eiusdem Romanae Ecclesiae etiam Episcopos Cardinales, et quoscumque 
alios, etiam Patriarchas, Archiepiscopos, et alios Episcopos, ac etiam eius- 
dem Camerae Clericos, in titulum, commendam, vel administrationem, aut 
alias, in huiusmodi confidentiam iure prohibitam cuiusvis personae, ut prae- 
fertur, contemplatione, vel intuitu, quovis modo recepta, illorum liberam col- 
lationem, et dispositionem Nobis et Sedi Apostolicae harum serie reser- 
vantes, ipso iure a die receptionis eorumdem. vacavisse, et vacare. Ac fru- 
ctuum, et pensionum reservationes, ac facultates transferendi, et collationis 
beneficiorum concessiones, eis, ut praemittitur, factas, ac regressus, sive acces- 
sus, et ingressus concessos huiusmodi cessasse, et cessare, ac extinctos esse. 

8 3. Et eosdem Cardinales, seu quosvis alios, a prima die receptionis 
beneficiorum huiusmodi, citra fructus, redditus, et proventus earumdem 
Ecclesiarum, Monasteriorum, dignitatum, et aliorum beneficiorum, ac pen- 
siones praedictas indebite percipere, suosque facere non potuisse, neque 
debuisse, sed illos omnes, et singulos ad Cameram eamdem devolutos 
fuisse et esse, illique deberi, ac ipsos Cardinales, et alios, ad quorum manus 
quomodolibet pervenerunt, et eorum haeredes, ad integram illorum restitu- 
tionem in utroque foro teneri, et ad id opportunis iuris remediis compelli 
debere auctoritate Apostolica, tenore praesen. decernimus, et declaramus. 

8 4. Et insuper universis, et singulis, tam eiusdem Romanae Ecclesiae 
Cardinalibus, etiam Episcopis, quam Praelatis, et Clericis, ac aliis praedictis, 
praesentibus, et futuris, ne deinceps ullo umquam tempore aliquas Ecclesias, 
Monasteria, dignitates, vel alia beneficia, etiam de dicto iurepatronatus, uti 
praefertur, existentia, aut fructus, vel pensiones, aut regressus, seu accessus, 
in confidentiam praedictam, aut ad effectum reservationem huiusmodi sibi 
postmodum cedentibus procurandum, recipere praesumant, Cardinalibus 
videlicet, et aliis Praelatis huiusmodi, in virtute sanctae obedientiae, et sub 
interdicti ingressus Ecclesiae, reliquis vero sub maioris excommunicationis 
latae sententiae poena, per contrafacientes eo ipso incurrenda, a qua nisi a 
Nobis, aut Romano Pontifice pro tempore existente, praeterquam in mortis 
articulo constituti, absolvi nequeant, districtius inhibemus. 

8 5. Ac quascumque collationes, provisiones, praefectiones, commendas, 
reservationes, facultates, etiam transferendi, ac regrediendi, sive accedendi, 
et ingrediendi, ac alias dispositiones de Ecclesiis, Monasteriis, dignitatibus, 
et aliis beneficiis, eorumque fructibus, et beneficiorum collationibus, per Nos, 
et alios Romanos Pontifices Successores Nostros, etiam Motu proprio, seu 
consistorialiter, aut etiam per Ordinarios, et alios inferiores collatores, etiam 
ad patronorum eorumdem praesentationem, et alias quomodolibet cum inter- 
ventu confidentiae huiusmodi expresse, sive occulte, ac de iure praesumpto, 
et alias contra praemissa pro tempore factas, nullas, et invalidas, nulliusque 
roboris, vel momenti fore, neque cuiquam suffragari, sed Ecclesias, Mona- 
steria, dignitates, ac alia beneficia huiusmodi, ipso iure vacare, ac nostrae, 
et Sedis Apostolicae dispositioni reservata, fructusque, et pensiones Camerae 
Apostolicae applicatos, ut praefertur, esse, et censeri. 

8 6. Sicque in praemissis omnibus, et singulis, per quoscumque Iudices, 
et Commissarios, etiam ipsius. Ecclesiae Romanae |. Cardinales, sublata eis 
quavis aliter interpretandi, et iudicandi facultate, etiam per praesumptiones,. 
et coniecturas legitimas, et eorum arbitrio (cum alias confidentias huiusmodi 
in lucem erui, et probari non posse constet). procedendo, iudicari, et. defi- 
niri debere, ac quidquid secus super his a quoquam quavis auctoritate, 
scienter, vel ignoranter attentari contigerit, irritum, et inane similiter decer- 
nimus. 

S 7. Non obstantibus fel. rec, Bonifacii Papae VIII Praedecessoris nostri 
de una, et Concilii generalis de duabus dietis, ac aliis Constitutionibus Apo-- 
stolicis, necnon Collegii praefati iuramento, confirmatione Apostolica, vel 
quavis firmitate alia roboratis statutis, et consuetudinibus, contrariis quibus- 
cumque. Aut si aliquibus communiter, vel divisim. ab eadem sit Sede indul- 
tum, quod interdici, suspendi, vel excommunicari non possint per literas 
Apostolicas, non facientes plenam, et expressam, ac de verbo ad verbum de: 
indulto huiusmodi mentionem. 

S 8. Et ne quisquam ullo umquam tempore, etc. 

8 9. Nulli ergo omnino hominum liceat, etc, 

[Bull. Rom., tom. 4, II, p. 190-192]. 

107. 


Pius IV, const. In sacrosancta, 13 nov. 1564. 


In sacrosancta Beati Petri Principis Apostolorum Cathedra, meritis licet 
imparibus, hisce procellosis militantis Ecclesiae tempestatibus constitutos, 
plurimum Nos oportet esse solicitos, ut Domini gregem curae nostrae 
commissum, non solum ab apertis rapacium luporum undecumque caulis 
obstrepentium insultibus, sed etiam a magis formidolosis pestiferarum vul- 
pecularum domi latitantium insidiis, per providum pastoralis officii ministe- 
rium, ipso Domino cooperante praeservemus, ac illis omnes nocendi occa- 
siones, quantum cum Deo possumus, ubilibet auferamus. 

S 1. Cum itaque iuxta notum Sanctissimi Vatis oraculum, timor Domini, 
sine quo vera Religio, et Catholicae Fidei puritas nullibi reperitur, sapientiae 
sit initium, et qui vel in scientiis proficere, vel eas alios docere parant, supre- 
mum illum sapientiae parentem, benignumque largitorem devoto sanae 
fidei obsequio demereri, veraque sincerae Religionis pietate sibi conciliare 
debeant. 

8 2. Idcirco hanc Fidei puritatem, scientiis, doctrinisque quibuslibet, 
tum tradendis, tum addiscendis, tamquam necessariam basim constituere, et 
ne simplicia nonnullorum adolescentium, res novas audiendi cupidorum 
ingenia in naufragos blandientium haeresum scrupulos imprudenter impin- 
gant, occurrere cupientes: Motu proprio, et ex certa scientia nostra, ac de 
Apostolicae potestatis plenitudine, quod deinceps nullus Doctor, Magister, 
Regens, vel alius cuiuscumque artis, et facultatis professor, sive clericus sive 
laicus ac saecularis, vel cuiusvis Ordinis regularis sit, in quibusvis Studio- 
rum generalium Universitatibus, aut Gymnasiis publicis, aut alibi ordina- 
riam, vel extraordinariam lectoris Cathedram assequi, vel iam obtentam reti- 
nere, seu alias Theologiam, canonicam vel civilem censuram, Medicinam, 
Philosophiam, Grammaticam, vel alias liberales artes, in quibuscumque civi- 
tatibus, terris, oppidis, ac locis, etiam in Ecclesiis, Monasteriis, aut Conven- 
tibus Regularium quorumcumque, publice, vel privatim quoquomodo profi- 
teri, seu lectiones aliquas in facultatibus huiusmodi habere, vel exercere. 

8 3. Neque Doctores ipsi, aut Universitatum, seu Gymnasiorum eorum- 
dem Rectores, Cancellarii, vel alii Superiores, sed nec etiam Palatini Comi- 
ies, aut alii particulares facultatem eruditos viros ad eosdem gradus promo- 
vendi, etiam a Nobis, et Apostolica Sede, vel alias undecumque habentes 
scholares, tam laicos quam clericos, et cuiusvis Ordinis regulares, vel alios 
quoscumque quantalibet eruditione praeditos, ad ullum gradum in eisdem 
facultatibus suscipiendum recipere, et admittere. ; 

$ 4. Neque Doctores, Magistri, et Scholares, ad electionem alicuius in 
Rectorem, vel Cancellarium Universitatis aut Gymnasii procedere. Nec ipsi 
Scholares, vel alii quantumlibet docti, et alioqui habiles, gradus huiusmodi, 
vel eorum aliquem, palam, vel privatim, recipere valeant, nisi Doctores vide- 

licet, ac Regentes, Magistri, et alii professores iam ad Cathedras, et lecturas 
recepti, in Italia infra tres, extra vero illam infra sex menses a die publica- 
tionis praesentium computandos, reliqui vero ad Cathedras et alias lecturas 
ibidem in posterum assumendi ante illorum receptionem, in Rectoris, vel 
aliorum Superiorum, eligendi autem in Rectores vel Cancellarios ante illo- 
rum electionem, vel saltem admissionem in Ordinarii loci, vel eius in spiri- 
tualibus Vicarii. Ac promovendi Scholares, et alii praefati ante illorum pro- 
motionem in eisdem Ordinarii, seu eius Vicarii, aut Doctorum, aliorumque 
promoventium manibus, praevio etiam processu, vel debita informatione, 
quantum eis sufficere videbitur, super Religione, Fideque Catholica, Recto- 
rum, Cancellariorum, Doctorum, Lectorum, et promovendorum eorumdem 
per ipsos locorum Ordinarios, vel eorum Vicarios rite facta praecedente, 
eaindem Catholicam fidem, verbis, iuxta formae inírascriptae tenorem con- 
ceptis palam, et solemniter profiteri teneantur. Et desuper instrumentum 
publicum confici, ac de processu, seu informatione, et fidei professione in 
privilegio Doctoratus, vel alterius gradus huiusmodi specialis, ac de verbo 
ad verbum mentio et relatio fieri debeat, auctoritate Apostolica tenore prae- 
sentium perpetuo statuimus, et ordinamus. 

8 5. Ac omnibus, et singulis earumdem Universitatum, et Gymnasiorum 
Rectoribus, Doctoribus, et aliis Superioribus, ac alias facultatem doctorandi 
habentibus, cuiuscumque status, gradus, ordinis, conditionis, et praeeminen- 
tiae fuerint, etiam si Episcopali, Archiepiscopali, Patriarchali, vel maiori digni- 
tate, etiam Cardinalatus honore, ac Ducali, vel alia, etiam Regia, et Imperiali 
auctoritate praefulgeant, ne quem in Universitatibus, Civitatibus, oppidis, vel 
aliis locis sibi, in spiritualibus, vel temporalibus subiectis, aliter Cathedras, 
aut alias lectiones retinere, consequi, vel ad gradus promoveri respective 
patiantur, in virtute sanctae obedientiae, et sub interdicto ab ingressu Eccle- 
siae quoad Antistites, quo vero ad inferiores, sub. excommunicationis latae 
sententiae, necnon privationis omnium, et singulorum dignitatum, beneficio- 
rum, officiorum, et feudorum Ecclesiasticorum per eos quomodolibet obten- 
torum, et inhabilitatis ad illa, et alia in posterum obtinenda, eo ipso per 
contrafacientes incurrendis poenis districtius inhibemus. 

8 6. Ac quascumque receptiones, promotiones, electiones, et admissiones 
absque processu, certaque de Religione, et Fide Catholica notitia, ac dicta 
fidei professione, sic ut praefertur, praecedente, pro tempore factas, nullas, 
invalidas, nulliusque roboris, vel momenti esse, neque cuiquam in iudicio, 
vel extra suffragari posse. 

8 8. Non obstantibus, etc. 

Forma autem dictae Professionis fidei haec est. 

Ego N. firma fide credo, et profiteor omnia, etc., u£ infra, in Pii IV, 
const. Iniunctum nobis (cf. N. 108). 

[Bull. Rom., tom. 4, II, p. 201-204]. 

108. 


Pius IV, const. Iniunctum nobis, 13 nov. 1564. 
Professio fidei Trident. 


Iniunctum nobis Apostolicae servitutis officium requirit, ut ea quae 
Dominus Omnipotens, ad providam Ecclesiae suae directionem, sanctis Patri- 
bus in nomine suo congregatis divinitus inspirare dignatus est, ad eius 
laudem, et gloriam incunctanter exequi properemus. Cum itaque iuxta Con- 
cilii Tridentini dispositionem, omnes, quos deinceps Cathedralibus, et supe- 
rioribus Ecclesiis praefici, vel quibus de illarum dignitatibus, canonicati- 
bus, et aliis quibuscumque beneficiis ecclesiasticis, curam animarum haben- 
tibus, provideri continget, publicam Orthodoxae Fidei professionem facere, 
seque in Romanae Ecclesiae obedientia permansuros spondere, et iurare 
teneantur. 

S 1. Nos volentes etiam per quoscumque, quibus de Monasteriis, Con- 
ventibus, Domibus, et aliis quibuscumque locis regularium quorumcumque 
Ordinum, etiam Militiarum, quocumque nomine, vel titulo providebitur, 
idem servari, et ad hoc ut unius eiusdem fidei professio uniformiter ab 
omnibus exhibeatur, unicaque, et certa illius forma cunctis innotescat, 
nostrae solicitudinis partes in hoc alicui minime desiderari, formam ipsam 
praesentibus adnotatam, publicari, et ubique gentium per eos, ad quos ex 
decretis ipsius Concilii, et alios praedictos spectat, recipi, et observari, ac sub 
poenis per Concilium ipsum in contravenientes latis, iuxta hanc, et non aliam 
formam professionem praedictam solemniter fieri, auctoritate Apostolica tenore 
praesentium districte praecipiendo mandamus huiusmodi sub tenore. 

Ego N. firma fide credo, et profiteor omnia, et singula, quae continentur 
in Symbolo Fidei, quo S. R. E. utitur, videlicet: Credo in unum Deum, 
Patrem Omnipotentem, factorem Coeli, et Terrae, visibilium omnium, et 
invisibilium. Et in unum Dominum lesum Christum Filium Dei unigenitum. 
Ft ex Patre natum ante omnia saecula. Deum de Deo, lumen de lumine, 
Deum verum de Deo vero. Genitum, non factum, consubstantialem Patri, 
per quem omnia facta sunt. Qui propter nos homines, et propter nostram 
salutem descendit de Coelis. Et incarnatus est de Spiritu Sancto, ex Maria 
Virgine, et homo factus est. Crucifixus etiam pro nobis, sub Pontio Pilato, 
passus, et sepultus est. Et resurrexit tertia die secundum Scripturas. Et ascen- 
dit in Coelum, sedet ad dexteram Patris. Et iterum venturus est cum gloria 
iudicare vivos, et mortuos, cuius regni non erit finis. Et in Spiritum San- 
ctum Dominum, et vivificantem, qui ex Patre, Filioque procedit. Qui cum 
Patre, et Filio simul adoratur, et conglorificatur, qui locutus est per Pro- 
phetas. Et Unam, Sanctam, Catholicam, et Apostolicam Ecclesiam. Confiteor 
unum Baptisma in remissionem peccatorum. Et expecto resurrectionem mor- 
tuorum. Ft vitam venturi saeculi. Amen. Apostolicas, et Ecclesiasticas tradi- 
tiones, reliquasque eiusdem Ecclesiae observationes, et constitutiones firmis- 

sime admitto, et amplector. Item sacram Scripturam iuxta eum sensum, 
quem tenuit, et tenet Sancta Mater Ecclesia, cuius est iudicare de vero sensu, 
et interpretatione Sacrarum Scripturarum, admitto; nec eam umquam, nisi 
iuxta unanimem consensum Patrum accipiam, et interpretabor. Profiteor quo- 
que septem esse vera, et proprie Sacramenta novae legis, a lesu Christo Domino 
nostro instituta, atque ad salutem humani generis, licet non omnia singulis 
necessaria, scilicet, Baptismum, Confirmationem, Eucharistiam, Poenitentiam, 
Extremam unctionem, Ordinem, et Matrimonium, illaque gratiam conferre, 
et ex his Baptismum, Confirmationem, et Ordinem sine sacrilegio reiterari 
non posse. Receptos quoque, et approbatos Ecclesiae Catholicae ritus in 
supradictorum omnium Sacramentorum solemni administratione recipio, et 
admitto. Omnia, et singula, quae de peccato originali, et de iustificatione in 
Sacrosancta Tridentina Synodo definita, et declarata fuerunt, amplector, et 
recipio. Profiteor pariter in Missa offerri Deo verum, proprium, et propitia- 
torium sacrificium pro vivis, et defunctis, atque in Sanctissimo Eucharistiae 
Sacramento esse vere, realiter, et substantialiter, Corpus, et Sanguinem, una 
cum Anima, et Divinitate Domini nostri lesu Christi, fierique conversionem 
totius substantiae panis in Corpus, et totius substantiae vini in Sanguinem, 
quam conversionem Catholica Ecclesia transubstantiationem appellat. Fateor 
etiam sub altera tantum specie, totum atque integrum Christum, verumque 
Sacramentum sumi. Constanter teneo Purgatorium esse, animasque ibi deten- 
tas fidelium suffragiis iuvari. Similiter, et Sanctos, una cum Christo regnan- 
tes, venerandos atque invocandos esse, eosque orationes Deo pro nobis 
offerre, atque eorum Reliquias esse venerandas. Firmiter assero imagines 
Christi, ac Deiparae semper Virginis, necnon aliorum Sanctorum habendas, 
et retinendas esse, atque eis debitum honorem, ac venerationem impartien- 
dam. Indulgentiarum etiam potestatem a Christo in Ecclesia relictam fuisse, 
illarumque usum Christiano populo maxime salutarem esse affirmo. Sanctam, 
Catholicam, et Apostolicam Romanam Ecclesiam omnium Ecclesiarum Ma- 
trem, et Magistram agnosco. Romanoque Pontifici Beati Petri Apostolorum 
Principis Successori, ac lesu Christi Vicario, veram obedientiam spondeo, 
ac iuro. Cetera item omnia a Sacris Canonibus, et Oecumenicis Conciliis, ac 
praecipue a Sacrosancta Tridentina Synodo! tradita, definita, et declarata 
indubitanter recipio, atque profiteor: simulque contraria omnia, atque hae- 
reses quascumque ab Ecclesia damnatas, et reiectas, et anathematizatas, ego 
pariter damno, reiicio, et anathematizo. Hanc veram Catholicam fidem, extra 
quam nemo salvus esse potest, quam in praesenti sponte profiteor, et vera- 
citer teneo, eamdem integram, et immaculatam usque ad extremum vitae 
spiritum constantissime Deo adiuvante retinere, et confiteri, atque a meis 
subditis, seu illis, quorum cura ad me in munere meo spectabit, teneri, et 
doceri, et praedicari, quantum in me erit, curaturum. Ego idem N. spondeo, 
voveo, ac iuro. Sic me Deus adiuvet, et haec Sancta Dei Evangelia. 


! Hic formula ita mutari debet: e£ ab oecumenico Concilio Vaticano tradita, 
definita ac declarata, praesertim de Romani Pontificis Primatu et infallibili magi- 
sterio, indubitanter, etc. (Ex S. C. C., decr. 20 ian. 1877). 

8 3. Volumus autem quod praesentes literae in Cancellaria nostra Apo- 
stolica de more legantur, et ut omnibus facilius pateant, in eius quinterno 
describantur, ac etiam imprimantur. 

S 4. Nulli ergo omnino hominum, etc. 

[Bull. Rom., tom. 4, II, p. 204, 205]. 


109. 


Pius IV, const. In suprema, 25 nov. 1564. 


In suprema militantis Ecclesiae specula meritis licet insufficientibus 
divina dispositione constituti, cunctos non solum vigilantiae nostrae com- 
missos dominicos greges, sed etiam singulorum Pastorum suorum actus 
intensa nostrae mentis acie collustrantes, studium efficax, operamque sedulam 
ad hoc omnino statuimus adhibere, ut quemadmodum operosum Sac. Conc. 
Tridentini progressum, felicemque exitum, Domino cooperante praestitimus, 
ita sanctissima illius decreta, ipsorum praesertim, qui in Apostolicae solici- 
tudinis partem vocati sunt, Pastorum officium concernentia, non tepide, neque 
dissimulanter exequamur. 

S 1. Sane licet in Concilio praefato saluberrima fuerit ordinatione decre- 
tum, quod omnes, et singuli venerabiles fratres nostri Patriarchae, Primates, 
Archiepiscopi, et Episcopi, et alii beneficiati apud Ecclesias sponsas suas 
residere teneantur, nonnulli tamen (quod non sine animi nostri moerore 
referimus) adeo sui, gregumque, quos olim deperditos Salvator Noster pro- 
prio sanguine redimere dignatus est, sibi creditorum obliti sunt, ut etiam 
nunc in Alma Urbe, vel alibi commorantes, et sacrosancta spiritualis matri- 
monii, inter eos, suasque Ecclesias solemniter contracti iura confundentes, 
sponsas suas in longa quasi viduitate relictas, et praedictas Ecclesias quo- 
modocumque sibi concessas invisere, et apud illas, ut probos, et providos 
patresfamilias decet, residere non curent, in perditionem animarum sua- 
rum, et subditorum suorum, ac perniciosum exemplum, et scandalum plu- 
rimorum. 

S 2. Nos hanc illorum contumaciam alicuius, etiam temporalis poenae 
metu frangendam, seu convincendam esse censentes, Motu proprio, et ex 
certa scientia nostra, ac de Apostolicae potestatis plenitudine, omnibus, et 
singulis Patriarchis, Primatibus, Archiepiscopis, et Episcopis praefatis, ac 
aliis quibuscumque, etiam quavis auctoritate, dignitate, gradu, vel praeemi- 
nentia praefulgentibus, dictas Ecclesias in commendam, vel administrationem, 
aut alio quovis nomine obtinentibus, et aliis quibuscumque beneficiatis 
curam animarum habentibus, qui iuxta decreti super Residentia in Concilio 
praedicto promulgati tenorem, personalem in suis Ecclesiis residentiam facere 
tenerentur, in virtute sanctae obedientiae, ultra poenas in dicto decreto Con- 
cilii contentas, etiam sub privationis eorum, a regimine, et administratione 
Ecclesiarum suarum, ac aliis nostro, et pro tempore existentis Romani Pon- 
tificis Successoris Nostri arbitrio imponen. poenis distincte praecipiendo per 


Lue. CRXNA. 


196 Romani Pontifices 


Apostolica scripta mandamus, quatenus omni mora cessante in eisdem suis 
Ecclesiis, iuxta formam, et tenorem dicti Concilii personaliter resideant. 

8 9. Non obstantibus, etc. 

Nulli ergo, etc. 

[Bull. Rom., tom. 4, IL, p. 207-209]. 


110. 


S. Pius V, const. Sanctissimus in Christo, 29 mart. 1566. 


8 1. Sanctissimus in Christo Pater, et Dominus noster, Dominus Pius 
divina providentia Papa Quintus. Ad cuius notitiam pervenit, quod nonnulli 
Cathedralium, etiam forsan Metropolitanarum, Collegiatarum, et aliarum 
Ecclesiarum, necnon Monasteriorum, conventuum, domorum, et aliorum pio- 
rum locorum saecularium, et diversorum Ordinum, ac Militiarum regularium 
Praelati, Capitula, Clerici, Fratres, aliique superiores, et personae, antiquum 
Sanctae Romanae Ecclesiae ritum in statutis Missarum celebrandarum tem- 
poribus pervertere satagentes, diversas licentias et facultates, Missas, quae 
media nocte, seu in aurora Nativitatis, ac de mane Resurrectionis Domini 
nostri lesu Christi, et forsan aliarum festivitatum iuxta praedictum ritum cele- 
brari consueverant, de sero etiam forsan circa solis occasum vigiliae festivita- 
tum earumdem in suis Ecclesiis, et Capellis celebrandi, seu celebrari faciendi, 
ab Apostolica Sede, vel eius Legatis, ac etiam maiori Poenitentiario pro 
tempore existente variis praetextibus impetraverunt, illisque iampridem utun- 
tur. Hoc ab antiquo Catholicae Ecclesiae instituto, Sanctorumque Patrum 
decretis deviare considerans, ac propterea hunc abusum ab Ecclesia Dei 
submovere volens, omnes ac singulas licentias, et facultates huiusmodi hac- 
tenus, etiam Motu proprio, vel quorumvis etiam Imperatorum, Regum, et 
aliorum Principum contemplatione, et ex quibusvis causis quomodolibet 
concessas, ac Apostolicas, et alias literas desuper confectas, illarum omnium 
tenores pro sufficienter expressis habens, Apostolica auctoritate, ex certa 
Scientia revocavit, ac omnino cassavit, et annullavit. 

8 2. Hac praesenti perpetuo valitura Constitutione quibusvis Praelatis, 
Capitulis, Clericis, Fratribus, aliisque superioribus, et personis eorumdem 
Ecclesiarum, Monasteriorum, conventuum, domorum, et aliorum piorum loco- 
rum in virtute sanctae obedientiae, et sub indignationis suae, ac perpetuae 
suspensionis a divinis poena districtius inhibens, ne deinceps Missas vesper- 
tino tempore, huiusmodi licentiarum, et facultatum, aut alio quovis prae- 
textu celebrare, vel celebrari facere praesumant, ac mandans locorum Ordi- 
natiis, ut eamdem praesentem Constitutionem sub praedictis, et aliis sibi 
benevisis poenis per quoscumque Praelatos, Capitula, Clericos, Fratres, Supe- 
riores, et personas huiusmodi inviolabiliter observari faciant, contradictores 
quoslibet auctoritate Apostolica compescendo. 

S 3. Non obstantibus praemissis, ac quibusvis Constitutionibus, et Ordi- 
nationibus Apostolicis, necnon Ecclesiarum, Monasteriorum, Conventuum, 

domorum, et aliorum locorum praedictorum, etiam iuramento, confirmatione 
Apostolica, vel quavis firmitate alia roboratis statutis, et consuetudinibus, 
privilegiis quoque, indultis, et literis Apostolicis eisdem Ecclesiis, Monaste- 
riis, domibus et locis, illorumque Capitulis, Conventibus, Superioribus, et 
personis, ac Ordinibus sub quibuscumque tenoribus, et formis, ac cum qui- 
busvis, etiam derogatoriarum derogatoriis, aliisque efficacioribus, et insolitis 
clausulis, necnon irritantibus, et aliis decretis, etiam ad Imperatoris, Regum, 
Reginarum, Ducum, et aliorum Principum instantiam, aut eorum contem- 
platione, etiam Motu proprio, et ex certa scientia, ac alias quomodolibet 
concessis, approbatis, et innovatis, quibus omnibus ipsa Sanctitas Sua illo- 
rum tenores pro expressis habens, specialiter, et expresse derogavit, illaque 
quoad praemissa, cassavit penitus, et annullavit, ceterisque contrariis qui- 
buscumque. 
[Bull. Rom., tom. 4, II, p. 283]. 


111. 


S. Pius V, const. Cum primum, 1 apr. 1566. 


Cum primum Apostolatus officium divina Nobis dispositione commis- 
sum suscepimus, statim omnem curam, et cogitationem nostram in Domi- 
nici gregis fidei nostrae crediti salute defiximus, et Christifideles Deo iuvante, 
ita dirigere statuimus, ut a vitiis, et peccatis abstinentes, iter, quod ad vitam 
aeternam ducit, insistant. 

8 1. Cum autem ad omnia, quae divinam maiestatem aliquo modo pos- 
sent offendere movenda, mentis nostrae aciem intenderimus, ea primum, et 
sine mora emendare decrevimus, quae Deo praeter cetera displicere, et iram 
eius provocare, cum divinae docent scripturae, tum gravissima exempla 
declarant, nempe divini cultus neglectum, simoniae labem, blasphemiae cri- 
men, et libidinis naturae contrariae vitium execrandum, propter quae populi, 
et nationes, bellorum, famis, et pestilentiae calamitatibus, iusta Dei ultione 
saepe plectuntur. Et si autem contra eos, qui tam gravia crimina admise- 
rint, multae a Praedecessoribus nostris, Constitutiones editae fuerunt, tamen 
quia parum est leges edere, nisi sint, qui eas debitis temporibus exequantur. 

& 2. Idcirco ne qui forsan ex tolerantia sperare impunitatem audeant, 
scientes plerosque poenarum gravitate magis, quam Dei timore arceri solere 
a voluntate peccandi, omnes et singulas sententias, censuras, et poenas 
contra eos, qui talia deliquerint, latas confirmamus, et Apostolica auctoritate 
innovamus, nec de earum rigore quicquam relaxamus, admonemusque eos, 
qui talia perpetrare veriti non fuerint, non solum subituros eas poenas, quae 
sacris sunt Canonibus constitutae, sed eas etiam, quas leges civiles commi- 
nantur, et nostri quoque arbitrii discretio pro personarum qualitate constituet. 

$ 3. Mandantes Civitatum, et locorum Status nostri Ecclesiastici pro 
tempore Ordinariis, et Gubernatoribus: illis quidem sub poena suspensionis 
a divinis, his vero sub poena excommunicationis latae sententiae, ut quos 

debitum Deo cultum in Ecclesiis non tribuere, aliisque nefandis criminibus 
pollutos esse compererint, comprehendi curent poenis afficiendos competen- 
tibus. Scituris, etiam ipsis Iudicibus, quod si post hanc nostram Constitu- 
tionem in castigandis huiusmodi delictis negligentes fuerint, primum quidem 
Dei Omnipotentis iudicio obnoxii erunt, deinde nostram quoque incurrent 
indignationem. Ut autem poenarum certitudo cunctis facilius innotescat, 
nonnullas hic duximus exprimendas, aliis nihilominus contra huiusmodi cri- 
minum reos a iure statutis in suo robore manentibus. 

8 4. Ut igitur Deo Optimo Maximo, Gloriosae Virgini, et Sanctis omni- 
bus debitus honor deferatur, Gregorii X Praedecessoris nostri Constitutio- 
nem! innovantes, ac statuta in Tridentino Concilio observari volentes, sta- 
tuimus, et ordinamus, ut ad Ecclesias sit humilis, et devotus ingressus, 
quieta conversatio, devotis orationibus insistant, et omnes genibus flexis 
Sanctissimum Sacramentum adorent, ad nomen lesu Christi Domini nostri 
cum exhibitione reverentiae caput inclinent, nullus in dictis Ecclesiis sedi- 
tionem faciat, tumultum excitet, clamores moveat, impetumve committat, 
cessent vana, foeda, et profana colloquia, risus immoderati, et strepitus 
omnes iudiciorum, et alia quaecumque, quae divinum officium perturbare 
possunt. Nullus intra Ecclesias deambulare audeat, sive praesumat, dum 
celebrantur sacra Missarum Mysteria, et alia divina officia. Qui vero prae- 
dicta petulanti animo contempserint, praeter divinae ultionis acrimoniam, 
nostri quoque arbitrii poenas incurrent, quae omnia locorum quoque Ordi- 
narii in suis Ecclesiis faciant observari. Quicumque vero in Ecclesiis, dum 
ibi sacrificium Missae, et divina celebrantur officia, aut verbum Dei praedi- 
catur, deambulare, vociferari aut verso tergo ad Sanctissimum Sacramentum 
irreverenter sedere, aut aliquid, quod scandalum generet, aut divina per- 
turbet officia, facere praesumpserit, poenam vigintiquinque ducatorum incur- 
ret, praeter alias arbitrio nostro imponendas, et moderandas poenas, et qui 
non habebit in aere, luet in corpore, aut exilio mulctabitur. Qui vero in 
Ecclesiis cum mulieribus impudicis, sive etiam honestis colloquium scurrile 
habuerit, aut alios inhonestos actus fecerit, vigintiquinque ducatorum poe- 
nam incurrat, et carceris per mensem. Qui in Ecclesiis, ut supra, obscoenis 
et inhonestis verbis, aut signis usus fuerit, aut alia foeda colloquia cum 
personis quibuscumque habuerit, decem aureorum poena mulctetur, aut alias 
corporaliter puniatur. Mandamus praeterea omnibus, et singulis Cathedra- 
lium, Collegiatarum, et Parochialium Ecclesiarum Capitulis, Rectoribus, Vica- 
riis, Sacristis, Ostiariis, et aliis ipsarum custodibus, quatenus praefatos omnes 
in Ecclesiis delinquentes admoneant, et ut in eis vetita fieri. non permittant, 
vel saltem ipsis Ordinariis, vel Officialibus nostris puniendos deferant, quod 
si facere neglexerint, poenam duorum aureorum vice qualibet incurrent. 

8 5. Pauperes quoque mendicantes, seu eleemosynas petentes per Eccle- 
sias tempore Missarum, praedicationum, aliorumque divinorum officiorum 
ire non sinant, sed eos ad valvas Ecclesiarum stare faciant, sub poena duo- 


* C. 2, de immunitate. ecclesiarum, coemeteriorum et aliorum locorum  religio- 
sorum, III, 23, in Vlo. 

rum aureorum Capitulis infligenda pro qualibet vice, nisi eos eiici curave- 
rint, et Parochis dimidii aurei. Religiosis, etiam claustralibus, sive regularibus 
praecipimus in virtute sanctae obedientiae, ut in Ecclesiis suis deputent ali- 
quem, qui tales eiiciat, et si negligentes fuerint, gravissime ab Ordinario 
corripiantur, quod si illi parere recusaverint, gravissimas poenas incurrent, 
et pro qualitate personarum, etiam corporaliter punientur arbitrio nostro, 
sive superiorum. 

S 6. Et ut in Ecclesiis nihil indecens relinquatur, iidem provideant, ut 
capsae omnes, et deposita, seu alia cadaverum conditoria super terram exi- 
stentia omnino amoveantur, prout alias statutum fuit, et defunctorum cor- 
pora in tumbis profundis infra terram collocentur. 

8 7. Cum vero dierum festorum observatio ad Dei cultum maxime per- 
tineat, et in lege divina praecipiatur, cupientes abusus pravos, qui ex eorum 
inobservantia invaluerunt, omnino corrigere, et antiquorum Canonum  sta- 
tuta renovantes, mandamus, ut omnes dies Dominici, et praecipue in hono- 
rem Dei, Beatae Mariae Virginis, Sanctorum Apostolorum feriati, cum omni 
veneratione observentur, omnes in diebus praefatis Ecclesias frequentent, 
divinis Officiis devote intendant, ab omni illicito, et servili opere abstineant, 
mercatus non fiant, profanae negotiationes, et iudiciorum strepitus con- 
quiescant. Qui vero in diebus praefatis opus aliquod illicitum fecisse deprehen- 
sus fuerit, praeter divinam ultionem, et amissionem animalium, quibus ad 
vecturam utetur, etiam graves poenas incurret arbitrio nostro, seu Vicarii 
nostri in Urbe, in aliis autem locis arbitrio Ordinariorum, vel aliorum Magi- 
stratuum, ita ut praeventioni locus sit. Quibus omnibus districte praecipi- 
mus, ut haec diligenter observari procurent, illas etiam festivitates, quae 
iuxta consuetudinem locorum solemniter celebrari consueverunt, iuxta lau- 
dabilem consuetudinem debita cum reverentia observari faciant, sub. poenis 
arbitrio ipsorum imponendis, et moderandis. 

' 8 8. Et ut Simoniacae pravitatis labes prorsus aboleatur, constitutiones 
Antecessorum nostrorum contra Simoniacos editas, et praesertim Pauli II 
inviolabiliter, observari mandamus, et delinquentes tam in sacrorum Ordi- 
num receptione, quam in beneficiorum assecutione, statutis etiam inferius 
poenis nostra auctoritate affici volumus. Quicumque igitur detestabile cri- 
men Simoniacae pravitatis commisisse convictus fuerit in consequendis ordi- 
nibus, eo ipso sit ab illorum executione per decennium sine spe dispensa- 
tionis suspensus, et per annum carceribus mancipetur. Qui dignitates 
Ecclesiasticas Simoniace acquisiverit, illis sit ipso iure privatus, et in futurum 
inhabilis ad eas, et quascumque alias obtinendas. Qui beneficium, aut offi- 
cium Fcclesiasticum Simoniace adeptus fuerit, illis similiter sit ipso iure pri- 
vatus, et ad fructuum omnium, quos perceperit, restitutionem teneatur, et 
perpetuo sit inhabilis ad ea, et quaecumque alia beneficia Ecclesiastica obti- 
nenda. Si quis autem tale crimen pluries commisisse convictus fuerit, praeter 
supradictas poenas, etiam corporaliter puniatur, et ab ordinibus Ecclesia- 
sticis degradatus a fidelium consortio eiiciatur. Qui vero ordines, et bene- 


! C. 2, de simonia, V, 1, in Extravag. com. 

ficia Simoniace contulerint, poenis a iure statutis puniantur, cuiuscumque 
gradus, conditionis, et dignitatis, etiam si Episcopi, Archiepiscopi, vel rmaio- 
res fuerint. 

8 9. Caveant praeterea quicumque, ne in Sacramentorum exhibitione 
Simoniacum aliquid faciant, alioquin gravissime puniantur per locorum Ordi- 
narios, qui huiusmodi criminis reos cum maxima severitate coercere pro- 
curent, iuxta Con. Triden. statuta. 

8 10. Ad abolendum vero nefarium, et execrabile blasphemiae scelus, 
quod in antiqua lege Deus morte puniri mandat, et imperialibus quoque 
legibus receptum est, nunc autem propter nimiam ludicum in puniendo 
segnitiem, vel potius desuetudinem, supra modum invaluit, Leonis X Prae- 
decessoris Nostri in novissimo Lateranen. Concilio statuta! innovantes, decer- 
nimus, ut quicumque laicus Deum, et Dominum nostrum lesum Christum, 
vel Gloriosam Virginem Mariam eius genitricem expresse blasphemaverit, 
pro prima vice poenam 25 ducatorum incurrat, pro secunda poena duplica- 
bitur, pro tertia autem centum ducatos solvet, et ignominia notatus exilio 
mulctabitur. Qui vero plebeius fuerit, nec erit solvendo, pro prima vice ma- 
nibus post tergum ligatis ante fores Ecclesiae constituetur per diem integrum, 
pro secunda fustigabitur per Urbem, pro tertia lingua ei perforabitur, et 
mittetur ad triremes. Quicumque clericus in hoc blasphemiae crimen incur- 
rerit, pro prima vice fructibus unius anni omnium et quorumcumque bene- 
ficiorum suorum, pro secunda beneficiis ipsis privetur, pro tertia omnibus 
etiam dignitatibus exutus deponatur, et in exilium mittatur. Quod si clericus 
nullum obtinuerit beneficium, poena pecuniaria, vel corporali pro prima 
vice puniatur, pro secunda carceribus mancipetur, pro tertia verbaliter degra- 
detur, et ad triremes mittatur. Qui reliquos sanctos blasphemaverit, pro qua- 
litate blasphemiae, atque personae, arbitrio Iudicis puniatur. 

8 11. Si quis crimen nefandum contra naturam, propter quod ira Dei 
venit in filios diffidentiae, perpetraverit, Curiae saeculari puniendus tradatür, 
et si clericus fuerit, omnibus ordinibus degradatus simili poenae subiiciatur. 

8 12. Monemus praeterea omnes locorum Ordinarios, et in virtute san- 
ctae obedientiae eis praecipimus, ut statuta Tridentini Concilii contra con- 
cubinarios, tam clericos, quam laicos edita, districte faciant observari, red- 
dituri Deo, ac Nobis, si id omiserint, rationem. 

S 13. Et ut praemissorum delictorum simoniae, blasphemiae, ac stupri 
nefandi notitia facilius habeatur, volumus, quod in singulis casibus, non 
solum per accusationem, et inquisitionem, sed etiam ad simplicem, et secre- 
tam denunciationem procedatur per quoscumque Iudices, alias tamen de iure 
competentes, tam ratione delicti quam personarum, ita quod inter eos locus 
sit praeventioni. 

8 14. Monemus praeterea omnes, et singulos, ut solum Dei timorem prae 
oculis habentes, et non alia animi prava affectione ducti, culpabiles tantum 
deferant, innocentes non vexent. Quod si aliqui ex calumnia aliquos denun- 
ciasse comperti fuerint, eos ad poenam talionis teneri volumus, et mandamus. 


! Const. Supernae dispositionis, S 33. - Cf. supra, in N. 65. 

ys 15. Mulctae autem pecuniariae applicabuntur pro duabus partibus 

locis piis arbitrio nostro in Urbe, extra vero, Ordinariorum, pro tertia accu- 
satori, qui delinquentes detulerit. 

S 16. Mandamus autem Principibus, Comitibus, et Baronibus omnibus, 
S. R. E. feudatariis, sub poena privationis feudorum, quae ab ipsa Ecclesia 
Romana obtinent. Reliquos vero Principes Christianos, et Terrarum Domi- 
nos hortamur in Domino, et in virtute sanctae obedientiae mandamus, ut 
pro divini nominis reverentia, et honore, praemissa omnia in suis dominiis, 
ac Terris exactissime servari faciant, uberrimam ab ipso Deo mercedem pro 
tam bonis operibus recepturi. 

S 17. Non obstantibus, etc. 

[Bull. Rom., tom. 4, IIl, p. 284-286]. 


112. 


S. Pius V, const. Circa pastoralis, 29 maii 1566. 


Circa pastoralis officii, Nobis, meritis licet imparibis, desuper commissi 
curam quantum Nobis ex alto permittitur, invigilantes, assidue ad ea, per 
quae singulis erroribus, et excessibus obviatur, ac personis quibuslibet, 
praesertim foeminei sexus virginitatem suam Altissimo voventibus, sub reli- 
gionis iugo Christo Salvatori in castitatis holocausto famulari affectantibus, 
semita iustitiae, et honestatis declinantibus, ne quicquam in eis reperiatur in- 
congruum, quod in regularis ponat honestatis gloria maculam, et divinam me- 
rito possit offendere maiestatem, opportune succurritur, libenter intendimus, 
ac in his nostrae vigilantiae partes propensius impartimur, prout id in 
Domino salubriter expedire conspicimus. 

8 1. Hac igitur perpetuo valitura Constitutione, inhaerentes etiam Con- 
stitutioni fel. rec. Bonifacii Papae VIII Praedecessoris nostri, quae incipit, 
Periculoso,! et decretis Concilii Tridentini? super clausura Monialium editis, 
auctoritate Apostolica tenore praesentium statuimus, atque perpetuo decerni- 
mus, universas, et singulas Moniales, praesentes atque futuras, cuiuscumque 
Religionis, Ordinis, vel militiarum, etiam Hierosolymitan. sint, quae vel iam 
receptae sint, vel in posterum in quibusvis Monasteriis, sive domibus reci- 
pientur, et tacite vel expresse religionem professae, etiam si conversae, aut 
quocumque alio nomine appellentur, etiam si ex institutis, vel fundationibus 
earum regulae ad clausuram non teneantur, nec unquam in earum Mona- 
steriis, seu domibus, etiam ab immemorabili tempore ea servata non fuerit, 
sub perpetua in suis Monasteriis, seu domibus debere de cetero permanere 
clausura, iuxta formam dictae Constitutionis fel. rec. Bonifacii Papae VIII 
Praedecessoris nostri, quae incipit Periculoso, in sacro Concilio Tridentino 
approbatam, et innovatam, quam Nos auctoritate praefata etiam approbamus, 


! C, un., de statu regularium, V, 16, in V]o. 
* Sess, XXV, de regularibus, c. 5. 

et innovamus, in omnibus, et per omnia, ac illam districte observari man- 
damus. 

$ 2. Quod si aliquae Moniales forsan reperiantur, quae consuetudine 
etiam immemorabili, aut instituto, vel fundatione regulae suae fretae, animo 
obstinato huic clausurae resistant, aut quoquomodo reluctentur, Ordinarii 
una cum superioribus earum, omnibus iuris, et facti remediis compellant 
easdem tamquam rebelles, et incorrigibiles ad praecise subeundum dictam 
clausuram, perpetuo observandam. 

83. Mulieres quoque quae Tertiariae, seu de Poenitentia dicuntur, cuius- 
cumque fuerint Ordinis in congregatione viventes, si et ipsae professae fue- 
rint, ita ut solemne votum emiserint, ad clausuram praecise, ut praemittitur, 
et ipsae teneantur; quod si votum solemne non emiserint, Ordinarii una 
cum superioribus earum hortentur, et persuadere studeant, ut illud emittant, 
et profiteantur, ac post emissionem, et professionem eidem clausurae se 
subiiciant, quod si recusaverint, et aliquae ex eis inventae fuerint scandalose 
vivere, severissime puniantur. 

S 4. Ceteris autem omnibus sic absque emissione professionis, et clau- 
sura vivere omnino volentibus interdicimus, et perpetuo prohibemus, ne in 
futurum ullam aliam prorsus in suum Ordinem, Religionem, Congregatio- 
nemque recipiant. Quod si contra huiusmodi hanc nostram prohibitionem, et 
decretum aliquas receperint, eas ad sic vivendum omnino inhabiles reddimus, 
ac illarum quaslibet professiones, et receptiones irritas facimus, et annul- 
lamus. 

8 5. Porro ne Moniales, vel Tertiariae praedictae propter hanc clausu- 
ram, detrimentum aut incommodum aliquod in earum necessitatibus, maxime 
in pertinentibus ad illarum victum patiantur, sed ut eis opportune consu- 
latur, auctoritate Apostolica praefata statuimus, decernimus, praecipimus, 
atque mandamus Ordinariis, et Superioribus earum, ut curent colligi fide- 
lium eleemosynas per conversas, quae non sint professae, vel si professae 
fuerint, sint tamen aetatis annorum quadraginta, et in domibus contiguis, 
extra tamen Monasterium, degant, et non ingrediantur clausuram aliarum 
Monialium, nisi in casibus ex earum Constitutionibus permissis, et de earum 
domibus exire non possint pro huiusmodi eleemosynis colligendis, nisi de 
licentia Ordinarii, vel earum Superiorum. 

S 6. Et de cetero nullae aliae conversae professae recipi amplius etiam 
de consensu.suorum Superiorum, vel Praelatorum possint; quod si adversus 
hanc nostram prohibitionem receptae fuerint, illarum receptio nulla, irrita, et 
inanis sit, prout ex nunc nullam, irritam facimus, et annullamus. 

8 7. Quod si praedicto modo necessitatibus Monialium, et mulierum 
Tertiariarum praedictarum succurri sufficienter non poterit, mandamus ipsis 
Ordinariis, et Superioribus earum, ut ipsi provideant de aliis personis piis, et 
Deo devotis, quae fidelium eleemosynas colligant, vel alias eo meliori, et 
commodiori modo, quo fieri poterit, etiam ex opere manuum ipsarum Mo- 
nialium, et mulierum praedictarum, arbitrio Ordinariorum, et Superiorum 
earumdem, et prout eis congruentius expedire videbitur, provideatur, et suc- 
curratur. Et ne propter Monialium numerum excessivum clausurae obser- 

vatio violetur, inhaerentes etiam similiter dispositioni dictae Constitutionis 
Bonifacii, et Concilii Tridentini decreto, Monialibus praedictis, et illarum 
Superioribus, et Ordinariis districte inhibendo praecipimus, et mandamus, 
ne plures in earum Monasteriis recipiant, et admittant, sive recipi, et admitti 
permittant, quam ex propriis redditibus ipsorum Monasteriorum, vel con- 
suetis eleemosynis commode sustentari possint. 

8 8. Mandantes propterea in virtute sanctae obedientiae, sub obtesta- 
tione divini iudicii, et interminatione maledictionis aeternae, universis vene- 
rabilibus fratribus Patriarchis, Primatibus, Archiepiscopis, et Episcopis, qua- 
tenus in Civitatibus, et Dioecesibus propriis, praesentes nostras literas 
publicari faciant, ac in Monasteriis Monialium sibi ordinario iure subiectis, 
in iis vero, quae ad Romanam mediate vel immediate spectant Ecclesiam, 
Sedis Apostolicae auctoritate una cum Superioribus eorumdem Monasterio- 
rum clausuram, ut praemittitur, quamprimum potuerint, servari procurent. 
Contradictores atque rebelles per censuram Ecclesiasticam appellatione post- 
posita compescendo; invocato ad hoc, si opus fuerit, auxilio brachii saecu- 
laris. Ac ut hoc tam salutare decretum facilius observetur, omnes Principes 
saeculares, et alios Dominos, et Magistratus temporales rogamus, requirimus, 
et obsecramus, per viscera misericordiae Domini nostri lesu Christi, eisdem 
in remissionem peccatorum iniungentes, quod in praemissis omnibus eisdem 
Patriarchis, Primatibus, Archiepiscopis, et Episcopis, et aliis Monialium Supe- 
rioribus assistant, ac suum favorem, et auxilium praestent, ac impedientes 
poenis etiam temporalibus atficiant. 

8 9. Praemissis Constitutionibus, et Ordinationibus Apostolicis, statutis, et 
consuetudinibus, etiam immemorabilibus, etiam per Sedem Apostolicam appro- 
batis, et confirmatis; privilegiis quoque, indultis, et literis Apostolicis etiam in 
tundatione, et institutione eisdem Monasteriis, vel domibus, et Monialibus, sub 
quibuscumque verborum formis, et clausulis irritantibus, et aliis decretis quibus- 
libet concessis, confirmatis, ac etiam iteratis vicibus approbatis, et innovatis. Qui- 
bus omnibus etiam si pro sufficienti illorum derogatione, de illis, eorumque totis 
tenoribus specialis, specifica, expressa, et individua, non autem per clausulas 
generales idem importantes, mentio, seu quaevis alia expressio habenda, aut 
aliqua alia exquisita forma ad hoc servanda foret, tenores huiusmodi, ac si 
de verbo ad verbum insererentur, pro sufficienter expressis habentes, quoad 
effectum validitatis nostrae Constitutionis tantum derogamus, contrariis qui- 
buscumque. Aut si aliquibus communiter, vel divisim ab eadem sit Sede 
indultum, quod interdici, aut suspendi non possint per literas. Apostolicas 
non facientes plenam, et expressam, ac de verbo ad verbum de indulto 
huiusmodi mentionem. ; 

$ 10. Per hoc autem in Monasteriis exemptis, Ordinarii locorum quoad 
alia nullam sibi credant iurisdictionem vel potestatem aliquatenus eis attri- 
butam. 

[Bull. Rom., tom. 4, IL, p. 292-294]. 


204 Romani Pontifices 


113. 


S. Pius V, const. Providentia, 20 aug. 1566. 


Providentia Romani Pontificis plurimum circumspecta, nonnumquam ea, 
quae certis suadentibus causis per eius Praedecessores gesta sunt, ex aliis 
non minus rationabilibus causis alterat, et ad pristinum statum reducit, prout 
aequitas suadet, et in Domino conspicit expedire. 

S 1. Sane cum ad notitiam nostram pervenerit, quod nonnulli Presby- 
teri, tam Graeci, quam Latini antiquum S. R. E. ritum tam in celebratione 
Missarum, quam aliorum divinorum Officiorum pervertere satagentes, diver- 
sas licentias, et facultates, Missas, et alia divina Officia Graeci Latino more, 
ac Latini Graeco ritu celebrandi ab Apostolica Sede, vel eius Legatis, ac 
etiam maiore Poenitentiario pro tempore existente variis praetextibus impe- 
trarunt, illisque iampridem utuntur, hoc ab antiquo Catholicae Ecclesiae 
instituto, Sanctorumque Patrum decretis deviare considerantes, propterea 
hunc abusum ab Ecclesia Dei extirpare, et submovere volentes, omnes, et 
singulas licentias, et facultates huiusmodi hactenus etiam Motu proprio, vel 
quorumvis etiam. Imperatorum, Regum, et aliorum Principum contempla- 
tione, et ex quibusvis causis quomodolibet concessas, ac Apostolicas, et alias 
literas desuper confectas, illarum omnium tenores pro sufficienter expressis 
habentes, Apostolica auctoritate ex certa scientia hac praesenti nostra per- 
petuo valitura Constitutione revocamus, cassamus, annullamus, et irritamus, 
quibusvis Presbyteris, tam Graecis, quam Latinis in virtute sanctae obedien- 
tiae, et sub indignationis nostrae, ac perpetuae suspensionis a divinis poenis 
districtius inhibentes, ne deinceps Presbyteri Graeci, praecipue uxorati Latino 
more, et Latini Graeco ritu, huiusmodi licentiarum, et facultatum, aut alio 
quovis praetextu Missas, et alia divina Officia celebrare, vel celebrari facere 
praesumant. 

S 2. Mandantes in virtute sanctae obedientiae omnibus, et singulis vene- 
rabilibus fratribus nostris Patriarchis, Primatibus, Archiepiscopis, et Episcopis 
quatenus in Civitatibus, et Dioecesibus propriis praesentes nostras literas 
publicari, et sub praedictis, et aliis sibi benevisis poenis per quoscumque 
Praelatos, Capitula, Clericos, Fratres, Superiores, et personas quaslibet invio- 
labiliter observari faciant. Contradictores quoslibet auctoritate Apostolica 
compescendo. 

S 3. Non obstantibus praemissis, ac quibusvis Constitutionibus, et Ordi- 
nationibus Apostolicis, necnon Ecclesiarum, Monasteriorum, Conventuum, 
Domorum, et aliorum locorum quorumcumque etiam iuramento, confirma- 
tione Apostolica, vel quavis firmitate alia roboratis statutis, consuetudinibus, 
privilegiis quoque, indultis, et literis Apostolicis eisdem Ecclesiis, Monaste- 
riis, Domibus, et locis, illorumque Capitulis, Conventibus, Superioribus, et 
personis, ac Ordinibus sub quibuscumque tenoribus, et formis, ac cum qui- 
busvis etiam derogatoriarum derogatoriis, aliisque efficacioribus, et insolitis 

clausulis, necnon irritantibus, et aliis decretis, etiam ad Imperatorum, Regum, 
Reginarum, Ducum, et aliorum Principum instantiam, aut eorum contem- 
platione, etiam Motu proprio, et ex certa scientia, ac alias quomodolibet 
concessis, approbatis, et innovatis, quibus omnibus, illorum tenores pro 
expressis habentes, specialiter, et expresse derogamus, illaque quoad prae- 
missa cassamus penitus, et annullamus, ceterisque contrariis quibuscumque. 

8 4. Volumus autem, etc. 

[Bull. Rom., tom. 4, II, p. 309, 310]. 


114. 


S. Pius V, const. Sanctissimus, 20 aug. 1566. 


Sanctissimus in Christo Pater, et Dominus noster Dominus Pius divina 
providentia Papa V. Attendens per quandam Constitutionem dudum per fel. 
rec. Pium Papam IV Sanctitatis Suae Praedecessorem editam, qua cavetur, 
quod in dispensationibus Matrimonialibus, pro diversis, consanguinitatis, seu 
affinitatis ex eodem stipite provenientibus gradibus coniunctis non remo- 
tioris solum, prout olim fieri solebat, sed etiam propinquioris graduum 
expressa mentio fieri debeat, alioquin dispensationes, ac desuper confectae 
literae nullius sint roboris, vel momenti, prout in dicta Constitutione plenius 
continetur, a dispositione iuris communis, et laudabili, ac antiquo Romanae 
Curiae stylo nimium recedi, ac favorem matrimonii debitum restringi. 

8 1. Voiensque propterea iuri, ac stylo praedictis, necnon piae memoriae 
Gregorii XI, et Clementis VI Rom. Pont. etiam Sanctitatis Suae Praedeces- 
sorum vestigiis inhaerendo, sacramento, et libertati Matrimonii, quantum cum 
Deo potest favere, statuit, et ordinavit, quod de cetero in quibuscumque 
dispensationibus, quas pro Matrimoniis contractis, aut contrahendis inter 
viros, et mulieres, invicem diversis prohibitis consanguinitatis, et affinitatis, 
aut mixtis, ex communi, seu ab eodem stipite surgentibus, quicumque illi sint, 
dummodo primum quoquomodo non attingant, cum in eo Sanctitas Sua 
nunquam dispensare intendat, gradibus coniunctos, ab eadem Sanctitate 
Sua, et pro tempore existente Romano Pontifice, aut Sede Apostolica impe- 
trari, vel alias concedi contigerit, ac literis, commissionibusque desuper etiam 
locorum Ordinariis faciendis gradus remotior attendatur, trahatque secum 
propinquiorem, ac ob id sufficiat remotiorem tantum gradum exprimere, 
obtentis tamen postea super propinquiore literis declaratoriis iuxta Gregorii, 
et Clementis Praedecessoris huiusmodi Constitutiones, quas quoad hoc inno- 
vavit, et inviolabiliter observari mandavit, dispensationesque, seu dispensandi 
commissiones, ac desuper confectas literas, et processus habitos per easdem 
dispensatis, seu his cum quibus dispensari mandatur, propter proximioris 
gradus huiusmodi non expressionem, de subreptionis, vel obreptionis vitio, 
seu intentionis defectu notari non posse, sed in omnibus, et per omnia sut- 
fragari, perinde, ac si in literis, seu commissionibus huiusmodi de proxi- 
miore, seu utroque gradu, specialis, et expressa mentio facta fuisset. 

& 2. Sicque per quoscumque ludices, et Commissarios, etiam S. R. E. 
Cardinales sublata eis, quavis aliter iudicandi, et interpretandi facultate, iudi- 
cari, et definiri debere, ac quicquid secus super his a quocumque quavis 
auctoritate scienter, vel ignoranter attentari contigerit, irritum, et inane 
decrevit. 

Constitutione Pii Praedecessoris huiusmodi ceterisque contrariis non 
obstantibus quibuscumque. 

[Bull. Rom., tom. 4, II, p. 310]. 


115. 
S. Pius V, const. Regularium, 24 oct. 1566. 


Regularium personarum, quae relicto saeculo Dei :« obsequio dedica- 
runt, pro commisso Nobis officio, quieti consulere cupientes, ad ea remo- 
venda, quae religiosum earum propositum impedire possunt, curam nostram 
libenter intendimus, ut nulla re, quae eas a divino cultu avocet praepeditae, 
secundum Ordinum suorum regularia instituta, et decretum Sacri Tridentini 
Concilii, tranquillis mentibus gratum Altissimo impendere possint famu- 
latum. 

8 1. Quia igitur, et Carthusiensium Ordinis, et aliorum regularem vitam 
professorum quies non parum solet, sicut accepimus, perturbari, propterea 
quod mulieres modestiae matronalis oblitae, domos, ac Monasteria eorum, 
contra ipsorum instituta, praetextu confessionalium, aut aliarum literarum 
Apostolicarum ingredi audeant, ipsis etiam Abbatibus, Praepositis, Prioribus, 
et aliis praesidentibus aliquando recusantibus, et renitentibus, non sine magna 
eorum molestia, nec sine gravi aliquorum etiam offensione, ac scandalo, si 
quando admitti nimis facile videantur. 

S 2. Huic rei providere volentes, Motu proprio, et ex certa scientia, ac 
de Apostolicae potestatis plenitudine, omnes, et singulas facultates, ac licentias 
ingrediendi Monasteria, ac domos Carthusiensium, et aliorum quorumcum- 
que Regulariuzi Ordinum, etiam Mendicantium, mulieribus cuiuscumque 
status, gradus, ordinis, conditionis, et quacumque dignitate, ac praeeminentia 
praeditis, etiam Comitissis, Marchionissis, Ducissis, sub quibuscumque ver- 
borum tenoribus, et formis, et cum quibuscumque etiam derogatoriarum 
derogatoriis, aliisque fortioribus, efficacioribus, et insolitis clausulis, necnon 
irritantibus decretis ab Apostolica Sede quomodocumque concessas, quarum 
tenores, perinde ac si de verbo ad verbum praesentibus insererentur, haberi 
volumus pro expressis, tenore praesentium revocamus, et cassas, irritas, et 
inanes esse decernimus. 

8 3. Districte prohibentes mulieribus quidem praedictas facultates, et 
licentias praetendentibus, sub excommunicationis, latae sententiae poena, 
postquam harum literarum notitiam habuerint, a qua non possint nisi a 
Nobis, aut Romano Pontifice, qui pro tempore fuerit, absolvi, praeterquam 
in mortis articulo, ne dictas domos, et monasteria ingredi audeant. 

S 4. Ipsis vero Monasteriorum, et Conventuum Abbatibus, Praepositis, 
Prioribus, et aliis Praesidentibus quocumque nomine vocentur, et eorum 
Monachis, Canonicis, et Fratribus, sive mendicantibus, sive non mendicantibus, 
sub privationis officiorum, quae in praesentia obtinent, et inhabilitatis in 
posterum ad illa, et alia omnia, et suspensionis a divinis ipso facto, sine 
alia declaratione, incurrendis poenis, ne eas introducere, admittereve prae- 
sumant. 

S 5. Non obstantibus, etc. 

[Bull. Rom., tom. 4, II, p. 318]. 


116. 


S. Pius V, const. Cum illius, 28 nov. 1566. 


Cum illius vicem, licet minime suffragantibus meritis, geramus in terris, 
de cuius vultu prodit iudicium, et vident oculi aequitatem, officii nostri 
debitam prosequimur actionem, si obscuros sacrorum Canonum sensus ita 
aperire studemus, ut piis Christifidelium mentibus nulla dubitandi occasio 
relinquatur. 

8 1. Sane licet ex eo quod in Concilio Tridentino decretum fuerit cogna- 
tionem spiritualem inter eos tantum contrahi, qui suscipiunt baptizatum de 
baptismo, ac baptizatum ipsum, et illius patrem et matrem necnon bapti- 
zantem, et baptizatum, baptizatique patrem et matrem, in reliquis personis, 
quae per antiquos Canones occasione cognationis huiusmodi contrahere 
prohibebantur, omne impedimentum sublatum esse videatur, adhuc tamen ab 
aliquibus dubitari accepimus, an saltem impedimentum cognationis spiritualis 
huiusmodi inter maritum vel uxorem suscipientis, et baptizatum, necnon 
inter maritum vel uxorem suscipientis, et patrem ac matrem baptizati vigeat, 
propterea quod prohibitum de uno coniuge, de altero etiam prohibitum esse 
videatur. 

8 2. Nos piarum mentium quieti, et matrimoniorum favori (quantum ex 
alto Nobis permittitur) consulere volentes, a praecisis verbis Concilii minime 
discedendum in praemissis esse censuimus. Et propterea nullum amplius 
impedimentum ratione cognationis huiusmodi subesse decernimus, et decla- 
ramus, quominus inter dictos maritum vel uxorem suscipientis, et baptiza- 
tum, baptizatique patrem, et matrem, et quascumque alias personas tam ex 
parte suscipientis, quam baptizantis, et baptizati, in dicto Concilio nomina- 
tim non expressas, matrimonium libere et licite contrahi possit, et ita ab 
omnibus iudicari debere mandamus atque statuimus. 

$ 3. Decernentes, etc. 

[Bull. Rom., tom. 4, Il, p. 311]. 

, 117. 
S. Pius V, const. Cum ex Apostolatus, 27 ian. 1567. 


Cum ex Apostolatus officio Nobis (meritis licet imparibus) credito, 
cura Dominici gregis Nobis immineat generalis, et exinde teneamur, more 
vigilis pastoris vigilare, et attentius providere, ut Ecclesiis, Monasteriis, et 
quibusvis aliis beneficiis Ecclesiasticis nunc, et pro tempore propter crimen 
haeresis vacantibus, et vacaturis, tales viri eis praeficiantur idonei, qui dete- 
standas, ac nefarias haereses diabolo disseminante contra verae, et ortho- 
doxae fidei puritatem exortas, de agro Domini extirpare, et populos sibi 
commissos ad Catholicae Ecclesiae veritatem reducere, doctrina, verbo, et 
boni operis exemplo valeant. 

8 1. Praemissorum itaque consideratione inducti, et aliis ad id suaden- 
tibus rationabilibus causis, nonnullis, etiam Praedecessorum nostrorum vesti- 
giis inhaerendo, Motu proprio, non ad alicuius Nobis super hoc oblatae 
petitionis instantiam, sed de mera nostra voluntate, et deliberatione, omnia, 
et singula beneficia Ecclesiastica, cum cura et sine cura, saecularia, et quo- 
rumvis Ordinum etiam Sancti loannis Hierosolymitani, et aliarum quarumvis 
Militiarum regularia quaecumque, et qualiacumque sint, etiam si saecularia, 
canonicatus, et praebendae, dignitates, personatus, administrationes, vel officia 
in cathedralibus etiam Metropolitanis, vel collegiatis, et dignitates ipsae in 
cathedralibus, etiam Metropolitanis post Pontificales maiores, seu collegiatis 
Ecclesiis huiusmodi principales, Regularia vero beneficia huiusmodi, Mona- 
steria, etiam consistorialia, Prioratus, Praepositurae, praepositatus, dignitates, 
etiam conventuales, personatus, administrationes, vel officia, etiam claustralia, 
ac Hospitalia, et praeceptoriae, et alia quomodocumque qualificata fuerint, 
ordinationi, et dispensationi nostrae, et Sedis Apostolicae hac perpetuo vali- 
tura Constitutione auctoritate Apostolica tenore praesentium reservamus. 

8 2. Declarantes omnes, et quascumque impetrationes de beneficiis, ut 
praefertur, quomodocumque qualificatis certo modo in futurum faciendas, et 
obtinendas, beneficia huiusmodi propter haeresim vacantia, et in futurum 
vacatura non comprehendere, nisi specialiter, et dispositive vacationis modus 
propter crimen haeresis expressus fuerit, et illum nullo modo sub quibusvis 
clausulis, et decretis comprehendi quantumcumque generalibus in quibusvis 
gratiis, et concessionibus per Nos, et Romanos Pontifices Successores nostros 
faciendis, etiam per fiat signatis, et concessis; ac decernentes omnes, et quas- 
cumque impetrationes de quibusvis beneficiis, ut praefertur, qualitficatis hac- 
tenus factas, et obtentas, nisi earum vigore in iudicio per impetrantes 
crimen huiusmodi deductum fuerit, et super eo sententiam favorabilem obti- 
nuerint, vel dictorum beneficiorum possessionem assequuti fuerint, ad vaca- 
tionem huiusmodi propter crimen haeresis se non extendere, et illum nemi- 
nem comprehendere. 

8 3. Sicque per quoscumque Iudices, etc. 

[Bull. Rom., tom. 4, II, p. 348]. 

118. 
S. Pius V, const. Etsi Dominici, 8 febr. 1567. 


Etsi Dominici gregis saluti semper intenti, singulis cum humilitate 
poscentibus ea benigne concedere Nos, et Praedecessores nostri studuerint, 
per quae peccatorum mole deposita, salus ipsis succedat, et hostis humani 
generis servitute ereptas animas lucrifaciant Altissimo, qui eas Nobis sua 
bonitate commisit; id tamen propensiori studio Nos praecavendum esse 
censemus, ne cuiusvis Indulgentiae, remissionis, vel facultatis obtentu, 
Christifideles procliviores ad illicita in posterum committenda reddantur, 
aut facilitas veniae eis peccandi tribuat incentivum, et exinde clavium aucto- 
ritas deducatur in contemptum, et Christifideles quamplurimum scanda- 
lizentur. 

8 1. Sane cum ad auditum nostrum ex diversis mundi partibus quam- 
plurimae querelae perlatae fuerint, quod vigore diversarum Indulgentiarum, 
et facultatum per Praedecessores nostros, ac etiam Nos, vel auctoritate nostra, 
tam fabricae nostrae Basilicae Principis Apostolorum, et Ecclesiae S. loannis 
Lateranensis de Urbe, ipsiusque Ecclesiae, necnon S. loannis, et S. Lazari 
Hierosolymitani, ac S. Spiritus in Saxia, et S. Ioannis Lateranen. ac S. Iacobi 
Incurabilium, de eadem Urbe, necnon S. Elmi, et S. Bovis, ac S. Gothardi, 
et Leuguzioni, necnon S. Nicolai, et S. Bernardi Montis Iovii, necnon S. Leo- 
nardi,ac S. Marthae, necnon Sanctiss. Crucifixi Siracusan., ac S. Mariae de 
monte Serrato, Hospitalibus, ac etiam S. Sebastiani prope, et extra muros 
dictae Urbis, necnon Sancti Antonii de S. Antonio Viennen. Dioecesis, et 
Redemptionis captivorum nuper Neapoli instituto Monasteriis, illorumque, 
ac diversis aliis Ecclesiis, Monasteriis, Hospitalibus, Militiis, Confraternitati- 
bus, Societatibus, et piis locis concessarum, multi quaestores ex eisdem Indul- 
gentiis lucrum temporale tantum quaerentes, nominibus fabricae Ecclesia- 
rum, Hospitalium, Monasteriorum, Militiarum, Conífraternitatum, Societatum, 
et piorum locorum praedictorum in diversis Civitatibus, et Dioecesibus 
quaestas facere, Coníratres describere, Capellas, et Oratoria erigere, illisque 
erectis Indulgentias huiusmodi communicare, et in diversis gradibus a iure 
prohibitis dispensare, ac plura etiam concedere, quam eis vigore facultatum 
praedictarum licitum sit, ipsique lucro intenti, pecuniasque potius, quam 
Christifidelium salutem quaerentes, ac eisdem Indulgentiis sic abutentes, quae- 
stum ex illis particularem facere conantur, variosque, et diversos Quaestores, 
Commissarios, Procuratores, Receptores, Thesaurarios, Factores, Nuncios, et 
alios ministros constituere, qui non solum supradicta, sed etiam plura alia 
eis numquam concessa, facere, et concedere, necnon locorum Ordinarios, 
illorumque in spiritualibus Vicarios generales, et Officiales, ac Ministros, 
Ecclesiarumque, et Ordinum Praelatos, Superiores, et personas, quaestas 
huiusmodi impedientes censuris Ecclesiasticis innodare, et alias in pluribus 
graviter excedentes in Divinae Maiestatis offensam, ac suarum, et Christifi- 

delium animarum perniciem, ac Ordinariorum perturbationem, et piarum 
mentium scandalum, praesumant. 

8 2. Nos qui Deo propitio gregis Dominici, meritis licet insufficienti- 
bus, curam gerimus, et illum spiritualis Thesauri elargitione cupimus ipsi 
Deo reddere acceptabilem, ex praemissis, et aliis rationabilibus causis ani- 
mum nostrum moventibus, fel. record. Callisti Quarti, Clementis VII, Pauli III, 
lulii similiter III, et diversorum aliorum Romanorum Pontificum Praedeces- 
sorum nostrorum vestigiis inhaerentes, Motu proprio non ad alicuius Nobis 
super hoc oblatae petitionis instantiam, sed de mera nostra voluntate, et deli- 
beratione, omnes, et singulas Indulgentias, etiam perpetuas, et peccatorum 
remissiones fabricae, et Ecclesiae huiusmodi, necnon S. loannis Hierosoly- 
mitani, etiam pro constructione, et aedificatione illius novae Civitatis prae- 
dictis, in quibusvis aliis Hospitalibus, Monasteriis, Ecclesiis, Domibus, Mili- 
tiis, Ordinibus, etiam Mendicantium, Congregationibus, Coníraternitatibus, 
et Universitatibus, et piis locis, illorumque Ordinibus, Capitulis, Conventi- 
bus, Magistris, Superioribus, et tam saecularibus, quam quorumvis, etiam 
Mendicantium Ordinum Regularibus personis, tam singulariter, quam uni- 
versaliter per quoscumque Romanos Pontifices Praedecessores nostros, ac 
etiam Nos, sub quibuscumque tenoribus, et formis, ac cum quibusvis clau- 
sulis, et decretis, etiam Motu. proprio, et ex certa scientia, ac ex quibusvis, 
etiam urgentissimis causis, etiam causa redemptionis captivorum, et alias 
quomodolibet concessis: pro quibus consequendis manus sunt porrigendae 
adiutrices, et quae quaestuandi facultatem quomodolibet continent, illarum 
omnium tenores, formas, derogationes, et decreta praesentibus pro expressis 
habentes, auctoritate Apostolica tenore praesentium perpetuo revocamus, 
cassamus, irritamus, et annullamus, ac viribus vacuamus. 

S 3. Et insuper perpetuo hac nostra valitura Constitutione decernimus, 
quod ex nunc de cetero sub indignationis nostrae poena, praetextu Indul- 
gentiarum, et facultatum per quoscumque Romanos Pontifices Praedecesso- 
res nostros, ac Nos, et Sedem Apostolicam, etiam Motu simili, ac Sedis 
Apostolicae Legatos, et alias quomodolibet concessarum, et quas a Nobis, 
et Sede praedicta in posterum verbo, literis, aut quavis alia scriptura, etiam 
manu nostra signata, etiam cum clausula, quod sola signatura sufficiat, 
etiam. in favorem fidei, aut Cruciatae sanctae, vel cuiuscumque alterius piae 
causae etiam privilegiatae concedi quomodolibet contigerit, nullus quavis 
etiam. Episcopali, Archiepiscopali, et Patriarchali, aut maiori dignitate, etiam 
Cardinalatus honore, seu etiam regali, vel temporali excellentia praefulgeat, 
audeat, vel praesumat quaestas facere, aut Nuncios, Quaestores, Commissa- 
rios, Thesaurarios, Receptores, pro illis recipiendis in dictis Hospitalibus, 
Ecclesiis, Domibus, Monasteriis, Militiis, et aliis supranominatis, vel pro eis, 
aut illorum nominibus alibi constituere, et deputare, nisi ex speciali licentia, 
et ex certa scientia nostris, et Romani Pontificis. pro tempore existentis, de 
qua per literas nostras, et eiusdem Romani Pontificis pro tempore existentis, 
locorum Ordinariis, vel eorum in spiritualibus. Vicariis, seu Officialibus dero- 
gationem. praesentis nostrae. Constitutionis illius tenore, de verbo ad verbum 
inserto expresse continentes. 

S 4. Nos enim ex nunc irritum decernimus, et inane quicquid secus 
super his a quoquam quavis auctoritate scienter, vel ignoranter contigerit 
attentari, constare debeat. 

8 5. Mandantes in virtute sanctae obedientiae omnibus, et singulis Vene- 
rabilibus Fratribus nostris Patriarchis, Primatibus, Archiepiscopis, et Episco- 
pis, quatenus in Civitatibus, et Dioecesibus suis, praesentes nostras literas 
publicare, et observare debeant; rogantesque omnes, et singulos Principes 
saeculares, et alios Dominos, et Magistratus temporales, eisque per viscera 
misericordiae Domini nostri lesu Christi in remissionem peccatorum suo- 
rum iniungentes, quatenus in praemissis eisdem Patriarchis, Primatibus, 
Archiepiscopis, et Episcopis assistant, et suum auxilium, et favorem prae- 
stent, cum auxilio brachii saecularis. 

8 6. Non obstantibus praemissis, ac quibusvis Apostolicis, necnon in 
Provincialibus, et Synodalibus Conciliis editis, generalibus, vel specialibus 
Constitutionibus, et Ordinationibus, necnon fabricae Ecclesiae, Hospitalium, 
Monasteriorum, Militiarum, Conífraternitatum, Ordinum, Capitulorum, Con- 
ventuum, aliorumque locorum praedictorum, et quorumvis illorum membro- 
rum, Ecclesiarum, etiam Cathedralium, et Metropolitanarum, etiam iuramento, 
confirmatione Apostolica, vel quavis firmitate alia roboratis statutis, et con- 
suetudinibus, stabilimentis, usibus, et naturis, privilegiis quoque, indultis, et 
literis Apostolicis, illis, et praesertim S. Ioannis, et S. Lazari, ac S. Spiritus in 
Saxia Hospitalibus, necnon S. Antonii de S. Antonio, et Sanctorum Nico- 
lai, et Bernardi Montis Iovii Monasteriis, ipsorumque Monasteriorum Hospi- 
talibus, singulorumque eorum Conventibus, Superioribus, et personis prae- 
fatis, per quoscumque Rom. Pontifices Praedecessores, ac Nos, et Sedem 
Apostolicam, sub quibuscumque tenoribus, et formis, ac cum quibusvis, 
etiam derogatoriarum derogatoriis, aliisque efficacioribus, et insolitis clausulis, 
necnon irritantibus, et aliis decretis, etiam Motu simili, et ex certa scientia, 
ac quavis etiam Imperiali, vel Regali consideratione, vel instantia, et alias 
quomodolibet concessis, approbatis, et innovatis, quibus omnibus, etiam si 
pro illorum sufficienti derogatione de illis, eorumque totis tenoribus specialis, 
specifica, individua, et expressa, non autem per clausulas generales, idem 
importantes mentio, seu quaevis alia expressio habenda, aut alia exquisita 
iorma ad hoc servanda foret, tenores huiusmodi, ac si de verbo ad verbum 
nihil penitus omisso, et forma in illis tradita observata inserti forent prae- 
sentibus, pro sufficienter expressis habentes, Motu, scientia, et potestatis 
plenitudine similibus specialiter, et expresse derogamus, et sufficienter dero- 
gatum esse volumus, contrariis quibuscumque. Aut si aliquibus, communi- 
ter, vel divisim ab Apostolica sit Sede indultum quod interdici, suspendi, 
vel excommunicari non possint per literas Apostolicas non facientes plenam, 
et expressam, ac de verbo ad verbum de indulto huiusmodi mentionem. 

[Bull. Rom., tom. 4, II, p. 348-350]. 

119. 


S. Pius V, const. In conferendis, 18 mart. 1567. 


In conferendis beneficiis Ecclesiasticis, et praesertim Parochialibus Eccle- 
siis personis dignis, et habilibus, quae in loco residere, et per se ipsos curam 
exercere valeant, quantam diligentiam adhiberi oporteat, Alexandri III Late- 
ranen.! et Gregorii X Lugdunen.? generalibus Conciliis, ac Innocentii simi- 
liter III? et aliorum Romanorum Pont. Praedecessorum nostrorum editae 
Constitutiones testantur. 

8 1. Quod ut diligentius, ac rectius perficiatur, statuit etiam Synodus 
Tridentina, ^ ut occurrente vacatione parochialis Ecclesiae, etiam generaliter, 
vel specialiter, etiam vigore indulti in favorem S. R. E. Cardinalium, aut 
alias quomodolibet reservatae, vel affectae, debeat Episcopus habita notitia 
vacationis Ecclesiae, si opus fuerit, idoneum in ea Vicarium cum congrua 
eius arbitrio fructuum portionis assignatione constituere, qui onera ipsius 
Ecclesiae sustineat, donec ei de Rectore provideatur. Et deinde Episcopus, 
et qui iuspatronatus habet, intra decem dies, aut aliud tempus ab Episcopo 
praescribendum, aliquos clericos ad regendum Ecclesiam idoneos Examina- 
toribus iuxta formam eiusdem Synodi deputatis, nominet, et nonnisi ab 
eisdem Examinatoribus per concursum aliorum Examinatorum etiam tan- 
quam magis idoneo ab Episcopo iudicato, et electo de Ecclesia provideatur, 
alias provisiones, seu institutiones omnes praeter formam praedictam factae, 
surreptitiae censeantur. 

S 2. Sed quoniam res humanae semper in deterius prolabuntur, nisi 
sit qui eas retineat, ac debitae executioni demandet, et verendum sit ne pro- 
pter Constitutionum huiusmodi transgressionem maximi abusus oriantur, 
Nos, ad quorum notitiam non sine gravi nostra molestia pervenit nonnullos 
ex venerabilibus fratribus nostris. Archiepiscopis, et Episcopis, occurrente 
vacatione Parochialium Ecclesiarum, eas nullo, aut minus rite servato exa- 
mine, praesertim illo quod per concursum fieri debet ex Concilio Triden- 
tino, vel etiam examine rite servato, personis minus dignis, carnalitatis, aut 
alium humanae passionis affectum non rationis iudicium sequentes contu- 
lisse, et de eis providisse, volentes quantum cum Deo possumus, huiusmodi, 
ac etiam futuris periculis occurrere. 

S 3. Eorumdem Praedecessorum nostrorum Constitutiones praefatas 
etiam innovando, auctoritate Apostolica tenore praesentium omnes, et sin- 
gulas collationes, provisiones, institutiones, et quasvis dispositiones Parochia- 


! C. 7, X, de electione et electi potestate, 1, 6. 

? C. 14, de electione et electi potestate, Y, 6, in VlIo. 

3 C. 1, X, de officio iudicis ordinarii, Y, 31; c. 29-31, X, de praebendis et 
dignitatibus, MI, 5. 

* Sess. XXIV, de ref., c. 18. 

lium Ecclesiarum ab eisdem Episcopis, et Archiepiscopis, ac quibusvis aliis 
collatoribus, tam ordinariis, quam delegatis, etiam S. R. E. Cardinalibus, ac 
Sedis Apostolicae Legatis, vel Nunciis, praeter, et contra formam ab eodem 
Concilio Tridentino, praesertim in examine per concursum faciendo, prae- 
scriptam factas aut in futurum faciendas, nullas, irritas, ac nullius roboris, 
vel momenti fore, et esse, nullumque provisis ius, aut titulum, etiam colo- 
ratum possidendi praebere, et parochiales Ecclesias huiusmodi, ut prius 
collationes huiusmodi vacabant, ex nunc vacare statuimus, decernimus, et 
declaramus, easque omnes pro tempore sic vacantes nostrae, et Sedis Apo- 
stolicae, seu eorum quibus ius conferendi eas, praeterquam Episcopis, et 
Archiepiscopis, qui curam dicti examinis iuxta decretum Concilii habere 
debent, competet, dispositioni reservamus. 

S 4. Insuper ne Parochiales Ecclesiae, diu in suspenso maneant in maxi- 
mum animarum periculum, quarumcumque Parochialium Ecclesiarum, qua- 
rum dum pro tempore vacant, ad Episcopos, Archiepiscopos, Primates, et 
Patriarchas, et.quosvis alios Ordinarios collatores, in mensibus ordinariis, 
collatoribus, etiam per nostras regulas assignatis provisio, et collatio spectat, 
et pertinet, de quibus iidem Episcopi, et Ordinarii praedicti intra sex men- 
sium spatium a die vacationis earumdem, perfecto examine iuxta formam 
Concilii Tridentini praefati non providerint, ac illarum etiam, quarum col- 
lationes Nobis, et dictae Sedi generaliter, vel specialiter, et ex quavis causa 
reservatae, seu affectae existunt, aut alias ex indulto Sedis Apostolicae com- 
petunt, ad quas occurrente illarum vacatione Episcopi, et Archiepiscopi prae- 
fati personas per examen concursu mutuo habito iuxta dicti Concilii Tri- 
dentini formam approbatas, et magis idoneas non elegerint, aut electas Nobis, 
vel Successoribus nostris, aut iis, ad quos collatio spectabit, pro collatione 
obtinenda intra quatuor mensium spatium a die illius vacationis non signi- 
ficaverint, necnon Parochialium Ecclesiarum similium, quae lurispatronatus 
Ecclesiastici, vel aliorum, seu clericorum et laicorum simul fuerint, si prae- 
sentatus intra tempus eisdem patronis a iure praefixum praevio examine 
iuxta formam dicti Concilii approbatus, petatur institui, institutioque ipsa 
per duos menses a die praesentationis dilata fuerit, collationem, provisionem, 
institutionem, ac omnimodam dispositionem Nobis, et ipsi Sedi, ac personis 
indulta huiusmodi conferendi, providendi, seu instituendi obtinentibus respe- 
ctive reservamus, data tamen in Parochialibus Iurispatronatus optione ipsis 
patronis, ut si institutio ad Ordinarios spectabit, ipsis Ordinariis illam facere 
negligentibus, et ultra dictos duos menses differentibus, possint pro huius- 
modi institutione obtinenda habere recursum ad Metropolitanum, vel vici- 
niorem Ordinarium, aut ad Sedem Apostolicam. 

8 5. Prohibentes etiam eisdem Ordinariis, ne tempus decem dierum 
eisdem Ordinariis, et patronis ab eodem Concilio Tridentino ad nominan- 
dum idoneos clericos coram deputatis Examinatoribus praefixum, ultra alios 
decem dies prorogare audeant, vel praesumant. 

S 6. Districtius inhibentes, ne quis praeter Romanos Pontifices, aut alios 
indulta huiusmodi obtinentes, ut praefertur, quacumque sit super hoc aucto- 
ritate munitus, de huiusmodi beneficiis sic reservatis (ut praefertur) dispo- 

nere, vel circa illa, etiam per viam permutationis, vel alias innovare quoquo 
modo praesumat. 

8 7. Ut autem non solum dignis, sed magis idoneis repertis iuxta eius- 
dem Concilii decretum Parochiales Ecclesiae conferantur, volumus, et eadem 
auctoritate decernimus, quod si Episcopus minus habilem posthabitis magis 
idoneis elegerit, possint ii, qui reiecti fuerint, a mala electione huiusmodi 
ad Metropolitanum, vel si ipse eligens Metropolitanus, aut exemptus fuerit, 
ad viciniorem Ordinarium uti nostrum, et Sedis huiusmodi delegatum, aut 
alias ad ipsam Sedem Apostolicam appellare, ac praeelectum ad novum 
examen coram ipso appellationis Iudice, et eius Examinatoribus provocare, 
et constito de prioris eligentis irrationabili iudicio, eoque revocato, Paro- 
chialis, magis idoneo per eumdem Iudicem appellationis auctoritate nostra 
(quatenus collatio ad Episcopum, a quo appellatum fuit spectaret) conferatur, 
alias eidem magis idoneo per Iudicem appellationis approbato conferenda 
remittatur ad eum, ad quem collatio, provisio, vel institutio spectabit. 

8 8. Haec tamen appellatio interposita interim non impediat, aut suspen- 
dat quo minus electio per Ordinarium primo loco facta interim debitae 
demandetur executioni, et provisus ab eadem Ecclesia causa appellationis 
huiusmodi dependente non amoveatur. 

S 9. Et si quis a sententia per Iudicem appellationis lata duxerit appel. 
landum, is tunc ad Sedem ipsam Apostolicam appellabit. Si secus in prae- 
missis omnibus, et singulis actum, aut attentatum fuerit, irritum decernimus, 
et inane. 

[Bull. Rom., tom. 4, II, p. 362, 363]. 


120. 


S. Pius V, const. Admonet nos, 29 mart. 1567. 


Admonet nos suscepti cura regiminis universalis Ecclesiae, cui auctore 
Domino praesidemus, ut Civitates, Terrae, Oppida, et loca, Nobis, et Sed 
Apostolicae in temporalibus mediate, et immediate subiecta perpetuo in iure, 
dominio, et proprietate, ac possessione dictae Sedis conserventur. 

S8 1. Sane licet nonnulli Romani Pontifices Praedecessores nostri, per 
eorum Constitutiones, rerum Ecclesiasticarum alienationes prohibuerint, et 
iam factas revocaverint, et annullaverint; nihilominus cum retroactis tempo- 
ribus nonnulli nimium ambitiosi, et dominandi cupidi, sub variis praetexti- 
bus, coloribus, et causis, saepe etiam falsis (quod non sine maximo animi 
nostri moerore referimus) aliquibus Romanis Pontificibus suggestionibus, et 
insinuationibus suis conati sint ostendere, et persuadere magis utile, et expe- 
diens S. R. E, et Sedi praefatae fore, si aliquae Civitates, Terrae, Oppida, 
Castra, Arces, et loca, ad ius, et proprietatem eiusdem Sedis pertinentia, in 
feudum, gubernium, vicariatum, ducatum, aut quemvis alium titulum perpe- 
tuum, vel ad tertiam generationem, seu ad vitam, aut alias ad longum tempus 
concederentur, vel etiam ex eo quod alias in feudum data, aut quovis alio 


titulo huiusmodi alienata fuerint, et propterea tamquam ad Sedem praedi- 
ctam devoluta, vel devolvenda posse, et debere de iure iterum infeudari, et 
alienari, atque inde nonnullas alienationes, infeudationes, et concessiones a 
Sede Apostolica emanasse, ex quibus illa non mediocrem diminutionem non 
solum patrimonii, sed etiam existimationis recepisse dignoscitur. 

S 2. Hinc est quod Nos considerantes omnium Civitatum, et locorum 
praedictorum singularem fidem, et promptam devotionem eidem Sedi exhi- 
bitam omni tempore valde utilem, et salutarem fuisse, et esse, ac volentes 
non solum alienationes huiusmodi (quas tempore nostro omnino exulare 
intendimus) de medio tollere, et quod Nobis licere non patimur, nostris 
Successoribus indicamus, quos non immemores fore speramus ante Domini 
nostri lesu Christi in examine diei magni adventus tribunal, villicationis 
nostrae rationem reddituros Nos esse, sed ut omnis alienationum huiusmodi 
fiendarum occasio penitus aboleatur, quautum cum Deo possumus, per 
amplius providere, Constitutionibus Praedecessorum nostrorum huiusmodi 
etiam inhaerendo, illasque innovando, Motu proprio, et ex certa nostra scientia, 
non ad alicuius super hoc Nobis oblatae petitionis instantiam, sed ex mera 
animi nostri deliberatione, et de Apostolicae potestatis plenitudine, habita 
etiam super his cum venerabilibus fratribus nostris S. R. E. Cardinalibus, 
in Consistorio nostro secreto consultatione matura, de eorum consilio, et 
unanimi assensu (qui etiam iuraverunt praesenti Constitutioni non contra- 
venire, nec Pontificibus alienationes contra tenorem praesentium attentan- 
tibus consentire, et absolutiones a iuramento huiusmodi non petere, nec 
acceptare) hac nostra perpetuo valitura Constitutione decernimus, et decla- 
ramus, Civitates, et loca praedicta etiam hactenus in feudum, aut quemvis 
alienationis titulum dari solita, vel consueta, ad Nos, et Sedem praeiatam 
quomodolibet devoluta, et pro tempore devolvenda, absque alia ulteriori 
declaratione, et illorum possessionis apprehensione eo ipso Sedi, et Camerae 
Apostolicae incorporata, ac ad ius, et proprietatem, et dominium pristinum, 
ac possessionem rediisse censeri, perinde ac si per quadraginta annos et ultra, 
Civitates, et Loca praefata, a Nobis, et Sede praefata immediate possessa, et 
numquam in feudum, aut titulum concessa fuissent. 

8 3. Statuimusque, et decernimus, quod omnes, et singulae, tam Com- 
munitates, et Universitates, quam Cives, et incolae Civitatum, Terrarum, et 
Locorum praedictorum, aliaeque quaecumque personae, tum Ecclesiasticae, 
tum saeculares, cuiusvis dignitatis, et Ordinis, etiam Episcopalis, vel maioris 
existentes, ac Sanctae Romanae Ecclesiae Cardinales, tam publice in con- 
siliis Civitatum, et Locorum praefatorum, quam privatim alibi in quibusvis 
locis, etiamsi Civitatum, et Terrarum earumdem Gubernatores, aut Sedis Apo- 
stolicae Legati, vel Prolegati existant, tractantes, consulentes, aut alias verba 
facientes de infeudationibus, aut alienationibus de Civitatibus, et locis prae: 
iatis immediate ad Nos, et Sedem praefatam spectantibus, et pertinentibus, 
etiam devolutis, etiam in feudum communiter, et pluries dari solitis, etiam 
ex causa permutationis, vel sub annuo censu, aut canone, aut alias quomo- 
dolibet, etiam contemplatione meritorum erga Sedem praefatam, aut. sub 
praetextu necessitatis, vel evidentis utilitatis faciendis, seu de postulandis a 

Nobis, et Sede praefata quibusvis personis cuiusvis dignitatis, status, gradus, 
etiam Nobis, et Successoribus nostris secundum carnem coniunctis, etiam 
Sanctae Romanae Ecclesiae Cardinalibus, aut quavis alia temporali, vel Eccle- 
siastica dignitate fungentibus, in Duces, Vicarios, Gubernatores, seu quemvis 
alium titulum, ad vitam, vel in perpetuum, vel longum tempus, aut etiam 
Sedis Apostolicae beneplacitum, Civitatum, et Locorum praefatorum, ac pro- 
pterea de eligendis Oratoribus ad Nos, et Successores nostros super prae- 
missis, vel illorum occasione mittendis proponentes, tam ipsi quam Oratores 
munus huiusmodi recipientes, aut alii quicumque alienationes huiusmodi 
Romano Pontifici pro tempore existenti, per se, vel alium, seu alios insi- 
nuantes, vel suadentes, eo ipso sententiam excommunicationis incurrant, a 
qua nisi ab ipso Pontifice, praeterquam in mortis articulo, absolvi nequeant. 
Et insuper Sanctae Romanae Ecclesiae, et Sedis Apostolicae praefatae rebelles, 
etiam in primo capite laesae maiestatis, et proditores Civitatum, et Locorum 
praefatorum, ac bona eorum Fisco, et Camerae nostrae Apostolicae ipso iure 
devoluta, et incorporata sint, et esse censeantur, omnibusque Ecclesiis, Mo- 
nasteriis, et aliis per eos quomodolibet obtentis beneficiis Ecclesiasticis eo 
ipso privati existant, neque ad Civitates, et Loca praefata ullo umquam tem- 
pore remitti possint. Et si aliquando eos reintegrari contigerit, nihilominus 
infames remaneant, illisque bonorum, et dignitatum portae perpetuo clau- 
dantur. 

8 4. Et quoniam intelleximus aliquos etiam Cardinales, Civitates, Terras, 
Oppida, Castra, Arces, et Loca ad vitam, seu tertiam, vel aliam generatio- 
nem, aut alias a dicta Sede, etiam ex causa onerosa, obtinere, habere, et 
possidere, cum íacultate faciendi in illis melioramenta, ita quod ab eis amo- 
veri non possint, nisi restitutis sibi prius pecuniis in melioramenta huius- 
modi expositis, omnes, et singulas facultates faciendi melioramenta praefata 
quibusvis personis etiam Cardinalibus, per eosdem Praedecessores nostros, 
aut alios ad id facultatem habentes quomodolibet concessas harum serie 
revocamus, et annullamus, et nemini deinceps suffragari posse, neque debere, 
ac cuicumque facultatem faciendi melioramenta huiusmodi habenti, illa, etiam 
pro munitione, et tuitione, nisi ex causa necessariae conservationis locorum 
eorumdem facta fuerint, post publicationem praesentium facere omnino inter- 
dicimus, ac prohibemus, et si secus a quoquam factum, attentatumve fuerit, 
melioramenta quaecumque per eos contra tenorem praesentium facta locis 
ipsis cedere, et Cameram ad illorum satisfactionem minime teneri, et obli- 
gatam esse volumus, et declaramus. 

8 5. Decernentes praesentes literas sub quibusvis revocationibus, cassa- 
tionibus, derogationibus, et aliis contrariis dispositionibus, sub quibusvis 
tenoribus, et formis, ac cum quibusvis clausulis, et decretis pro tempore 
quomodolibet factis minime comprehendi, sed semper ab illis exceptas, et 
quoties illae emanabunt, toties in pristinum statum restitutas, et de novo 
concessas esse, et censeri debere. 

8 6. Irritum quoque, et inane, etc. 

[Bull. Rom., tom. 4, II, p. 364-367]. 

121. 
S. Pius V, const. Etsi mendicantium, 16 maii 1567. 


Etsi mendicantium Ordines, qui sedulum in vinea Domini quotidie exhi- 
bere non cessant famulatum, summo semper studio, etiam dum in minoribus 
essemus, amplexi sumus, ad summi tamen Apostolatus apicem, meritis licet 
imparibus, divina favente clementia assumpti, dum id mente recolimus, 
facere non possumus, quin eos propensiori caritate, et paterno affectu ample- 
ctamur, ac exinde pro suis sanctis studiis, honestisque laboribus, proque 
salute animarum, ab Apostolica Sede, cuius continue pacem, et dignitatem 
Ordines ipsi fortiter tutati sunt, tam spiritualia, quam temporalia subsidia, 
ornamentaque acceperint, et accipiant, quibus et sancta sua Officia, ac vitam 
suam regularem facilius, atque expeditius exequi, et transigere possint, et 
ceterae religiosae personae, Ordinesque alii, exemplo ipsorum promptiores, 
alacrioresque ad sua Officia persolvenda reddantur. 

8 1. Hinc est quod Nos attendentes plerosque ex venerabilibus fratribus 
nostris Archiepiscopis, et Episcopis, qui eosdem Ordines praecipue tamquam 
fructiferos in agro Domini palmites, et colere, et adiuvare deberent, non 
solum id exequi negligere, verum etiam Concilii Tridentini decretis in pra- 
vum sensum retortis, eos, et eorum quemlibet variis afficere incommodis, 
et perturbationibus, eorumque privilegiis non modicum afferre gravamen 
conantur. 

6. Quidam [Episcopi] sub praetextu exquirendi voluntates puellarum, 
ante professionem earum volunt eas extrahere a Monasteriis, et per longum 
tempus alibi detinere, ipsasque puellas, seu novitias de plerisque rebus inter- 
rogant, neque necessariis, neque in decreto Concilii Tridentini desuper con- 
tentis, ex quibus non modica potest oriri occasio scandali. 

9. Ac insuper in quibusdam omnem ordinem, et quietem perturbant, 
dum controversias iamdiu sopitas, et extinctas super praecedentia excitarunt, 
et ubi nullae erant, pepererunt, dum pro arbitrio, et voluntate eorum hos 
illis praeferre noluerunt. 

10. Quidam etiam Episcopi volunt regulares a cura animarum excludi, 
et illam solis Presbyteris saecularibus committi. 

15. Alii etiam in quibusdam partibus pauperes Mendicantes eleemosynas 
petere prohibent pro eorum dumtaxat sustentatione, et si invenerint eos 
panem, vel aliquid aliud simile amore Dei sibi collatum portantes, quando- 
que ab eis auferre minantur, afficientes gravi iniuria, et contumelia. Non- 
nulli vero Episcopi, vel Capitula Canonicorum pauperes Mendicantes, tam 
Fratres, quam Moniales suorum Ordinum, tam de redditibus bonorum, si 
quae habent, quam de possessionibus, vineis, agris, et aliis suis bonis qui- 
buscumque, non solum largitione fidelium sibi concessis, sed etiam alias 
iustis de causis ab eis acquisitis, ac pecuniis emptis, sibi decimas, ac primi: 
tias aliis respective solvere cogunt. 

16. Alii autem ausi sunt inquirere, et processus facere contra aliquos 
regulares, intra claustra delinquentes, vel de quorum delictis aliqua erat sus- 
picio, non expectata suorum Superiorum censura. Alii vero Episcopi Monia- 
lium Monasteria ingredi, et illa ingrediendi licentias aliis concedere, et adver- 
sus illas processus formare ipsorum Ordinum superioribus irrequisitis prae- 
sumunt. Aliqui etiam dominium temporale super Moniales habere praetendunt. 
Nonnulli vero frequentissime regulares citant, el iurisdictioni suae subiicere 
tentant, ac eorum Conventum occupant, ipsos expellendo, ac in ipsos iuris- 
dictionem, vel potestatem exercent. Aliqui vero ipsos carceribus, absque 
causae cognitione mancipant, ac manibus pedibusque laborant, ut regulares 
Mendicantes suae ditioni subiiciant, et usque adeo se intromiserunt in guber- 
natione Conventuum, et in correctionibus Fratrum, ut Provincialibus, et Gene- 
ralibus nullus amplius videatur relictus locus, aut ulla iurisdictio. 

17. Aliqui autem, Conventuum Priores, et Guardianos rationes, et com. 
puta facere cum Syndicis Conventuum huiusmodi prohibent. 

23. Aliqui etiam pro licentia danda aedificandi quamdam domum regu- 
larem, triginta, vel quadraginta ducatos exigere non erubuerunt. 

S 2. Ac propterea volentes praemissis, ac aliis similibus excessibus, et 
gravaminibus, ex nostri pastoralis officii debito providere, attendentes etiam 
illos qui onus diei et aestus, tam in praedicationibus, quam in ceteris spiri- 
tualibus muneribus quotidie sustinent, nisi etiam aliquantisper subleventur, 
facile fore, ut oppressi a suis officiis omnino desistant, ne in posterum eis 
aliquod inferatur gravamen, Concilii Tridentini huiusmodi decreta, quorum 
falsa, seu minus vera intelligentia praemissa irrepserunt, quorumque declaratio 
non nisi ad Nos spectat, modo, et forma infrascriptis declaranda censuimus. 

6. Volumus.., quod puellarum Deo dicandarum, an scilicet coactae, 
vel seductae fuerint, examen faciendum, nonnisi infra quindecim dies, post- 
quam iuxta Concilium Tridentinum Episcopi, vel eorum Vicarii requisiti 
fuerint, fieri possit; quibus elapsis amplius in hoc illis se intromittere non 
liceat, cuius occasione, nec Episcopus, nec eius Vicarius intra septa Mona- 
steriorum ingrediantur, sed stent ante cratem ferream, et interrogationes 
alias, quam eas, quae praefatum Concilium Tridentinum iubet eis fieri omnino 
prohibemus, ac similiter volumus, quod puellae, seu novitiae ipsae ad alias 
interrogationes respondere minime teneantur. 

9. Controversias autem omnes de praecedentia, quae ... sessione 25, 
cap. vero 13, per Episcopum terminari mandantur, non nisi durantes per 
illum dirimi, finitas autem nullo pacto innovari posse statuimus. 

10. Cumque licet cap. 11, sessionis 25, statuat, quod in domibus viro- 
rum, seu mulierum, quibus animarum personarum saecularium cura immi. 
net, nulli etiam ad nutum amovibiles, inibi deputentur, nisi de Ordinarii 
consensu, ac praevio examine huiusmodi praecedente, ad curam huiusmod 
admitti posse omnino volumus praefatos regulares. 

15. Quod vero de usu quaestorum eleemosynarum auferendo loquitur 
sess. 21, cap. 9, id ad Mendicantium Ordines nullo modo referri posse, vel 
debere, etiam decernimus, quin potius cum eleemosynis huiusmodi vivere 
cogantur, eis id facere liberum omnino esse declaramus. 

16. Quoniam vero ex nimia Episcoporum sibi irrogata auctoritate, ipsi 
personas regulares suae iurisdictioni subiicere omnino student, ac decreto 
Concilii praefati, sess. 25, cap. 14, edito, quo cavetur, quod si regularis intra 
claustra existens, et extra ea, ita notorie deliquerit, ut populo scandalosus 
sit, termino ab Episcopo praefigendo, a suo superiore omnino puniatur, sin 
minus, ab Ordinario delinquens puniri possit, confisi, variis indebitisque 
gravaminibus regulares afficiunt, Ordinarios praefatos aliquid contra regu- 
lares occasione, vel causa innovare non posse, vel debere in claustris degentes 
huiusmodi, quovis praetextu, nec aliquos processus contra ipsas personas 
regulares formare, aut facere posse volumus, nisi propter manifestum scan- 
dalum, et suorum Ordinum superioribus prius consultis, et. negligentibus, 
alioquin omnia, et singula contra praemissa facta, et gesta, ac facienda in 
futurum pro nullis, et infectis habeantur. 

17. Neque etiam se intromittant ullo pacto, aut aliqua ratione in guber- 
natione conventuum, tam Fratrum, quam Monialium huiusmodi, et illorum 
correctionibus, sed omnia ista, et alia necessaria ad correctionem, et guber- 
nationem Fratrum, aut Monialium huiusmodi, eorum Generalibus, ac Mini- 
stris, seu Provincialibus, vel aliis eorum, aut earum respective superioribus, 
etiam ratione computa faciendi cum Syndicis Conventuum huiusmodi, omnino 
relinquatur, nec ullo modo in praedictis, per se, vel alios se intromittant. 

23. Licentias vero pro construendis domibus regularibus, quae 3 cap. 
25 sessionis, nisi de Ordinarii licentia construi prohibentur, gratis omnino 
dari, et nonnisi legitima subsistente causa, Superioribus explicanda illas recu- 
sari posse. 

S 3. Postremo quod cap. 13, sess. 25, cautum fuit, quod omnes, scilicet 
tam clerici, quam regulares quicumque ad publicas processiones vocati, acce- 
dere compellantur, id quoad Fratres praefatos de illis tantum processionibus 
intelligi volumus, ad quas secundum consuetudinem antiquam locorum soliti 
sunt accedere, vel quae pro bono pacis Ecclesiae, vel pro victoria contra 
infideles indicuntur, quod etiam de illis Conventibus, qui Collegia nuncu 
pantur, minime intelligi volumus, in quibus Fratres sub arctiori clausura 
degunt, ita ut nec in Choro cantent, nec ad mortuos accedant, sed tantum 
studiis, et lectionibus vacent. 

S 4. Praeterea si forte inter Episcopos, vel Collegia, aut Capitula, vel 
alias quasvis personas, et praefatos Fratres, seu Moniales, aut eorum aliquos, 
super praemissis vel aliquo eorum, coram quocumque, seu quibuscumque 
iudicibus, etiam causarum Palatii Apostolici Auditoribus, ac Sanctae Romanae 
Ecclesiae Cardinalibus, tam in Romana Curia, quam extra eam ubilibet lis, 
seu lites respective pendeant, Nos litem seu lites, et causam vel causas huius- 
modi ad Nos advocamus, ac illam, et illas, quarum statum, ac nomina, et 
cognomina iudicum, et collitigantium, praesentibus haberi volumus pro sufti- 
cienter expressis, cassamus, et extinguimus, ac partibus ipsis perpetuum 
silentium desuper imponimus. 

8 5. Ac insuper ut facilius praemissa omnia illibata persistant, omnia, et 
singula privilegia, immunitates, indulgentias, facultates, libertates, indulta, 
dispensationes, favores, et gratias, quae decretis Concilii Tridentini alias, 

quam ut superius est dictum, concessum, et declaratum, non contrariantur 
expresse, eisdem Fratribus, necnon Monialibus quibuscumque, et Sororibus 
Tertii Ordinis praedictorum Ordinum respective Ordinibus, ac illorum Eccle- 
siis, domibus, et personis, etiam vivae vocis oraculo, in genere vel in specie, 
tam per rec. mem. Eugenium IV, Sixtum IV, Leonem X, Paulum III, ac ... 
Paulum IV, et Pium etiam IV, quam alios quoscumque Romanos Pontifices 
etiam Praedecessores nostros, ac Nos, et Sedem eamdem quomodolibet con- 
cessa, confirmata, et innovata, necnon nostras, et Praedecessorum nostro- 
rum, ac alias quascumque desuper confectas literas, quarum omnium teno- 
res, ac eorumdem Praedecessorum nostrorum nomina, et alia de necessitate 
exprimenda, ac si de verbo ad verbum, nihil penitus omisso, et forma in 
illis tradita observata, inserti forent, etiam praesentibus pro sufficienter 
expressis haberi volumus, auctoritate Apostolica tenore praesentium perpetuo 
approbamus, et confirmamus, illisque perpetuae, et inviolabilis firmitatis 
robur adiicimus, eaque perpetuis futuris temporibus inviolabiliter observari 
debere, ac Fratribus, Superioribus, et personis Ordinum huiusmodi, necnon 
aliis quibuscumque quos illa concernunt, suffragari debere, seu posse volu- 
mus. Necnon privilegia, immunitates, facultates, libertates, indulta, dispen- 
sationes, exemptiones, favores, et gratias, tam spirituales quam temporales, 
modo, et forma quibus concessa sunt, etiam per viam communicationis, et 
extensionis, active, et passive, inter se, et alios quoscumque Ordines respe- 
ctive, de novo concedimus, illaque omnia, et singula ad domos, et loca quae- 
cumque dictorum Mendicantium Ordinum, et Monialium quarumcumque, ac 
sororum de tertio Ordine nuncupatarum in Congregatione viventium dicto- 
rum Ordinum, ut praefertur, hactenus recepta, et in posterum recipienda. 
Necnon eorum personas, et bona, etiam si privilegiorum, et aliarum gratia- 
rum praefatorum authentica originalia, propter temporis antiquitatem, vel 
varias Urbis ruinas deperdita existant, dummodo de eis alias legitime con- 
stet, extendimus, et ampliamus. 
8 6. Et sic in praemissis omnibus, et singulis, etc. 
[Bull. Rom., tom. 4, II, p. 373-379]. 


122. 


S. Pius V, const. Ex supernae, 16 aug. 1567. 


Ex supernae dispositionis arbitrio gregi Dominico praesidentes, inter 
curas multiplices, quas ex ministerio nostri pastoralis officii Nobis incum- 
bere censemus, illam per quam personarum quarumlibet, earum praesertim, 
quas sub suavi Religionis iugo sedulum in dies Altissimo famulatum exhi- 
bere conspicimus, statui, et quieti rite consulitur, libenter amplectimur, ac 
ut personae ipsae idem exoptantes a Nobis, gratias, et favores reportasse 
laetentur, grato intendimus animo, ac in his nostri pastoralis officii partes 
favorabiliter impartimur, prout temporum qualitate pensata, id perspicimus 
in Domino salubriter expedire. 

S Il. Nuper siquidem a Nobis emanarunt literae tenoris subsequentis: 
Etsi mendicantium, etc. 

Omittitur tenor, quia est insertus supra, in N. 121. 

S 2. Et deinde pro parte dilectorum filiorum Canonicorum Regularium 
Ordinis S. Augustini Congregationum Lateranensis, et S. Salvatoris, ac 
S. Crucis Olimbrien., et Monacorum S. Benedicti Congreg., et Ordinum 
Cassinen., Montis Oliveti, Vallis Umbrosae, necnon etiam Congreg. Cister- 
ciensis et Carthusiensis necnon S. Hieronymi Hispaniarum, ac Camaldulen. 
et fratrum Militiae lesu Christi Reformatorum nuncupatorum Regni Portu- 
galliae, Nobis nuper exhibita petitio continebat, quod ipsi etiam iuxta eorum 
cuiuslibet regularia instituta, tum vita eorum exemplari, tum doctrina, ac 
verbi Dei praedicatione, aliasque summis eorum laboribus, et studiis anima- 
rum salutem ac Sanctae Sedis Apostolicae dignitatis, et auctoritatis augmen- 
tum hactenus semper procuraverunt, et in dies circa hoc tam laudabile mini- 
sterium magis, ac magis versari non cessantes, sibi favente superni Numinis 
auxilio, suavissimum cunctisque fidelibus gratissimum suae probitatis, et dili- 
gentiae latius diffundunt odorem, pariterque in vinea Domini laborare non 
desinunt; ac proinde eos aliqua ratione indignos censeri non posse, quin 
ipsi quoque gratiarum, facultatum, privilegiorum, et aliorum praefatis fratri- 
büs Mendicantibus concessorum participes fieri, necnon Monasteria, etiam 
Monialium, et alia loca quaecumque ad gratias, facultates, privilegia, ac alia 
in eisdem praeinsertis literis contenta quaecumque extendi, ac illis gaudere 
debeant. Quare pro eorumdem Canonicorum, Monacorum, et Fratrum parte 
Nobis fuit humiliter supplicatum, ut eorum statui, et tranquillitati consu- 
lentes, eos et eorum singulos, necnon suorum Ordinum, et Congregationum 
Monasteria, etiam Monialium, ac domos, et loca alia quaecumque, ad decla- 
rationes, statuta, exemptiones, voluntates, prohibitiones, approbationes, exten- 
siones, et decreta, ac alias gratias, facultates, et privilegia quaeque praedictis 
Fratribus Mendicantibus concessa praedicta, ita ut illis omnibus, et singulis 
aeque, et pariformiter absque ulla penitus differentia, frui, et gaudere possint 
et debeant, extendere, et quatenus opus sit, illa eis de novo concedere, alias- 
que sibi desuper opportune providere, de benignitate Apostolica digna- 
remur. 

8 3. Nos igitur qui omni, qua fieri potest ratione commodiori persona- 
rum quarumlibet, praesertim Deo dicatarum animi quietem sinceris exopta- 
mus affectibus, singulos Canonicos, Monacos, et Fratres praedictos a qui- 
busvis censuris, et poenis Ecclesiasticis, quavis occasione latis, si quibus 
innodati existunt, ad effectum praesentium dumtaxat consequendum, harum 
serie absolventes, et absolutos fore censentes, huiusmodi supplicationibus 
inclinati, Canonicos, Monacos, et Fratres praedictos, si professionem regu- 
larem iuxta eorum statuta, et laudabiles consuetudines, ac privilegia, et 
indulta eis concessa emiserint respective, illorumque Monasteria, etiam Mo- 
nialium, necnon domos, et loca alia quaecumque, ad singula declarationes, 
statuta, et immunitates (a contributione Seminariorum pauperum Clericorum 
iuxta ordinationem dicti Concilii Tridentini erigendorum, et instituendorum, 
necnon subsidiorum Apostolica auctoritate pro tempore impositorum, ac 

quaestuatione eleemosynarum dumtaxat exceptis) exemptiones, voluntates, 
prohibitiones, approbationes, extensiones, decreta, et alia quaecumque, gra- 
tias, facultates, et privilegia eisdem Fratribus Mendicantibus, ut praefertur, 
concessa, et facta, ac alia in praeinsertis literis contenta, et inde secuta quae- 
cumque, dicta auctoritate Apostolica tenore praesentium perpetuo extendi- 
mus, et ampliamus, illosque declarationibus, statutis, exemptionibus, volun- 
tatibus, prohibitionibus, approbationibus, extensionibus, decretis, et aliis 
gratiis, facultatibus, et privilegiis huiusmodi pariformiter, et absque ulla penitus 
differentia, prout dicti Fratres Mendicantes utuntur, potiuntur, et gaudent, 
ac uti, potiri, et gaudere poterunt, libere et licite uti, potiri, et gaudere posse, 
atque debere; illaque omnia, et singula sibi, eorumque Monasteriis, domibus, 
et locis huiusmodi, eorumque superioribus, et personis quibuscumque, quas 
illa concernunt, et pro tempore concernent, suífragari, necnon modo, et 
forma quibus praedictis Fratribus Mendicantibus concessa, et facta sunt, con- 
cessa factaque esse; necnon ad singula Monasteria, domos, et loca quaecum- 
que dictorum Canonicorum, Monacorum, et Fratrum, necnon Monialium, 
Congregationum, et Ordinum praedictorum in Congregatione viventium, 
extensa, et ampliata censeri. 
8 4. Sicque in praemissis omnibus, et singulis, etc. 
[Bull. Rom., tom. 4, II, p. 379-381]. 


123. 


S. Pius V, const. Romani Pontificis, 30 aug. 1567. 


Romani Pontificis providentia circumspecta ad ea sollicitudinis suae partes 
potissimum convertit, per quae singulis Ecclesiis debita obsequia, et opportuna 
subventionis auxilia minime subtrahantur. Cum itaque, sicut accepimus, non- 
nulli Patriarchae, Archiepiscopi, Episcopi, et Abbates, seu Commendatarii, 
ac alii beneficia Ecclesiastica obtinentes, proprii honoris, et salutis imme- 
mores, etiam praetextu facultatum testandi eis per Sedem Apostolicam con- 
cessarum, in eorum ultimis voluntatibus res sacras, ac vasa, ornamenta, et 
paramenta Ecclesiastica, aliaque cultui divino dicata quandoque ex fructibus 
Ecclesiasticis per eos acquisita, non Ecclesiis, et Monasteriis, ac beneficiis, 
quibus praefuerunt, seu a quibus proventus Ecclesiasticos, et stipendia acce- 
perunt, prout rationi, et honestati consentaneum fíoret, sed aliis locis, etiam 
aliquando non piis, ac interdum eorum consanguineis, et affinibus relin- 
quere; ac Camerae Apostolicae Collectores praetextu, quod illa sub. appel- 
latione spoliorum veniant, tamquam eiusdem Camerae spolia exigere, et per- 
cipere non erubescant, in maximum religionis dedecus, ac Ecclesiarum, Mona- 
steriorum, et beneficiorum eorumdem detrimentum, ac relinquentium anima- 
rum periculum, scandalumque plurimorum. 

S8 1. Nos abusibus, scandalisque huiusmodi providere, ac singularum 
Ecclesiarum, et Monasteriorum, ac beneficiorum indemnitati, animarumque 
quorumlibet saluti consulere volentes, Motu proprio, et ex certa scientia, ac 
de Apostolicae potestatis plenitudine hac nostra perpetuo valitura Constitu- 

tione statuimus, ordinamus, decernimus, et declaramus, quod de cetero omnia 
et singula ornamenta, et paramenta, ac vasa, necnon Missalia, et Gradualia, 
ac Cantus firmi, et Musicae aliquae quomodolibet nuncupati libri, et aliae 
res sacrae, etiam auri, et argenti, ac quaecumque alia bona per quoscumque 
Patriarchas, Archiepiscopos, Episcopos, Abbates, seu Commendatarios, et 
alios quoscumque, quaecumque, et qualiacumque beneficia Ecclesiastica, cum 
cura et sine cura, saecularia, et quorumvis Ordinum regularia, in titulum, 
vel commendam, aut alias quomodolibet obtinentes, quocumque nomine, vel 
titulo censeantur, etiam si de illis, et eorum qualitatibus specialis, et expressa 
mentio habenda foret, ad usum et cultum divinum, etiam in eorum privatis 
aedibus, et Capellis, vel Oratoriis destinata, tempore eorum obitus ex testa- 
mento, vel ab intestato relicta, sub quibusvis facultatibus testandi, et alias 
disponendi de bonis per eos ex altari, vel alias quomodolibet acquisitis, per 
quoscumque Romanos Pontifices Praedecessores, et Successores nostros, ac 
Nos sub quibusvis tenoribus et formis, ac cum quibusvis clausulis, et decretis, 
etiam Motu proprio, et alias quomodolibet concessis, et concedendis, minime 
comprehendantur, nec sub appellatione spoliorum veniant, sed ad singulas 
Ecclesias, Monasteria, etiam Conventu carentia, et beneficia huiusmodi, in 
quibus resederint, aut quibus praefuerint, seu quae alias obtinuerint, omnino 
spectent, et pertineant, ac spectare, et pertinere. 

8 2. Illaque post eorum obitum eisdem Ecclesiis, Monasteriis, et bene- 
ficiis, etiam si in Romana Curia, et procul ab illis decesserint, vel ad illa 
numquam accesserint, etiam si antea Ecclesiarum, et Monasteriorum regimini 
cesserint, vel beneficia huiusmodi renunciaverint, eo ipso applicata, et incor- 
porata sint, et esse censeantur. lta quod liceat illis. defunctis, in eisdem 
Ecclesiis, Monasteriis, et beneficiis successoribus, ac Ecclesiarum, et Mona- 
steriorum huiusmodi Capitulis, et Conventibus respective, illa propria auc- 
toritate libere apprehendere, ac eorum Ecclesiis, et Sacristiis applicare, et 
incorporare. 

8 3. Ac quaecumque donationes, ac relicta, et legata, testamenta, et codi- 
cilli, et aliae ultimae voluntates, seu spolia desuper, contra praesentis Con- 
stitutionis nostrae tenorem quomodolibet pro tempore facta, quoad prae- 
missa, nulla et invalida, nulliusque roboris, et momenti existant, et personis, 
etiam Ecclesiasticis, seu locis, etiam piis, aut Ecclesiasticis aliis quibuscumque, 
in quarum, seu quorum favorem pro tempore facta fuerint, minime suífra- 
gentur, nec per ea eisdem personis, seu locis, vel aliis Ecclesiis huiusmodi 
aliquod ius in rebus praedictis, vel ad illas acquiri posse. 

8 4. Quinimmo res sacras, ac alia bona praedicta quocumque nomine, vel 
titulo pro tempore detinentes, ad illa Ecclesiis, et Monasteriis, ac beneficiis, 
per defunctos quomodolibet acquisitis, ut praefertur, iuxta praesentium teno- 
rem realiter, et cum effectu restituendum, et consignandum, quibusvis dispo. 
sitionibus de illis in contrarium quomodolibet factis minime attentis, omnino 
teneantur, et ad id per censuras, et poenas, etiam furti, et sacrilegii, ac alia, 
iuris et facti remedia opportuna cogi, et compelli possint, et debeant. 

8 5. Insuper ne deinceps contingat insolentia spoliorum Camerae Apo: 
stolicae Collectorum, vel subcollectorum aliquas Ecclesias, nec hominum 

quemquam damno, et iniuria affici, nec cuiquam de cetero vertatur in dubium, 
quae res habendae sint nomine spolii, simili modo statuimus, decernimus, et 
declaramus, quod quaecumque scamna, cathedrae, arcae, et etiam ligneae, vel 
lapideae, etiam marmoreae, mensae, et tabulae, ac quaecumque dolia, seu vasa 
vinaria vacua, et alia similia supellectilia domestica per quosvis presbyteros, 
seu clericos ab humanis pro tempore decedentes, tempore eorum obitus in 
Ecclesiis, seu eorum domibus Ecclesiarum earumdem, vel alibi ubivis loco- 
rum relicta, etiam si ex fructibus, et proventibus beneficiorum, quae dum 
viverent, obtinebant, acquisita fuerint, sub spoliorum appellatione minime 
veniant, nec pro spoliis ullo modo reputari possint. 

8 6. Praeterea quod nullum spolium Camerae praefatae fieri, nec quic- 
quam a quibusvis spoliorum Camerae huiusmodi Collectoribus, vel subcol- 
lectoribus exigi possit per obitum illius, qui dum viveret, unum, vel plura 
beneficia Ecclesiastica obtinuerit, cuius, vel quorum simul fructus, redditus, 
et proventus, triginta ducatorum auri de Camera secundum communem aesti- 
mationem, valorem annuum non excesserint, aut qui pensiones annuas super 
quibusvis fructibus Ecclesiasticis usque ad dictum valorem annuatim perce- 
perit, dummodo tamen is se ab omni illicita negotiatione, et a sacris cano- 
nibus prohibita abstinuerit. Ita quod si quis dictorum Collectorum aliquid 
ex bonis quorumvis defunctorum, qui similia beneficia obtinuerint, seu similes 
pensiones perceperint, praetextu spoliorum eiusdem Camerae percipere, aut 
alias contra praesentes nostras literas attentare praesumpserit, ad totalem 
bonorum per eum perceptorum restitutionem teneatur, ac ad viam iuris, 
etiam per similes censuras, et poenas, cogi, et compelli possit, et debeat. 

8 7. Districtius inhibentes quibusvis Camerae praefatae spoliorum col- 
lectoribus, nunc et pro tempore existentibus sub indignationis nostrae, et 
privationis eorum officiorum poena, ne in ornamentis, et paramentis, ac 
vasis, et libris praefato cultui divino dicatis, ac alias in rebus sacris, necnon 
supellectilibus praefatis quomodolibet se intromittant, nec in eorum inventa- 
riis tamquam spolia redigant, seu describant, sed ornamenta, et paramenta, 
necnon vasa, et libros, aliaque divino cultui dicata huiusmodi Ecclesiis, et 
Monasteriis, Capellis, et aliis beneficiis huiusmodi, eorumque Rectoribus, et 
aliis praefatis libere admittant, et consignent, ac consignari faciant cum effectu, 
ac suppellectilia praedicta in locis, ubi constiterint, relinquant. 

S 8. Ac decernentes sic in praemissis omnibus, et singulis per quos- 
cumque Iudices, et Commissarios, quavis auctoritate fungentes, sublata eis 
et eorum cuilibet quavis aliter iudicandi, et interpretandi facultate, et aucto- 
ritate, iudicari, et definiri debere, ac irritum et inane, quicquid secus super 
iis a quoquam quavis auctoritate scienter, vel ignoranter contigerit attentari. 

8 9. Quocirca dilectis filiis Curiae causarum Camerae Apostolicae gene- 
rali Auditori, et singulis locorum Ordinariis, ac maiorem dignitatem post 
Pontificalem in universis Ecclesiis Cathedralibus, et Metropolitan. pro tem- 
pore obtinentibus per Apostolica scripta Motu simili mandamus, quatenus 
ipsi, vel duo, aut unus eorum praesentes literas, et in eis contenta quae- 
cumque, ubi, et quando. opus fuerit, quoties pro parte quorumcumque in 
praemissis interesse habentium, ut praefertur, fuerint requisiti, solemniter 

publicantes, eisque in praemissis efficacis defensionis praesidio assistentes, 
faciant auctoritate nostra praesentes literas, et in eis contenta quaecumque 
firmiter observari, ac singulos, quos literae ipsae concernunt, illis pacifice 
gaudere, non permittentes eos desuper quomodolibet indebite molestari. 
Contradictores auctoritate nostra appellatione postposita compescendo. 

8 10. Non obstantibus Apostolicis, ac in Provincialibus, et Synodalibus 
Conciliis editis generalibus, vel specialibus Constitutionibus, et Ordinatio: 
nibus, necnon Ecclesiarum, et Monasteriorum huiusmodi iuramento, confir- 
matione Apostolica, vel quavis firmitate alia roboratis statutis, et consuetudi- 
nibus, facultatibus testandi, aliisque privilegiis, indultis, et literis Apostolicis, 
quibusvis concessis, approbatis, et innovatis, etiam si de illis, eorumque totis 
tenoribus, specialis, et expressa mentio facienda esset, illorum tenores pro suí- 
ficienter expressis habentes, illis in reliquis in suo robore permanentibus, 
ceterisque contrariis quibuscumque. 

8 11. Volumus autem quod si aliquis ex Patriarchis, Episcopis, Abba- 
tibus, seu Commendatariis, et aliis beneficiatis praefatis pluribus Ecclesiis, 
seu Monasteriis, pro tempore simul, vel successive praefuerit, seu plura 
beneficia obtinuerit, ornamenta, et paramenta, ac res, et bona praedicta ad 
illa omnia, habita ratione fructuum, et temporis quo eadem beneficia pos- 
sedit, omnino pertineant, et proportionaliter inter ea dividantur. 

[Bull. Rom., tom. 4, II, p. 394-396]. 


124. 


S. Pius V, const. Ex omnibus afflictionibus, Y oct. 1 567, 
errores Michaelis Baii, damn. 


[Ct. infra, in N. 221, Urban. VIII const. /n eminenti, 6 mart. 1641, 8 1-3]. 


125. 


S. Pius V, const. Quanta Ecclesiae, Y apr. 1568. 


Quanta Ecclesiae Dei incommoda omni tempore attulerit, et nunc quo- 
tidie magis afferat ministrorum in eam ingressio vitiosa, iam late perspi- 
ciant, et cum moerore expendant Praesules ommes, et Pastores, quando 
haec pernicies ceterarum omnium maxima, tam multas Orbis Ecclesias impie 
violarit. 

8 1. Quia vero hoc malum cum in ceteris frequens, tum maxime in 
beneficiorum, et officiorum Ecclesiasticorum dimissione admittitur, nemini 
molestum esse debet, quod perinde de reprimendis quotidianis fraudibus, 
quae hac in re frequentiores internoscuntur, certam aliquam rationem tandem 
inituri, Officii nostri partes in prohibenda omnibus interim resignationum 
huiusmodi acceptione paulo severius interposuerimus, omnesque beneti- 

ciorum interim resignandorum dispositiones, quae fierent, in irritum revo- 
caverimus, ac etiam decreverimus, nullum per eas in illis ius, neque titulum, 
vel coloratum, tam in petitorio, quam in possessorio ipsis provisis tribuere, 
quin etiam eos ad illa deinceps obtinenda perpetuo inhabiles fore. Collatores 
vero alias in illorum dispositione, etiam tamquam devolutionis iure sese inter- 
ponere non posse, sed de eis ut vere vacantibus, sive per Romanos Pon- 
tifices, sive alios collatorum eorumdem Superiores uti praeventum esset, 
libere provideri. 

8 2. Nunc autem intendentes institutum hoc nostrum, quo sanctuarium 
Domini cupimus illibatum, auctore Domino persequi, ac simul, quantum in 
Nobis est, cavere, ne resignationes ipsae dehinc pro cuiusque arbitrio, nul- 
lisque vel certe levibus causis passim, et temere admittantur, prohibitionem, 
et alia praedicta, ac cetera omnia nostris super his literis contenta eatenus 
relaxamus, ut posthac. 

S 3. Episcopi, et alii facultatem habentes, eorum dumtaxat resignationes 
recipere, et admittere possint, qui aut senio confecti, aut valetudinarii, aut 
corpore impediti, vel vitiati, aut crimini obnoxii, censurisque Ecclesiasticis 
irretiti; aut nequeunt, aut non debent Ecclesiae, vel beneficio inservire; seu 
qui unum illud, vel plura beneficia obtinuerint, vel quos ad aliud conti- 
gerit promoveri; religionem quoque ingressuri, vel matrimonium contrac- 
turi, si statim postea id re ipsa exequantur; denique cum quis ex aliis casi- 
bus acciderit, qui Constit. fel. record. Innocentii Papae Tertii! de dimittendis 
Cathedralibus Ecclesiis edita continentur. Qui etiam ob capitales inimicitias 
nequeunt, vel non audent in loco beneficii residere securi. Sed nec horum 
ullus sacro ordini mancipatus, nisi religionem ingressurus valeat ullo modo 
beneficium, vel officium Ecclesiasticum resignare, nisi aliunde ei sit, quo in 
vita possit commode sustentari. Ad haec beneficiorum, et officiorum permu- 
tationes admittere, quae Canonicis sanctionibus, et Apostolicis Constitutio- 
nibus permittuntur. 

S 4. Caveant autem Episcopi, et alii praedicti, itemque omnes electores, 
praesentatores, et patroni, tam Ecclesiastici, quam laici quicumque sint, ne 
verbo quidem, aut nutu, vel signo, futuri in huiusmodi beneficiis, et offi- 
ciis, successores, ab ipsis resignantibus, aut aliis eorum significatione, vel 
hortatu designentur, aut de his assumendis, promissio inter eos, vel etiam 
intentio qualiscumque intercedat. 

8 5. Ceterum praecipimus atque interdicimus, ne ipsi Episcopi, aut alii 
collatores de beneficiis, et officiis resignandis praedictis, aut suis, aut admit- 
tentium consanguineis, affinibus, vel familiaribus, etiam per fallacem circuitum 
multiplicatarum in extraneos collationum audeant providere; quod si secus, 
ac etiam quicquid praeter, vel contra formam praedictorum fuerit a. quo- 
cumque temere attentatum, id totum ex nunc vires, et effectum decernimus 
non habere. 

8 6. Qui vero contrafecerint, ut in eo quo deliquerint puniantur, a bene- 
ficiorum, et officiorum collatione, necnon electione, praesentatione, confir- 

matione, et institutione, prout cuique competierit, tamdiu suspensi rema- 
neant, donec remissionem a Romano Potifice meruerint obtinere; et qui 
talia beneficia, seu officia receperint, eos praedictis poenis volumus subia- 
cere. Et nihilominus in eos, qui sic suspensi conferre, eligere, praesentare, 
confirmare, vel instituere, ausi fuerint, excommunicationis quo ad personas, 
quo vero ad Capitula, et Conventus, a divinis suspensionis sententias ipso 
facto promulgamus: quibus etiam nullus alius quam ipse Romanus Pontifex, 
sive absolutionis, sive relaxationis gratiam (excepto mortis articulo) valeat 
impertire. Prohibitione, et literis nostris praedictis nihilominus in ceteris 
omnibus perpetuo valituris. 

8 7. Non obstantibus, etc. 

[Bull. Rom., tom. 4, III, p. 10, 11]. 


126. 


S. Pius V, const. Quamvis, 1 iun. 1568. 


Quamvis a Sede Apostolica, ad quam negotiorum multitudo undique 
confluit, curis omnino plena innumeris nonnulla interdum ex iustis causis 
concedantur, quae successivis temporibus in publicum detrimentum, et alieni 
iuris praeiudicium tendere noscuntur, non debet reprehensibile videri, si 
Romanus Pontifex, ad cuius providentiam pro debito pastoralis oíficii spe- 
ctat super iis debite providere, illa rationabilibus, et iuridicis supervenien- 
tibus causis deinde cognitis, quandoque revocat, et annullat, ac in statum 
redigit rationis. 

$ 1. Sane cum fide digna plurimorum relatione non sine animi nostri 
molestia intellexerimus, nonnullos Comites Palatinos, et diversos alios prae- 
textu facultatum sibi a Romanis Pontificibus, et Sede Apostolica concessarum 
quamplurimos, tam laicos quam clericos, tam iure civili quam canonico, et 
Theologia, nullo, aut non debito examine praevio, indoctos, et inhabiles, 
Doctores, Licentiatos, et Magistros creasse, et promovisse, uti ad dignitates, 
ceteraque beneficia Ecclesiastica facilius assumerentur, et de eis provide- 
rentur, in animarum suarum iacturam, et quamplurimorum scandalum. 

8 2. Nos huiusmodi scandalis, quantum in Nobis est, obviare, et alias, 
ne de cetero inhabiles ad huiusmodi gradus admittantur providere volentes. 
Motu proprio, non ad alicuius super hoc Nobis oblatae petitionis instan- 
tiam, sed ex mera deliberatione, et ex certa scientia nostris, ac de Aposto- 
licae potestatis plenitudine hac nostra perpetuo valitura Constitutione, omnia, 
et singula facultates, et indulta eisdem Comitibus, ac etiam quibusvis Offi- 
cialium Romanae Curiae Collegiis, singulisque aliis personis cuiuscumque 
status, gradus, ordinis, et praeeminentiae existentibus, ad Doctoratus, Licen- 
tiaturae, et Magisterii gradum promovendi per quoscumque Romanos Pon- 
tifices Praedecessores nostros, et Sedem Apostolicam, ac etiam Nos etiam 
Motu, scientia, et potestatis plenitudine similibus quomodolibet concessa, 
confirmata, et innovata, illorum tenores praesentibus pro expressis habentes, 

auctoritate Apostolica tenore praesentium perpetuo revocamus, cassamus, et 
annullamus. 

8 3. Ac decretis Concilii Tridentini inhaerentes, decernimus, et decla- 
ramus, eos qui a Comitibus, et aliis praefatis promoti fuerunt, quoad digni- 
tates, ceteraque beneficia Ecclesiastica, nulla gradus praerogativa frui, et gau- 
dere posse, vel debere. 

8 5. Et sic in praemissis omnibus, etc. 

[Bull. Rom., tom. 4, III, p. 15, 16]. 


127. 
S. Pius V, const. Cupientes, 8 iul. 1568. 


Cupientes pro nostri Pastoralis Officii munere Christifidelium anima- 
rum saluti, quantum cum Deo possumus, salubriter consulere, Parochia- 
libus Ecclesiis ab earum Parochis, prout tenentur, in divinis debite, et lau- 
dabiliter deserviri, inhaerendo etiam decretis sacri Concilii Tridentini. 

S 1. Motu proprio, et ex mera deliberatione, certaque scientia nostra, ac 
de Apostolicae potestatis plenitudine hac nostra perpetuo valitura Constitu- 
tione, omnes, et singulos Rectores Parochialium Ecclesiarum cuiuscumque 
dignitatis, status, gradus, ordinis, conditionis, et praeeminentiae fuerint, in 
quibuscumque Regnis, Provinciis, Civitatibus, Dioecesibus, ac aliis Christiani 
Orbis partibus consistentes, qui Parochialem Ecclesiam, ac Canonicatum, aut 
dignitatem, etiam post Pontificalem maiorem, seu principalem in quibusvis 
Patriarchalibus, aut Metropolitanis vel Cathedralibus, seu Collegiatis Ecclesiis, 
seu aliud quodcumque beneficium Ecclesiasticum, etiam quarumcumque di- 
spensationum a Romanis Pontificibus Praedecessoribus nostris, seu etiam a 
Nobis hactenus quomodolibet impetratarum, ac literarum Apostolicarum desu- 
per expeditarum titulo, quas omnes hac praesenti Constitutione abolemus, et 
revocamus, seu quocumque alio praetextu obtinent, cum prima, et praecipua 
debeat esse cura animarum, eos ad residendum in Ecclesia Parochiali, et ibi 
in divinis deserviendum, debitoque eorum officio fungendum omnino teneri, 
et obligatos esse, ac ad id per Episcopos, et aliorum locorum Ordinarios, 
etiam tamquam Apostolicae Sedis delegatos, sub sententiis, et censuris Eccle- 
siasticis, ac pecuniariis, arbitrio eorum declarandis, ac etiam privationis dicta- 
rum Parochialium, et aliorum quorumcumque beneficiorum poenis, qua- 
cumque appellatione remota, cogi, et compelli posse, et debere auctoritate 
Apostolica tenore praesentium statuimus, praecipimus, et ordinamus. Eos 
tamen sic residentes in Ecclesiis Parochialibus, omnes, et singulos fructus, 
redditus, et proventus, etiam Canonicatus sui, vel dignitatis, seu alterius 
cuiuscumque beneficii, exceptis dumtaxat quotidianis distributionibus, et aliis, 
quae ex iusta causa absentes percipere non solent, lucrari volumus. 

S 2. Sicque per quoscumque Iudices, et Commissarios etiam causarum 
Palatii Apostolici Auditores, ac S. R. E. Cardinales, sublata eis, et eorum 
cuilibet quavis aliter iudicandi, et interpretandi facultate, interpretari, iudi- 

cari, et definiri debere, necnon irritum, et inane quicquid secus super his 
a quoquam quavis auctoritate scienter vel ignoranter attentatum forsan est 
hactenus, vel in posterum contigerit attentari, decernimus, et declaramus. 
S 3. Non obstantibus, etc. 
[Bull. Rom., tom. 4, III, p. 24]. 


128. 


S. Pius V, const. Horrendum, 30 aug. 1568. 


Horrendum illud scelus, quo pollutae foedataeque Civitates a tremendo 
Dei iudicio conflagrarunt, acerbissimum Nobis dolorem inurit, graviterque 
animum nostrum commovet, ut ad illud, quantum potest, comprimendum, 
studia nostra conferamus. 

8 1. Sane Lateranensi Concilio dignoscitur constitutum, ! ut quicumque 
Clerici, illa incontinentia, quae contra naturam est, propter quam ira Dei 
venit in filios diffidentiae, deprehensi fuerint laborare, a Clero deiiciantur, 
vel ad agendam in Monasteriis poenitentiam detrudantur. 

8 2. Verum ne tanti flagitii contagium, impunitatis spe, quae maxima 
peccandi illecebra est, fidentius invalescat, Clericos huius nefarii criminis 
reos, gravius ulciscendos deliberavimus, ut qui animae interitum non hor- 
rescunt, hos certe deterreat civilium legum vindex gladius saecularis. 

8 3. Itaque quod Nos iam in ipso Pontificatus nostri principio hac de 
re decrevimus,? plenius nunc, fortiusque persequi intendentes, omnes, et 
quoscumque Presbyteros, et alios Clericos saeculares, et regulares, cuius- 
cumque gradus, et dignitatis, tam dirum nefas exercentes, omni privilegio 
clericali, omnique officio, dignitate, et beneficio Ecclesiastico praesentis cano- 
nis auctoritate privamus. lta quod per ludicem Ecclesiasticum degradati, 
potestati statim saeculari tradantur, qui de eis illud idem capiat supplicium, 
quod in laicos hoc in exitio devolutos, legitimis reperitur sanctionibus con. 
stitutum. 

Nulli ergo, etc. 

[Bull. Rom., tom. 4, III, p. 33]. 


129. 
S. Pius V, const. Romanus Pontifex, 14 oct. 1568. 
Romanus Pontifex sacrorum Conciliorum auctor, et interpres, illa quae 


in huiusmodi Conciliis a prudentibus patribus in Spiritu Sancto legitime 
congregatis salubriter sancita sunt, pro sui pastoralis officii debito, cum 


1 C. 4, X, de excessibus praelatorum et subditorum, V, 31. 
? Const. Cum primum, 1 apr. 1566, 8 11. - Cf. supra, in N. 111. 

aequitas, honestas, et decus suadet, sicuti declarare, et moderari, ita etiam 
ad alios casus extendere consuevit. 

8 1. Sane cum non deceat divino ministerio adscriptos cum ordinis 
dedecore mendicare, aut sordidum aliquem quaestum exercere, a sacro Tti- 
dentino Concilio inter alia decretum fuit,! ne quis deinceps Clericus saecu- 
laris, quamvis alias moribus, scientia, et aetate esset idoneus, ad sacros Ordi- 
nes promoveretur, nisi prius legitime constaret eum beneficium Ecclesiasticum, 
quod sibi ad victum honeste sufficeret, pacifice possidere, vel alias ordi- 
nari non posset, nisi iuxta decreti ab ipso Concilio desuper editi formam 
et tenorem. 

8 2. Cum autem nulla in huiusmodi decreto Religiosorum Clericorum 
mentio facta fuerit, ac propterea nonnulli, uti moleste accepimus, certorum 
Ordinum Religiosi, seu Canonici, vel Clerici, intra claustra Monasteriorum, 
seu domorum more regularium in communi viventes, qui numquam, seu 
non nisi ad certum tempus professionem emittunt, et ex claustro exire, vel di- 
mitti, et ad saeculum redire libere, et licite possunt, Religionis praetextu titulo 
sufficientis beneficii, nec iuxta dicti decreti tenorem, ad sacros Ordines se 
promoveri praetendunt, et a nonnullis Episcopis passim promoveantur, atque 
inde plerumque illud inconveniens eveniat, ut sic promoti, et e claustro 
exeuntes, et per saeculum vagantes, vel mendicare, vel sordidum quaestum 
exercere, non sine ipsorum dedecore, ac Ordinis vilipendio, et quampluri- 
morum Christifidelium scandalo cogantur. 

8 3. Nos igitur, qui singulorum Dei ministrorum honorem, et decus, 
quantum in Nobis est, sinceris exoptamus affectibus, Motu proprio, et ex 
certa nostra scientia, deque Apostolicae potestatis plenitudine, hac perpetuo 
valitura sanctione, decretum praedictum de Clericis saecularibus loquens, ad 
omnes, et singulos, etiam cuiuscumque Ordinis Clericos Religiosos, sive 
saeculares more Religiosorum viventes in communi, non professos, harum 
serie extendimus, et ampliamus, ac Religiosis, et aliis praedictis non pro- 
fessis, ut ad sacros Ordines promoveri, necnon omnibus, et singulis vene- 
rabilibus fratribus nostris Patriarchis, Archiepiscopis, et Episcopis, gratiam, 
et communionem Sedis Apostolicae habentibus, ut Ordines ipsos huiusmodi 
Religiosis personis impendere, nisi observata forma dicti decreti Nos virtute 
sanctae obedientiae, et sub indignationis nostrae poena, interdicimus, et 
prohibemus, ac contrafacientes per annum a praestatione talium Ordinum 
ipso iure suspendimus. 

S 4. Statuentes, et decernentes promotiones quarumlibet Religiosarum 
personarum praedictarum ad Ordines huiusmodi contra ipsius decreti Con- 
cilii Tridentini formam, etiam cuiusvis licentiae illis ab Apostolica Sede, vel 
illarum Superioribus cuiuscumque dignitatis, status, gradus, et praeeminen- 
tiae existant, si Pontificali dignitate fungantur, vel Cardinalatus honore prae- 
fulgeant concessae, praetextu factas, executione praedictorum Ordinum omnino 
carere, nullasque prorsus, et irritas existere, sicque promotas personas in 
altaris Ministerio ministrare non posse. Quinimmo  ministrantes, privilegiis, 

exemptionibus, immunitatibus, et aliis gratiis Clericis concessis omnino pri- 
vari, et irregularitatis, aliasque in dicto decreto contentas poenas eo ipso 
incurrere, a quibus nisi a Romano Pontifice, vel in mortis articulo minime 
absolvi possint. 

S 5. Non obstantibus, etc. 

[Bull. Rom., tom. 4, III, p. 46, 47]. 


130. 


S. Pius V, const. Intolerabilis, x iun. 1569. 


Intolerabilis multorum perversitas, qui Sacrosanctas Constitutiones novis 
quotidie fraudibus eludere nituntur, saepe illarum auctores in necessitatem 
adducit, cautius providendi, quo pertinacium animi ab improbis conatibus 
graviore sanctione postposita reprimantur. 

8 1. Bene quidem, et providenter fel. rec. Pius Papa IV Praedecessor 
noster ad tollendam fiduciariae mancipationis beneficiorum Ecclesiasticorum 
corruptelam, statuit, et decrevit. 

Ut supra in const. Romanum Pontificem. Cf. N. 106. 

8 2. Verumtamen propter improbas multorum cupiditates praedictas, 
quae ad purgandam hac pernicie Ecclesiam, et animarum salutem ab ipso 
Praedecessore edita sunt, in multis deprehendimus viam apperuisse gravius 
delinquendi. Siquidem cum frequentibus plurium querelis pridem concitati, 
quod ludices in causis huiusmodi confidentiarum expediendis remissiores 
essent, omnes, et singulas causas ipsas ubicumque, inter quoscumque motas 
ad Nos advocavissemus, ac omnimodam huiuscemodi causarum, praesentium, 
et futurarum, rerumque omnium ex ipsis resultantium cognitionem Nobis, 
et Successoribus nostris reservavissemus, et super quibusdam coram Nobis 
processum Íuisset, variis inde, nec levibus coniecturis intelleximus, vitium 
quidem confidentiae occulte irrepsisse, sed plerisque causis praesumptiones, 
et coniecturas, quae ad illud probandum deducuntur, minime sufficere, 
eiusque rei causa plurimos, qui ante literarum praedictarum editionem huius- 
modi confidentias exercebant, ubi cognoverunt obstructam veritatem propter 
difficultates probandi in iudiciis confidentias ipsas, contempta Constitutione 
praedicta, Ecclesias, Monasteria, et. beneficia sic recepta, ut prius retinere, 
alios fructus, pensiones, et alias res accipere, alios eorum exemplo ad similia, 
et graviora fidentius commoveri. Multi enim ipsa beneficia iure retinere 
nequeuntes, alii ne cogantur ad sacros Ordines, ad residentiam, ad inceden- 
dum in habitu Clericali, ut ad bellum proficiscantur, ut inimicos occidant, 
alii ut alieno nomine lites agant, aut defendant, alii propter crimina inca- 
paces, quidam ut purgato delicto vel absolutione consecuta, illa repetant, 
eadem in alios deponunt, et in plerisque fructus ipsorum aut eis ministran- 
tur, aut quibus ipsi statuunt, saepe laicis, et inhabilibus. Plerique vel senes, 
vel infirmi, ut beneficia in domibus suis perpetuent, illa renunciarunt, et 
renunciant in alios, qui vel profanam familiam cedentium de fructibus 

Ecclesiasticis alant, vel illa etiamnum infantibus, aut nascituris asservent, 
facto interdum circuitu retrocessionis, cum reservatione fructuum, et aliarum 
rerum, aut accessu, praesertim ab illis, qui praestandorum iurium Camerae 
Apostolicae sunt immunes; alii aut incapaces, aut aliis beneficiis Ecclesia- 
sticis onusti, aut Ecclesiastico Ordini sese mancipare refugientes, aut mere 
laici beneficia Ecclesiastica aliis conferenda procurant, ut de illis postmodum 
ad libitum suum disponatur, fructus etiam percipientes illorum. Ad haec 
plerique Ordinarii, et Collatores, ac etiam patroni laici curant deponenda 
beneficia, ut fructus, seu pensiones capiant eorumdem, aliisve faciant mini- 
strari. Alia item permulta eiuscemodi admittuntur, quibus immaculata rerum 
divinarum puritas impie violatur, disciplinae Ecclesiasticae nervus dirumpitur, 
et imminens patratur exitium animarum. 

S 3. Quare Nos volentes periculosam talium audaciam novi iuris sub- 
sidio cohibere, praesentium auctoritate statuimus. 

1. Ut si quis quacumque auctoritate, Ecclesiam, vel Monasterium, aut 
aliud beneficium Ecclesiasticum qualecumque ex resignatione, vel cessione 
cuiuscumque personae, simpliciter aut cum circuitu retrocessionis, cum 
regressu, vel accessu, etiam sola dimittentis intentione receperit, ut illa, vel 
illud etiam in eventum regressus, vel accessus, eidem dimittantur, vel alteri 
postea conferatur, aut illius fructus, vel eorum pars alii vel aliis concedantur, 
vel pensiones solvantur, ex eisdem haec confidentia censeatur. 

2. Itidem si Ordinarius, vel alius collator contulerit ante hac, aut con- 
ferat in futurum beneficium Ecclesiasticum quovis modo vacans, ea condi- 
tione, tacita vel expressa, ut postea in alterum pro arbitrio Collatoris, seu 
alterius cuiuscumque contra iuris communis ordinationem disponatur; sive 
ut de eo provisus, fructus illius, vel partem ad utilitatem vel conferentis, vel 
decedentis, aut alterius relinquat, et remittat, seu pensionem illi vel illis, 
quem vel quos idem collator, aut cedens, vel alius per se, vel alium, scripto 
aut verbo iusserit, seu significaverit, persolvat, et pariter si a patrono etiam 
laico, vel alteri praesentatori, seu electori contigerit, aut contingat id fieri. 

3. Ad haec si Clericus praedictae Camerae, aut Cardinalis, aut alius a 
solutione iurium ipsius Camerae, vel etiam Cancellariae Apostolicae exemptus, 
post resignationem, vel cessionem alicuius extranei, de Ecclesia, Monasterio, 
vel alio beneficio Ecclesiastico in se, Apostolica, vel alia auctoritate factam, 
et admissam, illam, vel illud etiam confectis literis Apostolicis, et posses- 
sione apprehensa, in eumdem resignantem, vel cedentem, modico spatio 
interiecto, veluti duorum, vel trium mensium retrocesserit, aut retrocedat in 
futurum, et ex illa retrocessione fructus Ecclesiae, seu Monasterii, aut bene- 
ficii, vel eorum pars, seu pensio, seu quid aliud super his reservatum, aut 
regressus, seu accessus, et ingressus ad illam, vel illud, ipsi Clerico, vel 
Cardinali, aut alii exempto sit, fueritve concessus. 

4. Postremo si quis crimine aliquo absolutus, aut cum quo super irre- 
gularitate dispensatum est, denuo receperit quacumque auctoritate Ecclesiam, 
Monasterium, vel aliud beneficium Ecclesiasticum, quod ante, vel post com- 
missum delictum, aut contractam irregularitatem dimiserit, in quibus horum 
casuum confidentiae pravitas sit contracta, casusque huiusmodi literis prae- 

dictis comprehendantur, ac si illis speciatim expressi fuissent, licet ipsum 
confidentiae crimen alterius tantum partis conscientia sit admissum. 

8 4. Ad probandum vero plene confidentiarum abusum, inter alias, etiam 
hae praesumptiones, et coniecturae habeantur legitimae, videlicet. 

1. Si quis post cessam ab se Ecclesiam, vel Monasterium, aut beneti- 
cium, et publicatam resignationem, seu cessionem, captamque a Successore 
possessionem, sese in illa, vel illo, seu rebus illius, per se, vel alium, seu 
alios, de facto ingesserit, aut fructus perceperit, aut quicumque Successor 
illi; vel eius propinquis, ipsos, aut partem aliquam remiserit eorumdem. 

2. Si recipiens beneficium constituerit dimittentem, vel eius parentes, aut 
propinquos procuratores ad percipiendum, vel locandum fructus beneficii di- 
missi, et illi, vel illis de fructibus perceptis, aut percipiendis donationem fecerit. 

3. Si vel sola procuratoris dispositione, vel libris rationalibus mensario- 
rum ex parte dimittentis, expeditio, quae personam recipientis concernit, 
prosecuta sit, simulque expensae pro ea necessariae ab illo factae fuerint. 

8 5. Denique si quis pro concessione alicui facta, quacumque auctori- 
tate de beneficio ecclesiastico, per se, vel alium, seu alios intercesserit, vel 
alias in negotio concessionis sese immiscuerit quoquo modo, deinde aliquid 
de fructibus talis beneficii de facto, etiam per manus possessoris, ac etiam 
simplicis donationis titulo perceperit, seu de illo postmodum ad voluntatem 
intercessoris fuerit dispositum quandocumque. 

& 6. Testes autem de quaque re singulares singulas probare valeant 
praesumptiones, et coniecturas, pluresque huiusmodi praesumptiones, et 
coniecturae plenam probationem faciant in praedictis. 

8 7. Ceterum criminosi, et ceteri omnes, qui ad perhibendum in casi- 
bus simoniae testimonium recipi possunt, ad praedicta omnia admittantur. 
* 8 8. Sed ne quisquam, etiam vana fiducia fretus, non intendendi contra 
se iudicii, in crimine perseveret, utque hoc malum gravioris censurae stimulo 
usquequaque prohibeatur, omnes, et singulos qui hucusque Ecclesias, Mona- 
steria, beneficia, fructus, pensiones, aliasve res, intercedente hoc confidentiae 
vitio receperunt, ac retinent, nisi statim ad se reversi, et resipiscentes celeri 
dimissione sibi prospexerint, et qui quid tale admiserint in futurum, etiam 
omnibus, et singulis aliis Ecclesiis, Monasteriis, dignitatibus, administrationi- 
bus, officiis, et beneticiis obtentis, quae pariter sub dicta reservatione compre- 
hendi volumus, necnon fructibus, pensionibus, et aliis rebus Ecclesiasticis, ac 
etiam Romanae Curiae, et aliis officiis temporalibus praesentium auctoritate 
privamus, et ad futura inhabiles decernimus, et in iuris subsidium excom- 
municationis sententia innodamus, a qua nullus, nisi in mortis articulo con- 
stitutus, ab alio, quam a Romano Pontifice, absolutionis beneficium valeat 
obtinere. Nos enim advocatione causarum huiusmodi, et reservatione cogni- 
tionis illarum, rerumque omnium inde emergentium, Nobis, et praedictis 
Successoribus, ut praedictum est facta, causis illis dumtaxat exceptis, quae 
iam coram Nobis pendere noscuntur, ac etiam iis quas ratione Ecclesiarum, 
et Monasteriorum, quorum dispositio in Consistorio fieri consuevit, aut 
debet, itemque contra Ordinarios, Collatores, Episcopos, et alios Superio 
res Praelatos, etiam Cardinales haberi contigerit, uti iam aliis nostris literis 

statutum est audiendis, decidendis, et terminandis, harum serie prorsus rela- 
xata, decernimus, ita deinceps quoscumque Iudices ordinarios, et delegatos, 
etiam causarum Palatii Apostolici Auditores, ac praedictae Romanae Eccle- 
siae Cardinales, sublata eis, et ipsorum cuicumque, quavis aliter iudicandi, 
et interpretandi facultate, et auctoritate, ubique iudicari, interpretari, et defi- 
niri debere, necnon irritum, et inane quidquid secus in praedictis per quos- 
cumque quavis auctoritate, scienter, vel ignoranter contigerit attentari. 

8 9. Quocirca omnibus locorum Ordinariis districtius iniungimus, ut in 
suis quisque Ecclesiis, Civitatibus, Dioecesibus, et locis, etiam exemptis, ad 
praedicta studiose attendat, et quatenus illis relaxavimus, in delinquentes 
severe animadvertant, si divinae Maiestatis iudicium, dictaeque Sedis censu- 
ram voluerint evitare. In ceteris vero causis, et negotiis (Nobis, et praedictis 
Successoribus exceptis) eosdem locorum Ordinarios praesentium auctoritate 
delegamus, ut gratia, et favore postpositis, pro se quisque, cum venerit usus, 
contra praedictos omnes sub ipsa exceptione comprehensos diligenter inqui- 
rant, suasque inquisitiones omnes sigillo obsignatas ad praedictam Sedem 
quamprimum transferant, ut Nos, et praedicti Successores in causis huius- 
modi procedentes, quod iustum fuerit, decernamus. Nos enim singulis Ordi- 
nariis ipsis praedictos omnes, et quoscumque alios etiam exemptos, etiam 
per editum publicum, constito prius summarie, et extraiudicialiter de non 
tuto ad illos accessu, citandi, et monendi, eisque ac Iudicibus ordinariis, et 
delegatis, aliisque personis quibuscumque, ne praedictorum executionem 
quoquo modo impediant, vel alias in illis sese interponant, etiam per simile 
edictum inhibendi, eosdem, ac alios contradictores, et rebelles quoscumque 
per censuras, et poenas ecclesiasticas, ac omnia alia iuris, et facti remedia 
opportuna compellendi, auxilium brachii saecularis, quandocumque opus 
erit, invocandi, ceteraque in praedictis omnibus, et singulis necessaria faciendi, 
et exequendi, plenam, et liberam tenore praesentium concedimus facultatem. 

8 10. Non obstantibus fel. rec. Bonifacii Papae Octavi Praedecessoris 
nostri de una, et in Concilio generali edita de duabus dietis, aliisque Apo- 
stolicis Constitutionibus, et Ordinationibus, quodque Episcopis, Collatori- 
bus, et Praelatis praedictis, etiam Cardinalibus, vel quibusvis aliis, commu- 
niter, vel divisim a praedicta sit Sede indultum, vel in posterum indulgeri 
contingat, quod interdici, suspendi, vel excommunicari, aut contra indulta 
huiusmodi ad iudicium trahi non possint per literas Apostolicas non facien- 
tes plenam, et expressam, et ad verbum de indulto huiusmodi mentionem, 
et quibuslibet aliis privilegiis, indulgentiis, et literis Apostolicis, generalibus, 
vel specialibus, quorumcumque tenorum existant, per quae praesentibus non 
expressa, aut in totum non inserta, effectum praesentium, aut attributae 
praedictis Ordinariis iurisdictionis explicatio, seu exercitium, vel executio 
impediri valeat quomodocumque, vel differri, et de quibus, quorumque totis 
tenoribus habenda sit in nostris literis mentio specialis; ceterisque contrariis 
quibuscumque. 

S 11. Literis Praedecessoris huiusmodi nihilominus in suo robore dura- 
turis. 

[Bull. Rom., tom. 4, III, p. 67-69]. 

131. 
S. Pius V, const. Hodie, 14 nov. 1569. 


Hodie in Consistorio nostro secreto, ut moris est, accepto, quod a non- 
nullis praetendebatur S. R. E. Cardinales obtentu privilegiorum sub Consti- 
tutione nostra de confidentiis beneficialibus,! saltem quo ad privationem, 
censuras, et alias poenas in dicta Constitutione contentas, propter non factam 
in clausula impositionis illarum specialem, et expressam de dictis Cardina- 
libus, et privilegiis mentionem, minime comprehendi, licet aliter mentis, et 
intentionis nostrae fuerit, quemadmodum, et ex literis dictae Constitutionis 
colligi possit. 

8 1. Ad tollendum tam omne dubium atque impedimentum, quo minus 
Constitutio praefata commune bonum, et salutem animarum concernens, 
plenarium effectum sortiatur, declaravimus, omnes S. R. E. Cardinales, in 
Constitutione, et literis praefatis, ac singulis earum partibus, etiam quo ad 
privationes, omnesque, et singulas alias censuras, et poenas, in ipsis literis 
contentas, comprehendi, ac contrafacientes, privationes, censuras, et poenas 
ipsas incurrere, prout Nos illos omnes includi, et incurrere volumus eo 
ipso. 

8 2. Decernentes sic per quoscumque, etc., etiam Cardinales, in quavis 
causa, et instantia, sublata, etc., iudicari, etc., debere, necnon irritum, etc., 
attentari. 

8 3. Ac privilegia praefata, necnon exemptiones, conservatorias, et indulta 
omnia, per quoscumque Romanos Pontifices, etc., etiam Motu proprio, et ex 
certa nostra scientia, deque Apostolicae potestatis plenitudine, ac etiam con- , 
sistorialiter, et ex quibuscumque causis in genere, vel in specie concessa, 
confirmata, extensa, et moderata, et quantocumque tempore observata, ad 
effectum praefatorum revocavimus, et annullavimus, viribusque, et effectu 
quo ad haec prorsus carere decrevimus. Volumusque, et statuimus, tenores 
privilegiorum, etc., qualiacumque sint, praesentibus pro plene, et sufficienter 
expressis haberi. 

$ 4. Solamque hanc schedulam manu nostra signatam, et in Cancella- 
riae Apostolicae libro ad perpetuam rei memoriam registratam, absque alia 
literarum confectione, sufficere, eamque, et eius exempla ubique locorum in 
iudicio, et extra illud fidem facere. 

8 5. Constitutionibus, et Ordinationibus Apostolicis, ac Cancellariae prae- 
fatae regulis editis, et edendis, ceterisque contrariis non obstantibus quibus- 
cumque. 

[Bull. Rom., tom. 4, Ill, p. 69]. 

132. 


S. Pius V, const. Quam plenum, 2 ian. 1570. 


Quam plenum sit periculi noxia populis ingerere, nimium his tempo- 
ribus afflicta Religio testatur, quod malum cum in ceteris ministris, tum 
praecipue in Ecclesiarum Praelatis animadvertendum est, quod ab his temere 
profecta longe maxima Ecclesiae Dei conferant detrimenta. Rem sane indi- 
gnam audivimus, quod non solum quondam Gometius Tello Giron tempo- 
rarius administrator Ecclesiae Toletanae, sed etiam quidam Hispaniae Eccle- 
siarum Praesules Officii paterni praetextu, facultates sibi a sacris canonibus 
concessas excedentes, literas suas in ipsorum Civitatibus, ac Dioecesibus ausi 
sunt publicare, quibus inter cetera periculosa deprehenditur, quod cuicumque 
illas accipienti certa soluta pecunia licitum sit, quem voluerit, sibi sumere 
Sacerdotem, qui confessione audita ipsum absolvere valeat, non in eis tantum 
casibus, in quibus simplex sacerdos absolvere potest, sed etiam in iis quae 
solis Episcopis reservata reperiuntur, aliquo praeterea casu admixto veluti 
simoniae reatu, qui ad examen huius Sanctae Sedis esset referendus. Non 
animadvertentes ipsi Praesules, et administratores, quam periculosum sit, ea 
passim incertis personis committere, quae ad Episcoporum iudicium arbi- 
triumque idcirco deferuntur, ut qui melius lepram a lepra discernere norint, 
causis, et circumstantiis subtili indagine exploratis, salutaria cuique morbo 
remedia valeant adhibere. Ad haec ipsi in dispensandis coelestis gratiae donis 
nimium prodigi, iis sic literas praedictas accipientibus indulgentias, et poe- 
nitentiarum iniunctarum remissiones, nulla cum re temporali conferendas, 
profusius, et indiscrete largiuntur, quibus, et aliis licentiis praedictis non 
pauci fluctuantes, et infirmi, veniae facilitate inducti ad peccandum procli- 
viores fiunt, quando tot et tantorum delictorum remissionem certo, et vilis- 
simo pretio acquirere posse confidant. Indicem praeterea casuum, et indul- 
gentiarum aedibus sacris appendi iusserunt, quo palam significatur solven- 
tibus suprascripta concedi, et inter alia absolvendi facultatem ab esu pro- 
hibitorum tribui, itemque indulgeri Missae sacrificium, et sepulturam tem- 
pore interdicti, assumptionem duorum, pluriumve compatrum ad sacrum 
Baptisma praeter eos, qui synodalibus, ut dicunt, Constitutionibus asciscuntur, 
reparationem Ecclesiarum, erectionem Coníraternitatum, et alias pias causas 
praetexendo. 

S I. Cum igitur inter cetera scandala, etiam Simoniae pravitas redoleat, 
et praedictis Sacri Tridentini Concilii decretis, et aliis sanctionibus Cano- 
nicis, nostrae praeterea Constitutioni! de indulgentiis ad quaestum non emit- 
tendis, adversetur, clavium auctoritas evilescat, et poenitentialis satisfactio 
enervetur, Nos his malis celeri remedio occurrendum, eademque opera futuris 
praecavendum fore censentes, de Apostolicae potestatis plenitudine supra- 

dicta omnia, quae in ipsa Toletana, et quibuscumque aliis Civitatibus, Dioe- 
cesibus, et locis, tam Hispaniae, quam aliarum quarumcumque Provinciarum, 
et Regionum quocumque praetextu hucusque emanarunt, perpetuo abolemus, 
ac nulla, et irrita nunciamus; iubemusque literas, et indices, necnon scri. 
pturas, e£ monumenta quaecumque, publica et privata, per ipsos locorum 
Ordinarios, et alios Ecclesiarum Rectores, ubicumque reperiuntur, dilacerari, 
penitusque deleri. Et ne talia de cetero a quoquam fiant, publicentur, vel 
concedantur, districtius prohibemus, 

8 2. Quicumque secus egerint, seu attentaverint, Antistites, etiam si Car- 
dinalatus honore praefulgeant, ab ingressu, et perceptione fructuum suarum 
Ecclesiarum tamdiu suspensi iaceant, donec satisfactione praevia illis per 
Sedem praedictam suspensio relaxetur. Inferiores vero ab Episcopis senten- 
tiam excommunicationis incurrant, a qua, nisi in mortis articulo constituti, 
ab alio, quam Romano Pontifice absolutionis beneficium nequeant obtinere. 
Decernentes etiam irritum, et inane quicquid secus per quoscumque quavis 
auctoritate scienter, vel ignoranter contigerit attentari. 

[Bull. Rom., tom. 4, III, p. 91]. 


133. 


S. Pius V, const. Decori, 1 febr. 1570. 


Decori et honestati omnium Sanctimonialium, quarum lesus Christus 
Dominus noster sponsus est, ut in puritate, et castitate superaedificantes, 
in ipso feliciter inhabitare valeant, consulentes, ea quae illarum existima- 
tioni detrahere possent, decet Nos consulto submovere. 

8 1. Sane periculo, et scandalo plena res est, ac regulari observantiae 
vehementer adversatur, Sanctimoniales aliquando parentes, fratres, sorores, 
aut alios agnatos, vel cognatos, necnon Monasteria, et alia filiationes nuncu- 
pata, etiam eis subiecta visitandi, aut infirmitatis causa, aliove praetextu a 
'Monasteriis exire, et per saecularium personarum domos discurrere, et vagari, 
quo veluti colore eximium quoque honestatis, et pudicitiae decus in discrimen 
committunt. 

8 2. Unde Nos malo huic pro nostro Pastoralis officii debito salubriter 
'occurrere volentes, inhaerentes etiam decreto sacri Concilii Tridentini! de 
clausura Monialium disponenti, ac aliis nostris literis super huiusmodi clau- 
sura editis adiicientes, volumus, sancimus, et ordinamus nulli Abbatissaram, 
Priorissarum, aliarumve Monialium, etiam Carthusiensium, Cisterciensium, 
'S. Benedicti, e£ Mendicantium, et quorumcumque aliorum Ordinum, etiam 
Militiarum, ac statuum, graduum, et conditionum, dignitatum, ac praeemi- 
mentiarum existentium, etiam a Regia, vel illustri prosapia ortarum, de 
cetero etiam infirmitatis, seu aliorum Monasteriorum, etiam eis subiectorum, 
aut domorum, parentum, aliorumve consanguineorum visitandorum, aliave 

occasione, et praetextu, nisi ex causa magni incendii, vel infirmitatis leprae, 
aut epidemiae, quae tamen infirmitas, praeter alios Ordinum Superiores, quibus 
cura Monasteriorum incumberet, etiam per Episcopum, seu alium loci Ordi- 
narium, etiam si praedicta Monasteria ab Episcoporum, et Ordinariorum 
iurisdictione exempta esse reperiantur, cognita, et expresse in scriptis appro- 
bata sit, a Monasteriis praefatis exire, sed nec in praedictis casibus extra 
illa, nisi ad necessarium tempus stare licere. Aliter autem quam, ut praefertur, 
egredientes, seu licentiam exeundi quomodocumque concedentes, necnon 
comitantes, ac illarum receptatrices personas, sive laicas, aut saeculares, vel 
Ecclesiasticas, consanguineas, vel non, excommunicationis maioris latae sen- 
tentiae vinculo statim eo ipso absque aliqua declaratione subiacere, a quo 
praeterquam a Romano Pontifice, nisi in mortis articulo absolvi nequeant. 
Et insuper tam egressas, quam praesidentes, et alios Superiores praedictos 
eis licentiam huiusmodi concedentes, dignitatibus, officiis, et administratio- 
nibus, per eas, et eos, tunc obtentis privamus, et illas, et illos ad obtenta, 
et alia in posterum obtinenda inhabiles. 

8 3. Necnon licentias, et facultates, seu indulta, et privilegia exeundi a 
Monasteriis, et extra illa standi, a Nobis, seu alio Romano Pontifice Prae- 
decessore nostro, ac Sedis Apostolicae Nunciis, et Legatis, etiam de latere, 
ac Maiore Poenitentiario, aut Ordinum praedictorum Superioribus, aliisque 
personis sub quibuscumque tenoribus, et formis, ac cum quibusvis restitu- 
tivis, praeservativis, mentis attestativis, etiam novam gratiam, et datam con- 
cernentibus, aliisque efficacioribus, ac insolitis clausulis, irritantibusque, et 
aliis decretis, in genere vel in specie, etiam Motu proprio, et ex certa scientia, 
deque Apostolicae potestatis plenitudine, etiam Imperatoris, Regum, Ducum, 
et aliorum Principum, necnon Sanctae Romanae Ecclesiae Cardinalium intuitu, 
et contemplatione, ac instantia, vel alias quomodolibet concessa (quae prorsus 
abolemus), ac literas desuper confectas, et in posterum concedendas, et confi- 
ciendas, nullas, et invalidas, nulliusque roboris, ac momenti fore, nec illas 
habentibus, et habituris suffragari posse. 

S 4. Et ita per quoscumque Iudices, et Commissarios, quavis auctori- 
tate fungentes, sublata eis, et eorum cuilibet aliter iudicandi, et interpretandi 
facultate, et auctoritate, iudicari, et definiri debere, irritum quoque, et inane, 
quicquid secus super his a quoquam quavis auctoritate scienter, vel igno- 
ranter contigerit attentari, decernimus. 

S 5. Mandantes universis, et singulis Venerabilibus fratribus nostris, Pa- 
triarchis, Primatibus, Archiepiscopis, Episcopis, et aliis locorum Ordinariis, 
in virtute sanctae obedientiae, et sub obtestatione divini iudicii, et intermi- 
natione maledictionis aeternae, quatenus per se, vel alium, seu alios prae- 
sentes literas in Civitatibus, et Dioecesibus propriis, quolibet anno publi- 
cent, omniaque in illis contenta, necnon praefatum decretum ipsius Con- 
cilii, quod incipit Bonifacii VIII, diligenter, et inviolabiliter sub censuris 
Ecclesiasticis, aliisque praefatis poenis, et in eodem decreto contentis, obser- 
vent, et observari faciant, et procurent. Contradictores quoslibet, et rebelles, 
ac praemissis non parentes, etiam aliis poenis auctoritate nostra, appellatione 
postposita, compescendo; necnon legitimis super his habendis servatis pro- 

cessibus poenas ipsas, etiam iteratis vicibus aggravando, interdictum Eccle- 
siasticum apponendo; invocato etiam ad hoc, si opus fuerit, auxilio brachii 
saecularis. 
S 6. Non obstantibus praemissis, ac Constitutionibus, et Ordinationibus 
Apostolicis contrariis quibuscumque. 
[Bull. Rom., tom. 4, II, p. 294, 295. - Cf. etiam tom. 4, III, p. 96, 97]. 


134. 


S. Pius V, const. Durum nimis, x iun. 1570. 


Durum nimis, et incommodum arbitramur, quod Ecclesiarum ministri 
in iis, quae ad ipsorum sustentationem suppeditant, dispendia patiantur. 
Quocirca cum hanc ad rem, simulque prohibendam ab Ecclesia Dei avari- 
iae pravitatem, editas ante hac sanctiones minime satis esse intelligimus, 
novae Constitutionis subsidio cogimur providere. 

S 1. Cum itaque alias ex plurium Ecclesiarum Cathedralium, et Colle- 
giatarum Constitutionibus, aut ex prava consuetudine observari intellige- 
retur, ut in electione, praesentatione, nominatione, institutione, confirma- 
tione, collatione, vel alia provisione, sive admissione ad possessionem ali- 
cuius Cathedralis Ecclesiae, vel beneficii, canonicatuum, aut praebendarum, 
vel partem proventuum, seu ad distributiones quotidianas certae conditio- 
nes, seu deductiones ex fructibus, solutiones, promissiones, compensationesve 
illicitae, aut etiam quae in aliquibus Ecclesiis dicuntur Turnorum lucra, 
interponerentur, licet Sancta Synodus! haec detestata mandaverit Episcopis, 
ut quaecumque huiusmodi, quae in usus pios non converterentur, atque 
ingressus eos, qui simoniacae labis, aut sordidae avaritiae suspicionem habe- 
rent, fieri non permitterent, ipsique diligenter de eorum Constitutionibus, 
sive consuetudinibus super praedictis cognoscerent, et illis tantum, quas 
probarent, exceptis, reliquas ut pravas, et scandalosas reiicerent, eos vero, 
qui adversus praedicta quavis ratione commisissent, poenis contra simo- 
niacos editis teneri decreverit, multorum tamen indomita cupiditate, tam 
praedicta, quam alia ad beneficium, e£ commodum ipsorum ministrorum 
edita, aut omnino contemnuntur, aut in varios sensus traducta, perperam 
eluduntur. 

& 2. Quare Nos pro divini cultus exercitio, simulque evocatorum ad illum 
auxilio plenius evidentiusque consulendum fore rati, revocamus, et abolemus 
omnia, et quaecumque privilegia, consuetudines, et statuta quarumcumque 
Ecclesiarum Cathedralium, et Metropolitanarum, ac maiorum, nenon Colle- 
giatarum, etiam iuramento, confirmatione Apostolica, aut alio quovis prae- 
sidio munita, ac etiam supra hominum memoriam, et longissimo, ac quan- 
tocumque tempore etiam continuo observata, sive pro solvendis Ecclesiarum, 
vel Praelatorum debitis, sive pro supportandis illorum oneribus, sive aliis 

etiam maioribus, maximis, et urgentissimis causis concessa, et approbata, ac 
etiam multiplicatis vicibus innovata, extensa, et moderata, quod vacantibus 
ipsarum Ecclesiarum dignitatibus, canonicatibus, praebendis, portionibus, 
beneficiis, et officiis, fructus ac etiam quotidianae distributiones ex eis primo 
ab ipsa vacatione anno, aut longiore, vel etiam breviore tempore proventuri, 
mensae Episcopali, seu Capitulari, aliove loco, integre vel partim remaneant, 
seu applicentur, aut in communes usus cedant, seu inter alios Canonicos, 
et personas Ecclesiae, seu Capituli dividantur. Quodque nullus etiam Apo- 
stolica auctoritate provisus in Canonicum recipi, aut ad dignitatem, seu por- 
tionem, beneficium, vel officium admitti, vel alias in eius possessionem induci 
possit, nisi prius de observandis huiusmodi privilegiis, consuetudinibus, et 
statutis iuramentum praestiterit, et obtentae illorum derogationi, ac fruc- 
tuum, et distributionum perceptioni renunciaverit, seu Capitulo, et personis 
praedictis cesserit, seu (ut appellant) dulciaria, aut quid aliud praestiterit; 
quorum omnium tenores, causas, et effectus habemus praesentibus pro ex- 
pressis, quibuscumque illa concepta sint formulis, necnon irritantibus, et aliis 
decretis roborata. Volentes ea omnia vires, et effectum de cetero non habere. 

8 3. Praecipimus igitur, et interdicimus omnibus Episcopis, Capitulis, 
Collegiis, et personis, ad quos id pertinet, ne posthac fructus, aut distribu- 
tiones huiusmodi, nec prorsus ullam eorum partem retineant, neve ipsorum 
cessionem, vel renunciationem, aut dulciaria, vel alia quomodocumque petant, 
vel exigant, aut quemquam sive Ordinaria, sive Apostolica auctoritate pro- 
visum, ad praestandum huiusmodi iuramentum inducant, aut illi praedicta 
non facienti possessionem impediant, vel remorentur. Quicumque contrafe- 
cerint, si Ecclesiarum Antistites, tamdiu a Pontificalis officii exercitio sint 
suspensi, donec satisfactione praevia illis per Sedem Apostolicam suspensio 
relaxetur. Capitula vero, et Collegia quaecumque ecclesiastico subiaceant 
interdicto, ac singulares personae in excommunicationis sententiam incur- 
rant, a qua, nisi in mortis articulo constituti, ab alio quam a Rom. Pont. 
absolutionis beneficium nequeant obtinere. Decernentes huiusmodi praestita 
iuramenta non tenere, nec quemquam illis obligari, quinimmo iurantes in 
huiusmodi censuram incidere, necnon irritum, et inane quicquid secus super 
his per quoscumque scienter, vel ignoranter contigerit attentari. 

S 4. Et nihilominus statuimus, ut ubicumque huiusmodi fructus, et 
distributiones Fabricae, vel Sacristiae, aut alterius pii loci usibus ultra seme- 
stre tempus reperiuntur concessi, horum dumtaxat dimidia pars ipsi Sacri- 
stiae, vel Fabricae, aut pio loco deinceps tribuatur, alteram vero beneficiati 
praedicti integre percipiant. 

8 5. Non obstantibus Constitutionibus, et Ordinationibus Apostolicis, 
ceterisque contrariis quibuscumque, aut si aliquibus communiter, vel divisim 
ab Apostolica sit Sede indultum, quod interdici, suspendi, vel excommuni- 
cari non possint per literas Apostolicas non facientes plenam, et expressam, 
ac de verbo ad verbum de indulto huiusmodi mentionem, decreto praedictae 
Synodi, ac Constitutione fel. rec. loannis Papae XXII quae incipit, Suscepti, ! 


! C. 2, de electione et electi potestate, tit. Il, in Extravag. loan. XXII. 

et aliis iuribus hac de re disponentibus nihilominus alias in suo robore dura- 
turis. 

8 6. Ceterum per praedicta non intendimus illis praeiudicare Capitulis, 
Collegiis, mensis, aut personis, fructus, et distributiones inter vacationem 
beneficiorum, et eorum collationem, sive possessionis apprehensionem pro- 
venientes ex statuto, consuetudine, vel privilegio huiusmodi percipientibus, 
iR pesa quo minus ipsi illos interim ut antea exigere valeant, et 
habere. 


(Bull. Rom., tom. 4, III, p. 108, 109]. 


uer 


S. Pius V, const. Quo primum, 14 iul. 1570. 


Quo primum tempore ad Apostolatus apicem assumpti fuimus, ad ea 
libenter animum, viresque nostras intendimus, et cogitationes omnes direxi- 
mus, quae ad Ecclesiasticum purum retinendum cultum pertinerent, eaque 
parare, et Deo ipso adiuvante omni adhibito studio efficere contendimus. 

8 1. Cumque inter alia sacri Tridentini Concilii decreta, Nobis statuen- 
dum esset de sacris libris, Catechismo, Missali, et Breviario, edendis, atque 
emendandis, edito iam, Deo ipso annuente, ad populi eruditionem Cate- 
chismo, et ad debitas Deo persolveridas laudes Breviario castigato, omnino 
ut Breviario Missale responderet, uti congruum est, et conveniens (cum 
unum in Ecclesia Dei psallendi modum, unum Missae celebrandae ritum 
maxime deceat) necesse iam videbatur, ut quod reliquum in hac parte esset, 
de ipso nempe Missali edendo quamprimum cogitaremus. 

$ 2. Quare eruditis delectis viris onus hoc mandandum duximus, qui 
quidem diligenter collatis omnibus cum vetustissimis nostrae Vaticanae Biblio- 
thecae, aliisque undique conquisitis, emendatis, atque incorruptis codicibus, 
necnon veterum consultis ac probatorum auctorum scriptis, qui de sacro 
eorumdem rituum instituto monumenta nobis reliquerunt, ad pristinam Mis- 
sale Sanctorum Patrum normam, ac ritum restituerunt. Quod recognitum 
iam, et castigatum matura adhibita consideratione, ut ex hoc instituto, coe- 
ptoque labore fructus omnes percipiant, Romae quamprimum imprimi, atque 
impressum edi mandavimus, nempe ut Sacerdotes intelligant, quibus pre- 
cibus uti, quos ritus, quasve caeremonias in Missarum celebratione retinere 
posthac debeant. Ut autem a Sacrosancta Romana Ecclesia ceterarum Eccle- 
siarum matre et magistra, tradita ubique amplectantur omnes, et observent, 
ne in posterum perpetuis futuris temporibus, in omnibus Christiani Orbis 
provinciarum Patriarchalibus, Cathedralibus, Collegiatis, et Parochialibus, 
saecularibus, et quorumvis Ordinum Monasteriorum, tam virorum, quam 
mulierum, etiam Militiarum regularibus, ac sine cura, Ecclesiis, vel Capellis, 
in quibus Missa Conventualis alta voce in Choro, aut demissa celebrari iuxta 
Romanae Ecclesiae ritum consuevit, vel debet, alias, quam iuxta Missalis a 
Nobis editi formulam, decantetur, aut recitetur, etiamsi eaedem Ecclesiae 


16 


242 Romani Pontifices 


quovis modo exemptae Apostolicae Sedis indulto, consuetudine, privilegio, 
etiam iuramento, confirmatione Apostolica, vel aliis quibusvis facultatibus 
munitae sint, nisi ab ipsa prima institutione a Sede Apostolica approbata, 
vel consuetudine, quae vel ipsa institutio supra ducentos annos Missarum 
celebrandarum in eisdem Ecclesiis assidue observata sit, a quibus, ut prae- 
fatam celebrandi constitutionem, vel consuetudinem, nequaquam auferimus, 
sic si Missale hoc, quod nunc in lucem edi curavimus, iisdem magis pla- 
ceret, de Episcopi, vel Praelati, Capitulique universi consensu, ut quibusvis 
non obstantibus, iuxta illud Missas celebrare possint permittimus, 'ex aliis 
vero omnibus Ecclesiis praefatis eorumdem Missalium usum tollendo, illaque 
penitus et omnino reiiciendo. 

8 3. Ac huic Missali nostro nuper edito, nihil umquam addendum, 
detrahendum, aut immutandum esse decernendo, sub indignationis nostrae 
poena, hac nostra perpetuo valitura Constitutione statuimus, et ordinamus. 
Mandantes, ac districte, omnibus et singulis Ecclesiarum praedictarum Pa- 
triarchis, Administratoribus, aliisque personis quacumque Ecclesiastica digni- 
tate fulgentibus, etiam si Sanctae Romanae Ecclesiae Cardinales, aut cuiusvis 
alterius gradus, et praeeminentiae fuerint, illis in virtute sanctae obedientiae 
praecipientes, ut ceteris omnibus rationibus, et ritibus ex aliis Missalibus 
quantumvis vetustis hactenus observari consuetis, in posterum penitus omis- 
sis, ac plane reiectis, Missam iuxta modum, ac normam, quae per Missale 
hoc a Nobis nunc traditur, decantent ac legant, neque in Missae celebra- 
tione alias caeremonias vel preces, quam quae hoc Missali continentur, addere 
vel recitare praesumant. Atque ut hoc ipsum Missale in Missa decantanda 
aut recitanda in quibusvis Ecclesiis absque ullo conscientiae scrupulo, aut 
aliquarum poenarum, sententiarum, et censurarum incursu posthac omnino 
sequantur, eoque libere, et licite uti possint, et valeant, auctoritate Apo- 
stolica, tenore praesentium, etiam perpetuo concedimus et indulgemus. Neve 
Praesules, Administratores, Canonici, Capellani, et alii quocumque nomine 
nuncupati Presbyteri saeculares, aut cuiusvis Ordinis regulares, ad Missam 
aliter, quam a Nobis statutum est, celebrandam teneantur, neque ad Mis- 
sale hoc immutandum a quolibet cogi, et compelli. 

S 4. Praesentesve literae ullo umquam tempore revocari, aut moderari 
possint, sed firmae semper et validae in suo existant robore similiter sta- 
tuimus et declaramus. 

8 5. Non obstantibus praemissis, ac Constitutionibus, et Ordinationibus 
Apostolicis, ac in Provincialibus et Synodalibus Conciliis editis generalibus, 
vel specialibus Constitutionibus, et Ordinationibus, necnon Ecclesiarum prae- 
dictarum in usu longissima, et immemorabili praescriptione, non tamen supra 
ducentos annos roborata, statutis et consuetudinibus contrariis quibus- 
cumque. 

8 6. Volumus autem, et eadem auctoritate decernimus, ut post huius 
nostrae Constitutionis, ac Missalis editionem, qui in Romana adsunt Curia 
Presbyteri post mensem, qui vero intra montes, post tres; et qui ultra mon- 
tes incolunt, post. sex menses, aut cum primum illis Missale hoc venale pro- 
positum fuerit, iuxta illud Missam decantare, vel legere teneantur. 

8 7. Quod ut ubique terrarum incorruptum, ac mendis, et erroribus 
purgatum praeservetur, omnibus in nostro et S. R. E. dominio, mediate, vel 
immediate subiecto commorantibus Impressoribus, sub amissionis librorum 
ac centum ducatorum auri Camerae Apostolicae ipso facto applicandorum, 
aliis vero in quacumque orbis parte consistentibus, sub excommunicationis 
latae sententiae, et aliis arbitrii nostri poenis, ne sine nostra, vel specialis 
ad id Apostolici Commissarii in eisdem partibus a Nobis constituendi, ac 
nisi per eumdem Commissarium eidem impressori Missalis exemplum, ex 
quo aliorum imprimendorum ab ipso impressore erit accipienda norma, 
cum Missali in Urbe secundum magnam impressionem impresso collatum 
fuisse, et concordare, nec in nullo penitus discrepare, prius plena fides 
facta fuerit, imprimerey vel proponere, vel recipere ullo modo audeant, vel 
praesumant, auctoritate Apostolica, et tenore praesentium similibus inhi- 
bemus. 

[Bull. Rom., tom. 4, III, p. 116, 117. - Cf. etiam Missale Romanum, initio]. 


136. 
S. Pius, V, const. Decet, 16 iul. 1570. 


Decet Romanum Pont. certissimum mentis suae interpretem, si quando 
quippiam dubietatis in literis ab eo emanatis occurrit, suae declarationis 
oraculo quamprimum explanare. 

$ 1. Cum alias a Nobis emanaverint quaedam literae in simili forma 
brevis sub die 24 Octobris 1566. Pontif. nostri anno primo. ! [n quibus, mu- 
lieribus quibuscumque Monasteriorum Regularium ingressus cum deroga- 
toriis clausulis, et irritantibus decretis prohibetur, et alias, prout in illis 
plenius continetur. 

S 2. Nos intuitu, et in favorem Congregationis Montis Virginis aliquas 
dubitationes, quae circa dictarum literarum, et mentis nostrae intelligentiam 
oriri possent, elucidare, et submovere volentes, supplicationibus dictae Con- 
gregationis, Nobis super hoc humiliter porrectis inclinati, Apostolica aucto- 
ritate tenore praesentium dicimus, et declaramus, fuisse, et esse mentem, et 
intentionem nostram, quod dictae literae non solum comprehenderent, et 
comprehendant mulieres habere praetendentes facultatem, et indulta ingre- 
diendi Monasteria, sed etiam omnes, et quascumque mulieres alias, tam in 
genere, quam in specie. 

S 3. Significantes nihilominus, prout significamus, quod propter hoc, 
et praedictas nostras literas, non intelleximus, nec intelligimus, quod mulie- 
ribus praecluderetur, nec praecludatur aditus ad Monasteria, et loca Regu- 
laria dictae Congregationis, ac eorum claustra, quando in eis Missae, et alia 
divina officia celebrantur, ac dum processiones fiunt, et quando Christi fide- 
lium cadavera ibi sepeliuntur, ac etiam pro eis suffragia fiunt, sed libere 

perpetuo concedimus eisdem omnibus mulieribus facultatem, ut ad illa loca 
dictae Congregationis, in quibus dicta pia opera exercentur, cum aliis Catho- 
licis personis accedere libere, et licite possint, et valeant. 

8 4. Et similiter quod quando divinum verbum in Claustris Monaste- 
riorum, et Regularium locorum Congregationis huiusmodi proponitur, vel 
per aliam. quamcumque causam tantus concursus populi fuerit, quod com- 
mode ingredi non possint, et egredi per portam Ecclesiae, perpetuo conce- 
dimus, ut dictae mulieres, una cum aliis saecularibus personis possint 
ingredi, et egredi per portam Claustri Monasteriorum, et locorum Regula- 
rium Congregationis huiusmodi, dummodo recto tramite accedant ad por- 
tam, qua exitur e Monasterio, sicque volumus pariter, et indulgemus. 

8 5. Decernentes praesentes de subreptionis, vel, obreptionis, aut nulli- 
tatis vitio, seu intentionis nostrae, vel quovis alio defectu notari, vel impu- 
gnari non posse, sicque in praemissis ab omnibus censeri, et ita per quos- 
cumque Iudices, et Commissarios quavis auctoritate fungentes, sublata eis, 
et eorum cuilibet quavis aliter iudicandi, et interpretandi facultate, et aucto- 
ritate, iudicari, et diffiniri debere; irritum quoque, et inane, si secus super 
his a quoquam quavis auctoritate, scienter vel ignoranter contigerit attentari. 

8 6. Non obstantibus, etc. 

[Bull. Rom., tom. 4, II, p. 318, 319]. 


137. 


S. Pius V, const. Cum ex Ordinum, 23 dec. 1570. 


Cum ex Ordinum universitate, qui in Dei Ecclesia reperiuntur, illa 
castrorum aciei comparetur, illius autem gubernium Rom. Pontif. Beati Petri 
vero successori sit demandatum, mirum nemini videri debet, si ille curae 
sibi divinitus commissae invigilans, cuilibet quod suum est, benigne conce- 
dendo, et quae clara etiam sui ipsorum natura sunt, ne in recidivae con- 
tentionis scrupulum relabantur, opportunae declarationis, ac novae conces- 
sionis remedio consolidat, ut quibusvis sublatis obstaculis, quilibet pacis 
amoenitate frui libere possit, ac scandalorum occasio penitus tollatur. 

S 1. Cum itaque sicut accepimus, dilecti filii universi Canonici Regula- 
res Ordinis S. Augustini Congregationis Lateranensis, qui ab Apostolis ori- 
ginem traxerunt, quique ab eodem S. Augustino eorum reformatore, iterum 
per reformationis viam mundo geniti, merito praetendere possunt, se, omnes 
alias personas Ecclesiasticas, tam saeculares, quam regulares, in processio- 
nibus, et aliis actibus publicis praecedere debere. 

8 2. Cum tamen non liceat membra a capite separare; sed tamen eis 
locum debitum assignare, ipsorumque indemnitati, ut sine populi scandalo 
in publicum prodire, exemploque potius ceteris Christifidelibus esse pos- 
sint, consulere volentes, ac omnium, et singularum litium, quae forsan super 
praemissis exortae sint, aut exoriri quoquomodo possint, status, et merita, 
nominaque, et cognomina ludicum, et collitigantium, praesentibus pro 

expressis habentes, Motu proprio, non ad dictorum Canonicorum, vel ali- 
cuius alterius pro eis super hoc Nobis oblatae petitionis instantiam, sed ex 
certa scientia nostra, et de Apostolicae potestatis plenitudine, omnes, et sin- 
gulos Canonicos praedictos, ubicumque locorum existentes, quos deinceps 
processionibus, et aliis actibus publicis vel privatis, interesse contigerit, sta- 
tim ipsum Clerum saecularem non exemptum subsequi, dum ipsi subse- 
quendo praecedunt, dum vero praecedendo praecedunt, illum immediate 
sequi debere, auctoritate Apostolica per praesentes declaramus. Ac insuper 
in omnibus locis, in quibus talis viget consuetudo in processionibus, ut dicti 
Clerici non exempti, praecipue quando Canonici alicuius Ecclesiae Cathe- 
dralis, paramenta Ecclesiastica induunt, ut cultus divinus magis vigeat, ac 
ut Sanctissimum Corpus Christi, seu aliae reliquiae, quae processionaliter 
deferuntur, decentius, et honorificentius associentur, aut quando hoc ipsius 
Ordinarii mandato continget, ipsi Canonici similiter, ac illi, Pluvialia, Pla- 
netas, Tunicellas, et alia paramenta super eorum Clericalem habitum deferre, 
necnon pro cruce associanda quaecumque luminaria deferre, libere, et licite 
possint, statuimus, et ordinamus. 

8 3. Districtius inhibentes quibusvis locorum Ordinariis, etiamsi Patriar- 
chali, Provinciali, Archiepiscopali, Episcopali, aut alia dignitate perfulgeant 
sub excommunicationis maioris, et indignationis nostrae poena, ne eosdem 
Canonicos, seu aliquem eorum molestare, aut praemissa quovis modo decla- 
rare, vel interpretari audeant. 

S 4. Decernentes praesentes literas nullo umquam tempore de subrep- 
tionis, vel obreptionis vitio, aut intentionis nostrae, vel quopiam alio defectu, 
etiam ex eo quod locorum Ordinarii, aut alii forsan interesse habentes, 
vocati non fuerint, aut nullitate notari, imputari, invalidari, ad terminos iuris 
deduci, in ius, vel controversiain vocari, causamque, vel causas quare prae- 
missa a Nobis emanaverint, verificandum nullatenus teneri, nec ob id viribus 
carere; minusque sub quibusvis similium, vel dissimilium gratiarum revc- 
cationibus, sustentationibus, limitationibus, aut aliis contrariis dispositionibus 
comprehendi; sed semper ab illis exceptas, et quoties illae emanabunt, toties 
in pristinum statum restitutas, repositas, ac plenarie reintegratas, etiam sub 
Data per ipsos Canonicos eligenda esse; sicque ab omnibus censeri. Et ita 
per quoscumque ludices, et Commissarios, etiam causarum Palatii Aposto- 
lici Auditores, ac Sanctae Romanae Ecclesiae Cardinales, et ipsosmet Ordi- 
narios, sublata eis, et eorum cuilibet, quavis aliter iudicandi, et interpretandi 
facultate, et auctoritate, iudicari, et definiri debere, irritum quoque, et inane, 
si secus super his a quocumque quavis auctoritate, scienter, vel ignoranter 
contigerit attentari. 

8 5. Quocirca dilectis filiis dictae Congregationis Protectori, seu eius 
Viceprotectori, et causarum Curiae Camerae Apostolicae generali Auditori, 
ac Vicario Venerabilis Fratris nostri Episcopi Lauden. in spiritualibus gene 
rali, per Apostolica scripta motu simuli mandamus, quatenus ipsi, vel duo, 
aut unus eorum, per se, vel alium, seu alios, praesentes literas, et in eis 
contenta quaecumque, ubi et quando opus fuerit, ac quoties pro parte Cano 
nicorum praedictorum, vel alicuius eorum fuerint requisiti, solemniter publi- 

cantes, illisque in praemissis efficacis defensionis praesidio assistentes, faciant 
auctoritate nostra eosdem Canonicos, illorumque singulos, praemissis omni- 
bus, et singulis vi praesentium continentia, et tenore pacifice frui, et gau- 
dere. Non permittentes eos, seu eorum aliquem desuper per quoscumque 
indebite molestari, perturbari, et inquietari, contradictores quoslibet, et 
rebelles, ac praemissis non parentes, per censuras, et poenas. Ecclesiasticas, 
aliaque opportuna iuris remedia, appellatione postposita compescendo, nec- 
non legitimis super his habendis servatis processibus, illos censuras, et poe- 
nas ipsas incurrisse declarando, necnon eas etiam iteratis vicibus aggravando, 
invocato etiam ad hoc, si opus fuerit, auxilio brachii saecularis. 

S 6. Non: obstantibus, etc. 

[Bull. Rom., tom. 4, Ill, p. 141, 142]. 


138. 


S. Pius V, const. Romani Pontificis, 2 aug. 1571. 


[Cf. Codicis Iuris Canonici Docum. VII. - Cf. etiam Collectanea S. C. 
de Prop. Fide, vol. I, p. 493, nota (1)]. 


139. 


S. Pius V, const. Romani Pontificis, 6 aug. 1571. 


Romani Pontificis providentia circumspecta nonnumquam gesta per eum, 
rationabilibus, et honestis suadentibus causis, moderatur, et commutat in 
melius, prout in Domino conspicit salubriter expedire. 

S 1. Nuper siquidem quasdam declarationes, et moderationes circa non- 
nulla Concilii Tridentini decreta regulares personas Ordinum Mendicantium, 
eorumque instituta concernentia edidimus, et promulgavimus.! Et quia, uti 
accepimus, illarum vigore, sacerdotes regulares praedictorum Ordinum quan- 
doque minus idonei, et inhabiles confessionibus saecularium audiendis ab 
eorum superioribus praepositi, absque aliqua Episcoporum, sed sola Magi- 
stri Ordinis Generalis, aut Provincialium ministrorum approbatione admit- 
tuntur. 

S 2. Nos super his pro debito Pastoralis Officii, prout tenemur, salu- 
briter providere volentes, tenore praesentium hac nostra Constitutione per- 
petua sancimus, decernimus, et declaramus, decretum Concilii Tridentini? de 
approbatione Regularium audiendis confessionibus saecularium praeposito- 
rum ab Episcopis facienda, observari debere etiam in omnibus Regularibus, 
quorumvis Ordinum, etiam Mendicantium, etiam sub regulari disciplina viven- 

tibus, etiam si sint lectores, aut in Theologia, etiam de superiorum suorum 
licentia, graduati, vel promoti, vel a suis Magistris Generalibus, vel Provin- 
cialibus Ministris, saecularium confessionibus audiendis expositi. Volumus 
tamen eos, qui semel ab Episcopo in Civitate, et Dioecesibus suis praevio 
examine approbati fuerint, ab eodem Episcopo iterum non examinari. Ab 
Episcopo autem successore pro maiori conscientiae suae quiete examinari de 
novo poterunt. 

$ 3. Inhibentes quibuscumque Regularibus quorumvis Ordinum, etiam 
Mendicantium, ut praefertur, ne vigore deputationis, et approbationis ab 
eisdem Magistris, et Ministris provincialibus, etiam quod illarum occasione 
ab Ordinariis hucusque tolerati fuerint, absque speciali in posterum licentia, 
et approbatione ab Ordinariis obtinenda, saecularium confessiones audire prae- 
sumant. Decernentes irritum, et inane, si secus super his a quoquam quavis 
auctoritate scienter, vel ignoranter contigerit attentari. 

8 4. Non obstantibus, etc. 

[Bull. Rom., tom. 4, Ill, p. 177]. 


140. 


S. Pius V, const. Ex proximo, 20 sept. 1571. 


Ex proximo Lateranen. Concilio! ea salubris sanctio emanavit, ut qui- 
cumque habens beneficium Ecclesiasticum, cum cura, et sine cura, si post 
sex menses, quam illud obtinuerit, divinum Officium, legitimo cessante impe- 
dimento non dixerit, beneficiorum suorum fructus, pro rata omissionis Officii, 
et temporis, suos non faciat, sed eos tamquam iniuste perceptos, in fabricas 
ipsorum Beneficiorum, vel pauperum eleemosynas erogare teneatur. Verum- 
tamen multorum animi suspensione tenentur, cuiusmodi ratae praedictae 
ratio sit habenda. 

8 1. Nos huic rei evidentius atque expressius providere volentes sta- 
tuimus, ut qui horas omnes Canonicas, uno, vel pluribus diebus intermise- 
rint, omnes beneficii, seu beneficiorum suorum íructus, qui illi, vel illis 
diebus responderent, si quotidie dividerentur, qui vero Matutinum tantum, 
dimidiam, qui ceteras omnes horas, aliam dimidiam, qui harum singulas- 
sextam partem fructuum eiusdem diei amittat; tametsi aliquis choro addi- 
ctus non recitans omnibus horis Canonicis cum aliis praesens adsit, fru- 
ctusque, et distributiones forte aliter assignatas, sola praesentia iuxta statuta, 
consuetudinem, fundationem, vel alias sibi lucrifecisse praetendat, etiam praeter 
fructuum, et distributionum amissionem. Item ille, qui primis sex mensibus 
Officium non dixerit, nisi legitimum impedimentum ipsum excusaverit, grave 
peccatum intelligat admisisse. Declarantes praestimonia, praestimoniales por- 
tiones, et qualiacumque alia beneficia, etiam nullum omnino servitium ha- 


" 


bentia obtinentes, cum praedictis pariter conveniri. At quicumque pensionem, 

fructus, aut alias res Ecclesiasticas, ut Clericus percipit, eurn modo prae- 
dicto ad dicendum Officium parvum Beatae Mariae Virginis decernimus obli- 
gatum, et pensionum, fructuum, rerumque ipsarum amissione obnoxium. 

8 2. Nulli ergo, etc. 

[Bull. Rom., tom. 4, III, p. 179, 180]. 


141. 
S. Pius V, const. Ex debito, 6 oct. 1571. 


Ex debito pastoralis Officii, Nobis, meritis licet imparibus, ex alto com- 
missi, ad ea libenter intendimus, per quae divinus cultus, fideliumque devotio 
ubique suscipiat incrementum, ac ipsos fideles ad id indulgentiis, et remis- 
sionibus incitamus, ut Christifideles ipsi per temporalia, quae egerint, con- 
sequi valeant praemia felicitatis aeternae. 

8 1. Nos igitur attendentes, quod infantes, et pueri bonis moribus, et 
exercitiis educati, quasi semper vitam pudicam, honestam, et exemplarem, 
ac aliquando sanctam agunt, e converso autem qui parentum carentia, seu 
paupertate, aut incuria, vel ignavia, non sic educati, persaepe ducuntur in exi- 
tium, et quod peius est, secum ducunt plures in interitum, unde si diligenter 
educati, et in doctrina Christiana instructi fuerint, a vitiis, et multis aliis erro- 
ribus retraherentur. Considerantes etiam, prout ex fide dignis relatibus intel- 
leximus, quod nonnulli approbatae vitae Christifideles, caritate omnium 
suprema virtute, circa hoc tam pium, tamque Reipublicae saluberrimum opus 
accersiti, in singulis festivitatibus, et Dominicis diebus in diversis Ecclesiis, 
et locis, hoc opus sanctissimum amplexi sunt, et ibi eosdem infantes, et pue- 
ros, ac alias miserabiles personas Christianae veritatis ignaras congregari 
faciunt, et eos bonis moribus, et sana doctrina instruunt, ac diligenter in 
via mandatorum Domini dirigunt, ex quo salutiferi fructus hactenus prove- 
nerunt, et in dies magis auxiliante Domino speramus. Et quod si ad hoc 
opus sanctisimum ubique locorum exercendum, praefatos Christifideles 
paternis favoribus, et indulgentiarum muneribus invitaremus, proculdubio 
non solum eorumdem infantium, et puerorum, ac personarum aliarum saluti 
consuleretur, verum etiam devotio Christifidelium omnium ad praefatum opus 
amplectendum multo magis augeretur. 

S 2. Cupientes igitur tam pio, tamque laudabili operi viribus totis favere, 
et animas lucrifacere Creatori, ex certa nostra scientia universos, et singulos 
Patriarchas, Archiepiscopos, Episcopos, ceterosque Ecclesiarum Praelatos, et 
locorum quorumcumque ordinarios, ubilibet constitutos praesentes, et futuros 
rogamus, et hortamur attente, eis, ac eorum in spiritualibus, et temporalibus 
Vicariis, seu Officialibus generalibus per Apostolica scripta mandantes, qua- 
tenus hoc opus sanctissimum toto pectore amplectentes, aliquas Ecclesias in 
suis Civitatibus, et Dioecesibus respective, seu loca honesta, in quibus prae- 
fati infantes, et pueri ad audiendum doctrinam Christianam convenire pos- 
sint, deputent, et viros ad id idoneos, vita et moribus approbatos, qui diebus 

saltem Dominicis eosdem infantes, et pueros, ac alias personas divinae legis 
expertes, in articulis fidei, et praeceptis Santae Matris Ecclesiae instruant, con- 
firment, et eligant, atque tot Societates, seu Confraternitates, quot ad hoc tam 
sanctissimum opus exercendum eis opportunae videbuntur, inibi auctoritate 
nostra erigant, et instituant. 

8 3. Nos enim ut promptius, et alacrius ad hanc curam subeundam 
omnes Christifideles alliciantur, et eo libentius curam ipsam suscipiant, quo 
ex hoc dono coelestis gratiae conspexerint se uberius refectos: De omnipo- 
tentis Dei misericordia, ac beatorum Petri, et Pauli Apostolorum eius aucto- 
ritate confisi, omnibus, et singulis utriusque sexus Christifidelibus vere poe. 
nitentibus, et confessis, seu statutis a iure temporibus firmum confitendi 
propositum habentibus, qui in aliqua dictarum Societatum, seu Conírater- 
nitatum ubilibet constitutarum intraverint, et adscripti fuerint, illis videlicet 
tam qui alios docuerint, quam qui ab aliis in articulis fidei, et praeceptis 
Ecclesiae huiusmodi instructi fuerint, quotiescumque in praefato sanctissimo 
exercitio se occupaverint, quadraginta dies de iniunctis eis poenitentiis aucto- 
ritate Apostolica tenore praesentium misericorditer in Domino relaxamus, 
praesentibus perpetuis futuris temporibus valituris. 

[Bull. Rom., tom. 4, III, p. 181, 182]. 


142. 


Gregorius XIII, const. Inter caetera, 26 maii 1572. 


Inter caetera, quae ad Romani Pontificis curam, ac sollicitudinem perti- 
nent, illud quoque non mediocri studio providendum est, ut res Ecclesiastica 
sarta tecta usquequaque conservetur, quod cum de aliis omnibus, tum prae- 
cipue de iis, quae specialis iurisdictionis Romanae Ecclesiae sunt, curare 
debet, ne ulla usquam illorum imminutio fiat. 

S8 1. Cuius rei causa fel. record. Pius Papa V Praedecessor Noster, ut 
talium distractionibus omnem viam, quantum in ipso erat, in perpetuum 
praecluderet, literas edidit in haec verba: Pius Episcopus servus servorum 
Dei, ad perpetuam rei memoriam. Admonet nos suscepti. 

Omittitur tenor, quia eum habes supra, in N. 120. 

S 2. Cum autem eae literae ad retinendam Sedis Apostolicae dignitatem 
valde pertineant, Nobis nihil optabilius fuit cum primum ad Summi Aposto- 
latus apicem, divina Nos clementia evocavit, quam ut ipsis primo quoque 
tempore praesentium nostrarum robur adiungeremus. Quocirca praedictas 
literas, et omnia in eis contenta auctoritate Apostolica tenore praesentium com- 
probamus, confirmamus, et innovamus, volumusque eas perpetuo observari. 

8 3. Nulli ergo omnino hominum liceat hanc paginam nostrae compro- 
bationis, confirmationis, innovationis, et voluntatis infringere, vel ei ausu 
temerario contraire. Si quis autem hoc attentare praesumpserit, indignatio- 
nem Omnipotentis Dei, ac Beatorum Petri, et Pauli Apostoloruni eius, se 
noverit incursurum. 

[Bull. Rom., tom. 4, III, p. 233, 234]. 

143. 


Gregorius XIII, const. Deo sacris, 30 dec. 1572. 


Deo. sacris virginibus, quae contemptis illecebris saeculi divinis se obse- 
quiis manciparunt, aequissimum est praecipua quadam a Nobis, ac singulari 
solicitudine provideri, tum ut ab eis omnia, quae sanctum ipsarum propo- 
situm impedire possent, removeantur, tum etiam ut eis in cultu Dei caste, 
ac religiose permanentibus, quae ad victum necessaria sunt, subministrentur. 

8 1. Et quidem post sacri Concilii Tridentini decretum,! quo Consti- 
tutio fel. recordationis Bonifacii Papae VIII Praedecessoris nostri, quae incipit, 
Periculoso,? renovatur, prohibens ne aut ipsis Monialibus ex Monasteriis suis 
egredi, aut ulli cuiuscumque sexus, aut ordinis personae ad eas ingredi liceat. 
Et praeterea universis Episcopis praecipitur, ut in omnibus Monasteriis sibi 
subiectis ordinaria, in aliis vero Sedis Apostolicae auctoritate clausuram san- 
ctimonialium, ubi violata, diligenter restitui, ubi vero inviolata, conservari 
maxime procurent, piae mem. Pius Papa V etiam Praedecessor noster,? victui 
quoque, et necessitatibus ipsarum prospicere cupiens, cum superiora illa appro- 
basset atque innovasset, eademque omnia etiam in Monialibus quarumcumque 
militiarum, etiam Hierosolymitanae, omnibusque aliis tacite, vel expresse reli- 
gionem professis, quocumque nomine censerentur, locum habere decrevisset; 
ne illae quicquam detrimenti in necessitatibus suis hac occasione paterentur, 
etiam praecepit locorum Ordinariis, et superioribus earum, ut fidelium elee- 
mosynas per conversas non professas, vel professas quidem, sed aetatis saltem 
quadraginta annorum, et iampridem conversas, quae in domibus contiguis, 
extra tamen Monasterium degerent, colligendas curarent; ita tamen ut prae- 
dictae conversae neque clausuram aliarum Monialium, nisi in casibus per- 
missis ingrederentur, nec ex illis ipsis habitationibus suis ad tales eleemosynas 
colligendas sine permissu Ordinariorum, aut superiorum suorum exire pos- 
sent. Quod si ne hoc quidem sufficere videretur, idem Pius Praedecessor man- 
davit ipsis Ordinariis et Superioribus, ut negocium darent aliquibus personis 
piis tales eleemosynas colligendi, aliaque arbitratu suo prospicerent, quae ad 
sublevandam Monialium inopiam expedire iudicarent. 

S 2. Cum autem, sicut accepimus, multae Moniales, etiam quae Tertia- 
riae vocantur, sub solemni Religionis voto, perpetuaque clausura degentes, 
aliaeque talibus literis comprehensae, et in ipsa clausura permanentes, multis 
praeterea ad se sustentandas necessariis egeant, neque usque ad hoc tempus 
ullo sufficienti remedio earum necessitatibus subventum sit. Quin etiam aliae 
Tertiariae citra ullum solemne hucusque votum vivant, quae ad suas, suo- 
rumve domos neutiquam rediturae essent, sed sub solemni religionis voto, 
et clausura praedictis permanerent, si earum congruae sustentationi provide- 

retur, Nos, qui illas necessariis rebus destitui nolumus, certioresque íacti 
sumus in multis Civitatibus, Oppidis, villis, aut locis, tam in Ecclesiis, et 
Monasteriis, quam Hospitalibus, Collegiis, Confraternitatibus, et aliis locis 
piis, etiam quae a privatis hominibus, tum Ecclesiasticis, tum laicis multas, 
ac diversas eleemosynas Christi pauperibus erogari, considerantes in eius- 
modi personas, vel in primis exercendam esse charitatem, quae voluntaria 
paupertate suscepta ab omni hominüm commercio segregatae Deo serviunt, 
et assiduis precibus iram ipsius ob peccata conceptam, Christiano populo 
deprecantur; illud quoque cogitantes, si eis ad tales eleemosynas petendas 
ad loca praedicta conferre se liceret, via fore, ut praedicta Monasteria, Eccle- 
siae, loca, ac personae eis singulis non tantum saltem tribuerent, quantum 
singulis aliis pauperibus eodem concurrentibus solent, universo illi Deo devo- 
tarum mulierum generi de opportunae, ac. sullicientis subventionis auxilio 
providere cupientes. 

8 3. De Nobis attributae potestatis plenitudine statuimus, et ordinamus, 
ut omnes, et quicumque Patriarchae, Primates, Archiepiscopi, Episcopi, et 
alii Ecclesiarum Praelati, necnon Abbates, Priores, Praepositi, et alii Ecclesias 
Patriarchales, Primatiales, Metropolitanas, Cathedrales, et alias Ecclesias, nec- 
non Monasteria, Prioratus, Praeposituras, Canonicatus, praebendas, dignitates, 
personatus, administrationes, officia, ceteraque beneficia Ecclesiastica, cum 
cura et sine cura, saecularia et S. Benedicti, S. Augustini, Cistercien., Cluniacen., 
Praemonstraten., Cartusien., Camaldulen., S. Basilii, Cassinen., alias S. Iu- 
stinae, Montis Oliveti, S. Salvatoris, ac Lateranen., et Cruciferorum, seu Fra- 
trum S. Hieronymi, necnon Praedicatorum, Minorum, Minimorum, et Car- 
melitarum, Eremitarum eiusdem S. Augustini, Servorum B. Mariae, S. Clarae, 
et quorumcumque aliorum tam virorum, quam mulierum, etiam Mendican- 
tium Ordinum, et Congregationum, et Militiarum regularia, etiam de iure 
patronatus laicorum, etiam Nobilium, Ducum, Regum, et aliorum Principum 
existentia, in titulum, commendam, administrationem, et alias quomodo- 
cumque obtinentes; necnon Rectores, Gubernatores, Coníratres, Administra- 
tores, ceterique omnes, qui ratione illorum, necnon Capitulorum, Conven- 
tuum, mensarum, Hospitalium, etiam laicorum, et per laicos administrari 
solitorum, Christifidelium confraternitatum, scholarum, collegiorum, ac alio- 
rum piorum locorum quocumque nomine nuncupatorum, et in quibusvis 
mundi partibus consistentium, quae singulis annis, mensibus, hebdomadis, 
vel diebus ex Ecclesiarum, Monasteriorum, Prioratuum, officiorum, digni- 
tatum, et beneficiorum, ac Congregationum, Hospitalium, Coníraternitatum, 
Scholarum, Collegiorum, piorum, et aliorum locorum praedictorum fructi- 
bus, redditibus, et proventibus, pauperibus Christi aliquas eleemosynas in 
pane, frumento, farina, vino, eduliis, pecunia, seu aliis ad victum, vel vestitum 
pertinentibus, etiam ad supplicationem, et preces, et per cedulas, et bolet- 
tina, aut alias distribuere, et elargiri ab immemorabili tempore consueve- 
runt, aut alio quocumque iure tenentur ex dictis fructibus, redditibus, et 
proventibus, et quoad Hospitalia praedicta, ex iis quae servata in illis actuali 
hospitalitate supersunt, seu supererunt,necnon quaecumque personae parti- 
culares, etiam laicae, vel universitates, etiam laicorum, quod testamento, ultima 

voluntate, vel alia dispositione, etiam inter vivos, aliquales tales eleemosynas 
facere tenentur, dimidiam partem omnium, et quarumcumque eleemosyna- 
rum, et largitionum huiusmodi, quocumque nomine nuncupatarum, quo- 
cumque tempore, et modo distribui solitarum, etiam si speciali nota dignae, 
et secundum pias defunctorum, aut aliorum voluntates, sub certa forma ab 
eis in testamento, vel alia quacumque dispositione distribuendae sint (dum- 
modo non in certas personas, nec ad certos usus pios alios quam victus, et 
alimenta pauperum distribuantur) quibuslibet praedictarum Monialium, etiam 
Tertiariarum sub solemni Religionis voto, et perpetua clausura de cetero 
viventibus, et in terris, et locis, quorum pauperibus, huiusmodi eleemosynae 
distribuuntur, consistentibus, vere, realiter, et cum effectu, et absque ulla elee- 
mosynarum, et largitionum huiusmodi petitione, exactione, et conquisitione, 
aut alia desuper a Nobis expectata iussione, aut mentis nostrae declaratione, 
ac quibusvis mora, subterfugio, ac exceptione cessantibus, et eiectis, dare 
atque distribuere omnino teneantur, et quam dimidiam partem Nos illis 
applicamus. 

8 4. Ut autem praemissa omnia, cum caritate, et pietate procedant, et 
efficaciter suum effectum sortiantur, universis, et singulis Patriarchis, Archie- 
piscopis, Episcopis, et aliis locorum Ordinariis per Apostolica scripta man- 
damus, ut quisque per se, vel alium, seu alios ad praesentium executionem 
in suis Civitatibus, et Dioecesibus procedens, ab Ecclesiis, Monasteriis, Hospi- 
talibus, Confraternitatibus, Scholis, Collegiis, et locis, Ecclesiasticis, ac laicis 
personis praedictis, etiam quomodolibet exemptis, dimidium eleemosynarum 
huiusmodi exigant, ac pro portione, ut Ordinariis ipsis locorum aequum 
esse videbitur, singulis pauperum Monialium, etiam Tertiariarum Monaste- 
riis huiusmodi suarum Civitatum, et Dioecesum, etiam si aliis superioribus 
subiectae sint, cum effectu distribuant. Nos enim eisdem locorum Orrdina- 
riis, etiam tamquam Apostolicae Sedis delegatis, ac cuilibet illorum tam per 
se, quam alium, vel alios, praemissa faciendi, ac etiam contradictores quos- 
libet, et rebelles per poenas pecuniarias eorumdem Ordinariorum, et cuius- 
libet illorum arbitrio inflizendas, et applicandas, ac in subsidium sententias, 
censuras, et poenas Ecclesiasticas, aliaque opportuna iuris, et facti remedia, 
quacumque appellatione postposita respective compescendi, auxiliumque bra- 
chii saecularis invocandi, aliaque in praemissis, et circa ea necessaria, et 
opportuna faciendi, gerendi, mandandi, et exequendi: plenam, et liberam 
facultatem, et auctoritatem concedimus, et impartimur. 

S 5. Insuper, quia valde rationi consonum est, ut etiam ii, qui ipsis 
Monialibus, etiam Tertiariis indigentibus praefatis consanguinitate aliqua 
sunt coniuncti, aliquod in praemissis subsidium conferant, cum ratio san- 
guinis, et debitum caritatis, et honestatis id postulet, singulis locorum Ordi- 
nariis committimus, ut omni eos officio, et diligentia monere, eisque persua- 
dere studeant, parentes vero, et fratres, ac alios, ad quos illas, si in saeculo 
permansissent, dotare pertinebat, vel ad quos bona, et successiones devene- 
runt, et qui si eas nuptui tradidissent, multo amplius, quam ingredientibus 
Monasterium dedissent, qui si eas nunc domi retinerent, vel si ad illo- 
rum domos redirent, eas alere tenerentur, quibuscumque viis ipsis benevisis 

inducant, ut Monialibus, etiam Tertiariis praedictis iuxta eorum facultates 
caritative subveniant, scituri id sibi, etiam ad animarum salutem plurimum 
profuturum. 

S 6. Ceterum quod attinet ad Conversas professas, quas praedictus Pius 
Praedecessor per praedictas literas sub certis conditionibus ibi contentis per- 
misit posse manere extra Monasteria pro colligendis eleemosynis, eisdem 
locorum Ordinariis iniungimus, ut quibus Monasteriis praedictarum Monia- 
lium quotidianis laboribus computatis, supradicta, vel alia qualibet ratione 
de sufficienti subventione, et sustentatione provisum esse cognoverint, easdem 
'"Conversas sub eadem clausura cum aliis Monialibus reducant, neque a suis 
Monasteriis amplius exire permittant. Conversas vero non professas, et pro- 
Titeri nolentes, dimisso habitu domum remittant, neque alias in futurum, 
nisi professionem suo tempore emissuras, atque sub perpetua clausura man- 
suras in Monesteria huiusmodi recipi permittatur. Quod autem id. Pius Prae- 
decessor statuit, de cetero nullas alias Conversas professas recipi amplius, 
etiam de consensu suorum Superiorum posse, ita esse intelligendum decla- 
ramus, praeter illas Conversas, quae extra Monasterium in domibus conti- 
guis degerent. Eleemosynarum vero praedictarum contributionem, et appli- 
cationem durare, et valere decernimus, ac suos effectus ad plenum sortiri 
debere, donec numerus Monialium, etiam Tertiariarum huiusmodi (quem per 
ipsos locorum Ordinarios, etiam in Monasteriis ab eorum cura, et regimine 
quomodocumque exemptis, cum illarum Superiorum interventu stabiliri, et 
ordinari, neque supra illum numerum alias recipi posse, etiam de consensu 
Superiorum suorum, volumus, et mandamus) ita imminutus fuerit, ut reliquae 
Moniales, et Tertiariae ex propriis redditibus Monasteriorum ipsorum, vel 
consuetis eleemosynis se commode sustentare queant: super quo eorumdem 
Ordinariorum conscientiam oneramus, ita tamen, ut decedentibus singulis 
ex tribus earumdum Monialium partibus, tertiae quoque earumdem eleemo- 
synarum partis distributio, et sic successive in totum extinguatur, atque in 
pristinum statum sub debitis aut solitis oneribus revertantur, et remaneant. 
Declaramus praeterea nullis Monialibus, etiam Tertiariis licere habere ostium, 
per quod ex Monasterio introiri possit ipsarum Monialium Ecclesiam exterio- 
rem, in quam saecularibus ad Missas, et divina Officia patere solet accessus, 
sed omnino muro obstruendum, neque itidem licere Monialibus, etiam Ter- 
tiariis egredi a ianua Monasterii, quae est pro clausura ipsius Monasterii, 
etiam ad claudendum aliam ulteriorem ianuam, qua patere solet aditus sae- 
cularibus venientibus, vel ad rotam, vel ad crates, seu loca colloquiis destinata, 
quae vulgo parlatoria vocantur, vel ad pulsandum ipsam ianuam clausurae; 
quae loca, cum saltem pro causis praedictis patere soleant saecularibus, extra 
clausuram censeri debent, etiam quo tempore clausa sunt. 

8 7. Insuper quoscumque dominos, et magistratus temporales in Domino 
hortamur, monemus, et requirimus, ut ad omnem ipsorum Ordinariorum, aut 
alicuius ipsorum petitionem, vel simplicem requisitionem, illis in praemissis 
assistentes, omnem opportunum favorem, et auxilium praestent, et exhibeant. 

8 8. Ipsis denique Patriarchis, Archiepiscopis, et aliis locorum Ordina- 
riis praecipimus, et mandamus, ut has praesentes nostras literas (quarum 

transumptis etiam impressis manu alicuius Notarii publici subscriptis, et 
sigillo personae in dignitate Ecclesiastica constitutae munitis eamdem ubique 
fidem, in iudicio, et extra adhiberi debere volumus, quae ipsis originalibus 
literis adhiberetur, si forent exhibitae vel ostensae) singuli in sua Civitate, 
et Dioecesi publicent, ac publicari, easque iuxta earum continentiam, et teno- 
rem, una cum praedictis, ac aliis praedicti Pii V, et aliorum Praedecessorum 
nostrorum literis, et Constitutionibus, et iussionibus pro integra clausurae 
instauratione, custodia, et firmitate editis, inviolabiliter observent, et obser- 
vari faciant. 

8 9. Non obstantibus, etc. 

[Bull. Rom., tom. 4, III, p. 244-247]. 


144. 


Gregorius XIII, const. Cum interdum, 11 mart. 1573. 


Cum interdum contingat Romanum Pontificem aliquas concessiones, et 
gratias elargiri, quas postmodum experientia rerum magistra docet in alte- 
rius praeiudicium resultare, mirum nemini videri debet, si tandem praeiu- 
dicio cognito gratiae ipsae sic concessae in melius reformentur, prout et 
populi devotio exposcit, ac rerum, et temporum qualitate pensata conspicitur 
in Domino salubriter expedire. 

S 1. Dudum siquidem fel. rec. Pio Papae V Praedecessori nostro pro 
parte dilecti Ioannis Gallo Ordinis Praedicatorum, et Theologiae professoris. 
exposito, quod licet in omnibus fere Conventibus provinciae Hispaniae 
Ordinis praedicti, solemniter fieri consuevisset processio Sanctissimi Sacra- 
menti Corporis Christi die Dominica infra octavam illius festivitatis, idque 
ab immemorabili consuetudine, propterea quod dicti Ordinis religio, utpote 
a B. Thoma de Aquino docta peculiarem semper gesserat devotionem erga 
Sanctissimam Eucharistiam, unde cum magno apparatu, et frequentia populi 
eadem festivitas a Fratribus Ordinis huiusmodi celebrari solebat. Nihilominus. 
ante aliquot annos aliqui alii partium illarum Religiosi, praesertim in Civitate 
Salamantina contendebant eisdem die, et hora festivitatem, seu processionem 
huiusmodi celebrare, populum ad se trahentes, et ornamenta, quae ipsis Fra- 
tribus Ordinis huiusmodi concedi solebant conquirentes, unde et populi 
devotio minuebatur, et aliquando viri timorati videntes religiosos pro huius- 
modi rebus inter se contendere, offendebantur, eiusdem loannis supplicatio- 
nibus inclinatus eidem Ordini Praedicatorum, ut in omnibus, et singulis 
Civitatibus, terris, Oppidis, et locis, tam dictae Provinciae, quam extra, et 
alias ubilibet, in quibus ab immemorabili consuetudine Fratres dicti Ordinis 
processionem huiusmodi dicta die Dominica infra octavam eiusdem Corporis. 
Christi solemniter celebrari soliti fuerunt, eisdem Fratribus Ordinis Praedi- 
catorum dumtaxat, eadem die Dominica solemnem processionem eiusdem 
Corporis 'Christi celebrare liceret, ita ut nulli super eo, illos impedire, seu 
eodem tempore, vel die eamdem processionem facere possent, et deberent, 

perpetuo concessit, et indulsit, ac aliis praedictis desuper districtius inhibuit, 
aliaque fecit, prout in dictis literis plenius continetur. 

S 2. Nos tamen attendentes id non sine divini cultus diminutione esse 
aliquo modo posse, cum omnes ad unam, et eamdem dumtaxat Ecclesiam 
confluentes, in ea commode recipi, sicque processioni huiusmodi interesse 
nequeant, praeter id quod inibi saepe contingit, ut propter populi frequen- 
tiam sic confluentem, varia scandala, et iurgia oriantur, et populus ipse 
spirituali venerationis Sacramenti huiusmodi multiplici fructu privetur. Neque 
propterea diutius discussa honestum esse censentes, literis praedictis modum 
aliquem praebere, illarum tenorem, ac si de verbo ad verbum, presentibus 
insertus foret, pro plene, et sufficienter expresso habentes, Motu proprio 
non ad alicuius Nobis super hoc oblatae petitionis instantiam, sed ex mera 
deliberatione, et certa scientia nostris, universis, et singulis, Clero et Cle- 
ricis, ac personis Ecclesiasticis, tam saecularibus, quam quorumvis Ordinum, 
religionum, et Militiarum Regularibus, ut literis Pii Praedecessoris huiusmodi 
non obstantibus, liceat ipsis, tam die ipsa Dominica infra octavam Corporis 
Christi, quam aliis totius octavae praedictae diebus processiones suas cele- 
brare, nec super eo iam ab Ordinis Praedicatorum huiusmodi, quam aliis 
quibuscumque personis, etiam praedictarum, aut quarumvis aliarum litera- 
rum, privilegiorum, vel concessionum praetextu, seu alias quomodolibet 
molestari, inquietari, vel perturbari, nec etiam aliquibus censuris, vel poenis, 
etiam Ecclesiasticis innodari, seu illas incurrere possint, tenore praesentium 
concedimus, et permittimus. 

8 3. Et nihilominus pro potiori praemissorum cautela, literas Pii Prae- 
decessoris huiusmodi harum serie penitus, et omnino, quo ad effectum prohi- 
bitionis celebrandi processiones huiusmodi cassamus, irritamus, et annul- 
lamus, viribusque, et effectu evacuamus, et tamquam tales minime attendi, 
vel eisdem Fratribus Praedicatoribus suffragari posse volumus. 

S8 4. Districtius inhibentes eisdem Fratribus Ordinis Praedicatorum, et 
quibusvis aliis personis cuiuscumque dignitatis, status, gradus, ordinis, vel 
conditionis fuerint, in virtute sanctae obedientiae, ac sub excommunicationis 
maioris latae sententiae, necnon suspensionis, et interdicti, aliisque arbitrio 
nostro moderandis, infligendis, et imponendis poenis, ne contra praesentium 
literarum tenorem venire, aut suprascriptos, vel quoscumque alios, quorum 
interest, intererit, aut interesse poterit quomodolibet in futurum, quo minus 
praemissa libere fieri possint, per se; vel alium, seu alios publice vel occulte, 
directe vel indirecte, tacite vel expresse, quovis quaesito colore vel ingenio, 
impedire audeant, vel praesumant. 

8 5. Decernentes quoque praesentes literas nullo umquam tempore de 
subreptionis, aut obreptionis vitio, aut intentionis nostrae, vel quopiam alio 
defectu, etiam ex eo quod interesse habentes vocati non fuerint, notari, 
impugnari, invalidari, ad terminos iuris reduci nullatenus posse, minusque 
sub quibusvis similium, vel dissimilium gratiarum revocationis compre- 
hendi, sed semper ab illis exceptas, et quoties illae emanabunt, toties in 
pristinum statum restitutas, et de novo concessas esse. 

[Bull. Rom., tom. 4, III, p. 252-254]. 

145. 
Gregorius XIII, const. Officii nostri, 6 aug. 1574. 


Officii nostri partes sedulo praestare tenemur, ut dubia, quae variis 
doctorum opinionibus hinc inde diversa sentientibus agitantur, et ad iurisdi- 
ctionem Sanctissimi Officii Inquisitionis haereticae pravitatis pertinent, nostrae 
declarationis oraculo (prout ratio ipsa suadere videtur) dilucidentur, ut nulla 
cuiquam dubitandi occasio in posterum relinquatur. 

S 1. Ad aures nostras siquidem nuper pervenit multos esse, qui dubi- 
tent, an contra eos, qui in sacro Presbyteratus ordine non constituti, Missas 
celebrare, confessiones, ac absolutionem impartiri, ausi fuerint, per officium 
Sanctissimae Inquisitionis haereticae pravitatis, in Hispaniarum Regnis insti- 
tutum, et illius Inquisitores procedendum, vel etiam animadvertendum sit, 
ac hi, qui talia patraverint, per Inquisitores praedictos puniri debeant. Nam 
etsi multorum sententia affirmetur, praedictum delictum ab Inquisitoribus 
plectendum esse, hisce praesertim temporibus, quibus haeretici temere audent 
proferre, vel saeculares eorum Sacramentorum ministros esse posse, non 
desunt tamen hi, qui contrariae adhaerent opinioni, unde plerumque per 
eorumdem Regnorum Inquisitores diversa feruntur in huiusmodi causis suf- 
fragia. 

S8 2. Nos itaque, ut omnis difficultas, dubitatioque tollatur, animadver- 
tentes, eos, qui Presbyteratus ordine non sunt insigniti, et se in admini- 
strandis dictis Sacramentis ingerunt, facto catholicam veritatem impugnare, 
quae solos Presbyteros ministros eorumdem Sacramentorum constituendo, 
illis dumtaxat, quibus eadem munera congruere existimavit, committi voluit, 
eorum qui in Presbyteratus ordine non constituti Missas celebrant, ac con- 
fessiones, ut praefetur, audiunt, cognitionem, et punitionem, etiam ad Inqui- 
sitionis officium, et Inquisitores ante dictos pertinere, ita ut huiusmodi delicti 
ratione adversus eos inquirere, procedere, ac culpabiles repertos punire, ofti- 
cium, et [Inquisitores praedicti valeant, Apostolica auctoritate praesentium 
tenore perpetuo declaramus, et definimus. 

S 3. Et ita ab omnibus, et singulis Ordinariis, et delegatis iudicibus, 
sublata eis, et eorum cuilibet, quavis aliter iudicandi, et interpretandi facul- 
tate, iudicari, et definiri debere, irritum quoque et inane, si secus super his 
a quoquam quavis auctoritate scienter, vel ignoranter contigerit attentari, 
decernimus. 

S 4. Non obstantibus, etc. 

[Bull. Rom., tom. 4, III, p. 281]. 

146. 


Gregorius XIII, const. Sanctissimus, a. 1575, 
Professio fidei Graecis praescr. 


Sanctissimus Dominus Noster Dominus Gregorius, etc. 

Ego N. firma fide credo, et profiteor omnia et singula, quae continentur 
in Symbolo fidei, quo Sancta Romana Ecclesia utitur, videlicet. 

8 1. Credo in unum Deum Patrem ómnipotentem, factorem Coeli, et 
Terrae, visibilium omnium et invisibilium. Et in unum Dominum lesum 
Christum, Filium Dei unigenitum. Et ex Patre natum ante omnia saecula. 
Deum de Deo, lumen de lumine: Deum verum de Deo vero. Genitum non 
factum, consubstantialem Patri: per quem omnia facta sunt. Qui. propter 
nos homines, et propter nostram salutem descendit de coelis. Et incarnatus 
est de Spiritu Sancto ex Maria Virgine, et homo factus est. Crucifixus etiam 
pro nobis, sub Pontio Pilato passus, et sepultus est. Et resurrexit tertia die 
secundum Scripturas, et ascendit in coelum; sedet ad dexteram Patris. Et 
iterum venturus est cum gloria iudicare vivos et mortuos; cuius regni non 
erit finis. Et in Spiritum Sanctum Dominum, et vivificantem: qui ex Patre, 
Filioque procedit. Qui cum Patre et Filio simul adoratur, et conglorificatur: 
qui loquutus est per Prophetas. Et Unam, Sanctam, Catholicam, et Aposto- 
licam Ecclesiam. Confiteor unum Baptisma in remissionem peccatorum. Et 
expecto resurrectionem mortuorum. Et vitam venturi saeculi. Amen. 

& 2. Credo etiam, suscipio, atque profiteor ea omnia, quae sacra oecu- 
menica Synodus Florentina super unione Occidentalis, et Orientalis Eccle 
siae definivit et declaravit, videlicet, quod Spiritus Sanctus a Patre, et Filio 
aeternaliter est, et essentiam suam, suumque esse subsistens habet ex Patre 
simul et Filio, et ex utroque aeternaliter, tamquam ab uno principio, et unica 
Spiratione procedit. Cum id quod Sancti Doctores, et Patres dicunt, ex 
Patre per Filium procedere Spiritum Sanctum, ad hanc intelligentiam tendat, 
ut per hoc significetur Filium quoque esse, secundum Graecos quidem, 
causam, secundum Latinos vero, principium subsistentiae Spiritus Sancti, sicut 
et Patrem. Cumque omnia quae Patris sunt, ipse Pater unigenito Filio suo 
gignendo dederit, praeter esse Patrem; hoc ipsum quod Spiritus Sanctus 
procedit ex Filio, ipse Filius a Patre aeternaliter habet, a quo aeternaliter 
etiam genitus est. Illamque verborum illorum, Filioque explicationem, veri- 
tatis declarandae gratia, et imminente tunc necessitate, licite ac rationabiliter 
Symbolo fuisse appositam. 

8 3. Item in azymo, sive fermentato pane triticeo corpus Christi vera 
citer confici. Sacerdotesque in altero ipsum Domini corpüs conficere debere, 
unumquemque scilicet iuxta suae Ecclesiae, sive Occidentalis, sive Orientalis 
consuetudinem. ! 

S8 4. Item si vere poenitentes in Dei caritate decesserint, antequam dignis 
poenitentiae fructibus de commissis satisfecerint, et omissis, eorum animas 

poenis Purgatorii post mortem purgari, et ut a poenis huiusmodi releventur, 
prodesse eis fidelium vivorum suffragia, Missarum scilicet sacrificia, orationes, 
et eleemosynas, et alia pietatis officia, quae a fidelibus pro aliis fidelibus 
fieri consueverunt secundum Ecclesiae instituta. Illorumque animas, qui post 
Baptisma susceptum, nullam omnino peccati maculam incurrerunt, illas etiam, 
quae post contractam peccati maculam, vel in suis corporibus, vel eisdem 
exutae corporibus, prout superius dictum est, sunt purgatae, in coelum mox 
recipi, et intueri clare ipsum Deum trinum et unum sicuti est, meritorum 
tamen diversitate alium alio perfectius; illorum autem animas, qui in actuali 
mortali peccato, vel solo originali decedunt, mox in infernum descendere, 
poenis tamen disparibus puniendas. 

8 5. Item Sanctam Apostolicam Sedem, et Romanum Pontificem in uni- 
versum orbem tenere primatum, et ipsum Pontificem Romanum successorem 
esse beati Petri Principis Apostolorum, et verum Christi Vicarium, totiusque 
Ecclesiae caput, et omnium Christianorum patrem ac doctorem existere, et 
ipsi in Beato Petro pascendi, regendi, et gubernandi universalem Ecclesiam 
a Domino nostro lesu Christo plenam potestatem traditam esse, quem- 
admodum etiam in actis oecumenicorum Conciliorum, et in sacris Canoni- 
bus continetur. 

S 6. Insuper profiteor, ac recipio alia omnia, quae ex decretis sacrae 
oecumenicae Generalis Synodi Tridentinae, sacrosancta Romana, et Aposto- 
lica Ecclesia, etiam ultra contenta in supradicto fidei Symbolo, profitenda 
ac recipienda proposuit, atque praescripsit, ut sequitur. 

S 7. Apostolicas et Ecclesiasticas traditiones, reliquasque eiusdem Eccle- 
siae observationes, et Constitutiones firmissime admitto et amplector. 

8 8. Item Sacram Scripturam iuxta eum sensum, quem tenuit et tenet 
Sancta Mater Ecclesia, cuius est iudicare de vero sensu, et interpretatione 
sacrarum scripturarum, admitto, nec eam umquam nisi iuxta unanimem con- 
sensum Patrum accipiam, et interpretabor. 

S 9. Profiteor quoque septem esse vere et proprie sacramenta novae 
legis a lesu Christo Domino nostro instituta, atque ad salutem humani 
generis, licet non omnia singulis necessaria, scilicet Baptismum, Confirma- 
tionem, Eucharistiam, Poenitentiam, Extremam unctionem, Ordinem, et Matri- 
monium: illaque gratiam conferre, et ex his Baptismum, Confirmationem, et 
Ordinem, sine Sacrilegio reiterari non posse. 

8 10. Receptos quoque et approbatos Ecclesiae Catholicae ritus, in supradi- 
ctorum omnium Sacramentorum solemni administratione, recipio, et admitto. 

S 11. Omnia et singula, quae de peccato Originali, et de Iustificatione 
in Sacrosancta Tridentina Synodo definita, et declarata fuerunt, amplector, 
et recipio. 

S 12. Profiteor pariter in Missa offerri Deo verum, proprium, et propi- 
tiatorium Sacrificium pro vivis, et defunctis, atque in sanctissimo Euchari- 
stiae Sacramento esse vere, realiter, et substantialiter Corpus, et Sanguinem, 
una cum anima, et divinitate D. N. Iesu Christi, fierique conversionem totius 
substantiae panis in Corpus, et totius substantiae vini in Sanguinem, quam 
conversionem Catholica Ecclesia Transsubstantiationem appellat. 

S 13. Fateor etiam sub altera tantum specie, totum atque integrum Chri- 
stum, verumque Sacramentum sumi. 

S 14. Constanter teneo Purgatorium esse, animasque ibi detentas fide 
lium suffragiis iuvari. Similiter, et Sanctos una cum Christo regnantes, vene- 
randos atque invocandos esse, eosque Orationes Deo pro nobis offerre, atque 
eorum reliquias esse venerandas. 

S 15. Firmissime assero imagines Christi, ac Deiparae semper Virginis, 
necnon aliorum Sanctorum habendas, et retinendas esse, atque eis debitum 
honorem, ac venerationem impartiendam. 

8 16. Indulgentiarum etiam potestatem, a Christo in Ecclesia relictam 
fuisse, illarumque usum Christiano populo maxime salutarem esse affirmo. 

8 17. Sanctam Catholicam et Apostolicam Romanam Ecclesiam, omnium 
Ecclesiarum Matrem, et Magistram agnosco, Romanoque Pontitici, Beati 
Petri Apost. Principis successori, ac lesu Christi Vicario veram obedientiam 
spondeo, ac iuro. 

S 18. Cetera item omnia a sacris Canonibus, et Oecumenicis Conciliis 
ac praecipue a Sacrosancta Tridentina Synodo tradita, definita, et declarata 
indubitanter recipio atque profiteor, simulque contraria omnia, et schismata, 
atque haereses quascumque ab Ecclesia damnatas, et reiectas, et anathema- 
tizalas, ego pariter damno, reiicio, anathematizo, et abiuro. 

S 19. Hanc veram Catholicam Fidem, extra quam nemo salvus esse 
potest, quam in praesenti sponte profiteor, et veraciter teneo, eamdem inte- 
gram, et inviolatam usque ad extremum vitae spiritum constantissime, Deo 
adiuvante, retinere, et confiteri, atque a meis subditis, vel illis, quorum cura 
ad me in munere meo spectabit, teneri, doceri et praedicari, quantum in 
me erit, curaturum, Ego idem N. Spondeo. 

8 20. Voveo, ac iuro: Sic me Deus adiuvet; ef haec Sancta Dei Evan- 
gelia. 

[Bull. Rom., tom. 4, Ill, p. 311, 312]. 


147. 
Gregorius XIII, const. Ubi gratiae, 13 iun. 1575. 


Ubi gratiae, et indulta ab hac Sede concessa, successu temporis incom- 
modum afferre noscuntur, expedit illa salubri praesidentis consilio sub- 
moveri. 

& 1. Proinde Sanctimonialium quieti, et tranquillitati consulere, ac om- 
nia quae illas a spiritualium rerum cogitatione, et exercitio avocant, impe- 
dimenta tollere, periculaque, et scandala ab eis removere cupientes, aucto- 
ritate praesentium revocamus, et abolemus omnes, et quascumque licentias, 
ac facultates ingrediendi Monasteria, Domos, et loca Monialium, ac etiam 
virorum quorumvis Ordinum, quibusvis, etiam Comitissis, Marchionissis, Du- 
cissis, et aliis cuiuscumque status, et conc.lionis mulieribus, ac etiam omnes, 
et quascumque licentias ingrediendi Monasteria, Domos, et loca ipsarum San- 


260 Romani Pontifices 


ctimonialium, quibuscumque viris, etiam eiusdem status, et dignitatis, tam a 
Praedecessoribus nostris, quam etiam a Nobis, et Sedis Apostolicae Legatis, 
aut aliis ex quibusvis quantumcumque urgentibus causis sub quibuscumque 
tenoribus, et etiam derogatoriarum derogatoriis, revocatorum restitutoriis, 
aliisque efficacioribus clausulis, irritantibusque, et aliis decretis, etiam Motu 
proprio, et ex certa scientia, deque Apostolicae potestatis plenitudine, atque 
ad Imperatoris, Regum, Reginarum, aliorumve Principum contemplationem, 
vel supplicationem concessas, confirmatas, et etiam iteratis vicibus renovatas. 
Cassamusque, et annullamus literas desuper confectas, et processus habitos 
per easdem. 

8 2. Inhibentes eisdem, qui illas obtinuerunt, sub excommunicationis 
poena ipso facto incurrenda, super qua a nemine nisi a Romano Pontifice 
(praeterquam in mortis articulo) absolutionis beneficium possit impetrari, 
ne ipsarum licentiarum praetextu Monasteria huiusmodi quovis modo ingredi 
audeant. 

8 3. Abbatissis vero necnon Abbatibus, Conventibus ac aliis Monaste- 
riorum utriusque sexus superioribus, et personis quocumque nomine vocen- 
tur, districte praecipimus sub eadem excommunicationis poena, necnon pri- 
vationis dignitatum, beneficiorum, et officiorum suorum, ac inhabilitatis ad 
illa, et alia in posterum obtinenda, ne in Monasteria, Domos, et loca sua, 
quemquam praetextu huiusmodi licentiarum, et facultatum ingredi faciant, vel 
permittant. 

S8 4. Quin etiam sub eisdem poenis ipso facto incurrendis prohibemus, 
atque interdicimus omnibus, et quibuscumque personis Ecclesiasticis, et sae- 
cularibus, ac etiam Ordinum quorumcumque, etiam Mendicantium Regula- 
ribus, ne praetextu licentiarum ab Episcopis, vel Superioribus, quibus illas 
concedendi in casibus necessariis tantum ex decreto Concilii Tridentini tri- 
buitur, ne Monasteria ipsa Monialium pro libito, sed necessitatibus urgen- 
tibus dumtaxat ingredi, neve Moniales sub eisdem poenis illos aliter admit- 
tere praesumant. 

8 5. Non obstantibus, etc. 

[Bull. Rom., tom. 4, III, p. 298, 299]. 


148. 
Gregorius XIII, const. Dubiis, 23 dec. 1581. 


Dubiis, quae emergunt, declarationis remedium expedit adhibere. Cum 
igitur super eo quod optima primum ratione Concilium sanxit Tridentinum, ! 
deinde in Constitutione fel. rec. Pii Papae V Praedecessoris nostri nonis 
Iulii, Pontificatus sui Anno tertio, atque item nostra Idibus lunii, Pontiti- 
catus nostri Anno quarto editis,? fuit provisum, ne cui in posterum, nisi in 


! Sess. XXV, de regularibus, c. 5. 
* Cf. N. 147. 


Lo 


Romani Pontifices 261 


casibus necessariis septa Monasteriorum Monialium ingrediendi concederetur 
licentia, a nonnullis. dubitatum fuisse sciamus circa personas, quae alterius 
ad id licentia non indigent, sed sui auctoritate officii nituntur, an liceat eis 
pro libito suae voluntatis huiusmodi septa ingredi, vel potius servare debeant 
ipsi quoque regulam a Concilio praescriptam. 

S 1. Nos omnem haesitationis materiam tollere, et viam scandalis prae- 
cidere, ac Sanctimonialium quieti consulere volentes, harum tenore aucto- 
ritate Apostolica declaramus, Praelatos omnes, tam saeculares, quam regu- 
lares, quibus cura et regimen Monasteriorum Monialium quovis modo incum- 
bit, facultate sibi ex officio attributa. ingrediendi Monasteria praedicta ita 
demum uti posse, si id faciant in casibus necessariis, et a paucis, iisque 
senioribus, ac religiosis personis comitati. Quocirca universos et singulos 
Episcopali, seu maiori, ac etiam Cardinalatus dignitate praeditos, necnon 
quorumvis Ordinum Abbates, Priores, Ministros, et alios quoscumque Supe- 
riores regulares serio monemus, ut facultate huiusmodi, qui eam habent, prae- 
terquam in casibus, ut praefertur, necessariis neutiquam utantur. 

8 2. Quod si contrafecerint, eadem auctoritate Apostolica statuimus; 
atque decernimus, qui Pontificalis dignitatis fuerint, eos pro prima vice, qua 
contrafecerint, ingressu Ecclesiae interdictos, pro secunda a munere Pontifi- 
cali, et a divinis suspensos, ac deinceps ipso facto absque alia declaratione 
excommunicatos existere, regulares vero omni officio, ac ministerio privatos 
excommunicationi subiacere. 

8 3. Non obstantibus, etc. 

[Bull. Rom., tom. 4, III, p. 299, 300]. 


149. 
Gregorius XIII, const. Ad tollendum, 5 dec. 1582. 


Ad tollendum detestabilem Duellorum usum, Concilium Tridentinum, 
excommunicationem, et alias gravissimas poenas in concedentes locum ad 
Monomachiam, ac pariter in pugnantes, necnon Patrinos, consulentes, sua- 
dentes, et spectatores salubriter quidem decrevit : ! sed crescente hominum 
malitia facinorosi non desunt, qui quod publice prohibitum est, privatim 
exequi non dubitent, dum se poenas praedictas hoc modo eludere posse 
arbitrantur. 

8 1. Nos ad haec coercenda plenius evidentiusque providendum esse rati, 
considerantesque, Duellum privatum non minus cruentum, et animae, et cor- 
pori noxium esse, quam quod publice perpetratur, auctoritate Apostolica 
statuimus, omnes illos, qui ex condicto statuto tempore, et in loco convento 
Monomachiam commiserint, etiam si nulli Patrini, sociique ad id vocati fue- 
rint, nec loci securitas habita, nullaeve provocatoriae literae, aut denuncia- 
tionis chartulae praecesserint, censuris, et poenis omnibus a dicto Concilio 

propositis teneri, perinde ac si publico, et consueto abusu singulare certamen 
inivissent. Volentes etiam locorum Dominos, si certamen ex condicto huius- 
modi permiserint, aut quantum in se fuerit, non prohibuerint, omnesque 
illud fieri mandantes, instigantes, auxilium, consilium, vel favorem dantes, 
equos, arma, pecuniam, commeatum, et alia subsidia scienter subministran- 
tes, aut ex composito spectatores, vel socios quovis modo sese praebentes, 
eisdem censuris, et poeniS subiacere, etiam si illi; qui ad locum destinatum 
pugnaturi accesserunt, impediti pugnam non commiserint, si per se ipsos 
non steterit, quo minus illa committatur. 

8 2. Non obstantibus privilegiis, immunitatibus, et exemptionibus, cete- 
risque contrariis quibuscumque. 

8 3. Constitutionibus tamen, et aliis sanctionibus Apostolicis hac de re 
disponentibus in suo robore duraturis. 

[Bull. Rom., tom. 4, IV, p. 19, 20]. 


150. 


Gregorius XIII, const. Quanto fructuosius, 1 febr. 1583. 


Quanto íructuosius in colenda Domini Vinea exercet veneranda lesu 
Societas, dignisque aeterna mercede operariis abundare conatur, tanto pro- 
pensius contendimus eam, religiosamque subinde, quam instituit prolem, 
unde tota Respublica Christiana ubique sublevatur, prosequi, et confovere, 
simulque omnia removere, quibus et spiritualis ipsorum profectus retardari, 
et charitatis fervor, qui ab eisdem in regeneratas pretioso Domini nostri lesu 
Christi Sanguine animas se diffundit, alicubi frigescere, aut in lubricum 
defluere posset. 

8 1. Cum enim sicuti iuxta dictae Societatis constitutiones, et laudabile 
institutum a felicis recordationis Paulo Tertio, et Iulio etiam Tertio confirma- 
tum, ac etiam a Paulo Quarto Rom. Pont. Praedecessoribus nostris diligen- 
tissime examinatum, et a Concilio Tridentino commendatum Societas ipsa 
non solum professis, et Novitiis, sicuti et reliqui Regulares Ordines constet, 
sed varii in eadem Societate religiosarum personarum gradus sint, in quibus 
singulis iuxta commissi cuique a magno Patre-familias talenti mensuram, et 
praepositorum suorum directionem altissimo famulantur, sicut enim finis 
dictae Societatis est, Fidei propagatio, et defensio, animarumque in vita, et 
Doctrina Christiana progressus, ita etiam gratiae eius vocationis proprium 
est, diversa loca ex Rom. Pontificis, ac Praepositi Generalis eiusdem Socie- 
tatis directione peragrare, vitamque in quavis mundi parte agere, ubi labo- 
riosa eorum opera, et industria fructuosa copiosiores salvandarum animarum 
proventus ad Dei Aeterni gloriam consequi posse sperant, ad quem finem 
Spiritus Sanctus qui bonae memoriae Ignatium Loyolam ipsius Societatis 
Institutorem, eiusque socios excitavit, media etiam praeclara, maximeque 
opportuna huius Sedis ministerio eis tribuit, atque confirmavit, publicarum 
scilicet praedicationum Verbi Dei ministerii cuiuscumque spiritualium exer- 

citiorum, et charitatis operum, poenitentiae, et Eucharistiae Sacramentorum 
administrationis, ac frequentis usus, ad quae pro dignitate exequenda, et ad 
difficultates superandas, subeundaque pericula, quibus dictae Societatis Reli 
giosi in huiusmodi excursionibus, et ministeriis exponuntur, cum haec magnum, 
tum virtutis, tum devotionis praesidium postulent, statutum est, ut, et Novitii 
in Societate praedicta per biennii spatium probentur, et qui expleto Novitiatu 
literis operam dederint, illarum studiis absolutis tertium etiam annum pro- 
bationis in humilitatis exercitiis expendant, ut si qua in re, vel huius virtutis 
amor, vel pietas, ac devotionis fervor, per literarum occupationem distra- 
ctus intepuerit, per earumdem virtutum írequentiorem exercitationem, et 
divinae gratiae ardentiorem invocationem restauretur; qui enim professionem 
emittere debent, eos vocatio haec viros in vitae puritate, ac literis conspi- 
cuos, diuturnisque, et diligentissimis experimentis probatos, eosque Sacer- 
dotes, et in Verbi Dei, ac Sacramentorum administratione diu multumque 
versatos exigit, ut et Constitutionibus dictae Societatis, et a Summis Ponti- 
ficibus est decretum. 

8 2. Sed neque omnes ad eamdem professionem idonei esse possunt, 
neque qui temporis progressu futuri sunt, tales evadere, aut cognosci sine 
longa exercitatione atque experimento, quapropter Societatis Corpus in sua 
membra, ordinem, et gradus idem Ignatius divino instinctu, ita duxit dispo- 
nendum, ut biennio Novitiatus absoluto, omnes qui in Societate perseverare 
voluerint, tria vota substantialia quidem Paupertatis, Castitatis, et Obedien- 
tiae, simplicia tamen emittere debeant, ac Novitii esse desinant; quibus votis 
emissis in Corpus eiusdem Societatis cooptati, et quantum ex parte ipsorum 
perpetuo obligati remanent. Quod si iniussi discedant, apostasiae notam, et 
excommunicationis, ac alias, quibus ipsi professi subiacent, poenas incurrant, 
quamvis rationabili ex causa, iuxta constitutiones easdem ab ipso Praeposito 
Generali dimitti, et votis huiusmodi liberari possint: quare omnia ipsis primo 
ingressu per aliquot dies in separata habitatione constitutis, ante quam ad 
aliorum Novitiorum communem convictum admittantur in ipsius Societatis 
privilegiis, constitutionibus, et Regulis consideranda traduntur. 

8 3. Biennio itaque Novitiatus completo, et emissis votis simplicibus una 
est omnibus omnino vivendi, et obediendi ratio, debentque omnes in com- 
muni vivere, ac in omnibus obedire, non secus ii, qui professionem non 
emiserunt, quam professi, quod vero paupertatem attinet, quamvis bonorum 
suorum ius, atque dominium iustas ob causas pro superiorum arbitratu, ad 
tempus retinere valeant, ut in pios usus, iuxta evangelicum consilium distri- 
buant, in illorum tamen usu religiosam paupertatem servent, nec ulla re 
tamquam propria, et sine superioris facultate uti possunt; peractis igitur 
huiusmodi probationibus, et experimentis cum dictae Societati fuerit per ea 
in Domino satisfactum, quos idem Praepositus Generalis idoneos iudicat, 
eos vel ad professionem per vota solemnia, vel ad gradus coadiutorum for- 
matorum spiritualium, si Sacerdotes, vel temporalium, si laici sint, per vota 
eadem publice emissa quamvis non solemnia iuxta Constitutiones admittit. 
Quibus emissis eo ipso nihil omnino proprii amplius, vel domi, vel foris 
habere possunt, fiuntque incapaces cuiusvis haereditariae successionis, nec 

propter emissa huiusmodi vota publica, aut per mortem ab intestato in illo- 
rum, sicuti nec in professorum bonis Domus ulla, aut Ecclesia, vel Colle- 
gium dictae Societatis. succedere potest. Et licet eos, qui post biennium Novi- 
tiatus emensum dicta tria vota simplicia sicuti ab hac. Sede probata sunt, 
emittentes, et extra Novitiorum numerum habiti, ac in Corpus ipsius Socie- 
tatis cooptati, illiusque meritorum, et privilegiorum non secus, atque ipsi pro- 
fessi, ex praedictae Sedis dispositione participes effecti, quique quantum in 
eis est, et professionem emittere parati, si ipse Praepositus Generalis prae- 
dictae Societatis instituto congruere iudicaverit, et in perpetuo Dei servitio 
consecrati, et sua sorte, prout illorum laudabile institutum exigit, contenti, 
ac denique excommunicationis, et aliis apostatarum poenis subiecti sunt, vere 
et proprie religiosos esse. 

S 4. Compertum sit; nonnullorum tamen animos, qui pii alioqui, et utiles 
operarii existunt, solicitari, et affligi interdum contingit, quasi non sint reli- 
giosi, eo quod non sint professi ... 

8 5. Ad haec dictam Societatem firmo declarationis nostrae eee 
communire volentes, statuimus, ac etiam decernimus, non modo eos, qui 
in Coadiutorum formatorum, sive temporalium, sive spiritualium gradus, et 
ministeria admittuntur, sed etiam alios omnes, et quoscumque, qui in ipsa 
Societate admissi biennio probationis a quoquam peracto tria vota praedicta, 
tametsi simplicia emiserint, emittentque in futurum, vere, et proprie Reli- 
giosos fuisse, et esse, et ubique semper, et ab omnibus censeri, et nominari 
debere, ac si in professorum praedictorum numerum adscripti fuissent; 
praecipimusque, et interdicimus, ne quisquam scrupulum de hoc neutiquam 
iniicere, neque illud in controversiam, dubium, vel suspicionem ponere 
audeat quoquo modo. 

[Bull. Rom., tom. 4, IV, p. 23-25]. 


151. 
Gregorius XIII, const. Exposcif, 15 iul. 1583. 


Exposcit Pastoralis officii munus, cui disponente Domino praesidemus, 
ut ad ea sollicite intendamus, per quae discordiarum, et litium, ac contro- 
versiarum quarumlibet, praesertim inter personas Ecclesiasticas materia tol- 
latur. 

S 1. Sane Nobis nuper innotuit, quod in multis Civitatibus, et Dioece- 
sibus diversarum Mundi partium nonnullae lites, causae, et controversiae 
inter Fratres Mendicantes, aliae etiam similes lites, et controversiae inter Con- 
fratres Confraternitatum Christifidelium, super praecedentia vel iure praece- 
dendi, ortae iam sint, et oriri facile possint. 

8 2. Nos considerantes lites, causas, et controversias huiusmodi in Ecclesia, 
praesertim inter religiosas personas, quae relictis mundi vanitatibus famu- 
latum, et votum suum in humilitatis spiritu Domino, et Deo nostro, qui se 
pro nobis usque adeo humiliavit, ut formam servi acciperet, exhibere, et 

persolvere profitentur, non modicam illi praeclarae, Deoque praecipue dile- 
ctae virtuti, quae est humilitas, labem infundere, populoque scandalum gene- 
rare, ac propterea illas omni ratione submovendas, publicaeque Religionis 
tranquillitati; ac Ministrorum Ecclesiasticorum reconciliationi, et mutuae dile- 
ctioni quamprimum consulendum esse rati, ac supremam huic negocio manum 
apponere volentes, necnon causas, lites, seu controversias huiusmodi ubilibet, 
et coram quibusvis Iudicibus motas, et in quibusvis instantiis indecisas pen- 
dentes ab eisdem Iudicibus harum serie ad Nos advocantes, illasque penitus 
extinguentes, eisdemque Fratribus Mendicantibus, ac Coníratribus super prae- 
missis perpetuum silentium imponentes. 

8 3. De Nobis attributae potestatis plenitudine volumus, et Apostolica 
auctoritate decernimus, quod quicumque ex dictis Fratribus Mendicantibus 
iater se de praecedentia huiusmodi contendentibus, aut Coníratribus Con- 
fraternitatum praedictarum, inter quos lites, et causae praemissorum occasione 
ortae iam sint, seu oriri contigerit in futurum, qui in quasi possessione prae: 
cedentiae ac iuris praecedendi sunt, ii, (quibuscumque reclamationibus, pro- 
testationibus, appellationibus, et aliis subterfugiis prorsus remotis, et cessan- 
tibus, et postpositis) in processionibus tam publicis quam privatis praecedere 
debeant. Quando vero non probetur, aut non constet de quasi possessione 
praecedentiae huiusmodi, inter Fratres quidem Mendicantes, ii, qui antiquio- 
res in loco controversiae, inter Coníratres vero inter se litigantes, ii, qui 
prius saccis usi sunt, in processionibus tam publicis quam privatis praecedere 
debeant, ita ut si contigerit nova Monasteria, aut domus alicuius Ordinis 
Mendicantium in loco, in quo alterius Ordinis ex dictis Mendicantibus Mona- 
steria aut domus prius erecta, et instituta sint, ille Ordo, qui prius Mona- 
sterium, seu domum in loco habuerit, praecedat. 

S8 4. Praeterea quia inter praedictos Ordines plerumque alia in proces- 
sionibus, et alia in Conciliis Generalibus, et aliis actibus publicis sive pri- 
vatis, ratio circa modum praecedendi servatur, nolumus per praesentes prae- 
rogativis dictorum Ordinum, quoad praecedentias huiusmodi, quae propriis 
Ordinibus, praeterquam in processionibus praedictis debentur, aut Fratribus 
Capuccinis nuncupatis, qui in processionibus publicis sub Conventualium 
Sancti Francisci, aut Minorum de Observantia Fratrum nuncupatorum, 
Cruce, ut solent, incedere possint, aliquod praeiudicium generari. 

8 5. Sicque, etc. 

[Bull. Rom., tom. 4, IV, p. 38]. 


152. 


Gregorius XIII, const. Humano vix iudicio, 5 ian. 1584. 


Humano vix iudicio ita bene quicquam, et providenter sanciri potest, 
quin usus saepe aperiat, doceatque id, quod salubre fore credebatur, minus 
experiendo prodesse, quod in illis Constitutionibus, quas ad prohibendas 
simulatas, occultasve beneficiorum Ecclesiasticorum  resignationes divers 


266 Romani Pontifices 


Romani Pontifices multifariam ediderunt, et fel. rec. Pius Papa V, Praede- 
cessor noster novissime promulgavit,! cognoscimus accidisse. 

8 1. Nos hoc malum, prout occasio necessitasque postulat, coercere 
volentes statuimus, ut posthac omnes, et quaecumque resignationes, etiam 
causa permutationis, ac commendarum, et etiam literis Apostolicis non con- 
fectis, et possessione non habita, necnon litis, et iurium quorumcumque con- 
cessiones, et retrocessiones, quae deinceps de quibuscumque beneficiis eccle- 
siasticis, in nostris, seu Romani Pontificis pro tempore existentis manibus, 
ac etiam coram Notario publico, et testibus fient, et a Nobis, vel illo, seu 
nostro, vel illius mandato admittentur, et super eis provisiones, et quaecum- 
que aliae dispositiones, sive temporales, sive perpetuae, aut ad hoc mandata 
Apostolica, sub quacumque forma, et quibuscumque etiam S. R. E. Cardi- 
nalibus, ac piis locis quocumque privilegio suffultis facta publicari debeant 
cum literis Apostolicis desuper confectis, intra sex menses, si beneficium 
citra montes fuerit, ultra vero intra novem a data concessionis gratiae, non 
autem a die praestiti super ea consensus numerandos, etiam si postea con- 
cessio gratiae huiusmodi ex quavis causa, diversisque subsequentibus datis, 
ac quotiescumque, et quovis modo reformata, et valida reddita fuerit, plu- 
resque, et quotquot in alium, vel alios cessiones, ac etiam in ipsummet 
primum resignantem, vel cedentem, retrocessiones termino praedicto nondum 
elapso intercesserint, ita ut unicus dumtaxat terminus omnibus his succes- 
sivis cessionibus, ac retrocessionibus decurrat, ut qui postremus gratiam 
habuerit, publicationem huiusmodi facere, ceteraque omnia hic praescripta 
intra eumdem terminum praestare teneatur. 

8 2. Ipsa autem publicatio in Cathedrali, et in beneficii Ecclesia, vel 
Ecclesiis, si in pluribus illud sit, fiat ubique, dum frequens populus ad Mis- 
sarum solemnia convenerit, palam omnibus literae Apostolicae praedictae, 
earumve transumptum authenticum exhibeatur claraque, et intelligili voce 
resignatio, seu cessio huiusmodi, ac beneficii qualitas, invocatio, nominaque, 
et cognomina resignantis, seu cedentis, ac illius in cuius favorem gratia huius- 
modi facta est, pronuncientur, ita ut haec omnia possint ad notitiam omnium 
ibi existentium verisimiliter pervenire, scriptoque de his omnibus exemplo 
collato valvis dictarum Ecclesiarum affixum relinquatur. Si vero Ecclesia bene- 
ficii ruralis sit, aut populo, conventuque careat, eo casu in Parochiali, intra 
cuius Parochiae limites beneficium ipsum consistit, et in Cathedrali Ecclesia, 
vel si locus bello, seu peste, aliisve manifestis periculis subiaceat, tunc in 
proxima parochiali, ac etiam in Cathedrali Ecclesia, vel si aditus ad illas, 
aut utramvis minime sit securus, in alia Cathedrali, vel Parochiali viciniori 
periculorum immuni publicatio huiusmodi peragatur. 

8 3. Is quoque in quem disponi, vel mandari de beneficio etiam litigioso, 
vel accedente non possesso, sub quacumque forma contigerit, possessionem 
beneficii intra dictum tempus vigore literarum Apostolicarum desuper confe- 
ctarum, nec alias apprehendere debeat, et si propter litem aut aliud legitimum 
impedimentum nequiverit, saltem literas Apostolicas cum earum publicatione, 


! Cf. N. 130, 131. 

si tunc facta erit, ludici, seu executori illarum, vel aliis, ad quos pertinet, 
per se, vel procuratorem suum legitimum intra idem tempus praesentare, et 
apud illum, vel illos pro ipsarum literarum executione instare; et possessio- 
nem huiusmodi instanter petere teneatur. 

8 4. Ceterum modus, et forma hic tradita, semper, et ubique debeat 
observari, nec alia, vel aequipollens ullo modo admitti in omnibus huiusmodi 
resignationibus, cessionibus, et retrocessionibus, de quibuscumque Ecclesiis, 
Monasteriis, Prioratibus, tam virorum quam mulierum, dignitatibus, officiis, 
et beneficiis ecclesiasticis, saecularibus, et quorumvis Ordinum, etiam mili- 
tiarum regularibus, etiam electivis, et manualibus, ac etiam de. iure patro- 
natus laicorum illustrium, et alias quomodocumque existentibus, sive pacificis, 
sive in petitorio, sive in possessorio litigiosis, etiam de quibus in Consistorio 
nostro disponi consuevit, seu debet, quae posthac ex quacumque causa fient, 
et per Nos ac praedictos Successores, extra tamen dictum Consistorium 
admittentur, etiam cum reservationibus nominis, tituli, administrationis, pos- 
sessionis, fructuum, etiam omnium, ac rerum, et iurium quorumcumque. Ad 
praedictorum tamen observationem eum, in quem iuris fit cessio beneticii, 
quod tempore cessionis huiusmodi, et ante illam vigore literarum Apostoli- 
carum, ut supra, si ad id tenebatur, publicatarum realiter possidebat, nolumus 
obligari. 

& 5. Quod si quicquam praedictorum omnium omissum fuerit, dictis 
terminis, ut cuique praescripti sunt, elapsis, omnes dispositiones, et gratiae 
resignatorum, et cessorum beneficiorum, aut iurium huiusmodi, cum omnibus 
inde secutis, sive de pacificis, sive de litigiosis, sint irritae, et inanes, nullaque 
alia gratia super huiusmodi beneficio, sive iure cesso, iis quibus concessa 
fuerit suffragetur, sed ipsi tales inhabiles, et incapaces sint ad huiusmodi 
beneficia sic resignata, et cessa, quandocumque obtinenda, illaque sive iura 
ab ipsa statim prima resignatione seu cessione, etiamsi illae alias nullae, et 
invalidae essent, vacavisse, et vacare censeantur eo ipso, nec resignantibus, 
seu cedentibus, si postea in sua possessione remanent, constitutiones de 
annali, et triennali possessione, nec praesumpftae, aut tacitae retrocessiones, 
etiam propter diuturnam continuatae possessionis huiusmodi tolerantiam, nec 
omnino aliud ius, vel beneficium ullo tempore suffragetur, sed ipsa beneficia, 
sive iura sic a principio vacantia, a Sede Apostolica praedicta dumtaxat impe- 
trari valeant, ac concedi. Illorum vero impetrationes, vel etiam Motu proprio 
concessiones, quibuscumque derogationibus suffultae numquam sub clau- 
sulis generalibus, aut vacationum modis conditionalibus, vel implicitis com- 
prehendantur, sed specialiter, et expresse ob non servatam praesentis Con- 
stitutionis formam, ac cum declaratione nominum, et cognominum resignantis, 
seu cedentis, et gratiam habentis dispositive, et non conditionaliter fieri omnino 
debeant, et quicumque sic impetrans, aut gratiam, etiam Motu simili habens 
praefinitum cuique casui tempus praedictum a data concessionis gratiae sibi 
factae huiusmodi, ea omnia quae cadens a iure praedicto debebat, praestare 
teneatur, et si pluribus gratiam huiusmodi fieri contigerit, is prae omnibus 
obtineat, qui primus publicationem suae impetrationis fecerit, et possessionem 
adeptus fuerit, aut petierit, omniaque requisita praedicta adimpleverit, quamvis 

in data sit postremus, et possessio ab alio in publicando negligentiore prius 
apprehensa fuerit, vel petita. Reservationibus omnibus nominis, administra- 
tionis, fructuum etiam omnium, ac pensionum, et aliarum rerum quarum- 
cumque, necnon facultatibus, indultis, et aliis concessionibus, tam ipsis resi- 
gnantibus, seu cedentibus, qui tamen possessionem ab initio re ipsa dimiserint, 
quam aliis, ex huiusmodi resignationibus, seu cessionibus a Sede Apostolica 
factis nihilominus validis, plenumque effectum sortituris. 

8 6. Sed ne in beneficiis super possessione, vel proprietate litigiosis litis 
prosecutio turbari valeat, vel differri, in causis huiusmodi contra cedentem 
ad ulteriora, etiam ad sententiam definitivam, et rem iudicatam, ac illius 
executionem quousque ille, qui gratiam ex resignatione, seu cessione, aut ex 
omissa forma publicationis huiusmodi obtinuit, ad causam, per se, vel pro- 
curatorem legitimum accesserit, litemque huiusmodi susceperit, eodem modo, 
et ordine procedi possit, quo potuisset legitime, si cessio huiusmodi facta 
non fuisset, ac quicquid interim sic procedendo decretum, et expeditum fuerit, 
sive cum cedente, sive contra eum, etiam postquam ipse, vel quivis alius 
incumbentia sibi secundum praedicta praestiterit, non solum circa fructus, 
sed etiam circa possessionem, et ipsum ius, quod cessum est, valeat omnino, 
et vim obtineat, illumque ipsum, cui gratia facta est, non minus afficiat, quam 
si ipso legitime citato contra eum decretum, et expeditum fuisset, nec ipse 
adversus haec, praetextu non acceptatae gratiae, vel etiam illius ignoratae, 
aut citationis, vel intimationis executioni contra ipsum minime demandatae, 
aliave ratione valeat excusari. Possit tamen ipse, etiamsi in lite, et causa 
huiusmodi subrogatus non sit, quandocumque ad illius prosecutionem, et 
terminationem venire, et a Iudice, coram quo causam ipsam, etiam ex dele- 
gatione pendere contigerit, in illis ipsis statu, et terminis, in quibus tunc 
eam esse repererit, etiam absque rescripto speciali admitti. 

S 7. De beneficiis autem, quae deinceps in manibus ordinariorum col- 
latorum, etiam Cardinalium, etiam indulta, et facultates ad hoc ab Apostolica 
Sede habentium, ac Legatorum, etiam de latere, et delegatorum, etiam spe- 
cialium eiusdem Sedis extra Romanam Curiam resignari, etiam ex causa per- 
mutationis contigerit, ipsi intra mensem negocium universum admissionis, 
vel reiectionis resignationis huiusmodi, et si per eos facienda erit, provisionis 
resignati beneficii, iuxta Apostolicas, et alias canonicas sanctiones omnino 
absolvant. Et qui sic provisus fuerit, intra tres menses a die sibi factae pro- 
visionis illam publicet, et possessionem beneficii capiat modo, et forma supra- 
dictis, alioquin illis elapsis nulla sit eius provisio, et beneficium vacare cen 
seatur eo ipso. 

S 8. Ordinariique, et alii praedicti, qui haec, uti eis praescribuntur, non 
perfecerint, eo casu potestate disponendi de ipsis beneficiis sint ea vice pri- 
vati, eorumque dispositio eo ipso ad Sedem Apostolicam devoluta existat, 
aut aliis idoneis ab ipsa Sede dumtaxat, modo, et forma praedictis conce- 
dantur. Decernentes sic per quoscumque iudicari debere, necnon irritum, et 
inane, quicquid secus super his per quoscumque scienter, vel ignoranter, 
contigerit attentari. 

[Bull. Rom., tom. 4, IV, p. 41-43]. 

153. 


Gregorius XIII, const. Ascendente Domino, 25 maii 1584. 


Ascendente Domino, et Salvatore nostro in naviculam, ecce motus magnus 
factus est in mari, ipse autem a discipulis rogatus ventis imperavit, et facta 
est tranquillitas, quam Nos in Petri navicula collocati, turbinibus excitatis 
ab eodem Domino assiduis precibus postulantes, nostram interea operam, 
et laborem in frangendis procellosis fluctibus impendere non desistimus, 
cumque tanti laboris socios, et validos remiges divina Nobis providentia 
praeparaverit, eorum opera in superandis saevientis pelagi tempestatibus Nos 
maxime sublevat, qui pro communi fluctuantium animarum salute propria 
commoda nihil pendunt, seque ad omnia discrimina exponunt. 

S 1. In quo cum aliarum Religionum studia, tum Societatis lesu assi- 
duus pro Christo labor, necnon usque ad finem perseverantia promptam se 
ostendit; cumque prolem catholicae Religioni valde proficuam, et ad omnia 
pericula pro universali Ecclesia subeunda paratam procreaverit, aliam atque 
aliam a prima non degenerem praestante gratia Dei quotidie substituit, ut 
Nobis eorum alumni per multiplices probationum gradus altius provecti, 
semper praesto sint, quos in rebus arduis suscipiendis fructuosos operarios 
asciscamus; eos autem ut firmiorem Nobis opem ad praedicta navare pos- 
sint, ab omni non modo iniuria, sed etiam calumnia studemus intactos con- 
servare. Quod ut a Nobis efficiatur, ipsius instituta tamquam fundamenta 
eius praesidii, quod Catholicae Religioni impendunt, immota atque incon- 
cussa, aliorum etiam Romanorum Pontificum exemplo, debemus Apostolica 
auctoritate tueri. 

8 2. Quorum fel. rec. Paulus III et Iulius etiam Tertius Constitutiones, 
et laudabile dictae Societatis institutum conftirmarunt. 

8 3. Paulusque idem eam ipsam ab omni quorumcumque Ordinariorum 
iurisdictione exemit. 

8 4. Quo instituto per Paulum Quartum examinato, et a Synodo Tri- 
dentina commendato, Pius Quintus item praedecessor noster Societatem 
ipsam Ordinem esse mendicantem declaravit, 

8 5. Quae omnia non immerito ab eis sunt concessa ob egregias vir- 
tutes, et dona Societati antedictae divinitus elargita, cuius praecipuus finis 
catholicae est Religionis defensio, ac propagatio, animarumque in Christiana 
vita, et doctrina profectus: gratiae quoque eius vocationis est proprium 
diversa Orbis terrarum loca ex Romani Pontificis, seu Praepositi Generalis 
eiusdem Societatis directione peragrare, vitamque in quavis mundi parte 
agere, ubi salvandarum sua opera animarum copiosior proventus ad Dei 
gloriam speretur. Ad quem finem Spiritus sanctus, bon. mem. Ignatii Loyolae 
Societatis ipsius Institutoris, eiusque sociorum excitator, media quoque prae- 
dicationum, ac cuiuscumque ministerii verbi Dei, doctrinaeque Christianae, 
et spiritualium exercitiorum, aliorum item caritatis operum, et sacramento- 

rum administrationis, ac praecipue Poenitentiae, et Eucharistiae, horumque 
frequentioris usus accommodavit. Ad quae sufficienter et pro dignitate prae- 
standa, difficultates superandas, periculaque adeunda, quibus dictae Socie- 
tatis Religiosi in huiusmodi discursionibus, et ministeriis exponuntur, necesse 
est, ut ipsi talia obituri, magno virtutis, et devotionis praesidio muniantur, 
quod illis gratia in primis Omnipotentis Dei, simulque educatio ipsa, longa 
item in Societate probatio, necnon regularum, et constitutionum observantia 
praestare noscuntur. 

8 6. Quibus Constitutionibus, ut tantae ponant rudimenta ons: ad 
quam aluntur, statutum est, ut Novitii in Societate biennio probentur, quo 
expleto, si ipsi perseverare voluerint, et Societati fuerit ab eis satisfactum 
(quoniam Societas ipsa non solis Novitiis et professis, ut reliqui regulares 
Ordines constat), tria substantialia vota simplicia, nisi quis interdum ad pro- 
fessionem, vel gradum Coadiutorum formatorum admittendus videretur, Pau- 
pertatis, Castitatis, et Obedientiae in eadem Societate ex Apostolico indulto, 
ac iuxta vovendi formulam in eisdem Constitutionibus expressam emittunt, 
ac secundum illas promittunt se eamdem Societatem ingressuros, hoc est 
ulteriorem aliquem illius gradum, prout Praeposito videbitur Generali. 

8 7. Quibus votis emissis Novitii esse desinunt, et in Societatis corpus, 
qui literis operam dederint, vel daturi sunt, ut Scholares approbati, alii vero 
ut coadiutores temporales nondum formati cooptantur, ac quantum est ex 
parte ipsorum perpetuo, ex parte vero Societatis, iuxta Apostolica indulta, 
et Constitutiones praedictas, tamdiu obligati sunt, quamdiu Praepositus Gene- 
ralis eos in Societate retinendos esse censuerit. Quod ad Societatis conser- 
vationem maxime est necessarium, idque ab illius exordio praevisum, et post 
experimento comprobatum est, idque initio ingressus illis explicite manife- 
statur, atque ipsi conditionem hanc amplectuntur, quae eis, si quos dimit- 
tere oporteat, multo est commodior, ut liberi potius quam votis obligati 
dimittantur, aliisque iustis, et rationabilibus de causis. 

8 8. Coadiutores temporales non formati, qui non ad studia literarum, 
sed ad domestica munia curanda destinantur, post aliquot annos, quibus 
Generali Praeposito, et Societati satisfecerint, per tria item Paupertatis, Casti- 
tatis, et Obedientiae vota licet. publica, et in manibus Superioris emissa, 
non tamen solemnia, sed tum ex Constitutionum praescripto, tum ex voven- 
tis, et admittentis intentione simplicia existunt, in Coadiutorum temporalium 
formatorum gradum admittuntur. 

8 9. Scholares vero studiis in Societate absolutis, antequam professi, 
vel Coadiutores spirituales formati fiant, non solum tertium adhuc ulterioris 
probationis annum, in devotionis, et humilitatis exercitiis impendunt, ut, si 
qua fortasse in re harum virtutum fervor per literarum occupationem inte- 
puerit, per earumdem virtutum frequentiorem exercitationem, ardentioremque 
divini auxilii invocationem recalescat, sed etiam in verbi Dei, sacrarum, et 
Scholasticarum lectionum, Poenitentiaeque et Eucharistiae Sacramentorum, 
Societatis ministeriis tamdiu probantur, quamdiu Praeposito Generali vide- 
tur, nec antequam ipsi Praeposito sint plane perspecti, eique in omnibus 
satisfecerint, ad huiusmodi gradus promoveantur. 

8 10. Qui enim ad professionem quatuor votorum admittendi sunt, eos 
iuxta Constitutiones easdem, et Apostolica decreta, et indulta, viros omnino 
humiles ac prudentes in Christo, et in vitae puritate, ac literis conspicuos, 
diuturnisque ac diligentissimis experimentis probatos, atque Sacerdotes, et 
in ministeriis huiusmodi prius diu multumque versatos vocatio haec requi- 
rit, utpote quos ardua maneant ministeria. Quo fit, ut non omnes ad eam- 
dem professionem idonei esse, nec tales sine longa exercitatione atque expe- 
rimento fieri, aut etiam cognosci possint. Quapropter Societatis corpus in 
sua membra, et gradus idem Ignatius divino instinctu ita duxit disponen- 
dum, ut praeter eos, quos Praepositus Generalis ad professionem quatuor 
votorum idoneos esse censuerit, e£ nonnullos, quos interdum ad professio- 
nem trium admittere potest, reliqui etiam Sacerdotes, quorum vita, et doctrina 
in Societate diu probata esset, ac Praeposito Generali perspecta, et de ipsius 
licentia in Coadiutorum spiritualium formatorum gradum, per tria illa vota 
similiter publica, sed simplicia in superioris manibus emissa admitterentur. 

S 11. Quibus emissis tam hi, qui spirituales, quam qui temporales Coad 
iutores formati fuerint, certum in Societate gradum habent, suntque omnis 
haereditariae successionis incapaces, nihilque omnino proprii iuxta Consti- 
tutiones easdem habere possunt. Nec propter emissa huiusmodi vota publica, 
aut per mortem ab intestato in illorum, sicuti nec in professorum bonis 
domus ulla, aut Ecclesia, vel Collegium dictae Societatis succedere potest. 

8 12. Qui vero quatuor votorum professi futuri sunt, ii tribus illis solem- 
nibus substantialibus votis quartum similiter solemne addunt, specialis 
Summo Pontifici obedientiae circa missiones praestandae, ob certiorem Spi- 
ritus sancti in missionibus ipsis directionem, ac maiorem ipsorum mitten- 
dorum Sedi Apostolicae obedientiam, maioremque devotionem, humilitatem, 
mortificationem, ac voluntatum abnegationem. 

8 13. Post emissam vero professionem sive quatuor, sive trium votorum, 
professi ad Paupertatis, quae regularis instituti murus est, et propugnacu- 
lum, perfectionem tuendam, omnemque ambitionis occasionem excludendam, 
nonnulla alia simplicia vota emittunt, quibus promittunt se numquam qua- 
cumque ratione acturos, vel consensuros, ut quae in constitutionibus Socie- 
tatis circa paupertatem ordinata sunt, immutentur, nisi quando ex iusta rerum 
exigentium causa paupertas magis restringenda videretur, neque praeten- 
suros ne indirecte quidem, ut in aliquam praelationem, vel dignitatem, intra, 
vel extra Societatem, eligantur, nec extra Societatem in sui electionem, 
quantum in eis fuerit, consensuros, nisi coacti obedientia eius, qui id ipsis 
possit sub poena peccati praecipere. Item Societati, vel eius Praeposito mani- 
festaturos, si quem sciant aliquid huiusmodi moliri. 

14. Porro non solum professi, et Coadiutores formati, sed ex aliis, 
quicumque absoluto probationis biennio praedicta tria substantialia vota, 
etiam simplicia emiserint, si absque expressa licentia a Societate discedant, 
etiamsi praetextu melioris frugis, et transitus ad alium quemcumque Ordi- 
nem (Carthusiensium dumtaxat excepto) id faciant, apostasiae, et excommu- 
nicationis ex Apostolicae Sedis decreto poenas incurrunt, a quibus nonnisi 
a Summo Pontifice, vel a Generali Praeposito absolvi possunt. Inique enim 

cum Societate ipsa ageretur, si viris multo labore ad ardua ministeria eru- 
ditis, cum religionis Catholicae, et huius Sedis detrimento privaretur, prae- 
sertim cum Societatis Constitutiones, et Privilegia, quae supradicta continent, 
in separata, antequam ad Novitiorum convictum admittantur, habitatione eis 
maturius consideranda tradantur. 

S 15. Biennio Novitiatus completo, et emissis votis simplicibus, una 
est omnibus omnino vivendi, et obediendi ratio, debent enim omnes in 
omnibus obedire, et in communi vivere, non secus alii, atque ipsi professi, 
et Coadiutores formati, idque in domibus quidem probationum, et Collegiis 
ex redditibus, in domibus vero professorum, quae nullos omnino redditus 
habere possunt, et eleemosynis tantum. 

S 16. Et licet, qui ad gradus professorum, et Coadiutorum formatorum 
nondum pervenerunt, bonorum suorum ius atque dominium, tum alias ob 
iustas causas, tum etiam ut maiorem Societas habeat libertatem, illos, si opus 
fuerit, cum minore offensione dimittendi, ad tempus Generalis Praepositi 
iudicio praescribendum valeant retinere, ut in pauperes tandem, seu alios 
pios usus pro ipsorum devotione distribuant, iuxta evangelicum consilium, 
ac promissionem, quam initio Novitiatus faciunt, interim tamen, quantum 
ad illorum usum religiosam paupertatem servant, nec ulla re tamquam pro- 
pria, et sine Superioris facultate uti possunt. 

S 17. Et quamvis ii omnes, qui post biennium Novitiatus dicta tria vota 
simplicia, ut praefertur, emiserint, ac in corpus Societatis cooptati, illiusque 
meritorum, et privilegiorum, non secus atque ipsi professi participes effecti, 
quique quantum in eis est, et professionem emittere parati, si ipse Praepo- 
situs Generalis id praedictae Societatis instituto congruere iudicaverit, et in 
perpetuum Dei servitio votis simplicibus consecrati, ac sua sorte, prout lau- 
dabile Societatis institutum exigit, contenti, vere, et proprie religiosi exi- 
stant, et si a Societate deficiant, excommunicationis, et aliis apostatarum 
poenis sint subiecti. 

8 18. Tamen cum non ita pridem intellexissemus nonnullorum animos, 
qui pii alioqui, et utiles operarii existebant, sollicitari interdum, et affligi, 
quasi non essent religiosi, eo quod non essent professi; nec etiam deesse, 
qui religionis praetextu transfigurante se in angelum lucis Satana, non solum 
ea occasione inquieti existerent, sed etiam aliorum pacem, et vocationem 
disturbare, eosque in fraudem, et defectionem deducere conarentur, unde 
fructuosa haec religio gravissima potuisset accipere detrimenta. Idcirco cum 
divina providentia pro temporum necessitate, varia, et salutaria Ordinum 
Instituta in Ecclesia sua produxerit, novisque subinde in ea nascentibus 
morbis, nova remedia, novisque emergentibus hostium impugnationibus, 
nova regularium Ordinum auxilia excitarit, et cuique illorum, iuxta cuiusli- 
bet peculiaris gratiae vocationem, peculiares quasdam notas, propria insi- 
gnia, ac opportuna ad finem, quem intendit, media suggesserit, et nunc 
maxime (ut felicissimi toto Orbe successus testantur) mirificos in agro Domi- 
nico fructus praedicto Societatis Iesu instituto proferat, quae Societas (quem- 
admodum, et alia nascentium regularium Ordinum exordia) a spiritu contra- 
dictionis impugnatur, cumque ipsi Ordines Romanorum Pontificum propterea 

Constitutionibus circummuniri consueverint, cuius rei Sanctorum Dominici, 
et Francisci praeclarissimi Ordines exempla abunde suppeditarunt, ita Nos, 
licet alias Institutum praedictum, privilegia, et constitutiones ipsius Societa- 
tis contirmaverimus, et declaraverimus, Motu proprio statuentes, eos qui 
biennio Novitiatus peracto, tria vota, tametsi simplicia emiserunt, esse vere, 
et proprie Religiosos, cum praecepto, ne quis haec in dubium revocare 
audeat, ac cum irritante, et aliis decretis, prout in nostris super hoc confe- 
ctis literis! plenius continetur. Quia tamen non defuit temeraria quorum- 
dam audacia, qui post declarationem, decretum, praeceptum, et interdictum 
nostrum huiusmodi, non solum multa ex praedictis, et fortasse alia ad Socie- 
tatis Institutum, ac vivendi formam spectantia labefactare, sed, et ipsa Apo- 
stolica decreta, ac praecepta, publice, et ex cathedra, ausu temerario impu- 
gnare, mentemque nostram perverse interpretari non erubescunt, disputantes, 
et praedicta in dubium revocantes, omniaque ex aliorum Ordinum commu- 
nibus rationibus, formis, ac statutis metientes Societatis Institutum, peculiares 
constitutiones, ac vim votorum simplicium illius, a Sede Apostolica in eadem 
Societatis Religione probata admissorum penitus ignorantes, ac nonnulla 
iure antiquo, quae post illud successu temporum huius Sedis auctoritate, 
approbatione, et confirmatione, ac peculiaribus privilegiis sancita, et robo- 
rata esse dignoscuntur, perperam interpretantes, convellere nituntur, quin 
eiiam Nos supradicta, Motu simili, et ex certa scientia, de Apostolicae pote- 
statis plenitudine decernentes, ac praecipientes privato sensu loquutos fuisse, 
ac tamquam privatos doctores errare potuisse, immo vere, et de facto ob 
falsam supradictorum informationem errasse, ideoque praeceptum nostrum 
nullam ad obligandum vim habere. Neminem praeterea eorum, qui solemnem 
professionem in dicta Societate non emiserunt, de illius corpore religiosos 
esse posse, sed eos mere saeculares, ac Ordinariorum iurisdictioni subiectos 
existere, nec Societatem ipsam, aut illius superiores, immo nec Nos ius in 
eos ullum ex vi votorum huiusmodi, habere, vel acquirere, aut superioribus 
ipsis conferre posse, non considerantes voti solemnitatem sola Ecclesiae con- 
stitutione inventam esse, triaque huiusmodi Societatis vota tametsi simplicia, 
ut substantialia Religionis vota ab hac Sede fuisse admissa, illaque emitten- 
tes, in statu Religionis vere constitui, quippe qui per ea ipsa se Societati 
dedicant, atque actu tradunt, seque divino servitio in ea mancipant. In qui- 
bus votis nullus praeter Romanum Pontificem potest manum apponere, aliis- 
que atque aliis modis Societatem ipsam impetunt universali Ecclesiae per- 
utilem, quae diversis functionibus, et personarum gradibus distributa, a 
Romanis Pontificibus presbyterorum, a Tridentina Synodo clericorum Reli- 
gio appellata, habitu, nomine, plerisque personarum gradibus, votorumque 
differentiis ab aliis regularibus Ordinibus distinguitur. Quibus etiam adiun- 
gunt licere iisdem non professis, etiam invitis dictae Societatis Superioribus, 
ad quosvis alios regulares Ordines se transferre. Transgressoresque horum 
votorum, ac inobedientes, aut etiam uxorem ducentes, nullam ipsi Societati 
iniuriam facere, immo posse Episcopos cum eis dispensare, ut invitis etiam 


PODVN? T5907 
18 


274 Romani Pontifices 


superioribus eisdem uxorem ducant. Quibus, cum glossatores, et obtrecta- 
tores huiusmodi sua falsa doctrina favere pergunt, horum votorum naturam, 
et poenarum vim, vel non intelligentes, vel eludere conantes, eo sunt pro- 
gressi, ut etiam vi facultatum, quae literis indulgentiarum Cruciatae sanctae 
nuncupatarum continentur, omnes transíugas, et ab ipsa Societate deficien- 
tes non professos, quoties ab ea defecerint, ab excommunicationis latae sen- 
tentiae poena a quocumque confessario absolvi posse, nullamque ipsi Socie- 
tati suis operariis privatae iniuriam fieri, aut praeiudicium generari existiment, 
sed et votorum substantialium Religionis praedictae, ac decretorum contra 
eosdem Apostatas Sedis huius auctoritate editorum vim, quantum in eis est, 
enervare contendant. Insuper asserunt non posse vota aliqua in saeculo 
emissa in tria haec substantialia Societatis commutari (cum tamen haec vota 
sint status, ut praefertur, religiosi alio utilis, et perfecti, ut illa in haec pos- 
sint, haec vero in aliorum Ordinum, etiam solemnia vota commutari, sit ab 
hac Sede iustis de causis interdictum). Nec etiam desunt alia, quae in ani- 
marum suarum praeiudicium, Societatis perturbationem, et scandalum plu- 
rimorum comminiscantur. 

8 19. Nos universalis Ecclesiae utilitati, quam ex inviolato, et inconcusso 
dictae Societatis Instituto, et religiosae sobolis educatione sentimus, et maio- 
rem in dies speramus, prospicientes, et praeterea eiusdem Societatis indem- 
nitati, paci, quieti, et incremento consulere volentes, Motu simili, et ex certa 
scientia nostra, deque Apostolicae potestatis plenitudine, laudabile ipsius 
Societatis Institutum, et quae illud concernunt, praemissa omnia, et singula, 
praedictaque illius, ac quaecumque alia privilegia, facultates, exemptiones, 
immunitates, gratias, et indulta a praedictis praedecessoribus nostris, et a 
Nobis etiam per communicationem concessa, constitutiones quoque, ac sta- 
tuta, et decreta qualiacumque, ac si ad verbum praesentibus insererentur, 
pro expressis habentes, tenore praesentium approbamus, et confirmamus, sup- 
plentes omnes iuris, et facti defectus, si qui intervenerint in praedictis Con- 
stitutionibus, et statutis. 

S 20. Ad haec dictam Societatem firmo Sedis huius praesidio commu- 
nire volentes, hac nostra perpetua Constitutione, Motu, scientia, et potestatis 
plenitudine similibus, statuimus, atque decernimus, tria vota huiusmodi etsi 
simplicia, ex huius Sedis institutione, ac nostra etiam declaratione, et confir- 
matione esse vere substantialia Religionis vota, ac in dicta Societate tam- 
quam in religione approbata per Sedem eamdem admissa fuisse, et esse, ac 
per Nos admitti, nec in illis a quoquam praeter Nos, et Sedem huiusmodi 
dispensari, nec ea ullo alio modo quam per legitimam dimissionem a Socie- 
tate cessare posse. 

8 21. Et non modo eos, qui in Coadiutorum formatorum, sive spiritua- 
lium sive temporalium gradus, et ministeria, ut praefertur, admittuntur, sed 
et Scholares ipsos ac supradictos alios omnes, et quoscumque, qui in ipsam 
Societatem admissi, biennio probationis a quolibet eorum peracto, tria vota 
substantialia praedicta, tametsi simplicia emiserint, aut emittent in futurum, 
vere, et proprie religiosos fuisse, et esse, ac fore, et ubique semper, et ab 
omnibus censeri, et nominari debere, non secus atque ipsos tum Societatis, 

tum quorumvis aliorum Regularium Ordinum Professos, suisque Praepositis 
in omnibus, et per omnia obedire, et huic Sedi immediate subiectos, et a 
quorumvis Ordinariorum, et delegatorum, seu aliorum iudicum iurisdictione 
omnino exemptos, prout Nos etiam vigore praesentium eximimus. 

8 22. Denique ut omnium Societatis privilegiorum iuxta Generalis Prae- 
positi dispositionem sunt participes, ita quoque excommunicationis maioris 
latae sententiae, et aliis Apostatarum poenis, si qui a Societate deficiant, 
subiacere, ac tamquam veros Apostatas puniri posse, nec a quoquam, nisi 
per Nos, et Sedem praedictam, aut Generalem Praepositum ab eisdem poe- 
nis absolvi, nec ante huiusmodi absolutionem, et a Societate dimissionem 
Matrimonium contrahere, quinimmo eos omnes ad contrahendum inhabiles, 
ac contractus huiusmodi nullos, et irritos esse, prout irritos facimus, et 
annullamus. 

& 23. Et ut contradicentium audacia coerceatur, praemissas omnes, et 
quasvis alias illis similes assertiones contra dictae Societatis Institutum, vel 
quomodolibet in illius praeiudicium pronuntiatas, aut scriptas, falsas omnino, 
et temerarias esse, et censeri debere. 

8$ 24. Praecipimus igitur in virtute Sanctae Obedientiae ac sub poenis 
excommunicationis latae sententiae, necnon inhabilitatis ad quaevis officia, 
et beneficia, saecularia, et quorumvis Ordinum regularia, eo ipso absque 
alia declaratione incurrendis, quarum absolutionem Nobis, et Successoribus 
nostris reservamus, ne quis cuiuscumque status, gradus, et praeeminentiae 
existat, dictae Societatis Institutum, Constitutiones, vel etiam praesentes, aut 
quemvis earum vel supradictorum omnium articulum, vel aliud quid supra- 
dicta concernens, quovis disputandi, vel etiam veritatis indagandae quaesito 
colore, directe vel indirecte impugnare, vel eis contradicere audeat, distri- 
ctius inhibentes, ne quis, sive extra, sive intra dictam Societatem, nisi de illius 
Generalis aut inferiorum Praepositorum licentia, notationes, declarationes, 
glossas, vel scholia ulla super praemissis facere, vel ea, nisi quantum verba 
ipsa sonant, interpretari, aut de eis disceptare, seu scrupulum cuiquam 
iniicere, vel in controversiam aut dubium revocare audeat quoquomodo, nec 
glossas, aut interpretationes, sive impressas, seu scriptas, ad id pertinentes 
legere, docere, aliisque tradere, vendere, vel apud se retinere praesumat. 

S8 25. Si quid vero dubii de eisdem oriri contigerit, ad Sedem praedi- 
ctam, vel ad Generalem Praepositum dictae Societatis, aut ad eos, quibus 
id ipse commiserit, referatur. 

& 26. Sicque in praemissis omnibus, et singulis, etc. 

[Bull. Rom., tom. 4, IV, p. 55-60]. 


154. 
Gregorius XIII, const. Inter Apostolicas, 5 sept. 1584. 
Inter Apostolicas, et alias Canonicas sanctiones, quae de iurisiurandi 


Religione variis temporibus prodierunt, fel. rec. Nicolaus Papa III intelligens 
in nonnullis Ecclesiis de earum consuetudine observari, ut earum Praelati ad 

Ecclesias ipsas primo accedentes, et in negocio receptionis novorum Cano- 
nicorum, nec Praelatos admitti, nec Canonicos aliter recipi in dictis Ecclesiis, 
nisi iurato ab eis, statuta, et consuetudines ipsarum Ecclesiarum, scripta, et 
non scripta inviolabiliter observare, inter Laicos etiam multarum Civitatum, 
Castrorum, et Terrarum eum consuetudinis morbum in assumendis Potesta- 
tibus, Rectoribus, vel Officialibus suis irrepsisse, ut ipsi Potestates, Rectores, 
et Officiales ad huiusmodi Potestarias, Rectorias, et Officia, nullo modo ad- 
mittantur, nisi prius se statuta ipsorum locorum clausa iuraverint servaturos. 

S 1. Et quia in statutis, et consuetudinibus supradictis interdum aliqua 
reperiebantur illicita, seu impossibilia, vel obviantia Ecclesiasticae libertati, 
idcirco ne sub tali generalitate iurandi, sic iurantibus peccandi occasio prae- 
beretur, cum iuramentum non ideo fuerit institutum, ut vinculum esset ini- 
quitatis, praedictus Nicolaus Papa animarum periculis obsistere cupiens, fru- 
gifera, et salubri Constitutione! praecepit quibuscumque scientibus contineri 
in praedictis consuetudinibus, et statutis illicita, impossibilia vel libertati 
Ecclesiasticae obviantia, huiusmodi iuramenta ab eis nullo modo praestari, 
et iuramenta ea intentione facienda, vel facta ut etiam illicita, vel impossi- 
bilia, seu libertati Ecclesiasticae obviantia observentur, cum etiam sub tali 
intentione praestari non possent absque divinae Maiestatis offensa, decrevit 
in huiusmodi illicitis, impossibilibus, seu libertati Ecclesiasticae obviantibus 
non servanda, quin potius pro animarum salute, si sub forma praedicta vel 
simili aliquos ignorantes praedicta illicita, seu impossibilia, vel libertati Eccle- 
siasticae obviantia iurare contingeret, ad observanda dumtaxat licita, possi- 
bilia, et libertati Ecclesiasticae non obviantia iuramentorum intentio referri 
deberet, declarans iuramenta sub huiusmodi generalitate qualitercumque, et 
sub quacumque verborum forma praestita vel praestanda, ad licita, possibilia, 
ac Ecclesiasticae libertati non obviantia dumtaxat extendi, ipsosque iurantes 
ad alia per praestationem iuramenti huiusmodi non teneri. Verumtamen 
multi infirmi, cupidique census sese in huiusmodi iuramenta cum animarum 
suarum periculo praecipitant. 

8 2. Nos quoniam haec sanctorum quoque Patrum institutis, et salubri 
rerum Ecclesiasticarum directioni adversantur, et tamquam de radice ambi- 
tionis procedentia omne bonum in Ecclesiis, rebusque publicis pervertunt, 
ea novae provisionis subsidio prohibere volentes, praesentium auctoritate 
innovamus praedictam Constitutionem Nicolai Papae, itidemque alias omnes 
Canonicas sanctiones de abusu, et reprobatione huiusmodi iuramentorum 
promulgatas, volumusque eas ubique ab omnibus etiam quoad praeterita 
inviolabiliter observari. 

S 3. Ac etiam praecipimus, et interdicimus Praelatis, Canonicis, et aliis 
supradictis, necnon Ecclesiarum Capitulis, et Monasteriorum ceterisque Con- 
ventibus, Civitatum quoque, Castrorum, et Terrarum Communitatibus, et 
personis quacumque dignitate praeditis, ne ulla omnino iuramenta illicita, 
impossibilia, damnosa, vel libertati Ecclesiasticae, aut decretis Concilii Tri- 
dentini obviantia, sive ante sive post electiones, confirmationes, provisiones, 


.! C. 1, de iureiurando, Il, 11, in Vlo. 


Romani Pontifices 2TT 
Eee koi (00030. Dou ceo cA E ALARM RSRNDIRU ME o REPLIES E SERERE ERROR 


receptiones, admissiones, aut alios actus, ubicumque ac quocumque tempore, 
etiam praetextu cuiusvis consuetudinis quantocumque tempore observatae, 
quae potius corruptela est censenda, sive in genere, sive in specie praestare, 
reddere, vel exigere, neve super praestitis, redditis, vel exactis hucusque 
quemquam, in iudicio vel extra inquietare audeant quoquomodo, vel tur- 
bare; illos enim qui iuramenta illicita, impossibilia, damnosa, vel Ecclesia- 
sticae libertati, aut decretis dicti Concilii obviantia, exigere contenderint, 
Episcopos videlicet, et alios quoscumque Pontificali dignitate praeditos suspen- 
dimus a divinis, Capitula vero, et Conventus, eorumque Ecclesias, et loca 
omnia interdicto Ecclesiastico supponimus, ac singulares personas excom- 
municationis sententia innodamus, inhabilesque facimus ad obtenta, et alia 
obtinenda eo ipso, Nobisque, et Romano Pontifici pro tempore existenti 
relaxationem suspensionis, et interdicti, necnon absolutionem ab excommu- 
nicationis sententia huiusmodi perpetuo reservamus. 

S 4. Decernentes eos, qui talia iuramenta scienter praestiterint, usu, et 
commodo rei, et gratiae cuius causa iuraverint, eo ipso privatos esse: alios 
vero ignorantes ad praestitorum iuramentorum huiusmodi observationem 
minime teneri. Necnon irritum, et inane quicquid secus per quoscumque, 
scienter vel ignoranter attentatum est hactenus, et deinceps contigerit attentari. 

S 5. Non obstantibus praemissis, etc. 

[Bull. Rom., tom. 4, IV, p. 75, 76]. 


155, 
Gregorius XIII, const. Populis, 25 ian. 1585. 


[Ct. Codicis Iuris Canonici Docum. VIII. - Cf. etiam Collectanea S. C. 
de Prop. Fide, vol. I, p. 256, nota (1)]. 


156. 


Sixtus V, const. Romanus Pontifex, 20 dec. 1585. 


Romanus Pontifex, Beatissimi Petri Apostolorum Principis Successor, 
in altissima militantis Ecclesiae specula, divina dispositione collocatus, ex 
credito sibi Apostolicae servitutis officio omnium Ecclesiarum solicitudinem 
habere, totiusque Dominici Gregis, qui unius sanctae Catholicae, et Aposto- 
licae Ecclesiae per universum Orbem terrarum diffusae, sacro ovili conclu- 
ditur,curam gerere tenetur. Huius vero tam gravis, et ingentis oneris, Angelicis 
plene humeris formidandi magnitudinem, ut facilius ferre posset, venerabiles 
fratres suos Catholicos Episcopos in partem suae solicitudinis advocavit; 
qui tamquam seniores in populo Dei, pleni sapientiae spiritu, in sua quis- 
que pastorali vigilia excubantes, illius supremi in terris pastoris immensos 
labores sublevarent, in quo uno, Deo auctore, plenitudo residet potestatis. 

Nimirum, ut Episcoporum opere, et adiumento, ubique locorum gregis sibi 
commissi vultum agnosceret, et spiritualium ovium morbos intelligeret, cura- 
tionesque adhiberet; atque ex sui muneris officio, perdita requireret, abiecta 
reduceret, confracta alligaret, infirma consolidaret, pinguia, et fortia custo- 
diret: denique assiduis pastorum vocibus admonitus, de toto Ecclesiarum 
singularum statu certior redderetur, ne quicquam omnino illum lateret earum 
rerum, quas ad Dei gloriam augendam, ad Christianam religionem propa- 
gandam, ad animarum salutem procurandam necessario eumdem scire, atque 
intelligere oportet, ut omnibus cognitis, et examinatis, pro ea, quae sibi a 
Christo Domino tributa est, summa potestate, alia in vinea Domini Sabaoth 
evellat, alia plantet, alia aedificet, alia destruat, quamadmodum ex rerum, et 
temporum conditione salubrius in Domino viderit expedire. 

8 1. Ob quas sane causas iure optimo, et Spiritus Sancti instinctu, a 
sanctissimis Pontificibus Praedecessoribus nostris iam ab antiquissimis tem- 
poribus institutum est, et per multas aetates magno Ecclesiae Dei commodo 
observatum, ut singuli Episcopi, Archiepiscopi, Primates, et Patriarchae, 
certis praescriptis temporibus, per se ipsos, vel per certum eorum Nuncium, 
omni occasione seposita, Beatissimorum Apostolorum Petri et Pauli, qui 
hanc Almam Urbem suo sanguine consecrarunt, limina, tamquam fidei pe- 
tram, et totius sacerdotalis unitatis fontem iureiurando se visitaturos polli- 
cerentur, atque ita S. R. E. matris suae complexu recreati, et paterno Summi 
Pontificis colloquio roborati, ad Ecclesias suas regendas, alacriores, et instru- 
ctiores redirent. 

8 2. Ceterum haec tam salutaris, atque necessaria constitutio, partim 
hominum negligentia, partim antiqui humani generis hostis astutia, variis 
etiam insurgentibus temporum calamitatibus, valde refriguit, aliis alia atque 
alia impedimenta praetexentibus, in grave animarum suarum periculum, et 
quibus praesunt Ecclesiarum detrimentum. Nec vero dubitandum est, quod 
sine maximo animi moerore commemorare non possumus, perniciosissimas 
haereses, quibus multis iam annis, hominum peccatis ita promoventibus, 
Ecclesia vexatur, et Christi Domini vestis dilaceratur, ex eiusmodi saluber- 
rimae visitationis intermissione partim ortas esse, partim latenti progressione 
magnum incrementum accepisse. Nam si celeriter in ipso nascentis mali 
initio, ab ipsis Episcopis pro rei gravitate ad Romanum Pontificem relatum 
esset, sane illius providentia, et auctoritate, statim venenatae stirpes ex agro 
Domini evulsae essent, et diabolici ignis scintillae subito oppressae, atque 
restinctae, in tot flammas, et luctuosa incendia non erupissent. 

S 3. Haec, atque alia gravissima incommoda, cum primum ad summi 
Apostolatus apicem, meritis licet imparib. Deo ita volente, vocati sumus, 
attentius considerantes, non solum ex intimis animi sensibus indoluimus, sed 
statim de adhibendo remedio, divina gratia adiutrice, cogitare coepimus. 
Urget enim Nos Dei amor, et acres animo nostro stimulos, dies noctesque 
subiicit, quemadmodum in tremendo illius iudicio, administrationis nostrae 
rationem reddamus. Nam si huic tanto malo, quod magis quotidie ingra- 
vescit, non occurramus, non possumus Nobis ipsis non valde timere, cum 
crebro in mentem veniant, et quasi aures nostras personent sacrae illae voces 

- comminationis, et terroris plenae: Fili hominis speculatorem dedi te domui 
Israel, et sanguinem eius de manibus tuis requiram. Et quod Petro a Domino 
dictum est: Confirma íratres tuos. Et illud Apostoli Pauli, quod tanto magis 
ad Nos pertinet, quanto maiorem praeter ceteros, pastoralis officii curam 
sortiti sumus: Attendite vobis, et universo gregi, in quo vos Spiritus San- 
ctus posuit Episcopos regere Ecclesiam Dei, quam acquisivit sanguine suo. 
Quocirca eorumdem Praedecessorum nostrorum vestigiis inhaerentes, simul- 
que modum, et temporum spatia Ecclesiarum earumdem  Praesulibus, pro 
cuiusque intervallo, et locorum distantia moderantes, hac perpetua Consti- 
tutione sancimus, decernimus, et mandamus, ut omnes Patriarchae, Prima- 
ies, Archiepiscopi, Episcopi, per universum terrarum Orbem constituti a 
Nobis deinceps ordinandi, etiamsi Cardinalatus honore praefulgeant, ante- 
quam munus consecrationis suscipiant, seu eis consecratis Pallium de Beati 
Petri corpore sumptum tradatur, aut si ad aliam Ecclesiam transferantur, 
antequam illius regimini, et administrationi se immisceant, si quidem prae- 
sentes in Curia fuerint, manibus S. R. E. Diaconi Cardinalis ordine prioris, si 
vero absentes in manibus Antistitis, qui ad impendendum munus praedictum, 
aut ad tradendum Pallium huiusmodi a Sede Apostolica delegabitur, iurent iuxta 
formulam in libro Cancellariae Apostolicae quinterno appellato, nuper descri- 
ptam, se Beatissimorum Apostolorum Petri, et Pauli limina, statutis in hac 
nostra Constitutione temporibus, personaliter, ac per se ipsos visitaturos, ac 
Nobis, et Successoribus nostris pro tempore existentibus Romanis Pontifi- 
cibus rationem reddituros de toto eorum pastorali officio, deque rebus 
omnibus ad ipsarum, quibus praesunt, Ecclesiarum statum, ad Cleri, et 
Populi disciplinam, animarum denique, quae illorum fidei creditae sunt, 
salutem quovis modo pertinentibus, et vicissim mandata Apostolica receptu- 
ros, et quam diligentissime executuros. 

8 4. Quod si legitimo impedimento detenti fuerint, iurent se praedicta 
omnia adimpleturos per certum nuncium ad id speciale mandatum haben- 
tem, et de gremio suorum capitulorum, aut alium in dignita ecclesiastica 
constitutum, seu alias personatum habentem, aut si huiusmodi hominem 
ecclesiastica dignitate, et personatu praeditum non habeant, per dioecesa- 
num Sacerdotem, et si Clero careant, omnino per aliquem alium presbyterum, 
saecularem, vel regularem spectatae probitatis, et religionis, de supradictis 
omnibus plene instructum. De huiusmodi autem impedimento docere debeant 
per legitimas probationes, ad dictum primum Diaconum Cardinalem, per 
supradictum Nuncium transmittendas. 

& 5. Quin etiam Principes temporales, si quid pro eorum pietate, et 
erga hanc Apostolicam Sedem observantia, Romano Pontifici voluerint signi- 
ficare, eosdem, sive Episcopos, sive alios, qui ab eis mittentur, fidos habe- 
bunt nuncios, ac relatores, quorum opera ab eadem Sede pro illorum domi- 
niis, ditionibus, et rebus firmandis, ac. stabiliendis, et cum Dei, et sanctae 
religionis causa, sine qua tuto consistere haud possunt, coniungendis, oppor- 
tuna sincerae caritatis officia, consilia, atque subsidia expectare certo poterunt. 

8 6. Ad hoc autem debitum visitationis officium commode explendum 
supradicti omnes Patriarchae, Primates, Archiepiscopi et Episcopi, Itali vide- 

licet, vel ex Italicis Insulis, unde in Italiam commodius traiici potest, veluti 
Siculi, Sardi, Corsi, et alii adiacentium Provinciarum Italiae, ac etiam Dal. 
matiae, et Graecarum, quae e regione ipsis Italiae, et Siciliae oris sunt, tertio 
anno, Germani vero, Galli, Hispani, Belgae, Bohemi, Ungari, Angli, Scoti, 
Iberni, et ceteri omnes, qui in Europa sunt citra mare Germanicum, et Bal- 
ticum, ac omnium Insularum Maris Mediterranei, quarto anno, et qui intra 
Europae fines sunt, his Provinciis remotiores, ac etiam Africani littoribus 
nostris adversi, ac insularum maris Oceani Septentrionalis, et Occidentalis 
Europae, et Africae citra continentem novi Orbis, tam qui nunc sunt, quam 
qui ad Catholicam fidem per misericordiam Dei aliquando redierint, quinto 
anno, Asiatici vero, et qui extra Asiam, et in aliis novis terris Orientalibus, 
Meridionalibus, Occidentalibus, et Septemtrionalibus, tam in Insulis quam in 
continentibus, et denique in quibuslibet mundi partibus decimo anno iter 
suscipiant; et Deo concedente perficiant. Idemque institutum tertio quoque, 
quarto, quinto, et decimo anno repetant, et observent. Haec autem anno- 
rum spatia tempore suscepti muneris consecrationis, vel pallii traditionis, 
aut translationis, ut praefertur, incipiant. Quae ne longius differatur, volu- 
mus quod tempus qualecumque excursum alicui supradictis Praesulibus, qui 
sive morte praeventus, sive alia quacumque de causa ob non finitum tempus 
ei praescriptum dicta limina non visitaverit, ita illius successori effluxisse, et 
excurrisse intelligatur, ut termino ipso iuxta Praedecessoris sui iusiurandum 
completo debitam tunc visitationem quamprimum conficere teneatur. 

S 7. Hi vero ex supradict. Antistitibus, qui hactenus ab hac sancta 
Sede ordinati sunt, aut dictum pallium ab ea susceperunt, aut ad aliam Eccle- 
siam translati sunt, prout cuique distantia locorum, et temporum intervalla 
praescripta sunt, ad supradicta omnia observanda a die publicationis prae- 
sentis Constitutionis omnino teneantur. lubemus igitur in virtute sanctae 
obedientiae supradictis omnibus Antistitibus, praesentibus, et futuris, ut visi- 
tationem praedictam, sibi, suisque Ecclesiis adeo utilem, ac necessariam, iuxta 
praescriptam formulam omnino conficiant. 

8 8. Si vero, quod absit, non egerint, eos ab ingressu Ecclesiae, ac etiam 
ab administratione, tam spiritualium quam temporalium, necnon a perce- 
ptione fructuum suarum Ecclesiarum, a Capitulis eorum omni exceptione, 
et mora cessante, interim libere exigendorum, et in opus fabricae, seu orna- 
mentorum Ecclesiae emptionem, prout maior exegerit necessitas, insumen- 
dorum, ipso facto tamdiu suspensos esse volumus, donec a contumacia resi- 
piscentes reilaxationem suspensionis huiusmodi a Sede pracuicta meruerint 
obtinere. 

8 9. Non obstantibus privilegiis, absolutionibus, indulgentiis, et aliis 
concessionibus de non visitandis liminibus eiusmodi quibuscumque Eccle- 
siarum Praelatis, et per quoscumque Rom. Pont., ac etiam Nos, et dictam 
Sedem ex quibusvis causis, perpetuo, vel ad tempus, concessis, extensis, et 
innovatis, quae omnia contra praemissa cuiquam nolumus suffragari, aliis- 
que contrariis quibuscumque. Ceterum Nos saluti, et conscientiae securi- 
tati eorum Praesulum, qui ad huiusmodi visitationem obligati, eam contra 
iusiurandum hucusque distulerunt, consulere volentes, eos singulos a periurii 

reatu, et Canonicis, Apostolicisque omnibus sententiis, quas propterea 
incurrerint, auctoritate praesentium absolvimus, quos tamen pro excessu 
huiusmodi eleemosynam, quantam, et cui, vel quibus eorum Confessarius 
statuerit applicandam, volumus erogare. 

[Bull. Rom., tom. 4, IV, p. 173-176]. 


157. 


Sixtus V, const. Coeli et terrae, 5 ian. 1586. 


S I. Coeli et terrae Creator Deus, quem unum Omnipotentem corde 
credimus ad iustitiam, et ore confitemur ad salutem, etsi homini, quem ad 
imaginem, et similitudinem suam creavit, mentem dederit, quae non solum 
divino fidei lumine illustrata, mysteria illa cognosceret, quae humanam intel- 
ligentiam superant, sed etiam naturae suae vi, magno licet cum labore, prae- 
clara multa investigaret, atque intelligeret, tamen ut superbum animal homo 
non altum saperet, sed timeret, et immensam Conditoris sui maiestatem 
humi stratus veneraretur, sibi soli eorum, quae eventura sunt, scientiam, et 
futurarum rerum cognitionem reservavit. Solus enim ipse, cuius oculis omnia 
nuda, et aperta sunt, et ad intimas hominum cogitationes penetrat, et con- 
sequenter eorum actiones intuetur, solus ipse, qui vocat ea quae non sunt, 
tamquam ea quae sunt, omnia praesentia, et ante oculos posita habet, solus 
denique omnia, et singula quaecumque totius temporis decursu, et saeculo- 
rum aetatibus futura sunt, ab omni aeternitate novit, et admirabili provi- 
dentia disposuit, quae non modo humanae mentis imbecillitas ignorat, sed 
nec daemones ipsi praesentire possunt. Quare idolorum in futuris annun- 
ciandis falsitatem, et imbecillitatem, et eorum, qui eis cultum adhibebant- 
vanitatem irridet Spiritus Sanctus apud Isaiam illis verbis: Annunciate quae 
ventura sunt in futurum, et sciemus, quia Dii estis vos; et in novo testa- 
mento Christus Dominus discipulorum suorum de futuris eventibus paulo 
cupidius inquirentium interrogationem gravi illa responsione retudit, qua 
etiam omnium fidelium suorum curiositatem coercuit: Non est vestrum scire 
tempora, vel momenta, quae Pater posuit in sua potestate. Nec vero ad futu, 
ros eventus, et fortuitos casus praenoscendos (futuris eventibus ex naturalibus 
causis necessario, vel frequenter provenientibus, quae ad divinationem non 
pertinent, dumtaxat exceptis) ullae sunt verae artes, aut disciplinae, sed fal- 
laces, et vanae improborum hominum astutia, et daemonum fraudibus intro- 
ductae, ex quorum operatione, consilio, vel auxilio omnis divinatio dimanat, 
sive quod expresse ad futura manifestanda invocentur, sive quod ipsi pra- 
vitate sua, et odio in genus humanum, occulte etiam praeter hominis inten- 
tionem se ingerant, et intrudant vanis inquisitionibus futurorum, ut mentes 
hominum perniciosis vanitatibus, et fallaci contingentium praenunciatione 
implicentur, et omni impietatis genere depraventur. Quae quidem ipsis 
cognita sunt, non divinitate aliqua, nec vera futurarum rerum scientia, sed 
naturae subtilioris acumine, et aliis quibusdam modis, quod hominum obtu- 

sior intelligentia ignorat. Quamobrem dubitandum non est, in huiusmodi 
futurorum contingentium, et fortuitorum eventuum inquisitione, et praeco- 
gnitione, diaboli operationem se fallaciter immiscere, ut sua fraude, ac dolis 
miseros homines a via salutis avertat, et laqueo damnationis involvat. Quae 
cum ita sint, nonnulli haec fideliter, et religiose, ut debent, non attendentes, 
sed curiosa sectantes, graviter Deum offendunt, errantes ipsi, et alios in erro- 
rem mittentes; tales in primis sunt Astrologi olim Mathematici, Genethliaci, 
et Planetarii vocati, qui vanam falsamque syderum, et astrorum scientiam pro- 
fitentes, divinaeque dispositionis ordinationem suo tempore revelandam prae- 
venire audacissime satagentes, hominum nativitates, seu genituras ex motu 
syderum, et astrorum cursu metiuntur, ac iudicant futura, sive etiam prae- 
sentia, et praeterita occulta, atque ex puerorum ortu, et natali die, sive quavis 
alia temporum, et momentorum, vanissima observatione, et notatione, de 
uniuscuiusque hominis statu, conditione, vitae cursu, honoribus, divitiis, 
sobole, salute, morte, itineribus, certaminibus, inimicitiis, carceribus, caedi- 
bus, variis discriminibus, aliisque prosperis, et adversis casibus, et eventibus 
praecognoscere, iudicare, et affirmare temere praesumunt, non sine magno 
periculo erroris, et infidelitatis; cum S. Augustinus praecipuum Ecclesiae 
lumen, eum qui haec observat, qui attendit, qui in domum recipit, qui 
interrogat, Christianam fidem, et baptismum praevaricasse affirmet, ut illos 
merito Apostolus arguat, atque increpet illis verbis: Dies observatis, et 
menses, et tempora, et annos, timeo vos ne forte sine causa laboraverim in 
vobis. Hi igitur levissimi, et temerarii homines in miserandam animarum 
suarum ruinam, grave fidelium scandalum, et Christianae fidei detrimen- 
tum, futuros rerum eventus, et quaecumque prospere, vel adverse obventura 
zunt, ac actus humanos, ea denique quae ex libera hominum voluntate pro- 
ficiscuntur, astris, syderibusque adscribunt, eisque eam facultatem, vim, seu 
virtutem, et efficaciam tribuunt significandi futura, et ad praecognita ita incli- 
nandi, ut sic omnino, nec aliter eventura sint, atque ob eam causam de iis 
rebus omnibus iudicia facere, prognostica, praedictiones, et praecognitiones 
sibi assumere, et palam venditare non dubitant; quibus pauci rudes, et 
imperiti, aliique nimis creduli, et imprudentes tantam fidem praestant, ut ex 
huiusmodi iudiciorum, et praedictionum praescripto, aliquid certo esse cre- 
dant, aut sperent; quorum sane et mendacium Magistrorum temeritas, et 
infelicium discipulorum credulitas magnopere deploranda est, qui vel divinis 
literis admoniti non intelligunt hominis praestantiam, cui Coeli, et Stellae, et 
clarissima Coeli sydera, Sol, et Luna, Deo ita disponente, non imperant, sed 
inserviunt, sic enim Moyses populum Dei, ut hunc errorem caveret, prae- 
monebat. Ne forte elevatis oculis ad Coelum, videas Solem, et Lunam, et 
omnia astra Coeli, et errore deceptus adores ea, colas, quae creavit Domi- 
nus Deus tuus in ministerium cunctis gentibus, quae sub Coelo sunt. Sed 
quid sydera mirandum est homini servire? nonne nobilissimae intelligentiae 
Angeli ipsi, omnes sunt administratorii spiritus, in ministerium missi propter 
eos, qui haereditatem capiunt salutis? nam rationales oves ita diligit Deus, 
ut non solum Episcopos, quemadmodum a S. Ambrosio scriptum est, ad 
tuendum gregem ordinaverit, sed etiam Angelos destinaverit. Praeclare etiam 

S. Hieronymus: Magna dignitas animarum, ut unaquaeque habeat ab ortu 
nativitatis in custodiam sui Angelum delegatum. Quod si Angeli homines 
custodiunt, quid adversus Angelorum custodiam, et tutelam astra moliri, aut 
efficere poterunt, quae cum ipsis Angelis nullo modo sint comparanda? Nec 
sane hoc loco praetereunda est eximii Ecclesiae Doctoris, et Beatissimi Pon- 
tificis Magni Gregorii sententia, qui Priscillianistas haereticos unumquemque 
hominem sub constitutionibus stellarum nasci putantes, magno rerum, et 
verborum pondere confutat. Absit, inquit, a fidelium cordibus, ut aliquid 
esse Fatum dicant, vitam quippe hominum solus hanc conditor, qui creavit 
administrat, neque enim propter stellas homo, sed stellae propter homines 
factae sunt, etsi stella fatum hominis esse dicitur, ipsis suis ministeriis sub- 
esse homo perhibetur. Utinam insani homines haec saperent, et intelligerent, 
ac Dei monitis obtemperarent in Levitico dicentis: Non declinetis ad Magos, 
nec ab Ariolis aliquid sciscitemini, ut polluamini per eos. Neque enim quae 
Christiana, et vera pietas repellit, ac damnat, tanto studio investigarent, 
iisdemque misere se decipi, atque irretiri paterentur. Sunt etiam inanes qui- 
dam homines, et curiosi, vel impii, et irreligiosi, qui futurarum, et occulta- 
rum aliarum rerum notitiam adeo anxie habere student, ut ob eadem prae- 
noscenda, et investiganda in divinae legis offensionem multipliciter incurrant. 
Alii enim Geomantiae, Hydromantiae, Aeromantiae, Pyromantiae, Onoman- 
tiae, Chiromantiae, Necromantiae, aliisque sortilegiis, et superstitionibus, non 
sine Daemcnum saltem occulta societate, aut tacita pactione operam dare, 
seu illis, ac sortibus illicitis taxillorum, granorum triticeorum, vel fabarum 
iactu uti non verentur. Alii vero aliquas pristinae, et antiquatae, ac per 
Crucis victoriam prostratae idololatriae reliquias retinentes, quibusdam augu- 
riis, auspiciis, similibusve signis, et vanis observationibus ad futurorum divi- 
nationem intendunt. Alii autem sunt, qui cum Morte foedus ineunt, et pactum 
faciunt cum Inferno, qui similiter ad occultorum divinationem, ad invenien- 
dos thesauros, vel ad alia facinora perpetranda, etiam expressa cum Diabolo 
pactione facta, in manifestam suarum perniciem animarum, nefariae magicae 
artis incantationes, instrumenta, et veneficia adhibent, circulos, et diabolicos 
characteres describunt, Daemones invocant, aut consulunt, ab eis responsa 
petunt, aut accipiunt, eis preces, et thuris, aut aliarum rerum suttimenta, 
seu fumigationes, aliave sacrificia offerunt, candelas accendunt, aut rebus 
sacris, vel Sacramentis, aut Sacramentalibus sacrilege abutuntur, adorationis, 
genuflexionis, aut quaevis alia impietatis obsequia praestant, cultum venera- 
tionemve tribuunt; aut annulum, vel speculum, aut parvas phyalas sibi fabri- 
cant, aut fabricari curant ad Daemones in eis alligandos, seu. includendos, 
ut putant, ad responsa ab ipsis inde petenda, aut habenda. Alii praeterea 
etiam in corporibus obsessis, vel lymphaticis, et phanaticis mulieribus Dae- 
mones, de futuris, vel occultis rebus, aut factis exquirunt, ut merito ab his, 
quos Dominus in Evangelio tacere imperavit, vanas mendacesque referant 
responsiones. Alii quoque praestigiatores, frequentius vero mulierculae quae- 
dam superstitionibus deditae, in phyalis, seu vasculis vitreis aqua plenis, vel 
in speculo accensis candelis, etiam benedictis sub nomine Angeli Sancti, et 
Albi, Diabolum omnium malorum satorem supplices adorantes, vel in ungui- 

bus, aut palma manus, quandoque etiam oleo perunctis eumdem omnium 
fallaciarum Architectum orant, ut similiter futura, vel occulta quaevis per 
spectra, et apparentes imagines, seu phantasticas visiones sibi ostendat, aut 
ab eodem patre mendacii Diabolo aliis incantationibus, aut variis supersti- 
tiosis observationibus, futurorum, et occultorum huiusmodi veritatem quae- 
runt, et hominibus praedicere contendunt. Quorum omnium, quos supra 
enumeravimus, consimilis impietas parem exitum habet, nimirum, quod Dae- 
monis praestigiis, ac dolis, tum qui divinant, tum qui divinationem expetunt, 
illusi ac delusi miserrime reperiuntur. Itaque cum futuros eventus in seipsis 
considerare, antequam fiant, sit Dei proprium, illud necessario consequitur, 
ut Astrologi, et alii praedicti, qui huiusmodi futura praenunciare, aut prae- 
noscere quocumque modo, nisi Deo revelante audent, iniuste, atque impru- 
denter, quod Dei est, sibi assumant, et usurpent. Sic fit, ut dum ab eis, quod 
solius est Creatoris, perperam creaturis tribuitur, divina maiestas graviter 
laedatur, fidei integritas violetur, et animabus pretioso Christi sanguine 
redemptis, pestis, atque exitium importetur. 

S 2. Et licet iampridem regulis Indicis librorum prohibitorum ex decreto 
Sacri Generalis Tridentini Concilii confecto, illud inter cetera constitutum 
fuerit, ut Episcopi diligenter providerent, ne huiusmodi Astrologiae iudicia- 
riae libri, tractatus, et indices legerentur, vel haberentur, qui de futuris con- 
tingentibus successibus, fortuitisve casibus, aut iis actionibus, quae ab humana 
voluntate pendent, certo aliquid eventurum affirmare audent, permissis tamen 
iudiciis, et naturalibus observationibus, quae navigationis, agriculturae, sive 
medicae artis iuvandae gratia conscripta fuissent. Libros vero omnes, et 
scripta Geomantiae, Hydromantiae, Chiromantiae, Necromantiae, sive in 
quibus continentur sortilegia, veneficia, auguria, auspicia, incantationes artis 
magicae, prorsus reiici, et aboleri curarent. Non tamen errorum, corruptela- 
rum, delictorum, et abusuum praedictorum extirpationi usque adeo provi- 
sum est, quin etiam adhuc in nonnullis locis, et apud plurimos curiosius 
vigeant, cum valde frequenter, detectis diaboli insidiis, divinationum, sorti- 
legiorum, et variarum superstitionum omnia plena esse in dies detegantur. 

8 3. Nos igitur, qui pro nostro Pastoralis Officii munere fidei integrita- 
tem inviolatam conservare debemus, et animarum saluti prospicere, quantum 
. divina gratia adiutrice possumus, ex paternae caritatis visceribus optamus, 
damnantes, et reprobantes omne genus divinationum, quae diabolo auctore 
ad fidelium deceptionem e praedictis curiosis, vel perditis hominibus fieri 
solent. Cupientes praeterea sanctam illam Christianae Religionis simplicita- 
tem, praesertim ubi agitur de summa Creatoris Dei potestate, sapientia, et 
providentia, ab omni erroris labe, integram atque incorruptam, ut par est, 
retineri. Volentes quoque praedictae falsae credulitati, ac huiusmodi illicita- 
rum divinationum, et superstitionum, detestabili studio, et execrandis flagi- 
tiis, atque impuritatibus occurrere, ut de Christiano populo merito dici possit, 
quod de antiquo Dei populo scriptum est: Non est augurium in lacob, neque 
divinatio in Israel, hac perpetuo valitura Constitutione, Apostolica auctori- 
tate statuimus, et mandamus, ut tam contra Astrologos, Mathematicos, et 
alios quoscumque dictae iudiciariae Astrologiae artem, praeterquam circa 

agriculturam, navigationem, et rem medicam in posterum exercentes, aut 
facientes iudicia, et nativitates hominum, quibus de futuris contingentibus 
successibus fortuitisque casibus, aut actionibus ex humana voluntate penden- 
tibus aliquid eventurum affirmare audent, etiam si id se non certo affirmare | 
asserant, aut protestentur, quam contra alios utriusque sexus, qui supradictas 
damnatas, vanas, fallaces, et perniciosas divinandi artes, sive scientias exer- 
cent, profitentur, et docent, aut discunt, quive huiusmodi illicitas divinatio- 
nes, sortilegia, superstitiones, veneficia, incantationes, ac praemissa detestanda 
scelera, et delicta, ut praefertur, faciunt, aut in eis se quomodolibet intro- 
mittunt, cuiuscumque dignitatis, gradus, et conditionis existant, tam Episcopi, 
et Praelati, Superiores, ac alii Ordinarii locorum, quam Inquisitores haere- 
ticae pravitatis ubique gentium deputati, etiamsi in plerisque ex his casibus 
antea non procedebant, aut procedere non valebant, diligentius inquirant, 
et procedant, atque in eos severius canonicis poenis, et aliis eorum arbitrio 
animadvertant. 

8 4. Prohibentes omnes, et singulos libros, opera, et tractatus huiusmodi 
iudiciariae Astrologiae, Geomantiae, Hydromantiae, Pyromantiae, Onoman- 
tiae, Chiromantiae, Necromantiae, Artis Magicae, aut in quibus sortilegia, 
veneficia, auguria, auspicia, execrabiles incantationes, ac superstitiones con- 
tinentur, ac ut supra in memorato Indice interdictos sub censuris et poenis 
jin eo contentis a quibuscumque Christifidelibus legi, aut quomodolibet 
retineri, sed illos Episcopis, et Ordinariis locorum, vel Inquisitoribus prae- 
dictis praesentari, et consignari debere. Et nihilominus eadem auctoritate 
statuimus, et mandamus, ut contra scienter legentes, aut retinentes libros, 
et scripta huiusmodi, seu in quibus talia continentur, similiter iidem Inqui- 
sitores libere, et licite procedant, ac procedere, et poenis condignis punire, 
et coercere possint. 

& 5. Non obstantibus Constitutionibus, et Ordinationibus Apostolicis, 
ceierisque contrariis quibuscumque. 

[Bull. Rom., tom. 4, IV, p. 176-179]. 


158. 


Sixtus V, const. Quanta Apostolicae, 18 mart. 1586. 


Quanta Apostolicae Sedis dignitati detrimenta, et eius subditis incom- 
moda, ex Civitatum, Terrarum, et locorum Status Ecclesiastici distractione 
obvenerint, assidua mentis nostrae cogitatione revolventes, Pastoralis soli- 
citudinis Nobis divinitus commissae zelo urgemur, illorum conservationi 
solertioris diligentiae studio incumbere, et quae propterea a Praedecessoribus 
nostris maturo consilio, ac optima ratione sunt sancita, approbationis nostrae 
robore communire. Alias siquidem a fel. rec. Pio Papa V, Praedecessore 
nostro, emanarunt literae tenoris subsequentis, Pius Episcopus, etc. Admo 


net nos. ; 
Omittitur tenor huius Constit., quia habetur supra, in N. 120. 

8 1. Et deinde piae mem. Gregorius Papa XIII, etiam Praedecessor 
noster, literas praedictas, Apostolica auctoritate approbavit, et confirmavit, 
prout in ipsius Gregorii Praedecessoris literis desuper confectis ! plenius 
continetur. 

S 2. Quocirca ne literae Pii Praedecessoris huiusmodi labentis temporis 
cursu valeant labefactari, sed eo validius subsistant, quo multiplici firmitatis 
vinculo saepius fuerint stabilitae, vestigiis ipsorum Praedecessorum inhae- 
rendo, easdem literas Pii V Praedecessoris, et in eis contenta quaecumque 
ex certa scientia nostra, auctoritate praedicta tenore praesentium approba- 
mus, et confirmamus, ac etiam innovamus, easque inviolabilis firmitatis robur 
obtinere, ac perpetuo observari debere volumus, et mandamus. 

Nulli ergo, etc. 

[Bull. Rom., tom. 4, IV, p. 192]. 


159. 
Sixtus V, const. Postquam, 3 dec. 1586. 


Postquam verus ille atque aeternus Pastor, et Episcopus animarum Chri- 
stus Dominus ad gubernandam universalem Ecclesiam, quam suo pretioso. 
sanguine acquisivit, Apostolorum Principi B. Petro coelestis simul ac terrenae 
tradidit plenitudinem potestatis, eique suas in terris vices commisit, sicut in 
cathedra ipsius Petri successor, et verus Christi Vicarius Romanus Pontifex 
divina praeordinatione, eiusdem supremae Apostolicae dignitatis fastigium, 
et locum in terris tenet, ita etiam Sacrosanctae Romanae Ecclesiae Cardinales 
repraesentantes personas sanctorum Apostolorum, dum Christo Salvatori 
regnum Dei praedicanti, atque humanae saluti mysterium operanti ministra- 
rent, eidem Pontifici in executione Sacerdotalis officii, et in dirigenda ipsa 
Ecclesia Catholica, cui praeest, consiliarii, et coadiutores assistunt, quasi 
oculi, et aures, ac nobilissimae sacri capitis partes, et praecipua illius mem- 
bra a Spiritu Sancto constituta, qui in hac ipsa Ecclesiastica Hierarchia divina 
dispositione, instar illius caelestis, cui ex altera parte respondet, ordinata, ad 
altissimum gradum evecti cum ipso Romano Pontifice communi patre ac 
pastore, ad quem ex omnibus undique gentibus ac nationibus, in gravis- 
simis, maximeque arduis rebus fideles omnium generum, omnium ordinum, 
summi, infimi quotidie confluunt, tanti ponderis molem atque onus popu- 
lorum sustineant, et pro animarum salute, pro fide, pro iustitia, pro unitate 
assidue invigilent ac laborent, qui circa ipsum universali Ecclesiae serviendo, 
singularum Ecclesiarum commoditatibus se impendant, quorum consilio idem 
Pontifex agenda disponat, quorum opera, et necessaria, et plurimum fruc- 
tuosa universae Reipublicae Christianae in secundis rebus ornamento, et corr- 
modo, in dubiis praesidio, et adiumento esse possit. Qui denique pro exal- 
tatione Catholicae Religionis, pro pace, et quiete Christiani Populi, pro aug- 

mento, et honore sanctae Sedis Apostolicae sanguinem, si ita res ferat, et 
spiritum constanter effundant. 

8 1. Cum itaque ipsi veri cardines sint, et clarissima Ecclesiae lumina, 
templi Dei bases, firmamenta, et columina Christianae Reipublicae singulari 
quadam pietate ac doctrina, nec vulgari, aut mediocri, sed insigni atque eximia 
virtute abundare debent, ut, quam gerunt, personam digne, et honorifice 
valeant sustinere. Ac quemadmodum praecipuae sunt partes summi Romani 
Praesulis in iis asciscendis exquisitam adhibere diligentiam, et accurata cir- 
cumspectione providere, ut viri optimi, ac lectissimi assumantur, et vel in 
hoc potissimum necessitati atque utilitati totius Ecclesiae sibi commissae 
consulatur, ita etiam Praelati ceteraeque personae Ecclesiasticae ad tantae 
dignitatis sublimitatem promovendi, anteactae vitae laude, atque excellenti 
quadam, et rara meritorum commendatione prae ceteris fulgeant, necesse est, 
ut hoc amplissimo honore digni habeantur. Siquidem eorum vita ac mores 
ceteris exemplo esse debent, verba, et responsa pro oraculis, monita ac prae- 
cepta ab universis Christianis regulae, et norma recte vivendi, recteque sen- 
tiendi existimantur, ab iis quasi sapientissimis magistris Ecclesiasticae disci- 
plinae forma suscipitur, quae ad mores, vitamque cunctorum fidelium com- 
ponendos longe lateque diffusa propagetur. Ipsi denique vere sunt sal terrae, 
ac lucernae positae super candelabrum, ut inter sanguinem, et sanguinem, 
causam, et causam, lepram, et lepram discernant, ac doctrinae opportunitate, et 
veritate, infirma confirment, disrupta consolident, depravata convertant, luceant 
omnibus qui in domo Domini habitant, ac primae huic Sedi assistentes cunctos 
pastores, dum in gravioribus negotiis eamdem Sedem consulunt, eiusve opem 
implorant, suo iudicio, consilio, et auctoritate instruere, dirigere, ac docere 
non cessent. Ceterum, cum non solum ad eos spectet plurima, et maxima 
momenti negotia, et causas, quae eis in dies committuntur, praeclara fide, et 
prudentia cognoscere, ac Legationibus in Provinciis gubernandis, et in gra- 
vioribus rebus, saepius ad Reges, et Imperatores perfungi. 

& 2. Sed, quod omnium caput, et summa est, ex eorum corpore, numero, 
et Collegio, ille ipse, qui cunctis pastoribus est praeficiendus, ac totius Do- 
minici gregis curam habiturus, Summus Pontifex deligatur, iidemque illum 
suis suffragiis creent, qui tunc demum publico bono Christiani populi, optimus 
sine ulla dubitatione existet, si e numero, et suffragiis bonorum deligetur, 
in hac sacra electione censendi sunt veri interpretes, atque internuntii volun- 
tatis Dei, cuius spiritu sicut universum Ecclesiae corpus sanctificatur, et 
regitur, ita maxime hoc totum huiusmodi electionis opus eiusdem afflatu, 
et instinctu absolvi certissimum est, atque omnibus exploratum, ut vel ex 
hoc ipso perspici possit, quanta in eis requiratur puritas, et sinceritas ab 
omni carnis affectu, privatorum commodorum cura, et factionum studiis 
aliena, quorum pectora, et voces, templa, et organa futura sint Spiritus Sancti, 
et ex quibus quasi seminibus is sit proditurus, in quem totius Apostolicae 
potestatis plenitudo Deo annuente merito conferatur. 

8 3. Quapropter, ut tanti muneris amplitudo ea, qua decet, observantia, 
et admiratione apud cunctos mortales honoretur, et in quos ob celsitudinem 
gradus, omnium oculi, omnium ora convertuntur, in eis summae dignitati 

par claritas, et splendor eluceat, atque in eis glorificetur Deus, honorificetur 
Sacerdotale ministerium, et animae fidelium laetificentur, certe sacris amplis- 
simis huius honoris insignibus ii demum decorandi videntur, qui eximia eru- 
ditione, innocentia, ac sanctitate, et omni virtutum genere a vero solidorum 
bonorum largitore Deo supra ceteros fuerint illustrati. Proinde Nos, post- 
quam placuit divinae bonitati imbecillitatem nostram ad summi Apostolatus 
apicem vocare, inter ceteras, quas pro bono universalis Ecclesiae his maxime 
turbulentis temporibus, dies noctesque suscipimus, curas, et cogitationes, 
hanc ipsam Pontificia nostra solicitudine dignissimam iudicavimus, ut ad 
communem salutem, et profectum Christiani populi nostrae curae crediti, ac 
ad ipsius Sanctae Romanae Ecclesiae decus, et ornamentum circa Cardina- 
lium electionem, atque assumptionem, tam a Praedecessoribus nostris, quam 
a Nobis hactenus editas sanctiones, et decreta expenderemus; in quibus licet 
pleraque salubriter, ac prudenter disposita, et ordinata fuerint, quia tamen 
res humanae facile in deterius prolabuntur, nisi sit qui eas assidue renovet, 
atque conservet, easdem illas sanctiones, et decreta partim innovando, partim 
declarando, partim pro rerum, et temporum exigentia supplendo, et in melius 
reformando, habita super his cum venerabilibus fratribus nostris eiusdem 
S. R. E. Cardinalibus deliberatione matura, de eorumdem fratrum consilio, 
et unanimi consensu, hanc nostram perpetuo valituram Constitutionem duxi- 
mus promulgandam, qua et nosmetipsos in re tam gravi nostri muneris 
admonemus, et quam Nobis legem imponimus, eamdem nostris successo- 
ribus indicamus, quos, et sui officii non immemores fore confidimus, et se 
aliquando in districto, ac tremendo Dei iudicio suae villicationis rationem 
esse reddituros, Apostolo dicente: Omnes stabimus ante tribunal Christi, et 
unusquisque nostrum pro se rationem reddet Deo. 

S 4. Primum igitur, cum ita exposcente rerum, ac temporum qualitate, 
et occasione recessum fuerit a veteri illo more admodum paucos viros in 
sacrum Collegium adscribendi, iamque plures nostra aetate Cardinales, quam 
antiquitus in ipsum Collegium cooptari consueverint, tum ut iuxta generalis 
Concilii Tridentini decretum! omnium Christianitatis Nationum ratio habea- 
tur, tum quia in eodem Collegio multi, quae est humani corporis infirmitas, 
senectute, vel morbis frequenter gravati, haud commode tanto oneri assidue 
substinendo sufficere queunt, ut in hoc moderatio congrua adhibeatur, et 
certi limites praescribantur, ne vel ad veterem illam paucitatem eos rediga- 
mus, vel rursus eorum honor nimia, ac superflua numerositate vilescat, quod 
interdum Nos ipsi dum in minoribus essemus, vidimus, et experti sumus. 
Ac ut veteris Synagogae figura Sancíiae, et Apostolicae Ecclesiae veritati 
respondeat, sequi cupientes mandatum Domini factum ad Moysen, de con- 
gregandis septuaginta viris de senibus Israel, quos nosset senes populi esse, et 
magistros, ut secum onus populi sustentarent, et non ipse solus gravaretur, 
super quos ad ostium tabernaculi ductos, loquente Domino, Spiritus requie- 
vit: de praedictorum fratrum nostrorum consilio, perpetuo statuimus, et ordi- 
namus, ut in posterum connumeratis omnibus cuiusque ordinis Episcopis, 

Presbyteris, et Diaconis Cardinalibus, qui nunc sunt, quique in futurum crea- 
buntur, cuncti simul numerum Septuaginta nullo umquam tempore excedant, 
ac talis numerus quovis praetextu, occasione, vel causa etiam urgentissima 
minime augeatur. Quod si unum, vel plures a Nobis, vel pro tempore exi- 
stente Romano Pontifice in futurum ultra dictum numerum eligi in Cardi- 
nalem, aut creari, aut pronunciari contigerit, decernimus huiusmodi electio- 
nem, creationem, et pronunciationem nullam, irritam, et inanem fore, et cen- 
sendam esse, nullumque ius, seu titulum re aut nomine sic electo, seu electis 
acquiri, neque eorum quemquam pro Cardinali haberi, aut reputari posse, 
aut debere, neque dictam electionem, creationem, pronunciationem ab initio 
invalidam, et ultra numerum factam, si postea ad praescriptum numerum 
moriente uno, vel pluribus Cardinalibus ipsum Collegium redigatur, propterea 
ex post facto convalescere, sed uti a principio sic deinceps in perpetuum 
nullius fore roboris, vel momenti. 

8 5. Quoniam vero iam inde ab antiquissimis etiam Apostolorum tem- 
poribus Diaconorum ordo ad inserviendum, et ministrandum in Ecclesia Dei 
ex magna providentia dignoscitur institutus, et pro temporum varietate modo 
maior, modo minor numerus esse consuevit, ita ut aliquando septem, inter- 
dum quatuordecim, quandoque vero decem, et octo Diaconi fuerint, et tamen 
hoc tempore tum propter eorum parvum numerum, tum propter aliquorum 
absentiam a Romana Curia, adeo pauci reperiuntur, ut eorum officio satisfa- 
cere nequeant, immo saepius Presbyteri Cardinales loco Diaconorum, contra 
Patrum instituta Pontifici assistere, et ministrare cogantur. Idcirco statuimus, 
ut ex praedicto numero Cardinalium, Diaconi quatuordecim, reliqui omues 
praeter sex Episcopos, Presbyteri sint, et esse debeant. ; 

8 6. Neque posthac quispiam in Diaconum Cardinalem assumi possit, 
nisi saltem in vigesimo secundo suae aetatis anno fuerit constitutus, ita ut 
omnino intra annum ad sacrum Diaconatus ordinem valeat, et debeat pro- 
moveri, alioquin si anno elapso ad ipsum Diaconatus ordinem promotus 
non fuerit, eo ipso tam in consistorialibus, et omnibus aliis actibus, et nego» 
tiis Cardinalitiis, quam etiam iuxta Constitutionem fel. rec. Pii Papae Quarti 
Praedecessoris nostris super reformatione Conclavis editam,! in electione 
Romani Pontificis voce activa, et passiva omnino careat, ac privatus existat. 

8 7. Diaconorum autem numerus sic praefinitus perpetuo retineatur, ac 
Diaconi in eodem ordine semper remaneant, et si qui eorum ex devotionis 
fervore ad Presbyteratus ordinem promoti fuerint, semper tamen in eodem 
Diaconatus ordine, et officio ministrent, et suum locum inter Diaconos Car- 
dinales teneant, donec ex Cardinalibus de novo creandis sive eligendis, alii 
Diaconi praedictum numerum suppleant, et in eorum locum subrogentur, 
ac substituantur. Quo casu antiquiores Diaconi ad Presbyteratus ordinem 
promoti, ad Presbyteros Cardinales transire, atque inter eos sedere valeant, 
et connumerari. 

8 8. Ut vero Diaconos Cardinales, qui in sua vocatione permanserint, 
et in ministerio ordinis sui perseveraverint, maioribus honoribus prosequa 

mur, volumus ut cum aliquam ex sex Cathedralibus Ecclesiis, quibus Episcopi 
Cardinales praesunt, primo, secundo, et tertio per obitum, vel translationem, 
aut alias pro tempore vacare contigerit, antiquior quidem presbyter Cardi- 
nalis praesens, salvo cuique Episcopo Cardinali iure transeundi ad eam, 
dimissa priore cui praeerat, ut moris est, promoveatur, sed ubi post tres. 
vacationes, tres itidem ex ipsis Presbyteris Cardinalibus in Episcopos prae- 
fecti fuerint, tunc si quarta alicuius harum Ecclesiarum vacatio contigerit, 
excluso, ea tantum vice, antiquiore Presbytero, Prior Diaconorum Cardina- 
lium, qui praesens fuerit, et in aetate legitima constitutus, vel si ille noluerit, 
aut nequiverit assumi, sequens Diaconus eisdem qualitatibus praeditus, ad 
eam promoveatur, et ita deinceps in huiusmodi vacationibus sex Ecclesiarum: 
praedictarum perpetuo observetur, ut post tres Presbyterorum ad dictas Eccle- 
sias promotiones, quarta occurrente vacatione, Prior Diaconorum, aut sequens, 
ut praefertur, in Episcopum praeficiatur. 

8 9. Inter hos Septuaginta Cardinales, praeter egregios utriusque iuris, 
aut Decretorum Doctores, non desint aliquot insignes viri in sacra Theologia 
Magistri, praesertim ex Regularibus, et Mendicantium Ordinibus assumendi,. 
saltem quatuor, non tamen pauciores. 

8 10. Antiquum vero Clementis, Anacleti, Evaristi, Alexandri, et aliorum. 
Sanctorum Pontificum Praedecessorum nostrorum morem, per sexcentos, et 
amplius annos continuata serie observatum sequi volentes, ac decretum alias 
per Nos in nostro Consistorio editum innovantes, perpetuo sancimus tempus. 
creandorum Cardinalium, seu promotionis ad Cardinalatus honorem facien- 
dae, mense Decembri dumtaxat in ipsis temporibus, seu diebus ieiuniorum,, 
et non aliis esse debere. 

8 11. Ut autem ipsi Cardinales in regimine universalis Ecclesiae Nobis, 
et pro tempore existenti Romano Pontifici utiliter assistere valeant, ac de. 
omnibus Christianorum Regnorum, Provinciarumque moribus, rebus, et nego- 
tiis prompte, et fideliter certa ab eis notitia, pro rerum emergentium oppor- 
tunitate habeatur, praedicti Concilii Tridentini decreto inhaerentes, statui- 
mus, ut ex omnibus Christianitatis nationibus, quantum commode fieri pote- 
rit, idonei assumantur. 

8 12. Praeterea, qui Cardinales creandi erunt, legitimis, et honestis sint 
exorti natalibus, neque ulla prorsus labe, aut illegitimorum natalium suspi- 
cione quovis modo laborent, sed omni macula, et impuritate careant, alio- 
quin ad tam eminentem dignitatis gradum, penitus inhabiles, et illius inca- 
paces sint, et esse censeantur. Quocirca considerantes, quod licet tanta sit 
vis, et efficacia Sacramenti Matrimonii, quod Apostolo teste, Magnum est in 
Christo, et in Ecclesia; ut qui antea geniti erant, ex soluto, et soluta, inter 
quos rite Matrimonium constare poterat, post illud contractum legitimi habean- 
tur, in nonnullis tamen Provinciis, et Dominiis, nobilitatis privilegiis non. 
gaudent, nec ad saecularia officia, honores, et dignitates, neque ad nobilium 
feudorum, et statuum successiones admittuntur, quodque multo magis inde- 
corum videretur, et ab Apostolicae Sedis dignitate alienum, si huiusmodi ille- 
gitimi per sequens Matrimonium, ut praefertur, legitimati, in Cardinales assu- 
merentur, ac Cardinalatus celsitudo, et splendor, qui dignitati Regiae com- 

paratur, facile deprimi, commaculari, aut quodammodo inobscurari posset. 
Ideo ut puriori dignitati puriores natales respondeant, quoscumque illegitimé 
natos, quorumvis, etiam Magnorum Principum, etiam Ducali, aut maiori, 
etiam Regia, et Imperiali auctoritate fulgentium filios quocumque gradu, 
dignitate, et praeeminentia praeditos, etiam genitos ex soluto, et soluta, inter 
quos tunc Matrimonium constare poterat, ac postea per subsequens Matri- 
monium, etiam rite, et solemniter in facie Ecclesiae contractum, vel alias 
legitimatos, et quomodolibet habilitatos, et natalibus restitutos, ac quorumvis 
bonorum capaces effectos, etiam si cum eis, ut hanc ipsam dignitatem obti- 
nere valeant, super defectu natalium fuerit expresse, et in specie auctoritate 
Apostolica quomodolibet dispensatum, nihilominus praedictae Cardinalatus 
dignitatis prorsus incapaces, et ad eam obtinendam perpetuo inhabiles decer- 
nimus, ac declaramus. 

S 13. Sed et insuper prohibemus, ne ii, quos propter defectus, vitia, 
aut impedimenta quaecumque ad sacros ordines secundum canonicas san- 
ctiones promoveri fas non est, etiamsi cum ipsis dicta auctoritate Aposto- 
lica fuerit dispensatum, neve alicuius criminis, aut infamiae nota respersi, in 
Cardinales ullo umquam tempore assumantur. 

8 14. Ceterum, ut non solum honore, sed etiam re ipsa cardines sint, 
super quibus ostia universalis Ecclesiae tuto nitantur, divinaque, et humana 
ministeria sibi commissa utilius exequi possint, statuimus, ut lectissimi, et 
praecellentes viri in ipsum Collegium adscribantur, et quorum vitae probitas, 
morum candor, praestans doctrina, et eruditio, eximia pietas, et erga salutem 
animarum ardens studium, et zelus, in dandis consiliis sincera fides, et inte- 
gritas, in rebus gerendis singularis prudentia, constantia, et auctoritas, et 
aliae qualitates a iure requisitae, tam ipsi Pontifici, quam universo Collegio 
cognitae, et probatae sint. 

8 15. Ac proinde ne homines sacrarum rerum plane imperiti, et rudes 
atque Ecclesiasticarum functionum ignari, quasi in Ecclesia Dei hospites, et 
peregrini statim huiusmodi muneri praeficiantur, iuxta decretum iam pridem 
a Nobis in praedicto Consistorio nostro sancitum, quod pariter harum serie 
innovamus, districte interdicimus, ne quis ullatenus ad Cardinalatus hono- 
rem assumi queat, nisi qui antea clericali charactere insignitus, et in qua- 
tuor minoribus ordinibus constitutus, per annum saltem habitum, et tonsu- 
ram gestaverit clericalem. 

8 16. Cum autem ad honorem adeo sublimem 'promovendi omni vir- 
tutum, et praesertim castimoniae laude supra ceteros plurimum eminere 
debeant, qui vero filios, etiam legitimos, ex uxore sua alias dignoscitur susce- 
pisse, certum nequeat suae testimonium continentiae exibere, et pater erga 
proprios filios naturali affectu nimia quadam propensione feratur, veren- 
dumque sit ne propterea variis propriae domus negotiis, ac multiplici libe- 
rorum cura distractus, Ecclesiae negotia sibi credita, aut negligenter tractet, 
aut minus solicite, et fideliter quam par est, eiusdem Fcclesiae iura tueatur, 
prohibemus, ne aliquis, qui utriuslibet sexus filium, seu filios, etiam ex 
legitimo matrimonio susceptos, vel nepotem, seu nepotes ex eis habeat, ulla- 
tenus in Cardinalem assumi, aut promoveri possit. 

8 17. Insuper, ut factionum fomitem, et simultatum ansam, ex sacro 
hoc coetu, quantum cum Domino possumus, amputemus, decretum piae mem. 
Iulii Papae III Praedecessoris nostri in sacro olim Consistorio editum! appro- 
bantes, et declarantes, similiter perpetuo interdicimus, ne ullo umquam tem- 
pore assumatur aliquis posthac in eiusdem S. R. E. Cardinalem, qui írater 
ex utroque, vel alterutro parente germanus existat alterius Cardinalis viventis, 
ita ut eodem tempore duo fratres germani in eodem Collegio nullatenus 
esse possint. Quinimmo idem decretum extendentes, et ampliantes, prohi- 
bemus quoque ne patruele, vel amitino, aut consobrino Cardinale vivente, 
alter eius patruelis, vel amitinus, aut consobrinus ad Cardinalatum valeat 
promoveri. 

S 18. Sed, et pari ratione sancimus, ne patruo, aut avunculo Cardinali 
vivente, eius ex fratre, vel sorore nepos, nec rursus nepote ex fratre, vel 
sorore Cardinali existente, illius patruus, aut avunculus, nec ullus denique 
alius, qui primo, aut secundo tantum consanguinitatis gradu alicui Cardi- 
nali viventi coniunctus sit, quamdiu is vixerit, in Cardinalem assumi possit. 
Ita ut omnes, et singuli praedicti tam pater filios, aut nepotes habens, quam 
fratres germani, patrueles, amitini, consobrini, patruus, avunculus, nepos ex 
fratre, vel sorore, et quivis ut supra primo, aut secundo gradu coniunctus 
alter altero Cardinali vivente, ad Cardinalatum inhabiles, et illius incapaces 
sint, et censeantur, neque eorum aliquis Cardinalis creari valeat, neque 
adversus hanc prohibitionem ex quacumque etiam urgentissima causa cum 
eis liceat dispensari. Et nihilominus electio, creatio, ac pronunciatio Cardi- 
nalium huiusmodi contra praesentem prohibitionem, aut interdictum facta, 
et attentata, nulla, irrita, et inanis sit eo ipso, ac cum omnibus inde secutis 
nullius sit roboris, vel momenti. 

S 19. Postremo attendentes proprium esse eorumdem Cardinalium munus 
assistere, ut praemittitur, Christi in terris Vicario, eique in regenda Ecclesia 
Catholica consilium, et operam assidue praestare, atque cum eo Ecclesiae 
necessitatibus providere, ipsosque tum ad id ex ipsius officii debito, tum ex 
sanctorum Patrum decretis teneri, ac propterea absurdum esse Cardinales 
procul ab ipso Pontifice vitam agere, et locum mansionemque suam in 
Ecclesia Dei adeo praecelsam contra huiusmodi officii debitum, et in suarum 
perniciem animarum negligere, ac deserere, inhaerentes decreto similiter a 
Nobis in Consistorio nostro dudum desuper promulgato, de eorumdem Fra- 
trum consilio statuimus, et ordinamus, ne quis in posterum a Romana Cu- 
ria absens Cardinalis creetur, aut pronuncietur, nisi hac adiecta conditione, 
ut intra annum in Romanam Curiam venire, et Apostolorum limina visitare 
teneatur, necnon, antequam Biretum rubrum, quod a Romano Pontifice de 
more benedici, ac per certum nuncium mitti solet, ei tradatur, illiusve capiti 
imponatur, iuret in manibus personae alicuius in dignitate ecclesiastica con- 
stitutae, cui id negocii datum fuerit, se intra annum a die praestiti iuramenti 
numerandum omni mora postposita, et impedimento remoto, ad Urbem, vel 
alio, ubi Rom. Cur. eo tempore fuerit, personaliter adventurum, ut sistat se 

Nobis, aut pro tempore existenti Rom. Pontifici, et Sanctae Sedi Apost. cuius 
obsequiis erit ascriptus, et quandiu ipsi Pontifici visum fuerit, muneri suo 
incumbat: atque ita de legibus, moribus, consuetudinibus, ac toto statu 
eiusdem Sedis plene instruatur, atque ad Ecclesiae, seu Provinciae, cui for- 
san praeerit, necessitates sublevandas, abusus tollendos, mores reformandos, 
ecclesiasticam disciplinam, si qua ex parte labefacta fuerit, restituendam 
opportuna, et salutaria consilia ab ipsius Pontificis paterna caritate, sapien- 
tia, et vigilantia recipiat, et pro viribus exequatur. Cuius quidem iuramenti 
postquam per eum praestitum fuerit, publicum inde instrumentum confi- 
ciatur, et in forma authentica ad Nos, vel nostri pro tempore successorem 
nulla interposita mora transmittatur. Quod si forte id iurare recusavetit, 
volumus, ut biretum rubrum ei omnino denegetur, ac nequaquam tradatur, 
sed ipso facto, absque alia declaratione, vel decreto Cardinalatus honore pri- 
vatus existat, atque habeatur, in omnibus, et per omnia, ac si numquam in 
Cardinalem assumptus, vel promotus fuisset. Inhabilis quoque ad eamdem 
dignitatem postea obtinendam, et illius incapax efficiatur. Sin autem iuret, 
ac biretum rubrum accipiat, sed tamen postea ad Urbem, et Romanam Cu- 
riam, ut praefertur, intra annum a die praestiti iuramenti non comparuerit, 
tunc pariter absque alia declaratione Cardinalatus dignitate, officio, titulo, 
denominatione, atque omnibus, et quibuscumque illius insignibus, faculta- 
tibus, privilegiis, aut auctoritatibus careat eo ipso, et perpetuo privatus sit, 
et esse censeatur, perinde, ac si numquam inter Cardinales cooptatus fuisset, 
nec biretum rubrum accepisset. Quod quidem biretum post id tempus con- 
festim deponere omnino teneatur. 

8 20. Decernentes sic in praemissis omnibus, et singulis per quoscum- 
que Iudices, e£ Commissarios, etiam causarum Palatii Apostolici Auditores, 
et ipsos S. R. E. Cardinales, in quavis causa, et instantia, sublata eis, et 
eorum cuique quavis aliter iudicandi, et interpretandi facultate, et auctori- 
tate, iudicari, et definiri debere, necnon irritum, et inane quicquid secus 
super his a quoquam quavis auctoritate, scienter, vel ignoranter contigerit 
attentari. 

S 21. Non obstantibus, etc. 

[Bull. Rom., tom. 4, IV, p. 279-285]. 


160. 
Sixtus V, const. Religiosa, 13 apr. 1587. 


Religiosa Sanctorum Pontificum Praedecessorum nostrorum providentia 
institutum olim fuit, iam inde vetustissimis temporibus, et posteris traditum, 
ut Sanctae Romane Ecclesiae Presbyteris, certae in Urbe Roma Ecclesiae, 
. Tituli appellatae, quasi quaedam cuiusque propriae dioeceses; Diaconis vero, 
Urbis regiones, ad Christianae Religionis propagationem, et conservationem 
assignarentur. Quae quidem sancta institutio plurium saeculorum continuata 
serie, ac pro temporum varietate susceptis incrementis, ad nostram usque aeta- 

tem servata, ita viget, ut praeter sex Episcopos Cardinales, qui certis Cathe- 
dralibus Ecclesiis Urbi finitimis praesunt, singulis Presbyteris, et Diaconis 
Cardinalibus propriae in Urbe Ecclesiae, Tituli videlicet, et Diaconiae cum 
suis Clero, et Populo, ac quasi Episcopali iurisdictione in spiritualibus, et 
temporalibus regendae, et administrandae committantur. 

8 1. Proinde Nos, postquam per nostram nuper editam Constitutionem, ! 
creandorum Cardinalium numerum, computatis sex Episcopis praedictis, qua- 
tuordecim Diaconis, reliquis vero Presbyteris Cardinalibus, ad septuaginta 
praescripsimus, nunc quoque ad Dei honorem, atque ad ipsius Sanctae Ro- 
manae Ecclesiae decus, et ornamentum, ac Romani Cleri, et Populi bonum 
regimen, salubremque directionem, eisdem Presbyteris, et Diaconis Cardina- 
libus totidem Titulos, et Diaconias, ipsorum amplitudini, et dignitati maxime 
congruentes, duximus assignandos. Ac licet pleraeque ex antiquis Ecclesiis in 
Titulos, et Diaconias concedi solitis, aut a Praedecessoribus nostris successu 
temporum additis, adhuc integrae, et illaesae permaneant, tamen quia non- 
nullae, tum diuturnitate, et iniuria temporum, tum diversis, quae olim con- 
tigerunt, eiusdem Urbis direptionibus, incendXs, et ruinis collapsae sunt, 
Nos antiquae pietatis, et Religionis Christianae monumenta conservare cupien- 
tes, sicuti Sacrosanctas Basilicas, et augustiora templa antiquitate ipsa vene- 
randa, nedum sarta tecta custodiri, sed et ingenti nostro sumptu refici, instau- 
rari, et ornari in dies magis curamus, ita etiam primo quidem loco veteres, 
et nobiles Ecclesias, priscis temporibus in Titulos Presbyterorum Cardina- 
lium, ut praefertur, institutas delegimus, easque omnes, quae adhuc extant, 
voluimus omnino in Titulos pro modernis, et futuris Presbyteris Cardina- 
libus retinere, Deinde ex iis, quae recenti memoria in Titulos erectae fue- 
runt, praetermissis quibusdam, propter loci incommoditatem, aut alias minus 
idoneis, ceteras itidem retinere, ac demum, ne Titulorum numerus Presby- 
teris Cardinalibus desit, exemplo nonnullorum nostrorum Praedecessorum, 
alias partim antiquas, nondum tamen huiusmodi honore decoratas, partim 
vero recentiores, celebres tamen Ecclesias, dignitate Praesulum maiorem in 
modum illustrare, et in similes Titulos erigere, et instituere, ac pro numero 
Presbyterorum Cardinalium tot Titulos addere, et supplere, ex Diaconiis 
quoque antiquitus institutis, quatuordecim magis insignes pro totidem Dia- 
conis Cardinalibus seligere, et congrua distinctione confusionem perpetuo 
tollere decrevimus, eosdem nimirum Titulos, et Diaconias proprios cuiusque 
ordinis certos, et distinctos assignando, ita ut numquam in posterum, quod 
hactenus saepe factum est, Presbyteris Diaconiae, neque Diaconis Tituli 
Presbyterales, perturbato ordine, aut promiscue concedantur. Quod quidem 
rationi consentaneum videtur, ut quemadmodum Summus Pontifex univer- 
sali Ecclesiae praesidens, et omnium totius Orbis Ecclesiarum solicitudinem 
gerens, specialiter tamen Urbis Romae Episcopus existit, et in ea divina 
dispositione supremam Sacerdotalis potestatis Cathedram tenet, pari quoque 
ratione Cardinalibus, quos uti speciales S. R. F. filios, in Apostolici muneris 
functione, atque in universae Reipublicae Christianae administratione prae- 

cipuos, sibique maxime coniunctos habet consiliarios, et cooperatores in 
eadem Urbe Roma, quae olim Beati Petri Sede in ea constituta, ipsius, et 
Coapostoli eius Pauli doctrina, et martyrio consecrata, et caput Christiani 
Orbis, et Religionis effecta est certa Sedes, mansionem, et locum unicuique 
proprium assignet, cuius quidem loci concessione, iidem Cardinales, et sui 
officii admoneantur, et residentiae, quam assistendo ipsi Romano Pontifici 
servare debent, et vel ex hoc magis tamquam in unum corpus compacta 
membra, sacro capiti connexa esse, ab illo dependere clarius dignoscantur. 

S 2. Habita igitur cum Venerabilibus fratribus nostris eiusdem S. R. E. 
Cardinalibus deliberatione matura, de eorum consilio, et assensu, statuimus, 
et ordinamus in posterum perpetuis futuris temporibus, Presbyteris Cardina- 
libus has tantum, quae infra descriptae sunt, Ecclesias, neque alias in Titulos 
assignari debere, videlicet, ex antiquis S. Crucis in Hierusalem, SS. Marcel- 
lini, et Petri, SS. Quatuor Coronatorum, SS. Ioannis, et Pauli, S. Anastasiae, 
S. Sabinae, S. Stephani in Coelio Monte, S. Clementis, SS. Nerei, et Achillei, 
S. Susannae, S. Pudentianae, S. Sixti, S. Petri ad Vincula, S. Martini in Mon- 
tibus, S. Eusebii, S. Priscae, Sancti Vitalis, S. Marci, S. Marcelli, S. Lau- 
rentii in Lucina, Basilicae duodecim Apostolorum, S. Laurentii in Damaso, 
quae S. R. E. Vicecancellario pro tempore existenti perpetuo concessa, et 
assignata est, S. Balbinae, Sanctae Ceciliae, S. Chrysogoni, S. Praxedis, S. Ma- 
riae Transtiberim. Ex posterioribus vero SS. Quirici, et Iulitae, S. Ioannis 
ante Portam Latinam, S. Agnetis in Agone, S. Laurentii in Palisperna, S. Tho- 
mae in Parione, S. Silvestri in Campo Martio, S. Pancratii, S. Bartholomaei 
in Insula, S. Matthaei in Merulana, S. Mariae de Aracaeli, S. Mariae in Via, 
S. Mariae supra Minervam, S. Mariae Angelorum in Thermis, S. Hieronymi 
Illyricorum, necnon quas supradictis antiquis, et posterius institutis addimus, 
et ex nunc in Titulos Presbyterorum Cardinalium, cum honoribus, insigni- 
bus, privilegiis, auctoritatibus, et praeeminentiis debitis, et consuetis, instar 
aliarum Ecclesiarum, quae in similes Titulos per nostros Praedecessores anti- 
quitus erectae, et institutae fuerunt, sine alicuius praeiudicio, perpetuo eri- 
gimus, et instituimus, ac Titulorum nomine, et dignitate insignimus, et deco- 
ramus, S. Honuphrii in Ianiculo, mutato illius statu ex Diaconia, quae hacte- 
nus fuit, in Titulum Presbyteralem, S. Augustini, S. Mariae de Populo, S. Alexii 
in Aventino, S. Blasii de Annulo, S. Mariae de Pace, S. Salvatoris de Lauro, 
S. Petri in Monte Aureo, Sanctissimae Trinitatis in Monte Pincio, S. Mariae 
Transpontinae. 

S8 3. Ex Diaconiis vero antiquis statuimus retinendas esse tantummodo 
quatuordecim infrascriptas, videlicet Sanctae Mariae in Aquiro, S. Mariae in 
Cosmedin, Sanctorum Cosmae, et Damiani, Sanctae Mariae Novae, S. Hadriani, 
S. Mariae in Via lata, S. Mariae in Porticu, S. Angeli in foro Piscario, S. Ni- 
colai in Carcere Tulliano, S. Mariae in Dominica, S. Eustachii, S. Viti in 
Marcello, S. Agatae, ac S. Georgii ad Velabrum Fcclesias, quae insigniores 
existunt, et praescriptum a Nobis Diaconorum Cardinalium numerum exae- 
quant. 
S8 4. Ita ut computatis Ecclesiis Cathedralibus, videlicet Ostiensi, et Ve- 
literna invicem unitis, Portuensi, et S. Rufinae itidem unitis, Albanensi, Sabi- 

nensi, Tusculana, et Praenestina, quibus sex Episcopi Cardinales praesunt, 
et Titulis Presbyterorum superius designatis, numerum septuaginta Eccle- 
siarum constituant. 

8 5. Et alter praeterea Titulus supra numerum additus sit, ut si quando 
contingat Diaconum, vel Episcopum Cardinalem Vicecancellarium esse, et 
ideo eumdem dictae Ecclesiae Sancti Laurentii in Damaso, quae Vicecancel- 
lario pro tempore existenti per literas fel. recor. Clementis Papae VII Prae- 
decessoris nostri perpetuo, ut praefertur, concessa, et assignata fuit,! praeesse, 
alicui Presbytero Cardinali proprius Titulus non desit. 

8 6. Omnes vero illas Ecclesias, quae per praesentem nostram Consti- 
tutionem Presbyteris Cardinalibus in Titulos assignatae sunt, nunc vero a 
Diaconis Cardinalibus, etiam forsan ex dispensatione Apostolica, pro Dia- 
conia obtinentur; itidem omnes, et quascumque ex quatuordecim superius enu- 
meratis Diaconiis, quae Presbyteris Cardinalibus in Titulos forsan, etiam ex 
simili dispensatione concessae alias fuerunt, et ab iis obtinentur; demum omnes, 
et quascumque Ecclesias superius non expressas, ipsis Presbyteris, aut Diaconis 
Cardinalibus, in Titulos, aut Diaconias commissas, et assignatas, ac per ipsos. 
obtentas volumus, et decernimus per praesentes, ex nunc eo ipso vacare, et 
quascumque illarum assignationes, concessiones, necnon dispensationes desu- 
per, etiam Motu proprio, et consistorialiter, ac de simili fratrum consilio expe- 
ditas, quae a Praedecessoribus nostris, quaeque a nobismetipsis emanarunt, 
literasque Apostolicas desuper confectas, processusque habitos per easdem, 
et inde secuta quaecumque cassamus, irritamus, et annullamus, irritaque, et 
nulla, ac nullius roboris, vel momenti esse nunciamus, mox assignaturi eis- 
dem Cardinalibus, ex quorum personis Ecclesiae in Titulos, aut Diaconias 
per eos hactenus obtentae, vigore huius nostri decreti vacant, et eorum cui- 
libet alios Titulos, aut Diaconias ex supradicto numero, proprio cuiusque 
ordini congruentes. 

8 7T. In aliis vero, praeterquam supranominatis Ecclesiis, etiamsi earum 
aliquae in Titulos Presbyterorum, aut denominationes Diaconorum Cardi- 
nalium concedi solitae sunt, et Cardinales iis praefici consueverunt (quarum 
singularum situationes, et invocationes praesentibus haberi volumus pro 
expressis), nomina, insignia, denominationes, et statum huiusmodi Titulorum, 
aut Diaconiarum perpetuo supprimimus, et extinguimus; ac districte etiam 
interdicimus, ne de cetero umquam perpetuis futuris temporibus, alia quam 
ex suprascripta numero Ecclesia, in Titulum, aut denominationem Cardina- 
latus, cuipiam Presbytero, aut Diacono Cardinali, concedatur, aut assignetur, 
neque aliis quam supranominatis Titulis, aut Diaconiis, Presbyteri, vel Dia- 
coni Cardinales praeficiantur, neve umquam aliqua ex supradictis Diaconiis, 
Presbytero, neque contra, ullus ex dictis Titulis Diacono Cardinali quomo- 
dolibet concedatur, vel assignetur, neque cum iis, aut eorum aliquo, ex 
quavis causa, desuper dispensetur. 

S 8. Sed et decreta alias in Consistorio super hoc edita, innovantes, et 
ampliantes, pari ratione, etiam perpetuo prohibemus, ne in posterum alicui 

Presbytero, aut Diacono Cardinali, qui alterum Titulum, aut Diaconiam quo- 
modolibet assecutus fuerit, quive ex ordine Diaconorum ad ordinem Pres- 
byterorum, vel ad Episcopalem dignitatem transierit, aut ex ordine presby- 
teratus in Episcopum pariter promotus fuerit, licentia, et facultas retinendi 
priorem Ecclesiam sui Tituli, vel Diaconiae in administrationem, aut in Titu- 
lum, neve Canonicatuum, praebendarum, dignitatum, officiorum, aut bene- 
ficiorum dimissi Tituli, vel Diaconiae collatio, neque Palatii, domus, vineae, 
hortorum, aut fructuum, reddituum, et proventuum, aut iurium quorumcum- 
que ad huiusmodi Titulos, seu Diaconias pertinentium, ad tempus, seu ad 
vitam retentio, aut ulla alia reservatio, quovis praetextu, occasione, vel 
causa, etiam melioramentorum, et sumptuum in illarum reparationem, neces- 
sitatem, sive utilitatem factorum, concedantur; sed volumus ut ipsi Tituli, et 
Diaconiae, cum illis annexis, iuribusque, et pertinentiis suis universis libere 
dimittantur. 

8 9. Insuper praecipimus, et perpetuo ordinamus, ut de cetero in qui- 
buscumque literis Apostolicis, in quibus Cardinalium subscriptio manu pro- 
pria facienda erit, iidem Cardinales, etiam Tituli, seu Diaconiae, vel Episco- 
patus sui Cardinalatus nomine expresso se subscribant. 

8 10. Decernentes per huiusmodi erectionem, et institutionem, decem 
praedictas per Nos in Titulos erectas Ecclesias tantummodo, novis privile- 
giis, et dignitate auctas, decoratas, et insignitas, nihil autem omnino prae- 
iudicii cuiquam illarum, nihil alieni iuris detractum, aut immutatum censeri 
posse, aut debere; sicque per quoscumque ludices ordinarios, et delegatos, 
etiam causarum Palatii Apostolici Auditores, et Cardinales praedictos, sublata 
eis, et eorum cuilibet, quavis aliter iudicandi, et interpretandi facultate, et 
in quavis causa, et instantia, iudicari, et definiri debere, necnon irritum, et 
inane, si secus super praemissis, eorumque aliquo a quoquam, quavis aucto- 
ritate scienter, vel ignoranter contigerit attentari. 

S 11. Non obstantibus Constitutionibus, et Ordinationibus Apostolicis, 
ac Ecclesiarum supradictarum, et aliarum quarumcumque, necnon Ordinum 
iuramento, confirmatione Apostolica, vel quavis firmitate alia roboratis sta- 
tutis, et consuetudinibus, privilegiis quoque, indultis, et literis Apostolicis, 
illis, ac quibusvis personis quomodolibet concessis, approbatis, et innovatis. 
Quibus omnibus, illorum tenores praesentibus pro expressis habentes, spe- 
cialiter, et expresse derogamus, ceterisque contrariis quibuscumque. 

S 12. Sic igitur ipsi Cardinales, quibus huiusmodi Ecclesiarum regimen, 
cura, et administratio pro tempore commissa erunt, eas in spiritualibus, et 
temporalibus solicite, fideliter, et prudenter, regant, et gubernent, ac iuxta 
Constitutionem piae memoriae Leonis Papae Decimi Praedecessoris nostri, in 
Concilio Lateranensi novissime celebrato, editam,! frequenter visitent, circa cul- 
tum divinum invigilent, mores, ac vitam Cleri, et populi eis subiecti diligenter 
explorent, eosque ad recte, et honeste vivendum paterno moneant aífectu; 
bonorum, ac temporalium reddituum curam gerant, sic ad Dei gloriam, et fide- 
lis populi aedificationem, pia, et magnifica structura, et fabrica, stas quique 

Ecclesias instaurare studeant, et exornare, et tam in vita quam in mortis articulo, 
pro divini cultus augmento, et salute animarum suarum, ac congrue sustentan- 
dum aliquem Presbyterum, qui inibi in divinis deserviat, sive alias erga ipsas 
Ecclesias, si reparatione indigeant, vel alia subventione, de bonis sibi a Deo 
collatis, prout cuique pro modo facultatum conscientia dictaverit, munificos 
se exibeant, et liberales, ut earumdem Fcclesiarum decora, et ornamenta, 
tantorum Praesulum respondeant dignitati, ac ipsae Ecclesiae tam sublimi- 
bus personis gaudeant se,commissas, et eorum amplitudine illustratas, iidem- 
que Cardinales exinde ipsius S. R. E., cuius nobilissima membra sunt, maie- 
statem, sua pietate, solicitudine, et prudentia in dies magis extollant, et 
reverentiam omnium gentium erga illam exemplis bonorum opertm insi- 
gniter augeant, ac denique praeter aeternae retributionis praemia, digna 
quoque laudum praeconia, a Nobis, et Apostolica Sede valeant promereri. 

8 13. Mandamus vero, ut praesentes literae in quinterno Cancellariae 
Apostolicae de more describantur. 

S 14. Nulli ergo omnino hominum, etc. 

[Bull. Rom., tom. 4, IV, p. 295-298]. 


161. 


Sixtus V, ep. Cum frequenter, 27 iun. 1587.! 


Cum Írequenter in istis regionibus Eunuchi quidam, et Spadones, qui 
utroque teste carent, et ideo certum ac manifestum est, eos verum semen 
emittere non posse, quia impura carnis tentigine, atque immundis comple- 
xibus cum mulieribus se commiscent, et humorem forsan quemdam similem 
semini, licet ad generationem, et ad matrimonii causam minime aptum effun- 
dunt, Matrimonia cum mulieribus, praesertim hunc ipsum eorum defectum 
scientibus contrahere praesumant, idque sibi licere pertinaciter contendant, 
et super hoc diversae lites, et controversiae, ad tuum, et Ecclesiaticum forum 
deducantur, requisivit a Nobis Fraternitas tua, quid de huiusmodi connubiis 
sit statuendum. 

8 1. Nos igitur attendentes, quod secundum Canonicas sanctiones, et 
naturae rationem, qui frigidae naturae sunt, et impotentes, iidem minime 
apti ad contrahenda matrimonia reputantur, quodque praedicti Funuchi, aut 
Spadones, quas tamquam uxores habere non possunt, easdem habere ut 
sorores nolunt, quia experientia docet, tam ipsos dum se potentes ad coeun- 
dum iactitant, quam mulieres, quae eis nubunt, non ut caste vivant, sed 
ut carnaliter invicem coniugantur prava, et libidinosa intentione, sub prae- 
textu, et in figura Matrimonii turpes huiusmodi commixtiones affectare, quae 
cum peccati, et scandali occasionem praebeant, et in animarum damnatio- 
nem tendant, sunt ab Ecclesia Dei prorsus exterminandae. Et insuper con- 

siderantes, quod ex Spadonum huiusmodi, et Eunuchorum coniugiis nulla 
utilitas provenit, sed potius tentationum illecebrae, et incentiva libidinis 
oriuntur, eidem Fraternitati tuae per praesentes committimus, et mandamus, 
ut coniugia per dictos, et alios quoscumque Eunuchos, et Spadones, utro- 
que teste carentes cum quibusvis mulieribus, defectum praedictum sive igno- 
rantibus, sive etiam scientibus, contrahi prohibeas, eosque ad Matrimonia 
quomodocumque contrahenda inhabiles auctoritate nostra declares, et tam 
locorum Ordinariis, ne huiusmodi coniunctiones de cetero fieri quoquomodo 
permittant, interdicas, quam eos etiam, qui sic de facto Matrimonium corn- 
traxerint, separari cures, et Matrimonia ipsa sic de facto contracta, nulla, 
irrita, et invalida esse decernas. 

82. Eos etiam qui sic iam contraxerunt, si appareat illos non ut caste 
simul vivant, contraxisse, sed actibus carnalibus, et libidinosis operam dare, 
siaulve in uno, et eodem lecto cum praedictis mulieribus dormire convin- 
cantur, omnino similiter separari cures. 

8 3. Nos enim ita in praemissis, et non aliter, per quoscumque Iudices, 
et Commissarios, quacumque auctoritate, et dignitate fungentes, sublata eis, 
et eorum cuilibet, quavis aliter iudicandi, et interpretandi facultate, in qua- 
cumque causa, et instantia iudicari, et definiri debere, et si secus super his 
a quoquam quavis auctoritate, scienter vel ignoranter attentatum forsan 
est hactenus, vel attentari in posterum contigerit, irritum, et inane decer- 
nimus. 

8 4. Non obstantibus, etc. 

[Bull. Rom., tom. 4, IV, p. 319]. 


162. 


Sixtus V, const. Cum de omnibus, 26 nov. 1587. 


Cum de omnibus Ecclesiasticis Ordinibus, in ea, qua convenit, puritate, 
et dignitate conservandis, praecipuam geramus sollicitudinem, tum vero illud 
praeter cetera Nobis cordi est, ut a Regularium personarum Congregatio- 
nibus, quas tamquam Deo dicatas, maxime candor, sanctitasque decet, cuius- 
cumque criminis, aut turpitudinis labes, et scandali occasio quam longissime 
arceantur. Siquidem res ipsa Nos admonet, quam indecorum sit, et ab ea, 
quae divinae Maiestati, eique consecratis personis debetur, reverentia alienum, 
si eiusmodi homines, qui propter sua scelera, poenas graves sibi in saeculo 
propositas timent, quive propter immunditiam, et peccata, ex quibus orti 
sunt, notati perpetua ignominia, ab omni mundano honore, et a paterna 
haereditate repelluntur, iidem omnipotenti Deo, tamquam hostiae offerantur, 
atque ad habitandum in domo, quam decet honor, et sanctitudo, inter mini- 
stros Domini, cui servire regnare est, ad sacras functiones, quacumque pro- 
phana praeeminentia multo nobiliores sine ullo delectu admittantur. Cum 
etiam secundum legem Moysi, immundi ab ingressu Sanctuarii excluderentur, 
ac sacerdos habens maculam, panes Deo suo offerre non posset, nec acce- 

dere ad ministerium eius, et quod in holocaustum Domini, aut victimam 
pacificorum offerebatur, id immaculatum esse deberet, ut acceptabile foret, 
nec ulla macula esset in eo, quod si maculam habuisset, neque offerendum, 
neque acceptabile futurum esset. 

8 1. Ne igitur contingat illegitime genitos, qui ut plurimum parentum 
vitia, et incontinentiam imitari solent, nec pietatis studio, sed temporalium 
commodorum intuitu, (quia haereditates maiorum, aut dignitates aliquas con- 
sequi non possunt) ad Religionem confugiunt, vitam quam animo a Religione 
alieno susceperunt, ab institutis Religiosis alienam, plerumque cum dedecore, 
et propriae salutis dispendio ducere, suisque corruptis moribus, et malis 
exemplis, quietem, et statum ceterorum Deo famulantium perturbare, aut hac 
quasi faece, et colluvie, ipsarum Religionum honorem, et existimationem laedi, 
ut denique homines, qui hac spe ad filios spurios in peccato gignendos essent 
propensiores, eo magis abstineant ab huiusmodi carnis ílagitiis, quo suae 
proli hoc quoque refugium praeclusum viderint. 

8 2. Hac nostra in perpetuum valitura Constitutione districte interdici- 
mus, et prohibemus, ne illegitimi procreati ex incestu, aut ex sacrilegio, 
quorum scilicet parentes consanguinitate, vel affinitate, intra tertium gradum 
invicem coniuncti fuerint, vel quorum alteruter parens castitatem Deo voverit, 
etiam Apostolica, Imperiali, vel Regia, aut quavis alia auctoritate legitimati, 
aut natalibus restituti, ad aliquam quorumcumque Ordinum, etiam Mendi- 
cantium, et non Mendicantium, Fratrum, Monacorum, Eremitarum, vel Cano- 
nicorum, aut Clericorum regularium, Congregationum, aut Hospitalium Reli- 
gionem, neque ad habitum, nec professionem regulares, recipi, vel admitti 
quoquo modo possint. Quod si eorum quispiam habitum post publicationem 
praesentis Constitutionis in futurum receperit, vel professionem posthac emi- 
serit, decernimus habitus susceptionem, et professionem, ex nunc prout ex 
tunc, irritam, nullam, et invalidam, nulliusque roboris, vel momenti fore, ac 
nullum exinde aut ex huiusmodi voto penitus annullato, obligationis vinculum 
oriri posse, quinimmo illos habitu regulari, ad quem reassumendum perpetuo 
inhabiles sint, quamprimum exui, et ab ipsa Religione eiici, exterminarique 
debere. Et nihilominus quicumque Superiores, tam Monasteriorum, Priora- 
tuum, Praepositurarum, Domorum, Collegiorum, et locorum regularium, 
quam etiam praefatorum Ordinum, Congregationum, Hospitalium, et quarum- 
cumque Religionum Provinciales, vel Generales, quovis nomine nuncupati, 
qui ex praedictis incestu, vel sacrilegio genitos post dictam publicationem, ad 
habitum receperint, vel ad professionem admiserint, excommunicationis sen- 
tentiam eo ipso incurrant, a qua eorum nemo, nisi in mortis articulo con- 
stitutus, ab alio quam Romano Pontifice absolutionis beneficium valeat 
obtinere. Sed ne iis, qui in humilitatis Spiritu, Deo, et Religioni servire, et 
poenitentiam agere intra Monasteria, vel Domos regulares cupiunt, ad san- 
ctum huiusmodi propositum via penitus praecludatur, permittimus, ut prae- 
fati illegitimi, ex dictis incestu, aut sacrilegio geniti, ad habitum conversorum, 
seu famulorum in Monasteriis, vel Domibus regularibus servientium reci- 
piantur, et in ipsis Monasteriis, seu Domibus regularibus, ad servilia mini- 
steria, viliora obsequia, humiles 'functiones, atque abiecta servitia admitt 

possint; ea tamen conditione, ut ad habitum religiosorum, vel ad profes- 
sionem, quam Religiosi emittere solent, emittendam, necnon ad omnes non 
modo sacros, sed etiam minores Ordines, vel ad clericalem characterem, 
denique ad cuncta Ecclesiastica officia, et functiones, et ad ascendendum 
altiores gradus sint eis portae perpetuo clausae, et obseratae. 

S 3. Quoad reliquos vero non ex incestu praefato, nec sacrilegio, sed 
ex quovis alio minus legitimo toro natos, spurios, vel naturales, etiam, ut 
praefertur, vel alias legitimatos, qui ob meliorem vitae frugem, Religionem - 
ingredi cupiunt, statuimus, et ordinamus, eos ad Religionem admitti non 
posse, aut debere, nisi prius illorum vita, et moribus diligenter cognitis, et 
circumstantiis universis, quae circa idoneitatem personae attendendae erunt, 
consideratis, ac de Religionis zelo, pietate, integritate, et doctrina fide dignis 
testimoniis adeo commendati fuerint, adeo bonam indolem, et specimen 
virtutis praeseferant, ac tot merita eis suffragentur, ut defectum natalium 
suppleant, eorumque receptio universae Religionis commodo, et utilitati pro- 
futura videatur. Et super hoc ipso in Generali, vel Provinciali Capitulo 
matura deliberatione habita, Generalis, vel Provincialis Superioris, ac Detfi- 
nitorum unanimi consensu approbati, et ad habitum regularem admissi exti- 
terint. Et tamen hi sic recepti ad gradus, honores, et dignitates sui Ordinis 
obtinenda perpetuo inhabiles, et illorum incapaces remaneant, nisi super hoc 
cum eis fuerit auctoritate Apostolica specialiter dispensatum. Si quis autem 
eorum alias quam ut praefertur, recipietur, professio similiter nulla sit, atque 
ipsi habitu privari, et a Religione eiici debeant, eorumque receptores, excom- 
municatione, ut supra, innodati ipso facto existant. 

8 4. Ceterum quoniam saepe se vitia ingerunt, et se esse virtutes men- 
tiuntur, ac multi decoctores post dilapidatam rem familiarem, et contractam 
ingentem vim aeris alieni, aut interversam alienam pecuniam eorum fidei 
creditam, ut ratiocinia effugiant, alii post furta, latrocinia, rapinas, homicidia, 
aliave facinora patrata, etiam banniti, aut damnati, seu qui meritas pro suis 
delictis poenas metuunt, non pia intentione, sed ad evitandam legum, et 
iudiciorum severitatem, quia tuto in saeculo vivere non possunt, tunc demum 
quaerunt a Religione auxilium, quando aliunde illud non sperant, unde sub 
habitu, et nomine Religiosorum, animum Religioni inimicum, et inveterata 
vitia retinent, neque alios qui sancta vocatione vocati sunt, patiuntur tran- 
quille divinis obsequiis insistere, in gravem Dei offensam, Religionis oppro- 
brium, et scandalum plurimorum, ut his quoque subterfugii, et impunitatis 
spes omnis tollatur, auctoritate Apostolica, et tenore praesentium, etiam per- 
petuo statuimus, et ordinamus, iuvenes, aut viros adultos, maiores sexdecim 
annis, non aliter in aliquam Religionem recipi posse, nec debere, nisi prius 
de eorum parentibus, patria, deque anteacta vita, et moribus diligenter inqui- 
ratur, et ex accurata informatione, et fide digna relatione, compertum, et 
exploratum sit, eos neque aliquorum criminum, qualia sunt homicidia, furta, 
latrocinia, vel alia similia, aut graviora, reos vel suspectos existere, ut pro- 
pterea damnati sint, aut ne damnentur formident, neque ingenti aere alieno 
supra vires facultatum suarum gravatos, vel reddendis ratiociniis ita obnoxios, 
ut ex huiusmodi causa, lis, vel molestia eis iam illata, vel timendum sit ne 

inferatur. Nisi denique constet, ipsos non humana aliqua ratione, sed tantum 
devotionis, et pietatis fervore vitam Religiosam sponte, et ex animo elegisse. 
Deque his omnibus, in Generali, vel Provinciali Capitulo, plena, et indubi- 
tata fide facta, tam Superioris generalis, seu provincialis, quam Definitorum 
consensu approbati, et ad habitum regularem admissi fuerint. Omnes autem, 
et quoscumque, ut dictum est, criminosos, vel suspectos, aut aeri alieno, ut 
etiam diximus, vel rationibus reddendis obligatos, ad Religionem perpetuo 
inhabiles declaramus. 

S 5. Et si qui eorum contra praesentem nostram Constitutionem temere 
admittentur, tam susceptionem habitus, quam professionem, ex inde-:secuta, 
ex nunc prout ex tunc pari modo irritamus, et annullamus, viribusque, et 
effectu carere decernimus, ac iubemus eos, qui sic de facto recepti erunt, 
habitu spoliari, et a Religione expelli; et nihilominus si expulsi non fuerint, 
volumus, et pariter declaramus, habitus susceptionem, et professionem peni- 
tus nullam esse, et censeri, ac propterea attenta nullitate habitus, et profes- 
sionis, licere quibuscumque Iudicibus, et Curiis etiam saecularibus, ad quos, 
seu quas spectat, contra eos, ut prius iuris, et facti remediis opportunis, ex 
officio, vel ad cuiuscumque instantiam, vel querelam civiliter, criminaliter, 
aut mixtim procedere. Quare volumus, ut cuiusque iuvenis, aut viri maio- 
ris xvi annis, a saeculo ad Religionem transeuntis approbatio, admissio, et 
receptio, in generali, vel provinciali Capitulo, ut supra ordinatum est, pro 
tempore fiant; necnon Religiosi sic recepti nomen, et cognomen, quibus in 
saeculo utebatur, et patria in actis ipsius Capituli describantur, et notentur. 

8 6. Et insuper quoscumque Religiosos, eorumque Superiores, qui ali- 
quas personas, ut dictum est, inhabiles post hanc Constitutionem publicatam 
receperint, voce activa, et passiva, necnon officiis, gradibus, honoribus, et 
dignitatibus quibuscumque per eos obtentis, eo ipso in perpetuum privamus, 
et tam illis privatos, quam ad illa, et alia quaecumque in posterum obti- 
nenda perpetuo inhabiles, eorumque incapaces decernimus, et declaramus. 

S 7. Sed et quia interdum Satanas in Angelum lucis se callide transfi- 
gurat, ac perditi quidam, et facinorosi homines, quod saepe vidimus, et 
experti sumus, instigante antiquo pacis, et Religionis hoste, non veriti sunt 
temerario ausu habitum Religiosorum assumere ea mente, ut veluti sub ovina. 
pelle lupi rapaces, per dolum, et insidias Christifideles incautos, et nihil 
mali a Religiosis suspicantes, opprimerent, sive ut post scelera perpetrata, 
viam faciliorem ad fugam haberent, sive ut banniti Curiae saecularis, quae 
eos propemodum interceptos persequebatur, manus effugerent, et contigit 
aliquando ipsos sicarios, Religiosis vestibus indutos, a veris Religiosis hac 
fraude deceptis, intra domos regulares hospitio receptos fuisse. Prohibemus. 
eodem modo atque interdicimus, ne quis regularis ex una Provincia ad aliam 
Provinciam sui Ordinis transeundo, etiam in itinere, intra aliquod Monaste- 
rium, Domum, vel locum alterius Provinciae ad habitandum, vel tamquam 
hospes recipi, aut ad modicum tempus divertere possit, nisi a Superiore eius: 
loci ubi residet, expressam licentiam discedendi in scriptis obtentam, seu 
literas obedientiae, vel commendatitias secum deferat, atque exhibeat, vel 
nisi ita cognitus sit iis, ad quos diverterit, ut de eius persona nullus omnino 

dubitationi, aut suspicioni locus relinquatur. Ideoque praecipimus universis, 
et singulis locorum Ordinariis, eorumque Vicariis in spiritualibus genera- 
libus, ut per suos Officiales, Ministros, vel executores curent, ab omnibus 
personis regulari habitu indutis, quas per suas Civitates, vel Dioeceses iter 
facere, vel transire, et ad quaecumque Hospitia, vel diversoria se recipere 
contigerit, diligenter perquiri, num huiusmodi literas obedientiae, seu com- 
mendatitias secum deferant. Quod si eos dictas literas non habere, vel 
ignotos esse deprehenderint, possint contra ipsos, etiam tamquam dictorum 
criminum suspectos procedere, et tamdiu illos sub custodia detinere, donec 
certa de eisdem notitia habeatur. Et tamen volumus, ut ii, qui etiam pie- 
tatis, vel hospitalitatis praetextu, regulares alterius Provinciae ignotos, aut 
sine licentia, vel literis ut supra receperint, dictas poenas privationis vocis 
activae, et passivae, necnon officiorum, graduum, honorum, et dignitatum 
obtentorum, atque inhabilitatis perpetuae pariter incurrant. 

S 8. Decernentes sic in praemissis omnibus per quoscumque iudicari 
debere, necnon irritum, et inane, si secus a quoquam quavis auctoritate, 
scienter, vel ignoranter contigerit attentari. 

S 9. Quocirca venerabilibus fratribus nostris Sanctae Romanae Ecclesiae 
Cardinalibus dictorum Ordinum, Congregationum, Hospitalium, et locorum 
Regularium, apud Nos, et Sedem Apostolicam protectoribus, nunc et pro 
tempore existentibus, ac locorum Ordinariis praefatis, per Apostolica scripta 
mandamus, ut eorum unusquisque, per se vel alium, seu alios, Cardinales 
quidem in suae protectionis, Ordinarii vero in suarum Civitatum, Dioece- 
sum, et districtuum regularibus locis, curent praesentes literas publicari, 
easque perpetuo firmiter, et inviolate observari, inobedientes, censuras, et 
poenas praedictas incurrisse declarando, illasque etiam iteratis vicibus aggra- 
vando, invocato etiam, si opus fuerit, auxilio brachii saecularis. 

8 10. Non obstantibus, etc. 

[Bull. Rom., tom. 4, IV, p. 370-373]. 


163. 


Sixtus V, const. Sanctissimus, 16 mart. 1588. 


Sanctissimus Dominus Noster Sixtus Papa V decrevit quod per pro- 
motionem ad Cardinalatum vacent omnes Ecclesiae, et omnia beneficia 
cuiuscumque nominis, et tituli sint, nisi fuerit data retentio; quae concessa 
intelligatur, et data ad Patriarchales, Metropolitanas, et Cathedrales Eccle- 
sias, ad Monasteria etiam commendata, ad Prioratus, et ad cetera omnia alia 
beneficia, quae viderentur convenire dignitati Cardinalatus. 

S 1. Ad alia vero, quae videntur repugnare dignitati, et gradui Cardina- 
latus, puta Archipresbyteratus, Archidiaconatus, Decanatus, Canonicatus, et 
similia beneficia non extendatur, cum obtinentes huiusmodi beneficia tenean- 
tur residere in Choro, et habere debeant locum post Episcopum, Cardinalis 
dignitati non convenientem. 

[Bull. Rom., tom. 4, IV, p. 417]. 

164. 


Sixtus V, const. Ad Romanum, 21 oct. 1588. 


Ad Romanum spectat Pontificem sacrorum Canonum conditorem, quae 
per eum sancita sunt, ita suae declarationis arbitrio dilucida reddere, ut 
inde nemini possit dubitationis scrupulus exoriri, praesertim vero salubriter 
consulere, ut cum de Regularibus agitur, qui se omnino Dei Omnipotentis 
obsequio manciparunt, tollantur ea omnia, quae eorum sanctum Christo pie 
inserviendi institutum quoquomodo valeant perturbare. 

8 1. Sane post editam nostram Constitutionem, quae incipit: Cuz de 
omnibus Ecclesiasticis Ordinibus, eíc.! Super modo, et forma recipiendi, et 
admittendi eos, qui sub Religionis iugo, Altissimo famulari desiderant, cum 
variae sint exortae dubitationes, et quaestiones, eaeque postea ad audientiam 
nostram perlatae. 

8 2. Nos ad tollendam omnem ambiguitatis occasionem, habita cum 
venerabilibus fratribus nostris S. R. E. Cardinalibus Congregationis super 
Regularium negociis, et consultationibus per Nos institutae, matura delibe- 
ratione, de illorum consilio, et assensu praesentem nostram perpetuo vali- 
turam declarationis Constitutionem duximus promulgandam. 

8 3. Cum itaque inter alia dubitetur, num primo dicta nostra Consti- 
tutio, ubi de illegitime genitis loquitur, comprehendat etiam eos, qui postea 
per subsequens matrimonium fuerunt legitimati. Nos inhaerentes sacrorum 
Canonum dispositioni, auctoritate Apostolica tenore praesentium declaramus 
illegitime natos ex iis parentibus, inter quos tempore quo ipsi geniti sunt, 
matrimonium rite consistere poterat, secuto postea matrimonio legitimos 
effectos, sub dicta Constitutione minime comprehendi, sed eos tam quoad 
emittendam professionem, quam quoad consequendos gradus, honores, et 
dignitates sui Ordinis, aequo iure cum illis, qui ex matrimonio legitimo, et 
constanti nati sunt, censendos esse. 

S 4. Illlegitimos vero etiam ex soluto, et soluta, qui antequam nostra 
Constitutio emanaret, professi, vigore, seu praetextu privilegiorum, aut indul- 
torum Apostolicorum cuivis Ordini, Religioni, Monasterio, aut Congrega- 
tioni, eorumve Superioribus, in genere, vel in specie concessorum, eo ipso 
per ingressum Religionis, vel per eosdem Superiores, sive alios quoslibet 
etiam Sedis Apostolicae de Latere Legatos, aut alios officiales, vel ministros 
quavis praeeminentia, vel auctoritate etiam Apostolica fungentes, aut facul- 
tate suffultos legitimati, aut ad gradus, honores, et dignitates habilitati, seu 
reintegrati, et illis alias perfuncti sunt, volumus posthac non obstan. qui- 
buscumque, tam antiquis privilegiis, aut literis Apostolicis, quam aliis indultis, 
seu declarationibus, etiamsi illa per Nos post dictam Constitutionem novis 
sime edita fuisse asserantur, honores, gradus, aut dignitates huiusmodi ob'i 

nere non posse, ac dispensationes, et legitimationes quascumque eis nullatenus 
sutiragari, nisi specialiter, et nominatim cum eorum singulis fuerit super 
natalium defectu, ad honores, gradus, et dignitates obtinendas, ante, vel post 
ingressum Religionis per Romanum Pontificem immediate, vel de eius spe- 
ciali mandato dispensatum, deque dispensatione, seu mandato per literas 
Apostolicas, seu in forma Brevis, vel saltem per patentes literas Cardinalis 
Protectoris de ipsius Rom. Pontificis voluntate fidem facientes, legitime 
constiterit. 

8 5. Eos pariter, qui tempore publicationis nostrae Constitutionis in suis 
Religionibus sine huiusmodi speciali Rom. Pont. dispensatione, officia, hono- 
res, et dignitates habebant ad vitam, eo ipso ab illis amotos, et absolutos 
harum serie declaramus. Ad tempus autem illa obtinentes permittimus in 
sua administratione usque ad finem sui temporis conservari; ita tamen, ut 
in posterum nec tempus ordinarium eis prorogari, aut extendi, neque ipsi 
ad alias non modo similes, verum etiam neque ad inferiores, aut altiores, 
et maiores dignitates, honores, gradus, ascendere possint, perinde ac si id 
ipsum in praefata nostra Constitutione ab initio expressum fuisset. Ne tamen 
huiusmodi Religiosi in liberalium artium, ac praesertim sacrae Theologiae 
studiis, et Religiosis profectibus segniores fiant, atque eorumdem pia studia 
refrigescant, eos nosse volumus, quod si ipsorum quispiam eximia doctrina, 
vitaeque, et morum sanctitate excellere reperietur, deque eorum probitate, et 
praeclaris meritis Ordinum Protectores eam apud Nos fidem fecerint, ut non 
immerito sperari queat, eorum doctrinam, et operam ipsi Ordini, et sanctae 
Dei Ecclesiae usui, et commodo futuram, tunc demum indulgentiam, et beni- 
gnitatem nostram facile experientur. 

8 6. Quoniam vero a multis quaesitum est sub nomine honorum, gra- 
duum, et dignitatum, a quibus illegitimi penitus excluduntur, quid potissi- 
mum, sit intelligendum : Declaramus hac in re, de qua nunc agitur, appellatione 
dignitatum, honorum, graduum, debere intelligi Praepositatus, Abbatiatus, 
Prioratus, Guardianatus, Custodiatus, Provincialium, ac Generalium Supe- 
riorum olíficia, et alia his similia, cum honore, et superioritate coniuncta. 
Ab officiis autem oneris, veluti Lectoris, Confessarii, studiorum, et sacrae 
Theologiae Magistri, Regentis, Praedicatoris verbi Dei, et ceteris huiusmodi, 
immo etiam a voce activa, a sacris Ordinibus suspiciendis, ipsorumque mini- 
sterio, ipsos illegitimos, dummodo ex sacrilegio, vel incestu geniti non sint, 
nequaquam arcemus. 

8$ 7. Cum vero in quibusdam Religionibus Capitula Provincialia, aut num- 
quam, aut non quotannis, sed rarius celebrentur, quaedam etiam Monasteria, 
aut Domus huiusmodi in remotissimis regionibus, Haereticorum, aut Infidelium 
iyrannidi finitimis sita sint, ne ii, quos extra Capitula, ad habitum, vel pro- 
fessionem regulares admitti prohibuimus, tempus celebrandis Capitulis prae- 
fixum nimis diu expectare, aut ad ea cum maximo incommodo accedere 
cogantur, concedimus, et indulgemus, ut in qualibet Provincia saltem duo, 
vel si commode fieri poterit, tria, aut plura, Monasteria, seu Domus regu- 
lares deputentur, quarum, seu quorum Superiores infra annum saltem ad 
inquisitionem super novitiis faciendam, et ad ipsos Religiosos iuxta formam 

praefatae Constitutionis recipiendos, et ad alia quae in ipsa Constitutione 
continentur peragenda, insimul congregentur. 

8 8. Quod si paucitas, aut nimia distantia Monasteriorum ne id quidem 
patiatur, saltem tribus ex antiquioribus Patribus unius Monasterii, aut Domus 
eius Provinciae huiusmodi facultas, et auctoritas per Capitulum generale sci- 
licet Monacorum, vel Provinciale Mendicantium, et reliquorum Regularium 
eius Ordinis demandetur. 

8 9. Verum in iis Monasteriis, Domibus, et locis regularibus, quae aut 
nondum in Congregationes redacta, aut alias nulli Provinciae subiecta sunt, 
statuimus, ut trina Capitula Conventualia tribus distinctis cum intervallo 
saltem decem dierum vicibus celebrata, eamdem in recipiendis Novitiis per 
trinas huiusmodi distinctas vices approbatis, habeant auctoritatem, quae per 
nostram Constitutionem Capitulis Provincialibus est attributa. 

8 10. Neque vero si in Generalibus, vel Provincialibus Capitulis aliqui 
Vocales desint, nec si a definitorum consensu aliquis discrepaverit, idcirco 
receptio Religiosorum retardari, impediri, aut impugnari debebit, sed satis 
esse volumus si vocalium, et suffragiorum numerus legitimus, a iure, vel per 
cuiuscumque Ordinis statuta praefinitus intervenerit. 

8 11. Et quod de Capitulo Provinciali, aut Generali dictum est, idem 
iuris statuimus, si quae Religiones, non Capitulorum, sed Congregationum, 
aut dietarum, vel alio quovis nomine uti reperiantur. 

8 12. Quod autem pertinet ad professionem, tam illegitimorum, quam 
eorum qui post sexdecim aetatis annum expletum regularem habitum susce- 
perunt, quia tunc demum vere, et proprie Religiosi effici dicuntur, cum pro- 
fessionem emittunt: Declaramus, eos qui ante praedictam nostram editam 
Constitutionem habitum susceperint, et post ipsius promulgationem cupiunt 
profiteri, non alias ad professionem admittendos esse, quam facta inquisi- 
tione, et servata forma in ipsa Constitutione praescripta; et eorum, qui post 
dictam promulgationem etiam ignoranter non habita dicta inquisitione, et 
non servata forma ad professionem admissi fuerint, professionem nullius esse 
roboris, et momenti. In oblatis autem et conversis professionem emittentibus, 
satis erit, si quoad mores, et statum personarum ipsa inquisitio fiat. 

8 15. In iis autem qui in locis a sua patria longissime remotis degentes, 
vel quorum patria ab Haereticis, vel Infidelibus misere oppressa detinetur, 
voluerint se divinis obsequiis sub regulari habitu dicare, ut in hoc quoque 
Sedis Apostolicae benignitas elucescat, quae cunctos mortales, praesertim 
vero exteros ex longinquis regionibus ad eam assidue confluentes materno 
sinu libenter amplectitur, sancimus exteros huiusmodi, et advenas, quamvis 
non liquido constet de iis omnibus, quae in Constitutione nostra requirun- 
tur, tamen si diligentia adhibita nihil appareat quod eos impediat, habiles 
reputandos esse. 

S 16. Quod si quis ante, vel post Constitutionem ipsam professus ad 
sacros ordines, vel ad honores, gradus, et dignitates promotus existat, et 
postmodum in eo natalium defectum, aut criminum in dicta Constitutione 
nostra expressorum, notam, quae prius ignorabantur, detegi contigerit, decer- 
nimus, eum statim post huiusmodi defectus notitiam habitam, non alias quam 

iuxta formam ipsius Constitutionis, ad honores, gradus, et dignitates, aut ad 
executionem Sacrorum Ordinum admitti debere. 

S 17. Contra criminosos vero, quorum professio eadem Constitutione 
nostra irrita declaratur, ac propterea Iudicibus, et curiis saecularibus proce- 
dendi facultas conceditur, tunc demum id locum habere. volumus, et non 
aliter, cum actis publicis constiterit ipsos Iudices, et Curiam saecularem ante 
susceptionem habitus de ipso crimine adversus eos accusationem suscepisse, 
vel inquisitionem instituisse. 

8 18. Ceterum quae a Nobis circa Religiosos viros in praefata Consti- 
tutione sancita sunt, ea nequaquam volumus ad Moniales nunc extendi. 

S 19. Postremo dum interdicimus, ne quis regularis alterius Provinciae 
intra áliquod Monasterium, domum, vel locum alienae Provinciae, etiam tam- 
quam hospes, et ad modicum tempus recipi possit, nisi a Superiore loci, ubi 
residebat, et a quo discessit, licentiam expressam in scriptis exibuerit, vel 
nisi satis cognitus sit, id observari volumus non solum in religiosis itineran- 
tibus de una in aliam Provinciam, sed in iis quoque qui proficiscuntur 
de uno in aliud eiusdem Provinciae Monasterium, tam sui, quam alterius 
Ordinis. 

8 20. Quod si dicerent, se ad Apostolicam Sedem confugere ob grava- 
mina a suis Superioribus sibi illata, et ideo ab ipsis Superioribus licentiam, 
et literas obtinere non potuisse, non propterea ullo modo recipi valeant, nisi 
fide dignorum testimonio de petita ab eis licentia, et per suos Superiores 
denegata constiterit. 

8 21. In Alma vero Urbe nostra Religiosi advenae, et peregrini de gra- 
vaminibus sibi illatis conquerentes nullibi sine huiusmodi literis, aut licentia 
recipiendi erunt, nisi prius ad Congregationem dictorum Cardinalium super 
negociis Regularium a Nobis deputatorum, vel ad suos Protectores remit- 
tantur, ubi ipsis auditis pro rerum, et personarum qualitate, quid agendum 
sit, statuetur. 

8 22. Reliqua autem in priori nostra Constitutione contenta, quae in 
praesentibus literis non declarantur, volumus perpetuo firma, et valida, et 
in suo robore permanere, ac ab omnibus, ad quos spectat, inviolabiliter 
observari. 

8 23. Et si quid a Nobis alicui Ordini, aut Religioni praeter, aut con- 
tra praefatae Constitutionis formam post illius editionem circa recipien. extra 
capitula Novitios, aut alias indultum, aut concessum fuit, id omne, ac desuper 
confectas literas prorsus revocamus, et annullamus, ac ad terminos praesentis 
Constitutionis reducimus, et alias nemini volumus suffragari. 

S8 24. Decernentes sic in praemissis universis, et singulis per quoscum- 
que Iudices ordinarios, et delegatos etiam causarum Sacri Palatii Apostolici 
Auditores, ac S. R. E. Cardinales, sublata eis, et eorum cuilibet, quavis 
aliter iudicandi, et interpretandi facultate, in quavis causa, et instantia ubi- 
que iudicari, et diffiniri debere, necnon irritum, et inane, si secus super 
his a quoquam quavis auctoritate, scienter, vel ignoranter contigerit attentari. 

& 25. Non obstantibus, etc. 

[Bull. Rom., tom. 4, IV, p. 373-376]. 

165. 


Sixtus V, const. Effraenatam, 29 oct. 1588. 


Effraenatam perditissimorum hominum contra divinae legis praeceptum 
de non occidendo, peccandi audaciam atque licentiam, sanctissimis legibus, 
variisque Constitutionibus saepius repressam animadvertentes, cogimur Nos 
quoque in supremo iustitiae throno a "Domino constituti, iustissima ratione sua- 
dente, vetera iura partim innovando, partim ampliando, eorum etiam imma- 
nitatem pari poena proposita coercere, qui immaturos foetus intra materna 
viscera adhuc latentes crudelissime necare non verentur. Quis enim non dete- 
stetur, tam execrandum facinus, per quod nedum corporum, sed quod gravius 
est, etiam animarum certa iactura sequitur? Quis non gravissimis suppliciis 
damnet illius impietatem, qui animam Dei imagine insignitam, pro qua redi- 
menda Christus Dominus noster preciosum Sanguinem fudit, aeternae capa- 
cem Beatitudinis, et ad consortium Angelorum destinatam, a beata Dei visione 
exclusit, reparationem coelestium sedium quantum in ipso fuit, impedivit, Deo 
servitium suae creaturae ademit? qui liberos prius vita privavit, quam illi a 
natura propriam lucem accipere, aut se materni custodia corporis ab efferata 
saevitia tegere potuerint? Quis non abhorreat libidinosam impiorum hominum 
crudelitatem, vel crudelem libidinem, quae eo usque processit, ut etiam venena 
procuret ad conceptos foetus intra viscera extinguendos, et fundendos, etiam 
suam prolem prius interire quam vivere, aut si iam vivebat, occidi antequam 
nasci nefario scelere moliendo? Quis denique non damnet gravissimis sup- 
pliciis illorum scelera, qui venenis, potionibus, ac maleficiis, mulieribus ste- 
rilitatem inducunt, aut ne concipiant, ne pariant, maleficis medicamentis 
impediunt? Maleficos, inquit Dominus ad Moysen, non patieris vivere: nimis 
enim impudenter contra Dei voluntatem se opponunt, qui, ut S. Hierony- 
mus ait, dum natura recipit semen, receptum confovet, confotum corporat, 
corporatum in membra distinguit, dum inter ventris angustias Dei manus 
semper operatur, idemque corporis Creator, et animae est, impie despicit 
bonitatem Figuli, id est Dei, qui hominem plasmavit, fecit, et voluit, siqui- 
dem, ut Sanctus testatur Ambrosius, non mediocre munus est Dei dare liberos 
propagatores generis. Divinum donum est foecunditas parientis, eodemque 
tempore diro hoc flagitio privantur liberis parentes qui generaverant; vita 
filii; qui generati sunt, matres coniugii praemiis, terra quae ab his coleretur, 

mundus qui ab eisdem cognosceretur, Ecclesia quae devotae numero plebis 
aucta gauderet. Unde non immerito sexta Synodo Constantinopolitana san- 
citum est, ut personae quae dant abortionem cientia medicamenta, et quae 
foetus necantia venena accipiunt, homicidae poenis subiiciantur, sed, et veteri 
Concilio Ilerdensi cautum est, ut qui conceptos ex adulterio foetus necare 
studuerint, vel in ventribus matrum potionibus aliquibus colliserint, si postea 
poenitentes ad Ecclesiae mansuetudinem recurrant, omni tempore vitae suae 
iletibus, et humilitati insistant, si vero Clerici fuerint, officium ministrandi 

eis recuperare non liceat, omnesque tam Ecclesiasticae, quam prophanae leges 
gravibus poenis afficiunt eos, qui in utero matris puerperium interimi, aut 
ne mulieres concipiant, sive ut conceptos foetus eiiciant, nefarie machi- 
nantur. 

8 1l. Nos igitur post repressam eorum temeritatem, qui matrimonii iura 
violare, et quantum in ipsis est vinculum indissolubile dissolvere praesu- 
munt, quive turpioribus quibusdam incestis se inquinare non erubescunt, 
hoc quoque malum, quantum viribus Nobis a Domino traditis contendere 
possumus, nostris potissimum temporibus exterminare volentes: Omnes, et 
quoscumque, tam viros, quam mulieres, cuiuscumque status, gradus, ordinis, 
ac conditionis, etiam Clericos, saeculares, vel cuiusvis Ordinis regulares, 
quavis dignitate, et praeeminentia Ecclesiastica, vel mundana fulgentes, qui de 
cetero per se, aut interpositas personas abortus, seu foetus immaturi, tam 
animati, quam etiam inanimati, formati, vel informis eiectionem procuraverint 
percussionibus, venenis, medicamentis, potionibus, oneribus, laboribusque mu- 
lieri praegnanti impositis, ac aliis etiam incognitis, vel maxime exquisitis ratio- 
nibus, ita ut re ipsa abortus inde secutus fuerit, ac etiam praegnantes ipsas 
mulieres, quae scienter praemissa fecerint, poenas, tam divino, quam humano 
iure, ac tam per Canonicas Sanctiones, et Apostolicas Constitutiones, quam 
civilia iura adversus veros homicidas, qui homicidium voluntarium actu, et re 
ipsa patraverint, propositas, et inflictas (quorum omnium tenores his nostris 
literis pro expressis, et ad verbum insertis habemus) eo ipso incurrere, hac 
nostra perpetuo valitura Constitutione statuimus, et ordinamus, ipsasque poe- 
nas, leges, et Constitutiones ad casus praefatos extendimus. 

S 2. Eos vero qui Clerici fuerint, omni privilegio Clericali, Officiis, Di- 
gnitatibus, et Beneficiis Ecclesiasticis, quae sic vacatura nostrae, et Sedis 
Apostolicae dispositioni perpetuo reservamus, ipso facto privamus, et in 
futurum inhabiles ad ea suscipienda decernimus, adeo ut illi, qui hoc deli- 
ctum commiserint, non secus atque ii qui sua voluntate homicidium perpe- 
traverint iuxta Concilii Tridentini Decreta, etiamsi crimen id, nec ordine 
iudiciario probatum, nec alia ratione publicum, sed occultum fuerit, ad sacros 
Ordines promoveri, aut in susceptis Ordinibus ministrare nullo modo pos- 
sint, nec illis aliqua Ecclesiastica Beneficia, etiamsi curam non habeant ani- 
marum, conferri liceat, sed omni Ordine, ac Beneficio, et Officio perpetuo 
careant. 

8 3. Necnon et illos, qui Clerici non fuerint, et talia perpetraverint, non 
solum poenas incurrere supra narratas, sed etiam. inhabiles ad Ordines, et 
alia praedicta decernimus, et declaramus. 

& 4. Volentes quod hi qui foro Ecclesiastico subiecti, ut praefertur deli- 
quisse comperti fuerint, per Iudicem Ecclesiasticum depositi, et degradati, 
Curiae, et potestati saeculari tradantur, quae de eis illud capiat supplicium, 
quod contra laicos vere homicidas per divinas leges, ac civilia iura est dispo- 
situm. : a 
S 5. Praeterea eisdem poenis teneri omnino statuimus eos, qui sterili- 
tatis potiones, ac venena mulieribus propinaverint, et quominus foetum con 
cipiant impedimentum praestiterint, ac ea facienda, et exequenda curavernit, 

sive quocumque modo in his consuluerint, ac mulieres ipsas quae eadem 
pocula sponte, ac scienter sumpserint. 

8 6. Quocirca mandamus universis, et singulis Iudicibus ordinariis, et 
delegatis, tam Ecclesiasticis, quam Saecularibus, quibus contra criminum 
reos etiam quo ad causas huiusmodi, de iure, vel ratione delicti, aut perso- 
narum legitime competet iurisdictio, ita tamen ut inter eos praeventioni 
locus est, ut in his delictis, quae ut plurimum in occulto perpetrantur, con- 
tra quoscumque, non solum per accusationem, et delationem, verum etiam 
per inquisitionem, ac simplicem denunciationem procedant, ac ad illa pro- 
banda testes alias de iure inhabiles, eorumdem tamen Iudicum arbitrio, habita 
ratione personarum, causarum, et qualitatum illarum, ac circumstantiarum 
quarumcumque, admittant, ac in eos qui culpabiles fuerint, prout per Nos 
sancitum est, demum animadvertant. 

8 7. Insuper ut immanissimi huius delicti gravitati, non solum tempo- 
ralibus, verum etiam spiritualibus poenis prospiciamus ac provideamus, omnes, 
et singulos cuiuscumque status, gradus, Ordinis, vel conditionis existentes, 
tam laicos, quam Clericos, Saeculares, et cuiuscumque Ordinis regulares, 
necnon mulieres saeculares, vel quemcumque Ordinem professas, qui vel 
quae, vel uti principales, vel ut sociae consciaeve ad tale facinus commit- 
tendum opem, consilium, favorem, potionem, vel alia cuiuscumque generis 
medicamenta scienter dederint, ac etiam scribendo literas privatas, vel apocas, 
vel alias verbis, aut signis iuverint, aut consuluerint, ultra supradictas poenas, 
ipso facto, nunc prout ex tunc excommunicamus, et pro excommunicatis 
declaramus. i 

S 8. Decernentes ac declarantes, quod per quaecumque lubilaea, et Indul- 
gentias, per Nos, et Successores nostros, etiam Anno Iubilaei, aut alio quovis 
tempore, etiam Cruciatae sanctae, lubilaei, vel quovis alio titulo concessas, 
et concedendas, necnon per quascumque literas Apostolicas quibusvis Prin- 
cipibus, seu ad eorum instantiam per Nos, et Successores nostros pariter 
concessas, et concedendas, ac etiam vigore Privilegiorum mare magnum vel 
alias quomodolibet nuncupatorum, quibusvis Congregationibus Regularium, 
aut Episcopis vigore Concilii Tridentini, vel alias, per Nos, et Praedeces- 
sores nostros quomodocumque concessorum, vel in futurum concedendorum, 
nec personae sic ut praefertur delinquentes, et excommunicatae, praeterquam 
in mortis articulo absolvi valeant, nec cum iis Clericis, qui huiusmodi delicta 
perpetraverint, etiamsi eorum crimen occultum fuerit, super irregularitate 
praemissorum occasione contracta, nec per locorum Ordinarios, nec per alios 
quavis auctoritate fungentes, quam per Nos, et Rom. Pontif. nostros Suc- 
cessores, et tunc non nisi urgentissimis de causis dispensari possit. Ac tam 
absolvendi, quam dispensandi facultatem huiusmodi etiam quoad forum con- 
scientiae in casibus superius expressis, Nobis, et Successoribus nostris dum- 
taxat reservamus. 

8 9. Statuentes sic in praemissis universis, et singulis per quoscumque 
Iudices ordinarios, et delegatos, etiam causarum Palatii Apostolici Auditores, 
ac Sanctae Romanae Ecclesiae Cardinales, sublata eis, et eorum cuilibet, 
quavis aliter iudicandi, et interpretandi facultate, et auctoritate, in quavis 

causa, et instantia iudicari, et definiri debere, irritumque, et inane, quicquid 
secus super his a quoquam, quavis auctoritate scienter, vel ignoranter con- 
tigerit attentari. 

8 10. Non obstantibus, etc. 

[Bull. Rom., tom. 5, I, p. 25-27]. 


166. 


Sixtus V, const. Sanctum et salutare, 5 ian. 1589. 


Sanctum et salutare Sacri Ordinis Sacramentum ab ipso Domino, et 
Salvatore nostro lesu Christo institutum, Beatisque Apostolis, et eorum legi- 
timis Successoribus singulari divinae bonitatis munere traditum, ita ad Dei 
omnipotentis gloriam, salutemque animarum sancte, ac religiose administrari 
decet, ut quae, vel ex typo, et figura veteris legis, vel alias, ex multa 
SS. Patrum providentia, circa ordinandorum natales, aetatem, vitae, ac morum 
probitatem, sanctitatem, scientiam, et alias qualitates in Sacris Ordinationibus 
requisitas, per Sacros Canones, vel Apostolicas Constitutiones, aut genera- 
lium Conciliorum decreta salubriter statuta fuerunt, ea inviolate observentur. 
Nam si in veteri testamento, tam multa de integritate, et munditia Sacerdo- 
tum, et Ministrorum Altaris, deque eorum praestantia, et dignitate legimus, 
de quibus dixit Dominus per Malachiam Prophetam: Labia Sacerdotis custo- 
dient scientiam, et legem requirent ex ore eius, quia Angelus Domini exer- 
cituum est, certe multo maior ratio, et diligentia adhibenda erit in promo- 
vendis, tam inferiorum graduum Clericis, quam etiam Presbyteris, qui ad con- 
summationem Sanctorum in opus ministerii, in aedificationem corporis Christi 
constituuntur, prout de his ipsis, et divino verbo, et Beatorum Apostolo- 
rum praeceptis, ac simul Sanctorum Patrum statutis saepissime traditum est. 

8 1. Quare Nos pro ea, quae Nobis a Domino iniuncta est cunctarum - 
Ecclesiarum cura, et sollicitudine, ipsos Pastores, et Praesules Ecclesiarum, 
quorum proprium munus est, personas idoneas Clericali militiae adscribere, 
et ad minores, maioresque ordines rite promovere, auctoritate nostra duxi- 
mus admonendos, ut in exequendo hac in parte suo pastorali officio atten- 
tius posthac invigilent, Canonicas Sanctiones, ut par est, observent, ac ut 
nemini detur offensionis occasio, neve eorum ministerium vituperetur, stu- 
deant vitare ea omnia scandala, et absurda, quae ex vitiosa, et minus cano- 
nica Clericorum ordinatione cernimus, cum magno animi nostri dolore fre- 
quentius exoriri. Cum enim multi etiam interdum inhabiles, et indigni, non 
vocati sancta Dei vocatione, sed potius Satanae dolis decepti, praetextu devo- 
tionis, et pietatis, rem quidem sacram, et divinum munus, intempestive 
tamen, et inordinate affectantes, seu temporale aliquod commodum, aut 
fücrum sibi proponentes, vel nimia simplicitate, et imperitia, malitiave, aut 
fraude ad suscipiendum Clericalem caracterem, aliosque ordines ante aeta- 
tem legitimam, vel a non suo Episcopo, aut non praevio debito examine, et 
approbatione, sive alias minus rite, vel etiam temere se ingerant. Debent 

sane Episcopi paterna charitate, et prudentia eorum saluti, qui saepe nesciunt, 
quid petant, melius etiam, quam ipsimet postulant, et salubrius consulere, 
nec tam quid flagitent, quam quid expediat considerare; summa vero dili- 
gentia providere, tum in alienae Dioecesis subditis ordinandis, ne quem- 
quam promoveant sine eorum Ordinarii literis dimissoriis, tum 1i recogno- 
scendis ipsis literis, ne falso, aut ab aliquo, qui auctoritatem illas concedendi 
non habeat, confectae sint, tum denique in examinandis natalibus, aetate, 
vita, moribus, scientia, idoneitate, titulo, et reliquis qualitatibus, ne quid in 
suae, vel alienae Dioecesis personis, ad Clericalem honorem, et Ecclesiasticos 
ordines promovendis desideretur eorum, quae ex praescripto Sacrorum 
Canonum requiruntur. 

S 2. Ut igitur Praesules Ecclesiarum intelligant, si in re tam gravi, et 
tanti momenti, culpa aut negligentia peccaverint, se non modo in tremendo 
Dei iudicio, verum in hoc quoque saeculo Rom. Pontifici suae villicationis 
rationem fore reddituros, praesenti Constitutione perpetuo statuimus, et ordi- 
namus, ut si in posterum Antistes aliquis, Episcopali, Archiepiscopali, Pri- 
matiali, vel etiam Patriarchali dignitate praefulgens, aut Abbas ad primam 
tonsuram, minoresque ordines suis subditis conferendos a Sede Apostolica 
auctoritatem habens, quemcumque secularem, vel cuiusvis Ordinis, aut 
militiae regularem, ex aliquo crimine, vitio, aut defectu, seu alias inhabilem, 
vel irregularem existentem, vel extra tempora a iure statuta, vel absque veris 
dimissoriis sui Ordinarii literis, aut per saltum, vel furtive, aut quoad secu- 
lares sine titulo sufficientis Beneficii, vel patrimonii, aut ante aetatem per 
Sacri generalis Trid. Concilii decreta, primae tonsurae, ac cuique ordini prae- 
scriptam, aut non servatis temporum interstitiis, ita ut aliquis unico die, seu 
continuatis diebus ad plures ordines Sacros, vel post unum ordinem susce- 
ptum, sine causa rationabili antequam tempus ab eodem Concilio Tridentino 
praefixum elabatur ad alium ordinem promoveatur, sine dispensatione, aut 
indulto Apostolico, Clericali caractere non legitime insigniverit, aut ad ordi- 
nes minores, vel Sacros, ut praefertur, vel alias male promoverit, sive id 
scienter, sive ignoranter fecerit, nisi debita diligentia adhibita iustus error, 
et probabilis facti ignorantia eum excuset, ut in quo deliquit in eo punia- 
tur, a collatione quorumcumque ordinum, atque adeo ipsius tonsurae, et ab 
executione omnium munerum Pontificalium, eo ipso suspensus, et ab ingressu 
Ecclesiae interdictus existat, aliisque gravioribus poenis nostro, « pr íiem- 
pore existentis Rom. Pontificis arbitrio puniatur. Quod si spreta huiusmodi 
suspensione, et interdicto, in praemissis se temere ingesserit, etiam a regi- 
mine, et administratione suae Ecclesiae, seu Monasterii, et a perceptione 
fructuum mensae eiusdem, ac quorumcumque beneficiorum per eum, in titu- 
lum, vel commendam, seu alias obtentorum suspensionem eo ipso incurrat; 
eiusque interdicti, aut suspensionis relaxationem, aut poenarum remissionem 
ab alio, quam a Rom. Pontifice pro tempore existente nequeat obtinere. 

8 3. Et nihilominus fel. record. Pii IL! et aliorum Romanorum Pontificum 
nostrorum Praedecessorum, qui per suas Constitutiones, aut in Cancellaria 

Apostolica publicatas regulas, contra huiusmodi Clericos male promotos, 
diversas poenas inflixerunt, vestigiis inhaerentes, eosdem Clericos, posthac 
male promotos, ab executione, ministerio, et exercitio ordinum susceptorum, 
et ab omni spe, et facultate ascendendi ad alios superiores perpetuo suspen- 
sos declaramus, et si in eis ministrare praesumpserint, illos sic irregulares 
effectos, omnibus, et quibuscumque per eos, in titulum, commendam, aut 
alias obtentis dignitatibus, officiis, et beneficiis Ecclesiasticis, cum cura, et 
sine cura, quomodocumque qualificatis, secularibus, vel cuiusvis Ordinis, 
aut Militiae regularibus, ac etiam si ipsi Clerici Regulares fuerint, activa, et 
passiva voce ipso facto privamus, et iis privatos, atque ad illa, et alia similia, 
vel dissimilia in posterum obtinenda in perpetuum inhabiles, et incapaces 
esse decernimus, et declaramus; dignitatum, officiorum, et beneficiorum 
huiusmodi, sic pro tempore vacantium dispositionem Nobis, et Apostolicae 
Sedi perpetuo reservantes. 

S 4. Ut autem homines, qui nimia indulgentia, et spe immunitatis, ac 
veniae facilitate hactenus fuerunt ad huiusmodi facinora procliviores, ea 
sublata, et praeclusa, ab his abstineant, et caveant in futurum, tam absol 
vendi, quam dispensandi facultatem in casibus superius expressis, etiam in 
foro conscientiae, Nobis, et Successoribus nostris dumtaxat auctoritate, et 
tenore praemissis perpetuo reservamus. Inhibentes ne a quoquam seculari, 
vel cuiusvis Ordinis regulari Presbytero, vel Praelato, quavis auctoritate 
fungente, nec per quaecumque lubilaea, et Indulgentias, etiam plenissimas, 
et extraordinarias per nostros Praedecessores, aut nosmetipsos, vel Succes- 
sores nostros, anno lubilaei, aut alio quovis tempore, et Cruciatae Sanctae, 
vel quocumque alio titulo, modo, et forma, Motu proprio, et consistoria- 
liter, seu ad quorumcumque Principum, Regum, aut Imperatoris instantiam, 
eorumve contemplatione, et intuitu, cum quibusvis amplissimis, in genere, 
vel in specie derogatoriis clausulis concessa, vel in posterum concedenda, 
nec vigore, aut praetextu facultatum, aut privilegiorum, Mare magnum, aut 
alias quomodolibet nuncupatorum quibusvis Ordinibus, Congregationibus, 
aut personis regularibus, aut Episcopis, per Decreta Concilii Tridentini, aut 
officio Sacrae Poenitentiariae Apostolicae, vel minoribus, aut etiam Maiori 
Poenitentiariis nostris, et Romani Pontificis pro tempore existentis, vel alias 
quomodolibet pro tempore concessorum personae, sic ut praefertur delin- 
quentes, tam scilicet Antistites, seu Abbates promoventes, quam Clerici male 
insigniti, seu ordinati, a reatibus, et excessibus praefatis absolvi, praeterquam 
in mortis articulo possint, aut debeant. Nec cum iis super irregularitate 
propter praemissa contracta, etiamsi crimen penitus occultum fuerit, quovis 
modo valeat dispensari. 

8 5. Verum enimvero, quia gravioribus morbis fortiora sunt adhibenda 
remedia, et iuxta personarum, et locorum, ac temporum qualitates leges 
sunt immutandae, poenaeque aggravandae, et emolliendae; cum huiusmodi 
peccatum Satana suggerente, hominumque fragilitate assentiente, videatur 
iam ad culmen vitiorum ascendisse, et in praecipiti esse. Ideo ut homines 
saltem poenae timore, et proprii honoris confusione a peccato deterreantur, 
novum huic veneno antidotum cogimur praeparare. Ac propterea volumus, 

ut qui absolutionem, et dispensationem huiusmodi petent, semper, quamvis 
delictum adhuc occultum extiterit, non per officium Sacrae Poenitentiariae, 
sed a Nobis, et pro tempore existente Romano Pontifice in utroque foro abso- 
lutionem petere teneantur; alioquin ipsae concessiones, et absolutiones, etiam 
cum clausula, quod praesentis Constitutionis tenor, et alia praedicta habean- 
tur pro expressis, prorsus nullae, irritae, et invalidae existant, ac nemini 
penitus suftragentur. 

8 6. Ceterum si quis Antistes, vel Abbas servatis quidem cunctis prae- 
missis, et ceteris omnibus, quae in ipsius tonsurae, et ordinum collatione 
observari debent, personas habiles, et idoneas, sed tamen recepta ab iis, 
quibus tonsuram, aut ordines conferet, pecunia, pretio, vel praemio, simo- 
niace in futurum insigniverit, vel promoverit, volumus, ut praeter alias cen- 
suras, et poenas contra simoniace ordinantes, et ordinatos a Sacris Cano- 
nibus, et Constitutionibus Apostolicis alias inflictas, et irrogatas, quibus 
nequiquam derogare intendimus, etiam omnia, et singula supradicta in sic 
promoventibus, et promotis locum habeant. 

S 7. Desernentes, etc. 

[Bull. Rom., tom. 5, I, p. 40-42]. 


167. 


Sixtus V, const. Cum sacrosanctam, 9 ian. 1589. 


Cum sacrosanctam Dei Ecclesiam, quam Salvator noster suo pretiosis- 
simo sanguine acquisivit, sponsam sibi elegerit, et Nobis licet indignis custo- 
diendam tradiderit, eidem sine ruga, sine macula, atque in omnibus suis 
membris placentem conservare debemus, ut in ea, omnia ordinata, singula 
distincta, cuncta interius exteriusque pietatem, et devotionem redolentia inve- 
niantur, et ut ineffabilibus circumamicta varietatibus, speciosa in oculis suis 
appareat, quantum favente Deo valemus, id ipsum munus exequi decre- 
vimus. 

8 1. Quare animadvertentes, quod qui in sortem Domini ad eiusdem 
Ecclesiae decus, et ornamentum sunt vocati, et ex eo Clerici nomen conse- 
cuti, quique censu Ecclesiastico vivunt, singulari aliquo signo a reliquo 
populo distingui debent, ne cui eorum iure dici possit: Quomodo huc 
intrasti non habens vestem nuptialem? et ad hoc ipsum sollicitudinis nostrae 
obtutus dirigentes, ne sanguis eorum de manu nostra requiratur, cum ingenti 
cordis nostri dolore invenimus complures supradicta Domini sententia iuste 
redarguendos. Nam eorum plerique Clericali honore neglecto, in vestibus 
laicalibus incedentes, eo se mirifico indignos privilegio reddiderunt. Qua- 
propter licet Sacris Canonibus, Conciliis Generalibus, et Apostolicis Consti- 
tutionibus, certus circa eorum, qui Clericali caractere insigniendi sunt, habi- 
tum, aetatem, et alias qualitates sit praescriptus modus, et contra Clericos 
in habitu Clericali, et tonsura non incedentes imposita poena, nempe ut 
gratiis, immunitatibus, et aliis privilegiis Clericalibus minime gaudeant; 

tamen cum iniuria temporum, et forsan. dormientibus pastoribus, inimicus 
homo lethifera transgressionis zizania superseminaverit. 

$ 2. Nos propterea his, et aliis rationabilibus de causis adducti, ne quis 
nimia, sive Pastorum, sive temporum indulgentia, et impunitate, seu osci- 
tantia, cum Religionis dedecore, nominis Dei contemptu, et propriae. salutis 
dispendio de cetero abutatur, hac nostra perpetuo valitura Constitutione 
praecipimus, et mandamus, omnibus, et quibuscumque Clericis, non solum 
in sacris, sed etiam in aliis minoribus Ordinibus constitutis, et Clericali tan- 
tum tonsura insignitis, et nedum Beneficia Ecclesiastica qualiacumque etiam 
simplicia, nunc, et pro tempore obtinentibus, et in illis, vel ad ea ius habenti- 
bus, verum etiam pensiones super quibusvis fructibus, redditibus, aut proven- 
tibus quarumvis Patriarchalium, Primatialium, Metropolitanarum, Cathedra- 
lium, et aliarum quarumcumque Ecclesiarum, seu Abbatialium, Capitularium, 
et Conventualium mensarum, necnon Monasteriorum, Praepositurarum, Prae- 
positatuum, Prioratuum, Praeceptoriarum, Hospitalium, Canonicatuum, prae- 
bendarum, dignitatum, personatuum, administrationum, Officiorum, et Beneti- 
ciorum quorumcumque Ecclesiasticorum, Saecularium, et quorumvis Ordinum 
regularium, seu illorum distributionibus quotidianis, ac iuribus, emolumentis, 
et obventionibus universis, sibi reservatas, aut fructus ipsos, praediave, aut 
bona Ecclesiastica loco pensionum sibi assignatos, vel assignata, ex quacum- 
que concessione, seu dispensatione Apostolica percipientibus, etiam coniu- 
gatis, praesertim, si iidem Clerici coniugati iuxta Constitutionem! piae mem. 
Bonifacii Papae Octavi Praedecessoris Nostri in Concilio Trid.? innovatam, 
privilegiis Clericalibus uti velint, tam in Romana Curia degentibus, quam 
extra eam ubilibet gentium, et locorum constitutis, ut ipsi, et eorum quilibet, 
quantumvis exempti existant, et quovis privilegio, vel immunitate gaudeant, 
quacumque dilatione, aut tergiversatione postposita, debeant omnino qui in 
Urbe praesentes fuerint, intra quindecim dies, qui vero citra Montes, intra 
quatuor menses, qui denique ultra Montes constituti sunt, intra octo men- 
ses a die publicationis praesentium literarum in Romana Curia facien- 
dae, tonsuram, et habitum Clericalem, vestes scilicet talares, aut Milites 
infradicendi, quibus pensiones, aut fructus, aliave bona Ecclesiastica reser- 
vata sunt, suae Militiae convenientem, quacumque remota excusatione assu- 
mere, et iugiter deferre. In futurum autem nonnisi actu Clericis in habitu 
Clericali, et tonsura, et Militibus infradicendis in militari incedentibus, suae 
militiae propria, aut alia quaecumque Ecclesiastica, etiam simplicia Beneficia 
respective conferantur, aut commendentur, aut pensiones, fructusve, aut 
bona Ecclesiastica reserventur. 

8 3. Alioquin ipsos, et ipsorum quemlibet, qui quoad gestanduin habi- 
tum Clericalem, et Militarem supradictum, lapso huiusmodi tempore eorum 
unicuique, ut supra dictum est, praefixo, nostris huiusmodi praecepto, et 
mandato, nunc, et in posterum perpetuis futuris temporibus cum effectu 
non obediverint, praeter alias poenas contra eos inflictas, etiam quibuscum- 

que dignitatibus, administrationibus, Officiis, Canonicatibus, et praebendis, 
ac Beneficiis, etiam simplicibus, et praestimoniis per eorum quemlibet in 
titulum, commendam, vel alias pro tempore obtentis, necnon pensionibus, 
et fructibus, praediis, bonisque Ecclesiasticis huiusmodi quocumque modo 
eis reservatis, vel reservandis, omnique iure sibi in eis, vel ad ea quomodo- 
libet competenti, harum serie ex certa nostra scientia, deque Apostolicae 
potestatis plenitudine privamus, ac sine ulla alia monitione, citatione, Iudicis 
decreto, aut ministerio ipso facto privatos declaramus, ac tam Beneficia ipsa 
per privationem huiusmodi vacare, et libere aliis conferri posse, quam etiam 
pensiones cassatas, extinctas esse, et fore, ac fructuum, vel aliarum rerum 
reservationes cessare, et quemquam ulterius ad illorum solutionem minime 
teneri, et ob non solutionem, censuras, et poenas aliquas incurrere non 
posse, nec debere decernimus, ipsasque dignitates, personatus, administra- 
tiones, officia, necnon Canonicatus, et praebendas, et Beneficia sic pro tem- 
pore vacantia, collationi, provisioni, et dispositioni nostrae, et Rom. Pont. 
pro tempore existentis perpetuo reservamus. 

S 4. Statuentes sic in praemissis universis, et singulis per quoscumque 
Iudices, et Commissarios, etiam causarum Palatii Apostolici Auditores, et 
S. R. E. Cardinales, sublata eis, et eorum cuilibet, quavis aliter iudicandi, et 
interpretandi facultate, in quavis causa, et instantia iudicari, et definiri debere, 
necnon irritum, et inane, quidquid secus super his, a quoquam quavis aucto- 
ritate scienter, vel ignoranter contigerit attentari. 

8 5. Ceterum Milites quarumvis Militiarum sub regula aliqua approbata 
Canonice institutarum, vel alios Rom. Cur. Officiales, qui non uti Clerici, 
sed potius tamquam Milites iuxta privilegia, et dispensationes Apostolicas, 
eis in genere, vel in specie, per Nos, aut per Praedecessores Nostros nomi- 
natim concessa, et sub fel. rec. Pii Papae V Praedecessoris Nostri Consti- 
tutione, quae incipit, Sacrosanctum, etc.! huiusmodi privilegiorum forsan 
revocatoria minime comprehensa, Beneficia militiae, quam professi sunt 
regularia obtinent, seu pensiones super quibusvis fructibus, redditibus, et 
proventibus Ecclesiasticis, etiam praedictarum Ecclesiarum, et Beneficiorum 
Saecularium, aut fructus ipsos sibi reservatos percipiunt, aut obtinebunt, vel 
percipient in futurum, sive Clericali caractere insigniti sint, sive non sint, 
qui vero Clerici sunt, etiamsi ab initio tempore reservationis pensionum, 
seu fructuum huiusmodi, regularem habitum nondum susceperint, nec mili- 
tiis Officiorum Rom. Cur. adscripti fuerint, sed post factas eorum cuique 
reservationes, ante vel post publicationem praesentis Constitutionis Milites 
effecti extiterint, sub praecepto, et mandato praefatis, de habitu, et tonsura 
Clericali deferendis, nolumus comprehendi, sed iis permittimus, ut regulari 
habitu militiae, quam professi sunt convenienti, vel si ipsi Milites Rom. Cur. 
Officiales fuerint, qui pensiones, aut fructus, aliave praedia, aut bona Eccle- 
siastica ex dispensatione, seu privilegio Apostolico percipiant, habitu Militari 
suprascripto absque alicuius censurae, vel poenae Ecclesiasticae incursu licite 
uti valeant, et nihilominus, tam Beneficia suae Militiae regularia retineant, 

quam etiam pensiones super Ecclesiarum, et Beneficiorum praedictorum, 
etiam saecularium, fructibus, seu bona, vel fructus praefatos sibi pro tem- 
pore reservatos percipiant. 

S 6. Non obstantibus, etc. 

[Bull. Rom., tom. 5, I, p. 42-44]. 


168. 


Gregorius XIV, const. Romanus Pontifex, 19 dec. 1590. 


Romanus Pontifex, pro Pastoralis sibi divinitus iniuncti muneris debito, 
inter caeteras, quas pro communi bono Christianae Reipublicae suscipit curas, 
etiam ad ea confirmanda, quae ad Statum Ecclesiasticum, et S. R. E. ditionem, 
etiam temporalem in primis tuendam, et conservandam, a Praedecessoribus 
suis non minus prudenter, ac sapienter, quam rite, et recte gesta, et constituta 
fuerunt incumbere solet, et quo firmius illa subsistant, et sanctius ab omni- 
bus observentur, suae comprobationis, et muniminis partes libenter, ac ma- 
ture adhibet, prout in Domino conspicit salubriter expedire. 

8 1. Sane iam pridem fel. rec. Pius Papa V Praedecessor noster tenoris 
subsequentis literas edidit: Admonet, nos, etc. 


Omittitur insertio huius Bullae, quia habes eam supra, in N. 120. 


8 2. Nos igitur recol. me. Gregorii XIII ac Sixti V Romanorum Pon- 
tificum similiter Praedecessorum nostrorum exempla, ac pium in tuendis 
S.R. EF. iuribus zelum imitantes, easdem literas, et in eis contenta quaecum- 
que, ex certa nostra scientia, ac de Nobis a Deo tributae potestatis plenitu- 
dine, tenore praesentium approbamus, confirmamus, atque etiam innovamus, 
easque, et ea omnia inconcussae, ac validissimae firmitatis robur perpetuis 
futuris temporibus obtinere, et a cunctis quos illa quomodolibet concernunt, 
inviolabiliter observari debere decernimus, praecipimus, atque mandamus, 

Nulli ergo omnino hominum, etc. 

[Bull. Rom., tom. 5, I, p. 246]. 


169. 


Gregorius XIV, const. Sanctissimus, a. 1591. 


Sanctissimus in Christo Pater, et D. N. D. Gregorius Divina Providentia 
Papa XIV ex quibusdam contra dispositionem iuris communis S. R. E. Car- 
dinalibus super collatione Beneficiorum Ecclesiasticorum, apud Sedem Apo- 
stolicam vacantium concessis indultis, et facultatibus, saepenumero impedi- 
tus, quo minus solitam Sedis huius benignitatem erga pauperes, et bene- 
meritos liberaliter exercere possit, ac simul volens litibus obviare, quae super 
illorum jnterpretatione oriuntur, fel. recor. Pii Papae V sui Praedécessoris 
vestigiis in hac parte inhaerendo. 

8 1. Omnia, et quaecumque indulta, concessiones, facultates, et privi- 
legia, conferendi quaecumque apud Sedem Apostolicam vacantia, aut in 
posterum vacatura Beneficia Ecclesiastica, cum cura, et sine cura, saecularia, 
et quorumvis Ordinum regularia, quomodocumque qualificata, ad collatio- 
nem, provisionem, praesentationem, electionem, et quamcumque aliam dispo- 
sitionem, tam dictorum Cardinalium ratione Patriarchalium, Metropolitan., 
et aliarum Cathedralium Ecclesiarum, non tamen earum, quibus in titulum, 
aut denominationem sui Cardinalatus praesunt, circa quae aliquid de novo 
disponere non intendit, necnon Monasteriorum, Prioratuum, Dignitatum, et 
aliorum quorumcumque Beneficiorum Ecclesiasticorum, quae quomodolibet 
obtinent, et in posterum obtinebunt, ac etiam quorum collatio, provisio, et 
quaevis alia dispositio illis ex causa factae per eos cessionis, regiminis, et 
administrationis, seu commendae, aut resignationis Ecclesiarum, Monaste- 
riorum, et aliorum huiusmodi Beneficiorum, Apostolica auctoritate reservata 
etc. existit, vel in posterum reservabitur; quam etiam aliorum quorumcum- 
que inferiorum collatorum, aut collatricum, coniunctim, vel divisim, de iure, 
privilegio, consuetudine, aut alias quomodolibet pertinentia, ac etiam illa 
commendandi, ac alias de eis disponendi, vel de consensu ipsorum Cardi- 
nalium requirendo in provisione eorumdem Beneficiorum apud Sedem prae- 
dictam, ut praefertur vacantium, per Sanctitatem Suam facienda, et quod sine 
consensu huiusmodi factae provisiones, aut quaevis aliae dispositiones nullae, 
et irritae sint, omnibus, et singulis Cardinalibus praedictis per quoscum- 
que Romanos Pontifices, ac Sanctitatem Suam, et dictam Sedem, etiam 
Motu proprio, et ex certa scientia, deque Apostolicae potestatis plenitudine, 
et Consistorialiter, ac etiam ex pactis inter dictos Pontifices, et Cardinales 
diversis temporibus factis, firmatis, et iuratis, ac quibusvis, onerosis, et aliis 
causis concessa, etiam iteratis, aut multiplicatis vicibus approbata, innovata, 
ac extensa, quibuscumque concepta formulis, ac etiam restitutivis, mentis 
attestativis, praeservativis, derogatoriarum derogatoriis, aliisque efficacissimis, 
et insolitis clausulis, necnon vim contractus inducentibus, ac irritanti, et 
quod sine eorum consensu derogationes pro tempore factae nemini suf- 
fragentur, aliisque Decretis suffulta, quorum omnium tenores Sanctitas Sua 
haberi voluit pro expressis, specialiter, et expresse revocavit, literasque Apo- 
stolicas desuper confectas, et quo ad ea, in quibus illa effectum nondum 
sortita erant, et inde secuta quaecumque cassavit, annullavit, viresque, et 
effectum de caetero non habere decrevit. 

8 2. Salva tamen remanente facultate consensus per ipsos Cardinales in 
provisionibus Apostolicis Beneficiorum per obitum familiarium continuorum 
commensalium eorumdem Cardinalium, etiam apud Sedem praedictam vacan- 
tium, praestandi, iuxta formam Regulae Cancellariae Apostolicae super hoc 
editae, et in casibus tantum in ipsa Regula expressis. Volens ulterius, quod 
eadem Beneficia per obitum familiarium continuorum commensalium eorum- 
dem Cardinalium post hac, tam apud eamdem Sedem, quam extra Roma- 
nam Curiam vacantia, etiamsi ad alicuius Cardinalis collationem, vel aliam 
dispositionem pertinere deberent, etiamsi tunc cessent aliae Apostolicae reser- 
vationes hactenus editae, nihilominus in posterum dispositioni Sanctitatis 

Suae reservata censeantur. Ita ut in provisionibus talium Beneficiorum super 
expeditionibus literarum illius Cardinalis, cuius familiaris defunctus. extitit, 
si ipse Cardinalis tunc praesens in eadem Curia fuerit, consensus requiri 
omnino debeat, non autem Beneficia huiusmodi ad collationem, seu quamvis 
aliam dispositionem Cardinalis ordinarii collatoris, ullo modo pertineant 
nec eiusdem Cardinalis ordinarii collatoris, etiamsi in Romana Curia prae- 
sens fuerit, consensus quoquo modo requiratur. Easdemque Constitutiones, 
et Regulas Cancellariae, etiam declarationis super Beneticiis familiarium prae- 
dictorum Cardinalium editas, fam quo ad Cardinales indulta huiusmodi 
habentes, quam non habentes, atque adeo indulta ipsa ad terminos prae- 
sentis Constitutionis reduxit, et moderatus fuit. 

S 3. Decernens sic in iis, caeterisque omnibus praemissis per quoscum- 
que, etc., etiam causarum Palatii Apostolici Auditores, et eosdem Cardinales, 
sublata, etc., necnon irritum, et inane quicquid secus super his, per quos- 
cumque, etiam praetextu facultatum, indultorum, et concessionum huiusmodi, 
scienter, vel ignoranter contigerit attentari. 

. 8 4. Praedictis, et quibusvis aliis Regulis, Constitutionibus, et Ordina- 
tionibus Apostolicis, caeterisque contrariis quibuscumque non obstantibus. 

[Bull. Rom., tom. 5, I, p. 317, 318]. 


170. 


Gregorius XIV, const. Circumspecía, 15 mart. 1591. 


Circumspecta Romani Pontificis providentia, ea quae rationabilibus causis 
auctoritate Apostolica sancita fuerunt, ipsa rerum experientia suadente, ex 
aliis interdum non minus iustis causis moderantur, et immutantur, prout in 
Domino conspicitur salubriter expedire. 

S 1. Sane licet alias fel. rec. Sixtus Papa V Praedecessor noster, non- 
nulla circa qualitates, modum, et formam admittendi Religiosos ad quos- 
cumque Ordines, salubriter statuerit, prout in duabus desuper, prima vide- 
licet sub datum sexto Kal. Decembris, Anno Tertio,! et altera sub datum 
duodecimo Kalendas Novembris, Anno Quarto? sui Pontificatus editis Con- 
stitutionibus latius continetur. Quia tamen usu comprobatum est, multa 
inventa fuisse impedimenta, propter quae ea, quae in praemissis statuta fue- 
runt, executioni mandari minime potuerunt. Unde quamplures literis, et pie- 
tate insignes viri, a sancto proposito Regularem ducendi vitam abducti, ac 
impediti, atque etiam alii diu cum maxima eorum laude in Religione versati 
ab illius dignitatibus, honoribus, praelaturis, cum non modico Religionis, et 
Ordinum huiusmodi detrimento repulsi, et inhabiles penitus redditi fuerunt. 

8 2. Nos igitur ea, quae docuit experientia salubriter fuisse constituta, 
confirmare, quae vero moderatione aliqua indigere, moderari volentes, ac 


1 Cf. N. 162. 
? Cf. N. 164. 

dictarum Constitutionum, et inde sequutorum quorumcumque tenores etiam 
veriores, praesentibus pro expressis habentes, habita cum Venerabilibus Fra- 
tribus nostris S. R. E. Cardinalibus, super negociis, et consultationibus Regu- 
larium deputatis, matura deliberatione, de eorumdem consilio praedictas Con- 
stitutiones in ea parte, qua cavetur, ne illegitimi ex certo inibi expresso 
damnato thoro, vel complexu, ad quamcumque Religionem, neque ad habi- 
tum, aut professionem regulares, sed tantum ad habitum Conversorum, aut 
Famulorum, in Monasteriis aliisque locis Regularibus servientium admittan- 
tur, et si post dictam Constitutionem professionem emitterent, voluit illam 
nullius esse momenti. Et in altera parte, in qua illegitime genitos, etiam ante 
ipsas Constitutiones professos vigore privilegiorum, aut indultorum Apo- 
stolicorum, cuivis Ordini, Religioni, Monasterio, aut Congregationi, eorumve 
Superioribus, in genere, vel in specie concessorum, etiam ipsos per ingres- 
sum Religionis, vel per eosdem Superiores legitimatos, seu ad gradus, hono- 
res, et dignitates habilitatos, seu integratos, ab honoribus, gradibus, et digni- 
tatibus quibuscumque, tam antiquis, quam aliis privilegiis, literis Apostolicis, 
indultis, aut declarationibus non obstantibus, excludi, ac dispensationes quas- 
cumque, aut legitimationes non suffragari, neque in futurum cum his, nisi a 
Sede Apostolica, privilegiis quibuscumque non obstantibus, dispensari posse 
voluit, auctoritate Apostolica tenore praesentium ad terminos iuris reducimus, 
et moderamur, ac omnes dispensationes, et habilitationes, vigore privilegio- 
rum, aut indultorum Apostolicorum, cuivis Ordini, Religioni, Monasterio, aut 
Congregationi, eorumve Superioribus, in genere, vel in specie, ut praefertur, 
concessorum, quae tempore Constitutionum huiusmodi usu recepíta, et non 
sub ullis aliis revocationibus comprehensa erunt, per quoscumque eorum 
Superiores factas, in pristinum statum, et validitatem, in quibus ante ipsas 
Constitutiones existebant, restituimus, et reintegramus. Volentes, iisdem Con- 
stitutionibus non obstantibus, eos, qui quovis modo illegitimi procreati fue- 
rint, ad habitum, et professionem regulares admitti posse, quemadmodum 
admitti poterant, si supradictae Constitutiones editae non fuissent. 

S 3. Ita tamen, ut cum de recipiendis quomodocumque illegitime natis, 
ad habitum, et professionem Ordinum quorumcumque agetur, ii, ad quos 
huiusmodi receptio spectat, praeter alia, de quibus ex dictarum Constitu- 
tionum praecepto circa quoscumque etiam legitimos disquirere debent, dili- 
genter eorum vitam, et mores inquirant, et ita demum recipiant, si tamen 
bonam indolem, et virtutis specimen praeseferant, ac tot eis merita suffragen- 
tur, ut natalium suppleant defectum, eorumque receptio Religionis commodo, 
et utilitati profutura videatur. Et super hoc ipso ii, ad quos, ut dictum est, 
pertinet huiusmodi receptio, matura deliberatione habita, ita censuerint, et 
iudicaverint, dummodo tamen filius illegitimus in Religione, in qua pater, 
sive ante, sive post nativitatem dicti filii professus fuerit, ipso patre vivente 
non admittatur, quod expresse prohibemus. 

8 4. Volumus quoque, ac statuimus, licere Generali, aut Provinciali sin- 
gulorum Ordinum, aut Congregationum, aut Hospitalium, ad quos dicta 
dispensatio spectat iuxta tenorem privilegiorum, et indultorum Apostolicorum 
eis concessorum, quae, dummodo usu recepta, nec alias sub ullis revocatio- 

nibus comprehensa sint, ut praefertur, in hac parte revalidamus, cum ille- 
gitimis, quos dictus Generalis, aut Provincialis, cum Generali, Provinciali, 
seu intermedio Capitulo, et non alias, suffragantibus meritis dignos iudica- 
verint, ad honores, gradus, et dignitates obtinendas dispensare, ac dispen- 
sationes huiusmodi pro tempore ita factas, et inde sequuta quaecumque, ut 
antea, valere, et tenere, perinde ac si supradictae Constitutiones non ema- 
nassent. 

8 5. Caeterum cum acceperimus, nonnullarum Religionum, et Ordinum, 
praesertim Monachalium Monasteria ita instituta esse, ut in eis perpetua 
quaedam filiatio constituatur; ideoque receptio Novitiorum in unoquoque 
Monasterio ad Superiorem Praelatum, et Capitulum eiusdem Monasterii tan- 
tum pertineat, quae etiam Monasteria, ut plurimum inter se longe distant, 
nec Generalia, Provincialia, aut intermedia Capitula, nisi raro celebrari solent. 
Ideo statuimus, ut Superiores illorum Monasteriorum de consensu sui Capi- 
tuli, praehabita simul cum his, de quibus in unaquaque Religione, aut Mona- 
sterio, iuxta eius Constitutiones recipiendus interrogari solet, aliqua inior- 
matione super his, quae in dictis Constitutionibus continentur, ad receptio- 
nem huiusmodi procedere valeant, dum tamen antequam ad professionem 
admittatur, plenaria, et eo modo, prout in dictis Constitutionibus habetur, 
inquisitio fiat, quae postea ab his, a quibus in praedictis Monasteriis exa- 
minati solent, diligenter examinetur, et approbetur, et demum omnia in dicto 
Capitulo coram Superiore referantur. Volentes, quod Superiores praedicti, 
cum eorum Capitulo, aut ubi consuetudo non fuerit celebrandi Capitula, 
cum tribus, aut quatuor ad id in Generali Congregatione per vota secreta 
deputatis, servatis eorum regularibus institutis, ac supradictis omnibus, eam- 
dem in recipiendis Novitiis habeant auctoritatem, quae per dictas Constitu- 
tiones Provincialibus Capitulis est attributa. 

S 6. Decernentes, etc. 

[Bull. Rom., tom. 5, I, p. 252, 253]. 


171. 


Gregorius XIV, const. Onus Apostolicae, 15 maii 1591. 


Onus Apostolicae servitutis, ad quod nuper Nos dignatio divina prove- 
xit, assidue admonet, in eam potissimum curam Nobis esse pastorali solici- 
tudine incumbendum, ut quae a sacris oecumenicisque Conciliis pro communi 
totius Christiani populi salute, pie prudenterque statuta sunt, nulla aut teme- 
ritate violentur, aut negligentia deserantur; ea praesertim quae ad bonos, 
idoneosque Pastores Cathedralibus, ac Superioribus Ecclesiis gubernandis 
praeficiendos pertinent; nam si in quibusvis Ecclesiae gradibus, et ministris, 
curandum est tales eligi, qui in Religione, et sanctitate fideles aedificent, 
multo certe magis elaborandum est, ne in eius electione erretur, qui supra 
omnes gradus constituitur, cui tamquam servo fideli, et prudenti totius fami- 

liae cura traditur, qui ad omnem virtutem, et mandatorum Dei observantiam 
aliorum forma esse debet, cum certum sit gregis salutem magnopere pendere 
ex boni Pastoris praestanti vita, et doctrina. 

8 1. Sane Venerabiles Patres, qui ex toto Terrarum Orbe ad sacrum 
generale Tridentinum Concilium a Summis Pontificibus Praedecessoribus 
nostris evocati magna frequentia convenerunt, cum in aliis rebus multis prae- 
clarum studium ad corrigendos depravatos mores, et collapsam Ecclesiasticam 
disciplinam restituendam ostenderunt, tum in eo potissimum insigni zelo, 
magnaque cum laude laboraverunt, ut rationem invenirent, qua viri doctrina, 
pietate, prudentiaque excellentes, et in Ecclesiasticis functionibus diu mul- 
tumque versati, Ecclesiis Cathedralibus praeficerentur. 

8 2. Nos igitur, qui cum in minoribus constituti, Cremonen. Ecclesiam 
regeremus, in eodem Concilio cum sanctis, et egregiis illis Patribus inter- 
fuimus, et Concilio absoluto ad Ecclesiam nostram reversi magno semper 
desiderio flagravimus, ut tam salubria generalis Concilii decreta executioni 
debitae mandarentur, atque ut id fieret pro virili parte curavimus. Multo nunc 
magis, cum disponente Domino omnium Ecclesiarum cura, et sollicitudo nos 
premit, summo desiderio tenemur, ut Pastores ii praeficiantur Ecclesiis, qui 
opus suum, et ministerium impleant, et de ovium salute nos in Domino 
laetificent. 

8 3. Illud autem in hoc saluberrimo, et pernecessario negocio, quod est 
de Episcopis eligendis, et praeficiendis videtur esse praecipuum, ut instructio, 
examen, et inquisitio, de fide, vita, moribus, doctrina, et prudentia promo- 
vendorum, tam accurate, fideliter, ac serio instituatur, ut omnis fallaciae fuco 
semoto, certo confidere valeamus, tales a Nobis Christi gregi pascendo esse 
praepositos, quales tantum onus, Angelicis videlicet humeris formidandum, 
exigit, et quales ille expetit, qui pro iisdem ovibus redimendis propriae vitae, 
ac sanguini non pepercit. Et quidem in hac parte providentia dicti Concilii 
Tridentini minime defuit, cum statuerit, ac mandaverit, ut in Provinciali 
Synodo per Metropolitanum habenda, praescriberetur quibusque locis, et 
Provinciis, propria examinis, seu inquisitionis, aut instructionis faciendae 
Torma, Romani Pontificis arbitrio approbanda, quae magis eisdem locis utilis, 
atque opportuna esse videretur. 

S 4. Verum neque id hactenus nisi a paucissimis factum est, neque spes 
est, nisi longissimo temporis spatio, ut ab omnibus fiat; atque interim, dum 
certa examinis sive inquisitionis ratio a Provincialibus Conciliis expectatur, 
perit uber ille fructus, qui ex tam utilibus Concilii Generalis decretis sperari 
posse videbatur, et experientia ipsa docuit per tot annos a publicatione Con- 
cilii praedicti elapsos, quid in unaquaque Provincia opus sit, quidve pos- 
sit fieri. 

8 5. Habita igitur cum Venerabilibus Fratribus nostris S. R. E. Cardinalibus 
matura deliberatione, ac de eorum unanimi consilio, et assensu, praesenti 
nostra perpetuo valitura Constitutione decernimus, ut cum extra Romanam 
Curiam, examen, instructio, sive inquisitio facienda erit, nemo omnino cuius- 
cumque status, gradus, conditionisve fuerit, inquisitionem praedictam sibi arro- 
gare praesumat, sed integrum hoc negocium iis, qui a praedicto Tridentino 

Concilio designantur, Apostolicae videlicet Sedis Legatis, seu Nunciis Provin- 
xm ce aut eius de quo inquisitio fit, Ordinario, eoque deficiente, Ordinariis 
vicinioribus relinquatur, nisi iustis de causis, Nobis, aut pro tempore existenti 
Romano Pontifici per speciale mandatum alicui alteri hoc munus quandoque 
committendum esse visum fuerit. Quod si forte aliquis praedictorum, con- 
sanguinitate, aut affinitate usque ad tertium gradum inclusive promovendum 
contingeret, ut omnis suspicio carnalis affectus a tam sancto negocio repel- 
latur, ille quidem eo casu censeatur exclusus, atque ad eum, qui proxime 
sequitur, hoc est, si Legatus excludendus erit, ad Nuncium, si Nuncius, ad 
Ordinarium, si Ordinarius, ad viciniorem Ordinarium inquisitionis officium 
deferatur. 

8 6. In Curia vero haec functio spectet, vel ad eos Cardinales qui a Nobis, 
vel pro tempore existente Romano Pontifice deligentur, vel ad Cardinales 
earum Provinciarum, seu Regnorum, apud Nos, et Sedem Apostolicam Pro- 
tectores, in quibus Ecclesiae ipsae consistunt, si tamen ad ipsos huiusmodi 
vacantium Ecclesiarum relatio pertinebit; quod si de Episcopo, vel Metro- 
politano extra Romanam Curiam degente, ab una Ecclesia ad aliam ex aliqua 
gravi, et iusta causa transferendo agetur, hoc munus deficientibus Legato, 
vel Nuncio Apostolico eius Provinciae, aut Regni, ubi Ecclesia ipsa, a qua 
transfertur, sita erit, ad Metropolitanum, si Episcopus, ad Suffraganeum vero 
antiquiorem residentem, si Metropolitanus transferendus erit, pertinere decla- 
ramus. 

S 7. Deinde, quia sacrum Tridentinum Concilium, non sine magna 
ratione eminentes personas, et quae negocii magnitudinem probe intelligerent, 
ad hoc officium nominavit, declaramus, et statuimus, tam Legatos, sive Nun- 
cios, quam Ordinarios, vel alios ab hac Sancta Sede forte delegandos, non 
per Auditores, aut Vicarios, aliosve ministros, sed per seipsos inquirendi 
munus exercere debere, quamvis ab huiusmodi personis, aliisque viris peritis 
adiuvari possint. Et si Praelatus inquirens, per se non posset ob locorum distan- 
tiam testes examinare circa articulum aliquem, ut legitimos natales, vel aetatem, 
aut aliquid eiusmodi, licebit ei articulum illum alteri personae in dignitate 
Ecclesiastica constitutae subdelegare, non autem universam inquisitionem. 
Quod si forte contingat, aliquem supradictorum legitime impediri, ut per 
se hoc munus praestare non possit, ad alios ea cura transferetur, qui sunt 
ab eodem Concilio Tridentino ad hoc officium designati, ut supra dictum 
est, de iis qui ob consanguinitatem, vel affinitatem ab hoc munere exclu- 
duntur. Ad haec, ut mens eiusdem sacri Concilii recte, ac fideliter debitae 
executioni mandetur, et tale sit examen, quale requiritur in negocio tanti 
ponderis, declaramus, ac statuimus, non esse in vita, ac doctrina promovendi 
investiganda eam rationem adhibendam, ut ab ipso promovendo articuli 
offerantur, ac testes producantur, sed oportere, ut Praelatus, qui munus 
inquirendi suscepit, articulos conscribat, atque ipse ex officio suo illos testes 
vocet atque examinet, quos de rebus inquirendis sincerum, ac fidele testi- 
monium daturos esse existimet. Verum, ut inquisito praedicta facilius, ac ple- 
nius perfici atque expediri queat, utile erit, si Praelatus, qui inquisitionem 
facturus est, vel a promovendo, vel ab alio aliquo confici curet schedulam, 

in qua sint ordine descripta nomen promovendi, cognomen, patria, parentes, 
ordo, gradus, professio, functio, si quam is forte exercuit, loca in quibus, aut 
"Theologiae, vel Iuri Canonico operam dederit, aut longo tempore versatus 
fuerit, denique amici, ac familiares, qui tam ipsum, quam parentes eius 
intime norint. Quod si promovendus documentum aliquod exhibere voluerit, 
unde ipsius aetas, gradus, dignitas, sacri ordines, functio, officia, muneraque, 
aut aliquid eiusmodi comprobetur, admittendum, ac processui inserendum 
erit, modo documentum publicum, seu authenticum fuerit. 

8 8. Illud quoque prohibendum censuimus, ac expresse prohibemus, ne 
ad testimonium dicendum de fide Catholica, vita, moribus, doctrina, atque 
aptitudine ad regendam Ecclesiam quilibet homines admittantur; sed viri 
tantum graves, pii, prudentes, docti, qui de qualitatibus promovendorum 
rectum iudicium ferre valeant, ac ut supra diximus, sincerum, ac fidele testi- 
monium dare velint. Proinde tam cognati, ac nimium familiares, quam ini- 
mici atque aemuli excludendi erunt. Porro testes eiusmodi, Praelatus qui 
examen, seu inquisitionem habiturus erit, seorsum, ac sigillatim examinabit; 
et si quando iudicaverit expedire, eis ad memoriam reducet tum iuramenti 
vim, tum et periurii gravitatem; eosdem etiam serio, et graviter admonebit, 
ipsos reos futuros apud Omnipotentem Deum eorum omnium, quorum, vel 
committendo, vel omittendo rei erunt, qui promovebuntur, si vel falsa nar- 
rando, vel reticendo vera, in causa erunt, ut homines indigni, vel minus 
idonei eiusmodi Ecclesiis praeficiantur. Diligenter testium qualitates cogno- 
scere studebit, ac potissimum, quam sint ad promovendos affecti, ut inde 
coniiciat utrum ex affectu, an ex veritate testimonium dicant. Denique cum 
testes de qualitatibus promovendi interrogabit, dabit operam, ut quoad eius 
fieri poterit, omnia, et singula, quae ad praedictam inquisitionem facere 
videbuntur, per ipsos exprimantur. 

8 9. Quamvis autem qualitates omnes promovendorum, quae in genera- 
lium Synodorum decretis, aliisque canonicis sanctionibus continentur, probe 
cognitae esse debeant iis, quibus inquisitionis officium demandatum est, quales 
sunt natum esse ex legitimo matrimonio, atque ex parentibus Catholicis, 
annum trigesimum iam explevisse, sacris Ordinibus, saltem ante sex menses 
initiatum esse, gradum Doctoratus, aut licentiae in Theologia, vel Iure Cano- 
nico, aut certe publicum alicuius Academiae testimonium obtinuisse, quo ad 
alios docendos idoneus esse declaretur, ad haec in Ecclesiasticis functionibus 
diu esse versatum, item fidei puritate, innocentia vitae, prudentia, usu rerum, 
integra fama, doctrina denique praeditum esse; tamen quia circa doctrinam 
plures fraudes committi solent, et saepe contingit, ut nonnulli scientia vacui, 
de solo Doctoris titulo, aut privilegio glorientur, volumus, ut de eorum etiam 
doctrina diligenter inquiratur, qui vel Doctoratus, aut licentiae titulis, et privi- 
legiis gaudent, vel etiam a publicis Academiis testimonium habuerunt, quod 
idonei essent ad alios docendos, nisi forte aliquorum insignis doctrina, ex 
publica ipsorum functione notoria esset. Ita vero inquisitio facienda erit, ut 
quibus in locis, quanto tempore, et quo fructu Theologiae, vel Iuri Canonico 
promovendus operam dederit cognoscatur. Et quoniam in quibusdam Pro- 
vinciis nulla sunt Studia generalia, neque ullae publicae Scholae, neque usus 

habet, ut qui studiis operam navant, ullis Doctoratus aut licentiae insignibus 
decorentur, declaramus in eiusmodi locis sufficere, si testimonio virorum 
gravium, et Sacrae Theologiae, vel Iuris Canonici peritorum constet, promo- 
vendos ea scientia Theologiae, vel Canonum vere pollere, ut idonei sint ad 
ea docenda, quae populum Christianum scire oportet, ac muneris sibi iniun- 
gendi necessitati valeant satisfacere. Testes praeterea deponant, se de scientia 
promovendorum certos redditos esse ex eo, quod praedictos promovendos, 
specimen suae doctrinae, publice, vel privatim dedisse cognoverint. Quod 
autem ad Regulares pertinet, cum ad Ecclesias Cathedrales promovendi fue- 
rint, ne fraus ulla subrepere possit in eo, quod idem Tridentinum Concilium 
statuit, ut Regulares a suis Superioribus sufficientis doctrinae testimonium 
habeant; declaramus, nomine Superiorum eos dumtaxat intelligendos esse, 
qui nullum sui Ordinis Superiorem agnoscunt, sive ii cuiusvis Ordinis Abba- 
tes, Magistri, aut Ministri, Praepositi Generales, aut quarumlibet Congregatio- 
num Praesidentes, sive Deftinitores, aut Visitatores Capitulum Generale reprae. 
sentantes, sive alii quocumque vocabulo nominentur, et in eorum absentia 
ipsorum Vicarii, seu Commissarii Generales, vel in Romana Curia Procuratores 
Ordinum, aut Congregationum Generales in hac parte succedant. Et nihilo- 
minus praeter Superiorum testimonium, qui fidem facient eiusmodi Regulares 
ad alios docendos idoneos esse, volumus ea servari, quae de iis diximus, 
qui publicum suae doctrinae ab aliqua Academia testimonium habent; ut 
videlicet serio inquiratur, an Regulares ad Cathedrales Ecclesias promovendi, 
eos progressus in studiis fecerint, qui in futuro Antistite requiruntur. 

8 10. Post inquisitionem vero de fide, vita, moribus, doctrina, et pru- 
dentia promovendi, necnon informationem de statu Ecclesiae, aliisque neces- 
sariis rebus, quae pariter coram superius expressis Praelatis, iuxta eiusdem 
Concilii decreta fieri debet, professio fidei Catholicae a promovendo facienda 
erit; quam quidem ab eo dumtaxat recipiendam esse declaramus, ad quem 
inquisitio pertinebit, nisi forte qui professionem emissurus est, a Praelato 
inquirente longe distet; tunc enim is Praelatus ex subdelegatione inquirentis, 
professionem admittere debebit, cui promovendus vicinior erit; quod idem 
intelligatur de informatione de statu Ecclesiae accipienda, si quando contin- 
geret, ut in alia Provincia, sive Regno esset Ecclesia, in alio promovendus. 
Recipiet autem Praelatus professionem promovendi, praesente Notario publico, 
ac testibus, atque eam a se admissam, ac receptam propriae manus subscrip- 
tione testabitur. Is quoque, qui professionem eiusmodi fecerit, in eo loco, 
ubi proprium nomen profitentis exprimi solet, nomen suum manu propria 
adscribet. Denique his peractis, Notarius publico instrumento fidem faciet de 
professione praedicta adhibitis testibus, ut praefertur. Ubi vero totum exa- 
men, seu inquisitio de persona promovenda perfecta fuerit, ea in instrumen- 
tum publicum redacta, cum toto testimonio ac professione fidei emissa, ad 
hanc Sanctam Sedem, ut Concilium statuit, quamprimum clausa, et obsignata 
in forma authentica transmittenda erit. In qua re observari volumus, ut pro- 
fessio fidei iisdem omnino verbis descripta sit, quae in ea forma continentur, 
quam felicis recordationis Pius Papa Quartus Praedecessor Noster statuit 
observandam; et ut Praelatus, qui instructionem, examen, et inquisitionem 

fecit, vel per literas separatas simu! tamen cum processu mittendas, vel per 
subscriptionem dicti processus significet, quanta fides testibus examinatis, 
eorumque dictis, et scripturis productis suo iudicio habenda sit, simul etiam 
quid de promovendo ipse sentiat. 

8 11. Processus autem sic formati, et ad Curiam transmissi, a Cardinale, 
cui proponendi munus incumbit, et a tribus Prioribus Ordinum Cardinalibus, 
ut moris est, iuxta formam Concilii praedicti subscribentur, et expedientur. 
Volumus autem, ut Cardinalis relator moneat promovendum, si praesens in 
Curia fuerit, ut iuxta Concilium Lateranen. novissime celebratum, omnes 
Cardinales, sive maiorem partem Collegii adeat antequam Ecclesiam proponat, 
ut quae a referente Collega sint audituri, oculata fide quantum ad personam 
promovendi attinet, cognoscere possint. 

8 12. Haec porro omnia, quae de promovendis ad Ecclesias Cathedrales 
dicta sunt, ad eos etiam pertinere, atque in eorum promotione servanda esse 
declaramus, et decernimus, qui nominati, praesentati, aut electi fuerint ad 
dignitates Abbatiales, ac Prioratus, seu Praepositatus, Monasteriorum regimina, 
aut alias Regularium cuiusvis Ordinis, aut etiam saecularium praefecturas, 
de quibus consistorialiter provideri contigerit; atque eos praesertim, quibus 
praeter curam, et regimen Monachorum, aut Canonicorum Clericorumque 
Regularium, vel saecularium, annexa est in populum iurisdictio spiritualis, 
vel temporalis, excepta tamen aetate, circa quam nihil innovamus. 

8 13. Quo vero ad doctrinam, cum generalia Concilia non statuant, ut 
personae promovendae ad regulares dignitates, Doctoratus sive licentiae gra- 
dum suscipere, vel publicum testimonium ab Academia aliqua habere tenean- 
tur, et tamen aequum sit, ut ea doctrina polleant, qua onus sibi imponendum 
sustinere valeant, declaramus, et statuimus, ut Praelati, qui inquirendi munus 
suscepturi sunt, studiose, ac diligenter inquirant, super doctrina eiusmodi 
personarum, iuxta modum, et formam superius praescriptam, ut Nos, et pro 
tempore futuri Romani Pontifices, habita de illis vera informatione per pro- 
cessum qui ab inquirente transmittetur, certo statuere, ac iudicare possimus, 
an persona promovenda vere sit talis, qualem dignitas illa, ad quam promo- 
venda est, exigit, et requirit. 

8 14. Hortamur vero in visceribus Domini nostri lesu Christi, ac paterna 
caritate monemus eos omnes, qui ab hac Sancta Sede nominandi, praesen- 
tandi, vel etiam eligendi futuros Episcopos, vel Abbates ius habent, ut serio 
apud se cogitent, quanti momenti sit hoc negocium, ex quo salus animarum, 
tranquillitas Reipublicae, incolumitas Religionis, propagatio fidei, aliaque per- 
multa, et maxima bona dependent. Illum etiam saepe, et saepius ad mentem 
revocent, quod Sancta Tridentina Synodus admonet, nihil se ad Dei gloriam, 
et populorum salutem utilius posse facere, quam si bonos Pastores, et Eccle- 
siae gubernandae idoneos promoveri studeant, eosque alienis peccatis com- 
municantes mortaliter peccare, nisi quos digniores, et Ecclesiae magis utiles 
ipsi iudicaverint, non quidem precibus, vel humano affectu, aut ambientium 
cupiditatibus, sed eorum exigentibus meritis praefici diligenter curaverint. De 
nominandis vero, praesentandis, vel eligendis ad Regulares dignitates praeter 
ea, quae superius observanda esse declaravimus, illud quoque paternis his 

nostris hortationibus, et monitionibus adiiciendum censuimus, ut nomina- 
tionis, praesentationis, vel electionis ius habentes, eos deligere studeant, atque 
omnino conentur, qui non modo eumdem Ordinem sint ante professi, sed 
in eodem etiam satis diu laudabiliter versati; neque enim decet, ut Magistri 
aliorum esse incipiant, qui non fuerint ante discipuli, et subditis imperare 
praesumant, qui prius non didicerint Superioribus obedire. 

8 15. Eos denique, qui vel examinando, et inquirendo, vel testimonium 
ferendo, operam suam in hac re praestabunt, serio admonemus, ut ea fide, 
ac diligentia in negocio tanti momenti versentur, ut a Deo, et Nobis laudem 
pro bono opere expectare valeant. 

8 16. Nulli ergo omnino hominum, etc. 

[Bull. Rom., tom. 5, I, p. 268-271]. 


172. 


Gregorius XIV, const. Cum alias, 24 maii 1591. 


Cum alias, nonnulli Praedecessores nostri, et praesertim fel. record. Sixtus 
Papa Quartus, necnon Pius etiam Quintus, sancto zelo ducti, diversas facul- 
tates, et indulta extrahendi, etiam in casibus quibusdam a iure non permissis, 
ex Ecclesiis criminosos, et delinquentes, compluribus saecularibus Principibus, 
eorumque Curiis, et Magistratibus sub variis modis, et formis concesserint, 
prout in illis plenius continetur. 

8 1. Experientia postmodum docuit, tum diversitatem, et differentiam 
huiusmodi indultorum, tum quia plerique eorumdem Principum Ministri, ex 
hoc ipso illa diversimode, etiam latius, quam par erat, et ad suum libitum 
interpretandi occasionem arripuerunt, illisque abuti coeperunt, subortam esse 
non mediocrem in aliquibus locis, libertatis, et immunitatis Ecclesiasticae per- 
turbationem, et confusionem, alibi vero, ne ipsos quidem laicos indultis huius- 
modi uti voluisse, aut potuisse, quod populis, inveterata erga Ecclesias reveren- 
tia, devotis, et assuetis, scandali potius, quam quietis occasionem praeberent. 
Illud etiam absurdum saepenumero secutum est, ut infimae interdum con- 
ditionis laici, non modo iuris, sed etiam literarum penitus ignari, et imperiti, 
dum, quasi potestates, aut Ministri Curiae saecularis. in aliquo Castro, aut 
Oppidulo iurisdictionem exercebant, facultatum, et indultorum huiusmodi 
limites longe excesserint, eaque suo arbitratu in sensus minus rectos, et ab 
intentione concedentis omnino alienos, detorserint, et illorum praetextu quic- 
quid sibi in mentem venit, attentare praesumpserint, in grave iurisdictionis, 
et immunitatis Ecclesiasticae praeiudicium, locorum, et personarum divino 
cultui dicatarum contemptum, ipsius divinae maiestatis offensam, et scandalum 
plurimorum. Quare pro commisso Nobis a Domino Pastoralis officii munere, 
praedictis absurdis, et scandalis obviare, ac differentias huiusmodi ad uni- 
formem regulam reducere, omnemque dubitandi, ac perperam interpretandi 
occasionem dilucida declaratione submovere, abusus tollere, et ne Ecclesia- 

stica iura plane conculcentur, et negligantur, opportune providere decrevi- 
mus, prout etiam dictus Sixtus Praedecessor noster iisdem de causis motus 
statuere decreverat, licet morte praeventus hoc adimplere nequiverit; ita tamen, 
ut quando praesens temporum calamitas, et nimia, quae iam invaluit per- 
versorum hominum malitia id exposcit, aliquid, etiam ad terrorem delinquen- 
tium, et ad coercenda illorum facinora, ultra id quod prisca illa maiorum 
nostrorum disciplina, et vetus sacrorum canonum norma praescripserat in 
quibusdam casibus congrua moderatione adhibita, permittamus. 

8 2. Hac itaque nostra perpetuo valitura Constitutione, omnia, et quae- 
cumque privilegia, indulta, et gratias, tam per praedictum Sixtum, ac Pium 
Quintum, quam alios quoscumque nostros Praedecessores, aut nosmetipsos, 
Sedem Apostolicam, eiusve Legatos, super abducendis, vel extrahendis ab 
Ecclesiis, Monasteriis, Sacellis, domibus regularibus, et saecularibus, locisve 
Sacris, aut Religiosis, aliasque in casibus a iure permissis hominibus certorum, 
tunc expressorum, vel non expressorum criminum reis, aut fraudulentis deco- 
ctoribus, etiam in odium certorum delictorum, et pro bono, pace, et quiete 
publica, et ex causis urgentissimis, ac necessariis, et aequipollentibus casibus 
in iure expressis, atque ex paritate, identitate, aut maioritate rationis extensis, 
perpetuo, vel ad certum nondum elapsum tempus, seu ad vitam alicuius Prin- 
cipis, aut beneplacitum, seu alias quomodolibet concessa, etiam iteratis, aut 
multiplicatis vicibus approbata, et innovata, ac usu recepta, literasque Apos- 
tolicas sub plumbo, aut in forma brevis, seu alias quomodocumque desuper 
confectas, quarum tenores hic haberi volumus pro expressis, ac de verbo 
ad verbum insertis, sublata penitus omni differentia, ita ad unam tantum 
formam reducimus, et moderamur. 

8 3. Ut laicis, ad Ecclesias, locaque sacra, et religiosa praedicta confu- 
gientibus, si fuerint publici latrones, viarumque grassatores, qui itinera fre- 
quentata, vel publicas stratas obsident, ac viatores ex insidiis aggrediuntur, 
aut depopulatores agrorum, quive homicidia, et mutilationes membrorum 
in ipsis Ecclesiis, earumve Coemeteriis committere non verentur, aut qui pro- 
ditorie proximum suum occiderint, aut assassinii, vel haeresis, aut laesae 
Maiestatis in personam ipsiusmet Principis rei, immunitas Ecclesiastica non 
suffragetur. Sed universis, et singulis venerabilibus fratribus nostris Patriarchis, 
Primatibus, Archiepiscopis, Episcopis, caeterisque Ecclesiarum, et Monasterio- 
rum Praelatis, tam saecularibus, quam cuiusvis Ordinis Regularibus, districte 
praecipiendo mandamus, et praecipimus, ut laicos in casibus praedictis delin- 
quentes, ad eorum Ecclesias, Monasteria, domos, et alia loca supradicta sacra, 
seu Religiosa respective confugientes, et in eis se recipientes, atque morantes, 
qui praedicta delicta, eorumve aliquod, iudicio suo commisisse videbuntur, 
quando a Curia saeculari fuerint requisiti, et quilibet eorum fuerit requisitus, 
Ministris, et Officialibus Curiae saecularis absque irregularitatis nota, aut 
alicuius censurae Ecclesiasticae incursu, tradi, et consignari curent, et faciant, 
et quilibet eorum curet, et faciat. 

8 4. Ne autem Curiae saecularis praedictae Ministri facultate illos per se, et 
propria auctoritate extrahendi, et abducendi sibi olim, ut praefertur, attributa, 
et per praesentes revocata, abutantur, volumus, dictaque auctoritate decer- 

nimus, et declaramus, ut Curia saecularis eiusque Iudices, et Officiales, ab 
Ecclesiis, Monasteriis, locisque sacris praedictis, laicum aliquem, ut praefertur, 
delinquentem, in nullo ex casibus supradictis sine expressa licentia Episcopi, 
vel eius Officialis, et cum interventu personae Ecclesiasticae ab eo auctori- 
tatem habentis, ad quos solos, et non alios, Episcopis inferiores, etiamsi alii 
Ordinarii sint, aut nullius Dioecesis, aut Conservatores ab hac Sede specia- 
liter, vel generaliter deputati, praedictam licentiam dandi, facultas pertineat. 
Occurrente autem casu in loco exempto, et nullius dioecesis, tunc ad Episco- 
pum viciniorem devolvatur haec cognitio, et non ad alios, capere, extrahere, 
aut incarcerare non possint, nisi eo casu, quo ipse Episcopus, et dictae per- 
sonae Ecclesiasticae requisitae illos in delictis superius expressis culpabiles, 
trádere, aut capturae, et carcerationi intervenire, et assistere recusaverint ; 
tuncque reverentiae Eeclesiae, et locis sacris debitae memores, praedictos 
delinquentes, minori quo id fieri poterit cum scandalo, et tumultu, extrahere 
curent. 

8 5. Quodque delinquentes laici praedicti, postquam, ut praefertur, ab 
Ecclesiis, locisve sacris extracti, et capti fuerint, ad carceres Curiae Ecclesia- 
sticae reponi, et inibi sub tuto, et firmo carcere, ac opportuna custodia, data 
illis, si opus fuerit, per Curiam saecularem, detineri debeant, nec inde extrahi, 
Curiaeque saeculari praedictae consignari, nec tradi possint, nisi cognito prius 
per Episcopum, seu ab eo deputatum, an ipsi vere crimina superius expressa 
commiserint; tuncque demum de mandato Episcopi per Iudicem Ecclesiasticum 
Curiae saeculari, quacumque appellatione postposita, consignentur. 

8 6. De crimine vero haeresis cognitio ad forum Ecclesiasticum tota 
pertineat, neque in ea Curia saecularis se quoquomodo intromittat. 

S 7. Sicuti etiam prohibemus, ne contra Ecclesiasticas personas, saecu- 
lares, aut cuiusvis Ordinis, vel Militiae etiam Sancti Ioannis Hierosolymitani 
regulares quoquomodo etiam vigore praedictorum privilegiorum, indultorum, 
aut concessionum, quae omnia ad terminos iuris per praesentes reducimus, 
procedant, aut se intromittant, illasve ab Ecclesiis, Monasteriis, Domibus, locis- 
que sacris, aut religiosis, etiam in casibus in hac Constitutione expressis, extra- 
here, abducere, capere, carcerare, aut cognoscere de criminibus ad forum 
Ecclesiasticum pertinentibus, alias, quam de iure, et per privilegia eisdem 
Ordinibus, aut militiis concessa permittitur, quomodolibet praesumant. 

8 8. Quod si quis quacumque dignitate, et auctoritate praeditus, prae- 
missorum, aut alio quovis praetextu, quicquam praeter, aut contra huius 
nostrae Constitutionis tenorem attentare praesumpserit, declaramus eum ipso 
facto censuras, et poenas easdem incurrere, quae contra libertatis, iuris, et 
immunitatis Ecclesiasticae violatores per sacros Canones, et Conciliorum gene- 
ralium, nostrorumque Praedecessorum Constitutiones sunt promulgatae. 

8 9. Sicque per quoscumque Iudices, etc. 

[Bull. Rom., tom. 5, I, p. 271-273]. 

173. 


Gregorius XIV, const. Sedes Apostolica, 31 maii 1591. 


Sedes Apostolica pia mater assidue sentiens ponderis sibi incumbentis 
in procuranda salute animarum, pretioso Christi Domini sanguine redem- 
ptarum, gravitatem, et magnitudinem, in re tanti momenti, ut par est, magis 
in dies solicita, eumdemque optimum finem semper ante oculos propositum 
habens, nihil unquam intentatum praetermittit eorum, quae ad fidelium ani- 
mas in viam salutis dirigendas iudicat pertinere. Quare nemini mirum videri 
debet, si interdum quidem contumacium fidelium audaciam poenarum seve- 
ritate deterret. Rursus eisdem, si ad cor redire velint, et peccati veniam 
humiliter exposcere, maternum aperit sinum, viamque ad poenitentiam eis 
sternit faciliorem, ac mansuetudine congrua rigorem temperat, prout in Domino 
conspicit salubriter expedire. 

S8 I. Dudum siquidem fel. rec. Sixtus Papa V Praedecessor noster, 
iustitiae zelo accensus, contra procurantes abortum foetus, tam animati, quam 
inanimis, eiusque gravissimi sceleris participes, et adiutores, necnon contra 
eos, qui mulierum foecunditatem impedirent, et sterilitatis potiones, seu 
venena praeberent, Constitutionem edidit, sub dat. 4 Kalend. Novembris, 
Pontificatus sui anno tertio,! per quam ultra diversas, spirituales, et tempo- 
rales poenas, etiam inter alia excommunicationis sententiam contra eos pro- 
mulgavit, sibique, et successoribus suis tantum absolvendi facultatem reser- 
vavit, prout in eadem Constitutione plenius continetur. 

8 2. Cum igitur postmodum experientia docuerit, ex remedio huius- 
modi, non eam, quae sperabatur, utilitatem, et fructum provenisse, verum 
potius multis Satanae malitia ad peccandum inductis, difficiliori ob soli Sedi 
Apostolicae reservatam absolvendi facultatem, reddito ad poenitentiam aditu, 
eos a nefariis huiusmodi flagitiis perpetrandis non solum non retraxisse, sed 
etiam plurimorum sacrilegiorum, gravissimorumque peccatorum, et sce- 
lerum occasionem dedisse: Nos propterea animadvertentes, gladium Eccle- 
siasticae disciplinae, praesertim quoad censuras, et poenas spirituales, ita 
exercendum esse, ut ad medicinam tendat, non ad perniciem animarum, 
aeternumque Pastorem, cuius vices in terris gerimus, quantum (divina eius 
gratia adiutrice) possumus, imitari volentes, qui venit animas hominum sal- 
vare, non perdere, neminique quantumcumque graviter, et enormiter deli- 
querit, viam salutis praeclusit, quin potius ad eam assequendam copiosa 
remedia adhibuit, ac Nobis reliquit, et simul utilius censentes, ubi nec de 
homicidio, nec de animato foetu agitur, poenas non imponere duriores iis, 
quae per sacros Canones, et leges prophanas sunt inflictae, habita super hoc 
cum Venerabilibus fratribus nostris S. R. E. Cardinalibus, super negociis, et 

consultationibus Episcoporum deputatis matura deliberatione, de eorum con- 
silio, Constitutionem praedictam sic duximus moderandam, ut a peccato, et 
excommunicatione contra personas ibi expressas lata, tam quoad eos, qui 
hactenus deliquerunt, quam quoad illos, qui post nostram Constitutionem 
in eisdem casibus deliquerint, quilibet Presbyter, tam saecularis, quam cuius- 
vis Ordinis regularis ad Christifidelium confessiones audiendas, et ad hos 
casus specialiter per loci Ordinarium deputatus, plenam, et liberam in foro 
conscientiae tantum, absolvendi habeat facultatem, eamdem prorsus, quan 
idem Sixtus Praedecessor, sibi ac suis successoribus reservavit. 

8 3. Quo vero ad poenas procurantium abortum foetus inanimis, aut 
exhibentium mulieribus, vel sumentium venena sterilitatis, aut quocumque 
modo auxilium, vel consilium eis dantium, in praedicta Constitutione con- 
tentas, Constitutionem praefatam, in ea parte ubi de his agit, ad terminos 
iuris communis, ac Sacrorum Canonum, et Concilii Tridentini dispositio- 
nem, auctoritate Apostolica tenore praesentium, tam quoad praeterita, quam 
quoad futura, perpetuo reducimus, perinde, ac si eadem Constitutio in huiu: 
modi parte numquam emanasset. 

8 4. Non obstantibus, etc. 

[Bull. Rom., tom. 5, I, p. 275, 216]. 


174. 


Innocentius IX, const. Quae ab hac, 4 nov. 1591. 


Quae ab hac Sancta Sede, cui licet indigni, auctore Domino praeside- 
mus, pie, et salubriter sancita, et ordinata noscuntur, ea ut perpetuo firma, 
illibataque permaneant, non solum consensus, approbationis, et innovationis 
nostrae munimine roboranda, sed etiam declarationis praesidio, quatenus 
expedire visum sit, fulcienda censemus. Et praecipue muneris nostri esse 
ducimus, ea quae a Praedecessoribus nostris Romanis Pontificibus, ad patri- 
monii, dignitatis, et amplitudinis Sanctae huius Sedis conservationem, et 
incrementum laudabiliter disposita, et constituta sunt, in nobismetipsis ser- 
vare, et aliis servanda tradere, et demonstrare. 

S 1. Sane fel. record. Pius Papa V, Praedecessor noster, de consilio, 
et assensu Venerabilium Fratrum suorum tunc S. R. E. Cardinalium opti- 
mam, et saluberrimam Constitutionem edidit, et promulgavit tenoris sequen- 
tis: Admonet nos, etc. 

Omittitur insertio huius Bullae, cum ea sit posita. supra, in N. 120. 

8$ 2. Quam quidem Constitutionem piae mem. Gregorius XIII,! Sixtus V,? 
et Gregorius XIV? Romani Pontifices pariter Praedecessores nostri, sicuti in ea 


! Cf. N. 142. 
* Cf. N. 158. 
5 Cf. N. 168. 

cavetur, servare iurarunt, ac per eorum literas approbarunt, et confirmarunt, 
et innovarunt, prout in illis plenius continetur. 

8 3. Nos itaque Officii, et conscientiae nostrae debito satisfacere cupien- 
tes, Motu proprio, non ad alicuius supplicationem, vel super hoc oblatae 
petitionis instantiam, sed ex certa scientia, meraque deliberatione nostra, in 
hoc primo secreto Consistorio, quod cum Venerabilibus Fratribus nostris 
S. R. E. Cardinalibus habemus, Constitutionem praedictam, et omnia in ea 
contenta auctoritate Apostolica, tenore praesentium confirmamus, approba- 
mus, et innovamus, eamque inviolabilis firmitatis robur obtinere, plenamque 
executionem, et effectum perpetuis futuris temporibus habere decernimus. 
Ac praeterea eisdem Motu proprio, scientia, deliberatione, et auctoritate assen- 
tientibus, et approbantibus eisdem S. R. E. Cardinalibus. 

8 4. Declaramus eadem Constitutione prohibita fuisse, ac prohiberi, omnem, 
et quamcumque infeudationem, et alienationem Civitatum, Terrarum, Oppi- 
dorum, et Locorum praedictorum, eidem Sedi, tam immediate, quam mediate 
subiectorum, non solum ne fiat, neve attentetur post eorum devolutionem, 
sed etiam antequam devolvantur, ac omnem, et quamcumque in perpetuum, 
vel ad tempus prorogationem, et extensionem infeudationum, investiturarum, 
ac concessionum de dictis Civitatibus, Terris, Oppidis, et Locis, nondum 
finitarum, ipsorumque incorporationem, quoad effectum impediendae aliena- 
tionis, prorogationis, et extensionis huiusmodi, non a die eorum devolutionis, 
sed a die ipsius Constitutionis, et etiam antequam illa devolvantur, ipso iure 
cum omnibus clausulis, et decretis in praedicta Constitutione contentis, Came- 
rae, et Sedi Apostolicae factam censeri. 

8 5. Insuper volumus, et declaramus, ut promissio, et iuramentum prae- 
stitum, et praestandum, de servanda eadem Pii Praedecessoris praefati Con- 
stitutione per Nos, et Romanos Pontifices successores nostros, ac S. R. E. 
Cardinales, intelligatur de ipsa Pii Praedecessoris Constitutione, ut supra 
per nos declarata, et secundum hanc nostram declarationem eamdem Con- 
stitutionem ad unguem, et inviolate observari oportere ac debere, sicuti et 
nos servaturos esse promittimus, ac sancte, et solemni more iuramus. 

S 6. Et ita per quoscumque Iudices, etc. 

[Bull. Rom., tom. 5, I, p. 324, 325]. 


175. 


Clemens VIII, const. Ad Romani, 14 febr. 1592. 


Ad Romani Pontificis curam, et solicitudinem pertinet, hoc quoque inter 
caetera non mediocri studio providere, ut quae ad conservandam Sanctae 
huius Sedis temporalem ditionem, bona, et iura, salubriter sancita fuerunt, 
ea et ab ipso, et ab aliis inviolata serventur. 

S 1l. Alias siquidem fel. rec. Pius Papa V Praedecessor noster literas 
edidit in haec verba: Pius Episcopus, etc. Admonet nos, etc. 

Omittitur, quia est supra, in N. 120. 

8 2. Quae quidem Constitutio uti optima, et ad retinendam S. R. E. 
dignitatem plane salutaris, approbata, confirmata, et innovata fuit ab iis qui 
sequuti sunt, Praedecessoribus nostris, piae nimirum memoriae Gregorio XIII, ! 
-Sixto V,? et Gregorio XIV.3 

8 3. Et novissime ab Innocentio IX,* qui etiam de Venerabilium Fratrum 
suorum, tunc Sanctae Romanae Ecclesiae Cardinalium consilio, et assensu, 
de quorum numero Nos quoque tunc eramus, declaravit eadem Constitu- 
tione prohibitam fuisse, et prohiberi, omnem, et quamcumque infeudationem, 
ac alienationem Civitatum, Terrarum, Oppidorum, et Locorum Sedi Aposto- 
licae tam mediate, quam immediate subiectorum, non solum ne fiat, neve 
attentetur post eorum devolutionem, sed etiam antequam devolvantur, ac 
omnem, et quamcumque in perpetuum, vel ad tempus prorogationem, ac 
extensionem infeudationum, investiturarum, et concessionum de dictis Civi- 
tatibus, Terris, Oppidis, et Locis nondum finitarum, ipsorumque incorpora 
tionem, quoad effectum impediendae infeudationis, alienationis, prorogatio- 
nis, et extensionis huiusmodi, non a die eorum devolutionis, sed a die ipsius 
Constitutionis, etiam antequam illa devolvantur, ipso iure cum omnibus 
clausulis, et decretis in praedicta Constitutione contentis, Camerae, et Sedi 
Apostolicae factam censeri, adiecto etiam Decreto, et declaratione, ut pro- 
missio, et iuramentum praestitum, et praestandum, de servanda eadem Pii 
Praedecessoris praedicti Constitutione, per ipsum Innocentium, et Succes- 
sores suos Romanos Pontifices, ac praedictos Sanctae Romanae Ecclesiae 
Cardinales, intelligatur de ipsa Pii V Praedecessoris Constitutione, per eum 
ut supra declarata, et secundum huiusmodi declarationem eamdem Consti- 
tutionem, ad unguem, et inviolabiliter observari oportere, ac debere, sicuti 
etiam se servaturum esse promisit, ac sancte, et solemni more iuravit, prout 
in eiusdem Innocentii Praedecessoris, sub Datum Pridie Nonis Novembris 
Pontificatus sui Anno primo, expeditis literis, clarius continetur. 

8 4. Quare Nos cum primum ad Apostolicae dignitatis fastigium divina 
providentia vocati sumus, id ipsum ad exequendum nostri Pastoralis officii 
debitum, praecipue pertinere existimantes, praeinsertas Pii Praedecessoris 
literas, ac omnia in eis contenta, etiam iuxta declarationem praedictam, per 
ipsum Innocentium Praedecessorem factam, ac desuper confectarum litera- 
rum continentiam, et tenorem, quem pariter praesentibus haberi volumus 
pro expresso, ac de verbo ad verbum inserto, auctoritate Apostolica tenore 
praesentium comprobamus, confirmamus, et innovamus. Easque firmiter, et 
inviolate, ac iuxta declationem praedictam Nos similiter servaturos esse pro- 
mittimus, et iuramus, atque per eos, ad quos spectat, pariter perpetuo obser- 
vari praecipimus, et mandamus. Nulli ergo omnino, etc. Si quis, etc. 

[Bull. Rom., tom. 5, I, p. 334, 335]. 


! Cf. N. 142. 
SUC EHNGIT58: 
3 Cf. N. 168. 
5 Cf. N. 174. 


334 Romani Pontifices 


176. 


Clemens VIII, const. Illius vices, 17 aug. 1592. 


Illias vices, licet immeriti gerentes, qui ut animas suorum fidelium a pec- 
cato, et diaboli laqueis liberaret, e coelo descendens, humana carne assum- 
pta, ne proprio quidem suo pretiosissimo sanguini pepercit, sed seipsum in 
Ara Crucis immaculatam hostiam, aeterno Patri offerre voluit, in hanc prae- 
cipue curam summo studio incumbimus, ut easdem animas inaestimabili 
pretio redemptas adversus Sathanae fraudes, quantum in nobis est, illaesas 
praeservemus, praesertim vero totis viribus nobis a Domino traditis exter- 
minemus exitialia quaedam, atque enormia peccata, quibus divina Maiestas 
gravius offenditur, quaeque eodem fabricante humani generis hoste, inventa, 
atque introducta sunt, ut ex cruenta corporum morte animarum etiam simul 
interitus, ac pernicies sequatur. 

8 1. Recte siquidem, et salubriter fel. record. Pius Papa Quartus Prae- 
decessor noster, post alios complures suos nostrosque Praedecessores, qui 
detestandum divina, naturalique lege, ac sacris canonibus damnatum duello- 
rum abusum, suis etiam Constitutionibus severe prohibuerant, gravesque 
poenas contra quoscumque temporali ditioni S. R. E. mediate, vel imme- 
diate subigctos eius criminis quomodolibet reos, vel participes inflixerant, 
cupiens non solum in terris praedictis, sed alias ubilibet animarum periculis 
obviare, Principes, ac Domicellos permittentes in suis Dominiis id patrari, 
ac etiam extra Terras, et Loca ditioni Ecclesiasticae subiecta, huiusmodi 
duella, seu singularia certamina, aut diffidationes desuper facientes, ac ad id 
invitantes, provocantes, auxilium, consilium, vel favorem dantes, illisque 
astantes, et interessentes, necnon chartas desuper subscribentes, aut publi- 
cantes, seu de illis se intromittentes singulos, Imperatore, ac Regibus infe- 
riores, maioris excommunicationis, ac (si Ecclesiastici fuerint) ultra eam, etiam 
privationis omnium dignitatum, beneficiorum, et officiorum Ecclesiasticorum, 
inhabilitatisque ad illa, et alia in posterum obtinenda, poenis subiacere, easque 
incurrere voluit, a quibus nonnisi a Romano Pontifice absolvi possint. ! 

8 2. Sed et postmodum generalis Tridentina Synodus ad exterminandum 
penitus ex Christiano Orbe hoc malum, statuit,? ut Imperator, Reges, Duces, 
Principes, Marchiones, Comites, et quocumque alio nomine Domini tempo- 
rales, qui locum ad monomachiam in terris suis inter Christianos conces- 
serint, eo ipso sint excommunicati, ac iurisdictione, et dominio Civitatis, 
Castri, aut Loci, in quo, vel apud quem duellum fieri permiserint, quod ab 
Ecclesia obtinent, privati intelligantur, et si feudalia sint, directis Dominis 
statim acquirantur. Qui vero pugnam commiserint, et qui eorum Patrini 


AGENS IO: 
? Sess. XXV, de ref. c. 10. 

vocantur, excommunicationis, ac omnium bonorum suorum proscriptionis, 
ac perpetuae infamiae poenam incurrant, et ut homicidae iuxta sacros cano- 
nes, puniri debeant. Et si in ipso conflictu decesserint, perpetuo careant 
Ecclesiastica sepultura. llli etiam, qui consilium in causa duelli, tam in iure, 
quam facto dederint, aut alia quacumque ratione ad id quemquam suase- 
rint, necnon spectatores, excommunicationis, et perpetuae maledictionis 
vinculo teneantur. 

8 3. Quas poenas novissime piae mem. Gregorius Papa XIII pariter 
Praedecessor noster extendit! adversus illos etiam omnes, qui non publice, 
sed privatim ex condicto, statuto tempore, et in loco convento monoma- 
chiam commisissent, etiam Patrinis, sociisve non vocatis, et loci securitate 
non habita, et provocatoriis literis minime praecedentibus, etiam contra 
locorum dominos, si id (quantum in se fuerit) non prohibuissent, caeteros- 
que supradictos criminis socios, et ex composito spectatores, etiamsi pugnam 
ob aliquod impedimentum non commisissent, si ad locum accessissent pugna- 
turi, et per eos non stetisset, quominus pugnarent. 

S 4. Verum quia cum magna animi nostra molestia intelleximus, adhuc 
in quibusdam, praesertim transalpinis, ac remotis regionibus, et potissimum 
ubi bella vigent, castrensi quadam, et militari licentia, seu verius audacia, 
perniciosum hoc scelus inter fideles exerceri, quasi fas sit in solo hostili, ubi 
Christiani nominis, seu Catholicae fidei hostes tyrannidem exercent, sive 
haereses, et schismata impune grassantur, sive inter signa, et castra militaria 
in caput suorum fratrum impios convertere mucrones, quos multo salubrius 
contra Christi adversarios stringi par esset. Nos nefaria diaboli arma salu- 
tari Ecclesiae gladio, ad continendos in officio fideles nobis praecipue ipsius 
Domini auctoritate tradito retundere, atque a cervicibus gregis Domini 
nostrae curae crediti, quantum (eodem Deo adiutore) eniti possumus, pro- 
pulsare cupientes, praedictas omnes Constitutiones, ac Decretum Concilii 
Tridentini, cum omnibus, et singulis in eis contentis censuris, et poenis, 
decretis, extensionibus, quarum, et quorum omnium tenores praesentibus 
haberi volumus pro expressis, et ad verbum insertis, auctoritate Apostolica 
tenore praesentium approbamus, contirmamus, et innovamus. 

8 5. Ac insuper auctoritate, et tenore praemissis decernimus, et decla- 
ramus, easdem Constitutiones, ac Decretum, locum habere ubique gentium, 
et terrarum, inter quascumque personas, etiam armatas, et in Castris, seu 
propugnaculis militantes, etiam ubi nostrorum, et S. R. E., aut Catholicae 
fidei hostium furor impune grassatur, vel in Dominiis per eos occupatis, et 
detentis. Idem quoque iuris censendum esse, si publico, et forsan iusto bello 
indicto, miles aliquis alterum in adversariorum exercitu militantem, sive alias 
in hostium Castris, praesidiis, aut Terris degentem, privatas simultates, atque 
inimicitias publicae causae intermiscendo, etiam Ducum permissu, ex com 
dicto ad singulare certamen descendat, aut illum provocet. Necnon iisdem 
poenis, decreto, et Constitutionibus teneri eos, inter quos pactiones initae 
sint de dirimendo certamine, cum primum alteruter vulneratus fuerit, seu 


! Cf, N. 149. 

OLTRE QR DURO Sha Hcet tradit Pix qu emi orca so 
sanguinem effuderit, aut certus ictuum numerus utrinque illatus fuerit. Vel 
si convenerint, ut non singuli, cum siugulis, sed bini, terni aut plures hinc 
inde pugnent. Et non solum locorum Dominos, sed etiam Magistratus, Praesi- 
des, Locumtenentes, aut etiam militum Duces, et Capitaneos in Castris, vel 
extra ea, in alieno, vel hostili solo, vel cum militibus exercitus adversariorum 
monomachiam in quocumque casu, per praesentem, vel alias Constitutiones 
huiusmodi prohibito, permittentes, vel quantum in ipsis est non prohibentes, 
aut post dimissum crimen, veniam et impunitatem concedentes. 

8 6. Praeterea pari ratione prohibemus omnia, et singula eius generis 
scripta, Manifesta, seu fides vulgo appellata, quae etiam sine expressa pro- 
vocatione ad certamen, tamen quasi praeparatoria quaedam ad chartulas, 
seu libellos provocatorios, et ad duellum, illorumque veluti radices, aut 
semina, ut plurimum lacessendi aliquem ad pugnam, et suscitandae simultatis, 
atque inimicitiae materiam, et occasionem praebent. Dum scilicet in illis per 
modum Epistolae, libelli, aut publicae attestationis, et intimationis, sive per 
authentica documenta, sive per unius, pluriumve chirographum, subscriptio- 
nes, aut relationes, sub praetextu proprii, vel alieni honoris, et famae, more 
militari, atque ut vulgo dicitur, Cavalleresco, tuendi, aut laedendi, sive ad 
illatae, vel propulsatae contumeliae, aut iniuriae probationem, seu tollendam 
illius suspicionem rei alicuius gestae, ad id pertinentis, vel verborum, aut 
responsionum series, et ordo narratur, vel ex simili abusu, hac de causa 
aliquid tale adeo firmiter asseritur, aut negatur, ut qui contradixerit, is sive 
nominatim, sive in genere mendacii arguatur, aut mentiri dicatur. Aut ad 
hunc effectum ex militari etiam consuetudine quaeritur, declaratur, aut respon- 
detur, qua mente, aut quo sensu quippiam eiusmodi, quod ad superius 
expressa spectet, gestum, dictumve sit. Vel denique offert se quisquam con- 
tra certam, vel incertam personam, vel generatim contra quemcumque ad 
probandum armis, et verificandum, etiam inito certamine aliquid ita esse, 
aut fuisse, vel non fuisse. Necnon quascumque etiam sine scripto factas 
talium rerum supradicta quoquomodo concernentium, et ob huiusmodi 
causas in locis publicis, vel privatis, ubi hominum multitudo convenire 
soleat, denunciationes, narrationes, declarationes, et testificationes. Volentes, 
eos omnes, et singulos, qui suo, vel alieno nomine, ad effectum, de quo 
superius dictum est, praedicta, vel his similia, multoque magis ad certandum 
provocatoria scripta, libellos, epistolas, earumve exempla dictaverint, compo- 
suerint, scripserint, miserint, detulerint, divulgaverint, affixerint, exemplave- 
rint, typis impresserint, subscripserint, intimaverint, vel etiam verbo denun- 
ciaverint, sive attestati fuerint. Quive aliis ad singulare certamen, publice, 
vel occulte ineundum, vel ad provocandum aliquem ad pugnam, sive ad 
huius generis scripta, quae Manifesta, quaeque chartulae provocatoriae appel- 
lantur, scribenda, dictanda, mittenda, deferenda, divulganda, auxilium, con- 
silium, operam, favorem praestiterint, sive id suaserint, aut mandaverint, 
quive in praemissis, vel eorum aliquo se quomodolibet immiscuerint, etiamsi 
neque pugna aliqua, nec certamen, aut effectus, nec accessus, aut actus ad 
pugnam proximus, neque expressa, et aperta provocatio subsequuta fuerit, 
neque scriptiones praedictae, quae Manifesta dicuntur, in publicum prodie- 

rint, aut cuiquam intimatae extiterint, si per eos non steterit, quo minus 
publicatio, aut denunciatio fieret. Nihilominus censuris, et poenis omnibus 
in praesenti, et aliis praedictis Constitutionibus, et Decreto contentis subia- 
cere, tam si superius enumeratis, quam si aliis etiam maioribus Ecclesiasticis, 
vel mundanis dignitatibus, gradibus, et praeeminentiis excellant. ; 

8 7. Quinimmo de novo, etiam per praesentes, ex parte Omnipotentis 
Dei Patris, et Filii, et Spiritus Sancti, excommunicamus, et anathematizamus, 
maledicimus, et execramur omnes, et quoscumque, publice, vel privatim, 
palam, vel occulte, in quibuscumque locis, modis, et formis, ac casibus sub 
praesenti nostra, vel aliis praedictis Constitutionibus, ac Decreto compre- 
hensis, singulare certamen (quod Duellum vulgo dicitur) ex composito 
ineuntes, necnon id scelus suadentes, aut provocantes, opem, consilium, vel 
favorem praestantes, equos, arma, et commeatus praebentes, aut comitantes, 
vel circa chartulas, seu libellos, literas, nuncios, aut quaecumque alia scripta 
huiusmodi quomodolibet peccantes, huiusmodi delicti socios, de industria 
spectatores, Patrinos, fautores, defensores, quacumque tam superius expressa, 
quam alia Ecclesiastica, vel mundana praefulgeant dignitate. Ita ut singulares 
etiam personae cuiuslibet Communitatis, Universitatis, Collegii, aut Reipu- 
blicae, quae huius criminis participes quoquo modo fuerint, nequaquam 
excusentur, sed supradictos omnes eorumque singulos, ipso facto, absque 
ulla monitione, Iudicis decreto, aut ministerio, perpetui anathematis, excom- 
municationis maioris, et maledictionis aeternae mucrone perculsos, et dam- 
natos harum serie declaramus, et si in ipso conflictu obierint, sepultura 
Ecclesiastica perpetuo privatos esse volumus. Ipsas vero Civitates, Terras, 
Oppida, vel Castra, et Loca, in quorum Territoriis id facinus scientibus, et 
tacite, vel expresse permittentibus, aut tolerantibus, Dominis, aut Magistra- 
tibus, vel Senatu, aut Populo, admissum fuerit, Ecclesiastico suppouimus 
interdicto, cuius interdicti relaxationem, aut excommunicationis absolutio- 
nem, ab alio quam a Nobis, aut pro tempore existente Romano Pontifice, 
poenitentia, et satisfactione congrue peracta, nisi in mortis articulo consti- 
tuti, nequeant obtinere, etiam praetextu quarumvis facultatum, et indultorum 
quibusvis personis, tam Ecclesiasticis cuiuscumque Ordinis, aut Militiae, 
status, aut gradus, aut conditionis existentibus, quam laicis, etiam Imperiali, 
Regali, vel alia mundana praeeminentia insignitis, per Sedem Apostolicam 
in genere, vel in specie concessorum. Quae omnia, quoad praemissa, nolu- 
mus cuiquam in aliquo suffragari, poenis aliis, tam spiritualibus, quam tem- 
poralibus contra eos inflictis, nihilominus in suo robore permansuris. 

S8 8. Universos autem, et singulos carissimos in Christo filios nostros 
imperatorem, Reges, ac dilectos filios nob. Viros Duces, etiam armorum, et 
exercituum, Marchiones, caeterosque Principes Christianos, necnon Dominia, 
Potentatus, Comimunitates, et Universitates Civitatum, Oppidorum, et Castro- 
rum, illorumque Domicellos, et Dominos temporales, ac etiam Militum, et 
copiarum, tam equestrium, quam pedestrium Ductores, Tribunos, Praefectos, 
. Capitaneos in quibuscumque, etiam Nobis, et S. R. E. temporali iurisdictioni 
non subiectis locis constitutos, cuiuscumque gradus, praeeminentiae, et nobi- 
litatis existentes hortamur, rogamus, et obtestamur per viscera D. N. Iesu 

Christi, ut eius divini Nominis intuitu pro sua erga eumdem Deum, per 
quem regnant Reges, et a quo Principatus acceperunt, pietate, atque erga 
Nos, et sanctam hanc Sedem reverentia, et devotione, non modo nihil tale 
in suis Dominiis fieri permittant, nec ullo modo conniveant, sed hoc malum 
omni studio, diligentia, et auctoritate exterminare totis viribus procurent, et 
contra quoscumque delinquentes, et ut praefertur quomodolibet complices, 
et participes etiam temporalibus poenis gravissimis animadvertant, et per 
suos Officiales, et Curiae Ministros procedi curent, scituri se obsequium Deo 
pergratum, perque acceptum praestituros, si quo gladio ad tutelam bono- 
rum, et ad propulsandos perditorum conatus sunt accincti, eumdem ad vinr- 
dictam huius peccati, et ad sumendas de huiusmodi criminis reis debitas 
poenas exercuerint, contra vero memores, si in re tam gravi male se gesse- 
rint, se in districto Dei iudicio rationem in novissimo die reddituros. 

8 9. Volumus autem, etc. 

[Bull. Rom., tom. 5, I, p. 386-388]. 


177. 


Clemens VIII, decr. Sanctissimus, 26 maii 1593. 


Sanctissimus Dominus noster, qui iam pridem accurate perpendit, ac re 
ipsa comperit, quod reservatio facultatis absolvendi Religiosos poenitentes a 
peccatis quibusdam gravioribus, nisi Superioribus admodum prudenter, ac 
moderate illa utantur, nonnullos infirmiores, qui interdum Superiori suo con- 
scientiae maculas detegere formidant, adducere posset in aeternae damna- 
tionis periculum, et spiritualis remedii desperationem; 

S 1. Ideo, ut huic malo Sanctitas Sua opportune prospiceret, decrevit, 
ut nemo e Regularium Superioribus peccatorum absolutiones sibi reservet, 
exceptis iis, quae sequuntur, aut omnibus, aut eorum aliquot, prout subdi- 
torum utilitati expedire prudenter in Domino iudicaverint. 

1. Veneficia, Incantationes, Sortilegia. 

2. Apostasia a Religione, sive habitu dimisso, sive retento, quando eo 
pervenerit, ut extra septa Monasterii, seu Conventus fiat egressio, nocturna, 
ac furtiva e Monasterio, seu Conventu egressio, etiam non animo aposta- 
tandi facta. 

3. Proprietas contra votum paupertatis, quae sit peccatum mortale, iura- 
mentum falsum in iudicio regulari, seu legitimo. 

4. Procuratio, auxilium, seu consilium ad abortum faciendum post ani- 
matum foetum, etiam effectu non sequuto. 

5. Falsificatio manus, aut sigilli Officialium Monasterii, aut Conventus, 
furtum de rebus Monasterii, seu Conventus in ea quantitate, quae sit pec- 
catum mortale. 

6. Lapsus carnis voluntarius opere consummatus. 

7. Occisio, aut vulneratio, seu gravis percussio cuiuscumque personae. 

8. Malitiosum impedimentum, aut retardatio, aut aperitio literarum a 
Superioribus ad inferiores, et ab inferioribus ad Superiores. 

9. Si quod aliud praeterea peccatum grave pro Religionis conservatione, 
aut pro conscientiae puritate reservandum videbitur, id non aliter fiat, quam 
Generalis Capituli in toto Ordine, aut Provincialis in Provincia, matura discus- 
sione, et consensu. 

& 2. Non liceat Superioribus Regularium confessiones subditorum audire, 
nisi quando peccatum aliquod reservatum admiserint, aut ipsimet subditi 
sponte, ac proprio motu id ab iis petierint. 

8 3. Superiores in singulis domibus deputent duos, tres, aut plures Con- 
fessarios, pro subditorum numero maiori, vel minori, iique sint docti, pru- 
dentes, ac charitate praediti, qui a non reservatis eos absolvant, et quibus 
etiam reservatorum absolutio committatur, quando casus occurrerit, in quo 
eam debere committi ipse in primis Confessarius iudicaverit. 

S 4. Tam Superiores pro tempore existentes, quam Confessarii, qui ad 
superioritatis gradum fuerint promoti, caveant diligentissime, ne ea notitia, 
quam de aliorum peccatis in confessione habuerunt, ad exteriorem gubei- 
nationem utantur. 

S 5. Licebit tamen Superioribus determinare poenitentias graves quibus- 
dam peccatis, etiam non reservatis a Confessariis imponendas, quae subdi- 
tos ab huiusmodi perpetrandis cohibere possint. 

$ 6. Atque ita per quoscumque Regularium Superiores, quicumque ilii 
sint, observari mandavit. 

8 7. Non obstantibus Constitutionibus, et Ordinationibus Apostolicis, ac 
cuiusvis Concilii, etiam generalibus decretis, necnon consuetudinibus, etiam 
ab immemorabili tempore observatis, aut regulis in generalibus, seu provin- 
cialibus capitulis editis, statutis, et Constitutionibus etiam Apostolica aucto- 
ritate confirmatis, privilegiis, indultis, et concessionibus quorumcumque, 
quorum tenores hic pro expressis haberi voluit, caeterisque in contrarium 
facientibus quibuscumque. 

Sanctitas Sua deinceps declaravit, et declarat, ut si huiusmodi Regula- 
rium Confessariis casus alicuius reservati facultatem petentibus Superior dare 
noluerit, possint nihilominus Confessarii illa vice poenitentes Regulares, etiam 
non obtenta a Superiore facultate absolvere. 

[Bull. Rom., tom. 5, V, p. 254, 255]. 


178. 


Clemens VIII, const. Religiosae congregationes, 19 iun. 1594. 


Religiosae congregationes, ab insigni sanctitate viris Spiritus Sancti 
afflatu institutae, tantas Ecclesiae Dei utilitates omni tempore attulerunt, ut 
ad eas conservandas, et instaurandas, Romani Pontifices Praedecessores nostri, 
magnam iure optimo diligentiam semper adhibuerint. Nam cum ea sit rerum 
humanarum conditio, et natura, ut etiam quae optime fundata, et constituta 

sunt, partim hominum imbecillitate, et ad malum proclivitate, partim Dae- 
monis astutia, paulatim deficiant, ac nisi cura pervigili sustententur, in dete- 
rius prolabantur. Idcirco Summorum Pontificum vigilantia magnopere labora- 
vit, ut Regularium Ordinum disciplina, aut labefactata in pristinum restitueretur, 
aut salutaribus Constitutionibus communita, integra atque incolumis perma- 
neret. Quorum nos vestigiis pro eodem officii munere insistere, et Pasto- 
ralem illorum solicitudinem (quantum possumus) divina adiutrice gratia, cupi- 
mus imitari. 

8 Il. Quare ne ex muneribus, quae a pluribus Religiosae vitae professo- 
ribus, ex Christi patrimonio, quibusvis hominibus quavis ex causa saepe tri- 
buuntur, gravia incommoda, et mala, etiam boni specie existant, praecavere 
studentes, hac nostra perpetuo valitura Constitutione, universis, et singulis 
cuiuscumque Ordinis Mendicantium, vel non Mendicantium bona immobilia, 
et redditus certos ex Indulto Apostolico possidentium, vel non possidentium, 
seu cuiusvis Congregationis, Societatis, et instituti (non tamen Militiae) Regu- 
laribus personis utriuslibet sexus, omnem, et quamcumque largitionem, et 
missionem munerum penitus interdicimus. 

8 2. Sub qua prohibitione comprehendi volumus omnia, et singula Capi- 
tula, Conventus, et Congregationes, tam singulorum Conventualium, Mona- 
steriorum, Prioratuum, Praepositurarum, Praeceptoriarum, Domorum, et Loco- 
rum, quam Provincialia, aut Generalia cuiuslibet Provinciae, sive universi 
Ordinis, Societatis, aut instituti, eorumque vel eartim Camerarios, Commis- 
sarios, et quoscumque Officiales, et singulares personas: ipsos etiam Ordi- 
num, Congregationum, et Societatum huiusmodi Superiores, quascumque 
dignitates obtinentes, etiam Generales, et Provinciales, Magistros, Ministros, 
et quocumque nomine Praefectos; necnon Conventuum, Monasteriorum, 
Prioratuum, Praepositurarum, Praeceptoriarum, Domorum et Locorum quo- 
rumcumque Abbates, Priores, Praepositos, Praeceptores, etiam maiores, Guar- 
dianos, Ministros, Rectores, atque Abbatissas, et Priorissas, et alio quovis 
titulo Praesidentes, tam ipsis Regularibus, quam Locorum Ordinariis, seu 
quibusvis Superioribus subiectos, utriuslibet sexus, ad vitam, vel ad tempus 
deputatos, adeo ut nemo umquam eorum, vel earum directe, vel indirecte, 
palam, vel occulte, tam communi, quam particulari, et proprio nomine, etiam 
sub quovis statuti, vel consuetudinis, seu verius corruptelae, aut alio prae- 
textu, vel quacumque causa, nisi in Generali Capitulo, aut alia Generali 
Congregatione re mature discussa unanimi consensu omnium, Superiorum- 
que permissu causa approbata fuerit, quicquam tale attentare valeat. 

S 3. Id autem ita absolute, et generatim vetitum intelligatur, ut neque 
omnino fas sit, quicquam donare, tam ex fructibus, redditibus, proventibus, 
collectis, vel contributionibus, aut oblationibus, sive eleemosynis, aut subsi- 
diis certis, vel incertis, ordinariis, seu extraordinariis, mensae, seu massae 
communis, vel cuiusvis Fabricae, et Sacristiae, quorum bona communiter, 
ut praefertur, administrantur, seu quae rationibus reddendis sunt obnoxia, 
quam ex pecuniis etiam, quae a singulis quovis modo acquisitae in com- 
mune conferendae omnino sunt. Nec si per viam voluntariae contributionis 
in commune congerantur. Nec si forsitan privatim, et nominatim cuilibet 


Romani Pontifices 341 


Religioso a suis Superioribus, vel a propriis affinibus, propinquis, familia- 
ribus, amicis, aut benevolis, vel a piis Christifidelibus, etiam eleemosynae, 
aut charitatis, et illius propriae personae intuitu attributae, seu quoquo modo 
per quemlibet Religiosum suo Monasterio, Domui, aut loco acquisitae, eique 
ut ad libitum de eis disponat, per Superiores concessae fuerint. Praeterquam 
leviora esculenta, aut poculenta, seu ad devotionem, vel religionem  perti- 
nentia munuscula, communi tantum, numquam vero particulari nomine (ubi 
Superiori de consensu Conventus videbitur) tradenda. Sed et huiusmodi 
missiones munerum ipsis Religiosis utriuslibet sexus non solum per se, 
verum etiam per alios tam directe, quam indirecte prohibitas declaramus. 

$ 4. Neque vero quisquam ab hac generali prohibitione se excusare 
valeat, etiam si munera miserit cuivis personae Laicae, vel Ecclesiasticae cuius- 
cumque status, gradus, dignitatis, ordinis, vel conditionis, et quavis non solum 
mundana, et Ducali, Regia, Imperiali, verum etiam Ecclesiastica, et Pontifi- 
cali, aut alia maiori, etiam Sanctae Romanae Ecclesiae Cardinalatus dignitate 
fulgenti, etiam proprio loci Ordinario, etiam ex causa, et occasione benedi- 
cionis, vel susceptionis habitus Regularis, tonsurae, aut Professionis Monia- 
lium, tam sibi subditarum, aut ipsi etiam proprio Ordinis, vel Congregationis 
Protectori, Vice-Protectori, Generali, vel Provinciali, aut cuiusvis Monasterii, 
Prioratus, Domus, aut cuiuslibet alterius loci Regulari Superiori, aut alio 
quocumque. officio, munere, aut dignitate fungenti, vel cuicumque etiam sim- 
plici, et particulari Religioso. Ita ut inter ipsos quoque Religiosos (ne prava 
ambitione impulsi pro consequendis in sua Religione gradibus, et dignita- 
tibus alter alterius gratiam, aut benevolentiam aucupetur) quaecumque lar- 
gitio, aut donatio munerum (nisi rerum minimarum, de licentia expressa, et 
in scriptis Superiorum) sit penitus interdicta. 

8 5. Insuper prohibemus, ne umquam eisdem Regularibus liceat ullas 
pecunias quoquo modo erogare in alicuius etiam benefactoris, aut Protec- 
toris, vel Ordinarii honorem, etiam occasione transitus, vel primi ingressus, 
aut ad beneficiorum acceptorum memoriam, gratique animi testificationem, 
seu pro praedictis personis quavis auctoritate, vel dignitate fungentibus hono- 
rifice, laute, et opipare exicipiendis, seu pro quibusvis conviviis eisdem, aut 
cuivis alteri quacumque occasione, vel causa exhibendis, vel pro comessa- 
tionibus, aut compotationibus quibusvis personis tam eiusdem Ordinis, Con- 
gregationis, Monasterii, Domus, aut Loci, quam extraneis largiendis, aut pro 
exhibendis spectaculis, etiam piis, intra Ecclesias, Monasteria, et Domos 
sacras, seu pias, vel extra eas, in quibusvis publicis, aut privatis, sacris, aut 
profanis locis, etiam ubi Sanctorum, et Sanctarum vita, aut res pie gestae, 
etiam in memoriam Passionis Dominicae populis spectandae proponuntur, 
aut alias in praedictis, sive in quibusvis rebus supervacaneis ad pompam, et 
ostentationem, aut ad oblectationem, vel paucorum lucrum, et privata com- 
moda quomodolibet pertinentibus, nisi re ipsa pro divino cultu, et veris 
Christi pauperum indigentiis, servato in hoc charitatis ordine, et habita neces- 
sitatis ratione, de consilio, et consensu Superiorum sublevandis, aut alias in 
rebus licitis, et per Capitulum Generale, aut Provinciale non prohibitis, vel 
taxam ibi forsan praescriptam non excedentibus, sumptus huiusmodi fiant. 

8 6. Declarantes tamen per haec, laudabilem, et Apostolica doctrina 
sacrisque Canonibus commendatam hospitalitatem, praesertim erga pauperes, 
et peregrinos, nequaquam imminui, aut prohiberi. Quinimmo si qui reddi- 
tus ad id, vel ex fundatione, vel ex institutis, statutis, aut consuetudinibus 
aliquorum Monasteriorum, Ordinum, aut Regularium huiusmodi locorum, 
aut ex testatorum, vel donantium voluntatibus, sive alias applicati, aut donati 
sunt, eos omnino, ut decet, integre in usus pios hospitalitatis huiusmodi 
erogandos esse, et praesertim in. Monasteriis, seu locis deseftis, et ab laico- 
rum aedibus longius remotis, ubi tamen pauperum, et vere egenorum ratio 
in primis habeatur. Si quos vero ditiores occasione transitus, sive alias ex 
devotionis, aut necessitatis causa eo divertere contigerit, eos sane deceret 
Refectorio communi cum Religiosis, mensaque et ferculis communibus, nequa- 
quam a caeteris distinctis contentos esse. Verum omnino ipsi Regulares iu 
hospitibus huiusmodi potentioribus excipiendis ita se gerant, ut in eis fru- 
galitas, et paupertas religiosa prorsus eluceat. 

8 7. Pari etiam ratione districte inhibemus, ne quispiam ex praedictis 
Laicus alias quam ut superius dictum est, vel Clericus saecularis, vel regu- 
laris quocumque honore, praeeminentia, nobilitate, aut excellentia, etiam San- 
ctae Romanae Ecclesiae Cardinalatus dignitate praeditus, etiam Protector, 
Vice-Protector, loci Ordinarius, Praelatus Generalis, Provincialis, aut Mona- 
sterii, Domus, vel loci cuiuslibet Superior, eorumve affines, propinqui, fami- 
liares, aut Ministri utriuslibet sexus, quicquam contra hanc superius expres- 
sam prohibitionem recipiant. Quod si, vel ab aliquo particulari Religioso, 
vel a Superiore quopiam Generali, Provinciali, aut alio quocumque ofticio 
fungente, aut a Conventu, Capitulo, vel Congregatione, sive ab universo 
Ordine, et Religione quicquam receperint, id quod acceperint, suum non 
faciant. Verum ipso facto absque aliqua monitione Iudicis, decreto, sententia, 
aut declaratione, ad illius restitutionem omnino in utroque foro teneantur, adeo 
ut restitutione ipsa realiter non facta, neque etiam in foro conscientiae absolvi 
possint. Hanc autem restitutionem fieri volumus non privatim ei Religioso, 
qui donavit, sed ei Monasterio, Domui, vel alteri loco, de cuius bonis facta 
est largitio, vel si non de eis bonis donatum est, in quo idem Religiosus 
donans professionem emisit, vel si nomine totius Capituli, Conventus, aut 
Congregationis, vel universi Ordinis, seu Religionis donatio facta extiterit, 
pariter communi mensae, aut massae, cuius nomine. donatum fuerit, accepta 
munera restituantur, ita ut nec qui donavit, nec Conventus, Capitulum, 
Congregatio, Ordo, aut Religio, cui restitutio facienda est, illam remittere, 
et iterum condonare, aut recipientem ab obligatione restituendi eximere, vel 
ut in pauperes eroget, concedere quoquo modo possit. 

S 8. Quod si quis ex supradictis Regularibus utriuslibet sexus, cuius- 
cumque gradus, ordinis, dignitatis, ac ubilibet locorum existentibus, coniun- 
ctim cum caeteris, seu divisim nostrarum huiusmodi prohibitionum, statu- 
torum, ordinationum, iussionum, decretorum, mandatorum transgressor fuerit, 
statuimus, ut omnibus, et singulis per eum obtentis dignitatibus, gradibus, 
muneribus, et officiis eo ipso privatus, ac ad illa, et alia similia, vel dissi- 
milia in futurum obtinenda inhabilis perpetuo, et incapax, ac perpetua infa- 

mia, et ignominia notatus existat. Et praeterea privationem vocis activae, et 
passivae absque ullo Superioris decreto, aut ministerio, ipso facto incurrat, 
necnon ultra huiusmodi poenas etiam tamquam contra furti, et simoniae cri- 
minum reum, tam per viam denunciationis, accusationis, aut querelae, quam 
etiam ex officio procedi, et inquiri, condignisque suppliciis affici debeat, 
poenis aliis a iure statutis, ac per alias Constitutiones Apostolicas, aut pro- 
pria cuiusvis Ordinis, Congregationis, Monasterii, domus, aut loci, statuta, 
vel consuetudines contra personas aliquid praemissorum committentes forsan 
decretis, et inflictis, nihilominus in suo robore permansturis. 

8 9. Quocirca universis, et singulis modernis, et pro tempore existenti- 
bus locorum Ordinariis, eorumque Vicariis, et Officialibus, necnon quorum- 
cumque Ordinum, Prioratuum, Monasteriorum, et Domorum Superioribus, 
etiam Generalibus, seu Provincialibus, caeterisque, ad quod spectat, per 
Apost. scripta mandamus, quatenus ipsi, et eorum singuli, quantum ad eos 
pertinet, curent omni studio, diligentia, auctoritate, et vigilantia praesentem 
constitutionem firmiter, et inviolate observari, et contra inobedientes, vel trans- 
gressores condignis poenis animadverti. Eosdem inobedientes, necnon con- 
tradictores quoslibet, et rebelles, per opportuna iuris, et facti remedia, appel- 
latione postposita compescendo, invocato etiam ad hoc, si opus fuerit, auxilio 
brachii saecularis. 

$ 10. Non obstantibus Constitutionibus, etc. 

[Bull. Rom., tom. 5, II, p. 31-33]. 


179. 


Clemens VIII, instr. Sanctissimus, 3X aug. 1595.! 


Sanctissimus Dominus noster Clemens Papa Octavus, etc. 

Presbyteri Graeci, baptizatos chrismate in fronte non consignent, et ideo 
ab ipsis in ordine baptismi apud eorum Euchologium praetermittantur, quae 
sequuntur post illa verba xai uerà rmv eUymv, etc. usque ibi, e/ra 7oiet ó 
iepevs o'Ygua kUkAov, hoc est, et post orationem, etc. ubi habetur forma huius 
consignationis, usque ad verba: Postea facit sacerdos figuram circuli, etc. 

8 1. Episcopi Latini infantes, seu alios baptizatos a Presbyteris Graecis 
de facto chrismate in fronte consignatos confirment; et tutius videtur ut 
ad cautelam, et sub conditione id faciant, videlicet, N.si es confirmatus, ego 
te non confirmo, sed si non es confirmatus, ego consigno te signo Crumcis, 
et confirmo te chrismate salutis: Ff in nomine Patris, et Filii, et Spiritus: Sancti. 
Praesertim vero cum verisimiliter dubitari potest, quod ab Episcopis Graecis 
fuerint baptizati. 

& 2. Sanctissimum Eucharistiae Sacramentum, quod pro infirmis asser. 
vatur, singulis octo diebus, aut saltem quindecim renovetur. 


! [nstructio super ritibus Italo-Graecorum. 

Non asservetur idem Sacramentum toto anno, si tamen asservatum fuerit, 
saltem in fine anni sumatur. 

Tollatur abusus tunderndi, vel etiam miscendi sacro Oleo, ac iterum 
coquendi, vel alias exsiccandi species Sacramenti Sacrae Eucharistiae Feria V 
Coenae Domini, ut deinde illud asservent. 

Si Graeci velint accipere altaria portatilia ab Episcopis Latinis conse- 
crata, bene erit; sin minus, tolerentur eorum throni, sive throni super Altaria 
lapidea ponendi cum celebrant. 

Corporalia uti Latini habeant, nisi thronis etiam pro corporalibus utantur. 

8 3. In casu necessitatis, Presbyteri Graeci Catholici possint Latinos 
absolvere. 4 

Utantur forma absolutionis in generali Concilio Florentino praescripta, 
et postea si voluerint, dicant orationem illam deprecativam, quam pro forma 
huiusmodi absolutionis dicere tantum consueverunt. 

Tollendus abusus, ubi est, ut vir, atque uxor simul, et eodem tempore 
eidem Presbytero confiteantur. 

Aqua ex ritu Graeco in die Epiphaniae, vel primo die mensis benedicta 
conservetur in Ecclesia, ut illa fideles aspergantur. 


Circa Oleum Sanctum Catechumenorum, et infirmorum. 


Non sunt cogendi Presbyteri Graeci, Olea sancta praeter Chrisma ab Epi- 
scopis Latinis Dioecesanis accipere, cum huiusmodi Olea ab eis, in ipsa 
Oleorum, et Sacramentorum exhibitione, ex veteri Ritu conficiantur, seu 
benedicantur. Chrisma autem, quod non nisi ab Episcopo, etiam iuxta eorum 
ritum, benedici potest, cogantur accipere. Prohibeantur vero ab Episcopis 
Graecis externis Schismaticis, seu Sanctae Romanae Ecclesiae communionem 
non habentibus, illud accipere, vel eo uti. 

8 4. Ordinati ab Episcopis Schismaticis, alias rite ordinatis, servata debita 
forma, recipiunt quidem ordinem, sed non exequutionem. 

Proinde ipsi ordinati ab Episcopis Schismaticis, correcti, vel emendati 
reconciliandi sunt, et absolvendi cum  poenitentiis salutaribus; dummodo 
errores, vel saltem schisma Ordinatoris abiurent in iudicio, vel publice, vel 
secreto pro qualitate facti. In ordinibus autem per eos alias rite susceptis. 
ministrare non permittantur, nisi cum ipsis super irregularitate huiusmodi 
occasione contracta, auctoritate Sanctae Sedis Apostolicae fuerit dispensatum. 

Non sunt admittendi Episcopi Schismatici, sive pro ordinibus, sive pro 
aliis Sacramentis conferendis, sed detinendi, quoad Sancta Sedes Apostolica 
desuper consulatur, et responsum habeatur. 

Graeci sine literis dimissoriis Episcopi Latini Dioecesani ad Sacros Ordi- 
nes promoti, suspensi sunt, et si suspensi in suis ordinibus ministraverint, 
efficiuntur irregulares sicut et Latini. 

Super huiusmodi autem, et similibus irregularitatibus dispensandi facul- 
tatem a Sancta Sede Apostolica obtineri oportet. 

Si Episcopus Latinus Graecum aliquem ordinare voluerit, qui a Presby- 
tero Graeco in baptismo chrismate in fronte de facto fuerit consignatus, 

debet illum antea confirmare, saltem sub conditione, videlicet N. si es con- 
firmatus etc, ut supra. Presbyteri vidui, seu uxoribus orbati, habitum defe- 
rant diversum ab aliis. » 

$ 5. Curent Ordinarii locorum, ut decretum Sacri Generalis Concilii 
Tridentini de reformatione Matrimonii vertatur in linguam Graecam vulga- 
rem, et in locis, et parochiis Graecorum, et Albanensium evulgetur, et publi- 
cetur. 

Matrimonia inter coniuges Graecos dirimi, seu divortia quoad vinculum 
fieri nullo modo permittant, aut patiantur, et si qua de facto processerunt, 
nulla, et irrita declarent. 

Maritus Latinus uxoris Graecae ritum non sequatur. 

Latina uxor non sequatur ritum mariti Graeci. 

Graeca vero uxor sequatur ritum mariti Latini. 

Quod si id fieri non possit, quisque coniugum in suo ritu, Catholico 
tamen, manere permittatur. 

Proles sequatur patris ritum, nisi praevaluerit mater Latina. 

Presbyter Graecus coniugatus, ante Sacrum Sacrificium, seu Sanctam 
Missam celebrandam, vel per hebdomadam, vel per triduum abstineat ab 
uxore. 

8 6. Graeci credere tenentur, etiam a Filio Spiritum Sanctum procedere, 
sed non tenentur pronunciare, nisi subesset scandalum, praesertim si degant 
inter Latinos, aut necessitas postularet confitendi fidem Catholicam, quia tunc 
oporteret etiam pronunciare. 

Nunquam monachis Graecis, seu Calogeris animarum cura committatur, 
nisi ex necessitate, vel alia iusta causa. 

Presbyteri saeculares Graeci, abiuratis schismate, et erroribus, atque in 
fide Catholica bene instructi, in. Parochialibus, seu Curatis Ecclesiis. Grae- 
corum institui possunt. 

Tolerandus est apud Graecos usus carnium die Sabbati, ubi sine scan- 
dalo fieri potest, in locis tamen ipsorum, et inter eos tantum. 

Item tolerandum est, ut ad leiunium eodem die Sabbati in Quadrage- 
sima, excepto uno Sabbato Sancto, ex antiqua traditione non teneantur, sed 
dumtaxat ad abstinentiam. 

In ieiuniis biduanis, vel triduanis, vel alias a Dioecesanis, vel in Iubi- 
laeis a Summo Romano Pontifice indictis, dies Sabbati in eis comprehensus, 
vel praescriptus, in alium diem pro plebibus Graecis ab ipsis Dioecesanis, 
Apostolica auctoritate Sanctissimi Domini Nostri Domini Clementis divina 
providentia Papae Octavi permittitur commutari. 

Si ipsi Graeci ad observationem ieiuniorum, et vigiliarum Latinae Eccle- 
siae induci possent, optimum esset, sed non cogantur, cum ipsi qualibet 
hebdomada, et feria quarta, et feria sexta ieiunent. 

Graeci existentes inter Latinos, dies festos de praecepto eiusdem Latinae 
Ecclesiae servare teneantur. 

$ 7. Insuper idem Sanctissimus Dominus Noster constituit, Romae haben-- 
dum esse Episcopum Graecum Catholicum, qui Graecos Episcopis Latinis 
Italiae, et Insularum adiacentium subiectos, ab Episcopo Graeco ordinari 

volentes, cum illorum dimissoriis ad id tantum concedendis, ritu Graeco 
ordinet. 

8 8. Ita Sanctitas Sua ex sententia Congregationis super reformatione 
Graecorum decrevit, et declaravit, ac fieri mandavit. 

[Bull. Rom., tom. 5, II, p. 72, 73]. 


180. 


Clemens VIII, const. Ex quo, 10 febr. 1596. 


Ex quo in Ecclesia Dei multa, tum a sacris Conciliis, tum a Romanis 
Pontificibus Praedecessoribus nostris, ad Dei gloriam augendam, et ad Catho- 
licae fidei unitatem ubique retinendam, pie ac sapienter instituta sunt, nihil 
magis, iidem Pontifices Praedecessores nostri curandum sibi esse statuerunt, 
quam ut communes ecclesiastici muneris rationes, ad propriam normam 
servata antiquitatis auctoritate revocarent. 

8 I. Hac solicitudine impulsus fe. re. Pius Papa V Praedecessor noster, 
formulam primum psallendi horas canonicas, et celebrandi Missas, varie prius 
constitutam, et a nonnullis Praedecessoribus nostris restitui, et instaurari 
coeptam, ad unam pariter formam, Romano Breviario, ac Missali propterea 
summo studio, ac diligentia edito, redigendam curavit. 

8 2. Atque hoc sane consilio alii Romani Pontifices, qui eumdem Pium 
praecesserunt, Pontificales etiam caeremonias, ac ritus, quibus eiusdem Catho- 
licae Ecclesiae Praesules in suorum munerum functione uterentur, certis simi- 
liter forma, et modo praefinitis, in Romanum Pontificale retulerunt. 

8 3. Caeterum, quia eaedem caeremoniarum, ac rituum formulae ibi 
expressae, postea, sive diuturnitatis iniuria, sive Typographorum mnegli- 
gentia, sive alia de causa, in ipso Pontificali partim immutatae, partim cor- 
ruptae, veteris instituti, atque auctoritatis gratiam magna ex parte amise- 
rant; idcirco necessaria res visa est, ut eaedem formulae in Sacris Praesu- 
lum Ecclesiasticorum muneribus servandae, recuperato prioris integritatis 
statu, omnino restituerentur, et ab omnibus praescripta firma aliqua ratione 
observarentur. 

8 4. Nos igitur ad summum Apostolatus apicem, meritis licet imparibus 
evecti, praedictorum Romanorum Pontificum Praedecessorum nostrorum 
vestigiis inhaerentes, omni cura, et solicitudine adnitendum Nobis esse duxi- 
mus, ut errores, qui quidem nec pauci, nec leves in idem Pontificale depra- 
vatis passim locis irrepserant, quam accuratissime tollerentur. Idem enim 
Pontificale, corrupti et mendosi voluminis speciem adeo praeseferebat, ut 
(multis dictionibus hinc inde partim. in unam contractis, partim una in 
plures distincta, partim iisdem male, ac perperam collocatis, et traiectis, 
partim denique ipso orationis sensu mutato) dubium esset, quibus tandem 
officiis, vel laudibus iidem Ecclesiae Praesules divinum numen proseque- 
rentur: praeterquam quod in rubricis etiam sparsim turbata ordinis serie 
dispositis, tanta erat varietas, et obscuritas, ut multis in locis recte ne se 


Romani Pontifices 34T 


haberent, opinione magis, quam iudicio esset statuendum. Hanc ergo ad 
rem, tam cum Ecclesiae cultu, officioque nostro coniunctam, tamque eorum, 
qui pro impositi oneris debito, sacris Ecclesiae muneribus vacare debent, 
concordiae, et unitati congruentem, examinandam, et absolvendam piis qui- 
busdam, atque insignibus viris, diu, multumque in Pontificalibus caeremo- 
niis, et ritibus versatis, negocium dedimus, dictum Pontificale undequaque 
corrigendi, et restituendi, necnon quaecumque ad exactam illius editionem 
spectare viderentur perquirendi, et praestandi. Cumque apud eos paterna 
hortatione ad hoc opus maturandum, quotidie fere uteremur, re tota tan- 
dem ad Nos perlata, et in hanc, quae nunc editur, formam redacta, singulari 
Dei benignitate (neque enim aliter accipimus) Pontificale Romanum tandem 
restitutum, et absolutum est, atque ita ex omni parte dispositum, quod ii 
etiam, qui negocio, ac muneri huic praefuere, confirmarunt, ut nihil ab 
antiquis Pontificalium codicibus, qui tum in clarioribus Urbis Ecclesiis, tum 
in nostra Vaticana Bibliotheca, ac denique in quibusdam aliis insignibus 
locis asservantur, alienum, aut discrepans irrepserit. Ad quam operam in 
vetustis libris inter se conferendis, strenue, ac fideliter navatam, id com- 
modi quoque accessit, quod ii, qui ea in re industriam collocarunt, ex gra- 
vissimis scriptoribus. eos demum auctores, qui omnium probatissimi habe- 
rentur, sequuti fuerint: quodque ambiguis omnibus, ac dubiis rebus praeter- 
missis, eas dumtaxat, quae essent in veteris Pontificalis summa comprehensae, 
delegerint, iis tamen exceptis, quae ad Romanum Pontificem attinebant, quod 
nimirum in Caeremoniali S. R. E. sunt expressae. Ex rubricis vero, multis 
detractis, quae exactiore methodo in librum caeremoniarum Episcoporum sunt 
relata, plerisque etiam, uti necessitatis ratio postulabat, adiectis, et praeterea 
non paucis quibusdam in melius commutatis, clariusque expositis, ac deni- 
que cantu plano in aptiorem modulationis formam (permultis syllabis, pro 
temporum natura, ubi ratio eas produci, et corripi postulabat, contra quam 
prius in antiquo Pontificali expressum erat, magis apposite extensis, vel con- 
tractis) a viris eius rei peritis, ad hoc iussu nostro delectis, diligenter redacto, 
opus iam absolutum probavimus, et Romae edi, editumque divulgari man- 
davimus. 

& 5. Ut autem ipsius operis labor, finem eum ob quem est susceptus, 
sortiatur, utque posthac in omnibus, et singulis Ecclesiis, uno eodemque 
modo caeremoniae, et ritus Pontificales observentur, Motu proprio, et ex certa 
nostra scientia, ac de Apostolicae potestatis plenitudine, omnia, et singula 
Pontificalia in hunc usque diem in quibuscumque terrarum orbis partibus 
impressa, et approbata, et quibusvis privilegiis Apostolicis munita, et decretis, 
ac clausulis roborata, per praesentes supprimimus, et abolemus, eorumque 
usum in posterum universis Ecclesiis, Monasteriis, Conventibus, Militiis, Ordi- 
nibus, et Locis, atque etiam omnibus Patriarchis, Archiepiscopis, Episcopis, 
Abbatibus, et aliis Ecclesiarum Praelatis, caeterisque omnibus, et singulis pet- 
sonis Ecclesiasticis, saecularibus, et regularibus utriusque sexus, interdicimus, 
et prohibemus, et hoc nostrum Pontificale sic restitutum, et reformatum in 
omnibus universi terrarum Orbis Ecclesiis, Monasteriis, Ordinibus, et locis, 
etiam exemptis, si quae sunt, recipi, et observari praecipimus. 

8 6. Statuentes Pontificale praedictum nullo umquam tempore, in toto, 
vel in parte mutandum, vel ei aliquid addendum, aut omnino detrahendum 
esse, ac quoscumque, qui Pontificalia munera exercere, vel alias, quae in 
dicto Pontificali continentur, facere, aut exequi debent, ad ea peragenda, et 
praestanda, ex huius Pontificalis praescripto, et ratione teneri, neminemque 
ex iis, quibus ea exercendi, et faciendi munus impositum est, nisi formulis, 
quae hoc ipso Pontificali continentur servatis, satisfacere posse. 

8 7. Omnibus igitur, et singulis. Patriarchis, Archiepiscopis, Episcopis, 
Abbatibus, et caeteris Ecclesiarum Praelatis, necnon aliis quibuscumque per- 
sonis Ecclesiasticis, saecularibus, et regularibus utriusque sexus, ad quas id 
spectat, praecipimus, ac mandamus, ut omissis, quae sic suppressimus, et abo- 
levimus, caeteris omnibus Pontificalibus, hoc nostrum in suis Ecclesiis, Mona- 
steriis, Conventibus, Ordinibus, Militiis, Dioecesibus, et locis praedictis reci- 
piant, illoque posthac perpetuo utantur. 

8 8. Caeterum, ut praesentes literae omnibus plenius innotescant, man- 
damus, illas ad valvas Basilicae Principis Apostolorum de Urbe, et Cancel- 
lariae Apostolicae, et in acie Campi Florae publicari, earumque exemplar 
de more affigi. Volumusque praeterea, et motu, atque auctoritate similibus 
decernimus, ut qui in Romana Curia sunt praesentes, lapsis duobus men- 
sibus, qui vero intra montes, octo, et qui ultra ubique locorum degunt, 
duodecim integre excursis, vel alias ubi venalium huius Pontificalis volu- 
minum, notitiam, et facultatem habuerint, sacras caeremonias, et ritus in 
eodem Pontificali praescriptos iuxta illius modum, et normam, in quibus- 
cumque actibus exercere, et observare teneantur. 

[Bull. Rom., tom. 5, Il, p. 92, 93. - Cf. etiam Pontificale Romanum, 
initio]. 


181. 


Clemens VIII, const. Suscepti muneris, 23 febr. 1596. 


Suscepti muneris ratio postulat, ut ea, quae in Sacro Tridentino Con- 
cilio provide constituta sunt, ab iis, ad quos spectat, inviolate observari 
curemus. 

8 1. Maturo sane consilio ipsius Concilii decreto! provisum est, ut qui- 
cumque Regularis non subditus Episcopo, intra claustra degens extra ea ita 
notorie deliquerit, ut populo scandalo sit, Episcopo instante, a suo Superiore 
intra tempus ab Episcopo praefigendum severe puniatur, et Superior de puni- 
tione Episcopum certiorem íaciat, sin minus, ipse a suo item Superiore 
officio privetur, et delinquens ab Episcopo puniri possit. 

8 2. Verum quia experientia compertum est, interdum in huiurmodi de- 
creti exequutione nimis remisse procedi: cum enim Episcopus instat, aliquem 
regularem, eo quo supra dictum est modo, delinquentem a suo Superiore 


' Sess. XXV, de regularibus, c. 14. 

puniri, saepe fit, ut Superior regularem delinquentem ad alia suorum Ordinum 
loca, extra Episcopi Dioecesim, ex'industria impunitum transmittat, atque 
etiam ipse aliquando ad alias Provincias se conferat, nec ulterius super delin- 
quentis excessibus inquirat, et de eius punitione Episcopum certiorem reddat. 
Unde nec regularis delinquens tunc ab Episcopo puniri potest, cum extra 
ipsius Dioecesim existat, nec Superior, qui delinquentem corrigere negligit, 
ofticio privatur. 

8 3. Nos pro pastorali nostra solicitudine, praefati decreti exequutioni, 
quantum cum Domino possumus, favere, et praemissis malis, ut par est, 
opportuno aliquo remedio occurrere volentes, de Venerabilium fratrum nos- 
trorum Sanctae Romanae Ecclesiae Cardinalium praedicti Concilii interpre- 
tum sententia, Motu proprio, et ex certa scientia nostris, ac de Apostolicae 
potestatis plenitudine, hac nostra perpetuo valitura Constitutione, omnibus, 
et singulis cuiuscumque Ordinis, et instituti Regularium, etiam Mendicantium, 
Superioribus, in virtute sanctae obedientiae, et sub indignationis nostrae, ac 
privationis dignitatum, et officiorum per eos obtentorum, eo ipso incurrendis 
poenis, praecipimus, e£ mandamus, ut iuxta praedictum decretum quilibet 
ipsorum regularem non subditum Episcopo, intra claustra degentem, et extra 
ea ita notorie delinquentem, ut populo scandalo sit, Episcopo instante, intra 
tempus ab Episcopo praefigendum, severe puniat, ac de punitione Episcopum 
certiorem faciat, et alias decretum ipsum, in omnibus, et per omnia exe- 
quatur. Caeterum si Superior in regularem delinquentem non animadverterit, 
quinimmo si illum impunitum ad alia suorum Ordinum loca, extra Episcopi 
Dioecesim, ut praefertur, transmiserit, volumus, et simili motu, atque aucto- 
ritate decernimus, ut Superior instante Episcopo, intra terminum ab Episcopo 
praefigendum, et sub eisdem indignationis nostrae, ac privationis dignitatum, 
et officiorum obtentorum, necnon et sub inhabilitatis ad illa, et alia in poste- 
rum obtinenda, ac ulterius privationis activae, et passivae vocis, ad quas a 
nemine praeterquam a Nobis, et a Romano Pontifice pro tempore existen. 
restitui possit, ipso facto similiter incurrendis poenis, ipsum regularem delin- 
quentem a loco, ad quem transmissus fuit, revocare, et in quo deliquit, con- 
stituere, seu sistere teneatur. Quod si hoc etiam facere praetermiserit, per 
praesentes similiter statuimus, ut Ordinarius loci ad quem regularis delin- 
quens transmissus fuerit, super praemissis ab ipso Ordinario loci, in. quo 
deliquit, similiter requisitus, vel alias de illius delicto informatus, ut prae- 
fertur, tamquam Sedis Apostolicae delegatus, praedictum Concilii decretum 
omnino exequi, et in regularem delinquentem severe animadvertere possit, 
et debeat. 

$ 4. Decernentes, etc. 

[Bull. Rom., tom. 5, II, p. 93, 94]. 

182. 


Clemens VIII, const. Romanum Pontificem, 28 febr. 1596. 


Romanum Pontificem decet, ea quae ob iustas causas interdum statuta 
sunt, cum ipsa rerum experientia suadet, moderari, et immutare, prout in 
Domino salubriter conspicit expedire. 

S 1l. Alias sane emanarunt literae fel. rec. Sixti PP. V, Praedecessoris 
nostri, contra Clericos male promotos, ac in Episcopos in Ordinum colla- 
tione peccantes, tenoris infrascripti, videlicet Sixtus Episcopus Servus ser- 
vorum Dei. Ad perpetuam, etc. Sazcfum eft salutare, etc. 


Omittitur insertio bullae, quoniam eam habes supra, in N. 166. 


S 2. Nos animadvertentes in dictis literis nihil fere, quo ad ea, quae in 
ordinum collatione servanda sunt, disponi ultra id, quod in sacris Canonibus, 
et in Concilii Tridentini Decretis, ac aliorum Romanorum Pontif. Praedeces- 
sorum nostrorum Constitutionibus dispositum fuit, sed diversas poenas, et 
censuras ecclesiasticas contra Episcopos, et alios Praelatos in ordinum col- 
latione peccantes, et similiter contra clericos, tam saeculares, quam cuiusvis 
Ordinis, instituti, et militiae regulares male promotos constitui, absolutio- 
nemque, et dispensationem Sedi Apostolicae reservari, et alias sicut in prae- 
fatis literis continetur. Considerantesque, tam promoventes quam eos, qui ad 
dictos Ordines promoventur, saepe censuris, et poenis huiusmodi, ob illarum 
multiplicationem in eorum perniciem animarum, variis modis illaqueari, non- 
nullos ex Praelatis, et Episcopis in conferendis huiusmodi ordinibus nimis 
scrupulose procedere, multosque metu poenarum, et censurarum praefatarum, 
ab Ordinum collatione prorsus deterreri, adeo ut Clericorum, et Sacerdotum 
numerus propterea aliquibus in locis valde imminutus sit, omnium in prae- 
missis securitati, ac animarum saluti, paterna charitate prospicere volentes, 
Motu proprio, et ex certa scientia nostris, ac de Apostolicae potestatis pleni- 
tudine, hac nostra perpetuo valitura Constitutione, supradictas literas ad ter- 
minos sacrorum Canonum, ac Constitutionis, rec. mem. Pii Papae II etiam 
Praedecessoris nostri, quae incipit: Cum ex sacrorum (cf. N. 57), sub dat. 
videlicet 15 kal. Dec. anno incarnationis Dominicae 1461, Pontif. sui an. iv, 
cuius tenorem praesentibus pro expresso haberi volumus, et ad dispositio- 
nem Decretorum sacri Tridentini Concilii restringimus, et reducimus, nec- 
non censuras, et poenas in eisdem Sixti literis contra quoscumque, praeter- 
quam contra simoniace ordinantes, et ordinatos, inflictas, quas volumus in 
suo robore permanere (aliis omnibus poenis a sacris Canonibus, et Conciliis 
contra praedictos omnes similiter inflictis salvis, et firmis remanentibus) mo- 
deramur, et abolemus. 

S8 3. Decernentes, etc. 

[Bull. Rom., tom. 5, II, p. 97]. 

183. 


Clemens Vill, const. Regularis disciplinae, 12 mart. 1596. 


Regularis disciplinae restitutioni, pro qua potissimum iuxta muneris 
nostri debitum laborare non desistimus, illud in primis magnum impedimen- 
tum afferre quotidiano usu compertum est, quod in omnibus Conventibus, 
iis praesertim, qui maiori reformatione indigent, singuli ad Religionem venien- 
tes passim recipiuntur. Unde fit, ut quo magis Nos variis Constitutionibus 
male affectas radices amputare studemus, eo magis in dies depravatae, iníru- 
ctuosaeque eiusmodi noviter profitentium succrescant. 

S 1. Cui quidem malo occurrere volentes, praesenti Decreto statuimus, 
districteque praecipimus omnibus Generalibus, Provincialibus, Commissariis, 
Ministris, caeterisque Superioribus Conventuum intra Italiae, et insularum 
adiacentium fines existentium quibuscumque, et quorumcumque Ordinum 
Mendicantium, ut de caetero neminem sub quovis praetextu, aut colore, ad 
habitum regularem admittant, nisi in Conventibus auctoritate nostra pro- 
pediem in unaquaque Provincia designandis. 

& 2. Insuper sancimus, ut quoad eiusmodi Conventus, ut praefertur, per 
Nos deputati non fuerint, omnes praefatorum Ordinum Superiores a re- 
ceptione quorumcumque Novitiorum, sive ad habitum, sive ad professionem 
omnino abstineant. 

8 3. Superior, qui huius Decreti transgressor extiterit, ipso facto poenam 
privationis omnium officiorum, quae tunc obtinebit, vocisque activae, et per- 
petuae inhabilitatis ad alia in posterum obtinenda, se noverit incurrisse, ac 
aliis etiam poenis arbitrio nostro subiaceat. 

S 4. Receptiones vero, et professiones quaslibet eorum, qui contra huius- 
modi Decretum nostrum admissi fuerint, nullas, et irritas esse nunc decer- 
nimus, et declaramus. 

8 5. Privilegiis, statutis, et consuetudinibus quibuscumque in contrarium 
minime obstantibus. 

[Bull. Rom., tom. 5, II, p. 410, 411]. 


184. 


Clemens VIII, decr. Sanctissimus, 18 aug. 1597. 


S I. Sanctissimus D. N. D. Clemens Papa VIII decrevit, ut qui in prae- 
senti Card. Diaconi existunt, si in ordine Diaconatus per integrum decen- 
nium a die eorum promotionis ad Cardinalatum perseverarint, transeuntes 
ad ordinem Presbyteratus, locum obtinere valeant ante omnes illos Cardi- 
nales Presbyteros, qui post illos ad Cardinalatum assumpti fuerint; dum- 
modo decem saltem Cardinales Diaconi in eodem ordine remaneant. 

8 2. In posterum vero Cardinales Diaconi promovendi, eodem privilegio 
potiantur, uno hoc excepto, quod ipsis decennii tempus, non a die quo ad 
Cardinalatum evecti fuerint, sed a die quo ad ordinem Presbyteratus pro- 
moveri potuerint, currere incipiat. 

[Bull. Rom., tom. 5, II, p. 165]. 


185. 


Clemens VIII, const. Cum ob nonnullas, 10 apr. 1598. 


Cum ob nonnullas graves, et urgentes causas ad Civitatem, et Duca- 
tum nostrum Ferrarien. cum plerisque S. R. E. Cardinalibus, et nonnullis 
nostris, et Romanae Curiae Officialibus propediem, annuente Domino, nos 
conferre, ac ibidem, et in aliis forsan temporalis ditionis Ecclesiasticae locis 
per aliquot menses commorari statuerimus. Cumque in Alma Urbe nostra 
causarum, et literarum Audientiam, nec non etiam Cancellariam nostram Apo- 
stolicam relinquamus, et praeterea diversi eiusdem S. R. E. Cardinales, alii- 
que Romanae Curiae Officiales in eadem Urbe remaneant, Nos ne propterea 
dubitatio aliqua circa Curiales, ac Officiales, eiusdem Romanae Curiae oria- 
tur, providere volentes; 

S I. Hac nostra Constitutione, tam eos qui Nos sequentur, quam eos 
qui in dicta Urbe remanserint, sive S. R. E. Cardinales, sive Officiales, et 
Curiales, aut alii quicumque eamdem Romanam Curiam sequentes fuerint, 
unam tantum, et non duas Romanas Curias constituere, eosque omnibus, et 
singulis gratiis, privilegiis, antelationibus, praerogativis, declarationibus, indul- 
tis, facultatibus, concessionibus, et consuetudinibus, etiam quoad acceptatio- 
nes, et provisiones beneficiorum faciendas, quibus Cardinales, Officiales, 
-Curiales, et alii praedicti, dum Nos in dicta Curia in eadem Urbe reside- 
mus, de iure, et consuetudine utuntur, potiuntur, et gaudent, seu uti, potiri, 
et gaudere posse, et debere, perinde ac si Nos in eadem Urbe resideremus, 
auctoritate Apostolica tenore praesentium statuimus, decernimus, et decla- 
ramus. 

S 2. Necnon etiam eamdem Curiam censeri volumus, quoad beneficia, 
quae tam in dicta Urbe, et in Civitatibus, et locis ad quae accedemus, et in 
quibus in itinere eundo, et redeundo pro tempore moram trahemus, quam 
per obitum illorum, qui Nos, et Curiam nostram sequentur, seu ad Nos, et 
ad eamdem Curiam pro eorum negociis accedent, et in itinere, sive eundo, 
sive redeundo diem claudent extremum, quomodolibet vacabunt, neminem- 
 -que de illis praeter Nos disponere posse. 

S 3. Sicque per quoscumque [udices, etc. 
(Bull. Rom., tom. 5, II, p. 216]. 


Romani Pontifices 353 


186. 


Clemens VIII, decr. Sanctissimus, 20 iun. 1599. 


Sanctissimus in Christo Pater, et D. N. D. Clemens divina providentia 
Papa VIII cum iamdudum animadverteret collapsae Regularis disciplinae resti- 
tutioni, pro qua potissimum, iuxta sui muneris debitum vigilare, ac laborare 
non desistit, illud in primis magnum impedimentum afferre, quod in omni- 
bus Monasteriis, et Conventibus, iisque praesertim, qui maiori indigent refor- 
matione, singuli ad Religionem profitendam accedentes, passim, ac sine dele- 
ctu recipiuntur, ac inde fieri, ut quo magis variis Constitutionibus male 
affectas radices evellere studet, eo magis infructuosa noviter provenientium 
germina quotidie succrescant; cumque ob zelum, ac desiderium, quo tenetur 
Sanctitas Sua, omnes Regulares ad. vetus suae cuiusque Religionis institutum 
redigendi, districte prohibuerit, ne quis in certis Monachorum, et Mendican- 
tium Ordinibus ad suscipiendum habitum Religionis admitteretur, profitere- 
turve, quousque Monasteria, et Conventus aliquot destinarentur, in. quibus 
posset commodius regularis observantia, secundum reformationem a Sancti- 
tate Sua institutam, introduci. 

8 1. Quia tamen non obstante tali prohibitione, cognovit nonnullos 
fuisse, vel sub colore facultatis, et licentiae a Sanctitate Sua obtentae, vel 
quia talis prohibitio ad illorum notitiam non pervenerit, receptos, et admis- 
sos, praeter mentis suae sensum. Idcirco huic malo prospicere volens, ne 
licentiarum, ac facultatum huiusmodi subreptione, ac praetextu Decretum 
Sanctitatis Suae irritum reddatur. Nunc denuo districte praecipit, ac mandat 
omnibus Generalibus, Provincialibus, Commissariis, Ministris, Praesidentibus, 
Abbatibus, Prioribus, et Guardianis quibuscumque, caeterisque Superioribus 
Conventuum, Monasteriorum, ac Domorum quocumque nomine appellentur, 
intra Italiam, et Insularum adiacentium fines existentium, quorumcumque 
Ordinum Mendicantium, et non Mendicantium (exceptis tamen Carthusiano* 
rum, Fratrum Minorum de Strictiori Observantia, necnon Capuccinorum 
S. Francisci, Reformatorum S. Dominici, Discalceatorum Ordinis Carmelita- 
rum, necnon Fratrum Congregationis Fuiliensis Cisterciensis Ordinis, ac 
Eremitarum Eremi Camaldulensis Montis Coronae, Clericorum Regularium 
Theatinorum, Societatis lesu, Sancti Pauli Decollati, et aliorum de Somascha; 
Ministrorum Infirmorum respective Ordinibus, Societatibus, seu Congrega- 
iionibus nuncupatis, quae etiam antea exceperat, et nunc iterum excipiendc» 
voluit prohibitionem hanc ad illa nullo modo extendi) ne sub cuiusvis licen- 
tiae, et facultatis. impetratae, vel impetrandae obtentu, nisi per literas in 
Óforma Brevis dumtaxat, et non alias, quemquam ad habitum Regularem 
suscipiendum, nec etiam conversos, nisi in Conventibus, Monasteriis, et 
Domibus, auctoritate eiusdem SS. D. N. propediem in unaquaque Provincia 
designandis recipere, aut receptos ad professionem admittere, ullo modo 
audeant. Quinimmo contra primam prohibitionem Sanctitatis Suae receptos, 


23 


354 Romani Pontifices 


etiamsi imperfectum habitum, aut sine caputio gerant, post praesentis Decreti 
in Romana Curia publicationem, omnino eiicere debeant. 

8 2. Superiorem autem, qui huius Decreti transgressor extiterit, ipso 
facto poenam privationis omnium officiorum, quae tunc obtinebit, vocis 
activae, et passivae, et perpetuae inhabilitatis ad alia in posterum obtinenda, 
eo ipso incurrere voluit, ac decrevit, et aliis etiam poenis arbitrio Sanctitatis 
Suae imponendis subiacere. 

S 3. Receptiones vero, et professiones quaslibet eorum, qui contra huius. 
modi Decretum admissi fuerint, nullas, et irritas esse ad quemcumque effe- 
ctum, et nunc decernit, et declarat. 

S 4. Hoc autem Decretum noluit Sanctitas Sua eos Ordines comprehen- 
dere, qui Conventus, Domos, et Monasteria a se probata pro Novit. rece- 
ptione, et educatione hactenus permissione sua constituerint. 

8 5. Caeteras vero licentias, sive particulares, quae in hanc diem effe- 
ctum non sunt sortitae, revocat, et annullat. 

S 6. Vult autem Decretum hoc suum in solitis locis Urbis publicatum, 
ita praedictorum singulos afficere, ac si cuilibet personaliter fuisset intima- 
tum, privilegiis, statutis, et Constitutionibus quibuscumque in contrarium 
minime obstantibus. 

[Bull. Rom., tom. 5, II, p. 411]. 


187. 


Clemens VIII, decr. Nullus omnino, 25 iul. 1599.! 


Nullus omnino praetextu cuiuscumque privilegii, vel superioritatis, etiam 
Generalatus, a servitio Chori censeatur immunis, nisi pro tempore, quo quis 
in proprii officii munere actu fuerit occupatus. Cum Lectoribus autem, et 
Praedicatoribus, Superiores iis tantum diebus, quibus eos legere, aut prae- 
dicare contigerit, dispensare possint. Idem quoque praestare valeant cum 
aegrotis, et studiorum causa legitime impeditis. In eos vero qui negligentes, aut 
inobedientes fuerint, salutari poenitentia Superiores animadvertant, ad praescri- 
ptum Regulae, et Constitutionum, alimenti etiam si opus fuerit subtractione. 

8 I. Lectio Sacrae Scripturae, vel casuum conscientiae bis in hebdo- 
mada, praescriptis diebus in singulis Conventibus habeatur, ad quam Fra- 
tres omnes conveniant; eaque absoluta, mutua collatione circa explicatam 
doctrinam sese utiliter exerceant. 

8 2. Quo Tridentini Concilii Decreta de paupertatis Voto custodiendo 
fidelius observentur, praecipitur, ut nullus ex Fratribus, etiamsi Superior sit, 
bona immobilia, vel mobilia, aut pecuniam, proventus, census, eleemosynas, 
sive ex Concionibus, sive ex Lectionibus, aut pro Missis tam in propria 
Ecclesia, quam ubicumque celebrandis, aliove ipsorum iusto labore, et causa, 
et quocumque nomine acquisita, etiamsi subsidia consanguineorum, aut pio- 

rum largitiones, legata, aut donationes fuerint, tamquam propria, aut etiam 
nomine Conventus possidere possit, sed ea omnia statim Superiori tradantur, 
et Conventui incorporentur, atque cum caeteris illius bonis, redditibus, pecu- 
niis, ac proventibus confundantur, quo communis inde victus, et vestitus 
omnibus suppeditari possit. Neque Superioribus, quicumque illi sint, ullo 
pacto liceat eisdem Fratribus, aut eorum alicui, bona stabilia, etiam ad 
usumfructum, vel usum, administrationem, aut commendam, etiam depositi, 
aut custodiae nomine concedere. Eorum vero, quae ad necessitatem con- 
cessa erunt, nullus quicquam possideat, ut proprium, neque ut proprio uta- 
tur. Qui in praemissorum aliquo deliquerit, poenas nedum a Concilio Tri- 
dentino praescriptas, sed alias quoque multo graviores, Superiorum arbitrio 
imponendas incurrat. Nulla quorumcumque Superiorum dispensatio, nulla 
licentia, quantum ad bona mobilia, vel immobilia Fratres excusare possit, 
quo minus culpae, et poenae ab eiusdem Concilii Decretis impositae, et ipso 
facto incurrendae, obnoxii sint; etiamsi Superiores asseverent huiusmodi 
dispensationes, aut licentias concedere posse, quibus in ea re fidem minime 
adhiberi volumus. 

8 3. Fratrum vestitus, et suppellex cellarum, ex communi pecunia com- 
paretur, e£ omnino uniformis sit Fratrum, et quorumcumque Superiorum, 
statuique paupertatis, quam professi sunt, conveniat, ita ut nihil superflui 
admittatur, nihil etiam quod sit necessarium, alicui denegetur. Quaecumque 
Fratrum vestes, sive laneae, sive lineae, omnisque alia suppellex in aliquem 
commodum Conventus locum deferantur, ibique ab uno, vel duobus Fra- 
tribus huic muneri deputatis, diligenter custodiantur, ut inde Superioris arbi- 
trio, prout unicuique opus fuerit, subministrari opportune possint. 

8 4. Omnes etiam Superiores, quicumque illi sint, eodem pane, eodem 
vino, eodemque obsonio, sive eadem, ut aiunt, pitantia, in communi mensa 
prima vel secunda, nisi infirmitatis causa impediti fuerint, vescantur; neque 
singulare aliquid, quo privatim quisque in cibum utatur, ullo modo afferri 
possit; si quis in ea re peccaverit, nihil ea die alimenti percipiat, nisi panem, 
et aquam. 

8 8. Superioribus autem, nec Concilii Tridentini, aut haec nostra decreta 
declarare, interpretari, aut relaxare ullo modo possint, omnino interdicimus, 
et prohibemus. Decernentes irritum, etc, si quis autem contra praesum- 
pserit attentare, is eo ipso omni gradu, officioque privatus, et ad ea per- 
petuo inhabilis existat. 

8 11. Ut omnis scandalorum, et vagationis occasio tollatur, Conventus 
clausura perpetuo, ac diligenter servetur; ac propterea a Superiore lanitor 
constituatur, qui diligentia, ac morum integritate maxime commendetur; is 
ianuae custodiendae semper assistat, eamque nemini Fratrum aperiat, nisi 
socium, et exeundi licentiam obtinuerit. 

8 16. Nullus etiam Superior, cellas, sive in claustro, sive alibi separatas 
a communi Dormitorio habeat, sed unusquisque unica cella, eadem cum 
caeteris aliorum Fratrum coniuncta, nudis omnino parietibus, ac lecto, et 
mensa humilibus, uniformique suppellectili, ut praefertur, quemadmodum 
Religiosos decet, contentus sit. Possit tamen Generalis alicui ex Superiori- 

bus Conventuum, si eorum muneris, et officii necessitatem id exigere cogno- 
verit, alteram etiam cellam concedere. Cellae, sive aediculae, quae extra Dor- 
mitorium separatim sunt, ad officinas, aut alias ad communem usum, et 
commoditatem Conventus redigantur. Sigillatim suo quisque lecto cubet, 
neque ullibi duo eodem lecto dormire possint, qui omnes ad certam for- 
mam redigendi erunt. In privatis cellis nulli camini permittantur, sed omnes 
obstruantur statim, cardinibus etiam e parietibus convulsis, ut res illa non 
ad tempus facta, sed perpetuo duratura videatur, cellis tamen Generalis, aut 
alterius Superioris, ac Praedicatoris exceptis. 

8 18. Valetudinarium in singulis Conventibus certo, ac salubriori loco 
constituatur, quod pro loci situ, ac Fratrum numero, quoad fieri poterit, 
commodissimum esse possit, in quo Fratres omnes, cum aegrotabunt, curen- 
tur, nec inde, nisi recuperata sanitate abire permittantur. Qui vero infirmo- 
rum curae praepositi sunt, omni sedulitate, ac charitate operam suam prae. 
stabunt, ac curabunt, ne quid aegrotis omnino desit, quod ad sanitatem 
recuperandam pertineat. 

8 19. Ineatur ratio, qua, sublatis licentiis, ac facultatibus hactenus qui- 
buscumque concessis, degentes extra Conventus claustra ad ea quamprimum 
revocentur; nec de caetero, nisi ex gravissima causa a Sede Apostolica pro- 
banda, huiusmodi facultates concedi possint. 

S 20. Nulli in posterum ad habitum, aut professionem admittantur, 
nisi in Conventibus per Sedem Apostolicam in qualibet Provincia depu- 
tandis. 

S 21. Curent Superiores, ut constitutio interdicens largitiones munerum, 
et praescribens hospitalitatis formam, ab omnibus in quolibet Conventu invio- 
labiliter observetur. 

8 22. Ut omnis officiorum ambitus occasio praecludatur, caveant omnes 
a directa, vel indirecta vocum, seu suffragiorum procuratione tam pro se 
ipsis, quam pro aliis, tum in Capitulis locorum, tum in caeteris, praesertim 
Generalibus Capitulis, aut Congregationibus, seu alibi. Quicumque secus 
fecerint, praeter alias poenas, et censuras hactenus contra huiusmodi ambien- 
tes inflictas, quas in suo robore permanere volumus, in poenam privationis 
officiorum, quae obtinent eo ipso incidant, et ad futura quaecumque pariter 
inhabiles habeantur; super quo cum eis dispensari a nemine possit nisi a 
Nobis, vel successoribus nostris, et pro qualitate culparum gravius etiam 
plectantur. Porro supradictas omnes poemas ad complices, ac. simpliciter 
scientes, et non revelantes extendimus. 

S 23. In Superiorum, et Officialium omnium electionibus, forma prae- 
scripta a Sacro Concilio Tridentino, et Ordinis Constitutionibus inviolabiliter 
servetur; iurentque Electores secundum veritatem cuiusque conscientiae, pro- 
biores, ac magis idoneos se electuros ; àc propterea, priusquam ad electio- 
nem deveniatur, in primis, et ante omnia praelegantur Constitutiones de qua- 
litate, et requisitis eligendorum. Ad officia, gradus, et Praelaturas, illi praecipue 
eligantur, qui possint, et consueverint regulas Ordinis, et Constitutiones 
Observare, praesertim quae pertinent ad servitium Chori, ac vestitum, et 
victum communem. 

8 25. Hlud porro Superiores omnes in Domino admonemus, ut memo- 
res sint rationis, quam in novissimo die reddituri sunt pro grege sibi com- 
misso, ac propterea ommi studio invigilent, ut quae in eorumdem Ordinis 
Regulis, et Constitutionibus de oratione mentali, silentio, ieiuniis, Capitulo 
culparum, aliisque spiritualibus exercitiis prudenter, ac pie sancita sunt, ea 
omnia, et singula ad unguem observentur; intelligantque super his veluti 
fundamentis omnium Religionum aedificia construenda, et amplianda esse; 
quae ut faciliorem exitum sortiantur, et fructus uberiores in animis Fratrum 
producant, valde opportunum erit, si in quolibet Conventu singulis hebdo- 
madis habeatur sermo de religiosa disciplina, regularique observantia. 

[Bull. Rom., tom. 5, II, p. 340-343]. 


188. 


Clemens VIII, const. Etsi alias, 1 dec. 1601. 


Etsi alias fel. record. Paulus Papa IV Praedecessor Noster, ad nefariam, 
et sacrilegam quorumdam hominum temeritatem coercendam, qui cum ad 
sacrum Presbyteratus ordinem minime promoti sint, Sacerdotis tamen aucto: 
ritatem sibi temere assumentes, Missarum celebrationem usurpare, et Sacra- 
mentum Poenitentiae ministrare praesumunt, decreverit huiusmodi delin- 
quentes a Sanctae Inquisitionis Iudicibus tradi debere Curiae saeculari 
debita animadversione puniendos. 

8 I. Et postea rec. mem. Sixtus Papa V etiam Praedecessor Noster 
praedictum Pauli IV decretum innovari, ac serio observari mandaverit, eo 
tamen dictorum hominum prorupit audacia, ut praetextu ignorationis huius- 
modi decretorum, ac poenarum, contra ipsos, ut praefertur, inflictarum, illis 
se minime subiacere, et obnoxios esse putent, ac propterea se ab eisdem 
liberari, et absolvi posse praetendant. 

S 2. Nos igitur animadvertentes, huiusmodi perditos, et nefarios homi- 
nes ad sacrum Presbyteratus ordinem non promotos, Missarum celebrationem 
usurpare praesumentes, non solum actus idololatriae, saltem extrinsece, seu 
per externa, et visibilia Religionis, et pietatis signa exercere, sed etiam quan- 
tum in ipsis est, efficere, ut Christifideles, qui credunt eos ordinatos esse, 
et rite conficere Sacramentum Eucharistiae, idololatriae crimen ignoranter incur- 
rant, purum videlicet Panem, et Vinum, tamquam verum Christi Domini 
Nostri Corpus, et Sanguinem, eisdem adorandum proponentes, Confessio:;es 
autem audientes, non solum Sacramenti Poenitentiae dignitatem contemnere, 
verum etiam Christifideles decipere, dum scilicet inique sibi assumunt gra- 
dum Sacerdotalem, et auctoritatem absolvendi a peccatis magno cum periculo, 
et scandalo plurimorum. 

8 3. Propterea, ut gravissima haec scelera committentes, posthac debito 
supplicio puniantur, Motu proprio, et ex certa Nostra scientia, ac matura 
deliberatione deque Apostolicae potestatis plenitudine, Sanctae Inquisitionis 
Iudicum conscientiae consulere, et ne in futurum de poena hisce delinquen- 

tibus imponenda dubitari possit, providere volentes, supradictorum Praede- 
cessorum Nostrorum vestigiis inhaerentes, hac perpetuo valitura Constitu- 
tione decernimus, atque statuimus, ut quicumque non promotus ad sacrum 
Presbyteratus ordinem, repertus fuerit Missarum celebrationem usurpasse, 
vel Sacramentalem Confessionem audivisse, a Iudicibus Sanctae Inquisitionis, 
vel locorum Ordinariis tamquam Ecclesiae misericordia indignus, a foro 
Ecclesiastico abiiciatur, et ab ordinibus Ecclesiasticis, si quos habuerit, rite 
degradatus statim Curiae saeculari tradatur, per Iudices saeculares debitis 
poenis plectendus. 

S 4. Non obstantibus, etc. 

[Bull. Rom., tom. 5, II, p. 395, 396]. 


189. 


Clemens VIII, const. Cum ad regularem, 19 mart. 1603. 


8 1. Cum ad Regularem disciplinam in singulis Religiosorum Monaste- 
riis propagandam, Novitiorum institutio maxime utilis sit, ac necessaria, et 
nihil ad gravem illam, ac laudatissimam priscorum Patrum vivendi rationem 
relaxandam, maiorem vim habuisse compertum sit, quam vel nimiam in reci- 
piendis Novitiis facilitatem supra numerum, quem capere, atque alere Mona- 
steria ipsa possent, vel negligentiam in probando, et examinando eorum spi- 
ritu, an vere esset ex Deo, atque ex praecipuo desiderio illi inserviendi, vel 
denique incuriam in eis educandis, atque instituendis. ' 

S 2. Idcirco, ut huiusmodi incommodo deinceps occurratur, praecipitur 
omnibus, et singulis, ad quos spectat, ut in recipiendis Novitiis, et in eorum 
institutione atque educatione, nec non in Magistri, et aliorum Ministrorum 
electione, praeter alia, quae in sacris Canonibus, ac decretis, praesertim 
Concilii Tridentini, Pontificiis, et cuiuscumque Ordinis, aut Instituti Consti- 
tutionibus continentur, tam in alias designatis, quam nunc, et imposterum 
ad hoc designandis Monasteriis, et Conventibus, haec, quae sequuntur, invio- 
late observari, et exequi perpetuo curent. 

8 3. Primum, quod attinet ad Novitiorum recipiendorum formam, ultra 
diligentem perquisitionem, quae habenda erit de uniuscuiusque natalibus, 
corporis habitudine, moribus, et vita anteacta, ac praecipue eorum, qui sex- 
tumdecimum aetatis suae annum excedent, an criminosi, an aere alieno gra- 
vati, vel reddendae alicuius administrationis rationi obnoxii sint, iuxta for- 
mam Constitutionis fel. record. Sixti V et moderationum subsecutarum; ! 
illud etiam Superiores, ad quos spectabit, sedulo perquirant, ut quibus in 
Monasteriis, et Conventibus ex Apostolica facultate Novitiatus fuerint insti- 
tuti, in iis ad Religionem nullus imposterum admittatur, qui, et ex honestis 
parentibus natus non sit, et conditiones sacris Canonibus, Summorumque 

Pontificum Constitutionibus praescriptas non habeat, iuxta decretum super 
forma recipiendi Novitios die 19 maii 1602 editum. ? 

S 4. Quisque recipiendus in aliquo Ordine Regulari, etiam Mendican- 
tium, in ea sit aetate constitutus, quam eius Ordinis, in quo recipietur, regu- 
laria instituta, et ordinationes requirunt; eam vero literarum scientiam cal- 
leat, aut illius addiscendae spem indubiam praeseferat, ut minores, et suis 
temporibus maiores ordines, iuxta Decreta Sacri Concilii Tridentini susci- 
pere valeat. Sed si quis annum vigesimumquintum excedens ad habitum 
Regularem admitti postulaverit, et talis eruditionis expers inventus fuerit, in 
Conversorum tantum, quibus literarum scientia non est necessaria, nume- 
rum referatur. Ipsi autem Conversi non recipiantur ante vigesimum aetatis 
suae annum, et nisi saltem praecipua Doctrinae Christianae capita noverint. 

8 5. Demum Superiores diligenter exquirant, quo spiritu, qua mente, ac 
voluntate id regularis vitae genus elegerint, quem sibi finem proposuerint, 
num zelo melioris frugis, ac perfectioris vitae, et ut Deo liberius famulari 
possint, an potius levitate, vel humano aliquo affectu, aut inordinato animi 
motu ducantur, et an eorum parentes ope, et subsidio ipsorum indigentes 
destituantur. 

8 6. Provideant quoque, ut omnes etiam Conversi recipiendi, prius- 
quam ad habitum regularem admittantur, ab iis quibus munus hoc incumbit, 
de regula quam pro:tessuri sunt, tribus votis essentialibus, statuque Regulari, 
et aliis cuiusque Ordinis peculiaribus institutis, et Constitutionibus diligenter 
instruantur. Et quia quarumdam Religionum moris est, nedum Conversos 
ad professionem admittendos, verum et Oblatos, ut vocant, recipere, circa 
ipsorum Oblatorum receptionem unaquaeque Religio suas peculiares Con- 
stitutiones, specialiaque instituta observare teneatur. 

S8 7. Statim atque Novitii ad habitum recepti, et in locum Novitiatus 
introducti fuerint, per generalem omnium peccatorum confessionem totius 
anteactae vitae conscientiam discutiant, et expurgent. 

8 8. Quod vero ad loci qualitatem uniuscuiusque Novitiatus spectat, 
locus huiusmodi propria clausura ab ea parte Conventus, et Monasterii, in 
qua degunt professi, segregatus sit, atque distinctus; habeatque tot ad dor- 
miendum cellulas separatas, quot erunt numero Novitii, vel Dormitorium ita 
capax, ut pro singulis singuli lectuli commode sterni possint; in quo etiam 
cellula, vel certus, ac determinatus locus pro Maristro, eiusque Socio repe- 
riatur; in quo etiam, praeter alias communes commoditates, aptus locus adsit 
ad spirituales collationes, seti conferentias faciendas, ac lectiones, instruc- 
tionesque Magistri audiendas, et in quem hiemis tempore ad calefaciendum 
se igne communi recipiantur. Oratorium insuper, seu Cappella, si commode 
fieri poterit, ad Novitios in spiritualibus, praesertim in caeremoniis, Eccle- 
siasticisque functionibus exercendos. Hortus quoque peculiaris ad honestam 
recreationem, bene conclusus, atque munitus adsit; sin minus, hortum cae- 
teris Fratribus communem recreationis tempore ingrediantur. Ipsis vero Novi- 
iiis ibi commorantibus, curabit Magister cum loci Superioris auctoritate, si 

opus fuerit, ne in eumdem quisquam alius ingrediatur. Ad huiusmodi locum 
Novitiatus nemini eiusdem, vel alterius Ordinis Regulari etiam Conventus, 
et Monasterii Officiali, ullo umquam tempore, sub quovis praetextu aditus 
pateat, praeterquam Magistro, eiusque Socio, ac etiam Monasterii, aut Conven- 
tus Superiori, si quandocumque ingrediendum sibi necessario existimaverit; 
quo tamen casu aliquem semper ex senioribus Conventus, vel Monasterii 
Patribus Socium assumat. Huius loci clausurae clavis apud Magistrum sem- 
per asservetur, illique soli liceat ex gravi tantum causa ingressum illuc alicui 
permittere; si quis autem Novitiorum quempiam alloqui voluerit, Magistro 
praesente, et non aliter alloquatur. 

8 9. Novitiorum Magistro Socius, si ad Novitiorum instruendam multi- 
tudinem necessarius fuerit, vita, et moribus, quoad fieri poterit, consimilis 
deputetur; qui in his, quae ad Novitiatus regimen spectant, dicto Magistro 
immediate subiectus existat, eliganturque tam Magister, quam Socius per 
Provinciale Capitulum, per triennium ad minus onus huiusmodi subituri. 
Quod si aliquo casu extra tempus Capitulare nova loca Novitiatus concedi 
contingat, tunc electionem Magistri Novitiorum et Socii huiusmodi, in his 
novis locis per Generalem, vel Provincialem, seu Ministrum, aut eorum 
Visitatores, seu Vicarios, de Definitorum tamen, vel graviorum aliorum 
Patrum consensu, fieri permittitur; idemque servetur, si intra triennium, 
alterum, vel utrumque urgenti aliqua de causa ex illis locis amoveri, vel 
mori contigerit, in cuius, vel quorum locum alii consimiles subrogari debeant. 
Tam Novitiorum Magister, quam Socius ab iis omnibus officiis, oneribusque 
vacationem habeant, quae Novitiorum curam, et regimen impedire valeant. 
Ipse Magister sacerdotali Ordine sit initiatus, ac quinto saltem supra trige- 
simum aetatis suae anno constitutus, et per decennium a professione emissa 
in Religione perstiterit. Socius vero trigesimum annum excedat; sintque 
ambo doctrina, et quantum per Superiorum diligentiam, et curam fieri pote- 
rit, vitae etiam anteactae exemplo praestantes, Orationis praeterea et morti- 
ficationis operibus addicti, prudentia, charitateque referti, non sine affabili- 
tate graves, zelum Dei cum mansuetudine praeseferentes, ab omni cordis, 
ac animi perturbatione, ira praesertim, et indignatione, quae in se, et erga 
alios charitatem impedire consueverunt, quam longissime alieni, et tales 
demum, qui in omnibus seipsos bonorum operum exemplum praebeant, ut 
ii; qui eorum curae subsunt, illos non tam metuant, quam revereantur, nec 
illis unquam detrahere quicquam possint. Habeat etiam Magister plenam, 
et absolutam potestatem circa Novitiorum institutionem, ac Novitiatus regi- 
men, ita ut in illis nemini (Visitatoribus, ac Superioribus maioribus, vel 
etiam localibus exceptis) quovis colore se ingerere liceat. Curam adhibeat 
diligentem, ut Novitii omnes in regulari disciplina sedulo exerceantur, 
agnoscantque praecipue divinae, qua digni facti sunt, vocationis praestan- 
tiam, et excellentiam, quae vera sit, atque perfecta votorum solemnium, et 
quam necessaria cuiusque Ordinis Constitutionum observantia; modum in 
oratione tum vocali, tum mentali fructuose persistendi, illicitas passiones, et 
vitia (ad quae natura per peccatum labefactata omni tempore prona est, atque 
proclivis) per sensuum custodiam, et mortificationem cohibendi; austerita- 

tem, ieiunia, cilicia, disciplinas, conscientiae puritatem, crebram illius discus- 
sionem, Sacramentorum frequentiam, confessionis praesertim, quae bis sal- 
tem singulis mensibus fiat, per aperitionem quotidianam motuum internorum 
cordis, et tentationum manifestationem, per exercitium humilitatis circa 
viliora ministeria, per modestiam in omnibus actionibus, diuturnumque silen- 
tium. 

S 10. Quilibet Novitius bis quotidie orationi mentali, et vocali incum- 
bat, unusquisque secundum propriam capacitatem, et ordinem sibi a Magi- 
stro praescriptum, ac pluries in die propriam conscientiam unusquisque 
examinare contendat. Ipsi autem Magistro soli Novitiorum confessiones 
audiendi cura committatur. Liceat tamen Superiori, etiam locali, si ita expe- 
dire iudicaverit, vel per seipsum, vel per alium ab eo deputandum, semel, 
aut bis in anno eorumdem Novitiorum confessiones audire. 

S8 1l. Quotidie Missae Sacrificio intersint, et statutis horis in Choro 
nocturnis, diurnisque divinis Officiis assistant. 

S 12. Exercitationibus etiam corporalibus vacent, legant, vel scribant res 
spirituales, modestam animi recreationem interponant, quae in solitario loco, 
et commodo extra Novitiatum semel in hebdomada, vel in alternis saltem 
hebdomadibus longior statuatur; fiatque semper Magistro praesente, vel 
Socio; qui multum invigilent, ne duo ab aliis commorentur disiuncti, atque 
eo tempore cuiusque, in quam natura feratur, propensionem scrutentur. 

8 13. Non liceat eis, durante Novitiatus, et probationis tempore, una 
cum Professis, nisi in Choro, in Ecclesia tempore Officiorum, in Processio- 
nibus, aut in coenaculo causa refectionis commorari, nec permittatur eis 
Professos domo exeuntes comitari. 

S 14. Pro communibus, et propriis cuiusque necessitatibus, quae acci- 
dere possunt, unus ex Novitiis ipsis, aetate, moribusque provectior depu- 
tetur, qui absente Socio Magistro permittente, omnia, prout opus fuerit, 
agat, cui etiam ianuae custodia, et rerum levioris momenti provisio intra 
Novitiatum committi poterit. 

8 15. Cum autem, licet Clericorum bene instituendorum cura debeat 
esse praecipua, Conversorum tamen religiosa instructio non sit praetermit- 
tenda, quin potius aequanimiter amplexanda, quandoquidem. satis explo- 
ratum est, istorum etiam, cum Regulam profiteantur eamdem, perfectam 
educationem, tum Religioni decorem, et ornamentum, tum aliis Christifide- 
libus aedificationem, exemplum, atque utilitatem afferre; Conversis ipsis a 
Clericorum Novitiatu separatus ad dormiendum locus (quantum commode 
fieri poterit) assignari praecipitur. Illi tamen hac separatione non obstante, 
Magistro Novitiorum, seu Superioribus Monasteriorum, et Conventuum, 
iuxta cuiusque Ordinis Statuta, et Constitutiones subditi esse, et obedien- 
tiam praestare debeant, a quo non fantum circa corporalia obsequia pro- 
bandi, et exercendi, verum etiam pro eorum capacitate, et commoditate, de 
spiritualibus, praesertim de modo mentaliter orandi, diligenter instruendi 
erunt, quod ut commodius fiat, ad Capitula, et spirituales Conciones, quae 
per Magistros Novitiorum fieri solent, accersiri debeant, et in Ecclesiis sta- 
tutis horis conveniant, nisi tunc in suis officiis actualiter occupati fuerint. 


362 Romani Pontifices 


8 16. Tempore vero probationis elapso, ii tantum, qui non solum reli- 
giosae perfectionis capaces, sed ad laborem corporalem apti, novo, ac dili- 
genti examine reperti fuerint (dummodo aetatis suae annum, quoad Clericos 
decimumsextum, quo vero ad Conversos, vigesimumprimum excesserint) ad 
professionem admittantur. Sed qui ad Conversorum habitum recepti fuerint, 
ad Clericorum statum transire, etiam durante tempore probationis, non 
possint. 

S 20. Ut autem Novitii iam in Professorum numerum (sicut praemitti- 
tur) recepti, melius in bono spiritu, regularisque disciplinae observantia sta- 
biliantur, et confirmentur, mandatur, ut statim post professionem emissam, 
si in Conventibus, aut Monasteriis pro Novitiatibus assignatis locus aderit 
secundi Novitiatus, sive Professorii, ab ea, quae Novitiorum est, atque anti- 
quorum Professorum habitatione distinctus, et segregatus, ibi collocentur, 
si Monasterium, aut Conventus eos alere queat, sin minus, in alium com- 
modiorem Conventum, aut Monasterium transferantur, in quo is locus cum 
requisitis ad Novitiatum supranarratis reperiatur, vel accommodetur, aut de 
novo construatur. Ab hoc tamen illae Religiones excipiuntur, quae suarum 
Constitutionum, seu Institutorum vigore, maioris temporis cursu novos pro- 
fessos intra Novitiatum detinere consuescunt, quibus in hac parte non dero- 
gatur: illis tamen permittitur, ut praedictis earum Constitutionibus non 
obstantibus, id ipsum facere possint, si id rationi, ac Religioni magis expe- 
dire diiudicaverint; quibus in locis degant sub regulis, et modo vivendi 
adhuc arctiori, quam servent antiquiores professi; ita quod in negociis 
Monasteriorum, aut Conventuum non se intromittere, nec communibus tra- 
ctatibus interesse, neque alicuius exterioris obedientiae officium exercere 
debeant, ibique permaneant, quousque ad aetatem Sacris Ordinibus susci- 
piendis sufficientem devenerint, vel saltem per triennium post professionem, 
quo etiam tempore poterunt, quinimmo, et debebunt literarum studiis ope- 
ram navare, sub directione, ac regimine Superioris, qui eas qualitates habeat, 
quibus Novitiorum Magistrum praeditum esse oportere dictum est. 

S 21. Declaratur tamen, quod propter praemissa non censeatur concessa 
licentia recipiendi Novitios, nisi in locis pro Novitiatu designatis, aut impo- 
sterum designandis, et pro numero dumtaxat in eorum singulis praescripto, 
vel praescribendo. 

8 22. Denique si illi, qui inter Religiosos gradu, et ordine Superiores 
sunt, et alii, ad quos spectat, in praedictis omnibus, vel eorum aliquo deli- 
querint, seu quovis modo contrafecerint, officiorum omnium quae tunc obti- 
nebunt, privationem, gravioresque pro modo admissae culpae poenas, se 
subituros certo sciant. 

[Bull. Rom., tom. 5, II, p. 412-415]. 

190. 


Clemens VIII, const. Quoniam, 23 iul. 1603. 


Quoniam ad institutam Regularium locorum, et personarum reformatio- 
nem promovendam, et conservandam maxime pertinet, ut in quibusque 
Domibus, et Monasteriis is tantus numerus Religiosorum, qui commode ibi- 
dem ali possit, contineatur, ac eo pariter spectat, ut in quibusque Civita- 
tibus, et locis, novae Domus, et Monasteria, praesertim Mendicantium, non 
erigantur, nisi in eisdem Civitatibus, et locis, aliarum Domorum, et Mona- 
steriorum in eis existentium habita ratione, commode sustentari posse digno- 
scatur. 

8 1. Hac igitur Nos consideratione ducti, et in praemissis pro Nostro 
Pastorali munere opportune providere volentes, Motu proprio, et ex certa 
Nostra scientia, ac matura deliberatione, deque Apostolicae potestatis pleni- 
tudine, ex voto etiam venerabilium fratrum nostrorum Sanctae Romanae 
Ecclesiae Cardinalium super consultationibus, et negociis Episcoporum, et 
Regularium praepositorum, harum serie declaramus, locorum Ordinarios 
non posse licentiam ad novos Conventus, cuiusque Mendicantium Ordinis, 
in Civitatibus, et locis eorum ordinariae iurisdictioni subiectis erigendos 
impertiri, nisi vocatis, et auditis aliorum in eisdem Civitatibus, et locis exi- 
stentium Conventuum Prioribus, seu Procuratoribus, et aliis interesse haben- 
tibus, et causa servatis servandis cognita constiterit, in eisdem Civitatibus, 
et locis novos huiusmodi erigendos Conventus, sine aliorum detrimento 
commode substentari posse. 

8 2. Si vero ab eorum in huiusmodi causis sententiis, ad Nos, et Apo- 
stolicam Sedem provocari, et appellari contigerit, ipos Ordinarios tamdiu 
erectionem novorum Conventuum suspendere debere, quousque a Nobis, et 
Apostolica Sede in eadem causa pronunciatum extiterit, irritum nihilominus, 
et inane decernentes, quicquid secus super his a quoquam, quavis auctori- 
tate scienter, vel ignoranter contigerit attentari. 

8 3. Quocirca universis Venerabilibus Fratribus Nostris Patriarchis, Pri- 
matibus, Archiepiscopis, Episcopis, et aliis locorum Ordinariis per praesen- 
tes. in virtute sanctae obedientiae districte praecipiendo mandamus, ut prae- 
sentes Nostras literas observent, et observari curent, et faciant. 

8 4. Non obstantibus, etc. 

[Bull. Rom., tom. 5, III, p. 14]. 


191. 


Clemens VIII, const. Cum Sanctissimum, 7 iul. 1604. 


Cum Sanctissimum Eucharistiae Sacramentum, quo nos Christus Domi- 
nus Sacri sui Corporis participes effecit, atque apud nos, usque ad consum- 
mationem saeculi, permanere decrevit, maximum sit omnium Sacramento- 

rum, illudque in Sacra Missa conficiatur, ac pro peccatis totius Populi Deo 
Patri offeratur, sane omnino conveniens est, ut qui omnes unum sumus in 
uno corpore, quod est Ecclesia, et de uno Corpore Christi participamus, 
una, et eadem celebrandi ratione, uniusque officii, et ritus observatione in 
hoc ineffabili, et tremendo Sacrificio utamur. 

8 1. Quod cum Romani Pontifices Praedecessores Nostri semper opta- 
rint, atque in hoc diu multumque desudarint, tum in primis fel. record. 
Pius Papa V Missale Romanum ex Decreto Sac. Concilii Tridentini ad vete- 
rem, et emendatiorem normam restitui, Romaeque imprimi curavit. ! 

8 2. Qui etsi multis propositis poenis severissime caverit, ne quid illi, 
vel adderetur, vel ulla ratione demeretur, tamen progressu temporis, sive 
Typographorum, sive aliorum temeritas, et audacia effecit, ut multi in ea, 
quae his proximis annis excusa sunt Missalia, errores irrepserint, quibus 
vetustissima illa sacrorum Bibliorum versio, quae etiam ante Sancti Hiero- 
nymi tempora, celebris habita est in Ecclesia, et ex qua omnes fere Missa- 
rum introitus, et quae dicuntur Gradualia, et Offertoria accepta sunt, omnino 
sublata est, Epistolarum, et Evangeliorum textus, qui hucusque in Missae 
solemniis perlectus est, multis in locis perturbatus, ipsis Evangeliis diversa, 
et prorsus insolita praefixa initia, plurima denique passim pro arbitrio immu- 
tata sint, cuius rei praetextus fuisse videtur, ut omnia ad praescriptum sacro- 
rum Bibliorum vulgatae editionis revocarentur, quasi id alicui propria auc- 
toritate, atque Apostolica Sede inconsulta, facere licitum sit. 

8 3. Quod Nos animadvertentes, pro Nostra pastorali solicitudine, qua 
omnibus in rebus, et praecipue in sacris Ecclesiae ritibus, optimam, eamque 
veterem normam studemus tueri, et conservare, primum praedicta Missalia 
impressa sic depravata prohiberi, et abrogari, eorumque usum in celebra- 
tione Missarum interdici iussimus, nisi ad -praescriptum exemplaris sub ipso 
Pio V editi integre in omnibus emendarentur; deinde mandavimus non- 
nullis Venerabilibus Fratribus nostris S. R. E. Cardinalibus, in sacris literis 
versatis, et Ecclesiasticae antiquitatis peritis, ut curam, Missale ad pristinam, 
et quam maxime emendatam formam restituendi susciperent, qui pro sua 
erga Nos fide, et in Romanam Ecclesiam pietate, et studio, adhibitis etiam 
aliis rerum Ecclesiasticarum peritis, et eruditis viris, et veteribus Missalibus, 
aliisque praeterea libris, qui ad eam rem opportuni videbantur, accurate per- 
quisitis, et diligenter inspectis, Missale Romanum suae integritati restituere, 
ac ipsius Pii V, et eorum qui ab eo delecti fuerant, laborem, et diligentiam 
confirmare, et comprobare curarunt. Verum in eo munere peragendo factum 
est, ut nonnulla et diligenti librorum antiquorum collatione, in melioren: 
formam redacta, et in regulis, et rubricis aliqua uberius, et clarius expressa 
sint, quae tamen ex illorum principiis, et fundamentis quasi deducta, illorum 
sensum imitari potius, et supplere, quam aliquid novi afferre videantur. 

S8 4. Missale itaque quod idem Pius V ediderat, sic recognitum in nostra 
Typographia Vaticana quam emendatissime imprimi, et ad communem uti i 
tatem publicari iussimus. 


HFOBRUNS 135: 

8 5. Ut autem illias usus in omnibus Christiani Orbis partibus perpe- 
tuis futuris temporibus conservetur, ipsum Missale in Alma Urbe nostra in 
eadem Typographia tantum, et non alibi, imprimi posse decernimus. Extra 
Urbem vero iuxta exemplar in dicta Typographia nunc editum, et non aliter, 
hac lege imprimi posse permittimus, ut nimirum Typographis quibuscumque 
illud imprimere volentibus id facere liceat, requisita tamen prius, et in scri- 
ptis obtenta, dilectorum filiorum Inquisitorum haereticae pravitatis, in iis 
locis, in quibus fuerint, ubi vero non fuerint, Ordinariorum locorum licentia. 
Alioquin si absque huiusmodi licentia, dictum Missale sub quacumque forma, 
de caetero ipsi imprimere, aut Bibliopolae vendere praesumpserint, Typo- 
graphi, et Bibliopolae extra Statum nostrum Ecclesiasticum existentes, excom- 
municationis latae sententiae, a qua nisi a Romano Pontifice, praeterquam 
in mortis articulo constituti, absolvi nequeant, in Alma vero Urbe, ac reli- 
quo Statu Ecclesiastico. commorantes, quingentorum ducatorum auri de 
Camera, ac amissionis librorum, et typorum omnium Camerae praedictae 
applicandorum poenas, absque alia declaratione irremissibiliter incurrant 
eo ipso. 

8 6. Et nihilominus eorumdem Missalium per eos de caetero absque 
huiusmodi licentia imprimendorum, aut vendendorum usum ubique loco- 
rum, et gentium, sub eisdem poenis perpetuo interdicimus, et prohibemus. 

S 7. Ipsi autem Inquisitores, seu Ordinarii locorum, antequam huius- 
modi licentiam concedant, Missalia ab ipsis Typographis imprimenda, et 
postquam impressa fuerint, cum hoc Missali, auctoritate nostra recognito, 
et nunc impresso, diligentissime conferant, nec in illis aliquid addi, vel detrahi 
permittant, nec in praemissis praetextu incuriae Typographorum, aut non 
factae per correctores, vel alios ab ipsis forsan deputandos diligentiae, se 
aliquo modo excusare, quodque in infrascriptas poenas non incurrerint alle- 
gare valeant, et in ipsa licentia originali de collatione facta, et quod omnino 
concordent, manu propria attestentur, cuius licentiae copia initio, vel in 
calce cuiusque Missalis semper imprimatur. Quod si secus fecerint, Inqui- 
sitores videlicet, privationis suorum officiorum, ac inhabilitatis ad illa, et alia 
in posterum obtinenda, Antistites autem, et Ordinarii locorum, suspensionis 
a divinis, ac interdicti ab ingressu Ecclesiae, eorum vero Vicarii, privationis 
similiter officiorum, et beneficiorum suorum, et inhabilitatis ad illa, et alia 
in posterum obtinenda, ac praeterea excommunicationis, absque alia decla- 
ratione, ut praefertur, poenas incurrant eo ipso. 

8 8. Caeterum pauperum Ecclesiarum, Clericorum, et personarum Eccle- 
siasticarum, ac Typographorum, et Bibliopolarum quorumcumque indemni- 
tatis, ex benignitate Apostolica rationem habentes, eisdem Missalia hactenus 
impressa penes se habentibus (iis dumtaxat exceptis, quae auctoritate nostra, 
ut supradictum est interdicta, et abrogata fuerunt), ut ea retinere, et illis 
uti, eaque vendere respective possint, similiter permittimus, et indulgemus. 

8 9. Non obstan. licentiis, indultis, et privilegiis quibuscumque Typo- 
graphis hactenus per Nos, seu Romanos Pontifices Praedecessores nostros, 
Missale praedictum Pii V imprimendi concessis, quae per praesentes expresse 
reyocamus, et revocata esse volumus, necnon constit., et ordinat. Apostolicis 


366 Romani Pontifices 


generalibus, vel specialibus in contrarium praemissorum quomodocumque 
concessis, confirmatis, et approbatis. Quibus omnibus, etiamsi de illis, eorum- 
que totis tenoribus, specialis, specifica, et expressa mentio habenda esset, 
tenores huiusmodi praesentibus pro expressis habentes, hac vice dumtaxat 
specialiter, et expresse derogamus, caeterisque contrariis quibuscumque. 
[Bull. Rom., tom. 5, III, p. 54-56. - Cf. etiam Missale Romanum, initio]. 


192. 


Clemens VIII, const. Quaecumque, 7 dec. 1604. 


Quaecumque a Sede Apostolica ad promovendam Christifidelium salutem 
aliquando concessa sunt, etsi ea maturo consilio, magnaque prudentia, et cau- 
tione sancita, et decreta sint, tamen cum Romanus Pontifex de animarum 
salute solicitus, progressu temporis animadvertit sensim aliquos abusus in 
eisdem statutis, et decretis observandis provenire, debet pro sui Pastoralis 
officii munere illis opportuna ratione occurrere, et quantum cum Domino 
potest, adhibito salutari remedio providere. 

8 I. Cum itaque a pluribus Romanis Pontificibus Praedecessoribus nostris, 
et forsan etiam a Nobis, nonnullis regularibus Ordinibus, Religionibus, et 
institutis, ac etiam Christifidelium Saecularium Archiconfraternitatibus, et 
Congregationibus diversarum Nationum, nominum, et institutorum, tam in 
Alma Urbe nostra, quam in aliis Civitatibus, et locis Christiani Orbis insti- 
tutis, facultas erigendi, et instituendi in eorum, et aliis Ecclesiis, et Col- 
legiis, necnon etiam sibi aggregandi Confraternitates, et Congregationes 
in eadem Urbe, et in aliis locis existentes, eisque privilegia, indulgentias, 
facultates, aliasque spirituales gratias, et indulta sibi concessa respective com- 
municandi attributa fuerit, ac nulla certa forma, vel ratio praescripta sit, quae 
in huiusmodi erectionibus, institutionibus, aggregationibus, et communicatio- 
nibus faciendis servari debeat; propterea sive negligentia Superiorum Ordi- 
num, Religionum, et institutorum, vel Officialium Archiconfraternitatum, et 
Congregationum erigentium, instituentium, aggregantium, et communican- 
tium, quae Confraternitatibus, et Congregationibus erigendis, instituendis, 
et aggregandis, et quibus communicationes privilegiorum, indulgentiarum, 
aliarumque gratiarum praedictarum fiunt, non servant formam in huiusmodi 
erectionibus, institutionibus, aggregationibus, et communicationibus servari 
debitam, neque praescribunt modum, quo privilegia, indulgentias, facultates, 
aliasque spirituales gratias, et indulta praedicta consequi debeant, seu ipsarum 
Conífraternitatum, et Congregationum incuria, quae non inquirunt ea, quae 
praestare oportet, ut illa consequantur, nonnullae pravae consuetudines irrep- 
serunt, multaque incommoda inde provenerunt. 

8 2. Quibus Nos pro commisso Nobis Apostolicae solicitudinis officio, 
paternaque erga omnes Christifideles caritate prospicere volentes, hac nostra 
Constitutione perpetuo valitura decernimus, atque statuimus, ut imposterum 
tam huius Almae Urbis nostrae, quam aliarum Civitatum, et locorum totius 

Christiani Orbis Regularium Ordinum, Religionum, et institutorum, quibus 
in eorum, et quibuscumque aliis Ecclesiis, et Collegiis Confraternitates Sae- 
cularium erigendi, et instituendi facultas concessa est, necnon etiam Archi- 
confraternitatum, et Congregationum, cuiusvis Nationis, nominis, et instituti 
illae sint, et in quibuscumquae Ecclesiis, Domibus, et Oratoriis, tam Saecu- 
larium, quam ut praefertur quorumcumque, etiam Mendicantium Ordinum, 
Religionum, et institutorum Regularium, quavis tam Ordinaria, quam Apo- 
stolica auctoritate erectae, ac institutae existant, seu alias quovis modo intro- 
ductae reperiantur, quibus alias Conífraternitates, et Congregationes insti- 
tuendi, erigendi, ac sibi aggregandi, illisque privilegia, indulgentias, facultates, 
aliasque spirituales gratias, et indulta praedicta elargiendi, et communicandi 
potestas a Romanis Pontificibus Praedecessoribus nostris, vel a Nobis, et 
Apostolica Sede attributa fuit, Magistri, Priores, Praepositi, Rectores, Guber- 
natores, Praeceptores, Primicerii, Praelati, Custodes, Guardiani, Praefecti, 
Administratores, et alii Officiales, seu Superiores quovis modo nuncupati, 
Regularium siquidem Ordinum, Religionum, et institutorum, unam tantum 
Coníraternitatem, et Congregationem, de consensu tamen Ordinarii loci, et 
cum literis eius testimonialibus, quibus Confraternitatis, et Congregationis 
erigendae, et instituendae pietas, et christianae caritatis officia, quae exercere 
cupit, apud eos commendentur, in eorum, et quibuscumque aliis Ecclesii:, 
et Collegiis erigere, et instituere. 

8 3. Caeterarum vero Archiconfraternitatum, et Congregationum, in sin- 
gulis Civitatibus, Oppidis, vel locis, unam etiam Coníraternitatem, et Con- 
gregationem dumtaxat, quae Apostolica, vel Ordinaria auctoritate prius erecta, 
ac nulli alteri Ordini, Religioni, instituto, Archiconfraternitati, et Congrega- 
tioni eiusdem, vel alterius Nationis, nominis, et instituti aggregata sit, praevio 
similiter loci Ordinarii consensu, et cum eius literis testimonialibus, quibus 
eiusdem Coníraternitatis, et Congregationis aggregandae institutum, pietas, 
et Christianae caritatis officia, quae exercere consuevit, apud eos commen- 
dentur, sibi adiungere, et aggregare possint. 

S 4. Huic vero Confraternitati, et Congregationi erigendae, instituendae, 
seu aggregandae, ea tantum privilegia, indulgentias, facultates, aliasque spi- 
rituales gratias, et indulta, quae ipsi Ordini, Religioni, instituto erigenti, insti- 
tuenti, ac communicanti, seu Archiconfraternitati, et Congregationi aggreganti 
nominatim, et in specie, non autem quae per extensionem, vel communica- 
tionem sibi quovis modo concessa sunt, et illa quidem non sub generali 
forma verborum, vel ad instar, sed expresse, et in specie communicare 
valeant. 

8 5. Statuta autem pro regimine Ordinum, Religionum, et institutorum 
erigentium, et instituentium, ac communicantium, seu Árchiconfraternitatum, 
et Congregationum aggregantium edita, Coníraternitatibus, et Congregatio- 
nibus erigendis, instituendis, et aggregandis, et quibus communicationes pri- 
vilegiorum, et aliorum praedictorum fiunt, impertiri non possint, nisi ea prius 
ab Episcopo Dioecesano examinata, et pro ratione loci approbata fuerint, 
quae nihilominus eiusdem. Episcopi decretis, ac moderationi, et correctioni 
in omnibus semper subiecta remaneant. 

8 6. Insuper volumus, et ordinamus, ut praedicti Ordines, Religiones, 
instituta erigentia, instituentia, ac communicantia, necnon Archiconfraterni- 
tates, et Congregationes aggregantes certam erigendi, instituendi, aggregandi, 
et communicandi formulam a Nobis novissime approbatam diligenter obser- 
vent, secundum quam privilegia, indulgentias, facultates, aliasque spirituales 
gratias, et indulta ipsis Ordinibus, Religionibus, institutis erigentibus, insti- 
tuentibus, et communicantibus, seu Archiconfraternitatibus, et Congregatio- 
nibus aggregantibus, nominatim, et expresse, non autem per communicationem, 
neque ad instar, ut supra concessa, ipsis Confraternitatibus, et Congregatio- 
nibus erigendis, instituendis, et aggregandis, et quibus communicationes fiunt, 
communicare possint. 

8 7. Quibus Confraternitates, et Congregationes eiusdem dumtaxat 
Nationis, et nominis, Ordinis, Religionis, et instituti, Archiconfraternitatis, et 
Congregationis, cui aggregantur, tam hactenus aggregatae, quam imposterum 
aggregandae utantur, potiantur, et gaudeant, ita ut dictarum Conífraternitatum, 
et Congregationum erectarum, institutarum, et aggregatarum, ac quibus com- 
municationes factae sunt, Ministri, et Officiales, et alii supradicti privilegia, 
indulgentias, aliasque spirituales gratias, et indulta huiusmodi, praevia tamen 
recognitione Ordinarii loci, qui adhibitis duobus de eiusdem Fcclesiae Capi- 
tulo, illa iuxta Sacri Concilii Tridentini decretum promulganda decernat, 
debitis temporibus promulgare valeant. 

8 8. Quibus etiam Ministris, Officialibus, et aliis praedictis, eleemosynas, 
et alia oblata christianae caritatis subsidia, iuxta modum, et formam per 
Ordinarium loci praescribendam, remotis tamen mensis, pelvibus, et capsis, 
quae in Ecclesiis, et Oratoriis dictarum Confraternitatum, et Congregationum 
publice ad hoc exponi consueverunt, excipiendi, potestas detur. Atque hoc 
ipsum Ordines, Religiones, instituta erigentia, instituentia, ac communicantia, 
seu Archiconfraternitates, et Congregationes aggregantes, tam Almae Urbis 
nostrae, quam aliarum Civitatum, et locorum quorumcumque iuxta modum 
a Vicario Urbis, et ab Ordinariis locorum respective praescribendum, obser- 
vare teneantur. Eleemosynas autem sic collectas in reparationem, et ornatum 
Ecclesiarum, tam Ordinum, Religionum, institutorum erigentium, instituen- 
tium, et communicantium, ac Archiconfraternitatum, et Congregationum 
aggregantium, quam Confraternitatum, et Congregationum  erigendarum, 
instituendarum, et aggregandarum, et quibus communicationes fient, aut in 
alios earum pios usus, arbitrio eiusdem Vicarii nostri in Urbe, necnon Ordi- 
nariorum locorum respective, fideliter exponere, atque erogare procurent, 
ut omnes intelligant coelestis Ecclesiae thesauros, non quaestus, aut alicuius 
lucri causa, sed pietatis, et caritatis excitandae gratia ex Apostolicae Sedis 
benignitate Christifidelibus aperiri. 

S 9. Praeterea volumus, ut Confessarii, qui vigore privilegiorum ipsis 
Ordinibus, Religionibus, institutis erigentibus, instituentibus, et communi- 
cantibus, seu Archiconfraternitatibus, et Congregationibus aggregantibus con- 
cessorum, ac Confraternitatibus, et Congregationibus aggregandis communi- 
candorum pro tempore eligi possunt, et poterunt saeculares, scilicet in Alma 
Urbe a praedicto nostro Vicario, extra Urbem vero a locorum Ordinariis, 


Romani Pontifices 369 


Regulares autem non solum a praedicto Vicario nostro, et a locorum Ordi- 
nariis respective, sed etiam a suis Superioribus approbati sint: utque Con- 
iratres confitentes a criminibus, casibus, et censuris, iuxta dictorum privile- 
giorum (quatenus tamen sint in usu, et sacris Concilii Tridentini decretis, 
ac Romanorum Pontificum Praedecessorum nostrorum, et nostris Constitu- 
tionibus non adversentur, nec revocata, aut sub aliquibus. revocationibus 
comprehensa sint) formam, et tenorem dumtaxat absolvere valeant. Decer- 
nimus insuper, ut iidem Confessarii praedictos Conífratres cuiuscumque gra- 
dus, status, conditionis, et praeeminentiae, etiamsi speciali nota dignae fue- 
rint, a casibus contentis in literis, quae die Coenae Domini legi consueverunt, 
necnon violationis immunitatis, et libertatis Ecclesiasticae, et clausurae Mona: 
steriorum Monialium, si videlicet sine necessaria, et urgenti causa, ac sine 
Superiorum licentia, vel etiam si causa, et licentia concessa abutentes, prae- 
dicta Monasteria ingressi fuerint, necnon violentae manus iniectionis in Cle- 
ricum, et singularis certaminis, seu duelli, ac ab aliis etiam casibus, tam 
a Nobis, quam a praedicto nostro in Urbe Vicario, et locorum Ordinariis 
respective reservatis, et pro tempore reservandis, et etiam a quavis excom- 
municatione, ab homine lata absolvere, et super irregularitatibus, tam ex 
aliquo defectu provenientibus, quam occasione delicti contractis cum aliquo 
dispensare praetextu dictorum privilegiorum nullo modo possint. 

S 10. Demum statuimus, et pariter ordinamus, ut Confraternitates, et 
Congregationes ubivis locorum, quavis auctoritate, ut praefertur, erectae, et 
institutae, et quibus communicationes praedictae factae sunt, ac cuicumque 
ex dictis Ordinibus, Religionibus, institutis, Archiconífraternitatibus, et Con- 
gregationibus ubilibet existentibus hactenus aggregatae, ab eisdem respective 
Ordinibus, Religionibus, institutis, Archiconfraternitatibus, et Congregatio- 
nibus, novas erectionum, institutionum, communicationum, et aggregationum 
literas, iuxta formam a Nobis novissime approbatam, infra annum, si in Europa 
sint, et si extra Europam fuerint, infra biennium a die publicationis praesen- 
tium in Romana Curia faciendae computandos impetrare teneantur, alioquin 
dicto tempore elapso, erectiones, institutiones, et quaecumque communica- 
tiones privilegiorum, facultatum, indulgentiarum, aliarumque spiritualium 
gratiarum, et indultorum, et aggregationes illarum vigore ipsis concessae, 
nullius sint roboris, et momenti, ac revocatae, et abolitae censeantur eo ipso. 

8 11. Erectionum autem, institutionum, communicationum, et aggrega- 
tionum, tam hactenus factarum, quam deinceps faciendarum literae, ab ipsis 
Ordinibus, Religionibus, institutis, seu Archiconfraternitatibus, et Congrega- 
tionibus gratis omnino, ac nulla prorsus mercede, etiam a sponte dantibus 
accepta, expediri, et concedi debeant. 

8 12. Quod si Ministri aliqui, Superiores, vel Officiales quocumque nomine 
nuncupati Ordinum, Religionum, institutorum, seu Archiconfraternitatum, Con- 
gregationum, et Confraternitatum huismodi, quavis auctoritate, vel privilegio, 
et officio fungantur, et praefulgeant, contra praemissa in aliquo venire, vel 
facere praesumpserint, erectiones, institutiones, e£ communicationes privile- 
giorum, indulgentiarum, facultatum, spiritualiumque gratiarum, et indultorum, 


aliorumqae praemissorum concessiones, nec non aggregationes per ipsos 

faciendae, seu renovandae, nullius sint roboris, et momenti, et quilibet eorum- 
dem Ministrorum, Superiorum, Officialium, et aliorum praedictorum priva- 
tionis officiorum, quae obtinet, ac inhabilitatis ad illa, et alia imposterum 
obtinenda poenam, quae ab alio, quam a Nobis, vel a Romano Pontifice pro 
tempore existente remitti non possit, incurrat eo ipso. 

S8 13. Decernentes praesentes literas perpetuo validas, et efficaces exi- 
stere, et fore, ac ab omnibus, et singulis, ad quos spectat, inviolabiliter obser- 
vari debere, sicque nostrae mentis, et intentionis existere, et ita, et non aliter 
per quoscumque [udices ordinarios, et delegatos, etiam causarum Palatii Apo- 
stolici Auditores, ac Sanctae Romanae Ecclesiae Cardinales, etiam de latere 
Legatos, sublata eis, et eorum cuilibet quavis aliter iudicandi, et interpre- 
tandi facultate, et auctoritate, iudicari, et definiri debere, ac irritum, et inane, 
quicquid secus super his a quoquam, quavis auctoritate scienter, vel igno- 
ranter contigerit attentari. 

8 14. Non obstantibus, etc. 

[Bull. Rom., tom. 5, III, p. 85-88]. 


193. 


Paulus V, const. Inter caetera, 30 dec. 1605. 


Inter caetera, quae Romanum Pontificem pro officii sui munere decet 
omni studio providere, illud locum praecipuum censemus obtinere, quod 
ad temporalis Sanctae Romanae Ecclesiae ditionis conservationem pertinet. 
Atque ideo Nos, quae a Romanis Pontificibus Praedecessoribus nostris hanc 
ob causam provide sancita fuerunt, ea non solum ipsi inviolate curabimus 
custodire, sed etiam ab aliis perpetuo observari debere statuemus. 

8 1. Dudum siquidem a felicis recordationis Pio Papa V Praedecessore 
nostro editae fuerunt literae huius tenoris: Pius Episcopus servus servorum 
Dei, ad perpetuam rei memoriam. Adrmonet ros suscepti cura regiminis univer- 
salis Ecclesiae, etc., ut supra, in N. 120. 

S 2. Quae quidem constitutio, veluti optima, et ad conservandam S. R. F. 
iurisdictionem, et dignitatem plane salutaris, approbata, confirmata, et inno- 
vata fuit ab iis, qui eidem Pio V successerunt rec. mem. Praedecessoribus 
nostris Gregorio XIII,! Sixto V,2 Gregorio XIV,? Innocentio IX.4 

S8 3. Qui etiam de Fratrum suorum tunc Sanctae Romanae Ecclesiae Car- 
dinalium consilio, et assensu declaravit, eadem Constitutione prohibitam 
fuisse, et prohiberi omnem, et quamcumque infeudationem, ac alienationem 
Civitatum, Terrarum, Oppidorum, et locorum Sedi Apostolicae tam mediate, 
quam immediate subiectorum; non solum ne fiat, neve attentetur post eorum 


! Cf. N. 142. 
? Cf, N. 158. 
3 Cf. N. 168, 
5 Cf. N. 174. 

devolutionem, sed etiam antequam dictae Civitates, Terrae, Oppida, et loca 
praefata devolvantur, ac omnem, et quamcumque in perpetuum, vel ad tempus 
prorogationem, ac extensionem, infeudationum, investiturarum, et concessio- 
num de dictis Civitatibus, Terris, Oppidis, et locis nondum finitarum, quo- 
rumque incorporationem, quoad effectum impediendae infeudationis, aliena- 
tionis, prorogationis, et extensionis huiusmodi non a die eorum devolutio- 
nis, sed a die ipsius Constitutionis, etiam antequam illa devolvantur, ipso iure 
cum omnibus clausulis, et decretis in praedicta Constitutione contentis, Came- 
rae, et Sedi Apostolicae factam censeri, adiecto etiam decreto, et declaratione, 
ut promissio, et iuramentum praestitum, et praestandum, de servanda eiusdem 
Pii Praedecessoris praefati Constitutione per ipsum Innocentium, et Succes- 
sores suos Romanos Pontifices, ac praedictos S. R. E. Cardinales intelligatur 
de ipsa Pii V Praedecessoris Constitutione per eum, ut supra declarata, et 
secundum huiusmodi declarationem eamdem Constitutionem ad unguem, et 
inviolabiliter observari oportere, ac debere, sicuti etiam se servaturum esse 
promisit, ac sancte, et solemni more iuravit, prout in eiusdem Innocentii 
Praedecessoris, sub dat. pridie nonas Novembris Pontificatus sui anno primo, 
expeditis literis latius continetur. 

$ 4. Et novissime a Clemente VIII iuxta eamdem Innocentii IX decla- 
rationem, confirmata, approbata, et innovata fuit. 5 

8 5. Quare Nos cum primum ad Apostolicae dignitatis gradum Divina 
providentia vocati sumus, id ipsum ad exequendum nostri pastoralis officii 
debitum praecipue pertinere existimantes, praeinsertas Pii Praedecessoris 
literas, ac omnia in eis contenta, etiam iuxta declarationem praedictam per 
ipsum Innocentium Praedecessorem factam, ac desuper confectarum literarum 
continentiam, et tenorem, quem pariter praesentibus haberi volumus pro 
expresso, ac ad verbum inserto, auctoritate Apostolica tenore praesentium 
comprobamus, confirmamus, et innovamus, easque firmiter, inviolate, ac iuxta 
declarationem praedictam Nos similiter servaturos esse promittimus, et iura- 
mus, atque per eos, ad quos spectat, pariter perpetuo observari praecipimus, 
et mandamus. 

8 6. Nulli ergo, etc. 

[Bull. Rom., tom. 5, IIl, p. 177, 178]. 


194. 


Paulus V, const. Romanus Pontifex; x sept. 1606. 


Romanus Pontifex ea interdum, quae a Praedecessoribus suis temporum, 
et rerum qualitate id tunc exposcente, provide pro haeresum extirpatione 
sancita sunt, novis emergentibus rationibus revocat, et immutat, aliaque 
desuper disponit, et ordinat, prout in Domino salubriter conspicit expedire. 

8 1. Dum siquidem fel. rec. Pius Papa Quartus Praedecessor noster sua 
perpetuo valitura Constitutione ! statuit, ordinavit, et declaravit, quod ex tunc 
deinceps in omnibus Christiani Orbis partibus Inquisitores haereticae pravi- 
tatis tam generales, quam in quibusvis Provinciis, Civitatibus, Oppidis, Terris, 
et locis pro tempore deputati particulares, contra omnes quorumcumque 
Ordinum etiam exemptorum, et Mendicantium professores, et religiosos, ac 
etiam alios quoscumque quovis modo privilegiatos, et exemptos, de haeresis 
crimine quomodolibet suspectos, aut culpabiles, dummodo ab eorum pro- 
fessorum, et Religiosorum Superioribus, vel Praelatis in causis huiusmodi 
praeventi non fuissent, iuxta facultates officii Inquisitionis ipsius pravitatis 
inquirere, et procedere, ac culpabiles, et delinquentes repertos secundum 
canonicas sanctiones castigare, atque punire possent, et valerent, ac alias 
prout in literis ipsius Pii Praedecessoris latius continetur. 

8 2. Cum autem rerum usu compertum sit, occasione praeventionum 
huiusmodi nonnulla interdum impedimenta orta esse, quominus causae 
huiusmodi ea, qua decet diligentia cognoscantur, Nos de consilio Venerabi- 
lium Fratrum nostrorum Sanctae Romanae Ecclesiae Cardinalium contra 
haereticam pravitatem generalium Inquisitorum illa de medio tollere volentes, 
Motu proprio et ex certa scientia nostra, ac matura deliberatione, hac nostra 
etiam perpetuo valitura Constitutione, omnia, et quaecumque privilegia, indulta, 
facultates, et concessiones Generalibus, Superioribus, et Praelatis quorum- 
cumque Ordinum, sive Mendicantium, sive Clericorum Regularium, cuiusvis 
Ordinis, et Instituti, etiam in dicta Constitutione non expressortm, et quan- 
tumvis exemptorum, et quocumque nomine nuncupatorum, per dictum Pium, 
ac quoscumque Romanos Pontifices Praedecessores nostros, et Sedem Apo- 
stolicam concessa, approbata, et innovata, et quantumvis etiam longissimo 
tempore observata, causas ad dictum officium quovis modo spectantes cogno- 
scendi, et terminandi, seu in illis quoquo modo se intromittendi, quorum 
omnium, et singulorum tenores, etiamsi de illis specialis, et expressa mentio 
habenda esset, praesentibus pro plene, et sufficienter expressis, et insertis 
habentes, Apostolica auctoritate tenore praesentium perpetuo cassamus, revo- 
camus, et abolemus, ipsisque Generalibus, Superioribus, et Praelatis, ut de 
caetero quovis quaesito colore, vel praetextu praeventionis, vel consuetudinis, 
et praescriptionis immemorabilis, seu cognoscendi, an delationes huiusmodi 
calumniosae sint, necne in eisdem causis, tam motis, quam movendis, quoquo 
modo se intromittere, seu immiscere, denunciationes recipere, testes exa- 
minare, processus conficere, causas ipsas cognoscere, definire, vel ter- 
minare minime audeant, seu praesumant, simili auctoritate districtius inhi- 
bemus. 

8 3. Volentes, et expresse mandantes, ut ipsi Religiosi possint, et debeant 
omnes, etiam Ordinum huiusmodi professores de haeresi suspectos, Inqui- 
sitoribus, vel Ordinariis locorum vicinioribus libere denunciare, absque eo 
quod Superiores praedicti personas denunciandas, et causas perquirere, vel 
quoquo modo id impedire, vel retardare audeant, seu praesumant. 


Pastoris aeterni, 1 apr. 1562. - Cf. Bull. Rom., tom. 4, Il, p. 154, 155. 

8 4. Insuper omnes, et quascumque causas ad dictum officium quomo- 
dolibet spectantes, et pertinentes, coram Generalibus, Superioribus, et Prae- 
latis huiusmodi in quibuscumque locis existentibus, ac contra quoscumque 
Religiosos, ut praefertur, exemptos, motas, et pendentes, ad Nos harum serie 
avocamus, easque omnes in statu, et terminis, in quibus de praesenti repe- 
riuntur, ipsius pravitatis Inquisitoribus, vel Ordinariis locorum vicinioribus 
terminandas committimus. i 

8 5. Praeterea ipsis Generalibus, Superioribus, et Praelatis pari aucto- 
ritate praecipimus, atque mandamus, ut omnes processus, et acta causarum 
huiusmodi Inquisitoribus, seu Ordinariis praedictis respective remittant, et 
consignent; necnon Professores, Fratres, et Religiosos supradictos, quos hae- 
resis labe infectos, vel suspectos, etiam in visitatione esse noverint, absque 
alia consultatione cum propriis Superioribus facienda, eisdem Inquisitoribus, 
vel Ordinariis locorum vicinioribus respective denuncient. 

S 6. Quod si Generales, aliique praedicti praesentibus literis non parue- 
rint, eos omnes privationis quarumcumque dignitatum, seu praelaturarum, 
vel officiorum suorum Ordinum, ac vocis activae, et passivae, perpetuaeque 
inhabilitatis ad easdem, necnon contra fautores haereticorum, et impeditores 
officii statutas, et inflictas poenas, aliasque censuras ecclesiasticas, etiam 
excommunicationis maioris latae sententiae, a qua nonnisi a Nobis, vel a 
Romano Pontifice pro tempore existente, praeterquam in mortis articulo, 
absolutionis beneficium valeant obtinere, eo ipso incurrisse. 

8 7. Necnon praesentes literas, licet Generales, Superiores, et Praelati 
praedicti, aut quicumque alii quavis auctoritate, dignitate, vel officio, seu 
honore fulgentes in praemissis quomodolibet interesse habentes, vel habere 
praetendentes ad hoc vocati non fuerint, semper, et perpetuo validas, et 
efficaces existere, suosque plenarios, et integros effectus sortiri, et obtinere, 
ac ab omnibus inviolabiliter observari; sicque per quoscumque Iudices, et 
Commissarios, quavis auctoritate fungentes, etiam Sanctae Romanae Eccle- 
siae Cardinales, sublata eis, et eorum cuilibet quavis aliter iudicandi, et inter- 
pretandi facultate, et auctoritate, iudicari, et definiri debere, irritum quoque, 
et inane, si secus super his a quoquam quavis auctoritate scienter, vel igno» 
ranter contigerit attentari, decernimus, et declaramus. 

8 8. Non obstantibus, etc. 

[Bull. Rom., tom. 5, III, p. 227, 228]. 


195. 


Paulus V, const. Sanctissimus, 22 oct. 1609. 


Sanctissimus in Christo Pater, et D. Noster D. Paulus Divina providentia 
Papa V provide attendens, quod vacatione beneficiorum Ecclesiasticorum 
Sedis Apostolicae dispositioni reservatorum, etiam apud illam pro tempore 
occurrente, ex quibusdam indultis, et facultatibus Sanctae Romanae Ecclesiae 
Cardinalibus, super dispositione beneficiorum huiusmodi concessis, Sedes 

ipsa omnium parens, et alumna saepenumero impeditur, quo minus solitam 
eius benignitatem erga pauperes, et personas de se benemeritas, ac alias sibi 
gratas, et acceptas, liberaliter exercere possit. 

8 1. Volens propterea super his opportunae provisionis remedium, ut 
par est, adhibere, simulque contentionibus, et litibus, circa facultatum, et 
indultorum praefatorum interpretationem oriri solitis obviare, fel. recorda- 
tionis Pii etiam V,! et Gregorii XIV? Romanorum Pontificum Praedecessorum 
suorum vestigiis in ea parte inhaerendo, motu proprio, et ex certa scientia, 
ac de Apostolicae potestatis plenitudine, omnia, et quaecumque indulta, con- 
cessiones, facultates, et privilegia, conferendi quaecumque apud Sedem Aposto- 
licam praefatam vacantia, aut imposterum vacatura Beneficia Ecclesiastica, cum 
cura, et sine cura, saecularia, e£ quorumvis Ordinum regularia, quomodocum- 
que qualificata, etiam inter quascumque personas litigiosa, ad collationem, 
provisionem, praesentationem, electionem, et quamcumque aliam dispositionem 
tam dictorum Cardinalium ratione Patriarchalium, Metropolitanarum, et Cathe- 
dralium, ac aliarum Ecclesiarum (non tamen earum, quibus in titulum, aut 
denominationem sui Cardinalatus praesunt, circa quae aliquid de novo dispo- 
nere non intendit) necnon Monasteriorum, Prioratuum, dignitatum, et alio- 
rum quorumcumque Beneficiorum Ecclesiasticorum, quae quomodolibet obti- 
nent, et imposterum obtinebunt, ac etiam quorum collatio, et provisio, et 
quaevis alia dispositio illis ex causa factae per eos cessionis regiminis et 
administrationis, seu commendae, aut resignationis Ecclesiarum, Monasterio- 
rum, etaliorum huiusmodi Beneficiorum, Apostolica auctoritate reservata, etc. 
existit, vel imposterum reservabitur, quam etiam aliorum quorumcurique 
inferiorum collatorum, aut collatricum, coniunctim, vel divisim, de iure, pri- 
vilegio, consuetudine, aut alias quomodolibet pertinentia, ac etiam illa com- 
mendandi, et alias de eis disponendi, vel de consensu ipsorum Cardinalium 
requirendo in provisione eorumdem beneficiorum apud Sedem eamdem, ut 
praefertur vacantium, per Sanctitatem Suam facienda, et quod sine consensu 
huiusmodi factae provisiones, aut quaevis aliae dispositiones, nullae, et irritae 
sint omnibus, et singulis Cardinalibus praefatis per quoscumque Romanos 
Pontifices, ac Sanctitatem Suam, et dictam Sedem, etiam motu, scientia, pote- 
statisque plenitudine similibus, et Consistorialiter, ac etiam ex pactis inter 
dictos Pontifices, et Cardinales diversis temporibus factis, firmatis, et iuratis, 
necnon quibusvis onerosis, et aliis causis concessa, ac etiam iteratis, aut mul- 
tiplicatis vicibus approbata, innovata, et extensa, quibuscumque concepta for- 
mulis, ac etiam restitutivis, mentis attestativis, praeservativis, derogatoriarum 
derogatoriis, aliisque efficacissimis, et insolitis clausulis, etiam vim contractus 
inducentibus, ac irritanti, et quod sine eorum consensu derogationes pro 
tempore factae nemini sufíragentur, aliisque decretis suffulta, quorum omnium 
tenores Sanctitas Sua haberi voluit pro expressis, specialiter, et expresse revo- 
cavit, literasque Apostolicas desuper confectas, et quoad ea, in quibus illa 
effectum nondum sortita erant, et deinde sequuta quaecumque cassavit, annul- 

lavit, viresque, et effectum de caetero non habere decrevit. Salva tamen rema- 
nente facultate consensus per ipsos Cardinales in provisionibus Apostolicis 
beneficiorum per obitum familiarium continuorum commensalium eorumdem 
Cardinalium, etiam apud Sedem praedictam vacantium praestandi, iuxta for- 
mam Regulae Cancellariae Apostolicae super hoc editae, et in casibus tantum 
in ipsa Regula expressis. Voluit ulterius, quod eadem beneficia per obitum 
familiarium continuorum commensalium eorumdem Cardinalium posthac, tam 
apud eamdem Sedem, quam extra Romanam Curiam vacantia, etiamsi ad 
alicuius alterius Cardinalis collationem, vel aliam dispositionem pertinere 
deberent, etiamsi tunc cessent aliae Apostolicae reservationes hactenus editae, 
nihilominus imposterum dispositioni Sanctitatis Suae reservata censeantur, 
ita ut in provisionibus talium beneficiorum super expeditionibus literarum illius 
Cardinalis, cuius tunc familiaris defunctus extitit, si ipse Cardinalis tunc prae- 
sens in eadem Curia fuerit, consensus omnino requiri debeat, non autem 
beneficia huiusmodi, etiam eodem Cardinale ab ipsa Curia absente, seu prae- 
defuncto, vel alias conferre impedito ad collationem, seu quamvis aliam dispo- 
sitionem Cardinalis ordinarii collatoris ullo modo pertineant, neque eiusdem 
Cardinalis collatoris, etiam in dicta Curia tunc praesentis, consensus quoquo- 
modo requiratur. Easdemque Constitutiones, et Regulas Cancellariae, etiam 
declaratorias super beneficiis familiarium praedictorum Cardinalium editas, et 
edendas, tam quoad Cardinales indulta huiusmodi habentes, quam non haben- 
tes, atque adeo indulta ipsa ad terminos praesentis Constitutionis reduxit, et 
moderatus fuit. 

& 2. Insuper statuit, et ordinavit, quod in quibuscumque facultatibus, et 
indultis, quae deinceps singulis Cardinalibus praefatis, praesentibus, et futuris 
super huiusmodi beneficiorum, ut praefertur vacantium, et vacaturorum dispo- 
sitione, aut de consensu ipsorum Cardinalium in provisionibus eorumdem 
beneficiorum requirendo per Sanctitatem Suam, et quoscumque Romanos 
Pontifices Successores suos, dictamque Sedem pro tempore concedentur, idem 
praesens constitutum ad unguem omnino observari debeat, omnesque literae 
Apostolicae desuper, tam per Cancellariam praefatam, quam Cameram Apo- 
stolicam, ac etiam via secreta, sub annulo Piscatoris absque limitationibus, 
et moderationibus praedictis, ac alias praeter, et contra formam, atque teno- - 
rem praesentis Constitutionis huiusmodi, etiam motu, scientia, et potestatis 
plenitudine paribus, etiam cum praesentium speciali, et expressa derogatione 
pro tempore expeditae nullius sint roboris, vel momenti, nec cuipiam sui- 
fragentur. 

$ 3. Decernens sic in iis, etc. 

[Bull. Rom., tom. 5, III, p. 374, 375]. 

196. 


Paulus V, const. Quae salubriter, 3 nov. 1610. 


Quae salubriter a Praedecessoribus nostris Romanis Pontificibus consti- 
tuta sunt, ut ab omnibus praesertim in Alma Urbe nostra inviolabiliter obser- 
ventur, ex officii nostri debito providere tenemur, prout in Domino conspi- 
cimus expedire. 

8 1. Olim siquidem fel. record. Clemens Papa VIII Praedecessor Noster, 
volens nonnullas pravas consuetudines tollere, quae irrepserant in usu facul- 
tatum a Sede Apostolica concessarum nonnullis Regularibus Ordinibus, 
Religionibus, et Institutis, ac etiam Christifidelium saecularium Archiconíra- 
ternitatibus, et Congregationibus diversarum nationum, nominum, et Insti- 
tutorum, tam in praedicta Alma Urbe Nostra, quam in aliis Civitatibus, et 
locis Christiani Orbis institutis erigendi, et instituendi, necnon etiam sibi 
aggregandi Coníraternitates, et Congregationes, eisque privilegia, Indulgen- 
tias, facultates, aliasque spirituales gratias, et indulta sibi concessa respective 
communicandi, perpetuo valitura Constitutione, quae incipit, Quaecumque a 
Sede Apostolica, facultates huiusmodi moderando, Indulgentias, aliasque spi- 
rituales gratias communicandas, et formulam easdem Coníraternitates, et Con- 
gregationes erigendi, instituendi, aggregandi, et respective communicandi 
praescripsit, et alia constituit, voluit, et ordinavit, prout in literis in huius- 
modi forma Brevis, sub Datum Romae apud Sanctum Petrum, sub Annulo 
Piscatoris die 7 Septembris 1604, Pontificatus sui Anno decimotertio, desuper 
expeditis plenius continetur. ! 

8 2. Cum autem, sicut accepimus, dilecti filii Capitulum, et Canonici 
Basilicae Lateranensis de eadem Urbe, diversas ubique constitutas Ecclesias, 
vel Cappellas, seu Altaria, vel Oratoria eidem Basilicae submittere, subiicere, 
annectere, incorporare, ac in Basilicae praedictae membrum recipere, atque 
in submissione, subiectione, annexione, incorporatione, et receptione huius. 
modi eisdem, necnon aliis similiter Ecclesiis, Cappellis, Altaribus, seu Orato- 
riis, et piis locis aedificatis, et constructis in solo Lateranensi varias Indul- 
gentias, facultates, aliasque spirituales gratias, indulta, et privilegia concedere 
soleant, dictae Constitutionis forma, eo quod in ea se non comprehendi 
praetendant, minime servata. 

8 3. Propterea Nos volentes, ut Constitutio praedicta, tam ab eisdem 
Lateranensis Ecclesiae Capitulo, et Canonicis, quam ab aliis quibuscumque 
iis, et facultatem communicandi huiusmodi Indulgentias habentibus, ut par 
est, sine discrimine in posterum observetur, Constitutionem, et literas prae- 
dictas dicti Clementis Praedecessoris cum suis clausulis, et decretis ad Basi- 
licae Lateranensis, et aliarum Basilicarum, et Ecclesiarum quarumcumque 
Capitula, Canonicos, et quasvis alias personas similes facultates habentes, 

illisque utentes, ad effectum videlicet, ut ipsa Capitula, et Canonici, ac per- 
sonae, nullas in posterum Indulgentias communicare possint, nisi praedictae 
Constitutionis forma servata, et eas solummodo, quae a Nobis illis praescri- 
bentur, auctoritate Apostolica, tenore praesentium extendimus, et ab ipsis, 
perinde ac si eorum expressa mentio in dictis literis facta esset, perpetuis 
futuris temporibus, sub poenis in eisdem literis contentis inviolabiliter obser- 
vari praecipimus, et mandamus. 

S 4. Non obstantibus praemissis, etc. 

[Bull. Rom., tom. 5, III, p. 415, 416]. 


197. 


Paulus V, const. Monialium, 1o iul. 1612. 


Monialium quieti, quae carnalia desideria abnegantes, Deo obsequio sese 
addixerunt, pastorali solicitudine consulere cupientes, ad ea removenda, quae 
religiosam earum quietem, et regularem observantiam perturbare dignoscun- 
tur, curam nostram libenter intendimus, prout in Domino conspicimus salu- 
briter expedire. 3 

8 1. Quoniam itaque, sicut accepimus, experientia compertum est, no 
levia incommoda licentias ingrediendi Monasteria Monialium mulieribus sae- 
cularibus concessas, dictis Monialibus inferre: Nos malis huiusmodi oppor- 
tuno remedio providere volentes, Motu proprio, et ex certa nostra scientia, 
deque Apostolicae potestatis plenitudine, omnes et singulas licentias ingre- 
diendi Monasteria Monialium ubique locorum existentium, ac cum Monia- 
libus conversandi, et refectionem sumendi corporalem mulieribus cuiuscum- 
que status, gradus, et conditionis existentibus, etiam Marchionali, et Ducali 
dignitate fulgentibus, sub quibuscumque verborum formis, et tenoribus, ac 
cum quibusvis. etiam derogatoriarum derogatoriis, aliisque fortioribus, et 
efficacioribus, ac insolitis clausulis, necnon irritantibus decretis, ad tempus, 
vel in perpetuum a Praedecessoribus nostris Romanis Pontificibus, et etiam 
a Nobis concessas, quarum tenores, ac si de verbo ad verbum insererentur, 
praesentibus haberi volumus pro expressis, apostolica auctoritate, tenore 
praesentium revocamus, cassamus, et irritamus, ac revocatas, cassas, et irritas 
esse decernimus. 

S8 2. Inhibentes mulieribus praedictis licentias huiusmodi habentibus, 
sub excommunicationis latae sententiae poena, a qua nonnisi a Nobis, seu 
Romano Pontifice pro tempore existente, praeterquam in mortis articulo 
absolvi possint, ne Monasteria praedicta praetextu licentiarum huiusmodi 
ingredi audeant, seu praesumant. 

8 3. Ipsorum vero Monasteriorum Abbatissis, seu Priorissis, ac Superio- 
ribus, sub eadem, ac privationis suorum officiorum, quae obtinent, et inha- 
bilitatis ad illa, et alia in posterum obtinenda, ipso facto sine alia declara- 
tione incurrendis poenis, ne eas introducere, seu admittere, vel admissas 
quoquo modo retinere audeant, seu praesumant. 

8 4. Quocirca dilectis filiis nostris, et Apostolicae Sedis pro tempore 
existentibus Nunciis, ac locorum Ordinariis, necnon dictorum Monasterio- 
rum Praelatis, et Superioribus praecipimus, et. mandamus, quatenus prae- 
sentes literas publicari, et praemissa omnia observari faciant; contradictores 
quoslibet, ac praemissis non parentes, per praedictas, et alias sententias, cen- 
suras, et poenas, aliaque iuris, et facti remedia opportuna, appellatione 
postposita compescendo, invocato etiam, si opus fuerit, auxilio brachii sae- 
cularis. 

8 5. Non obstantibus, etc. 

[Bull. Rom., tom. 5, IV, p. 102]. 


198. 


Paulus V, const. Apostolicae Sedi, 17 iun. 1614. 


Apostolicae Sedi per abundantiam divinae gratiae, nullis suffragantibus 
meritis, praepositi, nostrae sollicitudinis esse intelligimus, super universam 
domum Dei ita invigilando intendere, ut opportunis in dies magis rationi- 
bus provideatur, quo, sicut admonet Apostolus, omnia in ea honeste, et 
secundum ordinem fiant; praecipue vero quae pertinent ad Ecclesiae Dei 
Sacramentorum administrationem, in qua religiose observari Apostolicis tra- 
ditionibus, et Sanctorum Patrum decretis constitutos ritus, et caeremonias 
pro nostri officii debito curare omnino tenemur. 

8 I. Quamobrem fel. record. Pius Papa V Praedecessor noster, huius 
Nostri, tunc sui, officii memor, ad restituendam sacrorum rituum observa- 
tionem in sacrosancto Missae sacrificio, divinoque officio, et simul ut Catho- 
lica Ecclesia in fidei unitate, ac sub uno visibili capite Beati Petri succes-' 
sore Romano Pontifice congregata, unum psallendi, et orandi ordinem, quan- 
tum cum Domino poterat, teneret, Breviarium primum, et deinde Missale 
Romanum multo studio, et diligentia elaborata, pastorali providentia edenda 
censuit. 

S 2. Cuius vestigia eodem sapientiae spiritu secutus, similis mem. Cle- 
mens Papa VIII etiam Praedecessor noster, non solum Episcopis, et inferio- 
ribus Ecclesiae Praelatis accurate restitutum Pontificale dedit sed etiam com- 
plures alias in Cathedralibus, et inferioribus Ecclesiis caeremonias, promul- 
gato Caeremoniali ordinavit. 

S 3. His ita constitutis, restabat, ut uno etiam volumine comprehensi, 
sacri, et sinceri Ecclesiae Catholicae ritus, qui in Sacramentorum administra- 
tione, aliisque ecclesiasticis functionibus servari debent ab iis, qui curam ani- 
marum gerunt, Apostolicae Sedis auctoritate prodirent, ad cuius voluminis 
praescriptum in tanta Ritualium multitudine, sua illi ministeria, tamquam ad 
publicam, et obsignatam normam peragerent, unoque, ac fideli ductu, inofa 
fenso pede ambularent cum consensu. Quod sane iampridem agitatum nego- 
cium posteaquam generalium Conciliorum Graece, Latineque divina grati- 
editorum opus morari desivit, sollicite urgere nostri muneris esse existima- 

vimus. Ut autem recte, et ordine, ut par erat, res ageretur, nonnullis ex Ven. 
Fratribus nostris S. R. E. Cardinalibus pietate, doctrina, et prudentia prae- 
stantibus, eam demandavimus, qui cum consilio eruditorum virorum, variis, 
praesertim antiquis, et quae circumferuntur, ritualibus cohsultis, eoque in 
primis, quod vir singulari pietatis zelo, et doctrina bo. mem. lulius Anto- 
nius S. R. E. Cardinalis S. Severinae nuncupatus, longo studio, multaque 
industria, et labore plenissimum composuerat, rebusque omnibus mature 
consideratis, demum divina aspirante clementia, quanta oportuit brevitate, 
Rituale confecerunt, in quo cum receptos, et approbatos Catholicae Eccle- 
siae ritus suo ordine digestos, conspexerimus, illud sub nomine Ritualis 
Romani merito edendum publico Ecclesiae Dei bono iudicavimus. 

8 4. Quapropter hortamur in Domino Ven. Fratres Patriarchas, Archie- 
piscopos, Episcopos, et dilectos filios eorum Vicarios, necnon Abbates, 
Parochos universos, ubique locorum existentes, et alios, ad quos spectat, ut 
in posterum tamquam Ecclesiae Romanae filii eiusdem Ecclesiae omnium 
Matris, et Magistrae auctoritate constituto Kituali in sacris functionibus utan- 
tur, et in re tanti momenti, quae Catholica Ecclesia, et ab ea probatus usus 
antiquitatis statuit, inviolate observent. 

[Bull. Rom., tom. 5, IV, p. 151, 152. - Cf. etiam Rituale Romanum, 
initio]. 


199. 


Gregorius XV, const. Inscrutabili, 5 febr. 1622. 


Inscrutabili Dei providentia universalis Ecclesiae regimini, meritis licet 
imparibus, praesidentes, pastoralis nostrae solicitudinis partes esse digno- 
scimus, in eam curam praecipue incumbere, ut a dignis, et probatis tantum 
Sacerdotibus sancte administrentur Ecclesiastica Sacramenta, atque ut Vir- 
ginum Deo sacrarum Monasteria diligentissime custodiantur, et viri assu- 
mantur idonei ad praedicationis officium salubriter exequendum. 

8 1. Sane Tridentinae Synodi decretis! provide cautum est, nullum Pre- 
sbyterum, etiam regularem, posse Confessiones secularium, etiam Sacerdo- 
tum, audire, nec ad id idoneum reputari, nisi aut Parochiale beneficium 
habeat, aut ab Episcopis per examen, si illis videbitur esse necessarium, 
aut alias idoneus iudicetur, et approbationem, quae gratis detur, obtineat. 

8 2. Necnon, ut in Monasteriis, seu Domibus virorum, seu mulierum, 
quibus imminet animarum cura personarum secularium, praeter eas, quae 
sunt de illorum Monasteriorum, seu locorum familia personae, tam regulares 
quam seculares eiusmodi curam exercentes, subsint immediate in iis, quae 
ad d. curam, et Sacramentorum administrationem pertinent, iurisdictioni, visi- 
tationi, et correctioni Episcopi, in cuius Dioecesi sunt sita.? Itemque ut Epi- 
scopi universi sub obtestatione Divini iudicii, et interminatione maledictionis 


1! Sess, XXIII, de ref., c. 15. 
? Sess. XXV, de regularibus, c. 11. 

aeternae in omnibus Monasteriis sibi subiectis Ordinaria, in aliis vero Sedis 
Apostolicae authoritate clausuram sanctimonialium, ubi violata fuerit, dili- 
genter restitui, et ubi inviolata est, conservari maxime procurent; inobedien- 
tes, atque contradictores per censuras Ecclesiasticas, aliasque poenas, qua- 
cumque appellatione postposita, compescentes. ! 

$ 3. Atque, ut regulares in Ecclesiis suorum Ordinum praedicare volen- 
tes, se coram Episcopis praesentare, et ab eis benedictionem petere tenean- 
tur; in Ecclesiis vero, quae suorum Ordinum non sunt, nullo modo prae- 
dicare possint sine Episcopi licentia: contradicente autem Episcopo, nullibi, 
etiam in suorum Ordinum Ecclesiis, praedicare praesumant. ? 

8 4. Verum, quia experientia compertum est, ecclesiastici regiminis ratio- 
nes postulare, ut decretis eiusmodi aliquid adiungatur, matura deliberatione 
nostra, et ex certa scientia, ac de apostolicae potestatis plenitudine, hac gene- 
rali, ac perpetuo valitura Constitutione decernimus, statuimus, et declaramus, 
ut deinceps, tam regulares, quam seculares, quomodolibet exempti, sive 
animarum curam personarum secularium Monasteriis, seu Domibus regula- 
ribus, aut quibusvis aliis Ecclesiis, vel beneficiis, sive regularibus, sive secu- 
laribus incumbentem exerceant; sive alias Ecclesiastica Sacramenta, aut unum 
ex illis ministrent, praevia Episcopi licentia, et approbatione, sive quoquo 
modo in dictae curae exercitio, aut in eorumdem Sacramentorum, vel ali- 
cuius ex illis administratione de facto, absque ulla auctoritate se ingerant in 
his, quae eiusmodi curam, seu administrationem concernunt, omnimodae 
iurisdictioni, visitationi, et correctioni Dioecesani Episcopi, tamquam Sedis 
Apostolicae delegati, plene in omnibus subiiciantur. Ad haec tam regulares, 
quam seculares huiusmodi nullis privilegiis, aut exemptionibus tueri se pos- 
sint, quominus, si deliquerint circa personas intra septa degentes, aut circa 
clausuram, vel circa bonorum administrationem Monasteriorum Monialium, 
etiam regularibus subiectarum, ab Episcopo loci similiter tamquam ad hoc 
Sedis Apostolicae delegato, quoties, et quando opus fuerit, puniri, et corrigi 
valeant. 

8 5. Confessores vero, sive regulares, sive seculares quomodocumque 
exempti, tam ordinarii, quam extraordinarii, ad Confessiones Monialium, 
etiam regularibus subiectarum, audiendas nullatenus deputari valeant, nisi 
prius ab Episcopo Dioecesano idonei iudicentur, et approbationem, quae 
gratis concedatur, obtineant. Sed et administrantes bona ad eadem Mona- 
steria Sanctimonialium, ut praefertur, etiam regularibus subiectarum, perti- 
nentia, sive regulares extiterint, sive seculares, quomodolibet exempti, Epi- 
scopo loci, adhibitis etiam Superioribus regularibus, singulis annis rationes 
administrationis, gratis tamen exigendas, reddere teneantur, ad idque iuris 
remediis cogi, et compelli queant. Liceatque Episcopo ex rationabili causa 
Superiores regulares admonere, ut eiusmodi Confessores, atque Administra- 
tores amoveant: iisque Superioribus id facere detrectantibus, aut negligen. 
tibus, habeat Episcopus facultatem praedictos Confessores, et Administrato- 


! Sess, XXV, de regularibus, c. 5. 
? Sess. XXIV, de ref., c. 4. 


: Romani Pontifices 381 


res amovendi quoties, et quando opus esse iudicaverit. Ac similiter possit. 
Episcopus, una cum Superioribus regularibus, quarumcumque Abbatissarum, 
Priorissarum, Praefectarum, vel Praepositarum eorumdem  Monasteriorum, 
quocumque nomine appellentur, electionibus per se, vel alium interesse, ac 
praesidere; absque ulla tamen ipsorum Monasteriorum impensa. 

8 6. Ac demum habeat Episcopus, tamquam dictae Sedis delegatus, 
auctoritatem coercendi, ac puniendi quoscumque exemptos tam seculares, 
quam regulares, qui in alienis Ecclesiis, aut quae suorum Ordinum non 
sunt, absque Episcopi licentia, et in Ecclesiis suis, aut suorum Ordinum, non 
petita illius benedictione, aut ipso contradicente, praedicare praesumpserint. 
Ita ut Episcopi in suprascriptis casibus in praenominatas personas, in prae- 
missis omnibus, et singulis, aut circa ea quoquo modo. delinquentes, quo- 
ties, et quando opus fuerit, etiam extra visitationem, per censuras ecclesia- 
Sticas, aliasque poenas, uti eiusdem Sedis delegati, procedere, omnemque 
iurisdictionem exercere libere, et licite valeant, 

S 7. Decernentes, etc. 

[Bull. Rom., tom. 5, V, p. 1-3]. 

Gregorius XV, const. Inscrutabili, 22 iun. 1622. 


8 1. Inscrutabili divinae providentiae arcano, ad Christi Ecclesiae regenda 
gubernacula, nullis nostris meritis, a Spiritu Sancto vocati, praecipuas nostri 
pastoralis muneris partes esse intelligimus, sedulo invigilandi, et quantum 
Nobis ex aito conceditur, intentis studiis adnitendi, ut oves miserabiliter 
errantes, ad Christi ovile adducantur, ac Dominum gregis agnoscant, et 
pastorem. 

$ 2. Quo scilicet, divina adspirante gratia, desinant, per infelicia pascua 
infidelitatis, et haeresum vagari, et aqua mortifera pestilentiae potari, sed in 
loco pascuae verae Fidei, ac salutaris doctrinae collocentur, et adducantur 
ad vitae fontes aquarum. Et vero quis non intelligit, omnem nostram soli- 
citudinem desiderare, omnemque conatum a Nobis exigere, opus adductionis 
animarum ad Ecclesiam Christi? quippe quod tanti fecerit Deus mundi salu- 
tem, ut ipsum Unigenitum suum. daret, Unigenitum illum, qui cum esset 
splendor gloriae, et figura substantiae eius, portans omnia verbo virtutis 
suae, exinanivit semetipsum, formam servi accipiens, factus obediens usque 
ad mortem, mortem autem Crucis, ut sua nimia charitate servos, et malos 
servos, Dominus redimeret pretio Sanguinis sui. 

8 3. Inaestimabilis huius charitatis imitatores esse profecto omnes debent, 
qui christiano nomine fideliter gloriantur, et membra Christi effecti sunt, ut 
eius verbi factores sint, non auditores tantum; nam et per sanctum Apo- 
stolum suum monet: Esfofe imitatores Dei, sicut filii charissimi, et ambu- 
late in dilectione, sicut Christus dilexit nos, et tradidit semetipsum pro 
nobis. 


bi 

& 4. Quod si haec ad unumquemque CkLristianorum scripta sunt, quanto 
magis ad eos, qui in sortem, et militiam Christi vocati, positi sunt Episcop 
regere Ecclesiam suam? quibus saepe per Prophetas suos gravibus verbis 
comminatur, si pascentes semetipsos, gregem non pascunt, et quod crassum 
est occidentes, infirmum non consolidant, aegrotum non sanant, confractum 
non alligant, abiectum non reducunt, perditum non quaerunt. 

8 5. Quae profecto voces, ut omnes Ecclesiarum Rectores valde solli- 
citos habere debent,licet in partem sollicitudinis sint vocati, ita multo vehe- 
mentius Nos urgent, qui in plenitudinem electi, non solum universo gregi, 
sed etiam Pastoribus praepositi sumus. Quocirca quod Apostolis omnibus 
a Domino mandabatur, ut praedicarent Evangelium omni creaturae, princi- 
paliter Petro incumbebat, qui omnibus praestabat praerogativa Principatus, 
et cui soli iniunctum fuerat a Domino, ut pasceret oves suas. 

8 6. Quapropter, et uni Petro vas illud, quasi linteum, ostenditur, qua- 
tuor initiis de caelo submitti in terram, in quo erant omnia quadrupedia, 
et serpentia terrae, et volatilia caeli, quodque illa vox sequuta est: Surge 
Petre, occide, et manduca, ut praefiguraretur Petri, et Successorum eius munus 
ex quatuor Mundi partibus homines varia impietate insipientes congregandi, 
quo eos quasi occidendo, hoc est, veteri via exuendo, et exutos manducando, 
idest in sua membra, qui visibile erat caput Ecclesiae convertendo, etiam 
membra Christi redderet, invisibilis Ecclesiae capitis; atque ita adipiscerentur - 
participationem generationis Christi, eamque adepti, quae Christi sunt, sape- 
rent, quae Christi sunt, operarentur, ac demum per gratiam Spiritus Sancti eius 
in aeterna pascua transferrentur, potandi torrente inexhausto voluptatis Dei. 

8 7. Quantum vero his calamitosis temporibus excreverit errantium, et 
dispersarum ovium numerus, qui Ecclesiam Sanctam eius Catholicam, Christi 
ovile, vel nunquam cognoverunt, vel cognitam Sathanae dolis deseruerunt, 
sine lacrymis commemorari non potest. Si enim mentis nostrae aciem con- 
vertimus ad inpumerabilem populorum multitudinem, iam tot seculis Aga- 
renorum impurissima dementia captam, insanique erroris, ac mendacii tene- 
bris obcaecatam, miseratione commoventur viscera nostra, cernentes, tam 
multis, ac variis caelestibus donis olim celebres nationes, per ignorantiae, et 
pestilentis persuasionis stuporem, humanitatem in bestiarum naturam fere 
mutasse, atque ad aeterna incendia Diabolo, et Angelis eius parata ali, ac 
propagari. Et licet inter eas aliquae sint gentes in iustitia detentae, quae Christi 
nomen invocant; tamen ita antiquarum haeresum veneno sunt infectae, ut 
sinceram veritatem paucissimae agnoscant, ac fere omnes in multis nedum 
in uno peccantes, factae sint omnium reae. Ubi vero, peccatis nostris facien- 
tibus, inimicus homo super bonum semen in Septentrionalibus partibus semi- 
navit haeresum zizania, ita dira contagia grassata sunt, ut animas innume- 
rabiles iamdiu perdiderit, ac Provincias, et Regna Christo per summam iniu- 
riam erepta, suae tyrannidi mancipaverit. 

8 8. Quamobrem, etsi a fel. rec. Romanis Pontificibus praedecessoribus 
nostris, pastorali vigilantia, ope, studio, et industria elaboratum fuerit, ne 
tam multae messi deessent operarii, et negociatio haec sancta non negli- 
geretur: nihilominus Nos, ut maiori cum vigilantia, cura, et fervore, opus 

prosequi possimus, et in posterum successores nostri possint, nonnullorum 
Ven. Fratrum nostrorum S. R. E. Cardinalium peculiari solicitudini nego- 
tium committendum duximus, prout tenore praesentium committimus, et 
demandamus. Volentes, ut in unum congregati, adhibitis etiam aliquot Rom. 
Curiae Praelatis, et religiosis viris, ac Secretario, prout Nos hac prima vice 
eos adhiberi voluimus, et nominavimus, in commune consulant, tantaeque 
rei nobiscum invigilent, ac tam sancto, et Divinae Maiestati maxime grato 
operi, quanto melius fieri poterit, incumbant: quod ut commodius praestari 
possit, semel coram Nobis, ac bis saltem in domo antiquioris eorum, quo- 
libet mense congregentur, omniaque, et singula negotia, ad Fidem in uni- 
verso Mundo propagandam pertinentia cognoscant, et tractent, et graviora, 
quae in praedicta domo congregati tractaverint, ad Nos referant: alia vero 
per se ipsos decidant, et expediant pro eorum prudentia. Missionibus omnibus 
ad praedicandum, et docendum Evangelium, et Catholicam doctrinam, super- 
intendant, ministros necessarios constituant, et mutent. Nos enim eis, tam 
praemissa, quam omnia, et singula alia desuper necessaria, et opportuna, 
etiamsi talia fuerint, quae specialem, specificam, et expressam. requirant men- 
tionem, faciendi, gerendi, tractandi, agendi, et exequendi, plenam, liberam, 
et amplam facultatem, auctoritatem, et potestatem, apostolica auctoritate, 
earundem tenore praesentium concedimus, et impertimur, 

S 9. Ut vero res tanti momenti, in quam magnos sumptus fieri necesse 
est, per temporalium cum spiritualibus felicem commutationem, nullo retar- 
data impedimento, facilius, et celerius procedat, ultra ea, quae ex arca nostra 
privata suppeditari iam mandavimus, et piorum fidelium liberalitate collata 
sunt, et in posterum non defutura subsidia in Domino confidimus, cum 
nostrum, et huius Sanctae Sedis proprium sit negotium, certos huic operi 
redditus ex Camera nostra Apostolica in perpetuum attribuemus, eorumque 

: administrationem iisdem Cardinalibus committemus, prout in aliis nostris 
expediendis literis plenius continebitur. 

& 10. Cardinales autem, quos sancto huic negotio praeficimus, sunt qui 
sequuntur, Antonius Ostiensis Saulius, Odoardus Sabinen. Farnesius, Octa- 
vius Praenestinus, Episcopi, Bandinus, Franciscus S. Praxedis de Surdis, Ma- 
phaeus S. Honuphrii Barberinus, loannes Garsias SS. Quatuor Corona- 
torum Millinus, Gaspar S. Crucis in Hierusalem Borgia, Robertus S. Alexii 
Ubaldinus, Scipio S. Susannae, Petrus S. Salvatoris in Lauro Valerius, Ite- 
lius Fridericus S. Laurentii in pane, et perna de Zolleren, Ludovicus S. Mariae 
Transpontinae Ludovisius, et Franciscus S. Matthaei Titulorum Presbyteri 
Cardinales, Sacratus nuncupati. 

8 11. Praelati vero, dilecti filii Io. Baptista Vives in utraque Signatura 
nostra Referendarius, et Io. Baptista Agucchius Secretarius noster, ac Sedis 
Apostolicae Notarius, et Dominicus a lesu Maria Ordinis Carmelitarum Discal- 
ceatorum Professor, et Vicarius Generalis. 

$8 12. Secretarius vero a Nobis pariter deputatus dilectus filius Franci- 
scus Ingolus Presbyter Ravennas U. I. D. 

S 13. Decernentes, etc. 

[Bull. Rom., tom. 5, V, p. 26-28]. 

Gregorius XV, const. Universi, 30 aug. 1622. 


Universi Dominici gregis curam, quamquam immeriti, caelesti disposi- 
tione gerentes, sedulo invigilare tenemur, ut ab omnibus pravis contagiis 
conservetur immunis, multoque maiori studio providere, ut omnis pestis ab 
iis avertatur, quibus alios sanandi officium est commissum, ne quod Evan- 
gelica scripta Nos admonent, sale infatuato non sit, in quo saliatur, et ad 
nihilum prosit ultra, nisi ut mittatur foras, et conculcetur ab hominibus. 

S 1. Quoniam autem a Romanis Pontificibus Praedecessoribus nostris 
quibusdam in locis provisum fuit, ut impium, ac nefandum scelus, quod non 
solum inter Christifideles non esse, sed nec etiam nominari debet, procul 
ab iis arceatur, videlicet, ut aliquis Sacerdos ad sacras audiendas confes- 
siones deputatus, sacrosancto Poenitentiae. Sacramento, solicitando poeni- 
tentes ad turpia, abutatur, ac pro medicina venenum, pro pane aspidem 
porrigat, et ex caelesti medico infernalis veneficus, ex patre spirituali pro- 
ditor execrabilis animarum reddatur: idcirco Nos ea, quae his perniciosis- 
simis diaboli insidiis arcendis certis locis salubriter constituta sunt, ut nullibi 
desiderentur, quantum ex alto conceditur, providen. duximus. 

8 2. Alias siquidem a fel. rec. Pio Papa Quarto Praedecessore nostro 
emanarunt literae tenoris subsequentis, videlicet: Pius Papa Quartus Vene- 
rabili Fratri, Archiepiscopo Hispalen. in Regnis Hispaniarum haereticae pra- 
vitatis Inquisitori generali. Cur sicut nuper, etc. 

Omittitur residuum, quia ipsa Const. est supra, in N. 102. 

$3. Igitur, ut literae praedictae perpetuis futuris temporibus, et ubique 
locorum inviolabiliter observentur, Motu proprio, et ex certa scientia, ac 
matura deliberatione nostra, ac de consilio Venerabilium fratrum nostrorum 
S. R. E. Cardinalium contra haereticam pravitatem generalium Inquisitorum 
praeinsertas literas huiusmodi, ac omnia, et singula in eis contenta Aposto- 
lica auctoritate tenore praesentium approbamus, et confirmamus, illisque 
omnibus, et singulis inviolabilis Apostolicae firmitatis robur adiicimus, illas- 
que non solum in praedictis Hispaniarum Regnis, sed in quibusvis Chri- 
stiani Orbis partibus firmiter, et inviolabiliter observari praecipimus, et man- 
damus. 

S 4. Ac praeterea ne in futurum de poena his delinquentibus impo- 
nenda, et de modo contra eosdem procedendi ab aliquo dubitari possit, 
statuimus, decernimus, et declaramus, quod omnes, et singuli Sacerdotes 
tam seculares, quam quorumvis, etiam quomodolibet exemptorum, ac Sedi 
Apostolicae immediatae subiectorum Ordinum, Institutorum, Societatum, et 
Congregationum Regulares cuiuscumque dignitatis, et praeeminentiae, aut 
quovis privilegio muniti existant, qui personas, quaecumque illae sint, ad 
inhonesta, sive inter se, sive cum aliis quomodolibet perpetranda in actu 
Sacramentalis confessionis, sive antea, vel post immediate, seu occasione, vel 

praetextu confessionis huiusmodi etiam ipsa confessione non sequuta, sive 
extra occasionem confessionis in Confessionario, aut in loco quocumque, ubi 
confessiones Sacramentales audiuntur, seu ad confessionem audiendam electo, 
simulantes ibidem confessiones audire, sollicitare, vel provocare tentaverint, aut 
cum eis illicitos, et inhonestos sermones, sive tractatus habuerint, in officio 
Sanctae Inquisitionis severissime, ut infra, puniantur. Et praeterea omnes hae- 
reticae pravitatis Inquisitores, et locorum Ordinarios omnium Regnorum, 
Provinciarum, Civitatum, Dominiorum, et locorum universi Orbis Christiani 
in suis quemque Dioecesibus, et Territoriis per has nostras literas, etiam priva- 
tive quoad omnes alios specialiter, ac perpetuo Iudices delegamus, ut super 
his contra praedictos, simul, vel separatim in omnibus, prout in causis fidei, 
iuxta Sacrorum Canonum formam, necnon officii Inquisitionis huiusmodi Con- 
stitutiones, privilegia, consuetudines, et decreta diligenter inquirant, et pro- 
cedant; et quos in aliquo ex huiusmodi nefariis excessibus culpabiles repe- 
rerint, in eos pro criminum qualitate, et circumstantiis, suspen. ab execu- 
tione ordinis, privationis beneficiorum, dignitatum, et officiorum quorum- 
cumque, ac perpetuae inhabilitatis ad illa, necnon vocis activae, et passivae, 
si regulares fuerint, exilii, damnationis ad triremes, et carceres etiam in per- 
petuum absque ulla spe gratiae, poenas decernant, eos quoque si pro delicti 
enormitate graviores poenas meruerint, debita praecedente degradatione, 
Curiae seculari puniendos tradant. 

S 5. Dantes etiam facultatem Venerabilibus Fratribus Nostris S. R. E. Car- 
dinalibus generalibus Inquisitoribus, ne delictum tam enorme, et Ecclesiae 
Dei tam perniciosum remaneat, ob probationum defectum, impunitum, cum 
difficilis sit probationis, testibus etiam singularibus concurrentibus, prae- 
sumptionibus, indiciis, et aliis adminiculis, delictum probatum esse arbitrio 
suo iudicandi, et Curiae seculari, ut praefertur, reum tradendum esse, pro- 
nunciandi. 

8 6. Non obstan. omnibus, quae dictus Praedecessor in suis literis prae- 
dictis voluit non obstare, caeterisque. contrariis quibuscumque. 

8 7. Mandantes omnibus Confessariis, ut suos poenitentes, quos nove- 
rint fuisse ab aliis, ut supra sollicitatos, moneant de obligatione denun- 
ciandi sollicitantes, seu ut praefertur, tractantes, Inquisitoribus, seu locorum 
Ordinariis praedictis: quod si hoc officium praetermiserint, vel poenitentes 
docuerint non teneri ad denunciandum Confessarios sollicitantes, seu trac- 
tantes, ut supra, iidem locorum Ordinarii, et. Inquisitores illos pro modo 
culpae punire non negligant. 

8 8. Volumus autem, etc. 

[Bull. Rom., tom. 5, V, p. 54, 55]. 

202. 


Gregorius XV, const. Omnipotentis Dei, 20 mart. 1623. 


Omnipotentis Dei Salvatoris nostri, qui, ut hominem a laqueis Diaboli 
liberaret, Crucem subire dignatus est, vices, quamquam immeriti, gerentes 
in terris, in id summo studio, iuxta creditum Nobis desuper apostolicae 
servitutis officium, incumbimus, ut gregem Dominicum, inaestimabili pretio 
redemptum, adversus Sathanae fraudes defendamus, eiusdem officii partes 
desuper interponendo, prout conspicimus in Domino salubriter expedire. 

8 I. Sane nonnulli suae conditionis obliti, et solemnis sponsionis ab iis 
factae, cum in Christi gregem, per sacrum regenerationis lavacrum adsciti 
fuerunt, Sathanae, cui renunciarunt, artibus, maleficiis, superstitionibus, ac 
nefariis inventis operam dare non verentur, quinimo magistrum imitantes, 
qui capitali odio, quo humanum genus prosequitur, hominibus insidiari 
numquam cessat, proximum variis modis laedere, animas vero suas perdere 
non timent. 

S 2. Quapropter, ut tam exitiosa scelera a Christifidelibus arceantur, 
gravioribus poenis vindicanda duximus. Motu itaque proprio, et ex certa 
scientia, ac matura deliberatione nostris, deque apostolicae potestatis pleni- 
tudine, tenore praesentium decernimus, praecipimus, et mandamus, ut con- 
stito, quod aliquis pactum cum Diabolo fecerit, et a fide apostatando, male- 
ficiis, sive sortilegiis unam, seu plures personas ita laeserit, ut ex maleficio, 
vel sortilegio mors sequuta sit, etiam pro primo lapsu, Curiae seculari tra- 
datur, debitis poenis puniendus; qui vero similiter apostatando, pactum cum 
Diabolo, ut praefertur, fecerit, et maleficium, seu sortilegium commiserit, ex 
quo licet mors sequuta non sit, infirmitas tamen, divortia, impotentia gene- 

randi, sive animalibus, frugibus, vel aliis fructibus damnum notabile prove- 
nerit, muro claudi, sive perpetuis carceribus, in Sancto Inquisitionis officio, 
ubi illud existit, fabricandis, mancipari debeat. 

8 3. Qui vero similium delinquentium notitiam habuerint, eos Episcopo, 
sive Inquisitori denunciare teneantur. 

S8 4. Non obstantibus, etc. 

[Bull. Rom., tom. 5, V, p. 97, 98]. 


203. 


Urbanus VIII, const. Sacrosancti, 30 sept. 1623. 


Sacrosancti Apostolatus ministerii cura, et quam altitudo divitiarum 
sapientiae, et scientiae Dei humilitatem nostram, nullo licet meritorum suf- 
fragio, gerere voluit, iugiter Nos admonet, ut in iis praecipuam Apostolicae 
servitutis solicitudinem adhibeamus, per quae temporalis S. R. E. ditionis 

conservationi consulitur: atque ideo Nos, quae a Romanis Pontificibus Prae- 
decessoribus nostris provide sancita fuerunt, ea non solum ipsi inviolate 
hanc ob causam curabimus custodire, sed etiam aliis perpetuo observari 
debere, statuemus. 

8 1. Dudum siquidem a felicis recordationis Pio Papa V Praedecessore 
nostro literae tenoris sequentis emanarunt: Pius Episcopus, Servus servo- 
rum sii Ad perpetuam rei memoriam. Admonet nos suscepti cura regimi- 
nis, etc. 


Omittitur tenor huius Constit., qzia est supra, in N. 120. 


8 2. Quae quidem Constitutio veluti optima, et ad conservandam S. R. EF. 
iurisdictionem, et dignitatem plane salutaris approbata, confirmata, et inno- 
vata fuit ab iis, qui eidem Pio V successerunt, recolendae memoriae Prae- 
decessoribus nostris Gregorio XIII, Sixto V, Gregorio XIV, Innocentio IX,! 
qui etiam de fratrum suorum tunc S. R. E. Cardinalium consilio, et assensu 
declaravit, eadem Constitutione prohibitum f1uisse, et prohiberi omnem, et 
quamcumque infeudationem, ac alienationem Civitatum, Terrarum, Oppido- 
rum, et Locorum Sedi Apostolicae tam mediate, quam immediate subiecto- 
rum, non solum ne fiat, neve attentetur post eorum devolutionem, sed etiam 
antequam Civitates, Terrae, Oppida, et Loca praedicta devolvantur, ac omnem, 
et quamcumque in perpetuum, vel ad tempus prorogationem, ac extensio- 
nem infeudationum, investiturarum, et concessionum de dictis Civitatibus, 
Terris, Oppidis, et Locis finitarum quarumque incorporationem, quoad etffe- 
ctum impediendae infeudationis, alienationis, prorogationis, et extensionis 
huiusmodi, non a die eorum devolutionis, sed a die ipsius Constitutionis, 
etiam antequam illa devolvantur, ipso iure cum omnibus clausulis, et decretis 
in praedicta Constitutione contentis, Camerae, et Sedi Apostolicae factam 
censeri: adiecto etiam decreto, et declaratione, ut promissio, et iuramentum 
praestitum, et praestandum de servanda ea Pii Praedecessoris praedicti Con- 
stitutione per ipsum Innocentium, et successores suos Rom. Pont, ac prae- 
dictos S. R. E. Cardinales intelligatur de ipsa Pii V Praedecessoris Consti- 
tutione per eum, ut supra declarata, et secundum huiusmodi declarationem, 
eamdem Constitutionem ad unguem, et inviolabiliter observari oportere, et 
debere, sicuti etiam se servaturum esse promisit, ac sancte, et solemni more 
iuravit, prout in eiusdem Innocentii Praedecessoris sub dat. pridie Nonas 
Novemb. Pont. sui anno I expeditis literis latius continetur. Subinde vero 
a Clemente VIII? et novissime a Paulo V? Romanis Pontificibus, et Praede- 
cessoribus nostris, iuxta eamdem Innocentii IX declarationem confirmata, 
approbata, et innovata fuit. 

8 3. Quare Nos, cum primum ad Apostolicae dignitatis gradum, divina 
providentia, vocati sumus, id ipsum ad exequendum nostri pastoralis officii 
debitum praecipue pertinere existimantes, praeinsertas Pii Praedecessoris 


! Cf. N. 1422, 158, 168, 174. 
? Cf. N. 175. 
5 Cf. N. 193. 

literas, ac omnia in eis contenta etiam iuxta declarationem praedictam per 
ipsum Innocentium Praedecessorem factam, ac desuper confectarum litera- 
rum continentiam, et tenorem, quem pariter praesentibus haberi volumus 
pro expresso, ac ad verbum inserto, auctoritate Apostolica tenore praesen- 
tium comprobamus, confirmamus, innovamus, easque firmiter, et inviolate, 
ac iuxta declarationem praedictam, Nos similiter servaturos esse promittimus, 
et iuramus, atque per eos, ad quos spectat, pariter perpetuo observari prae- 
cipimus, et mandamus. 

8 4. Nulli ergo omnino hominum, etc. 

[Bull. Rom., tom. 5, V, p. 147, 148]. 


204. 


Urbanus VIII, const. Romanus Pontifex, 28 aug. 1624. 


Romanus Pontifex, cui Salvator, et Dominus noster, qui Charitas est, 
et Deus pacis, universalis Ecclesiae credidit Principatum, ea interdum, quae 
certis etiam rationabilibus de causis, a Sede Apostolica concessa sunt, ipsa 
subinde rerum experientia suadente, et maioribus ex causis, quibus praeser- 
tim personarum sub suavi Religionis iugo Altissimo famulantium paci, et 
quieti consulitur, litibusque, ac controversiis inter eos obviam itur, revocat, 
et immutat, in hisque pastoralis solicitudinis, et providentiae suae studium 
interponit, prout rerum, et temporum qualitatibus debite pensatis, conspicit 
in Domino salubriter expedire. 

8 1. Cum itaque, sicut Nobis innotuit, complures licentiae, sive facul- 
tates a nonnullis Romanis Pontificibus Praedecessoribus nostris per diversos 
Ordinum etiam Mendicantium, Congregationum, Societatum, et aliorum 
Institutorum Superiores, seu alios eorum nomine, ubique locorum Mona- 
steria, Domos, Collegia, Conventus, et alia loca regularia quovis nomine 
nuncupata, servata dumtaxat Sacrorum Canonum, et Concilii Tridentini 
decretorum forma, de sola Ordinarii licentia, seu etiam forsan non servata 
forma, et absque licentia huiusmodi, et contra decreta a Sede Apostolica 
super praemissis edita fundandi, erigendi, et instituendi importunis precibus, 
seu etiam Motu proprio, vel alias obtentae, et extortae fuerint: idcirco Nos, 
omnes, et quascumque licentias, ac facultates huiusmodi, literasque desuper 
tam sub plumbo, quam in huiusmodi forma Brevis desuper expeditas, earum- 
que ten. etiam veriores, et Dat. praesentibus, ac si specifice, et sigillatim 
exprimerentur, et insererentur, pro plene, et sufficienter expressis, et ad ver- 
bum insertis habentes, iustis de causis animum nostrum moventibus, Motu 
proprio, non ad alicuius Nobis super hoc oblatae petitionis instantiam, sed 
ex certa scientia, ac matura deliberatione nostris, deque apostolicae potestatis 
plenitudine omnes, et quascumque licentias, et facultates huiusmodi, literas- 
que desuper tam sub plumbo, quam in eadem forma Brevis expeditas, omnia- 
que, et singula in eis quomodolibet contenta, et expressa, etiam quoad 
erectiones, fundationes, et institutiones Monasteriorum, Collegiorum, Domo- 

rum, Conventuum, et aliorum regularium locorum huiusmodi, quae suum 
nondum sortitae sunt effectum, tenore praesentium perpetuo revocamus, 
cassamus, abrogamus, et annullamus, viribusque, et effectu prorsus eva- 
cuamus. 

S 2. Praeterea Ordinum etiam Mendicantium, Congregationum, Socie- 
tatum, et aliorum Institutorum regularium Superioribus, quocumque nomine 
nuncupatis, caeterisque personis, ad quos spectat, in virtute sanctae obe- 
dientiae, ac sub poena privationis vocis activae, et passivae, necnon officio- 
rum quorumcumque, ac inhabilitatis ad illa, seu alia in futurum obtinen. ac 
etiam excommunicationis ipso facto incurrendis poenis interdicimus, et prohi- 
bemus, ne licentiarum, seu facultatum per Nos, ut praefertur, revocatarum, et 
annullatarum, sive alio quovis praetextu, vel causa, etiam quantumvis pri- 
vilegiata, nova Monasteria, Collegia, Domos, Conventus, et alia loca regu- 
laria huiusmodi, nisi de expressa Ordinariorum licentia, ac servata in omni- 
bus, et per omnia sacrorum Canonum, et Conc. Trid.! necnon Constitutionis 
fel. rec. Clem. VIII quae incipit: Quoniam ad institutam, sub datum Romae, 
apud S. Marcum sub Annulo Piscatoris die 23 Iulii 1603? ac Decretorum 
de mandato eiusdem Clementis, ac sa. me. Gregorii XV? Rom. Pont. Praede- 
cessorum desuper editorum forma recipere, erigere, fundare, seu alias quo- 
modolibet instituere, seu incepta finire, et absolvere audeant, seu praesu- 
mant. 

$ 3. Decernentes, praesentes Literas etiam ex eo, quod causae, propter 
quas illae emanarint, expressae, verificatae, et iustificatae, aut quicumque in 
praemissis interesse habentes, seu habere praetendentes, ad hoc vocati, citati, 
et auditi non fuerint, neque illis consenserint, vel alias ex quocumque capite, 
praetextu, colore, ingenio, vel causa de subreptionis, vel obreptionis, seu 
nullitatis vitio, aut intentionis nostrae, vel alio quovis defectu notari, et 
impugnari, redargui, infringi, retractari, in ius, vel controversiam vocari, ad 
terminos iuris reduci, aut contra eas quodvis gratiae, vel iustitiae remedium 
impetrari, seu concedi nullatenus posse, sed eas, ac omnia, et singula in eis 
contenta semper, et perpetuo valida, et firma, et efficacia esse, et fore, suos- 
que plenarios, et integros effectus sortiri, et obtinere, ac omnibus, et singulis, 
ad quos spectat, et pro tempore quomodolibet spectabit, inviolabiliter obser- 
vari, sicque, et non aliter, per quoscumque Iudices ordinarios, et delegatos, 
etiam causarum Palatii Apostolici Auditores, ac S. R. E. Cardinales, etiam 
de latere Legatos, et Nuntios, quavis auctoritate fungen., sublata eis, et 
eorum cuilibet quavis aliter iudicandi, et interpretandi facultate, et auctori- 
tate, iudicari, et definiri debere, ac irritum, et inane, si secus super his a 
quoquam quavis auctoritate scienter, vel ignoranter contigerit attentari. 

& 4. Quocirca Venerabilibus Fratribus Patriarchis, Archiepiscopis, Episc. 
et aliis locorum Ordinariis per praesentes committimus, et mandamus, qua- 
tenus ipsi, vel duo, aut unus eorum per se, vel alium, seu alios, praesentes 


Sess. XXV, de regularibus, c. 3. 
? Cf. N. 190. 
Const. Cum alias, 17 aug. 1622. - Bull. Rom., tom. 5, V, p. 47, 48. 

Literas, et in eis contenta quaecumque solemniter publicantes, faciant illas, 
et illa ab omnibus, et singulis, ad quos spectat, et pro tempore spectabit, 
inviolabiliter observari; contradictores quoslibet, et rebelles per censuras, et 
poenas Ecclesiasticas, aliaque opportuna iuris, et facti remedia, appellatione 
postposita, compescendo, invocato etiam ad hoc, si opus fuerit, auxilio bra- 
chii secularis. 

8 5. Non obstantibus, etc. 

[Bull. Rom., tom. 5, V, p. 247, 248]. 


205. 


Urbanus VIII, const. Secretis, y1 dec. 1624. 


Secretis aeternae providentiae consiliis, nullo nostrorum suffragio meri- 
torum, Speculatores Domus Israel in sublimi Apostolatus culmine consti- 
tuti, eo potissimum Pontificiae sedulitatis officia convertenda esse arbitra- 
mur, ut qui in sortem Domini vocantur, Christique Militiae dant nomen, 
spiritualem Ecclesiae tranquillitatem non perturbent, sed pacem confirment, 
vires augeant, ac tam strenue se gerant, ut ipsam terribilem, quasi castro- 
rum aciem ordinatam, inferae potestates, ac Principes tenebrarum quotidie 
magis perhorrescant. 

S I. Haec autem quanto impensius fieri optamus, tanto maiori indigna- 
tione irreligiosam quorumdam impudentiam detestamur, ac sacrilegam teme- 
ritatem execramur, qui Sacros Canones, Summorumque Pontificum decreta 
non verentes, Clericales Ordines illegitime suscipiunt, ac dum in Ecclesia- 
sticorum Ministrorum coetum per nefas irrepunt, Dei cultui, animarum saluti, 
omnibusque ad optimum Christianae Reipublicae regimen pertinentibus, plu- 
rimum obesse noscuntur. 

8 2. Alias siquidem fel. rec. Clemens Papa IV Praedecessor noster volens 
periculis animarum eorum obviare, qui vinculo excommunicationis adstricti, 
aut apostatae, seu irregulares, vel alias Ordinum sacrorum susceptione indi- 
gni, suam patriam, in qua de his haberetur notitia, fugientes, se in remotis 
partibus faciebant ad huiusmodi Ordines promoveri, statuit, ut nullus Epi- 
scoporum Italiae de caetero aliquem ultramontanum Clericum ordinare prae- 
sumeret, nisi ab eodem Clemente Praedecessore, vel ab Episcopo, de cuius 
Dioecesi traxerat originem, ordinandus, vel in cuius Dioecesi beneficiatus exi- 
stebat, per eius patentes Literas causam rationabilem continentes, quare 
ipsum nolebat, aut nequibat ordinare, specialem licentiam haberet, eos vero, 
quos contra praemissa contigisset ordinari, manere voluit absque spe dispen- 
sationis super hoc a Sede Apostolica obtinendae suspensos, ac ordinantes 
condigna poenitentia puniri. ! 

8 3. Cum autem, non sine gravi animi nostri molestia, Nobis inno- 
tuerit, quamplures Ultramontanos suae salutis immemores, Deique timore 


! C. 1, de temporibus ordinationum et qualitate ordinandorum, 1, 9, in, VI*: 

postposito, ad Ordines praedictos cum falsis dimissorialibus Literis, seu 
etiam titulo patrimonii ficto, vel fiduciario, seu etiam falso, cum maximo 
bonorum omnium scandalo, se promoveri fecisse, Nos innumeris, quae ex 
minus canonica Clericorum ordinatione huiusmodi proveniunt, malis, quan- 
tum Nobis ex alto conceditur, providere volentes, praedictam Clementis 
Praedecessoris Constitutionem, cum omnibus, et singulis in ea contentis 
approbantes, et innovantes, Motu proprio, et ex certa scientia, ac matura 
deliberatione nostris, deque Apostolicae potestatis plenitudine, Venerabilibus 
Fratribus Patriarchis, Archiepiscopis, et Episcopis in Italia existentibus, tenore 
praesentium prohibemus, ne quovis praetextu, et ex quacumque causa Hispa- 
nos, Lusitanos, Gallos, vel Germanos, aliosque quoscumque Ultramontanos, 
et ex quibusvis locis extra Italiam oriundos, non solum ad sacros, sed neque 
etiam ad minores Ordines, vel Clericalem characterem promovere audeant, 
seu praesumant, nisi dimissoriales suorum Ordinariorum literas a nostris, et 
huius Sanctae Sedis Nuntiis, seu Collectoribus in illis partibus commoran- 
tibus recognitas, et probatas, et subscriptas habeant; eorumdemve Nuntio- 
rum, seu Collectorum subscriptiones a dilecto filio nostro in Alma Urbe 
Vicario in spiritualibus generali similiter examinatae, recognitae, et appro- 
batae fuerint, alias promoventes ad annum ab exercitio Pontificalium, pro-. 
moti vero perpetuae suspensionis poenam, absque spe dispensationis a Sede 
Apostolica obtinendae, incurrant eo ipso. Insuper promotos huiusmodi, ac 
etiam eos, qui cum falsis, vel fictis, aut fiduciariis patrimonii titulis scienter 
se ad Ordines huiusmodi promoveri fecerint, non solum praedictis, verum 
etiam maioribus arbitrio nostro, et pro tempore existentis Romani Pontificis 
infligendis poenis. 

S 4. Italos vero, si quos imposterum Clericali charactere insigniri, vel 
ad minores Ordines promoveri ab alieno Episcopo cum falsis dimissoriis 
contigerit, etiamsi qualitatibus per Concil. Trident. Decretum c. 16, sess. 23, 
requisitis praediti sint, nihilominus sequuta tamen prius desuper ludicis 
Ecclesiastici declaratione, fori privilegio minime gaudere, sed seculari iuris- 
dictioni, ut antea plene, in omnibus subiacere, et subiectos esse respective 
volumus. 

8 5. Sicque, et non aliter per quoscumque Iudices ordinarios, et dele- 
gatos etiam causarum Palatii Apostolici Auditores, sublata eis, et eorum 
cuilibet quavis aliter iudicandi, et interpretandi facultate, et auctoritate, iudi- 
cari, et definiri debere, ac irritum, et inane, si secus super his a quoquam 
quavis auctoritate scienter, vel ignoranter contigerit attentari. In contrarium 
facien. non obstantibus quibuscumque. 

& 6. Per praesentes autem Constitutioni rec. mem. Pii Papae II Praede- 
cessoris nostri contra male promotos editae! nullatenus derogare intendimus, 
sed illam cum omnibus, et singulis in ea contentis, in suo robore, et effi 
cacia permanere, perinde ac si praesentes non emanassent, decernimus. 

[Bull. Rom., tom. 5, V, p. 289, 290]. 

206. 


Urbanus VIII, motu propr. Licet nullus, 1o sept. 1626. 


Licet nullus Episcoporum, postquam regimini Ecclesiae, cui praeerat, 
cesserit, in Beneficiorum Ecclesiasticorum dispositione ratione eiusdem Eccle- 
siae sibi antea competenti ingerere se valeat; attamen nonnulli ex Venera- 
bilibus Fratribus nostris Sanctae Romanae Ecclesiae Cardinalibus sub prae- 
iextu. indultorum Apostolicorum eis pro tempore concessorum Beneficia 
nedum unius, sed etiam plurium Ecclesiarum, quarum regimini cesserunt, 
vel a quarum vinculo ad alias translati absoluti reperiuntur, contemplatione, 
alias ad se spectantia, conferre perseverant. Quare motu simili etc. 

S. 1. Declaramus, de caetero non licere cuivis personae, etiamsi Cardi- 
nalatus honore praefulgeat, praetextu cuiusvis indulti Apostolici concessi, 
seu concedendi facultatem huiusmodi, etiam expresse continentis conferre, 
vel quovis modo disponere de quibusvis Beneficiis Ecclesiasticis, quorum 
collatio, praesentatio, nominatio, vel quaevis alia dispositio separatim, vel 
coniunctim cum aliis ad eum spectabat, ratione cuiuscumque Ecclesiae 
Cathedralis, etiam Metropolitanae, Primatialis, vel Patriarchalis, cuius regi- 
mini cesserit, si quidem ad aliam Episcopalem, Archiepiscopalem, Primatia- 
lem, vel Patriarchalem Ecclesiam translatus, vel postmodum assumptus fuerit, 
sed indulto tantum ratione Ecclesiae, cui actu praesit, vel cuius regimini 
ultimo loco cesserit, sibi concesso uti posse, et debere, ac irritum etc. 

8 2. Ostien., et Veliternen. invicem perpetuo unitis, et Portuen., ac 
Sabinen., necnon Tusculan., et Praenestin., ac Albanen. Ecclesiis dumtaxat 
exceptis, quoad quas Cardinalibus illarum pro tempore Praesulibus facul- 
tate disponendi de Beneficiis huiusmodi etiam una cum indulto sibi ratione 
aliarum Ecclesiarum, quibus actu praesunt, vel antea novissime praefuerint, 
ut praefertur, frui licere decernimus. 

8 3. Statuentes, praesentium, etiam absque eo, quod registrentur, aut 
illis data apponatur, solam Signaturam nostram sufficere, et ubique in iudicio, 
et extra regula contraria non obstante, fidem facere. 

8 4. Ac insuper illas in Cancellaria Apostolica describi debere. 

8 5. Et deinceps omnes, et singulos Cardinales, etiam absentes, prae- 
sentes, et futuros, et alios quoscumque, quorum interest, vel interesse pote- 
rit, quomodolibet in futurum afficere, et ligare, nullumque eorum igno- 
rantiam praetendere posse, non secus ac si eis personaliter intimatae 
forent. 

8 6. Statuto, et ordinatione, decreto, et declaratione, per Nos in crasti- 
num assumptionis nostrae ad summi Apostolatus apicem editis, quod Cardd. 
in Constitutionibus, et Regulis per Nos post priorum nostrarum Constitu- 
tionum, et Regularum editionem, et publicationem imposterum faciendis non 
includantur, nisi illae eorumdem Cardinalium favorem concernant, vel ipsae 
edendae Constitutiones de illorum, seu maioris partis eorum consilio editae 


Romani Pontifices 393 


fuerint, necnon praedictis, et quibuscumque aliis Regulis, Constitutionibus, 

et Ordinationibus Apostolicis, caeterisque contrariis quibuscumque nequa- 

quam obstantibus. 
[Bull. Rom., tom. 6, I, p. 13, 14]. 


207. 


Urbanus VIII, const. Apostolatus officium, 23 mart. 1628. 


Apostolatus officium, cui meritis licet imparibus, disponente Deo, prae- 
sidemus, a Nobis postulat, ut quantum Nobis ex alto conceditur, delin- 
quendi fiduciam compescamus in iis praesertim, quorum eo sacrilega pro- 
cessit audacia, ut se beneficio minoris aetatis, spretis Apostolicis Constitutioni 
bus, confoveant in delictis, quorum statutis poenis se idcirco iactant minime 
subiacere. 

8 1. Alias siquidem a felicis recordationis Clemente Papa VIII Praede- 
cessore nostro emanarunt Literae tenoris subsequentis, videlicet: Clemens 
Papa VIII. Ad perpetuam rei memoriam. Etsi alias felicis recordationis Pau- 
lus Papa IV, etc. 


Omittitur residuum, quia ista Constitutio est supra, in N. 188. 


$ 2. Cum, sicut accepimus, nonnulli privilegio minoris aetatis nimis 
temere confisi, et legum indulgentia freti poenas a dicti Clementis Praede- 
cessoris Constitutione in huiusmodi delinquentes statutas parvipendere prae- 
sumant. 

8 3. Nos detestantes, et quantum in Nobis est, cohibere volentes impiam, 
et nefariam horum temeritatem, qui atrocissimo hoc scelere Catholicam veri- 
tatem, quae solos Presbyteros dictorum Sacramentorum ministros esse docuit, 
facto impugnant, negotio huiusmodi in Congregatione Venerabilium Fra- 
trum nostrorum Sanctae Romanae Ecclesiae Cardinalium generalium Inqui- 
sitorum coram Nobis habita, mature discusso, inhaerentes Constitutioni 
praedictae, aliisque decretis per felicis recordationis Paulum Quartum, et 
Sixtum Quintum Romanos Pontifices Praedecessores nostros contra similia 
perpetrantes editis, eaque etiam ad effectum praedictum matura delibera- 
tione, deque Apostolicae potestatis plenitudine ampliantes, et extendentes, 
hac nostra perpetuo valitura Constitutione statuimus, et decernimus, ut de 
caetero perpetuis futuris temporibus, qui imposterum ad sacrum Presbyte- 
ratus Ordinem non promotus Missam celebrare, aut Sacramentalem Contes- 
sionem audire praesumpserit, aetate minori annis vigintiquinque non excuse- 
tur, quominus eidem Clementis Constitutioni subiiciatur, dummodo vigesimum 
suae aetatis annum compleverit. 

S8 4. Ipseque non promotus sic delinquens, nulla haLifa: consideratione 
praefatae minoris aetatis, sive Laicus, sive Clericus secularis, aut cuiusvis 
Ordinis, Congregationis, Societatis, etiam de necessitate exprimendae regu- 
laris, aut cuiusvis alterius Instituti, etiam quantumvis exempti, et privilegiati, 

Nobisque, et Apostolicae Sedi immediate subiecti, necnon Militiarum qua- 
rumcumque, etiam Sancti Ioannis Hierosolymitani fuerit, tradatur Curiae 
seculari poenis debitis plectendus. 

[Bull. Rom., tom. 6, I, p. 113, 114]. 


208. 


Urbanus VIII, const. Cum sicut, 12 sept. 1628. 


Cum sicut accepimus, aliquibus Religiosis, quorumdam Ordinum, seu 
Congregationum a Sede Apostolica indultum fuerit, ut sacramentales per- 
sonarum secularium confessiones audire valeant, etiamsi ab Episcopis Dioe- 
cesanis ad id examinati, et approbati non fuerint: nec desint, qui temere 
asseverent, hoc ipsum privilegium caeteris quoque aliorum Ordinum Regu- 
laribus competere, ex amplissimis privilegiorum communicationibus, quas 
ab eadem Sede Apostolica obtinuerunt, indeque fiat, ut saluberrima Sacri 
Concilii Tridentini dispositio hac de re edita,! funditus convellatur. 

8 I. Nos huic malo opportune provisionis nostrae Ministerio obviam ire 
volentes, de Ven. Fratrum nostrorum Sanctae Romanae Ecclesiae Cardinalium 
negotiis Regularium praepositorum consilio, omnia, et singula indulta huius- 
modi, audiendi secularium confessiones absque Ordinarii examine, et appro- 
batione, quibusvis Collegiis, Capitulis, Religionibus, Societatibus, etiam So- 
cietati lesu, Congregationibus, et Ordinibus tam Mendicantium, quam non 
Mendicantium, necnon Monachorum quorumcumque, etiam Sancti Benedicti, 
et Cistercien., ac etiam quibusvis Militiis, etiam Hospitalis S. loannis Hieroso- 
lymitani, et quibuscumque Ecclesiis, etiam Patriarchalibus, et Metropolitanis, 
Monasteriis, caeterisque locis piis, sive eorum, et earum respective Abbatibus, 
Praepositis, Decanis, Magistris, Ministris, Praelatis, Prioribus, Rectoribus, etiam 
Generalibus, vel Provincialibus, Cappellanis, Confessariis, aut aliis quocumque 
nomine nuncupatis Superioribus, et personis quibuscumque, etiam quomodo- 
libet exemptis, ac Sedi Apostolicae immediate subiectis, cuiuscumque digni- 
tatis, praeeminentiae, et conditionis existentibus, et quovis privilegio munitis, 
et tam ad supplicationem partium, quam Motu proprio, et ex certa scientia, 
ac de Apostolicae potestatis plenitudine hactenus quandocumque, et quali- 
tercumque ex quavis, etiam de necessitate exprimenda causa, et alias quomo- 
dolibet concessa, apostolica auctoritate, tenore praesentium revocamus, cas- 
samus, tollimus, abrogamus, annullamus, viribusque, et effectu evacuamus, 
ac revocata, cassa, sublata, abrogata, et annullata, viribusque, et effectu vacua 
esse, et fore, nec Religionibus, Societatibus, etiam Societati lesu, Congrega- 
tionibus, et Ordinibus, ac Militiis praedictis, eorumque Superioribus, et per- 
sonis quibuscumque imposterum ullo modo sufíragari, minusque illos, et 
illas, etiamsi de iis specialis, specifica, et expressa, ac de verbo ad verbum 
mentio haben. foret, indultis huiusmodi uti posse. 


! Sess. XXIII, de ref., c. 15. 

S 2. Praesentes vero Literas, et in eis contenta quaecumque ex eo, quod 
quicumque in praemissis interesse haben., seu habere praetendentes, ad hoc 
vocati, et auditi non fuerint, de subreptionis, vel obreptionis vitio, aut inten- 
tionis nostrae, vel alio quocumque defectu notari, impugnari, redargui, in 
ius, vel controversiam revocari, ad terminos iuris reduci, aut adversus illas 
quodcumque iuris, gratiae, vel facti remedium impetrari nullatenus posse, 
sed illas semper validas, et efficaces existere, et fore, suosque plenarios, et 
integros effectus sortiri, et obtinere. 

[Bull. Rom., tom. 6, I, p. 142, 143]. 


209. 


Urbanus VIII, const. Decet Romanum Pontificem, 
2 ian. I631. 


Decet Romanum Pontificem in his vigilantiae, et auctoritatis suae partes 
libenter interponere, ut constitutiones et decreta ab eo, praesertim in Consi- 
storio suo secreto edita, semotis quibuslibet dubiis, suum plenarium sortiantur 
effectum. 

81. Cum itaque alias fel. rec. Innocentius Papa Nonus Praedecessor 
noster decreta piae mem. Sixti Papae V etiam Praedecessoris nostri super 
vacatione locorum, montium, et Romanae Curiae officiorum per assumptio- 
nem illa obtinentium ad Cathedrales, vel superiores Ecclesias facta revoca- 
verit: Nosque insuper in Consistorio nostro secreto sub die 13 Novembris 
anni proximi praeteriti eandem revocationem contirmaverimus, declaraveri- 
mus, et ampliaverimus; prout plenius continetur in decreto nostro desuper 
emanato tenoris subsequentis, videlicet. In provisionibus Ecclesiarum Cathe- 
dralium, Metropolitanarum, Patriarchalium, necnon in Monasteriorum Com- 
mendis consuevimus dispensare cum praeficiendis praedictis Ecclesiis, ac eis, 
quibus Monasteria commendantur, ut possint compatibilia retinere, sed quo- 
niam contingit dubitari a quibusdam, an officia Romanae Curiae, et Loca 
montium sub nomine compatibilium comprehendantur, Nos ut ambigendi 
ansam tollamus, decrevimus desuper providere per nostram specificam, et 
peculiarem declarationem. Haec praefati huiusmodi decretum protulimus. 

8 2. Cum alias fel. record. Sixtus Papa Quintus Praedecessor noster in 
uno sub die 23 Septembris omnia et singula Loca montium, ac Romanae 
Curiae officia per assumptionem illa obtinentium ad Cathedrales, vel supe- 
riores Ecclesias vacare, et alio sub die 21 octobris 1585 celebrato Consistorio 
illud intelligi debere de officiis, et Locis montium vacabilibus per obitum 
respective decrevit, et declaraverit. Nos piae mem. Innocentii PP. Noni etiam 
Praedecessoris nostri, qui decretum huiusmodi revocavit, vestigiis inhaerentes, 
ac revocationem huiusmodi confirmantes, declarantes et ampliantes, Loca 
montium vacabilia, et officia huiusmodi per promotionem ad Ecclesias Cathe- 
drales etiam Metropolitan. aut Patriarchales, seu etiam Commendas Mona- 
steriorum nullatenus, sed per solam promotionem ad Cardinalatum facien. 

etiamsi alias officia per Cardinales otbineri, vel retineri possent, de caetero 
vacare decernimus, et declaramus. Non obstantibus erectione officiorum, 
Locorum montium huiusmodi, Indultis Apostolicis, et aliis quibuscumque, 
illorum tenores, etc., latissime extenden., etc. Ita ut in expeditione literarum 
Apostolicarum super promotione ad Ecclesias praedictas, seu Commendas 
Monasteriorum ex officio possit dari retentio officiorum, et Locorum montium 
praedictorum perinde ac si specialiter in singulis provisionibus, et Commendis 
huiusmodi a Nobis faciendis eadem retentio concessa esset, et ut magis, ac 
facilius innotescat, volumus, et mandamus, ut nostra decreti huiusmodi con- 
firmatio, declaratio, et ampliatio in Cancellaria nostra Apostolica publicetur, 
et in illius quinterno describatur. Placet publicetur, et describatur. M. 

8 3. Quod quidem decretum fuit deinde in Cancellaria Apostolica sub 
die 30 Decembris eiusdem anni publicatum. Nos clausulam latissime extenden. 
in eodem Decreto appositam declarare, et firmiori praemissorum observationi 
quantum Nobis ex alto conceditur, consulere, ac uberius mentem nostram 
explicare volentes; Motu proprio, et ex certa scientia, ac matura deliberatione 
nostris, deque Apostolicae potestatis plenitudine hac nostra perpetuo valitura 
Constitutione, praeinsertum Decretum nostrum, omniaque, et singula in eo 
contenta tenore praesentium perpetuo approbamus, et confirmamus, illisque 
perpetuae, et inviolabilis Apostolicae firmitatis robur adiicimus. 

8 4. Decernentes, etc. 

[Bull. Rom., Lugduni (1673) Arnaud-Borde, tom. IV, p. 214]. 


210. 


Urbanus VIII, const. Inscrutabilis, 
31 mart.! (1 apr.) 1631. 


Inscrutabilis Iudiciorum Dei altitudo non patitur, ut humanus intellectus 
tenebroso corporis carcere constrictus, super astra se extollens, arcana in 
sinu divino recondita, et ipsis beatissimis Spiritibus ignota, nefaria curiosi- 
tate, non solum explorare, sed etiam tamquam explorata in Dei contemptum, 
Reipublicae perturbationem, et Principum periculum arroganti, et pernicioso 
exemplo venditare praesumat. 

8 1. Hinc est, ut quamvis civilibus, canonicisque sanctionibus, ac novis- 
sime fel. rec. Sixti Papae V Praedecessoris nostri Constitutione desuper 
edita? Astrologorum, Mathematicorum, Vaticinatorum, et aliorum, qui even- 
tura divinare, seu praedicere audent, quosque, uti homicidas, et maleficos 
antiquitas aestimavit, illorum potissimum, qui de summa Reipublicae, vel 
Principis salute iudicia ferre praesumerent, ars, professio, sive exercitium gra- 
vibus poenis inhibita esse noscantur: Attamen, sicut accepimus, nonnulli ini- 
quitatis filii propriae pusillitatis obliti, ac lenitate forsan, vel conniventia 


! Secundum Bull. Rom., Lugduni (1673) Arnaud-Brode, tom. IV, p. 173. 
DOLN ISE 

audentiores facti, vanamque fatidicorum aestimationem aucupantes, in deplo- 
randam animarum suarum perditionem, graveque Christifidelium scandalum, 
etiam de Reipublicae, et Principum incolumitate, illis sollicitudinem, homi- 
nibus vero inquietis rerum novandarum occasionem ea ratione inferre .sata- 
gentes, prognostica, et praedictiones verbo, vel etiam scripto edere non eru- 
bescunt. . 

8 2. Nos itaque perniciosis huiusmodi ausibus quantum Nobis ex alto 
conceditur, obviam ire, ac quos Dei respectus in officio non continet, poe- 
narum gravitate, et severioris disciplinae fraeno coercere volentes, Motu 
proprio, et ex certa scientia, ac matura deliberatione nostris, deque aposto- 
licae potestatis plenitudine Constitutionem per praefatum Sixtum Praedeces- 
sorem desuper, ut praefertur, editam, apostolica auctoritate, tenore praesen- 
tium perpetuo approbamus, confirmamus, et innovamus. 

8 3. Et insuper omnibus, et quibuscumque Laicis cuiuscumque sexts, 
conditionis, status, gradus, qualitatis, et dignitatis, etiam Marchionalis, vel 
Ducalis existentibus, qui de statu Reipublicae Christianae, vel Sedis Apo- 
stolicae, sive de vita, aut morte Romani Pontificis pro tempore existentis, 
eiusque, usque ad tertium gradum inclusive consanguineorum Mathema- 
ticos, Ariolos, Aruspices, Vaticinatoresve nuncupatos, vel alias Astrologiam 
iudiciariam exercentes, seu alias quomodolibet profitentes de caetero con- 
suluerint, sive desuper eorum iudicia, prognostica, praedictiones, seu prae- 
cognitiones etiam sibi oblatas receperint, illisve quomodolibet usi fuerint, 
illas penes se scienter retinuerint, aut alicui ostenderint, necnon iisdem Mathe- 
maticis, Ariolis, Aruspicibus, Vaticinatoribus, sive aliis Astrologiam iudicia- 
riam, seu quamlibet artem divinatoriam quomodolibet profiten., qui iudicia, 
prognostica, seu praecognitiones, et praedictiones super praemissis, etiamsi 
id non certo se affirmare protestentur, fecerint, sive a se, vel ab aliis iam 
facta, seu factas imposterum penes se similiter retinuerint, vel alicui dederint, 
seu ostenderint, aut de eis quovis modo, etiam improbando /scripto, vel 
verbis tractaverint, nedum excommunicationis maioris latae sententiae, sed 
etiam uti laesae Maiestatis reis, ultimi supplicii, ac confiscationis omnium 
bonorum suorum, etiam Romanae Curiae officiorum, ac devolutionis qua- 
rumcumque Civitatum, Castrorum, et locorum iurisdictionalium, et feudalium. 

S 4. Clericis quoque, et Presbyteris, aliisque personis ecclesiasticis, tam 
secularibus, quam cuiusvis Ordinis, Congregationis, Societatis, seu Instituti, vel 
Militiarum quarumcumque, etiam Hospitalis Sancti loannis Hierosolymitani, 
allisque quomodolibet exemptis, ac Nobis,et Apostolicae Sedi immediate subie- 
ctis, Regularibus utriusque sexus, ultra praedictas, etiam privationis beneficio- 
rum, et dignitatum, ac officiorum ecclesiasticorum, etiam Monasteriorum, Prio- 
ratuum, et Praeceptoriarum, ac aliorum quorumcumque, et inhabilitatis per- 
petuae ad illa imposterum obtinenda, ita quod personae ecclesiasticae praevia 
illarum degradatione Curiae seculari tradantur puniendae, in Episcopali 
vero, Archiepiscopali, Metropolitana, Primatiali, Patriarchali, aut quacumque 
alia etiam superiori Ecclesiastica, vel mundana quatumvis sublimi, excellente, 
et speciali nota digna, etiam suprema constitutis dignitate, easdem excom- 
municationis, ac privationis, etiam regiminis, et administrationis Ecclesiarum, 

et aliorum quorumcumque beneficiorum, et dignitatum quantumvis amplissi- 
marum, et Patriarchali maiorum, ac officiorum suorum, et inhabilitatis poenas 
ipso facto incurren. Apostolica auctoritate tenore praesentium infligimus, et 
imponimus. : 

8 5. Cognitionem autem causarum huiusmodi quoad personas ecclesia- 
sticas, tam seculares, quam regulares in Urbe nostra, et illius districtu ad 
dilectos filios nostrum in Urbe Vicarium in spiritualibus generalem, necnon 
eiusdem Urbis Gubernatorem, ac causarum Curiae Camerae Apostolicae Audi- 
torem Generalem, et eorum quemlibet in solidum, extra vero Urbem, et 
districtum in Provinciis Nobis, et Apostolicae Sedi subiectis ad S. R. E. Car- 
dinales in eisdem Provinciis de latere Legatos, et Prolegatos, ac Praesides 
in dignitate Ecclesiastica constitutos pro tempore existentes, in aliis vero omni- 
bus, et singulis Provinciis, Regnis, Civitatibus, Oppidis, Castris, et locis, tam 
sub nostra, et dictae Sedis, quam cuiusvis alterius Principis ditione compre- 
hensis, privative quoad omnes, etiam Superiores Religiosorum, ipsisque Supe- 
rioribus penitus exclusis, ad Ordinarios locorum, ubilibet vero locorum etiam 
ad haereticae pravitatis Inquisitores spectare volumus. ; 

& 6. Mandantes Dilectis filiis nostris, et dictae Sedis de latere Legatis, 
et eorum Vicelegatis, et Praesidibus praedictis nunc, et pro tempore existen- 
tibus, necnon Venerabilibus Fratribus, Patriarchis, Archiepiscopis, et Epi- 
scopis singulis videlicet, in suis Civitate, et Dioecesi, et quoad loca intra 
fines alicuius Dioecesis, non tamen de Dioecesi existentia ipsarum Dioecesum, 
intra quarum fines eadem loca extiterint, quo vero ad ea quae extra fines ali- 
cuius Dioecesis consistunt, vicinioribus eorumdem locorum Ordinariis, ac 
etiam Inquisitoribus praedictis, quatenus ad instantiam cuiusvis Fisci, vel 
denuntiatoris, ac etiam ex eorum officio causarum huiusmodi cognitiones 
suscipientes, praevia etiam avocatione a quibusvis aliis supra non expressis, 
nec a Nobis specialiter delegatis in causis ipsis modo praemisso procedant 
omnibus iuris, et facti remediis opportunis, invocato etiam auxilio brachii 
secularis. 

8 7. Inhibentes insuper tam Decanis, et Capitulis Ecclesiarum Cathedra- 
lium, Metropolitanarum, et Patriarchalium, necnon quorumvis Ordinum, et 
locorum Regularium, Societatum, et Institutorum, ac etiam Hospitalis praedi- 
ctorum Superioribus Conventibus, et Fratribus quantumvis exemptis, ne sub 
privationis beneficiorum, et officiorum quorumcumque per eos respective 
obtentorum, ac similiter inhabilitatis ad alia in futurum obtinenda, vocisque 
activae, et passivae, necnon excommunicationis latae sententiae eo ipso incur- 
rendis poenis, Ordinarios locorum, necnon Legatos, seu Vicelegatos, aliosque 
praedictos in causis huiusmodi procedentes quoquomodo impedire, mole- 
stare, seu perturbare audeant, vel praesumant, ac etiam mandantes, ut quoties 
ad id fuerint requisiti Religiosos ipsos, etiamsi alicuius loci regularis Supe- 
riores actu fuerint, Ordinariis, Legatis, seu Vicelegatis, ac aliis praedictis, 
seu quibus iidem mandaverint, consignent cum scripturis, et actis si quae 
facta fuisse reperiantur. 

8 8. Sicque, et non aliter, etc. 

[Bull. Rom., tom. 6, I, p. 268-270]. 

211. 
Urbanus VIII, litt. ap. Ex debito, 22 febr. 1633. 


Ex debito pastoralis officii saluti animarum, et fidei catholicae propa- 
gationi prospicientes, ea, quae provide a Romanis Pontificibus Praedecessc- 
ribus nostris propterea ordinata fuerunt, si subinde experientia doceat, ea 
mutatione indigere, libenter immutamus, aliasque disponimus, prout ad fidei 
catholicae propagationem, et animarum salutem huiusmodi conspicimus in 
Domino salubriter expedire. 

S 1. Alias siquidem fel. record. Gregorius Papa XIII Praedecessor noster, 
certis tunc expressis causis adductus, per suas in simili forma Brevis Lite- 
ras sub dat. die 28 lanuarii 1585 Pontificatus sui anno XIII omnibus Patriar- 
chis, et Episcopis, etiam Provinciae Chinae, et Iaponis, sub interdicti Eccle- 
siastici, et suspensionis ab ingressu Ecclesiae, et Pontificalium exercitio; aliis 
vero Sacerdotibus, Clericis, et Ministris Ecclesiasticis, tam secularibus, quam 
cuiusvis Ordinis regularibus, cuiuscumque status, gradus, ordinis, et condi- 
tionis existerent, sub excommunicationis maioris poenis ipso facto incurren- 
dis interdixit, et inhibuit, ne ad Sinarum regiones, et Provincias laponicas 
Evangelii praedicandi, vel doctrinam Christianam docendi, aut Sacramenta 
administrandi, aliaque munia Ecclesiastica obeundi causa, sine suae, et Sedis 
Apostolicae expressa licentia proficisci auderent. 

8 2. Postmodum autem rec. mem. Clemens Papa VIII similiter Praede- 
cessor noster, accepto quod tam Chinae, et laponum, quam aliae illius vici- 
nae, et adiacentes Insulae, Regiones, et Provinciae, ac finitima Regna Indiae 
Orientalis amplissima, et populis refertissima erant, et pro tanta animarum 
multitudine ad fidem catholicam traducenda, et spiritualibus alimentis fovenda, 
plures operarii, ac ministri necessarii erant, quam ex sola Religiosorum Societate 
lesu haberi poterant; omnibus, et singulis Mendicantium Ordinum Magistris, 
seu Prioribus Generalibus tunc, et pro tempore existentibus indulsit, ut cum 
necessitas postulasset, quoslibet Ordinis sui spectatae vitae, et eruditionis 
religiosos, quos nimirum ad praedicta officia, et ministeria idoneos, et utiles 
fore in Domino iudicarent, per Lusitaniam dumtaxat, et suscepta inde navi- 
gatione, in Indias, et Civitatem Goam, atque ad Superiores Ordinum in illis 
partibus existentes transmittere; et tam ipsi sic transmittendi, quam alii 
supradictorum Ordinum Religiosi in eisdem Indiarum partibus existentes, 
et ad hoc munus obeundum a suis Magistris, Ministris, vel Prioribus Gene- 
ralibus, seu aliis Superioribus electi, et approbati, tam ad laponicas praedi- 
ctas, quam ad alias proximas, et adiacentes etiam Chinae, et finitimorum 
Regnorum, et terrae firmae Indiae Orientalis Insulas, Regiones, et Provin- 
cias accedere possent ...! 

$ 3. Et subinde fel. record. Paulus Papa V similiter Praedecessor noster, 
accepto, experientia compertum esse, quod prohibitio accedendi ad Indias, 


! Const. Onerosa, 12 dec. 1600. - Bull. Rom., tom. 5, II, p. 323, 324. 

et Civitatem Goam alias quam per Lusitaniam, nec qui sperabatur, ex eo 
fructum protulerat, neque Catholicae fidei propagationis negotio utilis fuerat, 
et propterea ut tantum opus Dei, sublato omni impedimento, libere peragi 
posset, providere volens, omnibus, et singulis Mendicantium Ordinum Magi- 
stris, Ministris, seu Prioribus Generalibus, aut alio quocumque nomine nun- 
cupatis Ordinum capitibus tunc, et pro tempore existentibus, ut cum neces- 
sitas postularet, quoslibet Ordinis sui spectatae vitae, et eruditionis religiosos, 
quos nimirum ad praedicta officia, et munia idoneos, et utiles fore in Domino 
iudicassent, ad Superiores Ordinum in illis partibus existentes etiam per 
aliam viam, quam per Lusitaniam, in Iaponicas, et alias illis proximas, adia- 
centes, et finitimas Insulas, Provincias, et Regiones praedictas, servata in 
reliquis dictarum Literarum Clementis Praedecessoris forma in omnibus, et 
per omnia, et non aliter, transmittere libere, et licite valerent, indulsit;! et 
alias prout in Gregorii, et Clementis, ac Pauli V Praedecessorum praedicto- 
rum Literis desuper expeditis, quarum tenores praesentibus pro expressis 
haberi volumus, plenius continetur. 

8 4. Cum autem experientia plurium annorum compertum fuerit, ordi- 
nationes in praedictis Literis contentas non sufficere, easque aliqua provi- 
sione indigere, ut in praedictas Insulas, et Regna felicius, ac facilius Sacro- 
sanctum Christi Domini Evangelium praedicari, et propagari possit, ac valeat: 
Nos pro officii nostri debito post habitam cum Venerabilibus Fratribus 
nostris Sanctae Romanae Ecclesiae Cardinalibus negotio Propagandae Fidei 
per universum mundum praepositis maturam deliberationem, praefati Pauli 
Praedecessoris nostri Literis inhaerentes, omnibus, et singulis Religionum cuius- 
cumque Ordinis, aut Instituti, etiam Societatis lesu, Magistris, Ministris, Prae 
positis, seu Prioribus Generalibus, aut quocumque nomine nuncupentur, nunc, 
etpro tempore existentibus, auctoritate apostolica tenore praesentium concedi- 
mus, et indulgemus, ut cum eis expedire visum fuerit, quoslibet suarum 
Religionum, Ordinum, et Instituti Religiosos, quos aetate, vita, moribus, et 
scientia idoneos esse ad Missiones iudicaverint, ad praedictas Insulas, Pro- 
vincias, Regiones, et Regna Indiae Orientalis, etiam per alias vias, quam per 
Lusitaniam, libere, et licite mittere possint, ac valeant; servata tamen in reli- 
quis praefatarum Literarum Clementis Praedecessoris nostri forma in omni- 
bus, et per omnia, et non aliter. 

8 5. Necnon quoscumque Ecclesiasticos, et Religiosos cuiuscumque Ordi- 
nis, tam non Mendicantium, quam Mendicantium, etiam Societatis lesu, et 
seculares, Religiosorum, ut praefertur, mitten. ad Insulas, Provincias, Regio- 
nes, et Regna praedicta accessum huiusmodi impedientes excommunicationis 
latae sententiae vinculo innodamus. 

S 8. Caeterum quia a sacris Canonibus, Conciliorum decretis, ac Apo- 
stolicis Constitutionibus, omnibus Religiosis, ac etiam aliis Ecclesiasticis, 
praesertim in sacris Ordinibus constitutis, mercatura, et negotiationes secu- 
lares districte prohibentur, ac valde damnosum, indecorum, et indecens exi- 
stit, huiusmodi personas divino cultui mancipatas, ac praecipue illas, quae 

ad praedicandum Sacrosanctum Christi Domini Evangelium destinatae sunt, 
praefatis mercaturis, et negotiationibus se immiscere, aut operam dare; prae- 
dictorum sacrorum Canonum, ac Decretorum, Constitutionumque Apostoli- 
carum dispositioni inhaerentes, auctoritate apostolica, earumdem ten. prae- 
sentium, Religiosis omnibus cuiuscumque Ordinis, et Instituti, tam non 
Mendicantium, quam Mendicantium, etiam Societatis lesu, eorumque singulis 
tam in praedictis locis nunc existentibus, quam in futurum ad illa mittendis, 
omnem, et quamcumque mercaturam, seu negotiationem, quocumque modo 
ab eis fieri contingat, sive per se, sive per alios, sive proprio, sive Commu- 
nitatis nomine, directe, sive indirecte, aut quovis alio praetextu, causa, aut 
colore, interdicimus, et prohibemus sub excommunicationis latae sententiae 
poena ipso facto incurrenda, ac privationis vocis activae, et passivae, ofti- 
ciorum, ac graduum, et dignitatum quorumcumque, etiam inhabilitatis ad 
ea, et insuper amissionis mercium, et lucrorum ex eis; quae omnia a Supe- 
rioribus Religionum, ex quibus delinquentes existent, reservanda erunt ad 
usum Missionum, quas eaedem Religiones habent, et habiturae sunt in futu- 
rum in praedictis Indiis, et non in alios usus; eisdem Superioribus districte 
praecipientes sub eisdem poenis, ut in hoc invigilent, et contra delinquentes 
ad praedictas poenas procedant, sublata eisdem facultate huiusmodi delin- 
quentibus aliquid ex dictis mercibus, et lucris quantumvis minimum remit- 
tendi, aut condonandi. 

S 9. Quod si forte aliquae controversiae inter Religiosos dictarum Reli- 
gionum, quod Deus avertat, oriantur, Episcopi locorum praedictorum pro 
tempore existentes, tamquam Sedis Apostolicae delegati illas decidant, et ter- 
minent. Si vero graviora quaedam negotia occurrerint, ea ad Nos, et Roma- 
nos Pontifices, Successores nostros quantocitius ab eisdem Episcopis refe- 
rantur; ut quod in illis statui, ac decerni debeat, matura consultatione adhibita, 
provideri possit: sicque volumus, et ordinamus. 

S 10. Decernentes, etc. 

[Bull. Rom., tom. 6, I, p. 338-341]. 


212. 
Urbanus VIII, const. Nuper pro parte, 25 iun. 1633. 


8 1. Nuper pro parte dilectorum filiorum Procuratorum Generalium Ordi- 
num Sancti Francisci, Sancti Augustini, et Beatae Mariae de Monte Carmelo, 
Discalceatorum nuncupat. Nobis expositum fuit, quod alias a Venerabilibus 
Fratribus nostris Sanctae Romanae Ecclesiae Cardinalibus Sacris Ritibus 
praepositis emanavit decretum tenoris subsequentis, videlicet. Instantibus 
Procuratoribus Generalibus Ordinum Praedicatorum, Sancti Francisci, San- 
cti Augustini, et Discalceatorum Carmelitarum, declarari, Primo, an liceat 
Curatis, solutis eorum iuribus parochialibus, impedire contra voluntatem hae- 
redum defunctorum, ne Regulares ad funus corpora defunctorum ad quas- 
vis Ecclesias deferenda, una cum Parochis, et Clericis processionaliter asso- 

cient. Et ad hoc Sacra Rituum Congregatio respondit, Regulares in casu 
proposito non posse impediri. Secundo, an praedicti Curati possint cogere 
haeredes, seu executores testamentarios, ut pro defunctis, qui tumulantur in 
Ecclesiis Regularium, in Ecclesiis etiam Parochialibus celebrari faciant officia 
novendialia, et Anniversaria, prout celebrantur in Ecclesiis Regularium, in 
quibus cadavera sepeliuntur. Et Sacra Rituum Congregatio respondit, non 
posse cogere. Die vigesimatertia Aprilis 1633. 

$ 2. Cum autem, sicut eadem expositio subiungebat, dicti exponentes 
Decretum praeinsertum apostolicae nostrae confirmationis robore commu- 
niri summopere desiderent: Nos illos specialibus favoribus, et gratiis pro- 
sequi volentes, et eorum singulares personas a quibusvis excommunicationis, 
suspensionis, et interdicti, aliisque Ecclesiasticis sententiis, censuris, et poenis 
a iure, vel ab homine quavis occasione, vel causa latis, si quibus quomo- 
dolibet innodatae existunt, ad effectum praesentium dumtaxat consequendum, 
harum serie absolventes, et absolutas fore censentes, supplicationibus illo- 
rum nomine Nobis super hoc humiliter porrectis inclinati, decretum prae- 
insertum apostolica auctoritate tenore praesentium approbamus, et confir- 
mamus, illique inviolabilis apostolicae firmitatis robur adiicimus, ac omnes, 
et singulos, tam iuris, quam facti defectus, si qui desuper quomodolibet 
intervenerint, supplemus. 

8 3. Decernentes, etc. 

[Bull. Rom., tom. 6, I, p. 358]. 


213. 


Urbanus VIII, const. Coelestis Hierusalem, 5 iul. 1634. 


Coelestis Hierusalem Cives, quorum gloriosis natalitiis sancta laetatur 
Mater Ecclesia, sicut huius Sanctae Sedis Apostolicae ministerio a piis utrius- 
que sexus Christifidelibus venerantur in terris, ita Romanum decet Pontifi- 
cem militantis Ecclesiae regimini divina providentia praepositum, pro suo 
praecipuo honoris Domus Dei zelo invigilare, ne quid in personarum cum 
sanctitatis, aut martyrii fama, vel opinione defunctarum memoriam, sive 
cultum, inconsulta Sancta Sede praedicta innovetur. 

S 1. Alias siquidem Nos solicite animadvertentes abusus, qui irrepse- 
rant, et irrepere non cessabant in colendis quibusdam cum sanctitatis, aut 
martyrii fama, vel opinione defunctis, qui, etsi neque Canonizationis, neque 
Beatificationis honore insigniti essent ab eadem Sede, eorum tamen lma- 
gines in Oratoriis, atque in Ecclesiis aliisque locis publicis, atque etiam 
privatis, cum laureolis, aut radiis, seu splendoribus proponebantur, miracula, 
et revelationes, aliaque beneficia a Deo per eorum intercessiones accepta 
in libris rerum ab ipsis gestarum enarrabantur, et ad illorum sepulchra 
tabellae, imagines, et res aliae ad beneficia accepta testificanda, et lam- 
pades, et alia lumina apponebantur: Volentesque proinde huiusmodi abu- 
sibus pro debito officii pastoralis occurrere, re etiam cum Venerabilibus 

Fratribus nostris Sanctae Romanae Ecclesiae Cardinalibus contra haereticam 
pravitatem in universa Republica Christiana generalibus Inquisitoribus ab 
eadem Sede specialiter deputatis, communicata, et mature considerata, ac 
discussa, de eorumdem Cardinalium consilio sub die 13 Martii 1625! decla- 
ravimus, statuimus, et decrevimus, ne quorumvis hominum cum sanctitatis, 
seu martyrii fama (quantacumque illa esset) defunctorum imagines, aliaque 
praefata, et quodcumque aliud venerationem, et cultum praeseferens, et indi- 
cans, in Oratoriis, aut locis publicis, seu privatis, vel Ecclesiis, tam secula- 
ribus, quam regularibus, cuiuscumque Religionis, Ordinis, Instituti, Congre- 
gationis, aut Societatis apponerentur, antequam ab Apostolica Sede canoni- 
zarentur, aut Beati declararentur, et (si quae appositae essent) amoverentur, 
prout eas statim amoveri mandavimus. Ac pariter imprimi de caetero inhi- 
buimus libros eorumdem hominum, qui sanctitatis, sive martyrii fama, vel 
opinione, ut praefertur, celebres e vita migravissent, gesta, miracula, vel reve- 
lationes, seu quaecumque beneficia, tamquam eorum intercessionibus a Deo 
accepta continentes, sine recognitione, aut approbatione Ordinarii, qui in iis 
recognoscendis Theologos, aliosque pios, ac doctos viros in consilium adhi- 
beret: et ne deinde fraus, aut aliquid novum, et inordinatum in re tam 
gravi committeretur, negotium instructum ad Sedem Apostolicam transmit- 
teret, eiusque responsum expectaret: Revelationes vero, et miracula, aliaque 
beneficia supradicta, quae in libris horum hominum vitam, gestaque conti 
nen. eatenus sine recognitione, atque approbatione huiusmodi impressa erant, 
nullo modo approbata censeri voluimus, mandavimusque. Ad horum homi- 
num sepulchra vetuimus etiam, ac inhibuimus tabellas, atque imagines ex 
cera, aut argento, seu ex alia quacumque materia, tam pictas, quam fictas, 
atque exculptas appendi, seu affigi, et lampades, sive alia quaecumque lumina 
accendi, sine recognitione ab Ordinario omnino, prout supra, facienda, Sedi- 
que Apostolicae referenda, ac probanda. Declarantes, quod per suprascripta 
praeiudicare in aliquo noluimus, neque intendimus iis, qui aut per commu- 
nem Ecclesiae consensum, vel immemorabilem temporis cursum, aut per 
Patrum, Virorumque Sanctotum scripta, vel longissimi temporis scientia, ac 
tolerantia praefatae Sedis Apostolicae, vel Ordinarii celebrantur. Cumque 
postea die secunda Octobris eiusdem anni 1625 a quibusdam revocari in 
dubium accepissemus, an fabellas, et imagines, quas in posterum offerri con- 
tingeret, recipere, et antea oblatas conservare liceret: Nos, qui tantummodo 
voluimus occurrendo abusibus, qui irrepere videbantur, certiorem parare 
viam ad eorum in terris gloriam, quorum sanctimoniam divinae clementiae 
placuerit admirandis operibus illustrare; re prius cum eisdem Cardinalibus 
communicata, de simili eorum consilio declaravimus,? quod sicut numquam 
prohibuimus, nec intentionis nostrae fuit prohibere oblationem, receptionem- 
que tabellarum, et imaginum huiusmodi, ita, ut deinceps nulli dubitationi 
locus relinqueretur, statuimus, et decrevimus, ut quoties ad aliquam Eccle 
siam, aut Oratorium, locumve alium publicum secularem, seu regularem 


1 Cf, Bull. Rom., tom. 5, V, p. 318, 319. 

404 Romani Pontifices 


tabellas, et imagines, aliudve simile quispiam deferret, ac intercessione homi- 
num inter Sanctos, vel Beatos non adscriptorum, quamvis cum martyrii, aut 
sanctitatis fama demortuorum, optata se impetravisse diceret, liceret Eccle- 
siasticis personis Ecclesiarum, locorumve praedictorum curae praepositis 
tabellas, et imagines, sive pictas, sive ex quavis materia fictas, atque alia 
quaecumque collatae gratiae fidem facientia simul cum deferentis, aliorum- 
que, qui conscii fuissent, attestationibus recipere, atque approbantibus Ordi- 
nariis, ad quos referre statim omnia tenerentur, in secreto aliquo seorsum 
ab Ecclesia loco custodire, ibidemque iam amota collocare, et asservare, ut 
si quando Dominus talium virorum merita Beatificationis, seu  Canonizatio- 
nis honore in terris decorare voluisset, extarent huiusmodi sanctitatis qua- 
lescumque probationes Apostolicae Sedis iudicio tunc examinandae. Demum 
vero, ut eiusmodi decreta observarentur indubie, ac omnimodam sortirentur exe- 
quutionem, cum eisdem Cardinalibus re pariter communicata, deque eorum- 
dem consilio praemissis addidimus, statuimus, decrevimus, atque declaravi- 
mus, ! ne ex tunc deinceps quispiam Ordinariorum, aut ab Apostolica Sede ad 
hoc specialiter delegatorum, super alicuius utriusque sexus cum sanctitatis, 
aut martyrii fama, vel opinione defuncti miraculis, revelationibus, aliisve 
eiusmodi sanctitatem redolen. ex integro informationes quoquo modo reci- 
peret, aut processum instrueret, vel huc usque receptas informationes, instru- 
ctumve processum ulterius prosequeretur, nisi postulator prius per legitimas 
iuridice susceptas probationes circa personam eius, de cuius miraculis, reve- 
lationibus, aliisve rebus gestis sanctitatem praeseferentibus ageretur, prae- 
scriptam in praefato nostro decreto formam omnino servatam extitisse docue- 
rit: et nisi postea successive idem Ordinarius, aut ab Apostolica Sede ad 
hoc specialiter delegatus, diligenti praehabita disquisitione circa eamdem 
personam, supracitato decreto nullatenus contraventum esse, rite pronuncia- 
verit: Utque id inviolabiliter observetur, statuimus insuper, ac decrevimus, 
ne transmissi ad Urbem undecumque huiusmodi processus a Congregationis 
Sacror. Rituum Secretario, minusve Sanctae Fidei Promotore quomodolibet 
aperiantur, nisi prius in ipsa Sacrorum Rituum. Congregatione, alio seiun- 
ctim oblato authentico processu, ex eo Ordinarium, aut ab Apostolica Sede 
specialiter delegatum rite, ac recte, ut praemittitur, cognovisse, ac pronuntiasse 
praelibato decreto nequaquam contraitum esse, plene constiterit, ac deinde a 
Nobis iudicialiter aperiendi eos processus facultas indulta fuisset. Insuper 
longissimum tempus, illiusve immemorabilem cursum, de quo in praedicto de- 
creto, intelligi declaravimus esse, tempus centum anuorum metam excedens: 
Deque his, atque infrascriptis omnibus, quae in his decretis disposita, et ordi- 
nata sunt, aliqua suboriente difficultate, Ordinariis locorum, et Delegatis Apo- 
stolicis quibuslibet omnem omnino interpretandi facultatem ademimus, utque 
Sedem Apostolicam desuper consulerent, ab eaque responsum expectarent, 
mandaviinus eisdem, et alias prout in decretis desuper editis plenius con- 
tinetur. 


! S. R. C, litt. encycl. 12 mart. 1631. - Collectanea S. C. de Prop. Fide, vol. I 
n. 67. 

8 2. Quare inviolabili decretorum praedictorum observationi, quantum 
cum Domino possumus, consulere volentes, Motu proprio, et ex certa scientia, 
ac mera deliberatione nostris, deque Apostolicae potestatis plenitudine, decreta 
praedicta cum omnibus, et singulis in eis contentis, tenore praesentium per- 
petuo approbamus, et confirmamus, illisque inviolabilis apostolicae firmitatis 
robur adiicimus: omniaque, et singula decreta huiusmodi ab omnibus, ad 
quos spectat, et in futurum quomodolibet spectabit, observari omnino prae- 
cipimus, sub poena nullitatis quarumcumque informationum, processuum, 
ac interpretationis aliter, quam praevia suprascripta praecognitione instru- 
ctorum, eorumque admissionis, publicationis, aut interpretationis; ita ut 
earumdem informationum receptiones, processuumve instructiones, necnon 
eorum admissiones, ac publicationes, et interpretationes habeantur pro non 
eceptis, non instructis, non admissis, non publicatis, interpretatis, eorumque 
amplius ratio aliqua nullatenus alicubi umquam haberi debeat. 

8 3. Decernentes praesentes literas, et in eis contenta quaecumque, etiam 
ex eo, quod quicumque in praemissis, seu eorum aliquo interesse habentes, 
seu quomodolibet habere praetendentes, ad praemissa vocati, et auditi, minus- 
que causae, propter quas eaedem praesentes emanarint, adductae, verificatae, 
set alias sufficienter, aut etiam nullatenus iustificatae fuerint, nullo umquam 
tempore de subreptionis, obreptionis, nullitatis, aut invaliditatis vitio, seu 
intentionis nostrae, aut alio quovis defectu, etiam quantumvis magno, inex- 
cogitato, et substantiali, sive etiam ex eo, quod in praemissis, seu eorum 
aliquo solemnitates, et quaevis alia servanda, et adimplenda, servata, et 
adimpleta non fuerint; aut ex quovis alio capite a iure, vel facto, aut sta- 
tuto, vel consuetudine aliqua resultante, seu etiam enormis, enormissimae, 
et totalis laesionis, aut quocumque alio colore, etiam in corpore iuris clauso, 
seu occasione, vel causa, etiam quantumvis iusta, rationabili, et privilegiata, 
etiam tali, quae ad effectum validitatis praemissorum necessario exprimenda 
foret; aut quod de voluntate nostra huiusmodi, et aliis superius expressis, 
seu relatis nihil ullibi appareret, seu aliter probari posset, notari, impugnari, 
invalidari, retractari, in ius, vel controversiam revocari, aut ad terminos 
iuris reduci, vel adversus illas restitutionis in integrum, aperitionis oris, redu- 
ctionis ad viam, et terminos iuris, aut aliud quodcumque iuris, facti, gratiae, 
vel iustitiae remedium impetrari, seu quomodolibet concedi, aut impetrato, 
vel concesso quempiam uti, seu se iuvare in iudicio, vel extra posse; neque 
ipsas praesentes sub quibusvis similium, vel dissimilium gratiarum revoca- 
tionibus, suspensionibus, limitationibus, aut aliis contrariis dispositionibus 
pro tempore quomodolibet faciendis comprehendi, sed semper ab illis exce- 
ptas, perpetuoque validas, firmas, et efficaces existere, et fore, suosque ple- 
narios, et integros effectus sortiri, et obtinere, ac per omnes, et singulos, ad 
quos spectat, e£ quomodolibet spectabit in futurum, inviolabiliter observari. 

8 4. Sicque, et non aliter in praemissis omnibus, et singulis, per quos- 
cumque ludices ordinarios, et delegatos, etiam causarum Palatii Apostolici 
Auditores, et Sanctae Romanae Ecclesiae Cardinales, etiam de latere Legatos, 
et Nuntios, et alios quavis auctoritate, et potestate fungentes, in quavis 
causa, et instantia, sublata eis, et eorum cuilibet quavis aliter iudicandi, et 

interpretandi facultate, et auctoritate, ubique iudicari, et definiri debere: 
irritum quoque, et inane, si secus super his a quoquam quavis auctoritate 
scienter, vel ignoranter contigerit attentari. 

8 5. Quocirca Venerabilibus Fratribus Patriarchis, Primatibus, Archie- 
piscopis, Episcopis, et aliis locorum Ordinariis, necnon dilectis filiis nostris, 
et Apostolicae Sedis Nuntiis, ac haereticae pravitatis Inquisitoribus ubilibet 
existentibus, per apostolica scripta mandamus, ut statim atque praesentes 
literae nostrae ad eorum, et cuiuslibet eorum notitiam pervenerint, in sua 
quisque respective Dioecesi, vel Provincia sedulo pervigilet, ne sine appro- 
bationibus praedictis imagines cum memoratis signis exponantur, aut miracula, 
revelationes, ac beneficia praedicta publicentur, aliave contra superius dispo- 
sita fiant: transgressores vero si regulares fuerint, privationis suorum offi- 
ciorum, ac vocis activae, et passivae, necnon suspensionis a divinis: si vero 
Clerici seculares, privationis pariter suorum officiorum, suspensionis a divi- 
nis, et ab administratione Sacramentorum, exequutioneque suorum ordinum 
respective, aliisque arbitrio praedictorum Ordinariorum, seu Inquisitorum 
pro modo culpae infligendis poenis plectendo: Qui autem libros impresse- 
rint, aut imagines pinxerint, sculpserint, seu quoquo modo aífixerint, vel 
formaverint, caeterique artifices circa praemissa qualitercumque delinquentes, 
praedicta omnia amittant, et insuper pecuniariis, aliisque etiam corporalibus 
poenis iuxta criminis gravitatem, eorumdem Ordinariorum, seu Inquisitorum 
arbitrio afficiantur. Contradictores quoslibet, et rebelles, ac praemissis non 
parentes, per sententias, censuras, et poenas Ecclesiasticas, aliaque oppor- 
tuna iuris, et facti remedia, omni, et quacumque appellatione, recursu, et 
reclamatione remotis compescendo, invocato etiam ad hoc, si opus fuerit, 
auxilio brachii secularis. 

8 6. Non obstantibus, etc. 

[Bull. Rom., tom. 6, I, p. 412-414]. 


214. 
Urbanus VIII, const. Si quid est, 2 sept. 1634. 


Si quid est in rebus humanis plane divinum, quod nobis superni cives 
(si in eos invidia caderet) invidere possent, id certe est Sacrosanctum Missae 
Sacrificium, cuius beneficio fit, ut homines quadam anticipatione possideant 
in terris coelum, dum ante oculos habent, et manibus contrectant ipsum 
coeli terraeque Conditorem. Quo magis est mortalibus laborandum, ut hoc 
tantum privilegium cultu atque honore debito tueantur, caveantque Angelos 
negligentiae osores, qui sunt aemuli venerationis. Hinc factum est, ut huius 
sacri mysterii celebrandi rationem, ac preces, quas Summi Pontifices Prae- 
decessores nostri Pius V et Clemens VIII diligentissime recognosci atque 
instaurari curaverunt, Nos quoque eorum vestigiis inhaerentes, iterum exa- 
minari, et si quid forte in iis assiduus (quod plerumque contingit) temporis 
cursus corruperit, restitui iusserimus. Quamobrem sicuti nuper ad divini 
Officii nitorem reformari Breviarium, ita demum huius exemplo ad divini 

Sacrificii ornamentum corrigi Missale mandavimus. Et quoniam hasce quasi 
alas, quas Sacerdos instar Cherubim prisci mystici Tabernaculi quotidie 
pandit ad verum mundi Propitiatorium, decet esse plane geminas, atque 
uniformes, huius rei curam commisimus viris eruditis, ac piis; quorum dili- 
gentia ita opus perfectum est, ut nihil desiderari amplius possit. Nam rubri 
cae, quae sensim ab usu rituque vetere degeneraverant, in pristinum  resti- 
tutae; quae vero non ita captui legentium accommodatae videbantur, clarius 
explicatae; praeterea collata omnia cum codice sacrae Scripturae Vulgatae 
editionis, quaequae diversae irrepserant, ad eius unius exemplum normam- 
que correcta sunt. Verumtamen parum prodesse consuevit solertia Correcto- 
rum, nisi ad eam par Typographorum accedat industria: propterea dilecto 
filio Andreae Brugiotto, Typographiae nostrae Apostolicae Praefecto man- 
davimus, ut Missale ita expurgatum in lucem emittat: sed quae in posterum 
extra Urbem imprimi contigerit, ea non aliter, quam ad exemplar in dicta 
Typographia nunc editum imprimi posse permittimus, requisita tamen prius, 
et in scriptis obtenta dilectorum filiorum Inquisitorum haereticae pravitatis, 
in iis locis, in quibus fuerint; ubi vero non fuerint, Ordinariorum locorum 
facultate; alioquin si absque ea dictum Missale ipsi posthac imprimere, aut 
Bibliopolae vendere praesumpserint, Typographi, et Bibliopolae extra Statum 
nostrum Ecclesiasticum existentes excommunicationis latae sententiae, a qua 
nisi a Romano Pontifice, praeterquam in mortis articulo constituti, absolvi 
nequeant; in alma vero Urbe et reliquo Statu Ecclesiastico commorantes, 
quingentorum ducatorum auri de Camera, ac amissionis librorum, et typo- 
rum omnium Camerae praedictae applicandorum poenas absque alia decla- 
ratione irremissibiliter incurrant eo ipso: et nihilominus eorumdem Missa- 
lium per eos de cetero absque huiusmodi licentia imprimendorum, aut 
vendendorum usum ubique locorum et gentium sub eisdem poenis interdi- 
cimus, et prohibemus. Ipsi autem Inquisitores, seu Ordinarii locorum, ante- 
quam huiusmodi licentiam et facultatem concedant, Missalia ab ipsis Typo- 
graphis imprimenda, et postquam impressa fuerint, cum hoc Missali aucto- 
ritate nostra recognito diligentissime conferant, nec in illis aliquid addi, vel 
minui permittant. In ipsa vero licentia originali obtinenda, de collatione 
facta, et quod omnino concordent, manu propria attestentur: cuius licentiae 
copia initio, vel in fine cuiusque Missalis semper imprimatur. Quod si secus 
fecerint, Inquisitores privationis suorum officiorum, ac inhabilitatis ad illa, 
et alia in. posterum obtinenda; Ordinarii autem locorum, suspensionis a 
divinis, ac interdicti ab ingressu Ecclesiae, eorum vero Vicarii privationis 
similiter officiorum, et- beneficiorum suorum, et inhabilitatis ad illa, et alia 
in posterum obtinenda, ac insuper excommunicationis absque alia declara- 
tione poenas incurrant eo ipso. Ceterum pauperum Ecclesiarum, Clericorum, 
et personarum Ecclesiasticarum, ac Typographorum, et Bibliopolarum quo- 
rumcumque indemnitatis ex benignitate Apostolica rationem habentes, eisdem 
Missalia hactenus impressa penes se habentibus, ut ea retinere, et illis uti, 
eaque vendere respective possint, similiter permittimus, et indulgemus. 
Non obstantibus, etc. 
[Missale Romanum, initio]. 

215. 
Urbanus VIII, const. Sancta Synodus, 12 dec. 1634. 


8 1. Sancta Synodus Tridentina sub recolendae memoriae Paulo Papa 
Tertio Praedecessore nostro, ad disciplinam Ecclesiasticam restaurandam, 
provide statuit: Ut omnes, quacumque dignitate, gradu, et praeeminentia 
fulgentes, Patriarchalibus, Primatialibus, Metropolitanis, et Cathedralibus 
Ecclesiis quibuscumque quovis nomine, et titulo praefecti, apud eas perso- 
naliter residere deberent: alias, si per sex menses continuos abessent, amis- 
sionis quartae partis fructuum unius anni poenam ipso iure incurrerent ; 
quod si per alios sex menses in absentia perseverarent, tunc aliam quartam 
partem fructuum huiusmodi eo ipso amitterent: crescente vero contumacia, 
Romanus Pontifex suprema eius authoritate in ipsos absentes animadvertere, 
et Ecclesiis ipsis de Pastoribus utilioribus providere posset. 

S8 2. Deinde sub felicis recordationis Pio Quarto etiam Praedecessore 
nostro eadem Synodus declaravit, omnes, eisdem Patriarchalibus, Primatia- 
libus, Metropolitanis, et Cathedralibus Ecclesiis praefectos, etiam si S. R. E. 
Cardinales forent, obligari ad personalem residentiam in sua Ecclesia, vel 
Dioecesi faciendam ; nec abesse posse, nisi ob legitimas causas, in scriptis 
approbandas.? Et in eorumdem Concilii decretorum exequutionem idem 
Pius Quartus Praedecessor per suas sub plumbo sub dat. 7 Kal. Decem- 
bris 1564 expeditas Literas? monuit eosdem praefatis Ecclesiis praefectos, in 
virtute sanctae obedientiae, ac ultra poenas in eodem Concilio contentas, 
sub privationis eorum a regimine, et administratione ipsarum Ecclesiarum, 
ac amissionis facultatum testandi, et disponendi, aliisque poenis, suo, et 
Romani Pontificis arbitrio imponendis, mandavit eisdem, ut in Ecclesiis 
praefatis omnino personaliter residere deberent. Denique certior factus, quod 
multi eorumdem praefectorum erant inobedientes, Motu suo proprio com- 
misit Camerae Apostolicae Auditori generali, ut contra illos usque ad sen- 
tentiam procederet, et sibi deinde referret, ad effectum in eos privationis, et 
depositionis sententiam in suo Consistorio secreto pronuntiandi. 

8 3. Successive alii etiam Romani Pontifices contra non residentes diversa 
edicta publicari fecerunt; ac piae memoriae Gregorius XIII etiam Praedecessor 
noster per suum Decretum Consistoriale declaravit, decreta eiusdem Con- 
cilii de personali residentia, in Ecclesiis praedictis facienda, etiam in S. R. E. 
Cardinalibus locum habere, quocumque titulo illis praeessent, ita ut a reatu, 
et poenis in dicto Concilio statutis, non excusarentur, nisi absentiae causa 
in scriptis approbata foret; scientiaque, vel tolerantia non excusaret eosdem 
Cardinales, nec alios Episcopos. 


! Sess. VI, de ref., c. 1. 
? Sess. XXIII, de ref., c. 1. 
SCION: S100. 

8 4. Similis quoque mem. Clemens Papa VIII etiam Praedecessor noster 
per simile Consistoriale Decretum pro observantia residentiae personalis ab 
eodem Concilio ordinatae addidit poenam inhabilitatis ad maiores dignitates, 
et Ecclesias obtinendas; prout in praefatis Conciliis, ac Literis Apostolicis, 
Consistorialibusque Decretis latius continetur. 

8 5.sCumque etiam Nos edicta contra non residentes saepius publicari 
fecerimus, et tamen praeteritis mensibus aliqui, etiam S. R. E. Cardinales, 
Metropolitanis, seu Cathedralibus Ecclesiis ex concessione Apostolica prae- 
fecti, suae obligationis ad personalem residentiam in eis faciendam, imme- 
mores, in grave animargm suarum detrimentum, ac ovium sibi creditarum 
praeiudicium, ab eisdem Ecclesiis abesse continuarent, etiam sub praetextu 
suorum titulorum Cardinalatus, praesertim Episcopalium prope Urbem, seu 
in Urbis districtu respective consistentium, et quod in eadem Urbe in con- 
spectu, et praesentia nostra moram traherent: Nos pro nostro pastorali debito, 
nedum animarum praefatarum, sed etiam Ecclesiarum indemnitati, providere 
volentes, in Consistorio nostro secreto declaravimus, eosdem Sanctae Roma- 
nae Ecclesiae Cardinales, qui illis Ecclesiis Metropolitanis, et Cathedralibus 
praeerant, et apud eas non resederant, nec residebant, non fecisse, nec facere 
illarum fructus suos, etiam sub praetextu, quod alicui ex dictis Ecclesiis 
Episcopalibus, quibus Cardinales in ordine priores esse solent, praesideant, 
et ibi, vel in Urbe commorentur, aut cuiusvis tolerantiae, vel facultatis, prae- 
terquam per Breve speciale nostrum, vel Romani Pontificis pro tempore exi- 
stentis, sibi concessae: Ideoque eosdem Cardinales monuimus pro prima 
vice, ut ad residentiam huiusmodi statim se conferrent, sub amissionis fru- 
ctuum eo ipso incurrenda, et aliis canonicis poenis, animo etiam procedendi 
ad ulteriora, si non paruissent, et prout in Decreto nostro Consistoriali ple- 
nius habetur. 

S 6. Quia vero ab inde citra non omnes, prout tenebantur, paruerunt, sed 
aliqui adhuc contumaces existunt: Nos, ut omnino debitum suum agnoscant, 
et animabus subiectis, quantum Nobis ex alto conceditur, magis consultum sit, 
ulterius providere volentes, Concilii Tridentini Decretis, et Literis Apostolicis, 
Motuique proprio, ac Consistorialibus Decretis praefatis inhaerentes, illorum- 
que tenores, ac si de verbo ad verbum insererentur, pro plene insertis, et 
expressis habentes, Motu simili, et ex certa scientia, ac matura deliberatione 
nostris, deque apostolicae potestatis plenitudine praefata Concilii Decreta, 
Literasque Apostolicas, ac primodictum Motum proprium, Decretaque Con- 
sistorialia praefata, et in eis contenta quaecumque hac Nostra Constitutione 
perpetua confirmamus, et approbamus, et quatenus foret opus, adversus 
quemcumque praetensum non usum, vel contrarium usum, innovamus, et 
plenissime restituimus. 

S 7. Insuperque omnes, et singulos, Ecclesiis Patriarchalibus, Primatia« 
libus, Metropolitanis, Archiepiscopalibus, et Episcopalibus, quocumque nomine, 
seu titulo praefectos, etiam S. R. E. Cardinales, a praefatis suis Ecclesiis 
absentes, in virtute sanctae obedientiae, ac sub interdicti ingressus Ecclesiae, 
amissionisque tam fructuum earumdem Ecclesiarum pro tempore, quo absen- 
tia duraverit, quam facultatum testandi, et disponendi de bonis suis a Sede 

Apostolica sibi alias concessarum, eo ipso absque alia declaratione incurren- 
dis, necnon privationis a regimine, et administratione suarum Ecclesiarum 
huiusmodi, aliisque poenis, nostro, et Romani Pontificis pro tempore exi- 
stentis, arbitrio infligendis, districte praecipiendo monemus, ut omnibus post- 
positis, quanto citius, in Romana Curia videlicet moram trahentes intra unum, 
extra eam vero in Italia intra duos, extra vero Italiam existentes intra qua- 
tuor menses, a die publicationis praesentium, in locis infrascriptis faciendae 
computandos, quos pro tribus canonicis monitionibus, peremptoriisque dila- 
tionibus, et terminis respective eis assignamus, et assignatos esse volumus, 
se itineri committere, et legitimis itineribus ad Ecclesias, seu Dioeceses suas: 
proficisci, et se personaliter conferre, ac ibidem, ut tenentur, residere 
debeant. 

$ 8. Eisdemque praefectis, postquam personaliter ad residendum se con- 
tulerint, necnon quibuscumque aliis, apud suas Ecclesias quandocumque per- 
sonaliter residentibus, sub eisdem poenis, etiam eo ipso respective incurren- 
dis, iniungimus, ne ab eorum Ecclesiis discedant, nisi prius obtenta nostra, 
et Romani Pontificis pro tempore existentis, per Breve, seu Literas missivas, 
licentia. 

S 9. Illos etiam, qui in posterum per Nos, seu Romanos Pontifices Suc- 
cessores nostros, alicui praefatarum Ecclesiarum Patriarchalium, Primatialium, 
Metropolitanarum, Archiepiscopalium, et Episcopalium quovis nomine, vel 
titulo praefecti fuerint, etiam si S. R. E. Cardinales quandocumque fuerint, 
vel sint,! sub eisdem poenis, etiam eo ipso respective incurrendis, debeant, 
et quilibet ipsorum debeat infra praefatum tempus, a die eorum promotionis 
ad aliquam Ecclesiarum praefatarum inchoandum, quod eis pro tribus moni- 
tionibus, et dilationibus, ut praefertur, ex nunc assignamus, pariter se itineri 
committere, et ad Ecclesias, sive Dioeceses sibi commissas, ad personaliter 
in eis residendum, conferre; et respective postquam residere inceperint, ab 
illis non discedere, nisi obtenta prius a Nobis, et Romano Pontifice pro 
tempore existente, licentia praefata. 

8 10. A quarum poenarum incursu nolumus posse aliquem se excusare 
praetextu, et ratione cuiuscumque servitii, quomodolibet praestiti, et prae- 
standi pro gerendis, et tractandis negotiis quorumcumque Principum, etiam 
Imperatoris, et Regum, aut Rerumpublicarum, Regnorum, ac Provinciarum; 
nec ratione cuiuslibet iussionis, vel mandati eorum, vel earum, quandocum- 
que facti, vel faciendi; nec etiam ratione prosequutionis, seu defensionis 
quarumcumque litium, seu controversiarum, etiam ecclesiasticarum; vel 
ineundi foederis, aut cuiuscumque alterius negotii, etiam gravissimi, et spe- 
ciali mentione digni, tractandi, vel distantiae locorum, aut brevitatis tempo- 
ris, ob quam non videatur expectanda Sedis Apostolicae licentia praefata, 
antequam a suis Ecclesiis, et Dioecesibus discedant, aut ratione cuiuscumque 
alterius causae, vel occasionis, etiam publicae, vel alias favorabilis, et aeque 
piae, etiam cuiuslibet utilitatis, sive necessitatis Ecclesiarum, et personarum, 
praeterquam personalis interessentiae in Synodis provincialibus, vel Congre- 

gationibus, seu Assembleis generalibus, in quibus Ecclesiastici intervenire 
solent; vel ratione muneris, aut Reipublicae officii Episcopatibus, vel Eccle- 
siis maioribus praefatis adiuncti, cuius ratione ad certum tempus occupari 
solent: et tunc pro tempore, quo illae Synodus, Congregationes, et Assem- 
bleae, exercitiumque muneris, seu officii publici ipsis Ecclesiis adiuncti, actu 
duraverint; quibus finitis, recto tramite ad Ecclesias praefatas sibi commis- 
sas se conferre debeant. Nec etiam a praedicta residentia, et poenarum  prae- 
fatarum incursu volumus excusari S. R. E. Cardinales, nunc, et pro tempore 
existentes alicui praefatarum Ecclesiarum praefectos, seu praeficiendos, etiam 
Si tamquam ordine priores aliquem ex dictis titulis Episcopalibus prope 
Urbem, vel in eius districtu consistentibus, obtineant, et imposterum. obti- 
nuerint, et in praedictis Episcopatibus titularibus Urbi proximis resederint 
vel in Romana Curia in suis titulis respective, etiam Nobis, ac Romanis Pon- 
tificibus Successoribus nostris scientibus, videntibus, et quomodolibet tole- 
rantibus, moram traxerint, ita ut nulla nostra, ac Romanorum Pontificum 
Successorum nostrorum conniventia, taciturnitate, et ad quarumcumque fun- 
ctionum, et actuum Pontificalium etiam publicorum, et solemnium celebra- 
tionem, receptione, et admissione, unquam tueri se possint. 

8 1I. Et pro praemissorum, et infrascriptorum inviolabili observatione 
committimus, et mandamus dilecto filio Camerae Apostolicae generali Audi- 
torij nunc, et pro tempore existenti, quatenus contra omnes, et singulos 
praedictos, tam in Urbe, quam alibi, commorantes, et in suis Ecclesiis, seu 
dioecesibus non residentes, per affixionem ad valvas Basilicae S. Petri, ac 
in acie Campi Florae, et. quoad praesentes in. Romana Curia ad abundan- 
tiorem cautelam, etiam domi dimissa copia, procedat: Et constito sibi, quan 
tum sufficere videbitur, summarie, simpliciter, et de plano, sola veritate 
inspecta, et manu regia, de contraventione, et inobedientia praefatis usque ad 
sententiam exclusive procedat; et deinde Nobis, et Romano Pontifici pro 
tempore existenti, referat, ut Nos, ac Romanus Pontifex pro tempore existens 
in Consistorio ad sententiam declarationis incursus poenarum, ac respective 
privationis, seu depositionis, aliarumque punitionum praefatorum inobedien- 
tium, valeamus, et ipse Pontifex Romanus pro tempore existens valeat pro- 
cedere. 

8 12. Volumus tamen Episcopos, Archiepiscopos, Metropolitanos, Pri- 
mates, et Patriarchas, etiam S. R. E. Cardinales citra montes, vel mare exi- 
stentes, per quatuor, alios vero ultra montes, vel mare degentes, per septem 
menses continuos a residentia in praefatis Ecclesiis facienda ad effectum 
visitandi limina Sanctorum Apostolorum Petri, et Pauli iuxta sacros Canones, 
ac Apostolicas Constitutiones, pro qualibet visitatione excusari: ita tamen, 
ut tunc illis durantibus, visitationis huiusmodi munus explere teneantur, nec 
ad alios actus se divertant. 

$ 13. Cardinalibus vero nunc, et pro tempore existentibus, qui in casu 
vacationis Sedis Apostolicae ad electionem Romani Pontificis faciendam 
accedere solent ad locum Conclavis ad hoc designati, concedimus licentiam 
discedendi ab Ecclesiis praefatis sibi commissis, habita tamen prius certa 
notitia vacationis ipsius Sedis Apostolicae, et extra residentiam in loco, in 

quo electionem huiusmodi celebrari continget, commorandi, et permanendi 
usque ad peractam electionem, ac etiam postea per duos menses, postquam 
Romanus Pontifex coronationis suae insignia susceperit: quo tempore elapso, 
praefati Cardinales, nisi illico, ut praefertur, ad Ecclesias praefatas, quibus 
praesidere eos contigerit, se contulerint, subiaceant poenis supradictis. 

8 14. Praesentes quoque Literas, omniaque, et singula in eis contenta 
de subreptionis, obreptionis, ac cuiuscumque nullitatis, aut invaliditatis vitio, 
intentionisque nostrae, ac quocumque alio defectu quantumlibet substantiali, 
etiam ex eo, quod in praemissis quomodolibet interesse habentes, vel prae- 
tendentes, et praesertim iidem Ecclesiis praedictis nunc, et pro tempore prae- 
fecti, etiam eiusdem Sanctae Romanae Ecclesiae Cardinales, praemissis non 
consenserint, nec ad ea vocati, et auditi, solemnitatesque, et quaevis alia 
servanda, et adimplenda, nullatenus servata, et adimpleta; et causae, propter 
quas praesentes emanaverint, adductae, verificatae, seu alias sufficienter, aut 
etiam in aliquo iustificatae non fuerint; ac quocumque alio colore, praetextu, 
Occasione, et causa, etiam in corpore iuris clausis, et alia quacumque quan- 
tumvis rationabili, iusta, et privilegiata, etiam tali, quae ad leffectum validi- 
tatis praemissorum necessario exprimenda foret, a quoquam motari, impu- 
gnari, retractari, in ius, vel controversiam revocari, aut ad terminos iuris 
reduci non posse, nec sub quibuslibet similium, vel dissimilium Constitu- 
tionum, sive dispositionum, etiam Motu, scientia, et potestatis plenitudine 
paribus, etiam Consistorialiter, aut alias quomodolibet per quoscumque Ro- 
manos Pontifices Praedecessores, et Successores nostros, ac etiam per Nos 
factarum, et faciendarum, revocationibus, suspensionibus, limitationibus, aut 
aliis contrariis dispositionibus pro tempore quomodolibet factis, comprehendi, 
sed semper ab illis excepta, perpetuoque valida, firmaque, et efficacia exi- 
stere, et fore, suosque plenarios, et integros effectus sortiri, et obtinere, ac 
per omnes, et singulos, ad quos spectat, et quomodolibet spectabit in futu- 
rum, inviolabiliter observari. 

S 15. Sicque, et non aliter in praemissis, etc. 

8 16. Non obstantibus, etc. 

8 17. Volumus etiam, quod ii, qui duabus, vel pluribus Ecclesiis prae- 
fatis ex earum unione, vel alias ex concessione, seu dispensatione apostolica 
quocumque nomine, vel titulo praefecti sunt, vel pro tempore erunt, a resi- 
dentia, et poenis huiusmodi excusentur, dummodo in earum altera, in qua 
de iure residere debent, vere, et personaliter resideant; exceptis tamen, ut 
praefertur, Ecclesiis Episcopalibus Urbi proximis, quibus Cardinales in 
ordine priores praeesse solent: residentia enim, si quae apud praefatas Eccle- 
sias titulorum Cardinalium fieret, aliquam excusationem eisdem Cardinalibus, 
ut praefertur non praestaret, quo minus ipsi in alia, vel aliis Ecclesiis prae- 
fatis, quibus eos etiam pro tempore praefici contigerit, residere omnino 
teneantur. 

[Bull. Rom., tom. 6, 1l, p. 13-16]. 

Urbanus VIII, const. Cum sicut accepimus, 21 maii 1635. 


S 1. Cum sicut accepimus, diversorum Ordinum, Congregationum, et 
Institutorum, ac etiam Societatis lesu. personae regulares, ultra alia vota, 
etiam votum, promissionem, sive iuramentum solemniter, sive simpliciter 
emittant, aut praestent de non petenda, nec procuranda, minusve acceptanda 
aliqua dignitate, neque aliqua superioritate extra eorum Religionem: 

S 2. Quoniam vero propter infirmitatem, seu aliam legitimam causam, 
Sedes Apostolica aliquibus personis regularibus licentiam aliquando imper- 
titur, se de una ad aliam Religionem, etiam speciali nota, et expressione 
dignam, etiam laxioris observantiae transferendi, necnon aliqui etiam Reli- 
gionum supra expressarum, et cuiuslibet earum Generales, vel alii Superio- 
res vigore, ut asserunt, facultatum sibi per Sedem eamdem concessarum, 
translationem de una ad aliam Religionem, aut strictiorem, vel laxiorem 
regularibus suis, sive per viam expulsionis, sive alio quovis modo conce- 
dunt, vel alias regularibus suis huiusmodi, ut se transferant, occasionem 
praebent; vel etiam ipsi regulares ex aliquibus causis licentiam manendi 
extra Claustra, etiam in habitu Clerici, vel Sacerdotis secularis aliquando 
obtinere solent; 

S 3. Ideo, ne per praefatas, et quascumque alias translationes, expulsio- 
nes, et dimissiones habitus regularis eorumdem regularium, quavis autho- 
ritate, licentia, occasione, ratione, et causa quantumlibet rationabili, favora- 
bili, pia, et publica, etiam in corpore iuris clausa, sive ratione maioris boni, 
ac alias quomodolibet hactenus, et pro tempore factas, et faciendas, possint 
regulares huiusmodi hactenus, et pro tempore, ut praefertur, translati, expulsi, 
etiam post habitum religionis dimissum, praetendere se a dicto voto, pro- 
missione, sive iuramento de non petendo, nec obtinendo aliquam dignita- 
tem, et de illam etiam motu proprio collatam non acceptando, fuisse, vel 
esse liberatos, quantum cum Domino possumus, opportune providere volen- 
tes; necnon voti, promissionis, seu iuramenti, ac facultatum, licentiarum, 
expulsionum, et causarum, aliorumque etiam de necessitate exprimendorum 
veriores, et totos tenores praesentibus pro plene, et sufficienter expressis, et 
ad verbum insertis habentes; Motu proprio, et ex certa scientia, ac matura 
deliberatione nostris, deque apostolicae potestatis plenitudine, hac nostra 
perpetuo valitura Constitutione declaramus, et decernimus, quoscumque regu- 
lares praedictos cuiusvis Ordinis, Congregationis, et Instituti, etiam quomo- 
dolibet exempti, etiam Societatis Iesu, per quamcumque translationem hacte- 
nus, et impostertim quandocumque de sua ad aliam Religionem, vel Ordinem, 
ut praefertur, seu alias quomodolibet, etiam pluries, et per quamcumque 
expulsionem, habitusque regularis dimissionem pro tempore factas, non esse, 
nec fore, minusve dici, aut censeri posse, seu debere a praefato voto, pro- 
missione, seu iuramento liberatos: sed eos hactenus, et pro tempore, ut 

praefertur, translatos, expulsos, ac a delatione habitus regularis absolutos, vel 
privatos, quarumcumque dignitatum huiusmodi proinde incapaces, et ad illas 
petendas, acceptandas, et obtinendas, inhabiles remanere in omnibus, et per 
omnia, perinde ac si translati, expulsi, seu a delatione habitus liberati, seu 
privati non fuissent. 

& 4. Praesentes vero literas, omniaque, et singula in eis contenta, etiam 
ex eo, quod quicumque in praemissis, seu eorum aliquo interesse habentes, 
seu habere quomodolibet praetendentes, ad ea vocati, et auditi, minusque 
causae, propter quas eaedem praesentes emanaverint, adductae, verificatae, 
seu alias sufficienter, aut etiam nullatenus iustificatae fuerint, nullo um- 
quam tempore de subreptionis, vel obreptionis, seu nullitatis, vitio, seu 
intentionis nostrae, aut alio quovis defectu, etiam quantumvis magno, inex- 
cogitato, et substantiali, sive etiam ex eo, quod in praemissis, seu eorum 
aliquo solemnitates, et quaevis alia servanda, et adimplenda, servata et adim- 
pleta non fuerint, aut ex quovis alio capite a iure, vel facto, aut Statuto, vel 
consuetudine aliqua resultante, seu etiam enormis, enormissimae, et totalis 
laesionis, aut quocumque alio colore, etiam in corpore iuris clauso, seu 
occasione, vel causa etiam quantumvis iusta, rationabili, et privilegiata, etiam 
tali, quae ad effectum validitatis praemissorum necessario exprimenda foret, 
notari, impugnari, invalidari, retractari, in ius, vel controversiam revocari, 
aut ad terminos iuris reduci, vel adversus illas restitutionis in integrum, 
aperitionis oris, reductionis ad viam, et terminos iuris, aut aliud quodcum- 
que iuris, facti, gratiae, vel iustitiae remedium impetrari, seu quomodolibet 
concedi, aut impetrato, vel concesso quempiam uti, seu se iuvare in iudicio, 
vel extra posse; neque sub quibusvis similium, vel dissimilium gratiarum revo- 
cationibus, suspensionibus, limitationibus, aut aliis contrariis dispositionibus 
pro tempore quomodolibet factis, et faciendis comprehendi ; sed semper ab illis 
exceptas, perpetuoque validas, firmas, et efficaces existere, et fore, suosque 
plenarios, et integros effectus sortiri, et obtinere, ac per omnes, et singulos, ad 
quos spectat, et quomodolibet spectabit in futurum, inviolabiliter observari. 

8 5. Sicque, et non aliter in praemissis omnibus, etc. 

(Bull. Rom., tom. 6,..IL.. p.. 25,126]. 


217. 


Urbanus VIII, const. Magnum in Christo, 20 iun. 1637. 


Magnum in Christo, et in Ecclesia Matrimonii Sacramentum, ut vitae 
est legitima inter Virum, et Foeminam indissolubilis societas, in qua ex pari 
consensu semetipsum alter alteri debet: ita gravibus, debitisque poenis cor- 
ripiendi sunt ii, qui mandatorum Domini immemores, et posthabita propriae 
salutis ratione, sacrosanctas huiusmodi Sacramenti leges violare non verentur. 

8 1. Cum itaque, sicut non sine magna animi nostri molestia accepimus, 
ii iniquitatis filii reperiantur, qui sub mentito nomine, seu cognomine, adhuc 
prima uxore vivente ad secundas Nuptias transire audent. 

8 2. Nos nefariam improborum hominum huiusmodi temeritatem iuxta 
creditum Nobis desuper apostolicae servitutis officium, quantum cum Do- 
mino possumus, reprimere volentes, habita prius super hoc cum Venerabi- 
libus Fratribus nostris S. R. E. Cardinalibus in universa republica christiana 
contra haereticam pravitatem generalibus Inquisitoribus ab hac Sancta Sede 
deputatis, deliberatione matura, hac nostra perpetuo valitura Constitutione 
decernimus, ut huiusmodi sic delinquentes, ultra poenas, quibus ipsi ordi- 
narie puniri solent, damnentur ad Triremes in perpetuum: quod si inhabiles 
reperti fuerint, publice fustigentur, et damnentur ad carceres in perpetuum. 
Si vero pro qualitate, et enormitate delicti graviores poenas meruerint, etiam 
Curiae seculari arbitrio eorumdem praefatae Congregationis Cardinalium 
puniendi tradantur. 

8 3. Decernentes, etc. 

[Bull. Rom., tom. 6, II, p. 103, 104]. 


218. 


Urbanus VIII, const. Cum sicut dilectus, 2 mart. 1638. 


Cum sicut dilectus filius Procurator Generalis Fratrum Ordinis Mino- 
rum Conventualium S. Francisci nuncupatorum Nobis nuper exponi fecit, 
diversae extorsiones excessivae a dilectis filiis Capitulo, et Canonicis secu- 
laris, et Collegiatae loci de Veglie Brundusinae Dioecesis, necnon etiam a 
diversis Parochis aliorum locorum fiant pro impedienda libertate electionis 
sepulturae in Ecclesiis Ordinis huiusmodi, Nobis propterea humiliter suppli- 
cari fecit, ut de opportuno in praemissis remedio providere de benignitate 
Apostolica dignaremur. 

S 1. Nos igitur dictum exponentem specialibus favoribus, et gratiis pro- 
sequi volentes, et a quibusvis excommunicationis, suspensionis, et interdicti, 
aliisque Ecclesiasticis sententiis, censuris, et poenis a iure, vel homine quavis 
occasione, vel causa latis, si quibus quomodolibet innodatus existit, ad effe- 
ctum praesentium dumtaxat consequendum harum serie absolventes, et abso- 
lutum fore censentes, huiusmodi supplicationibus inclinati, de Venerabilium 
Fratrum nostrorum S. R. E. Cardinalium negotiis Regularium praepositorum 
consilio, Ordinariis locorum per praesentes committimus, ut provideant 
omnino, ne diutius abusus huiusmodi tolerentur, et decernant, ne Parochi 
plus percipere possint in sepulturis, quae fiunt in Ecclesiis Regularium, quam 
in eis, quae fiunt in propriis, seu aliorum clericorum, non obstantibus Con- 
stitutionibus, et Ordinationibus Apostolicis, caeterisque contrariis quibus- 
cumque. 

[Bull. Rom., tom. 6, Il, p. 134]. 

219. 
Urbanus VIII, const. Nuper, 17 nov. 1638. 


8 1. Nuper pro parte dilecti filii Procuratoris Generalis Congregationis 
Cassinensis Ordinis S. Benedicti Nobis expositum fuit, quod alias, seu nuper 
a Venerabilibus Fratribus nostris S. R. E. Cardinalibus Sacris Ritibus Prae- 
positis emanavit Decretum tenoris subsequentis, videlicet. Pro Monachis 
S. Sixti Congregationis Cassinensis Placentiae commorantibus narratum fuit, 
quod ipsi monachi nunquam in eadem Civitate, nec alibi soliti sunt acce- 
dere ad alias Processiones, praeterquam ad Processionem Sanctissimi Sacra- 
menti. Nunc vero Episcopus vult cogere, ut accedant etiam ad Processiones, 
quae fieri solent pro Rogationibus maioribus, et minoribus singulis annis, 
ad quas antea nunquam accesserunt, et propterea petierunt, non adstringi 
ultra eorum solitum, et consuetum. Sacra Rituum Congregatio respondit, 
Monachos praedictos non esse ullo modo cogendos accedere, nisi ad Pro- 
cessionem Sanctissimi Sacramenti, iuxta eorum antiquam consuetudinem, 
quam tam dictis Monachis Placentiae commorantibus, quam aliis eiusdem 
Congregationis Cassinensis, ubique conservandam esse censuit, et declaravit. 
Die 10 Iunii 1602. Dat. hac die 9 Octobris 1638. 

8 2. Cum autem, sicut eadem expositio subiungebat, dictus Procurator 
Generalis Decretum huiusmodi pro illius firmiori subsistentia apostolicae 
nostrae confirmationis robore communiri summopere desideret; Nos eum- 
dem Procuratorem Generalem specialibus favoribus, et gratiis prosequi volen- 
tes, et a quibusvis excommunicationis, suspensionis, et interdicti, aliisque 
ecclesiasticis sententiis, censuris, et poenis a iure, vel ab homine quavis occa- 
sione, vel causa latis, si quibus quomodolibet innodatus existit, ad effectum 
praesentium dumtaxat consequendum harum serie absolventes, et absolutum 
fore censentes: Supplicationibus illius nomine Nobis super hoc humiliter 
porrectis inclinati, Decretum praeinsertum cum omnibus, et singulis in eo 
contentis Apostolica auctoritate tenore praesentium confirmamus, et appro- 
bamus, illique inviolabilis Apostolicae firmitatis robur adiicimus, ac omnes, 
et singulos, tam iuris, quam facti defectus, si qui desuper quomodolibet 
intervenerint, supplemus. 

S 3. Decernentes, etc. 

[Bull. Rom., tom. 6, II, p. 161, 162]. 


220. 
Urbanus VIII, const. Nuper, 16 oct. 1640. 
Nuper a Congregatione nonnullorum Romanae Curiae Praelatorum, 


coram dilecto filio nostro Antonio tituli S. Petri ad Vincula Presbytero Car- 
dinali S. Onuphrii nuncupato, Maiori Poenitentiario, ac nostro in alma Urbe 

Pro-Vicario in spiritualibus generali, et nostro secundum carnem fratre ger- 
mano, a Nobis deputata, emanavit declaratio tenoris subsequentis, videlicet. 

8 1. Cum circa interpretationem Constitutionis fel. record. Clementis VIII 
sub dat. 13 Kalend. lulii Pontificatus sui anno tertio: de Largitione mune- 
rum Regularibus utriusque sexus interdicta,! nonnullae difficultates, et ambi- 
guitates sint exortae; Congregatio specialiter a Sanctissimo Domino Nostro 
Urbano Divina Providentia Papa VIII coram Eminentissimo Cardinali S. Onu- 
phrii Maiori Poenitentiario, ac Urbis Pro-Vicario deputata, auctoritate sibi 
attributa declaravit, et declarat, munera a Religiosis utriusque sexus tribui 
posse, ex causis gratitudinis, conciliationis benevolentiae, eiusque conserva- 
tionis erga ipsam Religionem, vel Conventum, aliisve causis ex sui natura 
actum virtutis, et meriti continentibus, modeste tamen, ac discrete, et dum- 
modo id non fiat, nisi de Superiorum localium licentia, ac etiam cum con- 
sensu maioris partis conventus, si talis consensus de iure, vel ex constitu- 
tionibus, seu consuetudinibus cuiusque Religionis respective, in huiusmodi 
casibus requiratur. Consensum vero Conventus in S 3 eiusdem Constitu- 
tionis ad leviora esculenta, aut poculenta, seu ad devotionem, et religiosi- 
tatem pertinentia munuscula largienda etc. requisitum, intelligi debere de 
consensu alias de iure requisito, et ubi concurrit ambitionis suspicio, qua 
cessante, nec in his requiri licentiam Superiorum in scriptis in S 4 eiusdem 
Bullae requisitam, sed sufficere licentiam, etiam oretenus eisdem concessam, 
declarat. Comessationes autem, compotationes, et convivia in excipiendis 
praesertim Benefactoribus, Protectoribus, vel Ordinariis honorifice, et laute, 
de quibus in S 5, et 6 eiusdem Constitutionis, censeri tantummodo prohi- 
bita, si decentiae status regularis adversentur. Restitutionem vero receptorum 
Conventibus faciendam, de qua in 8 7 ibidem cautum est, intelligi debere 
de Conventibus, ad quos data, donata, seu missa de iure pertinent, si id 
commode fieri potest, alias Conventui eiusdem Religionis viciniori loco, ubi 
petita fuit absolutio, restituantur. Insuper eadem facultate sibi tributa omnes, 
qui hucusque adversus supradictae Constitutionis Capitula hic moderata lar- 
giti fuerunt, vel receperunt, a poenis quibuscumque in eadem Constitutione 
inflictis, et incursis posse, et debere a propriis Confessariis absolvi in foro 
conscientiae, etiam non facta prius huiusmodi rerum donatarum, seu data- 
rum restitutione. Quoad eos vero, qui praeter modum praedictum graviori 
Religionis detrimento largiendo, vel recipiendo transgressi sunt, sed ob ino- 
piam restituere nequeunt, eadem Sanctitas concedit Maiori Poenitentiario, ut 
de praeteritis usque ad diem datae praesentium in foro conscientiae absol 
vat, dispenset, et condonet, seu absolvi, dispensari, et condonari mandet, 
prout in Domino magis expedire iudicaverit. Et rne praedictae Clement. VIII 
Constitutionis memoria: dilabatur, Superiores locales cuiuscumque Monaste- 
rii, Conventus, Domus, et Collegii Regularis sub poena privationis officii, 
vocisque activae, et passivae ipso iure incurren. efficere teneantur, ut in per- 
petuum singulis annis mense lanuario, non solum praedicta Constitutio 
(quam in reliquis eius partibus eadem Sanctitas omnino observari iubet, et 


! Cf. N. 178. 

quatenus opus sit innovat, quemcumque praetensum non usum, aut prae- 
tensum usum, seu praetensam consuetudinem, damnando, et irritando) verum 
etiam hoc decretum in aliqua publica Congregatione, vel saltem in publica 
mensa perlegatur. Omnibus tam Ecclesiasticis personis etiam Regularibus, 
quam Laicis cuiuscumque sint ordinis, conditionis, gradus, ac dignitatis, 
etiam speciali nota dignis, et qui sub generali dispositione non comprehen- 
derentur, praedictam Clementis Constitutionem contra praesentis decreti 
tenorem declarandi, vel interpretandi facultate penitus interdicta, super quibus 
Sanctissimus mandavit expediri Breve. Datum Romae, die decimaquinta Sep- 
tembris, 1640. 

8 2. Quapropter ut praemissa firmius subsistant, et inviolabiliter obser- 
ventur, quantum cum Domino possumus, providere volentes, Motu proprio, 
et ex certa scientia, ac matura deliberatione nostris, deque apostolicae pote- 
statis plenitudine, declarationem praeinsertam cum omnibus, et singulis in ea 
contentis tenore praesentium. perpetuo confirmamus, et approbamus, illisque 
inviolabilis Apostolicae firmitatis robur adücimus, ac omnes, et singulos, 
tam iuris, quam facti defectus, si qui desuper quomodolibet intervenerint, 
supplemus, illaque inviolabiliter ab omnibus, ad quos spectat, et spectabit 
in futurum observari. 

8 3. Sicque, et non aliter, etc. 

[Bull. Rom., tom. 6, II, p. 263, 264]. 


* 


221. 


Urbanus VIII, const. [n eminenti, 6 mart. 1641. 


In eminenti Ecclesiae militantis Sede, meritis licet imparibus constituti, 
sedulo meditamur, ut quae ad fidei Catholicae conservationem a Praedeces- 
soribus nostris provide statuta, et ordinata sunt, firmiter, et perpetuo obser- 
ventur, et cum opus sit, nostrae auctoritatis munimine confirmentur. 

8 1. Dudum siquidem a fel. record. Pio Papa V Praedecessore nostro 
emanavit Constitutio tenoris subsequentis, videlicet: Pius Episcopus Servus 
Servorum Dei. Ad futuram rei memoriam. « Ex omnibus afflictionibus, quas 
in hoc loco a Domino constituti, tam luctuoso tempore sustinemus, ille 
animum nostrum praecipue excruciat dolor, quod Religio Christiana tantis 
iampridem turbinibus agitata, novis quotidie propositis opinionibus confli- 
ctetur, Christique populus antiqui hostis suggestione dissectus, in alios, atque 
alios errores passim, et promiscue deferatur. Quantum vero ad Nos attinet, 
totis viribus conamur, ut illae, simul atque prosiliunt, penitus opprimantur: 
magno enim moerore afficimur, quod plerique, spectatae alioquin probitatis, 
et doctrinae, in varias sententias, offensionis, et periculi plenas, tum verbo, 
tum scriptis prorumpunt; deque eis, etiam in Scholis invicem controversan- 
tur, cuiusmodi sunt sequentes. 

8 2. ... 43. In hominibus poenitentibus ante Sacramentum absolutionis, 
et in Catechumenis ante Baptismum est vera iustificatio, separata tamen a 


remissione peccatorum... 56. In peccato duo sunt actus, et reatus, transeunte 
autem actu, nihil remanet, nisi reatus, sive obligatio ad poenam. 57. Unde 
ih Sacramento Baptismi, aut Sacerdotis absolutione, proprie reatus peccati 
dumtaxat tollitur, et ministerium Sacerdotum solum liberata reatu. 58. Pec- 
cator poenitens non vivificatur ministerio Sacerdotis absolventis, sed a solo 
Deo, qui poenitentiam suggerens, et inspirans, vivificat eum, et resuscita'» 
ministerio autem Sacerdotis solum reatus tollitur ... : 

8 3. Quas quidem sententias stricto coram Nobis examine ponderatas, 
quamquam nonnullae aliquo pacto sustineri possent, in rigore, et proprio 
verborum sensu ab assertoribus intento, haereticas, erroneas, suspectas, teme- 
rarias, scandalosas, ei in pias aures offensionem immittentes respective, ac 
quaecumque super iis verbo, scriptoque emissa, praesentium auctoritate 
damnamus, circumscribimus, et abolemus, deque eisdem, et similibus post- 
hac, quoquo pacto loquendi, scribendi, et disputandi facultatem quibuscum- 
que interdicimus. Qui secus fecerint, ipsos omnibus dignitatibus, gradibus, 
honoribus, beneficiis, et officiis perpetuo privamus, ac etiam inhabiles ad 
quaecumque decernimus, vinculo quoque anathematis eo ipso innodamus, 
a quo nullus Romano Pontifice inferior valeat ipsos, excepto mortis articulo, 
liberare ». 

. S8 5. Deindeque piae mem. Gregorius Papa XIII etiam Praedecessor 
noster, intellecto per eum, non sine animi sui dolore, non defuisse tunc 
temporis aliquos Theologos, tum studiosos, tum professores, qui articulos 
in praedicta Constitutione damnatos asserere, et pertinaciter defendere per- 
gerent, pro officii sui munere eorumdem temeritatem, atque audaciam ad 
totius Ecclesiae periculum pertinentem, minime contemnendam, et dissimu- 
landam censuit, sed ad coercenda huiusmodi ingenia, per aliam suam Con- 
stitutionem, sub Datum quarto Kalendas Februarii, Anno Incarnationis Domi- 
nicae millesimo quingentesimo septuagesimo nono, Pontificatus sui an. VIII 
editam,! Pii Praedecessoris Constitutionem praedictam sua quoque auctori- 
tate confirmavit, Articulosque ibidem comprehensos iterato damnavit, et ne 
quis hac in re constantem Sedis Apostolicae voluntatem, ac sententiam igno- 
rare posset, suam huiusmodi confirmationis Constitutionem, altera Pii V 
comprehensa, publicavit, et promulgavit. : 

8 6. Postea recol. mem. Paulus Papa V similiter Praedecessor noster, 
ad tollenda scandala, et dissensiones, quae in Ecclesia Catholica oriebantur 
occasione editionis librorum, et operum de Auxiliis tractantium, in Generali 
Congregatione Sanctae Romanae, et Universalis Inquisitionis, sub die 1 De- 
cembr. Anni Domini 1611 coram ipso habita, decrevit, ut scriberetur Nun- 
ciis Apostolicis, quod notificarent, et ordinarent Superioribus Religionum, et 
Universitatibus Studiorum, et Ordinariis eorum Nunciaturae, ne sinerent 
imprimi in materia de Auxiliis, etiam sub praetextu commentandi S. Tho- 
mam, aut alio modo, et qui vellent de hac materia scribere, et imprimere, 
prius mitterent Tractatus, et Compositiones ad dictam Sanctam Universalem 
Inquisitionem ; et in exequutionem mentis dicti Pauli Praedecessoris, eius- 


! Const. Provisionis nostrae. - Bull. Rom., tom. 4, IIl, p. 426-429. 


420 Romani Pontifices: 


hg NM MU IEEE Lau LL 


dem Decreti tenor omnibus praedictis per Nuncios respective fuit legitime 
intimatus. Successiveque ne contra praedictum Decretum aliquid attentari 
contingeret, sed scandala, et dissensiones omnino cessarent, Nos in alia 
Generali Congregatione dictae Sanctae Romanae, et Universalis Inquisitionis, 
Feria 5 die 22 Maii, Anno Domini 1625 per aliud Decretum nostrum, ipsum 
Pauli Praedecessoris Decretum confirmavimus, et innovavimus, ac omnibus, 
et singulis cuiusvis Religionis, Ordinis, Congregationis, Instituti, et Societatis, 
etiam de necessitate exprimendae, Regularibus, et aliis quibuscumque, tam 
Ecclesiasticis, quam secularibus personis cuiuscumque status, conditionis, 
gradus, ordinis, et dignitatis, tam Ecclesiasticae, quam secularis, ne impo- 
sterum auderent imprimere, vel quoquo modo in lucem edere libros, tra- 
ctatus, vel compositiones ex professo, vel incidenter, aut praetextu commen- 
tandi D. Thomam, vel quemlibet alium Doctorem, aut alia quavis occasione, 
praetextu, vel modo, de materia Auxiliorum Divinorum tractantes sine expressa, 
et speciali licentia a Nobis in Congregatione S. Officii praedicta obtinenda, 
donec aliud in hac materia a Sede Apostolica foret ordinatum, districte prae- 
cepimus, et mandavimus; et ut huiusmodi nostrum Decretum inviolabiliter. 
observetur, voluimus, et declaravimus, contravenientes poenas privationis 
dignitatum, et officiorum suorum, vocis activae, et passivae, facultatis con- 
cionandi, publice legendi, docendi, et interpretandi ipso facto, absque alia 
declaratione incurrere, et nihilominus aliis etiam poenis nostro, et Succes- 
sorum nostrorum Romanorum Pontificum arbitrio infligendis subiacere, 
librosque, quos ex tunc deinceps, contra dicti nostri Decreti tenorem edi 
contingeret, absque alia declaratione, tamquam expresse prohibitos haberi, 
et Impressores, praeter amissionem librorum, pecuniariis, aliisque corpora- 
libus poenis iuxta criminis gravitatem teneri. 

S8 7. Novissime tandem accepto per Nos in Oppido (Civitate nuncupato) 
Lovaniensi, quosdam assertos Cornelii lansenii olim Episcopi Iprensis exe- 
quutores ex testamento in lucem edi curasse librum, cui titulus, Augustinus, 
ex professo continentem, et tractantem materiam de Auxiliis, nulla penitus 
petita, vel obtenta a dicta Congregatione licentia illum imprimendi, eiusque 
operis occasione Patres Societatis lesu, nonnullas in Civitate Antverpiensi de 
eadem materia tractantes Theses, pariter absque licentia eiusdem Congrega- 
tionis imprimi curasse, opinionesque lansenii in praedicto libro contentas 
oppugnasse, rursusque nonnullas alias orationes, scripturas, epistolas, The- 
sesque in calce infrascripti Decreti nostri tunc registratas, tam pro dicti libri 
lansenii, quam Thesium a Patribus lesuitis editarum defensione impressas 
fuisse, non solum contra praedictorum Decretorum prohibitionem, sed etiam 
in grave scandalum, et offensionem Ecclesiae Catholicae. 

8 8. Nos ut malis huiusmodi imminentibus quanto citius occurreretur, 
et ne imposterum ullus auderet dictis Decretis contraire, per aliud Decre- 
tum in alia plena, et generali Congregatione eiusdem Sanctae Romanae, et 
Universalis Inquisitionis coram Nobis die 1 Augusti proxime praeteriti habita, 
inhaerendo prioribus Decretis a Paulo Praedecessore, et a Nobis, ut supra 
editis, pro tunc dictum librum lansenii, cui titulus, Augustinus, Lovanii 
impressum, necnon Theses a Patribus Soc. lesu Antverpiae in lucem editas, 

aliasque scripturas in calce posterioris nostri Decreti huiusmodi registratas, 
iam vigore anteriorum supradictorum Decretorum prohibitas, de novo pro- 
hibuimus, ac pro prohibitis omnino haberi voluimus: Mandavimusque sub 
poena excommunicationis i ipso facto incurrendae, ne quis cuiuscumque status, 
gradus, conditionis, et qualitatis, etiam speciali, et specialissima nota dignae, 
librum, et Theses praedictas, aliasque scripturas, ut supra, absque dictae 
Sedis licentia in dicta Congregatione S. Officii obtinenda, retinere, et legere 
posset. Mandavimus insuper omnibus, et singulis cuiusvis Religionis, Ordinis, 
et Dignitatis, Abbatiali, Episcopali, Archiepiscopali, et Patriarchali dignitate 
suffultis, Collegiis, et Universitatibus, sub praedictis, ut supra, excommuni- 
cationis ipso facto incurrendae, Interdicti Ecclesiastici respective, aliisque 
arbitrio nostro poenis iníligendis, etiam corporalibus, ne imposterum aude- 
rent imprimere, nec quoquo modo in lucem edere libros, Tractatus, com- 
positiones ex professo, vel incidenter, etiam sub praetextu commentandi 
D. Thomam, seu in Philosophicis agendi de concursu causae primae cum 
secunda, et praesertim defendendi, aut impugnandi librum dicti Iansenii, 
cui titulus Augustinus, vel Theses Patrum Soc. lesu, aliasque scripturas in 
calce dicti posterioris nostri Decreti, ut praefertur, registratas, et prohibitas, 
aut alia quavis occasione, vel modo de materia Auxiliorum divinorum, seu 
de gratia, et libero arbitrio tractantes, sine expressa licentia a Nobis in dicta 
Congregatione S. Officii obtinenda, donec aliud in hac materia a Sede Apo- 
stolica praedicta foret ordinatum. 

8 11. Cum autem ex diligenti, et matura eiusdem libri, cui titulus, Augu- 
stinus, lectione, postnodum compertum fuerit, in eodem libro multas ex 
propositionibus a Praedecessoribus nostris olim, ut praefertur, damnatis, con- 
tineri, e£ magno cum Catholicorum scandalo, et auctoritatis dictae Sedis con- 
temptu, contra praefatas damnationes, et prohibitiones defendi: Nos huic 
malo in scandalum totius Reipublicae Christianae, et fidei Catholicae per- 
niciem vertenti, opportunum remedium adhibere volentes, Constitutionis 
Gregorii, necnon Pauli Praedec. praedictorum nostrorum, necnon Decreto- 
rum huiusmodi totos, et integros tenores, ac datas etiam veriores praesen- 
tibus pro totaliter expressis, et insertis habentes, Motu proprio, et ex certa 
scientia nostra, ac de apostolicae potestatis plenitudine, hac perpetuo valitura 
Constitutione eiusdem Pii, et Gregorii Praedecessorum huiusmodi Constitu- 
tiones praedictas, omniaque, et singula in eis contenta, apostolica auctori- 
tate, tenore praesentium perpetuo confirmamus, et approbamus, librumque 
praedictum, cui titulus est, Augustinus, Articulos, opiniones, et sententias in 
dictis Constitutionibus reprobatas, atque damnatas, ut a Nobis compertum 
est, continentem, et renovantem, aliaque omnia opera praesentibus nostris 
literis subinserta, quae aliis sub posteriori decreto nostro praedicto regi- 
stratis per praesentes addimus, atque adiungimus, eadem auctoritate per 
praesentes omnino prohibemus, ac au vetitis, et prohibitis haberi volumus, 
et mandamus ... 

[Bull. Rom., tom. 6, II, p. 270-276]. 

Urbanus VIII, const. Cum Ecclesiae, 30 ian. 1642. 


Cum Ecclesiae Divino cultui dicatae Domus sint orationis, easque prop- 
terea omnis sanctitudo deceat, merito Nos, quibus cunctarum per Orbem 
universum Ecclesiarum cura a Deo commissa est, advigilare convenit, ut ab 
eisdem Ecclesiis quicumque actus profani, et indecentes procul arceantur. 
Itaque cum sicuti pro parte dilectorum filiorum Decani, et Capituli Ecclesiae 
Metropolitanae Hispalen. Nobis nuper expositum fuit, pravus in. illis par- 
tibus sumendi ore, vel naribus Tabaccum vulgo nuncupatum usus adeo inva- 
luerit, ut utriusque sexus personae, ac etiam Sacerdotes, et Clerici tam se- 
culares, quam regulares clericalis honestatis immemores, illud passim in 
Civitatis, et Dioecesis Hispalen. Ecclesiis, ac quod referre pudet, etiam sacro- 
sanctum Missae sacrificium celebrando sumere, linteaque sacra foedis, quae 
Tabaccum huiusmodi proiicit excrementis conspurcare, Ecclesiasque prae- 
dictas tetro odore inficere magno cum proborum scandalo, rerumque sacra- 
rum irreverentia non reformident. 

8 1. Hinc est, quod Nos, ut abusus tam scandalosus ab Ecclesiis huius- 
modi prorsus eliminetur, pro pastorali nostra solicitudine providere, ac Deca- 
num, et Capitulum praefatos specialibus favoribus, et gratiis prosequi volen- 
tes, et eorum singulares personas a quibusvis excommunicationis, suspen- 
sionis, et interdicti, aliisque ecclesiasticis sententiis, censuris, et poenis a iure, 
vel ab homine quavis occasione, vel causa latis, si quibus quomodolibet 
innodatae existunt, ad effectum praesentium dumtaxat consequendum harum 
serie absolventes, et absolutos fore censentes, supplicationibus ipsorum Decani, 
et Capituli Nobis super hoc humiliter porrectis inclinati, omnibus et singulis, 
utriusque sexus personis, tam secularibus, quam ecclesiasticis, etiam cuiusvis 
Ordinis, instituti, ac Militiarum, etiam Hospitalis S. Ioannis Hierosolymitani, 
regularibus quomodolibet qualificatis, et quantumlibet privilegiatis, et exemptis, 
etiam speciali nota, et expressione dignis, ne de caetero in quibusvis Civi- 
tatis, et Dioecesis praedictarum Ecclesiis, earumque atriis, et ambitu Tabac- 
cum, sive solidum, vel in frusta concisum, aut in pulverem redactum ore, 
vel naribus, aut fumo per tubulos, et alias quomodolibet sumere audeant, 
vel praesumant, sub excommunicationis latae sententiae eo ipso absque aliqua 
declaratione per contrafacientes incurrendae poena, auctoritate apostolica 
tenore praesentium interdicimus, et prohibemus. 

S 2. Quocirca Venerabili Fratri Archiepiscopo Damiaten. moderno, et 
pro tempore existenti nostro, et Apostolicae Sedis in Regnis Hispaniarum 
Nuncio per praesentes committimus, et mandamus quatenus per se, vel alium, 
seu alios praesentes literas, et in eis contenta quaecumque, ubi et quando opus 
fuerit, solemniter publicans, faciat illas, et in eis contenta huiusmodi ab omni- 
bus, ad quos spectat inviolabiliter observari; contradictores quoslibet, et 
rebelles, ac prohibitioni huiusmodi non parentes per censuras, et poenas 

ecclestiasticas, aliaque opportuna iuris, et facti remedia, appellatione post- 
posita compescendo, invocato etiam ad hoc, si opus fuerit, auxilio brachii 
"saecularis. 

S8 3. Non obstantibus, etc. 

[Bull. Rom., torn. 6, II, p. 311, 312]. 


223. 


Urbanus VIII, const. Sacrosancta Tridentira Synodus, 
I5 mart. 1642. 


Sacrosancta Tridentina Synodus optime agnoscens non leve scandalum 
afferre posse, si quid inordinatum, aut praepostere accommodatum, vel pro- 
phanum in Ecclesiis appareat, statuit nemini licere ullo in loco, vel Ecclesia, 
etiam quomodolibet exempta, ullam insolitam Imaginem ponere, vel ponen- 
dam curare, nisi ab Episcopo approbata fuerit. ! 

8 I. Cum autem, sicut accepimus, ex praedicti Decreti inobservantia 
varii abusus irrepserint, idcirco Nos abusus huiusmodi tollere, pro debito 
pastoralis officii nostri volentes, re etiam cum Venerabilibus Fratribus nostris 
S. R. E. Cardinalibus Sacris Ritibus praepositis communicata, et mature 
considerata, et discussa, inhaerendo dictae dispositioni Sacrosanctae Triden- 
tinae Synodi: Motu proprio, et ex certa scientia nostris, deque apostolicae 
potestatis plenitudine, ne quis cuiuscumque gradus, qualitatis, ordinis, status, 
vel conditionis, ac dignitatis, et praeeminentiae, etiam ecclesiasticae, etiam 
individua, ac speciali expressione dignae existat, Imagines Domini Nostri 
lesu Christi, et Deiparae Virginis Mariae, ac Angelorum, Apostolorum, Evan- 
gelistarum, aliorumque Sanctorum, et Sanctarum quorumcumque sculpere, 
aut pingere, vel sculpi, aut pingi facere, aut ante hac sculptas, aut pictas, et 
alias quomodolibet effictas tenere, seu publico aspectui exponere, aut vestire 
cum alio habitu, et forma, quam in Catholica, et Apostolica Ecclesia ab 
antiquo tempore consuevit, nec etiam cum habitu peculiari alicuius Ordinis 
Regularis, tenore praesentium prohibemus: ac ut Imagines aliter pictae, vel 
sculptae ab Ecclesiis, et aliis locis quibuslibet amoveantur, et deleantur, vel 
reducantur, et reformentur ad habitum, et formam in Ecclesia Catholica, et 
Apostolica ab antiquo tempore consuetam, ut veneratio, et cultus sic dictis 
Imaginibus augeatur, et quae oculis fidelium subiiciuntur, non inordinata, 
nec insolita appareant, sed devotionem pariant, et pietatem: et ne exponantur 
in Ecclesiis quibuslibet, ac quomodolibet qualificatis, ac earum Frontispiciis, 
et Atriis imagines prophanae, vel alias indecentiam, et inhonestatem praese- 
ferentes cum Domum Dei deceat sanctitudo, praecipimus. Quocirca quibus- 
cumque Venerabilibus Fratribus Patriarchis, Primatibus, Archiepiscopis, Epis- 
copis, et aliis locorum Ordinariis, ac nostris, et Apostolicae Sedis Nunciis, 

et Legatis etiam de Latere, sub obtestatione divini iudicii mandamus, ut prae- 
dicta inviolabiliter, et exacte observent. Mandantes insuper omnibus Capitulis 
Ecclesiarum etiam Cathedralium, et maiorum, ac Uuiversitatibus, etiam Stu-. 
diorum, Monasteriis, ac Collegiis, et personis quibuscumque etiam ecclesia- 
sticis, secularibus, et regularibus cuiuscumque Ordinis, etiam Cistercien., 
Instituti, Congregationis, et Societatis, etiam lesu, etiam Militaribus, etiam 
Hospitalis S. loannis Hierosolymitani, aliarumque Militiarum, et caeteris qui- 
buscumque quomodolibet qualificatis, ac eadem individua expressione, et 
speciali nota dignis, ac Monialibus, etiam Regularium gubernio subiectis, ac 
etiam Sedi Apostolicae immediate suppositis, ut in eorum Ecclesiis, et locis 
omnia, et singula praemissa observent, et observari faciant. 

$ 2. Quatenus vero ipsi, praesertim Regulares, ac Moniales praesentibus 
literis, ac omnibus in eis contentis parere neglexerint, possint, et debeant 
Episcopi, et locorum Ordinarii, et Metropolitani, Primates, et Patriarchae, 
Nuncii, et Legati Apostolici de Latere missi, tamquam in hoc a Sede Apo- 
stolica specialiter delegati, contra omnes, et singulos praedictos, et quos- 
cumque alios quomodolibet inobedientes, et transgressores procedere, et 
quacumque appellatione, recursu, reclamation., aliisque iuris, et facti remediis 
ordinariis, et extraordinariis penitus, et omniro remotis, ad omnimodam 
observantiam illos praevia unica monitione, censuris Ecclesiasticis, et aliis 
eorum arbitrio, et praesertim quoad loci Superiores etiam privationis officii, 
et vocis activae, et passivae poenis compellere. 

(Bull. Rom., tom. 6, II, p. 321, 322]. 


224. 


Urbanus VIII, const. Quamvis, 15 iul. 1642. 


Quamvis fel. rec. Clemens Papa VIII, Praedecessor noster, accepto, quod 
aliqui Ordinarii beneficia ecclesiastica in suis mensibus vacantia, et alias 
dispositioni Apostolicae non reservata personis sibi benevisis conferebant, 
illa vero, quae reservata erant, Seminariis puerorum saepe uniebant; ad 
evitandum hoc Sedis Apostolicae praeiudicium, per eius decretum prohibuerit, 
ne uniones beneficiorum ecclesiasticorun. dispositioni Sedis Apostolicae tem- 
pore, quo uniuntur reservatorum, vel affectorum fieri possent, etiam vigore 
Decretorum S. Concilii Tridentini in favorem Seminariorum Puerorum, ad 
praescriptum eiusdem Concilii erectorum, sive erigendorum:! nihilominus 
postea praetextu Indultorum Apostolicorum conferendi beneficia reservata, 
vel affecta per Romanos Pontifices Praedecessores nostros, ac etiam per Nos 
aliquibus personis, praesertim S. R. E. Cardinalibus concessorum, exequutio 
praedicti Decreti Clementis Praedecessoris de facto impedita fuit, et impe- 
ditur, quoniam Cardinales Indulta conferendi, et disponenc: de reservatis, 
vel affectis habentes asserunt, se non esse in praedicto Decreto compre- 

hensos, tamquam in eo expressim non nominatos, et ulterius tam ipsi Car- 
dinales, quam alii, qui ex praedictis Indultis Apostolicis habent facultatem 
conferendi reservata, seu affecta, ac de eis disponendi, nedum praetendunt, 
Indulta huiusmodi continere faculta'em disponendi de eisdem Beneficiis, 
etiam per modum unionis, et extinctionis in praeiudicium perpetuum Sedis 
Apostolicae, quae illorum provisione perpetuo privata remaneret, sed etiam 
ex ipsis Indultis esse sublatam, et extinctam reservationem, et affectionem 
quamcumque, ideo etiam auctoritate ordinaria potuisse, et posse per eos fieri 
eorumdem Beneficiorum, uti non reservatorum, nec affectorum unionem, 
Decretaque Concilii eis concedere facultatem uniendi etiam reservata eisdem 
Seminariis. Quinimmo etiamsi in Pontificatu rec. mem. Pauli V etiam Prae- 
decessoris nostri, hactenus ex voto duorum Rotae Auditorum fuerit in Dataria 
observatum, et observetur, Beneficia duplici reservatione personali reservata, 
vel affecta non comprehendi in praedictis Indultis, tamen etiam praetendunt 
hDanc reservationis duplicitatem non impedire eorum provisionem, vigore 
praedictorum Indultorum faciendam, eisdemque Beneficiorum unionibus non 
obstare, et propterea diversimode, etiam exequutio literarum Apostolicarum 
provisionis eorumdem Beneficiorum indebitis praetensionibus huiusmodi impe- 
dita fuit, et impeditur de facto in diversis Tribunalibus, et Congregationibus, 
praesertim Rotae, et Congregationis Concilii Tridentini, in quibus reperiuntur 
factae resolutiones, etiam inter se discordantes. 

S I. Volentes igitur praedicta impedimenta tollere, et nostro oraculo 
praetensas dubitationes dilucidare, Motu proprio, certaque scientia, ac matura 
deliberatione nostris, deque apostolicae potestatis plenitudine, hac nostra 
perpetua constitutione praedictum Decretum Clementis Praedecessoris prae- 
dicti, super exequutione, seu interpretatione eiusdem Concilii emanatum con- 
firmamus, inviolabiliterque de caetero observari mandamus per quoscumque 
Patriarchas, Metropolitanos, Archiepiscopos, Episcopos, ac S. R. E. Cardina- 
les, declaramusque praedictum Decretum etiam eosdem Cardinales compre- 
hendisse, et comprehendere, praedictosque Cardinales, et quoscumque alios 
praedicta Indulta Apostolica conferendi praedicta Beneficia reservata, seu 
affecta, et de eisdem disponendi habentes, non potuisse hactenus post prae- 
dictum Decretum Clementis Praedecessoris, nec imposterum posse in vim 
illorum, nec vigore eiusdem Concilii, aut alias etiam auctoritate eorum ordi- 
naria, praetextu quod ex praedictis Indultis extinctae, et sublatae sint reser- 
vationes, et affectiones eadem Beneficia quomodolibet tempore unionis reser- 
vata, vel affecta unire, etiam Seminariis praedictis Puerorum, nec de eis 
per viam cuiuscumque unionis, suppressionis vel applicationis disponere, 
nec etiam in vim praedictorum Indultorum reservata, et affecta conferendi, 
ac de eis disponendi, potuisse, nec posse conferre Beneficia duplici reser* 
vatione personali reservata, vel affecta. 

[Bull. Rom., tom. 6, II, p. 335, 336]. 

225. 
Urbanus VIII, const. Aequum est, 19 iul. 1642. 


Aequum est, ut Nos, qui omnium Christifidelium commodis pro paterna 
nostra charitate iugiter invigilamus, Sacristiae nostrae Pontificiae, ac Camerae 
Apostolicae iura non negligamus. 

8 1. Quamvis enim etiam iuxta Constitutionem fel. record. Clementis 
Papae Septimi, Praedecessoris nostri desuper editam observatum fuerit, quod 
omnia, et singula Mitrae, Pluvialia, Planetae, et alia Altaris ornamenta, et 
vestimenta, ac vasa aurea, et argentea, praesertim sacra, et benedicta, cuius- 
cumque qualitatis, et pretii fuerint, quibus S. R. E. Episcopi, Presbyteri, et 
Diaconi Cardinales in Cappella Pontificia, in Missarum tam per Romanos 
Pontifices, quam in eorum praesentia, etiam per dictos Cardinales celebra- 
tione, ac in processionibus, et aliis caeremoniis Pontificalibus usi fuerunt, 
post illorum obitum fuerint, et sint applicata, et realiter consignari debeant 
dictae Cappellae, et illius Sacristiae, praefataque applicatio, et consignatio 
impediri non debeat praetextu quarumcumque facultatum testandi, etiam sub 
quacumque forma, et verborum tenore pro tempore concessarum, et alias: 
prout in eadem Clementis Praedecessoris Constitutione uberius continetur. 
Nihilominus quia tam Romani Pontifices Praedecessores nostri concesserunt, 
quam etiam Nos eorum exempla sequuti concessimus Sanctae Romanae 
Ecclesiae Cardinalibus facultatem disponendi de ornamentis, et vestimentis, 
ac vasis, et aliis rebus praedictis, illaque relinquendi Ecclesiis, seu Cappellis, 
vel locis piis, aut personis, praesertim ecclesiasticis, sibi benevisis, in grave 
Sacristiae praefatae praeiudicium, ac etiam Camerae Apostolicae detrimentum, 
quam de suo eidem Sacristiae de ornamentis, caeterisque rebus huiusmodi 
ea propter providere oportet. 

8 2. Hinc est, quod Nos earumdem Sacristiae, et Camerae indemnitati in 
praemissis consulere volentes, motu proprio, ac ex certa scientia, et matura 
deliberatione nostris, deque apostolicae potestatis plenitudine, etiam ipsam 
Constitutionem Clementis Praedecessoris huiusmodi innovantes, et amplian- 
tes, quod de caetero perpetuis futuris temporibus praefata omnia, et singula, 
Mitrae, Pluvialia, Tunicellae, aliaque ornamenta, et vestimenta, ac Calices, 
Patenae, vasa etiam aurea, et argentea, aliaeque res, et utensilia quomodolibet 
nuncupata, praesertim benedicta, seu consecrata, quibus S. R. E. Cardinales, 
nunc, et pro tempore existentes, etiam praefatam, aut quamcumque aliam 
similem, vel dissimilem facultatem apostolicam de illis disponendi, ac ad 
haeredes etiam ab intestato transmittendi, ut praemittitur, habentes, non 
solum in Cappella Pontificia, seu Processionibus, caeremoniis, et aliis fun- 
ctionibus Pontificiis praefatis, sed etiam in eorum Cappellis privatis hactenus, 
vel in futurum pro tempore quomodolibet usi fuerint, vel quae detulerint, 
ad Sacristiam praefatam ipso iure spectent, et pertineant, et ad illam deferri, 
illique realiter consignari debeant statim post obitum ipsorum Cardinalium, 

excepta una Tuuicella pro quolibet Cardinale Diacono, et una Planeta pro 
quolibet Cardinale Presbytero, ac uno Pluviali pro quolibet Cardinale Epi- 
Scopo, ac exceptis Candelabris, ac Malluviis, et Gutturnis Bacili, et Bocali 
vulgo nuncupatis, etiam aureis, vel argenteis, hac perpetuo valitura Consti- 
tutione nostra statuimus, et ordinamus, et quascumque facultates praefatas 
testandi, ac ab intestato transmittendi, et disponendi de vestimentis, orna- 
mentis, vasis, et aliis rebus, ac utensilibus praefatis, etiam in favorem qua- 
rumvis Ecclesiarum, seu Cappellarum, et locorum piorum, ac personarum 
etiam speciali nota, et individua expressione dignarum, etiam motu, scientia, 
deliberatione, et potestatis plenitudine paribus, ac alias quomodolibet per 
praefatos Praedecessores nostros, ac Nos ipsos Cardinalibus praefatis qui- 
buscumque concessas, quae hactenus effectum sortitae non fuerunt ad prae- 
sentis nostrae Constitutionis tenorem reducimus, et quatenus fuerit opus in 
iis, quae praesentibus adversantur, revocamus, abolemus, cassamus, annulla- 
mus, et irritamus, ac reductas, revocatas, abolitas, cassas, annullatas, et irritas 
Tore, et imposterum per quamcumque derogationem per Nos, vel Successores 
nostros faciendam non censeri praesenti nostrae Constitutioni in aliquo 
detractum, nec d. Sacristiae praeiudicatum, nisi specialiter, et expresse htic 
Constitutioni referendo eius datam, ac alias sufticienter derogatum fuerit. 
[Bull. Rom., tom. 6, II, p. 336-338]. 


226. 


Urbanus VIII, const. Universa, 13 sept. 1642. 


Universa per Orbem novit Ecclesia Romani Pontificis supremae incum- 
bere sollicitudini Dominicum Gregem ad aeternam dirigere salutem, et apo- 
stolica sic explicare praecepta, ut fideles in viam mandatorum currere, et ad 
beatitudinem valeant feliciter pervenire. 

S 1. Plurimorum siquidem Venerabilium Fratrum Nostrorum Archiepi- 
scoporum, et Episcoporum per varias Regiones constitutorum relatione ad 
Nos pervenit, festorum multitudinem per singulas eorum Dioeceses, atque 
Provincias adeo crevisse devotione, atque consuetudine nova in dies intro- 
ducente, ut multi iam dubitare videantur, quaenam ex praecepto, quaeve ex 
libera cuiusque voluntate sint servanda, pietatis fervore ob nimiam eorum- 
dem numerositatem tepescente. Quinimo, et clamor pauperum frequens ascen- 
dit ad Nos eamdem multitudinem, ob quotidiani victus laboribus suis compa- 
randi necessitatem, sibi valde damnosam conquerentium, et quod summopere 
dolendum est, magno cum animi nostri moerore didicimus, tanta saepe sae- 
pius machinatum inimicum in Sanctos, ut ipsa multitudine, non ad aediti- 
cationem, et ad laudandum in Ecclesiis Deum populi utantur, sed ad otia, 
vanitates, et vitia frequenter abuti non formident, ita ut quae ad glorifican- 
dum Divinum Numen sunt primitus instituta, temporis decursu inimicus 
homo corruperit, et in magnam illius. offensionem, gravemque iacturam con- 
verterit animarum. Quamobrem dicti Ven. Fratres Archiepiscopi, et Episcopi 

Nobis fecerunt humiliter supplicari, ut in praedictis de Apostolicae potestatis 
plenitudine congruam aliquam iniremus rationem. 

8 2. Nos itaque volentes ex debito pastoralis officii providere, et san- 
ctificationis festorum certum deinceps firmare praeceptum, antiquam Ecclesiae 
in hoc consuetudinem sectantes, habitis prius frequentibus per doctos, piosque 
Viros, quos ad haec specialiter deputavimus, consultationibus, ut rei videtur 
gravitas postulare, Motu proprio, et ex certa scientia, meraque deliberatione 
nostris, nec non de praedictae apostolicae plenitudine potestatis, hac per- 
petuo valitura Constitutione, de voto etiam Ven. Fratrum nostrorum Sanctae 
Romanae Ecclesiae Cardinalium Sacris Ritibus Praepositorum, apostolica 
auctoritate decernimus, et declaramus, infrascriptos dumtaxat dies pro Festis 
ex praecepto colendos esse, quos nempe vel ab initio veneranda sacravit 
antiquitas, vel universalis Ecclesiae probavit consuetudo, vel omnium gentium 
unanimis pietas veneratur: Dominicos scilicet dies totius anni, Nativitatis 
D. N. lesu Christi, Circumcisionis, Epiphaniae, Resurrectionis cum duabus 
sequentibus feriis, Ascensionis, Pentecostes cum duabus pariter sequentibus 
feriis, Sanctissimae Trinitatis, Solemnitatis Corporis Christi, et Inventionis 
Sanctae Crucis, necnon festivitatum Purificationis, Annunciationis, Assum- 
ptionis, et Nativitatis Deiparae Virginis, Dedicationis S. Michaelis Archangeli, 
Nativitatis S. loannis Baptistae, SS. Petri, et Pauli, S. Andreae, S. lacobi, 
S. Ioannis, S. Thomae, SS. Philippi, et lacobi, S. Bartholomaei, S. Matthaei, 
SS. Simonis, et Iudae, et Sancti Mathiae Christi Domini Apostolorum, item 
S. Stephani Protomartyris, SS. Innocentium, S. Laurentii Martyris, S. Silvestri 
Papae, et Confessoris, S. losephi etiam Confessoris, et S. Annae Deiparae respe- 
ctive Sponsi, ac Genitricis, Solemnitatis omnium SS. atque unius ex princi- 
palioribus Patronis in quocumque Regno, sive Provincia, et alterius pariter 
principalioris in quacumque Civitate, Oppido, vel Pago, ubi hos Patronos 
haberi, et venerari contigerit. 

8 3. Ad reliquorum vero dierum observantiam, quos hactenus, sive in 
universa Ecclesia, sive in quavis Natione, aut Regno, Provincia, Dioecesi, aut 
loco quomodocumque, sive ex praecepto, sive ex consuetudine, sive ex devo- 
tione Christi fideles tamquam festivos celebrarunt, nequaquam ex praecepto 
ipsos teneri dicta auctoritate tenore praesentium perpetuo etiam decernimus, 
et declaramus. Ne autem dies festos a locorum Ordinariis nimia aliquorum 
facilitate, aut populorum importunitate deinceps iterum multiplicari contingat, 
eosdem Ordinarios in .Domino monemus, ut ad ecclesiasticam ubique ser- 
vandam aequalitatem de caetero perpetuis futuris temporibus ab indictione 
sub praecepto novorum festorum studeant abstinere. Ut vero ea, quae supe- 
rius expressa sunt, ferventiori, qua decet veneratione, ac devotione colantur, 
eisdem Ordinariis antiquiorum Canonum observantiam ad memoriam revo- 
camus in concedendis licentiis laborandi diebus festis. Quae quidem licentiae 
non aliter, quam ad formam praedictorum Canonum, ut praemittitur, con- 
cedendae, nonnisi gratis, libere, et sine ullo prorsus pretio, aut pacto, directe, 
vel indirecte, concedantur, sub poenis etiam gravioribus nostro, Successo- 
rumque nostrorum arbitrio infligendis. Non intendimus tamen per hanc 
nostram Constitutionem dies feriatos circa ludicialia in aliquo immutare, 

quos ad hunc effectum relinquimus in eisdem statu, et terminis, in quibus 
erant ante eiusdem promulgationem. 

S 4. Mandantes propterea in virtute sanctae obedientiae, et dor indi- 
gnationis nostrae poena, nunc, et pro tempore existenti nostro in Urbe, 
eiusque districtu Vicario in spiritualibus Generali, ac universis, et singulis 
Patriarchis, Primatibus, Archiepiscopis, Episcopis, aliisque Praelatis, ac cuius- 
cumque generis locorum Ordinariis, etsi Cardinalatus honore fulgeant, ut 
has praesentes literas, omniaque, et singula in eis contenta, singuli videlicet 
in eorum respective Dioecesibus publicent, et ab omnibus eorum subditis 
ad unguem observari faciant. 

S8 5. Non obstantibus quibusvis Apostolicis, etiam in Provincialibus, 
Synodalibus, et universalibus Conciliis editis, et edendis specialibus, vel gene- 
ralibus Constitutionibus, et Ordinationibus, ac singularum Provinciarum, 
Civitatum, Oppidorum, et locorum, etiam iuramento, confirmatione aposto- 
lica, vel quavis firmitate alia roboratis statutis, et consuetudinibus longissimo 
tempore praescriptis, ac observatis, etiam immemorabilibus, privilegiis quoque, 
indultis, Decretis, Declarationibus, et Literis Apostolicis, aliisque gratiis, tam 
per ipsos Romanos Pontifices Praedecessores nostros, ac per Nos etiam motu 
simili, etiam consistorialiter, quam per Ordinarios locorum, cuiuscumque 
qualitatis, etiam Cardinalatus honore, ut praefertur, fulgentes, Legatos etiam 
de latere, et Sedis Apostolicae Nuncios, ipsis Provinciis, Civitatibus, Oppidis, 
et locis, aliisque quibuscumque, etiam quantumvis privilegiatis personis, etiam 
Imperatoris, Regum, Reginarum, Rerumpublicarum, Ducum, aut aliorum Prin- 
cipum contemplatione, vel intuitu, ac alias in contrarium forsan quomodo- 
libet concessis, approbatis, et innovatis. Quibus omnibus, et singulis, etsi 
alias pro illorum sufficienti derogatione de illis, eorumque totis tenoribus 
specialis, specifica, expressa, et individua, non autem per clausulas generales 
idem importantes mentio, seu quaevis alia expressio habenda, aut aliqua alia 
exquisita forma ad hoc servanda foret, tenores huiusmodi, ac si de verbo ad 
verbum, nihil penitus omisso, et forma in illis tradita observata inserti forent, 
eisdem praesentibus pro plene, et sufficienter expressis, et insertis habentes, 
motu, scientia, et potestatis plenitudine paribus harum serie specialiter, et 
expresse derogamus, caeterisque contrariis quibuscumque. 

[Bull. Rom., tom. 6, II, p. 341-343]. 


227. 
Urbanus VIII, const. Honorum, 24 febr. 1643. 


Honorum, dignitatumque vana ambitio adeo quorumdam Regularium 
mentes interdum excaecat, ut ab eo, quod abnegantes semetipsos sponte 
voverunt, postmodum inanis gloriae cupiditate ducti resilire conentur, cum 
tamen dicat Propheta: Vovefe, et reddite vota vestra Deo. 

8 1. Quamvis igitur, ut accepimus, tam Fratres discalceati S. Augustini, 
et B. M. de Monte Carmelo, etiam discalceati Ordinum, quam Clerici Regu- 

lares ministrantes infirmis respective nuncupati, et nonnulli aliorum Ordi- 
num, seu Congregationum Regulares, etiam Societatis lesu, et alii Regulares, 
etiam individuam expressionem requirentes, aut in ipsa professione una cum 
iribus essentialibus votis, paupertatis scilicet, castitatis, et obedientiae, aut 
ante, vel post professionem praedictam, sive solemne, sive, ut dicunt, sim- 
plex votum, in manibus tamen Superioris regularis emittant de non procu- 
rando, nec acceptando aliquam dignitatem, seu Praelationem, vel Praelatu- 
ram extra Religionem, nisi coacti, vel adstricti fuerint praecepto eius, qui 
sibi iure praecipere potest, et aliqui addant etiam illa verba, videlicet, sub 
poena peccati, iuxta formam suarum Constitutionum a Sede Apostolica con- 
firmatarum, nihilominus aliqui ex ipsis Regularibus, etiam translati ad Ordi- 
nes Regularium, etiam Mendicantium, qui praedictum, aut simile votum non 
emittunt, retro aspicientes, emissique a se voti huiusmodi immemores, Prae- 
lationes, seu Praelaturas, vel dignitates ambiunt, imo etiam Episcopatus, 
maiorumque dignitatum solium conscendere moliuntur, praetendentes, quod 
suis Superioribus regularibus, praesertimque Generalibus liceat eis praeci- 
pere, ut dignitatem, Praelationem, seu Praelaturam, vel Episcopatum, maio- 
remve dignitatem extra Religionem acceptent, aut ipsum votum relaxare, et 
cum ipsis desuper dispensare, licet per praecepta, et dispensationes huius- 
modi ipsi ab obedientia praecipienti, seu dispensanti debita eximantur, ac 
etiamsi vota praedicta, tamquam. emissa in manibus Superioris regularis 
dicantur solemnia, vel saltem efficaciam voti solemnis habeant, regularium- 
que Ordinum, et Congregationum, ac Societatis huiusmodi Constitutiones 
sint confirmatae auctoritate apostolica, et cum decreto irritante, a quo prop- 
terea manus quorumcumque inferiorum ligatae existunt. 

8 2. Quapropter Nos ambitum hunc retundere, et praetensionem huius- 
modi excludere, ac etiam omnem dubitationem super praemissorum inter- 
pretatione a nonnullis excitatam apostolicae declarationis auctoritate penitus 
tollere volentes, Motu proprio, certaque scientia, ac matura deliberatione 
nostris, deque apostolicae potestatis plenitudine, hac perpetua nostra Con- 
stitutione declaramus super praedicto voto, etiam per translatos ad Ordinem, 
seu Congregationem regularem capacem, ante translationem emisso de non 
procuranda, nec acceptanda extra quemlibet ex ipsis Ordinibus, seu Con- 
gregationibus Regularibus, aut Societate praedicta respective aliqua dignitate, 
seu Praelatione, vel Praelatura, sive aliquo Episcopatu, aut maiori dignitate 
neminem Superiorem Regularem, etiam Generalem, aut Capitulum, seu 
Congregationem generalem, nec etiam Nunciuui Apostolicum, aut prae- 
dictorum Ordinum, seu Congregationum Protectorem, etiam S. R. E. Car- 
dinalem, nec etiam Legatum Sedis Apostolicae, etiam de latere, nec quem- 
libet alium, etiam speciali, et individua mentione dignum, sed tantummodo 
Nos, et Romanum Pontificem pro tempore existentem posse dispensare, 
taleque votum relaxare, aut adversus illud aliquam licentiam, vel indultum 
concedere, aut aliquod praeceptum procurandi, seu acceptandi, vel aliud 
simile ipsis Regularibus voventibus facere, cuius vigore praedicti Religiosi 
illas, et illos procurare, vel acceptare possint, aut teneantur, ac alias quomo- 
dolibet voventes praedictos a praedicto voto liberare. Prout pariter declara- 

mus, quascumque facultates generales dispensandi super quibuscumque votis, 
seu illa relaxandi, aut commutandi, vel adversus illa. praecipiendi, aut alias 
quomodolibet voventes habilitandi, etiam in foro conscientiae dumtaxat, sive 
per dictas Constitutiones a Sede Apostolica confirmatas, sive per literas 
etiam in forma Brevis Romanorum Pontificum Praedecessorum nostrorum, 
aut nostras, vel Successorum nostrorum, etiam motu, scientia, deliberatione, 
ac potestatis plenitudine paribus, etiam consistorialiter, etiam ad supplicatio- 
nem, seu contemplationem quorumcumque, etiam Imperatoris, Regum, et 
Principum, seu Rerumpublicarum, ac praedictorum Ordinum, Congregatio- 
num, et Societatis, aut vigore cuiuscumque lubilaei, etiam universalis, vel 
Cruciatae Sanctae, aut Sanctae Inquisitionis, seu missionum, et alias quovis 
modo, et ex quacumque causa quantumlibet pia, favorabili, publica, et pri- 
vilegiata concessae, et emanatae, concedendaeque, et emanandae, nuncque, ac 
pro tempore competentes ad praemissa omnia, et singula nullatenus se 
extendere intelligantur, sed esse Nobis, et Romanis Pontificibus Successori- 
bus nostris dumtaxat reservata, prout tenore praesentium decernimus, et 
reservamus. 

8 3. Decernentes, etc. 

[Bull. Rom., tom. 6, II, p. 366-368]. 


228. 


Urbanus VIII, const. Quamvis, 17 iun. 1644. 


Quamvis alias fel. rec. Clemens Papa VIII Praedecessor Noster, Ponti- 
ficale Romanum tunc multis, et non levibus erroribus scatens, piorum atque 
insignium virorum in Pontificalibus caeremoniis et ritibus versatorum opera 
undequaque corrigi et restitui curaverit,! attamen successu temporis comper- 
tum est plurimos errores denuo in Pontificale huiusmodi, Typographorum 
inscitia, seu incuria, aliave de causa irrepsisse. Unde curae Nostrae Pasto- 
ralis esse rati sumus ad novam eiusdem Pontificalis, quod caeremoniarum 
et rituum, quibus Catholici Antistites in suorum munerum functione uti 
debent, norma existit, correctionem animum appellere. Idcirco, ut ijdem Pon- 
tificale denuo typis quam emendatissime auctoritate Nostra ederetur, emen- 
dationem errorum, qui in illud, ut praefertur, irrepserunt, nonnullis Venera- 
bilibus Fratribus Nostris S. R. E. Cardinalibus, et aliis viris doctrina et 
pietate conspicuis, Pontificalium caeremoniarum, et rituum peritis, commi- 
simus, quorum opera cum Pontificale praedictum ab omnibus, quibus sca- 
tebat, mendis et erroribus accuratissime repurgatum fuerit, Nos, ne tam 
exacta Cardinalium, et aliorum praedictorum hac in re industria et diligentia 
optato frustretur effectu, mandavimus dilecto filio Andreae Brogiotto, Typo- 
graphiae Nostrae Apostolicae Praefecto, procurationem emendati Pontificalis 
huiusmodi elegantibus typis, et insign. forma in lucem edendi; quod exem- 


! Const. Ex quo, 10 febr. 1596. - Cf. supra, in N. 180. 

plar, qui posthac Pontificale Romanum impresserint, sequi omnes teneantur. 
Extra Urbem vero nemini licere volumus idem Pontificale in posterum typis 
excudere, aut evulgare, nisi facultate in scriptis accepta ab Inquisitoribus 
haereticae pravitatis, siquidem inibi fuerint; sin minus, ab locorum Ordina- 
riis. Quod si quis quacumque forma contra praescriptam hoc Pontificale 
Romanum, aut Typographus impresserit, aut noviter impressum Bibliopola 
vendiderit, extra ditionem Nostram Ecclesiasticam excommunicationis latae 
sententiae poenae subiaceant, a qua, nisi a Romano Pontifice (praeterquam in 
mortis articulo constituti) absolvi nequeant; in alma vero Urbe, ac reliquo statu 
Ecclesiastico commorantes quingentorum ducatorum auri de Camera, ac amis- 
sionis librorum et typorum omnium eidem Camerae applicandorum poenas, 
absque alia declaratione, irremissibiliter incurrant; et nihilominus Pontificalia 
sine praedicta facultate impressa aut evulgata, eo ipso prohibita censeantur. 
Inquisitores vero, locorumque Ordinarii facultatem huiusmodi non prius 
concedant, quam Pontificale tam ante, quam post impressionem cum hoc 
ipso exemplari auctoritate Nostra vulgato diligenter contulerint, et nihil in 
iis additum detractumque cognoverint; in ipsa autem facultate, cuius exem- 
plum in fine, aut initio cuiuscumque Pontificalis impressum semper addatur, 
mentionem manu propria faciant absolutae huiusmodi collationis, repertaeque 
inter utrumque Pontificale conformationis, sub poena Inquisitoribus priva- 
tionis suorum officiorum, ac inhabilitatis ad illa et alia in posterum obti- 
nenda; Ordinariis vero locorum, suspensionis a Divinis, ac interdicti ab 
ingressu Ecclesiae, eorum vero Vicariis privationis officiorum et beneficio- 
rum suorum, et inhabilitatis ad illa et alia in posterum obtinenda, necnon 
excommunicationis absque alia declaratione incurrendae. Iniungimus autem 
Nuntiis Nostris ubique locorum degentibus, ut huic negotio diligenter ínvi- 
gilent, cunctaque ad praescriptum huius voluntatis Nostrae confici curent. 
Non obstantibus, etc. 

[Pontificale Romanum, initio]. 

Innocentius X, const. [n supremo, 15 nov. 1644. 


In supremo Apostolicae dignitatis culmine non nostris meritis, sed 
inscrutabili Superni Patris providentia constituti, nostri muneris esse cerni- 
mus, ut inter innumerabiles Pastoralis officii curas, quibus gravi mole pre- 
mimur, peculiari studio ad conservandam Sanctae huius Sedis temporalem 
ditionem intendamus, et quae propterea sedula meditatione a Romanis Pon- 
tificibus Praedecessoribus nostris salubriter ordinata fuerunt, ea Nos ipsi 
inviolate servare nitamur, et ita ab aliis perpetuo statuamus observari. Dudum 
siquidem felicis recordationis Pius Papa Quintus Praedecessor noster per 
suam perpetuo valituram Constitutionem statuit, decrevit, et ordinavit,! ut 

omnes, et singulae Civitates, Terrae, Oppida, et Loca Sedi Apostolicae in 
temporalibus mediate, vel immediate, subiecta etiam eatenus in feudum, aut 
quemvis alienationis titulum dari solita, vel consueta etiam ad Sedem prae- 
fatam quomodolibet devoluta, et pro tempore devolvenda in iure, dominio, 
et proprietate, ac possessione dictae Sedis conservarentur, Civitatesque, Terrae, 
Oppida, et Loca huiusmodi nullo unquam tempore sub quovis praetextu in 
feudum, Gubernium, Vicariatum, Ducatum, aut quemvis alium titulum per. 
petuum, vel ad tertiam generationem, seu ad vitam, aut alias ad longum 
tempus nullo modo concederentur, et deinde piae memoriae Gregorius XIII, 
Sixtus V, Gregorius XIV, Innoceritius IX, Clemens VIII, ac Urbanus VIII, 
Romani Pontifices Praedecessores nostri pro Pastorali eorum officio provide 
considerantes praefatam Pii Praedecessoris constitutionem optimam, et ad 
conservandam S. R. E. lurisdictionem, ac dignitatem, Sedisque Apostolicae 
Dominia, Civitates, Oppida, et Loca, pie, et sancte emanatam fuisse, illam 
successive omnes felici emulatione de fratrum suorum eiusdem Sanctae 
Romanae Ecclesiae Cardinalium pro tempore existentium, consilio, Aposto- 
lica auctoritate laudarunt, approbarunt, confirmarunt, et innovarunt, prout 
in singulis eorumdem Praedecessorum Literis Apostolicis desuper confectis 
plenius continetur.! Nos omnium Civitatum, et Locorum praefatorum singu- 
larem fidem, et promptam devotionem eidem Sedi exhibitam omni tempore 
valde utilem, et salutarem fuisse, et esse considerantes, ac volentes non solum 
alienationes huiusmodi de medio tollere, sed ut omnis alienationum fien- 
darum occasio penitus aboleatur, quantum cum Deo possumus peramplius 
providere, Constitutionibus singulorum Praedecessorum nostrorum huius- 
modi desuper pie, et sancte emanatis, ubi primum ad Apostolicae dignitatis 
gradum Divina favente clementia evecti fuimus, in primis cordi fuit inhaerere, 
illasque innovare. 

8 I. Itaque motu proprio, et certa scientia nostra, non ad alicuius super 
hoc Nobis oblatae petitionis instantiam, sed ex mera animi nostri delibera- 
tione, et de Apostolicae potestatis plenitudine praefatas Pii Praedecessoris 
literas, ac omnia, et singula in eis contenta .etiam iuxta declarationem . ir 
literis Innocentii Praedecessoris huiusmodi factam, earumdem literarum con- 
tinentiam, et tenorem, quem praesentibus haberi volumus pro expresso, ac 
de verbo ad verbum inserto, auctoritate apostolica tenore praesentium com- 
probamus, confirmamus, et innovanius, easque firmiter, et inviolabiliter, ac 
iuxta declarationem praedictam Nos similiter servaturos esse promittimus, 
et iuramus, atque per eos, ad quos spectat, pariter perpetuo observari prae- 
cipimus, et mandamus. 

$ 2. Nulli ergo omnino hominum liceat, etc. 

[Bull. Rom., tom. 6, IIl, p. 4, 5]. 


1 Cf. N. 142, 158, 168, 174, 175, 203. 


434 Romani Pontifices 


MEER — — ——————— 


230. 


Innocentius X, const. Ex iniuncto, 22 febr. 1645" (1646). 


Ex iniuncto Nobis Apostolici muneris debito ad ea libenter intendimus, 
per quae personarum Ecclesiasticarum, tam secularium, quam regularium 
quarumlibet quieti opportune consulitur, et illis quae propterea inter eas 
concorditer facta sunt, ut firmius subsistant, libenter, cum a Nobis petitur, 
Apostolicae confirmationis robur adiicimus, prout conspicimus in Domino 
salubriter expedire. 

8 I. Nuper siquidem pro parte dilectorum filiorum Rectorum Parochia- 
lium Ecclesiarum, necnon Cleri, et Regularium Maioricen. Civitatis, et Dioe- 
cesis Nobis expositum fuit, quod alias postquam exortis variis litibus, et 
controversiis inter dilectos etiam filios Capitulum, et Canonicos Ecclesiae 
Maioricen., Clerum secularem, et Rectores Parochialium Ecclesiarum Civi- 
tatis, et Dioecesis praefatarum ex una, necnon inter S. Antonii de Sancto 
Antonio Viennen., et Praedicatorum, ac Minorum Sancti Francisci de Obser- 
vantia nuncupatorum Provinciae Maioricen., ac Beatae Mariae de Monte 
Carmelo, et Eremitarum Sancti Augustini, necnon Sanctissimae Trinitatis, 
et Beatae Mariae de Mercede Redemptionis Captivorum, ac Minimorum 
Sancti Francisci de Paula respective Ordinum Fratres, et Religiosos partibus 
ex altera, super iure, et forma sepeliendi cadavera defunctorum, qui in ipso- 
rum Regularium Ecclesiis sepulturam sibi elegerunt, coram Venerabilibus 
Fratribus nostris Sanctae Romanae Ecclesiae Cardinalibus negotiis, et con- 
sultationibus Episcoporum, et Regularium praepositis; ac super Quarta fune- 
rali, et Sepultura impuberum coram Congregatione etiam Venerabilium Fra- 
trum nostrorum eiusdem Sanctae Romanae Ecclesiae Cardinalium Sacri 
Concilii Tridentini interpretum. Tandem post nonnulla decreta desuper ab 
eisdem Cardinalibus emanata partes praefatae litibus, et controversiis huius- 
modi, etiam indecisis pendentibus, opera, et ministerio certorum Procurato- 
rum ad id electorum, et sufficientibus facultatibus suffultorum, praevio 
diligenti desuper habito tractatu, negotioque huiusmodi saepe saepius ab 
ipsis partibus hinc inde, diu, et mature considerato, ut iurgiis, et conten- 
tionibus obviam iretur, sumptibusque, et expensis parceretur, ad certam, et 
amicabilem inter se devenerunt concordiam, et compositionem tenoris, qui 
sequitur, videlicet. 

8 2. Noverint universi, quod Nos Doctor loannes Baptista Caforteza 
Sacrista, Doctor Marcus Antonius Cotoner, Canonici Cathedralis Ecclesiae 
Maioricen. electi ab admodum illustriss. et Reverend. Capitulo eiusdem 
Ecclesiae, mediante resolutione Capitulari habita die tertiadecima Aprilis mil- 
lesimo sexcentesimo trigesimo nono, Doctor Franciscus Lompard olim Rector 
Ecclesiae loci de Porrers, Doctor Michael Villanova Rector Parochialis Eccle- 


! Secundum Bull. Rom. Lugduni (1673) Arnaud-Brode, tom. IV, p. 252-255. 


Romani Pontifices 435 
cILOeMWbloo OD ST MERIDIE Eug pie R NR PRRRRRREP 
siae S. lacobi praesentis Civitatis, Michael Ioannes Sala Beneficiatus in Sede, 
et in Parochiali S. Crucis, Marcus Antonius Forteza Beneficiatus in Paro- 
chiali in Ecclesia S. Michaelis electi, mediante resolutione habita die duode- 
cima Septembris millesimo sexcentesimo trigesimo sexto in Congregatione 
eadem die celebrata de licentia Illustrissimi, ac Reverendissimi Domini Don 
Fratris loannis de Santander Episcopi tunc Maioricen. quae quidem resolutio 
Congregationis in actis penes Notarium infrascriptum, et in. Ecclesiastica 
Curia reconditis reperitur, ex una, et ex alia Nos Frater Antonius Rubi 
Ordinis Praedicatorum S. Theologiae Magister, et Frater lulianus Ginard 
Ordinis S. Francisci de Observantia Lector lubilatus, Pater Provinciae, ac 
S. Inquisitionis Qualificator, habentes ad infrascripta commissionem, et spe- 
cialem potestatem; ille pro omnibus Monasteriis Ordinis S. Dominici, hic 
pro Conventibus totius Provinciae, et Hospitalis S. Antonii Viennen. necnon 
Monasteriorum B. Mariae Carmelitarum, et omnium Ordinis S. Augustini, 
Sanctissimae Trinitatis, ac S. Catharinae eiusdem Ordinis, B. Mariae de Mer- 
cede, et omnium Ordinis Minimorum S. Francisci de Paula, ut constat Instru- 
mentis publicis receptis die decimo sexto Decembris 1643, et die 8 Iunii 1644, 
per discretum Iacobum Pujol Notarium publicum, de quibus ego Notarius 
infrascriptus fidem facio, scientes, et attendentes inter Curatos, et Clericos 
Seculares, ex una, et Regulares ex alia partibus motas fuisse varias lites, tam 
super forma sepeliendi cadavera defunctorum, quam etiam super solutione 
quartae funeralis, et ad instandum resolutionem praedictarum litium ab utra- 
que parte fuisse missos Syndicos, et Procuratores, qui Romae coram Sacris 
Congregationibus Cardinalium comparerent, et ad illorum instantiam motas 
fuisse sequentes controversias. 

8 3. In primis contendebant Parochi inhibendum esse Regularibus, ne 
procederent amplius ad sepulturam in casibus sibi permissis per se ipsos 
tantum processionaliter Cruce elevata, sed cum interventu Parochi, vel eo 
prius convocato; allegantes Decretum Sacrae Congregationis Regularium de 
anno 1604.! 

8 4. Sed Regulares contra allegabant pacta, et conventiones de sepe- 
liendo- per seipsos tantum, et ingrediendi Parochias ad levanda cadavera 
Cruce elevata, et processionaliter, dicentes se non esse sub regula, sed potius 
sub exceptione Decreti Concilii Lateranensis sub Leone X,? pro cuius obser- 
vatione emanatum fuit dictum Decretum Sacrae Congregationis, sibique 
etiam suffragari consuetudinem immemorabilem, et quod stabat pro Regu- 
laribus relatio Illustrissimi, et Reverendissimi Episcopi Maioricensis ex com- 
missione S. Congregationis Regularium, et allegabatur Breve PP. Pii V super 
confirmat. consuetudinis praedictae, et pactorum, et conventionum datum 
Romae apud Sanctum Petrum, sub annulo Piscatoris die 24 februarii 1567,? 
- quod incipit: Ea, quae concordia, iuncta praesertim eiusdem Brevis observantia. 
Dicebatur enim per subsecutam observantiam insurgere eiusdem Brevis indu- 


! D. d. 12 ian. - Bizzarri, Collectanea S. C. Ep. et Reg., p. 333. 
? Dum intra, 19 dec. 1516, 8 9. - Cf. supra, in N. 72. 
* Cf. Bull. Rom., tom. 4, Il, p. 357, 358. : 

bitatam iustificationem, qua iustificatione supposita, non posse dubitari de 
veritate narratorum in eodem Brevi, et illorum probatione. Sed S. Congre- 
gatio praedicta auditis partibus, et allegatis hinc inde ponderatis die 19 iunii 
anni 1643 fuit in voto, quod partes plenius iura sua deducant in eadem 
S. Congregatione, et mandavit. interim nihil innovari, et iuxta huiusmodi 
Decretum Episcopo praefato literas dedit. 

S8 5. Aliae controversiae agebantur in S. Congregatione Eminentissimo- 
rum Interpretum Sacr. Concilii Tridentini. Prima. An dicti Regulares tenean- 
tur solvere integram quartam funeralium Parochis. Secunda. De quibus solvi 
debeat quarta praedicta. Parochi pro se allegabant, Clement. Dudum, de 
Sepultur. $ Verum, et Concordiam quamdam de anno 1339 initam, ut ipsi 
asserebant, inter ipsos Parochos, et Fratres Dominicanos Conventus S. Domi- 
nici huius Civitatis, in qua Concordia Dominicani promittebant solvere dic- 
tam quartam funeralem iuxta praescriptum Constitutionis Bonifacii Papae 
Octavi incipien. Super Cathedram, necnon quamdam, ut asserebant, Consti- 
tutionem eiusdem Bonifacii Octavi de anno millesimo ducentesimo nonage- 
simo tertio, quae incipit: Olim gravibus, datum Avinioni, sive melius Anagnii, 
Pontificatus sui anno- octavo in favorem Parochorum contra Regulares 
SS. Dominici, et Francisci praefatae Civitatis pro observantia alterius Con- 
stitutionis incipien. Super Cathedram, in d. Clem. Dudum, de Sepultur. inser- 
tae, quam etiam asserebant confirmasse Clementem Papam Sextum per 
quamdam aliam Constitutionem insertam in alia asserta Constitutione Cle- 
mentis Papae Septimi data Avinioni quinto Kalendas Augusti, Pontificatus 
sui anno duodecimo, quae incipit: Tenore quorundam; Regulares vero alle- 
gabant consuetudinem legitimam restringentem d. Clem. Dudum, ad sola 
funeralia, et etiam patentissima privilegia eximentia a dicta solutione quartae, 
cum derogatione expressa dictarum Constitutionum: Dudum, de Sepultur. 
Viennen. Concilii, et Super Cathedram Bonifacii praedicti, necnon concor- 
diarum, etiam auctoritate Apostolica, iuramento, vel qualibet alia firmitate 
roboratarum; tandem se esse in legitima possessione, et consuetudine sol- 
vendi tantum quartam partem cerae intorstitiorum, respectu Monasteriorum 
solventium ; respectu vero aliorum, scilicet a quadraginta annis citra confir- 
mationem Concilii Tridentini aedificatorum, nihil omnino solvere. 

8 6. Super quibus, auditis partibus Sacra Congregatio respondit. Ad 
primum Regulares praefatos teneri solvere iuxta praescriptum Clem. Dudum, 
de Sepultur. $ Verum. Ad secundum. Teneri solvere ex his, quae disponuntur 
in dicta Clem. nisi concurrat legitima consuetudo ad favorem ipsorum sol- 
vendi solummodo quartam partem ex intorstitiis tantum, seu ex alia parti- 
culari re. Quod Decretum, instantibus Regularibus praedictis suspensum 
fuit, quia Regulares petebant a dicta Sacr. Congregatione, utrum praedictum 
Decretum loqueretur de omnibus Monasteriis indiscriminatim, scilicet, tam 
de his, quae sunt aedificata a quadraginta annis ante confirmationem Tri- 
dentini, et sunt in consuetudine solvendi tantum quartam partem ex intor- 
stitiis, quam de aliis aedificatis a quadraginta annis citra confirmationem 
Tridentini. Asserebant etiam dicti Regulares pro se habere valida, et paten- 
tissima privilegia eximentia dicta Monasteria aedificata a quadraginta annis 

citra dictam confirmationem Concilii a solutione quartae, et quintae funera- 
lium. Tertia controversia. An filii impuberes, dum alibi sepulchra maiorum 
non extant, debeant sepeliri in eorum propria Parochiali Ecclesia. Respondit 
S. Congregatio filios impuberes, si non extant sepulchra maiorum, sepelien- 
dos esse in propria Parochiali Ecclesia. Quarta. An mater pro filiis impu- 
beribus possit eligere sepulturam. Respondit Sacra Congreg. Non licere 
matribus eligere sepulturam pro filiis impuberibus, cessante legitima con- 
suetudine. Quinta. An liceat Regularibus sepelire in suis Ecclesiis Confra- 
tres laicos, qui sepulturam non elegerunt. Respondit S. Congregatio, Con- 
iratres laicos, si non praecedat eorum electio sepulturae, sepeliendos esse in 
eorum propria Parochiali Ecclesia. 

S 7. Attendentes Nos praedicti Electi tam Admod. Illustriss. Capituli, 
Curatorum, et Clericorum secularium, quam Regularium inter praefatos 
utriusque partis Syndicos, et Procuratores in Romana Curia, ad obviandum 
iurgiis, sedandum scandala, et excusandum sumptus, qui ex longissimis 
litium, et dubiorum aufractibus sperabantur, de consilio praestantissimorum 
Romanae Curiae Advocatorum, ac intervenentibus ad id Eminentiss. DD. Card. 
Caesarino Ponenti, Illustrissimoque D. Francisco Pauluccio Congregationis 
Concilii Secretario, et Perillustribus DD. Armindo Riccio, et Stephano Fabretto 
luris utriusque Doctoribus, ac utriusque causae Procuratoribus, illo pro 
parte Parochorum, hoc pro parte Regularium, de consensu R. D. Marci 
Antonii Forteza causam pro dictis Parochis in Romana Curia agentis, et 
Admodum R. P. Fratris Benedicti Ferrer Sacrac Theologiae Magistri, ac 
S. Inquisitionis Qualificatoris Ord. Praedicator. Agentis pro Dominicanis, et 
R. P. Fratris loan. Baptistae Mestre Ord. S. Francisci S. Theologiae Lectoris 
Agentis pro caeteris Regularibus dictae Dioecesis, actum fuisse de concordia 
praedictarum litium, et Nos habitis quamplurimis colloquiis, saepe saepius 
rebus mature consideratis, et perpensis, in unam convenisse Concordiam, 
quae proposita fuit Congregationi habitae die 28 aprilis anni currentis, in 
qua astiterunt Admodum lIllustre Capitulum Ecclesiae Cathedralis, et omnes 
Curati, ac Syndici omnium Communitatum Ecclesiarum secularium praesen- 
tis Insulae, in qua Congregatione fuit pro maiori parte approbata praedicta 
Concordia, et commissum Nobis praedictis Electis Capituli, Curatorum, et 
Clericorum secularium, ut pro parte totius Cleri illam admitteremus, ut de 
dicta approbatione, et commissione constat in actis celebrationis dictae 
Congregationis penes Notarium infrzscriptum, et in Ecclesiastica Curia recon- 
ditis: Scientes etiam eamdem potestatem Nobis attributam fuisse a Praepo- 
sito, et Communitate Clericorum secularium loci de Civitadella Insulae Mino- 
ricen. Instrumento publico mediante recepto die 2 maii anni currentis per 
loannem Companny Notarium publicum, de quo ego Notarius infrascriptus 
fidem facio. Et expresse declarantes, quod in hac Concordia comprehen- 
duntur Parochi, et Clerici locorum de Maho, et Layor Insulae Maioricen. si 
infra quatuor menses, penes Notarium infrascriptum, eam ratam habuerint. 
Nos etiam praedicti Regularium Electi utentes facultatibus Nobis attributis, 
ut supra, confitemur inter Nos partes praedictas, et nominibus supra expres- 
sis deventum fuisse ad concordiam praefatarum litium in modum sequente,.c 

8 8. Respectu causae convocationis Parochi, quae agebatur in S. Con- 
gregatione Regularium, concordatum fuit: Quod omnes Regulares possint 
per se ipsos tantum absque interventu. Parochi, atque Clericorum secula- 
rium processionaliter Cruce elevata incedere, et Parochis non vocatis, nec 
requisitis eorum Parochias ingredi, indeque ad sua Monasteria levare, et 
efferre corpora Defunctorum, qui apud ipsos Regulares elegerint sepeliri, 
prout hactenus consuetum fuit; atque adeo in hoc nihil esse innovandum, 
exceptis Regularibus sex Conventuum, scilicet Ord. Praedicatorum S. Domi- 
nici locorum de Monacor, Pollensa, et Inca, ac Minorum S. Francisci de 
Petra, S. Augustini de Falantig, et Minimorum S. Francisci de Paula de 
Campos, qui iuxta pacta in limine fundationis non possunt absque inter- 
ventu Parochi, et Cleri exire ad supradicta; et in sex praedictis locis, et si 
in aliis extra hanc Civitatem fuerint vocati Parochus, et Clerus secularis ad 
associanda cadavera in Ecclesiis Regularium sepelienda, Regulares adeant 
Ecclesiam Parochialem, fiatque processio sicut in Cathedrali in funeribus 
generalissimis, et quando Parochus, et Clerici seculares voluntarie vocabun- 
tur pro associatione funeris, singuli Clerici non possint plusquam duos soli- 
dos, et Ministri, scilicet Hebdomadarius, Diaconus, Subdiaconus, et duo Pri- 
micerii quatuor solidos pro suis stipendiis recipere. Respectu primae, et 
secundae controversiae quartae funeralium concordatum fuit: Quod ea Regu- 
larium praedictorum Monasteria, quae sunt aedificata a quadraginta annis 
ante confirmationem Tridentini, et sunt in consuetudine solvendi tantum 
quartam partem ex intorstitiis, eamdem solvant, et quartam partem de pane, 
et candelis, quae dum missa Conventualis praesente cadavere cantatur, offe- 
runtur, cum quinque solidis pro Rectoris cera, quae comburitur dum Missa 
canitur, ut usque adhuc solitum est. Et nunc de novo additur, ut deinceps 
de panno, quod vulgo dicitur Drap de cos de friseta negra, de libris, ensi- 
bus, et habitibus militaribus quartam partem dare teneantur, et unum de 
quatuor cereis, quos quatuor Regulares iuxta pheretrum defuncti deferre 
solent: De reliquis autem obventionibus, nempe de habitu regulari, de suda- 
rio, de sindone, de arca, de panno serico, seu de alia particulari re Confra- 
ternitatum laicorum, seu Conventuum ipsorum Regularium, de duobus cereis 
duorum Acolytorum Crucem comitantium, de aliis cereis, seu candelis, quae 
dantur ad manus Regularium, de eleemosynis pro Missis, Anniversariis, Re- 
sponsis, vel aliis Divinis Officiis, piisque deprecationibus pro defunctis eis- 
dem celebrandis, de legatis absolute, vel ad certos usus, vel etiam datis, 
qualitercumque donatis toti Monasterio, seu alicui ex Regularibus, et de 
quavis alia re particulari, nihil omnino solvere teneantur. Illa vero Monaste- 
ria quae sunt aedificata post Concilium Tridentinum nihil solvere tenean- 
tur, nisi aliter concordatum fuerit cum ipsis a principio fundationis Mona- 
steriorum, aut postea, quo casu standum erit concordiae legitimae. Respectu 
tertiae, et quartae controversiae concordatum fuit, quod iuxta Constitutio- 
nem Synodi Maioricensis de Anno millesimo sexcentesimo trigesimo sexto, 
possint Patres eligere sepulturam pro filiis impuberibus, non vero matres. 
Tandem concordatum fuit praedictas conventiones, et concordias ad peti- 
tionem ambarum partium approbandas esse a Sacris Congregationibus Regu- 

larium, et Concilii, et confirmandas a Sanctissimo Domino Nostro Papa cum 
clausulis necessariis pro maiori robore dictae concordiae, et decreti irritantis, 
SI! sécus a quocumque, et quandocumque contigerit attentari, et quod com- 
mittatur Ordinario Maioricen. omnimoda iurisdictio pro observantia dictae 
Concordiae. Non obstantibus quibuscumque privilegiis exemptionis Regula- 
rium. Hanc itaque concordiam, et transactionem, omniaque in illa contenta 
inviolabiliter observari. Nos Electi praedicti pro utraque parte promittimus, 
eamque admittimus, et approbamus, et a prima linea usque ad ultimam 
acceptamus, ac approbari, laudari, et confirmari promittimus, et Nos obli- 
gamus. Super quibus omnibus, et singulis supradictis sic complendis, tenen- 
dis, et inviolabiliter observandis obligamus utraque pars nostrum alteri ad 
invicem mutuo, et vicissim omnia, et singula bona nostra, scilicet Nos Electi 
praedicti, bona dictorum Rectorum, et Cleri, et Nos dicti Regulares bona 
dictorum Conventuum mobilia, et immobilia, praesentia, et ubique futura. 
Quod fuit actum in praesenti Civitate Maioricen. die videlicet, decimatertia 
mensis Augusti Anno a Nativitate Domini millesimo sexcentesimo quadra- 
gesimo quarto. Sigtttt]na nostra. Ioannis Baptistae Caforteza, Domini Doc- 
toris Presbyteri, Canonici, et Sacristae Ecclesiae Sedis Maioricensis, et caete- 
rorum Electorum. SigtTna nostra Fratris Antonii Rubi Ordinis Praedicatorum, 
et Fratris Iuliani Ginard Ordinis S. Francisci de Observantia, nomine ante- 
dicto transigentium, et concordantium praedictorum, qui haec laudamus, 
concedimus, et firmamus. Testes in quorum praesentia firmarunt dicti Doc- 
tores Io. Baptista Caforteza Sacrista, Marcus Antonius Cotoner Canonicus, 
Franciscus Lompard, et Marcus Antonius Forteza Presbyteri, P. Frater Anto- 
nius Rubi, et P. Frater Iulianus Ginard sunt Gabriel Gantallops studens, et 
Petrus Ferrer Ecclesiasticae Curiae Nuntius. Testes vero firmae dicti Docto- 
ris Michaelis Villanova Presbyteri Rectoris S. Iacobi, qui firmavit die eadem, 
fuere R. Michael Sagarra Presbyter, et Sebastianus Carbonell. dictae Curiae 
Ecclesiasticae Nuntius. 

8 9. Subinde per eosdem exponentes supplicato, primo dictis Cardina- 
libus huiusmodi, ut praemissa confirmarent, ab eisdem Cardinalibus ema- 
navit Decretum infrascriptum, videlicet: Sacra Congregatio Sanctae Romanae 
Ecclesiae Cardinalium negotiis, et consultationibus Episcoporum, et Regu- 
larium praeposita, Eminentissimo Cardinali S. Caeciliae referente censuit, 
quoad primum punctum circa formam transportandi cadavera ad Ecclesias 
Regularium, Concordiam posse confirmari, prout praesenti Decreto contir- 
mat: quo ad reliqua vero partes ad Sacram Congregationem Concilii remit- 
tit. Romae vigesimo quinto Novembr. millesimo sexcentesimo quadragesimo 
quarto. M. Cardinalis Ginettus Archiepiscopus Patracen. Secretarius. Post 
modum vero per eosdem primo dictos Cardinales remissis ad secundo dd. 
Cardinalium praefatam Congregationem certis aliis punctis, et capitibus in 
dicta praeinserta Concordia expressis pro illorum confirmatione iidem secundi 
dd. Cardinales pariter decreverunt, ut infra, videlicet. Die 4 Februarii 1645. 
Sacra Congregatio Eminentissimorum Cardinalium Concilii Tridentini Inter- 
pretum praevia revisione, ac relatione in eadem Sacra Congregatione per 
Eminentissimos Cardinales Cornelium, et Ginettum, censuit: confirmationem 

supradictae Concordiae, quoad Decreta eiusdem Sacrae Congregationis posse 
concedi, si Sanctissimus D. Noster annuat. 
E. Cardinalis Episcopus Sabinensis. 
Loco *& sigilli. 
F. Paulutius Sacrae Congregationis Secretarius. 

8 10. Cum autem firmiora sint ea, quae Sedis Apostolicae patrocinio 
roborantur, idcirco praefati Capitulum, et Canonici, Clerus, et Parochi huius- 
modi, dictorumque Ordinum Superiores Nobis humiliter supplicari fece- 
runt, ut in praemissis opportune providere de benignitate Apostolica digna- 
remur, 

8 11. Nos igitur eosdem exponentes, et supplicantes specialibus favori- 
bus, et gratiis prosequi volentes, et eorum singulares personas a quibusvis 
excommunicationis, suspensionis, et interdicti, aliisque Ecclesiasticis senten- 
tiis, censuris, et poenis, a iure, vel ab homine quavis occasione, vel causa 
latis, si quibus quomodolibet innodatae existunt, ad effectum praesentium 
dumtaxat consequendum, harum serie absolventes, et absolutas fore censen- 
tes, huiusmodi Supplicationibus inclinati, Concordiam praeinsertam, et desu- 
per confectum instrumentum, seu scripturas, iuxta praeinserta dd. duarum 
Congregationum decreta, Apostolica auctoritate, tenore praesentium confir- 
mamus, et approbamus, illisque perpetuae, et inviolabilis Apostolicae firmi- 
tatis robur adiicimus, ac omnes, et singulos, tam iuris, quam facti defectus, 
si qui desuper quomodolibet intervenerint, aut intervenisse, dici, vel censeri 
possint, supplemus: salva tamen semper auctoritate utriusque Congregatios 
nis Cardinalium huiusmodi. 

8 12. Decernentes, etc. 

[Bull. Rom., tom. 6, III, p. 74-79]. 

Innocentius X, const. Cum iuxta, 19 febr. 1646. 


Cum iuxta Sacrorum Canonum dispositionem Venerabiles Fratres nostri 
Sanctae Romanae Ecclesiae Cardinales in partem solicitudinis Apostolicae 
sint vocati, ut Romano Pontifici pro tempore existenti personaliter assistant, 
et in regimine universalis Ecclesiae eorum operam praestent, dicanturque 
pars corporis, et membra ipsius Pontificis, ac diversis Ecclesiis Almae Urbis 
pro eorum Cardinalatus titulo, seu Diaconia praeticiantur, et propterea apud 
eumdem Rom. Pontificem in Romana Curia residere teneantur, merito iam 
pridem nonnulli Rom. Pontifices Praedecessores nostri provide considerantes, 
quam indecens, et detestabile sit, quod Cardinales locum, et mansionem 
adeo sublimem contra eorum officii debitum, deserant, et quod culpabilius 
est, non obtenta ipsius Pontificis pro tempore existentis licentia a Statu 
Ecclesiastico discedant, varias Constitutiones, et Decreta recessum huiusmodi 
prohibentia sub diversis poenis etiam per Romanos Pontifices pro tempore 
existentes arbitrandis ediderunt. 

8 1. Quia vero desuper satis provisum non esse experientia docemur, 
et ne tam perniciosum malum in dies crescere contingat, opportuniora reme- 
dia adhibere decrevimus. Motu proprio, ac ex certa scientia, et matura 
deliberatione nostris, deque Apostolicae potestatis plenitudine, hac nostra 
perpetua Constitutione statuimus, decernimus, et declaramus, ut omnes, et 
singuli eiusdem Sanctae Romanae Ecclesiae Cardinales nunc, et pro tempore 
existentes, qui non obtenta a Nobis, et Romano Pontifice pro tempore exi- 
stente licentia extra temporalem Status Ecclesiastici ditionem imposterum se 
transferrent, statim, et eo ipso absque aliqua Iudicis, vel alterius praece- 
dente declaratione omnibus, et quibuscumque privilegiis, immunitatibus, 
exemptionibus, et indultis, etiam conferendi Beneficia Ecclesiastica, necnon 
transferendi pensiones, seu fructus Ecclesiasticos, etiam loco pensionum reser- 
vatos, ac testandi, et disponendi sibi quomodolibet a Sede Apostolica con- 
cessis, privati sint, et existant. 

[Bull. Rom., tom. 6, III, p. 71-74]. 

Innocentius X, const. Cum sicut, r4 maii 1648! (1653). 


8 1. Cum sicut accepimus aliquae fuerint ortae differentiae inter Ven. Fra- 
trem Ioannem Episcopum Angelopolitan., sive populi Sanctorum Angelorum 
in Indiis Occidentalibus ex una, et dilectos filios Clericos Regulares Socie- 
tatis lesu partibus ex altera, de et super munere praedicationis verbi Dei 
in propriis eorumdem Clericorum Regularium, petita solum Episcopi bene- 
dictione, quam in alienis Ecclesiis petita, et obtenta ab eodem Episcopo 
Dioecesano licentia exercendi; necnon super confessionibus Laicor. audien- 
dis praevio examine, sive approbatione eiusdem Episcopi Dioecesani, quae 
dicti Clerici Regulares in vim privilegiorum praedictae Societati Apostolica 
auctoritate concessorum sibi proprio iure licere praetendebant, et desuper 
in partibus fuerit deventum ad plures actus iudiciales, et pro parte Cleri- 
corum Regularium huiusmodi ad electionem Conservatorum privilegiorum 
huiusmodi: Nobisque tam dicti loannis Episcopi, quam eorumdem Clerico- 
rum Regularium nomine pro sopiendis differentiis huiusmodi quaedam dubia 
Decisionem differentiarum praefatarum, necnon iurisdictionem Ordinariorum 
in exemptos, et ipsorum Clericorum Regularium exemptionem a iurisdictione 
Ordinarii concernentia fuerint proposita, ad quae ambae partes responderi, 
et quid desuper observandum sit, auctoritate nostra Apostolica statui, et sta- 
biliri desiderabant. 

8 2. Nos qui omnium fidelium, et praesertim Ecclesiasticorum quieti 
libenter incumbimus, differentias praedictas, totumque negotium particulari 
Congregationi aliquorum Venerabilium Fratrum nostrorum S. R. E. Cardi- 
nalium, et dilectorum Romanae Curiae Praelatorum examinand. commisi- 


! Secundum Bull. Rom. Lugduni (1673) Arnaud-Brode, tom. IV, p. 284-286. 

mus, qui auditis saepius procuratoribus praedicti loan. Episcopi, necnon Pro- 
curatore Generali Societatis praedictae, negotio mature discusso, omnibus 
dubiis, et petitionibus hinc inde propositis responderunt, prout sequitur, 
videlicet. 

8 3. Sacra Congregatio a SS. D. N. deputata super controversiis ver- 
tentibus inter Episcopum Angelorum in Indiis Occidentalibus, et Religiosos 
Societatis lesu, saepius auditis Procuratoribus ab eodem Episcopo ad Urbem 
delegatis, necnon.ipsius Societatis Procuratore Generali, negotioque accu- 
rate discusso, censuit praedictos Religiosos nequaquam posse in Civitate, et 
Dioecesi Angelopolitana personarum secularium Confessiones audire sine 
approbatione Episcopi Dioecesani, nec verbum Dei praedicare in Ecclesiis 
sui Ordinis, non petita ipsius benedictione, nec in aliis Ecclesiis sine eius 
licentia, nec in Ecclesiis etiam sui Ordinis, ipso contradicente, et contrave- 
nientes ab Episcopo, tanquam Sedis Apostolicae Delegato coerceri, et puniri 
posse, etiam censuris Ecclesiasticis in vim Constitutionis san. mem. Gre- 
gorii XV, quae incipit, /nscrutabili Dei providentia.! Ac proinde memoratis 
Religiosis, qui huiusmodi approbationem, ac licentiam se obtinuisse non 
docuerint, potuisse Episcopum, seu eius generalem Vicarium praecipere sub 
poena excommunicationis latae sententiae, ut a confessionibus audiendis, et 
verbi Dei praedicatione abstinerent, nec ob eam causam licuisse dictis Reli- 
giosis, quasi a manifestis iniuriis, et violentiis eligere Conservatores, eosque, 
ut praefertur electos, in Episcopum, eiusque Vicarium Generalem indebite, 
ac nulliter excommunicationem fulminasse. Caeterum Sacra Congregatio, serio 
in Domino hortatur, ac monet Episcopum, ut Christianae mansuetudinis memor 
erga Societ. lesu, quae laudabili suo Instituto in Ecclesia Dei tam fructuose 
laboravit, ac sine intermissione laborabat, paterno se gerat affectu, eamque 
in regimine Ecclesiae suae perutilem adiutricem agnoscens benigne foveat, 
ac pristinae suae benevolentiae restituat, quemadmodum Sacra Congregatio 
ipsum facturum confidit, sibique certo pollicetur, cum eius zelum, pietatem, 
ac pastoralem sollicitudinem compertam habeat. Dat. Romae die 16 Aprilis 
anno 1648. 

S 4. Et praemissorum occasione 

I. pro parte praedicti Ioannis Episcopi, necnon Religiosorum Societatis 
lesu in eadem Congregatione proposita fuerunt diversa Dubia de mandato 
Sanctissimi resolvenda, quae quidem Sacra Congregatio saepius auditis, ut 
in praemissis, ab eodem Episcopo ad Urbem missis, necnon Procuratore 
Generali ipsius Societatis, negotioque mature perpenso, ad singula Dubia 
ab utraque parte proposita respondit ordine quo sequitur. 

Primo... 

Quarto. An in casu in quo Regulares quicumque, etiam Societatis lesu, 
exhibeant aliqua privilegia, et Ordinarii iudicent ea non suffragari casui, de 
quo agitur, et ad rem non facere, Regulares praefati possint, et debeant 
provocare ad Summum Pontificem, vel in partibus Indiarum remotissimis ad 
Metropolitanum, sive Ordinarium viciniorem, vel potius possint hoc casu eli- 

gere Iudices Conservatores? Respondit: Si verba privilegiorum sint obscura, 
et ambigua non licere recurrere ad Metropolitanum, vel viciniorem Episco- 
pum, nec Conservatores eligere, sed Summum Pontificem pro interpretatione 
esse adeundum. 

Nono. Utrum Regularis quicumque, etiam Societatis lesu, possit admi- 
nistrare Sacramentum poenitentiae saecularibus absque licentia Episcopi Dioe- 
cesani, etiamsi in aliena Dioecesi approbatus sit? Respondit, Regulares etiam 
Societatis lesu in una Dioecesi ab Episcopo approbatos ad confessiones per- 
sonarum saecularium audiendas nequaquam posse in alia Dioecesi huiusmodi 
confessiones audire sine approbatione Episcopi Dioecesani. 

Decimo. An Episcopus contra dictos Regulares audientes in sua Dioe- 
cesi confessiones saecularium absque sua approbatione, vel concionantes 
absque licentia Episcopi intra, et extra proprias Ecclesias, possit procedere, 
eos a talibus ministeriis removendo, sive praeceptis, et aliis Iuris remeciis 
coercendo? Respondit eisdem Regularibus, qui confessiones personarum sae- 
cularium audiunt sine approbatione Episcopi loci, vel praedicant in Eccle- 
siis sui Ordinis, non petita illius benedictione, aut in aliis Ecclesiis absque 
ipsius licentia, vel in Ecclesiis, etiam sui Ordinis, ipso contradicente, posse 
Episcop. in vim Constitut. fel. rec. Gregorii XV, quae incipit: Inscrutabili 
Dei providentia, tanquam. Sedis Apostolicae Delegatum administrationem 
Sacramenti poenitentiae, ac munus praedicationis interdicere, eosque iuris 
remediis coercere, et punire. 

Undecimo. An quando Episcopo constat dictas licentias obtentas non 
fuisse, ipse possit praecipere, ut donec licentiam intra praescriptum tempus 
exhibeant,a tali ministerio abstineant, et an requirendus sit per Episcopum 
pro his exhibendis Provincialis in alia Dioecesi, vel longissime existens, vel 
ipsi Regulares confessarii, vel eorum Superiores eiusdem Dioecesis, in qua 
praedicta exercent? Respondit posse Episcopum sic praecipere, nec pro 
huiusmodi licentia requirendum esse Provincialem, sed satis esse ipsos Reli- 
giosos requirere, aut eorum Superiores in Dioecesi Episcopi existentes. 

Duodecimo. An si contingat, ut aliquis praedictorum Regularium insur- 
gat contra Episcopum in propria Dioecesi maledictis, cum scripto, vel dicto 
Populum scandalizando, possit ab Episcopo puniri, et qua animadversione, : 
et quid si huiusmodi delinquens transiverit ad aliam Dioecesim, hoc casu 
servandum sit, et qua poena puniendus sit Regularis, qui commorans in 
una Dioecesi spargat famosos libellos contra Ordinarium alterius Dioecesis? 
Respondit, si Regularis intra claustra degens extra ea in casibus in Dubio 
expressis ita notorie deliquerit, ut populo scandalo sit, Episcopo instante teneri 
Superiorem Regularem infra tempus ab Episcopo praetigendum severe illum 
punire, ac de punitione Episcopum certiorem facere, alioquin sic delinquen- 
tem ab Episcopo puniri posse ad praescriptum Concilii Tridentini cap. 14, 
sess. 25 de Regul., quod si delinquens ad aliam Dioecesim migraverit, ser- 
vandum esse, quod praecipitur in Constitutione sanctae mem. Clem. VIII 
incipiente: Suscepti muneris ratio. 

Decimoquarto. An privilegia, quae sunt contra lurisdictionem Ordinarii, 
et quibus gaudent, et gaudere praetendunt Regulares praedicti, debeant Epi- 
scopis notificari, sive insinuari? Respondit, Regulares teneri huiusmodi pri- 
vilegia Episcopo exhibere, si eis uti voluerint. 

Decimoquinto. An praedia rustica, metallorum fodinae, sacchari opifi- 
cinae a Regularibus Societatis, vel aliis possessa, vel aliae Domus Saeculares, 
in quibus videlicet, unus, vel duo Regulares tantum commorantur, gaudeant 
privilegio Collegiorum, seu Conventuum? Respondit non gaudere. 

Decimosexto. Utrum Regulares praedicti apothecas quarumcumque mer- 
cium, macella, et similia, praesertim prope Collegia, sive Conventus exer- 
centes, possint ab Ordinario sub censuris inhiberi, ne huiusmodi exerceant? 
Respondit, non posse Episcopum hoc prohibere Regularibus exemptis, sed 
si in praemissis notorie delinquant extra claustra, ut Populo scandalo sint, 
servandum esse, quod dictum est supra in responsione ad duodecimum. 

Decimoseptimo. Utrum Regulares, etiam Patres lesuitae in suis praediis, 
opificinis, aliisque suis Domibus Saecularibus sitis intra limites Parochialium 
ad se non spectantium, possint administrare Sacramentum baptismatis, sole- 
mnis matrimonii, Extremae-Unctionis, et Eucharistiae in Festo Paschatis famu- 
lis, mercenariis, rusticis, sive aliis id genus hominibus saecularibus absque 
Ordinarii, vel Parochi licentia? Respondit non posse. 

Decimo octavo. Utrum Patres Societatis in Civitate, et Dioecesi Angelo- 
rum possint consecrare vasa sacra, altaria, et similia, in quibus unctio requi- 
ritur? Respondit itidem non posse. 

II. Pro parte vero Religiosorum Societatis lesu proposita fuerunt infra- 
scripta Dubia. 

Primo. An Episcopi in partibus Indiarum possint ex integro totum unum 
Monasterium, vel Collegium ab audiendis confessionibus suspendere? Respon- 
dit Episcopos Indiarum posse quidem omnibus simul unius Monasterii, vel 
Collegii Confessariis adimere facultatem audiendi confessiones personarum 
saecularium, etiam inconsulta Sacra Congregatione Episcoporum, et Regu- 
larium negotiis praeposita, cum decretum ab ea editum, sub die 20 Novem- 
bris 1615! ex intentionis defectu, et convenientia morali non extendatur ad 
Regiones illas, tam longe ab Urbe dissitas. Verum ab hac generali suspen- 
sione, quae vix sine scandalo, et animarum pernicie contingere potest, absti- 
nendum esse Episcopis, nisi gravissima subsistente causa, super quo Sacra 
Congregatio illorum conscientias graviter voluit esse oneratas. 

Secundo. An Episcopus Regularem pro confessionibus semel approbatum, 
sine nova causa suspendere possit ab ipsis confessionibus audiendis? Respon- 
dit Regulares alias libere ab Episcopo praevio examine approbatos ad audien- 
das confessiones personarum saecularium, ab eodem Episcopo suspendi non 
posse, sine nova causa, eaque ad confessiones ipsas pertinente. 

Quarto. An Episcopus possit cum censuris procedere contra Regulares 
exemptos, si inobedientes fuerint in confessionibus audiendis, vel praedica- 
tione verbi Dei, et hoc an vigore Conc. Trid. vel per quem canonem? 


! Cf. Bizzarri, Collectanea S. C. Ep. et Reg., p. 326, 327. 

Respondit posse procedere, non quidem in vim Conc. Trident, sed in vim 
Constitutionis Gregorii XV, quae incipit: Inscratabili Dei providentia. 

Quinto. An licentia audiendi confessiones, et praedicandi, ab Episcopo 
per literas patentes Cancellariae concedi possit? Respondit posse concedi 
etiam per literas missivas, vel oretenus, si ita Episcopo videbitur. 

Sexto, An talis licentia oretenus sine scriptis concedi possit? Respondit 

ut ad proximum... 
Datum Romae die decimasexta Aprilis 1648. Quapropter, ut praemissa 
firmius subsistant, et inviolabiliter observentur, Nobis pro parte loannis Epi- 
scopi huiusmodi fuit humiliter supplicatum, ut illa auctoritate Apostolica 
confirmare de benignitate Apostolica dignaremur. 

8 5. Nos igitur d. loannis Episcopi votis hac in re annuere, illumque spe: 
cialibus favoribus, et gratiis prosequi volentes, et eumdem Ioannem Episco 
pum a quibusvis excommunicationis, suspensionis, et interdicti, aliisque 
Ecclesiasticis sententiis, censuris, et poenis a iure, vel ab homine quavis 
occasione, vel causa latis, si quibus quomodolibet innodatus existit, ad effe- 
ctum praesentium dumtaxat consequendum harum serie absolventes, et absolu- 
tum fore censentes, huiusmodi supplicationibus inclinati praeinserta responsa, 
seu resolutiones, auctoritate praedicta, tenore praesentium confirmamus, et 
approbamus, illisque apostolicae firmitatis vim, et robur adiicimus, et inviola- 
biliter observari mandamus, salva tamen semper in praemissis auctoritate 
dictae Congregationis. 

8 6. Decernentes, etc. 

[Bull. Rom., tom. 6, III, p. 244-247]. 


233. 


Innocentius X, const. [nstaurandae, 15 oct. 1652. 


Instaurandae regularis disciplinae opus multis laboribus, ac vigiliis a 
Romanis Pontificibus Praedecessoribus nostris iampridem assumptum Nobis 
in dies magis, magisque cogitantibus cur ad optatum finem hucusque pert- 
duci non potuerit, totque saluberrima decreta, et ordinationes fere in irritum 
ceciderint: illa tandem praecipua sese obtulit originis causa, quod Religiones 
quamplures ex parvis Conventibus, ac Domibus magna ex parte conflantur, in 
quibus sive ob reddituum, et eleemosynarum tenuitatem, sive ob aéris intem- 
periem, sive aliam ob causam non aluntur, nec ali possun. tot Religiosi, quot 
ad peragendum rite divinum cultum, et regularia munia ex cuiusque Ordi- 
nis praescripto sunt necessarii. i 

8 1. Etenim in tam exiguo numero ibi degen., nec divinum officium 
nocturnum pariter, et diurnum in Choro celebrare nec orationi mentali, ac 
spiritualibus collationibus, et exercitiis, ac studiis in communi vacare, nec 
silentium, clausuram, vitam communem, caeterasque institutiones servare 
possunt, quae ad tria principalia vota ordinantur, et sine quibus consistere 
vix possunt regularis vitae bases, et fundamenta. Quamobrem otio immersi 

nullum Religiosae vitae specimen praeseferunt: soli incedunt per Urbes, et 
loca, cum secularibus vagantur, ac mundanis negotiis se involvunt. Inde- 
que fit, ut ibi collocari renuant Religiosi. probatae vitae, ac disciplinae, et 
Superiores cogantur illic familiam constituere ex fratribus vitae laxioris, 
qui loci licentia peiores fiunt: et si quando ad Coenobia, seu Monasteria 
regularis observantiae revocantur, a claustro, quasi a squalore carceris abhor- 
rentes vix adduci possunt, ut communem servent in moribus disciplinam, 
atque aliorum Institutionibus se conforment, qui potius caeteros avertunt, 
vel certe reddunt suo exemplo segniores. Unde relaxationes derivantur in 
ordines, et sensim invalescunt in ipsarum Religionum dedecus, et ruinam. 
Praeterea (quod dolentes referimus) ad huiusmodi Conventus, praesertim in 
locis infrequentibus, et solitariis tamquam ad Asylum facinorosi homines, et 
Curiae contumaces, vel proscripti in dies confugiunt, ibique loci immunitate 
freti turpiter, ac dissolute viventes, atque inde in tempore exeuntes graviora 
perpetrant flagitia cum maximo Populi scandalo. Cumque Conventus, sive 
loca parva huiusmodi in effrenatam quasi excreverint multitudinem, hinc 
licet omnibus intelligere quaecumque reformationis remedia cassa fore, et 
irrita quandiu non fuerint a Religionibus abscissa. Quae. potest enim spes 
esse corpus languidum, et infirmum ad salutem reducendi, si magna illius 
pars est curationis incapax, quin potius reliquam partem inficit, atque con- 
taminat: Haec quippe sunt zizania, quae cum iam creverint usque ad mes- 
sem, sunt in fasciculos alliganda, et a Religionum tritico separanda. Hae sunt 
vulpes parvulae, quae demoliuntur vineas. Hoc est fermentum, quod totam 
massam corrumpit. 

S 2. Quae omnia, atque alia plura pro Pastorali nostra sollicitudine diu, 
multumque animo revolventes, ut Sacrae Religiones, in multitudinem latius 
incremento foecunditatis per universam Ecclesiam diffusae a vepribus, et spinis 
mundatae uberes germinent fructus: Nos etiam ab ipsismet Religionum Supe- 
rioribus reformationem zelantibus crebris precibus interpellati, et frequenti- 
bus populorum querimoniis permoti salutare remedium adhibere consulta 
ordinatione decrevimus. Itaque de voto Congr. aliquorum Venerab. Fratrum 
nostrorum S. R. E. Cardin. et dilectorum filiorum Rom. Curiae Praelatorum 
super statu Regularium, a Nobis deputatae, cui hoc negotium sedulo ac 
mature examinandum commisimus, motu proprio, certa scientia, ac matura 
deliberatione nostris, deque apostolicae potestatis plenitudine omnes, et sin- 
gulos Conventus quorumcumque Monachorum, ac Regularium virorum bona 
immobilia possidentium, vel non possidentium cuiuscumque Ordinis Men- 
dicantium, vel non Mendicantium, Congreg., Societatis, et cuiusvis alterius 
Instituti, etiam Societatis Iesu, etiam si illis animarum cura personarum saecula- 
rium incumbat, sintve Hospitia, vel Granciae, seu alterius Monasterii mem- 
bra, existentes intra fines Italiae, et Insularum adiacentium in literis ab eadem 
Congregatione propediem expediendis nominatim exprimendos, in quibus ob 
parvum numerum Religiosorum regularis disciplina iuxta peculiaria cuius- 
que Ordinis instituta servari non potest, auctoritate Apostolica tenore prae- 
sentium perpetuo extinguimus, supprimimus, et abolemus una cum omnibus 
eorum dignitatibus, officiis, ac ministeriis, illosque ab omni proprietate, 

dominio, superioritate, iurisdictione, ac alio quocumque iure regularium exi- 
mimus, et totaliter liberamus, omnemque Conventualitatem, . titulum, essen- 
tiam, ac denominationem regularem in eis penitus extinguentes, illos ad 
statum saecularem reducimus. Reservata tamen ipsi Congr. facultate conser- 
vandi Religionibus aliquem ex Conventibus expressis in memoratis literis, si 
hoc aliqua rationabili causa expedire iudicaverit, salvis etiam iuribus, quae 
Fundatoribus Conventuum sic suppressorum, vel aliis ex Sacrorum Cano- 
num praescripto, vel ex privilegio Apost. quomodolibet competunt. 

8 3. Quocirca dilectis filiis quorumcumque Regularium Superioribus tam 
Generalibus, quam Provincialibus, et localibus, quocumque nomine, ac titulo 
nuncupentur, in virtute sanctae obedientiae districte praecipimus, et manda- 
mus ut singuli, ad quos pertinet, infra terminum sex mensium inchoandum 
a die praesentationis literarum, a praedicta Congregatione, ut praemittitur, 
expediendarum faciendae in Rom. Curia Procuratori Generali cuiusque Ordin. 
vel Congr. aut Societ. dimittant realiter, et cum effectu coram Ordinariis 
locorum sub testimonio publico eidem Congreg. per eosdem Superiores 
regulares exhibendo possessionem corporalem Conventuum in eisdem literis 
expressorum; et reservata eis facultate secum asportandi prophanam tan- 
tum, non autem sacram supellectilem, Religiosos inde amoveant, atque in 
aliis Monasteriis eiusdem Ordinis, vel Congr., aut Soc. collocent, alioquin 
poenas privationis vocis activae, et passivae, necnon dignitatum, et offi- 
ciorum, quae tunc temporis obtinebunt, et perpetuae inhabilitatis ad illa, 
vel alia imposterum obtinenda ipso facto absque alia declaratione incurrant. 

& 4. Eoque termino elapso non liceat regularibus in Ecclesiis dictorum 
Conventuum Missas, et divina officia celebrare, Confessiones Sacramentales 
audire, vel alia Sacramenta administrare, ac functiones Parochiales exercere, 
aut verbum Dei praedicare, vel mortuos sepelire. Quod si secus egerint, eo 
ipso Ecclesiae remaneant suppositae Ecclesiast. interdicto. Et nihilominus 
loc. Ord., ubi per literas ipsius Congr. fuerint requisiti, Religiosos rebelles, 
et refractarios a praed. Conventibus eiiciant, etiam invocato, si opus fuerit, 
brachii saecularis auxilio, et exinde Ecclesiarum, Domorum, bonorumque 
omnium ad Conventus sic suppressos quomodolibet pertinentium regimen, 
curam, custodiam, et administrationem suscipiant, curentque, ut ex eorum reddi- 
tibus, et proventibus universis in primis, et ante omnia impleantur onera Missa- 
rum tam hucusque non celebratarum, quam imposterum celebran., et alia quae- 
cumque ex lege fundationis, aut largitione fidelium, vel alias quomodolibet 
eis incumbentia quibus nullo modo derogare intendimus, et cura animarum, 
si qua illis immineat, per Presbyteros seculares idoneos ab ipsis Ordina- 
riis approbandos laudabiliter exerceatur, Ecclesiaeque debito non fraudentur 
servitio. Caeterum intendentes de praedictis bonis, quotquot superfuerint 
oneribus ut supra detractis, salubriter providere, earumdem tenore praesen- 
tium bona huiusmod applicamus, et applicata esse decernimus, et declara- 
mus piis usibus in eisdemmet locis, ubi siti sunt Conventus, iisque non 
indigentibus, in aliis locis eiusdem Dioecesis iuxta designationem, et partitio- 
nem, quam eadem Congr. singulorum Episcoporum cum suis Capitulis sen- 
tentia prius audita, et plena totius negotii relatione habita, de mandato nostro 

faciet in suis literis ad eosdem Episcopos scribendis, et in Cancel. Episco- 
pali registrandis ad perpetuam rei memoriam. 

8 5. Verum quia parum est mala praecidere, nisi etiam malorum causa, 
et radix evellatur, Constitutiones fel. rec. Bonif. VIII quae incipit: Cum ex eo, ! 
necnon Clem. VIII incipien. Quoniam ad. institutam, ? aliorumque Rom. Pont. 
Praedecess. nostrorum super erectione novorum Conventuum editas earum- 
dem tenore innovantes, illisque addentes, hoc perpetuo prohibemus edicto, 
ne deinceps aliquis Regularium Ordinis Mendicantium, vel non Mendican- 
tium, Congr., Societ, et cuiusvis alterius instituti, etiam Soc. lesu in aliqua 
Civitate, Castro, Villa, seu loco ad habitandum domos, vel loca quaecum- 
que de novo recipere, seu Monasteria, Conventus, vel Collegia incipere, vel 
fundare praesumat absque Sedis Apost. licentia speciali plenam, et expressam 
faciente de prohitione huiusmodi mentionem in scriptis, et gratis conce- 
denda praevia examinatione Congr. negotiis Episcoporum, ac Regularium 
praepositae, si secus egerint, eo ipso incurrant poenas privationis, et inha- 
bilitatis, ut supra inflictas, et nihilominus, receptiones, fundationes, et ere- 
ctiones sint ipso iure nullae, et invalidae, et domus, ac loca ipsa, et per- 
sonae in eis degentes omnimodae iurisdictioni, visitationi, correctioni Ordinarii 
loci plene in omnibus subiaceant. Intendimus autem in praemissis etiam 
ultra Italiam, et Insulas adiacentes, prout expedire viderimus, providere. 

8 6. Decernen. praesentes literas, etc. 

[Bull. Rom., tom. 6, Ill, p. 233-236]. 


234. 


Innocentius X, const. [n supremo, 8? (18) apr. 1653. 


In supremo Iustitiae throno, et Universalis Ecclesiae specula divina dispo- 
sitione constituti dum attente consideramus gravissimarum etiam ultimi sup- 
plicii, et quoad. personas Ecclesiast. degradationis, traditionisque Curiae sae- 
-culari, ac privationis omnium officiorum, et beneficiorum Ecclesiast. ac quoad 
omnes Ánathematis poenarum, tam per leges civiles, quam per sanctiones 
*Canonicas, ipsamque forensium iudiciorum consuetudinem in literarum Apo- 
:stolicarum falsarios statutarum, et inductarum severitatem non suffecisse 
-cohibendae improborum turpi lucro inhiantium audaciae, nec eos a patrando 
detestabili falsi crimine deterruisse, imo crescente in dies hominum malitia, 
'€o progressas esse nostri temporis iniquitates, ut nedum aliquos ex illis qui 
sollicitandae supplicationum, ac literarum Apost. expeditioni navant operam, 
sed etiam nonnullos Officiales seligendis, quae expeditione digna sunt nego- 
tiis praepositos, curamque revisionis, dispunctionis, et correctionis supplica- 
Óiionum desuper porrectarum, ut cum omni nitore, et fide in publicum pro- 


! C. un, de excessibus praelatorum et subditorum, V, 6, in VI*. 
* Cf. N. 190. 
? Secundum Bull. Rom. Lugduni (1673) Arnaud-Brode, tom. IV, p. 283, 284. 

deant, habentes mortifera haec labes infecerit, operae pretium Nos facturos 
arbitramur, si novis, iisque, ut speramus, efficacioribus remediis, praedicta- 
rum scilicet sanctionum innovatione, et extensione, ac aliarum adiectione 
poenarum, cum opportuna tollendis quibusdam hac in re dubiis declaratione, 
malum Reip. Christianae adeo perniciosum, quodque ex immani cumulandae 
per fas, et nefas pecuniae cupiditate, omnium malorum, secundum Aposto- 
lum, radice ut plurimum oritur pro viribus extirpare satagimus. 

$ I. Itaque Motu proprio, ac ex certa scientia, et matura deliberatione 
nostris deque Apost. potestatis plenitudine, hac nostra perpetuo valitura 
Constitutione, in primis crimen falsi praedictum pro vere, ac proprie atro- 
cissimo crimine habendum, et censendum esse, et fore adeo, ut super eo 
possit inquiri, et procedi iisdem plane modis, et formis, quibus procedi 
potest in quovis alio crimine suapte natura atrocissimo decernimus, et decla- 
ramus. Praeterea Constitutionem fel. rec. Innocentii Papae III Praedeces. 
nostri, quae incipit Ad fa/sariorum,! et quascumque alias sanctiones canonicas, 
constitutionesque Apost. sive in corpore iuris insertas, sive non insertas, et 
extravag. contra falsarios huiusmodi quandocumque editas, poenasque contra 
eosdem falsarios in eis statutas, forensique Iudiciorum usu inductas, et rece- 
ptas innovamus, illisque etiam confiscationis omnium, et quorumcumque 
bonorum etiam iurisdictionalium, ac devolutionis feudalium, et emphyteuti- 
corum, necnon privationis tam quoad proprietatem, quam quoad exercitium 
omnium, et quorumcumque officiorum, etiam mere secularium, tam vaca- 
bilium, quam non vacabilium Rom. Curiae, vel quorumvis aliorum locorum, 
etiamsi emptionis, ac iustae compensationis, et remunerationis meritorum, 
vel quovis alio etiam vere oneroso titulo concessa, collata, et acquisita fue- 
rint poenas ipso facto una cum antiquis, ut praemittitur, innovatis a die 
commissi criminis falsi huiusmodi incurrendas addimus, adiungimus, et 
adiicimus. Ad haec omnes, et singulas personas etiam Ecclesiast. cuiuscum- 
que status, gradus, conditionis, qualitatis, et praeeminentiae, etiam cuiusvis 
Ordinis, Congreg., Societ., et Instituti, ac Militiarum quarumlibet, etiam Hospi- 
talis S. Ioan. Hierosolym. Regulares quibuscumque privilegiis, exemptionibus, 
et indultis etiam in corpore iuris clausis munitas, et suffultas, etiam speciali 
nota dignas, ac etiamsi nominatim, et in individuo exprimi debeant, neque 
aliter quam sub praescripto certae formae in generalibus, aut specialibus 
constitut. includi, et comprehendi possint, et soleant, nulla prorsus excepta, 
quas pro tempore atrocissimi huius criminis falsi reas esse constiterit, omni- 
bus, et singulis poenis praedictis, tam antiquis, ut praemittitur, innovatis, 
quam per praesentes additis, et adiectis obnoxias omnino, et irremissibiliter 
fore. Ac insuper easdem poenas locum habere, et executioni demandari 
debere contra quoscumque falsarios non solum literarum Apostol. quae sub 
plumbo, sed etiam illarum, quae in forma Brevis sub Annulo Piscat. expediri 
consueverunt, tam gratiam, quam iustitiam separatim, aut utramque mixtim 
continentium: Necnon contra falsarios quarumcumque supplicationum, cedu- 
larum motus proprii, ac mandatorum de expediendo gratis manu nostra, 


! C, 7, X, de crimine falsi, V, 20. 

seu Romani Pontificis pro tempore existentis, vel per Cozcessum ab Offi- 
cialibus ad id pro tempore deputatis respective signatarum, et signatorum, 
etiamsi super illis Lit. Apost. sive sub plumbo, sive in forma Brevis sub 
Annulo Piscatoris non expediantur, neque consueverint expediri; necnon 
contra quoscumque falsarios cuiuscumque generis aliarum similium, vel dis- 
similium concessionum, in quibus adsit subscriptio nostra, seu Rom. Pont. 
pro tempore existentis, aut quorumvis Officialium super quibus Literae Apost. 
sub plumbo, vel in praedicta forma Brevis expediuntur, et expediri consue- 
verunt; ac etiam contra quoscumque falsarios Datarum in praemissis ab 
Officialibus ad hoc deputatis apponi solitarum; necnon contra quoscumque 
falsificantes Originalium supradictorum registra Apost., seu registrorum Apost. 
libros, aeque prorsus, ac si falsificassent ipsa Originalia. 

S 2. Praeterea quod sub praesenti nostra Const. sint, et esse censeantur 
comprehensi, ac omnes, et singulas poenas tam antiquas, ut praefertur, inno- 
vatas, quam de novo additas superius expressas, ut praemittitur, ipso facto 
incurrant non solum illi qui per se ipsos, sed etiam ii qui per alium, seu 
alios quomodolibet in praemissis, seu eorum aliquo falsum committent, aut - 
committi mandabunt, vel mandatum sibi ad id datum exequentur, seu directe, 
aut indirecte fieri curabunt, vel quoquomodo, ac tempore falsificationis par- 
ticipes fuerint, eorumque complices, mediatores, auxiliatores, seu fautores 
quicumque. Ac demum quod sub eadem praesenti nostra Const. includantur, 
et inclusi censeantur, omnibusque, et singulis poenis praedictis subiaceant, 
et obnoxii sint etiam illi, qui unica tantum vice in praemissis deliquerint, 
ac per se, vel alium seu alios unicum falsitatis actum dumtaxat in iisdem 
praemissis, seu eorum aliquo commiserint, in eoque participes, complices, 
mediatores, auxiliatores, seu fautores quoquo modo fuerint etiam decerni- 
mus, et declaramus; atque ita sanctiones, et constitutiones praedictas inno- 
vando, extendendo, illisque addendo respective in perpetuum statuimus, et 
ordinamus. 

8 3. Sicque, etc. 

. [Bull. Rom., tom. 6, III, p. 242, 243]. 


235. 


Alexander VII, const. Sacrosancti, 18 ian. 1658. 


Sacrosancti Apostolatus officii, quo divina disponente clementia, Catho- 
licae Ecclesiae regimini, meritis licet imparibus, praesidemus, solicitudo Nos 
monet, ut noxia quaecumque a Dominico Grege quantum nobis ex alto con- 
ceditur, removere studeamus. 

8 1. Cum itaque ad aures nostras devenerint querimomiae Christifide- 
lium Goae, atque in adiacentibus Insulis degentium de nonnullis abusibus 
Ecclesiasticorum, eorum praecipue penes quos ipsorum Christifidelium spi- 
rituale regimen, ac cura residet: Nos praedictis abusibus, quatenus irrepse- 
rint, quantocitius occurri, aut saltem praecaveri, ne illi in posterum contin- 

gant, volentes, de nonnullorum Venerabilium Fratrum nostrorum S. R. EF. 
Cardinalium ex Congregatione negotio Propagandae Fidei praeposita, quibus 
querimonias huiusmodi discutiendas remisimus, consilio, Apostolica auctori- 
tate tenore praesentium statuimus, praecipimus, et mandamus sedulo, invio- 
labiliter, et exacte servari ab omnibus, et singulis ad quos spectat, et in 
posterum spectabit, Decreta infrascripta, videlicet. 

8 2. Primo. Caveant Parochi, aut Ecclesiastici quicumque, sive seculares, 
sive regulares, ne in posterum ullo pacto cogant pauperes ad operas, seu 
laborem impendendum pro suis Ecclesiis, non persoluta iusta mercede, nisi 
id sponte, et ex pietate praestare voluerint, multoque minus audeant eos 
mulctare, qui renuerint. 

Quarto. Ad Seminarium (nisi eius institutio, seu fundatio obstet) locus 
etiam iis, qui ex nobili sunt genere, et congrua (ni pauperes sint) persolve: 
rint alimenta, concedatur, ne a rectae educationis beneficio prorsus exclu- 
dantur, habita tamen prudenti distinctione a reliquis, ut quieti consulatur. ] 

Quinto. Ad scientias addiscendas, et scholas quilibet admittatur, nullo 
habito nobilitatis, seu generis discrimine, nisi ex aliqua propria culpa quis 
indignus censeatur. 

Sexto. Neophytos Deo sub Religionis iugo servire volentes sine ratio- 
nabili causa regulares non respuant, sed pari charitate omnes, qui spiritu 
Dei aguntur, et ad perfectionem anhelant, amplectantur. 

Septimo. Presbyteri seculares doctrina, et moribus idonei a beneficiis 
curatis, et a quolibet alio ecclesiastico munere, sive praedicationis, sive admi- 
nistrandi Sacramenta poenitentiae, minime arceantur, attenta praesertim indi- 
gentia tot animarum millium, quibus longe impares sunt pauci regulares 
illuc ex Europa adventantes. 

Octavo. Caveant itidem Parochi seculares, et regulares ullo modo sese 
ingerere in rebus spectantibus ad politiam secularem, nec ullum ad officia 
publica proponant, quamvis aptior caeteris videatur, nec unquam intersint 
comitiis, aut conventibus, ubi de rebus publicis agitur. 

Nono. Ut maiori cum gaudio verbum Dei suscipiatur, altiusque radices 
agat, et fructum afferat, concionentur omnino regulares pluries in anno 
idiomate vernaculo, et patrio populorum, utque id ipsum facilius, et fre- 
quentius praestetur, curet omnino Vicarius Capitularis, aut Superior qui 
fuerit, ut etiam Clerus secularis eius Regionis in verbi Dei praedicatione 
exerceatur. 

Decimo. Deputet Vicarius plures ex Sacerdotibus secularibus indigenis, 
quos idoneos repererit ad confessiones excipiendas, quo facilius, et libentius 
fideles Sacramentum poenitentiae valeant frequentare, nec cogantur solis 
regularibus, aut exteris sese subiicere. 

Undecimo. Ut autem radicitus evellatur abusus, qui in praefatis Regio- 
nibus, ut praefertur, irrepsit, excipiendi confessiones per interpretem, aut 
lecto poenitentis catalogo peccatorum, ut nutibus innuat, si quae fuerint ab 
eo commissa, districte praecipitur Vicariis Capitularibus (graviter etiam one- 
rando conscientiam ipsorum regularium, et quorumcumque ad quos per- 
tinet) ut in posterum id nullo modo permittant, sed ab iis tantum audiantur 

confessiones, qui illius idiomatis sensum sufficienter percipiunt, et ad ipso- 
rum numerum pro rei exigentia augendum promoveantur omnino Sacer- 
dotes seculares eius Regionis ad confessiones fidelium patrio idiomate exci- 
piendas. 

Duodecimo. Cumque audiatur maximum Catholicorum numerum contra 
praeceptum Domini, qui voluit debiles, et claudos admitti, sub praetextu 
ignobilitatis, et rudioris ingenii reiici a sacra Synaxi, id eadem Sacra Con- 
gregatio omnino vetat, ac. prohibet, nisi prorsus eius mysterii sint inca- 
paces. 25 

Decimotertio. Aegrotis morti proximis cuiuscumque sint conditionis, 
quamvis in sordido, ac vili degant loco, aut tugurio, Sacrum Eucharistiae 
Viaticum deferatur, cum apud Deum nulla sit exceptio personarum, ac pro 
nostra salute nec stabulum, nec Crucis ignominiam exhorruerit. 

Decimoquarto. Ne ob instructionis defectum, qui Sacro Baptismate ini- 
tiantur, immaculatam Christi legem profanis, ac gentilitiis institutis ex igno- 
rantia foedent, ac idololatriam cum orthodoxa fide confundant, ut saepe 
inibi evenire enunciatum est, caveant ii, qui iisdem instruendis incumbunt, 
ne in posterum ullus ad baptisma admittatur, qui veterem hominem, ac 
gentilitios mores prorsus exutus, Christum plene non induerit, et in fide sit 
sufficienter instructus. 

Decimoquinto. Quoniam vero (ut veritas ipsa docet) nemo potest venire 
ad Christum, nisi Pater coelestis eum traxerit, monentur Ecclesiastici, tum 
seculares, tum regulares, caeterique, qui ethnicorum conversionibus dant ope- 
ram, ut illos non vexationibus, pollicitationibus, aut vi, sed verbi Dei praedica- 
tione, et bonorum operum exemplo ad Baptismum inducant, perscrutantes 
praecipue diligenter quo fine, et spiritu ducantur, qui baptizari postulant. 

Decimosexto. Nihil prorsus, ne quidem sub praetextu pietatis Parochi 
tam seculares, quam regulares a suis Parochianis quaestuent, et si quid pro 
festorum celebratione sponte ab iis tribuatur, integre in eam causam insu- 
mant, et quidquid superest, pauperibus eiusdem Parochiae dispensetur; 
ita ut quantumvis minima aviditatis suspicio a viris Ecclesiasticis absit. 

Decimonono. Cadavera pauperum fidelium gratis omnino posthac a 
Parochis sepulturae tradantur, nec ad extorquendam, aut emendicandam a 
vicinis, vel affinibus eleemosynam publice exponantur. 

Vigesimo. Districte prohibetur, ne ethnicis ullo pacto permittatur in 
Ecclesiis sacrificare, serio Vicariis Capitularibus iniungendo, ut in contrave- 
nientes, e£ maxime ob lucrum, graviter animadvertant, curentque in poste- 
rum, ne Ecclesiis praeficiantur Neophyti parum instructi. 

Vigesimoprimo. Similiter Regularium Superiores sedulo curent, ut Parochi 
extra Conventus in praedictis Regionibus commorantes regularis observan- 
tiae specimen cunctis ubique praebeant, eosque idcirco ad claustra, et regu- 
larem disciplinam aliquando revocent, ne regulari Instituto paulatim exso- 
lescente, dum aliis incumbunt, se ipsos amittant, ac demum in destructionem 
potius, quam aedificationem Populorum missi videantur. 

8 3. Decernentes, etc. 

[Bull. Rom., tom. 6, IV, p. 212, 213]. 

236. 
Alexander VII, litt. ap. Alias, 27 febr. 1660. 


S 1. Alias pro parte Ven. Fratris Episcopi Civitatis Assumptionis nun- 
cupatae Provinciae Paraquariensis in Indiis Occidentalibus Congregationi 
Ven. Fratrum nostrorum S. R. E. Cardinalium Concilii Trid. interpretum 
exposito, quod ipse Episcopus possessionem Ecclesiae Civitatis Assumptionis 
huiusmodi apprehendisset, et se a Ven. etiam Fratre Episcopo Tucumanensi 
consecrari curasset, non praesentatis Literis Apostolicis provisionis, et prae- 
fectionis suae in Episcopum eiusdem Ecclesiae, quae tamen revera concessae 
prius, et expeditae fuerant, deque ipsa concessione, et expeditione, praeviis 
quibusdam informationibus aliqualiter constabat; quodque consecratio huius- 
modi ab unico praedicto Episcopo Tucumanen., assistentibus duobus de 
Capitulo Canonicis peracta fuisset, non exhibito Apostolico dispensationis 
indülto, quod tamen re ipsa pridem concessum fuerat, et sub aliquali huius 
concessionis notitia, aut saltem praesumptione (quia scilicet Sedes Apostolica 
solita sit circa numerum Episcoporum dispensare cum Episcopis consecrandis 
in Indiis) praenarrata consecratio facta fuerat, ac quaesito primo: An prae- 
dicta possessio non praesentatis Literis Apostolicis apprehensa fuerit legi- 
tima? Secundo: An praenarrata consecratio, ut supra peracta fuerit valida? 
Praefata Cardinalium Congreg. die quidem prima septembris 1657, respondit 
ad primum, non fuisse legitimam. Ad secundum vero eadem Congregatio 
die 15 decembris d. anni, re mature discussa, secundum ea, quae propone- 
bantur, respondit supradictam Consecrationem Episcopi Paraquariensis quan- 
tum spectat ad Sacramentum, et impressionem characteris fuisse validam; 
quantum vero spectat ad licitam executionem Ord., fuisse irritam, et inanem, 
et Episcopum ita consecratum, ac respective consecrantem, indigere absolu- 
tione, et dispensatione. 

$ 2. Quare pro parte eorumdem Civitatis Assumptionis et Tucumanen. 
Episcoporum Nobis fuit humiliter supplicatum, ut eorum statui opportune 
in praemissis providere de benign. Apost. dignaremur. 

8 3. Nos igitur specialem eisdem Episcopis gratiam facere volentes, et 
eorum singulares personas a quibusvis excommunicationis, etc. harum serie 
absolventes, et absolutas fore censentes, huiusmodi supplicationibus inclinati, 
de memoratorum Cardinalium consilio, ipsos Civitatis Assumptionis, et Tucu- 
manen. Episcopos, et eorum singulos a censuris, et poenis ecclesiasticis qui- 
buslibet per eos occasione consecrationis, sicut praemittitur, peractae quoquo 
modo respective incursis, et quas ipsi incurrisse dici, censeri, praetendi, vel 
intelligi possent, auctoritate apostolica tenore praesentium absolvimus, et ple- 
narie liberamus: ac cum eisdem Episcopis, et eorum singulis super irregu- 
laritate per eos praemissorum occasione quomodolibet contracta, ita, quod 
illa, et eisdem praemissis non obstantibus, dummodo nullum aliud Cano: 
nicum eis respective obstet impedimentum clericali charactere, quo alias rite 

insigniti fuerunt, illiusque privilegiis uti, ac in susceptis per eos pariter rite 
quatuor minoribus, nec non Sacris Subdiaconatus, Diaconatus, et Presbyte- 
ratus Ordinibus, etiam in Altaris ministerio ministrare, Episcopaliaque mtnia 
obire, exequi, et exercere libere, et licite possint, et valeant, auctoritate, et 
tenore praedictis dispensamus. 

8 4. Non obstantibus, etc. 

8 5. Volumus autem, ut d. Episcopi poenitentiam, quam eis respective 
Sacerdos idoneus propter praemissa imposuerit, omnino adimpleant, alioquin 
praesentes quoad absolutionem, eis in foro conscientiae nullatenus sufíra- 
gentur. 

(Bull. Rom., tom. 6, V, p. 53, 54]. 


237. 


Alexander VII, const. Cum circa, 20 iul. 1660. 


Cum circa iuramenti vinculum, quo Pontificiorum Collegiorum Alumni 
Sedis Apostolicae (a qua maximis sumptibus educantur) servitio recipiuntur 
adstricti, variae fuerint hucusque a nonnullis excogitatae interpretationes, 
quibus eiusdem Sedis in hoc eludatur intentio, et Dei gloriae, ac servitio, 
cui huiusmodi institutum dirigitur, non minimum detrahatur. 

8 1. Nos opportune hac in re providere cupientes, de nonnullorum 
Ven. Fratrum nostrorum S. R. E. Cardinalium negotiis propagandae fidei 
praepositorum, super hoc a Nobis specialiter deputatorum, qui rem diligenter, 
et mature discusserunt, consilio, ac inhaerendo decretis alias circa 'praedicti 
iuramenti formulam emanatis, eaque, quatenus opus sit, innovando, aucto- 
ritate Apostolica, tenore praesentium declaramus, praedictos Alumnos non 
ad triennium tantum, ut gratis aliqui interpretantur, sed perpetuo, quoad 
vixerint, in quocumque statu permanserint, Sedis praedictae servitio fuisse 
hactenus, et futuros in posterum adstrictos, ut alias, et signanter die 7 au- 
gusti 1645 a felicis recordationis Innocentio Papa X Praedecessore nostro 
fuit declaratum, ! huiusmodi autem servitio minime satisfacturos, etiamsi in 
salutem animarum operam suam quoquo modo impendant, nisi illud ad 
praescriptum Sedis Apostolicae expleverint. 

S 2. Praeterea si contigat aliquem ipsorum incorrigibilitatis, vel malae 
valetudinis, aut alia qualibet ex causa a Collegiis eiici, aut sponte sua quan- 
documque discedere, etiamsi nondum completis studiis, aut sacris Ordinibus 
fuerit initiatus, non idcirco censendum a iuramento ulla ex parte solutum, 
tam circa servitium praestandum in Missionibus, quam circa prohibitionem 
ingrediendi Religionem, imo ne hoc, vel alio quovis praetextu dictae Sedis 
mens forsan eludatur, prohibemus, ne etiam elapso triennio quovis tempore 
possit quilibet Alumnus ad Religionem admitti, nisi de expressa nostra, seu 
Romani Pontificis pro tempore existentis, vel Congregationis Ven. Fratrum 


! Cf, Collectanea S. C. de Prop. Fide, vol. I, n. 113. 

nostrorum eiusd. S. R. E. Cardinalium negotiis propagandae fidei praeposi- 
torum in scriptis habenda licentia, sub poena nullitatis professionis ipso 
iure, si aliter fuerint ingressi, et quod ab eadem Cardinalium Congregatione, 
non obstante professione, ad primaevum statum revocari possint. ] 

8 3. Insuper declaramus, quod concessa Alumnis, ut supra, licentia ingre- 
diendi Religionem, non idcirco censendi sunt a iuramento absoluti ex prae- 
sumpto tacito consensu, eo quod praedicta Congregatio illorum opera forsan 
non uteretur. Ad haec nullo pacto licere Alumnis contra formam iuramenti, 
vel Religionem ingredi, vel alteri statui perpetuo se addicere, eo sub prae- 
textu, quod quilibet teneatur sibi ipsi ratione aliqua stabili consulere; eo 
quoad haec Sancta Sedes Alumnis, postquam fuerint dimissi, non provideat; 
cum memorata Congregatio neminem ex iis, qui ad Missionis titulum ordinati 
sunt, quive suo instituto pro viribus incumbunt, consueverit unquam desti- 
tuere: quod si secus aliquando forsan contingat, hoc eorum culpae adscri- 
bendum est, qui postquam fuerunt dimissi, eiusdem Sanctae Sedis, a qua 
enutriti fuerunt, ac eius, quod professi sunt, instituti prorsus obliti de se, 
suoque statu eamdem monere negligunt omnino. 

S 4. Quia vero, ut praefertur, non desunt aliqui, qui non intelligentes 
gravitatem muneris Sacerdotum Secularium ad Missiones Apostolicas admis- 
sorum, quidve sanctae fidei propagationi, et universalis Ecclesiae bono, attenta 
praesertim temporum, ac rerum circumstantia, magis conducat, audeant adhuc 
asserere huiusmodi iuramentum in ea parte, qua cuiuslibet Religionis ingres- 
sum prohibet, invalidum omnino esse, tanquam impeditivum maioris boni, 
eoque praetextu excusationem suae contumaciae obtendentes, iuramentum 
quoad hanc partem negligere praesumant: Nos volentes deinceps huiusmodi 
abusui opportune occurrere, eosque qui contraire praesumpserint, ad statum, 
cui ex praedicto iuramento reperiuntur obstricti, revocare, praecipimus omni- 
bus Alumnis, ut postquam e suis Collegiis, vel sponte egressi, vel dimissi 
fuerint, sive in statu, et habitu seculari permanserint, etiamsi in Sacris non 
fuerint, sive etiam postquam alicui Religioni fuerint adscripti, donec vixerint, 
quolibet anno, si intra fines Europae fuerint, vel si extra, quolibet biennio, 
de se, suoque statu, et loco ubi maneant, et quibus studiis, et exercitiis operam 
navent, per literas praedictam Congregationem certiorent; literas autem huius- 
modi viciniori Sedis Apostolicae Nuncio transmittere, atque etiam eo usque 
iterare teneantur, donec per eiusdem epistolam certi fiant, quod ad ipsum 
pervenerint. 

& 5. Utque id omnino obsetvetur, praecipimus, ut iuramento ab eisdem 
Alumnis praestando addatur infrascripta clausula: /fem voveo, et iuro, quod 
sive Religionem ingressus fuero, sive. in statu. seculari permansero, si. intra 
fines Europae fuero, quolibet anno, si vero extra, quolibet biennio, mei ipsius, 
meique status, et exercitii, et loci ubi moram traxero, Sacram Congregationem 
de propaganda fide certiorabo. Praecipimus itidem quod idipsum praestent 
eorum Superiores Regulares quoad eos, qui Religionem fuerint ingressi. 
Praefectis vero Missionum Sacerdotum secularium iniungimus sub poena 
suspensionis a Divinis ipso facto incurrendae, ut quolibet anno diligenter 
perquirant de statu singulorum, qui fuerunt Alumni, et ad eam Missionem, 

vel ratione originis, vel nationis, aut alio quovis modo pertinent, sive Reli- 
gionem fuerint ingressi, sive non, deque ipsis, eorumque statu, exercitiis, ac 
locis eamdem Congregationem omnino moneant. Praeterea praecipimus prae- 
sentes literas ad singula Collegia transmitti, eorum Superioribus iniungentes, 
ut adamussim illas observari curent, expositasque habeant in loco patenti, 
singulisque obvio, ne ullo tempore illarum ignorantia a quopiam praetendi 
possit; et ut quovis anno in publico Refectorio bis legantur, nimirum prima 
Dominica ianuarii, et prima iunii, necnon etiam immediate ante praestatio- 
nem iuramenti clara voce Alumnis mox iuraturis legantur, ac ne quis ab 
earum exequutione excusari valeat, ipsius iuramenti formulae eam, quae 
sequitur, clausulam superaddi mandamus. Denique voveo, ef iuro, me prae- 
dictum iuramentum eiusque obligationem intelligere, et observaturum. iuxta 
declarationes factas a Sacra Congregatione de propaganda fide, et Brevi Apo- 
stolico roboratas sub die 20 iulii 1660. 

$ 6. Quia vero in tanto Alumnorum numero, quos haec S. Sedes ad 
fidei ministerium maximis sumptibus enutrit, ac instruit, quotidiana expe- 
rientia comperitur ex defectu huiusmodi Ministrorum opus Dei multoties 
praetermitti, et quod maxime dolendum est, plurimas Regiones, quae albae 
sunt ad messem, ea de causa misere deperire; districte praecipimus Supe- 
rioribus Collegiorum sub poena suspensionis ipso facto incurrendae, ut 
qualibet vice nomina singulorum, qui ad Collegium admittuntur, necnon 
eorum, qui dimittuntur, vel sua sponte recedunt, statim ipsimet Congrega- 
tioni praedictae, vel ipsius Secretario transmittant expressis singulorum aetate, 
patria, studiis, ordinibus, habilitate, ac locis, ad quae diriguntur, quove die 
iuramentum praestiterint, ut in Actis eiusdem Congregationis redigi possit. 
Iniungentes Alumnis sub poena eiectionis a Collegio, ne iuramenti praesta- 
tionem ultra aetatem in decreto recol. memor. Urbani VIII Praedecessoris 
nostri diei 24 novembris 1625 praescriptam! differant; Superioribus vero sub 
eadem poena suspensionis, ne ullam hac in re dilationem permittant, nisi 
ex gravi causa per ipsammet Congregationem supradictam Romae, extra 
vero per Nuncios Apost. in scriptis approbanda. 

8 7. Demum districte prohibemus, ut nullus omnino, cuiusvis dignis 
et conditionis extiterit, audeat praedictum iuramentum, ac praesentes literas, 
seu declarationes, tam in totum, quam secundum singulas sui partes decla- 
rare, aut interpretari: sed si quid forsan dubitari contigerit, teneatur eamdem 
Sanctam Sedem consulere, ab eaque responsum in scriptis expectare, sub 
poena violationis iuramenti, si secus facere praesumpserit. 

S 8. Decernentes, etc. 

Formula Iuramenti ad. praescriptum superioris Brevis praestandi a quolibet 

Alumno Collegiorum Pontificiorum. 

Ego N., Filius N., Dioecesis N., plenam habens instituti huius Collegii 
notitiam Legibus, et Constitutionibus ipsius, quas iuxta Superiorum. expli- 
cationem amplector, me sponte subiicio, easque pro posse observare pro- 
mitto. 


* Cf. Collectanea S. C. de Prop. Fide, vol. I, n. 19. 

Insuper. spondeo, et. iuro, quod dum in hoc Collegio permanebo, et 
postquam ab eo quocumque modo, sive completis, sive non completis studiis 
exiero, nullam Religionem, Societatem, aut Congregationem Regularem sine 
speciali Sedis Apostolicae licentia, vel Sacrae Congregationis de Propaganda 
Fide ingrediar, neque in earum aliquam professionem emittam. 

Spondeo pariter, et iuro, quod volente Sacra Congregatione de Propa- 
ganda Fide statum Ecclesiasticum amplectar, et ad omnes Sacros, etiam Pres- 
byteratus Ordines, cum Superioribus visum fuerit, promovebor. 

Item voveo, et iuro, quod sive Religionem ingressus fuero, sive in statu 
seculari permansero, si intra fines Europae fuero, quolibet anno; si vero 
extra, quolibet biennio, mei ipsius, meique status, exercitii, et loci, ubi moram 
traxero, Sacram Congregationem de Propaganda Fide certiorabo. 

Voveo praeterea, et iuro, quod iussu praedictae Congregationis de Pro- 
paganda Fide sine mora in Provinciam meam revertar, ut ibi perpetuo in 
Divinis administrandis laborem meum, ac operam pro salute animarum impen- 
dam, quod etiam praestabo, si cum praedictae Sedis licentia Religioném, 
Societatem, aut Congregationem Regularem ingressus fuero, et in earum 
aliqua professionem emisero. 

Denique voveo, et iuro, me praedictum iuramentum, eiusque obliga- 
tionem intelligere, et observaturum iuxta declarationes factas a Sacra Con- 
gregatione de Propaganda Fide, et Brevi Apostolico roboratas sub die 20 iu- 
lii 1660. Sic me Deus adiuvet, et haec Sancta Dei Evangelia. 

[Bull. Rom., tom. 6, V, p. 78-80]. 


238. 


Alexander VII, const. Quia Ecclesia, 26 iul. 1662. 


Quia Ecclesia N. N. inter schismaticos constituta non sine magna rei 
catholicae iactura a pluribus anni Pastoris solatio destituta reperitur, eo quod 
illius Episcopi, licet saepissime, ac serio moniti, canonicisque remediis pluries 
ac diversimode excitati in ea minime resederint adeoque illius status deplo- 
rabilis evaserit, ut nisi extremis et efficacioribus remediis huiusmodi malo 
succurratur, quod reliquum est ibi catholici nominis vestigium prorsus abo- 
litum iri pertimesci posset, Sanctissimus Dominus Noster volens ex debito 
Pastoralis officii, ac sibi impositae universalis omnium Ecclesiarum sollici- 
tudinis, sui muneris in tanta necessitate partes omnes explere, matura desuper 
habita deliberatione censuit, ubi ordinaria remedia nequaquam profecisse 
compertum est, etiam extraordinaria adhibere, malumque magis praecavere, 
quam expectare curandum; quamobrem praesenti decreto ultra poenas a 
sacris canonibus contra non residentes constitutas, poenam quoque suspen- 
sionis ab executione Ordinis Episcopalis, etiam in propria dioecesi ipso 
facto, et absque alia declaratione incurrendae vigore praesentium futuris pro 
tempore eiusdem Ecclesiae Episcopis imposuit, atque imponit, a qua nullius 
etiam rationabilis atque legitimae causae, vel impedimenti allegatio eosdem 

praeservare, ac excusare valeat, nisi a Sede Apostolica, vel eiusdem in regno 
Nuncio residente fuerit in scriptis approbata. Decernit insuper, ac declarat, 
Sanctitatis Suae mentem nequaquam esse, eosdem Episcopos, si Regulares 
fuerint, ab obligationibus professioni regulari quam emiserunt annexis, per 
adeptionem dignitatis, ac muneris episcopalis nullatenus absolvere, ac exi- 
mere, nisi quatenus eiusdem muneris, ac curae pastoralis exercitio impedi- 
menti sint, ideoque quotiescumque ex ipsorum culpa (quod absit), sive ex 
alia qualibet causa, aut impedimento, quantumvis iusto ac legitimo in prae- 
dicta Ecclesia, aut saltem dioecesi residere, excepto tempore a Sac. Concilio 
Tridentino praefinito, aut noluerint,! aut nequiverint, minime absolutos esse 
ac censeri ab obligatione, quam per professionem regularem contraxerunt 
de vivendo intra claustra, et sub obedientia superiorum eiusdem Religionis, 
observandoque omnia, et singula, quae a Regularibus intra claustra degen- 
tibus sive ex voto sive ex praescripto Regulae, et Constitutionum suae Reli- 
gionis quomodolibet, et qualitercumque observari debent ac solent, adeo ut 
quandocumque hac in parte defecerint, nec a Sancta Sede licentiam, seu 
dispensationem in scriptis obtinuerint, nec statim ad claustra suae Religionis 
sese contulerint, ad omnes illas poenas, quae contra Regulares extra claustra 
degentes a sacris canonibus, atque Apostolicis Constitutionibus prolatae sunt, 
adstricti censeantur; superioribus Ordinis, ad quos spectat iniungendo, ut 
ad claustra eos revocent ad praescriptum Apostolicarum Constitutionum 
contra Regulares extra Claustra degentes emanatarum... Pro eo vero tem- 
pore, quo, ut praefatum est, ultra tempus Concilii non resederint, nullatenus 
eisdem liceat proventus ullos, aut fructus Ecclesiae, tametsi alioquin beneficia 
legitime ipsis fuerint collata, percipere, aut illis uti, et frui, etiam sub spe 
dispensationis obtinendae, ad quos fructus et proventus Sanctitas Sua ex 
nunc eosdem pro eo tempore incapaces declarat, atque inhabilitat, nec non 
ad poenam restitutionis, aliasque contra usurpatores et iniustos detentores 
bonorum ecclesiasticorum latas teneri declarat. Quod si demum ex aliquo 
ingruente bellorum, aut alterius cuiuslibet gravis causae impedimento, et 
per Sedem Apostolicam, ut praefatum est, in scriptis approbando, alicui 
ipsorum minime residere permissum fuerit, saltem in loco aliquo proximiori, 
et per eamdem Sanctam Sedem in scriptis designando residere omnino 
teneantur sub eisdem prorsus poenis, quae superius de residentia in dioecesi 
dictae sunt. Praesens autem decretum idem Sanctissimus cuilibet ex praefatis 
Episcopis pro tempore, ante propositionem in Consistorio ad Ecclesiam 
notificari mandavit, ut ad omnium in eo contentorum observationem per 
iuramentum in manibus Reverendissimi Cardinalis praefatam Ecclesiam in 
Consistorio proposituri, et sub rogitu Notarii Sac. Congregationis de Pro- 
paganda Fide praestandum sese adstringant, eiusdemque decreti, ac iuramenti 
tenorem in decreto Consistoriali, et in Bullis inseri mandavit. 
[Collectanea S. C. de Prop. Fide, vol. I, n. 146]. 


! Sess, VI, de ref., c. 1; sess. XXIII, de ref., c. 1. 

239. 


Alexander VII, const. Apostolica solicitudo, 7 aug. 1662. 


Apostolica solicitudo humilitati nostrae divinitus imposita Nos admonet, 
ut circa illos, qui in alma Urbe nostra, ex qua in omnes Christiani Orbis 
partes bonorum operum exempla ubertim promanant, vicinisque Episcopa- 
tibus sacris addicuntur ministeriis, et in hierarchicum Ecclesiae coetum coop- 
tantur, ea salubriter constituamus, quae matura consultatione adhibita, in 
Omnipotentis Dei gloriam, et animarum salutem cedere, et cessura esse arbi- 
tramur. 

S I. Motu itaque proprio, et ex certa scientia, et matura deliberatione 
nostris, deque Apostolicae potestatis plenitudine tenore praesentium statui- 
mus, et ordinamus, ut quicumque in eadem Urbe ratione originis, vel bene- 
ficii Ecclesiastici, aut domicilii, vel cum literis dimissoriis proprii Ordinarii, 
ad minores, vel sacros Ordines promoveri volent, per mensem ante generales 
ordinationes dilectum filium nostrum, et pro tempore existentis Romani Pon- 
tificis in dicta Urbe Vicarium in spiritualibus generalem adeant, et de ipsius 
mandato ab Examinatoribus ad hoc deputatis non paucioribus, quam tribus, 
ac simul congregatis, super scientia ad unumquemque ordinem requisita se- 
dulo examinentur, et peracto examine, renuncientur quotcumque ab his idonei 
iudicati fuerint. 

$ 2. Deinde ad minores quidem Ordines promovendi bonum a Parocho, 
et a Magistro scholae, in qua educantur, testimonium habeant, de quo publi- 
cum eidem Vicario exhibeant documentum. Pro iis vero, qui ad singulos 
maiores ordines erunt assumendi, idem Vicarius Parocho, aut alteri, cui 
magis expedire videbitur, committat, ut nominibus, ac desiderio eorum, qui 
volent promoveri, publice in Basilica Lateranensi, et in propria cuiusque paro- 
chiali Ecclesia propositis, de ipsorum ordinandorum natalibus, genere, aetate, 
moribus, et vita, ordinibus ante susceptis, titulis, ad quos. promoti sunt, vel 
promoveri cupiunt, caeterisque qualitatibus requisitis iuxta sacrorum Cano- 
num, et Concilii Tridentini dispositionem a fide dignis diligenter inquirat, 
et literas testimoniales ipsam inquisitionem factam continentes ad ipsum 
Vicarium quamprimum transmittat. 

8 3. Et nihilominus quoties aliquem ex sacris Ordinibus suscipere volue- 
rint, ad Sacerdotes in id deputatos personaliter se conferant,a quibus decem 
saltem dierum spatio ante ordinationem in eorum domo inclusi, de omnibus 
ad digne suscipiendos, et rite exercendos ordines requisitis erudiantur, et de 
hoc testimoniales eorumdem Sacerdotum ad ipsum Vicarium deferant, nec 
sine huiusmodi literis quisquam ad ullum sacrum ordinem promoveatur, 
nec cum aliquo super examine, et inclusione huiusmodi dispensari possit, 
nisi consultis Nobis, seu Romano Pontifice pro tempore existente. 

S 4. Denique in sex Episcopatibus prope Urbem, in quibus non sunt 
Suffraganei, quicumque ad minores, vel sacros Ordines volent promoveri, 

cum literis dimissoriis sui Ordinarii ad memoratum Vicarium, et non ad 
alium Antistitem directis, ad Urbem accedant, ibique, et non alibi ordinentur, 
servata in omnibus forma superius praescripta. Ubi vero sunt Suffraganei, 
nemo ad aliquem ex maioribus ordinibus assumatur, nisi prius praeter ea, 
quae a Sacris Canonibus, et eiusdem Concilii decretis sancita sunt, ad minus 
per decem dies a dictis Sacerdotibus in Urbe deputatis in eorum aedibus 
inclusus, ut supra, fuerit eruditus, ac literas testimoniales eorumdem Sacer- 
dotum ad ipsum Suffraganeum detulerit. Suffraganeus autem, qui contrafe- 
cerit, ab exercitio Pontificalium per annum, promoti vero tam ab eisdem 
Suffraganeis, quam etiam in Urbe non servata forma praesentis Constitutio- 
nis, ab exequutione ordinum sic susceptorum, donec Nobis, et Successoribus 
nostris Romanis Pontificibus visum fuerit, ipso iure sint suspensi. 
[Bull. Rom., tom. 6, V, p. 245, 246]. 


240. 
Alexander VII, const. Felici, 20 oct. 1664. 


Felici Sacrarum Virginum statui, quae contemptis illecebris saeculi, 
Divinis se obsequiis manciparunt, quantum Nobis ex alto conceditur, con- 
sulere volentes: Motu nostro proprio, non ad alicuius instantiam, sed ex 
nostra mera deliberatione, ac de apostolicae potestatis plenitudine, de voto 
tamen nonnullorum Ven. Fratrum nostrorum S. R. E. Cardinalium, ac dilec- 
torum filiorum Romanae Curiae Praelatorum, quibus negotium sedulo, ac 
mature examinandum commisimus. 

8 1. Praesentibus perpetuo valituris sancimus, ut imposterum intra fines 
Italiae, et Insularum adiacentium Generalibus, Provincialibus, Abbatibus, et 
quibuscumque aliis Superioribus Regularibus, quibus alioquin cura, et regi- 
men Monasteriorum Sanctimonialium quovis modo incumbit, intra septa 
eorumdem Monasteriorum nullatenus ingredi liceat, nisi ex causa Visitationis 
localis, et hoc semel tantum in anno, ita ut in eo anno, in quo unus ex 
memoratis Superioribus visitaverit, alius Superior a Visitatione huiusmodi 
se omnino abstineat. 

8 2. Quod si ob Clausuram, quae a Sancta Tridentina Synodo, etiam 
in Monasteriis exemptis curae, et vigilantiae Episcopi in primis committitur, 
aut ob aliam urgentem, ac necessariam causam oportuerit Superiorem Regu- 
larem eodem anno pluries ingredi septa Monasterii, tunc non aliter ingre- 
diatur, quam cum praesentia Episcopi Dioecesani, vel alterius personae Eccle- 
siasticae secularis boni exempli, ac maturae aetatis ab ipso Episcopo ad hoc 
specialiter deputatae. 

S8 3. Visitet autem Superior Regularis interiorem clausuram per seipsum, 
non autem per alium, etiamsi fuerit legitime impeditus, quo casu differatur 
visitatio in aliud tempus, quo cessaverit impedimentum, et visitationem cele- 
riter, et unica die, debita tamen cum diligentia absolvat, nec ante ortum 
Solis eam incipiat, nec post occasum protrahat, neque ipse Visitator, neque 

eius Socii ullam sumant in Monasterio refectionem. Porro si visitet Genera- 
lis, possit secum habere duos Socios sui Ordinis, si alius a Generali, unum 
tantum, exclusis omnibus aliis, etiam ratione officii. Qui quidem Socii assu- 
mantur exemplares, et maturae aetatis, et in actu Visitationis a Visitatore 
nunquam separentur, sed eum aspicere, et ab ipso aspici semper possint. 

S 4. Ac praeterea Visitatori assistant quatuor Moniales ex Senioribus 
Monasterii, quae similiter visitatione durante nunquam separentur a Visita- 
tore, et Sociis. Reliquae vero Moniales, et quaecumque aliae Mulieres, et 
puellae seculares in Monasterio degentes, nisi legitimo detineantur impedi- 
mento, conveniant omnes in Choro antequam Visitator ingrediatur interio- 
rem Clausuram, et in eo permaneant durante Visitatione, et quousque idem 
Visitator cum Sociis e Monasterio exierit. Ideoque curet Visitator, ut tempe- 
stive admoneatur Abbatissa, seu Monasterii Praefecta de praestituta die, et 
hora Visitationis. Visitatio vero personalis fiat ad Crates, et omnino extra 
Clausuram Monasterii, et per ipsummet Superiorem dumtaxat, ut supra dic- 
tum est de Visitatione interioris Clausurae. 

S 5. Ad haec Confessor Sanctimonialium, tam ordinarius, quam extraor- 
dinarius, minime ingrediatur septa Monasterii, nisi ad Sacramenta Poeniten- 
tiae, Eucharistiae, et Extremae-Unctionis ministranda Monialibus, vel aliis 
personis infirmis ibi degentibus, necnon ad commendandam animam Ago- 
nizantium, nec unquam ingrediatur, nisi cum Socio, qui sit probatae vitae, 
et maturae aetatis, semperque maneat in ea parte Monasterii, qua Confesso- 
rem videre, et ab ipso videri semper possit. 

8 6. Insuper districte praecipimus memoratis Superioribus Regularibus, 
ut infra terminum duorum mensium a publicatione praesentis Constitutio- 
nis computandorum revocent ad Claustra Confessores, eorumque Socios, 
Concionatores, et alios quoscumque Regulares apud Monasteria Sanctimo- 
nialium, vel assidue, vel ad tempus quocumque titulo pernoctare solitos; 
neve permittant eosdem, seu alios Regulares, intra, seu prope septa Mona- 
steriorum huiusmodi habitare, vel commorari, quin etiam infra eumdem 
terminum quascumque Cellas, Mansiones, seu Cubicula prope Monasteria 
praedicta ad usum memoratorum Regularium existentia, si Clausurae Mona- 
steriorum earumd. Monialium contigua sint, eidem Clausurae includi, vel 
dirui omnino faciant: si vero sint extra septa, vendi, pretiumque in Mona- 
sterii utilitatem converti; nec in posterum alia similia aptari, aedificari, aut 
emi permittant. Quod si infra dictum terminum Superiores Regulares prae- 
missa cum effectu non adimpleverint, teneatur Ordinarius loci tanquam 
Sedis Apostolicae Delegatus illa adimplere, et omnino exequi, etiam invo- 
cato, si opus fuerit, brachii secularis auxilio. 

$ 7. Verumtamen si Monasterium Sanctimonialium sit extra Moenia 
Urbis, vel Oppidi, et Monasterium Regularium Virorum, quibus Moniales 
sunt subiectae, sit intra dicta Moenia, vele converso, habeantur, vel condu- 
cantur, si commode fieri possit, mansiones ad usum Confessoris quae non 
sint coniunctae, seu contiguae ipsi Monasterio Monialium, sed ab eo penitus 
disiunctae, non solum per parietes, sed etiam per fecta: sin autem utrum- 
que Monasterium sit intra Moenia, et unum ab altero Episcopi iudicio mul- 

tum distans, tunc habeantur, vel conducantur huiusmodi mansiones, ut supra, 
distinctae, et separatae a Monasterio Monialium distantia ab ipso Episcopo 
recognoscenda, et approbanda; ita tamen ut in mansionibus Confessoris, 
sive intra, sive extra Moenia constitutis, excepto ipso Confessore cum suo 
Socio alii Regulares, etiamsi Superiores sint, minime pernoctent. 

8 8. Si quis vero praedictorum Regularium aliquid contra praesentium 
tenorem facere, vel moliri praesumpserit, aut adimplere neglexerit, ipso facto 
poenam excommunicationis, et privationis omnium officiorum, quae obtinet, 
ac perpetuae inhabilitatis ad illa, vel alia in posterum obtinenda, vocisque 
activae, et passivae absque alia declaratione incurrat. Et nihilominus nullis 
privilegiis, et exemptionibus tueri se possit, quominus ab Episcopo loci, 
tamquam ad hoc Sedis Apostolicae Delegato, quoties, et quando opus fuerit, 
corrigi, et puniri valeat. 

S 9. Decernentes, etc. 

[Bull. Rom., tom. 6, VI, p. 34-36]. 


241. 


Alexander VII, const. Cum noviter, 8 apr. 1666. 


Cum noviter in quadam lite, et causa pendente in Tribunali Auditoris 
Camerae super executione Literarum Apostolicarum in forma Brevis expe- 
ditarum inter Provisum Apostolicum de quibusdam beneficiis Dioecesis 
Bononiensis actorem ex una, et Provisum a Cardinali Indultario reum con- 
ventum partibus ex altera, in controversiam positum fuerit, an Constitutio 
fel. rec. Benedicti Papae XII, quae incipit, Ad regimen, edita tertio Idus 
lanuarii anni millesimi trecentesimi trigesimiquinti! per Summos Pontifices 
Praedecessores nostros innovari solita, et per Nos quoque innovata in Regula 
prima Cancellariae, induxerit reservationem Beneficiorum a Notariis Sedis 
Apostolicae, Protonotariis nuncupatis, et a Scriptoribus literarum Apostoli- 
carum, et ab aliis Officialibus dictae Sedis ibidem expressis obtentorum, 
ratione solius familiaritatis Pontificiae eisdem Officialibus concessae a piae 
mem. Paulo Papa III in eius Constitutione, quae incipit, Sazczissimus, lecta, 
et publicata in Cancellaria Apostolica die vigesimasecunda Decembris, Pon- 
tificatus anno primo,? aut forsan etiam ab aliis Pontificibus antecessoribus, 
aut successoribus; vel potius ratione officii. Item an ad effectum reserva- 
tionis requiratur obitus eorumdem Officialium in Romana Curia, vel intra 
duas dietas: vel potius reservatio intret ubicumque eos mori contigerit. Et 
insuper, an Protonotariatus adeptus, ex Militia Militum Piorum, et Scripto- 
ratus Literarum Apostolicarum separatim acquisitus constituant duas reser- 
vationes personales exclusivas Indultorum Cardinalium ad praescriptum 
Constitutionis editae a rec. mem. Urbano Papa VIII incipientis, Quamvis, 


! C. 13, de praebendis et dignitatibus, IIl, 2, in Extravag. com. 
? Cf. N. 80. 

sub dat. die decimaquinta Iulii, Pontificatus anno decimonono :! vel potius 
constituant unam tantummodo localem ex ficto obitu Officialium in Curia. 

S 1. Ut materia haec adeo exemplaris maturius discuteretur, mandavi- 
mus in causa, et causis praedictis per dictum Auditorem Camerae procedi 
de voto Rotae nostrae; et sub die vigesimaquarta lanuarii millesimi sexcen- 
tesimi sexagesimiprimi coram dilecto filio Magistro Priolo eiusdem Rotae 
Auditore, proposito dubio super executione Brevis praedicti, fuit negative 
resolutum; et subinde iterum, atque iterum reproposita causa sub diebus 
prima Iunii anni millesimi sexcentesimi sexagesimitertii, et vigesimaoctava 
Aprilis anni millesimi sexcentesimi sexagesimiquarti, eaque ex speciali nostro 
mandato discussa per omnes eiusdem Rotae Auditores resolutio capi non 
potuit propter discrepantia Auditorum suffragia. 

8 2. Interim vero emanatis aliis provisionibus Apostolicis de aliis diver- 
sis beneficiis ad retardandam earumdem provisionum executionem, allegata 
fuit decisio praedicta, quamvis per dictam iteratam repropositionem sine 
ullius resolutionis conclusione in suspenso remanserit. 

8 3. Unde causarum, et litium celeri expeditioni pro posse, sicut debe- 
mus, providere volentes, cognitionem, discussionem, et resolutionem dubio- 
rum praedictorum demandavimus quinque Romanae Curiae Praelatorum 
Congregationi, a qua Collitigantibus praedictis plene informantibus, eorum- 
que, ac Datariae nostrae iuribus iterum, atque iterum sub diebus vigesimo- 
primo, et vigesimo octavo Martii labentis anni 1666 accurate discussis, 
declaratum, ac resolutum fuit beneficia Protonotariorum, Scriptorum, et alio- 
rum Officialium enumeratorum in dicta Constitutione Ad regimen, esse 
reservata ubicumque decedant, etiam extra Romanam Curiam, et extra duas 
dietas: itemque reservationem beneficiorum obtentorum per dd. Officiales 
intrare etiam ratione solius officii. Et insuper Protonotariatum ex dicta Mili- 
tia pia, sive Militum piorum, et Scriptoratum separatim acquisitum consti- 
tuere duas reservationes personales coaequales exclusivas Indulti. 

8 4. Ne autem materia haec plene discussa, et resoluta amplius in 
dubium revocetur in praedicta, vel aliis causis, inhaerentes vestigiis diver- 
sorum Praedecessorum nostrorum, qui ut litium. anfractus praescinderent 
dubia iuris, tam pro causis pendentibus, quam etiam pro futuris proprio 
oraculo declararunt, sicut in materia reservationis beneficiorum inter caete- 
ros fecerunt similis mem. Paulus Papa II in Constitutione, quae incipit, Ad 
Romani,? et d. Urbanus in Constitutione sua praefata: Motu nostro proprio, 
non ad alicuius nobis super hoc oblatae petitionis instantiam, sed ex certa 
scientia, et de Apost. potestatis plenitudine singularum Constitutionum, et 
declarationum hactenus per dictos Praedecessores nostros respective facta- 
rum, et ordinatarum tenores, etiam veriores, ac datas praesentibus pro expres- 
sis habentes, omnes, et singulas resolutiones, et declarationes praedictas 
emanatas a d. Congregatione quinque Praelatorum confirmamus, approba- 
mus, et eis inviolabile firmitatis Apostolicae robur adiicimus, sicque iterum, 


! Cf, N. 224. 
? C. 14, de praebendis et dignitatibus, V, 2, in Extravag. com. 

et pariformiter nos quoque auctorit. Apost. declaramus, talemque esse men- 
tem, et intentionem nostras denunciamus, et ita pro lege declaratoria ubique 
inviolabiliter observari volumus, et mandamus tam in praedicta, quam etiam 
in omnibus aliis litibus et causis pendentibus, atque in aliis omnibus de 
caetero movendis; et praemissa ut supra declarata im controversiam dein- 
ceps revocari non posse, neque licere, praecipimus, et iubemus. Sicque, et 
non aliter per quoscumque ludices ordinarios, et delegatos, etiam causarum 
Palatii Apostolici Auditores, et Sanctae Romanae Ecclesiae Cardinales, etiam 
de latere Legatos, et Apostolicae Sedis Nuncios, et quoscumque alios etiam 
speciali expressione indigentes iudicari, et definiri, et interpretari debere, 
sublata eis, et eorum cuilibet quavis aliter iudicandi, seu interpretandi facul- 
tate, et auctoritate, ac irritum, et inane decernimus, si secus super his a quo- 
quam quavis auctoritate scienter, vel ignoranter contigerit attentari. 

8 5. Nulli ergo omnino hominum liceat, etc. 

[Bull. Rom., tom. 6, VI, p. 111-113]. 


242. 


Clemens IX, motu propr. Cum a prima, 28 febr. 1668. 


Cum a prima nostrae Divina favente Clementia Assumptionis ad Summi 
Pontificatus Apicem die, impense cogitaverimus Sacrum Cardinalium S. R. E. 
Collegium, quod uti Senatus Universalis Ecclesiae in excolenda vinea Do- 
mini nobiscum assiduo collaborat, et singulos Cardinales tamquam membra 
eiusdem corporis, quorum consilio, industria, ac opere, tam in spiritualibus 
universi Orbis Christiani, quam in temporalibus nostrae Ditionis, aliisque 
negotiis, et rebus quibuscumque Romani Pontifices, uti, et cuncta sedulo 
administrare consueverunt, amplioribus privilegiis, et gratiis complecti, et 
communire, praeque aliis facultates, et privilegia testandi, et disponendi de 
bonis, ac iuribus ab ipsis dum vivunt, quomodolibet acquisitis ex bonis, 
redditibus, emolumentis, et Iuribus Ecclesiasticis, eisdemque in illis succe- 
dendi, tam suae dignitatis intuitu, quam in laborum congruam remunera- 
tionem per Sedem Apostolicam hactenus solita concedi, gratiose ampliare, 
et ad fructus etiam inconsumptos, vel cum aliis ipsorum bonis non com. 
mixtos, de quibus antehac nullo modo disponere poterant, extendere. 

$ I. Motu proprio, et ex certa scientia, deque Apostolicae potestatis 
plenitudine, et ex mera nostra, et Sedis Apostolicae liberalitate, qua praedi- 
ctos S. R. E. Cardinales prosequi volumus, privilegia, et facultates testandi 
praedictorum Cardinalium ad illos etiam fructus extendimus, et ampliamus, 
qui si naturales sint, et a solo in quo sunt producti legitime iuxta rei natu- 
ram fuerint sublati, et a manibus Colonorum, vel aliorum quorumcum- 
que debitorum percepti, licet in horreis Ecclesiarum, vel in quovis alio loco 
adhuc inconsumpti, vel nullo modo aliis ipsorum Cardinalium bonis immixti, 
aut eorum patrimonio incorporati reperiantur: si vero civiles sint, post- 


-quam dies solutionis advenerit, fuerint per quoscumque debitores quomo- 

dolibet persoluti, et ad manus Cardinalium, vel ad eorum Ministros perve- 
nerint, seu in aliquo loco publico ad eorum creditum fuerint depositati, 
quod etiam servari volumus in terminis quomodolibet debitis pro affictibus 
bonorum, ac iurium quorumcumque, quos in dictis facultatibus comprehendi 
volumus et mandamus, si modo quo supra, fructus, tam civiles, quam natu- 
rales Conductoribus, et Affictuariis locati, et concessi per illos erunt per- 
cepti, quamvis termini solutionis affictuum per locatores fuerint posticipate 
conventi. 

8 2. Quare distinguendo inter eiusmodi facultates, et privilegia iam 
concessa Cardinalibus adhuc viventibus, et quandocumque aliis in futurum 
concedenda, illa favorabiliter ampliamus, et extendimus, ut intelligantur, ac 
servari praecise debeant aeque ac si formaliter emanassent cum omnibus, 
et singulis extensionibus, et ampliationibus praedictis, eisdemque illa essent 
de verbo ad verbum inserta. Alia vero quaecumque in futurum concedenda 
ad eorum limites concipi omnino debeant, et pro ita conceptis intelligi, et 
observari, etiamsi diversimode, et contra eorum tenorem extenderentur. 

8 3. Nos etiam ita servandum lege hac perpetuo valitura statuimus, et 
mandamus. Sicque, etc. 

[Bull. Rom., tom. 6, VI, p. 237,238]. 


243. 


Clemens IX, const. Solicitudo, 17 iun. 1669. 


Solicitudo pastoralis officii, quo Ecclesiae Catholicae per universum 
Orbem diffusae regimini per ineffabilem Divinae Sapientiae, atque Clemen- 
tiae abundantiam praesidemus, Nos stimulat, ut ea, quae Christianae Reli- 
gionis, Catholicaeque Fidei propagationi remoram, vel impedimentum iniicere, 
ac in Virorum in sortem Domini vocatorum, et praesertim Religiosorum, qui 
semetipsos abnegarunt, et mundana omnia contempserunt, ut Christum lucri- 
facerent, eiusque obsequiis mundo corde, et mente tranquilla unice inten- 
derent, honestatis gloria maculam ponere possent, salubri sanctione e medio 
tollere, atque radicitus evellere studeamus. 

S 1. Dudum siquidem fel. rec. Urbanus Papa VIII Praedecessor noster 
considerans per Sacros Canones, Conciliorum Decreta, et Constitutiones 
Apostolicas omnibus Religiosis, ac etiam aliis Ecclesiasticis, praesertim in 
Sacris Ordinibus constitutis, mercaturam, et negotiationes seculares districte 
prohiberi, ac valde damnosum, indecorum, et indecens existere huiusmodi 
personas divino cultui mancipatas, ac praecipue illas, quae ad praedicandum 
Sacrosanctum Christi Domini Evangelium destinatae sunt, mercaturae, et 
negotiationibus huiusmodi se immiscere, aut operam dare, per quandam 
suam in simili forma Brevis, die 22 Februarii 1633 emanatam Constitutio- 
nem,! inter alia Religiosis omnibus cuiuscumque Ordinis, et Instituti, tam 

kot RN REN UNCRERND deb inte Dbiadar oui cte catene m se 
non Mendicantium, quam Mendicantium, etiam Societatis lesu, eorumque 
singulis, tam tunc in Insulis, Provinciis, Regionibus, et Regnis Indiae Orien- 
talis, ac Chinae, et laponum existentibus, quam in futurum ad illa mittendis 
omnem, et quamcumque mercaturam, seu negotiationem quocumque modo 
ab eis fieri contingeret, sive per se, sive per alios, sive proprio, sive Com- 
munitatis nomine, directe, sive indirecte, aut quovis alio praetextu, causa, 
vel colore, interdixit, et prohibuit sub excommunicationis latae sententiae 
poena ipso facto incurrenda, ac privationis vocis activae, et passivae, offi. 
ciorum, ac graduum, et dignitatum quarumcumque, et inhabilitatis ad ea, 
ac insuper amissionis mercium, et lucrorum ex eis factorum: quae omnia a 
Superioribus Religionum, ex quibus delinquentes existerent, reservanda essent 
ad usum Missionum, quas eaedem Religiones habebant, et in futurum habi- 
turae erant in Indiis praedictis, et non in alios usus: ac eisdem Superioribus 
districte praecepit sub eisdem poenis, ut in hoc invigilarent, et contra delin- 
quentes ad praedictas poenas procederent, sublata eisdem facultate huius- 
modi delinquentibus aliquid ex dictis mercibus, et lucris quantumvis minimum, 
remittendi, aut condonandi, et alias prout in dicta Urbani Praedecessoris 
Constitutione, cuius tenorem praesentibus pro plene, et sufficienter expresso, 
ac de verbo ad verbum inserto haberi volumus, uberius continetur. 

8 2. Cum autem (sicut non sine gravissimo animi nostri dolore acce- 
pimus) multi ex iisdem Religiosis, et personis Ecclesiasticis, propriae pro- 
fessionis, iniunctique sibi gravissimi ministerii immemores, ab eiusmodi mer- 
catura, et negotiationibus secularibus non abstineant, sed sese a debita 
praedictae Constitutionis Urbani Praedecessoris observatione sub variis prae- 
textibus, coloribus, et subterfugiis eximere conati fuerint, et satagant de 
praesenti, in deplorandam animarum suarum perditionem, perniciosum quoque 
exemplum, et scandalum plurimorum: Nos salutaribus Doctoris Gentium 
praeceptis edocti, quod nemo militans Deo implicat se negotiis secularibus, 
ut ei placeat, cui se probavit, tam grande, tamque exitiosum ab Ecclesia 
Dei malum Apostolici zeli vigore propellere, scandalorumque inde nascen- 
tium occasiones recidere, ac saluti animarum, et Christianae Religionis, 
Catholicaeque fidei propagationi, quantum Nobis ex alto conceditur, salu- 
briter consulere, omnemque lucrorum mundanorum spem personis coelesti 
militiae adscriptis, praesertim ad infidelium conversionem, et Evangelii prae- 
dicationem destinatis, quas sicut bonos Christi milites laborare, et ministe- 
rium suum honorificare oportet, ut eo studiosius, ac impensius adspirante 
superni favoris auxilio horrea Domini novis semper frugibus locupletare 
satagant, omnino adimere decrevimus. 

S 3. Itaque Sacris Canonibus, ac Decretis, et Constitutionibus praedictis 
inhaerentes, illaque, et praesertim memoratam Urbani Praedecessoris Con- 
stitutionem in iis, quae praesentibus literis non adversantur, approbantes, et 
innovantes, et circa praemissa de novo disponentes, et statuentes, motu proprio, 
ac ex certa scientia, et matura deliberatione Nostris deque apostolicae potestatis 
plenitudine omnibus, et singulis personis ecclesiasticis, tam secularibus, quam 
regularibus cuiuscumque status, gradus, conditionis, et qualitatis, ac cuiusvis 
Ordinis, Congregationis, et Instituti, tam Mendicantium, quam non Mendican- 

tium, etiam Societatis lesu, et earum cuilibet, quae ad Insulas, Provincias, 
Regna Indiarum Orientalium, et praesertim in Provinciam Societatis lesu de 
lapone nuncupatam, ac in partes Americae, tam Australes, quam Septentrio- 
nales a Sede Apostolica, vel Congregatione Venerabilium Fratrum nostro- 
rum S. R. E. Cardinalium negotiis Propagadae Fidei praepositorum, aut ab 
earum Superioribus sub nomine Missionariorum, aut quovis alio titulo pro 
tempore missae fuerint, aut in illis partibus quomodolibet morabuntur, sub 
excommunicationis latae sententiae, ac privationis vocis activae, et passivae, 
et officiorum, dignitatum, et graduum quorumcumque per eas obtentorum, 
et inhabilitatis ad illa, et alia quaecumque in posterum obtinenda, necnon 
amissionis mercium, et lucrorum omnium ipso facto incurrendis, ac aliis 
Nostro, et Romani Pontificis pro tempore existentis, vel praedictae Cardi- 
nalium Congregationis arbitrio imponendis poenis, tenore praesentium distri- 
cte prohibemus pariter, et interditimus, ne mercaturis, et negotiationibus secu 
laribus huiusmodi quovis praetextu, titulo, colore, ingenio, causa, occasione, 
et forma, etiam semel, per se, aut mediantibus ministris, seu aliis personis 
subsidiariis, directe, vel indirecte, tam nomine proprio, quam suarum respe- 
ctive Religionum, seu Congregationum, ac Societatum, etiam Iesu, vel alio- 
rum quorumlibet, et alias quovis modo, et qualitercumque se ingerant, vel 
immisceant. Ac ex nunc prout ex tunc, et e contra postquam casus evenerit, 
merces, et lucra quaecumque, quae ex huiusmodi mercaturis, et negotiatio- 
nibus provenerint, et provenient, in usus, et commodum Pauperum, Hospi- 
talium, Seminariorum Ecclesiasticorum, ac Operariorum (non tamen Reli- 
gionum, Congregationum, et Societatum, etiam lesu, seu Instituti eorum, 
qui in praemissis, vel circa ea deliquerint) sed aliorum non delinquentium, 
harum serie applicamus, qui teneantur consignare merces, et lucra huius- 
modi locorum Ordinariis, seu eorum Vicariis in spiritualibus generalibus, 
aut Officialibus, vel Apostolicis Vicariis, seu Provicariis: ii vero tanquam 
dictae Sedis Delegati, illa, ut praefertur, et non in alios usus distribuere, et 
erogare debeant; super quibus eorum conscientiam districte oneramus. Et 
quia in praemissis, et circa ea delinquentes, utplurimum praetextu necessitatis 
pro eorum Missionibus se excusare praesumunt, excusationes huiusmodi eis, 
eorumve cuilibet nullo modo sufíragari posse, vel debere decernimus, et 
declaramus. 

& 4. Insuper eisdemmet censuris, et poenis innodamus, et innodatos 
iore declaramus Superiores immediatos, ac Provinciales, et Generales prae- 
dictorum Ordinum, Congregationum, et Societatum, etiam lesu, qui eorum 
respective subditos in praemissis, vel circa ea, etiam pro unica vice quomo- 
dolibet delinquentes, saltem per amotionem illorum a locis commissi per 
eos delicti non puniverint; a sententia vero excommunicationis huiusmodi 
per Superiores, vel alium, seu alios quoscumque, etiam quavis facultate suf- 
fultos, nemo ex praedictis delinquentibus absolvi possit, praeterquam in 
mortis articulo constitutus, nisi lucris huiusmodi prius restitutis. 

8 5. Decernentes, etc. 

[Bull. Rom., tom. 6, VI, p. 344-346]. 

Clemens IX, const. [n excelsa, 13 sept. 1669. 


In excelsa Sedis Apostolicae specula, meritis licet imparibus per ineffa- 
bilem Divinae Sapientiae, atque Bonitatis abundantiam constituti, vigilantiae 
nostrae oculos per universas Christiani Orbis partes iugiter circumferimus, 
et solicitis studiis providere satagimus, ut Divinus cultus ubique floreat, 


. populorum devotio excitetur, et foveatur, ac omnium Christifidelium, prae- 


sertim in remotissimis partibus degentium quieti, et animarum saluti oppor- 
tune consulatur. Hoc consilio ea, quae pro salubri illorum directione a 
Romanis Pontificibus Praedecessoribus nostris, eorumque iussu pie, pru- 
denterque decreta, atque constituta fuisse comperimus, ut firmius subsi- 
stant, et serventur exactius, Apostolici muniminis nostri patrocinio corrobo- 
ramus, ac opportune extendimus, sicut ad Omnipotentis Dei gloriam, Eccle- 
siae honorem, spiritualemque. eorumdem Christifidelium aedificationem, et 
consolationem salubriter expedire in Domino arbitramur. 

8 1. Dudum siquidem emanarunt a felic. record. Alexandro Papa VII 
Praedecessore nostro literae in simili *orma Brevis tenoris, qui sequitur, 
videlicet: Alexander Papa VII. Ad futuram rei memoriam. Sacrosancti, etc. 
[Vide supra, in N. 235]. 

S 2. Et subinde Congr. tunc existentium S. R. E. Cardd. negotiis Propag. 
Fidei praeposita alia nonnulla decreta die 22 lulii 1658 edidit tenoris sequen- 
tis, videlicet: « Ad melius, et facilius occurrendum necessitatibus spiritualibus 
Christifidelium in Indiis Orientalibus degentium S. Congr. de Propaganda 
Fide decrevit. I. Ut Parochi non naturales illarum partium, sive regulares, 
sive seculares sint, teneantur omnino habere apud se Cappellanum natalibus, 
et origine Indum pro Confessionibus audiendis, et diebus festis hortationi- 
bus ad populum lingua vernacula habendis, ne tali auxilio destituti in ea, 
qua initiati sunt, Orthodoxa fide langueant, a. paulatim deficiant, iisque pro 
sustentatione, et labore, ubi populus ipse id sponte non praestiterit, con- 
gruum suppeditent stipendium. Il. Praecepit iisdem Parochis, ceterisque 
quarumcumque Ecclesiarum Superioribus, ut nedum Sacerdotes indigenas 
in eorum Ecclesiis celebrare volentes non arceant, verum etiam perurbaniter 
excipiant, quo frequentius illuc redeant ad Omnipotenti Deo immolandum, 
sentiantque Christianam charitatem omnes aequis officiis amplexari. III. Ut 
vero fides adhuc in iis regionibus pubescens literarum alimento coalescat, 
et pueri reddantur idonei ad res ecclesiasticas percipiendas, iisdem Parochis, 
et maxime Pagorum, et Villarum iniungit, ut eos, vel per se, vel per Cappel- 
lanos naturales, si tales ipsi non sunt, ultra fidei Christianae rudimenta 
Grammatices etiam Institutionem, ceterasque artes liberales quoad fieri poterit, 
edoceant. IV. Decrevit, quoniam, ut auditum est, in Processionibus solemni- 
bus etiam SS. Corporis Christi ex Gentilium moribus ritus aliqui, sive actus 
irrepserunt, qui licet honoris, et maioris cultus gratia exhibeantur, Maiesta- 

tem nihilominus Christianae religionis non minimum dedecent, S. Congr. 
vetuit, ne in posterum permittantur, et arceatur omnino quidquid ludicri, 
aut minus gravis speciem aliquam habuerit; nullo modo autem liceat eccle- 
Siasticis, et praecipue Regularibus, praetextu dignitatis, gradus, aut officii 
umbellam in iis gestare: sed quo maiori praefulgent dignitate, eo demissius 
Divinae Maiestati obsequium praestare, aliosque Christianos humilitatis exem- 
plo praeire nitantur. Datum Romae, die 22 Iulii 1658 ». 

8 3. Nunc autem Nos spiritualibus Christifidelium non solum Goae, et 
in Insulis adiacentibus, sed etiam in universis Indiarum Orientalium Regnis, 
Provinciis, et Regionibus degentium necessitatibus, prosperisque in via Do- 
mini progressibus pastorali solicitudine, atque charitate salubriter consulere- 
cupientes, de Ven. Fratrum nostrorum eiusdem S. R. E. Cardd. negotiis Pro- 
pagandae Fidei Praepositorum consilio, literas Alex. Praedec., et subinde 
emanata Decreta praeinserta, omniaque, et singula in eis respective con- 
tenta, et expressa, auctoritate Apostolica tenore praesentium perpetuo appro- 
bamus, confirmamus, et innovamus, illisque inviolabilis Apostolicae firmitatis 
robur adiicimus, ac illa omnia, et singula ad omnia Indiarum Orientalium 
Regna, Provincias, et Regiones extendimus, et ampliamus, ibique locum 
habere decernimus, ac per quascumque personas etiam Regulares, cuiusvis 
Ordinis, Congregationis, et Instituti, tam  Mendicantium, quam non Mendi- 
cantium, etiam Societatis lesu, Goae, et in Insulis adiacentibus, ac in uni- 
versis Indiarum Orientalium Regnis, Provinciis, e£ Regionibus huiusmodi 
nunc, et pro tempore degentes, cuiuscumque status, gradus, conditionis, 
qualitatis, et praeeminentiae existant, ad unguem inviolabiliter, et exacte 
observari, eadem auctoritate harum serie itidem perpetuo praecipimus, volu- 
mus, et mandamus. 

[Bull. Rom., tom. 6, VI, p. 357, 358]. 


245. 


Clemens IX, const. Speculatores, 13 sept. 1669. 


Speculatores Domus Israel, quae est Sancta Dei Ecclesia, in Terris a 
Domino constituti, ad illa praecipue charitatis, atque vigilantiae nostrae 
pastoralis studia convertimus, quae Christianae Religionis, Catholicaeque 
fidei propagationem concernunt; ut illis certam atque prudentem ex solita 
huius S. Sedis prudentia, et rectitudine normam tradamus, et sublatis dubiis, 
atque controversiis, quae inter operarios in Vineam Domini missos, in eaque 
sedulo laborantes enasci, illorumque labores, et laborum fructus turbare, vel 
impedire possent, omnia pie, sancteque (quantum Dominus donare dignatur) 
disponere satagamus, quo optati surgant benedicente Domino fructus, ac 
ad maturitatem perducantur, Sanctaque Mater Ecclesia uberioribus, atque 
laetioribus in dies gaudeat incrementis. 

8 1. Cum itaque, sicut Venerabilis Frater Franciscus Episcopus Eliopo- 
iitanus, Vicarius Apostolicus in Regno Tunchini cum administratione Provin- 

ciarum Sinae huic regno adiacentium, videlicet lanuam, Queicken, Hauquang, 
Sucenen, Quengsii, et Laos, a fel. rec. Alexandro Papa VII. Praedecessore 
nostro constitutus, ac deputatus, tam suo, quam Venerabilis pariter Fratris 
Petri Episcopi Beryten., Vicarii Apostolici Cochinchinae, cum administratione 
infrascriptarum Provinciarum Sinae videlicet Cechiang, Forchien, Quantimg, 
Chiemsii, Insulae Haynaum, et aliarum Insularum, atque etiam Episcopi 
Metellopolitan. consecrati, aut mox consecrandi, Vicarii Apostolici Nanchini 
Sinar. cum administratione Provinciarum Pechuin, Kiansii, Kantinzg, Honan, 
Kensii, Coreae, et Tartariae ab eodem Alexandro Praedecessore pariter con- 
stitutorum, cum extensione administrationis dicti Episcopi Metellopolitan. ad 
Civitatem Juthiae, totumque Siami Regnum a Nobis nuper facta, nominibus 
Nobis exponi fecit, in dictis Regnis, et Provinciis reperiantur diversorum 
Ordinum Religiosi tam a suis respective Superioribus Generalibus, quam a 
Congregatione Venerabilium Fratrum nostrorum S. R. E. Cardinalium nego- 
tiis Propagandae Fidei praepositorum destinati, qui Missionibus ibidem sub 
directione suorum respective Praepositorum, aut Praefectorum operam navant; 
eorumque nonnulli, ut necessarios operarios multiplicarent, aliquos ex fer- 
ventioribus Neophytis Catechistas effecerint, illosque sibi, suaeque directioni 
quibusdam votis adstrinxerint; praedicti vero Episcopi Vicarii Apostolici 
humiliter a Nobis postulaverint, ut auctoritate Nobis a Domino tradita decer- 
nere, atque declarare dignaremur: Primo an aliqua sit inter Vicarios Aposto- 
licos, et Regulares praedictos subordinatio, et in quibus hi ab illis dependere 
debeant? Secundo an Cathechistae per vota Regularibus facta eximantur a 
iurisdictione eorumdem Vicariorum Apostolicorum. Nos attendentes eo potis- 
simum fine in Sinam, Tunchinum, Cochinchinam, Siamum et alia vicina 
Regna missos, ibique constitutos esse Episcopos Vicarios Apostolicos, ut ex 
Christianis indigenis, seu incolis illarum partium instituerentur Clerici, et 
Sacerdotes, ac crescente fide, fideliumque numero disciplinae ecclesiasticae 
usus paulatim introduceretur; considerantesque ex independentia plurimorum 
operariorum in iisdem locis, praecipue cum ab hac Sancta Sede valde sint 
remota, oriri facile posse dissensiones, rixas, divisiones, et schismata, in Chri- 
stianae Religionis detrimentum, atque perniciem eruptura, nisi illis mature 
occurratur: de memoratorum Cardinalium consilio, auctoritate apostolica 
tenore praesentium decernimus, statuimus, et ordinamus, quod praedicti 
Episcopi Vicarii Apostolici, ab omnibus et singulis Religiosis cuiuslibet Ordi- 
nis, Congregationis, et Instituti, etiam Societatis lesu in praedicta Regna, et 
Provincias, sive a suis Superioribus missi sint, sive a Nobis, aut Congre- 
gatione eorumdem Cardinalium specialiter deputati exigere possint, et debeant, 
ut suas Patentes, seu alias quascumque eorum missionis, destinationis, con- 
stitutionis, et deputationis literas exhibeant, iisque, qui illas exhibere recu- 
saverint, tanquam Sedis Apostolicae Delegati, prohibere, ne facultates sibi 
per literas huiusmodi concessas exerceant; ipsique Regulares licentiam exer- 
cendi suas facultates petere teneantur ab iisdem Episcopis Vicariis Aposto- 
licis, quam isti denegare non debeant, nisi in casu gravis causae dictae 
Congregationi Cardinalium communicandae. Porro dicti Regulares in defectu 
Sacerdotum secularium non solum titulo charitatis, sed etiam iustitiae, curam 

animarum teneantur exercere, et quatenus id facere recusent, a Vicariis Apo- 
stolicis ad tale munus obeundum cogi possint. Quotiescumque vero Regu- 
lares sub titulo Missionariorum curam animarum exercebunt, subditi sint 
quoad functiones parochiales visitationi, et correctioni Vicariorum Apostoli- 
corum, aut Provicariorum eorumdem iuxta Constitutionem rec. mem. Gre- 
gorii PP. XV Praedecessoris pariter nostri, quae incipit: /Izscrufabili Dei 
providentia, etc. Anno Incarnationis Dominicae 1622 Nonis Februarii editam, ! 
nec sine licentia eorumdem Vicariorum Apostolicorum, et multo minus 
contra eorum voluntatem liceat Regularibus aedificare, et aperire Ecclesias, 
in locis, ubi ipsi, vel alii Missionarii alterius Ordinis, seu Presbyteri secu- 
lares similiter Missionarii Ecclesias habent, ubi vero apertae non sint, pos- 
sint ad formam privilegiorum, et facultatum ipsis concessarum. 

8 2. Cum autem »rae multitudine Neophytorum in una Provincia, aut 
Civitate, vel provinciarum amplitudine unus, aut alter, qui eis praesunt 
Missionarii non sufficiunt, aliique suppetunt Sacerdotes seculares, aut Reli- 
giosi, licet alterius Ordinis, quorum tamen subsidium, nec illi quaerunt, nec 
oblatum recipiunt; tunc habito dumtaxat respectu ad Christianorum neces- 
sitatem possint, et debeant Vicarii Apostolici praedicti operarios multiplicare, 
Parochias dividere, aliaque eiusmodi facere iuxta praescripta a Sacris Cano- 
nibus, et Concilii Tridentini Decretis. Possint quoque iidem Vicarii Apo- 
stolici exigere a Regularibus rationem executionis piarum voluntatum qua- 
tenus ad illas exequendas illi deputentur. Praeterea iuxta Constitutionem 
rec. mem. Urbani PP. VIII Praedecessoris pariter nostri, quae incipit: Ex 
debifo pastoralis officii, eíc.,? si forte aliquae controversiae inter Religiosos 
dictarum partium (quod Deus avertat) oriantur, memorati Vicarii Apostolici 
tanquam Sedis Apostolicae delegati, illas decidere, et terminare possint, et 
debeant. Si vero graviora quaedam negotia occurrerint, ea ad Nos, et Roma- 
nos Pontifices Successores nostros, quanto citius ab iisdem Vicariis Aposto- 
licis referantur, ut quod in illis statuendum fuerit, matura consultatione adhi- 
bita decernatur. Ad haec quoad vota Catechistarum statuimus pariter, et 
ordinamus, votum obedientiae quo nonnulli Regulares eos obstringunt eisdem 
non impedire sui officii exercitium, sub directione dictorum Vicariorum 
Apostolicorum, eorumque Provicariorum, nec istud impediri posse a Regu- 
laribus tanquam eis vigore dicti voti Catechistae omnimode subditi sint; 
quinimo votum huiusmodi in hac circumstantia nullum esse declaramus. 
Volentes ab iisdem Vicariis Apostolicis posse dictos Catechistas compelli, ut 
sub eorum directione, et dependentia sua munia exerceant. Et quatenus 
Regulares de facto adstringerent Catechistas ad similia vota, et alias obli- 
gationes, quibus a Vicariis Apostolicis independentes remanerent, posse 
eosdem Vicarios Apostolicos publica significatione manifestare Regularibus, 
atque his intimare ut abstineant ab usu, seu verius abusu Catechistas voto 
obedientiae erga seipsos privative quoad Vicarios a Sede Apostolica depu- 
tatos obstringendi. Insuper volumus, ut ad Vicarios Apostolicos intra fines 

suorum Vicariatuum praecipue spectet, maxime in concursu Visitationis, ea 
inspicere, quae spectant ad fidem, bonos mores, et administrationem Sacra- 
mentorum Baptismi, Matrimonii, et aliorum ad cultum Divinum, ad preces 
publicas, ad Imaginum, Reliquiarumque cultum, competat quoque dictis 
Vicariis Apostolicis facultas super novis Miraculis, et Martyribus processum 
instituendi, et ad memoratam Cardinalium Congregationem transmittendi, 
necnon circa observationem Festorum, Rituumque Ecclesiasticorum statuendi 
quaecumque opportuniora videbuntur, secundum Decreta Romanorum Pon- 
tificum, locorumque circumstantias. Ac ad eosdem Vicarios Apostolicos etiam 
spectet verificare, et publicare quascumque Literas Apostolicas, Constitutio- 
nes, et rescripta Romanorum Pontificum, quae locorum Ordinariis dirigi 
solent, Jubilaea quoque, Indulgentias, Sacrarumque Congregationum Ordi- 
nationes. Porro unicuique memoratorum Episcoporum Vicariorum Aposto- 
licorum sex Notarios Apostolicos creandi, et instituendi facultatem dicta 
auctoritate harum serie tribuimus, et impertimur. Caeterum has omnes facul- 
tates dictis Vicariis Apostolicis ita elargimur, et concedimus, ut extra eorum 
limites excurrere ipsis nullo modo liceat, quod quidem omnino vetamus, et 
prohibemus: salva semper in praemissis auctoritate praefatae Congr. Cardi- 
nalium negotiis Propagandae Fidei praepositorum. 

8 3. Mandantes propterea in virtute sanctae obedientiae, ac sub indi- 
gnationis nostrae, aliisque nostro, seu dictae Cardinalium Congregationis 
arbitrio imponendis poenis omnibus, et singulis Regularibus praedictis, aliisve 
quibuslibet ad quos spectat, et pro tempore quovis modo spectabit, ut omnia, 
et singula praemissa exacte, inviolabiliter, et inconcusse observent, et adim- 
pleant. 

[Bull. Rom., tom. 6, VI, p. 355-357]. 


246. 


Clemens X, const. Superna, 21 iun. 1670. 


Superna magni Patrisiamilias praeordinatione creditum Nobis univer- 
salis Ecclesiae mysticum agrum circumspecta providentia custodire, atque 
excolere (quantum ex alto conceditur) satagentes, animum in eas curas 
libenter intendimus, quibus valeant dissidia inter villicos, et operarios com- 
poni, iurgia tolli, scandalis, atque offensionibus aditus praecludi; ut quibus 
una fides, una Mater Ecclesia, et ursus Dominus, qui charitas est, et pacis 
cogitans cogitationes, fiat etiam cor unum, atque anima una; sic etenim 
evulsis opportune zizaniis, dum plantamus, et rigamus, incrementum dabit 
Deus; Quo benedicente messis multa fructu centesimo coeleste in horreum 
congregabitur. 

38 | Sane cum Sacri Concilii Tridentini decretis provide statutum fuerit, ! 
ut Regulares cuiuscumque Ordinis, nisi a suis Superioribus de vita, moribus, 

et scientia examinati, et approbati fuerint, ac de eorum licentia, etiam in 
Ecclesiis suorum Ordinum praedicare non possint; cum qua licentia perso- 
naliter se coram Episcopis praesentare, et ab eis benedictionem petere 
teneantur, antequam praedicare incipiant; in Ecclesiis vero, quae suorum 
Ordinum non sunt, ultra licentiam suorum Superiorum, etiam Episcopi 
licentiam gratis ab eo dandam habere teneantur; sine qua in ipsis Ecclesiis 
non suorum Ordinum nullo modo praedicare possint. Atque ut nullus sae- 
cularis, sive regularis etiam in Ecclesiis suorum Ordinum contradicente 
Episcopo praedicare praesumat. Itidemque cum nullus Sacerdos regularis 
possit confessiones saecularium etiam Sacerdotum audire; nec ad id idoneus 
reputari, nisi aut Parochiale beneficium obtineat, aut ab Episcopis per exa- 
men, si illis videbitur esse necessarium, aut alias idoneus iudicetur; et appro- 
bationem, quae gratis detur, obtineat, privilegiis, e£ consuetudine quacumque 
non obstantibus. Innotuit nobis dubitationes nonnullas circa benedictionem, 
licentiam, contradictionem, examen, et approbationem eiusmodi in aliquibus 
Dioecesibus excitatas fuisse; ex quibus -controversiae, et dissensiones per- 
multae in diem subsequi possent occasione privilegiorum, quae per Sedem 
" Apostolicam religiosis Ordinibus concessa fuerunt. 

S 2. Nos attendentes, quod alias diversis temporibus praedictae dubita- 
tiones, et controversiae nonnullis Praedecessorum nostrorum Summorum 
Pontificum Constitutionibus, earumque declarationibus definitae fuerint; eius- 
modi definitiones in unum collectas, ut magis, magisque dissensionum tol- 
lantur semina, et in posterum firmior in agro Dominico pax Christi floreat, 
pro summo, quo fungimur, Apostolatus officio novis Apostolicis literis 
muniendas duximus, et roborandas. Itaque de consilio nonnullorum vene- 
rabilium fratrum nostrorum S. R. EF. Cardinalium, et dilectorum filiorum 
Romanae Curiae Praelatorum pietate, doctrina, et prudentia praestantium, 
et matura deliberatione nostra, atque ex certa scientia, hac generali, et per- 
petuo valitura Constitutione decernimus, et declaramus. 

8 3. Regulares, qui in Ecclesiis sui Ordinis praedicare voluerint, teneri 
ab Episcopo Dioecesano benedictionem petere; praedicare tamen posse, 
quamvis illam non obtinuerint. Quod si Episcopus benedictionem nedum 
non concesserit, sed etiam contradixerit, nec in praedictis quidem Ecclesiis 
licere Regularibus praedicare; eosque contravenientes ab illo tanquam Sedis 
Apostolicae delegato censuris aliisque poenis ecclesiasticis in vim Constitu- 
tionis fel. rec. Gregorii XV Praedecessoris nostri, incipientis: /nscrutabili Dei 
providentia,! coerceri, et puniri posse. Episcopum tamen absque iusta, et 
rationabili causa contradicere non debere; et huiusmodi benedictionem 
teneri etiam Regulares petere, si in quibuscumque Oratoriis sui Ordinis ser- 
monem coram populo, vel in Ecclesiis, aut ad Crates Monasteriorum San- 
ctimonialium eorum iurisdictioni subiectarum, licet clausis ianuis, et nullus 
Saecularis ibi intersit, habere voluerint. Posse autem Episcopum licentiam 
concessurum Regularibus in Ecclesiis, quae suorum Ordinum non sunt, 
praedicare volentibus illos, quamvis ab universitatibus, aut a Magistratibus 

laicis nominatos, etiamsi Episcopi Antecessores per tempus immemorabile 
hanc licentiam absque examine concedere consueverint, quoad doctrinam 
examinare, si ita ipsius arbitrio, quod moderatum, et discretum esse debet, 
visum fuerit. Ft licentiam praedicandi semel iisdem concessam ob rationabiles 
causas licet occultas, praedicationem tamen concernentes, suspendere. Non 
posse tamen Episcopum generatim prohibere Regularibus, quin in Ecclesiis 
suorum Ordinum praedicent. 

8 4. Ad haec Religiosos ab Episcopo ad confessiones saecularium in 
sua Dioecesi audiendas approbatos, non posse in alia Dioecesi eas absque 
Episcopi Dioecesani approbatione audire, quamvis. poenitentes subditi sint 
eius Episcopi, a quo ipsi Religiosi iam fuerant approbati. Et generaliter 
approbatos ab Episcopo ad personarum saecularium confessiones audiendas 
nequaquam censeri approbatos ad audiendas confessiones Monialium sibi 
subiectarum, sed egere quoad hoc speciali Episcopi approbatione; atque 
approbatos pro audiendis confessionibus Monialium unius Monasterii minime 
posse audire confessiones Monialium alterius Monasterii. Itidemque Confes- 
sores extraordinarios semel deputatos, atque approbatos ab Episcopo ad 
Monialium confessiones pro una vice audiendas, haud posse expleta depu- 
tatione in vim approbationis huiusmodi illarum confessiones audire, sed 
toties ab Episcopo esse approbandos, quoties casus deputationis contigerit. 
Caeterum in Monasteriis, ac etiam Collegiis, ubi iuxta Regularia instituta 
vivitur, posse tam Praelatos Regulares, quam Conífessores Regularium eorun- 
dem Monasteriorum, seu Collegiorum audire confessiones illorum saecula- 
rium, qui inibi sunt vere de familia, et continui commensales, non. autem 
illorum, qui tantum ipsis deserviunt. Illos autem Religiosos, qui ad confes- 
siones audiendas idonei generaliter reperti fuerint, ab Episcopis generaliter 
quoque, et indistincte absque aliqua limitatione temporis certorumque loco- 
rum, aut generis personarum in Dioecesi propria admittendos. Quoad cae- 
teros vero, qui non adeo idonei reperiuntur, si petierint se admitti, arbitrio 
Ordinariorum relinqui, ipsos cum limitata facultate, prout eisdem Ordinariis 
magis expedire videbitur, probare, et admittere, semel autem simpliciter 
approbatos posse in Dioecesi Episcopi approbantis quovis anni tempore, 
etiam Paschali, et quorumcumque etiam infirmorum confessiones audire 
absque ulla Parochorum, vel ipsius Episcopi licentia. De qua tamen confes- 
sione teneri dictos Religiosos eorumdem infirmorum Parochum illico cer- 
tiorem reddere. Et hoc posse illis ab Episcopo sub poena suspensionis a 
facultate audiendi confessiones praecipi: sufficere tamen, ut certioratio huius- 
modi fiat saltem per scripturam apud ipsum infirmum relinquendam. 

8 5. Et eos, qui dictis Religiosis simpliciter approbatis Paschali tempore 
confessi fuerint, Constitutioni, quae incipit, Omnis utriusque sexus, ! quo ad 
Confessionem dumtaxat satisfecisse censendos. Regulares vero ad eiusmodi 
confessiones audiendas praevio examine simpliciter, et absque ulla temporis 
praefinitione ab ipsomet Episcopo, secus autem si ab eius Vicario, aut ab 
Antecessoribus, Episcopis approbatos non posse ab eodem, qui sic appro- 

bavit, iterum examinari; aut ab eisdem Confessionibus audiendis suspendi; 
seu licentias illis concessas revocari, nisi nova superveniente causa, quae ipsas 
confessiones concernat. De qua tamen haud necessarium esse, ut in actis 
constet; nec eam teneri Episcopum ipsis Regularibus significare; sed Sedi 
Apostolicae dumtaxat, ubi eam sibi aperiri postulaverit. 

8 6. Porro si Regulares cum scandalo, aut alias inhoneste vivant; vel 
aliquod delictum committant, per quod rationabili Episcopi iudicio videantur 
a confessionibus suspendendi, in quo ipsius Episcopi conscientiam oneratam 
esse volumus; cum praecipua Ministri Sacramenti poenitentiae qualitas sit 
vitae integritas, ac morum honestas, utique eam causam ad confe$sionis 
ministerium pertinere, ac proinde nihil obstare, quominus ob eam possit 
Episcopus Regulares a semetipso approbatos suspendere, aut repellere a 
confessionibus audiendis. Attamen confessiones audiendi facultatem omnibus 
simul unius Conventus Regularibus confessoribus adimi ab Episcopo incon- 
sulta Sede Apostolica nullatenus posse. Ex facultatibus per Mare magnum, 
aliave privilegia Regularibus cuiuscunque Ordinis, Instituti, aut Societatis 
etiam lesu concessis factam eis non esse potestatem absolvendi in casibus ab 
Episcopo sibi reservatis. Et per confirmationes dictorum privilegiorum, quas 
Regulares a Sede Apostolica post Sacrum Concilium Tridentinum obtinue- 
runt, nequaquam revixisse privilegia prius ab eodem Concilio, aut deinde 
Apostolicis etiam Decretis sublata, atque extincta, si quae habebant, absol. 
vendi a casibus Episcopo reservatis. 

8 7. Et habentes facultatem absolvendi ab omnibus casibus Sedi Apo- 
stolicae reservatis, non ideo a casibus Episcopo reservatis posse absolvere. 
Posse autem Regularem Confessorem in ea Dioecesi, in qua est approbatus, 
confluentes ex alia Dioecesi, a peccatis in ipsa reservatis, non autem in illa, 
ubi idem Confessor est approbatus, absolvere, nisi eosdem poenitentes nove- 
rit in fraudem reservationis ad alienam Dioecesim pro absolutione obtinenda 
migrasse. Vigore supradictorum privilegiorum nequaquam licere Regularibus 
etiam satisfacta parte absolvere poenitentes a censuris quoad externum, et 
iudiciale forum, et absolutos ab eis in foro Poenitentiali, utique non censeri 
absolutos in exteriori iudicio, et contentioso. Quinimmo censuris Ecclesia- 
sticis irretitos, et denunciatos ab Episcopis cogi posse gerere se pro talibus, - 
etiamsi a Regularibus fuerint absoluti. Quoties exhibitis aliquibus Regula- 
rium Apostolicis Privilegiis coram Episcopo, ab eo iudicetur ipsa non suí- 
fragari casui, de quo agitur, si dictorum Privilegiorum verba obscura sint, 
et ambigua: non esse ad Metropolitanum provocandum, sed cum eius sit 
interpretari, cuius est condere: dictorum privilegiorum interpretationem Sedis 
Apostolicae iudicio, prout alias Constitutione Praedecessoris nostri fel. rec. 
Clem. IV statutum fuit,! esse requirendam. 

8 8. Decernentes, etc. 

[Bull. Rom., tom. 7, p. 30-32]. 

Clemens X, const. Nuper pro parte, 18 ian. 1672. 


Nuper pro parte dilecti filii Procuratoris Generalis Ordinis Fratrum 
Minorum S. Francisci de Observantia nuncupatorum Congregationi Venera- 
bilium Fratrum nostrorum S. R. E. Cardinalium negotiis, et consultationibus 
Episcoporum, et Regularium praepositae exposito, quod eadem Congregatio 
die 16 Decembris 1661 super controversiis, quae inter Parochos Civitatis 
Placentin., et Monachos Monasterii S. Sixti Congregationis Cassinen. Ordi- 
nis Sancti Benedicti occasione funerum erant exortae, inter alia decreverat, 
servanda esse decreta, et declarationes alias factas; scilicet Parochis in asso- 
ciatione, seu occasione associationis cadaverum non licere ingredi Ecclesiam 
Monachorum praedictorum, sed teneri dimittere eadem cadavera ad ianuam 
Ecclesiarum, ibique solum posse benedicere, et dare ultimum vale, officia 
vero, et munia, quae in huiusmodi ministeriis adhiberi solent, ab ipsis Mona- 
chis peragi debere, non autem a Parochis, atque ita in praemissis omnibus 
deinceps fieri, et executioni mandari praeceperat. " 

8 1. Et in eadem expositione subiuncto, quod eaedem rationes mihta- 
rent ad favorem dicti Ordinis Minorum Sancti Francisci de Observantia, 
ideoque supplicato, ut Congregatio praefata resolutionem, sive decisionem 
huiusmodi extenderet ad associationem per Parochos fieri solitam cadaverum 
defunctorum, quae in Ecclesiis Fratrum huius Ordinis sepeliuntur, idque ad 
tollendas controversias, quae in aliquibus parochiis ea occasione inter Paro- 
chos, et Fratres Ordinis huiusmodi nascuntur non sine scandalo, ac frater- 
nae, et Christianae charitatis detrimento: emanavit ab eadem Congregatione 
Cardinalium Decretum tenoris, qui sequitur videlicet: « Sac. Congregatio Emi- 
nentissimorum S. R. E. Cardinalium negotiis, et consultationibus Episcopo- 
rum, et Regularium praeposita censuit Oratoribus dandam esse infrascriptam 
declarationem alias editam, nempe Parochis in associatione, sive occasione 
associationis cadaverum non licere ingredi Ecclesias Regularium, sed teneri 
dimittere eadem cadavera ad ianuam Ecclesiarum, ibique solum posse bene- 
dicere, et dare ultimum vale; Officia vero, et alia munia, quae in huiusmodi 
ministeriis adhiberi solent, ab ipsis Regularibus peragi debere, non autem 
a Parochis, atque ita in praemissis omnino deinceps fieri, et exequi, prae- 
sentium vigore mandat, et praecipit, contrariis quibuscumque non obstan. 
Romae 27 Novembris 1671. F. M. Cardin. Brancatius ». 

Loco *& Sigilli. 

8 2. Cum autem sicut praefatus Procurator Generalis Nobis subinde 
exponi fecit, ipse Decretum huiusmodi pro firmiori illius subsistentia, Apo- 
stolicae confirmationis nostrae patrocinio communiri summopere desideret, 
Nos specialem ipsi Procuratori Generali gratiam facere volentes, eumque a 
quibusvis excommunicationis, suspensionis, et interdicti, aliisque Ecclesiasti- 
cis sententiis, censuris, et poenis a iure, vel ab homine quavis occasione, 

vel causa latis, si quibus quomodolibet innodatus existit, ad effectum prae- 
sentium dumtaxat consequendum harum serie absolventes, et absolutum 
fore censentes, supplicationibus eius nomine Nobis super hoc humiliter por- 
rectis inclinati, Decretum praeinsertum auctoritate Apostolica tenore praesen- 
tium approbamus, et confirmamus, illique inviolabilis Apostolicae firmitatis 
robur adiicimus, salva tamen semper in praemissis auctoritate praefatae 
Congreg. Cardinalium. 

S 3. Decernentes, etc. 

[Bull. Rom,, tom. 7, p. 163, 164]. 


248. 


Clemens X, const. Alias pro parte, 18 ian. 1672. 


Alias pro parte tunc existentis Commissarii Curiae Fratrum Ordinis 
Minorum S. Francisci de Observantia nuncupatorum, Congregationi tunc 
existentium S. R. E. Cardinalium negotiis, et consultationibus Episcoporum, 
et Regularium praepositorum supplicato, ut prohiberetur Parochis, et Clericis 
Terrae de Geverano Brundusinae Dioecesis, omnibusque aliis Parochis, et 
Presbyteris, ne auderent accipere maiorem eleemosynam pro Defunctis, qui 
sepelirentur in Ecclesiis dd. Fratrum, quam accipiebant pro iis qui in ipso- 
rum Parochorum, et Presbyterorum Saecularium Ecclesiis sepeliebantur: 
emanavit die 7 Decembris 1640 ab eadem Congregatione Decretum tenoris 
sequentis, videlicet, - Sacra Congregatio Eminentissimorum S. R. E. Cardi- 
nalium negotiis, et consultationibus Episcoporum, et Regularium praeposita, 
ad tollendas indebitas exactiones, quae, ut proponitur, in tumulandis Defun- 
ctorum. corporibus fieri solent, censuit iniungendum, prout praesentis Decreti 
tenore iniungit Archiepiscopo. Brundisino, caeterisque locorum Ordinariis, ne 
permittant, ut Parochi, aliique de Clero Saeculari maiorem posthac eleemosy- 
nam sibi attribui faciant ab haeredibus Defunctorum, qui in Ecclesiis Regu- 
larium praedictorum sepulturam sibi elegerint, quam. percipere possent, si in 
Parochiali, seu alia ipsius Cleri Saecularis Ecclesia sepeliri voluissent, con- 
érariis quibuscumque non obstantibus, etc. Romae, die 7 Decembris 1640. - 
Ita reperitur in regesto authographo Sac. Congregationis negotiis, et con- 
sultationibus Episcoporum, et Regularium praepositae. In quorum fidem etc. 
Romae 31 Dec. 1671. - C. de V. Archiep. Athenar. 

8 1. Et subinde cum tunc existentes Fratres Provinciae Dalmatiae prae- 
dicti Ordinis Congregationi praefatae exposuissent, functiones funerales 
Defunctorum, quorum cadavera in eorum Ecclesiis sepulturae mandarentur, 
facere ad eos, non autem ad Parochos spectare, Congregatio praefata die 
31 Augusti 1657 aliud Decretum edidit tenoris, qui sequitur, videlicet, - 
Sacra Congregatio Eminentissimorum S. R. E. Cardinalium negotiis, et con- 
sultationibus Episcoporum, et Regularium praeposita, attentis narratis, iuxta 
alias resoluta. censuit, functiones funeralium super cadavera Defunctorum, 
quae in Ecclesiis Regularium contingit sepeliri, postquam ad easdem. Ecclesias 
pervenerint, ad ipsos Regulares, non ad Parochos pertinere, ac proinde ita in 

Oratorum Ecclesiis circa praemissa servandum esse, prout servari. mandat, et 
praecipit, contrariis quibuscumque non obstantibus. Rom. die 31 Aug. 1657. - 
Ita reperitur in Regesto authographo Sac. Congregationis negotiis, et con- 
sultationibus Episcoporum, et Regularium praepositae. In quorum fidem etc. 
Romae 31 Decembris 1671. - C. de V. Archiep. Athenar. 

8 2. Cum autem, sicut pro patre dilecti filii Francisci Mariae a Castro 
S. Petri de Bononia Procuratoris Generalis Ordinis praefati Nobis nuper 
expositum fuit, ipse Decreta huiusmodi pro firmiori illorum subsistentia 
Apostolicae confirmationis nostrae patrocinio communiri, summopere desi- 
deret: Nos specialem ipsi Francisco Mariae Procuratori Generali gratiam 
facere volentes, eumque a quibusvis excommunicationis, suspensionis, et 
interdicti, aliisque Ecclesiasticis sententiis, censuris, et poenis a iure, vel ab 
homine quavis occasione, vel causa latis, si quibus quomodolibet iunodatus 
existit, ad effectum praesentium tantum consequendum, harum serie absol- 
ventes, et absolutum fore censentes, supplicationibus eius nomine Nobis 
humiliter super hoc porrectis inclinati, Decreta praeinserta auctoritate Apo- 
stolica tenore praesentium approbamus, et confirmamus, illisque inviolabilis 
Apostolicae firmitatis robur adiicimus, salva tamen semper in praemissis 
auctoritate memoratae Congregationis Cardinalium. 

8 4. Decernentes, etc. 

[Bull. Rom., tom. 7, p. 162, 163]. 


249. 


Innocentius XI, const. Exponi nobis, 2 dec. 1676. 


Exponi nobis nuper fecerunt dilecti filii Fratres Conventus loci de 
Binasco Papien. Dioecesis Ordinis Minorum S. Francisci de Observantia 
Reformatorum nuncupatorum, quod ipsi alias a Congregatione tunc existen- 
tium Sanctae Romanae Ecclesiae Cardinalium Concilii Tridentini Interpretum 
obtinuerunt Decretum tenoris, qui sequitur videlicet: Papien. Funerum. Regu- 
lares Minores strictioris Observantiae S. Francisci Dioecesis Papien. ad aliqua 
inconvenientia orta occasione defunctorum, qui ad eorum Ecclesiam defe- 
runtur, ubi habent proprias sepulturas, supplicant declarari: 

Primo. An Curatus unius Dioecesis quaecumque sit in transitu Cada- 
veris, quod processionaliter defertur ad Ecclesiam Regularium ab alia Dioe- 
cesi transeundo per propriam lurisdictionem, et Parochiam, possit aliquam 
partem petere Cerae, et pecuniarum ab haeredibus defuncti praetendere. 

Secundo. An proprius Parochus Defuncti transeundo per Parochiam 
unius Parochi alterius cuiuscumque Dioecesis ad effectum deferendi proces- 
sionaliter Cadaver ad Ecclesiam regularium possit libere, et licite per eam- 
dem cum Stola, et Cruce elevata transire, etiam irrequisito Parocho. 

Die 28 Novembris 1671. Sacra etc. Ad Primum respondit negative, ad 
Secundum aífirmative. - In quorum fidem etc. Romae 14 Novembris 1676. 

I. M. Brancaccius, Episcopus Viterbien., 
S. C. C. Secretarius. 

8 1. Cum autem sicut eadem expositio subiungebat, dicti exponentes, 
Decretum huiusmodi quo firmius subsistat,et servetur exactius, Apostolicae 
confirmationis nostrae patrocinio communiri summopere desiderent: Nos 
specialem ipsis exponentibus gratiam facere volentes, et eorum singulares 
personas a quibusvis excommunicationis, suspensionis, et interdicti, aliisque 
Ecclesiasticis sententiis, censuris, et poenis ac iure, vel ab homine quavis 
occasione, vel causa latis, si quibus quomodolibet innodatae existunt, ad 
effectum praesentium dumtaxat consequendum harum serie absolventes, et 
absolutas fore censentes, supplicationibus eorum nomine Nobis super hoc 
humiliter porrectis inclinati, Decretum praeinsertum auctoritate Apostolica 
tenore praesentium approbamus, et confirmamus, illique inviolabilis Apo- 
stolicae firmitatis robur adiicimus, salva tamen semper in praemissis aucto- 
ritate praefatae Congregationis Cardinalium. 

8 2. Decernentes easdem praesentes literas semper firmas, validas, et 
efficaces existere, et fore, suosque plenarios, et integros effectus sortiri, et 
obtinere, ac illis ad quos spectat, et pro tempore spectabit, plenissime suf- 
fragari, et ab eis respective inviolabiliter observari: Sicque in praemissis per 
quoscumque ludices ordinarios, et delegatos, etiam causarum Palatii Apost. 
Auditores, iudicari, et definiri debere; ac irritum, et inane, si secus super 
his a quoquam quavis auctoritate scienter, vel ignoranter contigerit attentari. 

8 3. Non obstantibus, etc. 

[Bull. Rom., tom. 8, p. 13j. 


250. 


Innocentius XI, const. Ad Nostri Apostolatus, 12 mart. 1677. 


Ad Nostri Apostolatus auditum detestanda quorumdam iniquitatis filio- 
rum pervenit audacia, qui omnis impietatis terminos supergressi, manus 
sacrilegas ne a quidem Sancto Sanctorum, augustissimo scilicet Eucharistiae 
Sacramento, quod transiturus de hoc mundo ad Patrem Salvator, et Domi- 
nus noster lesus Christus in memoriam cruenti illius Sacrificii, quo se ipsum 
pro generis humani redemptione in Ara Crucis Deo Patri immolavit, inef- 
fabili Divini amoris sui largitate Corpus suum in cibum, et Sanguinem in 
potum Nobis tribuendo, instituit, continere tanti, tamque tremendi formidine 
Mysterii compelluntur. 

8 1. Quocirca ad reprimendam eiusmodi impietatem, quae animum 
Nostrum ipsa sui immanitate confundit in nomine eiusdem Domini Nostri 
lesu Christi exurgentes motu proprio, non ad alicuius super hoc oblatae 
petitionis instantiam, sed ex mera-scientia, et deliberatione, Nostris, deque 
Apostolicae potestatis plenitudine, ac de Venerabilium Fratrum Nostrorum 
S. R. F. Cardinalium in tota Republica Christiana adversus haereticam pra- 
vitatem Generalium Inquisitorum, a Sancta Sede Apostolica generaliter depu- 
tatorum consilio, hac nostra perpetuo valitura Constitutione, auctoritate Apo- 
stolica statuimus, et decernimus, ut deinceps omnes, et singuli utriusque 

sexus, qui de furto Hostiae consecratae, sive unius, vel plurium particularum 
consecratarum cum Sacra Pyxide, vel sine illa per legitima iudicia iudicialiter 
iuxta S. Officii Inquisitionis contra haereticam pravitatem auctoritate Apostolica 
instituti regulas, et praxim confessi, aut convicti fuerint, quive propria malitia, 
vel de alterius ordine, seu mandato hostiam, sive unam vel plures particulas 
consecratas praedictas apud se retinuerint, vel alio transferre, seu asportare 
praesumpserint condignis poenis, et adimadversionibus pro facinoris atro- 
citate puniantur, et nisi constiterit non fuisse ad malum finem, etiam pro 
prima vice Curiae Saeculari tradantur, non obstante minori aetate, dummodo 
vigesimum attingant annum, quibus poenis etiam mandantes subiaceant. 

8 2. Porro omnimodam cognitionem Causarum furti Hostiae consecratae, 
sive unius, vel plurium particularum consecratarum huiusmodi, cum Pyxide, 
vel sine illa, tamquam delicti haeresim, vel vehementem haeresis suspicionem 
continentis ad iudices Ecclesiasticos, et ad Sanctae Inquisitionis Officium 
praedictum privative spectare, eadem auctoritate harum serie, et motu simili 
declaramus. 

S 3. Decernentes, etc. 

(Bull. Rom., tom. 8, p. 23, 24]. 


251. 


Innocentius XI, breve 11 apr. 1682, articuli Cleri Gallicani, 
reiecti. ! 


Art. 2. Sic inesse Apostolicae Sedi ac Petri successoribus, Christi vicariis, 
rerum spiritualium plenam potestatem, ut simul valeant atque immota con- 
sistant sanctae oecumenicae Synodi Constantiensis a Sede Apostolica com- 
probata ipsorumque Romanorum Pontificum ac totius Ecclesiae usu confir- 
mata atque ab ecclesia Gallicana perpetua religione custodita decreta de 
auctoritate Conciliorum generalium, quae sessione quarta et quinta conti- 
nentur, nec probari a Gallicana ecclesia, qui eorum decretorum, quasi dubiae 
sint auctoritatis ac minus approbata, robur infringant aut ad solum schismatis 
tempus concilii dicta detorqueant. 

Art. 3. Hinc apostolicae potestatis usum moderandum per canones Spi- 
ritu Dei conditos et totius mundi reverentia consecratos; valere etiam regu- 
las, mores et instituta a regno et ecelesia Gallicana recepta, patrumque ter- 
minos manere inconcussos, atque id pertinere ad amplitudinem Apostolicae 
Sedis, ut statuta et consuetudines tantae Sedis et ecclesiarum consensione 
firmatae propriam stabilitatem obtineant. 

Art. 4. In fidei quoque quaestionibus praecipuas Summi Pontificis esse 
partes, eiusque decreta ad omnes et singulas ecclesias pertinere, nec tamen 
irreformabile esse iudicium, nisi Ecclesiae consensus accesserit. 

[Denzinger-Bannwart, Enchiridion, n. 1323-1325]. 


! Cf. Alexander VIII, const. /nfer. multiplices, 4 aug. 1690, ut habetur iníra, 
N. 253. 

252. 


Innocentius Xl, const. Caelestis Pastor, 20 nov. 1687, 
propositiones Michaelis de Molinos, damn. 


Caelestis Pastor Christus Dominus, ut iacentem in tenebris mundum, 
variisque Gentium erroribus involutum a potestate Diaboli, sub qua misere 
post lapsum primi nostri Parentis tenebatur, sua ineffabili miseratione libe- 
raret, Carnem sumere, et in ligno Crucis Chirographo Redemptionis nostrae 
affixo in testimonium suae in nos charitatis sese Hostiam viventem Deo pro 
nobis offerre dignatus est, mox rediturus in Caelum Ecclesiam Catholicam 
sponsam suam tanquam novam Civitatem Sanctam Hierusalem descenden- 
tem de Caelo non habentem rugam, neque maculam, unam, sanctam in 
terris relinquens, armis potentiae suae contra Portas Inferi circumvallatam, 
Petro Apostolorum Principi, et Successoribus eius regendam tradidit, ut 
Doctrinam ab ipsius ore haustam sartam, tectamque custodirent, ne oves pre- 
tioso suo Sanguine redemptae pravarum opinionum pabulo in antiquos 
errores reciderent, quod praecipue B. Petro mandasse Nos sacrae Literae 
docent; cui enim Apostolorum, nisi Petro dixit, Pasce oves meas, et rursus, 
Ego rogavi pro te, ut non deficiat fides fua, et tu aliquando conversus, con- 
firma fratres (uos? Quare Nobis qui non nostris meritis, sed inscrutabili Dei 
Omnipotentis consilio in eiusdem Petri Cathedra pari potestate sedemus, 
semper firmum in animo fuit, ut populus Christianus eam sectaretur fidem, 
quae a Christo Domino per Apostolos suos perpetua, et nunquam inter- 
rupta traditione praedicata fuit, quamque ipse usque ad Saeculi consumma- 
tionem permansuram esse promisit. 

S8 1. Cum igitur ad Apostolatum nostrum relatum fuisset quemdam 
Michaelem de Molinos prava dogmata tum verbo, tum scripto docuisse, et 
in praxim deduxisse, quae praetextu Orationis quietis contra doctrinam, et 
usum a Sanctis Patribus ab ipsis nascentis Ecclesiae primordiis receptum, 
Fideles a vera Religione, et a Christianae pietatis puritate in maximos errores, 
et turpissima quaeque inducebant: Nos, cui cordi semper fuit, ut fidelium 
animae Nobis ex alto commissae purgatis pravarum opinionum erroribus ad 
optatum salutis portum tuto pervenire possint, legitimis praecedentibus indi- 
ciis praedictum Michaelem de Molinos carceribus mancipari mandavimus, 
deinde coram Nobis, et Venerabilibus Fratribus nostris S. R. E. Cardinalibus 
in tota Republica Christiana Generalibus Inquisitoribus Apostolica auctoritate 
specialiter deputatis, auditis pluribus in Sacra Theologia Magistris, eorumque 
suffragiis tum in voce, tum scripto susceptis, matureque perpensis, implorata 
etiam S. Spiritus assistentia, cum praedictorum Fratrum nostrorum unanimi 
voto ad damnationem infrascriptarum Propositionum eiusdem Michaelis de 
Molinos, a quo fuerant pro suis recognitae, et de quibus Propositionibus 
tanquam a se dictatis, scriptis, communicatis, et creditis ipse convictus, et 
respective confessus fuerat, ut latius in processu, et Decreto de mandato 
nostro lato die 28 Augusti praesentis anni 163" devenire, ut infra decrevimus. 

PROPOSITIONES. 


3. Vota de aliquo faciendo sunt perfectionis impeditiva. 

16. Non convenit Indulgentias quaerere pro poena propriis peccatis 
debita, quia melius est Divinae lustitiae satisfacere, quam Divinam miseri- 
cordiam quaerere, quoniam illud ex puro Dei amore procedit, et istud ab 
amore nostri interessato, nec est Deo res grata, nec meritoria, quia est velle 
Crucem fugere. i 

18. Qui in Oratione utitur Imaginibus, Figuris, speciebus, et propriis 
conceptibus, non adorat Deum in spiritu, et veritate. 

32. Nec ante, nec post Communionem alia requiritur praeparatio, aut 
gratiarum actio (pro istis Animabus Internis) quam permanentia in solita 
resignatione passiva, quia in ista continetur amor, qui modo perfectiore 
supplet omnes actus virtutum, qui fieri possunt, et fiunt in via ordinaria. 
Et si hac occasione Communionis insurgunt motus humiliationis, petitionis, 
aut gratiarum actionis, reprimendi sunt, quoties non dignoscatur eos esse 
ex impulsu speciali Dei, alias sunt impulsus naturae nondum mortuae. 

33. Male agit Anima, quae procedit per hanc viam internam, si in die- 
bus solemnibus vult aliquo conatu particulari excitare in se devotum aliquem 
sensum, quoniam animae internae omnes dies sunt aequales, omnes festivi, 
et idem dicitur de locis Sacris, quia huiusmodi Animabus omnia loca aequa- 
lia sunt. 

35. Non convenit Animabus huius vitae internae, quod faciant opera- 
tiones, etiam virtuosas ex propria electione, et activitate, alias non essent 
mortuae: nec debent elicere actus amoris erga B. Virginem, Sanctos, aut 
humanitatem Christi, quia cum ista obiecta sensibilia sint, talis est amor 
erga illa. 

36. Nulla Creatura, nec B. Virgo, nec Sancti sedere debent in nostro 
corde, quia solus Deus vult illum occupare, et possidere. 

4T. Cum huiusmodi violentiae occurrunt, sinere oportet, ut Satanas ope- 
retur, nullam adhibendo industriam, nullumque proprium conatum, sed per- 
manere debet homo in suo nihilo, et etiamsi sequantur pollutiones, et actus 
obscaeni propriis manibus, et etiam peiora, non opus est, se ipsum inquie- 
tari, sed foras emittendi sunt scrupuli, dubia, et timores, quia anima fit 
magis illuminata, magis roborata, magisque candida, et acquiritur sancta 
libertas. Et prae omnibus non opus est haec confiteri, et sanctissime fit, non 
confitendo, quia hoc pacto superatur Daemon, et acquiritur thesaurus pacis. 

48. Satan, qui huiusmodi violentias infert, suadet deinde, gravia esse 
delicta, ut anima se inquietet, ne in via Interna ulterius progrediatur; unde 
ad eius vires enervandas, melius est ea non confiteri, quia non sunt peccata, 
nec etiam venialia. 

60. Animabus provectis, quae reflexionibus. mor: incipiunt, et eo etiam 
perveniunt, ut sint mortuae, Deus confessionem aliquando efficit impossi- 
bilem, et supplet ipse tanta gratia praeservante, quantam ia Sacramento reci- 
perent: et ideo huiusmodi Animabus non est bonum in tali casu ad Sacra- 
mentum Poeritentiae accedere, quia id est illis impossibile. 

65. Praepositis obediendum est in exteriore, et latitudo voti obedientiae 
Religiosorum tantummodo ad exteriores pertingit. In interiore vero aliter res 
se habet, quo solus Deus, et Director intrant. 

Quas quidem propositiones tanquam haereticas, suspectas, et erroneas, 
scandalosas, blasphemas, piarum aurium offensivas, temerarias, Christianae 
disciplinae relaxativas, et eversivas, et seditiosas respective, ac quaecumque 
super iis verbo, scripto, vel typis concessa pariter cum voto eorumdem Fra- 
trum Nostrorum S. R. E. Cardinalium, et Inquisitorum Generalium damna- 
vimus, circumscripsimus, et abolevimus: deque eisdem, et similibus omnibus, 
et singulis post hoc quoque modo loquendi, scribendi, disputandi, easque 
credendi, tenendi, docendi, aut in praxim reducendi facultatem quibuscum- 
que interdiximus, et contrafacientes omnibus dignitatibus, gradibus, hono- 
ribus, beneficiis, et Officiis ipso facto perpetuo privamus, et inhabiles ad 
quaecumque decrevimus, vinculoque etiam anathematis eo ipso innodavimus, 
a quo nisi a Nobis, et a Romanis Pontificibus Successoribus nostris valeant 
absolvi. Praeterea eodem Nostro Decreto. prohibuimus, et damnavimus omnes 
libros, omniaque opera quocumque loco, et idiomate impressa, nec non omnia 
manuscripta eiusdem Michaeiis de. Molinos, vetuimusque, ne quis cuiuscum- 
que gradus, conditionis, vel status etiam speciali nota dignus, audeat sub 
quovis praetextu, quolibet pariter idiomate, sive sub eisdem verbis, sive sub 
aequalibus, aut aequipollentibus, sive absque nomine, seu ficto, aut alieno 
nomine ea imprimere, vel imprimi facere, neque impressa, seu manuscripta 
legere, vel apud se retinere, sed Ordinariis locorum, aut haereticae pravitatis 
Inquisitoribus statim tradere, et consignare teneatur sub eisdem poenis 
superius inflictis, qui Ordinarii, et Inquisitores statim ea igne comburant, et 
comburi faciant. Tandem, ut praedictus Michael de Molinos ob haereses, 
errores, et turpia facta praedicta de debitis poenis in aliorum exemplum, et 
ipsius emendationem plecteretur, lecto in eadem nostra Congregatione toto 
processu, et auditis dilectis filiis Consultoribus Nostris S. Inquisitionis Officii, 
in S. Theologia, et in Iure Pontificio Magistris, cum eorumdem Ven. Fr. Nostro- 
rum S. R. E. Cardinalium unanimi voto, dictum Michaelem de Molinos tan- 
quam reum convictum, et confessum respective, et uti haereticum formalem, 
licet poenitentem in poenam arcti, et perpetui carceris, et ad peragendas 
alias poenitentias salutares, praevia tamen abiuratione de formali per ipsum 
emittenda servato luris ordine damnavimus; mandantes ut die, et hora prae- 
figendis in. Ecclesia S. Mariae supra Minervam huius Almae Urbis praesen- 
tibus omnibus Venerabilibus Fratribus Nostris S. R. E. Cardinalibus, et 
Romanae Curiae Nostrae Praelatis, universoque Populo ad id etiam per 
concessionem Indulgentiarum convocando, ex alto tenor processus stante 
in suggesto eodem Michaele de Molinos una cum sententia inde sequuta 
legeretur, e£ postquam idem Molinos habitu poenitentiae indutus praedictos 
errores, et haereses publice abiurasset, facultatem dedimus dilecto filio Nostri 
Sancti Officii Commissario, ut eum a censuris, quibus innodatus erat, in 
forma Ecclesiae consueta absolveret; quae omnia in executionem dictae 
Nostrae Ordinationis die 3 Septembris labentis anni solemniter adimpleta 


sunt. 

8 2. Et licet supranarratam Decretum de mandato Nostro latum ad 
maiorem fidelium cautelam typis editum publicis locis affix'm, et divulgatum 
fuerit, nihilominus ne huius Apostolicae damnationis memoria futuris tem- 
poribus deleri possit, utque Populus Christianus Catholica veritate instru- 
ctior per viam salutis incedere valeat, Praedecessor'imi Nostrorum Summorum 
Pontificum vestigiis inhaerentes, hac Nostra perpetuo valitura Constitutione 
supradictum Decretum denuo approbamus, confirmamus, et debitae execu- 
tioni tradi mandamus, iterum supradictas propositiones diffinitive damnan- 
tes, et reprobantes, librosque, et manuscripta eiusdem Michaelis de Molinos 
prohibentes, et interdicentes sub eisdem poenis, et censuris contra transgres- 
sores latis, et inflictis. 

8 3. Decernentes, etc. 

[Bull. Rom., tom. 8, p. 441-445]. 


253. 


Alexander VIII, const. Inter multiplices, 4 aug. 1690. 


Inter multiplices Pastoralis Officii Nostri curas, quibus iugiter premi- 
mur, in illam peculiari studio incumbimus, 'itt Apostolicae Sedis, ac univer- 
salis Ecclesiae, nec non etiam singularum Ecclesiarum iura ubique sarta tecta, 
ac illibata tueri, et conservare, eaque adversus quaecumque, per quae illis 
aliquid detrimenti inferri potest, tradita Nobis divinitus potestate vindicare 
satagamus, sicut omnibus mature, ac debite pensatis iustitiae, ac rationi con- 
sentaneum esse in Domino arbitramur. 

8 I. Cum itaque ex quo primum humilitatem nostram inscrutabili Divi- 
nae suae providentiae arcano in suprema Militantis Ecclesiae specula collo- 
cavit Altissimus, prae ceteris, quae Pontificiae Nostrae solicitudini sese obtu- 
lere, negotiis, illa in primis gravissima, ac Nobis qui charissimum in Christo 
Filium Nostrum Ludovicum Francorum Regem Christianissimum, et floren- 
tissimum illius Regnum in visceribus gerimus charitatis, permolesta, et plane 
acerba acciderint, quae sive adversus dicti Regni Ecclesiarum iura, sive 
adversus Romani Pontificis, et Ecclesiae universae auctoritatem nonnulli 
venerabiles fratres Archiepiscopi, Episcopi, et alii eiusdem Regni Ecclesiastici 
Viri in Comitiis Cleri Gallicani Parisiis anno 1681 congregati, tum praestito 
inibi per eos extensioni illius Iuris, quod vocant Regaliae, ad omnes dicti 
Regni Ecclesias assensu, tum edita subinde de potestate Ecclesiastica qua- 
tuor propositiones continente declaratione, peregerunt, quaeque ipsa Comitia 
subsecuta fuerunt mandata, arresta, confirmationes, declarationes, Epistolae, 
edicta, et Decreta quaecumque a quibusvis personis, sive Ecclesiasticis, sive 
laicis quavis auctoritate, et potestate fungentibus edita, seu publicata, nec 
non quae alias demum nonnullis ab hinc annis in regno praefato eidem 
Sedi Apostolicae, Romanaeque Ecclesiae, seu quibuscumque aliis Ecclesiis, 
Monasteriis, et locis piis, illorumque respective personis, rebus, bonis, et 
iuribus, seu alias iurisdictioni, vel immunitati, aut libertati Fcclesiasticae 

quomodolibet praeiudicialia quovis modo peracta, ac gesta fuerunt: haec 
Nos, qui lurium Ecclesiasticorum assertores in Terris a Domino constituti 
sumus, dies, noctesque in amaritudine Animae nostrae cogitantes, manus 
nostras cum lacrymis, et suspiriis levavimus ad Dominum, eumque toto 
cordis affectu rogavimus, ut Nobis potenti gratiae suae auxilio adesset quo 
ardua hac in re commissi Nobis Apostolici muneris partes salubriter exequi 
valeremus; eaque consideratione adducti, ac ne supremo Iudici rationem 
villicationis Nostrae reddituri negligentiae in credita Nobis administratione 
argueremur (quantum divina Bonitas dedit) nihil huc usque praetermisimus, 
quo praeiudicialia praefata ab iismet, qui ea peregerant, ex animo retracta- 
rentur. 

S 2. Verum, quo efficacius, ac uberius Sedis praefatae, Ecclesiae Uni- 
versae, lurisdictionisque et Immunitatis, ac libertatis Ecclesiasticae, Ecclesia- 
rumque, Monasteriorum, et locorum piorum huiusmodi, illorumque persona- 
rum praedictarum indemnitati perpetuis futuris temporibus consultum sit, 
auditis quamplurimis ex Venerabilibus fratribus Nostris Sanctae Romanae 
Ecclesiae Cardinalibus, et nonnullorum in Sacra Theologia Magistrorum, ac 
etiam in Decretis Doctorum ad examen negotii huiusmodi a Nobis specia- 
liter delectorum, qui illum mature discusserunt, remque totam Nobis expo- 
suerunt, sententiis, quantum Nobis ex alto conceditur providere volentes, ac 
felic. record. Innocentii Papae XI Praedecessoris Nostri, qui occasione rescri- 
bendi ad Literas, quibus Archiepiscopi, et alii Ecclesiastici Viri supradicti de 
rebus ab ipsis gestis certiorem eum reddiderant per quasdam in simili forma 
Brevis die 11 Aprilis 1682 expeditas Literas improbavit, rescidit, et cassavit, 
quae in dictis Comitiis acta fuerant in negotio Regaliae, cum omnibus inde 
secutis, et quae subinde attentari contigisset, eaque perpetuo irrita, et inania 
declaravit,! vestigiis inhaerentes, necnon in dictis Comitiis Anni 1682, tum 
circa extensionem luris Regaliae, quam circa declarationem de potestate 
Ecclesiastica huiusmodi actorum, ac etiam omnium, et singulorum Manda- 
torum, Arrestorum, Confirmationum, Declarationum, Epistolarum, Edictorum, 
Decretorum quavis auctoritate, sive Ecclesiastica, sive etiam Laicali editorum, 
seu publicatorum, nec non aliorum quomodolibet praeiudicialium praefato- 
rum in Regno supradicto quandocumque, et a quibusvis, ac ex quacumque 
causa, et quovis modo factorum, et gestorum, ac inde secutorum quorum- 
cumque etiam specificam, et individuam mentionem, et expressionem de 
necessitate requirentium tenores, et datas, etiam veriores praesentibus pro 
plene, et sufficienter expressis, ac de verbo ad verbum insertis, et exactis- 
sime specificatis habentes, motu proprio, ac ex certa scientia, et matura 
deliberatione nostris, deque Apostolicae potestatis plenitudine, omnia, et 
singula, quae tam quoad extensionem luris Regaliae, quam quoad declara- 
tionem de potestate Ecclesiastica, ac quatuor in ea contentas propositiones 
in supradictis Comitiis Cleri Gallicani anno 1682 habitis, acta, et gesta fue- 
runt, cum omnibus, et singulis Mandatis, Arrestis, Confirmationibus, Decla- 
rationibus, Epistolis, Edictis, Decretis a quibusvis personis sive Ecclesiasticis, 


! Cf. supra, in N. 251. 

sive Laicis quomodolibet qualificatis quavis auctoritate, et potestate, etiam 
individuam expressionem requirente fungentibus editis, seu publicatis, nec 
non reliqua omnia quotcumque, et qualiacumque eidem Sedi Apostolicae, 
Romanaeque Ecclesiae, vel iurisdictioni, immunitati, vel libertati Ecclesiasticae 
seu alias Ecclesiis, Monasteriis, illorumque respective personis, rebus, bonis, 
privilegiis, praerogativis, et iuribus quibuscumque quomodolibet praeiudi- 
cialia in dicto Regno peracta, et gesta, cum omnibus, et singulis quando- 
cumque, et quomodocumque inde secutis, et quocumque tempore secuturis, 
ipso iure nulla, irrita, invalida, inania, viribusque, et effectu penitus, et omnino 
vacua ab ipso initio fuisse, et esse, ac perpetuo fore, neminemque ad illo- 
rum, seu cuiuslibet eorum, etiamsi iuramento vallata sint, observantiam teneri, 
neque ex illis cuiquam aliquod ius, vel actionem, aut titulum etiam colora- 
tum, vel possidendi, aut praescribendi causam, etiamsi longissimi, et imme- 
morabilis temporis possessio, etiam citra ullam interpellationem vel. inter- 
ruptionem subsecuta sit, vel subsequatur, acquisitum fuisse, nec esse, minusque 
ullo tempore acquiri, et competere, neque illa ullum statum facere, vel fecisse, 
sed perinde ac si numquam emanassent, vel facta fuissent, pro non extan- 
tibus, et non factis perpetuo haberi debere, tenore praesentium declaramus. 
Et nihilominus ad abundantiorem cautelam, ac quatenus opus sit, acta, et 
gesta praefata, aliaque praemissa omnia Motu, scientia, deliberatione, et 
potestatis plenitudine paribus improbamus, cassamus, irritamus, et annulla- 
mus, viribusque, et effectu penitus, et omnino vacuamus, et contra illa, deque 
eorum nullitate coram Deo protestamur. 
S 3. Decernentes, etc. 
[Bull. Rom., tom. 9, p. 38-40]. 


254. 


Alexander VIII, const. Alias emanavit, 21 oct. 1690. 


Alias emanavit a felicis rec. Innocentio PP. XI Praedecessore nostro in 
Congregatione tunc existentium S. R. E. Cardinalium negotiis Propagandae 
fidei praepositorum coram ipso Innocentio Praedecessore habita, Decretum 
tenoris, qui sequitur, videlicet: Die 29 lanuarii 1677. In. generali Congrega- 
tione de Propaganda fide habita in Palatio Apostolico coram Sanctissimo 
D. Innocentio divina providentia PP. XI, ac Eminentissimis, et Reverendis- 
simis Cardinalibus eiusdem Sacrae Congregationis. Decretum ne permittatur 
Graecis cuiuscumque status, et conditionis etc. pecunias quaestuare, vel quovis 
alio modo eleemosynas petere. 

S 1. « Cum Sancta loca Hierosolymitana, in quibus Verbum caro factum 
est, et nostrae reparationis Mysteria Deo miserante, completa sunt, hactenus 
administrationi, et custodiae Fratribus Sancti Francisci de Observantia a 
S. Sede Apostolica commissa nuperrimis hisce diebus a Graecis Schismati- 
cis, subornatis Aulae Turcicae Ministris de manu dictorum Fratrum Sancti 
Francisci summo Latinorum dedecore usurpata sint, iis praecipue subsidiis, 
quae ex fidelium Christianorum eleemosynis iidem Graeci perceperunt: ut 

huic sceleri modus imponatur, neve ex fidelium pietate Schismaticis, et per- 
petuis Ecclesiae Romanae hostibus aditus ad novas cumulandas iniurias 
aperiatur, Sanctissimus D. N. Innocentius PP. XI suorum Praedecessorum 
Summorum Pontificum vestigiis inhaerendo, etiam de consilio, et voto Emi- 
nentissimorum DD. S. R. E. Cardinalium de fide Propaganda praepositorum, 
omnibus, et quibuscumque S. R. E. Cardinalibus a latere Legatis, Nuntiis 
Apostolicis, Patriarchis, Archiepiscopis, Metropolitanis, Episcopis, Abbatibus, 
caeterisque omnibus ordinariis de utroque Clero Saeculari, et Regulari, Eccle- 
siasticam lurisdictionem, tam ordinariam, quam delegatam in suis Iurisdictio- 
nibus, sive Dioecesibus respective exercentibus in virtute Sanctae Obedien- 
tiae iniungit, atque inhibet, ne de caetero quibuscumque Graecis tam 
Saecularibus, quam Ecclesiasticis, etiam Regularibus, quacumque dignitate, 
quamvis Abbatiali, seu Archimandritiali, Episcopali, Metropolitica, Archiepi- 
scopali, sive Patriarchali fulgentibus, tacite, vel expresse sub quocumque 
praetextu permittant pecunias quaestuare, vel quovis alio modo eleemosynas 
a fidelibus petere, etiamsi de eorum unione cum Ecclesia Latina per abiura- 
tionem Schismatis, et fidei Catholicae professionem in manibus Episcoporum, 
vel Inquisitorum contra haereticam pravitatem literis testimonialibus docue- 
rint, vel per alios Episcopos, et locorum Ordinarios similis quaestuationis 
-facultates in scriptis acceperint, vel ad fidem de novo conversi, aliorum 
Schismaticorum iram, et insidias effugere conati sint, vel ad effectum repa- 
randi Ecclesias ab Infidelibus dirutas, et non obstantibus aliis quibuscum- 
que praetextibus, et causis: imo potius omnes, et singulas literas patentales 
a quocumque Praesule etiam speciali nota digno, et a Tribunalibus Curiae 
Romanae, et eiusdem Sacrae Congregationis de fide Propaganda, dummodo 
contentis in praesenti Decreto specialiter, et expresse non fuerit derogatum 
cum posteriori data, statim ac in eorum Ordinariorum manus pervenerint, 
ad Sacram de fide Propaganda Congregationem transmittant. Et ne contra 
praemissorum omnium observantiam allegari possit futuris temporibus igno- 
rantia, eadem Sanctitas Sua de consilio eorumdem S. R. E. Cardinalium 
voluit, ut huic Decreto, aut etiam literis ad eius formam expeditis, seu expe- 
diendis, sive scriptis, sive impressis, ab eiusdem tamen S. Congregationis 
Praefecto signatis, sigilloque solito munitis, fides eadem adhibeatur, quae 
ipsis originalibus praestaretur. Non obstantibus quibuscumque. Datum Romae 
die 4 Februarii 1677. P. Cardinalis de Alteriis Praefectus: loco H& sigilli. 
V. Cerrus Secretarius ». 

S 2. Cum autem, sicut dilectus filius Bernardus losephus a lesu Maria 
Frater expresse professus Ordinis Minorum Sancti Francisci de Observantia 
Reformatorum nuncupatorum, et Tribunalis S. Inquisitionis Qualificator, nec 
non charissimi in Christo filii nostri Caroli Hispaniarum Regis Catholici 
concionator, ac Commissarius, et Procurator Generalis in Romana Curia 
totius familiae Terrae Sanctae Nobis nuper exponi fecit, firmiora sint ea, 
quibus iterata accedit Apostolicae Sedis auctoritas: Nobis propterea dictus 
Bernardus losephus humiliter supplicari fecit, ut Decretum huiusmodi Apo- 
stolicae Confirmationis nostrae patrocinio communire de benignitate Aposto- 
lica dignaremur. 

8 3. Nos igitur ipsum Bernardum losephum specialibus favoribus, et 
gratiis prosequi volentes, et a quibusvis excommunicationis, suspensionis, et 
interdicti, aliisque Ecclesiasticis sententiis, censuris, et poenis a lure, vel ab 
homine quavis occasione, vel causa latis, si quibus quomodolibet innodatus 
existit, ad effectum praesentium dumtaxat consequendum harum serie absol- 
ventes, et absolutum fore censentes, huiusmodi supplicationibus inclinati, 
Decretum praeinsertum a memorato Innocentio Praedecessore editum, ut 
praefertur, auctoritate Apostolica tenore praesentium approbamus, et confir- 
mamus, ac innovamus, illique inviolabilis Apostolicae firmitatis robur adii- 
cimus. 

8 4. Decernentes, etc. 

[Bull. Rom., tom. 9, p. 87, 8S]. 


255. 


Alexander VIII, const. Cum alias, 22 dec. 1690. 


Cum alias a fel. recor. Innocentio Papa XI, Praedecessore nostro ema- 
naverint Literae tenoris: Innocentius Episcopus Servus Servorum Dei, Ad 
perp. rei memor. Ad nostri Apostolatus auditum (Reliqua vide supra, in 
N. 250). Datum Romae apud S. Petrum Anno Incarnationis Dominicae mil- 
lesimo sexcentesimo septuagesimo septimo, quarto idus Martii Pontif. Nostri 
Anno Primo. 

8 1. Hinc est, quod Nos tam execrandum scelus, ac nefariam temeri- 
tatem, quantum in Nobis est, cohibere, et propterea praeinsertam, et quas- 
cumque alias tam Sacrorum Canonum, quam aliorum Romanorum Ponti- 
ficum pariter Praedecessorum Nostrorum Constitutiones, et Ordinationes 
favore Fidei Catholicae, ac Officii Sanctae Inquisitionis in praemissis, et 
circa ea quomodolibet emanatas confirmare, et respective declarare, ampliare, 
et extendere volentes, Motu. proprio, non ad alicuius super hoc oblatae peti- 
tionis instantiam, sed ex mera scientia, ac matura deliberatione nostris, deque 
Apostolicae potestatis plenitudine; ac de Venerabilium Fratrum nostrorum 
S. R. E. Cardinalium in tota Republica Christiana adversus haereticam pra- 
vitatem Generalium Inquisitorum a Sancta Sede Apostolica specialiter depu- 
tatorum consilio, hac nostra perpetuo valitura Constitutione, praeinsertas 
Literas d. Innocentii Praedecessoris, necnon praedictas Constitutiones, et 
Ordinationes, omniaque, et singula in eis contenta, et expressa, quorum 
tenores praesentibus pro plene, et sufficienter expressis, et insertis haberi 
volumus, earumdem tenore praesentium perpetuo confirmamus, et approba- 
mus, et innovamus, easque inviolabiliter, et inconcusse servari volumus, et 
mandamus. 

8 2. Et nihilominus omnes quascumque, et singulas personas, tam Sae- 
culares, quam Ecclesiasticas, etiam Regulares cuiuscumque Dignitatis, status, 
gradus, Ordinis, Congregationis, Societatis, et Instituti, etiam Societatis lesu, 
et Sancti loannis Hierosolymitani quibuscumque privilegiis, exemptionibus, 

et Indultis, etiam in corpore iuris clausis munitas, et suffultas, speciali, ac 
etiam specialissima nota dignas, et eas, quae nominatim, et individualiter 
exprimi debent, neque aliter, quam sub praescripto certae formae in gene- 
ralibus, aut specialibus Constitutionibus includi, et comprehendi possunt, 
ac solent, nulla prorsus excepta, sub praeinserta Innocentii Praedecessoris 
Constitutione praedicta comprehensas, et si quas ex eis pro tempore atro- 
cissimi huius criminis reos esse constiterit, has omnibus, et singulis, tum 
antiquis, tum in dicta praeinserta Innocentii Praedecessoris Constitutione 
innovatis, etiam quoad Ecclesiasticos degradationis realis, et traditionis bra- 
chio Saeculari poenis omnino, et irremissibiliter obnoxias fuisse, et esse, 
cognitionemque praedicti sceleris contra eas ad Ordinarios Ecclesiasticos, 
et ad Inquisitores contra haereticam pravitatem, qui iuxta huius nostrae, et 
aliarum quarumcumque ad favorem Fidei, et Officii Sanctae Inquisitionis 
huiusmodi Constitutionum editarum formam, et tenorem procedere valeant, 
ac debeant privative quoad alios quoscumque, spectavisse ac spectare, motu, 
scientia, deliberatione, potestatis, plenitudine, et consilio pariter tenore prae- 
sentium declaramus, statuimus, atque decernimus. s 

$ 3. Insuper hac eadem Nostra perpetuo valitura Constitutione iisdem 
motu, scientia, deliberatione, potestatis plenitudine, et consilio, memoratam 
praeinsertam dicti Innocentii Praedecessoris Constitutionem cum declaratio- 
nibus, ac dispositionibus praedictis, omnibusque, et singulis superius expres- 
sis, et contentis, contra quoscumque, sive Saeculares, sive Ecclesiasticos, 
etiam Regulares, ut praefertur, expressos, qui dictas Hostias, vel particulas 
consecratas quocumque modo, etiam sine qualitate furti per se ipsos, vel 
alios quoscumque, aut de alterius mandato habuerint, seu retinuerint, vel alio 
transferre, seu transportare praesumpserint, super quibus stari volumus iudi- 
cio, et interpretationi praefatorum venerabilium Fratrum Nostrorum S. R. E. 
Cardinalium Inquisitorum, quibus pariter cognitionem super praedictis reser- 
vamus iuxta casuum, et personarum circumstantias, et qualitates cum iisdem 
poenis, etiam traditionis brachio saeculari, earumdem tenore praesentium 
ampliamus, et extendimus. 

8 4. Non obstantibus, etc. 

[Bull. Rom., tom. 9, p. 97, 98]. 


256. 


Innocentius XII, const. Ut iudicium, 15 oct. 1693. 


Ut iudicium Nostrum de vultu Dei prodeat et oculi eius videant aequi- 
tates, acceptionem personarum, quae apud eumdem Deum non est, nullis 
humilitatis Nostrae suffragantibus meritis, sed quantum Nobis ex alto con- 
cessum est arcere impense studuimus, illamque etiam a quibusdam Indultis 
quae a Romanis Pontificibus Praedecessoribus Nostris concessa accepimus, 
seu quae in posterum concedentur, congrua moderatione eliminare deside- 
ramüs, nam cum unum corpus simus in Christo, singuli autem alter alte- 

rius membra, grave videri non debet, si qui in Ecclesia uni Domino famu- 
lantur, una eademque libertate congaudeant, et praesertim qui in eodem 
gradu sunt constituti, aliquando providis sanctionibus ad aequalitates redu- 
cantur, ut sicut pari dignitate praefulgent, dispari nimis privilegio, seu Indulto 
non distinguantur: Pondus enim, et pondus, mensura, et mensura, utrumque 
abominabile est apud Deum. 

8 I1. Cum itaque praefati Praedecessores Nostri S. R. E. Cardinalibus, 
qui pro ipsius Ecclesiae statu salubriter dirigendo assidue laborare non ces- 
sant, facultatem de fructibus Ecclesiasticis, et de bonis exinde, seu alias quae- 
sitis disponendi tam in ultima voluntate, quam alias, et respective eorum 
haeredibus ab intestato in praemissis succedendi, sub quadam moderata, et 
congrua forma de benignitate Sedis Apostolicae concedere consueverint; 
vice autem versa nonnulli ex iisdem Praedecessoribus huiusmodi modera- 
tionem, seu formam ampliantes, suis sive veris, sive adscitis Consangui- 
neis, vel affinibus, et forsan etiam nonnullis aliis S. R. E. Cardinalibus longe 
maiora Indulta, et cum amplioribus facultatibus, modis, circumstantiis, clau- 
sulis, cautelis, et derogationibus concesserint; et propterea sicut aliis Nostris 
Anno Incarnationis Dominicae millesimo sexcentesimo nonagesimo secundo, 
decimo Kal. Iulii expeditis Literis modum circa donationes, et reddituum 
Ecclesiasticorum distributionem in Consanguineos, vel affines Romani Pon- 
tificis pro tempore existentis inviolabiliter servandum salubri moderatione 
praescripsimus, ! ita etiam huiusmodi Indultorum ampliationibus, differentiis, 
ut praefertur inter eiusdem S. R. E. Cardinales, hac Nostra speciali Consti- 
tutione occurrere, et opportune providere cupientes: Motu proprio, non ad 
cuiusquam Nobis super hoc oblatae petitionis instantiam, sed ex certa scientia, 
et matura deliberatione Nostris, deque Apostolicae potestatis plenitudine 
omnia quaecumque, et singula Indulta testandi, seu alias disponendi, et respe- 
ctive ab intestato succedendi, omnibus, et singulis Cardinalibus, praefatorum 
Romanorum Pontificum Praedecessorum, qui illa concesserunt consanguineis, 
vel affinibus, seu illorum loco adlectis, vel adscitis, et forsan etiam nonnullis 
aliis quomodocumque, qualitercumque, et quandocumque sub quibusvis ver- 
borum tenoribus, et formis, modis, cautelis, circumstantiis, qualitatibus, et cum 
quibuscumque etiam derogatoriarum derogatoriis, aliisque efficacioribus, effi- 
cacissimis, et insolitis clausulis, et irritantibus, et aliis Decretis in genere, vel in 
specie, etiam motu, scientia, ac potestatis plenitudine paribus, et ex quacumque 
causa, etiam meritorum, seu remunerationis laborum, et onerum, et alias 
quomodolibet insimul, vel ad partes, et semel pluries, et quantiscumque 
vicibus, et modis concessa, innovata, et confirmata, eorum omnium, et sin- 
gulorum tenores, ac si de verbo ad verbum inserti essent, pro plene, et suf- 
ficienter expressis habentes, prorsus, omnino, et irrefragabiliter moderamur, 
et ad terminos, modum, et tenorem, et formam ordinariam Indultorum 
testandi, seu alias disponendi, et respective ab intestato succedendi, omnibus 
aliis eiusdem S. R. E. Cardinalibus concedi solitorum penitus, omnino, ac in 
omnibus, et per omnia reducimus. Revocantes, cassantes ac irritantes prorsus, 

et inane remanere, et fore mandantes, quidquid in Indultis ad favorem Car- 
dinalium consanguineorum seu affinium, et forsan nonnullorum aliorum, ut 
praefertur, contra, praeter, vel ultra modum, et formam ordinariam cum 
omnibus aliis Cardinalibus in praedictis servari solitam fuerit quoquo modo 
concessum, indultum, seu elargitum, perinde, ac si praefata Indulta ad favo- 
rem praedictorum Cardinalium consanguineorum, vel affinium, et forsan 
aliorum, ut praefertur, in hac parte, seu in his partibus non emanassent. 

8 2. Ad haec cupientes super praemissis, et circa ea similiter in poste- 
rum providere, Motu, scientia et potestatis plenitudine paribus statuimus, 
decernimus, et ordinamus, quod illud idem, quod superius circa concessa 
Iadulta constituimus, et mandavimus, similiter in quibuscumque Indultis, et 
facultatibus huiusmodi, quae deinceps singulis eiusdem S. R. E. Cardinalibus 
Romani Pontificis pro tempore viventis, ut praefertur, consanguineis, vel affi- 
nibus, sive veris, sive adlectis, et adscitis, et forsan etiam nonnullis aliis, 
etiam per Nos, et Romanos Pontifices Successores Nostros, dictamque Sedem 
Apostolicam pro tempore concedentur, omnino, et ad unguem debeat obser- 
vari. Quodque huius ! Indulta, seu omnes Literae Apostolicae desuper tam 
per Cancellariam, quam per Cameram Apostolicam, ac etiam per viam secte- 
tam, sive de Curia, vel sub Annulo Piscatoris, sive alias absque moderatione, 
reductione, aliisque praefatis, ac alias praeter, vel contra formam, et tenorem 
praesentis Constitutionis etiam motu, scientia, et potestatis plenitudine pari- 
bus, etiam cum praesentium speciali, et expressa derogatione, ac sub qui- 
busvis verborum tenoribus, et formis, et cum quibuscumque etiam deroga- 
toriarum derogatoriis, aliisque efficacioribus, efficacissimis, et insolitis clausulis, 
et irritantibus, et aliis Decretis in genere, vel in specie pro tempore conce- 
dendae, seu expediendae, in ea parte, seu in illis partibus, quae erunt contra, 
praeter, vel ultra formam ordinariam cum omnibus aliis Cardinalibus in prae- 
dictis servari consuetam, nullius sint roboris, et momenti, nec cuiquam, ac 
si non emanassent, suffragentur. 

8 3. Caeterum perpendentes, universum eiusdem S. R. E. Cardinalium 
Collegium tanquam Senatum Universalis Ecclesiae in excolenda vinea Domini 
Nobiscum assidue collaborare, ac propterea operae pretium, ac congruum 
fore, ut omni personarum acceptatione sublata, eosdem omnes, et singulos 
Cardinales potius amplioribus privilegiis, et gratiis circa Indulta huiusmodi 
paritormiter complectamur, et communiamus. Cum itaque felic. record. Cle- 
mens Papa IX Praedecessor Noster privilegia, et facultates testandi praefa- 
torum S. R. E. Cardinalium ad illos etiam fructus extenderit, et ampliaverit, 
qui si naturales essent, et a solo in quo sunt producti legitime, et iuxta rei 
naturam fuissent sublati, et a manibus Colonorum, vel aliorum quorumcum- 
que debitorum percepti, licet in horreis Ecclesiarum, vel in quovis alio loco 
adhuc inconsumpti, vel nullo modo aliis ipsorum Cardinalium bonis immixti, 
aut eorum patrimonio incorporati reperirentur, si vero civiles essent, post- 
quam dies solutionis advenisset, fuissent per quoscumque debitores quomo- 
dolibet persoluti, et ad manus, Cardinalium, vel eorum Ministros pervenissent, 

seu in aliquo loco publico ad eorumdem creditum fuissent depositi; idque 
etiam idem Praedecessor servari voluisset in terminis quomodolibet debitis 
pro affictibus bonorum, et iurium quorumcumque, quos in dictis faculta- 
tibus comprehendi voluit, et mandavit, si modo quo supra fructus tam 
civiles, quam naturales Conductoribus, et affictuariis locati, et concessi per 
illos fuissent percepti, quamvis termini solutionis affictuum per Locatores 
fuissent posticipate conventi, et alias prout in eiusdem Clementis cedula 
motus proprii sub Datum pridie Kal. Martii, Pontificatus sui anno primo, 
uberius continetur.! Hinc est, quod motu, scientia, et potestatis plenitudine 
paribus praefatam cedulam Motus proprii cum omnibus, et singulis in ea 
contentis, nedum amplissime, et plenissime confirmamus, et approbamus, 
sed quia accepimus eamdem cedulam non fuisse pacifice observatam, seu 
illius executionem per varias interpretationes fuisse controversam, et retar- 
datam, omnino volumus, et quibuscumque non obstantibus mandamus, illam 
inviolabiliter observari, et sublata quacumque contraria interpretatione omni- 
modae exequutioni demandari, praesentibus pro tempore existentibus Camerae 
Nostrae Thesaurario Generali, Clericis Praesidentibus, Commissario pariter 
Generali, caeterisque dictae Camerae Officialibus, et Ministris, et quibuscum- 
que aliis enixe prohibentes, ne in totum, vel aliqua in parte etiam minima 
effectum, et exequutionem memoratae cedulae Motus proprii, necnon prae- 
sentis Nostrae Constitutionis in hac parte quoquo modo impediant vel retar- 
dent, minusque ad supradictorum fructuum in praefata cedula Motus pro- 
prii, ut praefertur, contentorum incamerationem procedant, nec pro illis ali- 
quam compositionem, ratam, portionem, seu quantitatem etiam minimam 
quomodolibet sub quovis praetextu, causa, quaesito colore, et contraria inter- 
pretatione consequi, seu praetendere valeant. Et nihilominus ad maiorem 
cautelam omnia et singula, quae in eadem cedula continentur, hac in per- 
petuum valitura Constitutione iterum, et ex integro plenissime, et amplis- 
sime servari mandamus, decernimus, et sancimus, salva tamen, et firma in 
caeteris, quae praefatae cedulae dicti Clementis Praedecessoris non adver- 
santur, remanente Constitutione piae mem. Urbani Papae VIII etiam Prae- 
decessoris Nostri quo ad fructus beneficiorum inexactos sub Datum quinta 
Aprilis Anno Domini millesimo sexcentesimo vigesimo octavo, et Pontifi- 
catus sui quinto,? quam motu, scientia, et potestatis plenitudine paribus in 
omnibus, et per omnia plenissime, et amplissime praesentium tenore con- 
firmamus, approbamus, et innovamus. 

8 4. Quod si forsan aliqui quocumque etiam Patriarchali, Archiepisco- 
pali, Episcopali, vel alia qualibet dignitate, gradu, vel munere fungentes, seu 
functuri huiusmodi, vel etiam in aliqua parte similia Indulta, seu facultates 
quomodocumque, qualitercumque, et quandocumque, et sub quibusvis ver- 
borum tenoribus, et formis, ac quibuscumque etiam derogatoriarum dero- 
gatoriis, aliisque efficacioribus, et efficacissimis, et insolitis clausulis, ac 
irritantibus, et alis Decretis in genere, vel in specie, etiam motu, scientia, 

et potestatis plenitudine similibus, et ex quacumque causa etiam meritorum, 
in simul, vel ad partes, et semel, vel pluries ab eadem Sede Apostolica ante- 
hac assequuti fuerint seu in posterum assequentur, convenire pariter existi- 
mamus, ne iisdem maioribus favoribus, et gratiis, quam praedicti S. R. E. 
Cardinales, potiantur, et gaudeant. Ideoque motu, scientia, et potestatis ple- 
nitudine paribus, si quid in huiusmodi concessis, vel concedendis Indultis, 
forsan contineretur, quod memoratis Cardinalibus concedi, ut praefertur, 
non consueverit, in omnibus, et singulis illis partibus, in quibus aliquid 
ultra, seu contra tenorem, et formam ordinariam cum dictis Cardinalibus 
servari solitam, fuerit quomodolibet concessum, seu concedetur, iisdemmet 
modo, forma, et cum revocationibus, aliisque praemissis moderamur, et ad 
terminos, seu limites, et formam ordinariam dictorum Indultorum omnibus 
Cardinalibus, ut praefertur, concedi solitorum, in omnibus, et per omnia 
tenore praesentium reducimus. 

S 5. Decernentes, etc. 

[Bull. Rom., tom. 9, p. 324-327]. 


257. 
Innocentius XII, const. Christifidelium, 16 febr. 1694. 


Christifidelium, qui spretis seculi huius illecebris sub suavi Religionis 
iugo divini Numinis sese manciparunt obsequiis, salubriori regimini, et feli- 
cioribus in Domino progressibus, quantum Nobis ex alto conceditur, pro- 
spicere satagentes, inter multiplices curas, quibus occurrentium rerum, nego- 
tiorumque varietatibus obsidemur, ad illam quoque Nostrae considerationis 
aciem dirigimus, per quam huiusmodi Religiosorum Ordines S. R. E. Car- 
dinalium protectioni commissi, ita eiusdem protectionis perfruantur sub»idio, 
ut claustralis disciplinae vigor illibatus permaneat, Institutique observantia 
sarta tecta servetur, ac propterea, quae curae huiusmodi Protectorum, et 
quae curae censurae Superiorum Regularium respective, et magis apte con- 
veniunt congrua distinctione ordinentur, seu potius, quae respectu alicuius 
Ordinis per Romanos Pontifices Praedecessores Nostros proinde desuper 
ordinata noscuntur, quoad illum Confirmationis Nostrae munimine consta- 
biliantur, et quoad eumdem, et alios Ordines praefatis Protectoribus, sive 
similiter, sive dissimiliter commendatos, pro una, eademque regula, ad limites 
tamen praesentium, pariformiter constituantur. Sane licet Sanctus Franciscus 
de Assisio in eius Regula, per Sedem Apostolicam confirmata hisce verbis 
praecepit: Per obedientiam ad hoc iniungo Ministris, ut petant a Domino 
Papa unum de Sanctae Romanae Ecclesiae. Cardinalibus, qui sit Gubernator, 
Protector, et. Corrector istius Fraternitatis, ut semper subditi, et subiecti pedi- 
bus eiusdem S. R. E. stabiles in fide Catholica paupertatem, et humilitatem, 
et Sanctum Evangelium Domini Nostri Iesu Christi, quod firmiter promittimus, 
observemus. Nihilominus nonnulli Romani Pontifices Praedecessores Nostri 
Protectoris huiusmodi facultates declarandas, finesque, quibus illae concludi 

deberent, praescribendos esse, in Domino existimarunt, suisque desuper editis 
Literis decreverunt. 

$ 1. Cum enim aliqui eorumdem Protectorum suam potestatem nimium 
extendisse dicerentur in pluribus, ex quibus in Ordine Minorum graves per- 
turbationes, et scandala fuissent exorta, felic. record. Gregorius Papa XI 
Praedecessor Noster suis sexto Kal. Iunii Pontificatus sui Anno tertio expe- 
ditis Literis! ut idem Ordo in sua primaeva quiete permaneret, de virtute 
in virtutem iret assidue, et quibuslibet amotis praepedimentis, eradicatisque 
spinis, et tribulis, fructum non solum consuetum sed etiam uberiorem affer- 
ret, ad radicalem submotionem turbationum, et scandalorum huiusmodi iam 
exortorum, et ne orirentur in posterum providere, ac eiusdem Ordinis pro 
tempore existentibus Protectoribus transgressionis suae potestatis occasionem 
tollere efficaci remedio cupiens: Auctoritate Apostolica eisdem Protectoribus 
districtius inhibuit, ne praesumerent quaecumque ordinata, statuta, sive dispo- 
sita, aut ordinanda, statuenda, seu disponenda per Generalia, vel Provin- 
cialia, aut Custodialia Capitula infringere, reprobare, corrigere, suspendere, 
aut dispensare super his, seu contra ea, vel eorum aliquid quomodolibet 
immutare, nisi contra praemissos articulos in praefata regula, ut praefertur 
positos, vel aliquem ipsorum existeret manifeste. Aut quemcumque Praela- 
tum, seu Officialem dicti Ordinis, seu alicuius Loci eiusdem quocumque 
nomine nuncuparetur, ponere, seu instituere, aut deponere, destituere, seu 
privare, aut a suo Officio suspendere, seu impedire super eius libero exer- 
citio quovis modo. Aut aliquem Fratrem Ordinis antedicti ad Lectoratum, 
aut quamcumque Lecturam, seu studium, vel gradum promovere, aut pro- 
motos ab eis removere, seu, etiam revocare. Aut de loco ad locum mittere 
aut mutare, sive alicui Fratrum eorumdem eundi ad quodcumque Monaste- 
rium, vel locum alium, vel domum, vel aliquam personam, licentiam impar- 
tiri. Et ne insuper quemvis singularem Fratrem memorati Ordinis de quo- 
cumque crimine, vel delicto punire, vel a poena, seu poenitentia liberare, 
aut eam minuere, augere, vel immutare. Aut etiam alicui Fratri locum, 
cameram, cellam, libros, vel alias res dicti Ordinis concedere, vel eius usui 
deputare. Aut quemcumque per Praelatos eiusdem Ordinis, aut alios depu- 
tatum quomodolibet amovere. Nec etiam de rebus, aut correctione Fratrum 
dicti Ordinis, nisi in casibus praemissis contentis in praefata Regula, seu 
eorum aliquo se aliquatenus intromittere quovis modo, ita ut dictus Ordo, 
seu Fratres eiusdem Ordinis in nullo subessent futuris Protectoribus, nisi 
in casu, in quo ipsorum Fratrum Communitas, vel Generale Capitulum 
(quod abesset) a praedictis articulis, vel eorum aliquo deviassent, alioquin 
si secus fecissent, id decrevit irritum, et inane. Et nihilominus Fratres qui 
contra eiusmodi inhibitionem quidquam impetrassent, seu post inhibitionem 
eiusmodi usi fuissent etiam per alios impetratis punirentur, illis poenis, qui- 
bus fuissent pro gravibus culpis secundum statuta dicti Ordinis puniendi, 
et nihilominus essent actibus privati legitimis, et a suis, si quae habuissent, 
suspensi officiis ipso facto. Caeterum memoratus Gregorius Praedecessor 


! Const. Cunctos Christifideles, 27 maii 1373. - Bull. Rom., tom. 3, lI, p. 352, 353. 


Romani Pontifices 495 


eosdem futuros Protectores hortatus fuit attentius, quod per facti efficaciam 
sic nominis sui officii procurarent effectum, ut Ordo ipse per eos non lae- 
deretur in aliquo, sed potius ab adversis, pro tempore forsan imminentibus, 
seu opportuno defensionis clypeo protegeretur, et a noxiis praeservaretur: 
sic acturi provide, et aequitatis, ac modestiae limites servaturi, ut non tra- 
heretur ad noxam, quod provisum fuerat ad salutem, sed ex charitativis 
gestis eorum Ordo praefatus quietem, et consolationem perciperet, et i[si 
Protectores magnum apud Deum praemium sortirentur, et super contrario 
non oporteret dictae Sedis providentiam aliud remedium adhibere. 

S 2. Successive recol. mem. Sixtus Papa IV etiam Praedecessor Noster, 
qui cum sibi in minoribus constituto memorati Ordinis generalis cura, et 
administratio incubuisset, saluberrimum, opportunum, et necessarium dicto 
Ordini fuisse conspexerat, ut Protectores ultra praefixum, ab eiusdem Otrdi- 
nis Regula, auctoritatem non extenderent, nam expertus fuerat, et viderat 
quanta pax, quies, utilitas, quantaque commoda praefato Ordini, et Fratribus 
eiusdem ex firma, et inconcussa praefatarum Literarum dicti Gregorii pari- 
ter Praedecessoris observantia provenerant, quae, et quantae perturbationes, 
iacturae, incommoda, damna, et gravia scandala in dicto Ordine suscitata 
fuerant, quoties illius Protectores suae auctoritatis limites excedere attentan- 
tes in particularibus dicti Ordinis, et Fratrum eiusdem causis, et negotiis se 
intromittere, et usurpata sibi auctoritate ea videre, cognoscere, iudicare, et 
decernere voluerant: cupiens, ut Religio, et Ordo praefatus, quem affectuo- 
sissima charitate complectebatur, utpote quia in eo a teneris annis enutritus, 
et doctrina, ac regularibus disciplinis, et moribus institutus fuerat, quieto 
consistens statu, virtutibus, et meritis augeretur, et multiplicaretur, ut Fidei 
Catholicae, et Christianae Reipublicae augmentum, et multiplex, ac solidum 
fundamentum ex eiusdem Ordinis Fratrum operibus, et exemplis, sapientia, : 
splendore, ac fructuosis studiis, et praedicationibus provenirent, promptis- 
simo, et liberali animo uti dignum censuit, et debitum, ut ea, quae pro ipsius 
Ordinis quiete, pace, tranquillitate, et prosperitate a Romanis Pontificibus 
Praedecessoribus provide statuta, et ordinata fuerant, illibata perdurarent, 
suae approbationis munimine solidavit, interpretatus fuit, et declaravit, prout 
ipsius Ordinis tranquillitati conspexit salubriter expedire. Praemissa igitur 
dictarum memorati Gregorii Praedecessoris Literarum insertione ac praevia 
huiusmodi narrativa, idem Sixtus Praedecessor, ut de caetero ipsius Ordinis 
professoribus omnis evagandi extra Religionem occasio tolleretur, et vera 
suis Praelatis obedientia, in qua Religionis verum, et solidum fundamentum, 
et robur consistit, exhiberetur, praefatique Ordinis, et Fratrum eiusdem 
negotia, et causae non alibi, neque per alios, quam in ipso Ordine, et per 
ipsius Praelatos tractarentur, agitarentur, iudicarentur, et determinarentur, 
tunc existentis Generalis dicti Ordinis Ministri, ac totius generalis Capituli 
in hac parte supplicationibus inclinatus, inhibitionem, ac Literas praefatas 
memorati Gregorii Praedecessoris auctoritate Apostolica suarum tenore Lite- 
rarum approbavit, et robur perpetuae firmitatis obtinere debere decrevit. Et 
per eas Protectori praefato pro tempore existenti, nisi in illis casibus, et 
articulis in Regula dictorum Fratrum expressis, et praefati Gregorii Praede- 

cessoris Literis declaratis, neque in illis, dum non universi, sed aliqui ipsius 
Ordinis professores in quovis numero a Fidei unitate, Sacrosanctae Romanae 
Ecclesiae obedientia deviarent, vel Regulam praefatam non servarent, sed de 
eorumdem deviantium, et non observantium Regulam correctione, aut redu» 
ctione, ac aliis quibuslibet causis, et negotiis dicti Ordinis se intromitteret, 
inhibitum fuisse, dicta auctoritate decrevit, et declaravit. Hortatusque fuit 
illum, qui ad officium Protectionis huiusmodi, quod tunc per obitum bon. 
mem. Bessarionis Episcopi Sabinensis dicti Ordinis, dum viveret, Protectoris, 
vacabat, assumi, et deputari contigisset, et ipsius Successores dicti Ordinis 
Protectores, ac eis in virtute sanctae obedientiae districte praecipiendo inhi- 
buit, ne extra praedictos articulos, et casus in Regula praefata contentos, et 
expressos, nec etiam in illis, cum non universus Ordo, sed aliqua ipsius 
pars, vel speciales personae errarent, ipsorum Fratrum querelas audire, seu 
de ipsorum causis, et negotiis contra Literas, et declarationes huiusmodi 
intromittere se quoquomodo praesumerent; sed curarent, vigilarent, et inten- 
derent, uti erat eorum officium, et praedicti Sancti Francisci, et praefatae 
Sedis intentio fuerat, ipsum Ordinem in quieto, tranquillo, et pacifico statu 
conservare, et augere, et ab impugnantibus, molestantibus, et perturbantibus 
protegere, defendere, et tueri, ne secus agendo Ordinem praefatum non 
solum non protegerent, conservarent, et exaltarent, ut tenebantur, sed in 
animarum suarum perniciem, et dicti Ordinis detrimentum, et scandalum 
perturbarent, destruerent, et confunderent: ut eiusdem Sixti Praedecessoris 
Anno Incarnationis Dominicae millesimo quadringentesimo septuagesimo 
secundo quinto Kalendas Februarii Pontificatus sui Anno secundo expeditis 
Literis continetur. ! 

8 3. Quas, ac alias praefatas memorati Gregorii Praedecessoris Literas 
piae mem. lulius Papa II etiam Praedecessor Noster, qui in minoribus con- 
Stitutus Cardinalatus honore fulgens, dicti Ordinis Protector viginti sex annis, 
et ultra fuerat, dictosque Fratres tanquam peculiares filios in visceribus 
charitatis gerens, eadem commoda, et tranquillitatem sinceris affectibus exo- 
ptabat, praevia ambarum praefatarum insertione, aliis suis Literis sub Datum 
Anno Incarnationis praefatae millesimo quingentesimo octavo, Idibus Octo- 
bris, Pontificatus sui Anno Quarto, approbavit, ac earumdem suarum Lite- 
rarum patrocinio communivit. 

S 4. Cupientes itaque, et pluries animo attente revolvimus, etiam in hac 
parte Apostolicae solicitudinis studium apponere, ac nolentes salutaris pro- 
visionis remedium iam diu a Nobis praemeditatum, ac etiam a quampluri- 
bus diversorum Ordinum Regularibus suppliciter petitum, diutius differre 
dictorumque Romanorum Pontificum Praedecessorum vestigiis inhaerentes, 
Motu proprio, ex certa scientia, et matura deliberatione Nostris, deque Apo- 
:stolicae potestatis plenitudine, necnon de nonnullorum Venerabilium Fra- 
trum Nostrorum S. R. E. Cardinalium, et Dilectorum filiorum Romanae 
Curiae Praelatorum, pietate, doctrina, prudentia, et rerum usu praestantium 
ad hunc effectum de mandato Nostro congregatorum consilio, praefatas 

memoratorum Gregorii, Sixti, et Iulii Praedecessoris Literas tenore praesen- 
tium approbamus, confirmamus, et innovamus, et ad primaevum statum, 
pristinumque usum reducimus, et reintegramus, illisque in omnibus, et per 
omnia perpetuum, et inviolabilis firmitatis robur adiicimus. 

8 5. Insuper, ut in omnibus, et singulis quorumcumque Regularium 
Ordinibus memoratorum Protectorum curae commissis, seu committi con- 
suetis, una, eademque, et pariformis huiusmodi protectionum sit, et per- 
petuo esse debeat regula, et disciplina, omnia, et quaecumque tam in prae- 
fatorum Praedecessorum, ut praefertur, confirmatis, quam in praesentibus 
nostris Literis contenta, in omnibus, et singulis, sive S. Francisci, sive cuius- 
cumque alterius Regulae, vel Instituti, ac quomodocumque erectis, reforma- 
tis, seu existentibus, ac erigendis, reformandis, seu futuris, et quomodolibet 
nuncupatis, seu nuncupandis Ordinibus, Religionibus, Congregationibus, 
vel Reformationibus tam Virorum, quam Mulierum, curae Protectorum Ordi- 
nis, cuius illi, seu illae existunt, generaliter commissorum, seu commissa- 
rum, observanda, attendenda, ac omnimodae executioni demandanda esse, 
et fore, motu, scientia, et potestatis plenitudine paribus, hac in perpetuum 
valitura Constitutione sancimus, et mandamus. 

S 6. Et nihilominus ne huiusmodi Protectores in aliquibus negotiis, 
causis, seu rebus, quae universum Ordinem, seu totum corpus Religionis 
non concernunt, ex quacumque causa, occasione, titulo, seu praetextu sese 
quoquo modo intromittant, seu ingerant, etiam tenore praesentium penitus 
prohibemus, statuimus, atque decernimus. 

S 7. Hinc cum, retento praefatarum a Nobis confirmatarum, et ad omnes 
Ordines Regulares extensarum, ac praesentium nostrarum Literarum the- 
mate, congruere, et in consequentiam venire videatur, ut memorati Prote- 
ctores, etiam a cognitione, et definitione causarum, seu litium, vel negotio- 
rum dictos Regulares, vel eorum bona, iura, domos, aliaque, ut praefertur, 
particulariter concernentium pariter, seu magis abstinerent: vice autem versa 
causae, et lites, instantiae, petitiones, vel negotia huiusmodi, sive ex indultis, 
privilegiis, aut Constitutionibus Apostolicis, sive ex Regulis, vel Statutis, seu 
Ordinationibus aliquorum Ordinum, sive ex declarationibus, vel Decretis 
dictae S. R. E. Cardinalium aliquibus Congregationibus praepositorum, sive 
ex usu, vel quacumque consuetudine, in aliqua instantia, seu gradu cuius- 
cumque appellationis, vel recursus a memoratis Protectoribus, seu eorum 
aliquibus hactenus cognita, examinata, seu iudicata fuerint, vel cognosci exa- 
minari, seu iudicari potuisse, vel debuisse dignoscerentur, seu praetenderen- 
tur: propterea ut modus, forma, et ordo in praefatis confirmatis, et extensis, 
ac praesentibus nostris Literis constituti, suum plenarium, et consimilem 
etiam in hac parte sortiantur effectum, omnibus, et singulis praefatis Indul- 
iis, Privilegiis, Constitutionibus, Regulis, Statutis, Ordinibus, Declarationibus, 
Decretis, usibus, et consuetudinibus, quorum omnium, et singulorum teno- 
res, ac si de verbo ad verbum inserti essent, pro plene, et sufficienter expres- 
sis habemus, plenissime, et amplissime motu, scientia, et potestatis plenitu- 
dine similibus derogamus, et derogatum esse volumus, et mandamus, illis 
alias in suo robore permansuris, ac quamcumque instantiam, sive gradum. 

cuiuscumque appellationis, vel recursus coram Protectoribus, seu ad Prote- 
ctores huiusmodi, removentes, tollentes, seu recusantes, quamcumque instan- 
tiam, prout de iure, et iuxta Ordinis instituta relinquimus, et cuiuscumque 
appellationis, seu recursus gradum, quem singulis Cardinalibus Protectori- 
bus tenore praesentium omnino, et absolute adimimus, ipsis Cardinalibus, 
insimul tamen in Congregatione negotiis, et consultationibus Episcoporum, et 
Regularium praeposita convenientibus earumdem tenore praesentium restitui- 
mus, concedimus, tribuimus, et impartimur, seu verius utrumque, seu duplicem 
appellationis gradum, qui super praemissis prius ad Cardinales Protectores 
praefatos, et successive, vel respective, omisso medio ad memoratam Congre- 
gationem devolvebantur in eadem Congregatione consolidamus, annectimus, 
et unimus, et ad unum cognitionis, seu appellationis gradum reducimus. 

S8 8. Ad haec cum pariter ex Indultis, Privilegiis, seu Constitutionibus 
Apostolicis, vel ex Regulis, Statutis, seu Ordinationibus, sive ex usibus, et 
consuetudinibus, vel alias quoquo modo, aliqua nonnullos Praelatos, Supe- 
riores, seu alios in aliquibus Ordinibus eligendi, seu  deputandi, vel alia 
quaeque facultas, seu auctoritas nonnulla quaecumque gerendi, committendi, 
mandandi, demandandi, seu ordinandi praefatis Protectoribus, seu aliquibus 
eorum quomodolibet attributa, commissa, commendata, seu demandata spe- 
cialiter, vel generaliter contra formam praefatarum Gregorii, et Sixti Praede- 
cessorum Literarum existant. Hinc Nos huiusmodi electiones, seu deputatio- 
nes ad limites Sacrorum Canonum, seu Regularum, et Instituti, vel ad modum, 
et formam in Comitiis Generalibus, seu per Nos auctoritate Apostolica sta- 
tuendum, et statuendam reducimus, et reductas esse volumus, et mandamus. 

8 9. Quo vero ad caetera, facultatem, seu auctoritatem, quam iisdem 
singulis Cardinalibus Protectoribns in praemissis, et circa ea penitus adimi- 
mus, eorumdem Cardinalium Congregationibus, iuxta cuiuslibet Congrega- 
tionis facultates, congrua congruis referendo, similiter restituimus, concedi- 
mus, tribuimus, et impartimur; sub ea tamem moderatione, seu declaratione, 
ut praefatae Congregationes in illis dumtaxat, quae ad Protectores huius- 
modi ex Constitutionibus, et Ordinationibus Apostolicis, seu ex Statutis, 
Regulis, vel Constitutionibus cuiuslibet respective Ordinis, non autem ex 
usu, consuetudine, vel alias spectarent, loco eorumdem Protectorum subro- 
gentur, et subrogatae sint, et intelligantur. 

8 10. Quia vero saepe saepius contingit, ut in causis, seu negotiis, quae 
in memoratis dictorum Cardinalium Congregationibus proponuntur, exqui- 
ratur super expositis informatio, ac quandocumque etiam Votum, seu dele- 
getur resolutorum exequutio, eamdem proportionem, seu distinctionem, quam 
praemisimus, etiam in hac parte servari mandamus, ut nimirum in respicien- 
tibus totum Ordinem Protectorum curae, ut praefertur, commissis, seu reli- 
ctis, iisdem Protectoribus; in caeteris vero casibus, et negotiis Superiori 
Generali, seu Procuratori Generali, et in utroque, seu alterutro casu, etiam 
Congregationi, sive Assistentium, sive Diffinitorum, sive Consultorum, sive 
aliter quomodocumque nuncupatae hic in Urbe, vel in alio Italiae loco exi- 
stenti, in qua Ordinis negotia tractantur, seu tractari solent, vel debent, et 
quoad illos Ordines, in quibus huiusmodi insimul, et continue. conveniens 

Congregatio non existit, seu existit, sed extra Italiam, eidem Procuratori 
Generali, vel soli, vel insimul etiam nonnullis aliis 'eiusdem Ordinis Supe- 
rioribus, seu Praelatis tametsi in diversis locis in Italia, seu extra eam respe- 
ctive, ut praefertur, commorantibus, arbitrio semper cuiuslibet ex praefatis 
Cardinalium Congregationibus, iuxta rerum, locorum, et personarum quali- 
tates, et circumstantias respective, informatio, et Votum, ut praefertur, nec- 
non exequutio huiusmodi, congrua congruis referendo, et servata caetero- 
quin quoad singulos Ordines forma propriae Regulae, Statutorum, seu Instituti, 
remittatur, delegetur, seu committatur. 

S 11. Perpendentes etiam Christianae Reipublicae prae caeteris expedire, 
ut Ordinibus Regularibus Praelati inculpatae vitae, morumque integritate, vir- 
tutibus, meritis, rerumque experientia praestantiores, et aptiores praeficiantur, 
et ad hunc effectum omnimodam, et ab humanis respectibus undequaque 
immunem, et sacrosanctam libertatem in illorum electionibus, nedum mira- 
biliter conferre, sed requiri, memoratos Protectores in Domino hortamur, 
et enixe obsecramus, ac Electoribus pariter in Domino, et in virtute Sanctae 
Obedientiae districte praecipimus, seu hortationes, obsecrationes, et praecepta 
huiusmodi renovamus, ut in Comitiis praesertim Generalibus, quibus eosdem 
pro tempore praesidere, et respective interesse contigerit, nedum interesse, 
et aliis intra Claustra degentibus, sed exteris ipsis quibuscumque etiam 
Laicis quacumque maiestate, praeeminentia, gradu, et dignitate fulgentibus, 
propriae indifferentiae, ac unici in Dei gloriam, et Religionis bonum respe- 
ctus, ita se praebeant singulare specimen, et exemplar, talemque huius rectae 
intentionis, et melioris operationis odorem diffundant, ut illi propterea vexa- 
tiones, et importunas commendationes, ubi Spiritus Paraclitus spirat, et prae- 
sidet, inutiles, et incongruas esse, fore, certius agnoscentes, ab iisdem pror- 
sus abstineant, seu desistant, indeque tam intrinsecus, quam extrinsecus, 
omnibus vexationibus, commendationibus, machinationibus, humanisque fini- 
bus eliminatis, et explosis, integra, illibata, et intacta vocalibus remaneat 
eligendi facultas, et tam Superioris Generalis, quam aliorum respective Prae- 
latorum, undequaque libera, optima, et canonica sequatur electio, ad quam 
cum Voto, si quod, et eo modo, quod Protectori iuxta cuiuscumque Ordinis , 
Regulas, Statuta, vel alias competit, Deum, eiusque honorem, et gloriam 
dumtaxat prae oculis habens, concurrat. 

8 12. Nolumus tamen absentium Vota, nec Protectoris, nec cuiuscum- 
que alterius, nec etiam ipsarum Cardinalium Congregationum auctoritate 
suppleri, seu alios Vocales eorumdem absentium loco, seu vice subrogari, 
deputari, seu eligi, sed ius eligendi in solis, iuxta iuris, et Instituti regulas 
ad hunc effectum assumptis, et in destinatis, et tempore convenientibus con- 
solidari, seu alias, prout de iure, permanere omnino volumus, et mandamus. 

$ 13. Ut autem praemissa omnia, et singula eo magis debitum conse- 
quantur effectum, et exequutioni demandentur, ac ad maiorem cautelam, 
seu declarationem, omnia quaecumque, et singula, quae in praemissis con- 
firmatis, et extensis, et praesentibus nostris Literis sunt quoquo modo expli- 
cite, vel implicite memoratis Protectoribus interdicta, in posterum annulla- 
mus, cassamus, et irritamus, seu potius nulla, cassa, inania, irrita, nulliusque 

roboris, et momenti ipso iure, et ipso facto omni meliori modo declaramus, 
atque decernimus. 

8 14. Mandantes iisdem nunc, et pro tempore in futurum existentibus 
Protectoribus, ne cuncta, vel singula praemissa quoquo modo iniungant, 
faciant, mandent, committant, permittant, sive tolerent, necnon quibuscum- 
que Regularibus utriusque sexus, tum Superioribus etiam Generalibus, tum 
Subditis, ne iisdem omnibus, et singulis, ut praefertur, praemissis pareant, 
obediant, morem gerant, adhaereant, seu illa tolerent, vel permittant, sive 
omnia, vel singula praemissa quaecumque fiant, seu attententur per senten- 
tias, vel Decreta, sive in forma iudiciali, sive extraiudiciali, tam per patentes, 
quam per privatas Literas, seu epistolas, sive per se ipsos, sive per quos- 
cumque alios, nedum per viam praecepti, iussionis, mandati, vel commissio- 
nis, sed etiam commendationis, et sive palam, sive secrete tum in quibus- 
cumque scriptis, tum oretenus, et tam directe, quam indirecte, mediate, vel 
immediate, ac aliis quibuscumque formis, et modis, nihil penitus omisso, 
praefatorum omnium conscientias desuper onerantes. 

8 15. Propterea omnes, quascumque, et singulas facultates, auctoritates, 
et iurisdictiones qundocumque, qualitercumque, et quomodocumque, tam 
in genere, quam in specie omnibus, et singulis ante hac, sive nunc existen- 
tibus Protectoribus huiusmodi, et tam eorum personis, quam gradui, muneri, 
vel officio concessas, et attributas, vel communicatas, seu ab illis quoquo 
modo exerceri consuetas, etiam speciali, et individua mentione, moderatione, 
seu revocatione dignas, earumdem omnium, et singularum tenores, ac si de 
verbo ad verbum inserti essent, pro plene, et sufficienter expressis habentes, 
in omnibus, et singulis, quae praemissis adversantur, moderamur, reforma- 
mus, et ad limites, modum, formam, et tenorem praesentium reducimus, et 
pro sic moderatis, reformatis, et reductis haberi, censeri, et intelligi volumus, 
et decernimus; sicque pariter, et non alias quam servata forma praesentium 
omnium, ac singulorum in illis contentorum facultates, iurisdictiones, et 
auctoritates huiusmodi, necnon deputationes eorumdem Protectorum in poste- 
rum quomodocumque concedendas, attribuendas, seu communicandas, et 
respective faciendas, observari, attendi, intelligi, et exequi omnino volumus, 
et mandamus. 

8 16. Quocirca praefatae Congregationi memoratorum negotiis, et con- 
sultationibus Episcoporum, et Regularium praepositorum Cardinalium, et 
dilecto filio Curiae Causarum Camerae Apostolicae Generali Auditori per 
Apostolica scripta motu simili mandamus, quatenus omnibus, et singulis 
praemissis semper salvis, et in suo robore permanentibus, Congregatio, vel 
Auditor praefati praesentes Literas in ea parte, qua praedictam moderatio- 
nem, seu limitationem facultatum Protectorum huiusmodi, ac in contrarium 
desuper ab iisdem Protectoribus gerendorum, nullitatem, seu irritationem 
dumtaxat concernunt, ubi, et quandoque opus fuerit, quoties pro parte quo- 
rumcumque desuper interesse habentium Congregatio, vel Auditor praefati 
fuerint requisiti, solemniter publicantes, eisque desuper efficacis defensionis 
praesidio assistentes, faciant auctoritate nostra easdem praesentes in dicta 
parte dumtaxat firmiter observari, et singulos, quos eaedem Literae in dicta 

parte concernunt, illis pacifice gaudere, non permittentes eos quomodolibet 
indebite molestari, contradictores, auctoritate nostra, appellatione postposita 
compescendo. 

S 17. Decernentes, etc. 

[Bull. Rom., tom. 9, p. 344-349]. 


258. 


Innocentius XII, const. Speculatores, 4 nov. 1694. 


Speculatores Domus Israel, quae est S. Dei Ecclesia, per ineffabilem 
Divinae Bonitatis abundantiam constituti, eo potissimum ab ipsis Pontifica- 
tus nostri primordiis pastoralis vigilantiae nostrae studia convertenda esse 
duximus, ut qui in sortem Domini vocantur, sacrisque addicuntur Ministe- 
riis, quippe quos irreprehensibiles esse convenit, ut praeesse valeant corri- 
gendis, ac in quos tanquam iu speculum reliqui oculos coniiciunt, ex iisque 
sumunt quod imitentur, tales sint, qui digne possint Dominica Sacramenta 
tractare, ac aediticent cunctos tam fidei scientia, quam operum disciplina. 

8 1. Sane hoc inito consilio, non alios, quantum fieri potest, quam qui 
in sanctitate, et iustitia per ordinatissimos Ecclesiasticae Militiae gradus 
statis intervallis ambulaverint, ac pie, et fideliter in Ministeriis anteactis se 
gesserint, ad Sacerdotium assumi, Sacrasque Ordinationes, iuxta priscum 
Ecclesiae morem, praescriptis a iure temporibus orationi, et ieiunio conse- 
cratis, haberi cupientes, severiorem quamdam in concedendis Indultis susci- 
piendi Sacros Ordines extra tempora huiusmodi, et interstitiis ad id desi- 
gnatis minime servatis, ultro Nobis proposuimus adhibendam rationem, qua 
videlicet servata, ante meritum laboris, ante tempus examinis, ante expe- 
rientiam disciplinae Sacerdotalis honor non probatis minime tribuatur, nec 
unquam heri sacrilegi, hodie Sacerdotes, heri profani, hodie Sacrorum Anti- 
stites, veteres vitio, virtute rudes, et recentes, discipuli simul, ac Magistri 
pietatis creentur; sed ii tantum, iuxta constitutas a maioribus Leges, ab 
humili gradu fidelis Populi ad Sacrarum administrationum sublimitatem pro- 
moveantur, qui post mutatum habitum saecularem diuturna conversatione 
inter Clericos fuerint comprobati, ac multo tempore didicerint, quae post- 
modum alios docere tenentur; caeterum per ea ipsa Indulta, quae super 
praemissis parcius quidem, ac ex certis tantum, et magis rationabilibus cau- 
sis concedere decrevimus, contraria quavis illorum interpretatione penitus 
improbata, salutarem illam, quam Sacri Generalis Tridentini Concilii Decreta 
de non ordinandis ad patrimonii titulum nisi illis, quos Episcopi pro neces- 
sitate, vel commoditate suarum Ecclesiarum assumendos iudicaverint,! prae- 
scribunt disciplinam, nequaquam relaxatam intelligi; quinimo nec unquam 
ad Indulta huiusmodi exequenda Episcopos ipsos arctare, sed illorum exe- 
cutionem arbitrio semper eorumdem Episcoporum, quorum conscientias hac 

in re strictissime oneratas voluimus, prorsus relinquere declaravimus; spe- 
rantes in Domino eos, qui, iuxta Apostoli monitum, nemini cito manus 
imponendas esse probe norunt, sibi, et universo gregi attendentes, in quo 
eos posuit Spiritus Sanctus regere Ecclesiam Dei; reverenda ipsis Spiritibus 
Angelicis Ministeria ab hominibus sine consideratione apprehendi nunquam 
permissuros, nec temere praeripi passuros, quae vita probata dumtaxat acci- 
pere promeretur. Omnes insuper, et singulos cuiuscumque tandem gradus, 
ordinis, et dignitatis fuerint, quibus ex huius Sanctae Sedis gratia Sacros 
Ordines praefatos extra eadem tempora conferendi, vel aliis, ut illos sic con- 
ferre valeant, indulgendi potestas fieri consuevit, cum Divinos Ordines largiri 
districti semper esse iudicii oporteat, serio monitos voluimus, ut praescripto 
sibi desuper in suis quique facultatibus terminos religiose custodiant, nec eos 
cuiusvis consuetudinis, aut exempli praetextu ullatenus transgrediantur. 

8 2. Verum quo impensius Apostolicae gubernationis curam, et cogita- 
tiones in haec intendimus, eo maiori cum animi nostri dolore ex quamplu- 
rium Venerabilium Fratrum nostrorum Archiepiscoporum, et Episcoporum 
in diversis Regionibus existentium delatis ad Nos querelis accepimus, gra- 
viora quotidie malignari inimicum in Sancto, sacrilega scilicet illorum impu- 
dentia in dies crescente, qui propriae salutis immemores, Clericales Ordines 
sibi forsan a propriis Praesulibus denegatos, seu quos aliquibus canonicis 
sibi obstantibus impedimentis, denegari merito verentur, ab alienis Episcopis, 
non quae lesu Christi, sed eas, quae ad ipsos non pertinent Oves, in ani- 
marum suarum perniciem quaerentibus, nec tot canonicas damnationes con- 
tra usurpantes alienae plebis hominem latas perhorrescentibus, absque suo- 
rum Praelatorum commeatu, hoc est dimissoriis, commendatitiisve eorum 
literis destituti, quinimo eis insciis, et sepe etiam invitis, sub minus legitimis 
Beneficii Ecclesiastici, Originis, Domicilii, seu etiam familiaritatis, ac conti- 
nuae Ordinantium Episcoporum commensalitatis quaesitis titulis, in Sacra- 
rum Legum fraudem, et contemptum, illegitime suscipiunt, atque ita non 
intrantes per ostium, et nihilominus Tabernaculum Domini cum macula 
inhabitare non dubitantes, sacrificium in sacrilegium convertunt, iudicium 
absque misericordia sibi consciscunt, Deoque minime placentes, et tamen 
placere velle praesumentes, non modo eum non placant, sed magis irritant, 
dum videntur in cordibus suis dicere: Non requiret. 

8 3. Hinc est quod Nos ex commissae Nobis Divinitus Apostolicae ser- 
vitutis munere, abusus, fraudes, ac scandala huiusmodi penitus, et omnino 
e medio tollere, ac irreligiosam contrafacientium audaciam, quantum Nobis 
ex alto conceditur, compescere, et reprimere volentes, necnon íel. rec. Ur- 
bani VIII contra male ordinantes, et male ordinatos, quae incipit: Secrefis,! 
aliorumque Romanorum Pontificum Praedecessorum nostrorum, ac etiam 
Conciliaribus hac in re editis Constitutionibus, et Ordinationibus inhaerentes, 
illasque quoad ea, quae praesentibus non adversantur, quatenus opus sit, 
innovantes: de Venerabilium Fratrum Nostrorum S. R. EF. Cardinalium eius- 
dem Concilii Tridentini Interpretum, qui quaecumque ante hac super prae- 

missis ab ipsorum Cardinalium Congregatione in particularibus casibus 
edita Decreta, declarationes, seu responsa ad earumdem praesentium limites 
reducenda esse censuerunt, consilio, ac etiam Motu proprio, et ex certa 
scientia, et matura deliberatione nostris, deque Apostolicae potestatis pleni- 
tudine, ad Omnipotentis Dei gloriam, Ecclesiae utilitatem, veteris disciplinae 
instaurationem, totiusque Christiani Populi aedificationem, hac generali 
nostra, et perpetuo valitura Constitutione, decernimus, et declaramus, nulli 
Episcopo, seu cuiusvis loci Ordinario, tametsi Cardinalatus honore fulgeat, 
licere exterum quempiam, ac si ratione originis, seu domicilii, iuxta modum 
inferius declarandum, legitime contracti, non Subditum ad Clericalem Ton- 
suram promovere, cuiusvis Beneficii Ecclesiastici ei statim ac tonsura huius- 
modi insignitus fuerit conferendi, seu ad quos is a Patronis iam praesenta- 
tus, seu nominatus fuerit, praetextu, etiamsi Beneficium praedictum de novo 
ea expresse adiecta lege fundatum fuisse constiterit, ut quis immediate post 
Clericalem characterem susceptum ad illud instituatur; praeterea Clericum, 
qui legitime iam a proprio Episcopo ad eamdem Clericalem tonsuram, seu 
etiam ad Minores Ordines promotus fuerit, non posse ab alio Episcopo 
ratione, ac titulo cuiuscumque Beneficii in illius Dioecesi obtenti ad ulte- 
riores Ordines promoveri, nisi ante eorumdem susceptionem Testimoniales 
Literas proprii Episcopi tam originis, quam domicilii super suis natalibus, 
aetate, moribus, et vita sibi concedi obtinuerit, easque Episcopo Ordinanti 
in actis illius Curiae conservandas exhibuerit. Licet vero Clericus ratione 
cuiusvis Beneficii in aliena Dioecesi obtenti subiici dicatur Iurisdictioni illius 
Episcopi, in cuius Dioecesi Beneficium huiusmodi situm est, eam tamen de 
caetero hac in re inconcusse servari volumus Regulam, ut nemo eiusmodi 
subiectionem ad effectum suscipiendi Ordines acquirere censeatur, nisi Bene- 
ficium praedictum eius sit redditus, ut ad congruam vitae sustentationem, 
sive iuxta Taxam Synodalem, sive, ea deficiente, iuxta morem Regionis pro 
promovendis ad Sacros Ordines, detractis oneribus, per se suffciat, illudque 
ab Ordinando pacifice possideatur, sublata quacumque facultate supplendi, 
quod deticeret fructibus eiusdem Beneficii cum adiectione Patrimonii etiam 
pinguis, quod ipse Ordinandus in eadem, seu alia quavis Dioecesi obtineret: 
ac Episcopus sic Ordinans tam de praedictis Testimonialibus Literis, quam 
de redditu Beneficii huiusmodi expressam in consueta collatorum Ordinum 
attestatione mentionem facere debebit. 

8 4. Caeterum Subditus ratione Originis is tantum sit, ac esse intelli- 
gatur, qui naturaliter ortus est in ea Dioecesi, in qua ad Ordines promo- 
veri desiderat, dummodo tamen ibi natus non fuerit ex accidenti, occasione 
nimirum itineris, Officii, Legationis, mercaturae, vel cuiusvis alterius tempo- 
ralis morae, seu permanentiae eius Patris in illo loco, quo casu nullatenus 
eiusmodi fortuita nativitas, sed vera tantum, et naturalis Patris origo erit 
attendenda. Quod si quis tanto temporis spatio in eo loco, in quo ex acci- 
denti, sicut praemittitur, natus est, moram traxerit, ut potuerit ibidem Cano- 
nico aliquo impedimento irretiri, tunc etiam ab Ordinario eius loci Literas 
Testimoniales, ut supra, obtinere, illasque Episcopo Ordinanti per eum in 
collatorum Ordinum Testimonio similiter recensendas praesentare teneatur. 

S 5. At si Pater in alieno loco, ubi eius filius natus est, tamdiu, ac eo 
animo permanserit, ut inibi vere Domicilium de iure contraxerit, tunc non 
origo Patris, sed Domicilium per Patrem legitime ut praefertur, contractum 
pro Ordinatione eiusdem filii attendi debeat. Subditus autem ratione Domi- 
cilii ad effectum suscipiendi Ordines is dumtaxat censeatur, qui, licet alibi 
natus fuerit, illud tamen adeo stabiliter constituerit in aliquo loco, ut vel 
per decennium saltem in eo habitando, vel maiorem rerum ac bonorum suo- 
rum partem cum instructis aedibus in locum huiusmodi transferendo, ibi- 
que insuper per aliquod considerabile tempus commorando, satis superque 
suum perpetuo ibidem permanendi animum demonstraverit; et nihilominus 
ulterius utroque casu se vere, et realiter animum huiusmodi habere iureiu- 
rando affirmet. Si quis tamen a propriae originis loco in ea aetate disces- 
serit, qua potuerit alicui canonico impedimento obnoxius effici, etiam 
Ordinarii suae originis Testimoniales Literas, ut supra, afferre debebit, 
ac de illis expressa similiter mentio in susceptorum Ordinum Literis fa- 
cienda erit. 

8 6. Ad haec nullus Episcopus alienae Dioecesis Subditum familiarem 
suum ad aliquos Sacros, seu Minores Ordines, vel etiam primam Tonsuram 
promovere, seu ordinare praesumat absque eius proprii originis scilicet, seu 
domicilii Praelati Testimonialibus Literis, ut supra, et nisi ad praescriptum 
Conc. Trid. praefati Sess. 23, Cap. 9, De reform. familiarem praedictum per 
integrum, et completum triennium in suo actuali servitio secum retinuerit, 
ac suis sumptibus aluerit; beneficium insuper, quod ei ad vitam sustentan- 
dam, iuxta modum superius praefinitum, sufficiat, quacumque fraude ces- 
sante, statim, hoc est saltem intra terminum unius mensis a die factae Ordi- 
nationis, re ipsa illi conferat, ac in Ordinationis huiusmodi Testimonio 
expressam itidem familiaritatis, ac Literarum praedictarum mentionem facere 
teneatur. 

8$ 7. Porro, ut quicumque fraudibus auitus omnino praecludatur, volu- 
mus, et Apostolica auctoritate statuimus, atque decernimus, ut Episcopus 
quilibet suos ratione originis, sive domicilii Subditos Clericos quoscumque 
ab alienis Episcopis quavis auctoritate, etiam cum suis commendatitiis Literis 
promotos, nedum ad formam Concilii Tridentini supradicti Sess. 14, Cap. 3, 
De reform., quoad scientiam examinare valeat, verum etiam Ordinum eis 
collatorum Testimoniales Literas, gratis tamen, recognoscere, ac diligenter 
perquirere, an quoad illos praesentis Constitutionis forma, et dispositio 
adimpleta fuerit, assignato sic promotis termino competenti ei magis bene- 
viso ad docendum de eiusmodi adimplemento, ita ut quos eo termino elapso 
id minime praestitisse compererit, a susceptorum Ordinum exercitio, si ita, 
et quamdiu ei expedire videbitur, suspendere, illisque, ne in Altari, aut in 
aliquo Ordine ministrent, interdicere possit. 

8 8. Ita vero praemissa omnia, et singula perpetuo, ac inviolabiliter 
observari, atque adimpleri volumus, ut si quid in iisdem praemissis, seu 
eorum aliquo secus fiat, Ordinans quidem a collatione Ordinum per annum, 
Ordinatus vero a susceptorum Ordinum executione, quamdiu proprio Ordi- 
nario videbitur expedire, eo ipso suspensus sit, aliisque insuper gravioribus 

poenis pro modo culpae Nostro, et pro tempore existentis Romani Pontificis. 
arbitrio infligendis uterque subiaceat. 

8 9. Decernentes, etc. 

[Bull. Rom., tom. 9, p. 374-377]. 


259. 


Innocentius XII, const. Ecclesiae Catholicae, 22 sept. 1695. 


Ecclesiae Catholicae per universum Orbem diffusae regimini meritis licet 
imparibus, Divina dispositione praesidentes, ea, quae a Romanis Pontificibus 
Praedecessoribus nostris, sive ad illicitorum, ac praesertim Ecclesiasticae 
libertati adversantium lIuramentorum abusum tollendum, sive ad quamcum- 
que avaritiae labem a personis in sortem Domini vocatis, quas non quae 
sua sunt, sed quae lesu Christi quaerere maxime convenit, excludendam, 
prudenti, salubrique consilio, ac illo qui secundum scientiam est, zelo con- 
stituta, et ordinata esse noscuntur, Apostolici muniminis nostri patrocinio 
libenter roboramus, novisque praesidiis, ut serventur exactius, constabilimus, 
ac alias desuper concessae Nobis a Domino potestatis partes studiosa cha- 
ritate interponimus, sicuti Ecclesiarum omnium, quam gerimus, solicitudo 
postulat, Nosque, omnibus maturae considerationis trutina perpensis, ad 
Omnipotentis Dei gloriam, rectam, ac felicem Ecclesiasticarum rerum dire- 
ctionem, necnon animarum pretioso Unigeniti Dei Filii, et Domini Nostri 
lesu Christi sanguine redemptarum salutem expedire in Domino arbitramur. 

8 1. Dudum siquidem, postquam fel. record. Nicolaus Papa III Praede- 
cessor noster, accepto in nonnullis Ecclesiis de earum consuetudine obser- 
vari, ut cum earum Praelati ad Ecclesias ipsas primo accederent, vel cum 
de recipiendis ibidem novis Canonicis ageretur, nec Praelatos admitti, nec 
Canonicos aliter recipi in iisdem Ecclesiis, nisi iurassent statuta, et consue- 
tudines ipsarum Ecclesiarum scripta, et non scripta inviolabiliter observare. 
Inter Laicos quoque multarum Civitatum, Castrorum, et Terrarum eum con- 
suetudinis morbum in suis Potestatibus, Rectoribus, vel Officialibus assu- 
mendis irrepsisse, ut ipsi Potestates, Rectores, et Officiales ad eiusmodi 
Potestarias, Rectorias, et Officia nullatenus admitterentur, nisi prius se Sta- 
tuta ipsorum locorum clausa servaturos similiter iurassent: in Statutis vero, 
ac Consuetudinibus supradictis interdum aliqua reperiri illicita, sive impos- 
sibilia, vel Ecclesiasticae libertati obviantia; ne sub tali generalitate iurandi 
sic iurantibus peccandi occasio praeberetur, animarum periculis obsistere 
cupiens, salubri sua ac generali Constitutione praeceperat a quibuscumque 
scientibus contineri in praedictis Consuetudinibus, et Statutis illicita, impos- 
sibilia, vel libertati Ecclesiasticae obviantia, Iuramenta huiusmodi nullo modo 
praesentari; ac praeterea decreverat talia Iuramenta ea intentione facienda, 
vel facta, ut etiam illicita, vel impossibilia, seu Ecclesiasticae libertati obviantia 
observarentur, cum etiam sub tali intentione praestari non possent absque 
Divinae Maiestatis offensa in huiusmodi illicitis, impossibilibus, seu libertati 


506 Romani Pontifices 


Ecclesiasticae obviantibus non servanda: quin potius pro animarum salute 
si sub forma praefata, vel simili aliquos ignorantes praedicta illicita, seu 
impossibilia, vel libertati Ecclesiasticae obviantia iurare contigisset, ad obser- 
vanda dumtaxat licita, possibilia, et libertati Ecclesiasticae non obviantia 
Iurantium intentionem referri debere; declarans insuper luramenta sub huius- 
modi generalitate qualitererumque, et sub quacumque verborum forma prae- 
stita, vel praestanda, ad licita, possibilia, ac Ecclesiasticae libertati non 
obviantia dumtaxat extendi, ipsosque lurantes ad alia per praestationem 
Iuramenti huiusmodi non teneri. ! 

8 2. Rec. mem. Gregorius Papa XIII etiam Praedecessor noster per 
quasdam suas desuper sub Plumbo expeditas literas, quarum initium: /r£er 
Apostolicas, etc.,? praedictam Nicolai Praedecessoris Constitutionem, itidem- 
que alias omnes Canonicas Sanctiones de abusu, et reprobatione lIuramen- 
torum huiusmodi promulgatas innovavit, voluitque eas ubique ab omnibus, 
etiam quo ad praeterita inviolabiliter observari. Praeterea praecepit, et inter- 
dixit Praelatis, Canonicis, et aliis supradictis, necnon Ecclesiarum Capitulis, 
et Monasteriorum, caeterisque Conventibus, Civitatum quoque Castrorum, 
et Terrarum Communitatibus, et personis quacumque dignitate praeditis, ne 
ulla omnino Iuramenta illicita, impossibilia, damnosa, vel libertati Ecclesia- 
sticae, aut Decretis Concilii Tridentini obviantia, sive ante, sive post electio- 
nes, confirmationes, privationes, receptiones, admissiones, aut alios actus 
ubicumque, ac quocumque tempore, etiam praetextu cuiusvis consuetudinis 
quantumcumque tempore observatae, quae potius corruptela esset censenda, 
sive in genere, sive in specie praestare, reddere, vel exigere, neve super 
praestitis, redditis, vel exactis eo usque quempiam in Iudicio, vel extra illud 
inquietare auderent quoquo modo, vel turbare. Ac illos, qui Iuramenta illi- 
cita, impossibilia, damnosa, vel Ecclesiasticae libertati, aut Decretis dicti 
Concilii obviantia exigere contendissent, Episcopos quidem, et alios quos- 
cumque Pontificali dignitate praeditos a Divinis suspendit, Capitula vero, 
et Conventus, eorumque Ecclesias, et loca omnia interdicto Ecclesiastico 
supposuit, ac singulares personas Excommmunicationis sententia innodavit, 
inhabilesque fecit ad obtenta, et alia obtinenda eo ipso, sibique, et Romano 
Pontifici pro tempore existenti relaxationem suspensionis, et interdicti nec- 
non absolutionem ab excommunicationis sententia huiusmodi perpetuo reser- 
vavit. Decernens eos, qui tale luramentum scienter praestitissent, usu, et 
commodo rei, ac gratiae, cuius causa iurassent, eo ipso privatos esse; alios 
vero ignorantes ad praestitorum luramentorum huiusmodi observationem 
minime teneri, et alias prout in praefatis Gregorii Praedecessoris literis, 
quarum tenorem praesentibus pro plene, et sufficienter expresso ac de 
verbo ad verbum inserto haberi volumus, uberius continetur. 

8 3. Porro antequam literae huiusmodi emanassent, similis mem. Pius 
Papa V etiam Praedecessor Noster, eiusmodi Concilii Tridentini Decretis, 
quibus, ne quidquam, quod in usus pios non convertatur, in electione, prae- 

sentatione, nominatione, institutione, confirmatione, collatione, vel alia pro- 
visione, sive admissione ad possessionem alicuius Cathedralis Ecclesiae vel 
Beneficii, Canonicatuum, aut Praebendarum, vel partem proventuum, seu ad 
distributiones quotidianas quoquo modo persolvi possit, strictissime prohi- 
betur inhaerens, suam hac in re Constitutionem ediderat tenoris qui sequi- 
tur, videlicet. Pius Episcopus servus servorum Dei. Ad perpetuam rei memo- 
riam. Durum nimis, etc. 

Omittitur Const., quia eam habes supra, in N. 134. 

S 5. Cum autem, sicut, non sine gravi animi nostri dolore, ex quam 
plurium, ac praesertim nonnullorum Ven. Fratrum Archiepiscoporum, et Epi- 
scoporum ad Apostolatum nostrum delatis querelis accepimus, adeo creverit 
tam salutarium legum transgressorum impudentia, ut non desint, qui sive 
avaritiae, quae est idolorum servitus, improbo affectu, sive ambitioso Eccle: 
siasticorum graduum cupiditatis consilio ducti, hominibus trepide paciscen- 
tibus fidem habentes, et tamen Deo veraciter promittenti minime credentes, 
sacras ipsas electiones, quas Sanctissimi Ecclesiae Canones omni prava 
pactione submota peragi tam districte praecipiunt, illicitis, iniustis, ac per 
tot Apostolicas Sanctiones reprobatis conventionibus per electos, quicumque 
illi sint observandis, quibus Canonica Praesulum iurisdictio, ut plurimum 
circumscribitur, vacantium Ecclesiarum lura laeduntur, ac ipsius etiam Apo- 
stolicae Sedis auctoritas interdum violatur, temere inquinare satagant, atque 
ita abominationem desolationis in Sanctuarium invehere, Sacrasque Ecclesiae 
Dignitates ad quas olim non nisi ex persecutionis tolerantia ascendebatur, 
in turpem quaestum, ac tenebrarum negotium commutare minime vereantur, 
non sine gravissima Ecclesiasticae disciplinae perturbatione, fidelium scan- 
dalo, ac salutis animarum detrimento. Hinc est quod Nos - qui libertatis, 
lurisdictionis, aliorumque lurium Ecclesiasticorum assertores in Terris a 
Domino constituti sumus, omniumque Christifidelium curam superna dispo- 
sitione gerimus, abusus quoscumque circa praemissa introductos e medio 
tollere, illisque in futurum omnem ansam praecidere, necnon animarum 
periculis, quantum Nobis ex alto conceditur, occurrere cupientes, habita 
super iisdem praemissis cum particulari Congregatione Ven. Fratrum Nostro- 
rum S. R. E. Cardinalium eiusdem Concilii Tridentini Interpretum, qui rem 
mature discusserunt, diligenti deliberatione de illorum consilio pariter, et 
assensu, ac Motu proprio, et ex certa scientia, ac matura deliberatione 
Nostris, deque Apostolicae potestatis plenitudine omnia, et singula prae- 
missa a praefatis Nicolao, Pio, et Gregorio Praedecessoribus constituta, ordi- 
nata, interdicta, decreta, et respective declarata, ut praefertur, expeditasque 
desuper illorum Constitutiones, seu literas supradictas tenore praesentium 
perpetuo approbamus, confirmamus, et innovamus illisque perpetuae, atque 
irrefragabilis Apostolicae firmitatis robur, patrocinium, et praesidium adii- 
cimus. 

8 6. Praeterea, ut eadem praemissa firmius, atque inviolabilius de cae. 
tero observentur, ultra omnes, et singulas poenas in iisdem Constitutionibus, 
seu literis impositas, privationis Dignitatum, Canonicatuum, et Praebenda- 
rum, aliorumque Beneficiorum Ecclesiasticorum, et quo ad Regulares, etiam 

vocis activae, et passivae, ac graduum, munerum, et officiorum tam quorum- 
cumque per eos respective obtentorum, perpetuaeque inhabilitatis ad illa, et 
alia similia, vel dissimilia quaecumque in posterum quomodolibet obtinenda 
poenas per contrafacientes ipso facto, absque alia declaratione incurrendas 
adiungimus. 

8 7. Porro ad penitus extirpandum, atque evellendum abusum Capitu- 
lationum, pactionum, Conventionum, concordatorum, seu statutorum quo- 
rumcumque, quae perperam, ac adversus Sacrorum, et Canonum, et Con- 
stitutionum Apostolicarum dispositionem, occurrente Ecclesiarum quarumlibet, 
praesertim Cathedralium, Metropolitanarum, seu Monasteriorum quorum- 
vis vacatione, ab iis, ad quos electio personarum idonearum ipsis Eccle- 
siis, seu Monasteriis ad electionem huiusmodi respective praeficiendarum 
iuxta privilegia, et Indulta Apostolica eis desuper concessa, aut alias legitime 
spectat, sive ante, sive post electionem praedictam interdum iniri, condi, aut 
fieri consueverunt, motu, scientia, deliberatione, et potestatis plenitudine 
paribus earumdem tenore praesentium omnibus, et singulis, ad quos spectat, 
et pro tempore quandocumque spectabit, cuiuscumque status, gradus, ordi- 
nis, conditionis, praeeminentiae, vel dignitatis fuerint. sub: eisdem omnino 
poenis superius expressis, quarum absolutionem, seu relaxationem Nobis, et 
Romano Pontifici pro tempore existenti dumtaxat specialiter reservamus, 
districte prohibemus, et interdicimus, ne Capitulationes, pactiones, concor- 
data, seu statuta huiusmodi ante ipsam quidem electionem, seu etiam postu- 
lationem de caetero inire, condere, aut facere audeant quovis modo, seu 
praesumant. lllaque proinde, quatenus de facto contra praesentis nostrae 
prohibitionis formam inita, condita, seu facta fuerint, nulla, inania, invalida, 
irrita, viribusque, et effectu penitus, et omnino vacua, ac nullius roboris, et 
momenti esse, et perpetuo fore, neminemque ad illo:um, seu cuiuslibet 
eorum, etiamsi iuramento vallata sint, observantiam teneri, aut obligatum 
existere, vel fore decernimus, et declaramus. 

8 8. Quae vero electione, seu postulatione huiusmodi secuta quomodo- 
libet iniri, condi, seu fieri contigerit, ad Nos, seu eumdem Romanum Pon- 
tificem pro tempore existentem quamprimum deferri atque ita Nostro, et 
Sedis Apostolicae iudicio subiici praecipimus, suspensa interim eorum 
omnium, et singulorum executione, donec, et quousque ab eadem Sede, 
sine cuius auctoritate nihil omnino in similibus pacisci fas est, Apostolicae 
confirmationis robur in totum, vel in partem receperint. 

8 9. Caeterum per praesentes non intendimus ea, quae ante hac contra 
supradictarum Nicolai, Pii, et Gregorii Praedecessorum, seu forsan aliarum 
Apostolicarum Constitutionum, seu Literarum formam quomodolibet gesta 
fuerunt ullatenus approbare, nec poenas ea de causa per trangressores incur- 
sas remittere, vel condonare. 

8 10. Decernentes, etc. 

[Bull. Rom., tom. 9, p. 412-416]. 

Innocentius XII, const. Nuper, 23 dec. 1697. 


Nuper a Congregatione Venerabilium Fratrum Nostrorum Sanctae Ro- 
manae Ecclesiae Cardinalium Concilii Tridentini Interpretum prodierunt 
Decreta tenoris infrascripti videlicet: 

8.1. Alias super celebratione Missarum, ac prohibitione illas moderandi, 
seu reducendi absque Sedis Apostolicae licentia, necnon super earumdem 
oneribus perpetuis suscipiendis, et Religiosorum numero ultra redditus, et 
consuetas eleemosynas locorum Regularium non habendo emanarunt ab hac 
S. Congregatione S. R. E. Cardinalium Concilii Tridentini Interpretum, aucto. 
ritate per fel. rec. Urbanum Papam VIII illi specialiter attributa, quam plura 
Decreta tenoris sequentis. 

8 2. Cum saepe contingat in quibusdam Ecclesiis, tam magnum Missa- 
rum celebrandarum numerum ex variis Defunctorum relictis, aut piorum 
eleemosynis impositum esse, ut illis pro singulis diebus praescriptis nequeat 

satisfieri, e£ tamen nova onera Missarum in dies suscipiantur; indeque fiat, 
ut depereant piae Testantium voluntates, obstricta Benefactoribus fides vio- 
letur, Defunctorum animae suffragiis priventur, Ecclesiis debitus subtrahatur 
cultus, ac Christifideles gravi scandalo affecti, plerumque a similibus chari- 
tatis operibus retrahantur. Cumque his malis maximum inter caetera fomen- 
tum praebeat, aut quod ii, qui Missas supra vires celebrandas suscipiunt, 
sperent illas brevi ad pauciorem numerum a Superioribus reductum iri; aut 
quod Ecclesiis sorte pecuniarum assumpta, plerumque nuda remaneant onera 
Missarum, absque ullo emolumento, aut quod eleemosyna pro illis celebran- 
dis sit adeo tenuis,.ut non facile inveniantur, qui velint huic se muneri 
subiicere, et redditus Ecclesiae, aut Monasterii adeo exigui, ut Sacerdos pro 
necessaria sua sustentatione novis se oneribus obstringere compellatur. 
S. Congregatio Cardinalium Concilii Tridentini Interpretum animadvertens, 
facturam se rem Deo gratissimam, charitatique, ac iustitiae maxime consen- 
taneam, si pro viribus satagat, hunc teterrimum abusum e Christiana Repu- 
blica convellere, atque eradicare, auctoritate Ssmi Domini Nostri Urbani Divina 
Providentia Papae VIII sibi specialiter attributa, infrascripta Decreta edidit. 

8 3. Ac primo districte prohibet, atque interdicit, ne Episcopi in Dioece. 
sana Synodo, aut Generales in Capitulis Generalibus, vel alias quoquomodo 
reducant onera ulla Missarum celebrandarum, aut post idem Concilium impo- 
sita, aut in limine fundationis, sed pro his omnibus reducendis, aut mode- 
randis ad Apostolicar1 Sedem recurratur, quae re diligenter perspecta, id 
statuet quod magis in Domino expedire arbitrabitur; alioquin reductiones, 
moderationes, commutationes huiusmodi, si quas contra huius prohibitionis 
formam fieri contigerit, omnino nullas, atque inanes decernit. 

S 4. Deinde ubi pro pluribus Missis, etiam eiusdem qualitatis celebrandis, 
stipendia, quantuncumque incongrua, et exigua, sive ab uno sive a pluribus 

personis collata fuerunt, aut conferentur in futurum Sacerdotibus, Ecclesiis, 
Capitulis, Collegiis, Hospitalibus, Societatibus, Monasteriis, Conventibus, Con- 
gregationibus, Domibus, ac Locis Piis quibuscumque tam Saecularibus, quam 
Regularibus: S. Congregatio sub obtestatione Divini Iudicii mandat, et 
praecipit, ut absolute tot Missae celebrentur, quot ad rationem attributae 
eleemosynae praescriptae fuerint, ita ut alioquin ii, ad quos pertinet, suae 
obligationi non satisfaciant; quinimo graviter peccent, et ad restitutionem 
tenentur. 

8 5. Id vero, ut deinde observetur exactius, S. Congregatio eadem auc- 
toritate revocat Privilegia, et Indulta omnia quibusvis personis, Ecclesiis, ac 
Locis Piis, tam Saecularibus, quam Regularibus cuiuscumque Ordinis, Con- 
gregationis, et Instituti, quamcumque ob causam concessa, quibus indulgetur, 
ut certarum Missarum, vel anniversariorum celebratione, aut aliquibus Col- 
lectis, seu Orationibus plurium Missarum oneribus in futurum suscipiendis 
satisfiat. 

86. Ac similiter omne damnabile lucrum ab Ecclesia removere volens, 
prohibet Sacerdoti, qui Missam suscepit celebrandam cum certa eleemosyna, 
ne eandem Missam alteri, parte eiusdem eleemosynae sibi retenta, celebran- 
dam conmittat. 

S8 T. Praeterea ne in Ecclesiis, in quibus onera Missarum in perpetuum 
imposita sunt, Sacerdotes in eis, ut par est, adimplendis tepidiores, ac segnio- 
res reddantur, quod onera huiusmodi cum nulla, aut parva sint utilitate con- 
iuncta: statuit, atque decernit, ut pecuniae, ac bona mobilia Ecclesiis, Capi- 
tulis, Collegiis, Hospitalibus, Societatibus, Congregationibus, Monasteriis 
Conventibus, ac Locis omnibus, tam Saecularibus, quam Regularibus, atque 
illorum personis in futurum simpliciter acquirenda cum onere perpetuo 
Missarum celebrandarum ab iis, ad quos pertinet, sub poena interdicti ab 
ingressu Ecclesiae ipso facto incurrenda a die realis acquisitionis, statim 
deponi debeant penes Aedem Sacram, vel personam fide, et facultatibus 
idoneam, ad effectum illa, seu illorum pretium quamprimum  investiendi 
in bonis immobilibus fructiferis cum expressa, et individua mentione one- 
ris, quod illis annexum reperitur. Ac si eadem bona immobilia auctoritate 
Apostolica deinceps alienari contigerit, eorumdem pretium, sub eadem poena, 
ut supra, deponi, atque in aliis bonis stabilibus itidem fructiferis cum eius- 
dem oneris repetitione, atque annexione converti debeat. Ad haec Sac. 
Congregatio quibusvis Capitulis, Collegiis, Societatibus, et Congregationibus, 
necnon omnibus, et singulis Ecclesiarum, ac Piorum Locorum, tam Saecu- 
larium, quam Regularium Superioribus, vel aliis ad quos pertinet, districte 
prohibet, ne in posterum onera perpetua suscipiant Missarum celebranda- 
rum; Saeculares quidem sine Episcopi, vel eius Generalis Vicarii; Regulares 
vero sine Generalis, vel Provincialis consensu, et licentia in scriptis, et gratis 
concedenda; alioquin Saecularis, qui huius prohibitionis transgressor exti- 
terit, ab ingressu Ecclesiae interdictus sit eo ipso: Regularis vero poenam 
privationis omnium Officiorum, quae tunc obtinebit, ac perpetuae inhabili- 
tatis ad alia de caetero obtinenda, vocisque activae, ac passivae, absque alia 
declaratione incurrat. Eleemosynas vero manuales, et quotidianas pro Missis 

celebrandis ita demum iidem accipere possint, si oneribus antea impositis 
ita satisfecerint, ut nova quoque onera suscipere valeant, alioquin omnino 
abstineant ab huiusmodi eleemosynis, etiam sponte oblatis in futurum reci- 
piendis, et capsulas auferant ab Ecclesiis cum inscriptione illa « Eleerosyna 
pro Missis », vel alia simili sub iisdem. poenis, ipso facto incurrendis, ne 
Fideles hac ratione frustrentur. 

88. Episcopus vero, seu eius Vicarius, aut Generalis, vel Provincialis, 
ubi de licentia pro perpetuis oneribus fuerint requisiti, in. singulis casibus 
diligenter inquirant, de singulis Missarum celebrandarum obligationibus, cui- 
que Ecclesiae, Monasterio, aut Loco Pio incumbentibus; nec antea assensum 
huiusmodi, aut licentiam praebeant, quam eis legitime constiterit, illius Sacer- 
dotes tam novo oneri suscipiendo, quam antiquis iam susceptis satisfacere 
posse, praecipuamque rationem habeant, ut redditus, qui Ecclesiis, et Locis 
Piis relinquuntur, omnino respondeant oneribus adiunctis secundum morem 
cuiuscumque Civitatis, vel Provinciae, intelligantque, si in re tanti momenti 
desides, aut negligentes fuerint, in novissimo die se huius praetermissi muneris 
rationem esse reddituros. 

8 9. Postremo Illustrissimi Patres non sine gravi animi dolore intelli- 
gentes, mala fere omnia, quae Regularem disciplinam evertunt, ac praecipue 
nimiam hanc facilitatem fovent, in oneribus Missarum 'supra vires susci- 
piendis, veluti ex infecta radice, pullulare ex maiori Regularium numero, 
quam ferant redditus, et eleemosynae cuiusque Monasterii, inhaerentes Sum- 
morum Pontificum, ac Sacri Concilii Tridentini Decretis, hac de re editis, San- 
ctissimi Dom. Nost. auctoritate praecipiunt, ac mandant omnibus, et singulis 
Generalibus, Provincialibus, Commissariis, Ministris, Praesidentibus, Abba- 
tibus, Prioribus, Praepositis, Guardianis, Vicariis, et quibuscumque aliis Supe- 
rioribus Monasteriorum, Conventuum, ac Domorum Regularium, bona immo- 
bilia possidentium, vel non possidentium, cuiuscumque Ordinis, Congregationis, 
et Instituti existentium intra fines Italiae, et Insularum adiacentium, ut singuli, 
ad quos pertinet in qualibet Provincia, adhibitis duobus, aut tribus Regula- 
ribus sui Ordinis, vel Congregationis probatioribus, et rerum usu peritio- 
ribus, bona immobilia, census, redditus, et proventus omnes, consuetas item 
eleemosynas, et obventiones tam communes Monasteriorum, Conventuum, 
et Domorum eiusdem Provinciae, quam etiam singularibus personis Reli- 
giosis assignatas, seu permissas in communem usum deinceps conferendas, 
decem annorum immediate praecedentium habita ratione diligenter, et mature 
recognoscant, iis omnibus detractis, quae reparationes, praestationes, gran- 
dines, sterilitates, aliave cuiuslibet generis onera, consueverunt absorbere. 
Eaque omnia scripto fideliter exarata, idem Superior, cuius interest, in 
proximo Capitulo, seu Congregatione Generali, vel Provinciali coram tribus 
Iudicibus ab ipsomet Capitulo, seu Congregatione deligendis proponat, qui 
computatis huiusmodi redditibus, eleemosynis, et obventionibus universis, 
et oneribus, ut supra detractis sedulo examinent, quot Religiosi homines 
connumeratis etiam Laicis, aliisque necessariis servientibus in unoquoque 
Monasterio, Conventu, et Domo Regulari iuxta Regionis, et proprii Instituti 
morem, victum, et vestitum, et medicinalia in communi habentes, compe- 

tenter valeant sustentari. Tum eorumdem bonorum, reddituum, eleemosy- 
narum, et onerum praecisam notam ipsimet Capitulo, seu Congregationi 
exhibeant, ut in illo diligenter omnibus discussis, cuiusque Familiae Mona- 
sterii, Conventus, ac Domus Regularis in singula quaque provincia certus 
earum tantum personarum numerus. Patrum Capitularium voto praefigatur, 
quae redditibus, eleemosynis, et obventiontbus, ut superius sufficienter ali 
possint. Ne vero Superiores, qui id praestare debent, serius, aut remissius, 
quam par est, suo muneri satisfaciant: mandat Sacra Congregatio, ut infra 
annum post proximun Capitulum Generale, vel Provinciale computandum, 
omnia hoc de genere capitulariter gesta, in authenticam formam redacta, ad 
Sacram ipsam Congregationem Concilii singuli mittant. Numerumque Fami- 
liae, singulorumque Conventuum, Monasteriorum, et Domorum huiusmodi 
Regularium, Capituli, seu Congregationis Generalis, vel Provincialis senten- 
tia, et auctoritate praefinitum, iidem Superiores tam Generales, et Provin- 
-ciales omnes, quam Locales perpetuo servare omnino teneantur, nec possint 
illum quoquomodo augere, etiam praetextu augmenti reddituum absque 
Sacrae ipsius Congregationis licentia; Superiores autem huiusmodi, qui prae- 
dicta omnia in praefixo termino non praestiterint, vel numerum, ut supra, 
praescriptum, quovis modo augere praesumpserint, vel privationis omnium 
Officiorum, quae tunc temporis obtinebant, vocisque activae, et passivae, et 
ad omnia suae Religionis Officia, et gradus inhabilitatis perpetuam poenam 
«eo ipso incurrere, atque aliis etiam gravioribus a Sede Apostolica infligendis 
poenis S. Congregatio subiacere voluit, et declaravit. 

8 10. Deinceps vero Monasterium, Conventus, Domus, PoDdiEPUEd vel 
Societas Religiosorum, seu Regularium nullibi recipiatur, nisi praeter alia 
ad id requisita, in singulis huiusmodi locis duodecim saltem Fratres, aut 
Monachi, seu Religiosi degere, et ex redditibus, et consuetis eleemosynis detra- 
ctis omnibus, ut supra, detrahendis, competenter sustentati valeant ad prae- 
:scriptum Decreti felic. recordationis Gregorii XV, hac de re editi. ! Alioquin 
Monasteria, et loca huiusmodi post hac recipienda, in quibus duodecim Reli- 
.giosi, ut supra sustentari, atque inhabitare non poterunt, et actu non inha- 
bitaverint Ordinarii Loci visitationi, correctioni, atque omnimodae iurisdic- 
tioni subiecta esse intelligantur. 

8 14. Et ne praemissorum ignorantia a quoquam praetendi possit, voluit 
.eadem Sacra Congregatio, ut praesentes Ordinationes in Valvis Basilicarum 
Sancti loannis Lateranensis, et Principis Apostolorum de Urbe, ac in Acie 
Campi Florae, ut moris est, affixae omnes, ad quos pertinet, ita arctent, et 
afficiant, ac si unicuique personaliter intimatae fuissent. 

8 15. Utque earumdem praesentium transumptis, etiam impressis manu 
alicuius Notarii publici subscriptis, et sigillo personae in dignitate Eccle- 
siastica constitutae munitis, eadem prorsus fides adhibeatur, quae praesen- 
tibus adhiberetur, si forent exhibitae, vel ostensae. Datum Romae die 21 
Iun. 1625. - Cosmus Cardinalis de Torres. - Prosper Fagnanus S. Congre- 
gationis Secretarius. 


! S. C. Ep. et Reg., 17 aug. 1622, $ 2. - Bull. Rom., tom. 5, V, p. 47, 48. 

Excitatis autem super praemissorum Decretorum intelligentia, seu inter- 
pretatione infrascriptis dubiis, prodierunt a memorata Congregatione simili 
auctoritate illi a praefato Urbano Papa VIII specialiter attributa responsiones, 
seu declarationes inferius apponendae. 

Super primo Sacrae Congregationis Decreto de celebratione Missarum, 
quo prohibetur, ne Episcopi in Dioecesana Synodo, aut Generales in Capi- 
tulis Generalibus, vel alias quoquo modo, reducant onera illa Missarum 
celebrandarum, aut post idem Concilium. imposita, aut in limine fundatio- 
nis. Quaeritur, quid si legatum sit ita tenue, ut non sit, qui velit onus illi 
iniunctum subire, et si recurrendum sit ad Sedem Apostolicam pro modera- 
tione oneris, totum, aut fere totum insumendum sit pro expensis ad id neces- 
sariis? Et quid, si permittatur Episcopo in fundatione, ut possit huiusmodi 
onera moderari. 

Secundo, An super secundo eiusdem Congregationis Decreto, quo cave- 
tur, ut celebrentur tot Missae, quot ad rationem tributae eleemosynae prae- 
scriptae fuerint. Quaeritur, an verba illa (praescripíae fuerint) intelligenda 
sint de praescriptione facta ab Offerente, vel ab Ordinario? 

Tertio, An cum Ordinarius praescripserit eleemosynam congruam iuxta 
qualitatem Loci, personarum, ac temporum, Sacerdotes accipientes stipen- 
dium minus congruo, teneantur Missas illis ab Offerente praescriptas cele- 
brare? 

Quarto, An Sacerdotes, qui tenentur Missas celebrare ratione Beneficii, 
seu Cappellae, Legati, aut Salarii, possint etiam manualem eleemosynam, 
pro Missis Votivis, aut Defunctorum recipere, et unico Missae Sacrificio utri- 
que oneri satisfacere? 

Quinto, Posito, quod Testator relinquat, ut celebrentur pro eius Anima 
centum Missae, absque ulla praescriptione eleemosynae. Quaeritur, an libe- 
rum sit haeredibus, eleemosynam sibi bene visam praescribere, an vero eadem 
eleemosyna praescribenda sit ad Ordinario. 

Septimo, Super quarto eiusdem Congregationis Decreto, quo prohibe- 
tur Sacerdoti, qui suscepit Missam celebrandam cum certa eleemosyna, ne 
eandem Missam alteri, parte eiusdem eleemosynae sibi retenta, celebrandam 
committat. Quaeritur, an permittendum sit Administratoribus Ecclesiarum, 
ut retineant aliquam eleemosynarum portionem, pro expensis manutentionis 
Ecclesiae, altarium, inservientium, paramentorum, luminum, vini, hostiae, 
et similium? 

Octavo, An hoc Decretum habeat locum in Beneficiis, quae conferun- 
tur in titulum, idest, an Rector Beneficii, qui potest per alium celebrare, 
teneatur Sacerdoti celebranti dare stipendium, ad rationem reddituum Bene- 
ficii ? 

Decimo, An Sacerdotes, quibus aliquando offertur eleemosyna maior 
solita, pro celebratione Missae, debeant dare eandem integram eleemosynam 
iis, quibus Missas celebrandas committunt; an satis sit, ut dent celebranti- 
bus eleemosynam consuetam ? 

Undecimo, Super quinto eiusdem Congregationis Decreto, quo inter 
caetera statuitur per haec verba: eleemosynas vero manuales, et quotidianas 

pro Missis celebrandis ita demum iidem accipere possint, si oneribus antea 
impositis ita satisfecerint, ut nova quoque onera obire valeant; alioquin omnino 
abstineant ab huiusmodi eleemosynis, etiam sponte oblatis in futurum reci- 
piendis, et capsulas auferant etc. Quaeritur, an hoc Decretum prohibeat abso- 
lute, quo minus accipiant novas eleemosynas, qui acceptis non satisfecerunt 
et quid, si congruo tempore possint omnibus satisfacere? 

Duodecimo, Quid si offerens eleemosynas, audito impedimento consen- 
tiat, ut Sacerdos Missam celebret, cum primum poterit? 

Decimoquinto, An Administratores Ecclesiae, magnae devotionis, et con- 
cursus, possint eleemosynas pro Missis celebrandis accipere, si iisdem Mis- 
sis, non nisi post longum tempus satisfacere valeant, ne alias cultus Eccle- 
siae, et devotio, ac concursus Fidelium, ut aiunt, minuantur ? 

Decimosexto, Quia prohibitio dicti Decreti videtur aliquibus directa 
solis Capitulis, Collegiis, Societatibus, Congregationibus, necnon omnibus, 
et singulis Ecclesiarum, et Piorum Locorum, tam Saecularium, quam Regu- 
larium Superioribus, de quibus fit expressa mentio, non autem privatis Sacer- 
dotibus, qui tamen comprehendi videntur sub clausula generali (e£ aZiis ad 
quos pertinet) supplicatur pro opportuna declaratione? 

Ultimo, An idem Decretum, ubi disponit, ut nullibi recipiantur Mona- 
steria, nisi etc., habeat locum in Italia dumtaxat, ad quam est restrictum 
Decretum proxime antecedens, an vero etiam extra Italiam. 


Declarationes, seu Responsiones ad supradicta Dubia. 


Sacra Congregatio Cardinalium Concilii Tridentini Interpretum, aucto- 
ritate sibi a Sanctissimo Domino Nostro attributa, ad singula Dubia supe- 
rius proposita, ad hunc modum respondit, videlicet: 

Ad primum. Et si legatum sit adeo tenue, nihilominus pro reductione 
oneris, ut supra, impositi, ab iis, ad quos pertinet, Sedem Apostolicam esse 
adeundam, quae absque ulla impensa id statuet, quod magis in Domino e 
re esse iudicaverit: verumtamen, si in ipsa Beneficii erectiorre expresse cau- 
tum fuerit, ut liceat Episcopo iniunctum onus reducere, et moderari, legem 
hanc fundationis, quam Decreta hac de re edita non sustulerunt, esse vali- 
dam, et observandam. 

Ad secundum. Esse intelligenda de praescriptione facta ab eo, qui elee- 
mosynam tribuit, non autem ab Ordinario: quod si tribuens eleemosynam 
numerum Missarum celebrandarum non praescripserit, tunc tot Missas cele- 
brari debere, quot praescripserit Ordinarius secundum morem Civitatis, vel 
Provinciae. 

Ad Tertium. Teneri. 

Ad Quartum. Sacerdotes, quibus diebus tenentur Missas celebrare ratione 
Beneficii, seu Cappellae, Legati, aut Salarii, si eleemosynas pro aliis etiam 
Missis celebrandis susceperint, non posse eadem Missa utrique obligationi 
satisfacere. 

Ad Quintum. Censuit, ubi nullam certam eleemosynam Testator reliquit, 
esse ab Episcopo praescribendam eleemosynam congruam, quae respondeat 
oneribus Missarum celebrandarum, secundum morem Civitatis, vel Provinciae. 

Ad Septimum. Respondit, permittendum non esse, ut Ecclesiae, ac loca 
pia, seu illorum Administratores, ex eleemosynis Missarum celebrandarum 
ullam, utcumque minimam portionem retineant ratione expensarum, quas 
subeunt in Missarum celebratione, nisi cum Ecclesiae, et loca pia alios non 
habent redditus, quos in usum earumdem expensarum erogare licite possint, 
et tunc quam portionem retinebunt, nullatenus debere excedere valorem 
expensarum, quae pro ipsomet tantum Missae Sacrificio necessario sunt 
subeundae, at nihilominus eo etiam casu curandum esse, ut ex pecuniis, 
quae supersunt, expensis, ut supra, deductis, absolute tot Missae celebren- 
tur, quot praescriptae fuerint ab Offerentibus eleemosynas. 

Ad Octavum. Non habere locum, sed satis esse, ut Rector Beneficii, qui 
potest Missam per alium celebrare, tribuat Sacerdoti celebranti eleemosynam 
congruam, secundum morem Civitatis, vel Provinciae, nisi in fundatione insius 
Beneficii aliud cautum fuerit. 

Ad Decimum. Debere absolute integram eleemosynam tribuere Sacer- 
doti celebranti, nec ullam illius partem sibi retinere posse. 

Ad Undecimum. Respondit non prohibere absolute; ac propterea, et si 
oneribus iam susceptis non satisfecerint, posse tamen nova etiam onera susci- 
pere Missarum celebrandarum, dummodo infra modicum tempus possint omni- 
bus satisfacere. 

Ad Duodecimum. Quamvis onera suscepta infra modicum tempus adim- 
pleri nequeant, si tamen eleemosynam pro aliarum Missarum celebratione! 
id sciat, et consentiat, ut illae tunc demum celebrentur, cum susceptis 
oneribus satisfactum fuerit, Decretum non prohibere, quo minus eo casu 
eleemosyna accipiatur pro iisdem Missis iuxta Benefactoris consensum cele- 
brandis. 

Ad Decimumquintum. Non posse nisi de consensu eorum, qui eleemo- 
synas tribuunt, ut supra in responsione ad Duodecimum. 

Ad Decimumsextum. Comprehendi etiam privatos Sacerdotes, 

Ad Ultimum. Habere locum extra Italiam. 


Cosmus Cardinalis de Torres. 
Prosper Fagnanus Sacrae Congregationis Secretarius. 


Cum autem super praemissis diversi irrepserint abusus, illorumque occa- 
sione, quamplures querelae, et recursus ad Apostolicam Sedem pervenerint, 
cupiens eadem Congregatio Cardinalium Concilii Tridentini Interpretum 
huiusmodi detestabiles abusus e Christiana Republica pro viribus evellere, 
ac opportune providere, ut sublatis fraudibus, ac emendata negligentia piae 
Disponentium, seu Benefactorum voluntati fides illibata servetur, Defuncto- 
rum animabus integra, et prompta praestentur suffragia, itidemque Deo 
maior gloria, et Ecclesiis praestantior cultus reddatur, praevia auctoritate 
per SSmum D. Nostrum Innocentium Divina Providentia Papam XII ei spe- 
cialiter attributa infrascripta Decreta, prius in particulari nonnullorum ex 
praefatis Cardinalibus per Sanctitatem suam deputata, et postea in generali 

huiusmodi Cardinalium Congregatione mature, et accurate discussa, reco- 
gnita, examinata edidit. 

816. In primis, praeinserta Decreta cum praemissis illorum declaratio- 
nibus plenissime, et amplissime approbat, confirmat, et innovat, omniaque, 
et singula ibidem contenta, et expressa iterum omni meliori modo decernit, 
statuit, ac ab omnibus, et singulis etiam speciali, et individuali nota, seu 
expressione dignis penitus observari, et omnimodae executioni demandari 
decernit, sancit, et praecipit. 

8 17. Insuper, ut in re tanti momenti consultius, ac maiori, ut par est, 
circumspectione procedatur; si qui forsan fuerint, vel sint, qui suis pravis, et 
erroneis intentionibus, seu opinionibus blandiri volentes Missarum celebra- 
tionem omittunt sub malitiosa, vel irrationabili spe earumdem condona- 
tionem, vel reductionem a Sede Apostolica, vel compositionem a Reverenda 
Fabrica Sancti Petri de Urbe obtinendi; Congregatio praefata tum eosdem, 
tum quoscumque alios, qui post hac in adeo detestabiles abusus ausi fue- 
rint offendere, certiores fieri, et monitos esse voluit, praefatas condonatio- 
nes, et reductiones ab eadem Sede, nonnisi ex raticnabili causa, seu aequa 
commiseratione: compositiones vero a dicta Fabrica utente suis facultatibus, 
et privilegiis, nonnisi ex causa pariter rationabili, et cum clausulis opportu- 
nis, et praesertim cum illa « dummodo malitiose non omiserint animo habendi 
compositionem, alias gratia nullo modo suffragetur » admitti consuevisse, et 
solere; quapropter, ut locus omnis in posterum hisce praetextibus praeclu- 
datur, memorata Congregatio tales intentiones, opiniones, seu spes, ac elee- 
mosynarum, sive in toto, sive in parte versiones in alium, quam praefata- 
rum Missarum usum, seu satisfactionem, et quascumque alias directas, vel 
indirectas, immediatas, vel mediatas contraventiones, seu circumventiones 
declarat prorsus irrationabiles, iniustas, et illicitas, illasque omnino reprobat, 
damnat, et interdicit. 

8 18. Cumque huiusmodi absurda ex eo plerumque proveniant, quod 
onera Missarum supra vires suscipiantur: caveant omnes, et singuli Recto- 
res, Superiores, et Ministri quarumcumque tum Saecularium, tum Regula- 
rium Ecclesiarum, seu illarum Capitula, ne onera, seu Missas tum tempo- 
rales, tum etiam manuales, quarum satisfactioni impares fuerint, quoquomodo 
suscipiant, utque id ipsum quoad fieri poterit, pateat, teneantur iidem con- 
ficere, semperque in loco magis patenti, et obvio retinere Tabellam onerum 
perpetuorum, et temporalium Literis perspicuis, et intelligentibus descripto- 
rum, quorum implemento, si moraliter, et intra praescriptum, seu breve 
tempus satisfacere non posse, seu illa dumtaxat, et non ulteriora adimplere 
posse crediderint, seu credere debuerint, alias Missas, sive perpetuas, sive 
temporales, sive manuales per se, vel per interpositas personas quoquomodo 
recipere, seu acceptare omnino desistant, seu abstineant, et ulterius tali casu 
in eadem Tabella similiter exprimant sese, propterea aliis Missis acceptandis, 
et celebrandis impares esse. 

S8 19. lidemque teneantur pariter in Sacrario duos Libros retinere, ac 
in eorum altero singula onera perpetua, et temporalia, in altero autem Missas 
manuales, et tam illorum, quam istarum adimplementum, et eleemosynas 

distincte, et diligenter annotare, et annotandas, seu annotanda curare, singulis- 
que annis de supradictis adimplementis, eleemosynis, et oneribus pariter exa- 
ctam rationem suis Superioribus reddere, ac omnes, et singulas rationes huius- 
modi in praefatis respective Libris simili distinctione, et diligentia, tam praefati 
a quibus rationes debent reddi, quam Superiores, quibus reddendae erunt, 
describere, seu annotare, sive describendas, vel annotandas respective curare. 

S 23. Meminerint igitur, et satagant Ordinarii, ut a personis, et in Eccle- 
siis quoquomodo etiam in vim. Decretorum Concilii Tridentini sibi subiec- 
tis, Missae ea, qua par est, fide, et diligentia celebrentur, et cuncta, et singula 
Decreta huiusmodi omnimodae executioni demandentur, nedum iustitiam 
recurrentibus, seu instantibus reddentes, sed ex officio tum in visitationibus, 
tum in aliis actibus, et modis, quos expedire, et convenire toties, quoties 
iudicaverint inquirentes, ne aliquid committatur, pervertatur, differatur, vel 
omittatur, quod his omnibus, et singulis Decretis adversatur. : 

& 24. Caveant etiam respective omnes Regulares tum Subditi, tum Supe 
riores quicumque nedum Locales, sed etiam Provinciales, et Generales, ne 
Missarum celebratio, et omnium Decretorum praemissorum executio, cum 
pernicie propriarum animarum, cum praeiudicio illarum, quibus Missae sunt 
applicandae, et cum magno Christifidelium scandalo quoquomodo omittantur, 
differantur, negligantur, seu pervertantur, alioquin ultra propriae. conscientiae 
onerationem, poenam. privationis vocis activae, et passivae, ac graduum, et 
officiorum, quae obtinent, necnon inhabilitationis ad. huiusmodi gradus, et 
officia obtinenda prorsus incurrant. 

8 29. Non obstantibus quoad suprascripta omnia, et singula in huius- 
modi Decretis contenta Constitutionibus, et Ordinationibus Apostolicis in 
favorem quarumcumque personarum, atque Ordinum tam Mendicantium, 
quam non Mendicantium, Militiarum etiam Sancti Ioannis Hierosolymitani, et 
Congregationum, Societatum, ac cuiuslibet alterius Instituti etiam necessario, 
et in individuo exprimendi, Ecclesiarum, Monasteriorum, Conventuum, Colle- 
giorum, Capitulorum, Hospitalium, Confraternitatum, et aliorum quorum- 
cumque tam Saecularium, quam Regularium locorum, necnon illorum etiam 
iuramento, confirmatione Apostolica, vel quavis firmitate roboratis Statutis, 
et consuetudinibus etiam. immemorabilibus; privilegiis quoque, indultis, et 
literis Apostolicis etiam mari magno, seu Bulla aurea, aut alias nuncupatis 
sub quibuscumque tenoribus, et formis, ac cam quibusvis etiam derogato- 
riarum derogatoriis, et insolitis clausulis, necnon irritantibus Decretis, etiam 
motu proprio, et ex certa scientia, ac de Apostolicae potestatis plenitudine, 
aut alias quomodolibet, etiam per viam communicationis, seu extensionis 
concessis, et iteratis vicibus approbatis, et innovatis, etiamsi pro illorum suft- 
ficienti derogatione de illis, eorumque totis tenoribus, et formis specialis, et 
individua, ac de verbo ad verbum, non autem per clausulas generales mentio, 
seu quaevis alia expressio habenda, aut aliqua alia exquisita forma servanda 
esset, tenores huiusmodi, ac si de verbo ad verbum, nihil penitus omisso, et 
forma in illis tradita observata, inserti. forent, praesentibus! adversantur, illis 


! Adde: pro expressis habens, eisdem quatenus praesentibus.. 

alias in suo robore pemansuris, Sacra Congregatio Sanctitatis Suae auctori- 
tate specialiter, et expresse derogat, caeterisque contrariis quibuscumque. 
Datum Romae die 23 Novembris 1697. - Ioseph Card. Sacripantes Praefec- 
tus. - Ferdinandus Nuptius Sacrae Congr. Secretarius. 

8 30. Quocirca, cum dilectus Filius noster Ioseph Tituli Sanctae Mariae 
Transpontinae Sanctae Rom. Eccl. Presbyter Cardinalis Sacripantes, memo- 
ratae Congregationis Praefectus, praefata Decreta Nobis retulerit: Nos con- 
siderantes eadem, et singula omnia Decreta, ea qua decet maturitate digesta, 
et examinata, ac in vim Apostolicae auctoritatis eidem Congregationi spe- 
cialiter, ut praefertur. attributae peracta, perutilia fore censentes, illaque pro- 
pterea perpetuo, et inviolabiliter observari, necnon Constitutionis nostrae 
munimine roborare volentes, Motu proprio, non ad cuiusquam nobis super 
hoc oblatae petitionis instantiam, sed ex certa scientia, et matura delibera- 
tione, deque Apostolicae potestatis plenitudine praeinserta Decreta, omnia- 
que, et singula in eis contenta, tenore praesentium auctoritate Apostolica 
confirmamus, et approbamus, illisque inviolabilis, et irrefragabilis Aposto- 
licae firmitatis robur, et efficaciam adiicimus, quinimo motu, scientia, delibe- 
ratione, ac potestatis plenitudine similibus, omnia, et singula in supradictie 
Decretis contenta, de novo statuimus, decernimus, et ordinamus, ac ab omni- 
bus, et quibuscumque, etiam speciali, et individua nota dignis omnino exacte, 
et perpetuo servari volumus, sancimus, et mandamus. 

S 31. Decernentes, etc. 

[Bull. Rom., tom. 9, p. 464-471]. 


261. 


Innocentius XII, const. Emanavit, 6 sept. 1698. 


Emanavit nuper a Congregatione Venerabilium Fratrum Nostrorum 
S. R. E. Cardinalium negotiis, et consultationibus Episcoporum, et Regula- 
rium praeposita in Causa Lusitana lurisdictionis inter Venerabiles. Fratres 
modernos Archiepiscopum Bracharen., et Episcopum Lerien. ex una, necnon 
dilectos filios Regulares Regni Portugalliae ex altera partibus vertente, Decre- 
tum tenoris, qui sequitur, videlicet. In Causa Lusitana lIurisdictionis vertente 
inter Archiepiscopum Bracharen, et Episcopum Lerien. ex una, necnon 
Regulares eiusdem Regni partibus ex altera, instantibus dictis Archiepiscopo, 
et Episcopo declarari: An Episcopi possint in sua Dioecesi prohibere Regu- 
laribus ad Confessiones audiendas approbatis ab Antecessoribus Episcopis, 
vel ab Episcopis alienae Dioecesis, ne amplius Confessarii munus exerceant 
sine ipsorum nova approbatione, et licentia, non obstante Bulla Cruciatae, 
et contra Regulares transgressores procedere valeant ad suspensionem, Cen- 
suras, et alias Canonicas poenas, Sacra Congregatio Eminentissimorum, et 
Reverendissimorum S. R. E. Cardinalium negociis, et consultationibus Epi- 
scoporum, et Regularium praeposita, audita relatione Nuncii Apostolici apud 
Serenissimum Lusitaniae Regem residentis, referente Eminentissimo Collo- 

redo, censuit, et declaravit, servandam esse omnino Constitutionem Septi- 
mam sa. me. Clementis X quae incipit Superza etc.! non obstante Bulla Cru- 
ciatae, quae in hac materia nihil novi Iuris induxit, neque quoad Poenitentes, 
neque quoad Confessarios, prout praesentis Decreti vigore servari mandat, 
ac praecipit. Romae 11 aprilis 1698. - G. Cardinalis Carpineus. - I. D. Archie- 
piscopus Athenarum, Secretarius. 

8 1. Cum autem sicut pro parte Archiepiscopi, et Episcopi praedicto- 
rum Nobis subinde expositum fuit, ipsi Decretum huiusmodi, quo firmius 
subsistat, Apostolicae Confirmationis Nostrae patrocinio communiri pluri- 
mum desiderent, Nos ipsos Archiepiscopum, et Episcopum specialibus favo- 
ribus, et gratiis prosequi volentes, et eorum singulares personas a quibusvis 
excommunicationis, suspensionis, et interdicti, aliisque Ecclesiasticis senten- 
tiis, censuris, et poenis a Iure, vel ab homine quavis occasione, vel causa 
latis, si quibus quomodolibet innodatae existunt, ad effectum praesentium 
dumtaxat consequendum harum serie absolventes, et absolutas fore censen- 
tes, supplicationibus eorum nomine Nobis super hoc humiliter porrectis 
inclinati, Decretum praeinsertum auctoritate Apostolica tenore praesentium 
approbamus, et confirmamus, illique inviolabilis Apostolicae firmitatis robur 
adiicimus: salva tamen semper in praemissis auctoritate memoratae Congre- 
gationis Cardinalium. 

8 2. Decernentes, etc. 

(Bull. Rom., tom. 9, p. 488]. 


262. 


Innocentius XII, const. Nuper a Congregatione, 
24 apr. 1699. 


Nuper a Congregatione Venerabilium Fratrum Nostrorum S. R. E. Car- 
dinalium Concilii Tridentini Interpretum emanavit super quodam dubio pro 
parte Venerabilis Fratris moderni Episcopi Pistorien., et Praten. Congrega- 
tioni huiusmodi proposito, Decretum tenoris, qui sequitur videlicet: Pisto- 
rien. Praten, Cum Parochi Ecclesiarum Pistorien., et Praten. inter varias opi- 
niones Doctorum involuti negligant in dies celebrationem, et respective 
applicationem Sacrificii pro Populo iuxta dispositionem Sacrorum Canonum, 
et Concilii Tridentini, Episcopus ad consulendum, nedum propriae, verum 
etiam dictorum Parochorum conscientiae, supplicat declarari: Az Parochi 
feneantur omnibus diebus festis applicare Sacrificium pro Populo, sive non? 
Die 14 februarii 16909. Sacra Congregatio Eminentissimorum S. R. E. Car- 
dinalium Concilii Tridentini Interpretum censuit, dandas esse resolutiones 
alias hac de re editas, et signanter in Nullius Nonantulan. Eminentissimo 
Abbati 30 augusto 1608 tenoris, ut infra: Cum praecepto Divino iis, quibus 
animarum cura commissa est, mandatum sit pro ovibus suis Sacrificium 

offerre, saepe alias Sacra Congregatio Concilii censuit, Parochos teneri pro 
Parochianis Sacrificium applicare, et praecipue in dubio applicationis Sacri- 
ficii proposito, et respective resoluto sub die 10 maii 1692 his praecisis 
verbis concepto: Az Parochus Missam celebrare teneantur, et. Sacrificium 
applicare pro Parochianis, in diebus Dominicis, et festis, sive habeat con- 
gruam, sive non? Sacra etc. iuxta alias declarationes censuit teneri, nec 
posse eisdem diebus aliam eleemosyna:a recipere. Ac proinde idem nunc 
respondendum esse censuerunt Eminentissimi Patres quoad Parochos Nonan- 
tulanae Dioecesis, addentes insuper, quod E. V. pro suo Pastorali zelo detre- 
ctantes Parochos compellere non gravetur. - I. Cardinalis Sacripantes Praefe- 
ctus. - F. Nuptius Secretarius. 

8 Il. Cum autem, sicut dictus Episcopus Nobis subinde exponi fecit, 
ipse Decretum huiusmodi, quo firmius subsistat, et servetur exactius, Apo- 
stolicae confirmationis Nostrae patrocinio communiri plurimum desideret: 
Nos specialem ipsi Episcopo gratiam facere volentes, eumque a quibusvis 
excommunicationis, suspensionis, et interdicti, aliisque Ecclesiasticis senten- 
tiis, censuris, et poenis a Iure, vel ab homine quavis occasione, vel causa 
latis, si quibus quomodolibet innodatus existit, ad effectum praesentium 
dumtaxat consequendum, harum serie absolventes, et absolutum fore cen- 
sentes, supplicationibus eius nomine Nobis super hoc humiliter porrectis 
inclinati Decretum praeinsertum auctoritate Apostolica tenore praesentium 
approbamus, et confirmamus, illique inviolabilis Apostolicae firmitatis robur 
adiicimus; salva tamen semper in praemissis auctoritate memoratae Congre- 
gationis Cardinalium. 

8 2. Decernentes, etc. 

[Bull. Rom., tom. 9, p. 501]. 

Innocentius XII, const. Cum sicut, 19 apr. 1700. 


Cum sicut non sine gravi animi Nostri dolore ex nonnullorum Vene- 
rabilium Fratrum Episcoporum Regni Portugalliae, et aliorum timoratae 
conscientiae Virorum delatis ad Nos querelis accepimus, in Regno praefato 
revixerit, ac in dies magis invalescat opinio per quasdam fel. rec. Pauli V,! 
Urbani VIIL,? et Clementis X? Romanorum Pontificum Praedecessorum Nostro- 
rum Constitutiones, necnon plura Congregationum tunc existentium S. IC. 
Cardinalium Concilii Tridentini Interpretum, ac respective negotiis, et con- 
sultationibus Episcoporum, et Regularium Praepositorum Decreta dudum 
damnata, ac reprobata, qua innixi plerique illarum partium Privilegia, et 


* Const. Alias, 24 dec. 1608. - Bull. Rom., tom. 5, III, p. 352, 353. 
? Cf. N. 208. 

Indulta per Literas Apostolicas pro Cruciata Sancta emanatas, seu, ut vocant, 
Bullam Cruciatae, ita intelligenda esse existimant, ut facultas in Literis, seu 
Bulla huiusmodi Christifidelibus attributa confitendi peccata sua cuilibet 
Confessario per quemcumque Ordinarium ad Confessiones audiendas appro- 
bato, locum habeat, et habere censeatur, etiamsi is non fuerit Ordinarius 
loci, in quo confessiones praefatas excipi contigerit: hinc est, quod Nos ex 
debito Pastoralis Officii, quod humilitati nostrae meritis licet, et viribus 
longe impari commisit Divina dignatio, animarum periculis in re tanti mo- 
menti, qualis est sacramentalis confessio, quantum Nobis ex alto conceditur, 
paterna charitate occurrere cupientes, necnon Constitutionibus, et Decretis 
supradictis inhaerentes, de Venerabilium Fratrum Nostrorum eiusdem S. R. E. 
Cardinalium, primum quidem supradictis negotiis, et consultationibus Epi- 
scoporum et Regularium praepositorum, subinde vero etiam aliorum in tota 
Republica Christiana contra haereticam pravitatem Generalium Inquisitorum 
a Sede Apostolica specialiter deputatorum, qui opinionem praefatam ex inte- 
gro examinarunt, remque totam mature discusserunt, consilio, ac etiam motu 
proprio, et ex certa scientia, et matura deliberatione nostris, deque Aposto- 
licae potestatis plenitudine tenore praesentium decernimus, et declaramus, 
Bullam Cruciatae Sanctae nihil novi Iuris induxisse, nullumque privilegium 
continere quoad approbationem Confessariorum contra formam eiusdem 
Concilii Tridentini, et praedictarum Constitutionum Apostolicarum, adeo ut 
Confessarii tam Saeculares, quam Regulares quicumque illi sint, in vim dictae 
Bullae Cruciatae a Poenitentibus ad audiendas eorum Sacramentales Con- 
fessiones electi, nullatenus confessiones huiusmodi audire valeant sine appro- 
batione Ordinarii, et Episcopi Dioecesani Loci, in. quo ipsi Poenitentes 
degunt, et Confessarios eligunt, vel ad excipiendas Confessiones requirunt, 
nec ad hoc suffragari approbationem semel, vel pluries ab aliis Ordinariis 
aliorum locorum, et Dioecesum obtentam, etiamsi Poenitentes illorum Ordi- 
nariorum, qui Confessarios electos approbassent, subditi forent; Confessio- 
nes autem aliter, et contra earumdem praesentium, aliarumque Apostolica- 
rum Constitutionum formam deinceps faciendas, et excipiendas respective, 
praeterquam in casu necessitatis in mortis articulo nullas fore, irritas, et 
invalidas, et Confessarios ipso iure suspensos esse, et etiam rigide punien- 
dos ab ipsis Ordinariis Locorum. Porro quamcumque contrariam opinio- 
nem tamquam falsam, temerariam, scandalosam, et in praxi perniciosam, 
praetenso quovis contrario usu, contrariaque consuetudine, etiam antiquis- 
sima minime obstantibus, Motu, scientia, deliberatione, et potestatis pleni- 
tudine paribus harum serie damnamus, et reprobamus, contrariumque usum, 
ac contrariam consuetudinem huiusmodi penitus, et omnino abrogamus, et 
abolemus. 

8 1. Ac proinde omnibus, et singulis Christifidelibus cuiuscumque status, 
gradus, conditionis, et dignitatis existant, etiam specifica, et individua men- 
tione, et expressione dignis, ne supradictam opinionem docere, tueri, aut 
ad praxim deducere quovis modo audeant, seu praesumant sub poena excom- 
municationis per contrafacientes ipso facto absque alia declaratione incur- 
renda, a qua nemo a quoquam praeterquam a Nobis, seu Romano Pontifice 

pro tempore existente, nisi in mortis articulo huiusmodi constitutus absolu- 
tionis beneficium obtinere valeat interdicimus, et prohibemus. 

S 2. Decernentes, etc. 

[Bull. Rom., tom. 9, p. 537-539]. 


264. 
Clemens XI, decr. Nonnulli, 15 dec. 1703. 


Nonnulli Episcopi, et complures Regulares, sub praetextu privilegiorum, 
ea sibi licere putant, quae prohibita sunt; siquidem Episcopi etiam in aliena 
Dioecesi, extra domum propriae habitationis, in privatis Laicorum domibus 
erigi faciunt Altare, ibique per unum, aut plures e suis Cappellanis vivifi- 
cam Christi Hostiam immolari; Regulares vero in quibusdam Magnatum, 
seu aliarum Nobilium personarum privatis Oratoriis, quae certis quandoque 
ex causis a Sede Apostolica concedi solent, celebrare audent, vel plures 
Missas, quam in iis sit indultum, vel absque praesentia personarum, quarum 
contemplatione gratiosa concessio emanavit, vel extra debitas horas, et post 
meridiem, vel illis etiam diebus, quibus per Constitutiones Dioecesanas, aut 
etiam Decreta Sacrae Congregationis Concilii, celebrari prohibetur, aut quae 
in ipsis Indultis Apostolicis excipiuntur, quo manus in illis celebrari possit; 
aut etiam Altari portatili uti non verentur, in Sacrarum Sanctionum contem- 
ptum, ac Sancti Sacrificii irreverentiam. Quamobrem, ad abusus huiusmodi 
eliminandos, et ad instaurandam venerationem tremendo Mysterio debitam, 
Sanctissimus Dominus Noster, ex unanimi Voto S. R. E. Cardinalium Con- 
cilii Tridentini Interpretum, inhaerendo declarationibus alias hac de re editis, 
expresse declarat: Episcopis et his maioribus Praelatis, etiam Cardinalatus 
Dignitate fulgentibus, neque sub praetextu privilegii clausi in corpore luris, 
neque alio quoquo titulo, nullo modo licere extra domum propriae habita- 
tionis, in domibus Laicis, etiam in propria Dioecesi, quod fortius intelligitur 
in aliena, etiamsi Dioecesani consensus adhiberetur, erigere Altare, ibique 
Sacrosanctum Missae Sacrificium celebrare, sive celebrari facere. Ac pari 
modo in Oratoriis privatis, quae per Sanctam Sedem concessa fuerint, non 
licere Regularibus cuiusvis Ordinis, aut Instituti, seu Congregationis, etiam 
Societatis lesu, aut etiam cuiuscumque Ordinis Militaris, etiam S. Ioannis 
Hierosolymitani, aut aliis quibuscumque Sacerdotibus, etiamsi essent Epi- 
- scopi, in iis celebrare in diebus Paschatis, Pentecostes, Nativitatis Christi 
Domini, aliisque anni Festis solemnioribus, ac diebus in Indulto exceptis. 
In reliquis vero diebus, praedictis Regularibus, et Sacerdotibus quibuscum- 
que, etiam Episcopis, in praefatis Oratoriis celebrare non licere, ubi iam 
unica Missa, quae in Indulto conceditur, fuerit celebrata; super quo celebra- 
turus teneatur diligenter inquirere, et de eo se optime informare; atque illa 
etiam in casibus praemissis celebrari nequeat post meridiem; demandando 
ulterius, et declarando in omnibus casibus, personas quascumque dictas 
Missas audientes nullatenus praecepto Ecclesiae satisfacere. Quo vero ad 

Altare portatile, iterum inhaerendo declarationibus supradictis censuit, licen- 
tias, seu privilegia concessa nonnullis Regularibus in Cap. /z Ais, De pri- 
vileg., ac per aliquos Summos Pontifices aliis Regularibus communicata, 
utendi dicto Altari portatili, in eoque celebrandi absque Ordinariorum licen- 
. tia, in locis, in quibus degunt, omnino revocata esse per idem Concilium 
Tridentinum, atque idcirco eosdem Regulares prohibendos, ne illis utantur, 
ac mandandum, prout praesentis tenore mandat Episcopis, aliisque Ordina- 
riis locorum, ut contra quoscumque contravenientes, quamvis Regulares, pro- 
cedant, etiam tamquam Sedis Apostolicae Delegati, ad poenas praescriptas 
per idem Sacrum Concilium in dicto Decreto sess. 22, cap. unico, usque ad 
Censuras latae Sententiae; tributa etiam iisdem facultate per hoc Decretum, 
ita procedendi, perinde ac si per Sanctam Sedem specialiter concessa fuisset: 
et ita Sanctitas Sua declarat, et servari mandat etc. 
[Bened. XIV, Bull, tom. 3 p. 389, 390]. 


265. 


Clemens XI, const. Commissi Nobis, 6 dec. 1708. 


Commissi Nobis divinitus Sacrosancti Apostolatus officii exigit ratio, ut 
gloriosissimae Virginis Dei Genitricis Mariae, cuius Conceptio gaudium 
annuntiavit universo Mundo, venerationem, et cultum, plurium Romanorum 
Pontificum Praedecessorum nostrorum more, ampliare studentes in terris, 
illius, quae super Choros Angelorum exaltata pro populo Christiano sedula 
exoratrix apud eum, quem genuit, assidue intercedit in Caelis, potentissi- 
mam opem, in tot tantisque, quibus premimur, Christianae Reipublicae, et 
Catholicae Ecclesiae necessitatibus, quantum Nobis ex alto conceditur, pro- 
mereri iugiter satagamus. Sincera itaque nostra erga eamdem Augustissimam 
Caeli Reginam, Patronam, Advocatam nostram devotione incitati Festum 
Conceptionis ipsius Beatae Mariae Virginis Immaculatae ubique Terrarum 
in posterum ab omnibus, et singulis utriusque sexus Christifidelibus, sicut 
alia Festa de Praecepto observationis Festorum comprehendi, auctoritate 
Apostolica tenore praesentium decernimus, praecipimus, et mandamus. 

8 1. Non obstantibus, etc. 

[Bull. Rom., tom. 10, p. 206]. 


266. 


Clemens XI, const. In supremo, 24 aug. 1709. 


In supremo Apostolicae dignitatis culmine, meritis licet imparibus, per 
ineffabilem Divinae bonitatis abundantiam collocati, Ecclesiasticam Immuni- 
tatem Dei ordinatione, et Canonicis sanctionibus constitutam, nostraque, et 
huius Sanctae Sedis, inferiorumque Ecclesiarum iura, ex commissi Nobis 

coelitus Pastoralis Officii debito, sarta. tecta tueri, et si quando ea quorum- 
cumque, praesertim Laicorum, quos in rebus Ecclesiasticis obsequendi manet 
necessitas, non auctoritas imperandi, ausibus violata esse novimus, ab eius- 
modi violationibus asserere satagimus, sicut omnibus maturae considerationis 
trutina perpensis, aequitati, et iustitiae, rectoque ordini consentaneum esse 
in Domino arbitramur. : 

S 1. Ad nostri siquidem Apostolatus notitiam non sine gravi animi nostri 
molestia pervenit, quod alias tunc existens Secretarius universae, ut vocant, 
Expeditionis charissimi in Christo Filii nostri Philippi Hispaniarum Regis 
Catholici dilectis filiis Decano, Capitulo, et Canonicis Ecclesiae Abulen. per 
suas literas die iv Februarii proxime praeteriti, seu alio veriori tempore eis 
conscriptas nunciavit, quod cum dilectus filius Froilanus Diaz Frater expresse 
professus Ordinis Praedicatorum dudum ad dictam Ecclesiam per obitum 
ultimi illius Episcopi solatio Pastoris destitutam a dicto Philippo Rege Nobis 
praesentatus, praesentationi huiusmodi, antequam illam Nobis admitti con- 
tigeret, renunciasset, ac subinde idem Philippus Rex ad Ecclesiam praedic- 
tam Venerabilem Fratrem Franciscum de Solis Episcopum Ilerden. (uti in 
eisdem literis asseritur) similiter praesentasset, quia ab illo sic praesentato 
curam, et regimen dictae Ecclesiae quamprimum suscipi, et assumi cupie- 
bat, eidem Secretario mandaverat, ut Decano, Capitulo, et Canonicis prae- 
fatis significaret ipsi Philippo Regi gratissimum fore, si dictus Franciscus 
Episcopus incunctanter ab. eis in Provisorem, et;Vicarium Generalem, seu 
Gubernatorem praedictae Ecclesiae eligeretur, seu nominaretur, eique iura, 
et facultates, quae ipsis, illius Sede Episcopali vacante, competebant, attri- 
buerentur, ad hoc ut absque ulla mora, donec dictae Ecclesiae de persona 
ipsius Francisci Episcopi a Nobis provideretur, et literae Apostolicae desuper 
de more expedirentur, eamdem Ecclesiam, tamquam futurus eius Sponsus, 
regere, et gubernare posset, et valeret; dicti vero Decanus, Capitulum, et 
Canonici per suas etiam literas die 21 eiusdem mensis, seu alio veriori tem- 
pore exaratas, Secretario praefato rescripserunt, se quaecumque iura sibi 
circa gubernium dictae Ecclesiae, illius Sede Episcopali vacante, competentia 
dicto Philippo Regi libenter deferre, paratos se exhibentes in eius voluntatis 
implementum illa dicto Francisco Episcopo subdelegare, eumque in Guber- 
natorem eiusdem Ecclesiae eligere, ac nominare, et alias, prout in binis literis 
supradictis, quarum tenores, non approbandi, sed omnino reprobandi animo, 
praesentibus pro plene, et sufficienter expressis, et insertis haberi volumus, 
plenius dicitur contineri. 

8 2. Cum autem, sicut pariter Nobis innotuit, in praemissorum seque- 
lam Decanus, Capitulum, et Canonici praedicti iuribus sibi, sicut praemittitur, 
competentibus in eumdem Franciscüm Episcopum translatis, illum subinde 
in Provisorem, seu Gubernatorem dictae Ecclesiae eligere, seu nominare ausi 
fuerint, ipseque Franciscus Episcopus, electionis, seu nominationis huiusmodi 
vigore Ecclesiam suam Ilerden. absque nostra licentia deserere, necnon curam, 
regimen, et gubernium eiusdem Ecclesiae Abulen. suscipere, gerere, et exer- 
cere praesumpserit, et adhuc praesumat: explorati vero iuris sit ipsum Fran- 
icscum Episcopum minime potuisse, nec posse sub Oeconomatus, Procura- 

toris, Provisoris, Vicarii Generalis, seu Gubernatoris nomine, aut alio quovis 
quaesito colore, seu titulo curam, regimen, et administrationem eiusdem 
Ecclesiae Abulen. in spiritualibus, vel temporalibus per se, vel alium, pro 
parte, vel in totum gerere, vel recipere, aut illis ullatenus se immiscere, ante- 
quam a vinculo, quo tenetur Ecclesiae llerden. cui praeest, et a quo nonnisi 
a Nobis absolvi potest, realiter, et cum effectu absolvatur, ac ad praefatam 
Ecclesiam Abulen. transferatur, eique de illius persona a Nobis provideatur; 
praesertim cum eiusmodi absolutio, translatio, et provisio adhuc a Nobis 
1equidem petita fuerit, quinimo nec asserta eiusdem Francisci Episcopi ad 
dictam Ecclesiam Abulen. praesentatio Nobis ullatenus facta fuerit; indeque 
pateat, quam temere, et perperam praemissa omnia, in Regnis Hispaniarum 
hactenus inaudita, contra eorumdem Regnorum consuetudines, contra Sacro- 
rum Canonum, Apostolicarumque Constitutionum dispositionem, ac rectum 
ordinem per damnabilem saecularis potestatis abusum gesta fuerint: quantum 
illa Ecclesiae, et nostra iura laeserint, ac laedant, quam gravibus denique 
periculis animas pretioso Salvatoris, et Domini lesu Christi Sanguine redemptas 
involverint, et adhuc involvere pergant. Hinc est, quod Nos, qui libertatis, 
ac iurisdictionis, aliorumque iurium Ecclesiasticorum Assertores in terris a 
Domino constituti sumus, omniumque Ecclesiarum, et Christifidelium curam, 
et solicitudinem superna dispositione gerimus, Ecclesiae praefatae Abulen. 
Nostrorumque, et Apostolicae Sedis Iurium indemnitati providere, nec non 
animarum periculis, quantum Nobis ex alto conceditur, occurrere cupientes, 
ac omnium, et singulorum in praemissis tam a Secretario, quam a Decano, 
Capitulo, et Canonicis, nec non Francisco Episcopo supradictis per se, vel 
alios quoscumque quomodolibet actorum, et gestorum seriem, causas, et 
occasiones, aliave quaelibet, etiam specificam, et individuam mentionem, et 
expressionem requirentia, praesentibus pro plene, et sufficienter expressis, 
ac exactissime, et accuratissime specificatis habentes: Motu proprio, ac ex 
certa scientia, et matura deliberatione Nostris, deque Apostolicae potestatis 
plenitudine, electionem, seu nominationem eiusdem Francisci Episcopi in 
Provisorem, seu Gubernatorem praefatae Ecclesiae Abulen., ac quorumcum- 
que iurium, et facultatum circa eiusdem Ecclesiae regimen, et administratio- 
nem Decano, Capitulo, et Canonicis praedictis, illius Sede Episcopali vacante, 
competentium in ipsum translationem, seu concessionem ei ab eisdem Decano, 
Capitulo, et Canonicis factas, ut praefertur, aliaque omnia, et singula tam ab 
ipsis Decano, Capitulo, et Canonicis, quam a dicto Francisco Episcopo suae 
electionis, seu nominationis, ac in ipsum, sicut praemittitur, translatorum, 
seu ei concessorum iurium, et facultatum huiusmodi vigore, seu praetextu 
per se, vel alios quoscumque, etiam specifica, et individua mentione, et 
expressione dignos in praemissis, vel circa ea quomodocumque, et qualiter- 
cumque acta, facta, gesta, mandata, decreta, ordinata, vel disposita, ac forsan 
in futurum (quod Deus avertat) agenda, gerenda, facienda, mandanda, decer- 
nenda, et ordinanda, cum omnibus, et singulis inde quovis modo secutis, 
et quandocumque secuturis penitus, et omnino nulla, invalida, inania, irrita, 
temeraria, et a non habentibus potestatem damnabiliter attentata, et de facto 
praesumpta, nulliusque roboris, momenti, et efficaciae esse, et ab initio fuisse, 

ac perpetuo fore, tenore praesentium declaramus, et reprobamus; ac nihi- 
lominus ad maiorem, et abundantiorem cautelam, et quatenus opus sit, illa 
omnia, et singula, quatenus de facto processerunt, revocamus, cassamus, irri- 
tamus, et annullamus, viribusque, et effectu penitus, et omnino vacuamus 
in omnibus, et per omnia, perinde ac si nunquam facta fuissent, nec eve- 
nissent, neque unquam fierent, vel evenirent. 

8 3. Quocirca eidem Francisco Episcopo in virtute sanctae obedientiae, 
ac sub suspensionis ab exercitio Pontificalium, nec non Interdicti ab ingressu 
Ecclesiae ipso facto, et absque alia declaratione incurrendis poenis districte 
prohibemus, et interdicimus, ne suae irritae electionis, seu nominationis, alio- 
rumque praemissorum huiusmodi vigore, seu praetextu susceptum praefatae 
Ecclesiae Abulen. regimen, seu gubernium de caetero retinere, minusque 
ullam iurisdictionem, potestatem, vel auctoritatem Ecclesiasticam, et Spiritua- 
lem in Civitate, vel Dioecesi Abulen. exercere, ullumve inibi actum iurisdic- 
tionalem facere, seu continuare, neque ullos dictae Ecclesiae Abulen. fructus, 
redditus, et proventus percipere, seu forsan iam perceptos retinere audeat, 
quovis modo, seu praesumat. Illos vero qui ei in praemissis paruerint, vel 
auxilium, consilium, vel favorem quovis modo praestiterint, cuiuscumque 
status, gradus, ordinis, conditionis, praeeminentiae, vel dignitatis fuerint, 
Excommunicationis maioris, nec non privationis fructuum Beneficiorum Eccle- 
siasticorum quorumcumque, aliorumque quorumvis reddituum Ecclesiastico- 
rum per eos respective obtentorum, similiter eo ipso incurrendis poenis, inno- 
damus, et innodatos fore decernimus, et declaramus; ipsarumque poenarum 
absolutionem, seu relaxationem Nobis, et Romano Pontifici pro tempore exi- 
stenti dumtaxat specialiter reservamus. 

S 4. Caeterum de salute Dominici gregis paterna charitate soliciti omni- 
bus, et singulis utriusque sexus Christifidelibus tam Ecclesiasticis Saecula- 
ribus, et cuiusvis Ordinis, Congregationis, vel Instituti Regularibus, quam 
Laicis harum serie denunciandum, et ad eorum notitiam deducendum esse 
censuimus, praefatum Franciscum Episcopum nullam in eadem Ecclesia Abu- 
len. suae irritae, et invalidae electionis, seu nominationis, aliorumque prae- 
missorum huiusmodi vigore, vel praetextu, sive quoad temporalia, sive quoad 
spiritualia iurisdictionem, aut potestatem habere, vel habuisse, adeoque nec 
ullam circa ea, quae Sacramentorum administrationem, causarum cognitionem, 
aut alias forum conscientiae, vel contentiosum quomodolibet concernunt, 
auctoritatem interponere ullo modo valide posse, nec potuisse. Ne autem 
dicta Ecclesia Abulen. tempore, quo praesens illius Sedis Episcopalis vacatio 
duraverit, Administratore in spiritualibus careat, volumus, et ordinamus, ut 
eius Vicarius Capitularis antea legitime deputatus, Officium Vicarii huiusmodi 
cum omnibus, et singulis facultatibus eiusmodi Vicariis Capitularibus de 
iure, usu, et consuetudine, ac alias quomodolibet iuxta Decreta Concilii Tri- 
dentini competentibus, cum quibus illud ante praefatam irritam eiusdem Fran- 
cisci Episcopi electionem, seu nominationem gerebat, et exercebat, seu gerere, 
et exercere poterat, etiam nunc, et in posterum gerere, et exercere pergat, 
ac quatenus opus sit, illum in eodem Officio harum serie confirmamus, ut 
illud etiam nostra, et Sedis Apostolicae auctoritate, donec tamen alius similis 

Vicarius a Capitulo, et Canonicis praefatis legitime deputatus non fuerit, 
gerat, et exerceat. 
S 5. Decernentes, etc. 
[Bull. Rom., tom. 10, p. 212-214]. 


267. 


Clemens XI, const. Alias, 5 oct. 1709. 


8 1. Alias cum ad Apostolatus Nostri notitiam, non sine gravi animi Nostri 
molestia, pervenisset in Civitate, et Ducatu Mediolanen. prodiisse a Saeculari 
potestate Edictum quoddam paulo ante nempe die 20 Martii 1708 editum, 
quo sub gravissimis poenis prohibebatur, ne quis cuiuscumque status, gradus, 
et conditionis esset, genus ullum pecuniarum in quavis quantitate, specie, 
vel moneta e Civitate, ac Ducatu praefatis ad almam Urbem nostram, aliave 
loca Status Nostri Ecclesiastici deferendarum per se, vel alios directe, vel 
indirecte ex quavis causa, seu praetextu, etiam privilegiato extrahere, seu 
extrahi facere auderet; ac insuper sub iisdem poenis interdicebatur, ne ullus 
Campsor, seu alia quaelibet persona directe pariter, vel indirecte pecunias 
praedictas ad effectum illas sive per mandata, sive per literas Cambii, ut 
vocant ad Urbem, aliave loca Status Ecclesiastici huiusmodi transmittendi, 
recipere, seu solvi facere ex quacumque causa, seu praetextu, ut supra, etiam 
privilegiato similiter auderet, seu praesumeret. Simulque Nobis innotuisset, 
die subsequenti nempe 21 eiusdem mensis Martii in Civitate Mediolanen. 
praedicta ab eadem saeculari potestate itidem prodiisse mandatum, seu decre- 
tum quoddam quo tunc existenti nostro, et Apostolicae Sedis Oeconomo 
Generali in Ducatu Mediolanensi huiusmodi auctoritate Apostolica deputato 
praecipiebatur, ut illico super fructibus, redditibus, et proventibus cuiuscum- 
que tandem generis essent, omnium, et quorumcumque Beneficiorum Eccle- 
siasticorum in Ducatu praefato a personis extra illum degentibus possessorum 
sequestrum apponeret, fructusque, redditus, ac proventus huiusmodi tam 
tunc decursos, e£ non solutos, quam de caetero decurrendos exigeret, ac 
illos, seu illorum pretium penes personam fide, et facultatibus idoneam depo- 
neret, neque eos absque praedictae saecularis potestatis licentia quovis modo 
distrahi permitteret. Praeterea quascumque pensiones, ac praestationes a 
quibusvis personis dicti Ducatus quibuscumque personis Ecclesiasticis extra 
eumdem Ducatum, ut praefertur degentibus solvi, seu dari consuetas, simi- 
liter sequestro committeret, et ad effectum supra expressum retineret, ac 
alias, prout in Edicto, ac Mandato, seu Decreto supradictis, quorum tenores 
non approbandi, sed omnino reprobandi animo praesentibus pro plene, et 
sufficienter expressis, et insertis haberi volumus, plenius continetur. 

82. Nos probe considerantes, ex Edicto, ac Mandato, seu Decreto huius- 
modi maximum Pontificiae non minus auctoritatis, quam dignitatis detrimen- 
tum nec non manifestam Iurium Ecclesiasticorum subversionem sequi primum 
quidem, hoc est, statim ac praemissa Nobis innotuerunt, Pastoralis muneris 

nostri partes quantocius implere satagentes per plures literas iussu nostro a di- 
lecto filio nostro Fabritio S. R. E. Presbytero Cardinali Paulutio nuncupato 
Secretario nostro status, tam dilecto pariter filio nostro Iosepho eiusdem S. R. E. 
etiam Presbytero Cardinali Archinto nuncupato Metropolitanae Ecclesiae Medio- 
lanen. ex concessione, et dispensatione Apostolica Praesuli, quam aliis Vene- 
rabilibus Fratribus Episcopis in dicto Ducatu Mediolarien. suas Ecclesias, vel 
Dioeceses habentibus conscriptas edictum, et mandatum, seu Decretum supra- 
dictum, tanquam iuribus, et rationibus Ecclesiae manifeste adversantia impro- 
bavimus, ipsisque losepho Cardinali, et Praesuli, ac Episcopis propterea com- 
missimus, et mandavimus, ut contra eos, qui illis exequendis quovis modo 
se ingerere ausi fuissent, via iuris procederent. Subinde vero per alias binas 
literas ab eodem Fabritio Cardinale, ac Secretario status tam eidem Iosepho 
Cardinali, ac Praesuli, quam tunc in humanis agenti bo: me: lacobo Antonio 
S. R. E. praedictae Cardinali Morigia nuncupato, dum vixit Ecclesiae Papien. 
ex concessione, et dispensatione paribus Praesuli die 28 Aprilis eiusdem 
anni 1708 iussu nostro datas, utrique eorum iniunximus, ut non modo iis, 
qui edictum, ac mandatum, seu Decretum huiusmodi ediderant, seu subscri- 
pserant, sed etiam aliis omnibus, qui pro illorum editione, promulgatione, seu 
forsan etiam executione, auxilium, consilium, favorem, aut operam quovis 
modo praestitissent, quocumque tandem gradu, seu dignitate praefulgerent, 
censuras, et poenas Ecclesiasticas a Sacris Canonibus, generalium Conci- 
liorum Decretis, ab Apostolicis Constitutionibus, ac praesertim literis die 
Coenae Domini singulis annis legi, et promulgari solitis, signanter vero dicto 
anno 1708 ea ipsa die, qua Edicti, et Mandati, seu Decreti praefatorum exem- 
plaria typis impressa ad manus nostras pervenerant, lectis, et promulgatis, 
inflictas, quibus ipsi irretiti reperiebantur, Pastorali pectore aperte edicerent, 
illos praeterea paterna charitate admonerent se a censuris, et poenis huiusmodi, 
non nisi post debitam, et condignam Ecclesiae praestitam satisfactionem a 
Nobis, seu Romano Pontifice pro tempore existente absolvi, et liberari posse, 
validis demum, ac salutaribus officiis apud eum agerent, cuius auctoritate 
praemissa a pietate quidem Austriaci nominis, quod praeseferebant, nimium 
aliena, gesta fuisse dicebantur, quatenus scandalis tam gravibus constanti 
suo in Ecclesiam cultu, acceptoque ab inclytis maioribus more confestim 
occurrens, omnino curaret, quae Nos iure nostro petebamus, et exigebamus 
pro reparatione auctoritatis, et iurisdictionis Ecclesiasticae, ipso etiam iubente 
quamprimum implerentur. Quae sane omnia idem losephus Cardinalis, et 
Praesul se Evangelica libertate, suoque munere, ac loco, quem in Ecclesia 
Dei obtinet vere digne fideliter, et alacriter implevisse suis ad eumdem 
Fabritium Cardinalem, et Secretarium status datis literis rescripsit. Ad haec 
nostris in simili forma Brevis ad Charissimum in Christo filium nostrum 
Iosephum Romanorum Regem in Imperatorem electum die 6 Maii eiusdem 
anni 1708 expeditis literis, ei per celerem Cursorem transmissis, gravissimam, 
quam inde conceperamus, amaritudinem ei denunciavimus, enixe illum hor- 
tantes, ac commonentes, quatenus auctoritate sua efficeret, ut Ecclesia ab illis 
ipsis, a quibus tanta iniuria affecta fuerat congruis remediis sarciretur, ac 
nedum ad iura sua, sed et ad pristinam dignitatem quamprimum rediret. 

Postmodum vero cum accepissemus, praedictis monitionibus nostris penitus 
contemptis mandatum signanter, seu Decretum supradictum, quo Beneficio- 
rum Ecclesiasticorum fructus illorum Possessoribus extra dictum Ducatum, 
sicut praemittitur, degentibus nulliter, aeque, ac perperam intercipiebantur 
vere in Civitate, et Ducatu praedictis executioni demandatum fuisse, per 
alias literas a praedicto Fabritio Cardinale, et Secretario status tam Iosepho 
Cardinali, et Praesuli, quam Episcopis supradictis die 7 Iulii eiusdem anni 1708 
iussu itidem nostro scriptas districte praecepimus, et mandavimus, ut adversus 
quoscumque in executione huiusmodi culpabiles, ac potissimum adversus 
Oeconomum Generalem supradictum, ac suboeconomos ad legitimam cen- 
surarum a Tridentino Synodo sess. 22 de Reformatione, cap. 11 ac ab Apo- 
stolicis in die Coenae Domini promulgari consuetis literis supradictis, prae- 
sertim Canone XVII contra talia perpetrantes latarum, atque inflictarum 
Declarationem absque ulla cunctatione devenirent: Nobis interim iustum, et 
misericordem Dominum assidue exorantibus, ut Nobis quidem caelesti sua 
ope clementer adesse, errantibus vero, ut in viam possent redire Iustitiae 
veritatis suae lumen ostendere non dedignaretur. 

8 3. Cum autem, sicut Nobis nuper innotuit, ab eadem saeculari pote- 
state, cuius nomine praemissa contra lura, et rationes Ecclesiastici Ordinis, 
ut praefertur, gesta fuerunt, talia tandem pro illorum, atque inde secutorum 
quorumcumque revocatione, rescissione, ac retractione mandata prodierint, 
ut merito sperare possimus, unde Nobis oborta fuit iusta, ac diuturna ama- 
ritudinis causa, brevi dandam esse amplam materiem gratias agendi miseri- 
cordiarum Patri, quod antiqui hostis conatus deteriora consilia mentibus 
hominum insinuantis irritos fecerit, inclytumque illud nomen, in quo Sancta 
Dei Ecclesia tutelam, atque salutem, nec non validum inter pericula praesi- 
dium toties est nacta, a veteri sua, ac praeclari laude deflectere non permi- 
serit. Hinc est, quod Nos, qui Iurium Ecclesiasticorum assertores in Terris. 
a Domino constituti sumus, simulque omnium Christifidelium curam, et soli- 
citudinem gerimus, Ecclesiae indemnitati, ultra ei praeiudicialium praedicto- 
rum revocationem, ac retractationem eadem auctoritate, qua illa peracta 
fuerant, sicut praemittitur faciendam Apostolici etiam Iudicii nostri acces- 
sione efficacius, ac uberius consulere, ac alias animarum saluti quantum 
Nobis ex alto conceditur, prospicere cupientes, nec non omnium, et singu- 
lorum quae in praemissis, seu illorum occasione quovis modo acta, et gesta 
fuerunt, seriem, causas, et circumstantias, etiam aggravantes, aliave quae- 
cumque etiam specificam, et individuam mentionem, et expressionem requi- 
rentia praesentibus pro plene, et sufficienter expressis, et exacte specificatis 
habentes, Motu proprio, et ex certa scientia, et matura deliberatione nostris, 
deque Apostolicae potestatis plenitudine, Edictum, ac Mandatum, seu Decre- - 
tum supradicta, cum omnibus, et singulis in eis eorumque quolibet contentis, 
ac inde secutis, et quandocumque secuturis ipso lure nulla, irrita, invalida, 
inania, viribusque, et effectu penitus, et omnino vacua ab ipso initio fuisse, 
et esse, ac perpetuo fore, neminemque ad cuiuslibet eorum observatiam 
teneri, imo nec ea a quopiam observari potuisse, vel debuisse, neque ullum 
statum facere, vel fecisse, sed perinde ac si nunquam emanassent, vel facta 

non fuissent, pro non extantibus, et non factis perpetuo haberi debere, tenore 
praesentium declaramus. Et nihilominus ad abundatiorem cautelam, et qua- 
tenus opus sit, illa omnia, et singula motu, scientia, deliberatione, ac pote- 
statis plenitudine paribus cassamus, irritamus, et annullamus, viribusque, et 
effectu penitus, et omnino vacuamus, firmis tamen remanentibus censuris, et 
poenis Ecclesiasticis quibuscumque, quas ii omnes, qui praemissa perpetra 
runt, sive alias in illis, ut praefertur, culpabiles fuerunt, propter eadem prae- 
missa incurrerunt, a quibus non nisi a Nobis, aut Romano Pontifice pro 
tempore existente post debitam, et condignam Ecclesiae praestitam satisfac- 
tionem (praeterquam in mortis articulo, et tunc cum reincidentia in easdem 
censuras eo ipso, quo convaluerint) absolvi, et liberari valeant. 

8 4. Quoniam vero Sedes Apostolica pia Mater recurrentibus ad eam post 
excessum cum humilitate filiis se propitiam exhibere solet, et benignam: 
idcirco omnes, et singulos primodictos, seu aliquos ex eis, qui verae poeniten- 
tiae signa ostenderint, paterna nostra clementia prosequi volentes, eidem Iose- 
pho Cardinali, et Praesuli per praesentes committimus, et mandamus, ut si et 
postquam sibi constiterit Edictum, et Mandatum, seu Decretum supradictum 
cum omnibus inde secutis congrue revocata, et retractata fuisse, ac alias desuper 
debitae, ac condignae satisfactioni Ecclesiae opportune consultum fuisse, omnes, 
et singulos, sive Laicos, sive Clericos tam saeculares, quam regulares ad ipsum 
recurrentes cuiuscumque status, ordinis, gradus, dignitatis, et conditionis 
existant, qui praemissa peregerunt, seu alias in illis quovis modo culpabiles 
fuerunt, si hoc ab eo humiliter petierint, et facta prius per eos promissione, 
quod in futurum a similibus abstinebunt, et quidquid eis praescriptum, et 
iniunctum fuerit, priusquam infrascriptae absolutionis beneficium obtineant, 
observabunt, et adimplebunt, a censuris, et poenis Ecclesiasticis quibuslibet, 
quas propter eadem praemissa quovis modo incurrerunt, seu incurrisse dici, 
censeri, vel praetendi possent, iniunctaque cuique pro modo culpae poeni- 
tentia salutari, et aliis, quae de iure fuerint iniungenda, similiter iniunctis in 
utroque foro auctoritate nostra Apostolica in forma Ecclesiae consueta absol- 
vat, et totaliter liberet, dictasque poenas eis, et eorum cuilibet gratiose remittat, 
et condonet. Ac cum illis, qui Clerici, seu etiam Presbyteri fuerint, super irre- 
gularitate per eos, quia censuris huiusmodi propter eadem praemissa innodati 
Missas, et alia Divina officia (non tamen in contemptum clavium) celebrarunt, 
seu alias in suis ordinibus ministrarunt, quomodolibet contracta, ad quem- 
cumque effectum in utroque pariter foro dispenset; ipsosque, et eorum quem- 
libet ad famam, gradus, dignitates, nec non Beneficia, et officia Ecclesiastica 
quaecumque, caeteroqui tamen canonice per eos obtenta, ac alias in pristi- 
num, et eum, in quo antea quomodolibet erant, statum adversus eadem 
praemissa rehabilitet, restituat, reponat, ac plenarie reintegret. Nos enim 
quamcumque necessariam, et opportunam ad praemissa facultatem, quam 
etiam aliis, prout sibi opportunum videbitur, communicare, et subdelegare 
valeat, eidem Iosepho Cardinali, ac Praesuli harum serie auctoritate praedicta 
tribuimus, et impertimur. 

S 5. Decernentes, etc. 

[Bull. Rom., tom. 10, p. 214-217]. 

Clemens XI, const. Alias cum, 5 oct. 1709. 


Alias cum ad Apostolatus nostri notitiam, non sine gravi animi nostri 
molestia, pervenisset, in Civitate Neapolitana prodiisse a Saeculari potestate 
Edictum quoddam paulo ante nempe die 8 iunii 1708 editum, quo sub 
gravibus poenis prohibebatur, ne quis cuiuscumque status, gradus, ac con- 
ditionis esset, genus ullum pecuniarum in quavis quantitate, specie, vel 
moneta a Regno Neapolis ad Almam Urbem nostram, aliave loca Status 
nostri Ecclesiastici deferendarum per se, vel alios directe, vel indirecte ex 
quavis causa, seu praetextu, etiam privilegiato extrahere, seu extrahi facere 
auderet; ac insuper sub iisdem poenis interdicebatur, ne ulla persona dire- 
cte, vel indirecte pecunias praedictas, ad effectum illas sive per mandata, 
sive per literas Cambii, ut vocant ad Urbem, aliave loca Status Ecclesiastici 
huiusmodi transmittendi, recipere, seu solvi facere ex quacumque causa, seu 
praetextu, ut supra, etiam privilegiato similiter auderet, seu praesumeret, 
simulque Nobis innotuisset, vigore quarumdam Literarum ab eadem Saecu- 
lari potestate datarum, quibus omnes, et singulos fructus, redditus, et pro- 
ventus quorumcumque beneficiorum Ecclesiasticorum tam in Civitate, quam 
Regno Neapolis huiusmodi a personis extra idem Regnum degentibus cuius- 
cumque Ordinis, ac qualitatis essent, possessorum, sequestro committi, illos- 
que penes Montem pietatis dictae Civitatis deponi, ita ut quidquam ex eis 
absque praedictae Saecularis potestatis licentia distrahi minime posset, distri- 
cte praecipiebatur; aliud itidem Edictum in executionem literarum huiusmodi 
in praedicta Civitate Neapolis die 11 eiusdem mensis iunii promulgatum 
fuisse, quo omnibus, et singulis personis cuiuscumque tandem status, gra- 
dus, et conditionis existerent, sub gravibus poenis mandabatur, ut intra cer- 
tum inibi praefixum tempus, fructus, redditus, pensiones, praestationes, et 
alia quaevis emolumenta, quae ex quavis causa, seu titulo a personis Eccle- 
siasticis extra dictum Regnum degentibus, in eadem Civitate, eiusque districtu 
percipiebantur ad effectum supradictum denunciare tenerentur, et alias prout 
in literis, ac Edictis huiusmodi, quorum tenores non approbandi, sed omnino 
reprobandi animo praesentibus pro plene, et sufficienter expressis, et insertis 
haberi volumus, plenius continetur. ; 

8 1. Nos probe considerantes ex Edictis, et literis praedictis, maximum 
Pontificiae non minus auctoritatis, quam dignitatis detrimentum, necnon 
manifestam lurium Ecclesiasticorum subversionem sequi: primum quidem, 
hoc est statim ac praemissa nobis innotuerunt, Pastoralis muneris nostri 
partes quantocitius implere satagentes, per literas iussu nostro a dilecto filio 
nostro Fabritio S. R. E. Presbytero Cardinale Paulutio nuncupato Secretario 
nostro status, tam dilecto pariter filio nostro Francisco eiusdem S. R. E. 
etiam Presbytero Card. Pignatello nuncupato Metropolitanae Ecclesiae Nea- 
politanae ex concessione, et dispensatione Apostolica Praesuli, quam aliis 

Venerabilibus Fratribus Archiepiscopis, et Episcopis in dicto Regno Neapolis 
suas Ecclesias, vel Dioeceses habentibus, conscriptas Edicta, et alia praemissa 
tamquam [uribus, et rationibus Ecclesiae manifeste adversantia improbavi- 
mus, ipsisque propterea Francisco Cardinali, et Praesuli, ac Archiepiscopis, 
et Episcopis supradictis commisimus, et mandavimus, ut confestim contra 
eos, qui illis exequendis quovis modo directe, vel indirecte se ingerere ausi 
fuissent, via iuris procederent; subinde vero per alias literas a dicto Fabri- 
tio Cardinale, ac Secretario status, eidem Francisco Cardinali, et Praesuli 
iussu itidem nostro datas iniunximus, ut non modo iis, qui Edicta, et alia 
praemissa ediderant, seu subscripserant, sed etiam aliis omnibus, qui pro 
illorum editione, promulgatione, seu forsan etiam executione auxilium, con- 
silium, favorem, aut operam quovis modo praestitissent, quocumque tandem 
gradu, seu dignitate praefulgerent, censuras, et poenas Ecclesiasticas a Sacris 
Canonibus, Generalium Conciliorum Decretis, et Apostolicis Constitutionibus, 
ac praesertim Literis die Coenae Domini singulis annis legi, et promulgari 
solitis, ac eo ipso anno lectis, et promulgatis inflictas, quibus ipsi irretiti 
reperiebantur, Pastorali pectore aperte ediceret, illosque praeterea se a cen- 
suris, et poenis huiusmodi nonnisi post debitam, et condignam Ecclesiae 
praestitam satisfactionem a nobis, seu Romano Pontifice pro tempore exi- 
stente absolvi, et liberari posse paterna charitate admoneret. Praeterea id 
ipsum per tunc existentem Nostrum, et Apostolicae Sedis in dicto Regno 
Neapolis Nuncium ei potissimum, qui Regnum praedictum cum potestate 
Proregis tunc gubernabat, et cuius auctoritate, et nomine eadem praemissa 
gesta fuerant, nostro nomine edici, et denunciari curavimus. Interea tamen 
cum ad aures nostras pervenisset, praedictis monitionibus nostris penitus 
contemptis executionem edicti signanter, seu Mandati illius, quo Beneficio- 
rum Ecclesiasticorum fructus, eorum Possessoribus extra dictum Regnum, 
ut praefertur degentibus, nulliter, aeque, ac perperam intercipiebantur, variis 
oeconomis in Regno praedicto ab eadem Saeculari potestate deputatis, seu 
forsan aliis personis commissam fuisse, Nos per alias literas a praedicto 
Fabritio Cardinale, et Secretario status tam Francisco Cardinali, et Praesuli, 
quam Archiepiscopis, et Episcopis supradictis die 6 iulii eiusdem anni 1708 
scriptas districte praecepimus, et mandavimus, ut adversus quoscumque in 
dicta executione culpabiles, ac potissimum adversus Oeconomos, seu alias 
personas huiusmodi ad legitimam censurarum a Tridentina Synodo sess. 22, 
De reform., cap. 11, ac ab Apostolicis in die Coenae Domini promulgari 
consuetis literis supradictis praesertim Canone 17 contra talia perpetrantes 
latarum, atque inflictarum declarationem absque ulla cunctatione devenirent. 

8 2. Ad haec cum accepissemus, per quasdam Saecularis Magistratus 
dicti Regni Collateralis nuncupati literas ad eosdem Archiepiscopos, et Epi- 
scopos datas, non sine gravi comminatione vetitum illis fuisse, ne ad censu- 
rarum declarationem huiusmodi a nobis, sicut praemittitur, demandatam 
adversus eos, qui exequendo praedicto Edicto, seu Mandato se ingessissent, 
ullatenus procederent, Nos tam apertam, et inverecundam Sanctissimarum 
legum violationem dissimulare minime volentes, dilecto Filio Nostro Vin- 
centio eiusdem S. R. E. Diacono Cardinali Grimano nuncupato dicti Regni 

Proregi, cuius nomine literae huiusmodi subscriptae prodierant per nostras 
in simili forma Brevis die prima septembris eiusdem anni 1708 expeditas 
literas, sub certis inibi expressis poenis iniunximus, ut omnino abstineret 
tum a procurando quomodolibet, sive per se, sive per alios praedicti Edicti, 
seu Mandati, quod suapte natura nullius. prorsus roboris, et efficaciae esse 
pronunciavimus executionem : tum ab impediendo directe, vel indirecte eosdem 
Archiepiscopos, et Episcopos, quominus contra quos propter huiusmodi Edi- 
ctum procedendum esse cognovissent, Pastoralis sui muneris partes libenter 
exequerentur, quemadmodum expresse illis, et iterato mandaveramus ; Iustum 
interim, ac misericordem Dominum humiliter benedicentes, quod plurimos 
ex Archiepiscopis, et Episcopis supradictis superno Christianae fortitudinis 
spiritu adeo roborasset, ut propositas sibi minas nullatenus pertimescentes, 
Sacrificium Iustitiae pro officii sui debito sacrificare parati essent; Eumque 
insuper assiduo exorantes, ut tam nobis, quam illis Caelesti sua ope cle- 
menter adesset: errantibus vero, ut in viam possent redire Iustitiae, veritatis 
suae lumen ostendere non dedignaretur. 

8 3. Cum autem, sicut Nobis nuper innotuit, ab eadem Saeculari pote- 
state, cuius nomine praemissa contra lura, et rationes Ecclesiastici Ordinis, 
ut praefertur, gesta fuerunt, talia tandem pro illorum, atque inde secutorum 
quorumcumque revocatione, rescissione, ac retractatione mandata prodierint, 
ut merito sperare possimus, unde nobis oborta fuit iusta, ac diuturna ama- 
ritudinis causa, brevi dandam esse amplam materiem gratias agendi miseri- 
cordiarum Patri, quod antiqui hostis conatus deteriora consilia mentibus 
hominum insinuantis irritos fecerit, inclytumque illud nomen, in quo Sancta 
Dei Ecclesia tutelam, atque salutem, necnon validum inter pericula praesi- 
dium toties est nacta, a veteri sua, ac praeclara laude deflectere non permi- 
serit. Hinc est, quod Nos, qui Iurium Ecclesiasticorum assertores in Terris 
a Domino constituti sumus, simulque omnium Christifidelium curam, et soli- 
citudinem gerimus, Ecclesiae indemnitati, ultra ei praeiudicialium praedicto- 
rum revocationem, ac retractationem, eadem auctoritate, qua illa peracta 
fuerant, sicut praemittitur, faciendam, Apostolici etiam ludicii nostri acces- 
sione eíficacius, ac uberius consulere, ac alias animarum saluti, quantum 
nobis ex alto conceditur, prospicere cupientes, necnon omnium, et singulo- 
rum, quae in praemissis, seu illorum occasione quovis modo acta, et gesta 
fuerunt, seriem, causas, et circumstantias, etiam aggravantes, aliave quae- 
cumque etiam specificam, et individuam mentionem, et expressionem requi- 
rentia, praesentibus pro plene, et sufficienter expressis, et exacte specificatis 
habentes: Motu proprio, ac ex certa scientia, et matura deliberatione nostris, 
deque Apostolicae potestatis plenitudine, Edicta, seu Mandata supradicta alia- 
que praemissa cum omnibus, et singulis in eis, eorumque quolibet contentis, 
ac inde secutis, e£ quandocumque secuturis, ipso Iure nulla, irrita, invalida, 
inania, viribusque, et effectu penitus, et omnino vacua ab ipso initio fuisse, 
et esse, ac perpetuo fore, neminemque ad cuiuslibet eorum observantiam 
teneri, imo nec a quopiam observari potuisse, vel debuisse, neque ullum 
statum facere, vel fecisse, sed perinde ac si nunquam emanassent, vel facta 
non fuissent, pro non extantibus, et non factis perpetuo haberi debere tenore 


534 Romani Pontifices 


praesentium declaramus. Et nihilominus ad abundantiorem cautelam, et qua- 
tenus opus sit, illa omnia, et singula motu, scientia, deliberatione, ac pote- 
statis plenitudine paribus cassamus, irritamus, et annullamus, viribusque, et 
effectu penitus, et omnino vacuamus, firmis tamen remanentibus censuris, 
et poenis Ecclesiasticis quibuscumque, quas ii omnes, qui praemissa perpe- 
trarunt, sive alias in illis, ut praefertur, culpabiles fuerunt, propter eadem 
praemissa incurrerunt, a quibus nonnisi a nobis, aut Romano Pontifice pro 
tempore existente, post debitam, et condignam Ecclesiae praestitam satisfa- 
ctionem (praeterquam in mortis articulo, et tunc cum reincidentia in easdem 
censuras eo ipso, quo convaluerint) absolvi, et liberari valeant. Quoniam 
vero Sedes Apostolica pia Mater recurrentibus ad eam post excessum cum 
humilitate filiis se propitiam exhibere solet, et benignam: idcirco omnes, et 
singulos praedictos, seu illos ex eis, qui verae poenitentiae signa ostende- 
rint, paterna nostra clementia prosequi volentes, eidem Francisco Cardinali, 
et Praesuli per praesentes committimus, et mandamus, ut si et postquam 
sibi constiterit Edicta, seu Mandata praedicta, aliaque praemissa cum omnibus 
inde secutis congrue revocata fuisse, ac alias desuper debitae, ac condignae 
satisfactioni Ecclesiae opportune consultum fuisse, omnes, et singulos, sive 
Laicos, sive Clericos tam Saeculares, quam Regulares ad ipsum recurrentes 
cuiuscumque status, ordinis, gradus, dignitatis, et conditionis existant, qui 
praemissa peregerunt, seu alias in illis quovis modo culpabiles fuerunt, si 
hoc ab eo humiliter petierint, et facta prius per eos promissione, quod in 
futurum a similibus abstinebunt, et quidquid eis praescriptum, et iniunctum 
fuerit, priusquam infrascriptae absolutionis beneficium obtineant, observa- 
bunt, et adimplebunt, a censuris, et poenis Ecclesiasticis quibuslibet, quas 
propter eadem praemissa quovis modo incurrerunt, seu incurrisse dici, cen- 
seri, vel praetendi possent, iniuncta cuique pro modo culpae poenitentia 
salutari, et aliis, quae de Iure fuerint iniungenda similiter iniunctis, in utro- 
que foro auctoritate nostra Apostolica in forma Ecclesiae consueta absolvat, 
et totaliter liberet, dictasque poenas eis, et eorum cuilibet gratiose remittat, 
et condonet; ac cum illis, qui Clerici, seu etiam. Presbyteri fuerint, super 
irregularitate per eos, qui a censuris huiusmodi propter eadem praemissa 
innodati, Missas, et alia Divina Officia (non tamen in contemptum Clavium) 
celebrarunt, seu alias in suis Ordinibus ministrarunt, quomodolibet contra- 
cta, ad quemcumque effectum in utroque pariter foro dispenset, ipsosque, 
et eorum quemlibet ad famam, gradus, dignitates, necnon Beneficia, et officia 
Ecclesiastica quaecumque, caeteroqui tamen canonice per eos obtenta, ac 
alias in pristinum, et eum in quo antea quomodolibet erant statum adversus 
eadem praemissa rehabilitet, restituat, reponat, ac plenarie reintegret. Nos 
enim quamcumque necessariam, et opportunam ad praemissa facultatem, 
quam etiam aliis, prout sibi opportunum videbitur communicare, et subde- 
legare valeat, eidem Francisco Cardinali, et Praesuli harum serie auctoritate 
praedicta tribuimus, et impertimur. 
S 4. Decernentes, etc. 
[Bull. Rom., tom. 10, p. 217-220]. 

Clemens XI, const. Ad Apostolatus, 18 iun. 1712. 


Ad Apostolatus nostri notitiam, non sine gravi animi nostri perturba- 
tione pervenit, quod cum Venerabilis Frater Nicolaus Maria Episcopus Lipa- 
rensis ante aliquot menses loannem Baptistam, sive Baptistam Tesorerum, 
et lacobum Christo Civitatis Liparen. Officiales, vulgo: Cafapani nuncu- 
patos ex causa violatae ab eis Immunitatis Ecclesiasticae poena excommunica- 
tionis Nobis, et Apostolicae Sedi reservatae innodatos, rite, ac servato iuris 
ordine, declarasset, Saecularis potestatis Regni Siciliae Administri, quamvis 
eiusmodi negotio, quod ad eos non pertinebat, nullatenus sese ingerere 
debuissent, nihilominus minime attento, quod Ecclesiae Liparen. Antistes 
Nobis, et huic Sanctae Sedi immediate subiectus, ac tot, tantisque ab ea 
gratiis, et privilegiis insignitus reperitur, eumdem Nicolaum Mariam Episco- 
pum, eiusque Ministros multiplicibus, gravibusque vexationibus propter prae- 
missa afficere, ac exagitare veriti non fuerunt. Quinimo, tametsi excommu- 
nicatio praedicta, tamquam ab Ecclesiasticae Immunitatis violatione prove- 
niens, in earum numerum referenda esset, quarum absolutio nonnisi a Romano 
Pontifice pro tempore existente obtineri potest, ita ut nemini alteri, etiam ad 
cautelam, ac cum reincidentia, et ad effectum agendi tantum, eam conce- 
dere fas sit; attamen quoddam praetensum Tribunal eiusdem Regni nulla 
ad id legitima facultate suffultum Olfficialibus praedictis, sicut praemittitur, 
excommunicatis absolutionis beneficium impendere ausum fuit. Qua post- 
modum re ad Iudicium nostrum delata, et a Nobis Congregationi Venera- 
bilium Fratrum Nostrorum S. R. E. Cardinalium Immunitati Ecclesiasticae, 
et Controversiis Iurisdictionalibus praepositae commissa ab eadem Congre- 
gatione, praevio diligenti, ac maturo examine, Decretum prodiit, quo abso- 
lutio a dicto praetenso Tribunali concessa praefatis Excommunicatis nulla 
prorsus, ac irrita ex defectu iurisdictionis declarata fuit, idemque Decretum 
a Nobis approbatum, in dicta Civitate Liparen. iussu nostro promulgatum 
subinde fuit, ut pro veteri Ecclesiae more iidem Excommunicati, velut aqua, 
et igne interdicti, et tamquam putrida membra canonicae severitatis gladio 
abscissa, ne totum corpus inficerent, ab omnibus Christifidelibus vitarentur. 
Hinc porro secutum fuit, ut quidam Vincentius Aucellus Ecclesiae Sancti 
Petri Panormi Canonicus cum Notario, armataque familia Liparam ablegatus 
fuerit ad hoc, ut nedum authores, et conscios promulgationis memorati 
Decreti diligenter inquireret, ac puniret, verum etiam praedictos Officiales, 
sicut praemittitur, excommunicatos Christifidelium commercio, Sacramento- 
rumque participationi, publica eiusdem Congregationis declaratione contem- 
pta, restitueret. Quae omnia idem Vincentius pro Regio, sive antedicti prae- 
tensi Tribunalis Delegato se gerens, non sine maximo fidelium scandalo, 
summaque Ecclesiasticarum Legum iniuria, ac manifesta etiam Apostolicae 
Sedis offensione, audacter executus fuit. Primum enim omnium, statim ac 

Liparam pervenit, praedictos Excommunicatos secum ad Ecclesiam B. Vir- 
ginis Gratiarum nuncupatae palam adduxit, et Sacrosanctum Missae Sacrifi- 
cium celebrare ipsis praesentibus non exhorruit. Deinde pluribus ex Saeculari, 
et Regulari Clero Sacerdotibus ad se accitis iniunxit, ut ipsos Excommuni- 
catos ad communionem in divinis, et Sacramentorum participationem admit- 
terent, gravibus, si secus fecissent, indictis poenis, quin etiam nonnullos, qui 
divini iudicii timore correpti iis Sacramenta Ecclesiae administrare ante illud 
tempus merito detrectaverant, pecuniariis mulctis afficere, et ad eas reprae- 
sentandas vi compellere non erubuit. Praeterea peccata peccatis adiiciens, 
misso Francisco Aucello nepote suo una cum Laurentio Mauricello, sive 
Morello executore ad Dilectum Filium Didacum Hurtado praedicti Nicolai 
Mariae Episcopi Vicarium in Spiritualibus Generalem, tunc maxime in Epi- 
scopali Palatio de rebus ad Sanctum Officium pertinentibus cum Consulto- 
ribus, et Qualificatoribus ad id depujatis agentem, pari temeritate persona- 
liter ei praecipi, ac intimari fecit, ut sub poena quadringentarum unciarum 
monetae Siculae usque ad novum ipsius Vincentii mandatum domum pro 
carcere retineret. Cumque idem Didacus Vicarius Generalis ipsius Vincentii 
impetum coercere, eumque ad salubriora consilia revocare satagens illi trans- 
misisset iudiciale Monitorium, quo tam ipse, quam Franciscus eius nepos, 
ac Laurentius praedicti causam dicere requirebantur, propter quam decla- 
randi non essent innodati censuris, quae Apostolicis Constitutionibus, ac 
praesertim fel. rec. Iulii Papae III, quae incipit: Lice a diversis,! necnon Pii 
Papae V Praedecessorum nostrorum, cuius initium est: Si de protegendis,? 
adversus impedientes Inquisitores, et Causas Sanctae Inquisitionis praescri- 
buntur: idem Vincentius caeca, inconsultaque abreptus ira eo audaciae pro- 
gressus fuit, ut non modo binos Sacerdotes, qui eiusmodi Monitorium ipsi 
reddiderant, constringi vinculis, ac arctissimum in carcerem detrudi manda- 
verit, verum insuper assumptis secum Ioanne Baptista de Albertis Notario; 
Nicolao Sciacca Actuario, praedicto Laurentio Mauricello, seu Morello, et 
Iosepho Xhiaxia Executoribus, vulgo. A/goziriis nuncupatis, necnon quinqua- 
ginta Militibus Stationariis, Episcopale Palatium, ubi supradictus Didacus 
Vicarius Generalis morabatur, bellico more circumsepserit, portam vi adhi- 
bita, occupaverit, iniectisque in eumdem Didacum Vicarium Generalem sacri- 
legis manibus, tum ipsum, tum etiam Dilectum filium Ildephonsum Aretium 
Monachum Ordinis Sancti Benedicti Congregationis Cassinensis memorati 
Nicolai Mariae Episcopi Confessarium captivos detineri praeceperit, domum- 
que ipsius Didaci Vicarii Generalis, in quam ambo mox sese receperant, a 
praedictis Stationariis Militibus diu, noctuque per plures dies custodiri fece- 
rit. Ad haec pari audacia in custodiam tradiderit Notarium, Actuarium, ac 
reliquos omnes Curiae Episcopalis Liparen. Ministros, necnon dilectum pari- 
ter filium Franciscum Canalem Parochum Cathedralis Ecclesiae Liparen., et 
octo alios Sacerdotes non alterius criminis reos, nisi quod praefatis Officialibus, 
quibus Sacris interdictum erat, Ecclesiae Sacramenta ministrare abnuissent. His 

vero minime contentus praefatus Vincentius dictum Didacum Vicarium Gene- 
ralem bonis quoque exuere aggressus fuit, eiusque domesticam supellectilem 
a supradictis suis Ministris, et Executoribus accurate describi fecit, ac publico: 
in foro venalem se propositurum comminari non timuit, nisi ingens pecu- 
niae summa re ipsa sibi numeraretur, quam cum praedictus Didacus Vica- 
rius Generalis promptam non haberet, illam ad redimendam suam suppel- 
lectilem praefatam, foenore accipere compulsus fuit. Nec tamen ea expressa 
pecuniae summa, totque, ac tantis aliis illatis vexationibus idem Vincentius 
ingenio suo adhuc satisfecisse videbatur, sed, quemadmodum  novissimae 
illarum partium literae nunciarunt, de praefato Didaco Vicario Generali, et 
aliis aliquot Sacerdotibus in custodia detentis Panormum traducendis cogi- 
tabat. Quid porro deinde iis evenerit, incompertum hactenus nobis est, dete- 
riora tamen quaeque metuere nos cogit Viri temeritas, ac impudentia, qui 
tam probrosa, ac indigna facinora admittere non dubitavit, Ecclesiasticae 
Immunitatis hostis, et eversor factus, qui utpote Ecclesiae ministeriis addi- 
ctus, illius potius vindex, ac propugnator esse debuisset. 

8 1. Cum autem praemissa omnia, quae ex processibus desuper con- 
fectis respective constant, ac ita notoria, et publica existunt, ut nulla pos- 
sint tergiversatione celari, praefatis, aliisque Apostolicis Constitutionibus 
manifeste adversentur, necnon Ecclesiae libertati, atque authoritati maximum, 
et gravissimum praeiudicium. intulerint, atque adhuc inferant, ac praeterea 
in scandalum plurimorum tendant, animasque pretioso Salvatoris, et Domini 
Nostri lesu Christi Sanguine redemptas in gravissima pericula coniecerint, 
et deplorandis malis involvere pergant: hinc est, quod Nos, qui Iurium Eccle- 
siasticorum assertores in terris a Domino constituti sumus, libertatem, immu- 
nitatem, et iurisdictionem Ecclesiasticam a temerariis, et perniciosis huius- 
modi conatibus illaesam tueri, et conservare, necnon animarum periculis, 
quantum Nobis ex alto conceditur, occurrere cupientes, ac omnium, et sin- 
gulorum, quae in praemissis, seu eorum occasione quovis modo decreta, 
ordinata, acta, et gesta fuerunt, seriem, causas, et circumstantias, etiam aggra- 
vantes, necnon Tribunalium, Iudicum, Ministrorum, Officialium, et aliorum 
quorumcumque in praemissis quomodolibet culpabilium qualitates, digni- 
tates, nomina, et cognomina, aliave quaecumque etiam specificam, et indi- 
viduam mentionem, ac expressionem requirentia praesentibus pro plene, et 
sufficienter expressis, et singillatim specificatis habentes, Motu proprio, ac 
ex certa scientia, et matura deliberatione nostris, deque Apostolicae pote- 
statis plenitudine omnia, et singula decreta, praecepta, processus, sententias, 
ordinationes, mandata, et alia quaelibet tam a praedicto Vincentio Aucello, 
sive per se, sive per alios, quam a quibusvis Tribunalibus, Iudicibus, Mini- 
stris, et Officialibus, aliisque quibuscumque personis etiam specifica, et indi- 
vidua mentione dignis in praemissis seu eorum occasione, in praeiudicium, 
ac detrimentum libertatis, immunitatis, et iurisdictionis Ecclesiasticae, atque 
authoritatis Apostolicae respective quovis modo emanata, edita, acta, gesta, 
et perpetrata, cum omnibus, et singulis inde secutis, et forsan quandocum- 
que secuturis, penitus, et omnino nulla, irrita, invalida, iniusta, reprobata, 
damnata, inania, temeraria, et a non habentibus potestatem damnabiliter 


538 Romani Pontifices 


attentata, ac de facto praesumpta, nulliusque roboris, et momenti, vel effi- 
caciae esse, et ab initio fuisse, ac perpetuo fore, neque illa ullum statum 
facere, vel fecisse, sed perinde ac si nunquam emanassent, nec facta fuis- 
sent, pro non extantibus, et non factis perpetuo itidem haberi debere, tenore 
praesentium declaramus. Et nihilominus, ad maiorem, et abundantiorem 
cautelam, et quatenus opus sit, illa omnia, et singula harum serie damnamus, 
reprobamus, revocamus, annullamus, et abolemus, viribusque, et effectu 
penitus, et omnino vacuamus, ac pro damnatis, reprobatis, revocatis, cassatis, 
irritis, nullis, invalidis, et abolitis, viribusque, et effectu penitus, ac omnino 
vacuis semper haberi volumus, et mandamus. 

S 2. Praeterea motu, scientia, deliberatione, et potestatis plenitudine 
paribus, ex parte Omnipotentis Dei, authoritate quoque Beatorum Aposto- 
lorum Petri, et Pauli, ac nostra, eosdem Vincentium Aucellum, eiusque ne. 
potem Franciscum Aucellum, loannem Baptistam de Albertis Notarium, 
Nicolaum Sciacca Actuarium, Laurentium  Mauricellum, sive Morellum, et 
losephum Xhiaxia Executores vulgo A/gozirios nuncupatos, necnon N. N. 
N. N. N. N, et N. Stationarios Milites, qui praedicto Vincentio in praemissis 
damnabilem operam, et auxilium, ut praefertur, praestiterunt, propter eadem 
praemissa in maiorem excommunicationem, ac in alias censuras, et poenas 
a Sacris Canonibus, Universalibus Conciliis, necnon praedictis, aliisque Con- 
stitutionibus Apostolicis, ac speciatim illa quotannis in die Coenae Domini 
legi solita contra similia perpetrantes inflictas, promulgatas, et fulminatas, a 
quibus nonnisi a Nobis, et pro tempore existente Romano Pontifice (prae- 
terquam in mortis articulo, nec etiam tunc, nisi de stando Ecclesiae man- 
datis, et satisfaciendo. cautione praestita, atque cum reincidentia eo ipso, quo 
convaluerint) absolvi valeant, damnabiliter incurrisse, earumdem tenore prae- 
sentium declaramus, ipsosque, et eorum quemlibet excommunicatos publi- 
camus, et denunciamus. Easdem porro censuras, et poenas se incurrisse 
sciant nedum alii omnes, cuiuscumque tandem status, gradus, ordinis, praee- 
minentiae, et dignitatis fuerint, qui praemissa mandarunt, perpetrarunt, et 
executi fuerunt, seu illis auxilium, consilium, vel favorem quomodolibet 
praestiterunt, sed, et illos, qui in eorum sequelam, et executionem gesta 
approbarunt, et rata habuerunt, seu alias in eisdem praemissis quovis modo 
culpabiles fuerunt, seque praeterea a censuris, et poenis huiusmodi nonnisi 
pariter a Nobis, aut Romano Pontifice pro tempore existente (praeterquam 
in mortis articulo sub certis modo, et forma superius expressis) absolvi, et 
liberari posse. 

S 3. Decernentes, etc. 

[Bull. Rom., tom. 10, p. 320-322]. 

270. 


Clemens XI, const. Unigenitus, 
8 sept. 1713, propositiones Paschasii Quesnel, damn. 


Unigenitus Dei Filius pro nostra, et totius Mundi salute filius hominis 
factus, dum discipulos suos doctrina veritatis instrueret, universamque Eccle- 
siam suam in Apostolis erudiret, praesentia disponens, et futura prospiciens, 
praeclaro, ac saluberrimo documento nos admonuit, ut attenderemus a falsis 
Prophetis, qui veniunt ad nos in vestimentis ovium, quorum nomine potis- 
simum demonstrantur Magistri illi mendaces, et in deceptione illusores, qui 
splendida pietatis specie prava dogmata latenter insinuantes, introducunt 
sectas perditionis sub imagine sanctitatis; utque facilius incautis obrepant, 
quasi deponentes lupinam pellem, et sese divinae legis sententiis, velut qui- 
busdam ovium velleribus obvolventes, Sanctarum scripturarum, adeoque etiam 
ipsius novi Testamenti verbis, quae multipliciter in suam aliarumque perdi- 
tionem depravant, nequiter abutuntur: antiqui scilicet, a quo progeniti sunt, 
mendacii Parentis exemplo, ac magisterio edocti, nullam omnino esse ad 
fallendum expeditiorem viam, quam, ut ubi nefarii erroris subintroducitur 
fraudulentia, ibi divinorum verborum praetendatur auctoritas. 

8 1. His nos vere divinis monitis instructi, ubi primum, non sine intima 
cordis nostri amaritudine accepimus, Librum quemdam gallico idiomate olim 
impressum, et in plures Tomos distributum, sub titulo: Le nouveau Testament 
en frangois avec des réflexions morales sur chaque verset, etc. A Paris 1699. 
Aliter vero: Abrégé de la morale de l'Evangile, des Actes des Apostres, des 
Epistres de S. Paul, des Epistres Canoniques, et de Apocalypse, ou pensées 
Chrétiennes sur le Texte des ces Livres Sacrez, etc. A Paris 1693, et 1694, 
tametsi alias a Nobis damnatum, ac revera Catholicis veritatibus pravarum 
doctrinarum mendacia multifariam permiscentem, adhuc tamen tamquam ab 
omni errore immunem, a pluribus haberi, Christifidelium manibus passim 
obtrudi, ac nonnullorum nova semper tentantium consilio, et opera studiose 
nimis quaquaversum disseminari, etiam latine redditum, ut perniciosae insti- 
tutionis contagium, si fieri possit, pertranseat de gente in gentem, et de 
Regno ad Populum alterum: versutis huiusmodi seductionibus, atque falla- 
ciis creditum nobis Dominicum Gregem in viam perditionis sensim abduci 
summopere doluimus; adeoque Pastoralis non minus curae nostrae stimulis, 
quam frequentibus orthodoxae Fidei Zelatorum querelis, maxime vero com- 
plurium Venerabilium Fratrum, praesertim Galliae Episcoporum literis, ac 
precibus excitati, gliscenti morbo, qui etiam aliquando posset in deteriora 
quaeque proruere, validiori aliquo remedio obviam ire decrevimus. 

8 2. Et quidem ad ipsam ingruentis mali causam provide nostrae con- 
siderationis intuitum convertentes, perspicue novimus summam huiusmodi 
libri perniciem ideo potissimum progredi, et invalescere, quod eadem intus 
lateat, et velut improba sanies, nonnisi secto ulcere foras erumpat: cum liber 
ipse primo aspectu legentes specie quadam pietatis illiciat; molliti enim 

sunt sermones eius super oleum: sed ipsi sunt iacula, et quidem intento 
arcu ita ad nocendum parata, ut sagittent in obscuro rectos corde. Nihil 
propterea opportunius, aut salubrius praestari a nobis posse arbitrati sumus, 
quam si fallacem Libri doctrinam generatim solummodo a nobis hactenus 
indicatam, pluribus singillatim ex eo excerptis propositionibus, distinctius, et 
apertius explicaremus, atque universis Christifidelibus noxia zizaniorum semina 
e medio tritici, quo tegebantur, educta, velut ob oculos exponeremus. lta 
nimirum denudatis, et quasi in propatulo positis non uno quidem, aut altero, 
sed plurimis, gravissimisque, tum pridem damnatis, tum etiam nove adin- 
ventis erroribus, plane confidimus, benedicente Domino, fore ut omnes tan- 
dem apertae iam, manifestaeque veritati cedere compellantur. Id ipsum maxime 
e re Catholica futurum, et sedandis praesertim in florentissimo Galliae Regno 
exortis ingeniorum varie opinantium, iamque in acerbiores scissuras pro- 
tendentium dissidiis apprime proficuum: conscientiarum denique tranquilli- 
tati perutile, et propemodum necessarium, non modo praefati Episcopi, sed, 
et ipse in primis charissimus in Christo filius noster Ludovicus Francorum 
Rex Christianissimus, cuius eximium in tuenda Catholicae Fidei puritate 
extirpandisque erroribus zelum satis laudare non possumus, saepius nobis 
est contestatus; repetitis propterea vere piis, et Christianissimo Rege dignis 
officiis, atque ardentibus votis a nobis efflagitans, ut instanti animarum 
necessitati prolata quantocius Apostolici censura iudicii consuleremus. 

8 3. Hinc adspirante Domino, eiusque caelesti ope confisi, salutare opus 
sedulo, diligenterque, ut rei magnitudo postulabat, aggressi sumus, ac plu- 
rimas ex praedicto Libro, iuxta supra recensitas respective editiones, fideli- 
ter extractas, et tum Gallico, tum Latino idiomate expressas propositiones a 
compluribus in Sacra Theologia Magistris, primo quidem coram duobus ex 
Venerabilibus Fratribus nostris S. R. E. Cardinalibus accurate discuti: deinde 
vero coram nobis, adhibito etiam aliorum plurium Cardinalium consilio, 
quam maxima diligentia, ac maturitate, singularum insuper propositionum 
cum ipsomet Libri Textu exactissime facta collatione, pluries iteratis Con- 
gregationibus, expendi, et examinari mandavimus. Huiusmodi autem propo- 
sitiones sunt, quae sequuntur, videlicet: 

87. Modus plenus sapientia, lumine, et charitate, est dare animabus tem- 
pus portandi cum humilitate, et sentiendi statum peccati, petendi spiritum poe- 
nitentiae, et contritionis, et incipiendi, ad minus satisfacere iustitiae Dei, ante- 
quam. reconcilientur. 

90. Ecclesia authoritatem. excommunicandi. habet, ut eam exerceat per pri- 
mos Pastores de consensu, saltem praesumpto, totius Corporis. 

91. Excommunicationis iniustae metus, nunquam debet nos impedire ab 
implendo debito nostro: Nunquam. eximus ab Ecclesia, etiam quando homi- 
num nequitia, videmur ab ea expulsi, quando Deo, Iesu Christo, atque ipsi 
Ecclesiae per charitatem affixi sumus. 

101. Nihil spiritui Dei, et doctrinae Iesu Christi magis opponitur, quam 
communia facere iuramenta in Ecclesia, quia hoc est multiplicare occasiones 
peierandi, laqueos tendere infirmis, et idiotis, et efficere, ut nomen, et veritas 
Dei aliquando deserviant consilio impiorum. 

. 8 4. Auditis itaque tum voce, tum scripto Nobis exhibitis praefatorum 
Cardinalium, aliorumque Theologorum sufíragiis, divinique in primis lumi- 
nis, privatis ad eum finem, publicisque etiam indictis precibus, implorato 
praesidio, omnes, et singulas propositiones praeinsertas, tanquam falsas, cap- 
tiosas, male sonantes, piarum aurium offensivas, scandalosas, perniciosas, 
temerarias, Ecclesiae, et eius praxi iniuriosas, neque in Ecclesiam solum, sed 
etiam in Potestates Saeculi contumeliosas, seditiosas, impias, blasphemas, 
suspectas de haeresi, ac haeresim ipsam sapientes, nec non haereticis, et 
haeresibus, ac etiam schismati faventes, erroneas, haeresi proximas, pluries 
damnatas, ac demum etiam haereticas, variasque haereses, et potissimum 
illas, quae in famosis Jansenii propositionibus, et quidem in eo sensu, in 
quo hae damnatae fuerunt, acceptis, continentur, manifeste innovantes respe- 
ctive, hac nostra perpetuo valitura Constitutione declaramus, damnamus, et 
reprobamus. Mandantes omnibus utriusque sexus Christifidelibus, ne de dictis 
propositionibus sentire, docere, ac praedicare aliter praesumant, quam in hac 
eadem Nostra Constitutione continetur; ita ut quicumque illas, vel illarum 
aliquam coniunctim, vel divisim docuerit, defenderit, ediderit, aut de eis, 
etiam disputative, publice, aut privatim tractaverit, nisi forsan impugnando, 
Ecclesiasticis censuris, aliisque contra similia perpetrantes a Iure statutis poenis 
ipso facto absque alia declaratione subiaceat. Caeterum per expressam prae- 
fatarum propositionum reprobationem alia in eodem libro contenta nullate- 
nus approbare intendimus; cum praesertim in decursu examinis complures 
alias in eo deprehenderimus propositiones illis, quae, ut supra, damnatae 
fuerunt, consimiles, et affines, iisdemque erroribus imbutas; nec sane paucas 
sub imaginario quodam, veluti grassantis hodie persecutionis obtentu, inobe- 
dientiam, et pervicaciam nutrientes, easque falso Christianae patientiae nomine 
praedicantes; quas propterea singulatim recensere et nimis longum esse duxi- 
mus, et minime necessarium; ac demum, quod intolerabilius est, Sacrum 
ipsum novi Testamenti Textum damnabiliter vitiatum compererimus, et alteri 
dudum reprobatae versioni Gallicae Montensi in multis conformem: a vul- 
gata vero editione, quae tot saeculorum usu in Ecclesia probata est, atque 
ab Orthodoxis omnibus pro authentica haberi debet, multipliciter discre- 
pantem, et aberrantem, pluriesque in alienos, exoticos, ac saepe noxios sen- 
sus, non sine maxima perversitate detortum. Eumdem propterea librum, utpote 
per dulces sermones, et benedictiones, ut Apostolus loquitur, hoc est, sub 
falsa piae institutionis imagine, seducendis innocentium cordibus longe accom- 
modatum, sive praemissis, sive alio quovis titulo inscriptum, ubicumque, et 
quocumque alio idiomate, seu quavis editione, aut versione hactenus impres- 
sum, aut in posterum (quod absit) imprimendum, authoritate Apostolica tenore 
praesentium iterum prohibemus, ac similiter damnamus; quemadmodum etiam 
alios omnes, et singulos in eius defensionem tam scripto, quam typis editos, 
seu forsan (quod Deus evertat) edendos libros, seu libellos, eorumque lectio- 
nem, descriptionem, retentionem, et usum omnibus, et singulis Christitide- 
libus sub poena excommunicationis per contrafacientes ipso facto incurrenda, 
prohibemus pariter, et interdicimus. Praecipimus insuper Venerabilibus Fra- 
tribus Patriarchis, Archiepiscopis, et Episcopis, aliisque locorum Ordinariis, 

nec non haereticae pravitatis Inquisitoribus, ut contradictores, et rebelles quos- 
cumque per censuras, et poenas praefatas, aliaque iuris, et facti remedia, invo- 
cato etiam ad hoc, si opus fuerit, brachii Saecularis auxilio, omnino coer- 
ceant, et compellant. 

[Bull. Rom., tom. 10, p. 340-344]. 

Clemens XI, const. Ad plurimas, 23 dec. 1713. 


Ad plurimas, et vere acerbissimas, quas in Regno Siciliae non minus 
Ecclesiae, quam huius S. Sedis authoritas a Saeculari potestate iamdiu per- 
tulit, et adhuc perfert, iniurias, considerationis nostrae intuitum convertentes, 
id ferme Nobis evenire experimur, quod patientissimo Viro Iob accidisse 
Sacrae Literae commemorant: ut scilicet unius aerumnae nuncium alius gra- 
vioris calamitatis relator excipiat, novaque in dies, ac semper tristiora ex 
illis partibus ad Nos afferantur. Nostra proinde, et eiusdem Sedis, Ecclesiae- 
quae lura, ex commissi Nobis caelitus Pastoralis Officii debito, ab eiusmodi 
Laicorum ausibus constanter asserere pergimus, sicut omnibus maturae con- 
siderationis trutina perpensis, aequitati, et iustitiae, rectoque ordini consen- 
taneum esse in Domino arbitramur. 

8 1. Nuper siquidem ad Apostolatus Notri notitiam pervenit, quod alias 
postquam Venerabilis Frater Franciscus Archiepiscopus Ramirez Episcopus 
Agrigentinus, non alia profecto de causa, nisi eo quod Ecclesiastica authori- 
tate strenue asserta, ministerium suum diligenter implevisset, et quo par erat, 
obsequio Nostris, atque eiusdem Sedis mandatis fideliter obtemperasset, per 
summam iniuriam, ac intolerabilem eiusdem Saecularis potestatis abusum e 
sua Civitate, ac Dioecesi Agrigentin., totoque Regno Siciliae expulsus, eius- 
modi suae expulsionis Executores, nec non quoscumque illius complices, 
auxiliatores, et mandantes in. Excommunicationem maiorem ab Apostolicis 
Constitutionibus, et speciatim illa die Coenae Domini singulis annis legi, et 
promulgari solita contra similia perpetrantes inflictam incidisse declaraverat; 
ac insuper Civitatem, et Dioecesim Agrigentin. praefatas Ecclesiastico inter- 
dicto subiecerat. Tametsi haec omnia ab eo rite, ac recte, necnon iuxta 
Sacrorum Canonum praescriptum, imo etiam de speciali, ac praevio man- 
dato nostro peracta fuerint, nihilominus paucos post dies, ineunte scilicet 
mense Septembri proxime praeterito, quidam Andreas Ficani, tanquam prae- 
tensi Tribunalis Monarchiae Siculae nuncupati, illiusque asserti Iudicis spe- 
cialiter ad infrascripta Delegatus, primum quidem, nempe die secunda eius- 
dem mensis Septembris, Ecclesiam Sancti Ioannis Civitatis Agrigentin., quae 
iurisdictioni supradicti praetensi Tribunalis subesse praetenditur, temere, ac 
violenter aperiri fecit. Deinde vero eos, quos dictus Franciscus Episcopus in 
Excommunicationem Nobis, et eidem Sedi reservatam incurrisse, sicut prae- 
mittitur, declaraverat, maiori temeritate absolvere praesumpsit, vigore scilicet 
praetensae facultatis sibi ad id concessae a Francisco Miranda, et Gayarre as- 

serto Iudice supradicti praetensi Tribunalis per eius literas die 31 Augusti pro- 
xime praeteriti expeditas, quibus execrando non minus, et impudenti ausu, 
quam falsis, et ineptis rationibus eadem Excommunicatio, sive Excommuni- 
cationis declaratio nulla, iniusta, insubsistens, temeraria, et irregularis decla- 
rabatur: ipsique Andreae nihilominus mandabatur, ut ad tollendum quodcum- 
que scandalum, aditumque praecludendum cuivis pharisaico zelo (hoc nomine 
in eiusdem literis Christiana illa obedientia, quae Ecclesiae mandatis exhi- 
beri debet, impie traducebatur) Excommunicatos praedictos, si absolutionem 
petiissent, tanquam specialiter Delegatus a dicto praetenso Tribunali, absol- 
vere deberet; et alias, prout uberius legi potest in supradictis literis, quas 
memoratus Andreas eadem die secunda Septembris promulgari, ac in plu- 
ribus locis Civitatis Agrigentin. affigi mandavit, tenoris, qui sequitur, videlicet: 

S 2. Nos utrisque Iuris Doctor D. Franciscus Miranda, et Gayarre, de 
Consilio Sacrae Catholicae Maiestatis, Abbas Sanctae Mariae Terranae, ac 
Iudex Ordinarius Tribunalis Apostolicae Legatiae, et Regiae Monarchiae pro 
praefata Catholica Maiestate in hoc Siciliae Regno, Reverendo Sacerdoti 
Andreae Ficani Delegato in Causa Fideli Regio Dilecto salutem: /7a perve- 
nuto non senza doglianze alla nostra notizia, e di questo Tribunale dell' Apo- 
stolica Legazia, e Regia Monarchia, che essendo stato il Reverendissimo Arci- 
vescovo Vescovo di Girgenti Don Francesco Ramirez intimato d'ordine di S. E. 
a partirsi da quella Diocesi, e da questo fedelissimo Regno per li giusti 
motivi, che mossero l'animo di S. E., concernenti al Real servigio, e publico 
bene, e quiete del Regno, valendosi con matura riflessione ed evidente giusti- 
zia della potestà economica contro il nomato Prelato, quello abusandosi del 
Titolo specioso di Consigliere di Sua Maestà (che la Divina guardi), e del 
proprio giuramento di fedeltà, e d' osservare le prerogative Regie, e del Regno, 
facendosi scudo, benché ideato, d'esser lesa la libertà Ecclesiastica, e d'avere 
patito violenze dal Capitano Ochoa, Dottor Don Giovan Battista Guzzardo, 
Clerico D. Pompeo Grugno, Ettore Antinori, ed altre Persone generalmente, 
specialmente, et individualmente nominati passó a scomunicarli, e supponendo, 
che l'esercizio di tal Potestà economica fosse enorme delitto, passó ad inter- 
dire la Cattedrale, e tutte le Chiese della Diocesi, mostrando in ció poco buon 
genio verso il Real Servigio, e la Potestà economica di S. E., per la (totale 
elevazione del quale Interdetto, per l'evidente nullità, ed altre ragioni, e per 
aprirsi le Chiese con la continuazione de' divini officj, ed amministrazione 
di Sacramenti, si stan spedendo per via del Tribunale gl'ordini opportuni, ma 
per adesso riflettendo, che la riferita censura fulminata contro le persone, cosi 
in specie, come in genere riferite, ha. processo indebitamente ex abrupto, de 
facto, nullo Iuris ordine servato, comfro la forma de' Precetti Evangelici, 
de' Sacri Canoni, Concilj Ecumenici, con publico scandalo, evidente pertur- 
bazione de' Popoli, ed impedimento al corso della Giustizia, ed esercizio 
della potestà economica, ed in esecuzione di supposta potestà concessali dalla 
Corte Romana non esecuía, ne presentata nel Regno, in grave pregiudizio 
delle Regalie e prerogative del Regio Exequatur, secondo si prescrive da. piüà 
Reali dispacci de! Serenissimi Monarchi, fondati in evidenti ragioni, avvalo- 
rati da antichissima, ed immemorabile osservanza, mai interrotta nel lungo 

corso di pià secoli, non solo in questo fedelissimo Regno, ma anche per tutto 
il Mondo Cattolico, come uniforme al dritto delle genti, alli sacri Canoni, 
Concilj Universali, e Concordie con la Santa Sede; ed accrescendosi li motivi 
di sudetta nullità, ed insussistenza dalli notabili eccessi, ed evidenti aggravj, 
resta la sudefía censura, come sopra, fulminata assolutamente nulla, ed ingiu- 
sta, da temersi solamente da chi la fulminó, non avendo n? tampoco precesso 
le solite, e necessarie monizioni, nà tampoco la citazione ad dicendum cau- 
sam Quare, secondo precettó l'istessa Verità increata, li sacri Canoni, e Con- 
cilj Ecumenici, e senza veruna inibizione a desistersi dal fatto, o pretese vio- 
lenze; avendo perció tutto maturatamente esaminato, e discusso con matura 
riflessione, abbiamo stimato dichiarar nulla, ingiusta, insossistente, temeraria, 
ed irregolare la riferita censura per le ragioni riferite, con fare a voi le pre- 
senti, per rendere manifesta, e publica la nullità di sudetta censura, e per 
togliere anche da codesía Città, e Diocesi li Cedoloni, Interdetti, ed altre Scrit- 
ture forse affissate contro le accennate persone in specie, ed in genere nomi- 
nate, e benché stante la sudetta nullità, ed ingiustizia, non vi fusse di biso- 
gno veruna assoluzione, nondimeno per non dar luogo a verun zelo farisaico, o 
a qualunque scandalo possibile, che potesse originarsi nelle coscienze semplici, 
erronee, e scrupolose: perció vi ordiniamo, che presentandosi innanzi a voi le 
succennate Persone, in specie, ed in genere nominate, ed ogn'uno di loro, 
domandandovi l'assoluzione della sudetta Scomunica, vogliate, e dobbiate Voi, 
come Delegato di questo Tribunale della Regia Monarchia, a quelli, ed ogn'uno 
di loro assolvere libere dalla sudetta Scomunica, e fatta la sudetta assoluzione 
ne farete fede, e quella trasmetterete, dove sarà di bisogno, per aversene piena 
scienza, ed altra trasmetterete a Noi, e questo Tribunale della Regia Monar- 
chia, con vostre lettere responsali, per avere anche Noi scienza della sudetta 
assoluzione, procedendo sopra ció contro li perturbanti, ed impedienti l'esecu- 
zione delle presenti a quelli rimedj, che vi pareranno convenienti, e di giu- 
stizia; comandando per le presenti a tutti, e singoli Officiali cosi spirituali, 
come temporali del Regno, che sotto la pena di scudi cento per ogm'uno di 
essi d'applicarsi al Fisco di questo Tribunale della Regia Monarchia v'ab- 
biano, e debbano dare, e prestare ogni lor braccio, aiuto, e favore tante volte, 
quante da voi saranno richiesti, che Noi sopra le cose sudette vi diamo, e 
.concediamo ogni nostra potestà ed autorità necessaria, e cosi eseguirete ad 
istanza delle sudette prenominate Persone, seu di qualsivoglia Persona per 
esse presentate, e comparente, etiam senza procura, per quanto la grazia di 
-Sua Maestà tenete cara, e sotto le pene a Noi ben viste. Datum Panormi die 
trigesimaprima Augusti sextae Indictionis I713: D. Franciscus Miranda, et 
Gayarre: Iulius Rotundo Pro-Magister Notarius: lesus: Praesentetur, Exe- 
quatur, Registretur, et Affigatur: Sacerdos D. Andreas Ficani Delegatus in 
Causa: Die 2 Septembris 1713 praesentes praesentatae, executae, et registratae 
fuerunt, et sunt in Officio Admodum Reverendi Sacerdotis D. Andreae Ficani 
degentis in hac Civitate Agrigenti, uti Delegati Illustrissimi, et Reverendissimi 
Domini D. Francisci Miranda, et Gayarre Iudicis Ordinarii Tribunalis Regiae 
Monarchiae, et fuerunt affixae iuxta supradictam decretationem. Unde etc. 
Clericus Angelus Fiano Magister Notarius in Causa, etc. 

8 3. Post haec Ministri dicti praetensi Tribunalis, cum forsan suarum 
iniquitatum mensuram nondum satis per praemissa implevisse sibi videren- 
tur, admissis criminibus nova, et sane semper graviora crimina adiicere non 
formidarunt. Quidam enim Canonicus Isidorus Navarro, asserens se eius- 
dem praetensi Tribunalis, illiusque asserti Iudicis delegatum existere, nec 
non speciale ab eo mandatum habuisse revocandi generale Interdictum, cui 
praefatus Franciscus Episcopus Civitatem, et Dioecesim supradictas, ut prae: 
fertur, supposuerat, ad praedictam Civitatem Agrigentin. die 15 eiusdem 
mensis Septembris, plurium armatorum militum turma stipatus se contulit, 
ibique tam Ecclesiasticos ad aperiendas, quam Populum ad frequentandas 
Ecclesias inducere tentavit. Sed cum illos in exacta eiusdem Interdicti obser- 
vantia, fidelique erga Pastorem suum, atque hanc Sanctam Sedem obedientia 
tirmissimos invenisset, ad violenta remedia confugit, eorumque constantiam, 
antiqua propemodum ab Ethnicis in Christifideles illatarum persecutionum 
exempla renovando, bonorum interceptionibus, carceribus, exiliis, aliisque irro- 
gatis mulctis, expugnare studuit. Plures proinde tam Saeculares, quam Regu- 
lares Sacerdotes, sive in carceres, et vincula crudeliter coniecit, sive bonis 
spoliavit, sive exulare acerbe iussit, atque hos inter plerosque etiam Paro- 
chos oves Christi sibi commissas eo plane tempore, quo Pastorum suorum 
praesentia, ac custodia maxime indigebant, deserere coegit. Et, quod sane 
sine horrore, ac lacrymis audiri nequit, tres Vicarios in spiritualibus Gene- 
rales a memorato Francisco Episcopo successive deputatos, nempe dilectos 
Filios Petrum Attardum, Iosephum Mariam Rhinum, et Gasparem Salernum, 
in odium constantis, et invicti illorum zeli pro Ecclesiae Iurium, atque Apo- 
stolicae authoritatis tuitione in carceres detrusit, ingenti prius pecunia ab 
eis extorta; ac quartum, qui illis successerat, nempe quendam Blasium Mai- 
ram, nisi hic interea non tam lethalis morbi violentia, quam innumeris pro 
eadem Ecclesiae causa toleratis aerumnis confectus, ac pene morti proximus, 
ad gravis pecuniariae multae solutionem impio eiusdem Isidori iussu imma- 
nissime adactus, ab humanis decessisset, eadem carceris poena afficere decre- 
verat. Neque his contentus dictus Isidorus, propriae non minus conscientiae, 
quam divini timoris penitus immemor, censuris omnibus, ac poenis in Ecclesia- 
stici Interdicti violatores per sacros Canones, et Apostolicas sanctiones inflictis 
prorsus contemptis, Cathedralem Ecclesiam Agrigentinam violenter aperiri 
fecit, ibique detestabili impietate a sacrilegiis ad Altare progrediens, imo Altare 
ipsum sacrilegiis polluens, maiori Excommunicatione, aliisque censuris non 
uno, sed plurimis nominibus innodatus, Sacrosanctum, ac tremendum Missae 
Sacrificium, concrepantibus interea plurium scloporum dispositionibus per eius 
milites factis, aliisque igniarii pulveris fragoribus additis, cum interventu quo- 
rumdam, qui ad eamdem Ecclesiam metu, et violentiis compulsi convenerant, 
celebrare ausus fuit: promulgato tamen prius in eadem Civitate Agrigentin. 
quodam Edicto, per quod idem Isidorus Interdictum praefatum nullum, iniu- 
stum, illegitimum, insubsistens, et irritum, nulliusque roboris, et efficaciae 
declaraverat, adeoque omnibus Superioribus Ecclesiarum tam Saecularium, 
quam Regularium, nec non Parochis, Beneficiatis, Capellanis, Presbyteris, et 
Clericis Civitatis, et Dioecesis Agrigentin. praefatarum, ut illo minime attento, 


35 


546 Romani Pontifices 


Ecclesias omnes apertas, ut prius, retinere, ac in illis Missas, et alia Divina 
Officia celebrare, et celebrari, ac Christifidelibus Ecclesiae Sacramenta admi- 
nistrare, et administrari facere deberent, perinde ac si Interdictum huiusmodi 
nunquam emanasset, sub Excommunicationis, aliisque poenis districte man- 
daverat, et alias, prout etiam uberius continetur in praefato Edicto, tenoris 
sequentis, videlicet: 

8 4. Nos Doctor D. Isidorus Navarro Canonicus Sanctae Metropolitanae 
Primariae huius Siciliae Regni Ecclesiae Panormitanae, Examinator Synoda- 
lis, et Delegatus Tribunalis Apostolicae Legatiae, et Regiae Monarchiae serio 
ad infrascripta constitutus vigore literarum datarum Panormi die nona septem- 
bris septimae Indictionis 1713 praesentatarum, executarum, et registratarum 
in hac Civitate Agrigenti die 15 Instantis, ad quas etc.: Omnibus, et sin- 
gulis Christifidelibus utriusque sexus huius praedictae Civitatis, eiusque 
Dioecesis salutem in Domino sempiternam: Noz senza doglianza, e pertur- 
bazione della pubblica quiete ha pervenuto alla notizia di S. E., e del Reve- 
rendiss. Mons. D. Francesco Miranda, e Gayarre Abate di Santa Maria di 
Terrana, del Conseglio di Sua Maestà (che la Divina guardi), e suo Giudice 
Ordinario del Tribunale dell' Apostolica Legazia, e Regia Monarchia in questo 
fedelissimo Regno, che essendo stato il Reverendissimo Arcivescovo D. Fran- 
cesco Ramirez Vescovo di Girgenti intimato d'ordine di S. E. a partirsi da 
questa Diocesi,.e da tutto il Regno per li giusti motivi mossero il zelo inde- 
fesso, e l'animo di S. E., attinenti al Real servigio, publico bene, e quiete 
de' Popoli, valendosi con matura riflessione, e con giustizia della Potestà 
Economica. contro il succennato Prelato, quale abusandosi del titolo specioso 
di Consigliere di Sua Maestà, e del proprio giuramento di fedeltà, e di osser- 
vare le Regie prerogative, privilegj, e lodevoli osservanze del Regno, fingendo 
di esser stata lesa la libertà Ecclesiastica, e di aver patito violenze dal Ca- 
pitan D. Giovanni Ochoa, Dottore D. Giovan Battista Guzzardi, Clerico 
D. Pompeo Grugno, Ettore Antinoro, e d'altre persone generalmente, special- 
mente, ed. individualmente nominate, passó a. scomunicarli, e supponendo, che 
l'esercizio. di tal Potestà Economica fosse enorme delitto, credendo esser Pre- 
lato per la sola grazia della Corte Romana, non per la Real munificenza, 
interdisse questa Cattedrale, e tutte le Chiese della Diocesi, con lo scudo di 
essersi commesso gravissimo eccesso contro il Pastore di questo Gregge, senza 
perà riflettere le turbolenze, e pessime conseguenze puó partorire íanto scan- 
daloso attentato contro il Real servigio, publica quiete, ed in dispregio della 
Potestà Economica, ma anche totalmente irregolare, assolutamente, et de facto, 
et ex abrupto, nullo [uris ordine servato, cozfro la forma de! sacri Canoni, 
e Concilj Generali, mancando li requisiti necessarj dell'Interdetto, e la materia, 
e causa efficiente del medesimo, con supposizione di violenze non vere, ed 
eccessi non comimessi, mentre il mettere in dubio la Potestà Economica, e chia- 
mare abuso, violenza, ed eccesso l'esercizio della medesima ? contro ogni diritto, 
contro ogni lus delle genti, e l'inveterate, e mai interrotte prerogative, e diritti 
di Sua Maestà (che la Divina guardi), e di questo fedelissimo Regno, e Tri- 
bunale dell'Apostolica Legazia, e Regia Monarchia, maggiormente, che si 
asserisce in sudetto asserto, e nullo Interdetto d'aver processo per potestà con- 

cessali dalla Corte Romana, non esecuta, nà presentata nel Regno in grave 
pregiudizio, anzi dispregio delle Regalie, e prerogative del Regio Exequatur, 
secondo si prescrive da pià Reali Dispacci de! Serenissimi Monarchi fondati 
in evidenti ragioni, avvalorate d'antichissima, ed immemorabile osservanza mai 
interrotía nel lungo corso di pià Secoli, non solo in questo fedelissimo Regno, 
ma anche per tutto il Mondo Cattolico, come uniforme al dritto delle Genti, 
alli sacri Canoni, Concilj Universali, Privilegj Apostolici, e Concordie con 
la Santa Sede, ed includendo per conseguenza manifesta ingiustizia, notoria 
insussistenza, ed evidente nullità, s'ha stimato perció dal detío Tribunale del- 
lApostolica Legazia, e Regia Monarchia, e dal riferito Reverendissimo Mon- 
signor Giudice della medesima provedere d'opportuno rimedio, riparando col 
suo zelo non solo alli pregiudizj del Real servigio, ma anche a quelli delli Popoli 
di questa Diocesi ingiustamente lesi dal sudetto Prelato loro Pastore contro 
la carità Pastorale, ha deliberato commettere a Noi la sua autorità, e potestà, 
ac vices, et voces suas, et eiusdem Tribunalis, coz ordinarci, che dovessimo 
passare in questa Città, e qualsivoglia parte della Diocesi, e levare, e far 
levare sudetto Interdetto, e qualsivoglia Cedolone affissato, e dichiarare iuxta 
Iuris formam ex Commissione speciali /'/sfesso Interdetto nullo, ingiusto, 
illegitimo, ed insossistente. Per tanto Noi valendoci della sopradetta potestà 
amplissima nelle sopracitate lettere, come speciale Delegato in questo negozio, 
e Causa, precedendo le prove legitime di non esser veri li motivi addotti nel 
citato Interdetto. passassimo in dorso [a petizione del nostro Procuratore 
Fiscale D. Domenico Piccione, con interlocutoria in scriptis a dichiarare nullo, 
ingiusto, illegitimo, ed insussistente, irrito, di nessuna forza, e valore il suc- 
cennato Interdetto. In tanto per il nosíro presente Edito auctoritate, qua 
supra, publichiamo la nullità, ingiustizia, ed insossistenza del medesimo, ed 
ordiniamo in virtà della facoltà a Noi specialmente, come s'ha detto, concessa 
a tutti li Superiori delle Chiese, tanto Regolari, quanto Secolari, Parochi, 
Beneficiati, Cappellani, Sacerdoti, e Chierici, che non ostante il sudetto Inter- 
detto, stante la sua notoria ingiustizia, nullità, ed insossistenza, dovessero 
tenere le Chiese aperte, ed ivi celebrare, e far celebrare li. Divini Offizj, e 
Messe, come si faceva prima del sudetto ingiusto, nullo, ed insossistente Inter- 
detto, ed amiinistrare a tutti li Fedeli li Santi Sacramenti della Santa Chiesa, 
come prima, e come se mai vi fosse stato detto Interdetto, nullo, ingiusto, ed 
insossistente, e questo sotto [a pena alli Contraventori, e disobedienti della 
Scomunica Maggiore riservata al sudetto Reverendissimo Giudice della Regia 
Monarchia, della disgrazia di Sua Maestà, e di altre pene a Noi ben viste, 
e non altrimente. Datum Agrigenti die trigesima Septembris septimae Indi- 
ctionis I713. Affigatur: Canonicus Navarro Delegatus. Innocentius Guerreri 
Magister Noíarius. 

8 5. Idem porro Edictum a memorato Isidoro per universam Dioecesim 
Agrigentin. transmissum fuit, ut iuxta eius tenorem Presbyteri omnes singu- 
lorum locorum Dioecesis huiusmodi, Interdicto praefato nequaquam obstante, 
Missas celebrare, aliaque Divina peragere per assertos Delegatos locales 
supradicti praetensi Tribunalis compelli possent; quemadmodum inter cae- 
teros ita fecisse, atque executum fuisse Nobis innotuit quemdam Iosephum 

Alexandri, qui asserens se eiusmodi Delegatione munitum esse, in Oppido 
Castel Tervine nuncupato, eiusdem Dioecesis quoddam praeceptum, seu 
mandatum hac de re edidit, addita in eo adversus transgressores poena 
incorporationis omnium bonorum, illudque nonnullis Ecclesiasticis dicti 
Oppidi transmisit, imo et ad quorumdam ex eis domorum ianuas affigi fecit, 
tenoris sequentis, videlicet: Die 28 Octobris septima Indictione I713. Portiero 
d'ordine del Reverendo Sacerdote D. Gioseppe Alessandro Delegato del Tri- 
bunale dell" Apostolica Legazia, e Regia Monarchia in virtà di Lettere Patenti 
date in Palazzo in detto Tribunale diebus etc., e di Commissione parimente 
del Reverendo Signor Canonico D. Isidoro Navarro Delegato speciale in 
Causa di detto Tribunale, e in virtà di suo ordine, e Lettera data in Gir- 
genti diebus etc.: alli quali etc. s' ingiunge, notifica, et intima al Sacerdote 
D. Antonino Matteliano, quatenus dotmnane Domenica 29 del corrente 7 Indi- 
ctione 1713 e successivamente in appresso di giorno in giorno abbia, voglia, 
e debba celebrare la Santa Messa, assistere in detto giorno die 29 Ottobre 
alla Messa Cantata, e Divini Officj, Amministrazione delli Santissimi Sacra- 
menti, stante l'evidente nullità dell'Interdetto, come chiaramente si vede nelli 
Editti affissati d'ordine di detto Reverendo Delegato in Causa nelli luoghi 
publici di questa predetta Terra. Altrimente, facendo il contrario, e non 
facendo copia di se, s'intende incorso in quelle pene publicate, ed espressate 
in detío ordine, e Lettere, procedendosi per la disobedienza all'espressi nel- 
l' istesse Ordinazioni, con la incorporazione di tutti li suoi beni. Unde etc. 

S8 6. Cum autem nimium evidens sit, nec quisquam inficiari valeat gra- 
vissimam ex praemissis Ecclesiasticae Libertati, imo etiam Pontificiae aucto- 
ritati illatam fuisse iniuriam: ac similiter exploratum sit nullum Iudicem, 
quacumque tandem potestate, et auctoritate suffultum, quoties de Excom- 
municatione, Interdicto, aliisque censuris ex causa laesae, seu violatae Immu- 
nitatis Ecclesiasticae, ac potissimum de speciali Nostro, et Sedis Apostolicae 
mandato latis, agi contingit, in illarum validitatis, seu invaliditatis, iustitiae, 
seu iniustitiae cognitionem, quae non nisi Nobis, ac dictae Sedi reservata 
est, se ingerere ullatenus posse; adeoque eadem praemissa in maximam 
plurimorum perniciem, ac scandalum tendant, animasque pretioso Salvatoris, 
et Domini Nostri lesu Christi Sanguine redemptas in gravissima pericula, 
et errores coniicere, ac deplorandis malis involvere valeant: hinc est, quod 
Nos, qui Iurium Ecclesiasticorum Assertores in Terris a Domino constituti 
sumus, omniumque Christifidelium curam, et solicitudinem superna dispo- 
sitione gerimus, Libertatem, Immunitatem, et iurisdictionem Ecclesiasticam, 
nec non Sanctae huius Sedis authoritatem ab eiusmodi nefariis, ac perni- 
ciosis conatibus sartam, tectamque, atque illibatam tueri, et conservare, nec 
non animarum periculis, quantum Nobis ex alto conceditur, occurrere cupien- 
tes, omniumque et singulorum, quae in praemissis, seu eorum occasione 
quovis modo decreta, iussa, ordinata, acta, et gesta fuerunt, seriem, causas, 
et circumstantias, etiam aggravantes, nec non praefatorum, ac quorumvis 
aliorum Tribunalium, Iudicum, Ministrorum, etiam Principalium, seu Supre- 
morum, Officialium, Notariorum, Scribarum, et Personarum quarumcumque 
in eisdem praemissis quomodolibet culpabilium qualitates, dignitates, nomina, 

et cognomina, aliave quaecumque, etiam specificam, et individuam mentio- 
nem, ac expressionem requirentia, praesentibus pro plene, et sufficienter 
expressis, et singillatim specificatis habentes: Motu proprio, ac ex certa 
scientia, et matura deliberatione Nostris, deque Apostolicae potestatis pleni- 
tudine, Literas, Edictum, ac Praeceptum, seu Mandatum praeinserta, nec non 
quaecumque in iis contenta, aliaque omnia ea occasione per memoratos 
Franciscum Miranda, et Gayarre assertum ludicem dicti praetensi Tribunalis, 
nec non Andream Ficani, Isidorum Navarro, et Iosephum Alexandri vigore 
suarum respective assertarum Delegationum acta, gesta, et ordinata, cum 
omnibus, et singulis inde secutis, et forsan quandocumque secuturis, peni- 
tus, et omnino nulla, irrita, invalida, iniusta, reprobata, damnata, inania, 
temeraria, et a non habentibus potestatem damnabiliter attentata, ac de facto 
praesumpta, nulliusque omnino roboris, et momenti, vel efficaciae esse, et 
ab initio fuisse, ac perpetuo fore, neque illa a quoquam observari posse, vel 
potuisse, adeoque nec ullum statum facere, vel fecisse, sed perinde, ac si 
nunquam emanassent, nec facta fuissent, pro non extantibus, et non factis 
perpetuo itidem haberi, tenore praesentium declaramus. Et nihilominus ad 
maiorem, et abundantiorem cautelam, et quatenus opus sit, illa omnia, et 
singula harum serie damnamus, reprobamus, revocamus, cassamus, irritamus, 
annullamus, abolemus, viribusque, et effectu penitus, et omnino vacuamus, ac 
pro damnatis, reprobatis, revocatis, cassatis, irritis, nullis, invalidis, et abo- 
litis, viribusque, et effectu penitus, et ommino vacuis semper haberi volumus, 
et mandamus. 

8 7. Praeterea, tametsi de veteri Nationis Siculae pietate, ac Religione 
confisi, minime dubitemus Christifideles illarum partium, ac praesertim Civi- 
tatis, et Dioecesis Agrigentin. praefatarum Incolas, etiam nostra hac decla- 
ratione minime expectata, Literas, Edictum, ac Praeceptum, seu Mandatum 
huiusmodi, aliaque per dictos Franciscum Miranda, et Gayarre, Andream, 
Isidorum, et Iosephum gesta pro irritis, et invalidis, nulliusque prorsus 
roboris, ac valoris iam habuisse, et in posterum habituros esse, adeoque 
omnia e converso per supradictum Franciscum Episcopum acta, et ordinata 
religiose, ac exacte observasse, et observaturos esse, nihilominus ad maio- 
rem similiter cautelam, generale Interdictum, cui praefatus Franciscus Epi- 
scopus Civitatem, et Dioecesim supradictas, sicut praemittitur, subiecit, nec 
non censuras, seu declarationes Excommunicationis ab eo contra suos Expul- 
sores promulgatas pro validis, et iustis habentes, ipsumque Interdictum, ac 
ceusuras, seu declarationes huiusmodi auctoritate Omnipotentis Dei, Sancto- 
rüm Apostolorum Petri, et Pauli, ac Nostra approbantes, et confirmantes; 
ac adversus praemissa, quatenus opus sit, renovantes: Motu, scientia, deli- 
beratione, et potestatis plenitudine paribus, omnes, et singulas personas Eccle- 
siasticas tam saeculares cuiusvis gradus, praeeminentiae, ac dignitatis fuerint, 
quam cuiusvis Ordinis, Congregationis, Instituti, et Societatis, etiam Iesu, 
Regulares ad exactam eiusdem Interdicti observantiam omnino teneri, et 
obligatas existere, et fore, ita ut in quibusvis Ecclesiis, Locis piis, Oratoriis, 
etiam privatis, ac Capellis domesticis Civitatis, et Dioecesis Agrigentin. prae- 
dictarum, praetensa etiam memoratae assertae Monarchiae Siculae authoritate 

munitis, sive alias quocumque privilegio, exemptione, et indulto, etiam prae- 
tensae Protectionis Regiae, seu praetensi lurispatronatus Regii, tametsi plu- 
ries, ac quantiscumque vicibus a Sede praefata approbati suffultis, nec Missae, 
nec alia Divina Officia celebrari, neque Sanctissimum Eucharistiae Sacramen- 
tum administrari, minusque Fidelium Defunctorum cadavera sepeliri, aliave 
tempore Interdicti prohibita exerceri, nisi temporibus, casibus, et modis per 
supradictos Sacros Canones permissis, ullo modo valeant, earumdem pariter 
tenore praesentium statuimus, et ordinamus. Ad haec omnes, et singulos, 
quantumvis exemptos, et quovis modo privilegiatos, qui statuto, decreto, et 
ordinationi Nostris huiusmodi sub quovis quaesito colore, ratione, aut prae- 
textu quomodolibet contravenerint, quocumque tandem titulo, munere, aut 
dignitate praefulgeant, eo ipso, et absque alia declaratione in censuras, et 
poenas Ecclesiasticas per praefatos Sacros Canones, et Constitutiones Apo- 
stolicas desuper latas, et impositas incidisse, illisque innodatos fuisse, et esse, 
ac fore, nec ab eis a quoquam, nisi a Nobis, seu Romano Pontifice pro 
tempore existente (praeterquam in mortis articulo, et tunc cum reincidentia 
in easdem censuras eo ipso, quo cornvaluerint) absolvi, et liberari posse, 
harum serie similiter statuimus. 

S 8. Caeterum, cum notorii Iuris sit non tam eos, quos praefatus Fran- 
ciscus Episcopus in actu suae expulsionis Excommunicatos declaravit, quam 
supradictos Franciscum Miranda, et Gayarre, Andream Ficani, Isidorum Na- 
varro, et Iosephum Alexandri, ac ulterius Iulium Rotundo Promagistrum 
Notarium, qui praeinsertis literis praedicti Francisci Miranda, et Gayarre, 
Clericum Angelum Fiano Magistrum Notarium, qui promulgationi literarum 
huiusmodi per dictum Isidorum, ut praefertur, factae, ac Innocentium Guer- 
reri similiter Magistrum Notarium, qui praeinserto Edicto eiusdem Isidori 
respective subscripserunt, nec non Dominicum Piccione, ad cuius nimirum 
instantiam, uti Procuratoris Fiscalis eiusdem praetensi Tribunalis, dictus Isi- 
dorus in suo praeinserto Edicto se processisse asseruit: aliosque omnes, et 
singulos cuiuscumque status, gradus, ordinis, praeeminentiae, dignitatis, quan- 
tumcumque excelsae, ac sublimis fuerint, qui sive Francisci Episcopi expul- 
sionem huiusmodi, sive gesta per dictos Franciscum Miranda, et Gayarre, 
Andream, Isidorum, et Iosephum quovis modo mandarunt, ac ordinarunt, 
seu illis consilium, auxilium, favorem, vel quamvis aliam damnabilem ope- 
ram praestiterunt, aut in eorum sequelam, et executionem gesta approbarunt, 
et rata habuerunt, seu alias in eis quomodolibet culpabiles fuerunt, censuras 
omnes, et poenas Ecclesiasticas a Sacris Canonibus, Generalium Conci- 
liorum decretis, et Apostolicis Constitutionibus, ac praesertim Literis die 
Coenae Domini singulis annis legi, et promulgari consuetis inflictas eo ipso 
incurrisse. Noverint idcirco illi omnes, etiam specialissima mentione digni, 
a censuris, et poenis huiusmodi, post debitam, ac condignam Ecclesiae rea- 
liter, et cum effectu praestitam satisfactionem, non nisi a Nobis, seu Romano 
Pontifice pro tempore existente (praeterquam in mortis articulo constituti, 
nec etiam tunc, nisi de stando Ecclesiae mandatis, et satisfaciendo cautione 
praestita, ac cum reincidentia praefata eo ipso, quo convaluerint) absolvi, et 
liberari posse, prout harum serie similiter decernimus, et declaramus; facul- 

tatem insuper quandocumque procedendi ad alia severiora remedia, quatenus 
praedicti Ecclesiasticae libertatis violatores in sua contumacia persistentes 
censuras, et poenas huiusmodi animo, quod absit, sustinuerint indurato, 
Nobis, et eidem Apostolicae Sedi expresse reservantes, 

S 9. Decernentes, etc. 

[Bull. Rom., tom. 11, p. 1-6]. 


272. 
Clemens XI, const. Ad Apostolatus, 7 sept. 1714. 


Ad Apostolatus nostri notitiam, non sine gravi paterni cordis nostri 
dolore, pervenit, quod cum alias dilectus filius Didacus Hurtado Venerabilis 
Fratris Nicolai Mariae Episcopi Liparensis Vicarius in spiritualibus Generalis, 
non alia profecto de causa, nisi quod quibusdam mandatis nostris Apostoli- 
cae auctoritatis tuitionem respicientibus, sibi antea per literas die xxi augu- 
sti mMpccxin a dilecto filio nostro Fabritio Sanctae Romanae Ecclesiae Car- 
dinali Paulutio nuncupato Secretario nostri Status ei iussu nostro conscriptas 
datis illa, qua par erat fide et obedientia obtemperans, ab executione cuiusdam 
dispensationis matrimonialis sibi ab Alonso Mercorella, qui illam obtinuerat, 
exhibitae provide abstinuisset, per summam iniuriam, ac manifestum saecu- 
laris potestatis abusum, adnitente in id, atque instigante apud eiusdem sae- 
cularis potestatis Ministros supradicto Alonso, e Civitate, ac Dioecesi Liparen. 
expulsus fuerit; ipseque in actu eiusmodi suae expulsionis, quo Immunitati 
Ecclesiasticae per id enormiter laesae consuleret, ac vim vi repelleret, loannem 
Baptistam Gastaldum, et Carolum Alconanda expulsores suos, omnesque 
alios, qui eamdem expulsionem mandarunt, seu illi auxilium, favorem, aut 
consilium quovis modo praestiterunt, cuiuscumque gradus, et conditionis 
essent, in excommunicationem maiorem a Constitutionibus Apostolicis, et 
speciatim illa quotannis die Coenae Domini legi solita contra similia perpe- 
trantes inflictam incidisse declaraverit, ac insuper Civitatem, et Dioecesim 
Liparen. praefatas generali Ecclesiastico Interdicto, affixis super excommuni- 
catione, et Interdicto huiusmodi publicis schedulis, subiecerit. Tametsi haec 
omnia, a memorato Didaco Vicario generali rite, ac recte, nec non iuxta 
Sacrorum Canonum praescriptum, imo de speciali praevio mandato nostro 
peracta fuerint: nihilominus quidam Iosephus Marotta Canonicus Saecularis, 
et Collegiatae Ecclesiae S. Petri. Panormitan. asserens se specialem praetensi 
Tribunalis Monarchiae Siculae nuncupati, illiusque asserti Iudicis Delegatum 
existere, una cum Francisco Bruno Notario, Corrado Chirco Fiscali, Fran- 
cisco Zavaglio executore, Algozzino vulgariter nuncupato, ad dictam Civita- 
tem Liparen. accessit, ibique assumpto in Consultorem Iosepho Russo Lipa- 
rensi Edictum quoddam promulgari, ac in locis publicis eiusdem Civitatis 
aífigi fecit, per quod temerario non minus, quam execrando ausu, generale 
Interdictum, cui praefatus Didacus Vicarius Generalis Civitatem, et Dioecesim 
praedictas, sicut praemittitur, supposuerat, nullum, irritum, iniustum, illegi- 
timum, insubsistens, nulliusque roboris, et valoris declaravit, illoque minime 

attento, mandavit, ut Ecclesiae omnes tam saeculares, quam regulares Civi- 
tatis, et Dioecesis huiusmodi apertae, ut prius, retineri, ac in illis Missae, et 
alia Divina Officia celebrari, nec non Christifidelibus Sacramenta administrari 
deberent, perinde ac si ipsum Interdictum nunquam emanasset, et alias, prout 
uberius continetur in praefato Edicto, quod non alio quidem, quam illud 
penitus, et omnino reprobandi animo praesentibus inserendum duximus, teno- 
ris, qui sequitur, videlicet. 

8 1. Nos D. Ioseph Marotta Cap. et M. et Canonicus Regiae Capellae 
Sancti Petri S. R. P. Sen. ludex Ecclesiasticus revisionis causarum decisarum 
in Tribunali Consistorii S. Regiae conscientiae, et Delegatus Regiae Monarchiae 
huius Regni serio ad infrascripta constitutus vigore literarum datarum Panormi 
die prima februarii 1714 ad quas, etc. Omnibus, et singulis Christifidelibus 
utriusque sexus huius praedictae Urbis, eiusque Dioecesis salutem in Domino 
sempiternam: Essendo pervenuto a notizia, non con poca meraviglia dell Illu- 
strissimo Monsignor Giudice della Monarchia, che essendo stato intimato il 
Reverendo Don Diego Hurtado Canonico, e Vicario Generale della Cattedrale 
Chiesa di questa nobile, e fedelissima Città di Lipari dal Luogotenente Gio- 
vanni Battista Casíaldi, e di ordine speciale del Governo a partirsi dalla 
Cittd, ed [sola di Lipari, e sua Diocesi, per li motivi maturatamente esaminati, 
che mossero il zelo del Governo, a far ció per l'accertato del Real servizio, 
publico bene, e quiete de' Popoli, esercitando con matura riflessione la Potestà 
economica, e le regole del buon Governo contro il sudetto Vicario perturbator 
di detía quiete, il quale scordatosi l'obbligo di fedel Vassallo, e di osservare 
le Regie prerogative, e lodevoli osservanze del Regno, lusingando, per farsi 
ragione, di esser stata lesa ' Immuhnità Ecclesiastica, e di aver patito violenza 
dal riferito di Castaldi, e Carlo Alconada Agiutante, coprendosi col specioso 
scudo, erroneo perà, e premeditato non meno, che affettato, di essere il sudetto 
di Castaldi Commissario, seu Delegato del Tribunale della Monarchia, a cui 
per sfogo del suo naturale dà indebitamente il titolo di preteso, e quando il 
sudetto Tribunale della Regia Monarchia non ha dato ordine contro il sudetto 
Vicario, sua Corte, e Chiesa, né mai il detto di Castaldi fu Commliíssario, seu 
Delegato di detto Tribunale, né disse, nà poteva dire, essere Ministro con 
delegazione speciale di detto Tribunale, come nella scommunica, e quel che à 
pià, con molto disconsolo di tutti i Fedeli, non solo di questa, ma del Regno 
interdisse questa Santa Catedrale, e tutte l'altre della Città e Diocesi, sotto- 
mettendoli ad Interdetto locale, e generale, senza peró riflettere alla falsità 
delle supposizioni, ed alle turbolenze, e pessime conseguenze puó partorire tal 
scandaloso attentato contra. il Real servizio, e publica quiete, e quel che à pii, 
nullo iuris ordine servato, e contro la forma de' Sagri Canoni, per mancanza 
delli requisiti necessarj all Interdetto. Perció si ha stimato da detto Monsignor 
Illustrissimo Giudice della Regia Monarchia provedere dell'opportuni rimedj, 
riparando col suo sommo zelo alli pregiudizj del Real servizio, come anche a 
quello de' Popoli di questa Città, e Diocesi, i quali sono stati tanto ingiu- 
stamente lesi dal sudetto Vicario contro la carità non solo Pastorale, ma Ordi- 
naria, tanto dal Sommo Dio incaricata; deliberó commettere a Noi la sua 
autorità, e potestà, ac vices, et voces dicti Tribunalis, e di conferirci in questa, 

€ dichiarando ex commissione speclali /o sfesso Interdeíto nullo, ingiusto, 
illegitimo, ed insussistente, far levare il sudetto Interdetto. Per tanto Noi 
valendoci della sudetta Potestà amplissima in dette lettere sopracitate, come 
speciale Delegato in questo negozio, dichiariamo con il presente nostro Edito, 
auctoritate, qua fungimur, zu//o, ingiusto, illegitimo, insussistente, irrito, e 
di nessuna forza, e valore il cennato Interdetto, ed ordiniamo a tutti i Superiori 
delle Chiese tanto Regolari, quanto Secolari, Parochi, Beneficiati, Cappellani, 
Sacerdoti, e Clerici, che non ostante il sudetto Interdetto, stante la sua notoria 
ingiustizia, insussistenza, e nullità, dovessero tenere le Chiese aperte, ed ivi cele- 
brare, e far celebrare li Divini Ufficj, e Messe, come si faceva prima di detto 
Interdetto, ed amministrare a tutti li Fedeli li Santissimi Sapramenti della 
Sanía Chiesa, come prima, e come mai vi fosse stato il sudetto nullo Inter- 
detto, e questo sotto pena alli contravenienti, e disobbedienti di scommunica mag- 
giore riservata al sudetto Monsignor Giudice della Monarchia, della disgrazia 
di Sua Maestà (che Dio guardi) ed altre pene a Noi, ed a detto Monsignore 
riservate, e non altrimenti. Datum Liparae die 10 mensis februarii 1714. Affi- 
gatur: Canonicus D. loseph Marotta Delegatus: Dominus D. Franciscus Bruno 
Magister Notarius. 

S 2. Subinde vero dictus losephus Marotta, his minime contentus, dile- 
ctos quoque filios Franciscum Canalem Canonicum, et Parochum Ecclesiae 
Liparen., Dominicum Francolinum, Franciscum Corsum, Dominicum Scia- 
chitanum, Alonsum Bonica, Presbyteros, et Franciscum Canalem Clericum, 
non alterius delicti reos, nisi quod affixioni schedularum excommunicationis, 
et Interdicti huiusmodi operam suam praestitisse, ac in actu expulsionis dicti 
Didaci Vicarii Generalis campanas sono funebri pulsasse insimulati fuerint, 
in carceres detrudi iussit. 

8 3. Cum autem valde manifestum sit, nec quisquam inticiari valeat gra- 
vissimam tam Ecclesiae, quam huic Sanctae Sedi illatam fuisse iniuriam ex 
praedicti Didaci Vicarii Generalis expulsione, aliisque praemissis adversus 
personas Ecclesiasticas sacrilege perpetratis: praesertim vero ex promulga- 
tione Edicti praeinserti praefatum Interdictum temere annullantis; tum quia 
explorati Iuris est nullum Iudicem, quacumque tandem potestate, et aucto- 
ritate suffultum, quoties de excommunicatione, Interdicto, aliisve Censuris 
causa laesae, seu violatae Immunitatis Ecclesiasticae, ac potissimum de spe- 
ciali nostro, et Sedis Apostolicae mandato latis agi contingit, in illarum val'- 
ditatis, seu invaliditatis, iustitiae, seu iniustitiae cognitionem, quae non niri 
Nobis, ac eidem Sedi reservata est, se ingerere posse; tum etiam quia satis 
similiter perspectum est, Ecclesiam Liparensem Nobis, ac dictae Sedi imme- 
diate subiectam esse, et quoad spiritualia a quorumcumque Tribunalium, 
etiam Ecclesiasticorum, Regni Siciliae iurisdictione exemptam, et liberam 
existere; quandoquidem licet dicta Civitas Liparen. anno Mpcix per clarae 
memoriae Philippum III dum vixit, Hispaniarum Regem Catholicum, qui 
etiam utriusque Siciliae Rex existebat, a Regno Neapolitano pro maiori com- 
moditate gubernii dismembrata, et separata, ac eidem Regno Siciliae ultra 
Pharum unita, et incorporata fuerit: indubitati tamen iuris est, eiusmodi 
dismembrationem, et unionem sola Seculari, ac Regia auctoritate, ut prae- 

fertur, factas, locum habere ad summum potuisse quoad ea, quae gubernium, 
ac regimen rerum temporalium dumtaxat concernunt, ac semper sine prae- 
iudicio directi dominii utriusque Siciliae huiusmodi, iuriumque ab eo depen- 
dentium, ad eamdem Sedem etiam in temporalibus, ut notum est, pertinentium : 
nunquam vero quoad ea, quae administrationem rerum Ecclesiasticarum, ac 
Spiritualium respiciunt, quarum statum, et ordinem Laicalis potestas immutare 
non valuit. Unde nec indulgentiae illae, et gratiae tam spirituales, quam tem- 
porales Cruciatae Sanctae nuncupatae, alias ab hac Sancta Sede diversis earum- 
dem Hispaniarum Regibus Catholicis, Religionis Christianae contra Turcas 
defensioni incumbentibus, nec non Christifidelibus in ipsarum Hispaniarum 
Regnis, et illis adiacentibus, ac Sardiniae Insulis consistentibus, et ad illa 
declinantibus, qui quaedam sibi iniuncta opera adimplevissent, ad certum 
tunc expressum tempus concessae, ac subinde ad Regnum Siciliae ultra 
Pharum extensae, et pluries prorogatae: nec etiam ius praesentandi personas 
idoneas Romanis Pontificibus pro tempore existentibus ad praesentationem 
huiusmodi praeficiendas quibuscumque Cathedralibus, etiam Metropolitanis 
Ecclesiis praedicti Regni Siciliae ultra Pharum, memorati Philippi Regis descen- 
dentibus in Hispaniarum, ac Siciliae ultra Pharum Regnis huiusmodi legi- 
timis Successoribus, quamdiu illi vixissent, ab eadem Sede concessum, et 
assignatum: neque demum Tribunal Inquisitionis Hispaniarum adversus hae- 
reticam pravitatem auctoritate Apostolica institutum, cuius iurisdictio ad prae- 
dictum Siciliae ultra Pharum Regnum caeteroqui extenditur, in Ecclesia, 
Civitate, ac Dioecesi Liparen. praedictis locum unquam habuerunt: imo nec 
ipsi Ministri saeculares eiusdem Regni Siciliae ultra Pharum, sive sub dismem- 
brationis, et unionis praedictarum obtentu, sive sub alio quovis praetextu 
praemissa locum habere debuisse, vel debere unquam praetenderunt. Hinc 
est, quod Nos, qui iurium Ecclesiasticorum Assertores in terris a Domino 
constituti sumus omniumque Christifidelium curam, et solicitudinem superna 
dispositione gerimus, libertatem, immunitatem, et iurisdictionem Ecclesiasti- 
cam, nec non Sanctae huius Sedis authoritatem, ac dignitatem, ab eiusmodi 
nefariis, ac perniciosis conatibus sartam, tectamque, atque illibatam tueri, et 
conservare, animarumque periculis, quantum Nobis ex alto conceditur, occur- 
rere cupientes, ac omnium, et singulorum, quae in praemissis, seu eorum 
occasione quovis modo decreta, iussa, ordinata, acta, et gesta fuerunt, seriem, 
causas, et circumstantias etiam aggravantes, nec non praedictorum, ac quo- 
rumvis aliorum Tribunalium, Iudicum, Ministrorum, etiam principalium, seu 
Supremorum Officialium, Notariorum, Scribarum, et personarum quarum- 
cumque in eisdem praemissis quomodolibet culpabilium qualitates, dignitates, 
nomina, et cognomina, aliave quaecumque etiam specificam, et individuam 
mentionem, et expressionem requirentia, praesentibus pro plene, et sufficienter 
expressis, et singillatim specificatis habentes; in praemissis vero supradi- 
ctae Ecclesiae Liparensis immediatam Nobis, et Sedi praefatae subiectionem, 
illiusque quoad spiritualia a quocumque Tribunali, etiam Ecclesiastico Regni 
Siciliae exemptionem, ac libertatem approbantes, et confirmantes, ac qua- 
tenus opus sit, innovantes: Motu proprio, et ex certa scientia, et matura deli 
beratione Nostris, deque Apostolicae potestatis plenitudine, Edictum praein- 

sertum, ac quaecumque in eo contenta, nec non alia per memoratum Canonicum 
Iosephum Marotta ea occasione vigore suae assertae delegationis acta, gesta, 
et ordinata, cum omnibus, et singulis inde secutis, et forsan quandocumque 
secuturis, penitus, et omnino, nulla, irrita, invalida, iniusta, reprobata, dam- 
nata, inania, temeraria, et a non habentibus potestatem damnabiliter attentata, 
ac de facto praesumpta, nulliusque omnino roboris, et momenti, vel efficaciae 
esse, et ab initio fuisse, ac perpetuo fore, neque illam a quoquam observari 
posse, vel potuisse, adeoque nec ullum statum facere, vel fecisse, sed perinde, 
ac si nunquam emanassent, nec facta fuissent, pro non extantibus, et non 
factis perpetuo itidem haberi debere tenore praesentium declaramus. Et nihi- 
lominus ad maiorem, et abundantiorem cautelam, et quatenus opus sit, illa 
omnia, et singula, et si quae insuper praemissorum occasione, seu in eorum 
sequelam per praedictum Canonicum losephum Marotta, aut quaecumque 
praefati Regni Siciliae Tribunalia, seu eorum Delegatos, vel Commissarios 
hac in re de caetero agi, geri, et ordinari quomodolibet contigerit, harum serie 
damnamus, reprobamus, revocamus, cassamus, irritamus, annullamus, abole- 
mus, viribusque, et effectu penitus, et omnino vacuamus, ac pro damnatis, 
reprobatis, revocatis, cassatis, irritis, nullis, invalidis, et abolitis, viribusque, 
et effectu penitus, et omnino vacuis semper haberi volumus, et mandamus. 

8 4. Praeterea, tametsi de perspecta Populi, et Incolarum Civitatis, et 
Dioecesis Liparen. praefatarum pietate, illorumque veteri in Ecclesiam, atque 
hanc Apostolicam Sedem devotione tam praeclare sentiamus, ut minime dubi- 
temus ipsos, etiam eiusmodi nostra declaratione minime expectata, praein- 
sertum Edictum, aliaque per dictum Canonicum Iosephum Marotta, gesta, 
pro irritis, et invalidis, nulliusque prorsus roboris, ac valoris iam habuisse, 
et imposterum habituros esse, adeoque omnia e converso per supradictum 
Didacum Vicarium Generalem acta, et ordinata religiose, ac exacte observasse, 
et observaturos esse: nihilominus ad maiorem similiter cautelam generale 
Interdictum, cui praefatus Didacus Vicarius Generalis Civitatem, et Dioecesim 
supradictas, sicut praemittitur, subiecit, nec non censuras, seu declarationes 
excommunicationis ab eo contra praenominatos loannem Baptistam Gastal- 
dum, et Carolum Alconanda expulsores suos, aliosque omnes, qui eamdem 
expulsionem mandarunt, seu illi opem, favorem, aut consilium quovis modo 
praestiterunt, promulgatas, pro validis, et iustis habentes, ipsumque Inter- 
dictum, ac Censuras, seu declarationes huiusmodi auctoritate Omnipotentis 
Dei, Sanctorum Apostolorum Petri, et Pauli, ac nostra approbantes, et con- 
firmantes, ac adversus praemissa, quatenus opus sit, innovantes: Motu, scientia, 
deliberatione, et potestatis plenitudine paribus, omnes, et singulas personas 
Ecclesiasticas tam Saeculares, cuiusvis gradus, praeeminentiae, ac dignitatis 
fuerint, quam cuiusvis Ordinis, Congregationis, Instituti, et Societatis, etiam 
lesu, Regulares, ad exactam eiusdem Interdicti observantiam iuxta formam a 
Sacris Canonibus praescriptam omnino teneri, et obligatas existere, et fore, 
ita ut in quibusvis Ecclesiis, Locis piis, Oratoriis etiam privatis, ac Capellis 
domesticis Civitatis, et Dioecesis praedictarum, quibuscumque tandem pri- 
vilegiis, exemptionibus, et Indultis, etiam praetensae protectionis Regiae, seu 
praetensi iuris patronatus Regii, tametsi pluries, ac quantiscumque vicibus 

ab hac Sancta Sede approbati munitis, nec Missae, nec alia Divina Officia 
celebrari, neque Sanctissimum Eucharistiae Sacramentum administrari, minus- 
que fidelium defunctorum cadavera sepeliri, aliave tempore Interdicti prohi- 
bita exerceri, nisi temporibus, casibus, et modis per supradictos Sacros 
Canones permissis, ulio modo valeant, earumdem tenore praesentium sta- 
tuimus, et ordinamus. Ad haec omnes, et singulos, quantumvis exemptos, et 
quovis modo privilegiatos, qui Statuto, Decreto, et Ordinationi nostris huius- 
modi sub quovis quaesito colore, ratione, aut praetextu quomodolibet con- 
travenerint, quocumque tandem titulo, munere, aut «ignitate praefulgeant, 
eo ipso, et absque alia declaratione in censuras, et poenas Ecclesiasticas per 
eosdem Sacros Canones, et Constitutiones Apostolicas desuper latas, et impo- 
sitas incidisse, illisque innodatos fuisse, et esse, ac fore, nec eos a quoquam, 
nisi a Nobis, seu Romano Pontifice pro tempore existente (praeterquam in 
mortis articulo, et tunc cum reincidentia in easdem censuras, et poenas, eo 
ipso, quo convaluerint) a censuris, et poenis huiusmodi absolvi, et liberari 
posse, harum serie similiter statuimus. 

S 5. Caeterum cum notorii iuris sit, non tam eos, quos praefatus Didacus 
Vicarius Generalis in actu suae expulsionis excommunicatos declaravit, quam 
supradictum Canonicum Iosephum Marotta, necnon Franciscum Bruno Magi- 
strum Notarium, qui praeinserto Edicto subscripsit, Corradum Chirco Fiscalem, 
Iosephum Russo Consultorem, Franciscum Zavaglio Executorem, Alonsum 
Mercorella Instigatorem, aliosque omnes, et singulos cuiuscumque status, 
gradus, ordinis, praeeminentiae, et dignitatis quantumcumque excelsae, ac 
sublimis fuerint, qui sive eiusdem Didaci Vicarii Generalis expulsionem, sive 
publicationem, et affixionem praeinserti Edicti, sive detrusionem in carcere 
Presbyterorum, ac Clerici praefatorum, sive alia gesta per dictum Canonicum 
Iosephum Marotta mandarunt, ac ordinarunt, seu illis consilium, auxilium, 
favorem, vel quamvis aliam damnabilem operam praestiterunt, aut in eorum 
sequelam, et executionem similiter gesta approbarunt, et rata habuerunt, seu 
alias in eis quomodolibet culpabiles fuerunt, censuras omnes, et poenas Eccle- 
siasticas a Sacris Canonibus, generalium Conciliorum Decretis, et Apostolicis 
Constitutionibus, ac praesertim literis die Coenae Domini singulis annis legi, 
et promulgari consuetis inflictas eo ipso incurrisse. Noverint idcirco illi 
omnes, etiam specialissima mentione digni a censuris, et poenis huiusmodi, 
post debitam, ac condignam Ecclesiae realiter, et cum effectu praestitam satis- 
factionem, nonnisi a nobis, seu Romano Pontifice pro tempore existente 
(praeterquam in mortis articulo, ut praefertur, et tunc cum reincidentia prae- 
fata eo ipso, quo convaluerint) absolvi, et liberari posse, prout earumdem 
tenore praesentium decernimus pariter, et declaramus; facultatem insuper, 
ad alia severiora remedia, quatenus praedicti Ecclesiasticae libertatis viola- 
tores in sua contumacia persistentes, censuras, et poenas huiusmodi animo, 
quod absit, substinuerint indurato, Nobis, et eidem Apostolicae Sedi reser- 
vantes. 

8 6. Demum, cum etiam intellexerimus, quod postquam idem Didacus 
Vicarius Generalis, sicut praemittitur, exulare coactus fuit, dilecti Filii Capi- 
tulum, et Canonici dictae Ecclesiae Liparen. in Vicarium Generalem huiues- 

modi dilectum. quoque filium Emmanuelem Carnevale praefatae Ecclesiae 
Archidiaconum elegerint, notorii autem, et explorati iuris sit, quod quemadmo- 
dum Pastoralis cura eiusdem Ecclesiae penes praedictum Nicolaum Mariam 
Episcopum, tametsi ab ipsa Ecclesia absentem, omnino, atque integre reman- 
Sit, ita sane ad ipsum quoque ius deputandi suum Vicarium Generalem irre- 
fragabiliter spectabat, et spectat: idcirco in virtute Sanctae obedientiae, ac 
sub excommunicationis latae sententiae poena per contrafacientes eo ipso 
incurrenda, a qua nemo, nisi a Nobis, vel Romano Pontifics pro tempore 
existente (praeterquam in mortis articulo constitutus) absolvi possit, Capitulo, 
€t Canonicis supradictis, necnon reliquo Clero tam Saeculari, quam Regulari 
Civitatis, et Dioecesis Liparen. praefatarum districte prohibemus, et interdi- 
cimus, ne postquam earumdem praesentium, nec non deputationis alterius 
Vicarii in spiritualibus Generalis a praedicto Nicolao Maria Episcopo factae, 
vel faciendae notitiam habuerint, eumdem Emmanuelem Archidiaconum, ut 
Vicarium Generalem amplius agnoscant, aut illi actum ullum obedientiae prae- 
stent; illos serio monentes, ac tam eis, quam universo Populo Civitatis, et 
Dioecesis huiusmodi enixe praecipientes, ut ei dumtaxat Vicario Generali, 
qui a memorato Nicolao Maria Episcopo deputatus fuit, vel in posterum 
deputabitur, congruam obedientiam exhibeant; simulque sciant ea omnia, 
quae: de caetero Vicariatus eiusmodi titulo, sive a supradicto Emmanuele 
Archidiacono, sive a quovis alio, qui absque nostra, seu praefati Nicolai 
Mariae Episcopi facultate dicti Vicariatus auctoritatem sibi quomodolibet usur- 
paret, geri contingeret, omnino irrita, invalida, et inania, nulliusque roboris, 
ac momenti fore, quemadmodum Nos vere illa pro irritis, invalidis, et ina- 
nibus habenda esse harum serie similiter declaramus. 
S 7. Decernentes, etc. 
[Bull. Rom., tom. 11, p. 19-24]. 

Clemens XI, const. Nova semper, 29 nov. 1714. 


Nova semper in dies, ut alias non semel diximus, et semper acerbiora 
ex Regno Siciliae ad Nos afferuntur. Nuper siquidem Nobis innotuit, quod 
ille idem Caietanus Buglio, qui dudum, uti Delegatus praetensi Tribunalis 
Monarchiae Siculae nuncupati, generale Interdictum, cui Venerabilis Frater 
Andreas Episcopus Cataniensis e sua Civitate Cataniensi, eiusque Dioecesi, 
per execrabilem Saecularis potestatis abusum eiectus, in actu eiusmodi suae 
eiectionis Civitatem, ac Dioecesim praefatas non ita pridem iussu nostro 
subiecerat, nullum, irritum, iniustum, ac illegitimum, speciali suo in eadem 
Civitate Cataniensi ad id promulgato Edicto, temere declaravit. Gravissimo 
hoc patrato crimine minime contentus, sed secundum duritiam suam, «t 
impoenitens cor, addens peccatum super peccatum, ac thesaurizans sibi iram 
in die irae, animo forsan, ut stulte opinabatur, enervandi efficaciam eorum, 
quae ex iniuncti Nobis Apostolici muneris debito adversus ipsum, eiusque 

acta a Nobis decerni contigisset, ac potissimum eludendi executionem qua- 
rumdam nostrarum in simili forma Brevis Literarum die 17 iunii 1713 expe- 
ditarum, quibus non modo illius Edictum praefatum, aliaque per ipsum ea 
Occasione vigore suae assertae Delegationis perperam gesta, cum omnibus 
inde secutis, et quandocumque secuturis, damnavimus, reprobavimus, cassa- 
vimus, et irritavimus, ac pro damnatis, reprobatis, cassatis, et irritis semper, 
et omnino haberi voluimus, et mandavimus: verum etiam eumdem Caieta- 
num, nec non loannem Baptistam Perino Magistrum Notarium, qui memo- 
rato Edicto subscripserat, censuras omnes, et poenas Ecclesiasticas a Sacris 
Canonibus, generalium Conciliorum Decretis, et Apostolicis Constitutionibus, 
ac praesertim Literis die Coenae Domini singulis annis legi, et promulgari 
consuetis contra similia perpetrantes inflictas incurrisse declaravimus; sequenti 
mense iulio eiusdem anni, in suarum iniquitatum cumulum, impudenti non 
minus, quam detestabili ausu, Praeceptum quoddam, seu Mandatu.a edidit, 
illudque typis impressum, et ab eodem Ioanne Baptista Perino similiter sub- 
scriptum Ecclesiasticis tam Saecularibus, quam Regularibus universae Dioe- 
cesis Catanien. transmitti, ac denunciari curavit, per quod inter caetera 
ipsaemet Apostolicae Literae, aliaque Decreta, Mandata, Edicta, Censurae, 
Interdicta, et Rescripta quaecumque ab hac Romana Curia, hoc est, ab hac 
Sancta Sede provenientia, quorum executionem Saecularis potestas minime 
permisisset, nulla, irrita, ac, quod horrendum est, conscientiarum Christifi- 
delium tranquillitati adversantia, impie, et sacrilege declarantur: gravibus 
constitutis poenis adversus eos, qui illa quovis modo executi fuissent, et alias, 
prout uberius continetur in eodem Praecepto, seu Mandato, quod non alio 
quidem, quam illud penitus, et omnino damnandi, et anathematizandi animo 
praesentibus inserendum duximus, tenoris, qui sequitur, videlicet: 

S 1. Portiero. D'ordine del Reverendissimo Dottor Don Gaetano Buglio 
Decano, e prima Dignità di questa Santa Proto-Metropolitana Chiesa di Mes- 
sina, Commissario Ordinario del Tribunale del Sant'Offizio, e Santissima 
Inquisizione, e Delegato del Tribunale della Regia Monarchia di questo Regno 
di Sicilia, non solo Ordinario in quesía Città di Messina, ma ancore Dele- 
gato speciale in Causa dato dall'Illustriss. e Reverendiss. Dottor D. Fran- 
cesco Miranda, e Gayarre del Conseglio di Sua Maestà (che la Divina guardi) 
e suo Giudice Ordinario dell" Apostolica Legazia, e Regia Monarchia in questo 
Regno di Sicilia, in virt) di lettere spedite dal Tribunale della medesima sotto 
il primo Luglio corrente presentate, ed esecute nell' Officio dell istesso Buglio 
sotto li 11 del medesimo, injungi, ed intima con la seguente ingiunzione tra- 
smessane dal Tribunale di detto Illustrissimo, e Reverendiss. Giudice: Qua- 
tenus nel caso si publicassero qualsivoglia Editti, Interdetti, Censure, o 
altri qualsisia Ordini, Decreti, o Rescritti eziandio forma Brevis della Corte 
Romana. per qualsivoglia via, o soíto qualsivoglia Titolo, senza prima prece- 
dervi il Regio Exequatur; per li quali, o qualsivoglia di loro direttamente, 
o indirettamente, tacita, o espressamente venissero revocati, lesi, e pregiudi- 
cati, o in qualsivoglia modo alterati gl'Editti publicati, d'ordine di Sua Ecc., 
o d'altri d'ordine nostro, stante le speciali Commissioni per via dell' istesso 
Tribunale sotto li 25 Aprile, e I6 Maggio scorsi, o che rinovassero l' Inter- 

detto, Censure, ed altre publicate d'ordine del Rmo Monsignor Don Andrea 
Reggio Vescovo di Catania, o d'ordine di qualsisia Prelato, Vicario Gene- 
rale, o alíro Commissionato di sudetta Corte, o vero, che publicassero altri 
Editti, Interdetti, e Censure contra qualsisia persona di qualunque stato, e con- 
dizione, che fosse, non abbia, ne debba quelli eseguire, n osservare, ne fare 
eseguire, né osservare da' proprj Sudditi; et quatenus fossero eseguiti, o. in 
qualsivoglia modo osservati, abbia, voglia, e debba ogni cosa ridurre allo stato 
primiero, come se mai fossero stati li sudetti Decreti, Editti, [nterdetti, e 
Censure, né publicati, nó osservati, né affissati, e questo sotto pena della 
disgrazia di Sua Maestà (che la Divina guardi) di privazione di voce attiva, 
e passiva, e di anni cinque di Carceri formali per ogni Contraventore, ed'altre 
pene riservate all'arbitrio di Sua Ecc., e Tribunale sudetto; e questo stante, 
che li sudetti Decreti, Brevi, Interdetti, Rescritti, e Censure non sono nel Regno 
esecuti, anzi tendano contro la publica quiete del Regno, contro la tranquil- 
lità delle Coscienze de' Fedeli del medesimo, ed in grave pregiudizio delle 
Regalie di Sua Maestà (che la Divina guardi), del Regno, e di sudetto Tri- 
bunale dell' Apostolica Legazia, e Regia Monarchia, con evidente perturbazione 
de' Popoli, scandali, ed inconvenienti, contro. la publica quiete, e contro la 
disposizione delle Leggi del Regno, di pià Reali Dispacci de! Serenissimi 
Monarchi, fondati in evidentissime ragioni, avvalorate da antichissima, ed 
immerorabile osservanza, mai interrotía nel corso di pià Secoli, ma uniforme 
al diritto delle Genti, Sacri Canoni, Privilegj Apostolici, Concordie con la 
Sanía Sede, e stante, che notoriamente sono di nmissuna forza, e valore li 
Decreti, e Rescritti sudetti, come quelli, che tengono l'origine d'altri Decreti 
assolutamente non essecuti nel Regno, ma emanati de facto, et ex abrupto, 
nullo Iuris ordine servato, e semza essere intese le ragioni di Sua Maestà, del 
Regno, de' Regnicoli, e del Fisco di sudetto Tribunale dell" Apostolica Legazia, 
e Regia Monarchia, senza veruna cognizione, rà discussione di Causa, e senza 
monizione, nà citazione alcuna, assolutamente necessaria per ogni Legge Divina, 
ed Umana, e nemmeno senza citazione ad dicendum Causam Quare, secondo 
li Precetti dell' istessa Verità increata, Costituzioni Apostoliche, e Concilj 
Generali, e non altrimenti etc. Fiat D. D. Caietanus Buglio Delegatus: Ioan: 
Baptista Perino Magister Notarius. 

8 2. Cum autem in praecepto, seu Mandato huiusmodi nullum plane sit 
verbum, per quod tam Ecclesiastica Libertas Dei ordinatione, et Canonicis 
Sanctionibus constituta, quam Apostolicae Sedis auctoritas acerbissime non 
laedantur: potissimum vero per ea, quae inibi continentur, illamet suprema 
ligandi, atque solvendi potestas Beatissimo Apostolorum Principi, eiusque 
Successoribus a Christo Domino tradita Saecularis potestatis arbitrio per 
summam iniuriam, atque intolerabilem temeritatem manifeste subiiciatur: 
necnon execrandus abusus quoquo modo impediendi executionem Literarum 
Apostolicarum per eosdem Sacros Canones, et plurimas notissimas Pontifi- 
cias Constitutiones sub anathemate damnatus, plene conformis non tam Iuri 
Gentium, quam ipsismet Sacris Canonibus, Privilegiis Apostolicis, ac Con- 
cordiis cum Sede praefata initis, falso non minus, quam perverse nuncu- 
petur: adeoque animae pretioso Salvatoris nostri Sanguine redemptae in 

maxima pericula coniici possint: hinc est, quod Nos, qui quorumcumque 
tam eiusdem Apostolicae Sedis, quam Ecclesiae lurium Assertores in terris 
a Domino constituti sumus, tametsi credamus Praeceptum, seu Mandatum 
praeinsertum, omniaque in eo contenta, satis, superque tam per seipsa, quam 
vigore eorum, quae in aliis memoratis nostris literis pro reprobatione, irri- 
tatione, et annullatione Edicti ab eodem Caietano dudum promulgati, nec- 
non aliorum ab eo in vim suae assertae Delegationis gestorum, omniumque 
inde secutorum, et quandocumque secuturorum, sicut praemittitur, editis, 
amplissime decrevimus, et mandavimus, pro reprobatis itidem, irritis, et 
omnino nullis haberi potuisse, ac debuisse, et forsan a sanioris saltem mentis 
hominibus iam habita fuisse; nihilominus, cum inter tam gravia animarum 
pericula liberum Nobis non sit fidelibus populis documenta salutis subtra- 
here, nec Nos in tam aperta, atque efífraenata Sacrarum Legum violatione 
turpiter tacere, aut Pastoralis providentiae nostrae ministerium otiosum esse 
velimus: omnium idcirco, et singulorum, quae in praemissis, seu eorum 
Occasione tam ab eodem Caietano, quam ab aliis quibuscumque in seque- 
lam Praecepti, seu Mandati praeinserti quovis modo decreta, acta, et gesta 
fuerunt, seriem, causas, et circumstantias, necnon praefatarum nostrarum Lite- 
rarum tenorem, aliave quaelibet, etiam specificam, et individuam mentionem, 
et expressionem requirentia, praesentibus pro plene, et sufficienter expressis, 
et insertis, ac singillatim specificatis habentes: Motu proprio, ex certa scientia, 
et matura deliberatione Nostris, deque Apostolicae potestatis plenitudine, 
Praeceptum, seu Mandatum praeinsertum, ac quaecumque in eo contenta, 
necnon alia a memorato Caietano Buglio in praemissis, vel circa ea quomo- 
documque, et qualitercumque acta, gesta, mandata, decreta, et ordinata, cum 
omnibus, et singulis inde secutis, et forsan quandocumque secuturis, peni- 
tus, et omnino nulla, irrita, et invalida, iniusta, reprobata, damnata, inania, 
temeraria, et a non habentibus potestatem damnabiliter attentata, ac de facto 
praesumpta, nulliusque omnino roboris, et momenti, vel efficaciae esse, et 
ab initio fuisse, ac perpetuo fore, neque illa a quoquam observari posse, vel 
potuisse, adeoque nec ullum statum fíacere, vel fecisse, sed perinde, ac si 
nunquam emanassent, nec facta fuissent, pro non extantibus, et non factis 
perpetuo itidem haberi debere tenore praesentium declaramus. 

S 2. Et nihilominus ad maiorem cautelam, et quatenus opus sit, illa 
omnia, et singula, et si quae insuper praemissorum occasione, sive in eorum 
sequelam a praedicto Caietano, seu eius iussu, mandato, vel nomine ab aliis 
quibuscumque in futurum (quod Deus avertat) agi, geri, mandari, decerni, 
et ordinari quomodolibet contigerit, harum serie damnamus, reprobamus, 
revocamus, cassamus, irritamus, annullamus, abolemus, viribusque, et effectu 
penitus, e£ omnino vacuamus, ac pro damnatis, reprobatis, revocatis, cassatis, 
irritis, nullis, invalidis, et abolitis, viribusque, et effectu penitus, et omnino 
vacuis semper haberi volumus, et mandamus. 

8 3. Decernentes, etc. 

[Bull. Rom., tom. 11, p. 31-34]. 

Clemens XI, const. Accepimus, 11 ian. 1715. 


Accepimus nuper, quod statim ac in Regno Siciliae vulgatae fuerunt 
quaedam nostrae in simili forma Brevis Literae die 6 novembris proxime 
praeteriti expeditae, quas pro omnimoda, ac debita observantia Ecclesiastici 
Interdicti, cui Civitates, ac Dioeceses Cataniensis, et Agrigentina iussu nostro 
subiectae reperiuntur, obtinenda, nec non quibuscumque effugiis ad excu- 
sandam eiusdem Interdicti transgressionem exquisitis penitus praecludendis, 
novissime edidimus: Saecularis Potestatis in eodem Regno Administri nullam 
dimittentes occasionem, quae eis offeratur, novis semper iniuriis Pontificiam 
auctoritatem, ac iurisdictionem Ecclesiasticam impetendi, ac forsan, tametsi 
inaniter, arbitrantes posse earumdem Literarum Nostrarum efficaciam elu- 
dere, simulque executionem illarum ulteriorum, graviorumque deliberatio 
num praepedire, quas Nos, ut Pastoralis muneris Nostri debito satisfaciamus, 
omnino suscipere compellimur, quasque ipsi sese abunde promereri minime 
ignorant: absque ulla cunctatione in Panormitana Civitate, ac forsan etiam 
in aliis praedicti Regni Locis, promulgare praesumpserunt, praefixo nomine 
cuiusdam Congregationis, lunctae nuncupatae, specialiter deputatae super con- 
servatione ac defensione iurium, et praerogativarum, quae eidem Saeculari 
Potestati in illo Regno competere praetenduntur, Edictum, seu Bannimen- 
tum quoddam Typis impressum, tenoris sequentis, videlicet: 

8 1. Bando, e comandamento, d'ordine dell'Illustre Giunta deputata da 
S. S. R. M. (che Dio guardi) sovra la conservazione, e defensione delli 
Reali diritti, che ha, e possiede, come Re Augusto, e Monarca in questo 
Regno, e di quelle prerogative, e Privilegi, che il medesimo gode, come 
con suo Real ordine in data di I7 Aprile I714. Invigilando Sua Maestà 
(che Dio guardi) colla sua Regia protezione ed amore, all'intera conserva- 
zione de' Privilegi, ed antiche consuetudini di questo fidelissimo Regno, 
come della sua Real giurisdizione, ed antichissima preeminenza della Legazia 
Apostolica, e Regia Monarchia, si per sostegno de' diritti toccanti alla 
sua Real Corona, che della giusta difesa, e buon governo de' suoi Vas- 
salli, accordando anche su questi punti quelle providenze supplicateli dal 
General Parlamento detenuto in questa felice, e fidelissima Città di Palermo 
capo di questo Regno sotto li 7 del trascorso Marzo composto da ftre Bracci, 
Ecclesiastico, Militare, e Demaniale rappresentante il Regno tutto; ha deter- 
minato stabilire una Giunta di Ministri, quali debbano invigilare con parti- 
colar zelo, attenzione, e cura, perché venghino ovviati, ed impediti gl' incon- 
venienti, e riparati tutti i pregiudici, che potessero in qualche maniera indursi. 
Essendosi servita la Maestà Sua per sua Real benignità appoggiare a noi 
Don Giuseppe Fernandez Presidente del Tribunale della Regia Gran Corte, 
Don Antonino Nigri Presidente del Tribunale del Concistorio della Sacra 
Regia coscienza, Conte Borda Consultore, Don Nicoló Pensabene Presidente 

Avvocafto Fiscale del Tribunale della Regia Gran Corte, Don Francesco Maria 
Cavallaro Giudice della Gran Corte Civile, e Don Ignazio Perlongo Avvo- 
cato Fiscale del Tribunale del Real Patrimonio lincumbenza di (anta pre- 
mura, e rilievo, conferendoci tutte l'opportune potestà, e giurisdizioni neces- 
sarie ad usarsi per il conseguimento di si importante fine: E perché non solo 
conviene, che fosse manifesta a tutti la Real determinazione, ma anche conosca. 
ogn'uno, come da sua parte debba corrispondere all'obligo di buon Vassallo 
di S. M. sü l'osservanza dell'accennati Privilegi, consuetudini, preeminenze, e 
regaglie, e quali siino le pene, che s'incorreranno da Trasgressori, si à. dive- 
nufo d'ordine nostro alla presente general Notificanza, ed Editto in vigore 
della giurisdizione, e suprema potestà Economica conferitaci da S. M., accioc- 
che resti intesa, e notificata ogni Persona di qualsivoglia grado, e condizione, 
Si Secolare, che Ecclesiastica, o Regolare, come arrivando in questo Regno, e 
sue Isole coadiacenti per via direíta, o. indiretta. qualsisia legge, rescritto, 
diploma, determinazione, bando, editto, dispaccio, privilegio, breve, provisione, 
esorto, o letera in forma publica, o privata, manuscritti, o ín stampa, spediti 
da qualsivoglia Corte, o Potestà straniera, quali immediatamente, o mediata- 
mente venissero, o senza alcuna. particolar direzione, ed indi apparissero clan- 
destinamente, o in altra maniera affissati in luoghi publici, o privati, o pure 
con qualche direzione a qualsivoglia Persona publica, o privata, Giudici, Ma- 
gistrati, Superiore d'ogn'ordine, consesso, e Communità, Rettori particolari, o 
universali di qualunque condizione di ciascuna Città, Provincia, Diocesi, Uni- 
versità del Regno, o di sue Isole Coadjacenti, non se li dovrà dare nessuna 
fede, esecuzione, ed osservanza, ove pria non fossero resi autentici, legali, ed ese- 
quibili nella forma sempre costumata, si per diritto di legge particolare, e consue- 
tudine legitimamente prescritta in. questo Regno, come per. altra. universal 
ragione toccante ad ogni Sovrano ne' suoi Domini. Avvertendosi ogn'uno che 
mai debbano intendersi resi autentici, ed. esequibili li. rescritti stranieri, ed 
altri sovracennati, se prima non fussero segnati dal Regio Exequatur per via 
dell' Avvocato Fiscale del Real Patrimonio, a chi vien commesso l'esame di 
riconoscere, se racchiudono pregiudizio, o. apportino diminuzione, o lesione 
alcuna agli antichissimi Privilegi, Leggi, Consuetudini del Regno, o pure a 
dritti della Real Corona di S. M., e preeminenze della Legazia Apostolica, 
e Regia Monarchia. E dandosi diversamente fede, osservanza, o esecuzione, 
si notifica, ed intima in vigor della presente Notificanza, ed Editto alli Con- 
traventori, e Trasgressori, se saranno Ecclesiastici, o Regolari l'occupazione 
de' beni temporali, e come sediziosi, e perturbatori della publica quiete, aves- 
sero fra il termine di giorni quindici da partirsi da questo Regno, e non 
entrare in Parte, Luoco, Terra, o Città del Dominio di S. M. e se saranno 
Laici, e Secolari, se gli notifica, ed intima la maggior disgrazia di S. M. 
ed altre pene le pià gravi ad arbitrio nostro, etiam usque ad mortem natu- 
ralem inclusive. Ed accioch? venghi alla notizia di tutti, s'ha fatto la pre- 
sente publica dichiarazione d'affigersi nei luoghi soliti, che servirà per intima 
formale ad ogn'uno, e non altrimente, ne in altro modo: Promulgetur: Pensa- 
bene Praeses F. P. P. S. P. V. Benza Sindacus: Die septimo Decembris 
octavae Indictionis 1714. Constat per me Franciscum Perino publicum Prae- 

conem huius Foelicis, et Fidelissimae Urbis Panormi, publicasse supradictum 
Bannum per loca solita, publica, et consueta, Tubis Regiis etc. 

S 2. Perspectum profecto, ac compertum habemus eos, qui praeinser- 
tum Edictum, seu Bannimentum promulgarunt, Mandata, Literas, aliaque 
Decreta Apostolica in eo complecti, ac forsan praecipue comprehendere 
voluisse; quemadmodum satis, superque coniici potest nedum ex eiusdem 
Edicti tenore, verum etiam ex tot aliis praecedentibus actis, quibus eiusdem 
Saecularis Potestatis Ministri pravum suum animum etiam apertius osten- 
derunt, dum minime contenti publicatione aliorum. consimilium Edictorum, 
Praeceptorum, seu Mandatorum, quibus libertas Ecclesiastica, et Apostolica 
auctoritas manifeste laedebantur, ac libera huius Sanctae Sedis Rescriptorum 
executio impediebatur, minis insuper, atque terroribus, imo etiam carceribus, 
vinculis, exiliis, bonorum proscriptionibus, aliisve poenis eos fere omnes, qui 
eidem Sanctae Sedi debitam obedientiam praestiterunt, temere non minus, 
quam sacrilege afflixerunt: adeoque certi sumus, quod ex sola memorati 
Edicti lectione quilibet sanae, rectaeque mentis non modo illius evidentem 
nullitatem, verum etiam manifestam iniustitiam perspicue intelliget. Ambi- 
gere praeterea non possumus, quin horrore perfundendus sit quisquis illud 
legerit, dum inter caetera perspiciet, ac animo reputabit eo temeritatis per- 
ventum esse, ut Potestatis exterae titulus Potestati illi adscribatur, quam 
Nos per Beatum Petrum, eiusque Successores a Domino accepimus in Terris 
maximam, et quae in indigno haerede non deficit: perinde ac si Siciliae 
Regnum extra Terrarum Orbem situm esset, cum neminem pene lateat, verba 
illa, quibus inclytus Claravallensis Abbas Eugenium Pontificem allocutus fuit: 
Orbe exeundum ei, qui forte volet explorare, quae non ad tuam pertinent curam. 
Illud insuper omnibus satis exploratum, ac plane cognitum fore credimus, 
eiusdem Saecularis Potestatis Administros, dum in memorato Edicto veti- 
tum voluerunt, ne cuiuscumque speciei rescripta ullo modo executioni deman- 
dari debeant, nisi prius ab Advocato Fiscali Regii Patrimonii recognita, ac 
approbata fuerint, expresse declarando eidem Advocato Fiscali iniunctum 
esse munus, praevio examine, discutiendi, an eiusmodi rescripta ullum prae- 
iudicium Privilegiis, Legibus, et Consuetudinibus Regni vel iuribus Regiis, 
aut praeeminentiis assertae Regiae Monarchiae inferre possint, execrabili nimis 
ausu conatos fuisse praedictum Advocatum Fiscalem Iudiciorum Apostolicae 
Sedis Iudicem constituere, ac uno, eodemque tempore sublimem illam Pote- 
statem ligandi, atque solvendi Nobis, ac Romano Pontifici pro tempore exi- 
stenti a Domino traditam, quae non ancilla est, sed libera, ipsius Saecularis 
Potestatis arbitrio subiicere, et mancipare; cum tamen sciamus, quod Magi- 
stratui, ac Principi Sacerdotum exprobrantibus: Praecipiendo praecepimus vobis 
ne doceretis in nomine isto; et ecce replestis Ierusalem doctrina vestra, Petrus, 
et Apostoli responderunt: Obedire oportet Deo magis, quam hominibus. Demum 
nec pariter dubitamus, quin quilibet Catholicus, etiam absque ullius pecu- 
liaris nostrae declarationis, vel admonitionis ope, satis agniturus per se sit, 
quam irregularis, absona, ac scandalosa existat praefati Edicti conclusio, in 
qua ad iniquitatis non minus, quam nullitatis ipsius Edicti cumulum Trans- 
gressoribus, et Contraventoribus, illis nempe fidelibus, qui nulla interposita 

mora, promptoque animo Mandata Apostolica observant, et exequuntur, Roma- 
noque Pontifici Beati Petri Apostolorum Principis Successori, et lesu Christi 
Vicario veram illam obedientiam, quam ei quicumque Catholicus in profes- 
sione Fidei spondet, praestare non detrectant, eadem Saecularis Potestas poe- 
nas imponit, si Ecclesiastici quidem fuerint tam Saeculares, quam Regulares, 
occupationis bonorum temporalium, ac exilii a Regno, tanquam seditiosis, 
publicaeque tranquillitatis perturbatoribus, si vero Laici extiterint, indigna- 
tionis ipsius Saecularis Potestatis, praeter alias poenas illius arbitrio irrogan- 
das usque ad mortem naturalem inclusive. 

8 3. Nihilominus Nos, qui quorumcumque tam Apostolicae Sedis, quam 
Ecclesiae iurium Assertores in Terris a Domino constituti sumus, probe intel- 
ligentes, et recogitantes liberum Nobis non esse in tam aperta, ac detesta- 
bili utriusque oppugnatione silere, ac insuper ambarum indemnitati, quan- 
tum Nobis ex alto conceditur, opportune consulere, nec iis tantum, quae 
hactenus gesta sunt, congruum adhibere remedium, verum etiam aliis, quae 
sub iisdem erroneis, falsis, damnatisque principiis, tam ab antedicta Con- 
gregatione, Iuncta nuncupata, quam ab aliis quibuscumque Ministris, ac 
Delegatis, sive eiusdem Saecularis Potestatis, sive etiam praetensi Tribunalis 
Monarchiae Siculae deinceps attentari possent, tempestive occurrere cupien- 
tes: omniumque idcirco, et singulorum, quae in praemissis, vel circa ea tam 
ab iis, qui praeinsertum Edictum, seu Bannimentum. promulgarunt, quam 
ab aliis quibuscumque, sive in sequelam eiusdem Edicti, vel Bannimenti, 
sive alias ad eumdem finem impediendi in Regno praedicto executionem 
quarumcumque Literarum, Mandatorum, alioru...ve Rescriptorum Apostoli- 
corum quovis modo decreta, iussa, ordinata, acta, et gesta fuerunt, seriem, 
causas, et circumstantias; ac tam praedictae, quam alterius cuiusvis Congre- 
gationis, seu Iunctae, Coetus, et Tribunalis eiusdem Regni, nec non quorum- 
cumque Iudicum, Ministrorum, etiam principalium, seu supremorum, Officia- 
lium, Notariorum, Scribarum, et Personarum quarumlibet in eisdem praemissis 
culpabilium qualitates, dignitates, nomina, et cognomina, aliave quaecumque, 
etiam specitficam, et individuam mentionem, et expressionem requirentia, prae- 
sentibus pro plene, et sufficienter expressis, et singillatim specificatis haben- 
tes: Motu proprio, et ex certa scientia, ac matura deliberatione Nostris, deque 
Apostolicae Potestatis plenitudine, Edictum, seu Bannimentum praeinsertum, 
ac quaecumque in eo contenta, aliaque omnia sive in illius sequelam, sive 
eodem consilio, tam ab ipsamet Congregatione, seu Iuncta, quae idem Edi- 
ctum, vel Bannimentum promulgavit, quam ab aliis quibuscumque Congre- 
gationibus, Coetibus, Tribunalibus, ludicibus, Ministris, Officialibus, et per- 
sonis praefati Regni Siciliae forsan acta, gesta, et ordinata, cum omnibus, 
et singulis inde secutis, et quandocumque secuturis penitus, et omnino nulla, 
irrita, invalida, iniusta, reprobata, damnata, inania, temeraria, et a non haben- 
tibus potestatem damnabiliter attentata, ac de facto praesumpta, nulliusque 
omnino roboris, et momenti, vel efficaciae esse, et ab initio fuisse, ac per- 
petuo fore, neque illa a quoquam observari posse, vel potuisse, adeoque 
nec ullum statum facere, vel fecisse, sed perinde ac si nunquam emanas- 
sent, nec facta fuissent, pro non extantibus, et non factis perpetuo itidem 

haberi debere, tenore praesentium declaramus. Et nihilominus ad maiorem, 
et abundantiorem cautelam, et quatenus opus sit, illa omnia, et singula, ac 
si quae insuper a praedictis, seu aliis praemissorum occasione, sive ad eum- 
dem finem quoquomodo impediendi executionem Literarum, Mandatorum, 
et Decretorum Apostolicorum in eodem Regno quandocumque, et quomo- 
documque (quod Deus avertat) de caetero similiter agi, geri, et ordinari 
contigerit, harum serie damnamus, reprobamus, revocamus, cassamus, irri- 
tamus, annullamus, abolemus, viribusque, et effectu penitus, et omnino vacua- 
mus, ac pro damnatis, reprobatis, revocatis, cassatis, irritis, nullis, invalidis, 
et abolitis, viribusque, et effectu penitus, et omnino vacuis semper haberi 
volumus, et mandamus. 

S 4. Sciant propterea universi Christifideles eiusdem Regni, memorato, 
sive alio quovis Edicto, Mandato, seu praecepto, quod a praefatae saecularis 
potestatis, sive etiam praetensi Tribunalis Monarchiae Siculae Ministris qui- 
buslibet in posterum promulgari contingeret, non obstante, sese teneri, ac 
obligatos esse Decretis, Ordinationibus, Mandatis, literis, aliisque provisio- 
nibus Apostolicis quibuscumque, vigore illius potestatis Nobis, ac pro tem- 
pore existenti Romano Pontifici divinitus concessae tam hactenus editis, 
quam de caetero quandocumque edendis, veram, integram, et omnimodam 
obedientiam praestare, atque exhibere. Praeterea cum notorii Iuris sit non 
tam illos, qui praeinsertum Edictum, seu Bannimentum ediderunt, ac pro- 
mulgarunt, quam alios omnes, et singulos cuiuscumque status, gradus, ordi- 
nis, praeeminentiae, et dignitatis quantumcumque excelsae, ac sublimis fue- 
rint, qui sive editionem, publicationem, et affixionem eiusdem Edicti, vel 
Bannimenti, sive alia eodem consilio, sicut praemittitur, quovis modo gesta 
mandarunt, ac ordinarunt, seu illis consilium, auxilium, favorem, vel quam- 
vis aliam damnabilem operam praestiterunt, aut in eorum sequelam, et exe- 
cutionem similiter gesta approbarunt, et rata habuerunt, seu alias in eis quo- 
modolibet culpabiles fuerunt, censuras omnes, et poenas Ecclesiasticas contra 
similia perpetrantes a Sacris Canonibus, Generalium Conciliorum Decretis, 
et Apostolicis Constitutionibus, ac praesertim Literis die Coenae Domini 
singulis annis legi, et promulgari consuetis inflictas eo ipso incurrisse, illas- 
que insuper etiam incursuros esse eos omnes, qui similia ad eumdem finem 
quoquomodo impediendi executionem Literarum, aliorumve Decretorum Apo- 
stolicorum in Regno supradicto de caetero peregerint, ut praefertur. Nove- 
rint idcirco illi omnes, etiam specialissima mentione digni, a censuris, et 
poenis huiusmodi, post debitam, et condignam Ecclesiae realiter, et cum 
effectu praestitam satisfactionem, nonnisi a Nobis, seu Romano Pontitice pro 
tempore existente (praeterquam in mortis articulo, et tunc cum reincidentia 
in easdem censuras, et poenas eo ipso, quo convaluerint) absolvi, et libe- 
rari posse, prout eorumdem tenore praesentium decernimus, et similiter 
declaramus. 

8 5. Decernentes, etc. 

[Bull. Rom., tom. 11, p. 36-39]. 

Clemens XI, const. Ex illa, 19 mart. 1715. 


Ex illa die, qua, nullo licet meritorum nostrorum sufíragio, Catholicae 
Ecclesiae gubernacula, hoc est, munus sua amplitudine gravissimum, ac tem- 
porum iniquitate molestissimum, Deo sic disponente, suscepimus: nihil Nobis 
manum clavo admoventibus antiquius fuit, quam acerrimas contentiones iam- 
pridem in Imperio Sinarum inter Apostolicos illarum partium Missionarios 
exortas, semperque in dies magis invalescentes, tam circa quasdam voces 
Sinicas ad Sanctum, et ineffabile Dei Nomen exprimendum inibi usurpatas, 
quam circa nonnullos earum gentium ritus, veluti superstitiosos a quibus- 
dam ex Missionariis praedictis reprobatos: ab aliis vero, utpote eos civiles 
tantum asserentibus, permissos Apostolici Iudicii censura opportune diri- 
mere, ut sublatis dissidiis, Christianae Religionis, Catholicaeque Fidei pro- 
pagationem turbantibus, omnes tandem id ipsum dicerent in eodem sensu, 
et in eadem sententia, unoque ore glorificaretur Deus ab iis, qui sanctificati 
sunt in Christo lesu. 

8 1. Hoc consilio responsa illa, quae ad varias quaestiones super eius- 
modi rebus excitatas, praevio diuturno examine dudum, videlicet tempore 
fel. rec. Innocentii Papae XII Praedecessoris nostri inchoato, ac deinde iussu 
nostro per plures annos continuato, auditisque utriusque partis rationibus, 
necnon complurium Theologorum, et Qualificatorum sententiis a Congrega- 
tione Venerabilium Fratrum nostrorum Sanctae Romanae Ecclesiae Cardina- 
lium in tota Republica Christiana Generalium Inquisitorum adversus hae- 
reticam pravitatem auctoritate Apostolica deputatorum data fuerunt, Nos 
die xx Novembris Mpcciv eadem auctoritate confirmavimus, et approba- 
vimus. 

S 2. Ea autem, quae in responsis huiusmodi decreta fuerunt, sunt, quae 
sequuntur: Cum Deus Optimus Maximus congrue apud Sinas vocabulis Euro- 
paeis exprimi nequeat: ad eumdem verum Deum significandum, vocabulum 
Tien Chu, Zoc est, Caeli Dominus, quod a Sinensibus Missionariis, et 
Fidelibus longo, ac probato usu receptum esse dignoscitur, admittendum esse. 
Nomina vero Tien Caelum, et Xang Ti, Supremus Imperator, penitus reii- 
cienda. 

Idcirco tabellas cum inscriptione Sinica King Tien, Coelum. colito, in Eccle- 
siis Christianorum appendi, seu iam appensas in posterum inibi retineri per- 
mittendum non esse. 

Ad haec nullatenus, nullaque de causa permittendum esse Christifideli- 
bus, quod praesint, ministrent, aut intersint solemnibus sacrificiis, seu obla- 
tionibus, quae a Sinensibus in utroque aequinoctio cuiuscumque anni Confu- 
cio, et Progenitoribus defunctis fieri solent, tanquam superstitione imbutis. 
Similiter nec esse permittendum, quod in Aedibus Confucii, quae Sinico nomine 
Miao appellantur, iidem Christifideles exerceant, ac peragant caeremonias, ritus, 

€t oblationes, quae in honorem eiusdem Confucii fiunt; tum singulis mensibus 
in novilunio, et plenilunio a Mandarinis, seu primariis Magistratibus, aliis- 
que Officialibus, et Literatis: tum ab iisdem Mandarinis, seu Gubernatoribus, 
ac Magistratibus, antequam dignitatem adeant, seu saltem post eiusdem posses- 
sionem adeptam:tum denique a Literatis, qui postquam ad gradus sunt admissi, 
€ vestigio ad Templum, seu Aedem Confucii se conferunt. 

Praeterea non esse permittendum Christianis in Templis, seu. Aedibus 
Progenitoribus dicatis oblationes minus solemnes eisdem facere, nec in illis 
ministrare, aut. quomodolibet inservire, vel alios ritus, et caeremonias pera- 
gere. 

Item nec esse permittendum praefatis Christianis oblationes, ritus, et cae- 
remonias huiusmodi coram Progenitorum tabellis in privatis Domibus, sive in 
eorumdem Progenitorum sepulchris, sive antequam Defuncti sepulturae tra- 
dantur, in eorum honorem fieri consuetas, una cum Gentilibus, vel seorsim 
ab illis peragere, eisque ministrare, aut interesse; imo praedicta omnia, utpote 
quae, perpensis hinc inde deductis, necnon diligenter, ac mature discussis 
omnibus, ifa peragi comperta sunt, ut a superstitione separari nequeant, Chri- 
stianae Legis cultoribus ne quidem permittenda esse praemissa publica, vel 
secreta. protestatione se non religioso, sed civili, ac politico tantum cultu erga 
Defunctos illa praestare, nec ab eis quidquam petere, aut sperare. 

Non famen per haec censendam esse damnatam praesentiam illam, seu 
assistentiam mere materialem, quam cum Gentilibus superstitiosa peragentibus, 
citra ullam sive expressam, sive facitam gestorum approbationem, ac quovis 
ministerio penitus secluso, eisdem superstitiosis actibus quandoque praestari 
contingat a Christianis, cum aliter odia, et inimicitiae vitari non possunt, 
facta tamen prius, si commode fieri poterit, fidei protestatione, ac cessante 
periculo subversionis. 

Demum. permittendum non esse Christifidelibus tabellas Defunctorum Pro- 
genitorum in suis privatis domibus retinere iuxta illarum partium morem, hoc 
est, cum. inscriptione Sinica, qua Thronus, seu Sedes Spiritus, vel Animae N. 
significetur; imo nec cum alia, qua Sedes, seu Thronus, adeoque idem, ac 
priori, licet magis contracta. inscriptione, designari videatur. Quo vero ad 
fabellas solo Defuncti nomine inscriptas, tolerari posse illarum usum, durm- 
modo in eis conficiendis omittantur omnia, quae superstitionem redolent, et 
secluso scandalo, hoc est, dummodo qui Christiani non sunt, arbitrari non 
possint tabellas huiusmodi a. Christianis retineri ea mente, qua ipsi illas reti- 
nent, necnon adiecta insuper declaratione ad latus ipsarum tabellarum appo- 
nenda, qua, et quae sit Christianorum de Defunctis fides, et qualis Filiorum, 
ac Nepotum in Primogenitores pietas esse debeat, enuncietur. 

Per praemissa nihilominus non vetari, quominus erga Defunctos peragi 
possint alia, si quae sint, ab iis Gentibus, peragi consueta, quae vere super- 
stitiosa nom sint, nec superstitionis speciem praeseferant; sed intra. limites 
civilium, et politicorum Rituum contineantur. Porro quaenam haec sint, et 
quibus adhibitis cautelis tolerari valeant, tum pro tempore existentis Commis- 
sarii, et Visitatoris Generalis Apostolici, seu eius vices exercentis in Imperio 
Sinarum, tum Episcoporum, et Vicariorum Apostolicorum illarum partium 

iudicio relinquendum esse; qui tamen interea omni, quo poterunt, studio, ac 
diligentia curare debebunt, ut Gentium caeremoniis penitus sublatis, illi sensim 
a Christianis, et pro Christianis hac in re usu recipiantur Ritus, quos Catho- 
lica Ecclesia pro Defunctis pie praescripsit. 

8 3. Post haec vero labente fere sexennio, nempe die xxv septembris MpCcx, 
auditis iterum dictorum Cardinalium, qui rem mature, ac diligentissime discus- 
serunt, suffragiis, eadem Responsa, necnon mandatum, seu Decretum, quod 
illis expresse inhaerendo a piae recordationis Carolo Thoma, dum vixit, eius- 
dem Sanctae Romanae Ecclesiae Cardinali de Tournon nuncupato, tunc Patriar- 
cha Antiocheno, Commissario, et Visitatore Apostol. Generali in praefato 
Imperio Sinarum die xxv lanuarii mpccvir editum fuit, ab omnibus, et sin- 
gulis, ad quos spectabat, inconcusse, et inviolabiliter sub censuris, et poenis 
in Mándato, seu Decreto huiusmodi expressis observanda esse decrevimus, 
et declaravimus, quovis contrafaciendi quaesito colore, seu praetextu peni- 
tus sublato, ac potissimum non obstante quacumque appellatione a quibusvis 
personis ad Nos, et Sedem Apostolicam interposita, quam propterea prorsus 
reiiciendam esse similiter decrevimus, ac re ipsa reiecimus, prout in Decreto 
hac de re edito fusius continetur. 

S 4. Haec omnia plene, et abunde sufficere debuissent, ut ea, quae ini- 
micus homo superseminaverat zizania ex agro illo radicitus evellerentur, Fide- 
lesque omnes nostris, et huius Sanctae Sedis mandatis ea, qua par erat, 
humilitate, et obedientia obsequerentur: praesertim cum in calce Responso- 
rum praedictorum a Nobis, sicut praemittitur, confirmatorum, et approbato- 
rum causam iam finitam esse apertis, et perspicuis verbis pronunciatum fuerit. 
Verum cum, sicuti ex eisdem partibus, non sine intimo animi nostri dolore, ad 
nostri pervenit Apostolatus auditum, tam enixe a Nobis praescripta Responso- 
rum huiusmodi executio male a plerisque sive vano, falsoque obtentu, quod 
illa a Nobis suspensa fuerint, vel minus legitime promulgata, sive conditio- 
num, ut perperam asseritur, in eis insitarum, et ante executionem ipsami veriti- 
candarum, factorumque, super quibus ipsa emanarunt, non iustificatorum 
ratione, sive ulteriorum a Nobis ea in re edendarum declarationum colore, 
sive gravium, quae tam Missionariis, quam Missioni ipsi ex demandata exe- 
cutione obvenire possent, periculorum formidine, sive demum Decreti dudum, 
nempe die xxir Martii wpcLvi super eiusmodi Ritibus, seu Caeremoniis 
Sinicis a praefata Congregatione Cardinalium editi,! ac a rec. mem. Alexan- 
dro PP. VII, étiam Praedecessore nostro approbati praetextu, non sine gravi 
Pontificiae nostrae auctoritatis iniuria, Christifidelium scandalo, ac salutis 
animarum detrimento, satis diu, multumque eludatur, aut saltem nimium 
retardetur. 

8 5. Hinc est, quod Nos, ex commissae Nobis divinitus Apostolicae ser- 
vitutis munere, difficultates, tergiversationes, subterfugia, et praetextus huius- 
modi penitus, et omnino e medio tollere, ac reiicere, necnon Christifidelium 
quieti, animarumque saluti, quantum Nobis ex alto conceditur, prospicere 
cupientes: de eorumdem Cardinalium consilio, ac etiam motu proprio, et 


! Cf. Collectanea S. C. de Prop. Fide, vol. ], n. 126. 

ex certa scientia, ac matura deliberatione nostris, deque Apostolicae pote- 
statis plenitudine, omnibus, et singulis Archiepiscopis, et Episcopis in supra- 
dicto Sinarum Imperio, aliisque ei conterminis, sive adiacentibus Regnis, ac 
Provinciis nunc, et pro tempore quandocumque existentibus sub suspensio- 
nis ab exercitio Pontificalium, et interdicti ab ingressu Ecclesiae, eorum vero 
Officialibus, ac Vicariis in spiritualibus Generalibus, aliisque illorum locorum 
Ordinariis, ac etiam Vicariis Apostolicis, qui Episcopi non sint, eorumve 
Provicariis, necnon Missionariis tam Saecularibus, quam cuiusvis Ordinis, 
Congregationis, Instituti, et Societatis, etiam Iesu, Regularibus sub excom- 
municationis latae sententiae, a qua nemo a quoquam, praeterquam a Nobis, 
seu Romano Pontifice pro tempore existente, nisi in mortis articulo consti- 
tutus, absolvi possit, et. quoad Regulares etiam privationis vocis activae, et 
passivae poenis per contrafacientes ipso facto absque alia declaratione incur- 
rendis, tenore praesentium praecipimus, ac in virtute sanctae obedientiae 
mandamus, ut responsa praeinserta, omniaque, et singula in eis contenta 
exacte, integre, absolute, inviolabiliter, et inconcusse observent, ac ab eis, 
quorum cura ad illos spectat, similiter observari, quantum in ipsis est, curent, 
et faciant. Neque illis sive ullo ex superius expressis, sive alio quovis titulo, 
causa, occasione, colore, vel praetextu contravenire quoquo modo audeant, 
vel praesumant. 

S 6. Praeterea motu, scientia, deliberatione, et potestatis plenitudine pari- 
bus, harum serie statuimus, et sub eisdem excommunicationis reservatae, ac 
privationis vocis activae, et passivae poenis ordinamus, ut omnes, et singuli 
Ecclesiastici tam Saeculares, quam praedictorum Ordinum, Congregationum, 
Institutorum, et Societatum, etiam lesu, Regulares, ad Sinas, aliave praefata 
Regna, et Provincias, sive ab hac Sancta Sede, sive etiam ab eorum Supe- 
rioribus missi, et quandocumque in posterum mittendi, cuiusvis tandem tituli, 
aut facultatis vigore illic existant, vel in futurum extiterint: missi scilicet, 
statim ac praesentes literae eis innotuerint, mittendi vero, antequam ibidem 
aliquod Missionarii munus exercere incipiant, iuramentum de fideliter, inte- 
gre, ac inviolabiliter observando eiusmodi Praecepto, ac Mandato nostro iuxta 
formulam in praesentium literarum calce annotandam, in manibus Commis- 
sarii, et Visitatoris Apostolici in praefato Imperio Sinarum pro tempore exi- 
stentis, vel alterius ab illo deputati, sive eo deficiente, in manibus Episco- 
porum, vel Vicariorum Apostolicorum dictarum partium, in quorum respective 
iurisdictione commorantur, vel commorabuntur, aut aliorum ab eis deputa- 
torum: Regulares vero in manibus insuper Superiorum suae Religionis, vel 
ab illis deputatorum in eisdem partibus existentium, praestare omnino debeant, 
ac teneantur, ita ut ante praestationem iuramenti huiusmodi, et subscriptione 
sub eadem formula ab unoquoque, qui iuramentum ipsum praestiterit, pro- 
pria manu faciendam, nullum Missionarii munus continuare, aut exercere, 
imo nec tanquam deputati ab Episcopis, seu Ordinariis locorum, aut tan- 
quam simplices suae Religionis Presbyteri, sive alio quovis titulo, causa, 
seu privilegio, de quibus expressa, specialis, et specialissima esset facienda 
mentio, Christifidelium confessiones audire, concionari, aut Sacramenta quo- 
modolibet administrare ullo modo valeant, nullisque omnino facultatibus, 

sive sibi speciatim, sive suis respective Ordinibus, Congregationibus, Insti: 
tutis, et Societatibus, etiam lesu, huiusmodi generaliter a Sede praefata con- 
cessis uti possint, sed quoad eos, praeter, et ultra superius expressas poenas, 
omnes, et singulae facultates praedictae omnino cessent, nulliusque pepe 
sint, et esse censeantur. 

8 7. Omnia autem iuramenta huiusmodi per quoscumque Missionarios 
tam Saeculares, quam Regulares in memoratorum sive Commissarii, et Visi- 
tatoris Apostolici pro tempore existentis, sive Episcoporum, aut Vicariorum 
Apostolicorum manibus, sicut praemittitur, praestanda, post quam subscti- 
ptione munita fuerint, vel saltem authentica illorum exempla per eosdem 
Commissarium, et Visitatorem Apostolicum pro tempore existentem, Episco- 
pos, et Vicarios Apostolicos ad praefatam Congregationum Cardinalium, 
quantocitius fieri poterit, transmittantur. Superiores vero Regulares, cuiusvis 
Ordinis, Congregationis, Instituti, et Societatis, etiam lesu, illic nunc, et pro 
tempore existentes sub eisdem poenis teneantur non solum idem iuramen- 
tum in praefatorum, sive Commissarii, et Visitatoris Apostolici pro tempore 
existentis, sive Episcoporum, aut Vicariorum Apostolicorum manibus, iuxta 
modum praescriptum, praestare, eiusque formulae subscribere, sed etiam 
iliius praestationem a suis respective Subditis exigere, ac authentica ea 
super re documenta quamprimum transmittere ad suos respective Superio- 
res Generales, qui illa memoratae Congregationi Cardinalium statim tra- 
dere debebunt. 

8 8. Decernentes, etc. 

8 10. Formula autem iuramenti, sicut praemittitur, praestandi, est quae 
sequitur, videlicet: 

Ego N. Missionarius ad Sinas, vel ad Regnum N. vel ad Provinciam N. 
a Sede Apostolica, vel a Superioribus meis iuxta facultates eis a. Sede Apo- 
sfolica concessas missus, vel destinatus, Praecepto, ac Mandato Apostolico 
super ritibus et caeremoniis Sinensibus in Constitutione Sanctissimi Domini 
Nostri Domini Clementis divina providentia Papae XI hac de re edita, qua 
praesentis iuramenti formula praescripta est, contento, ac mihi per integram 
eiusdem. Constitutionis lecturam optime noto, plene ac fideliter parebo, illud- 
que exacte, absolute ac inviolabiliter observabo, et absque ulla tergiversatione 
adimplebo. Si autem (quod Deus avertat) quoquo modo contravenerim, toties, 
quoties id evenerit, poenis per praedictam Constitutionem impositis me subie- 
ctum agnosco, et declaro. Ita tactis Sacrosanctis Evangeliis, promitto, voveo, ef 
iuro. Sic me Deus adiuvet, et haec Sancta Dei Evangelia. 

Ego N. manu propria. 

[Bull. Rom., tom. 11, p. 50-53]. 

Clemens XI, const. Pastoralis officii, 28 aug. 1718.! 


Pastoralis officii, quod superni dispositione consilii gerimus, cura Nos 
admonet, ut animarum saluti ubique terrarum procurandae, ac praesertim 
Orthodoxae Fidei, sine qua impossibile est placere Deo, puritati servandae 
omni studio advigilemus. 

S 1. Eapropter cum in quibusdam ultra Montes Provinciis, et praecipue 
in amplissimo Galliae Regno, varia pravarum Doctrinarum, imo, et haeresum 
semina, occasione damnati cuiusdam Libri Gallico idiomate iam pridem editi 
sub titulo: Le nouveau Testament en frangois avec des réflexiones morales 
sur chaque verset, etc. Aliter vero: Abrégé de la morale de lEvangile, des 
Actes des Apostres, des Epistres de S. Paul, des Epistres Canoniques, et de 
/,Apocalypse, vel Pensées Chrétiennes sur le Texte de ces livres sacrés, etc., 
germinare cognovissemus; iisdem eradicandis, Nostri non minus muneris 
debito admoniti, quam crebris multorum Catholici Orbis, ac praesertim Gal- 
liae Episcoporum, precibus excitati: quin etiam piis, ac saepius repetitis clar. 
mem. Ludovici XIV, dum vixit, Francorum Regis Christianissimi votis, et 
officiis adducti, quascumque potuimus Apostolicae nostrae solicitudinis partes, 
adiuvante Domino, interponere non praetermisimus. Quae autem, et quanta 
in hoc arduo, gravissimoque negotio per plures annos egerimus, et passi 
simus, quaeve inobedientium hominum, et paucorum (quod valde dolentes 
dicimus) illustrium etiam Ecclesiarum Antistitum veritati non acquiescentium 
opera in idem inclytum Regnum mala provenerint, Vobis fere omnibus minime 
ignota esse existimamus. Postquam siquidem, Divino in primis implorato 
praesidio, curaque omni, studio, ac labore, prout rei gravitas exposcebat, 
diutissime collatis, adversus praedictum librum Constitutionem nostram, quae 
incipit: Uzigenitus Dei Filius, anno Incarnationis Dominicae millesimo sep- 
tingentesimo decimo tertio, sexto Idus septembris editam promulgavimus,*? 
in qua plures noxios articulos ex eodem libro excerptos censuris variis, quas 
respective, ut aiunt, hoc est, singuli aliquam saltem earum merebantur, nota- 
tos pro huius Sanctae Sedis more proscripsimus: cuiusmodi remedii neces- 
sitatem tum. memoratus Ludovicus Rex, tum plerique ex Gallia Episcopi. 
supradicti iteratis obtestationibus inculcaverant, non aliter suborta dissidia 
sedari posse constanter aífirmantes; tota quidem Christi Ecclesia Petrum per 
Nos, tametsi indignos, loquentem secuta, Apostolicam eiusdem Constitutionis 
doctrinam debito obsequio, atque obedientia suscepit. At Novatores, qui 
sequuntur spiritum suum, et nihil vident, ex inconsulta eorundem paucorum 
Antistitum haesitatione ita animos extulerunt, ut incredibili audacia Consti- 
tutionem ipsam perverse interpretari, et incessere, pravaeque etiam doctrinae 

per impudentes calumnias insimulare non erubuerint. Itaque, ut reluctantes 
illos Episcopos ad sectanda Fratrum suorum vestigia excitaremus, ac tur- 
barum, malorumque omnium fomitem, quem improvida illa cunctatio mini- 
straverat, extingueremus, canonicas animadversiones post diuturna trium 
annorum longanimitatis experimenta adhibere constitueramus. Verum Vene- 
rabiles Fratres nostri S. R. E. Cardinales, quibuscum rationem consilii nostri 
communicare aequum esse censuimus, Nos enixe obsecraverunt, ut paulisper 
a severioribus remediis supersedere vellemus, dum interim communibus 
literis Collegam suum Constitutioni nostrae sese subiicere detrectantem, atque 
iisdem propterea animadversionibus obnoxium ad unitatis, et pacis consilia 
revocare conarentur. Eorum igitur precibus annuentes, ne quam lenitatis viam 
intentatam relinqueremus, per illas ipsas inducias Nos quoque ad universos 
Archiepiscopos, et Episcopos Regni Galliarum literas in forma Brevis die 
xx novembris Mpccxvi expeditas dedimus, quibus rerum gestarum serie, et 
Ecclesiarum perturbatione uberius exposita, illos hortati sumus, ut dissen- 
tientes Coepiscopos suos, nostro etiam nomine, convenirent, eosque officii 
sui fraterna charitate admonerent, necnon omnibus Sacerdotalis solicitudinis 
argumentis, imploratoque, nostris etiam verbis, dilectissimi in Christo Filii 
nostri Philippi Ducis Aurelianensis, eiusdem Regni Rectoris, patrocinio, ad 
reparanda Ecclesiasticae unitatis, et disciplinae detrimenta, atque ad avertenda 
Catholicae Religionis pericula flectere satagerent. Speravimus quidem uberem 
ex eiusmodi nostris literis fructum, iunctoque nobiscum praeclarissimorum 
Galliae Praesulum zelo, qui maximo sane numero pro veritate certabant, 
factum iri credidimus, ut dissidentes Fratres, quod Nobis adeo in votis erat, 
lucrari possemus. Atqui spe nostra frustratos confestim Nos vidimus, dolen- 
tesque clamare coacti sumus: sustinuimus pacem, et non venit, quaesivimus 
bona, et ecce turbatio, et sane tam gravis, ut qui ex adverso erant, illas ipsas 
nostras, et huius Sanctae Sedis voces variis artibus pene intercludere tenta- 
verint. Neque profecto felicius cesserunt officia illa, quae Cardinales prae- 
dicti per impetratas a Nobis, ut diximus, inducias praestiterunt. Quamquam 
enim communi totius Sacrii Collegii epistola, suasiones, consilia, obsecra- 
tiones, atque omnem ministerii sui, fraternaeque benevolentiae fidem, sedu- 
litatem, ac solicitudinem adhibuissent, frustra se tamen laborasse intellexe- 
runt, neque alium, praeter inanes scandalorum, ac dissidiorum expostulationes, 
sed sine voluntate veram amovendi causam, unde illa emerserant, operae 
suae fructum reportarunt. Non tamen propterea concidimus animo, imo 
necdum a mitioribus consiliis recessimus: nihil interim curantes, quomodo 
homines modum hunc agendi nostrum interpretarentur, quippe qui sciremus 
Deo aeque per infamiam, et bonam famam serviendum esse. Itaque, ut aber- 
rantes in viam iustitiae suaviter revocaremus, iteratis saepius hortationibus 
nostris, etiam preces addidimus, eumdemque in scopum, privatis literis manu 
nostra conscriptis, ea omnia paternae mansuetudinis officia implevimus, quae 
suggerere nobis potuit Christiana charitas, quae patiens est, benigna est, omnia 
suffert, omnia sustinet. Plures interea Gallicani Antistites non minus sapientia, 
et doctrina, quam pietate, ac studio tuendae Religionis illustres, ex iis scilicet, 
qui debita submissione Constitutionem nostram amplexi fuerant, dignitatis, 

et muneris sui probe metnores, votisque, et officiis nostris obsecundantes, 
favente etiam eorum conatibus memorato Philippo Duce, ac Rectore, curas 
omnes suas, assiduosque labores ad discordantium Fratrum animos permo- 
vendos enixe conferre non omiserunt. Sed haec omnia prosperum illum, 
quem summopere praestolabamur, exitum minime habuerunt. Obscurati siqui- 
dem sunt renitentium oculi, ne viderent, ac obturatae sunt aures, ne audi- 
rent; adeo ut nonnulli eorum, non sine bonorum omnium luctu, hostiumque 
Ecclesiae plausu, ad ea insuper publice devenire ausi fuerint, quae omnes 
ex vobis, quibus illa innotuerunt, improbasse non dubitamus, quaeque ipsimet, 
qui ea perpetrarunt, a Nobis, et a Sancta Romana Ecclesia palam, atque 
perpetuo damnanda, atque execranda esse non ignorabant. 

8 2. Quare Nos, qui supremo Divini Pastoris mandato deesse nec pos- 
sumus, nec debemus, quo et illius oves pascere, et fratres nostros confirmare 
praecipimur, animo nobiscum reputantes, quod Verbum Dei non est alliga- 
tum, postquam diu tentatis inutiliter consiliis pacis hucusque siluimus, adhuc 
ulterius tacere Nobis non tutum, Christiano autem Populo perniciosum fore 
censemus. Ad vos proinde omnes ex unaquaque Natione, quae sub Coelo 
est, Christifideles, paternas voces nostras dirigimus, quo primum quidem 
doloris nostri participes, vestras nobiscum ad Deum preces deferatis, ut 
superna adspirante gratia, qui hactenus contumaces fuerunt, non iam ulterius 
alta sapientes, sed humilibus consentientes ad debitam cum caeteris Christi- 
fidelibus in sana Catholicaque Doctrina profitenda veniant unitatem. Hoc 
nempe ex animo unice quaerimus, hoc dies, noctesque, nec sine lacrymis a 
Domino imploramus; neque enim oblivisci potest mulier infantem suum, 
nec Sancta Romana Ecclesia filios suos. Deinde ne quis Christianum Populum 
seducere pergat inanibus verbis, vos omnes, ut necesse est, monitos volumus, 
et certos facimus, quod frustra, et quidem non sine fermento malitiae, et 
nequitiae, istiusmodi homines nobiscum in Doctrina Religionis consentire se 
iactant, dum interim, Heterodoxorum exemplo praeeunte, editam a Nobis 
Constitutionem, quam universa Ecclesia veneratione debita complectitur, non 
modo alienis ab ipso verborum tenore interpretationibus, sed et apertis 
calumniis superinductis, maligne carpere audent, et immanium errorum accu- 
satione perstringere; perinde, ac si ipsi soli, aliis Christifidelibus ubique 
gentium desipientibus, saperent, ipsi soli, reliquis caecutientibus, lumen veri- 
tatis aspicerent. Nec profecto minor est illorum culpa, qui ut, facilius incautis 
illudant, cum haec ipsa moliuntur, eidem Constitutioni nostrae nequaquam 
adversari, sed solas declarationes, in rebus tamen apud caeteros omnes plane 
perspicuis, postulare se simulant, non quidem discere, sed tentare cupientes, 
ut Ecclesiam, si possint, quaestionibus inutilibus, et interminatis immisceant, 
et luci Catholicae veritatis tenebras quoquo modo obscuritatis offundant. Ita 
sane patientia nostra abutentes, Apostolicae authoritatis obsequium, ac reve- 
rentiam se exhibere gloriantur illo ipso tempore, quo ei gravissimam inferunt 
iniuriam. lisdem siquidem explicationum petitionibus satis aperte ostendunt 
ideo se Constitutioni nostrae debitam obedientiam nondum praestitisse, quia 
verentur, ne per illam Catholica Dogmata convellantur, ne laudabilis, et ab 
hac Sancta Sede probata Ecclesiastica disciplina infringatur, neve demum 

salubriores Christianorum morum regulae subvertantur; quod plane idem 
est ac vereri, ne defecerit Fides Petri, totaque Christi Ecclesia magisterio 
Apostolicae vocis imbuta a via veritatis, et salutis erraverit. Praeterea, ut 
pessimae causae splendidum patrocinium concilient, praefataeque Constitu- 
tioni maiorem undecumque invidiam faciant, se ab ea suscipienda retardari 
affirmant, eo quod suspicentur per illam damnari sententias, atque doctrinas, 
quas insignes Catholicorum Scholae absque ulla censura hactenus tenuerunt, 
ac tradiderunt. Cum tamen, nisi ab antiquis semitis, Sanctorumque Patrum 
vestigiis, imo et ab eorundem Scholarum instituto, quod verbis profitentur, 
reipsa recessissent, probe reminisci deberent, quod illarum Principes, quorum 
nomina pertinaciae suae temere praetendunt, quemadmodum et caeteri illu- 
striores Ecclesiae Scriptores, suum semper esse duxerunt, ut ab Apostolica 
Sede discerent quid credere, quid tenere, quid docere deberent, ut ad illam 
scripta sua examinanda, et emendanda dirigerent, ut inde lumen Catholicae 
Fidei reciperent, ubi non posset Fides ipsa sentire defectum, ut nemo eorum 
denique sententiam suam adversus Petri authoritatem defenderet. Caeterum 
in hoc ipso praepostero iudicio consuetum calumniandi morem non dere- 
linquunt; nisi enim excaecaret eos malitia eorum, ac nisi diligerent magis 
tenebras, quam lucem, ignorare non deberent sententias illas, ac doctrinas, 
quas ipsi cum erroribus per Nos damnatis confundunt, palam, et libere in 
Catholicis Scholis, etiam post editam a Nobis memoratam Constitutionem, 
sub oculis nostris doceri, atque defendi, illasque propterea minime per eam 
fuisse proscriptas. Verum supercecidit ignis contentionis, et aemulationis, et 
non viderunt Solem lucidissimae veritatis. Hinc iusto Dei iudicio ambulantes 
in tenebris nesciunt plane, quo vadant: scandalum siquidem de Constitutione 
Nostra comminiscuntur, sed se ipsos potius de pervicaci sua inobedientia 
scandalum facere non agnoscunt. Sacrosanctam Episcopatus Dignitatem exal- 
tare se velle declarant; sed re ipsa deprimunt, dum interim fraternitatem 
ipsi contemnunt, audacissimae inferioris Cleri rebellioni fomentum tribuunt, 
universumque Ecclesiasticum Ordinem Laicis Tribunalibus, vel in ipsa Reli- 
gionis causa, indecore, ac perperam subiici non attendunt. De veteris, 
ac novae Legis discrimine, tanquam de re ipsis solis perspecta, multa, et 
plerumque inutiliter disputant, novaeque praestantiam, quam omnes agno- 
scunt, et profitentur, inculcare non desinunt; utriusque tamen Legis plenitu- 
dinem, quae est dilectio, minime observant. Charitatem nulli impensius lau- 
dant: nulli impudentius violant. Divinae Gratiae veritatem praedicant, quam 
Catholicus nullus negat: sed damnatis erroribus faventes Spiritui Gratiae 
contumeliam faciunt. Quod vero Nos de pusillorum scandalo solicitos plu 
rimum excruciat illud est, quod dum plerique eorum haec faciunt, vel con- 
sentiunt facientibus, adhuc specioso quodam ementitae severitatis amictu se 
contegentes, rigidioris doctrinae gloriam captare non cessant, instituendaeque 
in melius Christianorum vitae, et ad normam Evangelii componendae zelum 
magnifice ostentant. 

8 3. Quare Nos perniciosam hanc larvam, quae animabus pretiosissimo 
Christi sanguine redemptis certum parare posset exitium, palam detrahere, 
urgente Nos Apostolici Ministerii debito, volentes, ipsos primum aberrantes 

Fratres, ut alias saepe privatim fecimus, publice modo, et coram universa 
Ecclesia monitos facimus, ne sibi ulterius de falsa exactioris disciplinae fama 
blandiantur; neque enim vera virtus absque humilitate, pietas absque obe- 
dientia, Christiana demum perfectio absque charitate potest consistere. Porro 
quae humilitas, sensum proprium communi Fratrum sententiae, quin, et 
Supremae Beati Petri Cathedrae iudicio obstinate praeferre? Quae obedientia 
Apostolicis definitionibus reluctari? Quae tandem charitas, iniuriis, et con- 
tumeliis agere, iras, rixas, et contentiones ubique disseminare? Agnoscant 
igitur, Divini luminis irradiante fulgore, quam gravibus coram Deo, et Ecclesia 
reatibus, et periculis involvantur. Meminerint scriptum esse, quod quasi pec- 
catum ariolandi est, repugnare, et quasi scelus Idololatriae est nolle acquie- 
scere. Omnipotentis Dei, qui superbis resistit, tremendum, et imminens sibi 
iudicium timeant, Ecclesiaeque pacem simul, et Reipublicae tranquillitatem 
perturbare tandem aliquando desistant. Reliquos deinde Vos omnes per Uni- 
versum Terrarum Orbem Apostolicae Fidei Cultores paterne admonemus, 
requirimus, et obtestamur, ut ad eos, qui veniunt ad Vos in vestimentis 
ovium, probe dignoscendos, certissimam illam, quam Dominus, ac Salvator 
Noster Nobis reliquit, regulam adhibeatis, videlicet: A fructibus eorum cogno- 
scetis eos. Qui autem fructus isti sint, ex eorum, qui Constitutioni Nostrae 
sese submittere renuerunt, contumacia provenientes, toti iam pene Christiano 
Orbi nimium perspecti sunt, et manifesti. De illis propterea, ne acerbissimi 
doloris nostri vulnera refricemus, prolixius eloqui libenter absistimus. Nolite 
ergo, Filii dilectissimi, Vosque potissimum, qui ut loco, ita, et periculo pro- 
pinquiores estis, nolite effici participes eorum, nolite omni spiritui credere, 
doctrinis variis, et peregrinis nolite abduci, sed sanam, et Orthodoxam San- 
ctae Romanae Ecclesiae doctrinam, quae sacrum Fidei depositum intemerate 
servat, tuto sequimini, et firmiter custodite. Nos vero, quos caeteris zelo 
Domus Dei non minus, quam Dignitate praeire oportet, ut ingruentium tot 
malorum gravitati, quantum rerum, et temporum praesens conditio patitur, 
opportune occurramus, praesertim ne Pastores errantes, et in errorem mit- 
tentes, disperdere, et dilacerare gregem Domini, nemine cohibente, prose- 
quantur: neve oves Christi, Nobis tacentibus, rapi in praecipitia se sinant, 
Universis Christifidelibus, quid interim gravissima hac in re Nos agere duxe- 
rimus, palam edicere, ac declarare statuimus. 

8 4. Noverint ergo omnes, qui ubicumque terrarum Catholico nomine 
gloriantur, Nos, qui Unigeniti Filii Dei, et Salvatoris Nostri lesu Christi 
vices, nullo licet meritorum nostrorum suffragio, in terris gerimus, eos omnes, 
cuiuscumque status, gradus, ordinis, et conditionis illi sint, etiamsi Episcopali, 
Archiepiscopali, aut alia qualibet, etiam Cardinalatus Dignitate praefulgeant, 
qui.memoratae Constitutioni Nostrae debitam, et omnimodam obedientiam 
praestare hactenus recusarunt, aut in posterum recusare ausi fuerint, ut veros 
Sanctae Romanae Ecclesiae filios non agnoscere: neque. ut Nobis, et Beati 
Petri Cathedrae, quod falso autumant, adhaerentes, et consentientes, sed 
contra potius, uti aperte inobedientes, ac notorie contumaces, et refractarios 
habere, tenere, ac reputare. Et quoniam primo ipsi a Nobis, et Sancta Romana 
Ecclesia, si minus expressis verbis, factis certe, pertinacisque, et obduratae 

mentis multiplici significatione recesserunt, illos similiter a Nobis, tanquam 
a Nostra, et eiusdem Sanctae Romanae Ecclesiae charitate prorsus segregatos 
haberi: nullamque proinde Nobis, et ipsi Sanctae Romanae Ecclesiae deinceps 
cum illis communionem Ecclesiasticam extituram, donec (quod faxit Deus) 
integre resipiscant, reiectaque penitus audacia refragandi, per exhibitionem 
verae obedientiae, quam complures eorum Romano Pontifici Beati Petri Suc- 
cessori, ac lesu Christi Vicario in ipsamet solemni professione Catholicae 
Fidei, interposita luris iurandi religione, ad Sancta Dei Evangelia saepius 
spoponderunt, pristinae charitati, et unitati ab eadem Apostolica Sede restitui 
mereantur. 

8 5. Ad vos postremo, Venerabiles Fratres, Patriarchae, Primates, Archie- 
piscopi, Episcopi, caeterique omnes Ecclesiarum Praesules, gaudium nostrum, 
et corona nostra, Apostolicae dilectionis nostrae sermonem convertimus, hor- 
tantes Vos, et obsecrantes in Domino, ut pro eo, quo polletis, pastorali zelo, 
commissas Vobis Christi Oves a venenatis pascuis, idest profanarum Vocum, 
et Doctrinarum novitatibus sedulo arceatis, simulque paternam solicitudinem 
nostram in revocandis ad saniora consilia quibuscumque dissidentibus effi- 
cacius adiuvetis, ita ut Vobis indivulsam cum Sancta Romana Ecclesia in 
Doctrina Fidei unitatem, quod iam plerique Vestrum egregie praestitistis, fir- 
missime profitentibus, Christiani omnes agnoscant Vos longe ab iis esse, qui 
elongaverunt se a Nobis, ac illorum damnabilem inobedientiam una Nobiscum 
aversari, et improbare, eosque, nisi resipuerint, a communis societatis. cha- 
ritate prorsus alienos habere. Utinam qui Paternis hactenus humilitatis nostrae 
vocibus reluctati sunt, Vobis omnibus non modo arguentibus, obsecrantibus, 
et increpantibus, sed, et ab eorum consortio penitus abstinentibus, erubescant, 
confundantur, et convertantur, detque illis Deus poenitentiam ad cognoscen- 
dam veritatem, ut secundum Apostolicam Doctrinam idem ipsum tandem 
dicamus omnes, et non sint in nobis schismata: simus autem perfecti in 
eodem sensu, et in eadem sententia, auxiliante Nobis per omnia gratia Domini 
Nostri lesu Christi, cui est honor, et gloria in saecula. Amen. 

[Bull. Rom., tom. 11, p. 139-142]. 


271. 
Clemens XI, const. Ad Apostolatus, 18 aug. 1719. 


Ad Apostolatus nostri notitiam, non sine ingenti animi Nostri moerore, 
pervenit sub nomine Senatus in Civitate Taurinen. residentis, ultra tot, tan- 
tasque alias Ecclesiae, ac Sedi Apostolicae in illis partibus a Saeculari pote- 
State illatas iniurias, novissime prodiisse quoddam Edictum Typis impres- 
sum, ac nomine Secretarii Ordinarii eiusdem Senatus subscriptum tenoris, 
qui sequitur, videlicet. // Senato di S. M. in Torino sedente. Il desiderio, che 
ha sempre avuto S. M. di mantenere la tranquillità ne' suoi Stati, e di pre- 
venire tuto ció, che potesse turbarla, vien'ad eccitar nuovamente la nostra par- 
4icolare attenzione, perché in vista d'un fine si salutare, et in conformità 

anche delli usi già pratticati non si lasci eseguire alcuna provisione proce- 
dente da fuori Stato, sia. Bolla, Breve, o altra, senza che prima ci sii presen- 
fata, per accertarsi, se vi si contenga cosa alcuna contraria, o. pregiudiziale 
agl'Indulti, Prerogative, e Diritti, si suoi, che della Corona, e de' Sudditi, 
ad effetto, che quelle di dette provisioni, che non saranno ritrovate contrarie, 
o pregiudiziali, come sopra, abbino la loro pronta, e spedita essecuzione: e 
per le altre all'opposto si possa provedere a quanto si conviene, e particolar- 
mente per le procedenti da Roma avvisarne la M. S. per rappresentare a Sua 
Santità, e quanto all'altre adoperare i mezzi opportuni. A qual fine per suo 
Regio viglietto delli 13 Giugno corrente, ci ha espressamente incaricati di far 
publicare il nostro Manifesto, acció sappia ogn'uno l'obbligo suo, com'anco di 
servirci de' mezzi della Podestà Economica, e Politica in odio de' Contraven- 
fori secondo l'esieenza de' casi. In essecuzione di che si notifica ad ogni per- 
sona di qualsivoglia grado, e condizione, niuna esclusa, ne riservata, che 
chiunque avrà ottenuto, o verrà ad ottenere, Bolle, Brevi, Rescritti, o altre 
provisioni procedenti da fuori stato, non possa, né debba farle esseguire, senza 
che prima sino state presentate per le cause sovra espresse a questo Senato, 
e dichiaratosi dal medemo non aver cosa in contrario. Il che si farà dal Senato 
con ogni prontezza per tutte quelle di dette provisioni, che non saranno con- 
trarie agl'Indulti, Prerogative, e Diritti della Corona, e de' Sudditi, o che 
non si ritroveranno essere state surrettiziamenfte ottenute, e che in caso con- 
trario ne darà immediatamente avviso alla M. S. affine di rappresentare come 
sopra a Sua Santità per le provisioni di Roma, et adoperare quanto alle altre 
i rimedii opportuni. Ammoniamo a tal'effetto, et esortiamo tutti, e ciascheduno 
degl'Ecclesiastici, ed espressamente inibiamo a Secolari, Prefetti, Giudici, Po- 
destà, Notari, Segretarj, Sindici, e Consiglieri de' Luoghi, e Communità, ed 
a chi si sia altro di non dare, nà permettere l'esecuzione di dette provisioni, 
reno esseguirle, autenticarle, o altrimente prevalersene, salvo che vedino la 
dichiarazione sudetta di questo Senato, quale s'accorderà senza difficoltà, 
ritardo, né spesa alcuna su la presentazione, che sarà fatta di dette provi- 
sioni, da chi le averà impetrate, o per parte d'esso; dichiarando, che in caso 
contrario si procederà in odio di tutti, e ciascheduni i Contraventori con li 
mezzi della Podestà Economica, e Politica, o altrimente si, e come li casi esi- 
geranno, e che sarà spediente per la tranquillità publica, e per l'esatta osser- 
vanza degl'usi predetti. Mandiamo perció, ed espressamente commandiamo a 
detti Giudici, Podestà, Sindici, Consiglieri, e Segretarii. delle Communità di 
dare avviso di dette contravenzioni, cioó quanto alla Provincia di Torino al. 
Segretario Ordinario di questo Magistrato, e quanto alle altre a respettivi 
Prefetti, quali Prefetti incarichiamo d'esseguire gl'ordini Nostri softo pena 
della privazione de' loro impieghi, incapacità d'averne altri, e di scudi cento 
d'oro al Fisco di S. M. applicandi, quali pene incorreranno anche li Giudici, 
Podestà, Segretarii, e Notari, e rispetto a. Sindici, e Conseglieri, quella di 
scudi cinquanta: d'oro, e del carcere per mesi tre, ed eziamdio altra maggiore 
arbitraria secondo i casi rispetto a tutti. Dichiarando la publicazione, ed affis- 
sione di questo da farsi all'Albo Pretorio di cadauna Città, Terre, e Luoghi 
valer, come se fosse a cadauno personalmente eseguita, e che alla copia stam 

paía dallo Stampatore Regio se gli debba prestare tanta fede, come al proprio 
Originale. Dat. in Torino li venti Giugno mille settecento diecinove: Per detto 
Eccellentissimo Reale Senato: Il Segretario Ordinario del medemo: In Torino, 
stampato nella Stamparia Regia 1719. 

8 1. Cum autem nimium evidens sit, nec quisquam inficiari valeat ex 
praefato Edicto, et in eo contentis gravissimum Ecclesiasticae libertati, ac 
Pontificiae nostrae auctoritati vulnus infligi; adeoque illa a Nobis aequo 
animo ferri, aut dissimulari minime posse; hinc est, quod Nos ex commissi 
Nobis divinitus Pastoralis muneris debito, Ecclesiae, atque huius Sanctae 
Sedis iura ab eiusmodi scandalosis ausibus, quantum Nobis ex alto conce- 
ditur, sarta, tectaque, atque illibata tueri, et conservare cupientes, omnium- 
que, et singulorum, quae eiusdem Edicti, quod non alio, quam illud peni- 
tus, et omnino damnandi, et reprobandi animo praesentibus inserendum 
duximus, seu in eo contentorum occasione quovis modo acta, et gesta fue- 
runt, seriem, causas, et circumstantias, etiam. aggravantes, aliave quaecum- 
que etiam specificam et individuam mentionem, ac expressionem requirentia, 
praesentibus pro plene, et sufficienter expressis, et singillatim specificatis 
habentes: Motu proprio, ac ex certa scientia, et matura deliberatione nostris, 
deque Apostolicae potestatis plenitudine, Edictum praeinsertum, et quaecum- 
que in eo contenta, cum omnibus, et singulis inde secutis, et forsan quan- 
documque secuturis penitus, et omnino nulla, irrita, invalida, iniusta, repro- 
bata, damnata, inania, temeraria, et a non habentibus potestatem damnabiliter 
attentata, ac de facto praesumpta, nulliusque omnino roboris, et momenti, 
vel efficaciae esse, et ab initio fuisse, ac perpetuo fore, neque illa a quoquam 
observari posse, vel potuisse, adeoque mec ullum statum facere, vel fecisse, 
sed perinde, ac si nunquam emanassent, nec facta fuissent, pro non extan- 
tibus, et non factis perpetuo itidem haberi debere, tenore praesentium decla- 
ramus; et nihilominus ad maiorem, et abundantiorem cautelam, et quatenus 
opus sit, illa omnia, et singula, prout etiam quaecumque alia praemissorum 
occasione in praeiudicium libertatis, et immunitatis, et iurisdictionis Eccle- 
siasticae, seu Apostolicae auctoritatis quovis modo emanata, edita, acta, gesta, 
et perpetrata cum omnibus pariter inde secutis, et quandocumque secuturis, 
harum serie damnamus, reprobamus, revocamus, cassamus, irritamus, annul- 
lamus, abolemus, viribusque, et effectu penitus, et omnino vacuamus, ac pro 
damnatis, reprobatis, revocatis, cassatis, irritis, nullis, invalidis, et abolitis, 
viribusque, et effectu penitus, et omnino vacuis semper haberi volumus, et 
mandamus. 

S 2. Decernentes, etc. 

[Bull. Rom., tom. 11, p. 146-148]. 

278. 


Clemens XI, const. Non sine ingenti, 5 ian. 1720. 


Non sine ingenti animi nostri moerore novissime accepimus, quod cum 
alias, nempe die 7 novembris 1718 dilectus filius Canonicus Ioannes Maria 
Raimberti Vicarius Capitularis Ecclesiae Nicien. illius Sede Episcopali vacante 
legitime deputatus aliquos Officiales, et Ministros Senatus Nicien., qui Pre- 
sbyterum Petrum Caietanum Albanelli ex Ecclesia Fratrum Eremitarum Ordi- 
nis Sancti Augustini eiusdem Civitatis, ad quam confugerat, nulla prorsus 
tam loci Sacri, quam Personae ipsius Petri Caietani utpote Presbyteri, adeo- 
que laicali potestati minime subiecti habita ratione, publice, ac per vim: 
extrahere, et in carceres ipsiusmet Senatus, in quibus de praesenti adhuc 
detinetur coniicere per sacrilegum, ac detestabile facinus ausi fuerant, Ecclesia- 
sticis Censuris per notissimas Canonicas Sanctiones, ac Pontificias Consti- 
tutiones adversus similia perpetrantes inflictis innodatos declarasset, ac palam 
denunciasset: Officialis Venerabilis fratris Archiepiscopi Ebredunen., ad quem 
tanquam Metropolitanum, memorati Officiales, et Ministri a censuris sic 
contra eos publicatis appellationem interposuerant, tametsi eiusmodi nego- 
cio, quod ad Curiam Metropolitanam Ebredunen. minime pertinebat, nulla- 
tenus se ingerere debuisset, nihilominus sibi omnino incompetentem aucto- 
ritatem assumens, non modo appellationem admittere, ipsique Vicario Capitulari 
ne quidquam in praeiudicium eiusdem appellationis sub comminatione poe- 
narum de iure (ut erronee asserebat) indictarum faceret, inhibere, verum 
eosdem quoque Officiales, et Ministros a praenarratis censuris ad cautelam 
absolvere temere, ac nulliter praesumpsit; ac licet postmodum praefatus 
Vicarius Capitularis adversus praemissa ab eodem Oflficiali perperam gesta 
protestationem erisisset, eamque ipsi Officiali legitime intimari fecisset, in 
qua potissimas rationes recensuerat ob quas eiusmodi appellationi, inhibi- 
tioni, et absolutioni ad cautelam a dicto Officiali concessis, et decretis deferre 
minime poterat, nec vicissim eidem Officiali de viribus memoratarum cen- 
surarum neque de alia causa, num videlicet praedicto Petro Caietano Eccle- 
siasticae Immunitatis beneficium suffragaretur nec ne, citra insanabilis omnium, 
quae egisset nullitatis vitium, ob necessariae iurisdictionis, qua dictus Offi- 
cialis hac in re destitutus reperiebatur, defectum cognoscere licebat: his 
tamen minime attentis idem Officialis die 8 novembris proxime praeteriti 
sententiam protulit, per quam, promulgationem censurarum adversus memo- 
ratos Officiales, et Ministros Senatus Nicien. uti publicos, ac notorios immu- 
nitatis, et libertatis Ecclesiasticae violatores a praedicto Vicario Capitulari, 
sicut praemittitur, factam, pari temeritate nullam, iniustam, et praecipitem 
declaravit, ipsique Vicario Capitulari, et aliis quibuscumque inhibuit, ne dictos 
Officiales, et Ministros ratione earumdem censurarum quoquo modo mole- 
starent, aut perturbarent, et alias, prout in praefata sententia, quam non 
quidem approbandi, sed penitus, et omnino reprobandi animo praesentibus 

pro plene, et sufficienter expressa, ac de verbo ad verbum inserta haberi 
volumus, uberius continetur. 

8 1. Cum autem satis exploratum sit, nec quisquam inficiari valeat nul- 
lum Iudicem quacumque tandem potestate, et auctoritate suffultum, quoties 
de Censuris Ecclesiasticis ex causa laesae, seu violatae Immunitatis, et liber- 
tatis Ecclesiasticae latis, seu declaratis agi contingit, in illarum validitatis, seu 
invaliditatis, iustitiae, vel iniustitiae cognitionem, quae nonnisi Romano Pon- 
tifici pro tempore existenti, vel Congregationi Venerabilium Fratrum Nostro- 
rum Sanctae Romanae Ecclesiae Cardinalium Immunitati Ecclesiasticae, et 
controversiis iurisdictionalibus praepositae ad id ab hac Sancta Sede specia- 
liter delegatae, reservata est, se ingerere posse, quinimo nemini alteri abso- 
lutionem ab huiusmodi Censuris, etiam ad cautelam, ac cum reincidentia, et 
ad effectum agendi dumtaxat, concedere fas esse; adeoque praemissa per 
dictum Officialem attentata ultra manifestam eorum nullitatem, Pontificiae 
Nostrae auctoritati gravissimum praeiudicium intulerint, et adhuc inferant, 
ac propterea in plurimorum perniciem, et scandalum tendant, animasque pre- 
tioso Salvatoris, et Domini Nostri lesu Christi Sanguine redemptas in maxima 
pericula, et errores coniicere, ac deplorandis malis involvere valeant: hinc 
est, quod nos ex debito Sacrosancti Apostolatus Officii, quod humilitati 
nostrae commisit divina dignatio, Nostram, et huius Sanctae Sedis dignita- 
tem, auctoritatem, et iurisdictionem a temerariis, et perniciosis huiusmodi 
conatibus sartam, tectamque, atque illibatam tueri, et conservare, necnon 
animarum periculis, quantum Nobis ex alto conceditur, occurrere cupientes, 
omniumque, et singulorum, quae in praemissis, seu eorum occasione quovis 
modo decreta, ordinata, acta, et gesta fuerunt, seriem, causas, et circumstan- 
tias, etiam aggravantes, aliaque quaecumque etiam specificam, et individuam 
mentionem, et expressionem requirentia praesentibus pariter pro plene, et 
sufficienter expressis, et singillatim specificatis habentes, motu proprio, ac ex 
certa scientia, et matura deliberatione nostris, deque Apostolicae potestatis 
plenitudine, praenarratam sententiam, et quaecumque in ea contenta, aliaque 
omnia ea occasione per eumdem Officialem Ebredunen. acta, gesta, et ordi- 
nata, cum omnibus, et singulis inde secutis, et forsan quandocumque secuturis, 
penitus, et omnino nulla, irrita, invalida, inania, et a non habente potestatem 
temere attentata, ac de facto praesumpta, nulliusque omnino roboris, et mo- 
menti, vel efficaciae esse, et ab initio fuisse, ac perpetuo fore, neminemque ad 
illorum observantiam teneri, imo nec illa a quoquam observari posse, vel po- 
tuisse, adeoque nullum statum facere, vel fecisse; sed perinde ac si numquam 
emanassent, nec acta fuissent, pro non extantibus, et non factis perpetuo itidem 
haberi tenore praesentium declaramus. Et nihilominus ad maiorem, et abun- 
dantiorem cautelam, et quatenus opus sit, illa omnia, et singula, et si quae 
insuper praemissorum occasione, seu in eorum sequelam per Officialem prae- 
dictum aut alias per Curiam Metropolitanam Ebredunen. hac in re de caetero 
agi, geri, et ordinari quomodolibet contigerit, harum serie revocamus, cassa- 
mus, irritamus, annullamus, et abolemus, viribusque, et effectu penitus, et 
omnino vacuamus, ac pro revocatis, cassatis, irritis, nullis, invalidis, et abolitis, 
viribusque, et effectu penitus, et omnino vacuis haberi volumus, et mandamus. 

; 8 2. Praeterea tametsi perspecta Cleri Populique Nicien. pietas, ac reli- 
gio spem nobis ingerat, fore, ut memoratae sententiae, aliorumque per prae- 
dictum Officialem Ebredunen. gestorum nullam hactenus, ut par erat, ratio- 
tionem habuerint, imo nec de praesenti habeant, eisque minime attentis, a 
qualibet consuetudine, et commercio cum praedictis Officialibus, et Ministris 
tanquam vere excommunicatis, e£ omnino vitandis penitus ultro abstinue- 
rint, et abstineant; nihilominus motu, scientia, deliberatione, et potestatis 
plenitudine paribus, eosdem Officiales, et Ministros tanquam veros excom- 
municatos vitandos ab omnibus utriusque sexus Christifidelibus habendos 
esse, donec, et quousque absolutionis beneficium Christiana humilitate petie- 
rint, et a Nobis, ac Sede Apostolica, vel praedicta Congregatione Cardina- 
lium impetrare meruerint, vel quatenus censurae adversus eos promulgatae 
nullae, aut iniustae praetendantur, eas uti tales a Nobis itidem, et Sede prae- 
fata, vel memorata Congregatione Cardinalium declarari obtinuerint, cum 
ante huiusmodi declarationem pro validis, ac iustis ab omnibus haberi, ac 
reputari debeant, earumdem tenore praesentium decernimus similiter, et 
declaramus. Quocirca universis Presbyteris, et Clericis tam saecularibus cuius- 
cumque gradus, praeeminentiae, et Dignitatis fuerint, quam cuiusvis Ordinis, 
Congregationis, Instituti, et Societatis, etiam lesu, Regularibus divinis mini- 
strantibus, harum serie districte praecipimus, et mandamus, ut quatenus 
praedicti Officiales, et Ministri ad eorum Ecclesias, ac Oratoria accedere, 
ibique divinis Officiis, aliisve sacris functionibus interesse praesumerent, 
cum eis ita se gerant, quemadmodum ex Sacrorum Canonum praescripto 
excommunicatis publice denunciatis agendum esse probe norunt, sub poenis 
ab ipsis Sacris Canonibus in eos, qui secus fecerint constitutis. 

S 3. Decernentes, etc. 
[Bull. Rom., tom. 11, p. 154-156). 


279. 


Innocentius XIII, const. Cum ad infrascriptam, Y3 sept. 1721. 


Cum ad infrascriptam Cardinalium Congregationem delatum fuerit 
dubium: An Custos et Guardianus Sancti Sepulchri Domini Nostri lesu 
Christi ex speciali huius Sanctae Sedis delegatione, et vigore nonnullorum 
privilegiorum per dilectos filios Superiores Ordinis Fratrum Minorum Sancti 
Francisci de Observantia nuncupatorum exhibitorum, necessarias facultates 
habeat conferendi Sacramentum Confirmationis, Nos pro commissa Nobis cae- 
litus Pastoralis Officii cura omnes difficultates, ac in posterum dubitandi hac 
in re occasionem tollere cupientes, ac dilectum Filium Ioannem Philippum a 
Mediolano Fratrem expresse professum dicti Ordinis, ac Custodem, et Guar- 
dianum dicti Sancti Sepulchri specialibus favoribus, et gratiis prosequi volen- 
tes, et a quibusvis excommunicationis, suspensionis, et interdicti, aliisque 
Ecclesiasticis sententiis, censuris, et poenis a iure, vel ab homine quavis occa- 
sione, vel causa latis, si quibus quomodolibet innodatus existit, ad effectum 

praesentium dumtaxat consequendum harum serie absolventes, et absolutum 
fore censentes, auditis votis Venerabilium Fratrum Nostrorum S. R. E. Car- 
dinalium in tota Republica Christiana adversus haereticam pravitatem Gene- 
ralium Inquisitorum auctoritate Apostolica specialiter deputatorum, eidem 
Ioanni Philippo Custodi, et Guardiano eiusdem Sancti Sepulchri durante 
eius Officio, et pro locis Terrae Sanctae tantum, ubi non erunt Episcopi 
Ritus Latini, in propria Dioecesi residentes, potestatem, et facultatem confe- 
rendi Sacramentum Confirmationis huiusmodi Oleo, et Chrismate etiam anti- 
quis, si nova haberi non possint per Catholicum Antistitem gratiam et com- 
munionem Sedis Apostolicae habente, benedictis, dicta auctoritate, tenore 
praesentium concedimus, et delegamus; salva tamen semper in praemissis 
auctoritate memoratae Congregationis Cardinalium. 

8 1. Non obstantibus, etc. 

[Bull. Rom., tom. 11, p. 228]. 


280. 


Innocentius XIII, const. Apostolici ministerii, 23 maii 1723. 


Apostolici ministerii, quod Nobis licet immerentibus, imposuit superni 
dispositio Consilii, ratio praecipue exigit, ut Ecclesiasticae disciplinae in iis, 
qui in sortem Domini vocati sunt, aut servandae aut ubi opus fuerit, restau- 
randae, iuxta Sacrorum Canonum instituta, et Sanctissimas Ecclesiae leges, 
et Ordinationes omni studio advigilemus; post enim primi Parentis lapsum 
semper ad inferiora nos deprimit humanae mortalitatis infirmitas, et carnis 
fragilitate observantiae rigor paulatim relaxatur; unde et de mundano pulvere 
religiosa etiam corda sordescere, et in ipso Agro Domini spinas, ac tribulos 
identidem germinare quotidiana experientia edocemur; quod si noxia inde evei- 
lantur, et utilia plantentur, dubitandum non est, quin uberior, benedicente 
Domino, electi sanctorum operum frumenti messis exurgat, omnisque Popu- 
lus in via Domini, praelucente Clero, feliciter progrediatur. 

8 I. Cum itaque Dilectus Filius Noster Ludovicus Sanctae Romanae 
Ecclesiae Cardinalis Belluga, et Muncada nuncupatus, Ecclesiae Carthaginen. 
ex concessione, et dispensatione Apostolica Praesul, in ipsis Pontificatus 
Nostri primordiis, Nobis exposuisset nonnulla Ecclesiasticae disciplinae ratio- 
nibus, ac saluberrimis Sacri Oecumenici Concilii Tridentini Decretis haud- 
quaquam consentanea sensim in diversis inclytae Nationis Hispanicae locis 
obrepsisse, iisque, ut opportunum remedium adhiberetur a Nobis, quibus 
est commissa plenitudo solicitudinis, nedum ipse Ludovicus Cardinalis, et 
Praesul, sed et alii Venerabiles Fratres Archiepiscopi, et Episcopi Regnorum 
Hispaniarum humiliter postulassent; eorumque enixis precibus sua etiam 
studia, ac vota Charissimus in Christo Filius Noster Philippus Hispaniarum 
Rex Catholicus pro eius singulari pietate, et eximio Christianae Religionis 
zelo, datis hac de re ad Nos pluribus literis, coniunxisset: Nos Congrega- 
tioni particulari nonnullorum ex Venerabilibus Fratribus Nostris eiusdem 

Sanctae Romanae Ecclesiae Cardinalibus Concilii Tridentini Interpretibus a 
Nobis deputatorum rem omnem sedulo examinandam demandavimus. Id 
autem cum ab ipsa Congregatione Cardinalium ea, qua par erat, maturitate 
praestitum, illiusque sententia ad Nos per eiusdem Congregationis Secreta- 
rium relata fuerit, de memoratorum Cardinalium consilio, congruum, et oppor- 
tunum duximus ea, quae infra sequuntur, ad Omnipotentis Dei gloriam, Eccle- 
siae utilitatem, veteris disciplinae instaurationem, et spiritualem Regnorum 
Hispaniarum aedificationem, hac nostra perpetuo valitura Constitutione sta- 
tuere, decernere, et declarare. 

8 2. Primum igitur, cum a Patribus memorati Concilii Tridentini, Divino 
afflante Spiritu, sapientissime animadversum fuerit,! quantum Christianae Rei- 
publicae intersit accuratum haberi delectum circa eos, quibus sacra ministeria 
committenda sunt, et in quorum vitam caeteri fideles iugiter oculos conii- 
cientes sumpturi inde sunt exemplum, quod imitentur, proptereaque provide 
ab iisdem Patribus cautum fuerit Ecclesiasticae Militiae per primam Tonsu- 
ram adscribendos nonnisi illos esse, qui probabilem praebeant coniecturam, 
se non saecularis iudicii declinandi consilio, sed sincero animo praestandi 
fidelem cultum, ac servitium Deo, hoc vitae genus elegisse: volumus, ut pro 
tutiori ipsius Conciliaris sanctionis executione, ab omnibus Regnorum Hispa- 
niarum huiusmodi Archiepiscopis, et Episcopis, non alii ad primam Tonsu- 
ram in posterum admittantur, quam quibus Ecclesiasticum aliquod Beneficium 
statim conferendum sit, aut quos constiterit literarum studio operam sic 
dare, ut quasi in via ad Ordines, tum minores, tum etiam deinde maiores 
suscipiendos versari videantur; vel demum quos viderint expedire alicuius 
Ecclesiae servitio, vel ministerio deputari. 

& 3. Et tam in his, qui ad primam Tonsuram, quam in aliis, qui pro- 
moveri ad Ordines etiam minores optaverint, omnino servetur pariter regula 
ab eodem Concilio Tridentino tradita:? nimirum, ut nullus ordinetur, qui 
iudicio sui Episcopi, non sit utilis, aut necessarius suis Ecclesiis, quique illi 
Ecclesiae, aut pio loco, pro cuius utilitate, aut necessitate assumitur, non 
adscribatur, ubi re ipsa functiones muneri suo consentaneas exerceat. Quod 
si qui modo reperiantur, vel Clericali Tonsura iam initiati, vel ad Ordines, 
sive minores, sive maiores iam promoti, qui nulli certae Ecclesiae, vel loco 
pio adscripti fuerint, Episcopi adscriptionem huiusmodi, vel a se ipsis, vel 
a Praedecessoribus suis omissam, statim suppleant, non minus quoad omnes 
in maioribus Ordinibus, etiam Presbyteratus, constitutos, quam quoad eos, 
qui vel sola prima Tonsura, vel minoribus Ordinibus initiati, Beneficium 
tamen Ecclesiasticum possident. Ex reliquis autem, ut praefertur, vel sola 
prima Tonsura insignitis, vel in minoribus Ordinibus constitutis, sed Bene- 
ficio carentibus, nonnisi eos adscribant, quos Ecclesiis suis utiles, vel neces- 
sarios esse iudicaverint. Caeterum antedictae adscriptionis executionem differri 
posse per aliquod temporis spatium, quod ipsis Episcopis conveniens vide- 
bitur, permittimus quoad eos, qui a Dioecesi, in qua Tonsuram, vel Ordines 

susceperunt, causa ediscendi literarum scientias in. aliqua publica Universi- 
tate, vel Gymnasio, sive ex alia rationabili causa a suo Episcopo approbata, 
vel approbanda, absentes reperiantur. 

S 4. Cum autem Clerici, qui in Episcopalibus Seminariis educantur, ut 
commodius ad literarum, sacrarumque rerum studium operam conferre, aliis- 
que a Concilio Tridentino praescriptis addiscendis magis assidue incumbere 
possint, teneantur iuxta eiusdem Concilii Decretum diebus tantum festis 
Cathedrali, aliisque loci Ecclesiis inservire:! hanc quidem servitii per eos - 
obeundi rationem servari in omnibus Hispaniarum Dioecesibus, necnon ipsos 
generalibus dumtaxat totius Cleri supplicationibus, sive Processionibus inter- 
esse volumus, et mandamus, sublata quacumque maioris servitii consuetu- 
dine, etiam immemorabili, postpositaque etiam quacumque appellatione, aut 
inhibitione. Si quod autem Seminarium reperiatur, in cuius fundatione aliter 
cautum esset ob adiectam gravioris servitii legem ab illo, qui Seminarium 
ipsum fundaverit, seu dotaverit, vel piam aliquam largitionem contulerit: 
Episcopi ad Nos, et pro tempore existentem Romanum Pontificem id referant, 
ut desuper opportune providere valeant. 

S 5. Praeterea, cum maxime deceat eos, qui propius ad sacratissima 
Mysteria accessuri sunt, ultra caetera requisita, congruenti etiam pollere 
scientia, qua praediti viam salutis indicare aliis Christifidelibus possint: Epi- 
scopi nonnisi eos ex Clero tam saeculari, quam regulari ad sacros Ordines 
admittant, quos ob scientiam, aliasque qualitates eo gradu vere dignos per 
diligentem inquisitionem compererint, adeo ut satis non sit illos qui promoveri 
ad Ordines praedictos optant, linguam latinam intelligere, Catechismo instru- 
ctos esse, atque apte respondere quaesitis circa Ordinem suscipiendum sibi 
in examine propositis. Qui vero ad Presbyteratum erunt assumendi, idonei 
prius, per accuratum similiter examen comprobentur ad ministranda Sacra- 
menta, et ad Populum docendum ea, quae scire omnibus necessarium est 
ad salutem; quod quidem, ut recte praestari possit, eosdem Episcopos in 
Domino hortamur, ut quantum fieri potest, eos tantum ad Sacerdotium assu- 
mant, qui saltem Theologiae moralis competenter periti sint. 

8 6. Quod si domicilium in una Dioecesi habentes, Beneficium vero in 
altera, ordinari ad eiusdem Beneficii titulum optaverint ab Episcopo, in cuius 
Dioecesi Beneficium huiusmodi situm est, Episcopus domicilii debeat eos, si 
in suam Dioecesim reversuri sunt, super scientia, vel idoneitate examinare 
ante concessionem Literarum Testimonialium super eorum natalibus, aetate, 
moribus, et vita iuxta Constitutionem felic. record. Innocentii Papae XII 
Praedecessoris nostri, quae incipit Speculatores? obtinendarum : addito quoque 
compertae idoneitatis testimonio in iisdem literis; haeque concedi nullatenus 
debeant, si antedicto examine tanquam habiles approbati non fuerint, iisque 
iuxta praemissam formam non impetratis, minime possint ab alio Episcopo, 
cui etiam ratione obtenti Beneficii subiecti sint, ad Ordines promoveri, sique 
secus fiat, Ordinans quidem a collatione Ordinum per annum, Ordinatus 

vero a susceptorum Ordinum executione quandiu proprio Ordinario videbi- 
tur expedire, eo ipso suspensus sit, aliisque insuper gravioribus poenis pro 
modo culpae, Nostro, et pro tempore existentis Romani Pontificis arbitrio 
infligendis uterque subiaceat. 

8 7T. Cumque etiam iuxta memoratam Innocentii Praedecessoris Consti- 
tutionem ratione, ac titulo Beneficii in aliena Dioecesi obtenti non aliter 
licet Ordines ab Episcopo eiusdem Dioecesis suscipere, quam si Beneficium 
praedictum sit eius redditus, ut ad congruam vitae sustentationem, detractis 
oneribus, per se sufficiat; declaramus, suíificientiam huiusmodi praefiniendam 
esse, non iuxta Taxam Synodalem, sive morem pro promovendis ad sacros 
Ordines vigentem in loco praedicti Beneficii (nisi tamen illud continuam, 
et praecisam residentiam requirat), sed iuxta Taxam, vel ea deficiente, iuxta 
morem in alio loco domicilii vigentem. 

8.8. Porro ad sartam, tectamque servandam Ecclesiasticam disciplinam 
non minus momenti habet, quod Clericali militiae nomen dare non permit- 
tatur iis, qui haud satis idonei sint, quam quod eidem militiae iam adscripti 
laudabilem vivendi rationem sectentur, eamque morum exhibeant innocentiam, 
quae sanctitati suscepti Instituti respondeat, multoque magis, quod absti- 
neant iis, quae a Sacris Canonibus iure meritoque vetita sunt, uti prorsus 
indigna hominibus Tabernaculum Domini inhabitantibus, et venerando Altaris 
ministerio dedicatis. Statuimus propterea, atque decernimus, quod, si qui 
sunt Clerici, aut prima Tonsura, aut Ordinibus minoribus initiati, nullumque 
Ecclesiasticum Beneficium possidentes, qui, neglectis Concilii Tridentini Decre- 
tis,! habitum Clericalem, ac Tonsuram non deferant, vel si etiam deferant, 
non tamen certae Ecclesiae, aut loco pio, cui ex mandato Episcopi adscripti 
fuerint, inserviant, sive in Seminario Ecclesiastico, vel in aliqua Schola, aut 
Universitate de licentia sui Ordinarii non versentur: Episcopi, nulla etiam 
praemissa monitione eos privilegio Fori privatos declarent, eorumque adscrip- 
tionem servitio certae Ecclesiae antea factam deleri iubeant. Sique ii meliorem 
vitae rationem non inierint, aut etiam si alii sint, quos ex propria culpa 
efficiendos idoneos promotioni ad sacros Ordines sperari nequeat, iidem 
Episcopi, servata forma a Sacris Canonibus tradita, ad privationem aliorum 
Clericalium privilegiorum contra ipsos procedant. Ubi vero reperiantur Clerici 
Capellanias, vel Beneficia cuiuscumque etiam tenuis redditus, obtinentes, 
quorum improba vita aliis offensionem praebens destruat potius, quam aedi- 
ficet, vel concubinarii, aut foeneratores, vel ebrietati, ludisve alearum dediti, 
vel satores rixarum, vel negotiatores, vel arma gestantes, vel incertis sedibus 
vagantes, vel Clericalem habitum, Tonsuramque non deferentes, vel Eccle- 
siastica immunitate in fraudem tributorum, et vectigalium a Laicis non exem- 
ptis solvendorum temere abutentes, vel qui demum similia, aut maiora 
crimina patrantes, numero magis, quam merito ad Ecclesiam pertinere visi 
fuerint: Episcopi, praemissis tamen necessariis monitionibus, servatisque aliis 
de iure servandis, contra ipsos, ad poenas a Romanis Pontificibus Praede- 
cessoribus Nostris, et a Sacris Conciliis impositas, et etiam ad privationem 

Beneficiorum, Capellaniarum, et Ecclesiasticorum Officiorum in omnibus illis 
casibus, in quibus praedicta privatio a Sacris Canonibus imposita est, humanis 
quibuscumque rationibus postpositis, procedant, memores seipsos neglectae 
subditorum emendationis condignas Deo vindice, poenas persoluturos. 

8 9. Sed et cum Personae Ecclesiasticae nunquam satis in obsequiis 
Supremo Numini exhibendis, iisque praestandis, quae eorum statui consen- 
tanea sunt, exerceri valeant, plurimum in Domino commendamus pium morem 
in plerisque Hispaniarum Dioecesibus vigentem, ut Clerici tam in minoribus, 
quam in maioribus Ordinibus constituti, atque etiam Presbyteri, tametsi Bene- 
ficia, vel Officia Ecclesiastica non habentes superpelliceo induti in Ecclesiis, 
quibus adscripti fuerint, Missae Conventuali cum cantu celebratae, necnon 
primis, et secundis Vesperis Officii diebus Dominicis, aliisque festis assistant. 
Quinimo enixe hortamur, ut Episcopi aliarum Dioecesum, in quibus mos 
ille institutus hactenus non fuerit, id in posterum servari curent in omnibus, 
ac insuper satagant, ut omnes Ecclesiastici praedicti etiam collationibus haben- 
dis coram Parochis suis, vel aliis ab Episcopo deputatis super casibus con- 
scientiae forum concernentibus, et super ritibus, ac caeremoniis sacris intersint. 

8 10. Et quoniam in praedictis Hispaniarum Regnis reperiri intelleximus 
Beneficia, et Capellanias etiam de iurepatronatus, vel Ecclesiasticorum, vel Lai- 
corum, nullo tamen certo proventu instructas, vel adeo tenui, ut non ad dimi- 
diam, nec ad tertiam partem congruae pro Clericis ad sacros Ordines promo- 
vendis necessariae ascendant: malis haud quidem levibus inde erumpentibus 
occurrere cupientes, statuimus, et mandamus, quod Episcopi ad Beneficio- 
rum, et Capellaniarum, quae nullum certum redditum habent, suppressionem 
statim deveniant. De aliis vero Beneficiis, et Capellaniis, quarum certus 
annuus íructus ad memoratam saltem tertiam congruae partem non ascendit, 
decernimus nulli in posterum conferendam esse primam Tonsuram ratione 
iuris assequendi aliquod ex dictis Beneficiis, et Capellaniis. Utque Patrona- 
tuum iura, quantum fieri possit, salva remaneant, liceat Patronis tam Eccle- 
siasticis, quam Laicis ad dicta Beneficia, et Capellanias nominare, non tamen 
veluti ad Beneficia Ecclesiastica requirentia in nominandis primam Tonsuram, 
sed tanquam ad legata pia; et nominati tametsi primam Tonsuram non 
habentes, ea retinere possint uti pia legata cum onere adimplendi omnia 
onera a Fundatoribus iniuncta. 

8 11. Non sine gravi animi nostri dolore etiam accepimus, quod quam- 
quam Tridentina Synodus decreverit! omnes, qui Parochiales, vel alias curam 
animarum annexam habentes Ecclesias quocumque modo obtinent, debere 
diebus saltem Dominicis, et festis solemnibus plebes sibi commissas pro sua, 
et earum capacitate pascere salutaribus verbis, docendo ea, quae Christifi- 
deles ad salutem scire oportet, ac explicando Divinae Legis praecepta, Fideique 
dogmata, puerosque eiusdem fidei rudimentis imbuendo, et brevi, facilique 
sermone vitia denuntiando, quae declinare, et virtutes, quas sectari oporteat; 
nihilominus nonnulli Parochialium Ecclesiarum Rectores, haec, quae suarum 
partium adeo sunt, praetermittunt, culpam huiusmodi a se amoliri nitentes, vel 

praetextu immemorabilis, sed quidem pravae consuetudinis, vel quia haec ab 
ipsis praestari necesse non videatur, suppetente nimirum copia aliorum 
habentium Sacras Conciones in aliis Ecclesiis, itemque imbuentium pueros 
Mysteriis Fidei, vel in scholis, vel in computis. Ne itaque sub inani istarum, 
aliarumque similium excusationum praetextu tanta Christianae Reipublicae 
pernicies struatur, districte praecipimus singulis Hispaniarum Archiepiscopis, 
et Episcopis, ut omnino efficiant, quod omnes ii, qui animarum curam gerunt, 
munia praedicta per seipsos, vel, si legitime impediti fuerint, per alios idoneos 
diligenter exequantur. Si vero aliqui non satis habiles ad illa obeunda repe- 
riantur, iidem Archiepiscopi, et Episcopi per alios a se deputandos sumptibus 
Parochorum minus idoneorum opportune suppleri curent; et in posterum 
Beneficia, quibus animarum cura imminet, nonnisi vere idoneis ad memorata 
officia per seipsos adimplenda conferantur. 

S 12. Praeterea, ne Constitutionis Sancti Pii V etiam Praedecessoris 
Nostri,! in qua taxatur congrua fructuum portio Vicariis perpetuis anima- 
rum curam exercentibus assignanda, interpretationem ab eius sententia alie- 
nam fieri contingat: declaramus Constitutionem illam pertinere dumtaxat ad 
Vicarios perpetuos illarum Ecclesiarum Parochialium, quae aliis Ecclesiis, 
Monasteriis, Collegiis, Beneficiis, et Locis Piis unitae sint; necnon portio- 
nem annuam fructuum, quae ibidem statuitur assignanda ipsis Vicariis in 
summa non maiori, quam centum, nec minori, quam quinquaginta scuto- 
rum, intelligi debere de scutis argenteis iuliorum decem monetae Romanae 
pro quolibet scuto. 

S 13. Quoties itaque in aliis Parochialibus Ecclesiis, quae, ut praefertur, 
unitae non sint, oportuerit ex aliqua iusta causa provideri per Coadiutores 
Parochorum, aut per Vicarios temporarios, curae erit Episcopis pro data sibi 
a Tridentina Synodo potestate? partem fructuum praedictis Coadiutoribus, 
aut Vicariis assignandam determinare in ea quantitate, quae pro suo pru- 
denti arbitrio, et conscientia conveniens videbitur, ratione videlicet habita 
reddituum, et emolumentorum Ecclesiae Parochialis, in qua deputati fuerint, 
necnon inspectis conditionibus loci, numero animarum, qualitate laboris, 
et quantitate impensarum, quas commissi officii necessitas postulaverit. Quod 
si Parochi ab Episcopis moniti, congruo iisdem termino praefixo, Coadiuto- 
res, seu Vicarios temporarios, quoties opus fuerit, assumere neglexerint: 
poterunt ipsi Episcopi eos, quos huic muneri idoneos censuerint, auctoritate 
propria deputare cum assignatione antedictae portionis fructuum. Et nihilo- 
minus, ubi etiam praedicti Coadiutores, aut Vicarii temporarii a Parochis 
nominati, vel assumpti fuerint, de eorum idoneitate Episcopis constare per 
examen debeat, antequam ad exercitium admittantur; nec satis sit, quod ad 
confessiones audiendas antea fuerint approbati, nisi aliis etiam qualitatibus 
ad curam animarum recte exercendam opportunis praediti noscantur. Qui- 
bus si careant, nec Parochi deinde intra alium similem terminum ab Epi- 
scopis praefigendum alios vere idoneos nominaverint: tunc pariter ad ipsos 

Episcopos libere spectet deputatio cum dicta congruae assignatione; nec ulla 
Parochorum contradictio, aut exemptio, aut appellatio, aut cuiuscumque Iudi- 
cis inhibitio executionem deputationis, et assignationis certae partis fructuum 
in casibus praemissis suspendere possit, itemque non obstante qualibet con- 
traria consuetudine, etiam immemorabili. 

8 14. Verum, quia non satis animarum curae, et necessitatibus quan- 
doque consultum est per hoc, quod ad obeunda Parochialia munia alii Sacer- 
dotes Parochis adiungantur, sed maiora remedia adhiberi oportet, quoties 
nempe ob locorum distantiam, sive itineris difficultatem Parochiani sine magno 
incommodo pro Sacramentis percipiendis, Divinisque Officiis audiendis acce- 
dere ad Ecclesiam Parochialem nequeant, tunc quidem meminerint Episcopi 
licere sibi pro suo arbitrio, invitis etiam Rectoribus, vel intra easdem Paro- 
chias destinare alias Ecclesias in quibus Sacerdotes Parochorum  Coadiuto- 
res Sacramenta ministrent, et Divinum cultum exhibeant, vel novas Paro- 
chias, novasque Parochiales Ecclesias a veteribus distinctas constituere, iisque 
novos Parochos praeficere assignata ex redditibus ad veterem Parochialem 
Ecclesiam quomodocumque pertinentibus convenienti portione ad victum 
eorum, qui, vel tanquam Coadiutores in dictis aliis Ecclesiis deputati, vel 
tanquam distincti, et independentes Parochi curam animarum exercue- 
rint; nulla ad praemissa impedienda suffragante appellatione, aut inhibitione. 

8 15. Cum ad praescriptum quoque Tridentinae Synodi! Episcopis is 
honor tribuendus sit, qui eorum dignitati convenit, eisque in Choro, et in 
Capitulo, in Processionibus, et aliis actibus publicis primus locus esse debeat, 
et praecipue omnium rerum agendarum auctoritas; mandamus id religiose, 
ac perpetuo observari in omnibus actibus adeo iustae huiusmodi praeeminen- 
tiae, et auctoritati consentaneis, non obstantibus privilegiis etiam ex funda- 
tione competentibus, consuetudinibus etiam immemorabilibus, sententiis, iura- 
mentis, et concordiis, quae suos tantum obligent Auctores. 

S 16. Praeterea, ut claustralis quoque disciplinae vigor illibatus perma- 
neat, Pontificiae nostrae solicitudinis partes etiam duximus interponendas. 
Cum itaque experientia compertum fuerit quantum detrimenti illi afferatur, 
ex quo plures ad Religiosum habitum admittantur, quam vires reddituum 
patiantur: moderno, ac pro tempore existenti nostro, et Apostolicae Sedis 
in iisdem Hispaniarum Regnis Nuncio per praesentes committimus, et man- 
damus, ut curet, et vigilantiam adhibeat, ne contra praescriptum memorati 
Concilii Tridentini? in Monasteria, Conventus, et Domos, tam virorum, quam 
mulierum, sive bona immobilia possideant, sive non possideant, maior nume- 
rus recipiatur, quam qui, vel ex proventibus propriis ipsorum Monaste- 
riorum, Conventuum, aut Domorum, vel ex consuetis eleemosynis, aliisve 
quibuscumque obventionibus, in commune tamen conferendis, commode 
possit sustentari. 

8 17. Quoties vero Regulares ad Ordines erunt promovendi, servetur 
omnino Decretum Congregationis Cardinalium Concilii Tridentini Interpre- 

tum a piae mem. Clemente Papa VIII Praedecessore etiam nostro confirma- 
tum die 15 martii 1596,! quo sancitur non ad alium, quam ad Episcopum 
Dioecesanum literas dimissorias pro eorumdem Ordinum susceptione a suis 
Superioribus esse dirigendas, praeterquam in casu quo Dioecesanus a Dioe- 
cesi abesset, vel Ordinationes non esset habiturus; quo etiam cast in lite- 
ris dimissoriis ad alium Episcopum dirigendis expressa fieri debeat mentio, 
vel de praedicta Episcopi Dioecesani absentia, vel de illa alia causa, vide- 
licet, quod Ordinationes non sit habiturus: exceptis tamen quoad praedicta 
Regularibus illis, quibus per speciale privilegium a Sede Apostolica post 
Concilium Tridentinum fuerit concessum, ut a quolibet Catholico Antistite 
Ordines suscipere possint, super quo indulto nihil per praesentes innovare 
intendimus. Noverint autem Episcopi se debere per semetipsos, secluso aegro- 
tationis casu, Ordines conferre, et sacrorum Ordinum collationem statutis a 
iure temporibus, ac in Cathedrali Ecclesia, vocatis, et adstantibus Canoni- 
cis, publice habendam esse, vel si in alio Dioecesis loco, semper tamen in 
Ecclesia quantum fieri poterit digniori, ac praesente Clero eiusdem loci. Ne 
vero incertitudo, an ipsi ordinationes sint habituri, nimis grave afferat incom- 
modum promovendis, varia Dioecesis loca inhabitantibus, per mensem ante 
singulis vicibus publico Edicto ab iisdem Episcopis denuntietur, se Ordina- 
tiones esse habituros, adeo ut quoties denuntiatio huiusmodi facta non fuerit, 
inde satis intelligant Regulares, Episcopum Dioecesanum Ordinationes ea 
vice minime esse habiturum, sibique idcirco licitum futurum Ordines ab alio 
Episcopo suscipere cum literis dimissoriis suorum Superiorum ad eum directis, 
servata in iis forma superius expressa. 

S 18. Episcopi in omnibus mulierum Monasteriis sibi subiectis ordina- 
ria, in aliis vero exemptis auctoritate Sedis Apostolicae inconcusse obser- 
vari curent, quae circa Sanctimonialium clausuram, vetitumque in dicta Mona- 
steria ingressum, tam in Decretis Tridentinae Synodi,? quam in Constitutione 
similis memoriae Gregorii Papae XIII etiam Praedecessoris nostri edita 
dibus Iunii anni millesimi quingentesimi septuagesimi quinti ? provide ordi- 
nata sunt. 

8 19. Perpendentes etiam Christianae Reipublicae in primis expedire, 
ut ministerium, ac potestas clavium in remittendis, retinendisque peccatis 
recte exerceatur, declaramus Sacerdotes, tam Saeculares, quam Regulares, 
qui ab Episcopis obtinuerint licentiam audiendi Confessiones limitatam, vel 
quoad locum, vel quoad genus personarum, vel quoad tempus, non posse 
poenitentiae Sacramentum administrare extra tempus, vel locum, vel genus 
personarum ab ipsis Episcopis praescriptum, quocumque privilegio etiam in 
vim Bullae, quae appellatur Cruciatae Sanctae, competente nullatenus suf- 
fragaturo. Cumque idem Innocentius Praedecessor per suas die decima nona 
Aprilis anni millesimi septingentesimi expeditas literas* decreverit Sacerdo- 


! [n Bened. XIV, const. Impositi Nobis, 21 febr. 1747. - Cf. N. 376. 
? Sess. XXV, de regularibus c. 5. 

3 Cf. N. 147. 

* Cf. N. 263. 

tibus tam Saecularibus, quam Regularibus non licere confessiones eorum, a 
quibus ex indulto praedictae Bullae Cruciatae ad id electi fuerint, audire, 
absque praecedenti approbatione Ordinarii illius loci, in quo ipsi Poenitentes 
degunt, et Confessores eligunt, etiamsi ab Ordinariis aliorum locorum antea 
approbati fuissent, ac etiamsi Poenitentes Ordinariis illis, qui Confessores 
electos approbassent, subditi essent; necnon confessiones aliter factas, ac 
respective exceptas, nullas fore, irritas, et invalidas, et Confessores ipso iure 
suspensos esse; Nos eamdem Constitutionem approbantes, confirmantes, et 
innovantes declaramus insuper praedictis Sacerdotibus tam Saecularibus, quam 
Regularibus ad confessiones excipiendas, vel ex vi praedictae Bullae Crucia- 
tae, vel ex quocumque alio privilegio electis suffragari minime etiam posse, 
quod approbati alias fuerint ab Episcopo illo, qui aliquando fuerit Ordina- 
rius loci, in quo confessiones audiendae sint, sed talis tunc temporis amplius 
non existat, vel quia ab humanis excesserit, aut Episcopatui renuntiaverit, 
vel quia ad aliam Ecclesiam auctoritate Apostolica translatus reperiatur, sed 
necessariam omnino esse illius, qui actualiter, et pro tempore Ordinariam 
lurisdictionem in ea Dioecesi exerceat, approbationem. Haec tamen sufíra- 
getur etiam tacita, eaque adesse censeatur, quousque praecedens licentia, 
sive approbatio duret, et revocata ab eo non fuerit; in quo casu nova, et 
expressa impetranda erit, si illa praecedenter obtenta, vel per temporis adscri- 
pti lapsum expiraverit, vel per posteriorem revocationem sublata fuisset. 

8 20. Meminerint quoque Regulares se excipere non posse confessio- 
nes Monialium, tametsi eorum regimini, et gubernio subiectae sint, nisi 
ultra licentiam suorum Praelatorum Regularium praecedat examen coram 
Episcopo Dioecesano faciendum, eiusque specialis quoad confessiones dicta- 
rum Monialium approbatio; remota quacumque contraria consuetudine, etiam 
immemorabili. 

8 21. Cumque ex eodem Concilio Tridentino! Confessor extraordinarius 
bis, aut ter in anno offerri Monialibus debeat, qui omnium confessiones 
audiat; si in posterum Superiores Regulares quoad Monasteria ipsis subiecta, 
toties praedictum extraordinarium Confessorem deputare neglexerint, vel si 
etiam ex proprio eodem Ordine semper deputaverint, nec saltem semel in 
anno ad id munus elegerint Sacerdotem aut Saecularem, aut Regularem alte- 
rius diversi Ordinis Professorem: in his casibus Episcopi pro suo arbitrio, 
et conscientia deputationem huiusmodi facere possint, nec illa quovis titulo, 
aut praetextu a Superioribus Regularibus valeat impediri. 

8 22. Episcopi insuper abusus omnes, qui in Ecclesiis, aut Saecularibus, 
aut Regularibus contra praescriptum Caeremonialis Episcoporum, et Ritualis 
Romani, vel Rubricas Missalis, et Breviarii irrepserint, studeant omnino remo- 
vere. Et, si adversus ea, quae in dicto Caeremoniali statuta sunt, consuetu- 
dinem etiam immemorabilem allegari contingat, postquam recognoverint, 
aut eam non satis probari, aut etiam probatam sufíragari, utpote irrationa- 
bilem, de iure non posse: executioni eorum, quae in dicto Caeremoniali 
constituta sunt, diligenter incumbant, nec ulla suspensiva appellatio admittatur. 


! Sess. XXV, de regularibus, c. 10. 

S8 23. Sedulo pariter curent iidem Episcopi, ut eliminentur abusus, si 
qui forsan, tam quoad Ecclesiasticos Saeculares, quam quoad Regulares 
inducti fuerint adversus Concilii Tridentini Decretum de observandis, et 
evitandis in celebratione Missarum Sess. 22, et contra Regulares, si opus 
fuerit, procedant ex Apostolica delegatione in eo Decreto ipsis indulta, post- 
posita quacumque appellatione suspensiva, sed solum reservata in devolu- 
tivo super quocumque dubio, quod excitari contigerit, declaratione Congre- 
gationis pro tempore existentium Sanctae Romanae Ecclesiae Cardinalium 
memorati Concilii Interpretum. 

8 24. Cumque circa Missarum celebrationem in privatis Oratoriis, nec- 
non circa usum Altaris gestatorii, a recolen. memor. Clemente Papa XI Prae- 
decessore etiam nostro opportunum Decretum promulgatum fuerit die 15 de- 
cembris anni 1703,! Episcopi dent operam, ut omnia ibidem statuta etiam in 
Regnis Hispaniarum serventur, idemque Decretum in suis respective Dioece- 
sibus, ut facilius omnibus innotescat, publicari faciant, addita etiam prohi- 
bitione, ne in privatis Regularium cellis, sive cubiculis erigatur Altare pro 
re sacra ibidem facienda, et contra quoscumque contravenientes censuris 
etiam Ecclesiasticis procedant, adhibita quoad Regulares auctoritate Sedis 
Apostolicae in memorato Decreto ipsis delegata, remotaque quacumque con- 
traria consuetudine, etiam immemorabili. Declaramus tamen, quod cum in 
praedicto Decreto statuatur, non licere Episcopis extra Domum propriae 
habitationis in domibus laicis erigere Altare, ibique Sacrosanctum Missae 
Sacrificium celebrare, seu celebrari facere, huiusmodi prohibitio intelligenda 
non sit de domibus etiam laicis, in quibus ipsi Episcopi forte occasione 
Visitationis, vel ltineris hospitio excipiantur, ut nec etiam quando Episcopi 
in casibus a iure permissis, vel de speciali Sedis Apostolicae licentia absen- 
tes a Domo propria ordinariae habitationis, moram idcirco faciant in aliena 
domo per modum similis habitationis: his enim casibus licita iis erit erectio 
Altaris ad effectum praedictae celebrationis, non secus, ac in Domo propriae 
ordinariae habitationis. 

S 25. Praecipimus quoque accurate attendi, ac adimpleri quaecumque 
alia praescribuntur in eiusdem Generalis Synodi Sess. 25 de Regularibus, 
et Monialibus. Cumque in cap. 25 amplissime derogetur omnibus contra- 
riis privilegiis sub quibuscumque formulis verborum conceptis, ac Mare 
magnum appellatis, etiam in fundatione obtentis, necnon Constitutionibus, 
et Regulis etiam iuratis, atque etiam consuetudinibus vel praescriptionibus, 
etiam immemorabilibus: sciant omnes derogationem huiusmodi non ad ea 
tantum referri, quae in praedicto capite continentur, sed etiam ad alia, 
quae in singulis superioribus capitibus eiusdem Sessionis constituta sunt. 

8 29. Enixe denique, et ex intimo Paterni cordis Nostri sensu omnes e 
religiosissima Hispanica Natione monemus, ut memores sint teneri se exacte, 
firmiter, et cum effectu observare etiam omnia, et singula in caeteris omni- 
bus eiusdem Tridetini Concilii Decretis sancita. Et ne eorum executio post- 
hac ullo modo impediatur, aut retardetur, decernimus, et declaramus nullum 

pro impedienda, aut suspendenda executione Conciliarium sanctionum eius- 
modi, aut Decretorum, quae ab Ordinariis edita fuerint pro executione pari- 
ter eorum, quae in ipso Concilio statuta sunt, suffragari posse, ac debere 
contrarium privilegium, quod ante praedicti Concilii promulgationem a Sede 
Apostolica obtentum fuerit, nisi etiam post ipsum Concilium fuerit in forma 
specifica ab eadem Apostolica Sede confirmatum, vel noviter concessum, 
itemque obstare non posse ullum statutum, vel concordiam, quae a praedicta 
Apostolica Sede specialiter confirmata non sit, neque quemcumque longae- 
vum non usum, aut contrariam consuetudinem, vel praescriptionem etiam 
centenariam, vel immemorabilem, nisi forsan praefatae consuetudinis, aut 
praescriptionis materia capax sit, et insuper consuetudo, aut praescriptio 
immemorabilis probata iam sit, et admissa a competenti Iudice per tres sen- 
tentias conformes, vel per unam, quae in iudicatum transierit, nec demum 
quamcumque appellationem, sive inhibitionem etiam temporariam; reser- 
vato dumtaxat recursu in devolutivo ad memoratam Congregationem Cardi- 
nalium eiusdem Concilii Interpretum; quibus etiam tanquam Executoribus 
praesentium nostrarum Literarum, non solum committimus, et mandamus, 
ut eas, ipsarumque Decreta, et Ordinationes omnes perpetuo, et inviolabi- 
liter observari faciant cum eadem potestate, quae iisdem Cardinalibus a 
Sede Apostolica tributa est pro executione Decretorum memorati Concilii, 
sed etiam privative facultatem impertimur, quandocumque opus fuerit, inter- 
pretandi, explicandi, ac declarandi eamdem Nostram Constitutionem, omnes- 
que, et singulas Ordinationes in ea contentas (exceptis his, quae ad Caere- 
moniale Episcoporum, et Rituale Romanum, et Rubricas Missalis, et Breviarii 
pertinent) quatenus illis dubietas aliqua, aut difficultas emerserit; non retar- 
data tamen interim illarum executione, adeo ut ante huitismodi executionem 
nec ullus recursus ad eamdem Congregationem Cardinalium, nec ulla super 
quovis dubio consultatio promoveri possit. Decretis vero, et declarationibus a 
praedicta Congregatione faciendis, postquam nostra, aut Romani Pontificis 
pro tempore existentis approbatio accesserit, statim quaecumque reclamatio, 
aut consultatio omnino cessare, perpetuumque silentium desuper impositum 
censeri debeat. 

S 30. Decernentes, etc. 
[Bull. Rom., tom. 11, p. 258-264]. 

Benedictus XIII, const. Omnium saluti, 20 aug. 1724. 


Omnium saluti paterna charitate intenti, Sacra interdum loca Spiritua- 
libus Indulgentiarum muneribus decoramus, ut inde fidelium Defunctorum 
animae Domini Nostri lesu Christi, eiusque Sanctorum suffragia meritorum 
consequi, et illis adiutae ex Purgatorii poenis ad aeternam salutem per Dei 
misericordiam perduci valeant. Volentes igitur omnes, et singulas Patriar- 
chales, Metropolitanas, et Cathedrales totius Orbis Catholici Ecclesias, in 

quibus Altare Privilegiatum quotidianum perpetuum forsan non reperitur 
concessum, et in eis Altare per Patriarchas, Archiepiscopos, et Episcopos 
respective locorum gratiam, et Communionem Sedis Apostolicae habentes 
semel tantum designandum, hoc speciali dono illustrare, auctoritate Nobis 
a Domino tradita, ac de Omnipotentis Dei misericordia, et Beatorum Petri, 
et Pauli Apostolorum eius auctoritate confisi, ut quandocumque Sacerdos 
aliquis Saecularis, vel cuiusvis Ordinis, Congregationis, seu Instituti Regularis 
Missam Defunctorum pro anima cuiuscumque Christifidelis, quae Deo in Cha- 
ritate coniuncta ab hac luce migraverit ad praedictum Altare celebrabit, Anima 
ipsa de thesauro Ecclesiae per modum suffragii Indulgentiam consequatur : ita 
ut eiusdem Domini Nostri lesu Christi, ac Beatissimae Virginis Mariae, Sancto- 
rumque omnium meritis sibi suffragantibus a Purgatorii poenis liberetur, 
SonsSsietue et indulgemus. Praesentibus perpetuis futuris temporibus vali- 
turis. 

[Bull. Rom., tom. 11, p. 333]. 

Benedictus XIII, const. Romani Pontificis, 7 sept. 1724. 


Romani Pontificis circumspecta vigilantia ea, quae certis etiam, et rationa- 
bilibus ex causis a Praedecessoribus suis olim provide sancita fuerunt, ubi 
dissidiis, et contentionibus, praesertim inter eos, qui sublimi Cardinalatus 
dignitate in Sancta Dei Ecclesia praefulgent, aliisque insuper gravioribus 
malis occasionem tribuere dignoscuntur, ipsa rerum experientia suadente, 
nonnunquam moderatur, ac immutat, et ad aequitatis, ac iustitiae normam 
redigit, ut sublatis e medio litium, malorumque seminibus, fraterna charitas, 
atque concordia, quam inter eosdem Cardinales maxime vigere decet, invio- 
lata servetur, et publico simul bono consultum sit; eumque in finem Apo- 
stolicae auctoritatis, et providentiae partes libenter interponit, prout matura 
deliberatione praehabita in Domino conspicit salubriter expedire. 

8 1. Dudum siquidem a fel. rec. Paulo Papa IV Praedecessore nostro 
emanavit constitutio tenoris sequentis, videlicet: Paulus Episcopus Servus 
Servorum Dei. Ad perpetuam rei memoriam. Cum venerabiles, etc. 

Omittitur Constitutio, quia eam habes supra, in N. 89. 

8 2. Postmodum, anno scilicet 1719, occasione obitus bo. mem. Nicolai 
S. R. E. Cardinalis Acciajoli Episcopi, dum viveret, Ostiensis, et Veliternen- 
sis, Sacrique Venerabilium Fratrum nostrorum eiusdem S. R. E. Cardinalium 
Collegii Decani dubitatio emersit, an praedicta Constitutione adversus Car- 
dinales a Curia Romana. absentes. lata comprehenderentur, vel potius exclu- 
derentur Cardinales promotione antiquiores, qui eveniente Decanatus eius- 
dem Sacri Collegii vacatione a. praefata Curia quidem abessent, sed apud 
illas Metropolitanas, seu Cathedrales Ecclesias residerent, quibus eos una 
cum aliqua ex iis Cathedralibus Ecclesiis Suburbicariis, quae ipsis Cardina- 
libus antiquioribus pro suis titulis, seu denominationibus assignari solent, 

praeesse contingeret. Cumque eiusmodi dubitatio nullis antea S. Sedis defi- 
cientibus! discussa, ac dirempta esse videretur, rec. mem. Clemens Papa XI 
Praedecessor itidem noster eam expendendam, librandamque committere 
decreverat, sive Dilectis Filiis Rotae Romanae Auditoribus, sive aliis eiusdem 
Curiae Praesulibus integritate, doctrinaque praestantibus quorum audita sen- 
tentia id, quod rationi, et aequitati consentaneum illi visum fuisset, statuere 
posset. Verum dum in ea deliberatione versaretur, Nos, quos potissimum, 
tamquam eo tempore Sanctae Romanae Ecclesiae Cardinalem Episcopum 
Portuensem, et Archiepiscopum Beneventanum, caeterisque Collegis promo- 
tione priores (memorata Pauli IV Constitutione seposita) tam ad Decanatus 
dignitatem, quam ad praefatas Ostiensem, et Veliternensem Ecclesias, anti- 
quitatis iura vocabant, animo reputantes rem hanc absque aliqua contentione 
transigi minime posse, probeque memores verborum Apostoli Timotheum 
suum admonentis: Servum Dei non oportet litigare, firmiter constituimus 
super istiusmodi negotio a quavis concertatione, seu litis specie prorsus 
abstinere; adeoque datis primum ad eumdem Praedecessorem nostrum literis 
ex suburbano secessu S. Pastoris, et mox etiam apertis verbis illi coram expli- 
cavimus, atque obtestati fuimus, ut quacumque nostri ratione posthabita, 
dignitatem Decanatus Cardinali Episcopo ex residentibus in Romana Curia 
antiquiori deferre vellet, eidemque Ecclesiarum Ostiensis, et Veliternensis 
optionem permitteret, ea tamen adiecta declaratione, ut simili in posterum 
occurrente Decanatus vacatione, salva, et illaesa remanerent iura Cardina- 
lium Episcoporum, qui Cardinalatu quidem essent antiquiores, sed. extra 
"Romanam Curiam in propriis suis Episcopatibus tunc residerent. Attenta 
itaque huiusmodi nostra obtestatione, atque cessione, vacans Sacri Collegii 
Decanatus una cum Ostiensi, et Veliternensi Ecclesiis a memorato Pontifice 
in Consistorio secreto habito die 26 aprilis 1719 bonae mem. Fulvio Sanctae 
Romanae Ecclesiae Cardinali Astallio tunc Episcopo Sabinensi, qui ex Epi- 
scopis Cardinalibus in Curia degentibus antiquior erat, cum speciali tamen 
iurium quorumcumque tam Episcoporum Cardinalium extra Curiam apud 
priores suas Ecclesias residentium, quam aliorum Episcoporum Cardinalium 
in eadem Curia commorantium, praeservatione delatus fuit. 

8 3. Deinde vero cum praefatus Cardinalis Astallius Decanus, inscruta- 
bili Divinae providentiae dispositione, ab huiusmodi? omnium opinione cele- 
rius decessisset, et alia non absimilis controversia inter Venerabiles Fratres 
Nostros bonae mem. Cardinalem Sebastianum Antonium Tanarium tunc Epi- 
scopum Tusculanum, et Cardinalem Franciscum Iudicem, tunc pariter Epi- 
scopum Praenestinum in Romana Curia praesentes (Nobis omnino silentibus, 
et a quacumque petitione prorsus abstinentibus) excitata fuisset, memoratus 
Clemens Praedecessor septem eiusdem Curiae Praesules doctrina, et integri- 
tate praestantes deputavit, illisque commisit, ut probe, ac mature perpensis 
rationum momentis, qui hinc inde afferri poterant, et de quibus eos plene 
instrui curavit, suum circa verum sensum antedictae Constitutionis Pauli IV 


! Forte legendum: decisionibus. 

iudicium proferrent, quod postea in hunc, qui sequitur, modum protulerunt: 
Diz 28 Februarii 1721. Habita fuit Congregatio Particularis in Mansionibus 
R. P. D. Auditoris Sanctissimi super Causa Decanatus Sacri Collegii Cardi- 
nalium, cui interfuerunt RR. PP. DD. Petra, Marafuschus Auditor Sanctis- 
simi, Lancetía, Cerreus, Herrera, Ansideus, et Lambertinus eiusdem Particu- 
laris Congregationis Secretarius. Omnesque unanimiter responderunt: Consu- 
lendum esse. Sanctissimo, quod declarare dignetur Decanatum | Sacri. Collegii 
Cardinalium devenisse vigore Bullae quintae san. mem. Pauli IV ad. Eminen- 
tissimum D. Card. Tanarium, uti Episcopum | Cardinalem. antiquiorem | in 
Curia praesentem tempore. vacationis dicti Decanatus sequutae per obitum 
Card. Fulvii Astallii, exclusis Episcopis Cardinalibus antiquioribus extra 
Curiam tempore dictae vacationis commorantibus, non ex publica causa, et 
destinatione Romani Pontificis, etiamsi residerent in Ecclesiis, quarum admi- 
nistrationem ex dispensatione Apostolica retinent, et ita servandum esse per- 
petuis futuris vacationibus. Quoad aliam vero controversiam inter EE. DD. 
Cardinalem Tanarium antiquiorem in. Episcopatu, et iuniorem in Cardinalatu, 
et Cardinalem Iudicem iuniorem in Episcopatu, sed antiquiorem in Cardina- 
latu, causa non fuit proposita, attenta cessione suo iuri facta ab eodem Car- 
dinali Iudice, Dominique unanimiter dixerunt consulendum esse Sanctissimo, 
quod declarare dignetur ex huiusmodi cessione nullum in futuris Decanatus 
vacationibus censeri irrogatum fuisse praeiudicium Cardinalibus similia iura 
foventibus. Factaque eadem die per me infrascriptum Secretarium de praemissis 
Sanctissimo Domino Nostro relatione, Sanctitas Sua Congregationis senten- 
tiam quoad utramque partem benigne approbavit, et. perpetuis futuris tempo- 
ribus observari mandavit. Prosper de Lambertinis Secretarius. Idem vero Cle- 
mens Praedecessor non modo antedictorum Praesulum votum, seu consilium, 
ut praefertur, benigne probavit, perpetuisque futuris temporibus observari 
mandavit, verum etiam illud in Consistorio Secreto subinde, nempe die 
3 martii 1721, habito palam recitari, et inter Acta eiusdem Consistorii ad 
perpetuam rei memoriam asservari, atque custodiri praecepit. 

8 4. Cum autem, seclusa Paulina Constitutione, maxime aequum, et 
rationi consonum videatur, ut Cardinales Episcopi antiquiores praefati, quam- 
vis tempore vacationis Decanatus Sacri Collegii a Romana Curia absint, et 
apud priores sibi commissas Ecclesias personaliter resideant, ad eundem 
Decanatum assequendum admitti debeant: tum quia ipsi re vera a Curia 
non absunt ex voluntate sua, sed ex formali necessitate, cum ex divinarum, 
canonicarumque Sanctionum, et Concilii potissimum Tridentini praescripto, ! 
apud priores Ecclesias iugiter residere cogantur; quin etiam ab eis disce. 
dere absque Sedis Apostolicae licentia non possint, nec ab hoc apud ipsas 
residendi onere exempti sint, quamvis in Urbe, vel in Ecclesiis suburbica- 
riis, qui illis in titulum sunt assignatae, commorari vellent, quemadmodum 
expresse sub gravissimis poenis cavetur peculiari Constitutione piae mem, 
Urbani Papae VIII, Praedecessoris pariter nostri cuius tenor est, qui sequitur, 

videlicet. Urbanus Papa VIII. Ad perpetuam rei memoriam. Sancta Synodus 
Tridentina, etc. 

Omilttitur Constitutio, quia eam habes supra, in N. 215. 

8 5. Tum etiam quia, si iuxta Paulinam Constitutionem a Decanatu non 
repellitur Episcopus Cardinalis antiquior ex causa publica absens, et extra 
Curiam per Romanum Pontificem destinatus: ob eamdem quoque rationem 
repelli non debere videtur Episcopus Cardinalis antiquior, qui apud priorem 
Ecclesiam residet. Is enim vere a Romana Curia abesse dicitur ex causa 
publica, publicam scilicet particularis Ecclesiae, cui praeest, utilitatem, in 
qua publicum quoque universalis Ecclesiae commodum continetur, respi- 
ciente. Praeterea negari non potest, quin ipse extra Curiam per Romanum 
Pontificem fuerit destinatus, dum idem Romanus Pontifex non modo illi 
prioris Ecclesiae regimen destinavit, sed etiam, ut commissam sibi Pastoralis 
solicitudinis partem cumulatius expleret, eum ad iugiter residendum apud 
Ecclesiam sibi destinatam, sub gravissimis in praeinserta potissimum Urbani 
Praedecessoris Constitutione sancitis poenis, compulit, et obstrinxit. Accedit 
praemissis, quod ab eiusmodi exclusione Episcoporum Cardinalium antiquio- 
rum extra Romanam Curiam in prioribus Ecclesiis residentium maximum 
illud promanat absurdum, quod alienae mortis detestabile votum ingeritur; 
nam, sicut accepimus, et Nobis etiam ipsis evenisse non diffitemur, statim 
ac Cardinalis Sacri Collegii Decanus gravi, et periculoso morbo laborat, 
illico Episcopus Cardinalis antiquior absens, qui ipsi in Decanatu successu- 
rus est, amicorum literis ad Urbem quantocius repetendum  incitatur, ut 
tempore obitus eiusdem Cardinalis Decani in Romana Curia praesens sit, 
adeoque ad eum ex Paulinae Constitutionis praescripto Decanatus deferatur. 
Unde non sine gravi bonorum offensione, et Ecclesiasticae disciplinae detri- 
mento, in Urbe conspicitur Episcopus Cardinalis antiquior, in Decanatu 
proxime successurus, qui Cardinalis Decani aegrotantis mortem expectat, ut 
ad ipsum Dignitas vacatura deveniat: contra saluberrimum Lateranensis Con- 
cilii monitum relatum in cap. 2 de concessione Praebendae, cuius verba 
sunt: ze desiderare quis mortem proximi videatur, in cuius locum, et Benefi- 
cium se crediderit successurum. Cum enim in ipsis etiam legibus Gentilium 
inveniatur inhibitum, turpe est, et. divini plenum animadversione iudicii, si 
locum in Ecclesia Dei futurae successionis expectatio habeat, quam ipsi etiam 
Gentiles condemnare curarunt. 

S 6. Nos itaque, qui deinde praedictum Sacri Collegii Cardinalium De- 
canatum absque ulla contentione obtinuimus ob illius vacationem retroactis 
mensibus secutam per obitum memorati Cardinalis Tanarii Decani, dum in 
Romana Curia praesentes essemus, et in Conclavi ubi, Divina sic disponente 
clementia, ad summi Apostolatus fastigium evecti fuimus, reperiremur: prae- 
missis omnibus, quantum cum Domino possumus, occurrere, et obviare, ac 
alias desuper opportune providere volentes: Motu proprio, et ex certa scientia, 
ac matura deliberatione Nostris, deque Apostolicae potestatis plenitudine, 
praefatis, aliisque iustis, et rationabilibus causis animum nostrum moventi- 
bus adducti, hac nostra perpetuo valitura Constitutione sancimus, atque 
decernimus, quod Episcopus Cardinalis antiquior, qui una cum aliqua ex 

Cathedralibus Suburbicariis praefatis in Titulum Cardinalibus antiquioribus 
assignari solitis retinebit Cathedralem, seu Metropolitanam Ecclesiam in admi- 
nistrationem, dummodo tamen apud ipsam secundo dictam Ecclesiam perso- 
naliter resideat tempore vacationis Decanatus eiusdem Sacri Collegii, de 
caetero ad ipsum Decanatum admitti debeat, et admittatur, perinde ac si 
occurrente illius vacatione in Romana Curia praesens fuisset, ita ut absentia 
ab Urbe ad praemissum effectum ei nullatenus obesse possit. Quin etiam 
volumus, et declaramus ipsum Decanatum ad praedictum Episcopum Cardi- 
nalem antiquiorem absentem, et apud priorem Ecclesiam, ut praefertur, actu 
residentem ipso iure devenire debere eo prorsus modo, quo in Paulina Con- 
stitutione ad Episcopum Cardinalem antiquiorem in Curia praesentem, aut 
ex causa publica absentem, et extra Curiam per Romanum Pontificem desti- 
natum devenire debere decernitur, ita quod inter eos nullum amplius discri- 
men, seu differentia constituatur; ac ita perpetuis futuris temporibus servari 
praecipimus, et mandamus. 

S 7. Praeterea expedire censentes, ut e medio tollatur, ac penitus extin- 
guatur alia pariter controversia alias, sicut praemittitur, excitata, et non defi- 
nita, utrum scilicet in assecutione saepe memorati Decanatus Cardinalis anti- 
quior in Episcopatu Suburbicario, et iunior in Cardinalatu, praeferendus sit 
Cardinali iuniori in Episcopatu, sed antiquiori in Cardinalatu, vel e contra: 
Motu, scientia, et potestatis plenitudine similibus, praelationem deberi Car- 
dinali antiquiori in Episcopatu, licet sit iunior in Cardinalatu, decernimus, 
et declaramus, ac ita deinceps in occurentibus Decanatus vacationibus per- 
petuo servari volumus, et mandamus. 

S8 8. Quoniam vero ab antiquo tempore, ac praesertim ab edita Paulina 
Constitutione usque ad praesentem diem, Cardinalis Sacri Collegii Decanus 
Ostiensis, et Veliternensis Ecclesiarum invicem perpetuo canonice unitarum 
Episcopatum semper obtinuit, adeoque sive ex praesumpta earum cum Deca- 
natu unione, sive alio titulo, speciale ius ad ipsum favere videtur, in quo 
mentis, ac intentionis nostrae non est, ut eidem Cardinali Decano praeiu- 
dicium aliquod inferatur; contingere autem facile potest, quod Episcopus 
Cardinalis antiquior a Romana Curia absens, et apud suam priorem Eccle- 
siam residens, ad quem Decanatus ex praemissis in posterum deveniet, ad 
Urbem celeriter accedere, et primo Consistorio, in quo memoratum Ostien- 
sem, et Veliternensem Episcopatum optare deberet, praesens interesse nequeat: 
Motu, et potestatis plenitudine paribus, optionem praedictarum Ostiensis, et 
Veliternensis Ecclesiarum Cardinali, qui pro tempore fuerit eiusdem Sacri 
Collegii Decanus, specialiter reservamus, ac reservatam esse volumus, et 
declaramus, ita ut earumdem Ecclesiarum Episcopatum nemo alius optare 
unquam possit, sed ad Cardinalem Decanum praedictum privative quoad 
alios quoscumque perpetuis futuris temporibus eiusmodi optio pertineat, ac 
pertinere debeat. Volumus tamen, atque decernimus, quod idem Episcopus 
Cardinalis antiquior a Curia absens, et apud priorem Ecclesiam, ut praefer- 
tur, residens, postquam ad eum Sacri Collegii Decanatus devenerit, quanto- 
citius poterit, ad Urbem se conferre, Summoque Pontifici in Consistorio, ut 
moris est, pro optione earumdem Ostiensis, et Veliternensis Ecclesiarum sup- 

plicare teneatur. Quod si notoria aegritudine fuerit impeditus, vel ob aliam 
iustam, aut gravem causam a Romano Pontifice pro tempore existente pro- 
bandam ad Urbem venire nequiverit: Motu, scientia, ac potestatis plenitudine 
paribus, eidem Cardinali Decano, ut in praenarratis casibus per suum legi- 
timum Procuratorem antedictas Ostiensem, et Veliternensem Ecclesias optare, 
et vigore optionis huiusmodi eas assequi libere, et licite possit, et valeat, non 
secus, ac si ipse praesens personaliter illas optasset, licentiam, et facultatem 
in Domino concedimus, et impertimur. 

S 9. Decernentes, etc. 

[Bull. Rom., tom. 11, p. 341-347]. 


283. 


Benedictus XIII, const. [n supremo, 23 sept. 1724- 


In Supremo Militantis Ecclesiae Solio per ineffabilem Divinae sapien- 
tiae, atque bonitatis abundantiam, nullo licet meritorum nostrorum suffragio 
constituti, ea, quae a Romanis Pontificibus Praedecessoribus Nostris ad Eccle- 
siasticam disciplinam sartam, tectamque tuendam, et ubi collapsa est instauran- 
dam provide disposita esse noscuntur, Apostolici muniminis nostri patrocinio 
libenter constabilimus, novisque praesidiis, ut exactius serventur, corrobora- 
mus, sicut ad Omnipotentis Dei gloriam, Ecclesiae decus, specialemque Chri- 
stifidelium aedificationem expedire in Domino arbitramur. Alias siquidem 
emanarunt a fel. rec. PP. Innocentio XIII Praedecessore Nostro literae teno- 
ris, qui sequitur, videlicet: 

8 1. Innocentius Papa XIII « Ad perpetuam rei memoriam. Apostolici 
ministerii, quod Nobis, licet immerentibus, imposuit superni dispositio Con- 
silii, ratio praecipue exigit, ut Ecclesiasticae disciplinae in iis, qui in sortem 
Domini vocati sunt, aut servandae, aut ubi opus fuerit, restaurandae, iuxta 
Sacrorum Canonum instituta, et Sanctissimas Ecclesiae leges, et ordinationes 
omni studio advigilemus; post enim primi Parentis lapsum semper ad infe- 
riora nos deprimit humanae mortalitatis infirmitas, et carnis fragilitate obser- 
vantiae rigor paulatim relaxatur; unde, et de mundano pulvere religiosa 
etiam corda sordescere, et in ipso Agro Domini spinas, ac tribulos identidem 
germinare quotidiana experientia edocemur; quod si noxia inde evellantur, 
et utilia plantentur, dubitandum non est, quin uberior, benedicente Domino, 
electi sanctorum operum frumenti messis exurgat, omnisque Populus in via 
Domini, praelucente Clero, feliciter progrediatur. Cum itaque Dilectus Filius 
Noster Ludovicus Sanctae Romanae Ecclesiae Cardinalis Belluga, et Muncada 
nuncupatus, Ecclesiae Carthaginen. ex concessione, et dispensatione Aposto- 
lica Praesul, in ipsis Pontificatus Nostri primordiis, Nobis exposuisset non- 
nulla Ecclesiasticae disciplinae rationibus, ac saluberrimis Sacri Oecumenici 
Concilii Tridentini Decretis haudquaquam consentanea sensim in diversis 
inclytae Nationis Hispanicae locis obrepsisse, iisque, ut opportunum reme- 

dium adhiberetur a Nobis, quibus est commissa plenitudo solicitudinis, nedum 
ipse Ludovicus Cardinalis, et Praesul, sed et alii Ven. Fratres Archiepiscopi, 
et Episcopi Regnorum Hispaniarum humiliter postulassent; eorumque enixis 
precibus sua etiam studia, ac vota Charissimus in Christo Filius Noster Phi- 
lippus Hispaniarum Rex Catholicus pro eius singulari pietate et eximio Chri- 
stianae Religionis zelo, datis hac de re ad Nos pluribus literis coniunxis- 
set: Nos Congregationi particulari nonnullorum ex Venerabilibus Fratribus 
Nostris eiusdem Sanctae Romanae Ecclesiae Cardinalibus Concilii Triden- 
tini Interpretibus a Nobis deputatorum rem omnem sedulo examinandam 
demandavimus. Id autem cum ab ipsa Congregatione Cardinalium ea, qua 
par erat, maturitate praestitum, illiusque sententia ad Nos per eiusdem Con- 
gregationis Secretarium relata fuerit, de memoratorum Cardinalium consilio, 
congruum, et opportunum duximus ea, quae infra sequuntur, ad Omnipo- 
tentis Dei gloriam, Ecclesiae utilitatem, veteris disciplinae instaurationem, et 
spiritualem Regnorum Hispaniarum aedificationem, hac nostra perpetuo vali. 
tura Constitutione statuere, decernere, et declarare. 

S 2. Primum igitur, cum a Patribus memorati Concilii Tridentini, Divino 
afflante spiritu, sapientissime animadversum fuerit,! quantum Christiane Rei- 
publicae intersit accuratum haberi delectum circa eos, quibus sacra mini- 
steria committenda sunt, et in quorum vitam caeteri fideles iugiter oculos 
coniicientes sumpturi inde sunt exemplum, quod imitentur, proptereaque 
provide ab iisdem Patribus cautum fuerit Ecclesiasticae Militiae per primam 
Tonsuram adscribendos nonnisi illos esse, qui probabilem praebeant coniec- 
turam, se non saecularis iudicii declinandi consilio, sed sincero animo prae- 
standi fidelem cultum, ac servitium Deo, hoc vitae genus elegisse: volumus, 
ut pro tutori ipsius Conciliaris sanctionis executione ab omnibus Regnorum 
Hispaniarum huiusmodi Archiepiscopis, et Episcopis, non alii ad primam 
Tonsuram in posterum admittantur, quam quibus Ecclesiasticum aliquod 
Beneficium statim conferendum sit, aut quos constiterit literarum studio 
operam sic dare, ut quasi in via ad Ordines, tum minores, tum etiam deinde 
maiores suscipiendos versari videantur; vel demum quos viderint expedire 
alicuius Ecclesiae servitio, vel ministerio deputari. Et tam in his, qui ad 
primam Tonsuram, quam in aliis, qui promoveri ad Ordines etiam minores 
optaverint, omnino servetur pariter regula ab eodem Concilio Tridentino 
tradita:? nimirum, ut nullus ordinetur, qui iudicio sui Episcopi non sit utilis, 
aut necessarius suis Ecclesiis, quique illi Ecclesiae, aut pio loco, pro cuius 
utilitate, aut necessitate assumitur, non adscribatur, ubi re ipsa functiones 
muneri suo consentaneas exerceat. Quod si qui modo reperiantur, vel Cle- 
ricali Tonsura iam initiati, vel ad Ordines sive minores, sive maiores iam 
promoti, qui nulli certae Ecclesiae, vel loco pio adscripti fuerint, Episcopi 
adscriptionem huiusmodi, vel a se ipis, vel a Praedecessoribus suis omis- 
sam, statim suppleant, non minus quoad omnes in maioribus Ordinibus, 
etiam Presbyteratus, constitutos, quam quoad eos, qui vel sola prima Ton- 

sura, vel minoribus Ordinibus initiati, Beneficium tamen Ecclesiasticum pos- 
sident. Ex reliquis autem, ut praefertur, vel sola prima Tonsura insignitis, 
vel in minoribus Ordinibus constitutis, seu Beneficio carentibus, nonnisi eos 
adscribant, quos Ecclesiis suis utiles, vel necessarios esse iudicaverint. Cae- 
terum antedictae adscriptionis executionem differri posse per aliquod tem- 
poris spatium, quod ipsis Episcopis conveniens videbitur, permittimus quoad 
eos, qui a Dioecesi, in qua Tonsuram, vel Ordines susceperunt, causa edi- 
scendi literarum scientias in aliqua publica Universitate, vel Gymnasio, sive 
ex alia rationabili causa a suo Episcopo approbata, vel approbanda, absen- 
tes reperiantur. 

.$ 3. Cum autem Clerici, qui in Episcopalibus Seminariis educantur, ut 
commodius ad literarum sacrarumque rerum studium operam conferre, aliis- 
que a Concilio Tridentino praescriptis addiscendis magis assidue incumbere 
possint, teneantur iuxta eiusdem Concilii Decretum diebus tantum festis 
Cathedrali, aliisve loci Ecclesiis inservire: ! hanc quidem servitii per eos obeundi 
rationem servari in omnibus Hispaniarum Dioecesibus, necnon ipsos gene- 
ralibus dumtaxat totius Cleri supplicationibus, sive Processionibus interesse 
volumus, et mandamus, sublata quacumque maioris servitii consuetudine, 
etiam immemorabili, postpositaque etiam quacumque apellatione, aut inhi- 
bitione. Si quod autem Seminarium reperiatur, in cuius fundatione aliter cau- 
tum esset ob adiectam gravioris servitii legem ab illo, qui Seminarium ipsum 
fundaverit, seu dotaverit, vel ei piam aliquam largitionem contulerit: Episcopi 
ad Nos, et pro tempore existentem Romanum Pontificem id referant, ut desu- 
per opportune providere valeant. 

S 4. Praeterea, cum maxime deceat eos, qui propius ad sacratissima 
Mysteria accessuri sunt, ultra caetera requisita, congruenti etiam pollere scien- 
tia, qua praediti viam salutis indicare aliis Christifidelibus possint: Episcopi 
nonnisi eos ex Clero tam saeculari, quam regulari ad sacros Ordines admit- 
tant, quos ob scientiam, aliasque qualitates eo gradu vere dignos per dili- 
gentem inquisitionem compererint, adeo ut satis non sit illos, qui promoveri 
ad Ordines praedictos optant, linguam latinam intelligere, Catechismo instru- 
ctos esse, atque apte respondere quaesitis circa Ordinem suscipiendum sibi 
in examine propositis. Qui vero ad Presbyteratum erunt assumendi, idonei 
prius per accuratum similiter examen comprobentur ad ministranda Sacra- 
menta, et ad Populum docendum ea, quae scire omnibus necessarium est 
ad salutem; quod quidem ut recte praestari possit eosdem Episcopos in 
Domino hortamur, ut quantum fieri potest, eos tantum ad Sacerdotium assu- 
mant, qui saltem Theologiae moralis competenter periti sint. Quod si domi- 
cilium in una Dioecesi habentes, Beneficium vero in altera, ordinari ad eius- 
dem Benetficii titulum optaverint ab Episcopo, in cuius Dioecesi Beneficium 
huiusmodi situm est, Episcopus domicilii debeat eos, si in suam Dioecesim 
reversuri sunt, super scientia, vel idoneitate examinare ante concessionem 
Literarum Testimonialium super eorum natalibus, aetate, moribus, et vita iuxta 
Constitutionem fel. rec. Innocentii Papae XII Praedecessoris Nostri, quae 

incipit Speculatores! obtinendarum: addito quoque compertae idoneitatis testi- 
monio in iisdem literis: haeque concedi nullatenus debeant, si antedicto exa- 
mine tanquam habiles approbati non fuerint, iisque iuxta praemissam for- 
mam non impetratis, minime possint ab alio Episcopo, cui etiam ratione 
obtenti Beneficii subiecti sint, ad Ordines promoveri, sique secus fiat, Ordi- 
nans quidem: a collatione Ordinum per annum, Ordinatus vero a suscepto- 
rum Ordinum executione, quandiu proprio Ordinario videbitur expedire, eo 
ipso suspensus sit, aliisque insuper gravioribus poenis pro modo culpae, 
Nostro, et pro tempore existentis Romani Pontificis arbitrio infligendis uter- 
que subiaceat. 

8 5. Cumque etiam iuxta memoratam Innocentii Praedecessoris Con- 
stitutionem ratione, ac titulo Beneficii in aliena Dioecesi obtenti non aliter 
liceat Ordines ab Episcopo eiusdem Dioecesis suscipere, quam si Beneficium 
praedictum sit eius redditus, ut ad congruam vitae sustentationem, detractis 
oneribus, per se suíficiat; declaramus, sufficientiam huiusmodi praefinien- 
dam esse, non iuxta Taxam Synodalem, sive morem pro promovendis ad 
sacros Ordines vigentem in loco praedicti Beneficii (nisi tamen illud con- 
tinuam, et praecisam residentiam requirat), sed iuxta Taxam, vel, ea deti- 
ciente, iuxta morem in alio loco domicilii vigentem. 

8 6. Porro ad sartam, tectamque servandam Ecclesiasticam disciplinam 
non minus momenti habet, quod Clericali militiae nomen dare non permit- 
tatur iis, qui haud satis idonei sint, quam quod eidem militiae iam adscripti 
laudabilem vivendi rationem sectentur, eamque morum exhibeant innocen- 
tiam, quae sanctitati suscepti Instituti respondeat, multoque magis, quod 
abstineant iis, quae a Sacris Canonibus iure meritoque vetita sunt, uti pror- 
sus indigna hominibus Tabernaculum Domini inhabitantibus, et venerando 
Altaris ministerio dedicatis. Statuimus propterea, atque decernimus, quod, si 
qui sunt Clerici, aut prima Tonsura, aut Ordinibus minoribus initiati, nul- 
lumque Ecclesiasticum Beneficium possidentes, qui, neglectis Concilii Tri- 
dentini Decretis,? habitum Clericalem, ac Tonsuram non deferant, vel si etiam 
deferant, non tamen certae Ecclesiae, aut loco pio, cui ex mandato Episcopi 
adscripti fuerint, inserviant, sive in Seminario Ecclesiastico, vel in aliqua 
Schola, aut Universitate de licentia sui Ordinarii non versentur: Episcopi, 
nulla etiam praemissa monitione, eos privilegio Fori privatos declarent, eorum- 
que adscriptionem servitio certae Ecclesiae antea factam deleri iubeant. Sique 
ii meliorem vitae rationem non inierint, aut etiam si alii sint, quos ex pro- 
pria culpa efficiendos idoneos promotioni ad sacros Ordines sperari nequeat, 
iidem Episcopi, servata forma a Sacris Canonibus tradita, ad privationem 
aliorum Clericalium privilegiorum contra ipsos procedant. Ubi vero reperian- 
tur Clerici Capellanias, vel Beneficia, cuiuscumque etiam tenuis redditus, 
obtinentes, quorum improba vita aliis offensionem praebens destruat potius, 
quam aedificet, vel concubinarii, aut foeneratores, vel ebrietati, ludisve alea- 
rum dediti, vel satores rixarum, vel negotiatores, vel arma gestantes, vel 

Clericalem habitum, Tonsuramque non deferentes, vel Ecclesiastica immuni- 
tate in fraudem tributorum, et vectigalium a Laicis non exemptis solvendo- 
rum temere abutentes, vel qui demum similia, aut maiora crimina patran- 
tes, numero magis, quam merito ad Ecclesiam pertinere visi fuerint: Episcopi, 
praemissis tamen necessariis monitionibus, servatisque aliis de iure servan- 
dis, contra ipsos, ad poenas a Romanis Pontificibus Praedecessoribus Nostris, 
et a Sacris Conciliis impositas, et etiam ad privationem Beneficiorum, Capel- 
laniarum, et Ecclesiasticorum Officiorum in omnibus illis casibus, in quibus 
praedicta privatio a Sacris Canonibus imposita est, humanis quibuscumque 
rationibus postpositis procedant, memores seipsos neglectae Subditorum emen- 
dationis condignas, Deo vindice, poenas persoluturos. 

8 7. Sed et cum Personae Ecclesiasticae nunquam satis in obsequiis 
Supremo Numini exhibendis, iisque praestandis, quae eorum statui consen- 
tanea sunt, exerceri valeant, plurimum in Domino commendamus pium 
morem in plerisque Hispaniarum Dioecesibus vigentem, ut Clerici tam in 
minoribus, quam in maioribus Ordinibus constituti, atque etiam Presbyteri, 
tametsi Beneficia, vel Officia Ecclesiastica non habentes superpelliceo induti 
in Ecclesiis, quibus adscripti fuerint, Missae Conventuali cum cantu cele- 
bratae, necnon primis, et secundis Vesperis Officii diebus Dominicis, aliis- 
que festis assistant. Quinimo enixe hortamur, ut Episcopi aliarum Dioece- 
sum, in quibus mos ille institutus hactenus non fuerit, id in posterum servari 
curent in omnibus, ac insuper satagant, ut omnes Ecclesiastici praedicti etiam 
collationibus habendis coram Parochis suis, vel aliis ab Episcopo deputatis 
super casibus conscientiae forum concernentibus, et super ritibus, ac caere- 
moniis sacris intersint. 

8 8. Et quoniam in praedictis Hispaniarum Regnis reperiri intelleximus 
Beneficia, et Capellanias etiam de iurepatronatus, vel Ecclesiasticorum, vel 
Laicorum, nullo tamen certo proventu instructas, vel adeo tenui, ut nec ad 
dimidiam, nec ad tertiam partem congruae pro Clericis ad sacros Ordines 
promovendis necessariae ascendant: malis haud quidem levibus inde erum- 
pentibus occurrere cupientes, statuimus, et mandamus, quod Episcopi ad 
Beneficiorum, et Capellaniarum, quae nullum certum redditum habent, sup- 
pressionem statim deveniant. De aliis vero Beneficiis, et Capellaniis, quarum 
certus annuus fructus ad memoratam saltem tertiam congruae partem non 
ascendit, decernimus nulli in posterum conferendam esse primam Tonsuram 
ratione iuris assequendi aliquod ex dictis Beneficiis, et Capellaniis. Utque 
Patronatuum iura, quantum fieri possit, salva remaneant, liceat Patronis tam 
Ecclesiasticis, quam Laicis ad dicta Beneficia, et Capellanias nominare, non 
tamen veluti ad Beneficia Ecclesiastica requirentia in nominandis primam 
Tonsuram, sed tanquam ad legata pia; et nominati, tametsi primam Tonsu- 
ram non habentes, ea retinere possint uti pia legata cum onere adimplendi 
omnia onera a Fundatoribus iniuncta. 

S 9. Non sine gravi animi nostri dolore etiam accepimus, quod quam- 
quam Tridentina Synodus decreverit! omnes, qui Parochiales, vel alias curam 

animarum annexam habentes Ecclesias quocumque modo obtinent, debere 
diebus saltem Dominicis, et festis solemnibus plebes sibi commissas pro sua, 
et earum capacitate pascere salutaribus verbis, docendo ea, quae Christifideles 
ad salutem scire oportet, ac explicando Divinae Legis praecepta, fideique 
dogmata, puerosque eiusdem fidei rudimentis imbuendo, et brevi, facilique 
sermone vitia denuntiando, quae declinare, et virtutes, quas sectari opor- 
teat; nihilominus nonnulli Parochialium Ecclesiarum Rectores, haec, quae 
suarum partium adeo sunt, praetermittunt, culpam huiusmodi a se amoliti 
nitentes, vel praetextu immemorabilis, sed quidem pravae consuetudinis, vel 
quia haec ab ipsis praestari necesse non videatur, suppetente nimirum copia 
aliorum habentium Sacras Conciones in aliis Ecclesiis, itemque imbuentium 
pueros Mysteriis fidei, vel in scholis, vel in computis. Ne itaque sub inani 
istarum, aliarumque similium excusationum praetextu tanta Christianae Rei- 
publicae pernicies struatur, districte praecipimus singulis Hispaniarum Ar- 
chiepiscopis, et Episcopis, ut omnino efficiant, quod omnes ii, qui anima- 
rum curam gerunt, munia praedicta per seipsos, vel, si legitime impediti 
fuerint, per alios idoneos diligenter exequantur. Si vero aliqui non satis 
habiles ad illa obeunda reperiantur, iidem Archiepiscopi, et Episcopi per 
alios a se deputandos sumptibus Parochorum minus idoneorum opportune 
suppleri curent; et in posterum Beneficia, quibus animarum cura imminet, 
nonnisi vere idoneis ad memorata officia per seipsos adimplenda conferantur. 

8 10. Praeterea, ne Constitutionis Sancti Pii V etiam Praedecessoris 
Nostri,! in qua taxatur congrua fructuum portio Vicariis perpetuis anima- 
rum curam exercentibus assignanda, interpretationem ab eius sententia alie- 
nam fieri contingat: declaramus Constitutionem illam pertinere dumtaxat ad 
Vicarios perpetuos illarum Ecclesiarum Parochialium, quae aliis Ecclesiis, 
Monasteriis, Collegiis, Beneficiis, et Locis Piis unitae sint; necnon portionem 
annuam fructuum, quae ibidem statuitur assignanda ipsis Vicariis in summa 
non maiori, quam centum, nec minori, quam quinquaginta scutorum, intel- 
ligi debere de scutis argenteis iuliorum decem monetae Romanae pro quo- 
libet scuto. Quoties itaque in aliis Parochialibus Ecclesiis, quae, ut praefertur, 
unitae non sint, oportuerit ex aliqua iusta causa provideri per Coadiutores 
Parochorum, aut per Vicarios temporarios, curae erit Episcopis pro data 
sibi a Tridentina Synodo potestate? partem fructuum praedictis Coadiutori- 
bus, aut Vicariis assignandam determinare in ea quantitate, quae pro suo 
prudenti arbitrio, et conscientia conveniens videbitur, ratione videlicet habita 
reddituum, et emolumentorum Ecclesiae Parochialis, in qua deputati fuerint, 
necnon inspectis conditionibus Loci, numero animarum, qualitate laboris, et 
quantitate impensarum, quas commissi officii necessitas postulaverit. Quod 
si Parochi ab Episcopis moniti, congruo iisdem termino praefixo, Coadiu- 
tores, sive Vicarios temporarios, quoties opus fuerit, assumere neglexerint: 
poterunt ipsi Episcopi eos, quos huic muneri idoneos censuerint, auctoritate 
propria deputare cum assignatione antedictae portionis fructuum. Et nihilo- 

minus, ubi etiam praedicti Coadiutores, aut Vicarii temporarii a Parochis 
nominati, vel assumpti fuerint, de eorum idoneitate Episcopis constare per 
examen debeat, antequam ad exercitium admittantur; nec satis sit, quod ad 
confessiones audiendas antea fuerint approbati, nisi aliis etiam qualitatibus 
ad curam animarum recte exercendam opportunis praediti noscantur. Quibus 
si careant, nec Parochi deinde intra alium similem terminum ab Episcopis 
praefigendum alios vere idoneos nominaverint: tunc pariter ad ipsos Epi- 
scopos libere spectet deputatio cum dicta congruae assignatione; nec ulla 
Parochorum contradictio, aut exemptio, aut appellatio, aut cuiuscumque ludi- 
cis inhibitio executionem deputationis, et assignationis certae partis fructuum 
in casibus praemissis suspendere possit, itemque non obstante qualibet con- 
traria consuetudine, etiam immemorabili. 

S 11. Verum, quia non satis animarum curae, et necessitatibus quan- 
doque consultum est per hoc, quod ad obeunda Parochialia munia alii Sacer- 
dotes Parochis adiungantur, sed maiora remedia adhiberi oportet, quoties 
nempe ob locorum distantiam, sive itineris difficultatem Parochiani sine 
magno incommodo pro Sacramentis percipiendis, Divinisque Officiis audien- 
dis accedere ad Ecclesiam Parochialem nequeant, tunc quidem meminerint 
Episcopi licere sibi pro suo arbitrio, invitis eliam Rectoribus vel intra eas- 
dem Parochias destinare Ecclesias, in quibus Sacerdotes Parochorum Coad- 
iutores Sacramenta ministrent, et Divinum cultum exhibeant, vel novas 
Parochias, novasque Parochiales Ecclesias a veteribus distinctas constituere, 
iisque novos Parochos praeficere, assignata ex redditibus ad veterem Paro- 
chialem Ecclesiam quomodocumque pertinentibus convenienti portione ad 
victum eorum, qui, vel tanquam Coadiutores in dictis aliis Ecclesiis depu- 
fati, vel tanquam distincti, et independentes Parochi curam animarum exer- 
cuerint; nulla ad praemissa impedienda suffragante appellatione aut inhibi- 
tione. 

8 12. Cum ex praescripto quoque Tridentinae Synodi! Episcopis is honor 
tribuendus sit, qui eorum dignitati convenit, eisque in Choro, et in. Capi- 
tulo, in Processionibus, et aliis actibus publicis primus locus esse debeat, 
et praecipua omnium rerum agendarum auctoritas; mandamus id religiose, 
ac perpetuo observari in omnibus actibus adeo iustae huiusmodi praeemi- 
nentiae, et auctoritati consentaneis, non obstantibus privilegiis etiam ex fun- 
datione competentibus, consuetudinibus etiam immemorabilibus, sententiis, 
iuramentis, et concordiis, quae suos tantum obligent Auctores. 

S 13. Praeterea, ut claustralis quoque disciplinae vigor illibatus permaneat, 
Pontificiae nostrae solicitudinis partes etiam duximus interponendas. Cum 
itaque experientia compertum fuerit quantum detrimenti illi afferatur, ex quo 
plures ad religiosum habitum admittantur, quam vires reddituum patiantur: 
moderno, ac pro tempore existenti Nostro, et Apostolicae Sedis in iisdem Hispa- 
niarum Regnis Nuncio per praesentes committimus, et mandamus, ut curet, et 
vigilantiam adhibeat, ne contra praescriptum memorati Concilii Tridentini? 

in Monasteria, Conventus, et Domos, tam virorum, quam mulierum, sive 
bona immobilia possideant, sive non possideant, maior numerus recipiatur, 
quam qui, vel ex proventibus propriis ipsorum Monasteriorum, Conventuum, 
aut Domorum, vel ex consuetis eleemosynis, aliisve quibuscumque obven- 
tionibus, in commune tamen conferendis, commode possit sustentari. 

8 14. Quoties vero Regulares ad Ordines erunt promovendi, servetur 
omnino Decretum Congregationis Cardinalium Concilii Tridentini Interpre- 
tum a piae mem. Clemente Papa VIII Praedecessore etiam nostro confirma- 
tum die 15 martii 1596,! quo sancitur non ad alium, quam ad Episcopum 
Dioecesanum literas dimissorias pro eorumdem Ordinum susceptione a suis 
Superioribus esse dirigendas, praeterquam in casu quo Dioecesanus a Dioe- 
cesi abesset, vel Ordinationes non esset habiturus; quo etiam casu in literis 
dimissoriis ad alium Episcopum dirigendis expressa fieri debeat mentio, vel 
de praedicta Episcopi Dioecesani absentia, vel de illa alia causa, videlicet, 
quod Ordinationes non sit habiturus: exceptis tamen quoad praedicta Regu- 
laribus illis, quibus per speciale privilegium a Sede Apostolica post Conci- 
lium Tridentinum fuerit concessum, ut a quolibet Catholico Antistite Ordi- 
nes suscipere possint, super quo indulto nihil per praesentes innovare 
intendimus. Noverint autem Episcopi se debere per semetipsos, secluso aegro- 
tationis casu, Ordines conferre, et sacrorum Ordinum collationem statutis 
a iure temporibus, ac in Cathedrali Ecclesia, vocatis, et adstantibus Cano- 
nicis, publice habendam esse, vel si in alio Dioecesis loco, semper tamen in 
Ecclesia, quantum fieri poterit digniori, et praesente Clero eiusdem loci. Ne 
vero incertitudo, an ipsi Ordinationes sint habituri, nimis grave afferat incom- 
modum promovendis, varia Dioecesis loca inhabitantibus, per mensem ante 
singulis vicibus publico Edicto ab iisdem Episcopis denuntietur, se Ordina- 
tiones esse habituros, adeo ut quoties denuntiatio huiusmodi facta non fuerit, 
inde satis intelligant Regulares, Episcopum Dioecesanum Ordinationes ea vice 
minime esse habiturum, sibique idcirco licitum futurum Ordines ab alio 
Episcopo suscipere cum literis dimissoriis suorum Superiorum ad eum dire- 
ctis, servata in iis forma superius expressa. 

8 15. Episcopi in omnibus mulierum Monasteriis sibi subiectis ordinaria, 
in aliis vero exemptis auctoritate Sedis Apostolicae inconcusse observari 
curent, quae circa Sanctimonialium clausuram, vetitumque in dicta Mona- 
steria ingressum, tam in Decretis Tridentinae Synodi,? quam in Constitutione 
similis memoriae Gregorii Papae XIII etiam Praedecessoris nostri edita Idibus 
Iunii? 1575 provide ordinata sunt. 

8 16. Perpendentes etiam Christianae Reipublicae in primis expedire, ut 
ministerium, ac potestas clavium in remittendis, retinendisque peccatis recte 
exerceatur, declaramus Sacerdotes, tam Saeculares, quam Regulares, qui ab 
Episcopis obtinuerint licentiam audiendi confessiones limitatam, vel quoad 
locum, vel quoad genus personarum, vel quoad tempus, non posse poeni- 

tentiae Sacramentum administrare extra tempus, vel locum, vel genus per- 
sonarum ab ipsis Episcopis praescriptum, quocumque privilegio etiam in vim 
Bullae, quae appellatur Cruciatae Sanctae, competente nullatenus suffraga- 
turo. Cumque idem Innocentius Praedecessor per suas die 19 Aprilis anni 
millesimi septingentesimi expeditas literas! decreverit Sacerdotibus tam Sae- 
cularibus, quam Regularibus non licere confessiones eorum, a quibus ex 
indulto praedictae Bullae Cruciatae ad id electi fuerint, audire, absque prae- 
cedenti approbatione Ordinarii illius loci, in quo ipsi Poenitentes degunt, et 
Confessores eligunt, etiamsi ab Ordinariis aliorum locorum antea approbati 
fuissent, ac etiamsi Poenitentes Ordinariis illis, qui Confessores electos appro- 
bassent, subditi essent; necnon confessiones aliter factas, ac respective exce- 
ptas, nullas fore, irritas, et invalidas, et Confessores ipso iure suspensos 
esse; Nos eamdem Constitutionem approbantes, confirmantes, et innovantes 
declaramus insuper praedictis Sacerdotibus, tam Saecularibus, quam Regu- 
laribus ad confessiones excipiendas, vel ex vi praedictae Bullae Cruciatae, 
vel ex quocumque alio privilegio electis suffragari minime etiam posse, quod 
approbati alias fuerint ab Episcopo illo, qui aliquando fuerit Ordinarius loci, 
in quo confessiones audiendae sint, sed talis tunc temporis amplius non 
existat, vel quia ab humanis excesserit, aut Episcopatui renuntiaverit, vel 
quia ad aliam Ecclesiam auctoritate Apostolica translatus reperiatur, sed 
necessariam omnino esse illius, qui actualiter, et pro tempore Ordinariam 
Iurisdictionem in ea Dioecesi exerceat, approbationem. Haec tamen sufíra- 
getur etiam tacita, eaque adesse censeatur, quousque praecedens licentia, 
sive approbatio duret, et revocata ab eo non fuerit; in quo casu nova, et 
expressa impetranda erit, si illa praecedenter obtenta, vel per temporis adscri- 
pti lapsum expiraverit, vel per posteriorem revocationem sublata fuisset. 

8 17. Meminerint quoque Regulares se excipere non posse confessiones 
Monialium, tametsi eorum regimini, et gubernio subiectae sint, nisi ultra 
licentiam suorum Praelatorum Regularium praecedat examen coram Episcopo 
Dioecesano faciendum, eiusque specialis quoad confessiones dictarum Monia- 
lium approbatio; remota quacumque contraria consuetudine, etiam immemo- 
rabili. Cumque ex eodem Concilio Tridentino? Confessor extraordinarius bis, 
aut ter in anno offerri Monialibus debeat, qui omnium confessiones audiat; 
si in posterum Superiores Regulares quoad Monasteria ipsis subiecta toties 
praedictum extraordinarium Confessorem deputare neglexerint, vel si etiam 
ex proprio eodem Ordine semper deputaverint, nec saltem semel in anno ad 
id munus elegerint Sacerdotem, aut Saecularem, aut Regularem alterius 
diversi Ordinis Professorem: in his casibus Episcopi pro suo arbitrio, et con- 
scientia deputationem huiusmodi facere possint, nec illa quovis titulo, aut 
praetextu a Superioribus Regularibus valeat impediti. 

S 18. Episcopi insuper abusus omnes, qui in Ecclesiis, aut Saecularibus, 
aut Regularibus contra praescriptum Caeremonialis Episcoporum, et Ritualis 
Romani, vel Rubricas Missalis, et Breviarii irrepserint, studeant omnino 

removere. Et, si adversus ea, quae in dicto Caeremoniali statuta sunt, con- 
suetudinem etiam immemorabilem allegari contingat, postquam recognove- 
rint, aut eam non satis probari, aut etiam probatam suffragari, utpote irra- 
tionabilem, de iure non posse: executioni eorum, quae in dicto Caeremoniali 
constituta sunt, diligenter incumbant, nec ulla suspensiva appellatio admittatur. 

8 19. Sedulo pariter curent iidem Episcopi, ut eliminentur abusus, si 
qui forsan, tam quoad Ecclesiasticos Saeculares, quam quoad Regulares indu- 
cti fuerint adversus Concilii: Tridentini Decretum de observandis, et evitan- 
dis in celebratione Missarum Sess. 22, et contra Regulares, si opus fuerit, 
procedant ex Apostolica delegatione in eo Decreto ipsis indulta, postposita 
quacumque appellatione suspensiva, sed solum reservata in devolutivo super 
quocumque dubio, quod excitari contigerit, declaratione Congregationis pro 
tempore existentium Sanctae Romanae Ecclesiae Cardinalium memorati Con- 
cilii Interpretum. 

8 20. Cumque circa Missarum celebrationem in privatis Oratoriis, nec- 
non circa usum Altaris gestatorii a rec. mem. Clemente PP. XI Praedeces- 
sore etiam nostro opportunum Decretum promulgatum fuerit die 15 decem- 
bris anni 1703,! Episcopi dent operam, ut omnia ibidem statuta etiam in 
Regnis Hispaniarum serventur, idemque Decretum in suis respective Dioe- 
cesibus, ut facilius omnibus innotescat, publicari faciant, addita etiam prohi- 
bitione, ne in privatis Regularium cellis, sive cubiculis erigatur Altare pro 
re sacra ibidem facienda, et contra quoscumque contravenientes censuris 
etiam Ecclesiasticis procedant, adhibita quoad Regulares auctoritate Sedis 
Apostolicae in memorato Decreto ipsis delegata, remotaque quacumque con- 
traria consuetudine, etiam immemorabili. Declaramus tamen, quod cum in 
praedicto Decreto statuatur, non licere Episcopis extra Domum propriae 
habitationis in domibus laicis erigere Altare, ibique Sacrosanctum Missae 
Sacrificium celebrare, sive celebrari facere, huiusmodi prohibitio intelligenda 
non sit de domibus etiam laicis, in quibus ipsi Episcopi forte occasione Visi- 
tationis, vel itineris hospitio excipiantur, ut nec etiam quando Episcopi ' in 
casibus iure permissis, vel de speciali Sedis Apostolicae licentia absentes a 
domo propria ordinariae habitationis, moram idcirco faciant in aliena domo 
per modum similis habitationis: his enim casibus licita iis erit erectio Altaris 
ad effectum praedictae celebrationis, non secus, ac in Domo propriae ordi- 
nariae habitationis. 

8 21. Praecipimus quoque accurate attendi, ac adimpleri quaecumque 
alia praescribuntur in eiusdem Generalis Synodi Sess. 25 de Regularibus, 
et Monialibus. Cumque in cap. 25 amplissime derogetur omnibus contrariis 
privilegiis sub quibuscumque formulis verborum conceptis, ac Mare magnum 
appellatis, etiam in fundatione obtentis, necnon Constitutionibus, et Regulis 
etiam iuratis, atque etiam consuetudinibus, vel praescriptionibus etiam imme- 
morabilibus: sciant omnes derogationem huiusmodi non ad ea tantum 
referri, quae in praedicto capite continentur, sed etiam ad alia, quae in sin- 
gulis superioribus capitibus eiusdem Sessionis constituta sunt. 

8 25. Enixe denique, et ex intimo Paterni cordis Nostri sensu omnes e 
religiosissima Hispanica Natione monemus, ut memores sint teneri se exacte, 
firmiter, et cum effectu observare etiam omnia, et singula in caeteris omni- 
bus eiusdem Tridentini Concilii Decretis sancita. Et ne eorum executio post- 
hac ullo modo impediatur, aut retardetur, decernimius, ac declaramus nullum 
pro impedienda, aut suspendenda executione Conciliarium sanctionum eius- 
modi, aut Decretorum, quae ab Ordinariis edita. fuerint. pro executione 
pariter eorum, quae in ipso Concilio statuta sunt, suffragari posse, ac debere 
contrarium privilegium, quod ante praedicti Concilii promulgationem a Sede 
Apostolica obtentum fuerit, nisi etiam post ipsum Concilium fuerit in forma 
specifica ab eadem Apostolica Sede confirmatum, vel noviter concessum, 
itemque obstare non posse ullum statutum, vel concordiam, quae a. prae- 
dicta Apostolica Sede specialiter confirmata non sit, neque quemcumque 
longaevum non usum, aut contrariam consuetudinem, vel praescriptionem 
etiam centenariam, vel immemorabilem, nisi forsan praefatae consuetudinis, 
aut praescriptionis materia capax sit, et insuper consuetudo, aut praescriptio 
immemorabilis probata iam sit, et admissa a competenti Iudice per tres sen- 
tentias conformes, vel per unam, quae in iudicatum transierit, nec demum 
quamcumque appellationem, sive inhibitionem etiam temporariam ; reservato 
dumtaxat recursu in devolutivo ad memoratam Congregationem Cardinalium 
eiusdem Concilii Interpretum; quibus etiam tanquam Executoribus prae- 
sentium nostrarum Literarum, non solum committimus, et mandamus, ut eas, 
ipsarumque Decreta, et Ordinationes omnes perpetuo, et inviolabiliter obser- 
vari faciant cum eadem potestate, quae iisdem Cardinalibus a Sede Aposto- 
lica tributa est pro executione Decretorum memorati Concilii, sed etiam 
privative facultatem impertimur, quandocumque opus fuerit, interpretandi, 
explicandi, ac declarandi eamdem Nostram Constitutionem, omnesque, et 
singulas Ordinationes in ea contentas (exceptis his, quae ad Caeremoniale 
Episcoporum, Rituale Romanum, et Rubricas Missalis, et Breviarii pertinent) 
quatenus illis dubietas aliqua, aut difficultas emerserit; non retardata tamen 
interim illarum executione, adeo ut ante huiusmodi executionem nec ullus 
recursus ad eamdem Congregationem Cardinalium, nec ulla super quovis 
dubio consultatio promoveri possit. Decretis vero, et declarationibus a prae- 
dicta Congregatione faciendis, postquam nostra, aut Romani Pontificis pro 
tempore existentis approbatio accesserit, statim quaecumque reclamatio, aut 
consultatio omnino cessare, perpetuumque silentium desuper impositum 
censeri debeat ». 

S 28. Cum autem, sicut accepimus, tametsi praemissa a memorato Inno- 
'centio Praedecessore maturo, ac saluberrimo fuerint constituta, et ordinata 
consilio, illa nihilominus, necdum plenariae executioni, ut par erat, deman- 
data fuerint, neque proinde optatos fructus usquequaque proferre valuerint: 
hinc est, quod Nos probe considerantes nihil magis alios ad veram pieta- 
tem, et Dei cultum assidue instruere, et excitare, quam eorum vitam, et 
exemplum, qui se divino ministerio dedicarunt, facileque fieri posse, ut 
populus in via Domini prospere, et feliciter progrediatur, si Clerus illi prae- 
luceat, ac suavem in eo sanctioris disciplinae, bonorumque operum odorem 

diffundat, ac propterea eorumdem praemissorum ad hunc tam pium, et salu- 
tarem finem tendentium subsistentiae, ac paratae executioni, sublatis quibus- 
vis impedimentis, quantum cum Domino possumus, Pastorali nostra cura, 
et solicitudine consulere cupientes, praeinsertas Innocentii Praedecessoris 
literas, et quaecumque in eis constituta, ordinata, sancita, decreta, et decla- 
rata, ac alias quomodolibet contenta, et expressa, auctoritate Apostolica 
tenore praesentium perpetuo approbamus, et confirmamus, ac quatenus opus 
sit, innovamus, et de novo constittimus, ordinamus, sancimus, decernimus, 
et declaramus, illisque inviolabilis Apostolicae firmitatis robur adiicimus, 
necnon tam Dilecto Filio nostro, et Sedis praefatae in Regnis Hispaniarum 
Nuncio nunc, et pro tempore existenti, quoad ea, quae ad ipsum, eiusque 
Tribunal pertinent, quam Venerabilibus Fratribus Archiepiscopis, Episcopis, 
caeterisque locorum Ordinariis, et Superioribus, ac etiam dilectis Filiis utri- 
que Clero saeculari, et regulari eorumdem Regnorum districte, ac sub inter- 
minatione divini iudicii auctoritate praefata harum serie praecipimus, et 
mandamus, ut illa omnia, et singula omni mora, dilatione, et cunctatione 
sublata, debita obedientia exequantur, et accurate, et exacte servent, faciant- 
que respective illa ab iis, ad quos spectat, et quandocumque spectabit in 
futurum eadem auctoritate omnimodae executioni demandari, et. inviolabi- 
liter observari. 
S 29. Decernentes, etc. 
(Bull. Rom., tom. 11, p. 350-356]. 

Benedictus XIII, const. Romanus Pontifex, 28 apr. 1725. 


Romanus Pontifex aequi, bonique supremus Assertor, auctoritatem a 
Christo per Beatum Petrum Apostolorum culmen sibi traditam intelligens, ut 
ex Agro Dominico pro temporum necessitate noxia evellat, et destruat, uti- 
liaque plantet, ac aedificet, ea interdum, quae a Praedecessoribus suis ob 
rationabiles, et iustas causas olim sancita fuerunt, ubi in grave aliorum praeiu- 
dicium, et detrimentum redundare cognoscit, atque dissidiis, et contentionibus 
fomentum praebere animadvertit, maxime inter Dei, et Ecclesiae Ministros, 
quorum est evangelizare pacem, et quibus a Domino non aliud frequentius, 
neque enixius commendatur, quam ut pacem, ac unitatem diligant, moderari, 
et immutare, aliasque Pastoralis Officii sui partes desuper interponere solet, 
prout rerum, locorum, temporumque circumstantiis mature pensatis, discor- 
diarum extinctioni, Ecclesiasticorum Ministrorum quieti, fidelium animarum 
saluii, divinoque cultui conspicit salubriter expedire. 

8 1. Sane quamplures Romani Pontifices Praedecessores Nostri multi- 
-plicia, ac plane insignia considerantes merita Ordinum Regularium, qui mili- 
tantem in terris Ecclesiam fortissimis omni tempore auxerunt praesidiis, viris 
nempe vitae sanctitate, doctrinae laude, ac Orthodoxae Religionis zelo prae- 
stantibus, eidemque in Coelis triumphanti eximii fulgoris. lumina addiderunt, 

ipsos Ordines, eorumque Professores, plurimis satis amplis indultis, et pri- 
vilegiis benigne decorarunt, ac inter alia iis illud concesserunt, ut canonicam 
portionem, seu quartam funeralium emolumentorum partem pro personis, 
quae in eorum Ecclesiis sepulturam sibi eligerent, Parochis persolvere minime 
tenerentur; ac ad maiorem eiusmodi privilegii firmitatem, sanctioni etiam a 
fel. rec. Clemente V Praedecessore Nostro editae in Concilio Viennensi, et 
relatae in Clementina: Dudum de Sepultur.| necnon Concilii Tridentini 
decreto relato in Cap. 13, Sess. 25 de Refor., praedictam Quartam Funera- 
lium Parocho aperte reservantibus, non semel amplissime derogarunt. Unde 
non acerbae modo Parochorum querelae, sed innumerae etiam contentiones, 
atque lites inter eos, et Regulares super solutione eiusdem Quartae diversis 
temporibus excitatae fuerunt, quae coram Ordinariis locorum, et deinde in 
variis quoque almae Urbis nostrae Tribunalibus, praesertim vero in Audi- 
torio Palatii Nostri Apostolici, et in Congregatione Venerabilium Fratrum 
Nostrorum Sanctae Romanae Ecclesiae Cardinalium praefati Concilii Triden- 
tini Interpretum magno partium studio, nec minori sumptuum incommodo 
discussae, sicut accepimus, aliquando ad favorem Parochorum, aliquando 
autem ad favorem Regularium, pro diversis causarum circumstantiis, atque 
vario Iudicantium sensu, decisae, ac definitae fuerunt. Haec porro iudicatorum, 
sententiarumque diversitas, cum nullam certam, ac determinatam constituerit 
regulam in evenientibus casibus observandam, magnum plane fomentum, et 
ansam relinquit, imo et latam sternit viam ulterioribus inter praedictos Regu- 
lares, et Parochos litibus, et controversiis, ex quibus ipsi, qui in domo Dei 
ambulare debent cum consensu, novis de cetero perturbari dissidiis, novisque 
praegravari dispendiis possunt, cum Divini cultus detrimento, et scandalo 
plurimorum. 

S 2. Quocirca Nos maxime expedire censentes, ut eiusmodi controver- 
siae, et lites ab Ecclesia Dei penitus arceantur, ac insuper, licet universos 
Ordines Regulares, in quibus, nempe in Ordine Fratrum Praedicatorum, 
Nos ipsi plurium annorum spatio versati sumus, speciali paternae charitatis 
affectu prosequamur, eosque, uti de Ecclesia, Catholica Fide, et Sede Apo- 
stolica optime meritos, praecipuo semper in honore, ac pretio habuerimus, 
et habeamus; nihilominus considerantes exemptionem a solutione Quartae 
Funeralis praefatis Ordinibus a dicta Apostolica Sede concessam modo vergere 
in maximum Parochorum praeiudicium, tum propter multiplicationem Con- 
ventuum, et Monasteriorum Regularium, tum etiam propter auctam devotio- 
nem, et consuetudinem Fidelium sepulturam eligendi in Ecclesiis praedictorum 
Regularium, ac proinde non modo consentaneum, sed etiam necessarium arbi- 
trantes, ut eorumdem Parochorum, quibus ceteroquin Sacri Canones, et prisca 
Ecclesiae disciplina aperte suffragantur, indemnitati opportune consulatur, et 
antedicta Apostolica privilegia ad aequitatis limites reducantur. 

S 3. Hinc igitur est, quod Nos omnia, et singula memorata privilegia 
exemptiva a solutione Quartae Funeralis quibusvis Ordinibus, Congregatio- 
nibus, ac Institutis Regularibus ab Apostolica Sede, ut praefertur, quando- 
cumque, et quomodocumque concessa praesentibus pro plene, et sufficienter 
expressis habentes, ac de eorum tenore, et substantia satis superque instructi, 

de nonnullorum Venerabilium Fratrum Nostrorum Sanctae Romanae Eccle- 
siae Cardinalium, et aliquot etiam Romanae Curiae Praelatorum a Nobis ad 
id specialiter deputatorum consilio, suadentibus etiam Episcopis, et aliis 
Ecclesiarum Praelatis in praesenti Sacro Concilio congregatis, ac insuper 
Motu proprio, ex certa scientia, ac matura deliberatione Nostris, deque Apo- 
stolicae potestatis plenitudine, hac Nostra perpetuo valitura Constitutione, 
praemissa omnia privilegia quoad Quartam Funeralem tantum pro locis infra 
exprimendis moderamur, reformamus, ad viam iuris reducimus, et quatenus 
opus sit, etiam revocamus, et abrogamus, neque cuiquam deinceps suffragari 
posse, vel debere decernimus. 

S 4. Praeterea motu, scientia, et potestatis plenitudine similibus sanci- 
mus, statuimus, et mandamus, ut in Italia, eique adiacentibus Insulis, a die 
publicationis praesentis Constitutionis in futurum Parochis defunctorum, qui 
in Ecclesiis quorumcumque Regularium praedictorum tumulabuntur, persol- 
vatur, et cum effectu tradatur Quarta pars omnium Intorticiorum, et Can- 
delarum, quibus defuncti Cadaver in itinere ad Ecclesiam tumulantem asso- 
ciabitur, necnon omnium Intorticiorum, et Candelarum, quae in eadem Ecclesia 
circa Cadaver, vel etiam in Altaribus in die funeris accendentur. A praedicta 
tamen Quarta Funerali exceptae intelligantur, et sint Candelae, quas Sacer- 
dotes, etiam Regulares, vel piarum Sodalitatum Coníratres funus associantes, 
manualiter per: viam accensas deferent. Quod si funus non fieret in die tumu- 
lationis, sed ad diversam diem, vel ad aliud longius tempus differetur, Parocho 
nihilominus asignetur Quarta pars omnium Intorticiorum, et Candelarum, 
quae ipsamet peracti funeris die in Ecclesia, ubi defunctus humatus fuit, 
circa Cenotaphium, seu Tumulum honorarium, atque etiam in Altaribus 
eiusdem Ecclesiae, accensa fuerint. Haec porro omnia locum habeant, et 
exacte in posterum observentur, quotiescumque defunctus extra suam Paro- 
chialem Ecclesiam tumuletur, vel exponatur sive quia in Ecclesia tumulante, 
vel exponente Beneficium obtinuerit, sive quia ibidem Sepulcrum habuerit 
gentilitium, sive tandem quia in ea Sepulcrum elegerit. Ceterum sub prae- 
dicta Quarta Funerali comprehendi non intendimus, imo expresse ab ea 
excipimus, legata Missarum et Anniversariorum, hisque similia pia relicta ad 
favorem Ecclesiae tumulantis, vel exponentis a defuncto disposita. Circa 
quae, ac omnia, et singula alia, de quibus in praesenti Constitutione mentio 
facta non fuerit, privilegia praedictis Regularibus Ordinibus ab Apostolica 
Sede concessa, salva prorsus, illaesa, ac inviolata perpetuo permanere, et ab 
omnibus, ad quos spectat, et pro tempore quandocumque spectabit, incon- 
cusse, ac irrefragabiliter observari debere volumus, decernimus, et mandamus. 
Ubi vero consuetudines legitimae probatae, conventiones, concordiae, vel 
statuta vigerent, quae praefatis Parochis magis faverent, illisque pinguiorem 
praedicta Quarta emolumentorum funeralium portionem assignarent, ea in 
iis, in quibus vigent, locis inconcusse ab omnibus observari, motu, scientia, 
et potestatis plenitudine paribus, sancimus, praecipimus, et iubemus. 

8 5. Decernentes, etc. 

[Bull. Rom., tom. 11, p. 394-396]. 

Benedictus XIII, const. Pius et misericors, 28 apr. 1725. 


Pius et misericors Dominus, qui dum pro peccatis nostris irascitur, 
misericordiae recordatur, Templa Dominica construi, et divinis precibus con- 
secrari voluit, et praecepit, in quibus cum hominibus habitat, ut plebs fidelis 
per oblationes, et pacificas hostias devotae orationis, iram Iudicis mitiget, 
ipsius clementiam humiliter postulando. Ne igitur Domos Dei, quas decet 
sanctitudo, et quarum decorem summopere diligendum sacra eloquia testan- 
tur, propter temporum iniuriam collabi, in peius ruere, minusque decenter 
retineri contingat, Sac. Canones modis omnibus providere non omiserunt. 

8 1. Verumtamen experientia ostendit, quod dolenter dicimus, hactenus 
constituta haud sufficienter praesidio fore, ut sacrarum legum vota adim- 
pleantur, quamobrem cum ad universalis Ecclesiae Pastorem pertineat vigili 
cura in re tam sancta, in qua nulla solicitudo nimia videri potest, nova sub- 
ministrare subsidia, praesertim ubi de reparandis, iisve debito modo con- 
servandis Ecclesiis Cathedralibus agitur, et Collegiatis, in quibus fidelis popu- 
lus frequentius ad orandum convenire solet, de nonnullorum Venerabilium 
Fratrum nostrorum Sanctae Romanae Ecclesiae Cardinalium, et aliquot insuper 
dilectorum filiorum Romanae Curiae Praelatorum, quos ad id specialiter 
deputavimus, consilio, ac etiam Motu proprio, ex certa scientia, et matura 
deliberatione nostris, deque Apostolicae potestatis plenitudine decernimus, 
praecipimus, et mandamus per totam Italiam, et Insulas adiacentes, ut in poste- 
rum provisi de Canonicatibus, et Beneficiis, tam residentialibus non curatis, 
computatis etiam incertis, non excedentibus valorem annuum scutorum cen- 
tum monetae Romanae, quam non residentialibus, et simplicibus sitis extra 
Ecclesias Collegiatas, teneantur solvere, et respective deponere mediam anna- 
tam pro Fabrica Ecclesiae Cathedralis. Provisi vero de Canonicatibus, et 
Beneticiis tam residentialibus non curatis, computatis etiam incertis, non exce- 
dentibus valorem annuum scutorum centum monetae praefatae, quam non 
residentialibus, et simplicibus sitis in Ecclesiis Collegiatis, vel ad illas translatis, 
itidem teneantur solvere, et respective deponere mediam annatam pro Fabrica 
Ecclesiae Collegiatae, sive Beneficia praedicta liberae collationis, sive Iurispa- 
tronatus mixti, ac etiam laicalis fuerint, et ad quemcumque electio, collatio, 
institutio, et provisio pertineat, sive nimirum ad Metropolitanum, vel Ordi- 
narium, sive ad Capitulum, sive ad alium quemcumque inferiorem, dummodo 
collationis, institutionis, et provisionis Sanctae Sedis minime existant, aut 
etiam legitima non vigeret consuetudo solvendi, dimittendi fructus sex men- 
sium, aut similem non tamen minorem ratam favore Fabricae, vel Sacristiae, 
utroque enim in casu pro Fabrica praedicta nihil solvendum, aut deponen- 
dum erit. 

8 2. Ut autem praemissa, quae ad consulendum debito Metropolitanarum, 
et Cathedralium, ac Collegiatarum Ecclesiarum decori disposita dignoscuntur, 

suum sortiantur effectum, praecipimus, et mandamus, quod mediae annatae 
huiusmodi deponantur penes personam idoneam ab Episcopis cum scientia, 
et consensu Capitulorum deputandam, et successive, ab eisdem deficiente 
necessitate occurrendi reparationi Ecclesiae investiantur, et collocentur in 
stabilibus, et fundis, seu Capitalibus tutis, securis, atque fructiferis, ac ubi 
fieri poterit in locis Montium Cameralibus non vacabilibus, pro dote Fabricae 
singularum Ecclesiarum praedictarum, ac eiusmodi dotium annuus proventus 
non in alium usum, quam reparationis, conservationis, et manutentionis 
Fabricae earumdem Ecclesiarum ab uniuscuiusque Praesulibus, cum scientia 
pariter, et consensu suorum Capitulorum in occurrentibus casibus erogetur, 
et quotiescumque dictas Ecclesias reparatione non indigere constiterit, annui 
etiam fructus, et fructuum fructus dotium praedictarum in aliis stabilibus 
fundis, et Capitalibus tutis, atque fructiferis, ac respective in aliis locis Mon- 
tium eodem prorsus modo investiantur, et collocentur, ad hoc, ut ipsaemet 
dotes maiora in dies, benedicente Domino, suscipiant incrementa, adeoque 
earum redditus supportando reparationis Fabricae ipsarum Ecclesiarum oneri 
satis esse possint. 

8 3. Caeterum super praemissis omnibus, et praesertim super iis, quae 
rectam, et fidelem praefatarum dotium administrationem respicient, eorumdem 
Archiepiscoporum, Episcoporum, et Praelatorum inferiorum, atque etiam . 
Capitulorum conscientiam peculiariter, et districte oneramus. Ac insuper 
quoties Archiepiscopi, Episcopi, vel Ordinarii inferiores, ac respective Capi- 
tula in aliquo ex his defecerint, ita ut vel ratione minus fidelis, idoneique 
depositarii aut ex causa non facti, vel minus tuti, et exinde deperditi inve- 
stimenti, aut demum propter erogata Capitalia, vel fructus in alios usus, 
aliquod praeiudicium emerserit patrimonio Fabricae, ipsi Archiepiscopi, Epi- 
scopi, vel Ordinarii inferiores, et respective Capitula, et singuli Canonici qui 
defecerint, eorumque haeredes, et successores teneantur ad omnia damna, 
et interesse favore praedictae Fabricae, eorumdemque bona omnia pro potiori 
cautela affecta sint, et specialiter hypothecata favore eiusdem Fabricae. 

& 4. Quoniam vero nostrae mentis non est per hanc nostram Consti- 
tutionem, ut praemisimus, Sacrorum Canonum statuta, et praesidia minuere, 
sed quantum in Domino possumus augere favore Ecclesiarum, declaramus, 
et expresse volumus firmissimum nihilominus manere onus reparandi, restau- 
randi, et manutenendi Ecclesias Cathedrales Episcopis a lure iniunctum, 
ita ut in restaurandis, reparandis, et conservandis Ecclesiis Cathedralibus, 
antequam tangantur fructus, seu capitalia favore Fabricae, vigore huius Con- 
stitutionis conficienda, teneantur Episcopi, et ad normam Sacrorum Cano- 
num exquiratur de eorum obligatione. 

8 5. Praetereaque decernimus habere favore omnium Ecclesiarum, et 
Collegiatarum totius Italiae, et Insularum adiacentium, tametsi pro nonnullis 
Ecclesiis editae fuerint aliquae provisiones, sicuti per fel. recor. Innocentium 
Papam XIII Praedecessorem nostrum pro tribus Ecclesiis, nempe Auximana, 
Viterbien., et Tuscanen., et per no$ hactenus pro quatuor scilicet Nuscan., 
Vigilien., Castellaneten., et Sypontina mediante unione ratae pensionis super 
fructibus earumdem Ecclesiarum, actum fuisse constat, et in universum pro 

Ecclesiis Regni Neapolitani emanavit Constitutio san. memor. Innocentii XII 
etiam Praedecessoris nostri incipien. /zscrutabili,! et supervenerit alia nostra 
ampliativa incipiens Sacrosancti Apostolatus.? 

8 6. Excipimus tamen ab hac Constitutione Beneficia nostrae Archidioe- 
cesis Beneventanae. Dudum enim eorum respectu per aliam nostram Con- 
stitutionem incipientem: Romanus Pontifex,? confirmando, declarando, et 
ampliando antiquam Constitutionem fel. recordat. Pii Papae II pariter Prae- 
decessoris nostri simile iniunximus Beneficiis in universa Archidioecesi exi- 
stentibus. 

S8 7. Volumus autem, quod huic nostrae Constitutioni, seu solution 
mediae annatae praedictae minime subiecta existant Beneficia illarum Dioe- 
cesum, et respective Collegiatarum, in quibus reperitur opus, seu peculiare 
patrimonium Fabricae sufficienter insiructum, aut onus, seu obligatio repa- 
randi, restaurandi, et conservandi Ecclesias residet penes Communitates loco- 
rum, vel adsunt dictarum Ecclesiarum Patroni, qui nisi reparare, et manu- 
tenere velint easdem Ecclesias, earum Patronatum amittere debent. Cum 
enim in his satis consultum sit reparationi, et conservationi Ecclesiarum, 
nolumus aliud superaddere Beneficiatis impedimentum, quod vergeret in sub- 
levamen eorum, qui de iure tenentur. 

S 8. Decernentes, etc. 

[Bull. Rom., tom. 11, p. 397-399]. 

Benedictus XIII, const. Apostolicae Ecclesiae, 2 maii 1725. 


Apostolicae Ecclesiae regimini per ineffabilem Divinae Bonitatis abun- 
dantiam nullo licet meritorum nostrorum suffragio, praesidentes, eo potissi- 
mum Apostolicae vigilantiae studia dirigenda esse arbitramur, ut qui in sor- 
tem Domini vocati sunt, Ecclesiasticaeque Militiae nomen dederunt, ubique 
irreprehensibiles inveniantur. Maxime siquidem ipsos decet vitam, moresque 
suos omnes ita componere, ut habitu, gestu, incessu, aliisque omnibus rebus 
nil, nisi grave, moderatum, ac religione plenum praeseferant. Quocirca Cle- 
ricos quoscumque, praesertim vero Beneficia Ecclesiastica obtinentes, teneri 
vestes honestas, et proprio congruentes Ordini semper deferre, ut per decen- 
tiam habitus extrinseci, morum honestatem intrinsecam ostendant, et si secus 
fecerint, etiam poena privationis Beneficiorum plectendos esse, Sacrae Tri- 
dentinae Synodi Decretis, ^ pluribusque Romanorum Pontificum Praedecesso- 
rum Nostrorum sanctionibus, provide, atque salubriter cautum fuit. 

S I. Cum itaque, sicut non sine maximo animi nostri moerore, imo 
etiam horrore percepimus quorumdam Clericorum Beneficia Ecclesiastica 


Die 30 ian. 1694. — Bull. Rom., tom. 9, p. 341-344. 

Die 11 iul. 1724. — Bull. Rom., tom. 11, p. 324-327. 

Die 24 mart. 1725. - Bull. Rom., tom. 11, p. 384, 385. 

Sess. XIV, de ref., c. 6; sess. XXII, de ref., c. 1; sess. XXIV, de ref., c. 12. 

obtinentium audacia, et temeritas hodie eo usque processerit, ut in dedecus 
Ordinis Clericalis, Sacrorum Canonum contemptum, magnamque animarum 
suarum perniciem incedere in habitu laicali minime vereantur: Nos gravis- 
simo huic abusui, et Christifidelium offensioni pro Pastoralis Officii debito, 
quantum Nobis ex alto conceditur, opportune consulere cupientes, de non- 
nullorum Venerabilium Fratrum Nostrorum Sanctae Romanae Ecclesiae Car- 
dinalium, et aliquot insuper dilectorum Filiorum Romanae Curiae Praelato- 
rum, quos ad id specialiter deputavimus, consilio, ac etiam Motu proprio, ex 
certa scientia ac matura deliberatione Nostris, deque Apostolicae potestatis 
plenitudine, hac Nostra perpetuo valitura Constitutione decernimus, statui- 
mus, et mandamus, quod Ordinarii locorum, ubi sita sunt Beneficia eius- 
modi Clericorum vestes laicales deferentium impudentiam canonicis remediis 
omnino coerceant, et hunc in finem non modo possint, sed etiam debeant 
contra ipsos procedere per citationes domi dimissa copia, quatenus domi- 
cilium habeant in eorum respective Dioecesibus, sin minus per citationes 
ad Valvas: lurisque ordine servato sententiam declaratoriam privationis 
obtentorum Beneficiorum in ipsos ferre, et pronunciare, ita tamen ut eadem 
Beneficia iuxta Constitutionem felic. record. Sixti V Praedecessoris Nostri 
incipientem: Cuz sacrosancíam,! Nostrae, ac Romani Pontificis pro tempore 
existentis collationi, provisioni, ac omnimodae dispositioni reserventur, et 
reservata censeantur. 

8 2. Praeterea volumus, statuimus, et declaramus praedictis Clericis 
Beneficiatis in habitu laicali incedentibus minime licere percipere, nec facere 
suos fructus, et proventus quoscumque suorum Beneficiorum cuiuscumque 
generis, speciei, qualitatis, et valoris existant: quin etiam expresse. decerni- 
mus, ac sancimus eiusmodi Beneficiatos ex mero facto incessus in habitu 
laicali, quamvis nulla praecesserit Ordinariorum sententia declaratoria pri- 
vationis Beneficiorum, quae obtinent, imo etiamsi nulla citatio, monitio, vel 
alius iudicialis actus in eos fuerit institutus, ipso iure amissionis, et privatio- 
nis fructuum praedictorum poenam incurrere, ita ut illos ullo modo perci- 
pere, nec perceptos retinere, vel facere suos possint; sed ipsos absque ulla 
prorsus diminutione ad commodum Fabricae Ecclesiarum, in quibus erecta 
sunt Beneficia, illico sub poena lethalis culpae restituere teneantur; a qua 
quidem restitutionis obligatione a nemine praeterquam a Nobis, et Romano 
Pontifice pro tempore existente (sublata caeteris omnibus, etiam Poeniten- 
tiariae Apostolicae Officio, et Maiori Poenitentiario condonandi facultate) eos 
absolvi, et liberari posse volumus, praecipimus, et mandamus, 

8 3. Decernentes, etc. 

[Bull. Rom., tom. 11, p. 400, 401]. 

Benedictus XIII, const. Commissi Nobis, 6 maii 1725. 


Commissi Nobis caelitus Apostolici Ministerii solicitudo Nos admonet, 
ut omnium quidem Christifidelium paternam geramus curam, sed eorum 
praesertim, qui contemptis illecebris seculi sub suavi Religionis iugo divinis 
sese obsequiis manciparunt, prospero statui, salubrique directioni, quantum 
Nobis ab alto conceditur, prospicere studeamus, et si quid in regulari disci- 
plina inordinatum, et absonum, vel a Sacrarum Legum sensu alienum inter 
eos irrepsisse constiterit, Pontificiae providentiae, et authoritatis ope submo- 
vere, ac e medio tollere satagamus, quatenus ipsi vota sua Domino reddere 
in sanctitate, et iustitia, ac in ea, quam elegerunt, tutioris vitae ratione 
amplioribus in dies proficere valeant incrementis. 

8 1. Cum itaque, sicut accepimus, Abbates Regulares perpetui, non qui- 
dem ratione tituli, quia ad triennium, vel sexennium, aut aliud limitatum 
tempus eliguntur, sed ratione administrationis, quia ab unius Monasterii 
regimine expleto limitato tempore, transferuntur ad aliud, ab Episcopis, in 
quorum Dioecesibus sita sunt Monasteria, benedictionem obtinere, imo et 
petere negligant: hinc est, quod Nos gravi eiusmodi abusui pro pastoralis 
officii debito opportune consulere, ac providere cupientes, de nonnullorum 
Venerabilium Fratrum Nostrorum Sanctae Romanae Ecclesiae Cardinalium, 
et aliquot insuper Romanae Curiae Praelatorum super hoc a Nobis specia- 
liter deputatorum consilio, suadentibus etiam Episcopis, et aliis Ecclesiarum 
Praelatis in praesenti Sacro Concilio congregatis, necnon Motu proprio, ex 
certa scientia, ac matura deliberatione nostris, deque Apostolicae potestatis 
plenitudine, hac nostra perpetuo valitura Constitutione iniungimus, praeci- 
pimus, et districte mandamus omnibus, et singulis Abbatibus Regularibus, 
licet perpetuis solummodo ratione administrationis, ut praefertur, qui Mona- 
steriis cuiuscumque Ordinis, Congregationis, ac Instituti de caetero praefi- 
cientur, ut infra annum a die eorum electionis computandum solemnem 
benedictionem ab Episcopis, in quorum Dioecesibus Monasteria consistunt, 
iuxta Ritum in Pontificali Romano praescriptum, omnino suscipiant, vel 
saltem eam ter ab ipsis humiliter postulent, servata forma sancita in Cap. 
Statuimus, De supplen. neglig. Praelator. Quod si secus fecerint, ab officio 
per' annum sint ipso iure suspensi. Volumus tamen, et expresse declaramus, 
quod ipsimet Abbates electi, durante praefato termino, ac interim omnia 
munia Abbatialia libere, ac licite exercere possint, et valeant; quodque 
Abbas semel benedictus iterum benedictionem petere, vel obtinere, non 
teneatur, tametsi ad gubernium diversorum Monasteriorum, aliarum etiam 
Dioecesum translatus extiterit. 

S 2. Quoniam vero nonnulli ex praedictis Abbatibus Regularibus, Apo- 
stolicis, ut asseritur, muniti sunt privilegiis, quibus ampla ipsis tribuitur 
facultas, suscipiendi benedictionem a. quocumque, quem maluerint, Catho- 

lico Antistite gratiam, et Communionem Sanctae Sedis Apostolicae habente: 
Nos iustis, et rationabilibus adducti ràtionibus, Motu, scientia, ac potestatis 
plenitudine paribus, statuimus, atque decernimus, ut eiusmodi Abbates in 
posterum, non a quocumque Antistite, sed a Dioecesano tantum Episcopo, 
vel a Metropolitano, infra praedictum terminum, benedictionem omnino susci- 
pere teneantur; et quatenus ille, quem Abbas elegerit, tertio humiliter requi- 
situs ipsi petitam benedictionem impertiri detrectet, aut negligat, tunc, et eo 
dumtaxat casu, eamdem benedictionem a quocumque Catholico Antistite 
Abbas libere suscipere possit, et valeat, ac ita perpetuis futuris temporibus 
ubique servari volumus, et mandamus. 

8 3. Ceterum eiusmodi indulta exemptiva ab obligatione suscipiendi 
benedictionem a proprio Episcopo illis dumtaxat Abbatibus, quibus ab Apo- 
stolica Sede directe concessa fuerunt, iuxta modum supra expressum, suí- 
fragentur: reliquis autem Abbatibus, qui ea ex generali tantum privilegio- 
rum aliis Ordinibus, Congregationibus, vel Institutis concessorum commu- 
nicatione sibi competere praetendunt, minime suffragari posse, nec debere 
decernimus, et declaramus. 

8 4. Quo vero ad Abbates, quibus a Romanis Pontificibus Praedecesso- 
ribus nostris indultum fuit, ut a Superioribus Regularibus, vel ab eorum 
Praelatis delegatis, benedictionem sumere possint: vel etiam per speciale 
indultum Apostolicum concessum fuit, ut electi habeantur pro benedictis ab 
ipso Summo Pontifice, nihil omnino innovandum esse sancimus, et Aposto- 
lica, quibus gaudent, privilegia ubique inconcusse observari praecipimus, et 
mandamus. 

8 5. Universos demum Episcopos, atque etiam Archiepiscopos, a quibus 
benedictio tribuenda erit, eorumque Officiales Assistentes, et Ministros quos- 
cumque in Domino hortamur, ac admonemus, ut occasione similium bene- 
dictionum excutiant, ac prorsus emundent manus suas ab omni munere: 
quin etiam praedictis Praesulibus sub poena interdicti ab usu Pontificalium 
per annum vetamus, ac inhibemus, ne tam ante, quam post easdem bene- 
dictiones, earumque intuitu, cuiuscumque generis, aut speciei, etiam bella- 
riorum, et comestibilium, munera, vel xenia, a quoquam recipere audeant, 
illisque praeterea districte iniungimus, ut ab omni abstineant solemni pompa, 
quae sumptus, quantumvis modicos etiam prandii, secum ferat, cum eius- 
modi sacrae functiones ab interna, solidaque potius Benedicentium, ac Bene- 
dicendorum religione, et pietate, quam ab externa, et vana apparatus magni- 
ficentia debeant commendari. 

8 6. Decernentes, etc. 

[Bull. Rom., tom. 11, p. 407, 408]. 

288. 
Benedictus XIII, const. Creditae Nobis, 9 maii 1725. 


Creditae Nobis caelitus dispensationis offidium salubriter exequi, adiu- 
vante Domino, satagentes, ad ea mentem, curasque nostras convertimus, per 
quae sedulae Clericorum institutioni opportune prospicitur. Ubi enim illi a 
teneris annis, ceu plantae novellae, benigniori cura educentur, Literarumque 
scientia in Seminariis accurate informentur, cum postea ad laboriosa Eccle- 
siastica ministeria in viam Dominicam transplantantur, Ecclesiarum regimini 
populorumque saluti maxime fructuosos, ac utiles esse diuturna plurimorum 
annorum experientia satis compertum habemus. 

8 I. Cum itaque Seminarii Ecclesiastici erectio a Sacra Tridentina Sy- 
nodo cap. 18, sess. 23, de reformatione Episcopis omnibus tantopere com- 
mendata, et ad Ecclesiasticam disciplinam conservandam adeo necessaria in 
pluribus Cathedralibus Ecclesiis, quemadmodum non sine gravi animi nostri 
moerore accepimus, hucusque neglecta fuerit, Nos pro Pastorali vigilantiae 
nostrae debito pium hoc, et sanctum opus strenue promovere cupientes, 
Motu proprio, ex certa scientia, ac matura deliberatione, deque Apostolicae 
potestatis plenitudine, universis, et singulis locorum Ordinariis Italiae, Insu- 
larumque adiacentium, hac nostra perpetuo valitura Constitutione districte 
iniungimus, praecipimus, et mandamus, ut in Cathedralibus, in quibus Semi- 
narium hactenus erectum non fuit, illud quamprimum erigi, ac omnino 
institui curent; ubi vero iam reperitur erectum, sed congruis redditibus ad 
Alumnorum, Magistrorumque substentationem necessariis instructum non est, 
de iis, ut infra, opportun»s provideant. 

8 2. Utroque igitur casu, nimirum tam pro erectione novi Seminarii, 
quam pro supplemento reddituum Seminarii iam erecti, Taxam cum con- 
silio duorum de Capitulo, et totidem de Clero conficiant a memorato Tri- 
dentino cap. 18, sess. 23, de reformat., praescriptam, incipiendo ab integris 
fructibus Mensae Episcopalis, et absque ullo discrimine prosequendo iuxta 
normam ibidem expressam, et provide constitutam; eidem vero Taxae omnia, 
et singula Beneficia secularia, et Regularia per quoscumque etiam Venera- 
biles Fratres nostros Sanctae Romanae Ecclesiae Cardinales, necnon nostros, 
et pro tempore existentis Romani Pontificis familiares, et Camerae nostrae 
Apostolicae Clericos, Ministros, ac Officiales quoscumque praesentes, et futu- 
ros obtenta, et in posterum obtinenda, ac omnia insuper Beneficia secularia 
Prioratibus, Commendis, vel Bajulivatibus Ordinis Fratrum Sancti loannis 
Hierosolymitani quomodocumque unita, aut de caetero unienda, necnon 

fructus, ac redditus Confraternitatum Laicorum, ex certis fundis, et capita- 
, libus provenientes (non autem summas pecuniarias, quae a Coníratribus quo- 
libet mense, vel anno, vel per modum eleemosynae, vel in vim Statutorum 
contribuuntur) subiici, et ad illius solutionem perpetuo teneri decernimus, 
statuimus et mandamus; declarantes ab ea exemptos esse debere Regulares 

pro iis tantum Beneficiis, vel fructibus, quorum ratione ipsis Apostolica Sedes 
diserte, ac expresse, et ex causa vere, ac proprie onerosa indulsit, ut ab onere 
Taxae pro Seminario exempti sint. 

S 3. Porro eiusmodi Taxa iuxta locorum qualitatem respondere debeat 
summae scutorum trium pro quolibet centenario proventuum Beneficii, et si 
necessitas urgeat augeatur, etiam usque ad summam quinque pro centenario, 
ita nunquam minor scutis tribus, neque maior sit scutis quinque pro quo- 
libet centenario, et anno; ac in illius confectione regula a Tridentino Con- 
cilio in praedicto capitulo 18 sancita accurate, et adamussim observetur. 
Donec autem nova haec Taxa confecta, et a Congregatione a Nobis depu- 
tata, ut infra dicetur, approbata fuerit, alia Taxa, quam Seminarium antea 
exigere consueverat, omnino persolvatur. Ceterum novae Taxae exactio semper 
committatur personae fide, et facultatibus idoneae ab Episcopo, et Cathedralis 
Ecclesiae Capitulo specialiter approbandae, ac deputandae, ita quidem, ut 
quoties exactor huiusmodi negligens, aut minus idoneus repertus fuerit, illius 
culpam, idem Episcopus, et Capitulum praestare! debeant, et pro non exactis, 
atque deperditis respective de proprio teneantur, liceatque Seminario tam 
contra Exactorem, quam contra Deputantes, eorumque haeredes, quocumque 
tempore agere nedum pro deperditis, sed etiam pro non exactis ad praeci- 
sam Taxae faciendae normam, et quantitatem. 

8 4. Praeterea Episcopi, et Capitula portiones, seu quotas sibi obtingen- 
tes iuxta praefatam Taxam quolibet anno realiter, et cum effectu deponere 
teneantur poenes Exactorem deputatum, qui eas solvat, seu eroget in sum- 
ptus pro Seminarii manutentione necessarios, et tam huius depositi, quam 
successivae solutionis, seu erogationis, simulque cuiusque alterius non factae, 
et qua de causa, documentum per eosdem Episcopos, et Capitula ad ante- 
dictae Congregationis Secretarium quotannis transmittatur. 

S8 5. Quod si in aliqua Dioecesi computatis propriis Seminarii redditi- 
bus, si qui sint, necnon Beneficiorum antea cum effectu illi unitorum ac 
fructibus parvorum Conventuum suppressorum praecedenter applicatis (quas 
quidem tum Beneficiorum uniones, tum applicationes fructuum parvorum 
Conventuum firmas esse volumus) per huiusmodi etiam Taxam erectioni, et 
substentationi Seminarii ad necessitatem nimirum uniuscuiusque Dioecesis, 
et Alumnorum, non autem ad promptum, et voluntatem, sufficienter provi- 
deri nequiverit, tunc, et eo casu, ac in subsidium tantum Ordinarii locorum 
eidem Seminario unire, et applicare possint, ac debeant Beneficia simplicia 
cuiuscumque qualitatis, et dignitatis fuerint, etiam lurispatronatus Ecclesia- 
stici, vel quomodocumque affecta, et dispositioni Sedis Apostolicae reservata, 
sine tamen ullo divini cultus, ac illa obtinentium praeiudicio. Haec porro 
unio fiat statim, et ante eorumdem Beneficiorum vacationem; nempe unian- 
tur Beneficia primo loco vacatura usque ad certam annui redditus quantita- 
tem in ipsa unione specificandam, quae computata Taxa insufficienti, satis 
esse possit substentationi certi numeri Alumnorum pro unoquoque Seminario 
designatorum, ipsaque unio, statim ac Beneticia praedicta quomodocumque 

vacaverint, debitum, atque integrum sortiatur effectum, felic. record. Cle- 
mentis VIII, ac Urbani pariter VIII! necnon aliorum quorumcumque Roma- 
norum Pontificum Praedecessorum Nostrorum Constitutionibus, vel Decretis 
in contrarium facientibus non obstantibus. 

S 6. Caeterum considerantes Monasteria, Prioratus, et Beneficia Consi 
storialia, necnon aliqua alia indispensabiliter necessaria esse, ac fore pro 
congrua substentatione Sanctae Romanae Ecclesiae Cardinalium, et Ministro- 
rum Romano Pontifici, et Sedi Apostolicae actualiter inservientium, volumus, 
et declaramus, quod Abbatiae, Prioratus, et Monasteria Consistorialia, seu 
Beneficia quovis modo Apostolica auctoritate commendata, et ad praesens 
obtenta, et in futurum obtinenda per antedictos Sanctae Romanae Ecclesiae 
Cardinales, seu veros, et proprios Papae Familiares, Nuncios Apostolicos, et 
Praelatos Congregationum, quibus iidem Sanctae Romanae Ecclesiae Cardi- 
nales intersunt, Secretarios dumtaxat, memoratis Seminariis uniri, et applicari 
nunquam possint, et uniones, quas forsan fieri contigerit, nullae, ac irritae 
prorsus sint, firma in reliquis remanente libertate, et facultate uniendi (ser- 
vata tamen forma superius expressa, et non aliter) caetera omnia Beneficia, 
etiam, ut praefertur, affecta, et reservata, vel alias ad provisionem, ac dispo- 
sitionem Sedis Apostolicae quomodolibet pertinentia. 

S 7. Cum autem, sicut accepimus, Seminaria plerisque in locis ideo 

erecta minime reperiantur, vel quia Episcopi Taxam conficere detrectant, ne 
illam a semetipsis inchoare cogantur, vel quia Beneficia simplicia, quorum 
dispositio ad eos libere spectat, occurrente illorum vacatione suis Familia- 
ribus, aliisve personis sibi gratis, et benevisis conferre volunt: hinc est, quod 
nos omnem scrupulum, et obicem impeditivum boni spiritualis ab huiusmodi 
Seminariorum erectione provenientis e medio prorsus tollere, ac removere 
intendentes, motu, scientia, ac potestatis plenitudine paribus Congregatio- 
nem Seminariorum nuncupandam, in qua Venerabiles Fratres Nostri Sanctae 
Romanae Ecclesiae Congregationis super negotiis, et consultationibus Episco- 
porum, et Regularium, necnon Congregationis interpretum Concilii Tridentini 
praefati, utriusque Congregationis Secretarii, Datarius, seu Prodatarius, ac 
Subdatarius nunc, et pro tempore existentes esse debeant, tenore praesentium 
perpetuo erigimus, ac instituimus, eiusdemque Congregationis Secretarium 
illum ipsum, qui Congregationis Concilii praedicti Secretarius pro tempore 
fuerit, constituimus, ac deputamus, praedictaeque Congregationi, ac illius 
Secretario omnium, et singulorum Seminariorum in locis, ubi adhuc erecta 
non sunt, erigendorum, et ubi erecta quidem sunt, sed sufficientes non 
habent redditus, iis pro modo indigentiae, ut praefertur augendorum omni- 
modam curam committimus, ac demandamus, necnon, eiusdem Congrega- 
tionis Deputatis praedictis semel singulis mensibus, et quoties opus fuerit, se 
congregandi, dictorum Seminariorum erectionem promovendi, iam erectorum 
et proventus recognoscendi, eorum necessitatibus opportune consulendi, 
Taxas approbandi, reformandi, et augendi, numerum Alumnorum in singulis 
Seminariis taxandi, et praefigendi, eumque pro modo reddituum augendi, et 

minuendi, statuta pro recto, felicique eorumdem Seminariorum regimine, et 
administratione condendi, eaque mutandi, variandi, corrigendi, ac toties quoties 
illis expedire videbitur, de novo faciendi, emergentes controversias sum- 
marie, solaque facti veritate inspecta, cognoscendi, et definiendi, Visitatores 
etiam, qui eiusmodi Seminaria diligenter perlustrent, et an recte, atque fide- 
liter administrentur, ac in iis potissimum regulae a Tridentino Concilio prae- 
Scriptae sedulo adimpleantur, inspiciant, et recognoscat, ubi, et quando, et 
quoties opus esse iudicaverint, facto tamen prius verbo cum Romano Pon- 
tifice pro tempore existente, delegandi, ac deputandi, aliaque in praemissis 
necessaria, et opportuna pro data ipsis a Domino prudentia, decernendi, et 
gerendi, et exequendi, plenariam, atque omnimodam facultatem, potestatem, 
et auctoritatem tribuimus, concedimus, ac impartimur. 

S 8. Universis itaque Episcopis, quorum in Dioecesibus non adsunt, vel 
congruis redditibus instructa non sunt Seminaria, per praesentes iniungimus, 
et mandamus, ut quam primum praefatam Taxam sedulo conficiant, eamque 
ad antedictae Cougregationis Secretarium iníra sex menses a die publica- 
tionis praesentis Constitutionis computandos omnino transmittant una cum 
distincta, et accurata relatione omnium Beneficiorum suarum Dioecesum, 
eorumque annui valoris, necnon locorum, animarumque, et Ecclesiarum in illis 
existentium cum suis qualitatibus, ad hoc, ut eadem Congregatio, omnibus 
mature perpensis, statuere possit, an praedicta Taxa approbari, nec ne debeat, 
simulque numerum in unoquoque Seminario retinendorum, et summam pro 
singulorum substentatione necessariam praescribere, et reliqua tandem omnia, 
quae pro recta eorumdem Seminariorum administratione, sedulaque Alumno- 
rum institutione utilia, et opportuna iudicaverit, salubriter decernere valeat. 

8 9. Omnibus insuper Episcopis praefatis, ne de cetero pro se, vel suis 
Vicariis, aut familiaribus quibuscumque, sub quovis colore, et praetextu, 
habitatione, coquina, Famulis, Ministris, aut Officialibus Seminarii, vel Lecto- 
ribus, Magistris, Sacerdotibus, Clericis quoquomodo inservientibus eidem 
Seminario, et Alumnis, vel a Seminario salariatis, ac quomodocumque reten- 
tis uti audeant, districte sub poena Interdicti ab ingressu Ecclesiae veta- 
mus, ac inhibemus: non tamen per hoc prohibere intendimus Episcopo Pon- 
tificalia exercenti, ne caeremoniarum Magistro, vel Sacerdotibus a Seminario 
retentis uti possit: imo ut eorum opera, ac assistentia in huiusmodi sacris 
functionibus uti valeat, plenam ipsi Episcopo tribuimus facultatem. 

8$ 10. Postremo saluberrimae praefati Concilii dispositioni inhaerentes, volu- 
mus, praecipimus, et sancimus, ut in omnibus Seminariis tam hactenus erectis, 
quam in posterum erigendis, Alumni Grammatices, Cantus Gregoriani, Com- 
puti Ecclesiastici, aliarumque bonarum artium tantum disciplina erudiantur, et 
Sacrae Scripturae, Catechismi, aliorumque Ecclesiasticorum Librorum, prae- 
sertim vero de Sacramentis, sacrisque Ritibus, et Caeremoniis tractantium, 
lectioni diligenter incumbant, ut cum ad vineam Domini excolendam vocati 
fuerint, dignos, peritos utilesque Operarios sese probare valeant, tfructumque 
ei reddant uberrimum temporibus suis. 

8 11. Decernentes, etc. 

(Bull. Rom., tom. 11, p. 409-412]. 

Benedictus XIII, const. Pastoralis officii, 19 maii 1725. 


Pastoralis officii nostri esse ducimus assiduo, enixoque studio curare, ut 
universa Sacrae Tridentinae Synodi Decreta ubique inviolabiliter observen- 
tur; sed eorum prae caeteris executionem strenue promovendam, urgen- 
damque nobis esse arbitramur, ex quibus maiorem in Ecclesia Dei utilitatem 
proventuram fore conspicimus, ac eos potissimum, quorum opus in prae- 
dicatione, et doctrina consistere debet, ut cunctos aedificent tam fidei scientia, 
quam actionum disciplina, excitari maxime posse confidimus ad impensius 
frequentandam tantopere necessariam Sanctarum Scripturarum lectionem, 
quas qui nescit, ut Beatus Hieronymus admonet, nescit Dei virtutem, eiusque 
Sapientiam; nam ignorantia Scripturarum, ignoratio Christi est. 

8 1. Cum itaque saluberrimo praedicti Concilii Tridentini Decreto relato 
in Cap. Il, Sess. 5, de Reform. cautum sit, ut nedum in Ecclesiis Cathedra- 
libus, sed in Collegiatis etiam Oppidorum insignium, in quibus Praebenda, 
aut praestimonium, seu stipendium pro Sacrae Scripturae Lectoribus consti- 
tutum non reperitur, Praebenda quomodocumque, praeterquam ex causa 
resignationis, primo vacatura ipso facto ad eum usum perpetuo constituta, 
ac deputata intelligatur; et quatenus nulla, vel non sufficiens Praebenda 
foret, locorum Ordinarii per assignationem fructuum alicuius simplicis Bene- 
ficii, debitis tamen eius supportatis oneribus, vel per contributionem Bene- 
ficiatorum suarum Dioecesum, vel alias prout commodius fieri poterit, ita 
provideant, ut ipsa Sacrae Scripturae lectio omnino habeatur. Verum eius- 
modi provida praefati Concilii dispositio in aliquibus Cathedralibus, sicut 
non absque gravi animi nostri dolore percepimus, hucusque neglecta, debi- 
taeque executioni demandata non fuerit: hinc igitur est, quod Nos illius 
executionem pro Pontificiae vigilantiae debito urgere intendentes, Motu pro- 
prio, ex certa scientia, ac matura deliberatione nostris, deque Apostolicae 
potestatis plenitudine, hac nostra perpetuo valitura Constitutione sancimus, 
decernimus, et mandamus, ut in Cathedralibus quibuscumque Italiae, Insu- 
larumque adiacentium, in quibus Praebenda Theologalis hactenus instituta 
non fuerit, Praebenda primo vacatura post eiusdem praesentis Constitutionis 
publicationem sive ad nos, Sedemque Apostolicam, sive ad Ordinarium illius 
collatio, atque provisio pertineat, ipso iure, et absque ulla alia declaratione, 
sit, ac esse censeatur Praebenda Theologalis constituta. 

8 2. Volumus insuper, ut tam illa, quam reliquae omnes aliae Praebendae 
Theologales hactenus constitutae, et deputatae conferri semper debeant Doc- 
tori in Sacra Theologia, vel qui infra annum Doctoralem Lauream in eadem 
facultate suscipiat, et caeteroquin magis idoneo in formali concursu ab Exa- 
minatoribus renunciato, eo plane modo, quo Parochiales Ecclesiae conferuntur. 
Hunc porro in finem, quotiescumque huiusmodi Praebenda Theologalis con- 
ferenda erit, per edictum publicum vocentur quicumque concurrere, et exa- 

mini sese subiicere voluerint, coram Episcopo, et quatuor Examinatoribus, 
etiamsi Synodales non sint, ab eodem Episcopo actu eligendis, ac deputandis, 
in Theologali tamen. facultate licentiatis, et valde peritis, sive Secularibus, 
sive Regularibus, et illi, qui in eiusmodi concursu probatus, magisque idoneus 
renunciatus fuerit, Praebenda conferatur. Quoties autem Praebendae collatio 
ad Sanctam Sedem spectabit, Episcopus ad Romanum Pontificem pro tempore 
existentem acta concursus transmittere teneatur, ut ipse vacantem Praeben- 
dam illi assignare, atque conferre possit, quem caeteris digniorem, et magis 
idoneum in Domino iudicaverit. Quod si Episcopus primo vacaturam Prae- 
bendam contra formam in praesenti Constitutione praescriptam conferre prae- 
sumpserit, vel etiam in aliis occurrentibus casibus eamdem formam observare 
neglexerit, illius collatio, atque provisio ipso iure nulla, et irrita, nulliusque 
prorsus roboris, vel momenti sit, ac esse debeat, eiusdemque Praebendae 
dispositio statim devolvatur, et pertineat ad Sanctam Sedem, et Romanum Pon- 
tificem pro tempore existentem, a quo Doctori in Sacra Theologia conferetur. 

8 3. Caeterum, ut fructus, quem Tridentina Synodus ex Praebendae 
Theologalis institutione perceptum iri speravit, omnino re ipsa, et cum effectu 
percipiatur, volumus, statuimus, et mandamus tertiam partem proventuum 
dictae Praebendae Theologalis ab Episcopo distribui, et proportionabiliter 
applicari singulis Lectionibus sacrae Scripturae, quae a Praebendato prae- 
scriptis diebus, et horis totius anni habendae erunt, ita ut si Praebendatus 
universas Lectiones habuerit, assignatas distributiones integras absque ulla 
prorsus diminutione consequatur; si vero in aliqua, vel pluribus Lectionibus 
defecerit, distributiones neglectis lectionibus respondentes amittat, quae in 
Sacristiae Ecclesiae beneficium cedant, ac erogentur. In casu autem gravioris 
contumaciae Praebendati liceat Episcopo deputare alium Theologum Sacer- 
dotem Secularem, vel Regularem, qui iugiter supplendo eiusdem Praebendati 
vices, praefatis distributionibus potiatur. 

8 4. Quoniam vero nonnulli Episcopi, sicut accepimus, ut propriae incuriae 
aliquod velamen obtendant, dilatae erectionis eiusmodi Praebendae Theolo- 
galis causam in tenuitatem, ac insufficientiam Praebendarum suarum Eccle- 
siarum reiicere solent, Nos omnem de caetero praetextum, sive excusationem 
e medio tollere, ac penitus eliminare volentes, motu, scientia, ac potestatis 
plenitudine similibus decernimus, statuimus, atque praecipimus, quod ubi 
Praebenda Theologalis, computatis etiam distributionibus quotidianis, ad 
annuum saltem redditum scutorum sexaginta monetae Romanae non ascendat, 
pro summa ad hanc Taxam conficiendam deficiente iidem Episcopi unire 
possint, et debeant eidem Praebendae aliquod simplex Beneficium, cuius 
supplemento praedicta summa conficiatur, primo vacaturum in quocumque 
mense, et qualitercumque, ac quomodocumque Sedi Apostolicae affectum, et 
reservatum, ita tamen, ut a tali unione illa omnia Beneficia, quae pro Sanctae 
Romanae Ecclesiae Cardinalibus, Papae Familiaribus, Nunciis Apostolicis, 
atque Praelatis Congregationum, quibus iidem Sanctae Romanae Ecclesiae 
Cardinales intersunt, Secretariis in alia Constitutione! ad promovendam Semi- 

nariorum erectionem novissime per Nos condita peculiariter reservavimus, 
perpetuo reservata, et excepta sint, ac esse intelligantur, et quidquid secus 
fieri contingeret, ex nunc prorsus irritum, ac inane, nulliusque roboris, vel 
momenti esse, ac fore decernimus, et declaramus. 

8 5. Postremo quaecumque hactenus de Praebenda Theologali, et Sacrae 
Scripturae Lectione sancivimus, extendimus etiam, ac adamussim observari 
volumus, et mandamus (congrua tamen congruis referendo) quoad institu- 
tionem Canonici Poenitentiarii in illis Cathedralibus, in quibus nondum 
fuerit institutus, eiusque honestam substentationem, concursum, deputatio- 
nem, omniaque alia ad illius officium pertinentia; ac praeter illa, quae a 
nobis superius disposita sunt, ea insuper, quae Tridentina Synodus Cap. 8, 
Sess. 24, de Reformat. de huius ministri qualitate, aetate, ac exemptione a 
servitio Chori constituit, exacte observari decernimus, praecipimus, et man- 
damus. 

S 6. Decernentes, etc. 

[Bull. Rom., tom. 11, p. 414, 415]. 


290. 


Benedictus XIII, const. Ex quo, 8 iun. 1725. 


Ex quo, Divina disponente clementia, ad supremum universi Christiani 
populi regimen assumpti fuimus, considerantes debitum, quo obstringeba- 
mur, Ecclesiarum, Sacrorumque Locorum Immunitatem. sartam tectam, invio- 
latamque ubique custodiendi inter graviores suscepti Apostolici Ministerii 
curas merito recenseri : diu, multumque rationes, ac media nobiscum expen- 
dere non omisimus, quibus ipsa Immunitas in pristinum venerationis, et 
reverentiae locum restitui posset, ac in omnibus Orbis Catholici regionibus 
ita observaretur, quemadmodum prisca illa maiorum nostrorum disciplina, 
et vetus Canonicarum sanctionum norma praescripsit. 

8 1. Dum haec solicito animo revolveremus, in oculos primum incurrit 
celebris illa Constitutio a fel. rec. Gregorio Papa XIV Praedecessore nostro 
edita, quae incipit: Cuz alias,! qua quidem Constitutione idem Gregorius 
Praedecessor pro Pastorali zelo suo hunc ipsum in scopum intendens, facul- 
tates, et indulta a quibusdam Romanis Pontificibus, ac praesertim a Sancto 
Pio V, et Sixto etiam V Praedecessoribus itidem nostris, tunc suis, con- 
cessa aliquibus Principibus, eorumque Officialibus, et Magistratibus extra- 
hendi, ac abducendi ab Ecclesiis, aliisque locis immunibus certorum crimi- 
num reos, et delinquentes, reformavit, moderatusque fuit; simul autem 
delictorum írequentiae, unde publica tranquillitas maxime perturbatur, oc- 
currere volens, ac impedire, quantum licebat, ne aliqua graviora a pravis 
hominibus patrarentur sub certa impunitatis spe, quam ex confugio ad loca 
immunia sibi parabant, nonnulla expressit, et explicavit crimina, et casus, 

in quibus laicos delinquentes Ecclesiastica Immunitate nequaquam gaudere 
voluit, et decrevit; ac insuper ludices constituit, qui in occurrentibus casi- 
bus, an delictum esset, necne in eadem Gregoriana Constitutione exceptum, 
cognoscere, et declarare deberent; certamque demum formam in extractione 
praedictorum delinquentium a locis immunibus observandam stabilivit, et 
inviolabiliter ab omnibus perpetuo observari mandavit, quemadmodum in 
praedicta Constitutione anno Incarnationis Dominicae 1591 non. Kalen. lunii 
promulgata ulterius continetur. 

S 2. Quoniam vero post editam huiusmodi Constitutionem ob varias 
Doctorum eam interpretantium sententias, et variam itidem Curiarum Eccle- 
siasticarum in illius executione. praxim, multiplices contentiones super vero, 
rectoque eius sensu inter Ecclesiastica, et Secularia Tribunalia exortae fue- 
runt, quamplures Romani Pontifices, ac praesertim piae mem. Clemens IX, 
Clemens X, et Clemens XI Praedecessores similiter nostri de praefatis con- 
tentionibus dilucida casuum exceptorum explicatione submovendis non semel, 
Sicut accepimus, deliberarunt, facilioremque insuper eos probandi, et decla- 
randi methodum, ut eiusdem Gregorii praedecessoris mens plenius execu- 
tioni demandaretur, Curiis Ecclesiasticis praescribere cogitabant; sed ab 
aliis distracti curis, ac interim morte praeventi, destinata perficere nequi- 
verunt. 

8 3. Hinc igitur est, quod Nos omnino expedire arbitrantes, ut eius- 
modi controversiis finis aliquando imponatur, eorumdemque Praedecesso- 
rum pio, atque salubri proposito inhaerentes, Motu proprio, ex certa scientia, 
et matura deliberatione nostris, deque Apostolicae potestatis plenitudine, hac 
nostra perpetuo valitura Constitutione, imprimis providam memorati Gre- 
gorii Praedecessoris Constitutionem cum omnibus, et singulis in ea con- 
tentis, atque dispositis amplissime confirmamus, approbamus, et innovamus, 
et quatenus opus sit, criminum in illa exceptorum reis, et delinquentibus 
Immunitatem Ecclesiasticam suffragari nequaquam debere iterum, ac de 
novo decernimus, et declaramus. Praeterea non absque gravi animi nostri 
dolore animadvertentes ob auctam, atque in in dies invalescentem perver- 
sorum hominum malitiam saepe, ac saepius nonnulla alia gravia crimina 
perpetrari, quae non minus, quam illa in Gregoriana Constitutione, ut prae- 
fertur, excepta, publicam quietem perturbant, proinde ad delinquentium auda- 
ciam, ac eiusmodi delictorum frequentiam, quantum fieri poterit, coercen- 
dam, pro Apostolici muneris nostri debito, ea, quae inferius explicabuntur, 
statuenda censuimus. 

8 4. Cum itaque praedicta Gregoriana Constitutione cautum sit, ut publi. - 
cis latronibus, viarumque grassatoribus, qui itinera frequentata, vel publi- 
cas stratas obsident, aut viatores ex insidiis aggrediuntur, Immunitas Ecclesia- 
stica minime suffragetur, non levis autem inter Doctores emerserit controversia, 
an quis ex unico actu publicus latro, et grassator dici possit, vel plures ad 
id actus requirantur: Nos eiusmodi controversiam dirimere intendentes, uni- 
cam tantum grassationem in via publica, aut vicinali admissam sufficere ad 
hoc, ut quis publicus latro, et grassator dici valeat, dummodo tamen gras- 
sati mors, aut membrorum mut latio secuta fuerit, tenore praesentium defi- 


40 


626 Romani Pontifices 


nimus, et declaramus. Insuper ab Ecclesiasticae Immunitatis beneficio exclu- 
dimus, atque repellimus, et pro exclusis, atque repulsis haberi volumus, 
nedum eos, qui homicidia, aut mutilationes membrorum in Ecclesiis, earumve 
Coemeteriis committere audent, quemadmodum in Gregoriana Constitutione 
sancitum est: verum etiam eos, qui stantes in Ecclesia, vel Coemeterio, 
interficiunt stantes extra Ecclesiam, vel Coemeterium, aut ipsis membrum 
mutilant; necnon eos, qui stantes extra Ecclesiam, aut Coemeterium, occi- 
dunt stantes intra Ecclesiam, vel Coemeterium, aut iis membrum mutilant ; 
ac eos tandem, qui confugientibus vim inferunt, atque ipsos ab Ecclesia, 
aliove loco immuni violenter extrahunt, et abducunt: declarantes in qua- 
tuor praemissis casibus eiusmodi reos non illius tantum Ecclesiae, quam 
violarunt, sed cuiuscumque etiam alterius Ecclesiae immunitate gaudere 
nequaquam posse, aut debere. Ad haec in crimine assassinii non modo 
mandatarios, qui in ipsamet Gregoriana Constitutione aperte excipiuntur, sed 
etiam mandantes, qui certum praemium, aut mercedem sive in pecunia, sive 
in aliis rebus tradiderint, aut promiserint, quamvis promissio nullum habuerit 
effectum, dummodo assassinium re ipsa patratum fuerit, ab Ecclesiasticae 
Immunitatis beneficio excludimus, ac pro exclusis perpetuo haberi volumus, 
et mandamus. Excludimus pariter, repellimus, atque privamus eiusdem immu- 
nitatis privilegio interficientes proximum suum animo praemeditato, ac deli- 
berato; falsificantes Literas Apostolicas; Ministros Montis Pietatis, vel alte- 
rius publici Telonii, aut Banci pro depositis Principis, privatarumque per- 
sonarum destinati, furtum, aut falsitatem in praedictis locis committentes, 
cuius ratione Arca pecuniaria ita minuatur, ut poenae ordinariae locus sit: 
conflantes, adulterantes, vel tondentes quascumque monetas aureas, vel argen- 
teas, etiam Principum exterorum, quotiescumque in loco, aut Provincia, ubi 
crimen admittitur, liberum habeant usum, et commercium, vel ipsas mone- 
tas conflatas, adulteratas, aut detonsas scienter ita expendere, et erogare prae- 
sumentes, ut fraudis conscii, atque participes censeri possint. Illos demum, 
qui sub nomine Curiae sese introducunt in alias domos animo ibidem per- 
petrandi rapinas, easque reipsa committunt cum homicidio, aut mutilatione 
membrorum alicuius ex domesticis earumdem aedium, vel etiam extranei, 
quem ibi forte reperiri contigerit, dummodo homicidium, vel membrorum 
mutilatio sequatur. 

8 5. Ceterum cum diuturna experientia compertum fuerit Curias Eccle- 
siasticas in casibus, qui hactenus evenerunt, difficultates probare, et conse- 
quenter declarare potuisse delictum, pro quo quis ad Ecclesiam confugerat, 
fuisse comprehensum in numero exceptorum, propter variam earumdem Curia- 
rum praxim, et varias pariter opiniones Doctorum, qui antedicti Gregorii 
Praedecessoris mentem quoad normam ab ipso praescriptam recipiendi pro- 
bationes, et procedendi ad declarationem criminum exceptorum, interpretari 
voluerunt: statuimus, praecipimus, et mandamus nullam in hoc de caetero 
haberi rationem cuiuscumque interpretationis eiusdem Gregorianae Consti- 
tutionis, quae a quocumque Doctore prodierit, neque praxis a quibuslibet 
Curiis, aut Tribunalibus invectae, imo nec quarumcumque declarationum, 
quae ab huius Almae Urbis nostrae Tribunalibus, sive etiam a Congregatione 

Venerabilium Fratrum nostrorum Sanctae Romanae Ecclesiae Cardinalium 
Immunitati Ecclesiasticae Praepositorum emanaverint, quatenus praesenti 
nostrae Constitutioni adversentur; sed in occurrentibus casibus normam hic 
a nobis praescribendam inviolabiliter ab omnibus observari volumus, et san- 
cimus. 

8 6. Quotiescumque igitur Curia Ecclesiastica a Curia Seculari fuerit 
requisita, ut laicum aliquem delinquentem e loco immuni extrahi, ac illi 
consignari faciat, eaque super delicti excepti qualitate, ac personae reitate 
subministrata, vel acquisita sint indicia, quae ad capturam decernendam suf- 
ficere videantur, tunc Curia Ecclesiastica ad eiusdem delinquentis extractio- 
nem ab Ecclesia, aliisque locis immunibus, ope, ac medio suorum Executo- 
rum, implorato etiam, quatenus opus sit, brachii Secularis auxilio, et cum 
interventu Personae Ecclesiasticae ab Episcopo deputandae, procedere tenea- 
tur, extractumque ad suos Carceres asportari, ac ibi sub tuta custodia deti- 
neri curet, et faciat. Ubi vero ex processu informativo desuper conficiendo 
constet de crimine excepto, ac insuper adversus eumdem extractum talia 
resultent indicia, ut crimen ab eo fuisse patratum moraliter credi possit (quae 
quidem indicia iuxta regulas iuris vocantur ultra torturam) eo tandem casu 
praefatum extractum Ministris, et Officialibus Curiae Secularis tradere, et con- 
signare possit ac debeat, exacta tamen, receptaque prius ab ipsis obligatione 
in forma iuris valida restituendi extractum Ecclesiae, sub poena. excommu- 
nicationis latae sententiae nobis, ac pro tempore existenti Romano Pontitici 
reservatae, quatenus idem extractus indicia contra ipsum acquisita in suis 
defensionibus purget, ac diluat. Quod si ea minime purgaverit, et vere delin- 
quens repertus fuerit, Curiae Seculari in ipsum tali casu, ut iuris esse cen. 
suerit agere, atque procedere liceat. 

S 7. Praeterea considerantes saepedictum Gregorium Praedecessorem in 
sua Constitutione optimo quidem iure sanxisse, ut soli Episcopi, et non alii 
Episcopis inferiores, etiamsi locorum Ordinarii sint, at nullius Dioecesis, 
aut Conservatores a Sede Apostolica specialiter, vel generaliter deputati, cogno- 
scere, et declarare valeant, an delicta, pro quibus inquisiti ad loca immunia 
confugerunt, et in eis se receperunt, sint, necne de genere, ac numero exce- 
ptorum: Nos providam eiusmodi dispositionem approbantes, et confirman- 
tes, eique inhaerentes, motu, scientia, et potestatis plenitudine similibus, 
tenore praesentium quibuscumque Magistratibus, Officialibus, et Ministris 
Secularibus, necnon quibusvis aliis personis cuiuscumque gradus, et condi- 
tionis existant, etiamsi Imperiali, Regia, Ducali, aut alia quavis mundana 
dignitate, aut auctoritate praefulgeant, districte interdicimus, ac inhibemus, 
ne huiusmodi causis, vel conficiendo processus, vel inquisito extrahendo a 
locis immunibus, vel declarando crimina ab eis admissa esse de exceptis in 
Gregoriana, aut in praesenti nostra Constitutione, ullo pacto sese ingerant, 
aut immisceant. Quod si secus quidquam attentare praesumpserint, ex nunc 
omnia in contrarium praemissorum gerenda irrita, et inania, nulliusque robo- 
ris, vel momenti: perpetuo fore, ipsosque attentantes in censuras, et alias 
poenas a Sacris Canonibus, et Constitutionibus Apostolicis adversus eos, qui 
lurisdictionem Ecclesiasticam quoquo modo laedunt, ac violant, infictas incur- 

rere decernimus, et declaramus: volentes, intendentes, ac expresse mandan- 
tes, quod omnimoda cognitio, atque iudicium de criminibus in Gregoriana 
Constitutione exceptis, et a nobis superius explicatis, tum etiam de aliis, 
quae in praesenti nostra Constitutione adiicienda, et similiter excipienda duxi- 
mus, quemadmodum, ut praefertur, adiecimus, et excepimus, ad Episcopos 
tantum privative quoad omnes alios perpetuo spectet, atque spectare debeat, 
et donec ipsi in occurrentibus casibus declaraverint delictum esse de excep- 
tis, et cetera omnia a nobis superius constituta adimpleverint, inquisitos 
Ecclesiae, vel alterius loci Sacri, ad quem confugerunt immunitate gaudere 
tuto debere, ac in ea conservandos, et manutenendos esse statuimus, praeci- 
pimus, et mandamus. 

8 8. Universos demum, et singulos Venerabiles Fratres Nostros Patriar- 
chas, Primates, Archiepiscopos, et Episcopos, quos huius nostrae Constitu- 
tionis executores deputamus, in visceribus Domini Nostri lesu Christi hor- 
tamur, et paterna charitate admonemus, ut quanti momenti sit hoc negotium, 
serio cogitantes, in occurrentibus casibus qualitatem testium, et probationum 
pondus summo studio, ac vigilantia scrutentur, omnemque fraudem, dolum 
procul arceri satagant; quin etiam Sacerdotali pectore, quotiescumque opus 
fuerit, iis omnibus obsistant, qui eiusdem praesentis Constitutionis execu- 
tionem, ac observantiam quomodocumque temerario ausu impedire praesu- 
merent. In reliquis porro casibus tam in hac nostra, quam in Gregoriana 
Constitutione non exceptis, memores quam acriter semper, et qua eximia, 
ac prorsus singulari animi fortitudine maiores nostri pro Ecclesiastica liber- 
tate, ac Immunitate pugnaverint, nihil illa imminui permittant, neque sacris 
iuribus labem ullam irrogari patiantur, sed ea pari sane zelo, atque constanti 
tueri curent: ab omni tamen tumultu, ac perturbatione caventes, ne iactan- 
tiae causa potius, quam miserationis, et iustitiae titulo, Ecclesiastica Privilegi: 
asserere velle videantur. 

S 9. Decernentes, etc. 

[Bull. Rom., tom. 12, p. 1-4]. 


291. 


Benedictus XIII, const. Custodes, 7 mart. 1726. 


S 1. Custodes super muros lerusalem a Christo Domino constituti, de 
omnibus sacrorum virorum Ordinibus in eo, quo decet, sanctioris disciplinae 
splendore servandis magnam vigilantiam, et sollicitudinem gerere debemus, 
tum vero illud nobis incumbit, ut qui e Regularium, Monachorum, et Men- 
dicantium institutis ad onus Episcopale admoventur, maioris Observantiae, et 
virtutum specimine gregi sibi subiecto praeluceant, primaevique instituti, cui 
nomen dederunt, insignia, more maiorum perpetuo retineant, non solum 
in monastica, et regulari professione, sed etiam in specialibus indumentis ; 
inque rasili tonsura, ad planitiem cutis in summo capite circumducta, vel 
eo gyro, et forma, quibus quisque, ut sui Ordinis, Regularis, Monastici, et 

Mendicantis peculiaribus signis, pridem solemni ritu vitam Deo consecra- 
verat. 

8 2. Moerorem, quem iamdudum animo premimus, celare diutius non pos- 
sumus, nec debemus, quippe quem post nostram humilitatem ad Summum 
Apostolatum evectam, praesulum doctrina, et pietate praestantium expostu- 
lationes auxerunt, nimirum quod nonnulli Episcopi ex Regularium, Mona- 
chorum, et Mendicantium familiis assumpti reperiantur, qui brevioribus vesti- 
mentis, pristinae suae professioni minime congruis, sed quibus tantum inferiores 
clerici saeculares uti soleant, se in ipsa etiam civitatum frequentia palam spe- 
ctandos pati non erubescant, laneasque tunicas, a suorum Ordinum condi- 
toribus praescriptas, et eorundem vitae sanctimonia quodammodo conse- 
cratas, induere detrectantes, etiam contra caeremonialis Episcoporum ! san- 
ctiones, a Romanis Pontificibus antecessoribus nostris probatas, summa 
omnium admiratione, vestes sericas praeferant, eo quoque impudentiae, sui 
status plane immemores, progressi, ut albas chirothecas ad ostentationem 
gerant, inque pontificalibus Ecclesiae functionibus, unde omnis arrogantiae 
typhus, et fucus abesse debet, superpelliceum, Episcopis Monachis, vel ex 
Ordinibus Mendicantium, proprium, abiicientes, rocchettum praesulum, ex 
clericis saecularibus, vel regularibus assumptorum, temere adhibeant, nec defue- 
rint qui colores, a suo instituto omnino abhorrentes, in exterioribus vestibus 
iactare non dubitaverint. 

8 3. Haec quam dedeceant Episcopos, qui ex Monachorum, et Mendi- 
cantium Regulis, non sine spiritus Apostolici afflatu conscriptis, modestiam 
sacerdotalem, nunquam ex suis animis obliterandam, ceterasque virtutes, aliis 
propinandas, haurire debuissent, quosque in maiori gradu, quo Spiritus San- 
ctus eos posuit, auctas retinere oporteret, non iam nostris verbis dicemus, 
ne ipsi, qui Regulam Ordinis Fratrum Praedicatorum, quam professi fuimus, 
et profitemur, quique onus Episcopale per totos quinquaginta annos susti- 
nentes, eiusdem nostri Ordinis sacros ritus, disciplinamque, Deo iuvante, in 
omnibus observare studuimus, ex privato affectu loqui videamur, sed suis 
verbis dicent Romani Pontifices, qui nobis, in eorum locum longe dispari 
merito suffectis, quae sectari debeamus reliquerunt. Dicent Concilia, ab iis- 
dem probata, auctorumque ecclesiasticorum, quos honoris causa Patres, Docto- 
resque appellamus, documenta memorabunt. 

8 4. Ut ergo a primis, hoc est a Romanis Pontificibus, ordiamur, incly- 
tae recordationis Innocentius Papa III Pennensem Episcopum, Ordinis Cister- 
ciensis olim Abbatem, propterea graviter obiurgavit, quod post acceptum 
Episcopatum, in sui Ordinis iniuriam ageret in pluribus, ut apostata, et pro- 
priae conditionis oblitus, picturata sella, et chirothecis sericatis uteretur, amplo 
se galero coronaret, et Cisterciensis Ordinis observantias non custodiret, a 
quibus eum pontificalis dignitatis susceptio non absolveret, sed earundem 
onus ei magis augeret. Si ad Conciliorum statuta evolvenda hinc processe- 
rimus, nobis se offeret Canon XXVII Concilii Oecunemici VIII, seu Constan- 
tinopolitani IV decernens, illos qui monasticam vitam amplexi, Episcopalem 

meruerunt honorem, conservare schema, et amictum monasticorum indumen- 
torum, et ipsam beatam vitam, nullumque habere potestatem deponendi iam- 
dictum schema propter typhum, et arrogantem voluntatem, ne per hoc 
inveniatur propriorum transgressor pactorum.! Postremo Episcopum, qui 
monasticarum vestium schema deposuerit, aut corrigendum, aut deponen- 
dum statuit. Haec rata habuit Canon XVI Concilii Oecunemici XII, sive 
Lateranensis IV. sub iam dicto Innocentio Papa III definiens, Episcopos 
Monachos deferre habitum Monachalem.? Hoc idem postea sanxit synodus 
Londinensis, ab Otthobono S. R. E. Diacono Cardinali Sancti Hadriani, et 
Apostolicae Sedis Legato, celebrata, cuius Canon V iis, qui de Monaste- 
riis, vel regularibus locis in Episcopos sunt assumpti, vel de cetero assu- 
mentur, suum deferre habitum regularem, speciatim indicit. De inconvenien- 
tia, et dedecore habitus splendidi in Episcopis secularibus, eoque magis in 
regularibus, extat Canon XVI Concilii Nicaeni II.? Sed nostrorum tempo- 
rum regulares Episcopos instruentem audiamus Ferrandum Carthaginensis 
Ecclesiae Diaconum, de Beato Fulgentio Ruspensi Episcopo testantem, Epi- 
scopatum sine aliqua ambitione ab illo susceptum, nec ita factum Episco- 
pum, ut esse desisteret Monachus, sed eum, accepta Pontificis dignitate, 
professionis praeteritae servasse integritatem, nunquam pretiosa vestimenta 
quaesivisse, Orario, sicut Episcopi, nunquam usum, sed pelliceo cingulo, tan- 
quam Monachum. Nec vero uni Episcopi, sed et ipsi Romani Pontifices 
eadem religione se obstringi voluerunt. De magno enim Gregorio intelligi- 
mus, una cum eius corpore inventum Baltheum, qui speciem propositi regu- 
laris, olim a Sancto Benedicto statuti, manifestaret. De Eugenio III legimus, 
laneam tunicam carni eius adhaesisse, et diebus ac noctibus cuculla vestitum, 
intus Monachi habitum retinere, extra, se Pontificem, et moribus, et vestibus 
exhibere consuevisse. Denique Doctor Ecclesiae Beatus Thomas Aquinas, ob 


* « Secundum traditas formas per singulas provincias, ac regiones, et urbes, 
in ecclesiasticis promotionibus et consecrationibus illa quae indicia et signa sunt 
ordinis qui unicuique inesse videtur, retineri decernimus, ita ut episcopi, quibus 
concessum est palliis uti certis temporibus, in eisdem temporibus et locis iis induan- 
tur, et tanto et tali non abutantur amictu propter typhum, et inanem gloriam, et 
humanum placorem, atque sui amorem; omni videlicet tempore divini sacrificii, et 
omnis alius ecclesiastici mysterii, hunc inepte portantes: illos autem qui reveren- 
ter monasticam vitam sectati sunt, et episcopalem meruerunt honorem, conservare 
schema, et amictum monachicorum indumentorum, et ipsam beatam vitam decer- 
nimus; et nullus omnino habeat potestatem deponere iam dictum schema, propter 
typhum et arrogantem voluntatem, ne per hoc inveniatur propriorum transgressor 
pactorum: sicut enim ibi continuus palliorum amictus fastigiosum et suae gloriae 
deditum demonstrat episcopum, ita et hic depositio ac denudatio monachici habitus 
nihilo minus eisdem submittit criminibus eum qui hoc fecisse captus extiterit. Quis- 
quis ergo episcopus praeter definita sibi scripto tempora se pallio induerit, aut 
monasticarum vestium schema deposuerit, aut corrigatur, aut a patriarcha proprio 
deponatur ». - Mansi, tom. 16, col. 178. 

? C. 15, X, de vita et honestate clericorum, V, 1. 

SO D CXXbqu. 

sanctioris doctrinae excellentiam Angelici elogio cognominatus, cuius hodie 
festa recolimus, diserte docuit, si qua sunt in regularibus observantiis, quae 
non impediant Pontificale officium, sed magis valeant ad perfectionis custo- 
diam, sicut est continentia, paupertas, et alia huiusmodi, ad haec remanet 
religiosus etiam factus Episcopus, obligatus, et per consequens ad portan- 
dum habitum suae Religionis, qui est huius obligationis signum. Haec in 
sacris, receptisque Ecclesiae codicibus de exteriori amictu, et debito Epi- 
scopi Regularis sancita reperimus, quae nostrates eiusdem disciplinae Epi- 
scopi sibi dicta meminerint. Rasilem capitis coronam, in orbem expressam, 
ad humilitatem docendam, regulae monasticae, constitutiones, usus, et con- 
suetudines statis anni temporibus earundem sacris alumnis renovandam prae: 
scribunt, quos postea Episcopali charactere insignitos ea maxime distinguen- 
dos, nemo in dubium vocaverit. 

S 5. Haec tamen, quae ex venerandis Ecclesiae monumentis adduximus, 
cum per humanam corruptelam, nisi eis occurratur, nobis ipsis spectantibus, 
in desuetudinem abire videantur, hac nostra Constitutione Apostolica, fir- 
mum robur perpetuis futuris temporibus habitura, ea omnia confirmantes 
et renovantes, statuimus atque sancimus, ut ex Monastico, Regulari, et Men- 
dicantium instituto ad Episcopalem, seu quamcunque aliam dignitatem, etiam 
S. R. E. Cardinalatum, iam evecti, et in posterum evehendi, universis, et sin- 
gulis suae regulae officiis, et obligationibus, quae Pontificale, sive cuius- 
cunque alterius dignitatis, aut Cardinalatus, officium minime impediant, per- 
petuo subsint, et proinde sui monastici Ordinis, sive alterius regulae Men- 
dicantium, insignia, et propria indumenta lanea, suoque peculiari colore 
distincta, rasilem quoque, et ad cutis planitiem in summo vertice, vel eo 
gyro, et forma expressam coronam praeferant, quibus antea, cum intra eorun- 
dem regularium Ordinum claustra Deo militarent, ex solemni sua profes- 
sione, insignia induere, et coronam praeferre tenebantur, a cuius professio- 
nis obligationibus per munus Episcopale neutiquam absolvuntur, aut ullo 
pacto eximuntur. 

8 6. Propterea huiusmodi Episcopis, ex familiis Regularium, Monacho- 
rum, et Mendicantium assumptis, in virtute sanctae oboedientiae praecipimus, 

.et mandamus, ut omnia, et singula, praesentibus literis nostris hactenus 
recensita, undequaque observare non differant. Si vero, quod absit, hoc 
agere contempserint, vel neglexerint, eos poena suspensionis ab exercitio 
pontificalium, ipso facto incurrenda, tandiu innodatos esse declaramus, donec 
a contumacia resipiscentes, eiusdem suspensionis relaxationem a Sede Apo- 
stolica meruerint obtinere. 

S8 7. Quia vero pastoralis nostrae sollicitudinis est non solum excubare 
pro optimo statu, et conservatione Regularis observantiae in religiosis viris, 
qui ex monasticis, et mendicantibus institutis ad onus Episcopale assumun- 
tur, sed etiam prospicere, ne illi, qui ex his, ceterisque universis Religiosis 
Ordinibus ad eiusmodi gradum evecti, Ecclesia sibi commissa postmodum 
se abdicaverint, ita vivant, ut, qui eos primum in claustris Monasteriorum, 
deinde in culmine Episcopali conspexerant, quique ipsos demum curarum 
Episcopalium oneri subductos visuri essent, eis obiicere nullo modo possint, 

quod ideo ad Episcopatum irrepserint, ut hac via Regularem observantiam 
deserentes, extra sua claustra, quasi nullum unquam Religiosum Ordinem 
professi, vitam ducerent, haec animum nostrum, omnium quorumcunque 
Ordinum Regularium honoris amantissimum, promovent, ut Apostolica aucto- 
ritate approbemus, confirmemus, et tanquam praesentibus inserta habeamus 
decreta duo ab antecessoribus nostris felicis recordationis Alexandro VII 
die xxvi lulii anno Domini MpcLxrmi,! et Clemente XI die xvi lunii Mbccxv 
vulgata,? quibus decretis Regulares ad transmarinos Episcopatus, sive ad 
Vicariatus Apostolicos translati, vel etiam Ecclesiarum administratores, aut 
visitatores creati, quotiescunque in locis, et Ecclesiis, sibi in Episcopalis 
dignitatis collatione assignatis, minime resederint, vel Episcopatum dimise- 
rint, aut munere suo perfuncti fuerint, seu quomodocunque a schismaticis 
vel infidelibus impediti, munus Episcopale exercere non possint, iubentur 
ad pristina suorum Ordinum claustra reverti, cum reliquis Confratribus 
suis sub eodem instituto religiosam vitam ibidem acturi. 

8 8. Huiusmodi autem Episcopis, tam pio disciplinae regularis instin- 
ctu ad suos redeuntibus, Apostolica largitate concedimus, ut in sua Pro- 
vincia quodcunque Ordinis sui Coenobium, et Monasterium, ubi commode 
et religiose degere possint, sibi pro libitu eligant, ideoque volumus, et prae- 
cipimus, ut illorum Praesides et Superiores regulares congruas eis et hone- 
stas cellulas in Coenobiis, et Monasteriis ab eisdem electis, assignent. 

8 9. Itaque Monachis, Mendicantibus, et cuiuscunque Ordinis Regula- 
ribus, qui onere Episcopali sibi imposito deinceps quomodocunque, etiam 
ultro, se abdicaverint, praecipimus, eosque monemus in Domino, ut ad suo- 
rum Ordinum cellulas ultro quoque regrediantur, qua in re. sanctitate, et 
doctrina illustrium, et magnorum praesulum exempla iis imitanda proponi- 
mus, Caelestini Papae V  Antecessoris nostri, Gregorii Nazianzeni, Petri 
Damiani, aliorumque, ob virtutes sacerdotales omnium seculorum praeconiis 
maxime dignorum Antistitum, ut interim sileamus, legationibus et muneribus 
clarum Ardicinum iuniorem a Porta Aleriensem Episcopum, et S. R. EF. Pres- 
byterum Cardinalem tituli Pammachii, a felicis recordationis Innocentio 
Papa VIII, renunciatum. Is enim, annuente Pontifice, dimissis dignitatibus, 
vetus propositum in sacram Camaldulensium eremum confugiendi resumere, . 
atque ultro executioni mandare sanctum existimavit. 

8 10. Ubi vero, quod minime credimus, iidem regulares paternis nostris 
adhortationibus aures adcommodare noluerint, his nostris perpetuum robur 
habituris, decernimus, volumus et praecipimus, ut. Monachi, Mendicantes, et 
cuiuscunque alterius instituti Regulares, specialissima etiam mentione digni, 
qui Episcopatu sibi pridem collato quacunque de causa se in posterum 
abdicare permissi fuerint, claustra suae Religionis repetere omnino teneantur, 
et debeant, iis tantum exceptis, qui a Nobis, sive a Romanis Pontificibus 
antecessoribus, aut successoribus nostris obtinuissent, vel obtinebunt facul- 
tatem expressam vivendi extra claustra, sacro alicui muneri, quod cum vita 


! Cf. N. 238. 
? Cf. Collectanea S. C. de Prop. Fide, vol. I, n. 285. 

claustrali exerceri non posset, ex peculiari voluntate nostra, vel eorundem 
antecessorum, aut successorum nostrorum, speciatim addicti, quod quidem 
munus respiciat servitium, et obsequium nostrum, vel successorum nostro- 
rum, sive huius Sanctae Apostolicae Sedis. 

S 11. Eis autem, vel eorüm cuilibet, qui hanc Constitutionem violare 
tentaverint, vel eam quomodocunque neglexerint, omni usu pontificalium, 
etiam cum facultate, et permissione cuiuscunque Episcopi exercendorum, 
penitus et undequaque interdicimus, sique perseveraverint in contumacia non - 
redeundi ad claustra, post annum sint eo ipso suspensi a divinis. 

8 12. Omnia vero, et singula Romanorum Pontificum decreta, Concilio- 
rum Canones, Patrum dicta, sententias, regulas, constitutiones, usus, consue- 
tudines, statuta, his nostris literis memorata, post maturam hac de re habitam 
deliberationem, ex certa scientia, auctoritate nostra confirmamus, innovamus, 
et stabilimus, in quo plenario robore perpetuis futuris temporibus servanda 
sancimus, praesentesque semper validas fore, sicque, et non aliter, per quos- 
cunque iudices semper iudicari, interpretari, et definiri debere statuimus. 
Quidquid autem secus super his a quoquam, quavis auctoritate, scienter, vel 
ignoranter contigerit attentari, irritum, et inane decernimus, non obstantibus 
privilegiis, concessionibus, ordinationibus, aliisque contrariis quibuscunque. 

S 13. Nulli ergo, etc. 

[Bull Ordinis Praedicatorum, tom. VI, p. 581-583]. 


292. 


Benedictus XIII, const. Pastoralis officii, 27 mart. 1726. 


Pastoralis officii solicitudo Nos admonet in his vigilantiae, et auctoritatis 
Nostrae partes libenter interponere, ut quae a Romanis Pontificibus praede- 
cessoribus Nostris ad Dominici Gregis, animarumque salutem, et directio- 
nem provide constituta reperiuntur, suum plenarium sortiantur effectum. 

8 1. Cum itaque quamplurium ex Ven. Fratribus Archiepiscopis, et Epi- 
scopis Regnorum Hispaniarum literis, non ita pridem intellexerimus, Con- 
stitutionem pro Ecclesiasticae disciplinae in eisdem Regnis conservatione, et 
instauratione a fel. rec. Innocentio Papa XIII praedecessore Nostro die 23 
maii 1723 post maturum consilium editam quae incipit: Apostolici Ministe- 
rii, etc.! ac subinde a Nobis per quasdam Nostras in simili forma Brevis 
die 23 septembris 1724 desuper expeditas literas,? quibus totum ipsius Con- 
stitutionis tenorem inseruimus confirmatam, et innovatam per nonnullos 
praesertim Regulares in dictis Regnis degentes haud omnino, ut par erat, 
servari, quinimo eius executionem variis artibus, inanibusque praetextibus 
retardari, atque eludi graviter commoti fuimus, nec defuimus perinde dolo- 
rem, ac indignationem Nostram cum Superioribus Generalibus ipsorum Ordi- 


! CEN. 280. 
? Cf. N. 283. 

num communicare, eisque diserte explicare firmam, constantemque volunta- 
tem, ac intentionem nostram esse, ut memorata Constitutio promptae, et 
omnimodae executioni demandaretur, et transgressores, seu inobedientes 
condignis poenis animadverteretur; ipsi vero Superiores Generales pro ea, 
qua praediti sunt prudentia, probitate, et filiali in Nos, et huius Sanctae 
Sedis mandata obsequio, id contra, et praeter eorum mentem, ac non sine 
intimo animi sui moerore, accidisse Nobis ingenue declararunt, ut vehemen- 
ter etiam improbantes quidquid contra eamdem Constitutionem scripto, vel 
facto attentatum fuerit per aliquot suos subditos, pro quibus erroris, ac noxae 
veniam a Nobis suppliciter implorarunt, simulque polliciti sunt sedulam se 
daturos operam, ut quae in ea facienda, servandaque praescribuntur, ab omni- 
bus, et singulis suis Religiosis absque mora adimpleantur. 

8 2. Licet autem Nos non minus ad enixas eorumdem Superiorum Ge- 
neralium preces, quam ob peculiarem paternae charitatis affectum quo Reli- 
giosas semper prosequuti sumus, et prosequimur familias, in quarum altera, 
inclito nempe Fratrum Praedicatorum Ordine diu versati sumus, a poenis 
adversus dictos transgressores infligendis abstineamus, nihilominus quaecum- 
que hactenus ad remorandam, sive eludendam, aut quomodolibet impedien- 
dam praedictae Constitutionis executionem a nonnullis ex praefatis Regula- 
ribus scripta, acta, et gesta fuerunt cum inde sequutis, et quomodocumque 
sequuturis, auctoritate Apostolica tenore praesentium reprobamus, et damna- 
mus, ac pro reprobatis, et damnatis ab omnibus haberi volumus, et decernimus. 

8 3. Praeterea gravius mentis Nostrae super eadem Constitutione testi« 
monium, ac iudicium perhibere volentes, districte, ac in virtute Sanctae Obe- 
dientiae Nobis vicaria Christi potestate in Terris fungentibus ab universis 
Christifidelibus debitae, harum serie denuo praecipimus, et mandamus, ut 
exacte, et inviolabiliter, omnique colore, praetextu, titulo, et contraria quavis 
interpretatione prorsus sublatis, serventur omnia, et singula in enarrata Inno- 
centii praedecessoris Constitutione sancita, ordinata, declarata, ac quoquo 
modo contenta, quae Clerum tum Saecularem, tum Regularem praedictorum 
Regnorum concernunt, etiam iuxta formam in hisce literis Nostris, ut infra, 
praescribendam. 

S 4. Cum igitur in eadem Constitutione inter alia cautum fuerit, ne in 
Monasteria, Conventus, et Domos, tam virorum, quam mulierum plures 
personae reciperentur, quam quae, vel ex proventibus ipsorum Monasterio- 
rum, Conventuum, aut Domorum, sive ex consuetis eleemosynis, aliisque 
obventionibus in commune conferendis possint commode sustentari: hinc 
pro firmiori saluberrimae istius sanctionis robore statuimus, ut Superiores 
eorumdem Monasteriorum, Conventuum, et Domorum subditis suis, sive 
Clericis, sive Conversis ibidem degentibus subministrari curent, et faciant 
omnia ad victum, et vestitum necessaria. Et si plures Religiosos in aliquo 
Conventu nunc existere compertum fuerit, quam in eo iuxta modum prae- 
missum sustentari valeant, Superior Provincialis, sive Praelatus eos ad alte- 
rum eiusdem Provinciae Conventum, qui ipsorum sustentationi idoneus, et 
sufficiens sit, statim transferat. Quatenus vero numerus Religiosorum in sin- 
gulis Provinciis degentium, vires Conventuum uniuscuiusque Provinciae 

respective excedat, non alii deinceps ad Religiosum habitum in ea suscipien- 
dum admittantur, donec per obitum hodie viventium illo redactus sit, ut 
commode ali valeant. Dilecto filio moderno, et pro tempore existenti Nostro, 
et Apostolicae Sedis in eisdem Hispaniarum Regnis Nuncio serio iniungen- 
tes, quatenus sedulo curet, ut praemissa plenarium suum effectum obtineant, 
prout illi in dicta Constitutione demandatum fuerat. 

S 5. Similiter volumus, ut in promotione Regularium ad Ordines, De- 
cretum prae. mem. Clementis Papae VIII praedecessoris etiam Nostri,! iuxta 
memoratam Constitutionem accuratissime observetur, districte quoque inhi- 
bentes omnibus Archiepiscopis, et Episcopis praefatis, ne eosdem Ordines 
conferre praesumant alicui Regulari, qui vel in Monasterio, sive Conventu 
intra suam Dioecesim sito non degat, vel si de familia Monasterii, seu Con- 
ventus alterius Dioecesis fuerit, literas dimissorias sui Superioris Regularis 
non exhibeat, servata in praemissis Decreti Clementis, ac Constitutionis Inno- 
centii praedecessorum praedictorum dispositione. 

8 6. Eisdem quoque Archiepiscopis, et Episcopis sub interminatione 
Divini Iudicii denuo praecipimus, ut quibuscumque mulierum Monasteriis 
tam sibi subiectis, quam etiam quomodolibet exemptis, omni studio, ac dili- 
gentia incumbant, et advigilent executioni eorum, quae pro custodienda 
Sanctimonialium Clausura, impediendoque in dicta Monasteria exterorum 
ingressu tum in Sacri Concilii Tridentini Decretis,? tum in Constitutione 
similis memoriae Gregorii Papae XIII praedecessoris itidem Nostri,? quam 
idem Innocentius praedecessor in praefata sua Constitutione innovavit, desu- 
per sancita fuerunt. 

8 7. Porro iniungimus quoque exactam eiusdem Innocentii Constitutio- 
nis observantiam circa confessiones a Regularibus praedictis, nec etiam ex 
Indulto, quod eis competere perperam praetenditur in vim Bullae Cruciatae 
Sanctae nuncupatae, nec ex alio quocumque privilegio excipiendas absque 
praecedente approbatione, et licentia Ordinarii pro tempore existentis Loci, 
in quo Sacramentum Poenitentiae ministretur, servata quoque limitatione, 
quae in ipsa licentia ab eodem Ordinario adiecta fuerit, vel quoad tempus, 
vel quoad locum, vel genus personarum; declarantes, quod in omnibus 
casibus praedictis confessiones aliter factae, et respective exceptae nullae, 
atque invalidae, ipsique Confessarii eo ipso suspensi erunt. 

& 8. Ad haec rursus prohibemus, atque interdicimus, ne Regulares cuius- 
cumque Ordinis, et Instituti excipere audeant confessiones Monialium, etiam 
eorum regimini subiectarum, et ab Ordinarii Iurisdictione quomodolibet 
exemptarum, nisi ultra licentiam suorum Superiorum Regularium examinati 
fuerint, et pro ipsorum Monialium confessionibus audiendis specialiter appro- 
bati ab Episcopo Dioecesano; et si secus factum fuerit, tunc quoque con- 
fessiones irritas, et Confessarios ipso Iure suspensos fore itidem declaramus. 


1 S, C.C., decr. 15 mart. 1596. - In Bened. XIV, const. /mpositi Nobis, 21 febr. 1747. 
- Ct. N. 376. 

? Sess. XXV, de regularibus, c. 5. 

* Cf. N. 147. 

Ab huiusmodi tamen lege, et ordinatione ad supplicationem dilecti filii Nostri 
Ludovici S. R. E. Cardinalis Belluga, et Muncada nuncupati eximimus Supe- 
riores Generales, ac etiam Provinciales cuiusvis Ordinis Regularis, quibus, 
ut confessiones Monialium, sibi tamen subiectarum dumtaxat, absque huius- 
modi speciali approbatione Episcopi Dioecesani audire licite, et valide pos- 
sint, permittimus, et indulgemus. 

8 9. Et quia mentis, ac intentionis nostrae est, ut remota quavis diversa 
intelligentia, et interpretatione praecise serventur ea, quae in eadem Inno- 
centii praedecessoris Constitutione super assignatione, seu deputatione Con- 
fessarii extraordinarii Monialibus sub Praelatorum Regularium gubernio 
viventibus disposita fuerunt, statuimus quoque, ut Superiores, qui Decretum 
illud quocumque titulo, vel praetextu non servaverint, vel eius executioni 
aliquod impedimentum directe, aut indirecte praebuerint, ipso facto suspen- 
sionem ab eorum officiis necnon privationem vocis tam activae, quam pas- 
sivae incurrant. 

S 10. Eisdemque poenis eo ipso, et absque alia declaratione incurrendis 
subiicimus etiam Regulares, qui sancitis, et ordinatis, tum a re. mem. Cle- 
mente Papa XI, tum ab ipso Innocentio praedecessoribus, quoad celebra- 
tionem Missae in Oratoriis privatis, sive eorumdem Regularium cellis, nec- 
non usum Altaris gestatorii, seu portatilis qualitercumque contravenerint, seu 
minime obtemperaverint. 

S 11. Decernentes, etc. 

[Bull. Rom., tom. 12, p. 82-84]. 


293. 


Benedictus XIII, const. Maxima vigilantia, 14 iun. 1727. 


Maxima vigilantia, quam maiores nostri in rerum suarum monumentis 
ad posterorum memoriam retinendis semper adhibuerunt, adeo testata, et 
passim literis tradita est, ut nostris verbis praedicari minime egeat; nihil 
enim frequentius in veterum Patrum scriptis, Sacrisque Conciliorum, et Eccle- 
siae sanctionibus legitur, quam Scrinia, Tabularia, Archiva, Conditoria, et 
Armaria, a temporum, atque hominum iniuria servandis rerum gestarum 
documentis, chartis, diplomatibus, Codicibus, Instrumentisque, constructa; 
unde fides, et veritas rerum ad successorum recordationem transmitti posset. 
Nec tantum veteres quidem Romani Pontifices Antecessores nostri singularem 
hanc Providentiam custodiendis eiusmodi Actis, et monumentis identidem 
ostenderunt; sed caeterarum quoque Ecclesiarum Pastoribus tantae rei gra- 
vitas maxime innotuit, proptereaque rerum sibi creditarum testes Literas 
ad instructionem futurorum summa fide servari voluerunt, quippe qui probe 
nossent quantae inde utilitates manarent. E recentioribus Ecclesiasticae disci- 
plinae Reparator insignis, Beatus Carolus Borromaeus S. R. E. Cardinalis, 
et Archiepiscopus Mediolanensis in Concilio Provinciali I, non uni suae, sed 
caeterorum etiam Antistitum Ecclesiis, Sacrae suae Metropoli contributis, 

Summe cavit ob illarum lura sarta tecta servanda de Archivis, et Tabulariis 
in singulis Episcopatibus speciatim erigendis, peculiares Canones promulgari 
statuens, quod, et nos tam gravem, et piam disciplinam prae oculis habentes, 
olim in Concilio nostro Provinciali I. Beneventano, Deo favente, statuimus, 
maiorum exempla secuti, qui in suis Constitutionibus non solum Romae, 
sed praecipue in universis Regionibus, et Civitatibus Beati Petri Apostolorum 
Principis Temporali Imperio subiectis, Archiva, et Tabularia erigi iusserunt, 
ne Scripturae ad res publicas attinentes dispergerentur. 

S 1. Quum vero ad aures nostras rumor pervenerit, in multis Episco- 
patibus, et Ecclesiis rem tam providam, utilemque non sine privato, et publico 
damno negligi, quod nisi opportuno remedio tollere satagamus, incommoda 
Ecclesiarum facile in immensum crescent: Nos ex debito Pastoralis Officii 
Constitutionem a Pio V Antecessore nostro pro Archivis Sedium Episcopa- 
lium utriusque Siciliae olim vulgatam,! et fraudes, ac subreptiones Scriptu- 
rarum, quae tempore Sedium Vacantium perpetrabantur, etiam respicientes, 
necessarium putavimus nonnullas alias Ordinationes, et Statuta his nostris 
Apostolicis Literis, perpetuum robur habituris, edere tenoris sequentis, vide- 
licet. 

8 2. Ut omnes Patriarchae, Metropolitae, Archiepiscopi, Episcopi, et 
Praelati inferiores, Ordinarii Locorum, nullius Dioecesis, Iurisdictionem Epi- 
scopalem exercentes, in tota Italia, eique adiacentibus Insulis, qui in suo 
Palatio Episcopali locum tutum, nec cuivis facile adeundum, pro servandis 
in eo Scripturis ad Dignitatem et lIurisdictionem Episcopalem sive Ordina 
riam, Mensam, et Forum suae Curiae pertinentibus non habent, statim de 
loco tantae rei destinando serio cogitent, in quo loco tuto, congruo, non 
humescenti, unde Scripturis lapsu temporis pernicies ulla inferatur, loculi, 
plutei, et armaria, recipiendis Scripturis, et Codicibus apta, secundum instru- 
ctionem Italicam, inferius subiiciendam, disponantur, et diligenter clausa custo- 
diantur. Quoad Archiva, et Tabularia olim erecta, iidem Praelati pro sua 
vigilantia eorumdem statum sedulo recognoscant, illorum aptae capacitati, 
atque ordini, iuxta supradictam instructionem, ut quoad fieri potest, structura, 
et dispositio omnium Archivorum sit uniformis, intra sex menses post harum 
publicationem, provisuri. 

8 3. Hic idem terminus sex mensium iniungitur quibuscumque Capitulis 
Ecclesiarum Cathedralium, et Collegiatarum, tam insignium, quam non insi- 
gnium, ut locum opportunum, iuxta modum iam indicatum disponant in 
aliqua mansione cathedralis vel collegiatae Ecclesiae, ubi commode serventur, 
et custodiantur scripturae, iura, et status eorumdem capitulorum respicientes. 
Seorsum vero armarium habeatur pro scripturis, ad iura, et statum parti- 
cularem Ecclesiarum cathedralium, collegiatarum attinentibus. Volumus enim, 
ut archiva capitulorum ab illis, quae sunt Ecclesiarum cathedralium, et col. 
legiatarum omnino distinguantur; ideoque in prospectu, et facie sive anteriori 
parte cuiuscumque archivi sive armarii exterius scribatur cuiusnam sit illud 
archivum, an scilicet Ecclesiae, an vero capituli. 


1 Muneris nostri, 1 mart. 1571. - Bull. Rom., tom. 4, III, p. 151. 

8 4. Haec observanda etiam praecipimus a quocumque Abbate, Priore 
vel Superiore regulari cuiuscumque ordinis, etiam mendicantium, etiam Socie- 
tatis lesu, vel cuiuscumque instituti, etiam speciali nota digni, necnon hospi- 
talis Beati loannis Hierosolymitani, scilicet pro dispositione, constructione seu 
constitutione Archivi in loco apto, modo, quo supra, intra claustra propriae 
Domus, Monasterii seu conventus: idemque omnino executioni mandandum 
curent Abbatissae vel Priorissae, et Superiores cuiuscumque Monasterii Monia- 
lium, et Sacrarum Virginum, domuumque piarum mulierum, quae Conser- 
vatoria appellantur, quaeque per haec scripta non intendimus approbare. 
Similiter haec eadem constitutio nostra in construendis, et custodiendis Archi- 
vis observetur ab Ecclesiis receptitiis, Collegiis, Seminariis, Conventibus, Con- 
gregationibus, Coníraternitatibus, Hospitalibus, montibus pietatis, aliisque 
locis piis cuiuscumque generis, et quocumque nomine censeantur, sub admi- 
nistratione rectorum, ministrorum, et officialium temporaneorum, sive perpe- 
tuorum existentibus. 

8 5. Omnes iamdicti Patriarchae, Archiepiscopi, Episcopi, Ordinarii loco- 
rum, et Superiores regularium utriusque sexus, ut supra, postquam congesse- 
rint, et clauserint vel disposuerint scripturas in archivo extructo vel extruendo, 
omni diligentia, et solicitudine earumdem catalogum, et inventarium confi- 
ciendum, et cum brevi singularum scripturarum synopsi, et lemmate vel 
summario describendum curent, Episcopi, et Ordinarii eumdem Catalogum, 
et inventarium a Notario seu Cancellario Curiae Episcopalis vel ordinariae, 
aut, eo impedito, ab alia persona, per eum substituenda, confici curent coram 
se ipsis seu Vicario Generali, vel alia persona ab iisdem substituenda, idemque 
catalogus, et inventarium ab eodem Notario seu Cancellario singulis paginis 
subscribatur. Catalogus vero in fine totius operis a Praelato, postquam ipse 
accurate, et sedulo recognoverit singulas paginas diligenter conscriptas, fide- 
literque a Notario seu Cancellario propriae Curiae, vel a persona ei substituta, 
exaratas, subscribatur. In Seminariis autem Episcopalibus Archivum, ut supra, 
erigatur, et inventarium scripturarum per publicum Notarium, ab Episcopo 
sive Ordinario eligendum, qui non sit Cancellarius Curiae Episcopalis sive 
ordinariae, conficiatur coram Vicario Generali aut alia persona Ecclesiastica 
a praedictis Ordinariis substituenda, et coram uno ex deputatis Seminarii, 
ad horum beneplacitum, etiam alternis vicibus, cum subscriptione illius, qui 
eidem confectioni interfuerit, ut supra. 

S 6. Catalogus, et inventarium Archivi capitulorum Ecclesiarum Cathe- 
dralium, et Collegiatarum, per Archivistam, ut inferius dicetur, a capitulo 
eligendum, conficiatur coram duobus Canonicis antiquioribus, et peritioribus 
cathedralis, et collegiatae eo ordine et subscriptione, quam supra memora- 
vimus. Inventarium tamen, et Catalogus Archivi Ecclesiarum Cathedralium; 
Collegiatarum, distincti ab Archivo Capituli, per hominem a proprio Epi- 
scopo sive Ordinario deputatum, coram Vicario Generali vel Persona Fccle- 
siastica, ab ipsis Ordinariis eligenda, necnon coram Canonico antiquiore 
Ecclesiae Cathedralis vel Collegiatae, appositis subscriptionibus eorumdem, 
conficiatur, ut supra. Inventaria, et Catalogi Scripturarum, quae in Archivis 
Monasteriorum, et locorum regularium servantur, eodem, quem diximus, 

ordine conficiantur per Archivistam regularem ipsius Monasterii seu Con- 
ventus, ut inferius, eligendum, et coram Abbate vel Superiore Monasterii, et 
antiquiore ex Monachis regularibus Monasterii vel Conventus: qui quidem 
Abbas vel Superior suam subscriptionem apponere debeant. 

8 8. In Ecclesiis Conventualibus seu receptitiis, Collegiis, et Seminariis, 
seorsum a Seminariis Episcopalibus, ut supra, memoratis, in convictibus, 
Congregationibus, Conífraternitatibus, Hospitalibus, montibus pietatis, aliisque 
locis piis, ut supra, inventarium, et catalogus coram primo Officiali et Came- 
rario cum eorum subscriptione per Archivistam, si ibi erit, alias per virum 
idoneum, ab administratoribus eorumdem locorum deputatum conficietur. 

8 9. Huiusmodi inventarii, et catalogi, sic, ut diximus, confecti, duo exem- 
plaria inter se prorsus similia conficiantur, quorum unum in Archivo ipso 
Episcopali servetur, alterum apud Praelatum Dioecesis, ut supra, antiquiorem 
Canonicum Cathedralis vel Collegiatae, Abbatem vel Superiorem Monasterii 
aut Conventus, Abbatissam vel Priorissam, aut Superiorem Monasterii monia- 
lium, et Conservatorii, Rectorem, vel primum Officialem locorum piorum 
respective, ut supra, ita tamen, ut perfuncti suo munere, successoribus illud 
tradant. 

8 10. Eadem Archiva duabus clavibus, et seris inter se diversis aperian- 
tur; quarum una, quoad Archiva Episcopalia sive Ordinariorum, a Praelato 
sive Ordinario servabitur; altera Cancellario seu Notario Curiae Episcopalis, 
vel Ordinariae. Archivi autem Seminariorum Episcopalium una clavis ab Epi- 
scopo sive Ordinario, altera ab Archivi praefecto, per Episcopum sive Ordi- 
narium eligendo, cum consilio deputatorum eorumdem Seminariorum, custo- 
diatur. Archivi capituli Ecclesiae Cathedralis vel Collegiatae unam clavim 
eiusdem Archivi Praefectus servabit, aliam Canonicus antiquior. 

8 12. Quotannis mense ianuarii inventario sive Catalogo Scripturarum 
illae scripturae adiungantur, quae anno praecedenti confectae vel alias negle- 
ctae fuerunt. 

S 17. Praelati, sive utriusque sexus Superiores suae Ecclesiae scripturas 
Archivo inferendas curent, secundum instructionem inferius recitandam. 

8 18. Ordinarii priusquam inventarium Archivi sui concinnandum cura- 
verint, sedulo inquirant chartas scripturasque usurpatas, alio distractas, atque 
dispersas; quod praesertim, sede vacante, contingere solet; et quaecumque 
necessaria remedia adhibeantur, ut eaedem scripturae Archivo restituantur, 
vel ubi lateant, manifestetur. Qui non sunt Ordinarii, coram Ordinariis, auxi- 
lium iudiciarium praestantibus, agant pro scripturarum recuperatione, inque 
Archivum suum translatione. 

8 22. Ex archivis non liceat efferre scripturas sine Praelati vel Superioris 
facultate illas exscribendi, easdemque post triduum in suum locum resti- 
tuendi, ubi syngrapha receptionis, triduano tempore limitata, reponatur. Hanc 
syngrapham scripturas recipiens, sua manu in codice ad hoc retinendo in 
eodem archivo, subscribat; Ordinariis tamen locorum reservata facultate pro- 
rogationis temporis, quae moderate concedatur. 

S 23. Ad processus quacumque occasione postulante facile inveniendos, 
. volumus, ut Notarii, Tabelliones, et Actuarii unius mensis spatio ab expedi- 

tione causarum, Archivistae eosdem processus quoscumque, criminales, civiles, 
et quamcumque rem continentes, Ecclesiasticam vel temporalem, tradere te- 
neantur; per eum in Archivo reponendos atque servandos: quos pariter inven- 
tario scripturarum singulatim recensebit sub poena transgressoribus priva- 
tionis officii, et futurae ad id obeundum inhabilitatis, praeter alias poenas, in 
hac Constitutione sancitas. Ubi Archivistas, et Scripturarum custodes mutari 
contigerit, hi successoribus suis omnes scripturas, per publicum documentum 
inde confectum, exhibeant; alias hi aeque ac successores de scripturis defi- 
cientibus rationem reddant. 

8 24. Denique, ut prospiciatur conservationi scripturarum, ad Ecclesiam, 
Parochias, capellanias, Altaria, loca pia, et causas quoque pias pertinentinm, 
quae per collationem vel nominationem seu praesentationem Canonicam, vel 
quocumque alio modo reguntur, et administrantur per virum Ecclesiasticum vel 
S:cularem, non vero per Collegium, et propterea difficilius est Archivum, 
secundum iamdictam instructionem formatum constituere, volumus, ut Ordi- 
narii in suis visitationibus pro suo arbitrio, et prudentia eidem scripturarum 
conservationi provideant, erectionem Archivi fieri mandantes, regulasque 
praescribentes, quas rei aptiores fore cognoverint, subiectae Instructioni se 
conformare pro opportunitate curantes. 

[Bull. Rom., tom. 12, p. 221-225]. 

Benedictus XIII, const. Militantis Ecclesiae, 21 iun. 1727. 


Militantis Ecclesiae regimini meritis licet imparibus divina dispositione 
praesidentes, ea, quae ex circumspecta Romanorum Pontificum Praedecesso- 
rum nostrorum providentia ad insignium Congregationum Regularium anti- 
quitatis, aliaque multiplici laude in Ecclesia Dei fulgentium favorem non 
minus prudenter, quam liberaliter emanasse noscuntur, ut firma semper, 
atque inviolata persistant, Apostolici muniminis nostri praesidio, cum id a 
nobis petitur libenter constabilimus. 

8 1. Dudum siquidem fel. rec. Pius PP. V Praedecessor noster Cano- 
nicos Regulares Congregationis Lateranen. Ordinis S. Augustini ubicumque 
locorum existentes in processionibus, et aliis actibus publicis, vel privatis, 
statim Clerum Secularem non exemptum subsequi, dum ipsi subsequendo 
praecedebant, dum vero praecedendo praecedebant, illum immediate sequi 
debere declaravit, et alias prout uberius continetur in eiusdem Pii Praede- 
cessoris literis desuper sub plumbo expeditis, tenoris, qui sequitur videlicet. 

S 2. Pius Episcopus Servus Servorum Dei. Ad perpetuam rei memoriam. 
Cum ex Ordinum, etc. 

Omittitur const., quia eam habes supra, in N. 137. 

8 5. Cum autem sicut dilectus filius Alexander Maximilianus Kobosch 
Canonicus Regularis expresse professus, ac Praepositus Conventus omnium 
Sanctorum Civitatis Olomucen. eiusdem Congregationis Lateranen. nobis 

nuper exponi fecit, licet praefatae Pii Praedecessoris literae in plena ac viridi 
observantia reperiantur, nihilominus nonnulli Canonici Regulares Ordinis 
Praemonstraten. in eadem Civitate, vel Dioecesi Olomucen. consistentes sub 
obtentu, quod praedictae literae subinde auctoritate Apostolica confirmatae 
non fuerint, ipsi Alexandro Maximiliano praecedentiam in processionibus, et 
aliis actibus de facto praeripere, ac disputare nitantur, dictus vero Alexander 
Maximilianus, easdem literas, quo firmius subsistant, ac remoto quocumque 
praetextu huiusmodi, serventur exactius, Apostolicae confirmationis nostrae 
robore communiri summopere desideret. 

S 6. Nos specialem eidem Alexandro Maximiliano gratiam facere volentes, 
eumque a quibusvis excommunicationis, suspensionis, et interdicti, aliisque 
Ecclesiasticis sententiis, censuris, et poenis a Iure, vel ab homine quavis occa- 
sione, vel causa latis, si quibus quomodolibet innodatus existit, ad effectum 
praesentium dumtaxat consequendum harum serie absolventes, et absolutum 
Tore censentes, supplicationibus eius nomine nobis super hoc humiliter por- 
rectis inclinati, praeinsertas Pii Praedecessoris literas cum omnibus, et singulis 
in eis contentis, auctoritate Apostolica tenore praesentium confirmamus, et 
approbamus, ac innovamus, illisque inviolabilis Apostolicae firmitatis robur 
adiicimus. 

S 7. Decernentes, etc. 

[Bull. Rom., tom. 12, p. 230-232]. 

Clemens XII, const. Pastorale officium, 10 ian. 173t. 


Pastorale officium, quo Dominici Gregis regimini per ineffabilem Divinae 
bonitatis abundantiam, nullo licet meritorum nostrorum suffragio, praeside- 
mus, exigit, ut inter gravissimas multiplicesque Apostolicae servitutis curas, 
quibus assidue premimur, ad ea, quae Sacrum Venerabilium Fratrum nostro- 
rum S. R. E. Cardinalium Collegium, Sedis B. Petri et universae Ecclesiae 
Senatum amplissimum spectant, rite ac recte constituenda atque ordinanda 
peculiari studio, advigilemus. 

8 1. Dudum siquidem fel. rec. Paulus PP. IV Praedecessor Noster, pro- 
vide considerans, eosdem S. R. E. Cardinales in partem Apostolicae solici- 
iudinis vocari, ut pro tempore existenti Romano Pontifici in ipsius univer- 
salis Ecclesiae administratione assistant, isque eorum consilio agenda disponat, 
ac partem praecipuam Sacri Corporis, et membra ipsius Romani Pontilicis 
existere: simulque attendens, dicti Collegii Cardinalium Decanum singulari 
negotiorum huius Sanctae Sedis notitia ac peritia, quae absque diutina con- 
tinuaque in Romana Curia residentia vix haberi potest, praeditum esse opor- 
tere: habita super his cum tunc existentibus eiusdem S. R. E. Cardinalibus 
in Consistorio suo secreto, matura deliberatione de illorum consilio, et una- 
nimi assensu sancivit, quod Decanatus praedicti Sacri Collegii de caetero 
perpetuis futuris temporibus nonnisi ad Episcopum Cardinalem antiquio- 

rem in Curia praesentem, aut ex causa publica absentem, et extra Curiam 
per Romanum Pontificem destinatum, devenire posset, et alias, prout in Con- 
stitutione ipsius Pauli Praedecessoris, anno Incarnationis Dominicae 1555 
undecimo Kalendas Septembris Pontificatus sui anno primo edita, uberius 
continetur.! 

8 2. Cumque postmodum subortum fuisset dubium: an iuxta sensum 
istius Constitutionis Decanatus eiusmodi deferri deberet Episcopis Cardina- 
libus promotione antiquioribus, qui occurrente dicti Decanatus vacatione ab 
ipsa quidem Curia abessent, sed apud Metropolitanas seu Cathedrales Eccle- 
sias residerent, quarum regimen et administrationem una cum aliqua ex sex 
Cathedralibus Ecclesiis Suburbicariis, quae Cardinalibus antiquioribus pro 
titulo sui Cardinalatus assignari consueverunt, ex concessione Apostolica 
retinerent, rec. mem. Clemens PP. XI Praedecessor etiam noster huius 
quaestionis, quam dirimi volebat, discussionem commisit septem eiusdem 
Curiae Praelatis doctrina, prudentia et integritate praestantibus, qui, re uni- 
versa accuratissime, ut par erat, expensa, unanimiter censuerunt, minime suf- 
fragari ipsis Episcopis Cardinalibus antiquioribus ad huiusmodi Decanatum 
obtinendum eorum a Romana Curia absentiam ex causa suae residentiae 
apud Metropolitanas seu Cathedrales Ecclesias, quibus ex Apostolica dispen- 
satione praeerant. Quam quidem sententiam idem Clemens Praedecessor 
non modo probavit, ac perpetuis itidem futuris temporibus inconcusse obser- 
vari mandavit, sed insuper in suo quoque Consistorio Secreto die 3 mensis 
Martii Mpccxxi habito palam recitari, et inter acta Consistorialia referri, atque 
custodiri iussit. 

8 3. Quamquam vero piae mem. Benedictus PP. XIII Praedecessor pari- 
ter noster per quasdam suas sub plumbo anno item Incarnationis Domi- 
nicae 1724 septimo Idus Septembris Pontificatus sui anno primo, absentiam 
a Curia praefata Episcopis Cardinalibus antiquioribus, dummodo apud Metro- 
politanas seu Cathedrales Ecclesias, quas in administrationem obtinent, per- 
sonaliter resideant, in assecutione eiusdem Decanatus nullatenus obesse, sed 
Decanatum huiusmodi ipso iure deferri praedictis Episcopis Cardinalibus 
antiquioribus absentibus, et apud dictas Metropolitanas seu Cathedrales Eccle- 
sias actu residentibus, statuere tunc opportunum duxerit, prout in eius lite- 
ris praefatis, quarum perinde, ac supradictae Pauli Praedecessoris Constitu- 
tionis tenores, praesentibus pro plene et sufficienter expressis, et ad verbum 
insertis haberi volumus, plenius etiam continetur. ? 

8 4. Nos tamen ad gravissima, quibus memorata Pauli Praedecessoris 
sanctio niti dignoscitur, rationum momenta, nostrae dirigentes consideratio- 
nis intuitum, aliisque iustis et rationabilibus causis animum nostrum moven- 
tibus, adducti, post deliberationem, quam super praemissis cum pluribus ex 
Venerabilibus Fratribus nostris S. R. E. praedictae Cardinalibus habuimus 
diligentem, de eorum consilio, ac etiam Motu proprio, et ex certa scientia, 
ac matura deliberatione nostris, deque Apostolicae potestatis plenitudine, 


! Cf. N. 89. 
? Cf.. N. 282. 

hac nostra perpetuo valitura Constitutione illam Pauli Praedecessoris con- 
firmantes ac innovantes, decernimus et mandamus, ut deinceps quotiescum- 
que Decanatus praedictus quomodolibet vacaverit, ipso iure in eumdem Deca- 
natum succedat Episcopus Cardinalis antiquior, qui tempore illius vacationis 
in dicta Curia praesens sit, vel qui ex causa publica, et Romani Pontificis 
destinatione dumtaxat, non tamen ratione, seu ex causa residentiae in Me- 
tropolitana seu Cathedrali Ecclesia, cuius regimen et administrationem ex 
Indulto Apostolico retineat, ab eadem Curia tunc temporis absens repe- 
riatur. 

8 5. Quod vero attinet ad alteram controversiam, alias circa ipsum Deca- 
natum excitatam: Num scilicet in eius assecutione Cardinalis anterior in 
ordine Episcopali, sed posterior in Cardinalatu, praeferendus esset Cardinali 
posteriori in ordine Episcopali, sed anteriori in Cardinalatu? Declarationem 
a Benedicto Praedecessore in literis suis praefatis desuper editam tenore 
praesentium approbantes, pro maiori illius firmitate ac potiori cautela ite- 
rum statuimus, antiquitatem inter Episcopos Cardinales in dicta Curia prae- 
sentes non esse metiendam sive ducendam a tempore suae promotionis ad 
Cardinalatus honorem, sed a tempore eorum ingressus in ordinem Episco- 
palem, ita ut Decanatus eiusdem Sacri Collegii ad antiquiorem in ordine Epi- 
scopali, tametsi posteriorem in Cardinalatu, pervenire debeat, et qui prius 
alicui ex dictis sex Ecclesiis Suburbicariis praefectus fuerit, praeferatur in 
assecutione Decanatus huiusmodi alteri, qui ante ipsum ad Cardinalatus Digni- 
tatem promotus fuisset. 

& 6. Ad haec sancimus, atque declaramus, non nisi a Cardinalibus, qui 
fuerint in praefata Curia praesentes tempore ipso vacationis alicuius ex dictis 
sex Cathedralibus Ecclesiis Suburbicariis, pro titulo Cardinalatus assignari 
solitis, vel ab eadem Curia absentes similiter ex causa publica, et destina- 
tione Romani Pontificis tantum, non tamen ex causa residentiae apud aliam 
sibi commissam Ecclesiam, ut praefertur, optari posse Cathedralem Eccle- 
siam Suburbicariam sic vacantem; nec Cardinales ab ipsa Curia absentes, 
praeterquam in solo casu superius expresso, ad optionem eiusmodi, etiam 
per Procuratorem ex eodem Collegio specialiter deputatum, admittendos 
fore; revocantes proinde et cassantes, irritaque prorsus et inania decernentes 
quaelibet Indulta optandi Ecclesias Suburbicarias praefatas in absentia, ac 
per Procuratorem, ex alia quacumque causa, etiam residentiae apud alteram 
Ecclesiam a Romanis Pontificibus Praedecessoribus Nostris hactenus forsan 
concessa, quae tamen nondum sint executioni demandata. Licetque Nobis 
persuasum sit Successores Nostros, eiusmodi Indulta, quae non modico eis- 
dem Suburbicariis Ecclesiis, earumque Dioecesibus inferre possent detrimen- 
tum, minime esse concessuros, sicuti Nos ipsi ab eorum concessione omnino 
abstinere intendimus; nihilominus si quae contra hanc nostram dispositionem 
quandocumque et qualitercumque tribui contigerit, illa subreptitie obtenta 
censeri debere, nullique propterea, perinde ac si non emanassent, suffragari 
posse, itidem statuimus. (9e TV 

8 7. Porro si quando evenerit Cardinales, Patriarchali, Primatiali, Archie- 
piscopali, vel Cathedrali Ecclesiae praefectos, in dicta Curia ex legitima 

causa, aut Sedis Apostolicae licentia praesentes tum reperiri, cum factus 
uerit locus vacationi alicuius ex sex Ecclesiis Suburbicariis huiusmodi, nostrae, 
ac Romani Pontificis pro tempore existentis, partes erunt animum sedulo 
advertere et deliberare, dum absolventur a vinculo, quo priori Ecclesiae tenen- 
tur ad effectum optandi et assequendi Ecclesiam vacantem ex dictis Subur- 
bicariis, utrum expediat eis concedere, administrationis seu alio nomine, reten- 
tionem alterius Ecclesiae, cui antea praeerant: ac in primis, utrum ambae 
sint invicem adeo propinquae, ut Pastoralem curam utrique commode impen- 
dere, suumque ministerium recte implere valeant. Caeterum non possumus 
non summopere eos commendare, qui, ut omnem curam et studium suum 
in utilitatem Ecclesiae iam sibi commissae conferre pergant, nec de vigilantia 
ei debita quicquam detrahatur, ultro ab eiusmodi optione abstinent, quem- 
admodum superioribus temporibus plures Cardinales, memores saluberrimi 
illius Tridentinorum Patrum moniti! (valde nimirum felicem illum esse cen- 
sendum, cui unam Ecclesiam bene ac fructuose, et cum animarum sibi com- 
missarum salute, regere contigerit) summa cum laude fecerunt. 

S 8. Praeterea considerantes, Cardinalibus veteri more facultatem com- 
petere optandi aliam ex sex Suburbicariis Ecclesiis, quoties vacaverit, dimissa 
priore, quae sibi in titulum assignata fuerat; id vero si frequenter fiat, spi- 
rituale incommodum afferre posse Gregibus, quorum Pastores ita crebro 
mutentur, volumus, ut imposterum Cardinales, qui ab ordine Presbyterorum 
ad illum Episcopatum ascendentes, unam ex praedictis Ecclesiis Suburbica- 
riis obtinuerint, deinceps ad aliam, priore dimissa, ac Romano Pontifice appro- 
bante, semel tantum transire possint: salva tamen illis semper atque illaesa 
facultate optandi, praevia dimissione prioris, Ecclesiam Ostien., quae pecu- 
liaribus gaudet praerogativis, ac praesertim illa, quod Cardinalis, qui ei 
praeest, Pontificem Maximum solemni ritu, Pallio etiam adhibito, consecrare 
soleat. 

8 9. Demum, etsi minime dubitemus, quin Venerabiles Fratres nostri 
ipsius S. R. E. Cardinales, Episcopi sex Cathedralium Ecclesiarum praefata- 
rum, omnibus incumbentis sibi muneris partibus cumulate hactenus satisfe- 
cerint, idemque posthac de eis; necnon aliis, qui eiusmodi Ecclesiis praeti- 
cientur, Nobis merito polliceamur, pro nostra tamen Pastorali solicitudine, 
quae nunquam in hoc nimia esse potest, ad eorum memoriam revocandum 
duximus, teneri ipsos, etiamsi in dicta Curia, ut Romano assistant Pontifici, 
commorentur, Ecclesias et Dioeceses suas ad praescriptum Sacrorum Cano- 
num et Decretorum Concilii Tridentini,? visitare per ipsos, aut si legitime 
impediti fuerint, per suum Vicarium in Spiritualibus Generalem, aliumve 
probum, et ad id idoneum virum Ecclesiasticum ; necnon relationem status 
earumdem Ecclesiarum et Dioecesum, quibus praesunt, ipsi Pontifici, iuxta 
Constitutionem similis mem. Sixti PP. V Praedecessoris quoque nostri, quae 
incipit. Romanus Pontifex etc.? exhibere, ac caetera, quae ad Episcopale ofti- 


! Sess. VII, de ref., c. 2. 
? Sess. XXIV, de ref., c. 3. 
5. Cf. .N. 156. 

cium pertinent, diligenter praestare. Qua sane in re maxime decet, eos pro 
sublimi, quem in Ecclesia Dei tenent, honoris et Dignitatis gradu, aliis omni- 
bus Antistitibus exemplo, quod ii sequentur, praelucere. 

S 10. Decernentes, etc. 

[Bull. Rom., tom. 13, p. 162-164]. 


296. 
Clemens XII, litt. ap. Compertum, 24 aug. 1734. ! 


Compertum, exploratumque Vobis esse non ambigimus, Carolum Tho- 
mam bon. mem. tunc Patriarcham Antiochenum cum potestate Legati a 
latere Apostolicum Commissarium et Visitatorem, deinde huius S. R. E. Car- 
dinalem de Tournon, a Praedecessore nostro fel. rec. Clemente XI, ad Sinas 
anno 1702 missum, ubi primum ad Arcem Pudicherii appulit, ut gravibus 
et urgentibus Missionum in Regnis Madurensi, Mayssurensi, et Carnatensi 
saluberrime dirigendarum necessitatibus opportune prospiceret, condidisse 
die 23 mensis Iunii anni 1704, Decreta nonnulla, quae die 8 mensis Iulii 
eiusdem anni promulgavit. Cum autem aliquot ex Venerabilibus Fratribus, 
et Dilectis Filiis, Episcopis, et sacris Indiarum Orientalium Operariis, qui- 
busdam in iisdem Decretis contentis minime acquiescentes, reclamassent, 
laudatus Praedecessor noster Clemens XI Litteris in forma Brevis ad Epi- 
scopum Meliapurensem die 17 mensis Septembris anni 1712 datis,? eorumdem 
Decretorum obedientiam, et observantiam. tamdiu requisivit, ac mandavit, 
donec Apostolica haec Sedes causae momentis fideliter relatis, et accuratius 
inspectis, quas novisset Iustitiae magis consentaneas, et propagandae Chri- 
stianae Fidei magis idoneas providentiae suae vias, ac rationes iniret. Bene- 
dictus etiam. XIII fel. rec. itidem Praedecessor noster provide Clementis XI 
Mandatis, declarationibus, atque vestigiis inhaerens, Literis quoque in forma 
Brevis die 12 mensis Decembris anni 1727 datis,? memorata Cardinalis Tour- 
nonii Decreta confirmationis robore similiter munivit. Nos vero, qui plane 
immerentes ipsis Summis Pontificibus in Apostolica servitute successimus, 
nihil optamus impensius, quam ut Sacrosancta lesu Christi Fides amplius 
in dies promoveatur, atque omni ope curemus, ut si qua forte magnis eiusdem 
incrementis, et propagationi occurrant impedimenta, (Deo votis nostris obse- 
cundante) penitus auferantur. Itaque postquam necessaria, et certiora habuimus 
documenta, Theologorum, ac praesertim Venerabilium Fratrum nostrorum 
S. R. E. Cardinalium per universam Christianam Rempublicam Generalium 
Inquisitorum suffragia exquisivimus, quaeque iidem Venerabiles Fratres nostri 
Cardinales confirmanda, aut moderanda, vel declaranda, atque in nonnullis 


1 Venerabilibus Fratribus, ac dilectis Filiis, Episcopis, et Apostolicis Missio- 
nariis in Regnis Indiarum Orientalium, Madurensi, Mayssurensi, et Carnatensi. 

2 Non sine gravi. — Cf. Ius Pontif. de Prop. Fide, pars I, vol. II, p. 296, 297. 

3 Ad aures nostras. - Cf. Ius Pontif. de Prop. Fide, pars I, vol. VII, p. 113. 

remittenda Nobis consulere decreverunt, ex sequentibus Dubiis hic insertis 
plene vos dignoscetis. 

« Dubia pro Missionibus Madurensi, Mayssurensi, et Carnatensi exorta 
« occasione Decreti clar. mem. R. P. D. Caroli Thomae Maillart de Tournon 
« Patriarchae Antiocheni, postea S. R. E. Cardinalis, editi Ponticherii die 23 
« lunii 1704, proposita in Congregationibus Generalibus S. Officii, habitis 
« in Conventu S. Mariae supra Minervam, coram Eminentissimis et Reveren- 
« dissimis DD. S. R. E. Cardinalibus Generalibus Inquisitoribus, praesentibus 
« DD. Consultoribus, infrascriptis diebus: Super quibus Dubiis iidem Emi- 
« nentissimi suam protulerunt sententiam, prout infra, videlicet ». 


Feria 4 die 21 lanuarii 1733. 


DusBiuM PRIMUM. Az, ef quomodo Decretum clar. mem. Eminentissimi 
Cardinalis de Tournon sit exequendum in ea parte, quae est tenoris sequentis. 
« Districte prohibemus, ne in baptizandis tam Pueris, quam Adutltis cuius- 
« cumque sexus, et conditionis, omittantur Sacramentalia, sed omnia palam 
« adhibeantur, et signanter saliva, sal, et insufflatio, quae ex Apostolica 
« Traditione Catholica Ecclesia recepit, et ob recondita in iis Sacris Caere- 
« moniis Divinae erga nos bonitatis Mysteria, sancte, et inviolabiliter custo- 
« divit; Decreto Sanctae, et universalis Inquisitionis de anno 1656 pro Sinis 
« facto,! ob diversas rationes, et circumstantias, minime obstante ». 

EMiNENTISSIMI DIXERUNT. « Confirmandum esse Decretum Eminentissimi 
« Cardinalis de Tournon: sed consulendum Sanctissimo, quod Missionariis 
« Regnorum Madurensis, Mayssurensis, et Carnatensis Dispensationem con- 
« cedat ad Decennium duraturam, omittendi in collatione Baptismi salivam, 
« et occulte utendi insufflationibus, in casibus tamen particularibus, et in 
« quibus gravis et proportionata necessitas urgeat, super qua conscientia 
« Missionariorum oneratur: dummodo non laborent errore habendi salivam, 
« et anhelitum, tamquam materiam ineptam, vel incapacem ad inserviendum 
« pro Sacramentalibus Caeremoniis in Baptismo, utpote omnino incapaces 
« Baptismi. Eisque Missionariis iniungendum, ut debitam instructionem, alias- 
« que omnes possibiles diligentias adhibeant, ut aversio Populorum a saliva, 
« et insufflatione amoveatur, et de instructione, aliisque diligentiis adhibitis 
« Sanctam Sedem intra tempus Decennii certiorent ». 

« Insuper monendos esse Missionarios super gravi negligentia non recur- 
« rendi ad S. Sedem pro obtinenda facultate dispensandi, et male se ges- 
«sisse Episcopos concedendo huiusmodi Dispensationem, inconsulta Apo- 
« stolica Sede ». 

SECUNDUM DUBIUM. 47, et quomodo dictum Decretum sit. exequendum 
in ea parte, quae est tenoris sequentis. « Item praecipimus, ut iuxta lauda- 
« bilem Ecclesiae consuetudinem, semper imponatur Baptizando a Baptizante 
« nomen alicuius Sancti in Martyrologio Romano descripti, omnino inter- 
«dictis Nominibus Idolorum, vel falsae Religionis Poenitentium, quibus 


! Die 23 mart. - Cf. Collectanea S. C. de Prop. Fide, vol. I, n. 126. 

« Gentiles utuntur, et Neophiti hactenus appellari consueverunt, antequam 
« per Baptismum essent Divinae Gratiae renati ». | 
EMINENTISSIMI DIXERUNT. « Moderandum esse Decretum, deleto verbo, 
« Praecipimus; cum clausula: Curent quantum fieri potest; tirma remanente 
«Interdictione, quoad nomina Idolorum, et falsae Religionis Poenitentium ». 


Feria 4 die 22 Aprilis 1733. 


TERTIUM DUBIUM. Az, ef quomodo dictum Decretum sit exequendum in 
ea parte, quae est tenoris sequentis. « Nec Parochis, seu Missionariis sub 
« quovis praetextu liceat SS. Crucis, Sanctorum, et rerum sacrarum nomina 
« per translata immutare, nec ea alio Idiomate explicare, nisi Latino, vel 
« saltem Indico, quatenus voces Indicae Regionis, latinae significationi liquido 
« et adamussim respondeant ». 

EMINENTISSIMI DIXERUNT. « Quod servetur Decretum Eminentissimi de 
« Tournon, et declaretur, non habere locum in vocibus, et nominibus iam 
« ab Institutione Missionis communiter receptis, quae tamen per hanc decla- 
« rationem nec approbantur, neque reprobantur ». 

QuaRrTUM DUBIUM. Az, ef quomodo dictum Decretum sit exequendum in 
ea parte, quae est tenoris sequentis. « Et quia audivimus, Baptismum Infan- 
« tium ex Christianis Parentibus ortorum, eorumdem incuria, saepe saepius 
« diu protrahi, non sine maximo dictorum Infantium salutis discrimine, mo- 
« nemus Evangelicos Operarios, ut sacrorum Canonum memores, terminum 
« breviorem, quam fieri possit, attentis circumstantiis, Genitoribus praeti- 
« gant, graviter conscientiam eorum onerantes, nisi filios intra praefixum 
« tempus ad Ecclesiam deferant Sacro Fonte abluendos ». 

EMINENTISSIMI DIXERUNT. « Servandum esse Decretum Eminentissimi Car- 
« dinalis de Tournon ». 

QuivruM DUBIUM, Az, et quomodo praedictum Decretum sit exequendum 
in ea parte, quae est tenoris sequentis. « Praeterea cum moris huiusmodi 
« Regionis sit, ut Infantes sex- vel septem annorum, interdum etiam in tene- 
« riori aetate, ex Genitorum consensu, matrimonium indissolubile de prae- 
senti contrahant per impositionem Taly, seu aureae Tesserae Nuptialis 
Uxoris collo pensilis; Missionariis mandamus, ne huiusmodi irrita matri- 
monia inter Christianos fieri permittant, nec Sponsos sic coniunctos coha- 
« bitare sinant, donec completa legitima aetate, et explorato eorum consensu, 
« in faciem Ecclesiae, iuxta formam a Sac. Concilio Tridentino praescriptam, 
« verum, et canonicum Matrimonium contraxerint ». 

EMINENTISSIMI DIXERUNT. « Exequendum esse decretum Eminentissimi de 
Tournon; cum declaratione tamen, servandam esse formam pro Matrimo- 
« niis a Sac. Concilio Tridentino praescriptam in locis, in quibus Decretum 
dicti Concilii in cap. primo sess. 24 de Reform. Matrim. publicatum est, et 
« imposterum publicabitur, neque eius observantia sit impossibilis; et Mis- 
« sionarii curent, quantum fieri potest, ut in omnibus locis Missionum illarum 
« Partium dictum Concilii Decretum publicetur ». 


^o^ ^ 


^ 

Feria 4 die 13 Maii 1733. 


SrexrUM puBIUM. Az, e£ quomodo dictum Decretum sit exequendum in ea 
parte, quae est tenoris sequentis. « Et quoniam apud Peritiores impiae illius 
« Religionis Sectatores, Taly praesefert Imaginem, licet informem, Pulleyaris, 
« seu Pyllejaris idoli nuptialibus Caerimoniis praepositi, cumque dedeceat 
« Christianas Mulieres talem effigiem collo deferre in signum Matrimonii; 
« districte prohibemus, ne imposterum audeant Taly cum hac effigie collo 
« appendere; et ne Uxores innuptae videantur, poterunt uti alio Taly, vel 
« Sanctissimae Crucis, vel Sanctiss. Domini Nostri lesu Christi, vel Beatae 
« Virginis, vel alia quavis Religiosa Imagine ornato ». 

EMINENTISSIMI DIXERUNT. « Servandum esse Decretum Eminentissimi de 
« Tournon, quamvis Missionarii asserant, nunquam permisisse gestationent 
« dicti Taly ». 

SEPTIMUM DUBIUM. Az, ef quomodo praedictum Decretum sit exequendum 
in ea parte, quae est tenoris sequentis. « Et cum supertitione non careat 
« Funiculus centum et octo filis compositus, et croceo succo delinitus, quo 
« plerique dictum Taly appendunt, prohibemus etiam dictorum filorum nume- 
« merum, et unctionem ». 

EMINENTISSIMI DIXERUNT. « Servandum esse Decretum Eminentissimi de 
« Tournon ». 

OcrAvuUM DUBIUM. Az, ef quomodo dictum Decretum sit exequendum in 
ea parte, quae est tenoris sequentis. « Caeremoniae etiam Nuptiales iuxta 
« harum Regionum morem tot sunt, tantaque superstitione maculatae, ut 
« tutius remedium aptari non possit, quam eas omnino interdicendo, cum 
« undique noxia Gentilitatis labe scateant, et difficillimum sit eas a supersti- 
« tiosis expurgare. At vero, ut faciliori conversionum viae, et Neophitorum 
« commodo, quantum fieri potest, in Domino indulgeamus, Missionariis, 
« et praecipue Missionum Superioribus iniungimus, ut novis adhibitis dili- 
« gentiis, severiorique calculo, superstitiosa omnia a dictis Caeremoniis expun- 
« gant, ita ut nihil inultum relinquatur, quod Christianam pietatem offendat, 
« et Gentilium superstitionem redoleat, et signanter, praeter eas, quas audi- 
« vimus iam statutas in hac materia ab iisdem Missionariis reformationes, 
«ramus arboris Aresciomara omnino auferatur, ferculorum numerus, non 
« minus ac cibi praescripta qualitas, varietur: circuli super caput sponsorum 
« ad tollenda maleficia, omittantur; et quod de ferculis diximus, de luteis 
« Vasis ibidem adhiberi solitis a nobis dictum, et prohibitum intelligatur ». 

EMINENTISSIMI DIXERUNT. « Servandum esse Decretum Eminentissimi Car- 
« dinalis de Tournon ». 


Feria 4 die 22 Iulii 1733. 


NONUM DUBIUM. Az, ef quomodo dictum Decretum sit exequendum in ea 
parte, quae est fenoris sequentis. « Fructus etiam, vulgo dictus Cocco, ex 
« cuius fractione prosperitatis, vel infortunii auspicia Gentiles temere ducunt, 
« vel omnino a Christianorum Nuptiis reiiciatur, vel saltem, si illum come- 
« dere velint, non publice, sed secreto, et extra solemnitatem aperiatur ab 

« iis, qui Evangelica luce edocti, ab huiusmodi auspiciorum deliramento sunt 
« immunes ». 

EMINENTISSIMI DIXERUNT. Dilata. 

DEciMUM DUBIUM. Az, et quomodo dictum Decretum sit exequendum in 
ea parte, quae est tenoris sequentis. « Nullus rite, et sufficienter dispositus 
« arceatur a Sacramento Poenitentiae, et signanter Mulieres menstruali morbo 
« laborantes, non attentis diebus purificationis iuxta morem Gentilium; cum 
« haec Sacramentalis vera Animae purificatio, et non alia, sit attendenda a 
« Christifidelibus, eorumque Pastoribus, quibus praeterea non liceat, nec 
« per seipsos, nec per Catechistas, nec per alios quoscumque, dictis Mulie- 
« ribus prohibere accessum ad Ecclesiam, vel ad Confessarium, durante dicta 
« infirmitate, et dictae purificationis tempore ». 

EMINENTISSIMI DIXERUNT. « Servandum esse Decretum Eminentissimi Car- 
« dinalis de Tournon ». 

UNpECIMUM DUBIUM. Az, et quomodo exequendum sit dictum Decretum 
in ea parte, quae est tenoris sequentis. « Dedecet etiam Christianae Virginis 
« honestati prima vice dicto morbo laborantis, illum Cognatis, Vicinis, et 
« Amicis notum facere, et inverecunde publicare, iisque Ethnicorum more 
«et ritu in eius domum collectis, super re tam sordida festum instituere. 
« Quocirca huiusmodi solemnitates et ritas Orthodoxis Puellis interdicimus, 
« et abolemus, Missionariisque iniungimus, ut non solum eas, verum etiam 
« Genitores moneant, quam dissona sit virginei pudoris legibus eiusmodi 
« obscaena consuetudo, quae a Gentilium impudentia videtur inducta, ut ita, 
« labefactata Puellarum verecundia, eas effrenate ad libidinem provocare 
« valeant ». 

EMINENTISSIMI DIXERUNT. « Quod curent Missionarii abolere festum sub 
« titulo Menstrui, sed sub titulo Nuptiarum tantum permittant ». 


Feria 4 die 9 Septembris 1733. 


Nonum Dubium supradicta die 22 Iulii propositum, sed non resolutum: 
An, et quomodo praedictum Decretum sit exequendum in ea parte, quae est 
tenoris sequentis. « Fructus etiam vulgo dictus Cocco, ex cuius fractione pro- 
« speritatis, vel infortunii auspicia Gentiles temere ducunt, vel omnino a 
« Christianorum nuptiis reiiciatur, vel saltem, si illum comedere velint, non 
« publice, sed secreto, et extra solemnitatem aperiatur ab iis, qui Evangelica 
« luce edocti, ab huiusmodi auspiciorum deliramento sunt immunes ». 

EMINENTISSIMI DIXERUNT. « Servandum esse Decretum praedicti Eminen- 
« tissimi Cardinalis de Tournon ». 

DrciMUM SECUNDUM DUBIUM. A, et quomodo Decretum praedicti Eminen- 
tissimi Card. de Tournon sit exequendum in ea parte, quae est tenoris sequen- 
tis. « Ferre pariter non possumus, quod a Medicis Spiritualibus pro Anima- 
« rum salute ea charitatis Officia denegentur, quae Medici Gentiles Nobilis 
« etiam: generis, seu Castae, pro Corporis salute praestare non dedignantur 
« Infirmis, licet abiectae et infimae conditionis, vulgo dictis Pareas. Quapro- 
« pter districte mandamus Missionariis, ut, quantum in ipsis erit, nemini e 
« Christianis aegrotis, quantumvis Pareas, et vilioris, si adessent, generis 

« hominibus, desideranda relinquatur in infirmitate copia Confessarii: et ne, 
« ingravescentibus morbis, cum gravissimo vitae corporalis periculo; aeternae 
« consulere cogantur, iisdem Missionariis praecipimus, ne infirmos huius- 
« modi conditionis ad Ecclesiam deferendos expectent, sed consultius Domos, 
« ubi aegrotant, pro viribus petant ad eos invisendos, ac piis sermonibus, 
« et precibus, Sacramentorumque pabulo. recreandos, atque demum eos in 
« extremo vitae discrimine constitutos Sancto Infirmorum Oleo deliniant, 
« absque Personarum, aut sexus acceptione, expresse damnantes quamcum- 
« que praxim huic Christianae pietatis officio contrariam ». 

EMINENTISSIMI DIXERUNT. « Servandum esse Decretum Eminentissimi de 
« Tournon; praeterea monendos Missionarios, quod neque ad Baptismum 
« admittant Indos, qui in ea sunt opinione, Pareas a Deo esse reprobatos, 
« et ideo nullam posse sperare salutem, nisi eam opinionem deposuerint ». 

DECIMUM TERTIUM DUBIUM. Az, et quomodo dictum Decretum exequen- 
dum sit in ea parte, quae est tenoris sequentis. « Non sine maximo animi 
« nostri moerore accepimus etiam, Christianos Tympanorum fpulsatores, 
« Tibicines, vel alterius cuiuscumque Musici Instrumenti Sonatores ad Ido- 
« lorum Festivitates et Sacrificia accersiri, ad ludendum, et interdum etiam 
«cogi, ob quamdam servitutis speciem erga Publicum ab ipsis contra- 
« ctae per huiusmodi artis exercitium, nec facile esse Missionariis, eos ab 
« hoc detestabili abusu avertere. Quocirca considerantes, quam gravem ratio- 
« nem essemus Deo reddituri, si huiusmodi Christifideles a Daemoniorum 
« honore et cultu pro viribus non revocaremus, illis prohibemus, ne impo- 
« sterum audeant, nec in Pagodis, nec extra, tum occasione Sacrificiorum, 
« tum quarumcumque Solemnitatum superstitioso cultu imbutarum, sonare, 
«aut canere, sub poena Excommunicationis latae sententiae; cum nullo 
« modo liceat Christi famulis Belial inservire; ideoque Missionarii non solum 
« eos monere tenebuntur de praedicta prohibitione, verum etiam illam omnino 
« executioni demandare, et contrafacientes ab Ecclesia expellere, donec ex 
« corde resipiscant, et publicis poenitentiae signis patratum scandalum emen- 
« daverint ». 

EMINENTISSIMI DIXERUNT. « Servandum esse Decretum Eminentissimi Car- 
« dinalis de Tournon ». 

DECIMUM QUARTUM DUBIUM. Az, ef quomodo dictum Decretum exequen- 
dum sit in ea parte, quae est tenoris sequentis. « Declaramus praeterea Pon- 
« tificiam Constitutionem Gregorii Papae XV incipien. Romanae Sedis Anti- 
« sfes,! ad petitionem PP. Societatis lesu editam, qua indigenis Christifidelibus 
« lavacra non alia occasione, et fine, quam corporis reficiendi, et a natura- 
«libus sordibus mundandi, ab Apostolica Sede permittuntur, interdictis 
« tempore, et modo, quibus a Gentilibus adhiberi solent, aeque afficere 
« Evangelicos Operarios, quibus propterea non liceat sub quacumque alia 
« causa, et fine, etiam ad effectum, ut existimentur Sanias, seu Brachmanes, 
« prae caeteris dediti huiusmodi ablutionibus, illis uti, praesertim statutis. 


! Cf. lus. Pontif. de Prop. Fide, pars I, vol. I, p. 15-17. 

« eorum horis, et ante, vel immediate post quamcumque Sacram fun- 
« ctionem ». 

í ÉMINENTISSIMI DIXERUNT. « Setvandum esse Decretum Eminentissimi Car- 
« dinalis de Tournon ». 


Feria 4 die 16 Septembris 1733. 


DECIMUM QUINTUM DUBIUM. A7, e£ quomodo Decretum Cardinalis de Tour- 
non, sit exequendum in ea parte, quae est tenoris sequentis. « Cineres itidem 
« ex Vaccae stercore confectos, et impiam Gentilium Poenitentiam a Rutren 
« institutam redolentes, benedicere, eosque fronti Sacro Chrismate delinitae 
« impingere, sive quaecumque alia signa albi, vel rubei coloris, quibus Indi 
« superstitiosissimi in fronte, vel in pectore, aut in alia quavis corporis parte 
« utuntur, deferre. prohibemus, mandantes, ut Sanctae Ecclesiae consuetudo, 
« piique ritus Cineres benedicendi, illisque Christianorum caput Cruce 
« signandi ad humanae infirmitatis memoriam recolendam, religiose serven- 
« tur, tempore, ac modo ab Ecclesia praescripto, scilicet Feria 4 Cinerum, 
« et non alias ». 

EMINENTISSIMI DIXERUNT. « Confirmandum esse Decretum Eminentissimi 
« Cardinalis de Tournon, servata in omnibus Constitutione Gregorii XV 
« edita die 31 ianuarii 1623, quae incipit: Romanae Sedis Antistes ». ! 

PRAETEREA ÉMINENTISSIMI DIXERUNT. « Quod fiat Decretum, quod impo- 
« natur Missionariis, cuiuscumque Ordinis, etiam Societatis lesu, in Partibus 
« Infidelium degentibus, ne audeant permittere Ritus, vel Consuetudines 
« proprias Gentilium, nec illos, aut illas proprio arbitrio vertere in Ritus, 
« vel Consuetudines Christianae Religionis, inconsulta S. Sede; et Missionarii 
« meminerint praeceptionis Alexandri VII in sua Constit. incipien. Sacro- 
» sancti,? sequentibus verbis express. Ne ob Instructionis defectum, qui Sacro 
« Baptismate initiantur, immaculatam Christi legem profanis ac gentilitiis 
« Institutis ex ignorantia foedent, ac Idololatriam cum Orthodoxa Fide con- 
«fundant, ut saepe inibi evenire nunciatum est; caveant ii, qui iisdem 
« instruendis incumbunt, ne imposterum ullus ad Baptisma admittatur, qui 
«gentilitios mores prorsus non exuerit, et in fide non sit sufficienter 
« instructus ». 

DECIMUM SEXTUM, ET ULTIMUM DUBIUM. Az, e£ quomodo dictum Decretum 
exequendum sit in ea parte, quae est tenoris sequentis. « Et demum quia ex 
«librorum de falsa Religione, et de rebus obscenis, et superstitiosis tractan- 
« tium lectura, venenum, ut plurimum serpere solet ad Cor Fidelium, quo 
« non minus Fidei puritas offenditur, quam mores corrumpuntur, magnopere 
« commendantes zelum, ac studium Missionariorum, qui libros sacram Eccle- 
«siae Catholicae doctrinam, rerumque Sacrarum monumenta continentes, 
« pro Indorum Christifidelium eruditione, in linguam Malabaricam, seu Tamu- 
« licam transtulere, vel novos pro illorum commodo, et institutione compo- 
« suerunt, iisdem Christifidelibus expresse interdicimus fabulosos Gentilium 


1 Cf. Ius Pontif. de Prop. Fide, pars I, vol. I, p. 15-17. 
? Cf. N. 235. 


652 Romani Pontifices 


« libros, eosque legere, et retinere prohibemus, sub poena Excommunica- 
« tionis latae sententiae, nisi prius habita licentia Parochi, seu Missionarii 
« curam Animarum exercentis, quorum prudentiae committimus facultatem 
«super hoc dispensandi, et libros (si qui forte sunt) noxia superstitione 
« vacuos, et nihil contra bonos mores tractantes, pro Christianorum usu 
« seligendi, eorumque lecturam permittendi ». 

EMINENTISSIMI DIXERUNT. « Servandum esse Decretum Eminentissimi Car- 
« dinalis de Tournon ». 

Quibus dubiis, et eorum resolutionibus Nobis per Venerabilem Fratrem 
Archiepiscopum Damiatae, Congregationis Sancti Officii Assessorem, relatis, 
Resolutiones ipsas plene approbantes, cuncta ea, quae iuxta earum tenorem 
confirmanda, aut moderanda, vel declaranda, ac in nonnullis remittenda visa 
sunt, respective confirmavimus, moderavimus, declaravimus, et in. nonnullis 
remisimus, Quocirca, Venerabiles Fratres, Dilecti Filii, Vobis iniungimus et 
mandamus, ut pro singulari vestra in Nos atque hanc Sanctam Sedem reve- 
rentia, quaecumque per hasce nostras Literas de Apostolicae Auctoritatis ple- 
nitudine, vel confirmata, vel decreta, aut praescripta sunt, sanctissime custo- 
diatis, atque ab omnibus servanda studiosissime curetis: Obsecrantes Vos 
in Domino per viscera misericordiae Dei nostri, ut Controversiis iam semo. 
tis, et omnino evulsis, alacres atque animi nostri sensibus concordes, studia 
et labores vestros in Animarum salutem, quae praestantissimus vestrae voca- 
tionis est finis, pro viribus conferatis. 

[Bened. XIV Bull, tom. 1, p. 406-412]. 

Clemens XII, const. Admonet Nos, 11 aug. 1735. 


Admonet Nos Apostolici muneris ratio ad ea serio intendere, per quae 
provide statuta a Praedecessoribus nostris, praesertim ad Ecclesiasticam 
disciplinam tuendam, ac pacem, et tranquillitatem inter Villicos, et Opera- 
rios agri Dominici firmandam spectantia, inviolabiliter custodiantur, atque 
observentur. 

8 I. Exponi siquidem Nobis nuper fecit Venerabilis Frater Patriarcha 
Ulyxbonen., quod Regulares Regnorum Portugalliae, et Algarbiorum diversis 
temporibus adnixi fuerint sese ab observatione Constitutionis fel. recor. Gre- 
gorii Papae XV .Praedecessoris Nostri, quae incipit: /nscrufabili Dei provi- 
dentia, subducere, ac eximere, freti quibusdam in simili forma Brevis literis 
rec. me, Urbani Papae VIII Praedecessoris etiam Nostri die 3 martii 1625 
expeditis, tenoris, qui sequitur, videlicet: Dilecto Filio Magistro Ioanni Bapti- 
stae Pallottae in utraque Signatura nostra Referendario; Iurium, et Spolio- 
rum Camerae nostrae Apostolicae in Portugalliae, et Algarbiorum Regnis 
debitorum Collectori Generali Urbanus Papa VIIL Dilecte fili salutem, et 
Apostolicam benedictionem. Alias a fel. rec. Gregorio Papa XV. Praedeces- 
sore Nostro emanarunt literae tenoris subsequentis, videlicet: Gregorius 

Episcopus Servus Servorum Dei. Ad perpetuam rei memoriam. /rscrufta- 
bili, etc. 

Omittitur constitutio, quia eam habes supra, in N. 199. 

3 Cum autem, sicut accepimus, circa executionem literarum praedictarum 
in Portugalliae, et Algarbiorum Regnis faciendam nonnulla per dilectum 
filium Michaelem Suarium Pereira, negotiorum Regnorum huiusmodi pro 
carissimo in Christo filio nostro Philippo Portugalliae et Algarbiorum Rege 
Catholico in Romana Curia Agentem, eiusdem Philippi Regis nomine coram 
dilectis filiis nostris Dominico Sanctorum duodecim Apostolorum Gymnasio, 
loanne Garcia Sanctorum quatuor Coronatorum Millino, ac Scipione San- 
ctae Susannae, necnon Antonio S. Honuphrii Titulorum Presbyteris Cardi- 
nalibus respective nuncupatis ad. id a nobis specialiter deputatis, deducta 
fuerint, idcirco donec deducta, ut praefertur, et quae deducenda fuerint, per 
Dominicum, Ioannem Garciam, Scipionem, et Antonium Cardinales praedi- 
ctos, seu alios a nobis super his deputandos maturius, et plenius videantur, 
atque considerentur: Motu proprio, et ex certa scientia, ac matura delibe- 
ratione nostris, deque Apostolicae potestatis plenitudine, Tibi per praesentes 
committimus, et mandamus, ut in Regnis Portugalliae, et Algarbiorum prae- 
dictis tantum ab executione praeinsertarum literarum huiusmodi superse- 
deri, auctoritate nostra cures, et facias, donec aliter a Nobis, seu Romanis 
Pontificibus Successoribus nostris provisum fuerit; contradictores quoslibet, et 
rebelles, ac Tibi in hoc non parentes, per sententias, censuras, et poenas 
Ecclesiasticas, aliaque opportuna luris, et Facti remedia, appellatione post- 
posita, compescendo, invocato etiam ad hoc, si opus fuerit, auxilio brachii 
saecularis. Non obstantibus praeinsertis literis huiusmodi, ceterisque in con- 
trarium facientibus quibuscumque. Datum Romae apud S. Petrum sub annulo 
Piscatoris die 3 martii 1625 Pontificatus nostri anno Il. 

8 2. Cum autem, sicut eadem expositio subiungebat, suspensio dictae 
Constitutionis Gregorii Praedecessoris vigore praeinsertarum Urbani itidem 
Praedecessoris literarum, donec aliter ab ipso Urbano Praedecessore, seu 
Romanis Pontificibus Successoribus suis provisum fuisset, sicut praemittitur, 
facta iam diu cessaverit, ac e medio sublata fuerit per posteriores Ordina- 
tiones a Sede Apostolica identidem emanatas, potissimum vero per alteram 
Constitutionem similis mem. Clementis Papae X Praedecessoris quoque 
nostri, cuius initium est: Superna magni Patris familias,! usque ab anno 1670 
per viam Legis universalis promulgatam, ad removenda scilicet dubia, et con- 
tentiones, quae occasione recensitae Constitutionis Gregorii Praedecessoris 
excitata fuerunt, quemadmodum novissime etiam a Congregatione Venera- 
bilium Fratrum Nostrorum S. Romanae Ecclesiae Cardinalium Concilii Tri- 
dentini Interpretum, re discussa, expensisque Urbani Praedecessoris literis 
praeinsertis, resolutum, et declaratum fuit, nihilominus nonnulli Regulares 
Regnorum praefatorum, et praesertim Ordinis Cistercien. executioni eiusdem 
Constitutionis Gregorii, et alterius Clementis Praedecessorum, necnon decre- 
torum, quae ad illarum tramites a dicta Congregatione Cardinalium prodie- 


1! Cf. N. 246. 

runt, adhuc obsistere ac refragari pergant, obtendentes ultra dictas literas 
Urbani Praedecessoris, se in neutra ex emanatis Constitutionibus compre- 
hensos esse, eo quod in illis expresse nominati minime reperiantur, sicuti 
iuxta asserta eorum privilegia opus fuisse aiunt, Nobis propterea praedictus 
Patriarcha humiliter supplicari fecit, ut in praemissis opportune providere 
de benignitate Apostolica dignaremur. 

S 3. Nos igitur ipsius Patriarchae votis, hac in re quantum cum Domino 
possumus favorabiliter annuere volentes, eumque a quibusvis excommunica- 
cationis, suspensionis, et interdicti, aliisque Ecclesiasticis sententiis, censuris, 
et poenis a Iure, vel ab homine quavis occasione, vel causa latis, si quibus 
quomodolibet innodatus existit, ad effectum praesentium dumtaxat conse- 
quendum, harum serie absolventes, et absolutum fore censentes, huiusmodi 
supplicationibus inclinati, omnes, et singulos Regulares, praefatorum Regno- 
rum Portugalliae, et Algarbiorum etiam dicti Cisterciensis, et cuiuscumque 
alterius Ordinis, Congregationis, Societatis, et Instituti, etiam necessario, 
specialiter, ac in individuo nominandi, et exprimendi, ad exactam, et plena- 
riam Constitutionum memoratorum Gregorii, et Clementis Praedecessorum 
observationem, prout eos concernunt, omnino teneri, et obligatos existere, 
et fore, et ad id sub censuris Ecclesiasticis, et aliis in iisdem Constitutioni- 
bus contentis poenis cogi, et compelli posse, auctoritate Apostolica harum 
serie statuimus, et declaramus. 

S 4. Decernentes, etc. 

[Bull. Rom., tom. 14, p. 42-45]. 

Clemens XII, const. Dudum, 26 mart. 1736. 


8 1. Dudum emanavit a fel. rec. Innocentio PP. XI Praedecessore nostro 
in Congregatione tunc existentium S. R. E. Cardinalium negotiis Propagan- 
dae Fidei praepositorum coram ipso Innocentio Praedecessore habita Decre- 
tum Typis subinde impressum, ac evulgatum tenoris qui sequitur videlicet: 
Die 29 ianuarii 1677. In Congregatione generali de Propaganda Fide habita 
in Palatio Apostolico coram Reverendissimo Domino nostro Innocentio 
Papa XI, ac Eminentissimis, et Reverendissimis Cardinalibus eiusdem Sacrae 
Congregationis. Decretum, ne permittatur Graecis cuiuscumque status, et 
conditionis etc. pecunias quaestuare, vel quovis alio modo eleemosynas petere. 
Cum Sancta loca Hierosolymitana, in quibus Verbum caro factum est, et 
nostrae reparationis Mysteria Deo miserante, completa sunt, hactenus admi- 
nistrationi, et custodiae S. Francisci de Observantia a Sancta Sede Apostolica 
commissa, nuperrimis hisce diebus a Graecis schismaticis, subornatis aulae 
Turcicae ministris, de manu dictorum Fratrum S. Francisci summo latinorum 
dedecore usurpata sint, iis, praecipue subsidiis, quae ex fidelium Christia- 
norum eleemosynis iidem Graeci perceperunt: ut huic sceleri modus impo- 
natur, neve ex fidelium pietate schismaticis, et perpetuis Ecclesiae Romanae 


hostibus aditus ad novas cumulandas iniurias aperiatur, Sanctissimus Domi- 
nus Noster Innocentius PP. XI suorum Praedecessorum Summorum Ponti- 
ficum vestigiis inhaerendo etiam. de Consilio, et Voto Eminentissimorum, et 
Reverendissimorum DD. S. R. E. Cardinalium Congregationi de Fide Pro- 
paganda praepositorum omnibus, et quibuscumque S. R. E. Cardinalibus a 
latere Legatis, Nuntiis Apostolicis, Patriarchis, Archiepiscopis, Metropolitanis, 
Episcopis, Abbatibus, ceterisque omnibus. Ordinariis de utroque Clero Sae- 
culari, et Regulari Ecclesiasticam Iurisdictionem tam ordinariam, quam dele- 
gatam in lurisdictionibus, sive suis Dioecesibus respective exercentibus, in 
virtute sanctae obedientiae iniungit, atque inhibet, ne de cetero quibuscumque 
Graecis tam Saecularibus, quam Ecclesiasticis, etiam Regularibus quacumque 
Dignitate, quamvis Abbatiali, seu Archimandritiali, Episcopali, Metropolitica, 
Archiepiscopali, sive Patriarchali fulgentibus tacite, vel expresse sub quocum- 
que. praetextu permittant pecunias quaestuare, vel quovis alio modo eleemo- 
synas a fidelibus petere, etiamsi de eorum unione cum Ecclesia latina per 
abiurationem Schismatis, et fidei Catholicae professionem in manibus Epi- 
scoporum, vel Inquisitorum contra haereticam pravitatem literis testimonia- 
libus docuerint, vel per alios Episcopos, et locorum Ordinarios similis quae- 
stuationis facultates in scriptis acceperint, vel ad fidem de novo conversi 
aliorum Schismaticorum iram, et insidias effugere conati sint, vel ad effectum 
reparandi Ecclesias ab Infidelibus dirutas, et non obstantibus aliis quibus- 
cumque praetextibus, et causis. Immo potius omnes, et singulas literas paten- 
tales a quocumque Praesule, etiam speciali. nota. digno, et a Tribunalibus 
" Curiae Romanae, et eiusdem S. Congregationis de Fide Propaganda (dum- 
modo contentis in praesenti Decreto specialiter, et expresse non fuerit dero- 
gatum cum posteriori data) statim ac in eorum Ordinariorum manus perve- 
nerint, ad Sacram de Fide Propaganda Congregationem transmittant. Et ne 
contra praemissorum omnium observantiam allegari possit futuris temporibus 
ignorantia, eadem Sanctitas Sua de Consilio eorumdem S. R. E. Cardinalium 
voluit, ut huic Decreto, aut etiam literis ad eius formam expeditis, seu expe- 
diendis sive scriptis, sive impressis ab eiusdem tamen Sacrae Congregationis 
Praefecto signatis, sigilloque solito munitis fides eadem adhibeatur, quae ipsis 
originalibus praestaretur, non obstantibus quibuscumque. Datum Romae die 
4 februarii 1677. - P. Card. de Alteriis Praefectus. - Loco »f« Sigilli. - V. Cerrus 
Secretarius. 

8 2. Ac postmodum re. me. Alexander Papa VIII Praedecessor etiam 
noster supplicationibus pro parte tunc pariter existentis Bernardi losephi a 
lesu Maria Fratris expresse professi Ordinis Minorum S. Francisci de Obser- 
vatia Reformatorum nuncupatorum, ac Commissarii, et Procuratoris Gene- 
ralis in. Romana Curia Terrae Sanctae sibi super hoc humiliter porrectis 
inclinatus per suas in simili forma Brevis die 21 octobris 1690 expeditas literas 
idem Decretum toto illius tenore inserto, approbavit, et confirmavit, ac alias 
prout in Alexandri Praedecessoris literis praefatis uberius continetur.! 

8 3. Cum autem ad Apostolatus nostri notitiam pervenerit non deesse 
hisce etiam temporibus Graecos Schismaticos, qui subdolis artibus, ac emen- 
titis praetextibus Christifidelium pietatem circumvenientes, in diversis Catho- 
licis Regionibus pecunias quaestuare, seu eleemosynas colligere praesumunt, 
iisque ad eorum schisma confovendum, erroresque pertinacius retinendos, 
nec non ad ipsius verae Fidei, et Catholicorum perniciem contra eorumdem 
fidelium mentem, ac intentionem, nequiter abutuntur: hinc est, quod Nos 
firmiori Decreti, et literarum praefatarum executioni, et observationi quantum 
cum Domino possumus prospicere, simulque damnatas quaestuationes, seu 
eleemosynarum collectas huiusmodi impedire, ac proscribere volentes, Motu 
proprio, ac ex certa scientia, et matura deliberatione nostris, deque Aposto- 
licae potestatis plenitudine, praeinsertum Decretum ab Innocentio emanatum 
praefatasque literas super eiusdem Decreti approbatione, et confirmatione 
ab Alexandro Praedecessoribus editas, sicut praemittitur, cum omnibus, et 
singulis in eis respective contentis harum serie approbamus quoque, et con- 
firmamus, ac innovamus, illisque inviolabilis Apostolicae firmitatis robur, 
vim, et efficaciam adiungimus. 

[Bull. Rom., tom. 14, p. 120-122]. 


299, 
Clemens XII, litt. ap. In eminenti, 28 apr. 1738.! 


In eminenti Apostolatus specula, meritis licet imparibus, divina dispo- 
nente clementia, constituti iuxta creditum nobis pastoralis providentiae debi- 
tum iugi, quantum ex alto conceditur, solicitudinis studio iis intendimus, per 
quae erroribus, vitiisque aditu intercluso, Orthodoxae Religionis potissimum 
servetur integritas, atque ab universo Catholico Orbe difficillimis hisce tem- 
poribus perturbationum pericula propellantur. 

S 1. Sane vel ipso rumore publico nunciante, Nobis innotuit longe, lateque 
progredi, atque in dies invalescere nonnullas Societates, Coetus, Conventus, 
Collectiones, Aggregationes, seu Conventicula, vulgo de liberi Muratori, seu 
Francs Massons, aut alia quavis nomenclatura pro idiomatum varietate nun- 
cupata, in quibus cuiuscumque Religionis, et Sectae homines affectata quadam 
contenti honestatis naturalis specie, arcto aeque, ac impervio foedere secundum 
leges, et statuta sibi condita invicem consociantur; quaeque simul clam ope- 
rantur, tum districto iureiurando ad Sacra Biblia interposito, tum gravium 
poenarum exaggeratione inviolabili silentio obtegere adstringuntur. Verum 
cum ea sit sceleris natura, ut se ipsum prodat, et clamorem edat sui indicem, 
hinc Societates, seu Conventicula praedicta vehementem adeo Fidelium men- 
tibus suspicionem ingesserunt, ut iisdem aggregationibus nomen dare apud 
prudentes, et probos idem omnino sit, ac pravitatis, et perversionis notam 
incurrere; nisi enim male agerent, tanto nequaquam odio lucem haberent. 


! Universis Christifidelibus. 


Romani Pontifices 657 


Qui quidem rumor eo usque percrebuit, ut in plurimis Regionibus memo- 
ratae Societates per saeculi Potestates tanquam Regnorum securitati adver- 
santes proscriptae, ac provide eliminatae iampridem extiterint. 

8 2. Nos itaque animo evolventes gravissima damna, quae ut plurimum 
ex huiusmodi Societatibus, seu Conventiculis nedum temporalis Reipublicae 
tranquillitati, verum etiam spirituali animarum saluti inferuntur, atque idcirco 
tum Civilibus, tum Canonicis minime cohaerere Sanctionibus, cum divino 
eloquio doceamur, die noctuque more servi fidelis, et prudentis Dominicae 
Familiae praepositi vigilandum esse, ne huiusmodi hominum genus veluti 
fures Domum perfodiant, atque instar Vulpium vineam demoliri nitantur, 
ne videlicet simplicium corda pervertant, atque innoxios sagittent in occultis, 
ad latissimam, quae iniquitatibus impune patrandis inde aperiri posset, viam 
obstruendam, aliisque de iustis, ac rationabilibus causis nobis notis, easdem 
Societates, Coetus, Conventus, Collectiones, Aggregationes. seu Conventicula 
de liberi Muratori, seu Francs Massons, aut alio quocumque nomine appel- 
lata, de nonnullorum Venerabilium Fratrum Nostrorum Sanctae Romanae 
Ecclesiae Cardinalium Consilio, ac etiam motu proprio, et ex certa scientia, 
ac matura deliberatione nostris, deque Apostolicae potestatis plenitudine dam- 
nanda, et prohibenda esse statuimus, et decrevimus, prout praesenti nostra 
perpetuo valitura Constitutione damnamus, et prohibemus. 

S8 3. Quocirca omnibus, et singulis Christifidelibus cuiuscumque status, 
gradus, conditionis, ordinis, dignitatis, et praeeminentiae, sive laicis, vel Cle- 
ricis tam Saecularibus quam Regularibus, etiam specifica, et individua men- 
tione, et expressione dignis districte, et in virtute sanctae obedientiae praeci- 
pimus, ne quis sub quovis praetextu, aut quaesito colore audeat, vel praesumat 
praedictas Societates, de liberi Muratori, seu Francs Massons, aut alias nun- 
cupatas inire, vel propagare, confovere, ac in suis aedibus, seu Domibus, vel 
alibi receptare, atque occultare, iis adscribi, aggregari, aut interesse, vel pote- 
statem, seu commoditatem facere, ut alicubi convocentur, iisdem aliquid 
ministrare, sive alias consilium, auxilium, vel favorem palam, aut in occuito, 
directe, vel indirecte per se, vel alios quoquo modo praestare, nec non alios 
hortari, inducere, provocare, aut suadere, ut huiusmodi Societatibus adscri- 
bantur, annumerentur, seu intersint, vel ipsas quomodolibet iuvent, ac foveant, 
sed omnino ab iisdem Societatibus, Coetibus, Conventibus, Collectionibus, 
Aggregationibus, seu Conventiculis prorsus abstinere se debeant, sub poena 
excommunicationis per omnes, ut supra contrafacientes ipso facto absque 
ulla declaratione incurrenda, a qua nemo per quemquam nisi per nos, seu 
Romanum Pontificem pro tempore existentem, praeterquam in articulo mortis 
constitutus, absolutionis beneficium valeat obtinere. 

8 4. Volumus insuper, et mandamus, ut tam Episcopi, et Praelati Supe- 
riores, aliique locorum Ordinarii, quam haereticae pravitatis ubique locorum 
deputati Inquisitores adversus transgressores cuiuscumque sint status, gradus, 
conditionis, ordinis, dignitatis, vel praeeminentiae, procedant, et inquirant, 
eosque tanquam de haeresi vehementer suspectos condignis poenis puniant, 
atque coerceant; iis enim, et eorum cuilibet contra eosdem transgressores 
procedendi, et inquirendi, ac condignis poenis coercendi, et puniendi, invo- 

cato etiam ad hoc, si opus fuerit, brachii saecularis auxilio, liberam facultatem 


tribuimus, et impartimur. 
[Bull. Rom., tom. 14, p. 236, 237]. 


300. 
Clemens XII, litt. ap. Concredita Nobis, 13 maii 1739.! 


Concredita Nobis Dominici Gregis cura continuo Nos urget in id prae- 
cipue et tota sollicitudine incumbere, ut ab iis maxime, qui sortiti sunt par- 
tem Ministerii huius, et in lucem Gentium sunt missi, erga S. Sedem, ac 
Apostolica mandata filiale obsequium exhibeatur, atque Fidei dogmata, sacros- 
que Ecclesiae ritus et ipsi intemerate retineant, ut quos locorum immensa 
spatia a Petri Sede longe disiungunt, eos tamen Fides eadem in unitate spi- 
ritus, et doctrinae conglutinet. Alias itaque per similes Literas nostras sub 
datum 24 Augusti 1734, incipientes, Compertum, exploratumque,? Fraternitates 
Vestras, omnesque Missionarios eo maiori, quo potuimus, Paterno charitatis 
affectu requisivimus, et declaravimus, quam impense exoptaremus, ut qui in 
Regnis istis Christi fidei veritatem agnoscentes, convertuntur, superstitiosos 
Gentilium ritus omnino abiicerent, atque aversarentur, ne habeantur et ipsi 
ad instar eorum, qui: Cum Dominum colerent, Diis quoque serviebant iuxta 
consuetudines Gentium, utque in re tanti momenti nulla esset offendiculi 
occasio, auditis Theologorum, ac praesertim Venerabilium Fratrum Nostro- 
rum S. R. E. Cardinalium per universam Christianam Rempublicam Gene- 
ralium Inquisitorum suffragiis, plura, iuxta dubia tunc proposita, provide 
statuimus, et a Missionariis observanda praescripsimus. Quorum omnium 
in Nos observantia, ac studium amplificandae Fidei, in certam spem Nos 
erigunt, ut pari contentione pro viribus obtemperare satagant, nec ullus erit, 
qui detestabili indulgentia aliter fieri posse cogitet, et veluti infideles filii, 
Peccare eos faciant peccatum magnum. Sane etsi hisce mediis muneri Nostro 
satisfecisse, ac sine sollicitudine esse suaderemur, attamen rei momentum, 
a qua Fidei puritas atque integritas pendent, nunquam hanc in nobis curam 
delebit, nisi ad magnitudinem negotii opportuniora semper comparemus 
remedia. Quare Fraternitatibus Vestris, et Missionariis omnibus, quibus prae- 
dictas Nostras Literas direximus, sive Saeculares, sive Regulares cuiuscumque 
Religionis, Congregationis, Instituti, Societatis, etiam lesu, fuerint, demanda- 
mus et praecipimus, ut omnia et singula, quae in dictis nostris Literis con- 
tinentur, integre, exacte, ac inviolabiliter observetis, atque ab eis, quorum 
cura ad vos spectat, remota penitus quavis aliter interpretandi potestate, ada- 
mussim observari faciatis, in virtute sanctae obedientiae, sub poena suspen- 
sionis ab exercitio Pontificalium, Interdicti ab ingressu Ecclesiae, et respec- 


! Venerabilibus Fratribus, ac dilectis Filiis Episcopis, et Apostolicis Missionariis 
in Regnis Indiarum Orientalium Madurensi, Mayssurensi, et Carnatensi. 
? Cf. N. 296. 


tive excommunicationis latae sententiae, a qua nemo Vestrum a quoquam, 
praeterquam a Nobis, seu Romano Pontifice pro tempore existente, excepto 
tantum mortis articulo, absolvi possitis, et quoad Regulares insuper priva- 
tionis vocis activae, et passivae, etiam ipso facto, et sine ulla alia declara- 
tione incurrendae. Itidem sub iisdem poenis, et censuris, pari auctoritate 
praecipimus et mandamus, ut omnes et singuli, qui ab hac Sancta Sede, 
sive ab eorum respective Superioribus ad ista Regna sacris obeundis Mis- 
sionibus missi eritis, statim ac de hisce Literis nostris certiores facti fueritis, 
vel quavis alia denunciatione de illis notitiam habueritis, iuramentum prae- 
stetis, integre, exacte, ac omnimode implere, quae provide a Nobis in iisdem 
Literis constituta fuerint, neque illis ulla in parte quovis sub praetextu con- 
traire. Illis etiam, qui quandocumque hoc munus suscepturi erunt, manda- 
mus, ac praecipimus sub iisdem omnibus censuris, et poenis, ut nullo pacto 
audeant vel minimum actum explere, nisi antea et ipsi iuramentum praedic- 
tum. praestiterint, quin nec tanquam Presbyteri Saeculares ab Ordinariis Loco- 
rum deputari, seu veluti simplices Religiosi, vel quovis alio titulo et nomine, 
Christifidelium Confessiones excipere, Conciones habere, aut Sacramenta mini- 
strare, sed omni prorsus careant potestate; derogando quibusvis privilegiis, 
sibi ipsis, aut vestrae respective Religioni, Ordini, Congregationi, et Socie- 
tati, etiam Iesu, specialiter, aut generaliter a Nobis, et a Praedecessoribss nostris 
quacumque ex causa concessis. luramenta praedicta saeculares Missionarios 
coram Locorum Ordinariis, Regulares coram Superioribus, vel Apostolicis 
Vicariis praestare demandamus, Vicarios vero ipsos et Superiores in mani- 
bus Episcoporum. Nec eadem tantum verbo proferre, sed scripto iuxta for- 
mam per Nos praescriptam, et infra adnotandam, ac propria manu subsi- 
gnare teneamini, sub iisdem Censuris, et poenis. Hoc etiam iuramentum 
praestandum fore mandamus, ac requirimus ab illis, qui ad Episcopale munus 
ab hac Sancta Sede promoveri meruerint, vel ipsomet die, quo in manibus 
Episcoporum solemnem emissuri erunt Fidei professionem, vel in actu eorum 
consecrationis. Quorum iuramentorum subsignata exemplaria, relicta isthic 
in Archivis authentica copia, ad Congregationem de Propaganda Fide, per 
Episcopos, et Superiores Regulares respective transmitti volumus, a qua ad 
illam S. Officii remittantur, ut sint obsequii erga Nos, nostrasque iussiones, 
puritatis, integritatisque Fidei vestrae monumenta. Ne vero tam Literarum 
nostrarum sub praedicta die 24 Augusti 1734, quam praesentium, ullus igno- 
rantiam allegare valeat, hortamur Fraternitates vestras, ac in Domino obte- 
stamur, ut quo primum illas, atque praesentes receperitis, statim publicare 
faciatis, ac ad singulos Missionarios, sive Saeculares, sive Regulares fuerint, 
sub vestra respective Iurisdictione degentes, easdem transmittatis. Hoc ipsum 
praecipimus Apostolicis Vicariis, aliisque Regularium Superioribus. Contra- 
facientes, vel negligentes declaramus incurrere ipso facto poenam suspen- 
sionis ab exercitio Pontificalium, et interdicti ab ingressu Ecclesiae; Regu- 
lares autem Excommunicationis latae sententiae, privationis Officiorum, et 
vocis activae, et passivae. 

Formula autem iuramenti, sicut praemittitur, a. Missionariis praestandi, 
est, quae sequitur, videlicet: « Ego N. Ordinis N.,seu Societatis lesu Missio- 

c ANNE LL Ludus noo 
« narius ad Regnum N., vel ad Provinciam N. in Indiis Orientalibus a Sede 
« Apostolica, vel a meis Superioribus, iuxta facultates eis a Sede Apostolica 
« concessas missus, vel destinatus, parendo praecepto Sanctissimi Domini 
« Nostri Papae Clementis XII per Literas Apostolicas in forma Brevis datas 
« die 13 Maii anno 1739 iniuncto omnibus Missionariis in dictis Missionibus, 
« praestandi iuramentum fideliter servandi dispositionem Apostolicam circa 
«ritus Malabaricos ad formam Literarum Apostolicarum in forma Brevis 
« eiusdem Sanctissimi Domini Nostri die 24 Augusti 1734 incipien. Corper- 
« tum, exploratumque, mihi per integram eiusdem Brevis lecturam optime 
« noto, promitto, me plene et fideliter pariturum, illudque exacte, integre, 
« absolute, et inviolabiliter observaturum, et absque ulla tergiversatione adim- 
« pleturum, necnon ad formam dicti Brevis instructurum Christianos mihi 
« commissos tam in Concionibus, quam in privatis instructionibus, ac prae- 
« sertim Cathecumenos, antequam baptizentur, et nisi promittant observan- 
« tiam dicti Brevis, eiusque dispositionum, et prohibitionum, me ipsos non 
« baptizaturum, prout quoque curaturum omni studio, quo potero, ac omni 
« diligentia, ut sublatis Gentium caeremoniis, illi a Christianis suscipiantur 
« et retineantur ritus, quos Catholica Ecclesia pie praescripsit. Si autem (quod 
« Deus avertat) in toto, vel in parte contravenerim, toties poenis a Sanctis- 
« simo Domino Nostro impositis in Decreto, seu Literis Apostolicis, ut supra, 
«super praestatione huius iuramenti, mihi pariter per integram lecturam 
« notis, me subiectum agnosco, et declaro. Ita tactis SS. Evangeliis pro- 
« mitto, voveo, et iuro. Sic me Deus adiuvet, et haec SS. Dei Evangelia. 

« Ego N. manu propria ». 

Formula vero iuramenti, ut supra, praestandi ab Episcopis, est, quae 
sequitur, videlicet: « Ego N. Episcopus Civitatis N. memor iuramenti a me 
« praestiti in actu meae solemnis Consecrationis, quo Romano Pontifici fidem, 
« subiectionem, et obedientiam promisi, tum insuper eorum, quae provide 
«sanxit Clemens XII Pontifex Maximus circa ritus Malabaricos in Literis 
« Apostolicis in forma Brevis, Episcopis, et Missionariis usque sub die 
« 24 Augusti 1734 transmissis, parendo mandatis Sanctitatis Suae per alias 
« similes Literas die 13 Maii anno 1739 iniunctis, ut in argumentum meae 
« erga Apostolicam Sedem obedientiae non minus, quam filialis obsequii, 
« me iurisiurandi Religione obstringam, iuro, et promitto, me plene, et fide- 
«liter easdem Literas Apostolicas sub dicta die 24 Augusti 1734 executurum, 
« atque ea, quae in illis praescripta sunt, exacte, integre, absolute, ac invio- 
« labiliter observaturum, curaturum pariter, quantum in me erit, ut ii omnes, 
« qui mea in Dioecesi Missionarii, et Sacerdotes sunt, vel futuri erunt, illas 
« eodem prorsus modo in omnibus servent, atque exequantur, et contra ino- 
« bedientes, si fuerint, me processurum ad formam Brevis sub die 13 Maii 
« anno 1739, ut tandem sublatis Gentium caeremoniis, illi a Christianis reci- 
« piantur ritus, quos Catholica Ecclesia pie praescripsit, ac iugiter servat. 
« Utque de hac mea voluntate, iuramento, filialique obsequio erga Romanum 
« Pontificem, eiusque mandata, perenne existat monumentum, propria manu 
» me subscribo. 

« Ego N. Episcopus N. ». 

Caeterum etsi magna Nobis spes sit, Fraternitates Vestras, et Missiona- 
rios omnes, nostras voces, et monita excipere diligenter, ac filiali obsequio 
exequi, curam insuper sollicitudinemque plurimam gerere, ut tam Orthodoxae 
Religionis puritati, integritatique, quam Gentium saluti adiumento sitis, omnes- 
que in hanc unicam rem, maximam utique, labores, sudoresque conferre, ut 
tandem, qui Christi amplectuntur Fidem, superstitiosos aversentur ritus, eos- 
que tantum suscipiant, et retineant, quos Catholica Ecclesia pie praescripsit, 
ac iugiter servat; attamen pro Pastoralis officii debito, ac Paternae Chari- 
tatis stimulo, iterum, iterumque commonere non desistimus, ne a Pasto- 
rum Principe in custodia Gregis sui minus vigilasse diiudicemur; et Vobis 
interim in auspicium bonorum omnium Apostolicam Benedictionem imper- 
timur. 
[Bened. XIV Bull, tom. 1, p. 413-415]. 


301. 


Clemens XII, const. De salute, 23 nov. 1739. 


De salute Dominici gregis curae nostrae divinitus commissi paterna 
charitate solliciti coelestes Indulgentiarum thesauros, quibus illecti ad Eccle- 
sias, et pia loca frequentanda, et pietatis opera exercenda magis incitentur, 
libenter erogamus. 

S 1. Exponi siquidem nobis nuper fecit dilectus filius Vincentius a Con- 
ceptione Frater expresse professus, ac Procurator Generalis Ordinis B. Mariae 
de Monte Carmelo Discalceatorum nuncupatorum Congregationis Hispaniae, 
quod in quamplurimis ex Conventibus Ordinis, et Congregationis huius- 
modi in Indiis existen. vigore privilegiorum eidem Ordini a fel. re. Nico- 
lao V, et Bonifacio VIII Romanis Pontificibus Praedecessoribus nostris con- 
cessorum, et a re. me. Sixto IV, et Clemente itidem VIII pariter Praedeces- 
soribus nostris confrmatorum tertius Ordo eiusdem B. Mariae erectus, et 
institutus reperitur. 

8 2. Verum quia nonnulli ex Tertiariis Ordinis S. Francisci in Oppido 
Civitate nuncupato de Toluca Mexican. Dioecesis dicto tertio Ordini B. Mariae 
denuo adscripti fuerunt, dubium excitatum fuit, an. Tertiarii utriusque Ord. 
huiusmodi Indulgentiis, privilegis, et gratiis spiritualibus promiscue frui pos- 
sint: et licet primod. Ord. Superiores nullam in hac re difficultatem haberent, 
nihilominus Tertiarii eiusdem Ord. S. Francisci non solum contradicere, verum 
etiam ex eorum libris omnes illos, qui tertio Ordini B. Mariae huiusmodi 
adscripti erant, delere ausi fuerunt. Quare dicti Tertiarii B. Mariae ea de causa 
ad Ven. Fratrem modernum Archiepiscopum Mexican. recursum habuerunt, 
qui auditis rationibus hinc inde deductis, consideransque charitatem, piamque 
devotionem Christifidelium erga Regulares Ordines non esse restringendam, 
sed omnibus ad animarum salutem mediis amplificandam, mandavit Tertia- 
rios B. Mariae praedictos reintegrandos, et Tertio Ordini S. Francisci, unde 
deleti fuerant, iterum adscribendos esse. 

8 3. Quamvis autem mandatis huiusmodi praedicti Tertiarii S. Francisci 
paruerunt, tamen dictus Vincentius Procurator Generalis ad auferendas pertur- 
bationes, ac confusiones, quae ea super re inposterum exoriri possent, adscrip- 
tos tertio Ordini S. Francisci, seu cuicumque alii Tertio Ordini regulari, 
qui Tertio Ordini Beatae Mariae huiusmodi adscribi desideraverint, omnibus 
Indulgentiis, privilegiis, et gratiis spiritualibus eorum respective Ordini con- 
cessis promiscue frui posse per nos declarari plurimum desiderat. Nobis prop- 
terea humiliter supplicari fecit, ut in praemissis opportune providere, et, ut 
infra, indulgere de benignitate Apostolica dignaremur. 

8 4. Nos igitur piis eisdem Vincentii Procuratoris Generalis votis hac 
in re quantum cum Domino possumus benigne annuere volentes, eumque 
Vincentium Procuratorem Generalem a quibusvis excommunicationis, suspen- 
sionis, et interdicti, aliisque Ecclesiasticis sententiis, censuris, et poenis a iure, 
vel ab homine quavis occasione; vel causa latis, si quibus quomodolibet inno- 
datus existit, ad effectum praesentium dumtaxat consequendum, harum serie 
absolventes, et absolutum fore censentes, huiusmodi supplicationibus incli- 
nati, omnibus, et singulis Tertiariis cuiuscumque Tertii Ordinis regularis, 
qui inter Tertiarios dicti Tertii Ordinis B. Mariae de Monte Carmelo adscribi 
desideraverint, ac Regulas, statuta, et conditiones pro dictis Tertiariis B. M. 
de Monte Carmelo praescripta adimpleverint, omnibus, et singulis Indul- 
gentiis, privilegiis, et gratiis spiritualibus Tertio Ordini B. M. huiusmodi con- 
cessis, promiscue una cum aliis Indulgentiis, privilegiis, et gratiis praedictis 
eorum Tertio Ordini, in quo adscripti reperiuntur concessis, frui, et gaudere 
possint, et valeant, nec Tertiarios huiusmodi ab eorum respective tertio Or- 
dine, in quo adscripti fuerint, propter suam inter Tertiarios B. Mariae adscri- 
ptionem deleri unquam posse, auctoritate Apostolica tenore praesentium con- 
cedimus, et indulgemus, ac declaramus. 

S 5. Decernentes, etc. 

[Bull. Rom., tom. 14, p. 393, 394]. 


302. 
Benedictus XIV, const. Ad Apostolicae, 17 oct. 1740. 


Ad Apostolicae servitutis onus, nullis licet nostris opitulantibus meritis, 
clementissimo Divinae mentis consilio nuper provecti, statim cogitare coe- 
pimus, quam vere, meritoque Tridentini Concilii Patres edixerint,! nihil magis 
Ecclesiae Dei esse necessarium, quam ut Romanus Pontifex sollicitudinem ex 
sui muneris officio universae Ecclesiae debitam, potissimum in id impendat, 
ut bonos maxime, atque idoneos Pastores singulis Ecclesiis praeficiat, neque 
erretur in electione eorum, qui tamquam lucernae super candelabrum positae 
lucere debent omnibus, qui in Domo Dei sunt, ne alioquin totius Familiae 
Domini statum, et ordinem luctuose nutare contingat, si quod requiritur in 

corpore, non inveniatur in Capite. Urgebat Nos quoque, angebatque plu- 
rimum eiusdem Sacri Generalis Concilii gravissima Romano Pontifici pro- 
posita consideratio, videlicet, Dominum Nostrum lesum Christum de eius 
manibus requisiturum sanguinem ovium suarum, quae ex malo negligen- 
tium, et officii sui immemorum Pastorum regimine perierint. 

S 1. Cupientes itaque tanto huic negotio, quod ad Episcoporum crea- 
tionem spectat, quantum fieri possit, tutius, salubriusque consulere, praeter 
ea, quae iam circa id, tum per memorati Concilii Decreta, tum per Praede- 
cessorum Nostrorum Constitutiones sapienter statuta sunt, Congregationem 
Particularem tenore praesentium erigimus, instituimus, et specialiter depu- 
tamus, cuius consilio hac in re et Nos uti volumus, et Romanos Pontifices 
Successores Nostros usuros itidem esse in Domino confidimus. Huic autem 
Congregationi quinque, (neque enim pauciores, aut plures censuimus expedire) 
ex Venerabilibus Fratribus Nostris S. R. E. Cardinalibus, pietate, doctrina, 
prudentia, rerumque usu praestantes, nuper a Nobis nominatos, adscribimus, 
eiusdemque Congregationis Secretarium dilectum filium Auditorem Nostrum 
deputamus. 

S 2. Porro huius Congregationis partes erunt, omni studio, atque opera 
adhibita, et quovis humano respectu posthabito, Nobis assistere, ut iuxta 
enixum desiderium Nostrum, ad Patriarchales, Primatiales, Archiepiscopales, 
et Cathedrales Ecclesias regendas assumantur Viri, morum integritate, sacra 
doctrina, rerum Ecclesiasticarum peritia, zelo Domus Dei, et vero salutis 
animarum studio praediti, quique non ad propria commoda, sed ad labores, 
et sollicitudines pro Dei gloria sese vocari intelligentes, nec quae sua sunt, 
sed quae Christi quaerentes, ministerium suum, iuxta Venerabiles Beatorum 
Patrum, et Sacrorum Canonum sanctiones, laudabiliter sint impleturi; ita 
ut, pro vacantium Ecclesiarum qualitate, et conditione, omnino digniores, 
et ad eas fructuose gubernandas eligantur aptiores, quales semper, adiu- 
vante Domino, a Nobis electum iri intendimus, et speramus. Quocirca cum 
eadem Congregatione communicaturi sumus de quibus Viris ad Episcopatum 
promovendis mentem Nostram subierit cogitatio, necnon de documentis ad 
eorum qualitates, et merita spectantibus. 

S 3. Et ne diutius Pastoribus careant Ecclesiae, si post earum vacationem 
quaerantur, qui ad eas promoveri merito possint: volumus, et mandamus, 
ut statim quidem post editam hanc Nostram Constitutionem, ac deinde uno- 
quoque biennio, per Cardinalem praefatae Congregationis Praefectum scri- 
batur diversorum locorum Episcopis iuxta a Nobis traditam designationem, 
praecipiendo eis nomine Nostro, ut sub secreti lege, et eorum conscentias 
discricte onerando, fideliter referant, diligenti investigatione praemissa, an, 
et qui, sive Seculares, sive Regulares Sacerdotes in eorum Dioecesi, vel in 
propinquis locis existant, quos Episcopali muneri idoneos secundum Deum 
existiment, explicando singulorum originem, natalia, aetatem, anteactae vitae 
institutionem, Ecclesiasticarum functionum exercitium, gradus, quos obtinue- 
rint, officia, quae obierint, doctrinam, pietatem, prudentiam, ceterasque animi 
dotes, quibus quisque valeat. Epistolae vero, quas hac de re Episcopi rescrip- 
serint, secreto asservabuntur, ut quotiescumque alicui Ecclesiae de novo 

Pastore providendum fuerit, absque mora resumi valeant, indeque facile, et 
expeditum sit recognoscere, quinam Viri digniores, ac vacanti Ecclesiae con- 
gruentiores iudicari possint a Nobis. Et quoniam ii, qui in aliqua Regulari 
Familia vitam ducunt, cognosci penitus possunt, et solent ab eorum Supe- 
rioribus, tam Generalibus, quam Provincialibus, ipsos quoque sub eodem 
secreti vinculo interrogari ad praemissum eífectum volumus. 

8 4. Praeterea cum primum alicuius Ecclesiae vacatio innotuerit, Auditor 
Noster certiores de ea faciet memoratos quinque Cardinales, ut et ipsi de 
Viris tali Ecclesiae utilius praeficiendis, nobisque suggerendis, cogitare spe- 
cialiter possint, peculiaremque investigationem pro eorum prudentia adhi- 
bere: quod quidem praecipue, et a Nobis ipsis fiet. Deinde vero, quanto 
citius fieri poterit, habenda erit Congregatio, cui antedicti quinque Cardi- 
nales una cum Auditore Nostro intererunt, ibique perpensis omnibus qua- 
litatibus, et meritis Virorum, quorum notitia, vel a Nobis ipsis, vel per ante- 
dictas Episcoporum epistolas, vel per investigationem a dictis Cardinalibus 
factam, accepta fuerit, deliberandum erit quid consilii dandum Nobis sit, 
ut Auditor Noster referre deinde ad Nos possit quicquid praedicti Cardi- 
nales in eum finem Nobis duxerint significandum. Quod si alicuius Viri 
conditiones nondum satis exploratae visae fuerint in una Congregatione, 
differenda in alteram erit consultatio, ut interea per opportuna media accu- 
ratior indagatio fieri valeat. 

8 5. In hac etiam Congregatione a Nobis, ut praefertur, deputata, agen- 
dum deinceps esse decernimus de Episcopis ab una ad alteram Ecclesiam 
auctoritate Nostra transferendis; debita nimirum maturitate examinando, num 
graves, legitimae, Sacrisque Canonibus probatae interveniant causae, quae 
huiusmodi translationem suadeant, inspecta dumtaxat Ecclesiarum necessi- 
tate, vel utilitate, ad quam profecto causae omnes illae reducuntur; ne alio- 
quin, ob inconsultam facilitatem, cupiditas, et ambitio eorum, qui forsan ad 
ampliores Ecclesias aspirarent, aut ditiores, foveretur, simulque via aperiretur 
spiritualibus incommodis, quae Gregibus obvenire ex crebra Pastorum mu- 
tatione consueverunt. Eiusdem vero Congregationis consilium postea itidem 
ad Nos per eumdem Nostrum Auditorem erit referendum, ut determinari a 
Nobis possit quicquid magis expedire iudicabimus. 

S8 6. Utque haec omnia in antedicta Congregatione liberius, perfectiusque 
adimpleantur, secretum ad instar illius, quod pro negotiis ad Sanctam Inqui- 
sitionem pertinentibus servatur, singulis praedictis Cardinalibus, nec non 
Auditori Nostro iniungimus; cum facultate tamen communicandi de rebus 
ad ipsam Congregationem spectantibus, sub simili secreti lege, cum uno 
cuiusque ipsorum Auditore, sive Studiorum adiutore, et uno Amanuensi, 
nec non cum iis, quos iisdem de rebus interrogandos, vel consulendos cen- 
suerint, ad assequendas notitias in eum scopum conducentes, quosque eidem 
pariter secreto obnoxios esse debere statuimus. 

S 7. Confidimus vero etiam omnes eos, qui ad promotionem praeficien- 
dorum quodcunque ius quacunque ratione a Sede Apostolica habent, aut 
alioquin operam suam praestant, (nihil in iis pro praesenti temporum ratione 
innovando), ob oculos assidue habituros, in eorumque animo semper hae- 

suram (prout et hactenus factum, pro ipsorum pietate, ac Religione, putamus). 
commonitionem illam adeo ponderosam, quam praedictum Concilium Tri- 
dentinum censuit inculcandam,! videlicet, nihil se ad Dei gloriam, et Popu- 
lorum salutem utilius posse facere, quam si bonos Pastores, et Ecclesiae 
gubernandae idoneos promoveri studeant; eosque, alienis peccatis commu- 
nicantes, mortaliter peccare, nisi quos digniores, et Ecclesiae magis utiles 
ipsi iudicaverint, non quidem precibus, vel humano affectu, aut ambientium 
suggestionibus, sed eorum exigentibus meritis, praefici diligenter curaverint.. 
8 8. Nulli ergo omnino hominum, etc. 
[Bened. XIV Bull, tom. 1, p. 12-14]. 


303. 


Benedictus XIV, const. Quod Sancta, 23 nov. 1740. 


Quod Sancta Sardicensis Synodus Divino edocta magisterio edixit, opti- 
mum, et valde congruentissimum esse, si ad caput, idest ad Petri Apostoli 
Sedem, de singulis quibusque Provinciis Domini referant Sacerdotes, attenta 
animi consideratione revolventes, ubi primum Nos, licet immeritos, Dominus 
gratiae suae praecipuo munere in eadem Sede collocavit, ea subiit cogitatio, 
ut cunctarum totius Orbis Ecclesiarum ad parvitatem nostram status, et 
negotia referrentur, quibus necessitatem de omnibus tractandi Christus in 
S. Petro Apostolo, cum illi claves aperiendi, claudendique daret, indulsit. 
Siquidem in Speculis a Deo constituti, et vigilantiae Nostrae diligentiam pro 
commissi officii munere coram eo comprobare cupientes, noctes diesque 
solliciti sumus, ut circa quamvis longinqua spiritualis cura non deficiat, sed- 
se per omnia, qua nomen Dei praedicatur, extendat, memores illius obiur- 
gationis Dominicae: quod infirmum fuit, non consolidastis; et quod aegrotum, 
non sanastis; quod. confractum est, non alligastis; et quod abiectum est, non 
reduxistis; ef quod perierat, non quaesistis; et dispersae sunt oves meae, eo 
quod non esset pastor; et factae sunt in devorationem omnium bestiarum agri, 
et dispersae sunt; erraverunt greges mei in cunctis montibus, et non erat qui 
requireret, ecce ego ipse super pastores requiram gregem meum de manu eorum. 
Cum ergo pastoribus talibus, per quos Dominicae oves negliguntur, et per- 
eunt, sic Dominus comminetur, quid Nos aliud facere oportet, quam colli- 
gendis, et refovendis Christi ovibus exhibere diligentiam plenam, et curandis 
lapsorum vulneribus paternae pietatis adhibere medicinam? Nulla est enim 
maior, aut melior cura Praepositorum, quam diligenti sollicitudine, et medela * 
salubri, fovendis, et conservandis ovibus providere. 

8 1. Dudum quidem fel. rec. Sixtus Papa V, serio animadvertens vete- 
rem, et laudabilem morem, gravissimis ex causis, et non sine Spiritus Sancti 
instinctu a Summis Pontificibus Praedecessoribus nostris antiquitus insti- 
tutum, et per multas aetates magno Ecclesiae Dei commodo observatum, 

ut singuli Patriarchae, Primates, Archiepiscopi, et Episcopi certis praescriptis 
temporibus per se ipsos, vel per certum eorum Nuntium, Beatissimorum 
Apostolorum Petri, et Pauli, qui hanc Almam Urbem suo sanguine conse- 
crarunt, Limina se visitaturos iureiurando pollicerentur, ut Episcoporum 
Romam venientium opera, et adiumento Romanus Pontifex, cui omnium 
Ecclesiarum sollicitudo concredita est, ubique locorum gregis sibi commissi 
vultum agnosceret, et spiritualium ovium morbos intelligeret, curationesque 
opportunas adhiberet, nec quicquam omnino illum lateret earum rerum, 
quas ad Dei gloriam augendam, ad Christianam Religionem propagandam, 
ad animarum procurandam salutem, necessario eumdem scire, atque intelli- 
gere oportet, partim hominum culpa, partim antiqui humani generis hostis 
astutia, variis etiam insurgentibus temporum calamitatibus, a plurimis, in 
grave animarum suarum periculum, et quibus praeerant, Ecclesiarum detri- 
mentum, negligenter observari: ex intimis animi sensibus indoluit, et statim 
gravi malo quotidie magis ingravescenti occurrere, et congrua adhibere re- 
media cogitavit. 

8 2. Itaque per suas Apostolicas Literas, quarum initium est: Romazus 
Pontifex,! constituit, ut omnes Patriarchae, Primates, Archiepiscopi, Episcopi 
per universum terrarum Orbem constituti, et deinceps ordinandi, etiamsi Car- 
dinalatus dignitate praefulgerent, seu eis consecratis Pallium de Beati Petri 
corpore sumptum traderetur, aut ad aliam Ecclesiam transferrentur, antequam 
illius regimini, et administrationi se immiscerent, si quidem praesentes in 
Curia, in manibus Sanctae Romanae Ecclesiae Diaconi Cardinalis ordine 
Prioris, si vero absentes, in manibus Antistitis ad impendendum munus prae- 
dictum, aut ad tradendum Pallium huiusmodi a Sede Apostolica delegati, 
iuramento se obstringerent, se Beatorum Apostolorum Petri, et Pauli Limina, 
statutis in iisdem literis temporibus, personaliter, ac per se ipsos visitaturos, 
ac Romanis Pontificibus pro tempore existentibus rationem reddituros de 
toto eorum Pastorali officio, deque rebus omnibus ad ipsarum, quas regerent, 
Ecclesiarum statum, ad Cleri, et Populi disciplinam, animarum denique, quae 
illorum fidei creditae sunt, salutem quovis modo pertinentibus, et vicissim 
mandata Apostolica recepturos, et quam diligentissime executuros, prout 
latius in iisdem literis continetur. ^ 

83. Cum autem Abbatum, Priorum, aliorumque, qui spirituali iurisdic- 
tione quasi Episcopali in suis Monasteriis, et Ecclesiis, eorumque Territoriis 
ab omni alia Episcoporum Dioecesi omnimode separatis potiuntur, nulla 
mentio in praefatis literis Sixti facta fuerit, hinc est quod Abbates, aliique, 
qui huiusmodi Ecclesiis, et Monasteriis praeerant cum iurisdictione spirituali, 
et Territorio separato, nunquam, Beatorum Apostolorum Limina visitantes, de 
iisdem Ecclesiis, et Monasteriis, et grege curae suae commisso ad Romanos 
Pontifices referrent, adeo ut huiusmodi Monasteriorum, et Ecclesiarum, quae 
Nullius dicuntur, status, et conditio Sedi Apostolicae incognita esset, et saepe 
ignorarentur mala, quibus medendum esset, et laterent bona, quae Aposto- 
lica cura, et studio essent fovenda, et amplificanda. 

S 4. Nos igitur cupientes omnium Ecclesiarum utilitati, et animarum 
saluti, quantum in Domino possumus, consulere, ac providere, cum de omni- 
bus, et, quod tremendum est, etiam de unius anima ante tribunal Dei rationem 
reddituri simus, tum etiam volentes ea, quae salubriter a Praedecessoribus no- 
stris instituta sunt, exactius, diligentiusque observari, ideo easdem literas Sixti V 
Praedecessoris, et in eis contenta quaecumque, ex certa scientia, et Apostolica 
Auctoritate tenore praesentium approbamus, et confirmamus, ac etiam inno- 
vamus, omnibusque Patriarchis, Primatibus, Archiepiscopis, et Episcopis man- 
damus et praecipimus, ut eas sedulo, ac diligenter, et omnia in eis praescripta 
observare, ac custodire studeant, et Apostolicae Sedis monitis, ac praeceptis 
in re tanti momenti ea reverentia, atque animi cura et promptitudine, qua 
par est, pareant, atque obsequantur, et antiquae traditionis exempla servantes, 
et Ecclesiasticae memores disciplinae, Sacerdotalis Religionis vigorem non 
minus in iudicando, quam in consulendo retineant, scientes quid Apostolicae 
Sedi, cum omnes hoc loco positi ipsum sequi desideremus Apostolum, debea- 
tur, a quo ipse Episcopatus, et tota auctoritas nominis huius emersit. 

S8 5. Praeterea scientia, et auctoritate praedicta, hac nostra in perpetuum 
valitura constitutione sancimus, decernimus, et mandamus, ut omnes, et qui- 
cumque Abbates, Priores, Praepositi, aliique quocumque nomine, ac titulo 
nuncupati, et quacumque dignitate etiam Cardinalatus honore insigniti, saecu- 
lares, et quorumvis ordinum Regulares, ad Monasteriorum, seu Ecclesiarum 
particulare, et separatum Territorium habentium tegimina iam promoti, et 
imposterum pro tempore, etiam per viam electionis, postulationis, aut aliter 
quovis modo promovendi, et Monasteria, seu Ecclesias huiusmodi in titulum, 
commendam, administrationem, aut aliter quomdolibet obtinentes, vel impo- 
sterum assecuturi, qui videlicet spiritualem iurisdictionem quasi Episcopalem 
cum temporali etiam, vel sine, in Monasteriis, et Ecclesiis praedictis, eorumque 
Territoriis, Districtibus, et quasi Dioecesibus ab omni alia Episcoporum Dioe- 
cesi omnino seiunctis, et separatis, quocumque iure, et titulo, vel ex origine, 
vel praescriptione, vel ex indulto, et privilegio Apostolico exercent, antequam 
eorumdem Monasteriorum, seu Ecclesiarum possessionem adipiscantur, et in 
eorum regimine, et administratione se de aliquo immisceant: si quidem prae- 
sentes in Curia fuerint, in manibus S. R. E. Diaconi Cardinalis ordine Prioris, 
si vero absentes, in manibus Nuncii, aut Legati Sedis Apostolicae, si praesens 
fuerit, sin minus in manibus alicuius Episcopi, aut Archiepiscopi eorum 
arbitrio eligendi, cum Romana tamen Ecclesia Ecclesiasticam communionem 
habentis, tamquam eiusdem Apostolicae Sedis Delegati, iurent, iuxta formulam 
inferius describendam, se Sacras Beatorum Apostolorum Petri, et Pauli memo- 
rias personaliter, ac per se ipsos visitaturos, ac insuper Nobis, et Successo- 
ribus Nostris pro tempore existentibus Romanis Pontificibus, statutis hac 
nostra Constitutione temporibus, rationem reddituros de commissa sibi Mona- 
steriorum, et Ecclesiarum procuratione; in notitiam nostram, nostrorumque 
Successorum perferentes quaecumque ad ipsorum Monasteriorum, et Eccle- 
siarum statum, et Ecclesiasticae disciplinae in Clero, et Populo observantiam, 
ad animarum salutem, quae illorum fidei creditae sunt, et ad Divinum Cultum, 
et gloriam pertinent; vicissim recepturos a Sede Apostolica monita, et man- 

data, quorum censura, et quae coercenda sunt, resecentur, et quae observanda 
sunt, sanciantur, et quae bene coepta, atque instituta, approbatione, et con- 
firmatione nostra, nostrorumque Successorum ad debitum finem perducantur. 

8 6. Quod si legitimo impedimento detenti fuerint, iurent, se praedicta 
omnia adimpleturos per certum Nuncium ad id speciale mandatum habentem, 
et de gremio suorum Monasteriorum, et Ecclesiarum, in dignitate Ecclesiastica 
Saeculari, vel Regulari, constitutum, aut omnino per aliquem Sacerdotem 
Saecularem, vel Regularem spectatae probitatis, et religionis, de supradictis 
omnibus plene instructum: per quem etiam de huiusmodi impedimento 
docere debeant legitimis probationibus ad Sanctae Romanae Ecclesiae Cardi- 
nalem Praefectum Congregationis Sacri Concilii transmittendis. 

S 7. Ad hoc autem debitum visitationis, et relationis suorum Monaste- 
riorum, et Ecclesiarum officium opportune explendum supradicti omnes Abba-: 
tes, Praepositi, Priores, et quocumque alio dignitatis, vel officii nomine nun- 
cupati, tam Regulares, quam Saeculares, Itali videlicet, vel ex Italicis Insulis, 
veluti Siculi, Sardi, Corsi, et alii adiacentium Provinciarum Italiae, tertio 
anno; reliqui vero in aliis Provinciis, Regnis, et Terrarum Orbis partibus, 
et Regionibus existentes, tam qui nunc sunt, quam qui imposterum erunt, 
quinto anno teneantur, diligenterque pro viribus adimplere, Nobisque, et 
nostris Successoribus exhibere studeant, ac curent, idemque institutum tertio 
quoque, et quinto anno repetant, et observent. Haec autem annorum spatia 
a tempore captae possessionis, et suscepti Monasteriorum, et Ecclesiarum 
regiminis, et curae incipiant. 

8 8. li vero, qui de Ecclesiis, et Monasteriis huiusmodi iam provisi, in earum 
pacifica possessione a biennio, et amplius reperiuntur, vel quibus praefinitum 
a Nobis superius tempus a die habitae possessionis iam effluxit, intra annum, 
si in Italia, et Insulis adiacentibus, intra vero biennium, si extra sint, a die 
publicationis praesentis Constitutionis, ad nos praefatam suarum Ecclesiarum 
relationem, et deinde singulis trienniis, aut aliis praestitutis temporibus pro 
locorum conditione, et distantia, ad nos transmittere, et Sacras Apostolorum 
Basilicas visitare, et nostro conspectui, dummodo impediti legitime non fuerint, 
se praesentes sistere debeant, ut S. R. E. Matris suae complexu recreati, et 
paterno humilitatis nostrae colloquio confirmati, ad Monasteria, et Ecclesias 
suas regendas alacriores, et instructiores revertantur. 

S 9. Iubemus igitur in virtute sanctae obedientiae supradictis omnibus 
Abbatibus, Prioribus, Praepositis, aliisque quocumque titulo, vel nomine nun- 
cupatis, vel quacumque dignitate praefulgentibus tam Regularibus, quam Sae- 
cularibus praesentibus, et futuris, ut visitationem praedictam, et insuper rela- 
tionem, statutis a nobis temporibus faciendam, sibi, suisque Monasteriis, et 
respective Ecclesiis adeo utilem, ac necessariam, iuxta praescriptam alias Epi- 
scopis formam, omnino conficiant. Si vero, quod àbsit, a Nobis praecepta, 
et constituta prompte exequi neglexerint, eos ab ingressu Ecclesiae, ac etiam 
administratione tam Spiritualium, quam temporalium, nec non a perceptione 
iructuum suorum Monasteriorum, et respective Ecclesiarum ab Episcopo, vel 
Archiepiscopo, Monasterio, aut Ecclesiae Nullius viciniori, omni exceptione, 
et mora cessante, interim libere exigendorum, et in opus fabricae, seu orna- 

mentorum Ecclesiae emptionem, prout maior exegerit necessitas, insumendo- 
rum, ipso facto tamdiu suspensos esse volumus, donec a contumacia resipi- 
scentes, relaxationem suspensionis huiusmodi a Sede praedicta meruerint 
obtinere. 

S8 10. Non obstantibus privilegiis, absolutionibus, indulgentiis, et aliis 
concessionibus de non visitandis liminibus eiusmodi; aliisque peragendis, qui- 
buscumque Ecclesiarum, et Monasteriorum Rectoribus, et per quoscumque 
Romanos Pontifices, ac etiam Nos, et dictam Sedem ex quibusvis causis per- 
petuo, vel ad tempus concessis, extensis, et. innovatis, quae omnia contra 
praemissa cuiquam nolumus sufíragari, aliisque contrariis quibuscumque. 
Quia vero difficile nimis esset, praesentes literas, quocumque illis opus fuerit, 
perferri, volumus quoque, ut earum exemplis etiam impressis, manu Notarii 
publici, et sigillo personae in dignitate Ecclesiastica constitutae obsignatis, 
eadem prorsus adhibeatur fides, quae eisdem praesentibus haberetur, si 
essent exhibitae, vel ostensae. 

8 11. Formula autem iuramenti praestandi ab Abbatibus, aliisque Mona- 
steria, seu Ecclesias habentibus cum iurisdictione quasi Episcopali, et Ter- 
ritorio separato, talis est: 

Ego N. ab hac hora in antea fidelis, et obediens ero B. Petro Apostolo, 
Sanctaeque Romanae Ecclesiae, et Domino Nostro Domino Benedicto Papae XIV 
suisque Successoribus canonice intrantibus. Non ero in consilio, aut consensu, 
vel facto, uf vitam perdant, aut membrum, seu capiantur mala captione, aut in 
eos violenter manus quomodolibet ingerantur, vel iniuriae aliquae inferantur 
quovis quaesito colore. Consilium vero, quod mihi credituri sunt, per se, aut 
Nuntios suos, seu literas, ad eorum damnum, me sciente, nemini pandam. Papa- 
tum Romanum, et Regalia S. Petri adiutor eis ero ad retinendum, et defen- 
dendum, salvo meo ordine, contra omnem hominer. Legatum Apostolicae Sedis 
in eundo, et redeundo honorifice tractabo, et in suis necessitatibus adiuvabo. 
lura, honores, privilegia, et auctoritatem S. R. E., Domini Nostri Papae, et 
Successorum. praedictorum conservare, defendere, augere, et promovere curabo. 
Neque ero in consilio, vel facto, seu tractatu, in quibus contra ipsum Dominum 
Nostrum, vel eamdem Romanam Ecclesiam aliqua sinistra, vel praeiudicialia 
personarum, iuris, honoris, status, et potestatis eorum machinentur. Et si talia 
a quibuscumque tractari, vel procurari novero, impediam hoc pro posse. Ft 
quanto citius potero, significabo eidem Domino Nostro, vel alteri, per quem 
possit ad ipsius notitiam pervenire. Regulas Sanctorum Patrum, decreta, ordi- 
nationes, seu dispositiones, reservationes, provisiones, et mandata Apostolica 
totis viribus observabo, et faciam ab aliis observari. Haereticos, Schismaticos, 
et Rebelles eidem. Domino Nostro, vel Successoribus praedictis pro posse per- 
sequar, et impugnabo. Sacras BB. Apostolorum memorias singulis trienniis! 
personaliter ac per me ipsum visitabo, et Domino Nostro, Successoribusque 
praefatis rationem reddam de commisso mihi munere, deque rebus omnibus 
ad mei Monasterii, seu Ecclesiae statum, ad Cleri, et Populi disciplinam, ani- 
marum denique, quae meae fidei creditae sunt, salutem quovis modo pertinen- 

tibus, et vicissim Mandata Apostolica humiliter recipiam, et quam diligentis- 
sime exequar. Quod si legitimo impedimento detentus fuero, praedicta omnia 
adimplebo per certum Nuncium ad hoc speciale Mandatum habentem de gremio 
Conventus Monasterii mei,! aut alium in dignitate Ecclesiastica constitutum, 
seu alias Personatum habentem, aut, his mihi deficientibus, per aliquem alium 
Presbyterum Saecularem, vel Regularem spectatae probitatis, et religionis, de 
supradictis omnibus plene instructum. De huiusmodi autem impedimento docebo 
per legitimas probationes ad S. R. E. Cardinalem Congregationis Sac. Concilii 
Praefectum per dictum Nuncium transmittendas. Possessiones vero ad Mona- 
sterium meum pertinentes non vendam, nec donabo, neque impignorabo, nec 
de novo infeudabo, vel aliquo modo alienabo, etiam cum consensu Conventus 
Monasterii mei, inconsulto Romano Pontifice. Et si ad aliquam alienationem 
devenero, poenas in quadam super hoc edita Constitutione contentas, eo ipso 
incurrere volo. Sic me Deus adiuvet, et haec Sancta Dei Evangelia. 

S 12. Nulli ergo omnino hominum liceat, etc. 

[Bened. XIV Bull, tom. 1, p. 19-23]. 


304. 
Benedictus XIV, ep. encycl. Ubi primum, 3 dec. 1740.? 


Ubi primum placuit Deo, qui dives est in misericordia, humilitatem 
nostram in suprema Beati Petri Sede collocare, et Vicariam Domini nostri 
lesu Christi potestatem Nobis, nullo quamvis meritorum suffragio suffultis, 
ad universae Ecclesiae suae gubernationem committere; auribus insonare 
nostris visa est Divina illa vox: Pasce agnos meos; pasce oves meas, iniuncta 
videlicet Romano Pontifici, eiusdem Petri Successori, cura regendi, non modo 
Gregis Dominici agnos, qui sunt populi per totum terrarum Orbem diffusi, 
sed etiam oves, nimirum Episcopos, qui veluti agnorum matres, populos in 
Christo lesu generant, iterumque parturiunt. Pastoris igitur etiam vestri voces 
excipite, Fratres, per has nostras literas; et in partem sollicitudinis, cuius ple- 
nitudo commissa Nobis Divinitus est, vocati, intelligite ex ipsis admonitio- 
nibus, et cohortationibus nostris, quanta Nos premat cura non praetermittendi 
ea, quae offici nostri sunt, quantaque itidem sit vis paternae nostrae in vos 
charitatis, qua ad maxime optandum adducimur, ut de profectu sanctarum 
ovium fiant gaudia aeterna Pastorum. 

S l. In primis vero date operam, omnique studio, atque ope satagite, 
ut morum integritas, et Divini cultus studium eluceat in Clero, utque Eccle- 
siastica Disciplina sarta tecta servetur, et ubi collapsa fuerit, redintegretur. 
Satis enim constat, nihil esse, quod omnem populum ad pietatem, religionem, 
et Christianae vitae institutionem efficacius instruat, excitet, inflammet, quam 
eorum exemplum, qui Divino se ministerio dedicarunt. Itaque in id mentis 

vestrae acies primum dirigenda est, ut cum accurato delectu ii Clericali 
militiae adscribantur, a quibus merito possit expectari, ut iis in lege Domini 
ambulantibus, et de virtute in virtutem euntibus, eorum vita cunctis afferat 
venerationem, et eorum opera Ecclesiis vestris spiritualem afferat utilitatem. 
Melius enim profecto est pauciores habere Ministros, sed probos, sed idoneos, 
atque utiles, quam plures, qui in aedificationem Corporis Christi, quod est 
Ecclesia, nequicquam sint valituri. Quantam idcirco Episcoporum cautionem 
ea in re Sacri Canones requirant, non ignoratis Fratres; sed ab eorum norma, 
quae omnino servari debet, n&à patiamini vos abduct! humano ullo respectu, 
vel importunis ambientium suggestionibus, vel fautorum precibus. Apostoli 
vero praeceptum, ut ne manus cuiquam nimis propere imponantur, tunc 
potissimum servari necesse est, ubi de promovendis ad Sacros Ordines, et 
ad Sacratissima Mysteria, quibus nihil est divinius, agendum sit. Non enim 
sufficit aetas, quae per sacras Ecclesiae leges unicuique Ordini praescripta 
est, nec indiscriminatim omnibus, qui in inferiori aliquo Ordine iam sint 
constituti, suo quasi iure patere debet aditus ad sublimiorem; sed studiose, 
magnaque adhibita diligentia investigandum a vobis est, an eorum, qui 
priora susceperint ministeria, talis fuerit vivendi ratio, et in sacris scientiis 
progressio, ut vere digni iudicandi sint, quibus dicatur: ascende superius; 
cum alioquin expediat in inferiori potius aliquos remanere gradu, quam cum 
suo maiori periculo, et aliorum scandalo ad altiorem provehi. 

8 2. Et quoniam supra quam dici possit, interest eos, qui in sortem 
Domini vocantur, ab ineunte aetate ad pietatem, morumque integritatem, et 
ad canonicam disciplinam, veluti novellas plantationes in iuventute sua, infor- 
mari: cordi idcirco vobis esse debet, ut ubi forsan nondum instituta fuerint 
Clericorum Seminaria, quam citissime instituantur, vel iam instituta ampli- 
ficentur, si maiori alumnorum numero pro Ecclesiarum conditione opus sit, 
adhibitis in eum finem mediis, quorum parandorum potestate Episcopi iam 
sunt instructi, et quibus alia etiam, si de eorum necessitate edocti a vobis 
fuerimus, addituri et Nos sumus. Eadem vero Collegia singulari vestra solli- 
citudine foveantur, necesse est, videlicet ea saepe invisendo, singulorum ado- 
lescentium vitam, indolem, et in studiis profectum explorando, Magistros 
idoneos, virosque ecclesiastico spiritu praeditos ad eorum culturam desti- 
nando, literarias ipsorum exercitationes, sive Ecclesiasticas functiones quan- 
doque praesentia vestra decorando, aliqua demum Beneficia iis, qui virtutum 
suarum specimen clarius praestiterint, maioremque laudem retulerint, con- 
ferendo. Huiusmodi enim irrigationem arbusculis hisce, dum adolescunt, 
ministrasse non vos poenitebit, sed vestra opera laetissimum deinde vobis 
referet fructum in uberi bonorum operariorum copia. Consueverunt quippe 
Episcopi saepius dolere messem quidem esse multam, operarios autem pau- 
cos: at fortasse eis quoque dolendum esset, non eam, quam debuissent, 
industriam ipsos adhibuisse, ut operarii ad messem pares, aptique formaren- 
tur; boni namque, et strenui operarii non nascuntur, sed fiunt; ut autem 
fiant, ad Episcoporum solertiam, industriamque maxime pertinet. 

8 3. Sed et illud maximi momenti est, ut iis animarum cura commit- 
tatur, qui doctrina, pietate, castis moribus, et illustribus bonorum operum : 

«exemplis ita aliis praelucere possint, ut vere lux, et sal populi sint, et habean- 
tur. Hi nimirum praecipui adiutores vestri sunt in grege vobis credito infor- 
mando, regendo, perpurgando, in viam salutis dirigendo, et ad Christianas 
virtutes incitando. Ex quo pronum est intelligere quanti vestra etiam referat, 
«eos ad Parochiale officium obeundum eligi, qui ad fructuosam plebium guber- 
nationem merito iudicentur aptiores. In id vero potissimum quoque incum- 
bite, ut quicumque animarum curam gerunt, diligenter, diebus saltem Domi- 
nicis, aliisque festis de praecepto, plebes sibi commissas, pro sua, et earum 
capacitate, pascant salutaribus verbis, docendo ea, quae Christifideles ad 
-salutem scire oportet, ac explicando Divinae legis capita, Fideique dogmata, 
.et pueros eiusdem Fidei rudimentis imbuendo, quacumque prava in contra- 
rium consuetudine, ubicumque esset, prorsus sublata. Quomodo enim audient 
:Sine praedicante? Aut quomodo recte credendi, recteque agendi normam 
assequi poterunt populi, si animarum curatores in eiusmodi officio segnes, 
remissi, ac desides fuerint? Quare non satis animo comprehendi, aut verbis 
explicari potest, quanta Christianae Reipublicae pernicies impendat ex eorum, 
quibus animarum cura demandata est, negligentia in pueris praesertim cate- 
-chismo instruendis. Proderit autem plurimum, si studueritis, ut et qui curam 
animarum gerunt, et alii, qui ad poenitentium confessiones excipiendas desti- 
nati sunt, per aliquot dies spiritualibus exercitiis, quotannis vacent: in eo 
quippe pio recessu renovabuntur spiritu mentis suae, et induentur virtute 
ex alto, ad ea impensius, alacriusque peragenda, quae suarum partium sunt 
pro Divini Numinis gloria, et spirituali proximorum utilitate, et salute. 
8 4. Iam vero scitis, Fratres, Divino praecepto mandatum esse omnibus 
animarum Pastoribus, oves suas agnoscere, easque verbi Divini praedica- 
tione, Sacramentorum administratione, ac bonorum omnium operum exem- 
plo pascere; hisque, ac caeteris Pastoralis Officii muniis satisfacere, ut par 
est, minime posse cos, qui gregi suo non invigilent, neque assistant, vineam- 
que Domini, in qua positi sunt custodes, non custodiant assidue. Itaque in 
-Statione vestra maneatis oportet, et personalem in Ecclesia vestra, vel Dioe- 
-cesi, servetis residentiam, ad quam ex vi muneris vestri obligati estis, quem- 
admodum pluribus Generalium Conciliorum Decretis, et Praedecessorum no- 
strorum Constitutionibus luculenter declaratum, praescriptumque est. Cavete 
autem, ne existimetis fas esse Episcopis per tres Menses singulis annis pro 
libito, aut quacumque ex causa abesse. Ut enim hoc vere liceat Episcopis, 
constat habendam esse rationem, ut absentiam huiusmodi aequa requirat 
causa, simulque consultum sit, ne gregi detrimentum obveniat. Mementote 
autem Iudicem futurum esse eum, cuius oculis omnia nuda et aperta sunt, 
adeoque videte, ut causa talis vere sit, quae probari iure possit supremo huic 
Pastorum Principi, a quo ovium vobis creditarum sanguis est quantocius 
requirendus: in quo quidem iudicio, frustra Pastor contenderet ea se excu- 
-satione tueri, quod lupus oves, absente se, ac inscio, abductas devoraverit, 
nam si res penitus inspiciatur, satis apparet nullum prope malum, aut scan- 
dalum in Dioecesi sic destituta contingere, quod non sit ei adscribendum, cuius 
erat, subditos a recta semita deflectentes revocare monitis, allicere exemplis, 
'voce confirmare, auctoritate, et charitate continere. Porro quis etiam non 

intelligat, multo satius esse negotia alibi per alios, ubi oportuerit, peragi, 
quam per se ipsum ab Episcopo extra Dioecesim. suam morante; nego- 
tium vero omnium maximum custodiendi, et gubernandi gregis ab eo per 
se non per administros curari? Sint enimvero quantumvis idonei, probatique 
Ministri, non tamen eorum vocem sic solent audire oves, ut vocem veri 
sui Pastoris: non vicariam illorum operam supplere satis vigilantiam, atque 
operam ipsius Episcopi, qui peculiari Sancti Spiritus gratia ad id opitulatur, 
experientia abunde compertum est. 

8 5. Ad haec, cum. in omni etiam rei domesticae cura nihil sit utilius, 
quam si ipsemet Paterfamilias omnia frequenter inspiciat, suaque vigilantia 
suorum industriam, et diligentiam alat, propterea vos monemus, et horta- 
mur, Fratres, atque etiam vobis iniungimus, ut Ecclesias, et Dioeceses vestras 
(nisi gravis, ac legitima interveniat causa, quae aliis id committi postulet) 
vos ipsi visitetis, vos ipsi oves vestras, et pecoris vestri vultum agnoscatis. 
Formidinis sane, ac terroris plena est certissima illa sententia, quam supra 
memoravimus, non admitti Pastoris excusationem, si lupus oves comedit, 
et Pastor nescit, Multa vero quidem ignorabit Episcopus, multa eum late- 
bunt, vel saltem serius, quam oporteret, intelliget, nisi ad omnes suae Dioe- 
ceseos partes se conferat, et nisi per se ipsum ubique videat, ubique audiat, 
ubique exploret, quibus malis medicina facienda sit, et quaenam fuerint 
eorum causae, quave ratione occurri etiam providenter queat, ne sublata 
reviviscant. Praeterea cum ea sit humanae imbecillitatis conditio, ut in agro 
Dominico, cuius cultura commissa Episcopo est, sensim vepres, et spinae, 
ac noxiae, inutilesque herbae succrescant, certe nisi ad. eas amputandas cul- 
tor crebro redeat, ille ipse nitor vigiliis eius, laboribusque iam partus, pro- 
gressu temporis deflorescet. Sed neque etiam satis est lustrari a vobis Dioe- 
ceses, et opportunis praeceptionibus vestris curationi earum esse prospectum: 
restat et illud enixe perficiendum a vobis, ut quae in visitationibus consti- 
tuta fuerunt, vere in effectum perducantur; nam legum etsi optimarum uti- 
litas nulla erit, nisi quod sancitum verbis est, re ipsa ab eis, ad quos pertinet, 
studiose praestetur. Quapropter postquam ad animarum morbos expellendos, 
sive avertendos, salutaria paravistis medicamenta, non ideo sollicitudo vestra 
conquiescat oportet, sed traditorum a vobis praeceptorum executio omni 
virium contentione urgenda est; idque potissimum per iteratas visitationes 
estis assecuturi. 

8 6. Postremo, ut multa paucis complectamur, Fratres, in omni sacra, 
et Ecclesiastica functione, et in omni Divini cultus, ac pietatis exercitio vos 
ipsos auctores, vos duces, vos magistros esse convenit, ut quasi de vestrae 
sanctitatis splendore, tum Clerus, tum grex universus lumen hauriat, et cha- 
ritatis vestrae igne incalescat. Itaque in tremendi Sacrificii frequenti, et devota 
oblatione, in solemni Missarum celebratione, in Sacramentis administrandis, 
in Divinis officiis obeundis, in cultu, et nitore Templorum, in disciplina domus, 
et familiae vestrae, in pauperum amore, et ope eis ferenda, in aegrotis invi- 
sendis, et sublevandis, in peregrinis hospitio excipiendis, in omni denique 
Christianae virtutis opere estote vos forma gregis vestri, ut omnes imitato- 
res vestri sint, sicut et vos Christi, quemadmodum decet Episcopos, quos 

Spiritus Sanctus posuit regere Ecclesiam Dei, quam acquisivit sanguine suo. 
Apostolos identidem respicite, in quorum successistis locum, ut eorum vesti- 
gia sectemini in laboribus, in vigiliis, in aerumnis tolerandis, in arcendis 
lupis ab ovilibus vestris, in vitiorum radicibus extirpandis, in Evangelica 
lege exponenda, in eis, qui erraveririt, ad salutarem poenitentiam reducendis. 
Aderit profecto vobis omnipotens, et misericors Deus, in quo nos confor- 
tante omnia possumus. Non deerit etiam vobis, ut plane confidimus, reli- 
giosorum Principum auxilium. Omnia insuper adiumenta parata vobis erunt 
ab hac Sancta Sede, quotiescumque nostra Apostolica Auctoritate opus esse 
censueritis. Magno itaque animo, magnaque fiducia venite ad Nos, qui vos 
cunctos, ut Fratres, et adiutores nostros, coronam nostram amamus in visce- 
ribus lesu Christi: Venite ad vestram, et omnium Ecclesiarum Matrem, Caput, 
et Magistram, Sanctam Romanam Ecclesiam, unde Religionis origo manavit, 
ubi Fidei petra, ubi fons Sacerdotalis unitatis, ubi incorruptae veritatis doc- 
trina; nihil enim Nobis optatius, nihil iucundius esse potest, quam una vobis- 
cum Dei gloriae inservire, et Catholicae Fidei custodiae, ac propagationi alla- 
borare, atque animas salvas facere, pro quibus ipsum quoque sanguinem, et 
vitam nostram libentissime, si oportuerit, impenderemus. Excitet vos demum, 
stimulosque currentibus vobis addat ingens, ac certa, quae vos manet, remu- 
neratio; nam cum apparuerit Princeps Pastorum, percipietis immarcescibilem 
gloriae coronam; coronam utique iustitiae, quae reposita est fidelibus dispen- 
satoribus Mysteriorum Dei, et strenuis, vigilibusque speculatoribus domus 
Israel, quae est Sancta ipsius Dei Ecclesia. Eius autem vices Nos, quamvis 
indigni, gerentes in terris, Fraternitatibus vestris peramanter benedicimus, 
necnon Clero, ac populo vestro fideli, eandem Apostolicam Benedictionem 
nostram paterno affectu impertimur. 
[Bened. XIV Bull, tom. 1, p. 4-8]. 


305. 
Benedictus XIV, const. Cum ad, 9 ian. 1741. 


Cum ad infrascriptam Cardinalium Congregationem delatum fuerit du- 
bium: Az Custos et Guardianus Sancti Sepulchri Domini Nostri Iesu Christi, 
ex speciali huius Sanctae Sedis delegatione, et vigore nonnullorum privilegiorum 
per dilectos filios Superiores Ordinis Fratrum Minorum S. Francisci de Obser- 
vantia nuncupatorum exhibitorum, necessarias facultates habeat conferendi Sacra- 
mentum Confirmationis: Nos pro commissa Nobis coelitus Pastoralis Officii 
cura, omnes difficultates, ac in posterum dubitandi hac in re occasionem 
tollere cupientes, ac dilectum filium Paulum a Laurino Fratrem expresse 
professum dicti Ordinis, ac Custodem, et Guardianum dicti Sancti Sepul- 
chri, specialibus favoribus et gratiis prosequi volentes, et a quibusvis Excom- 
municationis, Suspensionis, et Interdicti, aliisque Ecclesiasticis sententiis, cen- 
suris, et poenis a iure vel ab homine quavis occasione, vel causa latis, si 
buibus quomodolibet innodatus existit, ad effectum praesentium tantum con- 

sequendum, harum serie absolventes, et absolutum fore censentes, auditis 
votis Venerabilium Fratrum Nostrorum S. R. E. Cardinalium in tota Repu- 
blica Christiana adversus haereticam pravitatem Generalium Inquisitorum 
auctoritate Apostolica deputatorum, eidem Paulo Custodi, et Guardiano eius- 
dem Sancti Sepulchri, durante eius officio, et pro locis Terrae Sanctae huius- 
modi, ubi non erunt Episcopi Ritus Latini in propria Dioecesi residentes, 
potestatem, et facultatem conferendi Sacramentum Confirmationis huiusmodi 
Oleo, et Chrismate etiam antiquis, si nova haberi non possint, per Catho- 
licum Antistitem gratiam, et communionem Sedis Apostolicae habentem bene- 
dictis, dicta auctoritate, tenore praesentium concedimus, et delegamus; salva 
tamen semper in praemissis auctoritate memoratae Congregationis Cardina- 
lium. Non obstantibus praemissis, ac Apostolicis, et in Universalibus Con- 
ciliis editis generalibus, vel specialibus Constitutionibus, et Ordinatianibus, 
caeterisque contrariis quibuscumque. 

[Bened. XIV Bull. tom. 1, p. 28]. 


306. 


Benedictus XIV, const. Apostolicae servitutis, 25 febr. 1741. 


Apostolicae servitutis commissum Nobis divinitus officium assidue vigi- 
lare Nos admonet, ut ex prava hominum cupiditate suborientia mala, quan- 
tum in Nobis est, provida sollicitudine coercentes, Dominici ovilis gregem, 
Superna opitulante gratia, ad aeternam patriam dirigamus. Sed praecipua 
cura constringit de iis, qui Ecclesiastico Ordini adscripti, et ad sanctioris 
vitae genus electi aliis in via salutis actuum suorum claritate praelucere 
debent. Vehementer enim timidi, ac solliciti sumus, ne caeteros Christifideles, 
quos pro gradus sui Sanctitate verbis, et exemplo aedificare debent, morum 
suorum pravitate, a coelestium rerum amore ad terrena desideria avertant. 

8 1. Cum itaque, ut non sine gravi animi Nostri moerore accepimus, 
vesana humanarum rerum cupiditas ita nonnullorum Clericorum invaserit 
animos, ut illicitam Ecclesiasticis negotiationem, ad evitandas Poenas adver- 
sus illam exercentes a Sacris Canonibus, et Apostolicis Romanorum Ponti- 
ficum Praedecessorum Nostrorum Constitutionibus sancitas, sub alieni nominis 
velamine, Dei timore, Ecclesiastici nominis decore, et aeterno suarum ani- 
marum periculo posthabitis, temere, nulliterque exercere non dubitent; et, 
quod palam temporalium poenarum metu aggredi non audent, quaesitis deinde 
coloribus, et vanis inanium rationum praetextibus clam efficere non timeant; 
quasi vel Dei oculos, qui et illuminabit abscondita tenebrarum, et manifestabit 
consilia cordium, latere, vel Supremi Iudicis, qui non fallitur, examen effugere 
possint: Nos attendentes, quod Clericus, qui tantopere mundanis divitiis paran- 
dis inhiat, coelestia despicere, et pro nihilo putare convincitur, et quod Clericus 
negotiator ex inope dives, et ex ignobili gloriosus, tanquam pestis, ut Beatus 
Hieronymus docet, fugiendus est; ad exitiosam huiusmodi labem ab Ecclesia- 
stico Coetu eliminandam, et ut Sancto Ecclesiae Dei famulatui addicti, ab omni 

turpis lucri cupiditate abhorrentes, studeant bene agere, et divites fieri in bonis 
operibus, thesaurizantes sibi fundamentum bonum in futurum; omnes et sin- 
gulas Romanorum Pontificum Praedecessorum Nostrorum praedictorum Con- 
stitutiones, illarumque quamlibet contra quoscumque Clericos illicitos nego- 
tiatores desuper quomodolibet respective, cum omnibus, et singulis poenis, 
contra eosdem Clericos illicite negotiantes, editas, quas Constitutiones huius- 
modi, ac earum quamlibet praesentibus de verbo ad verbum, nihilo penitus 
omisso, pro insertis haberi volumus, Motu proprio, et ex certa scientia, 
maturaque deliberatione, ac de Apostolicae potestatis plenitudine Nostris 
innovamus, confirmamus, et approbamus, eisque, et earum cuilibet novum 
Apostolicae firmitatis, et inviolabilis observantiae robur adiicimus, illasque 
sic innovatas, confirmatas, et approbatas, cum omnibus, et singulis poenis 
in eis, et earum qualibet adversus Clericos illicitos negotiatores huiusmodi 
contentis, ad Clericos illicite sub alieno laici nomine quomodolibet nego- 
tiantes, perinde ac si per se ipsos, ac proprio eorum nomine negotia ipsa illi- 
cita exercerent, omnesque, et singulae Constitutiones, earumque quaelibet 
adversus eos desuper editae fuissent, et in eis, et earum qualibet expressi, 
et denominati reperirentur, motu, et potestatis plenitudine praefatis perpetuo 
extendimus, et ampliamus; illorumque omnia, et singula bona sic ab eis 
alieno nomine illicite acquisita, sub inevitabili spolii poena, ad formam Con- 
stitutionis fel. record. Pii Papae IV similiter Praedecessoris Nostri, quae 
incipit: Decens esse,! subiicimus, et subiecta esse volumus, et declaramus. 

8 2. Insuper, utin sortem Domini vocati, depositis quocumque munda- 
narum curarum onere, et humanarum cupiditatum impedimentis, Christum 
Dominum, qui propter Nos egenus factus est, cum esset dives, ut illius 
inopia Nos divites essemus, per calcatas mundi opes liberius, et expeditius 
sequantur, memores salutaris illius Beati Apostoli moniti, qui clamat, et 
dicit: nemo militans Deo implicat se negotiis saecularibus, ut ei placeat, cui se 
probavit, per easdem Nostras praesentes perpetuo valituras, motu, et pote- 
statis plenitudine praefatis decernimus, ac pariter declaramus, quod si aliquod 
negotium Ecclesiasticis illicitum personis, licet ab eis minime institutum, sed 
a laica persona inchoatum, et ad eosdem Clericos, sive haereditario iure, 
aut quocumque alio titulo, sive singulariter, sive communiter, sive separa- 
tim, sive coniunctim, cum aliis bonis, et aliis cohaeredibus, vel sociis laicis 
existentibus delatum fuerit, vel per se ipsos, eorumque nomine proprio, vel 
per alios, aut alieno nomine etiam per suos cohaeredes, aut socios prose- 
quuti sint, illud statim dimittere teneantur. Si vero negotium huiusmodi sine 
ipsius Clerici temporali detrimento statim dimitti nequeat, tunc, si intra Ita- 
liam, Insulasque adiacentes existat Clericus, a Venerabilium Fratrum Nostro- 
rum Sanctae Romanae Ecclesiae Cardinalium Decretorum Concilii Triden- 
tini interpretum Congregatione, si vero extra Italiam, ab eadem Congrega- 
tione, vel ab Ordinario Loci licentiam illud ad aliquod tempus retinendi, 
proviso interim, quod negotium huiusmodi a laico administretur, impetrare 
teneantur; dictaque Congregatio, aut Ordinarius Loci, perpensis singulorum 


! Die 5 nov. 1560. - Cf. Bull. Rom., tom. 4, Il, p. 58, 59. 

casuum circumstantiis, licentiam impertiatur, tempusque in eo ad idem nego 
tium dimittendum praescribat; et si Clericus negotium praefatum, licet a 
Laico, ut praefertur, institutum, absque licentia huiusmodi gratis semper sibi 
impertienda, aut illud ultra tempus sibi permissum retinuerit, vel etiam intra 
tempus praedictum negotium per se ipsum administraverit, pro negotiatore 
illicito haberi, illumque omnibus, et singulis etiam spolii poenis praefatis subie- 
ctum esse, motu, et potestatis plenitudine dictis perpetuo volumus, et defi- 
nimus. 


[Bened. XIV Bull., tom. 1, p. 32-35]. 


307. 


Benedictus XIV, ep. encycl. Matrimonii, 11 apr. 1741.! 


Matrimonii perpetuum indissolubilemque nexum, cuius firmitatem ab 
Adamo tanto ante pronuntiatam Christus Dominus, et his verbis, quod Deus 
coniunxit, homo non separet, contirmare, et Evangelica gratia, unde magnum 
in Ecclesia Sacramentum est, augere dignatus fuit, tanta facilitate, perinde 
ac si neque lege naturae, neque Divino lure, neque Evangelicis praeceptis, 
et Canonicis Sanctionibus initum esset Connubium, in aliquot Catholici 
Orbis partibus, atque in isto praesertim florentissimo Poloniae Regno in dies 
dissolvi audientes, neque lacrymis, neque verbis explicare possumus allatam 
inde Nobis incredibilem sollicitudinem, conceptamque in Pontificio animo 
nostro ingentem molestiam. Etsi autem plurimum dolentes, facile adducimur, 
ut credamus huiusmodi dissolvendorum Coniugiorum licentiam, propter quam, 
non sine gravi bonorum offensione, sive vir unus, sive mulier una, pluribus 
vicissim adhuc viventibus sibi antea copulatis Coniugibus, tertium, aut quar- 
tum matrimonium contrahere cernitur, a nimia Curiarum vestrarum liber- 
tate, quemadmodum alibi evenire accepimus, ortum ducere; tamen facere 
non possumus, quin iustissimas ad vos, Venerabiles Fratres, querelas nostras 
deferamus; atque insimul tantae licentiae refraenandae, et intra praescriptos 
a Catholica Ecclesia fines coercendae, salutares Leges modumque medi- 
temur. 

8 1. Ad Sacerdotalem igitur virtutem vestram, vestrumque pro Ecclesia- 
stica disciplina zelum, magna cum Pontificii animi fiducia, pastorales curas 
conferimus, ut inde opportunum huic malo ab inclyta Polona Natione aver- 
tendo propulsandoque, et abstergendae nomini vestro inustae notae, subsi- 
sidium interea repetamus. Eapropter Fraternitates Vestras in Domino rogamus, 
et hortamur, ut memores rationum Coelesti Catholicae Ecclesiae Sponso 
lesu Christo Iudici reddendarum, Apostolicis vocibus Nostris obtemperantes, 
ministerium vestrum ea, qua decet, vigilantia adimplere satagatis. Ac, dum 
pares muneri, pietati, et religioni vestrae de hisce rebus successus praesto- 


1 Venerabilibus Fratribus Archiepiscopis, et Episcopis Regni Poloniae. 

lamur. Fraternitatibus Vestris Apostolicam benedictionem peramanter imper. 
timur. 

8 2. Volumus autem, etc. 

[Bened. XIV. Bull, tom. 1, p. 45, 46]. 


308. 


Benedictus XIV, ep. encycl. Non ambigimus, 30 maii 1741.! 


Non ambigimus, Venerabiles Fratres, quin universis Catholicae Religio- 
nis Cultoribus notum sit, a tota per Christianum Orbem Ecclesia inter prae- 
cipua Orthodoxae disciplinae capita perpetuo adnumeratum retineri Quadra- 
gesimale leiunium; quod olim in Lege, et Prophetis primitus adumbratum, 
ipsius Domini Nostri lesu Christi exemplo veluti consecratum, ab Apostolis 
traditum, a Sacris Canonibus ubique praescriptum, et ab universali Ecclesia 
ab ipso sui primordio retentum, et observatum est. Hoc nimirum, ut veteres 
tradidere Patres, nobis quotidie peccantibus communis poenitentiae consti- 
tuto remedio, per consortium Crucis Christi, nos etiam aliquid in eo, quod 
ipse propter nos praestitit, apimus; simulque ad recolenda sacratiora Redem- 
ptionis nostrae mysteria, quae per Dominicae Passionis, ac Resurrectionis 
memoriam, Quadragesimali potissimum tempore sollemnius celebrantur, puri- 
ficatis leiunio corporibus, et animis, dignius paramur. Hoc, veluti nostrae 
militiae tessera, ab inimicis Crucis Christi secernimur, flagella Divinae ultio- 
nis avertimus, et coelesti praesidio in dies adversus principes tenebrarum 
munimur. Hoc despectui habito, non contemnendum divinae gloriae detri- 
mentum, non leve Catholicae Religioni dedecus, non dubium animabus Chri- 
stifidelium periculum oboritur: nec aliunde populis calamitates, rebusque 
publicis, et privatis cladem exitiumque importatum esse constat. 

8 I. Ab hac vero insita inhaerentique in omnium Catholicorum homi- 
num animis de sacratissima Quadragesina, aliisque diebus ieiunio conse- 
cratis persuasione, et reverentia, quam aliena, quam discors, quam absona 
sit hodierna leiunantium consuetudo, quantum ab ipsa leiuniorum institu- 
tione, et servata semper, ubique, et ab omnibus disciplina quam longissime 
distet: Vos, Venerabiles Fratres, qui populorum curae vestrae commissorum 
mores, et usus probe nostis, pro singulari sapientia vestra, prae caeteris 
clarius intelligitis: Nos sane, quibus in hac sublimi Apostolicae procurationis 
specula constitutis undique gentium nuntii afferuntur, lacrymis satis deplo- 
rare non possumus, augustissimam Quadragesimalis leiunii observantiam ob 
nimiam, nullis legitimis urgentibus causis, ubique indiscriminatim dispen- 
sandi facilitatem, plane sublatam esse; ita ut Orthodoxae quidem Religionis 
Cultores merito querantur; haeresum vero Sectatores illudant, et exultent. 


! Venerabilibus Fratribus, Patriarchis, Primatibus, Metropolitanis, Archiepisco- 


pis, et Episcopis universis, gratiam, et communionem Sedis Apostolicae haben- 
tibus. 

Perniciosae huic corruptelae plurimorum insuper licentiam adiunctam esse 
graviter dolemus; quae usque adeo invaluit, ut nulla Apostolici Instituti, 
sacratissimique praecepti habita ratione, leiuniorum tempore, palam, et impune 
ab iisdem agitentur convivia, et epulae interdictae promiscue inferantur. 

S 2. Eapropter, quemadmodum quibus curis, sollicitudinibus, et ango- 
ribus urgeamur, cum Fraternitatibus Vestris communicamus; ita facere non 
possumus, quin pro iniuncto Nobis supremo sacrosancti Apostolatus officio, 
et ardentissimum Fraternitatum Vestrarum zelum ad opportunum hisce malis 
adhibendum remedium excitemus, et ad congruentes huiusmodi abusibus 
penitus extirpandis leges praescribendas, meditemur. Interea, Venerabiles 
Fratres, gaudium, et corona nostra, nobiscum considerantes, nihil Deo acce- 
ptius, nihil Pastorali ministerio nostro dignius, nihil gregibus curae nostrae 
commissis utilius, quam ut verbo, et exemplo praeeuntes, Christifideles ad 
tam salutarem Christianae poenitentiae, et pietatis exercitationem alacrius 
suscipiendam, constantissime retinendam, et ea, qua instituta fuit, disciplina 
peragendam vehementius inflammemus; omni opera atque industria stu- 
deamus, ut fideles populi in conspectu Dei, per austeriorem leiuniorum 
observantiam, tales permaneant, quales in ipso Paschali festo dignum est 
inveniri. 

8 3. Debitum igitur paternae uniuscuiusque vestrum sedulitatis, et cari- 
tatis officium iure postulat, ut omnibus notum faciatis, et annuntietis, nemini 
quidem sine legitima causa, et de utriusque Medici consilio; multitudini 
vero, veluti populo, aut civitati, aut genti indiscriminatim integrae, nonnisi 
gravissima, et urgente necessitate, et in casibus per sacra Canonum statuta 
praescriptis, cum debita Apostolicae huius Sanctae Sedis reverentia, a Qua- 
dragesimali leiunio dispensationem, toties, quoties opus fuerit, concedendam, 
nec audacter fidenterque usurpandam, nec superbe, et arroganter ab Eccle- 
sia, sicut alicubi in more positum esse accepimus, esse postulandam. 

S 4. Gravissimam vero urgentemque necessitatem etsi non est cur Vobis 
explicemus: Nolumus tamen Vos ignorare, cum huiusmodi necessitate, et 
servandam esse potissimum Unicam Comestionem, sicut alias hic Romae, ac 
Nos ipsi hoc anno urgentibus causis dispensantes, expresse praescripsimus, 
et licitas atque interdictas Epulas promiscue minime apponendas esse. 

8 5. Porro quemadmodum de eiusmodi indulgentia tam caute imper- 
tienda, si secus fieret, Nos persuasum habemus, districtam supremo Divino 
Iudici redditum iri rationem, ita conscientiam uniuscuiusque Vestrum oneran- 
dam esse ducimus. Insimul Fraternitates Vestras rogamus, et in Domino 
exhortantes, obsecramus, ut populos, qui communem omnium Christifide- 
lium poenitentiam, ac disciplinam servare nequeant, commonere satagatis, 
ne per alia pietatis. opera, ut sua cuique devotio suggeret, peccata sua 
expiare, et Deo satisfacere negligant; quinimmo sanandis vulneribus, quibus 
humana infirmitas sauciatur, diligentem adhibere studeant curationem, ut 
culpas de mundano pulvere contractas, dum casta ieiunia decoquere non 
possunt, pia opera, orationum suffragia, et eleemosynae munera redimant. 
Interim solatium, et levamen non leve moerori nostro a Pastorali vigilantia, 
et caritate vestra praestolantes, ac certo Nobis pollicentes, Apostolicam bene- 

dictionem, cum uberi coelestium charismatum copia coniunctam, in eosdem 
populos vestros redundaturam, Vobis, Venerabiles Fratres, peramanter imper- 
timur. 

S 6. Volumus autem, etc. 

[Bened. XIV Bull, tom. 1, p. 48-50]. 


309. 


Benedictus XIV, const. Sacramentum Poenitentiae, 1 iun. 1741. 


[Cf. Codicis Iuris Canonici Docum. V. - Cf. etiam Bened. XIV Bull., 
tom. 1, p. 50-54]. 


310. 


Benedictus XIV, ep. encyl. Cum Sacrarum, Y iun. 1741.! 


Cum Sacrarum Virginum, quae se Christo intra claustra dicaverunt, et 
tam carne, quam mente se Deo voverunt, ut consumment opus suum magno 
praemio destinatum, quo sublimior gloria est, eo maior et cura esse debeat; 
inter praecipuas Apostolicae nostrae sollicitudinis partes, illam non ultimam 
reputamus, ut, ceteris inter Apostolicam hanc Sanctam Sedem, et Portugal- 
liae, Algarbiorumque Regna iamdiu exortis dissidiis, benedicente Domino, 
compositis, salutarem quoque nostram, ad maiorem Monialium in iisdem 
Regnis degentium progressum in via mandatorum Dei, et vocationis suae 
semita faciendum, operam conferamus. 

S 1. Quoniam autem, sicut accepimus, quamplurimae Moniales variarum 
Dioecesum Regnorum huiusmodi, quae Regularem in Monasteriis quorum- 
cumque Ordinum rigorosae, et perfectae clausurae emiserunt Professionem, 
variis, et in speciem quaesitis coloribus, et simulationibus, ac praesertim 
praetensis curandarum infirmitatum causis, non solum e Monasteriis exeunt, 
nec ad breve tempus, nec ad Civitates, et Oppida, ubi cuiuslibet Monialis 
Monasterium reperitur, divertunt, verum etiam per integrum unius, ac plu- 
rium annorum spatium, et in locis a proprio uniuscuiusque Monasterio lon- 
gissime dissitis, moram ducunt: eapropter fit, ut quamplurima inde scandala, 
et abusus incredibiles, ac Regularis perfectionis detrimenta, non sine gravi 
bonorum hominum offensione, oriantur. Conspiciuntur enim nonnullae earum- 
dem Monialium per plateam incedere, ad publica Spectacula, et Theatra, 
Comoedias, Tragoedias, et Dramata, audiendi, spectandique causa, convolare, 
et ad alia loca nullo pacto religiosis Virginibus convenientia pergere; his 
accedit, quod non religiosae consuetudinis, sed licentiosae vitae exemplo, 
iis; quibuscum in eorumdem Domibus commorantur, sint offensioni, et 
scandalo. 


* Venerabilibus Fratribus, Antistitibus Regnorum Portugalliae, et Algarbiorum. 

8 2. Hinc est, quod Nos, non quod, humilitatis nostrae admodum 
conscii, aliquid ad censuram licentiae vindicemus, sed quod, ad sollicitudinem 
magis cauti, plus de Diaboli infestatione timeamus, opportunum hisce malis 
remedium afferre, et, quantum cum Domino possumus, debitae earumdem 
Sacrarum Virginum custodiae, decori, atque honestati providere cupientes, 
motu proprio, et ex certa scientia, et matura deliberatione nostris, deque 
Apostolicae potestatis plenitudine vobis omnibus, et singulis, Venerabiles 
Fratres, iniungimus, et mandamus, ut statim ac ad Fraternitates Vestras 
praesentes nostrae in forma Brevis literae, aut earumdem transumpta, sive 
exempla, etiam typis impressa, et manu alicuius publici Notarii subscripta, 
et sigillo Personae in Ecclesiastica Dignitate constitutae munita pervenerint, 
illico notum faciatis, et nuntietis omnibus, et singulis Monialibus Monaste- 
riorum, sive vestrarum respective, sive aliarum Dioecesum in uniuscuiusque 
vestrum Dioecesi quacumque auctoritate, facultate, licentia, Indultis, ac pri- 
vilegiis, sive per hanc Sanctam Sedem, sive per Congregationem Venerabi- 
lium Fratrum Nostrorum Sanctae Romanae Ecclesiae Cardinalium negotiis 
Episcoporum, et Regularium praepositam, sive per Vos ipsos, aut Praede- 
cessores vestros Antistites, sive per ordinarios Nostros, et eiusdem Sanctae 
Sedis pro tempore Nuntios quomodolibet concessis, extra claustra suorum 
Monasteriorum quacumque etiam infirmitatis causa commorantibus, in vir- 
tute sanctae obedientiae praecipiatis, ut intra quindecim, aut viginti dies, et 
non amplius, ab earumdem praesentium nostrarum literarum publicatione, 
et affixione, ad proprium Monasterium, in quo regularem Professionem emi- 
serunt, redeant, ibique permaneant, aliter ipso facto poenas a Sacris Cano- 
nibus contra violantes clausuram Monialium inflictas, praeter alias vestro 
arbitrio irrogandas, incurrere, et incurrisse sciant, quibus sane poenis, aliisque 
vestro etiam arbitrio imponendis, obnoxios, et ipso facto subiectos esse de- 
cernimus, et declaramus omnes, et singulos consilium, auxilium, commodum, 
aliaque huiusmodi dantes, aut praestantes, ne eaedem praesentes suum sor- 
tiantur effectum. 

& 3. Caeterum, Venerabiles Fratres, rogamus Vos, et in Domino horta- 
mur, ut pro eximia pietate vestra, religionis zelo, Ecclesiasticae disciplinae 
amore, et aeterna Sacrarum Virginum salute Fraternitatibus Vestris potissi- 
mum credita, statim hisce nostris acceptis, omnia, et singula in ipsis contenta 
debitae executioni mandanda curetis, super quibus vestras conscientias one- 
ramus, ac significamus districtam Supremo Divino ludici lesu Christo Coe- 
lesti Sacrarum Virginum Sponso reddendam esse rationem. Contendite igitur 
omni ope, consilio, prudentia, et auctoritate vestra, Sacerdotale Ministerium 
vestrum cumulate explere; Nos enim omnes opportunas, et necessarias ad 
eiusmodi effectum facultates, etiam auxilium Brachii Saecularis, quatenus 
opus fuerit, invocandi, Apostolica auctoritate earumdem praesentium tenore 
impertimur. 

8 4. Verum, ne imposterum Indulta exeundi e Monasteriis, et extra 
Claustra permanendi, ob quamcumque causam, tanta facilitate Monialibus 
in iisdem Portugalliae, Algarbiorumque Regnis concedantur, tum Fraterni- 
tatibus Vestris, vestrisque successoribus, tum ordinariis eiusdem Apostolicae 

Sedis pro tempore isthic Nuntiis, tum denique ipsi Congregationi Cardina- 

lium Episcoporum, et Regularium, quamcumque facultatem tribuendi, expe- 

diendique Indulta huiusmodi, quacumque auctoritate, potestate, privilegiis, 

et Indultis, quibus omnibus quoad hanc partem earumdem praesentium tenore 

derogamus, attributam, omnino inhibemus, et inhibitam esse volumus, et 

declaramus. Quibuscumque in contrarium facientibus non obstantibus. 
[Bened. XIV Bull. tom. 1, p. 54, 55]. 


311. 


Benedictus XIV, ep. encycl. Quanta cura, 30 iun. 1741.! 


Quanta cura adhibenda sit, ut Sacrosanctum Missae Sacrificium non 
solum omni Religionis cultu, ac veneratione celebretur; verum etiam ut a 
tanti Sacrificii dignitate cuiusvis generis mercedum conditiones, pacta, et 
importunae atque illiberales eleemosynarum exactiones potius, quam postu- 
lationes, aliaque huiusmodi, quae a simoniaca labe, vel certe a turpi quaestu 
non longe absunt, e medio tollantur, nemo est ex Catholicae Fidei cultori- 
bus, qui ignoret. 

8 1. Verum eousque tandem progressa est, sicut non sine ingenti cordis 
nostri moerore undique accepimus, nonnullorum, sive Ecclesiasticorum, sive 
Laicorum Virorum avaritia, quae est idolorum servitus, ut eleemosynas 
quidem seu stipendia propter Missarum celebrationem, iuxta locorum con- 
suetudines, vel Dioecesanarum Synodorum Sanctiones, in subsidium alimen- 
torum uniuscuiusque Sacerdotis dumtaxat, pro regionum opportunitatibus 
praescripta, colligant; Missas vero celebrari curent alibi, ubi eleemosynae, 
seu stipendia, vel consuetudine, vel Synodali lege, pro singulis Missis attri- 
buta sunt minoris pretii, quam illic, ubi accipiuntur, darentur. 

8 2. Id quam absonum sit, atque alienum ab ipsa, sive expressa, sive 
tacita pie offerentium voluntate, omnes plane intelligunt. Nec aliter existi- 
mandum est; in illa enim potius Missas esse celebrandas quisque vult, ad 
quam, religionis, et pietatis stimulis ductus, eleemosynas confert, aut in qua 
quispiam fortasse tumulatus est, quam in alia Ecclesia sibi prorsus ignota. 
Quod sane, veluti mercaturis faciendis a turpis lucri cupiditate inductum, 
non solum ab avaritiae suspicione, et vitio, verum etiam a furti crimine, 
unde restitutioni subiacet, haud immune, in causa est, ut bonorum quam- 
plurimi, ad quorum notitiam mercatura huiusmodi venit, graviter offensi, 
ab eleemosynis ad celebrandas Missas amplius offerendis sese abstineant. 

8 3. Execrabilem huiusmodi abusum alicubi sensim irrepentem dete- 
stantes Romani Pontifices Praedecessores Nostri, de consilio tum Congre- 
gationis S. R. E. Cardinalium Universalis Inquisitionis contra haereticam 


! Venerabilibus Fratribus, Patriarchis, Primatibus, Metropolitanis, Archiepi- 
scopis, et Episcopis universis, gratiam, et communionem Sedis Apostolicae haben- 
tibus. 

pravitatem, tum Congregationis Cardinalium Concilii Tridentini Interpretum, 
decretum voluerunt, nimirum a quolibet Sacerdote, stipendio, seu elemo- 
syna maioris pretii pro celebratione Missae a quocumque accepta, non posse 
alteri Sacerdoti Missam huiusmodi celebraturo stipendium, seu eleemosynam 
minoris pretii erogari, etsi eidem Sacerdoti Missam celebranti, et consentienti, 
se maioris pretii stipendium, seu eleemosynam accepisse indicasset. 

8 4. Eapropter Vos, Venerabiles Fratres, in Apostolici Ministerii, et solli- 
citudinis Nostrae partem adscitos, rogamus, et maximopere in Domino hor- 
tamur, ut custodientes vigilias super gregibus vestris, enitamini, ne ea pestis 
amplius pervagetur, sed ut penitus extinguatur. Ab avaritia enim, tamquam 
a radice, mala omnia germinant; quam quidam appetentes, erraverunt a 
Fide, et inseruerunt se doloribus multis. Avaritia quidem nulla potior con- 
tagio, quae conceptam apud omnes Sacerdotalis dignitatis perfectionisque 
opinionem magis inficiat evellatque. Avaritia opibus Deum posthabere, ac 
servire Mammonae- docens, efficit, ut Avari haereditatem non habeant in 
Regno Christi, et Dei. Quod si haec in Laicis hominibus minime toleranda, 
atque adeo legibus coercenda, quid in Ecclesiasticis viris, qui terrenis rebus 
nuntium miserunt, qui in sortem Domini vocati, qui Deo mancipati sunt? 
Quid, quod non per mundana lucra, sed per Altaris ministerium, tam sor- 
dide, et cum sanctissimarum legum contemptu, et cum Sacerdotalis charac- 
teris dedecore, in avaritiam praecipiti animo rapiuntur? Contendite igitur, 
Venerabiles Fratres, quibus Christi ovium cura demandata est, non solum 
ut verbo, et exemplo praeeuntes, Christi sitis bonus odor in omni loco, 
unde populi vestigia vestra sequantur; verum etiam ut Ecclesiasticos primum, 
deinde Laicos viros ab infectis vitiorum pascuis avertentes, per viam man- 
datorum Dei ad Coeleste Ovile currere doceatis. 

8 5. Quoniam autem ita comparatum est, ut praesentis poenae metu 
salutaribus monitis facilius obtemperetur; per Edictum in vestris Dioecesibus 
proponendum affigendumque, universis notum facite, quemcumque, qui elee- 
mosynas, seu stipendia maioris pretii pro Missis celebrandis, quemadmodum 
locorum consuetudines, vel Synodalia Statuta exigunt, colligens, Missas, 
retenta sibi parte earumdem eleemosynarum, seu stipendiorum acceptorum, 
sive ibidem, sibi alibi, ubi pro Missis celebrandis minora stipendia, seu elee- 
mosynae tribuuntur, celebrari fecerit, Laicum quidem, seu Saecularem, praeter 
alias arbitrio vestro irrogandas poenas, Excommunicationis poenam, Clericum 
vero, sive quemcumque Sacerdotem, poenam Suspensionis ipso facto incur- 
rere; a quibus nullus per alium, quam per Nos ipsos, seu Romanum Pon- 
tificem pro tempore existentem, nisi in mortis articulo constitutus, absolvi 
possit. Fore autem in Domino confidimus, ut unusquisque memor condi- 
tionis suae, posthac bene corisultum velit animae suae, nec tam salutares 
leges censurasque Ecclesiasticas parvipendat. Interea Fraternitatibus Vestris 
Apostolicam Benedictionem, in populos etiam curae vestrae commissos re- 
dundaturam, peramanter impertimur. 

:8 6. Volumus autem, etc. 
[Bened. XIV Bull, tom. 1, p. 56, 57]. 

312. 


Benedictus XIV, ep. Pro eximia, 30 iun. 1741.! 


Pro eximia tua pietate observantiaque, quam canonicae disciplinae prae- 
stare debes, Venerabilis Frater, quem pastoralis creditarum Tibi ovium cura 
iamdiu laudabiliter impensa commendant, plane non dubitamus, quin per- 
molestum quoque Fraternitati Tuae accidat, quod Nos per alias nostras in 
simili forma Brevis literas ad universos Catholici Orbis Antistites, hac ipsa 
die datas, ac typis impressas, Tibique cum hisce insimul reddendas, non 
sine effusis lacrymis communicamus. ? Etsi autem detestabilem in Missarum 
celebratione mercaturam, de qua tantopere querimur, alibi etiam fieri acce- 
pissemus, non ea tamen, nec tanta cum turpis lucri aviditate exerceri nove- 
ramus, quanta a nonnullis Pedemontii Ecclesiasticis, et Laicis viris frequentari 
recentibus nuntiis certiores facti fuimus, ut salutare, ad tam sordidae nego- 
tiationis, et criminis notam a Dioecesibus Pedemontii penitus delendam, reme- 
dium adhibere satageremus. Verum Nos, ne opinionem, quam omnes de 
Ecclesiasticae disciplinae decore, et observantia in Pedemontii Dioecesibus 
vigente habent, minuere videremur, et ut debitis Apostolicae sollicitudinis 
officiis faceremus satis, id scribendi inivimus consilium. 

S 1. Itaque quemadmodum facile hinc perspicis, Venerabilis Frater, non 
obscurum hac in re peculiaris nostrae erga unumquemque Pedemontii Anti- 
stitem caritatis testimonium, ita vehementer enitaris oportet, ut omnem tam 
pro negotii gravitate, quam pro nostrae providentiae ratione operam colloces, 
ut de contagione mercaturae huiusmodi penitus extincta Tecum gratulemur. 

8 2. Verum si malorum hominum pervicacia tanta fuerit, ut poenis per 
easdem literas nostras irrogandis arroganter despectis, ad eam coníringen- 
dam Brachii saecularis auxilio Tibi opus sit, illud invocare ne omittas, minime 
dubitans, quin libentius quam optas, Tibi praesto sit. 

8. 3. Tanta namque est Carissimi in Christo Filii Nostri Caroli Ema- 
nuelis Sardiniae Regis illustris in Nos, et Apostolicam hanc Sanctam Sedem 
observantia saepissime rebus ipsis probata, ut maiora in dies Regiae, non 
solum erga Nos ipsos, sed etiam erga Fraternitatem Tuam pietatis, et pro 
Ecclesiastica disciplina zeli, ac patrocinii argumenta Nobis certo polliceamur. 
Interea Fraternitati Tuae Apostolicam Benedictionem peramanter impertimur. 

[Bened. XIV Bull, tom. 1, p. 57, 58]. 


! Venerabili Fratri, Archiepiscopo Taurinensi. 
BACENMNSSSEET 

313. 
Benedictus XIV, ep. encycl. Grave, 15 aug. 1741.! 


Grave, et permolestum Nobis accidit compertum habere, nonnullos Hiber: 
niae Episcopos adeo muneris sui, et animarum curae sibi commissarum esse 
oblitos, ut alter, ex quo iampridem Episcopale regimen susceperit, nunquam 
hactenus in Dioecesi resederit, alter, transacto vix cum ovibus suis mense, 
Angliam, deinde Galliam, Belgium, Germaniamque peragraverit, nonnulli 
vero semel in anno aestivo tempore, paucis quidem diebus, quasi relaxandi 
animi causa, ad Ecclesiam sibi traditam accedere consueverint. Hoc autem 
quanto Nos dolore confecerit, verbis explicare satis non possumus. Quid 
enim aliud ex tam absurda Episcoporum absentia cogitare possumus, nisi 
certam Populorum calamitatem, aeternamque animarum perniciem ? Expe- 
rientia quippe didicimus, et oculis prope Nostris vidimus in ipsa Italia Eccle- 
siasticam disciplinam, pietatem, et mores in deterius ire, si quando Episco- 
pum a Sede sua diutius abesse contigerit; quamquam in Italia non desint et 
Parochi vigilantes, et Ecclesiastici plurimi docti, ac probi tam Saeculares, 
quam Regulares, imo et Vicarius probitate vitae, scientia, usuque Ecclesiasti- 
carum rerum valde peritus, qui absentis Episcopi partes pro viribus expleat. 
Quid vero sperandum, aut quid mali non metuendum, ubi summa Eccle- 
siasticorum paucitas, ubi Catholici inter Heterodoxos versari debent, et ab 
ipsis Magistratibus saepe Religionis causa vexari solent? 

S 1. Non est autem, cur Nos in praesens novas leges, aut poenas, ad 
coercendam eiusmodi licentiam, statuamus; cum dubitare minime possimus, 
Vos non ignorare, quam graviter, stricteque per Sacros Canones, Apostoli- 
casque Constitutiones, tum maxime per Concilium Tridentinum? Episcopis 
iniungatur in Ecclesiis suis residere, et Oves sibi creditas nullo unquam 
tempore extra summam necessitatem deserere. Qua de re etiam nomine Vene- 
rabilium Fratrum Nostrorum Sanctae Romanae Ecclesiae Cardinalium nego- 
tiis Propagandae Fidei praepositorum nonnullos ex Vobis admonitos fuisse 
certo scimus. Cui sane residendi debito satis nequaquam faciunt, qui per 
alium a se substitutum, seu Vicarium, Ecclesiam regunt, nisi forte ad breve 
tempus, et gravi de causa id fieret. 

S 2. Neque vero opus esse censemus, Viros doctos, et sacrarum literarum 
.apprime callentes, quales Vos estis, docere de differentia residendi, quam 
materialem, et formalem, vocant. Quis enim Vestrum, Venerabiles Fratres, 
ignorat, tunc Episcopum materiali modo in Ecclesia sua residere, cum neque 
Verbum Dei voce, et exemplo disseminat, neque a semita iustitiae defle- 
ctentes revocat, neque periclitantibus opem, et auxilium defert, neque adver- 
sus Lupos rapaces, qui in vestimentis ovium saepe intrant ovile, ut rapiant, 


1 Venerabilibus Fratribus, Archiepiscopis, et Episcopis Regni Hiberniae. 
2 Sess. VI, de ref., c. 1; sess. XXIII, de ref., c. 1. 

et mactent, sedulo invigilat, fortiterque se opponit? In qua sane vigilantia, 
ac Pastorali sollicitudine potissimum sita est vera, et formalis residendi ratio. 
Alloquimur profecto Viros Theologos, humanarum, Divinarumque rerum 
scientissimos, qui probe intelligitis, curam, et salutem animarum opus esse 
Divinum, et onus Angelicis, ut aiunt, humeris formidandum, Oves Dominicas 
pascere: quarum de manibus vestris sanguinem Summus Pastor aliquando 
requiret, si quae forte vitio, aut negligentia vestra. perierit. Neque enim se 
quisquam excusatione tuebitur, quod illae se inscio, aut absente, substituti 
alicuius, aut Vicarii oscitantia aberraverint. Unicuique enim vestrum singu- 
latim ab Oraculo Divino districte denunciatur: Attendite Vobis, et universo 
gregi, in quo Vos Spiritus Sanctus posuit regere Ecclesiam Dei, quam acqui- 
sivit sanguine suo. Vobis igitur, non alteri, pascendi oves praeceptum datum 
est: Vobismetipsis spiritualis animarum salus innititur, et Vos illam suscepi- 
stis, de ipsis rationem reddituri. Proinde Vobis non immerito tribuetur inopia 
Verbi Dei, Sacramentorum neglectus, corruptela morum, et omnis eorum, qui 
ignorant, et errant, miseranda pernicies. 

8 3. Nos itaque haec omnia non sine lacrymis considerantes, hortamur 
Vos, et per amantissima lesu Christi Viscera, cuius vices in terris, licet imme- 
rentes, gerimus, obsecramus, ut animarum vestrarum non minus, quam earum, 
quae Fidei vestrae traditae sunt, miseratione moti, malis hisce tempestive 
occurratis, habentes prae oculis iudicium illud durissimum; quod Princeps 
Pastorum faciet iis, qui Ecclesiae praesunt, et Populum suum salvum non 
faciunt. Ponite Vobis ante oculos clarissima, et quidem domestica tot San- 
ctorum Episcoporum exempla, qui charitate pleni, et de animarum salute, 
ultra quam dici possit, solliciti, Hiberniam Catholicae fidei zelo illustrarunt, 
eamque pietate, et religione florentissimam effecerant. 

8 4. Memoria recolite Sanctum Patritium, Hiberniae Apostolum nuncu- 
patum, quem Sanctus Coelestinus Praedecessor Noster ad Vos misit: cuius 
Apostolicae Legationis, et praedicationis uberrimus fructus extitit, ut Hibernia 
antea Idolorum cultrix, mox Sanctorum Insula diceretur, et esset. 

8 5. Recolite Sanctum Malachiam Archiepiscopum Armachanum, et Lega- 
tum Apostolicum per universam Hiberniam ab Innocentio II Praedecessore 
Nostro constitutum, cuius ingens animarum studium a S. Bernardo quasi 
coloribus expressum legimus: Sfefif Pastor intrepidus, omnimodis argumen- 
fosus, quomodo faceret oves de lupis, monere communiter, secreto arguere, flere 
per singulos, nunc aspere, nunc leniter convenire, prout cuique expedire vide- 
bat... Circumiens Civitatem, perquirebat anhelus, quem Christo acquireret. Sed 
et foris rura, et oppida nihilominus saepius percurrebat; ibat, et erogabat, vel 
ingratis coelestis tritici mensuram, nec vehebatur equo, sed pedes ibat, et in 
hoc se Virum Apostolicum probans. Haec S. Bernardus. 

S 6. Sed et sinceriora percurrite S. Laurentii Archiepiscopi Dublinensis 
acta, quem Regio sanguine ortum, Legatum Apostolicum in Hiberniam Ale- 
xander III Praedecessor Noster in Concilio Lateranensi III selegit, eique postea 
Honorius III pariter Praedecessor Noster solemni ritu Sanctorum honores 
decrevit; atque inde facile intelligetis, quae, quantaque pro grege suo Vir 
Apostolicus fecerit, atque pertulerit. 

8 7. Quod si recensere voluerimus Sanctissimos Viros, Columbanum, 
Kilianum, Virgilium, Rumoldum, Gallum, aliosque plures, qui ex. Hibernia 
in alias Provincias Catholicam fidem invexerunt, aut illam per martyrium 
effuso sanguine collustrarunt, plus nimio epistolae modum excederemus. 
Satis sit eos breviter indicasse, quo facilius in memoriam revocetis, quae fuerit 
maiorum vestrorum religio, ac pietas, quae, quantaque dignitatis Episcopalis 
sollicitudo, quae quidem illos gloriosos, ac beatos effecit. Horum sane vesti- 
giis ut Vos, quantum fieri potest, insistatis, iterum in Domino rogamus, et 
obtestamur. 

8 8. Confidimus autem plurimum, ut Vos, non tam paternae huius admo- 
nitionis officio, quam conscientiae vestrae stimulis excitati, in Dioecesibus 
Vestris in posterum resideatis, et gravissimum pascendi oves debitum serio, 
accurateque persolvatis. Quod si vestrum quispiam, vel ratione provectioris 
aetatis, aut aegrae valetudinis impedimento, se Pastorali muneri revera impa- 
rem sentiat, is Coadiutorem sibi dari a Nobis petat, Nobisque simul indicet, 
quem ipse idoneum ad illud munus fore iudicaverit: Nam statim ac erimus 
de eius probitate, doctrina, aliisque ad Episcopatum necessariis satis instru- 
cti, Coadiutorem haberi indulgebimus. Apostolicam interim Benedictionem 
Nostram paterno affectu Vobis impertimur. 

[Bened. XIV Bull., tom. 1, p. 63-65]. 


314. 


Benedictus XIV, ep. encycl. [n suprema; 22 aug. 1741.! 


In suprema Universalis Ecclesiae procuratione, meritis licet imparibus, 
per ineffabilem Divinae bonitatis abundantiam, ut Orthodoxae Fidei asser- 
tores, sic etiam Ecclesiasticae disciplinae custodes, ac vindices constituti, 
Quadragesimale praesertim leiunium, quod inter praecipua orthodoxae disci- 
plinae capita semper, et ubique ab ipso Ecclesiae exordio numeratum esse 
nemo ex Catholicis inficiatur, ab hodierna leiunantium corruptela vindicare, 
et in pristinam, quantum, benedicente Domino, fieri posset, observantiam 
revocare cupientes, per alias nostras in simili forma Brevis literas ad Fra- 
ternitates Vestras die xxx proxime elapsi mensis maii currentis anni datas,? 
eximium Fraternitatum vestrarum zelum excitandum curavimus, ut adlaborare 
studeretis, ne hac in parte, et optatum Apostolicae nostrae sollicitudinis ango- 
ribus levamen, et salutare abolendae sacratissimi leiunii corruptelae remedium 
deesset. Quoniam autem paternae Pontificiae caritatis, quae novit imbecilli- 
tates infirmorum sustinere, atque etiam cum infirmantibus infirmari, non 
immemores, quemadmodum a leiunio aliquando, legitima causa, aut gravis- 
sima urgentique necessitate exigente, dispensandum esse ex Apostolica beni- 


! Venerabilibus Fratribus, Patriarchis, Primatibus, Metropolitanis, Archiepiscopis 
et Episcopis universis, gratiam, et communionem Sedis Apostolicae habentibus. 
? Cf. N. 308. 

gnitate censuimus, ita inter caetera praescripsimus Unicam Comestionem 
servandam, et licitas, atque interdictas Epulas minime esse apponendas. 

8 1. Hinc factum esse accepimus, quod non defuerint, qui per humanas, 
et hominibus a Christiana poenitentia abhorrentibus dumtaxat dignas illa- 
tiones, sibi aliisque persuadeant, unicam potissimum Comestionem servari, 
atque Epulas licitas, et interdictas minime apponi debere, cum multitudini 
quidem indiscriminatim ob urgentem gravissimamque necessitatem, non vero 
singulis ob legitimam causam, et de utriusque Medici consilio dispensatur. 

8 2. Quam sane persuasionem a sententia nostra alienam ut ex omnium 
animis penitus evellamus, Nos quibuscumque, quacumque occasione, sive 
multitudini indiscriminatim ob urgentem gravissimamque necessitatem, sive 
singulis ob legitimam causam, et de utriusque Medici consilio, dummodo 
nulla certa, et periculosa affectae valetudinis ratio intercedat, et aliter fieri 
necessario exigat, in Quadragesimae, aliisque anni Temporibus, et diebus, 
quibus carnium, ovorum, et lacticiniorum esus est prohibitus, dispensari con- 
tigerit, ab omnibus omnino, nemine excepto, Unicam Comestionem servandam, 
et licitas, atque interdictas Epulas minime esse apponendas, tenore praesentium 
declaramus, et edicimus; quemadmodum per singulas nostras in pari forma 
Brevis literas singulis utriusque sexus Christifidelibus, ob corporis infirmi- 
tates, quibus obnoxii reperiuntur, in sacratissima Quadragesima, aliisque 
leiunio consecratis diebus, vescendi prohibitis licentiam dantes, unicuique 
expresse praescribimus, atque praecipimus. 

8 3. Eapropter Fraternitates Vestras rogamus, atque in Domino obse- 
cramus, ut populos vestrae curae commissos ad tam opportunum sanandis 
vulneribus, quibus per humanam infirmitatem quisque sauciatur, sanctissimi 
leiunii remedium alacriter adhibendum cohortantes, sedulo, ac paterne monea- 
tis, rem agi non quidem exiguam, sed longe gravissimam, de observando,. 
sustinendoque leiunio purificandis animis corporibusque salutari. In spem 
igitur illos erigite coelestium praemiorum, quibus assequendis non sunt con- 
dignae passiones huius temporis; immo leve, ac momentaneum non tribulatio- 
nis, sed modicae abstinentiae nostrae incommodum, magnum gloriae pondus 
operatur in Coelis. Ab omnibus se abstinent, qui in agone contendunt, ut 
corruptibilem coronam accipiant; pudeat tam imbelles, ac delicatos Chri- 
stianae militiae milites, refugientes a consortio Crucis Christi, qui coronam 
legitime certatibus propositam sperare praecipit incorruptam; ad cuius auspi- 
cium, et pignus, Fraternitatibus Vestris Apostolicam Benedictionem, iisdem 
etiam Populis vestris Nostro nomine impertiendam, peramanter elargimur. 

S8 4. Volumus autem, etc. 

[Bened. XIV Bull., tom. 1, p. 65, 66]. 

315. 


Benedictus XIV, ep. encycl. Quamvis Paternae; 26 aug. 1741.! 


Quamvis Paternae vigilantiae, qua de iustitia unicuique integre, sapien- 
terque administranda solliciti esse debemus, iamdiu innotuerit, quod Causae 
extra nostram Romanam Curiam, pro Litigantium commodo, ad partes (ut 
aiunt) committi solitae, iis quandoque decidendae, ac fine debito terminandae 
delegentur, qui tum congrua luris peritia, tum quoque probitatis, spectataeque 
Fidei praesidio destituuntur: acerbiori nihilominus doloris sensu perculsi 
fuimus, postquam huiusmodi abusum, rumore publico evulgatum, multorum 
querelis ad Apostolicam Sedem delatis, eorumque literis ad Nos crebro datis 
apertius sensimus confirmari. Rationes praeterea, et peculiares Causae dicti 
abusus cum Nobis plures in eisdem literis obtenderentur, eas potissimum 
referri perspeximus eximio Protonotariorum non Participantium numero, 
quibus, utpote in Dignitate Ecclesiastica constitutis, in more positum est 
dictas Causas delegari, licet tempore quo ad huiusmodi Dignitatis, et Officii 
gradum provehuntur, nulla meritorum, et qualitatum fiat diligens inquisitio, 
nec sedulo examinetur, an polleant requisitis ad Ius dicendum, et Iustitiae 
habenas moderandas necessariis. 

S8 1. Quam graves curas id animo nostro ingesserit, quamve intimo moe- 
rore affecti simus, ubi aliorum res, et negotia, ob Iudicum ignorantiam, et 
malitiam, periclitari, et in discrimen adduci rescivimus: intelliget plane cui 
perspectus erit ille, quo semper incensi sumus, Iustitiae administrandae zelus. 
Sed cum silere diutius, pro commissa Nobis Populorum salute, Paterna 
Charitas non pateretur, et ad propulsandam hanc corruptelam, restituendam- 
que iudiciorum integritatem, congruis remediis manus admoveremus; novimus 
non recentes, sed obsoletas esse huiusmodi querelas, atque rem esse non de 
morbo nunc ingruente, sed iamdudum invecto: remedia ad illum avertendum 
non esse modo excogitanda, sed antiquitus praestituta; originem vero non 
Curiae nostrae Romanae, sed iis adscribi oportere, qui de praxi eiusdem 
Curiae iniuste nimis conqueruntur. 

S 2. Si enim longe praeteriti temporis ratio habeatur, facile quisque 
coniicet fel. record. Bonifacio Papae VIII has querimonias fuisse suggestas, 
eundemque Pontificem ad implendas Apostolici regiminis partes, sua Decretali 
Statutum, de Rescriptis, in 6 consulto praescripsisse, ne a Sede Apostolica, 
eiusque Legatis Causae imposterum aliis delegarentur, quam Personis in Eccle- 
siastica Dignitate constitutis, et quibus sive Personatus, sive Canonicatus in 
aliqua Cathedrali Ecclesia obtigisset ; Iudicia praeterea non in obscuro, sed 
in insigni, et populoso Oppido, ac in Urbibus instrui oportere, in quibus 
Peritorum Iudicum copia commode haberi posset. Sacro etiam Concilio Tri- 
dentino hanc ipsam imperitorum Iudicum querelam propositam fuisse, fas 


! Venerabilibus Fratribus, Patriarchis, Primatibus, Archiepiscopis, et Episcopis. 

est credere. Postquam etenim Sess. 25, de Reform. cap. 10 praemissum fuit, 
a Sede Apostolica ludicibus non undequaque idoneis Causas in partibus 
delegari, et id fieri tum ob malitiosam petentium suggestionem, tum quoque 
ob locorum longinquitatem, a quibus notitia Personarum, quibus Causae 
mandentur, haberi non potest: Sfafuif eadem Sancta Synodus, in singulis 
Conciliis. Provincialibus, aut Dioecesanis aliquot personas, quae qualitates 
habeant iuxta Constitutionem Bonifacii VIII, et alioquin ad. id aptas designari, 
quibus imposterum Causae committerentur ; et si aliquem interim ex designatis 
mori contingeret, substitueret Ordinarius Loci cum consilio Capituli alium in 
eius locum, usque ad futuram Provincialem, aut Dioecesanam Synodum: ita 
ut haberet quaevis Dioecesis quatuor saltem, aut etiam plures probatas, et qua- 
lificatas Personas, quibus huiusmodi Causae committerentur; alioquin post 
designationem factam, quam statim Episcopi ad Summum Romanum Pontificem 
transmitterent, delegationes quaecumque aliorum Iudicum, aliis, quam his factae, 
subreptitiae censerentur. 

8 3. Cum vero Concilia Provincialia quolibet Triennio, Dioecesana anno 
quolibet ex praescripto Tridentini cogenda,! ob varia, quae obversantur impe- 
dimenta, longius protrahantur, nec Episcopis subsit quandoque certa spes, 
quod iis prospere sublatis, dicta Concilia haberi possint, atque in illis desi- 
gnari novi Iudices Synodales, in locum illorum, qui defecerunt: Saepe idcirco 
Congregatio Concilii Tridentini Interpres a Locorum Ordinariis requisita, 
consultissime respondit, subrogandorum Iudicum electionem ab Episcopis 
esse faciendam cum Consilio Capituli. 

8 4. Providae igitur, et vetustae huiusmodi leges palam evincunt, antiqua 
esse vulnera in hac parte disciplinae illata, illaque modo recrudescere, non 
quia congrua desit medela, sed quia negligitur ad praescriptum Canonicarum 
Sanctionum Iudicum Synodalium designatio, quorum notitia si Romano pro 
tempore Pontifici exhibita fuisset, eisdem tantummodo Iudicibus facta fuisset 
Causarum delegatio, semota quavis querelarum occasione. 

8 5. Dum minoribus in hac Curia muneribus, atque illo praesertim Secre- 
tarii Congregationis Concilii fungeremur, nihil Nobis fuit antiquius, quam 
Episcopis, aliisque Ecclesiarum Praelatis hosce sensus ingerere, eosque pro 
viribus ad has Ecclesiasticas leges custodiendas sedulo commonere. Nunc 
vero imperscrutabilis Consilii altitudine ad Supremum Apostolatus fastigium 
licet immerentes evocati, Pastoralis officii exigit ratio, ut nostris hisce literis 
certa vobis imposterum methodus praescribatur, ad quamcumque dubiorum, 
et querelarum occasionem avertendam. Volumus itaque, et mandamus, quod 
in iis Dioecesibus, in quibus vigiles Ecclesiarum Antistites ad tramites Tri- 
dentinae Synodi Iudices elegerunt in Conciliis sive Provincialibus, sive Dioe- 
cesanis, electorum Nomina quamprimum Nobis renuncient; et si forte unum, 
vel plures illorum mori contingat, antequam denuo eadem Concilia cogantur, 
decedentibus subrogentur novi Iudices, eligendi ab Episcopo cum Consilio 
Capituli, qui Nomina subrogatorum in dicto munere, usque ad diem Synodi 
duraturo, Nobis itidem significent. Ubi vero Concilia Provincialia, et Syno- 

dalia iamdiu coacta non sunt, nec ulla idcirco facta dignoscitur Iudicum 
electio: pro iniuncta humilitati nostrae omnium Ecclesiarum sollicitudine, 
Archiepiscopos, et Episcopos in Domino iugiter hortamur, et obtestamur, ut 
sublatis quibusvis impedimentis, eadem Concilia, sicubi omissa sunt, quam- 
primum haberi curent; interim vero cum consensu suorum Capitulorum 
Iudices eligant, et Nomina Electorum in Albo redacta Nobis remittant; et si 
mori aliquem contingat, alios cum Consilio Capituli sufficiant, suffectosque 
Nobis indilate denuncient. Quo autem ad Numerum eligendorum, etsi Tri- 
dentini Decreto cautum sit, quatuor saltem in unaquaque Dioecesi eligi debere, 
plures nihilominus eligi volumus, si Dioecesis amplitudo, aliaeque peculiares 
circumstantiae id probe exposcere videantur. 

S8 6. Monitos tamen esse volumus Locorum Ordinarios, quod licet ad 
tramites praemissae Decretalis Bonifacii VIII, cui etiam consona sunt dispo- 
sita a Tridentino, facultas iudicandi tribuenda sit Personis, Dignitate aliqua 
Ecclesiastica, Personatu, vel Canonicatu Cathedralis Ecclesiae insignitis ; 
huiusmodi qualitates ita esse accipiendas, ut non desit in persona ad hoc 
munus assumenda, altera potissimum requisita qualitas Doctrinae, et idonei- 
tatis, in qua summa Negotii est. constituta. Hoc pacto designati, et electi 
Iudices Nostro Supplicum Libellorum Secretario denuncientur ab Ordinariis, 
vel immediate per se ipsos, vel mediate per suos in Urbe Negotiorum Gesto- 
res: Nostraeque erit vigilantiae solerter cavere, ne imposterum ab Officiali- 
bus nostrae Curiae ad id Deputatis, Causae aliis, quam dictis Iudicibus, dele- 
gentur. Quae quidem dum Vobis, Venerabiles Fratres, per haec Apostolica 
scripta nota esse volumus, in felicitatis auspicium, et paternae dilectionis 
pignus, A»ostolicam Benedictionem vobis impertimur. 

[Bened. XIV Bull. tom. 1, p. 66-68]. 


316. 


Benedictus XIV, const. Universalis, 29 aug. 1741. 


Universalis Ecclesiae cura, quam inscrutabilis Divinae Sapientiae, atque 
Bonitatis altitudo humilitati nostrae committere dignata est, inter caeteras 
sollicitudines exigit etiam, ac postulat, ut diligenter invigilemus, ne Clerici 
Ecclesiasticis Beneficiis, quae e liberali Ecclesiae manu acceperunt, abutentes, 
eorum redditus, non sine aliorum fidelium scandalo, inconsulta prodigalitate 
disperdant, sed tanquam boni dispensatores ita administrent, ut et vitae 
suae necessaria provideant, et pauperum inopiae, et Ecclesiarum  necessita- 
tibus succurrant. 

, S1. Relatum est ad aures nostras, quosdam Clericos Ecclesiasticis Beneficiis 
cum onere, vel sine onere residentiae provisos, turpibus ut plurimum ex cau- 
sis impulsos, annuos eorumdem Beneficiorum redditus, quos, donec viverent, 
percipere possent, unico actu alienare sub nomine cedendi commodum, seu uti- 
litatem percipiendi fructus eorumdem Beneficiorum, quos alteri, quoad vixerint, 
vendunt, recepta pecunia ad eam summam, et quantitatem, quam ipsi, habita 

ratione eorum aetatis, et corporis valetudinis, durante vita, verisimiliter con- 
sequi potuissent. Cum autem isti improvidi Clerici instar illius prodigi filii- 
familias, de quo in Evangelio scriptum est: cum substantiam suam a Patre 
recepisset, totam statim consumpsisse luxuriose vivendo, et deinde, facta fame 
valida, coactum esse vivere de siliquis immundorum animalium, pia Eccle- 
siae subsidia, et Ecclesiasticos proventus in suas explendas cupiditates improbo 
huiusmodi contractu profundant; multa hinc, et gravia mala, ut experientia 
ipsa compertum est, evenire solent. Nam primum non leve dedecus Eccle- 
siastico Ordini inuritur, et grave reliquis fidelibus scandalum generatur, dum 
vident, Ecclesiasticas pecunias, quae sunt vota fidelium, bona pauperum, patri- 
monium Christi, in pravos usus insumi, vel improvisa profusione dissipari, 
quae ab Ecclesiasticis, tanquam probis dispensatoribus, in solamen paupe- 
rum, et Ecclesiarum restaurationem impendi deberent. Praeterea saepe huius- 
modi Clerici ad summam rediguntur egestatem, et ut se sustentare possint, 
vel indecore, non sine infamia Clericalis gradus, mendicant, vel indignis 
quaestibus, et negotiis operam praebent; Ecclesiam autem, et Ecclesiasticas 
res quodammodo aversantur, quasi fraudati mercede, vel stipendiis suis, 
quae nullius culpa, sed solum vitio, et flagitiis suis amiserunt. Ideo Eccle- 
siastica munera, vel nunquam, vel negligenter obeunt, Divinam Psalmo- 
diam, si ad eam in publicis Ecclesiis ratione suorum Beneficiorum tenean- 
tur, frequenter omittunt, vel oscitanter persolvunt, Ecclesiasticos coetus non 
frequentant, animarum salutem non curant, Divina fastidiunt, mundana 
sectantur. 

8 2. Volentes igitur hanc improbam consuetudinem, et non ferendam 
pravitatem, qua non mediocriter Clericalis ordinis fama minuitur, et honor 
conculcatur, Ecclesiae autem debito servitio, pauperes opportunis subsidiis, 
et sacrae aedes necessariis reparationibus, et ornamentis fraudantur, penitus 
abolere, Motu proprio, ac certa scientia, et matura deliberatione nostris deque 
Apostolicae potestatis plenitudine, omnibus Clericis quacumque dignitate, 
praeeminentia, honore, et privilegio insignitis interdicimus, et prohibemus, 
ne in posterum audeant sub nomine alienandi utilitatem, et commodum per- 
cipiendi fructus, vel alio quovis titulo, praetextu, et colore vendere, ac distra- 
here suorum respective Beneficiorum redditus, et proventus, vel ad vitam, 
vel in longum tempus, recepta ab Emptore, per unam, vel plures solutiones, 
pecuniarum quantitate, quam ipsi Beneficiati per eiusdem temporis, vel vitae 
spatium probabiliter consequi potuisset: sub poena excommunicationis, et 
nullitatis actus, seu contractus, et omnium inde consecutorum, aliisque poe- 
nis inílictis, praescriptis, et statutis contra alienantes bona Ecclesiae, quas 
rursus hic contra eosdem Clericos sic contrahentes renovare, decernere, ac 
statuere intendimus, et volumus. Et insuper ad uberiorem cautelam, et qua- 
tenus opus sit, omnes huiusmodi contractus, quos in futurum fieri conti- 
gerit, motu, scientia, deliberatione, et potestate simili damnamus, reproba- 
mus, cassamus, irritamus, et annullamus, eosque nullos, cassos, ac irritos 
decernimus, et declaramus, illosque suis auctoribus tanquam invalidos, cas- 
sos, irritos, atque inanes, viribusque, et effectu ab initio vacuos, neque in 
iudicio, neque extra, ad ullum effectum suffragari debere, neminemque ad 

eorum observantiam obligari, etiamsi pluries iuramento firmati, et vallati 
sint, sed nullum inde ius cuicumque, aut actionem, vel titulum etiam colo- 
ratum possidendi, aut praescribendi per quodvis longissimum temporis spa- 
tium acquiri unquam posse pariter praecipimus, et iubemus. 

S 3. Decernentes, etc. 

[Bened. XIV Bull, tom. 1, p. 69-71]. 


317. 


Benedictus XIV, const. In sublimi, 29 aug. 1741. 


In sublimi Beati Petri Cathedra Divina dispositione, licet immerentes, 
collocati, gravi dolore constringimur, quoties considerationis nostrae oculos 
convertimus ad praestantiorem Dominici Gregis partem, hoc est ad Eccle- 
siasticum coetum, eumque conspicimus, vel pravis moribus, vel indecoris 
actibus dehonestari; non enim ignari sumus, quanta sit inde in populis 
corruptionis timenda pernicies, si sal, unde caetera condiri debent, evanuerit. 

S 1. Pervenit quidem ad aures sollicitudinis nostrae non raro contingere 
solere, ut quidam Clerici in minoribus, vel maioribus ordinibus constituti, aut 
sola Ecclesiastica tonsura decorati, Beneficia, seu Officia simplicia, vel cum 
onere residentiae possidentes, aliis resignent, annua sibi pensione sub Apo- 
stolico beneplacito reservata, inito eodem tempore pacto cum Resignatario, 
cassandi, et abolendi dictam pensionem, repraesentata pecunia, nempe factis 
quibusdam anticipatis solutionibus pecuniarum ad eam summam, quae ad 
abolitionem, et extinctionem praedictae pensionis, vel potius ad palliatam 
ipsius beneficii venditionem nefarie perficiendam, expressa inter Partes con- 
ventione, stabilita fuit. Et quoniam profani isti Beneficiorum distractores non 
ignorant, quod si huiusmodi improba pacta Datariae Apostolicae nostrae 
Ministris, aut Nobis innotescerent, nunquam resignationes huiusmodi a Data- 
rio, vel Prodatario Nostro, vel a Nobis, aliisque Romanis Pontificibus pro 
tempore existentibus admitterentur; ut circumspectam eorumdem Datariae 
Apostolicae Officialium, et Nostram aliorumque Pontificum vigilantiam falle- 
rent, callida malorum hominum improbitas hanc perditionis viam, et ratio- 
nem excogitavit: Arcano, et clandestino pacto inter Resignantem, et Resi- 
gnatarium, ad pensionem cassandam, et extinguendam, conventa pecuniae 
quantitate, eaque quandoque etiam deposita apud publicum mercatorem, seu 
mensam argentariam, unitim, ac simul expediri curant Bullam resignationis 
Beneficii, et alteram Pensionis reservatae super eodem Beneficio favore Resi- 
gnantis; ita tamen, ut prope eodem, vel non multo post tempore, quo Sup- 
plicationi pro reservatione Pensionis solita Data apponitur, alia Supplicatio 
subscribatur, seu signetur pro cassatione, atque extinctione eiusdem Pen- 
sionis per anticipatas, seu anticipandas solutiones facienda, nulla mentione 
facta de praecedenti abominanda conventione, et simoniacam labem redo- 
lente pacto, quo Beneficii resignatio in occultam ipsius Beneficii  venditio- 
nem execrabili transformatione commutatur. 

8 2. Cum autem huius generis pacta improba, reprobata, damnata sint, 
et gratiae huiusmodi cassationis, seu extinctionis Pensionis, tanquam subre- 
ptitiae, et dolosa calliditate obtentae, et quae, rei veritate, et totius negocii 
serie expressa, nunquam a Sede Apostolica concessae fuissent, nullae, irritae, 
ac inanes sint, et in maximum animarum eas fraudulenter impetrantium dam- 
num, ac detrimentum tendant, et praeterea scandalo simplicibus, et bonis 
abominationi, et pluribus aeterno exitio sint: Siquidem gratiarum huiusmodi 
impetratores, qui Ecclesiastica Beneficia tali infami mercatu negotiantur 
potius, quam resignant, non solum gravissimo peccato, quod prae oculis 
habere deberent, animas suas illaqueant, sed insuper palam apud omnes in 
populo, non sine infamia Ecclesiastici ordinis, execrantur, et contemnuntur; 
et si pro aliis Beneficiis obtinendis ad Datariam Apostolicam accedere ausi 
"fuerint, tanquam Beneficiorum Venditores male audiunt, et publice redar- 
guuntur; cum statim ipsis ab eorum competitoribus opponatur Resignatio 
facta, cum cassatione Pensionis per anticipatas, seu anticipandas solutiones, 
hoc est, indigna Beneficii iam antea obtenti negotiatio, et clandestina sub 
ambagibus, et fraudulentis conventionibus detestanda venditio. 

8 3. Nos igitur hoc execrabile malum, quo non leve Ecclesiastico Ordini 
dedecus, et infamiae nota inuritur, prout necessitas, et pastorale munus postu- 
lat, coercere in futurum volentes, et longe a Sanctuario Dei profanam huius- 
modi abominationem removere, Motu proprio, ac certa scientia, et matura 
deliberatione Nostris, deque Apostolicae potestatis plenitudine statuimus, et 
declaramus, omnia huiusmodi pacta, et conventiones pro cassatione, seu abo-- 
litione Pensionum per anticipatas, vel anticipandas solutiones contemporanee 
ad Resignationes Beneficiorum, cum reservatione Pensionis, per quascumque 
personas quavis dignitate, honore, ac praeeminentia insignitas inita, tanquam 
a Sacris Canonibus, et Apostolicis Constitutionibus improbata, et simonia- 
cam labem redolentia, nulla, cassa, ac irrita esse; et omnes cassationes, abo- 
litiones, et extinctiones Pensionum huiusmodi, quas in posterum intra sex 
menses, a die captae possessionis Beneficii per Resignatarium computandos, 
fieri contigerit, etiam si nullum praecedens pactum intervenisse inter partes 
probari possit, et cassatio praedicta secuta sit vigore Supplicationis manu 
nostra, vel Romani Pontificis pro tempore signatae, quam nullatenus, tan- 
quam per.subreptionem, et fraudes obtentam, neque in iudicio, neque extra, 
ad ullum effectum eis suffragari volumus, irritas, nullas, et inanes esse, ac 
omnibus viribus, ac effectu vacuas, et quatenus opus sit, motu, scientia, et 
deliberatione simili, deque Apostolicae potestatis plenitudine, tenore prae- 
sentium damnamus, revocamus, annullamus, cassamus, et abolemus, et insu- 
per tam Resignantem, quam Resignatarium ab omni iure Beneficii decidisse, 
eosque ipso facto, absque alia declaratione, vel Iudicis sententia, privatos, et 
ad alia obtinenda inhabiles esse, ac fore, et a quocumque Beneficium huius- 
modi, tanquam de iure, et de facto vacans, impetrari posse; et praeterea 
Resignantem ad restituendas pecunias pro cassatione Pensionis huiusmodi 
indebite, et simoniace perceptas, quae arbitrio Ordinarii erunt piis locis 
applicandae, vel pauperibus personis distribuendae, sub peccato gravi teneri, 
et Ecclesiasticis remediis, ac poenis, si renuat, ipso iure, absque alia senten- 

tia; et declaratione, cogi posse, motu, scientia, et potestate pari decernimus, 
et declaramus. 

S 4. Et quoniam multa malitia hominum est in terra, ut omnis aditus 
fraudibus, et dolis, quos perversa nonnullorum calliditas, et in exitium sui 
ingeniosa excogitare consuevit, quoad fieri potest, intercludatur, volumus; 
praecipimus, et declaramus, sub hac Nostra voluntate, constitutione, et dispo- 
sitione comprehendi omnes, et singulas cessiones, seu translationes in ipsum 
Resignatarium, aut in aliam personam, commodi, seu utilitatis percipiendi 
fructus pensionum huiusmodi, necnon alias quascumque cessiones, transla- 
tiones, resignationes, extinctiones, abolitiones, quovis modo, titulo, nomine, 
colore, et auctoritate, per anticipatas solutiones, seu repraesentata pecunia 
factas intra dictum tempus sex mensium; et etiam ultra id temporis spatium, 
dummodo reprobum illud, et detestabile pactum praecessisse constiterit. 

[Bened. XIV Bull, tom. 1, p. 71-73]. 


318. 


Benedictus XIV, const. Dei miseratione, 3 nov. 1741. 


Dei miseratione, cuius iudicia incomprehensibilia sunt, et viae investiga- 
biles, in suprema Ecclesiae specula immerentes constituti, ut super univer- 
sum Dominicum gregem excubias sedulo agamus, ad commissum Pastoralis 
officii munus pertinere dignoscimus, subnascentes ex infernalis hostis astue 
tia, et hominum malitia, abusus, quibus et animarum saluti pernicies, et 
Sacramentis Ecclesiae iniuria infertur, radicitus evellere, et potestatis Nobis 
desuper traditae operam interponere, ut et humana cohibeatur temeritas, et 
veneranda Divinae Legis servetur auctoritas. 

8 1. Siquidem Matrimonii foedus a Deo institutum, quod, et quatenus 
naturae officium est, pro educandae prolis studio, aliisque Matrimonii bonis 
servandis, perpetuum, et indissolubile esse convenit; et quatenus est Catho- 
licae Ecclesiae Sacramentum, humana praesumptione dissolvi non posse, Sal- 
vator ipse ore suo pronuntiavit, dicens: Quod Deus coniunxit, homo non 
separet: ad aures Apostolatus nostri pervenit, in quibusdam Ecclesiasticis 
Curiis inconsulta nimis Iudicum facilitate infringi, et temere, atque incon- 
siderate de eorumdem Matrimoniorum nullitate latis sententiis, potestatem 
Coniugibus fieri transeundi ad alia vota. Quos sane improvidos Iudices huma- 
nae naturae conditione, et voce ipsa quodammodo admoneri oportebat, ne 
tam praecipiti audacia Sanctum Matrimonii nexum írangerent, quem perpe- 
tuum, atque indissolubilem primus humani generis Parens praemonuit, 
inquiens: /7oc mumc os ex ossibus meis, et caro de carne mea. Et illud addi- 
tum est: Quamobrem relinquet homo Patrem suum, et Matrem, et adhaerebit 
uxori suae, et erunt duo in carne una. 

8 2. Huiusmodi autem abolendae pravitatis notitia diversis ex partibus 
Nobis delata est, atque etiam indicata sunt exempla nonnullorum Virorum, 
qui post primam, et secundam, ac tertiam, quam duxerant, uxorem, ob 

nimiam ludicum praecipitantiam in nullitate Matrimoniorum declaranda, 
adhuc illis primis uxoribus superstitibus, ad quartas contrahendas nuptias 
devenerant; et similiter foeminarum, quae post primum, secundum, et ter- 
tium maritum, quarto etiam, illis quoque viventibus, se iunxerant, non sine 
pusillorum scandalo, et bonorum omnium detestatione, qui sacra Matrimonii 
vincula ita contemni, et temere perfringi dolebant. Nos autem, his intelle- 
ctis, gravi affecti dolore, intimo animo ingemuimus, et non praetermisimus 
Apostolicae nostrae sollicitudinis partes in Domino adimplere. Siquidem 
primo Pontificatus Nostri Anno ad Episcopos illarum Partium, in quibus 
praedicta acciderant, plenissimis datis literis,! graviter conquesti sumus de 
huiusmodi pravitate, quae in Ecclesia Dei tolerabatur, et ad eam abolendam 
eorum animos erigere, et pastoralem zelum accendere curavimus: quod etiam 
egimus cum aliis aliarum Regionum Episcopis ubi huiusmodi pravum diri- 
mendorum Matrimoniorum usum irrepsisse cognovimus. 

8 3. Verum Nobis responsum est, id saepe contingere partim ex culpa 
illorum Iudicum, quibus, vel in prima instantia, cum Causa coram ludice 
Ordinario ex aliqua legitima causa cognosci nequit, vel in secunda, cum in 
partibus nullus adest Iudex, ad cuius Tribunal Causa in gradu appellationis 
devolvatur, vel si adest, iusta de causa coram eo disceptari nequit, Causae 
Matrimoniales huiusmodi a Sede Apostolica committuntur; qui vel ob insci- 
tiam, vel ob malam voluntatem, proclives sunt ad Matrimonia dissolvenda, 
atque eadem Matrimonia, levi, vel etiam nullo habito examine, irrita, ac inva- 
lida declarant: partim etiam ex facto Coniugum super nullitate suorum 
Matrimoniorum litigantium; cum frequenter unus tantum eorum, qui disso- 
lutionem Matrimonii postulat, in iudicio compareat, et Sententia, nullo con- 
tradicente, secundum sua vota obtenta, ad alias nuptias convolat; vel ambo- 
bus Coniugibus in Iudicium venientibus, altero, qui pro Matrimonio, altero 
vero, qui contra agit, Sententia de nullitate Matrimonii prolata, nullus est, 
qui ad superiorem ludicem appellationem interponat; vel quia litigantes in 
specie quidem discordes, re vera inter se concordes sunt, et invicem collu- 
dentes, contractum matrimonium dissolvi cupiunt; vel quia Pars, quae pro 
validitate Matrimonii stabat, eiusque nullitatem acriter contra adversarium 
impugnabat, lata a Iudice Sententia contra Matrimonium, mutat voluntatem, 
vel pecunia sibi ad sumptus litis non suppetente, vel aliis deficientibus 
auxiliis ad litigandum necessariis, et incoeptum opus, ac Causam post pri- 
mam Sententiam deserit; quo fit, ut deinde ambo Coniuges, vel unus eorum, 
ad aliud contrahendum Matrimonium se conferat. 

8 4. Quod autem ad Iudices pertinet, quibus extra Romanam Curiam 
pro Litigantium commodo causae Matrimoniales committuntur, paterna illa 
vigilantia, qua de iustitia unicuique integre sapienterque administranda solli- 
citi esse debemus, encyclicis Literis ad Venerabiles Fratres Patriarchas, Pri- 
mates, Archiepiscopos, et Episcopos scriptis vicesima sexta Augusti anno 
secundo Pontificatus Nostri,? providere curavimus, in quibus ea praescripsi- 

mus, quae Sacris Canonibus, et Concilii Tridentini decretis consona, si dili- 
genter, ut speramus, serventur, in posterum Causae non nisi personis con- 
grua iuris peritia, et necessario probitatis, spectataeque fidei munitis praesidio 
committentur. Insuper ad ea, quae in iisdem encyclicis literis constituta 
sunt, id etiam in praesenti adiungimus: quod, quamvis Concilii Tridentini 
Decretum,! quo causae Matrimoniales subtractae fuerunt Decani, Archidia- 
coni, et aliorum inferiorum iudicio, et Episcoporum tantum examini, et 
iurisdictioni reservatae, dumtaxat procedat de Archidiaconis, Decanis, aliisque 
inferioribus, qui in eadem Dioecesi constituti, vel privilegio aliquo, vel prae- 
scriptione, saltem in visitatione, Causarum Matrimonialium cognitionem sibi 
adrogabant; ac idcirco minime obstet commissionibus, quae, pro iisdem 
causis matrimonialibus definiendis, a Sede Apostolica alicui eorum in secunda 
instantia fierent: nihilominus praecipimus, ac mandamus iis, ad quos, huius- 
modi Commissionum, seu Delegationum expediendarum cura pertinet, ut in 
futurum causarum matrimonialium cognitionem non committant nisi Episco- 
pis, praesertim vicinioribus, vel si nullus sit Episcopus, cui ex legitima causa 
commode committi possit, tum commissio, et delegatio dirigatur uni ex iis, 
qui, secundum ordinem, et modum a Nobis in praefatis encyclicis Literis 
praescriptum, pro ludice idoneo ab Episcopo cum consilio sui Capituli 
nominatus fuerit. 

8 5. Quod vero ad ordinem, et seriem iudiciorum in causis matrimo- 
nialibus pro debita, et congrua earum terminatione, servandum spectat: 
motu proprio, certa scientia, ac matura deliberatione Nostris, deque Aposto- 
licae potestatis plenitudine hac Nostra in perpetuum valitura sanctione con- 
stituimus, decernimus, ac iubemus, ut ab omnibus, et singulis Locorum 
Ordinariis in suis respective Dioecesibus persona aliqua idonea eligatur, et 
si fieri potest ex Ecclesiastico coetu, iuris scientia pariter, et vitae probitate 
praedita, quae Matrimoniorum Defensor nominabitur, cum facultate tamen 
eam suspendendi, vel removendi, si iusta causa adfuerit, et substituendi 
aliam aeque idoneam, et iisdem qualitatibus ornatam ; quod etiam fieri poterit, 
quotiescumque persona ad Matrimoniorum defensionem destinata, cum se 
occasio agendi obtulerit, erit legitime impedita. 

8 6. Ad officium autem Defensoris Matrimoniorum huiusmodi, ut supra 
electi, spectabit, in iudicium venire, quotiescumque contigerit, matrimoniales 
causas super validitate, vel nullitate coram legitimo Iudice disceptari, eum- 
que oportebit in quolibet actu iudiciali citari, adesse examini testium, voce 
et scriptis Matrimonii validitatem tueri, eaque omnia deducere, quae ad Ma- 
trimonium sustinendum necessaria censebit. 

8 7. Et demum Defensoris huiusmodi persona, tanquam Pars necessaria, 
ad iudicii validitatem, et integritatem censeatur, semperque adsit in ludicio 
sive unus ex Coniugibus, qui pro nullitate Matrimonii agit, sive ambo, 
quorum alter pro nullitate, alter vero pro validitate in iudicium veniant. 
Defensor autem, cum ei munus huiusmodi committetur, iuramentum prae- 
stabit fideliter officium suum obeundi, et quotiescumque contigerit, ut in 


! Sess. XXIV, de ref., c. 20. 


698 Romani Pontifices 


iudicio adesse debeat pro alicuius Matrimonii validitate tuenda, rursus idem 
iuramentum praebebit: quaecumque vero, eo non legitime citato aut inti- 
mato, in iudicio peracta fuerint, nulla, irrita, cassa declaramus, ac pro nullis, 
cassis, ac irritis haberi volumus, perinde, ac si citata, et intimata non esset 
ea Pars, cuius citari intererat, et quam, iuxta legum, et canonum praescripta, 
ad legitimam iudicii validitatem, citari, aut intimari omnino necessarium 
erat. 

8 8. Cum igitur coram Ordinario, ad quem causas huiusmodi cogno- 
scere pertinet, controversia aliqua proponetur, in qua de Matrimonii validi- 
tate dubitabitur, et existentibus in iudicio, vel uno ex Coniugibus, qui pro 
nullitate Matrimonii, vel. ambobus, quorum alter pro validitate, alter vero pro 
nullitate actionem intendat, Defensor Matrimonii partes omnes officii sui dili- 
genter adimpleat. Itaque si a Iudice pro Matrimonii validitate iudicabitur, et 
nullus sit, qui appellet, ipse etiam ab appellatione se abstineat; idque etiam 
servetur, si a Iudice secundae instantiae pro validitate Matrimonii fuerit iudi- 
catum, postquam Iudex primae instantiae de illius nullitate Sententiam pronun- 
ciaverat; sin autem contra Matrimonii validitatem Sententia feratur, Defensor 
inter legitima tempora appellabit adhaerens Parti, quae pro validitate agebat; 
cum autem in iudicio nemo unus sit, qui pro Matrimonii validitate negotium 
insistat, vel si adsit, lata contra eum Sententia, iudicium deseruerit, ipse ex 
officio ad superiorem Iudicem provocabit. 

8 9. Appellatione a prima Sententia pendente, vel etiam nulla, ob mali- 
tiam, vel oscitantiam, vel collusionem Defensoris, et Partium, interposita, si 
ambo, vel unus ex Coniugibus novas nuptias celebrare ausus fuerit, volu- 
mus, ac decernimus, ut non solum serventur, quae adversus eos, qui Matri- 
monium contra interdictum Ecclesiae contrahunt, statuta sunt, praesertim, ut 
invicem a cohabitatione separentur, quoadusque altera Sententia super nullitate 
emanaverit, a qua intra decem dies non sit appellatum, vel appellatio inter- 
posita deserta deinde fuerit; sed ulterius ut contrahens, vel contrahentes 
Matrimonium huiusmodi, omnibus poenis contra Polygamos a Sacris Cano- 
nibus, et Constitutionibus Apostolicis constitutis, omnino subiaceant, quas 
in eos, quatenus opus sit, motu, scientia, ac potestate simili rursus statui- 
mtus, decernimus, ac renovamus. 

S8 10. Posteaquam vero, appellationis beneficio, ad alterum Iudicem 
causa in secunda instantia delata fuerit, omnia, et singula quaecumque coram 
Iudice in prima instantia servanda praefinita fuerunt, etiam coram altero in 
secunda exacte, ac diligenter custodientur, citato in quolibet Iudicii actu 
Defensore matrimonii, qui voce, et scripto matrimonii validitatem strenue, 
ac pro viribus tuebitur. Et si Iudex in secunda instantia fuit Metropolitanus, 
aut Sedis Apostolicae Nuncius, aut Episcopus vicinior, Matrimonii Defensor 
sit, qui ab ipsis fuerit deputatus, quemadmodum ipsis deputare mandamus, 
ut quae a Nobis superius constituta sunt, peragere possit; si autem ludex 
in secunda instantia erit Iudex Commissarius, cui a Sede Apostolica causae 
cognitio demandata sit, et qui Tribunal, et iurisdictionem ordinariam non 
habeat, et propterea careat Defensore Matrimonii, volumus, ut illo Defen- 
sore Matrimonii utatur, qui constitutus fuerit ab Ordinario, in cuius Dioe- 

cesi causam cognoscet, etiam si idem Ordinarius sit, qui primam Senten- 
tiam in eadem causa pronunciaverit. 

8 11. Instructo autem in hunc modum iudicio, si secunda Sententia 
alteri conformis fuerit, hoc est, si in secunda, aeque ac in prima, nullum, 
ac irritum matrimonium iudicatum fuerit, et ab ea Pars, vel Defensor pro 
sua conscientia non crediderit appellandum, vel appellationem interpositam 
prosequendam minime censuerit: in potestate, et arbitrio Coniugum sit 
novas nuptias contrahere; dummodo alicui eorum, ob aliquod impedimen- 
tum, vel legitimam causam id vetitum non sit. Potestas tamen post alteram 
Sententiam conformem, ut supra, Coniugibus facta intelligatur, et locum 
habeat, salvo semper, et firmo remanente iure, seu privilegio causarum ma- 
trimonialium, quae ob cuiuscumque temporis lapsum nunquam transeunt in 
rem iudicatam; sed si nova res, quae non deducta, vel ignorata fuerit, dete- 
gatur, resumi possunt, et rursus in iudicialem controversiam revocari. Quod 
si a secunda Sententia super nullitate, vel altera Pars appellaverit, vel huius- 
modi sit, ut ei, salva conscientia, Defensor Matrimonii acquiescendum non 
putet, vel quia sibi videtur manifeste iniusta, vel invalida, vel quia fuerit 
lata in tertia instantia, et sit revocatoria alterius praecedentis super validitate 
in secunda instantia emanatae, volumus, ut, firma remanente utrique Coniugi 
prohibitione ad alias transeundi nuptias, quas si contrahere ausi fuerint, 
poenis, ut praefertur, a Nobis constitutis subesse decernimus, causa in tertia, 
vel quarta instantia cognoscatur, servatis diligenter omnibus, quae a Nobis 
in prima, et secunda instantia demandata fuerunt, nempe, in quolibet iudi- 
ciali actu, citato, et audito Defensore matrimonii, qui a Iudice tertiae instan- 
tiae deputatus fuerit. 

S8 12. Defensor autem Matrimonii, quem ad munus suum gratis obeun- 
dum pro amore Dei, et proximi utilitate, et Ecclesiae reverentia, in Domino 
exhortamur, si operam suam sine mercede, aut salario, aliqua ex causa exhi- 
bere recusaverit, ab ipsius Causae ludice ei constituatur, et ab ea Parte, 
quae pro validitate Matrimonii agit, si ipsi facultas sit, solvatur; sin minus, 
a Iudice primae, vel secundae, vel tertiae instantiae respective subministra- 
bitur, qui pecunias ex mulctis suorum Tribunalium redactas, vel redigendas, 
et in opera pia erogandas, in huiusmodi sumptus insumere poterunt. Cum 
vero Iudices causae erunt Iudices Commissarii, qui neque forum habent, et 
consequenter neque pecuniam ex mulctis collectam, volumus, ac mandamus, 
ut Defensori Matrimonii satisfiat ex pecunia mulctarum illius Episcopi, in 
cuius Dioecesi Iudex Commissarius, iuxta Sedis Apostolicae mandatum, iudi- 
cium exercebit. 

8 13. Hactenus quidem quoad Causas Matrimoniales, quae extra Roma- 
nam Curiam pertractantur. Quoad . Causas vero, quae Romae disceptandae 
sunt, cum earum cognitio in prima instantia ad S. R. E. Cardinalem in 
praefata. Urbe, eiusque Suburbiis, et Districtu Vicarium nostrum in Spiri- 
tualibus pro tempore spectet; mandamus, ac iubemus, ut omnia, et singula, 
quae in aliis causis extra Romanam Curiam pertractandis praescripta fue. 
runt, nempe ut iudicium peragatur, citato, et audito Defensore Matrimonit 
ab eodeni Cardinali Vicario deputato, aliaque, ut supra, omnino serventur. 

Tum etiam in aliis causis, quae in prima instantia, ex consensu Partium, 
vel in secunda, per appellationem ad Sedem Apostolicam, omisso medio, 
interpositam, vel in tertia, Romam deferuntur; quae omnes iudicari volumus, 
vel in Congregatione S. R. E. Cardinalium super interpretatione, et execu- 
tione Concilii Tridentini, vel in causarum Palatii nostri Auditorio, dummodo 
Nobis, et Romano Pontifici pro tempore iustis ex causis non videatur par- 
ticularis Congregatio S. R. E. Cardinalium, vel Romanae Curiae Praelato- 
rum deputanda. Cum autem causa super matrimonii nullitate agitabitur in 
dicta Congregatione S. R. E. Cardinalium Concilii Tridentini Interpretum, 
Defensor Matrimonii a Cardinali Praefecto eiusdem Congregationis, si vero 
in Palatii nostri Auditorio, ab Auditore Decano Praefati Tribunalis, si demum 
in Congregatione particulari, a Persona eiusdem Congregationis digniore 
deputetur. 

8 14. Unica quidem resolutio pro nullitate Matrimonii emanata, si causa 
in Congregatione Cardinalium Concilii Tridentini Interpretum, vel in Con- 
gregatione particulari deputata cognoscatur, et similiter in Palatii nostri 
Auditorio, unica Sententia super eadem nullitate pronunciata minime suffi- 
ciat ad tribuendam liberam Coniugibus facultatem novas nuptias contra- 
hendi. Sed, si causa in praefata Congregatione Cardinalium Tridentini Con- 
cilii Interpretum introducta fuerit, rursus in eadem, ad Defensoris Matri- 
monii instantiam, reproponatur; si vero Congregationi particulari commissa 
fuerit, ad petitionem eiusdem Defensoris, altera etiam particularis Congre- 
gatio deputabitur; si vero in Palatii nostri Auditorio iudicata sit, a praefato 
Defensore appellatione interposita, ab aliis Auditoribus iuxta ordinem in 
gyrum, seu turnum definiatur. Si autem causa universo Tribunali commissa 
fuerit, ab omnibus Auditoribus rursus examinabitar: nolentes omnino, ut 
ullo in casu Matrimonii vinculum dissolutum censeatur, nisi duo iudicata, 
vel resolutiones, aut Sententiae penitus similes, et conformes, a quibus 
neque Pars, neque Defensor Matrimonii crediderit appellandum, emanave- 
rint. Quod si secus factum fuerit, et novum initum Matrimonium, nostrae 
voluntatis huiusmodi transgressores poenis a Nobis, ut supra, statutis sub- 
mittantur. 

8 15. Et quoniam saepe apud Sedem Apostolicam preces porrigi solent 
pro dispensatione Matrimonii rati, et non consummati, quae ut plurimum 
pro voto consultivo ad Congregationem S. R. E. Cardinalium Concilii Inter- 
pretum, vel nonnunquam ad aliquam Congregationem particularem deputa- 
tam, a Romanis Pontificibus pro tempore remitti solent; ut huiusmodi instan- 
tiae ordine, ac rite procedant, volumus, ac mandamus, ut supplex libellus 
Nobis, vel Romano Pontifici pro tempore exhibeatur, in quo plena, et accu- 
rata totius facti species contineatur, causaeque omnes in eo exprirmantur, 
quae ad obtinendam petitam dispensationem conducere posse a supplicante 
censentur, ut Romanus Pontifex, eo lecto, et mature considerato, secum 
deliberare possit, an petitionem reiiciat, vel eius examen alicui ex dictis Con- 
gregationibus committat; a qua posteaquam suum votum consultivum edi- 
tum fuerit, a Secretario eiusdem Congregationis totius negotii series exacte 
Romano Pontifici pro tempore referatur, qui pro sua prudentia iudicabit, 

an Congregationis Resolutio sit approbanda, vel potius totius causae examen 
alteri Congregationi, vel Tribunali, prout eidem Pontifici videbitur, rursus 
committendum. 


[Bened. XIV Bull. tom. 1, p. 81-86]. 


319. 
Benedictus XIV, ep. encycl. Satis Vobis, 17 nov. 1741.! 


. . Satis Vobis compertum esse non dubitamus, Vezerabiles Fratres, eam 
semper fuisse piae Matris Ecclesiae vigilem curam, ut Sacramentum  Matri- 
monii, Magzum ab Apostolo nuncupatum, publice, et palam a Fidelibus cele- 
bretur. Quod quidem, ut diligentius, quam antea factum fuerat, imposterum ab 
omnibus observaretur, Sancta Tridentina Synodus,? Lateranensis Concilii sub 
Innocentio III celebrati vestigiis inhaerendo,? praecepit, ut imposterum, ante- 
quam Matrimonium contrahatur, ter a proprio Contrahentium Parocho tri- 
bus continuis diebus festivis in Ecclesia inter Missarum solemnia publice 
denuntietur; deindeque, nullo legitimo concurrente impedimento, ad illius 
celebrationem in facie Ecclesiae, coram Parocho, vel alio Sacerdote, de ipsius 
Parochi, seu Ordinarii licentia, et duobus, vel tribus Testibus praesentibus, 
rite procedatur. Voluit etiam eadem Sancta Synodus, apud Parochum dili- 
genter Librum custodiri, in quo Coniugum, et Testium nomina, diesque, et 
locus Matrimonii describantur. 

8 1. Providae tamen huiusmodi leges, tanta auctoritate saluberrime insti- 
tutae, prava horum temporum conditione sensim prolabi visae sunt, et ener- 
ves propemodum reddi, ob Matrimonia usu nimis recepta, quae occulte 
adeo celebrantur, ut illorum notitia, quantum fieri potest, obliteretur, et in 
tenebris ignorantiae perpetuo iaceat consepulta. In. more etenim positum 
est, illa celebrari nullis praeviis factis Denunciationibus, coram solo Parocho, 
vel alio Sacerdote de eius licentia, adhibita praesentia tantum duorum Te- 
stium apposite a Contrahentibus advocatorum, quorum fides nemini illorum 
est suspecta; remque peragi saepe extra Ecclesiam, quandoque etiam intra 
illam, ianuis tamen occlusis, vel eo temporis momento, quo semota alterius 
cuiusvis praesentia, scientia initi Matrimonii, praeter Parochi, Contrahentium, 
Testiumque personas, alios penitus etiugiat. 

8 2. Quantum a Sacramenti dignitate, et ab Ecclesiasticarum legum 
praescripto occulta haec Matrimonia, Corscientiae vulgo nuncupata, ut plu- 
rimum abhorreant, satis superque coniicere quis poterit, qui mentis aciem 
ad exitiosos illorum effectus convertat. Hinc enim gravia ortum habent pec- 
cata, praesertim vero eorum, qui Divini ludicii interminatione posthabita, 
priore Uxore, cum qua clam contraxerunt, relicta, cum alia spe futuri Matri- 

monii decepta, et in turpem secum vivendi licentiam abducta, palam con- 
trahere promittunt. Quorumdam vero mentem ita pravae cupiditates excoe- 
cant, ut novum contrahere secretum Matrimonium audeant, post alterum 
secreto itidem contractum, et nondum prioris Coniugis morte solutum, sese- 
que magno scelere polygamos reddant. Alii etiam eo impudentiae devenere, 
ut in huius magni Sacramenti contemptum, post primas secreto initas, et 
alteras aut publice, aut privatim nuptias contrahendo, sese audacius polyga- 
mia pariter innodare non perhorrescant. Age vero quam gravia, quam nullo 
pacto ferenda ex his Matrimoniis mala oriantur. Si enim ad quamcumque 
Matrimonii suspicionem submovendam, Virum seorsim a Muliere vivere con- 
tingat, sublata est illico individua vitae consuetudo, et contemptum est ver- 
bum' Domini: AdAaerebit homo Uxori suae, et erunt duo in carne una. Sin 
haec vitae consuetudo servetur, nemo est, qui illam criminis non arguat, et 
utpote detestabilem, in scandali materiam non traducat. Neque illata per 
scandala dispendia rependit subsecuta celebratio occulti Matrimonii, quod 
in tenebris delitescit, et ab omnibus ignoratur. 

8 3. Leviora quoque damna non sunt, quae susceptae Proli irrogantur. 
Saepe enim contingit, illam a Parentibus, et a Matre praesertim amotam, 
nec pie, nec liberaliter institui; sed incertis fortunae casibus obiectam relin- 
qui, nisi etiam Parentes ipsi, contra naturae leges, ausu nefario illius vitae 
insidientur. Ubi vero tam immane facinus Parentes deterreat, illosque ad 
sobolem alendam, instituendamque humanitas ipsa compellat; alia imminet 
Liberis susceptis ex occulto Matrimonio lugenda Avitarum facultatum, et 
Bonorum iactura, pro quorum possessione assequenda quamvis clament iura 
sanguinis, illis tamen careant necesse est, propter occulta Parentum  Matri- 
monia, et ademptam legitimitatis, et Filiationis probationem. 

8 4. Huic etiam malorum origini sunt referenda ipsa quoque secreta 
Matrimonia contracta a Filiisfamilias contra Patris iuste dissentientis volun- 
tatem; ex quibus quam gravia incommoda exoriri soleant, neminem latet. 
Quid plura? Adeo invaluit malitia, ut quandoque in Minoribus Ordinibus 
constituti Pensiones, et Beneficia, ad Divinum Cultum, et Ecclesiastica munia 
instituta, etiam post initum clam Matrimonium retinuerint, sibique de mam- 
mona iniquitatis loculos miserrime comparaverint. 

S 5. Deflenda haec igitur potius uberibus lacrymis, quam latiore calamo 
explicanda malorum congeries, cum ex hac Apostolicae Sedis specula omnes 
sibi vindicet nostrae vigilantiae curas, temperare non possumus, quin Vos 
ipsos, Venerabiles Fratres, in partem nostrae sollicitudinis evocantes, vestram 
pietatem, et zelum excitemus ad custodiendas vigilias noctis super Grege 
Vobis credito, quem luctuosa horum temporum conditio in discrimen addu- 
cit. Primum itaque periculi non infrequens occasio Vos reddat difficiliores 
ad remittendum Publicationes, a quibus contracturi Matrimonium saepe per 
malitiosam suggestionem petunt dispensari. Quam caute, solerterque opor- 
teat ea in re Episcopos versari, non obscura Vobis a Concilio Tridentino 
exhibentur argumenta. Si enim (ait eadem Sancta Synodus) probabilis fuerit 
suspicio, Matrimonium malitiose impediri posse, si praecesserint Denuncia- 
tiones: tunc vel una tantum Denunciatio fiat, vel saltem Parocho, et duobus 

Testibus praesentibus, Matrimonium celebretur, et deinde ante illius consum- 
mationem Denunciationes in Ecclesia fiant, ut si aliqua subsunt impedimenta, 
facilius detegantur. Praeterea licet Episcopo relictum sit omnimode super 
Denunciationibus dispensare, haec tamen facilitas, non a sola Dispensantis 
voluntate pendet, sed a Tridentino coercetur arctis prudentiae, discretique 
arbitrii legibus; quod idem est, ac legitimam causam dispensationis requirere. 

8 6. Parem quoque, imo fortasse maiorem vigilantiam necesse est a 
Vobis adhiberi, ne, post remissas Denunciationes, celebretur Matrimonium 
coram Parocho, vel alio Sacerdote ab ipso Parocho, vel a Vobis deputato, 
praesentibus duobus, vel tribus Testibus confidentibus, ne ulla celebrationis 
notitia, vel rumor oriantur. Id enim, ut ad praescriptum Sacrorum Canonum 
licite fieri possit, non satis est obvia quaevis, et vulgaris causa, sed gravis, 
urgens, et urgentissima requiritur. A Sacro Nostrae Poenitentiariae Tribu- 
nali, eo potissimum casu fit potestas ita celebrandi Matrimonium, quo Vir, 
et Foemina in figura Matrimonii publice degentes, et de quibus nulla viget 
criminis suspicio, in occulto tamen Concubinatu perseverent. Facile enim 
quisque coniiciet, quam absonum esset, eos, a statu damnationis per gra- 
tiam Sacramenti revocandos, ad publice contrahendum Matrimonium prae- 
viis Denunciationibus compelli. Hanc vero praxim Vobis duximus propo 
nendam, non quia Dispensatio praemisso casui solum congruat, cum alii 
similes, et fortasse urgentiores esse possint, in quibus dispensari expediat; 
sed quia Vestri Pastoralis Officii partes versari debent in sedulo investi- 
ganda legitima, et urgenti causa Dispensationis, ne Matrimonia occulte cele- 
brata luctuosos habeant exitus, quos intimo cordis moerore recensuimus. 

8 7. Hunc porro in scopum Vos hortamur, et impense admonemus, ut 
Personarum Matrimonium secreto contrahere petentium diligens fiat a Vobis 
inquisitio: an scilicet eius qualitatis, gradus, et conditionis sint, quae id 
probe exposcant; an sint sui, vel alieni iuris; an Filiifamilias, quorum nu- 
ptiae Patri iuste dissentienti sint invisae: ab Episcopali etenim, quod geritis, 
munere nimium esset alienum, facilem praeberi Filio inobedientiae occasio- 
nem; an res sit de Personis Ecclesiasticis, licet in Minoribus Ordinibus consti- 
tutis, Pensiones, et Beneficia Ecclesiastica obtinentibus, ut detestabilis illorum 
retentio in statu Uxorato congruis remediis postea compescatur. Potissimum 
vero curet Vestra sollicitudo, antequam secreti Matrimonii licentia conce- 
datur, quod Contrahentes clara, et indubia, et a quavis fraude immunia 
exhibeant documenta status liberi, ad avertendum ab iis, qui improbi sint 
ingenii, polygamiae periculum. 

8 8. Quod attinet ad Ministrum secreti Matrimonii, volumus ad id 
munus deputari Parochum alterius ex Contrahentibus, quem notitia Perso- 
narum, experientia, et diuturnus rerum usus, quovis Sacerdote extraneo peri- 
tiorem effecisse praesumuntur. Si quae tamen Vobis occurrant circumstantiae, 
quae alium Sacerdotem loco Parochi exposcere videantur: gravi impellente 
causa, is Sacerdos a Vobis eligatur, qui probitate, et doctrina, et obeundi 
muneris peritia commendetur. 

8 9. Uni tamen, aut alteri Sacramenti Ministro a Vobis deputando 
districte praecipiatur, ne Matrimonio intersit, nisi prius paterna charitate 

Coniuges in Domino monuerit, Sobolem procreandam regenerari quampri- 
mum oportere sacro Baptismatis lavacro; ac Christo Iudici districtam reddi- 
turos esse rationem, nisi Filios ut legitimos agnoverint, eosque pietate, 
bonisque moribus imbuerint, et frui patientur Bonis temporalibus, a Maio- 
ribus in supremis tabulis relictis, vel provida legum auctoritate delatis. 

8 10. Celebrato autem Matrimonio, indilate a Parocho, vel alio Sacer- 
dote, coram quo initum est, exhibeatur Episcopo illius scriptum documen- 
tum, cum nota loci, et temporis, Testiumque, qui celebrationi interfuerunt. 
Vestrum erit postea diligenter incumbere, quod ad perennem gestae rei me- 
moriam, praefatum documentum fideliter transcribatur in Libro prorsus 
distincto ab altero, in quo Matrimonia publice contracta de more adnotan- 
tur. Huiusmodi Liber pro Matrimoniis secretis apposite compactus, clausus, 
et Sigillis obsignatus, in vestra Episcopali Cancellaria caute erit custodien- 
dus. Et eo tantum casu resignari, et aperiri vestra accedente licentia patie- 
mini, quo alia id genus Matrimonia describi oporteat, vel id sibi vindicet 
iustitiae administrandae necessitas, vel demum aliquod documentum ab eo 
exposcant verum interesse habentes, quibus probationum aliunde petenda- 
rum non suppetit copia: sedulo tamen animadvertentes, quod, re absoluta, 
denuo claudatur, et Sigillis, ut antea, obsignetur. Fides, seu Attestationes 
clam celebrati Matrimonii, a Parocho, vel Sacerdote, qui vices Parochi ges- 
sit, exarandae, Vobisque exhibendae, transcribantur in dicto Libro, prout 
iacent, de verbo ad verbum, a Persona a Vobis deputanda, quae apud omnes 
integritatis, probatique nominis luculentum habeat testimonium. Fides vero, 
et Attestationes ipsae in secretiori loco, sartae, tectaeque a Vobis serventur. 

8 11. Quod si ex occulto huiusmodi Matrimonio Prolem nasci contin- 
gat, eadem mundetur salutari Aqua Baptismi in Ecclesia, in qua aliis Infan- 
tibus hoc Sacramentum indistincte confertur. Et quia ad operiendum clam 
initum Matrimonium, facile est in Libro Baptizatorum nullam fieri mentionem 
Parentum, et eorum Nomina consulto reticeri: Volumus, ac expresse man- 
damus, quod a Patre Baptizati, eoque defuncto, ab illius Matre, suscepta 
Proles vobis denuncietur; dictaque Denunciatio fiat, vel immediate per Pa- 
rentes ipsos, vel per literas eorum charactere exaratas, vel per fide dignam 
Personam ab ipsis Parentibus designatam, ut certo, et clare Vobis constet, 
quod Proles tali loco, et tempore, vel reticitis, vel falso expressis nominibus 
Parentum, baptizata, est legitima, licet occulti Matrimonii foedere procreata. 
Quae sane omnia cum Vobis innotuerint, ne illorum excidat memoria, in 
Libro fideliter describentur ab eo, cui facta a Vobis est potestas adnotandi 
Matrimonia occulte celebrata. Liber, in quem Baptizatorum, ac utriusque 
Parentis nomina referentur, quamvis distingui debeat ab altero Matrimonio- 
rum, eadem tamen diligentia, iisdemque cautelis in Cancelleria Episcopali 
clausus, et sigillis obsignatus, erit custodiendus, prout Librum Matrimonial 
rum caute custodiri supra mandavimus. 

S 12. Quia vero nonnulli deesse non possunt, qui propriae conscientiae 
vocibus obsurdescant, et nostris hisce mandatis parere negligant; debita poe- 
narum districtione pro modo culpae a Vobis puniantur. Quinimmo cum satis 
Nobis experientia compertum sit, in huiusmodi negotiis homines, in terram 

oculos declinantes, ob humanos respectus tardiores effici, et a recte agendi 
semita revocari: Mandamus idcirco, Matrimonia occulta a Vobis evulgari, 
et nota fieri, si certo Vobis constiterit, ex aliquo Matrimonio occulto procrea- 
tam fuisse Sobolem, et baptizatam suppressis Parentum nominibus, nulla 
praestita Vobis notitia, ut par erat, ab illius Parentibus, intra triginta dies a 
Nativitate numerandos. » 

S 13. Ne autem Contumaces, et Inobedientes, violatae fidei, proditique 
Secreti Pastores suos insimulent; sedulo a Vobis curandum est, ut a Parocho, 
vel alio Sacerdote pro secreta celebratione Matrimonii a Vobis deputando, 
Coniuges clare, et aperte moneantur, ea lege, et pacto illis permitti Secreti 
Matrimonii celebrationem, ut Soboles inde procreanda non solum regene- 
retur Sacro Baptismate, sed post Baptisma denuntietur Episcopo cum nota 
loci, et temporis administrati Sacramenti, ac sincera indicatione Parentum, a 
quibus ortum habuit, quemadmodum supra praemissum est; alioquin Matri- 
monium, licet contractum data per Episcopum Secreti fide, in lucem profe- 
retur, in gratiam Filiorum, et ad propulsandam ab illis gravem, nulloque 
pacto ferendam iacturam. 

8 14. Volumus denique, ac mandamus, Fides, seu Attestationes Matri- 
monii clam initi, et Sobolis ex eo procreatae, excerptas ex dictis Libris, 
modo, quo dictum est, apud Vos caute custodiendis, tantam promereri fidem, 
quantam sibi alii Libri Parochiales Baptismatis, et Matrimonii vindicare con- 
sueverunt. 

8 15. Haec a Vobis, Venerabiles Fratres, in hac temporum calamitate 
Observari enixe praecipimus, ad communem Animarum salutem, et ad praesi- 
dium Ecclesiasticae disciplinae, propter invalescentem hominum malitiam 
nova semper detrimenta vel patientis, vel reformidantis. Caeterum nostris 
hisce literis sublata nolumus ea validiora remedia, quae huic malo in diem 
ingruenti consona dignoscet prudentia vestra, ad Pastorale officium cumu- 
late obeundum. Vobis interea paternae charitatis, et benevolentiae testem, 
Apostolicam Benedictionem impertimur. 

[Bened. XIV Bull, tom. 1, p. 89-93]. 


320. 
Benedictus XIV, const. Ad Sepulcra, 23 nov. 1741. 


Ad Sepulcra Apostolorum, quorum consecrata Sanguine Roma, quae 
fuerat Magistra erroris, facta est discipula veritatis; ad Sacros Beati Petri 
cineres, super cuius fidei firmitate extructa totius sacri aedificii Coelo inse- 
renda consurgit sublimitas, Romana Mater Ecclesia in suis triumphat Filiis, 
qui, calcatis Mundi blanditiis, et infernalis hostis superatis insidiis, ad prae- 
mia pervenerunt aeterna, et quos inter Sanctos Dei Servos, et coelestis bea- 
titudinis consortes, congruo devotionis cultu venerandos, Romani Pontificis 
a Christo Domino accepta, et per Petrum ad Successores suos derivata 
decernit auctoritas. Quae igitur a Romanis Pontificibus Praedecessoribus 
nostris prudenti consilio, et provida ratione instituta sunt, et longo deinde 

usu recepta, pie sancteque servata, Nos, quorum humilitatem ineffabilis Dei 
benignitas ad Cathedram Petri evehere dignata est, decet diligenter servare, 
et studiose custodire, et si quid vel temporum, vel rerum varietate immuta- 
tum est, in integrum restituere, et ad pristinam rationem, ac formam revo- 
care, atque alia disponere, prout in Domino videtur expedire. 

8 I. Sane quidem omnes, et singulas Beatorum Canonizationes in Urbe 
nostra peragendas in Basilica B. Petri Apostolorum Principis semper pera- 
ctas fuisse, antiqua ac fide digna testantur monumenta. Cum autem fel. 
record. Benedictus Papa XIII Praedecessor noster, a quo ad. Cardinalatus 
honorem assumpti fuimus, in eadem Vaticana Basilica Beatos Turribium ex 
Majorga, lacobum a Marchia, Agnetem a Monte Politiano, Peregrinum Latio- 
sum, lohannem a Cruce, Franciscum Solanum, Aloysium Gonzagam, Stani- 
slaum Kostkam, et biennio post Beatam Margaritam a Cortona, Sanctorum 
cultu honorandos solemniter de more constituisset; ac deinde Beatum Iohan- 
nem Nepomucenum in Sanctorum numerum similiter referre vellet; ei per- 
suasum est, ut id in Basilica nostra Lateranensi solemni ritu perageret. Nos, 
qui per id temporis Ecclesiae Anconitanae ex concessione, et dispensatione 
Apostolica praeeramus, eumdem Benedictum Praedecessorem per nostras 
literas certiorem facere non praetermisimus, Beatorum Canonizationes, quo- 
ties in Urbe faciendae erant, nonnisi in Vaticana Basilica ab antiquo tem- 
pore celebrari consuevisse; et ad huiusmodi officium praestandum eo magis 
Nos teneri credidimus, quia per plures annos, dum in minoribus eramus, 
unus ex insignis eiusdem Basilicae Capituli Canonicis extitimus, et per plures 
etiam annos munere Promotoris Fidei functi fuimus. Tum autem Roma 
benigne Nobis responsum est, quod in Basilica Lateranensi solemnis appara- 
tus pro Canonizatione ibidem habenda iam nimium processerat, nostraeque 
literae serius, quam oportebat, ad Urbem pervenerant. 

8 2. Postnodum a piae mem. Clemente Papa XII similiter Praedeces- 
sore nostro ab Ecclesiae Anconitanae, ad Ecclesiae Bononiensis regimen 
Apostolica eius auctoritate translatis Nobis significatum est, praedictum Cle- 
mentem Praedecessorem BB. Vincentii de Paulis, lohannis Francisci Regis, 
Catherinae Fieschi Adorni, et Iulianae Falconeriae Canonizationem prope- 
diem in Ecclesia Lateranensi solemniter celebraturum. Sed quoniam per id 
tempus iam primus Tomus Operis Nostri de Servorum Dei Beatificatione, 
et Beatorum Canonizatione in publicum editus fuerat, in quo nullam, ante 
praefati Benedicti Praedecessoris tempora, Beatorum Canonizationem in Urbe 
solemniter, nisi in dicta Basilica, celebratam fuisse satis superque demonstra- 
tum fuerat, ulterius animi nostri sensus aperire superfluum duximus. 

8 3. Praeterea, cum ante fel. rec. Alexandri Papae VII pariter Praede- 
cessoris nostri tempora, nulla statuta esset solemnitas in Beatificatione Vene- 
rabilium Servorum, et Ancillarum Dei observanda, idemque ritum, et solem- 
nitatem adhibendam in sacra functione huiusmodi, eamque debita cum pompa 
in Vaticana Basilica explendam decreverit, ita semper posterioribus temporibus 
servatum est, ut omnes Beatificationes, in eadem Vaticana Basilica celebraren- 


! Cf. Lambertini, De Servor. Dei Beatificatione, etc., 1l. I, c. XXIV. 


Romani Pontifices : 707 


tur, usque ad praefati Benedicti XIII tempora, quo Romanam Ecclesiam 
gubernante, quamvis in Vaticana Basilica Beatificatio Ancillae Dei Beatae 
Hiacynthae Mariscottae, et Servi Dei B. Ioannis de Prado facta sit; nihilo- 
minus Beatificatio Servi Dei B. Fidelis a Sigmaringa, paulo post Canoniza- 
tionem B. lohannis Nepomuceni, in Basilica Lateranensi celebrata fuit. Post 
hanc vero Beatificationem in eiusdem Benedicti Pontificatu, in Basilica Vati- 
cana solemni ritu relati fuerunt in Beatorum numerum Servus Dei postea 
Beatus, et nunc Sanctus Vincentius de Paulis, et Servus Dei Beatus Petrus 
Forerius; in Pontificatu autem Clementis XII, paulo post supradictas Cano- 
nizationes in Basilica Lateranensi uno eodemque die unica solemnitate pera- 
ctas, in eadem Basilica solemniter adscriptus est inter Beatos Servus Dei 
nunc Beatus loseph a Leonissa. Cum autem a Nobis, ob ineffabilem Dei 
benignitatem Pontificatus honorem, ac onus gerentibus, decretum fuisset, 
ut inter Beatos Servus Dei Alexander de Saulis adscriberetur, solemnis eius- 
dem Beatificationis functio in Basilica Vaticana celebrata est. 

8 4. Matura igitur consideratione perpendentes, quod a Romanis Ponti- 
ficibus Praedecessoribus nostris omnes Venerabilium Servorum, et Ancillarum 
Dei Sanctificationes in Urbe nostra solemniter peragendae, laudabili instituto, 
optimisque ex causis ab antiquissimo tempore in Vaticana Basilica, et quod 
ab Alexandri Papae VII Praedecessoris nostri, et successivis deinde tempori- 
bus, Beatificationes quoque in eadem Vaticana Basilica, exceptis nonnullis 
supramemoratis Canonizationibus, et Beatificationibus ab iisdem Praedeces- 
soribus nostris Benedicto, et Clemente in Basilica Lateranensi peractis, sem- 
per celebratae fuerunt: Ne igitur commendabili, et antiquae consuetudini, 
praedictae Vaticanae Basilicae praerogativae huiusmodi, ex B. lohannis Nepo- 
muceni Canonizatione, ac Venerabilis Servi Dei Fidelis a Sigmaringa Beati- 
ficatione a Benedicto, necnon ex Beatorum Vincentii de Paulis, et Iohannis 
Francisci Regis, ac Beatarum Catharinae Fieschi Adorni, et Iulianae Falco- 
neriae, respective Canonizatione, et Venerabilis Servi Dei Iosephi a Leonissa 
Beatificatione, a Clemente, Praedecessoribus praedictis, in Ecclesia Latera- 
nensi celebratis, praeiudicium aliquod afferatur: hac nostra perpetuo valitura 
constitutione veterem consuetudinem, ac venerandum Praedecessorum nostro- 
rum institutum, decretumque Alexandri Praedecessoris praedicti, ac integrum 
eius tenorem Apostolica auctoritate approbantes, confirmantes, et innovantes, 
ac illis quodcumque Apostolicae firmitatis robur adiicientes, motu proprio, 
et ex cería scientia, ac Apostolicae potestatis plenitudine, decernimus, praeci- 
pimus, et constituimus, ut in posterum, et perpetuis inde futuris temporibus, 
omnes, et singulae Venerabilium Servorum, et Ancillarum Dei Beatificatio- 
nes, ac BB. Canonizationes in Urbe nostra praedicta pro tempore celebran- 
dae, non in aliis, quam in Basilica Principis Apostolorum de Urbe praedicta, 
privative quoad reliquas Basilicas, Ecclesiasve eiusdem Urbis, celebrari omnino 
debeant; utque Canonizationes, et Beatificationes in eadem Ecclesia Latera- 
nensi a Benedicto, et Clemente Praedecessoribus praedictis, ut praefertur, 
peractae, nullo unquam tempore, perinde ac si in ea celebratae non fuissent, 
praeiudicium aliquod antiquo instituto, et Vaticanae Basilicae praerogativae 

$ 5. Insuper quoniam ab eodem Alexandro Praedecessore nostro, usque 
ab anno 1659 alterum emanavit decretum super contributione, tam in Bea- 
tificationibus, quam in Canonizationibus, favore Sacrarii eiusdem Basilicae 
facienda, quod a Nobis in praedicto Tomo primo Operis Nostri de Beato- 
rum Canonizatione relatum est,! motu, scientia, et potestate simili illud appro- 
bamus, et confirmamus, et quatenus opus sit, quae ab ipso Alexandro Prae- 
decessore decreta sunt, rursus decernimus, et constituimus, et in futurum 
ab omnibus inviolabiliter observari volumus, et mandamus. 

[Bened. XIV Bull. tom. 1, p. 93-95]. 


321. 


Benedictus XIV, ep. encycl. /mmensa, 20 dec. 1741.? 


Immensa Pastorum Principis lesu Christi, qui, ut homines vitam abun- 
dantius haberent, venit, et se ipsum tradidit redemptionem pro multis, caritas 
urget Nos, ut, quemadmodum ipsius vices plane immerentes gerimus in 
terris, ita maiorem caritatem non habeamus, quam ut animam nostram non 
solum pro Christifidelibus, sed pro omnibus etiam omnino hominibus po- 
nere satagamus. Etsi autem, pro suprema Catholicae Ecclesiae procuratione 
infirmitati nostrae iniuncta, Apostolicam hanc Sanctam Sedem, ad quam 
undique gentium in dies concurritur, ut opportunum, ac salutare emergen- 
tibus in Christiana Republica, sive negotiis, sive detrimentis remedium affe- 
ratur, hic Romae, more institutoque Maiorum, tenere, ac regere cogimur; 
nec longinquas dissitasque regiones, ut qualemcumque inibi Apostolici mini- 
sterii nostri pro lucrandis animabus pretioso Iesu Christi sanguine redemptis 
operam impendamus, ac vitam ipsam, quemadmodum cupimus, profunda- 
mus, adire non possumus: tamen sicut nolumus omnes Apostolicae provi- 
dentiae, auctoritatis, benignitatisque partes ab omni natione, quae sub Coelo 
est, desiderari; ita Vos, Venerabiles Fratres, quos ad excolendam Vineam 
Dei Sabaoth Cooperatores eadem Apostolica Sedes sibi adscivit, in Ponti- 
ficiae sollicitudinis vigilantiaeque nostrae partem libenter advocamus; ut et 
imposito Vobis muneri magis magisque satisfacere, et coronam legitime cer- 
tantibus in Coelo repositam facilius consequi valeatis. 

8 1. Porro Fraternitatibus Vestris compertum est, quae et quanta Romani 
Pontifices Praedecessores nostri, et Catholici Principes de Christiana Reli- 
gione benemerentissimi, laborum incommoda, ac pecuniarum dispendia alacri 
constantique animo passi fuerint, ut hominibus, qui ambulabant in tene- 
bris, et in umbra mortis sedebant, per Sacros Operarios, tum sacris praedi- 
cationibus bonisque exemplis, tum donis, tum opibus, tum subsidiis, tum 


! Cf. Lambertini, De Servor. Dei Beatificatione, etc., l. I, c. XLVI. 

? Venerabilibus Fratribus, Antistitibus Brasiliae, aliarumque Ditionum Caris- 
simo in Christo Filio Nostro Iohanni Portugalliae, et Algarbiorum Regi, in Indiis 
Occidentalibus, et America subiectarum. 

auxiliis, lumen Orthodoxae Fidei illucesceret, et ad agnitionem veritatis veni- 
reni: et quibus etiam nunc muneribus, quibus beneficiis, quibus privilegiis, 
quibus praerogativis, quemadmodum semper factum est, Infideles cumulen- 
tur, ut iis illecti; Catholicam Religionem amplectantur, in eaque manentes, 
per bona Christianae pietatis opera aeternam salutem adipiscantur. 

; S 2. Eapropter non sine gravissimo paterni animi nostri moerore acce- 
pimus, post tot inita ab iisdem Praedecessoribus nostris Romanis Pontificibus 
Apostolicae providentiae consilia, post editas Constitutiones, opem, subsi- 
dium, ac praesidium Infidelibus omni meliori modo praestandum esse, non 
iniurias, non flagella, non vincula, non servitutem, non necem inferendam 
esse, sub gravissimis poenis, et Ecclesiasticis censuris, praescribentes; adhuc 
reperiri, praesertim in istis Brasiliae regionibus, homines Orthodoxae Fidei 
cultores, qui veluti caritatis in cordibus nostris per Spiritum Sanctum dif- 
fusae sensuum penitus obliti, miseros Indos non solum Fidei luce carentes, 
verum etiam sacro regenerationis lavacro ablutos, in montanis asperrimisque 
earumdem Brasiliae, tam occidentalium, quam meridionalium, aliarumque 
regionum desertis inhabitantes, aut in servitutem redigere, aut veluti man- 
cipia aliis vendere, aut eos bonis privare, eaque inhumanitate cum iisdem 
agere praesumant, ut ab amplectenda Christi Fide potissimum avertantur, 
et ad odio habendam maximopere obfirmentur. 

8 3. Hisce malis, quantum cum Domino possumus, occurrere satagentes, 
primum quidem eximiam pietatem, et in Catholica Religione propaganda 
incredibilem Carissimi in Christo Filii Nostri Iohannis Portugalliae, et Algar- 
biorum Regis illustris zelum excitandum curavimus; qui pro filiali sua erga 
Nos atque hanc Sanctam Sedem observantia, statim se omnibus et singulis 
suarum Ditionum Officialibus, et Ministris in mandatis daturum pollicitus 
est, ut quemcumque suorum Subditorum aliter, quam Christianae caritatis 
mansuetudo exigit, erga Indos huiusmodi sese gerere comperissent, gravis- 
simis iuxta Regia edicta poenis afficerent. 

8 4. Deinde Fraternitates Vestras rogamus atque in Domino hortamur, 
ut nedum debitam ministerii vestri vigilantiam, sollicitudinem, operamque 
vestram hac in re, cum nominis dignitatisque vestrae detrimento, deesse non 
patiamini; quin immo, studia vestra Regiorum Ministrorum officiis coniun- 
gentes, unicuique probetis, Sacerdotes animarum pastores quanto, prae Laicis 
Ministris, ad Indis huiusmodi opem ferendam, eosque ad Catholicam Fidem 
adducendos, ardentiori Sacerdotalis caritatis aestu ferveant. 

8 5. Praeterea Nos, auctoritate Apostolica, tenore praesentium, Aposto- 
licas in simili forma Brevis Literas a fel. rec. Paulo Papa III Praedecessore 
nostro, ad tunc existentem Iohannem Sanctae Romanae Ecclesiae Cardinalem 
de Tavera nuncupatum Archiepiscopum Toletanum die 28 mensis Maii 
anno MpxxxvII datas, et a rec. mem. Urbano Papa VIII itidem Praedecessore 
nostro, tunc existenti iurium, et spoliorum Camerae Apostolicae in Portu- 
galliae et Algarbiorum Regnis debitorum Collectori Generali, die xxir men- 
sis Aprilis anrio MDCXXXIX scriptas! renovamus, et confirmamus; necnor 

eorumdem Pauli, et Urbani Praedecessorum vestigiis inhaerendo, ac impio- 
rum hominum ausus, qui Indos praedictos, quos omnibus Christianae Cari- 
tatis et mansuetudinis officiis ad suscipiendam Christi Fidem inducere oportet, 
inhumanitatis actibus ab illa deterrent, reprimere volentes, unicuique Frater- 
nitatum vestrarum, vestrisque pro tempore Successoribus committimus, et 
mandamus, ut unusquisque vestrum, vel per se ipsum, vel per alium, seu 
alios, editis atque in publicum propositis affixisque edictis, omnibus Indis, 
tam in Paraquariae, et Brasiliae Provinciis, ac ad Flumen de /a P/afa nun- 
cupatum, quam in quibusvis aliis regionibus, et locis in Indiis Occidenta- 
libus, et Meridionalibus existentibus, in praemissis efficacis defensionis prae- 
sidio assistentes, universis et singulis personis, tam saecularibus, etiam Eccle- 
siasticis cuiuscumque status, sexus, gradus, conditionis, et dignitatis, etiam 
speciali nota, et mentione dignis existentibus, quam cuiusvis Ordinis, Con- 
gregationis, Societatis, etiam lesu, Religionis, et Instituti Mendicantium, et 
non Mendicantium, ac Monachalis, Regularibus, etiam quarumcumque Mili- 
tiarum, etiam Hospitalis Sancti lohannis Hierosolymitani, Fratribus Militibus, 
sub excommunicationis latae sententiae per Contravenientes eo ipso incur- 
renda poena, a qua, nonnisi a Nobis, vel pro tempore existente Romano 
Pontifice, praeterquam in mortis articulo constituti, et satisfactione praevia, 
absolvi possint, districtius inhibeant, ne de caetero praedictos Indos in ser- 
vitutem redigere, vendere, emere, commutare, vel donare, ab Uxoribus, et 
Filiis suis separare, rebus, et bonis suis spoliare, ad alia loca deducere, et 
transmittere, aut quoquo modo libertate privare, in servitute retinere, necnon 
praedicta agentibus consilium, auxilium, favorem, et operam quocumque 
praetextu, et quaesito colore praestare, aut id licitum praedicare, seu docere, 
ac alias quomodolibet praemissis cooperari audeant, seu praesumant, con- 
tradictores quoslibet, et rebelles, ac unicuique Vestrum in praemissis non 
parentes, in poenam excommunicationis huiusmodi incidisse declarando, ac 
per alias etiam censuras, et poenas Ecclesiasticas, aliaque opportuna iuris, 
et facti remedia, appellatione postposita, compescendo, legitimisque super 
his habendis servatis processibus, censuras, et poenas ipsas etiam iteratis 
vicibus aggravando, invocato ad hoc, si opus fuerit, auxilio brachii saecu- 
laris. Nos enim unicuique Vestrum, vestrorumque pro tempore Successorum, 
desuper plenam, amplam, et liberam facultatem tribuimus, et impertimur. 
S 6. Non obstantibus, etc. 
[Bened. XIV Bull, tom. 1, p. 99-102]. 

322. 


Benedictus XIV, const. Regularis disciplinae, 3 ian. 1742. 


Regularis disciplinae observantiam, ante etiam quam et Generalium, ac 
Particularium alicuius Nationis, aut Provinciae Conciliorum decretis confir- 
maretur, et Romanorum Pontificum Praedecessorum nostrorum legibus san- 
ctionibusque praescriberetur, quoad vetitum Mulieribus quibuscumque, etiam 
consaguineis, intra quorumcumque religiosorum Virorum Clausuram ingres- 
sum, tam integerrime custoditam fuisse constat, ut, ne dum foeminis qui- 
buscumque, sed masculis quoque, non tam ad Monasteriorum claustra, seu 
septa, quam ad ipsa eorumdem Monasteriorum Oratoria, et Ecclesias nullus 
patuerit aditus, et accessus; quin imo sub gravissimis poenis fuerit inter- 
dictus; ne scilicet, ut inquit S. Gregorius PP. I Praedecessor noster, in Ser- 
vorum Dei secessibus occasio praebeatur popularibus conventibus, et sim- 
pliciores ex hoc animas plerumque, quod absit, in scandalum trahat. 

S 1. Huiusmodi autem regularis disciplinae observantia, etsi, pro tem- 
porum varietate, ac necessitate, tot tantasque subiit vices, ut iidem Prae- 
decessores nostri aditum et accessum ad publicas Monasteriorum Ecclesias 
dumtaxat, sive masculis, sive foeminis, Sacrosanctum Missae Sacrificium 
audiendi, Praedicationibus Verbi Dei interessendi, et Sacramentum Sanctis- 
simae Eucharistiae sumendi, ac peccata sua confitendi causa, sine tamen 
Parochorum praeiudicio, interdum concesserint; vicissim tamen ipsi Prae- 
decessores nostri, tam ante Concilii Tridentini decreta, quam post eorumdem 
Decretorum promulgationem denuntiationemque, providis saluberrimisque 
Constitutionibus ordinationibusque, sub poena etiam excommunicationis 
latae sententiae, foeminis quibuscumque aditum ingressumque huiusmodi 
intra Monasteriorum clausuram interdixerunt. 

S 2. Quoniam autem, sicut dolentes accepimus, alii quidem Apostolicas 
leges, ac praecepta huiusmodi, vel ausu temerario parvipendentes, vel ad 
eorum arbitrium interpretantes, foeminis quibuscumque aditum ingressum- 
que, tam manifeste, ac tanta sollemnitate vetitum, permittunt; alii vero pri- 
vilegia, indulta, praerogativas, facultates, licentias, et alias quocumque pacto 
excogitatas concessiones sibi sive a iure, sive ab homine factas, et impertitas, 
seu facta, et impertita, ac quorumcumque munerum, dignitatum, ac prae- 
eminentiarum ratione debitas, seu debita arrogantes, praetendentes, obten- 
dentesque, foeminas quaslibet intra Monasteriorum claustra, septa, coenacula, 
cubicula, aliasque officinas aut admitti, ac recipi sinunt mandantque, aut 
una secum ducunt; alii denique sub pietatis, ac religionis praetextu, cum 
Supplicationes, sive cum Sanctissimo Eucharistiae Sacramento, sive cum sacris 
Sanctorum Sanctarumque Reliquiis, Statuis, et Imaginibus, per claustra, septa, 
et alia Monasteriorum loca de more, ut asserunt, habentur, sine ullo pror- 
sus discrimine masculos, et foeminas Supplicationes huiusmodi per eadem 
loca sequi, et comitari licitum, quin imo, ut Indulgentias lucrari valeant, 

8 3. Hinc est, quod Nos, qui, dum in minoribus essemus, quamplurimos 
huiusmodi abusus compertos habebamus, in hac sublimi Sacrosancti Apo- 
stolatus specula constituti, non tam assiduis nonnullorum aliarum Eccle- 
siarum Antistitum documentis, quam iustis etiam Superiorum, aliorumque 
Virorum ex Religiosis Ordinibus, Dei honorem, et instituti sui disciplinam 
zelantium, expostulationibus, de antedictis similibusque abusibus in dies 
admonemur, ut opportunum, ac salutare iisdem abusibus tollendis, quantum 
cum Domino possumus, remedium afferamus: auctoritate Apostolica, tenore 
praesentium, primum quidem omnes, et singulas Constitutiones, Sanctio- 
nesque a Romanis Pontificibus Praedecessoribus nostris, tam ante, quam 
post Concilii Tridentini decreta, super Clausura Monasteriorum quorum- 
cumque religiosorum Virorum editas, renovamus, et confirmamus, necnon 
in posterum ab omnibus et singulis, ad quos spectat, et in futurum spectabit, 
sub iisdem poenis in Constitutionibus, Sanctionibusque eorumdem Praede- 
cessorum nostrorum Romanorum Pontificum, et decretis eiusdem Concilii 
Tridentini contentis, inviolabiliter observandas esse statuimus, decernimus, 
praecipimus, atque mandamus. 

8 4. Deinde motu proprio, et ex certa scientia, ac matura deliberatione 
nostris, deque Apostolicae potestatis plenitudine, earumdem praesentium 
tenore, omnia et singula indulta, privilegia, praerogativas, facultates, licentias, 
et quocumque alio pacto nuncupatas concessiones, omnibus et singulis qui- 
buscumque Ecclesiasticis personis quacumque auctoritate, dignitate, honore, 
praeeminentia, ac iurisdictione fungentibus, etiam Venerabilibus Fratribus. 
Nostris S. R. E. Cardinalibus, sive singulis, sive eorumdem Cardinalium 
Congregationibus, etiam de Latere Legatis, sive qui Provinciis, et Legatio- 
nibus Status nostri Ecclesiastici pro tempore praesunt, sive quos ad Caris- 
simos in Christo Filios nostros Romanorum Regem in Imperatorem pro 
tempore eligendum, vel electum, Reges, et Reginas illustres, aliasque summas: 
Potestates, prout rerum conditio postulaverit, mitti, et ablegari contigerit; 
sive qui, licet aliarum insignium Ecclesiarum Antistites, tamen tamquam 
Apostolicae huius S. Sedis Legati de Latere alias nuncupati, et habiti sunt, 
et fortasse habentur, aut haberi, et esse praetendunt, et in posterum habendi 
sunt; sive Ordinarii, sive Extraordinarii nostri et eiusdem Apostolicae Sedis 
ubicumque, etiam ad ipsos Imperatorem, et Reges, ac summas Potestates, 
Nuntii, sive later-Nuntii resident; ac demum quibuscumque aliis quocumque 
nomine, et expressione nuncupatis personis, quocumque tempore, a qui- 
busvis, etiam ab ipsis Romanis Pontificibus Praedecessoribus nostris, qua- 
cumque de causa, occasione, titulo, colore, et praetextu, per quascumque 
Apostolicas, sive in simili forma Brevis, sive sub Plumbo expeditas literas, 
sub quibuscumque verborum formis, facta, data, concessa, et impertita, sive 
factas, datas, concessas, et impertitas, super huiusmodi accessu, et ingressu 
revocamus, abolemus, annullamus, atque irritamus, necnon a datarum earum- 
dem praesentium die revocata, abolita, annullata, et irrita, ac nullius prorsus 
momenti, ac vigoris esse, et fore, neminique cuilibet quocumque tempore 
suffragari statuimus, decernimus, et declaramus. 

8 5. Quemadmodum etiam statuimus, decernimus, et declaramus, quem- 
libet omnium antedictorum, etiam speciali mentione dignorum, quacumque 
facultate huiusmodi temere uti audentem, ipso facto, absque ulla alia decla- 
ratione, poenas, et Ecclesiasticas censuras, a quibus, praeter quam a Nobis, 
et pro tempore existente Romano Pontifice, nisi in mortis articulo, absolvi 
possit, incurrere, et incursum esse, licentiamque huiusmodi cuicumque con- 
cessam nullo modo suffragari, atque nullius momenti, perinde, ac si minime 
concessa fuisset, ipso facto fore, et haberi, ac poenas, et censuras Eccle- 
siasticas ipso etiam facto, ut praemittitur, per contrafacientem incurri, et 
incursas esse. 

S 6. Decernentes, etc. 

[Bened. XIV Bull., tom. 1, p. 103-106]. 


323. 
Benedictus XIV, const. Salufare, 3 ian. 1742. 


Salutare in Catholica Ecclesia institutum, ab ipsa antiquitate susceptum, 
ac tanta cum sollicitudine et pastorali zelo custoditum, ut flos ille Ecclesia- 
stici germinis, decus, atque ornamentum gratiae spiritualis, laeta indoles, 
laudis et honoris opus integrum, atque incorruptum, Dei imago respondens 
ad sanctimoniam Domini, illustrior portio gregis Christi, Sacrae Virgines, 
quarum, quo sublimior gloria est, maior et cura est, intra Monasteriorum 
septa, et claustra vigili sollicitaque custodia servarentur, tam ante, quam post 
Tridentinae'Synodi Decreta,! Romani Pontifices Praedecessores nostri tot san- 
ctissimis Legibus, et initis Apostolicae providentiae caritatisque consiliis com- 
munire, et confirmare studuerunt, ut, quae se Christo dicaverint, et a car- 
nali concupiscentia recedentes, tam carne, quam mente se Deo voverint, 
consumment opus suum magno praemio destinatum. 

8 1. Quoniam autem, etsi providas huiusmodi Sanctiones, Constitutio- 
nesque, si ea, qua decet, regularis disciplinae observantia custodirentur, satis 
esse scimus, ut Virgines ea, quae Coelestis earumdem Sponsi lesu Christi 
sunt, cogitantes, sint sanctae et corpore, et spiritu; longà tamen experientia 
edocti, et assiduis Venerabilium Fratrum aliarum Ecclesiarum Antistitum 
querelis admoniti, supremas Apostolicae auctoritatis providentiaeque partes 
requiri, ut abusibus quamplurimis ex nimia quorumcumque, aut sibi quo- 
cumque pacto arrogantium, aut praetendentium, aut obtendentium faculta- 
tem alias sibi quomodolibet, sive a iure, sive ab homine concessam, vel 
demandatorum munerum ratione debitam esse, ut sive ipsi, sive alii, ingredi 
clausuram Monialium, aut ipsae Moniales e clausura ob quascumque etiam 
non legitimas causas egredi, et extra clausuram huiusmodi commorari pos- 

-sint, licentiam concedendi, indulgentia sensim invectis, opportune occur- 


ratur. 

8 2. Hinc est, quod Nos, pro suprema omnium Christifidelium procu- 
ratione imbecillitati: nostrae in universalis Orthodoxae Ecclesiae regimine 
divinitus imposita, opportunum abusibus huiusmodi remedium, quantum 
cum Domino possumus, adhibere satagentes, auctoritate Apostolica, tenore 
praesentium, omnes, et singulas Constitutiones a Romanis Pontificibus Prae- 
decessoribus Nostris, tam ante, quam post Concilii Tridentini Decreta, super 
clausura Monialium editas renovamus, et confirmamus, necnon imposterum 
ab omnibus, et singulis, ad quos spectat, et in futurum spectabit, sub iis- 
dem poenis in Constitutionibus eorumdem Praedecessorum Nostrorum Ro- 
manorum Pontificum, et Decretis Concilii Tridentini praefati contentis, 
inviolabiliter observandas esse statuimus, decernimus, praecipimus, atque 
mandamus. 

8 3. Praeterea motu proprio, et ex certa scientia, ac matura deliberatione 
nostris, deque Apostolicae potestatis plenitudine, earumdem praesentium 
tenore, omnia, et singula indulta, privilegia, praerogativas, facultates, licen- 
tias, et quocumque alio pacto nuncupatas concessiones, omnibus, et singulis 
quibuscumque Ecclesiasticis personis, quacumque auctoritate, dignitate, honore, 
praeeminentia, ac iurisdictione fungentibus, etiam Venerabilibus Fratribus 
Nostris Sanctae Romanae Ecclesiae Cardinalibus, sive singulis, sive eorum- 
dem Cardinalium Congregationibus, etiam de Latere Legatis, sive, qui Pro- 
vinciis, et Legationibus Status Nostri Ecclesiastici pro tempore praesunt, 
sive quos ad Carissimos in Christo Filios Nostros Romanorum Regem in 
Imperatorem pro tempore eligendum, vel electum, Reges et Reginas illustres, 
aliasque Summas Potestates, prout rerum conditio postulaverit, mitti, et 
ablegari contigerit, sive qui, licet aliarum insignium Ecclesiarum Antistites, 
tamen tamquam Apostolicae huius Sanctae Sedis Legati de Latere alias nun- 
cupati, et habiti sunt, et fortasse habentur, aut haberi, et esse praetendunt, 
et imposterum habendi sunt, sive Ordinarii, sive Extraordinarii Nostri, et 
eiusdem Apostolicae Sedis ubicumque, etiam apud ipsos Imperatorem, et 
Reges, ac Summas Potestates Nuntii, sive Inter-Nuntii resident (exceptis dum- 
taxat locorum Ordinariis, iisque omnibus Superioribus, quibus tamquam 
Ordinariis, et ordinaria iurisdictione utentibus, Monialium Monasteria subie- 
cta, et addicta sunt, in casibus tamen necessariis, et servatis aliis de iure ser- 
vandis, et non aliter omnino), ac demum quibuscumque aliis quocumque 
nomine, et expressione nuncupatis personis, quocumque tempore, a quibus- 
vis, etiam ab ipsis Romanis Pontificibus Praedecessoribus Nostris, quacum- 
que de causa, occasione, titulo, colore, et praetextu, per quascumque Apo- 
stolicas, sive in simili forma Brevis, sive sub Plumbo expeditas Literas, sub 
quibuscumque verborum formis facta, data, concessa, et impertita, sive factas, 
datas, concessas, et impertitas, super huiusmodi ingressu, revocamus, abole- 
mus, annullamus, atque irritamus; necnon a datarum earumdem praesentium 
die revocata, abolita, annullata, et irrita, ac nullius prorsus momenti, ac 
vigoris esse, et fore, neminique cuilibet quocumque tempore suffragari. 

8 4. Ac quemlibet omnium antedictorum, etiam speciali mentione digno- 
rum, quacumque facultate huiusmodi, sive pro se, sive pro aliis temere uti 
audentem, ipso facto, absque ulla declaratione, poenas, et Ecclesiasticas cen. 

suras contra violantes Clausuram Monialium inflictas, a quibus, praeterquam 
a Nobis, et pro tempore existente Romano Pontifice, nisi in mortis articulo, 
absolvi possit, incurrere, et incursum esse; licentiamque huiusmodi conces- 
sam nullo modo suffragari, atque nullius momenti, perinde ac si minime 
concessa fuisset, ipso facto fore, et haberi, ac poenas, et censuras Ecclesia- 
sticas ipso etiam facto, ut praemittitur, per contrafacientem incurri, et incur- 
sas esse, statuimus, decernimus, ac declaramus. 

S8 5. Decernentes, etc. 

[Bened. XIV Bull, tom. 1, p. 106-109]. 


. 324. 


Benedictus XIV, ep. encycl. Etsi minime, 7 febr. 1742.! 


Etsi minime Nobis dubitandum sit, omnes, quibus animarum cura cre- 
dita est, Vosque praesertim, Venerabiles Fratres, ad Apostolatus officium 
evectos, atque in Praelationis fastigio a Deo constitutos, in id potissimum 
sollicitudinem intendere, ut Christianus Populus Coelestis Doctrinae pabulo 
enutritus, et rudimentis Fidei saluberrime instructus, in semitam Mandato- 
rum Domini, facem Vobis praeferentibus, feliciter dirigatur: temperare tamen 
non possumus, quin vos ipsos Nostrae Auctoritatis, ac Paternae dilectionis 
stimulis excitemus ad tam pium, tamque salutare Opus Doctrinae Christianae 
impensiori cura provehendum, sublatis iis impedimentis, quae animarum saluti 
adversantur. 

8 1. Quia vero scientibus Legem loquimur, et vigiles Ecclesiarum hor- 
tamur Antistites, quibus nec Pietatis, nec alia sacrarum Literarum desunt 
praesidia; supervacaneum ducimus plurimis urgere argumentis, non satis 
esse ad coelestem Beatitudinem assequendam, confusim, et involute credere 
a Deo revelata, et ab Ecclesia Catholica proposita Mysteria; sed hanc coele- 
stem Doctrinam divinitus traditam, et quae ex auditu concipitur, Doctoris 
legitimi ac fidelis ministerio ita esse accipiendam, ut singillatim illius capita 
explicentur, et eorum aliqua necessitate edi, aliqua vero necessitate prae- 
cepti Fidelibus ad credendum proponantur. Praeterea licet per Fidem iusti- 
ficari dicamur, cum ea sit humanae salutis initium, et fundamentum; ad futu- 
ram tamen, quam inquirimus Civitatem, ut pervenire aliquando mereamur, 
satis compertum est, solam Fidem non sufficere; sed viam nosse, constan- 
terque tenere oportere, nempe praecepta Dei, et Ecclesiae, tum virtutes, quas 
persequi, tum vitia, quae studiose declinare debemus. 

8 2. Quae quidem omnia cum primis Catholicae Fidei rudimentis, sive 
Doctrina, ut aiunt Christiana, contineantur, Episcopalis muneris exigit ratio, 
ut illa in singulis Dioecesibus, et ubique locorum recte, atque ex ordine 
explicetur; nec posse Episcopos sine tacito conscientiae convicio illam negli- 
gere, sed in hoc opus maxime necessarium omnem curam, et diligentiam 


1 Venerabilibus Fratribus, Patriarchis, Primatibus, Archiepiscopis, et Episcopis. 

conferre debere. Id tamen oneris non ita Episcopo impositum esse intelligi- 
mus, ut ipse per se Doctrinae Christianae semper intersit, pueros interroget, 
et Mysteria Fidei, quam profitemur, aperiat. Nimium quippe novimus, in 
Pastoralis sollicitudinis munere praegravari Apostolicae servitutis sarcinam, 
ac plane intelleximus, cum Anconitanam primum, tum deinde Bononiensem 
Ecclesiam regeremus, multis, variisque curarum veluti fluctibus iactari Prae- 
sulem suo satis muneri facere cupientem. Id vero futurum affirmamus, ut si 
Episcopus, alieno etiam a Visitatione Dioecesis tempore, quandoque adsit ubi 
doctrina traditur Christiano homine digna, pueros, puellasque de rebus antea 
auditis sciscitetur, ac Mysteria nostrae Religionis evolvat, et annunciet: Pastoris 
operam in maximam crediti sibi Gregis utilitatem cessuram, eiusdemque exem- 
plum alios excitaturum ad Vineam Domini Sabaoth pro viribus excolendam. 

8 3. Hanc administrandae Ecclesiae quasi legem sibi duxerunt nedum 
veteres, sed recentiores etiam Praesules, Beatorum Civium Albo adscripti; 
Carolus nempe Borromaeus, Franciscus Salesius, Turribius, Alexander Sauli, 
quorum aliqui (ut litteris consignatum est) cum gravioribus distenti, atque 
impediti curis, adesse coram non possent, operae, ac diligentiae suae Vica- 
rium aliquem ex Canonicis, aut ex Sacerdotibus designabant, qui, susceptis 
Pastoralis Ministerii partibus, Adolescentulos ad omnia Religionis Officia 
Fidei elementis informarent. 

S 4. Optimum ergo, et ad profectum animarum maxime accommoda- 
tum erit Antistitis exemplum, si, quod antea dictum est, id omni tempore, 
praesertim vero dum obit Dioecesim, in singulis Paroeciis impleverit. Sed ut 
quisque facile coniiciet, ad hoc vires eius non suppetunt. Ideoque ut pro- 
positum assequatur, necesse est, diligentia, quanta potest maxima, curet, ne 
in aliis, quos tam laudabilis, tamque fructuosi operis Vicarios constituit, 
studium, ac sedulitas desideretur. 

8 5. Duo potissimum onera a Tridentina Synodo! Curatoribus anima- 
rum sunt imposita: alterum ut Festis diebus de rebus divinis sermonem ad 
Populum habeant; alterum, ut pueros, et rudiores quosque, Divinae Legis, 
Fideique rudimentis informent. Si statis diebus eam Parochi concionem habe- 
bunt, quae non persuasibilibus humanae Sapientiae verbis obstrepat auribus, 
sed captui Auditorum accommodata in eorum animos ostensione spiritus 
illabatur; si Mysterium aliquod annunciabunt, in primis vero, quod eo tem- 
pore Ecclesia recolit, ea disserentes, quae ad virtutum incitamento sint, et ad 
vitia fugienda, graviora praesertim, et quae foedius grassantur in. Populo; 
si diebus ipsis (hoc enim pariter debent suo muneri) pueros, tamquam infan- 
tes modo genitos, nutriant Doctrinae lacte, nunc hos, nunc illos interro- 
gando, dubia, atque involuta explicando; si demum cum Apostolo attendant 
lectioni, exhortationi, et doctrinae, ut perfectus sit homo Dei, et ad omne 
opus bonum instructus: fas est credere, exitum optatis respondere posse, et 
Populum acceptabilem sectatorem bonorum operum facile extiturum. 

8 6. Verum satis experientia compertum est, imparem esse solius Paro- 
chi laborem; cum nequeat unus omnes instruere, ubi Doctoris diligentiam 


! Sess. XXIV, de ref., c. 4, T. 

numerus vincit. Quoties tamen Episcopus toto animo, ac studio in Ecclesiam 
sibi commissam incumbat, numquam necessariis, et opportunis destituetur 
auxiliis. Semper enim invenias, qui Tonsura initiari, qui per Minorum, qui 
per Sacrorum Ordinum gradus ad Sacerdotii fastigium promoveri, qui deni. 
que ad Ecclesiastica Beneficia viam sibi munire studeant. Gravissimis idcirco 
verbis (et verbis facta respondeant) affirmet Episcopus, numquam se factu- 
rum, ut Tonsura inauguret grandiores aetate, aut Minores, praesertim vero 
Maiores Ordines iis conferat, qui in tradenda Christiana Doctrina operam 
suam Parochis commodare neglexerint. Hunc porro Clericorum numerum 
idem Episcopus in singulas suae Civitatis, et Dioecesis Parochias apte distri- 
buat, et eorum aliquos determinatae Ecclesiae adscribat. Denunciet praeterea, 
ac fidem praestet, in conferendo Parochiarum, et aliorum Beneficiorum lure, 
plurimum apud se ponderis, et momenti habiturum studium, et diligentiam 
in hoc opus a Clericis collatam: atque ita re ipsa constabit, non Rectori 
tantum impositum esse docendi munus, sed plures illi praesto esse, ut omnes 
Officii sui numeros cumulate implere possit. 

S 7. His accedit, Sacris Apostolicis Constitutionibus, et septima praeser- 
tim fel. rec. Leonis X Praedecessoris Nostri edita in Concilio Lateranensi, ! 
saluberrime cautum fuisse, ut tam Ludimagistri discipulos suos, quam Piae 
Foeminae Puellas instituentes, sana, et incorrupta Doctrina (Episcopo id 
potissimum urgente), tamquam pabulo vitae, nutriant, et confirment. Constat 
etiam, ipsum Episcopum posse, ac debere Sacris Oratoribus quam diligen- 
tissime commendare, ut pro concione in Parentum aures animosque inge- 
rant, sua interesse Mysteriis nostrae Religionis susceptam prolem imbuere: 
et si ad id minus idonei fuerint, filios in Ecclesiam adduci oportere, in qua 
Divinae Legis praecepta explicantur. Pluribus itidem in locis pia, ac lauda- 
bilis, et ubi non sit recepta, inducenda consuetudo invaluit, ut Parocho idem 
munus persequenti auxilium ferant Laici tum viri, tum mulieres, in Chri- 
stiana institutione veluti adiutricem operam navantes, qui audiunt pueros, 
ac puellas Orationem Dominicam, Angelicam Salutationem, Symbolum Apo- 
stolorum,.aliaque id genus memoriter pronunciantes. Alibi quoque Sodalitia 
erecta sunt, quorum cura in explicanda Christianae Religionis disciplina ver- 
satur, et quorum Institutum nedum meritis laudibus cumulat san. mem. 
Pius V in sua Constitutione, quae incipit: Ex debifo,? sed in omnibus etiam 
Dioecesibus propagari enixe exposcit. Quae quidem omnia in unum collecta 
si sedulo perpendantur, certum omnibus, atque exploratum erit, ubi multa 
sit messis, paucos nequaquam esse Operarios, nec eos deesse, qui parvulis 
panem petentibus frangant. 

8 8. Sed quia compertum est, non solum Adolescentulos, illosque qui 
confirmata sunt iam aetate, in divinarum rerum ignoratione versari, sed etiam 
viros, ipsosque senes salutaris Doctrinae esse omnino expertes; vel quia 
numquam illam perceperunt, vel quia iamdiu perceptam paulatim delevit 

oblivio: huic etiam malo provida Episcoporum occurret vigilantia, si operis 
sui Vicarios cogent, quae parata sunt, remedia sedulo adhibere. 

8 9. Ut autem ab iis, qui in prima sunt aetate, sermo instituatur, ad 
Sacram Eucharistiam, et Confirmationem admitti plures postulant: Pauci 
enim enixam hanc voluntatem, ac fere impatiens studium non praeseferunt. 
Moneat igitur Episcopus Parochos, eisque districte praecipiat, ne quis eorum 
sacrum Eucharistiae Sacramentum: administret, et Schedulam, ut aiunt, con- 
firmationis iis tradat, qui graviora Fidei, et Doctrinae capita, et Sacramenti 
virtutem, et vim ignorent; vel quia parum in hoc Tirocinio profecerint, vel 
quia ea neglexerint audire, quae ad huiusmodi Sacramenta pie, riteque susci- 
pienda statis temporibus tradita sunt. Hoc sane pacto primae aetati satis 
videri potest consultum. 

S 10. Si vero loquamur de Adolescentia, quoniam unusquisque proprium 
donum habet ex Deo, usu satis constat, alios Ecclesiasticae, alios vero sae- 
cularis vitae rationem inire. De primo hominum genere verba iam fecimus, 
cum de iis ageremus, qui Ordinibus initiari volunt. Id unum addi posse videtur, 
rem fore magni commodi, multaeque utilitatis plenam, si qui se sistunt examini, 
eos Praesul potissimum interroget de iis, quibus Christiani hominis scientia 
continetur. Etenim magistra rerum experientia edocuit, ex his aliquos, tametsi 
latini sermonis nitore, et elegantia excultos, in scientiarum curriculo libera- 
liter institutos, et quae ad Ordines pertinent apprime callentes, de Doctrina 
tamen Christiana percunctanti parum, aut nihil apposite respondere. 

8 11. Si autem ad eos, qui in saeculo degunt, mentis aciem converti- 
mus, palam fit, illos ut plurimum sacri coniugii foedera inire. Verum cum 
Matrimonio iungendi non sint, si Parochus, ut debet, prius interrogando 
deprehenderit, Marem, seu Foeminam, quae ad salutem necessaria sunt, 
ignorare; vix tantae, ac tam luctuosae ignorantiae locum relinquet Episco- 
pus, qui Pastores animarum admoneat officii sui, et huic si desint, negligen- 
tiae repetat poenas. 

S 12. Omnes denique omnium aetatum, atque ordinum homines solent 
identidem sordes animae Poenitentiae Sacramento detergere. Curabit itaque 
Episcopus, ut Sacerdos excipiens Confessiones, fixum illud, immotumque 
animo semper habeat, invalidam esse Absolutionem Sacramentalem, quam 
quis ignoranti res necessarias necessitate zzedii impertitur, nec posse homi- 
nes Deo per huiusmodi Sacramentum reconciliari, nisi prius excussa huius 
ignorantiae caligine, ad agnitionem Fidei educantur. Sedulo etiam animad- 
vertet Confessarius, in aliud tempus reiiciendam esse Absolutionem illius, 
qui necessaria necessitate praecepíi suo vitio nescit; et eo quandoque casu 
Poenitentem absolvi posse, quo se vincibilis huius ignorantiae reum agno- 
Scat, et accuset; ac intime dolens, tum a Deo veniam precetur, tum Con- 
fessario serio promittat, operam se impense daturum, qua, Divinae Gratiae 
praesidio, discat etiam necessaria necessitate praecepti. 

S8 13. Hanc profecto Christiani Populi instituendi rationem si Pastores 
sibi proposuerint, si eorum consilia, labores, et studia ad propositam metho- 
dum duxerint referenda: sperare fas est, Fide, et Opere Gregem ita in dies 
profecturum, ut coaedificetur in habitaculum Dei in Spiritu Sancto. At vero 

cum maximi momenti ea res sit, nullaque alia ad Dei gloriam, et ad anima- 
rum salutem utilius instituta, mirari nemo debet, quod plurima passim obii- 
ciantur impedimenta. 

8 14. Sitae quandoque sunt in agro parvae, humilesque Ecclesiae, aliae 
Parochiali proximae, aliae vero longo intervallo disiunctae, ad quas diebus 
festis Patresfamilias una cum liberis accedunt, Sacerdotem Sacris operantem 
audituri; ex quo fit, ut suae Parochiae nunquam fere intersint, nec ullum 
de Mysteriis Fidei, de Praeceptis, de Sacramentis verbum accipiant. Episco- 
pus huic malo occurret, suamque obiiciet auctoritatem. Et primo quidem, 
quoad parvas Ecclesias Parochiali proximas, expressa lege caveatur, ne quis 
antea Sacrificium faciat, quam Parochus Missam celebraverit, sermonem 
habuerit, caeterasque sui muneris partes absolverit. Hoc enim pacto Ecclesia 
Parochialis confluentium Parochianorum numero celebrabitur. Quo vero ad 
parvas Ecclesias a Parochiali longe sepositas, cum difficile admodum sit, 
Parochianos ob locorum distantiam, longum iter, atque asperum, hyemali 
praesertim tempore, cum pluviae inundant, Parochialem adire, ibique Divi- 
nis Officiis interesse, relicta Ecclesia proximiore: decernat Episcopus, gravi- 
bus etiam statutis poenis, quod Sacerdotes ibi operantes Christianae Doctri- 
nae summam Populo tradant, Divinamque Legem annuncient. Monendus 
tamen est Parochus, ne alienae operae nimium tribuat, sed videat ipse quo 
loco res sint, cum pueri Sacramentum Eucharistiae, et Confirmationis, alii 
vero Matrimonii, sibi administrari exposcant. 

8 15. Praeterea sua etiam Urbes habent impedimenta. Saepe enim con- 
tingit, in aliis Ecclesiis, ac praesertim Regularium, solemni ritu, magnaque 
Populi frequentia, Festum aliquem diem celebrari: ideoque si in Ecclesia 
Parochiali, summo mane, aut statim a prandio Catechismus habeatur, aut 
nemo, aut pauci admodum sunt, qui eidem Catechismo intersint, quique 
praescriptas horas non causentur. Sin vero captentur horae Civitatis com- 
modo magis appositae, usu compertum est, populum ad Ecclesiam confluere, 
in qua Festus dies agitur; et celebritate pompae illectum, Doctrinam Christia- 
nam non sine gravi animae detrimento deserere. In hoc articulo quia certa, 
et communis regula praescribi non potest, id totum relictum esse volumus 
Prudentiae vigilis Ecclesiae Antistitis, qui attenta loci, temporis, personarum 
qualitate, expensisque rerum omnium momentis, ita studeat solemnis diei 
celebritatem cum Doctrina Christiana componere, ne alteri altera sit impe- 
dimento. Quod si Regulares, et Exempti contradixerint, et sanctum hoc 
Doctrinae opus, licet ab Episcopis prius admoniti, suis functionibus pertur- 
bare praesumpserint, Nostram locorum Ordinariis auctoritatem, qua potimur 
in exemptos, pollicemur; nec alia Pontificiae vigilantiae deerunt remedia, ne 
Parochiales Ecclesiae debitis fraudentur obsequiis. 

8 16. Plurimum. quoque ad Christiani Populi institutionem conferre 
poterit, si Visitatores eligantur, quorum alii Civitatem, alii Dioecesim lustran- 
tes, omnia sedulo inquirant, ut certior factus Episcopus, pro meritis cuius- 
que Pastoris, aut praemia decernat, aut poenas. i 
. S8 17. Clementis Papae VIII, aliorumque Praedecessorum nostrorum vesti- 
giis inhaerentes, hortamur in Domino, et enixe commendamus, in Doctrina 

Christiana tradenda adhibere libellum de Clementis eiusdem mandato a Car- 
dinali Bellarmino conscriptum, mox in deputata Congregatione diligenter 
examinatum, et approbatum; ac denique ab eodem Clemente in lucem eo 
saluberrimo consilio edi iussum, ut unus deinceps, idemque modus in 
docendo, et discendo Christianam Doctrinam, ab omnibus teneretur. Nihil 
hac uniformitate optabilius; nihil ad praecavendos, qui in multiplicem Cate- 
chismorum varietatem irrepere possent errores, conducibilius, atque oppor- 
tunius. Sicubi vero contingat, ob peculiares regionum necessitates, alium 
quempiam adhiberi forte libellum; sedulo invigilandum erit, ne quid ille con- 
tineat, ne quid in eum unquam inducatur, a Catholica veritate absonum. 
Curandum insuper, ut in eo fidei dogmata clare, et dilucide sint explicata, 
additis, si quae desunt, necessariis, ac sublatis quae redundant. Brevis enim, 
et univoca docendi methodus multum prodesse solet ad faciliorem  interro- 
gationem, cum quis periculum facit progressus puerorum. 

8 18. Complectatur Liber huiusmodi etiam Fidei, Spei, et Charitatis actus, 
quos recte scienterque compositos esse, minime dubitandum. Sed si aliter 
se res habeat, castigati emendato praelo donentur. Actus praedicti paucis 
potius, quam multis verbis efferri gaudent; dum illis tamen tota vis, et natura 
virtutis explicetur. Et quia Christianam Religionem profitenti maxime neces- 
saria est consuetudo, et exercitatio saepius eliciendi dictos Actus; idcirco ne 
illorum usus circumscribatur angustis finibus, et exiguo numero a quibus- 
dam singulis annis praefinito; Episcopus suae non minus, quam alienae 
salutis studiosus, provide statuat, ut in Parochiis, tum Urbis, tum Dioecesis, 
Rectores Animarum, post Missam Festo die celebratam, statim ante Aram 
provoluti, clara, et intelligibili voce dictos virtutum actus eliciant, et praeire 
satagant Populo, verba ab ipsis prolata devote reddituro. Hoc enim pacto 
Fideles sensim illos memoriae mandabunt, et assuescent, nedum Festis, sed 
aliis etiam diebus, in hac pia exercitatione versari. 

8 19. Saluberrimas has erudiendi Gregis rationes, quas Vobis, Venera- 
biles Fratres, per haec Apostolica scripta notas esse volumus, quisque vestrum 
facile intelliget, consonas esse Monzifis Nostris Pastoralibus praelo iam deman- 
datis, cum Sponsam Nostram Bononiensem Ecclesiam Paterna Charitate comi- 
nus amplecteremur: illasque praeterea ex Pontificiis Constitutionibus haustas 
esse, et spectabilium Antistitum Testimonio, et exemplo comprobatas. Quia 
vero maximam inde utilitatem proficisci experimento cognovimus; quo maiori 
possumus studio Vos hortamur, et admonemus, ac per Viscera Misericor- 
diae Dei nostri enixe obtestamur, ut pro iniuncto Vobis Pastoralis Ministerii 
debito praemissorum executioni strenuo, constantique animo incumboatis: 
sedulo recogitantes, quidquid laboris, studii, ac vigilantiae in hunc scopum 
collatum fuerit, Deum omnium Bonorum Datorem uberi mercede retribu- 
turum. Et Apostolicam Benedictionem ex animo Vobis impertimur. 

[Bened. XIV Bull. tom. 1, p. 110-115]. 

325. 
Benedictus XIV, const. Ad Apostolicae, 25 febr. 1742. 


Ad Apostolicae servitutis Nostrae ministerium pertinet sedula invigilare 
cura, ut dispensationes super gradibus affinitatis, seu consanguinitatis, intra 
quos Matrimonia contrahi prohibentur, vel super aliis a Sacris Canonibus 
statutis impedimentis, nisi ex debitis causis non concedantur, et omnia inde 
amoveantur, unde nota aliqua ab improbis aspergi possit nomini, ac decori 
Romanae Ecclesiae, cui, licet immerito, Divina benignitate praesidemus. 

S 1. Sane quidem ad Dispensationes obtinendas, ab iis, qui eas postulant, 
in supplici libello causae pro illis consequendis exprimi solent; quae si eius- 
modi fuerint, ut iuxta canonicas Sanctiones, et prudens Ecclesiasticae Pro- 
visionis arbitrium, locus ad dispensandum esse videatur, dispensatio concedi 
solet, eiusque executio Ordinario, ut plurimum committi; cui onus incumbit 
diligenter inquirere, an causae expositae veritate nitantur, ut, veris illis exi- 
stentibus, gratia executioni demandetur, secus vero, si causae nullatenus veri- 
tati consentaneae sint. Si autem contingat, ob causas minime veras existentes, 
ut dispensatio executioni non tradatur; qui eam impetrarunt, apud negotio- 
rum Gestores, seu Literarum Apostolicarum Expeditores conqueruntur; a 
quibus nonnunquam responderi solet, executionem perperam, et iniuria dene- 
gatam fuisse, quia expressio causarum, earumque verificatio, in dispensatio- 
nibus non est aliquid substantiale, sed formalitas quaedam, et Forensis styli 
consuetudo: quod non minus veritati adversatur, quam executionis ordinem, 
ac modum bene, ac prudenter constitutum subvertit; cum expressio causarum, 
earumque verificatio, ad substantiam, et validitatem dispensationis pertineat, 
ilisque deficientibus, gratia nulla, ac irrita sit, nullamque executionem me- 
reatur. 

8 2. Id autem, ut plurimum evenit in dispensationibus, in quibus apponi 
solet clausula: e£ Oratoribus vitae periculum immineret; quae cum saepe in 
dispensationibus in primo, et secundo, vel in secundo gradu, et in nonnullis 
aliis canonicis impedimentis, sine ulla ratione, causa, et veritate, expressa 
reperiatur: Ordinarii Locorum, qui cautius, et accuratius se gerunt, nisi 
vitae periculum immineat, dispensationem exequi recusant; alii vero, for- 
tasse falso rumore inducti, quod huiusmodi clausula sit mera formalitas, 
indulgentius quam necesse est procedentes, periculo vitae neque argumentis 
probabilibus verificato, eoque Oratoribus saltem verisimiliter imminere com- 
perto, gratiam Dispensationis exequuntur. 

8 3. S. M. Praedecessor noster Pius PP. V in sua Constitutione per viam 
Motus proprii expedita, et publicata sub die v Decembris anno MDLxvi, cuius 
initium est: Cum sicut accepimus,! decrevit, omnes, et singulos Procuratores, 
dam Officii Sacrae Poenitentiariae, seu Contradictarum, quam alios quoscum- 


! Cf, Bull. Rom., tom. 4, IJ, p. 324, 325. 

que Sollicitatores, et Scriptores, qui veritatem facti, a narratione, quam ab 
ipsis Partibus habuerunt, quoad substantialia, et qualitates necessario expri- 
mendas, diversam faciunt, seu quoquomodo intervertunt, aut immutant, aut - 
depravant, et per subreptionem, et obreptionem gratias a Romanis Pontifi- 
cibus extorquent, poenam falsi incurrere, et ea puniri omnino debere. 

8 4. Huiusmodi autem constitutio quamquam videatur pertinere dum- 
taxat ad Procuratores, Sollicitatores, et Scriptores Officii Sacrae Poenitentia- 
riae, ubi per id temporis Matrimoniales Dispensationes etiam in foro externo 
concedi solebant, nihilominus pro Pastorali Nostra, et Paterna cura ex Alto 
Nobis commissa, hortamur, monemus, ac praecipimus omnibus, et singulis 
negotiorum Gestoribus, Procuratoribus, et Expeditoribus Literarum Aposto- 
licarum, etiam Datariae Nostrae, ut cum supplices preces pro aliqua Matri- 
moniali Dispensatione porrecturi sunt, id primum ante omnia agant, ut plenam 
atque exactam facti notitiam assequi curent, sciscitantes ab ipsis Oratoribus, 
an hae, et illae causae adsint, ex quibus sciunt dispensationem concedi solere 
in hoc, vel illo gradu ; deinde in supplici libello facti speciem nitide, ac sincere 
exponant; caveantque diligenter, ne illam aliquatenus in rebus substantialibus 
alterent, immutent, invertant, corrumpant, sed stricte adhaereant iis, quae 
ab Oratoribus sibi exposita fuerunt; et multo magis abstineant, ne quid 
falsi, aut ficti proprio ingenio inventum, vel excogitatum, ad gratiam dispen- 
sationis facilius obtinendam, in precibus obtrudant; demum, prae oculis 
habentes, se operam suam in Ecclesiasticis negotiis in hac Alma Urbe exhi- 
bere, ubi Cathedra veritatis est, ipsam solam ament, et sectentur veritatem, 
non lucrum, aut gratiam, et favorem supplicantium; diligenterque videant, 
ne mendacii, aut erroris merito argui, cum animae suae detrimento possint, 
falso, et perperam asserentes, causas, earumque verificationes, ex provida 
Nostrorum Praedecessorum dispositione, in huiusmodi gratiis, ad Ecclesiasticae 
disciplinae vigorem, et Canonicarum legum, et Apostolicarum Constitutionum 
voluntatem servandam, apponi, et respective demandari solitas, vanas, et 
superfluas esse, et tanquam inanes Curiae formalitates, parvi aut nihili esse 
faciendas. 

8 5. Praeterea huiusmodi graves abusus, quibus honor et decus huius 
Almae Urbis dehonestatur, et Sedis Apostolicae splendori ac dignitati officitur, 
penitus abolere cupientes: motu proprio, ex certa scientia, ac de Apostolicae 
potestatis plenitudine praefatam Constitutionem s. m. Pii V Praedecessoris 
Nostri extendimus, dilatamus, ac producimus ad omnes praedictos negotio- 
rum Gestores, Procuratores, et Expeditores literarum Apostolicarum, cuius- 
cumque status, gradus, ordinis, et conditionis, et quocumque indulto, privi- 
legio, et dignitate munitos; et quatenus opus sit, eam de novo ferimus, 
statuimus, et innovamus; volentes, ac decernentes, ut in omnibus superius 
expressis casibus, poena falsi contra Delinquentes locum habeat; sine tamen 
praeiudicio obligationis refundendi expensas Oratoribus, qui, ob illorum cul- 
pam, eiusmodi dispensationes, quae executioni demandari nequeant, obti- 
nuerunt. 

8 6. Denique omnes, et singulos Venerabiles Fratres, Archiepiscopos, 
Episcopos, et Locorum Ordinarios, caeterosque Executores Literarum Apo- 

stolicarum, quibus huiusmodi Dispensationum exequutio committi solet, enixe 
rogamus, et obsecramus, ut sedulo, ac diligenter attendant, priusquam Dispen- 
sationis gratiam exequantur, an causae in Apostolicis literis expressae, et 
quarum verificatio eorum curae, et vigilantiae a Sede Apostolica commissa 
est, verae ne, an secus existant, an potius Sedi Apostolicae falsum expositum, 
et veritas reticita fuerit; qua super re eorum conscientiam oneramus. 

8 7. Et quoniam in iisdem Apostolicis literis super Dispensationibus in 
gradibus prohibitis, aliisque praefatis impedimentis, nonnulla observata sunt, 
quae negotium Executoribus quandoque exhibere, et scrupulos eorum animis 
ingerere solent, Apostolicae Nostrae sollicitudinis'erit, ea dilucidius, et apertius 
in iisdem dispensationum literis Apostolicis exponere, ac declarare, ut omni 
dubitatione sublata, et causis coram Executore huiusmodi probationum genere 
probatis, quo de illarum veritate moraliter certus reddatur, Apostolicae literae 
Matrimonialium Dispensationum sine ulla haesitatione ad debitam executio- 
nem deduci possint. 

[Bened. XIV Bull. tom. 1, p. 127-130]. 


326. 


Benedictus XIV, const. Ad militantis, 30 mart. 1742. 


Ad militantis Ecclesiae regimen nullo meritorum Nostrorum suffragio, 
sed imperscrutabilis consilii altitudine evocati, inter graves curas, quas assidue 
pro Nostro munere sustinemus, postrema illa non est, in quam totis viribus 
Nobis incumbendum esse ducimus, ut graves nimium, diuturnae, nulloque 
unquam tempore intermissae Episcoporum, aliorumque ordinariam [urisdi- 
ctionem habentium querelae adversus Maiora Tribunalia, atque illa etiam 
Nostrae Romanae Curiae, propositae, tandem compescantur. 

8 1. Intimo siquidem animi Nostri moerore, cum in minoribus adhuc 
essemus, iamdiu intelleximus, plerosque Locorum Ordinarios conqueri, sensim 
abusum irrepsisse, quod ad malitiosam petentium suggestionem, a Patriarchis, 
Metropolitanis, Sanctae Sedis a latere Legatis, et diversis dictae Romanae 
Curiae Iudicibus, /zAibitiones sine delectu Causae, et rei, de qua agitur, exa- 
mine, passim concedantur. Et quamvis in more positum sit, dictas Inhibitiones 
indebite expeditas pro causae meritis revocari, et aboleri; remedium tamen 
inflicto vulneri non satis esse dicunt, cum interea oporteat Episcopos, aliosque 
inferiores Iudices, in ipso causarum, et Iudiciorum cursu, otiosos immorari, 
ius suum iudicialiter asserere, et vindicare, et ad continendos in officio Populos 
gravia saepe incommoda, et dispendia subire. 

8 2. E contrario Nobis quoque, dum etiam in minoribus essemus, Supe- 
riorum Iudicum responsiones audire contigit, asserentium, memoratas que- 
relas inanes esse, nec ulli innixas fundamento, utpote ex hac unica re causam, 
et originem habentes, quod inferioribus grave est obedientiae, ac subiectionis 
iugum erga maiora Tribunalia, ipsisque nimis displicet, sibi subditis appel- 
lationis beneficio succurri. 

8 3. Porro cum facile haec dissidia componi, et succrescentia litium semina 
avelli possint, si, quae a Sacra Tridentina Synodo, ! ab Apostolicis Constitutio- 
nibus, et Congregationum Decretis provide sancita sunt, debitae executioni 
mandentur: Nos idcirco ad conservandam Ecclesiae disciplinam, restituen- 
damque Tribunalibus formam eisdem canonicis legibus consentaneam, pro 
credito Nobis Apostolicae servitutis Officio, opportune duximus consulendum. 

S8 4. Inhaerentes itaque Decretis eiusdem Sacri Concilii, necnon Con- 
gregationis Episcoporum, et Regularium, iussu, et approbatione rec. mem. 
Clementis PP. VIII Praedecessoris Nostri alias editis die xvi Octobris MDC, 
itemque aliis Congregationis particularis, iussu pariter, et approbatione fel. 
rec. Urbani PP. VIII similiter Praedecessoris Nostri, promulgatis die v Sep- 
tembris Mpcxxvr, eorumque declarationibus nuper superadditis a piae mem. 
Benedicto XIII etiam Praedecessore Nostro in Appendice Concilii Romani, ? 
aliisque Apostolicis Constitutionibus, hac de re alias editis, et innovatis, et 
praesertim Constitutioni piae mem. Gregorii XV, quae incipit: /nscrufabili, 
sub Datum Romae apud Sanctum Petrum Anno Incarnationis Dominicae 
MDcxxir nonis februarii. 4 

8 5. Districte praecipimus, et mandamus, ne deinceps ab exequutione 
Decretorum dicti Sac. Concilii Tridentini, in omnibus illis causis, et negotiis, 
in quibus exequutio huiusmodi Episcopis, et Locorum Ordinariis, etiam uti 
Sedis Apostolicae Delegatis, ab eodem Sacro Concilio, vel dictis Apostolicis 
Constitutionibus, appellatione, vel inhibitione quacumque postposita, commissa 
est, appellatio aliqua in Tribunalibus praedictis recipiatur, vel Inhibitiones, 
Citationes generales, vel speciales, cum Commissione inserta, Monitoria, et 
alia huiusmodi, per quae dictorum Decretorum exequutio retardetur, aut Pro- 
cessus ad ulteriora in eadem exequutione suspendatur aut impediatur, quoquo 
modo concedantur. 

8 6.Itaque a quibuscumque Mandatis, prohibitionibus, provisionibus, et sta- 
tutis tam in Visitatione, quam extra, pro Divino cultu conservando, et augendo, 
et praesertim circa ea, quae observanda, et evitanda sunt in celebratione 
Missae, aut alio quovis modo respiciunt exequutionem Decreti Sac. Concilii 
Sess. 21, de Ref., cap.8, et sess. 22, in Decret. de observ. et evit. in celebrat. Missae. 

8 7. Item a Decretis cogentibus Clericos tam Saeculares, quam Regulares, 
etiam Monachos, et exemptos, ad publicas Processiones, servata tamen forma 
Constitutionis san. mem. Pii V, quae incipit: Esi Mendicantium.5 Prout etiam 
a Decretis, et provisionibus super praecedentia inter Personas Ecclesiasticas, 
tam Saeculares, quam Regulares in eisdem Processionibus, vel associatione 
Defunctorum, delatione Umbellae, et huiusmodi. Necnon super observatione 
Censurarum, etiam Episcopalium, et Festorum Dioecesis, iuxta dispositionem 
eiusdem Sacri Concilii sess. 25, de Regular., cap. 12 et cap. 13. 


! Sess. XIII, de ref., c. 1; sess. XXIV, de ref., c. 20. 

? Cf. Bizzarri, Collectanea S. C. Ep. et Reg., p. 1821. 
3 Conc. Roman., a. 1725, p. 113-119. 

* Cf. N. 199. 

8 8. Item in omnibus iis, quae ad curam Animarum, et Sacramentorum 
administrationem quoquo modo pertinent, et praesertim adversus Monitiones, 
Censuras, aut alias provisiones, per quas Parochi, aut alii Curam Animarum 
exercentes, diebus saltem Dominicis, et Festis solemnibus Plebes sibi com- 
missas salutaribus verbis pascere compellantur, docendo ea, quae ad salutem 
necessaria sunt, iuxta Decretum Sacri Concilii sess. 5, de Reform., c. 2. 

S 9. item adversus deputationem Vicariorum etiam perpetuorum, cum 
assignatione Congruae, per quos Cura Animarum exerceatur, quoties plura 
Beneficia Curata ex Dispensatione Apostolica ab aliquo obtineantur; vel quoties 
eadem Beneficia Curata Cathedralibus, Collegiatis, seu aliis Ecclesiis, vel 
Monasteriis, Beneficiis, seu Collegiis, aut piis Locis quibuscumque perpetuo 
unita, et annexa reperiuntur; iuxta praescriptum dicti Sacri Concilii sess. 7, 
de Reform., cap. 5 et cap. 7, et iuxta Constitutionem san. mem. Pii V, quae 
incipit: Ad exequendum. ! 

8 10. Item adversus Visitationem Beneficiorum Curatorum, ut supra, per- 
petuo unitorum, necnon quarumcumque Ecclesiarum quomodolibet exempta- 
rum, prout etiam adversus Decreta, et provisiones ab Ordinario capiendas, 
ut quae in eis reparatione indigent, reparentur, et Cura Animarum, si qua 
illis imminet, aliisque debitis obsequiis minime defraudentur, iuxta disposi- 
tionem Sacri Concilii eadem sess. 7, de Reforrm., cap. 8, et sess. 21, cap. 7. 

8 11. Item a Decretis, seu Mandatis, per quae Episcopi, etiam uti Apo- 
stolicae Sedis Delegati, in Ecclesiis Parochialibus, aut Baptismalibus, in quibus 
Populus ita numerosus est, ut unus Rector non possit sufficere Ecclesiasticis 
Sacramentis ministrandis, et Cultui Divino peragendo, cogant Rectores, vel 
alios, ad quos pertinet, sibi tot Sacerdotes ad hoc munus adiungere, quot 
sufficiant ad Sacramenta exhibenda, et Cultum Divinum celebrandum: aut 
etiam invitis Rectoribus, procedant ad constitutionem novarum Parochiarum, 
cum assignatione competentis portionis, ubi ob locorum distantiam, sive 
difficultatem, Parochiani, sine magno incommodo, ad percipienda Sacramenta, 
et Divina Officia audienda accedere non possunt; vel denique propter pau- 
pertatem, et in caeteris casibus a iure permissis, deveniant ad uniones per- 
petuas aliorum Beneficiorum simplicium, non tamen Regularium, iuxta dispo- 
sitionem Sacri Concilii sess. 21, de Reform., cap. 4 et cap. 5, et sess. 24, similiter 
de Reform., cap. 13. 

8 12. Item a deputatione Coadiutorum, aut Vicariorum pro tempore, vel 
aliis provisionibus ab Episcopo capiendis, etiam tanquam Apostolicae Sedis 
Delegato, quando illiterati, et imperiti Parochialium Ecclesiarum Rectores 
sacris minus apti sunt officiis; cum assignatione partis fructuum pro suiti- 
cienti illorum victu. Necnon a suspensione, atque etiam a privatione illorum, 
qui turpiter, et scandalose vivunt, et postquam praemoniti sunt, in sua nequitia 
incorrigibiles perseverant, iuxta praescriptum eiusdem Concilii d. sess. 21, de 
Reform., cap. 0. í 

8 13. Item a translatione Beneficiorum simplicium, etiam Iurispatronatus, 
ex Ecclesiis, quae vetustate, vel alias collapsae sint, et ob eorum inopiam 

nequeant instaurari, vocatis iis, quorum interest, in Matrices, aut alias Ecclesias, 
cum omnibus emolumentis, et oneribus. Prout etiam a Decretis cogentibus 
Patronos, Rectores, Beneficiatos, aut Parochianos, sive Populum, ad refectio- 
nem, et instaurationem Ecclesiarum Parochialium, servata forma Sacri Con- 
cilii sess. 21, cap. 7. 

S 14. Item a censuris, sequestratione, et subtractione fructuum, aut aliis 
quibuscumque provisionibus, pro cogendis ad residentiam Parochis, caete- 
risque omnibus, quibus Cura Animarum incumbit, iuxta Decretum eiusdem 
Sacri Concilii sess. 23, de Reform., cap. 1. 

8 15. Item a denegatione, revocatione, suspensione, vel restrictione, et 
limitatione facultatis audiendi Confessiones, respectu eorum, qui Parochiale 
Beneficium non obtinent, etiam si fuerint Regulares, pro excipiendis Confes- 
sionibus Saecularium, iuxta ordinationem Sacri Concilii sess. 23, cap. 15, et 
Praedecessorum Nostrorum Constitutiones, ac praecipue illam fel. rec. Cle- 
mentis X, quae incipit: Superza.! 

S 16. Item in illis Civitatibus, aut Locis, ubi vel Parochiales Ecclesiae 
certos non habent fines, nec earum Rectores proprium Populum, quem regant, 
sed promiscue petentibus Sacramenta administrant, vel etiam nullae sunt 
Parochiales, a divisione, seu distinctione Parochiarum, earumque ordinatione, 
sive institutione in titulum perpetuum, iuxta Decretum Sacri Concilii sess. 24, 
de Reform., cap. 13. 

S 17. Item a deputatione Vicarii, vel Oeconomi, cum assignatione Con- 
gruae, pro tempore, quo vacat Ecclesia Parochialis. Prout etiam ab indictione 
Concursus, relatione examinatorum, necnon praeelectione, et provisione Epi- 
scopi in eodem Concursu, iuxta definitionem Sacri Concilii eadem sess. 24, 
de Reform., cap. 18. 

S 18. Item a Mandatis, seu Decretis inhibentibus praedicationem, vel 
publicas lectiones, aut coercentibus, vel punientibus quoscumque, etiam 
exemptos, tam Saeculares, quam Regulares, qui in alienis Ecclesiis, quae 
suorum Ordinum non sunt, absque Episcopi licentia, et in Ecclesiis suis, aut 
suorum Ordinum, non petita illius benedictione, aut ipso contradicente, prae- 
dicare praesumpserint; iuxta Decretum Sacri Concilii sess. 5, de Reforrm., 
cap. 2, et sess. 24, similiter de Reform., cap. 4, et Constitutionem piae mem. 
Gregorii XV, quae incipit: /zscrufabili, 8 fin.? Una cum declarationibus con- 
tentis in Constit. Clementis PP. X, quae incipit: Superna.3 

8 19. Et generaliter in omnibus iis, quae pertinent ad Curam Animarum, 
et rectam Sacramentorum administrationem, adversus visitationem, correctio- 
nem, coercitionem, et quascumque alias provisiones Episcopi Dioecesani, 
etiam quoad exemptos, sive Saeculares, sive Regulares, iuxta laudatam Con- 
stitutionem Gregorii XV, quae incipit: /nscrutabili.4 

S 20. Item adversus quascumque Provisiones, et Decreta pro conservanda, 
aut restituenda clausura Sanctimonialium, aut pro correctione, seu punitione 


! Cf. N. 246. 
? Cf. N. 199. 
3 Cf. N. 246. 
* Cf. N. 199. 

eorum, qui circa Personas intra Monasteria degentes, aut circa Clausuram, 
vel circa Bonorum administrationem deliquerint. Prout etiam ab examine 
pro approbatione, vel reprobatione Confessariorum sive Regularium, sive Sae- 
cularium, quomodocumque exemptorum, et tam ordinariorum, quam extraor- 
dinariorum, pro excipiendis Confessionibus Monialium, etiam Regularibus 
subiectarum. Itidemque a Decretis, vel aliis quibuscumque provisionibus cogen- 
tibus Administratores, sive Saeculares, sive Regulares quomodolibet exemptos, 
ad reddendam singulis annis rationem Bonorum ad Monasteria Sanctimonia- 
lium hüiusmodi pertinentium. Ac demum a quibuscumque Decretis super 
amotione Cappellanorum, Sacristarum, et aliorum quorumcumque Officialium, 
et Ministrorum, tam Saecularium, quam Regularium, ipsis Monialibus, vel 
earum Ecclesiis inservientium, iuxta dispositionem Sacri Concilii sess. 25, de 
Regular. et Monial., cap. 5, cap. 9, et cap. 10, servata tamen, quoad Regu- 
lares, et exemptos, forma praedictae Constitutionis rec. mem. Gregorii XV, 
quae incipit: /zscrutabili.! 

8 21. Item adversus pastoralem Visitationem Dioecesis, et praesertim 
Monasteriorum Commendatorum, Abbatiarum, Prioratuum, et Praepositura- 
rum, in quibus non viget Regularis Observantia, necnon Beneficiorum, tam 
Curatorum, quam non Curatorum Saecularium, et Regularium qualitercum- 
que commendatorum, etiam exemptorum. Prout etiam ab exequutione eorum, 
quae in ipsa Visitatione mandata, decreta, aut iudicata fuerint. Necnon simi- 
liter a quibuscumque Decretis, et Provisionibus, etiam extra Visitationem, 
pro conservatione, et reparatione Ecclesiasticae Disciplinae, quoad vitam, 
mores, et honestatem quorumcumque Clericorum, luxum, comessationes, 
choreas, lusus, crimina, et saecularia negotia fugienda, atque evitanda; 
iuxta plura Decreta dicti Sacri Concilii, et praesertim sess. 6, de reform., 
cap. 4, sess. 13, cap. l, sess. 14, cap. 4, sess. 21, cap. 8, sess. 22, cap. 1 
et cap. 8, et sess. 24, cap. 10, ad formam tamen Decretorum Sacrae Con- 
gregationis Episcoporum de mandato san. mem. Clementis VIII editorum 
ann. MDC. ? 

8 22. Item a Decretis cogentibus Praesentatos, electos, vel nominatos 
a quibusvis Ecclesiasticis Personis, etiam Nostris et Sedis Apostolicae Nun- 
tiis, ad quaevis Ecclesiastica Beneficia, ad se subiiciendum examini Ordinarii, 
antequam instituantur, confirmentur, vel admittantur, quemadmodum cavetur 
sess. 7, de reform., cap. 13. 

S 23. Item a denegatione Sacrorum Ordinum, vel adscensus ad alios 
Maiores; prout etiam adversus suspensionem ab Ordinibus iam susceptis, ob 
crimen occultum, sive ex informata conscientia, iuxta dispositionem Sacri Con- 
cilii sess. 14, de reform., cap. 1 et cap. 3, et sess. 21, cap. 1, et sess. 23, cap. 16. 

S 24. Item a praetixione termini, intra quem Regularis Episcopo non 
subditus, qui intra Claustra Monasterii degat, et extra ea ita notorie deli- 
querit, ut Populo scandalo sit, a suo Superiore puniri debeat, ac de puni- 
tione ipse Episcopus certior fieri, iuxta Decretum Sacri Concilii sess. 25, 


! Cf. N. 199. 
? Cf, Bizzarri, Collectanea S. C. Ep. et Reg., p. 18-21. 

de Regul, cap. 14, et Constit. fel. rec. Clementis Papae VIII, quae incipit: 
Suscepti muneris.! Necnon adversus punitionem, et correctionem eorumdem 
Regularium, qui circa Personas intra septa degentes, aut circa Clausuram 
ipsam deliquerint; iuxta praedictam Constitutionem Gregorii XV, quae inci- 
pit: Znscrutabili.? 

8 25. Item a Censuris, aut'aliis provisionibus contra Concubinarios, et 
praesertim Clericos etiam retinentes domi, aut extra, Mulieres suspectas; 
iuxta praescriptum Sacti Concili sess. 24, de reform. Matrirm., cap. 8, et 
sess. 25, de reform., cap. 14. 

S 26. Item adversus privationem Privilegii Fori, et alias provisiones 
contra Clericos non incedentes in habitu; et tonsura, et in aliis casibus a Sacro 
Concilio praescriptis sess. 14, de reform., cap. 6, et sess. 23, similiter cap. 6. 

8 27. Prout etiam ab examine, approbatione, vel reprobatione Patrimonii 
Sacri, Pensionis Ecclesiasticae, aut Beneficii, quoad Clericos promovendos 
ad Sacros Ordines; iuxta dispositionem eiusdem Concilii sess. 21, de reform., 
cap. 2. 

S 28. Item adversus convocationem Capituli, quam faciat Episcopus ad 
aliquid deliberandum, et iuxta vota ipsorum Capitularium concludendum, 
quoties de re ad suum, vel suorum commodum spectante non agatur; iuxta 
Decretum Sacri Concilii sess. 25, de reform., cap. 6. 

8 29. Item a Mandatis, seu Decretis super conversione tertiae partis fru- 
ctuum, et quorumcumque proventuum, et obventionum, tam Dignitatum, 
quam Canonicatuum, Personatuum, portionum, et officiorum, in distributio- 
nes quotidianas, earumque divisione inter Dignitates obtinentes, et caeteros 
Divinis interessentes, in Ecclesiis tam Cathedralibus, quam Collegiatis, in 
quibus nullae sunt distributiones huiusmodi quotidianae, vel ita tenues, ut 
verisimiliter negligantur; iuxta Constitutionem eiusdem Concilii sess. 21, de 
reform., cap. 3, et sess. 22, similiter de reform., cap. 3. 

8 30. Item adversus exercitium facultatum Episcopis competentium super 
executione omnium piarum dispositionum, tam in ultima voluntate, quam 
inter vivos, in casibus a Iure concessis, iuxta dispositionem Sacri Concilii 
sess. 22, de reform., cap. 8. 

8 31. Item a Visitatione Hospitalium, Collegiorum quorumcumque, et 
Coníraternitatum Laicorum, Eleemosynarum, Montium Pietatis, sive Chari- 
tatis, et omnium Piorum Locorum quomodocumque nuncupatorum, etiamsi 
eorum Cura ad Laicos pertineat, aut exemptionis Privilegio sint munita. Ac 
denique a cognitione, et exequutione eorum omnium, quae ad Dei Cultum, 
aut animarum salutem, seu Pauperes sustentandos instituta sunt; iuxta dictum 
Decretum Sacri Concilii sess. 22, de reform., cap. 8. 

8 32. Item a Decretis, seu Mandatis cogentibus Administratores tam 
Ecclesiasticos, quam Laicos, etiam exemptos, Fabricae cuiusvis Ecclesiae, 
etiam Cathedralis, Hospitalis, Confraternitatis, Eleemosynae, Montis pietatis, 
et quorumcumque Piorum Locorum, ad reddendam singulis annis ipsi Ordi- 

nario rationem suae administrationis, nisi aliud in institutione, et ordinatione 
talis Ecclesiae, seu Fabricae expresse cautum fuerit; iuxta Decreta Sacri Con- 
cilii sess. 7, de reforr., cap. 15, et sess. 22, cap. 9, et sess. 25, cap. 8. 

S 33. Item a Decretis compellentibus Notarios, etiam Apostolica, Impe- 
riali; aut Regia auctoritate creatos, et scribentes in Causis Ecclesiasticis, vel 
Spiritualibus, ad se subiiciendum examini; eorumque remotione, vel suspen- 
sione in casu delicti, vel imperitiae; iuxta praescriptum Sacri Concilii dicta 
sess. 22, cap. 10. 

S 34. Item ab erectione Seminarii, et taxatione quarumcumque Dignita- 
tum, Personatuum, Officiorum, Praebendarum, Portionum, Abbatiarum, et 
Prioratuum cuiuscumque Ordinis, etiam Regularis, Hospitalium, quae dantur 
in titulum, vel administrationem, et Beneficiorum quorumcumque, etiam 
Regularium, etiam lurispatronatus, etiam exemptorum, etiam nullius Dioe- 
cesis, vel aliis Ecclesiis, Monasteriis, Hospitalibus, et aliis quibusvis Locis 
piis, etiam exemptis, annexorum, ac quorumcumque aliorum Ecclesiastico- 
rum reddituum, seu proventuum ad Fabricas Ecclesiarum, Coníraternitates, 
et Monasteria omnia, non tamen Mendicantium, pertinentium, necnon De- 
cimarum quacumque ratione ad Laicos, atque etiam Milites cuiuscumque 
Militiae, aut Ordinis, Hierosolymitano excepto, spectantium, pro eiusdem Semi- 
narii manutentione. Prout etiam ab unione, et applicatione aliquot Beneti- 
ciorum simplicium; necnon a Decretis cogentibus eos, qui Scholasterias 
obtinent, vel quibus lectionis, vel Doctrinae munus est annexum, ad docen. 
dum per se ipsos, vel idoneos Substitutos; et generaliter a Mandatis, et pro- 
visionibus, quae quoquo modo respiciunt Curam, directionem, et admini- 
strationem Seminarii, plenamque exequutionem Decreti editi a Sacro Concilio 
super Collegio Puerorum in singulis Cathedralibus instituendo, sess. 23, de 
reform., cap. 18. 

S 35. Item a Mandatis, seu Decretis cogentibus Oeconomos, Vicarios 
Capitulares, ad reddendam rationem Administrationis per eos gestae Sede 
Episcopali vacante; iuxta praescriptum Sacri Concilii sess. 24, de reform., 
cap. 16. 

8 36. Item a comminatione excommunicationis a Iure latae, et a Sen- 
tentia excommunicationis latae ab homine, suspensionis, et interdicti, nisi 
appellatio fuerit interposita ex capite nullitatis. Et e converso a Sententia 
absolutionis ab eisdem Censuris Ecclesiasticis. 

8 37. Et generaliter ab exequutione aliorum quorumcumque Decreto- 
rum dicti Sacri Concilii Tridentini, Episcopis, atque Ordinariis locorum 
demandata ab ipso Concilio, et in Constitutione fel. recor. Pii Papae IV, quae 
incipit: Benedictus Deus.! M 

8 38. Volumus, praecipimus, et mandamus, quod ab Archiepiscopis, 
Patriarchis, seu Primatibus, aliisque Iudicibus Ecclesiasticis, etiam Nostris, et 
Sedis Apostolicae Nuntiis, vel de latere Legatis, etiam Sanctae Romanae 
Ecclesiae Cardinalibus, atque etiam Camerae nostrae generali Auditore, Signa- 
turae Iustitiae Praefecto, caeterisque Iudicibus Romanae Curiae, eorumque 

Vicariis, et Officialibus, Citationes generales, vel speciales cum Commissione 
inserta, Monitoria, et alia huiusmodi cum Inhibitione, per quam exequutio 
Decretorum, Mandatorum, et Provisionum huiusmodi retardetur, suspenda- 
tur, aut impediatur, minime concedantur, et quatenus nunc, aut imposterum 
concessa fuerint, nullatenus inhibeant, atque ab Episcopis, aliisque Locorum 
Ordinariis impune sperni possint; quacumque Consuetudine etiam immemo- 
rabili, vel. quovis Privilegio, aut stylo concedendi Inhibitiones in Causis 
praedictis, tametsi temporarias, penitus exclusis. Nos enim Citationes, et 
Monitoria, aliter quam ut praefertur, concessa, vel imposterum concedenda, 
nulla, atque irrita declaramus, et pro nullis, atque irritis haberi volumus, et 
mandamus. Decernentes, quod adversus Decreta, Mandata, et Provisiones 
eiusmodi, quas, vel quae ab Episcopis, aliisque Locorum Ordinariis fieri, vel 
capi contigerit in Causis, et negotiis praedictis, vel simplex dumtaxat, et 
extraiudicialis Recursus per viam supplicis libelli; ad Nos, et Successores 
nostros Romanos Pontifices, vel respective, et iuxta Causarum naturam, et 
qualitatem, Appellatio ad quos de Iure, in solo devolutivo, et sine retarda- 
tione, vel praeiudicio legitimae exequutionis, recipi, et admitti possit. 

8 39. Quoniam vero in hisce ipsis negotiis, et Causis, in quibus Inhi- 
bitiones Canonicam exequutionem impedientes, aut suspendentes, concedi 
non debent, dari possunt casus, qui per ipsum Sacrum Concilium Triden- 
tinum, vel iuxta eius Mentem, per Apostolicas Constitutiones, et Sacrarum 
Congregationum declarationes, aut communem Doctorum Sententiam, a prae- 
fata generali regula de non concedendis Inhibitionibus, eisque posthabendis, 
excipiuntur, quique ut plurimum non aliter, quam prudenti Iudicis arbitrio 
secundum particulares Facti circumstantias aestimari possunt: hinc Nos, ne 
sub eiusmodi praetextu, Inhibitiones, ut supra prohibitae, vulgo, et sine ullo 
delectu etiam in Casibus non exceptis concedantur: Statuimus, et manda- 
mus, quod in dictis Causis, et negotiis superius expressis, Metropolitani, 
Patriarchae, Primates, aliique Iudices praedicti, et praesertim Camerae nostrae 
generalis Auditor, eiusque Locumtenentes, et Signaturae Iustitiae Praefectus, 
eiusque Auditor, ad quos in contingenti casu pro obtinenda Inhibitione 
recursum haberi contigerit, etiamsi asseratur, casum illum a Sacro Concilio, 
vel Apostolicis Constitutionibus, quacumque de Causa exceptum esse: nihi- 
lominus literas Citatorias, vel Monitoria cum Inhibitione huiusmodi non 
concedant, nisi prius ex facti circumstantiis, in supplici libello a Parte recur- 
rente clare ac dilucide exponendis, et cum aliquo documento  semiplene 
saltem verificandis, eisdem summarie apparuerit, casum illum esse de exce- 
ptis, et propterea Episcopo, vel Ordinario Loci inhibendum esse, ne ad ulte- 
riora procedat. Tunc enim, et non alias, et postquam ipsi Iudices, quorum 
conscientiam hac in parte oneramus, super dicto supplici libello manu sua 
rescripserint, quod Inhibitio concedi potest, libellusque cum rescripto eius- 
modi in Actis productus fuerit, diligenter ibidem custodiendus, et asservan- 
dus, liceat eorum Notariis, sive Actuariis literas Citatorias cum dicta Inhi- 
bitione expedire, et Parti recurrenti tradere, ita tamen, ut in earum calce 
expresse adiiciatur sequens clausula: Nos enim, attentis luribus, et supplici 
libello Nobis praesentatis, atque in Actis exhibitis, sic, ut praefertur, inhi- 

bendum esse, speciali Rescripto mandavimus. Alias literae eiusmodi sine tali 
clausula nullam vim inhibendi habeant in casibus praedictis. 

8 40. Et nihilominus si Notarii, sine dicto speciali Rescripto super sup- 
plici libello, aut sine productione illius in Actis, aut sine praedicta clausula, 
Citationes ullas, aut Monitoria cum inhibitione, sub quocumque praetextu, 
seu colore, expedire, ac tradere praesumpserint, etiamsi illae, aut illa a Iudice 
subscripta fuerint, poenam infamiae, et perpetuae inhabilitatis ad Officium 
Notarii in Causis Ecclesiasticis exercendum, et quoad illos Camerae Nostrae 
generalis Auditoris, aut aliorum Romanae Curiae Iudicum superius expres- 
sorum, etiam quinquaginta ducatorum auri de Camera, pro una medietate 
Camerae Nostrae Apostolicae, et pro alia ipsi Parti recurrenti, et in. causa 
interesse habenti, sin minus alicui ex Locis Piis, arbitrio Nostro, Nostro- 
rumque Successorum destinando, applicandam, ipso facto incurrant. 

S 41. Ad haec, similiter inhaerentes dispositioni eiusdem Sacri Concilii 
sess. 7, de reform., cap. 14, et sess. 14, cap. 5, necnon etiam Decreto piae 
me:. Benedicti XIII hac in re promulgato inter eius additiones ad decreta 
Urbani Papae VIII in appendice ad Concilium Romanum,! volumus, et man- 
damus, quod Clerici Saeculares, aut Regulares extra Monasterium degentes, 
quomodolibet exempti, in Civilibus Causis Mercedum, et miserabilium Per- 
sonarum, etiamsi certum Iudicem a Sede Apostolica deputatum in partibus 
habeant: in aliis vero, si ipsum Iudicem non habuerint, coram Locorum 
Ordinariis, tanquam ab ipsa Sede delegatis, conveniri in prima instantia, et 
Iure medio ad solvendum debitum cogi possint. 

8 42. Quo vero ad Personas non exemptas, inhaerendo similiter dispo- 
sitioni eiusdem Sacri Concilii sess. 13, de reforrm., cap. 1, et sess. 22, cap. 7, 
et sess. 24, cap. 20, necnon supradictis Decretis generalibus Congregationis 
Episcoporum editis anno Mpc cum novissimis additionibus seu declaratio- 
nibus piae mem. Benedicti XIII in Appendice Concilii Romani: volumus, 
statuimus, et mandamus, quod Causae omnes, tam Civiles, quam Crimina- 
les, ad Forum Ecclesiasticum pertinentes, exceptis Privilegiatis, quae ex 
eodem Concilio, vel alias iuxta Canonicas Sanctiones apud Nos, et Sedem 
Apostolicam tractari possunt, aut debent, coram Ordinariis Locorum dum- 
taxat in prima Instantia cognoscantur, neque a Metropolitanis, Patriarchis, 
aut Primatibus, aliisque Iudicibus Ecclesiasticis, etiam Nostris et Sedis Apo- 
stolicae Nuntiis, vel de latere Legatis, aut Camerae Nostrae generali Audi- 
tore, et caeteris quibuslibet Curiae nostrae ludicibus ad se avocari, vel aliis 
committi possint, nisi per viam legitimae appellationis, et in casibus, ut supra, 
non prohibitis, ad ipsorum Tribunalia deferantur. 

8 43. Appellationes autem non recipiantur, neque inhibitiones vigore 
illarum concedantur, nisi prius constiterit, quod nedum per legitimam Per- 
sonam, et intra legitima tempora vere appellatum fuerit, sed etiam, quod 
appellatum fuerit a Sententia definitiva, vel habente vim detinitivae, aut a 
gravamine, quod per definitivam Sententiam reparari non possit: idque per 
publica Documenta, quae realiter in Actis exhibeantur. Tunc enim, et non 

antea, ludici, ad quem appellatum fuerit, in Causa se intromittere, citationes, 
et inhibitiones concedere liceat; dummodo tamen concedantur cum inscri- 
ptione tenoris Sententiae, aut Decreti definitivi, seu vim detfinitivae haben- 
tis, vel damnum per definitivam irreparabile inferentis. Alias citationes, inhi- 
bitiones, Processus, et inde sequuta quaecumque, sint ipso Iure nulla, atque 
impune sperni possint. 

8 44. Quod si appellans asserat. Sententiae, aut Decreti Exemplum 
authenticum, culpa ludicis a quo, vel Notarii, sive Actuarii, habere non posse, 
tunc saltem copiam simplicem Sententiae, seu Decreti, in Actis producere 
teneatur, eiusque tenori, in literis Inhibitorialibus inserto adiicienda erit, 
prout adiici volumus, et mandamus, in earum corpore expressa conditio: 
Quatenus tamen tenor insertus vere, et in substantialibus cum Originali con- 
cordet, eodemque Originali praesentes literae sint in tempore posteriores, alio- 
quin nullae, et irritae censeantur. Et si secus factum fuerit, inhibitiones 
aliter concessae nullatenus afficiant, et Notarii, sive Actuarii, qui illas expe- 
diverint, incidant in poenas superius expressas. 

8 45. Cum vero a gravamine, quod per definitivam reparari nequit, 
appellatum fuerit, si quidem res sit de carceratione iam sequuta cum Man- 
dato verbali, non aliter expediri poterunt Inhibitiones vigore Appellationis, 
quam constito prius de ipsa carceratione per depositionem saltem duorum 
Testium. Interim tamen Appellans in eodem, quo reperitur, carcere perma- 
nebit, donec aliter ser. ser. iudicatum fuerit. Ubi vero agatur de censuris 
iam prolatis, vel de comminatione Carcerationis, Torturae, aut Censurarum, 
observetur omnino dispositio dictorum Decretorum Congregationis Episco- 
porum sub rec. mem. Clemente VIII, iuxta additiones, et declarationes piae 
mem. Benedicti XIII. 

8 46. Ulterius in praedictis Causis in prima Instantia pendentibus, vel 
aliis superius expressis, in quibus non admittitur appellatio in suspensivo, 
Citationes, quae expediri solent coram Cardinali Signaturae Iustitiae Prae- 
fecto, vel ad effectum comparendi, vel pro adeundo eamdem Signaturam, 
tametsi ab eius Auditore subscriptas, vim inhibendi nullatenus sortiri posse 
volumus, easque ad praedictos alios dumtaxat effectus, comparendi scilicet, 
vel adeundi Signaturam, expeditas censeri, non autem ad retardandam exe* 
quutionem, vel suspendendum processum ad ulteriora. 

S 47. Denique quoad Causas privilegiatas, quae, ut praefertur, in prima 
etiam Instantia apud Nos, et Sedem Apostolicam tractari possunt, nihil ex 
antiquo mutandum esse volumus, sed Monitoria in illis coram Camerae 
nostrae generali Auditore, vel eius Locumtenentibus, prout hactenus lauda- 
biliter observatum est, expedienda esse, iuxta praescriptum Apostolicarum 
Constitutionum, et praesertim fel. record. Pauli V Praedecessoris Nostri in 
Constitutione, quae incipit: Universi! necnon praedictarum additionum, et 
declarationum Benedicti XIII, exceptis tamen Monitoriis intimandis ultra 
Montes, in quibus ad evitanda scandala, et litigantium incommoda, volumus 
omnino renovari, et observari stylum, qui olim in eo Tribunali vigebat, 


! Die 1 mart. 1612. - Cf. Bull. Rom., tom. 5, IV, p. 23-55. 

idest, quod ad eiusmodi Monitoriorum expeditionem non aliter procedatur, 
quam oblato prius ipsi Auditori, vel alteri ex eius Locumtenentibus, coram 
quo. Monitorium expediendum erit, supplici Libello universam Facti speciem 
clare, et dilucide continente, et praevio etiam eiusdem Iudicis rescripto, quod 
Monitorium expediri possit, penes Causae Notarium, vel Actuarium, diligen- 
ter custodiendo. Et si aliter, quam praefertur, et absque dicto supplici libello, 
ac speciali Iudicis rescripto, dicta Monitoria ultra Montes intimanda expe- 
dita fuerint, Notarius, sive Actuarius, et Substitutus, qui illa expediverit, ipso 
facto incidat in poenas superius expressas. 

S 48. Omnia, et singula hactenus a Nobis disposita ad rectam ludicio- 
rum methodum restituendam, eo impensius ab omnibus exacte custodiri, et 
Observari mandamus, quo clarius constat, hac nostra Constitutione non 
novas fieri, sed antiquas instaurari leges, provide, sapienterque institutas, et 
temporum iniuria, ac hominum fraude obsoletas, et novo Pontificiae aucto- 
ritatis praesidio communiri ordinem procedendi in Causis, iamdiu praescri- 
ptum Superioribus, et Inferioribus Tribunalibus a Sacra Tridentina Synodo, 
Congregationum Decretis, et Praedecessorum Nostrorum Romanorum Pon- 
tificum Constitutionibus, aliisque Ordinationibus Apostolicis. Ideoque si ip: i 
Iudices omni semoto, ut par est, humanae cupiditatis affectu, prae oculis 
solum habuerint, quae tam maturo, tamque saluberrimo sunt constituta et 
ordinata consilio, facile eorum quilibet agnoscet, quae sui, et quae alieni 
Ministerii partes esse debeant in admittendis, ac respective reiiciendis Cau- 
sarum Appellationibus, et Inhibitionibus. Atque ita fiet, ut non solum uni- 
cuique in suo ordine debita Iurisdictionis, et auctoritatis praerogativa serve- 
tur, sed etiam ut, extinctis prorsus, ac radicitus avulsis omnium contentionum, 
et discordiarum seminibus, mutuo charitatis vinculo Tribunalia socientur, et 
inter illa recte agendi disciplina Christiano Populo utilis, et necessaria resti- 
tuatur. 

S8 49. Demum, ut exemplo Nostro, omnes praemissorum executioni 
caute, et pro viribus incumbant, et ut praesertim Notariis, Tabellionibus, et 
eorum Actuariis, et Substitutis omnis contraveniendi ansa praecidatur, volu- 
mus, et expresse mandamus, Processus, et Acta Causarum in Nostra Romana 
Curia coram quovis Iudice pendentium, ac Inhibitiones, Appellationes, Moni- 
toria, aliasque Citatoriales, et Inhibitoriales literas, quas ab iisdem Notariis, 
eorumque Substitutis, scientibus, vel insciis Iudicibus, vel alias quomodo- 
libet in posterum expediri contigerit, sedulo recognosci, et examinari per fide 
dignas Personas a Nobis opportune deputandas; quae si deprehenderint, 
easdem Inhibitiones contra huius Constitutionis formam, et ad subterfugienda 
Ordinariorum, et Episcoporum iudicia, quaesito gravaminis colore, fuisse 
perperam concessas, et expeditas, in eosdem Notarios, et Substitutos Cano- 
nicis poenis, aliisque a Nobis supra expressis, severe pro modo culpae ani- 
imadvertant. 

8 50. Decernentes, etc. 

[Bened. XIV Bull. tom. 1, p. 134-144]. 

327. 


Benedictus XIV, ep. Cognovimus, 12 maii 1742.! 


Cognovimus in Fraternitatis Tuae literis inveteratum Hispaniae pietatis 
morem, cui semper solemne, et proprium fuit, explicandum proponere Apo- 
stolicae Sedi, quicquid obscuritatis eius decreta habere videantur. Laudavimus 
autem Pastoralem sollicitudinem, qua sedare voluisti obortam inter aliquos 
tuae Dioecesis disputationem de sensu literarum Nostrarum, quibus quo 
pacto Ecclesiastici ieiunii lex observanda, aut solvenda sit constituimus.? Re- 
spondemus igitur postulato tuo, Nos in iisdem literis definiendum non 
suscepisse, an qui Ecclesiastica auctoritate ab ieiunio excusantur, non solum 
vetitis cibis uti, sed iussae pariter vespertinae abstinentiae fines egredi queant. 
Praecipimus autem Episcopis, eorumque Delegatis, ut nemini vescendi car- 
nibus aliisque Cibis vetitis veniam tribuant, nisi sub gravi, imperata simul 
unicae comestionis norma. Ita universale istud praeceptum pro tua specta- 
tissima vigilantia Gregi tuo indicendum iubeto. Interea Fraternitati Tuae, 
haud ignari, qua ipse excellas religione, virtute, atque in Nos Romanamque 
Sedem eximia observantia, Apostolicam Benedictionem peramanter imper- 
timur. 

(Bened. XIV Bull. tom. 1, p. 164, 165]. 


328. 


Benedictus XIV, const. Etsi pastoralis, 26 maii 1742. 


Etsi pastoralis Romani Pontificis vigilantia ad omnes Christifideles lon- 
gissimis etiam Locorum intervallis distantes, ac vitae, rituum, et linguarum 
genere inter se maxime differentes paterna charitate sese extendat, omnemque 
curam, ac studium adhibeat, ut ubique Terrarum Catholicae Fidei integritas, 
Ecclesiasticae Disciplinae nitor, probitasque morum, sarta tecta serventur; 
maioribus tamen Pontificiae sollicitudinis studiis in eos intendit, qui in Di- 
tione Ecclesiastica, et in reliquis Italiae partibus, eiusque Insulis adiacentibus 
sive orti, sive aliunde advecti Incolae commorantur. Cum itaque factum sit, 
ut grassantibus iamdudum per totum Orientem, tum barbarorum infidelium 
immanitate, tum etiam Schismaticorum perfidia, plurimi ex Graecia, Epiro, 
Albania, aliisque Asiae regionibus, ad Italiam, eique adiacentes Insulas tam- 
quam ad fidei, et tranquillitatis portum confugientes, ibidem sedes, ac domi- 
cilium collocaverint, et tam ipsi, quam eorum Filii, Graecorum mores, insti- 
tuta, ritus, et consuetudines a Graecis Progenitoribus sibi traditas studiose, 


! Venerabili Fratri, Andreae Archiepiscopo Valentiae. 
? Cf. N. 308, 314. 

enixeque servare pergant; ita tamen, ut debitam Romanae Ecclesiae obe- 
dientiam, ac devotionem omnino profiteantur; hinc est, quod Nos, qui inet- 
fabili Dei clementia, meritis licet imparibus, eius vicem gerimus in terris, 
apud quem non est Graecus, et Iudaeus, Barbarus, et Scytha (omnes enim 
unum sunt in Christo lesu), et Graecos, et Albanenses Graeci Ritus, tam 
in Ditione nostra Ecclesiastica, et utraque Sicilia, quam in reliquis Italiae 
partibus, et Insulis adiacentibus, in Dioecesi Latinorum Episcoporum com- 
morantes, specialibus favoribus, et gratiis prosequi volentes, omnia et sin- 
gula, quae laudabiliter provida Romanorum Pontificum Praedecessorum 
nostrorum ordinatione Graecis, et Albanensibus praedictis, tum quoad rituum 
Graecorum, sive consuetudinum observantiam, tum quoad privilegia, immu- 
nitates, exemptiones, favores, indulta, et gratias, concessa, statuta, ordinata, 
indulta, et facta dignoscuutur, ut pleniorem roboris firmitatem obtineant, 
eoque firmius, et stabilius illibata, inconcussaque perdurent, quo saepius 
sunt in genere, et specie Sedis Apostolicae praesidio communita, per prae- 
sentes nostras Literas innovamus, confirmamus, et approbamus, illisque 
nostrae approbationis, confirmationis, et innovationis robur adiicimus; ut 
iisdem privilegiis, immunitatibus, exemptionibus, indultis, gratiis, favoribus, 
perinde ac Clerici Latini tam Saeculares, quam Regulares, eorumque Eccle- 
siae, Monasteria, et Bona in iisdem Locis, ubi Italo-Graeci commorantur, - 
utuntur, potiuntur, et gaudent, uti, potiri, et gaudere libere possint, ac va- 
leant; ut privilegiis, et gratiis huiusmodi sibi concessis in Domino plene 
gaudentes, in tranquillitate pacis conquiescant, et per semitam mandatorum 
Dei gradientes, ferventiori erga Apostolicam Sedem devotione perseverent. 

Quoniam vero pro diversis rerum, ac temporum circumstantiis plures, 
ac diversae editae fuerunt ab iisdem Praedecessoribus nostris Romanis Pon- 
tificibus, et a nonnullis Venerabilium Fratrum nostrorum S. R. E. Cardina- 
lium Congregationibus circa eosdem Graecos, et Albanenses, eorumque ritus, 
consuetudines, instituta, debitamque latinis Praesulibus, in quorum Dioecesi 
degunt, subiectionem Apostolicae Constitutiones, ordinationes, responsa, 
edicta, et decreta; eamque ob causam tam de ritibus ipsorum Graecorum, 
et Albanensium, quam de eorumdem Sacerdotum potestate, et Latinorum 
etiam Praesulum, atque Parochorum iurisdictione, et auctoritate saepe obortae 
sunt, et oboriri solent quaestiones et controversiae: Nos pro nostra Pasto- 
ralis officii sollicitudine, quantum in Nobis est, hisce malis opportunum 
remedium adhibere, causasque omnes litium, iurgiorum, dissidiorum, con- 
tentionum, quaestionum, et controversiarum amputare, certamque super 
rebus huiusmodi tum praefatis Graecis, et Albanensibus Graeci ritus, tum 
Latinis Episcopis, et Parochis regulam, normam, et instructionem, cui potis- 
simum sese in posterum conformare, et in singulis occurrentibus dubiis, et 
casibus inhaerere debeant, tradere cupientes, omnia et quaecumque per 
eosdem Romanos Pontifices Praedecessores nostros, ac praesertim Innocen- 
tium IV,! Leonem X, Clementem VII, Paulum III, Iulium etiam III, Pium IV? 


! Cf. N. 34. 
? Const. Romanus Pontifex, 16 febr. 1564. - Bull. Rom., tom. 4, II, p. 169, 170. 

et V,! Gregorium XIII,? Clementem VIII? et forsan alios Romanos Pontifices 
circa memoratos Graecos, et Albanenses, eorumque ritus, et consuetudines 
ordinata, et constituta fuisse comperimus, ut quo saepius fideles ipsi illa 
perspicient innovari, eo ferventius, ac promptius ad illorum observantiam 
excitentur; in aliis omnibus, praeterquam in iis, quae praesentibus nostris 
adversantur, confirmanda et innovanda, nostroque auctoritatis munimine robo- 
randa esse censemus, et confirmamus, atque innovamus; aliaque insuper 
Motu proprio, et ex certa scientia, maturaque deliberatione nostra, ac de 
Apostolicae potestatis plenitudine, hac nostra perpetuo valitura sanctione, 
et Constitutione, disponimus, constituimus, ordinamus, decernimus, et decla- 
ramus, prout in Domino conspicimus expedire. 


SI 
De Fide Catholica. 


Ac primo quidem cum Catholica Fides sit eiusmodi, ut nisi eam quisque 
integram inviolatamque servaverit, salvus esse non possit, quaecumque credit, 
ac docet Sacrosancta Romana Fcclesia, ea omnia, et singula iidem Graeci, 
et Albanenses Graeci Ritus integre, firmiter, indubitanterque credere, atque 
affirmare tenentur; prout in sacra Oecumenica Synodo Florentina super 
unione Occidentalis, et Orientalis Ecclesiae, definitum et declaratum fuit;^ 
et in professione Orthodoxae Fidei a Graecis iussu Gregorii Papae XIII 
Praedecessoris nostri emittenda? continetur, videlicet. 

I. Quod Spiritus Sanctus a Patre, et Filio aeternaliter est, et essentiam 
suam, suumque esse subsistens habet ex Patre simul, et Filio, et ex utroque 
aeternaliter tanquam ab uno principio, et unica spiratione, procedit. Et 
quod ea Verborum illorum: F/ioque, explicatio, veritatis declarandae gratia, 
et imminente tunc necessitate, licite ac rationabiliter Symbolo fuit apposita. 

Etsi autem Graeci teneantur credere, etiam a Filio Spiritum Sanctum 
procedere, non tamen tenentur in Symbolo pronunciare; contraria tamen 
consuetudo ab Albanensibus Graeci ritus laudabiliter recepta est, quam ab 
iisdem Albanensibus, aliisque quibuscumque, in Ecclesiis, ubi ea viget, ser- 
vari volumus; quin etiam a Graecis Presbyteris aliarum quarumcumque 
Regionum commorantibus in Italia, eiusque Insulis adiacentibus, si ab Ordi- 
nariis Locorum, vel ob suspicionem haeresis, vel ob scandalum, vel ob aliam 
iustam causam requisiti fuerint, particulam illam: Filioque, in Symbolo pro- 
nunciari praecipimus, ac mandamus. 

IL. Item profiteri tenentur, tam in azymo, quam in fermentato pane tri- 
ticeo, Corpus Christi veraciter confici: et Sacerdotes in alterutro ipsum 
Domini Corpus conficere debere, unumquemque scilicet iuxta suae Eccle- 
siae sive Occidentalis, sive Orientalis consuetudinem. 


ASGLUN- TIS. 
? Cf. N. 146. 
SCESN» 119. 
12 [25N$51 529854; 
5 Cf. N. 146. 

I. Item, si vere poenitentes in Dei charitate decesserint, antequam dignis. 
poenitentiae fructibus de commissis, et omissis satisfecerint, eorum animas 
poenis Purgatorii post mortem purgari: et ut a poenis huiusmodi releventur, 
prodesse eis Fidelium vivorum suffragia, Missarum scilicet Sacrificia, ora: 
tiones, et eleemosynas, et alia pietatis officia, quae a Fidelibus pro aliis 
Fidelibus fieri consueverunt, secundum Fcclesiae instituta. 

IV. Illorumque animas, qui post baptisma susceptum, nullam omnino 
peccati maculam incurrerunt, tum illas etiam, quae post contractam peccati 
maculam, vel in suis Corporibus, vel eisdem exutae corporibus, prout supe- 
rius dictum est, sunt purgatae, in Coelum mox recipi, et intueri clare ipsum 
Deum Trinum, et Unum, sicuti est, pro diversa tamen meritorum ratione, 
aliam alia perfectius. 

V. Illorum autem animas, qui in actuali mortali peccato, vel solo originali 
decedunt, mox in infernum descendere, poenis tamen disparibus puniendas. 

VI. Item Sanctam Apostolicam Sedem, et Romanum Pontificem in uni- 
versum Orbem tenere primatum, et ipsum Pontificem Romanum Successo- 
rem esse Beati Petri Principis Apostolorum, et verum Christi Vicarium, 
totiusque Ecclesiae Caput, et omnium Christianorum Patrem, et Doctorem 
existere, et ipsi in Beato Petro pascendi, regendi, et gubernandi universalem 
Ecclesiam a Domino Nostro lesu Christo plenam potestatem traditam esse, 
quemadmodum etiam in actis Oecumenicorum Conciliorum, et in Sacris 
Canonibus continetur. 

VII. Caetera item omnia, quae a Sacris Canonibus, et Oecumenicis Con- 
ciliis, ac praecipue a Sacrosancta Tridentina Synodo, et a Gregorio XIII 
Praedecessore nostro in professione praedicta Orthodoxae Fidei a Graecis 
emittenda, tradita, definita, et declarata fuerunt, indubitanter recipere, ac 
profiteri debent, simulque contraria omnia, et schismata, atque haereses 
quascumque, a Sancta Catholica, et Apostolica Ecclesia Romana omnium 
Ecclesiarum Matre, et Magistra damnatas, reiectas, anathematizatas, pariter 
damnare, reiicere, anathematizare, et abiurare omnino tenentur. 


8 II. 


De Sacramento Baptismi, pueris baptizatis, ritusque in. Baptismate suscepti 
mutatione. 


I. Presbyteri Graeci baptizatos Chrismate in fronte non consignehnt ; et 
ideo ab ipsis in ordine baptismi apud eorum Euchologium praetermittantur, 
quae sequuntur post illa. verba, kai uera T7v eUy5v eíc. usque ibi: etra 
TOte( Ó ieoeUs o'yfjua kvkXov, hoc est: e£ post orationem etc.; ubi habetur 
forma huius consignationis, usque ad illa: Posfea facit Sacerdos figuram 
circuli etc. 

Il. Cum Presbyteris Graecis in Euchologio haec Baptismi forma prae- 
scribatur: Bapfizatur Servus Dei N. in nomine Patris, et Filii, et Spiritus 
Sancti, quae latinae formae: Ego fe baptizo in nomine etc. aequivalet: tri- 
naque aquae immersione, seu aspersione in eo conferendo utantur, non sunt 
his super rebus a Latinis Locorum Ordinariis inquietandi. 

III. Etsi Graecis in Regno Cypri commorantibus Innocentius IV Prae- 
decessor noster olim iniunxerit,! ut in unctionibus, quae circa Baptisma fiunt, 
morem Ecclesiae Romanae teneant, et observent; si tamen Presbyteri Alba- 
nenses ritum ungendi pectus, et dorsi medium, aures, pedes, atque manus, 
.in Euchologio descriptum servare voluerint, ubi non est contraria consue- 
tudo, non sunt impediendi. 

IV. Ritus autem, seu consuetudo, quam habere dicuntur Graeci Orien- 
tales, ungendi per totum baptizandorum corpora, si alicubi tolli, vel remo- 
veri sine scandalo non potest, cum sive fiat, sive non, quantum ad Baptismi 
efficaciam, vel effectum, non multum referat, in iisdem toleretur. 

V. Nec refert etiam utrum frigida, vel calida aqua baptizent, cum in 
utraque Baptismum habere parem vim, atque effectum, affirmare, et tenere 
dicantur. 

VI. Si in eadem Ecclesia Infantes utriusque Ritus baptizentud Graecus 
Parochus Subditis suis aqua per ipsum Graeco more benedicta rite Baptis- 
mum confert; ac propterea molestandus non est, si non utatur aqua baptis- 
mali, quae a Parochis Latinis iuxta morem Romanae Ecclesiae adhibetur. 
Curent tamen Ordinarii, ut adsit aqua baptismalis latine consecrata, quam 
omnino (praeter casum urgentis necessitatis) Sacerdos Latinus adhibeat, quo- 
ties ei occurrerit latinos pueros ad Baptismum excipere. 

VII. Cum administratio Sacramenti Eucharistiae, quod sub una, vel sub 
utraque specie Infantibus in Baptismo, et Pueris in Missa solent Graeci exhi- 
bere, nihil contra Orthodoxam fidem, bonosque mores contineat (dummodo 
iidem Graeci credant, firmiterque teneant, communionem huiusmodi non 
esse necessariam ad salutem, et Baptismum sine communione valide, ac licite 
posse ministrari); quia tamen ad decentiam, et reverentiam Sacramenti magis 
expedit, si illud eisdem denegetur: propterea ne Graeci, vel Albanenses Graeci 
Ritus Eucharistiae Sacramentum sub una, vel sub utraque specie Infantibus 
rationis usu carentibus in Baptismo, nec Pueris in Missa ministrent, interdi- 
cimus, ac prohibemus. 

VIII. Infantes nati ex Patre, et Matre Graecis, ritu Graeco, nisi aliter 
Parentes, accedente Ordinarii consensu, voluerint, baptizari debent. 

IX. Nati vero ex Patre Latino, et Matre Graeca, latinis sunt caeremo 

niis baptizandi; proles enim sequi omnino debet Patris Ritum, si sit Latinus. 

X. Si vero Pater sit Graecus, et Mater latina, liberum erit eidem Patri, 
ut Proles, vel ritu Graeco baptizetur, vel etiam ritu Latino, si Uxor Latina 
praevaluerit, idest si in gratiam Uxoris Latinae, consenserit Graecus Pater, 
ut latino ritu baptizetur. 

Xl. Infantes ad eius Parochi iurisdictionem pertinent, cuius ritu sunt 
baptizati, cum per Baptismum fiat suscepti ritus Graeci, vel Latini professio; 
ita ut ad Latinum ritum spectent qui latinis caeremoniis baptizati fuerint; qui 
vero ritu Graeco Sacramentum Baptismi susceperint, in Graecorum numero 
sunt habendi; adeoque si ante usum rationis decesserint, a proprio, cuius 
ritu baptizati sunt, Parocho, et in propria Parochia sunt iure communi sepe- 


| Cf. N. 2M. 

liendi, nisi iis Baptismus collatus fuerit, vel ob gravem necessitatem, cum 
nimirum morti proximi fuerint, nec haberi potuerit proprii Parochi, vel ritus 
copia, vel ex dispensatione Apostolica, cum videlicet facultas data fuerit, ut 
latine quidem baptizentur, sed in suo riti Graeco permaneant. In his enim 
casibus non censentur a proptio ad alium ritum transiisse. Post usum autem 
rationis idem dicendum; nisi quis in alieni ritus Ecclesia sepeliri cupiat; si 
quis enim Graeco ritu baptizatus, in Latina Ecclesia, vel latine Baptismate 
initiatus, in Ecclesia Greca sepulturam eligat, iuris regulae sunt servandae: 
nimirum cadaver extra propriam Parochiam a proprio Parocho esse associan- 
dum, quarta funerali ei minime imminuta, et ubi tumulandum est cadaver, 
ibi a Parocho illius Ecclesiae, sive Latinae, sive Graecae sunt exequiae cele- 
brandae. i 

XII. Quando vero Infantibus praedictis, seu etiam adultis, exequiae ritu 
Graeco, et in Ecclesia Graeca, ut praefertur, iure communi sunt celebrandae, 
tunc nullum ius habet Latinus Parochus interessendi cum Graeco Parocho, 
nec partem aliquam Stolae percipiendi; similiter nullum ius competit Paro- 
cho Graeco, quando exequiae in Ecclesia Latina, et per Latinum Parochum 
sunt peragendae; sed servanda sunt utrobique statuta de iuribus Parocho- 
rum circa sepulturam eorum, qui ad propriam Parochiam spectant. 

XIII. Quem ritum semel in baptismo sunt professi, sive Latinum, sive 
Graecum, in eo institui, et educari debent, nec ad alium possunt transire, 
si Latinum semel susceperint; ritus enim Latinus propter suam praestantiam, 
eo quod sit ritus Sanctae Romanae Ecclesiae omnium Ecclesiarum Matris, et 
Magistrae, sic supra Grecum ritum praevalet, maxime in Italicis regionibus, 
ubi latinis Episcopis Graeci subiecti. sunt, ut non modo ab ipso ad Graecum 
transitus nullatenus permittatur, verum etiam a Graecis semel assumptus, 
absque Apostolica dispensatione deseri nequeat. 

XIV. Quod si Infans Graecum ritum in Baptismate susceperit, tunc 
requirendus est primum Patris Graeci consensus, deinde Episcopi Latini 
licentia, ut possit Mater Latina Filium suum Graece baptizatum ad latinas 
caeremonias traducere. Adultis autem, si quidem sunt Ecclesiastici, in quo- 
cumque Ordine minori, vel etiam maiori constituti, Saeculares, vel Regulares, 
a Ritu Graeco ad Latinum sine expressa Sedis Apostolicae licentia transire 
non liceat; si Laici, ut ad ritum latinum transire possint, Episcopus Dioe- 
cesanus pro sua prudentia permittere valeat; non tamen Communitati Grae- 
corum, sive Albanensium huiusmodi, sine Sedis Apostolicae licentia, sed 
solum privatis personis, attenta uniuscuiusque necessitate. 


8 III. 


De Sacramento Confirmationis. 


L Episcopi Latini Infantes, seu alios in suis Dioecesibus baptizatos a 
Presbyteris Graecis absolute Chrismate in fronte consignatos confirment; 
cum neque per Praedecessores nostros, neque per Nos Graecis Presbyteris 
in Italia, et Insulis adiacentibus, ut infantibus baptizatis Sacramentum confir- 
mationis conferant, facultas concessa sit, aut concedatur; quin imo usque ab 

anno 1595 a fel. rec. Clemente VIII Praedecessore nostro fuit Presbyteris 
Italo-Graecis expresse interdictum, ne baptizatos Chrismate consignent,! 

ll. Secus sub conditione, et cum cautela eos confirmare debent, de - 
quibus verosimiliter dubitari potest, utrum ab Episcopis Graecis ordinem 
Baptismi iuxta eorum Euchologium servantibus, fuerint baptizati. 

III. Idem dicendum, si Episcopus Latinus ex dispensatione Apostolica 
Graecum aliquem ordinaverit, qui a Presbytero Graeco in Italia, vel adia- 
centibus Insulis fuerit baptizatus, nec constet, illum ab aliquo Episcopo, sive 
Latino, sive Graeco, chrismate in fronte fuisse consignatum; debet nimirum 
illum antea absolute confirmare; sub conditione autem, si verosimiliter dubium 
esse possit, an ab Episcopo Graeco fuerit baptizatus. 

IV. Quamvis confirmati a simplici Sacerdote, cogendi non sunt eiusmodi 
Confirmationis Sacramentum ab Episcopo suscipere, si ex tali coactione scan- 
dala oriri possent: cum Sacramentum Confirmationis eiusmodi necessitatem 
non habeat, ut sine eo salvus quis esse non possit; monendi tamen sunt ab 
Ordinariis Locorum, eos gravis peccati reatu teneri, si cum possunt ad con- 
firmationem accedere, illam renuunt, ac negligunt. 

V. Ubi Graecus Catholicus Episcopus haberi potest, prout habetur con- 
stitutus in Collegio Corsino Italo-Graecorum in Calabria, curent omnino 
latini Ordinarii, ut ab illo potius Graecis caeremoniis iuxta Graecum Eucho- 
logium, quam a se Latino ritu, Sacramentum Confirmationis Subditis suis 
Graeco ritu viventibus Chrismate a Latinis Episcopis accepto ministretur, ne 
scilicet Ecclesiarum ritus, quoad fieri potest, misceantur. 


8 IV. 


De Oleo Sancto Chrismatis, Catechumenorum, et infirmorum. 


I. Non sunt cogendi Presbyteri Graeci Olea Sancta, praeter Chrisma, ab 
Episcopis Latinis Dioecesanis accipere, cum huiusmodi Olea ab eis in ipsa 
Oleorum, et Sacramentorum exhibitione, ex veteri ritu, conficiantur, seu bene- 
dicantur; nisi tamen contraria consuetudo introducta sit, quam servari volu- 
mus, ac mandamus. Chrisma autem, quod nonnisi ab Episcopo, etiam iuxta 
eorum ritum, benedici potest, cogantur accipere. 

II. Non audeant tamen ab Episcopis Graecis externis Schismaticis, seu San- 
ctae Romanae Ecclesiae communionem non habentibus, illud accipere, vel eo uti. 

III. Irem abstineant Chrisma accipere a quocumque alio Episcopo Latino, 
seu Graeco Catholico, praeter suum Ordinarium Latinum, cuius iurisdictioni 
subiiciuntur. 


8 V. 
De Sacramentis Poenitentiae, et extremae Unctionis. 


I. Nulli per Sacerdotes, vel Confessarios, pro satisfactione poenitentiae, 
unctio aliqua solummodo iniungatur. 
II. Infirmis vero, iuxta verbum Iacobi Apostoli, unctio exhibeatur extrema. 

III. Nec refert, utrum eadem Extrema Unctio per unum, vel plures Pres- 
byteros fiat, ubi huiusmodi viget consuetudo; dummodo credant, et asse- 
rant, illud Sacramentum, servata debita materia, et forma, ab uno Presby- 
tero valide, et licite confici. 

IV. Idem Sacerdos materiam adhibere, formamque pronunciare respe- 
ctive debet; ac propterea, qui ungit, idem dicat formam respondentem, nec 
alius unget, et alius formam pronunciet. 

V. In casu necessitatis Presbyteri Graeci Catholici possunt latinos absol- 
vere; utantur tamen forma absolutionis in Concilio Generali Florentino 
praescripta,! postea vero, si voluerint dicant orationem illam deprecativam, 
quam pro forma huiusmodi absolutionis dicere tantum consueverunt. 

VI. Extra vero casum necessitatis, si quos ex Presbyteris Albanensibus 
peritos, et ad confessiones omnium audiendas idoneos Ordinarius Latinus 
iudicaverit, ut non solum Graecos, sed etiam Latinos ad se accedentes pos- 
sint absolvere, id eorumdem Ordinariorum prudentiae, et arbitrio relinquitur. 

VII. Sacerdotes quoque Coniugati, aliique, quibus Parochiarum cura, 
vel Ecclesiarum Parochialium regimen per Episcopos suos committitur, licite, 
et libere possint Parochianorum suorum confessiones audire, ipsisque poe- 
nitentiam iniungere pro peccatis; quia cui licet, vel conceditur, quod est 
maius, competit quoque, nec negari convenit, quod est minus. 

VIII. Ecclesiarum Parochialium regimini praeficiant Ordinarii: Latini, si 
habere possunt, eos, qui in Seminariis Italo- Graecorum erectis, altero qui- 
dem Panormi, altero autem in Calabria in Oppido Sancti Benedicti Ullano, 
vel in Collegio Graecorum in Urbe, trium ad minus annorum spatio versati 
sunt, studiisque literarum incubuere; dummodo caetera ad curam anima- 
rum exercendam requisita non desint, atque Episcopis eiusdem Seminarii 
Praesidis, seu respective Rectoris literas exhibeant, quae de recta eorum vitae 
ratione, deque in Grecis, Latinisque scientiis progressu testimonium ferant. 

IX. Liberum tamen sit ipsis Episcopis, Viros alios idoneos Coadiuto- 
res, et Cooperatores Parochis Graecis, si opus fuerit, adiungere in audiendis 
confessionibus, et poenitentiis iniungendis, ac caeteris, quae ad salutem per- 
tinent animarum; ipsisque in his per eorum Dioeceses absque Sacerdotum 
ipsorum praeiudicio, et gravamine, committere vices suas, cum propter occu- 
pationes multiplices, et occasiones varias, possit contingere, ut nequeant per 
easdem Dioeceses officium suum exequi per seipsos. 

X. Nunquam Monachis Graecis, seu Calogeris Animarum cura commit- 
tatur, nisi ex necessitate, vel alia iusta causa. 

XI. Presbyteri Saeculares Graeci ex Albania, vel aliis Orientis partibus 
advenientes, abiuratis Schismate, et erroribus, atque in fide Catholica bene 
instructi, in. Parochialibus, seu Curatis Ecclesiis Graecorum institui possunt. 

XII. Tollendus abusus, ubi est, ut vir, atque uxor simul, et eodem tem- 
pore eidem Presbytero confiteantur. 

XIII. Aqua ex ritu Graeco in die Epiphaniae, vel primo die mensis bene- 
dicta, conservetur in Ecclesia, ut illa Fideles adspergantur. 

8 VI. 


De Sacramento Eucharistiae, et Missae Sacrificio. 


I. Sacerdotes ad poenitentiae Sacramentum frequenter accedant, ut cum 
Divinum Mysterium peracturi sunt, nulli. coram Deo crimini sint obnoxii; 
sed cor habeant omni pravitate vacuum, mundum, quoad fieri potest, ac 
purum. Indignum enim, ac auribus plane horrendum est, ut qui animum 
habet aliquo scelere foedatum, Sanctum Sanctorum impuris manibus con- 
trectet, et placare Deum attentet, qui in. peccatis existens, ipsius Dei furorem, 
et iracundiam provocat. 

II. Item permittitur eisdem, facta iam consecratione, antequam Sacerdos 
communicet, iuxta ritum in Liturgia praescriptum, aquam ferventem, seu 
tepidam in Sacrum Calicem infundere. 

Ill. Tollatur abusus fundendi, vel etiam miscendi Sacro Oleo, ac iterum 
coquendi, vel alias exsiccandi species Sacramenti Sacrae Eucharistiae Feria 
quinta Coenae Domini, ut deinde illud asservent. 

IV. Sanctissimum Eucharistiae Sacramentum, quod pro Infirmis asser- 
vatur, singulis octo diebus, aut saltem quindecim renovetur. 

V. Non asservetur idem Sacramentum toto anno: si tamen asservatum 
fuerit, in fine anni sumatur. 

VI. In celebratione Solemnium, et aliarum Missarum, et de hora cele- 
brandi eas, dummodo in confectione, vel consecratione formam verborum 
a Domino expressam, et traditam observent, et celebrando non transgre- 
diantur horam nonam, suam sequi consuetudinem permittantur: ita tamen, 
ut ieiunii lex de unica comestione in die religiose servetur; et si alicubi viget 
consuetudo producendi ieiunium cum Missa usque ad vesperam, minime abo- 
leatur, sed in suo robore, ac firmitate permaneat. 

VII. Si inter Graecos, qui in Italia, et Insulis adiacentibus degunt, viget 
abusus, quem in Orientalibus regionibus vigere perhibent, ut Monachi Eucha- 
ristiae particulam suspensam ad collum, vel aliter secum deferant, necnon 
in privatis Domibus, ubi eos commorari contingat, retineant, ut eo auxilio 
freti, liberi a quibuscumque periculis evadant; vel cum in longiora itinera 
se committunt, ea refici valeant; eum omnino aboleri volumus, et expresse 
mandamus: praefatisque Monachis, ne id in posterum facere audeant, seve- 
rissime prohibemus. Obsequium enim, ac reverentia, qua singuli Fideles 
Augustissimum hoc Sacramentum prosequi debent, non patitur, ut privatim 
ac latenter, cuiuscumque arbitrio et voluntate, domi illud retineatur, aut in 
itineribus, ac peregrinationibus asportetur. 

VIII. Cum in Parochialibus Ecclesiis ipsorum Graecorum, ex antiquis- 
simo, et hactenus servato ritu, nonnisi semel in die per unum Sacerdotem 
celebrare liceat, permittitur quidem Presbyteris Graecis suum, si velint, morem 
hac in parte servare: interdicitur autem Latinis Sacerdotibus, ne Missas, et 
alia Divina Officia in dictis Graecorum Ecclesiis, et super eorum  Altaribus 
Maioribus, extra casum alicuius necessitatis, et aliorum Altarium, Ecclesia- 
rumque defectus, et nisi ex Parochi Graeci consensu, quem nullatenus huius- 
modi in casibus negare possit, celebrent. 

IX. Quia tamen ipsi Graeci, et Albanenses Presbyteri Nobis humillime 
supplicarunt, ut sibi liceat pro Sacerdotum numero plures in die in suis 
Ecclesiis Missas celebrare: Nos ipsorum precibus annuere volentes, per prae- 
sentes nostras concedimus, ac indulgemus, ut in suis Parochialibus, vel aliis 
Ecclesiis, praeter Altare Maius, alia etiam minora Altaria seu Cappellas, Sacris 
Indumentis Graecorum, seu Latinorum more, ornata seu ornatas, erigant, in 
quibus Latini, vel Graeci Presbyteri respective suo quisque ritu celebrare 
valeant. 

X. Cum in Sacro Generali Florentino Concilio! praescriptum sit, ut unus- 
quisque Sacerdos Eucharistiam iuxta Ecclesiae suae ritum, sive Latinae, sive 
Graecae, in azymo, seu fermentato conficere debeat, vetitumque a Summis 
Romanis Pontificibus Praedecessoribus nostris, ne Latinus Sacerdos Graeco 
ritu, aut Graecus Latino utatur; districtius inhibemus, etiam sub poenis per- 
petuae suspensionis a Divinis, ne Presbyteri Graeci Latino more, et Latini 
Graeco ritu, sub quovis licentiarum, et facultatum Missas, et alia Divina 
officia, Graeci Latino more, et Latini Graeco ritu celebrandi, ab Apostolica 
Sede, vel eius Legatis, ac etiam Maiori Poenitentiario pro tempore existente 
obtentarum praetextu, Missas, et alia Divina Officia celebrare, vel celebrari 
facere praesumant. 

XI. Eadem quoque ratione, tam ubi sunt duae Parochiae, Latina altera, 
et altera Graeca, quam in una eademque Parochiali Latinorum, vel etiam 
Graecorum Ecclesia, in qua, ut praemittitur, praeter Altare maius, quod pro 
solis Graecis Sacerdotibus erectum est, minora quoque Altaria pro Latino- 
rum Sacerdotum usu extructa conspiciuntur, statuimus, et decernimus, ut 
neque Latinus Parochus Pyxidem in Ciborio cum Particulis sub specie fer- 
mentati pro communione Graecorum, neque Parochus Graecus sub specie 
azymi pro communione Latinorum, in quocumque Ecclesiae suae Altari reti- 
neat; sed unusquisque Sacerdos nonnisi in suo sive Graeco, sive Latino ritu 
Eucharistiam Fidelibus porrigere debeat. 

XII. Ne laici autem Latini communionem a Graecis Presbyteris sub specie 
fermentati recipiant, prohibemus omnino, et interdicimus. 

XIII. Graecis tamen Laicis permittimus, ut ubi Parochiam Graecam non 
habent, possint, si velint, in Ecclesia Latina Eucharistiam sub specie azymi 
a Latinis Sacerdotibus sumere. " 

XIV. Quod si in Locis, in quibus Graeci, et Latini simul moram tra- 
hunt, et sunt utriusque ritus Ecclesiae, Latini quidem in Fermentato, et Graeci 
in azymo Sacram Eucharistiam quandoque sumere soleant; si quidem haec 
consuetudo sine Populi offensione, animorumque commotione removeri non 
potest, Ordinarii curam suam suavissimis modis impendant, ut Latini sem- 
per in azymo, Graeci autem, ubi propriam Parochiam habent, in fermentato 
communicent, 

XV. Ut autem iidem Laici Graeci Eucharistica sub utraque specie com- 
munione refici valeant, permittimus, in illis dumtaxat Locis, in quibus eius-. 
inodi ritus introductus est, et ad praesentem usque diem servatur, ac viget: 

ita tamen, ut sub altera tantum specie totum, atque integrum Christum, 
verumque Sacramentum sumi firmiter credant, ac propterea, quoad fructum 
attinet, nulla gratia ad salutem necessaria eos fraudari, qui unam speciem 
solam accipiunt: ubi vero praefatus ritus consuetudine hactenus receptus 
non est, Episcopis, quorum iurisdictioni Graeci subiiciuntur, curae sit, ne in 
posterum admittatur. 

XVI. Volentes autem specialem ipsis Graecis, et Albanensibus Presby- 
teris gratiam facere, tenore praesentium, ut tempore ieiunii quadragesimalis, 
quo, exceptis Dominicis, Sabbatis, et nonnullis solemnioribus festivitatibus, 
ex antiquo more, nonnisi Missa Praesanctificatorum celebratur, Graeci, et 
Albanenses praedicti, servato tamen, nec praetermisso in Parochialibus Eccle- 
siis Praesanctificatorum ritu, in aliis Altaribus, seu Ecclesiis, sive Cappellis, 
pro sua, ac Fidelium Populorum devotione, Missas integras quibuslibet heb- 
domadae diebus, ac praesertim cum dies Festi de praecepto Latinae Eccle- 
siae occurrunt, quos observare tenentur, excepto postremo maioris hebdo- 
madae triduo, celebrare possint, et valeant, concedimus, et indulgemus. 

XVII. Si Graeci velint accipere Altaria portatilia ab Episcopis Latinis 
consecrata, bene erit; sin minus, tolerentur eorum antimensia, sive Throni, 
super Altaria lapidea ponendi, cum celebrant. 

XVIII. Corporalia ut latini habeant, nisi thronis etiam pro corporalibus. 
utantur. 

XIX. Latinis Presbyteris Latino ritu in Graecorum Catholicorum Eccle- 
siis celebrantibus, si careant proprio Altari portatili lapideo, super Antimen- 
siis, seu Thronis Graecorum Sacrum facere non licet. 

XX. Unusquisque Sacerdos in aureo, vel argenteo solum, aut saltem 
stanneo Calice sacrificet, habens Thronos, seu Corporale de lino, candidum, 
et nitidum, et Altare mundis vestimentis opertum, vel decenti paratu ornatum. 

XXI. Mulieres autem servire ad Altare non audeant, sed ab illius mini- 
sterio repellantur omnino. 


8 VII. 


De Sacramento Ordinis. 


I. Romani Pontifices Praedecessores nostri necessitatibus Italo-Graeco- 
rum occurrere volentes, ut commode possent a proprii ritus Praesulibus ad 
Ordines promoveri, simulque caventes, ne si ab Ordinariis Latinis ad Graecos 
Antistites in Graeciam, vel Epirum, aut alias Orientis partes cum dimissoriis 
remitterentur, ad Schismaticos Episcopos pro ordinatione confugerent, con- 
stituerunt: Clemens quidem VIII anno 1595,! Romae habendum esse Episco- 
pum Graecum Catholicum, qui Graecos Episcopis Latinis Italiae, et adiacentium 
Insularum subiectos Sacris Ordinibus initiaret; Clemens vero XII anno 1735, 
ut Italo-Graecorum in utraque Sicilia commorantium commodis consuleret, 
alterum eiusdem Graeci ritus Episcopum in Seminario Corsino a se in Cala- 
bria erecto, ? propter Graecorum huiusmodi Ordinationes, manere iussit, 


! Cf. N. 179. 

quorum laudatissimum Institutum Nos quoque per praesentes nostras per- 
petuo valituras Literas confirmamus, et innovamus. 

II. Ne quis Clericus Saecularis ritus Graeci, quamvis alias sit idoneus 
moribus, scientia, et aetate, ad Sacros Ordines promoveatur, nisi prius legi- 
time constet, eum Ecclesiasticum Beneficium, vel Patrimonium, quod sibi ad 
vitam honeste sufficiat, pacifice possidere: ac propterea deficiente titulo Bene- 
ficii, per legitima documenta Ordinarium suum certiorem reddere debet de 
sufficienti Patrimonio, ut valeat Sacris Ordinibus initiari: loco autem dicti 
Patrimonii, nec Clericus Uxoris suae dotem assignare praesumat, nec Ordi- 
narius eam recipere audeat. 

III. Quemadmodum etiam nemo ex Graecis, seu Albanensibus in Calabria, 
et Sicilia commorantibus ad sacra ministeria assumatur, qui trium saltem 
annorum spatio, Graecis, latinisque literis non dederit operam in altero ex 
Seminariis Italo-Graecorum, vel in Collegio Graecorum in Urbe. 

IV. Promovendi ad Sacerdotium, et Presbyteri, qui praeficiendi fuerint 
Ecclesiarum Regimini, examinentur antea diligenter, si praecipue de Horis 
Canonicis, et Missarum Officiis secundum distinctionem temporum exequendis 
sint sufficienter instructi, ut ad haec nonnisi digni admittantur. 

V. Sacerdotes, et quicumque sunt in Sacris Ordinibus constituti, Horas 
Canonicas more suo dicant: et priusquam Missam celebrent, Officium matu- 
tinale recitare curent. 

VI. Episcopi Graeci in Ordinibus conferendis ritum proprium Graecum 
in Euchologio descriptum servent, in quo, etsi nonnulli de Minoribus Ordi- 
nibus praetermissi videantur, eos tamen vel nunquam habuisse, vel eorum 
exercitium aliis Ordinibus esse adnexum iidem Graeci affirmant. 

VII. Inde tamen dubitationes quandoque oriri solent, quinam nimirum 
Ordines supplendi sint ab eo, qui primum ritu Graeco aliquibus Ordinibus 
fuit initiatus, deinde ritu Latino ad reliquos est promovendus. Quas contro- 
versias ut de medio penitus tollamus, certamque tradamus regulam in poste- 
rum servandam, ita decernimus: si quis ritu Graeco Clericus, et Lector 
tantum fuit initiatus, atque ex benignitate Sedis Apostolicae obtinuit, ut Maio- 
res Ordines latinis caeremoniis sibi conferantur, is antequam Subdiaconus 
ordinetur, tres minores Ordines omissos debet ritu Latino suscipere. Si vero, 
praeter Lectoris Ordinem, ad Subdiaconatum etiam Graeco ritu ascendit, et 
ex dispensatione itidem Apostolica facultas sibi facta sit, caeteros Ordines 
rito Latino suscipiendi, antequam inter Diaconos cooptetur, ex minoribus 
Ordinibus Exorcistatum tantummodo supplere cogitur; cum per Subdiaco- 
natum Graeco ritu collatum, Acolythatum, et Ostiariatum recepisse censeatur. 
Idem dicendum de eo, qui una cum reliquis inferioribus Ordinibus, Diaco- 
natum, aut etiam Presbyteratum Graece suscepit, et Latino postea ritu ad 
Sacrum Presbyteratus respective Ordinem, aut Episcopatum promovendus sit, 
ex Apostolica concessione: nimirum Exorcistatus Ordinem in ipso, antequam 
Presbyter ordinetur, aut Episcopus consecretur, esse supplendum. 

VIII. Graeci sine Literis dimissoriis Episcopi Latini Dioecesani nulla- 
tenus ad primam Tonsuram, vel aliquem Ordinem recipiendum admit 

IX. Promoti ad primam Tonsuram, vel ad alium quemcumque Ordinem - 
sine Dimissoriis Latini Ordinarii, suspensi sint; etsi suspensi in Sacris Ordi- 
nibus ministraverint, efficiuntur irregulares, sicut et Latini. 

X. Super huiusmodi autem, et similibus irregularitatibus dispensandi 
facultatem a Sancta Sede obtineri oportet. 

XI. Non sunt admittendi Episcopi Schismatici sive pro Ordinibus, sive 
pro aliis Sacramentis conferendis, sed impediendi, quoad Sancta Sedes Apo- 
stolica desuper consulatur, et responsum habeatur. 

XII. Quos vero communionem Sanctae Romanae Ecclesiae habere con- 
stiterit, eis Pontificalia exercendi facultatem Ordinarii Latini in suis Dioece- 
sibus libere concedere possunt. 

XIII. Ordinati ab Episcopis Schismaticis alias rite ordinatis, servata debita 
forma, recipiunt quidem ordinem, sed non executionem. 

XIV. Proinde ipsi Ordinati ab Episcopis Schismaticis, correcti, vel emen- 
dati reconciliandi sunt, et absolvendi, cum poenitentiis salutaribus, dummodo 
errores, si quos amplexi fuerint, sin minus Schisma Ordinatoris abiurent in 
iudicio, vel publice, vel secreto pro qualitate facti. 

XV. In ordinibus autem per eos alias rite susceptis ministrare non per- 
mittantur, nisi cum ipsis super irregularitate, huiusmodi occasione contracta, 
- auctoritate Sanctae Sedis Apostolicae fuerit dispensatum. 

XVI. Cum ex Ecclesiae disciplina a Graecis olim recepta, promoti ad 
aliquem Ordinem Sacrum, si per aliquod temporis intervallum in eo non 
fuerint versati, ad altiorem gradum ascendere non possint, quo nimirum 
Ordinandorum fides, morumque probitas eo temporis spatio cognosci valeat; 
qua lege Graeci, seu Albanenses in Italia, et Insulis adiacentibus commo- 
rantes dubio procul tenentur: nihilominus cum praedicti Graeci, seu Alba- 
nenses Ordinarios suos, quibus subiiciuntur, habeant latinos, a quibus tan- 
quam alieni ritus sacris ordinibus initiari prohibentur; ac proinde cum Romam, 
vel in Calabriam, ubi sunt Episcopi a Sancta Sede Apostolica ad Ordinationes 
ritu Graeco exercendas deputati, repetitis vicibus, non sine quamplurimis 
incommodis, et expensis, ad Sacros Ordines iuxta temporum intervalla susci- 
piendos sese conferre deberent, Nos eosdem Graecos, seu Albanenses gratiis, 
et favoribus prosequi, eorumque incommodis consulere volentes, de Aposto- 
licae plenitudine potestatis, praefatis Episcopis Graecis Romae et in Calabria 
pro tempore degentibus, licentiam, et facultatem impertimur, ut Graecos, 
seu Albanenses huiusmodi ex longinquis regionibus accedentes, qui Mino- 
ribus, sive Maioribus Ordinibus initiari cupiunt, ad omnes Ordines promo- 
vere in posterum valeant tribus diebus festivis, non autem continuis, sed 
aliquo temporis intervallo Antistitis ordinantis arbitrio separatis, non servata 
Interstitiorum lege, nec requisita ad hoc ab iis, qui initiantur, suorum respe- 
ctive Ordinariorum Latinorum licentia, sive dispensatione. 

XVII. At cum illis Graecis, seu Albanensibus, qui domicilium habent, 
seu alias commorantur in ea Provincia, in qua Episcopus ritus Graeci solet 
sacras ordinationes exercere, ad quem propterea sine gravi incommodo per 
temporum intervalla accedere possunt, ab interstitiorum lege minime dispen- 
samus, praeterquam cum Alumnis, et Convictoribus ritus Graeci Collegii 

Graeci Urbis, et Italo-Albanensium, in Calabria, et Sicilia, si eorumdem Col- 
legiorum necessitas, vel utilitas, arbitrio S. Rom. Eccl. Cardinalis Admini- 
stratoris, et Protectoris praefati Collegii Graecorum Urbis, et Episcopi prae- 
sidentis, seu Rectoris utriusque Collegii Italo-Albanensium praedicti respective 
pro tempore existentium exegerit, ut praefati Alumni, et Convictores absque 
temporis intervallo tribus diebus festivis, non tamen continuis, ut praefertur, 
ad Ordines promoveantur; quo casu eos sic initiari posse, plenam facultatem 
facimus, atque concedimus. 

XVIII. Illis autem, qui non servata Interstitiorum lege, sunt hactenus 
bona fide ordinati, ex Apostolica benignitate etiam concedimus, ut in susceptis 
Ordinibus ministrare, et ad maiores etiam servatis servandis ascendere, absque 
alia dispensatione valeant. 

XIX. Quod tamen de aetate Ordinandorum a Sacrosancto Tridentino 
Concilio praescriptum est,! omnino servari volumus. Nullus proinde ex prae- 
dictis Graecis, seu Albanensibus ad Subdiaconatus Ordinem ante vigesimum 
secundum, ad Diaconatus ante vigesimum tertium, ad Presbyteratus ante 
vigesimum quintum suae aetatis annum absque Apostolica dispensatione pro- 
moveatur. Praefatorum autem Graecorum Praesulum conscientiam oneramus, 
ut dignos dumtaxat, et quos literis, et iis, quae ad Ordines exercendos 
pertinent, bene instructos esse noverint, ad sacra ministeria assumant. 

XX. Ut in Ordinibus conferendis quaelibet rituum confusio, et com- 
mixtio penitus tollatur, et unius ritus Antistes alterius ritus Clericos initiare 
in posterum minime valeat, sub perpetuae suspensionis a Divinis poenis 
prohibemus, ne Latinus quicumque Episcopus etiam subiectos suae iurisdi- 
ctioni Graecos, neque Graecus quilibet Antistes Latinos quovis praetextu, 
sine speciali Sedis Apostolicae licentia ad primam Tonsuram, vel ullum Ordi- 
nem sive Minorem, sive Maiorem promovere praesumat; alioquin tam Ordi. 
nans, quam Ordinatus, perpetuam, ut praefertur, suspensionem se subituros 
intelligant. 

XXI. Maxime autem neque permittendum, neque ullo modo tolerandum, 
ut Latini ex Latinis progeniti, ac latino ritu educati, qui continentiam profiteri 
nolunt, iuxta ritum Graecum, sub spe retinendi Uxores, ad Sacros Ordines 
a quocumque Antistite quavis auctoritate fulgente promoveantur, tam in 
locis, in quibus non sunt Populi Graeco ritu viventes, sed Latini, quam in 
locis in quibus sunt Populi, qui a Graecis antiquitus fuerint oriundi, seu 
a Graecis originem: ducant, vel alias retroactis temporibus ritum Graecum 
servaverint, seu apud illos, vel in eorum aliquibus Ecclesiis ritus huiusmodi 
ab antiquo hactenus fuerit observatus. 

XXII. Cum iis tamen Italo-Graecis, qui ad hanc diem, vel propter anti- 
quam consuetudinem, vel propter quaedam sibi, ut aiunt, a Romanis Pon- 
tificibus Praedecessoribus nostris concessa privilegia, quibus permittebatur 
Episcopis Latinis, ut Graecos sibi subiectos, vel ipsi ordinarent, seu ab aliis 
tam Graecis, quam Latinis Episcopis ordinari facerent, ab Episcopis Latinis 
bona fide, et absque dispensatione Apostolica, ad Clericalem Tonsuram, vel 

Minores, seu Maiores Ordines sunt promoti, cum animo tamen proprium 
Graecum ritum retinendi, et absque actuali Latini ritus in susceptis. Ordi- 
nibus exercitio; per praesentes nostras hac vice tantum dispensamus, ut eis. 
liceat in suo Graeco ritu permanere, in eoque ad ulteriores Ordines (dum- 
modo per suum Ordinarium approbati fuerint) a Graeco Episcopo promo- 
veri: per easdem nostras expresse prohibentes, ne quid huiusmodi. de caetero, 
vel a Graecis ipsis, vel a Latinis Episcopis, inconsulta Sancta Sede, attentetur. 

XXIII. Insuper ut omnibus, circa praefatas Italo- Graecorum huiusmodi 
per latinos Praesules ordinationes, controversiis, ac dubiis opportuna ratione 
obviemus, hac nostra Constitutione decernimus, quod si Episcopus Latinus, 
sive Ordinarius, Italo-Graecis primam Tonsuram, vel Ordines Minores ritu 
Latino conferat, cum dispensatione Apostolica, ita ut ordinati ab illo in suo 
Graeco ritu ministrare debeant, (quod ex defectu Graecorum Praesulum per 
Sedem Apostolicam concedi solet); licite possit idem Latinus Ordinarius literas. 
dimissoriales Italo-Graecis huiusmodi a se, vel ab alio Latino Praesule, ut 
praemittitur, ordinatis concedere, ut ad Sacros Ordines Graeco ritu, absque 
alia dispensatione Apostolica, promoveantur. 

XXIV. Si vero absque Apostolica dispensatione Italo-Graeci huiusmodi 
a Latino Episcopo ad aliquos Ordines ritu Latino promoverentur, (id, quod 
illicite tam ab Ordinante, quam ab Ordinatis fieret, utpote huic nostrae Con- 
stitutioni contrarium), Graeci Clerici huiusmodi sic latino ritui alligantur, ut 
ab eo ad Graecum redire amplius non liceat, sine Apostolica dispensatione; 
neque Latino Episcopo, seu Ordinario amplius fas sit Graecum Clericum, a 
se, ut praemittitur, Latino ritu in minoribus Ordinibus constitutum, cum 
literis dimissorialibus ad Graecum Antistitem remittere, ut ab eo ad Sac. Ordi- 
nes graece promoveatur, sine dispensatione Apostolica; sed debeat illum 
potius, si quidem idoneum iudicaverit, post obtentam absolutionem a suspen- 
sione, vel ipse ritu Latino ordinare, vel ab alio Latino Praesule ordinari 
facere. À ritu enim latino ad Graecum, ut praediximus, nec transire, nec 
redire fas est, absque dispensatione Apostolica. ] 

XXV. Hinc eaedem literae dimissoriales potiori iure denegandae sunt Italo- 
Graecis, qui quanquam baptizati ritu Graeco, non modo primam Tonsuram, 
et Minores Ordines latino ritu susceperunt; sed etiam latine vixerunt, et 
postea ad Maiores ordines ritu Graeco provehi cupiunt, nam Latinus ritus 
semel assumptus, ut praefati sumus, absque speciali Sedis Apostolicae aucto- 
ritate, deseri nequit: ut igitur Italo-Graeci huiusmodi ad ritum Graecum 
redeant, indigent Apostolica dispensatione; ut vero ad Maiores Ordines ritu 
latino ascendant, dispensatione non indigent. 

XXVI. Etsi expetendum quam maxime esset, ut Graeci, qui sunt in Sacris 
Ordinibus constituti, castitatem, non secus ac Latini servarent: nihilominus, 
ut eorum Clerici, Subdiaconi, Diaconi, et Presbyteri Uxores in eorum mini- 
sterio retineant, dummodo ante Sacros Ordines, Virgines, non Viduas, neque 
corruptas, duxerint, Romana non prohibet Ecclesia. Eos autem, qui Viduam, 
vel corruptam duxerunt, vel ad secunda vota, prima Uxore mortua, convo- 
larunt, ad Subdiaconatum, Diaconatum, et Presbyteratum promoveri omnino 
prohibemus. 

XXVII. Praeterea si quis Subdiaconus, Diaconus, vel Presbyter, post 
Sacram Ordinationem, Uxore mortua, aliam duxerit, vel si Uxorem non habe- 
bat, ducere praesumpserit, nedum excommutnicationis latae sententiae poena, 
aliisque nostro, et Successorum nostrorum Romanorum Pontificum arbitrio 
infligendis, severissime punietur; verum etiam statim ab Ordine erit depo- 
nendus, et ab illegitima Uxore separandus. Matrimonium enim post recen- 
sitos Ordines contractum, nullum irritumque declaramus. 

XXVIII. Presbyter Graecus coniugatus, antequam ad Sacrum Sacrificium, 
seu Sanctam Missam celebrandam accedat, vel per hebdomadam, vel per 
triduum ab Uxore curet abstinere. 


8 VIII. 


De Sacramento Matrimonii. 


I. Curent Ordinarii Locorum, ut Decretum Sacri Generalis Concilii Tri- 
dentini de reformatione Matrimonii! vertatur in linguam Graecam vulgarem, 
et in locis, et Parochiis Graecorum, et Albanensium, quoties expedire viderint, 
evulgetur, et publicetur. 

II. Matrimonia inter Coniuges Graecos dirimi, seu divortia, quoad vincu- 

lum, fieri nullo modo permittant, aut patiantur. Et si qua de facto praeces- 
serunt, nulla et irrita declarent. 
III. Quia vero, secundum Apostolum, Mulier mortuo Viro ab ipsius est 
lege soluta, et nubendi cui vult in Domino liberam habet facultatem, secundas, 
et tertias, et ulteriores etiam nuptias Graeci non condemnent, sed illas tan- 
quam legitimas, et validas approbent inter Personas, quae alias licite de iure 
ad invicem Matrimonio iungi possunt. 

IV. Secundo tamen nubentes Presbyteri nullatenus benedicant: nec ipsos 
Bigamos ad Sacros Ordines, sine speciali dispensatione Apostolica, promo- 
veri liceat. 

V. Et quoniam apud Graecos consueverunt contrahi matrimonia inter 
personas contingentes se, iuxta eorum computationem, octavo gradu, qui 
secundum computationem, et distinctionem graduum, quam Latini faciunt, 
apud hos quartus habetur: ne id praesumatur deinceps, firmiter prohibemus, 
ac districte praecipimus, ut, cum in ulterioribus gradibus licite matrimonia 
contrahantur, in praedicto quarto Consanguinitatis, vel Affinitatis gradu coptü- 
lari ulterius non praesumant; statutum, quoad hoc, Generalis Concilii? obser- 
vantes. | 

VI. Item in cognationis spiritualis, quae in Baptismo, et Contirmatione 
contrahitur, gradibus, servetur id quod in Tridentina Synodo definitum est.? 
In Baptismo videlicet inter suscipientem, et Baptizatum, et illius Patrem, et 
Matrem, necnon inter Baptizantem, et Baptizatum, Baptizatique Patrem, et 
Matrem tantum, cognationem contrahi; eamque rursus, quae ex Contirma- 

tione oritur, Confirmantem, et Confirmatum, illiusque Patrem, et Matrem, ac 
Tenentem non egredi: omnibus inter alias Personas spiritualis huius Cogna- 
tionis impedimentis Matrimonii sublatis. 

VII. Maritus Latinus Uxoris Graecae ritum non sequatur. 

VIII. Latina Uxor non sequatur ritum Mariti Graeci. 

IX. Graecus Maritus potest, si velit, ritum Uxoris Latinae sequi. Item 
Graeca Uxor potest, si velit, sequi ritum Mariti Latini, post cuius obitum, 
ad ritum Graecum redire nequeat. 

X. Quod si nolint, unicuique Coniugum in suo ritu, Catholico tamen, 
manere permittatur. 

XI. Matrimonium inter Maritum Latinum, et Graecam mulierem, latine 
coram Parocho Latino contrahatur. Inter maritum vero Graecum, et Mulierem 
Latinam, potest contrahi vel Graece coram Parocho Graeco, duobus, vel tribus 
testibus praesentibus, vel latine coram Latino, ubicumque Maritus Graecus 
voluerit. 

XII. Eius autem loci, ac ritus Parochus debet assistere, ubi, et quo ritu 
matrimonium contrahitur. 


8 IX. 


Ritus Graecus qua ratione in Italia, et Insulis adiacentibus servandus. De 
Graecorum, seu Albanensium subiectione Episcoporum Latinorum iurisdi- 
ctioni. 

I. Quoniam Orientalis Ecclesiae ritus, utpote non minima parte a Sanctis 
Patribus profecti, vel a Maioribus traditi, sic animis Graecorum, aliorumque 
insederunt, ut Praedecessores nostri Romani Pontifices satius, consultiusque 
duxerint, ritus huiusmodi, qua in parte nec fidei Catholicae adversantur, nec 
periculum generant animarum, aut Ecclesiasticae derogant honestati, appro- 
bare, seu permittere, quam illos ad Romanarum caeremoniarum normam 
reducere; idcirco Graecis ipsis, et Albanensibus ritus Graeci inter Latinos 
degentibus, tam Praelatis, Parochis, et Presbyteris Saecularibus, quam Regu- 
laribus, et Laicis, ut suis ritibus, atque observantiis, sive consuetudinibus uti, 
ac illos, et illas observare, Missasque, et alia Divina officia secundum eorum 
antiquam consuetudinem celebrare libere, ac licite possint, concedimus, et 
indulgemus; nec super his a quoquam Latino Ordinario illos, vel illorum 
quemlibet molestari, vel inquietari permittimus: Inhibentes omnibus et sin- 
gulis Praelatis, aliisque, ne quis ritus, et caeremonias Graecorum in Concilio 
Florentino,! vel alias approbatas blasphemare, aut reprobare, seu improbare 
ausit. 

Il. Sic vero dictis Graecis, et Albanensibus in suis ritibus permanere 
concessum esse, atque indultum declaramus, ut quae a Fidelibus in Dioecesi, 
ubi ipsi habitant, universim, et sine ullo Personarum, ac rituum discrimine, 
iuxta Sacros Canones servanda sunt, ad eadem etiam ipsi, non obstante rituum 
diversitate, obligati censeantur. 

IIl. Cuiusmodi sunt in primis Kalendarii Gregoriani observatio, iuxta 
quod iidem Graeci, et Albanenses tenentur universalis Ecclesiae ieiunia, et 
festa celebrare, ut, puta, ieiunium quadragesimale, Pascha, Ascensionem 
Domini, Pentecosten, Natalem Domini, Circumcisionem, Epiphaniam, et cae- 
tera huiusmodi, quae in Latina, et Graeca Fcclesia aeque celebrantur. 

IV. Deinde Summi Romani Pontificis, et Ordinarii Loci in Missis, ac 
Divinis Officiis commemoratio; non Patriarcharum, neque Antistitum Orien- 
talium, quibus nulla est in Italia, et adiacentibus Insulis iurisdictio: ubi tamen 
Graeco Catholico Antistiti, ex licentia Sedis Apostolicae, vel Ordinarii Loci, 
Pontificalia exercere permittitur, eius quoque nomen iuxta Graecorum morem 
post Summum Romanum Pontificem, et Ordinarium Loci commemorare liceat. 

V. Tum subiectio omnibus, et singulis Romanorum Pontificum Consti- 
tutionibus, contra Sollicitantes praesertim in Confessione editis, quae in sin- 
gulas Nationes universim vires suas extendunt, ac Latinos aeque, ac Graecos 
sua amplitudine comprehendunt. 

VI. Demum dies Festos de praecepto Latinae, ubi degunt, Ecclesiae 
servare tenentur. 

VIL. Ad observationem autem ieiuniorum, et vigiliarum eiusdem Latinae 
Ecclesiae, si tota Loci illius Graecorum communitas, vel potior Laicorum 
pars cum Parochis, et Presbyteris coniuncta induci posset, optimum esset; 
idque absque alia Sedis Apostolicae dispensatione, arbitrio Ordinariorum 
relinquimus Latinorum. Non tamen ad id cogi debent, si velint ritum suum 
in ieiuniis sequi; cum ipsi qualibet hebdomada feria quarta, et feria sexta, 
ut asseritur, soleant ieiunare; neque privatis personis fas sit, ubi Parochiam 
Graecam habent, ibi, contra proprium ritum, Latinorum more ieiunia, et 
vigilias servare; sed omnes vel graece cum Graecis, vel latine cum Latinis 
ieiunent. Ubi vero propriam Parochiam non habent, ibi libere, et licite pos- 
sunt in omnibus latino ritui sese conformare, sive Laici sint, sive Presby- 
teri, excepto Graeco ritu, qui in Missis, ac Divinis Officiis a Presbyteris est 
servandus. 

VIII. Hinc ubi Parochiam Graecam habent, tolerandus est apud Graecos 
esus carnium die Sabbati, si sine scandalo fieri potest; in locis autem ipso- 
rum, et inter eos tantum. 

IX. Prohibentur tamen Graeci suis Famulis Latinis cibos vetitos appo- 
nere, sive die Sabbati, quando praefatis Graecis carnes comedere licet, sive 
alio quocumque tempore, quo Latini debent ab illis abstinere; Latini enim 
Famuli Graecorum latinum ritum servare tenentur. 

X. Item tolerandum est, ut ad ieiunium eodem die Sabbati in Quadra- 
gesima, excepto uno Sabbato Sancto, ex antiqua traditione, non teneantur, 
sed dumtaxat ad abstinentiam. 

XI. In ieiuniis quoque biduanis, vel triduanis, vel alias a Dioecesanis, 
vel in Iubilaeis a. Summo Pontifice Romano indictis, dies Sabbati in eis 
comprehensus, vel praescriptus, in alium diem pro Graecorum plebe ab 
ipsis Dioecesanis Apostolica Auctoritate permittitur commutari. 

XII. Verum quia pro parte dilectorum Filiorum Graeci ritus in Corsica 
habitantium Nobis nuper humillime preces porrectae fuerunt, ut Auctoritate 

Apostolica declararemus, ipsos non teneri ad abstinentiam a piscibus san- 
guinem habentibus, oleo, et vino, tam in Quadragesima, quam in quartis, 
et sextis Feriis, et in aliis anni ieiuniis, vel, si ad abstinentiam huiusmodi 
tam ex praecepto, quam ex coneuetudine Ecclesiae Graecorum, ut Nobis 
exponitur, tenerentur, cum iis eadem auctoritate dispensare dignaremur, ut 
piscibus, oleo, et vino in dictis quartis, et sextis Feriis, et in Quadragesima, 
aliisque per annum occurrentibus ieiuniis, vesci ipsis liceret. Nos paternae 
Pontificiae charitatis, quae novit imbecillitates infirmorum sustinere, non 
immemores, tam dictis Graecis in Corsica habitantibus, quam omnibus et - 
singulis Albanensibus, et Graecis, qui in Italia, et Insulis adiacentibus com- 
morantur, tenore praesentium, ut ad instar Latinorum, in quorum Dioece- 
sibus degunt, in memoratis Quadragesima, quartis, et sextis Feriis, et reli- 
quis anni ieiuniis, vino, oleo, et piscibus cuiuscumque generis possint uti, 
concedimus, et indulgemus. Atque Literas Clementis Papae XII Praedeces- 
soris nostri in forma Brevis datas ad Abbatem, et Monachos Monasterii 
Ordinis Sancti Basilii Magni Ritus Graeci Orientalis Terrae Dimidii lussi 
Panormitanae Dioecesis, pro Monachis Graecis, et Epirotis eorumdem Ordinis, 
et Ritus fundati, quibus concessit, ut piscibus sanguinem habentibus libere, 
et licite nonnullis anni quadragesimis vesci possint, non obstantibus ritus 
Graeci ordinationibus, hac nostra Constitutione confirmamus et roboramus. 

XIII. Cum autem Sedi Apostolicae semper curae fuerit Graecum ritum 
custodire, illiusque abolitionem nunquam intenderit, aut in animo habuerit: 
hinc nos, Praedecessorum nostrorum exemplo, quantum cum Deo largiente 
possumus, conservationi rituum Graecorum intenti, neque expedire ducimus, 
neque facultatem facimus, ut Latini Ordinarii iuxta ritum Latinum ad Sacer- 
dotium promoveant aliquem Italo-Graecum Dioecesanum, qui Graecorum 
more baptizatus fuerit, atque etiam vixerit, ut scilicet Graecorum plebi 
Latino ritu ipse ministrans praesit, praesertim quia id Graecis plebibus 
nullam utilitatem affert, quibus magis acceptus Parochus esse solet, si eum- 
dem cum ipsis Ritum Graecum colat, quam si Latinum sequatur. 

XIV. Sed in terris, seu Locis, et Casalibus Graecorum, et Albanensium, 
seu in quibus fuerint Graeci, vel Albanenses, sive sint indigenae, sive ex 
Graeciae Provinciis, et Insulis, vel ex Epiri, et Albaniae partibus, aut alias 
undequaque advenerint, Graeco ritu in praesentiarum usque viventes, ad 
illorum Ecclesias, seu curam animarum exercendam, non Latini, neque La- 
tinis orti Parentibus, aut latino more viventes, ad eumdem Ritum Graecum 
initientur, sed Graeci, vel Albanenses ritus Graeci respective, Catholici tamen, 
et alioquin idonei, et sufficientes, atque alias qualitates a Sacris Canonibus 
habentes, sive sint indigenae, sive, in defectu indigenarum, etiam advenae, 
ordinentur, et eorumdem Graecorum, seu Albanensium animarum curae 
praeficiantur. 

XV. Caeterum ad tollendam omnem rituum commixtionem, et confusio- 
nem, Presbyteri, et Clerici Latini in Ecclesiis Graecorum neque Missas cele- 
brare, neque funeribus, nuptiis, ac Baptismis, et aliis Graecorum actibus 
publicis, et privatis interesse, aut sese immiscere, nisi ad haec specialiter 
per ipsos Graecos vocati fuerint, audeant, vel praesumant. 


Romani Pontifices 153 
D D ccm EE LN Nolhrio NUS MlS csi: 25 ci SNRENR EDEN 

XVI. Nec Presbyteri, et Clerici Graeci in Ecclesiis Latinorum, incon- 
sulto Episcopo, cui illae subiiciuntur, vel eius in Spiritualibus Vicario Gene- 
rali, Missas, et alia Divina Officia cum solemnitatibus, et cantu celebrent. 
Ut autem praefatus Episcopus, sive Vicarius Generalis, praefatam licentiam 
rite concedere valeant, nulla praecisa necessitas pro causa requiritur, sed 
satis est, ut aliqua spiritualis utilitas inde speretur. 

XVII. Cum inter Latinos, Graecosque Clericos, in processionibus, ses. 
sionibus, aliisque Ecclesiasticis solemnitatibus, quas ex consuetudine, aut 
proprio arbitrio, et voluntate promiscuo usu peragere solent, lites quandc- 
que, et controversiae, quibus charitas, et mutua animorum concordia violatur; 
ob praecedentiae ordinem exoriantur, quia Graeci Latinis, et Latini Graecis 
praecipuum locum dare renuunt; has in posterum dirimere, atque amputare 
volentes, praecipimus, ut in praecedentiis huiusmodi, nisi consuetudo aliter 
obtineat, non attendatur ritus Graeci, et Latini diversitas, sed tempus Ordi- 
nationis praedictorum Clericorum, vel qualitas Ecclesiasticae dignitatis, si 
aliqui eorum ea insigniti reperiantur, vel caeterae qualitates, quae iure suo 
- in praefatis solemnitatibus principem locum sibi vindicare solent. 

XVIII. Quia in Ecclesiasticis Graecorum libris nonnulli errores irrepsere, 
quibus primaevam Ecclesiae Graecae puritatem fraude potissimum, ac dolo 
Schismaticorum corruptam esse, Orthodoxi dolent: ideo Pastoralem Lati- 
norum Ordinariorum, in quorum Dioecesibus iidem Graeci, et Albanenses 
degunt, vigilantiam per praesentes nostras literas excitamus, ut omni ope, 
et studio curent, non aliis Graecos ipsos, seu Albanenses tam Praelatos, ac 
Presbyteros Saeculares, quam Regulares, Ecclesiasticis libris in Sacramen- 
torum administratione, et Missis, Divinisque Officiis celebrandis uti, nisi iis, 
qui per Congregationem a Sancta Sede Apostolica emendationi librorum 
huiusmodi deputatam, correcti, typisque impressi fuerint. 

XIX. Ita autem Graecos, seu Albanenses in suo ritu, ut praefertur, per- 
manere, Graecasque caeremonias custodire permittimus, ut Latinorum Epi- 
scoporum, in quorum Dioecesi degunt, iurisdictioni subiecti censeantur. 
Itaque Graeci, seu Albanenses ritus Graeci, tam Ecclesiastici, et Regulares, 
quam Laici, in utraque Sicilia, vel aliis Italiae partibus, Insulisque adiacen- 
tibus commorantes, cum suos Ordinarios Graecos non habeant, non obstan- 
tibus quibuscumque exemptionibus, aliisque privilegiis dictis Graecis, eo- 
rumque Praelatis, Rectoribus, Abbatibus, et aliis tam Sancti Basilii, et alterius 
Ordinis Regularibus, qui privatam vitam ducunt, nec in Congregationem 
sunt redacti, quam Saecularibus, ac-etiam Laicis Personis quocumque no- 
mine nuncupatis, per fel. rec. Leonem X, Paulum III, Iulium etiam III et 
Wforsan alios Romanos Pontifices, et Sedem Apostolicam, in genere, vel in 
specie hactenus concessis, ac etiam iteratis vicibus approbatis, et innovatis, 
ita Latinis Ordinariis Locorum quae habitant, debent esse subiecti, ut ipsi 
Locorum Ordinarii quascumque eorumdem Graecorum, et Albanensium 
Ecclesias, Monasteria, Prioratus, et alia pia Loca, tam Saecularia, quam 
cuiusvis Ordinis Regularia, eorumque Praelatos, etiamsi Episcopali, Archie- 
ac maiori dignitate praefulgeant, necnon Abbates; Rectores, Mi- 
quasvis alias eiusdem Nationis Personas in suis Civitatibus, et 

Dioecesibus consistentia, quoties opus fuerit, visitare, ac in illis suam Or- 
dinariam iurisdictionem, plenamque, et omnimodam auctoritatem, in iis, 
quae Dei cultum, Sacramentorum administrationem, ac animarum salutem, 
haeresumque extirpationem concernunt, exercere, et exequi libere, et licite 
valeant; reliquis ipsorum Graecorum, et Albanensiurm, in Divinis celebrandis, 
aliisque ritibus a Sede Apostolica approbatis, necnon privilegiis, et gratiis 
Apostolicis intactis remanentibus: nec ipsis Graecis, et Albanensibus Cle- 
ricis, vel Laicis, eorumve Praelatis, Ecclesiis, Coenobiis, aut aliis piis Locis 
dictas exemptiones, seu privilegia in aliquo suffragari, sed illos omnes, et 
singulos Locorum, in quibus moram traxerint, Ordinariorum visitationi, cor- 
rectioni, punitioni, iurisdictioni, et omnimodae auctoritati in praemissis 
subesse, illisque tanquam Superioribus suis, suarumque animarum Pasto- 
ribus humiliter obedire. 

XX. Ubi vero duo essent Episcopi eiusdem Loci a Sancta Sede Apo- 
stolica deputati, unus Latinus, alter Graecus, (quemadmodum in Calabriae 
partibus, et in Sicilia olim fuisse perhibentur, et nunc in quibusdam Grae- 
ciae insulis existunt); Episcopus Latinus de Personis Ecclesiasticis, et sae- 
cularibus Graecis, ac de iurisdictione Episcopi Graeci, vel aliis quibuscumque 
ad Episcopum Graecum quomodolibet spectantibus, nullatenus se intromit- 
tere praesumat; sed Episcopus Latinus Latinorum, Episcopus vero Graecus 
Graecorum dumtaxat curam, regimen, et iurisdictionem respective habeant, 
et exerceant. Id, quod de Episcopis Graecis pro ordinatione Italo-Graeco- 
rum, Romae, vel in Calabria per Sedem Apostolicam, ut supra diximus, 
constitutis, minime intelligendum esse declaramus: cum ii facultatibus Ordi- 
nariorum careant, nec quemquam ex iis, qui non sunt Alumni Collegii 
Graecorum Romae, et Collegii Italo-Graecorum, seu Albanensium in Cala- 
bria, ad primam Tonsuram, aut ullum Ordinem sive Minorem, sive Maiorem, 
nisi cum dimissoriis sui Ordinarii, promovere valeant. 

XXI. In Dioecesi, ubi Latini, et Graeci inhabitant, et solum Archiepi- 
scopum, sive Episcopum Latinum Ordinarium habent, dictus Archiepiscopus, 
sive Episcopus, circa negotia, et causas dictorum Graecorum, Vicarium 
Graecum ipsis Graecis gratum, vel per ipsos Graecos eligendum (ex quo 
Graecus Vir melius Graecos mores novit, quam Latinus) ipsorum stipendio, 
et salario retinendum deputet; et in causis appellationis ad Metropolitanum, 
qui forsan Graecus non esset, dictus Metropolitanus similiter in dictis causis 
Iudicem Graecum deputare teneatur. 

XXII. Ordinationes demum, et Instituta Regularia Sanctorum Patrum, 
de vita et statu Monachorum, ab Abbatibus, et Monachis Graecis, qui in 
Italia, et Insulis adiacentibus privatim degunt, nec Regulam Monachorum 
Ordinis Sancti Basilii in Congregationem reductorum sunt professi, prae- 
cipimus inviolabiliter observari; eosque omnes, et singulos iurisdictioni Ordi- 
nariorum Latinorum subiicimus; mandantes insuper, ut quaecumque supra, 
circa rituum Graecorum observantiam, praescripta sunt, adamussim exe- 

. quantur. 

XXIII. Salvis tamen, et in suo robore semper remanentibus privilegiis, 
quae a Summis Romanis Pontificibus Praedecessoribus nostris, Grego- 

rio XIII,! Sixto V,? Clemente VIII? Paulo V,* Urbano VIIL,5 Innocentio X,9 Cle- 
mente XII, et forsan aliis, tam Collegio Pontificio Graecorum de Urbe, et 
Seminario Corsino in Calabria, quam Congregationi dilectorum Filiorum 
Monachorum Ordinis Sancti Basilii in-Italia, concessa sunt, et indulta, qui- 
bus derogare non intendimus. 

XXIV. His insuper, quae superius in quacumque parte Italo-Graecis 
concessimus, indulsimus, declaravimus, praecepimus, ordinavimus, et inter- 
diximus, seu prohibuimus, Graecorum in Oriente sub propriis Catholicis 
Episcopis, Archiepiscopis, vel Patriarchis commorantium, et aliarum Chri- 
stianarum Nationum quorumcumque Rituum a Sancta Sede approbatorum, 
seu permissorum, iuribus qualibuscumque, si quae illis de iure, vel ex con- 
suetudine, vel alias quomodolibet legitime competant: aut Apostolicis Con- 
stitutionibus, vel Conciliorum Generalium, aut particularium, seu Congre- 
gationum Venerabilium Fratrum Nostrorum S. R. E. Cardinalium Decretis, 
quae super Ritibus Graecorum, seu aliorum Orientalium emanarunt, ullo 
pacto praeiudicatum, vel praeiudicium ullum quantumvis minimum illatum 
esse non intendimus; idque expresse declaramus, et pro declarato, et in 
qualibet huius nostrae Constitutionis, seu dispositionis parte pro repetito 
haberi volumus, et mandamus. 


8 X. 
Decernentes, etc. 
[Bened. XIV Bull. tom. 1, p. 167-185]. 


! Const. 7n Apostolicae, 13 ian. 1577; const. Cogit muneris, 24 iun. 1577; const, 
Benedictus Dominus, 1 nov. 1579. - Bull. Rom., tom. 4, III, p. 328-330; 342-345; 
421-425. 

? Const. Cum ex antiquo, 1 sept. 1586. - Bull. Rom., tom. 5, I, p. 160, 161. 

3 Const. Cum ad restituendos, 29 oct. 1502; const. Cum ad sublevandum, 
10 oct. 1597; const. Alfissimi, 23 sept. 1603. - Bull. Rom., tom. 5, I, p. 398, 399; 
tom. 5, Il, p. 172, 173; tom. 5, III, p. 25-29. 

* Const. Iniuncti Nobis, 17 mart. 1606; const. Exponi Nobis, l7 sept. 1608; 
const. Decet Romanum Pontificem, 2 dec. 1615. - Bull. Rom., tom. 5, III, p. 194, 
195; 346, 347; tom. 5, IV, p. 198, 199. 

5 Const. /nfer gravissimas, 171 dec. 1631; const. /1 his pastoralis, 10 iul. 1639. 
- Bull. Rom., tom. 6, I, p. 298, 299; tom. 6, II, p. 202, 203. ; 

* Const. Nuper, 2 ian. 1649. - Bull. Rom., tom. 6, III, p. 180-183. 

* Const. Inter multiplices, 11 oct. 1732; const. Ex iniuncto Nobis, 4 maii 1736; 
const. Praeclara, 14 febr. 1739. - Bull. Rom., tom. 13, p. 314-316; tom. 14, p. 122-130; 


357, 358. 

Benedictus XIV, const. Ex quo, 11 iul. 1742. 


Ex quo singulari providentia factum est, ut Orientalium, et Occidenta- 
lium Indiarum Regiones Europae innotescerent, Apostolica Sancta Sedes, quae 
ab ipsis Ecclesiae incunabulis Evangelicae veritatis lumen ubique diffundere, 
et illud ab omni erroris umbra servare maximo studio curavit, in his quoque 
novissimis temporibus Evangelicos Operarios in antedictas Regiones sedulo 
misit; ut Idololatria ibi late dominante funditus eradicata, Christianae Fidei 
semen opportune spargerent, atque horrentes illos, et incultos campos in fer- 
tiles florentesque vineas, uberrimos aeternae vitae fructus daturas, commuta- 
rent. Ex Regionibus autem illis, quas Sancta Sedes prae caeteris ante oculos 
habuit, fuit profecto amplissimum Sinarum Imperium: in quo quidem negari 
non potest, quin Christiana fides progressus ingentes fecerit, longe etiam 
maiores factura, nisi coorta inter Operarios a Sancta Sede illuc missos dis- 
sidia, cursum intercidissent. 

S 1. Occasionem dissidiis eiusmodi dederunt Ceremoniae quaedam, et 
Ritus, quibus Sinenses, ad Confucium Philosophum, et Maiores suos hono- 
ribus prosequendos, uti consueverunt: cum nonnulli ex Missionariis conten- 
derent, eas esse Ceremonias, et Ritus mere civiles, adeoque concedendos 
iis, qui relicto Idolorum cultu, Christianam Religionem amplectebantur ; contra 
vero alii eos, utpote superstitionem olentes, sine gravi Religionis iniuria per- 
mitti nullo modo posse assererent. Quae sane controversia multis annis Apo- 
stolicae Sedis curam, et sollicitudinem ad se traxit; cum id maxime caveat, 
ne zizania in agro Dominico radices agant, aut, si forte egerint, eae quam 
cito fieri potest, evellantur. 

S 2. Primo itaque ad Sanctae Sedis Tribunal Causam hanc detulerunt 
ii, qui Ceremonias illas, et Ritus Sinicos superstitione imbutos suspicabantur. 
Super illis Dubia nonnulla proposita fuerunt Congregationi de Propaganda 
Fide, quae anno 1645 comprobavit responsa, ac decisiones Theologorum, 
qui Ceremonias, et Ritus eosdem superstitione revera infectos iudicarunt. 
Proinde Innocentius Papa X ad praefatae Congregationis preces, omnibus et 
singulis Missionariis, sub poena excommunicationis latae sententiae, sibi, ac 
Sanctae Sedi reservatae, mandavit,! ut responsa, ac decisiones praedictas 
omnino observarent, easque ad praxim deducerent, donec sibi, et Apostolicae 
Sedi aliter visum non esset. 

8 3. Verum paulo post ab aliis eiusdem Missionis Operariis alia Dubia 
de iisdem Ritibus, et Ceremoniis ipsimet Congregationi de Propaganda Fide 
fuerunt exhibita, ex quibus Ceremoniae ipsae, Ritusque nullam in se supersti- 
tionem habere videbantur. Negotium itaque huiusmodi ab Alexandro Papa VII 
Sacrae Inquisitionis Congregationi commissum fuit: quae, prout varia, diver- 


' Die 12 sept. - Cf. Collectanea S. C. de Prop. Fide, vol. I, n. 114. 

saque ratione fuerat sibi de eisdem Ceremoniis expositum, alias quidem, 
tamquam mere civiles, et politicas, esse permittendas, alias vero minime tole- 
rari posse iudicavit; idemque Alexander Pontifex anno 1656 hanc sententiam 
probavit, et confirmavit. ! 

8 4. Sed ecce tertio ad Sanctam Sedem haec eadem controversia. Cum 
plura Dubia Sacrae Inquisitionis Congregationi proposita fuissent, illud quoque 
ab ea quaesitum fuit, utrum adhuc vigeret Innocentii Papae X praeceptum, 
quo sub poena excommunicationis latae sententiae mandabat observantiam 
responsionum, ac decisionum, quae a Congregatione de Propaganda anno 1645, 
ut supra dictum est, emanaverant. Praeterea, an, stantibus recens expositis 
dubiis, earum praxis retinenda foret; cum praesertim obstare videretur Decre- 
tum Sacrae Inquisitionis, quod ab ea emanavit anno 1656 super quaesitis non- 
nullis, diversa ratione, aliisque circumstantiis propositis ab Operariis Aposto- 
licis in Sinarum Regno commorantibus. Respondit ad haec Sacra Inquisitionis 
Congregatio anno 1669,? praefatum Congregationis de Propaganda Fide Decre- 
tum adhuc vigere, habita ratione rerum, quae fuerunt in dubiis expositae; 
neque illud fuisse circumscriptum a Decreto Sacrae Inquisitionis, quod anno 1656 
emanavit, immo esse omnino observandum iuxta quaesita, circumstantias, et 
omnia ea, quae in antedictis Dubiis continentur. Declaravit pariter, eodem modo 
esse observandum praedictum Sacrae Congregationis Decretum anni 1656, iuxta 
quaesita, circumstantias, et reliqua in ipsis expressa. Hoc autem Decretum 
Clemens Papa IX comprobavit. 

8 5. Cum autem omnia praefata Decreta pro varia rerum expositarum 
ratione fuerint facta, ac promulgata, tantum abfuit, ut Rituum Sinensium con- 
troversia finem obtineret, ut magis illa vires, et incrementum acquireret. Nam 
scissis Evangelicis Operariis in partes, adducta res fuit in acriorem animorum, 
ac sententiarum contentionem. Atque hinc, non sine gravi scandalo, magnoque 
Fidei damno, consecuta est praedicatio non uniformis, et non eadem ubique 
Christianorum illorum disciplina, et institutio. De his autem absurdis certior 
factus Innocentius Papa XII Praedecessor noster, id muneris sui omnino esse 
putavit, ut perniciosis adeo dissidiis finis daretur; proinde exactam, maxi- 
meque accuratam, totius huius controversiae discussionem Sacrae Inquisi- 
tionis Congregationi commisit. Cumque nihil intentatum reliquisset, quo sin- 
ceram facti notitiam obtineret, firmata quoque fuerunt de illius mandato 
summa cum diligentia Quaesita, quae per eamdem Sacram Congregationem 
resolverentur. 

8 6. Quaesitorum illorum examen Innocentii Papae XII mors intercepit. 
Clemens autem XI, qui successit, Praedecessoris sui zelo plenus, coram se 
quaesitorum eorumdem examen fieri voluit. Quamobrem post diuturnam, 
maturam, et accuratissimam rei discussionem, post auditas ex utraque parte 
rationes, quibus libere producendis unicuique locus amplissimus datus fuit, 
idem Clemens Papa Undecimus anno 1704 confirmavit,? et Apostolica aucto- 


! Die 23 mart. - Cf. Collectanea S. C. de Prop. Fide, vol. I, n. 126. 
2 Die 13 nov. - Cf. Collectanea S. C. de Prop. Fide, vol. I, n. 189. 
3 Hoc decretum refertur in Clementis XI const. Ex i///a, 19 mart. 1715, $8 2. 

ritate comprobavit praememoratae Sacrae Congregationis responsiones ad 
omnia, et singula quaesita proposita, quibus Ritus Sinenses, utpote supersti- 
tione imbuti, prohibebantur ; mandavitque, praefatas responsiones ad Carolum 
Thomam de Tournon Antiochiae Patriarcham, Commissarium, et in Sinarum 
Regno Visitatorem Apostolicum transmitti; ut nimirum exactam earumdem 
observantiam omnibus, et singulis Missionariis, poenis quoque Canonicis in 
refractarios indictis praeciperet. 

$8 7. Promulgavit quidem Patriarcha Antiochenus decisionem Apostolicam, 
addito Decreto, quo ab universis eius observantiam exigebat. Cum autem 
illam tentassent eludere, variisque inanibus rationibus effugere ii, qui Sinenses 
Ritus tamquam politicos, ac mere civiles propugnaverant, praedictus Pontifex 
Clemens XI, Decreto, quod per Sacrae Inquisitionis Congregationem emanavit 
anno MDCCX, praecepit omnimodam, et inviolabilem earumdem responsionum 
abs se Apostolica auctoritate confirmatarum observantiam, et alia quae Decreto 
ipso continentur, quod est tenoris sequentis. 

8 8. Decretum super omnimoda, ac inviolabili observatione Responsorum 
alias in Causa Rituum, seu Ceremoniarum Sinensium a Sacra Congregatione 
datorum, et a Sanctissimo approbatorum, cum. aliis Ordinationibus. 

Feria V die XXV Sept. MDCCX. In Congregatione Generali Sanctae 
Romanae, et Universalis Inquisitionis, habita in Palatio Apostolico Quiri- 
nali coram SS. Domino Nostro Domino Clemente Divina Providentia Papa XI, 
ac Eminentissimis, et Reverendissimis Dominis Sancíae Romanae Ecclesiae 
Cardinalibus in tota Republica Christiana contra haereticam pravitatem Gene- 
ralibus Inquisitoribus a Sancta Sede Apostolica specialiter deputatis. 

Idem Sanctissimus Dominus Noster in Causa Rituum, seu Ceremoniarum 
Sinensium, auditis, tam in Congregationibus anno praeterito non semel, quam in 
aliis, mense, et anno praesentibus pluries coram Sanctitate Sua habitis, praefa- 
torum Eminentissimorum, et Reverendissimorum Dominorum Cardinalium, qui 
rem mature, ac diligentissime discusserunt, sententiis, decrevit, et declaravit, 
responsa alias in Causa huiusmodi ab eadem Congregatione data, et a Sanctitate 
Sua die 20 Nov. 1704 confirmata, et approbata, necnon Mandatum, seu Decre- 
tum ab Eminentissimo, et Reverendissimo Domino Domino Cardinali de Tour- 
non, tunc Patriarcha Antiocheno, Commissario, et Visitatore Apostolico Generali 
in Imperio Sinarum die 25 Ian. 1707 hac de re editum, ab omnibus, et singulis, 
ad quos spectat, inconcusse, et. inviolabiliter, sub censuris, et poenis in Man- 
dato, seu, Decreto huiusmodi expressis, observanda esse, quovis contrafaciendi 
quaesito colore, seu praetextu penitus sublato, ac potissimum non obstante qua- 
cumque appellatione a. quibusvis Personis, sive Saecularibus, sive Regularibus, 
etiam specifica, et individua mentione, et expressione dignis, ac quavis Ecclesia- 
stica dignitate fulgentibus, ad Sedem Apostolicam interposita, quam propterea 
Sanctitas Sua reiiciendam esse decrevit, ac re ipsa reiecit. 

Porro cum idem Dominus Cardinalis de Tournon in suo Mandato, seu 
Decreto supradicto, Apostolicae decisioni die 20 Novembris 1704 latae se 
expresse inhaerere professus fuerit, Sanctitas Sua ulterius declaravit, ipsum 
Mandatum, seu Decretum, una cum censuris in eo contentis, ad normam eorum- 
dem responsorum. accipiendum esse, ita ut nihil per illud responsis praefatis 

additum, seu detractum fuisse censendum sit, ac omnia, quae in eis insunt, 
etiam in Mandato, seu Decreto praedicto inesse intelligantur. 

Caeterum Sanctitas Sua, tametsi non sine ingenti animi sui moerore acce- 
perit, quod humani generis hostis multiplicia in die zizania in latissimis illis 
Regionibus superseminare non cessat; non famen propterea in eis Catholicae 
Religionis propagandae saluberrimum, ac sanctissimum opus ullatenus dese- 
rere volens, sed illud maiori, qua potest, animi contentione, ac studio, iisque 
potissimum dissidiis, quibus inibi Christianae Fidei seges veluti spinis suffo- 
catur, prorsus submotis, ardentius semper, et enixius promovere cupiens, con- 
gruam super praemissis, aliisque ad ea pertinentibus instructionem confici, 
illamque dicto D. Cardinali de Tournon, quatenus adhuc in illis partibus 
comrmoretur, sin minus, illi, qui eius loco deputatus fuerit, necnon Episcopis, 
€&t Vicariis Apostolicis earumdem partium transmitti mandavit, qua non minus 
debitae Apostolicorum Decretorum executioni, quam Missionariorum  concor- 
diae, Evangelicae veritatis praedicationi, atque animarum saluti opportune con- 
sulatur. 

Demum, ut nimiae illi de his rebus scribendi licentiae, quae non sine 
Fidelium scandalo inter Partes diuturna contentione exasperata invaluit, modus 
imponatur, Sanctitas Sua districte praecepit omnibus, et singulis cuiusvis Ordinis, 
Congregationis, Instituti, et Societatis, etiam de necessitate exprimendae, Regu- 
laribus, aliisque quibuscumque saecularibus Personis, tam Ecclesiasticis, quam 
Laicis, cuiuscumque tandem status, gradus, conditionis, et dignitatis existant, 
ut in posterum non audeant sub quovis quaesito colore, vel praetextu, impri- 
mere, vel quoquo modo in lucem edere Libros, Libellos, Relationes, Theses, 
Folia, seu scripta quaecumque, in quibus ex professo, vel incidenter de Ritibus 
Sinicis huiusmodi, vel de controversiis desuper, seu illorum occasione exortis 
quomodolibet tractetur, sine expressa, et speciali licentia a Sanctitate Sua, seu 
pro tempore existente Romano Pontifice in Congregatione supradictae Sanctae, 
et Universalis Inquisitionis obtinendae. Ut autem eiusmodi prohibitio inviola- 
biliter observetur, eadem Sanctitas Sua voluit, et declaravit, contravenientes 
quoscumque excommunicationis latae sententiae, Regulares vero etiam priva- 
ionis vocis activae, et passivae poenas ipso facto absque alia declaratione 
incurrere; et nihilominus aliis etiam poenis Sanctitatis Suae, et Successorum 
suorum Romanorum Pontificum arbitrio infligendis subiacere. Libros porro, 
Libellos, Relationes, Theses, Folia, ac Scripta quaecumque, quae in futurum 
contra praesentis prohibitionis tenorem edi contigerit (citra ullam aliorum hac- 
tenus editorum approbationem, super quibus opportune providebitur), pro expresse 
prohibitis haberi voluit, absque alia declaratione, sub poenis, et. censuris in 
Regulis Indicis Librorum prohibitorum contentis. Impressores vero, praeter 
Scriptorum sic impressorum amissionem, pecuniariis, aliisque corporalibus poenis, 
iuxta criminis gravitatem, teneri mandavit. In contrarium facientibus, non obstan- 


tib uibuscumque. * 
esl 1 loseph Bartolus, Sanctae Romanae et Uni- 


versalis Inquisitionis Notarius. 
8 9. At vero, nec Decretum huiusmodi ad ditficiles animos subiiciendos 
valuit. Itaque Clemens idem Papa XI, quo illos tandem aliquando fraenaret, 

Constitütionem anno 1715 evulgavit, qua solemniter iterum confirmavit ante- 
dictas Sacrae Inquisitionis responsiones, easque exacte, et ad amussim obser- 
vari mandavit, praeclusis omnibus iis effugiis, quibus perfectam eorum obser- 
vantiam contumaces homines aliquo pacto evadere potuissent; et est tenoris, 
qui sequitur: 

8 10. Clementis Papae XI Praeceptum super omnimoda, absoluta, integra, 
et inviolabili observatione eorum, quae alias a Sanctitate Sua in Causa Rituum, 
seu Ceremoniarum Sinensium decreta fuerunt: cum reiectione quarumcumque 
rationum, seu excusationum ad eiusmodi Decretorum executionem declinandarm 
aliatarum, ac praescriptione Formulae Iuramenti per Missionarios illarum par- 
tium praesentes, et futuros hac in re praestandi. 

Clemens Papa XI. Ad futuram rei memoriam. Ex illa die, etc. 

Omittitur Constitutio, quia eam habes supra, in N. 275. 

8 11. Per Constitutionem Apostolicam adeo solemnem, qua. Clemens 
Papa XI se huic controversiae finem dedisse testatur, iustum et aequum vide- 
batur, eos, qui Sanctae Sedis auctoritatem sese quam maxime revereri pro- 
fitentur, humili, et obsequenti animo illius ludicio semet omnino subiicere, 
nec ulterius quicquam cavillari. Nihilominus inobedientes, et captiosi homines 
exactam eiusdem Constitutionis observantiam se effugere posse putarunt, ea 
ratione, quod illa Praecepti titulum praefert, quasi vero non indissolubitis 
Legis, sed Praecepti mere Ecclesiastici vim haberet; tum etiam, quod illam 
debilitatam existimarent ex Permissionibus quibusdam, quas super iisdem 
Sinensibus Ritibus publicavit Carolus Ambrosius Mediobarbus Patriarcha Ale- 
xandrinus, cum Commissarium, et Visitatorem Generalem Apostolicum in iis 
Regionibus ageret. 

8 12. Nos igitur animadvertentes, praedictam Constitutionem Christiani 
Cultus puritatem respicere, quem illa ab omni superstitionis labe immunem 
servare contendit, nullo modo ferre possumus, quemquam existere, qui eidem 
repugnare temere audeat, aut contemnere, perinde ac ipsa Supremam Apo- 
stolicae Sedis decisionem non contineret, et id, de quo agitur, non ad Reli- 
gionem spectaret, sed quid per se indifferens foret, aut quaedam variabilis 
disciplinae ratio: proinde auctoritate ab Omnipotenti Deo Nobis tradita uti 
volentes ad illam in suo robore omnino servandam, de authoritatis eiusdem 
plenitudine, non modo eam approbamus, et confirmamus, sed etiam, quantum 
possumus, omnem vim, et firmitatem ad illam magis, magisque roborandam, 
ac stabiliendam, adiicimus, eamque in se plenam, ac omnimodam Apostolicae 
Constitutionis auctoritatem habere dicimus; et declaramus. 

8 13. Permissiones autem, quarum obtentu aliqui praedictae Constitu- 
tionis robur infringere conantur, originem duxerunt a Responsionibus qui- 
busdam, quas duo viri, qui iam pridem in Sinarum Regno fuerant, ad quae- 
sita nonnulla dederunt, quae super eiusdem Constitutionis Apostolicae exe- 
cutione, ac praxi, Missionarii quidam proposuerunt. Responsiones itaque 
huiusmodi, una cum dubiis illis, nullo tamen Romani Pontificis, sive appro- 
bantis, sive aliquid de suo addentis indicio; transmissae fuerunt ad praefatum 
Patriarcham Alexandrinum, eius animi instruendi causa, utque illis uteretur 
prout circumstantiae rerum, ac temporis postularent: integro tamen rema- 


—-—- 


Romani Pontifices 761 


nente Apostolicae Sedis lure eas comprobandi, vel etiam revocandi, si quando 
conformes; aut repugnantes Constitutionis praefatae decretis ullo modo com- 
pertae forent. 

814. Vix Sinarum Regnum Patriarcha Alexandrinus ingressus, in iis angu- 
stiis se positum intellexit, ut coactus fuerit in publicum emittere, non quidem 
Responsiones, quas praememorati duo Viri ad proposita quaesita dederant, 
bene vero Permissiones octo, quae ab illis fuerant deductae, atque indeab codem 
Patriarcha in Pastorali sua Epistola insertae, cuius tenor est, ut sequitur: 

8 15. Carolus Ambrosius Mediobarbus, Dei, et Apostolicae Sedis gratia 
Patriarcha. Alexandrinus, necnon in Indiis Orientalibus, ac Sinarum Imperio, 
finitimisque Regnis, et Insulis Commissarius, et. Visitator Generalis Aposto- 
licus cum facultate Legati de Latere etc. Omnibus Episcopis, Vicariis Aposto- 
licis, ac Missionariis, qui in praedictis partibus degunt, salutem in eo, qui est 
omnium. vera salus. 

Benedictus Deus, et Pater Domini nostri lesu Christi, Pater misericor- 
diarum, et Deus totius consolationis, qui consolatur nos in omni tribulatione 
nostra, ut possimus, et ipsi consolari eos, qui in omni pressura sunt, per exhor- 
tationem, qua exhortamur et ipsi a Deo. Nil etenim Nobis magis in animo 
fuit, ex quo in Sinarum Imperium, Deo favente, pervenimus, quam cum iis 
omnibus, qui in hac Evangelica Vinea laborant, os ad os loqui. Desideravimus 
enim videre vos, ut aliquid impertiremur vobis gratiae spiritualis ad. confir- 
mandur. vos, idest simul consolari in vobis per eam, quae in invicem est, fidem 
vestram atque meam. Verum, quia non sapientiam huius saeculi loquuti fuimus, 
in timore, et tremore multo fuimus apud vos, satiusque duximus, ad sedandam 
tempestatem adversus Evangelicos Operarios ingruentem, Nos in mare proiicere, 
ut vos iactari sinatis. Adiutor noster nunc et erit ille Deus, qui dedit Nobis 
in mari viam, et in aquis torrentibus semitam. Veritatem dicimus in Christo, 
non mentimur, testimonium Nobis perhibente conscientia nostra in Spiritu Sancto; 
quoniam tristitia Nobis magna est, et continuus dolor adhaeret cordi nostro, 
quod praesentes non potuerimus solari vos, ut fructum aliquem. haberemus, 
et in vobis, et in caeteris gentibus. 

At vero, quod non licuit per praesentiam agere, saltem per epistolam non 
impedimur. Primum quidem gratias agimus Deo nostro per lesum Christum 
pro omnibus vobis, qui Spiritu Sancto ferventes, et fortes, Sanctae Sedis man- 
datis rationabile exhibetis ministerium vestrum, iactantes cogitatum in eum, 
cui a Domino dictum est: Pasce oves meas; cui íraditae sunt claves Domus 
David; si aperit, non est qui claudat; si claudit, non est qui aperiat. Quot- 
quot estis, macte animis, vigilate, state in fide, viriliter agite, et conforta- 
mini, quia merces vestra magna est in Coelis. Ministerium vestrum implete, 
attendite vobis, et doctrinae. Lucernae estote, non minus lucentes exemplo, ac 
zelo praedicationis ardentes. Si qui vero adhuc essent haesitantes, et in opere 
non. efficaces, obsecramus vos, fratres, per nomen Domini nostri Iesu Christi, 
ut idipsum. dicatis omnes, et non sint in vobis Schismata, sitis perfecti in 
eodem. sensu, et in eadem sententia. Non amplius invicem. iudicemus. Unus- 
quisque vestrum pari humilitate, ac obedientia Sanctae Sedis mandatis obse- 
quatur, ut vestra obedientia in omnem locum divulgetur. 


762 Romani Pontifices 


E —— 


Non enim opus est, ut aliquem actum faciamus, ut Sanctissimi Domini 
Nostri Clementis Papae XI mandata iam promulgata vobis innotescant, vim- 
que habeant, ut absque ulla tergiversatione executioni mandentur. Nihil proinde 
innovamus: sed relinquimus res, prout sunt; hoc est, nullatenus Constitutio- 
nem super Ritibus Sinicis a Sanctissimo Domino Nostro Clemente Papa XI 
die 19 Martii 1715 emanatam! suspendimus, aut, quae in ea vetantur, permit- 
timus. 

Ob aliqua tamen quibusdam Missionariis circa quasdam | Ceremonias 
peragi consuetas suborta dubia, ut quilibet in Vinea Domini strenue, ac viri- 
liter laborare queat, nonnulla adnotamus, quae permitti poterunt: quae et sepa- 
ratim unicuique secundum quaesita dedissemus, nisi compertum Nobis esset, 
una cum incertis nuntiis iam disseminata, proborum animos, et Christifideles 
bonae voluntatis non parum perturbasse. Omni igitur, quo poteritis, studio, 
ac diligentia curare debetis, ut Gentium Ceremoniis penitus sublatis, illi sen- 
sim a Christianis, et pro Christianis usu recipiantur Ritus, quos Catholica 
Ecclesia pie praescripsit. 

Primo. Permittitur Christianis Sinensibus in suis privatis domibus uti 
Tabellis defunctorum inscriptis solo nomine defuncti, apposita ad latus decla- 
ratione debita, et omissa quacumque superstitione in earum constructione, nec- 
non secluso omni scandalo. 

Secundo. Permittuntur omnes Ceremoniae Nationis Sinicae erga defun- 
ctos, quae non sint aut superstitiosae, aut suspectae, sed civiles. 

Tertio. Permittitur Confucii Cultus ille, qui civilis est, et etiam eiusdem 
Tabellae purgatae et literis, et superstitiosa inscriptione, et adiuncta declara- 
tione debiía,; sicuti permittitur ante eius Tabellam correctam accendi candelas, 
uri odores, apponi comestibilia. 

Quarto. Permittuntur pro usu et expensis funerum offerri candelas, odo- 
res, adiuncta in schedula debita declaratione. 

Quinto. Permittuntur reverentiae genuflexionum, et prostrationum erga 
Tabellam correctam, aut etiam erga feretrum, aut defunctum. 

Sexto. Perrmittitur praeparari mensas cum. dulciariis, fructibus, carne, et 
cibis usualibus circa, aut coram feretro, ubi sit Tabella correcta, cum debita 
declaratione, et. omissis superstitiosis, pro quadam honestate tantum, et pie- 
tate erga defunctos. 

Septimo. Permittitur coram Tabella correcta reverentia dicta Ko teu, fum 
in anno novo Sinico, tum in aliis anni temporibus. 

Octavo. Permittitur coram Tabellis reformatis accendi candelas, uri odo- 
res cum debitis cautelis, sicuti etiam ante tumulum, ubi pariter collocari pos- 
sunt cibi, ut supra dictum est, adhibitis cautelis, ut in superioribus. 

Apostolici ergo viri Ecclesiam adhibentes non habentem maculam, neque 
rugam, ponant manum suam ad aratrum, nec respiciant retro. Videte, fratres, 
vocationem vestram; non enim auditores Legis iusti sunt apud Deum, sed 
factores legis iustificabuntur. Obsecramus itaque vos, ut digne ambuletis voca- 
tione, qua vocati estis, solliciti servare unitatem Spiritus in vinculo pacis. Ne 

diutius agamus secundum potestatem, paterne vos commonere voluimus per Epi- 
stolam. Amabilem illum Patremfamilias, qui exiit primo mane conducere Ope- 
rarios in Vineam suam, audite: Quid hic statis tota die otiosi? Ite et vos 
in Vineam meam. Vocem Patris perpendite, et illam Iudicis timete. Ipsi vos 
probate; virtus enim Dei erit vobis in auxilium, ac plenam ministerio Verbi 
Dei functi recipietis mercedem, immarcescibilem nimirum a Pastorum Principe 
gloriae coronam. Ne quis vos seducat inanibus verbis obedire veritati. Scitote, 
quod obedientes voci eius, qui misit vos, rationem non eritis reddituri pro 
animabus, sed unusquisque vestrum pro se rationem reddet Deo. Quicumque 
sub diversis praetextibus cessandum sibi putat a ministerio Missionarii, laedit 
animam suam, et de alienis aeterno Iudici rationem reddet. Quam dabit homo 
commutationem pro anima sua, et pro alienis? Deus est vitis vera, vos pal- 
mites. Qui non ferent fructus in eum, arescent tamquam palmites; et collecti, 
et alligati in fasciculos ad comburendum mittentur in caminum ignis inextin- 
guibilis. Respicite Dominum nostrum lesum Christum secus viam ambulantem, 
qui in fici arbore nihil invenit, nisi folia tantum, et ait illi: Nunquam ex 
te nascantur fructus in sempiternum. Si aliqui palmites iamdiu conversi in 
amaritudinem, qui expectabantur ut tandem facerent uvas, spinas super spinas 
adiecissent, vae, vae a die irae, a die furoris, et indignationis Domini! Atten- 
dite ad verba, quae mandat vobis per Servum suum Dominus adhuc misericors. 
Revertimini ad Deum vestrum, manete in eo, qui manens in vobis purgabit 
vos, et desideratos cunctis gentibus fructus afferetis. Apostolico satisfecisse nos 
muneri iudicamus; non enim subierfugimus, quominus annuntiaremus omne 
consilium Dei vobis, ut nullam excusationem habeatis de peccatis vestris. De 
caetero quotquot eritis obedientes, fratres, gaudete, perfecti estote, exhortamini, 
idem sapite, pacem habete, et Deus pacis, et dilectionis erit vobiscum. 

Cum vero ad promovendam in Neophitis debitam Decretis Apostolicis 
obedientiam, praesentium nostrarum Literarum notitiam iisdem Neophitis mz- 
nime necessariam. esse, sed satis esse eos in viam salutis dirigere, iuxta Pon- 
tificiae Constitutionis praescripía, compertum sit; ne quis eorum, ad quos 
praesentes Literae dírecíae sunt, cuiuscumque Ordznis, aut. Instituti, aut Con- 
gregationis fuerit, aut Societatis etiam lesu, praesentes Literas, aut quae in 
eis continentur (exceptis Permissionibus, quae quidem caute, et ubi necessitas 
tantum, aut utilitas postulaverit, patefaciendae erunt) sive directe, sive indi- 
recte per se, vel per alium voce tenus, aut scripto in Linguam Tartaram, 
aut Sinicam vertat, aut quocumque modo cuilibet, qui. Missionarius non sit, 
nota faciat, sub excommunicattonis latae sententiae, a qua nonnisi a Nobis, 
aut a Summo Pontifice (praeterquam in articulo mortis constitutus) absolvi 
possit, et quoad Regulares etiam privationis vocis activae, et passivae, poenis 
per contrafactentes ipso facto absque alia declaratione incurrendis, tenore prae- 
sentium vetamus, et in virtute sanctae obedientiae prohibemus. Datum Macai 
in Palatio nostrae Residentiae die 4. Novembris anno 1721. 

S8 16. Cum autem Patriarcha Alexandrinus in praeallata Pastorali men- 
tem suam satis prudenter explicuisset, nimirum Pastoralis huius suae Epi- 
stolae notitia opus non esse ad promovendam in Neophitis erga Pontificia 
Decreta venerationem, et observantiam, cum satis esset, ut iuxta Constitu- 

tionis Pontificiae mandata in via salutis dirigerentur; praeterea cum. omni- 
bus, et quibuscumque interdictum voluisset, sub poena quoque excommu- 
nicationis latae sententiae, ne quis illam in Sinensem, aut in Tartaricum ser- 
monem verteret, aut cuiquam, qui Missionarius non esset, eam palam faceret; 
de Permissionibus autem cum statuisset, nonnisi caute, et ubi tantum utilitas, 
vel necessitas id postularet, esse evulgandas: profecto omnis, ad quem Pasto- 
ralis illa dirigebatur, ex tali procedendi modo haud obscure inferre debebat, 
quantis ille animi angustiis obsessus, et quam anceps, ac perplexus in Per- 
missionibus huiusmodi proponendis extitisset; adeo ut oeconomia quadam 
usus fuisset ad loci, et temporis circumstantias prorsus necessaria: a qua 
putandum est eum recessurum fuisse, si libertas sibi data esset rem discutiendi 
cum Episcopis, aliisque doctis Viris, qui nihil aliud, quam Christiani cultus 
puritatem, et Apostolicae Constitutionis observantiam ante oculos haberent. 

8 17. At Permissiones illae contra expressam adeo Patriarchae ipsius 
voluntatem, evulgatae, et quod mirum, Pekini Episcopus per binas suas 
Pastorales mandavit, sub poena suspensionis ipso facto incurrendae, univet- 
sis Dioecesis suae Missionariis, ut observarent, et observari praeciperent Con- 
stitutionem: Ex i/[a die,! iuxta Permissiones, quas ipse contendebat, ad.ea 
potissimum referri, quae in praecitata Constitutione fuerant solemniter inter- 
dicta. Praecepit insuper, ut Christifideles quater singulis annis in diebus 
omnium celeberrimis distincte instruerentur cum iis, quae Constitutione Apo- 
stolica prohibentur, tum in iis, quae a Patriarchae Alexandrini Pastorali per- 
mittuntur. 

8 18. Enimvero Clemens Papa XII Praedecessor noster, tam audax Epi- 
scopi Pekinensis factum aequo animo ferre haud potens, muneri suo maxime 
interesse iudicavit binas illas Epistolas damnare, ac penitus reprobare Apo- 
stolico Brevi, quod anno 1735 promulgavit: in quo sibi, ac Sanctae Sedi 
facultatem reservavit, declarandi Sinensibus Christianis mentem suam, et 
eiusdem Sanctae Sedis sententiam in iis, aliisque, quae ad materiam huius- 
modi spectarent. Praefatum autem Breve est tenoris sequentis: 

S 19. Clementis Papae XII Revocatio, annullatio, ef cassatio duarum Epi- 
stolarum Pastoralium bonae memoriae Francisci Episcopi Pekinensis nuper 
defuncti, die VI Iulii, et die XXIII Decembris MDCCXXXIII circa Ritus 
Sinenses editarum. 

Clemens Papa. XII. Ad perpetuam rei memoriam. Apostolicae sollicitudinis 
Nobis divinitus commissae ratio Nos admonet, ut ea, quae Christianae Reli- 
gionis, Catholicaeque Fidei propagationi, ac incrementis quacumque ratione 
obsistere posse dignoscuntur, quantum Nobis ex alto conceditur, recidere, ac 
e medio tollere studeamus. Cum itaque, sicut ad Apostolatus nostri notitiam 
pervenit, occasione binarum Epistolarum, quas Pastorales vocant, bon. mem. 
Francisci, dum viveret, Episcopi Pekinen. nuper defuncti, die 6 Iulii, et 23 De- 
cembris anni 1733 circa Ritus Sinenses editarum, graves in Imperio Sinarum 
inter. Apostolicos illarum, partium Missionarios exortae fuerint dissensiones, 
quae uberes fructus, quos Sancta Mater Ecclesia ex assiduo Operariorum in 

illam Agri Dominici partem missorum labore praestolatur, impedire, aut 
morari possent: Nos, ut pristina inter eos Missionarios pax, et animorum 
concordia, sublatis quibusvis dissidiis, restituatur, de opportuno in praemissis 
remedio providere volentes, ac Epistolarum praedictarum tenores, et alia quae- 
cumque etiam specificam, et individuam mentionem, et expressionem requiren- 
5a, praesentibus pro plene, et. sufficienter expressis, et exacte specificatis 
habentes, de nonnullorum Venerabilium Fratrum nostrorum Sanctae Romanae 
Ecclesiae Cardinalium, qui iussu nostro Epistolas ipsas sedulo, ac diligenter 
examinarunt, consilio, ac etiam motu proprio, et ex certa scientia, et matura 
deliberatione nostris, deque Apostolicae potestatis plenitudine, binas memorati 
Francisci Episcopi Pekinensis Epistolas Pastorales praefatas, ac poenas, et alia 
quaecumque in eis contenta, cum omnibus, et singulis inde secutis, et forsan 
quandocumque secuturis, penitus, et omnino nulla, invalida, et irrita, nullzus- 
que prorsus roboris, ef. momenti esse, et. perpetuo fore, tenore praesentium 
declaramus: et nihilominus, ad maiorem cautelam, et quatenus opus sit, illa 
omnia, et singula motu, scientia, deliberatione, et potestatis plenitudine pari- 
bus, harum serie itidem perpetuo revocamus, cassamus, irritamus, annullamus, 
€t abolemus, viribusque, et effectu penitus, et omnino vacuamus, ac pro revo- 
catis, cassatis, irritis, nullis, invalidis, et abolitis, viribusque, et effectu peni- 
fus, ef omnino vacuis semper haberi volumus: Nobis insuper, et Apostolicae 
Sedi reservantes facultatem Christifidelibus in eodem Regno degentibus ape- 
riendi nostram, et dictae Sedis mentem, post maturam itidem habitam delibe- 
rationem, super aliis rebus, quae huiusmodi materiam respiciunt. 

Decernentes ipsas praesentes Literas semper firmas, validas, et efficaces 
existere, et fore, suosque plenarios, et integros effectus sortiri, et obtinere, et 
ab omnibus, et singulis, ad quos quomodolibet spectat, et pro tempore quan- 
documque spectabit; praesertim vero Archiepiscopis, Episcopis, Vicariis, Pro- 
Vicariis, et Missionariis Apostolicis tam saecularibus, quam cuiusvis Ordinis, 
Congregationis, Instituti, ef Societatis, etiam Iesu, Regularibus in supradicto 
Sinarum Regno nunc, et pro tempore existentibus, inviolabiliter, et inconcusse 
observari; sicque, et non aliter in praemissis per quoscumque ludices Ordi- 
narios, et Delegatos, etiam Causarum Palatii Apostolici Auditores, ac. eius- 
dem Sanctae Romanae Ecclesiae Cardinales, etiam de latere Legatos, et Sedis 
praefatae Nuncios, aliosve quoslibet quacumque praeeminentia, et potestate 
fungentes, et functuros, sublata eis, et eorum cuilibet quavis aliter iudicandi, 
et interpretandi facultate, et auctoritate, iudicari, et definiri debere, ac irri- 
£um, et inane, si secus super his a quoquam quavis auctoritate scienter, vel 
ignoranter contigerit attentari: in contrarium facientibus non obstantibus qui- 
buscumque. Volumus autem ut earundem praesentium Literarum transumptis, 
seu exemplis, etiam impressis, manu alicuius Notarii publici subscriptis, et 
sigillo Personae in Ecclesiastica dignitate constitutae munitis, eadem prorsus 
fides in ludicio, et extra adhibeatur, quae praesentibus ipsis adhiberetur, si 
forent exhibitae, vel ostensae. 

Datum Romae apud Sanctam Mariam Maiorem sub Annulo Piscatoris 
die XXVI Septembris MDCCXXXV, Pontificatus Nostri Anno Sexto. 

F. Card. Oliverius. 

8 20. Id vero quod idem Pontifex Clemens XII sibi, ac Sanctae Sedi 
Christianis Sinensibus declarandum reservavit, erat profecto materia Permis- 
sionum, de quibus certior iam factus fuerat, deque maxima inde secuta inter 
Missionarios dissensione; cum alii contenderent, Constitutionem : Ex ///a de, ! 
omnem vim suam amittere, si Permissiones illae in praxi consistant; alii 
vero factis palam ostenderent, Permissionum colore se ad praedictae Consti- 
tutionis observantiam minime teneri, iuxta illa, quae in ipsa Constitutione 
praescribuntur. Itaque praefatus Praedecessor noster, quo Christianae Reli- 
gionis puritatem, quae in iis Regionibus per exactam praememoratae Con- 
stitutionis observantiam servanda erat, assereret, et controversiis istiusmodi 
finem aliquando imponeret, examini perquam diligenti totum Permissionum 
negotium commisit, ita ut a Theologis, tum etiam a Sanctae Romanae Eccle- 
siae Cardinalibus Sacrae Inquisitioni praepositis, mature serioque discute- 
retur. Antequam vero supremam de illis sententiam pronuntiaret, ad plenio- 
rem facti notitiam obtinendam, omnes, et singulos, quotquot in Urbe existerent, 
Sinarum Missionarios, tum etiam complures Iuvenes, qui ex iis Regionibus 
in Europam, educationis, et Christianae rei addiscendae causa, venerant, ad 
examen super his, servato iuris ordine, vocari iussit. 

8 21. Nos igitur Praedecessoris nostri vestigiis insistentes, eodemque 
Religionis zelo, quo ille, incensi, ut tanti momenti opus, quod ipse morte 
praeoccupatus absolvere minime potuit, aliquando tandem, Deo auxiliante, 
perficeremus, Permissiones illas, et quidem singulas, coram Nobis summo 
studio, ac diligentia examinari curavimus;. neque laborem nostrum tantum, 
sed Cardinalium quoque, et Sacrae Inquisitionis Consultorum doctrinam, et 
consilium exquisivimus; ac tandem satis aperte compertum habemus, ante- 
dictas Permissiones nunquam a Sancta Sede probatas, Apostolicae Clementis 
Papae XI Constitutioni repugnare, atque adversari, utpote quae partim Cere- 
monias, Ritusque Sinenses a praedicta Constitutione proscriptos admittant, 
ac veluti probatos atque utendos concedant, partim regulis in ipsa traditis 
ad vitandum superstitionis periculum opponantur. 

8 22. Nolentes, itaque, quemquam, ad Constitutionem ipsam summo 
Christianae Religionis damno malitiose evertendam, Permissionibus eiusmodi 
uti; definimus, ac declaramus, praefatas Permissiones ita esse habendas, ac 
si nunquam extitissent, earumque praxim tamquam superstitiosam omnino 
damnamus, et execramur. Itaque praesentis huius nostrae Constitutionis per- 
petuo valiturae vi revocamus, rescindimus, abrogamus, atque omni vigore, 
et effectu vacuas esse volumus omnes illas, et singulas Permissiones; eas- 
que semper uti cassas, irritas, invalidas, et nullius prorsus roboris, aut vigo- 
ris habendas esse dicimus, ac pronunciamus. 

S 23. Praeterea cum Clemens Papa XI in Constitutione: Ex illa die, 
apposuerit haec verba: Per praemissa nihilominus non vetari, quominus erga. 
defunctos peragi possint alia, si quae sint, quae vere superstitiosa non sint, eic., 
Nos dicimus, et declaramus ea verba: A//a s? quae sint, intelligenda esse 
de usibus, et Ceremoniis diversis ab illis, quas idem Pontifex Apostolica 

Constitutione iam interdixerat, et quas Nos pariter eadem auctoritate confi- 
gimus, atque interdicimus, ne antedictis Permissionibus, quas omnino damna- 
tas volumus, ullus in posterum locus pateat. 

8 24. Districte itaque prohibemus, ne quis Archiepiscopus, aut Episco- 
pus, aut Vicarius, aut Delegatus Apostolicus, aut Missionarius, tam Saecu- 
laris, quam Regularis, cuiuscumque Ordinis, Congregationis, Instituti, etiam 
Societatis lesu, aliorumque, de quibus expressa, et individua mentio fieri 
debeat, Permissionibus praedictis ullo pacto uti valeat, sive publice, sive 
privatim, sive palam, sive clam; neque audeat, vel praesumat Constitutionis 
paulo ante citata verba aliter, ac Nos supra declaravimus, alicui explicare, 
aut interpretari. 

S 25. Quare ex praedictorum Sanctae Romanae Ecclesiae Cardinalium 
consilio, motu quoque proprio, ac certa scientia, maturaque deliberatione, 
tum. etiam de plenitudine Apostolicae potestatis, Constitutionis praesentis 
tenore, et in virtute sanctae obedientiae praecipimus, et expresse mandamus 
omnibus, et singulis Archiepiscopis, et Episcopis in Sinarum Imperio, aliis- 
que Regnis, et Provinciis, sive finitimis, sive adiacentibus, nunc existentibus, 
aut olim pro tempore futuris, sub poenis suspensionis a Pontificalium exer- 
citio, et ab Ecclesiae ingressu Interdicti, eorum vero Officialibus, et Vicariis 
in Spiritualibus Generalibus, aliisque eorumdem Locorum Ordinariis, Vica- 
riis quoque, aut Delegatis Apostolicis, qui Episcopi non sunt, tum etiam 
eorum Provicariis, et insuper Missionariis universis tam Saecularibus, quam 
Regularibus cuiuscumque Ordinis, Congregationis, Instituti, etiam Societatis 
lesu, sub poenis privationis quarumcumque, quibus gaudent, facultatum, et 
suspensionis ab exercitio curae animarum, tum etiam suspensionis a Divinis 
ipso facto incurrendae absque alia declaratione, demum excommunicationis 
latae sententiae, a qua non possint nisi a Nobis, et a Romano Pontifice pro 
tempore existente absolvi, praeterquam in articulo mortis constituti, addita 
quoad Regulares etiam vocis activae, et passivae privationis poena, praecipi- 
mus, et districte mandamus, ut omnia, et singula, quae in hac nostra Con- 
stitutione continentur, exacte, integre, absolute, inviolabiliter, atque immobi- 
liter non modo ipsi observent, sed etiam omni conatu, ac studio ea ipsa 
observari curent a singulis, et universis, qui quoquo modo ad eorum curam, 
et regimen spectant; nec colore, causa, occasione, seu praetextu aliquo, huic 
nostrae Constitutioni ulla in parte contraire, aut adversari audeant, vel prae- 
sumant. 

S 26. Praeterea quod Missionarios Regulares cuiuscumque Ordinis, Con- 
gregationis, Instituti, ac Societatis quoque Iesu, si quis eorum (quod Deus 
avertat) exactam, integram, absolutam, inviolabilem, strictamque obedientiam 
denegaverit iis, quae a Nobis praesentis huius Constitutionis tenore statuuntur, 
ac praecipiuntur; eorum Superioribus tam Provincialibus, quam Generalibus, 
in virtute sanctae obedientiae expresse mandamus, ut homines huiusmodi 
contumaces, perditos, ac refractarios a Missionibus absque ulla mora dimo- 
veant, eosque in Europam statim revocent, ac de illis notitiam Nobis exhi- 
beant, ut reos pro gravitate criminis punire valeamus. Quod si praedicti 
Superiores Provinciales, aut Generales huic nostro praecepto minus obtem- 

peraverint, aut in eo desides fuerint, Nos contra ipsos quoque procedere non 
recusabimus, atque inter caetera mittendi aliquem ex ipsorum Ordine in earum 
Regionum Missiones privilegio, seu facultate, eos perpetuo privabimus. 

S 27. Postremo, ut haec nostra Constitutio in suo robore semper integra, 
et firma maneat, volumus quoque, ut ad Formulam lIuramenti a Clemente 
Papa XI in sua Constitutione! praescriptam nonnulla adiiciantur, quae maxime 
necessaria putavimus. Idcirco omnes, qui praefatae Constitutionis vigore, sub 
poenis in ea contentis, luramentum praestare debebunt, in posterum sequenti 
Formula utentur, videlicet: Ego N. Missionarius ad Sinas, vel ad Regnum N., 
vel ad Provinciam N. a Sede Apostolica, vel a Superioribus meis, iuxta facul- 
tates eis a Sede Apostolica concessas, missus, vel destinatus, Praecepto, ac Man- 
dato Apostolico super Ritibus, ac Ceremoniis Sinensibus in Constitutione Cle- 
mentis Papae XI hac de re edita, qua praesentis Iuramenti formula praescripta 
est contento, ac mihi per integram eiusdem Constitutionis lecturam apprime 
noto, plene, ac fideliter parebo, illudque exacte, absolute, ac inviolabiliter 
observabo, et absque ulla tergiversatione adimplebo, atque pro virili enitar, ut 
a Christianis Sinensibus, quorum spiritualem directionem quoquomodo me 
habere contigerit, similis obedientia eidem praestetur. Ac insuper, quantum in 
me est, numquam patiar, ut Ritus, et Ceremoniae Sínenses in Literis Pasto- 
ralibus Patriarchae Alexandrini Macai datís die 4 Novembris 1721 permissae, 
ac a Sanctissimo Domino Nostro Benedicto. PP. XIV damnatae, ab. eisdem 
Christianis ad praxim deducantur. Si autem (quod Deus avertat) quoquo modo 
coníravenerim, toties quoties id evenerit, poenis per praedictas Constitutiones 
impositis me subiectum agnosco, et declaro. Ita, tactis Sacrosanctis Evangeliis, 
promitto, voveo, et iuro. Sic me Deus adiuvet, et haec Sancta Dei Evangelia. 

Ego N. manu propria. 


8 28. Confidimus igitur fore, ut Princeps Pastorum lesus Christus labo- 
ribus a Nobis, qui eius vices in terris gerimus, in hoc gravissimo negotio 
diu impensis benedicat, ut in amplissimis illis Regionibus Evangelica lux 
clare, nitideque effulgeat, ac praepotenti manu sua sic pia nostra consilia 
promoveat, ut Regionum earumdem Pastores intelligant, planeque sibi persua- 
deant obligationem, qua ipsi tenentur vocem nostram audire, et sequi. Con- 
fidimus quoque, Deo favente, ex eorum cordibus inanem illum metum subla- 
tum iri, ne videlicet per exactam Pontificiorum Decretorum observantiam 
infidelium conversio retardetur. Nam haec a Divina Gratia sperari potissimum 
debet: quae quidem ab eorum ministerio longe non aberit, si Christianae 
Religionis veritatem impavide praedicaverint, atque ea puritate, qua ipsis ab 
Apostolica hac Sancta Sede tradita est, parati quoque ad eam propugnandam 
sanguinem effundere, exemplo Sanctorum Apostolorum, aliorumque Chri- 
stianae Fidei clarissimorum propugnatorum, quorum sanguis tantum abfuit, 
ut Evangelii cursum interciperet, aut retardaret, ut potius Vineam Domini 
florentem magis, et fidelium animarum copiosiorem effecerit. Nos quidem 
pro viribus nostris Deum obsecrabimus, ut invictam illis hanc animi firmi- 
"tatem, et Apostolici zeli robur concedat. Verum ad eorum memoriam dedu- 


! Cf. N. 275. 

cimus, ut, quando ad Sacras Missiones destinantur, se tamquam veros lesu 
Christi discipulos cogitent, et ab eodem se missos fuisse, non ad gaudia 
temporalia, sed ad magna certamina, non ad honores, sed ad despectiones, 
non ad otium, sed ad labores, non ad requiem, sed ad afferendum fructum 
multum in patientia. 

S 29. Volumus autem, etc. 

[Bened. XIV, Bull, tom. 1, p. 188-204]. 


330. 
Benedictus XIV, ep. encycl. Nihil profecto, 12 aug. 1742. ! 


Nihil profecto Nobis ad vigilias Dominici Gregis assidue excubantibus 
accidere potuit acerbius, nihilque quod minus hac tempestate opinaremur, 
quam ut deformes, et inverecundi Ethnicorum mores, a quibus Christiani 
hominis pudor, et modestia semper abhorruit, denuo isthic invecti essent, ac 
veluti postliminio restituti. Quamvis enim minime Nos lateret, scelestos olim 
Lupercalium Administros, Sacra Fauno, vel Pani per ludum, atque lasciviam 
persolventes, nudos huc illuc per Urbem discurrisse; Sanctumque Pontificem 
Gelasium Praedecessorem nostrum tanta commotum impudentia, ac obscoenum 
morem execrantem, literas dedisse Andronico Senatori, Populoque Romano? 
acri nefarii ritus assertori; nihilo tamen minus memoriae proditum est, quinto 
post Christum saeculo exeunte, Theodorico Italiae Rege, et Anastasio Orientis 
Imperatore, pestem illam penitus fuisse sublatam, et extinctam. Nunc vero 
multorum relatu, (quod dolentes dicimus), certisque indiciis admonemur, pro- 
fanum morem, perpetua involvendum caligine, e tenebris antiquitatis rursus 
emergere, ac in Vestris Dioecesibus foede revocari, cum ad Sanctorum Patro- 
norum Festa solemniter recolenda, Pueri, ac interdum Adolescentes, cursu in 
spem Bravii nudi contendere iubeantur, maxima utriusque sexus, ac omnium 
aetatum spectante frequentia. Quae quidem spectacula eo nequitiae magis, 
ac improbitatis praeseferunt, quo magis non impuro alicui, ut antea, Numini, 
sed piae, castaeque Sanctorum memoriae nuncupantur. 

8 1. Qua igitur corporis nuditate impudentissime habita sunt apud vete- 
res Lupercalia, eadem Festi Christianorum Dies istic celebrantur; nec minus 
iniuriae in illis verecundia passa est, quam in his hodie morum honestas 
habeat detrimenti. Dies Festi non ad id instituti sunt, ut Christianus Popu- 
lus epulis, ebrietatibus, ludis, spectaculis, aliique id genus licentiae liberius 
vacet; sed ut Fideles in precibus, divinisque laudibus frequentes, et assidui 
sint, ut Ecclesiis intersint, Sacramenta ad animae vulnerum curationem insti- 
tuta adhibeant, seduloque se exerceant in his operibus, quae veram pietatem 
continent, et ut demum Sanctos una cum Christo Regnantes, tamquam Patro- 
nos, congruis officiis, et honoribus prosequantur. 


! Venerabilibus Fratribus, Episcopis Provinciarum Maritimae, et Campaniae, 


aliorumque locorum, etc. 
? Sedent quidam. — Cf. Mansi, tom. 8, col. 95-101. 

8 2. Dedecet practerea membrorum nuditas, atque ita dedecet, ut vetuerit 
Ecclesiastica disciplina Salvatoris Imagines nudo penitus corpo:? in Tabulis, 
vel Simulacris expressas. Et quamvis nudo corpore Christum Cruci suae 
affixum, et illorum. temporum mores, et gravium Scriptorum auctoritas sua- 
deant; adhuc Christianorum Pietas a tali spectaculo semper abhorruit. Athle- 
tarum pugnae (ut literis consignatum est) in Stadio apud Graecos, in Circo 
apud Romanos usui fuere, atque in illis Disco, Lucta, et Coestu strenue 
certatum est; utque Veterum testantur monumenta, interdum nudi, interdum 
etiam fascia tecti homines dimicarunt. In vestris igitur Dioecesibus, Venera- 
biles Fratres, nonnihil priscae licentiae adhuc remanet. Et cum in Plateis 
seminudi his luctationibus vacent homines; cumque ex industria saepius, 
saepius vero ex violento motu nudi penitus circumagantur: facile quisque 
coniicere potest, quam absonum, et indecorum sit, his ludis aditum non inter- 
cludere. ! 

8 3. Quapropter ne iniuncto Nobis Apostolicae servitutis officio deesse 
videamur, districte per haec scripta mandamus, ut turpes, et obscoenae huius- 
modi exercitationes, Puerorum, et Adolescentum nudorum cursus, luctaeque, 
quocumque nomine, vel occasione exhibendae, a vestris Dioecesibus elimi- 
nentur. Et quia inobedientiae delictum, mixti, ut aiunt, Fori videri potest; 
curabimus diligenter, ut si qui legum vestrarum rationi fuerint refragati, in 
eos, etiam qui nostro nomine Civitatibus temporaliter praesunt, rigide, et 
condigne animadvertant; sicque fore speramus, ut foeda haec corruptela, 
utroque percussa gladio radicitus evellatur. 

8 4. Verum quia impioribus etiam Causis Vindices non desunt, et per- 
pugnaces Assertores, si qui forte sint, qui impudenter exprobrent, huiusmodi 
ludos Pontificum Antecessorum tolerantia, ac diuturno usu invaluisse: hi 
probe sciant, nullum ex temporis lapsu deploratae Causae comparari prae- 
sidium. Et ne longe a vestris Dioecesibus petantur exempla, in memoriam 
revocent, choreas etiam quasdam Mulierum, et Virorum publice eo die haberi 
solitas, quo S. Xisti Pontificis, et Martyris Alatrinae Civitatis Patroni reco- 
lebatur, iussu Episcopi provide vetitas fuisse; et Edictum Episcopi, licet acri 
calamo Romanae Curiae Advocatorum impetitum, die 2 aprilis 1694 a Con- 
gregatione Negotiis Episcoporum, et Regularium praeposita, strenue fuisse 
propugnatum. Caeterum cum Sancto etiam Gelasio obiiceretur, antiqui moris 
fuisse Lupercalia; Sanctissimus Pontifex consuetudinem pudori inimicam, et 
honestati detrahentem reprobavit, ratus Praedecessorum suorum leges salu- 
berrime institutas non defuisse, sed hominum fíraude, et malitia leges ipsas 
fuisse contemptas. 

8 5. Quemadmodum itaque Nos de perspecta Praedecessorum nostrorum 
vigilantia egregie, ut par est, sentimus, et abusum non illorum incuriae, sed 
Subditorum inobedientiae ducimus referendum: sic a Vobis spectabiles Eccle- 
siarum vestrarum Antistites a quavis negligentiae nota vindicentur. Quanti 
Dei honorem, Sanctorum cultum, et animarum salutem facitis, Venerabiles 
Fratres, vos hortamur, et obtestamur, ut corrupti huiusmodi mores, specie 
quadam laetitiae invecti, retormentur, utque creditae Vobis Oves ab impuro, 
profanoque Ritu declinantes, ad piam, et fructuosam Festos dies celebrandi 

rationem traducantur. Nos interea, in optati eventus auspicium, Apostolicam 
Benedictionem ex animo Vobis impertimur. 
[Bened. XIV Bull, tom. 1, p. 205, 206]. 


331. 


Benedictus XIV, ep. encycl. Certiores effecti, 13 nov. 1742.! 


Certiores effecti, pullulare in nonnullis Italiae Dioecesibus controversiam 
de obligatione, qua Sacerdotes Missas celebrantes adstringantur Eucharistiam 
ministrare intra easdem fidelibus iis, qui ad ipsam accipiendam paratos se exhi- 
bent, ac petunt Sacrificii, cui adstant, participes fieri; Nostro proinde animo 
reputavimus, gliscenti malo Apostolicae huius paginae documento obviam ire, 
ne ulterius, haud absque fidelium eorumdem scandalo, progrediatur. Itaque, 
Venerabiles Fratres, sermonem Nostrum ad Vos convertimus, ut ipsi quoque 
Pastoralis hac in re Officii partes minime negligatis. 

S 1. Ac primo quidem dicendum Nobis occurrit, nemini ex fidelibus in 
mentem venire posse, Missas privatas, in quibus Sacerdos solus sacram sumit 
Fucharistiam, propterea veri, perfecti et integri Sacrificii incruenti a Christo 
Domino instituti rationem amittere, ideoque illicitas esse existimandas. Nec 
enim ignorant fideles, aut saltem facile edoceri possunt, Sacrosanctum Tri- 
dentinum Concilium, innixum doctrinae, quam perpetua Ecclesiae Traditio 
servavit, huic adversantem novam falsamque Lutheri sententiam damnasse 
sess. 22, cap. 6 et can. 8: Si quis dixerit, Missas, in quibus solus Sacerdos 
sacramentaliter communicat, illicitas esse, ideoque abrogandas : anathema. sit. 

8 2. Nihilominus, quandoquidem vetus Ecclesiae praxis, et disciplina, 
iuxta quam fideles Missis adstantes participare passim atque in publicis con- 
ventibus solebant Sacrosanctum Sacrificium, institutioni, et exemplo Christi 
Domini omnimode convenit, verba eiusdem Concilii eo ipso spiritu, quo ab 
eodem prolata sunt, iteramus: Opfaret quidem Sacrosancta Synodus, ut. in 
singulis Missis fideles adstantes, non solum spirituali affectu, sed sacramen- 
tali etiam Eucharistiae perceptione communicarent, quo ad eos sanctissimi huius 
Sacrificii fructus uberior proveniret. Utinam autem eo ipso Christianae pie- 
tatis fervore, quo primorum saeculorum fideles exardebant, nostrorum quoque 
temporum homines inflammati, avide ad publicam sacram Mensam advolare, 
sanctorumque Mysteriorum solemnitati non adesse tantum, sed religiose 
eorumdem participationem exoptare conspicerentur. Nulla certe res est, qua 
utilius Episcopi, Parochi, Confessarii studium suum omne impendere valeant, 
quam in excitandis fidelibus ad eam mentis puritatem sectandam, unde digni 
reddantur frequenti ad sacram Mensam accessu, et non spirituali tantum, sed 
Sacramentali etiam participatione illa Sacrificii, quod a Sacerdote, tamquam 
publico Ecclesiae Ministro, non pro se tantum, sed pro ipsis, et ipsorum 


nomine offertur. 
! Venerabilibus Fratribus, Patriarchis, Primatibus, Archiepiscopis, et Episcopis 

8 3. Et quamvis de eodem Sacrificio participent, praeter eos, quibus a 
Sacerdote celebrante tribuitur in ipsa Missa portio Victimae a se oblatae, ii 
etiam, quibus Sacerdos Eucharistiam reservari solitam ministrat; non tamen 
idcirco, aut vetuit unquam Ecclesia, aut modo vetat, satisfieri ab ipso Sacer- 
dote pietati, et iustae eorum petitioni, qui Missae adstantes, ad consortium 
admitti postulant eiusdem Sacrificii, quod et ipsi pariter offerunt ea ratione, 
quae ipsos decere potest: immo probat atque cupit, ne id omittatur, eosque 
Sacerdotes increparet, quorum culpa, et negligentia fidelibus participatio illa 
denegaretur. 

S 4. At quoniam in Ecclesia Christiana opus est cuncta ordinate, et con- 
gruenter disponi; Pastores vigilantiam et curam suam conferent, ut ex una 
parte fidelium pietas minime fraudetur eo accessu, eaque participatione; ex 
alia vero ita utrumque sortiatur, quin ulla in laudabilibus aliis institutis 
oriatur perturbatio, unde facile confusio etiam, et scandalum oriretur. Quare 
Pastores monere debent eosdem fideles, ut participes esse cupientes sacrae 
Mensae (quod maximopere probandum diximus), studeant tempus, locum, et 
circumstantias nancisci, quibus et ipsi iustorum votorum suorum compotes 
evadant, nec instituta illa pietatis impediant. Hisque pastorum suorum monitis 
fideles sese dociles praebentes, cavebunt, ne sibi iniuriam factam querantur, 
si quandoque pro tempore, loco, et personis, Episcopus minime opportunum 
censuerit, a Sacerdote celebrante, Eucharistiam distribui iis, qui adstant; 
quibus scilicet eo ipso tempore facilis, et obvia suppetit ratio ad eamdem 
Mensam accedendi, pluribus aliis locis cuivis instructam. 

8 5. Haud aegre Episcopi, et Parochi id fidelibus persuadebunt, quoties 
ipsis significent ex Ecclesiae disciplina, quae modo viget, non quidem diíti- 
ciliorem, sed faciliorem evasisse iisdem participationem, quam optant. Siqui- 
dem veteri more in singulis Ecclesiis passim unica Missa celebrabatur, cui 
fideles adstabant, indeque participabant; quin a solis propriis Pastoribus, 
quemadmodum reliqua Sacramenta, ita etiam Eucharistiam licite accipere 
valebant; hisce vero temporibus, ex Sacerdotum celebrantium, ex locorum, 
Altariumque, quibus ea celebratio publice peragitur, multiplicitate, patet cui- 
libet ,facile parabilis sacra Mensa, et ad sacrum Convivium admissio. Sin 
autem iidem fideles ita moniti, importune insisterent pro recipienda Eucha- 
ristia in iis temporis, loci, et personarum circumstantiis, quas excipiendas 
censuisset Episcopus, Ritualis Romani! auctoritate etiam fretus; haec illorum 
petitio, utpote nec iusta, nec rationabilis, contumacem, ac reíractarium ani- 
mum demonstraret, cupidumque perturbationis, ac proinde minime compo- 
situm Eucharistiae qua par est pietate percipiendae. 

S 6. Dum Pastores erga fideles ita se gerent, dumque fideles Pastorum 
dictis pronas ita aures accommodabunt, orietur absque ulla dubietate pax 
illa perfecta, atque concordia, qua capita invicem, et membra magnopere 
colligari decet; desinentque importunae illae controversiae, quae eo tandem 
tendunt, ut turbas gignant, ac scandalum, verique animarum fructus, quo 
nihil Pastori carius esse debet, perniciem. Verbis itaque Apostoli Pauli ad 


! Tit. IV, c. 2, Ordo administrandi sacram communionem, n. 10. 

Corinthios utimur: Obsecro Vos, Fratres, per nomen Domini Nostri lesu Christi, 
ut id ipsum. dicatis omnes, et non sint in Vobis schismata; sitis autem per- 
fecti in eodem sensu, et in eadem sententia. Quae quidem dum Vobis, Vene- 
rabiles Fratres, per haec Apostolica scripta nota esse voluimus, in felicitatis 
Vidaeesd- et Paternae dilectionis pignus, Apostolicam Benedictionem imper- 
imur. 
[Bened. XIV Bull, tom. 1, p. 212-214]. 


332. 


Benedictus XIV, motu propr. Essendo, 23 nov. 1742. 


Essendo ben gravi le controversie, che con pregiudizio non meno del 
pubblico, che del privato Interesse accadono spesse volte nelle deliberazioni 
degli Appalti de' nostri Beni Camerali, a cagione delle competenze, che 
iisorgono tra gli Oblatori; crediamo esser parte della nostra suprema vigi- 
lanza, e di quel molto desiderio, che abbiamo sempre coltivato, di togliere, 
per quanto possibile sia, ogni semenza di litigio, il porgere alle medesime 
un convenevole provedimento, colla norma fissa, ed invariabile delle seguenti 
leggi, e determinazioni. 

I. Che negli Appalti Camerali, un anno almeno prima, che termini 
ciaschedun Appalto, si debbano invitare per mezzo de' soliti Editti coloro, 
che vogliono attendervi, a dare ciascheduno per un tal giorno determinato 
l'Offerta sua chiusa, e sigillata. 

II. Che venuto il giorno prefisso negli Editti, debbano aprirsi le Offerte 
in piena Congregazione Camerale, e debba deliberarsi l'Appalto, prout de 
Jure, al maggiore, e miglior Oblatore, salvo peró sempre alla medesima 
Congregazione l'arbitrio di prorogare con altri nuovi Editti il termine da 
offerire, quando creda, che niuna delle Offerte, che saranno state date, sia 
giusta e ragionevole, relativamente allo stato allora presente dell'Appalto. 

Quali ordini in avvenire vogliamo, ch'esattamente siano osservati in tutte 
le deliberazioni degli Appalti Camerali, sotto pena della loro nullità, da 
incorrersi ipso facto, et ipso lure, senz'altra dichiarazione di Giudice, e che 
a tenore de' medesimi ordini debba seguire la pubblicazione, e rinnovazione 
degli Editti, e la stipolazione de' suddetti Appalti, anzi giusta la di loro 
forma si debbano intender pubblicati gli Editti, consumate le deliberazioni, 
e stipolati li pubblici Istromenti; perche cosi, e non altrimenti ordiniamo, e 
comandiamo, e come legge vogliamo, che inviolabilmente si osservi, per 
esser cosi mente, e volontà nostra precisa. Volendo, e decretando, che la 
presente nostra Cedola di Moto proprio, da ammettersi, e registrarsi in 
piena Camera, e ne' suoi libri, secondo la bolla di Pio IV nostro Prede- 
cessore de registrandis,' vaglia, e debba avere sempre il suo pieno effetto, 


! Const. Cum inter ceteras, 1 nov. 1564, S 49. - Bull. Rom., tom. 4, II, p. 193-201. 

esecuzione, e vigore colla nostra semplice sottoscrizione, e che non gli si 
possa mai opporre di surrezione, orrezione, né di alcun altro vizio, o difetto 
della nostra volontà, ed intenzione; e che cosi, e non altrimenti, debba 
sempre nelle cose premesse giudicarsi, definirsi, decidersi, ed interpretarsi 
dal Reverendissimo Cardinal Camerlengo, da Monsign. Tesoriere Generale, 
dalla piena Camera, e da qualunque altro Giudice, e Tribunale, sebbene 
Collegiato, e composto di Reverendissimi Cardinali; togliendo loro, ed a 
ciascheduno di essi la facoltà, ed autorità di giudicare, definire, ed inter- 
pretare diversamente; dichiarando fin da ora nullo, irrito, ed invalido tutto 
ció, che si facesse, o si tentasse di fare in contrario. 

[Bened. XIV Bull, tom. 1, p. 214-217]. 


333. 
Benedictus XIV, ep. encycl. Cum illud, 14 dec. 1742.! 


[Cf. Codicis Iuris Canonici Docum IV. - Cf. etiam Bened. XIV Bull., 
tom. 1, p. 220-228]. 3 


334. 


Benedictus XIV, const. Apostolicae servitutis, Y4 mart. 1743. 


Apostolicae servitutis officium, quod humeris nostris, licet imparibus, 
inscrutabilis imposuit Divini altitudo consilii, illius Nos saepe admonet solli- 
citudinis, quam Romanum Pontificem, ad procurandam omnium Ecclesiarum 
tranquillitatem, earumque tuenda commoda, et iura, vigili cura oportet im- 
pendere; ut Episcopi ad easdem regendas a Spiritu Sancto positi, avulsis 
omnium dissensionum seminibus, commisso sibi gregi attendentes, ministe- 
rium suum in dulcedine pacis adimpleant. 

8 1. Cum itaque ad nostri Apostolatus auditum, publico primum ser- 
mone, ac fama, et deinde demissa Venerabilis Fratris Macarii Episcopi Con- 
versani expositione nobis humiliter facta, delatum sit, inter Episcopos pro 
tempore Conversanos ex una, ac dilectos filios Magnum Magistrum, et 
Fratres Milites militiae S. Ioannis Hierosolymitani ex altera partibus, anno- 
sam litem, et iam senescentem intercessisse, super exercitio iurisdictionis 
Ordinariae in Oppido Pzfiniani; litemque ipsam, tametsi a bon. mem. Cae- 
sare Lambertino Episcopo Insulano, vigore commissionis signatae manu 
fel. recor. Leonis Papae X Praedecessoris, per definitivam sententiam olim 
diremptam, nihilominus denuo in Foro instauratam fuisse, et in Causarum 
Palatii nostri Apostolici Auditorio, magno ipsorum litigantium incommodo, 
ac dispendio, diutissime exagitatam, et per varias ambages ad hanc diem 
protractam, et adhuc in eodem Auditorio pendentem, maiori utriusque partis 

detrimento in diem magis magisque protrahi posse: Idcirco ut celerius 
et expeditius, quo fieri. posset, eidem tandem finis imponeretur, servata 
tamen, sancteque, ut par est, custodita Canonicarum legum, et sanctionum 
censura, Nos Praedecessorum nostrorum Romanorum Pontificum, praeci- 
pue Innocentii PP. III morem, et exempla secuti, qui restituendae pacis, 
et concordiae solliciti, ad parcendum litigantium expensis, et temporis diu- 
turnitati consulendum, non detrectantes onus, et laborem cognitionis ipsa- 
rum controversiarum, Apostolicae auctoritatis, et providentiae partes non 
semel per se ipsi interposuere, causam huiusmodi fere interminabilem, et 
perpetuam, ad Nos avocavimus, eamque, adscitis in consilium dilectis Filiis 
Causarum Palatii nostri Auditoribus, et allegationibus iuris, et facti diver- 
sorum lurisperitorum, qui utrique parti aderant, et iura strenue tuebantur, 
tum voce, tum scripto coram Nobis deductis, et saepius a Nobis auditis, 
lectis, et diligenter consideratis, supremo iudicio nostro decidendam, et de- 
bito fine duximus terminandam. 

8 2. Sane licet vetustissima huius contestatae litis primordia, si altius 
ab origine sua repetantur, prae vetustate admodum obscura, et involuta sint; 
illud tamen certum, firmumque, et indubitatum est, Oppidum JPutiniani 
situm esse in Dioecesi Conversana, eiusque finibus contineri, nec illius posi- 
tionem intra Dioecesis ambitum, impugnatam unquam fuisse ab iis, qui acri 
et diuturna contentione, pro sibi asserenda contra Episcopum Ordinaria 
iurisdictione decertarunt. Quo quidem posito, quod in dubium revocari 
nequit, certi iuris est, iurisdictionem in dicto Oppido exercendam acquiri 
tantum potuisse, aut ex vi clari et manifesti privilegii Apostolici, adimentis 
Episcopo, et Praelato inferiori tribuentis aliquam Territori partem, a reliqua 
Dioecesi prorsus separatam, et quodammodo avulsam, aut, deficiente privi- 
legio expresso, ex vi consuetudinis immemorabilis stricte cum suis requisitis 
conditionibus comprobatae. Continuata enim, et pacifica, atque hominum 
memoriam longe excedens omnium actuum. iurisdictionalium exercita pos- 
sessio, ipso vidente, et acquiescente Episcopo, tantae virtutis, et efficaciae 
esse censetur, ut iurisdictio Ordinaria, et Territorialis, quae privilegio expresso 
adscribi non potest, saltem praesumpto videatur referenda. 

8 3. Firmissimo huic iuris Canonici enunciato refragari posse videbantur 
aliquae Tribunalium, et Iurisconsultorum in Foro sensim receptae opiniones, 
asserentium iurisdictionem Ordinariam, etiam in alienae Dioecesis parte, 
adstrui sibi facile posse a Praelato inferiori ex sola quadragenaria posses- 
sione, cum titulo, ut vocant, colorato. Verum enim Nos, cum adhuc in mi- 
noribus existentes, munere Secretarii Congregationis S. R. E. Cardinalium 
super interpretatione, et executione Decretorum Concilii Tridentini funge- 
remur, ad cohibendam huiusmodi propositionum licentiam, et ad incon- 
&ultam Canonici iuris interpretationem .coercendam, rationum. momenta, 
quae pro utraque sententia afferebantur, expendimus, tractatu in scriptis a 
Nobis pro ingenii nostri virium facultate elucubrato, et publicis typis im- 
presso. Subinde vero, ut omnis in posterum dubitandi occasio praecideretur, 
et una esset in Foro certa, et immota iudicandi ratio, sublato quovis dissi- 
dentium opinionum conflictu, fel. rec. Clemens Papa XI Praedecessor noster 

ea, quae a Nobis literis consignata fuerant, examinanda commisit Congre- 
gationi Particulari quinque S. R. E. Cardinalium, et totidem Praelatorum, 
doctrina, et integritate praestantium, Nobis etiam uti Congregationis Secre- 
tario in hunc numerum adscriptis. Porro eadem Congregatio, mature discusso, 
intimeque ex nostra sententia rimato negotio, praemissas opiniones innixas 
possessioni quadragenariae cum. titulo colorato, tanquam Canonicis sanctio- 
nibus adversas, praesidio iuris destitutas, et saniorum Canonistarum senten- 
tiis parum consentaneas, reiecit; et ad asserendam favore Praelati inferioris 
iurisdictionem Ordinariam in aliqua parte alienae Dioecesis, expressum pri- 
vilegium Apostolicum, vel consuetudinem immemorabilem legitime probatam 
suffragari tantum posse decrevit. Idem vero Clemens Praedecessor antedictae 
Congrationis decretum die 3 lanuarii anno Domini 1721 nedum benigne 
probavit, et observari perpetuis futuris temporibus praecepit; verum etiam 
typis impressum, et inter Apostolicas Constitutiones relatum perpetuo custo- 
diri mandavit. ! 

S8 4. Hac igitur prae oculis habita certa iudicandi regula provide sapien- 
terque instituta, consulto Religio Hierosolymitana nullum ponebat funda- 
mentum in consuetudine immemorabili, vel quia certa recensebantur initia 
praetensae iurisdictionis in Oppido Putiniani, vel quia eadem immemorabilis, 
quae solo labefactatur rumore, interverti, et submoveri penitus videbatur 
tum ex iudiciali, diuturna, et nunquam intermissa contradictione Episco- 
porum Conversanorum, tum etiam a plerisque actibus iurisdictionalibus in 
praefato Oppido ab Episcopis exercitis, quorum non obscura extabant mo- 
numenta. 

8 5. Potissimum itaque acquisitae iurisdictionis ordinariae praesidium 
constituebat in privilegio Apostolico, ac in literis Praedecessorum nostrorum 
Romanorum Pontificum, praesertim fel. rec. loannis XXII, qui anno Domini 
1317 Monasterium S. Stephani Ordinis S. Benedicti Religioni Hierosolymi- 
tanae perpetuo incorporavit, et univit, cum: Ecclesiis, Cappellis, Membris, 
Castris, Casalibus, Granciis, Territoriis, Olivetis, Possessionibus, luribus, 
Iurisdictionibus, Libertatibus, Privilegiis, et exemptionibus, ac omnibus bonis, 
iuribus, et pertinentiis suis. 

8 6. Verum, inspecto, et sedulo expenso integro contextu, et tenore 
praefatae Constitutionis, minime ex ea evincitur, in Magnum Magistrum, 
eiusque Commendatarios, translatam fuisse plenam, et omnimodam iurisdic- 
tionem Ecclesiasticam, et Spiritualem, non solum in Ecclesias, et loca, verum 
etiam in Clerum, et populum, quemadmodum necessarium est, ut Praelatus 
inferior suum peculiare habeat Territorium a reliqua Episcopali Dioecesi 
separatum. Resistunt enim tum mens, tum verba Constitutionis praedictae. 
Et quidem mens, quia unio et incorporatio eum in finem solummodo col- 
lineavit, ut Equites Hierosolymitani, qui a Monachis Benedictinis inter se 
dissidentibus in Monasterium ad oram Maris positum allecti fuerant, pos- 
sessionem illius adepti, legitimum quoque ex largitione Apostolica nancisce- 
rentur dominium reddituum temporalium; tum etiam ut ex hoc loco, trans- 

vehendis ultra Mare commeatibus maxime opportuno, Classi suae contra 
Infideles instructae suppetias ferre possent. 

S T. Adversantur praeterea verba; quia si verba Bullae singillatim exa- 
minentur, et praesertim illa: cum omnibus iuribus, iurisdictionibus, liberta- 
tibus, et privilegiis, tantae non sunt efficaciae, ut iurisdictio ab Episcopo 
ablata dicatur, et in Religionem Hierosolymitanam translata; quia, cum non 
agatur de privilegio mere exemptivo, sed de privilegio magis arduo, et a 
iure communi alieno, tribuendi scilicet iurisdictionem Ordinariam personae 
inferiori, ablata Episcopo parte suae Dioecesis, nunquam per generalia, et 
ambigua verba concessum esse intelligitur. 

8 8. Maxime quia in casu, de quo agitur, ad huiusmodi interpretationis 
veritatem confirmandam accedit circumspecta praefati Pontificis vigilantia, 
qua in ipsa unione rebus omnibus opportune consultum, ac provisum voluit. 
Siquidem in dicto Monasterio uniendo, huiusmodi leges, et conditiones ser- 
vandas praescripsit, ut non solum Equites Hierosolymitani onera eidem 
inhaerentia adimplerent, Personas idoneas eligerent, quae praeessent Eccle- 
siae, Missas in Defunctorum animarum expiationem celebrarent, et Divina 
Officia persolverent; verum etiam Monachis Benedictinis, quorum nonnulli 
adhuc supererant, omnia ad victum, et vestitum necessaria tribuit, eorumque 
vitae commodis voluit provideri. Minime autem verisimile censetur, tantum 
in res singulas levioris momenti collatum fuisse a Pontifice studium, et diligen- 
tiam; nullumque praeterea verbum de Oppido populoso, soluto, ut praetenditur, 
a lege Dioecesana, et avulso a iurisdictione Episcopali; nullum de personis 
spirituali regimini in posterum praeficiendis; nullum de finibus apte desi- 
gnandis; nullum denique de cura Gregis, ac vigilantia Pastoris in dicta Con- 
stitutione adiecisse, si revera id facere providus Pontifex in animo habuisset. 

8 9. Longe autem minoris ponderis, ac levioris momenti apparebant 
Apostolicae Literae Paschalis, et Calixti II, necnon Alexandri III Romanorum 
Pontificum Praedecessorum nostrorum, qui Apostolicae Auctoritatis muni- 
mine confirmarunt donationes factas anteactis temporibus ab Episcopis Con- 
versanis dicto Monasterio S. Stephani Urbi Monopolitanae finitimo. Si enim 
singulae partes expendantur praefatae Constitutionis Alexandri III, cui con- 
sonant disposita per Paschalem, et Calixtum, nihil aliud ex ea constat, quam 
sub immediata S. Petri, et Apostolicae Sedis protectione fuisse recepta bona 
quaecumque per Monasterium S. Stephani acquisita, et in futurum acqui- 
renda, recensito etiam Oppido Putiniani, una cum suis membris, et perti- 
nentiis; z/ludque fuisse solutum ab omni tugo, et exactione tam Episcoporum, 
quam Saecularium. Praeterea in eisdem literis Alexandri, ad augenda novis 
titulis dignitatis Abbatialis decora, et ornamenta, conceditur Abbati usus 
Mitrae, et Annuli, necnon facultas recipiendi Chrismatis, et Olei Sancti a 
quovis Catholico Antistite gratiam, et communionem Apostolicae Sedis 
habente, et insuper a quovis etiam Antistite Catholico Basilicas, et Altaria 
consecrari, et ordines Monachis, et Clericis rite conferri posse decernitur. 
Prohibetur itidem in eisdem Literis Episcopo, ne absque Monachorum con- 
sensu in Ecclesia Monasterii Pontificalia exerceat, et Ecclesiastico supponat 
interdicto Ecclesiam, aut Monasterium, Monachos, Clericos, seu etiam Laicos 

utroque iure ipsis subiectos; neve eosdem Monachos Synodo Dioecesanae 
interesse compellat. Demum ad exhibendam Apostolicae Sedi reverentiam, 
et homagium, unciae unius auri census imponitur, Romano Pontifici quot- 
annis persolvendus. 

8 10. Itaque Constitutiones praefatae, sive coniunctim, et generatim, 
sive disiuncte, et singillatim considerentur, nihil aliud praeseferre videntur, 
praeterquam nudam, ac simplicem exemptionem passivam Monasterii, et 
Monachorum, una cum Clericis, et Laicis eorum obsequio mancipatis, et 
servitio addictis, a Iurisdictione Ordinarii; non autem translationem in Ab- 
batem lurisdictionis Ordinariae, et Ecclesiasticae in Clerum, et Populum 
Putiniani, praevia separatione eiusdem Oppidi a reliqua Dioecesi Conver- 
sana; ideoque argumentum, et illatio ab huiusmodi passiva exemptione ad 
iurisdictionem activam, tanquam Canonicis Sanctionibus nimium -absona, 
omnino repellenda videbatur. 

S 11. Eo magis quia interpretatio Constitutionis pro sola exemptione 
passiva, Ecclesiasticae historiae monumentis illius aetatis apprime consonans, 
et conveniens comperitur. Quamvis enim tempore praedicti Alexandri III 
eximi Apostolica auctoritate consueverint Monasteria ab Episcoporum luris- 
dictione, ut Monasticae quieti, et tranquillitati uberius consultum foret, 
nulla tamen per id temporis recensentur exempla activae iurisdictionis tri- 
butae Monachis in Clerum, et Populum. 

8$ 12. Parvique refert, quod Bulla Alexandri III non solum contirmaverit 
donationes antiquitus factas Monasterio a Supremis Principibus, Comitibus, 
aliisque saecularibus personis; sed ratam quoque habuerit cessionem iuris 
Episcopalis primitus factam ab Episcopis Conversanis favore Monachorum, 
sicuti habetur in eorum authenticis scriptis. Quodoquidem cessio Iuris Epi- 
scopalis, cum suapte natura non secum ferat omnimodam, plenariam, et 
effrenatam abdicationem a donantibus in donatarios totius auctoritatis, et 
iurisdictionis Ecclesiasticae in Populum, et Clerum exercendae, ad quem 
eifectum verba deberent esse clara, et expressa; ratio iuris suadet, per 
huiusmodi donationem nihil aliud transfusum fuisse in Abbatem, praeter- 
quam aliquam luris Episcopalis partem, cohaerentem, et consentaneam soli 
exemptioni passivae, et in maius dictae exemptionis incrementum cessuram. 

8 13. Neque huic interpretationi ea adversatur animadversio, quod idem 
Alexander Papa III contirmavit cessionem iuris Episcopalis, aliasque donationes, 
relative ad documenta, quae zz Monachorum authenticis scriptis contineri iere- 
bantur: quia documenta huiusmodi neque examinata, neque Pontifici exhibita, 
neque in Bulla Alexandrina de verbo ad verbum, ut opus erat, expressa fue- 
runt; ideoque cum illa apud Monachos, antiquitatis offusa tenebris, perpetuo 
consepulta iacuerint; palam fit, Literas Apostolicas praedicti Alexandri non 
egredi limites confirmationis Apostolicae iz forma communi, nullamque ex 
eadem confirmatione erui posse activae iurisdictionis. probationem. 

8 14. Caeterum ubi etiam donationes fuissent ab eodem Alexandro reco- 
gnitae, specialiter approbatae, et in suis literis expressae, nihilominus claris 
ostenditur argumentis, alienam fuisse a voluntate Pontificis quamcumque 
activi iuris Episcopalis ademptionem, et imminutionem. Etenim proponente 

Episcopo Conversano paulo post querelam ereptae sibi iurisdictionis Ordi- 
nariae in Oppido Putiniani ab Abbate Benedictino eam sibi vindicante 
obtentu dictae confirmationis Apostolicae, praefatus Alexander Praedecessor, 
datis opportune literis Episcopis Vigiliensi, et Tranensi, non solum decla- 
ravit, nullum se auctoritati Episcopi Conversani irrogare voluisse praeiudi- 
cium, sed etiam ad sarcienda illata illius dignitati dispendia ab Abbate Bene- 
dictino, mandavit eisdem Episcopis, ut, causa iudicialiter cognita, et instructa, 
acta conficerent, et confecta Curiae Romanae remitterent. Successive vero 
alii Pontifices Clemens, et Caelestinus III, necnon Cardinalis Rogerius Ro- 
manae Sedis Legatus, iurium Episcopalium vindices, unanimi sensu decre- 
verunt, redintegrandum esse Episcopum in ablatae iurisdictionis possessione, 
atque Ecclesiastico iure, et auctoritate in ea confovendum. 

8 15. Haec autem illustria, et antiqua gestarum rerum monumenta 
demonstrant, privilegia ab Alexandro III Monasterio concessa secumkterre 
nudam passivae exemptionis praerogativam, tam respectu Monasterii prae- 
fati, et Ecclesiarum ab eo dependentium, quam respectu Clericorum, et Sae- 
cularium Monachis inservientium, firma tamen perseverante, et immota in 
Episcopo iurisdictione activa in Oppido Pu£iziani; ac proinde illam, utpote 
a Monachis non acquisitam, per unionem factam a Ioanne XXII, in Reli- 
gionem Hierosolymitanam transfundi non potuisse. Et licet superius relata 
monumenta temporum iniuria interciderunt, satis tamen visum est ea relata 
fuisse a Sententia promulgata a bon. mem. Caesare Lambertino Episcopo 
Insulano, ad hanc litem dirimendam, ut superius dictum est, delegato a 
Leone X Praedecessore nostro. Nam eximii huius Praesulis, moribus inte- 
gerrimi, et iuris Canonici consultissimi, tum ob eius dignitatam, tum ob 
vitae probitatem, doctrinaeque praestantiam, et generis nobilitatem, in re 
antiqua, et longe a memoria hominum remota, tanti facienda visa est aucto- 
ritas, ut ob illius testimonium, etiam deperditis actis, quibus sententia nite- 
batur, post longum temporis cursum fides adiungi deberet. 

8 16. Demum ad comprobandam passivae dumtaxat exemptionis con- 
cessionem confert ipsa forma literarum Ioannis XXII, qui, unione et incor- 
poratione dicti Monasterii Sancti Stephani Religioni Hierosolymitanae ex 
Apostolica benignitate facta, et concessa una cum membris, Cappellis, per- 
tinentiis, iuribus, et iurisdictionibus, Pontificiam concessionem, et Aposto- 
licum privilegium non alia designavit nuncupatione, quam immediatae sub- 
iectionis Sanctae Romanae Sedi; quae sane verba soli congruunt exemptioni 
passivae, non autem iuri activo, et separationi Territori. 

S 17. His igitur, aliisque rationum momentis mature, seduloque per- 
pensis; diligenterque auditis, quae fuerunt hinc inde proposita; inspectis 
etiam omnibus causae instrumentis, penitusque consideratis; diligenti prae- 
terea habito tractatu cum praefatis Causarum Palatii nostri Auditoribus, ut 
compositis omnibus dissidiis, tandem, benedicente Domino, oriatur abun- 
dantia pacis, et ut Conversanae Ecclesiae iura a moderno Episcopo, qui- 
buscumque postpositis humanis rationibus, magnaque sui nominis laude 
strenue constanterque propugnata, salva in posterum, et illaesa consistant; 
decernendo pronunciamus, et pronunciando decernimus, iurisdictionem Or- 

dinariam, et Episcopalem in Ecclesias, Clerum, et Populum universum dicti 
Loci, seu Terrae Putiniani Conversanae Dioecesis, competere Episcopo Con- 
versano, non autem Bajulivo Sancti Stephani, Magno Magistro, Fratribus, 
aut Hospitali S. loannis Hierosolymitani; quorum favore dominium dum- 
taxat, et alia bona, et iura temporalia super dicto loco, et Populo, etiam 
quoad Decimas, quamvis spirituales, per Bajulivos ab immemorabili retro 
tempore percipi solitas, et, iuxta mentem dicti Ioannis XXII, in publicam 
causam erogandas: cum obligatione tamen praestandi Parocho eiusdem 
Terrae Congruam annuorum ducatorum centum, iuxta resolutionem alias 
captam Anno Domini 1713, et 1715 super eadem Congrua a Congregatione 
S. R. E. Cardinalium negotiis, et consultationibus Episcoporum, et Regula- 
rium praepositorum; Apostolica auctoritate confirmamus, et approbamus. 

8 18. Ut autem sententia, et decretum nostrum debitae executioni deman- 
detur, atque haec antiquissima lis, et controversia nullo amplius tempore in 
posterum excitari, et renovari possit, Magistro, et Fratribus dicti Hospitalis, 
necnon Bajulivis dicti Bajulivatus S. Stephani prope Monopolim, nunc, et pro 
tempore existentibus, in virtute sanctae obedientiae districte praecipimus, et 
mandamus, ut suo iure contenti, idest Dominio temporali dictae Terrae, seu 
Oppidi Putiniani, aliorumque bonorum, et iurium similiter temporalium, quae 
ad Abbatem, et Monachos unionis tempore pertinebant, necnon etiam Decimis, 
quae hactenus ab ipsis Bajulivis percipi cunsueverunt, cum onere tamen sol- 
vendi Parocho, seu Archipresbytero eiusdem Terrae pro sua Congrua annuam 
summam ducatorum centum monetae illarum partium; ac denique passiva 
exemptione quoad ipsos Bajulivos, eorumque domos, Cappellas, et Ecclesias, 
si quae sint in dicta Terra, seu Oppido Regulares, aliasque personas tribus 
requisitis pollentes, ad formam Sacri Concilii Tridentini, ! et privilegiorum 
generalium dicto Hospitali Sancti loannis, eiusque fratribus, et inservientibus 
concessorum per diversos Romanos Pontifices Praedecessores Nostros ; nullum 
de caetero Ordinariae, et Episcopalis iurisdictionis actum in Ecclesias tam 
Curatas, quam non Curatas, Clerum et populum dictae Terrae Putiniani, 
eiusque districtus, et Territorii, exercere audeant, seu praesumant; et multo 
minus directe, vel indirecte impedire, quominus nunc, et pro tempore exi- 
stentes Episcopi Ecclesiae Conversanae praedictam iurisdictionem, omnesque 
actus ad illam quoquo modo pertinentes, per se, vel per alios, in dictas 
Ecclesias, Clerum, et populum libere exerceant. Quod si secus directe, vel 
indirecte per nunc, et pro tempore existentes Bajulivos dicti Bajulivatus S. Ste- 
phani factum fuerit, poenam excommunicationis latae sententiae, a qua solum 
a Nobis, et Successoribus Nostris, praeterquam in mortis articulo, absolvi 
possint, necnon privationis eiusdem Bajulivatus, omniumque aliarum Digni- 
tatum, et Commendarum, sive de iustitia, sive de gratia per eos quomodo- 
cumque obtentarum, et perpetuae incapacitatis, sive inhabilitatis ad alias digni- 
tates, et Commendas in posterum obtinendas, ipso iure, et ipso facto, absque 
ulla praecedenti Iudicis declaratione, incurrant; ita ut alii Milites proxime, 
ac deinceps sequentes, in ordine Antianitatis, servata in reliquis forma Sta- 

tutorum, et Constitutionum ipsius Hospitalis, Bajulivatum, aliasque Digni- 
tates, et Commendas per eiusmodi privationem, ut praefertur, vacantes, statim 
optare, atque obtinere possint, et debeant. 

S 19. Nos enim omnino volumus, quod Bajulivi, et Fratres dicti Hospi- 
talis in dicta Episcopali, et Ordinaria iurisdictione in Terra Putiniani, eiusque 
Districtu, et Territorio, annexis, et connexis, nullo pacto in posterum se immi- 
sceant; et propterea, ad maiorem cautelam, antiquas donationes Leonis, et alio- 
rum Episcoporum, et assertas contirmationes Romanorum Pontificum Praede- 
cessorum nostrorum, et praesertim Alexandri III, prout etiam Literas primodictas 
loannis XXII, pro eo, quod attinet ad dictam iurisdictionem Ordinariam, et 
Episcopalem, motu proprio, et ex certa scientia, et de Apostolicae plenitudine 
potestatis ex toto revocamus, abolemus, et annullamus, et solum in reliquis 
in suo robore, et firmitate manere decernimus; et, quatenus per eas, vel alio 
quocumque modo tam deducto, quam non deducto, dicta iurisdictio Episco- 
palis, et Ordinaria ab Episcopis avulsa, et in Monachos, et Abbatem dicti 
Monasterii Sancti Stephani, vel deinde in Magistrum, et Fratres dicti Hospi- 
talis S. loannis Hierosolymitani quomodocumque, et qualitercumque trans- 
lata fuisset; per praesentes nostras Literas eamdem Ordinariam, et Episco- 
palem iurisdictionem in Ecclesias, Clerum, et populum dictae Terrae Putiniani, 
motu, scientia, et potestate simili, a Magno Magistro, Fratribus, et Hospitali 
praefatis penitus penitusque avellimus, et Episcopis Ecclesiae Conversanae, 
prout antea de iure competebat, plenarie addicimus, et restituimus, eosque in 
in illa plenissime reintegramus, perinde ac si dictae donationes, et Literae 
Apostolicae nunquam factae, et concessae fuissent. 

S 20. Quocirca Venerabilibus Fratribus Tranensi, et Barensi Archiepi- 
scopis, ac dilectis Filiis Causarum Curiae Camerae Apostolicae Generali Audi- 
tori, ac Nostro et Sedis Apostolicae Nuncio in Regno Neapolitano commo- 
ranti, ipsisque Magno Magistro, et Fratribus praefati Hospitalis S. loannis 
nunc, pro tempore existentibus, motu simili per Apostolica scripta manda- 
mus, quatenus ipsi, vel duo, aut unus eorum, per se, vel alium, seu alios, 
praesentes Literas, et in eis contenta quaecumque, ubi et quando opus fuerit, 
ac quoties pro parte Episcopi requisiti fuerint, solemniter publicantes, eique 
in praemissis efficacis defensionis praesidio assistentes, faciant auctoritate 
nostra easdem praesentes, et in eis contenta huiusmodi, a Bajulivis dicti 
Bajulivatus S. Stephani, aliisque Fratribus dicti Hospitalis, necnon Clero, et 
Populo praefati Oppidi, seu Terrae Putiniani nunc, et pro tempore existen- 
tibus, caeterisque omnibus, inviolabiliter observari; non permittentes eum, 
eiusque in Episcopatu Successores, desuper per quoscumque quomodolibet 
indebite molestari, contradictores quoslibet, et rebelles, per sententias, cen- 
suras, et poenas Ecclesiasticas, aliaque opportuna, iuris, et facti remedia, post- 
posita quacumque appellatione, et recursu, etiam ad Sedem Apostolicam, 
compescendo; ac, servata forma Concilii Tridentini, sententias, censuras, et 
Poenas huiusmodi incurrisse declarando, ac etiam iteratis vicibus aggravando, 
invocato etiam ad hoc, si opus fuerit, auxilio brachii saecularis. 

8 21. Non obstantibus, etc. 

[Bened. XIV Bull. tom. 1, p. 246-253]. 

Benedictus XIV, ep. Nuper ad Nos, 16 mart. 1743, 
Professio fidei Maronitis praescr.! 


Nuper ad Nos, et Apostolicam hanc Sanctam Sedem delatis scissuris, dis- 
sidiisque, propter electionem Patriarchae Patriarchalis Ecclesiae Antiochenae 
inclytae Nationis Maronitarum, per obitum losephi Petri, dum vixit, eiusdem 
Ecclesiae Patriarchae, qui extra Romanam Curiam debitum naturae persol- 
verat, exortis, ad opportunum et salutare iisdem componendis, sedandisque 
remedium afferendum, dedimus alias nostras in pari forma Brevis Literas, 
tenoris sequentis: Benedictus Papa XIV. Ad futuram etc. Quod non humana etc., 
ut in Bened. XIV, Bull., tom. 1, p. 254-250. 

& 1. Eapropter Nos aegre ferentes Patriarchalem Ecclesiam praedictam 
Pastoris destitutam solatio, et tot, tantisque inter Haereticos, Schismaticos, 
Maumethanos, et Infideles, veluti Rosam inter Spinas, circumdatam angustiis 
et calamitatibus, amplius vacare, ad provisionem eiusdem Patriarchalis Eccle- 
siae Antiochenae celerem et felicem, ne Ecclesia ipsa Antiochena maioribus 
longae- vacationis exponatur incommodis, et dissidiis, paternis et sollicitis 
studiis intendentes, ac perspectam habentes notitiam de eximiis virtutibus 
Fraternitatis tuae in tua ad Archiepiscopatum Damascenum promotione 
plurimi habitis, necnon quod Tu Venerabilium Fratrum Nationis Maroni- 
ticae Antistitum Decanus sis, et apud Nos plurimorum fide dignorum testi- 
monio commenderis, postquam de praeficiendo eidem Ecclesiae Antiochenae 
praedictae Nationis personam utilem, ac etiam fructuosam, cum iisdem Car- 
dinalibus dictae Congregationis particularis deliberationem habuimus dili- 
gentem, Te a quibusvis excommunicationis, suspensionis, et interdicti, aliis- 
que Ecclesiasticis sententiis, censuris, et poenis, si quibus quomodolibet 
innodatus existis, ad hoc dumtaxat, ut translatio et praefectio per Nos, ut 
infra, facienda, necnon praesentes suum sortiantur effectum, harum serie 
absolventes, et absolutum fore censentes, ac a vinculo, quo dictae Ecclesiae 
Damascenae, cui praees, teneris, de simili consilio et Apostolicae potestatis 
plenitudine absolventes, ad eamdem Ecclesiam Antiochenam Nationis prae- 
fatae, de consilio, et potestatis plenitudine paribus, transferimus, Teque illi 
in Patriarcham eiusdem Nationis praeficimus, et Pastorem; curam, regimen, 
et administrationem dictae Ecclesiae Antiochenae Nationis praedictae Tibi in 
spiritualibus, et temporalibus plenarie committendo, atque etiam non solum 
liberam Tibi ad Patriarchalem Ecclesiam praefatam transeundi licentiam tri- 
buimus, sed etiam in virtute sanctae Obedientiae, et sub indignationis nostrae, 
aliisque arbitrio nostro imponendis poenis, praecipimus, et mandamus, ut 
Patriarchalis Ecclesiae huiusmodi possessionem, statim ac praesentes nostrae 
Literae ad Te pervenerint, nulla interposita mora, adeas, et cap.as, atque 

omnia, et singula iura, auctoritatem, potestatem, praeeminentiam, praeroga- 
tivas, iurisdictionem, privilegia, aliaque huiusmodi ad Patriarcham dictae 
Patriarchalis Ecclesiae pro tempore existentem quomodolibet spectantia, et 
quibus alii Patriarchae Ecclesiae praefatae Praedecessores tui de iure, usu, 
et consuetudine, usi, gavisi, et fruiti fuerunt, pari modo exerceas, ac iis utaris, 
fruaris, et gaudeas: in illo, qui dat gratias, et largitur praemia, confidentes, 
quod, dirigente Domino actus tuos, praedicta Ecclesia Antiochena Nationis 
eiusdem sub tuo felici regimine regetur utiliter, et prospere dirigetur, ac grata 
in eisdem spiritualibus, et temporalibus suscipiet incrementa. 

S 2. Tu igitur ad eamdem Patriarchalem Ecclesiam Antiochenam Nationis 
praefatae cum gratia nostrae benedictionis accedens, curam, et administra- 
tionem praedictas sic exercere studeas fideliter, sollicite, et prudenter, quod 
Ecclesia ipsa Antiochena dictae Nationis, Gubernatori provido, et fructuoso 
administratori gaudeat se commissam, Tuque praeter aeternae retributionis 
praemium, nostram, et dictae Sedis benedictionem, ac gratiam exinde ube- 
rius consequi merearis. 

8 3. Quocirco eisdem Venerabilibus Fratribus Archiepiscopis, Episcopis 
Suffraganeis, ac dilectis pariter filiis Capitulo, et Vassallis Ecclesiae Antio- 
chenae Nationis praefatae, ac Clero saeculari, et Regulari, etiam Societatis 
lesu, et Populo Civitatis, ac Dioecesis Antiochenae eiusdem Nationis, per 
Apostolica scripta mandamus, ut Suffraganei Tibi tamquam membra capiti 
obsequentes, et Capitulum Tibi tamquam Patri, et Pastori animarum suarum 
humiliter intendentes, exhibeant Tibi obedientiam, et reverentiam debitas, et 
devotas; ita quod mutua inter Te, et ipsos Suffraganeos gratia gratos sor- 
tiatur effectus, et Nos eorum devotionem possimus propterea in Domino 
merito commendare; ac Clerus Te, pro nostra et eiusdem Sedis reverentia, 
benigne recipientes, et honorifice pertractantes, tua salubria monita, et man- 
data suscipiant humiliter, et efficaciter adimplere procurent; populus vero 
Te tamquam Patrem, et Pastorem animarum suarum devote suscipientes, et 
debita honorificentia prosequentes, tuis monitis, et mandatis salubribus humi- 
liter intendant; ita quod Tu in eis devotionis Filios, et ipsi in Te per con- 
sequens Patrem benevolum invenisse gaudeatis: Vassalli autem praedicti Te 
debito honore prosequentes, Tibi fidelitatem solitam, ac consueta servitia, et 
iura Tibi ab eis debita integre exhibere procurent; alioquin sententiam, sive 
poenam, quam rite tuleris sive statueris in rebelles, ratam habebimus, et 
faciemus auctore Domino usque ad satisfactionem condignam inviolabiliter 
observari. 

8 4. Volumus autem, quod Tu, antequam regimini, et administrationi 
dictae Patriarchalis Ecclesiae Antiochenae Nationis praefatae Te in aliquo 
immisceas, in manibus alicuius Catholici Antistitis gratiam, et communio- 
nem Sedis Apostolicae habentis, et in illis partibus degentis, Fidei Catho- 
licae professionem a Sede praedicta Orientalibus praescriptam, iuxta unam, 
expresse emittere, et fidelitatis debitae solitum iuramentum, iuxta alteram, 
formas praesentibus adnotatas, praestare omnino tenearis, ac Professionis 
Fidei, quam emiseris, et iuramenti. huiusmodi, quod praestaveris, formas 
eidem Congregationi de Propaganda Fide de verbo ad verbum per tu:s 

patentes literas tuo sigillo munitas, per proprium Nuntium quantocitius desti- 
nare procures. 

S8 5. Forma autem Professionis Fidei, quam emittes, haec est: Ego Simon 
Electus Patriarchalis Ecclesiae Antiochenae Nationis Maronitarum firma fide 
credo, et profiteor omnia et singula, quae continentur in Symbolo Fidei, quo 
Sancta Romana Ecclesia utitur, videlicet: Credo in unum Deum Patrem Omni- 
potentem, Factorem Caeli, et Terrae, visibilium omnium, et. invisibilium ; et in 
unum Dominum lesum Christum Filium Dei Unigenitum, et ex Patre natum 
ante omnia saecula, Dein. de. Deo, lumen de lumine, Deum verum de Deo 
vero, genitum non factum, consubstantialem Patri, per quem omnia facta sunt, 
qui propter Nos homines, et propter nostram salutem descendit de Caelis, et 
incarnatus est de Spiritu Sancto ex Maria Virgine, et homo factus est; cruci- 
fixus etiam pro nobis sub Pontio Pilato, passus, et sepultus est, et resurrexit 
tertia die secundum scripturas, et ascendit in Caelum, sedet ad dexteram Patris, 
et iterum venturus est cum gloria iudicare vivos et mortuos, cuius Regni non 
erit finis: et in Spiritum Sanctum Dominum, et vivificantem, qui ex Patre, 
Filioque procedit, qui cum Patre, et Filio simul adoratur, et conglorificatur, qui 
locutus est per Prophetas: et Unam, Sanctam, Catholicam, et Apostolicam Eccle- 
siam; confiteor unum Baptisma in remissionem peccatorum ; et expecto resurre- 
ctionem mortuorum; et vitam venturi saeculi. Amen. Veneror etiam, et suscipio 
universales Synodos, prout sequitur, videlicet: Nicaenam primam, et profiteor, 
quod in ea contra Arium damnaíae memoriae definitum est, Dominum Iesum 
Christum esse Filium Dei ex Patre natum unigenitum, id est ex substantia Patris 
natum non factum, consubstantialem Patri, atque impias illas voces recte in 
eadem Synodo damnaítas esse, quod aliquando non fuerit, aut quod factus sit 
ex lis, quae non sunt, aut ex alia substantia, vel essentia, aut quod sit mutabilis, 
vel convertibilis Filius Dei; Constantinopolitanam primam, secundam in ordine, 
et profiteor, quod in ea contra Macedonium damnatae memoriae definitum est, 
Spiritum Sanctum non esse servum, sed Dominum, non Creaturam, sed Deum, 
ac unam habentem cum Patre, et Filio Deitatem ; Ephesinam primam, tertiam 
in ordine, et profiteor, quod in ea contra Nestorium damnaíae memoriae defi- 
nitum est, Divinitatem, et Humanitatem, ineffabili et incomprehensibili unione, 
in una persona Filii Dei unum nobis lesum. Christum | constituisse, eaque de 
causa Beatissimam Virginem vere esse Dei Genitricem; Calcedonensem, quar- 
tam in ordine, et profiteor, quod in ea contra Eutychen, et Dioscorum, ambos 
damnatae memoriae, definitum est, unum eumdemque Filium Dei Dominum 
Nostrum lesum Christum perfectum esse in Deitate, et perfectum in Humani- 
fate, Deum verum, et hominem verum ex anima rationali, et corpore, consub- 
stantialem Patri secundum | Deitatem, eumdem consubstantialem Nobis secun- 
dum Humanitatem, per omnia Nobis similem absque peccato, ante saecula 
quidem de Patre genitum secundum Deitatem; in novissimis autem diebus 
eumdem propter Nos, et propter nostram salutem ex Maria Virgine Dei Geni- 
írice secundum Humanitatem, unum, eumdemque Christum Filium Dominum 
Unigenitum in duabus naturis inconfuse, immutabiliter, indivise, inseparabiliter 
agnoscendum, nusquam sublata differentia naturarum propter unionem, magis- 
que salva proprietate utriusque naturae, in unam personam, atque substantiam 

concurrente, non in duas personas partitum, aut divisum, sed unum, eumdemque 
Filium, et Unigenitum Deum Verbum Dominum Iesum Christum : Item eiusdem 
Domini Nostri Iesu Christi Divinitatem, secundum quam consubstantialis est 
Patri, et Spiritui Sancto, impassibilem esse, et. immortalem, eumdem autem 
crucifixum, et mortuum tantummodo secundum carnem, ut pariter definitum 
est in dicta Synodo, et in Epistola S. Leonis Romani Pontificis, cuius ore 
B. Petrum Apostolum locutum esse Patres in eadem Synodo acclamaverunt, 
per quam definitionem damnatur impia haeresis illorum, qui Trisagio ab 
Angelis tradito, et in praefata Calcedonensi Synodo decantato, Sanctus Deus, 
Sanctus Fortis, Sanctus Immortalis miserere Nobis, addebant, qui crucifixus 
es pro Nobis, atque adeo divinam naturam trium Personarum  passibilem asse- 
rebant, et mortalem; Constantinopolitanam secundam, quintam in ordine, in 
qua praefatae Calcedonensis Synodi definitio renovata est; Constantinopolitanam 
tertiam, sextam in ordine, et profiteor, quod in ea contra Monothelitas defi- 
nitum est, in uno, eodemque Domino Nostro lesu Christo duas esse naturales 
voluntates, et duas naturales operationes indivise, inconvertibiliter, insepara- 
biliter, inconfuse, et humanam eius voluntatem non contrariam, sed subiectam 
Divinae eius, atque omnipotenti voluntati; Nicaenam secundam, septimam in 
ordine, et profiteor, quod in ea contra Iconoclastas definitum est, Imagines 
Christi, ac Deiparae Virginis, necnon aliorum Sanctorum habendas, et reti- 
nendas esse, atque eis debitum honorem, et venerationem impertiendam ; Con- 
stantinopolitanam quartam, octavam in ordine, et profiteor in ea Photium 
merito fuisse damnatum, et Sanctum Ignatium Patriarcham restitutum. Veneror 
etiam, et suscipio omnes alias universales Synodos auctoritate Romani Ponti- 
ficis legitime celebratas, et confirmatas, et praesertim Florentinam Synodum, 
et profiteor, quae in ea definita sunt, videlicet, quod Spiritus Sanctus ex Patre 
et Filio aeternaliter est, et essentiam suam, suumque esse subsistens habet ex 
Patre simul et Filio, et ex utroque aeternaliter, tamquam ab uno principio, 
et unica spiratione procedit; item dictionem illam Filioque, veritatis decla- 
randae gratia, et imminente necessitate, licite, ac rationabiliter Symbolo fuisse 
appositam. Item ig Azymo, sive fermentato pane triticeo Corpus Christi vera- 
citer confici, Sacerdotesque in altero ipsum Domini Corpus conficere debere, 
unumquemque scilicet iuxta suae Ecclesiae, sive Occidentalis, sive Orientalis 
consuetudinem. Item. si vere poenitentes in Dei caritate decesserint, antequam 
dignis poenitentiae fructibus de commissis satisfecerint, et omissis, eorum ani- 
mas poenis Purgatorii post mortem purgari, et ut a poenis huiusmodi releventur, 
prodesse eis Fidelium vivorum suffragia: Missarum scilicet Sacrificia, Orationes, 
et Eleemosynas, ac alia pietatis officia, quae a Fidelibus pro aliis Fidelibus fieri 
consueverunt secundum Fcclesiae institutum; illorumque animas, qui post Bap- 
fisma susceptum nullam omnino peccati maculam. incurrerunt, illas etiam, quae 
post contractam peccati maculam, vel in suis corporibus, vel eisdem exutae, sunt 
purgatae, in Caelum mox recipi, et intueri clare ipsum Deum. Trinum et Unum, 
sicuti est, pro meritorum tamen diversitate alium alio perfectius ; illorum autem 
animas, qui in actuali mortali peccato, vel solo originali decedunt, mox in 
Infernum descendere, poenis tamen disparibus puniendas. Item Sanctam Apo- 
stolicam Sedem, et Romanum Pontificem in universum Orbem tenere primatum, 

et ipsum Pontificem Romanum Successorem esse Beati Petri Principis Aposto- 
lorum, et verum Christi Vicarium, totiusque Ecclesiae Caput, ac omnium Chri- 
stianorum Patrem, ac Doctorem existere, et ipsi in Beato Petro pascendi, regendi, 
et gubernandi universalem Ecclesiam a Domino Nostro lesu Christo plenam 
potestatem traditam esse, quemadmodum etiam, ut eadem. Florentina Synodus 
asserit, in gestis Oecumenicorum Conciliorum, et in sacris Canonibus conti- 
netur. Item. legalia veteris Testamenti, seu Mosaice Legis Caeremonias, sacra 
Sacrificia, et Sacramenta, Domino Iesu Christo adveniente cessasse, ef post 
promulgatum Evangelium síne peccato observari non posse; eiusdem etiam Legis 
veteris ciborum mundorum, et immundorum differentiam ad ceremonialia per- 
tinere, quae surgente Evangelio transierunt. Illam etiam Apostolorum prohibi- 
tionem ab Immolatis simulacrorum, et sanguine, et suffocato, illi tempori 
congruisse, uf inter Iudaeos, et Gentiles dissensionis materia tolleretur, cuius 
Apostolicae prohibitionis causa cessante, etiam cessavit effectus. Pariter veneror, 
et suscipio Tridentinam Synodum, et profiteor, quae in ea definita, et declarata 
sunt, et praesertim offerri Deo in Missa verum, proprium, et propitiatorium. 
Sacrificium, pro vivis, et defunctis, atque in Sanctissimo Eucharistiae Sacra- 
mento, juxta fidem, quae semper in Ecclesia Dei fuit, contineri vere, realiter, 
et substantialiter Corpus, et Sanguinem, una cum Anima, et Divinitate Domini 
Nostri lesu Christi, ac proinde totum Christum, fierique conversionem totius 
substantiae panis in Corpus, et totius substantiae vini in Sanguinem, quam 
conversionem Catholica Ecclesia aptissime Transubstantiationem appellat, et 
sub unaquaque specie, et singulis cuiusque speciei partibus, separatione facta, 
totum Christum contineri. Itern septem esse novae Legis Sacramenta a Christo 
Domino Nostro instituta ad salutem humani generis, quamvis non omnia sin- 
gulis necessaria, videlicet Baptismum, Confirmationem, Fucharistiam, Poeni- 
tentiam, Extremam | Unctionem, Ordinem, et Matrimonium, illaque gratiam 
conferre, et ex his Baptismum, Confirmationem, et Ordinem iterari non posse. 
Iter, Baptismum esse necessarium ad salutem, ac proinde, si mortis periculum 
immineat, mox sine ulla dilatione conferendum esse, et a quocumque, et quan- 
documque sub debita materia, et forma, et intentione collatum, esse validum. 
Item. Sacramenti Matrimonii vinculum. indissolubile esse, et quamvis propter 
adulterium, haeresim, aut alias causas possit inter Coniuges Thori, et Cohabi- 
tationis separatio fieri, non tamen illis aliud Matrimonium contrahere fas esse. 
Item Apostolicas, et Ecclesiasticas traditiones suscipiendas esse, et venerandas. 
Indulgentiarum etiam potestatem a Christo Ecclesiae relictam fuisse, illarumque 
usum Christiano Populo maxime salutarem esse. Pariter quae de peccato origi- 
nali, de iustificatione, de sacrorum Librorum, tam veteris, quam novi Testa- 
menti indice, et interpretatione in praefata Tridentina Synodo definita sunt, 
suscipio, et profiteor. Caetera item omnia suscipio, et profiteor, quae recipit, 
et profitetur Sancta Romana Ecclesia, simulque contraria omnia, et Schismata, 
et Haereses ab eadem Ecclesia damnatas, reiectas, et anathematizatas, ego pari- 
ter damno, reiicio, et anathematizo. Insuper Romano Pontifici Beati Petri 
Principis Apostolorum Successori, ac lesu Christi Vicario veram obedientiam 
spondeo, ac iuro. Hanc fidem Catholicae Ecclesiae, extra quam nemo salvus 
esse potest, quam in praesenti sponte profiteor, et veraciter teneo, eamdem inte- 

gram, et inviolatam usque ad extremum. vitae spiritum, constantissime, Deo 
adiuvante, retinere, ac confiteri, atque a meis Subditis, vel illis, quorum cura 
ad me in meo munere spectabit, teneri, doceri, et praedicari, quantum in me 
erit, curaturum, ego idem Simon Electus, qui supra, spondeo, voveo, et iuro: 
sic me Deus adiuvet, et haec Sancta Dei Evangelia. 

S8 6. Forma vero iuramenti, quod praestabis, haec est: Ego Simon Electus 
Patriarchalis. Ecclesiae Antiochenae Nationis Maronitarum ab hac hora in 
antea fidelis et obediens ero Beato Petro, Sanctaeque Apostolicae Romanae 
Ecclesiae, ac Domino Nostro Benedicto PP. XIV, suisque Successoribus canonice 
intrantibus; non ero in consilio, aut consensu, vel facto, ut vitam perdant, aut 
membrum, seu. capiantur mala captione, aut in eos violenter manus quomodo- 
libet ingerantur, seu iniuriae aliquae inferantur, quovis quaesito colore: con- 
silium vero, quod mihi credituri sunt per se, aut Nuntios, seu Literas, ad 
eorum. damnum, me sciente, nemini pandam. Papatum Romanum, et Regalia 
Sancti Petri, adiutor eis ero ad defendendum, et retinendum contra omnem 
hominem. Legatum Apostolicae Sedis in eundo, et redeundo honorifice tractabo, 
et in suis necessitatibus adiuvabo; iura, honores, privilegia, et auctoritatem 
Romanae Ecclesiae, Domini Nostri Papae, et Successorum praefatorum  con- 
servare, defendere, augere, et promovere curabo; nec ero in consilio, facto, vel 
tractatu, in quibus contra ipsum Dominum Nostrum, vel eamdem Romanam 
Ecclesiam aliqua sinistra, vel praeiudicialia personae, honoris, iuris, status, 
et potestatis eorum machinentur, et si talia a quibuscumque procurari novero, 
vel tractari, impediam hoc pro posse, et quanto citius potero commode signi- 
ficabo eidem Domino Nostro, vel alteri, per quem ad tpsius notitiam poterit 
pervenire. Regulas Sanctorum Patrum, Decreta, Ordinationes, sententias, dispo- 
sifiones, reservationes, provisiones, et mandata Apostolica totis viribus obser- 
vabo, et faciam ab aliis observari. Haereticos, et Schismaticos, ac Rebelles 
Domino Nostro, et Successoribus praefatis pro posse persequar, et impugnabo ; 
vocatus ad Synodum veniam, nisi praepeditus fuero canonica praepeditione. 
Apostolorum limina singulis decenniis personaliter, ac per me ipsum visitabo, 
et Domino Nostro, et Successoribus praefatis rationem reddam de toto meo 
Pastorali Officio, deque rebus omnibus ad Ecclesiae meae statum, ad Cleri, et 
Populi disciplinam, animarum denique, quae meae fidei creditae sunt, salutem 
quoquomodo pertinentibus, et vicissim Mandata Apostolica praefata humiliter 
recipiam, et quam diligentissime exequar. Quod si legitimo impedimento deten- 
tus fuero, praefata omnia adimplebo per certum Nuntium ad hoc speciale man- 
datum habentem, de gremio Capituli mei, aut alium. in dignitate Ecclesiastica 
constitutum, seu alias personatum habentem, aut his mihi deficientibus, per 
Dioecesanum. Sacerdotem, et Clero deficiente, omnino per aliquem alium Pres- 
byterum Saecularem, vel Regularem spectatae probitatis, et Religionis de supra- 
dictis omnibus plene instructum ; de huiusmodi autem. impedimento docebo per 
legitimas probationes ad Sanctae Romanae Ecclesiae Cardinalem Proponentem in 
Congregatione Sacri Concilii Tridentini per supradictum Nuntium transmitten- 
das. Possessiones vero ad Mensam meam pertinentes non vendam, neque donabo, 
neque impignorabo, neque denuo infeudabo, vel aliquo modo alienabo, etiam 
cum consensu Capituli Ecclesiae meae, inconsulto Romano Pontifice, et Con- 

stitutionem super prohibitione Investiturarum Bonorum lurisdictionalium de 
Anno Domini millesimo sexcentesimo vigesimoquinto editam! servabo, et si ad 
aliquam alienationem devenero, poenas in quadam. super hoc edita Constitu- 
tione contentas eo ipso incurrere volo: Sic me Deus adiuvet, et haec Sancta Dei 
Evangelia. 

$ 7. Caeterum Pallium, insigne videlicet plenitudinis Pontificalis Officii, 
de Corpore Beati Petri Apostoli sumptum, tunc ad Fraternitatem tuam, cum 
per tuum Nuntium, ea, qua decet, instantia postulatum fuerit, destinandum 
transmittendumque mandabimus. 

Non obstantibus iis omnibus, quae in praeinsertis nostris literis voluimus 
non obstare, caeterisque contrariis quibuscumque. 

[Bened. XIV Bull, tom. 1, p. 256-261]. 


336. 


Benedictus XIV, ep. encycl. Quemadmodum, 23 mart. 1743.? 


Quemadmodum preces ad Deum pro Principibus effundere, valde con- 
sentaneum est, ita convenit, ut precum ipsarum formulae sint ex illis, quas 
Ecclesia usu recepit; maxime vero si eiusmodi preces in celebratione Mis- 
sarum adhibendae sint. Praeterea ad Ecclesiasticam auctoritatem unice spectat 
preces illas statuere atque indicere; cum nulli saeculari Potestati fas sit decer- 
nere, praeceptoque mandare, ut publicae preces fiant, sive ad persolvendas 
Deo gratias pro beneficio aliquo accepto, sive ad illius opem in gravi aliqua 
necessitate implorandam. 

S 1l. Divus Paulus zz prima ad Tzmotheum cap. 2, ut Vos bene nostis, 
ita loquitur: Obsecro Zgitur primum omnium fieri obsecrationes, orationes, postu- 
lationes, gratiarum actiones pro omnibus hominibus, pro Regibus, et omnibus qui 
in sublimitate sunt. Quod si expediat hoc loco praxim ostendere, qua primaeva 
Ecclesia utebatur in orationibus, et precibus ad Deum pro Principibus offeren- 
dis, eam satis patefacere poterunt Sancti Dionysii Episcopi Alexandrini ad Prae- 
sidem Aemilianum epistola, Tertullianus zz //b. ad Scapulam, et in Apologe- 
£ico, Sanctus Cyprianus 2r Epistola ad Demetrianum, Origines Zn respons. ad 
Celsum, et Athanagoras 7m sua Lepgatione ad Imperatores pro Christianis. 

8 2. Multum quidem inter se conveniunt credendi, et orandi ratio. Proinde 
in celebratissimis epistolae S. Caelestini ad Galliae Episcopos additionibus 
cap. 11 legitur: Obsecrationum quoque Sacerdotalium Sacramenta respiciamus ... 
ut legem credendi lex statuat supplicandi. Atque hinc oritur, in publicis sup- 
plicationibus formulas ab Ecclesia praescriptas esse adhibendas; praesertim 
si res agatur de orationibus, quae recitari debeant in Missa, ut dictum est. 
Idcirco etiam a Sacro Concilio Tridentino cavetur,? ne preces in Missarum 


! Urba ius VIII, const. Humanae salutis, 27 oct. 1625. - Bull. Rom., tom. 5, V, 
p. 374-376. 

? Venerabilibus Fratribus, Patriarchis, Primatibus, Archiepiscopis, et Episcopis. 

celebratione adhibeantur, praefer eas quae ab Ecclesia probatae, et frequenti, 
ac laudabili usu receptae fuerint. Quamobrem in Missali Romano pro omni 
lere necessitate existunt piae quaedam, ac religiosae orationes, e vetustis, ac 
venerabilibus Sacramentariis opportune depromptae. 

S 3. Neque vero putamus nimium progredi, immo inter aequos aucto- 
ritatis nostrae limites Nos certe consistere credimus, cum asserimus, ad Eccle- 
siasticam quidem, non autem ad saecularem Potestatem pertinere, de Ecclesia- 
sticis, ac spiritualibus rebus disponere. Magnus ille Osius Episcopus Cordubensis 
apud Sanctum Athanasium in Epistola ad solitariam vitam agentes, Ecclesia- 
stica sane libertate, ad Constantium Imperatorem haec scripsit: Ne fe mzsceas 
Ecclesiasticis rebus, neque nobis in hoc genere praecipe; sed potius ea a nobis 
disce. Tibi Deus Imperium commisit: nobis, quae sunt Ecclesiae, concredidit ... 
Cave, ne quae sunt Ecclesiae ad fe trahens, magno crimini obnoxius fias. Scri- 
ptum est: Quae sunt Caesaris, Caesari; et quae sunt Dei, Deo. 

S 4. Ad viciniora autem tempora, et ad rem, quae epistolae huic nostrae 
occasionem dedit, propius accedentes dicimus, a laicorum ipsorum tribu- 
nali abrogata fuisse atque rescissa saecularis alicuius Magistratus decreta, qui- 
bus publicae pro Principibus preces indictae fuerant, quod eiusmodi decreta 
nullius auctoritatis, aut roboris esse per se innotesceret. Et non multis abhinc 
annis Sacra Concilii. Congregatio, Praedecessoribus nostris annuentibus, 
publice abrogavit irritumque fecit saecularis potestatis Edictum, quo illa, ob 
partam a Principe victoriam, indixerat pro gratiarum actione 7e Deum /au- 
damus, etiamsi protestationem inseruisset de praeiudicio Ecclesiastico iuri 
non inferendo, quod nimirum facto protestatio ipsa adversaretur. 

8 5. Ut igitur aequitatis iure, rectoque ordine omnino procedatur, mone- 
mus Vos atque hortamur, ut tum Vos, tum alii opera vestra, Deum sedulo 
rogent pro incolumitate, ac felicitate vestrorum Principum, quemadmodum 
et Nos pro Principibus Catholicis quotidie facimus. Aequo libentique animo 
accipite, quod Potestates saeculares a Vobis petant, ut pro se publicae preces 
fiant; atque operam date, ut Ecclesiae formulae in illis usurpentur, neque 
novae, aut iniusitatae orationes in Missa recitentur. 

8 6. Sin autem, quod Nobis persuadere non possumus, laicalis aliqua 
Potestas, usu, vel consuetudine aliqua (quae abusus revera dici debet), prae- 
sumat auctoritatem vestram in hoc minime agnoscere, sed iure suo directe 
velit publicas preces indicere, immo et poenam parere renuentibus statuere 
audeat; loquimini et Vos, quemadmodum Osius ad Imperatorem locutus 
est. Rationes adducite, quas, qui errant, fortasse ignorant. Palam ipsis facite, 
hanc nullatenus esse rationem exorandi Deum, atque id, quod cupiunt, con- 
sequendi: ad Vos confugere eos debere, cum Vos ii sitis, qui licet ex Aomi- 
nibus assumpti, tamen estis pro hominibus constituti in iis, quae sunt ad Deum, 
ut ad Hebraeos Apostolus loquitur: nec, praeter Vos, posse aliquem opus 
huiusmodi suscipere, et hunc.sumere sibi honorem; sed qui vocatur a Deo 
tamquam. Aaron. 

8 7. Quod si dictis non acquiescant, neque a Vobis opportunum iudi- 
cetur in eos ita procedere, ut Ecclesiasticae Disciplinae iura exigerent, Vobis 
stricte mandamus, ut Nos quamprimum certiores de iis faciatis, opportunis 

quoque transmissis ad manus nostras documentis: cum Nos parati simus ea 
omnia facere, quae clarissimi Praedecessores nostri in eiusmodi occasionibus 
facere consueverunt. Nolumus enim, ad Supremum Dei Tribunal vocati, de 
neglectis Sanctuarii iuribus sontes iudicari. Interea Vos Paterno amore com- 
plectimur, Vobisque Apostolicam Benedictionem impertimur. 

[Bened. XIV Bull. tom. 1, p. 269, 270]. 


337. 


Benedictus XIV, ep. encycl. Nimiam licentiam, 18 maii 1743.! 


Nimiam licentiam, ac libertatem, abusumque, in perpetuis indissolubi- 
libusque vinculis Matrimoniorum canonice celebratorum, diuturna etiam ani- 
morum concordia stabilium, nulla legitima causa intercedente, nec, si qua 
esset, iuxta canonicas praescriptiones expensa, ac tanta cum facilitate, non 
sine gravi bonorum offensione, dissolvendis, in Ecclesiasticis istius Poloniae 
Regni Curiis inductum vigentemque, per alias nostras in simili forma Brevis 
Literas die undecima mensis Aprilis anno millesimo septingentesimo quadra- 
gesimo primo? ad Vos datas,deplorantes Nos, et detestantes, atque insimul 
Fraternitates Vestras rogantes, et in Domino exhortantes ad custodiendas 
vigilias super Ovibus vestrae curae commissis, admonueramus, Nos hac in 
re salutares Leges modumque opportunum serio meditari. 

8 1. Interea certiores facti, in quamplurimis Christiani Orbis regionibus 
invectam esse pravam consuetudinem Matrimoniorum Occultorum, vulgo 
Conscientiae dictorum, a quibus illa quoque, inter caeteras inde provenientes 
inordinationes, confusionesque, emanabat, qua occulta huiusmodi Matrimonia, 
aliis Matrimoniis cum aliis Coniugibus publice celebratis, re ipsa solvebantur, 
per Encyclicas alias nostras Literas ad Venerabiles Fratres, Patriarchas, Pri- 
mates, Archiepiscopos, et Episcopos universos die decima septima mensis 
Novembris eiusdem anni scriptas,? ea, ad antedictam pravam consuetudinem 
penitus abrogandam, praescripsimus, quae Sacris Canonibus, et Concilii Tri- 
dentini Decretis consona, si accurate servarentur, iniectam Nobis sollicitu- 
dinem imminuerent. 

S 2. Hisce insuper alias pariter nostras sub Plumbo Literas tertio nonas 
Novembres anno Incarnationis Dominicae millesimo septingentesimo quadra- 
gesimo primo expeditas * addidimus, in quibus typorum arte editis, ac palam 
propositis, et vulgatis, statuimus, et in causis Matrimonialibus super validi- 
tate, et Nullitate Matrimoniorum servandas mandavimus Leges, ac Regulas, 
quantum ab hominibus prospici potest, opportunas, ac necessarias, secun- 
dum quas Ecclesiastici Iudices, neque culpa, et improbitate, neque inscitia, 


' Venerabilibus Fratribus, Archiepiscopis, et Episcopis Regni Poloniae. 

ac ignorantia abrepti, cum disceptationem de validitate, et nullitate Matri- 
moniorum huiusmodi apud ipsos haberi contigisset, non pro ingenio, sed 
pro iustitia tuto sententiam suam ferre possent. 

S 3. Praeterea cum relatum obiectumque esset, malum huiusmodi inde 
evenire, quod Commissiones, quae quoad secunda in Causis Matrimonialibus 
edita postulata, et instantias dabantur, ad Viros ad Ius dicendum neque aptos, 
neque idoneos, sed iudicandi prorsus incapaces dirigerentur: Nos non solum 
per Encyclicas alias Literas universis Antistitibus inscriptas! singulis iniunxi- 
mus, et mandavimus, ut unusquisque cum Capituli Cathedralis Ecclesiae suae 
consilio, eorum Virorum, quos ad grave Iudicii huiusmodi ministerium probe, 
et sapienter obeundum aptos, et idoneos, rebus omnibus considerato exa- 
cteque expensis, in Domino reputassent, indicem confectum, ad Apostolicam 
hanc Sanctam Sedem mitterent; verum etiam in memoratis nostris sub Plumbo 
expeditis Literis addendum curavimus, ne antedictae Commissiones in secun- 
dis instantiis super Causis Matrimonialibus deinceps ad alios dirigerentur, 
quam ad viciniores Antistites; atque ut tunc dumtaxat, si forte contingeret 
ita fieri non posse, ad quempiam ex indicatis Viris aptis, et idoneis Commis- 
siones huiusmodi dirigantur. 

8 4. Ex praescriptis Apostolicae providentiae auctoritatisque nostrae San- 
ctionibus conceptam fiduciam sustentantes, fore nimirum, ut abusus antedi- 
ctus, et omnis inordinatio istinc potissimum, quemadmodum alibi, benedi- 
cente Domino, evenire gratulabamur, penitus auferretur ; ingenti cum Pontificii 
cordis nostri dolore accepimus, istic novas fraudes adinventas, novaque effugia 
quaesita, quibus Apostolicae salutares Ordinationes eluderentur. Horret animus 
referre non solum Pacta inter Coniuges, Matrimonii dissolutionem conten- 
dentes, vicissim conventa, ut alter eorum, post latam ab Ecclesiastico Iudice 
super Matrimonii nullitate sententiam, ab eadem appellare audens, ad quam- 
dam certam pecuniae summam alteri de ipsa sententia acquiescenti solven- 
dam teneatur, verum etiam ab Ecclesiastico Iudice, apud quem appellatio 
instituta fuerit, Appellantem ad omnimodam summae huiusmodi solutionem 
damnari. 

8 5. De hisce autem rebus accuratissime exquisitis plenissime docti, 
Nos in ea sumus sententia, inordinationem, confusionemque antedictam in 
Regno Poloniae vigentem maiorem in partem, ex more modoque, quo Matri- 
monia per Poloniam contrahuntur, ac celebrantur, omnino exoriri. Saepe 
numero enim, ac passim praesentia proprii Parochi, dum Matrimonium per 
verba de praesenti contrahitur, desideratur, et cuilibet Sacerdoti interessendi 
commissio, interdum inscio etiam proprio Parocho, demandatur. Frequen- 
tissime etiam super denuntiationibus per tres Festos dies inter Missarum 
solennia in Parochiali Ecclesia tam Viri, quam Mulieris, de Matrimonio con- 
trahendo fieri solitis, ac tantopere praescriptis, dispensatur; ita ut, nulla inter- 
cedente legitima, et urgenti causa, ne una quidem denuntiatio fiat. fk 

8 6. Quamobrem obstructa omni via, qua ad agnitionem perveniri pos- 
set, an quodlibet Matrimonium cum debita utriusque Contrahentis libertate, 

et consensu celebretur; intercedatne inter utrumque Contrahentem impedi- 
mentum aliquod, cuius causa deinceps idem Matrimonium iam contractum 
dissolvi, et irritari debeat. Hinc opportunus datur locus frequentissimis super 
nullitate Matrimoniorum in facie Ecclesiae etiam initorum disputationibus; 
interdum quidem contenditur Matrimonium, sive per vim, sive per metum, 
et sine alterius Coniugis libero consensu contractum fuisse; interdum vero 
impedimentum obtenditur, quod, caeteroquin legitimum, ac canonicum, ante 
resciri potuisset, quam Matrimonium contraheretur, nisi de industria, deditaque 
opera occultum esse voluissent; interdum etiam, quod frequentius accidit, inde 
Matrimonii nullitas arcessitur, quod coram alio Sacerdote, licet de commis- 
sione sive Parochi, sive Antistitis Ordinarii, sine tamen debitis consuetisque 
formis attributa, celebratum fuerit Matrimonium. Nemo sane est, qui non 
intelligat, praemissa omnia, tamquam perpetuum Diabolicae nequitiae fomi- 
tem, apertumque sceleri aditum, in causa esse, et ut canonicum appellationis 
beneficium a Nobis in ultimis nostris Literis tantopere commendatum, ! quo 
alter Coniugum post adiudicatam alteri super Matrimonii nullitate causam, 
frui potest, per hasce fraudes, et effugia impediatur, et ut frequentiores sint, 
non sine gravissima bonorum offensione, et scandalo, in Polonia huiusmodi 
Connubiorum dissolutiones. 

S T. Itaque, ut iniunctis imbecillitati nostrae Apostolici muneris partibus, 
quantum cum Domino possumus, satisfacere, et opportunum perniciosissimo 
huic malo remedium adhibere adnitamur, motu proprio, et ex certa scientia, 
ac matura deliberatione nostris, deque Apostolicae potestatis plenitudine; 
tenore praesentium, non solum omnia, et singula huiusmodi pacta inter Coniu- 
ges, pro dissolutione Matrimonii quandocumque facienda, quomodolibet inita- 
verum etiam ea, quibus sive directe, sive indirecte, appellatio ab Iudicis sen- 
tentia iam lata super Matrimonii nullitate impediatur, etiamsi utraque pacta 
interposito iureiurando approbata, et confirmata, atque etiamsi ante editas 
nostras memoratas ultimas Literas quomodolibet conventa, et facta fuissent, 
nulla, invalida, irrita, nullius roboris, et momenti esse ac fore, et imposterum 
futura, et habenda esse declaramus, et nunc pro tunc annullamus, invali- 
damus, irritamusque; ita ut nullo unquam pacto, tam in foro interno, quam 
externo, obligatoria sint et habeantur, sub excommunicationis poena ipso 
facto iacurrenda, a qua nemo, quicumque pacta huiusmodi celebraverit, prae; 
terquam a Nobis, et Romano Pontifice pro tempore existente Successore nostro, 
nisi in mortis articulo, absolutionem obtinere possit. Praeterea eidem excommu-, 
nicationis poenae ipso facto obnoxium esse et fore, eamque incurrere, et incur- 
surum esse pariter declaramus, et nunc pro tunc pronuntiamus, quemcum- 
que Iudicem, qui pacta antedicta executioni demandanda, et servanda curare, 
et pronuntiare ausus fuerit; ac propterea praefatas ultimas Literas, seu Con- 
stitutionem nostram, et quaecumque in iis, sive in ea, contenta, ac praesertim 
omne id, quod quoad ordinem seriemque appellationis a deputato Matri- 
monii Defensore semper ac ab ludice contra eiusdem Matrimonii nullitatem 
sententia pronuntiata fuerit, interponendae, continetur, statuitur, ac praecipi- 

tur, quatenus opus sit, iterum innovamus, et confirmamus, denuntiamusque; 
et Fraternitatibus Vestris easdem nostras Literas iterum proponendas, evul- 
gandasque, in virtute sanctae obedientiae iubemus, perinde ac si de verbo ad 
verbum iisdem praesentibus expressae, et insertae fuissent, quemadmodum 
earumdem tenorem ipsis praesentibus pro expresso, et inserto haberi volumus. 

S8 8. Quamquam vero quaecumque hactenus gessimus, retulimus, prae- 
scripsimus, satis esse intelligimus, ut Fideles istic praesertim Matrimonii san- 
ctitatem cognitam habentes, ad Sacramentum hoc magnum, ea, qua decet, 
animi reverentia, ac pietate, ineundum accedant, eamdemque sanctitatem, 
mutuamque animorum concordiam perpetuo inviolatam indissolubilemque 
servent, tamen nostrae hac in re gravissima Apostolicae sollicitudini haud 
satis esse ducimus, nisi Fraternitatibus Vestris proponamus praeclaras salu- 
taresque Leges, ac Regulas aliarum bene constitutarum Dioecesum, in quibus 
fere nunquam, aut raro lites super contractis Matrimoniis agitantur, et Sen- 
tentiae super eorumdem Matrimoniorum nullitate pronuntiantur. 

S8 9. Ac primum omnium, munus, quod ad proprium Parochum iure 
spectat, interessendi Matrimoniis celebrandis, per se ipse Parochus, nisi legi- 
tima gravissimaque de causa impeditus, obire tenetur. 

8 10. Onus pariter proprio Parocho iniunctum est, ut antequam Denun- 
tiationes de ineundo Matrimonio publice in Ecclesia inter Missarum solemnia 
fiant, ipse tum Sponsum, tum Sponsam seorsim caute, et, ut dicitur, ad 
aurem explorare studeat, an ex voluntate, sponte, ac libenter, et vero cum 
animi consensu, in matrimonium vicissim coniungantur; necnon ut, quantum 
fieri potest, inquirere nitatur, ullum ne, et cuius generis impedimentum inter 
Contrahentes intercedat; aliis ne fidem sponsionemque alter ex Contrahen- 
tibus dederit; de consensu ne Parentum Filii, Filiaeque familias contrahant. 
Haec, aliaque huiusmodi momenta postquam Parochi accuratissime explo- 
raverunt, si aliquod eorumdem momentorum sive deficere, aut nocere posse 
deprehenderunt, suspensis interea denuntiationibus, illud, quod obstare possit, 
deferre tenentur ad proprium Antistitem, qui, prout res postulaverit, pro 
auctoritate, munerisque sui debito, opportune provideat. 

8 11. Quod si Parochi nihil, quod Denuntiationibus publice, et de more 
faciendis obstet, tuto animadverterint, tunc illas per tres festos dies continuos 
in Ecclesia inter Missarum solemnia, iuxta tam Concilii Lateranensis sub 
fel. rec. Innocentio PP. III Praedecessore nostro,! quam Concilii Tridentini 
praescriptum, ? proponent, ut impedimentum, si quod prius resciri non potue- 
rat, ab interessentibus Auditoribus indicetur. 

S 12. Etsi autem Antistites super ovibus sibi commissis vigilias, ea, quam 
ante diximus, salutari ratione, custodientes, non ignorant, Matrimonium coram 
quolibet Sacerdote non Parocho, facta illi copia, dataque licentia, sive a 
proprio Parocho, sive a Loci Ordinario Antistite, validum esse, auctorita- 
temque super Denuntiationibus dispensandi, atque ut una pro tribus, et ne 
una quidem, urgente legitima gravissimaque causa, Denuntiatio fiat, per- 

mittendi se habere; tamen diligentissime caveant, ne ad libitum hac sta 
auctoritate, tum super Denuntiationibus dispensandi, tum cuilibet potius 
Sacerdoti, quam proprio Parocho facultatem, ut in contrahendis Matrimoniis 
interesse possit, committendi, nisi ubi ineluctabilem necessitatem ita exigere 
animadverterint, utantur. Immo cum, ut praemissum est, commissionem 
huiusmodi necessario dandam esse perspexerint, eam non statim, sed post 
quam ex adhibitis diligentiis, acceptisque certis notitiis, sibi tuto constiterit 
nullum inter Contrahentes interponi impedimentum, impertiuntur. 

& 13. Quoad dispensationem vero super Denuntiationibus semper prae 
oculis Concilii Tridentini Decretum de reformatione Matrimonii habentes, 
apertissime intelligunt, facultatem in huiusmodi dispensationibus effraenatam 
immoderatamque sibi nullatenus inesse, sed facultatem ad prudentiae ratio- 
nem, legitimarumque causarum emergentes occasiones dirigendam, eaque caute 
uti, ita ut hac in re semper recitent haec eiusdem Concilii Tridentini verba: 
Quod si aliquando probabilis fuerit suspicio, Matrimonium malitiose impediri 
posse, si tot, nempe tres praecesserint Denuntiationes; tunc vel una fantum 
Denuntiatio fiat, vel saltem Parocho, et duobus, vel tribus Testibus praesenti- 
bus, Matrimonium celebretur. Deinde ante illius consummationem Denuntiatio- 
nes in Ecclesia fiant, uf si aliqua subsunt impedimenta, facilius detegantur. 

8 14. Haec, Venerabiles Fratres, Antistitum gravissimas Episcopalis in 
Matrimoniis praesertim celebrandis ministerii partes adimplere studentium 
sollicitudo, diligentia, ac ratio agendi, omnes fere Connubiorum dissolutiones 
e medio tollit; hanc igitur sequamini. Per hanc semitam, non recens apertam, 
sed semper tuto tritam, et a laudato Concilio Tridentino tantopere commen- 
datam, atque sub praecepto ad suscipiendam frequentandamque universis 
Antistitibus traditam, dirigite gressus vestros, ut iniuncto Vobis oneri, etiam 
hac in parte satisfacere possitis. Vigiles, ac solliciti adnitamini, ut Parochi, 
Animarumque Christifidelium Rectores, in partem laborum vestrorum Coad- 
iutores vocati, in suis, ea, qua tenentur, vigilantia, sedulitate, et integritate 
muneribus exercendis, per se ipsi omnem operam, et curam impendant. 
Ne patiamini, ut facili, humanitate ducti, non autem legitima necessitate 
coacti, iuridicam propriorum Parochorum praesentiam, in contrahendis Ma- 
trimoniis necessariam, ob quodlibet leve momentum removentes, cuilibet 
Sacerdoti in illis interessendi licentiam concedatis. Canonicas Ordinationes, 
ac Leges super Denuntiationibus ante contrahendum Matrimonium faciendis, 
non sive gravi animi angore, conscientiaeque stimulo servandas, et summa 
cum nonnullorum offensione scandaloque minime praetereundas, Vos ipsi 
custodite, et ab aliis, quorum interest, re ipsa servari facite. 

8 15. Nec obtentu, praetextu, aut colore cuiuscumque consuetudinis, 
et usus hactenus quomodolibet invecti, et in vestris Dioecesibus vigentis, 
ea, quae ad haec usque tempora, super Denuntiationibus sine legitima causa 
dispensandi, versa est in fastidium, et tot litium fomitem, facilitate, deinceps 
abuti audeatis; perniciosa enim consuetudo, et auctoritatis abusus, non ad 
normam agendi, sed ad male actorum exprobrationem confert. 

8 16. Quam vero Vobis, ad commissiones, et dispensationes huiusmodi 
praecipitanter effuseque dandas, exemplo, et incitamento fuisse asseritur, 

nimiam in iisdem tribuendis indulgentiam, qua vere, nec ne, Ordinarius 
Apostolicae huius Sanctae Sedis in Polonia pro tempore existens Nuntius, 
vigore facultatis, ipsi, inter caeteras tamquam a Latere Legato concedi solitas, 
utcumque hac in re competentis, easdem commissiones dispensationesque 
impertitur, ipsam moderno, et pro tempore existenti in Polonia Nuntio inhi- 
bendam mandamus, ut Fraternitates Vestrae, hoc exemplo, et incitamento 
etiam sublato, exinde sese a Commissionibus Dispensationibusve antedictis 
abstineant. 

S 17. Itaque, Venerabiles Fratres, nolumus Vos ignorare, Nos, tot nostras 
susceptas sollicitudines, tot nostras non omissas adhortationes, tot praescri- 
ptas Apostolicae nostrae providentiae auctoritatisque ordinationes, ex animi 
nostri, ad maiorem Dei gloriam, Animarumque salutem intenti, sententia, 
minime succedere, nec pristinas in Matrimoniis ineundis dissolvendisque 
lites, et controversias e medio tolli animadvertentes, suprema auctoritate 
nostra, ad eíficaciora, et asperiora remedia hisce malis curandis apta atque 
idonea opportune adhibenda, esse usuros: Vobis enim satis superque per- 
spectum est, Nos iustis, ac rationabilibus de causis, quemadmodum, si secus 
fortasse fiet quam praescripsimus, certe accideret, Iudicium Causarum Matri- 
monialium Poloniae quoad primam etiam Instantiam reservare posse; et 
insuper, relicta Episcopis locorum prima, et Metropolitanis secunda Instantia, 
decernere, (sicut, necessitate tamen coacti, omnino decernemus) ut in Causis 
Matrimonialibus Poloniae, tum prima ab Episcopalibus, tum secunda a Me- 
tropolitanis Curiis Sententia, super nullitate Matrimonii pronuntiata, execu- 
tioni minime demandetur, nisi utraque Sententia, cum rationum momentis, 
prius in Congregatione Venerabilium Fratrum nostrorum S. R. E. Cardina- 
lium Concilii Tridentini Interpretum mature exacteque fuerit expensa, ac pro- 
bata; necnon Matrimonium quodlibet, post utramque sententiam in Curiis 
vestris latam, vel interea temporis, dum in eadem Congregatione Cardinalium 
utraque sententia huiusmodi expenditur, vel nullo apud eamdem Congrega- 
tionem Cardinalium habito recursu, quomodolibet, servatis etiam servandis, 
exinde contractum, nullum, irritum, nullius roboris, et momenti esse et fore 
declarare. 

8 18. Decernentes, etc. 

[Bened. XIV Bull, tom. 1, p. 278-283]. 


338. 
Benedictus XIV, ep. encycl. Demandatam, 24 dec. 1743.' 


Demandatam caelitus humilitati Nostrae omnium Ecclesiarum curam 
subeuntes, sub ipsum initium Pontificatus Nostri, per encyclicas Literas 
datas die 3 Decemb. anni 1740? ad Venerabiles Fratres, Patriarchas, Primates, 


1 Venerabilibus Fratribus, Patriarchae Antiocheno Graecorum Melchitarum, 
et omnibus eiusdem Ritus Catholicis Episcopis, eidem Patriarchae subiectis. 
? Cf. N..304. 

Archiepiscopos, et Episcopos per universum terrarum Orbem regentes Eccle- 
siam Dei, inter caeteros animi nostri sensus, quos illis manifestos esse vo- 
luimus, eosdem etiam omnes hortati sumus, ut quibuscumque in rebus, ad 
Catholicae Fidei, disciplinaeque conservationem et incrementum pertinentibus, 
Nostram atque huius Sanctae Sedis auctoritatem et opem sibi, suisque Eccle- 
siis necessariam esse contingeret, de iis ad Nos cum omni fiducia referre 
non dubitarent; atque omnibus illis ea adiumenta polliciti sumus, quae ab 
Apostolica suprema Potestate Nobis concredita, et ab ea sollicitudine, quae 
nostrum Pastorale decet officium, inferiorum Ecclesiarum Praelatis afferri 
maxime convenit. Haec autem a Nobis universo Episcoporum coetui publice 
promissa cum semper huc usque omni cura, et vigilantia, in mediis etiam 
diíficillimorum temporum perturbationibus, Domino vires subministrante, 
effectu complere studuerimus; atque iis omnibus, qui hortationibus nostris 
excitati, de suis, suarumque Ecclesiarum rebus ad Nos adierunt, ea omnia 
praestiterimus, quae tum ad propriam ipsorum, tum ad animarum ipsis subdi- 
tarum incolumitatem, atque utilitatem conducere iudicavimus, minime quidem 
negligendum esse censuimus recursum, quem de rebus non parvi momenti, et 
alias ad fel. record. Praedecessores Nostros Benedictum XIII, et Clementem XII, 
et nuper ad Nos ipsos habuerat Ven. Frater Cyrillus Patriarcha Antiochenus; 
qui ardenti zelo erga Fidei, et disciplinae puritatem, atque animarum salutem 
impulsus, pro quo etiam illustres labores exantlasse, et magna pericula adiisse 
dignoscitur, complura dubia in suae, aliarumque Ecclesiarum sibi subiecta- 
rum regimine incidentia, et varia postulata de rebus, sua sententia, sibi oppor- 
tunis, ad huius Apostolicae Sedis iudicium, more Maiorum detulerat; ut 
suprema Romani Pontificis auctoritate, et omnis dubitationum ambiguitas, 
errorumque tolleretur occasio, et Ecclesiastici regiminis ordo, ac tranquillitas, 
in iis regionibus, ad Populorum salutem providis legibus assereretur. 

S 1. Itaque laudabili, iustoque illius desiderio obsecundare, eiusdemque 
iteratis precibus, quantum opportune fieri posset, satisfacere cupientes, totam 
rerum summam longo intervallo iacentem resumpsimus, eamque per nosmet- 
ipsos examinare, atque accurate definire volentes, summo studio, ac dili- 
gentia praedicta Dubia, et Postulata singulatim perpendimus; adhibitisque 
in consilium nonnullis ex Venerabilibus Fratribus Nostris Sanctae Romanae 
Ecclesiae Cardinalibus, ex eo coetu delectis, qui Propagandae Fidei negotiis 
praesunt, tum etiam aliquibus ex Clero Saeculari, et Regulari gravibus 
Viris, ac Theologica, et Canonica facultate praestantibus, quos omnes coram 
Nobis semel, bis, tertio de praedictis rebus sententias suas aperire manda- 
vimus; ea tandem decernere, atque sancire statuimus, quae per has Literas 
Nostras, Vobis, Venerabiles Fratres, per universum Antiochiae Patriarchatum 
Orthodoxis Graeco-Melchitarum Ecclesiarum Episcopis, tenenda, atque ob- 
servanda, Apostolica auctoritate declaramus; maximam de vobis omnibus 
in Domino fiduciam habentes, fore, ut Paternae Nostrae erga Vos charitati, 
ac studiosae de rebus vestris sollicitudini, integra, promptaque, ut par est, 
obedientia, aque observantia respondeatis. 

S 2. Porro ex dubiis, et postulatis a praelaudato Ven. Fratre Cyrillo 
Patriarcha propositis, aliqua pertinent ad conservationem Rituum, et Morum 

Ecclesiae Graecae, tum universorum in genere, tum eorum in specie, qui 
ad ieiuniorum observantiam, et Sacrosancti Missae Sacrificii celebrationem 
attinent. Alia versantur circa lurisdictionem eiusdem Patriarchae, et Episco- 
porum ei subiectorum, quam hinc ab Episcopis Maronitis, hinc vero a Mis- 
sionariis Latinis perturbari asseritur. Nonnulla denique spectant ad Mona- 
chorum disciplinam, eorumque legitimam Superioribus subiectionem; tum 
etiam ad Religiosarum Foeminarum vivendi Regulam, earumque regimen, 
et tutelam, i 

S 3. De Ritibus igitur, et moribus Ecclesiae Graecae illud imprimis 
generatim statuendum decrevimus, nemini licuisse, aut licere, quovis titulo, 
et colore, et quacumque auctoritate, aut dignitate, etiamsi Patriarchali, aut 
Episcopali praefulgeat, quidquam innovare, aut aliquid introducere, quod 
integram, exactamque eorumdem observationem imminuat. Hinc est, quod 
Euthymii olim Archiepiscopi Tyri, et Sidonis, Viri alioquin Catholici, reique 
Christianae propagandae studiosissimi, factum, alias ab hac Sede Apostolica 
de anno 1716 improbatum, iterum cogimur reprobare; inductamque ab eo, 
auctoritate propria, inconsultoque Romano Pontifice, nonnullarum Ecclesiae 
Graecae consuetudinum immutationem, revocamus, atque irritam fuisse, et 
esse decernimus; omnesque imposterum, et singulos Ecclesiae Graecae Ritus, 
et mores a Patribus traditos omnino servari mandamus; specialiter iniun- 
gentes Ven. Fratri Patriarchae Antiocheno, ut eorum conservationi diligenter 
invigilet, ac provideat, ne ulla novitas (unde confusionis, ut plurimum, et 
scandali occasio) in ipsis introducatur: permittentes solummodo eidem Pa- 
triarchae, et Episcopis Catholicis in propriis Dioecesibus facultatem corri- 
gendi, atque extirpandi abusus, si quos, aut errore vulgi, aut schismaticorum 
dolo, sive saeculi vitio inter eos irrepsisse compererint; vel etiam aliqua 
peculiaria pietatis exercitia admittendi, ac probandi, si quae ad promovendam 
Fidelium religionem apta, et proficua prudenter in Domino iudicaverint. 

8 4. Huic autem sanctioni generaliter a Nobis prolatae consentaneum 
est, ut illae consuetudines in specie, quae aliquam mutationem, aut detri- 
mentum subiisse feruntur, in pristinum vigorem reducantur, et restituantur. 

8 5. Cum itaque praedictus Cyrillus Patriarcha Antiochenus in quodam 
Episcoporum consessu de anno 1736 in Monte Libano habito, supra enun- 
ciati Euthymii Archiepiscopi exemplum aliqua ex parte sequendum sibi esse 
duxerit, ignorans vero, ut asseritur, Apostolicae Sedis Decreta, quae ad 
ipsius petitionem anno 1732 prodierant, (et quorum quidem executionem, ab 
eodem in accipienda suae Dignitatis confirmatione in genere promissam, 
pro illius perspecta vitae, officiique religione, et constanti in hanc Sanctam 
Sedem observantia, nunquam eum scienter praetermissurum fuisse, in ani- 
mum inducimus); non solum sibi licere, sed etiam expedire putaverit, re- 
ceptam Ecclesiae Graecae disciplinam circa ieiunia immutare: considerans 
nempe inopiam complurium suorum subditorum Graeco-Melchitarum, de- 
sertos Arabum pagos incolentium, ubi ciborum Quadragesimalium maxima 
est penuria, magnam insuper severitatem, ac diuturnitatem abstinentiarum, 
quae in Ecclesia Graeca observantur, ubi nimirum, praeter ieiunium Qua- 
dragesimae, quod in tota Ecclesia Paschalibus Resurrectionis Domini Festis 

Apostolica institutione praemittitur, similis etiam quadraginta dierum absti- 
nentia Natalitiae Christi solemnitati praecedit, tum alia quatuordecim dierum 
ante Festum Assumptionis Beatae Mariae Virginis observatur, et alia demum 
ante Festum Sanctorum Apostolorum Petri, et Pauli, totidem dies complectens, 
quot a Feria secunda post Octavam Pentecostes ad eorumdem Apostolorum 
Festum intercurrunt; perpendens etiam relaxationem disciplinae, quae per 
Euthymii decreta iam apud illas Gentes invaluerat, difficile posse ad veterem 
rigorem revocari: super tribus huiusmodi abstinentiis postremo loco recen- 
sitis, quo ad omnes Incolas Pagorum Montanorum, perpetuo dispensans, 
eas coarctaverit singulas ad unum diem immediate praecedentem enunciatas 
solemnitates Natalis Christi, Assumptionis B. Mariae Virginis, et Martyrium 
SS. Apostolorum Petri, et Pauli. 

S8 6. Nos huiusmodi innovationem, et abstinentiarum relaxationem, et 
coarctationem, in nimium detrimentum veteris Graecarum Ecclesiarum disci- 
plinae vergere iudicantes, licet alioquin, deficiente auctoritate Apostolicae 
Sedis, nullius roboris esse dignoscantur, eas tamen auctoritate Nostra expresse 
revocamus, et nullum effectum imposterum habere, neque ullatenus execu- 
tioni mandari, sed omnia in pristinum restitui debere, iubemus. Atque 
insuper in toto tractu Patriarchatus Antiocheni laudabilem consuetudinem 
a Maioribus derivatam, abstinendi etiam qualibet Feria quarta, et sexta per 
annum ab esu piscium, quae ab aliis quoque finitimis Populis eiusdem Graeci 
Ritus exacte custoditur, indistincte servari praecipimus. 

S8 7. Et nihilominus Decreta Congregationis Particularis de Propaganda 
Fide alias die 22 Ianuarii anni 1732 de eiusmodi rebus edita, et a praedicto 
Patriarcha, ut asseritur, ignorata, renovantes, ac Paterno animo commise- 
rantes egestatem Fidelium Incolarum Libani, et Anti-Libani, et inopiam cibo- 
rum Quadragesimalium, quae in plerisque locis illius tractus adesse fertur, 
ob quam saepe accidit, ut carnibus, et lacticiniis necessario vesci debeant; 
indulgendo statuimus, ut illaesa remanente etiam quoad illos generali lege 
de ieiuniis, et abstinentiis, a qua nemini liceat dispensationem in genere 
concedere, si tamen aliquando vera, et gravis necessitas urgeat dispensandi 
cum aliquo coetu, seu Communitate, facultatem concedimus Ven. Fratri 
Patriarchae Antiocheno, ut in singulos tantum annos, quibus eam necessi- 
tatem persistere cognoverit, et non aliter nec alio modo, huiusmodi dispen- 
sationem singulis praefatis Communitatibus concedere possit: non omissis 
interim debitis cautionibus, per quas veterum Rituum neglectui, et oblivioni 
sensim irrepenti occurri posse, pro suo arbitrio, et prudentia existimaverit. 

S 8. Simili modo nullam innovationem fieri debere decrevimus in eo, 
quod respicit celebrationem Sacrosancti Missae Sacrificii, quod unicum in 
singulos dies super quolibet Altari offerri, veterum Sanctorum Ecclesiae 
Graecae Patrum praecepto, et consuetudine traditum est; proptereaque 
minime indulgendum censuimus petitioni per eumdem Patriarcham Nobis 
porrectae, qua postulaverat, ut ad satisfaciendum pietati Sacerdotum, et 
multiplicibus Fidelium Oblationibus, praedictum Ritum antiquitate commen- 
datum immutari permitteremus, et in Ecclesiis Libani, et Anti-Libani plures 
Missas eodem die super eodem Altari offerendi Sacerdotibus fieret potestas; 

ac praeterea in Feriis Quadragesimae (quo tempore, exceptis diebus Sab- 
bati, et Dominicae, nonnisi Praesanctificatorum Missa in Graecis Ecclesiis 
celebratur) integrum Sacrificium peragendi facultatem concederemus. Quibus 
de rebus veteres Ecclesiae Graecae Rubricas omnino servari, earumque exe- 
cutionem Sacerdotibus inculcari mandamus; eliminata tamen ab opinione 
vulgi inepta credulitate, qua nonnulli arbitrari dicuntur, Sacerdotem utentem 
indumentis, et supellectilibus, quibus alius Sacerdos eodem die usus est, 
ieiunii observantiam infringere. 

S 9. Permittimus tamen, iuxta Decretum latum die 31 Martii 1729 ab 
aliquibus ex Ven. Fratribus nostris Sanctae Romanae Ecclesiae Cardinalibus 
negotiis Propagandae Fidei praepositis, ut alia Altaria in loco Ecclesiae apto 
erigi possint. Si autem Altarium numerus Celebrantium, et Offerentium multi- 
tudini non respondeat, liceat pluribus Sacerdotibus, ubi huiusmodi consuetudo 
viget, super eodem Altari una cum Episcopo, vel alio Sacerdote Sacrificium 
peragente, concelebrare; ita tamen, ut sacris vestibus more Celebrantium 
induti, unusquisque totam Liturgiam integre recitet, et verba Consecrationis 
proferat, perinde ac si Sacrosanctum Sacrificium singulatim conficerent. 

8 10. Huiusmodi autem Sacrificium singuli Sacerdotes iuxta mentem 
eorum, qui voluntarias oblationes exhibent, licite valent applicare. Quod si 
secundae, et ulteriores Oblationes pro eiusdem Sacrificii applicatione super- 
addantur, Sacerdos, qui eas receperit, semper teneatur monere Fideles po- 
steriore loco offerentes, de aliis oblationibus ad eumdem finem acceptis; 
et nisi iidem Otfferentes unica Missae celebratione se voti compotes fore 
declarent, sciat se unico Sacrificio plurium voluntati minime satisfacturum. 
Eorum vero mentem, qui pro Sacrificio obtulerunt, nunquam a Sacerdotibus 
impletum iri declaramus per solam adiectionem Particularum, et comme- 
morationem, quae in Panis praeparatione ante Missae Sacrificium fieri solet: 
cum omnino necessaria sit integra concelebratio; nisi de eorumdem Olffe- 
rentium voluntate aliter fiat. 

8 11. Ut autem a Sacerdotibus Graeco-Melchitis in Sacris Mysteriis pera- 
gendis una, et eadem caeremoniarum ratio, iidemque Ritus serventur, et ne 
aliqua sensim in iisdem obrepat difformitas, mandavimus Typis Congrega- 
tionis de Propaganda Fide imprimi Missale ad usum illorum Ecclesiae, iuxta 
Rubricas remotissima antiquitate firmatas; quod absoluta editione sacrorum 
Librorum Ritus Coptici, qui sub praelo sunt, incessanter impleri curabimus. 

& 12. Quod vero attinet ad praedictorum Venerabilium Fratrum, Patriar- 
chae Antiocheni, et Episcoporum Graeco-Melchitarum lurisdictionem, cuius 
conservatio magnopere Nobis cordi esse debet: non sine magno animi Nostri 
dolore accepimus, nonnullos Episcopos Maronitas, praedictorum iura sibi 
asserentes, in illorum subditos lIurisdictionem sibi neutiquam competentem 
saepe, ut. asseritur, exercuisse; absolvendo eos, qui Ecclesiasticis Censuris 
a propriis Pastoribus innodati fuerant; dispensationes Matrimoniales con- 
cedendo in gradibus, et circumstantiis a Ritibus Graeco-Melchitis minime 
permissis; dispensando etiam cum Monachis Graeco-Melchitis super votis Reli- 
gionis; subditos denique Antiocheni Patriarchae ad Maroniticum Ritum ample- 
ctendum variis artibus attrahendo. Quae omnia, et singula a dictis Episcopis; 

ut fertur, peracta, iam per se nulla, et Pontificio, Canonicoque iure damnata, 
ne, in alienae lurisdictionis perturbationem, et simultatum, ac discordiarum 
fomentum, iterum renovari contingat, suprema, quam lesus Christus Princeps 
Pastorum Beato Petro Apostolo, Nobisque huius Successoribus, in Ecclesia 
Catholica tribuit potestate, omnibus, et singulis Maronitarum Episcopis, 
ipsique Patriarchae Nationis Maronitarum, eorumque Successoribus in per- 
petuum, in virtute sanctae obedientiae, quatenus Nobis exposita veritate 
nitantur, praecipimus, ut ab huiusmodi imposterum abstineant; inhibentes 
praeterea, ne quocumque praetextu aut obtentu, rebus spiritualibus Nationis 
Graeco-Melchitarum, in iis, quae spectant ad Iurisdictionem, et auctoritatem 
illius Patriarchae, Episcoporum, et Parochorum, se ingerere audeant, aut 
eorum subditis transitum a Graeco ad Maroniticum Ritum suadere, vel eos, 
qui sponte transire vellent, nisi forte peculiaris a Romano Pontifice licentia 
interveniret, acceptare praesumant. 

8 13. Et quoniam intelleximus saepedictum Patriarcham Antiochenum, 
eique subiectos Episcopos, vereri, ne Missionarii Latini, quos in eorumdem 
adiutorium et levamen, Apostolica Sedes in eas regiones mittere, nec sine 
gravi incommodo, magnisque sumptibus illic substentare consuevit, utendo 
facultatibus sibi concessis, eorum lurisdictioni praeiudicium inferant, et nume- 
rum subditorum imminuant, volentes etiam in hac parte eorumdem indem- 
nitati consulere, ac libero propriae auctoritatis exercitio prospicere, statuimus 
primo, et declaramus, licere tantummodo Fratribus Ordinis Minorum Sancti 
Francisci Custodiae Terrae Sanctae, Parochialia munia obire circa Graecos 
Melchitas, eisque Sacramenta administrare, in iis locorum et temporum cir- 
cumstantiis, quibus omnino deficiat modus habendi Parochum, aut alium 
Antistitem Graeci Ritus. Quo casu praedicti Fratres emolumenta legitimo 
iure debita percipere licite valeant, et a iurisdiction» Antiocheni Patriarchae 
nullatenus ipsi dependeant; sed huic dumtaxat petenti teneantur singulis 
annis notulam tradere Animarum Graeci Ritus in ea Civitate, seu loco exi- 
stentium, utpote quae in reliquis eidem Patriarchae omnino subesse intelli- 
gantur. Curet autem Patriarcha pro sui muneris implemento, ut ubicumque 
opus fuerit, Catholici Parochi copia suppetat, a quo praefati Graeci-Melchitae 
Sacramenta Graeco Ritu recipere queant. 

8 14. Sacramentum vero Contirmationis a Patre Guardiano Terrae San- 
ctae, in Civitate Hierosolymitana, et in iis locis, ubi Episcopus Graecus Catho- 
ticus iure suo, et in propria Dioecesi non resideat, conferri posse sub condi- 
tione Graecis a simplici Sacerdote confirmatis, ac sponte ab eodem confirmari 
petentibus. Ubi vero sit Episcopus Catholicus residens, huiusmodi Sacra- 
mentum non conferat, nisi de eiusdem Episcopi consensu; eo autem dissen- 
tiente, abstineat. 

S 15. Praeterea omnibus, et singulis Melchitis Catholicis Graecum Ritum 
servantibus, ad Latinum Ritum transire deinceps expresse vetamus. Missio- 
nariis vero omnibus districte mandamus, sub poenis etiam infra exprimendis, 
aliisque arbitrio Nostro decernendis, ne cuiquam ex illis huiusmodi transitum 
a Graeco ad Latinum Ritum suadere praesumant, aut etiam cupientibus, 
inconsulta Apostolica Sede, permittant. 


EI 

8.16. De iis autem, quos Laf/nzzantes appellant, nimirum, qui a Graecis 
Parentibus progeniti, deficientibus Graecis Sacerdotibus, Latino Ritu a Latinis 
ad hunc diem baptizati fuerunt, eumque Ritum hactenus tenuerunt, quorum 
magnus numerus Damasci inveniri perhibetur, neque satis hucusque defini- 
tum fuit, cui potissimum Ritui addicti esse deberent: statuimus, et declaramus, 
ut coram Persona a Nobis deputanda semel profiteri debeant in quo Ritu 
vivere malint; in eoque imposterum, omni variandi facultate adempta, per- 
severare teneantur. 

S 17. Filii vero, qui ab huiusmodi Parentibus post emissam ab illis prae- 
dictam declarationem nascentur, necnon ii, qui iam nati sunt, sed nondum 
ad usum rationis pervenerunt, sequantur conditionem Parentum, si Coniuges 
unum eumdemque Ritum elegerint; sin minus, Patris Ritum sequantur. 

S8 18. Caeterum si quos imposterum Graecos, necessitate cogente, ob 
defectum Parochi Catholici Ritus Graeci, Baptismum, aut alia Sacramenta a 
Latino Presbytero recipere eveniat, illi non ideo censendi erunt Latinum 
Ritum suscepisse; sed, omni dubitatione sublata, Ritum Graecum, in quo 
orti sunt, observare teneantur. Et eum quidem, durante praedicta necessitate, 
in omnibus rebus, quibus possunt, et praecipue in ieiuniorum observatione, 
retineant; in reliquis vero integre resumant, et prosequantur, statim ac Epi- 
copus, aut Parochus Graecus supervenerit. 

8 19. Ad praecidendas denique controversias omnes, quae super huius- 
modi quaestionibus oriri solent, etiam inter ipsos Missionarios, propter diver- 
sas eorum sententias, atque doctrinas; utque omnis contentio inter Fideles 
inde promanans penitus extinguatur: expresse praecipimus Missionariis cuius- 
cumque Ordinis, et Instituti, etiam Societatis lesu, ut solliciti sint super his 
omnibus servare unitatem spiritus, et doctrinae; quod quidem, nostris hisce 
decretis, aliisque de Ritibus Graecorum in partibus Orientalibus observandis 
alias a Sede Apostolica editis, fideliter obtemperantes, facile consequentur. 
Curent praeterea, ut omnia laudabilia Ecclesiae Graecae instituta ab antiqua 
Patrum traditione derivata, et Apostolica approbatione firmata, in suo vigore 
permaneant, atque a Fidelibus istius Nationis integre executioni tradantur; 
neque aliquid iisdem suggerere, aut suadere audeant, quod illorum con- 
temptum, atque imminutionem inducere possit; multoque minus auctoritate 
propria aliquid circa illa innovare, aut etiam super iisdem aliquam dispen- 
sationem concedere, vel admittere praesumant. Alioquin, praeter districtam, 
quam Deo, Nobis, suisque Superioribus (quos de urgenda huius Decreti 
observantia peculiariter oneramus) rationem reddent, sciant se harum Lite- 
rarum vigore privationem vocis activae, et passivae, et inhabilitationem ad 
quemcumque gradum, et officium in suis respective Ordinibus, Institutis, et 
Congregationibus, ipso facto incursuros. $ tm 

820. Demum quod attinet ad Regularem Monachorum disciplinam, decer- 
nimus, ut Monachi utriusque Congregationis sub invocatione respective San- 
ctissimi Salvatoris, et Sancti Ioannis, observent regulam genuinam Sancti 
Basilii, eis tradendam a Venerabilibus Fratribus Nostris Sanctae Romanae 
Ecclesiae Cardinalibus negotiis Propagandae Fidei praepositis: abstineantque 
ab esu carnium in sensu praedictae Regulae. Utritisque autem supradictae Con- 

gregationis, sive alterius cuiuscumque Instituti Monachos immediate subesse 
iubemus Episcopis Ordinariis Catholicis, et mediate Patriarchae pariter Catho- 
lico. At in Dioecesibus, in quibus non est Catholicus Antistes, Patriarchae 
Catholico immediate subiaceant. 

8 21. Nullius vero generis Libros, aut folia, sine praevia approbatione, 
et licentia Episcopi Dioecesani, et Patriarchae praedictorum edere possint; 
atque insuper nullum de rebus sacris Librum, aut folium publici iuris faciant, 
inconsulta Sede Apostolica. Quod si novas Librorum sacrorum ab eadem 
Sancta Sede iam probatorum Editiones fieri contingat; onus erit Patriarchae, 
et Episcoporum Catholicorum, inspicere, ne ulla in re discordent ab Editio- 
nibus approbatis. 

8 22. Monasterium porro Monialium in Kesruano erectum a Graeco- 
Melchitis, pro Puellis suae Nationis, et Ritus, ante omnia declaramus eidem 
Graeco-Melchitarum Nationi iure proprietatis acquisitum esse; ita ut Puellae 
alterius cuiuscumque Ritus, et Nationis nullatenus quacumque de causa in 
eodem deinceps admitti possint; sublata cuicumque, etiam Patriarchae, atque 
Episcopis, super hoc dispensandi facultate. 

823. Insuper praedictum Monasterium, et Moniales sub protectione San- 
ctae Sedis Apostolicae, et Congregationis de Propaganda Fide recipimus; illius 
vero, seu illarum regimen, tum spirituale, tam temporale, ad Monachos Con- 
gregationis Sancti loannis de Soairo spectare decernimus, cum immediata 
subiectione Episcopo Ordinario, et mediata Patriarchae Graeco-Melchitarum 
Antiocheno; qui etiam immediatam super eo, et illis auctoritatem acquirere 
debeat, quotiescumque futuris temporibus non adesset Episcopus Orthodo- 
xus illius Sedis. Quatenus vero (quod Deus avertat) neuter esset Catholicus, 
per id tantum temporis, et donec alteruter Catholicus supervenerit, praedi- 
ctum Monasterium immediate subiaceat Abbati Generali praefatae Congre- 
gationis Sancti loannis, tamquam Delegato Sedis Apostolicae. 

8 24. Confessarius Ordinarius Monialium praedicti Monasterii sit Mona- 
chus professus dictae Congregationis Sancti Ioannis, quem scientiae, pietatis, 
ac prudentiae commendatione ab ipsius Abbate Generali delectum, et prae- 
sentatum, Episcopus Dioecesanus probaverit. Idemque statuimus de Confes- 
sario extraordinario, quem idem Abbas Generalis ter in Anno, et quando- 
cumque necessitas urgeat, ad audiendas dictarum Monialium Confessiones 
valeat deputare. Facta insuper praedicto Episcopo potestate, quatenus id expe- 
dire putaverit, alium quemcumque Sacerdotem Regularem, etiam alterius 
Instituti, et Ritus Latini, vel etiam saecularem eiusdem Ritus, in Confessarium 
extraordinarium dictis Monialibus deputandi. 

8 25. Non aliam vero Regulam a praedictis Monialibus servandam sta- 
tuimus, quam genuinam illam Sancti Basilii, quam Monachis tradendam, 
supra significavimus. Cui quidem Regulae, si tam supradicti Monachi, quam 
mox enunciatae Moniales, aliquas peculiares Constitutiones addere velint, 
quae nec eiusdem Regulae observantiae, neque Graecis Ritibus adversentur, 
eas ad Congregationem de Propaganda Fide prius cognoscendas, et si opus 
fuerit corrigendas, Nobisque auctoritate Apostolica confirmandas exhibere 
teneantur. 

8 26. In omnibus hisce Decretis, Venerabiles Fratres, quae, praevio maturo 
examine, ut supra diximus, auditoque consilio Venerabilium Fratrum Nostro- 
rum Sanctae Romanae Ecclesiae Cardinalium, aliorumque praestantium inte- 
gritate, ac doctrina Virorum, statuenda, edenda, ac Vobis denuncianda esse 
iudicavimus, minime dubitamus, quin agnoscatis, nihil aliud Nobis propo- 
situm fuisse, quam ut et Venerabiles Ecclesiae Graecae Ritus, ac mores in 
suo vigore persistant, et debita Vobis a populis obedientia, vestraque simul 
in eos auctoritas, et Iurisdictio, sarta tecta servetur. Quorum utrumque ex 
una, eademque animi, ac iudicii aequabilitate proficiscitur; per quam et varias 
Ecclesiarum Institutiones et consuetudines iusta aestimatione pensantes, unum 
illud ad animarum salutem omnino necessarium in votis habemus: ut scilicet 
omnes, qui ubique Terrarum Catholico censentur nomine, unico Fidei, atque 
unitatis vinculo teneantur. Et supremam huius Sanctae Sedis auctoritatem, qua 
super alias Divina institutione praeeminet, ad promovendam omnium Eccle- 
siarum utilitatem solummodo interponentes, de caetero Fraternitatibus Vestris 
intacta manere volumus iura omnia, ac privilegia, et liberum Iurisdictionis 
vestrae exercitium, ad regendas Oves vestrae fidei commissas, easque per 
semitas mandatorum Dei ad salutis aeternae metam, adiuvante Divina Gratia, 
dirigendas. Hinc est, quod, et huiusmodi Decreta libenter a Vobis, et cum 
debita devotione, atque observantia, suscipienda et amplectenda fore confidi- 
mus. Et nihilominus auctoritate Nostra Vobis mandamus atque praecipimus, 
ut ea omnia et singula servetis, et ab aliis, ad quos attinet, executioni man- 
dari, atque exactissime observari curetis. Et Apostolicam Benedictionem Fra- 
ternitatibus Vestris ex animo impertimur. 
[Bened. XIV Bull., tom. 1, p. 290-296]. 


339. 


Benedictus XIV, ep. encycl. Inter omnigenas, 2 febr. 1744. 


Inter omnigenas calamitates, quibus Ecclesiae Filii sub Infidelium domi- 
natione degentes undique opprimuntur, quibusque omnibus paterna chari- 
tate compatimur; non aliae magis animum nostrum sollicitant, atque urgent, 
quam quae sunt eius generis, unde animabus Christi Sanguine redemptis 
perditionis occasionem oriri, et Catholicae Fidei, disciplinaeque integritati 
detrimentum inferri posse veremur. Ex quibus cum illae, quas in Serviae 
Regno sub durissimo Turcarum iugo iamdiu sustinetis, Venerabiles Fratres, 
Dilecti Filii, multis ex partibus alias ad aures nostras pervenerint; tum vero 
novissime, per Venerabilem Fratrem loannem Baptistam, electum a Nobis, 
et constitutum Archiepiscopum Scopiae distinctius expressae, ac pene ob 
oculos nostros expositae, incredibili Nos dolore affecerunt. Licet enim inter 
gravissimas vexationes, et persecutiones ab infidelium crudelitate, et schisma- 


1! Venerabilibus Fratribus, Dilectis Filiis, Archiepiscopis, Episcopis, Parochis, 
et Universo Clero, et Populo Regni Serviae, aliarumque finitimarum Regionum. 

ticorum odio illatas, assiduam Pastorum istius Regni vigilantiam, ac sollici- 
tudinem in proprios greges, firmamque Populorum in Fide, ac pietate con- 
stantiam commendare, immo et admirari debuerimus; plures tamen dolendi 
causas Nobis attulerunt, tum nonnullorum ex illis infracta, et fluctuans, vel 
etiam arbitraria, in maximi momenti rebus, agendi ratio; tum. invecta inter 
plerosque Fideles, ex alienigenarum consortio, morum, ac disciplinae cor- 
ruptela; praesertim vero turpis Christianae professionis occultatio, ad infide- 
litatem accedens, qua plures in istis regionibus uti, temporalium damnorum 
timore, perhibentur. 

8 1. Debuerant quidem pleraque ex iis, quae contra Fidei, et morum 
puritatem inter istarum Ecclesiarum Fideles irrepsisse dicuntur, vel anteverti, 
vel introducta corrigi, atque emendari, per satis notas Pontificii, et Canonici 
luris sanctiones, et per Apostolicae Sedis Decreta per organum Venerabilium 
Fratrum nostrorum Sanctae Romanae Ecclesiae Cardinalium negotiis Propa- 
gandae Fidei praepositorum saepius emanata; potissimum vero per ea, quae 
statuta fuerunt in Albano Concilio, quod sub fel. rec. Praedecessore nostro 
Clemente XI, ab istius Regni Primate, pro universo Clero, et Populo Albaniae, 
et Serviae, indictum, et celebratum fuit. Ideoque praedictas omnes iuris 
Ecclesiastici, et Sedis Apostolicae leges Vobis omnibus in memoriam revo- 
cantes, earumque studium, et observantiam impense commendantes, praedi- 
ctum Concilium Albanum vestris praecipue rebus, ac temporibus accommo- 
datum et opportunum, omnino teneri, ac per omnia observari praecipimus; 
volentes, ut omnes istius Regni Archiepiscopi, Episcopi, Parochi, et Missio- 
narii, et Reliqui Animarum curam habentes, aliquod illius exemplar apud se 
habeant, atque ad illius normam, suos, et Populorum mores exigere studeant, 
et conformare. 

S 2. Attamen, ut graviores abusus ad Fidei, morum, ac rituum integri- 
tatem pertinentes, quae ex istis Regionibus ad nostram notitiam in specie 
pervenerunt, penitus tollantur, ac perpetuo eliminentur, postquam eosdem 
accurate, ac diligenter per nosmetipsos perpendimus, examinavimus, ea, quae 
sequuntur, Decreta, non sine Venerabilium Fratrum nostrorum consilio, per- 
ferre, ac vobis denunciare statuimus; quorum dispositiones a vobis omnibus 
ad quos attinet, utpote utiles, ac necessarias, libenter amplectendas esse in 
Domino confidimus; et nihilominus auctoritate Apostolica exactissime impleri, 
et custodiri mandamus. 

8 3. Ordientes itaque a negotiis Fidei, sine qua impossibile est placere 
Deo, omnibus et singulis istius Regni fidelibus, qui Ecclesiae Catholicae com- 
munionem retinere cupiunt, districte praecipimus, atque iubemus, ut caveant, 
ne ad occultandam, quum licitum et necesse est aliquando, Christianae Reli- 
gionis professionem, aliqua faciant, aut admittant contra Evangelica Praecepta, 
et Instituta; praesertim vero, quae protestationem includunt Mahumeticae 
sectae. Ideoque si Circumcisionem susceperint, sciant, quod Christus ipsis, 
Apostolo attestante, nihil proderit. Nomina Turcica, quorum nec memores 
esse deberent per labia sua, assumere: abominanda Infidelium Templa, quae 
Moschaeas vocant, frequentare, ecclesiasticorum leiuniorum dies Carnium 
esu profanare, et haec eo fine, ut Mahumetani credantur, prorsus devitent. 

Haec enim omnia, etsi Fides Christi in corde teneatur, fieri nequeunt, sine 
Mahumetis errorum simulatione, sinceritati Christianae contraria, quae men- 
dacium in re gravissima continet, et virtualem Fidei negationem, maxima cum 
Dei iniuria, proximique scandalo, includit. 

8 4. Multo vero magis, quum a publica Potestate interrogantur, illicitum 
sibi esse sciant Mahumeticae sectae se addictos profiteri; sed illud noverint 
esse tempus, quo eos oportet, sumentes scutum Fidei, non solum corde cre- 
dere ad iustitiam, sed etiam ore Christum confiteri ad salutem ; alioquin si eum 
coram hominibus negare ausi fuerint, et ipse negabit eos coram Patre suo. 

S 5. Impius pariter, et illicitus est illorum Serviae Christianorum abusus, 
qui, ex hac vita migraturi, cadavera sua Turcarum sepulturis mandari, cum 
istorum assistentia, et Mahumeticis adhibitis ritibus, permittunt, aut iubent. 
Etenim si Christum in vita erubescere minime debent, quanto minus quum 
eiusdem tremendo iudicio sistendi sunt; ne et ipse eorumdem coram Aeterno 
suo Patre erubescat. 

8 6. Munus itaque. Episcoporum, Parochorum, et Missionariorum erit, 
serio Christianos illos, qui supradicta, cum ingenti Fidei iniuria, nefarie prae- 
sumunt, docere et admonere; quod frustra sibi de Christianae Legis custodia, 
et zelo, deque Filiorum in eadem educatione blandiantur; quoniam vel in 
uno istorum deficientes, facti sunt omnium rei. Itaque ipsis aperte denun- 
tient, quod quisquis metu cuiuslibet potestatis, vel temporalium amittendo- 
rum formidine, Fidem suam prodit, iram Dei super se provocat; seque, nisi 
resipiscat, ab omni salutis spe extraneum reddit; quoniam magis timet homi- 
nem, quam Deum, et momentanea retinere, quam aeterna acquirere mavult. 
Si qui autem obstinati in huiusmodi via impiorum pergere velint, incapaces 
erunt Sacramentorum in vita, et, si impoenitentes decesserint, suffragiorum 
post mortem; ad quae nullus Ecclesiae Minister illos admittere praesumat; 
alioquin a proprio Episcopo Canonicis poenis, ad praescriptum etiam supra- 
dicti Albani Concilii, plectendus erit. 

8 7. Arcendae pariter a Sacramentis Ecclesiae sunt illae Mulieres, quae 
nuptiarum nomine in Turcarum contubernium admissae, celantes Christianae 
Religionis professionem, ibi vitam agunt ab omni Religionis exercitio remo- 
tam; eisque, a Pastoribus denuntiandum est, ne salutis aeternae fiduciam 
collocent in ea Fide, quam, sine operibus mortuam, in corde tantum utiliter 
conservare posse, sibi persuadent. 

S8 8. Istarum vero Filios quos Parochis baptizandos exhibent, ubi eorum 
vitae periculum imminere videatur, sacro lavacro abluere praedicti Parochi 
minime dubitent; admonitis Matribus, ut, si convaluerint, ipsos in Christiana 
Religione educare sedulo curent. De iis vero, qui validam, ac vivacem cor- 
poris constitutionem praeseferunt, et nullo superstitioso fine, sed unico salutis 
obtinendae voto, ad baptismum a supradictis Matribus offeruntur; quoniam 
impossibile est singulas rerum circumstantias expendere, quae suadere pos: 
sunt, vel eos in Evangelicae legis, et fidei cultu perseveraturos, vel Christiana 
educatione ab huiusmodi Matribus fraudatos, Mahumetani Patris impietatem 
sequuturos esse; perpensis etiam infantilis aetatis periculis, ob quae tertiam 
plerumque hominum partem ante completum decennium extingui ferunt; 

nihil expresse iubendum censemus; Ecclesiaeque Ministros dumtaxat horta- 
mur, ut invocato cum gemitibus lumine Spiritus Sancti, iuxta illius ductum, 
et prudentiae suae dictamina se gerant. Quod si eos ad Baptismum admitti 
posse crediderint, ne omittant Matribus inculcare districtam obligationem, 
qua tenentur, huiusmodi Ecclesiae Filiis, si ad rationis usum pervenerint, 
notam facere veritatem Dei, eosdemque in disciplina, et correptione Domini 
educare. 

8 9. Illud etiam grave, ac permolestum auribus nostris accidit, Con- 
cilii Tridentini Decreta de Sacramento Matrimonii ab aliquibus non obser- 
vari in istis Regionibus, in quibus debitam eorum publicationem iamdiu 
sequutam fuisse, ipsius Albani Concilii testimonio comprobatur. Itaque omnes 
istarum partium Fideles supradictis Decretis teneri declarantes, irrita omnino, 
et nulla esse definimus praetensa Matrimonia, quae coram solo Turcarum 
Iudice, Caddi dicto, vel etiam absque isto, per solos Sponsos, et non ad 
praedicti Tridentini Concilii praescriptum! contrahuntur. Quique huiusmodi 
nullas, et clandestinas nuptias contraxerint, et post contractas convivunt, tam- 
quam in illicito concubinatu versantes (nisi de praeterito poenitentiam agant, 
et iusto Matrimonio in facie Ecclesie iungantur), a Sacramentorum  partici- 
patione arceri praecipimus. 

8 10. Matrimonio autem a Fidelibus rite contracto, eisdem minime per- 
mittimus, ne quidem ob causam Uxorum a Turcarum raptu servandarum, 
idem coram Caddi per Procuratores Turcico Ritu renovare; nisi tamen Mahu- 
metanus nuptiarum ritus sit mere civilis, et nullam Mahumetis invocationem, 
aut aliud quodcumque superstitionis genus includat. Etsi enim non per se 
ipsos, sed per Procuratores id peragant, nunquam tamen illius delicti insontes 
haberi debent, quod ipsorum auctoritate, vel mandato committitur. 

8 11. Quoad proclamationes vero a Tridentino Concilio statutas; licet in 
Servia minime usu firmatae asserantur, quum tamen in praelaudato Concilio 
Albano Parochis etiam Serviae praescribantur, adempta dispensandi facultate 
extra urgentis necessitatis occasionem; Nos idem omnino, quum fieri potest, 
observari praecipimus. 

8 12. Quod si alicuius Fidelis Uxor ad Turcas confugiat, et cum aliquo 
ex istis nefarias nuptias contrahere audeat, non licet Viro aliam Uxorem in 
illius locum ducere; quum Matrimonium, Iure Divino, Coniugibus supersti- 
tibus, indissolubile, per huiusmodi Mulieris facinus minime dissolvatur. Unde, 
qui in tali casu alteram ducit, moechatur; et nisi ab ea omnino separetur, a 
Sacramentis arcendus est. 

S 13. Et quidem de huiusmodi Mulierum salute, nisi poenitentiam agant, 
quid iudicandum sit, omnibus patet. De Mulieribus autem Christianis a Turcis 
per vim raptis, iisdemque violenter, vel in pueritia nuptis, quae nullo Sacra- 
mentalis fidei iure coniunctae, in illicito concubinatu cum Infidelibus perse- 
verant, idem omnino statuimus, quod in praedicto Concilio Albano decretum 
fuit; ut scilicet illis Ecclesiae Sacramenta denegentur; nulla ratione habita, 

vel praetensae illarum in Christiana Fide perseverantiae, vel violentiae in 
puerili aetate a Turcis illatae, vel etiam quod unicae, aut potioris, et iustae 
Uxoris loco a Turcis habeantur; quum ista nullum ius tribuant in concubi- 
natu, et fornicatione degentibus, ad percipienda Sacramenta ; nullamque Sacer- 
dotibus, ad eadem indignis ministranda, praebeant facultatem. 

8 14. Circa Dispensationes Matrimoniales, caveant Episcopi, et Missio- 
narii Serviae, ne facultatibus sibi ab hac Sancta Sede communicatis incon- 
sulte, vel erga immerentes utantur; neve terminos suae potestatis transiliant. 
Nullas itaque Dispensationes concedendas esse statuimus illis Christianis 
occultis, de quibus dictum est, quod Mahumeticos simulent ritus: etenim 
isti, quum Christum erubescant, gratiarum Ecclesiae, quae Christi sponsa est, 
indignos se faciunt. Praeterea nullas dispensationes concedant in iis casibus, 
quibus Matrimonia iuxta Ritum Ecclesiae Catholicae, ut supra dictum est, 
et valide, et sancte celebranda non esse praeviderint. Tunc enim non Dispen- 
sationes, sed Dissipationes, et incontinentiae fomenta essent, a quibus fidelis 
prudensque Minister Christi omnimode abstinere tenetur. 

$ 15. Specialiter autem advertant, eam facultatem, inter caeteras ipsis 
.communicatas, non reperiri: dispensandi scilicet super impedimento iustitiae 
publicae honestatis, proveniente ex matrimonio rato, quod alias inter alte- 
rutram partem, et alterius consanguineum in primo gradu, intercesserit; sed 
ante consummationem, vel morte, vel aliter legitime solutum fuerit. Hoc enim 
impedimentum fortius est eo, quod ex sponsalibus oritur; idcirco ab huius- 
modi dispensatione concedenda abstinere debebunt. 

8 16. In celebratione nuptiarum observentur tempora ab Ecclesia Catho- 
lica praescripta. Quod si infra vetitos dies Mahumetani suas nuptias cele- 
brantes, aliquem ex Fidelibus officii causa invitaverint, quoniam Ecclesiae 
praecepta ad eos, qui foris sunt, minime pertinent, non prohibentur Catho- 
lici Serviae, Christianam modestiam secum ferentes, illis interesse; dum- 
modo fieri possit absque Creatoris iniuria, et offensione fidelium, et Eccle- 
siae Dei; et nulla in Turcarum nuptiis Mahumetis invocatio, nullique 
superstitiosi ritus intercedant, quibus invitati, ore, vel opere iungi debeant, 
et consentire. Quae tamen Infidelium consortia, et profana convivia, si, 
quantum poterunt, devitare curaverint, multa sane animarum pericula prae- 
cavebunt. 

8 17. Quod pertinet ad cognationem spiritualem, sapientissima Tridentini 
Concilii Decreta, ! quacumque in contrarium consuetudine minime obstante, 
in Servia omnino observari mandamus. Itaque nec eam, quae oritur ex Sacra- 
mentis Baptismi, et Confirmationis, ultra personas, et gradus ab eodem Con- 
cilio praefinita, extendi permittimus; nullam vero spiritualem cognationem 
aliunde oriri, et in. specie ex assistentia matrimonio praestita, etiam ad con- 
trahentium invitationem, sicuti nec inter eos, a quibus capilli pueris primo 
tondentur, expresse declaramus. Urget enim ratio praedicti Conciliaris Decreti; 
ne scilicet propter multitudinem prohibitionum, contingat saepius, in casibus 
.prohibitis ignoranter contrahi matrimonia, in quibus vel cum peccato per- 

severetur, vel quae cum scandalo dirimi debeant. Quod cum sapienter sta- 
tutum fuerit circa ea spiritualis cognationis genera, quae iam in Ecclesia 
recepta erant; multo maiori ratione obtinere debet in aliis huiusmodi spe- 
ciebus, quae in Ecclesia Catholica ignotae, infectum a schismaticis princi- 
pium habent, quorum est alligare hominibus onera gravia, et importabilia, 
digito autem suo ea non movere. Itaque et istorum scandalum, si quod 
acceperint ex huius Decreti inter Fideles observantia, secure contemnen- 
dum est. 

8 18. De Sacris autem Ritibus, in quibus istarum Regionum Ecclesiae, 
Romanam hanc, reliquarum omnium Matrem, et Magistram, in speculum sibi, 
et exemplum proponentes, non alio quam Romano Missali, Rituali, ac Cae- 
remoniali uti perhibentur, hortamur Venerabiles Fratres Archiepiscopos, et 
Episcopos, ut nihil in huiusmodi tuta, ac laudabili consuetudine immutari, 
et tam in Sacrorum celebratione, et Sacramentorum administratione, quam 
in Benedictionibus, et Exorcismis, non aliis quibuscumque aliunde petitis 
Ritibus, Caeremoniis, et precationibus, quocumque praetextu, aditum rese- 
rari permittant. 

8 19. Videant autem, ne forte inanes, aut leves timendi causae illae sint, 
quae passim afferuntur, pro omittendis in Baptismatis administratione cae- 
remoniis a Rituali Romano praescriptis; quas etiam, quum ex veris, gravi- 
busque causis praetermitti contingat, primo quoque tempore suppleri cura- 
bunt. Neque enim sine gravi peccato negliguntur tam magni ponderis, 
tantaeque antiquitatis Ritus, atque ad reverentiam Sacramento conciliandam 
maxime necessarii. 

S 20. Curandum est etiam, ne extra casum necessitatis, iustique timoris 
ab Infidelibus incussi, communis, et naturalis Aqua, vel etiam ea, quae pro 
lustrationibus benedicitur, in Baptismi administratione adhibeatur; ac temere 
omittatur usus Aquae ad hunc praecise effectum benedictae iuxta praescri- 
ptum Ritualis Romani. Vix enim sine maxima incuria, vel inani timore (iuxta 
sensum etiam Albani Concilii) evenire potest, ut in Ecclesiis Parochialibus, 
ubi illae existunt, Baptismales Fontes, statutis temporibus, et ritibus non 
benedicantur, aut Sacrorum Oleorum ad hoc sufficiens copia non suppetat. 

8 21. Invigilent etiam, pro pastoralis muneris implemento, ne Fidelibus 
quocumque in loco degentibus Sacerdotes Catholici desint, qui ipsis in 
Paschatis solemniis Sacrosanctam Eucharistiam ministrare possint; tum, ut 
Lateranensis Concilii pro omnibus utriusque sexus Fidelibus Decretum! obser- 
vetur; tum, ut in communi totius Ecclesiae de Resurrectione Domini laetitia, 
hoc vivifico pabulo, quod symbolum quoque unitatis est, Ecclesiae Filii 
roborentur, ac nutriantur. Quod si propter locorum, et temporum infelici- 
tatem eveniat, ut infra duas Hebdomadas, quae a Dominica Palmarum ad 
Dominicam in Albis intercurrunt, nullatenus id fieri possit: tunc, ut eidem 
praecepto, vel in Quadragesima, vel in solemniis Pentecostes, praeviisque 
diebus, iuxta proprii Sacerdotis consilium, a Populis istarum Serviae regio- 
num satisfieri valeat, harum Literarum tenore concedimus, et indulgemus. 


! C. 12, X, de poenitentiis et remissionibus, V, 38. 

S 22. Dolenter vero nimis accepimus, vel adeo desertas, et ruinosas esse 
istarum Regionum Ecclesias, vel adeo insolescere Infidelium furorem, ut San- 
ctissima Eucharistia neque decenter, neque tuto, ut par est, asservari possit; 
unde eveniat, ut plerique Fideles Infirmi, absque salutari Viatico, naturae 
debitum solvant. Porro gravissimo huic malo, quantum fieri potest, occurri, 
et provideri debet. Quamobrem Infirmorum notitia per Parochos anxia dili- 
gentia est inquirenda, non tantum pro iisdem Poenitentiae Sacramento expur- 
gandis, Christianisque monitis, ac spiritualibus consolationibus iuvandis, ac 
sublevandis; verum etiam, ut Sanctissimo Christi Corpore reficiantur, atque 
ad extremum agonem subeundum muniantur. Itaque ubi alicui ex Fidelibus 
mortis periculum instare perspiciant, praedictum Sacramentum Eucharistiae 
quamprimum ipsi ministrent; et si quidem sine periculo possint, ab Ecclesia 
sumptum, si aliqua ibi existerit, ad Infirmi domum deferre debent, cum extra 
summum necessitatis casum, apud infirmos, in Aedibus non Sacris, Missam 
celebrare non liceat. 

8 23. Dum autem Sacerdos tantum Sacramentum ad infirmos defert, 
Decreta in Albano Concilio promulgata adamussim observet, quibus prae- 
cipitur, ut indutus Superpelliceo, Stolaque utrique humero circumsepta, et 
praecedente uno saltem lumine, Hymnos, et Psalmos submissa voce reci- 
tans, in Sacra Pyxide, vel in Calice mundo, velamine cooperto, ambabus 
manibus illud ante pectus tenens, devote deferat. At ubi (sicut ibidem addi- 
tur) Turcarum vis praevalet, et iniquitas, Sacerdos Stolam semper habeat 
propriis coopertam vestibus: in sacculo, seu bursa Pyxidem recondat, quam 
per funicolos collo appensam in sinu reponat; et nunquam solus procedat, 
sed uno saltem Fideli, in defectu Clerici, associetur. 

8 24. Denique circa sepelienda Fidelium Cadavera, omnes Turcarum 
superstitiones devitentur; a quibus profecto impuram originem trahunt super- 
stitiosi quidam ritus, veluti lotiones, quae incenso Thure, et certarum pre- 
cum recitatione, quae a Catholica improbantur Ecclesia, peraguntur. Itaque 
abstinentes, quantum poterunt, ab omni specie mala, et infidelium imita- 
tione, discant istarum Regionum Populi, nihil in huiusmodi Ritibus conti- 
neri, quod necessarium sit ad Defunctorum salutem, atque suffragium. Tur. 
carum vero dicteria, et cachinnos, inanesque schismaticorum sermones, pro 
nihilo habeant. 

8 25. In aestimandis autem periculis, quorum interventu in supra enutt- 
tiatis rerum generibus Ecclesiasticae disciplinae rigorem relaxari posse decla- 
ravimus, universos istarum Regionum Fideles, praecipue vero Animarum 
Pastores monemus, itidemque rogamus, ut abiectos animos Christiana vir- 
tute erigentes, quid vere timendum sit, quid contemnendum, examinent; et 
non in angustia, et metu terrenarum potestatum, sed in amplitudine chari- 
tatis, et ardore dilectionis, quae foras mittit timorem, Dei, et Ecclesiae prae- 
cepta observent, et Animarum Curam administrent. Quod si solam Turcarum 
insultantium formidinem, aut levium incommodorum periculum, ad trans- 
gredienda Christianae professionis instituta, vel ad negligendum Animarum 
sibi creditarum regimen, iustam sibi causam esse iudicaverint: vere de ipsis 
dici poterit, quod ibi trepidaverunt timore, ubi non erat timor. Idcirco Vene- 


810 Romani Pontifices 


rabiles Fratres Archiepiscopos, et Episcopos, quos Spiritus Sanctus posuit 
regere Ecclesias istas gravissimarum calamitatum cumulo vexatas, hortamur 
in Domino, et obsecramus, ut inanes huiusmodi timores, ex inferiorum Eccle- 
siae Ministrorum, omniumque Fidelium pectoribus excutiant, eosque erigant, 
atque excitent, ut calcatis aeque mundi blanditiis, atque terroribus, per arduam, 
angustamque semitam, Christum Ecclesiae Caput, ad sanctificationis fasti- 
gium invitantem, constanter sequantur. 

8 26. Agnoscant porro singularem in ipsos Dei nostri misericordiam, 
qui dum, terribili iudicio, in aliis Regionibus Infidelium dominationi subie- 
ctis Christianam Religionem penitus conculcari; et extingui permisit: in isto 
tamen Serviae Regno veritatis suae lumen vigere voluit, quo respicientes 
homines in angustiis, et tribulationibus constituti, et consolationem acci- 
perent in hac vita, et ad meliorem, ac beatiorem aliam assequendam perdu- 
cerentur. 

8 27. Itaque, Venerabiles Fratres, Dilecti Filii, cogitate etiam, atque etiam, 
et praecavete, ne per ingrati animi vitium, Divinae erga vos pietatis fluenta 
siccentur; et auferatur a vobis Regnum Dei, cuius legibus obtemperare, et 
recte constitutos mores servare contempseritis. 

8 28. Quod si supra exposita Decreta, quibus vestram agendi discipli- 
nam ad Sanctissimarum Ecclesiae legum puritatem cupimus revocare, quaeque 
vobis omnino exequenda per has Literas nostras auctoritate Apostolica denun- 
tiamus, gravia vobis videbuntur, et importabilia; videte ne ad leve Christi 
onus, ac suave ipsius legis iugum, eam gravitatem, et molestiam vestra opi- 
nione transferatis, quae ex superaddita temporalium bonorum, vel retinen- 
dorum sollicitudine, vel acquirendorum cupiditate proficiscitur. Haec si abie- 
ceritis, et mundi servitutem cum ea, quam Christo professi estis, minime 
conciliandam esse duxeritis: profecto levia vobis omnia, et expedita in 
Christianae legis observantia videbuntur. Fidelis est autem Deus, qui non 
patietur vos ab infidelibus vexari, ac tentari supra id, quod potestis; sed 
faciet etiam ex tentatione proventum, et momentanea tribulationum vestrarum 
aeterno gloriae cumulo abunde rependet. Quod ab ipso Patre misericordia- 
rum, et Deo totius consolationis vobis ex animo adprecantes, Apostolicam 
Benedictionem vobis omnibus amanter impertimur. 

[Bened. XIV Bull, tom. 1, p. 302-308]. 


340. 


Benedictus XIV, const. Ab augustissimo, 5 mart. 1744. 


Ab Augustissimo Eucharistiae Sacramento, in quo Salvator Noster, et 
Dominus lesus Christus se ipsum nobis, tamquam gratiarum omnium fon- 
tem uberrimum, atque pretiosum aeternae gloriae pignus amandum, atque 
fruendum exhibere ineffabili benignitate dignatur; cui curvari convenit omne 
genu, omnesque gentes, et populos, et linguas perenne adorationis et hono- 
ris tributum offerre; sceleratorum Hominum audaciam, multoque magis sacri- 

legas impiorum manus arcendas esse, in primisque a Nobis Apostolicae 
auctoritatis clypeo, ac districto poenarum gladio, quantum cum Domino 
possumus, longius propulsandas, tum ipso ministerii Nostri Officio, tum etiam 
Praedecessorum nostrorum exemplis admonemur. 

S 1. Et sane, cum alias Ven. mem. Praedecessor Noster Innocentius 
Papa XI per suam Constitutionem datam iv Idus Martii Anno Incarnationis 
Dominicae MpcLxxvrt,! statuerit, ut omnes, et singuli utriusque sexus, qui de 
execrabili furto Hostiae consecratae, sive unius, vel plurium Particularum 
consecratarum, cum sacra Pyxide, vel sine illa, legitime, et iudicialiter con- 
fessi, aut convicti fuerint, quive propria malitia, vel de alterius mandato, 
Hostiam eiusmodi, sive unam, vel plures Particulas consecratas, ad malum 
finem, apud se retinere, vel alio transferre, seu asportare praesumpserint, 
condignis poenis, et animadversionibus pro facinoris atrocitate plectantur, 
et pro prima etiam vice Curiae saeculari tradantur, non obstante minori 
aetate, dummodo vigesimum annum attigerint; easdemque poenas constitue- 
rit etiam contra Mandantes: immediatus illius Successor fel. pariter rec. Ale- 
xander Papa VIII, aequali zelo ad tam nefarium scelus eliminandum arma- 
tus, praedictam Innocentii XI Constitutionem confirmavit, per aliam in simili 
forma datam xi Kalendas lanuarii anni MDcxc;? in qua etiam illud addidit, 
ut sub antedictae Constitutionis dispositione intelligi deberent comprehensae 
omnes, et singulae personae tam Saeculares, quam Ecclesiasticae, etiam Re- 
gulares, cuiuscumque dignitatis, status, gradus, Ordinis, Congregationis, 
Societatis, et Instituti, quibuscumque privilegiis, exemptionibus, et Indultis 
munitae, et quavis speciali nota, aut individuatione dignae, nulla prorsus 
excepta; easque omnes, si quas atrocissimi huius criminis, quocumque modo, 
etiam sine qualitate furti, per se ipsas, vel per alios quoscumque, aut de 
alterius mandato, commissi, reas esse constaret, omnibus, et singulis poenis 
tum antiquis, tum in dicta Innocentii XI Constitutione innovatis, etiam, quoad 
Ecclesiasticos, degradationis realis, et traditionis brachio saeculari, omnino et 
irremissibiliter obnoxias fuisse et esse, atque in posterüm fore, declaravit. 

S 2. Nos igitur, quibus horrendae huiusmodi impietatis magis magisque 
praecavendae non minor cura pectori insidet, supradictas Praedecessorum 
nostrorum Innocentii XI, et Alexandri VIII Constitutiones (quarum tenores, 
ac si de verbo ad verbum praesentibus insertae forent, haberi volumus), 
atque omnes, et singulas dispositiones, ordinationes, declarationes, et exten- 
siones in illis contentas, prout iacent, Motu proprio, et ex certa scientia, et 
deliberatione Nostris, deque Apostolicae potestatis plenitudine, hac Nostra 
perpetuo valitura Constitutione confirmamus, approbamus, et innovamus, 
easque inviolabiliter, et inconcusse servari volumus, et mandamus. 

8 3. Cum autem, sicut Nos ipsi pluries agnovimus, dum adhuc in mino- 
ribus existentes, in Romana, atque universali Inquisitione Consultoris munere 
fungebamur, in huiusmodi Causarum tractationibus, quae coram Sacro prae- 
dictae Inquisitionis Tribunali agitantur, hae plerumque exceptiones a Reis, 

atque Reorum Advocatis proponi soleant, quod scilicet subreptarum Particu- 
larum, sive Hostiarum consecratio, et surripientium, sive asportantium, vel 
respective retinentium intentio ad malum finem directa, minime a Fisco pro- 
bentur; et propter huiusmodi exceptiones, et deficientes in Fisco probationes 
ad easdem repellendas, huius generis causas in longum protrahi contingat, 
atque etiam ipsi aliquando Rei delictorum suorum impunitatem, aut poena- 
rum minorationem pessimo exemplo obtinere tentaverint; cumque super rele- 
vantia istarum exceptionum, quae ex praedictarum Innocentii XI, et Alexan- 
dri VIII Constitutionum contextu oriri asseruntur, et super eo, an ipsis Reis, 
vel Fisco potius incumbat onus conficiendi probationes pro supradictis exce- 
ptionibus fundandis, vel respective destruendis, novam aliquam declaratio- 
nem Pontificia auctoritate suffultam memoratis Constitutionibus adiungi desi- 
deraretur: idcirco Nos, volentes omnia sacrilegis Hominibus adimere subter- 
fugia, per quae condignas tantae impietatis poenas declinare, vel earum mino- 
rationem, et relaxationem praetendere, vel obtinere possent, motu, scientia, 
deliberatione, ac potestatis plenitudine paribus, atque etiam Venerabilium 
Fratrum: Nostrorum S. R. E. Cardinalium in tota Republica Christiana adver- 
sus haereticam pravitatem generalium Inquisitorum a Sancta Sede specialiter 
deputatorum sensui, et consilio Nobis alias super hac re insinuato inhae- 
rentes, ea quae sequuntur opportune statuenda, et declaranda censuimus. 

S 4. Quoties igitur per legitimas probationes constiterit, vel Hostiam, 
vel Particulas a Reo subreptas, sive alio modo asportatas, atque retentas, in 
Sacro prius Repositorio, seu Tabernaculo, vel in Sacra Pyxide, aut Osten- 
sorio asservatas, indeque sacrilego ausu extractas, atque asportatas fuisse; vel 
eidem Reo constituto, aut alteri personae, in actu Communionis a Sacerdote 
traditas, deindeque vel in eodem Communionis actu, vel post illum, ab ipso 
sumente ex proprio ore extractas fuisse: tunc satis, et abunde fundatam prae- 
sumptionem Fisco suppetere declaramus, pro asserenda earumdem  Hostia- 
rum, seu Particularum consecratione; ad quam excludendam nonnisi claras, 
et concludentes in contrarium probationes admitti debere decernimus; qua- 
rum perficiendarum onus ad ipsum Reum pertinere dubitandum non est, 
ac ne in posterum dubitari contingat, praesentis declarationis tenore sta- 
tuimus. 

8 5. Inutiliter etiam a Reis, vel ab eorum Defensoribus proponeretur 
exceptio non probatae pravae intentionis abutendi Sacramento ad malum, vel 
sacrilegum finem, nisi concludentibus, et iuridicis probationibus, adstruendis 
pariter ab ipsis Reis, in quos tale onus praesentis declarationis vigore expresse 
refundimus, huiusmodi exceptio constabilita fuerit, et iusta, aut excusabilis 
ratio asportationis, aut retentionis Sacramenti, plene comprobetur. Alias 
etenim Fisco semper assistet valida, et legitima praesumptio de intentionis 
pravitate, quotiescumque probaverit ipsam Sacrae Hostiae, vel Particulae sub- 
reptionem, asportationem, aut retentionem; absque eo quod, super malo, vel 
sacrilego fine, speciales probationes debeat cumulare. Itaque neque istam, 
neque aliam superius memoratam exceptionem, ubi sufficienter, ut supra, 
probatae non fuerint, impiis tanti Sacramenti violatoribus ullatenus sufíra- 
gari volumus, quo minus omnibus, et singulis poenis, etiam pro prima vice 

traditionis brachio Saeculari, et quoad Ecclesiasticos, degradationis realis, et 
traditionis pariter pro prima vice brachio Saeculari, in praefatis, et antiquio- 
ribus Praedecessorum Nostrorum, et iuris sanctionibus, contra huiusmodi 
nunquam satis detestandi facinoris Reos iuste, ac sapienter constitutis, subii- 
ciantur, et cum effectu plectantur, et puniantur. 

8 6. Decernentes, etc. 

[Bened. XIV Bull, tom. 1, p. 314-317]. 


341. 


Benedictus XIV, const. Sacerdos in aeternum, 20 apr. 1744. 


Sacerdos in aeternum Christus Dominus, durhn ipsa nocte, in qua trade- 
batur, Apostolis a se ipso delectis consecrandi Corporis sui, eiusdemque 
offerendi, et ministrandi potestatem concessit: mox eisdem post resurrectio- 
nem suam, insufflato Spiritu Sancto, amplissimam peccata remittendi, ac reti- 
nendi contulit facultatem; hoc simul exemplo praeceptoque suo constituit, 
et sanxit, ut ea deinceps in universam Ecclesiam potestas atque facultas per 
legitimam tantummodo Sacerdotum ordinationem transfundi, et propagari 
deberet; unde, evacuato veteri Levitarum ministerio, et Sacerdotio filiorum 
Aaron, qui exemplari, et umbrae deserviebant Caelestium, omnibus quidem 
adoptionis suae filiis ad novum Sacerdotium secundum ordinem Melchise- 
dech aditus pateret; sed non alii reipsa ad sublimem fungendum. honorem 
assumerentur, quam qui a Deo vocati, atque ab Apostolis, seu ab eorum 
Successoribus, rite instituti atque ordinati fuissent. Quod si, iuxta Legem 
Moysi, accedentes ad Sanctuarium illud manufactum, aut Thuribulum aureum 
ab hominibus effectum, manu arripientes, praeter eos, qui ex designata Tribu, 
et Familia originem ducerent, sine ulla miseratione morti deputabantur, quanto 
magis putandum est deteriora supplicia mereri eos, qui, profani cum sint, 
adeo praestantiori novae Legis ministerio se ingerere, atque oblationem, et 
dispensationem Mysteriorum Dei sibi arrogare praesumpserint; quum prae- 
sertim ea nulliter, et irrite celebrantes puram ipsam Panis, et Vini substan- 
tiam publicis adorationis actibus, atque receptis Latriae protestationibus impie 
prosequantur,et quantum in ipsis est, in idem Idololatriae crimen fideles popu- 
los, licet ignorantes, inducant. Mendaces vero illi, qui absque legitima aucto- 
ritate, in Poenitentiae Tribunalibus, tamquam Iudices animarum, sedere 
audent, eamque sibi falso asserere facultatem, emundandi conscientias homi- 
num ab operibus mortuis, quam aeterni foederis Sponsor Dei Filius nemini 
se, nisi per Ecclesiasticam Ordinationem, communicaturum promisit, severio- 
ribus profecto poenis plectendi sunt, cum Sacramentum reconciliationis 
humanae conculcent, et sanguinem Testamenti, a quo virtus illius omnis 
promanat, pollutum ducant, confitentibus vero fideliter peccata sua impiam 
in re gravissima fraudem faciant. 

8 I. Et quidem gravissima huiusmodi scelera execrantes Romani Pon- 
tifices Praedecessores Nostri Paulus IV, et Sixtus V decreverunt, ut qui ad 

Presbyteratus Ordinem non promoti, Missarum celebrationem usurpare, et 
Sacramentum Poenitentiae ministrare praesumpserint, a ludicibus Sanctae 
Inquisitionis tradi deberent Curiae Saeculari, debita animadversione puniendi. 
Eorumque vestigiis per omnia inhaerens fel. record. Clemens Papa VIII etiam 
Praedecessor Noster, ne circa poenam huiusmodi delinquentibus irrogandam 
ullus dubitationi locus superesset, in suis Literis incipientibus: Et si alias, 
datis in forma Brevis apud S. Petrum sub die prima Decembris anni millesimi 
sexcentesimi primi,! distinctius constituit, ut omnes, et singuli, qui ad Sacer- 
dotium, ut supra, non promoti, reperti fuerint Missarum celebrationem usur- 
passe, vel Sacramentalem confessionem audisse, a praedictis Iudicibus S. Inqui- 
sitionis, vel locorum Ordinariis, tamquam Ecclesiae misericordia indigni, a 
Foro Fcclesiasiastico abiiciantur, et ab Ordinibus Ecclesiasticis, si quos habue- 
rint, rite degradati, statim Curiae Saeculari tradantur, per Iudices Saeculares 
debitis poenis plectendi. 

S 2. Et successive rec. pariter mem. Praedecessor Noster Urbanus 
Papa VIII per similes Literas datas die vigesimatertia Martii anno millesimo 
sexcentesimo vigesimo octavo, quarum initium est: Apostolatus Officium,? 
supradictas Decessorum dispositiones ita confirmavit, et ampliavit, ut. qui- 
cumque se praefatis sceleribus obstrinxerint, mandaverit eos privilegio aeta- 
tis minoris annis vigintiquinque, nullatenus excusari, dummodo vigesimum 
annum expleverint, quominus ad normam dictae Constitutionis Clementinae, 
statim Curiae Saeculari, condignis poenis afficiendi, tradantur. Quas quidem 
omnes et singulas Constitutiones, atque Ordinationes, Apostolica Nostra 
Auctoritate adprobamus, et confirmamus, et quatenus opus sit, innovamus, 
atque in posterum ab omnibus, ad quos spectat, inviolabiliter observari 
praecipimus, earum omnium tenores, ac si praesentibus de verbo ad verbum 
insertae forent, pro plene, et sufficienter expressis habentes. 

. . 8 3. Quia vero propria nonnunquam experientia cognovimus, dum adhuc 
in minoribus existentes in Romana atque Universali Inquisitione Consultoris 
munere fungebamur, ab huiusmodi criminum Reis, seu ab eorum Defenso- 
ribus, complures alias exceptiones proponi, quarum praetextu, poenarum ut 
supra iuste indictarum condonationem, aut saltem minorationem obtinere con- 
tendunt; et signanter contra probationes a Fisco adstructas opponi solere, 
quod aut Testes cumulaverit in sua quemlibet depositione singulares, dum, 
exempli gratia, unus ex ipsis Reum viderit Sacris se Sacerdotalibus Vestibus 
induentem, alter eundem ad Altare progredientem, alius vero unam, alius 
aliam Missae partem recitantem audierit; aut etiam quod ab eodem Fisco 
non satis exclusa fuerit promotio Rei ad Ordinem Presbyteratus, iuxta prae- 
tensum onus, quod ipsi Fisco incumbere contendunt. Ad elevandam vero 
delicti gravitatem, illud aliquando audivimus allegari, quod Reus integram 
Missam non celebraverit, sed antequam illam expleret, ab Altari discesserit; 
vel quod, si unam Missam integre celebrasse convictus fuerit, id, iuxta asser- 
tum sensum praedictarum Constitutionum, nequaquam sufficiat ad incurren- 


! Cf. N, 188. 
? Cf. N. 207. 


Romani Pontifices 815 
RM i. E M e LLL 
das poenas in eisdem propositas; vel denique, etiamsi plures huiusmodi 
sacrilegas Missas celebraverit, minime probari possit formam Consecrationis 
ab eo prolatam fuisse. 

8 4. Idcirco Nos, frivola huiusmodi Reorum effugia de medio tollere 
volentes, re matura a Nobis ipsis, et accurate perpensa, atque etiam audito 
consilio Venerabilium Fratrum Nostrorum S. R. EF. Cardinalium in tota Repu- 
blica. Christiana adversus haereticam pravitatem Generalium Inquisitorum a 
Sancta Sede specialiter deputatorum, Motu proprio, et de Apostolicae pote- 
statis plenitudine, statuimus primo, et declaramus, quod licet delictum cele- 
brationis Missae non satis plene probatum dici possit ad effectum deve- 
niendi ad realem delinquentis traditionem brachio Saeculari, quando Testes 
inducti in suis quisque depositionibus singulares dignoscuntur; nihilominus 
indicia per huiusmodi depositiones acquisita satis relevantia iudicari debeant, 
ut Reus tormentis subiiciatur, ad eliciendam veritatem. 

8 5. Ad dignoscendum autem, utrum Reus in Ordine Presbyteratus 
revera constitutus fuerit, necne, laudabilem quidem commendamus praxim 
Tribunalis Sac. Inquisitionis, qua consuevit in huiusmodi casibus exquirere 
per literas ab Episcopo illius loci, unde Reus originem ducit, vel in quo 
domicilium habet, an ipse eundem Reum promoverit, sive ad alium Episco- 
pum Literas Dimissoriales pro eiusdem ordinatione direxerit, ut hic deinde 
requiratur, an ad earum executionem devenerit. Verum ubi, hoc peracto, ex 
huiusmodi extraiudicialibus Episcoporum Literis constet, minime Reum fuisse 
promotum; id satis superque esse volumus, ut Fisci intentio probata dica- 
tur; declarantes, non aliter Fisco incumbere onus probandi non promotio- 
nem Rei ad Ordinem Presbyteratus, sed ad ipsum potius Reum pertinere, 
quatenus contrarium praetendat, suam promotionem ad praedictum Ordinem 
concludenter ostendere. 

8 6. Sub dispositione vero praesentis Nostrae, necnon praemissarum 
omnium Constitutionum comprehendi decernimus omnes et singulos, qui, 
absque Sacerdotali gradu, et ordine, non modo unam Missam celebrare ausi 
sint, sed etiam unius Missae partem celebrasse iudicialiter fateantur, seu legi- 
time convicti fuerint, dummodo elevationem Hostiae, vel Calicis, seu utrius- 
que, in Altari peregerint, quamvis de prolatione formae consecrationis non 
constet: cum ex huiusmodi verborum prolatione tremendi quidem Sacrificii 
contemptus, et delinquentis audacia, et crimen augeatur; sed ex eorum reti- 
centia nequaquam imminuatur peccatum idololatriae, quod per actus adora- 
tionis a Celebrante non promoto erga puram Panis, et Vini substantiam 
exhibitos, admittitur, e£ in quod Populus etiam fidelis, materialiter saltem, 
inducitur. Quod si, non peracta Elevatione, Reum ab Altari discessisse pro- 
betur, tunc solum concedimus, ut contra ipsum ad mitiorem poenam deve- 
niatur, arbitrio, et prudentia Iudicis Ecclesiastici praefiniendam. 

8 7. Omnes denique exceptiones supra expressas, quae ab huiusmodi 
Reis, eorumque Defensoribus, in ipsorum excusationem praetendi solent, seu 
singulatim, seu coniunctim considerentur, nullatenus attendi, seu eisdem 
Reis suffragari debere statuimus, quominus ad realem eorum traditionem 
brachio Saeculari, vel, si de Clericis in aliquo Ecclesiastico Ordine consti- 

tutis agatur, ad eorum degradationem, et traditionem pariter brachio Saecu- 
lari, etiam pro prima vice, procedatur, ad hoc ut condignis tantae impietatis 
poenis a iure, seu alias statutis, et comminatis, cum effectu puniantur, et 
afficiantur. 

8 8. Easdemque declarationes, et ordinationes a Nobis contra Celebrantes 
non promotos hucusque statutas, ad eos etiam extendimus, et pertinere decer- 
nimus, qui, cum Sacerdotes non sint, Confessiones Sacramentales audire, 
et absolutionem poenitentibus impertiri praesumant; quos pariter eisdem 
poenis traditionis brachio Saeculari, seu respective degradationis, et tradi- 
tionis pariter brachio Saeculari, etiam pro prima vice, subiici debere praeci- 
pimus, non obstantibus praemissis exceptionibus, si quas ab huiusmodi Reis 
ad proprium casum aptabiles, in sui defensionem seu excusationem adduci 
contingat. Sed unam dumtaxat exceptionem, ad effectum mitigandae poenae, 
attendi debere mandamus; ubi nimirum concludenter probetur, Absolutionem 
a Reo minime prolatam fuisse: tunc enim concedimus, ut Iudex Ecclesiasticus 
mitiorem poenam, pro suo arbitrio et prudentia, delinquenti valeat irrogare. 

S 9. Decernentes, etc. 

[Bened. XIV Bull. tom. 1, p. 342-346]. 


342. 
Benedictus XIV, ep. Si fraternitas, 8 iul. 1744. ! 


Si Fraternitas Tua secum reputabit quot gravissimis et maximis curis 
propemodum obruamur, quantumque, hoc praesertim difficillimo tempore, 
prorsus Nos teneat imposita tenuitati nostrae sollicitudo omnium Ecclesiarum, 
non sane mirabitur tamdiu sibi procrastinatum fuisse responsum ad eas Lite- 
ras, quibus Apostolica auctoritate dissolvendas rogasti obortas in Hispania 
disputationes aliquas, e duabus nostris Epistolis ad omnes Episcopos supe- 
rioris anni MpccxLr, xxx maii,? et xxir augusti,? quibus intra legitimos fines 
coercuimus invalescentem Ecclesiastici ieiunii relaxationem. Potius tibi in 
mentem veniet cogitare de singulari nostro in religiosissimam Hispanam Eccle- 
siam amore, unde Nos immensa licet rerum mole fatigatos ad expediendum 
sibi in omni sua perplexitate salutis iter opem nostram praesto habet. 

8 1. Quamquam igitur, dum praenuntiatas Constitutiones edidimus, non 
aliud propositum Nobis fuerit, ac refraenare paucorum nimis ingenio fiden- 
tium Theologorum licentiam, qui opinionum novitate gaudent; nec otium, 
nec animus Nobis fuerit definire quicquid subtili indagatione deduci possit 
ex proposita a Nobis ieiunandi regula; tamen eximia paterna caritate com- 
plectimur adeo observantissimos Romanae Sedis Hispanos, tantique facimus 
Obsecrationes tuas, ut occurrere anxietati vestrae libenter adiecerimus animum, 


! Venerabili Fratri Archiepiscopo Compostellae. 

€t Nos ipsi quaestiones abs te propositas dirimendas cohstituerimus. Sic 
autem se habent. i; 

: I. Utrum, quae in antedictis nostris literis in forma Brevis de unica come- 
tione, et de epulis non permiscendis, praescribuntur, sub gravi etiam praecepto 
prohibeantur ? 

Respondemus : Concedentes facultatem vescendi carnibus tempore vetito, 
sub gravi teneri easdem facultates non aliter dare, quam geminis hisce adiectis 
conditionibus, videlicet unicae in diem comestionis, et non permiscendarum 
epularum. Eos vero, qui huiusmodi facultatibus utuntur, sub gravi ad binas 
ipsas conditiones implendas obligari. 

Il. An ii, quibus concessum est vesci carnibus, possint in vespertina refe- 
ctiuncula, ea. quantitate carnis vesci, quae ieiunantibus permittitur? 

Respondemus: non licere; sed opus habere eo cibo, eaque uti potione, 
quibus utuntur homines ieiunantes rectae meticulosae conscientiae. 

II. Az qui ieiunii tempore vesci. carnibus permittuntur, et. unica comes- 
satione uti debent, horam ieiunantibus praescriptam servare opus habeant? 

Edicimus, observandam iis esse. 

IV. Quaenam sint epulae licitae, quae vetantur cum interdictis coniungi ? 

Respondemus: Epulas licitas pro iis, quibus permissum est carnes come- 
dere, esse carnes ipsas. Epulas interdictas esse pisces, adeoque utrumque 
simul adhiberi non posse. Piscibus tamen edendis non interdicuntur ii, quibus 
datur tantum facultas adhibendi ova, et lacticinia. 

VII. Utrum memorata duo praecepta urgeant extra Quadragesimam ? 

Respondetur: urgere extra Quadragesimam utrumque praeceptum; illud 
Scilicet unicae comestionis, cum reliquis legibus in secundo, et tertio ad 
haec postulata responso expressis; et alterum non permiscendi epulas licitas 
cum interdictis, ut in quarto postulato definitum est. 

$ 2. Habes, Venerabilis Frater, penitus explicatum quicquid apud vos 
ex nostris saepius nuncupatis Apostolicis literis dubitationem attulisse scribis. 
Qua quidem in re laudavimus consilium tuum interrogandae supremae Roma- 
nae Sedis, ut libero, et non vacillanti gressu ad oves sana doctrina imbuendas 
incedere Pastores queant, in istoque tuo suscepto consilio agnovimus Hispa- 
nam religionem, nihil sibi tutum nisi e Divi Petri Cathedra acceptum, repu- 
tantem ; qua splendidissima gloria tantum nomen, et incorruptae Fidei fructum 
Hispania sibi peperit. 

8 3. Cavendum autem vobis est (idque plurimum ad te pertinet, qui 
illustris Archiepiscopi, et Inquisitoris geris praecipuum munus) ne in expen- 
dendis Apostolicae Sedis Constitutionibus, pro nimia exbauriendi argumenti 
sollicitudine, nullus fiat disserendi ambigendique modus. Sedula deinde opera 
conferenda, ut istiusmodi dubia, quae facile, pro ingeniorum varietate, dispu- 
tando emergunt, penitus inter vos dirimantur, ne diuturna unquam discep- 
tatione fluctuent animi; praesertim cum Constitutiones ipsae Apostolicae 
scopum, quo tendunt, aperte demonstrent, et illuc prompte dirigi potest 
quicquid dubitando interturbare videatur. Id si animadvertissent, qui de prae- 
senti negotio plura dubitarunt, nodum sibi exsolvissent. Patebat enim nihil 
aliud Nobis in animo fuisse, quam cohibere vivida nonnulorum Theologorum 

ingenia, qui nimium sacri ieiunii fines praetergressi, e£ non parum obliti illud 
ad retinendum in officio corpus divinitus institutum, hosti huic spiritus infen- 
sissimo blandiebantur. Statim siquidem comperissent, quid in propositis. quae- 
stionibus constituendum esset; nec tibi molestiam exhibuissent, nec Nobis, 
quos gravissimae undique circumstant curae, non parum temporis occupas- 
sent; quod tamen pro singulari nostro in vestram gentem studio, atque 
amore, libenter impendimus ad rectum vobis iter monstrandum, in posterum 
simul praecaventes, quomodo in huiusmodi quaestionibus firmare gressus 
vestros in promptu sit. 

8 4. Reliquum est, Venerabilis Frater, ut tibi, quod facimus ex animo, 
praecipuae benevolentiae nostrae pignus, Apostolicam Benedictionem pera- 
manter impertiamur. 

[Bened. XIV Bull., tom. 1, p. 356-358]. 


343. 


Benedictus XIV, decr. Cum ex relatione, 17 iul. 1744. 


81. Cum ex relatione eorum, quae Congregationibus Sac. Rituum, aut Ante- 
praeparatoriis, aut Praeparatoriis proponuntur, et discutiuntur, facta Nobis 
pro sui muneris adimplemento tum a Congregationis Secretario, tum a Fidei 
Promotore, innotuerit, saepe excitatam fuisse inter eiusdem Congregationis 
Consultores coníroversiam, an in Causis Beatificationis, et Canonizationis 
Servorum Dei, procedentibus per viam non Cultus, cum disputandum pro- 
ponitur Dubium super Virtutibus aut Martyrio, Testes de auditu auditus, qui 
soli extant in Processu Apostolico, in linea probationis iungi possint cum 
Testibus de visu, qui extant in Processu Ordinario; contendentibus non- 
nullis, id tantum fieri posse, si Testes de auditu, qui extant in Processu 
Apostolico, sint de auditu a videntibus; aliisque asserentibus, idipsum fieri 
debere, etiamsi Testes non sint de auditu a videntibus, sed de auditu auditus, 
dummodo caetera alia non desint, quae requiruntur pro coniunctione Pro- 
cessus Ordinarii cum Processu Apostolico, et alia etiam concurrant a Con- 
gregatione Rituum statuta, ut rite, et recte admittantur Testes de auditu, de 
quibus omnibus in Nostro Opere de Cazonizatione Sanctorum, lib. 2, cap.4 et 5. 

8 2. Nos ad amputandam quamcumque controversiam, decernimus primo, 
non posse in linea probationis coniungi Testes de auditu auditus in Processu 
Apostolico examinatos, cum Testibus de visu, qui extant in Processu Ordi- 
nario, praedictamque coniunctionem in linea probationis competere tantum 
Testibus de auditu a videntibus, qui sint in Processu Apostolico examinati, 
dummodo caetera supra indicata non desint requisita: et ex coniunctione 
Testium de visu examinatorum in Processu Ordinario, cum Testibus de 
auditu a videntibus, examinatis in Processu Apostolico, propositis Dubiis 
super Virtutibus, aut Martyrio, responderi posse, Cozstare de virtutibus, etc., 
aut Constare de Martyrio: et in progressu ad ulteriora pro obtinenda for- 
mali Beatificatione sufficere debere duo miracula, quae ante Beatificationem 

patrata sint, et approbata; et pro obtinenda Canonizatione sufficere debere 
alia duo miracula, post Beatificationem secuta et approbata. 

S 3. Decernimus secundo loco, quod, si in Processu Ordinario Testes 
extent de visu, et in Processu Apostolico non reperiantur nisi Testes de 
auditu auditus, Testes hi de auditu auditus, in Processu Apostolico excepti, 
vim et robur adminiculi habere valeant, modo quidem levis, modo gravis, 
prout eorum numerus, et qualitas exposcit, ita ut, exclusa a Postulatoribus 
quacumque íraudis, aut negligentiae suspicione, ex qua factum sit, ut soli 
Testes de auditu auditus in Processu Apostolico fuerint examinati, si, attentis 
numero, et qualitate Testium de visu in Processu Ordinario examinatorum, 
habitaque consideratione adminiculi non levis, sed gravis, desumpti ex Testi- 
bus de auditu auditus in Processu Apostolico examinatis, res ad eum statum 
redacta sit, ut faciat fidem, et auctoritatem Viro prudenti de re gravi iudica- 
turo, propositis Dubiis super Virtutibus, aut Martyrio, responderi possit, i/a 
constare de Virtutibus, aut ifa constare de Martyrio, ut procedi possit ad 
ulteriora, hoc est ad discussionem Miraculorum: nec obtineri posse Decretum 
Beatificationis, nisi tria Miracula praecesserint, quae fuerint approbata; neque 
demum Canonizationis Decreto locum esse debere, nisi duo alia post Beatifi- 
cationem Miracula superveniant, quae pariter fuerint approbata. 

8 4. Demum tertio loco decernimus, nihil per praesens Decretum a Nobis 
fuisse immutatum super Dubio Virtutum, aut Martyrii, in Causis, quae pro- 
cedunt per viam casus excepti, aut in quibus, etsi procedant per viam ordi- 
nariam non Cultus, soli Testes de auditu extant in Processu tum Ordinario, 
tum Apostolico; quoad eas enim exacte observari mandamus Decretum Gene- 
rale a Nobis editum die 23 aprilis 1741 et impressum in Nostro Opere de 
Canonizatione Sanctorum lib. 3, cap. 3, num. 25 editionis Patavinae, et editionis 
Romanae, quod etiam nunc confirmamus tum quoad numerum Miraculorum, 
tum etiam quoad caetera, quae in dicto Decreto continentur; et in quibus 
statuitur, Miracula semper esse comprobanda per Testes contestes de visu, 
sive agatur de Causis procedentibus per viam Ordinariam de non Cultu, 
sive per viam extraordinariam de casu excepto, et sive res sit de Miraculis pro 
obtinenda Beatificatione, sive de aliis, quae proponuntur pro Canonizatione 
obtinenda. Et Secretario Congregationis Sacrorum Rituum mandamus, ut 
praesens Nostrum Decretum inter acta Congregationis referat, et typis edi 
curet, ut ad omnium notitiam deveniat. 

[Bened. XIV Bull, tom. 4, Appendix, p. 1, ij. 


344. 
Benedictus XIV, const. Apostolica indulía, 5 aug. 1744. 


Apostolica indulta, quamvis prudenti Romanorum Pontificum dispensa- 
tione concessa, ad Christiani Populi profectum, et promovendam animarum 
salutem plurimum conferre non dubitemus: si tamen eorum interpretatio 
ingeniorum liberius opinantium licentiae permittatur, unde in sensus a mente, 

et voluntate concedentium alienos detorqueantur: eadem in Ecclesiasticae 
Disciplinae detrimentum, et ipsorum Fidelium periculum atque perniciem, 
perverso hominum abusu, traduci posse veremur. Quapropter, pro ea, quam 
Dei nutu suscepimus, sanctissimarum Ecclesiae Legum custodia, et flagranti, 
quo tenemur, studio, de universo Christi grege ad aeternae beatitudinis 
metam securius dirigendo, non solum recte constitutas a Patribus agendi 
regulas in dies magis magisque constabilire satagimus; nullam praetermit- 
tentes occasionem intemeratae disciplinae observantiam Catholicis omnibus 
praescribendi et commendandi; verum etiam Indultorum ab hac eadem Apo- 
stolica Sede benigne concessorum certos indicare limites, et tutam ipsorum 
formam usumque praefinire, iuxta nostram et Praedecessorum nostrorum, 
quorum auctoritate prodierunt, mentem et voluntatem, opportunum in Domino 
iudicamus. 

8 1. Sane hanc providentiam, si quod aliud Indultum, illud in primis 
postulare videtur, quod Sedes Apostolica, vel cunctis Christifidelibus, per 
universalis Iubilaei Literas, vel nonnullarum Regionum Incolis, per Bullam, 
ut appellant Craciafae, vel certis Universitatibus, aut Sodalium seu Contratrum 
coetibus, per specialia privilegia, elargiri quandoque consuevit facultatem 
eligendi sibi unum quempiam Confessarium ex approbatis ab Ordinario ad 
Confessiones audiendas, qui eos a culpis, criminibus, et censuris, alioquin 
reservatis, absolvere valeat. Etenim eo periculosius in usu Indultorum huius 
generis erratur, quo gravius in iisdem agitur negotium, Sacramenti nimirum 
Poenitentiae, lapsis post Baptismum ad salutem prorsus necessarii, valida ac 
legitima administratio, eiusdemque respective susceptio. 

S 2. Et quidem fel. record. Praedecessor Noster Innocentius Papa XII 
ex delatis ad se nonnullorum Episcoporum Regni Portugalliae tunc temporis 
existentium, et aliorum timoratae conscientiae Virorum, querelis, intelligens opi- 
nionem quandam revixisse, caeteroquin per Apostolicas Pauli V,! Urbani VIII? 
et Clementis X? Romanorum Pontificum Praedecessorum suorum Constitu- 
tiones, necnon per plura Congregationum S. R..E. Cardinalium, tam Concilii 
Tridentini Interpretum, quam negotiis et consultationibus Episcoporum, et 
Regularium praepositorum, Decreta, dudum damnatam, ac reprobatam; qua 
opinione freti plerique illarum partium Fideles, Privilegia, et Indulta circa 
praedictam Confessarii electionem a Sancta Sede concessa et elargita in Literis 
Apostolicis pro Cruciata Sancta emanatis, quas Bullam Cruciatae vocant, ita 
intelligenda esse existimabant, ut facultas in Bulla huiusmodi Christifidelibus 
attributa, confitendi peccata sua cuilibet Confessario per quemcumque Ordi- 
narium ad Confessiones audiendas approbato, et recipiendi ab eo absolutio- 
nem, ut praefertur, a quibusvis peccatis atque censuris in praedicta Bulla non 
exceptis, locum haberet, et habere censeretur, etiamsi Ordinarius praefatus non 
esset Ordinarius illius loci, in quo Confessiones praedictas excipi contingeret; 
huiusmodi opinionem, in Congregationibus S. R. E. Cardinalium, tam eorum, 

qui tunc temporis Episcoporum et Regularium consultationibus praepositi 
erant, quam aliorum adversus haereticam pravitatem Generalium Inquisitorum 
a Sede Apostolica specialiter deputatorum, de ipsius mandato ex integro exa- 
minatam, iterum censuit proscribendam atque damnandam, sicuti reipsa pro- 
scripsit, et damnavit, per Apostolicas in forma Brevis Literas incipien. Cum 
sicut, die decima nona aprilis anni millesimi septingentesimi, Pontificatus sui 
anno nono editas;! decernens et declarans, praedictam Bullam Cruciatae, 
quoad approbationem Confessariorum, nihil novi iuris induxisse, nullumque 
privilegium continere contra formam Concilii Tridentini;? et praedictarum Con- 
stitutionum Apostolicarum; adeo ut Confessarii tam Saeculares, quam Regu- 
lares, quicumque illi sint, in vim dictae Bullae Cruciatae a Poenitentibus ad 
audiendas Sacramentales eorum Confessiones electi, nullatenus Confessiones 
huiusmodi audire valeant sine approbatione Ordinarii, et Episcopi Dioecesani 
loci, in quo ipsi Poenitentes degunt, et Confessarios eligunt, vel ad exci- 
piendas Confessiones requirunt; nec ad hoc suffragari approbationem semel, 
vel pluries ab Ordinariis aliorum Locorum, et Dioecesum obtentam, etiamsi 
Poenitentes illorum Ordinariorum, qui Confessarios electos approbassent, 
subditi forent. Subindeque statuit Confessiones aliter in posterum factas et 
respective auditas, nullas, irritas, et invalidas fore, et Sacerdotibus, qui illas 
audire praesumpserint, suspensionis poenam ipso facto incurrendam indixit. 
Opinionem autem quamcumque contrariam, tamquam falsam, temerariam, 
scandalosam, et in praxi perniciosam, damnavit, et reprobavit; eamque potis- 
simum, de qua supra diximus, ullo modo doceri, sustineri, aut ad praxim 
deduci, prohibuit, sub poena excommunicationis per contrafacientes ipso 
facto incurrendae; prout latius in supradictis Literis continetur. 

$3. Has Literas Innocentii Praedecessoris praedicti post aliquot annos 
sua quoque auctoritate approbavit, confirmavit, et innovavit recol. pariter mem. 
Innocentius Papa XIII, die vigesima tertia maii anni millesimi septingentesimi 
vigesimi tertii, Pontificatus sui Anno secundo, editis similibus in forma Brevis 
Literis incipien. Apostolici Minisferii,? quibus plura complexus est ad Eccle- 
siasticam disciplinam in Hispaniarum Regnis servandam pertinentia; ac inter 
alia declaravit, Sacerdotes tam Saeculares, quam Regulares, qui ab Episcopis 
obtinuerint licentiam audiendi Confessiones, limitatam vel quoad locum vel 
quoad tempus, vel quoad genus personarum, non posse Sacramentum Poeni- 
tentiae administrare extra tempus, vel locum, vel genus personarum ab ipsis 
Episcopis praescriptum ; quocumque privilegio, etiam in vim Bullae, quae ap- 
pellatur Cruciatae Sanctae, competente, nullatenus suffragante: necnon Sacer- 
dotibus praedictis tam Saecularibus, quam Regularibus, ad Confessiones exci- 
piendas, vel ex vi praedictae Bullae Cruciatae, vel ex quocumque alio privilegio 
electis, minime suffragari, quod approbati alias fuerint ab Episcopo, qui ali- 
quando loci, in quo Confessiones audiendae sunt, Ordinarius fuerit, sed talis non 
amplius existat, vel quia ab humanis excesserit, aut Episcopatui renuntiaverit, 

vel quia ad aliam Ecclesiam Auctoritate Apostolica translatus reperiatur, sed 
necessariam omnino esse illius, qui actualiter, et. pro tempore Ordinariam 
Iurisdictionem in ea Dioecesi exerceat, approbationem; hanc tamen sufficere 
etiam tacitam, eamque tamdiu durare, quamdiu praecedens licentia sive appro- 
batio expresse revocata non fuerit; in quo casu nova de integro approbatio 
impetranda erit; sicut etiam quando prior approbatio, tempore praefinito 
elapso, expiraverit. 

S 4. Cumque san. mem. Benedictus Papa XIII praefatas Innocentii XIII 
Literas, suis aliis Apostolicis Literis incipien. /z supremo Militantis Ecclesiae 
Solio, die vigesima tertia septembris anni millesimi septigentesimi vigesimi 
quarti, Pontificatus sui Anno primo datis, ! earum tenore de verbo ad verbum 
inserto, pari Auctoritate Apostolica in omnibus, et per omnia perpetuo appro- 
basset, contirmasset, atque innovasset; ipsius quoque Auctoritate corroborata, 
innovataque noscuntur, quae de facultate eligendi Confessarium tam ab Inno- 
centio XII, quam a XIII, decreta, declarataque fuisse commemoravimus. 

8 5. Quia vero iidem Praedecessores Nostri Innocentius XII, et XIII in 
suis respective Literis, Indultum per Bullam Cruciatae concessum tantum- 
modo nominatim expresserunt, et ab Innocentio XIII alterius cuiuscumque 
generis privilegia generatim dumtaxat sunt indicata: idcirco Nos animo pro- 
spicientes, quod, nisi clarius, atque distinctius declaratum fuerit, quaenam 
Privilegia, seu Indulta sub praefatas regulas cadant, et cadere debeant, idem 
fortasse reprobatarum, ut supra, opinionum offendiculum, ut olim in prae- 
dictae Bullae Cruciatae, sic etiam in aliorum eiusdem generis Indultorum 
interpretatione et usu, subesse facile posset; et vigili cura animum in id 
intendentes, ne inimicus homo huiusmodi zizania in agro Dominico ullatenus 
valeat superseminare, atque ut Fidelium conscientiae securius dirigantur, 
non modo relata superius Praedecessorum nostrorum Decreta Auctoritate 
quoque Nostra approbamus, confirmamus, et innovamus, verum etiam eadem 
auctoritate, et simili motu, scientia, et potestatis plenitudine statuimus, et 
declaramus, quod idem omnino ius, quod vigore Decretorum huiusmodi, 
circa intelligentiam, et usum Indulti Bullae Cruciatae obtinet, etiam quoad 
reliqua eiusdem generis Indulta pariformiter valere debeat, et obtinere. Volu- 
mus etiam reprobationem dictarum opinionum, quatenus respiciunt intelli- 
gentiam, et usum Indulti praedicti Bullae Cruciatae, a praefatis Praedeces- 
soribus proscriptarum, locum similiter habere, quatenus easdem opiniones 
et sententias in medium proferri contingeret circa similia etiam Indulta, sive 
universis per Ecclesiam Christifidelibus, sive alicui Regioni, aut Loco, Uni- 
versitati, aut Coetui particulari Sodalium, seu Coníratrum, quandocumque, 
et ubicumque concessa vel concedenda. 

8 6. Insuper decernimus, et declaramus, id, quod generaliter de Indultis 
praemissis sentiendum esse iam diximus, generaliter quoque intelligendum 
esse de omnibus et singulis personis, quae sub eorundem Indultorum con- 
cessione comprehensae reperiuntur, vel quas in posterum comprehendi con- 
tingat, quaeque supradictis Indultis uti voluerint. Ita videlicet, ut si in aliquo 

Indulto tam Saecularibus, quam Regularibus tribuatur facultas eligendi Con- 
fessarium ab Ordinario Loci approbatum, tunc Confessarius vigore talis 
concessionis, sive a Saeculari, sive a Regulari Poenitente ad audiendas eorum 
respective Confessiones electus, nullatenus huiusmodi Confessiones audire 
valeat, nisi ab Episcopo Dioecesano et Ordinario Loci, ubi Confessio exci- 
pienda est, ad Confessiones approbatus et. deputatus existat; quacumque alia 
approbatione, tam illius generis, quam uterque Innocentius Praedecessores 
praedicti declararunt non sufíragari, quam ea, si de Regularibus agatur, quae 
a solo proprio Regulari Praelato obtenta foret, minime suffragante. Aequum 
est enim, et rationi consentaneum, ut quicumque speciali Indulti beneficio 
gaudere, eoque uti voluerit, is conditiones in eodem Indulto praescriptas 
omnino servet; neque licitum est cuiquam, conditionem illam approbationis 
Confessarii per loci Ordinarium faciendae, alio modo intelligere, quam eo, 
quo ipsam intelligendam esse toties Praedecessores Nostri Romani Ponti- 
fices, ut praemissum est, decreverunt. Quorum Nos quoque vestigiis inhae- 
rentes, praefatam conditionem in eodem plane sensu, quem illi tradiderunt, 
ab omnibus et singulis huiusmodi Indulto sub ea conditione concesso uten- 
tibus, accipiendam, et servandam esse statuimus, atque mandamus; quicum- 
que illi fuerint, qui in vim eiusmodi Indulti Confessarium sibi eligent, sive 
Saeculares, sive Regulares cuiuslibet Ordinis et Instituti, tam Mendicantium, 
quam non Mendicantium, et Ordinum Militarium, etiam Militiae Hospitalis 
Sancti loannis Hierosolymitani, necnon Societatis lesu, atque alterius cuiusvis 
Congregationis, vel Societatis, tametsi de illis, aut illorum vel illarum aliquo 
seu aliqua, specialis, et expressa mentio quomodocumque facienda foret. 
Ideoque Confessiones, et absolutiones in praemissis casibus aliter in posterum 
factas, et respective auditas seu impertitas, irritas fore et invalidas declaramus; 
et contrariam quamcumque opinionem, eiusque praxim, deinceps prohibemus 
ac reprobamus, tamquam explanatae toties ab Apostolica Sede verborum intel 
ligentiae, ac menti nostrae, quam ad omnem hac super re ambiguitatem tol- 
lendam per praesentes clarius exposuimus, penitus adversantem. 

S 7. Postremo illud monendum existimamus, nihil hic a Nobis statui, aut 
pronuntiari super eo, an scilicet in uno aut altero Indulto unum aut alterum 
personarum genus comprehendi, et quaenam Indulta specialiter Regularibus 
suffragari, vel non suffragari, censendum sit; hoc enim ex uniuscuiusque 
Indulti tenore, ac verbis colligendum relinquimus; firmis tamen manentibus, 
et perpetuo mansuris, quod ad Bullam Cruciatae pertinet, plurium Praede- 
cessorum Nostrorum declarationibus, eandem scilicet Bullam, quantum ad 
articulum eligendi Confessarium, seque a casibus reservatis absolvi faciendi, 
nequaquam Regularibus suffragari. Quod Nos etiam perpetuo tenendum 
atque sentiendum, eorumdem Praedecessorum Nostrorum exemplo, similiter 
declaramius, et contrariam quamcumque opinionem uti falsam, et perniciosam, 
interdicimus, et reprobamus. 

8 8. Decernentes, etc. 

[Bened. XIV Bull., tom. 1, p. 358-303]. 

345. 


Benedictus XIV, ep. encycl. Cum semper oblatas, 
I9 aug. 1744.! 


Cum semper oblatas Nobis occasiones Apostolica scripta dirigendi ad 
Fraternitates Vestras libenter amplectimur, ut sincerae Nostrae erga Vos 
dilectionis argumenta frequenter eluceant; tum vero maiori animi alacritate 
idipsum praestamus, quum ad excitandum Fraternitatum Vestrarum zelum 
pro conservatione rectae disciplinae in Clero regimini Vestro commisso, prae- 
sentibus rerum aut temporum conditionibus commovemur. Nec enim impo- 
situm imbecillitati Nostrae omnium Ecclesiarum sollicitudinis onus aliter susti- 
nere Nos posse confidimus, quam si divini Cultus augmentum, atque exactam 
Ecclesiasticarum Sanctionum in singulis Dioecesibus custodiam, religiosae 
vigilantium Pastorum curae, identidem inculcando, commendemus. 

8 1. Huius porro Epistolae ad Vos scribendae occasionem Nobis atque 
argumentum in primis praebet onus illud, quod omnibus animarum curam 
gerentibus incumbit, applicandi Missam Parochialem pro Populo ipsorum 
curae commisso; tum etiam applicatio Missae Conventualis, quae pro Bene- 
factoribus in genere facienda est ab iis, qui Missas canunt in Ecclesiis Patriar- 
chalibus, Metropolitanis, Cathedralibus, et Collegiatis; tum denique debitum 
psallendi, quo tenentur Canonici praedictarum Ecclesiarum Choro assistentes. 
Cuius quidem argumenti minime nova, sed a Scriptoribus frequenter habita 
tractatio est, cumque ea res in huius Almae Urbis Nostrae Congregationibus, 
et potissimum in Congregatione Venerabilium Fratrum Nostrorum S. R. E. Car- 
dinalium Concilii Tridentini Interpretum, cuius Secretarii munere olim in 
minoribus constituti multos annos perfuncti sumus, multoties discussa, ac 
definita fuerit; quamvis earumdem Congregationum Decreta plerumque circa 
eam uniformia, et sibi consona prodierint, eorumque Decretorum nonnulla 
etiam Pontificiam Praedecessorum Nostrorum approbationem et confirma- 
tionem meruerint; minime tamen mirandum esset, eorum notitiam ad sin- 
gulos quosque Vestrum non adhuc pervenisse. Quapropter non modo oppor- 
tunum, verum etiam necessarium duximus, Encyclicam hanc Epistolam ad 
Vos scribere, per quam, sublata demum diversarum, in quas Scriptores abie- 
runt, opinionum varietate, constans huius Apostolicae Sedis sententia prae- 
dictis de rebus cuilibet innotescat: et Fraternitatibus Vestris quaedam veluti 
norma, ac regula suppetat, iuxta quam Synodales, aliasque Vestras circa prae. 
missa Constitutiones, Ordinationes, seu Edicta, quorum publicationem Vobis 
iniungimus, dirigere valeatis. Eorum vero exequutionem, dum, iuxta ea, quae 
in praesentibus tenenda atque servanda praescribimus, omni, qua decet, sol- 
licitudine, ac vigilantia urgere studebitis, minime dubitandum Vobis erit, ne 


! Venerabilibus Fratribus, Patriarchis, Archiepiscopis, cunctisque locorum Ordi- 
nariis per Italiam constitutis. 

Statutorum Vestrorum implemento obicem, aut moram afferre valeant recursus 
ad huius Nostrae Curiae Tribunalia forsitan habendi; utpote quos omnino 
reiiciendos esse praecipimus, ac iubemus. Quamobrem has ipsas Literas 
Nostras in singulorum Tribunalium Regestis asservari volumus, atque ad 
earum praescriptum, tam ipsorum Tribunalium resolutiones, quam de Vestris 
decretis, quae ipsis praesentibus inhaerentes edituri estis, iudicia, exigi et con- 
ferri mandamus. 

8 2. Et quidem quod nuper enunciavimus, Sacrosanctum Missae Sacri- 
ficium a Pastoribus animarum applicari debere pro Populo ipsorum curae 
commisso, id veluti ex Divino praecepto descendens, a Sacra Tridentina 
Synodo diserte exprimitur sess. 23, cap. l,de Reformat. per haec notabilia 
verba: Cum praecepto Divino. mandatum sit omnibus, quibus animarum cura 
commissa est, oves suas agnoscere, pro his Sacrificium offerre. Et quamvis 
minime defuerint, qui per inanes, et frivolas interpretationes huiusmodi obli- 
gationem a Sancta Synodo memoratam de medio tollere, vel saltem exte- 
nuare contenderint; quum tamen relata Concilii verba satis clara et perspicua 
sint, quumque praedicta Congregatio eiusdem Concilii interpretationi priva- 
tive praeposita, constanter edixerit, eos quibus animarum cura demandata 
est, non modo Sacrificium Missae celebrare, sed illius etiam fructum medium 
pro Populo sibi commisso applicare debere, nec illud pro aliis applicare, aut 
pro huiusmodi applicatione eleemosynam percipere posse; quodque magis 
interest, quum haec intelligentia a Praedecessoribus Nostris Romanis Pon- 
tificibus approbata fuerit, et confirmata; nihil iam amplius ulli Vestrum 
desiderandum superest, ut eam amplecti, eidemque obsequi, necnon illius 
promptam executionem in Vestris respective Dioecesibus omni studio pro- 
curare debeatis. 

8 3. Neque Nos tamen, qui, ut superius innuimus, in minoribus adhuc 
degentes, munus Secretarii praedictae Congregationis Concilii Tridentini 
Interpretis plures annos obivimus, aliosque non paucos partim in Anconi- 
tanae Cathedralis, partim in Metropolitanae Bononiensis, Patriae nostrae 
dilectissimae, quam adhuc retinemus, gubernatione assidue transegimus, non 
inquam Nos latent multiplicis generis effugia, per quae nonnulli praedictae 
obligationis implementum declinare satagunt, quibusque proinde opportune 
a Nobis est occurrendum. 

8 4. Quum enim Sacrum Tridentinum Concilium, ne Animarum cura 
negligatur, non uno in loco Episcopis mandet, ut quotiescumque opus fuerit, 
idoneos Vicarios cum certorum íructuum assignatione ad eandem curam 
exercendam eligant ac deputent, uti videre est in sess. 6, cap. 2, sess. 7, cap. 5, 
et 7, sess. 21, cap. 6, sess. 25, cap. 16; non raro autem eveniat, ut aliqua Ecclesia 
Parochiali vacante, Vicarius pariter ad implenda huiusmodi Ecclesiae onera, 
usque ad novi Rectoris electionem ab Episcopo deputari debeat, eodem Con- 
cilio Tridentino id iubente sess. 24, cap. 18, de Reform.; nonnulli ex huius- 
modi Vicariis nituntur se ipsos a praedicta obligatione subtrahere, vel ex eo 
quod, habituali cura penes alium seu alios residente, ipsi actualem dum- 
taxat exerceant; vel quod ipsi sint ad nutum amovibiles, vel ad breve tempus 
huiusmodi curae sint addicti: ut nihil hic loquamur de Parochis Regularibus, 


826 Romani Pontifices 


qui a praedicta applicatione Missae pro Populo nonnunquam alienos se 
ostendunt. Itaque mens Nostra, et sententia est, sicuti etiam pluries a prae 
laudatis Congregationibus iudicatum fuit ac definitum, quod omnes et sin- 
guli, qui actu Animarum curam exercent, et non solum Parochi, aut Vicarii 
Saeculares, verum etiam Parochi, aut Vicarii Regulares, uno verbo, omnes 
et singuli, de quibus supra dictum est, atque alii quicumque etiam specifica 
et individua mentione digni, aeque teneantur Missam Parochialem applicare 
pro Populo, ut praefertur, ipsorum curae commisso. 

8 5. Nonnulli vero ad evitandum huiusmodi obligationis implementum, 
allegare solent, congruos sibi Parochiae suae redditus non suppetere; alii 
denique ad inveteratam consuetudinem confugiunt, sustinentes id neque sibi, 
neque decessoribus suis, per longum tempus, quod immemorabile affirmant, 
unquam in usu fuisse. Nos autem ad praecedentes praedictae Congregationis 
Concilii resolutiones nostram approbationem et confirmationem extendimus; 
et, quatenus opus sit, auctoritate Apostolica, iterum tenore praesentium decer- 
nimus, et declaramus, quod licet Parochi, seu alii, ut supra, animarum curam 
habentes, congruis praefinitis redditibus destituantur, et quamvis antiqua seu 
etiam immemorabili consuetudine in ipsorum Dioecesibus, seu Parochiis 
obtinuerit, ut Missa pro Populo non applicaretur, eadem nihilominus omnino 
imposterum ab ipsis debeat applicari. 

8 6. Dum tamen diximus omnes animarum curam habentes Missae Sacri- 
ficium pro Populo sibi commisso applicare debere, non ideo statuere volui- 
mus, eosdem aut quotidie, aut quotiescumque celebraverint, ad praedictam 
applicationem pro Populo teneri. Et quidem Sacrosancta Tridentina Synodus 
sess. 23, cap. 14 praecipit Episcopis curare, ut Sacerdotes saltem diebus 
Dominicis, et Festis solemnibus, Missarum sacra faciant, si aufem curam 
habuerint animarum, tam frequenter, ut suo muneri satisfaciant, Missas cele- 
brent; in pluribus autem Synodalibus Episcoporum Constitutionibus novimus 
provide constitutos, ac designatos esse dies, quibus animarum Pastores Missas 
celebrare debeant. At vero Nos id unum in praesenti suscepimus decernen- 
dum, quando nimirum iidem pro Populo celebrare et applicare teneantur; 
et quamvis compertum habeamus id, quod alias a Congregatione Concilii 
responsum fuit, Parochum nempe pinguibus redditibus dotatum quotidie 
pro Populo celebrare et applicare debere; eum vero qui uberioribus huius- 
modi redditibus non gaudeat, festivis tantum diebus id ipsum praestare 
teneri; quum tamen pariter Nobis perspectae sint tum controversiae super hoc 
ipso exortae, nimirum ad quam summam pertingere debeant Ecclesiae Paro- 
chialis proventus, ut pingues, et uberes appellari possint; quoniam pingues 
minime habendi sunt redditus, etiam copiosi, quibus tamen multiplicia el 
gravia sint onera adnexa; tum etiam multorum querelae adversus huius- 
modi decretum, tamquam plus aequo rigidum, excitatae, Nobis innotescant: 
idcirco opportunum censemus Fraternitatibus Vestris declarare, Nobis abunde 
satisfactum fore, Vobisque proinde satis esse posse, dum ii, qui animarum 
curam exercent, Sacrificium Missae pro Populo celebrent atque applicent in 
Dominicis aliisque per annum diebus Festis de Praecepto, quum praedicti 
Dominici, aliique Festi dies, ii sint, in quibus iuxta praeceptum Concilii 

Tridentini sess. 5, cap. 2, et sess. 24, cap. 4 quilibet animarum curae prae- 
positus Populum sibi commissum salutaribus verbis pascere debet, docendo 
ea quae scire omnibus necessarium est ad salutem; iidemque sint dies, de 
quibus eadem Sancta Synodus statuit, z£ moneat Episcopus Populum dili- 
genter, teneri unumquemque Parochiae suae interesse, ubi commode id fieri 
potest, ad audiendum Verbum Dei, et quibus Parochi Subditos suos in Do- 
ctrina Christiana erudire debent, iuxta id quod a praedicto Concilio in citat. 
cap. 4 Episcopis praecipitur, ut nempe sa/fem Dominicis, et aliis festivis 
diebus Pueros in singulis Parochiis, Fidei rudimenta, et obedientiam erga 
Deum et Parentes, diligenter ab iis, ab quos spectabit, doceri curent. 

S 7. Et quia in nonnullis Dioecesibus numerus dierum Festorum de 
praecepto, de Apostolica nostra auctoritate et consensu, eatenus est immi- 
nutus, ut nempe in aliquibus Festis Christifideles et Missam audire et ab 
operibus servilibus abstinere debeant; in aliis vero Populo permissum sit 
opera servilia exercere, firma remanente obligatione audiendi Missae Sacri- 
ficium; Nos, ut obortae iam dubitationes circa onus applicationis Missae 
Parochialis in huiusmodi diebus Festis, penitus eliminentur, statuimus et 
declaramus, quod etiam iisdem Festis diebus, quibus Populus Missae inter- 
esse debet, et servilibus operibus vacare potest, omnes animarum curam 
gerentes Missam pro Populo celebrare et applicare teneantur. 

88. Quia vero propria nonnunquam experientia satis agnovimus, ali- 
quos esse Parochos adeo pauperes, ut ferme ex eleemosynis, quas a Fide- 
libus pro Missarum celebratione accipiunt, vivere cogantur; eos vero qui, 
Ecclesia Parochiali vacante, ad animarum curam exercendam, sub Vicarii, 
seu Oeconomi nomine deputantur, aliquibus in locis adeo illiberaliter trac- 
tari, ut exigui redditus ipsis constituti, et pauca incerta emolumenta eisdem 
obvenientia, aegre ad eorum vitae necessaria sufficiant; quod iis quoque non 
raro evenire solet, qui in aliquibus Ecclesiis, habituali cura apud alios manente, 
actuali tantum exercitio sunt addicti; proindeque cum istis severe nimis agi 
videretur, si diebus Festis, quibus potissimum huiusmodi occasio se offert, 
eisdem vetitum esset eleemosynam pro applicatione Missae recipere: idcirco 
Nos tam istorum, quam illorum inopiam summopere miserantes, eisdemque, 
quantum Nobis integrum est, consulere volentes; quamvis, ut supra dictum 
est, omnes et singuli praedicti teneantur diebus festis Missam pro Populo 
celebrare et applicare; attamen, quod pertinet ad praedictos Parochos egentes, 
unicuique vestrum facultatem concedimus, cum iis, quos revera tales esse 
noveritis, opportune dispensandi, ad hoc ut, etiam diebus festis huiusmodi, 
eleemosynam ab aliquo pio offerente recipere, et pro ipso Sacrificium appli- 
care, quatenus id ab eo requiratur, libere et licite possint et valeant; dum- 
modo ad necessariam Populi commoditatem, in ipsa Ecclesia Parochiali 
Missam celebrent; ea tamen adiecta conditione, ut tot Missas infra hebdo- 
madam pro Populo applicent, quot in diebus Festis, infra eandem hebdo- 
madam occurrentibus iuxta peculiarem intentionem alterius pii Benefactoris 
obtulerint. 

8 9. Quod autem spectat ad Vicarios, sive Oeconomos Ecclesiarum 
vacantium, quum a Sacro Tridentino Concilio citat. sess. 24, cap. 18, cuilibet 

Episcopo tribuatur facultas eos deputandi et constituendi, cum congrua, eius 
arbitrio, fructuum. portionis assignatione, vestrum erit, Ven. Fratres, cum iis 
agere, qui vacantis Ecclesiae fructus exigunt, ut egenti Vicario, qui exigua 
huiusmodi certorum fructuum assignatione, paucisque incertis proventibus 
gaudeat, congruum aliquod augmentum praebeatur, pro onere celebrandi 
et applicandi Missam pro Populo diebus Festis. Quapropter pro iis locis, 
in quibus Ecclesiarum vacantium fructus ad commodum Camerae Nostrae 
Apostolicae exiguntur, opportuna Thesaurario Nostro Generali mandata diri- 
gimus, quae is denunciare non praetermittet peculiaribus dictorum locorum 
Collectoribus, cum quibus Episcopi Ecclesiasticae Nostrae Ditionis, caetero- 
rumque locorum, in quibus, ut praefertur, Ecclesiarum vacantium fructus ad 
Cameram praedictam pertinent, officii sui partes in eum finem, de quo supra 
diximus, interponere debebunt. 

8 10. Ac demum, quoad illos, qui tanquam Vicarii, sive perpetui, sive 
ad tempus constituti, Animarum curam administrant, quae apud alios habitu 
residet, ratione alicuius Ecclesiae Parochialis, ipsorum Ecclesiis, seu Mona- 
steriis, Collegiis, aut Locis Piis olim unitae: quamvis a recol. mem. Praede- 
cessore Nostro S. Pio Papa V praefinita fuerit certa pars fructuum huius- 
modi Vicariis assignanda, prout in ipsius Constitutione, quae incipit: Ad 
exequendum, data Kalendis Novembris Anni wprxvir! distincte statuitur ; nihi- 
lominus ubi praescripta fructuum portio vel nullo modo, vel non integre 
Vicariis praedictis assignata reperiatur, vel etiam ubi ea, quae ad normam 
praedictae Constitutionis eisdem fuerit attributa, minime sufficiens a vobis 
reputetur, propter temporum circumstantias, et signanter pro implendo onere 
celebrandi, et applicandi Missam pro Populo diebus Festis de praecepto; 
utendum vobis erit potestate, quam fecit Episcopis Synodus Tridentina sess. 7, 
cap. 7, dum illorum arbitrio permisit, iuxta temporum atque iniunctorum 
onerum rationem, congruam praedictis Vicariis fructuum portionem assi- 
gnare; quam ob causam Nos etiam Fraternitatibus Vestris, quatenus opus 
sit, necessarias omnes et opportunas facultates impertimur, quibuscumque 
appellationibus, privilegiis, aut exemptionibus, ut in eodem Concilio san- 
citur, adversus ea, quae salubriter a Vobis constituta fuerint, minime sufífra- 
gantibus. 

S 1l. Haec igitur circa Missam Parochialem statuenda, et Fraternita- 
tibus Vestris denuncianda iudicavimus. Indeque gradum facientes ad ea quae 
pertinent ad Missam Conventualem, neminem Vestrum latere putamus Sacro- 
rum Canonum sanctiones, quibus praecipitur, ut singulis diebus in Ecclesiis 
Patriarchalibus, Metropolitanis, Cathedralibus, et Collegiatis, tum Horae Cano- 
nicae debitis modo et forma recitentur, tum etiam Missa Conventualis cele- 
bretur; quae adeo clarae sunt, ut nulla super iis oriri possit dubitatio. Eaque 
de re perspicuae pariter et per omnia uniformes existunt Resolutiones ab 
hac Congregatione Vener. Fratrum Nostrorum Concilii Tridentini Inter- 
pretum repetitis vicibus emanatae, quas omnes Apostolica Auctoritate Nostra 
confirmamus et approbamus, earum executionem Vobis enixe inculcantes : 


! Cf. Bull. Rom., tom. 4, Il, p. 401, 402. 

ut scilicet Missa Conventualis, quae singulis diebus canitur a Clero praedi- 
ctarum Ecclesiarum, pro earundem Benefactoribus in genere quotidie appli- 
cetur; eodem prorsus modo, quo Missam Parochialem ab iis qui curam Ani- 
marum gerunt, pro Populo sibi commisso, singulis saltem diebus Festis de 
praecepto, applicari debere superius declaravimus. 

S 12. Itaque date operam, ut falsam quorundam opinionem eliminetis, 
quam in aliquibus Ecclesiis eiusmodi, sive dolo malo, sive per errorem inve- 
ctam esse novimus: quod nempe dum Missa Conventualis pro certo aliquo 
Ecclesiae Benefactore, vel grati animi ergo, vel ex vi oneris impositi, cele- 
bratur et applicatur, satis impletum censeatur debitum applicationis Missae 
Conventualis. Etenim huiusmodi debitum non quidem respicit singulares 
aliquos Benefactores, sed Benefactores in genere cuiuslibet Ecclesiae, cuiu^ 
servitio addicti sunt quicunque in eadem sive Dignitates, sive Canonicatus, 
sive Mansionariatus, sive Beneficia Choralia obtinent, et Missam Conventualem 
suis respective vicibus celebrant. 

8 13. Neque minus improbandam noveritis aliorum sententiam, qui satis 
putant supradictam obligationem impletam esse, dum in eorum Ecclesiis 
pro Benefactoribus in genere aliquae interdum preces fiunt, vel anniver- 
saria statis diebus Sacrificia pro illis peraguntur. Nemo enim id sibi arro- 
gare debet, ut impositae obligationi alia ratione satisfacere possit, quam ea, 
quae a Lege Ecclesiastica multoties praescripta fuit; nimirum Missam Con- 
ventualem singulis diebus pro Benefactoribus celebrando, eandemque pro illis 
in genere applicando. 

8 14. Profecto non solum prioribus Ecclesiae seculis, verum etiam tem- 
poribus haud longe a nostra aetate remotis, (quod Vos ex Historia Ecclesiae 
didicisse non dubitamus) servabatur olim in singulis Ecclesiis series accu- 
rata omnium et singulorum, quorum liberalitate unaquaeque aucta fuerat, 
eorumque nomina Sacris Diptychis, sic enim vocabantur, ideo consignata 
erant, ut eorumdem recordatio nunquam interiret, utque pro iis tum preces 
funderentur, tum etiam Missae Sacrificium offerretur; quam ob causam etiam 
praedictus Catalogus in plerisque Ecclesiis ob oculos Presbyteri Celebrantis 
apponi consuevit; licet iidem pii Benefactores in suis Donationibus nihil 
penitus pro se pacti essent, sed tantummodo pro peccatorum suorum remis- 
sione se bona sua Deo offerre declarassent. Ecclesiarum siquidem Praesules 
preces pro iis imperandas esse duxerunt; quamvis illi propria bona offe- 
rentes ne verbum quidem ea de re fecissent. Sacrorum huiusmodi Dipty- 
chorum usus sensim defecit; ob idque in oblivione iacent alicubi complurium 
Benefactorum nomina. At non idcirco deserere fas est usum et disciplinam 
orandi pro iis, et Sacrificium Missae pro illis offerendi. Atque inde praece- 
ptum applicandi Missam Conventualem pro Benefactoribus in genere, ori- 
ginem atque rationem desumit. 

8 15. Quemadmodum vero, loquendo de Missa Parochiali, superius dictum 
est, varias excusationes afferri solere, ad declinandam illius applicationem pro 
Populo diebus festis de praecepto; ita pariter usuvenit quoad applicationem 
quotidianam Missae Conventualis pro Benefactoribus in genere. Ut autem 
superiores illae, sic etiam hae posteriores, provide e medio sublatae fuerunt 

per opportunas Congregationis Concilii Tridentini resolutiones, quas proinde 
in his etiam auctoritate Nostra approbamus, et confirmamus. 

8 16. Nonnulli siquidem obtentu contrariae consuetudinis, etiam imme- 
morabilis, in propria Ecclesia vigentis, se ab huiusmodi onere eximi posse 
sibi persuaserunt. Verum iam pluries responsum fuit, huiusmodi consuetu- 
dinem, licet immemorabilem, quae potius abusus et corruptela dicenda est, 
nemini suffragari. 

$ 17. Alii a Missa pro Benefactoribus in genere applicanda se excusatos 
voluissent, ex eo, quod alio quopiam Missarum onere obstricti inveniantur, 
vel ratione proprii Canonicatus, aut alterius Beneficii Ecclesiastici, quod 
insimul cum Canonicali praebenda obtinent; vel quia, praeter munus Cano 
nici, seu Beneficiati, aut Mansionarii in Ecclesia Cathedrali, seu Collegiata, 
quum etiam in eadem, vel in alia Ecclesia Parochialem curam exerceant, 
dum Missam Conventualem canunt diebus festis de praecepto, debent pro 
Populo sibi commisso eam applicare; ac proinde nequeunt eandem pro 
Ecclesiae Benefactoribus specialiter offerre. Sed his quoque obviam itum 
est, iubendo singulis praedictis, ut Missam Conventualem, quam canunt, 
pro Ecclesiae Benefactoribus in genere applicent; pro aliis vero, pro quibus 
ipsi peculiariter Missam applicare tenentur, alterum substituant, qui ipsorum 
loco Missam huiusmodi celebret, applicetque. 

8 18. Aliorum pariter exceptio fuit, quod Missa Conventualis non semper 
a Canonicis, aut Dignitatibus celebretur, sed aliquando etiam a Beneficiatis, 
aut Mansionariis; quos minus aequum videtur pro Missae celebratione omni 
eleemosyna carere, quae unde desumi valeat, ignoratur. Cui tamen rei pa- 
riter consultum est, demandando, ut ea desumatur ex Massa distributionum. 

8 19. Alii denique obtenderunt exiguitatem huiusmodi distributionum, 
quae, ob detractam eleemosynam quotidianam pro Missa Conventuali, ad 
nihilum fere redactae, vix foret, ut ab aliquo curarentur, cum magno detri- 
mento servitii Ecclesiae praestandi. Tridentina quidem Synodus sess. 24, 
cap. 15 opportunas rationes ostendit, quibus Canonicalium Praebendarum 
inopiae valeat provideri. Si vero designatam a Concilio viam, ut fere eve- 
nire solet, nequaquam iniri posse contingat, reliquum erit ad Congregatio- 
nem Concilii recursum habere; cuius erit, perspecto ex Vestris relationibus 
rerum statu, auctoritate Apostolica a Praedecessoribus Nostris eidem impar- 
tita, et a Nobis etiam praesentium tenore confirmata, quotidianam applica- 
tionem Missae Conventualis pro Benefactoribus;i in genere, ut alias, ad Festos 
tantummodo dies reducere. 

8 20. Non modo Ecclesiis Patriarchalibus, Metropolitanis, Cathedralibus, 
et Collegiatis iniunctum reperitur, ut quotidie Missa Conventualis in eisdem 
canatur, sed etiam in Rubricis Generalibus, quarum exactissimam Fraterni- 
tatibus Vestris custodiam commendamus, praescribitur, ut certis diebus non 
una, sed binae, atque etiam aliquando tres Missae Conventuales uno die 
celebrentur. Itaque quum nuper a Nobis dictum fuerit, primam Missam 
Conventualem quotidie pro Benefactoribus in genere celebrandam, et appli- 
candam esse; nunc expendendum superest, an earundem Ecclesiarum Capi- 
tula lurisdictioni Vestrae respective subiecta adigere debeatis, ut alias quoque 

Missas, si plures, ut praefertur, celebrari contigerit, pro Benefactoribus in 
genere similiter applicent. 

S 21. Huiusmodi quaestio ab aliquibus ex Vobis Ecclesiastico zelo fla- 
grantibus supradictae Congregationi Venerabilium Fratrum Nostrorum Con- 
cilii Tridentini Interpretum proposita est. lamque ante illius propositionem 
compertum fuerat, alias ab eadem Congregatione responsum fuisse, conce- 
dendam esse exemptionem ab onere applicandi secundam, ac tertiam Missam 
Conventualem pro Benefactoribus in genere, attenta Canonicatuum, et Bene- 
ficiorum tenuitate; ex quo inferri poterat, huiusmodi applicationis debitum 
manere, ubi de Ecclesiis pauperibus non ageretur. 

S 22. Verum quum hanc definiendae quaestionis regulam apud praedi- 
ctam Congregationem non admodum veteri observantia firmatam probe 
noverimus, cumque huiusce dubii solutionem eadem Congregatio nuper 
iudicio Nostro remittendam esse censuerit; Nos ita iudicamus, idque Vobis 
tenendum indicimus: laudandos nempe, et confirmandos esse, quotquot 
sponte sua secundam, aut tertiam Conventualem Missam pro Benefactoribus 
in genere applicant; qui vero idem agunt ex vi consuetudinis in ipsorum 
Ecclesia vigentis, iis imperandum, ut in ea consuetudine perseverent. Ubi 

vero id usu receptum non invenitur, liberam omnino secundae, tertiaeque 

Missae Conventualis applicationem celebrantibus relinquendam esse, dum- 
modo in commemoratione pro Defunctis, Ecclesiae Benefactorum in genere 
non obliviscantur. 

8 23. Huic demum Epistolae nostrae finem imponentes, Fraternitates 
Vestras enixe hortamur, ut maximam curam et vigilantiam in id conferatis, 
ut in Ecclesiarum Vestrarum Choris, praeter devotam celebrationem, debi- 
tamque applicationem Missae Conventualis, Horae Canonicae non praepro- 
pere, sed exacte, pausa nempe interposita, et maxima, qua decet, reverentia, 
ac religione canantur. 

8 24. Equidem scimus, in aliquibus Metropolitanis, et Cathedralibus 
Ecclesiis, inter Canonicos eam opinionem invaluisse, ut se munus suum 
satis implere contendant, dum Choro praesentes assistunt, licet ipsi sibi 
silentium imperent, neque psallentibus Beneticiatis, aut Mansionariis in cantu 
se adiungant. In huiusce vero opinionis confirmationem, adduci ab iisdem 
solent inveteratae consuetudines, statuta peculiaria, aut etiam praetensa Eccle- 
siarum suarum Privilegia. At quum Synodus Tridentina sess. 24, cap. 12, 
loquens de Dignitatibus, et Canonicis, qui Choro interesse debent, unum 
ex eorum officiis esse dicat, im Choro ad psallendum instituto, Hymnis et 
Canticis Dei nomen reverenter, distincte, devoteque laudare; quumque pauca 
omnino sint Capitula, in quibus eo modo a Canonicis in Choro assistitur, 
ideoque receptae in universa Ecclesia disciplinae paucos illos adversari di- 
gnoscatur; quum insuper opinio illa nunquam in Congregatione Concilii 
Tridentini interpretationi praeposita, examinata sit, quin statim explosa fuerit, 
et improbata; quamvis praesumptis consuetudinibus, aliisque fundamentis, 
et rationibus innixa perhiberetur, Canonicis etiam Ecclesiarum Patriarchalium 
huius Nostrae Urbis super hoc instantibus; quum denique idem iudicium 
prolatum reperiatur a pluribus Conciliis Provincialibus, ab hac etiam Apo- 

stolica Sede approbatis, et confirmatis: nihil iam reliquum esse videtur, 
quominus pauciores universorum legi se accommodent. Equidem minime 
Nobis compertum est, quo peculiari titulo suffulti persuasum habeant unius 
vel alterius Ecclesiae Canonici, se muneri suo satisfacere per simplicem in 
Choro assistentiam, absque Divinae Psalmodiae Cantu. Verum, nisi illis praesto 
sit Apostolicum non praesumptum, vel abrogatum, sed legitimum, ac vigens 
Privilegium sive Indultum, iure ac merito verendum est, ne isti, dum ita 
se gerunt, Praebendarum, ac distributionum fructus minime suos faciant, et 
consequenter ne ad eorum restitutionem teneantur. Quapropter vestrum erit, 
Venerabiles Fratres, haec omnia illis aperire, ut neque Nobis, neque Vobis 
apud Divinum Iudicem íraudi sit, si in huiusmodi re, quae tanti est mo- 
menti, utpote quae ad ipsius Dei cultum proxime spectat, abusus et corrup- 
telas, quas arguendo et increpando evellere debebamus, dissimulatione ac 
silentio nostro fovisse et confirmasse inveniamur. Interea Fraternitatibus 
Vestris, quas intimo cordis affectu complectimur, Apostolicam Benedictio- 
nem amantissime impertimur. 
[Bened. XIV Bull, tom. 1, p. 366-373]. 

Benedictus XIV, const. Paternae charitatis, 24 aug. 1744. 


Paternae charitatis officium, quo Christifideles omnes in Domino com- 
plectimur, eorumque felicitati procurandae spirituali in primis, ac deinde 
temporali etiam, quantum in Nobis est, studemus, Nos admonet ac stimulat, 
ut diligentiori studio ac cura ad ea intendamus animum, quae ad Subditarum 
in temporalibus Nobis, ac Sedi Apostolicae Civitatum publicum, et privatum 
commodum, communemque utilitatem pertinent. Aequitatis enim ratio, et 
iustitiae rectitudo postulat, ut qui sub temporali Sanctae Romanae Ecclesiae 
domino positi ac degentes, superna dispensatione parvitatis Nostrae regi- 
mini, et gubernio temporali concrediti sunt, et a Nostra Pastorali sollicitudine 
bona non solum, quae ad salutem animarum, sed etiam, quae ad subsidium, 
et opem huius mortalis vitae sustentandae inserviunt, certa ac firma fiducia 
sibi pollicentur, iusta expsctatione sua, ac spe in Nobis reposita minime 
defraudentur; sed abundantius etiam, quam sperant, optata sua, sine ullo 
tamen spirituali animarum suarum detrimento, consequantur, ut votorum 
suorum compotes facti, in uberi rerum necessariarum copia, omnium bonorum 
Largitori humiles gratiarum actiones laetanter persolvant. 

8 1. lamdudum, et ab immemorabili tempore in Civitate nostra Seno- 
galliensi celebres Nundinae per octo dies ante Festum Sanctae Mariae Magda- 
lenae, et quatuor subsequentes, magno hominum concursu ex remotis et 
longinquis Europae, atque Asiae partibus ad eas confluentium peragi, con- 
sueverunt. Cum autem intra illorum dierum spatium dies festi unius, aut 
alterius Dominicae mensis lulii, et Sancti lacobi Apostoli, et Sanctae Annae 
incidere soleant, non sine animi nostri dolore accepimus, quod his diebus, 

in quibus Christifideles in operibus pietatis, ac religionis se exercere debent, 
aliqui pravi homines, Dei, et Catholicae Ecclesiae praeceptorum immemores, 
et turpi lucro, animarum suarum salute posthabita, inhiantes, per integrum 
festorum dierum tempus in operibus servilibus, et commerciis obeundis, 
negotiisque temporalibus tractandis, non sine bonorum scandalo, imo Gen. 
tium, et Iudaeorum admiratione, occupati sunt. 

8 2. Nos igitur ex commisso Nobis Pastoralis sollicitudinis munere, 
tam pernicioso abusui, et gravi malo opportunum remedium afferre, e 
detestandam hanc abominationem e medio dilectae Nobis Civitatis Nostrae 
auferre cupientes; volentesque etiam indemnitati, et perpetuitati iurium, et 
privilegiorum eiusdem Civitatis, eiusque, ac totius temporalis Status nostr! 
commodo, atque utilitati, quantum in Domino possumus, consulere, ac pro- 
videre: Motu proprio, ex certa scientia, et plenitudine potestatis, hac Nostra 
in perpetuum valitura sanctione decernimus ac constituimus, et Apostolica 
nostra auctoritate mandamus ac iubemus, ut tempore Nundinarum, quas in 
posterum in praefata nostra Civitate de more haberi volumus, festi dies pie 
sancteque, perinde ac reliquo totius anni cursu, a Christifidelibus colantur, 
Otfficinae, ac Tabernae claudantur, nullaque publice exerceantur commercia, 
stipulenturque contractus, neque alia omnia fiant, quae in caeteris anni festis 
diebus a Christifidelibus peragi prohibentur, eo potissimum tempore, quo 
in maiori Ecclesia Sacra Missarum solemnia fieri, et Vesperarum Divina 
Officia celebrari, et praedicatio verbi Dei haberi consuevit: mane scilicet 
ab hora decimatertia usque ad meridiem, post meridiem vero ab hora vice- 
sima prima diei usque ad occasum Solis; et per totum dictum temporis 
spatium omnes Christifideles ab operibus servilibus, ad quae peragenda 
nulla necessitas cogit, omnino abstineant, sed ab omni terrena cura, et tem- 
porali sollicitudine liberi et vacui, ad Ecclesiam pergant; ibi Sacrosanctae 
Missae Sacrificio pia animi attentione ingentia Dei beneficia recolentes inter- 
sint; quin etiam exhortamur in Domino, ut in precibus quoque, Divi- 
nisque laudibus persolvendis, audiendoque verbo Dei frequentes sint, et 
per totum festum diem, quoad fieri potest, se exerceant in iis officiis, quae 
Christianam pietatem continent, et comitantur. Si qui autem temerario 
ausu, Dei, et Ecclesiae praecepta contemnentes, hanc nostram Constitu- 
tionem transgredi tentaverint: volumus, ut omnibus, et singulis subiician- 
tur poenis, ac censuris alias a Nobis, nostrisque Praedecessoribus contra 
inobservantes, temerantesque dies festos statutis, ac determinatis, quas, qua- 
tenus opus sit, contra eosdem delinquentes rursus sancimus, constituimus, 
ac determinamus. 

S8 3. Deinde vero ne ex hac Constitutione, et provisione nostra aliquod 
temporale damnum Civitati praedictae, aliisque ditionis nostrae, et Status Ec- 
clesiastici populis praeiudicium, vel detrimentum publico commercio eiusque 
libertati oriatur, praefatarum Nundinarum tempus ad alios quinque dies, 
praeter solitos et consuetos, producimus, ac prolongamus, in hunc modum 
videlicet: ut Nundinae praedictae in Civitate nostra Senogalliensi de more 
celebrentur per octo dies ante festum Sanctae Mariae Magdalenae, et insuper 
per novem dies subsequentes, usque ad initium sequentis mensis Augusti; et 

ulterius ad pleniorem praemissorum effectum, et huius voluntatis, provisionis, 
ac determinationis nostrae executionem, omnia et singula iura, privilegia, 
indulta, statuta, consuetudines, sententias, ac rescripta quomodocumque a 
Nobis, nostrisque Praedecessoribus, praesertim Urbano VIII, et Innocentio X, 
quorum tenores hisce nostris praesentibus Literis de verbo ad verbum pro 
insertis, et expressis haberi volumus, contra quoscumque emanata, et a prae- 
fata Civitate nostra Senogalliensi obtenta atque impetrata, super iure priva- 
tive celebrandi praefato tempore Nundinas praedictas, tenore praesentium, 
non àd ullius petitionis instantiam, sed motu proprio, scientia, et potestate 
pari, confirmamus, ac roboramus, eisque perpetuae et inviolabilis firmitatis 
robur, et Apostolicae confirmationis munimen adiicimus. 

8 4. Denique, ut commerciorum per dictum Nundinarum tempus cele- 
britas inter nostros Subditos, et exteros Mercatores, qui ex diversis, et dis- 
sitis regionibus terra, marique cum variis mercibus, ad victum, et communem 
vitae usum utilibus et necessariis adveniunt, navium numero, iumentorumque 
multitudine, Mercatorum frequentia, hominumque concursu, copia et uber- 
tate mercium in dies magis magisque augeatur, omnes gratias, immunitates, 
ac privilegia, liberum ac tutum commeatum, accessum, ac recessum, et pro- 
missam sub fide publica securitatem omnibus et singulis, ad dictas Nundinas 
in Civitate nostra Senogalliensi peragendas accedentibus, ibique commoran- 
tibus, eo modo ac forma, qua durante dictarum Nundinarum tempore gau- 
dere ac perfrui consueverunt, de Apostolica benignitate per supradictum a 
Nobis constitutum temporis spatium confirmamus, ac de novo indulgemus, 
atque impertimur. 

8 5. Decernentes, etc. 

(Bened. XIV Bull. tom. 1, p. 378-380]. 

Benedictus XIV, const. Inter conspicuos, 29 aug. 1744. 


Inter conspicuos Ordines, quibus Romana Curia toto terrarum Orbe 
celeberrima constat atque conflatur, et quorum aliqui pro gerendo universae 
Ecclesiae Catholicae regimine per inscrutabilem Diviui consilii altitudinem 
humilitati Nostrae concredito, alii pro temporali Nostro, seu verius Beatorum 
Apostolorum, Patrimonio administrando, consilium atque operam suam Nobis 
assidue praestant; alii vero Ecclesiarum, sive Universitatum, aut privatorum 
controversiis, quae ad Nostram hanc Urbem et Curiam undique deferuntur, 
cognoscendis, atque diiudicandis; alii denique in concertantium iuribus et 
causis sustinendis, defensandis, agendis, scientiam suam atque labores impen- 
dunt; provida Praedecessorum Nostrorum cura a remotissimis usque tem- 
poribus extare voluit illustre Advocatorum Consistorialium Collegium, ex 
praeclaris compositum virtute ac doctrina Viris, quibus propter scientiae 
praestantiam ac rerum usum atque prudentiam, ex omni Advocatorum coetu 
delectis, et singulare ius, ac privilegium attribuerunt perorandi coram Romano 

Pontifice, in Supremo Iustitiae Solio, adstantibus Venerabilibus Fratribus 
suis S. R. E. Cardinalibus, solemniter considente; in Sacro nimirum Consi- 
storio, in quo pleraeque olim gravioris momenti causae, ad Apostolicae 
Sedis iudicium ex omni parte delatae, discutiebantur; et plures adhuc vel 
examinantur, vel, si illae extra Consistorium agitatae ac discussae iam fue- 
rint, in ipso tamen Consistorio definiuntur ac terminantur. Quod quidem 
Advocatorum praedictorum Collegium, singularesque personae vertentibus 
annis eidem adscriptae, industriam atque operam suam praefatis Praedeces- 
soribus Nostris ita probarunt, ut et gravissimorum munerum, quae ad reti- 
nendam sanctiorum iudiciorum religionem, ad Apostolicae Sedis iura tuenda 
et conservanda, ad calamitosorum salutem et defensionem, ac promovendam 
Iuris et bonarum artium scientiam pertinerent, proprium sibi, atque, ut 
vocant, privativum exercitium adiudicari; necnon amplissimis gratiis, privi- 
legiis, atque favoribus, plurium Summorum Pontificum beneficentia cumu- 
lari, et cohonestari meruerint. à 

8 I. Quum autem huiusmodi Privilegia eximiis ipsorum meritis elargita, 
alia quidem aliis temporibus indulta reperiantur, nonnulla vero, licet longis- 
simi temporis usura, optimo iure eisdem acquisita esse dignoscantur, atta- 
men propter remotissimam fortasse concessionum vetustatem, incertis videan- 
tur principiis et originibus innixa, aliorum denique usum et quasi possessio- 
nem contrariis nonnunquam actibus interturbari et labefactari contigerit: 
optandum profecto videbatur, ut unica aliquando eorumdem collectione per- 
acta, eademque inviolabili Apostolicae auctoritatis robore munita, et ipsius 
Collegii splendori ac dignitati, et iurium ex Pontificia liberalitate eidem com- 
petentium firmitati ac securitati consuleretur. Nos itaque, qui concessum 
Nobis olim a felic. record. Praedecessore nostro Clemente Papa XI in eodem 
Collegio locum multos annos tenuimus, eundemque primum Nobis in Ro- 
mana Curia honoris gradum fuisse, et validum ad studia laboresque Nostros 
in Apostolicae Sedis obsequia collocandos incitamentum, aptissimamque ad 
superiora munera et praemia adipiscenda occasionem extitisse, non sine 
iucunditate et grati animi sensu nobiscum recolimus, et palam profitemur: 
cum iam eidem Collegio peculiaria quaedam Indulta et Privilegia per alias 
Nostras Literas in forma Brevis sub Annulo Piscatoris expeditas benigne con- 
cesserimus; ut illustre ac perenne extaret Nostrae erga praedictum Collegium 
existimationis et benevolentiae argumentum, eadem Indulta, et Privilegia tam 
a Nobis, ut praefertur, tributa, quam alia, quorum concessiones diversis Prae- 
decessorum Nostrorum Literis consignatae reperiuntur, vel quae ex invete- 
rata consuetudine ipsi Collegio competere dignoscuntur, in unum veluti 
corpus redigere, eaque omnia Apostolica Nostra Auctoritate firmata et robo- 
rata, atque etiam, sicubi opus fuit, declarata, et ampliata praesentibus Nostris 
Literis perpetuo valituris comprehendere constituimus. Igitur dilectos Filios 
modernos Aulae Nostrae Consistorialis Advocatos, eorumque Collegium prae- 
dictum amplioris gratiae favore prosequi volentes, et a quibusvis excommu- 
nicationis, suspensionis, et Interdicti, aliisque Ecclesiasticis sententiis et poenis 
a lure, vel ab Homine quavis occasione vel causa latis, si quibus quomodo- 
libet innodati existunt, ad effectum praesentium: tantum consequendum, 

eorum singulares personas harum serie absolventes et absolutas fore censen- 
tes, Motu proprio, non ad Collegii, et Advocatorum praedictorum, vel aliorum 
pro ipsis Nobis super hoc oblatae petitionis instantiam, sed de Nostra mera 
liberalitate, et ex certa scientia, deque Apostolicae potestatis plenitudine, 
omnia infrascripta privilegia, indulta, iura, facultates, honores, munera, prae- 
eminentias, et praerogativas ipsi Collegio earundem tenore praesentium in 
perpetuum asserimus, approbamus, confirmamus, et innovamus, eaque novo 
Apostolicae Nostrae Auctoritatis robore communimus, simulque, ut iníra, 
decernimus, statuimus, declaramus, atque sancimus. 

S 14. Praecipua vero et propria eorum Collegii munera ea sunt, quae 
circa Consistorium, et actus atque negotia in eo gerenda atque tractanda, 
versantur. Quae quidem ita ipsorum Advocatorum Consistorialium propria 
sunt, ut ad ipsas functiones pro huiusmodi Advocati munere in Consistorio 
peragendas nequidem admittantur ex eodem Collegio illi, qui inter Romanae 
Curiae Praelatos adscripti reperiuntur, nisi Praelatitio habitu deposito, habi- 
tum Advocati Consistorialis in eum finem induere consentiant. Cum igitur 
aliqua maioris momenti causa in Consistorio secreto veteri more iudicialiter 
agenda erit, non alii, quam Advocati Consistoriales praedicti ad deducenda 
Partium iura sunt admittendi. Et quoniam inter maiores causas, quae a 
Romano Pontifice cum Venerabilium Fratrum suorum consilio definiuntur, 
Beatificationes Servorum Dei, ac Beatorum Canonizationes merito recensen- 
tur, congruum propterea visum est, ut praerogativa scribendi in iure in huius- 
modi Causis Collegio Advocatorum Consistorialium reservaretur; quamvis, 
habita ratione plurium Officiorum, quae illis incumbunt, opportune quoque 
statutum sit, a Congregatione Sanctae Romanae Ecclesiae Cardinalium Sacris 
Ritibus praeposita, duodecim alios e celebrioribus Romanae Curiae Causa- 
rum Advocatis ad hunc effectum approbari et deputari, ad hoc ut Causa- 
rum huiusmodi Postulatores earum Patrocinium alicui ex illis, pro ipsorum 
libitu, servatis servandis valeant demandare. 

8 15. Ad ipsos tamen Aulae Consistorialis Advocatos privative spectat 
publicas in Consistorio instantias proponere pro Servorum Dei Beatifica- 
tione, aut Beatorum Canonizatione, hoc est in Consistoriis publicis, quae in 
traditione Pilei Cardinalitii novis Cardinalibus creatis, seu in receptione 
Legati Sedis Apostolicae ad Urbem redeuntis, aut alicuius Principum Ora- 
toris ad praestandam obedientiam Sedi Apostolicae missi celebrantur, Ora- 
tiones habere super meritis ac virtutibus praedictorum Servorum Dei, et 
Beatorum, instando apud Summum Pontificem, ut eorum Beatificationis, aut 
Canonizationis Causae committantur, seu ulterius promoveantur, aut respe- 
ctive expediantur; quemadmodum, abrogato veteri more minus decenter 
inducto, declamandi scilicet de rebus profanis, et plerumque de atrocioribus 
criminibus confictis et imaginariis, per Urbani Papae VIII Praedecessoris 
Nostri Decretum sub die vigesima septima Ianuarii anni millesimi sexcente- 
simi trigesimi primi editum, subsequuta deinde circa methodum in huius- 
modi Orationibus servandam peculiari institutione, firmatum fuit. Pro quibus 
Oratienibus peragendis, quae in duo, aut ad summum in tria Consistoria 
singulae dividi consueverunt, quaeque non solum a Senioribus et Partici- 

pantibus, sed etiam a lunioribus et Coadiutoribus per turnum, servato 
antianitatis ordine, et a Coadiutoribus praedictis tam ex propria, quam ex 
Coadiuti persona, haberi solent, decem scuta auri in auro Advocato pero- 
ranti pro qualibet vice, ex maleficiorum proventibus, expedito Mandato a 
Notario Charitatis, eoque a Gubernatore Almae Urbis Nostrae subscripto, 
persolvi debere. 

S 16. In iis pariter publicis Consistoriis, quae pro alicuius Beati Cano- 
nizatione coguntur, ad Advocatum pertinet Consistorialis Aulae, vitam, vir- 
tutes, atque miracula Servi Dei fuse integreque enarrare, atque Instantias 
Ecclesiarum, Principum, et Populorum pro eiusdem Servi Dei Canonizatione 
Summo Pontifici repraesentare. Idemque paratus esse debet praedicta omnia, 
si opus sit, in sequenti Consistorio semipublico strictim referre. Deinde in 
die solemni Canonizationis in Vaticana Basilica peragendae, iterum pro defi- 
nitivae sententiae prolatione coram Summo Pontifice publice instare. Pro 
quorum omnium implemento is, qui ea gesserit, ex emolumentis, quae occa- 
sione Canonizationis, Advocatorum praedictorum Collegio debentur, triginta 
scuta monetae percipiet, a Postulatore autem Causae, eidem dono dabitur 
Imago depicta Servi Dei inter Sanctos relati. 

8 17. Quotiescumque demum Summo Pontifici in Consistorio sedenti 
supplicandum fuerit, sive ii, quorum res agitur, in Curia praesentes sint, 
sive absentes, dummodo non sint Imperatoriae, Regiae, aut Cardinalitiae 
dignitatis, et in ipso Consistorio personaliter constituti, id nonnisi alicuius 
Advocati Consistorialis voce et opera peragendum erit. Ipsique S. R. E. Car- 
dinales, ubi suae Dignitati renunciare, eamque in manibus Summi Pontificis 
dimittere voluerint, per Advocatum pariter Consistorialem a Collegio de ipso- 
rum assensu deputandum, praesentibus eorundem Procuratoribus legitimum 
mandatum habentibus, instantiam suam in Consistorio proponi facere debent. 
Qua de causa centum Ducati aurei de Camera ad Collegii creditum antea 
depositi, eidem Collegio praestandi sunt, iique inter Participantes aequis 
portionibus dividendi. 

8 18. Similiter Patriarchae, Archiepiscopi, et nonnulli ex Episcopis, qui, 
vel ex Ecclesiarum suarum iuribus, vel ex personali concessione, honore Pallii 
decorantur, illud in Consistorio secreto per interpositam Advocati Consisto- 
rialis personam postulabunt. Ideoque si Patriarcha, Archiepiscopus, sive Epi- 
scopus, ut supra, Pallio donandus, in Romana Curia praesens existat, in 

Pontifice se sistet, medius inter Advocatum pro 


Consistorio praedicto coram 
eo perorantem a dexteris, et Magistrum Caeremoniarum a sinistris; si vero 


Praelatus extra Curiam moretur, illius Procurator dextrum, Magister vero 
Caeremoniarum sinistrum, Advocatus autem Consistorialis medium locum 
ienebit; atque hic pro supradicti Pallii concessione demissas Pontifici preces 
exhibebit. Et nisi agatur de Ecclesia in Partibus Infidelium existente, vel cui 
ad instantiam, et iuxta Decretum Congregationis S. R. E. Cardinalium nego- 
tiis de Propaganda Fide praepositae de Pastore provisum fuerit, Advocatus 
praedictus decem Ducatos auri de Camera, qui praecedenter depositi esse 
debent, pro huiusmodi petitione percipiet. Ad has vero petitiones in Consi- 
storio proponendas soli admittentur septem Advocati seniores seu Partici- 

pantes, per turnum, exclusis Iunioribus et Coadiutoribus, nisi ex persona 
alicuius ex Senioribus praedictis ad postulandum accesserint. 

8 36. Decernentes, etc. 

[Bened. XIV Bull, tom. 1, p. 381-397]. 


348. 


Benedictus XIV, const. Omnium sollicitudinum, 
I2 sept. 1744. 


Omnium sollicitudinum, quae demandatum Nobis, Divino prorsus con- 
silio, nulloque merito nostro, supremi universalisque Pastoris munus gravis- 
simum praeter modum, formidandumque constituunt, potissima sane, quae- 
que magis animum nostrum exstimulat, Nosque perpetuo trepidantes, et 
anxios habet, ea est, ut concreditum Nobis Fidei depositum, integrum, illi- 
batumque servemus; ideoque omne studium nostrum operamque in id con- 
feramus, ut late diffluentes super faciem Terrae Caelestis doctrinae latices 
nullo aut corruptelae luto, aut erroris inficiantur veneno, dumque Evange- 
lica lux undequaque diffunditur, nulla forte Gentilitatis superstitione obum. 
bretur; atque ut ii, quos e potestate tenebrarum erutos, conífractis ferreis 
infidelitatis vectibus, in admirabile lumen suum vocavit misericors Deus, in 
spemque evexit aeternae salutis, et haereditatis, corde credentes ad iustitiam, 
operibusque quod credunt comprobantes, et mystici Corporis Christi, quod est 
Ecclesia, digna se membra exhibentes, id ipsum dicant, ut Apostolus exo- 
ptabat ardenter, et sint perfecti in eodem sensu, et in eadem sententia. Hinc 
cum primum Altissimo placuit humilitatem nostram ad summi Apostolatus 
apicem evehere, nulli unquam labori parcere decrevimus, quem non solum 
ad propagandam in omnem Terram Fidei, et salutis scientiam, sed etiam ad 
unitatem spiritus, et doctrinae inter Fideles ubique fovendam et confirman- 
dam, vel, sicubi opus esset, reconciliandam et stabiliendam, opitulante Deo, 
proficuum et necessarium fore deprehenderemus. 

S I. Verum quum eam ob causam ad extremas usque Orbis Terrae Pla- 
gas mentis nostrae obtutus dirigeremus, eosque peculiariter figeremus in 
novella illa germina Christianitatis, quae, Divina irrorante gratia, in novis 
Ecclesiis Regnorum Madurensis, Mayssurensis, et Carnatensis dudum pullu- 
larunt, non parvam Nobis inde laborum, atque curarum materiem allatum 
iri verebamur, dum animo recenseremus quantum, et quam diu Apostolica 
Praedecessorum Nostrorum desudasset industria, ut ex recens coalescentibus 
praedictorum Regnorum Ecclesiis, vanarum observationum, rituumque a Chri- 
stiana Religione abhorrentium zizania radicitus evellerent, atque importunas 
controversias inter sacros ipsos Regionum illarum Operarios in re tam gravi 
exortas, et, quod magis dolendum erat, inimici hominis opera, nostris adhuc 
temporibus perstantes, componerent, atque eliminarent. Attamen fiduciam 
nostram collocantes in Domino, qui humanos animos, ubi vult, fortiter, sua- 
viterque inflectit, potissimum vero quum, delatis ad Nos argumentis filialis 

obedientiae, qua plerique illarum Partium Missionarii suprema huius Apo- 
stolicae Sedis Decreta se excipere professi sunt, Nobis expositum fuit, ad 
omnes demum iis de rebus controversias sedandas, ac praedictarum Eccle- 
siarum statum componendum, atque firmandum, nil aliud iam reliquum 
esse, quam ut ad nonnulla postulata, quae ex parte aliquorum Operariorum 
huiusmodi Nobis proponebantur, congruae resolutiones, et responsiones 
Apostolica auctoritate prodirent; magnam in spem erecti sumus, fore, ut 
sublatis per opportuna rescripta propositis dubitationibus, ac finitivis demum 
nostris et huius Apostolicae Sedis mandatis atque praeceptis editis, ac pro- 
mulgatis, optatus aliquando finis imponeretur diuturnis molestisque dissen- 
sionibus, quae Praedicationis Evangelicae in praedictis Regnis olim dissemi- 
natae fructum late inficientes, ipsasque novarum Ecclesiarum soboles vehementi 
discordiarum turbine agitantes, eo rem adduxerant, ut tot Verbi Dei prae 
cones eximii sine causa adhuc laborasse, largosque sudores, et sanguinem 
ipsum frustra effudisse viderentur. 

8 2. Ut enim multa praetereamus, quae retroactis temporibus hac in re 
acciderunt, grandiores, quas innuimus, controversiae hoc ipso ineunte saeculo 
eruperunt, seu potius renovatae fuerunt, quum a fel. record. Praedecessore 
Nostro Clemente Papa XI missus, ad Oram Coromandeli appulit bon. mem. 
Carolus Thomas, tunc Patriarcha Antiochenus, cum potestate Legati a Latere 
in Indiis Orientalibus Commissarius, et Visitator Apostolicus, deinde huius 
Sanctae Romanae Ecclesiae Cardinalis Tournonius nuncupatus. Is enim, eo 
cum appulisset, ad trutinam vocatis nonnullis caeremoniis, quae ab aliquibus 
Missionariis observabantur, vel permittebantur, ab aliis vero tamquam Chri- 
stianae pietatis spiritui minime conformes reiiciebantur, unde discordiarum, 
et funestissimarum disputationum semina, exploratis, ea, qua par erat, dili- 
gentia, factis, et circumstantiis, e re Christiana esse, suique Officii partes 
exigere iudicavit, plures huiusmodi caeremonias gravi interdicto proscribere, 
atque damnare, latoque Edicto, seu Decreto, certam Missionariis normam 
praescribere, quam in excolendo Dominico illo Agro cuncti servaret, ut 
Divini Verbi semen, praecisis lolio, et vepribus, altas agere radices, et feli- 
cissime posset propagari. Quod quidem a se editum Decretum a Missionum 
illarum Provincialibus, et Superioribus, sub poena Excommunicationis latae 
sententiae, a caeteris vero Subditis Missionariis sub poena suspensionis a 
Divinis ipso facto incurrendae, inviolabiliter observari et executioni mandari 
praecepit, donec aliter Apostolica Sedes provideret. Exemplum autem Decreti 
eiusmodi est, videlicet: 

& 3. Carolus Thomas Maillard de Tournon, Dei, et Apostolicae Sedis 
gratia Patriarcha Antiochenus, Sanctissimi Domini Nostri Clementis. Divina 
Providentia Papae XI Praelatus Domesticus, eiusque Pontificio Solio Assi- 
sens, necnon. Sanctae Romanae, et Universalis Inquisitionis contra haereticam 
pravitatem Consultor, ac in Indiis Orientalibus, et Sinarum Imperio, fini- 
timisque Insulis Commissarius, et Visitator Apostolicus cum facultate Legati 
de Latere, etc. Tri - 

Inter. graviores, quibus premimur, curas pro Apostolici Visitatoris munere 
nobis, licet tanto oneri imparibus, iniuncío, ea sane est praecipua, cum nos 

huc missos esse consideramus ad expurgandum Dominicum agrum a zizaniis 
novella Christi germina suffocantibus, et de alienis peccatis rationem esse red- 
dituros, qui aeternam Dei ultionem pro nostris nunquam satis expiandis iure 
formidamus. Quamobrem statim. atque ad has Indiarum oras appulimus, 
mentis nostrae oculos per vastissimas illas Orientales Regiones circumferentes, 
dum corpus pertinaci morbo iaceret detentum, Missionum necessitates undique 
inquirere curavimus, ut iisdem pro viribus de opportuno remedio prospiceremus. 
Et quidem merito inter primas nostrae sollicitudini occurrerunt novae Domini 
vineae in Regnis Madurensi, et Maissur, recentiusque Carnatensi, iisdem fere 
legibus, parique labore, ab Evangelicis Societatis lesu Operariis Lusitanis, et 
Gallis plantatae, ubi inter Ethnicorum, atque Gentilium persecutiones, ac inter 
tot vitae asperitates, virentes germinant Evangelii palmites, assiduis Missio- 
nariorum sudoribus irrigati. Illuc sane fuissemus, non minus laboris, quam 
gaudii in. Christo Iesu participes esse vehementer cupientes, nisi hoc nobis diu- 
turna infirmitas prohibuisset. Quod autem. per nos ipsos immediate obtinere 
non licuit, exhibitum erga nos, et Sanctam Sedem Apostolicam obsequium a 
Patribus Venantio Bouchet Carnatensis Missionis Superiore, et Carolo .Mi- 
chaele Bartoldo Madurense Missionario, viris doctrina, et propagandae Fidei 
zelo praestantibus, opportune suppeditavit. Enim vero cum ab illis, in moribus, 
lingua, et Religione istarum Regionum ex longa in his vitae consuetudine 
apprime versatis, plura certius cognoverimus, quae eosdem palmites enerves 
reddant, et fructu vacuos, utpote qui Gentilium vanitatibus magis inhaereant, 
quam. viti, quae est Christus, in multo experimento tribulationis abundantia 
gaudii nostri fuit. Rebus itaque maturo examini suppositis, dictisque Patribus 
oretenus ac in scriptis fuse auditis, afque Dei ope publicis precibus implorata, 
uf Fidei puritati, spiritualique Christianorum proventui salubriter in Domino 
consulamus, utque fiat oblatio Gentilium accepta, et sanctificata in Spiritu 
Sancto, ad praesens Decretum auctoritate Apostolica, etiam cum facultate 
Legati de Latere, devenimus. 

Et a Sacramentorum administratione exordium sumentes, districte prohi- 
bemus, ne in baptizandis ftam pueris, quam adultis cuiuscumque sexus, et 
conditionis, omittantur Sacramentalia, sed omnia palam adhibeantur, et. si- 
gnanter saliva, sal, et insufflatio, quae ex Apostolica traditione Catholica 
Ecclesia. recepit, ac ob recondita in his sacris caeremoniis Divinae erga nos 
bonitatis mysteria, sancte, et inviolabiliter custodivit, Decreto Sanctae Uni- 
versalis Romanae Inquisitionis de anno 1656 pro Sinis facto,! ob diversas 
rationes, et circumstantias, minime obstante. 

ltem praecipimus, ut iuxta laudabilem | Ecclesiae consuetudinem | semper 
imponatur Baptizando a Baptizante nomen alicuius Sancti in Martyrologio 
Romano descripti, omnino interdictis nominibus Idolorum, vel falsae Religionis 
Poenitentium, quibus Gentiles utuntur, et Neophyti hactenus appellari consue- 
verant, antequam essent per Baptismum Divinae Gratiae renati. Nec Parochis, 
seu Missionariis sub quovis praetextu liceat, Crucis, Sanctorum, et rerum Sa- 
crarum nomina per íranslata immutare, nec ea ullo idiomate explicare, nisi 


* Die 23 mart. - Cf. Collectanea S. C. de Prop. Fide, vol. I, n. 126. 

Latino, vel saltem Indico, quatenus voces Indicae Regionis latinae significa- 
tioni liquido, et adamussim respondeant. 

Et quia audivimus, Baptismum Infantium ex Christianis Parentibus orto- 
rum, eorumdem incuria saepe saepius diu protrahi, non sine maximo dictorum 
Infantium. salutis discrimine, monemus Evangelicos Operarios, ut Sacrorum 
Canonum memores, terminum breviorem, quam fieri possit, attentis circum- 
stantiis, Genitoribus praefigant, graviter conscientiam eorum onerantes, nisi 
filios intra praefixum tempus ad Ecclesiam deferant sacro fonte abluendos. 

Praeterea cum moris huius regionis sit, ut Infantes sex, vel septem anno- 
rum, interdum etiam in teneriori aetate, ex Genitorum consensu, matrimonium 
indissolubile de praesenti contrahant per impositionem Tally, seu aureae tes- 
serae nuptialis, uxoris collo pensilis: Missionariis mandamus, ne huiusmodi 
irrita matrimonia inter Christianos fieri permittant, nec Sponsos sic coniunctos 
cohabitare sinant, donec completa legitima aetate, et explorato eorum consensi, 
in faciem Ecclesiae, iuxta formam a Sacro Concilio Tridentino praescriptam, 
verum, e£ Canonicum matrimonium contraxerint. Et quoniam apud peritiores 
impiae illius Religionis Sectatores Tally praeseferet imaginem, licet informem, 
Pulleyaris, sive Pyllajaris /doli nuptialibus caeremoniis praepositi, cumque dede- 
ceat Christianas mulieres talem effigiem collo deferre in signum matrimonii, 
districte prohibemus, ne in posterum audeant Tally cum hac effigie collo 
appendere ; et ne uxores innuptae videantur, poterunt uti alio Tally, vel Sanctis- 
simae Crucis, vel Domini Nostri lesu Christi, vel Beatissimae Virginis, vel 
alia quavis religiosa imagine ornato. Et cum superstitione non careat funiculus 
centum et octo filis compositus, et croceo succo delinitus, quo plerique dictum 
Tally appendunt, prohibemus etiam dictorum Filorum numerum, et unctionem. 

Caeremoniae etiam nuptiales iuxta harum regionum morem tot sunt, tan- 
taque superstitione taculatae, ut tutius remedium aptari non posset, quam 
eas omnino interdicendo, cum undique noxia Gentilitatis labe scateant, et dif- 
ficillimum sit eas a. superstitiosis expurgare. At vero ut faciliori conversionum 
viae, et Neophytorum commodo, quantum fieri potest, in Domino indulgea- 
mus, Missionariis, et praecipue Missionum Superioribus iniungimus, ut novis 
adhibitis diligentiis, severiorique calculo, superstitiosa omnia a dictis caere- 
moniis expungant, ita ut nihil inultum relinquatur, quod Christianam pie- 
tatem offendat, et Gentilium superstitionem redoleat; et signanter praeter 
eas, quas audivimus iam statutas in hac materia ab iisdem Missionariis refor- 
mationes, ramus arboris Aresciomara omnino auferatur, ferculorum numerus, 
non minus ac cibi praescripta qualitas, varietur. Circuli super caput spon- 
sorum ad tollenda maleficia, omittantur. Et quod de ferculis diximus, de 
luteis vasis ibidem adhiberi solitis a nobis dictum, et prohibitum intelligatur ; 
fructus etiam, vulgo dictus Cocco, ex cuius fractione prosperitatis, vel infor- 
funii auspicia Gentiles temere ducunt, vel omnino a Christianorum nuptiis 
reiiciatur, vel saltem, si illum comedere velint, non publice, sed secreto, et 
extra solemnitatem aperiatur ab iis, qui Evangelica luce edocti, ab huiusmodi 


auspiciorum deliramento sunt alieni. 


1! Sess, XXIV, de ref. matrim., c. 1. 

Nullus rite, et sufficienter dispositus arceatur a Sacramento poenitentiae, 
ad peccatorum remissionem, tanquam instrumento divinae Misericordiae, a 
Christo Domino instituto, et signanter mulieres menstruali morbo laborantes ; 
non attentis diebus purificationis iuxta morem Gentilium, cum haec Sacra- 
mentalis vera animae purificatio, et non alia, sit attendenda a. Christifide- 
libus, eorumque Pastoribus; quibus praeterea non licet nec per se ipsos, nec 
per Catechistas, nec per alios quoscumque, dictis mulieribus prohibere accessum 
ad Fcclesiam, vel ad Confessarium, durante dicta. infirmitate, et dicto puri- 
ficationis tempore. Dedecet etiam Christianae. Virginis honestatem prima vice 
dicto morbo laborantis, illum Cognatis, Vicinis, et Amicis notum facere, ac 
inverecunde publicare, iisque, Ethnicorum more et ritu, in. eius domum col- 
lectis, super re tam sordida festum instituere. Quocirca huiusmodi celebri- 
tates et ritus orthodoxis puellis penitus interdicimus, et abolemus, Missiona- 
riisque iniungimus, ut non solum eas, verum etiam Genitores moneant, quam 
dissona sit Virginei pudoris legibus huiusmodi obscoena consuetudo, quae a 
Gentilium impudentia videtur inducta, ut ita labefactata puellarum verecundia, 
eas effrenate ad libidinem provocare valeant. 

Ferre pariter non possumus, quod a Medicis spiritualibus pro animarum 
salute ea charitatis officia denegentur, quae Medici Gentiles, nobilis etiam 
generis, seu Castae, pro corporis salute praestare non dedignantur Infirmis 
etiam abiecíae, et infimae conditionis, vulgo dictis Pareas. Quapropter | districte 
mandamus Missionariis, ut, quantum in ipsis erit, nemini e Christianis aegrotis, 
quantumvis Pareas, ef vilioris, si adessent, generis hominibus, desideranda 
relinquatur in infirmitate copia Confessarii; et ne ingravescentibus morbis, 
cum gravissimo vitae temporalis periculo, aeternae consulere cogantur, iisdem 
Missionariis praecipimus, ne Infirmos huiusmodi conditionis ad Ecclesiam 
deferendos expectent, sed consultius domos, ubi aegrotant, pro viribus petant, 
ad eos invisendos, ac. piis sermonibus et precibus, Sacramentorumque pabulo 
recreandos, atque demum eos in extremo viíae discrimine constitutos Sancto 
Infirmorum Oleo deliniant, absque personarum, aut sexus acceptione, expresse 
damnantes quamcumque praxim huic. Christianae pietatis officio contrariam. 

Non sine maximo animi nostri moerore accepimus etiam, Christianos 
tympanorum pulsatores, Tibicines, aut alterius cuiuscumque musici. instrumenti 
sonatores ad Idolorum festivitates, et sacrificia accersiri, ad ludendum, et 
interdum etiam cogi, ob quamdam servitutis speciem erga publicum ab ipsis 
coníractae per huiusmodi artis exercitium, nec facile esse Missionariis eos ab 
hoc detestabili abusu avertere. Quocirca considerantes, quam gravem rationem 
essemus Deo reddituri, si huiusmodi Christifideles a Daemoniorum honore et 
cultu pro viribus non revocaremus, illis prohibemus, ne imposterum audeant, 
nec in Pagodis, nec extra, tum occasione Sacrificiorum, tum quarumcumque 
solemnitatum  superstitioso cultu imbutarum, sonare, aut canere, sub poena 
excommunicationis latae sententiae, cum. nullo modo liceat Christi famulis 
Belial inservire. Ideoque Missionarii non solum eos monere tenebuntur de 
praefata prohibitione, verum etiam illam omnino executioni demandare, et 
contrafacientes ab Ecclesia expellere, donec ex corde resipiscant, et publicis 
poenitentiae signis patratum scandalum emendaverint. 


Romani Pontifices 843 


Declaramus praeterea Pontificiam Constitutionem Gregorii XV incipien- 
tem: Romanae Sedis Antistes,! ad petitionem Patrum Societatis Iesu editam, 
qua. indigenis Christifidelibus lavacra, non alia occasione et fine, quam cor- 
poris reficiendi, et a naturalibus sordibus mundandi, ab Apostolica Sede per- 
mittuntur, interdictis tempore, et modo, quibus a Gentibus adhiberi solent, 
aeque afficere Evangelicos Operarios, quibus propterea non liceat sub qua- 
cumque alia causa et fine, etiam ad effectum, ut existimentur Sanias, seu 
Brachmanes, prae caeteris dediti huiusmodi ablutionibus, illis uti, praesertim 
statutis eorum horis, et ante, vel immediate post quamcumque sacram. fun- 
ctionem. 

Cineres itidem ex Vaccae stercore confectos, et impiam Gentilium poeni- 
tentiam a. Rutren institutam redolentes, benedicere, eosque fronti Sacro Chris- 
mate delinitae impingere, sive alia quaecumque signa albi, vel rubei coloris, 
quibus Indi superstitiosissimi in fronte, vel in pectore, aut in alia. quavis 
corporis parte utuntur, deferre prohibemus; mandantes, ut Sanctae Ecclesiae 
consuetudo, piique ritus Cineres benedicendi, illisque Christianorum caput 
Cruce signandi, ad humanae infirmitatis memoriam | recolendam, religiose 
serventur, tempore, ac modo ab Ecclesia praescripto, scilicet feria quarta Cine- 
rum, et non alias. 

Et demum, quia, ex librorum de falsa religione, et de rebus obscoenis 
superstitiosisque tractantium lectura, venenum ut plurimum serpere solet ad 
cor Fidelium, quo non minus Fidei puritas offenditur, quam mores corrum- 
puntur, magnopere commendantes zelum, ac studium Missionariorum, qui 
libros sacram Ecclesiae Catholicae doctrinam, rerumque Sacrarum monumenta 
continentes, pro Indorum Christifidelium eruditione, in linguam Malabaricam, 
seu Tamulicam transtulere, vel novos pro illorum commodo, et institutione 
composuerunt; iisdem Christifidelibus expresse interdicimus fabulosos Genti- 
lium libros, eosque legere, et retinere prohibemus, sub poena excommunica- 
tionis latae sententiae, nisi prius habita licentia Parochi, seu. Missionarii 
curam animarum. exercentis, quorum prudentiae committimus facultatem super 
hoc dispensandi, et libros (si qui forte sunt) noxia superstitione vacuos, et 
nihil contra bonos mores tractantes, pro Christianorum usu seligendi, eorumque 
lecturam permittendi. 

Ea igitur universa, et singula auctoritate Apostolica, et tenore praedictis 
damnamus, ac districtiori, quo possumus, modo prohibemus. Mandantes Patri 
Provinciali Provinciae Malabaricae, caeterisque Superioribus Societatis Iesu 
in Indiis Orientalibus, ut hoc nostrum Decretum notificent singulis Missio- 
nariis, sive aliis quibuscumque curam animarum exercentibus sibi subiectis, 
illudque perpetuo, et inviolabiliter exequi faciant, sub poena excommunicationis 
latae sententiae quoad Provinciales, et. Superiores, et. suspensionis a. Divinis 
ipso facto incurrendae quoad Subditos contrafacientes, seu aliter permittentes. 
Atque ifa decernimus, et mandamus in omnibus, donec aliud fuerit ab Apo- 
stolica Sede, vel a Nobis eiusdem auctoritate provisum, inviolabiliter servari, 
non obstantibus quibuscumque. 


! Cf. Ius Pontif. de Prop. Fide, pars I, vol. I, p. 15-17. 

Et ne ex his, quae expresse praecepta, vel prohibita a nobis fuere, tacitum 
quis deducere valeat, in reliquis practicari solitis in istis Missionibus, nostrum 
assensum, seu approbationem, (cum plura forsan reformatione digna nostram 
cognitionem. effugerint, et alia maturius examen postulantia indecisa reman- 
serint), hanc interpretationem omnino reiicimus, et menti nostrae esse contra- 
riam declaramus. Volumus autem iustis de causis, ut hoc nostrum Decretum 
afficiat, et pro publicato habeatur post illius traditionem a nostro Cancel- 
lario faciendam Patri Guidoni Tachard Vice-Provinciali Patrum Gallorum 
Societatis lesu in Indiis; cui propterea in virtute Sanctae Obedientiae onus 
iniungimus, quatuor similia exemplaria transmittendi ad Patrem Provinciae 
Malabaricae, ac ad. Patres Superiores Missionum Madurensis, et Maissur, 
et Carnatensis, quibus post bimestre, et reliquis Missionariis post trimestre 
a die consignationis faciendae dicto Patri Tachard, idem Decretum pro publi- 
cato, et notificato pariter habeatur. | 

Datum Pudicherii in Sancta Visitatione Apostolica hac die 23 lunii 1704, 
et publicatum die 8 Iulii eiusdem anni 1704 per traditionem factam coram 
Illustrissimo, et Reverendissimo Domino per me Cancellarium infrascriptum 
Rev. Patri Guidoni Tachard Patrum Gallorum Societatis Iesu in Indiis Orien- 
talibus Superiori, praesentibus RR. Patribus Francisco Laines, Superiore Mis- 
sionis Madurensis, ac Venantio Bouchet Superiore Missionis Carnatensis. 

Carolus Thomas Patriarcha Antiochenus Visitator Apostolicus. 

Andreas Candela Sacrae Visitationis Apostolicae Cancellarius. 

S 11. His ita peractis, idem praelaudatus Pontifex Benedictus XIII causa 
ad se avocata, Apostolicas Literas in forma Brevis anno Mpccxxvi exeunte, 
ad universos Episcopos, et Missionarios Regnorum Madurensis, Mayssurensis, 
et Carnatensis dedit, quibus praedicti Caroli Thomae Cardinalis Tournonii 
Decretum confirmavit, observandumque praecepit. Literae sunt huiusmodi 
videlicet: 

S 12. Venerabilibus Fratribus, ac dilectis Filiis, Episcopis, et Apostolicis 
Missionariis in Regnis Indiarum Orientalium Madurensi, Mayssurensi, et 
Carnaternsi. 


BENEDICTUS PAPA XIII 


Venerabiles Fratres, ac dilecti Filii, salutem, et Apostolicam Benedictionem. 

Ad aures nostras pervenit, vocationem Gentium, Ecclesiaeque incrementa, | 
propter subortas inter Operarios Evangelicae Messis controversias, magnis 
isthic difficultatibus laborare. Quae quidem eo graviorem nobis dolorem attu- 
lerunt, quo remedia salubriter alias adhibita diutius a. nonnullis repudiari 
intelleximus. lam enim per bon. mem. Carolum Thomam Patriarcham tunc 
Antiochenum, cum potestate Legati de latere Apostolicum Visitatorem, deinde 
huius Sanctae Romanae Ecclesiae Cardinalem, pleraque ad gliscentes lites com- 
ponendas, explicandasque difficultates sapienter praescripta fuerant, decreto 
condito Pudicherii in Sacra Visitatione Apostolica die XXIII mensis Iunii Anni 
MDCCIV, die vero ocíava lulii eiusdem anni promulgato. Partibus autem 
nondum acquiescentibus, de mente fel. record. Clementis XI Praedecessoris 
Nostri diversa opinantibus, et evulgantibus, idem Praedecessor Noster, datis 

ad Venerabilem Fratrem Episcopum Meliapurensem literis die XVII mensis 
Septembris Anni MDCCXII! suam de observandis Decretis mentem opportune 
declaravit. Ut igitur nostrae quoque: sollicitudinis partes ad controversias 
avertendas, et salutem pentium concordibus studiis facilius a Vobis procu- 
randam adhibeamus; praesertim ne quis ex silentio nostro detractum aliquid 
esse suspicetur mandatis, et declarationibus "antedictis; laudati Antecessoris 
nostri vestigiis inhaerentes, decreta eiusdem Patriarchae Antiocheni nostra 
etiam auctoritate confirmamus, eorumque obedientiam, et observantiam sirmi- 
liter mandamus, et requirimus. Decretum quoque de Sacramentis administrandis 
moribundis hominibus infimae conditionis, quos Pareas appellant, ulteriori 
dilatione remota, pariter servari, et impleri praecipimus. Vestrum autem erit, 
ut mandata per Antecessorem nostrum, et per Nos ipsos Apostolica auctoritate, 
fenore praesentium, in omnibus confirmata, impigre, et obsequenter facientes 
opus Dei, quod fanta cum animi alacritate suscepistis, rite, unanimiter, stu 
dioseque perficiatis. Ac vobis, Venerabiles Fratres, dilecti Filii, Apostolicam 
Benedictionem peramanter impertimur. 

Datum Romae apud Sanctum Petrum sub Annulo Piscatoris die XII 
Decembris MDCCXXVII Pontificatus Nostri Anno Quarto. 

8 13. Tantum vero abfuit, ut qui pro Ritibus eo Decreto damnatis pugna- 
bant, huic novae eiusdem Decreti confirmationi acquiescerent, quin potius 
Anno MDpccxxxrr Praedecessori Nostro Clementi Papae XII in Benedicti locum 
subrogato declaraverint, se nihil de nova confirmatione audivisse, neque 
aliquid, quod ad eam spectaret, Episcopis, et Missionariis Indiarum fuisse 
legitime denuntiatum, ideoque enixis precibus ab eo postulaverint, ut, non 
obstante Benedicti XIII dispositione, dignaretur hanc eandem causam denuo 
Sancti Officii Congregationis examini et cognitioni subiicere: et quamquam, 
aliis earum Partium Missionariis causam finitam esse, et in rem iudicatam 
abiisse reputantibus, seu excipientibus, non deessent, qui postulatis haud 
annuendum esse crederent, iisque adversarentur; attamen idem Pontifex 
Clemens XII, supremum tandem acerrimis perniciosisque dissidiis finem 
fieri peroptans, supradictorum preces admittendas existimavit, declaravitque 
in causa posse procedi. Quare totius materiae instaurata disceptatione; et 
per duos fere annos continuata, documentis certis et necessariis ex utraque 
Parte productis, factaque praesertim Decreti impugnatoribus amplissima 
facultate afferendi quidquid in controversum quemque Articulum deducen- 
dum, allegandumque e re sua iudicarent; post plures Congregationes habitas 
in Conventu Sanctae Mariae supra Minervam a S. R. E. Cardinalibus in 
negotiis Fidei Generalibus Inquisitoribus per universam Christianam Rem- 
publicam deputatis, ii tandem, quid ipsorum iudicio in controversis Arti- 
culis aut confirmandum, aut moderandum, declarandum denique, aut aliqua 
ex parte remittendum esset, aperuerunt; eorumque resolutiones probavit, 
confirmavitque praelaudatus Clemens Papa XII, illasque inserendas decrevit 
Apostolicis literis in forma Brevis, quibus Madurensibus, Mayssurensibus, 
et Carnatensibus Episcopis, ac Missionariis, Apostolica auctoritate mandavit, 


1 Non sine gravi. Bened. XIV, Bull, tom. 1, p. 403, 404. 

iniunxitque, ut lata abs se decreta tum religiose ipsi observarent, tum ab 
aliis omnibus summa fide, ac diligentia observari curarent. Literae in forma 
Brevis sunt sequentis tenoris. 

8 14. Venerabilibus Fratribus, etc. Compertum, .etc. (Omittuntur literae, 
quia eas habes supra, in N. 296). 

S 16. At tam felicibus initiis conceptum gaudium statim evanuit; tristis- 
simus siquidem nuntius quam citissime Sedi Apostolicae allatus est, Missio- 
narios scilicet, qui Cardinalis Tournonii Decretum impugnaverant, non obstan- 
tibus Clementis XII Literis Apostolicis solemni formula ab iis acceptatis, 
publicatisque, damnatos tamen ritus ac caeremonias iuxta earundem Lite- 
rarum praescriptum minime aboleri posse causantes, tantum sibi licentiae 
sumere, ut eos easque adhuc usu permittere et retinere non dubitarent. 
Cumque de tamdiu dilata ab iis obedientia in dies fama increbresceret, prae- 
fatus Clemens Papa XII, ut debitum Pontificii mandatis obsequium, et obser- 
vantiam vindicaret, certamque redderet in posterum eorum, quae in praedictis 
Pontificiis Literis mandabantur, executionem, alteris in simili forma Brevis 
datis die xii maii anni Mbccxxxix Apostolicis Literis, earum regionum Episco- 
pis, et Missionariis praeceptum iteravit, gravioribus etiam poenis impositis, ut 
nedum exactissime servarent, quae in suis praemissis Literis mandabantur, 
sublata cuilibet secus interpretandi facultate, verum ad id illico se adstrin- 
gerent solemni iureiurando interposito, iuxta formulas respective eisdem prae- 
scriptas. Literae in forma Brevis sequentis sunt tenoris: 

S8 I7. Venerabilibus Fratribus, etc. Concredita Nobis, etc. (Omittuntur lite- 
rae, quia eas habes supra, in N. 300). 

S 21. His ita constitutis, atque mandatis obtemperantes omnes Episcopi, 
et Missionarii Apostolici Regnorum Madurensis, Mayssurensis, et Carnatensis, 
nominatimque, qui pridem contra Cardinalis Tournonii Decretum steterant, 
fide data, sacramentoque interposito, exactam, integram, absolutam, inviola- 
bilemque observantiam Literarum, quarum superius exemplum insertum est, 
quodque incipit, Compertum exploratumque, promiserunt, secundum formulas 
aliis in Literis Pontificiis expressas, quae pariter enunciatae iam sunt, quaeque 
incipiunt, Cozcredita Nobis Dominici Gregis. Utque suum Nobis ad Ponti- 
ficatus apicem evectis, Sanctaeque Sedi fidele obsequium, et submissionem 
certo probarent argumento, ad manus nostras exempla reddi curarunt solem- 
nis iurisiurandi, quod singuli praestiterunt. 

S 22. Hunc igitur fructum ex prudenti constantique, quam hactenus 
recensuimus, Praedecessorum nostrorum agendi ratione Nobis colligere datum 
est; neque iam temere videmur hanc animo spem concepisse, ut. quaecumque 
dubia supra executione eorum, quae ab iisdem Praedecessoribus praescripta 
memoravimus, adhuc reliqua sunt, resolutis, ut infra, propositis quaestionibus, 
penitus submoveantur: omnesque demum inter sacros istarum Regionum 
Operarios dissensiones, et controversiae compositae conticescant, atque Apo- 
stolica mandata et Decreta, quae, gravi praemissa ponderatione, ac de consilio 
Venerabilium Fratrum Nostrorum in tota Republica Christiana in negotiis 
Fidei Generalium Inquisitorum specialiter deputatorum, aliorumque Virorum 
pietate ac doctrina praestantium, harum serie edituri sumus, pari obedientiae 

alacritate ab omnibus istarum Partium Missionariis excipiantur, ac debitae 
executioni demandentur. 

8 23. Nonnulli siquidem, postquam Literis professi sunt servatas ab se 
fuisse Apostolicas Literas Compertum exploratumque, seque accusatos idcirco 
perperam fuisse tanquam ' refractarios; affirmantes nihilominus, in maximas 
atque extremas animi angustias se esse coniectos, ob lurisiurandi religionem, 
ob excommunicationis periculum, aliasque gravissimas poenas, quibus inobe- 
dientes, legive repugnantes inevitabili nexu obligati sunt atque obnoxii; com- 
muni illorum omnium nomine, qui in pari muneris et periculi societate vei* 
santur, ad sublevandas suas, ut aiunt, oneratas trepidantesque conscientias, 
atque ad plurimorum Christianorum salutem, qui recenter conversi perse- 
cutionum procellis assidue conflictantur, in tuto collocandam, tria a Nobis 
flagitarunt. 

8 24. Primum illud est, ut onere subleventur (quod quidem onus gravissi- 
mum, intolerandumque appellant) tot iuramentorum, censurarumque, quibus 
inextricabilibus veluti laqueis eorum conscientiae vinciuntur, quibusque fit, 
ut propriae amittendae salutis periculo expositi, de aliena procuranda cogi- 
tationem prope omnem deponere cogantur. 

8 25. Alterum, ut dispensatio alias concessa super insufflationum, atque 
salivae ritu, in Sacramento Baptismatis ministrando, prorogetur, eo vel maxime, 
quod non tali lege sit huiusmodi ritus inductus, in quo dispensatio locum 
habere non possit; imo, ut ea concedatur necessarium esse aiunt, ad conser- 
vandam propagandamque disseminatam iam ac diffusam Fidem in vastissimis 
illis Regionibus, quarum Incolae ingenito veluti horrore, seu potius invete- 
rato et communi praeiudicio, ita salivam aversantur, ut de eo evellendo prope 
iam sit ab eis desperatum. 

& 26. Tertium, ut aperta, atque plana tradatur interpretatio praecepti a 
Cardinali Tournonio Missionariis gravissime iniuncti, atque ab Apostolica 
Sede confirmati, eisque inculcati, ut abiectissimum hominum genus, vulgo 
Pareas, minime deserant, sed cum domi aliquo morbo laborantes detinentur, 
eos invisant, eisque, cum opus fuerit, Sacramenta ministrent, omnibusque 
erga eos charitatis atque pietatis officiis defungantur. Nam, sine aliqua prae- 
fati Decreti declaratione, perniciem eis, qui Christianae Religioni nomen dede- 
runt, imminere prorsus arbitrantur, Gentiliumque ad Fidem conversionem 
impossibilem penitus evasuram. Itaque eorundem Parearum saluti providen- 
dum esse rentur, non adigendo Sacros Operarios ad ingrediendum eorum 
Domos, quod certe, ut asserunt, exitio Missionibus foret, sed alia ratione; 
atque ea potissimum, quam ipsi primo induxerunt, quaque usi sunt post 
Apostolicas etiam Literas promulgatas, quarum initium Compertum. explora- 
tumque, obtentu verbalis cuiusdam declarationis, quam ipsis suus Missionum 
Procurator significaverat. 

27. Rumore itaque ad Nos allato de huiusmodi vocali declaratione, 
quae Clementi Papae XII Praedecessori nostro. tribuebatur, et cuius etiam 
exemplum monumentumque in Actis, et Tabulario Sanctae Inquisitionis rela- 
tum fuisse atque reconditum ferebatur, exemplum monumentumve huiusmodi 
diligentissime exquiri mandavimus. Cumque illud nusquam inventum sit, 

longa licet atque exactissima indagine investigatum; cum etiam Administri, 
quorum custodiae mandandum fuerat, ea de re per Nosmetipsos interrogati, 
nihil huiusmodi a se visum, nihil auditum fuisse, et nunquam ad se perve- 
nisse praedictam declarationem, proptereaque et in actis, et in Archivo desi- 
derari, constanter et indubitate affirmaverint; cum denique ipsius Nostri 
Praedecessoris ea de re mentem atque sententiam, in Apostolicis eius Literis 
supra relatis luce ipsa clarius expressam, exploratamque haberemus, totum 
hoc gravissimum et inveteratum negotium, cum approbatione et consilio 
Venerabilium Fratrum Nostrorum S. R. E. Cardinalium Generalium Inquisi- 
torum, ut supra, deputatorum, tandem diiudicare ac definire deliberavimus. 
Auditisque propterea tum eorundem Venerabilium Fratrum Nostrorum, tum 
etiam Consultorum sententiis, ac rursus ad trutinam revocatis, et coram Nobis 
multum diuque perpensis atque discussis moderationibus illis, quas postu- 
larunt a Nobis illi; qui duram atque difficilem Decretorum toties enuncia- 
torum integram absolutamque observantiam existimarunt, in hunc, qui sequi- 
tur, modum, statuimus, atque decrevimus. 

8 28. Ac primo quidem, animadvertentes impositam lürisiurandi legem 
esse veluti saluberrimum antidotum extinguendo gliscentium litium, discor- 
diarumque veneno, aptissimumque ad cohibendam licentiam libertatemque 
opinandi, interpretandi, agendi denique pro libito in re tam gravi et pericu- 
losa, fraenum existere; Censuras quoque a praedicto Clemente XII Praedeces- 
sore Nostro in enunciatis Literis, incipientibus Corcredita Nobis constitutas, - 
ad solos dumtaxat pertinere Apostolicae legis praeceptorumque violatores, 
easdemque in huiusmodi tantum refractarios, quorum animos neque Eccle- 
siasticae mansuetudinis officia, neque paternae admonitionis charitas vincere, 
aut inflectere ullo modo possent, iustissimam poenam esse et fore reputantes, 
non solum inopportunum censuimus, Iusiurandum aliqua in parte remittere, 
aut moderari Censuras, quod primo fuit ab illis propositum; verum etiam, 
de praedicto consilio et assensu, ac de plenitudine Potestatis a Deo Nobis 
concreditae, illud, illasque probamus, confirmamus, et innovamus, illudque, et 
illas omne robur et firmamentum, omnemque vim et efficaciam in posterum 
semper habere, suosque plenarios et integros effectus sortiri et obtinere, 
atque ab illis, ad quos spectat, et pro tempore quandocumque spectabit, 
inviolabiliter et inconcusse observari decernimus et iubemus. 

8 29. Quod autem attinet ad secundam postulationem, de proroganda 
supradicta dispensatione, quam Praedecessor noster in decennium concessit, 
ut scilicet per id temporis, in Sacramento Baptismatis conferendo, salivae usu 
abstinere, et sacras insufflationes in occulto adhibere liceret, non tamen hoc 
generatim, neque indistincte, sed ubi gravis aliqua et certa necessitas postu- 
laret, ut luculentius in eiusdem Literis Apostolicis, quarum initium Corzper- 
tum exploratumque expressum est; Nos declarare satis non possummws, quam 
aegre feramus, quod nullis adhuc certis indiciis aut argumentis cognoscere 
potuerimus, utrum Missionarii per id decennii tempus, quod iam elapsum 
esse dignoscitur, ad Apostolicarum Literarum praescriptum, in eo pro viribus 
elaboraverint, atque ea, qua par erat, tide, ac diligentia, omne suum studium, 
operamque adhibuerint, ut vanus ille horror, et parum aequa aversatio prae- 

dictorum Sacramentalium, quae Gentium illarum animis insidere fertur, sensim 
emendata, demum ab eisdem penitus deponeretur. Nemo quippe ignorat, 
Sacramentalium, de quibus agitur, usum, sive institutionis antiquitas, ex qua 
Ritus illi in Ecclesiam derivati sunt, sive multiplex mysteriorum significatio, 
quae in illis continetur, sive demum Romanae Ecclesiae omnium Magistrae 
spectetur autoritas, quae eosdem in suis Ritualibus receptos inviolabiliter 
Observari praecepit, iure, ac merito venerandum esse, praecipuoque semper 
in honore habendum, consequenter incapacem prorsus recipiendae Baptis- 
matis Gratiae eum esse, qui falso sibi persuaserit, insufflationes, atque salivam 
aptam haud esse materiam Sacramentalium caeremoniarum, gravissimique 
piaculi expertem non futurum, qui sic opinanti conferre illud auderet. 

8 30. Et quamquam exploratum esset, Gentes illas hoc pravo errore 
minime detineri, sed ob id tantum a praedictorum Sacramentalium usu abhor- 
rere, quod ingenita quadam, ut ferunt, aversione salivam, anhelitumque abo- 
minentur, non minori tamen industria Sacris Ministris adnitendum est, ut 
ex eorum animis perperam conceptum horrorem, ineptamque aversionem 
eliminent atque ablegent: aliter timendum merito esset, ne illarum Regionum 
Neophiti, confirmata in ipsorum mentibus huiusmodi aborminatione, eo usque 
desipiant, ut eandem etiam transferant ad miracula, quae per salivam Christus 
Redemptor Noster edidit; ipsumque propterea miraculorum et salutis nostrae 
Auctorem, quo nihil profecto magis impium excogitari potest, aversentur. 
Utque alia praetereamus, illud tandem non diutius est differendum, ut in 
Regnis Madurensi, Mayssurensi, et Carnatensi, Baptismi Sacramentum rite 
sancteque ministretur, iisdem adhibitis Sacramentalibus, et caeremoniis, quibus 
Romana utitur Ecclesia, ex qua ad Gentes illas Fidei lux propagata est, dedi- 
scantque tandem novelli Regionum illarum Fideles id horrere, quod Deus 
dignatus est facere. 

S 31. Verumtamen, ut memorata Sacramentalium praedictorum abomi- 
natio suaviter, leviterque ex eorum animis divelli possit, neve huiusmodi lex, 
quae Sacramentalium usum praescribit, ad nimiam in specie severitatem exacta, 
eas adducere calamitates videatur, quae ex illa, tamquam e fonte, in Ecclesias 
atque Missiones dimanaturae denunciantur; Nos enarratis de causis dispen- 
sationem, quam Praedecessor noster in Literis iam relatis concessit, iterum 
concedendam, prorogandamque decrevimus in aliud decennium, quod a die 
datae praesentis Nostrae Apostolicae Constitutionis est inchoandum. 

8 32. Ex quo fas est intelligere, non eam esse aut fuisse nostram et 
Apostolicae Sedis sententiam, quod scilicet nullus dispensationi locus esse 
possit in huiusmodi Sacrorum Rituum, et Sacramentalium materia, nec ulla 
dispensandi necessitas, aut sufficiens causa. unquam valeat allegari. Verum, 
quum ex rationibus superius allatis, nullo pacto permitti valeat, venerabiles 
adeo Ritus, ac traditum a Patribus, sancteque ab Ecclesia servatum huiusmodi 
Sacramentalium usum, penitus aboleri; vel eorum contemptui, aut erroribus 
circa eadem inducendis, vel iam conceptis amplius confirmandis, occasionem 
praeberi; idcirco omnibus dictorum Regnorum Missionariis districte praeci- 
pimus, ut hac dispensatione benigne a Nobis indulta, nonnisi certis in casibus, 
et cum gravis id necessitas postulabit, de quo eorum consciendiam oneramus, 


54 


3 
1 


850 Romani Pontifices 


i PERENNE ERE NNNM EN Dai cta iUUBeuf dida dtt Imc usum duacuesecct e or 


utantur, nec nisi in praedictis casibus salivae usum in administratione Bap- 
tismatis possint omittere, et occultas adhibere insufflationes; modo ii, qui 
se baptizandos offerunt, in ea non sint opinione, ut credant salivam, atque 
insufflationes huiusmodi ineptam esse, atque indecentem Sacramentalis Ritus 
materiam; qui enim adeo falsa, atque distorta persuasione imbuti essent, 
tamquam indigni, et incapaces Sacramenti Baptismatis licite suscipiendi, ab 
eo repellendi essent. Volumus autem, atque omnibus et singulis praedictorum 
Regnorum Episcopis et Missionariis in virtute sanctae obedientiae praecipimus, 
et expresse iubemus, ut et communibus studiis atque consiliis, et singuli pro 
virili parte, intra praefinitum decennii tempus, omnibus viribus nervisque 
contendant, et quemadmodum fuerat eisdem a sanctae memoriae Praedeces- 
sore nostro imperatum, non intermissis laboribus assidue curent, ut ex illarum: 
Gentium animis errorum tenebrae, malesanaeque opiniones, quibus obcae- 
cantur, et miserrime detinentur, penitus discussae, ac radicitus evulsae eli- 
minentur. Ut vero indultum, prorogatumque a Nobis tempus, sanctissimis 
Romanae Ecclesiae caeremoniis praedictis, quae tamdiu a Sede Apostolica 
commendatae atque inculcatae fuerunt, facilius apud Nationes illas insinuandis 
vere conducat, utque ulterior huiusmodi Rituum praetermissio (quam tamen 
extra verae necessitatis casus, ut supra, nullatenus concessam aut licitam 
esse, iterum declaramus) alendis Populorum erroribus, atque difficultatibus 
augendis confirmandisque ansam non praebeat: universis Gentium illarum 
Episcopis, et Missionariis praedictis notum esse volumus, hoc exacto decennio, 
nullis aut precibus, aut rationibus, quae porrigi, proferrique unquam possent, 
aliam denuo prorogationem concessum iri. 

S 33. Ad tertium denique quod pertinet postulatum, ut nempe apertius 
atque districtius declaretur Decreti articulus, quo laudatus bonae memoriae 
Carolus Thomas Cardinalis Tournonius sancivit, ut Missionarii ad Pareas 
aegrotantes accedant, ut Sacramenta desiderantibus etiam domi administrent, 
ut denique illis omnia praestent spiritualia subsidia, quae Charitas, Religio, 
et Officii ratio Evangelicis Operariis, nullo discrimine, nulloque. respectu, 
Fidelibus universis, adversa praesertim valetudine conflictatis, administranda 
praescribunt: nemo profecto non videt, quantumvis maximae proponantur 
difficultates, in quas incurrere Missionarii se posse dicunt, si huic praecepto 
tam iusto, tam sancto parere velint; ferendum tamen nullo modo esse, quod 
Casas humiliorum huiusmodi hominum ex morbo decumbentium subire recu- 
sent, atque illos in summo etiam vitae discrimine, aut Sacramentis omnino 
carere sinant, aut saltem eorumdem percipiendorum maximam illis ingerant 
difficultatem. Nulla etenim apud Deum est personarum acceptio; nec ullum 
despicere fas est eorum, quos Unigenitus Dei Filius per novam generationem 
sibi coniunctos, non confunditur Fratres vocare; quin immo elegit Deus pau- 
peres in hoc Mundo, divites in Fide, et haeredes Regni, quod. reprotnisit dili- 
gentibus se. Quae qui contemnunt, exhonorantes pauperem, et Fratrem humi- 
lem confundentes in humilitate sua, hi porro longe nimis discedunt a doctrina, 
et exemplo Christi Domini Salvatoris Nostri, qui Nos, non Divina tantum 
voce, sed magnis etiam atque illustribus factis edocuit, quanti apud Nos esse 
debeant, qui pauperes, atque abiecti per Mundi insaniam vocantur: Ecce enim, 

aiebat S. Gregorius Pontifex Maximus, ire nom vult Filius Dei ad Filium 
Reguli, et tamen venire paratus est ad salutem Servi. Certe si nos cuiuspiam 
Servus rogaret, ut ad eum ire deberemus, protinus nobis nostra superbia in 
cogitatione tacita responderet, dicens: non eas, quia temetipsum degeneras, 
honor tuus despicitur, locus vilescit. Ecce de Caelo venit, qui Servo in Terram 
occurrere non despicit. 

8. 34. Quare ut gravissimo huic malo remedium afferrent Praedecessores 
Nostri Romani Pontifices Gregorius XV, Alexander VII, et Clemens IX in suis 
Apostolicis Literis die xxxi ianuarii anni MDcxxrr, die xvii ian. anni MDCLVIüdI, ! 
et die xut sept. anni Mpcrxix? respective datis, omni animorum contentione, 
atque zelo: obtinere curarunt (quod et Nos eorum vestigiis inhaerentes sum- 
mopere optamus, et quantum in Domino possumus, districte praecipimus, 
et mandamus), ut Nobiles cum Plebeis in unam eandemque Ecclesiam con- 
venientes, una simul Divini verbi pabulo reficerentur, et Ecclesiae Sacramenta 
reciperent, utque Missionarii Regnorum, Provinciarumque Orientalium India- 
rum, sui officii memores, ita animo essent comparati atque dispositi, ut non 
secus ac Nobilibus, abiectis quoque, et infimae sortis hominibus, in iis, quae 
ad spiritualem eorum profectum pertinent, praesto essent, illisque in propriis 
etiam domibus, etsi humillimis ac sordidis, Sacrum Viaticum ministrare minime 
recusarent. At, quod maxime Nos angit, sive ob immodicum illum horrorem, 
quo claro genere nati infimae Plebis homines, ut fertur, ita aversantur, ut 
vel illorum contactu se commaculari, nobilitateque, et gradu cadere sibi per- 
suadeant, (qui tamen horror cum sit Christi lege damnatus, e Christianorum 
animis omnino est eliminandus), sive ob patrias leges, imperiaque Regum 
idololatrarum, quibus Christiani in iis Regionibus subiecti sunt, aliave tandem 
de causa id evenerit: frustra certe fuerunt Praedecessorum nostrorum con- 
silia, paternae exhortationes, praecepta demum, queis usi sunt, ut infimi 
huius generis hominum conversioni ac saluti procurandae, quantum optave- 
rant, plene consulerent, atque providerent. 

$ 35. Cum vero et Nos, Christi Domini documentis, Praedecessorumque 
Nostrorum exemplo excitati, anxie cogitaremus, qua ratione illud tandem 
reipsa consequi possemus, quod eisdem Praedecessoribus Nostris tantopere 
cordi fuit; opportune accidit, ut Societatis Iesu Missionarii, quorum villica- 
tioni Regnorum Madurensis, Mayssurensis, et Carnatensis Missiones potis- 
simum concreditae sunt, postquam declarari a Nobis articulum de Pareis 
postularunt, paratos se Nobis obtulerint, pollicitique sint (modo id Nos ipsi 
probaremus) certos aliquos delegare Missionarios, qui Pareis convertendis, 
dirigendisque praecipue dent operam. Quod quidem eorum consilium, quo 
Parearum conversioni et saluti satis bene consultum fore confidimus, paterno 
gaudio suscipientes, pro temporum circumstantiis probandum, commendan- 
dumque esse duximus, oblationisque Nobis factae, ac religiosi promissi exem 
plum ab eorum Praeposito Generali subscriptum, in huius Romanae, atque Uni- 
versalis inquisitionis Tabularium referri, perpetuoque asservari mandavimus. 

8 36. Praemonemus itaque in primis Partium illarum Missionarios uni- 
versos, ut quae Apostolici eorum ministerii erga Fideles omnes ex Divina 
institutione potissimae partes sunt, minime obliviscantur; ac serio perpen- 
dentes, quod inter eos, qui filii Dei sunt, per Fidem quae est in Christo Iesu, 
iuxta doctrinam Apostoli, iam non est servus neque liber, non est masculus 
neque foemina, sed omnes unum sunt in Christo lesu; quod ipse quoque 
Salvator noster a Deo Patre suo postulaverat pro omnibus, qui credituri 
erant per verbum Discipulorum in ipsum, rogans nimirum: Uf omnes unurm 
sint, sicut tu, Pater, in me, et ego in te, ut et ipsi in Nobis unum sint, ut 
credat Mundus, quia tu me misisti; novos credentes instruant, oportere illos 
eo mutuae charitatis vinculo inter sese colligari, ex qua veluti tessera, et 
Divini Filii ab aeterno Patre missionem, et Christianae Religionis veritatem 
facile Gentiles agnoscant. 

S 37. Deinde vero tot statim pro Pareis Missionarios deputari volumus 
et praecipimus, quot necessarii, et re ipsa sufficientes reputabuntur, pro 
eorum debita cura singulis in locis exercenda; qui peculiari studio eorur- 
dem domos, ubi aegrotant, pro viribus petant, ad eos invisendos, ac piis ser- 
monibus, ac precibus, Sacramentorumque pabulo recreandos, eosque demum 
in extremo vitae discrimine constitutos sancto infirmorum Oleo deliniendos, 
absque Personarum, aut sexus exceptione. Ubi vero contigerit praefatos Mic- 
sionarios ad Parearum curam praecipue deputatos, aut eorum aliquem e vivis 
excedere, vel alio abire; alterum alterius loco continuo subrogari mandamus; 
et intra spatium quinquennii a die datae praesentium, certissima atque authen- 
tica documenta de mandatorum nostrorum executione Apostolicae Sedi reddi 
debere praecipimus. Quod si intra quinquennii spatium huiusmodi docu- 
menta reddita minime fuerint, vel iis redditis, minime constiterit alies Mis- 
sionarios ad praecipuam illam Parearum curam exercendam subrogatos fuisse 
in eorum locum, quos vel obiisse, vel alia de causa officio deesse contigerit; 
tum etiam, si intra spatium annorum decem, omnes non fuissent adhibitae 
diligentiae, quae tam a Praedecessoribus nostris, quam a Nobis ipsis supe- 
rius praescriptae sunt, ad evincendum expellendumque horrorem, quo Gen- 
tes earum Regionum insufflationes atque salivam in Sacramenti Baptismatis 
administratione, et susceptione, aversari dicuntur: de quo tamen minime 
dubitare Nos sinit filialis obedientia, quam ii prae caeteris Missionarii in Apo- 
stolicam Sedem se profiteri gloriantur; aut denique si omnes adhibitae dil- 
gentiae frustra cessissent: quod secus fore confidimus, dum mentis nostrae 
oculos ad Misericordiarum Patrem, totiusque consolationis Deum, cuius agitur 
causa, convertimus; in quemcumque eventum, ne Missiones illas tot Virorum 
laboribus ac sanguine fundatas deseramus, a quo sane longissime absumus; 
decernimus, et mandamus, ut alii Missionarii sive Saeculares, sive Regulares 
ex alio coetu, vel instituto, in ea Regna mittantur; ut experiamur num Deus, 
cuius incomprehensibilia sunt iudicia, in aliorum Operariorum villicationem 
divitias misericordiae suae effundere decreverit, eorumque labore, atque indu- 
stria illos fructus in praefatis Regionibus et Gentibus producere, quos Mis- 
sionariorum nunc ibi laborantium sudoribus, nulla licet ipsorum culpa vel 
omissione, consequi non potuerimus. 

8 38. Et quamquam confidimus Missionarios nunc et pro tempore ibi 
existentes, pro suo erga Apostolicam Sedem obsequio, ab excitandis turbis 
alienos futuros, nec ullum iussionibus Nostris obstaculum aut impedimen- 
tum allaturos, si dum ipsi in iis Regionibus commorantur, eo novi Missio- 
narii accederent, ibique versarentur; tamen quoniam Apostolicis muneris id 
a Nobis ratio exigit, ut caveamus pericula, quae Christianae charitati offen- 
diculo esse possent; hinc est, quod Societatis lesu Missionariis, qui in 
Madurensi, Mayssurensi, et Carnatensi Regnis tunc erunt, virtute sanctae obe- 
dientiae iubemus atque praecipimus, ut quicumque casus ex supradictis evene- 
rint, quo vel omnia, vel aliqua ex his, quae per praesentes Literas Nostras 
circa praemissa decrevimus et observari mandavimus, intra praefinitum respe- 
ctive tempus, integre; exacteque, ut par est, impleta non fuerint, sive id ex 
eorum Íacto, sive ex omissione, sive ex. prava, et contra literalem earumdem 
praesentium sensum distorta mentis et voluntatis nostrae interpretatione, sive 
demum ex qualibet alia causa, etiam de necessitate exprimenda, id contigerit : 
statim, relictis praedictarum Regionum Missionibus, quarum in iis Regnis 
exercendarum, et quocumque titulo, etiam deputatorum ab Episcopis, seu 
Ordinariis Locorum, aut simplicium suae Religionis Presbyterorum, seu quo- 
libet alio colore prosequendarum, iure omni, officio, et facultate ex eo tem- 
pore in posterum iam nunc eos a Nobis privatos, et imminutos declaramus, 
atque ex nunc prout ex tunc, et e contra, Auctoritate Apostolica, et earum- 
dem praesentium tenore privamus, et imminuimus, illico, non expectata 
alia nostra, et Sedis Apostolicae declaratione, iussione, aut sententia, in 
Europam revertantur, uberiores, ut speramus, in hisce Partibus fructus 
relaturi. 

8 39. Demum, etsi ii Missionarii, qui moderandas censuras, dispensan- 
dum super insufflationum, et salivae Ritu in Sacramento Baptismatis admi- 
nistrando, atque articulum de Pareis declarandum postulaverunt, nil difficul- 
tatis praesetulerint circa alia capita Decreti praedicti Caroli Thomae Cardinalis 
Tournonii, et Apostolicarum Literarum Clementis Papae XII, quarum initium 
Compertum exploratumque: ex aliorum nihilominus Literis ingenti Nostro 
dolore accepimus, ex Missionariis alios esse, qui nulla habita interdicti a 
praefato Cardinali Tournonio lati, amplissimeque a Praedecessore nostro con- 
firmati ratione, eo usque progrediuntur, ut Christianis Mulieribus gestare 
permittant monile collo suspensum, contracti tesseram Matrimonii quod 
Regionis illius lingua Taly denominatum, effigiem quamdam habet informem 
Idoli, quod profanis earum Gentium nuptiis praesidere fertur; ipsisque pariter 
Fidelibus, quo tempore ab illis nuptiae celebrantur, permittant fructum, vulgo 
Cocco nuncupatum, frangere, ad hoc ut futurorum inde auspicia vel fausta, 
vel infausta desumant: Mulieribus demum, cum mensibus detinentur, Templi 
accessu, et salutari Poenitentiae Sacramento interdicant. Quamobrem Nos 
animo reputantes, quam sit execrandum, Mulieres illas, quae sub Crucis 
vexillo militant, ornatas incedere huiusmodi insignibus, quae aut Idololatriam 
importent, aut de Gentilitatis superstitione suspecta sint, prout dubio procul 
est memoratum 7aly, necessario proinde damnatum: quamque Christifideles 
dedeceat, ritus, caeremoniasque sequi, vel imitari, ethnicam superstitionem 

redolentes, qua certe non vacat illa nuptiarum tempore in praedictis Regio: 
nibus usitata praefati Cocco diffractio, quae idcirco iure et merito pariter repro- 
bata dignoscitur; quam denique iustum sit, mensium tempore minime arcere 
Templis, et salutari Poenitentiae Sacramento fideles Mulieres, quas laudabili 
praxi admittit Ecclesia, Redemptoris vestigiis insistens, qui sanguinis fluxu 
laborantem non abiecit: Si emim, ut olim scripsit laudatus S. Gregorius 
Magnus, in sanguinis fluxu posita laudabiliter potuit Domini vestimenta tan- 
gere, cur quae menstruum sanguinis patitur, ei non liceat Domini Ecclesiam 
intrare? 

8 40. Haec inquam reputantes, ac relatis et minime ferendis abusibus 
pro Apostolici muneris ratione remedium adhibere quam maxime cupientes, 
mandamus, et virtute sanctae obedientiae, tenore praesentis nostrae Const:- 
tutionis perpetuae legis vim habiturae, iubemus atque districte praecipimus 
universis Episcopis, atque omnibus, et singulis tam Saecularibus, quam Regu- 
laribus ex quocumque sint Ordine, Congregatione, Instituto, nominatimque 
ex Societate etiam lesu, in Orientalium Indiarum Regnis Madurensi, Mays- 
surensi, et Carnatensi existentibus Apostolicis Missionariis, ut omnia et sin- 
gula, quae in supra insertis Clementis Papae XII Literis, quarum initium: 
Compertum exploratumque, quas etiam auctoritate nostra, quatenus opus sit, 
in omnibus, et per omnia approbamus, confirmamus, et innovamus, contenta 
sunt, tam quae supradicta capita respiciunt, quam alia quaecumque per easdem 
Literas praescripta, et definita, ad eorum normam, quae idem Praedecessor 
Noster alteris pariter superius insertis Apostolicis Literis, incipientibus: Coz- 
credita nobis, constituit et sanxit, non solum ipsi pro virili parte integre, 
exacte, absolute, inviolabiliter, perpetuoque observent atque adimpleant, verum 
etiam, quantum in ipsis est, ut ab universis Fidelibus, qui eorum curae sunt 
concrediti, exacte serventur et impleantur, omni studio ac viribus curent, atque 
contendant. 

8 41. Denique eosdem Episcopos, et Missionarios omnes rogamus, et 
obsecramus per Dominum lesum Christum, et per charitatem Sancti Spi- 
ritus, ut nihil aliud sapientes, praeter id, quod a Nobis, et a Praedecesso- 
ribus Nostris constitutum fuit, salutare Dei, quod per eorum ministerium 
Regionum istarum Gentibus missum est, pari zelo ac puritate propagare non 
intermittant; omnique studio dent operam, ut nedum in novellis Christifi- 
delibus veteris hominis vestigia penitus expungantur, deleanturque, verum 
etiam quaecumque vel symbola, vel imagines, aut figurae, atque omnis demum 
species mala, ipsaque veluti umbra, et odor ethnicae superstitionis ab ipsis 
eliminentur; illud cogitantes, eiusmodi caeremoniis, vanisque observationibus, 
quae Idololatriae reliquiae sunt, earum Gentium animos inextricabilibus veluti 
laqueis irretiri, ac vetustos ali contirmarique errores, quibus misere detine- 
bantur. Quod si aliquos Regionum illarum Fideles, veluti parvulos adhuc 
fluctuantes, Paganorum contemptus, contumelias, aut persecutiones, propter 
Ecclesiae praeceptorum, et Rituum observantiam, formidare conspexerint, 
illud ipsis illustre monitum, quod Sanctus Augustinus Ecclesiae Doctor in 
pari argumento reliquit, commemorare, atque inculcare non desinant: Si 
quaeritis, unde vincantur Pagani, unde illuminentur ; quodque ad ipsos Evan- 

gelii praecones praecipue dictum esse dignoscitur : Si quaeritis unde ad vitam 
vocentur; deserite solemnitates eorum, deserite nugas ipsorum. 

8 42. Volumus autem, etc. 

[Bened. XIV Bull. tom. 1, p. 397-426]. 


349. 


Benedictus XIV, const. Firmandis, 6 nov. 1744. 


Firmandis, atque asserendis Ecclesiasticae disciplinae regulis studiose 
intenti Praedecessores Nostri Romani Pontifices, consueverunt, peculiaribus 
rerum aut temporum necessitatibus animadversis, ad generalis providentiae 
curam animum adiicere, easque Apostolicas Constitutiones opportune pro- 
mulgare, quibus gliscentes morum corruptelas resecarent, et inordinatas huma- 
nae arrogantiae praesumptiones reprimerent. Cui rei obtinendae utilissimum 
plane experti sunt, vel antiqua Patrum constituta renovare, interpretari, aut 
declarare, vel competentium Romanae Curiae Tribunalium, sive Congrega- 
tionum iudicata et responsa colligere, confirmare, aut in aliquibus remittere, 
eademque prudenter atque apte conciliare, si quando inter ea non satis con- 
venire videretur. Utque antiquiora omittamus exempla, non alia sane ratione 
fel. rec. Praedecessor Noster Clemens Papa X per suam Constitutionem, 
quae incipit: Superga, datam xt Kal. Iulii Anno wpcrxx, ! inhaerendo pluribus 
resolutionibus Congregationum S. R. E. Cardinalium negotiis et consulta- 
tionibus Episcoporum et Regularium, ac Tridentini Concilii interpretationi 
Auctoritate Apostolica praepositorum, multa constituit circa debitam a Regu- 
laribus erga Episcopos Locorum Ordinarios observantiam, et subiectionem ; 
tam in petenda eorum licentia et benedictione pro Verbi Dei praedicatione 
in Fcclesiis etiam suorum respective Ordinum habenda, quam in approba- 
tione et facultate ab eisdem obtinenda pro administrando Saecularibus Poe- 
nitentiae Sacramento. Ita pariter se gessit recolendae memoriae Praedecessor 
Noster Innocentius Papa XII, quum, ad normam plurium resolutionum Con- 
gregationis Concilii praefatae, certas sacrarum Ordinationum regulas, et sin- 
gulorum Episcoporum iura in proprios Subditos praetinivit, lata Constitutione, 
quae incipit: Speculatores, sub datum pridie Nonas Novembris Anni mpcxcrv.? 

8 1. Hanc ipsam rationem Nos ipsi secuti sumus in Apostolicis nostris 
Literis, quarum initium est: Sacramentum Poenitentiae, Anno Mpccx.i Kalendis 
Iunii datis,? in quibus nonnulla decrevimus et statuimus adversus Sacerdotes 
in Sacramentali Confessione suos Poenitentes ad turpia sollicitantes, iuxta 
declarationes in causis huius generis, diversis temporibus et casibus prolatas 
a Congregatione Venerabilium Fratrum Nostrorum Sanctae Romanae Eccle- 
siae Cardinalium contra haereticam pravitatem generalium Inquisitorum. Idi- 

psum nuperrime egimus, dum Venerabilibus Fratribus Patriarchis, Archie- 
piscopis, Episcopis, cunctisque Locorum Ordinariis per ltaliam constitutis 
Encyclicas Literas dedimus sub die xix Augusti huiusce Anni MDpccxriv, qua- 
rum initium est: Cum semper oblatas, ! quibus, a praedictae Cóngregationis 
Concilii Tridentini Interpretis resolutionibus et placitis neutiquam discedentes, 
plura declaravimus circa onus, quod habent tum omnes animarum curam 
gerentes, Missam pro Populo applicandi diebus saltem festis de praecepto; 
tum etiam Ecclesiarum Cathedralium, et Collegiatarum Canonici, aliique de 
earum gremio, Missam Conventualem quotidie pro Benefactoribus in genere 
specialiter offerendi. Nunc denique hoc idem a Nobis servatum iri decla- 
ramus, dum Episcoporum iura, quod attinet ad Visitationem Ecclesiarum 
Parochialium ad Regularium Monasteria pertinentium, hac nostra perpetuo 
valitura Constitutione asserere, atque, ut infra, definire et constituere in animum 
induximus. | 

S 2. Animarum curam in saeculares personas exercentes in iis Ecclesiis, 
quae Monasteriis seu Domibus Virorum aut Mulierum adnexae sunt, sive 
ipsi Regulares sint, sive Saeculares, Sacri Tridentini Concilii praescripto, 
sess. 25, cap. 11, de Regularibus, subesse debent, immediate in iis, quae ad 
dicíam curam, et Sacramentorum administrationem pertinent, iurisdictioni, 
visitfationi, et correctioni Episcopi, in cuius Dioecesi praedicta Monasteria sun 
sifa, exceptis dumtaxat iis Monasteriis seu locis, iz quibus Abbates Generales, 
aut Capita Ordinum Sedem Ordinariam principalem habent, atque aliis Mona- 
steriis, seu Domibus, in quibus Abbates, aut alii Regularium Superiores iuris- 
dictionem. Episcopalem, et temporalem in Parochos, et Parochianos exercent ; 
salvo famen eorum Episcoporum iure, qui maiorem in praedicta loca, vel per- 
sonas iurisdictionem. exercent. 

8 3. Cum itaque nonnulli Sacerdotes ab Episcopali iurisdictione exempti, 
quos neque Parochos, neque animarum curae addictos esse constaret, ausi 
fuissent aliquibus Christifidelium matrimoniis interesse, sine praevia Episcopi 
aut Parochi licentia; quaesitum fuit, utrum huiusmodi Sacerdotum correctio; 
atque in eosdem animadversio ad Episcopum, an vero ad eorum Superiores, 
privative spectaret. Cumque ii privativum eiusmodi ius ex eo deducerent, 
quod Tridentina Synodus loco citato dum facultatem tribuit Episcopis corri- 
gendi, et puniendi Sacerdotes ab eorum iurisdictione exemptos, in his, quae 
ad animarum curam, et Sacramentorum administrationem pertinent, de iis 
dumtaxat Sacerdotibus loquitur, qui vel Parochi sunt, vel animarum curam 
exercent, cuiusmodi sane ii non erant, de quibus agebatur: futilem hanc, 
vanamque praesumptionem reprimere statuit fel. rec. Praedecessor Noster 
Gregorius Papa XV, ac de consilio Congregationis Sacri Concilii Tridentini 
Interpretis, edita Constitutione, quae incipit: /zscrutabili, data Nonis Februarii 
. Anno Incarnationis Dominicae Mpcxxrr,? decrevit ac declaravit, u£ deinceps 
tam Regulares, quam Saeculares, quomodolibet exempti, sive animarum curam 
personarum saecularium Monasteriis, seu Domibus Regularibus, aut quibusvis 

aliis Ecclesiis, vel Beneficiis, sive Regularibus, sive Saecularibus incumbentem 
exerceant, sive alias Ecclesiastica Sacramenta, aut unum ex illis ministrent, 
praevia. Episcopi licentia, et approbatione; sive quoquo modo in dictae Curae 
exercitio, aut in eorundem Sacramentorum, vel alicuius ex illis administratione 
de facto, absque ulla auctoritate, se ingerant; in his, quae eiusmodi curam, 
seu administrationem concernunt, omnimode iurisdictioni, visitationi, et cor- 
rectioni Dioecesani Episcopi tamquam Sedis Apostolicae delegati, plene in 
omnibus subiiciantur. 

8 4. Hac controversia per Constitutionem Gregorianam e medio sublata, 
non ideo ab aliis quaestionibus et litibus circa idem rerum genus promo- 
vendis cessatum fuit; pluraque Dubia tam in Congregationibus Sanctae Roma- 
nae Ecclesiae Cardinalium, quam in Auditorio Rotae frequenter agitata et 
resoluta fuerunt, circa peculiarium quorundam actuum naturam, an scilicet 
iidem censendi essent ad animarum curam, seu ad Sacramentorum. admini- 
strationem pertinere; et consequenter, an Episcopus in visitandis Regularium 
Ecclesiis, quibus imminet animarum cura personarum saecularium, posset, 
nec ne, suam circa huiusmodi actus iurisdictionem exercere; tum etiam, an 
hoc aut illud Monasterium dici posset ordinaria et principalis Sedes Abbatis 
Generalis, seu Capitis Ordinis, ideoque Ecclesia huiusmodi Monasterio adnexa, 
quamvis Parochialis foret, Episcopo in visitatione subiecta non esset. Cum 
ieitur resolutiones in praedictis Curiae nostrae Tribunalibus circa huius generis 
quaestiones identidem captas, earumque rationes et fundamenta, diligenter et 
considerate perpenderimus, consilium quoque et sententiam audierimus ali- 
quot ex Venerabilibus Fratribus Nostris S. R. E. Cardinalibus, aliorumque 
Virorum in iuris Canonici scientia praestantium ; nonnulla super his de Apo: 
stolicae potestatis plenitudine decernere deliberavimus, ac praesenti nostra 
Constitutione inviolabilem quandam normam praefinire, qua posita, omnes 
de caetero lites, et controversiae praedictis de rebus, si fieri possit, penitus 
eliminentur, atque omnia submoveantur obstacula, quae debitam Decretorum 
Sacri Tridentini Concilii executionem in re tam gravis momenti impedire, 
zut retardare hactenus consueverunt. 

8 5. Optimo sane consilio ab Episcopis Pastoralem visitationem aggre 
dientibus praemitti solent in singulae Dioecesis loca aliqui Sacerdotes Mis- 
sionarii, qui ante ipsorum adventum, praedicationibus verbi Dei, et admini- 
stratione Sacramentorum Poenitentiae et Eucharistiae, spiritualem Populorum 
profectum, et animarum salutem, qui potissimus est Pastoralis visitationis 
scopus, studeant promovere. Inventi sunt autem ex iis Regularibus, quorum 
Ecclesiis incumbit Parochialis saeculiarum cura, qui in dubium revocarent, 
an huiusmodi Missionarios, sive Saeculares, sive alterius Instituti vel Ordinis 
Regulares, ab Episcopo missos tamquam visitationis suae praenuntios, in 
propriis Ecclesiis et Domibus ad exercenda munera eisdem commissa admit- 
tere et recipere ipsi tenerentur. Quod dubium, quum in Congregatione 
S. R. F. Cardinalium negotiis et consultationibus Episcoporum et Regula- 
rium praeposita examinatum fuisset sub die 31 Augusti Anni 1668 affirma- 
tive resolutum fuit; ut scilicet praedicti Missionarii etiam a Regularibus 
Parochis seu Curatis libenter excipi debeant, omnibusque rebus iuvari, 

quibus ad iniunctum sibi onus adimplendum opus illis esse contigerit. Quod 
Nos quoque probamus, et auctoritate Apostolica confirmamus, atque in 
posterum (quoties id opus esse, prudenti Episcopi arbitrio iudicatum fuerit) 
ab omnibus huiusmodi Parochis seu Curatis praecipimus observari. 

8 6. Sed et in ipso visitationis cursu, atque etiam extra illam, aliqui 
Regulares de suorum privilegiorum et exemptionum indemnitate plus nimio 
solliciti, hanc Episcopis controversiam moverunt, utrum iis liceret, in ipsorum 
Recularium Ecclesiis, sive Parochialibus, sive non Parochialibus, Sacramentum 
Confirmationis administrare; quae quidem controversia in Congregatione 
Concilii, partibus plenissime auditis, pro Episcopis decisa fuit, quemadmodum 
et Nos generaliter et sine exceptione eandem definimus. 

8 7. In exequenda vero Pastorali visitatione Ecclesiarum Parochialium, 
quae a Regularibus administrantur, minime quidem licet Episcopo omnia 
Ecclesiarum huiusmodi Altaria visitare, sed illud dumtaxat, in quo Sanctis- 
simum Eucharistiae Sacramentum asservatur, et consequenter Sacrum ipsum 
Tabernaculum; Fontem quoque Baptisterii, si adsit; item Confessionale, in 
quo Parochus ad audiendas Confessiones residere solet; Pulpitum Ecclesiae, 
e quo Parochus ius habet, verbi Dei, iuxta praecipuum ministerii sui munus, 
annunciandi; Sacrarium pariter Ecclesiae, ad inspiciendum locum, in quo 
asservatur sacra supellex, pro Sacramentis tam intra Ecclesiam, quam extra 
illam decenter administrandis; Sepulchrum excipiendis Subditorum Parochiae 
corporibus addictum, Coemeterium Parochianorum humandis cadaveribus 
destinatum; Turrim Campanariam, dummodo in ea sint Campanae ad Pa- 
rochiam proprie spectantes; ac demum, praeter res supra enunciatas, omnia 
sacra vasa, quibus vel Particulae consecratae servantur, vel Sacra Olea sive 
in Baptismo, sive in Extrema Unctione adhibenda, vel aqua Baptisterii, vel 
alia rite benedicta, quae pro ingredientium aspersione ad Ecclesiae fores 
poni consuevit. 

S 8. Visitationi locali proxima est ea, quae personam respicit Parochi; 
cuius quidem, si Regularis sit, agendi rationem, in iis, quae spectant ad 
observationem proprii ipsius Regularis intstituti, non est Episcopi inquirere, 
quum ad ipsius Superiorem Regularem privative id pertineat. Licet tamen 
Episcopo, vel potius ipsi specialiter incumbit, ipsius Parochi seu Curati, 
etiam Regularis, vitam ac mores scrutari, quatenus ea, quae extra Claustrum 
prodierint, Rectoris animarum exempla, plurimum conferre ad Populi aedi- 
ficationem, vel contra eidem obesse maxime possunt, quemadmodum alias 
eadem Concilii Tridentini Congregatio sapienter decrevit, et Nos etiam earun- 
dem praesentium tenore decernimus, et statuimus. 

S 9. Ad personalem quoque Parochi visitationem, proindeque ad Episcopi 
ius et officium pertinet ea occasione examinare, an titulo legitimo Parochus 
etiam Regularis animarum curam exerceat, an residentiae lex ab eo obser- 
vata fuerit atque observetur; an ad Synodum vocatus, iverit; an Congre- 
gationes seu Conferentias super casibus conscientiae haberi solitas frequentet; 
an onera, quae secum fert animarum cura, adimpleverit; ac inter alia, an 
Missam pro Populo applicaverit diebus festis de praecepto; an iisdem festis 
diebus omnia praestiterit, quae a Sacro Tridentino Concilio praescripta sunt, 

Populum verbi Dei praedicatione, et Pueros in Fidei rudimentis Christia- 
naeque Doctrinae praeceptis instruendo ;! an, statis diebus, excipiendis Fide- 
lium confessionibus vacet; an aegrotantibus et in extremo vitae agone labo- 
rantibus debita spiritualia subsidia sedulo praestet, et Sacramenta Ecclesiae 
tempestive conferat; an Pueros et Puellas ante susceptionem Sacramenti 
Contirmationis, tum etiam ante primam eorum Communionem, opportunis 
instructionibus erudierit; an priusquam Fideles ad matrimonia in faciem 
Ecclesiae celebranda admittat, debitas inquisitiones adhibuerit, atque adhi- 
beat, quibus tuto deprehendere possit, nullum inter Contrahentes impedi- 
mentum existere, eosdemque libere matrimonio consentire, ac demum in 
Doctrina Christiana, maxime vero in praecipuis Religionis nostrae Mysteriis, 
illos instructos esse; denique an Parochus apud se recte ordinatos retineat libros 
'tum Baptizatorum, ubi Fons Baptismalis adsit in ipsius Ecclesia, tum Sacro 
Chrismate confirmatorum, libros etiam Matrimoniorum, et status animarum. 

8 10. Uno verbo, quidquid Episcopus a Parocho saeculari exquirere 
atque exigere solet ac debet, id omne, Regulari observantia unice excepta, 
a Parocho Regulari exquirere et exigere potest; atque ubi hunc muneri suo 
defecisse compererit, opportuna Decreta condere et pronunciare, ac meritas 
in eundem poenas statuere; in quo nihilominus Episcopi facultates minime 
privativae sunt, sed Praesul Regularis ius cumulativum cum ipso habet; ita 
tamen, ut, si aliter a Superiore Regulari, aliter ab Episcopo decerni con- 
tingat, huius, non vero illius, Decretis sit standum; prout alias a Congre- 
gatione Tridentini Concilii interprete iudicatum fuit, Nosque Auctoritate 
"Apostolica probamus, confirmamus, atque decernimus. Privativum tamen 
Episcopi ius est in Parochianorum mores inquirere, ac si quae inter ipsos 
scandala oborta fuerint, auditis proborum ac prudentium Virorum sinceris 
relationibus, de iis cognoscere, eaque opportunis remediis. resecare et refor- 
mare: nec enim Superioribus Regularibus in huiusmodi saeculares Parochiae 
subditos ulla competit iurisdictio. 

S 11. Eveniente autem casu, quo vel Episcopus, vel Superior Regularis 
aliquem ex praedictis Parochis ab exercitio Curae removendum, eademque 
privandum esse iudicaverint; quoniam huiusmodi Parochis, sine praevia Epi- 
scopi approbatione, ad Curam animarum accedere nequaquam licet, quamvis 
a suis Superioribus deputati, iidemque ad nutum sint amovibiles; dubitatum 

"propterea fuit, an. Episcopus posset ad huiusmodi remotiones procedere, 
sine Superioris Regularis consensu, et an remotionis causas eidem adducere, 
easque verificare deberet; tum etiam an Regularis Superior ad similem remo- 

tionem et privationem suo iure deveniens, consensum Episcopi exquirere, 
suasque agendi rationes illi notas atque probatas facere teneretur. Qua de 
re, supradicta Congregatio Concilii decrevit, huiusmodi Parochos tam ab 

Episcopo, quam a Superiore Regulari, aequo iure, non requisito alterius con- 
sensu, ab Animarum cura removeri posse, nec unum alteri causas iudicii 
sui aperire, multoque minus probare et verificare debere. Id quod a Nobis 
in omnibus approbatur et confirmatur. 


1 Sess. V, de ref., c. 2; sess. XXIV, de ref., c. 4, T. 

8 12. Postquam vero Tridentina Synodus loco superius laudato ' decla- 
ravit, praedictos Curatos seu Parochos tam saeculares, quam regulares, ani- 
marum curam exercentes in Monasteriis seu Domibus Religiosis, .quibus 
huiusmodi cura personarum saecularium incumbit, subesse debere imme- 
diate, in iis, quae ad dictam curam et Sacramentorum administrationem 
pertinent, iurisdictioni, visitationi et correctioni Episcopi, (quod quidem, 
iuxta magis receptam Tribunalium huius Nostrae Curiae sententiam, intel- 
ligitur de iurisdictione Episcopi Ordinaria, non vero de delegata): illa tamen 
Monasteria seu Loca ibidem a Concilio excipiuntur, in quibus Abbates, aut 
alii Regularium Superiores iurisdictionem Episcopalem et temporalem in 
Parochos et Parochianos exercent; salvo nihilominus eorum Episcoporum 
iure, qui alia quapiam ex causa seu titulo, maiorem in praedicta Loca vel 
Personas iurisdictionem exercent. Quare nonnullis Episcopis contendentibus, 
licere sibi, saltem tamquam Delegatis a Sede Apostolica, in Parochos prae- 
dictos, sive in Parochianos, aliquem iurisdictionis actum exercere, Congre- 
gatio Concilii respondit, quod ubi Abbas, aut Superior Regularis suam 
probat iurisdictionem Episcopalem et Temporalem in ipsos Parochos et 
Parochianos, et contra Episcopus probare nequit ampliorem in eosdem iuris- 
dictionem ex alio capite sibi acquisitam fuisse, abstinere omnino debet Epi- 
scopus tam a visitatione, quam ab alio quocumque iurisdictionis actu in 
huiusmodi Parochos et Parochianos. Quod quidem, veluti ipsius Concilii 
Decretis consonum, Nos etiam Apostolica confirmatione roboramus. 

S 13. Similiter ab Episcopi iurisdictione, visitatione, et correctione, etiam 
in his, quae ad Animarum Curam et Sacramentorum administrationem spec- 
tant, praedicta Sancta Synodus excipit tam Saeculares, quam Regulares Paro- 
chos, qui Animarum curam exercent in iis Monasteriis seu Locis, in quibus 
Abbates Generales aut Capita Ordinum Sedem Ordinariam principalem 
habent. Quae exceptio, sive limitatio, pluribus controversiis occasionem 
praebuit. Et primo, an ad inducendam huiusmodi exemptionem ab Episco- 
pali visitatione, satis sit, quod in aliquo Monasterio resideat Abbas Regu- 
laris, licet is Ordinis sui Generalis non existat. Super quo praefata Concilii 
Congregatio pronunciavit, non sufficere Abbatis cuiuslibet residentiam, nisi 
sit Abbas totius Ordinis sui Generalis. Tunc enim Tridentinum Concilium 
simplices Abbates, aut Regularium Superiores nominat, quum ab Episcopi 
iurisdictione ac visitatione eximit Parochos Ecclesiarum seu Monasteriorum, 
in quibus Abbates aut alii Regularium Superiores iurisdictionem Episcopalem 
et temporalem exercent; qua iurisdictione compertum est nonnullos etiam 
simplices Abbates aut Superiores Regulares gaudere, quamvis non sint Ordi- 
num Generales. De Abbatibus autem Generalibus, seu Ordinum Capitibus 
tunc loquitur eadem Sancta Synodus, quum a iurisdictione, et visitatione 
Episcopali exemptos esse indulget eorum Monasteriorum seu Locorum Paro- 
chos, in quibus Abbates Generales praedicti, aut Capita Ordinum, Sedem 
.Ordinariam principalem habent. Cumque ea dubio procul sit Concilii mens, 
in hunc plane modum semper in posterum iudicari et censeri debere sta. 


! Sess. XXV, de regularibus, c. 11. 

tuimus: minime attenta distinctionis iota, quae in plerisque Concilii Tri- 
dentini editionibus impressis apposita conspicitur inter verbum Abbates, 
aliudque Gezerales, utpote quae nullatenus reperitur in exemplari authen- 
tico Actorum ipsius Concilii, quod in Archivo Sedis Apostolicae in Arce 
Sancti Angeli asservatur; quodque, ut genuinam huius loci lectionem certo 
cognosceremus, diligenter inspici fecimus, proindeque a praedictis exempla- 
ribus impressis eadem distinctionis nota omnino est expungenda. 

S 14. Altera questio est, an ad obtinendam exemptionem ab Episcopali 
iurisdictione et visitatione, sufficiat, quod aliquod Monasterium, Superioris 
Generalis Sedes Ordinaria existat, an vero praeterea requiratur, ut ipsum 
Monasterium sit Caput Ordinis. De quo, quidquid alii opinati fuerint, de- 
cernimus sufficere, quod Monasterium seu Domus, sit Ordinaria et princi- 
palis Sedes Superioris Generalis; prout a Congregatione Concilii constanter 
iudicatum fuit; quum verba Tridentini, de Capitibus Ordinum loquentis, 
non ad loca, sed ad personas Praesulum Regularium in locis residentium 
referantur. 

8 15. Tertio dubitari contingit, an exemptio ab Episcopi Visitatione, 
quam Tridentina Synodus, ut supra, concedit Ecclesiis Parochialibus eorum 
Monasteriorum, in quibus resident Abbates Generales aut Capita Ordinum, 
ad alias quoque Parochiales extendatur, quae praedictis Monasteriis unitae 
sunt, et ab eisdem dependent. Sed quum de aliis hisce Ecclesiis unitis taceant 
Conciliaria Decreta, neque porro eadem ratio honoris cuiusdam et reveren- 
tiae habendae erga Superiores Ordinum Generales in propriis Monasteriis 
vel Ecclesiis residentes, locum habeat in aliis Parochialibus, eisdem Mona- 
steriis ut praefertur, unitis; quod pluries Congregatio Concilii censuit, huius- 
modi scilicet Ecclesias unitas, minime exemptas esse a iurisdictione et visi- 
tatione Episcopi, quamvis illae a Parochis regularibus administrarentur; id 
ipsum Nos, praedictae Congregationis resolutionibus inhaerentes, decernimus 
et constituimus. 

8 16. Quaesitum fuit quarto loco, an ratione exemptionis a iurisdictione 
Episcopi, quae competit supradictis Rectoribus Ecclesiarum residentialium 
Superiorum Generalium, et propter eorundem Rectorum omnimodam sub- 
iectionem iurisdictioni et correctioni praedictorum Generalium Regularium, 
ius aliquod, et iurisdictio attributa sit iisdem Superioribus Generalibus 
in saeculares Subditos huiusmodi Ecclesiarum, sive Parochianos; an vero 
dicendum sit ius istud ad Episcopum privative pertinere. Super quo decer- 
nimus, Episcopo plenam et privativam iurisdictionem competere in Paro- 
chianos, ad eundemque Episcopum pertinere, non solum propriam aucto- 
ritatem et consensum (praevio examine per se ipsum, vel per Vicarium suum 
faciendo) interponere, quotiescumque Superior huiusmodi Generalis aliquem 
sive saecularem, sive regularem Parochum seu Curatum, etiam ad nutum 
amovibilem, ad exercendam in praedictis Ecclesiis animarum curam perso- 
narum saecularium deputare voluerit; sed etiam si Episcopus huiusce Paro- 
chiae regimen a supradictis Parochis exemptis, sive saecularibus, sive regu- 
laribus, non recte administrari cognoverit; posse ipsum, et aliquando etiam 
debere pro sui Officii munere,"apud Superiorem Generalem instare, ut Paro: 


,; 

chum seu Curatum huiusmodi ab animarum cura removeat; implorata quoque, 
quatenus opus sit, Apostolicae Sedis auctoritate; si nempe Generalem prae- 
dictum, aut reluctantem, aut Parocho plus aequo faventem invenerit. 

8 20. Decernentes, etc. 

[Bened. XIV Bull. tom. 1, p. 432-440]. 


350. 
Benedictus XIV, ep. Redditae Nobis, 5 dec. 1744.! 


Reddite Nobis altero abhinc Mense fuerunt Literae tuae xxvii maii pro- 
xime elapsi ad Nos scriptae, ac Typis impressae, quibus occurrentem istic 
cuiusdam facti speciem enarras, et Nostram super eo sententiam requiris. 
Non te latere arbritramur, nullum Nos diem vacuum habere, quum gravis- 
simis assidue curis, atque negotiis non tam occupemur, quam pene iam 
obruamur; in hisce praesertim asperitatibus rerum, quibus undique confli- 
ctamur, et quarum famam ad vestras quoque oras pervasisse, non dubitamus. 
Sed tamen, ut compertum sit omnibus, quanti te facimus, Venerabilis Frater, 
et quanto dignitatem Episcopalis characteris, quo praefulges, in honore habe- 
mus, aliqua temporis spatia reperire, et colligere studuimus, eaque in evol- 
vendis privatae Bibliothecae Nostrae libris insumpsimus, quo possemus pro- 
positae abs te quaestioni respondere. Quod quidem praesentibus Nostris 
Literis facimus, non tamen ex auctoritate Apostolicae Sedis, quam, meritis 
licet imparibus, obtinemus, sed meram sustinentes personam Doctoris privati, 
cuius vitae aetas fere omnis in Sacrorum Canonum studiis, quamvis . non 
magno fortasse fructu, exacta est. Neque enim visa Nobis est ea questio 
Pontificiae Decisionis Oraculo indigere, quemadmodum ex inferius dicendis 
Fraternitas Tua probe poterit intelligere. 

8 1. Itaque casus est. Vir Nobilis uxoratus rem habuit, stante matrimonio, 
cum libera Muliere, pari cum ipso natalium nobilitate, duosque filios ex 
ea procreavit. Defuncta vero Uxore, matrimonium contraxit cum praedicta 
Muliere, quae duos, ut praefertur, filios ei pepererat. Horum alter iam mortem 
obierat; atque ille procul dubio natus erat priore Uxore in vivis agente. Alter 
superstes est, sed nondum satis est exploratum, an eadem prima Uxore 
vivente conceptus, aut natus fuerit. Dubitatur de utroque, an legitimi sive 
spurii sint habendi; seu potius, an per subsequens matrimonium cum ipsorum 
Matre contractum, ambo censendi sint legitimati. 

8 2. Porro, admissa Canonici iuris regula, quam Nos verissimam iudi- 
camus, quamque, ut paulo infra patebit, a nemine in dubium revocari posse 
arbitramur: quod nempe, licet proles ante matrimonium nata, legitima fiat 
per subsequens matrimonium inter Parentes rite contractum; attamen id 
dumtaxat locum habeat, quum copula intercesserit inter liberum et liberam, 
non autem ubi alter ex Parentibus matrimonio ligatus foret: tunc enim pro- 

les ante secundas nuptias nata nequaquam fit legitima, quamvis Adulter, post 
mortem prioris Uxoris, verum, et legitimum cum eius Matre contrahat matri- 
monium; hac inquam regula semel admissa, evidens est, filium illum prae- 
mortuum, qui natus est prima Uxore superstite, legitimum non evasisse per 
matrimonium cum ipsius Matre contractum, postquam prima Uxor e vivis 
excesserat. 

8 3. Quod vero ad alterum filium adhuc viventem attinet; si constaret 
saltem hunc natum esse post mortem primae Uxoris, quam illius Pater habue- 
rat, quamvis, ea superstite conceptus fuisset; in arduam illam controversiam 
deduceremur, quae inter Doctores, ut nosti, agitatur, an scilicet, pro statuenda 
prolis legitimatione, eiusdem nativitatis tempus attendi debeat, an praeterea 
habenda sit ratio temporis eiusdem conceptus; in qua controversia, satis, ut 
praediximus, ardua, quum inveniantur Textus Textibus contrarii, cumque 
Doctores Doctoribus, Tribunalia Tribunalibus adversentur; si a Nobis iudi- 
cium nostrum in casibus particularibus interponendum foret, non aliter id 
a Nobis fieret, quam secundum sententiam in Tribunalibus et Curia illius 
Regionis receptam, in qua esset pronunciandum. 

8 4. Cum vero hactenus, ut scribis, incertum sit, quo tempore filius ille 
vivens conceptus, quove in lucem editus fuerit, solumque constet de morte 
prioris Uxoris, et de secundo cum altera Muliere matrimonio: supervacaneum, 
extraneumque remanet examen praefatae controversiae, an, ad effectum legi- 
timationis prolis, tempus nativitatis dumtaxat, an etiam tempus conceptus 
attendi debeat. Sed in his facti circumstantiis, quum certum sit matrimonium 
inter illius Parentes rite contractum, incertum vero tempus, quo filius idem 
conceptus, et in lucem editus fuit; si nostrum de eo iudicium exquireretur, 
filium hunc legitimum censeremus, quum ludex in dubio debeat in bonum 
et commoda prolis propensus esse. 

8 5. Equidem intelligimus, hanc nostram responsionem neque desiderio 
tuo, neque praeconceptae opinioni satisfacturam. Non desiderio, inquam; 
propterea quod utrosque praefatos filios, per subsequutum inter Parentes 
matrimonium, legitimatos fuisse declarari velles. Neque porro opinioni, quam 
foves; eo quod existimes filios etiam ex adulterio procreatos legitimari, super- 
veniente matrimonio inter Adulteram et Patrem, Coniuge iam defuncta. Verum 
aequo animo feras volumus Nos ad haec asseverando reponere, quod filii 
ante matrimonium nati legitimantur utique per subsequens matrimonium, si 
tamen ex soluto et soluta fuerint procreati, ut, inhaerendo Canonicis san- 
ctionibus, definitum fuit a Praedecessore nostro Alexandro Papa III, in Cap. 
Conquestus, Qui filii sint legitimi. Secus autem, si iidem filii orti sint ex 
Patre, qui de eo tempore cum alia Muliere matrimonio coniunctus erat; licet 
ea postea e vivis sublata, aliam illam duxerit, ex qua prolem susceperat; ut 
idem Alexander III respondit in Cap. Tana, Qui filii sint legitimi ; cuius verba 
sunt, quae sequuntur, Tana est vis matrimonii, ut qui antea sunt geniti, post 
contractum matrimonium legitimi habeantur. Si autem Vir, vivente Uxore sua, 
aliam cognoverit, et ex ea prolem susceperit, licet post mortem Uxoris eander 
duxerit, nihilominus spurius erit filius, et ab haereditate repellendus ; praeser- 
tim si in mortem Uxoris prioris alteruter eorum aliquid fuerit machinatus. 

8 6. Neque vero postremis hisce verbis commoveri debes, ac si ex illis 
colligi posset, minime ab Alexandro definitum fuisse, quod proles ex adulterio 
suscepta, per subsequens matrimonium legitimari nequeat; sed illud dum- 
taxat, quod nempe proles legitima non fiat, si contra vitam prioris Uxoris 
alteruter ex Parentibus adulteris machinatus fuerit. Etenim animadvertere 
te oportet verbum illud a Pontifice usurpatum, praesertim ; quod idem sonat, 
ac multo magis; ita ut vera Decretalis illius sententia sit, quod quum proles 
ex adulterio suscepta pro spuria perpetuo sit habenda, et ab haereditate repel. 
lenda, etiamsi legitimum postea ineatur inter Parentes matrimonium; multo 
magis id procedet, ubi alteruter in prioris Uxoris mortem fuerit machinatus. 
Ex quo minime sequitur, quod proles ex adulterio nata, si machinatio absit, 
legitimetur per subsequens matrimonium; sed palam fit, eiusmodi prolem ex 
adulterio susceptam, ideoque per subsequens matrimonium neutiquam legi- 
timandam, multo maiori ratione legitimam nunquam fieri, si alter ex Paren- 
tibus adulteris contra vitam prioris Uxoris sit machinatus. Qua de re optime 
opportuneque disserit Gorzales in Cap. 6, num. 6. Qui filii sint legitimi, 
per haec verba: Arguit Alexander III de minori ad maius: Nam si filii spurii 
non legitimantur per subsequens Parentum matrimonium; multo minus per 
matrimonium nullum, quale est, quod contrahitur, quum alter ex Coniugibus 
in necem Coniugis machinatus est. 

S 7. Sane a te dissimulata non fuit dispositio relatae Decretalis Ale- 
xandri III in citat. Cap. Tazfa, Qui filii sint legitimi; quin immo ultro fateris 
communem Doctorum opinionem eam esse, quae nuper a Nobis exposita 
fuit; nimirum prolem ex adulterio progenitam, per subsequens matrimonium 
nequaquam legitimári. Verumtamen aperte declaras, nullam sententiam, quan- 
tumvis communi Canonistarum calculo comprobatam, apud te valere, nisi 
eadem in Textu Canonico fundata sit, illique innitatur; hanc autem senten- 
tiam, de qua agitur, minime dici posse Canonico Textui innixam esse; quo- 
niam, inspecta praecitata Decretali Alexandri III non. quidem mutila, atque 
contracta, prout iacet in nostra Decretalium collectione a Gregorio IX con- 
fecta, sed in sua integritate; manifeste, ut putas, agnoscitur, ideo Pontificem 
illecitimam declarasse prolem illam ex adulterio procreatam, quamvis eius 
Pater, defuncta priore Uxore, Adulteram sibi matrimonio iunxisset; quia 
nimirum Alexandri aetate vigebat adhuc ea disciplina, qua interdictum erat 
Adultero, etiam post mortem prioris Uxoris, matrimonium cum Adultera 
valide contrahere; et quia, tota Decretali perlecta, perspicuum est, in eo casu, 
praeter adulterium, adfuisse etiam machinationem Adulterae contra vitam 
prioris Uxoris. Quibus positis, deinde concludis, quod quum, iuxta praesentem 
Ecclesiae disciplinam, Adulterium praecedens non habeatur pro impedimento 
dirimente matrimonium inter maechum et maecham, nisi coniunctum sit vel 
cum machinatione, vel cum fide data futuri matrimonii; cumque in proposita 
facti specie nullum indicium adsit machinationis in prioris Uxoris necem 
intentatae; nullum propterea adduci valeat obstaculum adversus prolis legi- 
timationem, sequuto iam inter ipsius Parentes legitimo matrimonio; atque 
adeo tuum illud systema firmiter, ut putas, stabilitur; nimirum, subsequente 
matrimonio, legitimari prolem etiam ex adulterio susceptam, cuoties adulterio 

non accedat aut machinatio adversus prioris Coniugis vitam, aut promissio 
matrimonii post Prioris Coniugis mortem inter Adulteros contrahendi. 

S 8. Profecto, ut ingenue loquamur, Venerabilis Frater, displicet Nobis 
tua haec ingeniosa ratiocinatio, in qua nescio quid arrogantius et audacius, 
quam par est, introspicere videmur. Nobis etenim persuasum manet, opi- 
niones Doctorum communes non ita facile parvipendendas esse; idque didi- 
cimus ex celeberrimo vestrate Melchiore Cano, qui in suo Tractatu de Locis 
Theologicis lib. VIII, Cap. 7 ita de communibus Canonistarum sententiis, in 
his, quae pertinent ad doctrinam Canonum, loquitur: /p huiusmodi Canonum 
interpretatione Ecclesiae Iudices, et administri concordem omnium lureconsul- 
torum sententiam amplectuntur. Qui enim in actionibus, vel Iudiciis Ecclesia- 
sticis, suo sensu, et non communi Iurisperitorum omnium duceretur, sine dubio, 
suo illum iudicio Ecclesia coerceret. 

8 9. Praeterea minus recte Nobis videris de compilatione Decretalium 
Gregorii IX iudicare. Non hic agitur de Gratiani Decreto, quod, utpote pri- 
vata auctoritate confectum, tantam vim habet, quantam Textus in eodem 
adducti ex se ipsi habere noscuntur. Non agitur de aliqua ex aliis quinque 
Decretalium Compilationibus, quae Gregorii IX opus praecesserant, et quarum 
nonnullae a privatis Auctoribus concinnatae fuerunt. Res est de sexta illa 
compilatione, quam Gregorius Pontifex a Sancto Raymundo de Pennafort 
adornari iussit, quamque approbatione Pontificia munivit, mandans, ut ea 
sola deiceps in Tribunalibus, et Scholis deberet usurpari. En illius verba in 
Praefatione Decretalium: Volentes igitur, ut hac tantum Compilatione universi 
utantur in Iudiciis, et in Scholis, districtius prohibemus, ut quis praesumat 
aliam facere, absque auctoritate Sedis Apostolicae. 

8 10. Non latuit Gregorium, multa in Decretalibus resecata fuisse ab 
earum Compilatore, quum idem Pontifex in dicta Praefatione hoc ipsum 
innuat, iis verbis: Resecatis superfluis. Voluit tamen singulis Constitutionibus 
praefixum manere nomen earum Auctoris. Idem quoque deinceps praestitit 
Bonifacius VIII in sua Coimpilatione Libri VI similium Decretalium a Romanis 
Pontificibus conditarum, quibus, licet multimode, ubi opus fuit, a se immu- 
tatis, atque truncatis, nihilominus praefixum reliquit Auctorum nomen; siqui- 
dem ipse Bonifacius sic loquitur in Prooemio: P/uribus plane resecatis, reliquis 
quibusdam ex eis abbreviatis, aliquibus in toto vel in parte mutatis, multisque 
correctionibus, detractionibus, et additionibus, prout expedire vidimus, factis 
in ipsis. Constat etiam Clementem Papam V pari modo se gessisse, dum 
suo Clementinarum Libro inseruit Concilii Viennensis Constitutiones, taru- 
quam a se ipso factas in eodem Concilio, quamvis, Synodo peracta, eas rese- 
casset, atque mutasset, uti testatur loannes Andreas in Glossa ad Praefationem 
earundem Clementinarum: Demum per peritiores fecit illas recenseri, qui 
aliquas et paucas in totum reservaverunt, aliquas mutaverunt quoad verba, mente 
servata; in aliquibus menti et verbis detraxerunt, et addiderunt ; et. has, licet 
non sub his verbis in. Concilio publicatae fuissent, voluit sub nomine Concilii 
reservari. Quod pariter testatur Bernardus Guidonis, Auctor illius aetatis, in 
suo Codice manuscripto, qui in Bibliotheca nostra Vaticana asservatur; idem- 
que legitur in duabus Historiis de vita eiusdem Pontificis a Balutio publicatis. 

$ 11. Qua in re praedicti Pontifices, Gregorius, Bonifacius, et Clemens, 
exemplum sequuti sunt Triboniani, aliorumque doctissimorum lurisconsul- 
torum, qui veteres Leges, Responsa Prudentum, et praecedentium Imperatorum 
Codices in Corpus Iuris nostri Civilis redigentes, non dubitarunt, quaecumque 
opus erant, emendare, corrigere, et immutare, et nihilominus Auctorum nomina 
singulis Responsis et Legibus praefixa reliquerunt; accedente nimirum expressa 
lustiniani Imperatoris approbatione; cuius haec verba sunt, in promulgatione 
Pandectarum, et Codicis, Senatui Populoque Constantinopolitano perscripta : 
Tanta autem a Nobis antiquitati habita est reverentia, ut nomina Prudentum 
taciturnitati tradere nullo modo patiamur; sed unusquisque eorum, qui Auctor 
Legis fuit, Nostris Digestis inscriptus est, ut si quid Legibus eorum superva- 
cuum, vel imperfectum, aut minus idoneum visum esset, vel adiectionem, vel 
diminutionem necessariam accipiat. Et infra: Nam. nomina quidem veteribus 
servavimus, Legum autem veritatem nostram. facimus. Et alibi: Nomznibus enim 
Veteribus relictis, quidquid Legum veritati decorum, et necessarium fuit, hoc 
nostris emendationibus servavimus. 

8 12. Sic igitur Praedecessor noster Gregorius IX suam confici iussit Decre- 
talium compilationem, qua hodie in Scholis, et in Foro utimur, eamque, 
abrogatis aliis prioribus, publica auctoritate, et Pontificia confirmatione muni- 
vit. Huic collectioni insertam voluit Decretalem Alexandri III, demptis ex ea 
verbis illis, quibus, ut contendis, indicabatur, matrimonium, de quo ibi age- 
batur, duplici ex capite irritum et nullum fuisse, nimirum et quia cum Adul- 
tera contractum fuerat, et quia machinatio in necem prioris Uxoris praeces- 
serat. Retulit vero alia verba, ex quibus, ut iacent, consideratis, eruitur sententia 
superius a Nobis exposita, quod nempe proles ex adulterio procreata neuti- 
quam legitimatur per subsequens matrimonium, post mortem prioris Uxoris, 
cum Adultera contractum. Non tamen ex ea Decretali nomen Alexandri III 
delevit. Omnia haec pro concessis interim habeto. Verum his positis, quidnam 
inde pro sententia tua erui posse putas? Potuit Gregorius ita se gerere, immo 
non aliter debuit facere, quam fecit. In animo illi erat locum dare in nova 
Compilatione Decretali Innocentii III, quae incipit Sgzifzcasti, quaeque legitur 
sub Titulo De eo, qui duxit in matrimonium, etc. Yn hac Decretali Innocentii III, 
quae posterior est alia ab Alexandro III condita, manifeste definitur (quod et ipse 
agnoscis), matrimonium inter Adulterum et Adulteram consistere posse, nisi 
machinatio saepedicta, aut promissio futuri matrimonii praecesserit: Discre- 
tioni vestrae, Innocentius ait, per Apostolica scripía mandamus, quatenus, nisi 
alter eorum in mortem defunctae Uxoris fuerit machinatus, vel, ea. vivente, 
sibi fidem dederint de matrimonio contrahendo, matrimonium illud legitimum 
iudices. Quum autem Gregorius collocare vellet in sua Collectione tum Decre- 
talem hanc Innocentii III, tum alteram Alexandri III, plane vides, necesse illi 
fuisse abiicere ab hac Alexandrina Decretali verba illa, quae, tuo iudicio, nul- 
litatem matrimonii inter Adulterum et Adulteram statuebant. 

8 13. Nunc igitur, bona fide disserendo, iterum quaerimus: quid tandem 
illud est, quod contendis? Filios ne illos, de quibus agitur, legitimos esse; 
propterea quod, iuxta Decretalem integram Alexandri III pro legitimis habendi 
essent? At nihilominus illegitimi sunt, quia tales ab Innocentio Ill et Gre- 

gorio IX declarantur, et quia, malo ipsorum fato, nonnullis iam saeculis post 
horum Pontificum mortem in lucem sunt editi. An manifestum fieri cupis, 
te scientiam Sacrorum Canonum funditus callere, neque contentum esse his, 
quae in Gregoriana compilatione leguntur, sed altius ab ipsis fontibus doctri- 
nam tuam repetere? Nihil tibi controversiae nobiscum de hoc erit, Venera- 
bilis Frater. Diligentiam potius tuam commendamus, studium. laudamus: 
. nemo tibi succensere poterit, quod integram Decretalem inspicere velis, ubi 
in aliquam incurreris, quae in Gregoriana Compilatione deprehenditur decur- 
tata. Verumtamen memineris, laudandam quidem illius diligentiam esse, qui 
Decretalem integram consulit, ut eam, quae integra non est, perfectius intel- 
ligat; quemadmodum optime advertit clarissimus Antonius Augustinus in sua 
Praefatione Gregorio XIII Pontifici Maximo inscripta, quam praemisit Volu- 
mini quatuor priorum Compilationum Literarum Decretalium, quas ipse edidit; 
quibusque deinceps quintam adiecit Innocentius Cironius: Sed neque pro- 
bandum scito, neque ferendum, quod quis ad integram Decretalem confugiat, 
ubi perspicua, et dilucida est illa, quae aliquo modo mutilata fuit; et si quid 
huic deesse dignoscitur, id eo iubente ac volente detractum fuit, qui suprema 
ad hunc effectum pollebat auctoritate; eaque de causa detractum, ut disci- 
plina, quam ipse Legislator servari voluit, in tuto poneretur; neve turbari 
illam, et nutare contingeret, si tota Decretalis novae Compilationi inserta 
fuisset. 

8 14. Hucusque disseruimus, tuum tibi permittentes assertum, quo pro certo 
ponis, aliquod interesse discrimen inter Decretalem integram Alexandri III, 
aliamque contractam; et quidem in integra Decretali nullum declarari matri- 
monium ibi relatum, ex duplici capite; tum scilicet, quia inter Adulteros, 
defuncta Uxore legitima, contractum fuerat; tum quia machinatio accesserat 
in vitam prioris Uxoris; et ex utroque praefato capite simul considerato, 
prolem illegitimam censeri: Mutilam vero Decretalem validum admittere matri- 
monium cum Adultera contractum post mortem prioris Uxoris, et tunc solum 
huiusmodi matrimonium nullum in ea statui, quando machinatio intervene- 
rit; sed prolem nihilominum illegitimam declarari tam in uno, quam in altero 
casu, etiam seorsim sumptis; tam scilicet ex causa simplicis Adulterii, ex quo 
eadem proles progenita fuerit; quam ex causa praecedentis Parentum machina- 
tionis in necem legitimae Uxoris. Haec, inquam, tibi hactenus concessa volui- 
mus. Nunc vero tandem aggredimur demonstrare, Decretalem tam integram, 
quam minus integram, sibimetipsi perfecte constare, eandemque prorsus esse 
utriusque sententiam. 

8 15. Integra Decretalis, quae refertur Tom. VI, part. 2 Conciliorum Col- 
lectionis Harduini pag. 1819 ita se habet: Meminimus Nos Fraternitati Tuae, 
super causa, quae inter P. et R. de quadam haereditate vertitur, quod idem P. 
nomine Sybillae Uxoris suae petebat, tali modo scripsisse; uf si constaret, 
prout Literae tuae continebant, inter R. Patrem et Matrem, post eius nativi- 
tatem, matrimonium fuisse contractum, eum, omni appellatione remota, legi- 
timum. esse denunties, et ab haereditate paterna propter causam praedictam nul- 
latenus debere repelli. Tanta. est enim vis matrimonii, ut qui antea sunt geniti, 
post contractum matrimonium habeantur legitimi. 

Hic statuit integra Decretalis, quod filii nati extra matrimonium, ex 
soluta, accedente postea matrimonio inter ipsorum Parentes, legitimi fiunt. 
Nec aliud porro statuitur in Decretali minus integra, quae sic incipit: Tana 
est vis matrimonii, ut qui antea sunt geniti, post. contractum matrimonium 
legitimi habeantur. 

8 16. Progreditur integra Decretalis, et casum ponit, quo aliquis Uxo- 
ratus adulterium admittit, et filium ex eo habet, Adultera vero machinatur 
in vitam legitimae Coniugis; et, hac demum defuncta, matrimonium inter 
Adulteros contrahitur: Verum quoniam P., ultra quam in Literis tuis conti- 
netur, Nobis significavit, quod Pater suus, vivente Uxore, Matrem R. tenebat, 
et eum in adulterio procreasset, et quod in mortem ipsius Uxoris Mater fuerit 
machinata. Hic vero Pontifex declarat, quod in huiusmodi facti circumstan- 
tiis, dummodo probationes legitimae suppetant, filius censendus erit spurius, 
praesertim si machinatio Matris in vitam prioris Uxoris praecesserit: Fra- 
ternitati íuae eíc. quatenus rei veritatem inquiras, et sí tibi constiterit, quod, 
vivente Uxore, Pater praedicti R. Matre ipsius publice abusus fuisset, eum 
spurium, et ab haereditate repellendum, praesertim si Mater ipsius in mortem 
prioris Uxoris fuerit machinata, decernas, quoniam inter se legitimum matri- 
monium contrahere non potuerunt. 

Hunc ipsum casum expendit Decretalis minus integra, et eandem omnino 
definitionem pronunciat; spuriam scilicet esse prolem ex adulterio progeni- 
tam, quamvis matrimonium, Uxore defuncta, inter Adulterum et Adulteram 
contrahatur, praesertim si aut haec, aut ille machinatus fuerit adversus vitam 
prioris Uxoris: Si autem Vir, vivente Uxore sua, aliam cognoverit, et ex ea 
prolem susceperit, licet post mortem Uxoris eandem duxerit, nihilominus spu- 
rius erit filius, et ab haereditate repellendus; praesertim si in mortem prioris 
Uxoris alteruter eorum aliquid fuerit machinatus. 

S 17. Integra Decretalis, dum de adulterio loquitur, nihil aliud addit, 
quam vocem publice, quae ad criminis probationem refertur, nec ullatenus 
sensum immutat circa id, de quo nunc inquiritur. Quod ad machinationem 
attinet, integra Decretalis hanc ponit ab Adultera fuisse intentatam ; at minus 
integra eandem machinationem considerat, sive ab Adultera, sive ab Adul- 
tero processerit. Sed neque istud ad praesentem quaestionem facit. At vero 
tam integra, quam minus integra Decretalis, in eo conveniunt, quod utraque 
declarat prolem ex adulterio procreatam, spuriam esse, nec legitimari, quamvis 
accedente matrimonio inter Adulteros, post mortem legitimae Uxoris. In utra- 
que autem, quum de machinatione agitur, verbum illud adest, praesertim, 
de quo supra dicebamus. Dumque in his adamussim inter se conveniunt, 
frustra exaggeratur praetensa inter integram, et minus integram Decretalem 
discordia. 

S 18. Verum iam Fraternitati Tuae in mentem venisse suspicamur, incon- 
sulto a Nobis silentio praeterita fuisse verba illa, quae ad eam, quam agi- 
tamus, controversiam plus habent ponderis; et quae in integra Decretali sunt, 
sed in altera minus integra desiderantur. Sic enim concluditur integra Decre- 
talis (quemadmodum superius fideliter exposuimus): Quonam inter se legi- 
timum Matrimonium contrahere non potuerunt: Quae quidem verba in Gre- 

goriana Compilatione non sunt relata. Haec autem pro argumento tibi facile 
erunt, ut asseras, Alexandrum III declarasse, Matrimonium inter Adulterum, 
et Adulteram suapte natura nullum et irritum esse, ob idque illegitimam 
esse prolem ex adulterio susceptam. Atque in hoc manifestissima, te iudice, 
est discrepantia inter Decretalem integram, et mutilatam ; dum haec validum 
admittit Matrimonium inter Adulteros contractum, at nihilominus eorum 
prolem spuriam declarat, neque per subsequens matrimonium ullo modo 
legitimandam. 

8 19. Plane si ita tecum reputares, Vener. Frater, non aequum de Nobis 
iudicium ferres. Nos enim praemissa Decretalis verba exacte referre, eaque 
iusta lance pensare nequaquam omisimus. Verum id, quod ex iisdem infe- 
rendum esse autumas, Nos inde colligi posse non arbitramur. 

Etenim verba illa: Quonzam inter se matrimonium contrahere non potue- 
runt: connexa immediate sunt cum aliis: praesertzm si mater ipsius in mortem 
prioris Uxoris fuerit machinata. Ac proinde (ex regula; lurisperitorum, iuxta 
quam relatio fit ad proxima) declaratio nullitatis matrimonii non quidem 
in praecedenti adulterio fundatur, sed in machinatione adversus vitam legi- 
timae Uxoris; circa quam nulla inter Nos, neque etiam inter alios est con- 
troversia. 

8 20. Praeterea concedatur etiam, verba illa: Quozzam nter se legitimum 
matrimonium contrahere non potuerunt, non tantum ad machinationem paulo 
ante enunciatam referri, sed ad totum id, quod in integra Decretali expo- 
situm fuit. Porro in integro Decretalis contextu agitur de matrimonio post 
prioris Uxoris mortem, non solum inter Adulteros, sed etiam praevia machi- 
natione in prioris Uxoris mortem, contracto: Nobis siegnificaverit, quod Pater 
suus, vivente Uxore, Matrem R. tenebat, et eum in adulterio procreasset, et 
quod in mortem ipsius Uxoris Mater fuerit machinata. En duas relati matri- 
monii circumstantias simul unitas; ex quo sequitur, quod quamvis ea verba: 
Quoniam inter se matrimonium contrahere non potuerunt, referri debeant ad 
totam facti speciem cum suis circumstantiis in Decretali expressis; nunquam 
inde inferre poteris, quod integra Decretalis pro nullo habeat quodlibet matri- 
monium inter Moechos contractum post obitum legitimae Uxoris; sed illud 
dumtaxat, quod ibi expenditur, nullum iudicatum fuisse, quia ei praecesserat 
machinatio in prioris Coniugis necem. Nobis autem integrum erit asserere, 
quod, licet validum ineatur matrimonium inter Adulteros, deficiente machi- 
natione, aliisque circumstantiis de Iure Canonico illud irritantibus, attamen 
proles tempore adulterii habita, illegitima semper erit ad normam etiam Decre- 
talis non mutilatae, quae ita statuit: E? si fibi constiterit, quod vivente Uxore, 
Pater praedicti R. Matre ipsius publice abusus fuisset, eum spurium, et ab 
haereditate repellendum, praesertim si Mater ipsius in mortem prioris Uxoris 
fuerit machinata, decernas. 

$ 21. Sed quamquam destitutum te videas validissimo praesidio, quod ad 
sententiam tuam sustinendam, in integra Alexandrina Decretali constitueras; 
- attamen, pro ea, qua polles, eruditionis Ecclesiasticae copia, in aliud te reci- 
pies propugnaculum, asseverans, matrimonium inter Adulterum et Adulteram, 
post mortem prioris Uxoris, contractum, iuxta veterem disciplinam, pro nullo 

habitum esse; tum adhuc aetate Alexandri III huiusmodi disciplinam viguisse; 
ac demum immutatam esse temporibus Innocentii III, cuius Decreto, ad irri- 
tandum matrimonium inter Adulteros, praeter adulterii crimen, requiri coepit 
aut machinatio in mortem legitimi Coniugis, aut promissio nuptiarum, post 
prioris matrimonii solutionem, inter Adulteros contrahendarum. 

8 22. Non adeo tempore abundamus et otio, ut Canonicam Dissertatio- 
nem super hac quaestione contexere valeamus. Nihilominus pauca quaedam 
observare studebimus, quibus satis superque tua refellatur assertio. Sane ei 
obstat S. Augustini testimonium, relatum Canone Dezzque 31, quaest. 1, in 
quo sic legitur: Denzque mortuo Viro, cum quo verum connubium fuit, fieri 
potest contugium, cum quo praecessit adulterium. Profecto non ignoramus, 
lacobum Cuiacium asserere in cap. 1, De eo, qui duxit in matrimonium, etc., 
quod ibi legendum sit: Marzfo mortuo, cum quo verum connubium fuit, fieri 
verum connubium non potest, cum quo prius adulterium fuit. Sed exploratum 
quoque habemus, in pluribus Vaticanis Codicibus particulam illam z0z in 
Augustino deesse, sicut deest in praedicto Canone Denique, quod etiam ii 
animadverterunt, qui Gratiani Opus, iussu Gregorii Papae XIII recensue- 
runt et emendarunt, ut videre est in Gratiani Decreto ipsorum opera edito. 
Genuinam huiusce loci controversi lectionem procul dubio Fraternitas Tua, 
pro sua eruditione, petendam existimabit ex editione Operum Sancti Augu- 
stini, quae studio Monachorum Sancti Mauri, in Gallia prodiit. Sancti Doctoris 
locus in Canone relatus, habetur Libro 1, de Nuptiis, et concupiscentia, cap. 10, 
isque in editione Maurina legitur Tomo 10, pag. 286 hisce verbis: Denique 
mortuo Viro, cum quo verum connubium fuit, fieri verum connubium potest, 
cum quo prius adulterium fuit. Ab hac igitur accurata Editione abest par- 
ticula 202; quae quidem in nulla alia appareret, si seriem Contextus Edi- 
tores prae oculis habuissent. Augustinus enim, mox ante verba, de qui- 
bus disputatur, probandum sibi proposuerat (uti revera probat) non solvi 
matrimonium, quod indissolubile est inter viventes, si Uxor Maritum deserat, 
et ad alterius contubernium migret: idque confirmando, subdit, quod con- 
tubernium illud pro adulterio haberi non posset, si primum legitimum matri- 
monium dissolutum fuisset: Cum aliis quippe adulteri non essent, nisi ad 
alterutrum Coniuges permanerent. Hoc posito, quisnam bona fide legendum 
putabit: fZeri verum connubium non potest? ubi orationis scopus is esse 
conspicitur, ut, demonstrato fine durationis matrimonii : Denique mortuo Viro, 
cum quo verum connubium fuit; finis etiam adulterii, et initium novi legi- 
timi matrimonii statuatur; fieri verum connubium potest, cum quo prius adul- 
terium fuit. 

8 23. Ne vero a Nobis expectes plenam hoc loco proferri historiam 
disciplinae, quae super hac re sequentibus saeculis in Ecclesia obtinuit. 
Huiusmodi inquisitio nimis profecto excederet Epistolae modum. Verum 
quia tibi persuasum esse videmus, quod ipsa aetate Alexandri III nulla cen- 
serentur matrimonia, quae inter Adulteros quomodocumque fierent, satis erit 
intra illius aetatis terminos inquisitionem hanc nostram coarctare. 

824. Non longe quidem ab Alexandri III aetate, ut optime nosti, distat Gra- 
tianus Decreti compilator, qui ante Alexandri Pontificatum paucis omnino annis 

suum illud Opus vulgavit. Is hanc eandem controversiam tractat in Causa 31, 
quaest. 1, et pro utraque sententia, ut solet, Textus discordantes adducit. Cum 
vero Canonem attulisset cuiusdam Concilii, quo statuitur, ne quis, moriente 
Marito Mulieris, quam adulterio polluit, cum ea matrimonio coniungatur; 
hunc Textum cum aliis ibi relatis, atque contrarium statuentibus, ita conci- 
liat: Hic subaudiendum est, nisi prius peracta poenitentia, et, si nihil in mortem 
Viri machinatus fuerit; vel si vivente Viro, fidem Adulterae non. dedit, se 
sumpturum eam. sibi in coniugem, si viro eius superviveret. Verum Gratianus, 
inquies, non habet auctoritatem, qualem Textus Canonici habere noscuntur. 
Neque id negamus. At gravis est Auctor, et Canonum valde peritus; neque 
ipse ea scripsisset, quae modo retulimus, si aetate illa (quam diximus in 
tempora Alexandri fere incidisse) locum obtinuisset disciplina, seu lex, vigore 
cuius, ob solum praecedens adulterium, irritum haberetur matrimonium, post 
mortem legitimi Coniugis, inter Adulteros contractum. 

S 25. Similiter inter Alexandrum III, et Innocentium III Pontifices, vix 
quadraginta annorum spatium intercedit; quum Alexander ad Pontificatum 
evectus sit anno Domini McLix, Innocentius vero anno Mcxcvrn. Hic autem, 
ut supra innuimus, in citat. Cap. Szenificasti, De eo, qui duxit in matrimo- 
nium,eíc. pronunciat, validum et legitimum existere matrimonium inter Adul- 
terum, et Adulteram, post prioris Uxoris mortem: N/si alfer eorum in mortem 
defunctae Uxoris fuerit machinatus, vel, ea vivente, sibi fidem dederint de matri- 
monio conírahendo; quod etiam ipse concedis, dum affirmas Innocentium III 
novam hanc disciplinam in Ecclesiam invexisse. Sed cum Innocentius nequa- 
quam dicat, se novam per hoc disciplinam inducere; quin immo, ad quae- 
stionem sibi propositam ab Episcopo, sive a Capitulo Spoletano, profiteatur se 
responsurum iuxta Canonum praescripta: Nos zgitur inquisitioni vestrae secun- 
dum formam Canonicam respondentes, efc. evidens est, iam pridem, et ante 
tempora etiam Alexandri III validum habitum fuisse matrimonium, quod inter 
Moechum et Moecham, legitimis nuptiis solutis, et praedictis irritantibus circum- 
stantiis non concurrentibus, contrahebatur. Equidem in Compilatione Decreta- 
lium Gregorii IX minime reperies relata verba: Nos igitur inquisitioni vestrae 
secundum formam Canonicam respondentes; sed earum loco, haec alia leges: 
Nos igitur inquisitioni vestrae taliter respondentes etc. Verum, quoniam res 
Nobis erat cum eo Canonum Doctore, qui vulgata Decretalium compilatione 
neutiquam contentus, integram Decretalem consulere mavult; eadem ratione 
Nobis agendum esse iudicavimus. Itaque etsi praedicta verba: secundum for- 
mam. Canonicam, in Decretali minus integra desiderentur; leguntur tamen in 
integra Decretali; qua Nos quidem minime abutimur, dum eam ad Decretalis 
minus integrae sensum non corrumpendum, sed illustrandum advocamus. 

& 26. Esto, inquies, quod ad Innocentium III attinet. Sed nonne imme- 
diatus istius Praedecessor Caelestinus IIl in Cap. Cum haberet, De eo; qui 
duxit, efc., nulla declaravit matrimonia inter Adulteros, post prioris Coniugis 
mortem contracta, etiam non interveniente machinatione, aut sponsione futuri 
matrimonii ? 

8 27. At vide ne forte, in hac Decretali pro te alleganda, hallucineris. 
Quidam loannes Uxorem legitimam habebat, Allitiam nomine, ipsique simul 

adulterii consuetudo cum famula intercedebat. Quum vero semel Superioris 
Ecclesiastici praecepto adactus Adulteram dimisisset, postea tamen in idem 
relabens scelus, ausus est, vivente adhuc prima Uxore, reverti ad famulae 
contubernium, in eoque quasi maírimonialiter per decennium perseverare, 
unde et decem filios ex ea procreavit. Defuncta demum Uxore, quum con- 
suleretur Pontifex (quem aliqui non Caelestinum, sed Clementem III huius 
Decessorem fuisse autumant) quidnam statuendum esset de huiusmodi Adul- 
teris, qui in eadem prava consuetudine adhuc perseverabant, tale dedit respon- 
sum: Uf separentur omnino, et eis competenti poenitentia iniuncta, perpetua 
continentia indicatur; habita potissimum ratione ipsorum pervicaciae, gra- 
visque scandali, quo Ecclesiam perturbaverant. 

& 28. Ex ipsa simplici hac rei narratione, facile agnosces, non ibi quae- 
stionem fuisse de validitate aut nullitate matrimonii, post miortem prioris 
Uxoris, inter Adulteros contrahendi, sed de poenitentia Canonica adversus 
gravissimum crimen irroganda: quae quidem huiusmodi fuit, ut non modo 
ipsis Adulteris prohibitum fuerit matrimonio invicem copulari; sed etiam 
cum alia qualibet persona matrimonium contrahere: praesertim. cum in dies 
suos ambo processerint, et iamdiu publice in adulterio, et periurio, ex certa 
scientia perdurantes, Ecclesiam in gravi scandalo perturbaverint, ut eadem 
Decretalis prosequitur. 

S 29. De validitate quidem matrimonii inter Adulterum et Adulteram, 
ex instituto agit Alexander III in Epistola sua Decretali, quae tamen nostris 
Compilationibus inserta non est, sed reperitur in Actis Conciliorum Colle- 
ctionis Harduini praefatae, Tom. VI, part. 2, pag. 1838, ea vero sic habet: 
Ex praesentium latoris confessione percepimus, quod cum ipse quamdatrn alte- 
rius Uxorem in adulterio polluisset, poenitentiam. inde suscepit. Sed postea in 
eundem incidit, Diabolo instigante, reatum ; ac eandem Mulierem, Viro defun- 
cto, sibi in Matrimonium copulavit, eamque asserit in praesenti pro Coniuge 
retinere. 

8 30. Super his autem quum Alexandri iudicium requireretur, respondit, 
non (quod tu quidem velles) matrimonium, ratione adulterii, invalidum fuisse, 
sed nullitati obnoxium fore, si machinatio, aut promissio nuptiarum inter- 
venisset. Verum quoniam Nos de salute Animarum ipsorum. sollicite compel- . 
limur in Domino cogitare, Fraternitati Tuae etc. quatenus rem ipsam diligen- 
ter inquiras, et si tibi constiterit, quod ille, vel illa, in mortem prioris Viri 
fuerit machinatus, vel si, eo vivente, fidem ipsi Mulieri dederit, se eam in 
Coniugem recepturum, eos non differas penitus separari. 

8 31. Neque hic sistit Alexander, quin etiam dicere non omittit, quid 
iuris esset, si solum adulterium praecessisset. Tunc enim nequaquam matri- 
monium irritum fore declarat (quod utique non taceret, si huiusmodi disci- 
plina eo tempore viguisset; quemadmodum supra de eo matrimonio pronun- 
ciaverat, in quo ad crimen adulterii accessisset machinatio, aut promissio futuri 
coniugii); sed iubet procedi in causa secundum Canonicas regulas : Quod si 
neutrum istorum constiterit, in causa ipsa iuxta Ecclesiasticam consuetudinem, 
et Canonica statuta procedas. Si autem quaesieris quidnam hac de re consue- 
tudo Ecclesiastica, et Canonica statuta decernerent; respondemus, satis pro- 

babile videri, respexisse Alexandrum ad Concilii Toletani VI, anno sexcente- 
simo trigesimo octavo celebrati, constitutum, quod extat Can. De his 33, 
quaest. 2, et in quo praescribitur methodus cum iis servanda, qui post poe- 
nitentiam publicam peractam, in idem reciderent crimen, pro quo subiecti 
fuerant poenitentiae. Canonem hunc, quum tibi vacaverit, legere poteris, 
atque perpendere; sed frustra in illo quaeras nullitatem matrimonii inter 
Adulteros ipso iure statutam; deficientibus aliis irritantibus circumstantiis, a 
Nobis pluries memoratis. 

S 32. Attamen, quod ibi statutum non reperitur, alibi te sine ullo labore 
invenisse affirmabis, in nostra nempe Collectione Gregoriana sub Titulo 
superius allato, De eo, qui duxit in matrimonium, quam polluit per adulte- 
rium, Cap. Propositum, quod est ipsius Alexandri III, ubi sic legitur: Licef 
autem in Canonibus habeatur, ut nullus copulet in matrimonio, quam prius 
polluerat adulterio, et illam maxime, cui fidem dederat, Uxore sua vivente, 
vel quae machinata est in mortem Uxoris, et quidem validum tibi argumentum 
dices suppetere in ea voce maxime, qua indicari videtur nullitas matrimonii 
inter Adulterum et Adulteram, (de quo Pontifex in superioribus locutus 
erat), etiam non concurrente machinatione, nec data fide futuri matrimonii. 

8 33. Forte putabis, Nos, adversus haec responsionem nostram compa- 
rantes, grammaticalem controversiam tecum agitare velle de significatione 
illius verbi maxime; eaque de re a Nobis consultum iri libros veterum Cano- 
nistarum, praesertim Abbatis, qui in citat. Cap. Propositum audacter sustinet 
vocem illam maxime, in relato Textu, aequipollere adverbio so/um. Verum 
si ita de Nobis opinatus fueris, haud aegre feras Nos tibi respondere, non 
satis tibi notum esse morem, animumque Nostrum; Nos enim in veritatis 
inquisitione, nequaquam huiusmodi nugis, levibusque fundamentis innitimur, 
et quaestiones inutiles prorsus aversamur. 

8 34. Itaque respondemus, veram Alexandri Pontificis mentem, circa ea, 
de quibus nunc agimus, minime eruendam esse ex aliquibus verbis, quae 
ipsi excidere potuerunt, dum aliam omnino quaestionem definiret. Sed viden- 
dum esse potissimum, quid ipse scripserit, quum data opera eam pertractaret 
quaestionem, quam prae manibus habemus. Porro Alexander in citat. Cap. 
Propositum respondet Abbati Sancti Albani, qui ab ipso quaesierat, quidnam 
statuendum esset de quodam homine, qui, vivente Uxore sua, alteram sibi 
matrimonio copulaverat, insciam coniugii quo is adstrictus erat, et filios ex 
altera illa procreaverat; Uxore vero defuncta, renuebat cum praedicta Mu- 
liere permanere, sub obtentu, quod invalidum cum ipsa matrimonium con- 
traxerat, legitima Uxore adhuc superstite. Pontifex ergo quum eam circum- 
stantiam magni aestimaret, quod scilicet praefata Mulier erat inscia quod 
ille aliam Uxorem haberet viventem, nec aequum censeret, praedictum Virum, 
qui scienter contra Canones venerat, lucrum de suo dolo reportare, statuit, 
üt,si quidem ipsa Mulier id postularet, divortium inter eos fieret; non 
vero, si, volente Muliere in huiusmodi connubio perseverare, Vir peteret ab 
ea separari. 

8 35. Questionem hanc definiendam sumpsit Alexander in citat. Cap. 
Propositum; atque ita definivit, ut praecipuam aequitatis, prudentiaeque 

rationem ab illo habitam esse dignoscatur; eaque definitio unice est atten- 
denda. Si autem, dum Legislator de principali argumento verba facit, quid- 
piam ab ipso extraneum minus recte dictum esse comperiatur, minime debet 
enunciatio haud satis accurata aut Legislatori vitio verti, aut in veritatis 
praeiudicium trahi; neque potest pro regula iuris id accipi, quod sic ab 
eodem Legislatore, veluti praetereundo, dictum fuisse apparet; praesertim 
quum ipse, opportuniore occasione oblata, iudicium suum super eadem re 
aperte declaraverit. 

8 36. Nos autem in hoc praecise casu versamur. ldem nimirum Ale- 
xander, cui in citat. Cap. Proposifum, ea verba exciderunt, quibus, ut tibi 
visum est, negavit, validum matrimonium esse posse inter Adulteros, de- 
functo legitimo Coniuge, etiam absque aliis irritantibus circumstantiis; Idem, 
inquam, in alia sua Decretali, quam ex Collectione Conciliorum Harduini 
supra retulimus, quum directe ab eo quaereretur, an nullum censendum foret 
huiusmodi Matrimonium, nullum illud esse respondit, si machinatio, aut 
nuptiarum promissio intervenerint. Isque Pontifex hoc ipsum firmat in Cap. 
Super eo, De eo, qui duxit in matrimonium, eíc. ubi sic habet: Super eo vero, 
quod de latore praesentium tuis Literis quaesivisti; an liceat cum ea sibi ma- 
trimonium contrahere, quam, alia sua Uxore vivente, sibi de facto matrimonio 
copulavit: tuae sollicitudini duximus respondendum, quod si Adultera est in 
mortem alterius aliquid machinaía, sive iste fidem dederit, quod eadem de- 
funcía, hanc esset ducturus, secundum Canones ab eius consortio perpetuo 
prohibetur; et haec prohibitio perpetuo est observanda. Quibus verbis, per- 
petuo prohibetur, et prohibitio perpetuo est observanda, pro ea, qua polles, 
Canonum scientia, plane intelligis, impedimentum designari, quod a Docto- 
ribus dirimens appellatur, illudque, per huius Decretalis contextum, ad casum 
praecedentis machinationis, aut pacti connubii coarctari. 

S 3T. Superest nunc, ut, licet prolixior iam haec Epistola evaserit, quam 
Nobis initio propositum fuerat, aliqua tamen addamus, quae adhuc legere 
non graveris, quemadmodum praemissis hucusque animum patienter adhi- 
buisti. Nec enirnt; levioribus praetermissis, quidquam a Nobis praeteriri decet 
ex his, quae in Literis Fraternitatis Tuae gravioris sunt ponderis, et momenti. 

S 38. Legitimationem Prolis ex Soluto et Soluta procreatae, quae fit per 
subsequens matrimonium, ex Sacramenti virtute derivandam esse putas, 
eodem Alexandro III auctore, qui ait: Tazía est enim vis Sacramenti, ut qui 
antea sunt geniti, post. contractum matrimonium | habeantur legitimi. Unde 
arguis, quod, si isti ex vi Sacramenti legitimantur, nihil obstat, quominus 
filii pariter ex adulterio suscepti, tanti Sacramenti virtute, legitimi evadant. 

8 39. Verum ubi a te legitur: Tanta est vis Sacramenti, Nos legimus: 
Tanía est vis Matrimonii, quemadmodum scriptum est in Decretali Alexan- 
dri III Cap. Tanta, Qui filii sint legitimi. Quod si ad integram Decretalem, 
quae apud Harduinum est, de more provoces, rogamus, ne te pigeat in 
marginem quoque oculos coniicere; ibi enim, loco verbi Sacrarmenti, adno- 
tatum reperies aliud Mazrimonii. Nec aliter profecto res se habere poterat, 
Vis enim ac dignitas Matrimonii, qua Sacramentum est, in eo est posita, 
quod gratiam sanctificantem confert, quod unionem hypostaticam Verbi 

Divini cum humana natura repraesentat, itidemque illam, qua Christus cum 
Ecclesia per gratiam coniungitur; non autem in eo sita est, quod spuriam 
prolem legitimam efficiat. Neque enim hanc efficaciam lesus Christus tribuit 
Matrimonio, quum illud ad dignitatem Sacramenti novae Legis evexit; sed 
id. ab Ecclesia institutum est, cui placuit, pro auctoritate sibi concessa, sta- 
tuere, ut proles extra matrimonium, non tamen ex adulterio, procreata, per 
subsequens matrimonium legitima fieret. 

8 40. Denique addis, magis abominatam Canonicis Legibus esse pro- 
lem incestuosam, quam sit proles adulterina; ideoque, quum illa interdum 
legitima fiat, hanc etiam pari aut maiori ratione legitimari posse. Porro legiti- 
matur proles incestuosa, ope dispensationis, quae dicitur iz radice Matri- 
monii. Ut autem obtineatur huiusmodi Dispensatio, quae non sine urgentis- 
sima causa concedi consuevit, requiritur quod proles nata sit ex copula non 
manifeste fornicaria, sed putative matrimoniali, quodque impedimentum, quo 
matrimonii nullitas inducta est, non a iure Divino, aut naturali, sed a iure 
dumtaxat Ecclesiastico proveniat. Sicque, et non aliter, legitimatur proles 
incestuosa, vigore dispensationis, quae dicitur iz radice Matrimonii. Tuum 
modo est huiusmodi circumstantias aptare ad legitimationem prolis ex adul- 
terio genitae; quod sane opus ingenii Nostri tenuitatem excedere fatemur. 

S 41. Hactenus Fraternitati Tuae satisfacere studuimus, quoad Nobis 
licuit per angustias temporis, ut plurimum somno detracti; meram gerentes 
in hac Epistola, ut initio dicebamus, privati Doctoris personam. Nunc demum 
Epistolae Nostrae finem facientes, Supremi Pastoris partes resumimus, ut 
Apostolicam tibi Benedictionem impertiamur; utque praeterea te admonea- 
mus, quod, quum ea, quae ad Nos scripsisti, a Iusto Henningio Boéhmero 
(quantumvis nullam de eo mentionem feceris) sis mutuatus, eaque descrip- 
seris ex eius Opere de Iure Ecclesiastico Protestantium Tom. I, pag. 287 et 
sequentibus, iuxta tertiam Editionem anno 1730 Typis impressam; sicuti 
laudabilis foret industria tua, si eo auctore usus esses ad venerabiles Eccle- 
siae Catholicae doctrinas illustrandas, aut si ipsum in iis, in quibus Nobis 
adversatur, confutare aggressus esses; ita reprehensioni te obnoxium fecisti, 
dum illius Opus perlegere, atque etiam tacitus transcribere ausus es, ut ad 
impugnandas Canonicae lurisprudentiae sententias inter Orthodoxos com- 
muniter receptas, instructior accederes. At ne forte paterni huius moniti 
libertatem in malam partem accipias, Tibi persuasum volumus, non minus 
sincero charitatis affectu Nos te complecti, ac Fraternitati Tuae fausta omnia 
ex animo adprecari. 

[Bened. XIV Bull, tom. 1, p. 452-464]. 

Benedictus XIV, ep. Redditíae Nobis fuerunt, 19 dec. 1744. ' 


Redditae Nobis fuerunt eodem tempore duae Fraternitatis Tuae epistolae, 
prima quidem die decima mensis lanuarii elapsi anni 1743, qua gratiarum 
actionem Nobis, quod Tibi Episcopatum Pekinensem in Sinis contulerimus, 
referre studes; altera vero die quinta mensis itidem lanuarii currentis anni 
1744 data, qua dolens quereris, Te apud Nos tamquam debitae Apostolicis 
Constitutionibus ac Decretis obedientiae reum fuisse peractum. Una insimul 
cum hisce Epistolis tuis accepimus pariter sollennem iurisiurandi a Te in 
Episcopali tua inauguratione delati, iuxta formam, ac tenorem Tibi prae- 
scriptum in ipsis Nostris tuae ad Episcopatum promotionis literis in simili 
forma Brevis expeditis, Actum; necnon duo alia a Te seorsim praescripta 
testimonia, alterum quidem de iureiurando super Apostolicae Constitutionis, 
quae incipit Ex Z/a die,? alterum vero de iureiurando etiam super alterius 
Apostolicae Constitutionis, quae incipit Ex quo,? observantia, praestitis. Hisce 
omnibus coniuncta erant nonnulla etiam praescripta Missionariorum testi- 
monia, qui te studiosum zelantemque super observantia memoratae Aposto- 
licae Constitutionis Ex i//a die, esse testabantur, quemadmodum tu ipse 
Sacramento contestaris. 

8 1. Sed Fraternitati Tuae etc. e£ infra: id unum in animo semper fixum 
permaneat, tam apud Nos ipsos, quam apud Venerabiles Fratres Nostros 
S. R. E. Cardinales negotiis et consultationibus quarumcumque Congrega- 
tionum Apostolicae huius Sanctae Sedis praepositos, plurimum valere hoc 
unicum et maximum, ad accusationum veritatem falsitatemve diiudicandam 
comprobandamque, argumentum, novam scilicet post criminum delationes 
initam agendi rationem. Quamobrem adesto animis, et enitere, ut quemad- 
modum Tu spopondisti, et Nos de Fraternitate Tua nobis pollicemur, ita 
deinceps Te in omnibus rebus geras, ut tuam erga Apostolicas Constitu- 
tiones, atque eas praesertim, de quibus agitur, obedientiam, reverentiam, 
zelumque non solum Nobis, sed universis etiam, probare et reipsa common- 
strare ex animo satagas. Hinc enim fore confidimus, ut falsitatis redarguantur 
accusationes de gestarum rerum ratione a Te hactenus habita instructae. 

8 2. Porro, ut caeteris in tuis Literis a Te propositis satisfaciamus; 
asseris quidem, quod cum per quatuordecim annos operam laboresque tuos 
in Sacris Missionibus antea peragendis impenderis, atque adeo optime noveris 
istarum partium ac populorum ingenia, ac et rerum vices, contestari prae 
caeteris possis, praesentia certe tempora exposcere, non angustiari vasa carnis, 
sed dilatari spatia caritatis, ac propterea melius fuisse consultum, res omnes 

in eodem, quo reperiebantur, statu relinquere, cum in praesentia omnis spes 
de exigenda a Christifidelibus istarum partium debita Apostolicis Constitu- 
tionibus obedientia penitus praecisa videatur: Apostolica namque Sacro- 
sanctum lesu Christi Evangelium praedicandi libertas, non tam impedita, 
quam certe sublata est; quippe quod Christifideles per vim metumque ad 
Idolorum templa trahuntur; unde timendum est, ne proximum immineat 
Sacris Missionibus excidium. Nec Fraternitati Tuae, nec aliis in Vinea Dei 
adlaborantibus, insunt vires, quibus per vim etiam Christifideles, ut vestris 
mandatis ea, qua par est, reverentia obediant, cogi possint. Tartari pariter, 
et ipsi Fideles, tam intra Pekini moenia, quam in suburbiis, sub gravi durae 
servitutis iugo degentes, omni procul dubio antiquis indulgentiis permissio- 
nibusque per abusum inhaerentes, ne a Dominis ad Imperatorem deferantur, 
Apostolicarum Constitutionum observantiam periculis ac tormentis postha- 
bebunt; quamvis Fraternitas tua aliique Missionarii per pastorales exhorta- 
tiones monere obtestarique minime omittant. 

S 3. At liceat ut Fraternitati Tuae replicemus, post susceptum consilium 
onusque per tot annos retinendi servarique faciendi Patrios Sinarum Ritus, 
priscasque caeremonias, propositis tot tantisque in varias partes trahentibus 
dubiis et disputationibus, post diuturnam accuratissimamque, adhibitis dili- 
gentiis, requisitisque debitis notitiis, eorumdem Rituum et Caeremoniarum 
discussionem, fieri ne poterat, ut sine gravissimo conscientiae angore con- 
silia tanta providentia capta, et constitutiones tanta sapientia propositae 
amplius differrentur? Certe si obfirmatis Patronorum proscriptorum Rituum 
Caeremoniarumque huiusmodi sensibus votisque assensum satisfactumque 
fuisset, nunquam profecto advenisset tempus, verba tua usurpamus, angu- 
stiandi vasa carnis? Nos quidem non latet, Vobis deesse cogendi compel- 
lendique vires; sed scimus et certi sumus, eamdem inesse vobis virtutem, 
quam habebant Sanctissimi lesu Christi Apostoli (si tamen apostolico spiritu 
ducti ad Evangelium praedicandum ad remotissimos populos accessistis), qui 
reponentes omnem fiduciam in eo, qui eos confortabat, Deo, et ferventis 
caritatis zelo, et verbi Divini Ministerio, non solum Gentes ad credendum 
perducebant, sed credentes etiam, nova Fidei germina, collectumque Iesu 
Christi gregem providentissime regebant, et suaviter fortiterque incendebant, 
et excitabamt ad illud iucundissimum spectaculum a Minucio Felice descrip- 
tum, praesertim ubi ob oculos ponit laetitiam Christifidelium, qui intentatas 
minas obiectaque tormenta despicientes, libertatem suam adversus Reges et 
Principes erigebant, soli Deo cedebant. 

8 4. Ingenti cum animi nostri dolore, et graviori, quam explicari possit, 
moerore tuum excepimus sane nuntium de persecutionibus isthic adversus 
Sacrosanctam lesu Christi Religionem saevientibus: verum quod huiusmodi 
persecutiones, si minime fuissent proscripti Ritus Caeremoniaeque Sinenses, 
si minime sublatae fuissent indulgentiae permissionesque laudati Caroli Am- 
brosii Patriarchae, vel desinerent, vel mitiores fierent, sive praedicandi Evan- 
gelium libertas magis coalesceret, nec Christifideles ad Idolorum templa 
raperentur: haec ne ii quidem sibi, qui res iuxta humanae prudentiae re- 
gulas diiudicant, unquam persuadebunt; quanto magis eadem in animum 

numquam inducent suum ii, quibus pro comperto exploratoque est, quod 
Christiana Religio inter persecutiones semper increverit adoleveritque. 

8 5. Omnibus iam notum est, in rebus ad Orthodoxam religionem 
spectantibus, patientiam sive tolerantiam, ubi de superstitione vel idolola- 
tria agitur, nullo pacto haberi posse; tunc enim iuxta Tertullianum: Ormzis 
patientia. huiusmodi Idololatria. Caeterum unicum ac singulare solatium, quo 
Nos dolentes moerentesque consolamur, inde affertur, quod ex tuis literis 
perspicimus, Te pro debita Apostolicis Constitutionibus, ac Decretis obser- 
vantia, probe studiosum planeque accensum esse. Quamobrem Ííore in Patre 
misericordiarum, et Deo totius consolationis confidimus, ut Christifideles 
proposito Fraternitatis tuae exemplo, zelo, opera, consiliis, et monitis exci- 
tati, Orthodoxam Fidem integram, reliquiarumque gentilitatis omnino puram 
putamque, ad Principis etiam tenebrarum contemptum despicatumque, con- 
stanti pectore profiteri, et coram hominibus lesum Christum confiteri non 
erubescant. Nam utile est et salutare, ut S. Cyprianus Episcopus, et Martyr 
verbo et opere docuit, cuz: se Episcopus per firmamentum Fidei Fratribus 
praebet imitandum. |nterea a bonorum omnium Largitore Deo uberrimam 
coelestium charismatum copiam Fraternitati Tuae apprecantes, Apostolicam 
Benedictionem Tibi, Venerabilis Frater, etiam peramanter impertimur. 

[Bened. XIV Bull, tom. 1, p. 464-466]. 


352. 
Benedictus XIV, ep. Dilectus Filius; 15 ian. 1745.! 


Dilectus Filius Emmanuel Pereyra Sampajus Militiae Ordinis lesu Christi 
Commendator negotiis Maiestatis Tuae apud Sanctam Sedem praepositus sae- 
pissime Nobis declaravit Regale prorsus consilium ac pietatis plenum, excitandi 
magnificum Sacellum in Ecclesia quae in civitate ista Lisbonae Sancto Rocco 
nuncupata est: primam totius rei formam charta exaratam ac delineatam no- 
stris subiecit oculis, nempe opera sive ex marmore, sive ex aere ducenda, aptissi- 
mas et elegantes gemmarum coniunctiones, ac tabulas effingendas ex opere con- 
cinne tessellato, quibus omnibus perficiendis peritissimi huius Urbis Artifices 
sedulam modo impendunt industriam, et quae Nos ipsi (cum absoluta penitus 
fuerint) invisuros promisimus, antequam Lisbonam transvehantur. Postremo 
idem Commendator Sampajus Nobis exposuit, gratissimum fore Maiestati 
Tuae, si, perfecto iam lapide Altaris erigendi in Sacello, quod superius innui- 
mus, ad ipsum consecrandum Nos ipsi deveniremus. Itaque cum iucundissi- 
mum Nobis sit morem gerere voluntati Maiestatis Tuae, quae Dei cultum 
augere semper expetit, et simul nostri Apostolici muneris partibus satisfacere ; 
hinc absque ulla haesitatione Nos paratissimos ostendimus, ut huiusmodi 
Consecrationem susciperemus in Ecclesia Sancti Antonii, quae ad Lusitanos 


! Carissimo in Christo Filio Nostro Ioanni Portugalliae, et Algarbiorum Regi 

pertinet, die decimaquinta mensis decembris anni proxime elapsi, quo in 
Templo octiduum Conceptionis Beatae Mariae Virginis Immaculatae celebra- 
batur. Quapropter Venerabilem Fratrem Nostrum Vincentium Episcopum Sabi- 
nensem S. R. E. Cardinalem Bichium nuncupatum, olim Apostolicae Sedis 
Nuntium apud Maiestatem Tuam, designavimus, qui praecedenti vespera 
sacras Reliquias exponeret; et re integre peracta, iuxta leges, quae a sacris 
Ritualibus praescribuntur, Nos postera die solemni indicto comitatu ad eamdem 
Ecclesiam Sancti Antonii venimus, eamque splendide magnificeque ornatam 
deprehendimus. Cardinales octo Nobis advenientibus Ecclesiae limitibus adfue- 
runt. Post haec initium fecimus Consecrationis totius lapidis, qui in parte 
eiusdem Templi aptissime collocatus ante fuerat. Postquam, Deo iuvante, 
finem Consecrationi imposuimus, licet plurium horarum spatium requireret, 
eam facultatem Nobis haudquaquam tribuimus, quae a Pontificali conceditur 
Episcopo consecranti, si debilitatus longo temporis incommodo fuerit, nempe 
ut alium suo loco substituat, qui sacrum faciat; sed Nos ipsi super conse- 
crato lapide Missae Sacrificium celebravimus. Ritus eiusmodi pietatem incre- 
dibilem ac Religionem praesetulit, ad quem, praeter Cardinales, quos iam 
memoravimus, omnes quoque Principum exterorum Oratores, Praesules, et 
Optimates magna frequentia convenerunt. Res universa decenter ordinateque 
peracta fuit, ob eximiam operam, studium, summamque diligentiam, qua 
idem Sampajus Maiestatis Tuae negotiis apud Sanctam Sedem praepositus 
maxime praecellit. 

8 1. Equidem cum Nos ipsi sacraverimus hoc Altare, et super ipso Deo 
operati sacrum fuerimus, ob hanc causam Pontificium Altare appellandum est, 
nec ulli licet Sacerdoti ad ipsum accedere, ut Missae Sacrificium peragat, nisi 
antea facultas nostra intercesserit, iuxta morem, et institutum Sanctae Roma- 
nae Ecclesiae, quae Mater et Magistra caeterarum Ecclesiarum habenda est. 
Id aperte demonstratur exemplo Altarium, quae sunt in Ecclesiis Lateranensi, 
Vaticana, aliisque Patriarchalibus huius Urbis, in quibus Aris solus Romanus 
Pontifex sacrum facere potest, aut etiam Cardinalis aliquis certis temporibus, 
facta tamen prius a Pontifice potestate, quae per Apostolicum diploma decla- 
ratur. Anno 1588 Sixtus V Decessor noster Sanctum Didacum solemni ritu 
inter Coelites adnumeravit, ac deinde Philippo Catholico Regi dono misit 
Altare, ad quod sacrum fecerat, cum ritum eiusmodi Canonizationis pera- 
geret; Pontificium illud Altare pronunciavit, permisitque Cardinalibus, Epi- 
scopis, Abbatibus Thiara insignitis, et illis, qui primam Dignitatem in Ecclesiis 
Metropolitanis, et Cathedralibus obtinerent, demum Generali Ministro Ordinis 
Minorum Sancti Francisci, ac Priori in Monasterio Sancti Laurentii, Sacriti- 
cium Missae super eodem Altari conficere diebus Festis Domini, Beatissimae 
Virginis, Feria quinta in Coena Domini, in celebritate Sanctorum omnium, ac 
Sancti Didaci, ut cónstat ex eius Diplomate, quod die 20 augusti promul- 
gatum fuit eodem anno, quem paulo ante indicavimus. 

8 2. Nos quidem instituta Decessorum nostrorum retinere perpetuo volu- 
mus; sed quibusdam gravibus causis adducti, paululum declinabimus ab ea 
via, ac ratione, quam illi pro huius rei exequutione tenuerunt. Ipsorum sen- 
tentiae constanter adhaeremus, nemini licere ad Pontificias Aras sacrum cele- 

brare, nisi prius Apostolicam facultatem pro re gerenda consequutus fuerit; 
tamen pro eadem facultate tribuenda diversum consilium a Decessoribus 
nostris suscipiemus; etenim cum Romae diploma Pontificis toties necessario 
requiratur, quoties ad Aras huiusmodi Romae existentes Missae Sacrificium 
indicendum est, et eadem facultas solis Cardinalibus conferatur, nempe cum 
dies quidam festi peculiares celebrantur; et cum Sixtus dies etiam illos desi- - 
gnaverit, quibus liceret sacrum facere super Altari, quod ad Catholicum 
Hispaniarum Regem Matritum transvehi iusserat; Nos pietate singulari Maie- 
statis Tuae permoti, et sperantes etiam ob singularem Dei bonitatem fore, . 
ut reliqui omnes Lusitanaie Reges eadem pietatis laude commendentur, absque 
ulla dierum, aut Sacerdotum limitatione, Maiestatem Tuam, et Reges Lusita- 
niae pro tempore futuros constituimus, ut nostro nomine, et Sanctae huius 
Sedis, facultatem impertiant sacrum faciendi ad Altare, quod a Nobis conse- 
cratum Lisbonam devehetur; pro certo habentes idipsum negotium tam caute, 
ac prudenter a Maiestate Tua pertractandum esse, ut nihil unquam futurum 
sit, quod rationi parum consentaneum videatur. Insuper idem Altare perpetuo 
privilegiatum declaramus, quamvis in Ecclesia S. Rocchi aliud Altare prae- 
ditum simili iam privilegio existat. Regi autem Lusitaniae pro tempore, item 
Reginis, caeterisque eorum Consanguineis, et Affinibus usque ad tertium 
gradum inclusive, plenariam Indulgentiam, et omnium delictorum remissio- 
nem elargimur, quoties Poenitentiae Sacramento expiati, et Sacra Synaxi 
refecti, ante ipsum Altare preces ad Deum effundent, ut haereses extinguat, 
Christianos Principes ad concordiam deducat, et S. Ecclesiam in altiorem 
gloriae et dignitatis locum efferat. 

8 3. Haec a Nobis praestanda duximus, ut Maiestas Tua benevolentiam 
nostram magis agnosceret, gratique animi studium pro tot beneficiis, quae 
in Nos amantissime congessit. Illud quoque persuasum habeat optamus, hae- 
rere defixam animo Nostro Sui memoriam, et quoties sacrum Deo facimus, 
enixe petere, ut Maiestatem Tuam omni cumulet felicitate, cui Nos pariter 
Apostolicam Benedictionem impertimur. 

[Bened. XIV Bull, tom. 1, p. 481-483]. 


353. 


Benedictus XIV, ep. In suprema, 16 ian. 1745.! 


In suprema Catholicae Ecclesiae administratione imbecillitati nostrae a 
Pastorum Principe lesu Christo imposita, inter caeteras gravissimas pasto- 
ralis officii nostri sollicitudines ac curas, eam praecipuam esse magis magisque 
in dies experimur, qua et creditarum Nobis Ovium regimini prospicere, et 
Animarum saluti tenemur consulere. 

S I. Exponi siquidem Nobis nuper fecerunt Dilecti Filii Priores, et Guber- 
natores Loci Pii Catechumenorum Civitatis Venetiarum, quod Locus Pius 


! Venerabili Fratri Martino Innico Archiepiscopo Calcedonen., moderno, necnon 
pro tempore existenti Nostro et Sedis Apostolicae in Dominio Venetorum Nuntio. 

huiusmodi ab usque anno wprvir fundatus a tribus Virorum dissimilis con- 
ditionis, nempe Regularium, Nobilium, et Civium, ordinibus, quibus pro tem- 
pore existens Venerabilis Frater Patriarcha Venetiarum semper praeesse debet, 
iamdudum administrari, regi, et gubernari pergit. In hoc autem Infideles, 
ludaei, et Turcae utriusque sexus, in distinctis cubiculis, ab eorum respe- 
ctive Priore, et Priorissa, tamquam in vera et reali clausura, conviventes, 
Catholicae Fidei rudimenta, et dogmata edocentur, ac postmodum, praemissis 
longis diligentibusque examinibus, in propria dicti Loci Pii Ecclesia sacris 
lustralibus Aquis abluuntur. Illam subinde Priores, et Gubernatores praedicti 
sibi curam assumunt, ut Neophyti quidem huiusmodi in iis sese, pro suo 
quisque captu et ingenio, exerceant artibus, ut vitam inde honeste ducant; 
Neophytae vero iis eleemosynarum subsidiis coadiuvantur, ut vel in Domino, 
vel in saeculo nubere possint. Quoniam autem saepe contigit, utriusque 
sexus Infideles, Iudaeos, et Turcas huiusmodi, post contracta gentili ritu 
matrimonia, vel maritum uxorem, vel uxorem virum seu maritum, ut Catho- 
licam Religionem amplecti possint, deserere, aliosque captivos factos, a pro- 
priis finibus, et propriis Coniugibus in alias regiones transferri; atque adeo 
dictis utriusque sexus Infidelibus, Iudaeis, et Turcis ad Fidem Catholicam 
conversis deesse modum et opportunitatem, vel quia interdum in hostilibus 
et barbaris Provinciis, ad quas ne nuntiis quidem patet accessus, commorantur, 
vel quia ignorant prorsus, in quibus regionibus sint, vel quia itineris longi- 
tudo magnam affert difficultatem, ad monendos interpellandosque utriusque 
sexus Coniuges, az cohabitare velint sine contumelia Creatoris ; atque hinc fieri, 
ut non minima novis hisce matrimoniis obiiciatur difficultas, qua obstante, 
saepissima et gravissima damna consecuta sunt: eapropter Exponentes prae- 
fati, ut hisce incommodis remedium afferre possint, per Nos opportune pro- 
videri, et, ut infra, indulgeri summopere desiderant. 

8 2. Nos igitur dictos Exponentes specialibus favoribus et gratiis prosequi 
volentes, et eorum singulares personas a quibusvis excommunicationis, suspen- 
sionis, et interdicti, aliisque Ecclesiasticis sententiis, censuris, et poenis a iure 
vel ab homine quavis occasione vel causa latis, et quibus quomodolibet inno- 
dati existant, ad effectum praesentium dumtaxat consequendum, harum serie 
absolventes, et absolutas fore censentes, huiusmudi supplicationibus inclinati, 
de Venerabilium Fratrum Nostrorum S. R. E. Cardinalium in tota Republica 
Christiana Generalium Inquisitorum adversus haereticam pravitatem aucto- 
ritate Apostolica deputatorum consilio, Fraternitati Tuae, et pro tempore exi- 
stenti Nuntio Venetiarum, ut cum quibuscumque utriusque sexus Neophytis, 
vel Infidelibus, vel Iudaeis, vel Turcis, aliisque personis cuiuscumque Sectae 
huiusmodi in dicto Loco Pio pro tempore existentibus, seu in illum prius 
receptis et admissis, ac postmodum inde egressis, vere ad Fidem conversis, 
qui ante Baptismum matrimonia, ut praefertur, contraxerint, ut eorum qui- 
libet, etiam superstite Coniuge Infideli, Iudaeo, et Turca, etiam eius consensu 
vel requisito et non expectato, vel minime requisito; dummodo etiam Tibi 
constet summarie et extraiudicialiter, coniugem absentem moneri legitime 
non posse, aut monitum, intra tempus in monitione praefixum suam volun- 
tatem significare neglexisse: matrimonium cum quovis Fideli, et Catholico, 

praemissis prius proclamationibus, seu denuntiationibus a Concilio Triden- 
tino praescriptis,! in faciem Ecclesiae rite contrahere, ac carnali copula con- 
summare, et in matrimonio sic contracto, quoad vixerint, remanere libere 
et licite possint, auctoritate nostra Apostolica dispenses et indulgeas. Prae, 
terea matrimonia inter Neophytos huiusmodi, et alios Fideles, et Catholicos 
alias rite contracta, etiamsi postmodum innotuerit priores Coniuges Infideles, 
vel Turcas, aut ludaeos, nonnullis legitimis impedimentis detentos, suam 
voluntatem significare minime potuisse, vel ad fidem etiam tempore secundi 
matrimonii conversos fuisse, ullo unquam tempore rescindi minime debere, 
sed illa semper firma, valida, et inviolabilia existere et fore, dicta auctoritate 
decernas et declares, plenam et amplam facultatem et potestatem, eadem aucto- 
ritate, tenore praesentium, tribuimus et impertimur; salva tamen semper in 
praemissis auctoritate Congregationis eorumdem Cardinalium. Non obstan- 
tibus Apostolicis, ac in Universalibus, Provincialibusque, et Synodalibus Con- 
ciliis editis generalibus, vel specialibus Constitutionibus, et Ordinationibus, 
caeterisque contrariis quibuscumque. 
[Bened. XIV Bull, tom. 1, p. 483-485]. 


354. 
Benedictus XIV, const. In regimine, 3 febr. 1745. 


In regimine Universalis Ecclesiae, quod superna dispositione Omnipo-- 
tens Deus Nobis, licet immeritis, commisit, illius rei cura animum nostrum 
assidue exercere solet, ut, quid deceat, et quod aptum sit Personis, sedulo 
prospiciamus, et in id vires nostras auctoritatemque conferamus, ut pro 
dignitate muneris, officii, et laboris, suum unicuique ius constanter et per- 
petuo tribuatur. 

8 Il. Quoniam autem ex eo tempore, quo Nos in minoribus constituti, 
Romae versantes, Apostolicae huic Sanctae Sedi nostram operam studiumque pro 
viribus nostris impendebamus, a praeclarissimis Viris improbari saepius audi- 
vimus eam consuetudinem, ob quam nonnulli S. R. E. Cardinales longe ab 
Alma Urbe nostra degentes, bis per annum ad illam ventitabant, ibique 
incogniti plerumque, et spatio paucorum dierum permanebant, ut cum reli- 
quis S. R. E. praefatae Cardinalibus Romae commorantibus in partem Rotuli, 
vulgo ut dicitur, admitterentur, nempe ut acciperent partem, seu portionem 
illius pecuniae, quae, veluti quoddam laborum stipendium, distribui solet 
eiusdem S. R. E. Cardinalibus praedictis, qui non sine incommodo ad Con- 
sistoria, Congregationes, et ad Sacellum Pontificium, ubi Sacra Mysteria cele- 
brantur, conveniunt. 

S 2. Haec praestantium Virorum opinio menti nostrae adeo adhaesit, ut 
cooptati inter eiusmodi Sanctae Romanae Ecclesiae Cardinales a fel. rec. Bene- 
dicto Papa XIII Praedecessore nostro, et Ecclesiae Anconitanae regendae 

ipsius Benedicti Praedecessoris beneficio praepositi, ac deinde a rec. mem. 
Clemente Papa XII itidem Praedecessore nostro ad Metropolitanam Ecclesiam 
Bononiensem auctoritate Apostolica translati, nunquam spatio duodecim 
annorum Romam venerimus, ut dicti Rotuli fructum, seu partitionem perci- 
peremus; nec Sedes nostrae curae commissas unquam deseruimus, nisi causa 
Comitiorum, quae bis interea temporis indicta fuerint eisdem Cardinalibus, 
ut novus Pontifex de more crearetur. Statim vero atque ad Summum Apo. 
stolatum, licet immerentes, evecti, normam aliquam super hac re praescri- 
bendam censuimus; sed tunc executioni minime demandandam esse existi- 
mavimus, eo quod perpauci Cardinales Roma absentes numerarentur, qui 
proficisci ad Urbem commode possent, ut eamdem Rotuli partitionem, seu 
partem deposcerent. Accedebat etiam, quod numerus eorumdem Cardina- 
lium. Romae degentium, pluribus vita functis, adeo imminutus fuerat, ut 
ipsi solum exiguo detrimento afficerentur, etiamsi absentes pro comparanda 
sibi Rotuli partitione ad Urbem se conferrent. Attamen cum multi a Nobis 
Sacro Collegio Cardinales adscripti fuerint, et numerus absentium Cardina- 
lium, qui bis per annum Romam venire fortasse deliberarent, ut Rotuli par- 
tem assequerentur, excreverit; et cum plures, quam antea, Cardinales modo 
in Urbe praedicta commorentur, quibus procul dubio gravius damnum infer- 
retur, si veteri instituto pars eiusdem Rotuli Cardinalibus absentibus tribui 
deberet, qui statis anni temporibus ob hanc causam Romam accederent; 
ideo consilium a Nobis iam antea initum, probantibus nonnullis ex Dilectis 
Filiis nostris eiusdem S. R. E. Cardinalibus, executioni tandem demandan- 
dum esse decrevimus. 

& 3. Eapropter motu proprio, et ex certa scientia et matura deliberatione 
nostris, deque Apostolicae potestatis plenitudine, primum ea omnia, quae 
caventur, et praescribuntur in Constitutionibus dicti Sacri Collegii Cardina- 
lium, et usque in hanc diem observari consueverunt quoad Cardinales de 
Latere Legatos, tenore praesentium confirmamus: ac insuper illos Cardinales 
Rotuli fructu omnino carere statuimus et decernimus (licet bis per annum 
Romam accesserint), qui longe ab Urbe praedicta detinentur, quamvis id 
facere necesse sit, ne Sedes Archiepiscopales, aut Episcopales deserant, quas 
administrandas acceperunt, et quamvis etiam Praefecturam aliquam, sive 
quodcumque aliud munus a Sede praefata sibi demandatum gerant, sine 
Episcopali, vel cum Episcopali dignitate coniunctum, quod, si Roma absen- 
tes retinent, eius certe naturae et conditionis esse existimatur, ut cum ipso- 
rum absentia copulari, et, sine eorum praesentia, Romani Pontificis vigilan- 
tia et auctoritate facile possit administrari. Cum vero Cardinales absentes 
pro suis negotiis expediendis, aut legitimam ob causam ad Urbem se con- 
tulerint, veterem consuetudinem et institutum servari volumus, praecipimus, 
et mandamus; nempe ut Rotuli partem capiant, habita ratione temporis, quo 
Romae versantur: ea tamen lege obstricti, ut Nos, seu Romanos Pontifices 
pro tempore existentes, adeant, nec ab Urbe discedant, antequam a Nobis, 
seu Romanis Pontificibus Successoribus nostris abeundi facultatem obtineant. 
Illos autem, qui sui muneris obliti (quod vix fore credimus) aliter se gesserint, 
non solum ab omni parte Rotuli percipienda penitus exclusos decernimus; sed 

praesentibus nostris Literis (quatenus opus sit) obnoxios esse declaramus 
censuris ac poenis, quas piae mem. loannes Papa XXII pariter Praedecessor 
noster irrogavit in Extrav., quae incipit: Efsi deceat quoslibet subditorum cu- 
ram, etc. ! quam per praesentes pro plene et sufficienter expressam, ac de 
verbo ad verbum insertam habentes, ad modernos, et pro tempore existen- 
tes eiusdem S. R. E. Cardinales extendimus et ampliamus. 

8 4. Decernentes, etc. 

[Bened. XIV Bull., tom. 1, p. 487-489]. 


355. 


Benedictus XIV, const. Apostolici muneris, 8 febr. 1745. 


Apostolici muneris partes in procuranda praecipue rerum sacrarum pura 
illibataque penitus administratione versari debere probe intelligentes, non 
modo et assiduis hortationibus, et iusta, ubi res postulat, legum severitate, 
ut ab Ecclesiasticis quibusque Ministris sancta sancte tractentur, quantum 
cum Domino possumus, providere studemus; verum etiam leges. ipsas, ne 
forte sinistris interpretationibus in alterutram extremam partem, aut immo- 
derati rigoris, aut detestabilis laxitatis,, perperam detorqueantur, opportune 
communire ac roborare pro earumdem tuendo vigore, cum occasio popo- 
scerit, non praetermittimus. 

8 1. Sane cum Nos alias per quamdam nostram Constitutionem, cuius 
initium est: Sacramentum Poenitentiae, Anno Incarnationis Dominicae mille- 
simo septingentesimo quadragesimo primo, Kalendis Iunii Pontificatus Nostri 
Anno Primo editam,? omnibus et singulis Sacerdotibus tam Saecularibus, 
quam Regularibus interdixerimus, et prohibuerimus, ne aliquis eorum, extra 
casum extremae necessitatis, nimirum in ipsius mortis articulo, et deficiente 
tunc quocumque alio Sacerdote, qui Confessarii munus obire possit, Confes- 
sionem Sacramentalem personae complicis in peccato turpi atque inhonesto, 
contra sextum Decalogi praeceptum commisso, excipere auderet; ita ut 
absolutio, si quam impertivisset, nulla, atque irrita omnino esset, tamquam 
impertita a Sacerdote, qui iurisdictione, et facultate ad valide absolvendum 
necessaria, ipsi per Nos vigore eiusdem Constitutionis adempta, privatus exi- 
steret, et alias prout in memorata Constitutione, cuius tenorem praesentibus 
pro plene et sufficienter expresso et inserto haberi volumus, uberius dicitur 
contineri. Cum Nos subinde super ea dictae Constitutionis parte, quae mor- 
tis articulum respicit, dubitationes quasdam exortas fuisse acceperimus, qua- 
rum resolutionem privato cuiusque iudicio relinquendam minime existima- 
mus, ne Lex incertis coniecturis et opinionibus iactata, in sensus a mente 
Nostra alienos forsitan distrahatur, eiusque vigor paulatim langueat atque 
enervetur. 

S 2. Hinc est, quod Nos omnem dubitandi rationem, quantum cum 
Domino possumus, de medio auferre cupientes, Motu proprio, ac ex certa 
scientia, et matura deliberatione nostris, deque Apostolicae potestatis pleni- 
tudine, memoratam Constitutionem nostram cum omnibus et singulis in ea 
contentis, tenore praesentium, quatenus opus sit, confirmamus, illamque 
integre, penitus, et omnino, atque ab illis, ad quos spectat, et pro tempore 
quandocumque spectabit, inviolabiliter, et inconcusse observari praecipimus, 
et mandamus. Praeterea, habita super his cum Venerabili Fratre Nostro Vin- 
centio Episcopo Praenestino S. R. E. Cardinali Petra nuncupato Poenitentiario 
Nostro Maiori, ac dilectis Filiis Officii Poenitentiariae Apostolicae Ministris, 
qui rem iussu Nostro mature perpenderunt, deliberatione, motu, scientia, et 
potestatis plenitudine paribus, edicimus ac declaramus, eadem Constitutione 
singulis, ut supra, Sacerdotibus, quemadmodum interdictum non est in mor- 
tis articulo personam in praedicto turpi peccato complicem confitentem 
audire, atque ab huiusmodi quoque culpa rite contritam absolvere, deficiente 
tunc quocumque alio Sacerdote, qui Confessarii munus obire possit; ita 
interdici re ipsa et prohiberi praedicto modo tunc audire et absolvere, ut si 
alius aliquis Sacerdos non defuerit, etiamsi forte iste alius simplex tantum- 
modo Sacerdos fuerit, sive alias ad Confessiones audiendas non approbatus, 
possit nihilominus ipse Sacerdos simplex Confessionem excipere ac absolu- 
tionem impertiri. 

8 3. Porro, si casus urgentis qualitas, et concurrentes circumstantiae, 
quae vitari non possint, eiusmodi fuerint, ut alius Sacerdos ad audiendam 
constitutae in dicto articulo personae Confessionem vocari, aut accedere, 
sine gravi aliqua exoritura infamia vel scandalo nequeat; tunc alium Sacer- 
dotem perinde haberi, censerique posse, ac si revera abesset, atque deficeret ; 
ac proinde in eo rerum statu, non prohiberi socio criminis Sacerdoti abso- 
lutionem poenitenti ab eo quoque crimine impertiri. Sciat autem complex 
eiusmodi Sacerdos, et serio animadvertat, fore se re ipsa coram Deo, qui 
irrideri non potest, reum gravis adversus praedictam nostram Constitutionem 
inobedientiae, latisque in ea poenis obnoxium, si praedictae infamiae, aut 
scandali pericula sibi ultro ipse confingat, ubi non sunt: imo intelligat, 
teneri se graviter huiusmodi pericula, quantum in se erit, antevertere, vel 
removere, opportunis adhibitis mediis, unde fiat, ut alteri cuivis Sacerdoti 
locus pateat illius confessionis, absque ullius infamia vel scandalo, audiendae. 
Ita enim ipsum teneri vigore memoratae nostrae Constitutionis declaramus; 
et nunc quoque ita ipsi faciendum esse districte mandamus et praecipimus. 

8 4. Quod si idem Sacerdos aut quovis modo sese nulla gravi necessi- 
tate compulsus ingesserit, aut, ubi infamiae vel scandali periculum timetur, 
si alterius Sacerdotis opera requirenda sit, ipse ad id periculum avertendum 
congura media adhibere de industria neglexerit, atque ita personae in dicto 
crimine complicis, eoque in articulo, ut praefertur, constitutae Sacramenta- 
lem Confessionem excipere, ab eoque crimine absolutionem largiri, nulla, 
sicut praemittitur, necessaria causa cogente, praesumpserit; quamvis huius- 
modi absolutio valida futura sit, dummodo ex parte poenitentis dispositio- 
nes a Christo Domino ad Sacramenti Poenitentiae valorem requisitae non 

defuerint: non intendimus enim pro formidando mortis articulo eidem Sacer- 
doti, quantumvis indigno, necessariam iurisdictionem auferre, ne hac ipsa 
occasione aliquis pereat, nihilominus Sacerdos ipse violatae ausu eiusmodi 
temerario Legis poenas nequaquam effugiet; ac propterea latam in dicta 
Constitutione maiorem excommunicationem, eodemque plane modo, quo 
ibidem decernitur, Nobis et huic Sanctae Sedi reservatam, incurret, prout 
illum eo ipso incurrere declaramus, volumus, atque statuimus. Non obstan- 
tibus omnibus et singulis illis, quae in praefata nostra Constitutione volui- 
mus non obstare, caeterisque contrariis quibuscumque. 

8 5. Volumus autem, etc. 

[Bened. XIV Bull. tom. 1, p. 489-491]. 


356. 


Benedictus XIV, const. Pastoralis sollicitudinis, 
16 febr. 1745. 


Pastoralis sollicitudinis officium, quantum Nobis ex alto conceditur, 
omni ex parte implere satagentes, non solum ea, quae sub oculis nostris 
geruntur, opportunis legibus apte ordinare atque dirigere studemus; verum 
etiam providentiae nostrae intuitum ad ea intendere non omittimus, quae 
post expletum a Nobis huiusce mortalis vitae cursum, ubi Omnipotenti Deo, 
qui numeravit dies nostros, ita placuerit, aut fieri necessario debere, aut eve- 
nire posse prospicimus. 

8 1. Sane ex quo in hac Romana Urbe a prima fere aetate diversis in 
gradibus commorati sumus, meminimus, non semel, sed iterum, ac tertio 
iam contigisse, ut, vacante, per obitum Romani Pontificis, Apostolica Sede, 
solemnitas Corporis Christi recurreret, in qua, ex pia Urbani Papae IV Prae- 
decessoris Nostri institutione ac lege,! et fructuosa universae Catholicae Fccle. 
siae consuetudine, post exacta Paschatis, et Pentecostes solemnia, vivificum 
Eucharistiae Sacramentum, continuata per dierum Octavam celebritate, et 
publicis Supplicationibus a Christifidelibus percolitur. Cumque huiusmodi 
Supplicationibus, sive Processionibus, vivente Romano Pontifice, initium det 
prior illa et solemnior Supplicatio, quae incipiens ab ipso Pontificiarum 
Aedium Vaticani Sacello, praeeuntibus et subsequentibus omnibus tam Sae- 
cularis, quam Regularis Cleri, Romanaeque Curiae et Pontificiae Aulae Offi- 
cialium Ordinibus, per congruum viarum ambitum, ad Basilicam Principis 
Apostolorum procedit, ibique terminatur: vacante, ut praediximus, Aposto- 
lica Sede, Nobisque, per mortem recol. mem. Praedecessorum Nostrorum 
Benedicti Papae XIII, et Clementis Papae XII, intra Apostolicorum Comitio- 
rum septa commorantibus, quaestionem hanc, non sine sententiarum atque 
studiorum varietate, audivimus agitari; an scilicet in eodem Vaticano, an vero 
in Lateranensi Patriarchio, solemnis illa, et generalis, de qua supra diceba- 


! Cf. C. un, de reliquiis et veneratione sanctorum, III, 16, in Clem. 

coco tede. CURRO Sio So scs cen Saco SACRE OLOR ORENSE 
mus, Supplicatio peragenda esset. Et quidem praemissis in casibus, Nostris 
primum oculis aspeximus, deinde etiam aliorum relatione audivimus, prae- 
fatae solemnitatis celebritatem duplici Supplicatione inchoatam fuisse, quarum 
altera in Basilica S. loannis in Laterano, altera vero simul eodem tempore 
in Basilica S. Petri in Vaticano habita fuit; divisionem autem factam fuisse 
eorum, qui primae huiusmodi generali Supplicationi interesse tenebantur; 
nonnullis videlicet ad unam, aliis vero ad alteram ex praedictis Basilicis acce- 
dentibus, prout vel ratione, vel imperio, vel etiam propria voluntate atque 
arbitrio adducti fuerunt. 

8 2. Quod quum Nostra, et aliorum etiam complurium sententia, nec 
Ecclesiasticis regulis ac ritibus, nec piae Praedecessorum nostrorum menti, 
consentaneum esse iudicaverimus; neque vero absque notabili Divini Cultus 
imminutione, et Populi scandalo, reipsa fieri contigerit; Nos, cupientes tan- 
tae solemnitatis initia, communibus omnium ordinum studiis, eoque maximo 
cultus splendore, quo potissimum fidelium mentes ad debitum erga Divinae 
bonitatis mysteria venerationis affectum excitantur, omni tempore concele- 
brari: Motu proprio, et ex certa scientia, post maturam deliberationem hac 
de re habitam, hanc in posterum praecepti Nostri formam volumus esse per- 
petuam, qua de Apostolica potestatis plenitudine statuimus atque mandamus, 
ut,sicuti Sede plena de mane Feriae V post Festum Sanctissimae Trinitatis, 
unica Supplicatio, sive Processio Generalis Sanctissimi Corporis Christi in 
Urbe peragi consuevit, ita eadem Apostolica Sede vacante, ubi Solemnita- 
tem praedictam, anno vertente, celebrandam esse contingat, unica pariter in 
Urbe Generalis Processio habeatur, cum interventüi omnium et singulorum, 
qui de caetero huiusmodi Supplicationi generali adesse tenentur; quorum 
nomina, et incedendi ordo, aliis Nostris Apostolicis Literis hac ipsa die manu 
Nostra subscriptis distinctius expressa reperiuntur. ! 

8 3. Dum autem pro huiusmodi generali Supplicatione Sede vacante, ut 
praefertur, habenda, congruum opportunumque locum deligere, et consti- 
tuere mente animoque versabamus: illud Nos maxime permovit, quod ani 
madvertimus, in caeteris per Christianum Orbem Civitatibus, tempore Epi- 
scopalis Sedis vacantis, nihil mutari solere circa locum, aut Ecclesiam, in 
quo, seu qua, Episcopo vivente, quotannis praecipua huiusmodi Processio 
Corporis Christi celebrari solet. Itaque quemadmodum in Urbe, Sede plena, 
Processio Generalis huiusmodi in Vaticano celebratur, quantumvis Pontifex 
in eiusdem Vaticani Aedibus actu non commoretur, sed in Quirinali Palatio 
degat, vel etiam eundem extra Urbem moram trahere contingat; ita nihil 
obstare censemus, quominus, etiam defuncto Pontifice, Processio Generalis 
die Festo Corporis Christi in Vaticano pariter celebretur; quin potius id 
satis congruum et opportunum fore iudicamus, habita ratione tum Vaticani 
Conclavis, in quo. Collegium S. R. E. Cardinalium, ad maximum in Terris 
opus peragendum, tunc temporis permanet, tum frequentiae Populi, qui hac 
de causa per eos dies ad Vaticanum confluit. 


! Motu propr. Ornnibus et singulis, 16 febr. 1745. - Bened. XIV, Bull., tom. 1, 
p. 499-501. 

8 4. Inchoanda igitur erit praedicta Supplicatio Generalis a Basilica Vati- 
cana, ea hora, quae a Congregatione Cardinalium in Ordine Priorum indi- 
cetur. Et quidem Missae Sacrificium per eum, a quo Sanctissimum Eucha- 
ristiae Sacramentum, ut infra, deferendum erit, ad Altare Cathedrae S. Petri 
celebrabitur. At quoniam plures causae obstant, quominus tempore Sedis 
vacantis amplior ille ambitus, atque splendidior viarum apparatus servetur, 
qui, vivente Pontifice, sive is praesens sit, sive absens, observari consuevit; 
statuimus, praedictam Supplicationem per brevius illud iter procedere, eodem- 
que apparatu perfici, quo iam alias, vacante Apostolica Sede, in eodem Va- 
ticano factam fuisse constat; in eius quoque regressu, volumus, omnes, et 
singulos, qui in Processione interfuerint, cum intortitiis accensis, intra eam- 
dem Basilicam de more dispositos, usque ad extremum manere: ac demum, 
Sanctissimo Sacramento super Altare maius, Confessionis videlicet Principis 
Apostolorum, per manus Diaconi Episcopo adstantis collocato, et consuetis 
precibus devote decantatis, ab ipso Episcopo celebrante trina benedictione cum 
eodem Sacramento super Populum data, augustam sanctamque celebritatem 
absolvi. 

8 5. Et quia praedicta Supplicatio, quae sic, ut praemisimus, Nostrae 
huius Ordinationis vigore celebranda erit, nequaquam habenda est pro pecu- 
liari Processione Basilicae Vaticanae; quae quidem Basilica propriam Suppli- 
cationem peragit in die Octava Corporis Christi; sed locum tenere debet 
generalis illius Supplicationis, quam, Sede plena, Romanus Pontifex celebrare 
solet, et in qua Sanctissimum Eucharistiae Sacramentum ab ipso Pontifice, 
vel, eo impedito, ab antiquiore ex S. R. E. Cardinalibus defertur; hinc est, 
quod, Sede Apostolica, ut praefertur, vacante, volumus, ut a Collegio prae- 
dictae S. R. E. Cardinalium, hoc est, a Congregatione trium Cardinalium in 
quolibet Ordine Priorum, et a Cardinali eiusdem S. R. E. Camerario, triduo 
ante Solemnitatem Corporis Christi, aliquis eligatur et deputetur, qui prae- 
fatum Augustissimum Sacramentum deferat; unus nimirum ex Patriarchis, 
sive Archiepiscopis, aut Episcopis in Romana Curia praesentibus, cui mini- 
strare debebunt Sacri illi Ministri, qui in Cappellis Cardinalitiis Officio Dia- 
coni et Subdiaconi sunt perpetuo addicti. 

S 6. Acolythi pariter Cappellae Pontificiae, necnon eiusdem Cappellae 
Clerici, aliique inferiores Ministri, in propriis Officiis rite ministrabunt, sub 
directione eorum ex Pontificiis Caeremoniarum Magistris supranumerum, 
qui, iuxta Constitutionem a san. mem. Decessore Nostro Clemente Papa XII 
de rebus Sede vacante peragendis editam,! cum aliis ingredi Conclave non 
permittuntur. 

Item Cantores eiusdem Cappellae Pontificiae Hymnos et Laudes de more 
concinentes, et Missae celebrationi intererunt, et totam Supplicationem in suo 
gradu et ordine prosequentur. 

Umbellam vero seu Baldacchinum, iidem fere suis respective vicibus 
deferent, qui, vivente Pontifice, eiusmodi decorantur praerogativa. Eiusdem- 


' Const. Apostolatus Officium, 5 oct. 1732, 8 13. - Bull. Rom, tom. 13, 
p. 302-314. 

que Umbellae latera, tam Officiales virgae rubeae cum intorticiis, quam Ser- 
vientes Armorum, sive Mazzerii Papae nuncupati, cum Mazziis argenteis, et 
Milites Helvetici cum suis Decurionibus atque Tribunis, militari ritu armati, 
claudent, et respective custodient. 

Nullam vero peculiarem Crucem volumus elevari, sub qua tota Suppli- 
catio incedat; sed propriam Crucem a singulis tam Saecularis, quam Regu- 
laris Cleri, Capitulis, Ordinibus, sive Corporibus, ex quibus Processio com- 
ponitur, de more erectam deferri. Cursores etiam Cardinalis pro tempore 
Urbis Vicarii, quemadmodum Sede plena mos est, totum Processionis Ordi- 
nem dirigere mandamus. 

S8 7. Sacrae autem Vestes, necnon Ostensorium, Thuribulum, Candela- 
bra, argentea Funalia, Umbella, seu Baldacchinum, et reliqua suppellex ad 
Sacram Functionem necessaria ab Apostolico Sacrario, seu respective a Pon- 
tificia Floreria subministrari debebit. Cerei quoque, quotquot necessarii 
erunt, sumptibus Camerae Apostolicae provideri; ac demum Porticuum Vati- 
cani, et reliqui ambitus apparatum, Apostolicarum Aedium Aulaeis, ut vivente 
Pontifice, moris est, et in reliquo, eiusdem Camerae Apostolicae sumptibus, 
adornari praecipimus. 

8 8. Denique Pontificios Milites Urbanos per totum Processionis iter 
dispositos de more adesse, eamdemque subsequi, et custodire iubemus. 

8 9. Quapropter omnibus, ad quos spectat, et ad quos in casu pro tem- 
pore spectabit, committimus, et mandamus, ut quaecumque, ad Divini Cul. 
tus et Religionis incrementum ac decus, hac Nostra Constitutione statuimus 
et ordinavimus, singuli pro virili parte respective impleant, et ab aliis impleri 
curent. Specialiter autem Venerabilibus Fratribus Nostris Sanctae Romanae 
Ecclesiae Cardinalibus, iisque potissimum, qui pro tempore in quolibet 
Ordine Priores existent, una cum eiusdem Sanctae Romanae Ecclesiae Car- 
dinali Camerario, iniungimus, ut opportuna mandata atque praecepta pro 
praemissorum omnium executione expediant. Itemque Sanctae Romanae 
Ecclesiae Cardinalibus pro tempore Camerario, Vice-Cancellario, et Maiori 
Poenitentiario, ut omnes sibi respective Subditos Ministros, et Officiales, 
eorumque Collegia; sive Ordines, qui huiusmodi Processioni Generali de 
more adesse debent, sub consuetis praeceptis et poenis, adesse compel. 
lant. Ac demum Cardinali, qui pro tempore in Urbe, eiusque Districtu, 
Romani Pontificis Vicarius existet, ut omnes Cleri Saecularis et Regularis 
Ordines, qui, vivente Pontifice, eidem pariter Supplicationi interesse solent, 
Collegia, Capitula, etiam Basilicarum Patriarchalium, et Collegiatarum etiam 
insignium, aliosque omnes etiam necessario exprimendos, sub consuetis 
pariter praeceptis, ac poenis, auctoritate sibi a Nobis in perpetuum harum 
tenore delegata, iubeat interesse. 

8 10. Has enim Nostras Literas, etc. 

[Bened. XIV Bull, tom. 1, p. 496-499]. 

357. 


Benedictus XIV, instr. Eo quamvis tempore, 4 maii 1745.' 


Eo quamvis tempore, quo pro demandato Nobis Apostolicae servitutis 
onere tot tantisque curis circumdamur, ut pene obruamur, delata ad Nos 
fuerint nonnulla Postulata a Religioso Viro lacobo a Cremisir Ordinis Fra- 
trum Minorum S. Francisci Strictioris Observantiae, et Missionum Apostoli- 
carum in Aegypto Praefecto: nihilominus in eo, qui infirmitatem Nostram 
misericorditer regit, confidentes, operam studiumque nostrum ad proposita 
enodanda dubia libenter adiecimus, in spirituale electi illius Gregis solatium, 
qui magno licet intercedente Terrarum spatio a Nobis dissitus sit, Paterno 
tamen Cordi Nostro charitate proximus efficitur. 

8 1. Quas sane Pontificiae sollicitudinis, et providentiae partes cum a 
nemine desiderari patiamur, qui verum Deum per veram fidem agnoscat; 
peculiari sibi illas vindicat iure Inclyta Cophtorum Natio, quae praecipui 
cultus, ac Filialis obsequii, quo Romanam Ecclesiam omnium aliarum Matrem 
et Magistram prosequitur, non semel luculenta, et perenni digna laude prae- 
buit specimina. Praesertim vero in Sacra Oecumenica Florentina Synodo, in 
qua fel. rec. Eugenio PP. IV Praedecessore Nostro expetitam diu Graecae 
Latinaeque Ecclesiae Unionem promovente, veteri eiusdem Unionis incendi 
desiderio visa est,? palamque edocuit, oportere membra sub uno in Terris 
Capite indivisa consistere. Id ipsum quoque testata est Successoribus Romanis 
Pontificibus Pio IV, et Gregorio XIII omni conatu in praemissae Unionis 
scopum enitentibus; ac apertius etiam Clementi VIII, ad quem solemni, et 
honorifica decreta Legatione, obsequentis animi, ac devotae in Romanam 
Ecclesiam voluntatis publica exhibuit Testimonia. Hanc quoque egregiam 
propensionem adhaerendi Romanae Ecclesiae plane perspectam habuit alter 
Noster Praedecessor Urbanus PP. VIII, qui zelo, et sedulitate pari in id 
potissimum incubuit, ut praedicta Ecclesiarum Unio indissolubili charitatis 
foedere pro virili parte firmaretur. 

S 2. Alacriores tamen prae omnium rationum momentis ad hanc exe- 
quendam Pastoralis Officii partem Nos effecit iampridem concepta, intimeque 
cordi Nostro infixa spes maioris incrementi Catholicae Religionis, et lucri 
Animarum, quibus erudiendis in Superiori, ac Inferiori Aegypto, et in Urbe 
Principe Cairo, strenuam, invictamque navant operam Apostolici Missionarii 
ex Franciscana ut plurimum Familia adlecti, qui nullo laborum aspectu ter- 
riti, sed induti fortitudine ex alto, in summa rerum ac temporum difficul- 
tate, Nationem illam toto olim Orbe Terrarum celeberrimam, nunc vero assi 


' Dilectis Filiis, lusto Maraghi, in universa Aegypto Vicario Generali, et lacobo 
a Cremisir Ordinis Minorum S. Francisci Strictioris Observantiae, Praefecto Mis- 
sionis Apostolicae in Aegypto, caeterisque Missionis Cophtae Missionariis. 

? Cf. N. 54. 

duis aerumnis attritam, ac pene confectam, verbo vitae informant, vigilesque 
laborant, ut novi in diem palmites in Vineam Domini traducantur. 

S 3. Adhibitis itaque in consilium nonnullis Ven. Fratribus Nostris 
S. R. E. Cardinalibus, Dilectisque Filiis Consultoribus in Congregatione 
Supremae et Universalis Inquisitionis contra haereticam pravitatem consi- 
dentibus, exquisitisque, quo maturius deliberare possemus, aliorum etiam 
doctrina et prudentia praestantium Virorum suffragiis, eorumque praesertim, 
quibus Orientalium mores, Ritus, et Instituta, longo usu et experientia essent 
cognita planeque perspecta, privati Nostri laboris accessione singulorum sen- 
tentias scripto traditas expendimus, atque libravimus. Cum tamen ad sin- 
gula definienda Dubia in praesentiarum quamplurima desiderentur; idcirco 
haec Apostolica scripta Missionariis exhibenda mandavimus, ut ea, quae defi- 
nitivo reliquorum dubiorum iudicio facem quodammodo praeferre valeant, 
ad Nostri Apostolatus auditum quamprimum deducenda curent 

Dub. I. Cum Fideles Cophti Catholicam profitentes Religionem a Baptismo 
Ritu Ecclesiae Latinae collato hoc potissimum nomine abhorreant, quod Bapti- 
zatis una simul non conferatur Sacramentum Confirmationis: Quaeritur, an 
in casu, quo Sacerdos Ritus Cophti commode adiri nequeat, permittendum sit 
PP. Missionariis illico post Baptismum Confirmationem conferre. 

Dub. Il. Az Parochis Ritus Cophti, qui a Schismate redeunt ad Catho- 
licae Ecclesiae Unitatem, tribuenda sit facultas administrandi Catholicis 
Sacramenta Parochialia, qua prius potiebantur inter Schismaticos; quamvis 
eadem administratio, nullo existente Parocho Catholico, demandata sit PP. Mis- 
sionariis. 

Dub. Ill. Az Cophtis proprio Ritu in aetate puerili ad Diaconatus Ordi- 
nem promotis, ubi legitima ad contrahendum Matrimonium aetas advenerit, 
liceat nedum primum, sed alterum quoque inire Matrimonium, ex vi dispen- 
sationis obtentae a PP. Missionariis absque ullo speciali indulto Apostolico. 

Dub. IV. Az dicti Diaconi Officium Divinum recitare teneantur. 

S 4. Quod attinet ad primum, plane compertum Nobis est, veteri more 
et disciplina invaluisse apud Cophtos, ut abluti Sacro Regenerationis Lavacro 
illico ab eodem Sacerdote post absolutas Baptismatis Caeremonias Sacro 
Chrismate liniantur, ut prae aliis testatur Thomas a lesu in suo Tracíatu de 
Conversione Gentium, lib. 7, cap. 7. De simultanea tamen utriusque Sacra- 
menti administratione non una eademque fuit agendi ratio cum Oraecis 
apud Orientales Ecclesias residentibus, et illis, qui commorantur in Italia, 
et Insulis eidem adiacentibus. Quemadmodum enim Graecis Incolis Italiae 
expresse vetita est administratio utriusque Sacramenti ab eodem Ministro 
contemporanee facienda; ita patientia quadam, et facilitate Sedis Aposto- 
licae factum est, ut unum, et alterum Sacramentum ab eodem Sacerdote in 
Oriente Graecis conferretur; nec defuere idcirco Theologi, qui huiusmodi 
tolerantiae, vestem et imaginem tacitae Dispensationis obducerent. 

8 5. Quo opportune praemisso, apte distinguenda sunt, diversoque iure 
censenda duo, quae exinde profluunt, extrema: aliud enim est, quod Cophti 
ex Indulgentia Apostolicae Sedis licitam sibi adstruant collationem utriusque 
Sacramenti, servato Orientalis Ecclesiae Ritu, ab eadem Apostolica Sede non 

expresse vetito, sed tolerato: longe vero diversum, quod tolerantiam in 
peiorem partem detorquentes, abhorreant a Baptismo Ritu Latino collato, 
hoc potissimum nomine, quod seorsim a Confirmatione administretur. Idcirco 
sicuti lenitati, et patientiae Sedis Apostolicae consonum videri potest, quod 
Cophti in suo iamdiu recepto, et ab eadem Sede tolerato usu perseverent; 
ita ferendum non est, quod Baptismum Ritu Latino, et seorsim a Confir- 
matione collatum, acerbo alienoque animo perhorrescant. 

8 6. Praeterea licet apud Occidentales etiam Ecclesias in more posita 
quandoque fuerit Baptismatis, et Confirmationis simultanea collatio, et haec 
consuetudo in aliquibus Dioecesibus anteacto tempore inoleverit, iuxta exempla 
relata a Vicecomite in tract. de Cornfirmat., cap. 14, et a Martene, de antiq. 
Eccles. Rit., lib. 1, cap. 2, art. 1, nihilominus abrogato prorsus a Romana 
Ecclesia aliarum Matre et Magistra huiusmodi more, consultissimis Summo- 
rum Pontificum Decretis provide cautum est, ut renatis Fonte Baptismatis 
conferretur Sacramentum Confirmationis in ea solum aetate, in qua fideles, 
evacuatis quae erant parvuli, intelligerent, tantum inter se differre Baptismum 
et Confirmationem, quantum in naturali vita distat generatio ab incremento; 
seque per Baptismum fuisse quidem ad militiam receptos, per Confirmatio- 
nem vero ad pugnam roboratos, et ad perferendos agones per gratiam instru- 
ctos. Ex quo fit, ut rigide animadverti in eos oporteat, si qui forte sanctioris 
huiusce disciplinae instituta refugerent, aut contemnerent; omnemque curam 
adhibendam esse, ut ab errore, et caecitate, Ecclesiae Latinae adeo iniuriosa, 
retrahantur. 

S 7. Verum attributa, iuxta propositum thema, Sacerdotibus Latinis facul- 
tate conferendi statim post Baptismum, Confirmationem, tantum abest, ut 
Orientales captivari possint in obsequium veritatis, ut immo animo semper 
obfirmatiore suae adhaererent sententiae, erga quam facilem se ac pronam 
Apostolica Sedes exhiberet. Praeterea Haeretici, et Schismatici, qui improbo 
pravoque ut plurimum ingenio Catholicorum facta interpretantur, vel incon- 
stantiae notam inurerent Latinis, a suscetpa semel probataque disciplina defle- 
ctentibus; vel suo exemplo eos commovisse, et in suas traxisse partes superbe 
dictitarent, ipsa temere vertentes officia pietatis in elationis argumentum. 

8 8. Si itaque ea sit Nationis Cophtae conditio, ut Fideli Populo Con- 
firmatio administari nequeat ab Episcopis, quibus huius Sacramenti admini- 
strandi ordinaria potestas commissa est; minime Nos latet eandem admini- 
strandae Confirmationis potestatem ex Indulto Apostolico ad Sacerdotem, 
vel Missionarium, pro modo necessitatis quandoque deferri posse. Huius- 
modi delegatio nec nova, nec inusitata videri debet, cum S. Gregorii Magni, 
aliorumque Romanorum Pontificum Nostrorum Praedecessorum sanctissimis 
innitatur exemplis. Cum enim saepe contigerit, Christifideles Pastoris solatio 
esse destitutos, et Episcopis ob distantiam Locorum impossibile vel difficile 
admodum fíuerit, Populorum necessitatibus praesentes fieri; in hanc partem 
Episcopalis Ministerii vocati sunt Sacerdotes, dummodo uterentur Chrismate 
ab Episcopo rite benedicto et consecrato: ne alias contingeret, Fideles rem 
sanctitatis plenam cunctando negligere, vel decedere sine hoc Sacramento 
Divinis muneribus cumulato, et ad nostram sanctificationem instituto. 

8 9. Apostolici igitur Missionarii, non suae auctoritatis incremento, sed 
lucro tantum Animarum inhiantes, qua par est sedulitate et diligentia inqui- 
rant, an Catholico Gregi, super quo vigilias custodiunt, desit praesentia Pasto- 
ris; an difficilis, vel impossibilis sit frequens illius accessus; an fidelis Populus 
in casu necessitatis versetur; et an demum circumstantiae in unum collectae 
praemissis consonent exemplis, ac parem exposcant providentiam. Integra 
porro, sinceraque fide ea omnia quamprimum renuncient Sanctae Sedi, ut 
re tota sedulo cognita, intimeque perspecta, deliberare possit, an, et cui 
potissimum Presbytero, tanquam Ministro extraordinario, tribuenda sit haec 
auctoritas confirmandi, et Episcopale hoc munus obeundi. 

S 10. Ipsi interim Missionarii, quibus datum est exhortari in Doctrina 
sana, et eos, qui contradicunt, arguere, satagant, ut fidelis Populus ab errore 
ad veritatem, ab odio ad obsequium erga Baptismum Ecclesiae Latinae redu- 
catur, utque Gens illa tandem agnoscat, pia sanctaque ordinatione fuisse 
dispositum, ut seorsim a Baptismate conferretur Sacramentum Confirmationis 
iis, qui in provectiori essent aetate, et ad percipiendam virtutem Sacramenti 
accommodata. 

8 11. Haec quoad primum Dubium. Quo vero ad secundum, licet in 
sui primordio Catholica Ecclesia haeresim eiurantibus non semel ostenderit 
dura, ut eos potaret vino compunctionis; ideoque promotos ad Sacros Ordines 
solius Laicae Communionis participes voluerit; ab hac tamen severitate iudicii 
successivis temporibus temperatum est, et ipsi Nicaenae Synodi Patres Ca- 
none 8 ultro consensere, quod Novatiani in Sacris Ordinibus constituti, ab 
errore in semitam veritatis reduces, nedum permanerent in Ordine Clericali, 
sed etiam obtentarum Dignitatum honore (providis tamen adiectis legibus) 
fruerentur. Hanc quoque piae Matris Ecclesiae lenitatem in amplexum Filio- 
rum occurrentis, experti sunt Donatistae. Siquidem Catholici Praesules, qui 
gemino adstipulante Edicto Marcellini Proconsulis, eos pro agenda Religionis 
causa advocaverant in illum Conventum Ecclesiasticis monumentis tantopere 
celebratum, quo facilius ad verae Fidei cultum, et unitatem allicerent, reten- 
tionem gradus Episcopalis antea adepti, veluti quoddam conciliandae pacis 
praeliminare, illis consulto obtulere. 

8 12. Praeclara haec lenitatis argumenta attento Nobiscum animo repe- 
tentes, aequum visum est, ut Parochi Ritus Cophti, valide tamen ac rite 
ordinati, qui ex atra errorum, in quibus versabantur, caligine, in lucem Catho- 
licae veritatis emergunt, capaces sint etiam inter Catholicos Administrationis 
Sacramentorum Parochialium, qua prius in Schismate potiebantur, quamvis 
haec ipsa spiritualis auctoritas, nullo existente Parocho Catholico, tributa etiam 
sit Patribus Missionariis, et ab illis exerceatur. Hanc autem capacitatem, quae 
singulis inest, ita temperandam esse decernimus, ut non omnes indistincte 
hoc Pastorale munus sibi assumant, sed ii tantum, quos Vicarius Generalis 
Dominico Gregi praefecerit; qui pietate, castis moribus conspicui sint; qui 
bonorum exemplo praeluceant; et in quorum reditu ad Ecclesiam nihil fictum, 
aut simulatum, sed certum sincerae conversionis indicium deprehendatur. 

S 13. Praeterea qui a Vicario Generali inter alios praeelecti fuerint, absti- 
neant ab exercitio dictae auctoritatis, quousque non reportaverint necessa- 

riam in utroque foro absolutionem, rehabilitationem, necnon dispensationem 
ab Irregularitate, Censuris, et poenis, lapsis in Haeresim canonice inflictis. 
Ritu praeterea Catholico administrent Sacramenta. Nullum eisdem cum Schi- 
smaticis in Divinis sit consortium, ex quo haeresis, pravaeque mentis suspicio 
suboriatur; sed interiecto cum Schismaticis pariete, corde puro, conscientia 
bona, fide non ficta, praecepta Matris Ecclesiae, quae denuo eos in Christo 
genuit, intemerate custodiant. 

8 14. Ex hac porro indulgentia uberem in dies spiritualium gaudiorum 
messem expectamus, lucrum scilicet Animarum ad gremium Ecclesiae redeun- 
tium. Probe enim intelligent, Nos Pastoris Iesu Christi vicem in Terris tenentes, 
tantum quaerere, et salvum velle, quod perierat; ovesque inventas non virga 
timoris, sed officio charitatis, ad Ovile congregare. 

8 15. Nec conqueri iure poterunt Missionarii suam auctoritatem hoc 
pacto videri imminutam, si opportune in memoriam revocaverint, quae ab 
eorum Patre, et Institutore S. Francisco in suo Testamento scripta leguntur: 
Et si haberem tantam sapientiam, quantam Salomon habuit, et invenirem pau- 
perculos Sacerdotes in Parochiis, in quibus morantur, nolo contra eorum volun- 
tatem praedicare. Cui sententiae consona sunt documenta S. Bonaventurae in 
suo Tractatu, Quare Fratres Minores praedicent: Temperatissime, inquit San- 
ctus Doctor, disposuit divina Sapientia, et instituit Sedes Apostolica, ut per 
Ordines praenotatos in praedicatione, et Confessione defectus Cleri suppleatur, 
et Animae salventur, et nec in spiritualibus, nec in temporalibus lus Cleri- 
corum aliquatenus minuatur. Parique censura, in simili negotio cum Graecis 
Melchitis nuperrime discusso,! a Nobis definitum est: Licere tantum Fratribus 
Ordinis Minorum Sancti Francisci Custodiae Terrae Sanctae Parochialia 
munia. obire circa Graecos Melchitas, eisque Sacramenta administrare in iis 
locorum, et temporum circumstantiis, quibus omnino deficiat modus habendi 
Parochum, aut alium Antistitem Graeci Ritus. 

8 16. Neque etiam perperam timeant Missionarii sibi in Vinea Domini 
tanquam Operariis tota die otiosis, et a bono opere torpentibus, nullam, 
vel exiguam occasionem impendendi laboris esse relictam. Praedicandum est 
ab illis sanctam Christi Evangelium, et docenda Mysteria Christiano Homini 
necessaria ad aeternam salutem; explicanda vitia, quae declinare, virtutes, 
quas sequi oporteat; adhibenda medela sauciatis per Sacramentum  Poeni- 
tentiae; tum alia quoque administranda sunt Sacramenta in subsidium Pres- 
byterorum Ritus Cophti; nihil demum derelinquendum est, quod ad Anima- 
rum salutem, et Religionis incrementum pertinere possit. Potissima tamen 
sollicitudo conferenda est, ut Sacerdotes Cophti a Fidei unitate, rectaque semita 
declinantes, erroris depulsa caligine, ad unionem, et amplexum Catholicae 
Ecclesiae revocentur, eorumque numerus augeatur; hoc enim pacto Vinea 
Domini Sabaoth reflorescet, optatumque fructum salutis, benedicente Domino, 
dabit in tempore suo. 

S 17. Ad tertium, et quartum Dubium gradientes, pro faciliori et accu- 
ratiori illorum examine iuvat praemittere, verificari practice et in concreto 

apud Cophtos, quod in abstracto, et pro suo ingenio disputant inter se Latini 
- Theologi, et Canonistae, de Ordine sacro Infanti ante rationis usum, vel ante 
pubertatem collato. Praematuram. huiusmodi Ordinationem apud Cophtos 
veteri usu, et disciplina invaluisse testatur Pater Thomas a lesu dicto Opere 
de Conversion. Gent., lib. 7, pag. 361: Conferuntur, inquit, Ordines, excepto 
Presbyteratu, omni aetati, etiatn immediate post Baptismum Parvulis, simulque 
dantur Tonsura, et quatuor Gradus, et Diaconatus, et Subdiaconatus; nec 
hisce conferendis interstitia, vel tempora particularia determinata sunt. Ubi 
Sacros Ordines recipiunt, castitatem, et abstinentiam pollicentur, ieiunare vide- 
licet diebus Mercurii, et Veneris, et tempore Adventus, et Quadragesimae, etc. 
Insuper etiam Quadragesimis Apostolorum Petri et Pauli, et Assumptionis. 
Quando autem Infantulis, aut Pueris, Sacri Ordines conferuntur, pro eis spon- 
dent, et haec vota observant ipsorum Parentes, donec decimum sextum aetatis 
Annum, aut circiter exegerint. 

S 18. Hanc quoque vigentem inter Cophtos consuetudinem assumendi 
ad Ordinem Diaconatus constitutos in aetate infantili, confirmat suo testi- 
monio Carolus Franciscus a Breno ;t Mazuali Mission. Oriental., Tom. I, 
lib. 3, cap. 2, num. 5; idemque usus evincitur in Literis B. Bernat, Missio- 
narii Societatis lesu datis anno 1706. Cairo ad P. Solerium, magni nominis, 
probataeque doctrinae Bollandistam: memoratis in iisdem literis Cophtorum, 
seu Jacobitarum moribus et institutis, advertit, Diaconos promotos in aetate 
sex vel septem Annorum, in immensum excrevisse numerum, caeteroquin 
necessarium, ne Ecclesia debitis fraudetur obsequiis; neve Divina Mysteria 
absque decenti Ministrorum cultu et frequentia celebrentur, quemadmodum 
videre est zz continuatione Bollandi tom. 5, Mens. Iun., pag. 132. 

& 19. Nemo adeo rudis est, qui ignoret in Ecclesia Occidentali diversos 
Ordines, et Ministrorum Gradus fuisse institutos, et in sua rite tempora dispo- 
sitos. Prima etenim Tonsura initiandi sunt praediti usu rationis; qui in septimo 
aetatis Anno praesumitur. Minoribus vero Ordinibus licet determinata aetas 
a Sacris Canonibus praestituta non sit, adhuc a septimo ad decimum quar- 
tum Annum conferri solent, concurrentibus tamen in Ordinando qualita- 
tibus desideratis a Tridentino sess. 23, de Reform., cap. 5 et 11. Porro eius- 
dem Tridentinae Synodi lege cautum est, ad Subdiaconatum aetatem vigesimi : 
secundi Anni, ad Diaconatum vigesimi tertii, ad Presbyteratum vigesimi quinti, 
ad Episcopatum trigesimi esse necessariam; eo tantum inter Sacros Ordines 
et Episcopatum recurrente discrimine, quod pro Sacris Ordinibus satis sit 
unius, vel alterius respective Anni inchoatio, pro Episcopatu vero comple- 
mentum trigesimi Anni requiratur. 

$ 20. Si tamen in huiusmodi provide institutarum Legum contemptum 
contingeret fortasse ab Episcopo legitima auctoritate suffulto non solum 
Minores, sed etiam Sacros Ordines Infanti conferri, concordi Theologorum, 
et Canonistarum suffragio definitum est, validam, sed illicitam censeri hanc 
Ordinationem, dummodo nullo laboret substantiali defectu materiae, formae, 
et intentionis in Episcopo Ordinante; non attenta contraria sententia, quae 
raros habet Asseclas, et quae supremis Tribunalibus, et Congregationibus 
Urbis numquam arrisit. Aeque tamen certum et exploratum est, per hanc 


896 Romani Pontifices 


Ordinum collationem non subiici Promotos obligationi servandae Castitatis, 
nec aliis oneribus ab Ecclesia impositis; cum electio status a libera cuius- 
que pendeat voluntate, et Altissimo nostra, non autem aliena, vota reddere 
teneamur. 

8 21. Obsolevit enim vetus illa Ecclesiae Disciplina, quae coacte, aut 
per vim Promotos ad Sacerdotium, et Episcopatum, duro subiiciebat iugo 
servitutis, et observationis onerum et legum cuicumque Ordini impositarum, 
spreta quavis protestatione Ordinati, vel Promoti, contra vim illatam, spre- 
taque declaratione animi a suscepto Ordine abhorrentis. Insuper licet usque 
ad saeculum duodecimum consueverint Parentes Filios in infantili aetate 
positos in sacris Monachorum Coenobiis devovere, et divino Famulatui 
mancipare, perpetuo vetito egressu e septis Monachorum; attamen mitio- 
ribus Clementis III,! Coelestini III,? et Tridentinae Synodi Decretis? abrogata 
fuit Lex illa, contra quam naturae, et liberi arbitrii iura clamare videbantur. 

8 22. Non desunt tamen graves Theologi, qui accuratiori etiam examine 
rem intime scrutentur. Aiunt siquidem, Infantes promotos ad Sacros Ordines, 
ubi sui compotes iam fuerint, diserte esse interrogandos super intentione 
permanendi, nec ne, in Ordine sibi collato. Si firmo deliberatoque animo 
palam assenserint, eo casu censent eos obstringi voto Castitatis; sin minus, 
licitum sit eisdem ad saecularia vota transire, suspensa exercendi Ordinis 
potestate. 

8 23. Alium expendunt casum Theologi, Ordinis suscepti post usum 
rationis, sed ante pubertatem. Affirmant ita Ordinatum tunc solum obligari 
voto servandae Castitatis, quando Ordinationem expresse ratam habuerit, vel 
tacite aliquo exteriori signo, puta quia ministraverit in Ordine suscepto, vel 
quia pensum diurnum horarum Canonicarum more aliorum  absolverit. 
Quousque ratihabitio non superveniat, iidem Theologi nullam Ordinato im- 
ponunt obligationem recitationis Officii Divini; immo censent tamdiu inter- 
dictum exercitium Ordinis suscepti, quamdiu Ordinatus in aetate impuberi 
attingat alteram aetatem a sacris Canonibus Promovendis rite praestitutam. 

8 24. Expensa huc usque in abstracto ad tramites Legum Canonicarum, 
quibus Ecclesia Occidentalis informatur, facilem viam sternunt resolutioni 
non solum tertii Dubii, in quo quaeritur: Az Diaconis Ritus Cophti licitae 
sint primae, et ulteriores Nuptiae, sed etiam quarti, in quo quaeritur: Az 
dicti Diaconi teneantur Divinum Officium recitare. 

S 25. Et sane si Missionarii, qui Dubia proponunt, ultro consentiunt, 
apud Cophtos Ecclesiasticam Hierarchiam perseverare in suis Ordinibus, et 
gradibus apte dispositam; si sacrae illae Ordinationes nullo laborant sub- 
stantiali defectu ex parte materiae, vel formae; si demum, sublato illo, qui 
olim aderat, dissidentium opinionum conflictu, nemo est, qui hodie validam 
non fateatur Ordinationem a Ministro etiam Schismatico factam: necessario 
sequitur, ut quemadmodum in Ecclesia Occidentali valide conferuntur Or- 


! C. 12, X, de regularibus et transeuntibus ad religionem, VM, 31. 
* C. 14, X, de regularibus et transeuntibus ad religionem, WI, 31. 

dines Sacri etiam Infantibus; ita Cophtis sacer Diaconatus Ordo in infantili 
aetate valide conferatur. 

8 26. Immo si in Ecclesia Occidentali, ut praemissum est, eximuntur ab 
obligatione recitationis Divini Officii non solum Pueri, sed etiam Impuberes 
assumpti ad Ordinem sacrum, nisi confirmata iam aetate suam Ordinationem 
expresse, vel tacite ratam habeant: ex paritate rationis idem ferendum est 
in hac quoque parte iudicium de Diaconis Ritu Cophto in tenera aetate 
ordinatis, recurrente in uno, et in altero casu defectu liberi assensus, sin- 
gulis ad electionem, et professionem status necessarii. 

S 27. In Concilio Toletano II relato in Can. De iis, disf. 28, ubi sermo 
instituitur de iis, quos voluntas Parentum a primis Infantiae annis Clericatus 
Officio mancipavit, haec disciplinae regula opportune praescribitur: Ubi ocfa- 
vum decimum.  aeíatis suae compleverint annum, coram Cleri Plebisque con- 
spectu voluntas eorum de expetendo Coniugio ab Episcopo perscrutetur, quibus 
si gratia Castitatis Deo inspirante placuerit, Subdiaconatus Ministerium, 
habita probatione Professionis suae, a vigesime anno suscipiant etc. Quibus 
autem voluntas, propriae interrogationis tempore, desiderium nubendi persua- 
serit, concessam ab Apostolo licentiam auferre non possumus. Canonicae huius 
sanctionis litera aperte edocet, Infantes a Parentibus Ecclesiasticis Ministe- 
riis dedicatos, exacto decimo octavo anno ab Episcopo interrogari oportere, 
an velint in sancto perseverare proposito, vel temporale inire Coniugium. 
Ab huiusmodi recte agendi semita non deflectat Praefectus Missionis, sed 
Diaconos in prima aetate ordinatos aperte interroget per se ipsum, si com- 
mode fieri possit; sin minus, per alium a se deputatum, et quae illorum 
sit mens et voluntas, diligenter exploret. 

8 28. Haec porro interrogatio, et inquisitio fiat postquam Diaconi Deci- 
mum Sextum aetatis Annum excesserint; consonum quippe est, Diaconos 
eo tempore deliberare, quo, iuxta Tridentini Decreta,! in quacumque Religione 
tam Virorum, quam Mulierum solemnia Castitatis, Paupertatis, et Obedien- 
tiae vota per Regularem Professionem emittuntur. Si completo decimo sexto 
anno Interroganti responderint, nolle diutius in Diaconali Officio persistere; 
liceat illis primum, eoque legitime soluto, alterum quoque inire Matrimo- 
nium. Certiores praeterea fiant nulla Ecclesiastica lege, vel praecepto, ad 
recitandum Officium Divinum, vel preces a Clero Cophto usitatas compelli. 

8 29. Nec turpe videri debet, aut indecorum, Diaconis a quavis Eccle- 
siastica Lege solutis aditum ad iteratas Nuptias aperiri. Pro libertate secundi 
Matrimonii Sacrae clamant Literae, et Doctoris Gentium saluberrima con- 
silia. Ad Foeminas sermonem instituens Apostolus in Epistola ad Romanos, 
cap.7: Si autem, inquit, mortuus fuerit Vir eius, liberata est a Lege Viri, ut 
non sit adultera, si fuerit cum alio Viro. Et in Il ad Corinth., cap. 7: Dico 
autem non Nuptis, et Viduis: Bonum est illis, si sic permaneant, sicut et 
Ego. Quod si non se continent, nubant; melius est enim nubere, quam uri. 
Demum Epist. I ad Timoth., cap. 5 florentis aevi Viduas denuo ad Matrimo- 
nium, et ad sobolem procreandam hortatur, ne forte in contemptum Casti- 

tatis sordibus incontinentiae coinquinentur. Qua freti auctoritate Orientalis 
Ecclesiae Patres graviter erroris arguunt, et tamquam haereticos damnant, qui 
putant, post primae Uxoris obitum nefas esse ad secunda vota transire, ut 
videre est apud Petrum Arcudium de Concordia Eccles. Occident. et. Orient., 
Iib ,36.227: 

S 30. E contra si Diaconi Ritus Cophti, completo decimo sexto anno, 
Interroganti, et illorum voluntatem inquirenti serio ac deliberate responde- 
rint, velle se in adepto Ordine perseverare, et Ecclesiasticis vacare mune- 
ribus; eo casu sub districti severitate iudicii Secundae Nuptiae illis aperte 
interdicantur, clamante Apostolo, Ep. I ad Timoth., cap. 3: Diaconi sint unius 
Uxoris Viri. 

8 31. Insuper, cum Personas Deo consecratas maxime puritas, sancti- 
tasque deceat, provide Canones Apostolici 17 et 18, quos praecipua venera- 
tione, et cultu Ecclesia prosequitur, prohibent Episcopis, Presbyteris, et 
Diaconis nedum 5igamiam propriam, quae profluit ex secundo Matrimonio, 
sed etiam similitudinariam, ortam ex primo Matrimonio cum Vidua, vel Cor- 
rupta, contracto. Disposita per Canones Apostolicos innovata fuerunt in 
Canone 3 Concilii Trullani; cuius auctoritas licet in Ecclesia Occidentali 
recepta non sit, illam tamen Orientalis Ecclesia suscipit, et veneratur. Ale- 
xius Aristenius (magni nominis apud Orientales Auctor, quemadmodum 
Balsamon, et Zonaras inferiori loco citandi) praefati Canonis Trullani Glos- 
sator, ita scribit: ///um qui binis implicatus est Nuptiis post Baptismum, aut 
Pellicem retinet, aut Viduam, aut ab alio dimissam, aut Meretricem, aut 
Servam, aut Scenicam ducit, non posse Episcopum, aut Presbyterum, aut. Dia- 
conum, aut Hypodiaconum fieri, iuxta decimum septimum et decimum octavum 
Apostolorum Canones, decernunt. 

8 32. P. Bernat apud Bollandistas /oc. cif. propius ad rem accedens, 
testatur Diaconos Cophtos vinculo secundi Matrimonii alligatos adepto gradu 
excidere, et ab Ordinis antea collati ministerio suspendi. Nec sane deest huic 
Disciplinae satis firmum rationis praesidium. Cum enim Diaconi opportuno 
tempore interrogati, libero et deliberato actu voluntatis ratam Ordinationem 
habuerint, et novum quoddam vitae genus ratificando elegerint, ac professi 
fuerint; deliberato pariter voluntatis actu censendi sunt se subiecisse Le- 
gibus Ordini ratificato, et vitae instituto necessario connexis, ac Legi prae- 
sertim prohibenti secunda Connubia, et Bigamiam, adeo ut nefas sit a pro- 
posito resilire. 

S 33. Toti hactenus fuimus in examine secundarum Nuptiarum. Nunc 
vero aliqua de primis attingenda sunt, ut singulis propositi Dubii partibus 
satis fiat. 

8 34. Quamvis antiquissimo tempore, ad augendam Clericalis Militiae 
Sanctitatem, utraque Ecclesia Occidentalis, et Orientalis aeque praescripserit, 
nedum Presbyteros, sed alios etiam in SS. Ordinibus constitutos in perpetuo 
Coelibatu versari debere, et hanc custodiendae Castitatis obligationem num- 
quam remiserit aliarum Mater et Magistra Romana Ecclesia: secus tamen 
contigit tractu. temporis in Ecclesia Orientali, ut aperte evincitur ex Can. 
Aliter, dist. 31; cap. Quaesitum, de poenit. et remiss. ; et cap. Cum olim, de Cleric. 

contagat. Quibus sanctionibus consonae sunt Literae Apostolicae felic. record. 
Gregorii XIII Praedecessoris Nostri datae ad Patriarcham Maronitarum, le- 
gendae apud Thomam a lesu in supra memorato Opere, pag. 490 ibi: Cum 
Stephanus Papa tradat, Orientalium veterem esse traditionem, ut eorum Sacer- 
dotes Matrimonio copulati sint, cumque id illis numquam interdixerit Ecclesia, 
nec videtur interdicendum Maronitis; Lex enim Coelibatus semper gravis visa 
est Graecis, propterea Coniugium permissum est illis etc. Permittendum id 
itaque videtur Maronitis, dummodo ad Matrimonium non compellantur, qui 
coelibes esse vellent, sed ad id potius piis hortationibus inducantur. 

8 35. lunguntur Matrimonio Graeci in Minoribus Ordinibus constituti, 
et Uxore retenta, ad maiores Ordines, et ad Sacerdotii gradum rite promo- 
ventur. Ubi tamen contigerit, eos in Statu Coelibi Sacris Ordinibus insigniri, 
a quacumque spe contrahendi Matrimonii deiiciuntur, ut fuse edocet G/oss. 
in Can. Dzaconi, dist. 28. 

8 36. Quin obstef declaratio, et protestatio de expetendo Coniugio in 
ipsa susceptione Ordinis Sacri emissa a Diaconis, qua concurrente, compa- 
tibiles videntur Nuptiae cum simultaneo Diaconatus Ministerio, ad praescri- 
ptum Canonis 10 Concilii Ancyrani, relati in Canone Diaconi, dist. 28: Qui- 
cumque Diaconi constituti, in ipsa ordinatione protestati sunt, et dixerunt, 
oportere se Uxores ducere, cum non possint sic manere, ii si Uxorem postea 
duxerint, in ministerio maneant, eo quod hoc sit illis ab Episcopo concessum ; 
si qui autem, hoc silentio praeterito, et in Ordinatione, ut iía manerent, sus- 
cepti sunt, postea autem ad Matrimonium venerunt, ii a Diaconatu cessent. 
Siquidem Balsamon, qui Canonem illum accurate expendit, expresse reiicit 
in illo disposita, inquiens: /7zuzc Canonem ne sequaris; et innixus solidiori 
doctrinae Sexti Canonis Synodi Trullanae, inefficacem esse concludit assen- 
sum dictae protestationi quoquo modo praestitum ab Episcopo Ordinante: 
Sextus enim Canon (sunt illius verba) Synodi in Trullo deponendos decernit 
Presbyteros, et Diaconos, qui post Ordinationem matrimonium contraxerint. 
Quod fit autem contra Canones, nec ex permissione Episcopali, nec ex eo 
tantum, quod tacuerint, concedetur, ut quod consistere nequit. 

8 37. Eadem est quoque Sententia Zonarae de Canone supra relato Con- 
cilii Ancyrani; immo ad removendam antinomiam duorum Canonum, nempe 
Ancyrani, et Trullani, qui inter se colliduntur, sextae Synodi Decreta sequenda 
proponit: Cum zgitur sibi invicem hi Canones manifeste adversentur, sextae 
Synodi Canon, qui et posterior fuit, et magis cum. Apostolico Canone con- 
sentit, servari debet. Nec diversimode etiam sentit Aristenius, qui in hoc 
auctoritatum conflictu adhaeret partibus Concilii Trullani. Ait enim: Sed 
huic Canoni opponitur sextus sextae Synodi Canon, non omnino ei, qui coe- 
lebs ad Hypodiaconi, aut Diaconi, aut Presbyteri gradum venit, concedens 
Matrimonio sibi Foeminam coniungere, sed eum, qui hoc ausus fuerit, deponi 
iubens. Et vim retinet ille Canon; sed hic in desuetudinem abiit. 

$ 38. Diu multumque agitata est inter Theologos controversia illa, plena 
iurgii ac dissidii: an solum illicitum, vel potius illicitum et invalidum repu- 
tari deberet Matrimonium. initum in Ecclesia Orzenfali post collationem 
Sacrorum Ordinum, quemadmodum nullum et irritum reputatur in Ecclesia 

Occidentali. Placuit sane pluribus, validum, sed :llicitum censeri debere 
huiusmodi matrimonium, tum quia Canonicae Sanctiones, et Decreta Eccle- 
siae Occidentalis illud irritantia protendi non possunt indole sua ad Eccle- 
siam Orientalem; tum quia Canones Synodi Trullanae, quorum semper a 
Graecis commendata fuit auctoritas, nullibi expresse annullant, et irritant 
matrimonium post Sacros Ordines contractum. Strenue contra pugnarunt 
alii pro omnimoda invaliditate. Et saniori certe consilio; utpote tuentes 
sententiam maioribus suffragiis suffultam, et menti Congregationum Urbis 
consentaneam. Nullitatem Matrimonii satis erui posse iudicarunt ex ipso 
Can. 3 Concilii Trullani his verbis: Eis nefario videlicet dissoluto Coniugio. 

8 39. Favet etiam eidem Sententiae auctoritas Imperatoris lustiniani, 
qui in Codice a Gothofredo illustrato lib. 1, de Episcop. et Cleric., Novell. 45 
. huiusmodi Nuptias nefarias, et incestuosas appellat; et soboli inde procreatae 
notam illegitimitatis, et turpem Paternae incontinentiae maculam inurit. Et licet 
in luribus Ecclesiasticis Potestati Laicae sola relicta sit gloria obsequendi, 
non auctoritas imperandi, in subiecto tamen casu loquitur Imperator rela- 
tive ad SS. Canones, ibi: quae et Sacris visa sunt Canonibus. 

8 40. Omnia itaque in unum fperstringentes, si, ex hucusque dictis, 
Graecis ad Ordines Sacros iam promotis expresse vetitae sunt non solum 
secundae, sed primae etiam Nuptiae; pari sane iure in proposito themate 
prohibenda est Diaconis ordinatis in tenera aetate celebratio quarumcumque 
Nuptiarum, postquam ipsi in aetate iam confirmata, serio deliberatoque 
animo consensere in Ordinationem iamdiu susceptam, illamque publica 
declaratione ratificarunt; proindeque Patribus Missionariis omnis adimitur 
potestas super hoc dispensandi. 

8 41. Nec opitulari quoquo modo potest Cophtis salutare propositum 
eiurandi Schismaticorum errores, seque devovendi ex animo unioni Catho- 
licae Romanae Ecclesiae. Si enim Divina tantum adspirante aura, nulloqne 
humano impellente consilio, in piae Matris gremium se receperint, et ad Nos 
confugerint, facile etiam intelligent, eiusdem Catholicae Ecclesiae Disciplinae 
et observantiae eos conformari oportere; ideoque subiici legi Coelibatus, 
quam Promoti ad Ordines Sacros, sive Latini sint, sive Graeci, in Romana 
Ecclesia sancte et inviolate custodiunt. 

S 42. Imminet etiam Diaconis ratam habentibus suam Ordinationem 
onus dietim recitandi Officium divinum; de quo instituitur quaestio 7 
quarto Dubio. 

S 43. In Ecclesia Occidentis imposita est Presbyteris, Diaconis, et Sub- 
diaconis dicta obligatio, quamvis nullum Ecclesiasticum Beneficium fuerint 
assequuti. Cohaeret enim Ordini Sacro diurnum pensum Horarum Canoni- 
carum; illudque. veteri traditione acceptum, et immemorabili consuetudine 
in more positum fuisse, docet communior Theologorum opinio. 

8 44. Quantum assequi potuimus coniectura, et testimonio Monachorum 
Ritus Cophti in Urbe degentium, quos ea de re percunctari non praeter- 
misimus, Diaconi, Subdiaconi, et Presbyteri Ecclesiae Orientis nulla lege 
expressa, Canone, aut Concilii Decreto adiguntur ad recitationem Officii 
Divini; quia vero positi in huiusmodi ministerii gradibus tenentur Omnipo- 

tenti Deo orationes, et sacrificium laudis offerre, etiam apud Orientales lau- 
dabilis invaluit consuetudo recitandi Divinum Officium. 

8 45. Memoriae proditum est, Patriarcham Maronitarum plura propo- 
suisse Dubia Praedecessori nostro Gregorio XIII, ut supremo illius, et Apo- 
stolicae Sedis iudicio definirentur. Legitur 8 6 hoc potissimum: Creamus, 
inquit Patriarcha, Pueros quinque vel sex Annorum Subdiaconos, sine obli- 
gatione legendi Horas Canonicas. En Apostolica Definitio relata in saepe 
memorato Opere P. Thomae a lesu: Tenentur etiam omnes Ordinati ad Horas 
Canonicas, saltem illi Nationi consuetas, et a. Viris doctis recognitas, non 
solum Beneficiati, sed etiam qui sunt in Sacris, sine Beneficio. Qua de re, 
si Disciplina Ecclesiae Orientalis subiicit obligationi et praecepto recitandi 
Officium Divinum ore Nationis generatim omnes in Sacro Ordine consti- 
tutos; eadem sane obligatio, idemque praeceptum persolvendi Horas Cano- 
nicas more suae Nationis aíficiet Diaconos Cophtos, qui per solemnem rati- 
ficationem tempore habili emissam denuo assensum praestitere Ordini Sacro 
in infantili aetate suscepto. 

8 46. Satis haec videri possunt pro examine tertii, et quart? Dubii, 
semper tamen prae oculis habita firmiterque retenta hypothesi, quod quae- 
stio usque modo instituta referenda sit ad Diaconos ordinatos in prima 
aetate Ritu Cophto inter Schismaticos, qui post reditum ad Orthodoxam Eccle- 
siam, et post ratihabitionem Ordinis factam apud Catholicos in statu coelibi, 
vindicent sibi postea legitimi Iura Coniugii. 

8 47. At suspicari Nobis non temere licet, crebrius in praxi alium dari 
casum a praemissa hypothesi longe diversum. Saepissime etenim contingit, 
a Diaconis apud Schismaticos in aetate infantili ordinatis, ubi aetas ado- 
levit, ratam haberi apud eosdem Schismaticos Ordinationem, si non expresse, 
saltem tacite, v. gr. ministrando in Ordine suscepto; et ab ipsis subinde 
contrahi Matrimonium. Demum ab erroribus, in quibus versantur, quaerunt 
in sinu Catholicae Ecclesiae salutare perfugium, sub spe tamen obtinendae 
Dispensationis super Matrimonio iam inito, ut in statu coniugali legitime 
perseverent. ; 

S 48. Casus iste quo frequentior est, eo etiam explicatu difficilior. Etenim 
si, ad tramites iam expensarum rationum, ipso iure irrita. sunt Matrimonia 
post Ordinem Sacrum contracta, necessario sequitur, Diaconos in reditu 
a schismate ad unitatem Ecclesiae non posse pedes tenere in diversis, unum 
in Divinis, alterum in carnalibus, sed illico separari debere, a quovis Uxoris 
consortio. Quis erit tamen, qui non agnoscat ac fateatur, hanc separationem 
gravem obicem obtrudere properantibus in viam salutis, ac plurimum obstare, 
ne inita de Conversione consilia ad exitum perducantur. 

S8 49. E contra vero si facile cum. Diaconis dispensetur in Matrimonio 
post Sacrum Ordinem contracto (quod tamen omnino novum, ac inusitatum 
non esset, ut perperam nonnulli arbitrantur), ineluctabiles sese obiiciunt 
difficultates in dicta dispensatione exequutioni demandanda. Siquidem cum 
apud Fideles, etiam Ecclesiae Orientalis, nulla sint et irrita Matrimonia post 
Ordines Sacros celebrata; dispensatio grave illis scandalum ingereret, et 
acerbe quererentur, maximum infligi vulnus Ecclesiasticae Disciplinae. 

8 50. Insuper cum res sit de matrimonio in radice nullo; dispensatio 
suffragari non posset, nisi renovato, ac denuo in faciem Ecclesiae rite prae- 
stito a Coniugibus consensu. Hanc vero renovationem consensus novam 
omnino putarent Cophti, vel fortasse refugerent, tamquam plenam aleae; 
probe intelligentes, unum, et alterum Coniugem posse pr» libito abstinere 
a praestando assensu, immo potiri facultate sese in libertatem vendicandi. 

S 51. Caeterum, ut mox innuimus, indubiis Ecclesiasticae Historiae mo- 
numentis edocemur, alias dispensatum fuisse, ut Orientales ad Unitatem 
redeuntes perseverarent in foedere Matrimonii post Sacros Ordines contracti. 
Exemplum huiusmodi dispensationis exhibent Apostolicae Literae fel. rec. 
Innocentii IV Praedecessoris Nostri Anno 1244 datae ad Magistrum et Prio- 
rem Fratrum Praedicatorum Terrae Sanctae, quibus idem Pontifex inter alia 
indulget, ut per Fratres dicti Ordinis, qui deputantur ad praedicandum 
lacobitis, Neostritis, Giorgianis, Graecis, Armenis, Maronitis, Mossolinis, 
aliisque Nationibus in Partibus Orientalibus constitutis etc. dispensari valeat, 
ut illi ex Nationibus numeratis, qui post susceptionem Sacrorum Ordinum, 
vel in gradibus, et casibus a Divina minime Lege prohibitis, matrimonia 
contraxerunt, remaneant in eisdem. Extat dictarum literarum Exemplar authen- 
ticum Romae in Archivo Ordinis, exscriptum ad fidem Autographi asser- 
vati in Coenobio Viterbiensi, ut videre est in novissimo Bullario Domini- 
cano, edito et illustrato ab Antonino Bremond dicti Ordinis Alumno, tom. 1, 
pag. 136. 

S 52. Sed haec exempla tanti non sunt, ut Nos statim ea sequi velimus. 
In hoc gravi negotio, in quo multa desunt, quae scitu digna sunt, haeremus 
adhuc; et praecipuum Pontificiae sollicitudinis munus esse intelligimus, nihil 
intentatum relinquere, quod ad singulas circumstantias enucleate assequendas 
pertinere possit. 

S 53. Partes erunt igitur Vicarii Generalis, ac praefecti Missionis, caete- 
rorumque Missionariorum, ad quos praesentem Instructionem deferri volu- 
mus, Articulis infra subiectis congruum ac dilucidum exhibere responsum, 
Nosque certiores quam primum efficere, ut tandem firmo, ut aiunt, pede 
deliberare possimus. 

Il. An spes ulla affulgeat proximi reditus alicuius Episcopi ad sinceram 
cum Catholica Ecclesia Unitatem. 

II. An rebus in eo, in quo hodie sunt, statu manentibus, expediat, tribui 
uni, vel pluribus Presbyteris facultatem extraordinariam administrandi Sacra- 
mentum Confirmationis: cui, vel quibus dicta facultas tuto delegari possit, 
ut Sacro Chrismate praecipue liniantur Filii orti a^ Parentibus Catholicis 
post haeresim eiuratam, et abluti Sacro Baptismate, saltem a Sacerdote 
Latino. 

III An in casu concessionis huiusmodi facultatis expediat monere Sacer- 
dotes, ne ea utantur administrando. Confirmationem Infantibus immediate 
post Baptismum (nisi in casu necessitatis), sed in ea tantum aetate, qua 
Confirmandus virtutem Sacramenti valeat mente percipere. 

IV. An Diaconi Ritus Cophti attingant hodie eximium illum numerum, 
qui a Scriptoribus praefertur. An Diaconi ordinati in aetate puerili, mini- 

strent adulti in Ordlne suscepto, et in statu coelibi, ita ut inferri possit, 
eos ante Nuptias ratam Ordinationem habere; cum compertum sit, teste 
P. Benart, eos a Puero functionibus Ecclesiasticis assuescere, et in. magno 
numero ordinari, ze aliquando desint, qui Ecclesiae Ministeriis operam navent. 

V. An et quomodo tolli possit, et radicitus extirpari abusus conferendi 
Ordines ante legitimum tempus, et induci, quoad aetatem Ordinandorum, 
observantia Decretorum Concilii Tridentini, quam in casu simili, ad Catholicae 
Fidei praesidium, et Disciplinae Ecclesiasticae augmentum, Gregorius XIII 
plurimum commendavit Patriarchae Maronitarum in illis verbis: /nducendi 
sunt Maronitae, ut Concilii Tridentini Decreta observent sess. 23, cap. 12. 

VI. An plus commodi et utilitatis vel potius scandali et detrimenti alla- 
tura sit rei Catholicae Dispensatio super Matrimonio inito post Ordines 
Sacros, libratis in utramque partem omnium rationum et circumstantiarum 
momentis. 

8 54. Enixe demum expetimus ea omnia, quae Evangelici Praecones, 
ad Animarum salutem, ad Catholicae Fidei propagationem, et spirituale 
solatium Nationis illius, quam intima complectimur charitate, opportuna 
esse cognoverint. Interim Deum, a quo sancta desideria, recta consilia, et 
iusta sunt opera, enixe rogantes, ut Ovibus, ac Pastoribus suorum charis- 
matum dona multiplicet, eisdem optati eventus auspicem, Apostolicam Bene- 
dictionem ex animo impertimur. 

[Bened. XIV Bull., tom. 1, p. 511-522]. 


358. 


Benedictus XIV, ep. encycl. Libentissime, 10 iun. 1745.! 


Libentissime quidem amplectimur, quae Nobis offeruntur, occasiones 
ad Vestros animos excitandos, ut Ecclesiasticae disciplinae reparandae se- 
dulam curam conferatis. Etenim Summi Pontificatus dignitati, ad quam 
Nos, licet immerentes, evecti fuimus, coniunctam esse intelligimus sollicitu- 
dinem aliarum Ecclesiarum, Nobisque commendatam, qui plane tenuitatem 
virium nostrarum non ignoramus. 

8 1. Cum itaque praesentium literarum argumentum totum sit de leiunio, 
quod tempore Quadragesimae, veteri Ecclesiae instituto ac lege, Fidelibus 
indicitur; supervacaneum ducimus longam orationem conficere de Quadra- 
gesimae Institutione, et Patrum, et Conciliorum omnes super hac re in 
medium proferre auctoritates. Difficile id quidem Nobis parum videretur: 
sed potius alienum, et nullo modo consentaneum Vobis, quos doctrinae 
laude, Canonum, et Sacrae*Historiae cognitione praestantes arbitramur. 
Porro ad scribendas has literas adducti fuimus gravissimis illis verbis Tri- 
dentinae Synodi, quae sess. 25, de Reformat. praecipit Episcopis, omne stu- 


1 Venerabilibus Fratribus Patriarchis, Primatibus, Metropolitanis, Archiepisco- 
pis, et Episcopis universis, gratiam et communionem Sedis Apostolicae habentibus, 

dium impendere, ut Fideles ipsorum curae traditi magna religione perficiant 
ea, quae a Sacris Canonibus praescribuntur: Uf illis omnibus, et iis prae- 
cipue sint obsequentes, quae ad mortificandam carnem conducunt, ut ciborum 
delectus, et ieiunia. 

8 2. Ubi primum Bononiensem Ecclesiam administrandam suscepimus 
(ad quam beneficio Clementis XII fel. rec. ab Sede Anconitana translati 
fuimus) Mandatum evulgavimus (quod Libro primo Institutionum Nostrarum 
pro Viris Ecclesiasticis decimoquinto loco continetur). In illo plures diffi- 
cultates indicavimus, ob quas minime solvendos leiunii legibus putabamus 
illos, qui ob legitimam causam, et legitima prius auctoritate interposita, 
Quadragesimae abstinentiam non observarent, minime, inquam, solvendos 
a ieiunio, ita ut liceret ipsis quolibet die mensam bis instituere, non unica 
vice, vespertina superaddita Refectione, quae permitti ieiunantibus consuevit. 

8 3. Tandem in hac Pontificia Sede collocati, rem totam in examen 
iterum revocavimus, et praestantissimis quoque Viris demandavimus, ipsam 
diligenter accurateque perpendere, ac suas deinde opiniones Nobis exponere. 
His peractis, huiusmodi controversiae finem tribuere constituimus, illudque 
decrevimus, ne ulla in posterum, sive peculiaris, sive generalis pro aliqua 
Civitate, vel Oppido concedatur facultas adhibendi carnes ad mensam tem- 
pore leiunii, vel Quadragesimae, nisi conditio servandi leiunii, sive unius 
comestionis, interponatur; et illud quoque monitum addatur, nequaquam 
licere mensam eandem carne, ac piscibus instruere. Equidem declinatis hac 
ratione nimium implicatis quaestionibus, existimavimus, unicam singulis 
diebus comestionem inducere illis etiam, qui carnibus uti, cum leiunium 
indicitur, rite obtinuerunt; et pravam illam consuetudinem, quae apud multos 
iam nimis invaluerat, penitus evellere, afferendi nempe carnes in mensam 
cum piscibus, postquam ipsi Quadragesimalis abstinentiae praecepto soluti 
fuerunt, ob eam potissimum causam, quod grave detrimentum saluti ab esu 
piscium accipiant. 

S 4. Haec apertissime constant ex nostris Apostolicis Literis, quas in 
forma Brevis. dedimus ad omnes Episcopos Orbis Catholici anno 1741, 
quarum primae incipiunt: Noz armbigimus;! alterae vero: In suprema.? Nos 
profecto nulli unquam elargiti sumus vesci carnibus, cum tempus Quadra- 
gesimae, sive aliud leiunium praecipitur, nisi indicta, scriptaque conditione, 
quam superius commemoravimus. Maximam pariter laetitiam percepimus, 
cum redditae Nobis fuerunt plures Epistolae, ac Mandata vestra, Literis nostris 
Apostolicis omnino consentanea, quibus pro virili parte contendistis adducere 
Populos vobis subiectos, ut propositam in illis disciplinam pie servarent. 

8 5. Interim promulgatis iisdem Apostolicis Literis, quas paulo ante nomi- 
navimus, plures cavillationes excogitatae sunt, a nonnullis, uti Nos antea 
facili coniectura suspicati fuimus. Plures etiam quaestiones propositae Nobis 
fuerunt, exigui quidem ponderis ac momenti, quemadmodum Nos opina- 
mur; cum illae, vel ipsius Legis verbis, vel sensu penitus corruant ac dis- 

solvantur. Attamen Sacro Tribunali nostrae Poenitentiariae, rerum huiusmodi 
conscio ac peritissimo, easdem quaestiones expendendas commisimus, quibus 
omnibus plene cumulateque, quoties opus fuit, satisfecit. 

j S8 6. Archiepiscopus Compostellae, in Hispaniarum Regnis Primus Inqui- 
sitor, nuperrime vita functus, longam ad Nos dedit Epistolam, qua plures 
recensebat difficultates, quae Literis nostris Apostolicis adversabantur, quo- 
minus executioni mandarentur; eo quod nonnulli Theologi in diversas opi- 
niones ac sententias abirent in solvendis quibusdam quaestionibus, quibus 
Literae nostrae Apostolicae causam et occasionem praebebant; ac proinde 
de illis Iudicium Nostrum exquirebat. Equidem Archiepiscopi Literae Nos 
gravissimis ac difficillimis temporibus occupates deprehenderunt. Attamen, 
dum quaestiones in ipsis expositas percurrimus, visum Nobis est non quidem 
expeti, ut iis quaestionibus responsum fieret, ipsisque solutis, nullum impe- 
dimentum, sive obstaculum nostris Literis Apostolicis superesset; sed potius 
ut obiectis cavillationibus ad optatum finem ipsae minime adducerentur. 
Accedit etiam, quod Epistola Archiepiscopi multis argumentationibus, et 
obscuris vocibus redundabat: quamobrem, licet plures hortarentur, ne ullum 
Archiepiscopo responsum redderemus; illi tamen satisfecimus, res praecipuas 
ex eius literis delibantes, et quaestiones omnes ad certum numerum redi- 
gentes. Primum Nostris occupationibus tribuendum testati sumus, quod tarde 
ipsi responsum daremus, eius studium commendavimus, etiam magnopere 
probavimus, quod anceps ac dubius ad. hanc Sanctam Sedem conftugerit, ut 
consilium exposceret. Deinde prolatis quaestionibus satisfacere non praetermi- 
simus, illum tamen monentes de instituto Summorum Pontificum, qui leges 
condere solent, disciplinam decernere, neque ullam habere rationem illorum, 
qui dubitandi causas obiiciunt, ut quae constituta sunt, perturbent ac evertant. 

8 7. Vix redditis Literis, Archiepiscopus paulo post vitae cursum absolvit. 

Itaque non immerito suspicamur, responsa Nostra, quae literis continebantur, 
haud cognita fuisse et perspecta illis, qui quaestiones excitaverant. Post haec 
alii pariter ex Hispanis Episcopis nonnullas ex iisdem quaestienibus Nobis 
proposuerunt; quare iisdem responsis usi sumus, quae tradita prius Archie- 
piscopo Compostellae a Nobis fuerant. Non defuerunt etiam praestantes inter 
Italos Theologi, qui Literas nostras Apostolicas datas anno 1741 egregiis 
commentariis illustrarunt. Idem contigit Responso, quod fecimus Archiepi- 
scopo Compostellae die 8 Iulii 1744, quod sane integrum suis Libris prae- 
figendum curaverunt. 

$ 8. At quoniam Libri eiusmodi ad Vos fortasse nondum pervenerunt, 
vel curis aliis distenti illos percurrere minime potuistis, his Literis Ency- 
clicis adiungimus illas pariter, quas (uti dictum saepius est) ad Archiepi- 
scopum Compostellae iam pridem scripsimus, ut quae disciplina Vestris in 
Dioecesibus tenenda sit, plane cognoscatis, ac ne Vos deterreant difficultates, 
si quae a captiosis hominibus concitentur. 

Sequitur tenor Apostolici Brevis superius impressi, num. XCIX, tom. 1, 


pag. 356. ! 

8 9. Cum haec ita se habeant, satis muneri nostro fecisse videmur, ne 
ili, quibus licet carnes edere, cum leiunium tempore Quadragesimae, vel 
extra Quadragesimam Fidelibus praescribitur, unius comestionis limites exce- 
dant, ac ne piscibus simul et carnibus parari sibi mensam patiantur, neve 
cavillationes perscrutentur, ut legi tenebras offundant. Pauca tamen adhuc 
supersunt, quae remedium a Nobis deposcunt. - 

8 10. Siquidem advertimus iam multis abhinc annis non solum plures 
in qualibet Italiae Urbe, vestra auctoritate, dissolvi a Quadragesimali absti- 
nentia, sed etiam magno studio contenditis, ut universam Civitatem, totamque 
Dioecesim eadem abstinentia liberemus. Hinc factum est, ut in quibusdam 
Civitatibus ac Dioecesibus iam per multos annos Fideles universi, absque 
ullo discrimine, carnibus per Quadragesimam utantur. 

8 11. Id quidem maximam Nobis affert sollicitudinem, eo quod depre- 
hendimus certis Testimoniis, in quibusdam Regionibus Septemtrionis, toto 
Quadragesimae cursu, lactis et ovorum usum libere permitti, quia per plures 
annos eandem facultatem petierint, et ab Sede Apostolica consecuti fuerint: 
quamobrem illi Populi sibi in animum induxerunt, non esse rursus ad Pon- 
tificem confugiendum pro huiusmodi facultate impetranda, sed priores con- 
cessiones singulis annis acceptas sufficere, ut lactis et ovorum consuetudo 
per Quadragesimam comprobetur. 

S 12. Praeterea maximi facienda esse ducimus ea verba Trident. Conc. 
Sess. 25, cap. 18, de Reform. Sicuti publice expedit, Legis vinculum quandoque 
relaxare, ut plenius, evenientibus casibus, et necessitatibus, pro communi uti- 
litate satisfiat; sic frequentius Legem solvere, exemploque pottus, quam certo 
personarum, rerumque delectu, petentibus indulgere, nil aliud est, quam uni- 
cuique ad Leges transgrediendas aditum aperire. 

8 13. In Literis nostris Apostolicis, quas anno 1741 ad omnes Catholicos 
Episcopos dedimus, ! huic corruptelae viam praecludere cogitavimus ea ratione, 
illisque verbis, quae rursum hic subiicimus: Debifum igitur Paternae unius- 
cuiusque vestrum sedulitatis et charitatis officium ture postulat, ut omnibus 
notum faciatis et annuntietis, nemini quidem sine legitima causa, et de 
utriusque Medici consilio, multitudini vero, veluti Populo, aut Civitati, aut 
Genti indiscriminatim integrae, nonnisi gravissima, et urgente necessitate, et 
in casibus per Sacra Canonum Statuta praescriptis, cum debita Apostolicae 
huius Sanctae Sedis reverentia, a Quadragesimali leiunio dispensationem, 
foties quoties opus fuerit, concedendam, nec audacter fidenterque usurpandam, 
nec superbe et arroganter ab Ecclesia, sicut alibi in more positum esse acce- 
pimus, esse postulandam. 

S 14. Porro Nos hanc normam secuti sumus, cum multitudinem, veluti 
Populum, aut Civitatem integram, Quadragesimali abstinentia immunem 
declaravimus. In primis loci Episcopus id postutare a Nobis debuit, ac de 
gravissima, urgentique necessitate suum testimonium interponere. Deinde 
carnes minime permissae fuerunt, si lactis, et ovorum usus satis esse vide- 
retur. Tum vero facultas edendi carnes tribui solum consuevit, cum inter- 


! Cf. N. 308. 


Romani Pontifices 907 


posito Episcopi testimonio id omnino necessarium iudicaretur; nec sufficiens 
necessitati remedium afferri constaret, si ova solum, et lacticinia concede- 
rentur. Quoties autem abstinentia Quadragesimae nostra auctoritate soluta 
fuit, certos tamen dies praescripsimus, quibus integra abstinentia servaretur, 
nempe diem Cinerum, dies quatuor temporum, vigilias praecepto obeundas, 
dies Maioris Hebdomadae a Dominica Palmarum. Quandoque recensuimus 
etiam totam hebdomadam Cinerum; aliquando etiam indiximus abstinen- 
tiam Feriis sextis, ac Sabbatis, etiamsi facultas a Nobis tradita, lactis et 
ovorum usum solum complecteretur. Postremo eam conditionem semper 
addidimus, ne leiunii lex unius per diem comestionis ullo modo violaretur, 
ac ne simul in mensa carnes et pisces apponerentur. 

S 15. Dum rationem huius consilii nostri serio perpendimus, haud plene 
acquiescimus, ob eam sollicitudinem ac dubitationem, ne causa ab Episcopo 
loci prolata, quam Nos legitimam credidimus ad solvendam Quadragesimae 
abstinentiam, eius naturae fortasse non sit, quae veram et urgentem neces- 
sitatem contineat. Quippe illud Nobis semper ante oculos propositum habui- 
mtus, ut nihil a ratione alienum, nihil inconsulto ac temere faciamus. Hae- 
rent pariter animo defixa Sancti Bernardi verba ad Pontificem Eugenium 
lib. 3, de Consideratione, cap. 4: Facitis hoc, quia potestis, sed, utrum debeatis, 
quaestio est, e£ quomodo. Attamen fidem praestitimus iis, quibus praestanda 
fuerat, Episcopis nempe locorum. Non enim alio pacto exerceri potest sol- 
licitudo peculiarium Ecclesiarum, ac Dioecesum, nisi fides habeatur Episcopis, 
a quibus illae administrantur. Sed in posterum, ut gravissimum hoc nego- 
tium tutius, quam fieri possit, geratur, molestum vobis non sit, animum iis 
advertere, quae subiicimus. 

8 16. Non ignoratis ab Innocentio III Praedecessore Nostro Cap. Cozsi- 
lium, de observatione ieiuniorum, inter causas legitimas solvendi abstinentiam 
a Carnibus ieiunii tempore, recenseri veram, et existentem reipsa aegritu- 
dinem: Praeferea de illis, qui in Quadragesima, vel in aliis zeiuniis solem- 
nibus infirmantur, et petunt sibi esum Carnium indulgeri, respondemus: quod, 
cum non subiaceat legi necessitas, desiderium infirmorum, cum urgens neces- 
sifas exigit, supportare potes et debes, ut maius parículum in eis evitetur. 
Idem statuerant multo ante Innocentium III Patres octavi Concilii Toletani 
Can. 9, quod anno 653 celebratum fuit: Quisquis absque inevitabili necessi- 
fate, atque fragilitatis evidentis languore, seu etiam aetatis impossibilitate, 
diebus Quadragesimae esum Carnium praesumpserit attentare, non solum erit 
reus Resurrectionis Dominicae, verum etiam alienus ab eiusdem diei Sancta 
Communione... Illi vero, quos aut aetas incurvat, aut languor extenuat, aut 
necessitas arctat, non ante prohibita violare praesumant, quam a Sacerdote 
permissum. accipiant. 

8 17. Nemo est, qui non intelligat huiusmodi causas satis esse, ut aliqui 
a leiunii legibus et abstinentia immunes existimentur; non autem, ut Populus, 
vel integra Civitas idem Privilegium obtineat. Quis enim sibi persuadere 
possit, Cives universos alicuius Urbis, vel Dioecesis, eodem tempore gra- 
vissimo morbo teneri, vel in eodem discrimine versari omnes, ut periculosam 
aegritudinem contrahant? Nisi forte eos morbos intelligamus, qui ab aeris 

intemperie, vel infectione promanant, de quibus paulo post verba faciemus. 
Quis credat unquam, Populum universum alicuius Dioecesis vel communi 
languore penitus extenuatum, vel extrema senectute confectum? 

$ 18. Neque vero causa sufficiens habenda est, ut aliqua Civitas, vel 
Populus abstinentia Quadragesimali liberetur, ipsique Carnes permittantur, 
si forte pisces, vel ova caro pretio vendantur. Sicut enim Urbes habent 
egenos Cives, ita etiam opulentos; e quibus etiam alii vitae sustentationem 
labore ac sudore sibi comparant; alii vero patrimonio ac divitiis satis su- 
perque abundant. Itaque, si pro emendis piscibus grave pretium solvendum 
sit, id quidem egenis Civibus, non vero divitibus suffragatur. Id asserunt 
etiam nonnulli Theologi haud severioris disciplinae, quorum sententiam 
recensuimus Capite nono Libri tertii nostrarum Institutionum, quas Bono- 
niae Typis impressimus. , 

8 19. Illud etiam inane commentum prorsus existimari debet, solvendas 
esse abstinentia Quadragesimae Civitates, vel Dioeceses, ubi exercitus ver- 
santur, eo quod Milites in iis locis permanentes abstinentiae leges minime 
observant. Id potius animos Civium inflammare deberet ad ieiunium rite 
religioseque suscipiendum, ut nempe Milites tanta virtute temperantiae per- 
moti, ipsorum exemplum sequantur. lllud solum pro legitima causa in 
medium proferri potest, Copias Militum tantam afferre Civitati penuriam 
herbarum, atque olei, licet Quadragesimae leiunio non obtemperent, ut 
harum rerum pretia summopere augeantur. Tunc autem eadem statuenda 
sunt, quae paulo ante diximus, cum pisces, et ova cariori pretio comparantur. 

8 20. Igitur peculiares morbi, quamvis frequentes, in posterum pro 
causa solvendae abstinentiae non adducantur, nisi forte Civibus universis 
iidem morbi communes habeantur ob aliquam aeris corruptionem; neque 
in posterum herbarum, olei, piscium, et ovorum pretia tanti ponderis esse 
censeantur, ut omnis Civitas, vel Dioecesis, ab instituto Quadragesimae 
leiunio ac temperantia liberari contendat. Quod si veras, ac legitimas a 
Nobis causas ad hanc facultatem obtinendam expetitis, duas potissimum 
percensebimus, quarum prima ex iure Canonico, altera vero ab ipsa rerum 
magistra experientia deprompta est. 

8 21. Innocentius III, quem superius nominavimus, eodem Cap. Cozsi- 
lium, de observatione ieiuniorum, Archiepiscopo Bracarensi postulanti, qua 
poena plectendos iudicaret illos, qui tempore Quadragesimae a Carnibus non 
abstinuerant ob summam rerum caritatem, et angustiam, ita ut plures fame 
enecarentur, respondit his verbis: Cum autem quaesieris, quae sit illis poe- 
nitentia iniungenda, qui diebus Quadragesimalibus, tempore quo tantae famis 
inedia ingruebat, quod magna pars populi propter inopiam annonae periret, 
carnes comedere sunt coacti; respondemus: quod in tali articulo illos non cre- 
dimus puniendos. Preces amen Domino pro illis et cum illis effundas, ne ipsis 
aliquatenus imputetur ; quia bonarum mentium est, ibi timere culpam, ubi culpa 
minime reperitur. Si quis hoc tempore Episcopus, adductus exemplo Bra- 
carensis Antistitis, idem consilium peteret a Sede Apostolica, tanquam ineptus, 
ac simplex haberetur; sed illo Ecclesiae felicissimo saeculo maximi pende- 
bitur, uti aequum est, Quadragesimae praeceptum. Hinc magna severitate 

inquirebantur illi, qui minime paruissent, licet talis causa intercederet, ut 
liberi ab eodem praecepto viderentur: nec ulla ratio habebatur Virorum 
Principum, licet ipsorum incolumitas cum Reipublicae felicitate coniuncta 
putaretur; uti Nos fuse ostendimus in decima quinta nostrarum Institutionum 
Libri primi. Sed iis omissis, et aliis bene multis, quae in hanc rem congeri 
a Nobis possent, illud primum delibabimus ex responso Innocentii III, tunc 
Quadragesimae abstinentia solvi posse integram Civitatem, vel Dioecesim, 
cum reipsa non suppetunt ea, sine quibus praeceptum Quadragesimae obser- 
vari nequit. Itaque si revera in aliquo loco neque oleum, neque pisces com- 
parari possint, tunc Incolis eiusdem loci permitti fas est, ut lacte, et ovis 
utantur: si haec autem revera deficiant, tunc Carnis, salubris tamen, edendae 
facultas concedetur, interposita semper ieiunii servandi conditiorie. 

S 22. Insula Sancti Dominici in America Meridionali in temporalibus 
paret Charissimo in Christo Filio nostro Ludovico Galliarum Regi Christia- 
nissimo, nec ei ullus praeest Episcopus. Praefectus Patrum Societatis Iesu 
anno 1742 a Nobis quaesivit, an ex concessione sibi facta a Sede Apostolica 
dispensandi super esu carnium, ovorum, et lacticiniorum tempore ieiunio- 
rum, et Quadragesimae, dici posset, sibi etiam datam fuisse facultatem dispen- 
sandi nedum particulares personas, sed etiam multitudinem hominum, et 
omnes sui districtus Incolas, quando coram Deo id expedire iudicasset: 
habitoque responso, facultatem ei fuisse concessam dispensationem indul- 
gendi particularibus hominibus, non autem multitudini hominum, et omnibus 
Incolis sui districtus, pro concessione exoravit. Pro causa exposuit veneficam 
piscium qualitatem ; exiguum piscatorum numerum, qui longe ab Insula piscan- 
tes, pisces deferebant aut foetentes, aut corruptos ob nimios calores; pau- 
pertatem earum gentium, quae oleum emere non poterant pro cibis Qua- 
dragesimalibus necessarium; deficientiam denique olerum, et leguminum, 
quae in ea regione facile corrumpuntur, aut a vermibus consumuntur. Re 
subinde mature discussa coram Nobis in Congregatione Generali Sanctae 
Romanae et Universalis Inquisitionis die 12 Aprilis anno 1742, habita ratione 
regionis nimis remotae, a qua quolibet anno impossibilis erat ad Sedem Apo- 
stolicam recursus; indulgentes necessitati Fidelium degentium in Insulis Ditio- 
nis Gallicae in America, facultatem concessimus Praefectis Missionum illarum 
partium, ut in casu verae, et ineluctabilis necessitatis, et tantum de anno 
in annum, praefataque vera necessitate durante, et non aliter, nec alio modo, 
uti possent et valerent cum fidelibus Populis ipsorum regimini commissis 
dispensare super esu ovorum, et lacticiniorum, et etiam carnium tempore 
Quadragesimali, indicta simul cum huiusmodi dispensatione observantia 
ieiunii per unicam comestionem, onerataque praedictorum Praefectorum con- 
scientia, si adamussim iuxta praescriptum concessa facultate usi non fuissent. 

8 23. Sed iam ad experientiam deveniamus. Quindecim abhinc annis per 
totam fere Europam morbus invaluit, qui pectoris inflammationem inferebat, 
ita tamen, ut ex una Civitate in aliam, et ex una Provincia in aliam haec 
funesta lues promanaret. Id contigit annis 1730, 1733, 1740. Licet autem 
morbus eiusmodi, qui universos hominum ordines, atque aetates corripiebat, 
lentam solum in pectore inflammationem excitaret, tamen senibus matura 

iam aetate debilitatis extremam afferebat perniciem: nam ex ipso febres acu- 
tissimae, ac mortales sequebantur. Idem morbus in periculum trahebat iunio- 
res etiam, qui paululum infirmo pectore laborarent. Postremo multorum 
pectora adeo labefactavit, ut gravissima.deinde mala provenerint. Alias quoque 
morbos huius generis, pectoris inflammationem magno cum periculo affe- 
rentes, aegros in discrimen vitae adduxisse, Medici Scriptores luculenter 
testantur. 

8 24. Itaque si Medicinae Professores acciti, monitique graviter, ut nihil 
a veritate alienum respondeant, unanimi consensu fateantur (uti nobis ipsis 
accidit, cum adhuc Bononiae versaremur) morbum esse talis naturae, qualem 
superius commemoravimus, ita ut nulla aetas libera, et incolumis esse queat ; 
et affirment, illis ipsis, qui inter Cives salvi et integri numerantur, eandem 
perniciem imminere; id praeterea conferre plurimum ad eiusmodi luem depel- 
lendam, aut evitandam, si tum aegrotantes, tum sani a piscibus, et oleo, et 
quandoque pariter a lacte, et ovis abstineant, si, inquam, res ita se habeat, 
tum procul dubio causa sufficiens iudicanda est, quae experientiae innititur, 
et quae semper probata, et in posterum probanda videtur, ut nempe Populus, 
seu Civitas integra a carnibus abstinendi praecepto non teneantur. 

8 25. Neque ulla difficultas removere vos debet a consulendis Medicis, 
qui.praestantiores habeantur. Cavendum pariter, ut quidquid revera senserint, 
scripto testari non praetermittant; quae conditio si desit in posterum, nulla 
unquam facultas Civitati, aut Dioecesi, carnibus aut lacticiniis vescendi tem- 
pore Quadragesimae tribuetur: quippe id necessarium omnino videtur. Acce- 
dit etiam, quod Medici facilitate quadam incredibili peculiares quidem Cives 
a Quadragesimae praecepto liberos, et immunes decernere soleant (de qua 
re gravissime monendi a vobis sunt, ne suas animas indulgendo nimis aggra- 
vent): cum vero pro universis Civibus idem statuendum proponitur, tum 
se difficiles, anxios, ac sollicitos praestare, Nos ipsi experti sumus. Postremo 
si velint percurrere ea, quae in Italia, et extra ipsam praeclarissimi Auctores 
Medici Typis evulgarunt, facile deprehendent, abstinentiam, ciborumque par- 
simoniam ab illis magnopere commendari; discrimen inter morbos constitui, 
et certis rationibus ostendi, in curandis quibusdam morbis nequaquam requiri, 
ut iusculum, et carnes, loco piscium, olei, et herbarum substituantur; in 
aliis vero iuvare plurimum, si sublatis carnibus, cum indicitur ieiunium, 
oleo, vel lacte aegrotantes utantur. Demum advertent, quam diligenter, accu- 
rateque scribant de pectoris incommodis, cum in omnibus generatim excitan- 
tur, ne corripiantur eodem morbo, qui adhuc incolumes a communi lue 
supersunt. 

S 26. Haec vobis indicanda putavimus. Reliquum est, ut Vos hortemur, 
ne tam facile suscipiatis negotium petendae facultatis utendi carnibus, et lacti- 
cinis tempore Quadragesimae pro universa Civitate, vel Dioecesi. Quippe 
abrumpenda tandem est consuetudo, ob quam iam per tot annos in qui- 
busdam locis hae facultates tribui consueverunt. Illud etiam experientia a 
Vobis compertum erit, delicatis quoque, ac mollibus abstinentiam Quadra- 
gesimae nullam inferre perniciem; neque plures ob hanc causam inter aegro- 
tos, vel mortuos recenseri. 

S 27. Hanc rationem, et institutum Nos ipsi secuti sumus: Romae, ac 
Bononiae (cuius Sedem adhuc retinemus), cum nuper Quadragesimae tempus 
ageretur. Si vos id quoque praestabitis, neque facile a Nobis pro universa 
Civitate, vel Dioecesi, facultatem solvendi Quadragesimae abstinentiam postu- 
labitis, vel (si necessarium id arbitremini) non aliter, quam servatis praemissis 
conditionibus Dispensationis instantia ad Nos deferretur, non solum ii fructus 
provenient, quos iam indicavimus; sed etiam repulsae pudorem evitabitis, 
Nosque pariter ea molestia vindicabitis, quam ferimus, dum votis vestris 
minime obsecundamus. Postremo vos omnes peramanter amplectimur, et 
Apostolicam Benedictionem Vobis, Populisque vestris impertimur. 

[Bened. XIV Bull, tom. 1, p. 523-529]. 


359. 
Benedictus XIV, const. Altissimo, 26 iun. 1745. 


Altissimo Divinae providentiae consilio imposita imbecillitati Nostrae 
suprema Catholicae Ecclesiae procuratio, atque adeo commendata Nobis a 
Pastorum Principe lesu Christo, cuius vices plane immerentes gerimus, assidua 
pascendi universi Domini Gregis cura, iure ac merito exigit ac requirit, ut 
ad eumdem Gregem in unitate et integritate servandum custodiendumque 
semper advigilantes, inter gravissimas Apostolici ministerii Nostri partes eam 
praecipue reputemus, qua procul eiiciamus amandemusque perditos homines, 
ne sub inducta Pastoris larva Oves Christi venenatis fraudulentium fallacium 
que doctrinarum suarum pascuis pelliciant, ac decipiant, et ne eas a Christi 
Ovili separantes, ad perditionis viam agant atque perducant. 

8 1. Cum itaque nomine duorum assertorum Antistitum, quos re ipsa 
haud legitime, sed nulliter electos, ac sacrilege consecratos, et supremis Apo- 
stolicae huius Sanctae Sedis praeceptis inobedientes et contumaces, alias Nos. 
a Catholicae Ecclesiae communione separavimus et seiunximus, ac separatos et 
seiunctos esse declaravimus, et publice denunciavimus,! in lucem prodierit 
quidam libellus anno Mpccxriv editus sine Typographi nomine, et sine loci 
indicatione, sed hoc dumtaxat titulo: //ustrissimorum, ac Reverendissimo- 
rum Archiepiscopi Ultraiectensis, et Episcopi Harlemensis Instrumentum appel- 
lationis ad Concilium Generale futurum, a duobus Brevibus, quae praeferunt 
nomen SS. D. N. Benedicti XIV, scriptis ad universos Catholicos in Foederato 
Belgio etc. Nos, licet titulus ipse praefatum libellum proscriptione dignum 
esse et fore, aliisque censurarum Ecclesiasticarum, quibus Romani Pontifices 
Praedecessores Nostri huiusmodi appellationes damnarunt proscripseruntque, 
notis, reipsa obnoxium esse demonstret, atque adeo haud necesse sit, ad 
illum damnandum ac reprobandum, animadvertere rationes atque momenta 


! Const. Auget Pastoralem, 24 ian. 1741; const. Quamquam, 1 sept. 1742; 
const. Obsurdescit, 20 dec. 1742. - Bened. XIV Bull, tom. 1, p. 29, 30, 207-209, 

in eodem libello ad comprobandum dictum titulum adducta, utpote fallacia, 
schismatica, et seditiosa; nihilominus postquam accuratissimo tam Nostro, 
quam aliorum examini subiecimus, Apostolica demum censura perstringen- 
dum ac proscribendum duximus. 

8 2. Auditis itaque plurium in Sacra Theologia insignium  Magistro- 
rum suffragiis, de plurimorum quoque Venerabilium Fratrum Nostrorum 
S. R. E. Cardinalium ad hoc specialiter deputatorum sententia atque consilio, 
libellum praefatum uti continentem propositiones falsas, seditiosas, scanda- 
losas, captiosas, ad schisma ac eversionem Hierarchiae Ecclesiasticae pelli- 
cientes, et Apostolicae Sedis praedictae auctoritati iniuriosas, et Ecclesiasticae 
iurisdictionis eversivas, auctoritate Apostolica, tenore praesentium, damnamus, 
et reprobamus; ipsiusque libelli impressionem, descriptionem, lectionem, et 
usum omnibus et singulis Christifidelibus, etiam specifica, et individua men- 
tione et expressione dignis, sub poena excommunicationis latae sententiae 
per contrafacientes ipso facto absque alia declaratione incurrenda, a qua 
nemo a quoquam (praeterquam a Nobis, seu Romano Pontifice pro tempore 
existente) nisi in mortis articulo constitutus, absolutionis beneficium valeat 
obtinere, omnino interdicimus. Volentes, et eadem auctoritate mandantes, ut 
quicumque libellum huiusmodi penes se habuerint, illum, statim atque prae- 
sentes literae ei innotuerint, locorum Ordinariis, vel haereticae pravitatis 
Inquisitoribus tradere atque consignare teneantur; hi vero exemplaria sibi 
sic tradita illico flammis aboleri curent. 

S 3. Insuper omnia alia scripta, vel manu exarata, vel typis excusa, in 
quibus huiusmodi errores, aut illorum aliqui quomodolibet renovantur, vel 
defenduntur, seu eos in posterum, quod absit, renovari aut defendi contigerit, 
sub eadem poena, auctoritate, et tenore praefatis proscribimus itidem, et 
damnamus, ipsiusque libelli impressionem, descriptionem, retentionem, et 
usum, sicut praemittitur, omnino prohibemus. In contrarium facientibus non 
obstantibus quibuscumque. 

[Bened. XIV Bull, tom. 1, p. 531-533]. 


360. 
Benedictus XIV, ep. encycl. Suprema, 7 iul. 1745.! 


Suprema omnium Ecclesiarum sollicitudo, et Divina lesu Christi omnium 
Pastorum Principis, cuius vices plane immerentes gerimus, Caritas assidue 
urget Nos, ut pro commissa divinitus imbecillitati nostrae universi Dominici 
gregis cura semper advigilantes, periculis animarum, sicubi forte superim- 
penderint, per omnes Christiani Orbis Populos ac Nationes, opportune, quan- 
tum cum Domino possumus, occurramus; atque iis praecipue Regnis et Locis . 
peculiari quodam Apostolicae nostrae Caritatis studio, auctoritatisque pro- 


! Venerabilibus Fratribus Archiepiscopis, et Episcopis Regnorum Portugalliae, 
et Algarbiorum. 

videntia consulamus, in quibus, cum Fides, Religio, Pietas quam maxime 
floreant, callidus humani generis hostis nocere Fidelibus, dum aperto bello 
desperat, per insidias molitur; in Angelum scilicet sese lucis transfigurans, 
et ementita boni specie incautis illudens, qua ex arte non minora saepe ani- 
marum detrimenta, quam ex aggressione manifesta, esse proventura nequis 
simus veterator confidit. 

8 1. In harum autem fraudum numero computamus, quod florentissimis 
Portugalliae, et Algarbiorum Regnis, et Ditionibus, quibus Vos Antistites 
summa cum Sacerdotalis virtutis vestrae commendatione praesidetis, et quibus 
pro singulari erga Catholicam Ecclesiam, atque Apostolicam hanc S. Sedem 
observantia, meritae debentur laudes, nuper evenisse non sine ingenti animi 
nostri dolore cognovimus. Pervenit enim haud ita pridem ad aures nostras, 
nonnullos istarum partium Confessarios, falsa zeli imagine seduci se passos, 
sed a zelo secundum scientiam longe aberrantes, perversam quamdam, et 
perniciosam praxim in audiendis Christifidelium confessionibus, et in salu- 
berrimo Poenitentiae Sacramento administrando invehere, atque introducere 
coepisse; ut videlicet, si forte in poenitentes incidissent socium criminis 
habentes, ab iisdem poenitentibus socii huiusmodi, seu complicis nomen 
passim exquirerent: atque ad illud sibi revelandum non inducere modo stua- 
dendo conarentur, sed, quod detestabilius est, denuntiata quoque, nisi reve- 
larent, absolutionis sacramentalis negatione, prorsus adigerent atque compel- 
lerent; imo etiam complicis eiusdem nedum nomen, sed habitationis insuper 
locum sibi exigerent designari. Quam 1lli quidem intolerandam impruden- 
tiam, tum procurandae complicis correctionis, aliorumque bonorum colli- 
gendorum specioso praetextu colorare, tum emendicatis quibusdam Doctorum 
opinionibus defendere non dubitarent; cum revera opiniones huiusmodi vel 
falsas, et erroneas sequendo, vel veras, et sanas male applicando, perniciem 
tam suis, quam poenitentium animabus consciscerent; ac sese praeterea plu- 
rium gravium damnorum, quae inde facile consecutura fore praevidere debue- 
rant, reos coram Deo aeterno ludice constituerent. 

8 2. Et vero iam secuta fuisse multa eiusmodi damna, infelici experientia 
compertum est. Nec fieri potuit quin ea de causa et oblocutiones, et scandala, 
et non Ministrorum tantum, sed sacri etiam ipsius Ministerii odium, et ani- 
morum ingens conturbatio in Populo fideli exorta sint. Tristia Nos haec 
nuntia cum accepimus, simul audivimus, contra exitialem huiusmodi abusum 
protinus iusta indignatione pro munere suo commotos fuisse Dilectos Filios 
nostros S. R. E. Cardinales Nunum a Cunha in iisdem Portugalliae et Algar- 
biorum Regnis Generalem Inquisitorem, et Thomam de Almeyda Patriarcham 
Lisbonensem; atque utrumque sollicite gliscenti malo compescendo, atque 
etiam eradicando adlaborasse. 

8 3. Nos autem, ne in tam gravi animarum discrimine ulla ex parte 
Apostolico nostro Ministerio deesse videamur, neve mentem hac super re 
nostram apud Vos obscuram, aut ambiguam esse sinamus: notum Vobis 
esse volumus, memoratam superius praxim penitus reprobandam esse, eam- 
demque a Nobis per praesentes nostras in forma Brevis literas reprobari, 
atque damnari, tanquam scandalosam, et perniciosam, ac tam famae proxi- 

morum, quam ipsi etiam Sacramento iniuriosam, tendentemque ad sacrosancti 
sigilli sacramentalis violationem, atque ab eiusdem Poenitentiae Sacramenti 
tantopere proficuo et necessario usu Fideles abalienantem. 

8 4. Eapropter, Venerabiles Fratres, quamquam de pastorali vestra vigi- 
lantia nihil est quod dubitemus: supremi tamen officii quoque nostri esse 
censemus, alacritatem ipsam vestram hac mentis nostrae aperta significatione, 
et Apostolicis insuper hortationibns nostris intensius acuere et excitare, ut 
pro se quisque vestrum opportunioribus, quascumque prudentia suggesse 
rit, initis rationibus, et efficacioribus quibusque Iuris remediis, quoad opus 
fuerit, contra delinquentes Ministros adhibitis, noxiam huiusmodi novitatem 
strenue insectemini, ac pene nascentem opprimatis, neque patiamini traditis 
curae vestrae ovibus ibi offendiculum parari, ubi salus a Christo posita est, 
ab eoque Divinae misericordiae fonte illas averti ac deterreri, ad quem ab 
eodem Redemptore nostro, ad abluendas dealbandasque in Sanguine suo 
animas, amantissime invitantur. Interea, dum a zelo vestro, ac prudentia, 
luculentiora Nobis certo pollicemur vestrae pietatis et observantiae argu- 
menta, Apostolicam Benedictionem cum uberrima caelestium charismatum 
copia coniunctam, Vobis, Venerabiles Fratres, ex animo impertimur. 

[Bened. XIV Bull, tom. 1, p. 535, 536]. 


361. 
Benedictus XIV, const. Quod inscrutabili, 9 iul. 1745. 


Quod inscrutabili Divinae Providentiae consilio Nobis immerentibus 
demandatum est Apostolicae servitutis Officium, inter gravissimas curas, qua- 
rum pene obruimur multitudine, hanc etiam Nobis ímponit, ut eas contro- 
versias dirimere, atque aliquando de medio tollere studeamus, quae iampri- 
dem diu agitatae, magno Ecclesiasticae disciplinae detrimento indecisae adhuc 
pendere dignoscuntur; idque potissimum, ubi et rei controversae gravitas, 
doctorum Virorum iudicio, visa est Apostolicae Decisionis oraculum postu. 
lare; et ipsi Romani Pontifices Praedecessores Nostri eiusmodi decisionis 
edendae consilium alias susceperunt; tametsi, quominus id perficerent, alio- 
rum fuerint negotiorum occupationibus praepediti. 

S8 I. Celebris iamdudum est controversia, an Canonici Regulares capa- 
ces sint obtinendi et retinendi Ecclesias Parochiales saeculares, absque Indulto 
Apostolico. Quam quidem controversiam tum veteres, tum recentiores Cano- 
nistae tractarunt, in suis Commentarlis ad cap. Quod Dei timorem, de statu 
Monachorum; nec defuerunt inter Ecclesiasticarum rerum Scriptores, tum 
Italos, tum ex Regionibus ultra Montes positis, qui huiusmodi quaestionem 
accurate examinaverint. Hac ipsa de re flagitantibus Canonicis Regularibus 
Lateranensibus, bonae memoriae Franciscus Maria Pitonius magni quondam 
nominis in Romana Curia Advocatus, ac deinde Episcopus lmeriensis in 
Partibus Infidelium, et sanctae memoriae Benedicti Papae XIII Auditor, 
amplum composuit volumen, quod licet nunquam Typis vulgatum, a Nobis 

tamen visum, atque perlectum est. Praeterea dilectus Filius Caesar Benve- 
nuti Abbas Generalis Canonicorum Regularium Lateranensium, non multos 
ante annos, in lucem edidit Opus a se conscriptum, pro asserendo Cano- 
nicis sui Ordinis iure obtinendi praefatas Parochiales, absque Indulto Apo- 
stolico; in quam etiam sententiam plures clarorum lurisperitorum Consulta- 
tiones editae sunt, ac Typis impressae in Bullario Canonicorum Regularium 
Sanctissimi Salvatoris. Denique innumeri propemodum sive Theologi, sive 
Iurisconsulti, in suis Operibus, quaestionem hanc instituerunt; quorum aliqui 
eo usque progressi sunt, ut praedictos Canonicos Regulares nedum ad obti- 
nendas saeculares Ecclesias Parochiales ad praesentationem Patronorum sive 
Ecclesiasticorum, sive Laicorum, sed ad alias quascumque Parochiales Eccle- 
sias ad liberam Ordinariorum collationem spectantes, etiam per concursum, 
assequendas, et ad se sistendum huiusmodi concursibus, absque Indulto 
Apostolico, habiles atque capaces asserere non dubitaverint. Tum a Paro- 
chialibus Ecclesiis gradum faciendo ad Canonicatus Metropolitanarum, Cathe- 
dralium, et Collegiatarum Ecclesiarum, horum quoque absque Apostolica 
dispensatione adipiscendorum, capaces eos esse sustinuerunt. Et quod magis 
notatu dignum videtur, idem plane affirmarunt de Beneficiis simplicibus, et 
Pensionibus Ecclesiasticis; plura congerentes exempla huiusmodi Canonico- 
rum Regularium, qui, absque Romani Pontificis Indulto, tum ad regendas 
Parochiales Ecclesias Saeculares, et ad obtinendos Canonicatus atque Prae- 
bendas in Ecclesiis Collegiatis, Cathedralibus, et Metropolitanis; tum etiam 
ad Beneficia Ecclesiastica simplicia, nimirum absque Animarum Cura, vel 
residentiae onere, administranda, e Claustris exierunt. - 
8 2. Sane quum in Congregationibus Venerabilium Fratrum Nostrorum 
Sanctae Romanae Ecclesiae Cardinalium ad diversi generis negotia cogno- 
scenda auctoritate Apostolica deputatorum, examinatum saepe fuerit huius- 
modi assertum ius Canonicorum Regularium; saepe responsum est, eos, 
absque Apostolico Indulto, ad saeculares Parochias promoveri non posse. 
Ita respondit Congregatio Concilii de anno millesimo quingentesimo octua- 
gesimo primo, eiusque responsum approbatum fuit a sanctae memoriae Prae- 
decessore Nostro Gregorio Papa XIII. Ita decrevit Congregatio Episcoporum 
et Regularium! de anno millesimo sexcentesimo septuagesimo primo, expen- 
sis prius rationibus fuse deductis a Procuratore Generali Canonicorum Regu- 
larium Lateranensium ; atque hoc pariter Decretum a piae memoriae Clemente 
Papa X confirmatum,? deindeque ad Canonicos quoque Regulares Sanctis- 
simi Salvatoris extensum fuit. Cumque iidem Canonici Regulares Decretis 
praedictis minime acquiescerent; oblata occasione cuiusdam Causae P/acen- 
tinae in Congregatione Concilii propositae Anno Domini millesimo sexcen- 
tesimo nonagesimo tertio, in qua agebatur de quodam Canonico Regulari 
Lateranensi praesentato ad Parochialem Ecclesiam saecularem; quamvis Apo- 
stolicum Indultum eidem concessum fuisset; additum tamen fuit in Rescri- 
pto, ipsis petentibus, ut omnia, quae praecesserant super hac re Decreta 


! Die 18 mart. 
2? Cf, Bull. Rom., tom. 7, p. 94, 95. 

unirentur, utque, auditis Procuratoribus Generalibus, certa, et universalis 
Lex in hac materia constitueretur, idque a sanctae memoriae Innocentio 
Papa XII Praedecessore Nostro per Apostolicas Literas in forma Brevis fuit 
confirmatum. 

8 3. Haec tamen Decretorum unio, et generalis Causae discussio minime 
peracta fuit. Verum anno Domini millesimo septingentesimo decimo tertio Pro- 
curator Generalis Canonicorum Lateranensium postulavit a felicis recordationis 
Praedecessore pariter Nostro Clemente Papa XI, ut totius Causae cognitio- 
nem praedictae Congregationis Concilii Tridentini Interpretis examini et 
iudicio subiiceret; ad hoc ut eadem Congregatio illam discuteret ac defi- 
niret, i mero puncto luris communis, Concilii Tridentini, Professionis, et 
Instituti Canonicorum, independenter et praecisive ab omnibus Resolutionibus 
et Decretis Sacrarum Congregationum, iudicatis quorumcumque Tribunalium, 
Rescriptis, et Oraculis Summorum Pontificum, tam favorabilibus, quam. con- 
trariis Ordini Canonicorum Regularium, a temporibus Gregorii XIII usque 
in praesens emanatis ; super quo Pontificium /uxfa petita Rescriptum obtinuit. 

8 4. Iuvat credere, tunc existentem, aliosque deinceps praedictae Con- 
gregationis pro tempore Secretarios, pro debita erga Pontificis mandatum 
observantia, diligenter curasse, ut Causa isthaec in Congregatione propone- 
retur. Equidem dum Nos in minoribus constituti, eodem Secretarii munere 
fungeremur, plurium annorum cursu nihil intentatum reliquimus, ut et prae- 
dicta controversia ad examen revocaretur, et congrua tandem decisione tol- 
leretur; sed minime licuit, novis semper impedimentis obiectis, negotium 
hoc ad optatum finem perducere. Verumtamen minime dubitabamus (quod 
etiam praedictis Secretariis, qui ante Nos fuerunt, persuasum fÍfuisse cense- 
mus), quin interim inviolate servaretur praecitatum Decretum anno millesimo 
sexcentesimo septuagesimo primo a Congregatione Episcoporum et Regu- 
larium editum, et a Clemente Papa X confirmatum; quum potissimum et 
ipsorum temporibus, et Nobis etiam huiusmodi Secretarii Officium obeun- 
tibus, frequenter evenisset, ut ab Apostolica Dataria, tam ad ipsam Concilii 
Tridentini, quam ad aliam Episcoporum et Regularium Congregationem, 
remitterentur petitiones Canonicorum Regularium, qui pro obtinenda aliqua 
Parochiali Ecclesia saeculari, ad quam a Patronis praesentati fuissent, vel 
pro assequendo Canonicatu Ecclesiae Cathedralis aut Collegiatae, ab aliquo 
Episcopo sibi collato, Apostolicum Indultum postulabant. Unde consequens 
erat, ut opportunis adhibitis diligentiis pro Causae propositione ad normam 
Rescripti Clementis Papae XI, non admodum interesse videretur, si ipsi 
Canonici Regulares eiusdem Causae decisionem minime urgerent. 

8 5. At vero quum a sanctae memoriae Benedicto Papa XIII Anconita- 
nam Episcopalem Ecclesiam regendam accepissemus, statim ac ad eandem, 
uti par erat, praesentes accessimus, sero didicimus Nostram hac de re opi- 
nionem Nos fefellisse. Siquidem in ea Civitate nonnullos Canonicos Regu- 
lares invenimus, qui post relatum Decretum anni millesimi sexcentesimi 
septuagesimi primi, nullo suffulti Apostolico Indulto, sed de licentia tantum 
suorum Praelatorum Regularium, ad Parochias saeculares, vel ad Canoni- 
catus in Cathedrali Ecclesia promoti, e Religiosis Claustris migraverant. Quin 

etiam unum ex his invenimus, qui quum saeculare Beneficium, quod olim 
obtinuerat, resignasset; tamen extra Claustra similiter, in. habitu Presbyteri 
saecularis degebat. Atque huius quidem conscientiae securitati, pro Nostri 
muneris ratione, consulere non omisimus, implorata eidem dispensatione ab 
Officio Poenitentiariae Apostolicae, cui rem totam referentes, demonstravi. 
mus iam moraliter impossibile Oratori fore, claustralis vitae institutum, et 
Religiosum habitum resumere; quum et octogenario maior esset, et mala 
valetudine laboraret. 

S 6. Deinde paucis post annis a felicis recordationis Clemente Papa XII 
Praedecessore Nostro ab Episcopatu Anconitano ad Metropolitanam Cathe- 
dram Bononiae Patriae Nostrae translati, idem omnino ín hac etiam Civi- 
tate et Dioecesi obtinere comperimus. Contigit autem, quemdam Canonicum 
Regularem Lateranensem ad Ecclesiam Parochialem saecularem de lurepa- 
tronatus Laicorum a Patrono Laico nominari; cumque Nos, ante huiusmodi 
nominationis admissionem, praeter consensum Abbatis Generalis ipsius Ordi- 
nis, Apostolicum insuper Indultum Nobis exhiberi postularemus, eaque de 
re apertissimum Clementis Papae X Decretum anno millesimo sexcentesimo 
septuagesimo primo editum extare diceremus: mirati profecto sumus, quum 
Nobis responderi audivimus receptam esse in toto Canonicorum Regularium 
Ordine sententiam, quod praefatum Clementis X Decretum omne robur 
amisisset, et in suspenso remaneret, ex quo Clemens XI anno millesimo 
septingentesimo decimo tertio, ut supra dictum est, quaestionem illam de 
ratione obtinendarum a Canonicis Regularibus Parochiarum saecularium, an 
scilicet consensus eorum Abbatis Generalis, nullo interveniente Apostolico 
Indulto, ad hoc sufficiens esset, Congregationi Concilii examinandam tradi- 
derat. Equidem Nos huiusmodi responsioni, quam agnovimus omni solidi- 
tate destitutam, minime acquievimus; neque porro Canonicus ille Regularis 
ad regimen Parochialis Ecclesiae, ad quam praesentatus fuerat, a Nobis 
admissus fuisset, nisi prius Apostolicam dispensationem petiisset, atque impe- 
trasset. Verum ex hoc plenius cognovimus, quam necessarium esset huic 
controversiae aliquando finem imponere, ac certam atque universalem regu- 
lam stabilire super Canonicorum Regularium capacitate ad obtinendas Paro- 
chiales Ecclesias, Canonicatus, aliaque Beneficia Ecclesiastica saecularia, vel 
de licentia dumtaxat eorundem Superioris Regularis, vel nonnisi accedente 
Apostolicae dispensationis auctoritate. Pro quo tamen nihil a Nobis tunc 
temporis factum fuit; quum satis esse duxerimus, aliarum Dioecesum curam 
propriis Pastoribus relinquentes, in commissae Nobis Ecclesiae procuratione 
vigilare. 

S 7. lam vero, nullis Nostris meritis, in sublimi Apostolatus culmine 
constituti, Nostras esse partes reputavimus, quaestionem hanc suprema tandem 
decisione terminare, et, pro concessa Nobis auctoritate, declarare, an prae- 
dicti Canonici Regulares, tam Lateranenses, quam Sanctissimi Salvatoris, de 
licentia tantum suorum Superiorum Generalium valeant Parochiales Ecclesias 
saeculares, et in Ecclesiis Metropolitanis, Cathedralibus, aut Collegiatis, Ca- 
nonicatus atque Praebendas, ac demum Beneficia Ecclesiastica simplicia obti- 
nere, aut. Pensiones Ecclesiasticas percipere; an vero, praeter huiusmodi 

Superiorum Regularium licentiam, Apostolicae quoque auctoritatis requiratur 
accessio. 

8 8. Porro quam methodum piae memoriae Clemens XI pro huius quae: 
stionis enodatione praescripserat, eam laudatissimi Pontificis mente dignam 
semper existimavimus; eidemque propterea inhaerentes, cupientesque rem 
ipsam, antequam illius examen alteri committeremus, privatis Nostris studiis 
penitus introspicere, tempus illud, quod mense Octobri proxime elapso a 
publicis audientiis vacuum habuimus, in Bibliotheca Nostra domestica insu- 
mentes, quamplurimos illic existentes Libros, aliosque etiam rariores e celebri 
Bibliotheca dilecti Filii Nostri Dominici Tituli Sancti Bernardi ad Thermas 
Sanctae Romanae Ecclesiae Presbyteri Cardinalis Passionei nuncupati Brevium 
Nostrorum Secretarii, ad Nos allatos, avide evolvimus; sedulo inquirentes, 
quid Iuri communi, quid Concilii Tridentini sanctionibus, quid Professioni 
ab ipsis Canonicis Regularibus emissae, ac demum quid eorundem Instituto 
magis consentaneum esset; ac super his omnibus prolixam Dissertatio- 
nem, Canonici luris principiis, et Historicis notionibus innixam, non qui- 
dem Pontificiae auctoritatis iure, sed privati Doctoris diligentia, elucubra- 
vimus. 

8 9. Quamvis vero, ex praescripto relati Decreti Clementis Papae XI 
huiusce controversiae examen in Congregatione Venerabilium Fratrum No- 
strorum Sanctae Romanae Ecclesiae Cardinalium Concilii Tridentini Inter- 
pretum haberi debuisset; nihilominus satius esse duximus totam huiusmodi 
Causam ad Nos avocare, non quidem, ut ipsi per Nos, absque aliorum con- 
silio, eam definiremus, sed ut solemnior atque commodior ipsius controver- 
siae discussio accuratissima maturitate perageretur, prout ex inferius dicen- 
dis revera praestitum fuisse apparebit. 

S 10. Siquidem in consilium hac de re nobiscum assumpsimus Venera- 
bilem Fratrem Nostrum Vincentium Episcopum Praenestinum Sanctae Ro- 
manae Ecclesiae Cardinalem Petra, necnon Dilectos Filios Nostros eiusdem 
Sanctae Romanae Ecclesiae Presbyteros Cardinales, de Gentilibus, Cavalchi- 
num, Tamburinum, et Besozzium respective nuncupatos, omnes, penultimo 
excepto, praedictae Congregationi Concilii Tridentini adscriptos, tres vero 
etiam priori loco memoratos, olim, dum in minoribus agerent, eiusdem 
Congregationis Secretarios, alterum autem a pluribus annis ipsius Praefe- 
ctum. His adiunximus Dilectum Filium Magistrum Iosephum Alexandrum 
Furiettum saepedictae Congregationis Concilii Secretarium, necnon alios 
Praelatos praecipua Romanae Curiae munera obeuntes, nimirum Dilectos 
pariter Filios Magistros loannem Iacobum Millo Datarium, Clementem Argen- 
villers Auditorem, et Xaverium lustinianum Subdatarium Nostros; ex Regu- 
laribus autem Petrum Aloysium de la Torre Abbatem Ordinis Sancti Bene. 
dicti, Congregationis Cassinensis in eadem Romana Curia Procuratorem 
Generalem, et olim in sua Congregatione Sacrorum Canonum Professorem ; 
duosque Societatis lesu Presbyteros, Dominicum Turanum Officii Poeniten. 
tiariae Apostolicae Consultorem Theologum, et Aegidium Mariam Qiulii 
Sacrorum Canonum Professorem, eorumdemque in Collegio Germanico- 
Hungarico de Urbe Lectorem. 

S8 11. His omnibus, et singulis praefatam Dissertationem Nostram com 
municavimus, in qua aperte declaravimus, Nos meram, ut praefertur, Docto- 
ris privati personam in ea gessisse, nec aliis ademptam voluisse libertatem 
in contrarium opinandi, si ita ius et ratio suaderent; datoque illis trium et 
amplius mensium spatio, ut totius rei examen ad normam luris communis, 
Concilii Tridentini, Professionis, et Instituti Canonicorum Regularium utrius- 
que praedictae Congregationis exigerent: iussimus, ut singuli suum  suffra- 
gium aperirent, ac literis consignatum Nobis exhiberi curarent. 

S 12. Neque vero opus esse iudicavimus, ipsos praedictorum Canoni- 
corum Regularium Ordines ad Causam dicendam excitare, ut sive per se, 
sive per alios, ea deducerent, quae facere posse putarent pro eorum asserto 
iure obtinendi Beneficia saecularia absque Apostolico Indulto; tum quia 
rationum, quae in utramque partem afferri solent, referta sunt, ut initio 
dicebamus, Theologorum, Canonistarum, aliorumque Scriptorum Ecclesiasti- 
corum Volumina; tum quia post ipsum Clementis XI Rescriptum, ut pariter 
supra adnotavimus, et Franciscus Maria Pitonius, prolixa Dissertatione, in 
qua Canonicorum Lateranensium defensionem suscepit, et istorum Abbas 
Generalis Caesar Benvenuti, in suo Opere in publicam lucem emisso, quae- 
cumque ad Causam Íacere poterant, iuxta singula Capita in praecitato Cle- 
mentis XI Decreto indicata, et a Nobis in praedicta Dissertatione Nostra, ut 
praefertur, ordinate ac singillatim expensa, latissime sunt prosequuti; tum 
demum quia noluimus novum ipsis Canonicorum Regularium Ordinibus 
imponere sumptuum onus, postquam toties super eadem re lurisconsulto- 
rum Curiae Nostrae operam, et calamum adhibuerunt. 

S 13. Quum itaque praedicti omnes a Nobis requisiti, intra praefinitum 
tempus suffragium quisque suum Nobis obtulissent (excepto praefato Vin- 
centio Episcopo Cardinali, quoniam ipse in suis Commentariis ad Constitu- 
tiones Apostolicas, suam hac de re sententiam pluribus in locis aperuerat, 
et iampridem Typis vulgaverat); Nos illorum scripta attente perlecta dili- 
gentissime expendimus; eademque, una cum praedicta Dissertatione Nostra, 
Dilecto Filio Magistro Nicolao Antonello, Praelato Nostro Domestico, et 
Archivi Pontificii in Arce Sancti Angeli existentis Custodi, in eodem Archivo 
diligenter asservanda tradidimus; ut perpetuis futuris temporibus constare 
valeat, quam caute et considerate in hac Causa definienda agere voluerimus. 

8 14. Et quoniam praedictorum omnium concors fuit sententia (unius 
enim dissensus in duodenario Consulentium numero, uniformitatem non 
tollit); iidemque in eo convenerunt, quod neque Canonici Regulares La- 
Qieranenses, neque Canonici Regulares Sanctissimi Salvatoris, Beneficium 
quodlibet Ecclesiasticum saeculare obtinere, aut quamlibet Pensionem Ecclesia- 
sticam percipere valeant, absque auctoritate Apostolicae Sedis: Nos eorun- 
dem consilium et sententiam sequentes, atque etiam motu proprio, et certa 
scientia, atque Apostolica auctoritate, hac Nostra in perpetuum valitura Con- 
stitutione statuimus, decernimus, et declaramus, eosdem Canonicos Regula- 
res, absque Indulto Apostolico, ut praefertur, cuiuscumque Beneficii Eccle- 
siastici saecularis, sive cum adnexo animarum curae, aut residentiae onere, 
sive etiam Beneficii simplicis, et sine cura, ac personalem residentiam non 

requirentis, et cuiuscumque Pensionis Ecclesiasticae, vere incapaces esse, et 
censeri debere; eisdemque nec Ius commune, nec Tridentinae Synodi Decreta, 
neque Professionem ab ipsis emitti solitam, aut eorum peculiare Institutum, 
neque demum ullam contrariam consuetudinem, usum, possessionem, seu 
quasi, aliumque omnino titulum, pro huiusmodi praetensa capacitate ullatenus 
suífragari. 

8 15. Proindeque non amplius permittendum, aut ullo modo ferendum 
esse, ut aliquis ex ipsis, sola interveniente eiusdem Superioris, sive Abbatis 
Generalis licentia, consensu, aut praetensa auctoritate, ad animarum curam 
in Ecclesiis Saecularium assumendam, et exercendam, vel ad Canonicatus; 
sive Praebendas, Dignitates, vel alia quomodocumque nuncupata Officia, aut 
Beneficia residentialia in Ecclesiis Patriarchalibus, Metropolitanis, Cathedra- 
libus, aut Collegiatis obtinenda, e Religiosis Claustris exeat, discedat, et extra ea 
moretur; sed necessarium omnino, semper, et quandocumque esse et fore spe- 
ciale Apostolicae Sedis Indultum tam ut iidem Canonici Regulares huiusmodi 
Ecclesiasticorum Beneficiorum Saecularium, sive cum animarum cura, sive cum 
residentiae onere adnexo, capaces fiant, et existant; quam ut ad ea assequenda, 
regenda, et retinenda, e Claustris discedere, et extra ea degere licite possint. 
Similiter omnium et quorumcumque Beneficiorum Ecclesiasticorum simplicium 
nuncupatorum, aut Ecclesiasticarum Pensionum quarumlibet, eosdem incapaces 
esse declaramus, et ad ea assequenda ex se inhabiles haberi debere decer- 
nimus. At si aliquando aliquem ex ipsis, sive pro Religiosis ipsius indigen- 
tiis, sive ob meritum personale, sive alio quocumque titulo, aut causa, de 
uno aut pluribus huiusmodi Beneficiis simplicibus, vel de una, aut pluribus 
Ecclesiasticis Pensionibus ab Apostolica Sede provideri contingat; decerni- 
mus, non ideo huiusmodi Canonicum Regularem e Religionis suae Claustris 
exire, aut extra ea vitam degere posse; sed in suis Religiosis Domibus, ut 
antea, et sub legitima suorum Superiorum Regularium obedientia manere 
debere statuimus; contravenientes vero omnibus et singulis poenis, adversus 
Regulares Apostatas latis atque statutis, subiicimus; et iisdem re ipsa et 
cum effectu affici et coerceri mandamus. 

S 16. Et quidem Canonici Lateranenses, quique a Sanctissimo Salvatore 
nomen habent, non verbo, aut specie tantum, sed revera et proprie Regu- 
lares existunt, ipsisque cum aliis omnibus caeterorum Ordinum Regularibus 
communia sunt Vota solemnia, Castitatis, Paupertatis, et Obedientiae; ideo- 
que, quatenus Regulares sunt, aeque ac Monachi, caeterique Religiosis qui- 
busque Ordinibus adscripti, incapaces sunt Beneficiorum Fcclesiasticorum 
Saecularium, absque Apostolicae Sedis auctoritate, et dispensatione. Quia 
tamen (ut Innocentius III ait in praecitato Cap. Quod Dei timorem) Regulae 
inserviunt laxiori; aequum est, maiorem cum ipsis indulgentiam adhiberi, et, 
ubi eorumdem Superiorum Regularium consensus adsit, benigniori quadam 
facilitate, per Apostolicae auctoritatis Indulta, ad Saecularia Beneficia eos- 
dem admitti. Verum ut in huiusmodi casibus omnia rite recteque procedant, 
sequentes Regulas, inviolabiliter, respective, sub poena nullitatis Collationis 
Beneficiorum, tenendas et observandas, eadem Apostolica auctoritate prae- 
scribimus atque statuimus. 

8 17. Ubi nempe agatur de Beneficiis Fcclesiasticis Saecularibus, pro 
quorum collatione Concursus indici non solet, veluti sunt Ecclesiae Paro: 
chiales de lurepatronatus Laicorum, et in Patriarchalibus, Metropolitanis, 
Cathedralibus, aut Collegiatis Ecclesiis, Canonicatus, atque Praebendae (exce- 
ptis tamen Theologali, et Poenitentiaria Praebenda, quarum utraque praevio 
semper Concursu provideri debet); et quidem ubi huiusmodi Beneficia de 
Iurepatronatus sive Ecclesiastico, sive Laicali existant; et cessantibus quoad 
Beneficia lurispatronatus Ecclesiastici reservationibus et affectionibus Apo- 
stolicis; integrum esse volumus Beneficiorum Patronis, aliquem ex praedictis 
Canonicis Regularibus, quem idoneum iudicaverint, ad ea Beneficia praesen- 
tare, seu nominare; dummodo praesentatio, seu nominatio fiat cum expressa 
praeservatione Beneplaciti Apostolici. Postquam vero praesentatus, seu nomi- 
natus Canonicus Regularis, praesentationem seu nominationem de se factam 
acceptaverit, cum clausula de obtinendo Beneplacito tam Superioris Gene- 
ralis sui Ordinis, quam Sedis Apostolicae, ad ipsos praesentantes seu nominan- 
tes pertinebit, consensum exquirere Superiorum Regularium. Qui si ex discessu 
huiusmodi Canonici Regularis, ad animarum curam, seu ad Canonicatum in 
Ecclesia Saeculari obtinendum evocati, nullum Ordini detrimentum obven- 
turum esse, in Domino reputaverint; multoque magis, si perspectam haben- 
tes vitam ab huiusmodi praesentato seu nominato religiose institutam, et 
studia ab eodem in Religione laudabiliter peracta, illius operam utilem atque 
proficuam fore Ecclesiae illi, cuius servitiis deputatur, in Domino pariter 
iudicaverint; requisitum assensum in scriptis praebentes, testimonium insuper 
adiicient de ipsius praesentati seu nominati idoneitate, tam quoad mores, 
quam quoad doctrinam, sive ad animarum curam, sive ad Praebendam Ca. 
nonicalem; super quorum veritate ipsorum Superiorum conscientiam districte 
oneramus. Sed et ab Ordinario, sive ab Ordinariis Locorum, in quibus ipse 
Religiosus praesentatus aut nominatus per aliquod tempus commoratus 
fuerit, requirendum erit, utrum ipsis aliquid adversus illius vitam et mores 
relatum fuerit, vel alias legitime constiterit. 

S 18. Quae omnia, videlicet praesentatio, seu nominatio, et respective 
acceptatio cum adiectis clausulis praeservativis supra enunciatis; item Supe- 
riorum Regularium consensus, eorundemque attestatio; Ordinariorum quoque 
favorabile testimonium, exhibenda erunt nostro, sive Successorum Nostrorum 
Romanorum Pontificum pro tempore Datario, qui, facta Nobis, aut Succes- 
soribus Nostris, praedictorum omnium relatione, si ita Pontifici videbitur, 
Literas Apostolicas super concessione huiusmodi Beneficii eidem Canonico 
Regulari praesentato seu nominato ad illius vitam facienda, statim expediri 
iubebit; vel alias, de eiusdem Pontificis mandato, ante ipsam expeditio- 
nem, praedictae Congregationis Tridentini Concilii Interpretis consilium 
exquiret. 

8 19. Idipsum, quantum rei natura, et circumstantiarum diversitas patitur, 
tunc etiam observari volumus et mandamus, quoties Ordinarius ipse Cano- 
nicum Regularem Lateranensem, aut Sanctissimi Salvatoris, ad Ecclesiam Paro- 
chialem, quam in casu particulari sine concursu conferri posse contigerit, sive 
ad. Canonicatum absque Concursu pariter providendum, et ad ipsius Ordi- 

narii liberam dispositionem et collationem pertinentem, promovendum putaret. 
Decernentes, in huiusmodi casibus nihil ab Ordinariis propria auctoritate fieri 
posse; sed Romano pro tempore Pontifici rem totam deferri; item consen- 
sum Superiorum Regularium, iuxta formam superius a Nobis praescriptam, 
exquiri, et obtineri, omniaque demum, ut praefertur, ad Datarium pro tem- 
pore transmitti, ut is, relatione Pontifici facta, opportunum super expediendis 
Literis Apostolicis mandatum accipiat. 

8 20. Ubi vero agatur de Beneficiis Ecclesiasticis Saecularibus, ad quae 
Concursus de iure indici, et haberi debet; cuiusmodi plerumque sunt Eccle- 
siae Parochiales ad liberam Ordinariorum collationem spectantes, itemque 
Ecclesiae Parochiales de Iurepatronatus Ecclesiastico, et in Ecclesiis Cathe- 
dralibus, Metropolitanis, aliisque, Praebendae Theologalis, et Poenitentiaria ; 
statuimus, nullum Canonicum Regularem, sive Lateranensem, sive Sanctis- 
simi Salvatoris, etiam accedente licentia ipsorum Superiorum Generalium, ad 
huiusmodi Concursus accedere posse: ipsisque Episcopis, sive aliis Ordinariis 
quibuscumque, districte inhibemus, sub poena nullitatis Concursus, ne prae- 
dictos Canonicos Regulares ad huiusmodi Concursus admittere praesumant, 
sine praevio Beneplacito Apostolicae Sedis, pro quo obtinendo sequentem 
methodum inviolabiliter tenendam, atque servandam praescribimus. 

8 21. Quoties videlicet Episcopus, aut alius Ordinarius, inter eos Saecu- 
lares Presbyteros, sive Clericos, qui ad Concursum pro Ecclesiae Parochialis, 
aut Praebendae Theologalis, vel Poenitentiariae collatione et provisione haben- 
dum, sunt accessuri, neminem ad huiusmodi Parochiam aut Praebendam ido- 
neum revera esse, in Domino iudicaverit; et e contrario aliquem ex Cano- 
nicis Regularibus ad praedictas Ecclesiam, aut Praebendas respective aptum, 
et idoneum existere noverit; Romani Pontificis pro tempore existentis iudicio 
rem totam deferet; a quo si illi indultum fuerit, ut huiusmodi Canonicum 
Regularem ad Concursum admittere valeat, tunc ab eodem Religioso Cano- 
nico requirere debebit, an forte, accedente consensu ipsius Superiorum Regu- 
larium, huiusmodi Concursui se sistere vellet. Quod ubi is facturum se esse 
affirmaverit, idem Episcopus Superiores Regulares rogabit pro huiusmodi 
consensu, seu licentia; quam tamen ipsi Superiores nequaquam impertiri 
debebunt, nisi simul testati fuerint, et nullum proprio Ordini detrimentum 
extiturum, si religiosus vacantem Parochiam, aut Praebendam assequatur, 
et eundem, anteactae vitae ac doctrinae merito, dignum esse, qui ad illam 
promoveatur. 

8 22. Hisce omnibus in antecessum exacte servatis, licebit Canonicum 
Regularem ad Concursum admittere. Et nihilominus si eum prae caeteris 
probari contigerit, ipsa Parochiae, seu Praebendae concessio a Romano Pon- 
tifice expetenda erit; transmissis ad Datarium pro tempore omnium praemis- 
sorum documentis, ut hic, facta relatione Pontifici, opportuna pro expeditione 
mandata recipiat. 

S 23. Si autem contigerit, ut habito Concursu pro Ecclesiae Parochialis, 
aut Praebendae Theologalis, vel Poenitentiariae provisione, nullus ex Con- 
currentibus de Clero Saeculari idoneus repertus fuerit; aut si, huiusmodi 
Concursu indicto, intra praefinitum tempus nemo ex Clero Saeculari ad illum 

accesserit; Episcopus autem vacantem Ecclesiam, aut Praebendam alicui Cano- 
nico Regulari Lateranensi, aut Sanctissimi Salvatoris utiliter concedi posse 
crediderit, pari modo Apostolicum assensum ad hoc exquirere debebit; habi- 
toque rescripto iuxta petita, quod, annuente Pontifice, in ea verba conceptum 
esse poterit: pro gratía, servatis servandis; tunc Episcopus cum ipso Cano- 
nico Regulari, et cum ipsius Superioribus ea servabit, quae superius a Nobis 
praescripta sunt; ac de praemissorum omnium implemento opportuna docu- 
menta ad Datarium transmittet, Romano pro tempore Pontifici exhibenda, ut, 
€o iubente, ad concessionem huiusmodi Ecclesiae aut Praebendae per Literas 
Apostolicas procedi possit. 

S 24. Denique, quod pertinet ad Ecclesiarum Parochialium, aut Cano- 
nicatuum renunciationes, seu resignationes, vel Coadiutorias, necnon colla- 
tiones Beneficiorum Ecclesiasticorum simplicium, aut Pensionum Fcclesiasti- 
carum reservationes; quum in his omnibus, non solum ex superius dictis, 
propter Regularem qualitatem Resignatarii, aut Coadiutoris deputandi, sive 
de praedictis Beneficiis aut Pensionibus providendi, verum etiam ratione 
tituli intrinseci huiusmodi collationum, Apostolicae auctoritatis interventus 
semper et omnino requiratur: Nos Romanorum Pontificum Successorum 
Nostrorum arbitrio et prudentiae omnia relinquenda esse ducimus. Coníi- 
dimus autem, neminem fore ex praefatis Successoribus Nostris, qui in huius- 
modi casibus, praeter alia ad resignationes, aut Coadiutorias admittendas, 
sive constituendas, et ad Beneficia simplicia conferenda, vel Pensiones Eccle- 
siasticas reservandas, de iure requisita, rerum insuper ac personarum ratione 
habita, ea quae superius a Nobis circa praemissas concessiones statuta sunt, 
prae oculis habere, et mature perpendere omittat. 

8 25. Equidem inspecto Canonicorum Lateranensium, et Sanctissimi Sal- 
vatoris Regulari Instituto, non licet eis, quoad vivunt, post solemnem Voto- 
rum Professionem, e Religiosis Claustris discedere, et a Superiorum Regula- 
rium obedientia se subtrahere. Quamvis autem, ut antea dictum est, huiusmodi 
Legi subiecti sint et esse debeant etiam post assequutum aliquod Saeculare 
Beneficium simplex, aut Ecclesiasticam Pensionem, cuiusmodi certis in casibus 
ab Apostolica Sede Regularibus concedi et assignari contingit; attamen satis 
patet, neque permanentiam intra Claustra, neque immediatam Superioribus 
Regularibus subiectionem consistere ullo modo posse cum animarum cura, 
aut Canonica Residentia, si aliquem ex iisdem Canonicis Regularibus Eccle- 
siam Parochialem, aut Canonicatum, et Praebendam, vel Dignitatem, aut aliud 
Saeculare Beneficium Ecclesiasticum personalem Residentiam requirens con- 
tingat quomodolibet obtinere. 

8 26. lllud vero Dubium in Congregationibus huius Urbis et Curiae 
frequenter discussum ac disputatum fuit; an scilicet huiusmodi Canonici 
Regulares, post adeptam in Ecclesiis Saecularibus Parochiam, sive Canoni- 
catum, e Claustris egressi, retinere deberent habitum sui Ordinis, an vero 
Clericorum Saecularium vestibus uti possent. Item de iis, qui ad Parochorum 
Otticium sunt promoti, quaesitum fuit, an alterum Canonicum Regularem, dum 
possent, in sui consortium assumere, et apud se habere tenerentur. Super 
quibus non una fuit sententia, tam praedictarum Congregationum, quat 

eorum, quos nuper a Nobis in consilium adhibitos esse memoravimus. 
Verum Nos, iustis et rationabilibus de causis animum Nostrum moven- 
tibus, decernimus atque statuimus, praedictos Canonicos Regulares, sive 
ad animarum curam gerendam, sive ad Canonicatum obtinendum in 
Ecclesiis Saecularibus, e Claustris egressos, habitum Clericalem Saecula- 
rem assumere posse, et ab obligatione secum retinendi Socium sui Ordi- 
nis, liberos et immunes esse, et fore. Eosdem tamen monitos volumus, ne, 
propterea quod extra Religiosa Claustra vitam degunt, et Clericorum Sae- 
cularium habitum deferunt, ideo se absolutos aut dispensatos esse arbitrentur 
ab observatione Votorum, quibus se in Regulari Professione Deo  mancipa- 
runt; sed sciant, se teneri eadem Vota servare et implere in iis omnibus, quae 
cum animarum Rectoris, aut Canonici Saecularis Officio coniungi possunt. Epi- 
scopo autem, sive Ordinario Loci, per omnia subiecti sint; ipsumque etiam 
Superioris Regularis loco agnoscant et colant. Ac demum suas partes esse 
intelligant, sanctioris conversationis exemplo, sedulitate in officio obeundo, 
frugalis vitae parsimonia, copiosa eleemosynarum largitione, veluti quibus- 
dam religiosae perfectionis insigniis, etiam in habitu Saeculari, pro Canonicis 
Regularibus in oculis hominum se gerere. 

8 27. Quaesitum praeterea fuit, utrum huiusmodi Canonici Regulares, 
qui Parochialem Ecclesiam, vel Canonicatum Saecularem essent adepti, pos- 
sent a suis Superioribus Regularibus, legitimis ex causis, ad Religionis Clau- 
stra revocari; qua etiam de re non satis conformia prodierunt iudicata. Sed 
convenientibus in unam sententiam his, qui hac occasione a Nobis consulti 
fuerunt, Nobis visum est statuere ac declarare, praedictos Superiores Regu- 
lares huiusmodi facultate destitutos esse, ubi agatur de Saecularibus Paro- 
chiis, aut Canonicatibus in Titulum conferri solitis, et alicui ex praedictis 
Canonicis Regularibus in perpetuam administrationem rite concessis; sed ad 
Episcopum dumtaxat, sive ad Ordinarium loci pertinere, concurrentibus causis 
canonicis, ad legitimam contra illos privationem per sententiam procedere: 
vel alias ipsos, iustis pariter de causis, ad animarum curam inhabiles, et ab 
ea perpetuo suspensos declarare; quo casu hi, qui sic per sententiam privati, 
aut perpetuo suspensi existent, utique Religiosum habitum resumere, et ad 
propria Claustra redire teneantur. 

S 28. Denique disputatum fuit, utrum Canonicus Regularis, si resigna- 
verit Ecclesiam Parochialem, aut Canonicatum Saecularem, quem obtinuerat, 
habitum Regularem resumere, et Religionis Claustra iterum ingredi debeat, 
itidemque an id locum habeat, ubi de praedictis per sententiam privatus, 
vel a Parochialium munium exercitio perpetuo suspensus, sive ad ea obeunda 
inhabilis declaratus fuerit; atque etiam, ubi Coadiutorem in Parochia aut in 
Canonicatu eidem deputari contingat; vel post laudabilem operam in Cano- 
nicatu per annos quadraginta assidue praestitam, privilegium Iubilationis, ut 
vocant, ipsi fuerit concessum. Et in his quidem cum distinctione proceden- 

' dum censentes, ut omnem dubitandi occasionem perpetuo removeamus, decer- 
nimus atque statuimus, Canonico Regulari, qui se Parochia, aut Canonicatu 
abdicaverit, vel iis per sententiam legitime privatus, vel ad gerendum Paro- 
chiae regimen inhabilitatus, et ab eodem perpetuo suspensus fuerit, ad habi- 

tum Regularem, et Instituti sui Monasteria redeundum esse. Non ita vero si, 
extra casum perpetuae inhabilitationis, et suspensionis, Coadiutorem habuerit 
in Canonicatu, aut in Parochialis curae regimine, vel per Iubilationem a ser- 
vitio Chori fuerit exemptus; quum et ii, qui Coadiutorem habent in affectae 
valetudinis aut ingravescentis aetatis subsidium, teneantur in loco Parochiae, 
aut Canonicatus residere; ut praesto sint, quoties legitimum Coadiutori impe. 
dimentum obvenerit, ipsius Parochiae, aut Chori necessitatibus quoad pote- 
runt, inservire, et qui Iubilationem obtinuerunt, valeant pro libito Chorum 
frequentare, atque etiam, non obstante huiusmodi Iubilatione, si Divinorum 
Officiorum ratio id exigat, possint ad servitium Ecclesiae revocari. 

8 29. His porro declarationibus atque decretis, quae praevia matura deli- 
beratione, auditoque, ut praefertur, nonnullorum Venerabilium Fratrum No- 
strorum, aliorumque prudentum atque doctorum Virorum consilio, per has 
Nostras Literas ferimus, atque Apostolica Auctoritate statuimus, pluribus 
controversiis finem factum iri confidimus; eademque opera tam Episcopis, 
aliisque Locorum Ordinariis, quam ipsis, de quibus agitur, Ordinibus Regu- 
laribus, utiliter consultum esse existimamus; Episcopis nempe, sive Ordina- 
riis, quorum frequentes audivimus querelas super nimia facilitate, qua huius- 
modi Canonici Regulares ad Ecclesias Parochiales aut Canonicatus Saeculares 
convolabant, sola muniti licentia ipsorum Superiorum Regularium; quos 
quidem suspicabantur in ea concedenda haud difficiles se praebere, ubi de 
turbulentis hominibus, aut ipsi Religioni inutilibus ageretur: ipsis vero etiam 
Canonicorum Regularium Lateranensium, et Sanctissimi Salvatoris Ordinibus, 
quos peculiari semper benevolentia prosecuti sumus; ex quibus non paucos 
probitate ac doctrina insignes, suorumque respective Ordinum amantes, et 
olim, quum in minoribus ageremus, et postquam etiam Apostolicam hanc 
Sedem tenemus, aperte conquerentes audivimus, non raro evenire, ut depre- 
catorum studio et auctoritate, cui Superiores obsistere aut nollent aut non 
auderent, illos ex Collegis suis cogerentur amittere, ex quorum permanentia 
maiorem utilitatem atque splendorem consecuturus erat ipsorum Ordo, a quo 
iidem multos annos hanc in spem educati et alti fuerant, ac religiosis virtu- 
tibus, optimisque disciplinis imbuti. 

8 30. Quocirca easdem praesentes Literas, et in eis contenta quaecumque, 
etiam ex eo, quod Canonici Regulares praedicti, aut quilibet alii etiam spe- 
ciali nota et expressione digni, in praemissis interesse habentes, seu habere 
quomodolibet praetendentes, illis non consenserint, aut ad ea vocati et auditi 
non fuerint, aut ex alia quacumque causa, colore, praetextu, et capite, etiam 
in corpore luris clauso, nullo unquam tempore de subreptionis, vel obrep- 
tionis, aut nullitatis vitio, seu intentionis nostrae, aut alio quolibet defectu 
notari, impugnari, in ius vel controversiam revocari, ad terminos iuris reduci, 
aut adversus illas aperitionis oris, aut quodcumque aliud iuris, facti, vel gra- 
tiae remedium impetrari posse; sed easdem praesentes semper firmas, vali- 
das, et efficaces esse et fore, ac ab omnibus et singulis, ad quos spectat, 
et pro tempore quomodocumque spectabit, inviolabiliter observari. Sicque 
et non aliter in praemissis per quoscumque Iudices ordinarios et delegatos, 
etiam Causarum Palatii Apostolici Auditores, ac S. R. E. Cardinales, etiam 

de Latere Legatos, Vice-Legatos, dictaeque Sedis Nuntios, et alios quoslibet 
quavis auctoritate et potestate fungentes, et quandocumque functuros, sublata 
eis, et eorum cuilibet quavis aliter iudicandi et interpretandi facultate et aucto- 
ritate, iudicari, et definiri debere; et si secus super his a quoquam quavis 
auctoritate scienter, vel ignoranter contigerit attentari, irritum, et inane decer- 
nimus. 

8 31. Non obstantibus, etc. 

(Bened. XIV Bull, tom. 1, p. 536-547]. 


362. 
Benedictus XIV, ep. Sollicitudini, Y oct. 1745.! 


Sollicitudini nostrae dudum relatum fuerat, in Civitate Imperiali Kauff- 
bura, quam incolunt simul Orthodoxi, ac Lutheranae professionis sectatores, 
vitam degere sanctimonialem quamdam, Crescentiam nomine, adeo sancti- 
tatis opinione celebratam, ut assiduus ad eam concursus fieret hominum 
etiam virtute et genere illustrium. Quapropter multiplici experimento edocti, 
inanes aliquando affectatae sanctitatis larvas obtendi, atque etiam ab anima- 
rum Directoribus, ob suos peculiares fines, eosque interdum minus rectos, 
depraedicari et divulgari; datis ad Fraternitatem tuam Literis die 17 Maii 
superioris Anni 1744, discretioni tuae commisimus, ut in praedictae Sororis 
Crescentiae vitam et mores inquireres, deque illius agendi rationibus, sive 
bonis, sive malis, certiores Nos redderes. 

8 1. Quamvis autem ante Literarum nostrarum adventum, eadem Soror 
Crescentia extremum diem obiisset; ideoque expirasse dici posset nostra 
Tibi directa commissio; attamen Fraternitas tua Pastoralis vigilantiae partes 
esse iudicavit, graves quosdam atque prudentes Viros ad hoc subdelegare, 
ut in eiusdem Defunctae mores eam inquisitionem explerent, quam, ipsa 
vivente, fieri cupiebamus. 

8 2. Huius itaque inquisitionis acta, aliaque ad rem pertinentia, una 
cum Epistola tua scripta die 24 Maii proxime elapsi, ad Nos allata fuerunt; 
et Nos quidem Epistolam ipsam statim legimus et perpendimus; ipsa vero 
acta, aliaque adnexa, Viris expertis tradidimus redigenda in summarium; 
quod deinde, simul ac per tot alias, quibus distinemur, occupationes et 
curas Nobis licuit, cum ipsis authenticis actis et documentis conferre non 
praetermisimtus. 

8 3. In his omnibus equidem nihil offendimus, ex quo defuncta Soror 
Crescentia de affectatae sanctitatis crimine argui possit. Verum ex ipsis 
Testium dictis, (etiamsi integra fides iis adhiberetur, nec ulla iusta adesset 
suspicio, eos ad favendum praedictae Sorori praecedenter instructos fuisse), 
illius quidem vitam ad normam probitatis. exactam, et gravibus exemptam 
criminibus agnoscere Nobis visi sumus; nullam tamen heroicam virtutem, 

nullum signum, sive miraculum ab omnipotenti Deo, ipsius intercessione, 
patratum deprehendisse, ingenue fatemur. 

8 4. Non ignotum Tibi esse Opus De Canonizatione Sanctorum a Nobis 
conscriptum, ex Fraternitatis tuae Literis intelleximus. In quo Opere elabo- 
rando, postquam ultra viginti annos in munere Promotoris Fidei versati 
fuimus, qualemcumque operam Nostram conferre opportunum duximus; 
non ut doctrinae laudem ac nominis celebritatem consequeremur; sed ut 
certam ac tutam methodum traderemus dirigendi seriem Causarum Beatifi- 
cationis et Canonizationis, quae ob varias opiniones Scriptorum, qui in 
negotiis Congregationis Sacrorum Rituum non satis versati fuerant, aliquo 
modo involuta ac perturbata videbatur; utque omnium oculis pateret, quam 
caute ac diligenter Apostolica Sedes in huiusmodi Causarum examine se 
gereret. 

S 5. Inhaerendo itaque Regulis in eo Opere expositis, quae non equidem 
a Nobis conditae, aut primum excogitatae, verum ex praefatae Congrega- 
tionis disciplina collectae, et in aliorum usum productae fuerunt, satis agno- 
visse poterit Fraternitas Tua, huiusmodi Causis initium fieri a conficiendis 
Processibus propria et Ordinaria auctoritate Episcoporum, sive aliorum Ordi- 
nariorum Praesulum. His tamen minime properandum esse in demandanda 
confectione huiusmodi Processuum; sed expectandum esse congruum tem- 
poris intervallum ab obitu illius Dei Servi, sive Ancillae, de cuius virtutum, 
aut miraculorum fama inquirendum sibi esse duxerint; neque vero admo- 
vendam esse operi manum, nisi praecesserit vera et legitima fama virtutis 
heroicae, aut miraculi ad illius Servi Dei intercessionem, sive invocationem, 
a Deo patrati; nihil enim frequentius esse, quam post mortem alicuius 
fidelis Viri, aut Mulieris, magnam sanctitatis vel miraculorum opinionem in 
populo oriri, ac potissimum si ab aliquibus de industria rumor foveatur; 
quae tamen opinio, nisi veritate innixa sit, vel ipso temporis lapsu lan- 
guescere, et interire, vel etiamsi hominum artificiis aliquandiu sustentari 
pergat, perspicuis tandem Divinae Sapientiae consiliis destrui, et confundi 
consuevit. In conficiendis autem huiusmodi Processibus, praecipue conside- 
randum esse extremum mortis articulum, in quo nisi aliquid illustre et 
sanctitate conspicuum se obtulerit, reliquae omnes inqusitiones superva- 
caneae remanent. Denique ubi a Defuncto, vel, ipso iubente et probante, 
ab alio quolibet, aliquid scriptum fuerit, ne in praefatis concinnandis Pro- 
cessibus inutiliter tempus, aurumque insumatur, ante omnia ad trutinam 
revocanda esse huiusmodi scripta, ac diligenter investigandum, an aliquid 
contra Fidei veritatem, aut contra morum integritatem contineant, vel ullam 
peregrinae doctrinae novitatem a communi Ecclesiae sensu et consuetudine 
alienam exhibeant. 

8 6. Porro Fraternitati tuae in procuranda Processus ad Nos transmissi 
compilatione, non id propositum fuisse putamus, ut Causam Beatificationis 
Sororis Crescentiae quandocumque promovendam inchoare volueris. Novimus, 
potissimum inquisitionis peractae scopum fuisse, ut de Monialis Defunctae 
moribus instructos Nos redderes, et an affectatae sanctitatis notam meruerit, 
Nos edoceres. Sed quoniam facile evenire posset, ut fervente adhuc plurium 

pio erga illam affectu, enixe a Te postularetur, ut conficiendis Processibus 
initium fieret; idcirco non inopportunum duximus, praemissa omnia Tibi 
in memoriam revocare, tutioremque agendi rationem paucis innuere; quum 
necessarium omnino putemus, per aliquod temporis spaiium inquisitiones 
differri, atque interim observari, quo res evadat; an ullum appareat arti- 
ficii, humanaeque machinationis vestigium; an denique requisitae conditiones 
adsint pro inchoandis Processibus ad Beatificationis iudicium instruendum 
profuturis. 

8 7. Quod etiam in casu, de quo agitur, magis expedire censemus, 
tum quia in collectis nuper plurium virorum, atque mulierum testimoniis, 
ut supra diximus, nulla elucet heroicae virtutis aut miraculorum probatio, - 
nec in obitu Sororis Crescentiae splendidum ullum sanctimoniae indicium 
apparet; tum quia complura huius scripta supersunt, quae ante omnia opus 
est ad examen vocari. Quod si etiam compilationi Processus Ordinarii, ad 
inchoandam Beatificationis Causam, locus esset, necessarium plane videretur 
exactam Instructionem pro recta illius confectione, iuxta ea, quae in prae- 
dicto Opere Nostro De Canonizatione conscripsimus, hinc ad vos mittere; 
quum in praedicto Processu Nobis oblato, nostroque iussu a peritissimis 
Viris discusso, animadversum fuerit, Testes in eo inductos turmatim exami- 
natos fuisse; nec praevium, ut par erat, iusiurandum praestitisse; cumque 
non ita, ut oportebat, interrogati fuerint, generalia dumtaxat deposuisse, nihil 
de peculiaribus actionibus defunctae Sororis enarrantes. 

8 8. Atque haec, Venerabilis Frater, satis esse possent, ad accuratam 
illam, quam de commissa Tibi inquisitione Nobis reddidisti rationem; nec 
ulterius progrederetur Epistola Nostra, nisi alia quaedam Literis tuis Nobis 
indicanda iudicasses; inter quae praecipuum locum obtinet, quod scribis, 
de publicatis, lateque diffusis quibusdam Imaginibus Spiritum Sanctum sub 
speciosi Iuvenis forma referentibus, subscriptis verbis: Veni Sancte Spiritus; 
de quibus Imaginibus, utpote statim undequaque sparsis, atque multiplicatis, 
duo potissimum inquirenda sunt: primum, an Soror Crescentia eas inve- 
nerit, vulgaverit, approbaverit; alterum, an (praetermissa indagine de earum 
auctore) huiusmodi Iconum usus, expressio, et veneratio, sive intra Ecclesias, 
sive extra illas admitti possit. 

8 9. Nos autem de prima quaestione minime verba faciemus, eamque 
intactam relinquemus iis, quibus forsan de virtutibus Sororis Crescentiae 
quandocumque inquirendum esse contigerit; sive agendum fuerit de permit- 
tenda introductione causae super ipsius Beatificatione, sive, introducta iam 
Causa, de ipsis virtutibus aestimandis, et comprobandis. 

S 10. De altera vero quaestione dicturi, primum omnium Apostolicum 
Fraternitatis tuae zelum, quo huiusmodi Imagines huc illuc sparsas, et per 
Coenobium, per Ecclesiam, per Chorum palam expositas, auferri, et remo- 
veri iussisti, laudamus, atque probamus, Te hortantes, immo etiam auctori- 
fate, qua fungimur, Tibi mandantes, ut in suscepto proposito firmiter con- 
stanterque perseverans, nullo pacto permittas huiusmodi Icones ulterius 
multiplicari, quascumque vero ullibi existere compereris, eas omnes et sin- 
gulas de medio tollas; adhibitis iis auctoritatis simul, prudentiaeque tuae 

remediis, quibus optatum finem sine turba, ac tumultu consequi posse iudi. 
caveris. 

S 11. Neminem profecto latet, impium atque sacrilegum errorem fore, 
divinaeque naturae iniuriosum, si quis se putaret Deum Optimum Maximum, 
sicuti in se est, coloribus exprimere posse. Quum enim illius Imago depingi, 
atque oculis subiici nequeat, nisi tanquam materialis alicuius substantiae, 
corporea figura et partibus praeditae; si quis has qualitates Divinae Naturae 
tribueret, is profecto in Anthropomorphitarum errorem incideret. 

8 12. Repraesentatur tamen Deus eo modo, eaque forma, quibus in 
Scripturis Sanctis legimus ipsum mortalibus apparere dignatum esse. Licet 
enim id ab Heterodoxis Scriptoribus improbe reprehendatur, inter quos 
Simonem Episcopum vidimus suarum Zmsfitutionum Theologicarum lib. 4, 
sect. 2, cap. 10, asserentem non licere Deum pingere, ne sub ea quidem 
forma, qua se hominibus videndum exhibuit; ex nostris vero etiam Duran- 
dus opinatus fuerit huiusmodi Imaginum usum minime expedire; et loannes 
Hesselius, Catholicus itidem Scriptor, Cafechismi sui lib. l1, cap. 65, huic 
opinioni favere videatur, dum ait innocuas quidem fore huiusmodi picturas, 
Si a doctis tantummodo Viris conspici deberent; sed quum sapientium et 
insipientium oculis expositae esse debeant, facile evenire posse, ut indoctis 
per eas male de Deo credendi occasio praebeatur. 

8 13. Nihilominus communiter Catholici Theologi aliter docent. Peta- 
vius Theologicorum Dogmatum lib. 15, De Incarnatione, cap. 14, ut videre est 
ipsius Operum Tomo VI, licitum esse demonstrat, Deum sub ea forma depin- 
gere, qua ipsum accepimus semetipsum conspiciendum praebuisse: Cormumuni 
Catholicorum assensu inveteravit opinio, nimirum ut eatenus figurari Deus 
possit, qua sub externa aliqua specie aspectabilem se praebuit hominibus. Mo- 
lanus doctus auctor, Hisforiae sacrarum Imaginum, lib. 2, cap. 3, hanc ipsam 
sententiam confirmat. Eandemque quaestionem duo alii clari nominis Theologi 
egregie illustrarunt, nimirum Suarez in 3 part. D. Thomae, tom. I, quaest. 25, 
art. 3, disput. 54, sect. 2, pag. 793, et Valentia, tom. IV suorum Operum, 
pag. 384. Quibus addendi sunt duo S. R. E. Cardinales, Bellarminus, et 
Gotti, a Nobis alias citati in Opere Nostro De Canonizatione Sanctorum, 
lib. IV, part. 2, cap. 20, num. 2. 

8 14. Imagines Deum ita repraesentantes minime reprobat sacra Triden- 
tina Synodus, sess. 25, De Invocatione, veneratione, et Reliquiis Sanctorum, 
et sacris Imaginibus; sed Episcopis mandat, ut Populos edoceant, per huius- 
modi Picturas erudiri et confirmari Gregem Christi iz articulis Fidei com- 
mermorandis et assidue recolendis. Si quis vero privatus huiusmodi Imaginum 
usum opinione sua reprobare ausus est, Ecclesiastico iudicio damnatus fuit, 
ut indicat Propositio XV inter damnatas a fel. rec. Praedecessore Nostro 
Alexandro Papa VIII die 7 Decembris 1690, quae sic habet: Dei Patris sedentis 
simulacrum nefas est. Christiano in Templo collocare. 

8 15. Et profecto quum in Sacris Literis legatur, Deum ipsum sub hac, 
aut illa forma hominibus se videndum exhibuisse, cur sub eadem forma 
eundem pingere non licebit? Si ergo literae legentibus permittuntur; cum 
famen sacrae Literae in maxima veneratione habeantur, cur non etiam I[ma- 


59 


930 Romani Pontifices 


gines permittentur? Nerba sunt Alphonsi de Castro, lib. 8 adversus Haereses; 
quo etiam argumento strenue usus est Cardinalis de Richelieu in suo Trac- 
tatu, De faciliori ratione reducendi eos, qui se ab Ecclesia segregarunt, lib. 3, 
pag. 439. 

S 16. His positis principiis minime dubiis, facile patebit, qua ratione 
Imago Spiritus Sancti a Pictoribus efformari debeat, et quaenam ipsius Ima- 
gines approbari debeant, aut reprobari. In Sanctis Evangeliis a BB. Matthaeo, 
Marco, et Luca conscriptis, ubi Baptismus enarratur, quem Dominus Noster 
lesus Christus a Ioanne accipere voluit, legitur, apertum fuisse Coelum, et 
Spiritum Sanctum corporali specie, sicut Columbam, super eum descendisse. 
Quod cur factum fuerit, mirifice explicat Dionysius Alexandrinus in Epistola 
adversus Paulum Samosatenum, quae extat in Collectione Conciliorum Labbei, 
tom. 1, pag. 807, ita: Cur vero in specie Columbae Spiritus Sanctus descendit? 
scilicet ut nos doceret, qui misit illum, quique eum, quem misit, accepit. Sicut 
enim Noe dimisit ex Arca Columbam, et ipse illam recepit; ad eam similitu- 
dinem intelligendum Nobis est, ipsius Christi esse Spiritum Sanctum coaeter- 
num, et quod erat ipsius, hoc dedisse Nobis; dividens, et effundens super 
omnem carnem credentium, quia Deus est et Dominus, qui divisit Nobis suum 
Sanguinem et Spiritum. 

S. 17. Non hic opus est in eam controversiam ingredi, quae inter eru- 
ditos Criticos agitur, super illius Columbae natura. De hac olim egimus in 
Nostro Tractatu De Festis Domini Nostri Iesu Christi, Editionis Patavinae, 
8 Liv, qua editione absoluta, recentiorem quamdam super hoc argumento 
vidimus Dissertationem inter Discursus Historico-Criticos ad illustrationem 
veteris et novi Testamenti Typis edito Hagae Comitum an. 1737, pag. 148. 

S 18. Quod autem ad praesentem quaestionem attinet, quum Spiritus 
Sanctus in Columbae specie olim visibiliter apparuerit; profecto illius Imago 
sub eadem specie dipingi debet. Qua in re vetus Ecclesiae disciplina nostro- 
rum temporum consuetudini adstipulatur. De ea siquidem testatur S. Pau- 
linus Episcopus Nolanus, qui, saeculo Christi quinto ineunte, in epistola 
ad Severum, describens Picturas in Basilica S. Petri iam tunc existentes ita 
cecinit: 

Pleno coruscat Trinitas Mysterio: 
Stat Christus Agno, vox Patris Coelo tonat. 
Et per Columbam Spiritus Sanctus fluit. 


S 19. Pariter Christi anno pxviu Antiocheni Clerici et Monachi, in pre- 
cibus Ioanni Patriarchae, et Synodo adversus Severum congregatae exhibitis, 
haec habent, apud Labbeum, Conciliorum tomo 5, pag. 159: Columbas aureas, 
et argenteas in figuram Spiritus Sancti super Divina Lavacra et Altaria appensas, 
una cum aliis, sibi appropriavit; dicens, non oportere in specie Columbae Spi- 
ritum Sanctum nominare. Damnatus etiam fuit in Concilio Nicaeno Secundo 
habito anno Domini pccr.xxxvn Xenaias Catechumenus, quum ausus esset 
asserere, non licere Spiritum Sanctum sub Columbae forma repraesentare: 
Inter caetera autem dicebat, et hoc esse puerilis animi factum, fingere in Colum- 
bae Idolo ter adorabilem Spiritum Sanctum, ut videre est in Collectione Con- 

ciliorum, Regia nuncupata, Parisiis impressa anno 1644, tom. 18, pag. 458, et 
apud Cardinalem Baronium ad annum Christi 485. 

8 20. In opere quoque Italica lingua scripto Philippi Bonarotae Senatoris 
Florentini, quod inscripsit, Observationes in antiqua vitrea vasa, ex Urbis 
Coemeteriis effossa, pag. 125, plures afferuntur Imagines Spiritus Sancti, sub 
Columbae specie in nobilibus illis sacrae antiquitatis fragmentis expressae. 
Cum vero recentiores sectarii, Calvinus, Lutherus, Zuinglius, mox relatum 
Severi errorem renovare contenderint, neminem latet, quid de illorum deli- 
riis Ecclesia iudicaverit; quorum ampla refutatio videri potest apud Gretse- 
rum in Tractatu De Sacris Imaginibus, cap. 9, impresso in tomo 17 novissimae 
Editionis ipsius Operum. 

8 21. Legitur insuper in sacris Novi Testamenti paginis, quod quum 
post Christi in Coelum Ascensionem congregati essent Apostoli et Discipuli, 
una cum Maria Matre lesu, solemni die Pentecostes apparuerunt ?Ilis disper- 
titae linguae, tanquam ignis, seditque supra singulos eorum; et repleti sunt 
omnes Spiritu Sancto. De quo Mysterio fuse egimus in praedicto Opere Nostro 
De Festis Domini Nostri lesu Christi, $8 480 et sequentibus, Editionis Pata- 
vinae, ubi sub 8 492 docuimus, licere Pictoribus ad repraesentandum id, 
quod in solemniis Pentecostes ab Ecclesia recolitur, Apostolos pingere, aliosque 
cum iis in Coenaculo congregatos, et flammulas ignis in linguarum figuram 
e Coelo demissas, eorum omnium capitibus impluentes; quoniam in sacra 
Apostolicorum Actuum Historia, cap. 2 refertur, Paraclitum Spiritum San- 
ctum hoc visibili signo adventum suum ea occasione hominibus manife- 
stasse. Verum si quis extra hanc occasionem eundem Spiritum Sanctum pin- 
gere velit, non aliter ipsum, quam sub Columbae forma poterit repraesentare; 
ut etiam recte monuit eruditus auctor Ayala in Tractatu, cui Titulus est 
Pictor Christianus, ubi lib. 2, cap. 3, num. 7 scribit: Cur vero Spiritus San- 
ctus depingendus venit, non alia specie pingendus est, nisi illa, qua in Ior- 
dane nimirum apparuit, quamque docet Divinus Textus his verbis: Et descendit 
Spiritus Sanctus corporali specie sicut Columba in ipsum. 1n Catechismo 
autem auctoritate sacri Concilii Tridentini edito, super eo Decalogi Prae- 
cepto: Non habebis Deos alienos coram me, ubi agitur de pingendis Divinis 
Personis, haec habentur: Columbae vero species, et linguae tanquam ignis, 
in Evangelio, et Actis Apostolorum, quas Spiritus Sancti proprietates signi- 
ficent, multo notius est, quam ut oporteat pluribus verbis explicari. 

& 22. Quod si dicatur, minime reprobari, immo libenter admitti usum 
pingendi Spiritum Sanctum in Columbae specie; verum id agi, ut praeterea 
possit sub speciosi Iuvenis, aut Viri forma repraesentari; Nos contra iure 
responderi posse contendimus, quod cum aliter non liceat Divinae Personae 
Imaginem humanis oculis intuendam exhibere, quam sub ea forma, sub qua 
in Scripturis Sanctis narratur eandem Personam se olim hominibus aspe- 
ctabilem praebuisse; sequitur inde, non modo licitum esse Spiritum San- 
ctum, vel die Pentecostes in mystica figura linguarum ignis super Apostolos 
descendentium, vel alias in Columbae specie, depingere; propterea quod 
uterque eiusdem pingendi modus in Divini Textus historia et auctoritate 
fundatur; sed hoc insuper recte colligitur, minime licere, eundem Spiritum 

Sanctum sub Adolescentis, aut Viri specie figurare, quum nullibi inveniatur 
in Divinis Scripturis ipsum sub huiusmodi forma hominibus apparuisse. 

8 23. Huic autem rationi addenda est auctoritas sacrosanctae Triden- 
tinae Synodi, quae /oco superius citato, prohibet Fidelium oculis exhiberi 
ullas falsi dogmatis Imagines, aut rudibus periculosi erroris occasionem prae- 
bentes; et generaliter, ullam insolitam poni, aut ponendam curari Imaginer, 
tam in Ecclesiis, quam in aliis quibuscumque locis, districte vetat. Imago 
autem, de qua agimus, praeterquamquod insolita est, impium etiam, atque 
damnatum a Patribus errorem in animos intuentium revocare posset; eorum 
videlicet, qui asseruerunt, Divinam Spiritus Sancti personam humanae con- 
ditionis naturam assumpsisse, de quibus loquitur Sanctus Cyrillus Hie- 
rosolymitanus Ca£Zechesi XVI, Tomo 4 Bibliothecae Maximae SS. Patrum 
Lugduni impressae anno 1677, pag. 523, et S. Isidorus Pelusiota, Lib. 1, 
Epist. 243 eiusdem Bibliothecae Tomo 7, praeter Auctorem Notarum ad Con- 
cilium Constantinopolitanum I, in Co//ectione Conciliorum Labbei, tom. 2, 
pag. 976. 

S 24. Equidem ex Epistola Fraternitatis Tuae satis intelleximus, huiusce 
argumenti vim ab iis quoque agnitam fuisse, qui de praesenti quaestione apud 
te verba fecerunt; qui tamen eam se declinare posse putarunt, adductis 
exemplis quarundam Imaginum Sanctissimae Trinitatis, quibus ea sub figura 
trium hominum aequalis, et undequaque similis aspectus repraesentatur. Id 
quod alterius disquisitionis occasionem Nobis aperit; ut scilicet examinemus, 
an liceat Sanctissimam Trinitatem coloribus pingere; et, quatenus id licitum 
sit, quaenam illius Imagines damnatae sint, quaenam haud omnino repro- 
batae, quaenam demum approbatae, et permissae: denique an ex huiusmodi 
Picturis ullum argumentum trahi possit, ut Imago Spiritus Sancti, de qua 
nunc agimus, vitio carere ostendatur. 

S 25. Porro licere Sanctissimam Trinitatem coloribus pingere, communis 
est Theologorum opinio, quam copiose propugnant Valdensis, Molanus, Catha- 
rinus, Conradus Brunus, Nicolaus Sanderus, Franciscus Turrianus, Suare- 
sius, Vasquez; quos sequitur Theophilus Raynaudus in Libro cui titulus 
Heteroclita Spiritualia Coelestium, et Infernorum, pag. 23 inter ipsius Opera 
Tomo 15, ita scribens: Ex usu Ecclesiae, et ex consensu potiorum  Theolo- 
gorum, fas est pingere Sanctissimam Trinitatem, ubi etiam Durandum impu- 
gnat inter Scriptores Catholicos contra opinantem. Thuanus quidem Lib. 18 
refert Decretum quoddam, cuius Auctorem Espencaeum fuisse asserit: Uf 
Sanctae Trinitatis Effigies, tamquam Sac. Scripturae, Conciliis, et Veterum 
Patrum testimoniis prohibita, tollatur; ac reprehendit Decanum Collegii Theo- 
logici Parisiensis, Nicolaam Malardum, eo quod huiusmodi Decreto obsti- 
tisset. Verum hac in re Thuani dicta refellit Gretserus in 7/uano Pseudo- 
theologo, pag. 57, tom. 17 novissimae editionis Ratisponensis Operum eiusdem 
Gretseri. Christianus Lupus Vir non vulgaris eruditionis in Nofis ad Canones 
septimae Synodi, cap. 5, admittens piam consuetudinem pingendi Sanctissimam 
Trinitatem, quaerit quo tempore eadem introducta fuerit, seque id reperire 
non potuisse ingenue fatetur; quod idem Nos quoque, pari sinceritate, pro- 
fessi sumus Lib. 4, De Canoniz. Sanctor., p. 2, cap. 20, n. 3. 

S 26. Illud tamen a Theologis Nostris communiter traditur, minime 
permittendum esse Pictoribus, ut Sanctissimam Trinitatem qualibet forma 
pro ipsorum libito repraesentare audeant: quin adversus eorum licentiam 
invehuntur Vasquez, Tom. I, pag. 676, et Cardinalis Bellarminus Conrover- 
siarum tom. 2, cap. 8, de Imaginibus Sanctorum; qui sic ait: Notandum non 
debere eiusmodi Imagines multiplicari, nec tolerandum esse, quod Pictores 
audeant ex capite suo confingere Imagines Trinitatis; ut cum pingunt unum 
hominem cum. tribus faciebus, vel unum hominem cum duobus capitibus, et in 
medio eorum Columbam.: ista enim monstra quaedam videntur, et magis offen- 
dunt deformitate sua, quam iuvent similitudine; eademque docet Sylvius, 
Tom. 4 in tertiam partem Divi Thomae quaest. 25, art. 3, quaest. 2, pag. 111, 
editionis Antuerpiae anni 1714. 

S 27. Inter reprobatas Imagines Sanctissimae Trinitatis ea procul dubio 
recensenda est, quam pluribus insectatur loannes Gerson, Tomo 3 ipsius 
Operum, Antuerpiae editorum, anno 1706, quamque narrat se vidisse in qua- 
dem Domo Regularium; ubi nimirum repraesentabatur Deipara Virgo Tri- 
nitatem ipsam in utero gerens, quasi vero tota Trinitas humanam carnem 
ex Virgine assumpsisset. Addit vero Molanus Historiae Sacrarum Imaginurm 
lib. 2, cap. 4, se nunquam satis intellexisse id, quod apud Gersonem lege- 
rat, donec huiuscemodi Sanctae Trinitatis:Imagines in Belgio pluribus locis 
expositas conspexerit; quas quidem se quoque damnare, et reprobare pro- 
fitetur. 

8 28. Humani corporis figuram tribus capitibus instructam, tamquam 
Imaginem Sanctissimae Trinitatis repraesentandae aptam, tueri quodammodo 
conatur Valentia Tomo Il. ipsius Operum, pag. 389. Verum super huiusmodi 
Imaginibus solemne [udicium fel. record. Urbani Papae VIII Praedecessoris 
Nostri prodiisse referunt, Macri in Vocabulario Ecclesiastico, verbo, Icona, et 
Episcopus Sarnellus Epistolarum Ecclesiasticarum Tomo V, Epist. 13, qui 
testantur praedictum Urbanum comburi iussisse Picturas quasdam, Sanctis- 
simam Trinitatem exhibentes sub specie hominis triplici facie instructi ; 
idque factum fuisse die !] Augusti anno 1628. Sed et longe ante ipsius 
Urbani, et Bellarmini supra laudati tempora, S. Antoninus in Summa Theo- 
logica, part. 3, tit. 8, cap. 4, $11, ita scriptum reliquit: Reprehensibiles etiam 
sunt, Pictores videlicet, cum pingunt ea, quae sunt contra fidem, cum faciunt 
Trinitatis Imaginem unam Personam cum tribus Capitibus, quod monstrum est 
in rerum natura. 

& 29. Sequitur, ut videamus, quid sentiendum sit de Imagine Sanctis- 
simam Trinitatem exhibente in Tribus Personis, statura, aetate, omnibusque 
aliis lineamentis omnino aequalibus. Thomas Valdensis suorum Operum 
Tomo III, Tit. 19, de Sacramentalibus, cap. 151, huiusmodi Picturam appro- 
bare non dubitat. Nec dissentit Molanus Zistoriae Sacrarum Imaginum, lib. 2, 
cap. 3. Verum Ayala in aliam abire videtur sententiam, in praecitato Opere 
Pictor Christianus, lib. 2, cap. 3, num. 8 de ea Imagine sic loquens: A//az ali- 
cubi conspeximus pingendae Sanctissimae Trinitatis rationem, hanc scilicet : 
Depingebantur in tabula tres Viri perquam similibus faciebus, aequali prorsus 
statura, et aequalibus atque omnino similibus coloribus, vestibus, ac lineamentis. 

Non quidem hoc tam absurde; sed tamen non omnino recte: etsi enim hac 
ratione servetur repraesentatio aequalitatis et coaeternitatis Divinarum Persona- 
rum, deficit tamen Character, et notio, ut ita loquamur, Divinae Personae; 
praeterquam quod in his rebus, quae sunt dignitate sua gravissimae, vitanda 
et fugienda est. omnis et quaecumque novitas. 

8 30. Ut autem variarum huiusmodi opinionum fundamenta paullo accu- 
ratius exploremus, innititur sententia Valdensis apparitioni Abrahamo factae, 
quae Genes. cap. 18 refertur his verbis: Apparuit ei Dominus in Convalle Mam- 
bre sedenti in ostio Tabernaculi sui, in ipso fervore diei ; statimque subiicitur: 
Cumque elevasset oculos, apparuerunt ei Tres Viri stantes prope eum, quos 
cum vidisset, cucurrit in occursum eorum de ostio Tabernaculi, et adoravit in 
terram. Post quae animadvertere licet, quod Abraham unum tantummodo allo- 
quitur. E£ dixit: Domine, si inveni gratiam in oculis tuis, ne transeas servum 
tuum; atque vicissim unus dumtaxat Abrahamo respondet. Dixit autem Domi- 
nus ad Abraham, eíc. 1n hac itaque apparitione S. Augustinus lib. 11, de Tri- 
nitate, cap. 20, tomo 8, pag. 784 Editionis Monachorum Congregationis Sancti 
Mauri, agnoscit Sanctissimae Trinitatis Imaginem, ita scribens: Cum vero 
tres Viri sunt, nec quisquam in eis vel forma, vel aetate, vel potestate maior 
caeteris dictus est, cur non hic accipiamus visibiliter insinuatam per creaturam 
visibilem Trinitatis aequalitatem, atque in Tribus Personis unam eandemque 
substantiam. Augustini opinionem amplexi sunt Rupertus lib. V, Commen- 
tariorum in Genesim, cap. 37, Suarez, de Angelis, lib. 6, cap. 20, num. 10, 
et sequentibus, Cornelius a Lapide, et Du Hamel in idem Caput XVIII 
Geneseos, aliique. 

S 31. Sunt tamen, a quibus eadem S. Doctoris interpretatio non reci- 
pitur. Praetermissa siquidem Hebraeorum opinione, qui putant, tres illos 
Abrahamo visos, non alios fuisse, quam Angelos Michaelem, Gabrielem, et 
Raphaelem, quorum primus, Dei partes gerens, venerit, ut inquireret in sce- 
lera Sodomae, et iustum in meritam Civitatem supplicium statueret; at reliqui 
duo, iussu prioris, Civitatem ipsam everterint, Lot vero liberaverint, uti nar- 
ratur sequenti Capite eiusdem Libri Geneseos XIX ; quam Hebraeorum opinio- 
nem referentes Tostatus, atque Tirinus, in eandem propendere se ostendunt; 
ut videre est in ipsorum Commentariis in praemissum Genesis Caput XVIII. 
Sane non pauci ex Sanctis Patribus existimarunt, duos ex tribus, qui tunc Abra- 
hamo apparuerunt, Angelos extitisse, tertium vero fuisse Filium Dei, Secun- 
dam nimirum Sanctae Trinitatis Personam: atque hanc sententiam frequenti 
expositorum calculo comprobatam, ab ipsa Ecclesia adoptatam fuisse putat 
Augustinus Calmet; idque deducit ex iis verbis, quae licet non habeantur in 
Sacro Textu, in Divinis tamen Officiis leguntur, videlicet: Tres vidit, et unum 
adoravit. Videatur ipse Calmet in praecitatum Genesis caput XVIII, necnon 
Discursus XVII, in idem Caput XVIII Gezesis, inter Discursus Historico-Cri- 
ticos Theologico-Morales in Vetus, et Novum Testamentum, Antuerpiae editos 
anno 1736, Tomo II. 

S 32. Imagines itaque Sanctissimae Trinitatis communiter approbatae, et 
tuto permittendae, illae sunt, quae vel Personam Dei Patris exhibent in forma 
Viri senis, desumpta ex Dan., cap. 7, vers. 9: Antiquus dierum sedit; in eius 


Romani Pontifices 935 


autem sinu Unigenitum ipsius Filium, Christum videlicet Deum et Homi- 
nem, et inter utrosque Paraclitum Spiritum Sanctum in specie Columbae, 
vel duas Personas modico intervallo seiunctas repraesentant, unam Senioris 
Viri, nimirum Patris, alteram Christi, medium autem inter ipsos Spiritum 
Sanctum, in Columba, ut praefertur, expressum: /magirnes ergo Trinitatis, 
quae ab Ecclesia probantur, sunt illae, quae Deum Patrem continent in forma 
Hominis Senis, in cuius sinu sit Christus, et inter utrumque Spiritus Sanctus 
.in forma Columbae; vel Imagines, in quibus seorsim Deus Pater in forma 
Hominis Senis, et seorsim Christus, sed propinqui ambo, et. inter utrumque 
Spiritus Sanctus in forma Columbae efformentur. Verba sunt Cardinalis Capi- 
succhi, qui plures annos munere Magistri Sacri Palatii Apostolici laudabi- 
liter functus fuit; iz Controversiis Theologicis, Controv. XXVI, de Cultu Sacra- 
rum Imaginum, S 11 circa finem. Similia peti possunt ex praedicto Opere 
Nostro, de Canonizatione Sanctorum, lib. 4, part. 2, cap. 20, num. 3. Et quam- 
vis Molanus loquens de hac ratione repraesentandi Sanctissimam Trinitatem, 
ac praesertim ubi Christus in sinu Patris, veluti mortuus, depingitur, dubitare 
videatur, an approbari possit, propterea quod Christum mortuum nemini 
apparuisse legitur; attamen facile dignoscitur quam levis momenti sit huius- 
modi difficultas. Licet enim Salvatoris nostri mortui nullam apparitionem 
factam fuisse legamus; mortuus est tamen, et palam in conspectu innume- 
rabilis Populi expiravit. Cur igitur ea forma, qua olim Hierosolymis a tot 
millibus hominum visus est, depingi nequit etiam in sinu Patris? aut cur 
sub eadem specie exponi nequit publicae adorationi Fidelium? Quocirca 
facile Molani dubium resolvitur, ut observat etiam laudatus Ayala, supradicto 
Libro, cui Titulus Pictor Christianus, lib. 2, cap. 3, num. 12. 

8 33. His itaque praemissis, quoniam potissimum fundamentum pro susti- 
nenda Imagine Spiritus Sancti sub humana luvenis specie, in usu prae- 
dictarum Tabularum statuitur, quae Sanctissimam Trinitatem exhibent in 
tribus Personis, statura, vultu, lineamentis aequalibus; harum vero Tabula- 
rum legitimus usus desumitur ex trium Virorum apparitione Abrahamo facta, 
de qua Genesis cap. 18, iuvat nunc ita ratiocinari. Aut usus pingendi San- 
ctissimam Trinitatem in tribus Personis undequaque similibus, canonicus est, 
et in Ecclesia pacifice receptus; sicuti etiam sententia de indicato Trinitatis 
mysterio in tribus Viris, qui Abrahamo apparuerunt, satis tuta est, et solidis 
rationibus innixa; aut usus huiusmodi Tabularum, ut nonnulli putant, cano- 
nicus non est, nec ab Ecclesia probatus; et relatae pariter opinionis funda- 
menta nutant, ut aliqui superius citati arbitrantur. Si nec canonicus est usus 
memoratae Imaginis, nec opinio de figurato in praedicta apparitione Trini- 
tatis mysterio tuta est, nec solidis rationum momentis suffulta: nequaquam 
permitti potest, ut super debilibus hisce infirmisque fundamentis, tamquam 
certum stabiliatur, quod licitum sit sub Viri aut Iuvenis specie Spiritus Sancti 
Imaginem exhibere. 

S 34. Quod si usus pingendi Sanctissimam Trinitatem in tribus personis 
aequalibus et similibus, canonicus esset, legitimus, et ab Ecclesia probatus; 
atque etiam tutissima foret praefata opinio, quod apparitio trium Angelorum 
Abrahamo facta mysterium adorandae Trinitatis significaverit; nihil aliud ex 

his inferri posset, nisi praedictum Trinitatis repraesentandae modum, hoc est 
pingendi tres Viros aequali specie, et simili vultu, licitum esse et tolerandum; 
nunquam vero ex iisdem rite colligeretur, licere Spiritum Sanctum, seorsim 
a duabus aliis Personis, humana facie, et sub speciosi Iuvenis forma depictum 
exhibere. Nec enim apparitio Abrahamo facta unius Angeli fuit, sed trium; 
nec ullibi in Sacris Literis narratur, Spiritum Sanctum in forma Viri, aut 
luvenis, seorsim a duobus aliis, qui reliquas duas Trinitatis Personas reprae- 
sentarent, hominibus apparuisse. Singulas vero Sanctissimae Triadis Personas 
non alio modo pingi posse, quam qua earum quaelibet hominum se aspe- 
ctibus exhibuerit, iam supra a Nobis probatum est. Idemque in Catechismo 
Romano, oco superius citato his verbis traditur: Nemo famen propterea contra 
Religionem, Deique legem quicquam committi putet, cum Sanctissimae Trini- 
tatis aliqua Persona quibusdam signis exprimitur, quae tam in Veteri, quam in 
Novo Testamento apparuerunt. 

8 35. Denique Imago Spiritus Sancti, de qua est quaestio, insolita est, 
et inusitata in Ecclesia; et consequenter nullo modo recipienda, iuxta mentem 
Sacrae Tridentinae Synodi supra relatae, et Conciliorum Provincialium post 
Tridentinum coactorum, quorum Decreta collegit Thiers in suo Tractatu de 
Superstitione, tom, 1, lib. 2, cap. 1, pag. 214. 

8 36. Pingitur Imago Sanctissimae Trinitatis, Patris, Filii, et Spiritus 
Sancti, repraesentando vel Patrem iuxta Filium, vel Filium in sinu Patris; 
simulque cum iis, Spiritum Sanctum in Columbae forma, ut antea diximus. 
Pingitur et Pater solus, seorsim ab aliis Personis, quoniam vocem Domini 
Dei deambulantis in Paradiso audivit Adam, Genzesis, cap. IIl; innixus mysticae 
scalae, visus est lacob, Gerzesis, XXVIII, 13; Moysi quoque miro modo conspi- 
ciendum se praebuit, Exod., XXXIII, 23; tum etiam Isaiae, tamquam Rex in 
Solio sedens, /saiae, VI, 1; et Danieli, veluti senex albo vestimento amictus, 
Dan., VII, 9. Pingitur etiam aeternus Filius seorsim a Patre et Spiritu Sancto, 
quoniam is homo factus, in diebus carnis suae cum hominibus conversatus 
est, atque etiam postquam a mortuis resurrexit, non semel Apostolis aliisque 
manifestus apparuit. Repraesentatur idem Cruci, quam pro Nobis pertulit, 
aifixus: quam quidem Crucifixi Effigiem nec impius Lutherus e medio tolli 
posse putavit; et Elisabetha Angliae Regina nuncupata, Henrici VIII et Annae 
Bolenae Filia, licet Sacr. Imaginibus bellum indixerit, eam tamen in Regio 
suo Oratorio retinere voluit, ut videre est apud Bossuetum Meldensium quon- 
dam Episcopum, tom. 2 ipsius Operum, Gallico Auctoris Idiomate Venetiis 
editorum anno 1738, pag. 137, et pag. 460. Pingi quoque consuevit in forma 
Agni; atque huic Imagini fundamentum praebet Prophetia Isaiae, testimo- 
nium Baptistae, Evangelistarum dicta, Apocalypsis loannis Apostoli, et Epistola 
prima Beati Petri; quapropter eandem Salvatoris Nostri Imaginem approbat 
Hadrianus Pontifex in Epistola ad Tharasium conscripta, quae lecta est in 
Synodo septima, Acfione II;! et vetustissima occurrunt huiusmodi pictura- 
rum exempla in Sacris Coemeteriis, et in Basilicis huius Nostrae Romanae 
Urbis expressa. Pingitur denique Spiritus Sauctus, vel tamquam de Caelo 


! Cf. Mansi, tom. 12, col. 1077-1084. 

descendens die Pentecostes in figura linguarum ignis, vel alias in Columbae 
specie, seorsim pariter ab aliis Divinis Personis; quia sub his figuris factae 
sunt eiusdem apparitiones, quarum Scriptura meminit. Nusquam vero inve- 
nire est in Sacris Literis, Tertiam Personam absque aliarum consortio, in 
similitudinem Viri, aut Iuvenis apparuisse. Quapropter argumenti superius 
expositi vis immota manet; nimirum quod etiamsi per tres Angelos Abrahamo 
visos Divina Trinitas repraesentata fuerit, non ideo tamen Spiritus Sanctus 
seorsim a duabus aliis Personis, humana specie, seu Viri, seu Iuvenis depingi 
potest. 

S 37. Atque haec privatis Nostris studiis colligere, et paucis illis subci- 
sivis horis, quae Nobis ab ingruentibus undique negotiis publicis vix super- 
sunt, ut peculiarem Bibliothecam nostram ingredi possimus, praesentibus ad 
Fraternitatem tuam Literis complecti voluimus; ut initam abs te rationem 
prohibendi praedictas Imagines Spiritus Sancti, earumque usum et cursum 
intercipiendi, comprobaremus. Neque porro dubitamus, quin, pro magna 
laudis existimatione, quam Tibi peperit egregia tua Apostolici muneris admi- 
nistratio, et pro ea rationum gravitate, cui innititur huiusmodi Imaginum 
prohibitio, debita mandatis tuis obedientia ab omnibus exhibeatur. Verum 
ubi, instigante humani generis hoste, contrarium eveniret, tuum erit de 
omnibus Nos certiores facere; Nos etenim ministerii Nostri partes esse repu- 
tabimus, Apostolicam, qua Deo volente fungimur, auctoritatem interponere, 
ut et refractarii meritis poenis afficiantur, et pravae consuetudines adversus 
Ecclesiae instituta ac disciplinam invectae, penitus eliminentur. - 

S 38. Praetermittenda autem non sunt alia quaedam, quae in eadem 
Epistola tua legimus: spargi nimirum, ac dispensari complures praefatae 
Sororis Crescentiae effigies; necnon coronas precatorias, earumque grana, 
Cruces, Scapularia, Oleum, Pulverem, Aquam, Manus denique, vei pictas, vel 
ex ligno effictas, cum pollice inter indicem et medium inserto; existiman- 
tibus plerisque de vulgo, praedictas Cruces, et Coronas a Deo benedictas, 
et Indulgentiis ditatas fuisse; earum vero Manuum simulacra ad fugandos 
Daemones plurimum valere; cum aliis huiusmodi nugis, quae ab iis disse- 
minantur, qui venditandis huius generis superstitionibus temporalia sibi lücra 
comparare student. 

8 39. Et quidem ex eadem Epistola tua optime agnoscimus, Tibi satis 
consilii, et prudentiae in temetipso esse, ad rectum de huiusmodi rebus iudi- 
cium ferendum ; nec aliud Nobis reliquum esse videtur, quam ut Fraternitatem 
tuam hortemur, ut quam ingressus es viam, insistere pergas, inepta nimirum, 
quae diximus, deliria non approbando, sed fidem auctoritatemque omnem 
iis derogando. 

S 40. Ut tamen circa similia Apostolicae huius Sedis sensum atque iudi- 
cium agnoscas, consilio iudicioque tuo per omnia consentaneum; notum 
Tibi esse volumus, fuisse olim piam Dei Ancillam, nomine loannam a Cruce, 
magna Sanctitatis fama illustrem, cuius vita conscripta est ab Antonio Daca. 
Ferebatur in vulgus, quaedam Coronarum precatoriarum grana, ipsius inter- 
cessione a lesu Christo benedicta fuisse, pluribusque aucta Indulgentiis. Verum 
huiusmodi Indulgentiae ab hac Sancta Sede apocriphae declaratae fuerunt, 

quemadmodum videre est apud praecitatum Thiers, de Superstitione, tom. 2, 
cap. 12, qui etiam refert Decretum de iis prolatum anno 1678 a Congrega- 
tione S. R. E. Cardinalium Sacris Indulgentiis praeposita, eodem tom. 2, 
cap. 12, pag. 17 et sequentibus, et signanter pag. 25. ! Cumque introducta 
esset Causa de illius Ancillae Dei Beatificatione, et ob eiusdem praeclara 
merita, eo usque feliciter processisset, ut iam ab Auditoribus Rotae confecta 
esset ipsius Relatio, iuxta morem ea aetate vigentem; quum deinde eadem 
Causa post Decreta Urbani Papae VIII reassumenda esset, cito consepulta 
remansit, propter excitatas obiectiones ex praefatis granis benedictis, et prae- 
tensis Indulgentiis eisdem adnexis desumptas, ut ostendit Pontificium Decre- 
tum anno 1664 editum, et a Nobis relatum in Opere de Canonizatione Sancto- 
rum, lib. 2, cap. 36, num. 18 Editionzs Patavinae; praeter ea, quae in Regestis 
Congregationis Sacrorum Rituum adnotata reperiuntur, quaeque eo loci in 
medium afferre opportunum non duximus. . 

8 41. In eodem tamen Opere, lib. 2, cap. 8, num. 3 videre poteris Decre- 
tum Praedecessoris Nostri Urbani Papae V, prohibens distribui numismata 
in eorum honorem conflata, quibus aut Beati, aut Sancti cultus ab Apostolica 
Sede tributus antea non fuerit. 

8 42. Demum quod attinet ad expulsionem Daemonum a corporibus 
obsessis, inter plura remedia in eum finem ab Ecclesia recepta, quorum copio- 
sam seriem exhibet diligens Scriptor Martinus del Rio Dzsquisitionum Magi- 
carum, cap. 2, sect. 3, quaest. 3, locum profecto non habet incompositus ille, 
et parum verecundus gestus, in praefatis manuum figuris expressus. Porro 
an Daemones naturalium rerum virtute a corporibus obsessis expelli queant, 
Nos etiam disputavimus ia saepecitato Opere de Canonizatione Sanctorum, 
lib. 4, part. 1, cap. 29, num. 7, partemque negantem amplexi sumus, cum maiori 
Theologorum numero; quorum auctoritates ibi retulimus; quibusque addi 
potest Theophilus Rainaudus in Libro inscripto 7Aeologia naturalis, Tomo V, 
ipsius Operum, pag. 55, quem Librum videre Nobis contigit, dum hanc ipsam 
Epistolam dictaremus. 

8 43. In exorcizandis energumenis, illud potissimum interest, ut ante 
omnia dignoscatur, an revera obsessus. sit a Daemone is, qui talis esse affir- 
matur; ubi vero ita esse constiterit, eligatur ab Ordinario Sacerdos perspectae 
pietatis, vitae integritatis, atque prudentiae; hic autem ad expellendum Dae- 
monem, non quidem picta, vel lignea Manu, aliisve ineptis huiusmodi nugis 
utatur; sed praescriptas in Rituali Romano regulas adamussim servet. Magnus 
ille Mediolanensis Antistes S. Carolus Borromaeus, quum rectam ac tutam 
exorcizandi rationem in Libro a se probato tradidissset, in quarta Dioecesana 
Synodo a se habita anno 1574, Decreto 18, prohibuit, ne quis, occasione 
oblata, aliis quibuscumque exorcismis, precationibus, aut ritibus uteretur, 
quam quae haberentur in praedicto Libro; cui nihil ab eo, nimirum ab exorci- 
zante, addi, detrahi, ac ne mutari quidem fas sit. Postmodum vero a recol. 
mem. Paulo Papa V Praedecessore Nostro, anno Domini 1614 publicatum fuit 
Rituale Romanum, in quo adest peculiaris Titulus de exorcizandis Obsessis. 


! Cf. Decreta Authentica S. C. Indulg., n. 18. 

Ac fel. record. Praedecessor pariter Noster Clemens Papa XI in quadam 
Epistola Encyclica data die 21 iunii 1710, distircte mandavit, ut nemo exor- 
cizans a norma in praedicto Rituali Romano praescripta ulla ex parte disce- 
dere praesumat. 


S 44. Praeclarum tandem Fraternitatis tuae propositum, Nos satis pro 
merito commendare et collaudare non valemus; quod scilicet scribis, operam 
Te daturum, ut in Clero regimini- tuo commisso, una cum Religionis ac 
Pietatis cultu, Sacrarum Literarum studia conserventur, atque in dies incre- 
mentum accipiant, additis ad Theologiam Scholasticam, Ecclesiasticae Histo- 
riae, et Canonicae Iurisprudentiae disciplinis. Sane hoc Tibi non exiguam 
in praesentia laudem, perennem vero in Ecclesiae monumentis nomini tuo 
gloriam comparabit; quodque pluris est, ingens apud Pastorum Principem 
meritorum pondus tibi acquiret. Nec illud praetereundum est, quod si Clerum 
ita instructum, sanaque doctrina eruditum habueris, non ita facile te huius- 
modi molestiis vexari continget, quales nuper ex tuis Literis intelleximus, 
animum tuum veritati et Ecclesiasticae Disciplinae integritati inhaerentem 
fatigasse. Interea Fraternitatem tuam sincero caritatis affectu complectimur, ac 
Tibi, totique Gregi tibi concredito, Apostolicam Benedictionem impertimur. 

[Bened. XIV Bull. tom. 1, p. 560-571]. 


363. 


Benedictus XIV, ep. encycl. Vix pervenit, x nov. 1745.! 


Vix pervenit ad aures nostras, ob novam controversiam (nempe, an 
quidam contractus validus iudicari debeat) nonnullas per Italiam disseminari 
sententias, quae sanae doctrinae haud consentaneae viderentur; cum statim 
nostri Apostolici muneris partem esse duximus, opportunum afferre remedium, 
ne malum eiusmodi, temporis diuturnitate, ac silentio, vires magis acquireret ; 
aditumque ipsi intercludere, ne latius serperet, et incolumes adhuc Italiae 
Civitates labefactaret. 

8 I. Quapropter eam rationem, consiliumque suscepimus, quo Sedes 
Apostolica semper uti consuevit: quippe rem totam explicavimus nonnullis 
ex Venerabilibus Fratribus Nostris Sanctae Romanae Ecclesiae Cardinalibus, 
qui Sacrae Theologiae scientia, et Canonicae Disciplinae studio ac peritia 
plurimum commendantur. Accivimus etiam plures Regulares in utraque facul- 
tate praestantes; quorum aliquos ex Monachis, alios ex Ordine Mendicantium, 
alios demum ex Clericis Regularibus selegimus; Praesulem quoque luris 
utriusque laurea praeditum, et in Foro diu versatum adhibuimus. Diem quar- 
tam indiximus iulii, qui nuper praeteriit, ut coram Nobis illi omnes conve- 
nirent, quibus naturam totius negotii declaravimus; quod illis antea cogn;- 
tum perspectumque deprehendimus. 

! Venerabilibus Fratribus Patriarchis, Archiepiscopis, Episcopis, et Ordinariis 
Italiae. 

S 2. Post haec praecepimus, ut omni partium studio, omnique cupiditate 
soluti, rem totam accurate perpenderent, suasque opiniones scripto exararent, 
non tamen expetivimus ab ipsis, ut iudicium ferrent de contractu, qui con- 
troversiae causam initio praebuerat, cum plura documenta non suppeterent, 
quae necessario ad id requirebantur; sed ut certam de usuris doctrinam 
constituerent, cui non mediocre detrimentum inferre videbantur ea, quae 
nuper in vulgus spargi coeperunt. lussa fecerunt universi; nam suas sen 
tentias palam declararunt in duabus Congregationibus, quarum prima coram 
Nobis habita est die 18 iulii, altera vero die prima augusti, qui menses nuper 
elapsi sunt; ac demum easdem sententias Congregationis Secretario scriptas. 
tradiderunt. 

8 3. Porro haec unanimi consensu probaverunt: 

I. Peccati genus illud, quod usura vocatur, quodque in contractu mutui 
propriam suam sedem, et locum habet, in eo est repositum, quod quis ex 
ipsomet mutuo, quod suapte natura tantundem dumtaxat reddi postulat, quan- 
tum receptum est, plus sibi reddi velit, quam est receptum ; ideoque ultra sor- 
tem, lucrum aliquod, ipsius ratione mutui, sibi deberi contendat. Omne pro- 
pterea huiusmodi lucrum, quod sortem superet, illicitum, et usurarium est. 

II. Neque vero ad istam labem purgandam, ullum arcessiri subsidium: 
poterit, vel ex eo, quod id lucrum non excedens, et nimium, sed moderatum; 
non magnum, sed exiguum sit; vel ex eo, quod is, a quo id lucrum solius. 
causa mutui deposcitur, non pauper, sed dives existat; nec datam sibi mutuo 
summam relicturus otiosam, sed ad fortunas suas amplificandas, vel novis 
coemendis praediis, vel quaestuosis agitandis negotiis, utilissime sit impen- 
surus. Contra mutui siquidem legem, quae necessario in dati atque redditi 
aequalitate versatur, agere ille convicitur, quisquis, eadem aequalitate semel 
posita, plus aliquid a quolibet, vi mutui ipsius, cui per aequale iam satis est 
factum, exigere adhuc non veretur: proindeque si acceperit, restituendo erit 
obnoxius, ex eius obligatione Iustitiae, quam commoutativam appellant, et 
cuius est, in humanis contractibus aequalitatem cuiusque propriam et sancte 
servare, et non servatam exacte reparare. 

III. Per haec autem nequaquam negatur, posse quandoque una cum 
mutui contractu quosdam alios, ut aiunt, titulos, eosdemque ipsimet uni- 
versim naturae mutui minime innatos et intrinsecos, forte concurrere, ex 
quibus iusta omnino legitimaque causa consurgat quiddam amplius supra 
sortem ex mutuo debitam rite exigendi. Neque item negatur, posse multoties 
pecuniam ab unoquoque suam, per alios diversae prorsus naturae a mutui 
natura contractus, recte collocari et impendi, sive ad proventus sibi annuos 
conquirendos, sive etiam ad licitam mercaturam, et negotiationem exercen- 
dam, honestaque indidem lucra percipienda. 

IV. Quemadmodum vero in tot eiusmodi diversis contractuum generibus, 
si sua cuiusque non servatur aequalitas, quidquid plus iusto recipitur, si 
minus ad usuram (eo quod omne mutuum tam apertum, quam palliatum 
absit), at certe ad aliam veram iniustitiam, restituendi onus pariter afferentem, 
spectare compertum est. Ita si rite omnia peragantur, et ad Iustitiae libram 
exigantur, dubitandum non est, quin multiplex in iisdem contractibus licitus 

modus et ratio suppetat humana commercia et fructuosam ipsam negotia- 
tionem ad publicum commodum conservandi, ac frequentandi. Absit enim a 
Christianorum animis, ut per usuras, aut similes alienas iniurias, florere posse 
lucrosa commercia existiment; cum contra ex ipso Oraculo divino discamus, 
quod /ustit/a elevat gentem, miseros autem facit populos peccatum. 

V. Sed illud diligenter animadvertendum est, falso sibi quemquam, et non- 
nisi temere persuasurum, reperiri semper, ac praesto ubique esse, vel una cum 
mutuo titulos alios legitimos, vel secluso etiam mutuo, contractus alios iustos, 
quorum vel titulorum, vel contractuum praesidio, quotiescumque pecunia, 
frumentum, aliudve id generis alteri cuicumque creditur, toties semper liceat 
auctarium moderatum, ultra sortem integram salvamque, recipere. Ita si quis 
senserit, non modo Divinis Documentis, et Catholicae Ecclesiae de Usura 
iudicio, sed ipsi etiam humano communi sensui, ac naturali rationi procul 
dubio adversabitur. Neminem enim id saltem latere potest, quod multis in 
casibus tenetur homo, simplici ac nudo mutuo alteri succurrere, ipso prae- 
sertim Christo Domino edocente: Volenti mutuari a. te, ne avertarís; et quod 
similiter multis in circumstantiis, praeter unum mutuum, alteri nulli vero 
iustoque contractui locus esse possit. Quisquis igitur suae conscientiae con- 
sultum velit, inquirat prius diligenter, oportet, vere ne cum mutuo iustus 
alius titulus; vere ne iustus alter a mutuo contractus occurrat, quorum bene- 
ficio, quod quaerit lucrum, omnis labis expers et immune reddatur. 

8 4. His verbis complectuntur, et explicant Sententias suas Cardinales, 
ac Theologi, et Viri Canonum peritissimi, quorum consilium in hoc gravis- 
simo negotio postulavimus. Nos quoque privatum studium nostrum conferre 
in eandem causam non praetermisimus, antequam Congregationes haberen- 
tur, et quo tempore habebantur, et ipsis etiam peractis; nam praestantium 
Virorum Suffragia, quae modo commemoravimus, diligentissime percurrimus. 
Cum haec ita sint, adprobamus, et confirmamus quaecumque in Sententiis 
superius expositis continentur; cum Scriptores plane omnes, Theologiae, et 
Canonum Professores, plura Sacrarum Literarum testimonia, Pontificum Deces- 
sorum Nostrorum Decreta, Conciliorum, et Patrum auctoritas, ad easdem sen- 
tentias comprobandas pene conspirare videantur. Insuper apertissime cogno- 
vimus Auctores, quibus contrariae Sententiae referri debent; et eos pariter, 
qui illas fovent, ac tuentur, aut illis ansam, seu occasionem praebere videntur; 
neque ignoramus quanta sapientia, et gravitate defensionem veritatis susce- 
perint Theologi finitimi illis Regionibus, ubi controversiae eiusmodi prin- 
cipium habuerunt. 

S 5. Quare has literas Encyclicas dedimus universis Italiae Archiepiscopis, 
Episcopis, et Ordinariis, ut haec Tibi, Venerabilis Frater, et caeteris omnibus 
innotescerent; et quoties Synodos celebrare, ad Populum verba facere, eumque 
sacris doctrinis instruere: contigerit, nihil omnino alienum proferatur ab iis 
Sententiis, quas superius recensuimus. Admonemus etiam vehementer, omnem 
sollicitudinem impendere, ne quis in vestris Dioecesibus audeat Literis, aut 
Sermonibus contrarium docere: si quis autem parere detrectaverit, illum obno- 
xium et subiectum declaramus poenis per Sacros Canones in eos propositis, 
qui mandata Apostolica contempserint ac violaverint. 

& 6. De contractu autem, qui novas has controversias excitavit, nihil 
in praesentia statuimus. Nihil etiam decernimus modo de aliis contractibus, 
pro quibus Theologi, et Canonum Interpretes in diversas abeunt Sententias; 
attamen pietatis vestrae Studium ac Religionem inflammandam existimamus, 
ut haec, quae subiicimus, executioni demandetis. 

8 7. Primum gravissimis verbis Populis vestris ostendite, usurae labem 
ac vitium a Divinis Literis vehementer improbari; illud quidem varias formas 
atque species induere, ut Fideles Christi Sanguine restitutos in libertatem 
et gratiam, rursus in extremam ruinam praecipites impellat. Quocirca si 
pecuniam suam collocare velint, diligenter caveant, ne cupiditate omnium 
malorum fonte rapiantur, sed potius ab illis, qui doctrinae ac virtutis gloria 
supra caeteros efferuntur, consilium exposcant. 

8 8. Secundo loco, qui viribus suis, ac sapientiae ita confidunt, ut 
responsum ferre de iis quaestionibus non dubitent (quae tamen haud exi- 
guam Sacrae Theologiae, et Canonum scientiam requirunt) ab extremis, 
quae semper vitiosa sunt, longe se abstineant. Etenim aliqui tanta severitate 
de iis rebus iudicant, ut quamlibet utilitatem ex pecunia desumptam accu- 
sent, tanquam illicitam, et cum usura coniunctam; contra vero nonnulli 
indulgentes adeo, remissique sunt, ut quodcunque emolumentum ab usurae 
turpitudine liberum existiment. Suis privatis opinionibus ne nimis adhae- 
reant; sed priusquam responsum reddant, plures Scriptores examinent, qui 
magis inter caeteros praedicantur. Deinde eas partes suscipiant, quas tum 
ratione, tum auctoritate plane confirmatas intelligent. Quod si disputatio 
insurgat, dum contractus aliquis in examen adducitur, nullae omnino con- 
tumeliae in eos confingantur, qui contrariam Sententiam sequuntur, neque 
illam gravibus Censuris notandam asserant, si praesertim ratione, et prae- 
stantium Virorum testimoniis minime careat; siquidem convicia, atque iniuriae 
vinculum Christianae charitatis infringunt, et gravissimam Populo offensio- 
nem, et scandalum praeseferunt. 

S 9. Tertio loco, qui ab omni usurae labe se immunes et integros prae- 
stare volunt, suamque pecuniam ita alteri dare, ut fructum legitimum solum- 
modo percipiant, admonendi sunt, ut contractum instituendum antea decla- 
rent, et conditiones inserendas explicent, et quem fructum ex eadem pecunia 
postulent. Haec magnopere conferunt non modo ad animi sollicitudinem 
et scrupulos evitandos, sed ad ipsum contractum in Foro externo compro- 
bandum: haec etiam aditum intercludunt disputationibus, quae non semel 
concitandae sunt, ut clare pateat, utrum pecunia, quae rite data alteri esse 
videtur, revera tamen palliatam usuram contineat. 

S 10. Quarto loco vos hortamur, ne aditum relinquatis ineptis illorum 
Sermonibus, qui dictitant, de usuris hoc tempore quaestionem institui, quae 
solo nomine contineatur, cum ex pecunia, quae qualibet ratione alteri con- 
ceditur, fructus ut. plurimum comparetur. Etenim quam falsum id sit, et a 
veritate alienum, plane deprehendimus, si perpendamus, naturam unius con- 
tractus ab alterius natura prorsus diversam et seiunctam esse; et ea pariter 
discrepare magnopere inter se, quae a diversis inter se contractibus conse- 
quuntur. Revera discrimen apertissimum intercedit fructum inter, qui iure 

licito ex pecunia desumitur, ideoque potest in utroque Foro retineri; ac fru- 
ctum, qui ex pecunia illicite conciliatur, ideoque Fori utriusque iudicio resti- 
tuendus decernitur. Constat igitur haud inanem de usuris quaestionem hoc 
tempore proponi ob eam causam, quod ut plurimum ex pecunia, quae alteri 
tribuitur, fructus aliquis excipiatur. 

S 11. Haec potissimum vobis indicanda censuimus, sperantes fore, ut 
mandetis executioni quaecunque per has Literas a Nobis praescribuntur: 
opportunis quoque remediis consuletis, uti confidimus, si forte ob hanc 
novam de usuris controversiam in Dioecesi vestra turbae concitentur, vel 
corruptelae ad labefactandum sanae doctrinae candorem et puritatem indu- 
cantur. Postremo vobis, et Gregi curae vestrae concredito, Apostolicam 
Benedictionem impertimur. 

[Bened. XIV Bull, tom. 1, p. 578-581]. 


364. 
Benedictus XIV, ep. encycl. Ab eo tempore, 5 nov. 1745.! 


Ab eo tempore, quo copiosus in misericordia Dominus, Nos, licet imme- 
ritos, ad summum Catholicae Ecclesiae Pontificatum evexit, complures diversi 
ordinis illustres Viri, itemque Episcopi, et Archiepiscopi in Italia, et extra 
commorantes, iteratis precibus institerunt, ut Dies Festos, ubique fere nimis 
auctos, quibus Christianus Populus feriatur, Apostolica auctoritate, immi- 
nueremus. Hoc enim prudenti temperamento, Pauperibus, qui quotidiano 
labore sibi victum quaerunt, facile consuleretur, ac simul gravia adimerentur 
absurda, quae ex Festorum dierum multitudine, ac frequenti violatione oriri 
solent, non sine aperto Religionis dispendio. Re expensa, negotii difficultatem 
probe intelleximus: quare peculiari Scripto, publicis etiam typis vulgato, ratio- 
nes varias indicavimus, quibus ea immutatio fieri poterat: consilium pariter 
exquirentes nonnullorum S. R. E. Cardinalium, Episcoporum [taliae, alia- 
rumque Regionum, Ecclesiasticorum Praesulum, Theologorum, lurisconsul- 
torum, aliorumque Virorum Doctorum, humanas, civilesque res callentium, 
an huiusmodi petitio esset exaudienda: si-vero illam exaudiri aequum esset, 
et congruens, ipsi quoque rationes significarent, quibus utiliter, ac prudenter 
imminutio praescriberetur. 

& 1. Petita responsa tam varia, ut solet contingere, suo tempore acce- 
pimus, ut fere sua cuique fuerit sententia. In aliud proinde tempus nego- 
tium reiecimus, eam in spem adducti, ut Episcopi cuiusque Provinciae, vel 
Ditionis, unanimi voto in sententiam imminuendi Dies Festos primum con- 
venirent; deinde vero, quo commodius id fieri posset, concordi pariter suf- 
fragio medium aliquod suggererent ex tot memoratis in Scripto Nostro, ac 
pro illius executione Pontificium assensum exposcerent. Hoc sane pacto 

inita ab Ordinariis consilia in re tanti momenti non illorum voluntati referri 
potuissent, sed tantum Supremae Apostolicae Sedis auctoritati, quam fel. 
record. Urbanus Papa VIII Praedecessor Noster integram esse voluit in 
decernenda imminutione dierum Festorum, qui in sua Constitutione! recen- 
sentur. Demum una eademque Episcoporum deliberatio, Apostolicae aucto- 
ritatis tecta munimine, nedum plurimum valuisset ad compescenda Censorum 
ingenia; sed etiam sublata fuisset disparitas illa ritus, quae hodie viget, 
Disciplinae Ecclesiasticae iniuriosa, ut intra paucorum milliarium ambitum, 
et inter finitimos Populos, unus idemque dies ab aliquibus Festus de Prae- 
cepto, ab aliquibus vero ferialis haberetur. 

8 2. Haec methodus feliciori sorte in universa fere Hispania excepta 
est. Cum enim postremi Tarraconensis Concilii Patres regulam quandam 
constituerint Dierum Festorum, quibus, pro illorum conditione, atque discri- 
mine, Populi Divino interesse Sacrificio, et servilibus operibus abstinere 
debent; et aliorum, quibus Missae tantum interesse debent, tributa postmo- 
dum libertate vacandi operibus servilibus, fel. record. Benedictus XIII De- 
cessor, et Benefactor Noster disposita in eadem Provinciali Synodo ad preces 
Episcoporum approbavit. Quo exemplo alii subinde Hispaniarum Antistites 
excitati, Nobis humiliter supplicarunt, ut ad minuendum nimis auctum Festo- 
rum numerum, liceret ipsis etiam servare regulam in praefato Terraconensi 
Concilio provide constitutam. Annuimus instantiae, exindeque omnium fere 
Hispaniarum Dioeceseon uniformitas in dierum Festorum celebratione, et 
ritu exorta est. 

8 3. Aliis quoque Catholici Orbis Regionibus servata a Nobis in hoc 
negotio conficiendo matura dilatio profuit. Interea siquidem aliquot Regni 
Poloniae Episcopi, mentis aciem ad substantiam, et modum imminuendi 
dies Festos dirigentes, per Literas Nobis signiticarunt, in illis Dioecesibus, 
suos late fines protendentibus, aestivo tempore Incolas, agrorum culturae, 
et aliis servilibus operibus, quibus vivunt, et sustentantur, dantes operam, 
difficillime ab illis abstinere posse diebus festis inter hebdomadam occur- 
rentibus: enixe propterea Nos rogarunt, ut quae per hebdomadam aestivo 
tempore occurrunt Festa, in Dies Dominicos transferremus, excepto Festo 
Assumptionis B. Mariae Dei Genetricis, quae quovis die accideret, religiose 
ab universis celebraretur. Quorum petitio per Nos, maturo praemisso exa- 
mine, exaudita, in Regionibus illis optatam ab Episcopis, et Populis tran- 
quillitatem peperit. 

S 4. Quo vero ad Italiam pertinet, credi vix potest, quam prudens, ac 
religiosus de re ipsa fuerit sermo, quem Nobiscum instituit Charissimus in 
Christo Filius Noster Carolus utriusque Siciliae Rex Illustris. Non sine intimo, 
ac plane acerbo animi sui moerore Nobis exposuit, Dies Festos, quibus Chri- 
stiani Populi feriari debent, in subiectis sibi regionibus passim violari, ob 
nimis auctum illorum numerum; huic porro malo non aliam adhiberi posse 
medelam, praeter diminutionem Suprema Auctoritate Nostra opportune fa- 
ciendam. Significare illi non omisimus, gravem ac molestam utrique sollici- 

tudinem oborituram, si rem tanti ponderis inconsultis Episcopis conficere 
vellemus. Idcirco ut omnia feliciter procederent, non solum exquirendas esse 
illorum sententias; sed oportere, ut Antistites finitimi, vel Metropolitae cum 
suis Provincialibus, studia, et voluntates in eundem scopum dirigentes, quid 
tandem facto opus esset, ad Nostri deferrent Apostolatus auditum. Par 
omnium suifragium communem tranquillitatem subiectis Populis allaturum, 
et quod potissime in rebus sacris quaerendum est, ritus uniformitatem, et 
disciplinae concordiam. 

8 5. Id ipsum significavimus Episcopis temporalis nostrae Ditionis, quo- 
rum nonnulli privato sermone Nobiscum habito, nonnulli vero suis ad Nos 
datis Literis, Apostolicam auctoritatem ad Festos dies imminuendos enixe 
implorarunt. At cum ipsi nihil hactenus praestiterint, nihil et Nos egimus; 


liberam, prudentemque Episcoporum concordiam in hoc negotio praesto- 


lantes, non imperantes, et exigentes. Etenim moderatio numeri Dierum Fe- 
storum non a voluntate, sed a sola pendet necessitate, quam nemo melius, 
quam Episcopi norunt; ideoque ad eos. potissimum pertinet, mali conditio- 
nem, et apta eidem remedia proferre. Nec facile adduci possumus, ut in 
hoc adeo gravi, et implexo negotio quidquam decernamus, nisi audita prius 
concordi quoad substantiam, et quoad modum, Episcoporum sententia. 

8 6. Haec Vobis, Venerabiles Fratres, eum in finem scribimus, ut non 
solum cuique Vestrum plane cognita, ac perspecta sit agendi ratio a Nobis 
inita in hac gravi causa imminutionis Dierum Festorum; verum etiam ut 
opportune nuntiaremus, si vestra consilia ex voto nostro Nobiscum com- 
municavissetis, vel sublata prorsus, vel saltem magna ex parte submota fuis- 
sent mala, quibus curandis congruum, ac salutare remedium non semel a 
Nobis expostulastis. 

Complures etenim vestrum voce, aut scripto improbarunt abusum Mer- 
catuum, et Nundinarum, quae fieri solent Diebus Festis, quibus feriari oportet, 
ut Populus unice in res sacras incumbat, rationem a Nobis poscentes, qua 
grassanti in diem malo occurri possit. 

S 7. Inter modos propositos, atque servandos in imminutione, ac cele- 
bratione Festorum, praecipuus ille est, quo inter ipsos Festos dies discrimen 
constituitur. Etenim in diebus Dominicis, itemque in Celebritatibus Domini, 
Beatae Mariae semper Virginis Dei Genitricis, ac in aliis solemnioribus in 
memorato Scripto Nostro indicatis, debet Christianus Populus nedum inter- 
esse divino Sacrificio, sed etiam abstinere ab operibus vetitis; in caeteris 
vero minus solemnibus, qui tamen ex praecepto celebrari consueverunt, 
imposita est Christifidelibus obligatio interessendi Missae Sacrificio, tradita 
in reliquis cuique illorum potestate ea faciendi, quae fieri solent diebus 
ferialibus. 

S 8. Quo cautius, ac tutius incederemus, consulere voluimus Chirographa 
Summorum Pontificum Decessorum Nostrorum, quibus peculiaribus Urbibus, 
et Oppidis temporalis suae Ditionis habendarum Nundinarum facultatem 
tribuerunt. Multi iis diebus Nundinas fieri permiserunt, quibus Chistifideles 
(iuxta propositum Thema) servilibus operibus abstinere debebant, divinoque 
adesse Sacrificio; sed numerum longe maiorem illarum comperimus, quae 

incidunt in eos Dies Festos ex Praecepto, quibus, si expetita fieret illorum 3 
imminutio, satis fuisset Missam audire, excluso debito abstinendi ab operibus 
servilibus, sublatoque onere peragendi, quae in aliis superioris ordinis Festis 
Christianus Populus debet implere. 

S 9. Hac via, si non omni, magna certe ex parte sublata essent mala, 
quibus, memorata de causa, congruens et opportunum a Nobis remedium 
postulastis. Enimvero bifariam divisis, ut praemonuimus, diebus Festis, affi- 
xoque inferiori ipsorum ordini debito interessendi dümtaxat Divino Sacri- 
ficio, celebratae in illis Nundinae nullum deinceps peperissent absurdum, 
nec libertas operum servilium, cum interessentia Missae compatibilis, refra- 
gari potuisset praecepto ab Ecclesia Fidelibus iniuncto. Praeterea nullus Urbi- 
bus, et Oppidis relictus fuisset timor, ne, cum Incolarum, et Concurrentium 
detrimento, Nundinarum frequentia imminueretur. Quippe iuxta hypothesim 
praemissam, recolente adhuc Clero solemni ritu diem Festum intra Eccle- 
siam, sumptuoso ornatu, omnique nitore instructam; in ipsa Sacri concentus 
Musices haberi de more potuissent; permitti quoque potuissent citatorum 
Equorum cursus, aliaque id genus, quae Populi augere solent numerum, 
Mercatorum frequentiam, et Nundinarum celebritatem. Sed de re huiusmodi, 
veluti extranea, sermone relicto, ad propositae quaestionis examen progre- 
dimur, dierum Festorum imminutione seclusa. 

S 10. Eruditioni vestrae, Venerabiles Fratres, ignotum non erit, quod 
hac de re Theologi tradunt. S. Thomas iz 2, 2, quaest. 122, art. 4, ad quar- 
tum. docet, arctiorem in antiqua lege fuisse observantiam Sabbati, quam sit 
in nova observantia diei Dominici; dieque Sabbato vetita fuisse opera, quae 
non vetantur die Dominico. Cardinalis vero Caietanus in Commentario ad 
hunc locum asserit, licere Villicis diebus Festis "Urbem petere, ut calceos 
emant, et his similia. De Alma vero Urbe sermonem instituens, morem pro- 
fert hac tempestate iam obsoletum. Inquit enim: Licifum est diebus Festis 
emere, ac vendere Asinos, Equos, quia sic est consuetudo in publico foro in 
diebus Festis, spectante Mundo; haec enim omnia ubi antiquata consuetudo, 
ac per hoc a Praelatis scita, cum sint omnibus notoria, licita sunt ex ipsa 
consuetudine, fundata super libertate Evangelica, qua non tenemur stricto iure 
Veteris Legis de observatione Festorum. Caietano subscribunt Sylvestr. in 
Summ. Verb. Negotium, 8 2, Sylvius ad S. Thom. 2, 2, tom. 3, quaest. 122, 
art. 4, 8 Ad prius, Suarez, de Relig., tom. I, lib. 2, cap. 29, num.3 ad plur. 
sequen., Giballin., de Negotiation., tom. I, lib. 2, cap. 3, art. 2, num. 9 in fin. 

S 1l. Eiusdem sententiae sunt etiam Ecclesiastici luris Interpretes, ut 
videre licet apud Fagnan. in cap. Multa, num. 54 et seqq., ne Cleric. vel 
Monach. idemque sentiunt Gozzal. in cap. Omnes, num. 8, de Fer., Pirhing. ad 
Tit. Decretal. de Feriis, num. 18, Azacleft. eod. tit, num. 22, Engel. ibid. 
S 2, num. 13, Pikler, num.-9, Schmalzgrueber, num. 23, aliique multi, qui 
facile citatis addi possent. Nonnulli vero ex Doctoribus Sacrorum Canonum 
inter Mercatus et Nundinas discrimen constituunt; ac primos quidem Diebus 
Festis ex praecepto observandis permitti non posse censent, secus tamen alias; 
quoniam nonnisi Diebus Festis Populi habetur frequentia, celebrationi Nun- 
dinarum congrua et necessaria, teste Cappon., discept. 91, art. ult., num. 4. 

Alii tandem docent, quavis consuetudine minime obstante, posse Episcopum 
in sua Dioecesi vetare, ne Mercatus, aut Nundinae Festis Diebus habean- 
tur; idque praeter alios asserunt Capporm. loco cit, num. 6, Gratian. decis. 
Marchiae 21, Ventrigl. in Prax. Rer. Eccl., tom. I, Annot. 16,8 1, num. 19, 
Zaul. ad Statut. Favent., tom l, lib. 7, observat. ad rubric. 2, num. 24, Nicol. 
in Prax. Canonic., tom. 1, lit. C., 8 1, num. 44. 

S 12. Ne quid praeteriremus, consuluimus etiam illustriores Synodos 
Dioecesanas, habitas ab Episcopis Ditionis nostrae temporalis. In celeberrima 
Farfensi Synodo Cardinalis Caroli Barberini anni 1684, et in Cesenatensi Car- 
dinalis Denhoff anni 1693 interdicitur quidem Mercatus Diebus Festis, nihil 
tamen de Nundinis constituitur. In aliis nullo discrimine Mercatus prohi- 
bentur, et Nundinae, ut constat ex Synodo Lauretana Cardinalis Romae. 
anni 1626, maxime vero deficiente Indulto, ut expresse decernitur in Seno- 
galliensi Cardinalis Antonii Barberini anni 1627, innovata anno 1737, ab Epi- 
scopo Isolano. Senogalliensi praeterea Synodo Cardinalis Barberini consonat 
etiam Synodus Ariminensis Cardinalis de Via, edita anno huius saeculi vice- 
simo quarto. 

8 13. Congregationis Cardinalium Concilii Tridentini Iterpretum Responsa 
ad Episcopos, qui de suis Dioecesibus retulerunt, pari cura a Nobis perlecta 
sunt. De re ipsa consulta, rescripsit Episcopo Placentino, ut iuxta antiquam 
consuetudinem sineret haberi Nundinas rerum parvi pretii die Festo S. Bar- 
tholomaei Apostoli, dummodo id non fieret in Atrio Ecclesiae, ut ex /ib. Decret. 
"anni 1629, lib. 14, pag. 207. Episcopo Casalensi anno 1665 responsum fuit: 
curaret sedulo, ne Mercatus haberentur Festis diebus, sed transferrentur in 
diem sequentem; omnemque pro viribus impenderet sollicitudinem, ut id 
ipsum imposterum fieret, s privilegium, vel immemorabilis consuetudo non 
adsit. Anno 1697, Episcopo Theanensi respondit: To/erari posse Mercatus 
Diebus Festis, dummodo ad alium diem transferri nequeant; et ex eorum ornis- 
sione iurgia, et scandala exoriri possint. 

8 14. Probe insuper scientes, fieri non posse Nundinas sine expresso 
Supremi Principis permissu, cum id iuris pertineat ad Regalia, ef quidem 
maiora, ad tradita per Szxtin. de Regal., lib. I, cap. 6, num. 30, hac etiam in 
parte opportunae doctrinae lumina quaesituri, non omisimus (ut paulo ante 
monuimus) inspicere Chirographa Summorum Pontificum Decessorum Nostro- 
rum, qui veluti Supremi Provinciarum suarum Domini, eam facultatem multis 
Urbibus, et Oppidis concessere, haberique Nundinas indulserunt etiam diebus 
Festis institutis in honorem Domini Nostri lesu Christi, Beatae Mariae Geni- 
tricis eius, frequentissime vero Sanctorum Patronorum Principalium, vel Titu- 
larium locorum, et Ecclesiarum, ad maiorem Populi frequentiam, atque cele- 
britatem conciliandam. 

S 15. Quae omnia vel secum pugnantia, vel implexa, viam propositae 
dissolvendae quaestioni non compararunt, immo potius difficiliorem, et abstru- 
siorem reddiderunt. Ne igitur ullae diligentiae Nostrae partes deessent pie- 
tati, et zelo vigilum Antistitum Responsa Nostra cupientium; his omnibus 
seorsim positis, manus admovimus Ecclesiasticis Historiis, et Conciliis, e pri- 
vatae Bibliothecae Nostrae penu depromptis. Quibus pressius insistentes, 

semper tamen prae oculis habito praesenti rerum statu, longo usu et. anti- 
quitate fulto, significandum Vobis esse censemus: 

S 16. Primo, Mercatus, et Nundinas Festis diebus non licere. Nundinas 
autem intelligimus, quae sunt de rebus matoribus, et semel in anno fiunt, vel 
raro in eodem loco, et de longinquo ibidem conveniunt homines; Mercatus vero, 
qui fiunt in rebus minoribus, ad quotidianas necessitates pertinentibus, et fiunt 
singulis septimanis, et ab Hominibus de vicino ibidem convenientibus. Verba 
sunt Venerab. Servi Dei Umberti de Romanis, Quinti Magistri Generalis 
Ordinis Praedicatorum, in egregio opere de eruditione Religiosorum Praedi- 
catorum, lib. 2, Tract. 2, num. 92, pag. 351 editionis Romanae. Id autem pro- 
nunciamus, non quia vendere, ac emere sit opus servile, ideoque vetitum 
diebus Festis; sed quia actiones huiusmodi impediunt et distrahunt Christi- 
fideles a cultu divino, ad quem dies Festi sunt instituti. 

Secundo: Antiquum profecto esse abusum Mercatuum, itemque Nun 
dinarum iisdem diebus. 

Tertio: Ecclesiasticis legibus quovis tempore illas fuisse vetitas. 

Quarto: Huiusmodi iustas sanctasque leges caruisse effectu. 

Quinto tandem: quia malum universale est, ac alte radices egit, opus 
est prudentia, et maturitate, ne fructu careat medela, ac vulnus exasperet. 
Quod possumus exigendum est, non quod optamus. Admonitionibus proinde 
uti satius videtur, quam minis; et si minae quandoque intententur, servan- 
dum est exacte monitum sapientissimum S. Augustini in Epistola 22 ad Aure- 
lium Carthaginensem Episcopum, qui agens de auferenda Conviviorum licentia 
totam passim Africam foede occupante sub inani obtentu honorandi Festa 
Sanctorum Martyrum, scripsit: Nor aspere, quantum existimo, non duriter, non 
modo imperioso ista tolluntur; magis docendo, quam iubendo; magis monendo, 
quam minando; sic enim] agendum est cum. multitudine. Severitas autem exer- 
cenda est in peccata paucorum. Et si quid minamur, cum dolore fiat, de Scri- 
pturis comminando vindictam futurorum; ne nos ipsi in nostra potestate, sed 
Deus in nostro sermone timeatur. Ita prius movebuntur spirituales, vel spiri- 
tualibus proximiores; quarum. auctoritate, et lenissimis quidem, sed instantis- 
sinis admonitionibus, caetera multitudo frangatur. 

S I7. Ad propositam a Nobis rationem firmandam, sufficit legere Cate- 
chismum Tridentini Concilii, part. 3, praecept. 3, num. 3, ut simul addiscatur, 
in quae opera Christifideles festis diebus debent incumbere. Ea nimirum 
sunt, Divino Sacrificio reverenter adesse; Dei verbum attente, pioque corde 
audire; Ecclesias frequentare; mundare conscientiam ; Deo laudes persolvere, 
aliasque salutares exercitationes obire. Diu ante Romanum Catechismum idi- 
psum feliciter enunciatum fuit a Sancto Nicolao Papa huius nominis I in 
Responsis ad Consulta Bulgarorum, Tom. 22 Collect. Concilior. editionis Re- 
giae, num. 10, pag. 441: Sane, inquit, sciendum est, quoniam idcirco in. diebus 
Festis ab opere humano cessandum est, ut liberius ad Ecclesiam ire, psalmis, et 
hymnis, et canticis spiritualibus insistere, orationi vacare, oblationes offerre, 
memoriis Sanctorum communicare, ad imitationem eorum assurgere, eloquiis 
divinis intendere, eleemosynas indigentibus ministrare valeat Christianus. Inde 
etiam coacti in Conciliis Patres rationem potissimam hausere denunciandi, 

illicitam esse diebus Festis celebrationem Mercatus, et Nundinarum. Qua de re 
videnda Concilia Rhemense, ac Turonense habita anno Domini 1583. In 
eandem sententiam Narbonense anni 1609 decrevit: Mercatus, Emporia, et 
Nundinae nuspiam fiant diebus Festis, sed in antecedentem, vel subsequentem 
Festivitatis diem transferantur. Eorum porro Conciliorum verba fideli calamo 
recensentur a Pouget, in Institutione Catholic., Tom. I, pag. 724 et sequen- 
tibus. 

8 18. Caeterum habendarum Nundinarum, et Mercatuum diebus festis cor- 
ruptelam antiquo iam tempore invaluisse, plurima evincunt monumenta. S. Ba- 
silius Caesareensis Archiepiscopus, qui quarto Christianae Ecclesiae saeculo 
vixit, in Regula Monachorum zferrogatione 38 post stabilitum ipsorum labo- 
rem, propriis manibus dietim absolvendum, indicavit in sequenfz inferroga- 
£ione, quomodo peracta opera vendi deberent, ut eorum pretio sustenta- 
rentur. Mox iz interrogatione 40 scripsit: Neque vero quoniam alii iam eam, 
quae apud Sanctos obtinebat, consuetudinem. violavere, qui cum pro se invicem 
orare debuissent, et una cum. pluribus Deum adorare, et cum lacrymis implo- 
rare, ipsumque pro peccatis propitium reddere, gratias pro beneficiis repen- 
dere, ac verbis hortativis sese aedificare (quod adhuc nostra etiam memoria 
usitatum, et observatum fuisse novimus) ; pro his omnibus forum, Nundinasque, 
ac commune emporium et tempus illud, et locum efficiunt, continuo nos etiam 
hos imitari par est, eiusque rei participatione absurda, et inepía confirmare, 
ut videre licet in Tom. 2 Operum eiusdem S. Basilii ediZionis Parisien., pag. 346. 
Aurelius Cassiodorus Senator, et ab Epistolis Theodorici Regis Gothorum, 
qui vivebat saeculo sexto, zz Epistola 33, lib. 8, tom. 1, Festum celeber- 
rimum describens, quod in Lucania agebatur in honorem S. Cypriani Mar- 
tyris, itemque Miraculum a Deo hac occasione edi solitum ad Fontem Mar- 
cilianum; mentionem pariter ingerit de Nundinis longe frequentissimis ad 
augendam Festi celebritatem ibidem institutis. Quidquid enim (inquit) prae- 
cipuum aut industriosa mittit Campania, aut opulenti Bruti, aut Calabri 
pecuniosi, aut Apuli idonei, vel ipsa potest habere Provincia, in ornatum pul- 
cherrimae illius venalitatis exponitur, ut merito iam ingentem copiam iudices 
de multis Regionibus congregatam. lubet deinde Severo Provinciae Praesidi, 
ut vim tumultuariam Villicorum quorundam comprimat, qui commeantes 
Mercatores spoliabant. Ad finem eiusdem saeculi vixit S. Gregorius Turo- 
nensis Episcopus. Is autem in lib. 1 de gloria Martyrum, cap. 32 editionis 
Parisien., pag. 758 describit nobile Festum, quod in honorem S. Thomae Apo- 
stoli fiebat Edessae, ubi sacrae illius exuviae ex India translatae quiescebant. 
Fontem mirifice scaturientem memorat, potum confluentibus ad Festum, quod 
triduo agebatur, tribuentem : nec reticet liberas a vectigalibus Nundinas, quae 
Sacram celebritatem illustriorem reddebant: /z supradicta igitur Urbe, in qua 
beatos artus diximus tumulatos, adveniente Festivitate, magnus aggregatur 
Populorum Coetus, ac de diversis Regionibus cum votis, negotiisque venientibus, 
vendendi, comparandique per triginta dies sine ulla telonii exactione licentia 
datur. Theodoricus Ruinartius in notis ad hunc locum animadvertit, in qui- 
busdam exemplaribus legi: Negotiatoribusque venientibus ; in aliis vero: Nego- 
£iisque venientes: negotiique nomine res venales indicari. Tandem undecimo 

ineunte saeculo, cum Mediolani in Templo S. Mariae ad Portam septimo 
Idus Maii aliquot insignes Sanctorum Reliquiae fuissent inventae, constitutum 
est a Clero, ut ad perennem rei memoriam Dies ipse quotannis Festus habe- 
retur; Populusque universus feriaretur, fazquam inm die Resurrectionis, et 
Nativitatis Domini Nostri Iesu. Christi. Quo etiam . die, ad frequentationem 
solemnitatis, statutum est, annualem esse Mercatum, teste Landulpho Iuniore, 
cap. 2 suae Historiae, apud Muratorium, tom. 5, Co//ect. Script. rer. Italicar. 

8 19. Quod autem vigiles Ecclesiarum Praesides nunquam omiserint, in 
huiusmodi abusum celebrandarum Nundinarum atque Mercatuum diebus 
Festis, invehere, agnoscere potestis ex tom. 4. Azecdotorum Parisiis edito- 
rüm a Martene, et Durand, pag. 335, et 1133; ex amplissima collectione Scri- 
ptorum, et monumentorum ab iisdem publicata, praesertim tom. 7, pag. 1401, 
et tom. 8, pag. 1006, 1560, et sequent.; itemque ex Labbeana Collectione 
Conciliorum editionis Parisiensis tom. 7, pag. 1177, tom. 8, pag. 111, et 127, 
tom. 9, pag. 422, et 584, tom. 13, pag. 1380, et tom. 14, pag. 702. Inter Acta 
Mediolanensis Ecclesiae idipsum liquet ex Tertio Provinciali Concilio, et 
Undecima Synodo Dioecesana S. Caroli. Quod si id genus testimonia ex 
Canonico quoque Iure petenda sint; in prima Decretali sub Titulo de Feriis 
vobis occurrit praeceptum, quo iubentur Christifideles diebus Dominicis ab 
omni illicito opere abstinere, ut in eis Mercatum. minime fiat. Quo nomine 
comprehenduntur etiam Nundinae, ut in Commentariis ad allegatum Textum 
docent plerique Canonici luris Interpretes. Praeterea in Bullario Romano 
extat Constitutio quinta S. Pii V, in cuius 8 7 Pontifex vigilantissimus cavit: 
Ut omnes Dies Dominici, et praecipue in honorem Dei, Beatae Mariae Vir- 
ginis, Sanctorum Apostolorum feriati, cum omni veneratione observentur, et 
omnes in diebus praefatis Ecclesias frequentent, Divinis officiis devote inten- 
dant, ab omni illicito, et servili opere abstineant, Mercatus non fíant, pro- 
fanae negotiationes, et. iudiciorum strepitus conquiescant. ! 

8 20. Adversus tot saluberrimas Ecclesiae Sanctiones provide editas, 
suborta iam diu corruptela adhuc perseverat, et a Populis pertinaciter reti- 
netur non in nostra solum temporali Ditione, verum etiam in tota Italia, ut 
testatur Muratorius tom. 2, Antiquitatum Italicarum dissert. 32, ubi postquam 
asseruit magnis Mercatibus tributum fuisse nomen. Feria, vulgo di Fiera: 
Hisce vero hoc nomen inditum, quod plerumque diebus feriatis haberentur, hoc 
est, in. Natali alicuius Sancti, aut Dominicis Festivitatibus, opportune ad 
rem prosequitur: Quem: morem parum alioqui laudabilem adhuc Italia servat. 
In Transalpinis quoque Provinciis idem abusus, antiquo tempore invectus, 
hodie viget, quemadmodum videre licet apud Theologos, et Sacri luris Inter- 
pretes a Nobis paulo ante memoratos, qui tamen patrium morem, etsi minus 
probum, excusant obtentu indulti, vel consuetudinis antiquae constanter 
toleratae. Quapropter suspicari merito possumus, toti fere Orbi Christiano 
accidisse, quod in Anglia contigit duodecimo Christi Saeculo. Abbas Fla- 
iensis, ut refert Matthaeus Parisius, subiectae sibi regionis populis veta- 
verat Mercatus, et Nundinas diebus Dominicis, quamvis illae in tota Anglia 

fierent; sed vix aliquandiu relicto abusu, in vetitum morem Gentes illae 
rediere: Verumtamen tempore procedente, plerique, ut canes, ad vornitum sunt 
reversi. 

S 21. Reliquum modo est, ut dispiciamus, quod ultimo tandem loco 
expendendum proposuimus, quo scilicet remedio prudenter ac salubriter uti 
debemus, ut grassans aetate nostra tollamus absurdum. 

S 22. Debito procedentes ordine Mercatus a Nundinis distinguimus. 
Textus luris Canonici paulo ante allegatus in cap. 1, de Feriis, loquitur 
de Mercatu. Idem quoque Verbum in Constitutione sua usurpat S. Pius V. 
Communis praeterea sententia est (quidquid sit de Nundinis), Mercatum 
haberi non posse Diebus Festis, sed esse transferendum in antecedentem, 
vel in subsequentem diem, si in Festum inciderit. Huic regulae Nos inhae- 
simus, facultatem tribuentes die 9 maii 1742 Viro Nobili Ferrariensi habendi 
Mercatum in suo Rure qualibet feria quinta, dummodo in illam non inci- 
deret Festum servandum ex praecepto; quo casu Mercatus transferretur in 
feriam quartam. Qua de re omnem dubitandi ansam praecidentes, Vobis 
per haec Apostolica scripta mandamus, ne in Dioecesium Vestrarum Urbi- 
bus, et Locis, Mercatus fieri Festis Diebus patiamini. 

8 23. Libentius praeterea id Vobis praecipimus, quia post sedulum ac 
maturum examen, consentanee idipsum decrevit die 2 maii 1711 Congregatio 
Cardinalium Concilii Tridentini Interpres in Causa Ripana Mercatus, ut ex 
lib. 61 Decretor., pag. 203 a terg. Quod Decretum Apostolica auctoritate 
Nostra comprobantes, instar regulae esse volumus, ac in omnibus Tempo- 
ralis Ditionis Nostrae Provinciis, Urbibus, ac Locis S. Sedi Apostolicae mediate, 
vel immediate subiectis, inviolabiliter observari praecipimus. Decreti huiusmodi 
sequens est exemplum: Cum modermus Episcopus Ripanus de mense Septem- 
bris 1709 Edictum typis mandaverit super observantia dierum Festorum, in 
quo signanter illud praescripsit $ 2: « Le fiere, che sogliono farsi in alcune 
Feste determinate dell'Anno, si tollerano dopo celebrata la Messa Maggiore. 
Ma. i Mercati, che si fanno in giorno fisso della settimana, cadendo in questo 
qualche Festa, si trasferiscano nel giorno antecedente, o susseguente non festivo, 
secondo la disposizione di tutti i Sinodi Diocesani da' nostri Antecessori 
stampati sotto le infrascritte pene, etc. » Nihilominus Civitas, et Homines Ripani 
-ad impediendam eiusdem Edicti promulgationem, ex asserta immemorabili con- 
suetudine habendi Mercatum in die Sabbati, etiamsi in eum. incidat dies Festus, 
obtinuerunt ab A. C. Monitorium super manutentione cum. tnhibitione. Sed 
R. P. Auditoris Sanctissimi Decreto Causa remissa fuit ad hanc Sacram 
Congregationem, in qua concordato infrascripto Dubio, contingit hodie ex 
deducendis hinc inde a Partibus momentis disputari: An liceat Communitati, 
et Hominibus Ripae habere mercatum. die Sabbathi, intus, vel extra Civitatem, 
quando occurrit quod sit dies festivus in casu, etc. Die 2 Maii I71I. Sacra 
. Congregatio Concilii respondit Negative, et huiusmodi causam amplius. non 

proponi mandavit. dias 

8 24. Et sane nullum hic locum habet quaevis consuetudo, etiam imme- 
morabilis, ut, omissis generalibus iurisprudentiae regulis, perspicue liquet 
ex aliis momentis mox adducendis. Ante memoratam Causam Ripanam, pro- 

posita in Congregatione Concilii fuit alia, inscripta Barchinonen. Observationis 
Festorum. Contendebant Mercatores Barchinonenses, vendere posse Merces 
suas diebus Festis, consuetudine fulti immemorabili, rite probata, ac etiam 
speciem, et imaginem necessitatis praeseferente. Finitimorum siquidem Loco- 
rum Incolae reliquis hebdomadae diebus victui quaerendo, ac laboribus intenti, 
nonnisi die Festo ad Urbem accedebant. Adversante nihilominus Episcopo, 
Causa proposita fuit in Congregatione, quae die 13 maii 1669 respondit: Id 
Mercatoribus non licere, quacumque consuetudine immemorabili nequaquam 
obstante. Putarunt tamen Mercatores succumbentes, huiusmodi rescripto fun- 
damentum praebuisse opinionem ingestam forte partibus: Se distrahere velle 
Merces apertis Apothecarum foribus. Instaurato proinde iudicio, ac mente pate- 
facta, validiore conatu obiectae consuetudini immemorabili institerunt. Con- 
gregatio tamen die 27 martii 1683 in priori sententia, et decreto perstitit, 
silentiumque Mercatoribns imposuit. 

8 25. Mercatibus succedunt Nuzdinae, quarum respectu propositum no- 
strum esset ea decernere, quae de Mercatibus statuimus, pleno corde illis 
inhaerentes, qui Festos Dies, qua decet cura ac sedula religione, sanctificari 
a Christifidelibus cupiunt, et pro viribus enituntur. Sed ne peiora contingant 
absurda, praecipimus quod possumus, non quod optamus. 

8 26. Neminem certe latet, quo flagraverit zelo, quantumque divini honoris 
fuerit studiosus, celebratissimus Pontifex Alexander III Noster Praedecessor. 
Ratione tamen pari, ac necessitate compulsus, indulsit quibusdam Populis, 
ut diebus Dominicis, aliisque Festis, piscarentur, maioribus dumtaxat Solemni- 
tatibus exceptis; dummodo piscatione peracta, congruentem eleemosynam 
impertirent vicinis Ecclesiis, et pauperibus lesu Christi, ut habetur in Cap. 
Licet, de Feriis. 

8 27. Dum in minoribus constituti a Secretis eramus memoratae Con- 
gregationis Concilii Tridentini Interpretis, prae manibus habuimus Indultum 
fel. record. Sixti Papae V Praedecessoris Nostri, qui ad preces cuiusdam 
Abbatis Ordinis S. Benedicti Dioecesis Gerunden. facultatem impertitus est 
piscandi Diebus Festis habitatoribus Castri, mari adiacentis, post auditam 
Missam, et post meridiem, adiecto onere tribuendi Abbati, eiusque Monasterio 
tertiam lucri partem, in Ecclesiae instaurationem pie erogandam. Quae con- 
ditio progressu temporum cum nimis onerosa visa sit Piscatoribus, paupertate 
pressis, et exhaustis dispendio, quod Naves Piscatoriae exigebant; re ad 
Sacram Congregationem delata, imminutum fuit primaevum onus ad septi- 
mam partem, ut ex Decreto edito die 24 Augusti 1720. 

S 28. Fatemur sane, necessitatem, quae sese Alexandro III obiecerat, cum 
illa, in qua versamur, non esse conferendam. Nostra tamen gravis est, si illa 
fuit gravissima. Durum enim est, atque asperum id Populis adimere, quod 
Decessores Nostri peculiaribus Literis indulserunt. Res praeterea huiusmodi 
conditionis est, quae pluries vetita, atque sublata, denuo in pristinum morem 
emersit: de ipsa non una est Theologorum, et Canonistarum sententia. Quin- 
imo aliquot doctrina, et pietate illustres illam illicitam non habent. De re 
tandem agitur, qua sublata, minuerentur Populorum commoda, atque com- 
mercia, humanae vitae longe opportuna. E contra, vero retineri alio modo 


Romani Pontifices 953 


non potest, quam quo vige^ Ftenim difficillimum, ne dicamus impossibile 
deprehenditur, frequentes haberi posse Nundinas extra dies Festos, quibus 
confertim Populi confluunt, quovis alio soluti labore, ac negotio. 

S 29. Inter Nundinas, quae in Provinciis nostris aguntur, illustriores, ut 
bene nostis, sunt Senogallienses protractae multis diebus. Cum Anconitanam 
Ecclesiam Senogalliensi finitimam regeremus, non sine moerore intelleximus, 
tempore Nundinarum ea omnia fieri Festo etiam die, quae aliis hebdomadae 
diebus Divino cultui non consecratis, peragebantur. Huic malo occurrere 
satagentes, die 24 Augusti superioris anni Constitutionem Nostram de Nun- 
dinis Senogalliensibus publicavimus, ! qua praeter caetera iussimus, ut Diebus 
Festis Apothecae clauderentur; neque matutinis horis, aut vespertino tem- 
pore, quibus Divina Officia in Ecclesiis celebrantur, vel Dei verbum Populo 
nuntiatur, Contractus fierent. Imminutum vero hac de causa saecularibus 
negotiis tempus compensaturi, Nundinarum dies, cum iisdem Privilegiis et 
immunitatibus, opportune multiplicavimus. Exequutioni debitae iussa nostra 
hoc anno mandata, meliorem atque utiliorem rerum ordinem pepererunt, 
magno omnium Civium et bene moratorum hominum solatio. 

8 30. Id ipsum, Ven. Fratres, et vos agite. Constituite, Auctoritate Nostra, 
matutinas, et vespertinas horas, quibus Festo Die, quo Nundinae habentur, 
claudi debeant Apothecae, nec publica possint exerceri commercia, ut qui 
ad Nundinas confluxerunt, Missae Sacrificio, et Divinis Officiis intersint, 
aliisque Christianis operibus Festum sanctificent. Vigilate, ut omnia plene, 
et exacte impleantur. Nos autem per Publicum Edictum non praetermittemus 
extendere Nundinarum privilegia ad diem sequentem, qui Festus non erit; 
ut temporalia negotia paucarum horarum spatio, propter Dei cultum et 
animarum salutem, intermissa, integri diei accessione commode peragantur. 

8 31. Haec sunt, Ven. Fratres, quae post maturum examen, auditamque 
gravium atque doctorum Virorum sententiam, de proposita quaestione Vobis 
significanda censuimus, quibus omnibus Apostolicam Benedictionem pera- 
manter impertimur. 

[Bened. XIV Bull, tom. 1, p. 582-590]. 


! Cf. N. 346. 

